ბიბლია თანამედროვე 
ქართულ ენაზე 


დაბადება 


თავი 1 


1 თავდაპირველად ღმერთმა შექმნა ცა და მიწა. 2 მიწა იყო 
უსახო და უდაბური, ბნელი იდო უფსკრულზე და სული ღვთისა 
იძვროდა წყლებს ზემოთ. 3 თქვა ღმერთმა: იყოს ნათელი! და 
იქმნა ნათელი. “ და ნახა ღმერთმა, რომ ნათელი კარგი იყო, 
და გაჰყარა ღმერთმა ნათელი და ბნელი. ? ნათელს ღმერთმა 
უწოდა დღე და ბნელს უწოდა ღამე. იყო საღამო, იყო დილა - 
პირველი დღე. 9 თქვა ღმერთმა: იყოს წყალთა შორის მყარი 
და გაჰყაროს წყლები. 7 გააჩინა ღმერთმა მყარი და გაჰყარა 
ერთმანეთისგან წყალი, რომელიც არის მყარს ქვემოთ, და 
წყალი, რომელიც არის მყარს ზემოთ. და იქმნა ასე. 8 მყარს 
ღმერთმა უწოდა ცა. იყო საღამო, იყო დილა - მეორე დღე. 9 
თქვა ღმერთმა: შეგროვდეს ერთგან ცისქვეშეთის წყალი და 
გამოჩნდეს ხმელეთი. და იქმნა ასე. 19 ხმელეთს ღმერთმა 
უწოდა მიწა და შეგროვილ წყალს უწოდა ზღვა. დაინახა 
ღმერთმა, რომ კარგი იყო. 11 თქვა ღმერთმა: აღმოაცენოს 
მიწამ მცენარეული - ბალახი, თესლის მთესველი, ხე 
ნაყოფიერი, თესლოვანი ნაყოფის მომტანი მიწაზე თავისი 
გვარისდა მიხედვით. და იქმნა ასე. 12 წარმოშვა მიწამ 
მცენარეული - ბალახი, თესლის მთესველი თავისი გვარისდა 
მიხედვით, და ხე, თესლოვანი ნაყოფის მომტანი, თავისი 
გვარისდა მიხედვით. 13 იყო საღამო, იყო დილა - მესამე დღე. 
14 თქვა ღმერთმა: იყოს მნათობები ცის მყარზე დღისა და 
ღამის გასაყრელად, დროჟამის აღმნიშვნელად - დღეებისა და 
წელიწადებისა; 12 იყვნენ მანათობლებად ცის მყარზე რომ 
გაანათონ მიწა. და იქმნა ასე. 10 გააჩინა ღმერთმა ორი 
მთავარი მნათობი, - დიდი მნათობი დღის განმგებლად და 
მცირე მნათობი ღამის განმგებლად - და ვარსკვლავები. 17 


დასხა ისინი ღმერთმა ცის მყარზე, რომ გაენათებინათ მიწა, 18 
განეგოთ დღე და ღამე, გაეყარათ ნათელი და ბნელი. დაინახა 
ღმერთმა, რომ კარგი იყო. 19 იყო საღამო, იყო დილა - 
მეოთხე დღე. 29 თქვა ღმერთმა: აფუთფუთდეს წყალში 
სულდგმული; მიწის ზემოთ კი, ცის მყარზე, ფრინველმა 
იფრინოს. და იქმნა ასე. 21 , შექმნა ღმერთმა დიდი თევზები და 
ყოველი სულდგმული, მცურავი თავ-თავისი გვარისდა 
მიხედვით, რაც-კი წყალში ფუთფუთებს, და ყველა ფრთოსანი 
თავ-თავისი გვარისდა მიხედვით. დაინახა ღმერთმა, რომ 
კარგი იყო. 22 აკურთხა ღმერთმა ისინი და თქვა: 
ინაყოფიერეთ და იმრავლეთ, აავსეთ ზღვები. ფრინველებმა 
იმრავლონ მიწაზე. 23 იყო საღამო, იყო დილა - მეხუთე დღე. 24 
თქვა ღმერთმა: წარმოშვას მიწამ სულდგმული თავთავისი 
გვარისდა მიხედვით - პირუტყვი, ქვემძრომი და მიწის მხეცები 
თავ-თავისი გვარისდა მიხედვით. და იქმნა ასე. 22 გააჩინა 
ღმერთმა ნადირი თავ-თავისი გვარისდა მიხედვით, საქონელი 
თავ-თავისი გვარისდა მიხედვით და ქვემძრომი თავ-თავისი 
გვარისდა მიხედვით. დაინახა ღმერთმა, რომ კარგი იყო. 259 
თქვა ღმერთმა: გავაჩინოთ კაცი ჩვენს ხატად, ჩვენს 
მსგავსებად. ეპატრონოს ზღვაში თევზს, ცაში ფრინველს, 
პირუტყვს, მთელს დედამიწას და ყველა ქვემძრომს, რაც კი 
მიწაზე დახოხავს. 27 შექმნა ღმერთმა კაცი, თავის ხატად შექმნა 
იგი, მამაკაცად და დედაკაცად შექმნა ისინი. 28 აკურთხა 
ღმერთმა ისინი და უთხრა: ინაყოფიერეთ და იმრავლეთ, 
აავსეთ დედამიწა, დაეუფლეთ მას, ეპატრონეთ ზღვაში თევზს, 
ცაში ფრინველს, ყოველ ცხოველს, რაც კი დედამიწაზე 
დახოხავს. 2? თქვა ღმერთმა: აჰა, მომიცია თქვენთვის ყოველი 
ბალახი, თესლის მთესველი, რაც კი დედამიწის ზურგზეა, და 
ყოველი ნაყოფიერი ხე, თესლის მთესველი. ეს იყოს თქვენი 
საზრდო. 39 მიწის ყველა მხეცს, ცის ყველა ფრინველს, ყველა 
ქვემძრომს, რასაც კი სიცოცხლის სული უდგას, მწვანე ბალახი 
ჰქონდეს საჭმელად. და იქმნა ასე. 31 დაინახა ღმერთმა 
ყოველივე, რაც გააჩინა, და აჰა, ძალიან კარგი იყო. იყო 
საღამო, იყო დილა - მეექვსე დღე. 


თავი 2 


1 გასრულდა ცა და მიწა მთელი მათი მორთულობითურთ. 2 
გაასრულა ღმერთმა მეექვსე დღეს თავისი საქმე, რაც გააკეთა, 
და დაისვენა მეშვიდე დღეს ყოველი საქმისგან, რაც გააკეთა. 3 
აკურთხა ღმერთმა მეშვიდე დღე და წმიდაჰყო იგი, რადგან ამ 
დღეს დაისვენა ღმერთმა ყოველი საქმისგან, რასაც ქმნიდა 
ღმერთი და აკეთებდა. “ ასეთი იყო ცისა და მიწის დაბადება 
მათი შექმნისას, როცა ქმნიდა უფალი ღმერთი მიწას და ცას. 2 
ჯერ კიდევ მინდვრის ბუჩქიც არ იყო დედამიწაზე, ერთი ღერი 
ბალახიც არ იყო აღმოცენებული, რადგან არ უწვიმებია უფალ 
ღმერთს დედამიწაზე და კაცი (ადამი) არ იყო, რომ მიწა 
დაემუშავებინა., 96- ორთქლი ადიოდა მიწიდან და რწყავდა მიწის 
პირს. 7 გამოსახა უფალმა ღმერთმა ადამი (კაცი) მიწის 
მტვერისაგან და შთაბერა მის ნესტოებს სიცოცხლის სუნთქვა 
და იქცა ადამი ცოცხალ არსებად. 8 უფალმა ღმერთმა ბაღი 
გააშენა ედემში, აღმოსავლეთში, და დასვა იქ ადამი, 
რომელიც გამოსახა. ? აღმოაცენა უფალმა ღმერთმა მიწიდან 
ყოველი ხე, სანახავად საამო და საჭმელად ვარგისი, შუაგულ 
ბაღში კი ხე სიცოცხლისა და ხე კეთილის და ბოროტის 
შეცნობისა. 190 მდინარე მოედინება ედემიდან ბაღის 
მოსარწყავად, მერე იტოტება და იქმნება ოთხი ნაკადი. 11 , 
ერთის სახელია ფიშონი; იგი გარს უვლის ხავილას ქვეყანას, 
სადაც ოქროა. 12 კარგია იმ ქვეყნის ოქრო. იქ არის ანთრაკიც 
და ზურმუხტის ქვაც. 13 მეორე მდინარის სახელია გიხონი; იგი 
გარს უვლის მთელს ქუშის ქვეყანას. 1“ მესამე მდინარის 
სახელია ხიდეკელი; იგი ჩაუდის აშურს. მეოთხე მდინარეა 
ფერათი. 15 აიყვანა ადამი უფალმა ღმერთმა და დაასახლა 
ედემის ბაღში მის დასამუშავებლად და დასაცავად. 15 
გააფრთხილა უფალმა ღმერთმა ადამი, უთხრა: ყველა ხის 
ნაყოფი გეჭმევა ამ ბაღში. 17 მხოლოდ კეთილის და ბოროტის 
შეცნობის ხის ნაყოფი არ შეჭამო, რადგან როგორც კი შეჭამ, 
მოკვდებით. 18 თქვა უფალმა ღმერთმა: არ ვარგა ადამის 


მარტო ყოფნა. გავუჩენ შემწეს, მის შესაფერს. 19 გამოსახა 
უფალმა ღმერთმა მიწისაგან ველის ყველა ცხოველი და ცის 
ყველა ფრინველი და მიჰგვარა ადამს, რომ ენახა, რას 
დაარქმევდა. რომელ სულდგმულს რას დაარქმევდა ადამი, 
მისი სახელიც ის იქნებოდა. 29 დაარქვა ადამმა სახელი ყველა 
პირუტყვს, ცის ფრინველს და ველის ყველა ცხოველს. მაგრამ 
ადამს არ გამოუჩნდა შემწე, მისი შესაფერი. 21 უფალმა 
ღმერთმა ძილქუში მოჰგვარა ადამს და რა დაეძინა, გამოუღო 
ერთი ნეკნი და მის ადგილას ხორცი ჩაუდო. 22 ნეკნისაგან, 
ადამს რომ გამოუღო, დედაკაცი შექმნა უფალმა ღმერთმა და 
ადამს მიუყვანა. 23 თქვა ადამმა: ეს კი მართლაც ძვალია ჩემი 
ძვალთაგანი და ხორცი ჩემი ხორცთაგანი. დედაკაცი ერქვას 
მას, რაკი კაცისგან არის გამოღებული. 2“ ამიტომაც მიატოვებს 
კაცი დედ-მამას და მიეწებება თავის დედაკაცს, რათა 
ერთხორცად იქცნენ. 22 შიშველნი იყვნენ ორივენი, ადამი და 
მისი დედაკაცი, და არ რცხვენოდათ. 


თავი 3 


+ გველი ყველაზე ცბიერი იყო ველურ ცხოველთა შორის, 
რომლებიც უფალმა გააჩინა. უთხრა გველმა დედაკაცს: 
მართლა გითხრათ ღმერთმა, ბაღის არცერთი ხის ნაყოფი არ 
შეჭამოთო? ? მიუგო დედაკაცმა გველს: რაც კი ბაღშია, ყველა 
ხის ნაყოფი გვეჭმევა, 3 ოღონდ შუაგულ ბაღში რომ ხე დგას, 
იმის ნაყოფს ნუ შეჭამთ, გვითხრა ღმერთმა; არ გაეკაროთ, 
თორემ მოკვდებითო. 4“ უთხრა გველმა დედაკაცს: არ 
მოკვდებით. ? მაგრამ იცის ღმერთმა, რომ როგორც კი შეჭამთ, 
თვალი აგეხილებათ და შეიქნებით ღმერთივით კეთილისა და 
ბოროტის შემცნობელნი. 9 როცა დაინახა დედაკაცმა, რომ 
კარგი იყო საჭმელად ის ხე, რომ თვალწარმტაცი და საამური 
სანახავი იყო, მოწყვიტა ნაყოფი და შეჭამა. მისცა თავის კაცს 
და კაცმაც შეჭამა. 7 აეხილათ თვალი ორივეს და მიხვდნენ, 
რომ შიშველნი იყვნენ. გადააკერეს ლეღვის ფოთლები და 
არდაგები გაიკეთეს. 8 მოესმათ ხმა უფალი ღმერთისა, 
რომელიც საღამო ხანს ბაღში მიმოდიოდა, და დაემალნენ 
უფალ ღმერთს ადამი და მისი დედაკაცი ბაღის ხეებს შორის. 9 
დაუძახა უფალმა ღმერთმა ადამს და უთხრა: ადამ, სადა ხარ? 
10 მიუგო: შენი ხმა მომესმა ბაღში და შემეშინდა, შიშველი რომ 
ვარ, და დავიმალე. 11 უთხრა: ვინ გითხრა, შიშველი რომ ხარ? 
იმ ხის ნაყოფი ხომ არ გიჭამია, მე რომ აგიკრძალე? 12 უთხრა 
ადამმა: შენ რომ დედაკაცი მომიყვანე, მან მომცა იმ ხის 
ნაყოფი და მეც შევჭამე. 13 უთხრა უფალმა ღმერთმა 
დედაკაცს: ეს რა ჩაიდინე? თქვა დედაკაცმა: გველმა 
შემაცდინა და მეც შევჭამე. 11% უთხრა უფალმა ღმერთმა გველს: 
რაკი ეს ჩაიდინე, წყეულიმც იყავ ყველა პირუტყვს შორის, 
ყველა გარეულ ცხოველს შორის! მუცლით იხოხე და მტვერი 
ჭამე მთელი სიცოცხლე. 15 მტრობას ჩამოვაგდებ შენსა და 
დედაკაცს შორის, შენს თესლსა და დედაკაცის თესლს შორის: 
ის თავს გიჭეჭყავდეს, შენ კი ქუსლს უგესლავდე! 19 დედაკაცს 
უთხრა: სატანჯველს გაგიმრავლებ და გაგიძნელებ 


ორსულობას, ტანჯვით შობ შვილებს. ქმრისკენ გექნება 
ლტოლვა, ის კი იბატონებს შენზე. 17 ადამს უთხრა: რაკი შენს 
დედაკაცს დაუჯერე და შეჭამე ხის ნაყოფი, რომლის ჭამა 
აკრძალული მქონდა შენთვის, მიწა დაიწყევლოს შენ გამო: 
ტანჯვით მიიღებდე მისგან საზრდოს მთელი სიცოცხლე. 18 
ძეძვი და ეკალი აღმოგიცენოს და მინდვრის ბალახი იყოს შენი 
საზრდო. 1? პიროფლიანი ჭამდე პურს, ვიდრე მიწად 
მიიქცეოდე, რადგან მისგანა ხარ აღებული, რადგან მტვერი 
ხარ და მტვრადვე მიიქცევი. 29 უწოდა ადამმა თავის დედაკაცს 
ევა, რადგან იგი გახდა ყოველი ცოცხალის დედა. 21 გაუკეთა 
უფალმა ადამს და მის დედაკაცს ტყავის სამოსელი და შემოსა. 
22 თქვა უფალმა ღმერთმა: აჰა, გახდა ადამი როგორც ერთი 
ჩვენგანი, შემცნობელი კეთილისა და ბოროტისა. არ გაიწოდოს 
ახლა ხელი და არ მოწყვიტოს სიცოცხლის ხის ნაყოფიც, არ 
შეჭამოს და მარადიულად არ იცოცხლოს. 23 გაუშვა იგი 
უფალმა ღმერთმა ედემის ბაღიდან, რომ დაემუშავებინა მიწა, 
საიდანაც იყო აღებული. 2“ განდევნა ადამი, ედემს კი 
აღმოსავლეთით ქერუბიმები და ცეცხლოვანი, მბრუნავი 
მახვილი დაუყენა, რათა სიცოცხლის ხესთან მისასვლელი 
დაეცვათ. 


თავი 4 


1 შეიცნო ადამმა ევა, თავისი დედაკაცი. დაორსულდა ევა და 
შვა კაენი და თქვა: კაცი შემეძინა უფლისაგან. ? მერე შვა მისი 
ძმა აბელი. აბელი მეცხვარე იყო, კაენი - მიწის მუშაკი. 3 
გამოხდა ხანი და მიართვა კაენმა უფალს ძღვენი, მიწის 
ნაყოფი. “ აბელმაც მიართვა თავისი ფარის ნათავარი და 
რჩეული პირუტყვი. მოჰხედა უფალმა აბელს და მის ძღვენს. 2 
ხოლო კაენსა და მის ძღვენს არ მოჰხედა. ძალზე გამწარდა 
კაენი და თავი ჩაღუნა. 9 უთხრა უფალმა კაენს: რად გამწარდი, 
რად ჩაღუნე თავი? 7 თუ სიკეთის მქნელი ხარ, განა თავაწეული 
არ უნდა იყო? თუ სიკეთის მქნელი არა ხარ, ცოდვა 
ჩასაფრებულია კართან, შენკენ აქვს მას ლტოლვა, შენ კი 
იბატონე მასზე. 8 უთხრა კაენმა თავის ძმას, აბელს: გავიდეთ 
ველად. და როცა ველად იყვნენ, დაეცა კაენი აბელს და 
მოკლა. ? უთხრა უფალმა კაენს: სად არის შენი ძმა აბელი? 
მიუგო: არ ვიცი. ჩემი ძმის დარაჯი ხომ არა ვარ. 19 უთხრა 
ღმერთმა: ეს რა ჩაიდინე? შენი ძმის სისხლი მიწიდან 
შემომღაღადებს. 11 ამიერიდან დაწყევლილი ხარ მიწისაგან, 
რომელმაც გახსნა პირი, რათა მიეღო შენი ძმის სისხლი შენი 
ხელიდან. 12 დაამუშავებ მიწას, მაგრამ აღარ მოგცემს იგი 
თავის ძალას; დევნილი და მიუსაფარი შეიქნები ამ ქვეყანაზე. 
13 უთხრა კაენმა უფალს: მძიმე ასატანია ჩემი სასჯელი: 14 აჰა, 
მაგდებ დღეს მიწის პირისაგან და უნდა მივეფარო შენს სახეს; 
დევნილი და მიუსაფარი ვიქნები ამქვეყნად და ყოველ 
შემხვედრს შეეძლება ჩემი მოკვლა. 12 უთხრა უფალმა: 
ამიტომაც შვიდწილად მიეზღვება კაენის მკვლელს. დაადო 
უფალმა ნიშანი კაენს, რომ ვერ მოეკლა იგი ყოველ 
შემხვდურს. 15 გადაიხვეწა კაენი უფლის პირისაგან და 
დაესახლა ნოდის ქვეყანაში, ედემის აღმოსავლეთით. 17 
შეიცნო კაენმა თავისი დედაკაცი. დაორსულდა ქალი და შვა 
ენოქი. გააშენა კაენმა ქალაქი და უწოდა ამ ქალაქს შვილის 
სახელი - ენოქი. 18 შეეძინა ენოქს ყირადი; ყირადმა შვა 


მეხუაელი; მეხუაელმა შვა მეთუშაელი; მეთუშაელმა შვა 
ლამექი. 19 მოიყვანა ლამექმა ორი ცოლი; ერთს სახელად 
ერქვა ყადა, მეორეს - ცილა. 29 შვა ყადამ იაბალი. იგი იყო 
კარავში მცხოვრებთა და მეჯოგეთა მამა. 21 მის ძმას ერქვა 
იუბალი; იგი იყო მეჩანგეთა და მესტვირეთა მამა. 22 შვა 
ცილამაც - თუბალ-კაენი, რვალისა და რკინის საჭურველთა 
მჭედელი. თუბალ-კაენის დას ერქვა ნაყამა. 23 უთხრა ლამექმა 
თავის ცოლებს, ყადას და ცილას: ისმინეთ ჩემი, ლამექის 
ცოლებო, ყურად იღეთ ჩემი ნათქვამი: ჰო, მოვკალი კაცი 
ჩემდა სატკივრად, და ყმაწვილი - ჩემდა ჭირად. 2“ თუ 
შვიდგზის მიეზღვებათ კაენის გამო, ლამექის გამო 
სამოცდაშვიდმეტგზის მიეზღვებათ. 22 კვლავ შეიცნო ადამმა 
თავისი ცოლი; შვა ქალმა ვაჟი და უწოდა სახელად შეთი, 
რადგან: მომმადლაო უფალმა სხვა ნაშიერი ნაცვლად 
აბელისა, კაენმა რომ მოკლა. 25 შეთსაც შეეძინა ვაჟი და 
უწოდა სახელად ენოში. მაშინ დაიწყო უფლის სახელის 
ხსენება. 


თავი 5 


1 ეს არის ადამის წარმოშობის წიგნი: როცა გააჩინა ღმერთმა 
ადამი, ღვთის მსგავსად შექმნა იგი; 2? მამაკაცად და 
დედაკაცად გააჩინა ისინი, აკურთხა და უწოდა მათ სახელად 
ადამი, მათი შექმნის დღეს. 3 ადამმა ას ოცდაათი წელი 
იცოცხლა და შეეძინა თავისი მსგავსი და თავისი ხატი, და 
უწოდა სახელად შეთი. “ შეთის დაბადების შემდეგ შეემატა 
ადამს რვაასი წელი და შვა ძენი და ასულნი. ? სრული ხანი 
ადამისა, რაც იცოცხლა, იყო ცხრაას ოცდაათი წელი და 
მოკვდა. 9 იცოცხლა შეთმა ას ხუთი წელი და შვა ენოში. 7 
იცოცხლა შეთმა ენოშის დაბადების შემდეგ რვაას შვიდი წელი 
და შვა ძენი და ასულნი. 8 სრული ხანი შეთისა იყო ცხრაას 
თორმეტი წელი, და მოკვდა. ? იცოცხლა ენოშმა 
ოთხმოცდაათი წელი და შვა კაინანი. 19? იცოცხლა ენოშმა 
კაინანის დაბადების შემდეგ რვაას თხუთმეტი წელი და შვა 
ძენი და ასულნი. 11 სრული ხანი ენოშისა იყო ცხრაას ხუთი 
წელი, და მოკვდა. 12 იცოცხლა კაინანმა სამოცდაათი წელი და 
შვა მაჰალალეელი. 13 იცოცხლა კაინანმა მაჰალალეელის 
დაბადების შემდეგ რვაას ორმოცი წელი და შვა ძენი და 
ასულნი. 14 სრული ხანი კაინანისა იყო ცხრაას ათი წელი, და 
მოკვდა. 12 იცოცხლა მაჰალალეელმა სამოცდახუთი წელი და 
შვა იარედი. 19 იცოცხლა მაჰალალეელმა იარედის დაბადების 
შემდეგ რვაას ოცდაათი წელი და შვა ძენი და ასულნი. 17 
სრული ხანი მაჰალალეელისა იყო რვაას ოთხმოდათხუთმეტი 
წელი, და მოკვდა. 18 იცოცხლა იარედმა ას სამოცდაორი წელი 
და შვა ენოქი. 1? იცოცხლა იარედმა ენოქის დაბადების შემდეგ 
რვაასი წელი და შვა ძენი და ასულნი. 29 სრული ხანი იარედისა 
იყო ცხრაას სამოცდაორი წელი, და მოკვდა. 21 იცოცხლა 
ენოქმა სამოცდახუთი წელი და შვა მეთუშალახი. 22 დადიოდა 
ღმერთთან ენოქი მეთუშალახის დაბადების შემდეგ სამასი 
წელი და შვა ძენი და ასულნი. 23 სრული ხანი ენოქისა იყო 


სამას სამოცდახუთი წელი. 24 დადიოდა ღმერთთან ენოქი და 
აღარ იყო, რადგან წაიყვანა იგი ღმერთმა. 2? იცოცხლა 
მეთუშალახმა ას ოთხმოცდახუთი წელი და შვა ლამექი. 29 
იცოცხლა მეთუშალახმა ლამექის დაბადების შემდეგ შვიდას 
სამოცდათორმეტი წელი და შვა ძენი და ასულნი. 27 სრული 
ხანი მეთუშალახისა იყო ცხრაას სამოცდაცხრა წელი, და 
მოკვდა. 28 იცოცხლა ლამექმა ას ოთხმოცდაორი წელი და შვა 
ძე, 29 უწოდა მას სახელად ნოე. ასე თქვა: ეს გვანუგეშებს ჩვენს 
შრომასა და ჯაფაში ამ მიწაზე, რომელიც დასწყევლა უფალმა. 
30 იცოცხლა ლამექმა ნოეს დაბადების შემდეგ ხუთას 
ოთხმოცდათხუთმეტი წელი და შვა ძენი და ასულნი. 31 სრული 
ხანი ლამექისა იყო შვიდას სამოცდაჩვიდმეტი წელი, და 
მოკვდა. 32 ოთხმოცდაათი წლისა იყო ნოე, როცა შვა სემი, 
ქამი და იაფეთი. 


თავი 6 


1 როდესაც ადამიანებმა გამრავლება იწყეს დედამიწაზე და 
ასულები შეეძინათ, ? დაინახეს ღვთისშვილებმა, რომ 
მშვენიერნი იყვნენ ადამიანთა ასულები და მოჰყავდათ 
ცოლად, ვისაც ვინ მოეწონებოდა. 3 თქვა უფალმა ღმერთმა: 
არ დარჩება ჩემი სული ადამიანში საუკუნოდ, რადგან ხორცია 
იგი. იყოს მისი ხანი ასოცი წელი. “ ბუმბერაზები იყვნენ იმ 
ხანებში ქვეყნად და მას მერეც, როცა ღვთისშვილები 
შედიოდნენ ადამიანის ასულებთან, რომელნიც უშობდნენ მათ. 
ძლიერები იყვნენ ისინი, ძველთაგანვე სახელოვანი ხალხი. ? 
დაინახა უფალმა ღმერთმა, რომ იმატა ადამიანთა უკეთურებამ 
ამქვეყნად, რომ უკეთური იყო მუდამჟამს მათი ყოველი 
გულისთქმა. 9 ინანა უფალმა, რომ შექმნა ადამიანი ამქვეყნად, 
და შეწუხდა. 7 თქვა უფალმა: მიწის პირისაგან აღვგვი 
ადამიანს, რომელიც შევქმენი, ადამიანიდან დაწყებული 
პირუტყვამდე, ქვეწარმავლამდე, ცის ფრინველამდე, რადგან 
ვნანობ, რომ გავაჩინე. 8 მხოლოდ ნოეს ეპოვა მადლი უფლის 
თვალში. 9? ეს არის ამბავი ნოესი: მართალი, სრული კაცი იყო 
ნოე თავის თაობაში; ღმერთთან დადიოდა ნოე. 19 შვა ნოემ 
სამი ვაჟი: სემი, ქამი და იაფეთი. 11 წაირყვნა ქვეყანა ღვთის 
წინაშე და აივსო ქვეყანა უსამართლობით. 12 გადმოხედა 
ღმერთმა ქვეყანას და, აჰა, წარყვნილიყო იგი, რადგან 
გაერყვნა ყოველ ხორციელს თავისი ზნე ამ ქვეყანაზე. 13 
უთხრა ღმერთმა ნოეს: მოაწია ყოველი ხორციელის 
აღსასრულმა ჩემ წინაშე, რადგან აივსო ქვეყანა მათი 
უსამართლობით; და, აჰა, უნდა გავწყვიტო ისინი მთელი 
ქვეყნითურთ. 14 გაიკეთე კიდობანი ურთხელისგან. ბუდეები 
გაუკეთე კიდობანს, შიგნით და გარეთ ფისით შეფისე. 12 
ამგვარი უნდა ააგო იგი: სიგრძით სამასი წყრთა იყოს 
კიდობანი, სიგანით - ორმოცდაათი წყრთა, სიმაღლით - 
ოცდაათი წყრთა; 15 სასინათლო გაუკეთე კიდობანს, ზემოდან 
ერთ წყრთაზე დაუტანე; კარი გვერდიდან შეაბი კიდობანს; 


ქვედა, მეორე და მესამე სართული გაუკეთე. 17 აჰა, მოვავლენ 
წარღვნას ქვეყანაზე, რათა გაწყდეს ცისქვეშეთში ყოველი 
ხორციელი, რასაც კი სიცოცხლის სული უდგას; ყოველი 
მიწიერი უნდა განადგურდეს. 18 შენ კი აღთქმას დაგიდებ და 
შეხვალთ კიდობანში შენ და შენი შვილები, შენი ცოლი და შენს 
ძეთა ცოლები. 1? ყოველგვარი ცხოველი, ყოველგვარი 
ხორციელი, ყველა წყვილ-წყვილად შეიყვანე კიდობანში, რათა 
შენთან ერთად გადარჩნენ; დედალ-მამალი იყოს. 20 ყოველი 
გვარის ფრინველი, ყოველი გვარის პირუტყვი, ყოველი გვარის 
ქვეწარმავალი, ყველა წყვილ-წყვილად შემოგყვეს კიდობანში, 
რათა გადარჩნენ. 21 წაიღე ყოველგვარი საჭმელი, რაც კი 
იჭმევა; მოიმარაგე და საჭმელად გქონდეთ შენც და მათაც. 22 
ყველაფერი ისე გააკეთა ნოემ, როგორც ღმერთმა დაარიგა. 
ასე გააკეთა. 


თავი 7 


1 უთხრა უფალმა ნოეს: შედი კიდობანში მთელი შენი 
სახლითურთ, რადგან მართალ კაცად გცანი ჩემ წინაშე ამ 
თაობაში. 2? ყოველი წმიდა პირუტყვისგან შვიდ-შვიდი წაიყვანე, 
მამალი და დედალი; უწმიდური პირუტყვისგან - ორ-ორი, 
მამალი და დედალი. 3 ცის ფრინველისგანაც შვიდ-შვიდი, 
მამალი და დედალი, რათა გადარჩეს თესლი მთელს 
ქვეყანაზე. + რადგან შვიდი დღის შემდეგ ორმოც დღესა და 
ორმოც ღამეს ვაწვიმებ ქვეყანაზე და წარვხოცავ მიწის 
პირისაგან ყოველ არსებას, რაც კი შემიქმნია. 2 ყველაფერი 
ისე გააკეთა ნოემ, როგორც უფალმა ღმერთმა დაარიგა. 9 
ექვსასი წლისა იყია ნოე, როცა წარღვნა მოხდა ქვეყნად. 7 
შევიდნენ ნოე და მისი შვილები, მისი ცოლი და მისი შვილების 
ცოლები კიდობანში, რომ განრიდებოდნენ წარღვნას. 8 წმინდა 
პირუტყვი და უწმიდური პირუტყვი, ფრინველი და ყოველი 
ქვეწარმავალი 9? წყვილ-წყვილად შევიდნენ კიდობანში, 
დედალ-მამალი, როგორც ღმერთს ჰქონდა ნაბრძანები 
ნოესთვის. 19 შვიდი დღის შემდეგ მოვიდა წარღვნა ქვეყნად. 11 
ნოეს ცხოვრების მეექვსასე წელს, მეორე თვეს, თვის 
მეჩვიდმეტე დღეს, - ამ დღეს მოსკდნენ დიდი უფსკრულის 
წყაროები და გაიხსნენ ცათა სარკმელები. 12 აწვიმდა ქვეყანას 
ორმოცი დღე და ორმოცი ღამე. 13 სწორედ ამ დღეს შევიდნენ 
კიდობანში ნოე, სემი, ქამი და იაფეთი - ნოეს შვილები და 
მათთან ერთად ნოეს ცოლი და მისი შვილების სამი ცოლი. 14 
ესენი და ყოველგვარი ცხოველი, ყოველგვარი პირუტყვი, 
ყოველგვარი ქვეწარმავალი, ყოველგვარი ფრინველი, 
ყოველი ჩიტი, ყოველი ფრთოსანი. 12 შევიდა ნოესთან 
კიდობანში წყვილ-წყვილად ყოველი ხორციელი, რასაც კი 
სიცოცხლის სული ედგა. 10 მოვიდა დედალ-მამალი ყოველი 
ხორციელისგან და შევიდა, როგორც ღმერთს ჰქონდა 
ნაბრძანები მისთვის; და დაუგმანა მათ კარი უფალმა. 17 
ორმოც დღეს იყო წარღვნა ქვეყანაზე. ადიდდა წყალი და 


ასწია კიდობანი, მოექცა იგი მიწის ზემოთ. 18 გაძლიერდა 
წყალი და მეტისმეტად ადიდდა ქვეყნად, და გაცურდა 
კიდობანი წყლის ზედაპირზე. 13? მეტისმეტად მომძლავრდა 
წყალი ქვეყანაზე და დაიფარა მაღალი მთები, რაც კი იყო 
მთელს ცისქვეშეთში. 29 თხუთმეტი წყრთის სიმაღლეზე აიწია 
წყალმა მათ ზემოთ და დაიფარა მთები. 21 მოისპო ყოველი 
ხორციელი, რაც კი იძვროდა ამქვეყნად, ფრინველი, 
პირუტყვი, მხეცი და ყოველი ქვეწარმავალი, მიწაზე 
მძრომელი, და ყოველი ადამიანი. 22 ყველაფერი, რასაც კი 
სიცოცხლის სუნთქვა ჰქონდა ნესტოებში, ყველაფერი, რაც 
ხმელეთზე იყო, მოკვდა. 23 აღიგავა ყოველი არსება, რაც კი 
მიწის პირზე იყო; ადამიანიდან დაწყებული პირუტყვამდე, 
ქვეწარმავლამდე, ცის ფრინველამდე - ყველაფერი აღიგავა 
პირისაგან მიწისა. გადარჩნენ მხოლოდ ნოე და მასთან ერთად 
კიდობანში მყოფნი. 24 მატულობდა წყალი დედამიწაზე ას 
ორმოცდაათი დღე. 


თავი 8 


1 გაიხსენა ღმერთმა ნოე და ყოველი ცხოველი, ყოველი 
პირუტყვი, მასთან ერთად რომ იყო კიდობანში; და მოავლინა 
ღმერთმა ქვეყნად ქარი და დაყუდდა წყალი. ? დაიგმანენ 
უფსკრულის წყაროები და ცათა სარკმელები, და შეწყდა წვიმა. 
3 თანდათან მიიქცეოდა წყალი მიწიდან და იკლო წყალმა ას 
ორმოცდამეათე დღის ბოლოს. “ მეშვიდე თვეს, თვის 
მეჩვიდმეტე დღეს არარატის მთებს მიადგა კიდობანი. 2 
თანდათან იკლებდა წყალი მეათე თვემდე. მეათე თვის 
პირველ დღეს გამოჩნდა მთათა მწვერვალები. 9 ორმოცი 
დღის შემდეგ გააღო ნოემ სარკმელი, კიდობნისთვის რომ 
ჰქონდა დატანებული. 7 გამოუშვა ყორანი; მიფრინავდა იგი და 
უკანვე ბრუნდებოდა, ვიდრე დაშრებოდა წყალი დედამიწაზე. 8 
გაუშვა მტრედი, რომ გაეგო - თუ დაიკლო წყალმა მიწის პირზე. 
?–? ვერ იპოვა მტრედმა ბრჭყალის მოსაჭიდი და უკანვე 
მოუბრუნდა კიდობანში, რადგან ჯერ კიდევ იდგა წყალი 
მთელს მიწის პირზე; გაიწოდა ხელი ნოემ, აიყვანა იგი და 
შეიყვანა კიდობანში. 19 შვიდ დღეს კიდევ იცადა და ხელახლა 
გაუშვა მტრედი კიდობნიდან. 11 დაუბრუნდა მტრედი 
საღამოჟამს და, აჰა, ზეთისხილის ნედლი რტო ეჭირა 
ნისკარტით. მიხვდა ნოე, რომ დამწდარიყო წყალი 
დედამიწაზე. 1? შვიდ დღეს დაიცადა კიდევ და გაუშვა მტრედი; 
აღარ მობრუნებულა იგი მასთან. 13 ექვსასმეერთე წელს, 
პირველი თვის დამდეგს დაშრა წყალი ქვეყნად; ახადა ნოემ 
სახურავი კიდობანს და ხედავს, აჰა, გამშრალია მიწის პირი. 14 
მეორე თვის ოცდამეშვიდე დღეს გამოშრა დედამიწა. 15 ასე 
უთხრა ღმერთმა ნოეს: 106 გამოდით კიდობნიდან შენ და შენი 
ცოლი, შენა შვილები და მათი ცოლები. 17 ყველა ცხოველი 
შენთან მყოფი, ყველა ხორციელი, ფრინველი, პირუტყვი, და 
ყველა ქვეწარმავალი, მიწაზე მძრომელი, გამოიყვანე შენთან 
ერთად; მოეფინონ ქვეყანას, ინაყოფიერონ და გამრავლდნენ 
ქვეყნად. 18 გამოვიდა ნოე და მასთან ერთად მისი შვილები, 


მისი ცოლი და მისი შვილების ცოლები. 1? ყოველი ცხოველი, 
ყოველი პირუტყვი, ყოველი ქვეწარმავალი, მიწაზე მძრომელი, 
ყოველი ფრინველი, თავ-თავისი გვარისდა მიხედვით 
გამოვიდა კიდობნიდან. 29 აუგო ნოემ სამსხვერპლო უფალს, 
თითო-თითო ამოარჩია ყოველი წმიდა პირუტყვიდან და 
ყოველი წმიდა ფრინველიდან და აღსავლენად მიიტანა 
სამსხვერპლოზე. 21 იყნოსა უფალმა კეთილსურნელება და 
თქვა უფალმა თავისთვის: ამიერიდან აღარ დავწყევლი მიწას 
ადამიანის გამო, რადგან ბოროტისკენაა მიდრეკილი 
ადამიანის გულისთქმა მისი სიყრმიდანვე. მეტად აღარ 
გავანადგურებ ცოცხალ არსებას, როგორც მოვიქეცი. 2? ვიდრე 
ქვეყანა იქნება - არც თესვა და მკა, არც ყინვა და სიცხე, არც 
ზაფხული და ზამთარი, არც დღე და ღამე არ გაუქმდება. 


თავი 9 


1 აკურთხა ღმერთმა ნოე და მისი შვილები და უთხრა: 
ინაყოფიერეთ, იმრავლეთ და აავსეთ ქვეყანა. 2? თქვენი შიში 
და ძრწოლა ჰქონდეს მიწის ყველა მხეცს, ცის ყველა 
ფრინველს, ყოველ სულდგმულს, რაც კი იძვრის დედამიწაზე, 
და ზღვის ყველა თევზს. თქვენს ხელთ არიან ისინი. 3 ყოველი 
იძვრისი, რაც კი ცოცხლობს, საჭმელად გქონდეთ; როგორც 
მწვანე ბალახს, ისე გაძლევთ ყველაფერს. 4 ოღონდ 
ხორციელს ცოცხლად, მის სისხლთან ერთად ნუ შეჭამთ. ? მე 
კი თქვენს სისხლს თქვენი სიცოცხლის წილ მოვიკითხავ, 
ყოველ მხეცს მოვკითხავ, ადამიანს მოვკითხავ, თქვენ 
მოგკითხავთ ერთმანეთის სიცოცხლეს. 9 ვინც ადამიანის 
სისხლს დაღვრის, ადამიანის მიერვე დაიღვრება მისი სისხლი, 
რადგან ღვთის ხატად შეიქმნა ადამი. ” ინაყოფიერეთ და 
იმრავლეთ, მოეფინეთ ქვეყანას და გამრავლდით მასზე. 8 
უთხრა ღმერთმა ნოეს და მის შვილებს მასთან ერთად: ? აჰა, 
გიდებთ აღთქმას თქვენ და თქვენს შთამომავლობას, 10 ყოველ 
სულდგმულს, რომელიც კი თქვენთან არის, ფრინველს, 
პირუტყვს, მიწის ყველა მხეცს, რომელიც კი თქვენთან არის, 
ყველას, კიდობნიდან გამოსულს, 11 გიდებთ აღთქმას, რომ 
აღარ აღგვის ხორციელს წარღვნა და აღარ მოვა წარღვნა 
ქვეყნის დასაღუპავად. 12 თქვა უფალმა ღმერთმა: ეს იყოს 
ნიშანი აღთქმისა, რომელსაც ვდებ ჩემსა და თქვენ შორის, და 
თქვენთან მყოფ ყოველ სულდგმულს შორის, თაობიდან 
თაობამდე, სამარადისოდ; 13 ვდებ ჩემს ცისარტყელას 
ღრუბელში ნიშნად აღთქმისა ჩემსა და ქვეყანას შორის. 14 
როდესაც ქვეყანას ღრუბლით დავღრუბლავ და გამოჩნდება 
ღრუბელში ცისარტყელა, 15 მაშინ გავიხსენებ აღთქმას ჩემსა 
და თქვენ შორის, ყოველ ხორციელ სულდგმულს შორის, და 
აღარ გადაიქცევა წყალი წარღვნად ყოველი ხორციელის 
დასაღუპავად. 165 გამოჩნდება ჩემი ცისარტყელა ღრუბელში, 
დავინახავ მას და გავიხსენებ მარადიულ აღთქმას ღმერთსა და 


ყოველ ხორციელ სულდგმულს შორის, რაც კი არის ამქვეყნად. 
17 უთხრა ღმერთმა ნოეს: ეს იყოს ნიშანი ჩემი აღთქმისა, 
რომელიც დაგიდევით თქვენ და ყოველ ხორციელს, რაც კი 
არის ამქვეყნად. 18 ესენი იყვნენ ნოეს შვილები, კიდობნიდან 
რომ გამოვიდნენ: სემი, ქამი და იაფეთი. ქამი იყო ქანაანის 
მამამთავარი. 19 ეს სამნი იყვნენ ნოეს შვილები, მათგან მთელი 
დედამიწა იქნა დასახლებული. 29 დაიწყო ნოემ მიწისმუშაკობა 
და გააშენა ვენახი. 21 შესვა ღვინო, დათვრა და გაშიშვლდა 
თავის კარავში. 22 დაინახა ქამმა, ქანაანის მამამთავარმა, 
მამის სიშიშვლე და შეატყობინა გარეთ თავის ორ ძმას. 23 
აიღეს სემმა და იაფეთმა სამოსელი, მოისხეს მხრებზე, 
უკუსვლით მივიდნენ და დაფარეს მამის სიშიშვლე. პირი უკან 
ჰქონდათ მიქცეული და მამის სიშიშვლე არ დაუნახავთ. 24 
გამოფხიზლდა ნოე ღვინისაგან და შეიტყო, როგორ მოეპყრა 
მას უმცროსი ვაჟი. 25 თქვა: წყეულიმც იყოს ქანაანი! თავისი 
ძმების მორჩილთა მორჩილი იყოს! 29 თქვა: კურთხეულ იყოს 
უფალი, ღმერთი სემისა! მორჩილად გაუხდეს მას ქანაანი! 27 
განუფართოს ღმერთმა იაფეთს, სემის კარვებში 
დაემკვიდროს! დაემორჩილოს მას ქანაანი! 28 იცოცხლა ნოემ 
წარღვნის შემდეგ სამას ორმოცდაათი წელი. 29 სრული ხანი 
ნოესი იყო ცხრაას ორმოცდაათი წელი, და მოკვდა. 


თავი 10 


1 ეს არის ნოეს ძეთა მოდგმა - სემის, ქამისა და იაფეთისა. 
შეეძინათ მათ შვილები წარღვნის შემდეგ. 2 იაფეთის ძენი: 
გომერი, მაგოგი, მადაი, იავანი, თუბალი, მეშექი და თირასი. 3 
გომერის ძენი: აშქენაზი, რიფათი და თოგარმა. 4 იავანის ძენი: 
ელიშა, თარშიში, ქითიმი. და დოდანიმი. ? ამათგან 
განიფანტნენ ზღვისპირა ხალხები თავ-თავის ქვეყნებში, 
თითოეული თავისი ენის მიხედვით, თავისი ტომის მიხედვით, 
თავ-თავის ხალხში. 5 ქამის ძენი: ქუში, მიცრაიმი, ფუტი და 
ქანაანი. 7 ქუშის ძენი: სება, ხავილა, საბთა, რამა და საბექთა. 
რამას ძენი: შება და დადანი. 8 ქუშმა შვა ნებროთი. ამან 
დაიწყო ძალის გამოჩენა ქვეყანაზე. 9? ძლიერი მონადირე იყო 
უფლის წინაშე; ამიტომაც თქმულა, ნებროთივით ბუმბერაზი 
არისო უფლის წინაშე. 19 მისი სამეფოს რჩეული ქალაქები იყო 
ბაბილონი, ერექი, აქადი და ქალნე, შინყარის ქვეყანაში. 11 ამ 
ქვეყნიდან გამოვიდა აშური და ააშენა ნინევე, რეხობოთ- 
ქალაქი, ქალახი 12 და რესენი ნინევესა და ქალახს შორის, 
დიდი ქალაქი. 13 მიცრაიმმა შვა ლუდიმი, ყანამიმი, ლეჰაბიმი, 
ნაფთუხიმი, 1“ ფეთრუსიმი და ქასლუხიმი, რომელთაგან 
ფილისტიმელნი და ქაფთორელნი გამოვიდნენ. 1? ქანაანმა 
შვა სიდონი, თავისი პირმშო, და ხეთი, 165 იებუსეველნი, 
ამორეველნი, გირგაშელები, 17 ჰიველნი, ყარკელნი, სინელნი, 
18 არვადელნი, ცემარელნი და ხამათელნი. მერე გაიფანტნენ 
ქანაანელთა ტომები. 19 ქანაანელთა საზღვარი იდო 
სიდონიდან გერარის მიმართულებით ღაზამდე; სოდომ- 
გომორის, ადმას და ციბოიმის მიმართულებით ლაშაყამდე. 29 
ესენი არიან ქამის ძენი თავ-თავისი ტომის მიხედვით, თავ- 
თავისი ენის მიხედვით, თავ-თავის ქვეყანაში, თავ-თავის 
ხალხში. 21 შეეძინა შვილები სემსაც, ყებერის ძეთა მამას, 
იაფეთის უფროს ძმას. 2? სემის ძენი: ელამი, აშური, 
არფაქშადი, ლუდი და არამი. 23 არამის ძენი: ყუცი, ხული და 


მაში. 21 არფაქშადმა შვა შალახი, შალახმა შვა ყებერი. 23 
ყებერს შეეძინა ორი ძე; ერთს ერქვა ფელეგი, რადგან მის 
დროს გაიყო ქვეყანა. მის ძმას ერქვა იაკტანი. 25 იაკტანმა შვა 
ალმოდადი, შალეფი, ხაცარ-მანეთი, იარახი, 27 ჰადორამი, 
უზალი, დიკლა, 28 ყობალი, აბიმაელი, შება, 2? ოფირი, 
ხავილა, იობაბი. ესენი ყველა იაკტანის ძენი არიან. 39 მათი 
სამკვიდრებელი ვრცელდებოდა მეშადან სეფარის 
მიმართულებით აღმოსავლეთის მთამდე. 31 ესენი არიან სემის 
ძენი თავ-თავისი ტომის მიხედვით, თავ-თავისი ენის მიხედვით, 
თავ-თავის ქვეყანაში, თავ-თავის ხალხში. 32 ეს არის ნოეს 
ძეთა შთამომავლობა თავ-თავისი მოდგმის მიხედვით, თავ- 
თავის ხალხში. მათგან განშტოვდნენ ხალხები ქვეყანაზე 
წარღვნის შემდეგ. 


თავი 11 


1 ერთპირი იყო მთელი ქვეყანა და ერთ ენაზე მეტყველი. 2 
როცა დაიძრნენ აღმოსავლეთიდან, ჰპოვეს ველი შინყარის 
ქვეყანაში და იქ დამკვიდრდნენ. 3 უთხრეს ერთმანეთს: მოდი, 
მოვზილოთ თიხა და გამოვწვათ. ქვის მაგივრად აგური 
ჰქონდათ, კირის მაგივრად ფისი. “ თქვეს: აბა, ავიშენოთ 
ქალაქი და გოდოლი, და ცას მივუწვდინოთ მისი თხემი. 
აღვმართოთ ნიშანსვეტი, რომ არ გავიფანტოთ დედამიწის 
ზურგზე. ? ჩამოვიდა უფალი, რომ ენახა ქალაქი და გოდოლი, 
რომელსაც ადამიანები აშენებდნენ. 9 თქვა უფალმა: აჰა, ერთი 
ხალხია ეს და ერთი ენა აქვს ყველას; რაკი ეს საქმე 
წამოუწყიათ, ამიერიდან დაუბრკოლებლივ გააკეთებენ 
ყველაფერს, რასაც კი განიზრახავენ. 7 აბა, ჩავალ და ენას 
ავურევ მათ, რომ ვერაფერი გააგებინონ ერთმანეთს. 8 
გაფანტა ისინი უფალმა იქიდან მთელს დედამიწის ზურგზე და 
მათაც შეწყვიტეს ქალაქისა და გოდლის შენება. ? ამიტომაც 
ეწოდა სახელად ბაბილონი, რადგან სწორედ აქ აღრია 
უფალმა მთელი დედამიწის ენა და აქედან გაფანტა ისინი 
უფალმა დედამიწის ზურგზე. 19 ეს არის სემის მოდგმა: ასი 
წლის იყო სემი, როცა შვა არფაქშადი, წარღვნიდან ორი წლის 
შემდეგ. 11 იცოცხლა სემმა არფაქშადის დაბადებიდან ხუთასი 
წელი. და შვა ძენი და ასულნი. 12 ოცდათხუთმეტი წლის იყო 
არფაქშადი, როცა შვა შალახი. 13 იცოცხლა არფაქშადმა 
შალახის დაბადებიდან ოთხას სამი წელი და შვა ძენი და 
ასულნი. 14 ოცდაათი წლისა იყო შალახი, როცა შვა ყებერი. 12 
იცოცხლა შალახმა ყებერის დაბადების შემდეგ ოთხას სამი 
წელი და შვა ძენი და ასულნი. 190 ოცდათოთხმეტი წლისა იყო 
ყებერი, როცა შვა ფალეგი. 17 იცოცხლა ყებერმა ფალეგის 
დაბადების შემდეგ ოთხას ოცდაათი წელი და შვა ძენი და 
ასულნი. 195 ოცდაათი წლისა იყო ფალეგი, როცა შვა რეღუ. 19 
იცოცხლა ფალეგმა რეღუს დაბადების შემდეგ ორასცხრა წელი 
და შვა ძენი და ასულნი. 29 ოცდათორმეტი წლისა იყრ რეღუ, 


როცა შვა სერუგი. 21 იცოცხლა რეღუმ სერუგის დაბადების 
შემდეგ ორას შვიდი წელი და შვა ძენი და ასულნი. 22 ოცდაათი 
წლისა იყო სერუგი, როცა შვა ნახორი. 23 იცოცხლა სერუგმა 
ორასი წელი ნახორის დაბადების შემდეგ და შვა ძენი და 
ასულნი. 24 ოცდაცხრა წლისა იყო ნახორი, როცა შვა თერახი. 
25 იცოცხლა ნახორმა თერახის დაბადების შემდეგ ას ცხრამეტი 
წელი და შვა ძენი და ასულნი. 25 სამოცდაათი წლისა იყო 
თერახი, როცა შვა აბრამი, ნახორი და ჰარანი. 27 ეს არის 
თერახის მოდგმა: თერახმა შვა აბრამი, ნახორი და ჰარანი; 
ჰარანმა შვა ლოტი. 28 მოკვდა ჰარანი მამამისის, თერახის 
სიცოცხლეში თავის სამშობლო ქვეყნად, ქალდეველთა ურში. 
29 ითხოვეს ცოლები აბრამმა და ნახორმა. აბრამის ცოლი იყო 
სარაი, ნახორის ცოლი კი მილქა, ასული ჰარანისა, რომელიც 
იყო მილქას მამა და ისქას მამა. 39 ბერწი იყო სარაი, შვილი 
არ უჩნდებოდა. 31 მოჰკიდა ხელი თერახმა თავის ძეს აბრამს, 
თავის შვილიშვილს ლოდს, ჰარანის ძეს, თავის რძალს სარაის, 
თავისი ძის აბრამის ცოლს და გავიდნენ ერთად ქალდეველთა 
ურიდან ქანაანის ქვეყანაში წასასვლელად. მიადგნენ ხარანს 
და იქ დამკვიდრდნენ. 32 თერახის სიცოცხლის ხანი იყო ორას 
ხუთი წელი და მოკვდა თერახი ხარანაში. 


თავი 12 


1 უთხრა უფალმა აბრამს: წადი შენი ქვეყნიდან, შენი 
სამშობლოდან, მამაშენის სახლიდან იმ ქვეყანაში, რომელსაც 
მე გიჩვენებ. 2 გაქცევ დიდ ხალხად, გაკურთხებ და 
განვადიდებ შენს სახელს და კურთხეული იქნები. 3 ვაკურთხებ 
შენს მაკურთხებელს და დავწყევლი შენს მაწყევარს; 
კურთხეული იქნება შენში მიწიერთა მთელი მოდგმა. “ წავიდა 
აბრამი, როგორც უბრძანა მას უფალმა; წავიდა მასთან ერთად 
ლოტი. სამოცდათხუთმეტი წლისა იყო აბრამი, როცა 
ხარანიდან გავიდა. ? თან წაიტანა აბრამმა სარაი, თავისი 
ცოლი, ლოტი, თავისი ძმისწული, მთელი ქონება, რაც კი 
მოხვეჭილი ჰქონდათ, და ყოველი ყრმა, ვინც კი ხარანში 
შეიძინეს. დაადგნენ ქანაანის ქვეყნის გზას და მივიდნენ 
ქანაანის ქვეყანაში, 9 გადაჭრა აბრამმა მთელი ის ქვეყანა 
შექემამდე, მამრეს მუხამდე; ქანაანელნი მკვიდრობდნენ 
იმხანად ქვეყანაში. ” გამოეცხადა უფალი აბრამს. და უთხრა: 
შენი მოდგმისთვის მიმიცია ეს ქვეყანა. იქ აუგო სამსხვერპლო 
უფალს, რიამელიც გამოეცხადა მას. 8 გაემართა იქიდან 
მთისკენ, ბეთილის აღმოსავლეთით და გაშალა კარავი; 
ბეთილი დასავლეთით ემხრო, ხოლო ჰაღაი - აღმოსავლეთით. 
იქ აუგო სამსხვერპლო უფალს და ახსენა უფლის სახელი. 9 
მერე დაიძრა აბრამი და სამხრეთისაკენ გაემართა. 19 შიმშილი 
იყო ქვეყანაში და წავიდა აბრამი ეგვიპტეში საცხოვრებლად, 
რადგან მძვინვარებდა შიმშილი ქვეყანაში. 11 როცა 
მიუახლოვდა ეგვიპტეს, უთხრა სარაის, თავის ცოლს: ვიცი, 
ლამაზი შესახედავი ქალი ხარ. 12 დაგინახავენ ეგვიპტელები 
და იტყვიან, ამ კაცის ცოლიაო; მე მომკლავენ, შენ კი ცოცხალს 
დაგტოვებენ. 13 თქვი, რომ და ხარ ჩემი, რათა კარგად 
მომეპყრან შენი გულისთვის და გადავრჩე შენი წყალობით. 14 
როცა ჩავიდა აბრამი ეგვიპტეში, დაინახეს ეგვიპტელებმა, რომ 
ძალიან ლამაზი იყო მისი ცოლი. 15 დაინახეს იგი ფარაონის 
დიდებულებმა და შეუქეს ფარაონს, და წაიყვანეს ქალი 


ფარაონის სახლში. 196 ხოლო აბრამს კარგად მოეპყრნენ მისი 
გულისთვის, ჰყავდა აბრამს ცხვარ-ძროხა, სახედრები, ყმები 
და ყმაქალები და ჯორ-აქლემები. 17 დიდად შეაჭირვა უფალმა 
ფარაონი და მისი სახლი აბრამის ცოლის სარაის გამო. 18 
მაშინ დაიბარა ფარაონმა აბრამი და უთხრა: ეს რა მიყავი, 
რატომ არ გამიმხილე, შენი ცოლი თუ იყო ეს ქალი? 1? რატომ 
თქვი და არისო ჩემი? მე კი მის ცოლად შერთვას ვაპირებდი. 
აჰა, შენი ცოლი, წაიყვანე და წადი! 29 მიუჩინა ფარაონმა 
ხალხი და მათაც გაამგზავრეს იგი მისი ცოლითა და მთელი 
მისი საბადებლითურთ. 


თავი 13 


1 წავიდნენ აბრამი და მისი ცოლი ეგვიპტიდან მთელი 
ქონებითა და ლოტითურთ ნეგებისკენ. 2 ძალზე მდიდარი იყო 
აბრამი ჯოგითა და ოქრო-ვერცხლით. 3 გაუდგა გზას ნეგებიდან 
და იარა ბეთილამდე, იმ ადგილამდე, სადაც ადრე კარავი 
ედგა ბეთილსა და ჰაღაის შორის, “ სამსხვერპლომდე, 
რომელიც ააგო თავდაპირველად; აქ ახსენა აბრამმა უფლის 
სახელი. 2? ლოტსაც, რომელიც აბრამთან ერთად მგზავრობდა, 
ჰყავდა ცხვარ-ძროხა და ჰქონდა კარვები. 9 ვერ იტევდა მათ ის 
ქვეყანა ერთად საცხოვრებლად, რადგან დიდძალი ქონება 
ჰქოადათ და არ შეეძლოთ ერთად ცხოვრება. 7 ცილობა 
ჰქონდათ ერთმანეთში აბრამისა და ლოტის მწყემსებს. 
ქანაანელნი და ფერიზეველნი ცხოვრობდნენ მაშინ ქვეყანაში. 
8 უთხრა აბრამმა ლოტს: ნუ იქნება ცილობა ჩვენში, ჩემსა და 
შენს მწყემსებს შორის, რადგან სახლიკაცები ვართ. 9? განა შენს 
წინ არ არის მთელი ეს ქვეყანა? გამეყარე და თუ შენ მარცხნივ 
წახვალ, მე მარჯვნივ წავალ, თუ მარჯვნივ წახვალ, მე მარცხნივ 
წავალ. 19 გაიხედა ლოტმა და დაინახა, რომ იორდანეს მთელი 
მხარე ცოღარამდე ირწყვებოდა, ასე იყო, ვიდრე უფალი არ 
გაანადგურებდა სოდომსა და გომორს, როგორც ბაღი 
უფლისა, როგორც ეგვიპტელთა ქვეყანა. 11 აირჩია ლოტმა 
იორდანეს მთელი მხარე. დაიძრა ლოტი აღმოსავლეთისკენ 
და გაეყარნენ ერთმანეთს. 12 აბრამი დამკვიდრდა ქანაანის 
ქვეყანაში, ხოლო ლოტი დამკვიდრდა იმ მხარის ქალაქებში 
და სოდომამდე დასცა კარვები. 13 ბოროტნი იყვნენ 
სოდომელნი და დიდად სცოდავდნენ უფალს. 14 უთხრა 
უფალმა აბრამს მას შემდეგ, რაც ლოტი გაეყარა: აახილე 
თვალი და გაიხედე ამ ადგილიდან, სადაც შენ დგახარ, 
ჩრდილოეთისკენ, სამხრეთისკენ, აღმოსავლეთისკენ და 
დასავლეთისკენ. 12 მთელი ეს ქვეყანა, რასაც ხედავ, შენთვისა 
და შენი მოდგმისათვის მომიცია სამარადისოდ. 15 ქვიშასავით 
ურიცხვს გავხდი შენს შთამომავლობას; თუ ვინმე შესძლებს 


ქვიშის დათვლას, შენი შთამომავლობაც დაითვლება. 17 ადექი 
და კიდით კიდემდე მოიარე ეს ქვეყანა, რადგანაც შენთვის 
მომიცია იგი. 18 აიყარა აბრამი, წავიდა და მამრეს მუხნარში 
დაესახლა, ხებრონის მახლობლად. იქ აუგო სამსხვერპლო 
უფალს. 


თავი 14 


1 მოხდა ისე, რომ შინყარის მეფის, ამრაფელის დროს 
არიოქმა, ელასარის მეფემ, ქედარლაღომერმა, ელამის მეფემ 
და თიდაყალმა, გოიების მეფემ, 2 ბრძოლა გაუმართეს ბერაყს, 
სოდომის მეფეს, ბირშაყს, გომორის მეფეს, შინაებს, ადმას 
მეფეს, შემემებერს, ცებოიმის მეფეს და ბედაყის ანუ ცოღარის 
მეფეს. 3 ყველა ესენი შეიკრიბნენ სიდიმის ველზე, სადაც ახლა 
მლაშე ზღვაა. 4 თორმეტი წელიწადი ემორჩილებოდნენ 
ქედორლაღომერს და მეცამეტე წელს აღუდგნენ. ? 
მეთოთხმეტე წელს მოვიდა ქედორლაღომერი თავისი 
თანამდგომი მეფეებითურთ და ამოწყვიტეს რეფაიმები 
აშთორეთ-კარნაიმში, ზუზიელები ჰამში, ემიელები შავე- 
კირიათაიმში. 9 და ხორიელები სეყირის მთებში 
ელფარანამდე, უდაბნოს პირას რომ მდებარეობს. 7 უკან 
მობრუნებისას მივიდნენ ყენ-მიშფატთან, აწინდელ კადეშთან 
და დაარბიეს ყამალეკის მინდვრები და ამორეველნიც, 
ხაცაცონ-თამარის მკვიდრნი. 8 გამოვიდნენ სოდომის მეფე, 
გომორის მეფე, ადმას მეფე, ცებოიმის მეფე, ბელაყის ანუ 
ცოღარის მეფე და ბრძოლა გაუმართეს სიდიმის ველზე 9 
ქედორლაღომერს, ელამის მეფეს, თიდყალს, ცებოიმის მეფეს, 
ამრაფელს, შინყარის მეფეს და არიოქს, ელასარის მეფეს - 
ხუთმა მეფემ ოთხ მეფეს. 19 სიდიმის ველზე უამრავი ფისის ჭა 
იყო. უკუიქცნენ სოდომისა და გომორის მეფეები და შიგ 
ჩაცვივდნენ, დანარჩენები მთებს შეეხიზნენ. 11 ხელთ იგდეს 
სოდომისა და გომორის მთელი ქონება, მთელი მათი სარჩო- 
საბადებელი და წავიდნენ. 12 ხელთ იგდეს მისი ქონებითურთ 
ლოტის, აბრამის ძმისწული, სოდომში რომ ცხოვრობდა, და 
წავიდნენ. 132 მოვიდა ერთი ლტოლვილი და ამბავი მოუტანა 
აბრამ ებრაელს. მაშინ იგი მუხნარში ცხოვრობდა, რომელიც 
ამორეველ კაცს, მამრეს ეკუთვნოდა, ემქოლისა და ანერის 
ძმას. ესენი აბრამის მოკავშირენი იყვნენ. 14% როდესაც შეიტყო 
აბრამმა, რომ მისი სახლიკაცი ლოტი დაეტევევებინათ, 


აღჭურვა თავის სახლში დაბადებული სამას თვრამეტი 
გამოცდილი კაცი და სდია დანამდე. 15 გაიყვნენ ღამით ის და 
მისი მორჩილნი, დაამარცხეს და სდიეს ხობამდე, დამასკოს 
მარცხნივ რომ არის. 15 დაიბრუნა მთელი ქონება, დაიბრუნა 
ლოტიც მისი ქონებითურთ, დედაწულნიცა და ხალხიც. 17 
მიეგება სოდომის მეფე ქედორლაღომერზე და მის თანამდგომ 
მეფეებზე გამარჯვებულს შავეს ველზე, რომელსაც ახლა მეფის 
ველი ეწოდება. 19? სოლო მელქიცედეკმა, შალემის მეფემ, 
გამოუტანა პური და ღვინო. ის იყო უზენაესი ღმერთის 
მღვდელი. 19 აკურთხა აბრამი და უთხრა: კურთხეულ იყოს 
აბრამი უზენაესი ღმერთის წინაშე, ცისა და მიწის შემოქმედისა! 
20 კურთხეულ იყოს უზენაესი ღმერთი, რომელმაც ხელში 
ჩაგაგდებინა შენი მტერი ! მაშინ მისცა მას აბრამმა ნადავლის 
მეათედი. 21 უთხრა სოდომის მეფემ აბრამს: მომეცი ხალხი, 
ქონება კი შენთვის დაიტოვე. 22 უთხრა სოდომის მეფეს 
აბრამმა: უზენაეს ღმერთს ვფიცავ, ცისა და მიწის შემოქმედს, 
23 თუ ძაფი ან ფეხსამოსის თასმა ავიღო იქიდან, რაც შენ 
გეკუთვნის. არ გათქმევინებ, მე გავამდიდრეო აბრამი. 24 
გარდა იმისა, რაც შეჭამეს მსახურებმა და რაც ჩემთან 
წამოსულებს ერგოთ წილად; ანერმა, ეშქოლმა და მამრემ 
წაიღონ თავ-თავიანთი წილი. 


თავი 15 


1 ამ ამბების შემდეგ უფლის სიტყვა გამოეცხადა ხილვაში 
აბრამს: ნუ გეშინია, აბრამ! მე ვარ ფარი შენი! დიდზე დიდი 
იქნება შენი ჯილდო. ? უთხრა აბრამმა: უფალო ღმერთო, რა 
უნდა მიბოძო? უშვილოდ გადავდივარ, ჩემი სახლის მოურავი 
დამასკოელი ელეაზარია. 3 კვლავ უთხრა აბრამმა: 
შთამომავლობა არ მოგიცია ჩემთვის, და, აჰა, ჩემს სახლში 
შობილი ყმა უნდა გამიხდეს მემკვიდრედ. 4 კვლავ გამოეცხადა 
უფლის სიტყვა: არ იქნება იგი შენი მემკვიდრე; მხოლოდ შენი 
წიაღიდან გამოსული იქნება შენი მემკვიდრე. ? გარეთ გაიყვანა 
და უთხრა: აჰხედე ცას და დაითვალე ვარსკვლავები, თუ 
შეგიძლია მათი დათვლა. მერე უთხრა: ამდენი იქნება შენი 
შთამომავლობა. 95 ერწმუნა უფალს, ხოლო მან სიწრფელეში 
ჩაუთვალა ეს. 7 უთხრა: მე ვარ უფალი, რომელმაც 
გამოგიყვანე ქალდეველთა ურიდან, რომ დასამკვიდრებლად 
მოგცე ეს ქვეყანა. 8 უთხრა აბრამმა: უფალო ღმერთო, როგორ 
მივხვდე რომ დავიმკვიდრებ? 3? უთხრა: მომიყვანე სამი წლის 
ხბო, სამი წლის თხა, სამი წლის ცხვარი, გვრიტი და მტრედის 
ხუნდი. 19 აიღო ეს ყველაფერი, შუაზე დახლიჩა და ერთმანეთს 
მიუწყო ნახლეჩები, ოღონდ ფრინველები არ დაუხლიჩავს. 11 
დააცხრნენ სვავები მძორებს, მაგრამ მოუგერია ისინი აბრამმა. 
12 მზის ჩასვლისას ძილქუში დაეცა აბრამს და, აჰა, დიდმა 
შიშმა და წყვდიადმა მოიცვა იგი. 13 უთხრა უფალმა აბრამს: 
იცოდე, მდგმურად იქნება შენი შთამომავლობა სხვის 
ქვეყანაში; დამორჩილებული და დაჩაგრული ეყოლებათ 
ოთხას წელს. 14 იმ ხალხს კი, ვისი მორჩილნიც შეიქნებიან, მე 
განვსჯი; შემდგომ ამისა დიდძალი ქონებით გამოვლენ უკან. 12 
შენ კი მშვიდობით მიუხვალ შენს მამა-პაპას, ტკბილ სიბერეს 
მიწევნული დაიმარხები. 195 მხოლოდ მეოთხე თაობაში 
მობრუნდებიან აქეთ, როცა აივსება ამორეველების 
უკეთურებათა საწყაული. 17 მზე რომ ჩავიდა და სიბნელე 
ჩამოწვა, აჰა, აკვამლებული თონე, და ცეცხლის ალმა გაიარა 


ნახლეჩებს შორის. 18 ამ დღეს დაუდო უფალმა აღთქმა აბრამს 
და უთხრა: შენი შთამომავლობისთვის მიმიცია ეს ქვეყანა 
ეგვიპტის მდინარიდან დიდ მდინარემდე - ევფრატის 
მდინარემდე - 19 ქვეყანა კენეველთა, კენიზელთა, 
კადმონელთა, 2% ხეთელთა, ფერიზელთა, რეფაიმელთა, 21 
ამოთეველთა, ქანაანელთა, გირგაშელთა და იებუსეველთა. 


თავი 16 


1 სარაის, აბრამის ცოლს, არ უშობია მისთვის, მაგრამ ჰყავდა 
სარაის ერთი ეგვიპტელი მხევალი, სახელად აგარი. 2 უთხრა 
სარაიმ აბრამს: აჰა, დამხშა უფალმა, რომ არა ვშობო. შედი 
ჩემს მხევალთან, ვინძლო შვილიერი შევიქნე მისგან. ყურად 
იღო აბრამმა სარაის ნათქვამი.. 3 ადგა სარაი, აბრამის ცოლი, 
და მისცა ეგვიპტელი აგარი, თავისი მხევალი, ცოლად აბრამს, 
თავის ქმარს, ქანაანის ქვეყნად მისი დამკვიდრების ათი წლის 
თავზე 4 შევიდა აბრამი აგართან და დაორსულდა აგარი. როცა 
შეიტყო, რომ ორსულად იყო, დამცირდა მის თვალში მისი 
ქალბატონი. ? მაშინ უთხრა სარაიმ აბრამს: შენზეა ჩემი 
შეურაცხყოფა. მოგიწვინე ჩემი მხევალი და, როცა შეატყო, 
რომ ორსულადაა, დავმცირდი მის თვალში. ახლა უფალმა 
განგვსაჯოს. 9 უთხრა აბრამმა სარაის: აჰა, შენს ხელთაა შენი 
მხევალი. როგორც გენებოს, ისე მოექეცი. მაშინ დაუწყო 
სარაიმ ჩაგვრა და გაექცა მას აგარი. 7 ნახა იგი უფლის 
ანგელოზმა წყლის ჭასთან უდაბნოში, ჭასთან, შურის გზაზე 
რომ არის. 8 უთხრა: აგარ, სარაის მხევალო, საიდან 
მოსულხარ და სად მიხვალ? თქვა: სარაის, ჩემს ქალბატონს 
გავურბივარ. 9? უთხრა მას უფლის ანგელოზმა: გაბრუნდი შენს 
ქალბატონთან და დაემორჩილე. 19 უთხრა მას უფლის 
ანგელოზმა: დიდად გავამრავლებ შენს შთამომავლობას და 
ვერ აღირიცხება სიმრავლის გამო. 11 უთხრა მას უფლის 
ანგელოზმა: აჰა, ორსულადა ხარ, შობ ვაჟს, და ისმაელს 
დაარქმევ სახელად, რადგან მოჰხედა უფალმა შენს ჩაგვრას. 
12 კანჯარივით იქნება იგი ადამიანთა შორის. მისი ხელი 
ყველას წინააღმდეგ და ყველას ხელი მის წინააღმდეგ! თავის 
ძმათა პირისპირ იცხოვრებს იგი. 13 ახსენა სახელი უფლისა, 
რომელიც ელაპარაკებოდა: შენა ხარ ღმერთი, ჩემი 
მხილველი; რადგან თქვა: განა აქაც არ ვიხილე კვალი ჩემი 
მხილველისა? 14 ამიტომ შეარქვეს ამ ჭას ბერ-ლახაი-როი; 
კადეშსა და ბარედს შორის მდებარეობს იგი. 12 უშვა აგარმა 


აბრამს ვაჟი და დაარქვა სახელად აბრამმა თავის ვაჟს, 
რომელიც აგარმა უშვა, ისმაელი. 10 ოთხმოცდაექვსი წლის 
იყო აბრამი, როცა ისმაელი უშვა აგარმა აბრამს. 


თავი 17 


1 ოთხმოცდაცხრა წლის იყო აბრამი, როცა გამოეცხადა უფალი 
აბრამს და უთხრა: მე ვარ ღმერთი ძლიერი. იარე ჩემ წინაშე 
და სრული იყავი. 2 დავდებ აღთქმას ჩემსა და შენს შორის და 
დიდად, დიდად გაგამრავლებ. 3 პირქვე დაემხო აბრამი და ასე 
ელაპარაკა მას ღმერთი: 4 ეს მე ვარ და, აჰა, ჩემი აღთქმაც 
უამრავ ხალხთა მამა შეიქნები! 3 აღარ გერქვას ამიერიდან 
სახელად აბრამი, არამედ აბრაამი იყოს შენი სახელი, რადგან 
უამრავ ხალხთა მამად გაქცევ. 9 დიდად, დიდად 
გაგამრავლებ, ხალხებად გაქცევ და მეფენი გამოვლენ შენგან. 
7 დავდებ აღთქმას ჩემსა და შენს შორის და შენს 
შთამთმავალთა შორის თაობიდან თაობამდე, სამარადისო 
აღთქმას, რომ შენი და შენი შთამომავლობის ღმერთი ვიქნები. 
8 მოგცემ შენ და შენს შთამომავლობას შენი მდგმურობის 
ქვეყანას, ქანაანის მთელს ქვეყანას, სამარადისო საკუთრებად 
და თქვენი ღმერთი ვიქნები. ? უთხრა ღმერთმა აბრაამს: 
ოღონდ დაიცავით ჩემი აღთქმა შენ და შენმა შთამომავლობამ 
თაობიდან თაობამდე. 19 ეს არის აღთქმა, რომელიც უნდა 
დაიცვათ, აღთქმა, ჩემსა და თქვენ შორის და შენს 
შთამომავლობას შორის თაობიდან თაობამდე; წინადაიცვითოს 
თქვენში ყოველმა მამაკაცმა. 11 დაიცვითეთ ჩუჩა და ეს იყოს 
ნიშნად აღთქმისა ჩემსა და თქვენ შორის. 12 რვა დღისამ 
წინადაიცვითოს თქვენში ყოველმა მამაკაცმა თაობიდან 
თაობამდე, სახლში დაბადებულმა და უცხოელისგან 
ვერცხლით ნაყიდმა, რომელიც შენი თესლ-ტომის არ არის. 13 
წინადაიცვითოს შენს სახლში დაბადებულმა და შენი 
ვერცხლით ნაყიდმა; იყოს ჩემი აღთქმა თქვენს ხორცში 
სამარადისო აღთქმად. 1“ წინადაუცვეთელი მამაკაცი, 
რომელსაც არ დაუცვითავს მერვე დღეს ჩუჩა, უნდა მოიკვეთოს 
თავისი ხალხიდან, რადგან დაარღვია ჩემი აღთქმა. 12 უთხრა 
ღმერთმა აბრაამს: სარაის, შენს ცოლს, აღარ ერქვას სახელად 
სარაი, არამედ სარა იყოს მისი სახელი. 15 ვაკურთხებ მას და 


ვაჟიშვილსაც შეგძენ მისგან; ვაკურთხებ და გახდება ხალხების 
დედა და ხალხთა მეფეები წარმოიშვებიან მისგან. 17 პირქვე 
დაემხო აბრაამი და გაეცინა. გულში თქვა: ნუთუ შვილი 
შეეძინება ასი წლის კაცს? ნუთუ ბავშვს დაბადებს 
ოთხმოცდაათი წლის სარა? 18 უთხრა აბრაამმა ღმერთს: ნეტავ 
ისმაელმა იცოცხლოს შენ წინაშე. 1? უთხრა ღმერთმა: სწორედ 
სარა, შენი ცოლი, გიშობს ვაჟს და დაარქმევ სახელად ისაკს. 
აღვუდგენ მას ჩემს აღთქმას სამარადისო აღთქმად მისი 
შთამომავლობისთვის. 29 ისმაელის გამო გისმინე და, აჰა, 
ვაკურთხებ მასაც, ნაყოფიერს გავხდი და დიდად, დიდად 
გავამრავლებ. თორმეტ ბელადს წარმოშობს და დიდ ხალხად 
ვაქცევ. 21 მაგრამ აღთქმას ისაკს დავუდებ, რომელსაც სარა 
გიშობს გაისად, ამ დღეის სწორს. 22 შეწყვიტა ლაპარაკი და 
განეშორა ღმერთი აბრაამს. 23 ადგა აბრაამი და დაუცვითა 
ჩუჩა თავის ვაჟს ისმაელს, თავის სახლში დაბადებულებს და 
ყველას, ვინც კი ვერცხლით ჰყავდა ნაყიდი, ყველა მამაკაცს, 
აბრაამის სახლში მყოფს, სწორედ იმ დღეს, როცა ღმერთი 
ელაპარაკა მას. 24 ოთხმოცდაცხრამეტი წლის იყო აბრაამი, 
როცა დაიცვითა ჩუჩა. 25 მისი ვაჟი ისმაელი ცამეტი წლის იყო, 
როცა დაიცვითა ჩუჩა. 295 ერთ დღეს დაიცვითეს აბრაამმა და 
მისმა ვაჟმა ისმაელმა. 27 მისი სახლის ყველა მამაკაცმა, მის 
სახლში დაბადებულმა თუ უცხოელთაგან ვერცხლით ნაყიდმა, 
დაიცვითეს მასთან ერთად. 


თავი 18 


1 გამოეცხადა მას უფალი მამრეს მუხნართან, როცა კარვის 
კართან იჯდა დღის პაპანაქებაში. 2 თვალი აახილა და ხედავს, 
სამი კაცი დგას მის შორიახლო; დაინახა და გაიქცა კარვის 
კარიდან მათ მისაგებებლად და დაბლად თაყვანისცა. 3 
უთხრა: ბატონო, თუ რამ მადლი ვპოვე შენს თვალში, გვერდს 
ნუ აუვლი შენი მორჩილის კარს. 4 მცირეოდენ წყალს 
მოვატანინებ და ფეხს დაგბანენ, მერე მოისვენეთ ხის 
ჩრდილში. ? პურს გამოგიტანთ, დანაყრდით, მერე კი წადით 
თქვენს გზაზე, რაკიღა თქვენი მორჩილის კარზე გამოიარეთ. 
მათ უთხრეს: გააკეთე, რასაც ამბობ. 9 გაიქცა აბრაამი კარავში 
სარასთან და უთხრა: აბა, საჩქაროდ სამი სეა გამტკიცული 
ფქვილი მოზილე და ხმიადები დააცხვე. 7 მერე საქონლისკენ 
გაიქცა აბრაამი, გამოიყვანა ჩვილი და საღი ხბო და მსახურ 
ბიჭს მისცა, მანაც სასწრაფოდ დაკლა იგი და გაამზადა. 8 
გამოიტანა ერბო და რძე, გამზადებული ხბოს ხორცი და წინ 
დაუწყო; ისინი ჭამდნენ, თავად კი ხის ძირას იდგა შორიახლო. 
? უთხრეს: სად არის სარა, შენი ცოლი? უთხრა: აქ არის, 
კარავში. 190 თქვა ერთმა: კიდევ მოვალ შენთან გაის ამ დროს, 
და, ნახავ, ვაჟი ეყოლება სარას, შენს ცოლს. სარა კარვის კარს 
უკან იდგა. ყველაფერი ესმოდა. 11 მოხუცებულნი იყვნენ 
აბრაამი და სარა, ხანში შესულნი; დედათა წესი შეწყვეტილი 
ჰქონდა სარას. 12 გაეცინა გულში სარას: რა სიამე უნდა 
განვიცადო, როცა დავბერდი? ჩემი პატრონი მოხუცებულია. 13 
უთხრა უფალმა აბრაამს: რა იყო, რომ გაეცინა სარას და თქვა: 
ნუთუ მართლა ვშობ სიბერეშიო? 14 რა არის უფლისთვის 
შეუძლებელი? დათქმულ ჟამს, გაის ამ დროოს ისევ მოვალ 
შენთან და, ნახავ, ვაჟი ეყოლება სარას. 152 გადათქვა სარამ: 
არ გამიცინიაო, რადგან შეეშინდა. უთხრა: არა, გაიცინე. 19 
ადგნენ კაცები და სოდომისკენ გაემართნენ. აბრაამი გაჰყვა 
გასაცილებლად. 17 თქვა უფალმა: როგორ დავუმალო 
აბრაამს, ჩემს მორჩილს, რის გაკეთებასაც ვაპირებ? 18 


აბრაამი ხომ დიდ და ძლიერ ხალხად იქცევა, ყველა ხალხი 
დედამიწის ზურგზე კურთხეული იქნება მისით; 19 რადგან ვიცი, 
რომ უანდერძებს იგი თავის შვილებსა და თავის სახლს თავის 
შემდეგ - იარონ უფლის გზაზე, მოიქცნენ სიმართლით და 
სამართალი საჯონ, რათა აუხდინოს უფალმა აბრაამს 
ყველაფერი, რაც ნათქვამი აქვს მასზე. 2– თქვა უფალმა: 
გახშირდა სამდურავი სოდომსა და გომორზე, მეტისმეტად 
დაუმძიმდათ ცოდვები. 21 ჩავალ და ვნახავ, საქმით 
დაიმსახურეს თუ არა სამდურავი, ჩემამდე რომ მოაწია. 22 
გაბრუნდნენ კაცები იქიდან და წავიდნენ სოდომს, აბრაამი კი 
კვლავ იდგა უფლის წინაშე. 23 მიეახლა აბრაამი და უთხრა: 
ნუთუ მართალ კაცს ბოროტეულთან ერთად დაღუპავ? 24 იქნებ 
აღმოჩნდეს ორმოცდაათი მართალი მაგ ქალაქში? ნუთუ 
დაღუპავ და არ შეიწყალებ მაგ ადგილს ორმოცდაათი 
მართალის გულისათვის, მანდ რომ არიან? 25 არ ეგების 
შენგან ეს საქმე, რომ მოაკვდინო მართალი ბოროტეულთან 
ერთად და არ იყოს გარჩევა მართალსა და ბოროტეულს 
შორის. არ ეგების! არ იქნება, რომ მთელი ქვეყნიერების 
მსაჯულმა სამართლიანად არ განსაჯოს. 20 უთხრა უფალმა: თუ 
ვპოვე სოდომ-ქალაქში ორმოცდაათი მართალი, შევიწყალებ 
მთელს მაგ ადგილს მათი გულისათვის. 27 მიუგო აბრაამმა და 
უთხრა: აჰა, გავბედე უფალთან ლაპარაკი, მე, მტვერმა და 
ნაცარმა: 2828 ორმოცდაათს რომ ხუთი დააკლდეს? ნუთუ 
დაღუპავ ამის გამო მთელს ქალაქს? უთხრა: არ დავღუპავ, თუ 
ვპოვე იქ ორმოცდახუთი. 2? განაგრძო ლაპარაკი აბრაამმა და 
უთხრა: ორმოცი რომ აღმოჩნდეს? უთხრა: არ ჩავიდენ ამას იმ 
ორმოცის გულისათვის. 39 თქვა აბრაამმა: ნუ გამიწყრება 
უფალი და ვიტყვი: ოცდაათი რომ აღმოჩნდეს? უთხრა: არ 
გავაკეთებ ამას, თუ ვპოვე ოცდაათი. 31 თქვა აბრაამმა: აჰა, 
გავბედე უფალთან ლაპარაკი: ოცი რომ აღმოჩნდეს? უთხრა: 
არ დავღუპავ იმ ოცის გულისათვის. 32 უთხრა აბრაამმა: ნუ 
გამიწყრება უფალი და ამ ერთხელაც ვიტყვი: ათი რომ 
აღმოჩნდეს? უთხრა: არ დავღუპავ იმ ათის გულისათვის. 33 


წავიდა უფალი, როგორც კი შეწყვიტა ლაპარაკი აბრაამთან. 
აბრაამიც დაბრუნდა თავის ადგილას. 


თავი 19 


1 შევიდა ორი ანგელოზი სოდომში საღამო ხანს, როცა 
სოდომის კარიბჭესთან იჯდა ლოტი. დაინახა ისინი ლოტმა, 
წამოუდგა მისაგებებლად და მდაბლად თაყვანისცა. 2 უთხრა: 
აქეთ მობრძანდით, ჩემო ბატონებო, შემოუხვიეთ თქვენი 
მორჩილის სახლში. ფეხს დაიბანთ, ღამეს გაათევთ, დილით კი 
ადრე ადგებით და თქვენს გზაზე წახვალთ. უთხრეს: არა, 
ქუჩაში გავათევთ ღამეს. 3 არ მოეშვა ლოტი და მათაც შეუხვიეს 
მის სახლში. გაუმზადა სასმელი ლოტმა, დაუცხო ხმიადები და 
ჭამეს. ვიდრე დასაძინებლად დაწვებოდნენ, გარს 
შემოადგნენ სახლს ქალაქის მკვიდრნი, სოდომელი კაცები - 
ჭაბუკი თუ მოხუცი, მთელი ხალხი მოადგა ყოველის მხრიდან. 2 
დაუძახეს ლოტს და უთხრეს: სად არიან ის კაცები, წუხელ რომ 
გესტუმრნენ? გამოიყვანე ჩვენთან, უნდა შევიცნოთ. 9 გამოვიდა 
მათთან ლოტი კარის ზღურბლზე და გამოიხურა კარი. 7 უთხრა: 
ნუ იზამთ ბოროტებას, ძმებო! 8 აჰა, ორი ქალიშვილი მყავს, 
რომელთაც მამაკაცი არ იციან; მათ გამოგიყვანთ და უყავით, 
რაც გენებოთ. ოღონდ იმ კაცებს არაფერი ავნოთ, რადგან 
ჩემს ჭერქვეშ არიან შემოსულნი. ? უთხრეს: მოშორდი აქედან! 
კვლავ უთხრეს: მარტოხელა კაცი მდგმურად მოსულხარ აქ და 
უკვე სამართალს სჯი? ახლა მათზე უარეს საქმეს დაგმართებთ. 
არ მოეშვნენ ამ კაცს, ლოტს და მიიჭრნენ კარის 
შესამტვრევად. 19 გამოიწოდეს ხელი სტუმარმა კაცებმა, შინ 
შეიყვანეს ლოტი და ჩაკეტეს კარი. 11 იმ კაცებს კი, სახლის 
შესასვლელთან რომ იდგნენ, სიბრმავე მოჰგვარეს დიდიან- 
პატარიანა და მათ ქანცი გაუწყდათ შესასვლელის ძებნაში. 12 
უთხრეს იმ კაცებმა ლოტს: კიდევ ვინა გყავს აქ? სიძე, ვაჟები 
და ქალიშვილები, ყველა, ვინც კი შენიანია ამ ქალაქში, 
გაიყვანე ამ ადგილიდან, 13 რადგან უნდა გავანადგუროთ ეს 
ადგილი, რაკი დიდია მათზე სამდურავი უფლის წინაშე, და 
მოგვავლინა უფალმა მის გასანადგურებლად. 14 გავიდა ლოტი 
და ელაპარაკა თავის სასიძოებს, რომელთაც მისი 


ქალიშვილები უნდა ეთხოვათ და უთხრა: ადექით და გადით ამ 
ადგილიდან, რადგან ქალაქის განადგურებას აპირებს უფალი. 
სასიძოებს ეგონათ, ხუმრობსო ლოტი. 15 განთიადისას 
ანგელოზებმა დააჩქარეს ლოტი და უთხრეს: ადექი, მოჰკიდე 
ხელი შენს ცოლს და ორ ასულს, აქ რომ არიან, რათა შენც არ 
დაიღუპო. ამ ქალაქის უკეთურობის გამო. 19 ფეხს ითრევდა 
ლოტი და იმ კაცებმაც, რადგან უფალმა დაინდო ლოტი, ეხლი 
ჩასჭიდეს მის ცოლს, მის ორ ასულს, გაიყვანეს და ქალაქის 
გარეთ დააყენეს. 17 როცა ყველანი გარეთ გაიყვანეს, უთხრა 
ერთმა: თუ გინდა ცოცხალი გადარჩე, უკან არ მოიხედო, არც 
სადმე გაჩერდე ამ მხარეში, მთას შეეფარე, თორემ დაიღუპები. 
18 უთხრა ლოტმა: არა, უფალო. 19 აჰა, მადლი მიპოვნია შენს 
მორჩილს შენს თვალში; დიდია შენი წყალობა ჩემდამი რომ 
მოიღე და გადამარჩინე. მაგრამ მთას ვერ შევეფარები, ვაითუ 
უბედურებას გადავაწყდე და დავიღუპო. 2პ აგერ, ეს ქალაქი 
უფრო ახლოსაა გასაქცევად, პატარაც არის, იქ შევაფარებ 
თავს. პატარა ქალაქია, გადავრჩები. 21 უთხრა: კეთილი, 
შეგისრულებ ამ სათხოვარსაც: არ დავამხობ ამ ქალაქს, შენ 
რომ ახსენე. 22 აბა, იჩქარე, შეაფარე იქ თავი, რადგან შენს იქ 
მისვლამდე ამ საქმეს ვერ აღვასრულებ. ამიტომ ეწოდა ამ 
ქალაქს სახელად ცოღარი. 23 მზე ამოვიდა ქვეყანაზე და 
ლოტიც მივიდა ცოღარს. 24 აწვიმა უფალმა ციდან სოდომს და 
გომორს გოგირდი და ცეცხლი უფლისაგან. 22 დაამხო ეს 
ქალაქები და მთელი მხარე, ამ ქალაქების მთელი 
მოსახლეობა და დედამიწის აღმონაცენი. 25 უკან მოიხედა 
ლოტის ცოლმა და იქცა იგი მარილის სვეტად. 27 წავიდა 
აბრაამი დილაადრიან იმ ადგილისკენ და დადგა იქ უფლის 
წინაშე, 28 გახედა სოდომსა და გომორს და, აჰა, ხედავს, 
კვამლი ასდის მიწას, როგორც საკირიდან ავარდნილი ბოლი. 
29 როცა ამხობდა ღმერთი იმ მხარის ქალაქებს, გაიხსენა 
ღმერთმა აბრაამი და გაარიდა ლოტი ნგრევას, როცა 
ანგრევდა იმ ქალაქებს, სადაც ცხოვრობდა ლოტი. 39 აიყარა 
ლოტი ცოღარიდან და მთაში დასახლდა თავის ორ 
ქალიშვილთან ერთად, რადან ცოღარში ცხოვრების ეშინოდა. 


ერთ გამოქვაბულში დასახლდა თავის ორ ქალიშვილთან 
ერთად. 31 უთხრა უფროსმა უმცროსს: მოხუცია მამაჩვენი და 
კაცი არ არის ამ ქვეყანაში, რომ შემოვიდეს ჩვენთან როგორც 
ქვეყნის წესი და რიგია. 32 მოდი, დავალევინოთ ღვინო 
მამაჩვენს და მივუწვეთ, შთამომავლობა აღვუდგინოთ 
მამაჩვენს. 33 შეასვეს ღვინო მამას იმ ღამით; მივიდა უფროსი 
და მიუწვა მამას, ხოლო მამამ ვერც დაწოლა გაიგო მისი და 
ვერც ადგომა. 34 მეორე დღეს უფროსი ეუბნება უმცროსს: აჰა, 
ვიწექი წუხელ მამაჩემთან, შევასვათ ღვინო ამაღამაც, მიდი და 
მიუწექი. შთამომავლობა აღვუდგინოთ მამაჩვენს. 352 შეასვეს 
ღვინო იმ ღამითაც მამას; ადგა უმცროსი და მიუწვა, ხოლო მან 
ვერც დაწოლა გაიგო მისი და ვერც ადგომა. 395 დაორსულდა 
ლოტის ორი ასული მამისაგან. 37 შვა ძე უფროსმა და უწოდა 
სახელად მოაბი. იგი არის მოაბელთა მამა დღევანდლამდე. 38 
უმცროსმაც შვა ძე და უწოდა სახელად ბენ-ყამი. იგი არის 
ყამონიანთა მამა დღევანდლამდე. 


თავი 20 


1 გაემგზავრა იქიდან აბრაამი ნეგების მხრისკენ და დასახლდა 
კადეშსა და შურს შორის, და იყო მდგმურად გერარში. 2 თქვა 
აბრაამმა სარაზე, თავის ცოლზე: ჩემი და არის ეს ქალი. მაშინ 
გაგზავნა აბიმელექმა, გერარის მეფემ, კაცი და წაიყვანა სარა. 
3 მოევლინა ღამით სიზმარში აბიმელექს ღმერთი და უთხრა: 
მოკვდები ამ ქალის გამო, შენ რომ მოიყვანე. რადგან 
ქმრიანია იგი. 4 აბიმელექი არ მიჰკარებია ქალს. უთხრა: 
უფალო, ნუთუ მართალ ხალხს დაღუპავ? ? განა თავად არ 
მითხრა, ჩემი და არისო? ქალმაც ხომ მითხრა, ჩემი ძმა არისო 
ეს კაცი? წრფელი გულითა და უმწიკვლო ხელით გავაკეთე ეს. 
6 უთხრა მას ღმერთმა სიზმარში: მეც ვიცოდი, რომ წრფელი 
გულით გააკეთე ეს და ამიტომაც განგარიდე ცოდვას ჩემ 
წინაშე: არ მიგაკარე მაგ ქალს. 7 ახლა კი დაუბრუნე ქმარს 
ცოლი, რადგან წინასწარმეტყველია ის კაცი. ილოცებს 
შენთვის, რომ ცოცხალი გადარჩე. თუ არ დაუბრუნებ, იცოდე, 
სიკვდილი არ აგცდებათ არც შენ და არც შენიანებს. 8 ადგა 
დილაადრიანად აბიმელექი, დაიბარა თავისი მორჩილნი და 
მოუყვა მათ მთელ ამ ამბავს. მეტისმეტად შეშინდა ხალხი. 9 
დაიბარა აბიმელექმა აბრაამი და უთხრა: ეს რა გვიყავი? რა 
შეგცოდე, რომ ასეთ დიდ ცოდვაში მაგდებდი მეც და ჩემს 
სამეფოსაც? ისეთ საქმეს მიპირებდი, რაც არავისთვის უქნიათ 
ოდესმე. 19 კვლავ უთხრა აბიმელექმა აბრაამს: რას 
ფიქრობდი, ამ საქმეს რომ მიპირებდი? 11 უთხრა აბრაამმა: 
ვიფიქრე, ღვთის შიში არ ექნებათ ამ კუთხეში და ჩემი ცოლის 
გამო მომკლავენ-მეთქი. 12 მართლაც ჩემი და არის ეს ქალი, 
მამაჩემის ასულია იგი, ოღონდ დედაჩემის ასული არ არის. 
ამიტომაც ვითხოვე ცოლად, 13 როცა ღმერთმა მამაჩემის 
სახლიდან ამახეტიალა, ვუთხარი ქალს: ეს ერთი მადლი 
მიყავი-მეთქი: რა მხარეშიც რა უნდა მოვხვდეთ, თქვი ჩემზე, 
ჩემი ძმა არის-თქო ეს კაცი. 14 აიღო და მისცა აბიმელექმა 
აბრაამს ცხვარ-ძროხა, ყმები და ყმაქალები. და დაუბრუნა 


სარაც, მისი ცოლი. 12 უთხრა აბიმელექმა: აჰა, შენ წინაშეა 
ჩემი ქვეყანა, იცხოვრე შენს ნებაზე. 10 სარას უთხრა: აჰა, ათასი 
ვერცხლი მივეცი შენს ძმას. ამან მოგწმინდოს ნამუსი ყველას 
წინაშე, ვინც შენთან არის. ყველასთან გამართლებული ხარ! 17 
ილოცა აბრაამმა ღვთის წინაშე და განკურნა ღმერთმა 
აბიმელექი. მისი ცოლი და მისი მხევლები, და ეყოლათ 
შვილები. 18 რადგან ყველასთვის დაეხშო უფალს საშო 
აბიმელექის სახლში აბრაამის ცოლის, სარას გამო. 


თავი 21 


1 უფალმა იზრუნა სარაზე, როგორც ნათქვამი ჰქონდა; ის 
გაუკეთა უფალმა სარას, რასაც ამბობდა. 2 დაორსულდა სარა 
და უშვა აბრაამს მისი სიბერის ძე დანიშნულ დროზე, რომელიც 
დათქმული ჰქონდა მისთვის ღმერთს. 3 უწოდა აბრაამმა 
სახელად ისაკი თავის ძეს, შეძენილს, რომელიც უშვა მას 
სარამ. 4 წინადაცვითა აბრაამმა ისაკი, თავისი ძე, რვა დღისა, 
როგორც ნაბრძანები ჰქონდა მისთვის ღმერთს. ? ასი წლის 
იყო აბრაამი, როცა შეეძინა მას ისაკი, თავისი ძე. 9 თქვა 
სარამ: სასაცილო გამხადა ღმერთმა; ვინც კი გაიგებს ამ 
ამბავს, ყველა დამცინებს. 7” თქვა: ვინ ეტყოდა აბრაამს, 
შვილებს ძუძუს მოაწოვებსო სარა? და მაინც ვშობე მისი 
სიბერის ძე. 8 წამოიზარდა ბავშვი და მოსწყვიტეს ძუძუს. 
გადაიხადა აბრაამმა დიდი პურობა იმ დღეს, როცა ძუძუს 
მოსწყვიტეს ისაკი. ? დაინახა სარამ, რომ დასცინოდა მის 
შვილს შვილი ეგვიპტელი აგარისა, რომელმაც უშვა იგი 
აბრაამს. 190 უთხრა სარამ აბრაამს: გააგდე ეს ყმაქალი და მისი 
შვილი, რადგან ვერ უნდა დაიდოს წილი ამ ყმაქალის შვილმა 
ჩემს შვილთან, ისაკთან ერთად. 11 მეტისმეტად შეაწუხა 
აბრაამი ამ ამბავმა თავისი შვილის, ისმაელის გამო. 12 უთხრა 
ღმერთმა აბრაამს: ნუ სწუხარ ყმაწვილზე და შენს ყმა ქალზე; 
ყველაფერი გაუგონე სარას, რასაც გეტყვის; რადგან ისაკით 
დაგეწყება შთამომავლობა. 13 ყმაქალის ძესაც ხალხად ვაქცევ, 
რადგან შენი თესლია იგი. 14 ადგა დილაადრიანად აბრაამი, 
აიღო პური, ერთი მათარა წყალი და მისცა აგარს, ზურგზე 
შეუსვა ბავშვი და გაუშვა. წავიდა ქალი და ხეტიალობდა 
ბერშებას უდაბნოში. 12 გაუთავდა მათარაში წყალი და დასვა 
ბავშვი ერთი ბუჩქის ძირას. 156 წავიდა და დაჯდა თავისთვის 
მოშორებით, საისრეზე, რადგან იფიქრა, ბავშვის სიკვდილს 
ვერ ვუყურებო. იჯდა მოშორებით და ხმამაღლა ტიროდა. 17 
მოესმა ღმერთს ყმაწვილის ხმა; დაუძახა აგარს ღვთის 
ანგელოზმა ციდან და უთხრა: რა იყო, აგარ? ნუ გეშინია, 


რადგან მოესმა ღმერთს შენი ყმაწვილის ხმა იმ ადგილიდან, 
სადაც არის. 18 ადექი, აიყვანე ყმაწვილი ხელში, რადგან დიდ 
ხალხად ვაქცევ მას. 17 აუხილა მას თვალი ღმერთმა და 
დაინახა ქალმა წყლიანი ჭა; წავიდა, წყლით აავსო მათარა და 
ყმაწვილს დაალევინა. 29 ღმერთი იყო ყმაწვილთან; გაიზარდა 
და უდაბნოში დამკვიდრდა, და მშვილდოსანი შეიქნა. 21 
დასახლდა ფარანის უდაბნოში და მიუყვანა მას დედამისმა 
ცოლი ეგვიპტელთა ქვეყნიდან. 22? იმ ხანებში იყო, რომ უთხრეს 
აბრაამს აბიმელექმა და ფიქოლმა, მისმა მხედართმთავარმა: 
ღმერთია შენთან ყველა საქმეში, რასაც აკეთებ. 23 ახლა, 
შემომფიცე ღვთის სახელით, რომ არ მიმტყუნებ არც მე და არც 
ჩემს მონაგარს და მოდგმას; როგორც მე გექცეოდი კეთილად, 
ისე შენც მოგვექეცი კეთილად მე და ამ ქვეყანას, სადაც 
მდგმურადა ხარ. 24 უთხრა აბრაამმა: გეფიცები. 232 
საყვედურობდა აბრაამი აბიმელექს წყლის ჭის გამო, რომელიც 
მიტაცებული ჰქონდა აბიმელექის მორჩილთ. 295 უთხრა 
აბიმელექმა: არ ვიცი, ვინ ქნა ეს საქმე; შენ არაფერი გითქვამს 
ჩემთვის; მეც არაფერი მსმენია დღემდე. 27 აიღო და მისცა 
აბრაამმა ცხვარ-ძროხა აბიმელექს; და შეკრეს კავშირი. 28 
ცალკე გამოასხა აბრაამმა ფარიდან შვიდი ბატკანი. 29? უთხრა 
აბიმელექმა აბრაამს: რა არის ეს შვიდი ბატკანი, ცალკე რომ 
გამოასხი? 39 უთხრა აბრაამმა: მიიღე ჩემგან ეს შვიდი ბატკანი 
იმის დასტურად, რომ ჩემი ამოთხრილია ეს ჭა. 31 ამიტომ 
უწოდა ამ ადგილს ბერშება, რადგან აქ შეჰფიცეს ერთმანეთს. 
32 შეკრეს კავშირი ბერშებაში; ადგნენ აბიმელექი და ფიქოლი, 
მისი მხედართმთავარი, და დაბრუნდნენ ფილისტიმელთა 
ქვეყანაში. 33 დარგო იალღუნი ბერშებაში აბრაამმა და ახსენა 
იქ უფლის, საუკუნო ღმერთის სახელი. 34 მდგმურობდა 
აბრაამი ფილისტიმელთა ქვეყანაში მრავალი ხანი. 


თავი 22 


1 ამ ამბების შემდეგ იყო, რომ გამოსცადა აბრაამი ღმერთმა 
და უთხრა: აბრაამ! მიუგო: აქა ვარ! 2? უთხრა: მოჰკიდე ხელი 
შენს შვილს, შენს მხოლოდშობილს, რომელიც გიყვარს, ისაკს, 
და წადი მორიას მხარეში. იქ შესწირე აღსავლენ მსხვერპლად 
ერთ მთაზე, რომელსაც გიჩვენებ. 3 ადგა დილაადრიანად 
აბრაამი, შეკაზმა სახედარი, თან წაიყოლა ორი მსახური ბიჭი 
და ისაკი, თავისი შვილი; დაჩეხა სამსხვერპლო შეშაც, ადგა და 
წავიდა ადგილისკენ, ღმერთმა რომ მიუნიშნა. 4 მესამე დღეს 
გაიხედა აბრაამმა და შორიდან დაინახა ის ადგილი. ? უთხრა 
აბრაამმა მსახურ ბიჭებს: თქვენ აქ დარჩით სახედართან, მე და 
ეს ბიჭი კი იქ წავალთ, თაყვანს ვცემთ და თქვენთან 
მოვბრუნდებით. 9 აიღო აბრამმა სამსხვერპლო შეშა, აჰკიდა 
ისაკს, თავის შვილს; ხელში დაიჭირა ცეცხლი და დანა, და ასე 
წავიდნენ ორნი ერთად. 7 უთხრა ისაკმა აბრაამს, თავის მამას, 
უთხრა: მამაჩემო! უთხრა აბრაამმა: რა იყო, შვილო? უთხრა 
ისაკმა: ცეცხლი და შეშა მოგვაქვს. აღსავლენი კრავი სადღა 
არის? 3? უთხრა აბრაამმა: ღმერთი გამოაჩენს თავისთვის 
აღსავლენ კრავს. ასე მიდიოდნენ ორნი ერთად. 9 მიადგნენ იმ 
ადგილს, ღმერთმა რომ უთხრა, და აღმართა იქ აბრაამმა 
სამსხვერპლო, დააწყო შეშა, შეკრა ისაკი, თავისი შვილი, და 
დასვა იგი სამსხვერპლოზე, შეშის ზემოთ. 19 გაიწოდა ხელი 
აბრაამმა და აიღო დანა შვილის დასაკლავად. 11 მოუხმო მას 
უფლის ანგელოზმა ციდან და უთხრა: აბრაამ! მიუგო: აქა ვარ. 
12 უთხრა: ნუ აღმართავ ხელს ამ ყმაწვილზე, ნურაფერს 
დაუშავებ მას, რადგან მივხვდი, ღვთისმოშიში ყოფილხარ - 
მხოლოდშობილი შენი შვილი გამოიმეტე ჩემთვის. 13 გაიხედა 
აბრაამმა და ხედავს, აჰა, ერთი ვერძი რქებით გახლართულა 
ბუჩქებში. მივიდა აბრაამი, აიყვანა ვერძი და შესწირა 
აღსავლენ მსხვერპლად შვილის ნაცვლად. 14 უწოდა აბრაამმა 
სახელად ამ ადგილს: ღმერთი გამოაჩენს. ამიტომ ითქმის 
დღეს: მთაზე უფალი გამოჩნდა. 12 მეორეგზის მოუხმო უფლის 


ანგელოზმა აბრაამს ციდან 19 და უთხრა: თავს გეფიცები, 
ამბობს უფალი, რაკი ეს საქმე გააკეთე, რაკი მხოლოდშობილი 
შენი შვილი გამოიმეტე ჩემთვის, 17 კურთხევით გაკურთხებ და 
გიმრავლებ შთამომავლობას ცის ვარსკვლავებივით და ზღვის 
ქვიშასავით; დაიმკვიდრებს შენი შთამომავლობა შენს მტერთა 
ქალაქებს; 18 იკურთხებიან შენი შთამომავლობის წყალობით 
ქვეყნიერნი, რადგან შეისმინე ჩემი სიტყვა. 1? დაბრუნდა 
აბრაამი თავის მსახურ ბიჭებთან; ადგნენ და წავიდნენ ერთად 
ბერშებაში. და ცხოვრობდა აბრაამი ბერშებაში. 29 ამ ამბების 
შემდგომ მოხდა, რომ ემცნო აბრაამს: აჰა, მილქასაც უშვია 
ვაჟიშვილები ნახორისთვის, შენი ძმისათვის: 21 ყუცი, მისი 
პირმშო, ბუზი, ამის ძმა, კემუელი, არამელთა მამა, 2? ქესედი, 
აზო, ფალდასი, იდლაფი და ბეთუელი. 23 ბოლო ბეთუელს 
შეეძინა რებეკა. ეს რვანი უშვა მილქამ ნახორს, აბრაამის ძმას. 
24 მისმა ხარჭამაც, სახელად რეუმამ, შვა ვაჟები: ტებანი, 
გახამი, თახაში და მაყაქა. 


თავი 23 


1 იცოცხლა სარამ ას ოცდაშვიდი წელი, ეს არის სარას 
სიცოცხლის წლები. ? მოკვდა სარა კირიათ-არბეში, აწინდელ 
ხებრონში, ქანაანის ქვეყნად. მივიდა აბრაამი სარას 
საგლოვად და დასატირებლად. 3 მოსცილდა თავის მკვდარს 
აბრაამი და ეუბნება ხეთელებს: “ მსხემად და მდგმურად ვარ 
თქვენთან; მომეცით საკუთარი სამარხი თქვენს მიწაზე, რომ 
დავმარხო ჩემი მკვდარი. ? მიუგეს ხეთელებმა აბრაამს და 
უთხრეს: 9 მოგვისმინე, ბატონო. ღვთიანი მთავარი ხარ ჩვენ 
შორის; დამარხე შენი მკვდარი ჩვენს საუკეთესო სამარხში. 
ჩვენ შორის ვერავინ დაგიკავებს თავის სამარხს შენი მკვდრის 
დასამარხავად. 7 ადგა აბრაამი და თაყვანისცა ამ ქვეყნის 
ხალხს, ხეთელებს. 9 ასე უთხრა მათ: თუ ინებებთ და მკვდარს 
დამამარხვინებთ, ბარემ ნუ გამაწბილებთ და შემავედრეთ 
ყეფრონ ცოხარის ძეს, ? მომცეს მახფელას მღვიმე, მისი ყანის 
ბოლოს რომ არის; თავის ფასში მომცეს თქვენი 
თანდასწრებით საკუთარ სამარხად. 19? ყეფრონი ხეთელებს 
შორის იჯდა; მიუგო ყეფრონ ხეთელმა აბრაამს ნეთელთა და 
ყველას გასაგონად, ვინც კი მისი ქალაქის კარიბჭესთან იყო 
მოსული, და უთხრა: 11 არა, ბატონო, მომისმინე: მინდორიც 
მომიცია და მღვიმეც, იქ რომ არის; ჩემი ხალხის 
თანდასწრებით მომიცია; დამარხე შენი მკვდარი. 12 
თაყვანისცა აბრაამმა ქვეყნის ერს. 13 ასე ელაპარაკა ყეფრონს 
ქვეყნის ერის გასაგონად: თუ თანახმა ხარ, აიღე მინდვრის 
საფასური, გამომართვი და დავმარხავ იქ ჩემს მკვდარს. 14 
მიუგო ყეფრონმა აბრაამს და უთხრა: 12 ყური დამიგდე, 
ბატონო: რა სალაპარაკოა ოთხასი შეკელი ვერცხლის 
საღირალი მიწა. წადი, დამარხე შენი მკვდარი. 19 დაეთანხმა 
აბრაამი ყეფრონს და მიუწონა აბრაამმა ყეფრონს ვერცხლი, 
რამდენიც მოითხოვა ხეთელთა გასაგონად, ოთხასი შეკელი 
ვერცხლი ვაჭართა მაზანდით. 17 ასე დაუმტკიცდა საკუთრებად 
აბრაამს ყეფრონისეული მინდორი მახფელაში, მამრეს წინ 


რომ არის, მინდორი და იქ მდებარე მღვიმე, ყოველი ხე იმ 
მინდორზე და მის საზღვრებში რომ დგას ირგვლივ, 18 
ხეთელთა და ყველას თანდასწრებით, ვინც კი მისი ქალაქის 
კარიბჭესთან იყო მოსული. 19 ამის შემდეგ დამარხა აბრაამმა 
სარა, თავისი ცოლი მახფელას მინდვრის მღვიმეში, მამრეს 
გასწვრივ. ეს არის ხებრონი ქანაანის ქვეყნად. 290 დაუმტკიცდა 
აბრაამს მინდორი და იქ მდებარე მღვიმე ხეთელებისგან 
საკუთარ სამარხად. 


თავი 24 


1 მოხუცდა აბრაამი, ხანში შევიდა; ყველაფრით ნაკურთხი 
ჰყავდა უფალს აბრაამი. 2 უთხრა აბრაამმა თავის მორჩილს, 
თავის სახლთუხუცესს, მთელი თავისი ქონების განმგებელს: 
საზარდულქვეშ ამომიდევი ხელი. 3 გაფიცებ უფალს, ღმერთს 
ცისას და ღმერთს მიწისას. არ მოუყვანო ცოლი ჩემს ძეს 
ქანაანელთაგან, რომელთა შორისაც მე ვცხოვრობ; 4 არამედ 
წახვიდე ჩემს ქვეყანაში, ჩემს სამშობლოში და მოუყვანო ცოლი 
ჩემს ძეს, ისაკს. 2 უთხრა მორჩილმა: თუ არ წამომყვა ის ქალი 
ამ ქვეყანაში, ხომ არ დავაბრუნო შენი ძე იმ ქვეყნად, საიდანაც 
შენ გამოხვედი? 9 უთხრა აბრაამმა: გაფრთხილებ, არ 
დააბრუნო იქ ჩემი ძე. 7 უფალი, ცის ღმერთი, რომელმაც 
წამომიყვანა მამაპაპის სახლიდან, ჩემი სამშობლო ქვეყნიდან, 
რომელიც მეუბნებოდა და მეფიცებოდა, შენს შთამომავლობას 
მივცემო ამ ქვეყანას, სწორედ ის წაგიმძღვარებს თავის 
ანგელოზს და წამოიყვან იქიდან ქალს ჩემი ძისათვის. 8 თუ არ 
წამოგყვა ქალი, თავისუფალი ხარ ამ ჩემი ფიცისგან, ოღონდ 
იქ არ დააბრუნო ჩემი შვილი. ? ამოუდო ხელი საზარდულქვეშ 
მორჩილმა აბრაამს, თავის პატრონს და შეჰფიცა, რომ 
შეუსრულებდა ამას. 19 გამოიყვანა მორჩილმა ათი აქლემი 
თავისი პატრონის ჯოგიდან და გაუდგა გზას; მის ხელში იყო 
მისი პატრონის მთელი ქონება. ადგა და წავიდა 
შუამდინარეთში, ნახორის ქალაქისკენ. 11 ჩაამუხლა აქლემები 
ქალაქის გარეთ ჭასთან საღამოხანს, წყლის მზიდავი ქალების 
გამოსვლის ხანს. 12 თქვა: უფალო, ჩემი პატრონის აბრაამის 
ღმერთო, ხელი მომიმართე დღევანდელ დღეს, მადლი უყავი 
ჩემს პატრონს, აბრაამს! 13 აჰა, ვდგავარ ჭასთან და ამ 
ქალაქის მკვიდრთა ასულნი სადაცაა გამოვლენ წყლის 
ამოსაღებად. 14 თუ მოხდა და ყმაწვილქალმა, რომელსაც 
ვეტყვი, პირი წაუქციე შენს კოკას, წყალს დავლევ-მეთქი, 
მითხრა, შენც დალიე და აქლემებსაც დაგირწყულებო, სწორედ 
ის იქნება შენი მორჩილისთვის, ისაკისთვის რომ გყავს 


დანიშნული. მივხვდები, რომ მადლი უყავი ჩემს პატრონს. 12 
ვიდრე ამის თქმას მოასწრებდა, აჰა, გამოვიდა მხარზე 
კოკაშედგმული რებეკა, რომელიც შესძენოდა ბათუელს, 
მილქასა და აბრაამის ძმის, ნახორის ვაჟიშვილს. 15 ყმაწვილი 
ქალი ძალზე კარგი იყო შესახედავად, ქალწული იყო, მამაკაცი 
არ გაჰკარებოდა. ჩავიდა წყაროზე, კოკა აავსო და ამოვიდა. 17 
გაიქცა მისკენ მორჩილი და უთხრა: ცოტა წყალი დამალევინე 
შენი კოკიდან. 18 უთხრა ქალმა: დალიე ბატონო. ჩამოიღო 
კოკა და თავისი ხელით შეასვა წყალი. 19 შეასვა თუ არა, 
უთხრა: შენს აქლემებსაც ამოვუზიდავ წყალს, ვიდრე არ 
დარწყულდებიან. 29 უმავლე ჩამოსცალა გეჯაში კოკა და ისევ 
გაიქცა ჭისკენ წყლის ამოსაღებად. აქლემებსაც ამოუტანა 
წყალი. 21 კაცი აკვირდებოდა ქალს, ხმას არ იღებდა, სურდა 
გაეგო, სასიკეთოდ წარუმართა თუ არა უფალმა გზა. 22 როცა 
დარწყულდნენ აქლემები, ამოიღო კაცმა ერთბეკაყიანი ოქროს 
საყურე და ათბეკაყიანი ორი ოქროს სამაჯური. 23 უთხრა: ვისი 
შვილი ხარ? მითხარი, თუ მოიძებნება მამაშენის სახლში ღამის 
გასათევი ადგილი ჩვენთვის? 24 უთხრა ქალმა: ბეთუელის 
შვილი ვარ, მილქასი და ნახორის ძისა. 22 კვლავ უთხრა: ბზეცა 
და თივაც მრავლადა გვაქვს და ღამის გასათევი ადგილიც. 29 
მუხლი მოიყარა კაცმა და თაყვანი სცა უფალს. 27 თქვა: 
კურთხეულ იყოს უფალი, ჩემი პატრონის, აბრაამის ღმერთი, 
რომელმაც არ მოაკლო წყალობა და სიყვარული ჩემს 
პატრონს. პირდაპირ მომაყენა უფალმა ჩემი პატრონის 
ნათესავების სახლს. 28 გაიქცა ყმაწვილი ქალი და თავისი 
დედის სახლში შეატყობინა ეს ამბავი. 29 ძმა ჰყავდა რებეკას, 
სახელად ლაბანი. გაიქცა გარეთ ლაბანი იმ კაცისკენ, 
წყაროსთან. 39 როცა დაუნახა თავის დას საყურეები და ხელზე 
სამაჯურები და მოისმინა თავისი დის, რებეკას, მონაყოლი, ასე 
მელაპარაკაო ის კაცი, მივიდა იმ კაცთან და ხედავს, 
აქლემებთან დგას, წყაროს პირას. 31 უთხრა: შინ წამოდი, 
უფლის კურთხეულო. გარეთ რისთვის დგახარ? ბინა და 
აქლემების სადგომი გამზადებული მაქვს. 32 შევიდა კაცი 
სახლში. შეხსნა ლაბანმა აქლემებს საკაზმები, აქლემებს ბზე 


და საკვები დაუყარა, მას და მის თანმხლებ კაცებს ფეხის 
დასაბანად წყალი მიუტანა. 33 გაუშალეს სუფრა, მან კი უთხრა: 
არ შევჭამ, ვიდრე ჩემს სათქმელს არ ვიტყვი. უთხრა ლაბანმა: 
თქვი. 34 თქვა: აბრაამის მორჩილი ვარ მე. 32 დიდად აკურთხა 
უფალმა ჩემი პატრონი და განდიდდა იგი, მისცა მას ცხვარ- 
ძროხა, ოქრო-ვერცხლი, ყმები და მხევლები, აქლემები და 
სახედრები; 35 უშვა ჩემს პატრონს სარამ, მისმა ცოლმა 
სიბერეში შვილი, რომელსაც მისცა ჩემმა პატრონმა მთელი 
თავისი საბადებელი. 37 დამაფიცა ჩემმა პატრონმა, არ 
მოუყვანო ცოლი ჩემს ძეს ქანაანელთაგან, რომელთა 
ქვეყანაშიც მე ვცხოვრობო, 38 არამედ წადი ჩემი მამა-პაპის 
სახლში, ჩემს სანათესაოში და იქიდან მოუყვანეო ცოლი ჩემს 
ძეს, 3? ვუთხარი ჩემს პატრონს: რომ არ წამომყვეს-მეთქი 
ქალი? %9 მითხრა: უფალი, რომლის წინაშეც მე დავდივარ, 
თავის ანგელოზს გაახლებს თან და გზას სასიკეთოდ 
წარგიმართავს, და მოუყვან ცოლს ჩემს ძეს ჩემი 
სანათესაოდან, ჩემი მამა-პაპის სახლიდან. 41 მაშინ 
გათავისუფლდები ჩემი ფიცისგან, როცა ჩემს სანათესაოში 
მიხვალ; თუ არ გამოგაყოლეს, თავისუფალი იქნები ჩემი 
ფიცისგან. 42 მივედი დღეს წყაროსთან და ვთქვი: უფალო, ჩემი 
პატრონის, აბრაამის ღმერთო! სასიკეთოდ წარმიმართე გზა, 
რომელსაც ვადგივარ. 43 აჰა, ვდგავარ წყაროსთან. როცა მოვა 
ყმაწვილი ქალი წყლის ამოსაღებად და ვეტყვი, ცოტა წყალი 
დამალევინე-მეთქი შენი კოკიდან, ““ ისიც მიპასუხებს, შენც 
დაგალევინებ წყალს და შენს აქლემებსაც დავარწყულებო, 
სწორედ ის ქალი იქნება, რომელიც აურჩევია უფალს ჩემი 
პატრონის შვილისთვის. 4? ვიდრე ჩემს გულში ამის თქმას 
მოვასწრებდი, აჰა, მოდის რებეკაც, მხარზე კოკაშედგმული; 
ჩავიდა წყაროზე და ამოიღო წყალი. ვუთხარი, დამალევინე- 
მეთქი. 40 უმალვე ჩამოიღო კოკა და მითხრა: დალიე, და 
აქლემებსაც დაგირწყულებო. მეც დავლიე და აქლემებიც 
დამირწყულა. “7 ვკითხე: ვისი შვილი ხარ-მეთქი? მითხრა: 
ბეთუელის შვილი ვარ, ნახორის და მილქას ძისაო. მაშინ 
ჩამოვკიდე საყურეები და ხელზე სამაჯურები გავუკეთე. 48 


მუხლი მოვიყარე და თაყვანი ვეცი უფალს; ვაკურთხე უფალი, 
ჩემი პატრონის, აბრაამის ღმერთი, რომელიც წამომიძღვა 
ჭეშმარიტი გზით, რომ ჩემი პატრონის ძმისწული მის შვილს 
მივგვარო ცოლად. 49? ახლა, მადლი და სიკეთე თუ გსურთ ჩემი 
პატრონისთვის, მითხარით; თუ არა და, ესეც მითხარით და 
წავალ, მარჯვნივ იქნება თუ მარცხნივ. 29 მიუგეს ლაბანმა და 
ბეთუელმა: უფლისგან არის ეს საქმე. ვერც ცუდს გეტყვით, 
ვერც კარგს. 21 აჰა, აგერ არის რებეკა; წაიყვანე და წადი! 
გახდეს შენი პატრონის ძის ცოლი, როგორც უბრძანებია 
უფალს. 22 როცა მოისმინა აბრაამის მორჩილმა მათი 
ნათქვამი, მდაბლად თაყვანისცა უფალს. 23 ამოიღო 
მორჩილმა ოქროსა და ვერცხლის ჭურჭელი და სამოსელი და 
მისცა რებეკას; მის ძმას და დედასაც მიართვა ძვირფასი 
საჩუქრები. 24 ჭამეს და სვეს მან და მისმა თანმხლებმა კაცებმა; 
ღამე გაათიეს. ადგნენ დილით და თქვა მორჩილმა: გამიშვით 
ჩემს პატრონთან. 22 უთხრეს ქალის ძმამ და დედამ: დარჩეს 
ჩვენთან ყმაწვილი ქალი ერთხანს, ათი დღით მაინც. მერე კი 
წადი. 25 უთხრა მორჩილმა: ნუ დამაკავებთ. სასიკეთოდ 
წარუმართავს უფალს გზა ჩემთვის. გამიშვით და წავალ ჩემს 
პატრონთან. 27 თქვეს: დავუძახოთ ყმაწვილ ქალს და 
ვკითხოთ, რას იტყვის. 28 დაუძახეს რებეკას და ჰკითხეს: თუ 
წახვალ ამ კაცთან ერთად? უთხრა: წავალ. 329? გაისტუმრეს 
რებეკა, თავიანთი დაი, მისი ძიძითურთ, აბრაამის მორჩილი 
და მისი კაცები. 59–- დალოცეს რებეკა და უთხრეს: ჩვენი და ხარ 
შენ. ბევრათასჯერ იმრავლე, თავისი მტრების ქალაქები 
დაიმკვიდროს შენმა შთამომავლობამ! 951 ადგნენ რებეკა და 
მისი მხევლები და შესხდნენ აქლემებზე, და გაჰყვნენ იმ კაცს. 
წაიყვანა მორჩილმა რებეკა და წავიდა. 952 ხოლო ისაკი 
წამოსულიყო ბერ-ლახაი-როიდან და ცხოვრობდა ნეგების 
მხარეში. 953 გავიდა ისაკი მინდორში სასეირნოდ საღამოხანს. 
გაიხედა და ხედავს, აჰა, აქლემები მოდიან. 54 გაიხედა 
რებეკამ, დაინახა ისაკი და ჩამოვიდა აქლემიდან. 925 უთხრა 
მორჩილს: ვინ არის ის კაცი, მინდორში რომ მოდის ჩვენს 
შესახვედრად? თქვა მორჩილმა; ჩემი პატრონია. აიღო ქალმა 


რიდე და ჩამოიფარა. 55 უამბო მორჩილმა ისაკს ყველაფერი, 
რაც გააკეთა. 97 შეიყვანა ისაკმა ქალი თავისი დედის, სარას 
კარავში და შეირთო ცოლად. შეუყვარდა იგი ისაკს და დედის 
გამო მწუხარება გაუქარვდა. 


თავი 25 


1 კიდევ ითხოვა აბრაამმა ცოლი, სახელად კეტურა. ? უშვა 
ქალმა ზიმრანი, იაქშანი, მედანი, მიდიანი, იშბაკი და შუახი. 3 
იაკშანს შეეძინა შება და დედანი; დედანის შვილები იყვნენ: 
აშურიმი, ლეტუშიმი და ლეუმიმი. 4 მადიანის შვილები: ღეფა, 
ყეფერი, ხანოქი, აბიდაყი და ელდაღა. ყველა ესენი კეტურას 
შვილები არიან. ? მისცა აბრაამმა ისაკს მთელი თავისი 
საბადებელი. 9 ხოლო თავის ხარჭების შვილებს აბრაამმა 
საჩუქრები დაურიგა და თავის სიცოცხლეშივე მოაშორა ისინი 
ისაკს, თავის ძეს, და გაუშვა აღმოსავლეთისკენ, 
აღმოსავლეთის მხარეში. 7 აბრაამის სიცოცხლის ხანი, რაც 
იცოცხლა, იყო ას სამოცდათხუთმეტი წელი. 8 აღესრულა და 
მოკვდა აბრაამი ტკბილ სიბერეში, მოხუცებული და ხანსრული, 
და შეერთო თავის ხალხს. 7? დამარხეს იგი ისაკმა და 
ისმაელმა, მისმა შვილებმა, მახფელას გამოქვაბულში, ხეთელი 
ყეფრონ ცონარის ძისეულ მინდორზე, მამრეს გასწვრივ, 19 იმ 
მინდორზე, რომელიც აბრაამმა შეისყიდა ხეთელებისგან. იქ 
მარხიან აბრაამი და მისი ცოლი სარა. 11 აბრაამის სიკვდილის 
შემდეგ აკურთხა ღმერთმა ისაკი, მისი შვილი. დასახლდა 
ისაკი ბერ-ლახაი-როის მახლობლად. 12 ეს არის მოდგმა 
აბრაამის ძის, ისმაელისა, რომელიც უშვა აბრაამს აგარმა, 
სარას ყმაქალმა. 13 ეს არის ისმაელის ძეთა სახელები, 
სახელდებით მათი მოდგმისდა მიხედვით: ისმაელის პირმშო 
ნებაიოთი, მერე კედარი, ადბეელი და მიბსამი, 14 მიშმაყი, 
დუმა და მასსა, 12 ხადადი, თემა, იეტური, ნაფიში და კედმა. 15 
ესენი არიან ისმაელის ძენი, ეს არის მათი სახელები მათ 
დაბებსა და ბანაკებში, თორმეტი ბელადია თავ-თავისი ტომისა. 
17 ისმაელის სიცოცხლის ხანი იყო ას ოცდაჩვიდმეტი წელი. 
აღესრულა იგი და მოკვდა და შეერთო თავის ხალხს. 18 
სახლობდნენ ხავილადან მოყოლებული შურამდე, ეგვიპტის 
გასწვრივ, აშურისკენ თუ მიდიხარ. ყველანი ერთმანეთის 
პირისპირ განლაგდნენ. 19 აჰა, ისაკის მოდგმა, აბრაამის ძისა: 


აბრაამმა შვა ისაკი. 2– ორმოცი წლისა იყო ისაკი, როცა 
მოიყვანა ცოლად რებეკა, შუამდინარეთიდან მოსული 
არამელი ბათუელის ასული, არამელი ლაბანის და. 21 
ევედრებოდა ისაკი უფალს თავისი ცოლისთვის, რადგან ბერწი 
იყო იგი. უსმინა მას უფალმა და დაორსულდა რებეკა, მისი 
ცოლი. 22 ეჯაჯგურებოდნენ ერთმანეთს შვილები მის საშოში და 
თქვა ქალმა: თუ ასეა, რიღასთვის ჩამესახნენ? და წავიდა 
უფლისათვის შესაკითხად. 23 უთხრა უფალმა: ორი ხალხია 
შენს მუცელში, ორი ტომი გამოვა შენი საშოდან; ერთი ტომი 
მეორეზე ძლიერი იქნება, უფროსი უმცროსს დაემორჩილება. 24 
მოაწია მშობიარობის ჟამმა და, აჰა, ტყუპები არიან მის 
მუცელში. 22 გამოვიდა პირველი - სულ მთლად წითელი და 
თითქოს ტყავ-ფუჩით შემოსილი; და დაარქვეს მას სახელად 
ესავი. 202 მერე გამოვიდა მისი ძმა, ხელი ესავის ქუსლზე 
ჰქონდა მოჭიდებული; და დაარქვეს მას სახელად იაკობი. 
სამოცი წლისა იყო ისაკი მათი შობისას. 27 წამოიზარდნენ 
ყმაწვილები; შეიქნა ესავი მარჯვე მონადირე, ველების კაცი. 
იაკობი იყო სრული კაცი კარვებში მცხოვრები. 28 უყვარდა 
ისაკს ესავი, რადგან ნანადირევი იყო მისი საჭმელი; ხოლო 
რებეკას იაკობი უყვარდა. 29 მოამზადა იაკობმა შეჭამადი და 
ესავიც დაბრუნდა ველიდან დაღლილი. 39 უთხრა ესავმა 
იაკობს: შემახვრეპინე წითელი, ეგ წითელი, რადგან 
დაღლილი ვარ. ამიტომაც ეწოდა სახელად ედომი (წითური). 
31 უთხრა იაკობმა: ახლავე მომყიდე შენი პირმშოება. 32 თქვა 
ესავმა: სიკვდილის პირას ვარ და რაღად მინდა პირმშოება. 33 
უთხრა იაკობმა: ახლავე შემომფიცე. შეჰფიცა და მიჰყიდა 
იაკობს პირმშოება. 34 მაშინ მისცა იაკობმა ესავს პური და 
ცერცვის შეჭამადი. ჭამა, სვა, ადგა და წავიდა. არად ჩააგდო 
ესავმა პირმშოება. 


თავი 26 


1 ჩამოვარდა შიმშილი ქვეყანაში იმ წინანდელი შიმშილობის 
შემდეგ, აბრაამის დროს რომ მოხდა, და წავიდა ისაკი 
აბიმელექთან, ფილისტიმელთა მეფესთან, გერარში. 2 
გამოეცხადა მას უფალი და უთხრა: ნუ ჩახვალ ეგვიპტეში, იმ 
ქვეყნად დასახლდი, რომელსაც გეტყვი. 3 მდგმურად იყავი ამ 
ქვეყანაში და მეც შენთან ვიქნები, გაკურთხებ და შენს 
შთამომავლობას მივცემ მთელს ამ ქვეყნებს, ავასრულებ ფიცს, 
რომელიც აბრაამს, მამაშენს დავუდევი, “ ცის 
ვარსკვლავებივით გაგიმრავლებ-მეთქი შთამომავლობას და 
მივცემ შენს შთამომავლობას მთელს ამ ქვეყნებს, შენი 
შთამომავლობით იკურთხება-მეთქი მთელი ქვეყნის ხალხი. ? 
იმის გამო, რომ დამიჯერა აბრაამმა და ასრულებდა ჩემს 
ნაანდერძევს, ჩემს ბრძანებებს, ჩემს მცნებებს, ჩემს 
ნაანდერძევს, ჩემს ბრძანებებს, ჩემს მცნებებს, ჩემს 
სჯულდებებს. 9 დაიწყო ცხოვრება ისაკმა გერარში. 7 
გამოკითხეს იქაურმა კაცებმა მისი ცოლის, რებეკას ვინაობა. 
მან უთხრა: და არის ჩემი. რადგან შეეშინდა ეთქვა, ცოლი 
არისო, ვაითუ მოეკლათ იქაურ კაცებს რებეკას გამო, რადგან 
მშვენიერი შესახედავი იყო. 8 კარგა ხნის ნაცხოვრები იყო 
ისაკი იმ ქვეყანაში, როცა გამოიხედა აბიმელექმა, 
ფილისტიმელთა მეფემ, სარკმელში და ხედავს, ელაღობება 
ისაკი რებეკას, თავის ცოლს. ? დაიბარა აბიმელექმა ისაკი და 
უთხრა: ნამდვილად შენი ცოლია ეს ქალი; რამ გათქმევინა 
ჩემი და არისო? უთხრა ისაკმა: ვიფიქრე, მისი გულისთვის არ 
მომკლან-მეთქი. 19 უთხრა აბიმელექმა: ეს რა გვიყავი? 
კინაღამ დაწვა შენს ცოლთან ერთი ჩვენებური, და კიდევ 
გაგვრევდი ცოდვაში. 11 უბრძანა აბიმელექმა მთელს ხალხს: 
ვინც ხელს ახლებს ამ კაცს და მის ცოლს, სიკვდილი არ 
ასცდება. 12 დათესა ისაკმა იმ მიწაზე და ასწილად მოიმკო 
მოსავალი იმ წელიწადს. და აკურთხა იგი უფალმა. 13 
გამდიდრდა კაცი და უფრო და უფრო მდიდრდებოდა, ვიდრე 


მეტისმეტად არ გამდიდრდა. 14 ჰყავდა ცხვრის ფარა, ნახირი 
და ჰქონდა უამრავი სახნავ-სათესი, და შეშურდათ მისი 
ფილისტიმელებს. 1? ჭები, რომლებიც მამამისის მორჩილებს 
ჰქონდათ ამოღებული აბრაამის, მამამისის დროს, 
ფილისტიმელებმა ჩახერგეს და მიწით ამოავსეს. 19 უთხრა 
აბიმელექმა ისაკს: გაგვეცალე, რადგან ჩვენზე უფრო ძლიერი 
შეიქენი. 17 წავიდა იქიდან ისაკი და დადგა გერარის ხეობაში, 
და იქ დასახლდა. 18 ისევ ამოიღო ისაკმა აბრაამის, მამამისის 
დროს ამოღებული ჭები, ფილისტიმელებმა რომ ამოავსეს 
აბრაამის სიკვდილის შემდეგ და კვლავ უწოდა ის სახელები, 
მამამისმა რომ შეარქვა. 19% თხრიდნენ ისაკის მორჩილნი 
გერარის ხეობაში და წააწყდნენ იქ გამდინარე ჭას. 29 
ედავებოდნენ გერარელი მწყემსები ისაკის მწყემსებს, ჩვენიაო 
წყალი. უწოდა სახელად იმ ჭას: ყესეკი; რადგან დაობდნენ 
მასთან. 21 ამოიღეს მეორე ჭა და მასზედაც შეედავნენ; უწოდა 
მას სახელად სიტნა. 22 გადაინაცვლა იმ ადგილიდან და კიდევ 
ამოიღო სხვა ჭა; მასზე აღარ შედავებიან და უწოდა სახელად 
რეხობოთი (სიფართოვე.). თქვა: რაკი ამიერიდან 
გაგვაფართოვა უფალმა, ვიმრავლებთ ამქვეყნად. 23 დაიძრა 
იქიდან ბერშებასაკენ. 24 გამოეცხადა იმ ღამით უფალი და 
უთხრა: მე ვარ აბრაამის, მამაშენის ღმერთი; ნუ გეშინია, 
რადგან შენთან ვარ. გაკურთხებ, გაგიმრავლებ 
შთამომავლობას აბრაამის, ჩემი მორჩილის გულისათვის. 232 
აღმართა იქ სამსხვერპლო და ახსენა უფლის სახელი. დასცა 
იმ ადგილას კარავი და იქაც ამოიღეს ჭა ისაკის მორჩილებმა. 
26 მოვიდნენ მასთან გერარიდან აბიმელექი, მისი მოყვარე 
ახუზათი და ფიქოლი, მისი მხედართმთავარი. 27 უთხრა მათ 
ისაკმა: რისთვის მოხვედით ჩემთან? აკი შემიძულეთ და 
მომიშორეთ? 28 უთხრეს: კარგად ვხედავთ, რომ უფალი 
შენთანაა. ვთქვით: დაიდოს ფიცი ჩვენ შორის, ჩვენსა და შენ 
შორის, და შევკრათ კავშირი ერთმანეთთან, 29? რომ არ 
გვიბოროტო. ჩვენ ხომ ხელი არ გვიხლია შენთვის, სიკეთის 
მეტი არაფერი გაგვიკეთებია, მშვიდობითაც გაგისტუმრეთ. 
ამიერიდან უფლის კურთხეული ხარ. 39 გაუმართა მათ ლხინი 


ისაკმა; ჭამეს და სვეს. 31 ადგნენ დილაადრიანად და შეჰფიცეს 
ერთმანეთს. გაისტუმრა ისაკმა ისინი და მშვიდობით წავიდნენ 
მისგან. 32 იმავე დღეს მოვიდნენ ისაკის მორჩილნი და 
შეატყობინებს ჭის ამბავი, რომელსაც თხრიდნენ. უთხრეს 
წყალი ვიპოვეთო. 33 უწოდა მას სახელად შიბყა. ამიტომაც 
ეწოდება ქალაქს სახელად ბერშება დღევანდლამდე. 34 
ორმოცი წლისა იყო ესავი, როცა მოიყვანა ცოლად ივდითი, 
ბეერ ხეთელის ასული, და ბასმათი, ელონ ხეთელის ასული. 32 
ამ ქალებმა სული შეუწუხეს ისაკს და რებეკას. 


თავი 27 


1 როცა დაბერდა ისაკი და თვალს დააკლდა, დაუძახა ესავს, 
თავის უფროს შვილს, და უთხრა: შვილო! მიუგო: აქა ვარ! 2 
უთხრა ისაკმა: აჰა, დავბერდი და არ ვიცი, როდის მოვკვდები. 
3 აიღე შენი იარაღი, მშვილდ-ისარი, გადი ველად და 
ნანადირევი მომიტანე. 4 მომიმზადე შეჭამადი, მე რომ 
მიყვარს, მომიტანე და მაჭამე, რომ გაკურთხოს სულმა ჩემმა, 
სანამ მოვკვდებოდე. ? ესმოდა რებეკას, ისაკი რომ 
ელაპარაკებოდა თავის შვილს, ესავს. გავიდა ესავი ველად 
სანადიროდ ნანადირევის მოსატანად. 9 უთხოა რებეკამ 
იაკობს, თავის უმცროს შვილს: გავიგონე, მამაშენი რომ 
ელაპარაკებოდა შენს ძმას, ესავს და ეუბნებოდა: 7 მომიტანე 
ნანადირევი და კერძი მომიმზადე, შევჭამ და გაკურთხებ 
უფლის ნებით, ვიდრე ცოცხალი ვარო. 8 ახლა, გამიგონე, 
შვილო, რასაც გეტყვი: ? წადი ფარაში და ორი კარგი თიკანი 
მომიყვანე; რომ მოვუმზადო მამაშენს მისი საყვარელი კერძი. 
19 წაუღე მამაშენს, რომ შეჭამოს და გაკურთხოს სიკვდილის 
წინ. 11 უთხრა იაკობმა რებეკას, თავის დედას: ჩემი ძმა ესავი 
რომ ბანჯგვლიანი კაცია და მე უბანლო ვარ? 12 ხელი რომ 
მომისვას მამაჩემმა, ხომ მატყუარა გამოვჩნდები მის თვალში; 
კურთხევას კი არა, წყევლას დავითევ თავზე. 13 უთხრა 
დედამისმა: ჩემზე იყოს ის წყევლა, შვილო, ოღონდ დამიჯერე 
და მომიყვანე. 14 წავიდა იაკობი და მოუყვანა დედამისს. 
მოამზადა დედამისმა შეჭამადი, მამამისს რომ უყვარდა. 12 
აიღო რებეკამ თავისი უფროსი შვილის, ესავის, ძვირფასი 
ტანისამოსი, სახლში რომ ჰქონდა, და ჩააცვა იაკობს, თავის 
უმცროს შვილს. 16 ხელები და უბანლო კისერი კი თიკნის 
ტყავით დაუფარა. 17 მისცა ხელში იაკობს თავისი 
მომზადებული კერძი და პური. 18 მივიდა მამასთან და უთხრა: 
მამაჩემო! მიუგო: რა იყო? რომელი ხარ, შვილო? 19 უთხრა 
იაკობმა მამამისს: ესავი ვარ, შენი პირმშო. გაგიკეთე, რაც 
მთხოვე. წამოჯექი და ჭამე ნანადირევი, რომ მაკურთხოს შენმა 


სულმა. 29 უთხრა ისაკმა თავის შვილს: რა მალე გიპოვნია, 
შვილო. უთხრა: უფალი, შენი ღმერთი შემეწია. 21 უთხრა 
ისაკმა იაკობს: მომიახლოვდი, ხელი მოგისვა, შვილო; 
მართლა ჩემი შვილი ესავი ხარ თუ არა. 22 მიუახლოვდა 
იაკობი მამამისს, ისაკს. მან ხელი შეავლო და თქვა: ხმა 
იაკობის ხმაა, ხელები კი ესავის ხელებია! 23 ვერ იცნო, 
რადგან ხელები თავისი ძმის, ესავის ხელებივით ბანჯგვლიანი 
ჰქონდა, და აკურთხა იგი, 24 უთხრა: ესავი ხარ, ჩემი შვილი? 
მიუგო: მე ვარ. 22 მომაწოდე, შევჭამო ეგ ნანადირევი, შვილო, 
რომ გაკურთხოს ჩემმა სულმა. მიაწოდა, შეჭამა; ღვინო 
მიუტანა, შესვა. 20 უთხრა ისაკმა, მამამისმა: მომიახლოვდი და 
მაკოცე, შვილო. 27 მიუახლოვდა და აკოცა. იყნოსა მისი 
სამოსელის სუნი და აკურთხა შვილი: აჰა, სუნი ჩემი შვილისა 
ვითარცა სუნი უფლის კურთხეული მინდვრისა! 28 მოგცეს 
ღმერთმა ცვარი ცისა, სინოყივრე მიწისა, უხვი ხორბალი და 
ღვინო! 29 გემსახურონ ხალხები და თაყვანი გცენ ტომებმა! 
გახდი ბატონი შენი ძმებისა და თაყვანი გცენ დედაშენის 
შვილებმა. წყეულიმც იყოს მაწყევარი შენი, კურთხეულ იყოს 
მაკურთხეველი შენი! 3ლ– როგორც კი დაასრულა ისაკმა იაკობის 
კურთხევა და იაკობი გავიდა ისაკისგან, ნადირობიდან 
დაბრუნდა ესავიც. 31 მანაც მოამზადა კერძი, მიუტანა მამამისს 
და უთხრა: ადგეს მამაჩემი და ჭამოს თავისი შვილის 
ნანადირევი, რომ მაკურთხოს მისმა სულმა. 32 უთხრა ისაკმა, 
მამამისმა: ვინ ხარ? მიუგო: შენი შვილი ვარ, შენი პირმშო 
ესავი ვარ. 33 შიშის ზარი დაეცა ისაკს და უთხრა: ის ვინღა იყო, 
ნანადირევი რომ მომიტანა და შენს მოსვლამდე შევჭამე? ის 
ვაკურთხე და კურთხეულიც ის იქნება. 34 მამის სიტყვები რომ 
გაიგონა ესავმა, ხმამაღლა და მწარედ ამოიგმინა; უთხრა 
მამას: მეც მაკურთხე, მამაჩემო! 32 უთხრა ისაკმა: მოტყუებით 
მოვიდა შენი ძმა და წაიღო საშენო კურთხევა. 35 თქვა ესავმა: 
ტყუილად კი არ ჰქვია იაკობი. ორჯერ გამაცურა: ჯერ 
პირმშოება წამართვა, ახლა კურთხევა წაურთმევია. უთხრა: 
ნუთუ არ შეგინახავს ჩემთვის კურთხევა? 37 მიუგო ისაკმა და 
უთხრა ესავს: აჰა, ბატონად დაგისვი იგი, ძმები მორჩილებად 


მივეცი, ხორბლითა და ღვინით ავავსე. შენ რაღა გიყო, ჩემო 
შვილო? 38 უთხრა ესავმა მამას: ნუთუ მხოლოდ ერთი 
კურთხევა გქონდა, მამაჩემო? მეც მაკურთხე, მამაჩემო! 
ხმამაღლა ატირდა ესავი. 39 მიუგო ისაკმა, მამამისმა, და 
უთხრა: აჰა, ნოყიერი მიწა გექმნეს სამკვიდრებელად, ცის 
ცვარი - კურთხევად. 49 შენმა მახვილმა გარჩინოს, ძმას 
ემორჩილებოდე; დრო მოვა და ქედიდან გადაიგდებ უღელს. 
41 გადაემტერა ესავი იაკობს კურთხევის გამო, რომლითაც 
აკურთხა იგი მამამ; თქვა გულში ესავმა: დადგება მამაჩემზე 
გლოვის დრო და მოვკლავ კიდეც იაკობს, ჩემს ძმას. 42 ემცნო 
რებეკას ესავის, თავისი უფროსი შვილის ნათქვამი; მოაყვანინა 
იაკობი, თავისი უმცროსი შვილი და უთხრა: აჰა, მოსაკლავად 
გემუქრება შენი ძმა ესავი. 43 ახლა მომისმინე, შვილო. ადექი 
და ჩემს ძმასთან, ლაბანთან, გაიქეცი ხარანში. 44 ერთხანს 
იცხოვრე მასთან, სანამ ბრაზი არ გაუვლის შენს ძმას. “” სანამ 
არ გაუვლის შენი მტრობა და დაავიწყდება, რაც უყავი, 
შეგატყობინებ და წამოგიყვან იქიდან. რატომ დაგკარგოთ 
ორთავენი ერთ დღეს? “9 უთხრა რებეკამ ისაკს: შემაძულეს 
სიცოცხლე ხეთელმა ქალებმა; თუ იაკობმაც ხეთელებისგან 
მოიყვანა ცოლი, ამ ქვეყნის ქალები რომ არიან, ისეთი, რაღად 
მინდა მაშინ თავი ცოცხალი? 


თავი 28 


1 მოიხმო ისაკმა იაკობი, აკურთხა და დაარიგა: ნუ მოიყვან 
ცოლს ქანაანელთაგან. 2 ადექი და წადი ფადან-არამში, 
დედაშენის მამის, ბეთუელის, სახლში და მოიყვანე იქიდან 
ცოლად დედაშენის ძმის, ლაბანის ასული. 3 ყოვლადძლიერი 
ღმერთი გაკურთხებს, ნაყოფიერს გაგხდის, გაგამრავლებს და 
ხალხთა კრებულის მამამთავარი შეიქნები. “ მოგცემს აბრაამის 
კურთხევას შენ და შენს შთამომავლობას შენთან ერთად, რათა 
დაიმკვიდრო შენი მდგმურობის ქვეყანა, რომელიც მისცა 
ღმერთმა აბრაამს. ? გაუშვა ისაკმა იაკობი და წავიდა იგი 
ფადან-არამში, ლაბანთან, არამეელი ბეთუელის ძესთან, 
რომელიც იყო ძმა რებეკასი, იაკობისა და ესავის დედისა. 9 
დაინახა ესავმა, რომ აკურთხა ისაკმა იაკობი და გაუშვა იგი 
ფადან-არამში ცოლის მოსაყვანად და რომ კურთხევისას 
უბრძანა, არ მოეყვანა ცოლი ქანაანელთაგან, 7 და რომ 
დაუჯერა იაკობმა დედ-მამას და წავიდა ფადან-არამში. 8 
დაინახა ესავმა, რომ არ მოსწონდა მამამისს, ისაკს, ქანაანელი 
ქალები. 3? წავიდა ესავი ისმაელთან და მოიყვანა ცოლად 
მახალათი, აბრაამის ძის, ისმაელის ასული, ნებაიოთის დაი, 
სხვა ცოლების გვერდით. 19 გავიდა იაკობი ბერშებიდან და 
გაემართა ხარანს. 11 მიადგა ერთ ადგილს და იქ დაიღამა, 
რადგან მზე ჩასული იყო. აიღო ერთი ლოდი იმ ადგილიდან, 
დაიდო სასთუმლად და დაწვა იმ ადგილას. 12 ესიზმრა: მიწაზე 
კიბე დგას და თავით ცას სწვდება; უფლის ანგელოზები ადი- 
ჩამოდიან კიბეზე. 13 აჰა, უფალი დგას კიბეზე და ეუბნება: მე 
ვარ უფალი, ღმერთი აბრაამისა, მამაშენისა, და ღმერთი 
ისაკისა. ეს მიწა, რომელზედაც წევხარ, შენთვისა და შენი 
შთამომავლობისთვის მომიცია. 14 შენი შთამომავლობა 
ქვიშასავით მრავალრიცხოვანი იქნება და განივრცობი 
დასავლეთისკენ, აღმოსავლეთისკენ, ჩრდილოეთისკენ და 
სამხრეთისკენ; შენითა და შენი შთამომავლობით იკურთხება 
მიწიერთა მთელი მოდგმა. 15 აჰა, შენთანა ვარ და ყველგან 


დაგიფარავ, სადაც კი წახვალ; კვლავ დაგაბრუნებ ამ მიწაზე, 
არ მიგატოვებ, ვიდრე არ აგისრულებ ყველაფერს, რაც 
გითხარი. 16 გამოიფხიზლა იაკობმა ძილისაგან და თქვა: 
ნამდვილად უფალი ყოფილა ამ ადგილას, მე კი არ ვიცოდი! 
17 შეშინდა და თქვა: რა საშიში ყოფილა ეს ადგილი! სხვა რა 
უნდა იყოს, თუ არა უფლის სახლი; ეს ცათა კარიბჭეა! 18 ადგა 
დილაადრიანად იაკობი, აიღო ლოდი სასთუმლად რომ ედო, 
აღმართა სვეტად და ზედ ზეთი დაღვარა. 19 უწოდა სახელად 
იმ ადგილს ბეთელი (სახლი ღვთისა). წინათ ლუზი ერქვა ამ 
ქალაქს, 290 აღთქმა დადო იაკობმა და თქვა: უკეთუ ღმერთი 
ჩემთან იქნება და დამიფარავს ამ გზაზე, რომელსაც ვადგივარ, 
მომცემს პურს საჭმელად და სამოსელს შესამოსად, 21 
მშვიდობით დაბრუნდები მამისეულ სახლში და უფალი იქნება 
ჩემი ღმერთი, 2? მაშინ ეს ლოდი, სვეტად რომ დავდგი, ღვთის 
სახლი იყოს და ყველაფრისგან, რასაც მომცემ, მეათედს შენ 
მოგიძღვნი. 


თავი 29 


1 დაიძრა იაკობი და წავიდა კედემის ძეთა ქვეყნისაკენ. 2 
ხედავს, ჭა არის ველზე და ცხვრის სამი ფარა წევს მის 
მახლობლად, რადგან ამ ჭიდან არწყულებდნენ ფარებს. დიდი 
ლოდი ახურავს ჭის პირს. 3 იქ იკრიბებოდა ყველა მწყემსი, 
გადააგორებდნენ ლოდს ჭის პირიდან და არწყულებდნენ 
ცხვარს. მერე ისევ დახურავდნენ ჭის პირს ამ ლოდით. “ უთხრა 
მათ იაკობმა: სადაურები ხართ, ძმებო? მიუგეს: ხარანელები 
ვართ. ? უთხრა: თუ იცნობთ ლაბანს, ნახორის ძეს? მიუგეს: 
ვიცნობთ. 9 უთხრა: ხომ მშვიდობითაა? მიუგეს: მშვიდობითაა. 
აგერ, რახელიც, მისი ასული, ცხვარს მოჰყვება. ” უთხრა: ჯერ 
ხომ არ გასულა დღე, ადრეა საქონლის თავმოყრა; 
დაარწყულეთ ცხვარი, წაასხით და აძოვეთ. 8 უთხრეს: ვერ 
წავალთ, ვიდრე მთლიანად არ შეიყრება ფარა და ამ ლოდს 
არ გადმოაგორებენ ჭის პირიდან. მხოლოდ მაშინ 
დავარწყულებთ ცხვარს. ? ამ ლაპარაკში იყო იაკობი, როცა 
მოვიდა რახელი, ლაბანის ასული, მამამისის ცხვართან 
ერთად, რადგან იგი მწყემსავდა მას. 1? როგორც კი დაინახა 
იაკობმა რახელი, თავისი დედისძმის, ლაბანის ასული, და მისი 
ცხვარი, მივიდა ჭასთან, გადააგორა ლოდი და დაარწყულა 
თავისი დედისძმის, ლაბანის, ცხვარი. 11 აკოცა იაკობმა 
რახელს და ხმამაღლა ატირდა. 12 გამოუცხადა იაკობმა 
რახელს, მამაშენის სახლიკაცი ვარ, რებეკას შვილი ვარო. 
გაიქცა ქალი და მამას შეატყობინა. 132 რომ გაიგო ლაბანმა 
თავისი დისწულის, იაკობის, მოსვლის ამბავი, გამოიქცა მის 
შესაგებებლად, გადაეხვია, გადაკოცნა და სახლში შეიყვანა. 
მანაც ყველაფერი უამბო ლაბანს. 14% უთხრა ლაბანმა: 
ნამდვილად ჩემი ძვალი და ხორცი ხარ. და დარჩა მასთან 
იაკობი მთელი ერთი თვე. 12 უთხრა ლაბანმა იაკობს: ჩემი 
სახლიკაცი რომ ხარ, უსასყიდლოდ ხომ არ უნდა მემსახურო? 
მითხარი, რა მოგცე ქირად? 195 ორი ასული ჰყავდა ლაბანს; 
უფროსს სახელად ლეა ერქვა, უმცროსს - რახელი. 17 ლეას 


სუსტი თვალები ჰქონდა, რახელი მშვენიერი იყო ტანად და 
პირად. 18 შეუყვარდა იაკობს რახელი და უთხრა ლაბანს: შვიდ 
წელიწადს გემსახურები რახელისთვის, შენი უმცროსი 
ასულისთვის. 19 უთხრა ლაბანმა: მიჯობს, შენ მოგცე იგი, 
ვიდრე ვისმე სხვას. იცხოვრე ჩემთან. 29 მსახურობდა იაკობი 
რახელისთვის შვიდ წელიწადს და რახელის სიყვარულის გამო 
რამდენიმე დღედ ეჩვენა ეს დრო. 21 უთხრა იაკობმა ლაბანს: 
მომეცი ჩემი ცოლი, რადგან ვადა გასულია და უნდა შევიდე 
მასთან. 22 შეჰყარა იმ ადგილის კაცები ლაბანმა და გამართა 
ლხინი. 23 საღამო ჟამს მოჰკიდა ხელი ლეას, თავის ასულს, და 
მიუყვანა მას. იაკობიც შევიდა ქალთან. 24 მისცა ლაბანმა 
თავისი მხევალი ზილფა მხევლად თავის ასულს, ლეას. 22 
დილა რომ გათენდა, ხედავს, ლეა არის მასთან. უთხრა 
ლაბანს: ეს რა მიყავი? განა რახელისთვის გემსახურებოდი? 
რატომ მომატყუე? 29 უთხრა ლაბანმა: ჩვენში წესად არ არის 
უფროსზე ადრე უმცროსის გათხოვება. 27 ბარემ გაასრულე 
შვიდეული და მერე უმცროსსაც მოგცემთ იმ სამსახურისთვის, 
რასაც გასწევ ჩემთან კიდევ შვიდ წელიწადს. 28 ასეც მოიქცა 
იაკობი: გაასრულა შვიდეული და მისცა ლაბანმა რახელი, 
თავისი ასული, ცოლად. 29 მისცა ლაბანმა თავისი მხევალი 
ბილჰა მხევლად თავის ასულს, რახელს. 39 შევიდა იაკობი 
რახელთანაც და ლეაზე უფრო შეუყვარდა რახელი; და 
მსახურობდა ლაბანთან კიდევ შვი წელიწადს. 31 დაინახა 
უფალმა, რომ მოძულებული იყო ლეა და გაუხსნა მას საშო. 
რახელი კი ბერწი იყო. 32 დაორსულდა ლეა და შვა ვაჟი და 
დაარქვა სახელად რეუბენი, რადგან თქვა: უფალმა მომხედა 
გაჭირვებაში, ამიერიდან შემიყვარებს ჩემი ქმარი. 33 კვლავ 
დაორსულდა ლეა და შვა ვაჟი და თქვა: ესმა უფალს, რომ 
მოძულებული ვარ, და მომცა ესეც. უწოდა ვაჟს სახელად 
სიმონი. 34 კვლავ მიუდგა ლეა და შვა ძე, და თქვა: ახლა კი 
შემომევლება ჩემი ქმარი, რადგან სამი ვაჟიშვილი ვუშვი. 
ამიტომაც უწოდა სახელად ლევი. 32 კვლავ დაორსულდა და 
შვა ვაჟი და თქვა: ახლა კი ვმადლობ უფალს. ამიტომ უწოდა 
ვაჟს სახელად იუდა და შეწყვიტა შობა. 


თავი 30 


1 დაინახა რახელმა, რომ შვილს ვერ უჩენდა იაკობს და 
შეშურდა თავისი დისა. უთხრა იაკობს: მომეცი შვილები, 
თორემ მოვკვდები. 2 განურისხდა რახელს იაკობი და უთხრა: 
ღმერთი ხომ არა ვარ, რომელიც მუცლის ნაყოფს 
გიბრკოლებს? 3 თქვა ქალმა: აჰა, ბალა, ჩემი მხევალი. შედი 
მასთან და შობოს ჩემს მუხლებზე, რათა შვილიერი გავხდე 
მისგან. 4 მისცა ბალა, თავისი მხევალი, ცოლად და შევიდა 
მასთან იაკობი. 2 დაორსულდა ბალა და უშვაა იაკობს ვაჟი. 9 
მაშინ თქვა რახელმა: განმსაჯა ღმერთმა და კიდევ შეისმინა 
ჩემი, და მომცა ვაჟი. ამიტომ უწოდა მას სახელად დანი. 7 
კიდევ დაორსულდა ბალა, რახელის მხევალი, და უშვა იაკობს 
მეორე ვაჟი. 8 თქვა რახელმა: ღვთიური შებმით შევები ჩემს 
დას და დავჯაბნე კიდეც. დაარქვა სახელად ვაჟს ნაფთალი. 9 
დაინახა ლეამ, რომ შეუწყდა შვილიერება. აიღო და მისცა 
ზილფა, თავისი მხევალი, იაკობს ცოლად. 19 უშვა ზილფამ, 
ლეას მხევალმა, იაკობს ვაჟი. 11 თქვა ლეამ: ჩემდა ბედად! და 
უწოდა ვაჟს სახელად გადი. 12 უშვა ზილფამ, ლეას მხევალმა, 
იაკობს მეორე ვაჟი. 13 თქვა ლეამ: ჩემდა ნეტარებად! რადგან 
ნეტარად შემრაცხენ ქალები. უწოდა სახელად ვაჟს აშერი. 14 
გავიდა რეუბენი მკის დროს მინდორში და იპოვა 
მანდრაგორის ვაშლები; მოუტანა ლეას, თავის დედას. უთხრა 
რახელმა ლეას: მიწილადე შენი შვილის მანდრაგორები. 12 
უთხრა ლეამ: არ გეყო, ქმარი რომ წამართვი? ახლა ჩემი 
შვილის მანდრაგორებსაც მართმევ? უთხრა რახელმა: კარგი, 
შენთან დაწვეს ამაღამ, ოღონდ მომეცი შენი შვილის 
მანდრაგორები. 195 დაბრუნდა იაკობი საღამო ხანს 
მინდვრიდან, გამოეგება ლეა და უთხრა: შემოდი ჩემთან, 
რადგან გამოგისყიდე ჩემი შვილის მანდრაგორებით, დაწვა 
მასთან იმ ღამით იაკობი. 17 უსმინა ღმერთმა ლეას: 
დაორსულდა ლეა და უშვა იაკობს მეხუთე ვაჟი. 18 თქვა ლეამ: 
ღმერთმა გადამიხადა სამაგიერო, იაკობს რომ მივეცი ცოლად 


ჩემი მხევალი. უწოდა სახელად ვაჟს ისაქარი. 1? კიდევ 
დაორსულდა ლეა და უშვა იაკობს მეექვსე ვაჟი. 29 თქვა ლეამ: 
კეთილი ხვედრი მარგუნა ღმერთმა; ახლა კი შემიტკბობს ჩემი 
ქმარი, რადგან ექვსი ვაჟიშვილი გავუჩინე. უწოდა სახელად 
ვაჟს ზებულონი. 21 მერე შვა ასული და უწოდა სახელად დინა. 
22 გაიხსენა ღმერთმა რახელი, უსმინა ღმერთმა მას და გაუხსნა 
საშო. 22 დაორსულდა და შვა ვაჟი, თქვა: ღმერთმა ამაშორა 
სირცხვილს. 24 უწოდა სახელად იოსები, რადგან თქვა: შემძენს 
უფალი მეორე ვაჟსაც. 2? როცა რახელმა იოსები შვა, იაკობმა 
უთხრა ლაბანს: გამიშვით, წავალ ჩემს სამშობლოში, ჩემს 
ქვეყანაში. 205 გამატანე ჩემი ცოლები და შვილები, რომელთა 
გულისთვის გემსახურებოდი და წავალ, რადგან შენ თავად 
უწყი ჩემი სამსახური, როგორ გემსახურებოდი. 27 უთხრა 
ლაბანმა: ნეტავ მადლი ვპოვო შენს თვალში! მიმხვდარი ვარ, 
შენ გამო რომ მაკურთხა უფალმა. 28 უთხრა: მითხარი, რას 
მოითხოვ გასამრჯელოდ და მოგცემ. 29 უთხრა: შენ თავად 
უწყი, როგორ გემსახურებოდი და როგორი გახდა ჩემს ხელში 
შენი საქონელი. 39 რადგან ჩემამდე ცოტა გყავდა და დიდძალი 
შეიქნა. გაკურთხა უფალმა ჩემი მოსვლით. ახლა როდისღა 
ვიზრუნო ჩემი სახლისათვის? 31 უთხრა ლაბანმა: რა მოგცე? 
უთხრა იაკობმა: ნურაფერს მომცემ, ოღონდ ეს საქმე გამიკეთე 
და მე კვლავ დავმწყესავ და მოვუვლი შენს ცხვარს. 32 დღეს 
გავივლი შენს ფარაში. ცალკე გაიყვანე ყველა დაწინწკლული 
და ჭრელი პირუტყვი, ყველა შავი ცხვარი, ყველა ჭრელი და 
დაწინწკლული თხა. ეს იქნება ჩემი გასამრჯელო. 33 ხვალ 
პასუხს გაგცემს ჩემ მაგივრად ჩემი სიმართლე, როცა 
გასამრჯელოს გასასტუმრებლად მოხვალ: ყველა თხა, 
რომელიც არ იქნება დაწინწკლული და ჭრელი, ან ცხვარი შავი 
ფერისა, ნაქურდლად ჩამითვალე. 34 უთხრა ლაბანმა: 
კეთილი, აგრე იყოს. 32 ცალკე გაიყვანა იმ დღეს ლაბანმა 
ყველა ზოლიანი და ჭრელი ვაცი, ყველა დაწინწკლული და 
ჭრელი ნეზვი, ყველა პირუტყვი, რომელსაც თეთრი ერია, 
ყველა შავი ცხვარი და თავის შვილებს ჩააბარა. 30 დააგდო 
ლაბანმა სამი დღის სავალი თავისსა და იაკობს შორის; და 


მწყესავდა იაკონი ლაბანის დანარჩენ ფარას. 37 აიღო იაკობმა 
ალვისხის, ნუშის და ნეკერჩხლის ნედლი ჯოხები, ალაგ-ალაგ 
გალოპრა, ისე რომ ჯოხებს თეთრი ზოლები დააჩნდა. 38 
ჩააწყო დაჭრელებული ჯოხები დასარწყულებელ გეჯებში, 
სადაც მოდიოდა ფარა წლის სასმელად და მოსვლისას 
ახურდებოდა ხოლმე. 39 ახურდა ფარა ამ ჯოხებთან და მოიგო 
ფარამ ხატულები, დაწინწკლულები და ჭრელები. 49 
გამოაცალკევებდა იაკობი ბატკნებს და აჭრელებული 
ჯოხებისკენ უზამდა პირს; მუქი ფერისას ყველას ლაბანის 
ფარაში სტოვებდა, თავისი პირუტყვი კი ცალკე ჰყავდა და არ 
აჩერებდა ლაბანის ფარასთან. 41 ჯანსაღი ფარის ახურებისასა 
პირუტყვის თვალწინ ჩაჰყრიდა ხოლმე იაკობი გეჯებში ჯოხებს, 
რომ ჯოხებთან ახურებულიყვნენ; 42? თუ ფარა სუსტი იყო, არ 
ჰყრიდა. ლაბანს სუსტი რჩებოდა, იაკობს - ჯანსაღი. 43 
გამდიდრდა მეტისმეტად კაცი, შეეძინა დიდძალი ფარა, 
ყმაქალები და ყმები, აქლემები და სახედრები. 


თავი 31 


1 გაიგო იაკობმა ლაბანის ძეთა ნათქვამი, რომ ამბობდნენ, 
ყველაფერი წაართვა იაკობმა მამაჩვენს, მამაჩვენისეული 
ქონებით გამდიდრდაო. ? სახეზე შეატყო იაკობმა ლაბანს, რომ 
იგი ისეთი აღარაა მის მიმართ, როგორც ადრე იყო. 3 უთხრა 
უფალმა იაკობს: დაუბრუნდი შენი მამა-პაპის ქვეყანას, შენს 
სამშობლოს, და მეც შენთან ვიქნები. 4 გაგზავნა კაცი იაკობმა 
და მოუხმო რახელსა და ლეას ველად, ფარასთან. ? უთხრა 
მათ: სახეზე შევატყვე მამათქვენს, რომ იგი ისეთი აღარაა ჩემ 
მიმართ, როგორიც ადრე იყო. მაგრამ მამაჩემის ღმერთი თან 
მახლავს მე. 9 თქვენ იცით, რომ ძალ-ღონე არ დამიშურებია 
მამათქვენის სამსახურისთვის. 7 მამათქვენმა კი მომატყუა და 
ათგზის შემიცვალა გასამრჯელო, მაგრამ არ დაანება ღმერთმა, 
ებოროტნა ჩემთვის. 8 როცა იტყოდა, დაწინწკლულები იყოსო 
შენი გასამრჯელო, ხატულებს იგებდა მთელი ფარა. 9? წაართვა 
ღმერთმა საქონელი მამათქვენს და მე მომცა. 19 ფარის 
ახურების დრო იყო. ავახილე თვალი სიზმარში და ვხედავ, აჰა, 
ვაცები ფარას რომ ახტებიან, სულ ხატულები, დაწინწკლულები 
და ჭრელები არიან. 11 მითხრა ღვთის ანგელოზმა სიზმარში: 
იაკობ! მივუგე: აქა ვარ. 12 მითხრა: აახილე თვალი და შეხედე, 
ყველა ვაცი, ფარას რომ ახტება, ხატულაა, დაწინწკლულია და 
ჭრელია. რადგან ყველაფერს ვხედავ, რასაც ლაბანი 
გიკეთებს. 13 მე ვარ ღმერთი ბეთელისა, სადაც შენ ზეთი სცხე 
სვეტს, სადაც აღთქმა მომეცი. ახლა კი, ადექი და გადი ამ 
ქვეყნიდან, დაუბრუნდი შენს სამშობლო ქვეყანას. 14 მიუგეს 
რახელმა და ლეამ და უთხრეს: კიდევ გვიძევს რაიმე წილი და 
სამკვიდრო მამაჩვენის სახლში? 1” განა უკვე უცხოები არა 
ვართ მისთვის? ხომ გაგვყიდა და ჩვენი ვერცხლიც შეჭამა? 15 
ამიტომაც მთელი ქონება, ღმერთმა რომ წაართვა მამაჩვენს, 
ჩვენი და ჩვენი შვილებისაა. ახლა კი ისე მოიქეცი, როგორც 
ღმერთს უბრძანებია შენთვის. 17 ადგა იაკობი და შესხა თავისი 
შვილები და ცოლები აქლემებზე. 18 წაასხა მთელი თავისი 


საქონელი, მთელი თავისი მონაგები, თავისი საკუთარი 
საქონელი, ფადან-არამში რომ მოიგო, რათა მისულიყო 
ისაკთან, თავის მამასთან ქანაანის ქვეყანაში. 1? ლაბანი 
ცხვრის გასაპარსად იყო წასული და რახელმა მოიპარა 
კერპები, მამამისს რომ ჰქონდა. 29 იაკობმა გული მოჰპარა 
ლაბან არამელს, არ გაუმხილა, რომ გარბოდა მისგან. 21 
გაიქცა და ყველაფერი თან წაიღო, რაც კი გააჩნდა; ადგა და 
გავიდა მდინარის გაღმა და გალაადის მთისკენ ქნა პირი. 22 
მესამე დღეს შეიტყო ლაბანმა იაკობის გაპარვა. 23 იახლა 
სახლიკაცები და სდია შვიდი დღის სავალზე, ვიდრე გალაადის 
მთასთან არ დაეწია. 24 გამოეცხადა ღმერთი ლაბან არამელს 
სიზმარში ღამით და უთხრა: ფრთხილად იყავი, არც კარგი 
უთხრა იაკობს, არც ავი. 25 მიეწია ლაბანი იაკობს, როცა 
იაკობი კარავს შლიდა მთაზე. ლაბანმაც გალაადის მთაზე 
დასცა კარავი თავის სახლიკაცებთან ერთად. 295 უთხრა 
ლაბანმა იაკობს: ეს რა ჰქენი? მომატყუ; და წაასხი ჩემი 
ასულები, თითქოს მახვილით ნაშოვარი ტყვეები ყოფილიყვნენ. 
27 უჩუმრად რატომ გაიპარე, რატომ მიმუხთლე და არ 
გამიმხილე? ლხინითა და სიმღერით, დოლისა და ქნარის 
ხმაზე გაგისტუმრებდი. 28 არ დამაცადე, ჩემი ვაჟები და 
ასულები გადამეკოცნა; უგუნურად მოიქეცი. 2? გიბოროტებდი, 
მაგრამ თქვენი მამა-პაპის ღმერთმა მითხრა წუხელ სიზმარში: 
თავი შეიკავე, ნურც კარგს ეტყვი იაკობს, ნურც ავსო. 39 ახლა, 
წასვლით კი მიდიხარ, რაკი მოგნატრებია მამაშენის სახლი, 
მაგრამ ღმერთები რაღად მომპარე? 31 მიუგო იაკობმა და 
უთხრა ლაბანს: შემეშინდა, ვიფიქრე წამართმევდი შენს 
ასულებს. 32 ვისაც შენს ღმერთებს უპოვი, ცოცხალი არ 
გადარჩება! ჩვენი სახლიკაცების თვალწინ დაადევი ხელი 
ყველაფერს, რაც შენია, და წაიღე. არ იცოდა იაკობმა რომ 
რახელს ჰქონდა მოპარული კერპები. 33 შევიდა ლაბანი 
იაკობის კარავში, ლეას კარავში ორი მხევლის კარავში, 
მაგრამ ვერაფერი იპოვნა. გამოვიდა ლეას კარვიდან და 
რახელის კარავში შევიდა. 34 აიღო რახელმა კერპები და 
აქლემის უნაგირქვეშ ამოსდო, თავადაც ზედ დაჯდა. მოჩხრიკა 


ლაბანმა მთელი კარავი, მაგრამ ვერაფერი იპოვნა. 32 უთხრა 
რახელმა მამას: ნუ გამირისხდება ჩემი ბატონი, რომ ვერ 
წამოვდგები შენ წინაშე, რადგან დედათა წესი მჭირს. ეძება და 
ვერ იპოვნა ლაბანმა კერპები. 39 განრისხდა იაკობი და 
წაეკიდა ლაბანს. უთხრა იაკობმა ლაბანს: რა დავაშავე, რა 
შევცოდე, რომ დამდევნებიხარ? 37 ხომ გაჩხრიკე მთელი ჩემი 
ჭურჭელი, რა ნახე მათში შენი სახლიდან წამოღებული? 
გადმოალაგე აქ შენი და ჩემი სახლიკაცების თვალწინ და მათ 
გაგვსაჯონ ჩვენ ორნი. 38 აჰა, ოცი წელიწადი ვარ შენთან და 
შენს ცხვრებსა და თხებს მკვდრად არასოდეს მოუგიათ, არც 
შენი ფარის ვერძები შემიჭამია. 39 ნამხეცავი პირუტყვი შენთან 
არ მომიტანია, მე ვზარალობდი; მე მაზღვევინებდი დღისით 
ნაქურდალს და ღამით ნაქურდალს. 49 დღისით ხვატი 
მინელებდა, ღამით - ყინვა; ძილი არ მეკარებოდა. 41 ასე 
გავატარე ოცი წელიწადი შენს სახლში; თოთხმეტი წელი შენი 
ორი ასულისთვის გემსახურე, კიდევ ექვსი წელი შენი 
ფარისთვის. შენ კი ათგზის შემიცვალე გასამრჯელო. 42 
ღმერთი მამაჩემისა, ღმერთი აბრაამისა და შიში ისაკისა რომ 
არ ყოფილიყო ჩემთან, მაშინ ხომ ხელცარიელს 
გამისტუმრებდი. ჩემს ტანჯვა-წვალებასა და ჯაფას მოხედა 
ღმერთმა და გამხილა გუშინ. 43 მიუგო ლაბანმა იაკობს და 
უთხრა: ეს ქალები ჩემი ასულებია, ეს ვაჟები ჩემი ვაჟებია; ეს 
ფარა ჩემი ფარაა; რასაც აქ ხედავ, ყველაფერი ჩემია. რა ვუყო 
ახლა ამათ ან ამ ვაჟებს, რომელნიც მათ შობეს? ““ მოდი, 
შევკრათ კავშირი მე და შენ და ეს იყოს მოწმე ჩემსა და შენს 
შორის. 42 აიღო იაკობმა ქვა და აღმართა სვეტად. 40 უთხრა 
იაკობმა თავის სახლიკაცებს: მოაგროვეთ ქვები. მათაც 
მოიტანეს ქვები და გორა დააყენეს. ჭამეს იქ, იმ გორაზე. 47 
უწოდა მას ლაბანმა იეგარ-საჰადუთა (გორა მოწმობისა). 
ხოლო იაკობმა უწოდა გალაადი (გორა მოწმობისა). 48 თქვა 
ლაბანმა. ეს გორა იყოს მოწმედ დღეს ჩვენ შორის; ამიტომ 
ეწოდა სახელად გალაადი 479 და მიცფა, რადგან თქვა: 
თვალყური გვადევნოს უფალმა, როცა ერთმანეთს თვალით 
ვეღარ ვნახავთო. 29 თუ დაჩაგრავ ჩემს ასულებს ან თუ სხვა 


ცოლებს დაისვამ მათ გვერდით, იცოდე, რომც არავინ იყოს 
ჩემთან, ღმერთია ჩვენი მოწმე. 21 უთხრა ლაბანმა იაკობს: აჰა, 
ეს გორა და ეს სვეტი, რომელნიც აღვმართე ჩვენ შორის. 322 
მოწმე იყოს ეს გორა, მოწმე იყოს ეს სვეტი, რომ არც მე 
გადმოვლახავ შენკენ ამ გორას და არც შენ გადმოლახავ 
ჩემკენ ამ გორას და ამ სვეტს საბოროტოდ. 233 აბრაამის 
ღმერთმა და ნახორის ღმერთმა განგვსაჯოს ჩვენ. და დაიფიცა 
იაკობმა თავისი მამის, ისაკის შიში. 24 დაკლა იაკობმა 
საკლავი მთაზე და აწვია სახლიკაცები პურის საჭმელად. მათაც 
ჭამეს პური და მთაზე გაათიეს ღამე. 22 ადგა ლაბანი 
დილაადრიანად, გადაკოცნა თავისი ვაჟები და ასულები და 
დალოცა ისინი. წავიდა ლაბანი და დაბრუნდა თავის მხარეში. 


თავი 32 


1 იაკობიც წავიდა თავის გზაზე და შემოხვდნენ ღვთის 
ანგელოზები. ? თქვა იაკობმა მათ დანახვაზე: ეს ღვთის 
ბანაკია; და უწოდა სახელად ამ ადგილს მახანაიმი (ორბანაკი). 
3 იაკობმა გაგზავნა მაცნენი ესავთან, თავის ძმასთან, სეყირის 
ქვეყანაში, ედომის ველისკენ. 4 დააბარა მათ: უთხარით ჩემს 
ბატონს, ესავს: ასე ამბობს-თქო შენი მორჩილი იაკობი: 
ლაბანთან ვმდგმურობდი და დავყოვნდი აქამდე. ? მყავს 
ხარები და სახედრები, ცხვრის ფარა და ჩემი ყმები და 
ყმაქალები. კაცი გამოვუგზავნე ჩემს ბატონს მოსახსენებლად, 
მადლი მინდა ვპოვო შენს თვალში. 9 მობრუნდნენ მაცნენი 
იაკობთან და უთხრეს: ვიყავით შენს ძმასთან, ესავთან, და ისიც 
მოდის ოთხასი კაცით შენს შესახვედრად. 7 იაკობი დიდად 
შეშინდა და შეშფოთდა. გაჰყო ხალხი, თან რომ ახლდა, 
ცხვარ-ძროხა და აქლემები, ორ ბანაკად. 8 და თქვა: თუ 
დაეცემა ესავი ერთ ბანაკს და დაარბევს, მეორე ბანაკი ხომ 
გადამირჩება. 3? თქვა იაკობმა: ჩემი მამის, აბრაამის, ღმერთო! 
ჩემი მამის, ისაკის, ღმერთო! უფალო, რომელმაც მითხარი, 
შენს ქვეყანაში, შენს სამშობლოში, დაბრუნდი და სიკეთეს 
გიყოფო. 19 ღირსი არა ვარ ყველა იმ სიკეთისა და 
წყალობისა, შენს მორჩილს რომ უყავი; მე ხომ ჯოხის ამარამ 
გადავლახე ეს იორდანე, ახლა კი ორ ბანაკად ვდგავარ. 11 
მიხსენი ესავისგან, ჩემი ძმისგან, რადგან მეშინია მისი, არ 
დამეცეს და დედაწულიანად არ ამომწყვიტოს. 12 აკი მითხარი: 
სიკეთეს გიყოფ, ზღვის ქვიშასავით აურაცხელს გავხდიო შენს 
შთამომავლობას! 13 იქ გაათენა ის ღამე. გამოარჩია თავისი 
ქონებიდან ძღვენი ესავისთვის, თავისი ძმისთვის: 14 ორასი 
ნეზვი თხა და ოცი ვაცი, ორასი ნერბი და ოცი ვერძი. 12 
ოცდაათი მეწველი აქლემი თავის კოზაკებიანად, ორმოცი 
ფური და ათი ხარი, ოცი ჭაკი ვირი და ათი ჩოჩორი. 165 ჩააბარა 
თავის მორჩილთ ცალ-ცალკე ჯოგებად და უთხრა: იარეთ ჩემს 
წინ და ჯოგებს შორის დააგდეთ მანძილი. 17 დააბარა პირველს 


და უთხრა: თუ შეგხვდა ჩემი ძმა ესავი და გკითხა, ვისი ხარ და 
საით მიდიხარ, ვისია ეს ჯოგი წინ რომ მოირეკავო. 18 უთხარი: 
შენი მორჩილის, იაკობის, არის-თქო; ჩემი ბატონის, 
ესავისთვის, გამოგზავნილი ძღვენია-თქო, აგერ, თავადაც უკან 
მოგყვება-თქო. 13? დააბარა მეორესაც, მესამესაც და ყველას, 
ვინც ჯოგებს გააყოლა, ასე უთხარითო ესავს შეხვედრისას. 29 
უთხარით: აგერ, შენი მორჩილი იაკობი უკან მოგყვება-თქო. 
რადგან იფიქრა, გულს მოვუგებ წინ წაძღვანებული ძღვენით; 
მერე კი სახეზე შევხედავ, იქნება შემიწყალოსო. 21 ჩაიარა მის 
წინ ამ ძღვენმა, ხოლო თავად ის ღამე ბანაკში გაათია. 22 ადგა 
ღამით, ხელი მოჰკიდა თავის ორ ცოლს, ორ მხევალს, თავის 
თერთმეტ შვილს და გავიდა ფონს იაბოკზე. 23 აიყვანა 
ყველანი და გადაატარა მდინარე, ყველაფერი გადაიტანა, რაც 
კი ჰქონდა. 24 მარტო დარჩა იაკობი და ერკინებოდა მას ვიღაც 
კაცი გათენებამდე. 22 როცა შეატყო, რომ ვერ ერეოდა, შეეხო 
მის თეძოს სახსარს და ეღრძო იაკობს თეძოს სახსარი მასთან 
შერკინებისას. 20 უთხრა: გამიშვი, უკვე თენდება. უთხრა: არ 
გაგიშვებ, სანამ არ მაკურთხებ. 27 უთხრა: რა გქვია? მიუგო: 
იაკობი. 28 უთხრა ამიერიდან აღარ ითქვას შენს სახელად 
იაკობი, არამედ ისრაელი, რადგან ღმერთს და ადამიანებს 
შეებრძოლე და სძლიე. 29? ჰკითხა იაკობმა: მითხარი შენი 
სახელი. უთხრა: რისთვის მეკითხები სახელს? და იქვე 
აკურთხა. 39 უწოდა იაკობმა იმ ადგილს სახელად ფენუელი, 
რადგან თქვა: პირისპირ ვიხილე ღმერთი და გადავრჩი. 31 
ამოუბრწყინდა მზე, როგორც კი გასცდა ფენუელს; და 
კოჭლობდა იგი ცალი თეძოთი. 32 ამიტომ არ ჭამენ დღემდე 
ისრაელიანები მენჯის ძარღვს, თეძოს სახსარზე, რომ არის, 
რადგან შეეხო ის იაკობის მენჯის ძვალს, თეძოს სახსარზე. 


თავი 33 


1 გაიხედა იაკობმა და ხედავს, მოდის ესავი ოთხასი კაცით. 
გაუთავთავისა იაკობმა ბავშვები ლეას, რახელს და ორ 
მხევალს. ? წინ დააყენა მხევლები და მათი ბავშვები, მათ უკან 
ლეა და მისი ბავშვები, ხოლო სულ უკან რახელი და იოსები. 3 
თავად კი მათ წინ გაემართა და, ვიდრე მიუახლოვდებოდა, 
შვიდგზის მდაბლად თაყვანისცა ძმას. 4 სირბილით შეეგება 
ესავი, გადაეხვია, ყელზე მოეჭდო, გადაკოცნა, და ატირდნენ 
ორთავენი. ? აიხედა ესავმა და დაინახა ქალები და ბავშვები 
უთხრა: შენი რა არიან ესენი? უთხრა: შვილები ღმერთმა რომ 
უწყალობა შენს მორჩილს. 9 ახლოს მივიდნენ მხევლები 
თავიანთი ბავშვებითურთ და თაყვანი სცეს. 7 ახლოს მივიდა 
ლეაც თავისი ბავშვებითურთ და თაყვანისცა. ბოლოს იოსები 
და რახელი მივიდნენ ახლოს და თაყვანისცეს. 8 უთხრა ესავმა: 
რა იყო მთელი ის ბანაკი, წინ რო შემომხვდა? უთხრა: რომ 
მადლი ვპოვო ჩემი ბატონის თვალში. ? უთხრა ესავმა: 
არაფერი მაკლია, ძმაო. შენი შენვე გქონდეს. 19 უთხრა 
იაკობმა: არა. თუ მადლი მიპოვნია ჩემი ბატონის თვალში, 
მიიღე ჩემგან ეს ძღვენი. რადგან შენი სახე რომ დავინახე, 
გინდ ღვთის სახე დამენახოს და შენც წყალობით შემომხედე. 
11 მიიღე შენთვის გამოგზავნილი ეს მოსაკითხი, რადგან 
ღმერთმა მომხედა და ყველაფერი მაქვს. არ მოეშვა და მანაც 
მიიღო. 12 უთხრა ესავმა: დავიძრათ და წავიდეთ, მე წინ 
წაგიძღვები. 13 უთხრა: იცის ჩემმა ბატონმა, რომ სათუთნი 
არიან ბავშვები, და ცხვარ-ძროხა მაკედა მყავს. წინ რომ 
გავირეკო, ერთ დღეში გამიწყდება მთელი საქონელი. 14 
თავისი მორჩილის წინ იაროს ჩემმა ბატონმა; მე კი ნელ-ნელა, 
ფეხდაფეხ გავყვები საქონელს და ბავშვებს, ვიდრე ჩემს 
ბატონთან მივიდოდე სეყირში. 15 უთხრა ესავმა: ვინმეს მაინც 
მოგიჩენ ჩემი ხალხიდან, თან რომ მახლავს. უთხრა: რა 
საჭიროა? ოღონდ მადლი ვპოვო ჩემი ბატონის თვალში. 15 იმ 
დღესვე გაბრუნდა თავისი გზით ესავი სეყირისკენ. 17 ხოლო 


იაკობი სუქოთისკენ დაიძრა. აიშენა იქ სახლი და საქონელსაც 
დაუდგა კარვები. ამიტომაც უწოდა იმ ადგილს სახელად 
სუქოთი (ქარავანი). 18 მოვიდა მშვიდობით ფადან-არამიდან 
წამოსული იაკობი შექემ-ქალაქად, ქანაანის ქვეყანაში რომ 
არის, და დაიბანაკა ქალაქის წინ. 13 შეიძინა იაკობმა ას 
ცხვრად შექემის მამის, ხამორის ძეთაგან მინდვრის ნაწილი, 
სადაც კარავი ედგა. 29 აღმართა იქ სამსხვერპლო და უწოდა 
მას: ელი, ღმერთი ისრაელისა. 


თავი 34 


1 გავიდა დინა, ლეას ასული, იქაური ქალიშვილების 
სანახავად. 2 დაინახა იგი შექემმა, იმ ქვეყნის მთავრის, 
ხივიელი ხამორის ძემ, წაიყვანა, დაწვა მასთან და პატივი 
აჰხადა. 3 გული შეუვარდა დინაზე, იაკობის ასულზე, შეუყვარდა 
ყმაწვილი ქალი და ცდილობდა მისი გულის დამშვიდებას. 4 
უთხრა შექემმა ხამორს, თავის მამას: ცოლად მომიყვანე ეს 
ყმაწვილი ქალი. ? გაიგო იაკობმა, რომ შეურაცხყო შექემმა 
დინა, მისი ასული, მაგრამ ვაჟიშვილები ცხვარში ჰყავდა და 
გაჩუმდა იაკობი მათ მოსვლამდე. 9 გამოვიდა ხამორი, შექემის 
მამა, იაკობთან სალაპარაკოდ. 7 იაკობის ვაჟებიც დაბრუნდნენ 
მინდვრიდან, როცა გაიგეს ეს ამბავი, შეწუხდნენ, გამწარდნენ, 
რადგან სამარცხვინო საქმე დაემართა ისრაელს, იაკობის 
ასულთან რომ დაწვა შექემი. არ უნდა მომხდარიყო ასეთი რამ. 
8 ელაპარაკა მათ ხამორი და უთხრა: გული შეუვარდა ჩემს ძეს, 
შექემს, თქვენს ასულზე; მიათხოვეთ ცოლად. 3? 
დაგვიმოყვრდით, მოგვეცით თქვენი ქალები, ხოლო ჩვენი 
ქალები თქვენ წაიყვანეთ. 190 დარჩით ჩვენთან, თქვენ წინაშეა 
ეს ქვეყანა; იცხოვრეთ და მოიხმარეთ იგი, წილი დაიდეთ 
მასში. 11 უთხრა შექემმა ქალის მამას და ძმებს: ოღონდ 
მადლი ვპოვო თქვენს თვალში და რაც გინდათ მთხოვეთ, 
მოგცემთ. 12 დამაკისრეთ დიდძალი ურვადი და ძღვენი, 
მოგცემთ, რასაც მომთხოვთ; ოღონდ მომეცით ცოლად ეს 
ყმაწვილი ქალი. 13 მიუგეს იაკობის ვაჟებმა შექემს და მის 
მამას, ხამორს, და მზაკვრულად ელაპარაკნენ, რადგან 
შეურაცხყო შექემმა დინა, მათი და. 14 უთხრეს: ვერ ვიზამთ ამ 
საქმეს, წინდაუცვეთელ კაცზე ვერ გავათხოვებთ ჩვენს დას, 
რადგან აუგია ეს ჩვენთვის. 1? მხოლოდ მაშინ მოგცემთ 
დასტურს, თუ ჩვენსავით წინდაიცვეთს თქვენში ყოველი 
მამაკაცი. 106 ჩვენს ქალებს მოგათხოვებთ და ჩვენც ვითხოვთ 
თქვენს ქალებს. თქვენთან ვიცხოვრებთ და ერთ ხალხად 
ვიქცევით. 17 თუ წინდაცვეთას არ მოინდომებთ, წავიყვანთ 


ჩვენს ქალს და წავალთ. 18 მოეწონათ მათი სიტყვა ხამორს და 
შექემს, ხამორის ძეს. 137 არ დააყოვნა ყმაწვილმა კაცმა ამ 
საქმის გაკეთება რადგან ძალზე უყვარდა იაკობის ასული. იგი 
ყველაზე პატივდებული იყო მამისეულ სახლში. 29 მივიდნენ 
ხამორი და შექემი, მისი ძე, ქალაქის კარიბჭესთან და 
ელაპარაკნენ ქალაქის მკვიდრთ: 21 მშვიდობიანად 
გვეკიდებიან ეს კაცები; იცხოვრონ ამ მიწაზე და მოიხმარონ 
იგი. აჰა, ხელგაშლილია ეს ქვეყანა. მოვიყვანოთ მათი ქალები 
ცოლად და ჩვენც მივათხოვოთ მათ ჩვენი ქალები. 22 მხოლოდ 
მაშინ მოგვცემენ დასტურს ეს კაცები ერთად ცხოვრებაზე და 
ერთ ხალხად ყოფნაზე, თუ წინდაიცვეთს ჩვენში ყოველი 
მამაკაცი, როგორც თავად არიან წინდაცვეთილნი. 23 განა 
ჩვენი არ იქნება მათი საქონელი, მათი ქონება, მთელი მათი 
პირუტყვი? ოღონდ დასტური მივცეთ და ჩვენთან იცხოვრებენ. 
24 დაუჯერეს ხამორს და შექემს, მის ძეს, ქალაქის კარიბჭესთან 
მოსულებმა. და წინდაიცვითა ყოველმა მამაკაცმა, ქალაქის 
კარიბჭესთან მოსულმა. 25 მესამე დღეს, როცა ჯერ კიდევ 
აწუხებდათ ჭრილობა, იაკობის ორმა ვაჟიშვილმა, სიმონმა და 
ლევიმ, დინას ძმებმა, ხელთ იპყრეს მახვილები, 
გულდანდობილად დაეცნენ ქალაქს და ამოხოცეს ყველა 
მამრი. 20 მახვილით დახოცეს ხამორი და შექემი, მისი ძე: 
გამოიყვანეს დინა შექემის სახლიდან და წამოვიდნენ. 27 
მიადგნენ იაკობის ვაჟიშვილები დახოცილებს და გაძარცვეს 
ქალაქი, დის შეურაცხყოფის გამო. 28 წამოასხეს მათ ცხვარ- 
ძროხა და სახედრები; და ყველაფერი, რაც ქალაქში და 
მინდვრად ჰქონდათ, წამოიღეს. 2? მთელი მათი დოვლათი, 
მათი ბავშვები და ცოლები და ყველაფერი, რაც სახლში 
ჰქონდათ, ხელთ იგდეს და ნადავლად წამოიღეს. 39 უთხრა 
იაკობმა სიმონს და ლევის: რატომ დამღუპეთ, რატომ 
შეაძულეთ ჩემი თავი ამ ქვეყნის მკვიდრთ - ქანაანელებს და 
ფერიზელებს. ცოტანი ვართ, შეიკრიბებიან ჩემ წინააღმდეგ და 
მომკლავენ; მეც დავიღუპები და ჩემი სახლიც. 31 უთხრეს: 
როგორც მეძავს უნდა მოჰქცეოდნენ ჩვენს დას? 


თავი 35 


1 უთხრა ღმერთმა იაკობს: ადექი და წადი ბეთელს და იქ 
იცხოვრე; აუგე იქ სამსხვერპლო ღმერთს, რომელიც 
გამოგეცხადა, როცა შენს ძმას, ესავს, გაურბოდი. 2 უთხრა 
იაკობმა თავის სახლს და ყველას, ვინც კი მასთან იყო: 
გაყარეთ უცხო ღმერთები, რომელნიცა გყავთ, განიწმინდენით 
და გამოიცვალეთ სამოსელი. 3 ადექით და წავიდეთ ბეთელში, 
რომ სამსხვერპლო ავუგო იქ ღმერთს, რომელმაც მისმინა 
გასაჭირში და ჩემთან იყო გზაზე, სადაც მივდიოდი. 4 მიუტანეს 
იაკობს ყველა უცხო ღმერთი, ხელთ რომ ჰქონდათ, და 
საყურეები, ყურებზე რომ ეკიდათ, და დაფლა ისინი იაკობმა 
შექემთან მდგარი მუხის ქვეშ. ? და დაიძრნენ. ღვთის შიში იყო 
გარეშემო ქალაქებზე და არ დაედევნენ იაკობის ძეთ. 9 მივიდა 
იაკობი მთელი თავისი ხალხითურთ ლუზში ანუ ბეთელში, 
ქანაანის ქვეყანაში რომ არის. 7 ააგო იქ სამსხვერპლო და 
უწოდა იმ ადგილს სახელად ელ-ბეთელი, რადგან აქ 
გამოეცხადა ღმერთი, როცა თავის ძმას გაურბოდა. 8 მოკვდა 
დებორა, რებეკას ძიძა, და დამარხეს ბეთელს ქვემოთ, მუხის 
ქვეშ. უწოდა სახელად ამ ადგილს ალონ-ბაქუთი (მუხა 
გლოვისა). ? კვლავ გამოეცხადა იაკობს ღმერთი ფადან- 
არამიდან დაბრუნებისას და აკურთხა ღმერთმა იგი. 19 უთხრა 
ღმერთმა: იაკობია შენი სახელი; აღარ გერქმევა ამიერიდან 
სახელად იაკობი, არამედ ისრაელი იქნება შენი სახელი. და 
უწოდა სახელად ისრაელი. 11 უთხრა ღმერთმა: მე ვარ 
ღმერთი ყოვლადძლიერი. ინაყოფიერე და გამრავლდი, 
ხალხი და ხალხთა კრებული წარმოიშობა შენგან და მეფენი 
გამოვლენ შენი საზარდულიდან. 12 ქვეყანა, რომელიც მივეცი 
აბრაამს და ისაკს, შენთვის მომიცია, შენი 
შთამომავლობისთვის მომიცია ეს ქვეყანა. 13 გაშორდა მას 
ღმერთი იმ ადგილიდან, სადაც ელაპარაკებოდა. 14 მაშინ 
აღმართა იაკობმა სვეტი იმ ადგილას, სადაც ღმერთი 
ელაპარაკა, სვეტი ქვისა, და დაღვარა მასზე საღვრელი და 


სცხო ზეთი. 12 უწოდა იაკობმა სახელად ბეთილი იმ ადგილს, 
სადაც ღმერთი ელაპარაკა. 195 დაიძრნენ ბეთილიდან და 
ეფრათამდე არ იყვნენ მისულნი, რომ მოილოგინა რახელმა. 
მძიმე ჰქონდა მშობიარობა. 17 როცა უძნელდებოდა 
მშობიარობა, უთხრა რახელს ბებიაქალმა: ნუ გეშინია, რადგან 
ახლაც ვაჟი გეყოლება. 18 სულის ამოხდომისას, როცა 
კვდებოდა, დაარქვა ვაჟს სახელად ბენ-ყონი (ძე ჩემი 
ტკივილისა), ხოლო მამამ უწოდა ბენიამინი (ძე მარჯვენისა). 19 
მოკვდა რახელი და დაიმარხა ეფრათის გზაზე. ეს არის 
ბეთლემი. 29 აღმართა სვეტი იაკობმა მის საფლავზე. ეს არის 
რახელის საფლავის სვეტი დღევანდლამდე. 21 გაემგზავრა 
აქედან ისრაელი და გაშალა კარავი გედერის გოდლის უკან. 
22 ამ ქვეყანაში ყოფნისას ადგა რეუბენი და შევიდა 
ბილჰასთან, მამამისის ხარჭასთან, და გაიგო ეს ისრაელმა. 23 
ლეას ძენი იყვნენ: რეუბენი - იაკობის პირმშო, სიმონი, ლევი, 
იუდა, ისაქარი და ზებულონი. 24 რახელის ძენი იყვნენ: იოსები 
და ბენიამინი. 22 ბილჰას ძენი, რახელის მხევლისა: დანი და 
ნაფთალი. 20 ზილფას ძენი, ლეას მხევლისა: გადი და აშერი. 
ესენი არიან იაკობის ძენი, რომელნიც შეეძინა მას ფადან- 
არამში. 27 მივიდა იაკობი ისაკთან, მამამისთან, მამრეში, 
კირიათარბეში, ანუ ხებრონში, სადაც მდგმურობდნენ აბრაამი 
და ისაკი. 298 ას ოთხმოცი წლისა იყო ისაკი. 2? აღესრულა ისაკი 
და მოკვდა, შეერთო თავის ხალხს მოხუცებული და ხანსრული, 
და დამარხეს იგი ესავმა და იაკობმა, მისმა შვილებმა. 


თავი 36 


1 აჰა, მოდგმა ესავისა ანუ ედომის: ? მოიყვანა ესავმა 
ქანაანელი ცოლები: ყადა, ხეთელი ელონის ასული, და 
ოჰოლიბამა, ყანას ასული, ხეთელი ციბეონის ძისა, 3 და 
ბასმათი, ისმაელის ასული, ნებაიოთის და. 4 უშვა ყადამ ესავს 
ელიფაზი, ხოლო ბასმათმა შვა რეღუელი. ? ოჰოლიბამამ შვა 
იეყუში, იალღამი და კორახი. ესენი არიან ესავის ძენი, 
რომელნიც შეეძინა მას ქანაანის ქვეყანაში. 9 წაიყვანა ესავმა 
ცოლები, ვაჟები და ასულები, მთელი თავისი სახლეული, ჯოგი 
და მთელი პირუტყვი, წაიღო მთელი თავისი მონაგები, რაც კი 
ქანაანის ქვეყნად ჰქონდა შეძენილი, და წავიდა იაკობისგან, 
თავისი ძმისგან, სხვა ქვეყანაში. 7 რადგან დიდძალი ქონება 
ჰქონდათ და ვერ შეიძლეს ერთად ცხოვრება, ვერ დაიტია 
ისინი ჯოგების სიმრავლის გამო მათი მდგმურობის ქვეყანამ. 8 
დასახლდა ესავი სეყირის მთაზე: ესავი იგივე ედომია. ? აჰა, 
მოდგმა ესავისა, ედომელთა წინაპრისა, სეყირის მთაზე, 19 
ესავის ძეთა სახელები: ელიფაზი, ძე ყადასი, ესავის ცოლისა; 
რეღუელი, ძე ბასმათისა, ესავის ცოლისა. 11 ელიფაზის ძენი 
არიან: თემანი, ომარი, სეფო, გაყთომი და კენაზი. 12 ელიფაზ 
ესავის ძეს ჰყავდა ხარჭა თიმნაყი, რომელმაც უშვა ელიფაზს 
ყამალეკი. ესენი არიან ძენი ყადასი, ესავის ცოლისა. 13 
რეღუელის ძენი: ნანათი, ზერახი, შამა და მიზა. ესენი იყვნენ 
ძენი ბასმათისა, ესავის ცოლისა. 14 ხოლო ოჰოლიბამას, ყანას 
ასულის, ციბყონის ასულის, ესავის ცოლის ძენი, რომელნიც 
უშვა მან ესავს, იყვნენ: იეყუში, იაღლამი და კორახი. 175 აჰა, 
ესავის ძეთა თავკაცნი, ძენი ელიფაზისა, ესავის პირმშოსი: 
თავკაცი თემანი, თავკაცი ომარი, თავკაცი ცეფო, თავკაცი 
კენაზი, 190 თავკაცი კორახი, თავკაცი გაყთომი, თავკაცი 
ყამალეკი; ესენი არიან ელიფაზიანთ თავკაცნი ედომის 
ქვეყანაში, ყადას ძენი. 17 აჰა, ძენი რეღუელისა, ესავის ძისა: 
თავკაცი ნახათი, თავკაცი ზერახი, თავკაცი შამა, თავკაცი მიზა; 
ესენი არიან რეღუელიანთ თავკაცნი ედომის ქვეყანაში, 


ბასმათის ძენი, ესავის ცოლისა. 18 აჰა, ძენი ოჰოლიბამასი, 
ესავის ცოლისა: თავკაცი იეყუში, თავკაცი იაღლამი, თავკაცი 
კორახი; ესენი არიან ოჰოლიბამიანთ თავკაცნი, ყანას 
ასულისა, ესავის ცოლისა. 19 ესენი არიან ესავის ძენი და მათი 
თავკაცნი. ეს არის ედომი. 29 აჰა, ხორიელი სეყირის ძენი, ამ 
ქვეყნის მკვიდრნი: ლოტანი, შობალი, ციბყონი, ყანა. 21 
დიშონი, ეცერი, დიშანი. ესენი არიან ხორიელი თავკაცნი, 
სეყირის ძენი, ედომის ქვეყანაში. 22 ლოტანის ძენი იყვნენ: 
ხორი და ჰემამი; ხოლო ლოტანის და იყო თიმნაყი. 23 აჰა, ძენი 
შობალისა: ყალვანი, მანახათი, ღებალი, შეფო და ონამი. 24 
აჰა, ძენი ციბყონისა: აია და ყანა, ის ყანა, რომელმაც 
უდაბნოში თბილი წყარო იპოვა, როდესაც მამამისის, 
ციბყონის, ვირებს მწყემსავდა. 25 აჰა, ყანას ძენი: დიშონი და 
ოჰოლიბამა, ყანას ასული. 25 აჰა, დიშონის ძენი: ხემდანი, 
ეშბანი, იეთრანი და ქერანი. 27 აჰა, ეცერის ძენი: ბილჰანი, 
ზაყავანი, ყავანი და ყაკანი. 28 აჰა, დიშანის ძენი: ყუცი და 
არანი. 2? აჰა, ხორეელთა თავკაცები: თავკაცი ლოტანი, 
თავკაცი შობალი, თავკაცი ციბყონი, თავკაცი ყანა. 39 თავკაცი 
დიშონი, თავკაცი ეცერი, თავკაცი დიშანი. ესენი არიან 
ხორეელთა თავკაცები, თავ-თავიანთი ტომების და მიხედვით 
სეყირის ქვეყანაში. 31 აჰა, მეფეები, რომლებიც მეფობდნენ 
ედომის ქვეყანაში, ვიდრე ისრაელის მოდგმის მეფეები 
ეყოლებოდათ. 32 მეფობდა ედომში ბელაყი, ბეყორის ძე. მის 
ქალაქს ერქვა დენჰაბა. 33 მოკვდა ბელაყი და გამეფდა მის 
ნაცვლად იობაბი, ზერახის ძე, ბოცორელი. 34 მოკვდა იობაბი 
და გამეფდა მის ნაცვლად ხუშამი, თემანელთა ქვეყნიდან. 32 
მოკვდა ხუშამი და გამეფდა მის ნაცვლად ჰადადი, ბედადის ძე, 
მიდიანის მძლეველი მოაბის ველზე; მის ქალაქს ერქვა ყავითი. 
36 მოკვდა ჰადადი და გამეფდა მის ნაცვლად სამლა, 
მასრეკადან. 37 მოკვდა სამლა და გამეფდა მის ნაცვლად 
საული, მდინარისპირა რეხობოთიდან. 38 მოკვდა საული და 
გამეფდა მის ნაცვლად ბაალ-ხანანი, ყაქბორის ძე. 39 მოკვდა 
ბაალ-ხანანი, ყაქბორის ძე, და გამეფდა მის ნაცვლად ჰადარი; 
მის ქალაქს ერქვა ფაყუ, მის ცოლს ერქვა მეჰეტაბიელი, ასული 


მატრედისა, ასული მეზაჰაბისა. 49 აჰა, ესავიანთა თავკაცების 
სახელები მათი გვარტომობისა, ადგილთა და სახელწოდებათა 
მიხედვით: თავკაცი თიმნაყი, თავკაცი ღალვა, თავკაცი 
იეთეთი, 41 თავკაცი ოჰოლიბამა, თავკაცი ელა, თავკაცი 
ფინონი, 4“? თავკაცი კენეზი, თავკაცი თემანი, თავკაცი მაბცარი, 
43 თავკაცი მაგდიელი, თავკაცი ყირამი. ესენი არიან ედომის 
თავკაცნი თავ-თავიანთ სამკვიდრებელთა მიხედვით, მათ 
წილხვედრილ ქვეყანაში. ეს არის ესავი, ედომელთა 
მამამთავარი. 


თავი 37 


1 დაემკვიდრა იაკობი მამამისის მდგმურობის ქვეყანაში, 
ქანაანის ქვეყანაში. 2 აჰა, იაკობის მოდგმა. ჩვიდმეტი წლის 
ყმაწვილი იყო იოსები, რომ მწყემსავდა მამისეულ ფარას 
თავის ძმებთან, მამამისის ცოლების - ბილჰასა და ზილფას 
ვაჟებთან ერთად, და ცუდი ამბები მიჰქონდა მათზე მათ 
მამასთან. 3 სხვა შვილებზე მეტად უყვარდა ისრაელს იოსები, 
რადგან მისი სიბერის შვილი იყო იგი. შეუკერა მას ჭრელი 
კვართი. 4 დაინახეს ძმებმა, რომ ყველა ძმაზე მეტად უყვარდა 
იგი მამას და შეიძულეს, ვეღარ ელაპარაკებოდნენ 
მშვიდობიანად. ? დაესიზმრა იოსებს სიზმარი და უამბო თავის 
ძმებს და კიდევ უფრო შეიძულეს იგი ძმებმა. 9 უთხრა მათ: 
მოისმინეთ ეს სიზმარი, რომელიც მესიზმრა: 7 აჰა, ძნებს 
ვკონავთ შუაგულ ყანაში. აჰა, წამოდგა ჩემი ძნა და ზე 
აღიმართა, გარსშემოადგნენ თქვენი ძნები და თაყვანისცეს 
ჩემს ძნას. 8 უთხრეს ძმებმა: ნუთუ ჩვენზე იმეფებ? ნუთუ 
პატრონად გაგვიხდები? და კიდევ უფრო მეტად შეიძულეს იგი 
მისი სიზმრისა და მისი სიტყვების გამო. ? კვლავ დაესიზმრა 
სხვა სიზმარი და უამბო ძმებს და უთხრა: კვლავ დამესიზმრა 
სიზმარი: აჰა, მზე და მთვარე და თერთმეტი ვარსკვლავი 
მცემენ თაყვანს. 19 უამბო მამასა და ძმებს და გაკიცხა იგი 
მამამ და უთხრა: რა არის ეგ სიზმარი, რომ გესიზმრა? ნუთუ მე 
და დედაშენი და შენი ძმები უნდა გეახლოთ და თაყვანი გცეთ? 
11 შემოსწყრნენ ძმები იოსებს, ხოლო მამას გულში ჩარჩა ეს 
ამბავი. 12 წავიდნენ მისი ძმები შექემში მამის ფარის 
დასამწყესად. 13 უთხრა ისრაელმა იოსებს: შექემში არ 
მწყესავენ შენი ძმები? მოდი, გამეგზავნე მათთან. მანაც მიუგო: 
კარგი, ბატონო. 14 უთხრა იაკობმა: წადი, გაიგე, როგორ არიან 
შენი ძმები, როგორ არის ფარა, და მომიტანე ამბავი. გაგზავნა 
ხებრონის ველიდან და ისიც მივიდა შექემს. 15 იპოვა იგი 
მინდორში ვიღაც კაცმა გზააბნეული და ჰკითხა იმ კაცმა: რას 
ეძებ? 16 უთხრა: ძმებს ვეძებ. მიმასწავლე, სად მწყემსავენ. 17 


უთხრა იმ კაცმა: წასული არიან აქედან. ყური მოვკარი, 
ამბობდნენ, დოთაინში წავიდეთო. იოსებიც გაჰყვა ძმების 
კვალს და დოთაინში მიაგნო მათ. 18 შორიდან მოჰკრეს მას 
თვალი და ვიდრე ახლოს მოვიდოდა, განიზრახეს მისი 
მოკვლა. 19 უთხრეს ერთმანეთს: შეხედეთ, მოდის ეს მესიზმრე. 
20 ახლა, მოდი, მოვკლათ და სადმე, ჭაში ჩავაგდოთ; ვთქვათ, 
ვითომ ნადირმა შეჭამა. მაშინ ვნახოთ, როგორ აუხდება 
სიზმრები. 21 გაიგონა ეს რეუბენმა და იხსნა იგი მათი 
ხელიდან. თქვა: ნუ მოვკლავთ. 22 უთხრა მათ რეუბენმა: ნუ 
დაღვრით სისხლს. უდაბნოში რომ ჭაა, იქ ჩააგდეთ; ნუ 
გაიმეტებთ სასიკვდილოდ. რომ ეხსნა მათი ხელიდან და 
მამასთან დაებრუნებინა. 232 როგორც კი მივიდა ძმებთან 
იოსები, შემოაძარცვეს იოსებს მისი კვართი, ჭრელი კვართი, 
ზედ რომ ეცვა. 24 აიღეს და ჭაში ჩააგდეს იოსები; ცარიელი 
იყო ჭა, წყალი არ იდგა. 22 დასხდნენ პურის საჭმელად. 
გაიხედეს და დაინახეს: ისმაელიანთა ქარავანი მოდის 
გალაადიდან, აქლემებით მოაქვთ გუნდრუკი, ბალსამონი და 
შტახსი; მოაქვთ ეგვიპტეში ჩასატანად. 295 უთხრა იუდამ ძმებს: 
რას გვარგებს ჩვენი ძმის მოკვლა და მისი სისხლის დაფარვა? 
27 მოდი, მივყიდოთ ისმაელიანებს; ხელს ნუ ვახლებთ, რადგან 
ჩვენი ძმაა, ჩვენი სისხლი და ხორცი. დაუჯერეს ძმებმა. 28 
ჩაიარეს მიდიანელმა ვაჭრებმა, ამოიყვანეს იოსები ჭიდან და 
მიჰყიდეს იოსები ისმაელიანებს ოც ვერცხლად. მათაც 
წაიყვანეს იოსები ეგვიპტეში. 2? მიბრუნდა რეუბენი ჭასთან და, 
ხედავს, აღარაა ჭაში იოსები, და შემოიხია სამოსელი 
რეუბენმა. 3ლ– დაბრუნდა ძმებთან და უთხრა: აღარსადაა ბავშვი. 
რა ვქნა ახლა, სად წავიდე? 31 აიღეს იოსების კვართი, დაკლეს 
თხა და მოსვარეს მისი სისხლით კვართი. 32 აიღეს ჭრელი 
კვართი, მიუტანეს მამას და უთხრეს: ვიპოვეთ; ნახე, შენი 
შვილის კვართი ხომ არ არის? 33 იცნო კვართი და თქვა: ჩემი 
შვილის კვართია! ნადირს შეუჭამია, ნადირს დაუგლეჯია 
იოსები! 34 ტანზე შემოიხია იაკობმა, ჯვალო შემოირტყა წელზე 
და დიდხანს გლოვობდა შვილს. 35 ანუგეშებდნენ იაკობს მისი 
ვაჟები და ასულები, მაგრამ არ სურდა ნუგეში და ამბობდა: 


მგლოვიარე ჩავალ ჩემს შვილთან შავეთში! დასტიროდა მას 
მამამისი. 30 მიდიანელებმა მიჰყიდეს იგი ეგვიპტეში 
ფოტიფარს, ფარაონის კარისკაცს, ქონდაქართუხუცესს. 


თავი 38 


1 ამ ხანებში გამოეყო იუდა თავის ძმებს და დაესახლა ერთი 
ყადულამელის მეზობლად; რომელსაც სახელად ერქვა ხირა. 2 
დაინახა იქ იუდამ ქანაანელი კაცის, სახელად შუაყის, ასული, 
მოიყვანა და შევიდა მასთან: 3 დაორსულდა და შვა ვაჟი; 
დაარქვა მას სახელად ყერი. “ კვლავ დაორსულდა და შვა 
ვაჟი; დაარქვა სახელად ონანი. ? კვლავ დაორსულდა და შვა 
ვაჟი; და დაარქვა სახელად შელა; მისი შობის დროს ქეზიბში 
იყო იუდა. 9 მოუყვანა იუდამ ყერს, თავის პირმშოს, ცოლი, 
სახელად თამარი. 7 არ მოსდიოდა თვალში უფალს ყერი, 
იუდას პირმშო, და მოაკვდინა იგი უფალმა. 8 უთხრა იუდამ 
ონანს: შედი შენი ძმის ცოლთან, ექმრე მას და თესლი 
აღუდგინე შენს ძმას. ? იცოდა ონანმა, რომ მისი არ იქნებოდა 
ეს თესლი, და როცა შედიოდა ძმის ცოლთან, მიწაზე ღვრიდა 
მას, რომ ძმისთვის არ მიეცა თესლი. 19 არ მოეწონა უფალს 
მისი საქციელი და ისიც მოაკვდინა. 11 უთხრა იუდამ თამარს, 
თავის რძალს: იცხოვრე ქვრივად მამაშენის სახლში, ვიდრე 
ჩემი ძე შელა მოიწიფებოდეს. რადგან იფიქრა, მისი ძმებივით 
ესეც არ მოკვდესო. წავიდა თამარი და ცხოვრობდა მამამისის 
სახლში. 12 კარგა ხანმა განვლო და მოკვდა შუაყის ასული, 
იუდას ცოლი. გამოიგლოვა იგი იუდამ და თიმნაში წავიდა 
თავისი ცხვრის მპარსველებთან, თან წაიყოლა ყადულამელი 
მოყვასი ხირა. 13 ემცნო თამარს, აჰა, თიმნაში მიდისო შენი 
მამამთილი ცხვრის გასაპარსავად. 14 გაიძრო ქალმა ქვრივის 
სამოსელი, მოსასხამი მოისხა, თავი დაიბურა და დაჯდა 
ყენაიმის კარიბჭესთან, თიმნას გზაზე. რადგან იცოდა, რომ 
მოწიფული იყო შელა, მაგრამ ცოლად არ მიუთხოვებიათ 
მისთვის. 1” დაინახა ქალი იუდამ და მეძავი ეგონა, რადგან 
ქალს სახე დაფარული ჰქონდა. 15 გზად ჩაუარა და უთხრა: 
მომიშვი შენთან. რადგან არ იცოდა, მისი რძალი რომ იყო. 
ქალმა უთხრა: რას მომცემ, ჩემთან რომ მოხვიდე? 17 უთხრა 
იუდამ: თიკანს გამოგიგზავნი ფარიდან. უთხრა ქალმა: წინდს 


თუ მომცემ, ვიდრე თიკანს გამომიგზავნიდე? 18 უთხრა იუდამ: 
რა მოგცე წინდად? უთხრა ქალმა: ეგ ბეჭედი, ეგ თასმა და ეგ 
არგანი, ხელში რომ გიჭირავს. მისცა იუდამ და შევიდა მასთან. 
დაორსულდა მისგან ქალი. 13? ადგა ქალი და წავიდა; 
გადაიძრო მოსასხამი და კვლავ ქვრივის სამოსელი ჩაიცვა. 29 
გაუგზავნა იუდამ თიკანი თავისი ყადულამელი მოყვასის 
ხელით, რომ უკან დაებრუნებინა ქალისთვის მიცემული წინდი, 
მაგრამ ვერ იპოვა ყადულამელმა ქალი. 21 ჰკითხა იმ ადგილის 
კაცებს: სად არის ის მეძავი ქალი, ყენაიმის კარიბჭესთან რომ 
იჯდა? უთხრეს: აქ არ ყოფილა მეძავი ქალი. 22 დაბრუნდა 
იუდასთან და უთხრა: ვერ ვიპოვე ქალი. იქაურმა ხალხმაც 
მითხრა, არ ყოფილაო აქ მეძავი. 23 უთხრა იუდამ: წაეღო 
ბარემ, რომ დასაცინი არ გავმხდარიყავით. აჰა, ხომ გაგატანე 
თიკანი, მაგრამ ვერ იპოვე ქალი. 2“ გავიდა სამიოდე თვე და 
ემცნო იუდას, გაბოზდაო თამარი, შენი რძალი, და 
დაორსულდაო კიდეც ბოზობით. თქვა იუდამ: გამოიყვანეთ, 
რათა დაიწვას. 22 როცა გამოჰყავდათ, შეუთვალა ქალმა თავის 
მამამთილს: ვისიც ეს ნივთებია, მისგან ვარ ორსულად. აჰა, 
იცანი, ვისია ეს ბეჭედი, თასმები და არგანი. 295 იცნო იუდამ და 
თქვა: ვტყუივარ ამ ქალთან, რომ არ მივათხოვე იგი შელას, 
ჩემს ვაჟს. ამის მერე აღარ შესულა იუდა თამართან. 27 
მშობიარობის ჟამი რომ დაუდგა, აჰა, ტყუპები არიან მის 
მუცელში. 285 შობისას ერთმა ხელი გამოყო; აიღო ბებიაქალმა 
და მეწამული ძაფი შეაბა, თქვა: ეს გამოვიდა პირველად. 29 
როცა უკანვე შეაბრუნა ხელი, აჰა, გამოვიდა მისი ძმა და თქვა 
ბებიაქალმა: როგორ გამოარღვიე ზღუდე? ამიტომაც დაერქვა 
სახელად ფარეცი. 39 მერე გამოვიდა მისი ძმა, ხელზე 
მეწამული ძაფი რომ ება, და დაერქვა სახელად ზარახი. 


თავი 39 


1 ჩაიყვანეს იოსები ეგვიპტეში და იყიდა იგი ფოტიფარმა, 
ფარაონის კარისკაცმა, ქონდაქართუხუცესმა, ეგვიპტელმა, 
ისმაელიანთაგან, რომელთაც ჩაიყვანეს. 2 უფალი იყო 
იოსებთან და ყველაფერში ხელი ჰქონდა მომართული. 
ცხოვრობდა იგი თავისი ეგვიპტელი ბატონის სახლში. 3 
დაინახა მისმა ბატონმა, რომ უფალი იყო მასთან და რომ 
ყველა საქმეში ხელს უმართავდა უფალი. “ ჰპოვა იოსებმა 
მადლი მის თვალში და გახდა მისი მსახური. დაადგინა იგი 
ბატონმა თავისი სახლის ზედამხედველად და მთელი თავისი 
საბადებელი ჩააბარა. ? მას შემდეგ, რაც ჩააბარა თავისი 
სახლი და მთელი თავისი საბადებელი, აკურთხა უფალმა ამ 
ეგვიპტელის სახლი იოსების გამო და იყო უფლის კურთხევა 
ყველაფერზე, რაც კი ებადა მას შინ და გარეთ. 9 მიანდო 
მთელი თავისი საბადებელი იოსებს და, ვიდრე იოსები მასთან 
იყო, სმა-ჭამის გარდა სხვა საზრუნავი არაფერი ჰქონია. 
მშვენიერი იყო იოსები თვალად და ტანად. 7 ამ ამბების შემდეგ 
იყო, თვალი დაადგა მისი ბატონის ცოლმა იოსებს და უთხრა: 
დაწექი ჩემთან! 8 იუარა და უთხრა თავის ბატონის ცოლს: რაც 
მასთან ვარ, საზრუნავი არაფერი აქვს სახლში ჩემს ბატონს; 
მთელი თავისი საბადებელი მე ჩამაბარა. 9? ჩემზე დიდი არავინ 
არის ამ სახლში, არაფერი აუკრძალავს ჩემთვის, გარდა შენი 
თავისა, რადგან შენ ცოლი ხარ მისი. როგორ ჩავიდინო ეს 
დიდი ბოროტება და შევცოდო ღმერთს? 1“ ყოველდღე 
ელაპარაკებოდა ქალი იოსებს, მაგრამ ვერ დაიყოლია, რომ 
მის გვერდით დაწოლილიყო და მასთან ყოფილიყო. 11 ერთ 
დღეს, როცა იოსები შევიდა სახლში თავი საქმეზე და 
სახლეულთაგან შინ არავინ იყო. 12 ჩაებღაუჭა ქალი 
სამოსელში და უთხრა: დაწექი ჩემთან! იოსებმა ხელში 
შეატოვა სამოსელი და გარეთ გავარდა. 13 როცა დაინახა 
ქალმა, რომ ხელში შეატოვა იოსებმა სამოსელი და გარეთ 
გაიქცა, 14 დაუძახა თავის სახლეულებს და უთხრა: შეხედეთ, 


ჩვენთან საარშიყოდ მოუყვანია ეს ებრაელი კაცი; შემოვიდა, 
ჩემთან დაწოლა მოინდომა, მე ყვირილი მოვრთე. 12 როცა 
ნახა, რომ ხმას ავუმაღლე და ვიყვირე, ხელში შემატოვა 
თავისი სამოსელი და გარეთ გავარდა. 195 გვერდით დაიდო 
ქალმა იოსების სამოსელი და ასე იყო მისი ბატონის შინ 
დაბრუნებამდე. 17 უამბო ქმარს ეს ამბავი, ასე უთხრა: 
შემოვიდა შენი მოყვანილი ებრაელი მონა ჩემთან საარშიყოდ. 
18 როცა ყვირილი ავტეხე, შემატოვა თავისი სამოსელი და 
გარეთ გაიქცა. 19? როცა მოისმინა ბატონმა ცოლის ნაამბობი, 
ასე და ასე მომექცაო შენი მონა, განრისხდა. 29 ადგა და 
ჩააგდო ბატონმა იოსები საპყრობილეში, სადაც მეფის 
პატიმრები იყვნენ დამწყვდეული. და იყო იქ, საპყრობილეში. 
21 უფალი იყო იოსებთან და მოიღო მასზე წყალობა: მადლი 
აპოვნინა საპყრობილის უფროსის თვალში. 22 ჩააბარა 
საპყრობილის უფროსმა იოსებს ყველა პატიმარი, ვინც კი 
საპყრობილეში იყო, და მის გარეშე იქ არაფერი ხდებოდა. 23 
საზრუნავი არაფერი ჰქონდა საპყრობილის უფროსს, რადგან 
უფალი იყო მასთან და ყველა საქმეში, რასაც აკეთებდა, 
უფალი უმართავდა ხელს. 


თავი 40 


1 ამ ამბების შემდეგ იყო, რომ ეგვიპტის მეფის მწდემ და 
მეპურემ შესცოდეს თავიანთ ბატონს, ეგვიპტის მეფეს. 2 
განურისხდა ფარაონი თავის ორ კარისკაცს, მწდეთუხუცესს და 
მეპურეთუხუცესს. 3 და ჩაყარა ისინი ქონდაქართუხუცესის 
სახლში, საპყრობილეში, იქ, სადაც იოსები იყო დამწყვდეული. 
4 მიუჩინა მათ ქონდაქართუხუცესმა იოსები და ისიც 
ემსახურებოდა. ასე იყვნენ ერთხანს საპყრობილეში. ? ესიზმრა 
ერთ ღამეს ორთავეს სიზმარი, თითოეულს თავისი, საკუთრივ 
ასახსნელი, ეგვიპტის მეფის მწდეს და მეპურეს, საპყრობილეში 
რომ იყვნენ დამწყვდეულნი. 9 მივიდა მათთან დილით იოსები 
და დაინახა, რომ დაღვრემილნი იყვნენ. 7 შეეკითხა ფარაონის 
კარისკაცებს, რომელნიც მასთან ერთად იყვნენ პატიმრად მისი 
ბატონის სახლში: დღეს რატომ დაგიღრეჯიათ სახე? 8 უთხრეს: 
სიზმარი გვესიზმრა, მაგრამ არ არის მისი ამხსნელი. უთხრა 
იოსებმა: განა ღვთისგან არ არის ახსნა? აბა, მიამბეთ. ? უამბო 
მწდეთუხუცესმა იოსებს თავისი სიზმარი და უთხრა: ვხედავ, 
სიზმარში ვაზია ჩემს წინ. 19 სამი ლერწი აქვს ამ ვაზს; როგორც 
კი გაიფურჩქნა, გამოიღო ყვავილი და დამწიფდა მტევანი. 11 
ხელში ფარაონის თასი მეჭირა; ავიღე ყურძენი, ჩავწურე 
ფარაონის თასში და თასი ფარაონს მივართვი. 12 უთხრა 
იოსებმა: ეს არის მაგისი ახსნა: სამი ლერწი სამი დღეა. 13 სამი 
დღის შემდეგ თავს აგიწევს ფარაონი და შენს სამსახურში 
დაგაბრუნებს. კვლავ მიართმევ ფარაონს თავის თასს, 
როგორც ადრე მიართმევდი ხოლმე, როცა მისი მწდე იყავი. 14 
ოღონდ გამიხსენე, როდესაც კარგად გექნება საქმე; მიყავი 
სიკეთე და გაახსენე ჩემი თავი ფარაონს და გამომიყვანე ამ 
სახლიდან. 12 რადგან მომიპარეს ებრაელთა ქვეყნიდან და 
აქაც არაფერი ჩამიდენია ისეთი, ამ დილეგში რომ ჩავეგდე. 19 
დაინახა მეპურეთუხუცესმა, რომ კეთილად ახსნა იოსებმა 
სიზმარი და უთხრა მას: მეც მესიზმრა სიზმარი: აჰა, სამი 
მოწნული კალათა მადგას თავზე. 17 ზემო კალათაში ფარაონის 


ნაირ-ნაირი საჭმელი აწყვია, მზარეულის გაკეთებული, ჩიტი 
კენკავს ჩემს თავს ზემოთ იმ კალათიდან. 18 მიუგო იოსებმა და 
უთხრა: ეს იქნება ახსნა: სამი კალათი სამი დღეა. 19 სამი დღის 
შემდეგ აგწევს ფარაონი, ხეზე ჩამოგკიდებს და ფრინველები 
დაძიძგნიან შენს ხორცს. 29 მესამე დღეს, ფარაონის 
დაბადების დღეს, გაუმართა ფარაონმა ლხინი თავის 
მორჩილებს და მოიკითხა თავის მორჩილთა შორის 
მწდეთუხუცესი და მეპურეთუხუცესი. 21 დააბრუნა მწდეთუხუცესი 
თავის ადგილზე და იგი კვლავაც მიართმევდა ფარაონს თასს. 
22 ხოლო მეპურეთუხუცესი ხეზე ჩამოჰკიდა, როგორც 
განუმარტა მათ იოსებმა. 23 არ გახსენებია მწდეთუხუცესს 
იოსები, დაავიწყდა. 


თავი 41 


1 გავიდა ორი წელიწადი და ესიზმრა ფარაონს სიზმარი: აჰა, 
დგას იგი ნილოსის პირას. ? აჰა, ამოდის ნილოსიდან შვიდი 
კარგი შესახედავი და ხორცსავსე ძროხა და ლერწმიანში 
ბალახობს. 3 აჰა, შვიდი სხვა ძროხა, შეუხედავი და 
ხორცდაყრილი, ამოჰყვება მათ ნილოსიდან და გვერდში 
დაუდგება იმ ძროხებს ნილოსის პირას. 4 შეჭამეს შეუხედავმა 
და ხორცდაყრილმა ძროხებმა შვიდი კარგი შესახედავი და 
ხორცსავსე ძროხა - და გაეღვიძა ფარაონს. ? დაიძინა და 
კვლავ ესიზმრა: აჰა, შვიდი თავთავი ამოდის ერთ ღეროზე, 
სავსე და საღი. 9 აჰა, კვლავ შვიდი თავთავი, ფშუტე და 
ხორშაკისგან დახრუკული, აღმოცენდა მათ შემდეგ. 7 
გადაყლაპეს ფშუტე თავთავებმა შვიდი მსხვილი და სავსე 
თავთავი - და გაეღვიძა ფარაონს. აჰა, ეს სიზმარიც. 5 დილით 
დაუმძიმდა სული ფარაონს და იხმო ეგვიპტის ყველა მისანი და 
ბრძენი, და უამბო მათ ფარაონმა თავისი სიზმრები, მაგრამ 
ვერავინ აუხსნა ისინი ფარაონს. ? მაშინ მიმართა 
მწდეთუხფცესმა ფარაონს და ასე უთხრა: ახლა მახსენდება 
ჩემი ცოდვები. 190 ფარაონი განურისხდა თავის მორჩილთ და 
მიგვცა პატიმრად ქონდაქართუხუცესის სახლში, მე და 
მეპურეთუხუცესი. 11 ვნახეთ სიზმარი ერთ ღამეს მეც და იმანაც, 
თითოეულმა საკუთრივ ასახსნელი სიზმარი ვნახეთ. 12 ჩვენთან 
ერთად იყო იქ ერთი ებრაელი ყმაწვილი, ქონდაქართუხუცესის 
მორჩილი. ვუამბეთ მას და მანაც აგვიხსნა სიზმრები, 
თითოეულს ჩვენ-ჩვენი სიზმრის მიხედვით აგვიხსნა. 13 და 
როგორც აგვიხსნა, ისეც აგვიხდა: მე ჩემს სამსახურში 
დამაბრუნა ფარაონმა, ის კი ხეზე ჩამოჰკიდა. 14 გაგზავნა კაცი 
ფარაონმა და იხმო იოსები; ისიც სასწრაფოდ ამოიყვანეს 
დილეგიდან, გაიპარსა, სამოსელი გამოიცვალა და წარუდგა 
ფარაონს. 1> უთხრა ფარაონმა იოსებს: სიზმარი მესიზმრა, 
მაგრამ არავინაა მისი ამხსნელი. შენზე გავიგე, თუ სიზმარს 
მოისმენს, ახსნაც შეუძლიაო. 165 მიუგო იოსებმა ფარაონს და 


უთხრა: მე რა შემიძლია, ღმერთი ინებებს ფარაონის 
მშვიდობას. 17 უამბო ფარაონმა იოსებს: მესიზმრა, აჰა, 
ვდგავარ ნილოსის პირას. 18 აჰა, ამოდის ნილოსიდან შვიდი 
ხორცსავსე და ლამაზი ძროხა და ლერწმიანში ბალახობს. 19? 
აჰა, სხვა შვიდი ძროხა, უძლური, მეტისმეტად უგვანო და 
ხორცდაყრილი ამოჰყვა მათ; მთელს ეგვიპტეში მათზე უგვანი 
არაფერი მინახავს. 29 შეჭამეს ხორცდაყრილმა და უგვანმა 
ძროხებმა ის შვიდი ხორცსავსე ძროხა. 21 შევიდნენ მათ 
მუცელში, მაგრამ არ ეტყობოდათ, რომ მათ მუცელში იყვნენ 
შესული; ისეთივე მჭლენი დარჩნენ, როგორიც მანამდე იყვნენ. 
და გამეღვიძა. 22 ვიხილე სიზმრად, აჰა, შვიდი თავთავი 
ამოდის ერთ ღეროზე, სავსე და საღი. 23 აჰა, კვლავ შვიდი 
თავთავი, გამომშრალი, ფშუტე და ხორშაკისგან დახრუკული 
აღმოცენდა მათ შემდეგ. 24 ჩაყლაპეს თავთავებმა შვიდი საღი 
თავთავი. ვუამბე მისნებს, მაგრამ შემტყობარი არავინ იყო. 23 
უთხრა იოსებმა ფარაონს: ერთი და იგივეა ფარაონის 
სიზმრები. რის ქმნასაც ღმერთი აპირებს, თავად ამცნო 
ფარაონს: 25 შვიდი საღი ძროხა შვიდი წელიწადია; შვიდი 
საღი თავთავიც შვიდი წელიწადია. ერთი და იგივე სიზმარია 
ეს. 27 მათ შემდეგ ამოსული შვიდი მჭლე და უგვანო ძროხა 
შვიდი წელიწადია; შვიდი ფშუტე და ხორშაკისგან დახრუკული 
თავთავი შიმშილობის შვიდი წელიწადია. 28 ეს იყო, ფარაონს 
რომ ვუთხარი, რის ქმნასაც აპირებს ღმერთი, ფარაონს თავად 
ახილვინა-მეთქი. 29? აჰა, მოვა შვიდი უხვმოსავლიანი 
წელიწადი მთელს ეგვიპტის ქვეყანაში. 39 მას შემდეგ დადგება 
შვიდი მოუსავლიანი წელიწადი, გაქრება ბარაქა ეგვიპტეში და 
შიმშილი გააჩანაგებს ქვეყანას. 31 წინანდელი ბარაქის კვალიც 
არ დარჩება ქვეყანაზე ამ შიმშილის ხანს, რადგან მეტისმეტად 
მძიმე იქნება იგი. 32 ორგზის რომ გაუკვლადდა სიზმარი 
ფარაონს, ნიშნავს: გადაწყვეტილია ღვთისგან ეს საქმე და 
ღმერთი დაუყოვნებლივ აღასრულებს მას. 33 ახლა, 
გამოძებნოს ფარაონმა გონიერი და ბრძენი კაცი და დაუყენოს 
ეგვიპტის ქვეყანას. 34 ასე ქნას ფარაონმა: ზედამხედველები 
განაწესოს ქვეყანაში, რათა მეხუთედი ახდევინონ ეგვიპტის 


ქვეყანას შვიდი მოსავლიანი წლის განმავლობაში. 32 
დააგროვონ ამ მომავალი ბედნიერი წლების მთელი საზრდო, 
დაახვავონ ხორბალი ფარაონის გამგებლობაში ქალაქთა 
საზრდოდ და შეინახონ. 359 იყოს ეს საზრდო მარაგად 
ქვეყნისათვის შვიდი მოუსავლიანი წლის განმავლობაში, 
ეგვიპტის ქვეყანაში რომ დადგება, რათა ქვეყანა შიმშილით არ 
ამოწყდეს. 37 მოეწონა ნათქვამი ფარაონს და ყველა მის 
მორჩილს. 38 უთხრა ფარაონმა თავის მორჩილთ: ისეთ კაცს 
თუ ვიპოვით, ვისშიც ღვთის სული იქნება? 39 უთხრა ფარაონმა 
იოსებს: რაკი გაგიმხილა ღმერთმა ეს ყველაფერი, სხვა ვინ 
იქნება შენსავით გონიერი და ბრძენი. 49 შენ იქნები ჩემი 
სახლის მოურავი და შენს სიტყვას დაემორჩილება მთელი ჩემი 
ხალხი; მხოლოდ ტახტით ვიქნები შენზე აღმატებული. 421 
უთხრა ფარაონმა იოსებს: აჰა, დამიდგენიხარ მთელი ეგვიპტის 
განმგებელად! 42 წაიძრო ხელიდან ფარაონმა ბეჭედი და 
გაუკეთა ხელზე იოსებს; შემოსა ზეზის შესამოსელით და ოქროს 
ძეწკვი ჩამოჰკიდა ყელზე. 43 დასვა თავის მეორე ეტლზე და 
აცხადებდნენ მის წინაშე: მუხლი მოიყარეთ! ასე დაუდგინა იგი 
განმგებელად მთელს ეგვიპტის ქვეყანას. 44 უთხრა ფარაონმა 
იოსებს: მე ფარაონი ვარ, მაგრამ უშენოდ ხელს ვერავინ 
გაანძრევს მთელს ეგვიპტეში. 42 უწოდა ფარაონმა იოსებს 
სახელად ცაფნათ-ფაყნეახი და მისცა ცოლად ასენათი, ონის 
(მზის ქალაქის) ქურუმის ფოტიფერაყის ასული. და გავიდა 
იოსები ეგვიპტის ქვეყანაში. 45 ოცდაათი წლისა იყო იოსები, 
როცა წარუდგა ფარაონს, ეგვიპტის მეფეს. გამოვიდა იოსები 
ფარაონისგან და მოიარა მთელი ეგვიპტე. “7 წარმოქმნა მიწამ 
ხვავრიელად შვიდ მოსავლიან წელიწადს ხორბალი. 48 
შეაგროვა იოსებმა შვიდი მოსავლიანი წელიწადის საზრდო, 
რაც კი იპოვებოდა ეგვიპტის ქვეყანაში, და ქალაქებს 
ჩამოურიგა; თითოეულ ქალაქტს თავის გარშემო მინდვრებიდან 
მოწეული საზრდო დაურიგა. 4? დაახვავა იოსებმა ხორბალი 
ზღვის ქვიშასავით, ბევრზე ბევრი, ისე რომ შეწყვიტა თვლა, 
რადგან აღარ იყო სათვალავი. 29 მოუსავლიანი წელიწადის 
დადგომამდე შეეძინა იოსებს ორი ვაჟი, რომელნიც უშვა მას 


ასენეთმა, ონის ქურუმის, ფოტიფერაყის ასულმა. 21 უწოდა 
იოსებმა პირმშოს სახელად მენაშე, რადგან თქვა: დამავიწყა 
ღმერთმა მთელი ჩემი ტანჯვა-წვალება და მამაჩემის სახლი. 32 
ხოლო მეორეს უწოდა სახელად ეფრემი, რადგან თქვა: 
ნაყოფიერმყო ღმერთმა ჩემი გაჭირვების ქვეყანაში. 33 
გასრულდა შვიდი მოსავლიანი წელიწადი, ეგვიპტის ქვეყანაში 
რომ იდგა. ?“ დაიწყო შვიდი მოუსავლიანი წელიწადი, 
როგორც ნათქვამი ჰქონდა იოსებს. იყო შიმშილი ყველა 
ქვეყანაში, მაგრამ ეგვიპტის ქვეყნად იპოვებოდა პური. 22 
დაიმშა მთელი ეგვიპტის ქვეყანა და შეღაღადა ხალხმა 
ფარაონს, რათა მიეცა მისთვის პური. გამოუცხადა ფარაონმა 
მთელს ეგვიპტეს: მიდით იოსებთან და როგორც გეტყვით, ისე 
მოიქეცით. 239 შიმშილი იყო მთელი დედამიწის ზურგზე. გააღო 
იოსებმა ყველა ბეღელი და დააპურა ეგვიპტელები. შიმშილი კი 
გაძლიერდა ეგვიპტის ქვეყანაში. წ” ყველა ქვეყანა ეგვიპტეში 
მოვიდა იოსებთან პურის საყიდლად, რადგან შიმშილი 
მძვინვარებდა მთელს ქვეყნიერებაზე. 


თავი 42 


1 გაიგო იაკობმა, რომ იშოვებოდა პური ეგვიპტეში და უთხრა 
იაკობმა თავის შვილებს: რას უყურებთ? ? უთხრა: აპა, 
შევიტყვე, პური იშოვება თურმე ეგვიპტეში. ჩადით იქ და 
გვიყიდეთ პური, რომ ცოცხლები დავრჩეთ და არ დავიხოცოთ. 
3 ჩავიდა იოსების ათი ძმა ხორბლის საყიდლად ეგვიპტეში. 4 
ხოლო ბენიამინი, იოსების ძმა, არ გააყოლა იაკობმა მის 
ძმებს; თქვა: უბედურება არ შეემთხვესო. ? მივიდნენ 
ისრაელიანები სხვა მიმსვკლელებთან ერთად, რადგან შიმშილი 
იყო ქანაანის ქვეყანაში. 9 იოსები იყო ხელისუფალი ქვეყანაში; 
ის იყო ამ ქვეყნის ხალხის დამპურებელი. იოსების ძმებიც 
მივიდნენ მასთან და მდაბლად თაყვანისცეს. 7 დაინახა 
იოსებმა თავისი ძმები და იცნო, მაგრამ არ გაამხილა თავი და 
მკაცრად დაუწყო ლაპარაკი. უთხრა: საიდან მოსულხართ? 
მიუგეს: ქანაანის ქვეყნიდან პურის საყიდლად. 8 იცნო იოსებმა 
თავისი ძმები, ხოლო მათ ვერ იცნეს იგი. ? გაახსენდა იოსებს 
სიზმრები, მათზე რომ დაესიზმრა, და უთხრა: მსტოვრები ხართ, 
ამ ქვეყნის სიშიშვლის დასაზვერად მოხვედით. 19 უთხრეს: არა, 
ბატონო, პურის საყიდლად მოვედით შენი მორჩილნი. 11 ერთი 
მამის შვილები ვართ ყველანი, პატიოსანი ხალხი ვართ. არ 
არიან მსტოვრები შენი მორჩილნი. 12 უთხრა: არა, ქვეყნის 
სიშიშვლის დასაზვერად მოხვედითო. 13 უთხრეს: თორმეტი 
ძმანი ვართ შენი მორჩილნი, ერთი მამის შვილები, ქანაანის 
ქვეყნის მკვიდრნი. უმცროსი ახლა მამასთანაა, ერთი აღარა 
გვყავს. 14 უთხრა იოსებმა: ასეა, როგორც გითხარით, 
მსტოვრები ხართ-მეთქი. 12 უნდა გამოგცადოთ. ფარაონს 
ვფიცავ, ვერ გახვალთ აქედან, ვიდრე თქვენი უმცროსი ძმა აქ 
არ მოვა. 15 გაგზავნეთ ერთი თქვენგანი და მოიყვანოს თქვენი 
ძმა; დანარჩენები დატყვევებული იქნებით. მაშინ გაირკვევა თუ 
მართალს ამბობთ. თუ არა და, ფარაონს ვფიცავ, მსტოვრები 
ხართ. 17 სამ დღეს საპყრობილეში ჰყავდა ისინი. 18 უთხრა მათ 
იოსებმა მესამე დღეს: ასე მოიქეცით და ცოცხლები დარჩებით; 


ღვთისმოშიში კაცი ვარ მე. 19? თუ პატიოსნები ხართ, დარჩეს 
თქვენი ერთი ძმა საპყრობილეში, სხვები წადით და მიუტანეთ 
პური თქვენიანებს. 29 აქ მომიყვანეთ თქვენი უმცროსი ძმა, 
რათა დამტკიცდეს თქვენი ნათქვამი და აგცდეთ სიკვდილი. 
დათანხმდნენ. 21 უთხრეს ერთმანეთს: მართლაც დამნაშავე 
ვართ ჩვენს ძმასთან, რადგან ვუყურებდით მის ტანჯვას და არ 
შევიბრალეთ, როცა გვევედრებოდა. ამიტომაც დაგვატყდა 
თავს ეს გასაჭირი. 22 მიუგო მათ რეუბენმა და უთხრა: ხომ 
გეუბნებოდით, ბავშვის ცოდვაში ნუ ჩავდგებით-მეთქი. თქვენ კი 
არ დამიჯერეთ და, აჰა, ახლა მოგვეკითხა კიდეც მისი სისხლი. 
23 არ ეგონათ, რომ ყველაფერი ესმოდა იოსებს, რაკი 
თარჯიმანი იყო მათ შორის. 24 შეტრიალდა იოსები და ატირდა. 
მერე მოუბრუნდა მათ და ელაპარაკა; გამოარჩია მათგან 
სიმონი და მათ თვალწინ დაადო ბორკილი. 2” ბრძანა იოსებმა, 
ხორბლით აევსოთ მათი ვაშკარანები, გადახდილი ვერცხლი 
მათ ვაშკარანებში ჩაედოთ და საგზალი მიეცათ. ასეც 
მოიქცნენ. 25 აჰკიდეს პური სახედრებს და წავიდნენ. 27 ღამის 
გასათევში ერთ-ერთმა მათგანმა, სახედრისთვის საკვები რომ 
დაეყარა, მოხსნა პირი ვაშკარანს და და დაინახა თავისი 
ვერცხლი: ვაშკარანის პირზე დევს იგი. 28 უთხრა ძმებს: 
დაუბრუნებიათ ჩემი ვერცხლი. აჰა, ჩემს ვაშკარანში დევს. 
გულზე შემოეყარათ და შიშით უთხრეს ერთმანეთს: ეს რა 
გვიყო ღმერთმა? 29 მივიდნენ იაკობთან, თავიანთ მამასთან, 
ქანაანის ქვეყანაში და უამბეს ყველაფერი, რაც შეემთხვათ. 
უთხრეს: 39 მკაცრად გველაპარაკა იმ ქვეყნის ბატონი, 
მსტოვრებად მიგვიჩნია. 31 ვუთხარით: პატიოსნები ვართ, 
მსტოვრები არა ვართ. 32 თორმეტი ძმანი ვართ, ერთი მამის 
შვილები; ერთი აღარა გვყავს ცოცხალი; უმცროსი ახლა 
მამასთანაა ქანაანის ქვეყანაში. 33 გვითხრა იმ კაცმა, ქვეყნის 
პატრონმა: ამით გავიგებ, პატიოსნები ხართ თუ არა: ერთი ძმა 
დამიტოვეთ, თქვენ კი აიღეთ პური თქვენიანებისთვის და 
წადით. 34 მომიყვანეთ თქვენი უმცროსი ძმა და დავიჯერებ, 
რომ მსტოვრები არა ხართ, რომ პატიოსანი ხალხი ხართ. 
მოგცემთ თქვენს ძმას და მშვიდობით გაივლით ამ ქვეყანას. 332 


როცა გადმოაცარიელეს თავ-თავიანთი ვაშკარანები, 
თითოეულს თავისი ვერცხლით სავსე ტომსიკა აღმოაჩნდა 
ვაშკარანში. დაინახეს თავიანთი ვერცხლი მათ და მათმა მამამ 
და შეეშინდათ. 39 უთხრა მათ იაკობმა, მათმა მამამ: შვილები 
წამართვით! იოსები აღარ მყავს, სიმონი აღარ მყავს! ახლა 
ბენიამინი მიგყავთ. ყველაფერი მე დამატყდა თავს! 37 ასე 
უთხრა რეუბენმა მამამისს: ჩემი ორი შვილი მომიკალი, თუ უკან 
არ მოგიყვანო! მე ჩამაბარე და მევე დაგიბრუნებ. 38 უთხრა 
იაკობმა: ჩემს შვილს ვერ გაგატანთ, რადგან მკვდარია მისი 
ძმა და ესღა შემრჩა. რამე უბედურება შეხვდება გზაზე, სადაც 
მიდიხართ. გამწარებულს ჩაიყვანთ ჩემს ჭაღარას შავეთში! 


თავი 43 


1 მძიმე გახდა შიმშილი ქვეყანაზე. 2 როცა შეჭამეს მთელი 
პური, ეგვიპტიდან რომ ჰქონდათ ამოტანილი, მამამ უთხრა 
მათ: გაბრუნდით, კიდევ გვიყიდეთ მცირედი საზრდო. 3 უთხრა 
მას იუდამ: მკაცრად გაგვაფრთხილა იმ კაცმა, თვალით არ 
დამენახოთ, თუ თქვენი ძმა თქვენთან იქნებაო. 4 თუ 
გაგვაყოლებ ძმას, ჩავალთ და გიყიდით საზრდოს. ? თუ არ 
გაგვაყოლებ, ვერ ჩავალთ, რადგან გვითხრა იმ კაცმა, 
თვალით არ დამენახოთ, თუ თქვენი ძმა თქვენთან არ იქნებაო. 
6 უთხრა ისრაელმა: რად მიბოროტეთ, რად გაუმხილეთ იმ 
კაცს, რომ კიდევ გყავთ ძმა? ” უთხრეს: არ მოგვეშვა ის კაცი, 
გვეკითხებოდა ჩვენს და ჩვენი მოდგმის ამბავს, თუ არის 
ცოცხალი მამათქვენიო, კიდევ თუ გყავთო ძმა. ჩვენც ვუამბეთ 
ყველაფერი. რა ვიცოდით, თუ გვეტყოდა, თქვენი ძმა 
ჩამოგვიყვანეთო? 8 უთხრა იუდამ ისრაელს, თავის მამას: 
გაგვატანე ყმაწვილი. ავდგებით და წავალთ, რომ ცოცხლები 
დავრჩეთ და არ დავიხოცოთ არც ჩვენ, არც შენ და არც ჩვენი 
წვრილშვილი. 7? მე ჩავიბარებ და მევე მომკითხე. თუ არ 
მოგიყვანო და წინ არ დაგიყენო, მთელი სიცოცხლე შემცოდე 
ვიყო შენ წინაშე. 1- რომ არ დავყოვნებულიყავით, აქამდე 
ორჯერ ვიქნებოდით დაბრუნებულები. 11 უთხრა მათ 
ისრაელმა, მათმა მამამ: თუ ასეა, ეს მაინც გააკეთეთ: გაავსეთ 
ჭურჭლები ამ ქვეყნის დოვლათით, ჩაუტანეთ იმ კაცს ძღვნად 
მცირეოდენი ბალსამონი, მცირეოდენი თაფლი, საკმეველი, 
შტახსი, ფსტა და ნუში. 12 ერთიორად წაიღეთ ვერცხლი, 
დაბრუნებული ვერცხლი კი, თქვენს თოფრებში რომ ეწყო, 
უკანვე მიეცით. ალბათ შეცდომაა რაღაც. 13 თქვენი ძმაც 
წაიყვანეთ, ადექით და კიდევ წადით იმ კაცთან. 14 
ყოვლადძლიერი ღმერთი შეგეწიოთ, რათა წყალობა ნახოთ იმ 
კაცის თვალში და გამოგატანოთ ის მეორე ძმა და ბენიამინი. მე 
კი, თუ უშვილოდ დარჩენა მიწერია, დავრჩე უშვილო! 12 
წაიღეს კაცებმა ეს ძღვენი, ვერცხლიც ერთიორად წაიღეს, და 


ბენიამინიც წაიყვანეს; ადგნენ და ჩავიდნენ ეგვიპტეში და 
წარუდგნენ იოსებს. 15 დაინახა მათთან ბენიამინი იოსებმა და 
უთხრა თავისი სახლის მოურავს: მომიყვანე სახლში ეს კაცები, 
საკლავი დაკალი და გაამზადე, რადგან ჩემთან ერთად უნდა 
ჭამონ პური ამ კაცებმა შუადღისას. 17 ისე მოიქცა ის კაცი, 
როგორც იოსებმა უბრძანა: მოუყვანა კაცმა ეს კაცები იოსებს 
სახლში. 18 შეეშინდათ ამ კაცებს, იოსების სახლში რომ 
მიიყვანეს. თქვეს, იმ ვერცხლის გამო მოგვიყვანეს ალბათ, 
მაშინ რომ ვაშკარანებში ჩაგვიდესო; თავს დაგვესხმიან, რომ 
დაგვიმონონ და ჩვენს სახედრებსაც დაეპატრონონ. 19 
მიადგნენ იმ კაცს, იოსების სახლის მოურავს, და 
დაელაპარაკნენ სახლის შესასვლელთან. 29 უთხრეს: 
გევედრებით, ბატონო! ჩვენ წინათაც ჩამოვსულვართ პურის 
საყიდლად. 21 ღამის გასათევში რომ მივედით, თავი 
მოვხსენით ჩვენს ვაშკარანებს და ვხედავთ. ვაშკარანის პირზე 
დევს თითოეულის ვერცხლი უკლებლივ. ახლა გიბრუნებთ 
ჩვენი ხელით. 22 სხვა ვერცხლი წამოვიღეთ ჩვენი ხელით 
პურის საყიდლად. არ ვიცით, ვინ ჩაგვიდო ის ვერცხლი 
ვაშკარანებში. 23 უთხრა მათ: მშვიდობა თქვენდა! ნუ გეშინიათ, 
თქვენმა ღმერთმა, მამათქვენის ღმერთმა ჩაგიდოთ განძი 
ვაშკარანებში. მომივიდა თქვენი ვერცხლი. და გამოუყვანა 
სიმონი. 2“ შეიყვანა კაცმა ეს კაცები იოსების სახლში, მისცა 
მათ წყალი ფეხის დასაბანად და მათ სახედრებს საკვები 
დაუყარა. 22 მოამზადეს ძღვენი, ვიდრე იოსები მოვიდოდა 
შუადღისას, რადგან გაიგეს, რომ აქ უნდა ეჭამათ პური. 25 
მოვიდა იოსები სახლში და მიართვეს მას ძღვენი საკუთარი 
ხელით, და მიწამდე თაყვანისცეს. 27 მოიკითხა იოსებმა ისინი 
და უთხრა: ხომ მშვიდობით არის მოხუცი მამათქვენი, ვისზეც 
მელაპარაკებოდით? ხომ ცოცხალია ჯერაც? 28 უთხრეს: 
მშვიდობით არის შენი მორჩილი მამაჩვენი, ჯერაც ცოცხალია. 
მუხლი მოიყარეს და თაყვანისცეს. 2? აიხედა იოსებმა და 
დაინახა თავისი ძმა ბენიამინი, თავისი დედის შვილი; იკითხა: 
ეს ხომ არ არის თქვენი უმცროსი ძმა, ვისზეც 
მელაპარაკებოდით? თქვა: ღმერთი გწყალობდეს, ჩემო 


შვილო! 39 ვეღარ მოითმინა იოსებმა, რადგან გულ-ღვიძლი 
დაეწვა თავისი ძმის გამო, ტირილი მოუნდა და გავიდა თავის 
ოთახში და იქ ატირდა. 31 დაიბანა პირი, გამოვიდა, გაიმაგრა 
გული; თქვა: მოგვიტანეთ საჭმელი. 32 მოუტანეს საჭმელი მას 
ცალკე და მათ ცალკე, მასთან ერთად მეინახე ეგვიპტელებსაც 
ცალკე, რადგან არ შეეძლოთ ეგვიპტელებს ებრაელებთან 
ერთად ეჭამათ, პური; სიბილწედ რაცხდნენ ამას ეგვიპტელნი. 
33 დასხდნენ მის პირისპირ უფროს-უმცროსობის მიხედვით; 
გაკვირვებით გადახედეს ერთმანეთს კაცებმა. 34 უგზავნიდა 
მათ იოსები თავისი სუფრიდან კერძს; ბენიამინის კერძი 
ხუთჯერ მეტი იყო სხვების კერძზე. სვეს და შეთვრნენ მასთან 
ერთად. 


თავი 44 


1 უბრძანა იოსებმა თავის სახლის მოურავს და უთხრა: აუვსეთ 
ამ კაცებს ტომრები პურით, რამდენის ზიდვასაც შეძლებენ, და 
თითოეულს ტომრის პირზე დაუდევით თავისი ვერცხლი. 2 
ხოლო ჩემი თასი, ვერცხლის თასი, უმცროსს ჩაუდევით 
ტომარაში მის ვერცხლთან ერთად როგორც იოსებმა უთხრა, 
ისე გააკეთა კაცმა. 3 გათენებისას გაისტუმრეს ეს კაცები 
თავისი სახედრებით. 4 ის იყო ქალაქიდან უნდა გასულიყვნენ, 
რომ უთხრა იოსებმა თავისი სახლის მოურავს: წადი და 
დაედევნე იმ კაცებს, დაეწიე და უთხარი: ბოროტებით რატომ 
გადაუხადეთ სიკეთე? ? ამით არის, რომ სვამს ჩემი ბატონი; 
ამით არის, რომ მარჩიელობს. ცუდი საქმე გიქნიათ. 9 მიეწია 
მათ და უთხრა ეს სიტყვები. 7” მიუგეს: რად ამბობს ბატონი ასეთ 
სიტყვებს? ღმერთმა დაიფაროს შენი მორჩილნი ამგვარი 
საქმისაგან. 8 ხომ უკან დავაბრუნეთ ქანაანის ქვეყნიდან 
ვერცხლი, ჩვენს ტომრებში რომ ვიპოვეთ? ახლა როგორღა 
მოვიპარავდით შენი ბატონის სახლიდან ვერცხლს ან ოქროს? 
?–? შენს მორჩილთაგან თუ ვინმეს აღმოაჩნდა თასი, მოკვდეს 
იგი, ხოლო დანარჩენები მონებად გავუხდებით ჩვენს ბატონს. 
10 უთხრა: ეგრე იყოს, როგორც თქვენ ამბობთ. ვისაც 
აღმოაჩნდება, თასი, მონად გამიხდეს; დანარჩენი 
უდანაშაულო იქნებით. 11 საჩქაროდ ჩამოიღეს თავთავიანთი 
ტომრები და პირი მოხსნეს ტომრებს. 12 მოჰყვა ჩხრეკას კაცი, 
უფროსით დაიწყო და უმცროსით დაამთავრა. ბენიამინის 
ტომარაში აღმოჩნდა თასი. 13 შემოიხიეს სამოსელი, 
დატვირთეს თავთავიანთი სახედრები და ქალაქში 
გაბრუნდნენ. 1“ მივიდნენ იუდა და მისი ძმები იოსების სახლში 
- ჯერ კიდევ შინ იყო იგი - და პირქვე დაემხნენ მის წინაშე. 12 
უთხრა იოსებმა: ეს რა გაგიკეთებიათ? როგორ ვერ მიხვდით, 
რომ ჩემნაირ კაცს მარჩიელობის ძალიც შესწევს? 19 მიუგო 
იუდამ: რა ვუთხრათ ჩვენს ბატონს, რა ვთქვათ, რით 
ვიმართლოთ თავი? ღმერთმა უპოვა ბრალი შენს მორჩილთ. 


აჰა, მონები ვართ ჩვენი ბატონისა, ჩვენც და ისიც, ვის ხელშიც 
აღმოჩნდა თასი. 17 უთხრა იოსებმა: ვერა, ვერ ვიზამ ასე. ვის 
ხელშიც აღმოჩნდა თასი, ის გამიხდეს მონად, დანარჩენები 
მშვიდობით დაბრუნდით მამათქვენთან. 185 ახლოს მივიდა იუდა 
და უთხრა: გევედრები, ჩემო ბატონო, სიტყვა ათქმევინე შენს 
მორჩილს, ნუ განურისხდები შენს მორჩილს, რადგან 
ფარაონის ტოლი კაცი ხარ. 19 ჩემმა ბატონმა ჰკითხა თავის 
მორჩილთ, მამა ან ძმა თუ გყავთო. 29 ჩვენც ვუთხარით ჩვენს 
ბატონს: მოხუცებული მამა გვყავს და პატარა ბავშვი, მის 
სიბერეში შობილი; ძმა მოუკვდა და ისღა დარჩა მისი 
დედისგან, ამიტომაც უყვარს იგი მამამისს. 21 გვითხარი შენს 
მორჩილთ: ჩამომიყვანეთ, ჩემი თვალით ვნახოო. 22 მივუგეთ 
ჩვენს ბატონს: ვერ მიატოვებს ყმაწვილი მამას, მიატოვებს და 
კიდეც მოკვდება მამამისი. 23 გვითხარი შენს მორჩილთ: თუ არ 
ჩამოგიყვანიათ თქვენი უმცროსი ძმა, თვალით აღარ 
დამენახოთო. 24 როცა მივედით მამაჩემთან, შენს მორჩილთან, 
შევატყობინეთ ჩვენი ბატონის ნათქვამი. 22 გვითხრა 
მამაჩვენმა: დაბრუნდით, გვიყიდეთო მცირეოდენი პური. 29 
ვუთხარით: ვერ ჩავალთ. უმცროსი ძმა თუ ჩვენთან იქნება, 
მაშინ ჩავალთ. რადგან ვერ დავენახვებით იმ კაცს, თუ 
უმცროსი ძმა ჩვენთან არ იქნება. 27 გვითხრა მამაჩემმა, შენმა 
მორჩილმა: თქვენ იცით, რომ ორი ვაჟი მიშვა ჩემმა ცოლმა. 28 
ერთი წავიდა ჩემგან, ვთქვი, მხეცმა დაგლიჯა-მეთქი, და 
დღემდე აღარ მინახავს იგი. 2? ამასაც მაშორებთ და თუ რამე 
უბედურება შეემთხვა გზაზე, ჩემს ჭაღარას გამწარებულს 
ჩაიყვანთ შავეთში. 390 ახლა რომ მივუვალთ მამაჩვენს და არ 
მივუყვანთ ყმაწვილს, რომლის სულთანაც მისი სულია 
გადაფსკვნილი. 31 დაინახავს, რომ არ არის ყმაწვილი და 
მოკვდება, და გამწარებულს ჩავიყვანთ შენი მორჩილნი 
მამაჩვენის, შენი მორჩილის ჭაღარას შავეთში. 32 რადგან 
შენმა მორჩილმა ჩავიბარე ეს ყმაწვილი მამისგან და ასე 
ვუთხარი: თუ უკან არ მომიყვანია, მთელი ჩემი სიცოცხლე 
შემცოდე ვიყო-მეთქი მამაჩემის წინაშე. 33 ახლა, დარჩეს შენი 
მორჩილი შენს მონად ამ ყმაწვილის სანაცვლოდ, ყმაწვილი კი 


თავის ძმებს წაჰყვეს. 34 როგორ მივიდე მამაჩემთან, თუ 
ყმაწვილი ჩემთან არ იქნება? ნუმც შევსწრებივარ უბედურებას, 
რაც მამაჩემს დაატყდება თავს! 


თავი 45 


1 ვეღარ შეიკავა თავი იოსებმა მხლებელთა წინაშე და იყვირა: 
გაიყვანეთ ყველანი! არავინ იყო იოსებთან, როცა გაუმხილა 
მან თავისი ვინაობა ძმებს. 2 იწყო ხმამაღალი ტირილი და 
მოესმათ ეგვიპტელებს, და მოესმა ფარაონის სახლს. 3 უთხრა 
იოსებმა ძმებს: იოსები ვარ. ცოცხალია ჯერ კიდევ მამაჩემი? 
ვერ გასცეს პასუხი ძმებმა, რადგა შეეშინდათ მისი. “ უთხრა 
იოსებმა ძმებს: მომიახლოვდით. მიუახლოვდნენ და უთხრა 
მათ იოსებმა: იოსები ვარ, თქვენი ძმა, ეგვიპტეში რომ 
გამყიდეთ. ? ნუღარ იწუხებთ და ნურც თავს გაკიცხავთ, აქ რომ 
გამყიდეთ. თქვენი სიცოცხლის სახსრად გამომგზავნა 
ღმერთმა. 95 რადგან ეს ორი წელი შიმშილია ქვეყანაში და 
კიდევ ხუთი წელი არ იქნება ხვნა და მკა. 7 გამომგზავნა 
ღმერთმა თქვენ წინაშე, რათა დაგარჩინოთ ამქვეყნად, 
სიცოცხლე შეგინარჩუნოთ და მოგიტანოთ დიდი საშველი. 898 
თქვენ კი არ გამოგიგზავნივართ აქ, არამედ ღმერთმა 
დამადგინა მამად ფარაონისა, მისი სახლის პატრონად და 
მთელი ეგვიპტის ქვეყნის განმგებლად. ? საჩქაროდ წადით 
მამაჩემთან და უთხარით: ასე ამბობს-თქო შენი შვილი იოსები: 
ღმერთმა დამადგინა მთელი ეგვიპტის პატრონად. ჩამოდი 
ჩემთან, ნუ დაყოვნდები-თქო. 19 იცხოვრე გოშენის მხარეში; 
ახლოს იქნებით-თქო ჩემთან შენ და შენი შვილები, შენი 
შვილთა შვილები, შენი ცხვარ-ძროხა და მთელი შენი 
საბადებელი. 11 აქ შეგინახავ-თქო, რადგან კიდევ ხუთი წელი 
გასტანს შიმშილი, რათა არ გაჩანაგდე შენი სახლითა და 
მთელი შენი საბადებლითურთ. 12 აჰა, ხომ ხედავს თქვენი 
თვალი და ჩემი ძმის, ბენიამინის, თვალი, რომ ეს ჩემი 
ბაგეებია, თქვენ რომ გელაპარაკებათ. 13 მოახსენეთ მამაჩემს 
მთელი ჩემი დიდების ამბავი ეგვიპტეში და ყველაფერი, რაც 
ნახეთ. იჩქარეთ, ჩამომიყვანეთ მამაჩემი. 14 ყელზე მოეხვია 
თავის ძმას ბენიამინს და ატირდა; ბენიამინიც ტიროდა მის 
მკერდზე. 12 სათითაოდ გადაკოცნა ძმები, ტიროდა და 


ეხვეოდა მათ. მხოლოდ ამის შემდეგ დაელაპარაკნენ ძმები. 19 
მისწვდა ხმა ფარაონის სახლს, იოსების ძმები ჩამოვიდნენო. 
ეამა ფარაონს და მის მორჩილთ. 17 უთხრა ფარაონმა იოსებს: 
უთხარი შენს ძმებს: ასე მოიქეცით: დატვირთეთ ოთხფეხი და 
წადით ქანაანის ქვეყანაში. 18 წამოიყვანეთ მამათქვენი და 
თქვენი სახლეულნი და ჩემთან მოდით; მოგცემთ ყოველივე 
საუკეთესოს ეგვიპტის მიწაზე და ჭამეთ ამ მიწის დოვლათი. 13? 
შენ კი გებრძანება მათთვის სათქმელად: ასე გააკეთეთ-თქო: 
წაიყოლეთ ეგვიპტიდან ურმები თქვენი ცოლშვილისთვის, 
წამოიყვანეთ მამათქვენი და ჩამოდით. 29 თვალი ნუ 
დაგრჩებათ თქვენს ქონებაზე, რადგან თქვენი იქნება 
ყოველივე საუკეთესო მთელს ეგვიპტეში. 21 ასეც მოიქცნენ 
ისრაელიანები. მისცა მათ იოსებმა ურმები ფარაონის 
ბრძანებისამებრ და გაატანა საგზალი. 22 თითოეულს მისცა 
თითო ხელი სამოსელი, ბენიამინს მისცა სამასი ვერცხლი და 
ხუთი ხელი სამოსელი. 23 მამას გაუგზავნა ათი სახედარი, 
ეგვიპტური დოვლათით დატვირთული, და ათი ჭაკი ვირი, 
ხორბლით, პურითა და სასმელ-საჭმელით დატვირთული, მამის 
გამოსამგზავრებლად. 24 გაუშვა თავისი ძმები და ისინიც 
წავიდნენ. უთხრა: ნურაფრის შეგეშინდებათ გზაზე. 252 წავიდნენ 
ეგვიპტიდან და მივიდნენ ქანაანის ქვეყანაში იაკობთან, 
თავიანთ მამასთან. 295 ახარეს, ცოცხალია შენი შვილი იოსები, 
მთელი ეგვიპტის განმგებელიაო. გაოგნდა, რადგან არ 
სჯეროდა მათი. 27 მოუყვნენ ყველაფერს, რაც იოსებმა უამბო 
მათ; დაინახა ურმებიც, იოსებს რომ გამოეგზავნა მის 
წასაყვანად, და მაშინღა გაცოცხლდა მათი მამის, იაკობის, 
სული. 28 თქვა ისრაელმა: კმარა! ცოცხალია ჩემი შვილი 
იოსები! წავალ და ვნახავ, სანამ არ მოვმკვდარვარ. 


თავი 46 


1 გაემგზავრა ისრაელი მთელი თავისი საბადებლითურთ, 
მივიდა ბერშებას და შესწირა მსხვერპლი თავისი მამის, ისაკის, 
ღმერთს. 2 უთხრა ღმერთმა ისრაელს ღამეულ ხილვაში: 
იაკობ, იაკობ! მიუგო: აქა ვარ. 3 უთხრა: მე ვარ ღმერთი, 
ღმერთი მამაშენისა. ნუ გეშინია ეგვიპტეში ჩასვლის, რადგან იქ 
გაქცევ დიდ ხალხად. “ მეც ჩაგყვები ეგვიპტეში, მევე 
ამოგიყვან იქიდან და იოსები დაგიხუჭავს თვალებს საკუთარი 
ხელით. ? აიყარა იაკობი ბერშებადან და წაიყვანეს 
ისრაელიანებმა იაკობი, თავიანთი მამა, და თავიანთი ცოლ- 
შვილი ურმებით, ფარაონმა რომ გამოუგზავნა. 9 წამოასხეს 
საქონელი და მთელი მონაგები, რაც მოიგეს ქანაანის 
ქვეყანაში და მივიდნენ ეგვიპტეს - იაკობი და მთელი მისი 
მონაგარი. ” თავისი ვაჟიშვილები, ვაჟიშვილთა შვილები, 
ასულები და ვაჟიშვილთა ასულები - მთელი თავისი მონაგარი 
ჩაიყვანა ეგვიპტეს. 8 აჰა, ისრაელიანთა სახელები, რომელნიც 
ეგვიპტეში ჩავიდნენ: იაკობი და მისი ძენი; იაკობის პირმშო 
რეუბენი. 9 რეუბენის ძენი: ხანოქი, ფალუ, ხეცრონი და ქარმი. 
19 სიმონის ძენი: იემუელი, იამინი, ოჰადი, იაქინი, ცოხარი და 
საული - ქანაანელი დედაკაცის შვილი. 11 ლევის ძენი: 
გერშონი, კეჰათი და მერარი. 12 იუდას ძენი: ყერი, ონანი, 
შელა, ფარეცი და ზარახი. ყური და ონანი ქანაანის ქვეყანაში 
დაიხოცნენ. ფარეცის ძენი იყვნენ ხეცრონი და ხამული. 13 
ისაქარის ძენი: თოლაყი, ფუვა, იობი და შიმრონი. 14 
ზებულონის ძენი: სერედი, ელონი და იეხალიელი. 12 ესენი 
არიან ლეას შვილები, რომელნიც უშვა მან იაკობს ფადან- 
არამში - და დინა, მისი ასული. სულ ოცდაცამეტი სული - ვაჟი 
და ასული. 15 გადის ძენი: ციფიონი, ხაგი, შუნი, უცბონი, ყეთი, 
აროდი და არიელი. 17 აშერის ძენი: იმნა, იშვა, იშვი, ბერიყა 
და მათი სერახი; ბერიყას ძენი: ხებერი და მალქიელი. 18 ესენი 
არიან შვილები ზილფასი, რომელიც მისცა ლაბანმა თავის 
ასულს, ლეას, და უშვა მან იაკობს ისინი - თექვსმეტი სული. 19 


რახელის ძენი; იაკობის ცოლისა: იოსები და ბენიამინი. 29 
შეეძინა იოსებს ეგვიპტის ქვეყანაში ვაჟიშვილები, რომლებიც 
უშვა მას ასენეთმა, ონის ქურუმის, ფოტიფერაყის ასულმა: 
მენაშე და ეფრემი. 21 ბენიამინის ძენი: ბელაყი, ბეხერი, 
აშბელი, გერა, ნაყამანი, როში, მუფიმი, ხუფიმი და არდი. 22 
ესენი არიან რახელის შვილები, რომლებიც შეეძინა იაკობს - 
სულ თოთხმეტი სული. 23 დანის ძე: ხუშიმი. 24 ნაფთალის ძენი: 
იახცეელი, გუნი, იეცერი და შილემი. 25 ესენი არიან შვილები 
ბილჰასი, რომელიც მისცა ლაბანმა თავის ასულს, რახელს, და 
უშვა ისინი იაკობს - სულ შვიდი სული. 29 იაკობთან ერთად 
ეგვიპტეში ჩასულნი, მისი საზარდულიდან გამოსულნი, იაკობის 
ძეთა ცოლების გარდა, სულ იყვნენ სამოცდაექვსი სული. 27 და 
იოსების ძენი, რომელნიც შეეძინა მას ეგვიპტეში - სულ ორი 
სული. იაკობის მოდგმა, ეგვიპტეში რომ ჩავიდა, მთლიანად 
იყო სულ სამოცდაათი სული. 25 წინასწარ გაგზავნა იაკობმა 
იუდა იოსებთან, რომ იგი დახვედროდა მათ გოშენში, და 
წავიდნენ გოშენის მხარისკენ. 29 აღკაზმა იოსებმა თავისი 
ეტლი და დაიძრა თავისი მამის, ისრაელის, შესახვედრად 
გოშენისკენ. იხილა იგი, ყელზე მოეჭდო და დიდხანს ტიროდა 
მის ყელზე გადაჭდობილი. 39 უთხრა ისრაელმა იოსებს: 
თუნდაც მოვკვდე ახლა, რაკიღა ცოცხალს გხედავ. 31 უთხრა 
იოსებმა თავის ძმებს და მამის სახლს: წავალ, ვამცნობ 
ფარაონს და ვეტყვი: ჩემი ძმები და მამისსახლი, ქანაანის 
ქვეყანაში რომ იყვნენ, ჩემთან ჩამოვიდნენ. 32 მეცხვარეები 
არიან-მეთქი, მესაქონლეები; ცხვარ-ძროხა და ყველაფერი, 
რაც კი ებადათ, წამოასხეს-მეთქი. 323 როცა მოგიხმობთ 
ფარაონი და შეგეკითხებათ, რა საქმეს მისდევთო. 34 
უთხარით, მეჯოგე ხალხი ვართ შენი მორჩილი სიყრმიდან 
დღემდე, ჩვენცა და ჩვენი მამა-პაპაც-თქო, რათა 
დაემკვიდროთ გოშენის მხარეში, რადგან სისაძაგლეა 
ეგვიპტელთათვის ყოველი მეცხვარე. 


თავი 47 


1 მივიდა იოსები და ამცნო ფარაონს და უთხრა: მამაჩემი და 
ჩემი ძმები თავიანთი ცხვარ-ძროხითა და მთელ 
საბადებლითურთ ჩამოვიდნენ ქანაანის ქვეყნიდან. აჰა, უკვე 
გოშენის მხარეში არიან. ? ძმების მხრიდან ხუთი კაცი 
წამოიყვანა და წარუდგინა ფარაონს. 3 უთხრა ფარაონმა მის 
ძმებს: რა საქმეს მისდევთ. უთხრეს ფარაონს: მეცხვარეები 
გახლავართ შენი მორჩილნი, როგორც ჩვენი მამა-პაპები 
იყვნენ. “ უთხრეს ფარაონს: მდგმურად მოვედით ამ ქვეყანაში 
რადგან აღარ გვქონდა საძოვარი ცხვრისათვის თქვენ 
მორჩილთ; მძიმე გახდა შიმშილი ქანაანის ქვეყნად. 
დაგვასახლე შენი მორჩილნი გოშენის მხარეში. ? უთხრა 
ფარაონმა იოსებს: მამა და ძმები მოგივიდნენ. 9 შენ წინაშეა 
ეგვიპტის ქვეყანა. საუკეთესო მიწაზე დაასახლე მამაშენი და 
შენი ძმები; დაესახლონ გოშენის მხარეში. თუ გამოძებნი მათ 
შორის მარჯვე კაცებს, დაუდგინე სარქლებად ჩემს საქონელს. 7 
მოიყვანა იოსებმა თავისი მამა, იაკობი და წარუდგინა 
ფარაონს. დალოცა იაკობმა ფარაონი. 8? უთხრა ფარაონმა 
იაკობს: რამდენი წლისა ხარ? 9 უთხრა იაკობმა ფარაონს: ას 
ოცდაათ წელს ითვლის ჩემი მდგმურობის ხანი; მცირეა, მაგრამ 
ტანჯვით არის სავსე ჩემი ცხოვრების წლები. ჯერ ვერ მივაწიე 
ჩემი წინაპრების ხანს, მდგმურობაში რომ გაუტარებიათ. 19 
დალოცა იაკობმა ფარაონი და გავიდა ფარაონისგან. 11 
დაასახლა იოსებმა მამა და ძმები და მისცა მათ 
სამფლობელოდ საუკეთესო მიწა ეგვიპტის ქვეყანაში, რამსესის 
მხარეში, როგორც ფარაონს ჰქონდა ნაბრძანები. 12 
ამარაგებდა იოსები მამას და ძმებს, მთელ მამის სახლს პურით 
ბავშვების სულადობის კვალობაზე. 13 პური არ იყო მთელ 
ქვეყანაში, რადგან გამძიმდა შიმშილობა მეტისმეტად; 
მოუძლურდა ეგვიპტის ქვეყანა და ქანაანი შიმშილისგან. 14 
მთელი ვერცხლი, რაც კი ეგვიპტეში და ქანაანში იპოვებოდა, 
იოსებმა მოიხვეჭა გაყიდული პურის ფასად და შესძინა 


ფარაონის სახლს. 12 გამოილია ევრცხლი ეგვიპტეში და 
ქანაანში, და მოვიდა მთელი ეგვიპტე იოსებთან და უთხრა: 
მოგვეცი პური. ვერცხლი რომ გამოგველია, ამისთვის ხომ არ 
უნდა დავიხოცოთ შენს თვალწინ? 195 უთხრა იოსებმა: მოასხით 
საქონელი და მოგცემთ საქონლის ფასად, ვერცხლი თუ 
გამოგელიათ. 17 მიჰყავდათ იოსებთან საქონელი და აძლევდა 
მათ იოსები პურს ცხენების, ცხვრის ფარის, ნახირის და 
სახედრების საფასურში; ამარაგებდა მათ იმ წელიწადს პურით 
მთელი მათი საქონლის საფასურად. 18 მიიწურა ის წელიც და 
მივიდნენ მასთან მეორე წელს და უთხრეს: არ დავუმალავთ 
ჩვენს ბატონს, რომ გამოგველია ვერცხლიცა და საქონლის 
ჯოგიც ჩვენი ბატონისთვის მისაცემად; არაფერი შეგვრჩა ჩვენი 
ბაგონის წინაშე, გარდა ჩვენი თავისა და ჩვენი მიწისა. 19 
რისთვის უნდა დავიხოცოთ შენს თვალწინ და განადგურდეს 
ჩვენი ყანები? გვიყიდე ბარემ ყანებიანად პურის საფასურში და 
მონებად გავუხდებით ფარაონს ჩვენცა და ჩვენი ყანებიც. 
მოგვეცი მარცვალი, რომ ცოცხლები დავრჩეთ და არ 
ამოვწყდეთ, და მიწაც არ გაუკაცრიელდეს. 29 შეუსყიდა 
იოსებმა ეგვიპტის მთელი მიწა ფარაონს, რადგან გაყიდეს 
ეგვიპტელებმა თავიანთი ყანები გაუსაძლისი შიმშილის გამო. 
ასე დაეუფლა მიწას ფარაონი. 21 გადაჰყავდა ხალხი 
ქალაქებში ეგვიპტის ერთი კუთხიდან მეორე კუთხეში. 22 
მხოლოდ ქურუმთა მიწა არ უყიდია, რადგან ფარაონისგან 
ჰქონდათ ნაკვეთები, და თავს ირჩენდნენ ამ ნაკვეთებით, 
ფარაონმა რომ მისცა. ამიტომაც არ გაუყიდიათ თავიანთი მიწა. 
23 უთხრა იოსებმა ხალხს: აჰა, ნაყიდი მყავხართ ახლა 
ფარაონისთვის თქვენცა და თქვენი მიწებიც. აჰა, თესლი და 
დათესეთ პური. 24 მოსავლის აღებისას მეხუთედი ფარაონს 
მიეცით, ხოლო ოთხი წილი ყანის დასათესად და საკვებად 
დაიტოვეთ თქვენთვის, თქვენს სახლში მყოფთათვის და 
თქვენი წვრილშვილისთვის. 25 უთხრეს: შენ შეგვინარჩუნე 
სიცოცხლე! გვეპოვოს მადლი ჩვენი ბატონის თვალში და 
მონებად გავუხდებით ფარაონს. 259 ასეთი წესია დღემდე 
დადგენილი იოსებისგან ეგვიპტის მიწებზე: მეხუთედი 
ფარაონისაა. მხოლოდ ქურუმთა მიწები არ ეკუთვნის ფარაონს. 


27 დაესახლა ისრაელი ეგვიპტის ქვეყნად, გოშენის მხარეში, 
ეჭირათ იგი, მოშენდნენ და დიდად გამრავლდნენ. 28 იცხოვრა 
იაკობმა ეგვიპტის ქვეყანაში ჩვიდმეტი წელი; ხოლო ხანი მისი 
სიცოცხლისა იყო ასორმოცდაშვიდი წელი. 29 დაუდგა 
სიკვდილის ჟამი იაკობს და უხმო თავის ძეს, იოსებს, და 
უთხრა: თუ მადლი მიპოვნია შენს თვალში, საზარდულქვეშ 
ამომიდევი ხელი. მიყავი ეს სიკეთე და მიერთგულე: ნუ 
დამმარხავ ეგვიპტეში. 39 რომ ჩემს წინაპრებთან დავწვე, 
წამიღე ეგვიპტიდან და დამმარხე მათ სამარხში. უთხრა 
იოსებმა: შენი სიტყვისამებრ მოვიქცევი. 31 უთხრა იაკობმა: 
შემომფიცე. მანაც შეჰფიცა. და სასთუმალზე მიდო თავი 
ისრაელმა. 


თავი 48 


1 ამ ამბების შემდეგ იყო, რომ უთხრეს იოსებს, ავად არისო 
მამაშენი. თან წაიყვანა თავისი ორი შვილი - მენაშე და 
ეფრემი. ? შეატყობინეს იაკობს და უთხრეს: აჰა, მოდის შენთან 
შენი შვილი იოსები. ძალი მოიცა ისრაელმა და წამოჯდა 
საწოლზე. 3 უთხრა იაკობმა იოსებს: ყოვლადძლიერი ღმერთი 
გამომეცხადა ლუზში, ქანაანის ქვეყანაში, და მაკურთხა. 4 
მითხრა: აჰა, მოგაშენებ და გაგამრავლებ, ხალხების 
კრებულად გადაგაქცევ. შენი მომავალი მოდგმისათვის 
მომიცია ეს ქვეყანა სამარადისო სამფლობელოდ. ? ახლა ორი 
ძე გყავს, ეგვიპტის ქვეყანაში რომ შეგეძინა ჩემს მოსვლამდე; 
ჩემები არიან ისინი, ეფრემი და მენაშე, როგორც რეუბენი და 
სიმონი არიან ჩემები. 9 ხოლო ბავშვები, მათ შემდეგ რომ 
შეგეძინება, შენი იქნებიან, თავიანთი ძმების სახელზე 
ჩაიწერებიან მათ სამკვიდროში. 7 ფადანიდან წამოსულს 
მომიკვდა რახელი ქანაანის ქვეყნად, გზაში, ეფრათამდე არც 
ვიყავი მისული, და დავმარხე იქ, ეფრათის გზაზე, სადაც ახლა 
ბეთლემია. 8 დაინახა ისრაელმა იოსების შვილები და თქვა: 
ესენი ვინ არიან? ? უთხრა იოსებმა მამას: ჩემი შვილებია, 
ღმერთმა რომ მომცა აქ. უთხრა: მომიყვანე და ვაკურთხებ. 19 
თვალს დააკლდა ისრაელს სიბერისგან, ცუდად ხედავდა; 
ახლოს მიუყვანა იოსებმა, მანაც გადაკოცნა ისინი და გულში 
ჩაიკრა. 11 უთხრა ისრაელმა იოსებს: აღარ მეგონა თუ კიდევ 
გიხილავდი, ახლა კი ღმერთმა შენი მონაგარიც მახილვინა. 12 
აიყვანა ისინი იოსებმა მისი მუხლებიდან და მიწამდე 
თაყვანისცა. 13 ხელი მოჰკიდა ორთავეს იოსებმა, ეფრემი 
ხელმარჯვნივ ჰყავდა, ისრაელის მარცხენა მხარეს, ხოლო 
მენაშე - ხელმარცხნივ, ისრაელის მარჯვენა მხარეს; და 
მიიყვანა მასთან. 14 გაიწოდა მარჯვენა ხელი ისრაელმა და 
თავზე დაადო ეფრემს, რომელიც უმცროსი იყო, ხოლო 
მარცხენა ხელი მენაშეს დაადო თავზე. განზრახ დაასხა ასე 
ხელები, თუმცა პირმშო მენაშე იყო. 12 აკურთხა იაკობმა და 


თქვა: ღმერთმა, რომლის წინაშე იარებოდა ჩემი მამა-პაპა, 
აბრაამი და ისაკი, ღმერთმა, რომელიც მმწყემსავს მე ჩემი 
გაჩენიდან დღესამომდე, 15 ანგელოზმა, ჩემმა მხსნელმა 
ყოველი ბოროტისგან, აკურთხონ ეს ყმაწვილები, 
იწოდებოდნენ ჩემი სახელით, ჩემი მამა-პაპის სახელით, 
აბრაამისა და ისაკისა, დიდად გამრავლდნენ ამ ქვეყანაზე. 17 
დაინახა იოსებმა, რომ ეფრემს დაადო თავზე მამამისმა 
მარჯვენა ხელი და არ მოეწონა; დაიჭირა მამის ხელი, რომ 
ეფრემის თავიდან მენაშეს თავზე გადაენაცვლებინა. 18 უთხრა 
იოსებმა მამას: ასე არა, მამაჩემო! პირმშო ეს არის, მის თავს 
დაადე შენი მარჯვენა. 13? იუარა მამამისმა და უთხრა: ვიცი, 
შვილო, ვიცი. ესეც წარმოშობს ხალხს, ესეც განდიდდება, 
მაგრამ მისი უმცროსი ძმა მასზე მეტად განდიდდება, მისი 
თესლისაგან ურიცხვი ხალხი წარმოიშობა. 29 აკურთხა ისინი იმ 
დღეს და თქვა: თქვენით აკურთხებს ისრაელი და იტყვის: 
ღმერთმა გქნას როგორც ეფრემი და როგორც მენაშე! და 
დააყენა ეფრემი მენაშეზე წინ. 21 უთხრა ისრაელმა იოსებს: 
აჰა, მე ვკვდები. ღმერთი იქნება თქვენთან და დაგაბრუნებთ 
თქვენს მამა-პაპათა მიწაზე. 22 შენთვის მომიცია საძმო 
წილსზევით ერთი ადგილი, რომელიც ამორეველებს წავართვი 
ჩემი მახვილითა და მშვილდით. 


თავი 49 


1 მოუხმო იაკობმა შვილებს და უთხრა: შეიკრიბეთ, რომ 
გაგიმხილოთ რა შეგემთხვევათ მომავალ დღეებში. ? თავი 
მოიყარეთ და ისმინეთ, იაკობის ძენო! ისრაელს, მამათქვენს, 
უსმინეთ! 3 რეუბენ! პირმშო ხარ ჩემი, ძალი ჩემი და სათავე 
ჩემი კაცობისა! შეუდრეკელი და შეუპოვარი. 4 ზღვასავით 
ბობოქრობ, არ აღზევდები, რადგან ახვედი მამის საწოლზე, 
მაშინ შებღალე ჩემი სარეცელი. ? სიმონ და ლევი, ღვიძლი 
ძმები, ძალადობის ჭურჭელია მათი გული! 9 მათ თათბირზე 
ნუმც მისულა სული ჩემი, მათ საკრებულოს ნუმც ზიარებულა 
ღირსება ჩემი! რადგან რისხვით მოკლეს კაცი და ბოროტი 
ნებით გამოძარღვეს ხარი. 7 წყეულიმც იყოს მათი რისხვა, 
რადგან შეუპოვარია, და მათი გულისწყრომა, რადგან 
სასტიკია! დავაქუცმაცებ მათ იაკობში და მიმოვფანტავ 
ისრაელში! 8 იუდა, გადიდებენ ძმები; მტრების ხერხემალს და 
დათრგუნავ ხელით! გეთაყვანებიან მამაშენის ნაშიერნი. 9 
ლომის ბოკვერია იუდა! წამომდგარხარ, შვილო, ნადავლით 
ხელში; წაიხარა, გაწვა ლომივით, ვინ გაბედავს მის 
წამოგდებას? 19 არ წაერთმევა კვერთხი იუდას, არც არგანი 
ფერხთა შუიდან, ვიდრე არ მოვა მისი მფლობელი და ის 
იქნება იმედი ხალხთა. 11 ვაზზე უბია თავისი ჩოჩორი, ვენახის 
ლერნზე - თავისი ვირის ნაშიერი; ღვინოში რეცხავს თავის 
სამოსელს, და ყურძნის სისხლში - თავის ტანსაცმელს. 12 
თვალები მისი - ღვინის უწითლესი, კბილები მისი - რძის 
უთეთრესი. 13 ზაბულონი ზღვის პირას იმკვიდრებს, 
ნავსაყუდელთან ექნება სადგომი; სიდონს მისწვდება საზღვარი 
მისი. 14 ისაქარი - ძვალმსხვილი ვირი, ბაკებში მწოლარე. 12 
ხედავს, კარგია მოსვენება, მიწა - საამური; ქედი წაუხრია 
ტვირთის წასაღებად, ხარკისთვის შრომობს. 165 დანი - მსაჯული 
- თავისი ხალხის, ვითარცა ერთი შტო ისრაელის. 17 გველი 
იქნება დანი გზაზე, უნასი - ბილიკზე; დამგესლავი ცხენის 
ქუსლისა; გადაექანება უკან მხედარი. 18 შენგან მოველი ხსნას, 


უფალო! 19 გადს მოადგებიან ურდოები, თავადაც კვალში 
ჩაუდგება. 29 აშერისგან - პური ნოყიერი და გასცემს იგი 
სამეფო ნუგბარს. 21 ნაფთალი - ფეხმარდი ირემი, სასიკეთო 
სიტყვათა მომტანი. 22 ნაყოფიერი ნერგი იოსები, ნაყოფიერი 
ნერგი, წყაროსპირს დარგული, რტოებით გალავანზე გასული! 
23 გაამწარეს, დაისრეს, მტრობდნენ მოისარნი. 2“ შეურჩა 
მშვილდის ძლიერება, არ მოსდუნებია ხელის ძარღვები, 
იაკობის ღმრთისგან ძალამოცემული. აქედან არის მწყემსი, 
კლდე ისრაელის. 25 მამაშენის ღმერთი შეგეწიოს და 
გაკურთხოს ყოვლადძლიერმა ზეცათა კურთხევით ზეგარდმო, 
უფსკრულის კურთხევით, ქვეგანრთხმულის, ძუძუთა და საშოს 
კურთხევით. 29 მამაშენის კურთხევით, რომელიც უფრო 
ძლიერია, ვიდრე კურთხევა ჩემი მშობლებისა, ვიდრე მადლი 
საუკუნო მთათა; იყოს ეს იოსების თავზე და ძმათაგან 
გამორჩეულის თხემზე. 27 ბენიამინი მგელია მტაცებელი, 
დილით ჭამს, საღამოთი იყოფს ნადავლს. 28 ყველა ესენი 
ისრაელის თორმეტი შტოა. ეს უთხრა მათმა მამამ, როცა 
აკურთხა ისინი, თითოეული მისი კურთხევით აკურთხა. 29 
უანდერძა და უთხრა მათ: მივდივარ ჩემს ხალხთან; 
დამმარხეთ ჩემი მამა-პაპის გვერდით მღვიმეში, ყეფრონ 
ხეთელის მინდორში რომ არის, 39 მღვიმეში, მახფელას 
მინდორში რომ არის, მამრეს პირდაპირ, ქანაანის ქვეყანაში, 
აბრაამმა რომ იყიდა ყეფრონ ხეთელისგან მინდორთან ერთად 
საკუთარ სამარხად. 31 იქ დამარხეს აბრაამი და სარა, მისი 
ცოლი; იქ დამარხეს ისაკი და რებეკა, მისი ცოლი; იქ დავმარხე 
მე ლეა. 32 ეს მინდორი და მღვიმე, იქ რომ არის, ხეთის 
ძეთაგანაა ნაყიდი. 33 გაუსრულა იაკობმა ანდერძი შვილებს და 
აკრიბა ფეხები სარეცელზე; აღესრულა და შეერთო თავის ერს. 


თავი 50 


1 გადაემხო იოსები მამას, დასტიროდა და ჰკოცნიდა. 2 
უბრძანა იოსებმა თავის მსახურ მკურნალებს, შეემურვათ 
მამამისი. და შემურვეს მკურნალებმა ისრაელი. 3 გავიდა 
ორმოცი დღე და გასრულდა დაბალზამების ხანი; დასტიროდა 
მას ეგვიპტე სამოცდაათ დღეს. “ როცა გაიარა გლოვის 
დღეებმა, ელაპარაკა იოსები ფარაონის სახლს და უთხრა: თუ 
მიპოვნია მადლი თქვენს თვალში, სიტყვა შემაწიეთ 
ფარაონთან და ასე უთხარით: ? მამაჩემმა დამაფიცა და 
მითხრა: აჰა, ვკვდები მე. იმ ჩემს სამარხში დამმარხეთ, 
ქანაანის ქვეყნად რომ გავითხარეო. ახლა წავალ, დავმარხავ 
მამაჩემს და უკან დავბრუნდები. 9 თქვა ფარაონმა: წადი და 
დამარხე მამაშენი, როგორც დაგაფიცა. 7” წავიდა იოსები მამის 
დასამარხავად, და წაჰყვნენ მას ფარაონის მორჩილნი, მისი 
სახლის უხუცესნი და ეგვიპტის ქვეყნის ყველა უხუცესი. 8 
იოსების მთელი სახლი, მისი ძმები და მამამისის სახლი. 
მხოლოდ ბალღები და ცხვარ-ძროხა დატოვეს გოშენის 
მხარეში. ? დაიძრნენ მასთან ერთად ეტლები და მხედრები; 
შეიკრიბა დიდზე დიდი ბანაკი. 19 მივიდნენ ატადის კალოსთან, 
იორდანეს გაღმა, და გამართეს იქ დიდი და უსაზომოდ მწარე 
გოდება. შვიდ დღეს გლოვობდა იოსები მამას. 11 იხილეს 
ქანაანელებმა გლოვა ატადის კალოზე და თქვეს: მწარე 
გლოვა აქვთ ეგვიპტელებს. ამიტომაც ეწოდა ამ ადგილს 
იორდანეს გაღმა აბელ-მიცრაიმი (ეგვიპტელთა გლოვა). 12 
ყველაფერი ისე აღუსრულეს შვილებმა იაკობს, როგორც 
უანდერძა მათ. 13 წაასვენეს იგი შვილებმა ქანაანის ქვეყანაში 
და დამარხეს მღვიმეში მახფელას მინდორზე, მამრეს 
გასწვრივ, რომელიც საკუთარ სამარხად იყიდა აბრაამმა 
მინდორთან ერთად ყეფრონ ხეთელისგან. 1“ დამარხეს მამა 
და დაბრუნდა იოსები ეგვიპტეში, იგი და მისი ძმები და ყველა, 
ვინც კი მამის დასამარხავად წაჰყვა. 12 დაინახეს იოსების 
ძმებმა, რომ აღარ ჰყავთ მამა, და თქვეს: ვაითუ გვიმტროს 


იოსებმა და სამაგიერო გადაგვიხადოს ყველა 
ბოროტებისთვის, რაც მას ვუყავით. 19 შეუთვალეს იოსებს: 
მამაშენმა დაგვიბარა სიკვდილის წინ. 17 ასე უთხარით იოსებს: 
გევედრები, შეუნდე ცოდვა და დანაშაული ძმებს, თუმცა 
ბოროტად მოგექცნენ. ამიერიდან შეუნდე ცოდვა მამაშენის 
ღმერთის მსახურებს. ატირდა იოსები, როცა ეს უთხრეს. 18 
მოვიდნენ ძმებიც, დაემხნენ მის წინაშე და უთხრეს: აჰა, შენი 
მორჩილნი ვართ. 19 უთხრა მათ იოსებმა: ნუ გეშინიათ. 
ღმერთი ხომ არა ვარ? 29 თქვენ ბოროტი განიზრახეთ ჩემთვის, 
ხოლო ღმერთმა სიკეთედ ჩათვალა, რათა ისე მომხდარიყო, 
როგორც მოხდა: მრავალი ხალხის სიცოცხლე ეხსნა. 21 
ამიერიდან ნუღარ გეშინიათ: თქვენც შეგინახავთ და თქვენს 
ბავშვებსაც. დაამშვიდა ისინი და ანუგეშა. 22 ცხოვრობდა 
იოსები ეგვიპტეში მამამისის მოდგმასთან ერთად. იცოცხლა 
იოსებმა ას ათი წელი. 23 მოესწრო იოსები ეფრემის 
შვილთაშვილებს; მენაშეს ძის, მაქირის, შვილებიც იოსების 
მუხლებზე დაიბადნენ. 24 უთხრა იოსებმა ძმებს: მე ვკვდები, 
მაგრამ ღმერთი მოგხედავთ, და წაგიყვანთ ამ ქვეყნიდან იმ 
ქვეყანაში, რომელსაც შეჰპირდა იგი აბრაამს, ისაკს და იაკობს. 
25 დააფიცა იოსებმა ისრაელიანები: როცა ღმერთი 
მოგხედავთ, აქედან წაიღეთ ჩემი ძვლები. 29 მოკვდა იოსები ას 
ათი წლისა, შემურვეს იგი და ჩაასვენეს კიდობანში, ეგვიპტეში. 


გამოსვლა 


თავი 1 


1. ეს არის სახელები ისრაელიანთა, რომლებიც იაკობთან 
ერთად ჩავიდნენ ეგვიპტეში. თითოეული თავისი სახლითურთ 
ჩავიდა. 2 რეუბენი, სიმონი, ლევი და იუდა. 3 ისახარი, 
ზებულონი და ბენიამინი. “ დანი, ნაფთალი, გადი და აშერი. 2 
სულ სამოცდაათი სული იყო იაკობის საზარდულიდან 
გამოსული. ხოლო იოსები ეგვიპტეში იყო. 9 აღესრულა იოსები, 
მისი ყველა ძმა და მთელი ის თაობა. ”7 ინაყოფიერეს 
ისრაელიანებმა, გაფუფუნდნენ, მრავალრიცხოვანი შეიქნენ და 
მეტისმეტად გაძლიერდნენ. აავსეს მთელი ქვეყანა. 8 დადგა 
ეგვიპტეში ახალი მეფე, რომელსაც არ გაეგონა იოსები. 9? 
უთხრა თავის ხალხს: ხედავთ, ჩვენზე მრავალრიცხოვანია და 
ძლიერი ისრაელიანთა ხალხი. 19 მოდით, როგორმე ვაჯობოთ 
ჭკუით, რომ არ გამრავლდეს. თუ ომი ატყდა, შეუერთდება 
ჩვენს მტრებს, აგვიმხედრდება და გავა ქვეყნიდან. 11 
დაუნიშნეს მას ბეგრის უფროსები, რომ მძიმე შრომით 
დაეჩაგრათ იგი. აუშენა მან ფარაონს მარაგისათვის ქალაქები 
- ფითომი და რამსესი. 12 მაგრამ რაც უფრო ჩაგრავდნენ, მით 
უფრო მრავალრიცხოვანი ხდებოდა და ვრცელდებოდა ხალხი. 
შიშმა მოიცვა ეგვიპტელები ისრაელიანთა წინაშე. 13 უწყძალოდ 
ამუშავებდნენ ისრაელიანებს ეგვიპტელები. 1“ სიცოცხლე 
გაუმწარეს მძიმე შრომით: თიხის ზელით და აგურების 
კეთებით, მინდორში მუშაობით, ყველა სამუშაოთი, რაზედაც 
უწყალოდ ამუშავებდნენ. 12 უთხრა ეგვიპტის მეფემ ებრაელ 
ბებიაქალებს, რომელთაგან ერთს სახელად ერქვა შიფრა, 
მეორეს - ფუაყი. 106 უთხრა: როცა მოამშობიარებთ ებრაელ 
ქალებს, ნახეთ, თუ ვაჟი იყოს, მოკალით, თუ ქალი - ცოცხალი 
დარჩეს. 17 ღვთის შიში ჰქონდათ ბებიაქალებს და არ 
ასრულებდნენ ეგვიპტის მეფის ბრძანებას: ცოცხალს 


ტოვებდნენ ვაჟებს. 18 იხმო ეგვიპტის მეფემ ბებიაქალები და 
უთხრა: ამას რატომ შვრებით, ცოცხალს რატომ ტოვებთ 
ვაჟებს? 19 უთხრეს ბებიაქალებმა ფარაონს: არ ჰგვანან 
ეგვიპტელ ქალებს ებრაელი ქალები, ამტანები არიან. სანამ 
ბებიაქალი მივიდოდეს, ნამშობიარები არიან უკვე. 29 
წყალობდა ღმერთი ბებიაქალებს, ხალხი კი მრავლდებოდა და 
მეტად ძლიერდებოდა. 21 ღვთის შიში ჰქონდათ ბებიაქალებს 
და ღმერთმაც ააშენა ისინი. 22 მაშინ უბრძანა ფარაონმა მთელ 
თავის ხალხს: ნილოსში ჩააგდეთ ყოველი ახალშობილი ვაჟი, 
ხოლო ქალი ცოცხალი დატოვეთ. 


თავი 2 


1 წავიდა ლევის ტომის კაცი და ითხოვა ცოლად ასული ლევის 
ტომიდან. 2 დაორსულდა ქალი და შვა ვაჟი; დაინახა, რომ 
კარგი იყო, და სამ თვეს მალავდა. 3 როცა დამალვა ვეღარ 
შეძლო, აიღო ლერწმის კიდობანი, შეგოზა ფისითა და კუპრით, 
ჩასვა შიგ ბავშვი და დადო ლელიანში ნილოსის ნაპირას. 4? 
ხოლო ბავშვის და მოშორებით დადგა, რომ გაეგო, რა 
მოუვიდოდა. ? ჩავიდა ფარაონის ასული ნილოსზე საბანაოდ, 
მისი მხევლები კი ნილოსის პირას მიმოდიოდნენ. დაინახა 
ლელიანში კიდობანი. გაგზავნა მხევალი და მოატანინა. 9 
გახსნა და ნახა შიგ ბავშვი; აჰა, ტირის ბიჭი, შეეცოდა და თქვა 
ებრაელის ბავშვი იქნება. 7 უთხრა ბავშვის დამ ფარაონის 
ასულს: ხომ არ წავიდე და ებრაელი ქალი მოვიყვანო ძიძად? 
ძუძუს მოგიწოვებს მაგ ბავშვს. 8 უთხრა ფარაონის ასულმა: 
წადი. წავიდა ყმაწვილი ქალი და დაუძახა ბავშვის დედას. 7? 
უთხრა მას ფარაონის ასულმა: წაიყვანე ეს ბაეშვი და ძუძუ 
მიწოვე; გასამრჯელოს მოგცემ. წაიყვანა ქალმა ბავშვი და 
აწოვებდა ძუძუს. 19 წამოიზარდა ბავშვი და მიუყვანა ფარაონის 
ასულს, რომელმაც იშვილა, და დაარქვა სახელად მოსე. თქვა: 
რადგან წყლიდან მყავს ამოყვანილი. 11 როცა გაიზარდა მოსე, 
მივიდა თვისტომებთან და ნახა მათი მძიმე შრომა. ხედავს, 
სცემს ეგვიპტელი კაცი ერთ ებრაელს, მის თვისტომთაგანს. 12 
მიიხედ-მოიხედა და როცა დაინახა, რომ არავინ იყო, მოკლა 
ეგვიპტელი და ქვიშაში ჩაფლა. 13 გამოვიდა მეორე დღეს და 
ხედავს, ორი ებრაელი ეჩხუბება ერთმანეთს. უთხრა 
დამნაშავეს: რად სცემ შენიანს? 14 მიუგო: ვინ დაგაყენა ჩვენს 
თავკაცად და მსაჯულად? ჩემს მოკვლასაც ხომ არ აპირებ, 
როგორც ის ეგვიპტელი მოკალი? შეეშინდა მოსეს და თქვა: 
ნამდვილად გამჟღავნებულა ამბავი. 12 შეიტყო ფარაონმა 
ამბავი და მოსაკლავად ეძებდა მოსეს. მაგრამ მოსე გაექცა 
ფარაონს და მიდიანის ქვეყანაში გაჩერდა; დაჯდა იქ ერთ 


ჭასთან, 19 შვიდი ასული ჰყავდა მიდიანელ მღვდელს. 


მოსულიყვნენ და წყალს იღებდნენ, ავსებდნენ გეჯებს 
მამისეული ფარის დასარწყულებლად. 17 მოვიდნენ მწყემსები 
და გაყარეს ისინი. ადგა მოსე და გამოესარჩლა მათ, 
დაურწყულა კიდეც ფარა. 189 მივიდნენ ქალები რეღუელთან, 
თავიანთ მამასთან. უთხრა მამამ: რატომ მოხვედით დღეს ასე 
ადრე? 13? უთხრეს: ერთმა ეგვიპტელმა კაცმა მწყემსებისგან 
დაგვიცვა, წყალიც ამოგვიღო და ფარაც დაგვირწყულა. 29 
უთხრა თავის ასულებს: სად არის? რატომ მიატოვეთ ის კაცი? 
დაუძახეთ, პური ვაჭამოთ. 21 გადაწყვიტა მოსემ ამ კაცთან 
დარჩენა, და მიათხოვა კაცმა მოსეს თავისი ასული, ციფორა, 
ცოლად. 22 შვა ქალმა ვაჟი და უწოდა მოსემ სახელად 
გერშომი, რადგან თქვა: მდგმურად ვიყავი უცხო ქვეყანაში. 23 
გამოხდა მრავალი ხანი და მოკვდა ეგვიპტის მეფე. აკვნესდნენ 
მძიმე შრომისაგან ისრაელიანები, გაჰკიოდნენ და მისწვდა 
მათი ღაღადი ღმერთს. 2“ მოესმა ღმერთს მათი კვნესა და 
გაიხსენა ღმერთმა აბრაამთან, ისაკთან და იაკობთან 
დადებული აღთქმა. 25 მოხედა ღმერთმა ისრაელიანებს და 
იცნო ღმერთმა ისინი. 


თავი 3 


1 მწყემსავდა მოსე თავისი სიმამრის, მიდიანელი მღვდლის, 
ითროს, ცხვარს. წაასხა ერთხელ ცხვარი უდაბნოს იქით და 
მიადგა ღვთის მთას, ხორებს. 2 გამოეცხადა უფლის ანგელოზი 
ცეცხლის ალად შუაგულ მაყვლოვანში. ხედავს, ცეცხლი უკიდია 
მაყვლოვანს, მაგრამ არ იწვის მაყვლის ბუჩქი. 3 თქვა მოსემ: 
მივალ და ვნახავ ამ დიდებულ სანახავს, რატომ არ იწვის 
მაყვლოვანი. “ დაინახა უფალმა, რომ მოდის მოსე სანახავად 
და დაუძახა ღმერთმა შუაგულ მაყვლოვანიდან: მოსე! მოსე! 
მიუგო: აქა ვარ. 2 უთხრა: ახლოს ნუ მოხვალ! გაიძრე 
ფეხსამოსი, რადგან ეს ადგილი, სადაც შენ დგახარ, წმიდა 
მიწაა. 9 უთხრა: მე ვარ მამაშენის ღმერთი, აბრაამის ღმერთი, 
ისაკის ღმერთი, იაკობის ღმერთი. სახე დაიფარა მოსემ, 
რადგან ღვთის ხილვისა შეეშინდა. 7 თქვა უფალმა: ვიხილე 
ჩაგვრა ჩემი ერისა ეგვიპტეში და მომესმა 
ზედამხედველებისგან გამწარებულთა ღაღადი. რაკი გავიგე 
მისი გასაჭირი, 8 ჩამოვედი, რომ ვიხსნა იგი ეგვიპტელთაგან 
და წავიყვანო მაგ ქვეყნიდან მადლიანსა და ვრცელ ქვეყანაში, 
სადაც ღვარად მოედინება თაფლი და რძე, ქანაანელთა, 
ხეთელთა, ამორეველთა, ფერიზეველთა, ხივიელთა და 
იებუსეველთა ქვეყანაში. ? აჰა, მოაწია ჩემამდე ისრაელიანთა 
ღაღადმა და ვიხილე მათი ჩაგვრა, როგორ ჩაგრავენ მათ 
ეგვიპტელები. 19 ახლა გაგგზავნი ფარაონთან, რომ 
გამოიყვანო ეგვიპტიდან ჩემი ერი, ისრაელიანები. 11 უთხრა 
მოსემ ღმერთს: მე ვინ ვარ, ფარაონთან რომ წავიდე და 
გამოვიყვანო ისრაელიანები ეგვიპტიდან? 12 უთხრა: მე ვიქნები 
შენთან. ეს გქონდეს იმის ნიშნად, რომ ჩემი გაგზავნილი ხარ: 
როცა ეგვიპტიდან გამოიყვან ჩემს ერს, თაყვანი ეცით ღმერთს 
ამ მთაზე. 13 უთხრა მოსემ ღმერთს: კარგი, მივედი 
ისრაელიანებთან და ვუთხარი, თქვენი მამა-პაპის ღმერთმა 
გამომგზავნა-მეთქი. თუ მკითხეს მისი სახელი, რა ვუპასუხო? 14 
უთხრა ღმერთმა მოსეს: მე ვარ, რომელიც ვარ. კვლავ უთხრა: 


ასე უპასუხე ისრაელიანებს: რომელიც ვარ მგზავნის თქვენთან. 
12 კვლავ უთხრა ღმერთმა მოსეს: ასე უთხარი ისრაელიანებს: 
უფალმა, თქვენი მამა-პაპის ღმერთმა აბრაამის ღმერთმა, 
ისაკის ღმერთმა, იაკობის ღმერთმა გამომგზავნა თქვენთან. ეს 
არის ჩემი სახელი უკუნითი უკუნისამდე, ეს არის ჩემი 
სახსენებელი თაობიდან თაობამდე. 15 წადი, შეკრიბე 
ისრაელის უხუცესები და უთხარი მათ: უფალი, თქვენი მამა- 
პაპის ღმერთი, გამომეცხადა, აბრაამის ღმერთი, ისაკის 
ღმერთი და იაკობის ღმერთი, და მითხრა: მოგხედავთ თქვენ 
და თქვენს გასაჭირს ეგვიპტეში. 17 ვთქვი: გამოგიყვანთ 
ეგვიპტის სატანჯველიდან და წაგიყვანთ ქანაანელთა, 
ხეთელთა, ამორეველთა, ხივიელთა და იებუსეველთა 
ქვეყანაში, ქვეყანაში, სადაც ღვარად მოედინება რძე და 
თაფლი. 18 ერწმუნებიან შენს სიტყვას და მიხვალ ისრაელის 
უხუცესებითურთ ეგვიპტის მეფესთან; ეტყვით: უფალი, 
ებრაელთა ღმერთი გამოგვეცხადა. ახლა უდაბნოში გავალთ 
სამი დღის სავალზე, რომ მსხვერპლი შევწიროთ უფალს, ჩვენს 
ღმერთს. 19 ვიცი, არ გაგიშვებთ ეგვიპტის მეფე, თუ მაგარმა 
ხელმა არ აიძულა. 29 მოვიღერებ ხელს და დავსჯი ეგვიპტეს 
მთელი ჩემი სასწაულებით, რომლებსაც მოვახდენ მის 
შუაგულში. მხოლოდ ამის შემდეგ გაგიშვებთ იგი. 21 მადლს 
ვაპოვნინებ ეგვიპტელთა თვალში ამ ხალხს და როცა წასვლის 
დრო დაგიდგებათ, ხელცარიელი არ წახვალთ. 22 
ინათხოვრებს თქვენი დედაკაცი თავის მეზობლისგან და 
თავისი მდგმურისგან ვერცხლისა და ოქროს ჭურჭელს, 
სამოსელს და აჰკიდებთ თქვენს ვაჟებსა და ასულებს. ასე 
გაეცლებით ეგვიპტეს. 


თავი 4 


1 მიუგო მოსემ და უთხრა: არ დამიჯერებენ, არ შეისმენენ ჩემს 
სიტყვას. რომ მითხრან, არ გამოგცხადებიაო უფალი? ? უთხრა 
უფალმა: რა გიჭირავს ხელში? მიუგო: კვერთხი. 3 უთხრა: 
მიწაზე დააგდე! დააგდო მიწაზე და გველად იქცა. და გაერიდა 
მას მოსე. 4 უთხრა უფალმა მოსეს: გაიწოდე ხელი და კუდზე 
მოკიდე. გაიწოდა ხელი და მოჰკიდა, და ისევ კვერთხად იქცა 
მის ხელში. ? ამით დაგიჯერებენ, რომ გამოგეცხადა უფალი, 
მათი მამა-პაპის ღმერთი, აბრაამის ღმერთი, ისაკის ღმერთი, 
იაკობის ღმერთი. 9 კვლავ უთხრა მას უფალმა: უბეში ჩაიყავი 
ხელი! მანაც ჩაიყო უბეში ხელი. უკან გამოიღო და, აჰა, 
ხედავს, თოვლივით გასთეთრებია კეთრისგან ხელი. 7 უთხრა: 
ისევ ჩაიყავი ხელი უბეში! ისევ ჩაიყო ხელი უბეში. უკან 
გამოიღო უბიდან და, აჰა, ხედავს ხორცისფერი დაბრუნებია 
ხელს. 8 თუ არ დაგიჯერეს და არ გერწმუნენ პირველ 
სასწაულზე, ამ მეორე სასწაულზე მაინც გერწმუნებიან. ? თუ ამ 
ორ სასწაულზეც არ გერწმუნენ და არ შეისმინეს შენი სიტყვა, 
ამოიღე წყალი ნილოსიდან და ხმელეთზე დაღვარე. წყალი, 
რომელსაც ნილოსიდან ამოიღებ, სისხლად იქცევა ხმელეთზე. 
10 უთხრა მოსემ უფალს: გევედრები, უფალო! მჭევრმეტყველი 
კაცი არ ვყოფილვარ არც გუშინ, არც გუშინწინ და არც მას 
მერე, რაც ლაპარაკი დამიწყე შენს მორჩილს. ბაგემძიმე და 
ენამძიმე ვარ. 11 უთხრა უფალმა: ვინ მისცა ბაგე ადამიანს, ვინ 
ბადებს მუნჯს ან ყრუს, თვალხილულს ან ბრმას, თუ არა მე, 
უფალი? 12 ახლა წადი და მე ვიქნები შენს ბაგესთან: 
გასწავლი, რა უნდა თქვა. 13 უთხრა მოსემ: გევედრები, 
უფალო, სხვა ვინმე გაგზავნე. 14 განურისხდა უფალი მოსეს და 
უთხრა: განა შენი ძმა არ არის ლევიანი აარონი? ვიცი, რომ 
ლაპარაკით ის ილაპარაკებს. აჰა, მზად არის იგი შენს 
შესახვედრად, დაგინახავს და გულით გაიხარებს. 12 
ელაპარაკე და ბაგეში ჩაუდე სიტყვები; მე ვიქნები შენს 
ბაგესთან და მის ბაგესთან. გასწავლით, რა უნდა გააკეთოთ. 19 


ის ილაპარაკებს ხალხთან შენ ნაცვლად, ის იქნება შენთვის 
ბაგე, ხოლო შენ ღმერთი იქნები მისთვის. 17 ხელში გეჭიროს 
ეგ კვერთხი, რომლითაც სასწაულებს მოახდენ. 18 წავიდა მოსე 
და დაბრუნდა ითროსთან, თავის სიმამრთან, და უთხრა: 
წავალ, დავბრუნდები ჩემს ძმებთან ეგვიპტეში, ვნახავ, 
ცოცხლები არიან თუ არა. უთხრა ითრომ მოსეს: მშვიდობით 
იარე, 197 უთხრა უფალმა მოსეს მიდიანში: წადი, დაბრუნდი 
ეგვიპტეში, რადგან ყველანი დაიხოცნენ, ვინც მოკვლას 
გიპირებდა. 29 შესხა მოსემ სახედრებზე თავისი ცოლი და 
შვილები და წავიდა ეგვიპტის ქვეყანაში. ხელში დაიჭირა მოსემ 
ღვთიური კვერთხი. 21 უთხრა უფალმა მოსეს: ახლა მიდიხარ 
და, იცოდე, როცა დაბრუნდები ეგვიპტეში, ფარაონის წინაშე 
მოახდენ ყველა სასწაულს, რომელიც ხელში ჩაგიდევი. გულს 
გავუსასტიკებ ფარაონს და არ გაუშვებს ხალხს. 22? უთხარი 
ფარაონს, ასე ამბობს-თქო უფალი: ჩემი პირმშო შვილია 
ისრაელი. 23 გეუბნება, გაუშვიო ჩემი შვილი, რათა თაყვანი 
მცეს. თუ არ გაუშვებ, მოგიკლავ შვილს, შენს პირმშოს. 24 
გზაზე, ღამეს რომ ათევდნენ, დაუხვდა მას უფალი და მოკვლა 
დაუპირა. 22 აიღო ციფორამ კაჟი და ჩუჩა წააჭრა შვილს, 
ფეხებთან დაუგდო და თქვა: სისხლის სიძე ხარ ჩემი. 29 
გაეცალა მას უფალი. მაშინ თქვა ციფორამ: სისხლის სიძე 
წინდაცვეთით. 27 უთხრა უფალმა აარონს: წადი, შეეგებე 
უდაბნოში მოსეს. წავიდა და შეხვდა მას ღვთის მთასთან, და 
აკოცა. 28 ამცნო მოსემ აარონს ყოველი სიტყვა უფლისა, 
რომელმაც გამოგზავნა იგი, და ყველა სასწაული, რომლის 
აღსრულებაც უბრძანა. 23? წავიდნენ მოსე და აარონი და 
შეკრიბეს ისრაელიანთა უხუცესები. 39 თქვა აარონმა ყოველი 
სიტყვა, რაც უფალმა უთხრა მოსეს. და მოახდინა მოსემ 
სასწაულები ხალხის თვალწინ. 31 დაიჯერა ხალხმა და 
ირწმუნა, რომ მოხედა უფალმა ისრაელიანებს და დაინახა 
მათი ჩაგვრა. მუხლი მოიყარეს და თაყვანი სცეს. 


თავი 5 


1 მერე მივიდნენ მოსე და აარონი ფარაონთან და უთხრეს: ასე 
ამბობს უფალი ღმერთი ისრაელისა: გაუშვი ჩემი ხალხი, რომ 
დღესასწაული გამიმართონ უდაბნოში. 2 უთხრა ფარაონმა: ვინ 
არის უფალი, რომ დავუჯერო და გავუშვა ისრაელი? არც 
უფალი ვიცი და არც ისრაელს გავუშვებ. 3 უთხრეს: ებრაელთა 
ღმერთი გამოგვეცხადა. წავალთ უდაბნოში სამი დღის 
სავალზე და მსხვერპლს შევწირავთ ჩვენს ღმერთს, თორემ 
გაგვწყვეტს ჭირით ან მახვილით. “ უთხრა მათ ეგვიპტის მეფემ: 
რატომ აცდენთ, მოსე და აარონ, ხალხს საქმეს? წადით, 
შეუდექით თქვენს სამუშაოს. ? კვლავ უთხრა მათ ეგვიპტის 
მეფემ: მრავალრიცხოვანია ახლა ეს ხალხი, თქვენ კი გინდათ, 
მოაცდინოთ სამუშაოს. 9 უბრძანა იმავე დღეს ფარაონმა 
ხალხის ზედამხედველებსა და თავდგმურებს და უთხრა: 7 
აღარ მისცეთ ხალხს ბზე ალიზის მოსაზელად, როგორც გუშინ 
და გუშინწინ აძლევდით. წავიდნენ და თავად მოაგროვონ ბზე. 
8 ხოლო აგურების რაოდენობა, რამდენსაც გუშინ და გუშინწინ 
აკეთებდნენ, იმდენივე დაუწესეთ, არ მოუკლოთ, რადგან 
ზარმაცები არიან და ამიტომაც გაჰყვირიან, წავალთ, ჩვენს 
ღმერთს მსხვერპლს შევწირავთო! 3? გაუძნელდება შრომა მაგ 
ხალხს, საზრუნავი გაუჩნდება და ვეღარ მიუგდებს ყურს 
მაცდუნებელ სიტყვებს. 19 გავიდნენ ხალხის ზედამხედველები 
და თავდგმურები და გამოუცხადეს ხალხს: ასე თქვა ფარაონმა, 
აღარ მოგცემთო ბზეს, 11 წადით და თავად მოაგროვეთ ბზე, 
სადაც იპოვით. მოკლებით კი არაფერი მოაკლდება თქვენს 
სამუშაოს. 12 მოეფინა ხალხი მთელ ეგვიპტის ქვეყანას, რომ 
ბზის სანაცვლოდ ნამჯა შეეგროვებინათ. 13 ზედამხედველები კი 
აიძულებდნენ, ეუბნებოდნენ: ყოველდღიურად შეასრულეთ ის 
სამუშაო, რასაც მაშინ ასრულებდით, როცა ბზე გეძლეოდათ. 14 
სცემდნენ ისრაელიანთა გზირებს, რომლებიც მიჩენილი 
ჰყავდათ მათთვის ფარაონის მოხელეებს, და ეუბნებოდნენ: 
რატომ არ გაგიკეთებიათ დაწესებული რაოდენობის აგური, 


როგორც გუშინ და გუშინწინ, როგორც დღემდე აკეთებდით? 12 
მივიდნენ ისრაელიანთა გზირები და შეჰბღავლეს ფარაონს: 
ასე რად ექცევი შენს მორჩილთ? 15 ბზე აღარ ეძლევათ შენს 
მორჩილთ და მაინც გვეუბნებიან, აგურები აკეთეთო. აჰა, 
სცემენ შენს მორჩილთ. შენს ხალხს აწევს ცოდვა. 17 მიუგო: 
ზარმაცები ხართ, ზარმაცები. ამიტომ ამბობთ, წავალთ, 
მსხვერპლს შევწირავთო ჩვენს უფალს. 18 ახლა წადით და 
იმუშავეთ! ბზე არ მოგეცემათ, აგური კი იმდენივე უნდა 
მოგვცეთ. 1? დაინახეს ისრაელიანთა გზირებმა, რა ჭირშიც 
ჩაცვივდნენ, როცა ებრძანათ, არაფერი დააკლოთო 
ყოველდღიურად დასამზადებელი აგურების რაოდენობას. 29 
როცა ფარაონისგან გავიდნენ, შეეყარნენ მოსეს და აარონს, 
რომლებიც მათ შესახვედრად გამოსულიყვნენ. 21 უთხრეს: 
უფალმა დაგინახოთ და განგსაჯოთ, რომ შეაძულეთ ჩვენი 
თავი ფარაონს და მის მსახურებს, და ჩვენს ამოსახოცად 
მახვილი მიეცით ხელში. 22 მიბრუნდა უფლისკენ მოსე და 
თქვა: უფალო, რატომ უბოროტე ამ ხალხს? რატომ 
გამომგზავნე? 23 მას შემდეგ, რაც ფარაონთან მივედი, რომ 
შენი სახელით მელაპარაკნა, ბოროტად ექცევა ამ ხალხს 
ფარაონი. ხსნით კი, არ იხსენი შენი ხალხი. 


თავი 6 


1 უთხრა უფალმა მოსეს: ახლა დაინახავ, რას დავმართებ 
ფარაონს, რადგან მაგარი ხელი აიძულენსს მას გაუშვას ისინი 
და მაგარი ხელი აიძულებს გაყაროს მისი ქვეყნიდან. 2 
ელაპარაკა ღმერთი მოსეს და უთხრა: მე ვარ უფალი. 3 მე 
გამოვეცხადე აბრაამს, ისაკს და იაკობს, როგორც 
ყოვლადძლიერი ღმერთი (ელ შადაი). ხოლო ჩემი სახელი - 
უფალი - არ გამიმხელია მათთვის. “ აღთქმაც დავუდევი, რომ 
მივცემდი მათ ქანაანის ქვეყანას, მათი მდგმურობის ქვეყანას, 
სადაც მდგმურობდნენ. ? მევე ვისმინე ისრაელიანთა კვნესა, 
რომლებიც ეგვიპტელებს ჰყავთ დამონებული, და გავიხსენე 
ჩემი აღთქმა. 9 ამიტომ ამცნე ისრავლიანებს: მე ვარ უფალი, მე 
გამოგიყვანთ ეგვიპტელთა კირთებისგან, მე 
გაგათავისუფლებთ მათი მონობისგან, მე გიხსნით შემართული 
მკლავით და დიდი სასჯელების ძალით. 7 მიგიღებთ ჩემს ერად 
და ვიქნები თქვენი ღმერთი. გეცოდინებათ, რომ მე ვარ 
უფალი, თქვენი ღმერთი, ეგვიპტელთა კირთებისგან თქვენი 
გამომხსნელი. 8 მიგიყვანთ ქვეყანაში, რომელიც ფიცით 
აღვუთქვი აბრაამს, ისაკს და იაკობს. ახლა თქვენთვის მომიცია 
იგი დასამკვიდრებლად. მე ვარ უფალი. ? ასე ელაპარაკა მოსე 
ისრაელიანებტს, მაგრამ არ უსმინეს მოსეს, რადგან 
სულმოკლენი იყვნენ და შრომისაგან გატანჯულნი. 19 ასე 
უთხრა უფალმა მოსეს: 11 მიდი, უთხარი ფარაონს, ეგვიპტის 
მეფეს, გაუშვას ისრაელიანები თავისი ქვეყნიდან. 12 
ილაპარაკა მოსემ უფლის წინაშე და თქვა: აჰა, არ მისმინეს 
ისრაელიანებმა. როგორღა მომისმენს ფარაონი, მე ხომ 
ენაბრგვილი ვარ? 13 ელაპარაკა უფალი მოსეს და აარონს და 
ათქმევინა ფარაონისთვის, ეგვიპტის მეფისთვის, რომ გაეშვა 
ისრაელიანები ეგვიპტის ქვეყნიდან. 14 ესენი არიან თავ- 
თავიანთ მამისსახლთა უფროსები: რეუბენის ძენი, ისრაელის 
პირმშოსი: ხანოქი, ფალუ, ხეცრონი და მარმი. ესენია რეუბენის 
საგვარეულოები. 15 სიმონის ძენი: იემუელი, იამინი, ოჰადი, 


იაქინი, ცოხარი და საული, ქანაანელი დედაკაცის შვილი. 
ესენია სიმონის საგვარეულოები. 169 ესენია ლევის ძეთა 
სახელები თაობების მიხედვით: გერშონი, კეჰათი და მერარი. 
ლევის სიცოცხლის ხანი იყო ას ოცდაჩვიდმეტი წელი. 17 
გერშონის ძენი: ლიბნი და შიმყი თავ-თავისი საგვარეულოების 
მიხედვით. 18 კეჰათის ძენი: ყამრამი, ხებრონი და ყუზიელი. 
ხოლო კეჰათის სიცოცხლის ხანი იყო ას ოცდაცამეტი წელი. 19 
მერარის ძენი: მახლი და მუში. ესენია ლევის საგვარეულოები 
თაობათა მიხედვით. 29 შეირთო ყამრამმა იოქებედი, თავისი 
მამიდა, ცოლად და უშვა ქალმა აარონი და მოსე. ყამრამის 
სიცოცხლის ხანი იყო ას ოცდაჩვიდმეტი წელი. 21 იცჰარის 
ძენი: კორასი, ნეფეგი და ზიქრი. 2? ყუზიელის ძენი: მისაელი, 
ელცაფანი და სითრი. 23 შეირთო აარონმა ცოლად 
ელისაბედი, ამინადაბის ასული, ნახშონის და; უშვა ქალმა 
ნადაბი, აბიჰუ, ელიაზარი და ითამარი. 24 კორახის ძენი: 
ასირი, ელკანა, და აბიასაფი. ებენია კორახიანთა 
საგვარეულოები. 22 ითხოვა ელიაზარმა, აარონის ძემ, ცოლად 
ფუტიელის ერთ-ერთი ასული და უშვა ქალმა ფინხასი. ესენი 
არიან ლევიანთა მამამთავარნი თავ-თავისი საგვარეულოების 
მიხედვით. 25 ეს ის აარონი და მოსეა, რომელთაც უბრძანა 
უფალმა: გაიყვანეთ ისრაელიანები ეგვიპტის ქვეყნიდან 
მწყობრად. 27 ესენი ელაპარაკებოდნენ ფარაონს, ეგვიპტის 
მეფეს, რომ გაეყვანათ ისრაელიანები ეგვიპტიდან. ესენი 
იყვნენ მოსე და აარონი. 28 მაშინ იყო, რომ ელაპარაკებოდა 
უფალი მოსეს ეგვიპტის ქვეყანაში. 29 ელაპარაკა უფალი მოსეს 
და უთხრა: მე ვარ უფალი. რასაც გეუბნები, ყველაფერი 
უთხარი ფარაონს, ეგვიპტის მეფეს. 39 თქვა მოსემ უფლის 
წინაშე. მე ხომ ენაბრგვილი ვარ, როგორ მომისმენს ფარაონი? 


თავი 7 


1 უთხრა უფალმა მოსეს: იცოდე, ღმერთად დამიდგენიხარ 
ფარაონისთვის; შენი ძმა აარონი კი შენი ქადაგი იქნება. ? შენ 
იტყვი ყველაფერს, რასაც მე გიბრძანებ; ხოლო შენი ძმა 
აარონი ფარაონს ეტყვის, რომ გაუშვას ისრაელიანები 
ეგვიპტიდან. 3 გულს გავუსასტიკებ ფარაონს, გავამრავლებ 
ნიშნებსა და სასწაულებს ეგვიპტის ქვეყნად. “ არ მოგისმენთ 
ფარაონი; მაშინ ხელს მოვუჭერ ეგვიპტეს და დიდი სასჯელების 
ძალით გამოვიყვან ჩემს კრებულს, ჩემს ერს, ისრაელიანებს 
ეგვიპტის ქვეყნიდან. წ გაიგებს ეგვიპტე, რომ უფალი ვარ, 
როცა მოვუღერებ ხელს ეგვიპტეს და გამოვიყვან იქიდან 
ისრაელიანებს. 9 ასეც მოიქცნენ მოსე და აარონი; როგორც 
ნაბრძანები ჰქონდა მათთვის უფალს, ისე მოიქცნენ. 7 
ოთხმოცი წლის იყო მოსე და ოთხმოცდასამი წლისა აარონი, 
როცა ლაპარაკი დაუწყეს ფარაონს. 8 უთხრა უფალმა მოსეს 
და აარონს: ? თუ გეტყვით ფარაონი, სასწაული მოახდინეთო, 
უთხარი აარონს: აიღე შენი კვერთხი და წინ დაუგდე ფარაონს! 
გველად იქცევა კვერთხი. 19 მივიდნენ ფარაონთან მოსე და 
აარონი და ისე მოიქცნენ, როგორც უფალს ჰქონდა მათთვის 
ნაბრძანები. წინ დაუგდო აარონმა თავისი კვერთხი ფარაონს 
და მის მსახურებს, და იქცა გველად. 11 უხმო ფარაონმა 
ბრძენკაცებსა და ჯადოქრებს. და მათაც, ეგვიპტის 
გრძნეულებმა, თავიანთი ჯადოსნობით იგივე გააკეთეს. 12 
მოისროლეს თავ-თავიანთი კვერთხები და იქცნენ გველებად. 
მაგრამ შთანთქა აარონის კვერთხმა მათი კვერთხები. 13 
გაუსასტიკდა გული ფარაონს და არ უსმინა მათ, როგორც 
ნათქვამი ჰქონდა უფალს. 14 უთხრა უფალმა მოსეს: გული 
გაუქვავდა ფარაონს, უარს ამბობს ხალხის გაშვებაზე. 12 წადი 
დილით ფარაონთაინ; წყალზე გამოვა და შენც დახვდი 
ნილოსის პირას. კვერთხი, გველად რომ იქცა, ხელში გეჭიროს. 
16 უთხარი: უფალმა, ებრაელთა ღმერთმა, გამომგზავნა-თქო 
შენთან; გეუბნება, გაუშვი ჩემი ხალხი, რომ უდაბნოში თაყვანი 


მცენ. აჰა, ყურს არ მიგდებდი აქამდე. 17 ასე თქვა უფალმა: 
ამით მიხვდები, რომ უფალი ვარ: აჰა, ამ კვრთხს, ხელში რომ 
მიჭირავს, დავკრავ ნილოსის წყალს და სისხლად იქცევა. 18 
გაწყდება თევზი ნილოსში, აყროლდება ნილოსი და ვეღარ 
დალევენ ეგვიპტელები ნილოსის წყალს. 19? უთხრა უფალმა 
მოსეს: ასე უთხარი აარონს, აიღეთქო შენი კვერთხი და 
მოუღერე ხელი ეგვიპტის წყალს. მდინარეზე და ნაკადულებზე, 
ჭაობებზე და წყალთა ყოველ შესაკრებელზე, და იქცევიან 
სისხლად, სისხლი ჩადგება-თქო მთელ ეგვიპტის ქვეყანაში, 
ხეში თუ ქვაში. 29 ისე მოიქცნენ მოსე და აარონი, როგორც 
უფლისაგან ჰქონდათ ნაბრძანები. მოიქნია კვერთხი და 
დაჰკრა ნილოსის წყალს ფარაონისა და მისი მსახურების 
თვალწინ, და იქცა სისხლად ნილოსის წყალი. 21 ამოწყდა 
თევზი ნილოსში, აყროლდა ნილოსი და ვეღარ სვამდნენ 
ეგვიპტელები ნილოსის წყალს. სისხლი ჩადგა მთელ ეგვიპტის 
ქვეყანაში. 22 იგივე მოიმოქმედეს ეგვიპტელმა გრძნეულებმა 
თავიანთი ჯადოსნობით. გაუსასტიკდა გული ფარაონს და არ 
უსმინა მათ, როგორც ნათქვამი ჰქონდა უფალს. 23 პირი 
იბრუნა ფარაონმა და წავიდა სახლში. არც ამას შეუძრავს მისი 
გული. 24 იწყეს თხრა ეგვიპტელებმა ნილოსის გასწვრივ, 
სასმელი წყალი რომ ეპოვათ, რადგან ვეღარ სვამდნენ 
ნილოსის წყალს. 225 შვიდმა დღემ განვლო მას მერე, რაც 
უფალმა დაჰკრა ნილოსს. 


თავი 8 


1 და უთხრა უფალმა მოსეს: მიდი ფარაონთან და უთხარი, ასე 
ამბობს-თქო უფალი: გაუშვი ჩემი ხალხი, რათა თაყვანი მცენ. 2 
თუ უარს იტყვის გაშვებაზე, გომბეშოებით მოვწყლავ მთელ 
შენს ქვეყანას. 3 გომბეშოები აფუთფუთდებიან ნილოსში, 
ამოვლენ და შეესევიან შენს სახლს, შენს საძილე ოთახს, შენს 
საწოლს, შენს მორჩილთა სახლებს, შენს ხალხს, შენს 
თონეებსა და შენს ვარცლებს. “ შემოგახტებათ გომბეშოები 
თავად შენ, შენს ხალხს და ყველა შენს მორჩილს. ? უთხრა 
უფალმა მოსეს: უთხარი აარონს: მოუღერე კვერთხიანი ხელი 
მდინარეებს, ნაკადულებს და ჭაობებს და ამოასხი გომბეშოები 
ეგვიპტის ქვეყნად. 9 მოუღერა ხელი აარონმა ეგვიპტის წყლებს 
და ამოვიდნენ გომბეშოები და დაფარეს ეგვიპტის ქვეყანა. 7 
იგივე მოიმოქმედეს გრძნეულებმა თავიანთი ჯადოსნობით: 
ამოასხეს გომბეშოები ეგვიპტის ქვეყნად. 8 იხმო ფარაონმა 
მოსე და აარონი და უთხრა: შეევედრეთ უფალს, რომ 
მოგვაცილოს გომბეშოები მე და ჩემს ხალხს. მაშინ გავუშვებ 
თქვენს ხალხსაც და შესწირონ მსხვერპლი უფალს. 9? უთხრა 
მოსემ ფარაონს: მიბრძანე, როდის შევევედრო შენთვის და 
შენს მორჩილთათვის, შენი ხალხისთვის, რომ მოგაშოროს 
გომბეშოები შენ და შენს სახლებს, და მხოლოდ ნილოსში 
დარჩნენ? 19 უთხრა: ხვალ. უთხრა მოსემ: შენი სიტყვისამებრ 
იყოს! რათა იცოდე, რომ ვერავინ შეედრება ჩვენს უფალ 
ღმერთს. 11 მოგცილდებიან გომბეშოები შენ და შენს სახლებს, 
შენს მორჩილთ და შენს ხალხს; მხოლოდ ნილოსში 
დარჩებიან. 12 გამოვიდნენ მოსე და აარონი ფარაონისგან. 
შეჰღაღადა უფალს მოსემ გომბეშოების გამო, ფარაონისთვის 
რომ ჰყავდა მისეული. 13 აასრულა უფალმა მოსეს სიტყვა და 
ამოწყდნენ გომბეშოები სახლებში, ეზოებში და მინდვრებში. 14 
გროვებად დაყარეს და აქოთდა ქვეყანა. 12 დაინახა 
ფარაონმა, სული რომ მოითქვა ქვეყანამ და გაისასტიკა გული: 
არ მოუსმინა მათ, როგორც ნათქვამი ჰქონდა უფალს. 19 


უთხრა უფალმა მოსეს: უთხარი აარონს, მოიღერე კვერთხი და 
დაჰკარი მიწას და მუმლი მოედება მთელ ეგვიპტეს. 17 ასეც 
მოიქცა: მოიღერა აარონმა კვერთხიანი ხელი და დაჰკრა 
მიწას, და მოედო მუმლი კაცსა და პირუტყვს, მთელი მიწა 
მუმლად იქცა ეგვიპტის ქვეყანაში. 18 იხმარეს თავიანთი 
ჯადოსნობა გრძნეულებმა, რომ გამოედევნათ მუმლი, მაგრამ 
ვერ შეძლეს, და ეხვია მუმლი მიწას და პირუტყვს. 19 უთხრეს 
გრძნეულებმა ფარაონს: ეს ღვთის ხელია! გაუსასტიკდა გული 
ფარაონს და არ შეისმინა მათი, როგორც ნათქვამი ჰქონდა 
უფალს. 29 უთხრა უფალმა მოსეს: წადი დილაადრიანად და 
წარუდექი ფარაონს, როცა წყალზე ჩამოვა; უთხარი, ასე 
ამბობს-თქო უფალი: გაუშვი ჩემი ხალხი, რომ თაყვანი მცეს. 21 
თუ არ გაგიშვია ჩემი ხალხი, ბუზანკალს მოგისევ შენ და შენს 
მსახურებს, შენს ხალხს, შენს სახლებს და აივსება ბუზანკალით 
ეგვიპტელთა სახლები და ის მიწაც, სადაც ისინი არიან. 22 
გამოვარჩევ იმ დღეს გოშენის მხარეს, სადაც დგას ჩემი ხალხი, 
რომ არ შეაღწიოს იქ ბუზანკალმა, ვინძლო დარწმუნდე, რომ 
ქვეყნის შუაგულში ვარ მე, უფალი. 23 გამოვარჩევ ჩემს ხალხს 
შენი ხალხისგან. ხვალ მოხდება ეს სასწაული. 24 ასეც გააკეთა 
უფალმა. შეესია უთვალავი ბუზანკალი ფარაონის სახლს, მის 
მორჩილთა სახლებს, მთელ ეგვიპტის ქვეყანას. იღუპებოდა 
ქვეყანა ბუზანკალისგან. 22 უხმო ფარაონმა მოსეს და აარონს 
და უთხრა: წადით, შესწირეთ მსხვერპლი თქვენს ღმერთს ჩემს 
ქვეყანაში. 29 უთხრა მოსემ: ვერ ვიზამთ ამას, რადგან 
სისაძაგლეა ეგვიპტელთათვის ჩვენი მსხვერპლშეწირვა 
უფლის, ჩვენი ღმერთისადმი. ხომ ჩაგვქოლეს, თუ შევწირეთ 
ეგვიპტელთათვის საძაგელი მსხვერპლი მათ თვალწინ! 27 სამი 
დღის სავალზე გავალთ უდაბნოში და იქ შევწირავთ 
მსხვერპლს უფალს, ჩვენს ღმერთს, როგორც თავად 
გვიბრძანებს. 28 უთხრა ფარაონმა: გაგიშვებთ და შესწირეთ 
მსხვერპლი თქვენს ღმერთს უდაბნოში, ოღონდ შორს ნუ 
წახვალთ. ილოცეთ ჩემთვის. 29 უთხრა მოსემ: აჰა, გავდივარ 
შენგან და შევევედრები უფალს, რომ ხვალვე მოაშოროს 
ბუზანკალი ფარაონს, მის მსახურებს და მის ხალხს. ოღონდ 


აღარ მოიტყუოს ფარაონმა და გაუშვას ხალხი უფლისათვის 
მსხვერპლის შესაწირად. 39 გავიდა მოსე ფარაონისგან და 
შეევედრა უფალს. 31 შეიწყნარა უფალმა მოსეს ვედრება და 
მოაშორა ბუზანკალი ფარაონს, მის მორჩილთ და მის ხალხს. 
ერთიც არ დარჩენილა. 32 გაისასტიკა გული ფარაონმა 
ამჯერადაც და არ გაუშვა ხალხი. 


თავი 9 


1 უთხრა უფალმა მოსეს: წადი ფარაონთან და ელაპარაკე. ასე 
ამბობს-თქო უფალი, ებრაელთა ღმერთი: გაუშვი ჩემი ხალხი, 
რათა მემსახურონ. ? თუ უარს იტყვი მათ გაშვებაზე და კიდევ 
დააკავებ, 3 დაჰკრავს უფლის ხელი შენს საქონელს, მინდვრად 
რომ გყავს - ცხენებს, სახედრებს, აქლემებს, ცხვარ-ძროხას. 
გაჩნდება საშინელი ჭირი. 4 გამოარჩევს უფალი ისრაელიანთა 
საქონელს ეგვიპტელთა საქონელისაგან და არაფერი 
დაეხოცებათ ისრაელიანებს. ? დანიშნა დრო უფალმა და თქვა: 
ხვალ აღასრულებს ამ საქმეს უფალი ქვეყანაში. 9 აღასრულა 
უფალმა ეს საქმე მეორე დღეს და გაწყდა ეგვიპტელთა 
საქონელი, ხოლო ისრაელიანთა საქონელში არც ერთი სული 
არ დაღუპულა. 7 გაგზავნა ამბის გასაგებად ფარაონმა და, აჰა, 
არც ერთი სული არ იყო დაღუპული ისრაელის საქონელში. 
გაისასტიკა გული ფარაონმა და არ გაუშვა ხალხი. 8 უთხრა 
უფალმა მოსეს და აარონს: აიღეთ სავსე პეშვი ქურის ნაცარი 
და ცისკენ ააფრქვიოს მოსემ ფარაონის თვალწინ. ? მტვრად 
მოეფინება იგი მთელ ეგვიპტის ქვეყანას და ყვავილის 
მუწუკებად გამოეყრება კაცსა და პირუტყვს მთელ ეგვიპტის 
ქვეყანაში. 1? აიღეს ქურის ნაცარი და წარუდგნენ ფარაონს. 
ააფრქვია მოსემ ნაცარი ცისკენ და გამოეყარა კაცსა და 
პირუტყვს ყვავილის მუწუკები. 11 ვერაფერს გახდნენ 
გრძნეულები მოსესთან, რადგან გამონაყარი ჰქონდათ 
გრძნეულებსაც და მთელ ეგვიპტეს. 1? გაუსასტიკა უფალმა 
გული ფარაონს და არ უსმინა მათ ფარაონმა, როგორც 
ნათქვამი ჰქონდა მოსესთვის უფალს. 13 უთხრა უფალმა მოსეს: 
ადექი დილაადრიანად, წარუდექი ფარაონს და უთხარი: ასე 
ამბობს-თქო უფალი, ებრაელთა ღმერთი: გაუშვი ჩემი ხალხი, 
რომ მემსახუროს. 14 თორემ ამჯერად ყოველგვარ სენს შევყრი 
შენს გულს, შენს მორჩილთ და შენს ხალხს, რათა გეცოდინოთ, 
რომ არავინ არის ჩემი სწორი მთელს ქვეყანაზე. 15 აი, ახლავე 
მოვიღერებდი ხელს და მოგსპობდით შავი ჭირით შენ და შენს 


ხალხს, და წარიხოცებოდით ამ ქვეყნიდან. 19 მაგრამ მხოლოდ 
იმისთვის დაგარჩენ, რომ გიჩვენო ჩემი ძალა და ემცნოს ჩემი 
სახელი მთელს ქვეყანას. 17 აქამდე აბუჩად იგდებ ჩემს ერს და 
არ უშვებ. 18 აჰა, ჩამოვყრი ხვალ ამ დროს მაგარ სეტყვას, 
რომლის მსგავსი არ უნახავს ეგვიპტის ქვეყანას მისი 
დაფუძნებიდან დღემდე. 13? ახლა მიხედე შენს საქონელს და 
ყველაფერს, რაც მინდვრადა გყავს; ყოველი კაცი და 
პირუტყვი, რაც კი გარეთ დარჩება და ჭერს არ შეეფარება, 
დაისეტყვება და მოისპობა. 29 ვინც შეუშინდა ფარაონის 
მორჩილთაგან უფლის სიტყვას, ჭერქვეშ შეაფარა თავისი 
ყმები და საქონელი. 21 ხოლო ვინც არად ჩააგდო უფლის 
სიტყვა, მინდორში დატოვა თავისი ყმები და საქონელი. 22 
უთხრა უფალმა მოსეს: ცისკენ მოიღერე ხელი და დაისეტყვება 
მთელი ეგვიპტე, კაცი, პირუტყვი და მინდვრის ბალახი 
ეგვიპტის ქვეყანაში. 23 ცისკენ მოიღერა მოსემ თავისი კვერთხი 
და გამოსცა უფალმა გრგვინვა და სეტყვა. ცეცხლმა დაუარა 
დედამიწას და დასეტყვა უფალმა ეგვიპტის ქვეყანა. 24 
მოდიოდა სეტყვა და ცეცხლი გიზგიზებდა სეტყვაში, ძალზე 
მაგარი იყო სეტყვა, მისი მსგავსი არ მოსულა ეგვიპტის 
ქვეყანაში, რაც იქ ხალხი სახლობს. 2? ყველაფერი გაანადგურა 
სეტყვამ ეგვიპტის ქვეყნად, რაც კი გარეთ დარჩა, კაციდან 
პირუტყვამდე; მინდვრის მთელი ბალახი გაანადგურა სეტყვამ 
და მინდორში მდგარი ყველა ხე დალეწა. 26 მხოლოდ გოშენის 
მხარე არ დასეტყვილა, სადაც ისრაელიანები ცხოვრობდნენ. 
27 დაიბარა ფარაონმა მოსე და აარონი და უთხრა: ახლა კი 
ვხედავ, რომ შემიცოდავს; მართალია უფალი - დავაშავეთ მე 
და ჩემმა ხალხმა. 28 შეევედრეთ უფალს, შეწყდეს ღვთის 
გრგვინვა და სეტყვა, და გაგიშვებთ; მეტს აღარ დაყოვნდებით. 
29 უთხრა მოსემ: როგორც კი გავალთ ქალაქიდან, ხელს 
გავიწვდი უფლისკენ და შეწყდება გრგვინვა და გადიღებს 
სეტყვაც, ვინძლო მიხვდე, რომ უფლისაა ეს ქვეყანა. 39 მაგრამ 
ვიცი, რომ ჯერ კიდევ არ შეუშინდებით უფალ ღმერთს შენ და 
შენი მორჩილნი. 31 განადგურდა სელი და ქერი, რადგან ქერი 
ათავთავებული იყო და სელი ყვაოდა. 32 ხორბალი და ასლი 


არ განადგურებულა, რადგან საგვიანო იყო. 33 გავიდა მოსე 
ფარაონისგან ქალაქის გარეთ და გაიწოდა ხელი უფლისაკენ. 
შეწყდა გრგვინვა და სეტყვა და წვიმის წვეთიც აღარ დაცემულა 
მიწაზე. 34 დაინახა ფარაონმა, რომ შეწყდა წვიმა, გრგვინვაც 
და სეტყვაც, და კვლავ შესცოდა. გაიქვავეს გული მან და მისმა 
მორჩილებმა. 32 გაუსასტიკდა გული ფარაონს და არ გაუშვა 
ისრაელიანები, როგორც ნათქვამი ჰქონდა მოსესთვის უფალს. 


თავი 10 


1 უთხრა უფალმა მოსეს: მიდი ფარაონთან, რადგან ეს მე 
ვიყავი, გული რომ გავუქვავე ფარაონს და მის მორჩილებს, 
რომ მომეხდინა ეს ჩემი სასწაულები მათ ქვეყანაში, 2 რომ 
გეამბნა შენი შვილისა და შვილთაშვილისთვის, როგორ 
გავუსწორდი ეგვიპტეს და რა სასწაულები მოვუვლინე მას, რომ 
გცოდნოდათ, რომ უფალი ვარ. 3 მივიდნენ მოსე და აარონი 
ფარაონთან და უთხრეს: ასე თქვა უფალმა, ებრაელთა 
ღმერთმა: როდემდის უნდა მეურჩებოდე? გაუშვი ჩემი ერი, 
რომ მემსახურონ. “ თუ კიდევ იურჩებ და არ გაუშვებ ჩემს ერს, 
ხვალვე კალიას მივუსევ შენს სამფლობელოს. ? დაფარავს 
მიწის პირს და შეუძლებელი გახდება მიწის ხილვა; შეგიჭამთ 
ყველაფერს, რაც სეტყვას გადაურჩა, ხეებს, მინდვრად რომ 
გეზრდებათ. 5 აავსებენ შენს სახლებს, შენს მორჩილთა 
სახლებს, ყველა ეგვიპტელის სახლს, - რასაც არ მოსწრებია 
შენი მამა-პაპა იმ დღიდან, რაც არსებობენ ამქვეყნად. 
გაბრუნდა მოსე და გავიდა ფარაონისგან. 7 უთხრეს ფარაონს 
მისმა მორჩილებმა: როდემდის ვითმინოთ ეს სატანჯველი? 
გაუშვი ეგ ხალხი და ემსახურონ თავიანთ უფალ ღმეთთს. 
ვეღარ მიხვდი, რომ იღუპება ეგვიპტე? 8? დააბრუნეს მოსე და 
აარონი ფარაონთან და უთხრა მათ ფარაონმა: წადით და 
ემსახურეთ თქვენს უფალ ღმერთს. ვინ და ვინ წავა? ? უთხრა 
მოსემ: ჩვენი ბავშვებითა და მოხუცებითურთ წავალთ. ჩვენი 
ქალ-ვაჟებითა და ცხვარ-ძროხითურთ წავალთ, რადგან 
საუფლო დღესასწაული გვაქვს. 19 უთხრა მათ ფარაონმა: ისე 
უფალი იყოს თქვენთან, როგორც მე თქვენ ბავშვებიანად 
გაგიშვათ. იცოდეთ, ბოროტს ეპირებით! 11 ასე არ იქნება. 
მხოლოდ მამაკაცები წადით და ემსახურეთ უფალს, რაკი ამას 
ესწრაფით. და გაყარეს ისინი ფარაონისგან. 12 უთხრა უფალმა 
მოსეს: მოუღერე ხელი ეგვიპტის ქვეყანას კალიის 
გამოსახმობად და შეესიოს კალია ეგვიპტის ქვეყანას; 
გადაჭამოს ქვეყნის მთელი ბალახი, რაც სეტყვას გადაურჩა. 13 


მოუღერა კვერთხი მოსემ ეგვიპტის ქვეყანას და მოდენა 
უფალმა აღმოსავლეთის ქარი ქვეყნად; ქროდა ქარი მთელს 
დღესა და მთელს ღამეს. დადგა დილა და მოასია 
აღმოსავლეთის ქარმა კალია. 14 შეესია უთვალავი კალია 
ეგვიპტის ქვეყანას და მოეფინა მის ყოველ კუთხეს. არც 
მანამდე და არც მას მერე გამოჩენილა ამდენი კალია. 12 
დაფარა მთელი მიწის პირი და გადაშავდა მიწა; გადაჭამა 
ქვეყნის მთელი ბალახი და ხის ყველა ნაყოფი, რაც სეტყვას 
გადაურჩა. არ შერჩენია სიმწვანე არც ხეს, არც მინდვრის 
ბალახს მთელს ეგვიპტის ქვეყანაში. 106 სასწრაფოდ მოუხმო 
ფარაონმა მოსეს და აარონს და უთხრა: ცოდვილი ვარ უფლის, 
თქვენი ღვთისა და თქვენ წინაშე. 17 ერთხელ კიდევ მომიტევეთ 
ცოდვა, შეევედრეთ თქვენს უფალ ღმერთს, ოღონდაც 
ამარიდოს ეს სიკვდილი. 18 გამოვიდა მოსე ფარაონისგან და 
შეევედრა უფალს. 19 შემოაქცია უფალმა აღმოსავლეთის 
ძლიერი ქარი და წაიღო ქარმა კალია და ჩაყარა მეწამულ 
ზღვაში. ერთი კალიაც არ დარჩენილა ეგვიპტის მხარეში. 29 
გაუსასტიკა უფალმა გული ფარაონს და არ გაუშვა ფარაონმა 
ისრაელიანები. 21 უთხრა უფალმა მოსეს: ცისკენ შემართე 
ხელი და ჩამოწვება წყვდიადი ეგვიპტის ქვეყანაში, ხელით 
შესაგრძნობი წყვდიადი. 2? ცისკენ შემართა ხელი მოსემ და 
ჩამოწვა უკუნი წყვდიადი მთელს ეგვიპტის ქვეყანაში, და იდგა 
სამ დღეს. 232 ერთმანეთს ვერ ხედავდნენ, სამ დღეს არავინ 
დაძრულა ადგილიდან; ხოლო ისრაელიანებს სინათლე 
ჰქონდათ თავიანთ სამყოფელში. 24 უხმო ფარაონმა მოსეს და 
უთხრა: წადით და ემსახურეთ უფალს, ოღონდ ცხვარ-ძროხა 
დარჩეს, ბავშვები კი თან წაიყოლეთ. 23 უთხრა მოსემ: შენც 
უნდა მოგვცე საკლავი და აღსავლენი, რომ ჩვენს უფალს, 
ღმერთს შევწიროთ. 25 ჩვენი საქონელიც უნდა წამოგვყვეს, 
ერთი ჩლიქიც არ უნდა დარჩეს; მათგან გამოვარჩევთ 
შესაწირავს უფლის, ჩვენი ღვთისათვის. სანამ იქ არ 
მივსულვართ, არ ვიცით, როგორ უნდა ვემსახუროთ უფალს. 27 
გაუსასტიკა უფალმა გული ფარაონს და არ ინება მათი გაშვება 
ფარაონმა. 28 უთხრა ფარაონმა: მომწყდი თავიდან! 


ფრთხილად იყავი, თვალით აღარ დამენახო, თორემ 
იმდღესვვ მოკვდები, რა დღესაც დამენახვები. 29? მიუგო მოსემ: 
სწორს ამბობ: მეტს აღარ დაგენახვები. 


თავი 11 


1 უთხრა უფალმა მოსეს: კიდევ ერთ სასჯელს მოვუვლენ 
ფარაონს და ეგვიპტეს და მერე გაგიშვებთ აქედან ფარაონი. 
არათუ გაგიშვებთ, საბოლოოდ გაგყრით აქედან. 2 დაარიგე 
ხალხი, რომ ინათხოვროს ყოველმა კაცმა თავისი მეზობელი 
კაცისგან და ყოველმა ქალმა თავისი მეზობელი ქალისგან 
ვერცხლისა და ოქროს ჭურჭელი და სამოსელი. 3 მადლი 
აპოვნინა უფალმა ერს ეგვიპტელთა თვალში; მოსეც დიდ 
კაცად იყო შერაცხილი ეგვიპტის ქვეყნად ფარაონის 
მორჩილთა და ხალხის თვალში. “ თქვა მოსემ: ასე ამბობს 
უფალი: შუაღამისას გამოვალ შუაგულ ეგვიპტეში. ? მოკვდება 
ყოველი პირმშო ეგვიპტის ქვეყნად ტახტზე მჯდომარე 
ფარაონის პირმშოდან პირმშომდე მხევლისა, ხელსაფქვავებს 
რომ უზის; მოკვდება ყოველი პირუტყვის პირველმოგებული. 9 
ატყდება დიდი გლოვა მთელს ეგვიპტეში, რომლის მსგავსი არ 
ყოფილა და არც იქნება. 7 ხოლო ისრაელიანებს - კაციდან 
პირუტყვამდე - ძაღლიც არ შეუყეფს, რათა გეცოდინოთ, რომ 
ზღვარი დასდო უფალმა ეგვიპტელთა და ისრაელიანთა 
შორის. 8 ჩამოვლენ ჩემთან ეგ შენი მორჩილნი, თაყვანს 
მცემენ და მეტყვიან: გადით შენ და მთელი შენი ხალხი, შენს 
კვალზე მავალი. მხოლოდ ამის მერე გავალ. და გავიდა 
ფარაონისგან მოსე, განრისხებული. ? უთხრა უფალმა მოსეს: 
იმიტომ არ მოგისმენთ ფარაონი, რომ გამრავლდეს ჩემი 
სასწაულები ეგვიპტის ქვეყნად. 19 მოახდინეს ეს სასწაულები 
მოსემ და აარონმა ფარაონის თვალწინ, მაგრამ გაუსასტიკა 
უფალმა გული ფარაონს და არ გაუშვა მან ისრაელიანები 
თავისი ქვეყნიდან. 


თავი 12 


1 უთხრა უფალმა მოსეს და აარონს ეგვიპტის ქვეყანაში: 2 
თვეთა დასაბამი იყოს თქვენთვის ეს თვე, პირველი თვე იყოს 
იგი თქვენთვის წელიწადის თვეებში. 3 ასე უთხარით ისრაელის 
მთელს საზოგადოებას: ამ თვის მეათე დღეს მამისსახლზე 
თითოეულმა თითო კრავი ან თიკანი დაიგულოს. ერთი კრავი 
ან თიკანი სახლზე. 4 თუ კრავის შესაჭმელად მცირეა სახლი, 
შეუამხანაგდნენ ერთმანეთს კარის მეზობლები და სულადობის 
მიხედვით აიყვანონ კრავი. ვარაუდი იქონიეთ, ვის რამდენის 
შეჭმა შეუძლია. ? საღი, მამალი, ერთწლიანი უნდა იყოს კრავი 
ან თიკანი. 9 ამ თვის მეთოთხმეტე დღემდე შეინახონ; მერე 
დაკლას ისრაელის მთელმა საზოგადოებამ საღამოხანს. 7 
აიღონ მისი სისხლი და სცხონ იმ სახლის ორთავე წირთხლსა 
და კარისთავს, სადაც შეუდგებიან ჭამას. 8 იმავე ღამეს შეჭამონ 
ცეცხლზე შემწვარი ხორცი და ხმიადი; მწარე ბალახი შეატანონ. 
?– ნუ შეჭამთ ნახევრადშემწვარს ან წყალში მოხარშულს; 
მხოლოდ ცეცხლზე შემწვარი ჭამეთ თავფეხიანად და 
შიგნეულიანად. 190 დილისთვის ნუ მოირჩენთ; რაც მოგრჩებათ, 
ცეცხლში დაწვით. 11 ამგვარად ჭამეთ: წელზე სარტყელი 
გერტყათ, ფეხზე გიცვათ, ჯოხი გეჭიროთ ხელში. აჩქარებით 
ჭამეთ. საუფლო პასექია ეს. 12 მოვივლი იმ ღამით ეგვიპტის 
ქვეყანას და მოვაკვდინებ ყოველ პირმშოს ეგვიპტის ქვეყანაში 
კაციდან პირუტყვამდე, და განვსჯი ყველა ეგვიპტელ ღმერთს. 
მე ვარ უფალი. 13 სისხლი გქონდეთ ნიშნად სახლებზე, სადაც 
ცხოვრობთ; დავინახავ სისხლს და გვერდს აგივლით. არ 
მოგეკარებათ დამღუპველი სენი, როცა ეგვიპტელთა 
შემუსრვას დავიწყებ. 1“ სამახსოვროდ დაითქვით ეს დღე, 
იდღესასწაულეთ იგი საუფლო დღესასწაულად თაობიდან 
თაობაში. სამარადისო წესად დაიდეთ ეს დღესასწაული. 12 
შვიდ დღეს ჭამეთ ხმიადი; პირველი დღიდანვე აღიკვეთეთ 
საფუარი სახლებში, რადგან ვინც კი შეჭამს საფუარიანს 
პირველი დღიდან მეშვიდე დღემდე, მოიკვეთება იგი 


ისრაელიდან. 15 პირველ დღეს წმიდა წვეულება გქონდეთ, 
მეშვიდე დღესაც წმიდა წვეულება გქონდეთ; ამ დღეებში არა 
საქმე არ გაკეთდეს; რაც თითოეულს საჭმელად გჭირდებათ, 
მხოლოდ ის გაკეთდეს. 17 დაიცავით უფუარობა, რადგან 
სწორედ ამ დღეს გამოვიყვანე თქვენი მხედრობა ეგვიპტის 
ქვეყნიდან; დაიცავით ეს დღე თაობიდან თაობაში სამარადისო 
წესად. 18 ამ თვეში მეთოთხმეტე დღის საღამოდან 
ოცდამეერთე დღის საღამომდე ხმიადი ჭამეთ. 19 შვიდ დღეს 
არ უნდა იპოვებოდეს თქვენს სახლებში საფუარი, რადგან ვინც 
კი საფუარიანს შეჭამს, მოიკვეთება ისრაელის 
საზოგადოებიდან, როგორც მდგმური, ისე ქვეყნის მკვიდრი. 29 
საფუარიანი არაფერი ჭამოთ; ყველგან, სადაც კი მოგიხდებათ 
ცხოვრება, მხოლოდ ხმიადი ჭამეთ. 21 უხმო მოსემ მთელი 
ისრაელის უხუცესობას და უთხრა: წამოასხით ცხვარი თქვენ- 
თქვენი საგვარეულოსთვის და დაკალით პასექი. 22 აიღეთ 
უსუპის კონა, ამოავლეთ სისხლიან თასში და სცხეთ სისხლი 
კარისთავსა და ორთავე წირთხლს სისხლიანი თასიდან. 
დილამდე არავინ გახვიდეთ კარში. 23 ჩამოივლის უფალი 
ეგვიპტის შესამუსრავად, დაინახავს სისხლს კარისთავზე და 
ორთავე წირთხლზე და გვერდს აუვლის უფალი თქვენს კარს, 
არ შეუშვებს დამღუპველს თქვენს სახლებში თქვენს 
შესამუსრავად. 24“ წესად დაიცავით ეს თქვენთვის და თქვენი 
შვილებისთვის, სამარადისოდ. 22 როდესაც მიხვალთ იმ 
ქვეყანაში, რომელსაც უფალი მოგცემთ თავისი სიტყვისამებრ, 
იქაც დაიცავით ეს მსახურება. 29 თუ შეგეკითხნენ თქვენი 
შვილები, ეს რა მსახურება გაქვთო, 27 ეტყვით: პასექის 
მსხვერპლია-თქო უფლისადმი, რომელმაც გვერდი აუარა 
ისრაელიანთა სახლებს ეგვიპტეში, როცა მუსრავდა ეგვიპტეს, 
და იხსნა-თქო ჩვენი სახლები. მუხლი მოიყარა ხალხმა და 
თაყვანი სცა. 28 წავიდნენ ისრაელიანები და აღასრულეს; 
როგორც უბრძანა უფალმა - მოსეს და აარონს, ისე 
აღასრულეს. 2? შუაღამისას მოაკვდინა უფალმა ყოველი 
პირმშო ეგვიპტის ქვეყანაში, ტახტზე მჯდომარე ფარაონის 
პირმშოდან დილეგში მჯდარი პატიმრის პირმშომდე და 


პირუტყვის ყოველი პირველმოგებული. 39 ფეხზე დადგნენ იმ 
ღამით ფარაონი, მისი მორჩილები და მთელი ეგვიპტე; შეიქნა 
დიდი გლოვა ეგვიპტეში, რადგან არ იყო სახლი, სადაც 
მკვდარი არ ჰყოლოდათ. 31 იხმო ფარაონმა მოსე და აარონი 
ღამითვე და უთხრა: ადექით და გაეცალეთ ჩემს ხალხს შენც და 
ისრაელიანებიც. წადით, ემსახურეთ უფალს, როგორც 
ამბობდით. 32 თქვენი ცხვარ-ძროხაც წაიყვანეთ, როგორც 
ამბობდით, წადით და მეც დამლოცეთ. 33 აიძულეს 
ეგვიპტელებმა ხალხი, სწრაფად გასულიყვნენ ქვეყნიდან, 
რადგან ფიქრობდნენ, ამოვწყდებითო ყველანი. 34 წაიღო 
ხალხმა ჯერ კიდევ უფუარი ცომი; ვარცლები სამოსლით შეკრეს 
და ზურგზე მოიკიდეს. 35 მოსეს სიტყვისამებრ მოიქცნენ 
ისრაელიანები: ინათხოვრეს ეგვიპტელთაგან ვერცხლისა და 
ოქროს ჭურჭელი და სამოსელი. 30 მადლი აპოვნინა უფალმა 
ხალხს ეგვიპტელთა თვალში და მათაც ათხოვეს. ასე 
გაძარცვეს მთელი ეგვიპტე. 37 დაიძრნენ ისრაელიანები 
რამსესიდან სუქოთისკენ - ბავშვებს გარდა ექვსასი ათასამდე 
ქვეითი კაცი. 38 თან გაჰყვა მათ უამრავი ჭრელი ხალხი, ცხვარ- 
ძროხა, ურიცხვი საქონელი. 39 დააცხვეს ეგვიპტიდან 
წამოღებული ცომისაგან ხმიადის კოკრები; ვერ მოასწრო 
ცომმა აფუება, რადგან არ დააყენეს ისინი და გამოყარეს 
ეგვიპტიდან, ისე რომ საგზალიც არ გაუმზადებიათ. 49 ოთხას 
ოცდაათი წელი ცხოვრობდნენ ისრაელიანები ეგვიპტეში. “1 
გასრულდა ოთხას ოცდაათი წელი და სწორედ ამ დღეს 
გამოვიდა უფლის მთელი მხედრობა ეგვიპტიდან. 42 საუფლო 
დღესასწაულის არის ეს ღამე, როცა გამოიყვანა ისინი 
ეგვიპტის ქვეყნიდან; უნდა იდღესასწდლონ ეს ღამე 
ისრაელიანებმა თაობიდან თაობაში. 43 უთხრა უფალმა მოსეს 
და აარონს: ასეთია პასექის წესი: უცხოთესლმა არ უნდა ჭამოს 
იგი. “/“ ვერცხლით ნაყიდმა ყოველმა ყმამ, თუ 
წინდაცვეთილია, ჭამოს. 42 ხიზანმა და ქირისკაცმა არ უნდა 
ჭამოს. 45 ერთ ჭერქვეშ უნდა შეიჭამოს; ხორცი სახლიდან 
გარეთ არ უნდა გაიტანოთ, არც ძვლები არ უნდა 
დაამტვრიოთ. 47 ისრაელის მთელმა საზოგადოებამ უნდა 


შეასრულოს ეს. 48 თუ ვინმე მდგმურად დაგიდგათ და დააპირა 
საუფლო პასექის გამზადება, წინდააცვეთინე მის ყოველ 
მამაკაცს, და მხოლოდ ამის შემდეგ შეასრულოს წესი და 
ქვეყნის მკვიდრად შეირაცხება იგი. წინადაუცვეთელმა არ უნდა 
ჭამოს. 4? ერთი რჯული ექნეს მკვიდრსა და მდგმურს, თქვენ 
შორის რომ დგას. 29 აღასრულეს ისრაელიანებმა; როგორც 
უფალმა უბრძანა მოსეს და აარონს, ისე აღასრულეს. 21 


სწორედ ამ დღეს გამოიყვანა უფალმა ეგვიპტის ქვეყნიდან 
მწყობრად ისრაელიანები. 


თავი 13 


1 ასე უთხრა უფალმა მოსეს: ? წმიდა ჰყავი ჩემთვის 
ისრაელიანთა ყოველი პირმშო, საშოს გამღები, კაციდან 
პირუტყვამდე. ჩემია იგი. 3 უთხრა მოსემ ხალხს: გახსოვდეთ ეს 
დღე, რა დღესაც გამოხვედით ეგვიპტიდან, მონობის 
სახლიდან, რადგან მაგარი ხელით გამოგიყვანათ იქიდან 
უფალმა; საფუარიანი არაფერი ჭამოთ. 4 დღეს გამოდიხართ - 
გაზაფხულის თვეში. ? როცა მიგიყვანს უფალი ქანაანელთა, 
ხეთელთა, ამორეველთა, ხივიელთა და იებუსეველთა 
ქვეყანაში, შენთვის რომ აღუთქვა უფალმა შენს მამა-პაპას, 
ქვეყანაში, სადაც ღვარად მოედინება რძე და თაფლი, ამ თვეს 
აღასრულე ეს მსახურება. 9 შვიდ დღეს ჭამე ხმიადი, მეშვიდე 
დღეს საუფლო დღესასწაული გქონდეს. 7” ხმიადი შვიდ დღეს 
უნდა იჭამოს; არ გაიჩერო საფუარი შენს საზღვრებში. 89 ასე 
გამოუცხადე ამ დღეს შენს შვილს: ეს იმის გამოა, რაც 
გამიკეთა უფალმა, როცა ეგვიპტიდან გამოვდიოდი-თქო. 9 
გქონდეს ნიშნად ხელზე და თვალებს შორის სამახსოვროდ, 
რათა უფლის სჯული იყოს შენს ბაგეებში, რადგან მაგარი 
ხელით გამოგიყვანა უფალმა ეგვიპტიდან. 19 იცავდე ამ წესს 
მისთვის განკუთვნილ დროს, წლიდან წლამდე. 11 როცა 
მიგიყვანს უფალი ქანაანელთა ქვეყანაში, მოგცემს ამ ქვეყანას, 
როგორც აღგითქვათ უფალმა შენ და შენს მამა-პაპას, 12 
განუკუთვნე უფალს საშოს ყოველი გამღები; ყოველი 
პირველმოგებული ნამატი პირუტყვისა, თუ მამალი იქნა, 
უფალს შესწირე. 13 ყოველი პირველმოგებული ვირი ცხვრით 
გამოისყიდე; თუ არ გამოისყიდი, კისერი გადაუმტვრიე. 
ყოველი პირმშო შენს შვილთა შორის გამოისყიდე. 14 როცა 
შეგეკითხება თავის დროზე შენი შვილი, ეს რა არისო? უთხარი, 
მაგარი ხელით გამოგვიყვანა-თქო უფალმა ეგვიპტიდან, 
მონობის სახლიდან. 12 როცა იძულებით გვაკავებდა ფარაონი, 
მოაკვდინა-თქო უფალმა ყოველი პირმშო ეგვიპტის ქვეყანაში, 
კაცის პირმშოდან პირუტყვის პირმშომდე. ამიტომაც ვწირავ- 


თქო უფალს მსხვერპლად ყოველ პირველმოგებულ მამრს, 
ხოლო ყოველ ჩემს პირმშოს გამოვისყიდი. 19 გქონდეს ხელზე 
ნიშნად და თვალებს შორის ბეჭდად, რადგან მაგარი ხელით 
გამოგიყვანა უფალმა ეგვიპტიდან. 17 როცა გაუშვა ფარაონმა 
ხალხი, არ წაუყვანია იგი უფალს ფილისტიმელთა ქვეყნის 
გზით, თუმცა მოკლე იყო ეს გზა. რადგან იფიქრა ღმერთმა, 
სინანულს არ შეეპყრო ხალხი ომის დანახვისას და ეგვიპტეში 
არ დაბრუნებულიყო. 18 შემოატარა ღმერთმა ხალხი უდაბნოს 
გავლით მეწამული ზღვისკენ; დარაზმულნი ამოვიდნენ 
ისრაელიანები ეგვიპტიდან. 19 თან წამოიღო მოსემ იოსების 
ძვლები, რადგან ფიცით ჰყავდა დაფიცებული იოსებს 
ისრაელიანები: როცა ღმერთი მოგხედავთ, წაიყოლეთო 
აქედან ჩემი ძვლები. 29 დაიძრნენ სუქოთიდან და დაიბანაკეს 
ეთამში, უდაბნოს ბოლოს. 21 წინ მიუძღოდა მათ უფალი, 
დღისით ღრუბლის სვეტში გზის საჩვენებლად, ღამით ცეცხლის 
სვეტში გზის გასანათებლად, რათა ევლოთ დღითა და ღამით. 
22 არ მიჰფარებია ხალხის თვალს დღისით ღრუბლის სვეტი და 
ღამით ცეცხლის სვეტი. 


თავი 14 


1 ასე უთხრა უფალმა მოსეს: 2 უთხარი ისრაელიანებს, 
გაემართონ ფი-პეხიროთისკენ და დაიბანაკონ მიგდოლსა და 
ზღვას შორის, ბაალცაფონის წინ. მის გასწვრივ, ზღვასთან 
დაიბანაკეთ. 3 იფიქრებს ფარაონი ისრაელიანებზე, გზა 
აებნათო ამ ქვეყანაში, უდაბნომ მოიმწყვდიაო. 4 გულს 
გავუსასტიკებ ფარაონს და უკან დაგედევნებათ; გამოჩნდება 
ჩემი დიდება ფარაონზე და მთელს მის ჯარზე და მიხვდებიან 
ეგვიპტელები, რომ უფალი ვარ. ასეც მოიქცნენ. ? ემცნო 
ეგვიპტის მეფეს, რომ გაიქცა ხალხი. შეეცვალათ გუნება 
ფარაონს და მის მორჩილთ ამ ხალხზე და თქვეს: ეს რა 


ვქენით, რომ გავათავისუფლეთ ისრაელიანები ჩვენი 
მორჩილებისგან? 5 შეკაზმა ფარაონმა თავისი ეტლი და იახლა 
თავისი ხალხი. 7 წაიყვანა ექვსასი რჩეული ეტლი, ეგვიპტის 
ყველა ეტლი და მათი მეთაურები. 8 გაუსასტიკა უფალმა გული 
ფარაონს, ეგვიპტის მეფეს, და დაედევნა იგი ისრაელიანებს. 
ხოლო ისრაელიანები მაღალი ხელის შემწეობით გადიოდნენ. 
? უკან დაედევნა მათ ეგვიპტე და მიეწივნენ ფი-პახიროთთან, 
ბაალ-ცაფონის გასწვრივ, ზღვის პირას დაბანაკებულთ 
ფარაონის ეტლები, მხედრები და ჯარი. 190 მოახლოვდა 
ფარაონი, გაიხედეს ისრაელიანებმა და, აჰა, მოსდევს მათ 
მთელი ეგვიპტე; ძლიერ შეეშინდათ და შეჰბღავლეს უფალს. 11 
უთხრეს მოსეს: განა ეგვიპტეში ვერ დავიმარხებოდით, 
უდაბნოში რომ მოგვიყვანე სასიკვდილოდ? ეს რა გვიყავი, 
რატომ გამოგვიყვანე ეგვიპტიდან? 12 განა ამას არ 
გეუბნებოდით ეგვიპტეში: დაგვანებე თავი და 
დავემორჩილებით ეგვიპტელებს, რადგან უდაბნოში სიკვდილს 
ეგვიპტის მორჩილებაში ყოფნა გვირჩევნია? 13 უთხრა მოსემ 
ხალხს: ნუ გეშინიათ, მტკიცედ იდექით და დაინახავთ, რომ 
მალე შეგეწევათ უფალი. დღეს ხედავთ ეგვიპტელებს, მაგრამ 
ამიერიდან აღარასოდეს იხილავთ. 14 უფალი იბრძოლებს 
თქვენთვის, თქვენ მშვიდად იყავით. 12 უთხრა უფალმა მოსეს: 


რას შემომბღავით? უთხარი, დაიძრან, ისრაელიანებს. 15 შენ კი 
კვერთხი აღმართე და ზღვას დააღირე, შუაზე გაიპობა იგი და 
მშრალად შევლენ ისრაელიან შუაგულ ზღვაში. 17 ხოლო მე 
გულს გავუსასტიკებ ეგვიპტელებს და დაგედევნებიან. მაშინ 
გამოჩნდება ჩემი დიდება ფარაონზე, მთელს მის ჯარზე, მის 
ეტლებზე და მხედრებზე. 19 მიხვდება ეგვიპტე, რომ უფალი 
ვარ, როცა გამოვაჩენ ჩემს დიდებას ფარაონზე, მის ეტლებზე 
და მხედრებზე. 1? დაიძრა ისრაელის ბანაკის წინ მავალი 
ღვთის ანგელოზი და უკან გაჰყვა მათ; დაიძრა ღრუბლის სვეტი 
და უკან შეუდგა მათ. 29 ჩადგა ეგვიპტელთა და ისრაელის 
ბანაკებს შორის იყო ღრუბლად და წყვდიადად 
ეგვიპტელთათვის, ისრაელს კი ღამეს უნათებდა. მთელი ღამის 
განმავლობაში არ მიახლოვებიან ერთმანეთს. 21 დააღირა 
ხელი ზღვას მოსემ და მთელი ღამე მოდენიდა უფალი ზღვას 
აღმოსავლეთის ძლიერი ქარით. ხმელეთად აქცია ზღვა და 
გაიპო წყალი. 22 მშრალად შევიდნენ ისრაელიანები შუაგულ 
ზღვაში, წყალი კედლად ედგათ მარჯვნივ და მარცხნივ. 23 
დაედევნენ ეგვიპტელები, შეჰყვნენ შუაგულ ზღვაში ფარაონის 
ცხენები, მისი ეტლები და მხედრები. 24 დაჰხედა დილის 
სახმილავზე უფალმა ცეცხლისა და ღრუბლის სვეტიდან 
ეგვიპტელთა ბანაკს და არივ-დარია ეგვიპტელთა ბანაკი. 23 
დააძრო ბორბლები მათ ეტლებს და გაუძნელა სვლა. თქვეს 
ეგვიპტელებმა: გავერიდოთ ისრაელს, რადგან მისი 


გულისთვის ებრძვის უფალი ეგვიპტელებს. 290 უთხრა უფალმა 
მოსეს: დააღირე ზღვას ხელი და მიიქცევა წყალი 
ეგვიპტელებისკენ, მათი ეტლებისა და მხედრობისკენ. 27 
დააღირა ხელი ზღვას მოსემ და განთიადამდე მიიქცა ზღვა 
თავის ადგილას. უკან მიბრუნებული ეგვიპტელები მიაწყდნენ 
ზღვას და ჩაყარა ისინი უფალმა შუაგულ ზღვაში. 28 მიიქცა 
წყალი და დაფარა ეტლები, მხედრები დ ფარაონის მთელი 
ლაშქარი, ზღვაში რომ შეჰყვნენ მათ; ერთიც არ გადარჩენილა. 
29 ხოლო ისრაელიანები მშრალად გადიოდნენ შუაგულ 
ზღვაში, წყალი კედლად ედგათ მარჯვნივ და მარცხნივ. 39 
იხსნა უფალმა იმ დღეს ისრაელი ეგვიპტელთაგან და იხილა 


ისრაელმა დახოცილი ეგვიპტელები ზღვის ნაპირზე. 31 იხილა 
ისრაელმა მაგარი ხელი, რომელიც აღმართა უფალმა 


ეგვიპტელებზე. შეეშინდა ხალხს უფლისა და ირწმუნეს უფალი 
და მისი მორჩილი მოსე. 


თავი 15 


1 მაშინ უმღერეს მოსემ და ისრაელიანებმა ეს სიმღერა უფალს 
და ასე თქვეს: ვუმღერი უფალს, რადგან განდიდდა დიდად, 
ზღვაში გადაყარა ცხენი და მხედარი. 2 ჩემი ძალი და დიდებაა 
უფალი, მხსნელად მყავდა იგი; ჩემი ღმერთია და მას ვაქებ; 
მამაჩემის ღმერთია და მას ვადიდებ. 3 მეომარია უფალი, 
უფალია მისი სახელი. 4 ზღვაში ჩაყარა ფარაონი და მისი 
ლაშქარი, მისი რჩეული მხედართმთავრები დაიღრჩვნენ 
მეწამულ ზღვაში. > მორევმა ჩაიხვია ისინი, ქვებივით 
ჩაიძირნენ ღურღუმელში. 5 შენი მარჯვენა, უფალო, 
განთქმულია ძალით; შენი მარჯვენა, უფალო, ლეწავს შენს 
მტრებს. 7 შენი უსაზომო დიდებით ამხობ შენს წინააღმდგომთ, 
გზავნი შენს რისხვას და ჩალასავით გადაბუგავ მათ. 8 შენი 
ნესტოების ქარით აზვირთდნენ წყლები, კედლად აღიმართნენ 
ზვირთები, შენივთდა მორევი შუაგულ ზღვაში. 9 თქვა მტერმა: 
დავედევნები, მივეწევი, გავიყოფ ნადავლს; ჯავრს ვიყრი 
მათზე, მახვილს ვიშიშვლებ და მუსრს გაავლებს მათ ჩემი 
ხელი. 19 სული შეუბერე და ზღვამ დაფარა ისინი; ტყვიასავით 
ჩაიძირნენ ბობოქარ წყლებში. 11 ვინ არს შენი მსგავსი, 
უფალო, ღმერთთა შორის? ვინ არის, შენს მსგავსად რომ იყოს 
ძლიერი სიწმიდით, ქებათა ღირსი, სასწაულმოქმედი? 12 
მოიღერე მარჯვენა და მიწამ ჩაყლაპა ისინი. 13 ატარე შენი 
მადლით ეს ხალხი და გამოიხსენი; მიიყვანე შენი ძლიერებით 
შენი სიწმიდის სამკვიდრებელში. 1“ გაიგონეს ხალხებმა და 
შეძრწუნდნენ, აცახცახდნენ ფელაშეთის მკვიდრნი. 1” მაშინ 
შეშფოთდნენ ედომის მთავრები, მოაბის ბელადები შეიპყრო 
შიშმა; დაღონდნენ ქანაანის მკვიდრნი. 19 დაეცათ თავზარი 
შენი ძლიერი მკლავისაგან. ქვასავით იდუმონ ვიდრე 
ჩაივლიდეს, უფალო, შენი ერი, ვიდრე ჩაივლიდეს ეს ხალხი, 
შენ რომ დაიხსენი. 17 შეიყვანე და დააფუძნე იგი შენს 
სამკვიდრო მთაზე, იმ ადგილას, შენს დასავანებლად რომ 
შეჰქმენი, უფალო! იმ საწმიდარში, შენი ხელით რომ დაამყარე, 


მეუფევ! 18 იმეფებს უფალი უკუნითი უკუნისამდე! 19? როცა 
შევიდნენ ზღვაში ფარაონის ცხენები ეტლებითა და 
მხედრებითურთ, ზღვის წყლები მიაქცია მათზე უფალმა, ხოლო 
ისრაელიანები მშრალად გავიდნენ ზღვაში. 29 აიღო ხელში 
დაფდაფი მირიამ წინასწარმეტყველმა, აარონის დამ, და 
მიჰყვნენ მას დედაკაცები დაფდაფებით და დააბეს ფერხული. 
21 ასე შეუძახა მათ მირიამმა: უმღერეთ უფალს, რადგან 
დიდად განდიდდა იგი; ცხენი და მხედარი ჩაჰყარა ზღვაში. 22 
დაძრა მოსემ ისრაელი მეწამული ზღვიდან და გავიდნენ შურის 
უდაბნოში. სამ დღეს იარეს უდაბნოში და ვერ იპოვეს წყალი. 23 
მიადგნენ მარას, მაგრამ მარაში წყალი ვერ დალიეს, მწარე 
იყო. ამიტომაც ეწოდება სახელად მარა (მწარე). 24 შესჩივლა 
ხალხმა მოსეს და უთხრა: რა დავლიოთ? 25 შეჰღაღადა მოსემ 
უფალს და დაანახვა უფალმა მორი. ჩააგდო იგი წყალში და 
გამტკნარდა წყალი. იქ დაუდგინა უფალმა ხალხს წესი და 
სამართალი და იქ გამოსცადა იგი. 25 თქვა: თუ გაიგონებ 
უფლის, შენი ღვთის ხმას და სწორად მოიქცევი მის თვალში, 
ყურს დაუგდებ მის ბრძანებებს და დაიცავ ყველა მის წესს, არ 
შეგყრი არცერთ სენს, ეგვიპტეს რომ შევყარე, რადგან მე ვარ 
უფალი, შენი გამკურნებელი. 27 მივიდნენ ელიმში. იქ იყო 
თორმეტი წყაროსთვალი და სამოცდაათი ფინიკის ხე. იქ 
დაიბანაკეს, წყლებთან. 


თავი 16 


1 დაიძრა ელიმით და ეგვიპტიდან გამოსვლის მეორე თვის 
მეთხუთმეტე დღეს მივიდა ისრაელის მთელი საზოგადოება 
სინაის უდაბნოში, რომელიც ელიმსა და სინაის მთას შორის 
მდებარეობს. 2? შესჩივლა ისრაელიანთა მთელმა 
საზოგადოებამ მოსეს და აარონს უდაბნოში. 3 უთხრეს 
ისრაელიანებმა: ნეტავ უფლის ხელით გავმწყდარიყავით 
ეგვიპტის ქვეყანაში, როცა ხორცით სავსე ქვაბებს ვუსხედით და 
გაძღომამდე ვჭამდით პურს! მოგვიყვანე ამ უდაბნოში, რომ 
შიმშილით ამოგვწყვიტო მთელი კრებული! 4 უთხრა უფალმა 
მოსეს: აჰა, პურს გაწვიმებთ ციდან, გამოვიდეს ხალხი და 
ყოველდღე აკრიფოს დღიური სამყოფი. უნდა გამოვცადო, 
მისდევს თუ არა ჩემს რჯულს. ? მეექვსე დღეს დაამზადებენ 
მოტანილს და იმაზე ორჯერ მეტი გამოუვათ, რასაც 
ყოველდღიურად აგროვებენ. 9 უთხრეს მოსემ და აარონმა 
ყველა ისრაელიანს: საღამო ხანს გაიგებთ, რომ უფალმა 
გამოგიყვანათ ეგვიპტის ქვეყნიდან. 7 გათენდება და იხილავთ 
უფლის დიდებას. ისმინა მან თქვენი ჩივილი უფლისადმი. ჩვენ 
ვინა ვართ, ჩვენ რომ შემოგვჩივით? 5 თქვა მოსემ: საღამოხანს 
ხორცს მოგცემთ საჭმელად და დილით პურს გაძღომამდე, 
რადგან ისმინა უფალმა თქვენი ჩივილი, რომ ჩიოდით. ჩვენ 
ვინა ვართ? ჩვენ კი არა, უფალს შესჩიოდით. 9? უთხრა მოსემ 
აარონს: უთხარი ისრაელიანთა მთელს საზოგადოებას: 
წარუდექით უფალს, რადგან ისმინა მან თქვენი ჩივილი. 19 
როდესაც ელაპარაკებოდა აარონი ისრაელიანთა მთელს 
საზოგადოებას, გაჰხედა უდაბნოს და, აჰა, გამოჩნდა 
ღრუბელში უფლის დიდება. 11 ელაპარაკა უფალი მოსეს და 
უთხრა: 12 ვისმინე ისრაელიანთა ჩივილი. ასე უთხარი მათ: 
საღამოხანს ჭამეთ ხორცი და დილით დაძეხით პურით, და 
მიხვდებით, რომ მე ვარ უფალი, თქვენი ღმერთი. 13 
საღამოხანს მოფრინდა მწყერი და დაფარა მთელი ბანაკი; 
დილით კი ცვრით იყო მოფენილი მთელი ბანაკი. 14 დადნა 


ცვარი და აჰა, ყრია უდაბნოში რაღაც წვრილი და ხაოიანი, 
წვრილი როგორც ჭირხლია ხოლმე მიწაზე. 15 დაინახეს 
ისრაელიანებმა და ეკითხებოდნენ ერთმანეთს, ეს რა არისო, 
რადგან არ იცოდნენ რა იყო. უთხრა მათ მოსემ: ეს არის პური, 
საჭმელად რომ მოგცათ უფალმა. 165 ასე აქვს ნაბრძანები 
თქვენთვის უფალს: თითოეულმა იმდენი შეაგროვეთ, 
რამდენიც საჭმელად გჭირდებათ; კაცზე თითო გომერი, 
სულადობის კვალობაზე; ყველამ თქვენ-თქვენს კარავში 
მყოფთათვის შეაგროვეთ. 17 ასე მოიქცნენ ისრაელიანები: 
შეაგროვეს, ვინ ბევრი, ვინ ცოტა. 195 არწყეს გომერით; არც 
ბევრის შემგროვებელს აღმოაჩნდა ზედმეტი და არც მცირეს 
შემგროვებელს კლებია რამე. თითოეულს იმდენი ჰქონდა 
შეგროვილი, რამდენიც საჭმელად სჭირდებოდა. 19 უთხრა მათ 
მოსემ: დილისთვის არვინ მოიტოვოს ნარჩენები. 29 არ 
დაუჯერეს მოსეს. და დილისთვის მოიტოვეს ნარჩენები. 
გაუჩნდა მატლი და ამყრალდა, და გაურისხდა მათ მოსე. 21 
აგროვებდნენ დილაობით რამდენიც სჭირდებოდათ 
საჭმელად; მზის მცხუნვარებაში კი დნებოდა. 22 მეექვსე დღეს 
ორჯერ მეტი შეაგროვეს პური, ორი გომერი თითო სულზე, 
მივიდნენ მოსესთან საზოგადოების თავკაცები და შეატყობინეს. 
23 უთხრა მათ მოსემ: ასე აქვს ნაბრძანები უფალს: ხვალ უქმეა. 
უფლის წმიდა შაბათი; რის გამოცხობასაც აპირებთ, 
გამოაცხვეთ, რის მოხარშვასაც აპირებთ, მოხარშეთ; რაც 
მოგრჩებათ, დილისთვის შეინახეთ. 24 მათაც მოიტოვეს 
დილამდე, როგორც ბრძანა მოსემ; არც ამყრალებულა და არც 
მატლი გასჩენია. 22 უთხრა მოსემ: დღეს ჭამეთ, რადგან დღეს 
უფლის შაბათია; ვერაფერს იპოვით დღეს ველზე. 29 ექვს დღეს 
აგროვეთ იგი; მეშვიდე დღეს კი შაბათია; არაფერი იქნება ამ 
დღეს. ?7 გავიდნენ მეშვიდე დღეს ზოგიერთები 
შესაგროვებლად და ვერაფერი იპოვეს. 28 უთხრა უფალმა 
მოსეს: როდემდის უნდა მირღვევდეთ მცნებებს და 
სჯულდებებს? 2? გახსოვდეთ, შაბათი მოუცია თქვენთვის 
უფალს. ამიტომაც მოგცათ მან მეექვსე დღეს ორი დღის 
სამყოფი პური; დარჩით თქვენ-თქვენს ადგილზე და არსად 


გახვიდეთ მეშვიდე დღეს. 39 და უქმობდა ხალხი მეშვიდე 
დღეს. 31 დაარქვა მას ისრაელის სახლმა სახელად მანანა 
ქინძის თესლის ოდენა იყო, თეთრი, თაფლიანი პურის გემო 
ჰქონდა. 32 თქვა მოსემ: ასე აქვს ნაბრძანები უფალს: აავსე 
მანანით გომერი შესანახად თაობიდან თაობაში, რათა იხილონ 
პური, რომელსაც გაჭმევდით უდაბნოში, როცა ეგვიპტის 
ქვეყნიდან გამოგიყვანეთ. 33 უთხრა მოსემ აარონს: აიღე ერთი 
ბადია, ჩადე შიგ სრული გომერი მანანა და დადგი უფლის 
წინაშე თაობიდან თაობაში შესანახად. 34 დადგა აარონმა იგი 
შესანახად აღთქმის კიდობნის წინ, როგორც ნაბრძანები 
ჰქონდა მოსესთვის უფალს. 32 ორმოცი წელი ჭამდნენ 
ისრაელიანები მანანას, ვიდრე თავიანთ სამკვიდრებელში 
მივიდოდნენ; მანანას ჭამდნენ, ვიდრე ქანაანის ქვეყნის 
საზღვრამდე მივიდოდნენ. 36 გომერი კი ეფას მეათედია. 


თავი 17 


1 დაიძრა მწყობრად ისრაელის მთელი საზოგადოება სინაის 
უდაბნოდან, უფლის ბრძანებისამებრ, და დაიბანაკეს 
რეფიდიმში, სადაც ხალხისთვის სასმელი წყალი არ 
იპოვებოდა. 2 შესჩიოდა ხალხი მოსეს და ეუბნებოდა: 
მოგვეცით სასმელი წყალი! უთხრა მათ მოსემ: რატომ 
მეჩხუბებით, რატომ სცდით უფალს? 3 ხალხს წყალი სწყუროდა. 
უჩიოდა ხალხი მოსეს და ამბობდა: რისთვისღა ამოგვიყვანე 
ეგვიპტიდან, თუ წყურვილით დაგვხოცავდით ჩვენც, ჩვენს 
ბავშვებსაც და საქონელს? “ ასე შეჰღაღადა მოსემ. უფალს: რა 
ვუყო ამ ხალხს? ცოტაც და ჩამქოლავენ. ? უთხრა უფალმა 
მოსეს: ჩაიარე ხალხის წინ, და თან ისრაელის უხუცესთაგანნი 
იახლე; ხელში გეჭიროს კვერთხი, რომელსაც სცემდი ნილოსს, 
და იარე. 9 მე ვიდგები შენს წინ იქ, ხორების კლდეზე; დაჰკარი 
კლდეს და გამოვა წყალი, და დალევს ხალხი. ასეც გააკეთა 
მოსემ ისრაელის უხუცესთა თვალწინ. ” უწოდა სახელად იმ 
ადგილს მასა და მერიბა ისრაელიანთა შუღლის გამო და იმის 
გამო, რომ უფალი გამოცადეს, როცა თქვეს: არის თუ არა ჩვენ 
შორის უფალი? 83 მოვიდა ყამალეკი და შეებრძოლა ისრაელს 
რეფიდიმში. 9 უთხრა მოსემ იესოს: გამოარჩიე კაცები და გადი 
ყამალეკთან საბრძოლველად. ხვალ ბორცვის თავზე ვიდგები 
და ღვთიური კვერთხი მეჭირება ხელში. 19 ისე მოიქცა იესო, 
როგორც უბრძანა მოსემ: წავიდა ყამალეკთან 
საბრძოლველად, ხოლო მოსე, აარონი და ხური ბორცვზე 
ავიდნენ. 11 როცა ხელს აღმართავდა მოსე, ძლევდა ისრაელი. 
როცა დაუშვებდა ხელს, ყამალეკი ძლევდა. 12 დაუმძიმდა 
ხელები მოსეს; მოუტანეს ქვა, ქვეშ დაუდეს და ჩამოჯდა ქვაზე 
მოსე. ხოლო აარონსა და ხურს მისი ხელები ეჭირათ, ერთს 
ერთი მხრიდან, მეორეს მეორე მხრიდან. არ ჩამოშვებია 
ხელები მზის ჩასვლამდე. 13 სძლია იესომ ყამალეკს და მის 
ხალხს მახვილით. 1“ უთხრა უფალმა მოსეს: სამახსოვროდ 
ჩასწერე ეს წიგნში და ჩააგონე იესოს, რომ აღვგვი ყამალეკის 


სახსენებელს ცისქვეშეთიდან. 15 ააგო მოსემ სამსხვერპლო და 
უწოდა სახელად ადონაი-ნისი (უფალი - ალამი ჩემი). 15 თქვა: 
რადგან ხელი უფლის ტახტზეა: ომი აქვს უფალს ყამალეკთან 
თაობიდან თაობამდე. 


თავი 18 


1 შეიტყო მიდიანელმა მღვდელმა ითრომ, მოსეს სიმამრმა, 
ყველაფერი, რაც გაუკეთა ღმერთმა მოსეს და ისრაელს, თავის 
ერს, როდესაც გამოჰყავდა უფალს ისრაელი ეგვიპტიდან. 2 
წამოიყვანა ითროშძ, მოსეს სიმამრმა, ციფორა, მოსეს ცოლი, 
რომელიც გაშვებული ჰყავდა მოსეს. 3 მისი ორი ვაჟიშვილი, 
რომელთაგან ერთს ერქვა სახელად გერშომი, რადგან თქვა: 
მდგმური ვიყავიო უცხო ქვეყანაში. 4 ხოლო მეორეს - 
ელიაზარი, რადგან თქვა: მამაჩემის ღმერთი შემწედ მყავდაო 
და მიხსნა ფარაონის მახვილისგან. ? და მივიდა ითრო, მოსეს 
სიმამრი, მოსეს ცოლითა და მისი შვილებითურთ, მოსესთან 
უდაბნოში, სადაც ბანაკად იდგა იგი ღვთის მთასთან. 9 
შეატყობინა მოსეს: შენი სიმამრი მოვედი შენთან, შენი 
ცოლითა და მისი ორი ვაჟიშვილითურთ. 7” მიეგება მოსე თავის 
სიმამრს, თაყვანისცა და გადაკოცნა; მოიკითხეს ერთმანეთი 
და შევიდნენ კარავში. 8 უამბო მოსემ თავის სიმამრს 
ყველაფერი, ისრაელის გამო რაც დამართა უფალმა ფარაონს 
და ეგვიპტელებს, ყველა გასაჭირი, რაც გზაში შეხვდათ და 
როგორ იფარავდა მათ უფალი. ? გაიხარა ითრომ ყველა იმ 
სიკეთით, რაც უყო უფალმა ისრაელს, როცა იხსნა იგი 
ეგვიპტელთა და ფარაონის ხელიდან. 19 თქვა ითრომ: 
კურთხეულია უფალი, რომელმაც გიხსნათ ეგვიპტელთა და 
ფარაონის ხელიდან, რომელმაც იხსნა ერი ეგვიპტელთა 
მონობისგან. 11 ახლა კი ვიცი, რომ ყველა ღმერთზე დიდია 
უფალი, რადგან იხსნა ხალხი ეგვიპტელთა ხელიდან, 
როდესაც მზვაობრობდნენ მასზე. 12 მიუტანა ითრომ, მოსეს 
სიმამრმა, ღმერთს აღსავლენი მსხვერპლი და საკლავი. 
მივიდნენ აარონი და ისრაელის მთელი უხუცესობა, რათა 
უფლის წინაშე ეჭამათ პური მოსეს სიმამრთან ერთად. 13 
მეორე დღეს დაჯდა მოსე ხალხის განსასჯელად; დილიდან 
საღამომდე იდგა ხალხი მოსეს წინაშე. 14 დაინახა მოსეს 
სიმამრმა ყველაფერი, როგორ ექცეოდა იგი ხალხს და ჰკითხა: 


როგორ ექცევი ხალხს? რატომ ზიხარ მარტო, როცა მთელი 
ხალხი დილიდან საღამომდე ფეხზე დგას შენ წინაშე? 12 უთხრა 
მოსემ სიმამრს: იმიტომ, რომ ჩემთან მოდის ხალხი ღვთის 
ნების საკითხავად. 19 როცა რაიმე საქმე გაუჩნდებათ, ჩემთან 
მოდიან და მეც განვსჯი მათ სამართალს, ვუცხადებ ღვთის 
წესებსა და რჯულს. 17 უთხრა სიმამრმა მოსეს: არ არის კარგი, 
რასაც შენ აკეთებ. 18 გაიტანჯებით შენც და ეს ხალხიც, შენთან 
რომ არის, რადგან მძიმეა შენთვის ეს საქმე. მარტო შენ ვერ 
აუხვალ მას. 19 ახლა გაიგონე ჩემი სიტყვა, რჩევას მოგცემ და 
შენთან იქნება ღმერთი. იყავი ხალხის შუამავალი ღმერთთან 
და წარუდგინე ღმერთს მათი სარჩელი. 29 ასწავლე მათ წესები 
და რჯული, უჩვენე გზა, რითაც უნდა იარონ, და საქმეები, რაც 
უნდა აკეთონ. 21 გამონახე ერში მაგარი ხალხი, 
ღვთისმოშიშნი, ანგარების მოძულენი, წრფელი ხალხი და 
ათასისთავებად, ასისთავებად, ორმოცდაათისთავებად და 
ათისთავებად დაუდგნენ ერს. 22 მათ განსაჯონ ერი ყოველ 
დროს; დიდი საქმეები შენ მოგახსენონ, ხოლო წვრილმანი 
თავად გადაწყვიტონ, შემოგეშველონ, რომ შეგიმსუბუქდეს 
ტვირთი. 23 თუ ასე მოიქცევი, და ღმერთიც მოგცემს 
დარიგებებს, მაშინ გაუძლებ და ეს ხალხიც მშვიდობით 
დაბრუნდება თავის ადგილზე. 24 ისმინა მოსემ თავისი 
სიმამრის სიტყვა და შეასრულა ყოველი მისი ნათქვამი. 23 
გამოარჩია მოსემ მაგარი ხალხი მთელი ისრაელიდან და 
დანიშნა ისინი ერის თავკაცებად - ათასისთავებად, 
ასისთავებად, ორმოცდაათისთავებად და ათისთავებად. 25 
სჯიდნენ ისინი ერს ყოველ დროს; მძიმე საქმეს მოსეს 
მოახსენებდნენ, ხოლო წვრილმან საქმეებს თავად წყვეტდნენ. 
27 გაისტუმრა მოსემ სიმამრი და ისიც წავიდა თავისთვის თავის 
ქვეყანაში. 


თავი 19 


1 ეგვიპტიდან გამოსვლის მესამე თვეს, ამ დღეს მიადგნენ 
ისრაელიანები სინაის უდაბნოს. 2? დაიძრნენ რეფიდიმიდან და 
მიადგნენ სინაის უდაბნოს და დაიბანაკეს უდაბნოში; მთის 
გასწვრივ დაბანაკდა ისრაელი. 3 ავიდა ღმერთთან მოსე და 
მთიდან ჩამოსძახა მას უფალმა: ასე უთხარი იაკობის სახლს 
და ამცნე ისრაელიანებს: “ თქვენ ნახეთ, რა დავმართე 
ეგვიპტეს, როგორ აგიტაცეთ არწივის ფრთებით და ჩემთან 
მოგიყვანეთ. ? ამიერიდან თუ შეისმენთ ჩემს სიტყვას და 
დაიცავთ ჩემს აღთქმას, ჩემს საკუთრებად გამოგარჩევთ ყველა 
ხალხისგან, რადგან ჩემია მთელი ქვეყანა. 9 მღვდელთა 
სამეფოდ და წმიდა ერად მეყოლებით. აი, სიტყვები, რაც უნდა 
უთხრა ისრაელიანებს. 7 მივიდა მოსე და მოუხმო ერის 
უხუცესობას, და მოახსენა ყველაფერი, რაც უფალმა უბრძანა. 8 
ერთხმად მიუგო ერმა და უთხრა: ყველაფერს შევასრულებთ, 
რაც ბრძანა უფალმა. წაუღო მოსემ უფალს ხალხის ნათქვამი. 9 
უთხრა უფალმა მოსეს: აჰა, გამოგეცხადები ზრქელ ღრუბელში, 
რათა მოისმინოს ერმა ჩემი ლაპარაკი შენთან, და სამუდამოდ 
გერწმუნოს. ამცნო მოსემ უფალს ხალხის ნათქვამი. 19 უთხრა 
უფალმა მოსეს: წადი ხალხში და განწმიდე ისინი დღეს და 
ხვალ, სამოსელი გაირეცხონ. 11 განემზადონ ზეგისათვის, 
რადგან ზეგ ჩამოვა უფალი ხალხის თვალწინ სინაის მთაზე. 12 
ირგვლივ საზღვარი შემოუწერე ხალხს და უთხარი: მოერიდეთ 
მთაზე ასვლას და ნუ მიეკარებით მის კალთებს; ვინც კი მთას 
მიეკარება, ვერ გადაურჩება სიკვდილს. 13 ხელი არავინ 
მიაკაროს მას, რადგან ჩაიქოლება იგი, ან შუბით განიგმირება; 
გინა პირუტყვი იყოს, გინა კაცი, არავინ გადარჩება ცოცხალი. 
როცა ბუკის ხმა გაისმება, მხოლოდ მაშინ შეეძლებათ მთაზე 
ასვლა. 1“ ჩამოვიდა მოსე მთიდან და განწმიდა ხალხი; 
გაირეცხეს მათ სამოსელი. 12 უთხრა ხალხს: ზეგისათვის 
გაემზადეთ, დედაკაცს არ მიეკაროთ. 165 მესამე დღეს, 
გათენებისას, შეიქნა გრგვინვა და მეხის ტეხა, ჩამოწვა მთაზე 


ზრქელი ღრუბელი და გაისმა საყვირის ხმა, ძალზე ძლიერი. 
შეძრწუნდა ბანაკში მყოფი ხალხი. 17 გამოიყვანა ბანაკიდან 
ხალხი მოსემ ღვთის შესახვედრად და დადგნენ მთის ძირას. 18 
ბოლავდა მთელი სინაის მთა, რადგან უფალი იყო მასზე 
ჩამოსული ცეცხლის ალში; როგორც ქურას, ისე ასდიოდა 
კვამლი და ძლიერად ირყეოდა მთა. 1? თანდათან 
ძლიერდებოდა საყვირის ხმა; ლაპარაკობდა მოსე და 
ეხმიანებოდა ღმერთი. 29 ჩამოვიდა უფალი სინაის მთაზე, მთის 
წვერზე და მოუხმო უფალმა მოსეს მთის წვერისკენ, და ავიდა 
მოსე. 21 უთხრა უფალმა მოსეს: ჩადი და დააფიცე ხალხი, არ 
მოიჭრას უფლის სახილველად, თორემ დაეცემა ბევრი 
მათგანი. 22 მღვდელმსახურნიც, რომელნიც მოეახლებიან 
უფალს, უნდა განიწმიდონ, რომ არ გაწყვიტოს ისინი უფალმა. 
23 უთხრა მოსემ უფალს: ვერ ამოვა ხალხი სინაის მთაზე, 
რადგან გაფრთხილებული გყავართ, საზღვარი შემოავლე 
მთას და განწმიდეო იგი. 24 უთხრა მას უფალმა: ჩადი და 
ამოიყვანე აარონი; მღვდელმსახურნი და ხალხი ნუ ეცდებიან 
უფალთან ამოსვლას, რომ არ გაწყვიტოს ისინი. 22 ჩავიდა 
მოსე ხალხთან და უთხრა ყველაფერი. 


თავი 20 


1 თქვა ღმერთმა ყველა ეს სიტყვა: 2 მე ვარ უფალი, თქვენი 
ღმერთი, რომელმაც გამოგიყვანეთ ეგვიპტელთა ქვეყნიდან, 
მონობის სახლიდან. 3 არ გაიჩინოთ ჩემს გარდა სხვა 
ღმერთები. 4 არ გაიკეთო კერპები, არც რამე ხატი იმისა, რაც 
არის მაღლა ცაში, დაბლა მიწაზე და წყალში მიწის ქვეშ. 2? არ 
სცე თაყვანი მათ, არც ემსახურო, რადგან მე ვარ უფალი, 
თქვენი ღმერთი, შურისმგებელი ღმერთი, რომელიც მამათა 
ცოდვას შვილებს მოვკითხავ, ჩემს მოძულეებს, მესამე და 
მეოთხე თაობაში. 9 ათასწილ სიკეთის მზღველი ჩემს 
მოყვარულთათვის და ჩემი მცნებების დამმარხველთათვის. 7 
არ დაიფიცო ფუჭად უფლის, შენი ღვთის სახელი, რადგან 
დაუსჯელი არ გადაურჩება უფალს მისი სახელის ფუჭად 
მოფიცარი. 8 გახსოვდეს შაბათი დღე, რომ წმიდა ჰყო იგი. 9 
ექვს დღეს იმუშავე, და აკეთე შენი საქმეები; 19 მეშვიდე დღე კი 
უფლის, შენი ღვთის შაბათია. არა საქმე არ გააკეთოთ, არც 
შენ, არც შენმა ვაჟმა, არც შენმა ასულმა, არც შენმა ყმამ, არც 
შენმა მხევალმა, არც შენმა პირუტყვმა, არც შენმა მდგმურმა, 
სახლში რომ გყავს. 11 რადგან ექვს დღეში შექმნა უფალმა ცა 
და მიწა, ზღვა და ყველაფერი, რაც მასშია, და მეშვიდე დღეს 
შეისვენა; ამიტომაც აკურთხა უფალმა შაბათი დღე და 
წმიდაჰყო იგი. 12 პატივი ეცი მამას და დედას, რათა 
დღეგრძელი იყო მიწაზე, რომელიც უფალს, შენს ღმერთს 
მოუცია შენთვის. 13 არა კლა. 14 არ იმრუშო. 12 არ იქურდო. 19 
არ გამოხვიდე ცრუ მოწმედ შენი თვისტომის წინააღმდეგ. 17 არ 
ინდომო შენი თვისტომის სახლი; არ ინდომო შენი თვისტომის 
ცოლი, არც მისი ყმა, არც მისი მხევალი, არც მისი ხარი, არც 
მისი სახედარი, არც არაფერი მისი ქონებიდან. 18 ხედავდა 
მთელი ერი ჭექა-ქუხილს, ცეცხლის ალს, საყვირის ხმას და 
აკვამლებულ მთას; დაინახა ხალხმა, შიშით უკუიქცა და 
მოშორებით დადგა. 19 უთხრეს მოსეს: შენ გველაპარაკე და 
მოგისმენთ; ოღონდ ღმერთი ნუ დაგველაპარაკება, თორემ 


დავიხოცებით. 29 უთხრა მოსემ ხალხს: ნუ გეშინიათ, თქვენს 
გამოსაცდელად მოვიდა ღმერთი, რომ მისი შიში გქონდეთ და 
არ შესცოდოთ. 21 მოშორებით იდგა ხალხი, ხოლო მოსე 
მიადგა ნისლს, სადაც ღმერთი იყო. 22 უთხრა ღმერთმა მოსეს: 
ასე უთხარი ისრაელიანებს: თქვენ დაინახეთ, როგორ 
გელაპარაკებოდათ ციდან. 23 ნუ გაიკეთებთ ვერცხლისა და 
ოქროს კერპებს. 24 მიწისგან გამიკეთე სამსხვერპლო და იქ 
შემომწირე აღსავლენი და სამადლობელი მსხვერპლი, თქვენი 
ცხვარი და ძროხა. ყოველ ადგილას, სადაც კი დავთქვამ ჩემი 
სახელის ხსენებას, გამოგეცხადები და დაგლოცავ. 25 თუ ქვის 
სამსხვერპლოს გამიკეთებ, თლილი ქვისაგან არ ააშენო, 
რადგან მოუღერებ თუ არა კვერს, წაიბილწება იგი. 29 
საფეხურებით ნუ ახვალ ჩემს სამსხვერპლოზე, რომ არ 
გამოჩნდეს იქ შენი სიშიშვლე. 


თავი 21 


1 აჰა, კანონები, რომლებიც უნდა დაუდგინო მათ: 2 თუ ებრაელ 
ყმას იყიდი, ექვსი წელი გემსახუროს, მეშვიდე წელს 
უსასყიდლოდ გათავისუფლდეს. 3 თუ მარტო მოვიდა, მარტო 
წავიდეს; თუ ცოლიანი იყო, ცოლიც თან წაიყოლოს. 4 თუ 
პატრონმა უთხოვა ცოლი და ცოლმა ვაჟები და ასულები უშვა, 
ცოლიც და მისი შვილებიც პატრონისაა; თავად მარტო 
წავიდეს. ? თუ ყმა იტყვის: მიყვარს ჩემი პატრონი და ჩემი 
ცოლ-შვილი, არ მინდა თავისუფლებაო, 5 მოიყვანოს მისმა 
პატრონმა ღვთის სამსჯავროზე, მიაყენოს იგი კართან ან 
წირთხლთან და სადგისით გაუხვრიტოს ყური; მისი ყმა იქნება 
სამუდამოდ. 7 თუ კაცი ვინმე მხევლად გაყიდის თავის 
ქალიშვილს, ყმასავით არ უნდა წავიდეს იგი. 8 თუ თვალში არ 
მოუვიდა პატრონს, რომლის დანიშნულიც არის, თავი მაინც 
გამოასყიდვინოს; უფლება არა აქვს, უცხოს მიჰყიდოს, რადგან 
პირი უშალა. 9 თუ თავის ვაჟიშვილზე დანიშნავს, როგორც 
ქალიშვილს, ისე უნდა მოექცეს. 19 თუ სხვა ქალს შერთავს მას, 
საკვების, სამოსელის და სარეცელის უფლება არ უნდა 
წაერთვას. 11 თუ ამ სამი რამით არ უზრუნველჰყო, ქალს 
შეუძლია გამოსასყიდის გარეშე წავიდეს. 12 თუ კაცმა ცემით 
მოკლა კაცი, თავადაც უნდა მოკვდეს. 13 თუ განზრახვა არ 
ჰქონია და ღმერთმა შეამთხვია, მე დავუნიშნავ ადგილს, სადაც 
უნდა შეაფაროს თავი. 14 თუ კაცს თვისტომის ჯავრი სჭირდა და 
მზაკვრულად მოკლა იგი, ჩემი სამსხვერპლოდან წაიყვანე 
მოსაკლავად. 12 ვინც ხელს შემოჰკრავს თავის მამას და 
დედას, სიკვდილით უნდა დაისაჯოს. 165 ვინც კაცს მოიპარავს 
და გაყიდის, ან მის ხელში აღმოჩნდება, სიკვდილით უნდა 
დაისაჯოს. 17 ვინც დასწყევლის თავის მამას და დედას, 
სიკვდილით უნდა დაისაჯოს. 18 თუ კაცები ერთმანეთს 
წაეკიდნენ, ერთმა მეორეს ქვა ან მუშტი დაჰკრა, კაცი გადარჩა, 
მაგრამ ლოგინად ჩავარდა, 19 მერე თუ ფეხზე წამოდგა და 
ჯოხით გარეთ სიარული შეძლო, მისი მცემელი არ დაისჯება; 


მხოლოდ გაცდენილ დროს აუნაზღაურებს და უმკურნალებს. 29 
თუ კაცი კეტით სცემს თავის ყმას ან მხევალს და შემოაკვდება, 
პასუხი უნდა აგოს. 21 ოღონდ თუ ერთს ან ორ დღეს გააწია, 
პასუხი არ მოეთხოვება, რადგან მისი ვერცხლია იგი. 22? თუ 
კაცები ერთმანეთთან ჩხუბის დროს ორსულ ქალს დაჰკრავენ 
ხელს და მუცელს მოუწყვეტენ, მაგრამ უბედური შემთხვევა არ 
იქნება, ჯარიმა გადახდებათ, რამდენსაც ქალის ქმარი 
დაუნიშნავს და მსაჯულები დაადგენენ. 23 თუ უბედურება 
მოხდა, სიცოცხლე სიცოცხლის წილ უნდა ზღონ. 24 თვალი 
თვალის წილ, კბილი კბილის წილ, ფეხი ფეხის წილ. 23 
დამწვრობა დამწვრობის წილ, ჭრილობა ჭრილობის წილ, 
ნატკენი ნატკენის წილ. 25 თუ კაცი თვის ყმას ან მხევალს 
თვალში ჩაარტყამს და გაუფუჭებს, თვალის წილ უნდა 
გაათავისუფლოს. 27 თუ ყმას ან მხევალს კბილს ჩაუმტვრევს, 
კბილის წილ უნდა გაათავისუფლოს. 28 თუ ხარი კაცს ან ქალს 
ურქენს და მოკლავს, ხარი უნდა ჩაიქოლოს; მისი ხორცი არ 
იჭმება; ხარის პატრონი უბრალოა. 29 თუ ხარი გუშინ და 
გუშინწინაც მორქენალი იყო და პატრონიც გაფრთხილებული 
ჰყავდათ, მაგრამ არ დააბა და ხარმა მოკლა კაცი ან ქალი, 
უნდა ჩაიქოლოს და მისი პატრონიც უნდა მოკვდეს. 39 თუ 
გამოსასყიდს დაუწესებენ, გადაიხადოს სიცოცხლის 
გამოსასყიდად, რასაც დაუწესებენ. 31 თუ ვაჟიშვილს ურქენს, 
ან ქალიშვილს ურქენს, ამ კანონის მიხედვით მოექცნენ. 32 თუ 
ყმას ურქენს ხარი ან მხევალს, ოცდაათი შეკელი ვერცხლი 
გადაუხადოს მათ პატრონს, ხარი კი ჩაქოლონ. 33 თუ კაცი 
ვინმე თავს ახდის ორმოს ან თუ ამოიღებს ორმოს და არ 
გადახურავს და შიგ ხარი ან ვირი ჩავარდება, 34 ორმოს 
პატრონმა ვერცხლით უნდა აუნაზღაუროს საქონლის პატრონს; 
მკვდარი პირუტყვი კი მას დარჩება. 32 თუ ვინმეს ხარი 
მეზობლის ხარს ურქენს და მოკლავს, გაყიდონ ცოცხალი ხარი 
და მისი ფასი თანასწორად გაინაწილონ; მოკლულიც 
თანასწორად გაინაწილონ. 36 თუ ხარი ადრეც მორქენალი იყო 
და პატრონს დაბმული არ ჰყავდა, ხარის წილ ხარი უნდა 
უზღოს; მევდარი კი მას დარჩეს. 


თავი 22 


1 თუ ვინმე ხარს ან ცხვარს მოიპარავს და დაკლავს ან 
გაყიდის, ხარის წილ ხუთი ხარი და ცხვრის წილ ოთხი ცხვარი 
უნდა ზღოს. 2? თუ ქურდს ხვრელის თხრისას წაასწრეს და ისე 
სცემეს, რომ მოკვდა, სისხლი არ მოიკითხება. 3 თუ ეს ამბავი 
მზისით მოხდა, სისხლი მოეკითხება მას. მპარავმა უნდა ზღოს. 
თუ არაფერი აქვს, ქურდობის გამო უნდა გაყიდონ იგი. 1? თუ 
ხელზე ცოცხლად უპოვნიან ნაქურდალს, ხარი იქნება, ვირი თუ 
ცხვარი, ორმაგად უნდა ზღოს. ? თუ ვინმე მიუშვებს თავის 
პირუტყვს და სხვის ყანას ან ვენახს გადააძოვინებს, საკუთარი 
ყანიდან და საკუთარი ვენახიდან საუკეთესო ნაყოფით უნდა 
ზღოს. 9 თუ ცეცხლი გაჩნდება, ძეძვს მოედება, ზვინს ან პურის 
ყანას ან მინდორს გადაწვავს, ხანძრის გამჩენელმა უნდა 
ზღოს. ” თუ ვინმე თვისტომს ვერცხლს ან რაიმე ნივთს 
შესანახად მიაბარებს და ამ კაცის სახლიდან მოიპარავენ, 
ქურდმა, თუ იპოვეს, ორმაგად უნდა ზღოს. 8 თუ ქურდი ვერ 
იპოვეს, სახლის პატრონი ღვთის სამსჯავროზე უნდა წარდგეს 
და დაიფიცოს რომ ხელი არ უხლია თავისი თვისტომის 
ქონებისთვის. ? ყოველგვარ დანაშაულზე, ხარის საქმე იქნება 
ეს, სახედრის, ცხვრის თუ ტანისამოსის, ყოველ დაკარგულ 
ნივთზე, რომელზეც ითქმის ვინმეს მიერ, ჩემი არისო, ამ ორის 
საქმე ღვთის სამსჯავრომდე უნდა მივიდეს და ვისაც ღვთის 
სამსჯავრო გაამტყუნებს, მან ორმაგად უნდა უზღოს თვისტომს. 
19 თუ ვინმე თვისტომს შესანახად მიაბარებს ვირს, ხარს, 
ცხვარს ან სხვა პირუტყვს, სიკვდილის ან დამტვრევის 
შემთხვევაში, თუ მოწმე არ არის, 11 უფლის წინაშე უნდა 
დაიფიცოს, რომ ხელი არ უხლია თვისტომის საქონელისთვის. 
პატრონი ფიცს მიიღებს და არაფერს ზღავს. 12 თუ მოჰპარეს, 
უნდა უზღოს მის პატრონს. 13 თუ მხეცმა დაგლიჯა, უნდა 
დაამტკიცოს და ნამხეცავ პირუტყვს არ ზღავს. 14 თუ ვინმე 
თვისტომისგან პირუტყვს ინათხოვრებს და დაუსახიჩრდება ან 
მოუკვდება, თუ პატრონი იქ არ იყო, უნდა ზღოს. 15 თუ 


პატრონი იქ იყო, არ უნდა ზღოს; თუ ქირის კაცია, ქირიდან 
გამოექვითება. 15 თუ ვინმე დაუნიშნავ ქალწულს შეაცდენს და 
დაწვება მასთან, ურვადი უნდა გადაიხადოს მისთვის, რომ 
ცოლად ჰყავდეს. 17 თუ ქალის მამა წინააღმდეგი შეიქნა და არ 
მიათხოვა, საქალწულო ურვადის საფასური ვერცხლი უნდა 
გადაიხადოს. 18 ჯადოქარი ცოცხალი არ დატოვო. 19 
პირუტყვთან კავშირის დამჭერი სიკვდილით უნდა დაისაჯოს. 29 
ვინც უფლის გარდა სხვა ღმერთებს სწირავს მსხვერპლს, უნდა 
მოიკვეთოს. 21 მდგმურს ნუ შეავიწროვებ, ნუ დაჩაგრავ, 
რადგან თქვენც მდგმურები იყავით ეგვიპტელთა ქვეყანაში. 22 
ქვრივსა და ობოლს ნუ დაჩაგრავ. 23 თუ დაჩაგრავ, მე 
შემომჩივლებენ და შევისმენ მათ ჩივილს. 24 რისხვით 
ავინთები და მახვილით მოგსრავთ; ცოლები დაგიქვრივდებათ 
და შვილები დაგიობლდებათ. 27 თუ ვინმეს, ჩემ ერისაგანს, 
ღარიბ-ღატაკს, ვერცხლს ასესხებ, მევახშესავით ნუ მოექცევი, 
სარგებელს ნუ დაუწესებ. 29 თუ შენი თვისტომისგან 
ტანსაცმელს დაიგირავებ, მზის ჩასვლამდე დაუბრუნე. 27 
რადგან იგი მისი ერთადერთი საფარველია, მისი ხორცის 
შესამოსელია; რაში გამოეხვიოს ძილის დროს? როცა 
შემომჩივლებს, შევისმენ, რადგან გულმოწყალე ვარ. 28 ღვთის 
მსაჯულებს ნუ შეურაცხყოფ და თავკაცს შენს ხალხში ნუ 
დასწყევლი. 2? პირველი თაველი და პირველდაწურული არ 
დამიგვიანო; შენს შვილებში პირმშო მე უნდა მომცე. 39 ასევე 
ძროხისა და ცხვრის პირველმოგებულიც; შვიდ დღეს 
დედასთან იყოს, მერვე დღეს მე უნდა მომცე. 31 წმიდა ერი 
უნდა იყოთ ჩემთვის; ველზე დაგდებული ნამხეცავი არ ჭამოთ, 
ძაღლებს გადაუგდეთ. 


თავი 23 


1 ცრუ ხმები არ დაყარო, ბოროტმოქმედს არ დაუჭირო მხარი 
ცრუ მოწმობით. ? უმრავლესობას ნუ აჰყვები ბოროტ საქმეში, 
ნუ გადაიხრები უმრავლესობისაკენ და ნუ გაამრუდებ 
სამარალს. 3 შეღავათს ნუ გაუწევ გაჭირვებულს მის სადავო 
საქმეში. “ თუ შენი მტრის დაკარგულ ხარს ან სახედარს 
წააწყდები სადმე, დაუბრუნე პატრონს. ? თუ შენი მტრის 
სახედარს ტვირთის ქვეშ მოყოლილს დაინახავ, ნუ მიატოვებ, 
გამოხსნაში დაეხმარე. 9 ღარიბი კაცის სამართალს ნუ 
გაამრუდებ. 7 ერიდე სიცრუეს; უდანაშაულოს და მართალ კაცს 
ნუ მოკლავ, რადგან ბოროტმოქმედს არ გავამართლებ. 8 
ქრთამს ნუ აიღებ, რადგან ქრთამი აბრმავებს თვალხილულს 
და ასხვაფერებს მართალთა საქმეებს. ? მდგმურს ნუ 
შეავიწროვებ; თავად იცით მდგმურის ყოფა, რადგან 
მდგმურები იყავით ეგვიპტელთა ქვეყანაში. 19 ექვს წელიწადს 
თესე მიწა და აიღე მისი მოსავალი. 11 მეშვიდე წელს არ 
დაამუშავო, მიაგდე იგი, რომ საზრდო ჰქონდეთ შენი ერის 
ღარიბ-ღატაკებს, და რომ მისი ნარჩენები გარეულმა 
პირუტყვმა ჭამოს. ასევე მოიქეცი შენი ვენახისა და ზეთისხილის 
მიმართ. 12 ექვს დღეს აკეთე შენი საქმეები, ხოლო მეშვიდე 
დღეს იუქმე, რათა შეისვენოს შენმა ხარმა და სახედარმა, სული 
მოითქვან შენი მხევლის შვილმა და მდგმურმა. 13 რაც 
გითხარით, ყველაფერი დაიცავით; სხვა ღმერთების სახელი 
არ ახსენოთ, არ დასცდეს თქვენს ბაგებს. 14 სამჯერ გამიმართე 
დღესასწაული წელიწადში. 12 უფუარობის დღესასწაული 
დაიცავი: შვიდ დღეს ჭამე ხმიადი, განკუთვნილ დროს, აბიბის 
თვეში, როგორც გიბრძანე, რადგან ამ დროს გამოხვედი 
ეგვიპტიდან. ხელცარიელი არავინ მეჩვენოს. 15 იზეიმე 
დღესასწაული შენი შრომის პირველნაყოფთა მოწევისა, რაც კი 
ყანაში დაგითესავს; და დღესასწაული კრეფისა წლის 
დამლევს, როცა შეუდგები ყანაში შენი ნამუშაკევის აკრეფას. 17 
წელიწადში სამჯერ ეჩვენოს უფალ ღმერთს ყოველი მამაკაცი. 


18 საფუარზე არ დაგეღვაროს ჩემი საკლავის სისხლი, არ 
დარჩეს დილამდე ჩემი სადღესასწაულო ცხიმი. 17 შენი მიწის 
პირველმოწეული ნაყოფი მიიტანე უფლის, შენი ღმერთის 
სახლში; არ მოხარშო თიკანი თავისი დედის რძეში. 29 აჰა, 
წაგიმძღვარებ ანგელოზს, რომ გიფარვდეს გზაში და 
მიგიყვანოს იმ ადგილას, რომელიც შენთვის გავამზადე. 21 
უფრთხილდი, ისმინე მისი სიტყვა, ნუ გააჯავრებ, არ გაპატიებთ 
შეცოდებას, რადგან მასშია ჩემი ხელი. 22 თუ დაუჯერებ და 
ყველაფერს აღასრულებ, რასაც გეუბნები, მტრად მოვეკიდები 
შენს მტრებს და შევავიწროვებ შენს შემავიწროებლებს. 23 
როდესაც წაგიძღვება ანგელოზი და მიგიყვანს 
ამორეველებთან, ხეთელებთან, ფერიზელებთან, 
ქანაანელებთან, ხივიელებთან, იებუსეველებთან და მე 
მოვსპობ მათ, 24 თაყვანი არა სცე მათ ღმერთებს და არ 
ემსახურო, არ აკეთო მათებური საქმეები, არამედ ჩაშალე 
ისინი და დალეწე მათი სვეტები. 2? ემსახურეთ უფალს, თქვენს 
ღმერთს და გიკურთხებთ იგი პურსა და წყალს. არ გავაჭაჭანებ 
სნეულებას თქვენ შორის. 25 არ იქნება შენს ქვეყანაში 
მუცელმომწყდარი და ბერწი; ავავსებ შენი სიცოცხლის დღეებს. 
27 წინ წაგიმძღვარებ ჩემს შიშსა და ზარს, შევაძრწუნებ ყოველ 
ხალხს, ვისთანაც კი მიხვალ. ზურგს შევაქცევინებ შენთვის შენს 
მტრებს. 28 კრაზანებს გავგზავნი თქვენს წინ და მოგაშორებენ 
ისინი ხივიელებს, ქანაანელებს და ხეთელებს. 29 არ 
მოგაშორებ მათ ერთ წელიწადს, რომ არ გაუკაცრიელდეს 
ქვეყანა და არ მოგეძალონ გარეული მხეცები. 39 
თანდათანობით მოგაშორებ მათ, რომ მოასწრო გამრავლება 
და დაიმკვიდრო ქვეყანა. 31 დაგიდებ საზღვარს მეწამული 
ზღვიდან ფილისტიმელთა ზღვამდე, უდაბნოდან მდინარემდე, 
როდესაც ხელში ჩაგაგდებინებ ქვეყნის მკვიდრთ და მოიშორებ 
მათ. 32 ნუ შეეკვრები ნურც მათ და ნურც მათ ღმერთებს. 33 არ 
უნდა იმკვიდრონ მათ შენს ქვეყანაში, რომ ცოდვა არ 
ჩაგადენინონ ჩემ მიმართ, რადგან თუ ემსახურე მათ 
ღმერთებს, მახეში გაებმები. 


თავი 24 


1 უთხრა მოსეს: ადით უფალთან შენ, აარონი, ნადაბი, აბიჰუ და 
ისრაელის სამოცდაათი უხუცესი, და შორიდან ეცით თაყვანი. 2 
მხოლოდ მოსე მიუახლოვდეს უფალს, დანარჩენები არ 
მიუახლოვდნენ; ხალხი არ ავიდეს მასთან ერთად. 3 მივიდა 
მოსე და შეატყობინა ხალხს უფლის ნათქვამი, და ყველა 
სჯულდება; ერთხმად უპასუხა ხალხმა და უთხრა: ყველაფერს 
შევასრულებთ, რაც უბრძანებია უფალს. 1 დაწერა მოსემ 
უფლის სიტყვები; ადგა დილაადრიანად და აღმართა მთის 
ძირას სამსხვერპლო და თორმეტი სვეტი ისრაელის თორმეტი 
შტოს მიხედვით. ? გაგზავნა ისრაელიანთაგან ყმაწვილი კაცები 
და მათაც მიიტანეს აღსავლენი და შესწირეს უფალს ხარები 
სამადლობელ მსხვერპლად. 59 აიღო მოსემ ნახევარი სისხლი 
და თასებში ჩაასხა, ხოლო ნახევარი სამსხვერპლოს ასხურა. 7 
აიღო აღთქმის წიგნი და წაუკითხა ხალხს, თქვა ხალხმა: 
ყველაფერს აღვასრულებთ და შევისმენთ, რაც უბრძანებია 
უფალს. 8 აიღო მოსემ სისხლი და მიასხურა ხალხს, თქვა: აჰა, 
სისხლი აღთქმისა, რომელიც დაგიდოთ უფალმა ყველა ამ 
საქმეზე. ? ავიდნენ მოსე, აარონი, ნადაბი, აბიჰუ და 
ისრაელიანთა სამოცდაათი უხუცესი. 19 იხილეს მათ ისრაელის 
ღმერთი; მის ფერხთით იყო რაღაც მსგავსი საფირონის 
ქვაფენილისა, სუფთა როგორც თავად ზეცა. 11 ისრაელიანთა 
თავკაცებზე არ აღუმართავს ხელი; ხედავდნენ ღმერთს, 
ჭამდნენ და სვამდნენ. 12 უთხრა უფალმა მოსეს: ამოდი ჩემთან 
მთაზე და აქ იყავი; მოგცემ ფიქალებს - რჯულსა და მცნებებს, 
მათ დასამოძღვრად რომ დავწერე. 13 ადგა მოსე და მისი 
მსახური იესო, და ავიდა მოსე ღვთის მთაზე. 14 ხოლო 
უხუცესებს უთხრა: აქ იყავით, ვიდრე თქვენთან მოვბრუნდებით; 
აჰა, თქვენთან იქნებიან აარონი და ხური. თუ ვისმე რამე საქმე 
გაუჩნდა, მათ მიაკითხოს. 15> ავიდა მოსე მთაზე და დაფარა 
ღრუბელმა მთა. 195 მოეფინა უფლის დიდება სინაის მთას. ექვს 
დღეს ეფარა მას ღრუბელი და მეშვიდე დღეს მოუწოდა 


უფალმა ღრუბლიდან. 17 გამოჩნდა უფლის დიდება მოგიზგიზე 
ცეცხლივით ისრაელიანთა თვალწინ. 18 შევიდა მოსე 
ღრუბელში და ავიდა მთაზე. ორმოცი დღე და ორმოცი ღამე 
იყო მოსე მთაზე. 


თავი 25 


1 ასე უთხრა უფალმა მოსეს: 2 უთხარი ისრაელიანებს, 
შესაწირავი ამიკრიფონ. ყველასგან, ვისაც გული უთქვამს, 
ამიკრიფეთ შესაწირავი. 3 აი, შესაწირავი, რომელიც უნდა 
აკრიფოთ მათგან: ოქრო, ვერცხლი და ბრინჯაო. 4 ლურჯი, 
ძოწეული და ჭიაფერი მატყლი, სელი და თხისური. ? 
დათრიმლული ცხერის ტყავები და თახაშის ტყავები და 
ურთხელის ძელები. 9 გასანათებელი ზეთი და სურნელებანი 
მირონისათვის და საკმევლისათვის. 7 სარდიონის თვლები და 
ეფოდისა და სამკერდულის მოსაოჭავი თვლები. 8 გამიკეთონ 
საწმიდარი, რომ დავივანო მათ შორის. ? როგორც მე 
გაჩვენებთ სავანის სახეს და მთელი მისი მოწყობილობის 
სახეს, იმგვარად გააკეთეთ ყველაფერი. 19 გააკეთონ 
კიდობანი ურთხელისგან; სიგრძე ორნახევარი წყრთა, 
სიმაღლე - ერთნახევარი წყრთა. 11 ხალასი ოქროთი მოჭედე 
შიგნიდან და გარედან და ოქროს გვირგვინი შემოავლე 
ირგვლივ. 12 ოთხი ოქროს რგოლი ჩამოასხი და ოთხსავე 
კუთხეში მიუმაგრე; ორი რგოლი ერთ მხარეს, ორი რგოლი 
მეორე მხარეს. 13 გამოთალე კეტები ურთხელისგან და 
ოქროთი მოჭედე. 14 კეტები რგოლებში გაუყარე კიდობნის 
გვერდების გასწვრივ, ისე რომ კიდობნის ტარება 
შეიძლებოდეს. 12 კიდობნის რგოლებში უნდა იყოს გაყრილი 
კეტები, არასოდეს არ გამოაძროთ. 165 ჩასდებ კიდობანში 
აღთქმას, რომელსაც მოგცემ. 17 გაუკეთებ სახურავს ხალასი 
ოქროსგან, სიგრძე ორნახევარი წყრთა იქნება, ერთნახევარი 
წყრთა - სიგანე. 18 ოქროსგან გამოჭედავ ორ ქერუბიმს და 
სახურავის ორსავე კიდეზე დაამაგრებ. 1? ერთ ქერუბიმს ერთს 
კიდეზე დაამაგრებ, მეორე ქერუბიმს - მეორე კიდეზე. 
სახურავის ზემოთ ორსავე კიდეზე დაამაგრე ქერუბიმები. 29 
თავსზემოთ ჰქონდეთ ფრთები გადმოშლილი ქერუბიმებს, რომ 
ფრთებმა დაფარონ სახურავი; პირი ერთმანეთისკენ ჰქონდეთ 


მიქცეული, სახურავს უნდა დაჰყურებდნენ ქერუბიმები. 21 
ზემოდან დაადე სახურავი კიდობანს, ხოლო კიდობანში 
მოწმობა ჩადე, რომელსაც მე მოგცემ. 2? მანდ მოგევლინები 
ხოლმე, სახურავზე, ორ ქერუბიმს შორის, მოწმობის კიდობანზე 
რომ არიან, და ყველაფერს გამოგიცხადებ, რაც 
ისრაელიანებისათვის უნდა გაბრძანებინოთ. 23 გააკეთებ 
ტაბლას ურთხელისგან: სიგრძე ორი წყრთა იქნება, სიგანე - 
ერთი წყრთა, სიმაღლე - ერთნახევარი წყრთა. 24 წმიდა 
ოქროთი მოჭედავ მას და ირგვლივ ოქროს გვირგვინს 
შემოავლებ. 2” ერთი მტკაველი სიმაღლის კედელი გაუკეთე 


ირგვლივ და ოქროს გვირგვინი შემოავლე კედელს. 29 ოთხი 
ოქროს რგოლი გაუკეთე და ოთხსავე კიდეზე ოთხსავე ფეხთან 


მიუმაგრე. 27 კეტების გასაყრელად უნდა იყოს რგოლები 
კედლებზე, ტაბლის ტარება რომ შეიძლებოდეს. 28 გამოთალე 
კეტები ურთხელისგან და ოქროთი მოჭედე; მათი მეშვეობით 
ატარონ ტაბლა. 29 გააკეთე მისთვის თეფშები, კოვზები, თასები 
და საღვრელის დასაღვრელი სამწდეოები; ხალასი ოქროსგან 
გააკეთე. 39 მუდამ გეწყოს ტაბლაზე ჩემ წინაშე დასადებელი 
პური. 31 გააკეთე სასანთლეები ხალასი ოქროსგან; ნაჭედი 
უნდა იყოს სასანთლე; მისი ღერო, რტოები, ჯამები, კვირტები 
და ყვავილები გამობურცული უნდა იყოს. 32 ექვსი რტო უნდა 
გამოდიოდეს ღეროდან: სასანთლის სამი რტო ერთი მხრიდან, 
სასანთლის სამი რტო მეორე მხრიდან. 33 სამი ნუშისებური ჯამი 
ერთ რტოზე, კვირტი და ყვავილი; სამი ნუშისებური ჯამი მეორე 
რტოზე, კვირტი და ყვავილი. ასე ექვსსავე რტოზე, რომლებიც 
სასანთლის ღეროდან გამოდიან. 34 სასანთლის ღეროზე კი 
ოთხი ნუშისებური ჯამი, თავ-თავისი კვირტებითა და 
ყვავილებით. 35 ერთი კვირტი ორ რტოს ქვეშ, ერთი კვირტი 
კიდევ ორ რტოს ქვეშ, და ერთი კვირტიც კიდევ ორ რტოს ქვეშ, 
ექვსსავე რტოს ქვეშ, რომლებიც სასანთლის ღეროდან 
გამოდიან. 39 მათი კვირტები და რტოები ერთიანი უნდა იყიოს. 
ერთიანად უნდა იყოს ნაჭედი მთლიანი ხალასი ოქროსაგან. 37 
გაუკეთე შვიდი ლამპარი, რომ აანთონ ეს ლამპრები მისი წინა 
მხარის გასანათებლად. 38 მაშები და აქანდაზები ხალასი 


ოქროსაგან გააკეთე. 3? ერთი ქანქარი ხალასი ოქროსაგან 
გააკეთონ იგი მთელი ამ მოწყობილობითურთ. 49 იცოდე, იმ 
სახის მიხედვით გააკეთე ისინი, როგორც მთაზე იხილე. 


თავი 26 


1 ხოლო სავანე დაგრეხილი სელის, ლურჯი, ძოწეული და 
ჭიაფერი ქსოვილის ათი ნაჭრისაგან გააკეთე; ზედ ქერუბიმები 
ამოქარგე. 2? თითოეული ნაჭრის სიგრძე ოცდარვა წყრთა იყოს, 
სიგანე - ოთხი წყრთა. ყველა ნაჭერი ერთი ზომის უნდა იყოს. 3 
ხუთი ნაჭერი ერთმანეთს გადაეკეროს, სხვა ხუთი ნაჭერი - 
ერთმანეთს. “ ლურჯი კილოები გაუკეთე ერთ ნაჭერს კიდეზე, 
ბოლოში, გადანაკერთან; ასევე გაუკეთე უკანასკნელი ნაჭრის 
კიდეს მეორე გადანაკერთან. 2? ორმოცდაათი კილო გაუკეთე 
ერთ ნაჭერს; ორმოცდაათი კილო გაუკეთე ნაჭერს ბოლოში, 
მეორე გადანაკერთან. კილოები უნდა მიესადაგონ ერთმანეთს. 
6 გააკეთე ორმოცდაათი ოქროს კაუჭი და შეჰკარი კაუჭებით 
ნაჭრები, რომ სავანე მთლიანი გამოვიდეს. 7 დაამზადე 
თხისურის ნაჭრები სავანის გადასახურავად. თხუთმეტი ასეთი 
ნაჭერი დაამზადე. 8 ერთი ნაჭრის სიგრძე ოცდაათი წყრთა, 
სიგანე - ოთხი წყრთა; თერთმეტივე ნაჭერი ერთი ზომისა უნდა 
იყოს. ? ხუთი ნაჭერი ცალკე გადააკერე, ექვსი ნაჭერი - ცალკე; 
ორად მოკეცე მეექვსე ნაჭერი კარვის წინა მხარეს. 19 გაუკეთე 
ორმოცდაათი კილო ბოლო ნაჭერს კიდეზე, გადანაკერთან, და 
ორმოცდაათი კილო მეორე ნაჭერს კიდეზე, გადანაკერთან. 11 
გააკეთე ორმოცდაათი სპილენძის კაუჭი და გაუყარე კილოებს 
კაუჭები. შეკარი გადასახურავი, რომ ერთიანი იყოს. 12 
გადასახურავს მორჩენილი ნაჭრის ნახევარი სავანის უკანა 
მხარეს იყოს ჩამოშვებული. 13 სიგრძეზე მორჩენილი ნაჭრის 
ნაწილი სავანის ორივე მხარეს თითო წყრთაზე იყოს 
ჩამოშვებული, აქეთ და იქით, მის დასაფარავად. 1“ გააკეთე 
გადასაფარი დათრიმლული ცხვრის ტყავისგან. ზემო 
გადასაფარი თახაშის ტყავისგან. 12 დაამზადე ბოძები 
სავანისთვის აკაციის სწორი ძელებისგან. 15 ათი წყრთა უნდა 
იყოს ბოძის სიგრძე, ერთნახევარი წყრთა - სიგანე. 17 ორ-ორი 
რიკი ჰქონდეს თითოეულ ბოძს, ერთმანეთს მისადაგებული. 
ასე გაუკეთე კარვის ყოველ ბოძს. 18 დაამზადე ბოძები 


სავანისთვის: ოცი ბოძი სამხრეთ მხარეს. 1? ორმოცი 
ვერცხლის ფეხი გაუკეთე ქვეშ ოცივე ბოძს; ორ-ორი ფეხი 
ერთი ბოძის ქვეშ მისი ორი რიკისთვის და ორი ფეხი მეორე 
ბოძის ქვეშ მისი ორი რიკისთვის. 29 სავანის მეორე 
გვერდისთვის ჩრდილოეთ მხარეს ოცი ბოძი. 21 და მათი 
ორმოცი ვერცხლის ფეხი, ორი ფეხი ერთი ბოძის ქვეშ, ორი 
ფეხიც მეორე ბოძის ქვეშ. 2? სავანის უკანა მხარეს, 
დასავლეთით, ექვსი ბოძი დადგი. 23 ორი ბოძი დაამზადე 
სავანის კუთხეებისთვის უკანა მხარისკენ. 24 შეკრული უნდა 
იყოს ქვემოთ და ზემოთ ერთი რგოლით; ორივესთვის ასე უნდა 
იყოს; ორივე კუთხისთვის უნდა იყოს. 22 რვა ბოძი და 
თექვსმეტი ვერცხლის ფეხი უნდა იყოს, ორ-ორი ფეხი 
თითოეული ბოძისთვის. 29 დაამზადე ლარტყები ურთხელისგან 
ბოძებისთვის. ხუთი ლარტძყი სავანის ერთ მხარეს, 27 და ხუთი 
სავანის მეორე მხარეს; ხუთიც სავანის უკანა მხარეს, 
დასავლეთით. 28 შუათანა ლარტყი ერთი კიდიდან მეორე 
კიდემდე უნდა გასდევდეს ბოძებს. 2? ბოძები ოქროთი მოჭედე; 
მისი რგოლები, ლარტყეების გასაყრელები ოქროსი გააკეთე; 
ლარტყებიც ოქროთი მოჭედე. 39 იმ წესით დადგი სავანე, 
როგორც მთაზე იხილე. 31 გააკეთე ფარდა ლურჯი, ძოწისფერი 
და ჭიაფერი ქსოვილისგან და გრეხილი სელისგან; ზედ 
ქერუბიმები უნდა იყოს ამოქარგული. 32 ურთხელის 
მოოქროვილ სვეტზე ჩამოკიდე; კაუჭები ოქროსი იყოს, ფეხები 
ვერცხლისა. 33 ჩამოჰკიდე კრეტსაბმელი კაუჭებზე და შეიტანე 
მოწმობის კიდობანი კრეტსაბმელის უკან; კრეტსაბმელი 
გაგიმიჯნავთ წმიდა ადგილს წმიდათა წმიდასაგან. 34 დაახურე 
სახურავი მოწმობის კიდობანს წმიდათა წმიდაში. 32 დადგი 
ტაბლა კრეტსაბმელს გარეთ და ლამპარი ტაბლის პირდაპირ, 
სავანის გვერდით, სამხრეთით. 35 გაუკეთე სავანის 
შესასვლელს ჩამოსაფარებელი ლურჯი, ძოწისფერი და 
ჭიაფერი ქსოვილისგან და გრეხილი, ნაქარგი სელისგან. 37 
გააკეთე ჩამოსაფარებლისთვის ხუთი სვეტი ურთხელისგან და 
ოქროთი მოჭედე, კაუჭები ოქროსი იყოს. ხუთი სპილენძის ფეხი 
ჩამოასხი მათთვის. 


თავი 27 


1 გააკეთე სამსხვერპლო ურთხელისგან, ხუთი წყრთა ჰქონდეს 
სიგრძე, ხუთი წყრთა - სიგანე. ოთხკუთხა იყოს სამსხვერპლო 
და სამი წყრთა ჰქონდეს სიმაღლე. ? გაუკეთე რქები ოთხსავე 
კუთხეში; კუთხეებიდან უნდა ამოდიოდეს რქები. სპილენძით 
მოჭედე ისინი. 3 გაუკეთე ქვაბები ნაცრისთვის, ნიჩბები, 
ჩანგლები და აქანდაზები. მისი ყველა იარაღი სპილენძისგან 
გააკეთე. “ გაუკეთე ბადისებური ცხაური სპილენძისაგან; 
გაუკეთე ბადეს სპილენძის ოთხი რგოლი ოთხსავე კუთხეში. ? 
ქვეშიდან შეუდგი იგი სამსხვერპლოს. ბადე სამსხვერპლოს 
შუამდე უნდა სწვდებოდეს. 59 გაუკეთე კეტები სამსხვერპლოს, 
ურთხელის კეტები, და სპილენძით მოჭედე. ” რგოლებში 
გაუყარე კეტები; სამსხვერპლოს ორივე მხარეს იყოს კეტები 
მის სატარებლად. 8 ღრუ გააკეთე იგი, ფიცრებისგან; როგორც 
მთაზე გეჩვენა, ისე გააკეთონ. ? ეზო გაუკეთე სავანეს; სამხრეთ 
მხარეს ფარდები ჰქონდეს ეზოს გრეხილი სელისგან, ასი 
წყრთა სიგრძისა ერთ მხარეს. 19 ოცი სვეტი და ოცი მისი 
კვარცხლბეკი სპილენძისა; სვეტების კავები და მათი სამაგრები 
ვერცხლისა. 11 ასევე ჩრდილოეთ მხარეს მთელს სიგრძეზე ასი 
წყრთა სიგრძის ფარდა და ოცი სვეტი ოცი სპილენძის 
კვარცხლბეკითურთ, სვეტების კავები და მისი სამაგრები 
ვერცხლისა. 12 ეზოს სიგანეზე დასავლეთ მხარეს ორმოცდაათი 
წყრთა სიგრძის ფარდები; და ათი სვეტი მისი ათი 
კვარცხლბეკითურთ. 13 ეზოს სიგანეზე აღმოსავლეთის მხარეს 
ათი წყრთა ფარდა. 14 თხუთმეტი წყრთა ფარდა ერთი 
ფრთისთვის და სამი სვეტი სამი კვარცხლბეკითურთ. 12 მეორე 
ფრთისთვის თხუთმეტი ფარდა და სამი სვეტი სამი 
კვარცხლბეკითურთ. 15 ეზოს კარისთვის ჩამოსაფარებელი ოცი 
წყრთა ლურჯი, ძოწისფერი ქსოვილისაგან და გრეხილი 
სელისაგან მოქარგული; ოთხი სვეტი ოთხი 
კვარცხლბეკითურთ. 17 ეზოს ყველა სვეტს ირგვლივ ვერცხლის 
სამაგრები უნდა ჰქონდეს; კავები - ვერცხლის, ხოლო 


კვარცხლბეკები - სპილენძის. 18 ეზოს სიგრძე ასი წყრთა, 
სიგანე ორმოცდაათი წყრთა, სიმაღლე ხუთი წყრთა. ფარდები 
გრეხილი სელისა, კვარცხლბეკები სპილენძისა. 19 სავანის 
ყველა ჭურჭელი, რაც კი იქ უნდა მოიხმარონ, ყველა მისი 
პალო და ეზოს ყველა პალო სპილენძის უნდა იყოს. 29 უბრძანე 
ისრაელიანებს, მოგიტანონ ზეთისხილის ზეთი გასანათებლად, 
რომ მუდმივად ენთოს ლამპარი. 21 სადღესასწაულო კარავში 
კრეტსაბმელის გარეთ, რომელიც ფარავს მოწმობის კიდობანს, 
ანთებული ჰქონდეთ იგი აარონს და მის შვილებს საღამოდან 
დილამდე უფლის წინაშე. ეს არის სამარადისო წესი 
ისრაელიანებისთვის თაობიდან თაობაში. 


თავი 28 


1 მიიახლოვე აარონი, შენი ძმა, თავის შვილებიანად 
ისრაელიანთაგან, რომ მღვდლობა გამიწიოს: აარონი და მისი 
შვილები: ნადაბი, აბიჰუ, ელიაზარი და ითამარი. ? გაუწყვე 
წმიდა შესამოსელი აარონს, შენს ძმას, დიდებისთვის და 
დასამშვენებლად. 3 უთხარი ყველა გულბრძენ კაცს, რომელიც 
მე ავავსე სიბრძნის სულით, გაუწყონ შესამოსელი აარონს, რომ 
ჩემს მღვდლად იკურთხოს იგი. “ აი, შესამოსელი, რომელიც 
მათ უნდა გაუწყონ: სამკერდული, ეფოდი, წამოსასხამი, 
ნაქსოვი კვართი, თავსაბურავი და სარტყელი. გაუწყონ წმიდა 
შესამოსელი შენს ძმას აარონს და მის შვილებს, რომ 
მღვდლობა გამიწიონ მე. ? აიღონ ოქრო, ლურჯი, ძოწისფერი 
და ჭიაფერი ქსოვილი და სელი. 9 გააკეთონ ეფოდი 
ოქროსფერი, ლურჯი, ძოწისფერი და ჭიაფერი ქსოვილისგან 
და გრეხილი სელისაგან ოსტატურად. 7 ორი მისამაგრებელი 
სამხრე უნდა ჰქონდეს ორსავე ბოლოში კიდეზე და 
იკვრებოდეს. 8 მისი სარტყელი იმგვარადვე ნახელავი უნდა 
იყოს - ოქროსფერი, ლურჯი, ძოწისფერი და ჭიაფერი 
ქსოვილისგან და გრეხილი სელისაგან გაკეთებული. 9? აიღე 
ონიქსის ორი თვალი და ზედ ისრაელიანთა სახელები 
ამოკვეთე. 19 ექვსი ამ სახელთაგან ერთ თვალზე, დანარჩენი 
ექვსი სახელი მეორე თვალზე, მათი წარმოშობის მიხედვით. 11 
ქვაზე ამომკვეთელის ხელოვნებით, როგორც საბეჭდავის 
ტვიფარს აკეთებენ, ამოტვიფრე ორ თვალზე ისრაელიანთა 
სახელები და ოქროს ბუდეებში ჩასვი. 12 მიამაგრე ეს ორი 
თვალი ეფოდის სამხრეებს, ისრაელიანთა სამახსოვრო 
თვლები. ატაროს ეს სახელები აარონმა თავის ორ სამხრეზე 
უფლის წინაშე სამახსოვროდ. 13 ბუდეები ოქროსი გააკეთე. 14 
და ორი ძეწკვიც ხალასი ოქროსი; წნულ თასმებად გააკეთე 
ისინი და მიამაგრე წნული ძეწკვები ბუდეებზე. 15 გააწყვე 
განკითხვის სამკერდული, ოსტატურად ნახელავი, ისევე 
როგორც ეფოდია გაწყობილი. ოქროსაგან, ლურჯი, ძოწეული 


და ჭიაფერი ქსოვილისგან და დაგრეხილი სელისაგან გააწყვე. 
16 ოთხკუთხედი უნდა იყოს, ორკეცი. სიგრძით ერთი მტკაველი, 
სიგანითაც ერთი მტკაველი. 17 ოთხრიგად გააწყვე მასზე 
თვლები თავის ბუდეებით; ერთ რიგში: ლალი, ტოპაზი და 
ზურმუხტი - პირველი რიგი. 19 მეორე რიგი: ფირუზი, საფირონი 
და იასპი; 19 მესამე რიგი: იაგუნდი, აქატი და ამეთვისტო; 29 
მეოთხე რიგი: ქრიზოლითი, ონიქსი და ბერილი. 21 
ისრაელიანთა სახელების მიხედვით უნდა იყოს თვლები; 
თორმეტი თვალი მათი სახელების მიხედვით. თითოეულზე 
ამოტვიფრული უნდა იყოს თითო შტოს სახელი თორმეტიდან. 
22 გაუკეთე სამკერდულს ხალასი ოქროს წნული ძეწკვი. 23 
გაუკეთე სამკერდულს ორი ოქროს რგოლი და მიამაგრე ეს 
ორი რგოლი სამკერდულის ორსავე კიდეს. 24 გაუყარე ორი 
ოქროს წნული ორ რგოლში სამკერდულის კიდეზე. 25 მიამაგრე 
ორი წნული ძეწკვის ორივე ბოლო ბუდეებს და მიაბი ეფოდის 
სამხრეს წინა მხრიდან. 295 გააკეთე ორი ოქროს რგოლი და 
მიამაგრე სამკერდულის ორ კიდეს ნაპირზე, რომელიც 
ეფოდის შიდა მხარეს არის მოქცეული. ?7 გააკეთე ორი ოქროს 
რგოლი და მიამაგრე ეფოდის ორსავე სამხრეს ქვემოდან, წინა 
მხარეს, შესაკრავთან, ეფოდის სარტყელს ზემოთ. 29 გადააბან 
სამკერდულის რგოლები ეფოდის რგოლებს ლურჯი ძაფით, 
რომ არ ასცდეს სამკერდული ეფოდს და დამაგრდეს ეფოდის 
სარტყელს ზემოთ. 2? თან ატაროს აარონმა ისრაელიანთა 
სახელები განკითხვის სამკერდულზე გულთან ახლოს უფლის 
წინაშე მუდმივ სამახსოვროდ, როცა საწმიდარში შევა ხოლმე. 
30 მიამაგრე განკითხვის სამკერდულს ურიმი და თუმიმი და 
ჰქონდეს ისინი აარონს გულთან ახლოს, როცა შევა უფლის 
წინაშე. ატაროს აარონმა მუდმივად ისრაელიანთა განკითხვა 
თავის გულთან ახლოს უფლის წინაშე. 31 გააკეთე ეფოდის 
მოსასხამი მთლიანად ლურჯი ქსოვილისგან. 32 შუაში თავის 
გასაყრელი უნდა ჰქონდეს, ამოჭრილის პირს ირგვლივ არშია 
უნდა გასდევდეს ნაქსოვისგან, როგორც ჯაჭვის პერანგის 
სათაურს, რომ არ შემოირღვეს. 33 ამოქარგე მის კალთებზე 
ირგვლივ ბროწეულები ლურჯი, ძოწეული და ჭიაფერი ძაფით 


და ოქროს ეჟვნები ჩამოჰკიდე ირგვლივ მათ შორის. 34 ოქროს 
ეჟვანი და ბროწეული, ოქროს ეჟვანი და ბროწეული 
მოსასხამის კალთაზე ირგვლივ. 35 ჰქონდეს ეს აარონს 
ღვთისმსახურების დროს; ისმოდეს მისი ხმა საწმიდარში 
შესვლისას უფლის წინაშე და იქიდან გამოსვლისას, რათა არ 
მოკვდეს. 35 გააკეთე ხალასი ოქროს ჯიღა და ამოტვიფრე 
მასზე ბეჭდის ტვიფარით: სიწმიდე უფლისათვის. 37 მიამაგრე 
იგი ლურჯი თასმით თავსაბურველს, თავსაბურველის წინა 
მხარეს უნდა იყოს. 38 ეკეთოს აარონს შუბლზე და იტვირთოს 
აარონმა იმ შეწირულებათა ცოდვა, რომლებსაც შესწირავენ 
ისრაელიანები ყოველი შეწირვისას. მუდამ შუბლზე ეკეთოს, 
რომ წყალობა ჰქონდეთ უფლის წინაშე. 39? მოქსოვე სელის 
კვართი და გააკეთე სელის თავსაბურველი, სარტყელიც 
გააკეთე, ნაყშიანი. 49? აარონის შვილებსაც გაუკეთე კვართები, 
გაუკეთე სარტყელები და ქუდებიც გაუკეთე სადიდებლად და 
დასამშვენებლად. 41 შემოსე ამ შესამოსელით შენი ძმა აარონი 
და მისი შვილები, ზეთი სცხე მათ, ხელი აუვსე და აკურთხე, 
რომ მღვდლობა გამიწიონ. 4? გაუკეთე მათ ტილოს 
საწმერთული შიშველი ხორცის დასაფარავად, ბარძაყებამდე 
უნდა წვდებოდეს. 43 ჩაიცვამენ მას აარონი და მისი შვილები, 
როცა სადღესასწაულო კარავში შევლენ ან როცა 
სამსხვერპლოს მიუახლოვდებიან საწმიდარში მსახურებისთვის, 
რომ ცოდვა არ დაედოთ და არ დაიხოცონ. ეს არის 
სამარადისო წესი მისთვის და მისი შთამომავლობისთვის. 


თავი 29 


1 აი, რა უნდა გააკეთოთ მათი კურთხევისათვის, რომ 
მღვდლობა გამიწიონ. აიყვანე ერთი კურატი და ორი ჯანსაღი 
ჭედილა, 2 აიღე უფუარი პურები, ზეთში მოზელილი უფუარი 
ნამცხვრები და ზეთნაცხები უფუარი კვერები; ხორბლის 
გამტკიცული ფქვილისგან იყოს გამომცხვარი. 3 ჩააწყვე ერთ 
კალათაში და მოიტანე კალათით, კურატი და ორი ჭედილაც 
მოიყვანე. 4 მიიყვანე აარონი და მისი შვილები 
სადღესასწაულო კარვის შესასვლელთან და წყლით განბანე. 2? 
აიღე შესამოსელი და შემოსე აარონი კვართით, ეფოდის 
მოსასხამით, ეფოდით და სამკერდულით, წელზე ეფოდის 
სარტყელი შემოარტყი. 9 თავსაბურველი დაახურე თავზე და 
სიწმიდის ჯიღა მიუმაგრე თავსაბურველზე. 7 აიღე მირონი, 
თავზე დაასხი და სცხე. 8? მისი შვილებიც მოიყვანე და ისინიც 
შემოსე კვართით. ? სარტყელი შემოარტყი მათ, აარონს და მის 
შვილებს; ჩაჩები შემოაგრაგნე და მათი იქნება მღვდლობა 
სამარადისო წესით; აუვსე ხელი აარონს და მის შვილებს. 19 
მიიყვანე კურატი სადღესასწაულო კარვის წინ და თავზე 
დაადონ ხელები კურატს აარონმა და მისმა შვილებმა. 11 
დაკალი კურატი უფლის წინაშე, სადღესასწაულო კარვის 
შესასვლელთან. 12 აიღე კურატის სისხლი და სცხე თითებით 
სამსხვერპლოს რქებს, ხოლო დანარჩენი სისხლი 
სამსხვერპლოს ძირს დაღვარე. 13 აართვი მთელი ქონი, 
შიგნეულს რომ აკრავს, ღვიძლის ქონი, ორივე თირკმელი 
მათი ქონითურთ და სამსხვერპლოზე დაწვი საკმევად. 14 
კურატის ხორცი, მისი ტყავი და განავალი ცეცხლში დაწვი 
ბანაკის გარეთ, რადგან ცოდვის მსხვერპლია ეს. 15 მოიყვანე 
ერთი ჭედილა და თავზე დაადონ ხელები აარონმა და მისმა 
შვილებმა. 195 დაკალი ჭედილა, აიღე მისი სისხლი და 
ირგვლივ მოასხურე სამსხვერპლოს. 17 ნაწილებად დასჭერი 
ჭედილა, გარეცხე შიგნეული და კიდურები და დააწყვე ისინი ამ 
ნაწილებზე და თავზე. 18 დაწვი საკმევად მთელი ჭედილა 


სამსხვერპლოზე, რადგან ეს აღსავლენი მსხვერპლია 
უფლისათვის, ამოდსაყნოსელი; საცეცხლო მსხვერპლია ეს 
უფლისთვის. 19 მოიყვანე მეორე ჭედილა და თავზე დაადონ 
ხელი ჭედილას აარონმა და მისმა შვილებმა. 290 დაკალი 
ჭედილა, აიღე მისი სისხლი და სცხე აარონს ყურის ბიბილოზე, 
მის შვილებს მარჯვენა ყურის ბიბილოზე, მარჯვენა ხელის 
ცერზე და მარჯვენა ფეხის ცერზე, და ირგვლივ მოასხურე 
სისხლი სამსხვერპლოს. 21 აიღე სამსხვერპლოზე დაღვრილი 
სისხლი და მირონი და ასხურე აარონს, მის შესამოსელს, მის 
შვილებს და მათ შესამოსელს. გაინათლება იგი და მისი 
შესამოსელი, და მასთან ერთად მისი შვილები და მათი 
შესამოსელი. 22 აართვი ჭედილას ქონი, დუმა და ქონი 
შიგნეულს რომ აკრავს, ღვიძლის ბადექონი, ორივე 
თირკმელი, ქონიანად, მარჯვენა ბეჭი (რადგან ეს არის 
ხელავსების ჭედილა). 23 ერთი პურის კოკორი, ერთი ზეთიანი 
ნამცხვარი, ერთი კვერი ხმიადებიანი კალათიდან, უფლის 
წინაშე რომ დგას. 24 დაუწყვე ეს ყველაფერი ხელზე აარონს და 
მის შვილებს და შეარხიე უფლის წინაშე. 22 ხელიდან 
გამოართვი ეს ყველაფერი და აკმიე სამსხვერპლოზე 
აღსავლენ მსხვერპლად, კეთილსურნელებად უფლის წინაშე; 
საცეცხლო მსხვერპლია ეს უფლისათვის. 295 აიღე ხელდასხმის 
ჭედილას მკერდი, აარონისთვის რომ არის განკუთვნილი, და 
შეარხიე იგი უფლის წინაშე. ეს იქნება შენი წილი. 27 განათლე 
შესარხეველი მკერდი და აღსამართავი ბეჭი, რომლებიც 
შეირხა და აღიმართა ხელავსების ჭედილასაგან, აარონისა და 
მისი შვილებისთვის რომ არის განკუთვნილი. 28 ეს იყოს 
აარონისთვის და მისი შვილებისოვის სამარადისო წესი 
ისრაელიანთაგან, რადგან აღმართვაა ეს და აღსამართავი 
უნდა იყოს ისრაელიანთაგან; სამადლობელო მსხვერპლიდან 
უნდა აღიმართოს იგი უფლისათვის. 29? წმიდა შესამოსელი, 
აარონს რომ ეკუთვნის, მის შემდეგ მისი შვილებისა იქნება, 
რომ ამ შესამოსელში სცხონ მათ და აუვსონ ხელი. 39 შვიდ 
დღეს უნდა ემოსოს ეს შესამოსელი მის შვილს, ვინც მის 
ნაცვლად იქნება მღვდლად და მოვა სადღესასწაულო 


კარავთან, რომ სამსახური გასწიოს საწმიდარში. 31 აიყვანე 
ხელავსების ჭედილა და წმიდა ადგილზე მოხარშე მისი ხორცი. 
32 სადღესასწაულო კარვის შესასვლელთან შეჭამონ აარონმა 
და მისმა შვილებმა ჭედილას ხორცი და პური, რომელიც 
კალათშია. 33 შეჭამონ ეს, რომლითაც მიღებული აქვთ 
მიტევება ხელავსებისთვის და კურთხევისთვის. გარეშე კაცმა 
უნდა შეჭამოს, რადგან წმიდაა იგი. 34 თუ დილისთვის დარჩა 
ხელავსების ხორცი და პური, ცეცხლში დაწვი მონარჩენი; არ 
იჭმევა, რადგან წმიდაა იგი. 3? ყველაფერი ისე გაუკეთე 
აარონსა და მის შვილებს, როგორც მე გიბრძანე. შვიდ დღეში 
აუვსე მათ ხელი. 39 ცოდვის კურატი შესწირე ყოველდღიურად 
მისატევებელ მსხვერპლთან ერთად, ცოდვებს ჩამორეცხავ 
სამსხვერპლოდან, როცა მიტევებას მიიღებ მასზე, და ზეთს 
სცხებ, რომ განათლო იგი. 37 შვიდ დღეს ჰქმენ მიტევება. 
სამსხვერპლოზე და განწმიდე იგი, და წმიდათა წმიდა გახდება 
სამსხვერპლო. რაც კი მიეკარება სამსხვერპლოს, წმიდა 
გახდება ყველაფერი. 38 აი, რა უნდა გქონდეს გამზადებული 
სამსხვერპლოსთვის: ორი ერთწლიანი ბატკანი 
ყოველდღიურად, მუდმივად. 3? ერთი ბატკანი დილისთვის 
გაამზადე, მეორე ბატკანი - საღამოსთვის. 49 ჰინის ნაოთხალ 
გამოხდილ ზეთში აზელილი ეფის მეათედი გამტკიცული 
ფქვილი და ჰინის ნაოთხალი ღვინო საღვრელად ერთი 
ბატკნისათვის. %1 მეორე ბატკანი საღამოსთვის გაამზადე. 
როგორც დილის ბატკანი, ესეც ფქვილთან და საღვრელთან 
ერთად ამოდ საყნოსელად საცეცხლო მსხვერპლად შესწირე 
უფალს. “2 მუდმივ აღსავლენ მსხვერპლად თაობიდან თაობაში 
სადღესასწაულო კარვის შესასვლელთან უფლის წინაშე, სადაც 
გამოგეცხადებით ხოლმე, რომ შენ გელაპარაკო. 43 აქ 
გამოვეცხადები ისრაელიანებს და განიწმიდება ჩემი დიდებით 
ეს ადგილი. 9“ წმიდავყოფ სადღესასწაულო კარავს და 
სამსხვერპლოს, წმიდავყოფ აარონს და მის შვილებს, რომ 
მღვდლობა გამიწიონ. “წ” დავივანებ ისრაელიანთა შორის და 
ღმერთი ვიქნები მათთვის. “5 შეიგნებენ, რომ მე ვარ უფალი, 
მათი ღმერთი, რომელმაც გამოვიყვანე ისინი ეგვიპტელთა 


ქვეყნიდან, რომ მათ შორის დავივანო; მე ვარ უფალი, მათი 
ღმერთი. 


თავი 30 


1 გააკეთე სამსხვერპლო საკმევად; ურთხელისგან გააკეთე 
იგი. 2 სიგრძით ერთი წყრთა და სიგანით ერთი წყრთა; 
ოთხკუთხედი უნდა იყოს; სიმაღლე ორი წყრთა ჰქონდეს, 
რქები უნდა გამოდიოდეს მისგან. 3 ხალასი ოქროთი მოჭედე 
იგი, მისი სახურავი, გარშემო კედლები და რქები. ოქროს 
გვირგვინი შემოავლე ირგვლივ. 4 ორი ოქროს რგოლი 
გაუკეთე გვირგვინს ქვემოთ ორსავე გვერდზე, ორსავე მხარეს 
გაუკეთე. კეტების გასაყრელად იყოს, რომ მისი ტარება 
შეიძლებოდეს. ? კეტები ურთხელისგან გააკეთე და ოქროთი 
მოჭედე. 9 დადგი იგი კრეტსაბმელის წინ, მოწმობის კიდობნის 
პირდაპირ რომ არის; სახურავის წინ, მოწმობის კიდობანს რომ 
ახურავს, სადაც მე გამოგეცხადებით. 7 აკმიოს მასზე აარონმა 
სურნელოვანი საკმეველი; აკმიოს იგი დილაობით, როცა 
ლამპრებს გაამზადებს. 8 როცა აანთებს აარონი ლამპრებს 
საღამოხანს, აკმიოს საკმეველი. ეს იყოს მუდმივსაკმევად 
უფლის წინაშე თაობიდან თაობაში. 3? ნუ დასდებთ მასზე უცხო 
საკმეველს, ნურც აღსავღენს, ნურც ფქვილს; ნურც საღვრელს 
ნუ დაღვრით მასზე. 19 შეასრულებს აარონი მიტევების წესს მის 
რქებზე წელიწადში ერთხელ; ცოდვის მისატევებელი 
მსხვერპლის სისხლით შეასრულებს მიტევების წესს წელიწადში 
ერთხელ თაობიდან თაობაში. წმიდათა წმიდა არის ეს 
უფლისათვის. 11 ასე უთხრა უფალმა მოსეს: 12 როცა შეუდგება 
ისრაელიანთა აღრიცხვას მათი სათვალავის გასაგებად, 
გადაუხადოს თითოეულმა აღრიცხვის დროს თავისი სულის 
გამოსასყიდი უფალს, რომ ჟამი არ მოედოთ აღრიცხვისას. 13 
ეს უნდა გადაიხადოს ყველამ, ვინც სათვალავში გადის: 
ნახევარი შეკელი საღვთო შეკელის მიხედვით: ოცი გერაა 
შეკელში; ნახევარი შეკელი საუფლო ძღვენია. 1“ ყველამ, ვინც 
კი სათვალავში გადის, ოცი წლის ასაკიდან მოყოლებული, 
ძღვენი უნდა მიართვას უფალს. 12 მდიდარმა არ უნდა 
გადაამეტოს და ღარიბმა არ უნდა დააკლოს ნახევარ შეკელს, 


რასაც უფალს აძლევთ ძღვნად თქვენი სულის გამოსასყიდად. 
16 აკრიფე გამოსასყიდი ვერცხლი ისრაელიანთაგან და გაეცი 
სადღესასწაულო კარვის სამსახურისთვის. იყოს სამახსოვროდ 
ისრაელიანთათვის უფლის წინაშე თქვენი სულის 
გამოსასყიდად. 17 ასე უთხრა უფალმა მოსეს. 18 გააკეთე 
სპილენძის საბანელი და სპილენძის კვარცხლბეკი განსაბანად; 
დადგი იგი სადღესასწაულო კარავსა და სამსხვერბლოს შორის 
და წყალი ჩაასხი შიგ. 13? ამ საბანელში განიბანონ აარონმა და 
მისმა შვილებმა ხელები და ფეხები. 29 წყლით განიბანონ 
სადღესასწაულო კარავში შესვლისას, რათა არ დაიხოცონ. ან 
მაშინ, როცა სამსხვერპლოსთან მივლენ სამსახურის 
აღსასრულებლად, უფლისადმი საცეცხლო მსხვერპლის 
საკმევად. 21 განიბანონ ხელები და ფეხები, რათა არ 
დაიხოცონ. სამარადისო წესად ჰქონდეთ ეს მას და მის 
შთამომავლობას, თაობიდან თაობაში. 22 ასე უთხრა უფალმა 
მოსეს: 23 აიღე საუკეთესო ნელსურნელებანი: ხუთასი შეკელი 
სუფთა მური, ამის ნახევარი - ორასორმოცდაათი 
სურნელოვანი დარიჩინი, ორასორმოცდაათი სურნელოვანი 
ლერწამი, 24 ხუთასი შეკელი კასია საღვთო შეკელის 
მიხედვით, და ერთი ჰინი ზეთისხილის ზეთი. 2> დაამზადე 
ყოველივე ამისგან წმიდა მირონი, შეზავებული 
მენელსაცხებელთა ხელოვნებით. წმიდა მირონი იქნება ეს. 29 
სცხე ეს სადღესასწაულო კარავს და მოწმობის კიდობანს. 27 
ტაბლას და მთელს მის ჭურჭელს, ლამპარს და მთელს მის 
ჭურჭელს, საკმევლის სამსხვერპლოს, 28 აღსავლენის 
სამსხვერპლოს და მთელს მის ჭურჭელს, საბანელს და მის 
კვარცხლბეკს. 29 განწმიდე ისინი და წმიდათა წმიდა გახდება 
ყველაფერი; წმიდა გახდება ყველა, ვინც კი მათ შეეხება 39 
სცხე აარონს და მის შვილებს და განწმიდე ისინი რომ 
მღვდლობა გამიწიონ მე. 31 ისრაელიანებს ასე უთხარი: ეს 
მექნება წმიდა მირონად თაობიდან თაობაში. 32 გარეშე კაცის 
სხეულს არ უნდა ეცხოს იგი, ნურც მის მსგავს ნაზავს 
დაამზადებთ სახმარად, რადგან სიწმიდეა იგი; სიწმიდე უნდა 
იყოს თქვენთვის. 33 ვინც ამის მსგავს რასმე შეაზავებს და ვინც 


გარეშე კაცს სცხებს მათ, უნდა მოიკვეთოს თავისი ხალხიდან. 
34 უთხრა უფალმა მოსეს: აიღე სურნელებანი: შტახსი, ონიქსი, 
სურნელოვანი ხელბანა და სუფთა ლებონა, თანაბრად. 332 
დაამზადე მისგან სასაკმევლე ნაზავი მენელსაცხებელთა 
ხელოვნებით აზელილი, სუფთა, წმიდა. 30 წვრილად დანაყე 
და დადევი მოწმობის კიდობნის წინ სადღესასწაულო კარავში, 
სადაც მე გამოგეცხადებით. წმიდათა წმიდა იყოს ეს 
თქვენთვის. 37 არ დაამზადოთ ამგვარად შეზავებული 
საკმეველი მოსახმარად. სიწმიდედ გქონდეს იგი უფლისათვის. 
38 5ინც ამის მსგავსს დაამზადებს საყნოსავად, მოიკვეთება 
თავისი ხალხიდან. 


თავი 31 


1 ასე უთხრა უფალმა მოსეს: 2 აჰა, მოვუწოდე სახელდებით 
ბეცალიელს, ძესა ურისა, ძისა ხურისა, იუდას შტოდან, 3 და 
ავავსე იგი ღვთის სულით, სიბრძნით, გონიერებით, ცოდნით 
და ყოველი ხელოვნებით, “ რომ შეეძლოს ოქროს, ვერცხლისა 
და სპილენძის დამუშავება, 2 მოსაოჭველი თვლების გათლა, 
ხის კვეთა ხელოვნურ ნივთთა დასამზადებლად. აჰა, მივუჩინე 
მას ოჰოლიბბ ახისამაქის ძე დანის ტომიდან და სიბრძნე 
ჩავუდევი ყოველ ბრძენკაცს გულში, რათა ყველაფერი 
გააკეთონ, რაც გიბრძანე. 7 სადღესასწაულო კარავი, 
მოწმობის კიდობანი სახურავითურთ და კარვის ყოველი 
ჭურჭელი, 8 ტაბლა და მისი ჭურჭელი, წმიდა ლამპარი და 
ყველა მისი ჭურჭელი, საკმევლის სამსხვერპლო, 3? 
აღსავლენის სამსხვერპლო და ყველა მისი ჭურჭელი საბანელი 
თავისი კვარცხლბეკითურთ, 19 საწესო შესამოსელი, აარონ 
მღვდლის წმიდა შესამოსელი, 11 მირონი და სურნელოვანი 
საკმეველი საწმიდარისთვის - ყველაფერი ისე გააკეთონ, 
როგორც მე გიბრძანე. 12 ასე უთხრა უფალმა მოსეს: 13 ასე 
გამოუცხადე ისრაელიანებს: დაიცავით ჩემი შაბათები, რადგან 
ეს იქნება ნიშანი ჩვენ შორის თაობიდან თაობაში იმის 
საცოდნელად, რომ მე ვარ უფალი, თქვენი განმწმედელი. 14 
დაიცავით შაბათი, რადგან წმიდაა იგი თქვენთვის მისი 
შემბღალავი უნდა მოკვდეს; შაბათობით მოსაქმე უნდა 
მოიკვეთოს თავისი ხალხიდან. 12 ექვს დღეს აკეთონ საქმე, 
მეშვიდე დღეს საუქმო შაბათია, უფლისათვის წმიდა. ყველა, 
ვინც კი შაბათ დღეს საქმეს გააკეთებს, უნდა მოკვდეს. 15 
დაიცვან ისრაელიანებმა შაბათი, რათა უქმობდნენ შაბათს 
თაობიდან თაობაში. სამარადისოა ეს აღთქმა; 17 ეს იყოს 
სამარადისო ნიშნად ჩემსა და ისრაელანებს შორის, რადგან 
ექვს დღეში შექმნა უფალმა ცა და მიწა, მეშვიდე დღეს კი იუქმა 
და დაისვენა. 18 მისცა მოსეს უფალმა, როცა შეწყვიტა მასთან 


ლაპარაკი სინაის მთაზე, მოწმობის ორი დაფა, ღვთის თითით 
ნაწერი ფიქალები. 


თავი 32 


1 დაინახა ხალხმა, რომ აგვიანებდა მოსე მთიდან ჩამოსვლას, 
თავი მოიყარეს აარონთან და უთხრეს მას: ადექი და 
გაგვიკეთე ღმერთები, რომლებიც წინ მიგვიძღოდნენ, რადგან 
არ ვიცით, რა დაემართა იმ კაცს, მოსეს, რომელმაც 
ეგვიპტიდან გამოგვიყვანა. 2 უთხრა მათ აარონმა: დახსენით 
ოქროს საყურეები თქვენს ცოლესს, ვაჟებსა და ასულებს და აქ 
მომიტანეთ. 3 დაიხსნა მთელმა ხალხმა საყურეები ყურებიდან 
და მიუტანა აარონს. “ გამოართვა აარონმა, საჭრეთელით 
გამოსახა სახე და ჩამოასხა ხბო. თქვეს: ესენი არიან, 
ისრაელო, შენი ღმერთები, რომლებმაც ეგვიპტიდან 
გამოგიყვანეს. ? ეს რომ დაინახა აარონმა, სამსხვერპლო ააგო 
მის წინ. გამოაცხადა აარონმა და თქვა: საუფლო 
დღესასწაულია ხვალ! 9 მეორე დღეს დილაადრიანად ადგნენ 
და შესწირეს აღსავლენი და მიიტანეს სამადლობელი 
მსხვერპლი. დასხდა ხალხი საჭმელად და სასმელად. მერე 
ადგნენ და ცეკვა-თამაში გამართეს. ” უთხრა უფალმა მოსეს: 
ძირს ჩადი, რადგან გაირყვნა შენი ხალხი, რომელიც 
ეგვიპტიდან გამოიყვანე. 8 მალე გადაუხვიეს გზიდან, რომელიც 
დავუდგინე. ჩამოასხეს ხბო, თაყვანს სცემენ მას და მსხვერპლს 
სწირავენ. ამბობენ: ესენი არიან, ისრაელო, შენი ღმერთები, 
რომლებმაც ეგვიპტიდან გამოგიყვანეს. ? უთხრა უფალმა 
მოსეს: ვხედავ ამ ხალხს, თვითრჯული ყოფილა ეს ხალხი. 19 
ახლა მიმიშვი, რათა აინთოს ჩემი რისხვა მათზე და 
გადავბუგო, შენ კი დიდ ხალხად გაგხადო. 11 ვედრება დაუწყო 
მოსემ უფალს, თავის ღმერთს და უთხრა: რისთვის უნდა აინთო 
რისხვით, უფალო, ამ ხალხის მიმართ, რომელიც ეგვიპტიდან 
გამოგიყვანია დიადი ძალითა და მაგარი მკლავით. 12 
რისთვის უნდა ათქმევინო ეგვიპტეს, დასაღუპავად გაიყვანაო 
ისინი, რომ მთებში ამოეხოცა და მიწის პირიდან აღეგავაო. 
დაიცხრე რისხვა და თავი შეიკავე ამ ხალხის დაღუპვისაგან. 13 
გაიხსენე აბრაამი, ისაკი და ისრაელი, შენი მორჩილნი, 


რომელთაც შენ თავი დაუფიცე და უთხარი: ცის 
ვარსკვლავებივით გაგიმრავლებთ შთამომავლობას და მივცემ 
მთელს ამ აღთქმულ მიწას თქვენს შთამომავლობას, რომ 
სამარადისოდ დაიმკვიდრონო. 1“ გადაიფიქრა უფალმა და 
აღარ დაატეხა უბედურება თავის ერს. 12 პირი იბრუნა მოსემ 
და ჩამოვიდა მთიდან, ხელში აღთქმის ორი ფიქალი ეჭირა, 
ორსავე მხარეს ნაწერი ფიქალები. აქეთაც და იქითაც 
წარწერები იყო. 15 ღვთის ნაკეთები იყო ეს ფიქალები, 
წარწერაც ღვთისა იყო, ფიქალებზე ამოკვეთილი. 17 მოესმა 
იესოს ხალხის ხმაური და უთხრა მოსეს: საომარი ყიჟინაა 
ბანაკში. 18 თქვა მოსემ: ეს არც გამარჯვების ყიჟინაა და არც 
დამარცხების ზარი, არამედ სიმღერის ხმები მესმის. 19 
როგორც კი მიუახლოვდა ბანაკს და დაინახა ხბო და როკვა, 
რისხვით აღინთო მოსე და ხელიდან გააგდო ფიქალები და 
მიამსხვრია მთის ძირას. 29 აიღო მათი გაკეთებული ხბო, 
ცეცხლში დაწვა, მტვრად აქცია, წყალს მოაფრქვია და 
ისრაელიანებს შეასვა. 21 უთხრა მოსემ აარონს: რა დაგიშავა 
ამ ხალხმა, ასეთ დიდ ცოდვაში რომ ჩააგდე. 22 უთხრა 
აარონმა: რისხვით ნუ აინთება ჩემი ბატონი. შენც იცი, რომ 
ბოროტებისკენ არის მიდრეკილი ეს ხალხი. 23 მითხრეს: 
გაგვიკეთე ღმერთები, რომლებიც მიგვიძღოდნენ წინ, რადგან 
არ ვიცით, რა დაემართა იმ მოსეს, კაცს, რომელმაც 
ეგვიპტიდან გამოგვიყვანა. 24 მე ვკითხე: ვისა გაქვთ ოქრო? 
მათაც მოიხსნეს და მე ჩამაბარეს; ცეცხლში ჩავყარე და ეს ხბო 
გამოვიდა. 25 დაინახა მოსემ, რომ გახელებული იყო ეს ხალხი, 
რომ გაახელა იგი აარონმა მისი მტრებისგან ყბადასაღებად. 29 
ჩადგა მოსე ბანაკის ჭიშკარში და თქვა: ვინც უფლისაა, ჩემთან! 
და შეგროვდნენ მასთან ლევიანები. 27 უთხრა მათ: ასე ამბობს 
უფალი, ისრაელის ღმერთი: მახვილი შეიბას ყველამ, მოიარეთ 
ბანაკი ჭიშკრიდან ჭიშკრამდე და მოკალით ძმამ ძმა, 
მეგობარმა მეგობარი, ნათესავმა ნათესავი. 28 მოსეს 
სიტყვისამებრ მოიქცნენ ლევიანები, სამი ათასამდე კაცი 
გაწყდა იმ დღეს. 29 თქვა მოსემ: აივსეთ ხელი დღეს 
უფლისათვის, რადგან კაცი თავისი ძითა და ძმით არის, რათა 


კურთხევა გადმოვიდეს დღეს თქვენზე. 39% მეორე დღეს უთხრა 
მოსემ ხალხს: დიდი ცოდვა გაქვთ ჩადენილი. ახლა ავალ 
უფალთან, ვინძლო ვაპატიებინო თქვენთვის ეს ცოდვა. 31 
დაბრუნდა მოსე უფალთან და უთხრა: დიდი ცოდვა ჩაიდინა ამ 
ხალხმა: ოქროს ღმერთები გაიკეთა. 32 ახლა მიუტევე მათ ეს 
ცოდვა, თუ არა და, ამომშალე შენი დაწერილი წიგნიდან. 33 
უთხრა უფალმა მოსეს: ვინც მე შემცოდა, იმას ამოვშლი ჩემი 
წიგნიდან. 34 ახლა წადი და წაიყვანე ხალხი, სადაც გითხარი. 
აჰა, ჩემი ანგელოზი წაგიძღვება წინ. განკითხვის დღეს 
მოვკითხავ მათს ცოდვებს. 32 დასაჯა ხალხი უფალმა იმის 
გამო, რომ გააკეთეს ხბო, რომელიც აარონმა გააკეთა. 


თავი 33 


1 უთხრა უფალმა მოსეს: აიყარეთ აქედან შენ და ეგ ხალხი, 
ეგვიპტიდან რომ გამოიყვანე, და წადით იმ ქვეყნისკენ, 
რომელიც აღვუთქვი აბრაამს, ისაკს და იაკობს, შენს 
შთამომავლობას მივცემ-მეთქი. 2? ანგელოზს წაგიმძღვარებთ 
წინ და ავყრი ქანაანელებს, ამორეველებს, ხეთეელებს, 
ფერიზელებს, ხივიელებს და იებუსელებს. 3 იმ ქვეყნისაკენ, 
სადაც ღვარად მოედინება რძე და თაფლი; მე აღარ ვივლი 
შენს შორის, რადგან თვითრჯული ხალხი ხართ და ვაითუ 
მოგსპოთ გზაში. “ მოისმინა ხალხმა ეს ავი სიტყვა და იწყო 
გლოვა, არვის გაუკეთებია სამკაული. ? უთხრა უფალმა მოსეს: 
უთხარი ისრაელიანებს: თვითრჯული ხალხი ხართ თქვენ: ერთი 
წამითაც რომ გავიარო თქვენ შორის, მოგსპობთ. მოიხსენით 
სამკაულები, მე ვიცი, როგორ უნდა მოგექცეთ. 9 მოიხსნეს 
ისრაელიანებმა სამკაულები, ხორების მთიდან. 7 აიღო მოსემ 
კარავი და დაიდგა ბანაკს გარეთ, ბანაკის მოშორებით, და 
უწოდა სადღესასწაულო კარავი. ყველა, ვისაც კი რამე 
სათხოვარი ჰქონდა უფალთან, მიდიოდა, სადღესასწაულო 
კარავთან, რომელიც ბანაკს გარეთ იდგა. 8 როგორც კი 
წავიდოდა კარვისკენ მოსე, ადგებოდა მთელი ხალხი და თავ- 
თავისი კარვის შესასვლელთან გაჩერდებოდა ყველა; 
შეჰყურებდნენ, მოსეს, ვიდრე კარავში არ შევიდოდა იგი. ? 
როგორც კი კარავში შევიდოდა მოსე, ჩამოეშვებოდა ღრუბლის 
სვეტი და დადგებოდა კარვის კართან. მაშინ 
დაელაპარაკებოდა უფალი მოსეს. 19 ხედავდა მთელი ხალხი 
ღრუბლის სვეტს, კარვის შესასვლელთან აღმართულს; 
ადგებოდა მთელი ხალხი და თავ-თავის კარვის 
შესასვლელთან სცემდა თაყვანს. 11 პირისპირ ელაპარაკებოდა 
უფალი მოსეს, როგორც კაცი ელაპარაკება კაცს. მერე 
ბრუნდებოდა ბანაკში. მისი მსახური, იესო ნავეს ძე, ყმაწვილი 
კაცი, არ შორდებოდა კარავს. 12 უთხრა მოსემ უფალს: აჰა, შენ 
მეუბნები, დასძარიო ეს ხალხი, მაგრამ არ გაგიმხელია, ვის 


აგზავნი ჩემთან ერთად. ეს კი მითხარი: სახელით გიცნობ და 
მადლიც გაქვსო ნაპოვნი ჩემს თვალში. 13 და თუ მართლაც 
მადლი მიპოვნია შენს თვალში, მასწავლე შენი გზა და მეც 
შეგიცნობ, რომ მადლი ვპოვო შენს თვალში. იცოდე, რომ შენი 
ერია ეს ხალხი. 14 თქვა უფალმა: მე თავად წაგიძღვები და 
დაგავანებ. 12 უთხრა მოსემ: თავად შენ თუ არ წაგვიძეღი, ვერ 
გავალთ აქედან. 190 როგორ მივხვდი, რომ მადლი ვპოვეთ შენს 
თვალში მე და შენმა ერმა? ხომ იმით, რომ ჩვენთან ერთად 
ივლი და გამორჩეული ვიქნებით მე და შენი ერი ყველა 
ხალხიდან, რაც კი დედამიწის ზურგზეა? 17 უთხრა უფალმა 
მოსეს: მაგ შენ ნათქვამსაც ავასრულებ, რადგან მადლი გაქვს 
ნაპოვნი ჩემს თვალში და სახელით გიცნობ. 18 თქვა მოსემ: 
მახილვინე შენი დიდება. 19 თქვა ღმერთმა: ჩამოვატარებ 
მთელს ჩემს სიდიადეს შენ წინ და მოვუხმობ უფლის სახელს 
შენ წინაშე. შევიწყალებ, ვინც შესაწყალებელია, და შევიტკბობ, 
ვინც შესატკბობია. 29 თქვა: ვერ შეძლებ ჩემი პირის ხილვას, 
რადგან ისე ვერ მიხილავს ადამიანი, რომ ცოცხალი დარჩეს. 
21 თქვა უფალმა: აჰა, ადგილია ჩემთან. დადექი კლდეზე. 22 
როცა ჩაივლის ჩემი დიდება, კლდის ნაპრალში მეყოლები და 
ვიდრე არ ჩავივლი, ხელი მექნება შენთვის აფარებული. 23 
როცა ხელს მოგაშორებ, ჩემს ზურგს დაინახავ, პირი კი 
უხილავი იქნება. 


თავი 34 


1 უთხრა უფალმა მოსეს: გამოთალე იმ პირველთა მსგავსი 
ორი ფიქალი, და მე დავწერ ფიქალებზე სიტყვებს, რომლებიც 
ეწერა იმ პირველ ფიქალებზე, შენ რომ დაამსხვრიე. 2 მზად 
იყავ დილისათვის; დილას სინაის მთაზე ახვალ და იქ, მთის 
წვერზე დამიდგები. 3 კაციშვილი არ ამოგყვეს, კაციშვილი არ 
გამოჩნდეს მთაზე, არც ცხვარი, არც ძროხა არ უნდა ძოვდეს ამ 
მთის წინ. “ გამოთალა მოსემ ორი ფიქალი, იმ პირველთა 
მსგავსი, ადგა დილაადრიანად და ავიდა სინაის მთაზე, 
როგორც უბრძანა უფალმა. ორი ფიქალი ეჭირა ხელში. 2 
ჩამოვიდა უფალი ღრუბელში. დადგა მოსე იქ, მის ახლოს, და 
ახსენა უფლის სახელი. 9 ჩაიარა უფალმა მის წინ და 
შეჰღაღადა მოსემ: უფალო, უფალო! ღმერთო მწყალობელო 
და შემბრალებელო, სულგრძელო, დიდმადლიანო და 
ჭეშმარიტო. 7 შემნახავო სიყვარულისა ათასთა მიმართ, 
დანაშაულთა, ცოდვათა და ბრალთა მიმტევებელო და 
შურისმგებელო, მამათა ცოდვის მომკითხავო შვილთაგან და 
შვილთაშვილთაგან მესამე და მეოთხე თაობაში. 9 იმწამსვე 
მიწად დაიხარა მოსე და თაყვანი სცა. ? თქვა: თუ მადლი 
მიპოვნია შენს თვალში, ჩემო მეუფევ, ჩვენ შორის იაროს ჩემმა 
მეუფემ, რადგან თვითრჯულია ეს ხალხი. შეგვინდე დანაშაული 
და შეცოდება და შენს სამკვიდროდ გაგვხადე. 19 თქვა 
უფალმა: აჰა, ვდებ აღთქმას: მთელი შენი ხალხის წინაშე 
მოვახდენ სასწაულებს, როგორის არცერთ ქვეყანაში და 
არცერთ ხალხში არ მომხდარა. დაინახავს მთელი ხალხი, 
რომლის წიაღშიც იმყოფები, თუ რა საშინელია ის საქმე, 
რომელსაც უფალი გიყოფს. 11 დაიხსომე, რასაც ახლა 
გიბრძანებ. აჰა, ავყრი თქვენგან ამორეველებს, ქანაანელებს, 
ხეთელებს, ფერიზელებს, ხივიელებს და იებუსეველებს. 12 
გაფრთხილდი, არ შეკრა იმ ქვეყნის მცხოვრებთან, სადაც 
შეხვალ, რომ მახეში არ გაება. 132 დალეწეთ მათი 
სამსხვერპლოები, გაანადგურეთ მათი სვეტები, აჩეხეთ მათი 


აშერები. 14 რადგან არ უნდა სცემდეთ თაყვანს უცხო ღმერთს, 
ვინაიდან ეჭვიანია უფლის სახელი, ეჭვიანი ღმერთია იგი. 15 ნუ 
შეკრავ კავშირს ქვეყნის მოსახლეობასთან, მიეცემიან 
გარყვნილებას მათი ღმერთების კვალზე და მსხვერპლს 
შესწირავენ მათ ღმერთებს; შენც დაგიძახებენ და შეჭამ მათ 
მსხვერპლს. 15 მოიყვან მათ ქალებს შენი ვაჟებისთვის; 
მიეცემიან გარყვნილებას მათი ქალები თავიანთი ღმერთების 
კვალზე და გარყვნიან შენს ვაჟებსაც თავიანთი ღმერთების 
კვალზე. 17 ნუ შეიქმნი კერპებს. 18 დაიცავი უფუარობის 
დღესასწაული, შვიდ დღეს ჭამე უფუარი ხმიადები, როგორც 
ნაბრძანები მაქვს, დათქმულ დროს, აბიბის თვეში, რადგან 
აბიბის თვეში გამოგიყვანეთ ეგვიპტიდან. 19 ჩემია საშოს 
ყოველი გამღები, ყოველი მამალი პირუტყვი, საშოს გამღები, 
ხარი და ცხვარი. 29 საშოს გამღები სახედარი ცხვრით 
გამოისყიდე; თუ არ გამოისყიდი, ქედი ჩაუმტვრიე. ყოველი 
პირმშო შენს შვილებში გამოისყიდე. ნუ გამოჩნდებიან ჩემ 
წინაშე ხელცარიელნი. 21 ექვს დღეს იმუშავე, მეშვიდე დღეს 
დაისვენე; ხვნისას და მკისას შეისვენე. 22 შვიდეულის 
დღესასწაული იზეიმე, პირველმოწეული ხორბლისა და 
რთველის დღესასწაული წლიდან წლამდე. 23 წელიწადში 
სამგზის უნდა ეჩვენოს ყოველი შენი მამროვანი მეუფეს, 
უფალს, ისრაელის ღმერთს. 24 როცა ავყრი ხალხებს შენგან 
და გაგიფართოებ საზღვრებს, აღარავინ დაეხარბება შენს 
მიწას, თუ წელიწადში სამგზის ეჩვენები უფალს, შენს ღმერთს. 
25 ნუ დაღვრი საფუარზე ჩემი მსხვერპლის სისხლს; 
დილისთვის ნუ მოიტოვებ საპასექო მსხვერპლს. 25 შენი მიწის 
პირველმოწეული ნაყოფები მიიტანე უფლის, შენი ღვთის 
სახლში; ნუ მოხარშავ ციკანს დედამისის რძეში. 27 უთხრა 
უფალმა მოსეს: ჩაიწერე ეს სიტყვები, რადგან ამ სიტყვებით 
გიდებთ აღთქმას შენ და ისრაელს. 28 დარჩა იქ, უფალთან 
ორმოც დღეს და ორმოც ღამეს; პური არ უჭამია და წყალი არ 
შეუსვამს. დაწერა ფიქალებზე აღთქმის სიტყვები, ათი სიტყვა. 
29 როცა ჩამოდიოდა მოსე სინაის მთიდან, აღთქმის ორი 
ფიქალი ეჭირა ხელში მოსეს მთიდან ჩამოსვლისას, არ იცოდა 


მოსემ, რომ უბრწყინავდა პირისკანი მასთან ლაპარაკისას. 39 
დაინახეს აარონმა და ისრაელიანებმა მოსე და, აჰა, 
ბრწყინავდა მისი პირისკანი და ვერ გაბედეს მიახლოება. 31 
დაუძახა მათ მოსემ და მიბრუნდნენ მისკენ აარონი და 
საზოგადოების თავკაცები და ელაპარაკა მათ მოსე. 32 ამის 
შემდეგ მიუახლოვდნენ მას ისრაელიანები და მანაც მოუთხრო 
მათ ყველაფერი, რაც უფალმა უთხრა სინაის მთაზე. 33 
შეწყვიტა მოსემ მათთან ლაპარაკი და რიდე ჩამოიფარა 
სახეზე. 34 როცა შედიოდა მოსე უფლის წინაშე სალაპარაკოდ, 
იხსნიდა რიდეს გარეთ გამოსვლამდე. გამოვიდოდა და 
ყველაფერს ეუბნებოდა ისრაელიანებს, რაც ებრძანებოდა. 32 
ხედავდნენ ისრაელიანები მოსეს სახეს, რომ ბრწყინავდა 
მოსეს პირისკანი და ისევ იფარებდა მოსე სახეზე რიდეს, სანამ 
მასთან სალაპარაკოდ არ შევიდოდა. თავი ოცდამეთხუთმეტე 


თავი 35 


1 შეკრიბა მოსემ ისრაელიანთა მთელი საზოგადოება და 
უთხრა: აი, რისი გაკეთება ბრძანა უფალმა: 2 ექვს დღეს 
აკეთეთ საქმე, ხოლო მეშვიდე დღე წმიდა იყოს თქვენთვის - 
უფლის განსვენების შაბათი. ყველა, ვინც კი საქმეს გააკეთებს 
ამ დღეს, მოკვდება. 3 ცეცხლს ნუ დაანთებთ თქვენს 
საცხოვრებლებში შაბათ დღეს.“ ასე უთხრა მოსემ 
ისრაელიანთა მთელს საზოგადოებას: ეს არის, რაც მიბრძანა 
უფალმა თქვენთვის სათქმელად: ? გაიღეთ ძღვენი 
უფლისათვის; ყველამ თავისი გულუხვობით მიიტანოს საუფლო 
ძღვენი - ოქრო, ვერცხლი და სპილენძი, 9 ლურჯი, ძოწეული და 
ჭიაფერი ქსოვილი, სელი და თხისური, ” დათრიმლული 
ტყავები, თახაშის ტყავები და ურთხელის ძელები, 8 ზეთი 
გასანათებლად, სურნელებანი მირონისთვის და 
საკმევლისთვის, ? ონიქსის თვლები და ეფოდისა და 
სამკერდულის მოსაოჭავი თვლები. 19 ყოველი გულბრძენი, 
ვინც კი არის თქვენში, მოვიდეს და გააკეთოს ყველაფერი, რაც 
ბრძანა უფალმა: 11 სავანე და მისი კარავი 
გადასახურავითურთ, მისი კაუჭები და კოჭები, მისი სვეტები და 
კვარცხლბეკები, 12 კიდობანი და მისი კეტები, სახურავი და 
ჩამოსაფარებელი ფარდა, 13 ტაბლა და მისი კეტები, მთელი 
მისი ჭურჭელი და დასადებელი პურები, 14 სასანთლე 
გასანათებლად, მისი მოწყობილობა და ლამპრები, და ზეთი 
გასანათებლად, 12 სასაკმევლე სამსხვერპლო და მისი კეტები, 
მირონი და სურნელოვანი საკმეველი, ჩამოსაფარებელი 
ფარდა სავანის შესასვლელისთვის, 15 სამსხვერპლო 
აღსავლენი მსხვერპლისათვის და მისი სპილენძის ცხაური, 
მისი კეტები და მისი მოწყობილობა, საბანელი და მისი 
კვარცხლბეკი, 17 ეზოს ფარდები თავისი სვეტებითა და 
კვარცხლბეკებითურთ, და ეზოს კარიბჭის ფარდა. 18 სავანის 
პალოები, ეზოს პალოები მათი ბაგირებითურთ, 1? შესამოსელი 
საწმიდარში სამსახურისთვის, წმიდა შესამოსელი აარონ 


მღვდლისათვის და შესამოსელი მისი შვილებისთვის 
მღვდლობის გასაწევად. 29 გავიდა ისრაელიანთა მთელი 
საზოგადოება მოსესაგან. 21 მივიდნენ სათითაოდ, ვისაც კი 
გულმა გაუწია და ვინც კი სულით აღიძრა, და მიიტანეს 
საუფლო ძღვენი სადღესასწაულო კარვის მოსაწყობად, მისი 
ყოველი საჭიროებისათვის და წმიდა შესამოსელისთვის. 22 
მიდიოდნენ მამაკაცები და დედაკაცები, გულუხვობით 
მიჰქონდათ დასამშვენებელი რგოლები, საყურეები, ბეჭდები, 
ყელსაბამები, ყოველგვარი ოქროს ნივთი; თითოეულს თავისი 
წილი შესაწირავი ოქრო მიჰქონდა უფლისათვის. 23 ყველას 
მოჰქონდა, ვისაც კი მოეპოვებოდა ლურჯი, ძოწეული, 
ჭიაფერის ნართი და ბისონი, თხისური, წითლად შეღებილი 
ცხვრის ტყავები და თახაშის ტყავები; 24 ყველას, ვისაც კი 
სურდა ვერცხლისა და სპილენძის ძღვნად მიტანა, მოჰქონდა 
ძღვნად უფლისათვის; ყველას, ვისაც კი მოეპოვებოდა 
ურთხელის ძელები რაიმე საქმისათვის გამოსაყენებლად, 
მოჰქონდა. 22 ყველა მარჯვე დედაკაცს, ვისაც კი ნართის რთვა 
შეეძლო თავისი ხელით, მოჰქონდა ლურჯი, მეწამული და 
ჭიაფერის ნართი და ბისონი. 25 ყველა დედაკაცი, ვისაც კი 
გული უწევდა და გაწაფული იყო, ართავდა თხისურს. 27 
თავკაცებს მიჰქონდათ ონიქსის თვლები და ეფოდისა და 
სამკერდულის მოსაოჭავი თვლები, 28 ნელსურნელება, ზეთი 
გასანათებლად, მირონისთვის და სურნელოვანი 
საკმევლისათვის. 29? კაცსა თუ ქალს, ვისაც კი თავისი 
გულუხვიბით სურდა მოეტანა ძღვენი ყოველი საქმისთვის, 
რისი გაკეთებაც ბრძანა უფალმა მოსეს პირით, უხვად 
მიჰქონდათ უფლისთვის. 39 უთხრა მოსემ ისრაელიანებს: 
უყურეთ, უფალმა მოუხმო სახელდებით ბეცალიელს, ძესა 
ურისა, ძისა ხურისა, იუდას შტოდან. 31 აავსო იგი ღვთის 
სულით, სიბრძნით, გონებით, ცოდნით და ყოველი ხელოვნების 
უნარით, 32 რათა შეასრულოს ჩანაფიქრი, დაამუშაოს ოქრო, 
ვერცხლი და სპილენძი, 33 გამოთალოს თვლები მოსაოჭავად 
და გამოახარატოს ხე, შექმნას ხელოვნური ნივთნი. 34 გულში 
ჩაუდო სხვათა დამოძღვრის უნარი, მას და ოჰოლიაბს, 


ახისამაქის ძეს, დანის შტოდან. 32 აუვსო გული სიბრძნით, რომ 
აკეთონ ხარატის მქსოველის ყოველგვარი საქმე, ქარგონ 
ლურჯ, ძოწეულ და ჭიაფერ ქსოვილზე და ბისონზე, აკეთონ 
მქსოველის, ყოველგვარი ხელოვანის საქმე. 


თავი 36 


1 შეუდგნენ საქმეს ბეცალიელი, ოჰოლიაბი და ყველა 
გულბრძენი კაცი, რომელთაც მიანიჭა უფალმა სიბრძნე და 
გონიერება საწმიდარისთვის საჭირო საგნების გასაკეთებლად 
უფლის ბრძანებისამებრ. 2? მოუხმო მოსემ ბეცალიელს, 
ოჰოლიაბს და ყველა გულბრძენ კაცს, რომელსაც უფალმა 
ჩაუდო სიბრძნე გულში, ყველას, ვისაც გული ერჩოდა 
შესდგომოდა საქმეს და ემუშავა. 3 ჩაიბარეს მოსესგან მთელი 
შემოწირულება, რაც კი მოტანილი ჰქონდათ ისრაელიანებს 
საწმიდარისთვის განკუთვნილი ჭურჭლის გასაკეთებლად; და 
კვლავაც გულუხვად მიჰქონდათ მასთან ყოველ დილას. 4 
მოვიდა ყველა ბრძენკაცი, საწმიდარის ყოველგვარი საქმის 
მკეთებელი, თავ-თავისი საქმის მცოდნენი, ვის რისი გაკეთებაც 
შეეძლო, ? და ასე უთხრეს მოსეს: უფრო მეტი მოაქვს ხალხს, 
ვიდრე უფლისაგან ნაბრძანები საქმის გასაკეთებლად არის 
საჭირო. 9 მაშინ ბრძანა მოსემ და გამოაცხადეს ბანაკში: ნურც 
მამაკაცი, ნურც დედაკაცი ნუღარაფერს გაამზადებს 
საწმიდარისთვის შესაწირავად. შეწყვიტა ხალხმაც მოტანა. 7 
რაც კი შემოტანილი იყო, საკმარისი აღმოჩნდა მიელი საქმის 
გასაკეთებლად და ზედმეტადაც კი დარჩა. 8 გააკეთა ყველა 
გულბრძენმა კაცმა, რაც სავანისთვის ჰქონდათ გასაკეთებელი: 
გრეხილი სელის და ლურჯი, ძოწეული და ჭიაფერი ქსოვილის 
ათი ნაჭერი; ქერურიმებიც ამოქარგეს ზედ. ? თითოეული 
ნაჭრის სიგრძე ოცდარვა წყრთა იყო და სიგანე თითოეული 
ნაჭრისა - ოთხი წყრთა. ყველა ნაჭერი ერთი ზომისა იყო. 19 
ხუთი ნაჭერი ერთმანეთს გადააკერა, მეორე ხუთი ნაჭერიც 
ერთმანეთს გადააკერა. 11 გაუკეთა ლურჯი კილოები ერთ 
ნაჭერს ბოლო გადანაკერის კიდეზე; ასევე გაუკეთა ნაჭერს 
უკანასკნელი გადანაკერის კიდეზე. 12 ორმოცდაათი კილო 
გაუკეთა ერთ ნაჭერს და ორმოცდაათი კილო გაუკეთა მეორე 
ნაჭერს ბოლო გადანაკერის კიდეზე ისე, რომ კილოები 
ერთმანეთს მისადაგებოდა. 13 გააკეთა ორმოცდაათი ოქროს 


კაუჭი და გადააბა ერთმანეთს ნაჭრები კაუჭებით, ისე რომ 
ერთი მთლიანი კარავი გამოვიდა. 14 დაამზადა ნაჭერი 
თხისურისგან სავანის გადასაფარებლად; თორმეტი ასეთი 
ნაჭერი დაამზადა. 12 ერთი ნაჭრის სიგრძე ოცდაათი წყრთა 
იყო, სიგანე ერთი ნაჭრისა - ოთხი წყრთა; ერთი ზომისა იყო 
დანარჩენი თერთმეტი ნაჭერი. 15 ხუთი ნაჭერი ცალკე გადააბა 
ერთმანეთს, ხუთი - ცალკე. 17 გააკეთა ორმოცდაათი კილო 
ბოლო ნაჭრის კიდეზე, გადასაბმელთან და ორმოცდაათი 
კილო გააკეთა მეორე გადასაბმელი ნაჭრის კიდეზე. 18 
გააკეთა ორმოცდაათი სპილენძის კაუჭი გადასაფარებლის 
გადასაბმელად, რომ ერთი მთლიანი გამოსულიყო. 19 გაუკეთა 
გადასაფარებელს გადასახურავი დათრიმლული ლტყავებისგან 
და ზემოდან გადასახურავი თახაშის ტყავებისგან. 29 სვეტებად 
ურთხელის ძელები გაუკეთა სავანეს. 21 ათი წყრთა იყო ძელის 
სიგრძე, წყრთანახევარი იყო თითოეული ძელის სიგანე. 22 ორ- 
ორი რიკი ჰქონდა თითოეულ ძელს, ერთმანეთს 
მისადაგებული. ასე გაუკეთა სავანის ყველა ძელს. 23 გაუკეთა 
სავანეს ძელები, ოცი ძელი სამხრეთით. 24 ორმოცი ვერცხლის 
ფეხი დაუყენა ქვეშ ოც ძელს, ორი ფეხი ერთი ძელის ქვეშ მისი 
ორი რიკისთვის და ორი ფეხი მეორე ძელის ქვეშ მისი ორი 
რიკისთვის. 25 სავანის მეორე გვერდისთვის ჩრდილოეთის 
მხარეს გააკეთა ოცი ძელი; 20 და ორმოცი ვერცხლის ფეხი: 
ორი ფეხი ერთი ძელის ქვეშ, ორი ფეხი მეორე ძელის ქვეშ. 27 
სავანის უკანა მხარეს დასავლეთისკენ გააკეთა ექვსი ძელი. 28 
ორი ძელი გააკეთა სავანის კუთხეებისთვის, უკანა მხარეს. 29 
შეერთებული იყო ქვემოდან და ზემოდან თითო რგოლით: ასე 
გააკეთა ორივესთვის ორსავე კუთხეში. 39 იყო სულ რვა ძელი 
და თექვსმეტი ვერცხლის ფეხი; ორ-ორი ფეხი თითო ძელის 
ქვეშ. 31 გააკეთა ლარტყები ურთხელის: ხუთი - სავანის ერთი 
გვერდის ძელებისთვის 32 და ხუთიც - სავანის მეორე გვერდის 
ძელებისთვის, ხუთიც - სავანის უკანა მხარის ძელებისთვის, 
დასავლეთით. 33 გააკეთა შუათანა ლარტყი, რომელიც 
გასდევს ძელებს ერთი ბოლოდან მეორე ბოლომდე. 34 ძელები 
ოქროთი მოჭედა, რგოლები ოქროსგან გააკეთა, აგრეთვე 


ლარტყების ჩასადგმელები; ლარტყებიც ოქროთი მოჭედა. 32 
გააკეთა ჩამოსაფარებელი ლურჯი, ძოწეული და ჭიაფერი 
ქსოვილისგან და გრეხილი ბისონისგან; ზედ ქერუბიმები 
ამოქარგა. 36 გაუკეთა მას ურთხელის ოთხი სვეტი ოქროს 
კაუჭებითურთ და ოქროთი მოჭედა; ჩამოასხა მათთვის ოთხი 
ვერცხლის ფეხი. 37 დაამზადა მოხატული ფარდა სავანის 
შესასვლელისთვის ლურჯი, ძოწეული და ჭიაფერი 
ქსოვილისგან და გრეხილი ბისონისგან, 35 და ხუთი სვეტი 
კაუჭებითურთ; ოქროთი მოჭედა მათი თავები და სალტეები, 
გააკეთა სპილენძის ხუთი ფეხი. 


თავი 37 


1 გააკეთა ბეცალიელმა ურთხელისგან კიდობანი; 
ორწყრთანახევარი იყო მისი სიგრძე, წყრთანახევარი სიგანე 
და წყრთანახევარი სიმაღლე. 2? მოჭედა იგი ხალასი ოქროთი 
შიგნიდან და გარედან და ოქროს გვირგვინი შემოავლო 
გარშემო. 3 ჩამოასხა მისთვის ოთხი ოქროს რგოლი, მის 
ოთხსავე კუთხეზე დასამაგრებელი: ორი რგოლი ერთ მხარეზე, 
ორი რგოლი მეორე მხარეზე. 4 დაამზადა კეტები 
ურთხელისგან და ოქროთი მოჭედა. ? გაუყარა კეტები 
რგოლებში კიდობნის გვერდებზე, კიდობნის სატარებლად. 9 
გააკეთა სახურავი წმიდა ოქროსაგან; სიგრძე 
ორწყრთანახევარი ჰქონდა, სიგანე - წყრთანახევარი. 7 
გააკეთა ოქროს ორი ქერუბიმი; ოქროსაგან გამოჭედა ისინი; 
სახურავის ორსავე კიდეზე განალაგა. 8 ერთი ქერუბიმი ერთ 
კიდეზე, მეორე ქერუბიმი მეორე კიდეზე. სახურავიდან 
გამოიყვანა ქერუბიმები ორსავე კიდეზე. ? ფრთები გაშლილი 
ჰქონდათ ქერუბიმებს და ფარავდნენ თავიანთი ფრთებით 
სახურავს, სახით ერთმანეთისკენ იყვნენ მიქცეულნი, 
სახურავისკენ ჰქონდათ მიქცეული სახეები. 19 გააკეთა ტაბლა 
ურთხელისგან; ორი წყრთა ჰქონდა სიგრძე, ერთი წყრთა 
სიგანე და წყრთანახევარი სიმაღლე. 11 ხალასი ოქროთი 
მოჭედა და ოქროს გვირგვინი შემოავლო გარშემო. 12 
ირგვლივ ერთი მტკაველი კედელი გაუკეთა და კედელსაც 
ოქროს გვირგვინი შემოავლო გარშემო. 13 ჩამოასხა მისთვის 
ოთხი ოქროს რგოლი და ოთხსავე კუთხეზე ოთხ ფეხთან 
დაამაგრა. 14 კედელზე მიმაგრებული რგოლები კეტების 
გასაყრელი იყო, რომ ტაბლა ეტარებინათ. 12 გააკეთა 
ურთხელის კეტები, ოქროთი მოჭედილი, ტაბლის 
სატარებლად. 165 გააკეთა ტაბლის ჭურჭელი: თეფშები, 
კოვზები, თასები და საღვრელის დასაღვრელი საწდეები 
ხალასი ოქროსგან. 17 გააკეთა სასანთლე ხალასი ოქროსგან, 
ნაჭედი იყო სასანთლე; მისი ღერო, რტო, ჯამები, კოკრები და 


ყვავილები ერთიანი იყო. 18 ექვსი რტო გამოდიოდა მისი 
გვერდებიდან: სასანთლის სამი ღერო ერთი გვერდიდან, 
სასანთლის სამი ღერო მეორე გვერდიდან. 13 ნუშისებრი სამი 
ჯამი ერთ რტოზე, კოკორი და ყვავილი; ნუშისებრი სამი ჯამი 
მეორე რტოზე, კოკორი და ყვავილი. ასე ექვსსავე რტოზე, 
რომლებიც სასანთლიდან გამოდიან. 29 სასანთლეზე ოთხი 
ნუშისებრი ჯამი, კოკრები და ყვავილები. 21 ერთი კოკორი ორ 
რტოს ქვეშ, ერთი კოკორიც ორ რტოს ქვეშ; ასე ექვსივე 
რტოსთვის, რომლებიც სასანთლიდან გამოდიან. 22 მისი 
კოკრები და რტოები მისგანვე იყო ნაკეთები, მთლიანად 
ჭედური იყო ერთიანი ხალასი ოქროსი. 23 გაუკეთა შვიდი 
ლამპარი და მაშები და აქანდაზები ხალასი ოქროსაგან. 24 
ერთი ქანქარი ხალასი ოქროსგან გააკეთა ისიც და მთელი 
მისი ჭურჭელი. 25 გააკეთა საკმევლის სამსხვერპლო 
ურთხელისგან: ერთი წყრთა სიგრძე ჰქონდა, ერთი წყრთა - 
სიგანე, ერთი წყრთა - სიმაღლე, მისგანვე იყო ნაკეთები მისი 
რქები, 20 ხალასი ოქროთი მოჭედა იგი, მისი სახურავი, 
კედლები ირგვლივ და რქები; ოქროს გვირგვინი მოავლო 
გარშემო. 27 ორი ოქროს რგოლი მიამაგრა ქვემოდან სალტეს 
ორსავე გვერდზე, ორსავე მხარეს კეტების გასაყრელად, რათა 
ეტარებინათ სამსხვერპლო. 28 დაამზადა კეტები ურთხელისგან 
და ოქროთი მოჭედა. 29 დაამზადა წმიდა მირონი და 
სურნელოვანი, სუფთა საკმეველი, როგორც მენელსურნელენი 
ამზადებენ. 


თავი 38 


1 გააკეთა ურთხელისგან აღსავლენის სამსხვერპლო, სიგრძით 
ხუთი წყრთა, სიგანითაც ხუთი წყრთა, ოთხკუთხედი, სიმაღლით 
სამი წყრთა. 2? გაუკეთა რქები ოთხსავე კუთხეში - მისგანვე 
გამოდიოდა რქები - და სპილენძით მოჭედა. 3 დაამზადა 
სამსხვერპლოს მთელი ჭურჭლეუობა: ქვაბები, აქანდაზები, 
სასხურებლები, ჩანგლები და მაშები; მთელი მისი ჭურჭელი 
სპილენძისგან გააკეთა. 4 დაუყენა სამსხვერპლოს ცხაური, 
სპილენძისა, დის მაგვარი, ქვემოდან მის ნახევრამდე. 2 
ჩამოასხა ოთხი რგოლი სპილენძის ცხაურის ოთხივე 
კუთხისთვის კეტების გასაყრელად. 9 ურთხელისგან გააკეთა 
კეტები და სპილენძით მოჭედა. 7 გაუყარა კეტები რგოლებში 
სამსხვერპლოს გვერდებზე, რომ მისი ტარება შეძლებოდათ. 
ღრუ გააკეთა იგი, ფიცრებისგან. 8 გააკეთა სპილენძის 
საბანელი სპილენძისავე კვარცხლბეკითურთ, დედაკაცთა 
სარკეებისგან, რომლებიც მოჰქონდათ მათ სადღესასწაულო 
კარვის შესასვლელთან. 7? მოაწყო ეზო; სამხრეთის მხარეს 
ეზოს ფარდები გრეხილი სელისგან იყო - ასი წყრთა. 19 მისი 
ოცი სვეტი და ოცი ფეხი სპილენძისგან, სვეტების კაუჭები და 
სამაგრები ვერცხლისგან. 11 ჩრდილოეთ მხარეს ასი წყრთა 
ფარდა; მისი ოცი სვეტი და ოცი ფეხი სპილენძისა, სვეტების 
კაუჭები და სამაგრები ვერცხლისა. 12 დასავლეთ მხარეს 
ორმოცდაათი წყრთა ფარდა; მისი ათი სვეტი და ათი ფეხი; 
სვეტების კაუჭები და სამაგრები ვერცხლისგან. 13 აღმოსავლეთ 
მხარეს ორმოცდაათი წყრთა ფარდა. 14 თხუთმეტი წყრთა 
ფარდა ერთ ფრთაზე; მისი სამი სვეტი სამი ფეხითურთ. 12 
მეორე ფრთისათვის, ეზოს კარის ორსავე მხარეს, აქეთ და 
იქით თხუთმეტი წყრთა ფარდა; მისი სამი სვეტი სამი 
ფეხითურთ. 19 ეზოს ყველა ფარდა მისი ირგვლივ გრეხილი 
სელისა იყო. 17 სვეტების ფეხები სპილენძისა, სვეტების კაუჭები 
და სამაგრები ვერცხლისა, თავები ვერცხლით მოჭედილი, 
ეზოს ყველა სვეტი ვერცხლის სამაგრებით იყო დამაგრებული. 


18 ეზოს კარის ჩამოსაფარებელი ლურჯი, ძოწეული და 
ჭიაფერი ქარგებიანი ქსოვილისა და გრეხილი სელისა იყო - 
სიგრძით ოცი წყრთა, სიმაღლით ხუთი წყრთა მთელს სიგანეზე 
ეზოს ფარდების შესაბამისად. 19 მისი ოთხი სვეტი ოთხი 
ფეხითურთ სპილენძისა, ვერცხლის კაუჭები, თავები ვერცხლით 
მოჭედილი და ვერცხლის სამაგრები. 29 სავანისა და ეზოს 
ირგვლივ ყველა პალო სპილენძისა იყო. 21 აჰა, სავანის, 
მოწმობის სავანის ანგარიში, რომელიც ნაანგარიშევი იყო 
მოსეს ბრძანებით - ლევიანთა მთელი სამუშაო ითამარ 
აარონის ძის, მღვდლის, ხელმძღვანელობით. 22 ბეცალიელმა 
ძემ სურისა, ძისა ხურისა, იუდას შტოდან, გააკეთა ყველაფერი, 
რაც ნაბრძანები ჰქონდა მოსესთვის უფალს. 23 მასთან ერთად 
ოჰოლიაბბ ახისამაქის ძემ, დანის შტოდან, ხარატმა, მქსოველმა 
და მქარგველმა ლურჯი, ძოწეული და ჭიაფერი ქსოვილისა და 
სელისა. 24 მთელი ოქრო, რაც დაიხარჯა საწმიდრის ყველა 
საქმეზე, მთელი შემოწირული ოქრო ოცდაცხრა ქანქარი და 
შვიდას ოცდაათი შეკელი იყო, საღვთო შეკელით. 22 ხოლო 
ვერცხლი მთელი საზოგადოებისა, რაც დათვლილი იყო, 
შეადგენდა ას ქანქარს და ათას შვიდას სამოცდათხუთმეტ 
შეკელს საღვთო შეკელით. 29 თითოეულისგან ერთი ბეკაყი, 
ანუ ნახევარი შეკელი საღვთო შეკელით, ყველასგან, ვინც კი 
აღრიცხული იყო ოცი წლიდან ზემოთ, სულ ექვსას სამი ათას 
ხუთას ორმოცდაათი კაცისგან. 27 ასი ქანქარი ვერცხლი 
მოხმარდა საწმიდრის ფეხების და ფარდის ფეხების 
ჩამოსხმას; ასი ფეხი ასი ქანქარისგან, თითო ქანქარი თითო 
ფეხისთვის. 28 ათას შვიდას სამოცდათხუთმეტი შეკელი 
ვერცხლისგან გააკეთა სვეტების კაუჭები, მოუჭედა თავები და 
სამაგრები გაუკეთა. 2? შემოწირული სპილენძი იყო სულ 
სამოცდაათი ქანქარი და ორიათას ოთხასი შეკელი. 39 გააკეთა 
მისგან ფეხები სადღესასწაულო კარვის შესასვლელთან, 
სპილენძის სამსხვერპლო სპილენძისავე ცხაურითურთ და 
სამსხვერპლოს მთელი ჭურჭლეული. 31 ფეხები ეზოს ირგვლივ 
სვეტებისთვის და ეზოს კარის ფეხები, სავანის ყველა პალო და 
ეზოს ირგვლივ ყველა პალო. 


თავი 39 


1 ლურჯი, ძოწეული და ჭიაფერი ქსოვილისგან შეკერეს საწესო 
შესამოსელი საწმიდარში სამსახურისთვის; წმიდა შესამოსელი 
შეუკერეს აარონს, როგორც ნაბრძანები ჰქონდა მოსესთვის 
უფალს. 2 დაამზადეს ეფოდი ოქროსგან, ლურჯი, ძოწეული და 
ჭიაფერი ქსოვილისგან და გრეხილი სელისგან. 3 გაგლინეს 
ოქროს ფირფიტები და ძაფებად დაჭრეს, რომ დაეტნიათ 
ლურჯ, ძოწეულ და ჭიაფერ ქსოვილსა და სელს შორის. 4 
გაუკეთეს მისამაგრებელი სამხრეები; ორივე ბოლოთი იყო 
მიმაგრებული. ? მასზე შემოსარტყმელი ზონარი იმავე 
მასალისა და მსგავსი ნახელავი, ოქროსგან, ლურჯი, 
ძოწისფერა და ჭიაფერი მატყლის ქსოვილისგან და გრეხილი 
სულისგან, როგორც ნაბრძანები ჰქონდა მოსესთვის უფალს. 9 
დაამუშავეს ოქროს ბუდეებში ჩასასმელი ონიქსის თვლები, 
რომლებზედაც ამოტვიფრული იყო ისრაელიანთა სახელები. 7 
განალაგა ისინი ეფოდის სამხრეებზე - ისრაელიანთა 
სამახსოვრო თვლები, როგორც ნაბრძანები ჰქონდა მოსესთვის 
უფალს. 8 გააკეთა სამკერდული ამოქარგული, ისევე როგორც 
ეფოდი, ოქროსგან, ლურჯი, ძოწეული და ჭიაფერი მატყლის 
ქსოვილისგან და გრეხილი სელისგან. 9? ოთხკუთხედი იყო იგი; 
ორკეცი გააკეთეს სამკერდული - სიგრძით ერთი მტკაველი და 
სიგანითაც ერთი მტკაველი, ორკეცი. 19? ოთხრიგად გააწყვეს 
მასზე თვლები: ერთ რიგში: ლალი, ტოპაზი და ზურმუხტი - 
პირველი რიგი. 11 მეორე რიგი: ფირუზი, საფირონი და იასპი; 
12 მესამე რიგი: იაგუნდი, აქატი და ამეთვისტო; 13 მეოთხე 
რიგი: ქრისოლითი, ონიქსი და ბერილი. ოქროს ბუდეებში იყოს 
ჩასმული. 14 თვლები ისრაელიანთა სახელების მიხედვით იყო, 
თორმეტი, მათი სახელების მიხედვით, თორმეტივე ტომის 
სახელი იყო ამოტვიფრული. 12 გაუკეთა სამკერდულს წნული 
ძეწკვი ხალასი ოქროსი; 195 გააკეთა ორი ოქროს ბუდე და ორი 
ოქროს რგოლი და მიამაგრა ორი რგოლი სამკერდულის 
ორთავე კიდეს. 17 გაუყარა ორი ოქროს წნული ძეწკვი ორ 


რგოლში სამკერდულის კიდეებზე. 18 ორი წნული ძეწკვის ორი 
ბოლო მიამაგრა ორ ბუდეს და წინიდან მიაბა ისინი ეფოდის 
სამხრეებს. 1? გააკეთა ორი ოქროს რგოლი და მიამაგრა 
სამკერდულის ორ კიდეს ნაპირზე, რომელიც ეფოდის შიდა 
მხარეს არის მოქცეული. 29 გააკეთა ორი ოქროს რგოლი და 
მიამაგრა ეფოდის ორ სამხრეს ქვემოდან წინა მხარეს, 
შესაკრავთან, ეფოდის სარტყელს ზემოთ. 21 გადააბეს 
სამკერდული მისი რგოლებით ეფოდის რგოლებს ლურჯი 
ძაფით, რომ ყოფილიყო ეფოდის სარტყელს ზემოთ და არ 
ასცდენოდა სამკერდული ეფოდს, როგორც ნაბრძანები 
ჰქონდა მოსესთვის უფალს. 22 გააკეთა ეფოდის მოსასხამი, 
ნაქსოვი მთლიანად ლურჯი ქსოვილისგან. 23 შუაში ამოჭრილი 
იყო მოსასხამი ჯაჭვის პერანგივით; ამოჭრილის კიდეს არშია 
გასდევდა, რომ არ შემორღვეულიყო. 24 ამოქარგა მოსასხამის 
კალთებზე ბროწეულები ლუდჯი, ძოწეული და ჭიაფერი 
გრეხილი ძაფებით. 2” გააკეთა ეჟვნები წმიდა ოქროსაგან და 
ჩამოჰკიდა ეჟვნები ბროწეულებს შორის მოსასხამის კალთებზე 
ირგვლივ, ბროწეულებს შორის. 29 ეჟვანი და ბროწეული, 
ეჟვანი და ბროწეული მოსასხამის კალთებზე ირგვლივ, 
მსახურებისთვის, როგორც ნაბრძანები ჰქონდა მოსესთვის 
უფალს. 27 გააკეთეს კვართი სელისგან, ნაქსოვი აარონისთვის 
და მისი შვილებისთვის, 28 თავსაბურველი სელისგან, ქუდი 
სელისგან და ტილოს შარვალი გრეხილი სელისგან. 29 
სარტყელი გრეხილი ბისონისგან და ლურჯი, ძოწეული და 
ჭიაფერი ქსოვილისგან, ნაქარგი, როგორც ნაბრძანები ჰქონდა 
მოსესთვის უფალს. 39 გააკეთა ჯიღა - სიწმიდის გვირგვინი - 
ხალასი ოქროსაგან და ამოტვიფრა მასზე წარწერა, როგორც 
ბეჭედზე: უფლის სიწმიდე. 31 გამოაბა მას ლურჯი ძაფი, რომ 
თავსაბურველზე მიემაგრებინა ზემოდან, როგორც ნაბრძანები 
ჰქონდა მოსესთვის უფალს. 32 დასრულდა სავანის 
სადღესასწაულო კარვის მთელი სამუშაო. ყველაფერი 
გააკეთეს ისრაელიანებმა, როგორც ნაბრძანები ჰქონდა 
მოსესთვის უფალს; ასე გააკეთეს. 33 მიუტანეს სავანე მოსეს, 
გადასახურავი და მთელი მისი მოწყობილობა, კაუჭები, 


ძელები, ლარტყები, სვეტები, ფეხები. 34 დათრიმლული ტყავის 
გადასაფარებელი, თახაშის ტყავის გადასაფარებელი და 
კრეტსაბმელი, 35 მოწმობის კიდობანი, მისი კეტები და 
სახურავი. 30 ტაბლა მთელი მისი ჭურჭელი და დასადებელი 
პური, 37 წმიდა სასანთლე და მისი ლამპრები, 
ჩასამწკრივებელი ლამპრები მთელი მათი 
მოწყობილობითურთ; და ზეთი გასანათებლად, 38 ოქროს 
სამსხვერპლო, მირონი, სურნელოვანი საკმეველი, 
ჩამოსაფარებელი კარვის კარისათვის, 3? სპილენძის 
სამსხვერპლო სპილენძისვე ცხაურით, მისი კეტები და მთელი 
მისი მოწყობილობა, საბანელი თავისი კვარცხლბეკით, 49 ეზოს 
ფარდები, მისი სვეტები მათი ფეხებით, ეზოს კარიბჭის 
ჩამოსაფარებელი, მისი ბაგირები, პალოები და ყოველი 
ჭურჭელი სადღესასწაულო კარვისთვის, 41 საწესო შესამოსელი 
საწმიდარში სამსახურისთვის, აარონ მღვდლის წმიდა 
შესამოსელი და მისი შვილების სამღვდელო შესამოსელი. 42 
როგორც ნაბრძანები ჰქონდა უფალს მოსესთვის, ყველაფერი 
ისე გააკეთეს ისრაელიანებმა. 43 ნახა მოსემ მთელი 
ნამუშევარი და აჰა, გაუკეთებიათ ყველაფერი. როგორც 
ნაბრძანები ჰქონდა უფალს, ისე გაუკეთებიათ. და დალოცა 
ისინი მოსემ. 


თავი 40 


1 ასე უთხრა უფალმა მოსეს: 2 პირველი თვის პირველ დღეს 
აღმართე სავანე, სადღესასწაულო კარავი. 3 დადგი იქ 
მოწმობის კიდობანი და მოაფარე კრეტსაბმელი კიდობანს. 4 
შეიტანე ტაბლა და დააწყვე მასზე, რაც დასაწყობია; შეიტანე 
სასანთლე და აანთე ლამპრები. ? დადგი ოქროს სამსხვერპლო 
საკმევლისთვის მოწმობის კიდობნის წინ და ფარდა 
ჩამოაფარე კარვის შესასვლელს. 9 დადგი სამსხვერპლო 
აღსავლენისთვის სავანის, სადღესასწაულო კარვის 
შესასვლელთან. 7 დადგი საბანელი სადღესასწაულო კარავსა 
და სამსხვერპლოს შორის და ჩაასხი შიგ წყალი. 8 მოაწყვე 
გარშემო ეზო და ჩამოჰკიდე ფარდა ეზოს ჭიშკართან. ? აიღე 
მირონი და სცხე სავანეს და ყველაფერს, რაც მასშია; განათლე 
მთელი მისი ჭურჭელი და წმიდა იქნება. 19 სცხე აღსავლენის 
სამსხვერპლოს და მთელს მის ჭურჭელს, განათლე 
სამსხვერპლო და წმიდათა წმიდა იქნება სამსხვერპლო. 11 
სცხე საბანელს და მის კვარცხლბეკს და განათლე იგი. 12 
მიიყვანე აარონი და მისი შვილები სადღესასწაულო კარვის 
შესასვლელთან და წყლით განბანე. 13 შემოსე აარონი წმიდა 
შესამოსელით, სცხე მას და განათლე იგი, რომ მღვდლობა 
გამიწიოს მე. 14 მისი შვილებიც მიიყვანე და შემოსე ისინი 
კვართით. 12 სცხე მათ, როგორც მათ მამას სცხე, რომ 
მღვდლობა გამიწიონ მე და ამ მირონცხებამ სამარადისო 
მღვდლობა მიანიჭოს მათ თაობიდან თაობაში. 10 ყველაფერი 
გააკეთა მოსემ, რაც ნაბრძანები ჰქონდა მისთვის უფალს; ასე 
გააკეთა. 17 მეორე წლის პირველ თვეს, თვის პირველში 
აღიმართა სავანე. 18 აღმართა მოსემ სავანე, დადგა მისი 
ფეხები, განალგა ძელები, დაამაგრა ლარტყები და აღმართა 
სვეტები. 1? გადაფინა გადასაფარებელი სავანეზე და გაუკეთა 
მას სახურავი ზემოდან, როგორც ნაბრძანები ჰქონდა 
მოსესთვის უფალს. 29 აიღო მოწმობა და ჩადო კიდობანში, 
გაუყარა კეტები კიდობნის რგოლებში და თავი დაახურა 


კიდობანს. 21 შეიტანა კიდობანი სავანეში, ჩამოჰკიდა 
კრეტსაბმელი და დაფარა მოწმობის კიდობანი, როგორც 
ნაბრძანები ჰქონდა მოსესთვის უფალს. 22 დადგა ტაბლა 
სადღესასწაულო კარავში, სავანის ჩრდილო მხარეს, ფარდის 
გარეთ. 23 დააწყო მასზე პური უფლის წინაშე, როგორც 
ნაბრძანები ჰქონდა მოსესთვის უფალს. 24 დადგა სასანთლე 
სადღესასწაულო კარავში ტაბლის პირდაპირ, სავანის სამხრეთ 
მხარეს. 22 აანთო ლამპრები უფლის წინაშე, როგორც 
ნაბრძანები ჰქონდა მოსესთვის უფალს. 29 დადგა ოქროს 
სამსხვერპლო სადღესასწაულო კარავში, ფარდის წინ. 27 აკმია 
მასზე სურნელოვანი საკმეველი, როგორც ნაბრძანები ჰქონდა 
მოსესთვის უფალს. 28 ჩამოჰკიდა ჩამოსაფარებელი სავანის 
შესასვლელთან. 2? აღსავლენის სამსხვერპლო დადგა სავანის, 
სადღესასწაულო კარვის შესასვლელთან, შესწირა მასზე 
აღსავლენი მსხვერპლი და პურის შესაწირავი, როგორც 
ნაბრძანები ჰქონდა მოსესთვის უფალს. 39 დადგა საბანელი 
სადღესასწაულო კარავსა და სამსხვერპლოს შორის და ჩაასხა 
შიგ განსაბანელი წყალი. 31 განიბანდნენ აქ მოსე, აარონი და 
მისი შვილები ხელებსა და ფეხებს. 32 როცა შევიდოდნენ 
სადღესასწაულო კარავში და მიუახლოვდებოდნენ 
სამსხვერპლოს, განიბანდნენ, როგორც ნაბრძანები ჰქონდა 
მოსესთვის უფალს. 33 მოაწყო ეზო სავანისა და სამსხვერპლოს 
ირგვლივ და ჩამოჰკიდა ფარდა ეზოს ჭიშკარში და დაასრულა 
მოსემ სამუშაო. 34 დაფარა ღრუბელმა სადღესასწაულო 
კარავი და უფლის დიდებამ აავსო სავანე. 32 ვერ შევიდა მოსე 
სადღესასწაულო კარავში, რადგან ღრუბელი იყო მასზე 
დავანებული და უფლის დიდებას აევსო სავანე. 30 როცა 
ასცილდებოდა ღრუბელი სავანეს, მაშინ დაიძრებოდნენ 
ხოლმე ისრაელიანები სამგზავროდ. 37 თუ არ ასცილდებოდა 
ღრუბელი, არ დაიძრებოდნენ, ვიდრე არ ასცილდებოდა. 


ლევიანნი 


თავი 1 


1 მოუწოდა მოსეს უფალმა და ელაპარაკა მას სადღესასწაულო 
კარვიდან: 2 ელაპარაკე ისრაელიანებს და უთხარი მათ: თუ 
თქვენ შორის ვინმე შესწირავს უფალს, შინაური პირუტყვი იყოს 
თქვენი შესაწირავი - საქონელი და ცხვარი. 3 თუ აღსავლენია 
მისი შესაწირავი, საღი ხარი შესწიროს; სადღესასწაულო 
კარვის შესასვლელთან შესწიროს იგი უფლის წინაშე მისი 
წყალობის მოსაპოვებლად. 4 დაადოს ხელი აღსავლენს თავზე 
და მიეცემა წყალობა, რომ შეენდოს ცოდვა. ? დაკლას ხბო 
უფლის წინაშე და შესწირონ აარონიანმა მღვდლებმა სისხლი 
და გარშემო ასხურონ სისხლი სამსხვერპლოს, რომელიც 
სადღესასწაულო კარვის შესასელელთანაა. 5 გაატყაონ 
აღსავლენი და წილობებად დაანაწილონ. ” დაანთონ ცეცხლი 
აარონიანმა მღვდლებმა სამსხვერპლოზე და შეშა დააწყონ 
ცეცხლზე. 8 დააწყონ აარონიანმა მღვდლებმა წილობები, თავი 
და ქონი შეშაზე, რომელიც ცეცხლზეა, სამსხვერპლოზე. 9 მისი 
შიგნეული და კიდურები წყალში გარეცხოს და დაწვას 
მღვდელმა ყველაფერი სამსხვერპლოზე. ეს არის აღსავლენი, 
საცეცხლო მსხვერპლი კეთილსურნელებად უფლისათვის, 19 
თუ მისი შესაწირავი ცხვარი ან თხა იქნება აღსავლენად, 
მამალი, საღი შესწიროს. 11 დაკლას იგი სამსხვერპლოს 
ჩრდილო მხარეს უფლის წინაშე და გარშემო ასხურონ 
აარონიანმა მღვდლებმა მისი სისხლი სამსხვერპლოს. 12 
დაანაწილოს წილობებად და დააწყოს მღვდელმა მისი თავი 
და ქონი შეშაზე, რომელიც ცეცხლზეა, სამსხვერპლოზე. 13 
ხოლო შიგნეული და კიდურები წყალში გარეცხოს, შესწიროს 
მღვდელმა ყველაფერი და სამსხვერპლოზე დაწვას. ეს არის 
აღსავლენი, საცეცხლე მსხვერპლი, კეთილსურნელებად 
უფლისათვის. 1“ თუ უფლისათვის აღსავლენი შესაწირავი 


ფრინველი იქნება, გვრიტი ან მტრედის ხუნდები, შეწიროს 
შესაწირავად. 12 შესწიროს მღვდელმა სამსხვერპლოზე; თავი 
აცალოს და დაწვას სამსხვერპლოზე, მისი სისხლი კი 
სამსხვერპლოს კედელს მიაწუროს. 15 ბუმბულიანად 
მოაცალოს ჩიჩახვი და სამსხვერპლოსთან დააგდოს, 
აღმოსავლეთით, სადაც ნაცარია. 17 ფრთები გადაუმტვრიოს, 
არკი მოაშოროს და დაწვას მღვდელმა სამსხვერპლოზე, 
შეშაზე, რომელსაც ცეცხლი უკიდია. ეს არის აღსავლენი, 
საცეცხლი მსხვერპლი, კეთილსურნელებად უფლისათვის. 


თავი 2 


1 ვისაც სურს შესაწირავი შესწიროს ძღვნად უფალს, 
გამტკიცული ფქვილი იყოს მისი შესაწირავი; ზეთი დაასხას ზედ 
და საკმეველი დადოს. 2 მიუტანოს აარონიან მღვდლებს; ერთ- 
ერთმა მღვდელმა სავსე მუჭით აიღოს ზეთიანი ფქვილი 
საკმეველთან ერთად და დაწვას სამსხვერპლოზე 
სამახსოვროდ. ეს არის საცეცხლო მსხვერპლი, 
კეთილსურნელებად უფლისათვის. 3 რაც ამ შესაწირავს 
მორჩება, აარონსა და მის შვილებს ეკუთვნის; ეს წმიდათა 
წმიდაა უფლის საცეცხლო მსხვერპლიდან. 4 თუ ღუმელში 
გამომცხვარს შესწირავ ძღვნად, გამტკიცული ფქვილისგან 
იყოს ნამცხვრები, უსაფუარო, ზეთში აზელილი და კვერები 
უსაფუარო და ზეთნაცხები. ? თუ შენი შესაწირავი ტაფაზეა 
გამომცხვარი, ზეთში აზელილი გამტკიცული ფქვილიდან, 
უსაფუარო უნდა იყოს. 9 დააქუცმაცე იგი და ზეთი მოასხი ზედ. 
ეს არის საძღვნო შესაწირავი. ” თუ მაყალიდან არის შენი 
საძღვნო შესაწირავი, ზეთიანი გამტკიცული ფქვილისგან უნდა 
იყოს მომზადებული. 8 და მიართვა ამგვარად მომზადებული 
საძღვნო უფალს. მიუტანე მღვდელს და ის შესწირავს მას 
სამსხვერპლოზე. ? აღმართოს მღვდელმა საძღვნო 
სამახსოვროდ და სამსხვერპლოზე დაწვას. ეს არის საცეცხლო 
მსხვერპლი, კეთილსურნელებად უფლისათვის. 19 რაც 
საძღვნოს გადარჩება, აარონს და მის შვილებს ეკუთვნის. ეს 
წმიდათა წმიდაა უფლის საცეცხლო მსხვერპლიდან. 11 
არცერთი საძღვნო, რომელიც უფალს გინდა შესწირო, 
საფუარით არ უნდა იყოს მომზადებული, რადგან არც საფუარი, 
არც თაფლი არ უნდა დაიწვას საცეცხლო მსხვერპლად 
უფლისათვის. 12 როგორც პირველნაყოფთა შესაწირავი, ისე 
შესწირე უფალს და სამსხვერპლოზე არ აიტანო 
კეთილსურნელებად. 13 ყოველი საძღვნო მარილით 
დაამარილე და არ დასტოვო საძღვნო შენი ღვთის მარილის 
გარეშე; ყოველ შესაწირავზე მიიტანე მარილი. 1“ თუ 


პირველმოწეული ნაყოფებიდან შესწირავ უფალს საძღვნოს, 
ცეცხლზე მოხალული თავთავი და ღერღილი შესწირე შენი 
პირველმოწეული ნაყოფებისგან. 12 დაღვარე ზეთი და ზედ 
საკმეველი დადევი; ეს არის საძღვნო შესაწირავი. 19 დაწვას 
მღვდელმა სამახსოვროდ - დაღერღილი და ზეთიანი 
მარცვლები მთელი საკმეველითურთ. ეს არის საცეცხლო 
მსხვერპლი უფლისათვის. 


თავი 3 


1 თუ მსხვერპლი სამადლობელი შესაწირავია, ხარს შესწირავს 
თუ ფურს, საღი შესწიროს უფლის წინაშე. 2 დაადოს ხელი 
თავის შესაწირავს თავზე და დაკლას სადღესასწაულო კარვის 
შესასვლელთან, და მოასხურონ სამსხვერპლოს ირგვლივ 
სისხლი აარონიანებმა. 3 შესწიროს უფალს სამადლობელი 
მსხვერპლიდან საცეცხლოდ: ქონი, რომელიც შიგნეულს 
აფენია, მთელი ქონი, რაც შიგნეულზეა, 4 და ორივე თირკმელი 
და ქონი, რომელიც აკრავს, რომელიც ფერდებზეა, და 
მოაცილოს ქონის ფენა ღვიძლს და თირკმლებს. ? დაწვან იგი 
აარონიანებმა სამსხვერპლოზე აღსავლენთან ერთად, 
რომელიც შეშის ზემოთ დევს, ცეცხლზე, ეს არის საცეცხლო 
მსხვერპლი, კეთილსურნელებად უფლისათვის. 9 თუ ფარიდან 
იქნება მისი შესაწირავი სამადლობელ მსხვერპლად 
უფლისათვის, მამალი ან დედალი, საღი მიიყვანოს. 7 თუ 
ცხვარს სწირავს შესაწირავად, შესწიროს იგი უფლის წინაშე. 9 
დაადოს ხელი თავის შესაწირავს თავზე და დაკლას 
სადღესასწაულო კარვის შესასვლელთან, და მოასხურონ 
სამსხვერპლოს ირგვლივ სისხლი აარონიანებმა. ? შესწიროს 
სამადლობელი მსხვერპლიდან უფალს საცეცხლო 
მსხვერპლად: მისი ქონი, და მთელი დუმა, თეძოსთავამდე 
მოაცილოს იგი; ქონი, რომელიც შიგნეულს აფენია, მთელი 
ქონი, რაც შიგნეულზეა. 19 ორივე თირკმელი და ქონი, 
რომელიც მათ აკრავს, რომელიც ფერდებზეა; მოაცილოს 
ქონის ფენა ღვიძლს და თირკმლებს. 11 დაწვას მღვდელმა 
სამსხვერპლოზე; ეს არის პური, საცეცხლო მსხვერპლი 
უფლისათვის. 12 თუ მისი შესაწირავი თხა არის, შესწიროს 
უფლის წინაშე. 13 დაადოს ხელი თავზე და დაკლას იგი 
სადღესასწაულო კარვის შესასვლელთან, და მოასხურონ მისი 
სისხლი სამსხვერპლოს ირგვლივ აარონიანებმა. 14 შესწიროს 
მისგან საცეცხლო მსხვერპლად უფალს ქონი, რომელიც 
შიგნეულს აფენია და მთელი ქონი, რაც შიგნეულზეა. 12 ორივე 


თირკმელი და ქონი, რომელიც მათ აკრავს, რომელიც 
ფერდებზეა; მოაცილოს ქონის ფენა ღვიძლს და თირკმლებს. 
16 დაწვას ეს მღვდელმა სამსხვერპლოზე. ეს არის პური, 
საცეცხლო მსხვერპლი, კეთილსურნელებად. მთელი ქონი 
უფლისაა. 17 ეს არის სამარადისო წესი თქვენი თაობებისთვის 
ყველგან, სადაც კი ცხოვრობთ; არავითარი ქონი და სისხლი 
არ შეჭამოთ. 


თავი 4 


1 ასე უთხრა უფალმა მოსეს: 2 ასე უთხარი ისრაელიანებს: თუ 
ვინმე უნებურად შესცოდავს და დაარღვევს უფლის მცნებებს, 
აკრძალულს რასმე ჩაიდენს, 3 თუ ცხებულმა მღვდელმა 
შესცოდა და ხალხიც დანაშაულში გარია, შესწიროს უფალს 
ცოდვის გამოსასყიდელ მსხვერპლად საღი ხბო. “ მიიყვანოს 
ხბო სადღესასწაულო კარვის შესასვლელთან - უფლის წინაშე, 
დაადოს ხელი თავზე და დაკლას ხბო უფლის წინაშე. ? აიღოს 
ცხებულმა მღვდელმა ხბოს სისხლი და შეიტანოს იგი 
სადღესასწაულო კარავში, 9 ამოაწოს თითი სისხლში და 
შვიდგზის მოასხუროს სისხლი საწმიდარის ფარდას უფლის 
წინაშე. 7 სცხოს სისხლი მღვდელმა უფლის წინაშე 
სურნელებათა საკმევი აამსხვერპლოს რქებს, რომელიც 
სადღესასწაულო კარავშია; ხბოს დანარჩენი სისხლი კი 
დაღვაროს აღსავლენი სამსხვერპლოს ძირას, სადღესასწაულო 
კარვის შესასვლელთან რომ არის. 8 აღმართოს ცოდვის 
გამოსასყიდელი ხბოს მთელი ქონი, რომელიც შიგნეულს 
აფენია და მთელი ქონი, რაც შიგნეულზეა, ? ორივე თირკმელი 
და ქონი, რომელიც მათ აკრავს, რომელიც ფერდებზეა; 
მოაცილოს ქონის ფენა ღვიძლსა და თირკმლებს. 19 ისევე 
როგორც ხარი შეიწირება სამადლობელ მსხვერპლად, ასევე 
დაწვას ისინი მღვდელმა აღსავლენ სამსხვერპლოზე. 11 ხბოს 
ტყავი, მთელი მისი ხორცი, თავ-ფეხი, შიგნეული და განავალი 
- 12 მთელი ხბო - გაიტანოს ბანაკის გარეთ სუფთა ადგილზე, 
სადაც ნაცარს ყრიან, და შეშაზე დაწვას ცეცხლში; ნაცარის 
დასაყრელზე უნდა დაიწვას. 13 თუ მთელმა ისრაელის 
საზოგადოებამ შესცოდა უნებურად და ეს საქმე დაიფარება 
კრებულის თვალთაგან, უფლისაგან აკრძალულს გააკეთებენ 
და დააშავებენ, 14 მერე ჩადენილი ცოდვა გამომჟღავნდება, 
მაშინ კრებულმა ცოდვის გამოსასყიდად ხბო უნდა შესწიროს, 
სადღესასწაულო კარვის წინაშე უნდა მოიყვანოს იგი. 12 
დაასხან ხბოს ხელი თავზე საზოგადოების უხუცესებმა უფლის 


წინაშე და დაკლან ხბო უფლის წინაშე. 15 შეიტანოს ცხებულმა 
მღვდელმა ხბოს სისხლი სადღესასწაულო კარავში. 17 
ამოაწოს მღვდელმა სისხლში თითი და შვიდგზის მოასხუროს 
ფარდებს უფლის წინაშე. 18 ცხოს სისხლი სამსხვერპლოს 
რქებს, რომელიც უფლის წინაშე დგას, სადღესასწაულო 
კარავში; დანარჩენი სისხლი კი დაღვაროს აღსავლენის 
სამსხვერპლოს ძირში, რომელიც სადღესასწაულო კარვის 
შესასვლელთან არის. 19 აართვას მთელი ქონი და 
სამსხვერპლოზე დაწვას. 29 გაამზადოს ეს ხბო, როგორც 
ცოდვის გამოსასყიდი ხბო გაამზადა; ასი გაამზადოს და 
შენდობას გამოითხოვს მათთვის მღვდელი და მიეტევებათ 
მათ. 21 გაიტანოს ხბო ბანაკის გარეთ და დაწვას, როგორც ის 
წინანდელი ხბო დაწვა. ეს არის კრებულის ცოდვის 
გამოსასყიდი მსხვერპლი. 2? თუ თავკაცი ვინმე შესცოდავს - 
უფლის, თავისი ღვთის აკრძალულს რასმე ჩაიდენს უნებურად 
და დააშავებს, 23 მერე მიხვდება თავის ცოდვას, რაც ჩაიდინა, - 
მამალი, საღი თხა მიიყვანოს შესაწირავად. 24 დაადოს თხას 
თავზე ხელი და დაკლას იმ ადგილზე, სადაც აღსავლენი 
იკვლება უფლის წინაშე. ეს არის ცოდვის გამოსასყიდი. 23 
აიღოს მღვდელმა თითით ცოდვის გამოსასყიდის სისხლი და 
სცხოს აღსავლენის სამსხვერპლოს რქებს; დანარჩენი სისხლი 
კი აღსავლენის სამსხვერპლოს ძირში დაღვაროს. 29 მთელი 
მისი ქონი სამსხვერპლოზე დაწვას, როგორც სამადლობელი 
მსხვერპლის ქონს წვავს. გამოითხოვს ცოდვის შენდობას 
მისთვის მღვდელი და მიეტევება მას. 27 თუ ვინმე უბრალო 
ხალხიდან უნებურად შესცოდავს, უფლისგან აკრძალულს 
რასმე ჩაიდენს და დააშავებს, 28 და მერე მიხვდება თავის 
ჩადენილ ცოდვას, - დედალი, საღი თხა შესწიროს ჩადენილი 
ცოდვის გამოსასყიდად. 2? დაადოს თავზე ხელი ცოდვის 
გამოსასყიდს და დაკლას ცოდვის გამოსასყიდი აღსავლენის 
ადგილას. 39 აიღოს მღვდელმა თითით სისხლი და სცხოს 
აღსავლენის სამსხეერპლოს რქებს; დანარჩენი სისხლი კი 
სამსხვერპლოს ძირში დაღვაროს. 31 აართვას მთელი ქონი, 
როგორც აცლიან ქონს სამადლობელ მსხვერპლს და დაწვას 


იგი მღვდელმა სამსხვერპლოზე კეთილსურნელებად 
უფლისათვის. გამითხოვს მისთვის შენდობას მღვდელი და 
მიეტევება მას. 32 თუ ცხვარს შესწირავს ცოდვის 
გამოსასყიდად, დედალი, საღი შესწიროს. 33 დაადოს თავზე 
ხელი ცოდვის გამოსასყიდს და დაკლას ცოდვის 
გამოსასყიდად, როგორც აღსავლენი იკვლის. 34 აიღოს 
მღვდელმა თითით სისხლი და სცხოს აღსავლენის 
სამსხვერპლოს რქებს; დანარჩენი სისხლი კი სამსხვერპლოს 
ძირში დაღვაროს. 32 აართვას მთელი ქონი, როგორც აცლიან 
ქონს სამადლობელ მსხვერპლად შეწირულ ცხვარს და დაწვას 
მღვდელმა სამსხვერპლოზე უფლის საცეცხლო მსხვერპლთან 
ერთად. გამოითხოვს მისთვის ჩადენილი ცოდვის შენდობას 
მღვდელი და მიეტევება მას. 


თავი 5 


1 კაცი, რომელმაც შესცოდა იმით, რომ გაიგონა წყევლის ხმა, 
გინა მოწმე იყო, გინა დაინახა, გინა იცოდა, მაგრამ არ 
გააცხადა, დამნაშავეა. 2 თუ კაცი, რომელიც თავისდაუნებურად 
შეეხება რაიმე უწმიდურ საგანს: გინა უწმიდური მხეცის მძორს, 
გინა უწმიდური საქონლის მძორს, გინა უწმიდური ქვემძრომის 
მძორს, გაუწმიდურებულია და დამნაშავეა. 3 ანთუ თვისდა 
უნებურად შეეხება ადამიანის უწმიდურობას, რა 
უწმიდურობანიც არ უნდა იყოს, რითაც უწმიდურდება კაცი, და 
გაიგებს, დამნაშავეა. “ თუ ვისმე თავისდა უნებურად ბაგიდან 
წასცდება ფიცი ავზე ან კარგზე, ყველაფერზე, რაზეც კაცს 
წასცდება ხოლმე ფიცი, და მიხვდება, დამნაშავეა ერთ-ერთ 
ამათგანში. ? და თუ დამნაშავეა ერთ-ერთ ამათგანში, უნდა 
აღიაროს, რომ ცოდვა აწევს, 9 და მიუყვანოს უფალს 
ჩადენილი ცოდვის გამოსასყიდი - დედალი ცხვარი ან თხა, და 
მღვდელი ცოდვის შენდობას გამოითხოვს მისთვის. 7 თუ 
ცხვარზე ხელი არ მიუწვდება, მიუყვანოს უფალს ჩადენილი 
დანაშაულის გამოსასყიდად ორი გვრიტი ან მტრედის ორი 
ხუნდი; ერთი ცოდვის გამოსასყიდად, მეორე - აღსავლენად. 8 
მიუყვანოს ისინი მღვდელს, ხოლო მღვდელმა ჯერ ცოდვის 
გამოსასყიდი შესწიროს: კისერი გადაუგრიხოს, მაგრამ თავი 
არ მოაცალოს. 9? მოასხუროს ცოდვის გამოსასყიდის სისხლი 
სამსხვერპლოს კედელს, დანარჩენი სისხლი კი სამსხვერპლოს 
ძირში უნდა ჩაიწეროს. ეს არის ცოდვის გამოსასყიდი. 19 
მეორე აღსავლენად უნდა გაამზადოს წესისამებრ და 
გამოითხოვს მისთვის მღვდელი ჩადენილი ცოდვის შენდობას 
და მიეტევება მას. 11 თუ ხელი არ მიუწვდება ორ გვრიტზე და 
მტრედის ორ ხუნდზე, მიიტანოს ჩადენილი ცოდვის 
გამოსასყიდად ერთი მეათედი ეფა გამტკიცული ფქვილი; ნუ 
დაღვრის მასზე ზეთს და ნურც საკმეველს დადებს ზედ, რადგან 
ეს ცოდვის გამოსასყიდია. 12 მიუტანოს იგი მღვდელს; აიღოს 
იქიდან მღვდელმა სავსე მუჭა სამახსოვროდ და დაწვას 


სამსხვერპლოზე უფლის საცეცხლო მსხვერპლად. ეს არის 
ცოდვის გამოსასყიდი. 13 გამოითხოვს მისთვის მღვდელი 
ჩადენილი ცოდვის შენდობას და მიეტევება მას. რაც დარჩება, 
მღვდელს ეკუთვნის, როგორც ძღვენი. 1“ ასე უთხრა უფალმა 
მოსეს: 12 თუ ვინმე გადავა წესს და უნებურად შესცოდავს 
უფლის სიწმიდეთა მიმართ, დანაშაულის გამოსასყიდად 
შესწიროს უფალს ფარიდან გამოყვანილი საღი ვერძი, 
რამდენი შეკელიც ეღირება (საწმიდარის შეკელის მიხედვით). 
16 რა სიწმიდესაც შესცოდა, უნდა ზღოს და მისი მეხუთედიც 
დაუმატოს, მისცეს მღვდელს და მღვდელი გამოითხოვს 
მისთვის შენდობას გამოსასყიდი ვერძით და მიეტევება მას. 17 
თუ ვინმე უნებურად შესცოდავს, ჩაიდენს უფლის მცნების 
საწინააღმდეგოს რასმე, რისი გაკეთებაც არა ხამს, 
დადანაშაულდება და ცოდვა დაეკისრება, 18 მიუყვანოს 
მღვდელს ცოდვის გამოსასყიდად საღი ვერძი ფარიდან, რაც 
უნდა ღირდეს, და გამოითხოვს მისთვის მღვდელი ცოდვის 
შენდობას, რომელიც განუზრახველად და უნებურად ჰქონდა 
ჩადენილი, და მიეტევება. 19 ეს არის დანაშაულის 
გამოსასყიდი, რა დანაშაულიც უფლის წინაშე ჩაიდინა. 


თავი 6 


1 ელაპარაკა უფალი მოსეს და უთხრა: ? თუ ვინმე შესცოდავს 
და უპატიოსნოდ მოიქცევა უფლის მიმართ - უარს ეტყვის თავის 
მახლობელს შესანახად მიბარებულზე და მითვისებულზე, ან 
წართმეულზე, ან რამეს გამოსტყუებს თავის მახლობელს, 3 ან 
იპოვნის დაკარგულს, მაგრამ იუარებს, ცრუდ დაიფიცებს 
რაიმეზე, რასაც ადამიანი აკეთებს და სცოდავს, 4 და როცა 
შესცოდავს და ბრალი დაედება, უნდა დააბრუნოს წართმეული, 
რაც წაართვა ან გამოტყუებული, რაც გამოსტყუა, ან 
მიბარებული, რაც მიიბარა, ან დაკარგული, რაც იპოვნა, ? ან 
რაზეც ცრუდ დაიფიცა, სრულად უნდა ზღოს ყველაფერი და 
მისი მეხუთედიც დაუმატოს. უნდა დაუბრუნოს პატრონს 
ბრალდების დღესვე. 9 დანაშაულის გამოსასყიდად უნდა 
მიუყვანოს მღვდელს უფლისათვის საღი ვერძი ფარიდან, რაც 
არ უნდა ღირდეს. 7 გამოითხოვს მისთვის შენდობას მღვდელი 
უფლისაგან და მიეტევება მას ყოველი დანაშაული, რაც კი 
ჩადენილი აქვს. 8 ელაპარაკა უფალი მოსეს და უთხრა: ? 
უბრძანე აარონს და მის შვილებს: ეს არის-თქო აღსავლენის 
წესი: სამსხვერპლოზე უნდა იდოს აღსავლენი მთელი ღამე 
დილამდე; სამსხვერპლოს ცეცხლი უნდა ენთოს იქ. 19 
შეიმოსოს მღვდელმა თავისი სელის სამოსელი და შიშველ 
ტანზე სელის საწმერთული ჩაიცვას, გადმოიღოს ნაცარი, 
რომელიც სამსხვერპლოზე დარჩა აღსავლენის დაწვის შემდეგ, 
და სამსხვერპლოს გვერდით დაყაროს. 11 გამოიცვალოს 
სამოსელი და ბანაკის გარეთ, სუფთა ადგილზე გაიტანოს 
ნაცარი. 12 ცეცხლი ენთოს სამსხვერპლოზე, არ ჩაქრეს; ყოველ 
დილას შეშა შეუკეთოს მღვდელმა და აღსავლენი დააწყოს 
ზედ; დაწვას მასზე სამადლობელი მსხვერპლის ქონი. 13 
ცეცხლი მუდამ ენთოს სამსხვერპლოზე, არ ჩაქრეს. 1“ აჰა, 
საძღვნო შესაწირავის წესი: შესწირონ იგი აარონიანებმა 
უფლის წინაშე სამსხვერპლოს წინა მხრიდან. 12 აიღოს მუჭით 
საძღვნო შესაწირავიდან გამტკიცული ფქვილი, ზეთი და 


მთელი საკმეველი და დაუწვას სამსხვერპლოზე უფალს 
კეთილსურნელებად, სამახსოვროდ. 16 რაც დარჩება, აარონმა 
და მისმა შვილებმა შეჭამონ. უფუვრად უნდა შეიჭამოს წმიდა 
ადგილზე, სადღესასწაულო კარვის ეზოში უნდა შეჭამონ. 17 
საფუარიანი არ უნდა გამოცხვეს. ამას ვაძლევ მათ წილად 
საცეცხლო მსხვერპლიდან. ეს წმიდათა წმიდაა, როგორც 
ცოდვისა და დანაშაულის გამოსასყიდი. 18 ყოველმა მამაკაცმა 
აარონიანთაგან უნდა შეჭამოს. ეს გქონდეთ თქვენს თაობებში 
სამარადისო არჩივად უფლის საცეცხლო მსხვერპლიდან. 
ყველაფერი, რაც მას მიეკარება, წმიდაა. 197 ელაპარაკა უფალი 
მოსეს და უთხრა: 29 ეს არის აარონის და მისი შვილების 
შესაწირავი, რომელიც უნდა შესწირონ უფალს მათი ცხების 
დღეს: მეათედი ეფა გამტკიცული ფქვილი საძღვნო მუდმივ 
შესაწირავად, ნახევარი დილისთვის, ნახევარი საღამოსთვის. 
21 ტაფაზე ზეთში უნდა მომზადდეს; მოზელილი უნდა მოიტანო, 
ნამცხვრის წილობებად უნდა შესწიროს უფალს 
კეთილსურნელებად. 22 მღვდელმა, ცხებულმა აარონის 
ადგილზე მის შვილთაგან შეასრულოს ეს - სამარადისო წესი 
უფლისთვის. მთლიანად უნდა დაიწვას. 232 მღვდლისგან 
შეწირული საძღვნო მთლიანად უნდა დაიწვას, არ უნდა 
შეიჭამოს. 24 ელაპარაკა უფალი მოსეს და უთხრა: 22 უთხარი 
აარონს და მის შვილებს: აჰა, ეს არის ცოდვის გამოსასყიდის 
წესი: იმ ადგილას, სადაც აღსავლენი იკვლება, უნდა დაიკლას 
უფლის წინაშე ცოდვის გამოსასყიდი. ეს წმიდათა წმიდაა. 29 
მღვდელმა, რომელიც სწირავს ცოდვის გამოსასყიდს, უნდა 
შეჭამოს იგი; წმიდა ადგილას უნდა შეიჭამოს, სადღესასწაულო 
კარვის ეზოში. 27 ყველა, ვინც იმ ხორცს მიეკარება, წმიდაა; თუ 
სისხლი მიესხურება სამოსელს, ნასხურები წმიდა ადგილზე 
გარეცხე. 29 თიხის ჭურჭელი, რომელშიც იგი მოიხარშა, უნდა 
დაიმტვრეს; თუ სპილენძის ჭურჭელში მოიხარმა, უნდა 
გაიხეხოს და წყლით გაირეცხოს. 2? ყველა მამაკაცმა 
სამღვდელოთაგან უნდა ჭამოს - წმიდათა წმიდაა იგი. 39 
ცოდვის გამოსასყიდი არცერთი მსხვერპლი, რომლის სისხლიც 


სადღესასწაულო კარავში შეაქვთ საწმიდარში შენდობის 
გამოსათხოვად, არ უნდა შეიჭამოს, ცეცხლში უნდა დაიწვას. 


თავი 7 


1 ეს არის დანაშაულის გამოსასყიდის წესი; ეს წმიდათა 
წმიდაა. 2 სადაც აღსავლენი იკვლის, იმ ადგილზე უნდა 
დაიკლას დანაშაულის გამოსასყიდიც და მისი სისხლი 
ირგვლივ მოესხუროს სამსხვერპლოს. 3? შესწიროს მისგან 
მთელი ქონი, დუმა და ქონი, რომელიც შიგნეულს აფენია. 4 
ორივე თირკმელი და ქონი, რომელიც მათ აკრავს, რომელიც 
ფერდებზეა; მოაცალოს ქონის ფენა ღვიძლსა და თირკმლებს. 
> დაწვას ისინი მღვდელმა სამსხვერპლოზე საცეცხლო 
მსხვერპლად უფლისათვის. ეს არის დანაშაულის გამოსასყიდი. 
6 ყოველმა სამღვდელო მამაკაცმა ჭამოს იგი; წმიდა ადგილზე 
ჭამონ. ეს წმიდათა წმიდაა. ” ერთი წესი აქვს ცოდვის 
გამოსასყიდს და დანაშაულის გამოსასყიდს: იგი ეკუთვნის 
მღვდელს, რომელიც მისი მეოხებით გამოითხოვს შენდობას. 8 
აღსავლენის ტყავი ეკუთვნის მღვდელს, რომელიც სწირავს 
აღსავლენს. ? ყოველი საძღვნო შესაწირავი, რომელიც ცხვება 
თონეში და ყველაფერი, რაც მაყალზე ან ტაფაზე მზადდება, 
ეკუთვნის მღვდელს, რომელიც სწირავს მას. 1? ყოველი 
საძღვნო შესაწირავი, ზეთში აზელილი თუ მშრალი ყველას 
ეკუთვნის აარონიანთაგან, როგორც ერთს, ისე მეორეს. 11 ეს 
არის წესი სამადლობელი მსხვერპლისა, რომელსაც სწირავს 
კაცი უფალს. 12 თუ მადლობისთვის სწირავს, უნდა შესწიროს 
ზეთში აზელილი უსაფუარო ნამცხვრები, ზეთწაცხებული 
უფუარი კვერები, გამტკიცული ფქვილი და ზეთში აზელილი. 
ნამცხვრები. 13 საფუარიან ნამცხვრებთან ერთად შესწიროს 
თავისი შესაწირავი თავის სამადლობელ მსხვერპლთან 
ერთად. 1“ ერთი ნაწილი თითოეული შესაწირავიდან 
უფლისადმი აღსამართავი იყოს. იგი ეკუთვნის მღვდელს, 
რომელიც ასხურებს სამადლობელის სისხლს. 12 
სამადლობელის ხორცი შეწირვის დღეს უნდა შეიჭმოს; 
დილისთვის არ უნდა დარჩეს. 15 თუ მისი შესაწირავი 
აღთქმული ან ნებაყოფლობითი მსხვერპლია, შეწირვის დღეს 


შეიჭმება იგი; რაც მორჩება, მეორე დღესაც შეიძლება 
შეიჭამოს. 17 მსხვერპლის ხორციდან რაც მესამე დღეს 
მორჩება, ცეცხლში უნდა დაიწვას. 18 თუ სამადლობელი 
მსხვერპლის ხორციდან მესამე დღეს შეჭამს, არ იქნება სათნო: 
არაფრად ჩაეთვლება მის შემწირველს, სიბილწე იქნება ეს და 
ცოდვა დაეკისრება მის მჭამელს. 1? ხორცი, რომელიც რამე 
უწმიდურს მიეკარა, არ იჭმევა, ცეცხლში უნდა დაიწვას. ვინც 
განწმენდილია, იმას შეუძლია შეჭამოს. 29 თუ ვინმე 
უწმიდურობაში შეჭამს უფლის სამადლობელ მსხვერპლის 
ხორცს, უნდა მოიკვეთოს თავისი ხალხიდან. 21 თუ ვინმე 
უწმიდურს რასმე შეეხება, იქნება ეს ადამიანის უწმიდურება, 
უწმიდური პირუტყვი, გინა რაიმე უწმიდური ქვემძრომი, და 
შეჭამს უფლის სამადლობელი მსხვერპლის ხორცს, უნდა 
მოიკვეთოს თავისი ხალხიდან. 22 ელაპარაკა უფალი მოსეს და 
უთხრა: 23 უთხარი ისრაელიანებს: არ ჭამოთ არც ხარის, არც 
ცხვრის, და არც თხის ქონი. 24 ლეშის ქონი და ნამხეცავის ქონი 
შეიძლება გამოიყენოთ ყველა საქმეში, ჭამით კი არ ჭამოთ. 22 
რადგან ვინც შეჭამს პირუტყვის ქონს, რომელიც შეწირულია 
საცეცხლოდ უფლისადმი, უნდა მოიკვეთოს თავისი ხალხიდან. 
26 არსად არ ჭამოთ თქვენს საცხოვრებლებში არავითარი 
სისხლი, არც ფრინველისა და არც პირუტყვისა. 27 ყველა, ვინც 
კი შეჭამს რაიმე სისხლს, უნდა მოიკვეთოს თავისი ხალხიდან. 
28 ელაპარაკა უფალი მოსეს და უთხრა: 29? უთხარი 
ისრაელიანებს: უფლისადმი სამადლობელი მსხვერპლის 
შემწირველმა მიუტანოს თავისი შესაწირავი უფალს 
სამადლობელი მსხვერპლიდან. 39 საკუთარი ხელით მიუტანოს 
უფალს საცეცხლო მსხვერპლი: ქონი მკერდთან ერთად 
მიუტანოს, რომ შეარხიოს მკერდი შესარხეველ მსხვერპლად 
უფლის წინაშე. 31 დაწვას მღვდელმა ქონი სამსხვერპლოზე, 
მკერდი კი აარონისა და მისი შვილებისაა. 32 მარჯვენა ბეჭი 
თქვენი სამადლობელი შესაწირავიდან მიეცი მღვდელს 
აღსამართავად. 33 ვინც სამადლობელი მსხვერპლის სისხლს 
და ქონს სწირავს აარონიანთაგან, მას ეკუთვნის წილად 
მარჯვენა ბეჭი. 34 რადგან შესარხეველი მკერდი და 


აღსამართავი ბეჭი გამოვართვი ისრაელიანებს მათი 
სამადლობელი მსხვერპლიდან და დავუწესე აარონს და მის 
შვილებს სამარადისო არჩივად ისრაელიანთაგან. 32 ეს არის 
წილი აარონისა და წილი მისი შვილებისა უფლისადმი 
შეწირული საცეცხლოდან მას შემდეგ, რაც წარდგენილ იქნენ 
ისინი სამღვდელოდ უფლის წინაშე; 30 რომელიც დააწესა 
უფალმა მათთვის მისაცემად ისრაელიანთაგან მათი ცხების 
დღეს. ეს არის სამარადისო წესი მათ თაობებში. 37 ეს არის 
რჯული აღსავლენისთვის, საძღვნოსთვის, ცოდვისთვის, 
დანაშაულისთვის, ხელავსებისთვის და სამადლობელი 
მსხვერპლისთვის, 38 რომელიც დაუწესა უფალმა მოსეს სინაის 
მთაზე, როდესაც უბრძანა ისრაელიანებს სინაის უდაბნოში 
მსხვერპლი შეეწირათ უფლისათვის. 


თავი 8 


1 ელაპარაკა უფალი მოსეს და უთხრა: ? წაიყვანე აარონი და 
მისი შვილები, აიღე შესამოსელი, მირონი, ცოდვის 
გამოსასყიდი ხბო, ორი ვერძი და ერთი კალათა ხმიადი, 3 და 
შეჰყარე მთელი საზოგადოება სადღესასწაულო კარვის 
შესასვლელთან. “ ისე მოიქცა მოსე, როგორც უფალმა 
უბრძანა. შეჰყარა მთელი საზოგადოება სადღესასწაულო 
კარვის შესასვლელთან. ? უთხრა მოსემ საზოგადოებას: აი, რას 
გვიბრძანებს უფალი გასაკეთებლად. § მიიყვანა მოსემ აარონი 
და მისი შვილები და წყლით დაბანა ისინი. 7 კვართი ჩააცვა, 
სარტყელი შემოარტყა, მოსასხამი მოასხა, ეფოდი ჩამოაცვა, 
შემოარტყა ეფოდის სარტყელი და დაუმაგრა ეფოდი. 8 
გაუკეთა გულისპირი და გულისპირზე ურიმი და თუმიმი 
მიუმაგრა. ? თავზე მიტრა დაადგა და მიტრაზე წინა მხრიდან 
მიუმაგრა ოქროს ჯიღა, სიწმიდის გვირგვინი, როგორც უბრძანა 
უფალმა მოსეს. 19 აიღო მოსემ მირონი და სცხო სავანეს და 
ყველაფერს, რაც მასში იყო, და განწმიდა. 11 ასხურა 
სამსხვერპლოს შვიდგზის და სცხო სამსხვერპლოს და მთელს 
ჭურჭელს, საბანელს და მის კვარცხლბეკს მათ განსაწმედად. 

12 თავზე დააღვარა მირონი აარონს და სცხო მას განსაწმედად. 
13 მიიყვანა მოსემ აარონიანები და შემოსა ისინი კვართით, 
შემოარტყა სარტყელი და მოახვია თავსაბურავი, როგორც 
უბრძანა უფალმა მოსეს. 1“ მოიყვანა ცოდვის გამოსასყიდი ხბო 
და დაასხეს თავზე ხელი აარონმა და მისმა შვილებმა ცოდვის 
გამოსასყიდ ხბოს. 12 დაკლა იგი მოსემ, თითებით მოიღო მისი 
სისხლი და ირგვლივ სცხო სამსხვერპლოს რქებს და მოჰხოცა 
ცოდვა სამსხვერპლოს. დანარჩენი სისხლი კი დაღვარა 
სამსხვერპლოს ძირში და განწმიდა. 19 აიღო მთელი ქონი, რაც 
შიგნეულზე იყო, ღვიძლის ბადექონი, ორივე თირკმელი და 
მათი ქონი და დაწვა ისინი მოსემ სამსხვერპლოზე. 17 ხბო, მისი 
ტყავი, მისი ხორცი და მისი განავალი ცეცხლში დაწვა ბანაკის 
გარეთ, როგორც ნაბრძანები ჰქონდა მოსესთვის უფალს. 18 


მოიყვანა აღსავლენი ვერძი და დაასხეს თავზე ხელი აარონმა 
და მისმა შვილებმა ვერძს. 1? დაკლა იგი მოსემ და მისი 
სისხლი სამსხვერპლოს მოასხურა ირგვლივ. 29 ასო-ასო აქნა 
ვერძი და დაწვა მოსემ მისი თავი, ნაჭრები და ქონი. 21 
შიგნეული და კიდურები წყალში გარეცხა მოსემ და დაწვა 
მთელი ვერძი სამსხვერპლოზე. ეს არის აღსავლენი 
კეთილსურნელებად; ეს არის საცეცხლო მსხვერპლი 
უფლისთვის. 22 მოიყვანა მოსემ მეორე ვერძი, მღვდლად 
კურთხევის ვერძი და დაასხეს თავზე ხელი აარონმა და მისმა 
შვილებმა ვერძს. 23 დაკლა იგი მოსემ, აიღო მისი სისხლი და 
სცხო აარონს მარცხენა ყურის ბიბილოზე, მარჯვენა ხელის 
ცერზე და მარჯვენა ფეხის ცერზე. 24 მოიყვანა აარონიანები და 
სცხო მათაც სისხლი მარჯვენა ყურის ბიბილოზე, მარჯვენა 
ხელის და მარჯვენა ფეხის ცერზე. დანარჩენი სისხლი კი 
სამსხვერპლოს მოასხურა ირგვლივ მოსემ. 22 აიღო ქონი, 
დუმა, შიგნეულის მთელი ქონი, ღვიძლის ბადექონი. ორივე 
თირკმელი და მათი და მარჯვენა ბეჭი, 29 აიღო ხმიადის 
კალათიდან, რომელიც უფლის წინაშე იყო, ერთი უსაფუარო 
ნამცხვარი, ერთი ზეთიანი ნამცხვარი, ერთი კვერი და ქონებზე 
და მარჯვენა ბეჭზე დააწყო ისინი. 27 ხელზე დაუწყო აარონს და 
მის შვილებს და შეარხია ისინი უფლის წინაშე შესარხეველ 
მსხვერპლად. 28 აიღო ისინი მოსემ მათი ხელიდან და დაწვა 
სამსხვერპლოზე აღსავლენთან ერთად. ეს არის მღვდლად 
კურთხევის შესაწირავი კეთილსურნელებად. ეს არის 
საცეცხლო მსხვერპლი უფლისათვის. 29 აიღო მოსემ მკერდი 
და შეარხია იგი შესარხეველ მსხვერპლად უფლის წინაშე. 
მღვდლად კურთხევის შესაწირავი ვერძიდან წილი ჰქონდა 
მოსეს, როგორც ნაბრძანები ჰქონდა მოსესთვის უფალს. 39 
აიღო მოსემ მირონი და სისხლი, რომელიც სამსხვერპლოზე 
იყო, და შესამოსელზე ასხურა აარონს და მის შვილებს, და 
განწმიდა აარონი და მისი შესამოსელი და აარონის შვილები 
და მათი შესამოსელი. 31 უთხრა მოსემ აარონს და მის 
შვილებს: მოხარშეთ ხორცი სადღესასწაულო კარვის 
შესასვლელთან და იქ ჭამეთ ხორცი და პური, რომელიც 


მღვდლად კურთხევის კალათშია, როგორც გიბრძანეთ, 
აარონმა და მისმა შვილებმა ჭამონ-მეთქი. 32 მორჩენილი 
ხორცი და პური ცეცხლში დაწვით. 33 არ მოსცილდეთ 
სადღესასწაულო კარვის შესასვლელს შვიდი დღის 
განმავლობაში, სანამ თქვენი მღვდლადკურთხევის დღეები არ 
მოთავდება; რადგან შვიდ დღეს უნდა გრძელდებოდეს თქვენი 
მღვდლად კურთხევა. 34 როგორც დღეს შესრულდა, ასე 
ჰქონდა ნაბრძანები უფალს, რომ გაგვეკეთებინა თქვენს 
განსაწმედად. 32 სადღესასწაულო კარვის შესასკლელთან 
იყავთ დღისით და ღამით, შვიდ დღეს, და შეასრულეთ უფლის 
სამსახური, რომ არ დაიხოცოთ, რადგან ასე მაქვს ნაბრძანები. 
36 ყველაფერი ისე გააკეთეს აარონმა და მისმა შვილებმა, 
როგორც ბრძანა უფალმა მოსეს პირით. 


თავი 9 


1 მეშვიდე დღეს უხმო მოსემ აარონს, მის შვილებს და 
ისრაელის უხუცესებს. ? უთხრა აარონს: აიყვანე ხბო ცოდვის 
გამოსასყიდად და ვერძი აღსავლენად, საღნი, და შესწირე 
უფლის წინაშე. 3 ასე უთხარი ისრაელიანებს: აიყვანეთ თხა 
ცოდვის გამოსასყიდად, ხბო და ბატკანი, ორწლიანები, საღნი, 
აღსავლენად. 4 ხარი და ვერძი სამადლობელად უფლის წინაშე 
დასაკლავად, საძღვნო შესაწირავი, ზეთში აზელილი, რადგან 
დღეს გამოგეცხადებათ უფალი. ? მოიყვანეს სადღესასწაულო 
კარვის წინ ყოველივე, რაც მოსემ უბრძანა; ახლოს მოდგა 
მთელი საზოგადოება და გაჩერდა უფლის წინაშე. 9 თქვა 
მოსემ: ეს არის, რისი გაკეთებაც ბრძანა უფალმა, და თქვენც 
გამოგეცხადებათ უფლის დიდება. ” უთხრა მოსემ აარონს: 
ახლოს მიდი სამსხვერპლოსთან და შესწირე შენი ცოდვის 
გამოსასყიდი მსხვერპლი და აღსავლენი, და გამოითხოვე 
შენდობა შენთვის და ერისთვის; მიიტანე ერის შესაწირავი და 
გამოითხოვე მისთვის შენდობა, როგორც ნაბრძანები აქვს 
უფალს. 8 ახლოს მივიდა აარონი სამსხვერპლოსთან და 
დაკლა ხბო თავისი ცოდვის გამოსასყიდად. 9? მიუტანეს სისხლი 
შვილებმა აარონს, მან თითი ამოაწო სისხლში და სცხო 
სამსხვერპლოს რქებს. დანარჩენი სისხლი კი სამსხვერპლოს 
ძირას დაღვარა. 19 თავისი ცოდვის გამოსასყიდის ქონი, 
თირკმლები და ღვიძლის ბადექონი სამსხვერპლოზე დაწვა, 
როგორც ნაბრძანები ჰქონდა მოსესთვის უფალს. 11 ხორცი და 
ტყავი კი ბანაკის გარეთ დაწვა ცეცხლში. 12 დაკლა აარონმა 
აღსავლენი და მიუტანეს მას შვილებმა სისხლი, რომელიც 
გარშემო მოასხურა სამსხვერპლოს. 13 აღსავლენი ნაჭრებად 
მიუტანეს თავთან ერთად და დაწვა იგი სამსხვერპლოზე. 14 
გარეცხა შიგნეული და კიდურები და დაწვა ისინი 
აღსავლენთან ერთად. 15 შესწირა ერის შესაწირავი: მოიყვანა 
თხა ერის ცოდვის გამოსასყიდად და დაკლა. ისიც შესწირა 
ცოდვისათვის, როგორც პირველი. 16 შესწირა აღსავლენი და 


წესისამებრ გაამზადა. 17 შესწირა საძღვნო და ხელი აივსო 
იმით, და დაწვა სამსხვერპლოზე დილის აღსავლენის გარდა. 
18 დაკლა ხარი და ვერძი სამადლობელ მსხვერპლად 
ხალხისგან და მიუტანეს აარონს მისმა შვილებმა სისხლი, 
რომელიც გარშემო მოასხურა სამსხვერპლოს. 19 მიუტანეს 
ხარის ქონები და ვერძის დუმა, შიგნეულის ქონი, თირკმლები 
და ღვიძლის ბადექონი. 29 დაადეს ქონები მკერდს და დაწვა 
ქონები სამსხვერპლოზე. 21 მკერდი და მარჯვენა ბეჭი შეარხია 
აარონმა შესარხეველად უფლის წინაშე, როგორც ნაბრძანები 
ჰქონდა მოსეს. 22 გაიშვირა ხელი აარონმა ერისკენ და 
დალოცა ისინი, და ჩამოვიდა ძირს, როცა მორჩა ცოდვის 
გამოსასყიდს, აღსავლენს და სამადლობელ მსხვერპლს. 23 
შევიდნენ მოსე და აარონი სადღესასწაულო კარავში, 
გამოვიდნენ და დალოცეს ერი. მაშინ გამოეცხადა მთელს ერს 
უფლის დიდება. 24 გამოვიდა ცეცხლი უფლისაგან და შეჭამა 
სამსხვერპლოზე დაწყობილი აღსავლენი და ქონები. იხილა 
მთელმა ერმა. აღმოხდათ სიხარულის ხმა და პირქვე დაემხნენ. 


თავი 10 


1 აიღეს აარონის შვილებმა - ნადაბმა და აბიჰუმ თავთავისი 
საცეცხლურები, ჩადეს შიგ ცეცხლი, ზედ საკმეველი დააყარეს 
და მიიტანეს უფლის წინაშე უცხო ცეცხლი, რაც არ იყო 
მათთვის ნაბრძანები. 2 გამოვიდა ცეცხლი უფლისაგან და 
შთანთქა ისინი; დაიხოცნენ უფლის წინაშე. 3 უთხრა მოსემ 
აარონს: ეს არის, რასაც ამბობდა უფალი: ჩემს ახლობლებში 
განვიწმიდები და მთელი ერის წინაშე განვიდიდები. დადუმდა 
აარონი. 4 მოუხმო მოსემ მიბაელს და ელცაფანს, აარონის 
ბიძის, ყუზიელის შვილებს, და უთხრა: მიდით და საწმიდრიდან 
ბანაკის გარეთ გაიტანეთ თქვენი სახლიკაცები. ? მივიდნენ და 
კვართიანად გაიტანეს ისინი ბანაკის გარეთ, როგორც ბრძანა 
მოსემ. 9 უთხრა მოსემ აარონს, და მის შვილებს - ელიაზარს და 
ითამარს: თავს ნუ გაიშიშვლებთ და ტანისამოსს ნუ 
შემოიგლეჯთ, რომ არ დაიხოცოთ. რომ რისხვა არ დაატყდეს 
მთელს საზოგადოებას. თქვენმა ძმებმა, მთელმა ისრაელის 
ხალხმა იტიროს დამწვარი, რაც დასწვა უფალმა. 7 ნუ 
მოსცილდებით სადღესასწაულო კარვის შესასვლელს, თორემ 
დაიხოცებით, რადგან საუფლო მირონია თქვენზე. მოსეს 
სიტყვისამებრ მოიქცნენ. 8 ელაპარაკა უფალი აარონს და 
უთხრა: 9? როცა სადღესასწაულო კარავში ხართ შესასვლელი, 
ნუ დალევთ - ნურც შენ და ნურც შენი შვილები ღვინოს და 
მათრობელ სასმელს, რომ არ დაიხოცოთ. ეს არის 
სამარადისო წესი თქვენს თაობებში. 19 რომ გაირჩეს საღვთო 
და საერო, უწმიდური და განწმედილი, 11 რომ ასწავლოთ 
ისრაელიანებს ყოველი წესი, რომელიც მოსეს პირით 
გამოაცხადა უფალმა. 12 უთხრა მოსემ აარონს და მის 
დარჩენილ შვილებს - ელეაზარს და ითამარს: აიღეთ საძღვნო, 
რაც უფლის საცეცხლო მსხვერპლს გადარჩა და შეჭამეთ 
სამსხვერპლოს გვერდით, რადგან წმიდათა წმიდაა იგი. 13 
ჭამეთ იგი წმიდა ადგილზე, რადგან ეს შენი და შენი შვილების 
კერძია უფლის საცეცხლო მსხვერპლიდან, რადგან ასეა 


ნაბრძანები ჩემთვის. 14 შესარხეველი მკერდი და აღსამართავი 
ბეჭი ჭამეთ განწმედილ ადგილზე შენც და შენმა შვილებმაც, 
რადგან ეს არის შენი და შენი შვილების კერძი, რომელიც 
ისრაელიანთაგან შეწირული სამადლობელი მსხვერპლიდან 
მოგეცათ. 12 აღსამართავი ბეჭი და შესარხეველი მკერდი 
საცეცხლო ქონთან ერთად უნდა მიიტანონ, რათა შეარხიონ 
უფლის წინაშე შესარხეველ მსხვერპლად. ეს იყოს შენთვის და 
შენი შვილებისთვის სამარადისო არჩივად, როგორც 
ნაბრძანები აქვს უფალს. 16 ცოდვის გამოსასყიდი თხაც 
მოითხოვა მოსემ და, აჰა, დაიწვა იგი. განრისხდა მოსე 
ელეაზარზე და ითამარზე, აარონის გადარჩენილ შვილებზე, და 
თქვა: 17 რატომ არ შეჭამეთ ცოდვის გამოსასყიდი მსხვერპლი 
წმიდა ადგილზე? ეს ხომ წმიდათა წმიდაა და იმისთვის 
მოგეცათ, რომ გეტვირთათ საზოგადოების შეცოდება და 
მისთვის შენდობა გამოგეთხოვათ უფლის წინაშე? 18 აჰა, არ 
ყოფილა შეტანილი მისი სისხლი საკურთხევლის შიგნით. 
თქვენ უნდა გეჭამათ იგი საკურთხეველში, როგორც მე 
ვბრძანე. 1? უთხრა აარონმა მოსეს: დღეს შესწირეს მათ 
ცოდვის გამოსასყიდი და აღსავლენი მსხვერპლი უფლის 
წინაშე და, აჰა, რა შემემთხვა. რომ შევჭამო, ვაითუ არ 
მოეწონოს უფალს? 29 მოისმინა მოსემ და მოეწონა. 


თავი 11 


1 ელაპარაკა უფალი მოსეს და აარონს და უთხრა მათ: 2 
ელაპარაკეთ ისრაელიანებს: აი, ეს ცხოველებია, რომლებიც 
გეჭმევათ ყველა პირუტყვს შორის დედამიწაზე. ” ყველა 
პირუტყვი, რომელსაც ჩლიქი გაპობილი აქვს და იცოხნის, 
გეჭმევათ. “ ოღონდ ისეთნი არ გეჭმევათ, რომელნიც 
იცოხნიან, მაგრამ ჩლიქი არა აქვთ გაპობილი: აქლემი, 
რომელიც იცოხნის, მაგრამ გაუპობელი ჩლიქი აქვს, 
უწმიდურია თქვენთვის; ? ბოცვერი, რომელიც იცონნის, მაგრამ 
გაუპობელი ჩლიქი აქვს, უწმიდურია თქვენთვის; 95 კურდღელი, 
რომელიც იცოხნის, მაგრამ გაუპობელი ჩლიქი აქვს, 
უწმიდურია თქვენთვის; ” ღორი, რომელსაც ჩლიქი გაპობილი 
აქვს, მაგრამ არ იცოხნის, უწმიდურია თქვენთვის; 8 მათი 
ხორცი არ შეჭამოთ, მათ ლემს არ მიეკაროთ, უწმიდურებია 
ისინი თქვენთვის. ? აი, რა გეჭმევათ წყლის არსებათაგან: 
ყველაფერი, რასაც კი ფარფლები და ქერეჭი აქვს წყალში - 
ზღვებში თუ მდინარეებში, გეჭმევათ. 10 ყველაფერი, რასაც 
ფარფლები და ქერეჭი არა აქვს ზღვებში თუ მდინარეებში, 
წყლის რა სულდგმულიც არ უნდა იყოს, უსურმაგია თქვენთვის. 
11 უსურმაგი უნდა იყოს ისინი თქვენთვის, მათი ხორცი არ უნდა 
ჭამოთ, მათი ლეში უნდა გძაგდეთ. 12 ყველაფერი, რასაც 
ფარფლები და ქერეჭი არა აქვს წყალში, უსურმაგია 
თქვენთვის. 13 ესენი გშაგდეთ ფრინველთაგან, არ ჭამოთ, 
უსურმაგნი არიან: არწივი, სვავი, ფსოვი, 14 ძერა, ქორი და 
მათი გვარისანი, 12 ყოველნაირი ყორანი და მისი გვარისანი, 
16 სირაქლემა, ბუ, თოლია, მიმინო და მათი გვარისანი, 17 
ჭოტი, ჩვამა, წერო, 18 ბუკიოტი, ვარხვი, კოდალა, 19 ყარყატი, 
ჩანჩა და მისთანანი; ოფოფი, ღამურა; 29 ყოველნაირი მწერი - 
მფრინავი თუ ოთხზე მოსიარულე - უსურმაგი უნდა იყოს 
თქვენთვის. 21 გეჭმევათ ყოველი მფრინავი თუ ოთხზე 
მოსიარუღე მწერი, რომელსაც მუხლიანი წვივები აქვს მიწაზე 
სახტომად. 22 ამათგან ესენი გეჭმევათ: კალია და მისი 


გვარისანი, სალყამი და მისი გვარისანი, ხარგოლი და მისი 
გვარისანი, ხაგაბი და მისი გვარისანი. 23 ყველა სხვა მწერი - 
ფრთიანი და ოთხფეხი - უსურმაგია თქვენთვის. 24 მათი 
უწმიდურობა თქვენზე გადმოვა; ყველა, ვინც კი მათ ლეშს 
შეეხება, გაუწმიდურებული იქნება საღამომდე. 25 ვისაც რამე 
მოედება მათი ლეშისგან, სამოსელი უნდა გარეცხოს, და 
გაუწმიდურებული დარჩება საღამომდე. 26 ყოველი ცხოველი, 
რომელსაც ჩლიქი გაპობილი აქვს, მაგრამ არა აქვს ღრმა 
ჭრილი და არც იცოხნება, უსურმაგია თქვენთვის; ყველა, ვინც 
კი მას მიეკარება, გაუწმიდურდება. 217 ყოველი ოთხფეხი მხეცი, 
რომელიც თათებზე დადის, უსურმაგია თქვენთვის; ყველა, ვინც 
კი მას მიეკარება, გაუწმიდურებული იქნება საღამომდე. 28 
ვისაც რამე მოედება მათი ლეშისგან, სამოსელი გაირეცხოს, 
და გაუწმიდურებული იქნება საღამომდე. უსურმაგები არიან 
ისინი თქვენთვის. 2? ესენი არიან თქვენთვის უსურმაგები 
მიწაზე მძრომებში: კვერნა, თაგვი, ხვლიკი და მათი გვარისანი, 
30 ზღარბი, ბაყაყი, კუ, ლოკოკინა და თხუნელა. 31 ესენია 
თქვენთვის უსურმაგნი ქვემძრომებში; ვინც კი მათ ლეშს 
შეეხება, გაუწმიდურებული იქნება საღამომდე. 32 ყველაფერი, 
რაზეც კი რომელიმე მათგანი დაეცემა, ხის რაიმე ჭურჭელი 
იქნება, ტყავის თუ ჯვალოს სამოსელი, ნებისმიერი სახმარი 
ნივთი, გაუწმიდურდება; წყალში უნდა ჩაიდოს და საღამომდე 
გაუწმიდურებული იქნება, მერე კი გაწმიდავდება. 33 თუ რაიმე 
თიხის ჭურჭელში ჩავარდება, ყველაფერი, რაც ჭურჭელშია, 
გაუწმიდურდება; უნდა დაამტვრიოთ. 34 თუ რამე საჭმელს, 
რასაც ჭამთ, წყალი დაესხა, გაუწმიდურდება; ყოველი 
სასმელი, რომელსაც რამე ჭურჭლიდან სვამთ, 
გაუწმიდურდება. 32 ყველაფერი, რასაც მათი ლეშიდან რამე 
მოხვდა, გაუწმიდურებულია; ღუმელი იქნება თუ კერა, უნდა 
დაიმტვრეს; უწმიდურია ისინი და თქვენთვისაც უწმიდური უნდა 
იყოს, 30 მხოლოდ წყარო და ჭა, წყალსატევი დარჩება სუფთა. 
მათი ლეშის შემხებელი კი გაუწმიდურდება. 37 თუ მათი 
ლეშიდან რამე მოხვდა სათესლე მარცვალს, სუფთა დარჩება. 
38 თუ თესლს წყალი დაესხა და მათი ლეშიდან რამე დაეცა 


ზედ, გაუწმიდურებული იქნება იგი თქვენთვის. 3? თუ ისეთი 
პირუტყვი მოკვდება, რომელიც გეჭმევათ, და მის ლეშს ვინმე 
მიეკარება, გაუწმიდურებული იქნება იგი საღამომდე. 49 მისი 
ლეშის მჭამელმა ტანსაცმელი უნდა გაირეცხოს და საღამომდე 
გაუწმიდურებული იქნება; მისი ლეშის წამღებმა ტანსაცმელი 
გაირეცხოს და საღამომდე გაუწმიდურებული იქნება. 41 
ყველაფერი, რაც კი მიწაზე დაძვრება, უსურმაგია, არ 
გეჭმევათ. 42 არანაირი მუცელზე მხოხავი, არანაირი 
მრავალფეხა, არანაირი მიწაზე მძრომი არ გეჭმევათ, რადგან 
უსურმაგები არიან. 43 არ წაიბილწონ სული ქვემძრომით და არ 
გაუწმიდურდეთ მისგან. ““ რადგან მე ვარ უფალი, თქვენი 
ღმერთი; გაწმიდავდით და წმიდა იქნებით, როგორც მე ვარ 
წმიდა. არ გაიუწმიდუროთ თავი არანაირი ქვემძრომით, 
რომელიც მიწაზე დაღოღავს, 45 რადგან მე ვარ უფალი, 
რომელმაც გამოგიყვანათ ეგვიპტის ქვეყნიდან, რომ თქვენი 
ღმერთი ვყოფილიყავი. იყავით წმიდები, როგორც მე ვარ 
წმიდა. 49 ეს არის პირუტყვის, ფრინველის და ყოველი 
სულდგმულის, წყალში მცურავისა და მიწაზე მღოღავის წესი, 497 
რომ ერთმანეთისგან გაირჩეს უწმიდური და წმიდა, ცხოველი, 
რომელიც იჭმევა და ცხოველი, რომელიც არ იჭმევა. 


თავი 12 


1 ელაპარაკა უფალი მოსეს და უთხრა: 2 ელაპარაკე 
ისრაელიანებს: თუ დედაკაცი დაორსულდება და ვაჟს გააჩენს, 
შობის შემდეგ შვიდ დღეს უწმიდურია იგი. როგორც 
წიდოვანების დროს, ისე უწმიდურდება. 3 მეშვიდე დღეს უნდა 
წააჭრან ბავშვს ჩუჩა. “ ოცდაცამეტი დღის განმავლობაში უნდა 
დარჩეს ქალი განწმედის სისხლში; წმიდას არაფერს შეეხოს, 
არც ტაძარში არ შევიდეს, ვიდრე განწმედის ვადა არ გავა. 23 
თუ გოგო შვა, ორ კვირას იქნება გაუწმიდურებული, როგორც 
წიდოვანების დროს. სამოცდაექვსი დღის განმავლობაში უნდა 
დარჩეს განწმედის სისხლში. 9 როცა გავა ვადა განწმედისა 
ვაჟისათვის თუ გოგოსათვის, მიუყვანოს მღვდელს 
სადღესასწაულო კარავთან ერთწლიანი ბატკანი აღსავლენად 
და მტრედის ხუნდი ან გვრიტი ცოდვის გამოსასყიდად. 7 
მღვდელი შესწირავს ამას უფლის წინაშე, გამოითხოვს მისთვის 
შენდობას და განიწმიდება ქალი წიდოვანებისგან. ეს არის 
ვაჟისა თუ გოგოს შობის წესი. 8 თუ ბატკანზე არ მიუწვდება 
ხელი, მიიყვანოს ორი გვრიტი ან ორი ხუნდი; ერთი 
აღსავლენად, მეორე ცოდვის გამოსასყიდად; მღვდელი 
შენდობას გამოითხოვს მისთვის და გაწმიდავდება ქალი. 


თავი 13 


1 ელაპარაკა უფალი მოსეს და აარონს და უთხრა: ? თუ ვინმეს 
ტანზე სიმსივნე ან სირსველი ან ლაქა გამოაჩნდება და 
სხეულის კანზე კეთრის წყლულად გადაიქცევა, იგი აარონ 
მღვდელს ან ერთ-ერთ მის შვილს, მღვდელთაგანს უნდა 
მიუყვანონ. 3 გასინჯავს მღვდელი მისი სხეულის კანზე წყლულს 
და თუ თმა წელულზე გათეთრებული აქვს, წყლულიც ღრმადა 
აქვს ჩამჯდარი კანში - ეს კეთრის წყლულია. გასინჯავს მას 
მღვდელი და უწმიდურად სცნობს. “ თუ წყლული მისი სხეულის 
კანზე თეთრია, მაგრამ წყლული ღრმად არ არის კანში ჩასული 
და თმაც არა აქვს გათეთრებული, მღვდელმა შვიდი დღით 
უნდა ჩაკეტოს დაწყლულებული. ? გასინჯავს მას მღვდელი 
მეშვიდე დღეს და თუ წყლული თვალში საცემია, მაგრამ არ 
გავრცელებულა კანზე, კიდევ შვიდ დღეს უნდა ჩაკეტოს იგი 
მღვდელმა. 9 მეშვიდე დღეს მღვდელი მეორედ გასინჯავს მას 
და თუ წყლული გამკრთალებულია და არ გავრცელებულა 
კანზე, განწმედილად სცნობს მას მღვდელი. ეს სირსველია; 
ტანსაცმელი უნდა გაირეცხოს და გაწმიდავდება. 7 თუ მას 
შემდეგ, რაც მღვდელს გასაწმიდავებლად ეჩვენა, სირსველმა 
კანზე გავრცელება იწყო, მეორედ უნდა ეჩვენოს მღვდელს. 8 
გასინჯავს მას მღვდელი და თუ სირსველი გავრცელებულია 
კანზე, მღვდელმა უწმიდურად უნდა სცნოს იგი. ეს კეთრია. 9? თუ 
ვინმეს კეთრის წყლული გამოაჩნდება, მღვდელს უნდა 
მიუყვანონ იგი. 19 გასინჯავს მღვდელი და თუ კანზე სიმსივნე 
თეთრია, თმაც ამის გამოა გათეთრებული და დაწყლულებული 
ხორცი ცოცხალია, 11 მისი სხეულის კანზე კეთრი შებერებული 
ყოფილა. მღვდელი მას უწმიდურად სცნობს და ჩაკეტავს, 
რადგან უწმიდურია იგი. 12 თუ კეთრი გაეფურჩქნება კანზე და 
კეთრი დაუფარვს მთელ დაწყლულებულ კანს თავიდან 
ფეხებამდე, სადამდისაც მღვდლის თვალი გასწვდება. 13 
დაინახავს მღვდელი რომ კეთრმა დაუფარა მთელი სხეული, 
და წყლულს გაწმედილად სცნობს. თუ მთლიანად 


გათეთრებულია, გაწმედილია იგი. 14 როცა მასზე ცოცხალი 
ხორცი აღმოჩნდება, უწმიდურია იგი. 12 დაინახავს მღვდელი 
ცოცხალ ხორცს და უწმიდურად სცნობს მას. ცოცხალი ხორცი 
უწმიდურია, ეს კეთრია. 16 თუ ცოცხალი ხორცი შეეცვლება და 
გაუთეთრდება, მღვდელთან უნდა მივიდეს. 17 გასინჯავს მას 
მღვდელი და თუ წყლული გათეთრებული აქვს, მღვდელი 
წყლულს განწმედილად სცნობს. განწმედილი იქნება იგი. 18 თუ 
სხეულზე, კანზე გამოაჩნდება გამონაყარი და მოუშუშდება, 19 
გამონაყარის ადგილზე იქნება თეთრი სიმსივნე ან მოთეთრო- 
მოწითალო ლაქა, მღვდელს უნდა ეჩვენოს. 29 გასინჯავს მას 
მღვდელი და თუ ეს აღმოჩნდა კანქვეშ და თმაც გათეთრებული 
აქვს, მღვდელი მას უწმიდურად სცნობს. ეს კეთრის წყლულია, 
გამონაყარზეა გაფურჩქნული. 21 თუ მღვდელი დაინახავს, რომ 
თმა გათეთრებული არა აქვს, წყლული კანქვეშ არ არის და 
მკრთალია, მღვდელმა უნდა ჩაკეტოს იგი შვიდ დღეს. 22 თუ 
კანზე გავრცელდება, მღვდელმა იგი უწმიდურად უნდა სცნოს. 
ეს წყლულია. 23 თუ ლაქა თავის ადგილზე დარჩება, არ 
გავრცელდება, ეს გამონაყარის ანთებაა, მღვდელმა 
გაწმიდავებულად უნდა სცნოს იგი. 24 თუ სხეულზე, მის კანზე 
დამწვრობა ექნება და მოშუშების შემდეგ მოთეთრო- 
მოწითალო ან თეთრი ლაქა დააჩნდება, 275 გასინჯავს მას 
მღვდელი და თუ ლაქაზე თმა გათერებული აქვს და ლაქა 
კანშია ჩამჯდარი. ეს კეთრია დამწვარზეა გაფურჩქნული. 
მღვდელმა იგი უწმიდურად უნდა სცნოს. ეს კეთრის წყლულია. 
26 თუ მღვდელი გასინჯავს მას და, აჰა, ლაქაზე თეთრი თმა 
არა აქვს, ლაქა კანქვეშ არ არის და მკრთალიამ მღვდელმა 
იგი შვიდ დღეს უნდა ჩაკეტოს. “7 მეშვიდე დღეს მღვდელი 
გასინჯავს მას და თუ კანზე გავრცელდა, მღვდელი მას 
უწმიდურად სცნობს. ეს კეთრის წყლულია. 2898 თუ ლაქა 
ადგილზე დარჩა, არ გავრცელდა კანზე და მკრთალია, ეს 
სიდამწვრის სიმსივნეა. მღვდელმა გაწმიდავებულად უნდა 
სცნოს იგი, რადგან ეს სიდამწვრის ანთებაა. 29 თუ კაცს ან 
ქალს თავზე ან ლოყაზე წყლული გამოაჩნდება, 39 გასინჯავს 
მღვდელი წყლულს და თუ კანქვეშ ღრმად ჩანს, მასზე თმა 


გაყვითლებულია და შეთხელბული, მღვდელმა ისინი 
უწმიდურად უნდა სცნოს. ეს მუნია. ეს თავის ან ლოყის კეთრია. 
31 თუ მღვდელი გასინჯავს მუნის წყლულს და ის კანქვეშ 
ღრმად არ ჩანს და შავი თმაც არ არის მასზე, მღვდელმა შვიდი 
დღით უნდა ჩაკეტოს მუნიანი. 32 მეშვიდე დღეს მღვდელი 
გასინჯავს წყლულს და თუ მუნი არ არის გავრცელებული, თმაც 
არ არის მასზე გაყვითლებული და კანქვეშაც ღრმად არ ჩანს, 
33 იგი უნდა გაიპარსოს, ოღონდ მუნიანი ადგილი არ უნდა 
მოპარსონ, მღვდელმა კიდევ შვიდი დღით უნდა ჩაკეტოს 
მუნიანი. 34 მეშვიდე დღეს მღვდელი გასინჯაავს მუნს; თუ მუნი 
არ გავრცელებულა, და კანქვეშ ღრმად არ ჩანს, მღვდელმა 
იგი გაწმიდავებულად უნდა სცნოს. ტანისამოსი გაირეცხოს და 
გაწმიდავებული იქნება. 32 თუ მუნი გავრცელდება კანზე მისი 
გაწმიდავების შემდეგ, 30 მღვდელი გასინჯავს მას და, აჰა, მუნი 
გავრცელებულია კანზე, მღვდელი ნუ დაუწყებს ძებნას 
გაყვითლებულ თმას: უწმიდურია იგი. 37 თუ მუნი თვალით 
შესამჩნევია და შავი თმაა მასზე ამოსული, მუნი მორჩენილა, 
იგი გაწმიდავებულია და მღვდელმა გაწმიდავებულად უნდა 
სცნოს, 38 როდესაც კაცს ან ქალს სხეულის კანზე ლაქები, 
თეთრი ლაქები გამოაჩნდება, 3? მღვდელი გასინჯავს და თუ 
მათი სხეულის კანზე თეთრი ლაქები მკრთალია, ეს 
სირსველია, კანზე გაფურჩქნული. წმიდაა იგი. 4? როდესაც 
კაცს თავზე თმა დასცვივდება, იგი ქაჩალია, წმიდაა იგი. 41 თუ 
წინა მხრიდან გაუშიშვლდება თავი, იგი მელოტია, წმიდაა. 42 
თუ ქაჩალ ან მელოტ ადგილზე მოთეთრო-მოწითალო წყლული 
იქნება, ეს კეთრია, ქაჩალ ან მელოტ ადგილზე გაფურჩქნული. 
43 გასინჯავს მას მღვდელი და თუ წყლულის სიმსივნე 
მოთეთრო-მოწითალო ფერისაა ქაჩალ ან მელოტ ადგილზე, 
როგორიც სხეულის კანის კეთრია ხოლმე, 44 ეს კაცი 
კეთროვანია, უწმიდურია. მღვდელმა უწმიდურად უნდა 
გამოაცხადოს იგი. თავზე აქვს წყლული. 4? დაწყლულებულის 
ტანისამოსი უნდა დაირღვეს; თავი შიშველი უნდა ჰქონდეს, 
პირამდე შებურვილი უნდა იყოს და ყვიროდეს: უწმიდური, 
უწმინდური: 45 რამდენ ხანსაც წყლულია მასზე, იმდენ ხანს 


იქნება უწმიდური. უწმიდურია იგი. განცალკევებით უნდა 
ცხოვრობდეს თავისი საცხოვრებელი ბანაკის გარეთ. ბ7 თუ 
ტანისამოსზე იქნა კეთრის წყლული, მატყლის ტანისამოსზე, ან 
სელის ტანისამოსზე, 48 ან მატყლის ან სელის ქსელზე, ან 
ტყავზე ან ტყავის რომელიმე საგანზე, 4? მომწვანო ან 
მოწითალო ფერის წყლული ტანისამოსზე ან ტყავზე ან ქსელზე 
ან ტყავის რაიმე საგანზე იქნება, ეს კეთრის წყლულია და 
მღვდელს უნდა ეჩვენოს. 3? გასინჯავს მღვდელი წყლულს და 
შვიდი დღით ჩაკეტავს მას. 21 მეშვიდე დღეს გასინჯავს 
წყლულს; თუ წყლული გადავიდა ტანისამოსზე ან ქსელზე ან 
ტყავზე, რაიმე ნივთზე, რაც ტყავისგან არის დამზადებული, ეს 
გამიზეზებული კეთრია. უწმიდური წყლულია. 2322 უნდა დაწვას 
ტანისამოსი ან მატყლის ან სელის ქსელი. ან ტყავის ნივთი, 
რომელზეც წყლული იყო; რადგან გამიზეზებული კეთრია იგი; 
ცეცხლში უნდა დაიწვას. 23 თუ მღვდელი გასინჯავს და, აჰა, 
წყლული არ გადასულა ტანისამოსზე ან ქსელზე ან ტყავის 
საგანზე, 234 მღვდელმა უნდა მოაბანინოს ის ადგილი, რაზეც 
წყლული იყო, და კიდევ შვიდი დღით ჩაკეტოს იგი. ?? 
გასინჯავს მღვდელი მობანვის შემდეგ წყლულს და თუ წყლულს 
სახე არ უცვლია და წყლული არ გავრცელებულა, ქსოვილი 
გაუწმიდურებულია, ცეცხლმა დაწვი; ამოჭმულია მისი წაღმა 
პირი ან უკუღმა პირი. 239 თუ დაინახავს მღვდელი, რომ 
წყლული მობანვის შემდეგ გაფერმკრთალდა, ტანისამოსს ან 
ტყავს ან ქსელს ან მისაქსელს უნდა მოაცილოს იგი. 27 თუ 
კვლავ გამოჩნდა ტანისამოსზე ან ქსელზე, ან მისაქსელზე, ან 
ტყავის რაიმე საგანზე, გაფურჩქნული წყლულია; ცეცხლში 
უნდა დაწვა ყველაფერი, რაზედაც გადავიდა წყლული. 29 
ტანისამოსი ან ქსოვილი ან ტყავის რაიმე საგანი, რომელსაც 
გარეცხავ და წყლული მოეცლება, ხელახლა უნდა გაირეცხოს 
და გაწმიდავდება. 29 ეს არის რჯული კეთრის წყლულისა 
მატყლის ან სელის ტანისამოსზე, ან ქსოვილზე ან ტყავის რაიმე 
ნივთზე უწმიდურობის ან სიწმიდის გამოსაცნობად. 


თავი 14 


1 ელაპარაკა უფალი მოსეს და უთხრა: 2 ეს იყოს რჯული 
კეთროვანისთვის: როცა გასაწმედია, მღვდელთან უნდა 
მიიყვანონ. 3 გავა მღვდელი ბანაკს გარეთ და გასინჯავს 
მღვდელი; თუ კეთროვანს მოურჩა კეთრის წყლული, 4 
მოაღებინებს მღვდელი გასაწმიდავებლისთვის ორ ცოცხალ 
წმიდა ფრინველს, კედარის ხეს, ჭიაფერ ნართს და უსუპს. 2 
დააკვლევინებს მღვდელი ერთ ფრინველს თიხის ჭურჭელთან, 
წყაროს წყალზე. 9 აიღებს ცოცხალ ფრინველს, ნაძვის ტოტს, 
ძოწეულის ნართს, უსუპს და დაასველებს მათ და ცოცხალ 
ფრინველს წყაროსთან დაკლული ფრინველის სისხლში. 7 
შვიდგზის ასხურებს კეთრისგან განსაწმიდავებელს და 
გაწმედილად სცნობს მას. ცოცხალ ფრინველს კი მინდორში 
გაუშვებს. 8 განსაწმიდავებელი გაირეცხავს ტანისამოსს, 
გაიპარსავს მთელს თმას, წყალში განიბანება და 
გაწმიდავებული იქნება. ამის მერე ბანაკში შევა და შვიდ დღეს 
კარვის გარეთ იცხოვრებს. ? მეშვიდე დღეს მთლიანად 
მოიპარსავს თავს, წვერს, წარბებს, მოიპარსავს მთელს თმას, 
გაირეცხავს ტანისამოსს, დაიბანს ტანს წყალში და 
გაწმიდავებული იქნება. 19 მერვე დღეს აიყვანს ორ საღ მამალ 
ბატკანს და ერთ, წელგამოვლილ საღ დედალ ბატკანს, აიღებს 
ეფის სამ მეათედ გამტკიცულ ფქვილს, საძღვნო შესაწირავად - 
ზეთში შერეულს, და ერთ ლოგ ზეთს. 11 დააყენებს 
გამწმედელი მღვდელი გასაწმიდავებელ კაცს და ყველაფერს 
ამას უფლის წინაშე, სადღესასწაულო კარვის შესასვლელთან. 
12 აიყვანს მღვდელი ერთ მამალ ბატკანს და მიიტანს მას 
დანაშაულის გამოსასყიდად, და ერთ ლოგ ზეთს და შეარხევს 
მათ უფლის წინაშე. 13 დაკლავს ბატკანს იმ ადგილზე, სადაც 
იკვლის ცოდვის გამოსასყიდი და აღსავლენი, წმიდა ადგილზე, 
რადგან როგორც ცოდვის გამოსასყიდი, ასევე დანაშაულის 
გამოსასყიდიც მღვდელს ეკუთვნის. ეს წმიდათა წმიდაა. 14 
აიღებს მღვდელი დანაშაულის გამოსასყიდის სისხლს და 


სცხებს მღვდელი გასაწმიდავებელს მარჯვენა ყურის 
ბიბილოზე, მარჯვენა ხელის ცერზე და მარჯვენა ფეხის ცერზე. 
15 აიღებს მღვდელი ზეთს და დაისხამს მარცხენა ხელისგულზე. 
16 ჩააწობს მღვდელი მარჯვენა თითს ზეთში, რომელიც მის 
მარცხენა ხელისგულზეა და ასხურებს ზეთს თავისი თითიდან 
შვიდგზის უფლის წინაშე. 17 დანარჩენ ზეთს, რომელიც მის 
ხელისგულზეა, მღვდელი სცხებს გასაწმიდავებელს მარჯვენა 
ყურის ბიბილოზე, მარჯვენა ხელის ცერზე და მარჯვენა ფეხის 
ცერზე, სადაც დანაშაულის მსხვერპლის სისხლი სცხია. 18 
დანარჩენ ზეთს, რომელიც მღვდელის ხელისგულზეა, თავზე 
სცხებს გასაწმიდავებელს და შეუნდობს მას უფლის წინაშე. 19 
შესწირავს მღვდელი ცოდვის გამოსასყიდ მსხვერპლს და 
შეუნდობს გასაწმიდავებელს მის უწმიდურობას. მერე იგი 
დაკლავს აღსავლენ მსხვერპლს. 29 აიტანს მღვდელი 
აღსავლენს და საძღვნოს სამსხვერპლოზე. და შეუნდობს 
გასაწმიდავებელს მღვდელი და გაწმიდავდება იგი. 21 თუ იგი 
ღარიბია და ხელი არ მიუწვდება, აიყვანოს ერთი ბატკანი, 
დანაშაულის გამოსასყიდი მსხვერპლი შესარხევად, რომ 
შეენდოს, და ეფის მეათედი გამტკიცებული ფქვილი, ზეთში 
აზელილი საძღვნოდ და ერთი ლოგი ზეთი, 22 ორი გვრიტი ან 
ორი მტრედის ხუნდი, რაზეც ხელი მიუწვდება, ერთი ცოდვის 
გამოსასყიდი იქნება, მეორე - აღსავლენი. 23 მიუტანს ამათ 
თავისი გაწმიდავების მეშვიდე დღეს მღვდელს 
სადღესასწაულო კარვის შესასვლელთან უფლის წინაშე. 24 
აიყვანს მღვდელი დანაშაულის გამოსასყიდ ბატკანს და ერთ 
ლოგ ზეთს და შეარხევს მათ მღვდელი უფლის წინაშე. 239 
დაკლავს დანაშაულის გამოსასყიდ ბატკანს და აიღებს 
მღვდელი დანაშაულის გამოსასყიდის სისხლს და სცხებს 
გასაწმიდავებელს მარჯვენა ყურის ბიბილოზე, მარჯვენა ხელის 
ცერზე და მარჯვენა ფეხის ცერზე. 29 ზეთს კი მღვდელი 
დაიღვრის მარცხენა ხელისგულზე. 27 ასხურებს მღვდელი 
მარჯვენა ხელის თითით ზეთს, რომელიც მის მარცხენა 
ხელისგულზეა, შვიდგზის უფლის წინაშე. 28 სცხებს მღვდელი 
ზეთს, რომელიც მის ხელისგულზეა, გასაწმიდავებელს 


მარჯვენა ყურის ბიბილოზე, მარჯვენა ხელის ცერზე და 
მარჯვენა ფეხის ცერზე, სადაც დანაშაულის გამოსასყიდის 
სისხლია. 2? ხელისგულზე დარჩენილ ზეთს მღვდელი სცხებს 
თავზე გასაწმიდავებელს, რომ შეუნდოს მას უფლის წინაშე. 39 
გაამზადებს ერთ-ერთ გვრიტს ან მტრედის ხუნდს, რაზეც ხელი 
მიუწვდება. 31 ერთს ცოდვის გამოსასყიდად, მეორეს 
აღსავლენად საძღვნოსთან ერთად და შეუნდობს მღვდელი 
გასაწმიდავებელს უფლის წინაშე. 32 ასეთია რჯული, თუ ვინმეს 
კეთრის წყლული გამოაჩნდება ანდა გაწმიდავების დროს ხელი 
არ მიუწვდება. 33 ელაპარაკა უფალი მოსეს და აარონს და 
უთხრა: 34 როდესაც შეხვალთ ქანაანის ქვეყანაში, რომელსაც 
სამკვიდრებლად გაძლევთ, და კეთრის წყლულს გავაჩენ 
თქვენი სამკვიდრებელი ქვეყნის სახლში, 35 მივიდეს, ვისი 
სახლიც იქნება, მღვდელთან და შეატყობინოს, წყლულივით 
რაღაც გაჩნდაო ჩემს სახლში. 30 მღვდელი სახლს 
გამოაცარიელებინებს, ვიდრე წელულის სანახავად 
მივიდოდეს, რომ არ გაუწმიდურდეს ყველაფერი, რაც 
სახლშია. მხოლოდ ამის შემდეგ შევა მღვდელი სახლის 
დასათვალიერებლად. 37 დაათვალიერებს წყლულს და თუ 
წყლული სახლის კედლებზეა - მომწვანო ან მოწითალო 
ღრმულები და ჩაღრმავებულად ჩანს კედელზე, 38 მაშინ 
მღვდელი გამოვა სახლიდან გასასვლელისკენ და შვიდი 
დღით გამოკეტავს სახლს. 39? მეშვიდე დღეს მღვდელი 
მობრუნდება და დაათვალიერებს: თუ წყლული მოდებულია 
სახლის კედლებზე, 49 მღვდელი გამოანგრევინებს ქვებს, 
რომელზედაც წყლულია და ქალაქის გარეთ, უწმიდურ 
ადგილზე გადააყრევინებს. 41 სახლი შიგნიდან ირგვლივ უნდა 
მოფხიკონ და ანაფხეკი ბათქაში ქალაქის გარეთ უწმიდურ 
ადგილზე უნდა გადაყარონ. 42 აიღონ ახალი ქვები და ჩააწყონ 
იმ ქვების ნაცვლად, მოიტანონ ახალი ბათქაში და შელესონ 
სახლი. 43 თუ წყლული ისევ გაჩნდება და აყვავდება სახლში 
მას შემდეგ, რაც ქვები გამოყარეს, სახლი გაფხიკეს და 
შელესეს, 44 მღვდელი უნდა მივიდეს და დაათვალიეროს: თუ 
წყლული მოდებულია სახლში, ეს მწვავე კეთრია. უწმიდურია 


იგი. “??2 უნდა დაანგრიონ სახლი, ქვები, ძელები და სახლის 
მთელი ბათქაში და ქალაქის გარეთ, უწმიდურ ადგილზე 
გაიტანონ. 45 თუ ვინმე შევა სახლში მას შემდეგ, რაც 
გამოკეტილია, გაუწმიდურებული იქნება საღამომდე. “7 ვისაც 
ეძინა ამ სახლში, ტანისამოსი უნდა გაირეცხოს; ვისაც საჭმელი 
აქვს ნაჭამი სახლში, ტანისამოსი უნდა გაირეცხოს. 48 თუ 
მღვდელი შევა და ნახავს, რომ წყლული არ არის მოდებული 
სახლში მისი შელესვის შემდეგ, მღვდელი სახლს 
განწმედილად ცნობს, რადგან წყლული განკურნებულია. 49 
აიღებს სახლის გასაწმიდავებლად ორ ჩიტს, ნაძვის ტოტს, 
მეწამულ ძაფს და უსუპს. 2?– დაკლავს ერთ ჩიტს თიხის 
ჭურჭელზე, წყაროს წყალთან, 21 აიღებს ნაძვის ტოტს, უსუპს, 
მეწამულ ძაფს, ცოცხალ ჩიტს და ამოაწებს მათ დაკლული 
ჩიტის სისხლში და წყაროს წყალში და შვიდგზის ასხურებს 
სახლს. 22 გააწმიდავებს სახლს ჩიტის სისხლით და წყაროს 
წყლით, ცოცხალი ჩიტით, ნაძვის ტოტით, უსუპით და მეწამული 
ძაფით, 23 გაუშვებს ცოცხალ ჩიტს ქალაქის გარეთ, მინდორში. 
და შეუნდობს სახლს და გაწმიდავდება. 24 ეს არის რჯული 
კეთრის ყოველგვარი წყლულისა და მუნისა, 232 ტანისამოსზე და 
სახლზე მოდებული კეთრისა, 35 სიმსივნისა, ქეცისა და 
ლაქებისა, 27 იმის სასწავლებლად, თუ როდის რა არის 
გაუწმიდურებული და როდის გაწმიდავებული. ეს არის კეთრის 
რჯული. 


თავი 15 


1 ელაპარაკა უფალი მოსეს და აარონს და უთხრა: 2 
ელაპარაკე ისრაელიანებს და უთხარი: ვისაც სხეულიდან 
გამონადენი აქვს, უწმიდურია იგი თავისი გამონადენის გამო. 3 
ეს იქნება მისი უწმიდურება: სხეულიდან სდის გამონადენი თუ 
უკავდება სხეულში გამონადენი, ეს მისი უწმიდურებაა. “ 
ყოველი საწოლი, სადაც წევს გამონადენიანი, 
გაუწმიდურებულია; ყოველი ნივთი, რაზეც ზის იგი, 
გაუწმიდურებულია. ? ვინც შეეხება მის საწოლს, მან 
ტანისამოსი უნდა გაირეცხოს, წყალში განიბანოს და 
საღამომდე გაუწმიდურებული იქნება. 9 ვინც დაჯდება ნივთზე, 
რომელზეც გამონადენიანი იჯდა, მან ტანისამოსი უნდა 
გაირეცხოს, წყალში იბანოს და საღამომდე უწმიდური იქნება. 7 
ვინც გამონადენიანის სხეულს შეეხება, მან ტანისამოსი უნდა 
გაირეცხოს, წყალში იბანოს და საღამომდე გაუწმიდურებული 
იქნება. 8 თუ გამონადენიანი გაწმიდავებულს მიაფურთხებს, 
ამან ტანისამოსი უნდა გაირეცხოს, წყალში იბანოს და 
საღამომდე გაუწმიდურებული იქნება. ? ყოველი ურემი, 
რომელზედაც გამონადენიანი იჯდა, უწმიდურია. 19 ყველა, ვინც 
კი მიეკარება რაიმესა რაც მის ქვეშ არის, გაუწმიდურებულია 
საღამომდე; ხოლო მისმა მტვირთველმა ტანისამოსი უნდა 
გაირეცხოს, წყალში იბანოს და გაუწმიდურებული იქნება 
საღამომდე. 11 ყველამ, ვისაც კი გამონადენიანი მიეკარება, და 
ხელი არ ექნება დაბანილი, ტანისამოსი უნდა გაირეცხოს, 
წყალში იბანოს და გაუწმიდურებული იქნება საღამომდე. 12 
ყოველი თიხის ჭურჭელი, რომელსაც გამონადენიანი 
მიეკარება, უნდა დაიმტვრეს, ყოველი ხის ჭურჭელი წყალში 
უნდა გაირეცხოს. 13 როდესაც გამონადენიანი თავისი 
უწმიდურობისგან წმიდავდება, შვიდი დღე უნდა იანგარიშოს 
გასაწმიდავებლად. ტანისამოსს გაირეცხავს, ტანს დაიბანს 
წყაროს წყალში და გაწმიდავებული იქნება. 14% მეშვიდე დღეს 
აიყვანს ორ გვრიტს ან ორ მტრედის ხუნდს, მივა უფლის 


წინაშე, სადღესასწაულო კარვის შესასვლელთან და მღვდელს 
მისცემს მათ. 12 ერთ მათგანს მღვდელი ცოდვის 
გამოსასყიდად შესწირავს, მეორეს - აღსავლენად და 
შეუნდობს მას მღვდელი უფლის წინაშე მის გამონადენს. 19 თუ 
ვინმეს თესლის დენა ექნა, წყალში უნდა დაიბანოს მთელი 
სხეული და გაუწმიდურებული იქნება საღამომდე. 17 ყოველი 
სამოსელი, სხეულის ყოველი ნაწილი, რაზეც თესლი 
დაიღვარა, წყალში უნდა განიბანოს და გაუწმიდურებული 
იქნება საღამომდე. 18 თუ ცოლ-ქმარნი დაწვნენ ერთად 
თესლის დენით, წყალში უნდა იბანონ და გაუწმიდურებულნი 
იქნებიან საღამომდე. 19 თუ ქალს გამონადენი აქვს, სისხლი 
სდის სხეულიდან, შვიდ დღეს წიდოვნებაშია, ვინც კი შეეხება 
მას, გაუწმიდურებული იქნება საღამომდე. 29 ყველა, ვინც კი 
დაწვება მასთან მისი წიდოვნებისას, გაუწმიდურდება; და 
ყველაფერი, რაზედაც დაჯდება, გაუწმიდურდება. 71 ყველამ, 
ვინც კი მის საწოლს მიეკარება, ტანისამოსი უნდა გაირეცხოს, 
წყალში იბანოს და გაუწმიდურებული იქნება საღამომდე. 22 
ყველამ, ვინც კი მიეკარება რაიმე საგანს, რომელზეც იგი იჯდა, 
ტანისამოსი უნდა გაირეცხოს, წყალში იბანოს და 
გაუწმიდურებული იქნება საღამომდე. 23 თუ რამე იდება 
საწოლზე ან საგანზე, რაზეც ის წევს, და ამას ვინმე შეეხება, 
გაუწმიდურებული იქნება საღამომდე. 24 თუ ქმარი დაწვება 
მასთან, ქალი კი ამ დროს წიდოვანია, შვიდ დღეს 
გაუწმიდურებული იქნება; საწოლი, რომელზედაც წევს, ისიც 
გაუწმიდურებულია. 295 თუ ქალი წიდოვანი არ არის და დიდი 
ხნის განმავლობაში სდის სისხლი ან გამონადენი აქვს 
წიდოვანების ვადაზე მეტ ხანს, მთელი იმ ხნის განმავლობაში, 
რაც გამონადენი აქვს, წიდოვნად ჩაითვლება, 
გაუწმიდურებულია. 25 ყოველი საწოლი, სადაც იგი დაწვება 
გამონადენობის დროს, უწმიდურია, როგორც წიდოვნობის 
დროს არის. ყოველი საგანი, რაზეც დაჯდება, 
გაუწმიდურებული იქნება, როგორც წიდოვნობის დროს არის 
გაუწმიდურებული. ?7 ყველა, ვინც კი მათ მიეკარება, 
გაუწმიდურებულია. ტანისამოსი უნდა გაირეცხოს, წყალში 


იბანოს და გაუწმიდურებული იქნება საღამომდე. 28 როცა 
სუფთავდება თავისი გამონადენისგან, უნდა გადაითვალოს 
შვიდი დღე, რის შემდეგაც სუფთა იქნება ?? მერვე დღეს 
აიყვანოს ორი გვრიტი ან ორი მტრედის ხუნდი და მიუყვანოს 
ისინი მღვდელს სადღესასწაულო კარვის შესასვლელთან. 39 
შესწირავს მღვდელი ერთ მათგანს ცოდვის გამოსასყიდად, 
მეორეს - აღსავლენად და შეუნდობს მას მღვდელი უფლის 
წინაშე მისი გამონადენის უწმიდურობას. 31 მოარიდეთ 
ისრაელიანები მათ უწმიდურობას, რომ თავიანთ 
უწმიდურობაში არ დაიხოცონ და არ გააუწმიდურონ ჩემი 
სავანე, რომელიც მათ შორის არის. 32 ეს არის რჯული 
გამონადენიანისა და იმისა, ვისაც თესლის დენა აქვს, და 
უწმიდურდება. 33 წიდოვანისა და გამონადენიანისა, მამაკაცი 
იქნება თუ დედაკაცი, და კაცისა, რომელიც გაუწმიდურებულ 
ქალთან დაწვება. 


თავი 16 


1 ელაპარაკა უფალი მოსეს აარონის ორი შვილის სიკვდილის 
შემდეგ, უფლის წინაშე რომ წარდგნენ და დაიხოცნენ. 2 უთხრა 
უფალმა მოსეს: უთხარი აარონს, შენს ძმას, ყოველ დროს არ 
შევიდეს საწმიდარში, კრეტსაბმელს იქით, თავსარქველის წინ, 
რომელიც კიდობანს ახურავს, რათა არ მოკვდეს. რადგან 
ღრუბელში გამოვჩნდები თავსარქველზე. 3 აი, რით უნდა 
შევიდეს აარონი საწმიდარში: ხბოთი - ცოდვის გამოსასყიდად 
და ვერძით - აღსავლენად. 4 სელის წმიდა კვართი უნდა 
ემოსოს და სელის საწმერთული უნდა ეცვას ტანზე, სელის 
სარტყელი ერტყას და სელის თავსაბურავი ებუროს - ესენი 
წმიდა შესამოსლებია. წყალში გაიბანოს ტანი და შეიმოსოს. 2 
ისრაელიანთა საზოგადოებიდან აიყვანოს ორი ვაცი ცოდვის 
გამოსასყიდად და ერთი ვერძი აღსავლენად. 9 შესწიროს 
აარონმა თავისი ცოდვის გამოსასყიდი ხბო და განიწმიდოს 
საკუთარი თავი და თავისი სახლი. 7 აიღოს ორი ვაცი და 
დააყენოს ისინი უფლის წინაშე სადღესასწაულო კარვის 
შესასვლელთან. 83 წილი ჰყაროს აარონმა ამ ორ ვაცზე: ერთი 
წილი უფლისათვის, მეორე წილი - განტევებისთვის. ? 
მიუყვანოს აარონმა უფლის წილხდომილი ვაცი უფალს და 
შესწიროს ცოდვის გამოსასყიდად. 19 ხოლო ვაცი, რომელსაც 
განტევებაზე ხვდა წილი, ცოცხლად დაუყენოს უფალს, რათა 
შეუნდოს მას და გაუშვას განსატევებლად უდაბნოში. 11 
მიიყვანოს აარონმა თავისი ცოდვის გამოსასყიდი ხბო და 
გაწმიდოს საკუთარი თავი და თავისი სახლი და დაკლას 
თავისი ცოდვის გამოსასყიდი ხბო. 12 აიღოს მოგიზგიზე 
ნაკვერცხლებით სავსე სასაკმევლე სამსხვერპლოდან, უფლის 
წინაშე რომ დგას, და სავსე მუჭა დაფხვნილი სურნელოვანი 
საკმეველი და შეიტანოს კრეტსაბმელის იქით. 13 დადოს 
საკმეველი ცეცხლზე უფლის წინაშე და დაფარავს საკმევლის 
კვამლი თავსარქველს, მოწმობას რომ ახურავს, რათა არ 
მოკვდეს. 14 აიღოს ხბოს სისხლი და თითით ასხუროს 


თავსარქველს წინა მხრიდან, თავსარქველის წინ კი შვიდგზის 
ასხუროს სისხლი თითით. 12 დაკლას ხალხის ცოდვის 
გამოსასყიდი ვაცი და შეიტანოს მისი სისხლი კრეტსაბმელის 
იქით, და იხმაროს მისი სისხლი, როგორც ხბოს სისხლი 
იხმარა. დაასხუროს იგი თავსარქველზე და თავსარქველის წინ. 
16 განწმედს საწმიდარს ისრაელიანთა უწმიდურობისგან და 
შეცოდებისგან და ყოველი ცოდვისაგან. ასე უნდა მოიქცეს 
სადღესასწაულო კარვის მიმართ, რომელიც მათთან არის, მათ 
უწმიდურობათა შორის. 17 არცერთი კაცი არ უნდა 
იმყოფებოდეს სადღესასწაულო კარავში, როცა იგი 
საწმიდარის განსაწმედად არის შესული. განწმედს საკუთარ 
თავს, თავის სახლს და მთელს ისრაელის კრებულს. 18 გავა 
სამსხვერპლოსთან, უფლის წინაშე რომ არის, და გაწმედს მას. 
აიღებს ხბოს სისხლს და ვაცის სისხლს და სამსხვერპლოს 
რქებზე დადებს ირგვლივ. 19 ასხურებს მას სისხლს თავისი 
თითით შვიდგზის, გაასუფთავებ!ა და გააწმიდავებს მას 
ისრაელიანთა უწმიდურობისგან. 29 მორჩება საწმიდარს, 
სადღესასწაულო კარვის და სამსხვერპლოს განწმედას და 
მიიყვანს ცოცხალ ვაცს. 21 თავზე დაასხამს ორთავე ხელს 
აარონი ცოცხალ ვაცს და აღიარებს მასზე ისრაელიანთა ყველა 
უკეთურებას, ყველა შეცოდებას და ყველა ცოდვას, 
ატვირთებინებს ვაცს და გაუშვებს უდაბნოში საგანგებო კაცის 
ხელით. 22 წაიღებს ვაცი ყველა მათ უკეთურებას 
დასაკარგავისაკენ; გაუშვებს თხას უდაბნოში. 23 შევა აარონი 
სადღესასწაულო კარავში, გაიხდის სელის შესამოსელებს, 
რომლებიც შეიმოსა საწმიდარში შესვლის წინ, და იქ დატოვებს 
მათ, 24 დაიბანს ტანს წყლით წმიდა ადგილას, ჩაიცვამს თავის 
ტანისამოსს, გამოვა გარეთ და შესწირავს აღსავლენს 
თავისთვის და აღსავლენს ერისთვის და განწმედს თავის თავს 
და ერს, 25 ცოდვის გამოსასყიდ ქონს დასწვავს 
სამსხვერპლოზე. 25 განტევების ვაცის წამყვანმა უნდა 
გაირეცხოს ტანისამოსი და წყლით დაიბანოს ტანი; მერე 
შეეძლება ბანაკში შესვლა. 27 ცოდვის გამოსასყიდი ხბო და 
ცოდვის გამოსასყიდი ვაცი, რომელთა სისხლი 


განსაწმედელად შეიტანეს საწმიდარში, უნდა წაიღონ ბანაკის 
გარეთ და ცეცხლში დაწვან მათი ტყავები, ხორცი და 
განავალი. 28 ვინც მათ დაწვავს, ტანისამოსი უნდა გაირეცხოს, 
ტანი წყლით უნდა დაიბანოს და მერე შეეძლება კარავში 
შესვლა. 29 იყოს თქვენთვის სამარადისო წესად: მეშვიდე თვეს, 
თვის მეათე დღეს დაიმდაბლეთ თავი, არაფერი საქმე 
აკეთოთ, არც მკვიდრმა და არც მდგმურმა, თქვენთან რომ 
მდგმურობს. 39 რადგან ამ დღეს შეგენდოთ თქვენ, რომ 
გაეწმიდავებინეთ ყველა თქვენი ცოდვისგან. უფლის წინაშე 
უნდა იყოთ განწმედილები. 31 განსვენების შაბათია ეს 
თქვენთვის და დაიმდაბლეთ თავი. ეს არის სამარადისო წესი. 
32 განწმედა უნდა შეასრულოს მღვდელმა, რომელსაც სცხეს 
ზეთი და რომელსაც აუვსეს ხელი სამღვდლოდ მამამისის 
ნაცვლად. შეიმოსავს სელის შესამოსლებს, საწესო 
შესამოსლებს. 33 გაწმედს წმიდათა წმიდას, სადღესასწაულო 
კარავს და სამსხვერპლოს. შეუნდობს მღვდლებს და მთელი 
კრებულის ხალხსაც შეუნდობს. 34 იყოს ეს თქვენთვის 
სამარადისო წესად - რომ შეენდოთ ისრაელიანებს თავიანთი 
ცოდვები წელიწადში ერთხელ, როგორც უბრძანა უფალმა 
მოსეს. 


თავი 17 


1 ელაპარაკა უფალი მოსეს და უთხრა: 2 ელაპარაკე აარონს, 
მის შვილებს, მთელს ისრაელობას და უთხარი ეს სიტყვა, 
რომელიც უფალმა ბრძანა: 3 თუ ვინმე ისრაელიანთაგანი ან 
ხარს, ან ცხვარს, ან თხას ბანაკში დაკლავს ან ბანაკის გარეთ 
დაკლავს, 4 სადღესასწაულო კარვის შესასვლელთან არ 
მიიყვანს, რომ უფლის სავანესთან შესწიროს უფალს, ამ კაცს 
სისხლი მიეკითხება. მან სისხლი დაღვარა და უნდა მოიკვეთოს 
თავისი ხალხიდან. ? იმისთვის, რომ მიიყვანონ ისრაელიანებმა 
საკლავი, რომელსაც ველზე კლავენ, რომ მიუყვანონ მღვდელს 
სადღესასწაულო კარავთან უფლისათვის და დაუკლან 
სამადლობელ მსხვერპლად უფალს. 9 დაასხუროს მღვდელმა 
სისხლი უფლის სამსხვერპლოს სადღესასწაულო კარვის 
შესასვლელთან და აკმიოს ქონი უფლისათვის 
კეთილსურნელებად. 7 აღარ დაუკლან საკლავი ვაცებს, 
რომელთა კვალზეც გარყვნილობენ. ეს ჰქონდეთ სამარადისო 
წესად თაობიდან თაობაში. 8 უთხარი მათ: თუ ვინმე 
ისრაელიანი ან ვინმე მდგმური, რომელიც მდგმურობს 
თქვენთან, შესწირავს აღსავლენს ან საკლავს. ? და 
სადღესასწაულო კარვის შესასვლელთან არ მიიტანს 
უფლისათვის გასამზადებლად, ეს კაცი უნდა მოიკვეთოს 
თავისი ხალხიდან. 19 თუ ვინმე ისრაელიანი ან ვინმე მდგმური, 
რომელიც მდგმურობს თქვენთან, შეჭამს სისხლს, მივმართავ 
ჩემს პირს სისხლისმჭამელისკენ და მოვკვეთავ მას თავისი 
ხალხის წიაღიდან. 11 რადგან სისხლშია ხორციელის სული. მე 
დაგიწესეთ იგი სამსხვერპლოსთვის თქვენი სულის 
შესანდობლად, რადგან სისხლია, რომ შეუნდობს სულს. 12 
ამიტომაც ვუთხარი ისრაელიანებს: არავინ თქვენგანმა არ 
ჭამოს სისხლი; არც მდგმურმა, რომელიც თქვენთან არის 
მდგმურად, არ ჭამოს სისხლი. 13 თუ ვინმე ისრაელიანი და 
ვინმე მდგმური, რომელიც თქვენ შორის არის მდგმურად, 
მოინადირებს ნადირს ან ფრინველს, რომელიც იჭმევა, 


სისხლი უნდა გამოუშვას და მიწით დაფაროს. 14 რადგან სული 
ყოველი ხორციელისა მისი სისხლია, მის სულშია იგი. ვუთხარი 
ისრაელიანებს: არა ხორციელის სისხლი არ ჭამოთ, რადგან 
ყოველი ხორციელის სული მისი სისხლია; ყოველი მისი 
მჭამელი, უნდა მოიკვეთოს. 12 ყველა, ვინც ლეშს ან ნამხეცავს 
შეჭამს, მკვიდრი თუ მდგმური, ტანისამოსი წყლით უნდა 
გაირეცხოს და გაუწმიდურებული იქნება საღამომდე, მერე 
გაწმიდავდება. 165 თუ არ გარეცხავს და ტანს არ დაიბანს, 
დანაშაული დაეკისრება. 


თავი 18 


1 ელაპარაკა უფალი მოსეს და უთხრა: 2 ელაპარაკე 
ისრაელიანებს და უთხარი: მე ვარ უფალი, თქვენი ღმერთი. 3 
ნუ მოიქცევით ისე, როგორც იქცევიან ეგვიპტეში, სადაც თქვენ 
ცხოვრობდით. ნუ მოიქცევით ისე, როგორც იქცევიან ქანაანის 
ქვეყანაში, სადაც მიმყავხართ; ნუ მიჰყვებით მათ წესებს. “ ჩემი 
სამართალი აღასრულეთ და ჩემი წესები დაცავით, მათ 
მიჰყევით. მე ვარ უფალი, თქვენი ღმერთი. ? დაიცავით ჩემი 
წესები და ჩემი სამართალი; ადამიანი, რომელიც მათ 
აღასრულებს, ცოცხალი იქნება მათი წყალობით. მე ვარ 
უფალი. 9 არავინ დაუახლოვდეს თავის ხორცით ნათესავს მისი 
სიშიშვლის ასახდელად. მე ვარ უფალი. 7 არ აჰხადო 
სიშიშვლე მამაშენს და დედაშენს; დედაა შენი, არ აჰხადო მას 
სიშიშვლე. 8 არ აჰხადო სიშიშვლე მამაშენის ცოლს, ეს 
მამაშენის სიშიშვლეა. ? არ აჰხადო სიშიშვლე შენს დას, 
მამაშენის ასულს ან დედაშენის ასულს, შინ დაბადებულს ან 
გარეთ დაბადებულს. 19 არ აჰხადო სიშიშვლე შენი ვაჟის 
ასულს ან შენი ქალიშვილის ასულს, რადგან ეს შენი 
სიშიშვლეა. 11 არ აჰხადო სიშიშვლე მამაშენის ცოლის ასულს, 
მამაშენის ნაშობს; შენი და არის იგი. 12 არ აჰხადო სიშიშვლე 
მამაშენის დას, მამაშენის სისხლი და ხორცია იგი. 13 არ 
აჰხადო სიშიშვლე დედაშენის დას, რადგან დედაშენის სისხლი 
და ხორცია იგი. 14 არ აჰხადო სიშიშვლე მამაშენის ძმას; ნუ 
მიეკარები მის ცოლს; შენი ბიცოლაა იგი. 12 არ აჰხადო 
სიშიშვლე შენს რძალს; შენი ვაჟის ცოლია იგი; არ აჰხადო მას 
სიშიშვლე. 15 არ აჰხადო სიშიშვლე შენი ძმის ცოლს; შენი ძმის 
სიშიშვლეა ეს. 17 არ აჰხადო სიშიშვლე ცოლსა და მის ასულს; 
არ ითხოვო მისი ვაჟის ასული და მისი ქალიშვილის ასული 
სიშიშვლის ასახდელად; სისხლი და ხორცნი არიან ისინი. ეს 
გარყვნილებაა. 18 არ ითხოვო შენი ცოლისდა ერთმანეთის 
სამტროდ, რომ ხდიდე მას სიშიშვლეს მის გვერდით მთელი 
მისი სიცოცხლე. 19 წიდოვნების დროს არ მიეკარო ცოლს 


სიშიშვლის ასხდელად. 29 არ შეეყო თესლით შენი ახლობელის 
ცოლს, გაგაუწმიდურებს. 21 შენი თესლიდან არავინ მისცე 
მოლოქის ცეცხლში გასატარებლად, არ შეაგინო შენი ღვთის 
სახელი. მე მარ უფალი. 22 არ დაწვე მამაკაცთან დედაკაცური 
წოლით. ეს სისაძაგლეა. 23 არანაირ ცხოველთან არ იქონიო 
კავშირი, რათა არ გაუწმიდურდე მისგან. არც ქალი არ უნდა 
დადგეს ცხოველის წინ სამაკინტლოდ; ეს სიბილწეა. 24 
არცერთი ამ სისაძაგლით არ გაიუწმიდუროთ თავი, რადგან 
ყოველივე ამით არიან გაუწმიდურებული ის ხალხები, 
რომლებიც უნდა განვდევნო თქვენგან. 22 გაუწმიდურდა მიწა 
და მე დავხედე მათ უკეთურებებს და ამოანთხია მიწამ თავისი 
მკვიდრნი. 25 დაიცავით ჩემი წესები და სამართალი, არ 
ჩაიდინოთ ეს სისაძაგლეები, არც მკვიდრმა და არც მდგმურმა, 
თქვენ შორის რომ მდგმურობს. 27 რადგან ყველა ამ 
სისაძაგლეს სჩადის იმ ქვეყნის ხალხი, რომელიც თქვენ 
წინაშეა; და გააუწმიდურეს მიწა. 29 რომ არ ამოგანთხიოთ 
მიწამ, როცა გააუწმიდურებთ მას, როგორც ამოანთხია ის 
ხალხები, რომლებიც თქვენამდე იყვნენ. 2? რადგან ამ 
სისაძაგლეთა ჩამდენნი თავისი ხალხის წიაღიდან 
მოიკვეთებიან. 39 შეისმინეთ ჩემი გაფრთხილება და ნუ 
შეასრულებთ ამ საძაგელ წესებს, რომლებიც თქვენამდე 
სრულდებოდა, რომ არ გაიუწმიდუროთ თავი. მე ვარ უფალი, 
თქვენი ღმერთი. 


თავი 19 


1 ელაპარაკა უფალი მოსეს და უთხრა: 2 ელაპარაკე 
ისრაელიანთა მთელს საზოგადოებას და უთხარი: წმიდები 
იყავით, რადგან წმიდა ვარ მე, უფალი, თქვენი ღმერთი. 3 
თავისი დედისა და მამის მოწიწება ჰქონდეს ყველას; დაიცავით 
შაბათები! მე ვარ უფალი, თქვენი ღმერთი. “ პირს ნუ 
მიაბრუნებთ კერპებისკენ და ნუ გაიჩენთ ჩამოსხმულ 
ღმერთებს. მე ვარ უფალი, თქვენი ღმერთი. ? როცა 
უფლისათვის სამადლობელი საკლავის დაკვლას დააპირებთ, 
დაკალით თქვენს სამწყალობნოდ. 95 საკლავის დაკვლის 
დღესაც ჭამეთ და მეორე დღესას; მესამე დღეს მორჩენილი 
ცეცხლში უნდა დაიწვას. 7 თუ მესამე დღეს შეიჭამა საკლავი, ეს 
სისაძაგლე იქნება, წყალობა არ გამოვა. 8 ვინც შეჭამს, ცოდვა 
დაედება მას, რადგან უფლის სიწმიდე წაბილწა და უნდა 
მოიკვეთოს თავისი ხალხიდან. 3? როცა სამკალი გექნებათ 
თქვენს მიწაზე, ერთიანად ნუ მომკი შენს ყანას; სამკალში 
დაცვენილს ნუ აკრეფ. 19 ვენახსაც ნუ მოიმცვრვვ, ყურძნის 
ბიმბილებს ნუ აკრებ ძირიდან; ღარიბ-ღატაკსა და მდგმურს 
დაუტოვე ისინი. მე ვარ უფალი, თქვენი ღმერთი! 11 არ 
იქურდოთ, არ ითვალთმაქცოთ, ერთმანეთი არ მოატყუოთ. 12 
ცრუ ფიცი არ თქვათ ჩემი სახელით, თორემ შეაგინებთ თქვენი 
ღვთის სახელს. მე ვარ უფალი! 13 ნუ შეავიწროებ შენს 
თვისტომს, და ნუ გაძარცვავ; ნუ დაიტოვებ დილამდე ქირის 
კაცის გასამრჯელოს. 14 ნუ გაქურდავ ყრუს და ნუ დაუდებ 
ბრმას წინ საბრკომს. გეშინოდეს შენი ღვთისა. მე ვარ უფალი! 
15 უსამართლობას ნუ ჩაიდენ სასამართლოში, ზედმეტად ნუ 
მოუფონებ საწყალს და ზედმეტ პატივს ნუ მიაგებ დედაკაცს. 
სიმართლით განიკითხე შენი ახლობელი. 156 ცილისწამებას ნუ 
დაიწყებ შენს ხალხში, ნუ აღდგები შენი თვისტომის სისხლის 
დასაღვრელად. მე ვარ უფალი! 17 მტრობა ნუ გექნება გულში 
შენი მოძმისადმი; ამხილე შენი ახლობელი და ცოდვა არ 
იქნება შენზე. 18 ნუ იქნები შურისმაძიებელი და ბოღმას ნუ 


ჩაიდებ შენი თვისტომის მიმართ; გიყვარდეს შენი ახლობელი, 
როგორც თავი შენი. მე ვარ უფალი! 19 დაიცავით ჩემი წესები: 
პირუტყვს ნუ შეაჯვარებ ერთმანეთთან; ნუ დათესავ ყანაში 
ორნაირ თესლს; ნუ ჩაიცვამ მატყლისა და სელისგან 
მოქსოვილ ტანისამოსს. 29 თუ ვინმე ქალთან დაწვება თესლის 
მიღვრით, ის კი ქმრის დანიშნული მონაქალია, არ არის 
გამოსყიდული ან თავისუფლება არა აქვს მიცემული, 
დანაშაულად ჩაითვლება. თუმცა იგი არ არის 
მოსაკვდინებელი, რადგან ქალი გათავისუფლებული არ 
ყოფილა. 21 მიუტანოს დანაშაულის გამოსასყიდად უფალს 
სადღესასწაულო კარვის შესასვლელთან დანაშაულის ვერძი. 
22 შეუნდობს მას მღვდელი დანაშაულის ვერძით უფლის წინაშე 
ცოდვას, რომელიც ჩადენილი აქვს, და ეპატიება ცოდვა, 
რომელიც ჩადენილი აქვს. 23 როცა შეხვალთ ქვეყანაში და 
დარგავთ რაიმე ხეხილს, დაუცვეთელად ჩათვალეთ მისი 
ნაყოფი; სამ წელიწადს დაუცვეთელი იყოს თქვენთვის; არ 
იჭმევა. 24 მეოთხე წელს ყოველი მისი ნაყოფი უფლისათვის 
უნდა შეიწიროს. 25 მეხუთე წელს ჭამეთ მისი ნაყოფი, რომ 
გემატოთ მისი მოსავალი. მე ვარ უფალი, თქვენი ღმერთი. 29 
ნურაფერს შეჭამთ სისხლთან ერთად. ნუ იჯადოქრებთ და ნუ 
იმკითხავებთ. 27 ნუ მოიკრეჭთ თმის კიდეებს თავზე და ნუ 
მოსპობთ წვერის კიდეებს. 28 ნაკაწრებს ნუ გაიკეთებთ ტანზე 
თქვენი მკვდრისთვის და წარწერებს ნუ გაიკეთებთ. მე ვარ 
უფალი! 29 ნუ წააბილწვინებ თავს შენს ასულს გასარყვნელად, 
რომ არ წაიყვნას მიწა და არ აივსოს იგი ბიწიერებით. 39 ჩემი 
შაბათები დაიცავით და ჩემი საწმიდარის გეშინოდეთ. მე ვარ 
უფალი! 31 ნუ მიმართავთ მესულთანეებს და მჩხიბავებს, ნუ 
გაიუწმიდურებთ თავს. მე ვარ უფალი, თქვენი ღმერთი! 32 
ჭაღარას წამოუდექი ფეხზე, პატივი მიაგე მოხუცს და შენი 
ღვთისა გეშინოდეს. მე ვარ უფალი! 33 თუ დაგიდგება 
მდგმურად ვინმე თქვენს ქვეყანაში, ნუ შეავიწროვებ მას. 34 
როგორც მკვიდრი, ერთი თქვენთაგანი, ისე იყოს თქვენთვის 
თქვენ შორის მდგმურად დამდგარი კაცი. გიყვარდეთ იგი, 
როგორც თქვენი თავი. რადგან თქვენც მდგმურები იყავით 


ეგვიპტის ქვეყანაში. მე ვარ უფალი, თქვენი ღმერთი. 35 ნუ 
იცრუებთ ნურც სასამართლოზე, ნურც ზომა-წონაში და ნურც 
საწყაოში. 30 სწორი სასწორი, სწორი საწონები, სწორი ეფა, 
სწორი პინი უნდა გქონდეთ. მე ვარ უფალი, თქვენი ღმერთი, 
რომელმაც ეგვიპტის ქვეყნიდან გამოგიყვანეთ. 37 დაიცავით 
ჩემი წესები და ჩემი სამართალი, შეასრულეთ ისინი. მე ვარ 
უფალი! 


თავი 20 


1 ელაპარაკა უფალი მოსეს და უთხრა: 2 ისრაელიანებს 
უთხარი: თუ ვინმე ისრაელიანთაგან ან მდგმურთაგან, 
რომელიც ისრაელში მდგმუროსს, თავის ნაშიერს 
მოლოქისთვის გასწირავს, იგი უნდა ჩაიქოლოს. 3 პირს 
მივაბრუნებ ამ კაცისკენ და მოვკვეთ მას თავისი ხალხის 
წიაღიდან, რადგან თავისი ნაშიერი გასწირა მოლოქისთვის, 
რომ ჩემი საწმიდარი გაეუწმიდურებინა და ჩემი წმიდა სახელი 
შეეგინებინა. თუ ხალხი თვალს მოარიდებს ამ კაცს, როდესაც 
იგი თავის შვილს მოლოქისთვის სწირავს, და არ მოკლავს მას, 
2 მე მივაპყრობ პირს ამ კაცისკენ და მის საგვარეულოსკენ და 
ხალხის წიაღიდან მოვკვეთ მას და მის კვალზე ყველა 
გაუკუღმართებულს, რომლებიც უკუღმართობენ მოლოქის 
კვალზე. 9 თუ ვინმე ჯადოქრებს და მკითხავებს მიმართავს, 
რომ მათ კვალზე იუკუღმართოს, მე პირს მივაპყრობ მას და 
მოვკვეთ თავისი ხალხის წიაღიდან. 7 წმიდაჰყავით თქვენი 
თავი და წმიდები იყავით, რადგან მე ვარ უფალი, თქვენი 
ღმერთი. 8 დაიცავით ჩემი წესები და შეასრულეთ ისინი. მე ვარ 
უფალი, თქვენი გამწმედელი. 9? ვინც თავის მამას და დედას 
შეურაცხყოფს, უნდა მოკვდეს. თავისი მამა და თავისი დედა 
შეურაცხყო, მასზეა მისი სისხლი. 19 ვინც გათხოვილ ქალთან 
იმრუშებს, ვინც თავისი ახლობლის ცოლთან იმრუშებს, უნდა 
მოკვდეს როგორც მემრუშე კაცი, ისე მემრუშე ქალი. 11 ვინც 
მამის ცოლთან დაწვება, თავის მამას სიშიშვლეს ახდის, 
ორივენი უნდა მოკვდნენ. მათზეა მათი სისხლი. 12 ვინც თავის 
რძალთან დაწვება, ორივენი უნდა მოკვდნენ. სისაძაგლე აქვთ 
ჩადენილი. მათზეა მათი სისხლი. 13 ვინც მამაკაცთან დაწვება 
ისე, როგორც ქალთან წვებიან, სიბილწეს ჩაიდენენ ორივენი. 
უნდა მოკვდნენ. მათზეა მათი სისხლი. 14 ვინც ცოლად ითხოვს 
ქალიშვილს და მის დედას, ეს გარყვნილება იქნება. ცეცხლში 
უნდა დაიწვან კაციც და ქალებიც, რომ არ იყოს გარყვნილება 
თქვენ შორის. 12 ვინც საქონელთან დაიჭერს კავშირს, უნდა 


მოკვდეს და საქონელიც უნდა მოკლათ. 15 თუ ქალი 
საქონელთან სამაკინტლოდ მივა, მოკალი ქალიც და 
საქონელიც. უნდა დაიხოცონ. მათზეა მათი სისხლი. 17 ვინც 
წაიყვანს თავის დას, თავისი მამის ასულს, ან თავისი დედის 
ასულს, და ორივენი დაინახავენ ერთმანეთის სიშიშვლეს, 
სამარცხვინოა და უნდა მოიკვეთონ თავიანთი ხალხის 
თვალწინ. თავის დას სიშიშვლე აჰხადა. ცოდვა აწევს. 18 ვინც 
წიდოვან ქალთან დაწვება და სიშიშვლეს გამოუჩენს, კაცი 
სადინელს გაუშიშვლებს და ქალი სისხლის სადინელს 
გამოაჩენს, ორივენი უნდა მოიკვეთონ თავისი ხალხის 
წიაღიდან. 13 შენი დედის დას და შენი მამის დას სიშიშვლე არ 
გამოუჩინო, რადგან ეს საკუთარი ხორცის გაშიშვლებაა, ცოდვა 
დაედებათ. 29 ვინც ბიცოლასთან დაწვება, ბიძის სიშიშვლეს 
გამოაჩენს, მათ ცოდვა დაედებათ: უშვილოები დაიხოცებიან. 
21 ვინც ძმის ცოლს ითხოვს, ეს აღრევა იქნება. ძმის სიშიშვლე 
გამოაჩინა, უშვილოები იქნებიან. 22 დაიცავით ყველა ჩემი წესი 
და ყველა ჩემი სამართალი, შეასრულეთ ისინი, რომ არ 
გადმოგანთხიოთ მიწამ, სადაც შეგიყვანთ საცხოვრებლად. 23 
ნუ მოიქცევით იმ ხალხთა წესებზე, რომლებიც უნდა ავყარო 
თქვენგან, რადგან ყველაფერს ამას ისინი სჩადიოდნენ, და მე 
განვურისხდი მათ. 24 მე გითხარით: თქვენ დაისაკუთრებთ მათ 
მიწა-წყალს. მე გაძლევთ მას დასასაკუთრებლად, ქვეყანას, 
სადაც რძე და თაფლი მოედინება. მე ვარ უფალი, თქვენი 
ღმერთი, რომელმაც გამოგარჩიეთ სხვა ხალხებისგან. 239 
გაარჩიეთ ერთმანეთისგან წმიდა და უწმიდური ცხოველი, 
წმიდა და უწმიდური ფრინველი; და ნუ წაიბილწავთ თავს 
ცხოველით, ფრინველით და ყველაფრით, რაც კი დედამიწაზე 
დახოხავს, რომლებიც გაგიცალკევეთ, როგორც უსურმაგნი. 29 
წმიდები იყავით ჩემთვის, რადგან წმიდა ვარ მე, უფალი, და 
გამოგარჩიეთ სხვა ხალხებისაგან, რომ ჩემი ყოფილიყავით. 27 
თუ ვინმე აღმოჩნდა თქვენში ჯადოქარი ან მკითხავი, კაცი 
იქნება თუ ქალი, უნდა მოკვდეს, ქვებით უნდა ჩაქოლონ. 
მათზეა მათი სისხლი. 


თავი 21 


1 უთხრა უფალმა მოსეს: გამოუცხადე მღვდლებს, აარონის 
შვილებს, და უთხარი მათ: არავინ გაიბინძუროს თავი თავის 
ხალხში მკვდრის შეხებით. 2 თუ სისხლით ნათესავია - დედა ან 
მამა, ვაჟი ან ძმა, 3 ან ქალწული და, ან ახლობელი ქალი, 
რომელიც გათხოვილი არ ყოფილა, მხოლღოღდ მაშინ შეიძლება 
გაიბინძუროს თავი. “ ქმარმა არ უნდა გაიბინძუროს თავი 
თავის სალხში, რომ არ წაიბილწოს. ? თავს ნუ გადაიკრეჭენ, 
ღაწვებზე თმას ნუ მოიპარსავენ, ტანზე ნაკაწრებს ნუ 
გაიკეთებენ. 9 წმიდები უნდა იყვნენ თავიანთი ღვთისთვის და 
არ უნდა შეურაცხყონ თავიანთი ღვთის სახელი, რადგან 
უფლის საცეცხლო მსხვერპლს, თავიანთი ღვთის პურს, 
სწირავენ ისინი. წმიდები უნდა იყვნენ. 7 ბოზი და გარყვნილი 
არ უნდა ითხოვონ ცოლად; არც ქმარს გაცილებული არ უნდა 
ითხოვონ, რადგან წმიდა არის იგი თავისი ღვთისთვის. 8 
წმიდად გყავდეს იგი, რადგან ის სწირავს შენი ღვთის პურს. 
წმიდა იყოს იგი შენთვის, რადგან წმიდა ვარ მე, უფალი, 
თქვენი წმიდამყოფელი. ? მღვდლის ქალიშვილი, რომელმაც 
ბოზობით თავი შეირცხვინა, მამამისის შემარცხვენელია იგი. 
ცეცხლში უნდა დაიწვას. 1- მღვდელმთავარი თავისი საძმოდან, 
რომელსაც თავზე მირონის ზეთი აქვს ცხებული და ხელი აქვს 
ავსებული შესამოსელის სატარებლად, თავს არ უნდა 
იშიშვლებდეს და შესამოსელს არ უნდა იხევდეს. 11 არცერთ 
მკვდარს არ უნდა მიეკაროს, არც მამას და არც დედას, რომ 
არ გაბინძურდეს. 12 საწმიდარიდან არ უნდა გადიოდეს, არ 
უნდა შეურაცხყოს თავისი ღვთის საწმიდარი, რადგან მისი 
ღვთის მირონით არის იგი ცხებული. მე ვარ უფალი. 13 ცოლად 
ქალწული უნდა ითხოვოს. 14 ქვრივი, ქმარს გაცილებული, 
შერცხვენილი, ბოზი და ამგვარნი არ უნდა ითხოვოს. მხოლოდ 
ქალწული უნდა ითხოვოს ცოლად თავისი ხალხიდან. 15 არ 
უნდა წაბილწოს თავისი თესლი თავის ხალხში. რადგან მე ვარ 
უფალი, მისი წმიდამყოფელი. 15 ასე უთხრა უფალმა მოსეს: 17 


ასე უთხარი აარონს: ნაკლის მქონე კაცმა შენს 
შთამომავალთაგან არ შესწიროს თავისი ღვთის პური. 18 
რადგან არავის, ვისაც რამე ნაკლი აქვს, არა აქვს შეწირვის 
უფლება - არც ბრმას, არც კოჭლს, არც ცხვირჩაჭყლეტილს, 
არც ცხვირწაშვერილს, 19? არც ფეხმოტეხილს, არც 
ხელმოტეხილს, 29 არც კუზიანს, არც დამჭლევებულს. არც 
თვალლიბრიანს, არც მუნიანს, არც ქეციანს, არც 
კვერცხებჩაჭყლეტილს, 21 არავის, ვისაც რამე ნაკლი აქვს 
აარონ მღვდლის შთამომავლობაში, არა აქვს უფლება უფლის 
საცეცხლო მსხვერპლის შეწირვისა; ნაკლია მასში. არა აქვს 
უფლება თავისი ღვთის პურის შეწირვისა. 22 თავისი ღვთის 
პური წმიდათა წმიდიდან და წმიდიდან შეუძლია ჭამოს. 23 
ოღონდ კრეტსაბმელთან ვერ მივა და სამსხვერპლოს ვერ 
მიეკარება, რადგან ნაკლი აქვს. არ უნდა წაბილწოს ჩემი 
საწმიდარი, რადგან მე ვარ უფალი, მათი წმიდამყოფელი. 24 
ელაპარაკა მოსე აარონს, მის შვილებს და მთელს 
ისრაელობას. 


თავი 22 


1 ასე უთხრა უფალმა მოსეს: 2 უთხარი აარონს და მის 
შვილებს, ეკრძალონ ისრაელიანთა საწმიდარებს და არ 
შეურაცხყონ ჩემი წმიდა სახელი. ისინი არიან ჩემი 
შემომწირველნი. მე ვარ უფალი. 3 უთხარი მათ: ყველა, ვინც კი 
თქვენი თესლთაგანი თქვენს მოდგმაში გაუწმიდურებული 
მიუახლოვდება საწმიდარებს, რომლებსაც ისრაელიანები 
სწირავენ უფალს, უნდა მოიკვეთოს ჩემი პირიდან. მე ვარ 
უფალი. 43 კეთროვანი ან გამონადენიანი აარონის 
შთამომავალთაგან ვერ შეჭამს საწმიდარებს, ვიდრე არ 
გაწმიდავდება. ის, ვინც მიეკარება რაიმეს, მკვდრისგან 
გაუწმიდურებულს, ან ვისაც თესლის დენა აქვს, ? ან ვინც 
მიეკარება რომელიმე ქვეწარმავალს, რომლისგანაც 
უწმიდურდება, ან კაცს, რომელიც გააუწმიდურებს მას რაიმე 
უწმიდურობით, - 9 კაცი, რომელიც ყოველივე ამას მიეკარება, 
საღამომდე გაუწმიდურებულია და საწმიდარს ვერ შეჭამს, თუ 
ტანი წელით არ დაიბანა. 7 ჩავა მზე და ისიც გაწმიდავდება. 
მაშინ შეუძლია შეჭამოს საწმიდარი, რადგან ეს მისი პურია. 8 
ლეში და ნამხეცავი არ უნდა ჭამოს, რომ არ გაუწმიდურდეს. მე 
ვარ უფალი. ? ახსოვდეთ ჩემი გაფრთხილებები, რომ ცოდვა 
არ დაიდონ და ცოდვიანები არ დაიხოცონ, როცა 
შეურაცხყოფენ მას. მე ვარ უფალი, მათი წმიდამყოფელი. 19 
უცხომ არავინ ჭამოს საწმიდარი; მღვდლის მდგმურმა და 
ქირის კაცმა არ უნდა ჭამოს საწმიდარი. 11 მღვდლის მიერ 
საკუთარი ვერცხლით ნაყიდს შეუძლია ჭამოს იგი; მის სახლში 
დაბადებულებს შეუძლიათ ჭამონ მისი პური. 12 მღვდლის 
ქალიშვილს, რომელიც უცხო კაცზეა გათხოვილი, არ შეუძლია 
ჭამოს შეწირული სსაწმიდარები. 13 მღვდლის ქალიშვილს, 
რომელიც დაქვრივებულია ან ქმარგაცილებული, ნაშიერი არა 
ჰყავს და მამის სახლშია დაბრუნებული, როგორც 
ყმაწვილქალობისას იყო, შეუძლია ჭამოს მამამისის პური. 
უცხომ არ არავინ უნდა ჭამოს. 14 ვინც შეცდომით შეჭამს 


საწმიდარს, მისი მეხუთედი უნდა დაუმატოს და მღვდელს 
მისცეს საწმიდარი. 12 არ უნდა შეურაცხყონ ისრაელის 
საწმიდარები, რომლებსაც უფალს სწირავენ. 16 არ უნდა 
დაიდონ ცოდვა საწმიდარების ჭამით, რადგან მე ვარ უფალი, 
მათი წმიდამყოფელი. 17 ასე უთხრა უფალმა მოსეს: 18 
გამოუცხადე აარონს და მის შვილებს და მთელს ისრაელობას 
და უთხარი: თუ ვინმე ისრაელის სახლიდან ან ისრაელის 
მდგმურთაგან მიიტანს თავის შესაწირავს, შეთქმულს ან 
სამოწყალოს, რასაც აღსავლენად სწირავენ უფალს, 19 
იმისათვის, რომ დამწყალობნდეთ, საკლავი უნაკლო უნდა 
იყოს, ხარი იქნება, ვერძი თუ ვაცი. 29 არ შესწიროთ საკლავი, 
რომელსაც რაიმე ნაკლი აქვს, რადგან ვერ 
დამწყალობნდებით. 21 თუ ვინმე შესწირავს უფალს 
სამადლობელ მსხვერპლს აღთემის თანახმად თუ 
სამოწყალოდ, ხარს ან ცხვარს, უნაკლო უნდა იყოს, რომ 
დამწყალობნდეს. არავითარი ნაკლი არ უნდა ჰქონდეს. 22 
ბრმა ან დამტვრეული, ან დასახიჩრებული, ან დამუწუკებული, 
ან ქეციანი, ან მუნიანი არ შესწიროთ უფალს; არც საცეცხლო 
მსხვერპლად არ დაუდოთ უფალს სამსხვერპლოზე. 23 ხარი ან 
ცხვარი, რომელსაც ყური ან კუდი მოგლეჯილი აქვს, შეგიძლია 
სამოწყალო მსხვერპლად შესწირო; შეთქმულისთვის კი 
სამწყალობნო არ იქნება. 24 საქონელი, რომელსაც ყვერები 
დაჭყლეტილი, ან დაჩეჩქვილი, ან მოგლეჯილი, ან მოჭრილი 
აქვს, არ შესწირო უფალს. თქვენს მიწაზე ეს არ გააკეთოთ. 23 
უცხოელის ხელიდან მოცემულ პურს ნუ შესწირავთ თქვენს 
ღმერთს, რადგან გაფუჭებულია, ნაკლი აქვს. არ 
დამწყალობნდებით. 26 ელაპარაკა უფალი მოსეს და უთხრა: 27 
როცა გაჩნდება ხბო, ან ბატკანი, ან ციკანი, შვიდ დღეს 
დედასთან ამყოფეთ; რვა დღის შემდეგ უკვე ივარგებს 
საცეცხლო მსხვერპლად უფლისთვის. 28 არ დაკლათ ძროხა, 
ან ცხვარი, ან თხა, ერთ დღეს თვის ნაშიერთან ერთად. 29 
როდესაც სამადლობელ მსხვერპლს უკლავთ უფალს, თქვენს 
დასამწყალობნებლად დაკალით. 39 იმავე დღეს უნდა 
შეჭამოთ, დილამდე არ მოირჩინოთ. მე ვარ უფალი. 31 


დაიცავით ჩემი ბრძანებები და შეასრულეთ ისინი. მე ვარ 
უფალი. 32 არ შეურაცხყოთ ჩემი წმიდა სახელი, რომ წმიდა 
ვიყო ისრაელიანთა შორის. მე ვარ უფალი, თქვენი 
წმიდამყოფელი, 33 რომელმაც გამოგიყვანეთ ეგვიპტის 
ქვეყნიდან, რომ თქვენი ღმერთი ვყოფილიყავი. მე ვარ 
უფალი. 


თავი 23 


1 ელაპარაკა უფალი მოსეს და უთხრა: 2 ელაპარაკე 
ისრაელიანებს და უთხარი: აჰა, საუფლო დღესასწაულები, 
როდესაც უნდა გამოაცხადო ისინი - წმიდა შეკრებულობანი. 
აჰა, ჩემი დღესასწაულები. 3 ექვსი დღე აკეთეთ საქმე; მეშვიდე 
დღეს კი განსვენების შაბათია, წმიდა შეკრებულობა. არაფერი 
საქმე არ აკეთოთ. ეს იყოს უფლის შაბათი მთელს თქვენს 
სცხოვრებლებში. “ აჰა, საუფლო დღესასწაულები, წმიდა 
შეკრებულობანი, რომლებიც უნდა გამოაცხადოთ თავ-თავის 
დროზე: ? პირველ თვეს, თვის მეთოთხმეტე დღეს საღამოხანს 
უფლის პასექია. 9 ამავე თვის მეთხუთმეტე დღეს საუფლო 
ხმიადობის დღესასწაულია. შვიდ დღეს უფუარი კვერები ჭამეთ. 
7 პირველ დღეს წმიდა შეკრებულობა გქონდეთ. არაფერი 
საქმე არ აკეთოთ. 8 შესწირეთ საცეცხლო მსხვერპლი უფალს 
შვიდი დღის განმავლობაში. მეშვიდე დღეს წმიდა 
შეკრებულობაა. არაფერი საქმე არ აკეთოთ. ? ელაპარაკა 
უფალი მოსეს და უთხრა: 190 ელაპარაკე ისრაელიანებს და 
უთხარი: როდესაც შეხვალთ იმ ქვეყანაში, რომელსაც 
გაძლევთ, და სამკალს მკას დაუწყებთ, პირველმომკილი ძნა 
მღვდელს მიუტანეთ. 11 შეარხევს მას მღვდელი უფლის წინაშე 
თქვენს დასამწყალობნებლად. 12 მოამზადეთ ძნის შერხევის 
დღეს წელგამოვლილი საღი ცხვარი უფლისთვის აღსავლენად. 
13 სამაგისო საძღვნო - ეფის მეათედი გამტკიცული ფქვილი, 
ზეთში აზელილი საცეცხლო მსხვერპლად უფლისათვის, 
კეთილსურნელებად, და სამაგისო ზედაშე მეოთხედი ჰინი 
ღვინო. 14 არც პური, არც ქუმელი, არც ბურღული არ ჭამოთ ამ 
დღემდე, ვიდრე უფალს შესაწირავს არ მიართმევთ. ეს 
გქონდეთ სამარადისო წესად თაობიდან თაობაში, ყველგან, 
სადაც კი იცხოვრებთ. 12 გადაითვალეთ შაბათის მეორე 
დღიდან, იმ დღიდან, როცა შესარხევი ძნა მიიტანეთ, შვიდი 
სრული შაბათი. 19 მეშვიდე შაბათის მეორე დღემდე, 
გადაითვალეთ ორმოცდაათი დღე და შესწირეთ ახალი 


საძღვნო უფალს. 17 თქვენ-თქვენი საცხოვრებლებიდან 
მიიტანეთ შესარხეველი პური. ორი მეათედი ეფა გამტკიცული 
ფქვილისგან უნდა იყოს; საფუარიანი უნდა გამოცხვეს - 
პირველმოწეულ ნაყოფად უფლისათვის. 18 მიაყოლეთ პურს 
შვიდი წელგამოვლილი საღი ცხვარი, ერთი ხბო და ორი 
ვერძი. ესენი იქნება აღსავლენი უფლისათვის, საძღვნო და 
ზედაშე - საცეცხლო მსხვერპლად, კეთილსურნელებად 
უფლისათვის. 1? გაამზადეთ ერთი თხა ცოდვის გამოსასყიდად 
და ორი წელგამოვლილი ცხვარი სამადლობელ მსხვერპლად. 
20 შეარხევს მათ მღვდელი უფლის წინაშე პირველმოწეულ 
პურთან და ორ ცხვართან ერთად. ეს იყოს საუფლო საწმიდარი 
მღვდლისათვის. 21 გამოაცხადეთ, რომ სწორედ ამ დღეს 
გექნებათ წმიდა შეკრებულობა. არაფერი საქმე არ აკეთოთ. ეს 
გქონდეთ სამარადისო წესად თაობიდან თაობაში, ყველგან 
თქვენს საცხოვრებლებში. 22 როცა სამკალი გექნებათ თქვენს 
მიწაზე, ერთიანად ნუ მომკი შენს ყანას მკის დროს, სამკალში 
დაცვენილს ნუ აკრეფ, ღარიბ-ღატაკს და მდგმურს დაუტოვე. მე 
ვარ უფალი, თქვენი ღმერთი. 23 ელაპარაკა უფალი მოსეს და 
უთხრა: 24 უთხარი ისრაელიანებს: მეშვიდე თვეს, თვის პირველ 
დღეს უქმე გქონდეს - გახსენება ბუკისცემისა, წმიდა 
შეკრებულობა. 25 არაფერი საქმე არ აკეთოთ და საცეცხლო 
მსხვერპლი შესწირეთ უფალს. 29 ელაპარაკა უფალი მოსეს და 
უთხრა: 27 ამავე მეშვიდე თვის მეათე დღეს შენდობის დღეა, 
წმიდა შეკრებულობა გქონდეთ. დაიმდაბლეთ თავი და 
საცეცხლო მსხვერპლი შესწირეთ უფალს. 28 არაფერი საქმე არ 
აკეთოთ ამ დღეს, რადგან შენდობის დღეა იგი, რათა 
მიგეტევოთ უფლის, თქვენი ღვთის წინაშე. 237 ვინც ამ დღეს 
თავს არ დაიმდაბლებს, მოიკვეთება თავისი ხალხიდან. 39 ვინც 
ამ დღეს რაიმე საქმეს გააკეთებს, გადავაშენებ მას თავისი 
ხალხიდან. 31 არაფერი საქმე არ აკეთოთ. ეს გქონდეთ 
სამარადისო წესად თაობიდან თაობაში, ყველგან თქვენს 
საცხოვრებლებში. 32 უქმის შაბათია ეს თქვენთვის და 
დაიმდაბლეთ თავი. თვის მეცხრე დღეს საღამოდან საღამომდე 
იუქმეთ, თქვენი შაბათი. 33 ელაპარაკა უფალი მოსეს და 


უთხრა: 34 ელაპარაკე ისრაელიანებს და უთხარი: ამ მეშვიდე 
თვის მეთხუთმეტე დღიდან კარვობის დღესასწაულია შვიდი 
საუფლო დღე. 32 პირველ დღეს წმიდა შეკრებულობაა. 
არაფერი საქმე არ აკეთოთ. 39 შვიდი დღის განმავლობაში 
შესწირავდეთ საცეცხლო მსხვერპლს უფალს; მერვე დღეს 
წმიდა შეკრებულობა გქონდეთ. საცეცხლო მსხვერპლი 
შესწირეთ უფალს. ეს სადღესასწაულო შეკრებულობაა. 
არაფერი საქმე არ აკეთოთ. 3?7 აჰა, საუფლო დღესასწაულები, 
რომლებიც უნდა გამოაცხადოთ თქვენ - წმიდა 
შეკრებულობანი, რომ შესწიროთ საცეცხლო მსხვერპლი 
უფალს - აღსავლენი, საძღვნო საკლავი და ზედაშე დაწესებულ 
დღეებში, 38 გარდა საუფლო შაბათებისა, გარდა თქვენი 
ძღვენისა, გარდა შეთქმული შესაწირავისა და გარდა 
სამოწყალო მისატანისა, რომელიც უფალთან მიგაქვთ ხოლმე. 
39 მეშვიდე თვის მეთხუთმეტე დღეს, მიწის მოსავლის აღებისას, 
შვიდ დღეს - იდღესასწაულეთ საუფლო დღესასწაული. 
პირველ დღეს - უქმე და მეშვიდე დღეს - უქმე. 4? აიღეთ 
პირველ დღეს ჰადარის ხის ნაყოფი, ფინიკის მტევნები, 
ძეწნისა და ტირიფის რტოები და იმხიარულეთ უფლის, თქვენი 
ღვთის წინაშე შვიდ დღეს. %1 იდღესასწაულეთ იგი - საუფლო 
დღესასწაული შვიდ დღეს წელიწადში. სამარადისო წესად 
გქონდეთ თაობიდან თაობაში. მეშვიდე თვეში იდღესასწაულეთ 
იგი. “2 კარვებში იცხოვრეთ შვიდ დღეს. ისრაელის ყოველმა 
მკვიდრმა კარვებში იცხოვროს; 43 იმისათვის, რომ იცოდნენ 
თქვენმა შთამომავლებმა, რომ კარვებში დავასახელე 
ისრაელიანები, როცა ეგვიპტის ქვეყნიდან გამოვიყვანე. მე ვარ 
უფალი, თქვენი ღმერთი. 41% გამოუცხადა მოსემ საუფლო 
დღესასწაულები ისრაელიანებს. 


თავი 24 


1 ელაპარაკა უფალი მოსეს და უთხრა: 2 უბრძანე 
ისრაელიანებს, მოგიტანონ ზეთისხილის სუფთა ზეთი, 
დაწურული, გასანათებლად, რომ მუდმივად ენთოს ლამპარი. 3 
მოწმობის კრეტსაბმელის გარეთ სადღესასწაულო კარავში 
დადგას იგი აარონმა, რომ მუდმივად იყოს უფლის წინაშე 
დილიდან საღამომდე. სამარადისო წესად გქონდეთ 
თაობიდან თაობაში. 4 სუფთა სასანთლეზე უნდა ჰქონდეს 
მუდმივად დადგმული ლამპრები უფლის წინაშე. ? აიღე 
გამტკიცული ფქვილი და გამოაცხვე თორმეტი პური; მეათედი 
ეფა უნდა იყოს თითოეული პური. 9 ორ რიგად დააწყვე ისინი, 
თითოეულ რიგში ექვსი, სუფთა ტაბლაზე უფლის წინაშე. 7 
დადევი თითო რიგში გასუფთავებული საკმეველი და იყოს 
პურად, სამახსოვროდ, უფლის საცეცხლო მსხვერპლად. 8 
შაბათობით უნდა ჰქონდეთ დაწყობილი მუდმივად უფლის 
წინაშე. ეს არის სამარადისო აღთქმა ისრაელიანთაგან. 3? 
აარონისთვის და მისი შვილებისთვის უნდა იყოს. ჭამონ იგი 
წმიდა ადგილას, რადგან წმიდათა წმიდაა იგი მათთვის უფლის 
საცეცხლო მსხვერპლიდან. ეს არის სამარადისო წესი. 19 
მოვიდა ისრაელიანთა შორის ისრაელიანი დედაკაცის და 
ეგვიპტელი კაცის შვილი და წაეკიდნენ ბანაკში ისრაელიანი 
დედაკაცის შვილი და ისრაელიანები. 11 აგინებდა ისრაელიანი 
დედაკაცის შვილი უფლის სახელს და ილანძღებოდა. 
მიუყვანეს იგი მოსეს (დედა მისი იყო შელომითი, დიშრის 
ასული, დანის ტომიდან). 12 და ჰყავდათ საპყრობილეში, 
ვიდრე უფლის განაჩენს გაიგებდნენ. 132 ელაპარაკა უფალი 
მოსეს და უთხრა: 14 გაიყვანეთ მაგინებელი ბანაკის გარეთ და 
ყველამ ვინც გაიგონა, დაადოს ხელი თავზე და ქვით ჩაქოლოს 
მთელმა საზოგადოებამ. 12 ისრაელიანებს კი ასე უთხარი: 
ყველა, ვინც თავის ღმერთს ლანძღავს, ცოდვას იდებს. 15 
უფლის სახელის მაგინებელი უნდა მოკვდეს, ქვებით უნდა 
ჩაქოლოს მთელმა საზოგადოებამ, მდგმური იქნება თუ 


მკვიდრი, უფლის სახელის შეგინებისათვის უნდა მოკვდეს. 17 
ადამიანის მკვლელი უნდა მოკვდეს. 18 პირუტყვის მკვლელმა 
სული სულის წილ უნდა ზღოს. 19 ვინც რამე ზიანს მიაყენებს 
თავის თვისტომს, მასაც ისევე უნდა მოექცნენ, როგორც თავად 
მოიქცა. 2? მოტეხილობა მოტეხილობის წილ, თვალი თვალის 
წილ, კბილი კბილის წილ. რა ზიანიც მიაყენა ადამიანს, მასაც 
იგივე ზიანი უნდა მიაყენონ. 21 პირუტყვის მკვლელმა უნდა 
ზღოს იგი; ადამიანის მკვლელი უნდა მოკვდეს. 22 ერთი 
სამართალი უნდა გქონდეთ მდგმურისთვის და მკვიდრისთვის. 
რადგან მე ვარ უფალი, თქვენი ღმერთი. 23 გამოუცხადა მოსემ 
ისრაელიანებს და გაიყვანეს მაგინებელი ბანაკის გარეთ და 
ჩაქოლეს იგი ისრაელიანებმა, როგორც უბრძანა უფალმა 
მოსეს. თავი ოცდამეხუთე 


თავი 25 


1 ელაპარაკა უფალი მოსეს სინაის მთაზე და უთხრა: 2 
ელაპარაკე ისრაელიანებს და უთხარი: როცა შეხვალთ 
ქვეყანაში, რომელსაც გაძლევთ, იუქმოს მიწამ შაბათი 
უფლისათვის. 3 ექვს წელიწადს თესავდე შენს ყანას, ექვს 
წელიწადს სხლავდე შენს ვენახს და იღებდე მოსავალს. “ 
მეშვიდე დღეს კი საუქმო შაბათია მიწისათვის, უფლის შაბათი. 
ყანა არ დათესო და ვენახი არ გასხლა. ? ჩაფანტული 
მარცვლიდან ამოსული არ მომკა და გაუსხლავი ვაზიდან 
ყურძენი არ მოკრიფო. უქმი წელიწადი იყოს მიწისათვის. 9 
მიწის უქმობის დროს გქონდეთ საჭმელად შენ და შენს ყმას, 
შენს ყმაქალს, ქირისკაცს და მდგმურს, რომელიც შენთან 
დგას, 7 შენს პირუტყვს და ცხოველებს, რომლებიც შენს მიწაზე 
არიან, მთელი მოსავალი გქონდეთ საჭმელად. 8 გადაითვალე 
შვიდი უქმობის წელიწადი, შვიდჯერ შვიდი წელიწადი, რომ 
გამოგივიდეს შვიდი უქმობის წელიწადში სულ ორმოცდაცხრა 
წელი. ? დაჰკარი ბუკს მეშვიდე თვეში, თვის მეათე დღეს; 
შენდობის დღეს დაჰკარით ბუკს მთელს თქვენს ქვეყანაში. 19 
წმიდაჰყავით ორმოცდამეათე წელი და გაათავისუფლეთ 
ქვეყანაში ყველა მისი მცხოვრები. ზეიმი იყოს ეს თქვენთვის. 
ყველანი თქვენ-თქვენს სამკვიდრებელს დაუბრუნდით, თქვენ- 
თქვენს სანათესაოს დაუბრუნდით ყველანი. 11 ზეიმი იყოს 
თქვენთვის ორმოცდამეათე წელი. არ თესოთ და არ მკათ 
ჩაფანტული მარცვლიდან ამოსული, არ მოკრიფოთ გაუსხლავი 
ვაზიდან. 12 რადგან ზეიმია ეს, წმიდა უნდა იყოს თქვენთვის. 
ყანიდან ჭამეთ მისი მოსავალი, 13 ამ ზეიმის წელს დაუბრუნდეს 
კაცი თავის სამკვიდრებელს. 14 როცა რაიმეს მიჰყიდი შენს 
თვისტომს ან რამეს იყიდი შენი თვისტომისგან, ნუ მოატყუებთ 
ერთმანეთს. 15 ზეიმის შემდგომი წლების ანგარიშით იყიდე 
შენი თვისტომისგან, მოსავლის აღების წლების ანგარიშით 
მოგყიდოს. 15 თუ ბევრია წლები, გაზარდე ფასი; თუ მცირეა 
წლები, დაუკელი ფასს, რადგან მოსავლის ანგარიშით 


მოგყიდის. 17 ნუ მოატყუებთ ერთმანეთს და გეშინოდეს შენი 
ღვთისა, რადგან მე ვარ უფალი, თქვენი ღმერთი. 18 
შეასრულეთ ჩემი წესები და ჩემი სამართალი დაიცავით. 
შეასრულეთ ისინი და მშვიდად იცხოვრებთ ქვეყანაში. 19 
მოგცემთ მიწა თავის ნაყოფს, მაძღრისად შეჭამთ და მშვიდად 
იცხოვრებთ იქ. 29 თუ იკითხავთ, რა ვჭამოთო მეშვიდე წელს, 
თუ არ დავთესეთ და თუ არ ავიღეთო მოსავალი, 21 ვბრძანებ 
ჩემს კურთხევას თქვენზე მეექვსე წელს და მოიყვანს მოსავალს 
სამი წლისთვის. 22 დათესავთ მერვე წელს, მაგრამ მეცხრე 
წლამდე ძველ მოსავალს შეჭამთ, ძველი უნდა ჭამოთ, ვიდრე 
მისი მოსავალი შემოვიდოდეს. 23 მიწა სამუდამოდ არ უნდა 
გაიყიდოს, რადგან ჩემია მიწა, რადგან თქვენ მდგმურები და 
ხიზნები ხართ ჩემთან. 24 მთელ თქვენს სამკვიდრებელ მიწაზე 
მიეცით მიწის გამოსყიდვის ნება. 22 თუ შენი მოძმე 
გაღარიბდება და თავის სამკვიდრებელს გაჰყიდის, მივიდეს 
მისი ახლო ნათესავი და გამოისყიდოს თავისი მოძმის 
გაყიდული. 265 თუ კაცს გამომსყიდველი არა ჰყავს და თავად 
ხელი მიუწვდება და იშოვის გამოსასყიდს, რამდენიც საჭიროა, 
27 იანგარიშოს გაყიდვიდან გასული წლები, მონარჩენი 
მყიდველს დაუბრუნოს და თავისი სამკვიდრებელი ჩაიბაროს. 
28 თუ გამოსასყიდს, რამდენიც საჭიროა, ვერ იშოვნის, 
გაყიდული მის მყიდველს დარჩება ზეიმის წლამდე. ზეიმის 
წელს ჩამოერთმევა და პატრონი თავის სამკვიდრებელს 
დაუბრუნდება. 29 თუ კაცი გალავნიან ქალაქში საცხოვრებელ 
სახლს გაყიდის, გაყიდვიდან ერთი წლის გასვლამდე 
შეეძლება გაყიდულის გამოსყიდვა. ერთი წლის განმავლობაში 
გამოსყიდვის ნება აქვს. 3?–% თუ მთელი წლის გასვლამდე არ 
იქნა გამოსყიდული, სახლი, რომელიც გალავნიან ქალაქშია, 
სამუდამოდ დარჩება მის მყიდველს თაობიდან თაობაში. 
ზეიმის წელს არ ჩამოერთმევა. 31 ხოლო სახლები სოფლებისა, 
რომელთაც ირგვლივ გალავანი არა აქვთ, მიწის ნაკვეთად 
ითვლება. მათი გამოსყიდვა შეიძლება და ზეიმის წელს 
ჩამოერთმევა. 32 ლევიანთა ქალაქები, მათი სამკვიდრებელი 
ქალაქების სახლები, ყოველთვის შეუძლიათ გამოისყიდონ 


ლევიანებმა. 33 თუ ლევიანთაგან ვინმე გამოსყიდვას 
მოინდომებს, გაყიდული სახლი და მისი სამკვიდრებელი 
ქალაქი ზეიმის წელს ჩამოერთმევა მყიდველს, რადგან 
ლევიანთა ქალაქების სახლები მათი სამკვიდრებელია 
ისრაელიანთა შორის. 34 მათი ქალაქების გარშემო ყანების 
გაყიდვა არ შეიძლება, რადგან ეს მათი სამარადისო 
სამკვიდრებელია. 35 თუ შენი მოძმე გაღარიბდება და შენს 
თვალწინ გაჭირვებაში ჩავარდება, შეეშველე მას, მდგმური 
იქნება თუ ხიზანი, და იცხოვროს შენთან. 35 ნუ აიღებ მისგან 
სარგებელს და ვახშს - შენი ღვთისა გეშინოდეს! - და 
იცხოვროს შენმა მოძმემ შენთან. 37 ვერცხლს სავახშოდ ნუ 
გასცემ და სარგებლისთვის ნუ გასცემ შენს საჭმელს. 38 მე ვარ 
უფალი, თქვენი ღმერთი, რომელმაც გამოგიყვანეთ ეგვიპტის 
ქვეყნიდან, რომ მომეცა თქვენთვის ქანაანის ქვეყანა, რომ 
თქვენი ღმერთი ვყოფილიყავი. 39 როცა შენი მოძმე 
გაღარიბდება შენს თვალწინ, და შენ მოგეყიდება, მონურად ნუ 
ამუშავებ. 49 ქირისკაცივით, ხიზანივით უნდა იყოს შენთან 
ზეიმის წლამდე იმუშაოს შენთან. “1 მერე კი წავიდეს შენგან 
თავის ბავშვებიანად და დაუბრუნდეს თავის სანათესაოს, 
თავისი მამა-პაპის სამკვიდრებელში დაბრუნდეს. 42 რადგან 
ჩემი ყმებია ისინი, რომლებიც ეგვიპტის ქვეყნიდან 
გამოვიყვანე. ყმებად არ უნდა გაიყიდონ ისინი. 43 ნუ იბატონებ 
მასზე ძალმომრეობით და შენი ღმერთის გეშინოდეს. 44 ყმა და 
ყმაქალი, რომელიც გეყოლებათ, იმ ხალხებიდან უნდა იყვნენ, 
თქვენს გარშემო რომ ცხოვრობენ. მათგან იყიდეთ ყმა და ყმა 
ქალი. 42 იმათგანაც შეგიძლიათ იყიდოთ, ვინც მდგმურად 
დგანან თქვენთან, და მათი მოდგმიდან, თქვენთან რომ არიან, 
თქვენს ქვეყანაში რომ არიან დაბადებულნი. თქვენი 
საკუთრება იყოს ესენი. 49 დაუტოვეთ ისინი თქვენს 
შთამომავლებს მემკვიდრეობად. სამუდამოდ ამუშავეთ ისინი. 
მაგრამ თქვენს მოძმეებზე, ისრაელიანებზე, ნუ იბატონებთ 
ძალმომრეობით. “7 თუ შეძლებული გახდა შენთან მყოფი 
მდგმური ან ხიზანი, შენი მოძმე კი გაღარიბდა და შენთან მყოფ 
მდგმურს ან ხიზანს ან მდგმურის საგვარეულოს ნაშიერს 


მიეყიდა, 48 მიყიდვის შემდეგ შეიძლება მისი გამოხსნა. ერთ- 
ერთი მისი მოძმეთაგანი გამოიხხსნის მას; 47? ან ბიძა, ან 
ბიძაშვილი გამოიხსნის მას; ან მისი სისხლით ნათესავი მისი 
საგვარეულოდან გამოიხსნის ან თუ სახსარი აქვს, თავად 
გამოიხსნას თავი. 29 გაუსწოროს ანგარიში თავის მყიდველს იმ 
წლიდან, რაც მიეყიდა მას, ზეიმის წლამდე. მისთვის 
გადახდილი ვერცხლი წლების კვალობაზე უნდა დაუბრუნოს და 
დღიური ქირით იმუშავებს მასთან. 21 თუ კიდევ ბევრი წელია 
დარჩენილი, ამის კვალობაზე დაუბრუნებს გამოსახსნელს 
მიყიდვის დროს აღებული ვერცხლიდან. 22 თუ ზეიმის წლამდე 
ცოტა წელია დარჩენილი, იანგარიშოს და წლების კვალობაზე 
დაუბრუნოს გამოსახსნელი. 23 ქირისკაცად უნდა დარჩეს 
მასთან ამ წლების განმავლობაში. არ უნდა იბატონოს მასზე 
ძალმომრეობით შენს თვალწინ. ?”“ თუ ამ გზით ვერ გამოიხსნის 
თავს, ზეიმის წელს ჩამოერთმევა მყიდველს თავის 
ბავშვებიანად. 23 რადგან ჩემი ყმები არიან ისრაელიანები, 
ჩემი ყმები არიანი ისინი, რომლებიც ეგვიპტის ქვეყნიდან 
გამოვიყვანე. მე ვარ უფალი, თქვენი ღმერთი. 


თავი 26 


1 არ შეიქმნათ კერპები და ქანდაკები, არ აღმართოთ სვეტები, 
არ ჩადგათ თქვენს ქვეყანაში მოხატული ქვები სათაყვანოდ, 
რადგან მე ვარ უფალი, თქვენი ღმერთი. 2? ჩემი შაბათები 
დაიცავით და ჩემი საწმიდარების გეშინოდეთ. მე ვარ უფალი. 3 
თუ ივლით ჩემს წესზე და დაიცავთ ჩემს მცნებებს და 
შეასრულებთ მათ, “ თავის დროზე მოგცემთ წვიმას და მიწაც 
მოგცემთ თავის მოსავალს, მინდვრის ხეები მოგცემენ თავიანთ 
ნაყოფს. ? ლეწვა თესვაზე ადრე დაგიდგებათ, რთველი 
თესვაზე ადრე, ძღომაზე შეჭამთ თქვენს პურს, თქვენს 
ქვეყანაში მშვიდად იცხოვრებთ. 9 მშვიდობას ჩამოვაგდებ 
ქვეყანაზე და მოსვენებული იქნებით. აღარ იქნება 
დამაფრთხობელი, მიწისგან აღვგვი სასტიკ მხეცებს და 
მახვილი არ გაივლის თქვენს ქვეყანაზე. 7 გარეკავთ თქვენს 
მტრებს და მახვილით დაეცემიან თქვენ წინაშე. 8 ასს გარეკავს 
ხუთი თქვენგანი და ასი თქვენგანი ათიათასს გარეკავს. 
მახვილით დაეცემიან თქვენი მტრები თქვენ წინაშე. 3? 
მოგხედავთ და ნაყოფიერს გაგხდით, გაგამრავლებთ და 
შევასრულებ თქვენთვის მოცემულ აღთქმას. 19 შეჭამთ 
ძველისძველს და ახლის წინაშე გამოიტანთ ძველს. 11 ჩემს 
სავანეს დავიდებ თქვენ შორის და არ შეგიზიზღებთ ჩემი სული. 
12 ვივლი თქვენ შორის და ვიქნები თქვენი ღმერთი, თქვენ კი 
ჩემი ერი იქნებით. 13 მე ვარ უფალი, თქვენი ღმერთი, 
რომელმაც ეგვიპტის ქვეყნიდან გამოგიყვანეთ, რომ მონებად 
არ დარჩენილიყავით; დავწყვიტე თქვენი უღლის აპეურები და 
შემართულნი წამოგიყვანეთ. 14 თუ არ დამიჯერებთ და არ 
შეასრულებთ ამ ჩემს მცნებებს, 12 თუ არად ჩააგდებთ ჩემს 
წესებს, თუ ისე შეიძულებთ ჩემს სამართალს, რომ არ 
შეასრულებთ არცერთ ჩემს მცნებას და დამირღვევთ აღთქმას, 
16 მაშინ ამგვარად მოგექცევით: მოგივლენთ შიშისზარს, 
ჭლექსა და ცხროებას, თვალის დამავსებელს და სულის 
შემაღონებელს. ფუჭი იქნება თქვენი დათესილი, რადგან 


მტრები შეგიჭამენ. 17 პირს ვიზამ თქვენკენ და დაუმარცხდებით 
თქვენს მტრებს, გაგიბატონდებიან მოსისხლენი; გაიქცევით, 
თუმცა მდევარი არ გეყოლებათ. 18 და თუ მაინც არ 
დამიჯერებთ, შვიდგზის მოგიმატებთ სასჯელს თქვენი 
ცოდვებისთვის. 19? გავტეხავ თქვენი სიჯიუტის ძალას, რკინად 
ვაქცევ თქვენს ცას, სპილენძად - თქვენს მიწას, 2? ფუჭად 
დაილევა თქვენი ძალ-ღონე: არ მოგცემთ მიწა თავის 
მოსავალს და ქვეყნის ხეები - თავის ნაყოფებს. 21 თუ კიდევ 
გამიწევთ წინააღმდეგობას და არ მოისურვებთ ჩემს 
ყურისგდებას, შვიდგზის დაგცხებთ თქვენი ცოდვებისათვის. 22 
მოგისევთ გარეულ მხეცებს და გაგიწყვეტენ შვილებს; 
გაგიწყვეტენ საქონელს, თქვენც დაგლევენ და დაცარიელდება 
თქვენი გზები. 23 თუ ამითაც არ ისწავლით ჭკუას და კიდევ 
გამიწევთ წინააღმდეგობას, 24 მეც წამოვალ თქვენ წინააღმდეგ 
და შვიდგზის დაგცხებთ თქვენი ცოდვებისათვის. 22 მოვავლენ 
თქვენზე შურისმგებელ მახვილს აღთქმის შურისგებად და 
თქვენ შეიხვეტებით თქვენ-თქვენს ქალაქებში. ჭირს შეგყრით 
და მტრის ხელში ჩაცვივდებით. 25 როცა გაგიწყვეტ პურის 
სახსარს, ათი დედაკაცი ერთ თონეში დაიწყებს თქვენი პურის 
ცხობას. წონით გამოგიგზავნიან თქვენს პურს, შეჭამთ და ვერ 
გაძღებით. 27 თუ მაშინაც არ დამიგდებთ ყურს და გამიწევთ 
წინააღმდეგობას, 28 მეც გამოვალ თქვენ წინააღმდეგ რისხვით 
და შვიდგზის დაგსჯით თქვენი ცოდვებისთვის. 29 თქვენი 
ვაჟების ხორცს დაუწყებთ ჭამას და თქვენი ასულების ხორცს 
შეჭამთ. 39 გაგინადგურებთ ბორცვებს და ამოგიყრით მზის 
სვეტებს, დავახვავებ თქვენს გვამებს თქვენი კერპების 
ნანგრევებზე და შეგიძულებს თქვენ ჩემი სული. 31 
გავაუდაბურებ თქვენს ქალაქებს და დავაცარიელებ თქვენს 
საწმიდარებს; აღარ ვიყნოსავ თქვენგან ნაკმევ 
კეთილსურნელებას. 32 დავაცარიელებ ქვეყანას თქვენი 
მტრების განსაცვიფრებლად, რომლებიც იქ დასახლდებიან. 33 
მიმოგფანტავთ ხალხებში და გაშიშვლებულ მახვილს 
დაგადევნებთ. დაცარიელდება თქვენი ქვეყანა და 
გაუდაბურდება თქვენი ქალაქები. 34 მაშინ ამოიგებს მიწა 


თავის შაბათებს მთელი იმ ხნის განმავლობაში, რაც 
დაცარიელებული იქნება. როცა თქვენი მტრების ქვეყანაში 
იქნებით, მაშინ იუქმებს მიწა, ამოიგებს თავის შაბათებს. 32 
იუქმებს მთელი იმ ხნის განმავლობაში, რაც არ უუქმია თქვენს 
შაბათებში, როცა იქ ცხოვრობდით. 35 დანარჩენებს გულს 
გაგილაჩრებთ მტრების ქვეყნებში. გაფრენილი ფოთლის ხმა 
შეგაშინებთ და გაიქცევით, თითქოს მახვილს გაურბოდეთ. 
დაეცემით, მდევარი კი არავინ იქნება. 37 წაიფორხილებენ 
ერთმანეთზე, თითქოს მახვილს გაურბოდნენ. მდევარი კი 
არავინ იქნება. ღონე არ გეყოფათ, რომ მტრებს აღუდგეთ. 38 
დაიღუპებით ხალხებში და შეგჭამთ თქვენი მტრების მიწა. 39 
დანარჩენები დაილევით თქვენი ცოდვების გამო მტრების 
ქვეყნებში. თქვენი მამა-პაპის ცოდვების გამოც დაილევით. 49 
თუ გამოტყდებიან თავიანთ ცოდვებში და მამა-პაპის ცოდვებში, 
რომ მიმტყუნეს და ჩემ წინააღმდეგ გამოდიოდნენ, “1 მეც რომ 
წავედი მათ წინააღმდეგ და მათი მტრების ქვეყანაში 
გადავასახლე ისინი, თუ მოეთრგუნებათ დაუცვეთავი გულები, 
მაშინ გამოისყიდიან თავიანთ ცოდვებს. “? და მეც გავიხსენებ 
ჩემს აღთქმას იაკობთან. ისაკთან დადებულ აღთქმასაც და 
აბრაამთან დადებულ აღთქმასაც გავიხსენებ; ქვეყანასაც 
გავიხსენებ. 43 მიწა მიტოვებული იქნება მათგან და 
გამოისყიდის თავის შაბათებს, როცა მათგან დაცარიელდება. 
ისინი კი გამოისყიდიან თავიანთ ცოდვებს, რომ შეიძულეს ჩემი 
სამართალი და ჩემი წესები შეიზიზღა მათმა სულმა. 44 და 
მაინც, მტრის ქვეყანაში მათი ყოფნის დროსაც კი არ 
შევიძულებ მათ და არ შევიზიზღებ მოსასპობად, მათთან 
დადებული აღთქმის დასარღვევად. რადგან მე ვარ უფალი, 
მათი ღმერთი. “? მათთვის გავიხსენებ ჩემს აღთქმას 
წინაპრებთან, რომლებიც ეგვიპტის ქვეყნიდან გამოვიყვანე 
ხალხების თვალწინ, რათა მათი ღმერთი ვყოფილიყავი. მე ვარ 
უფალი. 45 აჰა, წესები, სამართალი და რჯული, რომელიც 
დადო უფალმა თავისსა და ისრაელიანთა შორის სინაის მთაზე, 
მოსეს ხელით. 


თავი 27 


1 ელაპარაკა უფალი მოსეს და უთხრა: 2 ელაპარაკე 
ისრაელიანებს და უთხარი: თუ ვინმე უფლისადმი აღთქმული 
სულიერის სანაცვლოდ რამეს შესწირავს, 3 ოციდან სამოც 
წლამდე მამრის საფასური უნდა იყოს ორმოცდაათი შეკელი 
ვერცხლი საწმიდარის შეკელით; 4“ თუ მდედრია, მისი 
საფასური ოცდაათი შეკელი უნდა იყოს. ? თუ ხუთიდან ოც 
წლამდეა - მამრის საფასური ოცი შეკელი, მდედრისა კი ათი 
შეკელი უნდა იყოს. 9 თუ ერთი თვიდან ხუთ წლამდეა, მამრის 
საფასური ხუთი შეკელი ვერცხლი, მდედრისა კი სამი შეკელი 
ვერცხლი უნდა იყოს. 7 თუ სამოც წელზე მეტისაა, მამრის 
საფასური თხუთმეტი შეკელი, მდედრისა კი ათი შეკელი უნდა 
იყოს, 8 თუ სიღარიბის გამო საფასურის გადახდა არ შეუძლია, 
წარუდგინოს მღვდელს და მღვდელი შეაფასებს; როგორადაც 
ხელი მიუწვდება აღმთქმელს, ისე შეაფასოს მღვდელმა. ? თუ 
ისეთი პირუტყვია, მსხვერპლად რომ შეიწივის უფლისათვის, 
უფლისადმი მიცემული ყველაფერი წმიდა უნდა იყოს. 19 არ 
უნდა შეცვალოს, არ იქნება მისი შენაცვლება - კარგისა ცუდით 
ან ცუდისა კარგით; თუ ვინმე შეცვლის პირუტყვს პირუტყვით, 
ესეც და მისი სანაცვლოც წმიდა უნდა იყოს. 11 თუ პირუტყვი 
უსურმაგია, რომელიც მსხვერპლად არ შეიწირვის 
უფლისათვის, წარუდგინონ პირუტყვი მღვდელს, 12 შეაფასოს 
მღვდელმა მისი ავ-კარგი; როგორც მღვდელი შეაფასებს, ისე 
იყოს. 13 თუ მის გამოსყიდვას მოინდომებს, საფასურს 
მეხუთედი დაუმატოს. 14 თუ ვისმე სახლის შეწირვა უნდა 
უფლის საწმიდარად, მღვდელმა შეაფასოს მისი ავ-კარგი; 
როგორც მღვდელი შეაფასებს მას, ისე ეღირება. 12 თუ სახლის 
შემწირველი თავისი სახლის გამოსყიდვას მოინდომებს, 
საფასურის მეხუთედი დაუმატოს და მისი იქნება. 19 თუ თავის 
საკუთარ ყანას სწირავს უფალს, საფასური ნათესის კვალობაზე 
უნდა განისაზღვროს; ერთ ხომერ ნათეს ქერზე ორმოცდაათი 
შეკელი ვერცხლი. 17 თუ ზეიმის წლიდან სწირავს თავის ყანას, 


საფასურისდა მიხედვით შესწიროს. 18 თუ ზეიმის შემდეგ 
სწირავს თავის ყანას, მღვდელმა ზეიმის წლამდე დარჩენილი 
წლების მიხედვით უნდა იანგარიშოს ვერცხლი და 
საფასურიდან გამოიქვითოს. 19 თუ ყანის გამოსყიდვას 
მოინდომებს მისი შემწირველი, საფასურის მეხუთედი ვერცხლი 
დაუმატოს და დაუბრუნდება. 29 თუ არ გამოისყიდის ყანას და 
სხვა კაცს მიეყიდება, ვეღარ გამოისყიდის. 21 როცა ყანა 
გასულია ზეიმის წელს, ის უფლის წმიდაა, როგორც 
დარისხებული ყანა; მღვდლის საკუთრება უნდა იყოს. 22 თუ 
სწირავს უფალს თავის ნაყიდ ყანას, რომელიც მისი წილი 
ყანებიდან არ არის, 23 უანგარიშოს მღვდელმა საფასურის 
რაოდენობა ზეიმის წლამდე და ეს კაცი იმდღესვე გადაიხდის 
საფასურს, როგორც საწმიდარს უფლისთვის. 2“ ზეიმის წელს 
ყანა დაუბრუნდება მას, ვისგანაც ნაყიდი იყო, ვისაც მიწის 
ნაკვეთი ეკუთვნის. 2? ყოველი საფასური საწმიდარის შეკელის 
მიხედვით იყოს: ოცი გერა ერთი შეკელი უნდა იყოს. 20 ოღონდ 
პირუტყვის პირველმოგებულს, რომელიც პირმშოობით 
უფლისაა, ვერვინ შეწირავს; ხარი იქნება თუ ცხვარი, უფლისაა. 
27 თუ პირუტყვი უსურმაგია, საფასურით უნდა იქნას 
გამოსყიდული და მისი მეხუთედიც დაემატოს; თუ არ იქნება 
გამოსყიდული, მის საფასურად უნდა გაიყიდოს. 28 ოღონდ 
ყოველი დარისხებული, რომელიც უფლისთვის დაარისხა 
კაცმა, თავისი საბადებლიდან - ადამიანი, თუ პირუტყვი, თუ 
თავისი წილხვედრილი ყანა, ვერც გაიყიდება და ვერც 
გამოისყიდება. ყოველი დარისხებული წმიდათა წმიდაა, 
უფლისაა. 2? ყოველი დარისხებული, რაც ადამიანმა დაარისხა, 
არ გამოისყიდება; უნდა მოკვდეს. 39 ყოველი მეათედი მიწისა, 
მიწის ნათესისა, ხის ნაყოფისა უფლისაა, უფლის წმიდაა. 31 თუ 
ვინმე თავისი მეათედის გამოსყიდვას დააპირებს, მისი 
მეხუთედი დაუმატოს. 32 ყოველი მეათედი ხარ-ძროხისა და 
ცხვრისა, ყოველი მეათე კომბლის ქვეშ გამავალთა შორის, 
უფლის წმიდაა. 33 არ უნდა შემოწმდეს მისი ავ-კარგი და არ 
უნდა იქნას შენაცვლებული; თუ შეინაცვლება, 
შენაცვლებულთან ერთად ისიც წმიდა იქნება, ვერ 


გამოისყიდება. 34 აჰა, წესები, რომლებიც გამოუცხადა უფალმა 
მოსეს ისრაელიანთათვის სინაის მთაზე. 


რიცხვნი 
თავი 1 


1 ელაპარაკა უფალი მოსეს სინაის უდაბნოში, სადღესასწაულო 
კარავში, მეორე თვის პირველ დღეს, ეგვიპტიდან გამოსვლის 
მეორე წელს, უთხრა: 2 აღწერე ისრაელიანთა საზოგადოება 
საგვარეულოებად და მამისსახლებად, სახელთა რიცხვის 
მიხედვით, ყოველი მამროვანი სათითაოდ. 3 აღრიცხეთ შენ და 
აარონმა ყველა ისრაელიანი ოცი წლიდან მოყოლებული, 
ლაშქარში გამსვლელი, თავთავისი ლაშქრისდა მიხედვით. 4 
თან იყოლიეთ ყოველი შტოდან თითო კაცი, თითოეული 
თავისი მამისსახლის თავკაცი. ? აი, მათი სახელები, ვინც 
თქვენთან უნდა იდგნენ: რეუბენიდან: ელიცურ შედეურის ძე; 9 
სიმონიდან: შელუმიელ ცურიშადის ძე; 7 იუდადან: ნახშონ 
ყამინადაბის ძე; 8 ისაქარიდან: ნათანიელ ცუარის ძე; 9 
ზებულონიდან: ელიაბ ხელონის ძე; 19 იოსებიანთაგან: 
ეფრემიდან ელიშამაყ ამიჰუდის ძე, მენაშედან გამალიელ 
ფედაცურის ძე; 11 ბენიამინიდან: აბიდან გიდეონის ძე; 12 
დანიდან: ახიეზერ ყამიშადაის ძე; 13 აშერიდან: ფაგეყიელ 
ყაქრანის ძე; 14 გადიდან: ელიასაფ რეღუელის ძე; 12 
ნაფთალიდან: ახირაყ ყენანის ძე; 19 ესენი არიან წოდებულნი 
საზოგადოებიდან, თავთავის მამათა შტოების თავკაცები, 
ისრაელის ათასისთავთაგანნი. 17 გამოიყვანეს მოსემ და 
აარონმა ეს კაცები, სახელდებით ჩამოთვლილნი. 18 მათ 
შეკრიბეს საზოგადოება მეორე თვის პირველ დღეს და 
გაარკვიეს მათი წარმავლობა საგვარეულოებისა და 
მამისსახლების მიხედვით, სახელთა რიცხვის მიხედვით, 
ყველასი, სათითაოდ, ოცი წლიდან მოყოლებული, 1? როგორც 
ნაბრძანები ჰქონდა მოსესთვის უფალს, ისე აღრიცხა ისინი 
სინაის უდაბნოში. 29 სულ იყო აღრიცხული რეუბენის, 


ისრაელის პირმშოს შთამომავალთაგან მათი საგვარეულოების 
და მამისსახლების მიხედვით სახელთა რიცხვისამებრ, ყველა 
მამაკაცი სათითაოდ ოცი წლიდან მოყოლებული, ყველა 
ლაშქრად გამსვლელი. 21 რეუბენის შტოში აღრიცხული იყო 
ორმოცდაექვსი ათასი ხუთასი. 22 სიმონიანთა მთელი 
შთამომავლობა საგვარეულოთა და მამისსახლთა მიხედვით 
სახელთა რიცხვისამებრ სათითაოდ, ყველა მამროვანი ოცი 
წლიდან მოყოლებული, ყველა ლაშქრად გამსვლელი. 23 
სიმონის შტოდან აღრიცხული იყო ორმოცდაცხრამეტი ათას 
სამასი. 23 გადიანთა მთელი მოდგმა საგვარეულოთა და 
მამისსახლთა მიხედვით სახელთა რიცხვისამებრ, ოცი წლიდან 
მოყოლებული, ყველა, ლაშქრად გამსვლელი. 25 გადის შტოში 
აღირიცხა ორმოცდახუთი ათას ექვსას ორმოცდაათი. 29 
იუდიანთა მთელი მოდგმა საგვარეულოთა და მამისსახლთა 
მიხედვით სახელთა რიცხვისამებრ, ოცი წლიდან 
მოყოლებული, ყველა ლაშქრად გამსვლელი. 27 იუდას შტოში 
აღირიცხა სამოცდათოთხმეტი ათას ოთხასი. 28 ისაქარიანთა 
მთელი მოდგმა საგვარეულოთა და მამისსახლთა მიხედვით 
სახელთა რიცხვისამებრ, ოცი წლიდან მოყოლებული, ყველა, 
ლაშქრად გამსვლელი. 29? ისაქარის შტოში აღირიცხა 
ორმოცდათოთხმეტი ათას ოთხასი. 39 ზებულონიანთა მთელი 
მოდგმა საგვარეულოთა და მამისსახლთა მიხედვით სახელთა 
რიცხვისამებრ ოცი წლიდან მოყოლებული, ყველა ლაშქრად 
გამსვლელი. 31 ზებულონის შტოში აღირიცხა 
ორმოცდაჩვიდმეტი ათას ოთხასი. 32 იოსებიანთა, ეფრემიანთა 
მთელი მოდგმა საგვარეულოთა და მამისსახლთა მიხედვით, 
სახელთა რიცხვი!სამებრ ოცი წლიდან მოყოლებული, ყველა 
ლაშქრად გამსვლელი. 33 ეფრემიანთა შტოში აღირიცხა 
ორმოცი ათას ხუთასი. 34 მენაშეანთა მთელი მოდგმა 
საგვარეულოთა და მამისსახლთა მიხედვით, სახელთა 
რიცხვისამებრ, ოცი წლიდან მოყოლებული, ყველა ლაშქრად 
გამსვლელი. 35 მენაშეს შტოში აღირიცხა ოცდათორმეტი ათას 
ორასი, 36 ბენიამინიანთა მთელი მოდგმა საგვარეულოთა და 
მამისსახლთა მიხედვით, სახელთა რიცხვისამებრ, ოცი წლიდან 


მოყოლებული, ყველა ლაშქრად გამსვლელი. 37 ბენიამინის 
შტოში აღირიცხა ოცდათხუთმეტი ათას ოთხასი. 38 დანიანთა 
მთელი მოდგმა - საგვარეულოთა და მამისსახლთა მიხედვით, 
სახელთა რიცხვისამებრ, ოცი წლიდან მოყოლებული, ყველა 
ლაშქრად გამსვლელი. 39 დანის შტოში აღირიცხა 
სამოცდაორი ათას შვიდასი. 49 აშერიანთა მთელი მოდგმა 
საგვარეულოთა და მამისსახლთა მიხედვით, სახელთა 
რიცხვისამებრ, ოცი წლიდან მოყოლებული, ყველა ლაშქრად 
გამსვლელი. “1 აშერის შტოში აღირიცხა ორმოცდაერთი ათას 
ხუთასი. 42 ნაფთალიანთა მთელი მოდგმა საგვარეულოთა და 
მამისსახლთა მიხედვით, სახელთა რიცხვისამებრ, ოცი წლიდან 
მოყოლებული, ყველა ლაშქრად გამსვლელი. 43 ნაფთალის 
შტოში აღირიცხა ორმოცდაცამეტი ათას ოთხასი. “4 ესენი 
არიან აღრიცხულნი, რომლებიც აღრიცხეს მოსემ, აარონმა და 
ისრაელის თავკაცებმა, თორმეტმა კაცმა, თითო კაცმა ყოველი 
მამისსახლიდან. 42 აღმოჩნდნენ ისრაელიანთაგან 
აღრიცხულნი მათი მამისსახლების მიხედვით ოცი წლიდან 
მოყოლებული ყველა ისრაელიანი, ლაშქრად გამსვლელი. 49 
აღმოჩნდა მთლიანად აღრიცხული ექვსას სამი ათას ხუთას 
ორმოცდაათი. “7 ლევიანები არ აღრიცხულან მათ შორის თავ- 
თავიანთი მამების შტოთა მიხედვით. 48 ასე ელაპარაკა უფალი 
მოსეს: 4?% ოღონდ ლევის შტო არ აღრიცხო, არ აღრიცხო 
ისრაელიანთა შორის. 39 ჩააბარე ლევიანებს მოწმობის სავანე 
მთელი მისი მოწყობილობით, ყველაფრითურთ, რაც მას 
ეკუთვნის. ატარონ სავანე მთელი მისი მოწყობილობით, 
ყველაფრით, რაც მას ეკუთვნის. მას მოემსახურონ და სავანის 
ირგვლივ დაიბანაკონ. 21 გამგზავრებისას სავანე ლევიანებმა 
დაშალონ; დაბანაკებისას სავანე ლევიანებმა აღმართონ. ვინც 
კი გარეშეთაგან მიეკარება, მოკვდეს. 22 უნდა დაიბანაკონ 
ისრაელიანებმა - თითოეულმა თავის ბანაკში, თითოეულმა 
თავისი დროშის ქვეშ, თავ-თავისი ლაშქრის მიხედვით. 2323 
დაიბანაკონ ლევიანებმა მოწმობის სავანის ირგვლივ, რომ არ 
იყოს რისხვა ისრაელიანთა საზოგადოებაზე. ლევიანები 
იდგებიან მოწმობის სავანის დასაცავად. 24 ყველაფერი 


გააკეთეს ისრაელიანებმა, როგორც ნაბრძანები ჰქონდა 
მოსესთვის უფალს. ასე გააკეთეს. 


თავი 2 


1 ელაპარაკა უფალი მოსეს და აარონს, უთხრა: 2 თითოეულმა 
ისრაელიანმა თავის დროშასთან, თავისი მამისსახლის 
სანიშნოებთან დაიბანაკოს; სადღესასწაულო კარვის ირგვლივ 
დაიბანაკოს. 3 წინა მხარეს, აღმოსავლეთით, იქნებიან 
დაბანაკებულნი: იუდას ბანაკის დროშა მათი ლაშქრების 
მიხედვით და იუდიანთა თავკაცი ნახშონ ყამინადაბის ძე, 4? და 
მისი ლაშქარი რიცხვით სამოცდათოთხმეტი ათას ექვსასი კაცი. 
2 მის გვერდით დაბანაკებული იქნებიან ისაქარის შტო და 
ისაქარიანთა თავკაცი ნათანაელ ცუარის ძე, 9 და მისი 
ლაშქარი რიცხვით ორმოცდათოთხმეტი ათას ოთხასი კაცი. 7 
ზებულონის შტო და ზებულონის თავკაცი ელიაბ ხელონის ძე, 8 
და მისი ლაშქარი, რიცხვით ორმოცდაჩვიდმეტი ათას ოთხასი 
კაცი. 7? იუდას ბანაკს მიეთვალა სულ ასოთხმოცდაექვსი ათას 
ოთხასი კაცი მათი ლაშქრებისდა მიხედვით; პირველად ესენი 
უნდა დაიძრან. 19 სამხრეთით რეუბენის ბანაკის დროშა მათი 
ლაშქრებისდა მიხედვით და რეუბენიანთა თავკაცი ელიცურ 
შედეურის ძე, 11 და მისი ლაშქარი, რიცხვით ორმოცდაექვსი 
ათას ხუთასი კაცი. 12 დაბანაკებული იქნებიან მის გვერდით 
სიმონის შტო და სიმონიანთა თავკაცი შელუმიელ ცურიშადაის 
ძე, 132 და მისი ლაშქარი, რიცხვით ორმოცდაცხრამეტი ათას 
სამასი კაცი. 14 გადის შტო და გადიანთა თავკაცი ელიასაფ 
რეღუელის ძე, 12 და მისი ლაშქარი, რიცხვით ორმოცდახუთი 
ათას ექვსას ორმოცდაათი კაცი. 19 რეუბენის ბანაკს მიეთვალა 
სულ ორმოცდათერთმეტი ათას ოთხას ორმოცდაათი კაცი მათი 
ლაშქერებისდა მიხედვით. მეორენი ესენი უნდა დაიძრან. 17 
მერე დაიძრება სადღესასწაულო კარავი, ლევიანთა ბანაკი 
ბანაკებს შორის იქნება. როგორც არიან დაბანაკებულნი, ისევე 
უნდა იყვნენ გზაშიც, თითოეული თავის დროშასთან. 18 
დასავლეთით ეფრემის ბანაკის დროშა მათი ლაშქრებისდა 
მიხედვით და ეფრემიანთა თავკაცი ელიშამაყ ამიჰუდის ძე, 19 
და მისი ლაშქარი, რიცხვით ორმოცი ათასი ხუთასი. 29 მის 


გვერდით მენაშეს ტომი და მენაშეანთა თავკაცი გამალიელ 
ფედაცურის ძე, 21 და მისი ლაშქარი, რიცხვით ოცდათორმეტი 
ათას ორასი კაცი. 22 ბენიამინის შტო და ბენიამინიანთა 
თავკაცი აბიდან გიდეონის ძე, 23 და მისი ლაშქარი, რიცხვით 
ოცდათხუთმეტი ათას ოთხასი კაცი. 24 ეფრემის ბანაკს 
მიეთვალა სულ ასრვა ათას ასი კაცი მათი ლაშქრებისდა 
მიხედვით. მესამენი დაიძრებიან ესენი. 22 ჩრდილოეთით 
დანის დროშა მათი ლაშქრებისდა მიხედვით და დანიანთა 
თავკაცი ახიყეზერ ყამიშადაის ძე, 295 და მისი ლაშქარი, 
რიცხვით სამოცდაორი ათას შვიდასი კაცი. 27 მის გვერდით 
იქნებიან დაბანაკებულნი აშერის შტო და აშერიანთა თავკაცი 
ფაგიელ ყაქრანის ძე, 2898 და მისი ლაშქარი, რიცხვით 
ორმოცდაერთი ათას ხუთასი კაცი. 2? ნაფთალის შტო და 
ნაფთალიანთა თავკაცი ახირაყ ყენანის ძე, 39 და მისი 
ლაშქარი, რიცხვით ორმოცდაცამეტი ათას ოთხასი კაცი. 31 
დანის ბანაკს მიეთვალა სულ ას ორმოცდაჩვიდმეტი ათას 
ექვსასი კაცი. უკანასკნელნი უნდა დაიძრნენ ესენი თავიანთი 
დროშებით. 32 ეს არის ისრაელიანთა რიცხვი მათი 
მამისსახლების მიხედვით. მათი სრული რიცხვი ბანაკებში მათი 
ლაშქრებისდა მიხედვით იყო ექვსას სამი ათას ხუთას 
ორმოცდაათი. 33 ლევიანები არ აღრიცხულან ისრაელიანთა 
შორის, როგორც ნაბრძანები ჰქონდა მოსესთვის უფალს. 34 
ყველაფერი ისე გააკეთეს ისრაელიანებმა როგორც 
ნაბრძანები ჰქონდა უფალს მოსესთვის. ასე ბანაკდებოდნენ 
თავ-თავისი დროშების მიხედვით და ასე მგზავრობდნენ თავ- 
თავისი საგვარეულოების მიხედვით, მამისსახლებად. 


თავი 3 


1. ეს იყო აარონისა და მოსეს შთამომავლობა იმხანად, როცა 
უფალი ელაპარაკებოდა მოსეს სინაის მთაზე; 2 ესენია 
აარონიანთა სახელები: პირმშო, ნადაბი, აბიჰუ, ელიაზარი და 
ითამარი. 3 ესენია აარონიანთა სახელები, ცხებული 
მღვდლებისა, რომლებიც სამღვდლოდ აკურთხა მან. 4 
დაიხოცნენ ნადაბი და აბიჰუ უფლის წინაშე, რადგან უცხო 
ცეცხლი მიიტანეს უფლის წინაშე სინაის უდაბნოში; შვილები არ 
ჰყოლიათ მათ. მღვდლობდნენ ელიაზარი და ითამარი 
თავიანთი მამის, აარონის გვერდით. ? ასე ელაპარაკა უფალი 
მოსეს: 9 მოიყვანე ლევის შტო და დააყენე აარონ მღვდლის 
წინაშე, რათა ემსახურონ მას. 7 შეასრულონ მოვალეობა 
მისადმი და მთელი საზოგადოებისადმი სადღესასწაულო 
კარვის წინ, რათა სრულდებოდეს სავანის სამსახური. 8 
დაიცვან სადღესასაწულო კარვის მთელი ჭურჭელი და 
მოვალეობა ისრაელიანთადმი, რათა სრულდებოდეს სავანის 
სამსახური. ? ჩააბარე ლევიანები აარონს და მის შვილებს; მას 
უნდა ჰყავდეთ ისინი ჩაბარებულნი ისრაელიანთაგან. 19 
დაავალე აარონს და მის შვილებს, გასწიონ მღვდლობა; 
გარეშე, ვინც მიეკარება, მოკვდება. 11 ასე ელაპარაკა უფალი 
მოსეს: 12 აჰა, ავიყვანე ლევიანები ისრაელიანთა შორის 
ნაცვლად ყოველი პირმშოსი, საშოს გამხსნელისა 
ისრაელიანთაგან. ჩემები არიან ლევიანები, 13 რადგან ჩემია 
ყველა პირმშო. იმ დღეს, როცა დავხოცე ყველა პირმშო 
ეგვიპტელთა ქვეყანაში, ჩემთვის განვიკუთვნე ყოველი პირმშო 
ისრაელში ადამიანიდან პირუტყვამდე; ჩემები არიან. მე ვარ 
უფალი. 1“ ელაპარაკა უფალი მოსეს სინაის უდაბნოში და 
უთხრა: 12 აღრიცხე ლევიანები მათი მამისსახლების და 
საგვარეულოების მიხედვით; ყოველი მამროვანი ერთი თვიდან 
მოყოლებული აღრიცხე. 195 აღრიცხა ისინი მოსემ უფლის 
სიტყვისამებრ, როგორც ებრძანა. 17 ესენი იყვნენ ლევიანები 
სახელდებით: გერშონი, კეჰათი და მერარი; 18 ესენია 


გერშონიანთა სახელები მათი საგვარეულოების მიხედვით: 
ლიბნი და შიმყი. 19 კაჰათიანთა - მათი საგვარეულოების 
მიხედვით: აბრამი, იცჰარი, ხებრონი და ყუზიელი. 29 
მერარიანთა - მათი საგვარეულოების მიხედვით: მახლი და 
მუში. ესენია ლევიანთა საგვარეულოებები მამისსახლთა 
მიხედვით. 21 გერშონიდან მოდის ლიბნის საგვარეულო და 
მიმეის საგვარეულო; ესენია გერშონიანთა საგვარეულოები. 22 
ყველა აღრიცხული მამროვანი, ერთი თვიდან მოყოლებული 
სულ იყო შვიდი ათას ხუთასი. 23 გერშონიანთა 
საგვარეულოებმა სავანის უკან დასავლეთით უნდა 
დაიბანაკონ. 24 გერშონიანთა მამისსახლის თავკაცი - ელიასაფ 
ლაელის ძე. 22 გერშონიანებს სადღესასწაულო კარავში 
ებარათ: სავანე მისი გადასახურავითურთ და ფარდა, 
სადღესასწაუღო კარავში შესასვლელი. 25 ეზოს 
კრეტსაბმელები, სავანისა და სამსხვერპლოს გარშემო 
მდებარე ეზოს შესასვლელის ფარდა, მისი ბაგირები და 
მთელი მისი აღჭურვილობა. 27 კეჰათიდან მოდის აბრამის 
საგვარეულო, იცჰარის სგვარეულო, ხებრონის საგვარეულო 
და ყუზიელის საგვარეულო. ესენია კეჰათის საგვარეულოები. 
28 რიცხვი ყველა მამროვანისა ერთი თვიდან მოყოლებული 
იყო რვა ათას ექვსასი, საწმიდარის სამსახურის 
აღმსრულებელნი. 2? კეჰათიანთა საგვარეულოებები სავანის 
გვერდით უნდა დაბანაკდნენ, სამხრეთის მხარეს. 39 
კეჰათიანთა მამისსახლის თავკაცი იყო ელიცაფან ყუზიელის 
ძე. 31 მათ ებარათ კიდობანი, ტაბლა, სასანთლე, 
სამსხვერპლოები და წმიდა ჭურჭლები, მსახურების დროს 
გამოსაყენებელი, ფარდა და მთელი ჩემი მოწყობილობა. 32 
ლევიანთა თავკაცების თავკაცი იყო ელიაზარი, აარონ 
მღვდლის შვილი; მინდობილი ჰქონდა ზედამხედველობა 
მათზე, ვინც საწმიდარს ემსახურებოდა. 33 მერარიდან მოდის 
მახლის საგვარეულო და მუშის საგვარეულო. ესენია მერარის 
საგვარეულობები. 34 რიცხვი ყველა მამროვანისა, ერთი 
თვიდან მოყოლებული, იყო ექვსი ათას ორასი. 32 მერარის 
საგვარეულოს მამისსახლის თავკაცი იყო ცურიელ აბახაილის 


ძე. სავანის გვერდით უნდა დაიბანაკონ მათ, ჩრდილოეთის 
მხარეს. 306 მერარიანებს ებარათ სავანის ძელები, მისი 
ლარტყები, სვეტები ფეხებითურთ, მთელი მისი აღჭურვილობა 
და მთელი მისი მოწყობილობა. 37 ეზოს სვეტები ირგვლივ 
მათი ფეხებითურთ, პალოები და ბაგირები. 385 სავანის წინ, 
აღმოსავლეთით, სადღესასწაულო კარვის წინ აღმოსავლეთით 
დაიბანაკებენ მოსე და აარონი თავისი შვილებითურთ, 
რომელთაც ევალებათ საწმიდარის დაცვა ისრაელიანთა 
შორის. გარეშე, ვინც კი მიუახლოვდება, მოკვდება. 39 ყველა 
აღრიცხული ლევიანი, რომლებიც აღრიცხეს მოსემ და აარონმა 
უფლის სიტყვისამებრ მათი საგვარეულობების მიხედვით, 
ყოველი მამროვანი ერთი თვიდან მოყოლებული, სულ იყო 
ოცდაორი ათასი. 49 უთხრა უფალმა მოსეს: აღრიცხე ყველა 
პირმშო მამროვანი ისრაელიანთა შორის, ერთი თვიდან 
მოყოლებული, და აღნუსხე მათი სახელები. 41 განმიკუთვნე 
ლევიანები (მე ვარ უფალი) ყველა პირმშოს ნაცვლად 
ისრაელიანებში და ლევიანთა პირუტყვი ყველა 
პირველმოგებულის ნაცვლად ისრაელიანების პირუტყვში. 42 
აღრიცხა მოსემ, როგორც ნაბრძანები ჰქონდა უფლისაგან, 
ყოველი პირმშო ისრაელიანებში. 43 ყველა პირმშო მამროვანი 
სახელთა რიცხვის მიხედვით, ერთი თვიდან მოყოლებული, 
იყო სულ ოცდაორი ათას ორასსამოცდაცამეტი. ““ ასე 
ელაპარაკა უფალი მოსეს. 4? აიყვანე ლევიანები ყველა 
პირმშოს ნაცვლად ისრაელიანთაგან და ლევიანთა პირუტყვი 
მათი პირუტყვის ნაცვლად. ჩემი არიან ლევიანები. მე ვარ 
უფალი. 49 იმ ორას სამოცდაცამეტი კაცის გამოსასყიდად, რომ 
მეტობენ ლევიანებს ისრაელიანთა პირმშოები, “შ7 აიღე ხუთ- 
ხუთი შეკელი კაცზე, საწმიდარის შეკელით აიღე (ოცი გერაა 
შეკელში), 49 და ჩააბარე ვერცხლი აარონს და მის შვილებს 
ზედმეტის გამოსასყიდად. 43? აიღო მოსემ გამოსასყიდი 
ვერცხლი ზედმეტთაგან ლევიანთა გამოსასყიდად. 329 
ისრაელიანთა პირმშოთაგან აიღო ათას სამას სამოცდახუთი 
შეკელი ვერცხლი, საწმიდარის შეკელის მიხედვით. 21 ჩააბარა 
მოსემ გამოსყიდულთა ვერცხლი აარონს და მის შვილებს 


უფლის სიტყვისამებრ, როგორც ნაბრძანები ჰქონდა 
მოსესთვის უფალს. 


თავი 4 


1 ელაპარაკა უფალი მოსეს და აარონს, უთხრა: 2 დაითვალე 
კეჰათიანები ლევიანებში მათი საგვარეულოების, მათი 
მამისსახლების მიხედვით, 3 ოცდაათი წლიდან მოყოლებული 
ორმოცდაათ წლამდე, ყველა, ვისაც კი შეუძლია სამსახურში 
გასვლა, რომ აკეთოს საქმე სადღესასწაულო კარავში.“ ეს 
არის კეჰათიანთა საქმე სადღესასწაულო კარავში, წმიდათა 
წმიდაში. ? შევლენ აარონი და მისი შვილები ბანაკის 
დაძვრისას, ჩამოხსნიან ჩამოსაფარებელს და მით დაფარავენ 
მოწმობის კიდობანს. 9 ზედ დააფენენ თახაშის ტყავის 
ფარდაგს და ზემოდან გადააფარებენ ლურჯი მატყლის 
ქსოვილს და გაუყრიან კეტებს. 7 დასალაგებელ ტაბლაზე 
გაშლიან ლურჯი მატყლის ქსოვილს და დააწყობენ მასზე 
ჯამებს, კოვზებს, საწდეებს და თასებს საღვრელად. მუდმივი 
პური უნდა ეწყოს მასზე. 8 გაშლიან ზედ ჭიაფერ ქსოვილს და 
გადააფარებენ მას თახაშის ტყავის გადასაფარებელს და 
გაუყრიან კეტებს. ? აიღებენ ლურჯი მატყლის სამოსელს და 
დაფარავენ სასანთლეს და მის ლამპრებს, მის მაშებს, 
აქანდაზებს და ზეთის ყველა ჭურჭელს, რომელსაც მისთვის 
იყენებენ. 19 გამოახვევენ მას და მთელს მის ჭურჭელს თახაშის 
ტყავის გადასაფარებელში და ტახტრევანზე დადებენ. 11 
ოქროს სამსხვერპლოზე გაშლიან ლურჯ ქსოვილს და 
გადააფარებენ მას თახაშის ტყავის გადასაფარებელს, 
გაუყრიან კეტებს. 12 აიღებენ ყველა სამსახურებელ ჭურჭელს, 
რომელსაც საწმიდარში ხმარობენ, დააწყობენ ლურჯ 
ქსოვილზე და გადააფარებენ თახაშის ტყავის 
გადასაფარებელს, გაუყრიან კეტებს. 13 ნაცარს მოაშორებენ 
სამსხვერპლოს და გადააფარებენ მეწამულ ქსოვილს. 14 
დააწყობენ ზედ ყველა ჭურჭელს, რასაც კი იქ ხმარობენ - 
აქანდაზებს, ჩანგლებს, ნიჩბებს, სასხურებლებს, 
სამსხვერპლოს მთელს ჭურჭელს და გადააფარებენ ზედ 
თახაშის ტყავის გადასაფარებელს, გაუყრიან კეტებს. 12 როცა 


მორჩებიან აარონი და მისი შვილები საწმიდარისა და მთელი 
მისი ჭურჭლის დაფარვას ბანაკის დაძვრისას, მოვლენ 
კეჰათიანები მის წასაღებად. ოღონდ არ უნდა მიეკარონ 
საწმიდარს, რომ არ დაიხოცონ. ეს არის კეჰათიანთა 
სატარებელი ტვირთი სადღესასწაულო კარვის ჭურჭლიდან. 195 
ელიაზარს, აარონ მღვდლის ძეს, მინდობილი აქვს სასანთლის 
ზეთი, სურნელოვანი საკმეველი, მუდმივი შესაწირავი და 
საცხებელი ზეთი, თვალყური მთელს სავანეზე და ყველაფერზე, 
რაც მასშია, საწმიდარზე და მთელს მის ჭურჭელზე. 17 
ელაპარაკა უფალი მოსეს და აარონს, უთხრა: 18 ნუ 
გადააშენებთ კეჰათის საგვარეულოთა შტოს ლევიანთა შორის. 
19 ასე მოიქეცით, რომ ცოცხლები დარჩნენ და არ დაიხოცონ, 
როცა წმიდათა წმიდას მიუახლოვდებიან. აარონი და მისი 
შვილები მივიდნენ მათთან და თითოეული თავის საქმეზე და 
თავის წასაღებ ტვირთთან დააყენონ. 29 არ უნდა მივიდნენ 
საწმიდარის შეფუთვის საყურებლად, თორემ დაიხოცებიან. 21 
ასე ელაპარაკა უფალი მოსეს: 22 დაითვალე გერშონიანებიც 
მათი მამისსახლების და საგვარეულობების მიხედვით. 23 
ოცდაათი წლიდან მოყოლებული, ორმოცდაათ წლამდე, 
აღრიცხე ისინი, ყველა, ვისაც სამსახურში ჩადგომა შეუძლია 
სადღესასწაულო კარვის საქმის საკეთებლად. 24 ეს არის 
გერშონის მოდგმის საგვარეულოთა საშრომელი 
სამსახურებლად და სატარებლად: 25 უნდა ატარონ სავანის 
კრეტსაბმელები, სადღესასწაულო კარავი და მისი 
გადასახურავი, თახაშის ტყავის გადასახურავი, ზემოდან რომ 
აფარია, სადღესასწაულო კარვის შესასვლელის 
ჩამოსაფარებელი, 29 ეზოს ფარდები, ეზოს კარიბჭის 
ჩამოსაფარებელი, სავანისა და სამსხვერპლოს ირგვლივ რომ 
არის, მისი საბელები და ყველა მისი სამსახურებელი ნივთი. 
ყველაფერი, რასაც აკეთებენ და იყენებენ. 27 აარონისა და 
მისი შვილების ბრძანებით უნდა სრულდებოდეს გერშონიანთა 
ყველა საქმე - ყველაფრის ტარება და ყველაფრის კეთება. მათ 
ჩააბარე შესანახად ყველაფერი, რაც მათი სატარებელია. 289 ეს 
არის გერშონიანთა საგვარეულოების საქმე სადღესასწაულო 


კარავში და მათი მოვალეობანი ითამარის, აარონ მღვდლის 
ძის, ხელმძღვანელობით. 29 მერარიანები მათი 
საგვარეულოებისა და მამისსახლების მიხედვით აღრიცხე. 39 
ოცდაათი წლიდან მოყოლებული ორმოცდაათ წლამდე 
აღრიცხე ისინი, ყველა, ვისაც სამსახურში ჩადგომა შეუძლია 
სადღესასწაულო კარვის საქმის საკეთებლად. 31 აი, რისი 
ტარება ევალებათ მათ (ეს არის მათი საქმე სადღესასწაულო 
კარვის სამსახურში): სავანის ბოძები, ლარტყები, სვეტები მათი 
ფეხებითურთ. 32 ეზოს სვეტები, ირგვლივ რომ დგას, მათი 
ფეხებით, პალოებითა და საბელებითურთ, ყველა მათი ნივთი 
და ყველა მათი სამსახურებელი, სათითაოდ აღრიცხე ყველა 
ნივთი, რაც სატარებლად ევალებათ. 33 ეს არის მერარიანთა 
საგვარეულოების საქმე სადღესასწაულო კარავში ითამარის, 
აარონ მღვდლის ძის, ხელმძღვანელობით. 34 აღრიცხეს მოსემ, 
აარონმა და საზოგადოების თავკაცებმა კეჰათიანები მათი 
საგვარეულოებისა და მამისსახლების მიხედვით. 32 ოცდაათი 
წლიდან მოყოლებული ორმოცდაათ წლამდე, ყველა, ვისაც 
სამსახურში ჩადგომა შეეძლო სადღესასწაულო კარვის საქმის 
საკეთებლად. 36 აღირიცხა საგვარეულოთა მიხედვით სულ 
ორი ათას შვიდას ორმოცდაათი კაცი. 37 ესენი აღირიცხნენ 
კეჰათიანთა საგვარეულობებში, ყველა, ვინც სადღესასწაულო 
კარვის საქმეს აკეთებს, რომლებიც აღრიცხეს მოსემ და 
აარონმა უფლის სიტყვით და მოსეს ხელმძღვანელობით. 38 
აღირიცხნენ გერშონიანები მათი საგვარეულობების და 
მამისსახლების მიხედვით, 3? ოცდაათი წლიდან მოყოლებული 
ორმოცდაათ წლამდე, ყველა, ვისაც კი შეეძლო სამსახურში 
ჩადგომა სადღესასწაულო კარვის საქმის საკეთებლად. 49 
აღირიცხა საგვარეულოების მიხედვით და მამისსახლების 
მიხედვით სულ ორი ათას ექვსას ოცდაათი კაცი. “1 ესენი 
აღირიცხნენ გერშონიანთა საგვარეულოებში, ყველა, ვინც 
სადღესასწაულო კარვის საქმეს აკეთებს, რომლებიც აღრიცხეს 
მოსემ და აარონმა უფლის სიტყვით. 42 აღირიცხა მერარიანთა 
საგვარეულოები მათი საგვარეულოების და მამისსახლების 
მიხედვით, 42 ოცდაათი წლიდან მოყოლებული ორმოცდაათ 


წლამდე, ყველა, ვისაც კი შეეძლო სამსახურში ჩადგომა 
სადღესასწაულო კარვის საქმის საკეთებლად. ““ აღირიცხა 
მათი საგვარეულოების მიხედვით სულ სამი ათას ორასი კაცი. 
45 ესენი აღირაცხნენ მერარიანთა საგვარეულოებში, 
რომლებიც აღრიცხეს მოსემ და აარონმა უფლის სიტყვით და 
მოსეს ხელმძღვანელობით. 49 ყველა აღრიცხული, ვინც 
აღრიცხეს მოსემ, აარონმა და ისრაელის თავკაცებმა 
ლევიანებისგან მათი საგვარეულოების და მამისსახლების 
მიხედვით, “7 ოცდაათი წლიდან მოკიდებული ორმოცდაათ 
წლამდე, ვისაც კი შეეძლო სამსახურში ჩადგომა და 
სადღესასწაულო კარვის ტარება, 48 აღირიცხა სულ რვა ათას 
ხუთას ოთხმოცი კაცი. 49 უფლის ბრძანებით და მოსეს 
ხელმძღვანელობით მიეჩინა თითოეულს მისი საქმე და მისი 
სატარებელი ტვირთი და აღირიცხნენ, როგორც უბრძანა 
უფალმა მოსეს. 


თავი 5 


1 ასე ელაპარაკა უფალი მოსეს: 2 უბრძანე ისრაელიანებს, 
გაიყვანონ ბანაკიდან ყველა კეთროვანი, ყველა წიდოვანი და 
მკვდრისგან გაუწმიდურებული. 3 გაიყვანეთ მამროვანიც და 
მდედროვანის; ბანაკის გარეთ გაიყვანეთ, რომ არ 
გააუწმიდურონ თავიანთი ბანაკები, რომელთა შორისაც 
დავანებული ვარ. 4 ასეც მოიქცნენ ისრაელიანები: გაიყვანეს 
ისინი ბანაკის გარეთ. როგორც უბრძანა უფალმა მოსეს, ისე 
მოიქცნენ ისრაელიანები. ? ასე ელაპარაკა უფალი მოსეს: 9 
უთხარი ისრაელიანებს: თუ კაცი ან ქალი ჩაიდენს რაიმე 
ცოდვას ადამისას, რითაც უღალატებს უფალს და 
დადანაშაულდება, 7 აღიარონ თავიანთი ცოდვა, რაც 
ჩაიდინეს, მთლიანად ზღონ, რაც დააშავეს, მეათედიც 
დაუმატონ და მისცენ მას, ვის წინაშეც დანაშაული აქვთ. 8 თუ 
კაცს არა ჰყავს ნათესავი, რომელსაც შეუძლია მისი 
დანაშაულის ანაზღაურება, დანაშაულის საზღაური უფალზეა, 
მღვდელზეა, შენდობის ვერძის გარდა, რომლითაც შეუნდობს 
მას. ? მთელი ძღვენი ისრაელიანთა შეწირულებიდან, 
რომელიც მღვდელთან მოაქვთ, მას ეკუთვნის. 19 ვინმეს მიერ 
შემოწირული მას ეკუთვნის; რასაც მღვდელს მისცემენ, 
მღვდელს ეკუთვნის. 11 ასე ელაპარაკა უფალი მოსეს: 12 
ელაპარაკე ისრაელიანებს, უთხარი მათ: თუ ვინმეს ცოლი 
შეცდება, უღალატებს თავის ქმარს, 13 ვინმე დაწვება მასთან 
თესლის მიღვრით და ეს დაფარული იქნება მისი ქმრის 
თვალთაგან, ქალი კი მალულად წაბილწულია, მაგრამ მოწმე 
მის წინააღმდეგ არ ყოფილა და არ წაუსწრიათ, 1“ ქმარს ეჭვი 
შეიპყრობს და იეჭვიანებს თავის ცოლზე, რომელიც 
წაბილწულია, ან ეჭვი შეიპყრობს და იეჭვიანებს თავის ცოლზე, 
რომელიც არ არის წაბილწული, 1>5 მიიყვანოს ქმარმა თავისი 
ცოლი მღვდელთან და მიიტანოს მისი გულისთვის 
შესაწირავად მეათედი ეფა ქერის ფქვილი; ზეთი არ დაღვაროს 
ზედ და არც გუნდრუკი დაადოს, რადგან ეს ეჭვიანობის 


შესაწირავია, დახსომების შესაწირავი, უკეთურობის 
დასახსომებელია. 15 მიიყვანს ქალს მღვდელი და უფლის 
წინაშე დააყენებს. 17 აიღებს მღვდელი წმიდა წყალს თიხის 
ჭურჭლით და მიწას სავანის ნიადაგიდან, აიღებს ამას 
მღვდელი და წყალში ჩაყრის. 18 დააყენებს მღვდელი ქალს 
უფლის წინაშე და თავს გაუშიშვლებს ქალს, მუჭში ჩაუდებს 
დახსომების შესაწირავს; ეს ეჭვიანობის შესაწირავია. ხოლო 
მღვდელს ხელში ექნება მწარე წყალი, დამაწყევარი. 19 
დააფიცებს მღვდელი ქალს და ეტყვის მას: თუ არავინ 
დაწოლილა შენთან და არ შეცთენილხარ და არ 
წაბილწულხარ შენი ქმრისთვის, არას გავნებს ეს მწარე წყალი, 
დამაწყევარი. 2?– ხოლო თუ უღალატე შენს ქმარს და 
წაბილწული ხარ, ვინმეა ნაწოლი შენთან ქმრის გარდა, 21 
დააფიცებს მღვდელი ქალს წყევის ფიცით და ეტყვის მღვდელი 
ქალს: უფალმა მიგცეს წყევას და ფიცს შენს ხალხში, რომ 
საზარდული დაგიდნეს და მუცელი გაგისივოს, 2? შევიდეს ეს 
დამაწყევარი წყალი შენს ნაწლავებში, რომ გაგისივდეს 
მუცელი და დაგიდნეს საშო. იტყვის ქალი: ჭეშმარიტად! 
ჭეშმარიტად! 23 დაწერს მღვდელი ამ წყევლას გრაგნილზე და 
მწარე წყლით გადარეცხავს. 24 დაალევინებს ქალს მწარე 
წყალს, დამაწყევარს, და შევა მასში დამაწყევარი წყალი 
გამამწარებლად. 25 გამოართმევს მღვდელი ქალს ეჭვიანობის 
შესაწირავს, შეარხევს ამ შესაწირავს უფლის წინაშე და მიიტანს 
სამსხვერპლოზე. 26 აიღებს მღვდელი პეშვით ამ 
შესაწირავიდან გამახსენებელ ნაწილს და დაწვავს 
სამსხვერპლოზე; მერე წყალს დაალევინებს ქალს. 27 
დაალევინებს წყალს და თუ წაბილწულია და ნაღალატევი აქვს 
ქმრისათვის, შევა მასში დამაწყევარი წყალი გასამწარებლად 
და გაუსივდება მუცელი და დაუდნება საშო. შეიქნება ეს ქალი 
დასაწყევლი თავის ხალხში. 28 თუ ქალი არ არის წაბილწული 
და სუფთა იყო, ვნება არ მოუვა და განაყოფიერების უნარი 
შერჩება. 29? ეს არის ეჭვიანობის რჯული, როცა ქალი 
უღალატებს თავის ქმარს და წაიბილწება, 39 ან როცა ქმარს 
შეიპყრობს ეჭვიანობის სული და იეჭვიანებს თავის ცოლზე: 


დააყენოს თავისი ცოლი უფლის წინაშე და მღვდელი მოექცევა 
მას ამ რჯულის თანახმად. 31 ქმარი გათავისულდება 
დანაშაულისგან და ამ ქალს დაეკისრება დანაშაული. 


თავი 6 


1 ასე ელაპარაკა უფალი მოსეს: 2 ელაპარაკე ისრაელიანებს 
და უთხარი: თუ კაცმა ან ქალმა აღთქმა დადო, რომ უფლის 
მოწმიდარი გახდება, 3 ღვინისგან და სასმელისგან უნდა 
იწმიდოს, არც ღვინის ძმარი და არც თაფლუჭის ძმარი არ 
დალიოს, არც ყურძნის წვენი არ დალიოს, არც 
ახლადმოკრეფილი ყურმენი და არც ჩამიჩი არ ჭამოს. 4 თვისი 
მოწმიდარობის მთელს დროს ყურძნისაგან დამზადებული 
არაფერი ჭამოს, წიპწიდან კანამდე. 2 მოწმიდარობის აღთქმის 
მთელს დროს სამართებელი არ უნდა შეეხოს მის თავს; ვიდრე 
არ გაუვა უფლის მოწმიდარობის ვადა, წმიდაა იგი. თმა უნდა 
მოიზარდოს თავზე. 9 უფლის მოწმიდარობის მთელს დროს 
მკვდარს არ უნდა მიეკაროს. 7 არ უნდა გაუწმიდურდეს მამის, 
დედის, ძმის და დის გამო, მათ გამოც კი მათი სიკვდილის 
დროს, რადგან მისი ღმერთის მოწმიდარობაა მის თავზე. 98 
თავისი მოწმიდარობის მთელ დროს უფლის წმიდაა ის. ? თუ 
მოულოდნელად, უცაბედად შეესწრო ვინმეს სიკვდილს და იგი 
წაიბილწავს სამოწმიდარო თავს, უნდა მოიპარსოს თავი. 
თავისი განწმედის დღეს, მეშვიდე დღეს მოიპარსოს იგი. 19 
მერვე დღეს კი ორი გვრიტი ან ორი მტრედის ხუნდი მიუტანოს 
მღვდელს სადღესასწაულო კარვის შესასვლელთან. 11 
გაამზადებს მღვდელი ერთს ცოდვისათვის, მეორეს 
აღსავლენად და განწმედს მას მკვდრის შეხების ცოდვისაგან, 
და განათლავს მის თავს ამ დღეს. 12 უნდა განუახლოს უფალს 
თავისი მოწმიდარობის დღეები და მიუტანოს წელგამოვლილი 
ცხვარი დანაშაულისთვის. წინა დღეები დაკარგულია, რადგან 
წაბილწა თავისი მოწმიდარობა. 13 ეს არის მოწმიდარის 
რჯული: როცა გაუვა მოწმიდარობის ვადა, მიიყვანენ მას 
სადღესასწაულო კარვის შესასვლელთან; 14 შესწირავს უფალს 
წელგამოვლილ, საღ ცხვარს აღსადგენად, ერთ 
წელგამოვლილ დედალ ცხვარს ცოდვისათვის და ერთ საღ 
ჭედილას სამადლობელ მსხვერპლად, 12 ერთ კალათა 


გამტკიცული ფქვილის ხმიადს, ზეთში მოზელილ ნამცხვრებს, 
ზეთწაცხებულ უსაფუვრო ლავაშებს მათი ძღვენითა და 
საღვრელით. 169 მიიტანს მღვდელი უფლის წინაშე და 
გაამზადებს ცოდვისათვის და აღსავლენად. 17 ხოლო ჭედილას 
გაამზადებს სამადლობელ, მსხვერპლად უფლისათვის ერთი 
კალათა ხმიადითურთ და გაამზადებს მღვდელი მათ ძღვენს და 
საღვრელს. 18 გადაიპარსავს მოწმიდარი სადღესასწაულო 
კარვის შესასვლელთან თავის სამოწმიდარო თავს, აიღებს 
თავისი სამოწმიდარო თავის თმას და ჩააგდებს ცეცხლში, 
სამადლობელი მსხვერპლის ქვეშ რომ არის. 19 აიღებს 
მღვდელი ჭედილას მოხარშულ ბეჭს, ერთ უსაფუარო 
ნამცხვარს კალათიდან, ერთ უსაფუვრო კვერს და ხელზე 
დაუდებს მოწმიდარს მას შემდეგ, რაც ის მოიპარსავს თავის 
მოწმიდარობას. 29 შეარხევს მათ მღვდელი შერხევით უფლის 
წინაშე - ეს არის სიწმიდე მღვდლისთვის, გარდა შესარხევი 
მკერდისა და აღსამართი ბეჭისა: ამის შემდეგ შეეძლება 
მოწმიდარს ღვინის სმა. 21 ეს არის რჯული მოწმიდარისა, 
რომელმაც აღთქმა დადო, და მისი შესაწირავისა უფლისადმი 
თავისი მოწმიდარობისთვის, იმის გარდა, რაზეც ხელი 
მიუწვდება. რა აღთქმაც აქვს დადებული, უნდა შეასრულოს 
მოწმიდარობის რჯულს ზევით. 2? ასე ელაპარაკა უფალი 
მოსეს: 23 უთხარი აარონს და მის შვილებს: ასე აკურთხეთ 
ისრაელიანები, უთხარით მათ: 24 უფალმა გაკურთხოს და 
დაგიფაროს. 2252 უფალმა მოგანათოს თვისი სახე და 
შეგიწყალოს, 29 უფალმა მოგაპყრას თავისი სახე და 
სიმრთელე მოგცეს. 27 დასდონ ჩემი სახელი ისრაელიანებზე 
და მე ვაკურთხებ მათ. 


თავი 7 


1 როცა დაასრულა მოსემ სავანის გამართვა, ზეთი სცხო და 
აკურთხა იგი და მთელი მისი მოწყობილობა, სამსხვერპლო და 
მთელი მისი მოწყობილობა. ზეთი სცხო მათ და აკურთხა ისინი. 
2 მიიტანეს ისრაელის თავკაცებმა, თავ-თავიანთი 
მამისსახლების უფროსებმა (იგინივე იყვნენ ტომების 
თავკაცები, ისინი ხელმძღვანელობდნენ აღწერას) 3 
შესაწირავი უფლის წინაშე - ექვსი ჩარდახიანი ურემი და 
თორმეტი ხარი; თითო ურემი ორ თავკაცზე და თითო ხარი 
თითოზე; დააყენეს ესენი სავანის წინ. 4 ასე უთხრა უფალმა 
მოსეს: 2 გამოართვი მათ და სადღესასწაულო კარვის 
სამუშაოთათვის განაკუთვნე. მიეცი ლევიანებს, თითოეულს 
თავისი სამუშაოს მიხედვით. 9 აიღო მოსემ ურემი და ხარები და 
მისცა ისინი ლევიანებს. 7 ორი ურემი და ოთხი ხარი 
გერშონიანებს მისცა მათი სამუშაოს მიხედვით, 8 ოთხი ურემი 
და რვა ხარი მერარიანებს მისცა მათი სამუშაოს მიხედვით, 
რასაც ასრულებდნენ ითამარის, აარონ მღვდლის ძის, 
ხელმძღვანელობით. 7? კეჰათიანებს არ მისცა, რადგან 
საწმიდარის სამუშაო ჰქონდათ დაკისრებული, მხრებით უნდა 
ეტარებინათ. 19 მიიტანეს თავკაცებმა მსხვერპლი 
სამსხვერპლოს სატფურებისთვის მისი ზეთისცხების დღეს და 
მიიტანეს თავიანთი შესაწირავიც თავკაცებმა სამსხვერპლოს 
წინ. 11 უთხრა უფალმა მოსეს: დღეში თითო თავკაცმა 
მიიტანოს თავისი შესაწირავი სამსხვერპლოს სატფურებისთვის. 
12 პირველ დღეს თავისი შესაწირავი მიიტანა ნახაშონ 
ყამინადაბის ძემ, იუდას ტომიდან. 13 მისი შესაწირავი იყო: 
ასოცდაათშეკელიანი ერთი ვერცხლის თასი და სამოცდაათის 
შეკელის (საწმიდარის შეკელით) ერთი ვერცხლის ბადია; 
ორივე სავსე იყო ზეთში აზელილი გამტკიცული ფქვილით, 
საძღვნოდ. 14 ათშეკელიანი ერთი ოქროს თასი, საკმევლით 
სავსე; 12 ერთი კურატი, ერთი ჭედილა, ერთი წელგამოვლილი 
ცხვარი აღსავლენად. 16 ერთი თხა ცოდვის გამოსასყიდად; 17 


და სამადლობელი მსხვერპლისთვის ორი ხარი, ხუთი ჭედილა 
და ხუთი ბოტი და ხუთი წელგამოვლილი ცხვარი. ეს იყო 
ნახშონ ყამინადაბის ძის შესაწირავი. 18 მეორე დღეს მიიტანა 
ნათანიელ ცუარის ძემ, ისაქარის თავკაცმა; 19? მიიტანა მან 
თავისი შესაწირავი: ასოცდაათშეკელიანი ერთი ვერცხლის 
ლანგარი, ვერცხლის ტაშტი, სამოცდაათშეკელიანი 
(საწმიდარის შეკელით). ორივე სავსე იყო ზეთში აზელილი 
გამტკიცული ფქვილით, საძღვნოდ. 29 ერთი ოქროს თასი, 
ათშეკელიან საკმევლით სავსე. 21 ერთი კურატი, ერთი 
ჭედილა, ერთი წელგამოვლილი ცხვარი აღსავლენად. 22 ერთი 
თხა ცოდვის გამოსასყიდად. 23 სამადლობელი 
მსხვერპლისთვის ორი ხარი. ხუთი ჭედილა, ხუთი ბოტი, ხუთი 
წელგამოვლილი ცხვარი. ეს იყო ნათანიელ ცუარის ძის 
შესაწირავი. 24 მესამე დღეს - ზებულონიანთა თავკაცმა, ელიაბ 
ხელონის ძემ. 25 მისი შესაწირავი: ასოცდაათშეკელიანი ერთი 
ვერცხლის ლანგარი, ერთი ვერცხლის ტაშტი, 
სამოცდაათშეკელიანი (საწმიდარის შეკელით). ორივე სავსე 
იყო ზეთში აზელილი გამტკიცული ფქვილით, საძღვნოდ. 25 
ათშეკელიანი ერთი ოქროს თასი, საკმევლით სავსე, 27 ერთი 
კურატი, ერთი ჭედილა, ერთი წელგამოვლილი ცხვარი 
აღსავლენად. 28 ერთიც თხა ცოდვის გამოსასყიდად, 29 
სამადლობელი მსხვერპლისთვის ორი ხარი, ხუთი ჭედილა, 
ხუთი ბოტი, ხუთი წელგამოვლილი ცხვარი. ეს იყო ელიაბ 
ხელონის ძის შესაწირავი. 39 მეოთხე დღეს - რეუბენიანთა 
თავკაცმა ელიცურ შედეურის ძემ. 31 მისი შესაწირავი: 
ასოცდაათშეკელიანი ერთი ვერცხლის ლანგარი, ერთი 
ვერცხლის ტაშტი, სამოცდაათშეკელიანი (საწმიდარის 
შეკელით); ორივე სავსე იყო ზეთში აზელილი გამტკიცული 
ფქვილით, საძღვნოდ. 32 ათშეკელიანი ერთი ოქროს თასი, 
საკმევლით სავსე, 33 ერთი კურატი, ერთი ჭედილა, ერთი 
წელგამოვლილი ცხვარი აღსავლენად, 34 ერთიც თხა ცოდვის 
გამოსასყიდად; 32 სამადლობელი მსხვერპლისთვის ორი ხარი, 
ხუთი ჭედილა, ხუთი ბოტი, ხუთი წელგამოვლილი ცხვარი. ეს 
იყო ელიცურ შედეურის ძის შესაწირავი. 35 მეხუთე დღეს - 


სიმონიანთა თავკაცმა შელუმიელ ცურიშადაის ძემ. 37 მისი 
შესაწირავი: ასოცდაათშეკელიანი ერთი ვერცხლის ლანგარი, 
ერთი ვერცხლის ტაშტი, სამოცდაათშეკელიანი (საწმიდარის 
შეკელით); ორივე სავსე იყო ზეთში აზელილი გამტკიცული 
ფქვილით, ძღვენისათვის. 398 ათშეკელიანი ერთი ოქროს თასი, 
საკმევლით სავსე. 3? ერთი კურატი, ერთი ჭედილა, ერთი 
წელგამოვლილი ცხვარი აღსავლენად. 49 ერთი თხა ცოდვის 
გამოსასყიდად. “1 სამადლობელ მსხვერპლად ორი ხარი, ხუთი 
ჭედილა, ხუთი ბოტი, ხუთი წელგამოვლილი ცხვარი. იყო 
შელუმიელ ცურიშადაის შესაწირავი. “? მეექვსე დღეს - 
გადიანთა თავკაცმა ელიასაფ დეღუელის ძემ. 43 მისი 
შესაწირავი: ასოცდაათშეკელიანი ერთი ვერცხლის ლანგარი, 
ერთი ვერცხლის ტაშტი, სამოცდაათშეკელიანი (საწმიდარის 
შეკელით). ორივე სავსე იყო ზეთში აზელილი განმტკიცული 
ფქვილით - ძღვენისათვის. 44 ათშეკელიანი ერთი ოქროს 
თასი, საკმევლით სავსე. 4? ერთი კურატი, ერთი ჭედილა, ერთი 
წელგამოვლალი ცხვარი აღსავლენად. 495 ერთი თხა ცოდვის 
გამოსასყიდად. “7 სამადლობელ მსხვერპლად ორი ხარი, ხუთი 
ჭედილა, ხუთი ბოტი, ხუთი წელგამოვლილი ცხვარი. ეს იყო 
ელიასაფ რეღუელის ძის შესაწირავი. 48 მერვე დღეს - 
ეფრემიანთა თავკაცმა ეღიშამაყ ყამიჰუდის ძემ. 49? მისი 
შესაწირავი ასოცდაათშეკელიანი ერთი ვერცხლის ლანგარი, 
ერთი ვერცხლის ტაშტი, სამოცდაათშეკელიანი (საწმიდარის 
შეკელით). ორივე სავსე იყო ზეთში აზელილი გამტკიცული 
ფქვილით - საძღვნოდ. 239 ათშეკელიანი ერთი ოქროს თასი, 
საკმევლით სავსე. 21 ერთი კურატი, ერთი ჭედილა, ერთი 
წელგამოვლილი ცხვარი აღსავლენად. 32 ერთი თხა ცოდვის 
გამოსასყიდად. 23 სამადლობელ მსხვერპლად ორი ხარი, ხუთი 
ჭედილა, ხუთი ბოტი, ხუთი წელგამოვლილი ცხვარი. ეს იყო 
ექიშამაყ ყამიჰუდის ძის შესაწირავი. 2?“ მერვე დღეს - 
მენაშეანთა თავკაცმა გამელიელ ფედაცურის ძემ. 22 მისი 
შესაწირავი ასოცდაათშეკელიანი ერთი ვერცხლის ლანგარი, 
ერთი ვერცხლის ტაშტი, სამოცდათშეკელიანი (საწმიდარის 
შეკელით), ორივენი სავსე იყო ზეთში აზელილი გამტკიცული 


ფქვილით - საძღვნოდ. 2390 ათშეკელიანი ერთი ოქროს თასი, 
საკმევლით სავსე. 27 ერთი კურატი, ერთი ჭედილა, ერთი 
წელგამოვლილი ცხვარი აღსავლენად; 28 ერთი თხა ცოდვის 
გამოსასყიდად; 23? სამადლობელ მსხვერპლად ორი ხარი, 
ხუთი ჭედილა, ხუთი ბოტი. ეს იყო გამელიელ ფედაცურის 
შესაწირავი. 99 მეცხრე დღეს - ბენიამინიანთა თავკაცმა აბიდან 
გიდეონის ძემ. 91 მისი შესაწირავი: ასოცდაათშეკელიანი ერთი 
ვერცხლის ლანგარი, ერთი ვერცხლის ტაშტი, 
სამოცდაათშეკელიანი (საწმიდარის შეკელით), ორივე სავსე 
იყო ზეთში აზელილი გამტკიცული ფქვილით - საძღვნოდ. 62 
ათშეკელიანი ერთი ოქროს თასი, საკმევლით სავსე. 93 ერთი 
კურატი, ერთი ჭედილა, ერთი წელგამოვლიღი ცხვარი 
აღსავლენად. 94 ერთი თხა ცოდვის გამოსასყიდად. 95 
სამადლობელ მსხვერპლად ორი ხარი, ხუთი ჭედილა, ხუთი 
ბოტი, ხუთი წელგამოვლილი ცხვარი. ეს იყო აბიდან გიდეონის 
ძის შესაწირავი. 959 მეათე დღეს - დანიანთა თავკაცმა ახიეზერ 
ყამიშადაის ძემ. 97 მისი შესაწირავი: ასოცდაათშეკელიანი 
ერთი ვერცხლის ლანგარი, ერთი ვერცხლის ტაშტი, 
სამოცდაათშეკელიანი (საწმიდარის შეკელით). ორივე სავსე 
იყო ზეთში აზელილი გამტკიცული ფქვილით - საძღვნოდ. 958 
ათშეკელიანი ერთი ოქროს თასი, საკმევლით სავსე. 9? ერთი 
კურატი, ერთი ჭედილა, ერთი წელგამოვლილი ცხვარი 
აღსავლენად. 79 ერთი თხა ცოდვის გამოსასყიდად. 71 
სამადლობელ მსხვერპლად ორი ხარი, ხუთი ჭედილა, ხუთი 
ბოტი, ხუთი წელგამოვლილი ცხვარი. ეს იყო ახიეზერ 
ყამიშადაის ძის შესაწირავი. 72 მეთერთმეტე დღეს - აშერიანთა 
თავკაცმა ფაგიელ ყაქრანის ძემ. 73 მისი შესაწირავი: 
ასოცდაათშეკელიანი ერთი ვერცხლის ლანგარი, ერთი 
ვერცხლის ტაშტი, სამოცდაათშეკელიანი (საწმიდარის 
შეკელით). ორივე სავსე იყო ზეთში აზელილი გამტკიცული 
ფქვილით - საძღვნოდ. 74 ათშეკელიანი, ერთი ოქროს თასი, 
საკმევლით სავსე. 7? ერთი კურატი, ერთი ჭედილა, ერთი 
წელგამოვლილი ცხვარი აღსავლენად. 79 ერთი თხა ცოდვის 
გამოსასყიდად. 77 სამადლობელ მსხვერპლად ორი ხარი, ხუთი 


ჭედილა, ხუთი ბოტი, ხუთი წელგამოვლილი ბატკანი. ეს იყო 
ფაგიელ ყაქრანის ძის შესაწირავი. 78 მეთორმეტე დღეს - 
ნაფთალიანთა თავკაცმა ახირაყ ყენანის ძემ. 79 მისი 
შესაწირავი: ასოცდაათშეკელიანი ერთი ვერცხლის ლანგარი, 
ერთი ვერცხლის ტაშტი, სამოცდაათშეკელიანი (საწმიდარის 
შეკელით). ორივე სავსე იყო ზეთში აზელილი გამტკიცული 
ფქვილით - საძღვნოდ. 89 ათშეკელიანი ერთი ოქროს თასი, 
საკმევლით სავსე. 81 ერთი კურატი, ერთი ჭედილა, ერთი 
წელგამოვლილი ცხვარი აღსავლენად. 82 ერთი თხა ცოდვის 
გამოსასყიდად. 83 სამადლობელ მსხვერპლად ორი ხარი, ხუთი 
ჭედილა, ხუთი ბოტი, ხუთი წელგამოვლილი სხვარი. ეს იყო 
ახირაყ ყენანის ძის შესაწირავი. 8“ ეს არის შესაწირავი 
სამსხვერპლოს სატფურებისათვის მისი ზეთისცხების დღეს, 
ისრაელის თავკაცებისგან შეწირული თორმეტი ვერცხლის 
ლანგარი, თორმეტი ვერცხლის ტაშტი, თორმეტი ოქროს თასი; 
85 თითოეული ლანგარი - სამოცდაათშეკელიანი. თითოეული 
ტაშტი - საამოცდაათშეკელიანი. მთელი ჭურჭლეულობის 
ვერცხლი - ათასოთხასი შეკელი (საწმიდარის შეკელით). 989 
თორმეტი ოქროს თასი, საკმევლით სავსე; თითოეული თასი - 
ათშეკელიანი (საწმიდარის შეკელით). თასების მთელი ოქრო - 
ასოცი შეკელი. 87 აღსავლენად სულ თორმეტი კურატი, 
თორმეტი ჭედილა, თორმეტი წელგამოვლილი ცხვარი და 
მათი თანმხლები ძღვენი; თორმეტი თხა ცოდვის 
გამოსასყიდად. 88 სამადლობელი მსხვერპლისათვის სულ 
ოცდაოთხი კურატი, სამოცი ჭედილა, სამოცი ბოტი და სამოცი 
წელგამოვლილი ცხვარი. ეს იყო მსხვერპლი სამსხვერპლოს 
სატფურებისთვის მისი ზეთისცხების შემდეგ. 8? როცა შედიოდა 
მოსე სადღესასწაულო კარავში მასთან სალაპარაკოდ, ესმოდა 
ხმა უფლისა, რომელიც ელაპარაკებოდა მას მოწმობის 
კიდობნის სახურავს ზემოდან, ორი ქერუბიმის შუიდან. ასე 
ელაპარაკებოდა მას უფალი. 


თავი 8 


1 ასე ელაპარაკა უფალი მოსეს: 2 ელაპარაკე აარონს და 
უთხარი: როცა ლამპარს აანთებ, სასანთლის წინა მხარეს 
შვიდი ლამპარი უნდა ენთებოდეს. 3 ასე გააკეთა აარონმა: 
სასანთლის წინა მხარეს აანთო ლამპრები, როგორც უბრძანა 
უფალმა მოსეს. 4 ასეთი ნაკეთობის იყო სასანთლე: ნაჭედი 
ოქროსი იყო, ზროდან ყვავილებამდე ნაჭედი იყო იგი; იმ სახის 
გააკეთა სასანთლე, როგორც უფალმა ახილვინა მოსეს. ? ასე 
ელაპარაკა უფალი მოსეს: 9 გამოიყვანე ლევიანები 
ისრაელიანთაგან და გააწმიდავე ისინი. 7 ასე მოიქეცი მათ 
გასაწმიდავებლად: ასხურე მათ ცოდვის წარმხოცელი წყალი, 
გაიპარსონ მთელი ტანი, გაირეცხონ შესამოსელი და 
გაწმიდავდებიან. 8 აიყვანონ კურატი და მისი ძღვენი: 
შესაწირავი - ზეთში აზელილი გამტკიცული ფქვილი და მეორე 
კურატი ცოდვისათვის. 9? მიიყვანე ლევიანები სადღესასწაულო 
კარვის წინ და შეკრიბე ისრაელიანთა მთელი საზოგადოება. 19 
მიიყვანე ლევიანები უფლის წინაშე და დაასხან ხელი 
ისრაელიანებმა ლევიანებს. 11 ხოლო აარონმა აღუსრულოს 
შერხევის წესი ლევიანებს უფლის წინაშე ისრაელიანთაგან, 
რათა იტვირთონ მათ უფლის სამსახური. 12 ლევიანებმა ხელი 
დაასხან კურატებს; შენ კი გაამზადე ერთი კურატი 
ცოდვისათვის, მეორე - აღსავლენად უფლისათვის, რათა 
მიუტევო ლევიანებს. 13 დააყენე ლევიანები აარონის წინ და 
მისი შვილების წინ; აღასრულე მათზე შერხევის წესი 
უფლისათვის; 14 გამოჰყავი ლევიანები ისრაელიანთაგან, 
რათა ჩემი იყვნენ ლევიანები. 12 მხოლოდ მას შემდეგ 
ჩადგებიან ლევიანები სადღესასწაულო კარვის სამსახურში, 
როცა გააწმიდავებ მათ და აღასრულებ მათზე შერხევის წესს. 
16 რადგან ჩემთვის არიან ისინი შემოწირულნი 
ისრაელიანთაგან. ყოველი საშოს გამღების, ისრაელიანთა 
ყოველი პირმშოს ნაცვლად ვიღებ მათ ჩემთვის. 17 რადგან 
ჩემია ყოველი პირმშო ისრაელიანებში, ადამიანიც და 


პირუტყვიც. იმ დღეს, როცა გავწყვიტე ყოველი პირმშო 
ეგვიპტის ქვეყანაში, ჩემთვის შემოვიწირე ისინი 18 და ავიყვანე 
ლევიანები ისრაელიანთა ყოველი პირმშოს ნაცვლად, 19 
ჩავაბარე ლევიანები ისრაელიანთაგან აარონს და მის 
შვილებს, რათა შეასრულონ ისრაელიანთა სამსახური 
სადღესასწაულო კარავში, რათა მიუტეონ ისრაელიანებს, რომ 
არ მოხდეს ისრაელიანებში ზიანი, როცა კი საწმიდარს 
მიეკარებიან ისრაელიანები. 29 ისე მოექცნენ მოსე, აარონი და 
ისრაელიანთა მთელი საზოგადოება ლევიანებს, როგორც 
უბრძანა უფალმა მოსეს ლევიანთა გამო. ასე მოექცნენ მათ 
ისრაელიანები. 21 გაწმიდავდნენ ლევიანები და გაირეცხეს 
შესამოსელი; აღასრულა აარონმა მათზე შერხევის წესი უფლის 
წინაშე და მიუტევა, რათა გაეწმიდავებინა ისინი. 22 ამის 
შემდეგ შეუდგნენ ლევიანები სამსახურს სადღესასწაულო 
კარავში აარონის წინაშე და მისი შვილების წინაშე. როგორც 
ნაბრძანები ჰქონდა უფალს მოსესთვის ლევიანთა გამო, ისე 
მოექცნენ ისინი მათ. 23 ასე ელაპარაკა უფალი მოსეს. 24 ეს 
არის ლევიანთა წესი: ოცი წლიდან მოყოლებული უნდა 
შეუდგნენ სადღესასწაულო კარვის სამსახურს, 22 ორმოცდაათი 
წლის შემდეგ უნდა შეწყვიტონ სამსახური და აღარ იმსახურონ. 
26 მხოლოდ დაეხმარონ თავიანთ თანამოძმეებს 
სადღესასწაულო კარვის დაცვაში, მაგრამ სამსახურს ნუღარ 
გასწევენ. ასეთი მოვალეობა დაუწესე ლევიანებს. 


თავი 9 


1 ელაპარაკა უფალი მოსეს სინაის უდაბნოში ეგვიპტიდან 
გამოსვლის მეორე წელს, პირველ თვეში, უთხრა: 2 მოამზადონ 
ისრაელიანებმა პასექი დათქმულ დროს. 3 ამ თვის 
მეთოთხმეტე დღეს, დაღამებისას, მოამზადეთ იგი დათქმულ 
დროს; ყველა წესისა და რიგის დაცვით მოამზადეთ იგი. 41 
ელაპარაკა მოსე ისრაელიანებს, რომ დაემზადებინათ პასექი. 2 
დაამზადეს პასექი პირველ თვეში, თვის მეთოთხმეტე დღეს, 
დაღამებისას, სინაის უდაბნოში; ყველაფერი ისე გააკეთეს 
ისრაელიანებმა, როგორც ნაბრძანები ჰქონდა მოსესთვის 
უფალს. 5 იყვნენ ისეთები, რომლებიც გაუწმიდურდნენ 
მკვდრის შეხებით და ვერ შეძლეს პასექის დამზადება იმ დღეს. 
მივიდნენ ისინი მოსესთან და აარონთან იმ დღეს. 7 უთხრა ამ 
ხალხმა მას: გაუწმიდურებული ვართ მკვდრის შეხებით. 
რისთვის უნდა აგვეკრძალოს საუფლო შესაწირავის მიტანა 
დათქმულ დროს ისრაელიანებთან ერთად? 8 უთხრა მათ 
მოსემ: მოითმინეთ, მოვისმენ, რას მამცნობს თქვენზე უფალი. 3? 
ელაპარაკა უფალი მოსეს: 190 ელაპარაკე ისრაელიანებს: თუ 
ვინმე გაუწმიდურდება მკვდრის შეხებით ან შორ გზაზე იქნება 
წასული თქვენ შორის ან თქვენს შთამომავლობაში, მანაც უნდა 
დაამზადოს უფლის პასექი. 11 მეორე თვის მეთოთხმეტე დღეს 
დაღამებისას დაამზადონ იგი, უფუარი პური და მწარა 
ბალახები შეატანონ. 12 ნუ მოირჩენენ დილისათვის, ძვლებს ნუ 
დაამტვრევენ, პასექის ყველა წესის დაცვით შეასრულონ იგი. 
13 თუ კაცი გაწმიდავებულია და არც გზაშია, მაგრამ მაინც არ 
დაამზადებს პასექს, უნდა მოიკვეთოს იგი თავისი ხალხისგან, 
რადგან საუფლო შესაწირავი არ მიიტანა დათქმულ დროს. 
ცოდვა დაედება იმ კაცს. 1“ თუ მდგმური გყავთ, მანაც უნდა 
დაამზადოს უფლის პასექი პასექის წესისა და რიგის მიხედვით. 
ერთი წესი უნდა გქონდეთ მდგმურსაც და ქვეყნის მკვიდრსაც. 
15 სავანის აღმართვის დღეს ღრუბელმა დაფარა მოწმობის 
კარვის სავანე და საღამოდან დილამდე, თითქოს ცეცხლი 


ჩანდა სავანეზე. 10 ასე იყო მუდამ: ღრუბელი ფარავდა მას და 
ცეცხლი ჩანდა ღამით. 17 როგორც კი ასცილდებოდა ღრუბელი 
კარავს, დაიძრებოდნენ ისრაელიანებიც; ხოლო სადაც 
დადგებოდა ღრუბელი, იქ დაიბანაკებდნენ ხოლმე 
ისრაელიანები. 18 უფლის ბრძანებაზე დაიძრებოდნენ და 
უფლის ბრძანებაზე დაიბანაკებდნენ ხოლმე ისრაელიანები. 
მთელი იმ ხანის განმავლობაში, რაც ღრუბელი ეფინა სავანეს, 
იდგნენ ისინი. 1? თუ დიდხანს დაყოვნდებოდა ღრუბელი 
სავანეზე, ასრულებდნენ ისრაელიანები უფლის სამსახურს და 
არ იძროდნენ. 29 ხდებოდა ხოლმე, რომ მცირე ხანს ეფინა 
ღრუბელი სავანეს, უფლის ბრძანებაზე დაიბანაკებდნენ და 
უფლის ბრძანებაზე დაიძრებოდნენ. 21 ხდებოდა ხოლმე, რომ 
საღამოდან დილამდე იდგა ღრუბელი, დილას ასცილდებოდა 
ღრუბელი და ისინიც დაიძრებოდნენ, ან ერთი დღე-ღამე იდგა 
და, როცა ასცილდებოდა ღრუბელი, დაიძრებოდნენ. 22 ან ორი 
დღე იდგა ან ერთი თვე, ან რამდენიმე დღე; თუ დიდხანს იდგა 
ღრუბელი სავანეზე, იდგნენ ისრაელიანებიც და არ იძროდნენ; 
ასცილდებოდა და ისინიც დაიძრებოდნენ. 23 უფლის 
ბრძანებაზე დაიბანაკებდნენ და უფლის ბრძანებაზე 
დაიძრებოდნენ ხოლმე. უფლის სამსახურს ასრულებდნენ და 
დადიოდნენ უფლის ბრძანებით, მოსეს პირით რომ იყო 
გამოცხადებული. 


თავი 10 


1 ასე ელაპარაკა უფალი მოსეს: 2 გაიკეთე ორი ვერცხლის 
საყვირი, ჭედური გააკეთე ისინი, საზოგადოების შესაკრებად 
და ბანაკების ასაყრელად გქონდეს. 3 დააყვირებენ და შენთან 
შეიყრება მთელი საზოგადოება, სადღესასწაულო კარვის 
შესასვლელთან. % როცა ერთხელ დააყვირებენ, შეიყრებიან 
შენთან თავკაცები - ისრაელიანთა ათასისთავები. 2 
დააყვირებენ საგანგაშოს და დაიძრებიან ბანაკები, 
აღმოსავლეთით დაბანაკებულნი. 9 მეორედ დააყვირებენ 
საგანგაშოს და დაიძრებიან ბანაკები, სამხრეთით 
დაბანაკებულნი; მათი დაძვრისათვის საგანგაშო დააყვირონ. 7 
საზოგადოების შესაყრელადაც დააყვირე, ოღონდ არა 
საგანგაშო. 8 აარონის შვილებმა, მღვდლებმა უნდა დააყვირონ 
საყვირებს. ეს იყოს სამარადისო წესი თქვენს თაობებში. 3? 
როცა გახვალთ თქვენს ქვეყანაში მომხდურ მტერთან 
საბრძოლველად, ასტეხეთ განგაში საყვირებით და 
გახსენებული იქნებით უფლის, თქვენი ღმერთის წინაშე და 
გადაურჩებით თქვენს მტრებს. 19 სიხარულის დღეებში, 
დღესასწაულებზე და ახალმთავრობისას, როცა აღსავლენ და 
სამადლობელ მსხვერპლს სწირავთ, დააყვირეთ საყვირებს. 
თქვენს გასახსენებლად იქნება ეს თქვენი ღმერთის წინაშე. მე 
ვარ უფალი, თქვენი ღმერთი. 11 მეორე წლის მეორე თვეს, 
თვის მეოცე დღეს ასცილდა ღრუბელი მოწმობის სავანეს. 12 
დაიძრნენ ისრაელიანები სამგზავროდ სინაის უდაბნოდან და 
დადგა ღრუბელი ფარანის უდაბნოში. 13 დაიძრნენ პირველად 
უფლის ბრძანებისამებრ მოსეს წინამძღოლობით. 14“ იუდიანთა 
ბანაკის დროშა დაიძრა პირველად მათი ლაშქრებისდა 
მიხედვით. ლაშქარს სათავეში ედგა ნახშონ ყამინადაბის ძე. 12 
ისაქარიანთა შტოს ლაშქარს სათავეში ედგა ნათანიელ 
ცუყარის ძე, 19 ზებულონიანთა შტოს ლაშქარს სათავეში ედგა 
ელიაბ ხელონის ძე. 17 დაშალეს სავანე და დაიძრნენ 
გერშონიანები და მერარიანები, სავანის მზიდველნი. 18 


დაიძრა რეუბენის ბანაკის დროშა მათი ლაშქრებისდა 
მიხედვით. მის ლაშქარს სათავეში ედგა ელიცურ შედეურის ძე. 
19 სიმონიანთა შტოს ლაშქარს სათავეში ედგა შელუმიელ 
ცურაშადის ძე. 29 გადიანთა შტოს ლაშქარს სათავეში ედგა 
ელიასაფ რეღუელის ძე. 21 დაიძრნენ კეჰათელები, 
საწმიდარის მზიდველნი. სავანე მათ მოსვლამდე იყო 
აღმართული. 22 დაიძრა ეფრემიანთა ბანაკის დროშა მათი 
ლაშქრებისდა მიხედვით. ლაშქარს სათავეში ედგა ელიშამაყ 
აბიჰუდის ძე. 23 მენაშეანთა შტოს ლაშქარს სათავეში ედგა 
გამალიელ ფედაცურის ძე. 24 ბენიამინთა შტოს ლაშქარს 
სათავეში ედგა აბიდან გედეონის ძე. 22 დაიძრა დანიანთა 
ბანაკის დროშა ყველა ბანაკის ჩამკეტად მათი ლაშქრებისდა 
მიხედვით. ლაშქარს სათავეში ედგა ახიეზერ ყამიშადის ძე. 25 
აშერიანთა შტოს ლაშქარს სათავეში ედგა ფაგიელ ყაქრანის 
ძე. 2?7? ნაფთალიანთა შტოს ლაშქარს სათავეში ედგა ახირაყ 
ყენანის ძე. 28 ასეთი იყო ისრაელიანთა სვლის რიგი მათი 
ლაშქრებისდა მიხედვით. ასე დაიძრნენ ისინი. 2? უთხრა მოსემ 
ხობაბს, რეღუელ მიდიანელის, მოსეს სიმამრის ძეს: 
მივემართებით იმ ადგილისკენ, რომელზედაც გვითხრა 
უფალმა, თქვენ გაძლევთო მას. წამოგვყევი და სიკეთეს გწევთ, 
რადგან სიკეთე უბრძანებია უფალს ისრაელზე. 39 მიუგო: ვერ 
წამოვალ, რადგან ჩემს ქვეყანაში, ჩემს სამშობლოში 
მივდივარ. 31 უთხრა: ნუ დაგვტოვებ, რადგან შენ იცი ჩვენი 
ცხოვრება უდაბნოში და თვალი იქნები ჩვენთვის. 32 თუ 
წამოგვყვები, თქვენც გაზიარებთ იმ სიკეთეს, რასაც 
მოგვმადლებს ღმერთი. 33 იარეს უფლის მთიდან სამი დღის 
სავალზე და უფლის აღთქმის კიდობანი მათ წინ მიდიოდა სამი 
დღის სავალზე, რათა ეჩვენებინა მათთვის დასავანებელი 
ადგილი. 34 უფლის ღრუბელი იყო მათზე დღისით, როცა ისინი 
ბანაკიდან დაიძრნენ. 32 როცა დაიძრებოდა კიდობანი, 
იტყოდა მოსე: აღიმართე, უფალო, და გაიფანტებიან შენი 
მტრები, გაიქცევიან შენი პირისაგან შენი მოძულენი. 35 
დავანებისას იტყოდა: დაბრუნდი, უფალო, ისრაელის 
ბევრათასეულთან. 


თავი 11 


1 როცა დაიწყო ხალხმა ბოროტად დრტვინვა უფლის 
გასაგონად, მოესმა უფალს და აინთო რისხვით. აღიგზნო 
მათში უფლის ცეცხლი და შთანთქა ბანაკის განაპირი. 2 
შეჰღაღადა ხალხმა მოსეს და შეევედრა მოსე უფალს და 
დაცხრა ცეცხლი. 3 უწოდეს ამ ადგილს სახელად თაბყერა, 
რადგან იქ აღიგზნო უფლის ცეცხლი. 4? ჭრელი ბრბო, მათ 
შორის რომ იყო, აჰყვა გულისთქმას. ატირდნენ 
ისრაელიანებიც და ამბობდნენ: ვინ გვაჭმევს ხორცს? ? 
გვაგონდება თევზი, მუქთად რომ ვჭამდით ეგვიპტეში, კიტრები, 
ნესვები, პრასა, ხახვი და ნიორი. 9 ახლა კი სული გვძვრება, 
არაფერია მანანის გარდა ჩვენს თვალწინ. 7 ხოლო მანანა 
ქინძის თესლივით იყო, ფისს ჰგავდა შესახედავად. 98 
გაიფანტებოდა ხალხი, აგროვებდა და ფქვავდა 
ხელსაფქვავით ან როდინში ნაყავდა. ხარშავდნენ ქვაბში და 
აცხობდნენ მისგან კვერებს; გემოთი ზეთიან ხავიწს ჰგავდა. 9 
როცა ცვარი დაეფინებოდა ბანაკს ღამღამობით, მანანაც 
ეფინებოდა მას. 19 გაიგო მოსემ, რომ ტირის ხალხი, ყველა 
თავ-თავის საგვარეულოებში, თავ-თავის კარვის 
შესასვლელთან. რისხვით აინთო უფალი. არ მოეწონა ეს 
მოსეს. 11 უთხრა მოსემ უფალს: რისთვის უბოროტე შენს 
მორჩილს? რით ვერ ვპოვე მადლი შენს თვალში, ამ ხალხის 
ტვირთი რომ ამკიდე? 1? მე ხომ არ მიტარებია მთელი ეს 
ხალხი? მე ხომ არ გამიჩენია, რომ მეუბნები, ძიძასავით შენი 
უბით წაიყვანეო იმ ქვეყანაში, მის მამა-პაპას რომ აღუთქვი 
ფიცით? 13 სადა მაქვს ხორცი მთელი ამ ხალხისთვის 
მისაცემად? რადგან შემომტირიან და ამბობენ: მოგვეცი 
ხორცი, რომ ვჭამოთ. 14 მე ერთი ვერ წავიყვან მთელ ამ 
ხალხს, რადგან მემძიმება. 12 რაკი ასე მექცევი, მომკალი 
ბარემ, თუ მადლი მიპოვნია შენს თვალში, რომ არ ვუყურო 
ჩემს გასაჭირს. 19 უთხრა უფალმა მოსეს: შემოკრიბე 
სამოცდაათი კაცი ისრაელის უხუცესთაგან, რომელთაც ხალხის 


უხუცესებად და რჯულისკაცებად იცნობ. მოიყვანე ისინი 
სადღესასწაულო კარავთან, რომ შენთან ერთად იდგნენ იქ. 17 
ჩამოვალ და იქ დაგელაპარაკები; ავიღებ ნაწილს სულისაგან, 
შენზე რომ არის, და მათაც მოვაფენ, რომ შენთან ერთად 
ზიდონ ამ ხალხის ტვირთი და მარტო შენ რომ არ ატარო. 18 
ხალხს უთხარი: განიწმიდეთ ხვალისათვის და შეჭამთ ხორცს; 
რადგან უფლის გასაგონად ტიროდით, ვინ გვაჭმევს ხორცს, რა 
კარგად ვიყავითო ეგვიპტეში. მოგცემთ უფალი ხორცს და 
შეჭამთ. 1? არა ერთ დღეს იქნებით მისი მჭამელი, არა ორ 
დღეს, არა ხუთ დღეს, არა ათ დღეს და არა ოც დღეს, 29 
არამედ მთელს ერთ თვეს, ვიდრე ცხვირიდან არ 
გადმოანთხევთ და არ შეგზიზღდებათ, რადგან შეიძულეთ 
უფალი, თქვენ შორის მყოფი, და მოთქვამდით მის წინაშე, 
რისთვის გამოვდიოდით ეგვიპტიდანო? 21 თქვა მოსემ: ექვსასი 
ათასია ეს ხალხი, რომელთა შორისაც მე ვიმყოფები; შენ კი 
ამბობ, ხორცს მივცემ და ერთ თვეს ეყოფათო საჭმელად. 22 
იქნებ მთელი ცხვარ-ძროხა დავუკლათ, რომ ეყოთ? ან იქნებ 
ზღვის მთელი თევზი შევუგროვოთ, რომ ეყოთ? 23 უთხრა 
უფალმა მოსეს: იქნებ მოკლეა უფლის ხელი? ახლა დაინახავ, 
აგიხდება თუ არა ჩემი ნათქვამი. 24 გავიდა მოსე და უთხრა 
ხალხს უფლის ნათქვამი. შეჰყარა სამოცდაათი კაცი ერის 
უხუცესთაგან და კარვის ირგვლივ დააყენა ისინი. 22 ჩამოვიდა 
უფალი ღრუბელში და ელაპარაკა მას. აიღო ნაწილი 
სულისაგან, მოსეზე რომ იყო, და გაუნაწილა სამოცდაათ 
უხუცესს. როცა დაადგა მათ სული, ქადაგად დაეცნენ 
ყოველანი, ოღონდ მცირე ხნით. 29 ორი კაცი დარჩენილიყო 
ბანაკში, ერთს ერქვა ელდადი, მეორეს, - მედადი. მათაც 
დაადგრა სული (ისინი ჩაწერილთა შორის იყვნენ, მაგრამ არ 
გასულან კარავთან) და ისინიც დაეცნენ ქადაგად ბანაკში. 27 
მოირბინა ერთმა ყმაწვილმა და შეატყობინა მოსეს, ელდადი 
და მედადი ქადაგად დაეცნენო ბანაკში. 28 მიუგო იესო ნავეს 
ძემ, მოსეს მსახურმა, თავისი გულუბრყვილობით, და თქვა: 
მოსე, ჩემო ბატონო! შეაწყვეტინე! 29 უთხრა მოსემ: ხომ არ 
გშურს ჩემ მაგიერ? ნეტავ მთელი უფლის ერი დაეცემოდეს 


ქადაგად! ნეტავ მათაც მოჰფენდეს უფალი თავის სულს! 39 
წავიდა მოსე ბანაკში და გაჰყვნენ მას ისრაელის უხუცესები. 31 
ატყდა ქარი უფლისაგან და მორეკა ზღვიდან მწყრები და ერთი 
დღის სავალზე დაჰყარა ბანაკის ირგვლივ. თითქმის ორ 
წყრთაზე დაფარეს მიწა. 32 ადგა ხალხი და აგროვა მწყერი 
მთელი ის დღე, მთელი ღამე, მთელი მეორე დღე; ყველაზე 
ცოტას შემგროვებელმა ათი ხომერი წაიღო. დაიწყვეს 
თავისთვის ბანაკის გარშემო. 33 ჯერაც კბილებში ჰქონდათ 
ხორცი, შეჭმა ვერ მოასწრეს, რომ აღინთო უფლის რისხვა 
ხალხზე და მუსრი გაავლო უფალმა ხალხს. 34 დაერქვა 
სახელად ამ ადგილს კიბროთი-ჰათაავა (სიხარბის სამარხები), 
რადგან აქ დამარხეს დახარბებული ხალხი. 32 კიბროთ- 
ჰათაავადან ხაცეროთისკან დაიძრა ხალხი და მოადგნენ 
ხაცეროთს. 


თავი 12 


1 კიცხავდნენ მოსეს მირიამი და აარონი ქუშელი ცოლის გამო, 
რომელიც ნათხოვი ჰყავდა, რადგან ქუშელი ქალი ითხოვა 
ცოლად. ? ამბობდნენ: ნუთუ მხოლოდ მოსეს ელაპარაკებოდა 
უფალი? განა ჩვენც არ გველაპარაღებოდა? გაიგონა ეს 
უფალმა. 3 მოსე უთვინიერესი კაცი იყო დედამიწის ზურგზე. 4 
უთხრა მოულოდნელად უფალმა მოსეს, აარონს და მირიამს: 
გამოდით სამივენი სადღესასწაულო კარავთან. და გამოვიდნენ 
სამივენი. 2 ჩამოვიდა უფალი ღრუბლის სვეტში და გაჩერდა 
კარვის შესასვლელთან. უხმო აარონს და მირიამს, და წინ 
წადგნენ ორივენი. 9 თქვა: ისმინეთ ჩემი სიტყვები. თუ ვინმე 
გყავთ უფლის ქადაგი, ხილვაში ვეცხადები, სიზმარში 
ვლაპარაკობ მასთან. 7 ასეთი არ არის ჩემი მორჩილი მოსე. 
მთელი ჩემი ერის ერთგულია იგი. 8 პირისპირ ველაპარაკები 
მას, ცხადლივ, და არა იგავურად. უფლის ხატებას ჭვრეტს იგი. 
რატომ არ გეშინიათ, ჩემს მორჩილს მოსეს რომ ჰკიცხავთ? 9 
აღინთო უფლის რისხვა მათ მიმართ. და წავიდა. 190 აშორდა 
ღრუბელი კარავს, და, აჰა, მირიამი თოვლივით დაფარა 
კეთრმა. მიბრუნდა აარონი მირიამისკენ და, აჰა, კეთრი 
მოსდებია მას. 11 უთხრა აარონმა მოსეს: გევედრები, ჩემო 
ბატონო, ცოდვად ნუ ჩაგვითვლი ჩვენს სიბრიყვეს და 
შეცოდებანს. 12 ნუ გახდი მას მკვდარშობილივით, ნახევრად 
შეჭმული სხეულით რომ გამოდის დედის საშოდან. 13 
შეჰღაღადა მოსემ უფალს: ღმერთო, განკურნე, გევედრები. 14 
უთხრა უფალმა მოსეს: მამას რომ მიეფურთხებინა მისთვის 
სახეში, შვიდ დღეს ხომ ვერ გამოჩნდებოდა სირცხვილით? 
შვიდი დღე დაიმალოს ბანაკის გარეთ და მერე დაბრუნდეს. 12 
შვიდ დღეს იმალებოდა მირიამი ბანაკის გარეთ და არ 
დაძრულა ხალხი, ვიდრე მირიამი არ დაბრუნდა. 


თავი 13 


1 მერე დაიძრა ხალხი ხაცოროთიდან და ფარანის უდაბნოში 
დაბანაკდა. 2 ელაპარაკა უფალი მოსეს და უთხრა: 3 გაგზავნე 
კაცები, რომ დაზვერონ ქანაანის ქვეყანა, რომელიც მივეცი 
ისრაელიანებს; მამათა შტოდან თითო კაცი გაგზავნეთ, ყველა 
თავკაცი იყოს მათში. “ გაგზავნა მოსემ ისინი ფარანის 
უდაბნოდან უფლის სიტყვისამებრ; ყველანი ისრაელიანთა 
მთავრები იყვნენ. ? აი, მათი სახელები: რეუბენის შტოდან - 
შამუაყ ზაქურის ძე; 9 სიმონის შტოდან - შაფატ ხორის ძე; 7 
იუდას შტოდან - ქალებ იეფუნეს ძე; 8 ისაქარის შტოდან - იგალ 
იოსების ძე; ? ეფრემის შტოდან - ოსია ნუნის ძე; 19 ბენიამინის 
შტოდან - ფალტი რაფუს ძე; 11 ზებულონის შტოდან - გადიელ 
სოდის ძე; 12 იოსების შტოდან, მენაშეს შტოდან - გადი სუსის 
ძე; 132 დანის შტოდან - ყამიელ გემალის ძე; 14 აშერის შტოდან 
- სეთურ მიქაელის ძე; 12 ნაფთალის შტოდან - ნახში ვოფსის 
ძე; 10 გადის შტოდან - გეუელ მაქის ძე. 17 ესენია იმ კაცთა 
სახელები, რომლებიც გაგზავნა მოსემ ქვეყნის დასაზვერავად. 
დაარქვა მოსემ ოსია ნავეს ძეს იესო. 18 გაგზავნა ისინი მოსემ 
ქანაანის ქვეყნის დასაზვერავად და უთხრა მათ: გაემართებით 
სამხრეთით და ახვალთ მთაზე. 13? მიმოიხილავთ ქვეყანას, 
როგორია და რა ხალხი ცხოვრობს იქ, ძლიერი თუ სუსტი, 
ცოტანი თუ ბევრნი. 29 როგორი ქვეყანაა, სადაც ისინი 
ცხოვრობენ კარგი თუ ცუდი; როგორი ქალაქებია, სადაც ისინი 
სახლობენ; ბანაკებია თუ ციხე-სიმაგრეები. 21 როგორი მიწაა, 
ნოყიერი თუ მწირი, იზრდება თუ არა იქ ხე; იმარჯვეთ და 
წამოიღეთ მიწის ნაყოფები, სწორედ ის დრო იყო, ყურძენი 
რომ მწიფდა. 22 წავიდნენ და დაზვერეს ქვეყანა ცინის 
უდაბნოდან რეხობამდე, ხამათის მისასვლელთან. 23 
გაემართნენ სამხრეთში და მიადგნენ ხებრონს. იქ 
მკვიდრობდნენ ახიმანი, შეშაი და თალმაი - ყანაკის ნაშიერნი. 
ხებრონი ეგვიპტის ცოყანზე შვიდი წლით ადრე იყო აშენებული. 
24 მივიდნენ ეშქოლის ხევამდე, მოჭრეს იქ ვაზი თავისი 


მტევნითურთ და კეტით წამოიღო ორმა; აგრეთვე ბროწეული 
და ლეღვის ნაყოფები. 22 ამ ადგილს უწოდეს ეშქოლის 
(მტევნის ხევი) იმ მტევნის გამო, რომელიც იქ მოჭრეს 
ისრაელიანებმა. 20 ორმოცი დღის შემდეგ, რომ დაზვერეს 
ქვეყანა, უკან დაბრუნდნენ. 27 წამოვიდნენ და მოვიდნენ 
მოსესთან, აარონთან და ისრაელიანთა მთელ 
საზოგადოებასთან, ფარანის უდაბნოში, კადეშში, და მოუტანეს 
ამბავი მთელ საზოგადოებას, აჩვენეს იმ ქვეყნის ნაყოფები. 298 
უამბეს და უთხრეს: მივედით იმ ქვეყანაში, სადაც გაგვაგზავნე - 
მართლაც რძე და თაფლი დის იქ; აჰა, მისი ნაყოფებიც. 2? 
ოღონდ ძლიერი ხალხი ცხოვრობს იმ ქვეყანაში, ქალაქებიც 
გამაგრებულია და ძალზე დიდი; ყანაკის ნაშიერნიც ვნახეთ იქ. 
30 ყამალეკი ქვეყნის სამხრეთში ცხოვრობს; ხეთელები, 
იებუსეველები და ამორეველები მთებში ცხოვრობენ; 
ქანაანელები კი - ზღვისპირეთში და იორდანეზე. 31 ხალხი 
დაუშოშმინა ქალებმა მოსეს, თქვა: გავილაშქრებთ და 
დავისაკუთრებთ იმ ქვეყანას, რადგან შეგვიძლია მათი ძლევა. 
32 სხვებმა, კი ვინც მასთან ერთად იყვნენ წასულნი, თქვეს: ვერ 
შევძლებთ იმ ხალხის წინააღმდეგ გალაშერებას, რადგან 
ჩვენზე ძლიერია. 33 ცუდი ხმები გაავრცელეს ისრაელიანებში 
მათ მიერ დაზვერილ ქვეყანაზე. ერთმანეთს ჭამენო იმ 
ქვეანაში, რომელიც ჩვენ მოვიარეთ დასაზვერად; მთელი 
ხალხი, რომელიც იქ ვნახეთ, ბუმბერაზიაო. 34 იქ ვნახეთ 
დევკაცები, ყანაკის ძენი, დევკაცთა შთამომავალნი. კალია 
გვეგონა ჩვენი თავი და ასეც ვჩანდითო მათ თვალში. 


თავი 14 


1 ატეხა მოთქმა მთელმა საზოგადოებამ და ტიროდა ხალხი იმ 
ღამეს. 2 აუდრტვინდა მოსეს და აარონს მთელი ისრაელობა 
და უთხრა მთელმა საზოგადოებამ: ნეტავ ეგვიპტის ქვეყანაში 
დავხოცილიყავით ან ამ უდაბნოში გავმწყდარიყავით! 3 
რისთვის მოგვიყვანა უფალმა ამ ქვეყანაში, სადაც მახვილი 
მოგვიღებს ბოლოს? და ჩვენი დედა-წული ტყვედ ჩავარდება? 
განა უმჯობესი არ იქნება, თუ ეგვიპტეში დავბრუნდებით? 1 
უთხრეს ერთმანეთს: დავიყენოთ მეთაურები და გავბრუნდეთ 
ეგვიპტეში. ? დაემხნენ მოსე და აარონი ისრაელიანთა მთელი 
საზოგადოების წინაშე. 9 იესო ნავეს ძემ და ქალებ იეფუნეს ძემ, 
რომლებიც სხვებთან ერთად იყვნენ წასულნი ქვეყნის 
დასაზვერად, შემოიხიეს ტანისამოსი. 7 უთხრეს ისრაელიანთა 
მთელ საზოგადოებას: ქვეყანა, რომელიც ჩვენ მოვიარეთ 
დასაზვერად, ძალზე კარგი ქვეყანაა. 8 თუ ვუნდივართ უფალს, 
შეგვიყვანს მაგ ქვეყანაში და მოგვცემს მაგ ქვეყანას, სადაც 
რძე და თაფლი დის. ? ოღონდ ნუ აუჯანყდებით უფალს და მაგ 
ქვეყნის ხალხის ნუ შეგეშინდებათ, რადგან ჩვენი კერძია იგი, 
უმწეოდ არიან დარჩენილი, უფალი კი ჩვენთან არის. ნუ 
გეშინიათ! 19 თქვა მთელმა საზოგადოებამ: ჩავქოლოთ! 
მაგრამ უფლის დიდება გამოჩნდა სადღესასწაულო კარავში 
მთელი ისრაელის წინაშე. 11 უთხრა უფალმა მოსეს: 
როდემდის უნდა მგმობდეს ეს ხალხი, როდემდის არ უნდა 
სჯეროდეს ჩემი და იმ სასწაულებისა, რომლებიც მათ შორის 
მოვახდინე. 12 გავუჩენ ჭირს და გადავაშენებ, შენგან კი დიდ 
ხალხს შევქმნი, მასზე ძლიერს. 13 უთხრა მოსემ უფალს: 
შეიტყობს ეგვიპტე, საიდარც შენი ძლიერებით ამოიყვანე ეს 
ხალხი, 1“ და ეტყვიან მაგ ქვეყნის მკვიდრთ, რომელთაც 
შეიტყვეს, რომ შენ, უფალი, ამ ხალხს შორისა ხარ, რომ 
თვალდათვალ ეცხადები მათ შენ, უფალი; შენი ღრუბელი 
ადგას მათ, დღისით ღრუბლის სვეტში მიდიხარ მათ წინ და 
ღამით - ცეცხლის სვეტში. 12 თუ ერთიანად ამოხოცავ ამ 


ხალხს, იტყვიან ხალები, რომელთაც სმენიათ შენი დიდება: 19 
ვერ შეძლო უფალმა ამ ხალხის შეყვანა აღთქმულ ქვეყნად და 
უდაბნოში დაკლა. 17 აწ, იდიდოს უფლის ძალმა, როგორც 
ნათქვამი გაქვს. 18% სულგრძელია უფალი და დიდმადლიანი, 
დანაშაულისა და ცოდვის მიმტევებელი, შურისმგებელი, 
მამათა ცოდვის მომკითხავი შვილებისგან მესამე და მეოთხე 
თაობაში. 19 შეუნდე დანაშაული ამ ხალხს შენი დიდი 
მადლისამებრ, როგორც პატიობდი ცოდვას ამ ხალხს 
ეგვიპტიდან მოყოლებული აქამდე. 29 თქვა უფალმა: 
შემინდვია, შენი სიტყვისამებრ. 21 მაგრამ ცოცხალი ვარ მე და 
სავსეა უფლის დიდებით მთელი ქვეყანა. 22? ვერცერთი 
იმათგანი, ვინც იხილა ჩემი დიდება და სასწაულები, ეგვიპტეში 
და უდაბნოში რომ მოვიმოქმედე, ათგზის რომ გამომცადა მე 
და მაინც არ დაიჯერა ჩემი სიტყვა, 23 ვერ იხილავს იმ 
ქვეყანას, რომლის მოცემასაც შევპირდი მათ მამა-პაპას, 
ვერცერთი ჩემი მგმობელი ვერ იხილავს მას. 294 მხოლოდ 
ქალებს, ჩემს მორჩილს, იმის გამო რომ სხვა სულით 
აღვსილმა ბოლომდე მიერთგულა მე, შევიყვან იმ ქვეყანაში, 
სადაც წასული იყო დასაზვერად, და მისი შთამომავლობა 
დაიმკვიდრებს მას. 2? ყამალეკელები და ქანაანელები 
ცხოვრობენ ველზე. ხვალ გაბრუნდით და დაიძარით 
უდაბნოსაკენ მეწამული ზღვის გზით. 20 ელაპარაკა უფალი 
მოსეს და აარონს და უთხრა მათ: 27 როდემდის უნდა 
მებუზღუნებოდეს ეს ბოროტი საზოგადოება? მესმის მე 
ისრაელიანთა ბუზღუნი, რომ მებუზღუნებიან. 28 უთხარი მათ: 
ცოცხალი ვარ მე, ამბობს უფალი! როგორც ამბობდით ჩემს 
გასაგონად, ისე მოგექცევით. 2937 ამ უდაბნოში ეყრება თქვენი 
გვამები, ყველასი, ვინც აღრიცხული ხართ, ოცი წლიდან 
მოყოლებული, ვინც მებუზღუნებოდით. 39 ვერავინ შეხვალთ 
ქვეყანაში, სადაც თქვენი დასადგურება დავიფიცე, ქალებ 
იეფუნეს ძისა და იესო ნავეს ძის გარდა. 31 თქვენს ბავშვებს, 
რომლებზეც ამბობდით ტყვედ ჩავარდებიანო, შევიყვან იქ, 
რათა გაიცნონ თქვენგან შეძულებული ქვეყანა. 32 თქვენი 
გვამები კი ამ უდაბნოში ეყრება. 33 თქვენი შვილები 


იხეტიალებენ უდაბნოში ორმოც წელს, დასჯილნი თქვენი 
გარყვნილების გამო, ვიდრე არ გაქრება თქვენი გვამები 
უდაბნოში. 34 იმ ორმოცი დღის მიხედვით, რამდენ ხანსაც 
ზვერავდით ქვეყანას (თითო დღე თითო წელიწადზე), ორმოცი 
წელი იქნებით დასჯილი თქვენი დანაშაულის გამო, რათა 
გამოსცადოთ ჩემი რისხვა. 32 მე, უფალი, გეუბნებით: ნახავთ, 
თუ ამგვარად არ მოვექეცი მთელ ამ ბოროტ საზოგადოებას, 
რომელიც შეთქმულია ჩემ წინააღმდეგ. ამ უდაბნოში 
გათავდებიან და აქ დაიხოცებიან. 39 დაიხოცნენ კაცები, 
რომელნიც გაგზავნა მოსემ ქვეყნის დასაზვერად და 
რომელთაც დაბრუნებისას ცუდი ხმები დაუყარეს იმ ქვეყანას 
და მთელი საზოგადოება აუჯანყეს მოსეს, 37 ერთბაშად 
განადგურდნენ უფლის წინაშე ცუდი ხმის დამყრელი ეს კაცები. 
38 იესო ნავეს ძე და ქალებ იეფუნეს ძე იყვნენ იმათ შორის, 
ვინც ქვეყნის დასაზვერად იყვნენ წასული. 39 უთხრა მოსემ ეს 
სიტყვები მთელ ისრაელობას და მეტისმეტად დაღონდა 
ხალხი. 49 ადგნენ დილაადრიანად და მთის წვერისკენ 
გაემართნენ; თქვეს: აბა, - ავიდეთ იმ ადგილზე, უფალმა რომ 
გვითხრა, რადგან შევცოდეთ. “1 თქვა მოსემ: რისთვის 
გადადიხართ უფლის ბრძანებას. არაფერი გამოვა სასიკეთო. 
42 ნუ ახვალთ, რადგან არ არის უფალი თქვენ შორის, და 
დაგამარცხებთ მტერი. 43 რადგან იქ დაგხვდებიან ყამალეკები 
და ქანაანელები და მახვილით დაეცემით. რაკი ზურგი 
შეაქციეთ უფალს, აღარ იქნება თქვენთან უფალი. “4 მაინც 
გაბედეს მთის წვერზე ასვლა, ხოლო საუფლო აღთქმის 
კიდობანი და მოსე არ გასულან ბანაკიდან. “? დაეშვნენ იმ 
მთის მცხოვრები ყამალეკები და ქანაანელები, სძლიეს მათ და 
ხორმამდე გარეკეს. 


თავი 15 


1 ასე ელაპარაკა უფალი მოსეს: 2 დაელაპარაკე ისრაელიანებს 
და უთხარი: როცა შეხვალთ თქვენს საცხოვრებელ ქვეყანაში, 
რომელსაც მე გაძლევთ, 3 და დაამზადეთ საცეცხლო 
მსხვერპლის უფლისათვის - აღსავლენს ან აღთქმულ საკლავს, 
ან სამოწყალოს, თქვენი დღეობების დროს, უფლისათვის 
სურნელების საკმეველად - საქონელს შესწირავ ცხვარს, 41 
შესწიროს შემწირველმა თავისი შესაწირავი უფალს - 
საძღვნოდ მეოთხედ ჰინი ზეთში აზელილი ეფის მეათედი 
გამტკიცული ფქვილი ? და ღვინო, უნდა დაამზადო 
საღვრელად აღსავლენისთვის ან საკლავისთვის, მეოთხედ, 
ჰინა თითო კრავზე, 9 ვერძზე დაამზადე ძღვენი: მესამედ ჰინი 
ზეთში აზელილი ეფის ორი მეათედი გამტკიცული ფქვილი. 7 
და ღვინო უნდა მიიტანო საღვრელად, მესამედი ჰინი, 
უფლისათვის სურნელებად. 8 როცა კურატს გაამზადებ 
აღსავლვნად ან აღთქმულ საკლავად ან სამადლობელად 
უფლისათვის, ? კურატს უნდა მიაყოლო ძღვენი: ნახევარ ჰინი 
ზეთში აზელილი მესამედი ეფა გამტკიცული ფქვილი, 19 
ნახევარი ჰინი საღვრელი ღვინო უნდა მიიტანო საცეცხლო 
მსხვერპლად, სურნელოვან საკმევლად უფლისათვის. 11 ასე 
უნდა გაკეთდეს თითოეულ ხარზე ან ვერძზე კრავზე თუ 
თიკანზე. 12 რაოდენობის მიხედვით, რამდენსაც ამზადებთ, 
თითოზე იმდენი მიიტანეთ მათი რაოდენობის მიხედვით. 13 
თითოეულმა მკვიდრმა ასე უნდა გააკეთოს ეს, როცა სწირავს 
საცეცხლო მსხვერპლს უფლისათვის სურნელოვან 
საკმეველად. 1“ თუ თქვენი მდგმური ან სხვა ვინმე, რომელიც 
თაობიდან თაობამდე ცხოვრობს თქვენ შორის, დაამზადებს 
საცეცხლო მსხვერპლს უფლისათვის სურნელოვან 
საკმეველად, თქვენსავით უნდა მოიქცეს ისიც. 12 შენთვის, 
კრებულო, და მდგმურისთვის, რომელიც შენთან მდგმურობს, 
ერთი სამარადისო წესი უნდა იყოს თაობიდან თაობაში. თქვენი 
თანაბარია მდგმური უფლის წინაშე. 10 ერთი რჯული და ერთი 


წესი უნდა გქონდეთ თქვენ და მდგმურს, რომელიც თქვენთან 
მდგმურობს. 17 ასე ელაპარაკა უფალი მოსეს: 19 დაელაპარაკე 
ისრაელიანებს და უთხარი: როცა შეხვალთ იმ ქვეყანაში, 
რომელშიც შეგიყვანთ მე, 19 და როცა შეჭამთ იმ ქვეყნის პურს, 
ღალა უნდა აძლიოთ უფალს. 29 პირველ გამომცხვარი 
კოკორიც მიეცით ღალად, კალოდან აღებულ ღალასავით 
მიეცით იგი. 21 პირველგამომცხვარი მიეცით უფალს ღალად 
თაობიდან თაობებში. 22 თუ შეცდებით და ვერ შეასრულებთ ამ 
ნაანდერძევს, რაც უფალმა გამოუცხადა მოსეს, 23 ყველაფერს, 
რაც გიანდერძათ უფალმა მოსეს პირით იმ დღიდან, რაც 
გიანდერძათ უფალმა, და შემდგომ თქვენს თაობებში, 2“ თუ 
საზოგადოების უყურადღებობით მოხდება შეცდომა, მთელმა 
საზოგადოებამ უნდა გაამზადოს ერთი კურატი აღსავლენად, 
სურნელოვან საკმეველად უფლისათვის და მისი თანმხლები 
ძღვენი და საღვრელი, წესის თანახმად, და ერთი თხაც ცოდვის 
გამოსასყიდ მსხვერპლად. 22 შეუნდობს მღვდელი 
ისრაელიანთა მთელ საზოგადოებას და ეპატიებათ მათ, 
რადგან შეცდომით იყო მომხდარი ეს და მათ შესწირეს უფალს 
თავიანთი შეცდომისთვის საცეცხლო მსხვერპლი და ცოდვის 
გამოსასყიდი. 25 ეპატიებათ ისრაელიანთა მთელ 
საზოგადოებას და მდგმურს, რომელიც თქვენთან დგას, 
რადგან შეცდომა მოუვიდა მთელ ერს. 27 თუ ერთი კაცი 
შესცოდავს შეცდომით, უნდა მიიტანოს წელგამოვლილი თხა 
ცოდვის გამოსასყიდად. 28 და მღვდელი შეუნდობს შეცდომით 
შემცოდეს უფლის წინაშე, შეუნდობს და ეპატიება მას. 29 
როგორც მკვიდრს ისრაელში, ასევე მდგმურს, რომელიც 
თქვენთან მდგმურობს, ერთი წესი გქონდეთ, როცა შეცდომა 
მოგივათ. 39 თუ ვინმე თავხედურად მოიქცევა, მკვიდრი იქნება 
თუ მდგმური, უფლის მგმობელია იგი და უნდა მოიკვეთოს 
თავისი ხალხიდან. 31 რადგან არად ჩააგდო უფლის სიტყვა და 
მისი მცნება დაარღვია, უნდა მოიკვეთოს იგი, დამნაშავეა. 32 
ერთხელ, როცა ისრაელიანები უდაბნოში იყვნენ, ნახეს კაცი, 
რომელიც შეშას აგროვებდა შაბათ დღეს. 33 მიიყვანეს 
მპოვნელებმა შეშის შემგროვებელი კაცი მოსესთან და 


აარონთან, მთელ საზოგადოებასთან 34 დაუყენეს ყარაული, 
რადგან არ იყო გადაწყვეტილი, როგორ უნდა მოჰქცეოდნენ 
მას, 32 უთხრა უფალმა მოსეს: უნდა მოკვდეს ეს კაცი, უნდა 
ჩაქოლოს იგი მთელმა საზოგადოებამ ბანაკის გარეთ. 39 
გაიყვანა იგი მთელმა საზოგადოებამ ბანაკს გარეთ და 
ჩაქოლეს იგი. მოკვდა, როგორც უბრძანა უფალმა მოსეს. 37 
ასე უთხრა უფალმა მოსეს: 398 დაელაპარაკე ისრაელიანებს, 
უთხარი მათ: გაიკეთონ ფოჩები სამოსლის კიდეებზე და ასე 
ჰქონდეთ თაობიდან თაობაში. ლურჯი ძაფი გაურიონ კიდურა 
ფოჩს, 39? და გქონდეთ ფოჩში, რომ მისი დანახვისას 
გაიხსენოთ უფლის ყველა მცნება, შეასრულოთ და არ აჰყვეთ 
გულსა და თვალს, რომლებიც გზა-კვალს გირევენ თქვენ, 49 
რათა გახსოვდეთ და ასრულებდეთ ჩემს მცნებებს და წმიდა 
იყვეთ უფლისათვის. 41 მე ვარ უფალი, თქვენი ღმერთი, 
რომელმაც გამოგიყვანეთ ეგვიპტის ქვეყნიდან, რომ თქვენი 
ღმერთი ვიყო. მე ვარ უფალი, თქვენი ღმერთი. 


თავი 16 


1 ადგნენ კორახი, ძე იცჰარისა, კეჰათის ძისა, ლევიანი, 
დათანი და აბირამი, ელიაბის ძენი, ონი ფელეთის ძე - 
რეუბენიანები, ? და წარუდგნენ მოსეს; მათთან იყო 
ასორმოცდაათი ისრაელიანი, საზოგადოების თავკაცნი, 
საკრებულოს წევრები, სახელოვანი კაცები. 3 შეითქვნენ მოსეს 
და აარონის წინააღმდეგ და უთხრეს მათ: გეყოფათ! წმიდაა 
ერთიანად მთელი საზოგადოება და უფალი არის მათ შორის. 
რატომ აღზევდით უფლის კრებულზე? “ გაიგონა მოსემ და 
პირქვე დაემხო. ? ასე ელაპარაკა კორახს და მთელ მის დასს: 
ხვალ გამოაცხადებს უფალი, ვინ არის მისი და ვინ არის წმიდა, 
რათა დაიახლოვოს იგი; ვისაც აირჩევს, იმას დაიახლოვებს. 9 
ასე მოიქეცით: აიღეთ საცეცხლურები კორახმა და მთელმა 
მისმა დასმა. 7 ჩადევით მასში ცეცხლი და ზედ დააყარეთ 
საკმეველი ხვალ უფლის წინაშე. ვისაც უფალი გამოარჩევს, ის 
იქნება წმიდა. გეყოფათ, ლევიანებო! 8 უთხრა მოსემ კორახს: 
მისმინეთ, ლევიანებო! ? ნუთუ გეცოტავებათ, ისრაელის 
ღმერთმა რომ გამოგყოთ ისრაელის საზოგადოებიდან და 
დაგიახლოვათ, რათა შეგესრულებინათ საუფლო კარვის 
სამსახური და მდგარიყავით საზოგადოების წინაშე მისდა 
სამსახურად? 190 დაგიახლოვათ შენ და მთელი შენი საძმო, 
ლევიანები, შენთან ერთად. ახლა მღვდლობასაც ესწრაფით? 
11 ამისთვის შეითქვით შენ და მთელი შენი დასი უფლის 
წინააღმდეგ? აარონმა რაღა დაგიშავა, რომ უჩივით? 12 
დაიბარა მოსემ დათანი და აბირამი, ელიაბის ძენი. მათ კი 
თქვეს: არ მოვალთ. 13 ნუთუ არა კმარა, რძითა და თაფლით 
მდინარი ქვეყნიდან რომ ამოგვიყვანე უდაბნოში მოსაკლავად? 
ახლა გინდა გაგვიბატონდე? ჰო, გაგვიბატონდე კიდეც? 14 არც 
რძითა და თაფლით მდინარ ქვეყანაში მიგიყვანივართ, არც 
ყანები და ვენახები მოგიცია ჩვენთვის. თვალები გინდა 
დაუბრმაო ამ ხალხს? არ წამოვალთ. 12 დიდად გაჯავრდა მოსე 
და უთხრა უფალს: ნუ მიხედავ მათ ძღვენს. ერთი ვირიც არ 


წამირთმევია მათთვის, ერთი მათგანისთვისაც არ 
მიწყენინებია. 19 უთხრა მოსემ კორახს: შენ და მთელი შენი 
დასი უფლის წინაშე გამოცხადდებით ხვალ - შენ, ისინი და 
აარონი. 17 აიღეთ თითოეულმა თქვენ-თქვენი საცეცხლურები, 
საკმეველი ჩადეთ მასში და მიიტანეთ უფლის წინაშე თქვენ- 
თქვენი საცეცხლურები, ასორმოცდაათი საცეცხლური; შენ და 
აარონმა თქვენ-თქვენი საცეცხლურები. 18 აიღო თითოეულმა 
თავისი საცეცხლური, დაანთეს მასში ცეცხლი, ზედ საკმეველი 
დააყარეს და წარდგნენ სადღესასწაულო კარვის 
შესასვლელთან; მოსე და აარონიც იქ იყვნენ. 19 შეკრიბა 
კორახმა მათ წინააღმდეგ მთელი საზოგადოება 
სადღესასწაულო კარვის წინ და გამოეცხადა უფლის დიდება 
მთელ საზოგადოებას. 29 ასე ელაპარაკა უფალი მოსეს და 
აარონს: 21 გამოეყავით ამ საზოგადოებას და ერთ წამში 
მოვსპობ მათ. 22 პირქვე დაემხვნენ და თქვეს: ღმერთო, 
ყოველი ხორციელის სულთა უფალო! ერთმა კაცმა სცოდა და 
მთელ საზოგადოებაზე მრისხანებ? 23 ასე ელაპარაკა უფალი 
მოსეს: 24 ასე ელაპარაკე საზოგადოებას: განერიდონ ყოველის 
მხრიდან დათანისა და კორახის სადგომს. 22 ადგა მოსე და 
წავიდა დათანთან და აბირამთან, თან გაჰყვა ისრაელის 
უხუცესობა. 295 ასე ელაპარაკა საზოგადოებას: განერიდეთ ამ 
ბოროტი ხალხის კარვებს, მათსას ნურაფერს მიეკარებით, 
მათი ცოდვების თანაზიარი რომ არ გახდეთ. 27 განერიდნენ 
ყოველი მხრიდან კორახის, დათანისა და აბირამის 
სადგომებს; დათანი და აბირამი კი გამოსულიყვნენ და თავ- 
თავისი კარვების შესასვლელთან იდგნენ - ცოლებით, 
შვილებითა და ჩვილი ბავშვებითურთ. 289 თქვა მოსემ: ამით 
გაიგებთ, რომ უფალმა გამომგზავნა მთელი ამ საქმის 
აღსასრულებლად, რომ ჩემი ნება არ ყოფილა. 29 თუ 
ჩვეულებრივი სიკვდილით დაიხოცებიან ესენი და 
ჩვეულებრივი ბედი ეწევათ მათ, არ ვყოფილვარ უფლის 
გამოგზავნილი. 39 თუ არნახულ რასმე ჩაიდენს უფალი, მიწა დ 
პირს დააღებს შთანთქავს მათ და მთელ მის საბადებელს, და 
ცოცხლივ ჩავლენ ქვესკნელში, იცოდეთ, უფალი დაუგმია ამ 


ხალხს. 31 დაამთავრა თუ არა ამ სიტყვების თქმა, გაიპო მიწა 
მათ ქვეშ. 32 დააღო მიწამ პირი და შთანთქა ისინი, მათი 
სახლები, კორახის მთელი ხალხი და მთელი მისი ქონება. 33 
ცოცხლივ ჩაცვივდნენ ყველანი ქვესკნელში და გადაეფარა მათ 
მიწა. ასე გადაშენდნენ კრებულიდან. 34 მთელი ისრაელი, 
რომელიც იდგა შორიახლო, გაიქცა მათ ყვირილზე, იფიქრეს, 
ჩვენც არ ჩაგვყლაპოსო მიწამ. 32 გამოვიდა ცეცხლი 
უფლისაგან და შთანთქა ორმოცდაათი კაცი, საკმევლის 
შემწირველი. 309 ასე ელაპარაკა უფალი მოსეს: 37 უთხარი 
ელეაზარ აარონის ძეს, მღვდელს: აკრიფოს საცეცხლურები 
ნახანძრალში, ცეცხლი კი მოაშორე აქედან, რადგან 
განწმედილი არიან. 38 ხოლო იმათი საცეცხლურებისგან, 
რომელიც თავის ცოდვას შეეწირა, ფურცლები გაგლინეთ 
სამსხვერპლოს მოსაჭედავად. რადგან უფლის წინაშე ჰქონდათ 
მოტანილი და განიწმიდნენ. ნიშნად ჰქონდეთ ეს 
ისრაელიანებს. 3? აიღო ელეაზარ მღვდელმა სპილენძის 
საცეცხლურები, რომლებიც დამწვრებს ჰქონდათ მიტანილი, და 
გაგლინეს მათგან ფურცლები სამსხვერპლოს მოსაჭედავად. 49 
რათა ახსოვდეთ ისრაელიანებს, რომ უცხო კაცმა, ვინც 
აარონის შთამომავალი არ არის, არ დაიწყოს უფლის წინაშე 
საკმევლის კმევა და არ ეწიოს კორახისა და მისი დასის ბედი, 
როგორც ეუბნებოდა მას უფალი მოსეს პირით. “1 აუჯანყდა 
მეორე დღეს ისრაელიანთა მთელი საზოგადოება მოსეს და 
აარონს, და თქვეს: თქვენ გაწყვიტეთ უფლის ერი. 42 როცა 
შეითქვა საზოგადოება მოსესა და აარონის წინააღმდეგ, 
მიტრიალდნენ სადღესასწაულო კარვისკენ და, აჰა, დაფარა 
იგი ღრუბელმა და გამოჩნდა უფლის დიდება. 43 მივიდნენ 
მოსე და აარონი სადღესასწაულო კარვის წინ. ““ ასე 
ელაპარაკა უფალი მოსეს: “> გაერიდეთ ამ საზოგადოებას და 
მე ერთ წამში გადავბუგავ მათ. პირქვე დაემხვნენ ისინი. 49 
უთხრა მოსემ აარონს: აიღე საცეცხლური და ჩადე მასში 
ცეცხლი სამსხვერპლოდან, ჩაყარე საკმეველი, საჩქაროდ 
წაიღე საზოგადოებასთან და განწმიდე ისინი, რადგან რისხვა 
გამოვიდა უფლისაგან და იწყება მუსრვა. 47 აიღო აარონმა 


საცეცხლური, როგორც თქვა მოსემ, მიაშურა კრებულს და, აჰა, 
დაიწყო მუსრვა ხალხში. ჩაყარა საკმეველი და განწმიდა 
ხალხი. 48 დადგა იგი დახოცილთა და ცოცხალთა შორის და 
შეწყდა მუსვრა. 49 გაწყდა მუსვრის დროს თოთხმეტი ათას 
შვიდასი კაცი, კორახის მიზეზით დახოცილთა გარდა. 39 
დაბრუნდა აარონი მოსესთან სადღესასწაულო კარვის 
შესასვლელთან, როცა შეწყდა მუსვრა. 


თავი 17 


1 ასე ელაპარაკა უფალი მოსეს: 2 დაელაპარაკე ისრაელიანებს 
და გამოართვი მათ კვერთხები - თითო კვერთხი თითოეულ 
შტოს, ყოველ თავკაცს მამისსახლის მიხედვით თორმეტი 
კვერთხი, ყოველ კვერთხს თავისი პატრონის სახელი დააწერე. 
3 აარონის სახელი ლევიანთა კვერთხს დააწერე, რადგან ერთი 
კვერთხი ეკუთვნის მათი მამისსახლის თავკაცს. “ დააწყვე 
ისინი სადღესასწაულო კარავში აღთქმის კიდობნის წინ, სადაც 
გეცხადებით თქვენ. ? ვისაც მე გამოვარჩევ, მისი კვერთხი 
აყვავდება და ჩავახრჩობ ისრაელიანთა ჯანყს, რომ 
აჯანყებულან თქვენ წინააღმდეგ. 9 დაელაპარაკა მოსე 
ისრაელიანებს და მისცა მას ყველა თავკაცმა კვერთხი, თითო 
კვერთხი თითოეულმა თავკაცმა, მამისსახლის მიხედვით 
თორმეტი კვერთხი, აარონის კვერთხიც ერია მათ კვერთხებში. 
7” დააწყო მოსემ კვერთხები უფლის წინაშე აღთქმის კარავში. 8 
მეორე დღეს, როცა მოსე შევიდა აღთქმის კარავში, აჰა, 
აყვავდა აარონის კვერთხი, ლევის სახლიდან, აყვავდა, 
გაიფურჩქნა ყვავილი და დამწიფდა ნუში. ? გამოუტანა მოსემ 
ყველა კვერთხი უფლისაგან ისრაელიანებს, დაინახეს და აიღო 
თითოეულმა თავისი კვერთხი. 19 უთხრა უფალმა მოსეს: 
დააბრუნე აარონის კვერთხი აღთქმის კიდობნის წინაშე 
შესანახად, რათა იყოს იგი სასწაულად ურჩთათვის, რომ 
შეწყდეს მათი ჯანყი ჩემ წინააღმდეგ და არ დაიხოცონ. 11 ასეც 
მოიქცა მოსე; როგორც უფალმა უბრძანა, ისე გააკეთა მოსემ. 
12 ასე უთხრეს ისრაელიანებმა მოსეს: აჰა, ვიხოცებით, 
ვიღუპებით, ყველანი ვიღუპებით. 13 ვინც კი უფლის კარავთან 
მიდის ახლოს, კვდება. ნუთუ ყველანი დასაღუპად ვართ 
განწირული? 


თავი 18 


1 უთხრა უფალმა აარონს: შენ და შენმა შვილებმა და შენმა 
მამისსახლმა შენთან ერთად უნდა იკისროთ დანაშაული 
საწმიდარში; შენ და შენმა შვილებმა შენთან ერთად უნდა 
იკისრონ დანაშაული თქვენს მღვდლობაში. ? შენი მოძმეები, 
ლევიანთა შტო, მამაშენის ტომი, შენ წაიყვანე, თქვენთან 
იყვნენ განუყრელად და გემსახურონ. შენ და შენი შვილები კი 
შენთან ერთად აღთქმის კარვის წინ უნდა იყოთ. 3 აღასრულონ 
მოვალეობა შენ მიმართ და მთელი კარვის მიმართ, ოღონდ 
არ მიეკარონ საწმიდარის ჭურჭელს და სამსხვერპლოს, თორემ 
ისინიც დაიხოცებიან და თქვენც. 4? შენთან უნდა იყვნენ 
განუყრელად და ასრულებდნენ მოვალეობას სადღესასწაულო 
კარვის მიმართ, კარვის მთელ სამსახურს. უცხო კაცი არ უნდა 
მოგეკაროთ. ? შეასრულეთ საწმიდარის წესი და 
სამსხვერპლოს წესი, რომ რისხვა აღარ დაატყდეთ 
ისრაელიანებს. 5 აჰა, მე გამოვარჩიე თქვენი მოძმეები - 
ლევიანები ისრაელიანთაგან, თქვენთვის არიან ისინი 
მოძღვნილნი საუფლოდ, რათა გასწიონ სადღესასწაულო 
კარვის სამსახური. 7” შენ და შენმა შვილებმა კი აღასრულეთ 
მღვდლობის წესი სამსხვერპლოსთან და ფარდის უკან, და 
იმსახურეთ. მღვდლობის სამსახური მომინიჭებია თქვენთვის. 
თუ უცხო ვინმე შეუდგება სამსახურს, უნდა მოკვდეს. 8 
ელაპარაკა უფალი აარონს: აჰა, გავალებ ჩემთვის 
შემოწირული ღალისათვის ყურისგდებას; ისრაელიანთა მთელ 
შემოწირულობას გაძლევ წილად შენ და შენს შვილებს 
სამარადისო წესით. ? აი, რა გეკუთვნის წმიდათა წმიდადან, 
საცეცხლო მსხვერპლიდან: ყოველი მათი შესაწირავი და 
ყოველი მათი ძღვენი, ცოდვისა და დანაშაულის გამოსასყიდი 
ყოველი მსხვერპლი, რასაც მე მიხდიან, წმიდათა წმიდაა 
შენთვის და შენი შვილებისათვის. 19 წმიდათა წმიდაში ჭამეთ 
იგი, მხოლოდ მამაკაცებმა ჭამონ, წმიდა უნდა იყოს 
თქვენთვის. 11 აი, რა გეკუთვნის მათი ღალის ძღვენიდან: 


ისრაელიანთა მთელი შემოწირულობა შენთვის და შენი 
შვილებისთვის მომიცია სამარადისო წესით. ყოველმა 
გაწმიდავებულმა შენს სახლში ჭამოს იგი. 12 საუკეთესო ზეთი, 
საუკეთესო ღვინო და პური, მათი ღალა, რაც უფალთან მიაქვს, 
შენთვის მომიცია. 13 მათი მიწის ყოველი პირველმოწეული 
ნაყოფი, რომელიც უფალთან მიაქ>ვთ, შენ გეკუთვნის. ყოველმა 
გაწმიდავებულმა შენს სახლში ჭამოს იგი. 14 ყოველი 
დარისხებული ისრაელში შენ გეკუთვნის. 1? ყოველი 
ხორციელის პირველნაშობი, რომელსაც უფალს მიართმევენ, 
ადამიანი იქნება თუ პირუტყვი, შენ გეკუთვნის. ოღონდ 
ადამიანის პირმშო გამოისყიდე და უწმიდური პირუტყვის 
პირველნაშობიც გამოისყიდე. 195 მათი გამოსასყიდია: ერთი 
თვის შემდეგ გადაიხადე დაახლოებით ხუთი შეკელი ვერცხლი, 
საწმიდარის შეკელით, ანუ ოცი გერა. 17 მხოლოდ ძროხის 
პირველმოგებულზე ან ცხვრის პირველმოგებულზე და თხის 
პირველმოგებულზე ნუ გადაიხდი გამოსასყიდს: წმიდა არიან. 
მათი სისხლი სამსხვერპლოს უნდა ასხურო, ხოლო ცხიმი უნდა 
აკმიო კეთილსურნელებად უფლისათვის. 18 მათი ხორცი შენ 
გეკუთვნის, ისევე როგორც მისართმეველი მკერდი და 
მარჯვენა ბეჭი გეკუთვნის შენ. 1? მთელი წმიდა ღალა, 
რომელსაც ისრაელიანები უხდიან უფალს, შენთვის, შენი 
ვაჟებისა და ქალიშვილებისთვის მომიცია, სამარადისო წესით. 
ეს არის სამარადისო აღთქმა მარილისა უფლის წინაშე 
შენთვისა და შენი შთამომავლობისათვის. 29 უთხრა უფალმა 
აარონს: მათ ქვეყანაში ვერაფერს დაიმკვიდრებ და არ გექნება 
წილი მათ შორის. მე ვარ შენი წილი და შენი სამკვიდრო 
ისრაელიანთა შორის. 21 ლევიანებს კი, აჰა, მივეცი 
სამკვიდროდ ყველაფრის მეათედი, რაც ისრაელშია, მათი 
სამსახურის სანაცვლოდ, რასაც სადღესასწაულო კარავთან 
ასრულებენ. 22 აღარ მიუახლიავდნენ ისრაელიანები 
სადღესასწაულო კარავს, რომ მომაკვდინებელი ცოდვა არ 
დაიდონ. 23 თავად ლევიანებმა შეასრულონ სადღესასწაულო 
კარვის სამსახური და თავადვე იტვირთონ მათი ცოდვა. 
სამარადისო წესია ეს თქვენს თაობებში. ისრაელიანთა შორის 


ვერ დაიმკვიდრებენ სამკვიდროს, 24 რადგან ლევიანებს 
სამკვიდროდ ისრაელიანთა მეათედი მივეცი, რომელსაც 
ღალად უხდიან უფალს; ამიტომ ვუთხარი მათ: ისრაელიანთა 
შორის ვერ დაიმკვიდრებთ-მეთქი სამკვიდროს. 25 ასე 
ელაპარაკა უფალი მოსეს: 256 დაელაპარაკე ლევიანებს, 
უთხარი: როცა ისრაელიანთაგან აიღებთ მეათედს, რომელიც 
თქვენთვის მაქვს მათგან მოცემული თქვენს სამკვიდროდ, 
უფალს გადაუხადეთ მისგან ღალა - მეათედი მეათედიდან. 27 
კალოს პურად და საწნახელის წვენად ჩაგეთვლებათ თქვენი 
ღალა. 28 ასე, თქვენც გადაუხდით ღალას უფალს იმ 
მეათედიდან, რასაც ისრაელიანები მოგცემენ; მისგან 
გადაუხდით საუფლო ღალას აარონ მღვდელს. 29 
ყველაფრიდან, რასაც მოგიძღვნიან, უნდა გადაიხადოთ 
საუფლო ღალა, ყოველივე საუკეთესოდან ურჩეულესი ნაწილი. 
30 უთხარი მათ: საუკეთესოს რომ გადაიხდით ღალად, კალოს 
შემოსავლად და საწნახლის შემოსავლად ჩაეთვლებათ 
ლევიანებს. 31 ყველგან ჭამეთ იგი თქვენ და თქვენმა 
საგვარეულომ, რადგან ეს არის გასამრჯელო სადღესასწაულო 
კარავში თქვენი სამსახურისთვის. 32 არ დაგედებათ ცოდვა, 
როცა მისგან საუკეთეს გადაიხდით ღალად, არ წაბილწავთ 
ისრაელიანთაგან შემოწირულს და არ მოკვდებით. 


თავი 19 


1 ასე ელაპარაკა უფალი მოსეს და აარონს: ? აჰა, წესი 
რჯულისა, რომელიც უფალმა ბრძანა: უთხარი ისრაელიანებს, 
გამოარჩიონ ვეჟანა, საღი ფური, რომელსაც ნაკლი არა აქვს 
და უღელი არ სდგმია; 3 მიეცით ელეაზარ მღვდელს, რომ 
გაიყვანოს ბანაკის გარეთ და დაკლან მის თვალწინ. 4? ამოაწოს 
ელეაზარ მღვდელმა თითები სისხლში და შვიდგზის ასხუროს 
სისხლი სადღესასწაულო კარვის წინა მხარეს. ?2 დაწვან ფური 
მის თვალწინ - მისი ტყავი, მისი ხორცი, მისი სისხლი მის 
ფუნასთან ერთად დაწვან. 9 აიღოს მღვდელმა კედარის ხე, 
უსუპი და ჭიაფერი ნართი და ჩააგდოს ცეცხლში, სადაც ფური 
იწვის. ” გაირეცხოს შესამოსელი მღვდელმა, წყლით დაიბანოს 
ტანი და ამის შემდეგ შევიდეს ბანაკში. საღამომდე უწმიდური 
იქნება მღვდელი. 8 ფურის დამწველმაც გაირეცხოს წყალში 
შესამოსელი და წყლით დაიბანოს ტანი. უწმიდური იქნება 
საღამომდე. ? შეაგროვოს ვინმე სუფთამ ფურის ნაცარი და 
დაყაროს ბანაკის გარეთ, სადმე სუფთა ადგილზე. ექნება 
ისრაელიანთა საზოგადოებას გამაწმიდავებელი წყლისთვის. 
ეს არის ცოდვის გამოსასყიდი მსხვერპლი. 19 შესამოსელი 
გაირეცხოს ფურის ნაცრის შემგროვებელმა და 
გაუწმიდურებული იქნება საღამომდე. ასე იყოს სამარადისო 
წესად ისრაელიანთათვის და მდგმურთათვის, თქვენ შორის 
რომ მდგმურობენ. 11 თუ ვინმე მიეკარება მკვდარს, ვინც უნდა 
იყოს იგი, და უწმიდური დარჩება შვიდ დღეს, 12 ამ წყლით 
უნდა ჩამოირეცხოს ცოდვა მესამე დღეს და მეშვიდე დღეს, და 
გაწმიდავდება; თუ არ ჩამოირეცხება ცოდვა მესამე დღეს და 
მეშვიდე დღეს, არ იქნება გაწმიდავებული. 1? ყველა, ვინც კი 
მიეკარება მკვდარს, და არ ჩამოირეგხავს ცოდვას, უფლის 
სადგომის წამბილწველია იგი და უნდა მოიკვეთოს 
ისრაელიდან; რადგან არ სხურებია გამაწმიდავებელი წყალი. 
უწმიდურია, ჯერ კიდევ უწმიდურებაა მასში. 14 ასეთია რჯული: 
თუ კარავში კაცი მოკვდება, ყოველი კარავში შემსვლელი და 


ყოველი კარავში მყოფი შვიდ დღეს გაუწმიდურებული იქნება. 
15 ყოველი თავღია ჭურჭელი, რომელიც არ არის მჭიდროდ 
დახურული ან თავშეკრული, უწმიდურია. 15 ყველა, ვინც 
მახვილით მოკლულს ან მკვდარს, ან კაცის ძვალს ან სამარხს 
მიეკარება ველზე, შვიდ დღეს გაუწმიდურებულია. 17 აიღონ 
გაუწმიდურებულისათვის დამწვარი მსხვერპლის ნაცარი, 
ჩაყარონ ჭურჭელში და ზედ ცოცხალი წყალი დაასხან; 18 
აიღოს ვინმე სუფთა კაცმა უსუპი და დაასველოს წყალში, 
ასხუროს კარავს, ყოველ ჭურჭელს, ყოველ კაცს ვინც იქ არის, 
ყველას, ვინც ძვალს, ან მოკლულს, ან მჯდარს, ან სამარხს 
მიჰკარებია. 1? ასხუროს სუფთამ გაუწმიდურებულს მესამე 
დღეს და მეშვიდე დღეს, და ჩამოერეცხება ცოდვა მეშვიდე 
დღეს. გაირეცხოს ტანისამოსი, წყალში იბანოს და საღამოთი 
გაწმიდავებული იქნება. 29 თუ ვინმე გაუწმიდურებულია და არ 
ჩამოირეცხავს ცოდვას, უნდა მოიკვეთოს იგი 
საზოგადოებიდან, რადგან წაბილწა უფლის საწმიდარი: 
გამაწმიდავებელი წყალი არ უსხურებია, უწმიდურია იგი. 21 
იყოს მათთვის სამარადისო აღთქმად: გამაწმიდავებელი 
წყლის მასხურებელმაც გაირეცხოს ტანსაცმელი; 
გამაწმიდავებელ წყალს მიკარებულიც უწმიდურია საღამომდე. 
22 ყველაფერი, რასაც უწმიდური მიეკარება, გაუწმიდურდება; 
მიკარებულიც გაუწმიდურებული იქნება საღამომდე. 


თავი 20 


1 მივიდნენ ისრაელიანები, მთელი საზოგადოება, ცინის 
უდაბნოში, პირველ თვეს, და დადგა ერი კადეშში. იქ მოკვდა 
მირიამი და იქვე დამარხეს. 2 არ ჰქონდა წყალი საზოგადოებას 
და შეითქვნენ მოსესა და აარონის წინააღმდეგ. 3 აუყვირდა 
ხალხი მოსეს და ასე უთხრა: ნეტავ ჩვენს ძმებთან ერთად 
დავხოცილიყავით უფლის წინაშე. 4 რისთვის მოგვიყვანე 
უფლის კრებული ამ უდაბნოში, ჩვენი და ჩვენი საქონლის 
გასაწყვეტად? ? რისთვის ამოგვიყვანეთ ეგვიპტიდან ამ უბედურ 
არემარეში, სადაც არ არის თესლის ადგილი, არც ლეღვი, არც 
ყურძენი, არც ბროწეული და არც სასმელი წყალია? 5 გადგნენ 
მოსე და აარონი კრებულისგან სადღესასწაულო კარვის 
შესასვლელისკენ, პირქვე დაემხნენ და გამოეცხადა მათ 
უფლის დიდება. 7 ელაპარაკა უფალი მოსეს, უთხრა: 8 აიღე 
კვერთხი და შეჰყარეთ საზოგადოება შენ და შენმა ძმამ, 
აარონმა. დაელაპარაკეთ მათ თვალწინ კლდეს და მოგცემთ 
იგი წყალს. ამოუჩქეფებ მათ წყალს კლდიდან და დაარწყულებ 
მთელ საზოგადოებას მათი საქონელითურთ. ? აიღო მოსემ 
კვერთხი უფლის წინაშე, როგორც ნაბრძანები ჰქონდა მისგან. 
19 შეჰყარა მოსემ და აარონმა საზოგადოება კლდის წინ. 
უთხრა მათ: ყური მიგდეთ, ურჩებო! ამ კლდიდან ხომ არ 
ამოგიჩქეფოთ წყალი? 11 აღმართა ხელი მოსემ და ორგზის 
დაჰკრა კლდეს კვერთხი და უხვად იდინა წყალმა. სვეს 
საზოგადოებამ და მისმა საქონელმა. 12 უთხრა უფალმა მოსეს 
და აარონს: იმის გამო, რომ არ მერწმუნეთ და წმიდად არ 
გამომაჩინეთ ისრაელიანთა თვალში, ვერ შეიყვანთ ამ 
კრებულს იმ ქვეყნად, რომელიც მათთვის მაქვს მიცემული. 13 
ეს არის მტრობის წყალი, სადაც ედავებოდნენ ისრაელიანები 
უფალს და რითაც წმიდად გამოჩნდა იგი. 14 გაუგზავნა მოსემ 
კადეშიდან მოციქულები ედომის მეფეს: ასე ამბობს შენი ძმა 
ისრაელი: შენ იცი ყველა უბედურება, რაც შემემთხვა. 12 
ჩავიდა ჩვენი მამა-პაპა ეგვიპტეს და ვცხოვრობდით ეგვიპტეში 


მრავალი ხანი. ცუდად გვექცეოდნენ ეგვიპტელები ჩვენ და 
ჩვენს მამა-პაპას, 10 შევღაღადეთ უფალს და მან ისმინა ჩვენი 
ხმა, გამოგვიგზავნა ანგელოზი და გამოგვიყვანეს ეგვიპტიდან 
და, აჰა, კადეშში ვართ შენს მოსაზღვრე ქალაქში. 17 
გაგვატარე შენს ქვეყანაზე: არ გადავუვლით შენს ყანებს და 
ვენახებს, არ დავლევთ შენი ჭის წყალს; სამეფო გზით ვივლით, 
არც მარჯვნივ გავუხვევთ, არც მარცხნივ, ვიდრე შენს საზღვარს 
არ გავცდებით. 18 უთხრა ედომმა: არ გაიარო ჩემზე, თორემ 
მახვილით დაგხვდები. 19 მიუგეს ისრაელიანებმა: მთავარი 
გზით წამოვალთ. თუ შენს წყალს დავლევთ მე და ჩემი 
საქონელი, საზღაურს გადაგიხდი. ეს იქნება და ეს, ჩემი ფეხით 
გავივლი. 29 მიუგო: ვერ გაივლი. გამოვიდა მის დასახვედრად 
ედომი დიდძალი ხალხით და მაგარი ხელით. 21 არ დაანება 
ედომმა ისრაელს გავლა თავის საზღვარზე და გაერიდა მას 
ისრაელი. 22 დაიძრნენ კადეშიდან და მივიდნენ 
ისრაელიანები, მთელი საზოგადოება, ჰორის მთასთან. 23 
უთხრა უფალმა მოსეს და აარონს ჰორის მთაზე, ედომის 
ქვეყნის საზღვართან: 24 შეერთოს აარონი თავის ხალხს, 
რადგან ვერ უნდა შევიდეს იგი იმ ქვეყანაში, რომელიც 
ისრაელიანთათვის მაქვს მიცემული; იმის გამო, რომ მტრობის 
წყალთან მეურჩებოდით. 235 ხელი მოჰკიდე აარონს და მის ძეს 
ელეაზარს, და ჰორის მთაზე აიყვანე. 29 გახადე სამოსელი 
აარონს და მით ელეაზარი, მისი ძე შემოსე. შეერთოს აარონი 
და მოკვდეს იქ. 27 ისე მოიქცა მოსე, როგორც უბრძანა მას 
უფალმა. ავიდნენ ჰორის მთაზე მთელი საზოგადოების 
თვალწინ. 28 გახადა მოსემ აარონს სამოსელი და მით 
ელეაზარი, მისი ძე, შემოსა. მოკვდა აარონი იქ მთაზე და 
ჩამოვიდნენ მოსე და ელეაზარი მთიდან. 23? დაინახა მთელმა 
საზოგადოებამ, რომ მოკვდა აარონი, და დასტიროდა აარონს 
მთელი ისრაელის სახლი ოცდაათ დღეს. 


თავი 21 


1 გაიგო ქანაანელმა, ყარადის მეფემ, ნეგების მკვიდრმა, რომ 
ათარიმის გზით მოდიოდა ისრაელი, შეებრძოლა ისრაელს და 
მოსტაცა ტყვეები. 2 აღთქმა მისცა ისრაელმა უფალს და თქვა: 
თუ ხელში ჩამაგდებინებ ამ ხალხს, დავარისხებ მათ ქალაქებს. 
3 უსმინა უფალმა ისრაელის ხმას და ხელში ჩაუგდო 
ქანაანელნი. მათაც დაარისხეს ისინი და მათი ქალაქები. 
უწოდეს იმ ადგილს სახელად ხორმა (ნარისხალი). “ დაიძრნენ 
ჰორის მთიდან მეწამული ზღვის გზით, რომ შემოევლოთ 
ედომის ქვეყნისთვის. სულმოკლეობა გამოიჩინა ხალხმა გზაში. 
2 საყვედურით დაუწყო ხალხმა ლაპარაკი უფალს და მოსეს: 
რისთვის ამოგვიყვანე ეგვიპტიდან მოსაკლავად ამ უდაბნოში. 
რადგან არ არის პური და არც წყალი, შეგვაღონა უყუათო 
საჭმელმა. 9 მიუსია უფალმა ხალხს შხამიანი გველები და მათ 
დაკბინეს ხალხი. ბევრი გაწყდა ისრაელში. 7 მივიდა ხალხი 
მოსესთან და თქვეს: ვცოდეთ, რომ გისაყვედურეთ უფალს და 
შენ. ილოცე უფლისდმი, რომ მოგცილდეს გველი. ილოცა 
მოსემ ხალხისათვის. 8 უთხრა უფალმა მოსეს: გააკეთე უნასი 
და დაამაგრე კეტზე. შეხედავს თუ არა მას ნაკბენი, 
განიკურნება. ? გააკეთა მოსემ სპილენძის გველი და დაამაგრა 
იგი კეტზე. როცა კი უკბენდა გველი ვინმეს, შეხედავდა კაცი ამ 
სპილენძის გველს და იკურნებოდა. 19 დაიძრნენ 
ისრაელიანები და ობოთში დაბანაკდნენ. 11 დაიძრნენ 
ობოთიდან და დაბანაკდნენ ყიე-ყაბარიმში, უდაბნოში, მოაბის 
გასწვრივ რომ არის, მზის აღმოსავლეთისკენ. 12 დაიძრნენ 
იქიდან და ზარედის ხევში დაბანაკდნენ. 13 დაიძრნენ იქიდან 
და დაბანაკდნენ არნონთან, უდაბნოში, სადაც არნონი 
ამორეველთა საზღვრიდან გამოდის, რადგან იგი მოაბისა და 
ამორეველთა საზღვარია. 14 ამიტომაც არის ნათქვამი საუფლო 
ბრძოლების წიგნში: ვაჰები ქარიშხალში და არნონის ღვარები. 
15 ეშვება ღვარები და უხვევს, რომ დამდოვრდეს ყართან და 
მიადგეს მოაბის საზღვარს. 16 იქიდან ბეერში. ეს ის ბეერია 


(ჭა), რომელზეც უთხრა უფალმა მოსეს: შეკრიბე ხალხი და მე 
მივცემ მათ წყალს. 17 მაშინ იმღერა ისრაელმა ეს სიმღერა: 
აივსე, ჭაო! უმღერეთ მას! 18 ჭა, რომელიც ამოიღეს 
მთავრებმა, ამოთხარეს ერის თავკაცებმა კვერთხით - 
თავიანთი არგნებით. უდაბნოდან მათანისკენ. 1? მათანიდან 
ნახალიელში, ნახალიელიდან ბამოთში. 29 ბამოთიდან 
გავიდნენ დაბლობზე, მოაბის ველზე რომ არის, ფისგას 
მთასთან, უდაბნოსკენ რომ იყურება. 21 გაუგზავნა მოციქულები 
ისრაელმა სიხონს, ამორეველთა მეფეს და შეუთვალა: 22 
გამატარე შენს ქვეყანაზე; არ შევალთ ყანებში და ვენახებში, 
არ დავლევთ ჭის წყალს; სამეფო გზაზე ვივლით, ვიდრე შენი 
საზღვრიდან არ გავალთ. 23 არ დაანება სიხონმა თავის 
საზღვარზე გავლა; შეკრიბა სიხონმა მთელი თავისი ჯარი და 
გავიდა ისრაელის დასახვედრად უდაბნოში; მივიდა იაჰელაში 
და შეებრძოლა ისრაელს. 24 მოსრა იგი ისრაელმა მახვილით 
და დაეპატრონა მის ქვეყანას არნონიდან იაბოკამდე, 
ყამონელთა ქვეყანამდე, რადგან გამაგრებული იყო 
ყამონელთა საზღვარი. 22 აიღო ისრაელმა ყველა ეს ქალაქი 
და დაიწყო ისრაელმა ცხოვრება ამორეველთა ყველა ამ 
ქალაქში, ხეშბონში და მთელ მის დაბა-სოფლებში. 29 რადგან 
ხეშბონი ამორეველთა მეფის, სიხონის ქალაქი იყო. მან 
ბრძოლა გაუმართა მოაბის წინანდელ მეფეს და წაართვა 
მთელი ქვეყანა არნონამდე. 27 ამიტომაც ამბობენ 
მეიგავარაკენი: წადით ხეშბონს, აშენდება და განმტკიცდება 
სიხონის ქალაქი. 28 რადგან ცეცხლი გამოვიდა ხეშბონიდან, 
ალი სიხონის ქალაქიდან, შთანთქა ყარ-მოაბი, არნონის 
გორაკთა პატრონები. 27 ვაი შენ, მოაბო! განადგურდი, 
ქამოშის ხალხო! თავისი ვაჟები ლტოლვილებად აქცია, თავისი 
ქალები ამორეველთა მეფის, სიხონის, ტყვეებად. 39 დავამხეთ, 
განადგურდა ხეშბონი დიბონამდე; გაგაუკაცრიელეთ 
ნოფახამდე, მედებას მახლობლად რომ არის! 31 დაიწყო 
ცხოვრება ისრაელმა ამორეველთა ქვეყანაში. 32 გაგზავნა 
კაცები მოსემ იაზერის დასაზვერად და აიღეს მისი დაბა- 
სოფლები და განდევნეს იქ მცხოვრები ამორეველები. 33 


გამობრუნდნენ და დაადგნენ ბაშანის გზას. გამოვიდა მათ 
წინააღმდეგ ყოგი, ბაშანის მეფე, მთელი თავისი ჯარით 
ედრეიში საბრძოლველად. 34 უთხრა უფალმა მოსეს: ნუ 
გეშინია მისი, რადგან ხელში ჩაგიგდებ მას და მთელ მის ჯარს, 
მთელ მის ქვეყანას. იმასვე უყოფ მას, რაც უყავი სიხონს, 
ამორეველთა მეფეს, ხეშბონში რომ ცხოვრობდა. 35 მუსრი 
გაავლეს მას, მის ვაჟებს და მთელ მის ქალაქს, ისე რომ 
არავინ გადარჩენილა, და დაისაკუთრეს მისი ქვეყანა. 


თავი 22 


1 დაიძრნენ ისრაელიანები და დაბანაკდნენ მოაბის ველზე, 
იორდანეს გაღმა, იერიქონს ქვემოთ. 2 დაინახა ბალაკ 
ციფორის ძემ ყველაფერი, რაც ისრაელმა უყო ამორეველებს. 
3 დიდად შეეშინდა მოაბს ამ ხალხისა, რადგან ბევრნი იყვნენ 
და დაფრთხა მოაბი ისრაელიანთა წინაშე. “ უთხრა მოაბმა 
მიდიანის უხუცესებს: ახლა გადაჭამს ეს ურდო ყველაფერს 
ჩვენს გარშემო, როგორც ნახირი გადაჭამს ხოლმე მინდვრის 
ბალახს. ბალაკ ციფორის ძე იყო იმხანად მოაბის მეფე. 2? 
გაუგზავნა მოციქულები ბალაამ ბეყორის ძეს ფეთორში, 
რომელიც მდინარის პირას მდებარეობს, მისი ხალხის 
ქვეყანაში, და დააბარა, რომ ეთქვათ: აჰა, ერთი ხალხი 
გამოვიდა ეგვიპტიდან. აჰა, დაფარა მან მიწის პირი და ჩემს 
ახლოს დასახლდა. 9 ახლა, მოდი და დამიწყევლე ეს ხალხი, 
რადგან ჩემზე ძლიერია იგი. იქნებ მაშინ შევძლო მისი 
დამარცხება და ქვეყნიდან განდევნა, რადგან ვიცი, ვისაც შენ 
ლოცავ, დალოცვილია, და ვისაც სწყევლი, დაწყევლილია. 7 
წავიდნენ მოაბის უხუცესები და მიდიანის უხეცესები, და 
სამისნო ძღვენით ხელში მივიდნენ ბალაამთან. უთხრეს მას 
ბალაკის დანაბარები. 8 მიუგო მათ: აქ გაათიეთ ეს ღამე და 
გეტყვით პასუხს, რასაც უფალი გამომიცხადებს. დარჩნენ 
მოაბის თავკაცები ბალაამთან. ? გამოეცხადა ღმერთი ბალაამს 
და უთხრა: ეს ვინ კაცებია შენთან? 19 მიუგო ბალაამმა 
ღმერთს: ბალაკ ციფორის ძეს, მოაბის მეფეს, გამოუგზავნია 
ჩემთან. 11 აჰა, ერთი ხალხი გამოვიდაო ეგვიპტიდან, და მიწის 
პირი დაფარაო. ახლა მოდი და შემიჩვენეო იგი, იქნებ 
შევძლოთ მათთან შებრძოლება და მათი განდევნა. 12 უთხრა 
ღმერთმა ბალაამს: ნუ წაჰყვები მათ, ნუ დასწყევლი მაგ ხალხს, 
რადგან კურთხეულია იგი. 13 ადგა ბალაამი დილით და უთხრა 
ბალაკის თავკაცებს: წადით თქვენს ქვეყანაში, რადგან არ 
უნდა უფალს, რომ გამოგყვეთ. 14 ადგნენ მოაბის თავკაცები და 
დაბრუნდნენ მოაბთან, უთხრეს: არ მოინდომა ბალაამმა 


ჩვენთან წამოსვლა. 15 ისევ გააგზავნა ბალაკმა თავკაცები, 
მათზე უფრო დიდებულნი და პატივსაცემნი. 15 მივიდნენ 
ბალაამთან და უთხრეს: ასე ამბობს ბალაკ ციფორის ძე: უარს 
ნუ ამბობ ჩემთან მოსვლაზე. 17 რადგან დიდ პატივს მოგაგებ 
და რასაც მეტყვი, ყველაფერს გაგიკეთებ. მოდი, შემიჩვენე ეს 
ხალხი. 18 მიუგო ბალაამმა ბალაკის მსახურებს: თუნდაც 
ოქრო-ვერცხლით ავსებული მთელი თავისი სახლი მომცეს 
ბალაკმა, მაინც ვერ გადავალ უფლის, ჩემი ღმერთის 
ბრძანებას, ვერც მცირეს რასმე გავაკეთებ, ვერც დიდს. 19 
თქვენ ახლა დარჩით აქ ამაღამ და გავიგებ, კიდევ რას მეტყვის 
უფალი. 29 მივიდა ღმერთი ბალაამთან ღამით და უთხრა: თუ 
შენს დასაძახებლად მოვიდნენ ეს კაცები, ადექი და წაჰყევი 
მათ. ოღონდ როგორც გეტყვი, ისე მოიქეცი. 21 ადგა ბალაამი 
დილით, შეკაზმა სახედარი და წაჰყვა მოაბის თავკაცებს. 22 
აინთო ღვთის რისხვა მისი წასვლის გამო და დადგა უფლის 
ანგელოზი მის დასაბრკოლებლად. ის კი შემჯდარიყო თავის 
სახედარზე და მიდიოდა ორი მსახური ბიჭის თანხლებით. 23 
დაინახა სახედარმა გზაზე მდგარი უფლის ანგელოზი 
გაშიშვლებული მახვილით ხელში, გადაუხვია გზიდან და 
წავიდა ყანებზე, მინდვრებზე. დაუწყო ცემა ბალაამმა 
სახედარს, რომ მოებრუნებინა გზისკენ. 24 დადგა უფლის 
ანგელოზი ბილიკზე ვენახებს შორის, ერთ მხარესაც ღობე იყო, 
მეორე მხარესაც ღობე. 25 დაინახა თუ არა სახედარმა უფლის 
ანგელოზი, აეკრა კედელს და ბალაამის ფეხიც მიაჭყლიტა 
ზედ. ისევ დაუწყო ცემა ბალაამმა. 29 ისევ დაიძრა უფლის 
ანგელოზი და ჩადგა ვიწროში, საიდანაც არც მარჯვნივ იყო 
გასახვევი გზა და არც მარცხნივ. 27 დაინახა სახედარმა უფლის 
ანგელოზი და ჩაიკეცა ბალაამის ქვეშ. გაბრაზდა ბალაამი და 
ჯოხი დასცხო სახედარს. 28 გაუხსნა ბაგე უფალმა სახედარს და 
უთხრა სახედარმა ბალაამს: რა დაგიშავე, რომ უკვე მესამედ 
მცემ? 29 უთხრა ბალაამმა სახედარს: რა და, მასხრად ამიგდე. 
მახვილი რომ მქონდეს ხელში, ახლავე მოგკლავდი. 39 უთხრა 
სახედარმა ბალაამს: განა შენი სახედარი არა ვარ, რომლითაც 
დადიხარ უკვე რა ხანია დღემდე? ოდესმე თუ მოგქცევივარ 


ასე? მიუგო: არა. 31 აუხილა უფალმა თვალი ბალაამს და 
დაინახა ბალაამმა გზაზე მდგარი უფლის ანგელოზი 
გაშიშვლებული მახვილით ხელში. თაყვანისცა და პირქვე 
დაემხო. 32 უთხრა მას უფლის ანგელოზმა: რისთვის სცემ შენს 
სახედარს უკვე მესამეჯერ? აჰა, შენს დასაბრკოლებლად 
გამოვედი, რადგან უკუღმართია შენი გზა ჩემს თვალში. 33 
დამინახა სახედარმა და უკვე მესამეჯერ გადაუხვია ჩემგან. 
რომ არ გადაეხვია, შენ მოგკლავდი, მას კი ცოცხალს 
დავტოვებდი. 34 უთხრა ბალაამმა უფლის ანგელოზს: შევცოდე, 
რადგან არ ვიცოდი, რომ შენ იყავი ჩემს გზაზე გადამდგარი. 
ახლა კი, თუ ეს ბოროტებაა შენს თვალში, უკან გავბრუნდები 
ჩემთვის. 32 უთხრა უფლის ანგელოზმა ბალაამს: წაჰყევი ამ 
ხალხს, ოღონდ ის ილაპარაკე, რასაც მე გეტყვი. წაყვა 
ბალაამი ბალაკის თავკაცებს. 39 გაიგო ბალაკმა, რომ მოდის 
ბალაამი, და გამოვიდა მის შესახვედრად მოაბის ქალაქისკენ, 
რომელი არნონის საზღვართან მდებარეობს, ზედ საზღვარზე. 
37 უთხრა ბალაკმა ბალაამს: ხომ გამოვგზავნე ხალხი შენს 
დასაძახებლად? რატომ არ მოდიოდი ჩემთან? ნუთუ მართლა 
ვერ შევძლებ შენს პატივისცემას? 38 უთხრა ბალაამმა ბალაკს: 
აჰა, მოვედი შენთან. განა შემიძლია ახლა რაიმეს თქმა? რასაც 
ღმერთი ჩამიდებს ბაგეებში, იმას ვიტყვი. 39 გაჰყვა ბალაამი 
ბალაკს და მივიდნენ კირიათ-ხუცოთში. 49 დაკლა ბალაკმა 
ხარები და ცხვრები და გაუგზავნა ბალაამს და მის თანმხლებ 
თავკაცებს. 41 მეორე დილით ადგა ბალაკი და ბაალის 
გორაკებზე აიყვანა ბალაამი. დაინახა იქიდან ბალაამმა 
ხალხის ნაწილი. 


თავი 23 


1 უთხრა ბალაამმა ბალაკს: ამიშენე აქ შვიდი სამსხვერპლო და 
გამიმზადე აქ შვიდი ხბო და შვიდი ცხვარი. 2 შეასრულა 
ბალაკმა ბალაამის ნათქვამი და ბალაკმა და ბალაამმა 
აღავლინეს თითო ხბო და თითო ცხვარი სამსხვერპლოზე. 3 
უთხრა ბალაამმა ბალაკს: დაუდექი შენს მსხვერპლს, მე კი 
წავალ, იქნებ შემომხვდეს უფალი და, რასაც გამომიცხადებს, 
შეგატყობინებ. და წავიდა წყნარად. 14 შეხვდა ღმერთი ბალაამს 
და უთხრა მას ბალაამმა: შვიდი სამსხვერპლო გავაწყვე და 
თითო ხბო და თითო ცხვარი აღვავლინე თითო 
სამსხვერპლოზე. ? ჩაუდო უფალმა სიტყვა ბალაამს ბაგეში და 
უთხრა: დაბრუნდი ბალაკთან და ასე და ასე ელაპარაკე. 9 
დაბრუნდა მასთან და, აჰა, უდგას თავის მსხვერპლს მოაბელ 
თავკაცებთან ერთად. ”7 წარმოთქვა თავისი იგავი: არამიდან 
მომიყვანა ბალაკმა, მოაბის მეფემ, აღმოსავლეთის მთებიდან: 
მოდი, დამიწყევლე იაკობი, მოდი, შემიჩვენე ისრაელი. 8 
როგორ დაგიწყევლო? ღმერთს არ დაუწყევლია. როგორ 
შევაჩვენო? უფალს არ შეუჩვენებია. ? რადგან კლდის თავიდან 
ვხედავ მას და გორაკებიდან ვუყურებ მას: აჰა, ცხოვრობს ერი 
განმარტოებით და ხალხებში არ ირიცხება. 19 ვინ აღრიცხავს 
იაკობის ქვიშას და ისრაელის მეოთხედის სათვალავს? 
მოვკვდე მართალთა სიკვდილით და იყოს ჩემი აღსასრული, 
როგორც მათი! 11 უთხრა ბალაკმა ბალაამს: რას მიშვრები? 
ჩემი მტრების დასაწყევლად წამოგიყვანე, შენ კი აქ ლოცავ 
მათ. 12 მიუგო პასუხად: განა რაც უფალმა ჩამიდო ბაგეებში, 
ზუსტად ის არ უნდა ვილაპარაკო? 13 უთხრა მას ბალაკმა: 
წამომყევი სხვა ადგილას, საიდანაც დაინახავ მას, ოღონდ მის 
ნაწილს დაინახავ, მთელ კი - ვერა. იქიდან დამიწყევლე ის. 14 
წაიყვანა იგი მოთვალთვალეთა ადგილსამყოფელში, ფისგას 
წვერზე, ააგო შვიდი სამსხვერპლო და აღავლინა თითო ხბო 
და თითო ცხვარი თითოეულ სამსხვერპლოზე. 12 უთხრა 
ბალაამმა ბალაკს: დაუდექი აქ შენს მსხვერპლს, მე კი იქ 


წავალ შესახვედრად. 15 შეხვდა უფალი ბალაამს და ჩაუდო 
სიტყვა ბაგეებში და უთხრა: აბრუნდი ბალაკთან და ასე და ასე 
ელაპრაკე. 17 მივიდა მასთან და, აჰა, უდგას თავის მსხვერპლს 
მოაბელ თავკაცებთან ერთად. უთხრა ბალაკმა: რა ილაპარაკა 
უფალმა? 18 წარმოთქვა თავისი იგავი: ადექი, ბალაკ, და 
გაიგონე, ყური მიგდე, ციფორის ძევ! 19 ღმერთი კაცი არ არის, 
რომ ცრუობდეს და არც ადამიანია, რომ გადათქვამდეს. თქვას 
და არ გააკეთოს? ილაპარაკოს და არ შეასრულოს? 29 აპა, 
დალოცვა მებრძანა. მან დალოცა და მე ვერ გადავთქვამ. 21 
არ არის სიცრუე იაკობში და არ ჩანს მზაკვრობა ისრაელში. 
უფალი მათი ღმერთია მასთან და სამეუფო ბუკის ხმაა მასში. 22 
ღმერთია მისი გამომყვანებელი ეგვიპტიდან, მარტორქის 
ძალაა იგი მისთვის. 23 არ არის გრძნეულება იაკობში და არ 
არის ჯადოქრობა ისრაელში. თავის დროზე გამოეცხადება 
იაკობს და ისრაელს, რა მოიმოქმედა ღმერთმა. 24 აჰა, ხალხი 
ძუ ლომივით იმართება და ხვადი ლომივით ტორებზე დგება; 
არ დაწვება, ვიდრე ნანადირევს არ შეჭამს და მოკლულთა 
სისხლს არ შესვამს. 22 უთხრა ბალაკმა ბალაამს: ნურც 
შეაჩვენებ მას და ნურც დალოცავ. 25 მიუგო ბალაამმა და 
უთხრა ბალაკს: ხომ გითხარი, რასაც უფალი მეტყვის, იმას 
ვიზამ-მეთქი? 27 უთხრა ბალაკმა ბალაამს: წამოდი, სხვა 
ადგილას წაგიყვან. იქნებ ინებოს ღმერთმა, რომ იქიდან 
დამიწყევლო იგი. 28 აიყვანა ბალაკმა ბალაამი ფეგორის 
თავზე, რომელიც უდაბნოს გადაჰყურებდა. 29 უთხრა ბალაამმა 
ბალაკს: ააგე აქ შვიდი სამსხვერპლო და გამიმზადე შვიდი ხბო 
და შვიდი ცხვარი. 39 შეასრულა ბალაკმა ბალაამის ნათქვამი 
და აღავლინა თითო ხბო და თითო ცხვარი თითოეულ 
სამსხვერპლოზე. 


თავი 24 


1 დაინახა ბალაამმა, რომ ისრაელის დალოცვა უფალს 
უნდოდა, და არ შეუდგა წინანდებურად გრძნეულებას, არამედ 
უდაბნოსკენ იბრუნა პირი. 2? გაიხედა ბალაამმა და დაინახა 
ისრაელი შტოებად დაწყობილი და ღვთის სული გადმოვიდა 
მასზე. 3 წარმოთქვა თავისი იგავი: ნათქვამი ბალაამისა, 
ბეყორის ძისა, ნათქვამი თვალღია კაცისა, 4 ნათქვამი ღვთის 
სიტყვათა გამგონისა, რომელიც ხედავს ხილვებს 
ყოვლადძლიერისგან; ეცემა, მაგრამ თვალები ღია აქვს. 2? რა 
მშვენიერია შენი კარვები, იაკობ! შენი სადგომები, ისრაელ! 9 
როგორც გაშლილი ჭალები, როგორც ბაღები მდინარის პირას, 
როგორც უფლის დარგული ალვები, როგორც წყლისპირა 
კედრები. 7 იდინებს წყალი მისი სარწყულებიდან და მისი 
თესლი დიდ წყლებში იქნება; აგაგზე უფრო ამაღლდება მისი 
მეფე და აღზევდება მისი სამეფო. 8 ღმერთია მისი 
გამომყვანებელი ეგვიპტიდან, მარტორქის ძალაა იგი მისთვის; 
ჭამს მის მტრებს, ძვლებს უმტვრევს და თავისი ისრებით 
გმირავს. ? ჩაიმუხლა, გაწვა ხვადი ლომივით და ძუ ლომივით, 
ვინ წამოაგდებს? დალოცვილია შენი დამლოცველი და 
დაწყევლილია შენი მაწყევარი, 19 რისხვით აინთო ბალაკი 
ბალაამის მიმართ, ხელი ხელს შემოჰკრა და უთხრა ბალაკმა 
ბალაამს: ჩემი მტრების შესაჩვენებლად დაგიძახე, შენ კი უკვე 
მესამეჯერ ლოცავ მათ. 11 ახლა გაიქეცი შენს ადგილას. 
ვიფიქრე, პატივს გცემ-მეთქი და, აჰა, დაგიკავა პატივი 
უფალმა. 12 უთხრა ბალაამმა ბალაკს: ხომ ვუთხარი შენს 
გამოგზავნილ მოციქულებს: 132 თუნდაც ოქრო-ვერცხლით 
ავსებული მთელი თავისი სახლი მომცეს ბალაკმა, მაინც ვერ 
გადავალ უფლის, ჩემი ღმერთის, ბრძანებას, ვერც კარგს 
გავაკეთებ, ვერც ცუდს-მეთქი ჩემი ნებით; რასაც უფალი 
იტყვის, მეც იმას ვიტყვი-მეთქი? 14 ახლა მივდივარ ჩემს 
ხალხთან. მოდი, გაგიცხადებ, რას უზამს ეს ხალხი შენს ხალხს 
მომავალში. 152 და წარმოთქვა თავისი იგავი: ნათქვამი 


ბალაამისა, ბეყორის ძისა, ნათქვამი თვალღია კაცისა; 19 
ნათქვამი ღვთის სიტყვათა გამგებისა, უზენაესის ზრახვათა 
შემცნობისა, რომელიც ხედავს ხილვებს ყოვლადძლიერისგან, 
ეცემა, მაგრამ თვალები ღია აქვს. 17 ვხედავ მას, მაგრამ არა 
ახლა; ვუყურებ მას, მაგრამ არა ახლოდან. ამოდის 
ვარსკვლავი იაკობისგან და იმართება კვერთხი ისრაელისგან, 
მოწყლავს მოაბის მთავრებს და გაანადგურებს შეთის მთელ 
მოდგმას. 18 საკუთრება გახდება ედომი, თავისი მტრების 
საკუთრება გახდება სეყირი, ხოლო ისრაელი გამოაჩენს 
ძალას. 19 დაეპატრონება იაკობისაგანი და გაანადგურებს 
ქალაქში დარჩენილთ. 29 დაინახა ყამალეკი და წარმოთქვა 
თავისი იგავი: პირველი ხალხია ყამალეკი, მაგრამ საბოლოოდ 
დაიღუპება. 21 დაინახა კენიელები და წარმოთქვა თავისი 
იგავი: მაგარია შენი სამყოფელი და კლდეზე მოგიწყვია ბუდე. 
22 თუ გაპარტახდა კაენი, როდემდის ეყოლები ტყვედ აშურს? 
23 წარმოთქვა თავისი იგავი: ვაი, ვინ იქნება ცოცხალი, როცა 
ამას მოახდენს ღმერთი? 24 მოვლენ ხომალდები 
ხეთელებისგან და მოთრგუნავენ აშურს, მოთრგუნავენ ყებერს, 
მაგრამ თავადაც დაიღუპებიან. 22 ადგა ბალაამი და წავიდა, 
დაბრუნდა თავის მხარეში. წავიდა თავისი გზით ბალაკიც. 


თავი 25 


1 როდესაც შიტიმში ცხოვრობდა ისრაელი, გარყვნილებას 
ეწეოდა ერი მოაბელ ქალებთან. ? იწვევდნენ ის ქალები ხალხს 
თავიანთ ღმერთების დღეობებზე და ჭამდა ხალხი მათ 
საკლავს და თაყვანს სცემდა მათ ღმერთებს. 3 შეეთვისა 
ისრაელი ბაალ-ფეღორს და რისხვით აინთო უფალი 
ისრაელის მიმართ. 4 უთხრა უფალმა მოსეს: აიღე და 
ჩამოუკიდე უფალს მზისით ხალხის ყველა თავკაცი და გადავა 
უფლის რისხვა ისრაელისგან. ? უთხრა მოსემ ისრაელის 
მსაჯულებს: მოკლას თითოეულმა თავისი კაცები, ვინც კი 
ბაალ-ფეღორს ან შეთვისებულები. 59 აი, მოვიდა ერთ-ერთი 
ისრაელიანი და მოიყვანა თავის ძმებთან მიდიანელი ქალი 
მოსეს თვალწინ ისრაელიანთა მთელი საზოგადოების 
თვალწინ, როცა სადღესასწაულო კარავთან იდგნენ ისინი და 
ტიროდნენ. 7 დაინახა ეს აარონ მღვდლის ძის, ელეაზარის ძემ 
ფინხასმა, წამოდგა საზოგადოებაში და ხელში შუბი იპყრა. 8 
შეჰყვა იმ ისრაელიანს ოთახში და უგმირა შუბი ორთავეს - 
ისრაელიანს და ქალს - მუცელში. და შეწყდა ისრაელიანთა 
განადგურება. ? გაწყდა განადგურების დროს ოცდაოთხი ათასი 
კაცი. 1? ასე ელაპარაკა უფალი მოსეს: 11 ფინხასმა, აარონ 
მღვდლის ძის, ელეაზარის ძემ, აარიდა ჩემი რისხვა 
ისრაელიანებს, რადგან მათ შორის შური აღეძრა ჩემ გამო, და 
მე არ გავწყვიტე ისრაელიანები ჩემი შურით. 12 ამიტომ 
უთხარი: აჰა, მე ვაძლევ მას ზავის აღთქმას. 13 იყოს მისთვის 
და მისი შთამომავლობისთვის სამარადისო მღვდლობის 
აღთქმად იმის სანაცვლოდ, რომ შურით აღივსო თავისი 
ღმერთის გამო და გამოითხოვა ისრაელის პატიება. 14 სახელი 
მოკლული ისრაელიანისა, რომელიც მოიკლა მიდიანელ 
ქალთან ერთად, იყო ზიმრი, სალუს ძე, სიმონიანთა მოდგმის 
თავკაცი. 12 სახელი მოკლული მიდიანელი ქალისა იყო ქოზბი, 
ასული ცურისა, უბოთის მეთაურის. მიდიანის მოდგმისა იყო 
იგი, 19 ასე ელაპარაკა უფალი მოსეს: 17 ემტერეთ 


მიდიანელებს და მუსრი ავლეთ, 18 რადგან მტრულად 
მოგექცნენ, როცა გაცდუნეს ფეღორით და ქოზბით, 
მიდიანელთა თავკაცის ასულით, თავიანთი დით, რომელიც 
მოიკლა ფეღორის გამო თავსდამტყდარი განადგურების დღეს. 


თავი 26 


1 განადგურების შემდეგ იყო, რომ უთხრა უფალმა მოსეს და 
ელეაზარს, აარონ მღვდლის ძეს: 2 აღრიცხე ისრაელიანთა 
მთელი საზოგადოება ოცი წლიდან მოყოლებული 
გვარეულობათა მიხედვით, ყველა, ვისაც ლაშქრად გასვლა 
შეუძლია ისრაელში. 3 ასე ელაპარაკნენ მათ მოსე და ელეაზარ 
მღვდელი მოაბის ველზე, იორდანესთან, იერიხონის 
მახლობლად: 4 ოცი წლიდან მოყოლებული როგორც 
ნაბრძანები აქვს უფალს მოსესთვის და ისრაელიანთათვის, 
რომლებიც ეგვიპტის ქვეყნიდან გამოვიდნენ. ? რეუბენი - 
ისრაელის პირმშო. რეუბენის ძენი: ხანოქი - ხანოქელთა 
საგვარეულო; ფალუსგან ფალუელთა საგვარეულო. 9 
ხეცრონისგან ხეცრონელთა საგვარეულო, ქარმისგან 
ქარმიელთა საგვარეულო. 7 ეს არის რეუბენიანთა 
საგვარეულოები. მათი რიცხვი იყო ორმოცდასამიათას 
შვიდასოცდაათი. 8? ფალუს ძენი: ელიაბი. 9? ელიაბის ძენი: 
ნემუელი, დათანი, აბირამი. ეს ის დათანი და აბირამი იყვნენ, 
საზოგადოების რჩეულნი, რომლებმაც აუტეხეს ჯანყი მოსეს და 
აარონს კორახის დასთან ერთად, როცა უჯანყდებოდნენ 
უფალს. 19 გაიხსნა პირი მიწამ და ჩაყლაპა ისინი და კორახი; 
როცა განადგურდა მათი დასი, როცა ცეცხლმა შთანთქა 
ორასორმოცდაათი კაცი. მაგალითად იქცნენ ისინი. 11 
კორახის ძენი კი არ დახოცილან. 12 სიმონიანები 
საგვარეულოების მიხედვით: ნემუელისგან ნემუელელთა 
საგვარეულაო, იამინისგან იამინელთა საგვარეულო, 
იაქონისგან იაქინელთა საგვარეულო, 13 ზერახისგან 
ზერახელთა საგვარეულო, საულისგან საულელთა 
საგვარეულო. 14 ესენია სიმონელთა საგვარეულოები: 
ოცდაორი ათას ორასი. 12 გადიანები მათი საგვარეულოების 
მიხედვით: ცეფონისგან ცეფონელთა საგვარეულო, ხაგისგან 
ხაგელთა საგვარეულო, შუნისგან შუნელთა საგვარეულო, 19 
ოზნისგან ოზნიელთა საგვარეულო; ყერისგან ყერელთა 


საგვარეულო, 17 აროდისგან აროდელთა საგვარეულო, 18 
ესენია გადიანთა საგვარეულოები. მათი რიცხვი იყო ორმოცი 
ათას ხუთასი. 19? იუდიანები: ყერი და ონანი; დაიხოცნენ ყერი 
და ონანი ქანაანის ქვეყანაში. 29? მათი საგვარეულოების 
მიხედვით იუდიანები იყვნენ: შელასგან შელაელთა 
საგვარეულო, ფერეცისგან ფერეცელთა საგვარეულო, 
ზერახისგან ზერახელთა საგვარეულო. 21 ფერეციანები იყვნენ: 
ხეცრონისგან ხეცრონელთა საგვარეულო, ხამულისგან 
ხამულელთა საგვარეულო. 2? ესენია იუდას საგვარეულოები 
რიცხვით სამოცდათექვსმეტი ათას ხუთასი. 23 ისაქარიანები 
მათი საგვარეულოების მიხედვით: თოლასგან თოლაელთა 
საგვარეულო, ფუვასგან ფუვაელთა საგვარეულო. 24 
იაშუბისგან იაშუბელთა საგვარეულო, შიმრონიდან 
შიმრონელთა საგვარეულო, 2” ესენია ისაქარის 
საგვარეულოები რიცხვით სამოცდაოთხიათას სამასი. 29 
ზებულონიანები მათი საგვარეულოების მიხედვით: სერედისგან 
სერედელები, ელონისგან ელონელები, იახლიელისგან 
იახლიელელები, 27 ესენია ზებულონელთა საგვარეულოები 
რიცხვით: სამოციათას ხუთასი. 28 იოსებიანები მათი 
საგვარეულოების მიხედვით: მენაშე და ეფრემი. 29 
მენაშეანები: მაქირისგან მაქირელთა საგვარეულო, მაქირმა 
შვა გაალადი, გალაადისგან გალაადელთა საგვარეულო. 39 
ესენია გალაადიანები: იეზერისგან იეზერელთა საგვარეულო, 
ხელევისგან ხელეველთა საგვარეულო, 31 ასრიელისგან 
ასრიელთა საგვარეულო, შექემისგან შექემელთა საგვარეულო, 
32 შემიდასგან შემიდაელთა საგვარეულო, ხეფერისგან 
ხეფერელთა საგვარეულო, 33 ცელაფხად ხეფერის ძეს არ 
ჰყავდა ვაჟები, არამედ მხოლოდ ქალიშვილები. ცელაფხადის 
ქალიშვილებს ერქვათ: მახლა, ნოა, ხოგლა, მოლქა და 
თირცა. 34 ესენია მენაშეს საგვარეულოები, მათი რიცხვი იყო 
ორმოცდათორმეტი ათას შვიდასი. 32 ესენი არიან ეფრემიანები 
მათი საგვარეულოების მიხედვით: შუთელახისგან 
შუთელახელები, ბექერისგან ბექერელები, თახანისგან 
თახანელები. 39 ესენი არიან შუთელახიანები: ყერანისგან 


ყერანელთა საგვარეულო. 37 ესენია ეფრემიანთა 
საგვარეულოები, რიცხვით ოცდათორმეტი ათას ხუთასი. ესენი 
არიან იოსებიანები მათი საგვარეულოების მიხედვით. 38 
ბენიამინელები მათი საგვარეულოების მიხედვით: ბელასგან 
ბელაელთა საგვარეულო, აშბელისგან აშბელელთა 
საგვარეულო, ახირამისგან ახირამელთა საგვარეულო, 39 
შეფუფიმისგან შეფუფამელთა საგვარეულო, ხუფამისგან 
ხუფამელთა საგვარეულო. 49 ბელაყიანები იყვნენ: არდი და 
ნაყამანი. არდელთა საგვარეულო, ნაყამანისგან ნაყამანელთა 
საგვარეულო. “1 ესენი არიან ბენიამინიანები მათი 
საგვარეულოების მიხედვით. მათი რიცხვი იყო ორმოცდახუთი 
ათას ექვსასი. 42 ესენი არიან დანიანები მათი საგვარეულოების 
მიხედვით: შუხამისგან შუხამელთა საგვარეულო; ესენია დანის 
საგვარეულოები მათ საგვარეულოთა მიხედვით. 43 შუხამელთა 
მთელი საგვარეულო, რიცხვით ექვსასოთხი ათას ოთხასი. 44 
აშერიანები მათი საგვარეულოების მიხედვით: იმნასგან 
იმნაელთა საგვარეულო, იშვასგან იშვაელთა საგვარეულო, 
ბერიყასგან ბერიყელთა საგვარეულო. 4? ბერიყიანთაგან; 
ხებერისგან ხებერელთა საგვარეულო; მალქიელისგან 
მალქიელელთა საგვარეულო. 465 აშერის ასულის სახელი იყო 
სარახი. %7 ესენია აშერიანთა საგვარეულოები, რიცხვით 
ორმოცდაცამეტი ათას ოთხასი. 495 ნაფთალიანები მათი 
საგვარეულოების მიხედვით: იახციელისგან იახციელების 
საგვარეულო, გუნისგან გუნიელთა საგვარეულო, 49? 
იეცერისგან იეცერელთა საგვარეულო, შილემისგან 
შილემელთა საგვარეულო. 329 ესენია ნაფთალიანთა 
საგვარეულოები მათი საგვარეულოების მიხედვით. მათი 
რიცხვი იყო ორმოცდახუთი ათას ოთხასი. 21 ეს არის რიცხვი 
ისრაელიანთა: ექვსასი ათას შვიდასოცდაათი. ”?2 ასე 
ელაპარაკა უფალი მოსეს: 23 ამათ დაუნაწილებ ქვეყანას 
სამკვიდროებად სახელთა რიცხვის მიხედვით. 24 
მრავალრიცხოვანს უფრო დიდი სამკვიდრო მიეცი, 
მცირერიცხოვანს - მცირე; თითოეულს მათი რიცხვის მიხედვით 
მიეცეს სამკვიდრო. 22 ოღონდ წილისყრით უნდა დანაწილდეს 


ქვეყანა, მამეული შტოების სახელთა მიხედვით მიიღონ 
სამკვიდრო. 25 წილისყრის პირობაზე უნდა დაუნაწილდეთ 
სამკვიდროები, მრავალრიცხოვანთ და მცირერიცხოვანთ. 27 
აი, ლევიანთა რიცხვი მათი საგვარეულოების მიხედვით: 
გერშონისგან გერშონელთა საგვარეულო, კეჰათისგან 
კეჰათელთა საგვარეულო, მერარისგან მერარიელთა 
საგვარეულო. 28 ესენია ლევის საგვარეულოები: ლიბანელთა 
საგვარეულო, ხებრონელთა საგვარეულო, მახლიელთა 
საგვარეულო, მუშიელთა საგვარეულო, კორახელთა 
საგვარეულო. კეჰათმა შვა ყამრამი. 2? ყამრამის ცოლი იყო 
იოქაბედი, ლევის ასული, რომელიც ეგვიპტეში უშვა ცოლმა 
ლევის. მან კი ყამრამს უშვა აარონი, მოსე და მირიამი, მათი 
და, 59 შეეძინა აარონს ნადაბი და აბიჰუ, ელეაზარი და 
ითამარი. 91 დაიხოცნენ ნადაბი და აბიჰუ, როცა უფლის წინაშე 
უცხო ცეცხლი მიჰქონდათ. 92 ოცდასამი ათასი იყო მათი 
რიცხვი, ყველა მამაკაცისა ერთი თვიდან მოყოლებული; 
რადგან ისინი არ აღრიცხულან ისრაელიანთა შორის, რადგან 
არ ჰქონდათ მათ მიცემული სამკვიდრო ისრაელიანთა შორის. 
63 ესენი არიან აღრიცხულნი მოსესა და ელეაზარ მღვდლის 
მიერ, რომელთაც აღრიცხეს ისრაელიანები მოაბის ველზე, 
იორდანეს პირას, იერიხონის მახლობლად. 5“ მათში არავინ 
ყოფილა აღრიცხულთაგან მოსესა და აარონ მღვდლის მიერ, 
რომელთაც აღრიცხეს ისრაელიანები სინაის უდაბნოში: 95 
რადგან ნათქვამი ჰქონდა მათთვის უფალს: უსათუოდ 
დაიხოცებიან უდაბნოში და ვერცერთი მათგანი ვერ 
გადარჩება, გარდა ქალებ იეფუნეს ძისა და იესო ნავეს ძისა. 
თავი ოცდამეშვიდე 


თავი 27 


1 გამოვიდნენ ასულნი ცელაფხადისა, ძისა ხეფერისა, ძისა 
გალაადისა, ძისა მაქორისა, ძისა მენაშესი, მენაშეს, იოსების 
ძის, საგვარეულოდან (მის ასულებს სახელად ერქვათ: მახლა, 
ნოა, ხოგდა, მილქა და თირცა), ? და წარუდგნენ მოსეს, 
ელეაზარ მღვდელს, თავკაცებს და მთელ საზოგადოებას 
სადღესასწაულო კარვის შესასვლელთან, უთხრეს: 3 მამაჩვენი 
უდაბნოში მოკვდა და არ ყოფილა იგი უფლის წინააღმდეგ 
შეთქმულთა დასში, კორახის დასში, არამედ თავისი ცოდვის 
გამო მოკვდა და ვაჟები არ ჰყოლია. “ რატომ უნდა გაქრეს 
მამაჩვენის სახელი მის საგვარეულოდან, იმის გამო, რომ ვაჟი 
არ ჰყავს? მოგვეცით ჩვენ სამკვიდრო მამაჩვენის ძმებს შორის. 
5 უფლის წინაშე მიიტანა მოსემ მათი სამართალი. 9 ასე უთხრა 
უფალმა მოსეს: ” მართალს ამბობენ ცელაფხადის ასულნი. 
უნდა მისცე მათ საკუთარი სამკვიდრო მათი მამის ძმებს 
შორის, მათზე უნდა გადაიტანო მათი მამის სამკვიდრო. 8 
ისრაელიანვბს ასე უთხარი: თუ ვინმე მოკვდა და ვაჟი არ 
დარჩა, მისი სამკვიდრო მის ასულზე გადაიტანეთ. ? თუ ასული 
არ ჰყავს, მისი სამკვიდრო მის ძმებს მიეცით. 19 თუ ძმები არ 
ჰყავს, მისი სამკვიდრო მამამისის ძმებს მიეცით. 11 თუ მამამისს 
ძმები არ ჰყავს, მიეცით მისი სამკვიდრო მის ახლო ნათესავს 
მისი საგვარეულოდან, რათა დაესაკუთროს მას. იყოს ეს 
ისრაელიანთათვის სამართლის წესად, როგორც უბრძანა 
უფალმა მოსეს. 12 უთხრა უფალმა მოსეს: ადი ამ ყაბარიმის 
მთაზე და გადახედე ამ ქვეყანას, რომელიც ისრაელიანთათვის 
მაქვს მიცემული. 13 დაინახავ მას და შენც შეერთვი შენს 
ხალხს, როგორც შენი ძმა, აარონი, შეერთო. 14 რადგან 
ეურჩეთ ჩემს ბრძანებას ცინის უდაბნოში, როცა უთანხმოება 
ჩამოვარდა საზოგადოებაში, რათა ჩემი სიწმიდე 
გამოცხადებულიყო მათ თვალწინ, წყლებთან (ეს არის 
მერიბათ-კადეშის წყლები ცინის უდაბნოში). 12 ასე უთხრა 


მოსემ უფალს: 190 დაუდგინოს უფალმა, ყოველი ხორციელის 


სულთა ღმერთმა, კაცი ამ საზოგადოებას, 17 ვინც გამოვა მათ 
წინაშე და ვინც შევა მათ წინაშე, ვინც გამოიყვანს მათ და ვინც 
შეიყვანს მათ, რომ არ დაემსგავსოს უფლის საზოგადოება 
უმწყემსოდ დარჩენილ ფარას. 18 უთხრა უფალმა მოსეს: 
წაიყვანე იესო ნავეს ძე, რომელშიც არის სული, და დაასხი მას 
ხელი. 19 დააყენე იგი ელეაზარ მღვდლის წინაშე და მთელი 
საზოგადოების წინაშე და დამოძღვრე ყველას თვალწინ. 29 
უწილადე შენი დიდება, რომ ემორჩილებოდეს მას 
ისრაელიანთა მთელი საზოგადოება. 21 ელეაზარ მღვდელს 
წარუდგება იგი და გამოიკითხავს მისგან ურიმის სამართალს 
უფლის წინაშე. მისი ბრძანებით გმოვლენ და მისი ბრძანებით 
შევლენ ის და მთელი ისრაელობა მასთან ერთად და მთელი 
საზოგადოება. 22 ყველაფერი შეასრულა მოსემ, როგორც 
უბრძანა მას უფალმა. წაიყვანა იესო და წარუდგინა ელეაზარ 
მღვდელს და მთელ საზოგადოებას, 23 დაასხა მას ხელთ და 
დამოძღვრა იგი, როგორც ბრძანა უფალმა მოსეს პირით. 


თავი 28 


1 ასე ელაპარაკა უფალი მოსეს: 2 უბრძანე ისრაელიანებს და 
უთხარი მათ: გახსოვდეთ, თავის დროზე შემომწიროთ საჩემო 
შესაწირავი, საჩემო პური, ჩემი საცეცხლო მსხვერპლისთვის, 
საჩემო კეთილსურნელება. 3 უთხარი მათ: აი, საცეცხლო 
მსხვერპლი, რომელიც უნდა შესწიროთ უფალს: ორი 
წელგამოვლილი საღი ცხვარი დღეში, მუდმივი აღსავლენი 
მსხვერპლი. 4 ერთი ცხვარი დილით შესწირე, მეორე ცხვარი 
საღამოხანს შესწირე. ? საძღვნოდ - ეფის მეათედი გამტკიცული 
ფქვილი, ჰინის მეოთხედ სუფთა ზეთში აზელილი. 5 მუდმივი 
აღსავლენი მსხვერპლი, რომელიც შეწირული იყო სინაის 
მთაზე კეთილსურნელებისთვის, საცეცხლო მსხვერპლი 
უფლისათვის. 7 საღვრელად ჰინის მეოთხედი თითო ცხვარზე, 
განწმედილ ადგილზე დაუღვარე უფალს საღვრელი ზედაშე. 8 
მეორე ცხვარი საღამოხანს შესწირე: დილანდელი ძღვენითა 
და საღვრელითურთ შესწირე საცეცხლო მსხვერპლი, 
კეთილსურნელებად უფალს. 9? შაბათ დღეს ორი 
წელგამოვლილი საღი ცხვარი და საძღვნოდ ეფის მეათედი 
გამტკიცული ფქვილი, ზეთში აზელილი, და მისი საღვრელი. 19 
ეს არის საშაბათო აღსავლენი შაბათობით მუდმივი 
აღსავლენისა და მისი საღვრელის გარდა. 11 ყოველი თვის 
დასაწყისში შესწირეთ აღსავლენად უფალს: ორი კურატი, 
ერთი ვერძი და შვიდი წელგამოვლილი საღი ცხვარი. 12 
საძღვნოდ ეფის სამი მეათედი გამტკიცული ფქვილი, ზეთში 
აზელილი, თითო კურატზე და ეფის ორი მეათედი გამტკიცული 
ფქვილი, ზეთში აზელილი, თითო ვერმზე. 13 საძღვნოდ ეფის 
მეათედი გამტკიცული ფქვილი, ზეთში აზელილი, თითო 
ცხვარზე. აღსავლენი, კეთილსურნელება, საცეცხლო 
მსხვერპლი უფლისათვის. 14 მათი საღვრელი-ჰინის ნახევარი 
კურატზე, ჰინის მესამედი ვერძზე, ჰინის მეოთხედი ცხვარზე. აი, 
ეს არის საახალმთვარეო აღსავლენი მსხვერპლი წელიწადის 
ყოველ თვეს. 15 ერთი ვაცი ცოდვის გამოსასყიდ მსხვერპლად 


უფალს; მუდმივ აღსავლენ მსხვერპლის გარდა შესწირე მის 
საღვრელთან ერთად. 15 პირველ თვეს, თვის მეთოთხმეტე 
დღეს, უფლის პასექია. 17 ამ თვის მეთხუთმეტე დღეს 
დღესასწაულია: შვიდ დღეს ხმიადები უნდა იჭამოს. 18 პირველ 
დღეს წმიდა უქმეა: არაფერი საქმე არ უნდა აკეთოთ. 19 
შესწირეთ უფალს საცეცხლო აღსავლენი მსხვერპლი: ორი 
კურატი, ერთი ვერძი და შვიდი წელგამოვლილი, საღები უნდა 
გყავდეთ. 29 მათთან ერთად შესწირეთ ძღვენი: გამტკიცული 
ფქვილი, ზეთში აზელილი, ეფის სამი მეათედი კურატზე და 
ეფის ორი მეათედი ვერძზე. 21 ეფის მეათედი შესწირეთ თითო 
ცხვარზე იმ შვიდთაგან. 22 ერთი ვაცი ცოდვის გამოსასყიდ 
მსხვერპლად, რათა მიგეტეოთ. 23 გარდა დილის აღსავლენი 
მსხვერპლისა, რომელიც მუდმივი აღსავლენი მსხვერპლია, 
შესწირეთ ესენი. 24 ასე გააკეთეთ ყოველდღე შვიდღეულში: 
პური, საცეცხლო მსხვერპლი, კეთილსურნელება შესწირეთ 
საღვრელთან ერთად, გარდა აღსავლენი მსხვერპლისა. 232 
მეშვიდე დღეს წმიდა უქმობა გქონდეთ: არაფერი საქმე არ 
აკეთოთ. 20 პირველნაყოფობის დღეს, როცა ახალი ძღვენი 
მიგაქვთ უფლისათვის, თქვენს შვიდღეულებში, წმიდა უქმობა 
გქონდეთ: არაფერი საქმე არ აკეთოთ. 27 შესწირეთ უფალს 
აღსავლნი კეთილსურნელებისთვის: ორი კურატი, ერთი ვერძი 
და შვიდი ორწლიანი ცხვარი, 28 საძღვნოდ მათთვის: 
გამტკიცული ფქვილი, ზეთში არეული, ეფის სამი მეათედი 
თითო კურატზე, ორი მეათედი თითო ვერმზე. 29? ეფის მეათედი 
თითო ცხვარზე იმ შვიდ ცხვართაგან, 39 ერთიც ვაცი თქვენი 
მიტევებისთვის. 31 გარდა მუდმივი აღსავლენი მსხვერპლისა 
და მისი ძღვენისა, შესწირეთ ესენი - საღი უნდა გყავდეთ - 
მათთვის განკუთვნილი საღვრელთან ერთად. 


თავი 29 


1 მეშვიდე თვეში, თვის პირველში, წმიდა წვეულება გქონდეთ: 
არაფერი საქმე არ აკეთოთ, ბუკისცემის დღე იყოს თქვენთვის. 
2 შესწირეთ უფალს აღსავლენი მსხვერპლი 
კეთილსურნელებად: ერთი კურატი, ერთი ვერძი და შვიდი 
წელგამოვლილი საღი ცხვარი. 3 და მათი ძღვენი: გამტკიცული 
ფქვილი, ზეთში აზელილი, ეფის სამი მეათედი კურატზე, ორი 
მეათედი ვერძზე, 4 ეფის ერთი მეათედი თითო ცხვარზე იმ 
შვიდ ცხვართაგან, ? და ერთიც ვაცი ცოდვის გამოსასყიდად, 
რათა მოგეტეოთ. 9 გარდა ახალმთავრობის აღსავლენისა და 
მისი ძღვენისა, მუდმივი აღსავლენისა და მისი ძღვენისა და 
საღვრელისა, წესის მიხედვით, კეთილსურნელება 
უფლისათვის საცეცხლო მსხვერპლად. ” ამ მეშვიდე თვის ათში 
წმიდა წვეულება გქონდეთ. დაიოკეთ თქვენი თავი, არაფერი 
საქმე არ აკეთოთ. 8 შესწირეთ უფალს აღსავლენი მსხვერპლი 
კეთილსურნელებად: ერთი კურატი, ერთი ვერძი და შვიდი 
წელგამოვლილი ცხვარი - საღები უნდა გყავდეთ. ? მათი 
ძღვენი, გამტკიცული ფქვილი, ზეთში აზელილი, ეფის სამი 
მეათედი კურატზე, ორი მეათედი ერთ ვერძზე, 19 ერთი 
მეათედი თითო ცხვარზე იმ შვიდ ცხვართაგან. 11 ერთიც ვაცი 
ცოდვის გამოსასყიდად, გარდა ცოდვის გამოსასყიდი 
მსხვერპლისა მიტევებისას, მუდმივი აღსავლენი მსხვერპლისა 
თავისი ძღვნითურთ და მათთვის განკუთვნილი საღვრელისა. 
12 მეშვიდე თვის თხუთმეტში წმიდა წვეულება გქონდეთ. 
არაფერი საქმე არ აკეთოთ და იდღესასწაულეთ შვიდ დღეს 
უფლის დღესასწაული. 13 შესწირეთ უფალს აღსავლენი, 
საცეცხლო მსხვერპლი კეთილსურნელებად: ცამეტი კურატი, 
ორი ვერძი, და თოთხმეტი წელგამოვლილი ცხვარი. საღები 
უნდა იყვნენ. 14 მათი ძღვენი: გამტკიცული ფქვილი - ეფის სამი 
მეათედი თითო კურატზე ცამეტი კურატიდან, ორი მეათედი 
თითო ვერძზე ორი ვერძიდან, 12 მეათედი თითო ცხვარზე 
თოთხმეტი ცხვრიდან, 15 ერთიც ვაცი ცოდვის გამოსასყიდად, 


გარდა მუდმივი აღსავლენი მსხვერპლისა, მისი ძღვენისა და 
მისი საღვრელისა. 17 მეორე დღეს: თორმეტი კურატი, ორი 
ვერძი, თოთხმეტი წელგამოვლილი საღი ცხვარი, 18 ძღვენი და 
საღვრელი კურატებისთვის, ვერძებისთვის და ცხვრებისთვის 
მათი რიცხვისამებრ, წესის თანახმად. 1? ერთიც ვაცი ცოდვის 
გამოსასყიდად, გარდა მუდმივი აღსავლენის, მისი ძღვენისა 
და მათი საღვრელისა. 29 მესამე დღეს: თერთმეტი კურატი, 
ორი ვერძი, თოთხმეტი წელგამოვლილი საღი ბატკანი, 21 
პურის შესაწირავი და საღვრელი კურატებისთვის, 
ვერძებისთვის და ბატკნებისთვის მათი რიცხვისამებრ, წესის 
თანახმად; 22 ერთიც ვაცი ცოდვის გამოსასყიდად, გარდა 
მუდმივი აღსავლენი მსხვერპლისა მისი ძღვენისა და მისი 
საღვრელისა. 23 მეოთხე დღეს: ათი კურატი, ორი ვერძი, 
თოთხმეტი წელგამოვლილი საღი ცხვარი, 24 ძღვენი და 
საღვრელი კურატებისთვის, ვერძებისთვის და ცხვრებისთვის 
მათი რიცხვისამებრ, წესის თანახმად. 22 ერთიც ვაცი ცოდვის 
გამოსასყიდად, გარდა მუდმივი აღსავლენისა მისი ძღვენისა 
და მისი საღვრელისა. 29 მეხუთე დღეს: რვა კურატი, ორი 
ვერძი, თოთხმეტი წელგამოვლილი საღი ცხვარი, 27 ძღვენი და 
საღვრელი კურატებისთვის, ვერძებისთვის და ცხვრებისთვის 
მათი რიცხვისამებრ, წესის თანახმად. 28 ერთიც ვაცი ცოდვის 
გამოსასყიდად, გარდა მუდმივი აღსავლენისა, მისი ძღვენისა 
და მისი საღვრელისა. 29 მეექვსე დღეს: რვა კურატი, ორი 
ვერძი და თოთხმეტი ერთწლიანი საღი ბატკანი, 39 ძღვენი და 
საღვრელი კურატებისთვის, ვერძებისთვის და ცხვრებისთვის 
მათი რიცხვისამებრ, წესის თანახმად. 31 ერთიც ვაცი ცოდვის 
გამოსასყიდად, გარდა მუდმივი აღსავლენი მსხვერპლისა, მისი 
ძღვენისა და მისი საღვრელისა. 32 მეშვიდე დღეს: შვიდი 
კურატი, ორი ვერძი და თოთხმეტი წელგამოვლილი საღი 
ცხვარი, 33 ძღვენი და საღვრელი კურატებისთვის, 
ვერძებისთვის და ცხვრებისთვის მათი რიცხვისამებრ, წესის 
თანახმად. 34 ერთიც ვაცი ცოდვის გამოსასყიდად, გარდა 
მუდმივი აღსავლენი მსხვერპლისა. მისი ძღვენისა და მისი 
საღვრელისა. 32 მერვე დღეს უქმობა მქონდეთ: არაფერი საქმე 


არ გააკეთოთ. 39 შესწირეთ უფალს აღსავლენი, საცეცხლო 
მსხვერპლი კეთილსურნელებად: ერთი კურატი, ერთი ვერძი, 
შვიდი წელგამოვლილი საღი ცხვარი, 37 ძღვენი და საღვრელი 
კურატისთვის, ვერძისთვის და ცხვრებისთვის მათი 
რიცხვისამებრ, წესის თანახმად. 385 ერთიც ვაცი ცოდვის 
გამოსასყიდად, გარდა მუდმივი აღსავლენისა, მისი ძღვენისა. 
და მისი საღვრელისა. 39 ესენი შესწირეთ უფალს თქვენს 
დღესასწაულებში, თქვენ მიერ მიცემულ აღთქმათა, 
სამოწყალო შესაწირავთა, აღსავლენთა, ძღვენთა, 
საღვრელთა და სამადლობელ მსხვერპლთა გარდა. 49 
გამოუცხადა მოსემ ისრაელიანებს ყველაფერი ისე, როგორც 
ნაბრძანები ჰქონდა მოსესთვის უფალს. 


თავი 30 


1 ასე ელაპარაკა მოსე ისრაელიანების შტოთა მეთაურებს: აჰა, 
რაც ბრძანა უფალმა: 2 ვინც აღთქმას მისცემს უფალს ან 
ფიცით დაიფიცებს, რასმე აღუკვეთს თავისთავს, არ უნდა 
შეშალოს თავისი სიტყვა, ყველაფერი უნდა შეასრულოს, რაც 
მისი ბაგეებიდან არის გამოსული. 3 თუ ქალი ვინმე აღთქმას 
მისცემს უფალს და რასმე აღიკვეთს მამისეულ სახლში 
სიყმაწვილისას, “ მამამისიც გაიგებს მის აღთქმას და 
აღკვეთას, რაც მან თავის თავს აღუკვეთა, და არაფერს ეტყვის, 
უნდა შესრულდეს ყველა აღთექმა და აღკვეთა, რაც თავის თავს 
აღუკვეთა ქალმა. ? თუ დაუშლის მამამისი, როცა გაიგებს, არ 
უნდა შესრულდეს არცერთი მისი აღთქმა და აღკვეთა, რაც 
თავის თავს აღუკვეთა ქალმა, და უფალი აპატიებს მას, რადგან 
მამამისმა დაუშალა. 9 გათხოვებისას, თუ აღთქმები დარჩება 
მასზე ან წამოცდენილი სიტყვა, რითაც რაიმე აღუკვეთა თავის 
თავს, 7 გაიგებს მისი ქმარი და, როცა გაიგებს, არაფერს 
იტყვის, უნდა შესრულდეს მისი აღთქმები და აღკვეთები, რაც 
თავის თავს აღუკვეთა. 8 თუ ქმარი გაიგებს და დაუშლის, 
შეუძლია გააუქმოს მისი აღთქმა, რომელიც მასზეა, და 
წამოცდენილი სიტყვა, რითაც რაიმე აღუკვეთა თავის თავს, და 
უფალი აპატიებს. ? ქვრივის ან ქმარგაყრილის აღთქმა და 
ყოველი აღკვეთა, რითაც რაიმე აღკვეთილი აქვს თავისი 
თავისთვის, უნდა შესრულდეს მასზე. 19 თუ ქმრის სახლში 
დადებს აღთქმას ან რასმე აღუკვეთს თავის თავს ფიცით, 11 
გაიგებს ქმარი, არაფერს ეტყვის და არ დაუშლის, უნდა 
შესრულდეს ყველა მისი აღთქმა და ყველა აღკვეთა, რითაც 
რაიმე აღუკვეთა თავის თავს. 12 თუ ქმარი გაუუქმებს 
ყველაფერს ამას, როცა გაიგებს, მაშინ ყოველი მისი ნათქვამი, 
აღთქმა თუ აღკვეთა, არ შესრულდება, რადგან ქმრის 
გაუქმებულია და უფალი აპატიებს მას. 13 ყოველ აღთქმას და 
აღკვეთის ყოველ ფიცს თავის დასაოკებლად ქმარი 
დაამტკიცებს და ქმარი გააუქმებს. 14 თუ ქმარმა არაფერი 


უთხრა მას, დაუმტკიცებია ყოველი მისი აღთქმა და ყოველი 
აღკვეთა, რაც მასზეა, რაკი არაფერი თქვა, როცა გაიგო. 12 თუ 
გაიგებს და მერე გააუქმებს, მასზე იქნება ქალის ცოდვა. 16 ეს 
წესებია, რომლებიც უბრძანა უფალმა მოსეს ცოლ-ქმრისათვის, 
მამისა და მისი ქალიშვილისათვის, ყმაწვილობისას მამამისის 
სახლში. 


თავი 31 


1 ასე ელაპარაკა უფალი მოსეს: 2 იძიე ისრაელიანთა შური 
მიდიანელებისგან, მერე კი შეერთე შენს ხალხს. 3 ასე 
ელაპარაკა მოსე ხალხს: საბრძოლოდ დარაზმეთ თქვენი 
ხალხი და დაესხან მიდიანს, რომ უფლის შური მიაგონ 
მიდიანს. 4 ათას-ათასი კაცი თითო შტოდან, ისრაელის ყოველი 
შტოდან გაგზავნეთ სალაშქროდ. ? გაწვეული იქნა ისრაელის 
ათასეულებისგან ათასათასი კაცი თითო შტოდან, სულ 
თორმეტი ათასი სალაშქროდ დარაზმული კაცი. 5 გაგზავნა 
ისინი მოსემ, ათასი კაცი თითო შტოდან, სალაშქროდ, 
აგრეთვე ფინხასი, ელეაზარ მღვდლის შვილი, სალაშქროდ 
წმიდა ჭურჭლითა და საყიჟინო საყვირებით ხელში. 7 
გაილაშქერეს მიდიანზე, როგორც ნაბრძანები ჰქონდა 
მოსესთვის უფალს, და დახოცეს ყველა მამრი. 8 დახოცილებში 
იყვნენ მიდიანის მეფეები: ევი, რეკემი, ცური, ხური და რება - 
ხუთი მიდიანელი მეფე. აგრეთვე მოკლეს მახვილით ბალაამი, 
ბეყორის ძე. ? ტყვედ წაიყვანეს ისრაელიანებმა მიდიანელი 
ქალები და ბავშვები და მთელი მათი საქონელი. მოიალაფეს 
მთელი მათი ქონება და დოვლათი. 19 ცეცხლს მისცეს ყველა 
მათი ქალაქი მათ საზღვრებში და ყველა დაბა. 11 აიღეს 
მთელი ნადავლი და მთელი ნაალაფარი კაციდან 
პირუტყვამდე. 12 მივიდნენ მოსესთან, ელეაზარ მღვდელთან 
და ისრაელიანთა საზოგადოებასთან ტყვეებით, ნაალაფარითა 
და ნადავლითურთ, ბანაკში, მოაბის ველზე, იორდანის 
ნაპირას, იერიქონის პირდაპირ. 13 გავიდნენ ბანაკიდან მათ 
შესახვედრად მოსე, ელეაზარ მღვდელი და საზოგადოების 
მთელი თავკაცობა. 14 განურისხდა მოსე ჯარის. უფროსებს, 
ათასისთავებს და ასისთავებს, რომლებიც ბრძოლის ველიდან 
მობრუნდნენ. 12 უთხრა მათ მოსემ: ცოცხალი დატოვეთ ყველა 
ქალი? 15 განა მათი მიზეზით არ განუდგნენ ისრაელიანები 
უფალს, როგორც თქვა ბალაამმა, და გადაამეტეს ფეღორის 
ცოდვას, რის გამოც მოხდა განადგურება უფლის 


საზოგადოებაში? 17 ახლა გაწყვიტეთ ბავშვებში ყოველი 
მამროვანი, ყოველი ქალი, რომელსაც შეცნობილი ჰყავს კაცი 
მამრის საწოლზე, მოკალით. 19? ხოლო ყოველი დედროვანი 
ბავშვებში, რომელსაც არ შეუცვნია მამაკაცი მამრის საწოლზე, 
ცოცხალი დაიტოვეთ. 13? შვიდ დღეს ბანაკის გარეთ დარჩით. 
ყველანი, ვინც კაცი მოკლა, ან ვინც მოკლულს მიეკარა, მესამე 
დღეს და მეშვიდე დღეს გაწმიდავდით თქვენ და თქვენი 
ტყვეები. 2?– მთელი ტანისამოსი, ტყავის ყოველი ნივთი, 
ყველაფერი, რაც თხისურისგან არის ნაკეთები და ხის ყოველი 
ჭურჭელი, უნდა გააწმიდაოთ. 21 უთხრა ელეაზარ მღვდელმა 
მოლაშერეებს, რომლებიც ომში იყვნენ ნამყოფი: ეს არის 
რჯულის კანონი, რომელიც ნაანდერძევი აქვს უფალს 
მოსესთვის. 22 ოღონდ ოქრო-ვერცხლი, სპილენძი, რკინა, 
თუთა და ტყვია, 23 ყოველი ნივთი, რომელიც უძლებს ცეცხლს, 
გაატარეთ ცეცხლში და გაწმინდავდება. გამაწმიდავებელი 
წყლითაც გააწმიდავეთ. ყველაფერი, რაც ცეცხლს ვერ უძლებს, 
წყალში გაავლეთ. 24 გაირეცხეთ ტანისამოსი მეშვიდე დღეს და 
გაწმიდავდით. ამის მერე შედით ბანაკში. 22 ასე უთხრა 
უფალმა მოსეს: 20 აღრიცხეთ ნადავლი კაციდან პირუტყვამდე 
შენ, ელეაზარ მღვდელმა და საზოგადოების მამამთავრებმა. 27 
შუაზე გაუყავი ნადავლი ლაშქრობაში ნამყოფ მეომრებს და 
მთელ საზოგადოებას. 28 გამოართვი უფლისთვის ხარკი 
ლაშქრობაში ნამყოფ მებრძოლებს თითო სული ხუთასზე - 
ადამიანიდან და პირუტყვიდან, სახედრებიდან და ცხვრებიდან. 
29 აიღე ეს მათი ნახევრიდან და მიეცი ელეაზარ მღვდელს 
საუფლო ძღვენი. 39 ისრაელიანთა ნახევრიდან კი აიღე თითო 
წილი ორმოცდაათზე, ადამიანიდან, პირუტყვიდან, 
სახედრებიდან, ცხვრებიდან, საქონელიდან და მიეცით ეს 
ლევიანებს, რომლებიც უფლის კარვის სამსახურს ასრულებენ. 
31 გააკეთეს მოსემ და ელეაზარ მღვდელმა, როგორც უბრძანა 
უფალმა მოსეს. 32 მოლაშქრეთაგან დატაცებული ნადავლის 
გარდა იყო ექვსას სამოცდათხუთმეტი ათასი ცხვარი და თხა, 33 
სამოცდათორმეტი ათასი ხარ-ძროხა, 34 სამოცდაერთი ათასი 
სახედარი. 32 ხოლო ქალები, რომელთაც არ ჰყავდათ 


შეცნობილი მამაკაცი მამრის საწოლზე, სულ იყვნენ 
ოცდათორმეტი ათასი სული. 35 ლაშქარში ნამყოფთა ნახევარი 
წილი იყო რიცხვით სამასოცდაჩვიდმეტი ათას ხუთასი ცხვარი 
და თხა. 37 საუფლო ხარკი ფარიდან იყო ექვსას 
სამოცდათხუთმეტი; 38 ხარ-ძროხა ოცდათექვსმეტი ათასი, 
ხოლო აქედან საუფლო ხარკი სამოცდათორმეტი. 39 სახედარი 
ოცდაათი ათას ხუთასი, ხოლო აქედან საუფლო ხარკი 
სამოცდაერთი. 49 ადამიანი თექვსმეტი ათასი სული, ხოლო 
აქედან საუფლო ხარკი ოცდათორმეტი სული. “1 ჩააბარა 
მოსემ ხარკი, საუფლო ძღვენი ელეაზარ მღვდელს, როგორც 
ნაბრძანები ჰქონდა უფალს მოსესთვის. “42 აგრეთვე 
ისრაელიანთა კუთვნილი ნახევრიდან, რომელიც ჩამოართვა 
მოსემ ლაშქარში ნამყოფთ. 43 საზოგადოებისათვის 
განკუთვნილი ნახევარი იყო: სამას ოცდაშვიდი ათას ხუთასი 
ცხვარი და თხა, %“ ოცდათექვსმეტი ათასი ხარ-ძროხა, 42 
ოცდაათი ათას ხუთასი სახედარი, 495 და თექვსმეტი ათასი 
სული ადამიანი. 47 აიღო მოსემ ისრაელიანთათვის 
განკუთვნილი ნახევრიდან ორმოცდამეათედი წილი - ადამიანი 
და პირუტყვი - და მისცა ისინი ლევიანებს, უფლის კარვის 
სამსახურის შემსრულებლებს, როგორც ნაბრძანები ჰქონდა 
უფალს მოსესთვის. 485 მივიდნენ მოსესთან ლაშქრის 
ათასეულთა მეთაურები, ათასისთავები და ასისთავები, 43? და 
უთხრეს მოსეს: დაითვალეს შენმა მსახურებმა მეომრები, 
რომლებიც ჩვენს ხელქვეით არიან, და არცერთი მათგანი არ 
აკლია. 29 შემოგვიწირავს საუფლო შესაწირავი, თითოეულმა 
რაც იპოვა ოქროს ნივთებიდან - სალტეები და სამაჯურები, 
ბეჭდები, საყურეები და ყელსაბამები, ჩვენი სულის 
განსაწმედად უფლის წინაშე. 21 ჩაიბარეს მოსემ და ელეაზარ 
მღვდელმა მათგან ოქროულობა, ყველა ის სამკაული. 232 
მთელი ოქრო, რომელიც ძღვნად მიუტანეს უფალს 
ათასისთავებმა და ასისთავებმა, იყო სულ თექვსმეტი ათას 
შვიდას ორმოცდაათი შეკელი. 23 მოლაშქრეებს თითოეულს 
თავისი წილი ჰქონდა დატაცებული. 2“ მიიღეს მოსემ და 
ელეაზარ მღვდელმა ოქროულობა ათასისთავებისგან და 


ასისთავებისგან და შეიტანეს სადღესასწაულო კარავში 
ისრაელიანთა სამახსოვროდ უფლის წინაშე. 


თავი 32 


1 დიდძალი საქონელი ჰყავდათ რეუბენიანებს და გადიანებს. 
ნახეს მათ იაყზერისა და გალაადის ქვეყანა და აჰა, 
საქონლისათვის ყოფილა გამოსადეგი ის ადგილები. 2 
მივიდნენ გადიანები და რეუბენიანები და ასე უთხრეს მოსეს, 
ელეაზარ მღვდელს და საზოგადოების თავკაცებს: 3 
ყატაროთი, დიბონი, იაყზერი, ნიმრა, ხეშბონი, ელყალე, 
სებამი, ნებო და ბეყონი - “ ქვეყანა, რომელიც შემუსრა 
უფალმა ისრაელის საზოგადოების წინაშე, გამოსადეგი 
ყოფილა საქონლისათვის; შენს მორჩილთ კი ჰყავთ საქონელი. 
2 თქვეს: თუ მადლი გვიპოვნია შენს თვალში, მოეცეს ეს 
ქვეყანა შენს მორჩილთ საკუთრებად. ნუ გადაგვიყვან 
იორდანეს გაღმა. 9 მიუგო მოსემ გადიანებს და რეუბენიანებს: 
თქვენი ძმები საბრძოლველად წავლენ, თქვენ კი აქ 
დარჩებით? ”7 რისთვის უშლით ისრაელიანებს იმ ქვეყანაში 
გადასვლას, რომელიც თქვენთვის მოუცია უფალს? 8 ასე 
მოიქცნენ თქვენი მამები, როცა კადეშ-ბარნეადან გავგზავნე 
ქვეყნის დასაზვერად. 9? მივიდნენ ეშქოლის ხევამდე, ნახეს 
ქვეყანა და დაუშალეს ისრაელიანებს იმ ქვეყანაში შესვლა, 
რომელიც მათთვის ჰქონდა მიცემული უფალს. 19 აღინთო 
უფლის რისხვა იმ დღეს და ასე დაიფიცა მან: 11 აბა, თუ 
იხილოს ეგვიპტიდან ამოსულმა ამ კაცებმა, ოცი წლიდან 
მოყოლებული, ის მიწა, რომლის მიცემასაც შევპირდი ფიცით 
აბრაამს, ისაკს და იაკობს, რადგან არ მომდევენ მე, 12 გარდა 
ქალებ იეფუნეს ძისა, კენიზელისა და იესო ნავეს ძისა, რადგან 
ისინი მისდევენ უფალს. 13 აღინთო უფლის რისხვა ისრაელის 
მიმართ და ახეტიალებდა მათ უდაბნოში ორმოც წელს, ვიდრე 
არ გადავიდა მთელი თაობა, რომელიც ბოროტად იქცეოდა 
უფლის თვალში. 14 აჰა, ახლა თქვენ აღმდგარხართ თქვენი 
მამა-პაპის ნაცვლად, ცოდვილთა ნაშობნო, რათა კიდევ უფრო 
იმატოს უფლის რისხვამ ისრაელის მიმართ. 12 თუ მისგან 
მოიქცევით, კიდევ მიატოვებს მას უდაბნოში და დაღუპავთ 


მთელ ამ ხალხს. 15 მიადგნენ მას და უთხრეს: ფარეხები 
ავიშენოთ ჯოგისთვის აქ და ქალაქები ბავშვებისთვის. 17 თავად 
ჩვენ დარაზმულნი წავუძღვებით წინ ისრაელიანებს, ვიდრე 
თავ-თავიანთ ადგილებამდე არ მივიყვანთ მათ, ჩვენი ბავშვები 
კი გამაგრებულ ქალაქებში დარჩებიან, რომ არაფერი ევნოთ 
ქვეყნის მკვიდრთაგან. 18 არ დავბრუნდებით სახლებში, ვიდრე 
არ დაიმკვიდრებს თითოეული ისრაელიანი თავის 
სამკვიდროს. 19 რადგან არ დავიმკვიდრებთ მათთან ერთად 
იორდანეს გაღმა და იქით, რადგან იორდანეს გამოღმა, 
აღმოსავლეთის შეგხვდება სამკვიდრო. 29 უთხრა მათ მოსემ: 
თუ ასე მოიქცევით, თუ შეიჭურვებით საომრად უფლის წინაშე, 
21 და შეჭურვილი გადავა თითოეული თქვენგანი იორდანეს 
გაღმა უფლის წინაშე, ვიდრე არ აყრის უფალი თავის მტრებს 
თავის წინაშე, 22 და არ დაემორჩილება ქვეყანა უფალს, მერე 
გაბრუნდებით და უბრალონი იქნებით უფალთან და 
ისრაელთან, თქვენი საკუთრება გახდება ეს ქვეყანა უფლის 
წინაშე. 23 თუ ასე არ მოიქცევით, შესცოდავთ უფალს და 
დაიმსახურებთ სასჯელს, რომელიც გეწევათ თქვენ. 24 აიშენეთ 
ქალაქები თქვენი ბავშვებისათვის და ფარეხები ცხვრისათვის. 
რაც თქვენი ბაგეებიდან გამოვა, ის აკეთეთ. 25 ასე უთხრეს 
გადიანებმა და რეუბენიანებმა მოსეს: ისე მოიქცევიან შენი 
მორჩილნი, როგორც ჩვენი ბატონი ბრძანებს. 25 ჩვენი 
ბავშვები, ჩვენი ცოლები, ჩვენი საქონელი და მთელი ჩვენი 
პირუტყვი დარჩებიან აქ, გალაადის ქალაქებში. 27 შენი 
მორჩილნი კი, ყველანი სალაშქროდ დარაზმული გავლენ 
უფლის წინაშე საბრძოლველად, როგორც ჩვენი ბატონი 
ამბობს. 28 უბრძანა მათზე მოსემ ელეაზარ მღვდელს, იესო 
ნავეს ძეს და ისრაელიანების შტოთა მამამთავრებს. 29 უთხრა 
მათ მოსემ: თუ გადავლენ გადიანები და რეუბენიანები 
თქვენთან ერთად იორდანეს გაღმა საომრად დარაზმულნი 
უფლის წინაშე, და დამორჩილდება ის ქვეყანა თქვენ წინაშე, 
მიეცით მათ გალაადის ქვეყანა საკუთრებად. 39 თუ არ 
გადავლენ დარაზმულნი თქვენთან ერთად, მაშინ თქვენ შორის 
მიიღებენ წილს ქანაანის ქვეყანაში. 31 პასუხად მიუგეს 


გადიანებმა და რეუბენიანებმა: როგორც უფალმა უთხრა შენს 
მორჩილთ, ისე მოვიქცევით. 32 ჩვენ გავალთ დარაზმულნი 
უფლის წინაშე ქანაანის ქვეყანაში, სამკვიდრო კი იორდანეს 
გამოღმა გვექნება. 33 და მისცა მოსემ მათ - გადიანებს, 
რეუბენიანებს და მენაშეს, იოსების ძის, ნახევარ შტოს სიხონ 
ამორეველთა მეფის სამეფო, ბაშანის მეფის, ყოგის, სამეფო, 
ქვეყანა თავისი ქალაქებითა და სანახებითურთ, ქვეყნის 
ქალაქები ირგვლივ. 34 ააშენეს გადიანებმა დიბონი, ყატაროთი 
და ყაროერი, 32 ყატაროთ-შოფანი, იაყზერი და იაგბეჰა, 39 
ბეთ-ნიმრა, ბეთ-ჰარანი, გამაგრებული ქალაქები და ფარეხები 
ცხვრისათვის. 37 რეუბენიანებმა ააშენეს ხეშბონი, ელყალე, 
კირიათაიმი, 38 ნებო, ბაალ-მეყონი, რომელთაც სახელი 
შეეცვალათ, და სიბმა; დაარქვეს სახელები ქალაქებს, 
რომლებიც მათ ააშენეს. 39 წავიდნენ მაქირ მენაშეს ძეს 
შთამომავალნი გალაადში, აიღეს იგი და განდევნეს იქ 
მცხოვრები ამორეველნი. 49 მისცა მოსემ გალაადი მაქირ 
მენაშეს ძეს და ის დასახლდა იქ. 41 იაირ მენაშეს ძე კი წავიდა 
და აიღო მათი სოფლები და დაარქვა მათ იაირის სოფლები. 
42 ნობახი წავიდა და აიღო კენათი თავის დაბა-სოფლებიანად 
და დაარქვა მას თავისი სახელი: ნობახი. 


თავი 33 


1 აი, ისრაელიანთა მგზავრობანი, როცა გამოვიდნენ ისინი 
ეგვიპტიდან ლაშქარ-ლაშქარ მოსესა და აარონის 
წინამძღოლობით. 2 აღწერა მოსემ უფლის ბრძანებით მათი 
გამოსვლა და მგზავრობანი. აი, მათი მგზავრობანი 
გამოსვლისას. 3 რამზესიდან გაემგზავრნენ პირველი თვის 
მეთხუთმეტე დღეს; პასექის მეორე დღეს გავიდნენ 
ისრაელიანები გაბედულად მთელი ეგვიპტის თვალწინ. 43 
მარხავდნენ ეგვიპტელები პირმშოებს, რომლებიც დაუხოცა 
მათ უფალმა, და მათ ღმერთებსაც მიაგო სასჯელი უფალმა. 2 
გაემგზავრნენ ისრაელიანები რამზესიდან და სუქოთში 
დაბანაკდნენ. 9 გაემგზავრნენ სუქოთიდან და დაბანაკდნენ 
ეთამში რომელიც უდაბნოს კიდეზე მდებარეობს. 7 
გაემგზავრნენ ეთამიდან და გაემართნენ ფი-ჰახიროთისკენ, 
რომელიც ბაალ-ცაფონის ზემოთ მდებარეობს, და მიგდოლის 
წინ დაბანაკდნენ. 8 გაემგზავრნენ ფნე-ჰახიროთიდან, შუა 
გადაჭრეს ზღვა უდაბნოს მიმართულებით, გაიარეს სამი დღის 
სავალი გზა ეთამის უდაბნოში და მარაში დაბანაკდნენ. ? 
გაემგზავრნენ მარადან და ელიმში მივიდნენ; თორმეტი წყარო 
და სამოცდაათი ფინიკის ხე იყო ელიმში. იქ დაბანაკდნენ. 19 
გაემგზავრნენ ელიმიდან და მეწამულ ზღვასთან დაბანაკდნენ. 
11 გაემგზავრნენ მეწამული ზღვიდან და სინის უდაბნოში 
დაბანაკდნენ. 12 გაემგზავრნენ სინის უდაბნოდან და დოფკაში 
დაბანაკდნენ. 13 გაემგზავრნენ დოფკიდან და ალუშში 
დაბანაკდნენ. 14 გაემგზავრნენ ალუშიდან და რეფიდიმში 
დაბანაკდნენ. იქ არ იყო სასმელი წყალი ხალხისთვის. 12 
გაემგზავრნენ რეფიდიმიდან და სინაის უდაბნოში 
დაბანაკდნენ. 195 გაემგზავრნენ სინაის უდაბნოდან და კიბროთ- 
ჰათაავაში დაბანაკდნენ. 17 გაემგზავრნენ კიბროთ-ჰათაავადან 
და ხაცეროთში დაბანაკდნენ. 18 გაემგზავრნენ ხაცეროთიდან 
და რითმაში დაბანაკდნენ. 19 გაემგზავრნენ რითმადან და 


რიმონ-ფარეცში დაბანაკდნენ. 29 გაემგზავრნენ რიმონ- 
ფარეციდან და ლიბნაში დაბანაკდნენ. 21 გაემგზავრნენ 
ლიბნადან და რისაში დაბანაკდნენ. 22 გაემგზავრნენ რისადან 
და კეჰელათაში დაბანაკდნენ. 23 გაემგზავრნენ კეჰპელათიდან 
შაფერის მთაზე დაბანაკდნენ. 2“ გაემგზავრნენ შაფერის 
მთიდან და ხარადაში დაბანაკდნენ. 22 გაემგზავრნენ 
ხარადიდან და მაკჰელოთში დაბანაკდნენ. 29 გაემგზავრნენ 
მაკჰელოთიდან და თახათში დაბანაკდნენ. 27 გაემგზავრნენ 
თახათიდან და თარახში დაბანაკდნენ. 285 გაემგზავრნენ 
თარახიდან და მითკაში დაბანაკდნენ. 29 გაემგზავრნენ 
მითკადან და ხაშმონაში დაბანაკდნენ. 39 გაემგზავრნენ 
ხაშმონიდან და მოსეროთში დაბანაკდნენ. 31 გაემგზავრნენ 
მოსეროთიდან და ბნე-იაყაკანში დაბანაკდნენ. 32 
გაემგზავრნენ ბნე-იაყაკანიდან და ხორ-გილგადში 
დაბანაკდნენ. 33 გაემგზავრნენ ხორ-გილგადიდან და 
იატბათაში დაბანაკდნენ. 34 გაემგზავრნენ იატბათიდან და 
აბრონაში დაბანაკდნენ. 32 გაემგზავრნენ აბრონიდან და 
ეციონ-გაბერში დაბანაკდნენ. 39 გაემგზავრნენ ეციონ- 
გაბერიდან და ცინის უდაბნოში დაბანაკდნენ. ეს კადეშია. 37 
გაემგზავრნენ კადეშიდან და ჰორის მთაზე დაბანაკდნენ, 
ედომის ქვეყნის საზღვარზე. 38 ავიდა აარონ მღვდელი ჰორის 
მთაზე, უფლის ბრძანებისამებრ, და მოკვდა იქ ისრაელიანთა 
ეგვიპტიდან გამოსვლის მეორმოცე წელს, მეხუთე თვის 
პირველში. 39? ას ოცდასამი წლისა იყო აარონი, როცა მოკვდა 
იგი ჰორის მთაზე. 49 გაიგო ქანაანელმა ყარად მეფემ, 
რომელიც ქანაანის ქვეყნის სამხრეთში ცხოვრობდა, 
ისრაელიანთა მოსვლა. “1 გაემგზავრნენ ჰორის მთიდან და 
ცალმონაში დაბანაკდნენ. 42 გაემგზავრნენ ცალმონიდან და 
ფუნონში დაბანაკდნენ. 43 გაემგზავრნენ ფუნონიდან და 
ობოთში დაბანაკდნენ. 44 გაემგზავრნენ ობოთიდან და იიმ- 
ყაბარიმში დაბანაკდნენ, მოაბის საზღვარზე. 423 გაემგზავრნენ 
იიმიდან და დიბონ-გადში დაბანაკდნენ. 49 გაემგზავრნენ 
დიბონ-გადიდან და ყალმონ-დიბლათაიმში დაბანაკდნენ. 47 


გაემგზავრნენ ყალმონ-დიბლათაიმიდან და ყაბარიმის მთებზე 
დაბანაკდნენ, ნებოს წინ. 48 გაემგზავრნენ ყაბარიმის მთებიდან 
და მოაბის ველზე დაბანაკდნენ, იორდანეს პირას, იერიხონის 
მახლობლად. 47? დაბანაკდნენ იორდანეს პირას ბეთ- 
იეშიმოთიდან აბელ-შიტიმამდე, მოაბის ველზე. 329 ასე 
ელაპარაკა უფალი მოსეს მოაბის ველზე, იორდანეს ნაპირას, 
იერიხონის მახლობლად: 21 ელაპარაკე ისრაელიანებს და 
უთხარი მათ: როცა გადახვალთ იორდანეს გალმა, ქანაანის 
ქვეყანაში, 22 აჰყარეთ თქვენ წინაშე ქვეყნის მკვიდრნი, 
გაანადგურეთ ყველა მათი გამოსახულება და ყველა მათი 
ჩამოსხმული კერპი და მოუშალეთ ყველა გორაკი. 33 
დაიმკვიდრეთ ქვეყანა და დასახლდით იქ, რადგან თქვენთვის 
მომიცია ეს ქვეყანა დასამკვიდრებლად. 24 დაუნაწილეთ 
წილისყრით ქვეყანა თქვენს გვარეულობებს: 
მრავალრიცხოვანს მეტი წილი მიეცით, მცირერიცხოვანს 
ნაკლები წილი მიეცით. ვისაც სად შეხვდება წილი, იქ 
დაიმკვიდროს. მამა-პაპის შტოთა მიხედვით დაინაწილეთ. 22 
თუ არ აჰყრით ქვეყნის მკვიდრთ, იქ დარჩენილნი ეკლად 
ექცევიან თქვენს თვალებს და ნემსებად - თქვენს ფერდებს, 
შეგავიწროებენ იმ ქვეყანაში, სადაც იცხოვრებთ. 3209 და რაც 
განმიზრახავს თქვენთვის გასაკეთებლად, გაგიკეთებთ. 


თავი 34 


1 ასე ელაპარაკა უფალი მოსეს: 2 დაარიგე ისრაელიანები და 
უთხარი მათ: როცა შეხვალთ ქანაანის ქვეყანაში, აი, 
საზღვრები ამ ქვეყნისა, ქანაანის ქვეყნისა, რომელიც წილად 
შეგხვდებათ თქვენ: 3 სამხრეთ მხარედ გექნებათ ცინის 
უდაბნოდან, ედომის მახლობლად; გექნებათ სამხრეთი 
საზღვარი მარილოვანი ზღვის კიდიდან აღმოსავლეთის 
მიმართულებით. “ გაუხვევს თქვენი საზღვარი სამხრეთიდან 
ყაკრაბიმის ზეგანისკენ, გაივლის ცინზე, მიებჯინება სამხრეთით 
კადეშ-ბარნეას, გავა ხაცერ-ადართან და გაივლის ყაცმონზე. 2? 
გაუხვევს საზღვარი აცმონიდან ეგვიპტის ხევისკენ და 
მიებჯინება ზღვას. 90 დასავლეთის საზღვარი: დიდი ზღვა 
გექნებათ საზღვრად. ეს გქონდეთ სამხრეთის საზღვრად. 7 ეს 
გქონდეთ ჩრდილოეთის საზღვრად: დიდი ზღვიდან გაატარეთ 
საზღვარი ჰორის მთაზე. 8 ჰორის მთიდან გაატარეთ ხამათის 
მიმართულებით; მიებჯინება საზღვარი ცედადას. ? გავა 
საზღვარი ციფრონისკენ და მიებჯინება ხაცარ-ყენანს. ეს 
გქონდეთ ჩრდილოეთის საზღვრად. 19 აღმოსავლეთით 
გაავლეთ საზღვარი ხაცარ-ყენანიდან შეფამასკენ. 11 
შეფამიდან ეშვება საზღვარი რიბლასკენ, ყაინის 
აღმოსავლეთით. ეშვება საზღვარი და ეკვრის ქინერეთის ზღვის 
ნაპირს აღმოსავლეთით. 12 ეშვება საზღვარი იორდანეზე და 
ებჯინება მარილოვან ზღვას. ეს იყოს თქვენთვის ქვეყნად 
თავისი გარეშემო საზღვრებითურთ. 13 ასე გამოუცხადა მოსემ 
ისრაელიანებს: აჰა, ქვეყანა, რომელიც უნდა დაინაწილოთ 
წილისყრით, რომელზეც ბრძანა უფალმა, რომ მისცემოდა 
ცხრა შტოს და ნახევარ შტოს. 114 რადგან მიიღეს რეუბენიანთა 
შტომ მამისსახლების მიხედვით და გადიანელთა შტომ მათი 
გვარეულობების მიხედვით და მენაშეს ნახევარმა შტომ. მათ 
მიიღეს თავიანთი წილი. 152 ორმა შტომ და ნახევარმა შტომ 
მიიღეს თავიანთი წილი იორდანეს გაღმა, იერიხონის 
მახლობლად, აღმოსავლეთით. 19 ასე ელაპარაკა უფალი 


მოსეს: 17 ეს არის იმ კაცთა სახელები, რომლებიც 
დაიმკვიდრებენ თქვენთვის ქვეყანას: ელეაზარ მღვდელი და 
იესო ნავეს ძე. 18 ყოველი შტოდან თითო თავკაცი გამოარჩიეთ 
ქვეყნის დასანაწილებლად. 17 აი, მათი სახელები: იუდას 
ტომიდან: ქალებ იეფუნეს ძე; 29 სიმონიანთა შტოდან: სამუელ 
ამიჰუდის ძე; 21 ბენიამინის შტოდან: ელიდად ქისლონის ძე; 22 
დანიანთა შტოდან: თავკაცი ბუკი იოგლის ძე; 23 იოსებიანთა 
შტოდან: მანასიანთა შტოდან - თავკაცი ხანიელ ეფოდის ძე; 24 
ეფრემიანთა შტოდან: თავკაცი კემუელ შიტფონის ძე; 23 
ზებულონიანთა შტოდან: თავკაცი ელიცაფან ფარნაქის ძე; 29 
ისაქარიანთა შტოდან: თავკაცი ფალტიელ ყაზანის ძე; 27 
აშერიანთა შტოდან: თავკაცი ახიჰუდ შელომის ძე; 28 
ნაფთალიანთა შტოდან: თავკაცი ფედაელ ყამიჰუდის ძე. 29 
ესენი იყვნენ, ვისაც უბრძანა უფალმა ქანაანის ქვეყნის 
განაწილება ისრაელიანთათვის. 


თავი 35 


1 ელაპარაკა უფალი მოსეს მოაბის ველზე, იორდანესთან, 
იერიხონის მახლობლად: ? ვუბრძანე ისრაელიანებს, რომ 
მისცენ ლევიანებს თავიანთი საკუთარი სამკვიდროდან 
ქალაქები საცხოვრებლად. ქალაქგარეთ სანახებიც, ირგვლივ, 
მიეცით ლევიანებს. 3 ჰქონდეთ ქალაქები საცხოვრებლად და 
სანახები ჰქონდეთ პირუტყვისათვის, ქონებისთვის და 
ყოველგვარი სარჩოსათვის. 4 ქალაქგარე სანახები, რომლებიც 
ლევიანებს უნდა მისცეთ, ქალაქის კედლებს იქით ათას 
წყრთაზე უნდა გადიოდეს ირგვლივ. ? გადაზომეთ ორი ათასი 
წყრთა ქალაქგარეთ აღმოსავლეთის მიმართულებით, ორი 
ათასი წყრთა სამხრეთის მიმართულებით, ორი ათასი წყრთა 
დასავლეთის მიმარიულებით და ორი ათასი წყრთა 
ჩრდილოეთის მიმართულებით; შუაში ქალაქი. ეს ჰქონდეთ მათ 
ქალაქგარე სანახებად. 9 იმ ქალაქებიდან, რომლებიც 
ლევიანებს უნდა მისცეთ, ექვსი ქალაქი თავშესაფარი იყოს, 
სადაც დაანებებთ მკვლელს გაქცევას. ამათ ზევით 
ორმოცდაორი ქალაქი მიეცით. 7 სულ ორმოცდარვა ქალაქი 
უნდა მისცეთ ლევიანებს თავისი სანახებითურთ. 8 ქალაქები, 
რომლებიც ისრაელიანთა საკუთრებიდან უნდა მისცეთ, 
მრავალრიცხოვანთ მეტი გამოართვით, მცირერიცხოვანთ - 
ნაკლები, თითოეულმა თავისი წილხვედრის კვალობაზე უნდა 
მისცეს თავისი ქალაქებიდან ლევიანებს. ? ასე ელაპარაკა 
უფალი მოსეს: 19 ელაპარაკე ისრაელიანებს და უთხარი მათ: 
როცა გადახვალთ იორდანეს გალმა ქანაანის ქვეყანაში, 11 
დაიგულეთ ზოგიერთი ქალაქი, თავშესაფარ ქალაქებად 
გქონდეთ ისინი, სადაც შეეძლება თავის შეფარება მკვლელს, 
რომელსაც უნებურად შემოაკვდება კაცი. 12 გქონდეთ ეს 
ქალაქები თავშესაფარად შურისმაძიებლისაგან, რათა არ 
მოიკლას მკვლელი, ვიდრე საზოგდოების წინაშე 
წარდგებოდეს სამსჯავროდ. 13 ექვსი უნდა იყოს ქალაქი, 
რომელსაც თავშესაფრად განაწესებთ. 14 სამი ქალაქი 


იორდანეს გაღმა უნდა მისცეთ და სამი ქალაქი ქაანანის 
ქვეყანაში უნდა მისცეთ. თავშესაფარი ქალაქები იქნება ისინი. 
15 ისრაელიანებს, მდგმურს და თქვენ შორის დამკვიდრებულს 
გქონდეთ ეს ექვსი ქალაქი თავშესაფრად, რათა იქ თავი 
შეაფაროს ყველამ, ვისაც უნებურად შემოაკვდება კაცი. 195 თუ 
ვინმე კაცს რკინას დაჰკრავს და მოკლავს, მკვლელია იგი. 
მკელელი სიკვდილით უნდა დაისაჯოს. 17 თუ ვინმე 
სასიკვდილოდ დაარტყამს ქვას ვინმეს და მოკვდება კაცი 
მკვლელია. მკვლელი სიკვდილით უნდა დაისაჯოს. 185 ან ხის 
იარაღს, რომლითაც შეიძლება მოკვდეს კაცი, დაარტყამს 
ვინმეს და მოკვდება კაცი, მკვლელია. მკვლელი სიკვდილით 
უნდა დაისაჯოს. 19 მესისხლეს თავად შეუძლია მოკლას 
მკვლელი; შეხვდება და თვითონვე მოკლას. 29 თუ ვინმე 
ქიშპობით კაცს ხელს ჰკრავს ან განზრახვით რაიმეს ესვრის და 
მოკვდება კაცი, 21 ან მტრობით ხელს დაარტყამს და მოკვდება, 
დამრტყმელი უნდა მოკვდეს, რადგან მკვლელია. მესისხლეს 
შეუძლია მოკლას მკვლელი, როცა შეხვდება. 22 თუკი 
უნებლიეთ, მტრობის გარეშე, ჰკრავს ხელს ან განუზრახველად 
ესვრის რაიმე საგანს, 23 ან ქვა, რომლითაც შეიძლება მოკვდეს 
კაცი, გადმოუვარდება და ვინმეს დაეცემა თავში და მოკვდება, 
ის კი არც მტრობდა მას და არც ავს ფიქრობდა მისთვის, 24 
საზოგადოებამ უნდა განსაჯოს მკვლელისა და მესისხლის 
საქმე ამ წესების მიხედვით. 22 უნდა იხსნას საზოგადოებამ 
მკვლელი მესისხლისაგან და გააბრუნოს იგი საზოგადოებამ 
მის თავშესაფარ ქალაქში, სადაც გაქცეული იყო. დარჩეს იქ 
წმიდა ზეთით ცხებული მღვდელმთავრის სიკვდილამდე. 29 
თუკი მკვლელი გასცდება თავშესაფარი ქალაქის საზღვრებს, 
სადაც გაიქცა, 27 ნახავს მას მესისხლე თავშესაფარი ქალაქის 
საზღვრებს გარეთ და მოკლავს მესისხლე მკვლელს, არ 
მოეკითხება მას სისხლი, 28 რადგან თავშესაფარ ქალაქში 
უნდა დარჩენილიყო მღვდელმთავრის სიკვდილამდე. 
მღვდელმთავრის სიკვდილის შემდეგ კი მკვლელს შეუძლია 
თავის საკუთარ ქვეყანაში დაბრუნება. 29? გქონდეთ ეს 
სამართლის წესად თქვენს თაობებში. ყველგან, სადაც კი 


იცხოვრებთ. 30 ყოველი მკვლელი მოწმეთა ჩვენებით უნდა 
მოიკლას, ერთი მოწმის მხილებით კაცს სიკვდილით ვერ 
დასჯიან. 31 ნუ აიღებთ გამოსასყიდს მკვლელის 
გამოსახსნელად, რომელიც სასიკვდილოა, რადგან 
სიკვდილით უნდა დაისაჯოს. 32 ნუ აიღებთ გამოსასყიდს 
თავშესაფარ ქალაქში გაქცეულისთვის, რომ მღვდლის 
სიკვდილამდე დაბრუნდეს თავის ქვეყანაში. 33 ნუ წაბილწავთ 
მიწას, სადაც იმყოფებით, რადგან სისხლია, რომ ბილწავს 
მიწას. ვერ განიწმიდება მიწა მასზე დაღვრილი სისხლისაგან, 
თუ არა თავად მისი დამღვრელის სისხლით. 34 ნუ 
გააუწმიდურებთ მიწას, სადაც თქვენ ცხოვრობთ, სადაც მე ვარ 
დავანებული თქვენ შორის, რადგან მე, უფალი, დავანებული 
ვარ ისრაელიანთა შორის. 


თავი 36 


1 მივიდნენ გალაად მაქირის ძის, მენაშიანის ძეთა 
საგვარეულოს მამამთავრები იოსებიანთა საგვარეულოებიდან 
და ილაპარაკეს მოსეს წინაშე და ისრაელიანთა თავკაცების, 
მამამთავართა წინაშე, ? თქვეს: ჩვენს ბატონს უბრძანა 
უფალმა, რომ წილისყრით მისცეს ისრაელიანებს ქვეყანა 
სამკვიდროდ; ნაბრძანები აქვს უფლისგან ჩვენს ბატონს, რომ 
მის ქალიშვილებს მისცეს ჩვენი ძმის ცელაფხადის წილი. 3 თუ 
ვისმე მითხოვდნენ ცოლად ისრაელიანთა რომელიმე შტოში, 
წაერთმევა მათი სამკვიდრო ჩვენი მამაპაპის სამკვიდროს და 
შეეძინება იმ შტოს სამკვიდროს, სადაც იქნებიან ისინი 
გათხოვილები. დაიკარგება ჩვენი წილხვედრილი სამკვიდრო. 
4 როცა დაუდგებათ ზეიმის დღე ისრაელიანებს, მაშინაც 
მიემატება მათი სამკვიდრო იმ შტოს სამკვიდროს, სადაც 
იქნებიან გათხოვილნი და ჩამოერთმევა ჩვენი მამა-პაპის 
სამკვიდროს მათი სამკვიდრო. ? ასე გამოუცხადა მოსემ 
ისრაელიანებს უფლის ბრძანებისამებრ: მართალს ამბობს 
იოსებიანთა შტო. 5 აი, რა აქვს ნაბრძანები უფალს 
ცელაფხადის ასულთა საქმეზე: ვინც მოეწონებათ, იმათ 
მისთხოვდნენ, ოღონდ მამისეული შტოს საგვარეულოებში 
გათხოვდნენ. 7 არ უნდა გადადიოდეს ისრაელიანთა 
სამკვიდრო შტოდან შტოში, რადგან მამაპაპისეულ შტოს 
სამკვიდროს უნდა იყოს მიწებებული თითოეული ისრაელიანი. 
8 ყოველი ასული, რომელიც იმკვიდრებს წილს ისრაელიანთა 
რომელიმე შტოში, მამისეული შტოს საგვარეულოდან უნდა 
მისთხოვდეს ვისმე, რათა თითოეულ ისრაელიანს შეეძლოს 
მამაპაპისეული წილის დამკვიდრება. ? არ უნდა გადადიოდეს 
სამკვიდრო ერთი შტოდან სხვა შტოში, რადგან თითოეული 
ისრაელიანი თავის სამკვიდროს უნდა იყოს მიწებებული. 19 
როგორც უბრძანა უფალმა მოსეს, ისე მოიქცნენ ცელაფხადის 
ასულები. 11 მისთხოვდნენ მახლა, თორცა, ხოგლა, მილქა და 
ნოყა - ცელაფხადის ასულები - თავიანთ ბიძაშვილებს ცოლად. 


12 იოსებიან-მენაშეანთა საგვარეულოებში იყვნენ გათხოვილნი 
ისინი და ამიტომაც მათ მამისეულ საგვარეულოს შერჩა მათი 
სამკვიდრო. 13 აი, ბრძანებები და წესები, უფალმა რომ 
გამოცხადებინა მოსეს ისრაელიანთათვის მოაბის ველზე, 
იორდანესთან, იერიხონის გასწვრივ. 


მეორე რჯული 
თავი 1 


1 აი, სიტყვები, რომლებიც გამოუცხადა მოსემ მთელ ისრაელს 
იორდანეს გაღმა უდაბნოში, ვაკეზე, სუფის გასწვრივ, ფარანს, 
თოფელს, ლაბანს, ხაცეროთსა და დი-ზაჰაბს შორის, 2 
ხორებიდან თერთმეტი დღის სავალზე, სეყირის მთიდან კადეშ- 
ბარნეასკენ მიმავალ გზაზე. 3 მეორმოცე წელს, მეთერთმეტე 
თვის პირველ დღეს იყო, რომ გამოუცხადა მოსემ 
ისრაელიანებს ყველაფერი, რაც მათთვის სათქმელად უბრძანა 
უფალმა, “ ხეშბონში მჯდარი სიხონ ამორეველთა მეფის და 
აშთაროთში, ედრეიში, მჯდარი ბაშანის მეფის, ყოგის, 
მოკვლის შემდეგ. ? იორდანეს გაღმა მოაბის მხარეში დაიწყო 
მოსემ ამ რჯულის განმარტება და თქვა: 9 უფალი, ჩვენი 
ღმერთი გველაპარაკა ხორებში და გვითხრა: გეყოფათ, ამ 
მთაზე ცხოვრება! 7 გაბრუნდით და მოედეთ ამორეველთა მთას 
და მათი მეზობლების ქვეყნებს, მთასა და ბარს, დაბლობს, 
სამხრეთის ზღვის სანაპიროს, ქანაანელთა ქვეყანას და ლიბანს 
დიდ მდინარემდე, ევფრატის მდინარემდე. 8 აჰა, თქვენთვის 
მომიცია ეს ქვეყანა. წადით და დაიმკვიდრეთ ქვეყანა, 
რომლის მიცემაც აღუთქვა უფალმა თქვენს მამა-პაპას - 
აბრაამს, ისაკს და იაკობს, და მათ მოდგმას. ? ასე გითხარით 
თქვენ იმჟამად: მე მარტოს არ შემიძლია თქვენი ტარება. 19 
უფალი, თქვენი ღმერთი, გაგამრავლებთ-მეთქი და, აჰა, ცის 
ვარსკვლავებივით ურიცხვნი ხართ დღეს. 11 უფალმა, თქვენი 
მამა-პაპის ღმერთმა, კიდევ ათასჯერ გამრავლოთ, ვიდრე 
დღეს ხართ, და გაკურთხოთ, როგორც უთქვამს თქვენთვის. 12 
მე მარტომ როგორ ვატარო თქვენი საზრუნავი, თქვენი ტვირთი 
და თქვენი უთანხმოებანი? 13 ამოირჩიეთ თითოეული შტოდან 
ბრძენი, გაგებული და გამოცდილი კაცები და თავკაცებად 
დაგიყენებთ-მეთქი. 1“ პასუხად მომიგეთ: კარგ საქმეს 


გვეუბნები გასაკეთებლად. 15 ავიყვანე შტოთა თავკაცები - 
ბრძენი, გაგებული და გამოცდილი კაცები და დაგიდგინეთ 
თითოეულ შტოს მეთაურებად - ათასისთავებად, ასისთავებად, 
ორმოცდაათისთავებად, ათისთავებად და ზედამხედველებად, 
თქვენს შტოთა მიხედვით. 15 მაშინ ვუბრძანე თქვენს 
მსაჯულებს: მოუსმინეთ თქვენს მოძმეებს და საჯეთ სამართალი 
ერთმანეთს შორის მათსა და მათ მდგმურს შორის. 17 
მიკერძოებული ნუ იქნები სასამართღაოზე, ერთნაირად 
მოუსმინეთ მცირეს და დიდს, ნუ შეგეშინდებათ კაცისა, რადგან 
საღვთო საქმეა სამართალი. თუ საქმე გეძნელათ, მე 
მომახსენეთ და მოვისმენ. 18 იმჟამადვე გამცნეთ ყველაფერი, 
რაც უნდა შეგესრულებინათ. 19 გავემგზავრვთ ხორებიდან და 
გავიარეთ მთელი ის დიდი და საშიში უდაბნო, რომელიც თქვენ 
ნახეთ ამორეველთა მთისკენ მიმავალ გზაზე, როგორც 
გვიბრძანა უფალმა, ჩვენმა ღმერთმა, და კადეშ-ბარნეას 
მივადექით. 29 გითხარით: მოხვედით ამორეველთა მთასთან, 
რომელსაც გვაძლევს უფალი, ჩვენი ღმერთი. 21 იცოდე, 
უფალი, შენი ღმერთი, გაძლევს ამ ქვეყანას. წადი და 
დაიმკვიდრე, როგორც უთქვამს შენთვის უფალს, შენი მამა- 
პაპის ღმერთს. ნუ შეგეშინდება და ნუ შედრკები. 22 მოხვედით 
ჩემთან ყველანი და მითხარით: გაგვაგგზავნინე კაცები ჩვენს 
წინ, რომ დაგვიზვერონ ქვეყანა და მოგვიტანონ გზის ამბავი, 
რითაც უნდა ვიაროთ, და ქალაქებისა, რომლებშიც შესვლა 
მოგვიწევს. 23 მომეწონა ეს სიტყვა და გამოვარჩიე თქვენგან 
თორმეტი კაცი, თითო კაცი ყოველი შტოდან. 2“ გაემართნენ, 
გადაიარეს მთა და მიადგენ ეშქოლის ხევს და დაზვერეს 
ქვეყანა. 22 ხელში დაიჭირეს იმ ქვეყნის ნაყოფები და 
ჩამოგვიტანეს; ამბავიც მოგვიტანეს, გვითხრეს: მადლიანია ეს 
ქვეყანა, რომელსაც გვაძლევს უფალი, ჩვენი ღმერთი. 259 
თქვენ კი არ ისურვეთ წასვლა და არ დაემორჩილეთ უფლის, 
თქვენი ღმერთის ბრძანებას. 27 დრტვინავდით თქვენს 
კარვებში და ამბობდით: მტრობით გამოგვიყვანა უფალმა 
ეგვიპტის ქვეყნიდან, რათა ამორეველთა ხელში ჩავეგდეთ 
დასაღუპადო, 28 სად წავიდეთ? ჩვენიანებმა გული შეგვიშინეს. 


გვეუბნებოდნენ: ჩვენზე დიდი და მაღალი ხალხია, ქალაქები 
დიდი აქვთ ცადაწვდილი ციხე-კოშკებით და ყანაკის ნაშიერნიც 
დავინახეთო იქ. 29 მე გითხარით: ნუ ძრწიხართ, ნუ გეშინიათ 
მათი-მეთქი. 39 უფალი, თქვენი ღმერთი, წაგიძღვებათ წინ; იგი 
იბრძოლებს თქვენთვის, როგორც ეგვიპტეში მოიქცა თქვენს 
თვალწინ; 31 ან უდაბნოში, სადაც, როგორც შენ ხედავდი, 
გატარებდა უფალი, შენი ღმერთი, როგორც თავის შვილს 
ატარებს კაცი, მთელ თქვენს სავალ გზაზე, ვიდრე ამ 
ადგილამდე მოხვიდოდით. 32 მაგრამ არც ამაში ერწმუნებით 
უფალს, თქვენს ღმერთს, 33 რომელიც წინ მიგიძღვით გზაზე, 
რომ მოგიძებნოთ დასაბანაკებელი ადგილი, ღამით ცეცხლში 
თქვენი სავალი გზის გასანათებლად, და დღისით ღრუბელში. 
34 გაიგონა უფალმა თქვენი სიტყვების ხმა, განრისხდა და ასე 
დაიფიცა: 32 ვერავინ იხილავს ამ უკეთური მოდგმიდან იმ 
მადლიან ქვეყანას, რომელიც მათ მამა-პაპას აღვუთქვი, 39 
გარდა ქალებ იეფუნეს ძისა. ის იხილავს მას. მისთვის და მისი 
შვილებისთვის მიმიცია ქვეყანა, რომელიც მან მოიარა, რადგან 
უფლის ერთგული იყო. 37 მეც განმირისხდა უფალი თქვენ 
გამო: ვერც შენ შეხვალო იქ. 38 იესო ნავეს ძე, შენ წინაშე რომ 
დგას, შევა იქ. ის გაამხნევე, რადგან ის დაიმკვიდრებს მას 
ისრაელისთვის. 39? თქვენი ჩვილი ბავშვები, რომლებზეც 
ამბობთ, დატაცებული იქნებიანო, და თქვენი შვილები, 
რომელთაც არ უწყიან დღეს ავი და კარგი, შევლენ იქ. მათ 
ვაძლევ ქვეყანას და ისინი დაიმკვიდრებენ მას. 49 თქვენ კი 
გაბრუნდით და იარეთ უდაბნოში მეწამული ზღვის გზით. 491 
პასუხად მიუგეთ: შევცოდეთ უფალს. წავალთ და 
შევებრძოლებით, როგორც ნაბრძანები აქვს ჩვენთვის უფალს, 
ჩვენს ღმერთს. აისხით თითოეულმა საბრძოლო საჭურველი და 
გაეჩქარეთ მთაზე ასასვლელად. 42 მითხრა უფალმა: უთხარი 
მათ: ნუ ახვალთ მთაზე და ნუ შეებრძოლებით, რადგან არა ვარ 
თქვენ შორის და დაგამარცხებთ-თქო მტერი. 43 გელაპარაკეთ 
და არ დამიჯერეთ, ეურჩეთ უფლის ბრძანებას, გათამამდით და 
ახვედით მთაზე. 44 გამოვიდნენ თქვენ წინააღმდეგ იმ მთაზე 
მცხოვრები ამორეველები და დაგესიენ, როგორც ფუტკარმა 


იცის, და გმუსრავდნენ სეყირიდან ხორმამდე. 42 დაბრუნდით 
და მორთეთ ტირილი უფლის წინაშე. უფალმა კი არ ისმინა 
თქვენი ხმა და ყური არ დაგიგდოთ. 45 დარჩით კადეშში 
მრავალი ხანი, რამდენ ხანსაც იყავით. 


თავი 2 


1 გავბრუნდით და გავწიეთ უდაბნოსკენ მეწამული ზღვის გზით, 
როგორც მითხრა უფალმა. დიდხანს ვუარეთ სეყირის მთას. 2 
ასე მითხრა უფალმა: 3 გეყოფათ ამ მთის შემოვლა. 
ჩრდილოეთისკენ გაბრუნდით. “ ასე დაარიგე ხალხი: ახლა 
თქვენი ნათესავების, ესავიანთა, სეყირის მკვიდრთა საზღვარზე 
მოგიწევთ გავლა. მათ შეეშინდებათ თქვენი, თქვენ კი ძალზე 
ფრთხილად იყავით. ? ნუ წაეკიდებით მათ, რადგან ფეხის ერთ 
დაბიჯებასაც არ მოგცემთ მათი ქვეყნიდან, რადგან ესავს 
მივეცი სამკვიდროდ სეყირის მთა. 9 საჭმელი შეიძინეთ მათგან 
ვერცხლით და ჭამეთ, წყალიც იყიდეთ მათგან ვერცხლით და 
სვით. ” რადგან უფალმა, შენმა ღმერთმა, გაკურთხა ყველა 
საქმეში, უწყოდა შენი გზა-სავალი ამ დიდ უდაბნოში. ეს 
ორმოცი წელიწადი შენთან არის უფალი და არაფერი 
მოგკლებია. 8 ჩავუარეთ ჩვენს ნათესავებს, ესავიანებს, 
სეყირის მკვიდრთ, ყორაბას გზით, ელათიდან და ელიონ- 
გაბერიდან. მერე გავბრუნდით და მოაბის უდაბნოს გზას 
დავადექით. 3? მითხრა უფალმა: ნუ გადაემტერები მოაბს და ნუ 
გამართავ ომს, რადგან არ მომიცია თქვენთვის სამკვიდრო 
მათი ქვეყნიდან, რადგან ყარი ლოტის შთამომავლებს მივეცი 
სამკვიდროდ. 19 ადრე იქ ემიელები ცხოვრობდნენ - დიდი, 
მრავალრიცხოვანი და ტანმაღალი ხალხი ყანაკელებთა 
მსგავსად. 11 რეფაიმებად ითვლებოდნენ ისინიც. ისევე 
როგორც ყანაკელები, მაგრამ მოაბელები ემიელებს 
უწოდებდნენ მათ. 12 წინათ სეყირში ხორიელები 
ცხოვრობდნენ, მაგრამ ესავიანებმა აჰყარეს ისინი და 
გადააშენეს და დამკვიდრდნენ მათ ნაცვლად, როგორც მოექცა 
ისრაელი თავის სამკვიდრებელ ქვეყანას, რომელიც მისცა მას 
უფალმა. 13 ახლა ადექით და გადადით ზარედის ხევს. ჩვენც 
გადავედით ზარედის ხევს. 1% ოცდათვრამეტი წელი მოეუნდით 
კადეშ-ბარნეადან ზარედის ხევამდე მისვლას და ამასობაში 
გაწყდა ბანაკში მებრძოლთა მთელი თაობა, როგორც 


დაფიცებული ჰქონდა მათთვის უფალს. 12 უფლის ხელიც იყო 
მათზე, რომ სრულებით გამწყდარიყვნენ ბანაკში, ვიდრე არ 
გაწყდნენ. 19 როცა მთლიანად გაწყდნენ მებრძოლები ერში, 17 
ასე მელაპარაკა მე უფალი: 18 ახლა შენ გადიხარ მოაბის 
საზღვრებიდან, ქალაქ ყართან, 1? და უახლოედები 
ყამონელთა ადგილებს. ნუ უმტრობთ მათ და ნუ წაეკიდებით, 
რადგან არ გაძლევ ყამონელთა ქვეყნის ადგილებს 
სამკვიდროდ, რადგან ლოტიანთათვის მაქვს მიცემული 
სამკვიდროდ. 29 ისიც რეფაიმთა ქვეყნად ითვლება, წინათ 
რეფაიმები ცხოვრობდნენ იქ. ამონელნი კი ზამ-ზუმიელებს 
უწოდებენ მათ. 21 დიდი, მრავალრიცხოვანი და ტანმაღალი 
ხალხი იყო ყანაკელებივით. გაწყვიტა ისინი უფალმა მათ 
წინაშე. აჰყარეს ისინი და მათს ადგილას დასახლდნენ. 22 
ასევე უყო ესავიანებს, სეყირის მკვიდრთ, რომელთ წინაშეც 
გაწყვიტა ხორიელები. აჰყარეს ისინი და დღემდე მათს 
ადგილას ცხოვრობენ. 23 გაწყვიტეს ყავიელები, რომლებიც 
ცხოვრობდნენ დაბებში დაზამდე, ქაფთორელები, რომლებიც 
ქაფთორიდან გამოვიდნენ, და დასახლდნენ მათს ადგილას. 24 
ადექით, გასწიეთ და გადალახეთ არნონის ხევი. იცოდე, შენს 
ხელთ ჩამიგდია სიხონი, ეშბონის მეფე, ამორეველი და მისი 
ქვეყანა. დაიწყე დამკვიდრება. ბრძოლა გაუმართე მას. 22 
დღეიდან შიშსა და ძრწოლას მოვგვრი თქვენით ხალხებს 
ცისქვეშეთში. ვინც კი გაიგებს შენს ამბავს, შიშის ზარი დაეცემა 
ყველას. 29 გავუგზავნე მოციქულები კედემოთის უდაბნოდან 
სიხონს, ხეშბონის მეფეს და დავაბარე სათქმელად 
სამშვიდობო სიტყვები. 27 გამატარე შენს ქვეყანაზე, მხოლოდ 
გზებზე ვივლი, არც მარჯვნივ გადავუხვევ, არც მარცხნივ-მეთქი. 
728 საჭმელი მომყიდე ვერცხლზე და შევჭამ, წყალიც ვერცხლზე 
მომეცი და დავლევ. მხოლოდ ჩემი ფეხით გავივლი-მეთქი; 29 
ისევე, როგორც მომექცნენ ესავიანები, სეყირის მკვიდრნი, და 
მოაბელები, ყარის მკვიდრნი, ვიდრე იორდანეს გაღმა 
გავიდოდე იმ ქვეყანაში, რომელსაც გვაძლევს უფალი, ჩვენი 
ღმერთი. 39 მაგრამ არ გაგვატარა სიხონმა, ხეშბონის მეფემ, 
რადგან გაუსასტიკა სული უფალმა, შენმა ღმერთმა, და გული 


გაუქვავა, რომ თქვენს ხელში ჩაეგდო იგი, როგორც დღეს 
ხედავ. 31 მითხრა უფალმა: იცოდე, უკვე დავიწყე სიხონისა და 
მისი ქვეყნის შენთვის მოცემა: შეუდექი მისი ქვეყნის 
დასაკუთრებას. 32 გამოვიდა სიხონი მთელი თავისი ხალხით 
იაჰცაში ჩვენ წინააღმდეგ საბრძოლველად. 33 ხელში 
ჩაგვაგდებინა იგი უფალმა, ჩვენმა ღმერთმა, და ჩვენც 
დავამარცხეთ იგი, მისი შვილები და მთელი მისი ხალხი. 34 
მაშინ დავიპყარით მისი ყველა ქალაქი, ავაოხრეთ ქალაქები 
და გავწყვიტეთ მცხოვრებნი დიდიან-პატარიანა. არავინ 
დაგვიტოვებია ცოცხალი. 32 ოღონდ საქონელი წამოვასხით და 
სხვა ნადავლიც წამოვიღეთ დაპყრობილი ქალაქებიდან. 39 
ყაროყერიდან, რომელიც არნონის ხევზე მდებარერს, და 
ხეობის ქალაქიდან გალაადამდე არ შეგვხვედრია ქალაქი, 
მიუდგომელი რომ ყოფილიყო ჩვენთვის. ყველაფერი მოგვცა 
უფალმა, ჩვენმა ღმერთმა. 37 ოღონდ არ მიდგომიხარ 
ყამონიანთა ქვეყანას, იაკობის ხევის ნაპირებს, მთის ქალაქებს 
და ყველა იმ ადგილს, რომლის აღებაც აგვიკრძალა უფალმა, 
ჩვენმა ღმერთმა. 


თავი 3 


1 გავბრუნდით და გავყევით ბაშანის გზას. გამოვიდა ყოგი, 
ბაშანის მეფე, მთელი თავისი ხალხით ჩვენ წინააღმდეგ 
საბრძოლველად. 2 მითხრა უფალმა: ნუ გეშინია მისი, რადგან 
ხელში ჩაგაგდებინებ მას, მთელ მის ხალხს და მის ქვეყანას. 
იმგვარადვე მოექცევი მას, როგორც მოექეცი სიხონ ამორეველ 
მეფეს, რომელიც ხეშბონში იჯდა. 3 ჩაგვაგდებინა ხელში 
უფალმა, ჩვენმა ღმერთმა, ყოგიც, ბაშანის მეფე, მთელი მისი 
ხალხითურთ, და ჩვენც დავამარცხეთ იგი, ისე რომ არავინ 
დარჩენილა ცოცხალი. “ მაშინ ავიღეთ ყველა მისი ქალაქი. არ 
შეგვხვედრია ქალაქი, რომ არ წაგვერთმია მათთვის - სამოცი 
ქალაქი, არგობის მთელი მხარე, ყოგის სამეფო ბაშანში, ? 
ყველა ეს ქალაქი, მაღალი გალავნით მოზღუდული, 
კარიბჭეებიანი და ურდულებიანი, გარდა უამრავი უგალავნო 
ქალაქისა. 9 გავანადგურეთ ისინი, როგორც მოვექეცით 
სიხონს, ხეშბონის მეფეს, როცა გავუნადგურეთ ყველა ქალაქი - 
მამრი, დედრი და ბავშვი. 7 მთელი საქონელი და ნადავლი 
წამოვასხით ქალაქებიდან. 8 წავართვით მაშინ ქვეყანა ორ 
ამორეველ მეფეს იორდანეს გაღმა - არნკანის ხევიდან 
ხერმონის მთამდე. ? (სიდონელები ხერმონს სირიონს 
უწოდებენ, ამორეველები კი - სენირს), 19 ბარის ყველა 
ქალაქი, მთელი გალაადი და მთელი ბაშანი სალქამდე და 
ედრეიმდე - ყოგის სამეფოს ქალაქები ბაშანში. 11 რადგან 
მხოლოდ ყოგი, ბაშანის მეფე, იყო დარჩენილი რეფაიმთა 
მოდგმიდან. აჰა, მისი საწოლი, რკინის საწოლი! აჰა, აქ არის 
ის ყამონიანთა რაბაში: მისი სიგრძე ათი წყრთაა, სიგანე - 
ოთხი წყრთა, მამაკაცის წყრთა. 12 ეს ქვეყანა დავისაკუთრეთ 
მაშინ. არნონის ხევზე მდებარე ყაროყერიდან გალაადის მთის 
ნახევარი თავის ქალაქებიანად რეუბენიანებს და გადიანებს 
მივეცი. 13 დანარჩენი გალაადი და მთელი ბაშანი, ყოგის 
სამეფო, მენაშეს ნახევარ შტოს მივეცი, არგობის მთელი მხარე, 
ბაშანში შემავალი, რომელსაც რეფაიმების ქვეყანა ეწოდება. 


14 იაირმა, მენაშეს ძემ, აიღო არგობის მთელი მხარე 
გეშურელთა და მაახათელთა საზღვრამდე. უწოდა თავისი 
სახელი ბაშანს - იაირის სოფლები და ასე ეწოდება დღემდე. 12 
მაქირს გალაადი მივეცი. 19 რეუბენიანებს და გადიანებს მივეცი 
მიწა გალაადიდან არნონის ხევამდე, ხევის შუაწელამდე და 
საზღვრამდე, იაკობის ხევამდე, ყამონელთა საზღვრამდე, 17 
ყარაბა და იორდანე საზღვრად, ქინერეთიდან ყარაბას 
ზღვამდე, მარილოვან ზღვამდე, ფისგას ფერდობებამდე 
აღმოსავლეთით. 18 ასე გიბრძანეთ მაშინ: უფალმა, თქვენმა 
ღმერთმა, მოგცათ ეს ქვეყანა დასამკვიდრებლად; 
დარაზმულნი წარუძეღით წინ თქვენს ძმებს, ისრაელიანებს, 
ვინც - გულადები ხართ. 19? მხოლოდ ქალები და ბავშვები და 
საქონელი (ვიცი, რომ ბევრი საქონელი გყავთ) დასტოვეთ 
ქალაქებში, რომლებიც თქვენთვის მომიცია. 29 ვიდრე უფალი 
თქვენსავით არ დააბინავებს თქვენს ძმებსაც და ისინიც არ 
დაიმკვიდრებენ ქვეყანას, რომელსაც მისცემს მათ უფალი, 
მათი ღმერთი, იორდანეს გაღმა. მერე დაბრუნდებით ყველანი 
თავ-თავის სამკვიდროში, რომელიც მოცემული მაქვს 
თქვენთვის. 21 იესოს ასე ვუბრძანე მაშინ: საკუთარი თვალით 
გაქვს დანახული, რა დამართა უფალმა, თქვენმა ღმერთმა, ამ 
ორ მეფეს. ამასვე დამართებს ყველა სამეფოს, სადაც კი 
გაივლით. 2? ნუ გეშინიათ მათი, რადგან უფალი, თქვენი 
ღმერთი, იბრძვის თქვენთვის. 23 ასე ვილოცე მაშინ უფლის 
მიმართ: 24 უფალო, ჩემო პატრონო! შენ დაუწყე შენს 
მორჩილს შენი სიდიადისა და მაგარი ხელის ჩვენება; რომელი 
ღმერთია ცად და მიწად, რომ სჩადიოდეს ისეთ საგმირო 
საქმეებს, როგორსაც შენ სჩადიხარ? 22 გადავიდოდი და 
ვიხილავდი ამ მადლიან ქვეყანას, იორდანეს გაღმა რომ არის, 
ამ მთას და ლიბანს. 295 განმირისხდა უფალი თქვენ გამო და არ 
მისმინა. მითხრა უფალმა: გეკმაროს. მეტს ნუღარ 
დამელაპარაკებიო ამ საქმეზე. 27 ადი ფისგას წვერზე, გაიხედე 
დასავლეთისკენ, ჩრდილოეთისკენ, სამხრეთისკენ და 
აღმოსავლეთისკენ, შენი თვალით დაინახე, რადგან ვერ 
გადახვალო ამ იორდანეს გაღმა. 28 უბრძანე იესოს და 


გაამხნევე, განამტკიცე იგი, რადგან ის გადაუძღვება ამ ხალხს, 
ის დაუმკვიდრებს მათ ქვეყანას, რომელსაც უყურებ. 29 
დავდექით ველზე, ბეთ-ფეღორის გასწვრივ. 


თავი 4 


1 ახლა ისმინე, ისრაელო, წესი და სამართალი რომელსაც 
გასწავლი, რათა გადარჩეთ და წახვიდეთ და დაიმკვიდროთ 
ქვეყანა, რომელსაც უფალი, თქვენი ღმერთი, გაძლევთ. 2 
ნურაფერს შემატებთ ჩემს ნაანდერძევს თქვენდამი და ნურც 
მოაკლებთ, არამედ დაიცავით უფლის, თქვენი ღმერთის 
მცნებები, რომელთაც გიცხადებთ მე. 3 თქვენი თვალით გაქვთ 
ნანახი, რა მოიმოქმედა უფალმა ბაალ-ფეღორის გამო, როცა 
გაწყვიტა შენი წიაღიდან ყოველი კაცი, ვინც აჰყვა ბაალ- 
ფეღორს. “ თქვენ კი, რომლებიც მიეწებეთ უფალს, თქვენს 
ღმერთს, ყველანი ცოცხლები ხართ დღესდღეობით. ? იცოდე, 
მე გასწავლეთ თქვენ წესი და სამართალი, როგორც მიბრძანა 
უფალმა, ჩემმა ღმერთმა, რომ სწორად მოიქცეთ იმ ქვეყანაში, 
რომლის დასამკვიდრებლადაც მიდიხართ. 9 დაიცავით და 
შეასრულეთ, რადგან ეს არის თქვენი სიბრძნე და გონიერება 
იმ ხალხების წინაშე, რომლებიც ყურს მოჰკრავენ ამ წესებს და 
იტყვიან: აჰა, ბრძენი და გონიერი ხალხია ეს დიდი ერი. 7 
რადგან რომელი დიდი ერია, რომელთანაც ასე ახლოს იყვნენ 
ღმერთები, როგორც უფალი, ჩვენი ღმერთია, როცა კი 
ვუხმობთ მას? 8 რომელი დიდთ ერია, რომელსაც ჰქონდეს 
ასეთი წესები და სწორი სამართალი, როგორც მთელი ეს 
რჯულია, დღეს რომ გაძლევთ. ? ოღონდ გაფრთხილდი და 
გულისყურით იყავი, რომ არ დაგავიწყდეს შენი თვალით 
ნანახი საქმეები, და ვიდრე ცოცხალი ხარ, გულიდან არ 
ამოგივარდეს. აცოდინე შენს შვილებს და შვილთაშვილებს 19 
ის დღე, როდესაც უფლის, შენი ღმერთის წინაშე იდექი 
ხორებში და მე მეუბნებოდა უფალი: შემიკრიბე ხალხი და 
ჩავასმენ სიტყვებს, საიდანაც ისწავლიან ჩემდამი შიშს, ვიდრე 
ცოცხლობენ ამ მიწაზე, და თავიანთ შვილებსაც ასწავლიანო. 11 
თქვენც მიუახლოვდით და მთის ძირას დადქით. მთას ცეცხლის 
ალი ასდიოდა ცის გულამდე. იდგა წყვდიადი, ღრუბელი და 
ნისლი. 12 გელაპარაკებოდათ უფალი ცეცხლიდან. ლაპარაკის 


ხმა კი გესმოდათ, მაგრამ სახეს ვერ ხედავდით, მხოლოდ ხმა 
ისმოდა. 13 გამოგიცხადათ თავისი აღთქმა, რომლის 
შესრულეს გიბრძანათ. ათი მცნება დაგიწერათ ორ ფიქალზე. 
14 მე მიბრძანა მაშინ უფალმა მესწავლებინა თქვენთვის წესი 
და სამართალი, რათა შეასრულოთ ისინი იმ ქვეყანაში, 
რომლის დასამკვიდრებლადაც მიდიხართ. 12 ძალზე 
ფრთხილად იყავით, რაკი არ გინახავთ არავითარი სახე, როცა 
უფალი გელაპარაკებოდათ ხორებში ცეცხლის შუაგულიდან, 19 
რომ არ გაირყვნათ და არ გაიკეთოთ ქანდაკი, რაიმე კერპის 
ხატი მამრის თუ მდედრის გამოსახულება, 17 რაიმე ცხოვვლის 
გამოსახულება, რაც დედამიწაზეა, რაიმე ფრინველის 
გამოსახულება, ცაში რაც დაფრინავს, 18 მიწაში ქვემძრომის 
გამოსახულება, რაიმე თევზის გამოსახულება, რაც წყალშია, 
მიწის ქვემოთ. 19 რომ ცისკენ ახედვისას და მზისა, მთვარისა 
და ვარსკვლავების, ცის მთელი მხედრობის დანახვისას არ 
შეცდე და თაყვანი არ სცე მათ, არ ემსახურო მათ, რომლებიც 
შეუქმნა უფალმა, შენმა ღმერთმა, ყველა ხალხს მთელ 
ცისქვეშეთში. 29 აგიყვანათ უფალმა და გამოგარიდათ რკინის 
ღუმელს - ეგვიპტეს, რომ ყოფილიყავით მისი სამკვიდრო ერი, 
როგორც დღესა ხართ. 21 უფალი გამირისხდა თქვენ გამო და 
დაიფიცა, რომ ვერ გადავალ იორდანეს გაღმა, ვერ შევალ 
მადლიან ქვეყანაში, რომელიც სამკვიდროდ მოგცა უფალმა, 
შენმა ღმერთმა. 22 რადგან ამ ქვეყანაში მოვკვდები მე, ვერ 
გადავალ იორდანეს. თქვენ კი გადახვალთ და დაიმკვიდრებთ 
იმ მადლიან ქვეყანას. 22 ფრთხილად იყავით, რომ არ 
დაგავიწყდეთ უფლის, თქვენი ღმერთის აღთქმა, რომელიც 
დაგიდოთ თქვენ, რომ არ გაიკეთოთ კერპი, რაიმე 
გამოსახულება, როგორც უფალმა, შენმა ღმერთმა გიბრძანა, 
24 რადგან მშთანთქმელი ცეცხლია უფალი, თქვენი ღმერთი, 
შურისმგებელი ღმერთია. 25 თუ გეყოლა შვილები და 
შვილთაშვილები, შეაბერდი ამ ქვეყანას, გაირყვენი და 
გაიკეთე კერპი, რაიმე გამოსახულება, უკეთურად მოიქეცი 
უფლის შენი ღმერთის თვალში და გააჯავრე იგი, 29 ცასა და 
მიწას ვიმოწმებ თქვენ წინაშე, რომ მალე გადაშენდებით იმ 


ქვეყნიდან, რომლის დასამკვიდრებლადაც გადადიხართ 
იორდანეს. დიდხანს ვერ დაჰყოფთ იქ, უეჭველად 
განადგურდებით. 27 გაგფანტავთ უფალი ერებში და მცირენი- 
ღა დარჩებით ხალხთა შორის, სადაც მიგიყვანთ თქვენ უფალი. 
28 დაუწყებთ იქ თაყვანისცემას ადამიანის ხელით ნაკეთებ 
ღმერთებს, ხესა და ქვას, რომლებიც ვერაფერს ხედავენ, 
არაფერი ესმით, არაფერს სჭამენ, ვერაფერს ყნოსავენ. 29 
როცა დაუწყებ იქიდან ძებნას უფალს, შენს ღმერთს, იპოვნი 
მას, თუკი მთელი შენი გულითა და მთელი შენი სულით ეძიებ. 
30 როცა გაგიჭირდება და ყოველივე ეს გეწევა მომავალში, 
მიიქცევი უფლისაკენ, შენი ღმერთისაკენ, და გაიგონებ მის 
ხმას, 31 რადგან მოწყალე ღმერთია უფალი, შენი ღმერთი, არ 
მიგატოვებს, არ დაგღუპავს და არ დაივიწყებს შენს მამა- 
პაპასთან ფიცით დადებულ აღთქმას. 32 აბა შეეკითხე 
გარდასულ დღეებს, შენამდე რომ იყო, იმ დღიდან, რაც შექმნა 
ღმერთმა კაცი ქვეყანაზე, ცის კიდიდან კიდემდე: თუ მომხდარა 
ასეთი დიადი საქმე ან მსგავსი რამ თუ სმენილა ოდესმე? 33 თუ 
უსმენია რომელიმე ხალხს ცეცხლის შუაგულიდან მოლაპარაკე 
ღვთის ხმა, როგორც შენ ისმინე და ცოცხალი დარჩი. 34 ან თუ 
გაბედავდა რომელიმე ღმერთი, წასულიყო და გამოეყვანა 
ხალხი სხვა ხალხის წიაღიდან განსაცდელებით, ნიშნებით, 
სასწაულებით, ბრძოლით, მაგარი ხელით და გაშლილი 
მკლავით, დიდი ზარისტეხით, როგორც მოიმოქმედა 
თქვენთვის უფალმა ეგვიპტეში თქვენს თვალწინ? 32 შენ 
გახილვინა ეს იმის საცოდნელად, რომ ღმერთია უფალი, რომ 
სხვა არავინ არის მის გარდა. 35 ციდან გასმინა თავისი ხმა, 
რომ განესწავლე და ქვეყანაზე გახილვინა თავისი დიადი 
ცეცხლი და შენც მოისმინე მისი სიტყვები ცეცხლის 
შუაგულიდან. 37 რაკი შეიყვარა შენი მამა-პაპა, კიდეც 
გამოარჩია მისი შთამომავლობა და თავად გამოგიყვანა დიადი 
ძალით ეგვიპტიდან, 38 რომ აეყარა შენ წინაშე შენზე დიდი და 
ძლიერი ხალხები, მოეყვანე და მოეცა შენთვის მათი ქვეყანა 
სამკვიდროდ, როგორც დღესა გაქვს. 39 ახლა შეიგნე და გულს 
ჩაიბეჭდე, რომ უფალი ღმერთია მაღლა ცაში და დაბლა 


მიწაზე. სხვა არ არის. 49 დაიცავი მისი წესები და ბრძანებები, 
რომელსაც დღეს გიცხადებ, რომ კარგად იყოთ შენ და შენი 
შვილები შენ შემდეგ, რომ დიდხანს გაძლო ამ მიწაზე, 
რომელსაც უფალი, შენი ღმერთი, გაძლევს სამარადისოდ. 41 
მაშინ გამოჰყო მოსემ სამი ქალაქი იორდანეს გაღმა, მზის 
აღმოსავლეთით. 42 რომ შეეძლოს იქ გაქცევა მკვლელს, 
რომელსაც შემოაკვდება თავისი ახლობელი, ვისი 
სიძულვილიც არ ჰქონია არც გუშინ და არც გუშინწინ, გაიქცეს 
ერთ-ერთში ამ ქალაქთაგან და გადარჩეს: 43 ბეცერი 
უდაბნოში, ვაკეზე - რეუბენიანთათვის; რამოთი გალაადში - 
გადიანთათვის; გოლანი ბაშანში - მენაშეანთათვის. ““ ეს არის 
რჯული, რომელიც დაუდგინა მოსემ ისრაელიანებს. “5 ესენია 
მოწმობანი, წესები და სამართალი, რომლებიც გამოუცხადა 
მოსემ ისრაელიანებს ეგვიპტიდან გამოსვლისას, 40 იორდანეს 
გაღმა, ველზე ბეთ-ფეღორის გასწვრივ ხეშბონში მჯდარი სიხონ 
ამორეველთა მეფის ქვეყანიში. რომელიც დაამარცხეს მოსემ 
და ისრაელიანებძა ეგვიპტიდან გამოსვლისას. “7 დაიმკვიდრეს 
მისი ქვეყანა და ყოგის, ბაშანის მეფის ქვეყანა, ორი 
ამორეველი მეფისა, იორდანეს გაღმა რომ იყვნენ, მზის 
აღმოსავლეთით, 48 ყაროყერიდან, არნონის ხევზე რომ 
მდებარეობს, სიონის მთამდე ანუ ხერმონამდე, 49 მთელი 
ყარაბა იორდანეს გაღმა, აღმოსავლეთით, და ყარაბას 
ზღვამდე, ფისგას მთის ძირას. 


თავი 5 


1 უხმო მოსემ მთელ ისრაელს და უაიხრა: ისმინე ისრაელო, 
წესი და სამართალი, რომელსაც ვიტყვი დღეს თქვენს 
გასაგონად. დაისწავლეთ ისინი და შეასრულეთ. ? უფალმა, 
ჩვენმა ღმერთმა, დაგვიდო აღთქმა ხორებში. 3 ჩვენი მამა- 
პაპისთვის არ დაუდევს ეს აღთქმა უფალს, არამედ ჩვენ 
დაგვიდო, ჩვენ კი, აჰა, ყველანი ცოცხლები ვართ დღეს. 4 
პირისპირ გელაპარაკებოდათ უფალი მთაზე ცეცხლის 
შუაგულიდან. ? მე კი უფალსა და თქვენ შორის ვიდექი მაშინ, 
რომ გამომეცხადებინა თქვენთვის უფლის სიტყვა, რადგან 
თქვენ ცეცხლის გეშინოდათ და მთაზე არ ამოსულხართ. მან 
თქვა: 9 მე ვარ უფალი, შენი ღმერთი, რომელმაც გამოგიყვანე 
ეგვიპტიდან, მონობის სახლიდან. 7 ნუ გეყოლება სხვა 
ღმერთები ჩემ წინაშე. 8 ნუ გაიკეთებ კერპს, რაიმე 
გამოსახულებას იმისას, რაც მაღლა ცაშია და რაც დაბლა 
დედამიწაზეა და რაც წყალშია, მიწის ქვევით. 9? ნუ სცემ 
თაყვანს მათ და ნუ ემსახურები, რადგან მე ვარ უფალი, შენი 
ღმერთი, შურისმაძიებელი ღმერთი, მამათა ცოდვის 
მომკითხავი შვილებისაგან მესამე და მეოთხე თაობამდე, ჩემი 
მტრებისგან, 19 წყალობისმყოფელი ათასი თაობის იქით ჩემს 
მოყვარულთათვის და ჩემი ანდერძის შემსრულებელთათვის. 
11 ნუ ახსენებ ფუჭად უფლის, შენი ღმერთის სახელს, რადგან 
არ დაინდობს უფალი თავისი სახელის ფუჭად მხსენებელს. 12 
დაიცავი შაბათი დღე, რომ წმიდად შეინახო იგი, როგორც 
უფალს, შენს ღმერთს, უბრძანებია. 13 ექვს დღეს იმუშავე და 
აკეთე ყველა შენი საქმე. 1“ მეშვიდე დღე უფლის, შენი 
ღმერთის შაბათია: არაფერი საქმე არ აკეთო არც შენ, არც 
შენმა ვაჟმა, არც შენმა ასულმა, არც შენმა ყმაწვილმა, არც 
შენმა ხარმა, არც შენმა სახედარმა, არცერთმა შენმა 
პირუტყვმა, და არც შენმა მდგმურმა, რომელიც შენს ქალაქებში 
ცხოვრობს, რომ დაისვენოს შენმა ყმამ და ყმაქალმა შენთან 
ერთად. 15 გახსოვდეს, რომ ყმა იყავი შენც ეგვიპტის ქვეყანაში 


და გამოგიყვანა იქიდან უფალმა, შენმა ღმერთმა მაგარი 
ხელით და შემართული მკლავით. ამიტომ გიბრძანა უფალმა, 
შენმა ღმერთმა, შაბათი დღის შენახვა. 15 პატივი ეცი შენს 
მამას და შენს დედას, როგორც გიანდერძა უფალმა, შენმა 
ღმერთმა, რომ დღეგრძელი იყო და კარგად იცხოვრო იმ 
მიწაზე, რომელსაც უფალი, შენი ღმერთი გაძლევს. 17 კაცი არ 
მოკლა, 18 არ იმრუშო, 13? არ იქურდო, 29 არ გამოხვიდე ცრუ 
მოწმედ შენი ახლობელის წინააღმდეგ. 21 არ მოინდომო 
ახლობლის ცოლი, არ ისურვო ახლობლის სახლი, არც მისი 
ყანა, არც მისი ყმა, არც მისი ყმაქალი, არც მისი ხარი, არც 
მისი სახედარი, არაფერი მისი საბადებლიდან. 22 ეს სიტყვები 
გითხრათ უფალმა მთელ თქვენს კრებულს მთაზე ცეცხლისა, 
ღრუბლის და ნისლის შუაგულიდან მაღალი ხმით, მეტი არ 
უთქვამს, დაწერა ორ ფიქალზე და მე მომცა. 23 როცა 
მოისმინეთ მისი ხმა ბნელიდან, მთას კი ამ დროს ცეცხლი 
ეკიდა, ახლოს მოხვედით ჩემთან შტოთა თავკაცები და 
უხუცესები, 24 და მითხარით: აჰა, გვახილვინა უფალმა, ჩვენმა 
ღმერთმა, თავისი დიდება და სიდიადე, მისი ხმაც გვესმა 
ცეცხლის შუაგულიდან. ამ დღეს დავინახეთ, რომ ღმერთი 
ელაპარაკა ადამიანს და ცოცხალი დარჩა ადამიანი. 22 ახლა 
რისთვისღა დავიხოცოთ? ხომ გვშთანთქავს ეს დიდი ცეცხლი? 
ხომ დავიხოცეთ, თუ კიდევ მოგვესმა უფლის, ჩვენი ღმერთის 
ხმა? 252 რადგან რომელი ხორციელი ყოფილა, რომ მოესმინოს 
ცეცხლის შუაგულიდან მოლაპარაკე ღმერთის ხმა და 
ჩვენსავით ცოცხალი დარჩენილიყოს? 27 ახლოს მიდი და 
მოისმინე ყველაფერი, რასაც უფალი, ჩვენი ღმერთი, იტყვის. 
მერე გვითხარი ყველაფერი, რასაც უფალი, ჩვენი ღმერთი, 
გამოგიცხადებს. ჩვენც მოვისმენთ და შევასრულებთ. 28 მოესმა 
უფალს თქვენი ლაპარაკის ხმა, მე რომ მელაპარაკებოდით, და 
მითხრა უფალმა: მომესმა ამ ხალხის ლაპარაკის ხმა, შენ რომ 
გელაპარაკებოდა. ყველაფერი კარგია, რაც ილაპარაკეს. 29 
ნეტავ ისეთი გული ჰქონოდათ, რომ შინებოდათ ჩემი და 
მუდამჟამს დაეცვათ ყოველი ჩემი მცნება, რათა კარგად 
ყოფილიყვნენ თვითონ და მათი შვილები სამარადისოდ. 39 


წადი, უთხარი მათ: დაბრუნდით-თქო თქვენ-თქვენს კარვებში! 
31 შენ კი აქ იდექი ჩემთან და გამოგიცხადებ ყველა მცნებას, 
წესსა და სამართალს, რომელიც უნდა ასწავლო მათ, რომ 
შეასრულონ იმ ქვეყანაში, რომელსაც დასამკვიდრებლად 
ვაძლევ, 32 ეცადეთ, ისე მოიქცეთ, როგორც ნაბრძანები აქვს 
თქვენთვის უფალს, თქვენს ღმერთს: არ გადაუხვიოთ არც 
მარჯვნივ, არც მარცხნივ. 33 სულ იმ გზაზე იარეთ, როგორც 
გიბრძანათ უფალმა, თქვენმა ღმერთმა, რომ იცოცხლოთ, 
სიკეთე გქონდეთ და დღეგრძელი იყოთ ქვეყანაში, რომელსაც 
დაიმკვიდრებთ. 


თავი 6 


1 აი, მცნება, წესი და სამართალი, რომელიც გამოგიცხადათ 
უფალმა, თქვენმა ღმერთმა, და გასწავლათ მათი შესრულება 
იმ ქვეყანაში, რომლის დასამკვიდრებლადაც მიდიხართ; 2 
რომ გეშინოდეს უფლის, შენი ღმერთისა, რომ დაიცვა ყოველი 
მისი წესი და მცნება, რომელსაც გიცხადებ შენ, შენს შვილებს 
და შენს შვილთაშვილებს, შენს სიცოცხლეში, რომ დღეგრძელი 
იყო. 3 ისმინე, ისრაელო, და ეცადე შეასრულო, რომ კარგად 
იყო და დიდად იმრავლო ქვეყანაში, სადაც ღვარად დის რძე 
და თაფლი, როგორც აღგითქვა უფალმა, შენი მამა-პაპის 
ღმერთმა. “ ისმინე, ისრაელო! ერთია უფალი, უფალი, ჩვენი 
ღმერთი. ? გიყვარდეს უფალი, შენი ღმერთი მთელი შენი 
გულითა და სულით, მთელი შენი შეძლებით. 9 გულში გქონდეს 
ეს სიტყვები, რომლებიც დღეს გამოგიცხადე. ” ჩააგონებდე 
შენს შვილებს და უთხრობდე სახლში ჯდომისას, გზაზე 
სიარულისას, დაწოლისას და ადგომისას. 8 შეიბი ნიშნად 
ხელზე და ტვიფრად შუბლზე. 7? წააწერე შენი სახლის 
წირთხლებს და კარებს. 19 და როცა შეგიყვანს უფალი, შენი 
ღმერთი, იმ ქვეყანაში, რომლის გამო ეფიცებოდა აბრაამს, 
ისაკს და იაკობს, რომ შენ მოგცემდა დიდი და მშვენიერი 
ქალაქებითურთ, რომლებიც შენ არ აგიშენებია, 11 
ყოველნაირი დოვლათით ავსებული სახლებითურთ, 
რომლებიც შენ არ აგივსია, ამოთხრილი ჭებითურთ, 
რომლებიც შენ არ ამოგითხრია, ვენახებითა და ზეთისხილის 
ბაღებით, რომლებიც შენ არ გაგიშენებია, და შენც შეჭამ და 
გაძღები, 12 ფრთხილად იყავი, რომ არ დაგავიწყდეს უფალი, 
რომელმაც გამოგიყვანა ეგვიპტიდან, მონობის სახლიდან. 13 
უფლის, შენი ღმერთის, გეშინოდეს და მას ემსახურებოდე, მის 
სახელს ფიცულობდე. 14 ნუ გაჰყვებით სხვა ღმერთებს, იმ 
ხალხთა ღმერთებს, რომლებიც თქვენს გარშემო არიან. 12 
რადგან შურისმაძიებელი ღმერთია თქვენში უფალი, არ 
აღიგზნოს უფლის, თქვენი ღმერთის რისხვა თქვენზე და არ 


წარგხოცოთ მიწის პირისაგან. 19 ნუ გამოცდით უფალს, თქვენს 
ღმერთს, როგორც გამოცადეთ იგი მასაში. 17 დაიცავით 
უფლის, თქვენი ღმერთის მცნებები, მოწმობანი და წესები, 
რომლებიც გამოცხადებული მაქვს თქვენთვის. 18 სწორად და 
კეთილად მოიქეცი უფლის თვალში, რომ კეთილად იყო, რომ 
მიაღწიოთ და დაიმკვიდრო მადლიანი ქვეყანა, რომელიც 
აღუთქვა უფალმა შენს მამა-პაპას, 19 რომ მოგაცილოს ყველა 
შენი მტერი, როგორც ნათქვამი აქვს უფალს. 29 თუ 
შეგეკითხება ხვალ შენი შვილი: რა არის ეს მოწმობანი, 
მცნებები, წესები და სამართალი, რომელიც გამოგიცხადათ 
თქვენ უფალმა, ჩვენმა ღმერთმაო, 21 მიუგე შენს შვილს: 
ფარაონის ყმები ვიყავით-თქო ეგვიპტეში და მაგარი ხელით 
გამოგვიყვანა-თქო უფალმა ეგვიპტიდან. 22 მოუვლინა-თქო 
უფალმა საშინელი ნიშნები და სასწაულები ეგვიპტეს, ფარაონს 
და მთელ მის სახლს, ჩვენს თვალწინ. 23 ჩვენ კი გამოგვიყვანა- 
თქო იქიდან, რომ აქ მოვეყვანეთ და მოეცა ჩვენთვის ეს 
ქვეყანა, რომელიც აღუთქვა ჩვენს მამა-პაპას. 24 გვიბრძანა 
უფალმა ყველა ამ წესის შესრულება და უფლის, ჩვენი 
ღმერთის შიში, რომ კარგად ვიყოთ მთელი სიცოცხლე, რომ 
ცოცხალნი დავრჩეთ, როგორც ახლა ვართ. 27 ჩვენი იქნება 
სიმართლე, თუ შევასრულებთ ყველა იმ მცნებას უფლის, ჩვენი 
ღმერთის წინაშე, როგორც უბრძანებია ჩვენთვის. 


თავი 7 


1 როცა მიგიყვანს უფალი, შენი ღმერთი, იმ ქვეყანაში, 
რომლის დასამკვიდრებლადაც მიდიხართ და მოგაშორებს 
მრავალრიცხოვან ხალხებს - ხეთელებს, გირგაშელებს, 
ამორეველებს, ქანაანელებს, ფერიზელებს, ხივიელებს და 
იებუსელებს - შვიდ ხალხს, შენზე მრავალრიცხოვანს და 
ძლიერს, 2 ხელში ჩაგაგდებინებს და შენც დაამარცხებ მათ, 
დაარისხე ისინი, არ შეკრა მათთან კავშირი და არც დაინდო. 3 
არ დაუმოყვრდე, არ გაათხოვო შენი ქალიშვილი მის ვაჟზე და 
არ მოუყვანო შენს ვაჟს მისი ქალიშვილი ცოლად, “ რადგან 
ჩემი გზიდან ააცდენენ შენს ვაჟს, დაიწყებენ უცხო ღმერთების 
თაყვანისცემას, უფლის რისხვა დაგატყდებათ თავს და 
დაუყოვნებლივ განადგურდებით. ? ასე მოექეცით მათ: 
დაუნგრიეთ სამსხვერპლოები, დაულეწნეთ სვეტები, გაუჩეხეთ 
ხემხვივანები და ცეცხლში დაწვით მათი კერპები. 9 რადგან 
წმიდა ერად ყავხარ უფალს, შენს ღმერთს. შენ აგირჩია 
უფალმა, შენმა ღმერთმა, რომ ჰყოლოდი უნჯ ერად ყველა ერს 
შორის, რომელიც კი არსებობს დედამიწის ზურგზე. 7 იმის გამო 
კი არ მოგისურვა და გამოგარჩია უფალმა, რომ სხვა ხალხებზე 
მრავალრიცხოვანი იყავი, შენ ხომ ყველა ხალხზე 
მცირერიცხოვანი ხარ, 83 არამედ იმის გამო, რომ უყვარდით 
უფალს და ინახავდა თქვენს მამა-პაპასთან დადებულ ფიცს. 
გამოგიყვანათ უფალმა ძლიერი ხელით და გიხსნათ მონობის 
სახლიდან, ეგვიპტის მეფის, ფარაონის ხელიდან. 9? იცოდე, 
რომ უფალი, შენი ღმერთი მტკიცე ღმერთია, შემნახველი ათას 
თაობაში აღთქმისა და წყალობისა მის მოყვარულთათვის და 
მათთვის, ვინც დაიცავს მის მცნებებს. 19 სამაგიეროს 
მიმზღველი მის მოძულეთა მიმართ, მათი დამღუპველი 
უყოყმანოდ. არ დაახანებს, უყოყმანოდ მიუზღავს სამაგიეროს 
თავის მოძულეებს. 11 დაიცავი მცნებები, წესი და სამართალი, 
რომლის შესრულებასაც გავალებ დღეს. 12 თუ შეისმენთ ამ 
სამართალს, შეინახავთ და შეასრულებთ მას, უფალი, თქვენი 


ღმერთიც შეგინახავთ აღთქმას და წყალობს, რაც შეჰფიცა 
თქვენს მამა-პაპას. 13 შეგიყვარებს, დაგლოცავს, გამრავლებს 
და გიკურთხებს შენი მუცლის ნაყოფს, შენი მიწის ნაყოფს, 
პურს, ღვინოს და ზეთს, საქონლის ნამატს და ცხვრის მონაგებს 
იმ მიწაზე, რომელიც შენთვის მისაცემად აღუთქვა შენს მამა- 
პაპას. 19 კურთხეული იქნები ყველა ხალხზე უფრო, არ იქნება 
შენში და არც შენს საქონელში ბერწი და უნაყოფო. 12 
აგაშორებს უფალი ყოველგვარ სნეულებას, არ შეგყრის 
ეგვიპტის საშინელ სნებებს, რომლებიც იცი, შენს მოძულეებს კი 
გაუჩენს. 10 შენ შთანთქავ ყველა ხალხს, რომელსაც გაძლევს 
უფალი, შენი ღმერთი. ნუ შეიწყალებს მათ შენი თვალი. არ სცე 
თაყვანი მათ ღმერთებს, რადგან ხაფანგი იქნება ეს შენთვის. 
17 თუ იტყვი გულში: ჩემზე ბევრნი არიან ეს ხალხები, როგორ 
შევძლებო მათ განდევნას? 18 ნუ შეგეშინდება მათი, გაიხსენე, 
რა გაუკეთა უფალმა, შენმა ღმერთმა ფარაონს და მთელ 
ეგვიპტეს- 197 დიდი განსაცდელნი, რომლებიც იხილეს შენმა 
თვალებმა, ნიშნები და სასწაულები, მაგარი ხელი და 
შემართული მკლავი, რომლითაც გამოგიყვანა უფალმა, შენმა 
ღმერთმა. ასე უყოფს უფალი, შენი ღმერთი ყველა ხალხს, 
რომლისაც გეშინია. 29 კრაზანასაც მიუსევს უფალი, შენი 
ღმერთი, ვიდრე არ გაანადგურებს ყველას, ვინც გადაგირჩება 
და დაგემალება. 21 ნუ უფრთხი მათ, რადგან უფალი, შენი 
ღმერთია, შენს შორის, დიადი და საშინელი ღმერთი. 22 
თანდათანობით მოგაშორებს უფალი, შენი ღმერთი ამ 
ხალხებს. მალე არ უნდა გადააშენო ისინი, რომ არ იმრავლონ 
შენზე ველის მხეცებმა. 23 დაყრის მათ შენ წინაშე, მაგრად 
შეარყევს მათ და განადგურდებიან. 24 ხელში ჩაგაგდებინებს 
მათ მეფეებს და მოსპობ მათ სახენებელს. 22 ცეცხლში დასწვით 
მათი ღმერთების ქანდაკები, ნუ ისურვებ ვერცხლსა და ოქროს, 
ზედ რომ აქვთ. ნუ წაიღებ, რომ ხაფანგად არ გექცეს, რადგან 
სისაძაგლეა ეს უფლის, შენი ღმერთისათვის. 295 არ შეიტანო 
სისაძაგლე შენს სახლში, რომ შენც მასავით დარისხებული არ 
გახდე. გეზიზღებოდეს და გძაგდეს, რადგან დარისხებულია 
იგი. 


თავი 8 


1 იზრუნეთ ყველა იმ მცნების შესასრულებლად, რომდებიც 
დღეს გიანდერძეთ, რომ ცოცხლები დარჩეთ, გამრავლდეთ, 
წახვიდეთ და დაიმკვიდროთ ქვეყანა, რომელიც თქვენს მამა- 
პაპას აღვუთქვი. 2 გახსოვდეს მთელი ის გზა, რომლითაც 
მოჰყავდი ეს ორმოცი წელი უფალს, შენს ღმერთს, უდაბნოში, 
რომ მოეთვინიერებინე, გამოეცადე, რომ სცოდნოდა, რა 
გიდევს გულში, დაიცავდი თუ არა მის მცნებებს. 3 
გათვინიერებდა, გამშევდა და გაჭმევდა მანანას, რომელიც არ 
იცოდი არც შენ და არც შენმა მამა-პაპამ, რათა მიმხვდარიყავი, 
რომ მხოლოდ პურით არ ცოცხლოსს კაცი, არამედ უფლის 
პირიდან გამომავალი ყოველი სიტყვით ცოცხლობს კაცი. 4? 
აგერ ორმოცი წელია, რაც შესამოსელი არ დაგძველებია ტანზე 
და ფეხები არ დაგსივებია. ? შეიგნე, როგორც კაცი წვრთნის 
თავის შვილს, ასევე უფალი, შენი ღმერთია შენი 
გამწვრთნელი. 9 შეასრულე უფლის, შენი ღმერთის მცნებები, 
იარე მის გზებზე და მისი გეშინოდეს. 7 რადგან უფალს, შენს 
ღმერთს, მიჰყავხარ მადლიან ქვეყანაში, ნაკადულთა და 
წყაროთა ქვეყანაში, სადაც ნიაღვრები მოედინებიან მთად და 
ბარად, 8 ხორბლისა და ქერის, ყურძნისა და ლეღვის, და 
ბროწეულის ქვეყანაში, ზეთისხილისა და თაფლის ქვეყანაში, 9 
ქვეყანაში, სადაც არ მოგაკლდება საჭმელი პური და არაფერი 
გაგიჭირდება, ქვეყანაში, რომელსაც რკინა აქვს ქვებად და 
რომლის მთებიდანაც რვალს გამოკვეთავ. 19 შეჭამ და 
გაძღები, და დალოცავ უფალს, შენს ღმერთს, იმ მადლიანი 
მიწისათვის, რომელიც მოგცა. 11 ფრთხილად იყავი, არ 
დაგავიწყდეს უფალი, შენი ღმერთი, და მისი მცნებები, 
სამართალი და წესი, რასაც მე გიანდერძებთ დღეს, 12 რომ, 
როცა შეჭამ და გაძღები, კარგ სახლებს აიშენებ და 
დაბინავდები, 13 გაგიმრავლდება ცხვარ-ძროხა, უხვად გექნება 
ოქრო-ვერცხლი და ყოველი საქონელი, 11 არ გამედიდურდე 
და არ დაგავიწყდეს უფალი, შენი ღმერთი, ეგვიპტის 


ქვეყნიდან, მონობის სახლიდან, შენი გამომყვანი, 12 
რომელმაც გამოგატარა დიდი და საშინელი უდაბნო, უნასთა, 
ჯოჯოთა და მორიელთა ბუდე, ხრიოკები, სადაც წყალი არ 
არის, მან კი სალი კლდიდან გადმოადინა წყალი. 19 
გკვებავდა უდაბნოში მანანით, რაც არ იცოდა თქვენმა მამა- 
პაპამ, რომ მოეთვინიერებინე, გამოეცადე შენივე სიკეთისთვის 
სამომავლოდ; 17 რომ არ გეთქვა გულში: ჩემმა ძალამ და 
მკლავის ღონემ შემძინაო ეს დოვლათი. 18 გახსოვდეს უფალი, 
შენი ღმერთი, რადგან ის გაძლევს სიმდიდრის შეძენის ძალას, 
რომ დღევანდელივით შეასრულოს აღთქმა, რომელიც ფიცით 
დაუდო შენს მამა-პაპას. 19 თუ დაივიწყებ უფალს, შენს 
ღმერთს, თუ გაჰყვები უცხო ღმერთვბს, თუ შეუდგები მათ 
სამსახურს და თაყვანისცემას, ცასა და მიწას ვიმოწმებ თქვენ 
წინაშე, რომ არ აგცდებათ გადაშენება 29 იმ ხალხებივით, 
რომლებიც გადააშენა უფალმა თქვენს თვალწინ, თქვენც 
გადაშენდებით იმის გამო, რომ არ შეისმენთ უფლის, თქვენი 
ღმერთის სიტყვას. 


თავი 9 


1 ისმინე, ისრაელო! შენ დღეს გადადიხარ იორდანეს, რომ 
წახვიდე და დაეპატრონო შენზე დიდსა და ძლიერ ხალხებს, 
დიდ და ცათამდე გამაგრებულ ქალაქებს, 2 დიდსა და მაღალს 
ხალხს, ყანაკის მოდგმას, რომელიც იცი და რომელზეც 
გსმენია: ვინ დაუდგებათ წინ ყანაკის მოდგმას? 3 ახლა იცოდე: 
უფალი, შენი ღმერთი, მიგიძღვის წინ, მშთანთქმელი ცეცხლი. 
ის მოსპობს მათ, ის მოდრეკს მათ შენ წინაშე და შენც აჰყრი 
მათ და მალე გადააშენებ, როგორც უფალმა გითხრა. 4 არ 
თქვა შენს გულში, როცა დაიწყებს უფალი, შენი ღმერთი, მათ 
განდევნას: ჩემი სიმართლის გამო მომიყვანა უფალმა ამ 
ქვეყნის დასამკვიდრებლადო. რადგან მათი სიბოროტის გამო 
აყარა შენგან ეს ხალხები უფალმა. ? შენი სიმართლისა და შენი 
გულწრფელობის გამო კი არ მიდიხარ მათი ქვეყნის 
დასამკვიდრებლად, არამედ მათი სიბოროტის გამო აყრის 
შენგან უფალი ამ ხალხებს, რომ შეასრულოს სიტყვა, რომელიც 
მისცა უფალმა შენს მამა-პაპას - აბრაამს, ისაკს და იაკობს. 9 
იცოდე, რომ შენი სიმართლის გამო არ გაძლევს უფალი, შენი 
ღმერთი, ამ მადლიან მიწას დასამკვიდრებლად, რადგან ჯიუტი 
ხალხი ხართ. 7 გახსოვდეს, არ დაგავიწყდეს, რომ ბევრჯერ 
გაგირისხებია უფალი, შენი ღმერთი, უდაბნოში. ეგვიპტიდან 
გამოსვლის დღიდან ამ ადგილზე მოსვლამდე, სულ მუდამ 
ექიშპებოდი უფალს. 8 ხორებში განარისხეთ უფალი და 
გამწყრალმა თქვენი მოსპობა დააპირა. ? როცა მთაზე ავედი, 
რომ ჩამომეტანა ფიქალები, ფიქალები აღთქმისა, უფალმა 
რომ დაგიდოთ თქვენ, ორმოცი დღე და ორმოცი ღამე ვიყავი 
იქ, არც პური მიჭამია და არც წყალი დამილევია. 19 მომცა 
უფალმა ორი ფიქალი, ღვთიური თითებით წარწერილი. ზედ 
იყო ყველა ის სიტყვა, რომელიც გამოგიცხადათ უფალმა მთაზე 
ცეცხლის შუაგულიდან თავშეყრის დღეს. 11 ორმოცი დღისა და 
ორმოცი ღამის გასვლის შემდეგ მომცა უფალმა ორი ფიქალი, 
ფიქალები აღთქმისა. 12 და მითხრა უფალმა: ადექი და 


სწრაფად წადი აქედან, რადგან გაირყვნა შენი ხალხი, 
რომელიც ეგვიპტიდან გამოიყვანე. მალევე გადაუხვიეს შენგან 
ნასწავლებ გზას - კერპი ჩამოისხეს. 13 ასე მითხრა უფალმა: 
დავინახე, რომ ჯიუტი ყოფილა ეს ხალხი. 1“ დამანებე, მოვსპო 
ისინი და წარვხოცო მათი სახსენებელი ცისქვეშეთიდან. შენგან 
კი მასზე ძლიერ და მრავალრიცხოვან ხალხს შევქმნიო. 12 
პირი ვიბრუნე და მთიდან ჩამოვედი, მთა კი ცეცხლში იწვოდა. 
მე აღთქმის ორი ფიქალი მეჭირა ორთავე ხელში. 19 დავინახე, 
რომ შესცოდეთ უფალს, თქვენს ღმერთს: ოქროს ხბო 
ჩამოისხით, მალევე გადაუხვიეთ გზას, რომელიც უფალმა 
გასწავლათ. 17 ავიღე და გავაგდე ხელიდან ორივე ფიქალი და 
თქვენს თვალწინ დავლეწე. 18 დავემხე უფლის წინაშე, 
როგორც უწინ, და ასე ვიყავი ორმოცი დღე და ორმოცი ღამე, 
უსმელ-უჭმელი, ყველა თქვენი ცოდვის გამო, რომლითაც 
სცოდავდით, ბოროტებას რომ სჩადიოდით უფლის თვალში და 
აჯავრებდით მას. 1? რადგან მეშინოდა რისხვისა და წყრომისა, 
რომელიც დაგატეხათ უფალმა თქვენს გასანადგურებლალ. 
ამჯერადაც მისმინა მე უფალმა. 290 ძლიერ გაუწყრა აარონს, 
დაღუპვა უნდოდა მისი, და მე შევევედრე მაშინ აარონის 
გამოც. 21 ავიღე თქვენი ნაცოდვარი - ხბო და ცეცხლში დავწვი. 
იმდენი ვნაყე, რომ მტვრად ვაქციე და მისი მტვერი მთიდან 
მომდინარე ღელეში ჩავყარე. 22 აჯავრებდით უფალს 
თაბერაში, მასაში და კიბროთ-ჰათაავაში. 23 როცა კადეშ- 
ბარნეადან გგზავნიდათ უფალი და გეუბნებოდათ: წადით, 
დაეპატრონეთ ქვეყანას, რომელიც მოგეცითო, თქვენ 
წინააღუდექით უფალს, თქვენს ღმერთს, არ ერწმუნეთ მას და 
არ ისმინეთ მისი სიტყვა. 24 იმ დღიდან, რაც გიცნობთ, 
უჯანყდებით უფალს. 25 დავემხე უფლის წინაშე და ასე ვიყავი 
ორმოცი დღე და ორმოცი ღამე, რადგან თქვენი განადგურება 
გადაწყვიტა უფალმა. 20 ვილოცე უფლის მიმართ და ვუთხარი: 
უფალო ღმერთო! ნუ დაღუპავ შენს ერს და შენს სამკვიდროს, 
რომელიც გამოისყიდე შენი ძლევამოსილებით, რომელიც 
გამოიყვანე ეგვიპტიდან მაგარი ხელით. 2?” გაიხსენე შენი 
მორჩილნი - აბრაამი, ისაკი და იაკობი. ნუ უყურებ ამ ხალხის 


სიჯიუტეს, მის სიბოროტეს და მის ცოდვებს, 295 რომ არ თქვას 
ქვეყანამ, საიდანაც გამოგვიყვანე: ვერ შეიყვანა უფალმა ისინი 
იმ ქვეყანაში, რომელსაც ჰპირდებოდა მათ. მათდამი 
სიძულვილის გამო გაიყვანა, რომ უდაბნოში დაეხოცაო. 29 
შენი ერია ისინი და შენი სამკვიდრო, რომელიც გამოიყვანე 
შენი დიდი ძალით და შენი შემართული მკლავით. 


თავი 10 


1 მითხრა უფალმა იმჟამად: გამოთალე ორი ფიქალი, იმ 
პირვანდელთა მსგავსი, ამოდი ჩემთან მთაზე და გაიკეთე ხის 
კიდობანი. ? მე წავაწერ დაფებზე სიტყვებს, რომლებიც ეწერა 
იმ პირვანდელ დაფებზე, შენ რომ დალეწე. ჩააწყვე ისინი 
კიდობანში. 3 მეც გავაკეთე ურთხელის კიდობანი, გამოვთალე 
ორი ფიქალი, იმ პირვანდელთა მსგავსი, და ავედი მთაზე. 
ხელში ეს ორი ფიქალი მეჭირა. 4 მაშინდელივით წააწერა 
ფიქალებზე ათი სიტყვა, რომელიც გამოგიცხადათ უფალმა 
მთაზე ცეცხლის შუაგულიდან, თავშეყრის დღეს, და მომცა 
ისინი უფალმა. ? პირი ვიბრუნე და ჩამოვედი მთიდან, ჩავაწყვე 
ფიქალები ჩემს გაკეთებულ კიდობანში და ეწყო იქ, როგორც 
მიბრძანა უფალმა. 9 ისრაელიანები კი გაემგზავრნენ 
იაყაკანიანთა ბეეროთიდან მოსერისკენ, იქ მოკვდა აარონი და 
იქვე დაიმარხა. მის ნაცვლად მისი ძე ელეაზარი გახდა 
მღვდელი. 7” იქიდან გუდგოდისკენ გაემგზავრნენ, 
გუდგოდიდან იოტბათისკენ, ნაკადულების ქვეყანაში. 8 
იმჟამად გამოაცალკევა უფალმა ლევიანთა შტო, რომ 
ეტარებინათ უფლის აღთქმის კიდობანი, მდგარიყვნენ უფლის 
წინაშე, ემსახურათ მისთვის და ეკურთხებინათ მისი სახელით, 
როგორც დღევანდლამდიეა. ? ამიტომაც არა აქვთ ლევიანებს 
წილი და სამკვიდრო თავის მოძმეებთან. თავად უფალია მათი 
სამკვიდრო, როგორც უთხრა მას უფალმა, შენმა ღმერთმა. 19 
მე დავრჩი მთაზე მაშინდელივით ორმოც დღეს და ორმოც 
ღამეს და ამჯერადაც მისმინა მე უფალმა - არ ინება უფალმა 
შენი დაღუპვა. 11 მითხრა უფალმა: ადექ და წაუძეღი ერს, 
წავიდნენ და დაიმკვიდრონ ქვეყანა, რომელიც ფიცით 
აღვუთქვი მათ მამა-პაპას. 12 აბა, ისრაელ, რას მოითხოვს 
შენგან უფალი, შენი ღმერთი? თუ არა იმას, რომ გეშინოდეს 
უფლისა, შენი ღმერთისა, იარო მის კვალზე, გიყვარდეს იგი, 
ემსახურო უფალს, შენს ღმერთს, მთელი შენი გულითა და 
სულით. 13 დაიცვა უფლის მცნებები და წესები, რომელთაც 


გამცნებ დღეს შენს სასიკეთოდ. 1“ აჰა, უფლის, შენი ღვთისაა 
ცანი და ცანი ცათანი, ქვეყანა და ყველაფერი, რაც მასშია. 12 
მაგრამ მხოლოდ შენი მამა-პაპა შეივრდომა სიყვარულით და 
გამოგარჩიათ თქვენ, მათი მოდგმა, ყველა ხალხიდან, 
როგორც დღეს. 19 დაიცვითეთ თქვენი გულის ჩუჩა და ნუღარ 
იქნებით ქედმაღლები, 17 რადგან უფალი, თქვენი ღმერთი, 
არის ღმერთთა ღმერთი და მეუფეთა მეუფე, დიდი, ძლიერი და 
საშინელი ღმერთი, რომელმაც არ იცის მიმხრობა და არც 
ქრთამს იღებს. 18 იგი უჩენს სამართალს ქვრივსა და ობოლს, 
უყვარს მდგმური და აძლევს მას პურს და შესამოსელს. 19 
გიყვარდეთ მდგმური, რადგან თქვენც მდგმურები იყავით 
ეგვიპტის ქვეყანაში. 2?% უფლის, თქვენი ღმერთისა გეშინოდეს, 
მას ემსახურე, მას მიეწებე, მისი სახელით დაიფიცე. 21 ის არის 
შენი სადიდებელი, ის არის შენი ღმერთი, რომელმაც 
მოიმოქმედა შენთვის დიადი და საშინელი საქმეები, შენი 
თვალით რომ გაქვს ნანახი. 22 სამოცდაათი სული ჩავიდა შენი 
მამა-პაპა ეგვიპტეში, ახლა კი ცის ვარსკვლავებივით 
მრავალრიცხოვანი უქცევიხარ უფალს, შენს ღმერთს. თავი 
მეთერთმეტე 


თავი 11 


1 სულ მუდამ გიყვარდეს უფალი, შენი ღმერთი, შეუსრულეთ 
ვალი, წესი, სამართალი და მცნებები. ? იცოდე ეს დღეს, 
რადგან არ ეცოდინებათ თქვენს შვილებს, რომელთაც არ 
უნახავთ უფლის, თქვენი ღმერთის, სასჯელი, მისი სიდიადე, 
მისი მაგარი ხელი და მოღერილი მკლავი, 3 მისი სასწაულები 
და საქმეები, რაც გაუკეთა შუაგულ ეგვიპტეში ფარაონს, 
ეგვიპტის მეფეს, და მთელ მის ქვეყანას, “ რაც უყო 
ეგვიპტელთა ლაშქარს, მის მხედრებს და ეტლიონს, 
რომლებსაც თავზე დაანთქა მეწამული ზღვის წყლები, როცა 
თქვენ გედევნებოდნენ, და დაღუპული ჰყავს ისინი დღემდე 
უფალს, ? რასაც უდაბნოში გიკეთებდათ, ვიდრე ამ ადგილას 
მოხვიდოდით, 5 რაც გაუკეთა დათანს და აბირამს, რეუბენის 
ძის, ელიაბის შვილებს, როცა დააღო პირი მიწამ და მთელი 
ისრაელის თვალწინ შთანთქა ისინი მათი სახლებიანად, 
კარვებიანად და მთელი ქონებითურთ, რაც კი გააჩნდათ მთელ 
ისრაელში. 7 რადგან უხილავთ თქვენს თვალებს უფლის 
დიადი საქმეები, რაც მოიმოქმედა მან. 8? შეასრულეთ ყოველი 
მცნება, რომელსაც გიცხადებთ დღეს, რათა გამტკიცდეთ, 
დაიძრათ და დაიმკვიდროთ ქვეყანა, რომლის 
დასამკვიდრებლადაც გადადიხართ გაღმა. ? რათა 
დღეგრძელი იყოთ იმ მიწაზე, რომელიც ფიცით აღუთქვა 
მისაცემად თქვენს მამა-პაპას და მის შთამომავლობას, იმ 
ქვეყანაში, სადაც ღვარად მოედინება რძე და თაფლი. 19 
რადგან ქვეყანა, სადაც თქვენ მიდიხართ დასამკვიდრებლად, 
არა ჰგავს ეგვიპტის ქვეყანას, საიდანაც გამოხვედი, სადაც 
თესავდი თესლს და რწყავდი შენი ფეხით, როგორც ბოსტანს. 
11 ის ქვეყანა კი, რომლის დასამკვიდრებლადაც გაღმა 
გადადიხართ, მთაგორიანი და ველებიანი ქვეყანაა და ციდან 
ნაწვიმები წყლით ირწყვება, 12 ქვეყანა რომელზედაც 
გამუდმებით ზრუნავს უფალი, შენი ღმერთი. უფლის, შენი 
ღმერთის თვალი ტრიალებს მასში წლის დასაწყისიდან წლის 


ბოლომდე. 13 და თუ შეიგონებ ჩემს მცნებებს, რომელთაც 
დღეს გიცხადებთ, რომ გიყვარდეთ უფალი, თქვენი ღმერთი, 
და ემსახუროთ მას მთელი თქვენი გულითა და სულით, 14 
დროულად მივცემ წვიმას თქვენს ქვეყანას, გაზაფხულის და 
შემოდგომის წვიმას, მოიწევ ხორბალს, ღვინოს და ზეთს. 12 
გავაჩენ ბალახს შენს მინდვრებზე საქონელისთვის. ჭამე და 
გაძეხი. 19 ფრთხილად იყავით, არ შეცდეს თქვენი გული, არ 
გადაუხვიოთ, უცხო ღმერთებს არ დაუწყოთ სამსახური და 
თაყვანისცემა. 17 თორემ უფლის რისხვა დაგატყდებათ თავს, 
დახშავს ცას, აღარ იქნება წვიმა, მიწა მოსავალს არ მოგცემთ 
და მალე გადაშენდებით იმ მადლიანი ქვეყნიდან, რომელსაც 
გაძლევთ თქვენ უფალი. 18 გულში და სულში ჩაიდევით ეს ჩემი 
სიტყვები, ხელზე შეიბით ნიშნად და შუბლზე დაიბეჭდეთ 
სამახსოვროდ. 1? ასწავლეთ თქვენს შვილებს, ელაპარაკეთ 
ამაზე შინ ყოფნისას და გზაზე სვლისას, დაწოლისას და 
ადგომისას. 29 წააწერე შენი სახლის წირთხლებს და კარიბჭეს, 
21 რათა იმდენ ხანს იცოცხლოთ თქვენ და თქვენმა შვილებმა 
ამ მიწაზე, რომელიც მისაცემად აღუთქვა უფალმა თქვენს მამა- 
პაპას, რამდენ ხანსაც ცა იარსებებს მიწის ზემოთ. 22 თუ 
მტკიცედ დაიცავთ ყველა ამ მცნებას, რომლებსაც გიცხადებთ, 
რათა ასრულებდეთ მათ, გიყვარდეთ უფალი, თქვენი ღმერთი, 
იაროთ მის გზაზე და მიეწებოთ მას, 232 მოგაშორებს უფალი 
ყველა ამ ხალხს და თქვენც დაეპატრონებით თქვენზე დიდსა 
და ძლიერ ხალხებს. 24 ყოველი ადგილი, სადაც კი დაიდგმება 
თქვენი ტერფი, თქვენი იქნება - უდაბნოდან და ლიბანიდან, 
მდინარიდან, ევფრატის მდინარიდან უკანა ზღვამდე იქნება 
თქვენი საზღვარი. 22 ვერავინ დაგიდგებათ წინ, შიშსა და ზარს 
დასცემს თქვენგნით უფალი ყველა ქვეყანას, სადაც კი 
შეაბიჯებთ, როგორც მას უთქვამს თქვენთვის. 29 უყურეთ, 
ასარჩევად გაძლევთ დღეს კურთხევას და შეჩვენებას: 27 
კურთხევას - თუ შეიგონებთ უფლის, თქვენი ღმერთის მცნებებს, 
რომელთაც გიცხადებთ დღეს, 28 შეჩვენებას - თუ არ 
შეიგონებთ, უფლის, თქვენი ღმერთის მცნებებს და გადაუხვევთ 
გზას, რომელსაც გიცხადებთ დღეს, და გაჰყვებით უცხო 


ღმერთებს, რომელთაც არ იცნობთ. 29 და როცა შეგიყვანს 
უფალი, შენი ღმერთი, იმ ქვეყანაში, რომლის 
დასამკვიდრებლადაც მიდიხარ, მიეცი კურთხევა გერიზიმის 
მთაზე და შეჩვენება - ღებალის მთაზე 39 (აგერ, აქვეა ისინი, 
იორდანეს გაღმა, გზის ბოლოს, დასავლეთით, ბარის 
ქანაანელთა ქვეყანაში, გილგალიის პირდაპირ, მამრეს 
მუხებთან), 31 რადგან თქვენ გადადიხართ იორდანეზე, რომ 
მიხვიდეთ იმ ქვეყნის დასამკვიდრებლად, რომელსაც გაძლევთ 
თქვენ უფალი, თქვენი ღმერთი. დაიმკვიდრებთ მას და 
იცხოვრებთ იქ. 32 ეცადეთ, რომ შეასრულოთ წესი და 
სამართალი, რომელსაც დღეს ვიძლევი თქვენ წინაშე. 


თავი 12 


1 ეს არის წესები და სამართალი, რომელსაც უნდა 
ასრულებდეთ მთელი სიცოცხლე იმ ქვეყანაში, უფალმა, 
თქვენი მამა-პაპის ღმერთმა რომ მოგცათ. 2 გაანადგურეთ 
ყოველი ადგილი, სადაც კი თქვენ მიერ აყრილ ხალხებს 
უმსახურიათ თავიანთი ღმერთებისთვის: მაღალ მთებზე და 
გორაკებზე, ყოველი ხემხვივანის ძირას. 3 დაანგრიეთ მათი 
სამსხვერპლოები და დალეწეთ მათი სვეტები, გადაწვით მათი 
აშერები, დაამსხვრიეთ მათი ღმერთების გამოსახულებანი და 
მოსპეთ მათი სახსენებელი იმ ადგილიდან. 4 ასე არ მოექცეთ 
უფალს, თქვენს ღმერთს. ? არამედ ის ადგილი ეძებეთ და იქ 
მიდით, რომელსაც ყველა თქვენს შტოთა შორის ამოირჩევს 
უფალი, თქვენი ღმერთი, თავისი სახელის დასადებად, თავის 
სავანედ. 9 იქ მიიტანეთ თქვენი აღსავლენი მსხვერპლი და 
საკლავი. თქვენი მეათედი, თქვენი ხელის ძღვენი, თქვენი 
აღთქმული, თქვენი შესაწირავი, საქონლისა და ცხვრის 
პირველმოგებული. 7 ჭამეთ და გაიხარეთ თქვენი ნაამაგარით 
თქვენს სახლთან ერთად, რომელიც დაგილოცა უფალმა, შენმა 
ღმერთმა. 8 ნუ მოიქცევით ისე, როგორც ახლა აქ ვიქცევით 
თითოეული ჩვენგანი, ვისაც როგორ მოსწონს. ? რადგან ჯერ 
კიდევ არ მივსულვართ განსასვენებელში და სამკვიდრებელში, 
რომელსაც უფალი, შენი ღმერთი გაძლევს. 19 გახვალთ 
იორდანეს გაღმა და დასახლდებით ქვეყანაში, რომელსაც 
უფალი, თქვენი ღმერთი, გიმტკიცებთ სამკვიდროდ. 
მოგასვენებთ გარეშემო მტრებისაგან და იცხოვრებთ მშვიდად. 
11 რომელ ადგილსაც აირჩევს უფალი, თქვენი ღმერთი, 
თავისი სახელის დასავანებლად, იქ მიიტანეთ ყველაფერი, 
რაც გამოგიცხადეთ: თქვენი აღსავლენი და საკლავი, თქვენი 
მეათედი, თქვენი ხელის ძღვენი და ყოველივე ნარჩევი თქვენი 
აღთქმულიდან, რაც კი აღგითქვამთ უფლისათვის. 12 
გაიხარეთ უფლის წინაშე თქვენ და თქვენმა ვაჟებმა, თქვენმა 
ასულებმა, თქვენმა ყმებმა და ყმაქალებმა, და ლევიანმა, 


რომელიც თქვენს ქალაქებში ცხოვრობს, რადგან არა აქვს მას 
წილი და სამკვიდრო თქვენ შორის. 132 ფრთხილად იყავი, არ 
აღავლინო ყველგან, სადაც გაიხედავ, შენი აღსავლენი 
მსხვერპლი, 1“ არამედ მხოლოდ იმ ადგილზე, რომელსაც 
აირჩევს უფალი შენს ერთ-ერთ შტოში. იქ აღავლინე შენი 
აღსავლენი მსხვერპლი, იქ გააკეთე ყველაფერი, რაც 
გამოგიცხადე. 1? ოღონდ ყოველთვის, როცა მოისურვებ, 
შეგეძლება საკლავის დაკვლა და უფლის, შენი ღმერთის 
კურთხევით, ხორცის ჭამა, რომელიც მოგცა მან შენს 
ქალაქებში. გაუწმიდურებულსაც და გაწმიდავებულსაც 
შეუძლიათ ეს ჭამონ, როგორც ქურციკი და როგორც ირემი. 19 
ოღონდ სისხლს ნუ შეჭამთ: წყალივით დაღვარეთ მიწაზე. 17 
არა გაქვს უფლება, რომ ჭამდე შენს ქალაქებში შენი 
ხორბლის, ღვინისა და ზეთის მეათედს, შენი საქონლისა და 
ცხვრის პირველმოგებულს, აღთქმულ შესაწირავს, რომელიც 
აღთქმული გაქვს, შენს შესაწევარს, და შენს ხელის ძღვენს. 18 
მხოლოდ და მხოლოდ უფლის, შენი ღმერთის წინაშე ჭამე ეს 
იმ ადგილზე, რომელსაც აირჩევს უფალი, შენი ღმერთი, შენ და 
შენმა ვაჟმა, შენმა ასულმა, შენმა ყმამ და ყმაქალმა, ლევიანმა, 
რომელიც შენს ქალაქებში ცხოვრობს. გაიხარე უფლის, შენი 
ღმერთის წინაშე ყოველი შენი ნაამაგარით. 19 იცოდე, არ 
მიატოვო ლევიანი, რამდენ ხანსაც იცხოვრებ შენს მიწაზე. 29 
როდესაც გაგიფართოვებს უფალი, შენი ღმერთი, საზღვრებს, 
როგორც ნათქვამი აქვს შენთვის, და იტყვი: მოდი, ხორცს 
შევჭამო, რადგან გული მიგივა ხორცის საჭმელად, ჭამე ხორცი 
შენი გულის სურვილით. 21 თუ შენგან შორს იქნა ის ადგილი, 
რომელსაც ამოირჩევს უფალი, შენი ღმერთი, თავისი სახელის 
დასადებად, დაკალი უფლის მოცემული საქონელი და ცხვარი, 
როგორც დაგარიგე, და ჭამე შენს ქალაქებში შენი გულის 
სურვილით. 22 ოღონდ, როგორც ქურციკი და ირემი იჭმევა, ისე 
ჭამე იგი. გაუწმიდურებულმა და გაწმიდავებულმა ერთად 
ჭამონ. 232 მხოლოდ გაფრთხილდი, სისხლი არ შეგეჭამოს, 
რადგან სისხლი სულია და სული ხორცთან ერთად არ უნდა 
ჭამო. 24 არ შეჭამო იგი, წყალივით დაღვარე მიწაზე. 22 არ 
შეჭამო იგი, რათა კარგად იყოთ შენ და შენი შვილები შენ 


შემდეგ, თუ სწორად მოიქცევი, უფლის თვალში. 20 ოღონდ 
აიღე წმიდა შესაწირავი, რაც გექნება, და აღთქმული 
მსხვერპლი და მიდი იმ ადგილას, რომელსაც აირჩევს უფალი. 
27 მიიტანე შენი აღსავლენები - ხორცი და სისხლი, უფლის, 
შენი ღმერთის, სამსხვერპლოზე. საკლავის სისხლი დაღვარე 
უფლის, შენი ღმერთის სამსხვერპლოზე, ხორცი კი შეჭამე. 28 
დაიმარხე და შეიგონე ყველა ეს სიტყვა, რასაც გიცხადებ, 
რათა კარგად იყოთ შენ და შენი შვილები შენ შემდეგ, 
უკუნისამდე, თუ კარგად და სწორად მოიქცევი, უფლის, შენი 
ღმერთის თვალში. 2? როცა მოსპობს უფალი, შენი ღმერთი, იმ 
ხალხებს, რომლებთანაც მიდიხარ, რომ აჰყარო ისინი შენგან, 
და შენც აჰყრი მათ და დასახლდები მათ ქვეყანაში, 39 
ფრთხილად იყავი, არ გაეხვიო მათ ბადეში მას შემდეგ, რაც 
გადაშენებული იქნებიან შენგან, არ დაუწყო ძებნა მათ 
ღმერთებს: როგორც ეს ხალხი ემსახურებოდა თავის 
ღმერთებს, მეც ასე მოვიქცევიო, 31 ნუ მოექცევი ასე უფალს, 
შენს ღმერთს, რადგან უფლის საძაგელს და საძულველს 
აკეთებენ ისინი თავიანთი ღმერთებისთვის; რადგან საკუთარ 
ვაჟებსა და ასულებსაც კი უწვავენ ცეცხლში თავიანთ 
ღმერთებს. 32 ეცადეთ, ყველაფერი შეასრულოთ, რასაც 
გიცხადებთ: ნურაფერს დაუმატებთ და ნურც მოაკლებთ. 


თავი 13 


1 თუ გამოჩნდა შენს შორის წინასწარმეტყველი ან 
სიზმართმხილველი და მოგცა რამე ნიშანი ან სასწაული, ? და 
ახდა ეს ნიშანი და სასწაული, რაც გამოგიცხადათ, და გეტყვით: 
მივმართოთ სხვა ღმერთებს, რომელთაც შენ არ იცნობ, და 
ვემსახუროთო, 3 ყურს ნუ დაუგდებ ამ წინასწარმეტყველის ან 
სიზმართმხილველის ნათქვამს, რადგან გცდით უფალი, თქვენი 
ღმერთი, იმის გასაგებად, გიყვართ თუ არა უფალი, თქვენი 
ღმერთი, მთელი თქვენი გულითა და სულით. “ უფალს, თქვენს 
ღმერთს, მიჰყევით და მისი გეშინოდეთ, მისი მცნებები 
შეასრულეთ, მისი სიტყვა გაიგონეთ, მას ემსახურეთ, მას 
მიეწებეთ. ? ის წინასწარმეტყველი ან სიზმართმხილველი კი 
უნდა მოკვდეს, რადგან უფალი, თქვენი ღმერთი, რომელმაც 
ეგვიპტის ქვეყნიდან გამოგიყვანათ და მონობის სახლიდან 
დაგიხსნათ, დაჰგმო მან, რათა იმ გზიდან აეცდინე, რაზეც 
სიარული გიბრძანა უფალმა, შენმა ღმერთმა. ასე აღმოფხვრი 
ბოროტებას შენი წიაღიდან. 9 თუ იდუმალ წაგაქეზებს შენი ძმა, 
დედაშენის შვილი, ან შენი ვაჟი, ან ასული, ან შენ გვერდით 
მწოლი ცოლი, ან მეგობარი, რომელიც საკუთართ სულივითა 
გყავს და გეტყვის: წამო, ვემსახუროთ სხვა ღმერთებს, 
რომლებსაც არ იცნობთ არც შენ და არც შენი მამა-პაპა, 7 იმ 
ხალხთა ღმერთეტს, თქვენს გარშემო რომ არიან, შენთან 
ახლოს მყოფთა თუ შენგან შორს მყოფთა, ქვეყნის კიდიდან 
კიდემდეო, 8 ნუ დაჰყვები მას და ნუ გაუგონებ, ნუ დაგენანება 
იგი, ნუ შეიბრალებ, ხელს ნუ დააფარებ, ? არამედ მოჰკალი 
იგი. პირველად შენი ხელი უნდა აღიმართოს მის მოსაკლავად, 
მერე კი მთელი ერისა. 19 ჩაქოლე იგი, რომ მოკვდეს, რადგან 
ცდილობდა მოეწყვიტე უფალს, შენს ღმერთს, რომელმაც 
გამიგიყვანა ეგვიპტიდან, მონობის სახლიდან. 11 მთელი 
ისრაელი გაიგებს და შეშინდება და ბოროტ საქმეს აღარ 
ჩაიდენენ შენს წიაღში. 12 თუ გაიგებ, რომ ერთ-ერთ ქალაქში, 
რომელსაც უფალი, შენი ღმერთი გაძლევს საცხოვრებლად, 13 


გამოჩნდა უგვანი ხალხი შენი წრიდან და აცდუნებს თავისი 
ქალაქის მკვიდრთ, ეუბნება: წამო, ვემსახუროთ სხვა 
ღმერთებს, რომლებსაც არ იცნობდითო, 14 ხოლო შენ 
გამოიძიე, გაარკვიე, კარგად გამოიკითხე და, აჰა, ყველაფერი 
სრული სიმართლე გამოდგა: ჩადენილია ასეთი საძაგლობა 
შენს წიაღში, 12 მახვილით დახოცე იმ ქალაქის მცხოვრებნი, 
დაარისხე ქალაქი და ყველაფერი, რაც მასშია. მისი 
საქონელიც მახვილით დახოცე. 19 მთელი ნადავლი შუაგულ 
მოედანზე დაახვავე და მთლიანად დაუწვი უფალს, შენს 
ღმერთს, ქალაქი და მთელი ნადავლი; სამარადისო 
ნანგრევებად დარჩეს და აღარ აშენდეს არასოდეს. 17 
დარისხებულს არაფერს მიეწებოს შენი ხელი, რომ დაცხრეს 
უფლის რისხვა, წყალობა მოგცეს, შეგინდოს და 
გაგამრავლოს, როგორც შეჰფიცა შენს მამა-პაპას, 18 თუ 
გაიგონებ უფლის, შენი ღმერთის სიტყვას და შეასრულებ 
ყველა მცნებას, რომელსაც დღეს გიცხადებ, და წესიერად 
მოიქცევი უფლის, შენი ღვთის თვალში. 


თავი 14 


1 უფლის, თქვენი ღმერთის შვილები ხართ თქვენ. ტანს ნუ 
დაიკაწრავთ და ნუ მოიპარსავთ თმას შუბლს ზემოთ მკვდარზე 
გლოვის ნიშნად, 2 რადგან უფლის, შენი ღმერთის წმიდა ერი 
ხარ, შენ აგირჩია უფალმა, რომ ჰყოლოდი საკუთარ ერად 
ყველა ხალხს შორის დედამიწის ზურგზე. 3 უსურმაგი არაფერი 
შეჭამო, 4 ეს ცხოველებია, რომელთა ჭამა შეგიძლია: ხარი, 
ცხვარი და თხა. ? ირემი, ქურციკი, კამეჩი, ჯიხვი, გარეთხა, 
არჩვი და შველი. 9 ჩლიქგაპობილი ყოველი პირუტყვი, 
რომელსაც გაჭრილი აქვს ორივე ჩლიქი, პირუტყვი, რომელიც 
იცოხნება, შეგიძლია ჭამოთ. 7 ოღონდ მცოხნელთა და 
ჩლიქგაპობილთა შორის, რომელთაც გაჭრილი აქვთ ჩლიქი, 
ამათ ნუ შეჭამთ: აქლემს, კურდღელს და ბოცვერს; რადგან, 
თუმცა მცოხნელები არიან, მაგრამ ჩლიქი გაპობილი არა აქვთ. 
უსურმაგებია თქვენთვის ისინი. 8 ღორი თუმცა 
ჩლიქგაპობილია, მაგრამ არ იცოხნება. უსურმაგია იგი 
თქვენთვის. ნუ შეჭამთ მათ ხორცს და მათ ლემსაც ნუ 
მიეკარებით. ? წყალში მყოფი ყველაფერი ჭამეთ, რომელსაც 
ფარფლები და ქერცლი აქვს. ეს ჭამეთ. 19 ხოლო რომელსაც 
ფარფლები და ქერცლი არა აქვს, ნუ შეჭამთ, უსურმაგია იგი 
თქვენთვის. 11 ყოველი წმიდა ფრინველი ჭამეთ. 12 აი, რა არ 
უნდა ჭამოთ: არწივი, სვავი და ფსოვი, 13 ძერა, შევარდენი და 
ქორი და მისნაირი, 14 არანაირი სახის ყორანი, 12 სირაქლემა, 
ბუ, თოლია, მიმინო და მისნაირი, 19 ჭოტი, გედი და ბუკიოტი, 
17 ვარხვი, კოდალა და ჩვამა, 18 ყარყატი, ყანჩა და მისნაირი, 
ოფოფი და ღამურა. 19? ყოველი მფრინავი მწერი უსურმაგია 
თქვენთვის, არ უნდა ჭამოთ. 29 ყოველი წმიდა ფრინველი 
ჭამეთ. 21 არა ჭამოთ არავითარი ლეში. შენს სახლში მცხოვრებ 
მდგმურს მიეცი იგი, მან შეჭამოს, ან უცხოელს მიჰყიდე, 
რადგან უფლის, თქვენი ღმერთის წმიდა ერი ხართ თქვენ. 
ციკანს თავისი დედის რძეში ნუ მოხარშავთ. 22 აიღე მეათედი 
მთელი შენი მოსავლიდან, რომელიც ყოველწლიურად მოდის 


ყანაში, 23 და ჭამე უფლის, შენი ღმერთის წინაშე იმ ადგილას, 
რომელიც აირჩია მან თავისი სახელის დასავანებლად, 
ხორბლის, ღვინის და ზეთის მეათედი, შენი საქონლისა და 
ცხვრის პირველმოგებული, რათა ისწავლო უფლის, შენი 
ღმერთის, შიში სამუდამოდ. 2“ თუ შორი იქნა გზა და ვერ 
შესძელი ყოველივე ამის წაღება იმ ადგილამდე, რომელიც 
ამოირჩია უფალმა, შენმა ღმერთმა, თავისი სახელის 
დასადებად, რათა გაკურთხოს შენ უფალმა, შენმა ღმერთმა, 29 
გადაცვალე ვერცხლზე, დაიჭირე ხელში ვერცხლი და წადი იმ 
ადგილას, რომელიც ამოირჩია უფალმა, შენმა ღმერთმა. 25 
იყიდე ამ ვერცხლით ყველაფერი, რაც შენს სულს სურს: 
საქონელი, ცხვარი, ღვინო, სასმელი, ყველაფერი, რასაც სული 
მოგთხოვს, და ჭამე იქ უფლის, შენი ღმერთის წინაშე და 
გაიხარე შენს სახლთან ერთად. 27 არ დაივიწყო შენს ქალაქში 
მცხოვრები ლევიანი, რადგან არა აქვს მას წილი და 
სამკვიდრო შენთან. 28 სამი წლის თავზე აიღე მეათედი იმ 
წლის მოსავლიდან და დააბინავე შენს ქალაქში. 2? მოვიდეს 
ლევიანი, რომელსაც არა აქვს წილი და სამკვიდრო შენთან, 
მოვიდნენ მდგმური და ქვრივ-ობლები, რომლებიც შენს 
ქალაქში არიან, შეჭამონ და გაძღენ, რათა გაკურთხოს 
უფალმა, შენმა ღმერთმა, ყოველ საქმეში, რასაც გააკეთებ. 


თავი 15 


1 ყოველი მეშვიდე წლის თავზე გამოაცხადე პატიება. ? აი, 
პატიების რაობა: აპატიოს ყოველმა მევალემ, ვისაც რამე 
უსესხებია თავისი მოყვასისთვის, და ნურაფერს მოთხოვს 
თავის მოყვასს ან მოძმეს, რადგან პატიება იქნება 
გამოცხადებული უფლის სახელზე. 3 უცხოელს მოსთხოვე, 
მაგრამ აპატიე შენს მოძმეს, თუ შენი ვალი ექნა. 4 თუმცა არ 
იქნება თქვენში ღარიბი, რადგან კურთხევით გაკურთხევს 
უფალი იმ ქვეყანაში, რომელსაც გაძლევს წილად უფალი, შენი 
ღმერთი, რათა დაიმკვიდრო, ? ოღონდ თუ შეისმენ უფლის, 
შენი ღმერთის სიტყვას და ეცდები ყველა ამ მცნების 
შესრულებას, რასაც დღეს გიცხადებ. 9 რადგან გაკურთხებს 
უფალი, შენი ღმერთი, როგორც ნათქვამი აქვს შენთვის: ბევრ 
ხალხს ექნება შენი ვალი, შენ კი არ ისესხებ; ბევრ ხალხზე 
იბატონებ, შენზე კი არავინ იბატონებს. 7 თუ იქნა თქვენში 
ღარიბი, ერთი თქვენი მოძმეთაგანი, თქვენს ერთ-ერთ 
ქალაქში, იმ ქვეყანაში, რომელსაც გაძლევს უფალი, შენი 
ღმერთი, გულს ნუ გაიქვავებ და ხელმოჭერილი ნუ იქნები შენი 
ღარიბი მოძმის მიმართ. 8 არამედ ხელგაშლილი იყავი და 
ასესხე მისი გასაჭირის კვალობაზე, რაც უჭირს. ? ფრთხილად 
იყავი, გულში არ შეგეპაროს უგვანი ფიქრი, არ თქვა: 
ახლოვდება მეშვიდე წელი, პატიების წელი. აითვალწუნებ შენს 
ღარიბ მოძმეს და არაფერს მისცემ. უფალთან გიჩივლებს და 
ცოდვა დაგედება. 19 მიეცი და ნუ ინაღვლებს შენი გული 
მიცემისას, რადგან ამისთვის გაკურთხებს უფალი, შენი 
ღმერთი, ყველა შენს საქმეში და ნაამაგარში. 11 რადგან არ 
დაილევა ღარიბი ამ ქვეყანაზე; ამიტომაც გიბრძანებ, რომ 
ხელგაშლილი იყო შენი მოძმის მიმართ, შენი ღატაკისა და 
ღარიბის მიმართ შენს ქვეეანაში. 12 თუ მოგეყიდა შენი 
ებრაელი მოძმე, კაცი ან ქალი, და ექვს წელს გემსახურა, 
მეშვიდე წელს გაათავისუფლე შენგან. 13 როცა 
გაათავისუფლებ, ხელცარიელი არ გაუშვა. 14 მიეცი საჩუქრად 


რაიმე შენი ფარიდან, კალოდან ან საწნახელიდან; რითაც 
უკურთხებიხარ უფალს, შენს ღმერთს, მიეცი. 12 გაიხსენე, რომ 
ყმა იყავი ეგვიპტის ქვეყანაში და გამოგისყიდა უფალმა, შენმა 
ღმერთმა. ამიტომაც გიანდერძებ დღეს ამას. 106 თუ მოხდება 
ისე, რომ გითხრას: არ წავალ შენგან, რადგან მიყვარხართ შენ 
და შენი სახლი, რადგან კარგადა ვართ შენთანო, 17 აიღე 
სადგისი, კარზე მიადებინე ყური და გაუხვრიტე და შენი ყმა 
იქნება სამუდამოდ. ასევე მოექეცი ყმაქალსაც. 18 ნუ 
გაგიძნელდება მისი გათავისუფლება შენგან, რადგან ექვს 
წელიწადში მოჯამაგირის ორმაგი გასამრჯელო დაიმსახურა 
შენგან. გაკურთხებს უფალი, შენი ღმერთი, ყოველ საქმეში. 19 
ყოველი პირმშო, რაც დაიბადება შენს საქონელში და ცხვარში, 
მამრი, შესწირე უფალს, შენს ღმერთს. ნუ ამუშავებ 
პირველმოგებულ ხარს და ნუ გაპარსავ პირველმოგებულ 
ცხვარსა ან თხას. 29 უფლის, შენი ღმერთის წინაშე ჭამეთ იგი 
შენ და შენმა სახლმა იმ ადგილას, რომელსაც ამოირჩევს 
უფალი. 21 თუ რამე ნაკლი ექნა, სიკოჭლე ან სიბრმავე, რამე 
ცუდი ნაკლი, არ დაუკლა იგი უფალს, შენს ღმერთს. 2? თქვენ- 
თქვენს საცხოვრებელ ადგილას ჭამეთ გაუწმიდურებულმა და 
გაწმიდავებულმა ერთად, როგორც ქურციკი და როგორც 
ირემი. 232 ოღონდ მისი სისხლი არ ჭამო, წყალივით დაღვარე 
მიწაზე. 


თავი 16 


1 დაიცავი აბიბის თვე და მოუმზადე პასექი უფალს, შენს 
ღმერთს, რადგან აბიბის თვეში გამოგიყვანა უფალმა, შენმა 
ღმერთმა ეგვიპტის ქვეყნიდან, ღამით. 2 დაუკალი საპასექოდ 
უფალს, შენს ღმერთს, ცხვარი და ძროხა იმ ადგილას, 
რომელსაც აირჩევს უფალი თავისი სახელის დასავანებლად. 3 
ნუ მიატან მას საფუარიანს, ხუთ დღეს ჭამე მასთან ერთად 
ხმიადი, გაჭირვების პური, რადგან ნაჩქარევად გამოხვედი 
ეგვიპტის ქვეყნიდან, რომ მთელი სიცოცხლე გახსოვდეს 
ეგვიპტის ქვეყნიდან შენი გამოსვლის დღე. 4 არ გაჭაჭანდეს 
შვიდი დღის განმავლობაში საფუარიანი მთელ შენს 
კარმიდამოში და დილამდე არ მორჩეს წინა საღამოს 
დაკლული საკლავის ხორცი. ? ნება არა გაქვს ყველგან დაკლა 
პასექი შენს საცხოვრებელში, რომელსაც უფალი, შენი 
ღმერთი, მოგცემს; 95 არამედ მხოლოდ იმ ადგილას, 
რომელსაც აირჩევს უფალი, შენი ღმერთი, თავისი სახელის 
დასავანებლად, დაკალი პასექი საღამოთი, მზის ჩასვლისას, 
ეგვიპტიდან შენი გამოსვლის სწორს. 7 მოხარშე და ჭამე იმ 
ადგილას, რომელსაც აირჩევს უფალი, შენი ღმერთი, დილით 
კი გაბრუნდი და წადი შენს კარვებში. 8 ექვს დღეს ჭამე ხმიადი, 
მეშვიდე დღეს კი უქმეა უფლის, შენი ღმერთისათვის, არაფერი 
საქმე არ აკეთო. 9? შვიდი შვიდეული გადაითვალე; ყანაში 
ნამგლის შესვლის დღიდან დაიწყე შვიდეულების თვლა. 19 
გაუმართე შვიდეულთა დღესასწაული უფალს, შენს ღმერთს, 
როგორც შეგიძლია, როგორც უკურთხებიხარ უფალს, შენს 
ღმერთს. 11 გაიხარეთ უფლის, შენი ღმერთის წინაშე შენ და 
შენმა ვაჟმა, შენმა ასულმა, შენმა ყმამ და ყმაქალმა, ლევიანმა, 
რომელიც შენს კარზე ცხოვრობს, მდგმურმა და ქვრივ- 
ობოლმა, რომლებიც შენს შორის არიან, იმ ადგილზე, 
რომელსაც აირჩევს უფალი, შენი ღმერთი, თავისი სახელის 
დასავანებლად. 12 გაიხსენე, რომ ყმა იყავი ეგვიპტეში და 
დაიცავი და შეასრულე ეს წესები. 13 შვიდ დღეს იზეიმე 


კარვობის დღესასწაული, როცა მორჩები კალოობას და 
ყურძნის წურვას. 1“ გაიხარეთ დღესასწაულში შენ და შენმა 
ვაჟმა, შენმა ასულმა, შენმა ყმამ და ყმაქალმა, ლევიანმა და 
ქვრივ-ობოლმა, რომლებიც ცხოვრობენ შენს კარზე. 15 შვიდ 
დღეს იდღესასწაულე უფლის, შენი ღმერთისთვის იმ ადგილას, 
რომელსაც აირჩევს უფალი, რადგან გიკურთხებს უფალი, შენი 
ღმერთი, მოსავალს და ყოველ საქმეს და სულ მხიარული 
იქნები. 10 წელიწადში სამჯერ უნდა გამოცხადდეს ყოველი შენი 
მამროვანი უფლის, შენი ღვთის წინაშე უფუარობის 
დღესასწაულზე, შვიდეულის დღესასწაულზე და კარვობის 
დღესასწაულზე, იმ ადგილას, რომელსაც არჩევს იგი. 
ხელცარიელი არავინ გამოცხადდეს უფლის წინაშე. 17 ყველას 
ძღვენი გეჭიროთ ხელში უფლის, შენი ღმერთის კურთხევის 
კვალობაზე, როგორც მოუცია შენთვის. 18 დასხი მსაჯულები და 
რჯულისკაცები შენი შტოებიდან ყოველ ქალაქში, რომელსაც 
მოგცემს უფალი, შენი ღმერთი, რათა მისცენ ხალხს მართალი 
სამართალი. 1? სამართალს ნუ გაამრუდებ, მიკერძოებული ნუ 
იქნები და ქრთამს ნუ აიღებ, რადგან ქრთამი თვალს 
უბრმავებს ბრძენკაცებს და ასხვაფერებს მართალთა სიტყვებს. 
20 სიმართლეს, სიმართლეს მიჰყევი, რომ ცოცხალი დარჩე და 
დაეპატრონო იმ ქვეყანას, რომელსაც გაძლევს უფალი, შენი 
ღმერთი. 21 არ დარგო აშერასთვის, რა ხეც არ უნდა იყოს, 
უფლის, შენი ღმერთის სამსხვერპლოს გვერდით, რომელსაც 
აიშენებ. 22 არ აღიმართო სვეტი, რომელიც სძულს უფალს, 
შენს ღმერთს. 


თავი 17 


1 ნუ დაუკლავ უფალს, შენს ღმერთს, ხარს, ცხვარსა თუ თხას, 
რომელსაც ნაკლი აქვს, რაიმე ცუდი სჭირს, რადგან 
სისაძაგლეა ეს უფლის, შენი ღმერთისათვის. 2? თუ აღმოჩნდა 
შენს წიაღში, შენს ერთ-ერთ ქალაქში, რომელსაც უფალი, შენი 
ღმერთი, მოგცემს, კაცი ან ქალი, რომელიც ბოროტებას 
ჩაიდენს უფლის თვალში, დაარღვევს თავის აღთქმას, 3 წავა 
და შეუდგება უცხო ღმერთების სამსახურს და თაყვანსცემს მათ: 
მზეს ან მთვარეს ან ცის მხედრობას, რაც ავკრძალე, 4 მოგივა 
ამბავი, მოისმენ, კარგად გამოიკვლევ და, აჰა, თუ სრული 
სიმართლე გამოდგება ყველაფერი - მომხდარა ეს სისაძაგლე 
ისრაელში, ? გაიყვანე ეს კაცი ან ქალი, რომელმაც ჩაიდინა 
ბოროტი საქმე, შენს კარიბჭესთან, კაცი ან ქალი, და 
სასიკვდილოდ ჩაქოლიე ისინი. 9 ორი მოწმის ან სამი მოწმის 
ჩვენებით მოსაკლავი უნდა მოკვდეს; ერთი მოწმის ჩვენებით 
არ უნდა მოკვდეს. 7 ჯერ მოწმეთა ხელი უნდა იყოს მასზე, რომ 
მოკვდეს, მერე კი - მთელი ხალხის ხელი, და აღმოფხვრი 
ბოროტებას შენი წრიდან. 8? თუ გაგიძნელდა მკვლელობის, 
ცილობის, ცემის და სხვა სადაო საქმეების გადაწყვეტა შენს 
კარიბჭეებში, ადექი და წადი იმ ადგილას, რომელსაც 
ამოირჩევს უფალი, შენი ღმერთი. 3? მიდი ლევიან 
მღვდლებთან და მსაჯულთან, ვინც იმჟამად იქნება, დაეკითხე 
და გამოგიცხადებენ ისინი სასამართლო განაჩენს. 19 ისე 
მოიქეცი, როგორც ისინი გამოგიცხადებენ იმ ადგილიდან, 
რომელსაც აირჩევს უფალი. ეცადე ყველაფერი შეასრულო, 
რასაც გასწავლიან. 11 იმ რჯულის თანახმად, რასაც გირჩევენ 
და იმ სამართალის თანახმად, რასაც გეტყვიან, მოიქეცი; არც 
მარჯვნივ და არც მარცხნივ არ გადაუხვიო სიტყვას, რომელსაც 
გამოგიცხადებენ. 12 თუ კაცი ისე გაკადნიერდება, რომ არ 
გაუგონებს უფლის, შენი ღმერთის წინაშე სამსახურად მდგარ 
მღვდელს ან მსაჯულს, უნდა მოკვდეს; და აღმოფხვრი 
ბოროტებას ისრაელიდან. 13 გაიგონებს მთელი ხალხი, 


შეეშინდება და აღარ გაკადნიერდებიან. 1“ როცა მიხვალ იმ 
ქვეყანაში, რომელსაც მოგცემს უფალი, შენი ღმერთი, 
დაეპატრონები მას და იცხოვრებ იქ და იტყვი: დავისვამ მეფეს 
იმ ხალხებივით, ჩემს გარშემო რომ არიანო, 15” დაისვი მეფედ 
ის კაცი, ვისაც უფალი, შენი ღმერთი, ამოირჩევს; შენი 
მოძმეების წრიდან დაისვი მეფე. უფლება არა გაქვს დაისვა 
უცხო კაცი, რომელიც არ არის შენი მოძმე. 19 ოღონდ არ 
იყოლიოს ბევრი ცხენი და არ დააბრუნოს ხალხი ეგვიპტისკენ 
ცხენების მოსამრავლებლად, უფალმა გიბრძანათ, რომ აღარ 
დაბრუნდეთ ამ გზით - 17 არ იყოლიოს ბევრი ცოლი, რომ არ 
შეცდეს მისი გული, არ იქონიოს უზომოდ ბევრი ოქრო- 
ვერცხლი. 18 როცა დაჯდება თავის სამეფო ტახტზე, წიგნში 
ჩაიწეროს ეს მეორე რჯული ლევიანი მღვდლებისაგან. 19 
თავისთან ჰქონდეს და იკითხოს მთელი სიცოცხლე, რათა 
ისწავლოს უფლის, თავისი ღმერთის შიში და იცავდეს ამ 
რჯულის ყოველ სიტყვას და ამ წესებს ასრულებდეს, 29 რომ არ 
გაუმედიდურდეს თავის მოძმეებს, არ გადაუხვიოს ანდერძს 
არც მარჯვნივ და არც მარცხნივ, რათა მრავალი ხანი იმეფოს 
მან და მისმა შვილებმა ისრაელის წიაღიდან. 


თავი 18 


1 არ ექნებათ ლევიან მღვდლებს, ლევიანთა მთელ შტოს, 
წილი და სამკვიდრო ისრაელთან; საუფლო მსხვერპლი და 


მისი სამკვიდრო უნდა ჭამონ. 2? სამკვიდრო არ ექნება თავის 
მოძმეთა წიაღში; თავად უფალია მისი სამკვიდრო, როგორც 
ნათქვამი აქვს მისთვის. 3 ეს იყოს დაწესებული 
მღვდლებისათვის ხალხისაგან, იმათგან, ვინც კლავს საკლავს 
- ხარს ან ცხვარს: მისცენ მღვდელს ბეჭი, ყბა და კუჭი, 1 
პირველმოწეული ხორბალი, ღვინო და ზეთი. ცხვრის 
პირველგანაპარსი მას მიეცი. ? რადგან ის აირჩია უფალმა, 
შენმა ღმერთმა, ყველა შტოდან, რათა იდგნენ და 
მსახურებდნენ უფლის სახელით ის და მისი შვილები 
სამუდამოდ. 9 თუ წამოვა ვინმე ლევიანი შენი ერთ-ერთი 
ქალაქიდან, ისრაელის რომელიმე კუთხიდან, სადაც 
მდგმურობს იგი, და მოვა თავისი სურვილით იმ ადგილას, 
რომელსაც აირჩევს უფალი, 7 შეუდგება უფლის, თავისი 
ღმერთის სახელით სამსახურს თავისი მოძმე ლევიანების 
მსგავსად, რომლებიც დგანან იქ უფლის წინაშე, 8? ისარგებლონ 
თანაბარი წილით, მამისსახლის წილს ნუ ჩაუთვლიან. ? როცა 
შეხვალ იმ ქვეყანაში, რომელსაც გაძლევს შენ უფალი, შენი 
ღმერთი, ნუ დაეჩვევი სისაძაგლეთა ჩადენას იმ ხალხის 
მსგავსად: 19 ნუ იქნება შენს შორის თავისი ვაჟისა და ასულის 
ცეცხლში გამტარებელი, ჯადოქარი, მომნუსხველი, მარჩიელი, 
მსახვრალი, 11 გრძნებით შემკვრელი, მესულთანე, მჩხიბავი და 
მკვდართა გამომკითხველი, 12 რადგან საძაგელია 
უფლისათვის ყოველივე ამის გამკეთებელი და ამ სისაძაგლის 
გამო დევნის მათ შენგან უფალი, შენი ღმერთი. 13 სრული 
იყავი უფალთან, შენს ღმერთთან, 1“ რადგან ეს ხალხები, 
რომელთაც შენ განდევნი, გრძნეულებს და ჯადოქრებს 
უსმენენ, შენთვის კი ამის ნება არ მოუცია უფალს. 12 
წინასწარმეტყველს, როგორც მე ვარ, შენი წიაღიდან, შენი 
მოძმეებიდან, დაგიდგენს უფალი, შენი ღმერთი. მას უსმინე. 15 


როცა შესთხოვე უფალს, შენს ღმერთს, ხორებში, თავშეყრის 
დღეს: მეტს ნუღარ გავიგონებ უფლის, ჩემი ღმერთის ხმას და 
ამ დიდ ცეცხლსაც ნუღარ ვიხილავ, რათა არ მოვკვდეო, 17 
მითხრა უფალმა: კარგი ქნეს, რომ ეს თქვეს. 18 შენ რომ ხარ, 
ისეთ წინასწარმეტყველს დავუდგენ მოძმეთა წრიდან, ბაგეზე 
დავუდებ ჩემს სიტყვებს და ის გამოგიცხადებს ყველაფერს, 
რასაც მე ვუბრძანებ. 19 თუ ვინმე არ შეისმენს ჩემს სიტყვებს, 
რომელთაც ის გამოაცხადებს ჩემი სახელით, თავად მე 
მოვთხოვ მას პასუხს. 29 მაგრამ წინასწარმეტყველი, რომელიც 
გაკადნიერდება და ჩემი სახელით დაიწყებს იმის 
გამოცხადებას, რაც მე არ მიბრძანებია გამოსაცხადებლად, ან 
რომელიც უცხო ღმერთების სახელით ალაპარაკდება, ეს 
წინასწარმეტყველი უნდა მოკვდეს. 21 თუ გულში იტყვი: 
როგორ მივხვდეთ სიტყვას, რომელიც არ უთქვამს უფალს? 22 
წინასწარმეტყველი თუ უფლის სახელით ილაპარაკებს და არ 
აცხადდება მისი ნალაპარაკევი, არ ყოფილა ეს უფლის სიტყვა 
- თვითნებურად ულაპარაკნია წინასწარმეტყველს, ნუ გეშინია 
მისი. 


თავი 19 


1 როცა გაწყვეტს უფალი, შენი ღმერთი, ხალხებს, რომელთა 
ქვეყანას შენ გაძლევს უფალი, შენი ღმერთი, განდევნი მათ და 
დასახლდები მათ ქალაქებსა და სახლებში, 2 გამოაცალკევე 
სამი ქალაქი შენს ქვეყანაში, რომელსაც გაძლევს უფალი, შენი 
ღმერთი, დასამკვიდრებლად. 3 მოიწყვე გზა და სამად დაჰყავი 
შენი ქვეყნის მიწა-წყალი, რომელიც წილად გარგუნა უფალმა, 
შენმა ღმერთმა. იქ შეაფაროს თავი ყოველმა მკვლელმა. “ აი, 
წესი მკვლელისთვის, რომელმაც თავი უნდა შეაფაროს იქ, 
რომ გადარჩეს: ვისაც უნებურად შემოაკვდება თავისი მოყვასი, 
ისე რომ არ ჰქონია მისი მტრობა არც გუშინ, არც გუშინწინ, ? ან 
ვინც თავის მოყვასთან ერთად წავა ტყეში შეშის მოსაჭრელად, 
მოიქნევს ცულს ხის წასაქცევად, ტარს რკინა წასძვრება, 
მოხვდება მის მოყვასს და მოკლავს, ამ კაცმა ერთ-ერთ ამ 
ქალაქთაგანს უნდა შეაფაროს თავი, რომ გადარჩეს. 9 რომ არ 
გამოეკიდოს მესისხლე მკვლელს ცხელ გულზე, არ მიეწიოს, 
რადგან გზა დიდია, და არ მოკლას; ის სასიკვდილო არ არის, 
რადგან არ ჰქონია მასთან მტრობა არც გუშინ და არც 
გუშინწინ. 7 ამიტომაც გიბრძანებ: გამოიცალკევე სამი ქალაქი. 
8 როცა გაგიფართოებს საზღვრებს უფალი, შენი ღმერთი, 
როგორც შეჰფიცა შენს მამა-პაპას, და მოგცემს მთელ ქვეყანას, 
რომლის მიცემაც აღუთქვა შენს მამა-პაპას, ? თუ დაიცავ მთელ 
ამ ანდერძს, რომელსაც დღეს გიცხადებ, რომ შეასრულო ის, 
შეიყვარო უფალი, შენი ღმერთი, და იარო მის გზაზე მთელი 
სიცოცხლე, მაშინ მიუმატე ამ სამს კიდევ სამი ქალაქი 19 და არ 
დაიღვრება უბრალო სისხლი შენს მიწაზე, რომელიც წილად 
მოგცა უფალმა, შენმა ღმერთმა, და არ იქნება სისხლი შენზე. 
11 მაგრამ თუ ვინმე მტრობს თავის მოყვასს, ჩაუსაფრდება, 
დაეცემა, სასიკვდილოდ დაჰკრავს მას, მოკლავს და მერე 
თავს შეაფარებს ერთ-ერთ ამ ქალაქთაგანს, 12 მისი ქალაქის 
უხუცესობამ უნდა გამოაყვანინოს იქიდან და გადასცეს 
მესისხლეს, რომ მოკლან. 13 წყალობის თვალით ნუ შეხედავ 


მას, ჩამორეცხე უბრალო სისხლი ისრაელს და კარგი იქნება 
შენთვის. 1“ ნუ გადასწევ წინაპართა მიერ გავლებულ შენი 
მოყვასის სამანს შენს წილხვედრილში, რომელიც წილად 
გერგება იმ ქვეყნად, რომელსაც უფალი, შენი ღმერთი, 
გაძლევს დასამკვიდრებლად. 15 ვერ გამოვა ერთი მოწმე 
ვინმეს წინააღმდეგ რაიმე დანაშაულში, შეცოდებაში თუ 
ცოდვაში, რითაც შეიძლება სცოდოს კაცმა. მხოლოდ ორი 
მოწმის ან სამი მოწმის სიტყვით შედგება საქმე. 16 თუ გამოვა 
ავისმდომელი მოწმე ვინმეს წინააღმდეგ და ბრალს დასწამებს 
მას, 17 წარდგეს ეს ორი მოდავე კაცი უფლის წინაშე, 
მღვდლებისა და მსაჯულების წინაშე, რომლებიც იმჟამად 
იქნებიან, 18 კარგად გამოიძიონ მსაჯულებმა, და თუ ის მოწმე 
ცრუმოწმე გამოდგა, ტყუილუბრალოდ დაუბრალებია თავისი 
მოძმისთვის, 1? ისე მოექეცით მას, როგორც თავად სურდა 
მოქცეოდა თავის მოძმეს და აღმოფხვრი ბოროტებას შენი 
წიაღიდან. 29 დანარჩენებმა გაიგონ და შიში ჰქონდეთ, რომ 
აღარ ჩაიდინონ ამგვარი ბოროტი საქმე შენს წიაღში. 21 ნუ 
შეიწყალებს მას შენი თვალი. სიცოცხლე სიცოცხლის წილ, 
თვალი თვალის წილ, კბილი კბილის წილ, ხელი ხელის წილ, 
ფეხი ფეხის წილ. 


თავი 20 


1 როცა გახვალ შენს მტრებთან საომრად და დაინახავ ცხენებს, 
ეტლებსა და შენზე მრავალრიცხოვან ხალხს, ნუ შეგეშინდება 
მათი, რადგან შენთანაა უფალი, შენი ღმერთი, ეგვიპტის 
ქვეყნიდან შენი გამომყვანი. 2 ბრძოლის მოახლოებისას 
მოდგეს მღვდელი და ელაპარაკოს ხალხს, 3 უთხრას: ისმინე, 
ისრაელო! ახლა ებმები ბრძოლაში შენს მტრებთან. ნუ 
დაგიძაბუნდებათ გული, ნუ შეშინდებით, ნუ შედრკებით, ნუ 
დაფრთხებით მათ წინაშე. 4 რადგან უფალი, თქვენი ღმერთი, 
მოგყვებათ საბრძოლველად თქვენს მტრებთან, რომ გიხსნას 
თქვენ. ? რჯულისკაცებმა კი ასე უთხრან ხალხს: ვინც ახალი 
სახლი ააშენა და არ გაუნათლავს, წავიდეს და შინ დაბრუნდეს, 
რომ ბრძოლაში არ მოკვდეს და სხვამ არ განათლოს იგი. 9 
ვინც ვაზი დარგო და ვერ მოიწია, წავიდეს და შინ დაბრუნდეს, 
რომ ბრძოლაში არ მოკვდეს და სხვამ არ მოიწიოს იგი. 7 ვინც 
ქალი დანიშნა და არ მოუყვანია, წავიდეს და შინ დაბრუნდეს, 
რომ ბრძოლაში არ მოკვდეს და ქალი სხვამ არ წაიყვანოს. 8 
კიდევ ელაპარაკონ რჯულისკაცები ხალხს და უთხრან: ვინც 
მშიშარაა და გულით ძაბუნი, წავიდეს და შინ დაბრუნდეს, რომ 
მოძმეებსაც არ დაუძაბუნოს გული თავისავით. ? როცა 
რჯულისკაცები მორჩებიან ხალხთან ლაპარაკს. სარდლები 
დაუყენე ხალხს მეთაურად. 19 ქალაქს რომ მიუახლოვდებით 
საბრძოლველად, ზავი გამოუცხადე მას. 11 თუ ზავზე 
დაგთანხმდა და შეგიშვა, მთელი ხალხი, ვინც იქ იქნება, შენს 
ბეგარას დაიდებს და გემსახურება 12 თუ არ დაგეზავა და 
ბრძოლა გაგიმართა, ალყა შემოარტყი. 13 ხელში ჩაგიგდებს 
მას უფალი, შენი ღმერთი, და მახვილით გაწყვეტ მთელ 
მამროვანს. 14 მხოლოდ ქალები, ბავშვები, პირუტყვი და 
ყველაფერი, რაც ქალაქში იქნება - მთელი ნადავლი დაიტაცე. 
ჭამე შენი მტრების ნადავლი, რომლებიც უფალმა, შენმა 
ღმერთმა, ჩაგიგდო ხელში. 1” ასევე მოექეცი შენგან დიდად 
დაშორებულ ყველა ქალაქს, რომლებიც არ ეკუთვნის ამ 


ხალხთა ქალაქებს. 10 ოღონდ ამ ხალხთა ქალაქებიდან, 
რომლებიც უფალმა, შენმა ღმერთმა, მოგცა წილად, ერთი 
სულიც არ დატოვო ცოცხალი. 17 პირწმინდად გაანადგურე 
ისინი: ხეთელები, ამორეველები, ქანაანელები, 
ფერიზეველები, ხივიელები და იებუსეველები, როგორც 
გიბრძანა უფალმა, შენმა ღმერთმა. 18 რათა არ შეგაჩვიონ 
ყველა იმ სისაძაგლეს, რასაც ისინი სჩადიან თავიანთი 
ღმერთებისთვის, და არ სცოდოთ უფალს, თქვენს ღმერთს. 19 
თუ დიდხანს გექნება შემორტყმული ალყა ქალაქისთვის მის 
დასამარცხებლად და ასაღებად, ნუ გაანადგურებ მის ხეებს, 
ცულს ნუ აღმართავ მათზე, რადგან თუკი ჭამ მათ ნაყოფს, არც 
უნდა მოჭრა. რადგან მინდორში მდგარი ხე კაცი ხომ არ არის, 
რომ გაგეცალოს და ციხე-სიმაგრეში შეაფაროს თავი? 29 
მხოლოდ ის ხეები, რომლებიც იცი, რომ საჭმელად არაფერს 
ისხამენ, შეგიძლია გაანადგურო, მოჭრა და სიმაგრე ააშენო 
ქალაქის წინააღმდეგ, რომელიც გებრძვის, ვიდრე არ 
აიღებდე. 


თავი 21 


1 თუ ქვეყანაში, რომელსაც გაძლევს უფალი, შენი ღმერთი, 
დასამკვიდრებლად, ნახავ მოკლულს, ველზე დაგდებულს, და 
არ გეცოდინება ვინ მოკლა იგი, ? გამოვიდნენ შენი უხუცესები 
და მსაჯულები და გაზომონ მანძილი ქალაქებამდე, რომლებიც 
მოკლულის ირგვლივაა. 3 რომელი ქალაქიც ახლოს 
აღმოჩნდება მოკლულთან, აიღონ მისმა უხუცესებმა უშობელი, 
რომელიც არ უმუშავებიათ, რომელსაც არ უტარებია უღელი, 4 
და ჩაიყვანონ ამ ქალაქის უხუცესებმა მიგდებულ ხევში, 
რომელიც არ დამუშავებულა და არ დათესილა და კისერი 
გადაუმტვრიონ ხბოს აქ, ამ ხევში. 2 მოდგენ ლევიანი 
მღვდლები (რადგან ისინი აირჩია უფალმა, შენმა ღმერთმა, 
რომ ემსახურონ მას და აკურთხონ უფლის სახელით, მათი 
პირით წყდება ყოველი დავა და ზარალის საქმე) 9 და 
მოკლულთან ახლოს მდებარე ქალაქის მთელი უხუცესობა, 
ხელი დაიბანონ ხევში კისერგადამტვრეულ ხბოზე, 7 
გამოაცხადონ: ჩვენს ხელს არ დაუღვრია ეს სისხლდა არც 
ჩვენს თვალებს დაუნახავს. 8 მიუტევე შენს ერს, ისრაელს, 
რომელიც გამოსყიდული გყავს, უფალო, და ნუ დააკისრებ 
უბრალო სისხლს შენს ერს, ისრაელს. და მიეტევება მას 
სისხლი. ? უნდა ჩამორეცხო შენს წრეში უბრალო სისხლი, თუ 
გინდა, რომ სწორად მოიქცე უფლის თვალში. 19 როცა შენს 
მტრებთან საომრად გახვალ და ხელში ჩაგიგდებს მათ უფალი, 
შენი ღმერთი, წამოასხამ ტყვეებს, 11 და დაინახავ ტყვეებში 
ლამაზ ქალს, შეგიყვარდება და მოინდომებ მის ცოლად 
წაყვანას, 12 მიიყვანე შენს სახლში, გადაიპარსოს თმა და 
დაიჭრას ფრჩხილები, 13 გაიხადოს ტყვეობის ტანსაცმელი, 
იცხოვროს შენს სახლში და ერთ თვეს იტიროს თავისი დედ- 
მამა; ამის მერე შედი მასთან, შეეუღლე და გახდება შენი 
ცოლი. 1“ თუ გული აგეყარა, გაუშვი თავის ნებაზე, ოღონდ 
ვერცხლზე არ გაყიდო, მონად ნუ გაიხდი იმის გამო, რომ 
დამორჩილებული გყავს. 12 თუ კაცს ორი ცოლი ეყოლება - 


ერთი საყვარელი და მეორე საძულველი, შესძენენ მას ვაჟებს 
საყვარელიც და საძულველიც, პირმშო კი საძულველისა 
იქნება, 10 შვილებისთვის თავისი საბადებლის განაწილებისას 
არა აქვს მას უფლება, პირმშოება მიანიჭოს საყვარელი ცოლის 
ვაჟს საძულველი ცოლის ვაჟის, პირმშოს, საზიანოდ. 17 
რადგან პირმშოდ საძულველი ცოლის ვაჟი უნდა აღიაროს და 
მისცეს მას ორმაგი წილი ყველაფრიდან, რაც კი აბადია; 
რადგან ის არის მისი ძალის დასაბამი, მას ეკუთვნის 
პირმშოების უფლება. 18 თუ კაცს ეყოლება ჯიუტი და ურჩი, 
დედ-მამის სიტყვის გაუგონარი შვილი, რომელსაც ჭკუას 
ასწავლიან, მაგრამ არ ესმის მათი, 1? ხელი მოჰკიდოს დედ- 
მამამ და გაიყვანონ თავიანთი ადგილის კარიბჭესთან 
უხუცესების წინაშე, 2? უთხრან თავიანთი ქალაქის უხუცესებს: 
ჯიუტია და ურჩია ეს ჩვენი შვილი, ჩვენი სიტყვის გაუგონარი, 
ღორმუცელაა და ლოთი. 21 ჩაქოლოს იგი ამ ქალაქის მთელმა 
მოსახლეობამ და მოკვდეს. აღმოფხვრი ბოროტებას შენი 
წიაღიდან, გაიგებს მთელი ისრაელი და შეეშინდება. 22 თუ 
ვინმე სასიკვდილო ცოდვას ჩაიდენს და მოკლავენ, ხეზე 
ჩამოკიდებ მას, 23 ღამე ხეზე არ უნდა დარჩეს მისი გვამი, 
არამედ იმდღესვე დამარხე, რადგან ღვთის მიერ არის 
დაწყევლილი ხეზე ჩამოკიდებული. ნუ გააუწმიდურებ მიწას, 
რომელსაც უფალი, შენი ღმერთი გაძლევს წილად. 


თავი 22 


1 ნუ აარიდებ თავს, როცა შენი მოძმის დაკარგულ ხარს ან 
ცხვარს დაინახავ, არამედ დაუბრუნე იგი შენს მოძმეს. ? თუ 
შორს არის შენგან შენი მოძმე ან არ იცნობ მას, შეიფარე ისინი 
შენს სახლში და შენთან იყვნენ, ვიდრე შენი მოძმე არ 
მოიკითხავს მათ. მაშინ დაუბრუნე. 3 ასე მოიქეცი მისი 
სახედრის მიმართ, მისი ტანსაცმლის მიმართ, ყველაფრის 
მიმართ, რაც დაკარგა შენმა მოძმემ და შენ იპოვნე; არა გაქვს 
უფლება თავი აარიდო მათ. “ ნუ აარიდებ თავს, როცა შენი 
მოძმის სახედარს ან ხარს გზაზე დავარდნილს დაინახავ; უნდა 
შეეშველო მას წამოყენებაში. ? ნუ ჩაიცვამს მამაკაცის 
ტანსაცმელს ქალი და ნუ შეიმოსება ქალის სამოსლით 
მამაკაცი, რადგან საძაგელია უფლისათვის, შენი 
ღმერთისათვის ყველა, ვინც ამას სჩადის. 9 თუ გზად 
გადაეყრები ჩიტის ბუდეს, ბარტყებიანს ან კვერცხებიანს, და 
დედა აზის ბარტყებს თუ კვერცხებს, არ აიყვანო დედა თავის 
ბარტყებიანა. 7 დედა გაუშვი, ბარტყები კი წაიყვანე, რომ 
კარგად იყო და დღეგრძელი იყო. 8 თუ ახალ სახლს ააშენებ, 
ბანს მოაჯირი შემოავლე, რომ სისხლი არ დაედოს შენს სახლს, 
როცა ვინმე გადმოვარდება იქიდან. 9? ნუ დათესავ ვენახში 
ორნაირ ჯიშს, რომ არ გააუწმიდურო ნაყოფი თესლისა, 
რომელსაც დათესავ და ვენახის მოსავალი. 19 ნუ მოხნავ 
ხარითა და სახედრით ერთად. 11 ნუ ჩაიცვამ მატყლისა და 
სელის ქსოვილისგან შეკერილ ტანისამოსს. 12 ფოჩები გაუკეთე 
ოთხივე კუთხეზე შენს საბანს, რომელსაც იხურავ. 13 თუ ვინმე 
ცოლს ითხოვს, შევა მასთან და მერე შეიძულებს მას, 14 ცილს 
დასწამებს და ცუდ ხმებს დაუყრის, იტყვის: მე ვითხოვე ეს 
ქალი, დავუახლოვდი მას და ქალწული არ აღმოჩნდაო, 12 
ადგეს ამ ყმაწვილი ქალის დედ-მამა და გამოუტანოს მისი 
სიქალწულე ქალაქის უხუცესებს კარიბჭესთან. 106 უთხრას 
ყმაწვილი ქალის მამამ უხუცესებს: ეს ჩემი ასული ამ კაცს 
მივათხოვე ცოლად, მან კი შეიძულა. 17 აჰა, ცილს სწამებს მას, 


ამბობს: ქალწული არ აღმოჩნდაო შენი ქალიშვილი. აჰა, ჩემი 
ასულის სიქალწულე. და გაუშლიან სამოსელს ქალაქის 
უხუცესების წინ. 18 ადგნენ ქალაქის უხუცესები და დასაჯონ ეს 
კაცი. 19 ასი ვერცხლით დააჯარიმონ და გადაუხადონ ყმაწვილი 
ქალის მამას, რადგან ცუდი ხმები დაუყარა ისრაელიან 
ქალწულს. ქალი მის ცოლადვე დარჩება, ვერ გაუშვებს მას 
თავის სიცოცხლეში. 29 თუ ეს ნათქვამი მართალი გამოდგა, 
ყმაწვილი ქალი ქალწული არ აღმოჩნდა, 21 გამოიყვანონ 
ყმაწვილი ქალი მამამისის სახლის კართან და ჩაქოლონ მისი 
ქალაქის კაცებმა, მოკვდეს, რადგან სააუგო საქმე ჩაიდინა 
ისრაელში: იმრუშა მამისეულ სახლში. აღმოფხვრი ბოროტებას 
შენი კრებულიდან. 22 თუ კაცს გათხოვილ ქალთან მწოლარეს 
წაუსწრეს, ორივე უნდა მოიკლას: ქალთან მწოლარე კაციცა და 
ქალიც. აღმოფხვრი ბოროტებას ისრაელიდან. 23 თუ კაცზე 
დანიშნულ ყმაწვილ ქალს, ქალწულს, ქალაქში ვინმე შეხვდა 
და დაწვა მასთან, 2“ გაიყვანონ ორივენი ამ ქალაქის 
კარიბჭესთან და ჩაქოლონ სასიკვდილოდ - ყმაწვილი ქალი 
იმის გამო, რომ ხმა არ გაიღო ქალაქში, კაცი კი იმის გამო, 
რომ ძალა იხმარა მოყვასის ცოლზე. აღმოფხვრი ბოროტებას 
შენი წიაღიდან. 2? თუ მინდორში შეხვდება კაცი დანიშნულ 
ყმაწვილ ქალს, დაიჭერს მას და დაწვება მასთან, უნდა 
მოიკლას მხოლოდ კაცი, რომელიც ქალთან დაწვა. 25 
ყმაწვილ ქალს არაფერი დაუშავო, სასიკვდილო დანაშაული 
არ აწევს ყმაწვილ ქალს, რადგან ეს იმგვარი საქმეა, გინდა 
კაცი დასხმოდეს თავის მოყვასს და მოეკლას. 27 რადგან 
მინდორში შეხვდა მას, და თუნდაც ეყვირა ყმაწვილ ქალს, 
არავინ იქნებოდა მისი მშველელი. 28 თუ ვინმე შეხვდება 
ქალწულს, რომელიც დანიშნული არ არის, დაიჭერს, დაწვება 
მასთან და წაასწრებენ, 2? მისცეს ყმაწვილ ქალთან ნაწოლმა 
კაცმა მის მამას ორმოცდაათი ვერცხლი, ქალი კი მისი ცოლი 
გახდეს იმის სანაცვლოდ, რომ ძალა იხმარა მასზე. არ 
შეეძლება მისი გაშვება თავის სიცოცხლეში. 39 არავინ 
ითხოვოს თავისი მამის ცოლი და არ გადაუწიოს კალთა თავის 
მამას. 


თავი 23 


+ ვერ შევა კვერცხებჩაჭყლეტილი და ასომოკვეთილი უფლის 
საკრებულოში. ? ვერ შევა ბუში უფლის საკრებულში, მისი 
მეათე თაობაც კი ვერ შევა უფლის საკრებულოში. 3 ვერ 
შევლენ ყამონელები და მოაბელები უფლის საკრებულოში, 
მათი მეათე თაობაც კი ვერასოდეს შევა უფლის საკრებულოში. 
4 ეს იმიტომ, რომ პურითა და წყლით არ დაგხვდნენ გზაზე, 
როცა ეგვიპტიდან გამოდიოდით; და იმიტომ, რომ დაიქირავეს 
შენ წინააღმდეგ ბალაამ ბეყორის ძე, შუამდინარეთის 
ფეთორიდან შენს დასაწყევლად. ? არ ინება უფალმა, შენმა 
ღმერთმა, ესმინა ბალაამისთვის და კურთხევად შეგიცვალა 
წყევლა უფალმა, შენმა ღმერთმა, რადგან უყვარხარ უფალს, 
შენს ღმერთს. 59 ნუ შეკრავ მათთან ზავს და ნუ ეძებ მათთვის 
სიკეთეს მთელი შენი სიცოცხლე, უკუნისამდე. 7 ნუ შეგძაგდება 
ედომელი, რადგან შენი მოძმეა, ნუ შეგძაგდება ეგვიპტელი, 
რადგან მდგმურად იყავი მის ქვეყანაში. 8 შვილები, რომლებიც 
მათ შეეძინებათ, მესამე თაობაში შევლენ უფლის 
საკრებულოში. ? როცა მტრების წინააღმდეგ ბანაკად გახვალ, 
ერიდე ყოველივე ცუდს. 19 თუ ვინმე იქნა შენში ღამის 
შემთხვევის შემდეგ განუწმედელი, გავიდეს ბანაკის გარეთ, არ 
შევიდეს ბანაკის შიგნით. 11 საღამოს პირზე წყლით განიბანოს 
და მზის ჩასვლისას შევიდეს ბანაკში. 12 ადგილი გექნება 
ბანაკგარეთ, რომ შეგეძლოს იქ გარეთ გასვლა. 13 ბარი უნდა 
გქონდეს სარტყელში და გარეთ დაჯდომისას ამოთხარე მიწა 
და ჩაფალი შენი განავალი. 14 რადგან უფალი, შენი ღმერთი, 
დადის შუაგულ ბანაკში, რომ გიხსნას და ხელში ჩაგიგდოს შენი 
მტრები. წმიდა უნდა იყოს შენი ბანაკი, რომ არ დაინახოს შენში 
რაიმე სამარცხვინო და ზურგი არ შეგაქციოს. 15 არ გადასცე 
თავის პატრონს ყმა, რომელიც შენთან გამოექცა პატრონს. 15 
იცხოვროს შენთან, შენს წრეში, იმ ადგილას, რომელსაც 
აირჩევს შენს ერთ-ერთ ქალაქში, სადაც მოეწონება. არ 
დაჩაგრო იგი. 17 არ იყოს მეძავი ქალი ისრაელის ქალებს 


შორის და მეძავი კაცი ისრაელის ვაჟებს შორის. 18 არანაირი 
აღთქმისათვის არ შეიტანო სამეძაო გასამრჯელო და ძაღლის 
ფასი უფლის, შენი ღმერთის სახლში, რადგან ორივე ეს 
სისაძაგლეა უფლის, შენი ღმერთისათვის. 19 არ მისცე 
სარგებელში შენს მოძმეს არც ვერცხლი, არც საჭმელი და არც 
რამე ნივთი, რაც სარგებელში შეიძლება გაიცეს. 29 უცხოელს 
მიეცი სარგებელში, შენს მოძმეს კი ნუ მისცემ სარგებელში, 
რომ გიკურთხოს უფალმა, შენმა ღმერთმა, მთელი შენი 
ნაამაგარი იმ ქვეყანაში, რომლის დასამკვიდრებლადაც 
მიდიხარ. 21 თუ აღთქმას დაუდებ უფალს, შენს ღმერთს, ნუ 
დააგვიანებ მის შესრულებას, რადგან მოიკითხავს მას შენგან 
უფალი, შენი ღმერთი, და ცოდვა დაგედება. 22 თუ 
აღთქმისაგან თავს შეიკავებ, არც ცოდვა დაგედება. 23 შეინახე 
შენი ბაგიდან გამომავალი სიტყვა და შეუსრულე, რაც 
აღთქმული გაქვს უფლის, შენი ღმერთისადმი, რაც წარმოთქვა 
შენმა ბაგემ. 24 როცა შეხვალ შენი მოყვასის ვენახში და შენი 
სურვილისამებრ, გაძღომამდე შეჭამ ყურძენს, ჭურჭელში აღარ 
ჩაიწყო. 22 როცა წახვალ შენი მოყვასის სამკალში, ხელით 
დაგლიჯე თავთავები; ნამგალი არ მოიქნიო შენი მოყვასის 
სამკალში. 


თავი 24 


1 თუ კაცი ცოლს მოიყვანს და მისი ქმარი გახდება, მერე 
აითვალწუნებს, რადგან რაღაც სასირცხოს აღმოაჩენს მასში, 
უნდა დაუწეროს გაყრის წერილი, მისცეს ხელში და გაუშვას 
თავისი სახლიდან. 2 ქალი წავა მისი სახლიდან და გაჰყვება 
სხვა ქმარს. 3 თუ მეორე ქმარი მოიძულებს მას და დაუწერს 
გაყრის წერილს, მისცემს ხელში და გაუშვებს თავისი 
სახლიდან ან მოკვდება მეორე ქმარი, რომელმაც ცოლად 
მოიყვანა იგი, 4 პირველ ქმარს, რომელმაც გაუშვა იგი, ნება 
არა აქვს ისევ მოიყვანოს ცოლად მას შემდეგ, რაც ქალი 
გაუწმიდურდა, რადგან ეს სისაძაგლეა უფლის წინაშე. ცოდვაში 
ნუ ჩააგდებ მიწას, რომელსაც წილად გაძლევს უფალი, შენი 
ღმერთი. ? თუ ვინმეს ცოლი ახალი მოყვანილი ჰყავს, ნუ გავა 
სალაშქროდ და ნურც ნურაფერი დაეკისრება მას; ერთი წლით 
თავისუფალი იყოს სახლისთვის და გაახაროს თავისი ცოლი, 
რომელიც მოიყვანა. 95 არავინ დაიგირაოს ხელსაფქვავი ან 
დოლაბაბი, რადგან სიცოცხლის დამგირავებელი იქნება იგი. 7 
თუ ნაპოვნი იქნება კაცი, რომელმაც მოიტაცა თავისი მოძმე 
ისრაელიანი, დაიმორჩილა და გაყიდა იგი, ეს მომტაცებელი 
უნდა მოკვდეს. აღმოფხვრი ბოროტებას შენი წიაღიდან. 8 არ 
გამოგრჩეთ კეთრის ნიშანი, დაიცავით და გააკეთეთ 
ყველაფერი, რაც ლევიან მღვდლებს უბრძანებია თქვენთვის. 
როგორც მე ვუბრძანე მათ, ეცადეთ, ისე გააკეთოთ. ? გაიხსენე, 
რა უყო უფალმა, შენმა ღმერთმა, მირიამს გზაში, როცა 
ეგვიპტიდან გამოდიოდით. 19 თუ შენს მოყვასს რამეს ასესხებ, 
ნუ შეხვალ მის სახლში წინდის ასაღებად. 11 გარეთ დადექი და 
კაცი, რომელსაც სესხს აძლევ, გარეთ გამოგიტანს წინდს. 12 
თუ ღარიბი კაცია, ღამე არ დაიტოვო მისი წინდი. 13 დაუბრუნე 
წინდი მზის ჩასვლისას, რომ დაიძინოს თავის სამოსელში და 
დაგლოცოს. კეთილ საქმედ ჩაგეთვლება უფლის, შენი 
ღმერთის წინაშე. 1“ ნუ დაჩაგრავ მოჯამაგირეს და ღარიბ- 
ღატაკს, შენი მოძმე იქნება ის თუ შენს ქვეყანაში, შენს კარზე 


მცხოვრები მდგმური. 12 თავის დროზე გადაუხადე გასამრჯელო 
და ნუ დაუცდი მზის ჩასვლას, რადგან ღარიბია იგი და შენი 
იმედი აქვს; არ გიჩივლოს უფალთან და ცოდვა არ დაგედოს. 
16 არ უნდა მოიკლან მამები შვილების გამო და შვილები არ 
უნდა მოიკლან მამების გამო; თითოეული თავისი 
დანაშაულისთვის უნდა მოიკლას. 17 ნუ გაამრუდებ მდგმურისა 
და ობლის სამართალს, ნუ დაიგირავებ ქვრივი ქალის 
სამოსელს. 18 გაიხსენე, რომ ყმა იყავი ეგვიპტეში და უფალმა, 
შენმა ღმერთმა, გამოგისყიდა იქიდან; ამიტომაც გიბრძანებ 
ამის აღსრულებას. 19 თუ მომკი სამკალს და ძნა დაგავიწყდება 
ყანაში, ნუღა გაბრუნდები მის წამოსაღებად - მდგმურებსა და 
ქვრივ-ობლებს დარჩეთ, რომ აკურთხოს უფალმა, შენმა 
ღმერთმა, ყველაფერი, რასაც შენი ხელით გააკეთებ. 29 როცა 
ზეთისხილს ჩამობერტყავ, რტოებს ნუღა დაუწყებ თვალიერებას 
- მდგმურებსა და ქვრივ-ობლებს დარჩეს. 21 როცა ვენახს 
დაკრიფავ, მომცვრევას ნუღა დაიწყებ - მდგმურებსა და ქვრივ- 
ობლებს დარჩეს. 22 გაიხსენე, რომ ყმა იყავი ეგვიპტის 
ქვეყანაში. ამიტომაც გიბრძანებ მე ამის აღსრულებას. 


თავი 25 


1 თუ დავა ექნათ ერთმანეთში, სასამართლოს წარუდგნენ და 
განსჯიან მათ; მართალს გაამართლებენ და დამნაშავეს 
დასჯიან. 2 თუ დამნაშავე ცემის ღირსი იქნება, წამოაქცევინოს 
იგი მსაჯულმა და აცემინოს თავის წინაშე დანაშაულის 
კვალობაზე, როგორც იმსახურებს. 3 ორმოცი დარტყმა 
აკმარონ, მეტს ნუ დაარტყამენ, თორემ თუ გადაამეტეს და 
ბევრი ურტყეს, დამცირდება შენს თვალში შენი მოძმე. 4 ნუ 
აუკრავ პირს ხარს ლეწვის დროს. ? თუ ძმები ერთად 
ცხოვრობენ და ერთი მათგანი უშვილოდ მოკვდება, მისი 
ქვრივი არ უნდა მისთხოვდეს გარეთ უცხო კაცს, არამედ მაზლი 
უნდა შევიდეს მასთან, ცოლად ითხოვოს და შეეუღლოს მას. 9 
პირმშო, რომელსაც დაბადებს ქალი, მკვდარი ძმის სახელზე, 
აღდგება, რომ არ წაიშალოს მისი სახელი ისრაელში. 7 თუ 
კაცი არ ისურვებს თავისი რძლის ცოლად მოყვანას, 
წარუდგება მისი რძალი კარიბჭესთან უხუცესებს და ეტყვის: არ 
უნდა ჩემს მაზლს, რომ სახელი აღუდგინოს თავის ძმას 
ისრაელში, არ მეუღლება ჩემი მაზლიო. 8 დაიბარებენ კაცს 
ქალაქის უხუცესები და მოელაპარაკებიან. თუ კაცი ადგება და 
იტყვის: არ მინდა მისი მოყვანაო, ? თავზე დაადგება მას მისი 
რძალი უხუცესების თვალწინ, ფეხსაცმელს გახდის, სახეში 
შეაფურთხებს და ეტყვის: ასე ექცევიან კაცს, რომელიც სახლს 
არ უშენებს თავის ძმას. 10 და დაერქმევა სახელად ისრაელში: 
ფეხგახდილის სახლი. 11 თუ კაცები ერთმანეთში ჩხუბობენ და 
ერთერთის ცოლი ახლოს მივა თავისი ქმრის დასახსნელად 
მისი მცემელის ხელიდან, გაიწვდის ხელს და კაცის 
სარცხვინელს მოეჭიდება, 12 ხელის მტევანი მოკვეთე მას, არ 
შეიწყალოს იგი შენმა თვალმა. 13 ნუ გექნება ჩანთაში ორი 
განსხვავებული საწონი - დიდი და მცირე. 1“ ნუ გექნება სახლში 
ორი განსხვავებული საწყაო - დიდი და მცირე. 12 საწონი 
სრული და სწორი უნდა გქონდეს; საწყაო სრული და სწორი 
უნდა გქონდეს, რომ დღეგრძელი იყო იმ მიწაზე, რომელსაც 


უფალი, შენი ღმერთი, გაძლევს. 106 რადგან საძაგელია უფლის, 
შენი ღმერთისთვის ყველა, ვინც ამას აკეთებს, ყველა, ვინც 
უკანონობას სჩადის. 17 გაისსენე, როგორ მოგექცათ გზაზე 
ყამალეკი, როცა ეგვიპტიდან გამოდიოდით; 18 გზაზე რომ 
დაგხვდა და გაგინადგურა დაფანტული უკანა რიგები, შენ კი 
დაღლილ-დაქანცული იყავი, და ღმერთის არ შეშინებია. 19 
როცა მოგასვენებს უფალი, შენი ღმერთი, გარეშემო 
მტრებისაგან იმ ქვეყანაში, რომელსაც წილად გაძლევს, რომ 
დაიმკვიდრო იგი, მოსპე ყამალეკის სახსენებელი 
ცისქვეშეთიდან, არ დაგავიწყდეს. 


თავი 26 


1 როცა მიხვალ ქვეყანაში, რომელსაც წილად გაძლევს 
უფალი, შენი ღმერთი, და დაიმკვიდრებ მას და დაიწყებ იქ 
ცხოვრებას, 2 აიღე მიწის ყოველი პირველმოწეული ნაყოფი, 
რომელსაც მოისთვლი ქვეყანაში, უფალი, შენი ღმერთი, რომ 
გაძლევს, ჩააწყვე კალათაში და წადი იმ ადგილას, რომელსაც 
აირჩევს უფალი, შენი ღმერთი, თავისი სახელის 
დასავანებლად. 3 მიდი მღვდელთან, რომელიც იმჟამად 
იქნება, და უთხარი: ვაცხადებ დღეს უფლის, შენი ღმერთის 
წინაშე, რომ შემოვედი იმ ქვეყანაში, რომელიც ჩვენთვის 
მოსაცემად აღუთქვა უფალმა ჩვენს მამა-პაპას. 4 ხელიდან 
გამოგართმევს მღვდელი კალათს და დადებს უფლის, შენი 
ღმერთის სამსხვერპლოს წინ. ? ილაპარაკე და თქვი უფლის, 
შენი ღმერთის წინაშე: მოხეტიალე არამელი იყო ჩემი მამა, 
ჩავიდა ეგვიპტეში და მდგმურობდა იქ მცირერიცხოვანი 
ხალხითურთ და წარმოიშვა მისგან დიდი, ძლიერი და 
მრავალრიცხოეანი ერი. 9 ცუდად გვექცეოდნენ ეგვიპტელები, 
გვჩაგრავდნენ და მძიმე სამუშაოს გვაკისრებდნენ. 7 
შევღაღადეთ უფალს, ჩვენს ღმერთს, და ისმინა უფალმა ჩვენი 
ხმა, დაინახა უფალმა ჩვენი ჩაგვრა და ჩვენი ტანჯვა-წამება. 8 
და გამოგვიყვანა უფალმა ეგვიპტიდან მაგარი ხელით და 
შემართული მკლავით, დიდი ზარით, სასწაულებითა და 
ნიშებით. ? მოგვიყვანა ამ ადგილას და მოგქვცა ეს ქვეყანა, 
ზეთითა და თაფლით მდინარი ქვეყანა. 19 ახლა კი, აპა, 
მომიტანია პირველმოწეული ნაყოფი ამ მიწისა, რომელიც 
მომცა უფალმა. დადევი იგი უფლის, შენი ღმერთის წინაშე და 
თაყვანი ეცი უფალს, შენს ღმერთს. 11 გაიხარე ლევიანთან და 
შენს მდგმურთან ერთად ყოველი სიკეთით, რაც კი უფალს, 
შენს ღმერთს, მოუცია შენთვის და შენი სახლისათვის. 12 როცა 
მესამე წელს, მეათედის წილს გადასდებ მთელი შენი 
შემოსავლის მეათედს და მისცემ ლევიანს, მდგმურსა და 
ქვრივ-ობლებს, რომ ჭამონ შენს კარზე და გაძღენ, 13 თქვი 


უფლის, შენი ღმერთის წინაშე: მოვაცილე სახლს წმიდა წილი 
და მივეცი კიდეც ლევიანს, მდგმურს და ქვრივ-ობლებს შენი 
ანდერძის თანახმად, როგორც დამარიგე. არ გადავსულვარ 
შენს მცნებას და არც დამვიეყნია. 14“ პირი არ მიმიკარებია 
მისთვის გაჭირვების დროს, არც გაუწმიდურებულისგან 
გამომირჩევია და არც მკვდრის საჭიროებისათვის მიმიცია. 
უფლის, ჩემი ღმერთის ხმას ვემორჩილებოდი, ყველაფერს ისე 
ვაკეთებდი, როგორც ნაბრძანები გქონდა ჩემთვის. 12 
გადმოიხედე შენი სიწმიდის სამყოფელიდან, ციდან და 
აკურთხე შენი ერი ისრაელი და მიწა, რომელიც ჩვენთვის 
მოგიცია ჩვენს მამა-პაპასთან დადებული ფიცის თანახმად, 
ქვეყანა, ზეთითა და თაფლით მდინარი. 19 ამ დღეს 
გიბრძანებს უფალი, შენი ღმერთი, ამ წესებისა და სამართლის 
აღსრულებას: დაიცავი და შეასრულე ისინი მთელი შენი 
გულითა და მთელი შენი სულით. 17 უფლისა ირწმუნე დღეს, 
რომ შენი ღმერთია იგი, რომ ივლი მის გზაზე, დაიცავ მის 
წესებს, ანდერძებს და სამართალს, გაიგონებ მის სიტყვას. 18 
უფალმა გაღიარა დღეს თავის რჩეულ ერად, როგორც უთქვამს 
შენთვის, რომ იცავდე მის მცნებებს, 1? რომ აგამაღლოს თავის 
გაჩენილ ყველა ხალხზე დიდებით, სახელითა და პატივით, 
რომ ჰყავდე წმიდა ერად უფალს, შენი მამა-პაპის ღმერთს. 


თავი 27 


1 დამოძღვრეს მოსემ და ისრაელის უხუცესებმა ერი და 
უთხრეს: დაიცავი ყოველი მცნება, რასაც დღეს გიცხადებ. 2 
როცა გადახვალ იორდანეს გალმა ქვეყანაში, რომელსაც 
უფალი, შენი ღმერთი, მოგცემს, დაიდგი დიდი ქვები და კირით 
შელესე. 3 დააწერე ზედ ამ რჯულის ყოველი სიტყვა იორდანეზე 
გადასვლისას, რომ შეხვიდე ქვეყანაში, რომელსაც გაძლევს 
უფალი, შენი ღმერთი, ზეთითა და თაფლით მდინარ ქვეყანაში, 
როგორც უთქვამს შენთვის უფალს, შენი მამა-პაპის ღმერთს. 4 
როცა გადახვალ იორდანეზე, დადგი ეს ქვები, როგორც დღეს 
გიცხადებ, ღებალის მთაზე და კირით შელესე. ? აუგე იქ 
სამსხვერპლო უფალს, შენს ღმერთს, ქვის სამსხვერპლო. 
რკინა არ შეახო მას. 9 მთელ-მთელი ქვებისგან უნდა ააგო 
უფლის, შენი ღვთის სამსხვერპლო და მასზე უნდა აღუვლინო 
უფალს, შენს ღმერთს, აღსავლენი მსხვერპლი. 7 მიიტანე 
სამადლობელი მსხვერპლი და ჭამე იქ, გაიხარე უფლის, შენი 
ღმერთის წინაშე. 8 დააწერე ქვებზე ამ რჯულის ყოველი სიტყვა 
გარკვევით და მკაფიოდ. 9? ასე ელაპარაკნენ მოსე და ლევიანი 
მღვდლები მთელ ისრაელს: გაიგონე და ისმინე, ისრაელო! ამ 
დღეს გახდი შენ უფლის, შენი ღმერთის ერი. 19 ისმინე უფლის, 
შენი ღმერთის ხმა და შეასრულე მცნებები და წესები, 
რომელთაც დღეს გიცხადებ. 11 ასე დამოძღვრა იმ დღეს მოსემ 
ერი: 12 ესენი იდგნენ ერის დასალოცავად გერიზიმის მთაზე, 
როცა იორდანეს გაღმა გახვალთ: სიმეონი, ლევი, იუდა, 
ისაქარი, იოსები და ბენიამინი. 13 ესენი იდგნენ დასაწყევლად 
გერიზიმის მთაზე: რეუბენი, გადი, აშერი, ზებულონი, დანი და 
ნაფთალი. 14 გამოაცხადებენ და ეტყვიან ლევიანები 
თითოეულ ისრაელიანს მაღალი ხმით: 12 წყეულიმც იყოს, ვინც 
გააკეთებს ქანდაკს და ჩამოსხმულ კერპს - სისაძაგლეს 
უფლისათვის, ოსტატის ხელით ნაკეთებს, და ფარულად 
დადგამს. დასტურს დასცემს მთელი ერი და იტყვის: ამინ! 19 
წყეულიმც იყოს დედ-მამის შემაგინებელი! იტყვის მთელი ერი: 


ამინ! 17 წყეულიმც იყოს თავისი მეზობლის სამანის გადამწევი! 
იტყვის მთელი ერი: ამინ! 18 წყეულიმც იყოს ბრმისთვის გზა- 
კვალის ამრევი! იტყვის მთელი ერი: ამინ! 1? წყეულიმც იყოს 
მდგმურისა და ქვრივ-ობლების სამართლის გამმრუდებელი! 
იტყვის მთელი ერი: ამინ! 29 წყეულიმც იყოს მამის ცოლთან 
მწოლელი, რადგან კალთა გადაუწია მამას! იტყვის მთელი 
ერი: ამინ! 21 წყეულიმც იყოს პირუტყვთან მწოლელი! იტყვის 
მთელი ერი: ამინ! 22 წყეულიმც იყოს თავის დასთან - თავისი 
მამის ქალიშვილთან ან დედის ქალიშვილთან - მწოლელი! 
იტყვის მთელი ერი: ამინ! 23 წყეულიმც იყოს სიდედრთან 
მწოლელი! იტყვის მთელი ერი: ამინ! 24 წყეულიმც იყოს 
თავისი მოყვასის ფარულად მკვლელი! იტყვის მთელი ერი: 
ამინ! 22 წყეულიმც იყოს ქრთამის ამღები კაცის მოსაკლავად, 
უბრალო სისხლის დასაღვრელად! იტყვის მთელი ერი: ამინ! 
26 წყეულიმც იყოს, ვინც გატეხს ამ რჯულის სიტყვებს და არ 
შეასრულებს მათ! იტყვის მთელი ერი: ამინ! 


თავი 28 


1 თუ გაიგონებ უფლის, შენი ღმერთის სიტყვას, დაიცავ და 
შეასრულებ ყველა ანდერძს, რომელსაც დღეს გიცხადებ, 
ქვეყნიერების ყველა ხალხზე მაღლა დაგსვამს უფალი, შენი 
ღმერთი. ? გადმოვა შენზე ყველა ეს კურთხევა და გეწევა, 
როცა გაიგონებ უფლის, შენი ღმერთის სიტყვას. 3 
კურთხეულიმც ხარ ქალაქად და კურთხეულიმც ხარ ველად! 4 
კურთხეულიმც არის შენი მუცლის ნაყოფი, შენი მიწის ნაყოფი 
და შენი საქონლის ნაყოფი, შენი ნახირის მონაშენი და ფარის 
ნამატი! 2 კურთხეულიმც არის შენი კალათი და შენი ვარცლი! 9 
კურთხეულიმც ხარ შესვლისას და კურთხეულიმც ხარ 
გასვლისას! 7 დაამხობს უფალი შენ წინაშე შენს მტრებს, შენს 
წინააღმდგომთ; ერთი გზით წამოვლენ შენკენ და შვიდი გზით 
გაიქცევიან შენგან. 8 მოგაფენს უფალი კურთხევას შენს 
ბეღლებში და ყველაფერში, რასაც შენი ხელი გააკეთებს. 
გაკურთხებს იმ ქვეყანაში, რომელსაც გაძლევს უფალი, შენი 
ღმერთი. 9? დაგსვამს უფალი წმიდა ერად, როგორც 
დაფიცებული აქვს შენთვის, თუ დაიცავ უფლის, შენი ღმერთის 
მცნებას და ივლი მის გზაზე. 19 დაინახავს ქვეყნის ყველა 
ხალხი, რომ უფლის სახელია შენზე დარქმეული და 
შეეშინდებათ შენი. 11 გაგაუხვებს უფალი სასიკეთოდ შენი 
მუცლის ნაყოფში, შენი საქონლის ნაყოფში და შენი მიწის 
ნაყოფში იმ მიწაზე, რომელიც აღუთქვა შენს მამა-პაპას 
შენთვის მოსაცემად. 12 გაგიღებს უფალი თავის მადლიან 
საუნჯეს - ცას, რომ მოსცეს მიწას წვიმა თავის დროზე და 
აკურთხოს შენი ხელის ყოველი ნამუშაკევი. ბევრ ხალხებს 
მისცემ სესხს, თავად კი არავისგან ისესხებ. 13 თავი გახდები 
უფლის წყალობით და არა კუდი, სულ მაღლა იქნები და ძირს 
არ იქნები, როცა შეისმენ უფლის, შენი ღმერთის, მცნებას, 
რომელსაც გიცხადებ დღვს, რომ დაიცვა და შეასრულო. 14 არ 
გადაუხვიო არცერთ სიტყვას, რომელსაც გიცხადებ დღეს, არც 
მარჯვნივ და არც მარცხნივ, არ იარო უცხო ღმერთების კვალზე 


და არ ემსახურო მათ. 12 თუ არ გაიგონებ უფლის, შენი 
ღმერთის სიტყვას, არ დაიცავ და არ შეასრულებ ყველა მის 
მცნებას და წესებს, რომელთაც გიცხადებ დღეს, გადმოვა შენზე 
ყველა ეს წყევლა და გეწევა: 19 წყეულიმცა ხარ ქალაქად და 
წყეულიმცა ხარ ველად! 17 წყეულიმც იყოს შენი კალათი და 
შენი ვარცლი! 18 წყეულიმც იყოს შენი მუცლის ნაყოფი, შენი 
მიწის ნაყოფი, შენი ნახირის მონაშენი და შენი ფარის ნამატი! 
19 წყეულიმცა ხარ შესვლისას და წყეულიმცა ხარ გასვლისას! 
20 მოგივლენს უფალი წყევლას, ფეთებას, შეჩვენებას შენი 
ხელის ყოველ ნამუშაკევში, რასაც კი გააკეთებ, ვიდრე არ 
განადგურდები, ვიდრე მალე არ დაიღუპები შენი ბოროტი 
საქმეებისთვის, იმისათვის, რომ მიმატოვე. 21 მოგაწებებს 
უფალი შავ ჭირს, ვიდრე არ გადაგაშენებს იმ ქვეყნიდან, 
რომლის დასამკვიდრებლადაც მოსულხარ. 22 მოგწყლავს 
უფალი ჭლექით, ციებ-ცხელებით, ანთებით, ხურვებით, 
გვალვით, ხორშაკით და სიყვითლით; დაგიწყებენ დევნას, 
ვიდრე არ დაიღუპები. 23 სპილენძად გექცევა თავზე ცა და მიწა 
- რკინად შენს ფეხქვეშ. 24 მტვრად აქცევს უფალი შენი ქვეყნის 
წვიმას და ნაცარი დაგეყრება თავზე, ვიდრე საბოლოოდ 
განადგურდებოდე. 25” დაგამხობს უფალი შენი მტრების წინაშე, 
ერთი გზით წახვალ მისკენ და შვიდი გზით გაექცევი მას. 
საფრთხობელად იქცევი ამ ქვეყნის ყველა სამეფოსთვის. 29 
შენი გვამი ცის ფრინველთა და მიწის მხეცთა საჯიჯგნი გახდება 
და არავინ იქნება მომგერიებელი. 27 მოგწყლავს უფალი 
ეგვიპტური ყვავილით, ბუგრით, მუნით და ქეცით, 
რომლისაგანაც არ იქნება განკურნება. 28 მოგწყლავს უფალი 
სიგიჟით, სიბრმავით და შეშლილობით. 29 ხელის ცეცებით 
ივლი შუადღისას, როგორც ბრმა დადის სიბნელეში, ვერსად 
გაიგნებ გზას; იქნები დათრგუნული და დაწიოკებული მთელი 
სიცოცხლე და არ გეყოლება შემწე. 39 ქალს დანიშნავ და სხვა 
კაცი დაწვება მასთან, სახლს აიშენებ და ვერ იცხოვრებ მასში, 
ვენახს ჩაყრი და ვერ მოისთვლი. 31 შენი ხარი დაკლულია შენს 
თვალწინ და ვერ ჭამ, სახედარი მოგტაცეს და აღარ ბრუნდება 
შენთან, შენი ცხვარი შენს მტრებს ჩაუვარდა ხელში და არავინა 


გყავს შემწე. 32 შენი ვაჟები და ასულები უცხო ხალხს 
ჩაუცვივდებიან ხელში, თვალები დაგევსება მათი ყურებით 
მთელი დღე, და მკლავში აღარ გექნება ძალა. 33 შენი მიწის 
ნაყოფს და შენს ნაშრომს შეჭამს ხალხი, რომელსაც არ იცნობ; 
ტანჯულ-წამებული იქნები მთელი სიცოცხლე. 34 ჭკუაზე 
შეგშლის სანახაობა შენს თვალწინ, რასაც დაინახავ. 32 
დაგიწყლულებს უფალი მუხლებს და წვივებს განუკურნებლად, 
ტერფიდან თხემამდე. 35 წაგიყვანთ უფალი შენ და შენს მეფეს, 
რომელსაც დაისვამ იმ ხალხთან, რომელსაც არ იცნობ შენ და 
არც შენი მამა-პაპა იცნობდა, და დაუწყებენ იქ მსახურებას 
უცხო ღმერთებს - ხესა და ქვას. 37 საფრთხობელად, თითის 
საჩვენებლად და სამასხროდ შეიქნები ყველა ხალხში, სადაც 
კი წაგიყვანს უფალი. 38 ბევრ თესლს გაიტან ყანაში, მაგრამ 
ცოტას მოიმკი, რადგან კალია გააჩანაგებს. 39 ვენახებს ჩაყრი 
და დაამუშავებ, მაგრამ ღვინოს ვერ დალევ, ვერც კი დაკრეფ, 
რადგან ჭია შეჭამს. 49 ზეთისხილი გექნება მთელ შენს მიწა- 
წყალზე, მაგრამ ზეთით ვერ გაიპოხები, რადგან დაცვივა 
ნაყოფი. “1 ვაჟებს და ასულებს გააჩენ, მაგრამ არ შეგრჩებიან, 
რადგან ტყვეობაში წავლენ. 42 მთელ შენს ხეებს და მიწის 
ნაყოფს კალია დაეპატრონება. 43 მდგმური, რომელიც შენს 
კარზე ცხოვრობს, შენზე მაღლა და მაღლა წავა, შენ კი სულ 
დაბლა დაეშვები. 44 ის სესხს მოგცემს, შენ კი ვერ ასესხებ მას, 
ის თავი იქნება, შენ კუდი იქნები. 4? გადმოვა შენზე ყველა ეს 
წყევლა, დაგედევნება და გეწევა, ვიდრე არ განადგურდები, 
რადგან არ გაიგონე უფლის, შენი ღმერთის სიტყვა, არ 
დაიცავი მისი მცნებები და წესები, რომლებიც გამოგიცხადა. 49 
იქნება შენთვის და შენი შთამომავლობისთვის ნიშად და 
სასწაულად უკუნისამდე. “7 იმისათვის, რომ არ ემსახურებოდი 
უფალს, შენს ღმერთს, სიხარულითა და კეთილი გულით, როცა 
დოვლათში იყავი. 48 დაუწყებ სამსახურს შენს მტრებს, 
რომელთაც მოგისევს უფალი, შიმშილში, სიმწყურვალეში, 
სიშიშვლეში და ყოველგვარ გასაჭირში; დაგადგამს ქედზე 
რკინის უღელს, რომ საბოლოოდ გაგანადგუროს. 4? დაძრავს 
უფალი ხალხს შენ წინააღმდეგ შორეთიდან, ქვეყნის კიდიდან, 


არწივივით მოფრინდება ხალხი, რომლის ენას ვერ გაიგებ. 39 
მოძალადე ხალხი, რომელიც მოხუცს პატივს არ სცემს და 
ყმაწვილკაცს არ იბრალებს. 21 დაუწყებს ჭამას შენი საქონლის 
ნაყოფს და შენი მიწის ნაყოფს და საბოლოოდ გაგაჩანაგებს, 
არ დაგიგოვებს არც პურს, არც ღვინოს, არც ზეთს, არც 
საქონლის მონაშენს და არც ცხვრის ნამატს, რომ საბოლოოდ 
გაგანადგუროს. 322 ალყაში მოგაქცევს მთელ შენს მიწა-წყალზე, 
ყველგან, ვიდრე არ დაგექცევა მთელ შენს ქვეყანაში მაღალი 
და მაგარი კედლები, რომელთა იმედი გაქვს. ალყაში 
მოგაქცევს მთელ შენს მიწა-წყალზე, შენს ქვეყანაში, რომელიც 
მოგცა უფალმა, შენმა ღმერთმა. 23 დაუწყებ ჭამას შენი მუცლის 
ნაყოფს, შენი ვაჟებისა და ასულების ხორცს, რომლებიც მოგცა 
უფალმა, შენმა ღმერთმა, ალყაში და იწროებაში, როცა 
შეგავიწროებს მტერი. 24 განებივრებული და გაფუფუნებული 
კაცი ავად დაუწყებს ყურებას თავის მოძმეს და თანამეცხედრეს, 
თავის დარჩენილ შვილებს, რომლებიც შერჩება მას. 25 არავის 
მისცემს თავისი შვილების ხორცს, რომელთაც შეჭამს, რადგან 
არაფერი დარჩება მას ალყაში და იწროებაში, როცა 
შეგავიწროებს მტერი მთელ შენს მიწა-წყალზე. 39 
განებივრებული და გაფუფუნებული ქალი, რომელსაც 
ფუფუნების და ნებიერობის გამო ფეხიც არ დაუკარებია მიწაზე, 
ავი თვალით შეხედავს თავის თანამეცხედრეს, თავის ვაჟსა და 
ასულს, 27 მომყოლს, რომელიც გამოდის მის ფეხებშორის, და 
თავის შვილებს, რომელთაც დაბადებს, რადგან ჩუმად შეჭამს 
მათ გაჭირვებისას, ალყაში და იწროებაში, როცა შეგავიწროებს 
მტერი შენს მიწა-წყალზე. 28 თუ არ შეასრულებ ამ რჯულის 
ყველა სიტყვას, რომელიც ამ წიგნშია ჩაწერილი და არ 
შეუშინდები ამ სამძიმო და საშინელ სახელს - უფალს, შენს 
ღმერთს, 29 შეგყრის უფალი გაუგონარ სატკივრებს შენ და შენს 
შთამომავლობას, ძნელ და უკურნებელ სატკივრებს, მძიმე და 
უკურნებელ სნეულებებს. 99 შენზე მოაბრუნებს ეგვიპტის ყველა 
სნეულებას, რომლისაც გეშინოდა, და მოგეწებებიან. 91 ყველა 
ავადმყოფობას, ყველა სატკივარს, რომელიც არ არის 
ჩაწერილი ამ რჯულის წიგნში, მოავლენს უფალი შენზე, რომ 


საბოლოოდ განადგურდე. 92 მცირედნიღა დარჩებით, 
ნაცვლად იმისა, რომ ცის ვარსკვლავებივით უთვალავნი 
ყოფილიყავით, რადგან არ გაიგონე უფლის, შენი ღმერთის 
ხმა, 2332 როგორც ხარობდა უფალი თქვენ გამო, როცა სიკეთეს 
გიკეთებდათ და გამრავლებდათ, ასევე გაიხარებს თქვენზე, 
როცა მოგსპობთ და გაგანადგურებთ. აღმოიფხვრებით იმ 
მიწიდან, რომლის დასამკვიდრებლადაც მოხვედით. 54 
გაგფანტავთ უფალი ყველა ხალხში ქვეყნის კიდიდან ქვეყნის 
კიდემდე, დაუწყებ იქ სამსახურს უცხო ღმერთებს, რომელთაც 
არ იცნობდით არც შენ და არც შენი მამა-პაპა - ხესა და ქვას. 92 
ვერ იგრძნობ შვებას იმ ხალხში და არ ექნება შესვენება შენს 
ფეხებს. გარგუნებს იქ უფალი მხდალ გულს, დავსებულ 
თვალებს და მწუხარე სულს. 8565 ბეწვზე ეკიდება შენს წინ შენი 
სიცოცხლე, შიშში იქნება დღისით და ღამით, დაგეკარგება 
სიცოცხლის სასო. 97 დილით იტყვი: ნეტავ საღამო იყოს! 
საღამოთი იტყვი: ნეტავ დილა იყოს! იმ შიშის გამო, რითაც 
სავსე გექნება გული და იმ სანახავის გამო, რასაც დაინახავ. 98 
დაგაბრუნებს უფალი ეგვიპტეში ხომალდებით იმ გზაზე, 
რომელზეც გითხარი, რომ აღარასოდეს იხილაევდი მას. იქ 
შეგაძლევენ შენს მტრებს ყმებად და ყმაქალებად, მაგრამ 
მყიდველი არავინ იქნება. 


თავი 29 


1 აი, სიტყვები აღთქმისა, რომელიც გამოუცხადა უფალმა 
მოსეს ისრაელიანებთან დასადებად მოაბის ქვეყანაში, გარდა 
იმ აღთქმისა, რომელიც დაუდო მათ ხორებში. 2 მოუხმო მოსემ 
მთელ ისრაელს და უთხრა: ყველაფერი ნახეთ, რაც დამართა 
უფალმა თქვენს თვალწინ ეგვიპტის ქვეყანაში ფარაონს, მის 
მორჩილთ და მთელ მის ქვეყანას - 3 დიდი განსაცდელები, 
რომლებიც იხილეს შენმა თვალებმა, ის დიდი ნიშნები და 
სასწაულები. 34 მაგრამ დღემდე არ მოუცია უფალს თქვენთვის 
გული მისახვედრად, თვალები სახილველად და ყურები 
სასმენელად. ? ორმოცი წელი გატარებდით უდაბნოში, არ 
გაგცვეთიათ ტანზე სამოსელი, არ გაგცვეთიათ ფეხზე ხამლები. 
6 პური არ გიჭამიათ, ღვინო და სასმელი არ გისვამთ, რათა 
გცოდნოდათ, რომ მე ვარ უფალი, თქვენი ღმერთი. 7 
მოხვედით ამ ადგილას და გამოვიდნენ თქვენ წინააღმდეგ 
საბრძოლველად სიხონი, ხეშმბონის მეფე, და ყოგი, ბაშანის 
მეფე, და ჩვენ ვძლიეთ მათ. 8 დავიჭირეთ მათი ქვეყანა და 
მივეცით წილად რეუბენს, გადს და მენაშეანთა ნახევარ შტოს. 3? 
დაიცავით ამ აღთქმის სიტყვები და შეასრულეთ, რომ ხელი 
მოგემართოთ ყველაფერში, რასაც გააკეთებთ. 19 ყველანი 
დგახართ დღეს უფლის, თქვენი ღმერთის წინაშე - შტოთა 
თავკაცები, უხუცესები და რჯულისკაცები, მთელი ისრაელობა. 
11 დედაწულითურთ, და შენს ბანაკში მყოფი მდგმურითურთ, 
შეშის მჩეხავიდან წყლის მზიდავამდე, 12 რათა შემოხვიდე 
უფლის, შენი ღმერთის აღთქმაში და მის ფიცში, რომელსაც 
გიდებს დღეს უფალი, შენი ღმერთი. 13 რათა თავის ერად 
გაგხადოს დღეს და თავად შენი ღმერთი გახდეს, როგორც 
უთქვამს შენთვის და როგორც აღუთქვა შენს მამა-პაპას - 
აბრაამს, ისაკს და იაკობს. 14 არა მხოლოდ თქვენთან ვდებ ამ 
აღთქმას და ამ ფიცს, 1>5 არამედ იმათთანაც, ვინც ჩვენთან 
ერთად დგანან დღეს უფლის, ჩვენი ღმერთის წინაშე, და 
იმათთანაც, ვინც დღეს არ არიან ჩვენთან. 19 რადგან თქვენ 


იცით, როგორ ვცხოვრობდით ეგვიპტის ქვეყანაში და როგორ 
გავაღწიეთ იმ ხალხებში, რომელთა შორის თქვენ გაიარეთ. 17 
გიხილავთ მათი სისაძაგლეები, ხისა და ქვის, ვერცხლისა და 
ოქროს კერპები, რომლებიც მათ აქვთ. 18 ნუ იქნება თქვენში 
კაცი ან ქალი, საგვარეულო ან შტო, რომელსაც გული აქვს 
აყრილი დღეს უფალზე, ჩვენს ღმერთზე, რათა ემსახუროს იმ 
ხალხების ღმერთებს. ნუ იქნება თქვენ შორის ფესვი, შხამიანი 
ნაყოფის გამომღები. 19 როცა მოისმენს ამ ფიცის სიტყვებს, 
დაიკვეხნის გულში: მშვიდობით ვიქნები, თუმცა ჩემს ნებაზე 
დავდივარო. რათა დარწყულებული მწყურვალთან ერთად 
დაიღუპოს. 29 არ ისურვებს უფალი მის პატიებას, რადგან მაშინ 
აღიგზნება უფლის რისხვა და შური იმ კაცზე, დაიბუდებს მასში 
მთელი ეს წყევლა, ამ წიგნში ჩაწერილი, და წაშლის მის 
სახსენებელს უფალი ცისქვეშეთიდან. 21 განკვეთს მას უფალი 
საბოროტოდ ისრაელის ყველა შტოდან ამ რჯულის წიგნში 
ჩაწერილი აღთქმის ფიცის თანახმად. 22 იტყვის მომავალი 
თაობა - თქვენი შვილები, რომლებიც თქვენ შემდეგ 
გაჩნდებიან, და უცხოელი, რომელიც მოვა შორი ქვეყნიდან და 
დაინახავს ამ ქვეყნის წყლულებს და მის სნეულებებს, რითაც 
გასენა იგი უფალმა: 23 გოგირდი და მარილი! გადაბუგულია 
მთელი მიწა, არ ითესება და არც არაფერი იზრდება, არა 
ბალახი არ ამოდის! დაიქცა როგორც სოდომი და გომორი, 
ადმა და ცებოიმი, რომლებიც დააქცია უფალმა თავისი 
რისხვითა და წყრომით. 24 იტყვის ყველა ხალხი: რისთვის 
მოექცა უფალი ასე ამ მიწას? რის გამო იყო ეს დიდი რისხვა? 
25 იტყვიან: იმის გამო, რომ დააგდეს უფლის, თავიანთი მამა- 
პაპის ღმერთის აღთქმა, რომელიც დაუდო მათ, როცა 
ეგვიპტიდან გამოჰყავდა ისინი. 25 წავიდნენ და ემსახურნენ 
უცხო ღმერთებს და თაყვანისცეს მათ ღმერთებს, რომელთაც 
არ იცნობდნენ და რომლებიც არ ურგუნებია მათთვის უფალს. 
27 აღიგზნო უფლის რისხვა ამ ქვეყნის მიმართ, რომ მოეწია 
მასზე მთელი წყევლა, ამ წიგნში ჩაწერილი. 28 მოისროლა 
ისინი უფალმა თავიანთი მიწიდან რისხვით, ბრაზით და დიდი 
წყრომით და გადააგდო სხვა ქვეყანაში, სადაც დღეს არიან. 29 


დაფარული - უფალს, ჩვენს ღმერთს, გაცხადებული კი - ჩვენ 
და ჩვენს შვილებს უკუნისამდე, რომ შესრულდეს ამ რჯულის 


ყოველი სიტყვა. 


თავი 30 


+ როცა აგიცხადდება ყველა ეს სიტყვა - კურთხევა და წყეელა, 
რომელიც გადმოვეცი შენ წინაშე, მოგიბრუნდება გული იმ 
ხალხთა შორის მყოფს, სადაც ეყოლები გაგდებული უფალს, 
შენს ღმერთს, 2 მიბრუნდები უფლის, შენი ღმერთისაკენ, და 
შეისმენ მის სიტყვას, როგორც გარიგებ დღეს, შენს შვილებთან 
ერთად მთელი შენი გულითა და სულით, 3 მაშინ უფალიც, შენი 
ღმერთი, დააბრუნებს შენს ტყვებს და შეგიწყალებს, კვლავ 
შეგკრებს ყველა ხალხიდან, რომელთა შორისაც გაფანტული 
ეყოლები უფალს, შენს ღმერთს. 4 ცის კიდემდეც რომ იყო 
გაგდებული, იქიდან შემოგკრებს უფალი, შენი ღმერთი, იქიდან 
წამოგიყვანს. ? მიგიყვანს უფალი, შენი ღმერთი, იმ ქვეყანაში, 
რომელიც დამკვიდრებული ჰქონდა შენს მამა-პაპას, და 
დაიმკვიდრებ მას; აგაშენებს და შენს მამა-პაპაზე უფრო 
გაგამრავლებს. 9 წინდაცვეთს უფალი, შენი ღმერთი, შენს 
გულს და შენი შთამომავლობის გულს, რომ გიყვარდეს 
უფალი, შენი ღმერთი, მთელი შენი გულითა და სულით, რათა 
ცოცხალი დარჩე. 7 მოაწევს უფალი, შენი ღმერთი, მთელ ამ 
წყევლას შენს მტრებზე და მოძულეებზე, რომლებიც 
გდევნიდნენ შენ. 8 მოიქცევი და შეისმენ უფლის სიტყვას, 
შეასრულებ ყოველ მის მცნებას, რომელსაც გიცხადებ დღეს. 9? 
გაგიუხვებს უფალი, შენი ღმერთი ყველაფერს, რასაც შენი 
ხელით გააკეთებ - შენი მუცლის ნაყოფს, შენი საქონლის 
ნაყოფს და შენი მიწის ნაყოფს, სასიკეთოდ, რადგან კვლავ 
გაიხარებს უფალი შენ გამო სასიკეთოდ, როგორც შენი მამა- 
პაპის გამო ხარობდა. 19 რადგან შეისმენ უფლის, შენი 
ღმერთის სიტყვას და დაიცავ მის ცნებებს და წესებს, 
რომლებიც ამ რჯულის წიგნშია ჩაწერილი. მიუბრუნდები 
უფალს, შენს ღმერთს, მთელი შენი გულითა და სულით. 11 
რადგან ეს მცნება, რომელსაც დღეს გიცხადებ, არ არის 
შენთვის შეუძლებელი და მიუწვდომელი. 12 არ არის ცაში იგი, 
რომ ითქვას: ვინ ჩამოგვიტანს მას ციდან და შეგვასმენს, რომ 


შევასრულოთ? 13 არც ზღვის გაღმაა იგი, რომ ითქვას: ვინ 
გამოგვიტანს მას ზღვის გაღმიდან და შეგვასმენს, რომ 
შევასრულოთ? 14 რადგან ძალზე ახლოს არის შენთან ეს 
სიტყვა, შენს ბაგეზეა, შენს გულშია იგი და შეასრულე! 17 აჰა, 
დღეს გადმოვეცი შენ წინაშე სიცოცხლე და სიკეთე, სიკვდილი 
და ბოროტება, 195 რითაც დაგარიგე, რომ გიყვარდეს უფალი, 
შენი ღმერთი, იარო მის გზაზე და დაიცვა მისი ნაბრძანები 
წესები და სამართალი. იცოცხლებ და გამრავლდები, 
გაკურთხებს უფალი, შენი ღმერთი, იმ ქვეყანაში, რომლის 
დასამკვიდრებლადაც მიდიხარ. 17 თუ აიყრი გულს და არ 
შეისმენ, აირევ გზა-კვალს, უცხო ღმერთებს დაუწყებ 
თაყვანისცემას და სამსახურს, 18 დღესვე გიცხადებთ, რომ 
დაიღუპებით, დიდი დღე არ გექნებათ იმ მიწაზე, რომლის 
დასამკვიდრებლადაც გადადიხართ იორდანეს. 19 ვიმოწმებ 
დღეს თქვენ წინაშე ცას და მიწას: სიცოცხლე და სიკვდილი 
დაგიდევი წინ, კურთხევა და წყევლა. აირჩიე სიცოცხლე, რომ 
იცოცხლოთ შენ და შენმა შთამომავლობამ, 29 გიყვარდეს 
უფალი, შენი ღმერთი, გესმოდეს მისი სიტყვა და მიეწებო მას, 
რადგან ის არის შენი სიცოცხლე და შენი დღეგრძელება, რომ 
იცხოვრო იმ მიწაზე, რომლის მოცემა ფიცით აღუთქვა უფალმა 
შენს მამა-პაპას - აბრაამს, ისაკს და იაკობს. 


თავი 31 


1 წავიდა მოსე და ელაპარაკა ეს სიტყვები მთელ ისრაელს: 2 
უთხრა მათ: ასოცი წლისა ვარ ახლა, აღარ შემიძლია 
გამოსვლა და შესვლა. უფალმა მითხრა: ვერ გადახვალ ამ 
იორდანეს. 3 თავად უფალი, შენი ღმერთი, გადაგიძღვება, ის 
გაწყვეტს ამ ხალხებს შენ წინაშე და დაიმკვიდრებ მათ 
ქვეყანას. იესო გადაგიძღვება, როგორც თქვა უფალმა. “ ისევე 
მოექცევა მათ უფალი, როგორც მოექცა სიხონსა და ყოგს, 
ამორეველ მეფეებს, და მათ ქვეყანას, სადაც გაწყვიტა ისინი. 2 
ხელში ჩაგიგდებს მათ უფალი და მოექცევი მათ იმ მცნების 
თანახმად, როგორც გამოცხადებული მაქვს თქვენთვის. 9 
გამაგრდით და გამტკიცდით, ნუ შეგეშინდებათ და ნუ 
შეუდრკებით მათ, რადგან თავად უფალი, შენი ღმერთი მოდის 
შენთან ერთად, არ მოგშორდება და არ მიგატოვებს. 7 
დაიბარა მოსემ იესო და უთხრა მთელი ისრაელის თვალწინ: 
გამაგრდი და გამტკიცდი, რადგან შენ უნდა წაჰყვე ამ ერს იმ 
ქვეყანაში, რომლის მიცემაც ფიცით აღუთქვა უფალმა მის მამა- 
პაპას, შენ უნდა დაუნაწილო მათ სამკვიდროები. 8 თავად 
უფალი ივლის შენს წინ, ის იქნება შენთან, არ მოგშორდება და 
არ მიგატოვებს, ნუ შეგეშინდება და ნუ დაფრთხები. ? დაწერა 
მოსემ ეს რჯული და მისცა იგი ლევიან მღვდლებს, საუფლო 
აღთქმის კიდობნის მტვირთველთ, და ისრაელის მთელ 
უხუცესობას. 19 ასე უბრძანა მათ მოსემ: მეშვიდე წლის ბოლოს, 
პატიების დანიშნულ წელს, კარვობის დღესასწაულზე, 11 როცა 
გამოცხადდება მთელი ისრაელი უფლის, შენი ღმერთის, 
წინაშე იმ ადგილზე, რომელსაც აირჩევს იგი, წაიკითხე ეს 
რჯული მთელი ისრაელის გასაგონად. 12 შეკრიბე ხალხი, 
კაცები, ქალები და ბავშვები, მდგმურები, რომლებიც შენს 
კარზე ცხოვრობენ, რომ გაიგონონ, რომ ისწავლონ და 
ეშინოდეთ უფლის, შენი ღმერთისა, დაიცვან და შეასრულონ ამ 
რჯულის ყოველი სიტყვა. 13 მათმა შვილებმაც, რომლებმაც არ 
იციან, გაიგონ და ისწავლონ, რომ ეშინოდეთ უფლის, თქვენი 


ღმერთისა, მთელი სიცოცხლე, ვიდრე არსებობთ იმ მიწაზე, 
რომლის დასამკვიდრებლადაც გადადიხართ იორდანეს. 14 
უთხრა უფალმა მოსეს: აჰა, მიიწურა სიკვდილად შენი დღეები. 
დაუძახე იესოს, დადექით სადღესასწაულო კარავთან და მე 
დავმოძღვრავ მას. წავიდნენ მოსე და იესო და დადგნენ 
სადღესასწაულო კარავთან. 12 გამოჩნდა უფალი კარავში, 
ღრუბლის სვეტში, და აისვეტა ღრუბლის სვეტი კარვის 
შესასვლელთან. 195 უთხრა უფალმა მოსეს: აჰა, მიიძინებ შენს 
მამა-პაპასთან, ეს ხალხი კი ადგება და აეკიდება უცხო 
ღმერთებს იმ ქვეყანაში, რომელშიც შედის, დამივიწყებს და 
დაარღვევს აღთქმას, რომელიც დავუდევი მას. 17 აღიგზნება 
ჩემი რისხვა მასზე იმ დღეს, მივატოვებ მათ და დავუმალავ 
ჩემს სახეს; ჩასანთქმელი გახდებიან და ბევრი უბედურება და 
გაჭირვება შეემთხვევათ. იტყვის იმ დღეს: ხომ იმიტომ 
შემემთხვა ეს უბედურებები, რომ ღმერთი არ არის ჩვენში! 18 
სახეს დავმალავ იმ დღეს მის მიერ ჩადენილი ყველა 
უკეთურების გამო, რადგან უცხო ღმერთებს აეკიდა. 19 ახლა 
ჩაიწერეთ ეს სიმღერა და ასწავლე ისრაელიანებს, ჩაუდევი 
ბაგეებში, რომ მემოწმებოდეს ეს სიმღერა ისრაელიანებთან. 29 
როცა მივიყვან მათი მამა-პაპისთვის აღთქმულ მიწაზე, სადაც 
ღვარად დის ზეთი და თაფლი, ჭამით გაძღებიან და 
გასუქდებიან, მაშინ უცხო ღმერთებისკენ მიბრუნდებიან და მათ 
დაუწყებენ სამსახურს; დამგმობენ მე და დაარღვევენ ჩემს 
აღთქმას. 21 მაგრამ როცა შეემთხვევათ ბევრი უბედურება და 
გაჭირვება, მოწმე იქნება ეს სიმღერა მათთვის, რადგან არ 
წაიშლება იგი მათი შთამომავლობის ბაგიდან; რადგან ვიცი, 
რა ზრახვები აქვთ დღეს, ვიდრე აღთქმულ ქვეყანაში 
შევიყვანდე. 22 ჩაწერა მოსემ ეს სიმღერა იმ დღეს და 
შეასწავლა ისრაელიანებს. 23 უბრძანა იესო ნავეს ძეს და 
უთხრა: გამაგრდი და გამტკიცდი, რადგან შენ შეიყვან 
ისრაელიანებს ქვეყანაში, რომელიც აღვუთქვი მათ. მე ვიქნები 
შენთან. 24 როცა ბოლომდე დაასრულა მოსემ ამ რჯულის 
სიტყვების ჩაწერა წიგნში, 22 ასე უბრძანა მოსემ ლევიანებს, 
უფლის აღთქმის კიდობნის მტვირთველთ: 269 აიღეთ ეს 


რჯულის წიგნი და გვერდით დაუდევით უფლის, შენი ღმერთის 
აღთქმის კიდობანს, და იყოს იქ შენს მოწმედ. 27 რადგან მე 
ვიცი შენი სიჯიუტე და შეუპოვრობა. აჰა, რაც ცოცხალი ვარ, 
უჯიუტდებით უფალს და რაღა იქნება ჩემი სიკვდილის შემდეგ? 
28 შემიკრიბეთ თქვენი შტოების უხუცესები და რჯულისკაცები 
და მათ გასაგონად გამოვაცხადებ ამ სიტყვებს, მოწმედ 
მოვიყვან მათთვის ცასა და მიწას. 2? რადგან ვიცი, რომ 
გაირყვნებით ჩემი სიკვდილის შემდეგ და გადაუხვევთ იმ 
გზიდან, რომელიც მე დაგიწესეთ; შეგემთხვევათ უბედურება 
ბოლო ხანებში, რადგან ბოროტებას ჩაიდენთ უფლის თვალში, 
გააბრაზებთ მას თქვენი ნამოქმედარით. 39 წარმოთქვა მოსემ 
ისრაელის მთელი საკრებულოს გასაგონად ამ სიმღერის 
სიტყვები თავიდან ბოლომდე: 


თავი 32 


1 გაიგონე, ცაო, სიტყვას ვამბობ! ისმინე, მიწავ, ჩემი 
სათქმელი! ? წვიმასავით მოდის ჩემი დარიგება, ცვარივით 
ეპკურება ჩემი ნათქვამი, როგორც ისხარი მდელოზე, როგორც 
თქეში მწვანე ბალახზე. 3 რადგან ვახსენებ უფლის სახელს, 
დიდება მიაგეთ ჩვენს ღმერთს! 4 კლდეა იგი, სრულყოფილია 
მისი ქმნილება, რადგან სამართლიანია მისი ყოველი გზა. 
ჭეშმარიტებაა ღმერთი, არა სიცრუე; მართალი და წრფელია 
იგი. 2? გაერყვნენ მას, აღარ არიან მისი შვილები, რადგან 
შეიგინენ, ჯიუტი და გზასამცდარი მოდგმაა. 9 ამას მიუზღავთ 
უფალს, ბრიყვო და უგუნურო ხალხო? ის ხომ მამაა შენი, შენი 
გამჩენი! ხომ მან შეგქმნა და დაგამყარა! 7 გაიხსენე ძველი 
დღეები, იფიქრე გარდასულ თაობებზე. ჰკითხე მამაშენს, 
გაგაგებინებს! შენს უხუცესებს, ისინი გეტყვიან! მ როცა 
უზენაესი სამკვიდროებს ურიგებდა ხალხებს, როცა ცალ-ცალკე 
ასახლებდა ადამის მოდგმას, დაუდგინა საზღვრები ერებს 
ისრაელიანთა რიცხვისამებრ. ? რადგან უფლის წილი მისი 
ერია, იაკობია მისი სამკვიდრო. 19 იპოვნა იგი უკაცრიელ 
მხარეში, უდაბნოში, ხრიოკ ტრამალზე; უვლიდა, მოძღვრავდა, 
იფარავდა თვალისჩინივით. 11 როგორც არწივი ფხიზლობს 
თავის ბუდეზე, ზედ ეფოფრება თავის მართვეებს, ფრთებს 
შლის, აიტაცებს და მიჰყავს თავისი მხრებით, 12 ასე მარტო 
დაატარებდა მას უფალი, გვერდით არ ჰყოლია უცხო ღმერთი. 
13 დასვა იგი მაღალ ადგილზე და კვებავდა ველური ნაყოფით, 
პიტალოებიდან თაფლს აწოვებდა და ზეთს - სალი კლდიდან, 
14 ძროხის ნაღებს და ცხვრის რძეს, აჭმევდა ნასუქალ 
ბატკნებს, ბაშანურ ვერძებს და ვაცებს, ნოყიერ პურს. და 
ღვინოს სვამდი, ყურძნის სისხლს. 15 გასუქდა იეშურუნი და 
მოჰყვა ტლინკვას. გასუქდი, გათქვირდი, ჩამრგვალდი. 
დაივიწყა ღმერთი, თავისი შემოქმედი და არად ჩააგდო 
თავისი გადარჩენის ბურჯი. 195 გააჯავრეს უცხო ღმერთებით და 
სისაძაგლეებით გააღიზიანეს. 17 მსხვერპლს სწირავდნენ 


ეშმაკებს, არაღმერთს, ღმერთებს, რომელთაც არ იცნობდნენ, 
ახლებს, ახალმოსულთ, რომელთა შიში არ ჰქონია თქვენს 
მამა-პაპას. 18 კლდე კი, შენი გამჩენი აღარ გახსოვს, 
დავიწყებული გგყავს ღმერთი, შენი შემქმნელი. 19 დაინახა 
უფალმა და უარყო ბრაზისგან თავისი ვაჟები და ასულები. 29 
თქვა: დავუმალავ ჩემს სახეს, ვნახავ, რა ბოლო ექნებათ, 
რადგან გადაგვარდა ეს მოდგმა, არ შერჩათ სიმტკიცე 
შვილებს. 21 გამაჯავრეს არაღმერთით, გამაღიზიანეს თავიანთი 
ამაოებით; მეც გავაჯავრებ მათ არაერით, უგვანი ხალხით 
გავაღიზიანებ. 22 რადგან დაინთო ცეცხლი ჩემი რისხვით და 
გიზგიზებს ჯოჯოხეთის ქვესკნელამდე, ჭამს მიწას და მის 
ნაყოფს, ბუგავს მთათა საძირკვლებს. 23 ზედიზედ დავატეხ 
უბედურებებს, მათზე დავხარჯავ ჩემს ისრებს. 24 ილაჯს 
გაუწყვეტს შიმშილი, შეჭამს სიცხე და შავი ჭირი. მხეცების 
კბილებს, ქვეწარმავალთა შხამით სავსეს, მივუშვებ მათზე. 22 
გარეთ მახვილი გაანადგურესს, შიგნით - შიშისზარი, ჭაბუკსაც 
და ქალწულსაც, ძუძუთა ბავშვს ჭაღარა კაცთან ერთად. 29 
ვიფიქრე: გავფანტავ მათ, წავშლი-მეთქი მათ სახსენებელს 
კაცთა მოდგმიდან, 27 რომ არ ვუფრთხოდე მტრების 
გაკადნიერებას - თავს არ წავიდნენ მისი მოწინააღმდეგენი, არ 
თქვან, მაღალია ჩვენი ხელი, უფალს არ გაუკეთებია ეს 
ყველაფერი. 28 რადგან ჭკუადაკარგული ხალხია ისინი, განსჯა 
აღარ არის მათში. 2? სიბრძნე რომ ჰქონოდათ, მიხვდებოდნენ 
ამას, განჭვრეტდნენ თავიანთ ბოლოს. 39% ერთი როგორ 
დაედევნება ათასს, ორნი როგორ გაყრიან ათიათასს? თუ 
მათმა მფარველმა არ გასწირა ისინი, თუ უფალმა არ ჩაუგდო 
ხელში? 31 რადგან არა ჰგავს ჩვენს მფარველს მათი 
მფარველი, ჩვენმა მტრებმა განსაჯონ თავად. 32 რადგან 
სოდომის ვენახიდან არის მათი ყურძენი, გომორის ზვრებიდან 
არის მათი ნაყოფი, შხამიანი ნაყოფი, მწარეა მისი მტევნები. 33 
გველეშაპის შხამია მათი ღვინო და ასპიტის დამღუპველი 
გესლი. 34 ეს ხომ ჩემთან არის დამარხული, ჩემს 
საგანძურებშია დაბეჭდილი? 3” მე მივაგებ შურს, მე მივუზღავ, 
როცა წაიფორხილებენ, რადგან ახლოა მათი დაღუპვის დღე, 


ისწრაფვის მათი ბედისწერა. 390 როცა თავისი ერის განკითხვას 
დააპირებს უფალი, შეიწყალებს თავის მორჩილთ, რადგან 
დაინახავს, რომ მიხდილი აქვთ ღონე, რომ აღარ დარჩა არც 
ყმა, არც აზატი. 37 იტყვის: სად არიან მათი ღმერთები? კლდე, 
მათი საესავი? 338 რომლებიც ჭამდნენ მათი მსხვერპლის 
ლურთებს და სვამდნენ მათ ზედაშეს? აბა, ადგნენ და 
მოგეშველონ, საფარველად გაგიხდნენ! 3? ამიერიდან 
იცოდეთ, რომ ეს მე ვარ, მე! და არ არის ღმერთი ჩემს გარდა! 
მე ვკლავ და მე ვაცოცხლებ, მე ვგმირავ და მე ვკურნავ. 
ვერავინ დაიხსნის ჩემი ხელიდან. 49 რადგან მე აღვმართავ 
ხელს ცისკენ და ვამბობ: ცოცხალი ვარ უკუნისამდე! “1 თუ 
გავლესე ჩემი ელვარე მახვილი და ხელი მივყავი განკითხვას, 
შურს მივაგებ ჩემს მტრებს და ვუზღავ ჩემს მოძულეებს. 42 
სისხლით დავათრობ ჩემს ისრებს, გაძღება ხორცით ჩემი 
მახვილი, დახოცილთა და ტყვეთა სისხლით, მტრის ქოჩორა 
თავებით. 43 ადიდეთ, ხალხებო, მისი ერი, რადგან აიღებს 
თავის მორჩილთა სისხლს; შურს მიაგებს თავის მტრებს და 
გასწმედს თავის მიწას და თავის ერს. 44 მივიდა მოსე და 
წარმოთქვა ამ სიმღერის ყოველი სიტყვა ხალხის გასაგონად, 
მასთან იყო იესო ნავეს ძეც. 1“? დაასრულა მოსემ ამ სიტყვების 
წარმოთქმა მთელი ისრაელის მიმართ. “5 და უთხრა მათ: 
გული დაუდევით თითოეულ სიტყვას, რომელსაც ჩაგაგონებთ 
დღეს, უანდერძეთ თქვენს შვილებს, რომ დაიცვან და 
შეასრულონ ამ რჯულის თითოეული სიტყვა. 47 რადგან არ 
არის ეს უბრალო ამბავი, არამედ სიცოცხლეა იგი თქვენთვის, 
ამის წყალობით დღეგრძელი იქნებით იმ მიწაზე, რომლის 
დასამკვიდრებლადაც გადადიხართ იორდანეს. 48 ელაპარაკა 
უფალი მოსეს სწორედ იმ დღეს და უთხრა: 493 ადი ამ 
ყაბარიმის მთაზე, ნებოს მთაზე, მოაბის ქვეყანაში რომ არის, 
იერიხონის გასწვრივ, და გახედე ქანაანის ქვეყანას, რომელსაც 
საკუთრებად ვაძლევ ისრაელიანებს. 39 მოკვდი მთაზე, 
რომელზეც ახვალ, და შეერთე შენს ერს, როგორც მოკვდა შენი 
ძმა აარონი ჰორის მთაზე და შეერთო თავის ერს. 21 იმის გამო, 
რომ მიღალატეთ ისრაელიანთა შორის მერიბას წყლებთან, 


კადეშში, ცინის უდაბნოში, იმის გამო, რომ ჩემი სიწმიდისაებრ 
არ მომაგეთ პატივი ისრაელიანებში, 22 ამიტომაც შორიდან 
დაინახავ ქვეყანას, მაგრამ ვერ შეხვალ იქ, იმ ქვეყანაში, 
რომელსაც ისრაელიანებს ვაძლევ. 


თავი 33 


1 ეს არის კურთხევა, რომლითაც აკურთხა მოსემ, ღვთისკაცმა, 
ისრაელიანები სიკვდილის წინ. ? თქვა: უფალი სინაიდან 
მოვიდა, სეყირიდან ამოუბრწყინდა მათ, ფარანის მთიდან 
ამონათდა და გამოჩნდა წმიდათა ბევრეულით, მარჯვენით 
რჯულის შარავანდი ჰქონდა. 3 უყვარს ხალხები. მათი ყველა 
წმიდა კაცი შენს ხელშია, ტრიალებენ შენს ფეხებთან, რომ 
მიიღონ შენ სიტყვები. 4 რჯული გვიანდერძა მოსემ - იაკობის 
კრებულის მემკვიდრეობა. ? გაჩნდა მეფე იეშურუნში, როცა 
შეიკრიბნენ ერის თავკაცნი, ისრაელის შტოები. 95 იცოცხლოს 
რეუბენმა და არ მოკვდეს! ცოტა ჰყავს ხალხი. 7 ეს იუდასთვის 
თქვა: ისმინე, უფალო, იუდას ხმა! თავის ხალხთან მიიყვანე 
იგი. მისი ხელი იბრძოლებს მისთვის, შენ კი დაიფარე 
მტრებისაგან. 838 ლევისთვის თქვა: შენი თუმიმი და ურიმი შენს 
მადლიან კაცს, რომელიც მასაში გამოცადე და ედავებოდი 
მერიბას წყლებთან! ? რომელიც ამბობს თავის დედ-მამაზე: არ 
მინახავს ისინი. არ ცნობს თავის ძმებს და არ იცნობს შვილებს, 
რადგან იცავდნენ ისინი შენს ნათქვამს და შენს აღთქმას 
ინახავდნენ. 19 ასწავლიან შენს სამართალს იაკობს და შენს 
რჯულს - ისრაელს, მოგართმევენ საკმეველს საყნოსელად და 
აღსავლენ მსხვერპლს სამსხვერპლოზე. 11 აკურთხე, უფალო, 
ძალი მისი და კეთილად მოხედე მისი ხელის ნამოქმედარს. 
მოსწყვიტე წელი მის მოწინააღმდეგეთ, ვეღარ გაიმართონ 
მისი მოძულენი! 12 ბენიამინზე თქვა: უზრუნველად იმკვიდრებს 
უფლის ნებიერი მის წინაშე. მისი ხელი აფარია დღენიადაგ და 
მის კალთებთან განისვენებს. 13 იოსებზე თქვა: უფლის 
კურთხევით იყოს მისი მიწა, ცის მადლით - ნამით, და 
უფსკრულებით, ქვეშ რომ განრთხმულან; 1“ მზის მადლიანი 
ნაყოფებით და მთვარეთა მადლიანი მოსავლით; 15 ძველი 
მთების მწვერვალებით და უხსოვარი ბორცვების მადლით; 159 
მიწის მადლით და მისი სისავსით. გადმოვიდეს მაყვლოვანში 
დავანებულის წყალობა იოსების თავზე და მის ძმებს შორის 


მოწმიდარის თხემზე. 17 პირველნაშობი ხარის ბრწყინვალება 
აქვს, მარტორქის რქას უგავს რქები, ამით ურქენს ყველა 
ხალხს ერთიანად ქვეყნის კიდემდე. ესენი არიან ეფრემის 
ბევრეულნი და მენაშეს ათასეულნი! 18 ზებულონზე თქვა: 
იხარე, ზებულონ, შენი გამოსვლისას და, ისაქარ, შენს 
კარვებში! 19 ხალხებს დაუძახებენ მთაზე, იქ შესწირავენ 
სიმართლის მსხვერპლს, რადგან ზღვათა სიმდიდრით 
საზრდოობენ, ქვიშაში ჩაფლულ-ჩამარხულით. 29 გადზე თქვა: 
კურთხეულია გადის განმვრცობი, ლომივით წევს და გლეჯს 
ნადავლის თავ-ფეხს. 21 საუკეთესო წილი ნახა, რადგან იქ იყო 
შენახული რჯულმდებლის წილი, მოიყვანა ერის თავკაცნი და 
აღუსრულა უფლის წესი და მისი სამართალი ისრაელს. 22 
დანზე თქვა: ლომის ბოკვერია დანი, ბაშანიდან 
გამოვარდნილი. 23 ნაფთალიზე თქვა: ნაფთალი მაძღარია 
წყალობით და სავსეა უფლის კურთხევით; მისი სამკვიდროა 
დასავლეთი და სამხრეთი. 24 აშერზე თქვა: კურთხეულია 
შვილთა შორის აშერი, სწყალობდნენ ძმები და მირონში ედგას 
ფეხი. 22 რკინა და რვალია შენი ურდულები. მთელი სიცოცხლე 
მშვიდად იქნები. 29 არ არის ღმერთი იეშურუნის ღმერთის 
მსგავსი, ცაშია ამხედრებული შენს შემწედ და ღრუბლებში 
თავისი დიდებით. 27 თავშესაფარია ძველი ღმერთი და 
სიღრმეთაგან მკლავი მარადიული. მტერი განდევნა შენგან და 
თქვა: გაავლე მუსრი! 28 დავანებულია უზრუნველად ისრაელი, 
მარტო; იაკობის წყარო რწყავს პურის ყანებს და ვენახებს, მისი 
ციდანაც წვეთავს ცვარი. 29 ნეტარი ხარ, ისრაელო! ვინ 
შეგედრება შენ, ხალხო, გადარჩენილო უფლის მიერ, 
რომელიც შენი მფარველი ფარია და შენი დიდების მახვილი! 
მტრები დაგიწყებენ ლაქუცს, შენ კი გადაჯეგავ მათ სათაყვანო 
გორაკებს. 


თავი 34 


1 ავიდა მოსე მოაბის ველიდან ნებოს მთაზე, ფისგას წვერზე, 
იერიხონის გასწვრივ რომ არის, და დაანახა მას უფალმა 
მთელი გალაადის ქვეყანა დანამდე, 2? მთელი ნაფთალი, 
ეფრემის ქვეყანა, მენაშე და იუდას მთელი ქვეყანა უკანა 
ზღვამდე, 3 ნეგები და იერიხონის ხეობის მიდამოები, ფინიკთა 
ქალაქი, ცოღარამდე. “ უთხრა უფალმა: ეს არის ის ქვეყანა, 
რისთვისაც დავუფიცე აბრაამს, ისაკს და იაკობს, შენს 
შთამომავლობას მივცემ-მეთქი. საკუთარი თვალებით 
გახილვინე იგი, მაგრამ ვერ შეხვალ იქ. ? მოკვდა მოსე, უფლის 
მორჩილი, მოაბის ქვეყანაში, უფლის სიტყვისაებრ. 9 დამარხეს 
იგი ველზე მოაბის ქვეყანაში ბეთ-ფეღორის წინ და არავინ 
იცის მისი საფლავი დღევანდლამდე. 7 ასოცი წლისა იყო მოსე, 
როცა მოკვდა და არც თვალს აკლდა და არც სახე ჰქონია 
დანაოჭებული. 8 იტირეს მოსე მოაბის ველზე ოცდაათ დღეს და 
მიიწურა მოსეს ტირილისა და გლოვის დღეები. 9 იესო ნავეს ძე 
ავსილი იყო სიბრძნის სულით, რადგან ხელი დაასხა მას 
მოსემ, და ემორჩილებოდნენ ისრაელიანები, როგორც უბრძანა 
მოსემ. 1? აღარ გამოჩენილა ისრაელში, წინასწარმეტყველი, 
მსგავსი მოსესი, რომელსაც პირისპირ იცნობდა უფალი, 11 
ყველა იმ ნიშით და სასწაულით, რომელთა მოსახდენად 
მოავლინა უფალმა ეგვიპტის ქვეყანაში ფარაონისთვის, მის 
მორჩილთათვის და მთელი ქვეყნისათვის, 12 იმ მაგარი ხელით 
და დიადი სასწაულებით, რომელნიც მოიმოქმედა მოსემ 
მთელი ისრაელის თვალწინ. 


იესო ნავეს ძე 


თავი 1 


1 უფლის მორჩილის, მოსეს სიკვდილის შემდეგ უთხრა 
უფალმა იესო ნავეს ძეს, მოსეს მსახურს: 2 მოკვდა ჩემი 
მორჩილი მოსე. ახლა ადექი და გადალახე ეს იორდანე 
მთელი ერითურთ და შედი იმ ქვეყანაში, რომელიც მოგეცით 
თქვენ, ისრაელიანებს. 3 ყოველი ადგილი, სადაც კი თქვენი 
ფეხის ტერფი დაიდგმება, თქვენთვის მომიცია, როგორც 
ვუთხარი მოსეს - 4 უდაბნოდან და ამ ლიბანიდან დიდ 
მდინარემდე, ევფრატის მდინარემდე ხეთელთა მთელი 
ქვეყანა. დიდ ზღვამდე და მზის დასავლამდე გექნებათ 
საზღვრები. ? ვერვინ დაგიდგება წინ მთელი შენი სიცოცხლე. 
როგორც მოსესთან ვიყავი, ასევე შენთან ვიქნები, არ 
გამოგეცლები და არ მიგატოვებ. 9 გამაგრდი და მტკიცედ დეგ, 
რადგან შენ უნდა დაუმკვიდრო ამ ხალხს ის ქვეყანა, რომლის 
მიცემასაც შევპირდი მათ მამა-პაპას. ” ოღონდ გამაგრდი და 
მტკიცედ დეგ მთელი რჯულის აღსრულებაში, რაც გიანდერძა 
მოსემ, ჩემმა მორჩილმა. არ გადაუხვიო მისგან არც მარჯვნივ, 
არც მარცხნივ, რომ ყველგან წარმატებით იარო. 8 ნუ გაქრება 
რჯულის ეს წიგნი შენი ბაგეებიდან, დღითა და ღამით 
ფიქრობდე მასზე, რომ ყველაფერი შეასრულო, რაც იქ წერია. 
რადგან მაშინ წარგემართება გზა და მაშინ გექნება წარმატება. 
8? ხომ ჩაგაგონე, გამაგრდი, გამხნევდი, ნუ შედრკები და ნუ 
შეშინდები-მეთქი, რადგან შენთან იქნება უფალი, შენი 
ღმერთი, სადაც კი წახვალ. 19 უბრძანა იესომ ერის 
რჯულისკაცებს: 11 მოიარეთ ბანაკი და გამოუცხადეთ ხალხს: 
გაიმზადეთ-თქო საგზალი, რადგან სამი დღის შემდეგ უნდა 
გახვიდეთ ამ იორდანეს გაღმა, რათა დაიმკვიდროთ ქვეყანა, 
რომელიც უფალმა, თქვენმა ღმერთმა მოგცათ 


დასამკვიდრებლად. 12 რეუბენელებს, გადელებს და მენაშეს 


შტოს ნახევარს ასე უთხრა იესომ: 13 გაიხსენეთ სიტყვა, 
რომელიც გამოგიცხადათ მოსემ, უფლის მორჩილმა: უფალი, 
თქვენი ღმერთი დაგასვენებთ და მოგცემთ ამ ქვეყანას. 14 
თქვენი ცოლები, თქვენი ბავშვები და თქვენი საქონელი 
დარჩეს ქვეყანაში, რომელიც მოგცათ მოსემ იორდანეს გალმა; 
თქვენ კი შეჭურვილნი გაუძეღიი თქვენს ძმებს, მეომრებო, და 
შეეწიეთ მათ, 12 ვიდრე არ დაგასვენებთ უფალი თქვენ და 
თქვენს ძმებს, ვიდრე ისინიც არ დაიმკვიდრებენ ქვეყანას, 
რომელსაც აძლევს მათ უფალი. მერე დაბრუნდით თქვენს 
სამკვიდრო ქვეყანაში და დაიმკვიდრეთ ის, რომელიც მოგცათ 
მოსემ, უფლის მორჩილმა, იორდანეს გაღმა, აღმოსავლეთის 
მხარეს. 15 პასუხად უთხრეს იესოს: რაც გვიბრძანე, 
ყველაფერს შევასრულებთ და ყველგან წავალთ, სადაც კი 
გაგვგზავნი. 17 როგორც მოსეს ვუჯერებდით, ისე შენ 
დაგიჯერებთ. ოღონდ უფალი, შენი ღმერთი, იყოს შენთან, 
როგორც მოსესთან იყო. 18 ყოველი კაცი, ვინც არ 
დაემორჩილება შენს ნაბრძანებს და არ გაიგონებს შენს 
სიტყვას, რასაც გვიბრძანებ, სიკვდილით დაისჯება. ოღონდ 
გამაგრდი და მტკიცედ დეგ. 


თავი 2 


1 გაგზავნა ფარულად იესო ნავეს ძემ შიტიმიდან ორი 
მსტოვარი და დააბარა მათ: წადით, დაზვერეთ ქვეყანა და 
იერიხონი. ისინიც წავიდნენ და მივიდნენ ერთი მეძავის, 
სახელად რახაბის სახლში. და ღამე გაათიეს იქ. ? ამბავი 
მოუვიდა იერიხონის მეფეს: აჰა, ხალხი მოსულა აქ ღამით 
ისრაელიანთაგან ქვეყნის დასაზვერად. 3 შეუთვალა იერიხონის 
მეფემ რახაბს: გამოიყვანე კაცები, შენთან რომ მოვიდნენ, 
სახლში რომ გყავს, რადგან ქვეყნის დასაზვერად არიან 
მოსულნი. “ ადგა და დამალა ქალმა ეს ორი კაცი, თქვა: 
მართლაც მოვიდნენ ჩემთან კაცები, მაგრამ არ ვიცი, საიდან 
იყვნენ. ? მწუხრისას, კარიბჭეს რომ კეტავდნენ, მაშინ გავიდნენ 
ის კაცები, არ ვიცი, საით წავიდნენ; საჩქაროდ დაედევნეთ და 
დაეწევით. 9 თავად კი სხვენზე აიყვანა ისინი და დამალა 
სელის ჩალაში, სხვენზე რომ ჰქონდა გაფენილი. 7 მდევრები 
კი დაედევნენ მათ. გარბოდნენ იორდანისკენ მიმავალ გზაზე, 
ფონამდე. ქალაქის კარიბჭე მდევრების გასვლისთანავე 
ჩაკეტეს. 8 ვიდრე დაწვებოდნენ მსტოვრები, ქალი ავიდა 
მათთან, სხვენზე. ? უთხრა კაცებს: მე ვიცი, რომ უფალმა თქვენ 
მოგცათ ეს ქვეყანა, რომ თქვენმა შიშმა მოგვიცვა ყველანი და 
რომ ამ ქვეყნის მკვიდრნი შეძრწუნებულნი არიან თქვენ წინაშე. 
19ი რადგან გვსმენია, როგორ ამოაშრო თქვენს წინამე უფალმა 
მეწამული ზღვა, როცა ეგვიპტიდან გამოდიოდით, რა უყავით 
ორ ამორეველ მეფეს, იორდანეს გაღმელო სიხონსა და ყოგს, 
რომელთაც მუსრი გაავლეთ. 11 შევიტყვეთ და შეგვიდრკა 
გული, მხნეობა აღარავის შერჩა თქვენ გამო, რადგან უფალი, 
თქვენი ღმერთი ღმერთია მაღლა ცაში და დაბლა დედამიწაზე. 
12 ახლა დამიფიცეთ უფალი, რომ როგორც მე გიყავით სიკეთე, 
ასევე უყოფთ სიკეთეს მამაჩემის სახლს და სარწმუნო ნიშანს 
მომცემთ. 13 დაინდეთ მამაჩემი და დედაჩემი, ჩემი ძმები და 
დები, და ყველანი, ვინც კი მათ ჰყავთ; გვიხსენით 
სიკვდილისგან. 14 უთხრეს კაცებმა: თავს დავდებთ შენთვის, 


თუ არ გააცხადებ ამ ჩვენს ამბავს. და როცა უფალი მოგვცემს 
ამ ქვეყანას, ჩვენც სიყვარულსა და ერთგულებას 
დაგიმტკიცებთ. 12 სარკმლიდან თოკით ჩაუშვა ისინი, რადგან 
გალავნის კედელში იყო მისი სახლი, გალავანში ცხოვრობდა 
იგი, 190 უთხრა მათ ქალმა: მთაში წადით, მდევრებს რომ არ 
გადააწყდეთ, სამ დღეს იქ დაიმალეთ, ვიდრე მდევრები 
დაბრუნდებოდნენ. მერე კი თქვენს გზას დაადექით. 17 უთხრეს 
კაცებმა: თავისუფალნი ვიქნებით ამ ფიცისგან, რითაც 
დაგვაფიცე, 18 თუ ეს მეწამული თოკი, რომლითაც ძირს 
ჩაგვიყვანე, ქვეყანაში ჩვენი შემოსვლისას სარკმელზე არ გექნა 
გამობმული; შენი დედ-მამა, შენი ძმები და მამაშენის მთელი 
სახლეული შენთან გყავდეს სახლში. 19 თუ მოხდა და, შენი 
სახლის კარიდან ვინმე გარეთ გავიდა, მისი სისხლი მის თავზე 
იყოს. ჩვენ ბრალი არ გვექნება. ხოლო ვინც შენთან იქნება 
სახლში, მისი სისხლი ჩვენს თავზე იყოს, თუ ვინმემ ხელი 
გამოიღო მათ წინააღმდეგ. 29 თუ გათქვამ ამ ჩვენს საქმეს, 
თავისუფალნი ვარ ფიცისაგან, რომლითაც შენ დაგვაფიცე. 21 
თქვა ქალმა: თქვენის სიტყვისამებრ იყოს. გაისტუმრა და 
წავიდნენ ისინიც. ხოლო მან სარკმელს გამოაბა მეწამული 
თოკი. 22 წავიდნენ და მივიდნენ მთაში, იქ დარჩნენ სამ დღეს, 
ვიდრე მდევრები უკან არ გაბრუნდნენ. ეძებეს ისინი მთელ 
გზაზე მდევრებმა, მაგრამ ვერ მიაგნეს. 23 დაბრუნდა ეს ორი 
კაცი; მთიდან დაეშვნენ, გაღმა გავიდნენ, მივიდნენ იესო ნავეს 
ძესთან და უამბეს ყველაფერი, რაც შეემთხვათ. 24 უთხრეს 
იესოს: უფალს ჩაუგდია ჩვენს ხელში მთელი ეს ქვეყანა და 
ქვეყნის მკვიდრნიც დაშინებული ყოფილან ჩვენგან. 


თავი 3 


1 ადგა ადრე დილით იესო და დაიძრნენ შიტიმიდან და 
მიადგნენ იორდანეს, ის და მთელი ისრაელობა, და იქ 
დაიღამეს, ვიდრე გაღმა გავიდოდნენ. ? სამი დღის შემდეგ 
მოიარეს ხალხის გამრიგეებმა ბანაკი, 3 დაარიგეს ხალხი და 
უთხრეს: როცა დაინახავთ უფლის, თქვენი ღმერთის აღთქმის 
კიდობანს და ლევიან მღვდლებს, რომელთაც მოაქვთ იგი, 
თქვენც დაიძარით თქვენი ადგილიდან და უკან მიჰყევით. 4 
ოღონდ ორი ათასი წყრთა მაინც უნდა გშორავდეთ მისგან; ნუ 
მიუახლოვდებით, რომ იცოდეთ გზა, რომლითაც მიდიხართ, 
რადგან არ გივლიათ ამ გზით არც გუშინ, არც გუშინწინ. 2 
უთხრა იესომ ერს: განიწმიდენით, რადგან ხვალ 
მოიმოქმედებს უფალი თქვენში სასწაულებს. 95 ასე უთხრა 
იესომ მღვდლებს: ასწიეთ აღთქმის კიდობანი და ხალხის წინ 
ჩაიარეთ. ასწიეს აღთქმის კიდობანი და ჩაუარეს ხალხს. 7 
უთხრა უფალმა იესოს: დღეიდან უნდა დავიწყო შენი 
განდიდება მთელი ისრაელის თვალში, რათა დარწმუნდნენ, 
რომ როგორც მოსესთან ვიყავი, ასევე ვიქნები შენთან. 8 შენ კი 
ასე უბრძანე მღვდლებს, რომელნიც აღთქმის კიდობანს 
ატარებენ: როგორც კი იორდანეს ნაპირს მიადგებით, 
იორდანესთან გაჩერდით. 9? უთხრა იესომ ისრაელიანებს: 
ახლოს მოდექით და ისმინეთ უფლის, თქვენი ღმერთის 
სიტყვები. 19 თქვა იესომ: ამით დარწმუნდებით, რომ ცოცხალი 
ღმერთია თქვენ შორის და იგი აჰყრის თქვენგან ქანაანელებს, 
ხეთელებს, ხივიელებს, ფერიზელებს, გირგაშველებს, 
ამორევლებს და იებუსეველებს. 11 აჰა, მთელი ქვეყნის 
პატრონის აღთქმის კიდობანი თქვენს თვალწინ გადალახავს 
იორდანეს. 12 ახლა, ამოირჩიეთ თორმეტი კაცი ისრაელის 
შტოთაგან, თითო კაცი თითო შტოდან. 13 როგორც კი 
მღვდლები, რომლებიც უფლის, მთელი ქვეყნის პატრონის 
კიდობანს ატარებენ, ფეხს ჩადგამენ იორდანეს წყალში, 
გაიპობა დაღმა იორდანის წყალი და ერთ კედლად 


აღიმართება. 1“ როცა დაიძრა ხალხი თავ-თავისი კარვებიდან, 
რომ გადაელახათ იორდანე, მღვდლებმაც წაიღეს ხალხის წინ 
აღთქმის კიდობანი. 1? როგორც კი კიდობნის მტვირთველები 
მიადგნენ იორდანეს და ფეხი ჩადგეს ნაპირის წყალში 
(მკათათვეში ნაპირებზე გადმოდის იორდანე), 19 დადგა დაღმა 
მდინარი წყალი და ერთ კედლად აღიმართა კარგა მანძილზე 
ქალაქ ადამიდან, ცართანის გვერდით რომ არის. უდაბურ 
ზღვაში, ანუ მარილოვან ზღვაში ჩამდინარი წყალი კი 
დაიწრიტა და შეწყდა. იერიხონის პირდაპირ გადიოდა 
იორდანეზე ხალხი. 17 უფლის აღთქმის კიდობნის მტვირთველი 
მღვდლები მყარად იდგნენ მშრალზე შუაგულ იორდანეში. ასე 
გადიოდა მთელი ისრაელი მშრალზე, ვიდრე მთელმა ერმა არ 
გადალახა იორდანე. 


თავი 4 


1 როცა მთელმა ერმა გადალახა იორდანე, ასე უთხრა უფალმა 
იესოს: 2 ამოირჩიე ხალხიდან თორმეტი კაცი, თითო კაცი 
თითო შტოდან. 3 ასე უბრძანე ხალხს: აკრიბეთ აქედან 
იორდანეს შუაგულიდან, სადაც მტკიცედ ედგათ ფეხი 
მღვდლებს, თორმეტი ქვა, თან წაიღეთ და დააწყვეთ სათევში, 
სადაც ღამის გათევას დააპირებთ. “ დაიბარა იესომ თორმეტი 
კაცი, ისრაელიანთაგან რომ განაწესა, თითო კაცი თითო 
შტოდან. ? უთხრა მათ იესომ: იარეთ უფლის, თქვენი ღმერთის 
კიდობნის წინ, იორდანეს შუაგულამდე, და თითო ქვა აიკიდეთ 
ზურგზე, ისრაელის შტოთა რიცხვის მიხედვით, 9 რათა ეს იყოს 
ნიშანი თქვენ შორის. როცა შეგეკითხებიან ოდესმე თქვენი 
შვილები: ეს რა ქვები გაქვთო? ” მიუგეთ: იორდანეს წყლები 
რომ გაიპო-თქო უფლის აღთქმის კიდობნის წინაშე; როცა 
იორდანეს გაღმა გადადიოდა ერი, გაიპო-თქო იორდანეს 
წყლები. სამახსოვროდ ჰქონდეთ ეს ქვები ისრაელიანებს 
უკუნისამდე. 8 ასე მოიქცნენ ისრაელიანები, როგორც უბრძანა 
მაი იესომ: აკრიბეს თორმეტი ქვა იორდანეს შუაგულიდან, 
როგორც ნაბრძანები ჰქონდა უფალს იესოსთვის, ისრაელის 
შტოთა რიცხვის მიხედვით, და გავიდნენ ამ ქვებიანად, გაღმა, 
სათევში, და იქ დააწყვეს. ? ასევე თორმეტი ქვა დააწყობინა 
იესომ იორდანეს შუაგულში იმ ადგილას, სადაც ფეხი ედგათ 
უფლის აღთქმის კიდობნის მტვირთველ მღვდლებს. დღემდე 
იქ აწყვია ის ქვები. 1 უფლის კიდობნის მტვირთველი 
მღვდლები იორდანეს შუაგულში იდგნენ, ვიდრე ყველაფერი 
არ შესრულდა, რაც უფალმა უბრძანა იესოს ხალხისათვის 
სათქმელად, როგორც უანდერძა მოსემ იესოს. ხალხი 
აჩქარებით გადიოდა გაღმა. 11 როცა გადავიდა მთელი ხალხი, 
გადავიდნენ უფლის კიდობანი და მღვდლები ხალხის 
თვალწინ. 12 გადავიდნენ რეუბენიანები, გადიანები და მენაშეს 
შტოს ნახევარი ისრაელიანთა თვალწინ საომარი წყობით, 
როგორც ნათქვამი ჰქონდა მათთვის მოსეს. 13 


ორმოციათასამდე იარაღასხმული კაცი გავიდა გაღმა უფლის 
წინაშე იერიხონის ველზე საბრძოლველად. 14 იმ დღეს 
განადიდა უფალმა იესო მთელი ისრაელის თვალში და 
სიკვდილამდე ეშინოდათ მისი, როგორც მოსესი ეშინოდათ. 12 
ასე უთხრა უფალმა იესოს: 19 უბრძანე მღვდლებს, რომელთაც 
მოწმობის კიდობანი მოაქვთ, იორდანედან ამოვიდნენ. 17 
უბრძანა იესომ მღვდლებს: ამოდით იორდანედან! 18 როგორც 
კი იორდანედან ამოვიდნენ მღვდლები, რომელთაც უფლის 
აღთქმის კიდობანი მოჰქონდათ და ხმელეთზე დაიდგა 
მღვდლების ტერფები, ისევ თავის ადგილას მოიქცა იორდანეს 
წყლები; როგორც გუშინ და გუშინწინ, იწყეს დინება თავის 
კალაპოტში. 1? ამოვიდა ხალხი იორდანედან პირველი თვის 
მეათე დღეს და დაბანაკდა გილგალში, იერიხონის 
აღმოსავლეთით. 29 ის თორმეტი ქვა, იორდანედან რომ 
წამოიღეს, გილგალში დააწყობინა იესომ. 21 ასე უთხრა 
ისრაელიანებს: როცა შეეკითხებიან ოდესმე თქვენი 
შთამომავლები თავიანთ მამებს: ეს რა ქვებიაო? 22 ასწავლეთ 
თქვენს შვილებს: მშრალზე გადმოლახათქო ისრაელმა ეს 
იორდანე. 23 რადგან ამოშრობილი ჰქონდა უფალს, თქვენს 
ღმერთს, იორდანეს წყლები თქვენ წინაშე, ვიდრე გაღმა არ 
გამოხვედით, როგორც უყო უფალმა, თქვენმა ღმერთმა, 
მეწამულ ზღვას, რომელიც ამოაშრო ჩვენ წინაშე, ვიდრე გაღმა 
არ გამოვედით, 2“ რათა ყველა ხალხმა გაიგოს ამ ქვეყანაზე 
უფლის მარჯვენის ამბავი, რომ მაგარია იგი, რათა მუდამ 
გეშინოდეთ უფლის, თქვენი ღმერთისა. 


თავი 5 


1 როცა გაიგეს იორდანეს დასავლეთი ნაპირის მეფეებმა და 
ზღვისპირეთის ქანაანელმა მეფეებმა, რომ ამოაშრო უფალმა 
იორდანეს წყალი ისრაელიანთა წინაშე, ვიდრე გაღმა 
გამოვიდოდნენ, შეუდრკათ გული და მხნეობა წაუხდათ 
ისრაელიანთა გამო. 2 იმ დროს უთხრა უფალმა იესოს: 
გააკეთე კაჟის დანები და ერთხელ კიდევ წინდაცვითე 
ისრაელიანები. 3 გააკეთა იესომ კაჟის დანები და წინდაცვითა 
ისრაელიანები გიბყათ-ჰაყარალოთის (წინდაცვეთის გორა) 
მახლობლად. “ აი, რის გამო წინდაცვითა ისინი იესომ: 
ეგვიპტიდან გამოსული მთელი მამროვანი ერი, ყველა, ვისაც 
ბრძოლა შეეძლო, დაიხოცნენ უდაბნოს გზაზე ეგვიპტიდან 
გამოსვლისას. ? წინდაცვეთილი იყო მთელი ხალხი, როცა 
ეგვიპტიდან გამოდიოდა; მაგრამ ხალხი, რომელიც უდაბნოში, 
გზაში დაიბადა ეგვიპტიდან გამოსვლის შემდეგ, არ იყო 
წინდაცვეთილი. 9 რადგან ორმოცი წელი დადიოდნენ 
უდაბნოში ისრაელიანები, ვიდრე არ გაწყდა ეგვიპტიდან 
გამოსული მთელი ხალხი, ბრძოლის შემძლებელი, რომელთაც 
არ გაიგონეს უფლის სიტყვა და რომელთაც დაემუქრა უფალი, 
რომ თვალით არ ანახვებდა იმ ქვეყანას. მათი მამა-პაპისთვის 
რომ ჰქონდა აღთქმული, ქვეყანას, სადაც რძისა და თაფლის 
ღვარი დის. ”7 მათ ნაცვლად კი მათი შვილები დაადგინა. 
სწორედ ესენი წინდაცვითა იესომ, რადგან წინდაუცვეთელნი 
იყვნენ, არ მიუღიათ წინდაცვეთა გზაში. 8 როცა წინდაიცვითა 
მთელმა ხალხმა, იქვე დარჩნენ ბანაკში ჭრილობის 
მოშუშებამდე. ? უთხრა უფალმა იესოს: დღეს მოგწმინდეთ 
ეგვიპტის სირცხვილი. და უწოდა იმ ადგილს სახელად 
გილგალი და ასე ეწოდება დღემდე. 1? იდგნენ ბანაკად 
ისრაელიანები გილგალს და დაამზადეს პასექი თვის 
მეთოთხმეტე დღეს საღამოხანს, იერიხონის დაბლობზე. 11 
ჭამეს იმ ქვეყნის ნაყოფები პასექის მეორე დღეს - ხმიადები და 
ქუმელი - სწორედ ამ დღეს. 12 შეწყდა მანანა მას შემდეგ, რაც 


ჭამეს ქვეყნის ნაყოფი. აღარ ჰქონდათ ისრაელიანებს მანანა 
და ჭამდნენ ქანაანის ქვეყნის მოსავალს იმ წელს. და 
იკვებებოდნენ ქანაანის ქვეყნის მოსავლით იმ წელიწადს. 13 
ერთხელაც, როცა იერიხონთან იყო იესო, გაიხედა და დაინახა 
მის წინ მდგარი კაცი, რომელსაც ხელში გაშიშვლებული 
მახვილი ეჭირა. მივიდა მასთან იესო და ჰკითხა: მტერი ხარ თუ 
მოყვარე? 1“ მიუგო: არა, უფლის მხედრობის თავი ვარ. ახლა 
მოვედი. პირქვე დაემხო იესო და თაყვანისცა. უთხრა: რას 
ეტყვის ჩემი ბატონი თავის მორჩილს? 12 უთხრა უფლის 
მხედრობის თავმა იესოს: ფეხსამოსი გაიძვრე ფეხზე, რადგან 
წმიდაა ეს ადგილი, სადაც დგახარ. ასეც მოიქცა იესო. 


თავი 6 


1 ჩაიკეტა იერიხონი და ჩაკეტილი იყო ისრაელიანთათვის, 
ვერვინ გამოდიოდა იქიდან და ვერვინ შედიოდა იქ. 2 უთხრა 
უფალმა იესოს: დამაცადე, ხელში ჩაგაგდებინებ იერიხონს, მის 
მეფეს და მებრძოლებს. 3 ირგვლივ შემოუარეთ ქალაქს 
ყველამ, ვისაც ბრძოლა შეუძლია. ერთხელ დაარტყით წრე. ასე 
აკეთეთ ექვსი დღის განმავლობაში. “ შვიდმა მღვდელმა 
ატაროს ვერძის რქის შვიდი ბუკი კიდობნის წინ. მეშვიდე დღეს 
შვიდგზის შემოუარეთ ქალაქს და მღვდლებმა სცენ ბუკებს. ? 
როცა ჩაჰბერავენ ვერძის რქას და გაისმება ბუკის ხმა, დასცეს 
დიდი ყიჟინა მთელმა ერმა და იქვე ჩაიქცევა ქალაქის 
კედლები, და ავა ხალხი ქალაქში, თითოეული თავისი გზით. 9 
დაიბარა იესო ნავეს ძემ მღვდლები და უთხრა მათ: წაიღეთ 
აღთქმის კიდობანი, შვიდმა მღვდელმა კი ვერძის რქის შვიდი 
ბუკით ხელში იაროს კიდობნის წინ. 7 უთხრა ერს: წადით და 
გარს შემოუარეთ ქალაქს, იარაღდასხმულებმა უფლის 
კიდობნის წინ იარონ. 8 როგორც კი ეს უთხრა ერს იესომ, ბუკსა 
სცა შვიდმა მღვდელმა, რომელთაც უფლის წინ მიჰქონდათ 
ვერძის რქის შვიდი ბუკი. უფლის აღთქმის კიდობანი უკან 
მიჰყვებოდა მათ. ? იარაღასხმულნი წინ უძღოდნენ მღვდლებს, 
რომელნიც ბუკებს აყვირებდნენ, ხოლო უკანანი მისდევდნენ 
კიდობანს და გზადაგზა ბუკებს აყვირებდნენ. 19 ხალხს ასე 
უბრძანა იესომ: ნუ დასცემთ ყიჟინას და ხმას ნუ გაიღებთ, 
სიტყვა არ დაგცდეთ ბაგიდან იმ დღემდე, ვიდრე არ გეტყვით, 
დაეცით-მეთქი ყიჟინა და თქვენც დასცემთ ყიჟინას. 11 
შემოუარა უფლის კიდობანმა ქალაქს, დაარტყა ერთი წრე, 
დაბრუნდა ბანაკში და ბანაკში დაიღამა. 12 ადგა 
დილაადრიანად იესო და წაიღეს მღვდლებმა უფლის 
კიდობანი. 13 შვიდი მღვდელი, რომელთაც მიჰქონდათ უფლის 
კიდობნის წინ ვერძის რქის შვიდი ბუკი, გზადაგზა აყვირებდა 
ბუკს; იარაღასხმულნი წინ მიუძღოდნენ მათ, ხოლო უკანანი 
უფლის კიდობანს მიჰყვებოდნენ და გზადაგზა აყვირებდნენ 


ბუკს. 1 მეორე დღესაც ერთგზის შემოუარეს ქალაქს და 
დაბრუნდნენ ბანაკში. ასე აკეთებდნენ ექვს დღეს. 15> მეშვიდე 
დღეს ადრე ადგნენ, განთიადისას, და იმავე წესით შვიდგზის 
შემოუარეს ქალაქს; მხოლოდ ამ დღეს შემოუარეს შვიდჯერ 
ქალაქს. 19 მეშვიდე ჯერზე, როცა ეკი დააყვირეს მღვდლებმა, 
უბრძანა იესომ ხალხს: დაეცით ყიჟინა, რადგან ხელში 
ჩაგიგდოთ უფალმა ქალაქი. 17 უფლისათვის უნდა იქნას 
დარისხებული ქალაქი და ყველაფერი, რაც მასშია; მხოლოდ 
მეძავი რახაბი და ყველა, ვინც მასთან ერთად არის მის 
სახლში, უნდა გადარჩნენ, რადგან ჩვენი მიგზავნილი 
მსტოვრები დამალა. 18 ოღონდ თქვენ ერიდეთ დარისხებულს, 
რომ თავადაც არ გახდეთ დარისხებული. არაფერი აიღოთ 
დარისხებულიდან, რომ შეჩვენებას არ მისცეთ ისრაელის 
ბანაკი და უბედურება არ დაატეხოთ თავზე. 1? მთელი ოქრო- 
ვერცხლი, სპილენძისა და რკინის ჭურჭელი უფლის სიწმიდე 
უნდა იყოს, უფლის საგანძურში უნდა შევიდეს. 29 ახმაურდა 
ხალხი და დააყვირეს ბუკებიც. როგორც კი ხალხს ბუკის ხმა 
მოესმა, დასცა ხალხმა დიდი ყიჟინა და ადგილზევე ჩამოიქცა 
კედლები. ავიდა ხალხი ქალაქში, თითოეული თავისი გზით, და 
აიღეს ქალაქი. 21 გაანადგურეს ქალაქში ყველაფერი, რაც 
დასარისხებელი იყო: კაცი თუ ქალი, ყმაწვილი თუ 
მოხუცებული, ცხვარ-ძროხა თუ სახედარი. 22 იმ ორ კაცს, 
ქვეყნის დასაზვერად რომ იყვნენ წასულნი, უთხრა იესომ: 
მიდით მეძავი ქალის სახლში და გამოიყვანეთ იქიდან ის ქალი 
და მისი ყველა შინაური, როგორც დაჰპირდით. 23 წავიდნენ 
მსტოვარი ბიჭები და გამოიყვანეს რახაბი, მამამისი და 
დედამისი, მისი ძმები, ყველა, ვინც კი ჰყავდა, გამოიყვანეს 
მთელი მისი სანათესაო და ისრაელის ბანაკს გარეთ დააყენეს. 
24 ცეცხლს მისცეს ქალაქი და ყველაფერი, რაც შიგ იყო. 
მხოლოდ ოქრო-ვერცხლი და სპილენძისა და რკინის ჭურჭელი 
უფლის სახლის საგანძურისათვის გადადეს. 25 მეძავი რახაბი, 
მამამისის სახლი და ყველა, ვინც კი მას ჰყავდა, ცოცხალი 
დატოვა იესომ. დარჩა ქალი ისრაელში დღევანდლამდე, 
რადგან დამალა მსტოვრები, რომლებიც იესომ გაგზავნა 


იერიხონის დასაზვერად. 25 მაშინ დაიფიცა იესომ: წყეულიმც 
იყოს უფლის წინაშე ის კაცი, ვინც აღადგენს და ააშენებს ამ 
ქალაქს, იერიხონს. თავის პირმშოზე დააფუძნებს მას და თავის 
უმცროსზე დადგამს მის კარიბჭეს. 27 უფალი იყო იესოსთან და 
განითქვა მისი სახელი მთელ ქვეყანაში. 


თავი 7 


1 ხელჰყვეს ისრაელიანებმა დარისხებული. აიღო ყაქანმა, ძემ 
ქარმისა, ძისა ზაბდისა, ძისა ზარახისა, იუდაელმა, 
დარისხებულიდან წილი და აღიგზნო უფლის რისხვა 
ისრაელიანებზე. 2 გაგზავნა იესომ კაცები იერიხონიდან 
ჰაღაიში, ბეთავენთან რომ არის, ბეთელის აღმოსავლეთით, და 
დააბარა: ადით და დაზვერეთ ქვეყანა. ავიდნენ კაცები და 
დაზვერეს ჰაღაი. 3 ჩამობრუნდნენ იესოსთან და მოახსენეს: ნუ 
ავა მთელი ხალხი, ორიათასამდე ან სამიათასამდე კაცი 
ავიდეს და სძლევენ ჰაღაის. ნუ გასარჯავ მთელ ერს, რადგან 
ცოტანი არიან ისინი. 4 წავიდა ხალხიდან სამიათასამდე კაცი, 
მაგრამ უკუექცნენ ჰაღაის ხალხს. ? დახოცეს მათგან 
ჰაღაიელებმა ოცდათექვსმეტამდე კაცი და დაედევნენ 
კარიბჭიდან შებარიმამდე და გაწყვიტეს ისინი ფერდობზე. 
შედრკა მათი გული, წყალივით გახდა. 5 შემოიხია იესომ 
სამოსელი, პირქვე დაემხო მიწაზე უფლის კიდობნის წინ და ასე 
იყვნენ საღამომდე ის და ისრაელის უხუცესობა; თავზე მტვერი 
დაიყარეს. 7 თქვა იესომ: ეჰა, უფალო ღმერთო! რისთვის 
გამდმოგყავდა ეს ხალხი იორდანეზე, თუ ამორეველთა ხელში 
ჩააგდებდი და დაღუპავდი. ნეტავ, იორდანეს გაღმა 
დავრჩენილიყავით! 8 ოჰ, უფალო! რაღა მეთქმის, როცა 
ისრაელმა ზურგი შეაქცია მტერს. ? გაიგებენ ამას ქანაანელები 
და ამ ქვეყნის ყველა მცხოვრები, გარს მოგვადგებიან და 
გააქრობენ ქვეყანაზე ჩვენს სახსენებელს. რას უზამ მაშინ შენს 
დიად სახელს? 19 უთხრა უფალმა იესოს: ადექი, რატომ ხარ 
პირქვე დამხობილი? 11 შესცოდა ისრაელმა და დაარღვია 
კიდეც ჩემთან დადებული აღთქმა: აიღეს კიდეც დარისხებული, 
მოიპარეს, გადამალეს და თავის საქონელთან დადეს. 12 ვერ 
გაუმკლავდებიან მტრებს ისრაელიანები და ზურგს შეაქცევენ 
მათ, რადგან დარისხებულნი არიან. აღარ ვიქნები თქვენთან, 
თუ არ მოსპობთ თქვენ შორის დარისხებულს. 13 ადექი, 
განწმიდე ხალხი და უთხარი: განიწმიდეთ ხვალისათვის, 


რადგან ასე ამბობს-თქო უფალი, ისრაელის ღმერთი 
დარისხებული გყავს შენს შორის, ისრაელო. ვერ 
გაუმკლავდები მტერს, თუ არ მოიშორებ დარისხებულს. 14 
თითო-თითო შტო მოდექით ხვალ დილით; რომელ შტოსაც 
დაიჭერს უფალი, თითო-თითო საგვარეულო მოდგეს მისგან; 
რომელ საგვარეულოსაც დაიჭერს უფალი, თითო-თითო სახლი 
მოდგეს მისგან; რომელს სახლსაც დაიჭერს უფალი, თითო- 
თითო კაცი მოდგეს მისგან. 12 ვინც დაჭერილი იქნება 
დარისხებულის წაღებაში, ცეცხლს უნდა მიეცეს იგი მთელი 
თავისი საბადებელითურთ, რადგან დაარღვია უფლის აღთქმა 
და უწმიდურება ჩაიდინა ისრაელში. 15 ადგა იესო 
დილაადრიანად და გამოაყვანინა ისრაელიდან თითო-თითო 
შტო; დაჭერილი იქნა იუდას შტო. 17 მოაყვანინა იუდას შტო და 
დაჭერილი იქნა ზარახის საგვარეულო; მოაყვანინა ზარახის 
საგვარეულოდან თითო-თითო კაცი და დაჭერილი იქნა ზაბდი. 
18 მოაყვანინა თითო-თითო კაცი მისი სახლიდან და დაჭერილი 
იქნა ყაქანი, ძე ქარმისა, ძისა ზაბდისა, ძის ზარახისა, იუდას 
შტოდან. 19 უთხრა იესომ ყაქანს: შვილო, პატივი მიაგე დღეს 
უფალს, ისრაელის ღმერთს და აღსარება უთხარი, გამიცხადე, 
რა გააკეთე, ნუ დამიმალავ. 29 მიუგო ყაქანმა იესოს და უთხრა: 
ნამდვილად შევცოდე უფალს, ისრაელის ღმერთს. ასე და ასე 
გავაკეთეო. 21 დავინახე ნადავლში ერთი მშვენიერი 
შინყარული წამოსასხამი, ასი შეკელი ვერცხლი და 
ორმოცდაათშეკელიანი ოქროს ზოდი, დავხარბდი და ავიღე. 
აჰა, მიწაში მაქვს დაფლული კარვის შუაგულში, ვერცხლია მის 
ქვეშ. 22 გაგზავნა იესომ კაცები და მათაც ისწრაფეს კარვისკენ. 
აჰა, ნახეს კარავში დაფლული. მის ქვეშ იყო ვერცხლი. 23 
წამოიღეს კარვიდან და მოუტანეს იესოს და მთელ 
ისრაელობას, და დაყარეს უფლის წინ. 24 გამოიყვანა იესომ 
ყაქან ზარახის ძე ვერცხლით, წამოსასხამითა და ოქროს 
ზოდითურთ, გამოიყვანა მისი ვაჟები და ქალიშვილები, ხარები, 
სახედრები და ცხვრები, მისი კარავი, მთელი მისი 
საბადებელი, და მთელი ისრაელის თანხლებით წაიყვანა 
ყაქორის ველზე. 25 თქვა იესომ: რაკი უბედურებას შეგვყარე, 
დღესვე უბედურება დაგატეხოს უფალმა. და ქვით ჩაქოლა იგი 


მთელმა ისრაელმა. ცეცხლი წაუკიდეს ყველას და ზედ ქვები 
დაახვავეს. 26 აღმართეს ზედ ქვების დიდი გროვა, რომელიც 
დღემდეა შემორჩენილი. დაცხრა უფლის რისხვა. ამიტომ 
ეწოდება დღემდე ამ ადგილს ყაქორის ველი (რისხვის ველი). 


თავი 8 


1 უთხრა უფალმა იესოს: ნუ შეგეშინდება და ნუ შედრკები; თან 
წაიყვანე მთელი მეომარი ხალხი, ადექი და დაეცი ჰაღაის, 
იცოდე, შენს ხელში ჩამიგდია ჰაღაის მეფე, მისი ხალხი, მისი 
ქალაქი და მისი ქვეყანა. 2 ისე მოექეცი ჰაღაის და მის მეფეს, 
როგორც იერიხონს და მის მეფეს მოექეცი. ოღონდ ნადავლი 
და პირუტყვი წამოასხით თქვენთვის. ქალაქის უკან საფარი 
მოიწყვეთ. 3 ადგა იესო და მთელი მეომარი ხალხი ჰაღაიზე 
გასალაშქრებლად; ამოარჩია იესომ ოცდაათი ათასი მაგარი 
ვაჟკაცი და გაგზავნა ღამით. 4 ასე უბრძანა მათ: იცოდეთ, 
საფარში უნდა ისხდეთ ქალაქის უკან, შორს არ გასცდეთ 
ქალაქს და მზად იყავით. ? მე და დანარჩენი ხალხი, ვინც კი 
მახლავს, ქალაქს მივადგებით. როგორც კი მაშინდელივით 
გამოვლენ ჩვენს დასახვედრად, გავექცევით მათ. 9 უკან 
გამოგვყვებიან და ასე გამოვიტყუებთ ქალაქიდან; რადგან 
იფიქრებენ, მაშინდელივით გაგვირბიანო. და ჩვენც 
გავექცევით. ” მაშინ წამოიშალეთ საფარიდან და აიღეთ 
ქალაქი. ხელში ჩაგაგდებინებთ მას უფალი, თქვენი ღმერთი. 8 
როცა ქალაქს დაიკავებთ, ცეცხლი წაუკიდეთ ქალაქს. უფლის 
სიტყვისამებრ მოიქეცით. იცოდეთ, მე გიბრძანებთ. ? გაგზავნა 
ისინი იესომ და წავიდნენ საფარში. ჩასხდნენ ბეთელსა და 
ჰაღაის შორის, დასავლეთით. იესომ კი თავის ხალხთან გაათია 
ის ღამე. 1? ადგა დილაადრიანად იესო, დაათვალიერა ხალხი 
და ისრაელის უხუცესებთან ერთად ჰაღაისკენ წაუძღვა ხალხს. 
11 მეომრები, ვინც მას ახლდნენ, ავიდნენ, მიუახლოვდნენ და 
გაუსწორდნენ ქალაქს, და დაიბანაკეს ჰაღაის ჩრდილოეთით. 
ხევი იყო მათსა და ჰაღაის შორის. 12 გამოარჩია 
ხუთიათასამდე კაცი და ჩაასაფრა ბეთელსა და ჰაღაის შორის, 
ქალაქის დასავლეთით. 13 მოაწყო ხალხმა მთელი ბანაკი, 
ქალაქის ჩრდილოეთით რომ იყო, და მისი ქუსლი ქალაქის 
დასავლეთით მოაქცია. გავიდა იმ ღამით იესო შუაგულ ველზე. 
14 როგორც კი ეს დაინახა ჰაღაის მეფემ, სასწრაფოდ 


აიმართნენ ქალაქის მამაკაცები და გავიდნენ ისრაელის 
წინააღმდეგ საბრძოლველად, ის და მთელი მისი ხალხი, 
დათქმულ ადგილას, დავაკებაზე. არ იცოდა, თუ მტერი იყო 
ჩასაფრებული ქალაქის უკან. 1? თითქოს დამარცხდნენო, 
უდაბნოსკენ უკუიქცა მათგან იესო და მთელი ისრაელი. 195 
ყიჟინა დასცა ქალაქში მყოფმა ხალხმა და უკან დაედევნა მათ, 
დაედევნენ იესოს და მოსწყდნენ ქალაქს. 17 კაციშვილი არ 
დარჩენილა ჰაღაიში და ბეთელში, ისრაელს რომ არ 
გაჰკიდებოდა უკან. ღია დატოვეს ქალაქი და დაედევნენ 
ისრაელს. 18 უთხრა უფალმა იესოს: ჰაღაის მოუღერე შუბი, 
ხელში რომ გიჭირავს, რადგან ხელში ჩაგაგდებინებ მას. 
მოუღერა შუბი, ხელში რომ ეჭირა, იესომ ქალაქს. 13? საჩქაროდ 
წამოიშალნენ ადგილიდან ჩასაფრებულნი და გაეშურნენ მისი 
ხელის მოღერებაზე. შევიდნენ ქალაქში, აიღეს და 
დაუყოვნებლივ ცეცხლს მისცეს იგი. 29 უკან მოიხედეს 
ჰაღაელებმა და დაინახეს, რომ კვამლი ასდიოდა ქალაქს. 
გასაქცევი ადგილი არ დარჩათ, არც აქეთ, არც იქეთ. 
უდაბნოში გაქცეული ხალხი უკან გამოენთო მდევრებს. 21 
დაინახა იესომ და მთელმა ისრაელმა, რომ აღებული აქვს 
ქალაქი ჩასაფრებულ ჯარს და კვამლი ასდის ქალაქს, და 
მობრუნდნენ და დასცხეს ჰაღაელებს. 22 ისინიც გამოვიდნენ 
ქალაქიდან მათ დასახვედრად და ისრაელს შორის მოექცნენ 
ჰაღაელები. დასცხეს მათ და არავინ გაუშვიათ ცოცხალი. 23 
ხოლო ჰაღაელთა მეფე ცოცხლად შეიპერეს და იესოს 
მიჰგვარეს. 24 როცა მოათავა ისრაელმა ჰაღაის მცხოვრებთა 
ხოცვა-ჟლეტა ველზე, უდაბნოში, სადამდეც მორეკეს ისინი, და 
ყველანი უკლებლივ დაეცნენ მახვილისგან, მაშინ გაბრუნდა 
მთელი ისრაელი ჰაღაიში და მახვილით ამოწყვიტა დანარჩენი 
ხალხი. 22 ამოწყდა იმ დღეს ჰაღაის მცხოვრებთაგან სულ 
თორმეტი ათასი სული - კაცი და ქალი. 29 იესოს არ ჩამოუღია 
ხელი, რომლითაც შუბი ჰქონდა მოღერებული, ვიდრე არ 
ამოწყვიტა მთელი ჰაღაი. 27 მხოლოდ პირუტყვი და ნადავლი 
დაიტაცა ამ ქალაქიდან ისრაელმა, თანახმად უფლის სიტყვისა, 
რომელიც ნაბრძანები ჰქონდა იესოსთვის. 28 გადაწვა იესომ 


ჰაღაი და სამარადისო ნანგრევებად, უკაცრიელ ადგილად 
აქცია დღევანდლამდე. 2? ხოლო ჰაღაის მეფე ხეზე ჩამოკიდა 
საღამომდე. მზის ჩასვლისას ბრძანა იესომ და ხიდან 
ჩამოხსნეს გვამი და ქალაქის კარიბჭესთან დააგდეს, და ზედ 
ქვების დიდი ყორე აღმართეს, რომელიც დღემდეა 
შემორჩენილი. 39 მაშინ აუგო იესომ სამსხვერპლო უფალს, 
ისრაელის ღმერთს, ღებალის მთაზე, 31 როგორც ჰქონდა 
ნაბრძანები ღვთის მორჩილს, მოსეს, ისრაელიანთათვის, 
როგორც ეწერა მოსეს რჯულის წიგნში, სამსხვერპლო მთლიანი 
ლოდებისგან, რომლებისთვისაც რკინა არ მოუქნევიათ. 
აღუვლინეს მასზე უფალს აღსავლენი და შესწირეს 
სამადლობელი მსხვერპლი. 22 იქ გადაწერა იესომ ქვებზე 
მოსეს რჯული, რომელიც დაწერილი ჰქონდა მოსეს 
ისრაელიანთა წინაშე. 33 მთელი ისრაელი, მისი უხუცესობა, 
გამრიგენი და მისი მსაჯულები აქეთ-იქით ედგნენ კიდობანს 
ლევიანი მღვდლების, უფლის აღთქმის კიდობნის 
მტვირთველთა საპირისპიროდ, როგორც მდგმურნი, ისე 
მკვიდრნი, ერთი ნახევარი - გარიზიმის მთის მიმართულებით, 
მეორე ნახევარი - ღებალის მთის მიმართულებით, როგორც 
ადრევე ჰქონდა ნაბრძანები მოსეს, უფლის მორჩილს, რათა 
კურთხეული ყოფილიყო ისრაელის ერი. 34 ამის მერე წაიკითხა 
რჯულის სიტყვები, კურთხევა და შეჩვენება, როგორც ეწერა 
რჯულის წიგნში. 3? არაფერი დარჩენილა მოსეს 
ნაბრძანებიდან, რომ არ წაეკითხოს იესოს ისრაელის მთელი 
კრებულის წინაშე, ქალებისთვის, ბავშვებისთვის და 
მდგმურებისთვის, მათთან რომ იყვნენ მოსულნი 
საცხოვრებლად. 


თავი 9 


1 ეს რომ გაიგეს მეფეებმა, რომლებიც იორდანეს გაღმა 
იყვნენ, მთაში და ბარში, დიდი ზღვის მთელ სანაპიროზე, 
ლიბანის პირდაპირ - ხეთელებმა, ამორეველებმა, 
ქანაანელებმა, ფერიზელებმა, ხივიელებმა და იებუსელებმა, 2 
ერთად შეიყარნენ, რომ ერთ პირზე მდგარნი 
შებრძოლებოდნენ იესოს და ისრაელს. 3 გაიგეს 
გაბაონელებმაც, რაც უყო იესომ იერიხონს და ჰაღაის, 4 და 
მათაც იხმარეს ხერხი: ადგნენ და მოიმარაგეს საგზალი, 
აჰკიდეს სახედრებს ძველი ტომრები და ღვინის ძველი, 
დახეული და დაკერებული ტიკები. წ ფეხსაცმელიც ძველი და 
დაკერებული ეცვათ ფეხზე და სამოსელიც ძველი ემოსათ, 
პურიც, მათი საგზალი, გამხმარი და დაობებული იყო. 9 
მივიდნენ იესოსთან გილგალის ბანაკში და მოახსენეს მას და 
მთელ ისრაელობას: შორი ქვეყნიდან მოვედით, და ახლა 
გვინდა, რომ აღთქმა დაგვიდოთ. ”7 უთხრა ისრაელმა ხივიელს: 
იქნებ ჩემს ახლოს ცხოვრობ? როგორ დაგიდო აღთქმა? 8 
უთხრეს იესოს: შენი მორჩილები ვართ. მიუგო მათ იესომ: ვინა 
ხართ და საიდან მოხვედით? 7? მიუგეს: ძალიან შორი 
ქვეყნიდან მოვედით შენი მორჩილნი, უფლის, შენი ღმერთის 
სახელით, რადგან გვსმენია მისი დიდების ამბავი და 
ყველაფერი, რაც ეგვიპტეში მოიმოქმედა, 19 ყველაფერი, რაც 
უყო ორ ამორეველ მეფეს, იორდანეს გაღმა რომ არიან, 
სიხონს, ხეშბონის მეფეს, და ყოგს, ბაშანის მეფეს, 
ყაშთაროთელს. 11 გვითხრეს ჩვენმა უხუცესებმა და ჩვენი 
ქვეყნის მკვიდრებმა: აიღეთ საგზალი, წადით და შეხვდით მათ, 
უთხარით, თქვენი მორჩილნი ვართ და ახლა გვინდა, რომ 
აღთქმა დაგვიდოთ-თქო. 12 ჯერ კიდევ თბილი იყო ეს ჩვენი 
პური, როცა სახლიდან საგზლად წამოვიღეთ და თქვენკენ 
წამოვედით. ახლა, ხომ ხედავთ, გამხმარია და დაობებული. 13 
ეს ღვინის ტიკებიც, ახლები რომ ავავსეთ, დახეულია; ეს 
ტანისამოსიც და ფეხსაცმელიც გაგვეცვითა შორ გზაზე. 14 


გამოართვეს ისრაელიანებმა საგზალი, ისე რომ არც 
დაკითხვიან უფლის ბაგეს. 12 ზავი შეკრა მათთან იესომ და 
აღთქმა დაუდო, რომ ცოცხლებს დატოვებდა მათ. ფიცით 
შეფიცეს საზოგადოების თავკაცებმაც. 19 სამი დღე რომ გავიდა 
აღთქმის დადებიდან, შეიტყვეს, რომ მათი მეზობლები 
ყოფილან და მათ ახლოს სახლებულან. 17 დაიძრნენ 
ისრაელიანები და მესამე დღეს მიადგნენ მათ ქალაქებს. მათი 
ქალაქები იყო: გაბაონი, ქეფირა, ბეეროთი და კირიათ- 
იეყარიმი. 18 არ გაჟლიტეს ისინი ისრაელიანებმა, რადგან 
უფალი, ისრაელის ღმერთი ჰყავდათ მათთვის დაფიცებული 
საზოგადოების თავკაცებს. აუმხედრდა თავკაცებს მთელი 
საზოგადოება. 19? უთხრეს თავკაცებმა მთელ საზოგადოებას: 
უფალი, ისრაელის ღმერთი, დავუფიცეთ მათ. ახლა მათი 
ხელის ხლებაც არ შეგვიძლია. 29 ასე მოვექცეთ მათ: 
ცოცხლები დავტოვოთ, რათა არ დაგვატყვდეს რისხვა იმ 
ფიცის გამო, რითაც შევფიცეთ. 21 უთხრეს მათ თავკაცებმა: 
იცოცხლონ. ხის მჭრელებად და წყლის მზიდავებად დაუდგნენ 
ისინი მთელ საზოგადოებას, როგორც გადაუწყვიტეს მათ 
თავკაცებაა. 22 დაიბარა ისინი იესომ და ასე ელაპარაკა მათ: 
რატომ მოგვატყუეთ, ძალიან შორსა ვართო თქვენგან, ჩვენი 
მეზობლები კი ყოფილხართ. 23 დაწყევლილი იყავით 
ამიერიდან! ნუმც მოშლოდეს თქვენგან ჩემი ღვთის სახლს 
შეშის მჭრელი და წყლის მზიდავი! 24 მიუგეს იესოს და უთხრეს: 
გაგებული ჰქონდათ თქვენს მორჩილთ, რაც გამოუცხადა შენმა 
ღმერთმა მოსეს, თავის მორჩილს, რიამ თქვენ მოგცემდათ 
მთელ ამ ქვეყანას და გადააშენებდა ამ ქვეყნის ყველა 
მკვიდრს თქვენ წინაშე. დიდად შეგვეშინდა თქვენი და 
ამიტომაც მოვიქეცით ასე. 29 აჰა, შენს ხელთა ვართ ახლა. 
როგორც გიჯობდეს და სამართლიანად მიგაჩნდეს, ისე 
მოგვექეცი. 29 ასე მოექცა იესო: დაიფარა ისინი 
ისრაელიანთაგან და ვერ დახოცეს. 27 დაუყენა ისინი იესომ იმ 
დღეს შეშის მჭრელებად და წყლის მზიდავებად საზოგადოებას 
და უფლის სამსხვერპლოს უფლის მიერ არჩეულ ადგილას, 
დღევანდლამდე. 


თავი 10 


1 როცა გაიგო ადონი-ცედეკმა, იერუსალიმის მეფემ, რომ 
აიღო იესომ ჰაღაი და გაანადგურა იგი, რომ ისევე მოექცა 
ჰაღაის და მის მეფეს, როგორც მოექცა იერიხონს და მის 
მეფეს, რომ დაეზავა გაბაონის მოსახლეობა ისრაელს და მათ 
შორის დარჩნენ ისინი, 2 მეტისმეტად შეეშინდა, რადგან დიდი 
ქალაქი იყო გაბაონი სამეფო ქალაქივით, აღემატებოდა 
ჰაღაის და მისი მკვიდრნიც უფრო მამაცები იყვნენ. 3 შეუთვალა 
ადონი-ცედეკმა, იერუსალიმის მეფემ, ჰოჰამს, ხებრონის 
მეფეს, ფირამს, იარმუთის მეფეს, იაფიაყს, ლაქიშის მეფეს, და 
დებირს, ყეგლონის მეფეს: 4 შემომიერთდით და დამეხმარეთ, 
რომ დავსაჯოთ გაბაონი, რადგან დაეზავა იესოს და 
ისრაელიანებს. ? შეიყარნენ და აიძრა ხეთი ამორეველი მეფე - 
იერუსალიმის მეფე, ხებრონის მეფე, იარმეთის მეფე, ლაქიშას 
მეფე და ყეგლონის მეფე თავ-თავიანთი ლაშქრითურთ და 
შემოადგნენ გაბაონს და დაუწყეს ბრძოლა. 9 შეუთვალეს 
გაბანოელებმა იესოს გილგალის ბანაკში: ნუ აიღებ ხელს შენს 
მორჩილებაზე; გამოეშურე ჩვენკენ, გვიხსენი და მოგვეშველე, 
რადგან ჩვენ წინააღმდეგ შეიყარნენ ამორეველი მეფეები, 
მთაში მცხოვრებნი. 7 გავიდა იესო გილგალიდან მთელი 
ლაშქრითა და მაგარი ვაჟკაცებითურთ. 8 უთხრა უფალმა 
იესოს: ნუ შეგეშინდება მათი, რადგან თქვენს ხელში მყავს 
ისინი ჩაგდებული. ვერცერთი მათგანი ვერ დაგიდგება წინ. 3? 
მოულოდნელად მიადგა მათ იესო, გილგალიდან მთელი 
ღამის ნავალი. 19 ზარი დასცა მათ უფალმა ისრაელის წინაშე 
და დიდი მარცხი მიაყენა მათ იესომ გაბაონში. დაედევნა ბეთ- 
ხორონის შეღმართზე და მუსრავდა მათ ყაზეკამდე და 
მაკედამდე. 11 ისრაელიანთაგან დევნილებს დიდხანს უშენდა 
ქვებს ციდან უფალი ბეთ-ხორონის ფერდობზე ხაზეკამდე და 
იხოცებოდნენ. ქვების სეტყვამ უფრო მეტი ხალხი გაწყვიტა, 
ვიდრე ისრაელიანთა მახვილმა. 12 მაშინ ელაპარაკა იესო 
უფალს, იმ დღეს, როცა დაამარცხებინა უფალმა 


ისრაელიანებს ამორეველები, და თქვა ისრაელის გასაგონად: 
მზეო, დადექ გაბაონის თავზე, და, მთვარევ, აიალონის ველზე! 
13 დადგა მზე და არ დაძრულა მთვარე, ვიდრე თავის მტრებს 
არ გაუსწორდა ხალხი (განა ეს ჩაწერილი არ არის იაშარის 
წიგნში?). იდგა მზე შუაგულ ცაში და თითქმის მთელი დღე 
აყოვნებდა ჩასვლას. 1“ არც მანამდე და არც მერე არ ყოფილა 
ასეთი დღე, რომ ამნაირად შეესმინოს კაცის ხმა უფალს, 
რადგან ისრაელისთვის იბრძოდა უფალი. 12 დაბრუნდა იესო 
და მასთან ერთად მთელი ისრაელი გილგალის ბანაკში. 19 
გაიქცა ის ხუთი მეფე და მაკედას გამოქვაბულებში დაიმალნენ. 
17 მოუტანეს ამბავი იესოს: ნაპოვნია ხუთი მეფე, მაკედას 
გამოქვაბულში იმალებიანო. 18 თქვა იესომ: მიაგორეთ 
დიდრონი ლოდები გამოქვაბულის ხვრელთან და კაცები 
დააყენეთ მათ საყარაულოდ. 173 თქვენ კი ნუ დადგებით, 
დაედევნეთ მტრებს და კუდი მოსწყვიტეთ, არ დაანებოთ 
თავიანთ ქალაქებში შესვლა, რადგან ხელში ჩაგიგდოთ ისინი 
უფალმა. 29 როცა მორჩნენ იესო და ისრაელიანები მათ ხოცვა- 
ულეტას და საბოლოოდ სძლიეს მათ, ხოლო გადარჩენილებმა 
ციხე-ქალაქებს შეაფარეს თავი, 21 მშვიდობით დაბრუნდა 
მთელი ხალხი იესოსთან მაკედას ბანაკში, კაციშვილს ენა არ 
დაუძრავს ისრაელიანთა წინააღმდეგ. 2? თქვა იესომ: გახსენით 
გამოქვაბულის ხვრელი და გამომიყვანეთ ის ხუთი მეფე 
გამოქვაბულიდან. 23 ასე ქნეს. გამოუყვანეს ის ხუთი მეფე 
გამოქვაბულიდან - იერუსალიმის მეფე, ხებრონის მეფე, 
იარმეთის მეფე, ლაქიშის მეფე და ყეგლონის მეფე. 24 როცა 
გამოუყვანეს ეს ხუთი მეფე იესოს, მოუხმო იესომ მთელ 
ისრაელობას და უთხრა მებრძოლთა მეთაურებს, თან რომ 
ახლდნენ: ახლოს მოდექით და ქედზე დაადგით ფეხი ამ 
მეფეებს. ახლოს მოდგნენ და ქედზე დაადგეს ფეხი. 22 უთხრა 
მათ იესომ: ნუ შეგეშინდებათ და ნუ შედრკებით, გამაგრდით 
და მტკიცედ იდექით, რადგან ასე მოექცევა უფალი ყველა 
თქვენს მტერს, ვისაც კი ბრძოლას გაუმართავთ. 25 მერე 
დახოცა ისინი იესომ და ხუთ ხეზე ჩამოკიდა. ასე ეკიდნენ 
ხეებზე საღამომდე. 27 მზის ჩასვლისას ბრძანა იესომ და 


ჩამოხსნეს ისინი ხეებიდან და იმ გამოქვაბულში დაყარეს, 
სადაც იმალებოდნენ, გამოქვაბულის ხვრელი კი დიდრონი 
ქვებით ამოყორეს და ასეა დღემდე. 28 იმავე დღეს აიღო იესომ 
მაკედა, მახვილით მოსრა იგი და მისი მეფე, მუსრი გაავლო 
მათ და ყველა სულიერს, რაც კი იქ იყო, არავინ დაუტოვებია 
ცოცხალი. ისევე მოექცა მაკედას მეფეს, როგორც იერიხონის 
მეფეს მოექცა. 2? გაემართა იესო და მასთან ერთად მთელი 
ისრაელი მაკედიდან ლიბნასაკენ და ბრძოლა გაუმართა 
ლიბნას. 39 ჩაუგდო ხელში უფალმა ისრაელს ლიბნაც და მისი 
მეფეც. მოსრა მახვილით ის და ყველა სულიერი, რაც კი იქ 
იყო, არავინ დაუტოვებია ცოცხალი. ისევე მოექცა მის მეფეს, 
როგორც იერიხონის მეფეს მოექცა. 31 გაემართა იესო და 
მასთან ერთად მთელი ისრაელი ლიბნიდან ლაქიშისკენ, ალყა 
შემოარტყა მას და ბრძოლა გაუმართა. 32 ხელში ჩაუგდო 
უფალმა ისრაელს ლაქიში და მან მეორე დღესვე აიღო 
ლაქიში, მახვილით მოსრა იგი და ყველა სულიერი, რაც კი იქ 
იყო. ისევე მოექცა, როგორც ლიბნას. 33 მაშინ აიძრა ჰორამი, 
გეზერის მეფე, ლაქიშის საშველად, მაგრამ მუსრი გაავლეს 
მათ იესომ და მისმა ხალხმა. არვინ დაუტოვებიათ ცოცხალი. 34 
გაემართა იესო და მასთან ერთად მთელი ისრაელი 
ლაქიშიდან ყეგლონისაკენ, შემოადგა მას და ბრძოლა 
გაემართა. 32 აიღო ყეგლონი იმავე დღეს და მახვილით მოსრა 
იგი. ყოველი სულიერი, რაც კი იქ იყო, ამავე დღეს ამოწყვიტა. 
ისევე მოექცა, როგორც ლაქიშს. 36 აიძრა იესო და მასთან 
ერთად მთელი ისრაელი ყეგონიდან ხებრონისაკენ და 
ბრძოლა გაუმართა. 37 აიღო ხებრონი და მოსრა იგი 
მახვილით მისი მეფითურთ, ყველა მისი ქალაქი და ყოველი 
სულიერი, რაც კი იქ იყო. არვინ დაუტოვებია ცოცხალი. ისევე 
მოექცა, როგორც ყეგლონს. გაანადგურა იგი და ყოველი 
სულიერი, რაც კი იქ იყო. 38 დაბრუნდა იესო და მასთან ერთად 
მთელი ისრაელი დაბირში და ბრძოლა გაუმართა მას. 39 
ხელში ჩაიგდო იგი, მისი მეფე და მისი ყველა ქალაქი, 
მახვილით მოსრა და ამოწყვიტა ყოველი სულიერი, რაც კი იქ 
იყო. არაფერი დაუტოვებია ცოცხალი, როგორც მოექცა 
ხებრონს, ასევე მოექცა დაბირს და მის მეფეს, ასევე მოექცა 


ლიბნას და მის მეფეს. 49 მახვილით მოსრა იესომ მთიანეთი, 
სამხრეთი მხარე, შეფელა და მთის ძირები, და ყველა მათი 
მეფე. არავინ დაუტოვებია ცოცხალი, ყველა სულდგმული 
მოსპო, როგორც ბრძანა უფალმა, ისრაელის ღმერთმა. 41 
მუსრი გაავლო მათ იესომ კადეშ-ბარნეადან ღაზამდე, მთელ 
გოშენის მხარეს გაბაონამდე. “2 ყველა ეს მეფე და მათი 
ქვეყნები ერთ ჯერზე ჩაიგდო ხელში იესომ, რადგან უფალი, 
ისრაელის ღმერთი იბრძოდა მისთვის. 43 დაბრუნდა იესო 
მთელ ისრაელთან ერთად ბანაკში, გილგალს. 


თავი 11 


1 როცა გაიგო ეს ამბები იაბონმა, ხაცორის მეფემ, შეუთვალა 
იობაბს, მადონის მეფეს, შიმრონის მეფეს, აქშაფის მეფეს, 2 და 
მეფეებს, რომლებიც იყვნენ ჩრდილოეთით მთაზე და ველზე 
ქინორეთის სამხრეთით, შეფელაში და ნაფთოთ-დორში, 
დასავლეთით, 3? აღმოსავლეთის და დასავლეთის 
ქანაანელებს, ამორეველებს, ხეთელებს, ფერიზელებს, მთის 
იებუსელებს და ხერმონისძირა ხეთელებს მიცფას ქვეყანაში. 4? 
ისინი მოვიდნენ მთელი თავიანთი ლაშქრითურთ, ზღვის 
ქვიშასავით უთვალავი ხალხით, უამრავი ცხენებითა და 
ეტლებით. ? შეიყარა ყველა ეს მეფე, წავიდნენ და ერთად 
დაიბანაკეს მერიმის წყლებთან, რომ ისრაელიანებს 
შებრძოლებოდნენ. 9 უთხრა უფალმა იესოს: ნუ შეგეშინდება 
მათი, რადგან ხვალ ამ დროსთვის ყველას შევმუსრავ 
ისრაელის წინაშე. მათ ცხენებს ძარღვები გადაუსერე და 
ცეცხლს მიეცი მათი ეტლები. 7 მოულოდნელად მიადგა მათ 
იესო მეომრებითურთ მერომის წყლებთან და დაესხა თავს. 8? 
ხელში ჩაუგდო ისინი უფალმა ისრაელიანებს. შეუტიეს და 
სდიეს დიდ ციდონამდე, მისრეფოთ-მაიმამდე და მიცფას 
ველამდე, აღმოსავლეთისკენ. მუსრი გაავლეს, ისე რომ 
ცოცხალი არვინ დაუტოვებიათ. ? ისე მოექცა მათ იესო, 
როგორც ნაბრძანები ჰქონდა მისთვის უფალს. მათ ცხენებს 
ძარღვები გადაუსერა და ცეცხლს მისცა ეტლები. 19 მაშინვე 
გამობრუნდა იესო და აიღო ხაცორი, და მახვილით განგმირა 
მისი მეფე, რადგან წინათ ხაცორი ყველა ამ სამეფოს თავი 
იყო. 11 მახვილით მოსრეს ყოველი სულიერი, რაც კი იქ იყო. 
არცერთი სულდგმული არ დაუტოვებიათ. ხაცორს კი ცეცხლი 
წაუკიდეს. 12 ამ მეფეთა ყველა ქალაქი და ყველა მეფე ჩაიგდო 
ხელში იესომ და მახვილით მოსრა. გაანადგურა ისინი, 
როგორც ნაბრძანები ჰქონდა უფლის მორჩილს, მოსეს. 13 
ოღონდ თავ-თავის ბორცვებზე გაშენებული ყველა ქალაქი 
როდი გადაუწვავთ ისრაელიანებს, ერთადერთი ნაცორი 


გადაწვა იესომ. 14 ამ ქალაქის ნადავლი და პირუტყვი 
წამოასხეს თავისთვის ისრაელიანებმა, მთელი ხალხი კი 
მოსრეს მახვილით, ისე რომ მთლიანად ამოწყვიტეს, ერთი 
სულიც არ დაუტოვებიათ. 12 როგორც უფალმა უბრძანა მოსეს, 
თავის მორჩილს, ისევე უბრძანა მოსემ იესოს და ისევე მოიქცა 
იესო: ერთი სიტყვითაც არ გადაუხვევია იმისაგან, რაც 
ნაბრძანები ჰქონდა მოსესთვის უფალს. 195 დაიპყრო იესომ 
მთელი ეს ქვეყანა, მთა და მთელი ნეგები, გოშენის მთელი 
მხარე, შეფელა და ყარაბა, ისრაელის მთა და მისი ბარი. 17 
ხალაკის მთიდან მოკიდებული, სეყირს აღმა ბაყალ-გადამდე 
ლიბნის დაბლობზე, ხერმონის ძირას, ყველა მეფე შეიპყრო და 
დახოცა. 18 დიდხანს ებრძოდა იესო ამ მეფეებს. 19? არ 
ყოფილა ქალაქი, რომელიც დაზავებოდეს ისრაელს, 
ხივიელთა, გაბაონის მცხოვრებთა გარდა. ყველა ბრძოლით 
დაიპყრეს. 2? რადგან უფლისგან იყო, გული რომ გაისასტიკეს 
ისრაელთან საბრძოლველად, რომ ამოეწყვიტათ 
ისრაელიანებს ისინი და არ ყოფილიყო მათთვის შეწყალება; 
რომ ამოეწყვიტათ, როგორც მოსესთვის ჰქონდა ნაბრძანები 
უფალს. 21 იმხანადვე გაემართა იესო და ამოწყვიტა ყანაკები 
მთაში, ქალაქებიანად მოსპო ისინი იესომ. 22 გადაშენდნენ 
ყანაკები ისრაელიანთა ქვეყნიდან. მხოლოდ ღაზაში, გათში და 
აშდოდში დარჩნენ. 23 დაიპყრო იესომ მთელი ქვეყანა, 
როგორც ეუბნებოდა უფალი მოსეს, და მისცა იგი იესომ 
ისრაელს სამკვიდროდ, შტოებისთვის დასანაწილებლად. 
დაისვენა ბრძოლისგან ქვეყანამ. 


თავი 12 


1 აი, მეფეები, რომლებიც დაამარცხა იესომ და რომელთა 
ქვეყნებიც დაიკავეს მათ იორდანეს გაღმა, მზის 
აღმოსავლეთით, არნონის ხევიდან ხერმონის მთამდე და 
მთელი დაბლობი აღმოსავლეთით: ? სიხონ ამორეველთა 
მეფე, ხეშბონში მჯდარი, რომელსაც ეჭირა მხარე 
ყაროყერიდან მოკიდებული არნონის ხევის გაყოლებაზე და 
ხევის შუაწელი, გალაადის ნახევარი იაბოკის ხევამდე, 
ყამონელთა საზღვრამდე, 3 დაბლობი ქინეროთის ზღვამდე 
აღმოსავლეთით და ყარაბას ზღვამდე ანუ მარილოვან 
ზღვამდე აღმოსავლეთით, ბეთ-იეშიმოთის გზის გაყოლებაზე 
სამხრეთით ფირგას კალთებამდე; “ ყოგის ქვეყანა, ბაშანის 
მეფისა, უკანასკნელი რეფაიმის, რომელიც ცხოვრობდა 
აშთაროთსა და ედრეიში, ? და ეჭირა ხერმონის მთა, სალქა და 
მთელი ბაშანი გეშურელთა და მაყაქათელთა საზღვრამდე და 
ნახევარი გალაადი სიხონ ხეშბონის მეფის საზღვრამდე. 9 
მოსემ, უფლის მორჩილმა, და ისრაელიანებმა დახოცეს ისინი 
და მისცა ეს ქვეყანა მოსემ, უფლის მორჩილმა, სამკვიდროდ 
რეუბენს, გადსა და მენაშეს შტოს ნახევარს. 7 აი, იმ ქვეყნის 
მეფეები, რომლებიც დაამარცხეს იესომ და ისრაელიანებმა 
იორდანეს გაღმა დასავლეთით ლიბანის დაბლობზე, ბაყალ- 
გადიდან ხალაკის მთამდე, სეყირის აღმა (ეს მისცა იესომ 
ისრაელის შტოებს სამკვიდროდ ერთმანეთში 
დასანაწილებლად) 8 მთაში და ბარში, ველზე, მთის 
კალთებზე, უდაბნოში და ნეგებში - ხეთელთა, ამორეველთა, 
ქანაანელთა, ფერიზელთა, ხივიელთა, და იებუსელთა 
ქვეყნებისა: ? იერიხონის მეფე - ერთი; მეფე ჰაყაისა ბეთილის 
გვერდით რომ არის - ერთი; 19 იერუსალიმის მეფე - ერთი; 
ხებრონის მეფე - ერთი; 11 იარმუთის მეფე - ერთი; ლაქიშის 
მეფე - ერთი; 12 ყეგლონის მეფე - ერთი; გეზერის მეფე - ერთი; 
13 დაბირის მეფე - ერთი; გედერის მეფე - ერთი; 14 ხორმას 
მეფე - ერთი; ღერადის მეფე - ერთი; 15 ლიბნას მეფე - ერთი; 


ყადულამის მეფე - ერთი; 19 მაკედას მეფე - ერთი; ბეთელის 
მეფე - ერთი; 17 თაფუახის მეფე - ერთი; ნეფერის მეფე - ერთი; 
18 აფეკის მეფე - ერთი; ლაშარონის მეფე - ერთი; 1? მადონის 
მეფე - ერთი; ხაცორის მეფე - ერთი; 29 შიმრონ-მერონის მეფე 
- ერთი; აქშაფის მეფე - ერთი; 21 თაყანაქის მეფე - ერთი; 
მეგიდოს მეფე - ერთი; 2? კედეშის მეფე - ერთი; იოკნეყამის 
მეფე ქარმელში - ერთი; 23 დორის მეფე ნაფათ-დორში - ერთი; 
გოიმის მეფე გილგალში - ერთი; 24 თირცას მეფე - ერთი. სულ 
ოცდათერთმეტი მეფე. 


თავი 13 


1 დაბერდა იესო, ხანში შევიდა. უთხრა მას უფალმა: დაბერდი 
შენ, ხანში შეხვედი, მიწა კი კიდევ ბევრი დარჩა 
დასამკვიდრებელი. ? აი, დარჩენილი მიწები: ფილისტიმელთა 
და გეშურელთა მხარეები: 3 შიხორიდან, ეგვიპტის პირდაპირ 
რომ არის, ყეკრონის საზღვრამდე ჩრდილოეთით, რაც ქანაანს 
ეკუთვნის; ფილისტიმელთა ხუთი სამთავრო: ღაზელთა, 
აშდოდელთა, ასკალონელთა, გათელთა, ყეკრონელთა და 
ყავიელთა. “ სამხრეთით ქანაანელთა მთელი მხარე სიდონის 
მეგარიდან აფეკამდე, ამორეველთა საზღვრამდე. 2 
გიბლელთა ქვეყანა და მთელი ლიბანი მზის აღმოსავლეთით 
ბაყალ-გადიდან, ხერმონის მთის ძირები, ხაბათამდე. 9 მთის 
ყველა მცხოვრებს ლიბანიდან მისრეფოთ-მაიმამდემ ყველა 
ციდონელს ავყრი ისრაელიანთაგან; ოღონდ შენ გაუნაწილე 
ისრაელს სამკვიდრებად, როგორც მე გიბრძანე. 7 ახლა 
გაუყავი ეს ქვეყნები სამკვიდროებად ცხრა შტოს და მენაშეს 
შტოს ნახევარს. 8 მასთან რეუბენმა და გადმა მიიღეს თავ- 
თავისი სამკვიდრო, რომელიც მისცა მათ მოსემ იორდანეს 
გაღმა, აღმოსავლეთით; როგორც მისცა მათ მოსემ, უფლის 
მორჩილმა. ? ყაროყერიდან მოკიდებული არნონის ხევის 
გაყოლებაზე, ქალაქი ხევის შუაწელზე, მედბას მთელი ვაკე 
დიბონამდე, 19 ყველა ქალაქი სიხონ ამორეველთა მეფისა, 
რომელიც მეფობდა დეშბონში, ყამონელთა საზღვრამდე, 11 
გალაადი და გეშურელთა და მაყაქათელთა მხარეები, მთელი 
ხერმონის მთა, მთელი ბაშანი სალქამდე, 12 ყოგის მთელი 
სამეფო ბაშანში, რომელიც მეფობდა ყაშთაროთსა და 
ედრეიში. ის უკანასკნელი იყო რეფაიმთაგან, რომლებიც 
დაამარცხა მოსემ და აჰყარა. 13 მაგრამ გეშურელები და 
მაყაქათელები არ აუყრიათ ისრაელიანებს და დღემდე 
ისრაელიანთა შორის ცხოვრობენ გეშური და მაყაქათი. 14 
მხოლოდ ლევის შტოსთვის არ მიუცია წილი უფლისადმი, 
ისრაელის ღვთისადმი, შეწირული მსხვერპლია მისი წილი, 


როგორც ნათქვამი ჰქონდა მისთვის. 12 დაურიგა მოსემ 
რეუბენიანთა შტოს მათი საგვარეელოებისდამიხედვით. 159 
ერგოთ ადგილები ყაროყერიდან მოკიდებული არნონის ხევის 
გაყოლებაზე, ქალაქი ხევის შუაწელზე, მედბას მთელი ვაკე. 17 
ხეშბონი და ვაკის ყველა ქალაქი - დიბონი, ბამოთ-ბაყალი და 
ბეთ-ბაყალ-მეყონი, 18 იაჰცა, კედემოთი და მეფაყათი; 19 
კირიათაიმი, სიბმა და ცერეთ-ჰაშაჰარი ყემეკის მთაზე. 29 ბეთ- 
ფეყორი, ფისგას კალთები, ბეთ-იეშიმოთი, 21 ვაკის ყველა 
ქალაქი, მთელი სამეფო სიხონ ამორეველთა მეფისა, 
რომელიც მეფობდა ხეშმბონში, და რომელიც მოკლა მოსემ, 
ისევე როგორც მიდიანის თავკაცები - ევი, რეკები, ცური, ხური, 
და რებაყი, სიხონის მთავრები, ქვეყნის მკვიდრნი. 2? ასევე 
ბალაამ ბეყორის ძეც, ჯადოქარი, მოკლეს მახვილით 
ისრაელიანებმა და მიათვალეს თავიანთ მიერ დახოცილებს. 23 
რეუბენიანთა საზღვარი იორდანეზე გადიოდა. ეს არის 
რეუბენიანთა სამკვიდროს საზღვარი მათ საგვარეულოთა 
მიხედვით, ქალაქები თავისი დაბებითურთ. 24 მისცა მოსემ 
გადის ტომს, გადიანებს, მათ საგვარეულოთა მიხედვით. 23 
მათი იყო იაყზერი, გალაადის ყველა ქალაქი და ყამონელთა 
ქვეყნის ნახევარი ყაროყერიდან მოკიდებული რაბას ზემოთ, 29 
ხეშბონიდან რამათ-მიცფამდე და ბეტონიმამდე, მახანაიმიდან 
დაბირის საზღვრამდე; 27 ველზე ბეთ-ხარამი, ბეთ-ნიმრა, 
სუქოთი და ცაფონი - სიხონის, ხეშბონის მეფის, სამეფოს 
დარჩენილი ნაწილი. მისი საზღვარი იორდანეზე გადიოდა 
ქინრეთის ზღვის კიდემდე იორდანეს გაღმა, აღმოსავლეთით. 
28 ეს არის გადიანების სამკვიდრო მათ საგვარეულოთა 
მიხედვით - ქალაქები თავისი დაბებითურთ. 29 მისცა მოსემ 
მენაშეს შტოს ნახევარს და მენაშეანთა ტომის ნახევრისა იყო 
მათ საგვარეულოთა მიხედვით. 39 მათი სამფლობელო იყო 
მთელი ბაშანი მახანაიმიდან მოკიდებული - ყოგის, ბაშანის 
მეფის, მთელი სამეფო, იაირის ყველა სოფელი ბაშანში, 
სამოცი ქალაქი. 31 გალაადის ნახევარი, ყაშთაროთი და 
ედრეი, ყოგისეული სამეფოს ქალაქები ბაშანში მიეცა მენაშეს 
ძის, მაქირის შთამომავლებს, მაქირიანთა ნახევარს 


საგვარეულოთა მიხედვით. 32 ეს არის, რაც დაანაწილა 
სამკვიდროებად მოსემ მოაბის ველებზე იორდანის გაღმა, 
იერიხონის გასწვრივ აღმოსავლეთით. 33 ლევის ტომს არ 
მისცა სამკვიდრო მოსემ: თავად უფალი, ისრაელის ღმერთია 
მათი სამკვიდრო, როგორც ნათქვამი ჰქონდა მისთვის. 


თავი 14 


1 ეს არის, რაც დაიმკვიდრეს ისრაელიანებმა ქანაანის 
ქვეყანაში, რაც გაუნაწილეს მათ სამკვიდროებად ელეაზარ 
მღვდელმა, იესო ნავეს ძემ და ისრაელიანთა შტოების 
მამამთავრებმა. 2 წლის ყრით ერგოთ საზღვრები, როგორც 
ნაბრძანები ჰქონდა უფალს მოსეს პირით, ცხრა შტოს და 
ნახევარ შტოს. 3 რადგან ორ შტოსა და ნახევარ შტოს 
იორდანეს გაღმა მისცა მოსემ სამკვიდრო; ხოლო 
ლევიანთათვის არ მიუცია სამკვიდრო ამათ შორის. “.. ეს 
იმიტომ, რომ იოსების სახლიდან ორი შტო იყო გამოსული: 
მენაშე და ეფრემი. არ მიუციათ ლევიანებისთვის წილი მიწაზე, 
არამედ მხოლოდ ქალაქები მისცეს საცხოვრებლად და მათი 
შემოგარენი საქონლისა და სხვა სარჩო-საბადებლისთვის. 2 
როგორც ნაბრძანები ჰქონდა უფალს მოსესთვის, ისე მოიქცნენ 
ისრაელიანები: დაინაწილეს ქვეყანა. 9 მივიდნენ იუდაელები 
იესოსთან გილგალში და უთხრა მას ქალებ იეფუნეს ძემ, 
კენიზელმა: შენ იცი, რაც უთხრა უფალმა მოსეს ჩემზე და შენზე 
კადეშ-ბარნეაში. 7 ორმოცი წლის ვიყავი, როცა გამგზავნა 
მოსემ, უფლის მორჩილმა, კადეშ-ბარნეაიდან ქვეყნის 
დასაზვერად. მეც უზაკველად მივუტანე ამბავი. 8 ჩემმა ძმებმა, 
ჩემთან რომ იყვნენ წამოსულნი, გული გაუტეხეს ხალხს, მე კი 
ბოლომდე ვუერთგულე უფალს, ჩემს ღმერთს. ? ასე დაიფიცა 
იმ დღეს მოსემ: შენი და შენი შვილების სამკვიდრო იყოს ის 
მიწა, სადაც შენ ფეხი დაგიდგამს, რადგან ბოლომდე 
უერთგულე უფალს, ჩემს ღმერთს. 19 აჰა, მაცოცხლა უფალმა, 
როგორც დაპირებული იყო. ორმოცდახუთი წელი გავიდა უკვე 
მას მერე, რაც ეს სიტყვები უთხრა უფალმა მოსეს, როცა 
უდაბნოში დადიოდა ისრაელი. ახლა კი, აჰა, ოთხმოცდახუთი 
წლის ვარ. 11 ჯერაც ისეთივე მაგარი ვარ, როგორც მაშინ, მოსე 
რომ მაგზავნიდა. რა ძალაც მაშინ მქონდა, ახლაც ის ძალა 
მაქვს საბრძოლველად და მისასვლელ-მოსასვლელად. 12 
ახლა მომეცი ის მთა, რომელზეც უფალი ლაპარაკობდა იმ 


დღეს, რადგან შენ გაგებული გქონდა იმ დღეს, რომ ყანაკები 
იყვნენ იქ და დიდი ციხე-ქალაქები ეჭირათ. იქნებ უფალი 
შემეწიოს და ავყარო ისინი, როგორც ნათქვამი აქვს უფალს. 13 
აკურთხა ქალებ იეფუნეს ძე იესომ და მისცა მას სამკვიდროდ 
ხებრონი. 1“ ამიტომ არის ქალებ იეფუნეს ძის, კენიზელის 
სამკვდრო ხებრონი დღევანდლამდე, რადგან ბოლომდე 
უერთგულა მან უფალს, ისრაელის ღმერთს. 1? უწინ ხებრონს 
კირიათ-არბაყი ერქვა; დიდი კაცი იყო იგი ყანაკებში. დაისვენა 
ქვეყანამ ბრძოლებისგან. 


თავი 15 


1 წილად ხვდა იუდაელთა შტოს მათი საგვარეულოების 
მიხედვით: ედომის საზღვართან ცინის უდაბნო, სამხრეთით, 
თემანის ბოლოში. ? სამხრეთის საზღვრად ჰქონდათ - 
მარილოვანი ზღვის კიდიდან, ყერიდან სამხრეთის 
მიმართულებით. 3 გადის სამხრეთით ყაკრაბიმის ზეგანისკენ: 
გაივლის ცინს, სამხრეთის მხრიდან ადის კადეშ-ბარნეასკენ, 
გაივლის ხეცრონს, ადის ადარასკენ და უხვევს კარ-კაყასთან, 4 
გაივლის ყაცმონს და გადის ეგვიპტის ხევზე, ზღვამდე აღწევს 
საზღვარი. ეს გქონდეთ სამხრეთის საზღვრამდე. ? 
აღმოსავლეთის საზღვარი მარილოვანი ზღვაა, იორდანეს 
შესართავამდე; ჩრდილოეთის საზღვარი - ზღვის ყურიდან, 
იორდანეს შესართავიდან. 9 ადის საზღვარი ბეთ-ხოგლასკენ, 
გაივლის ჩრდილოეთის მხრიდან ბეთ-ყარაბას, ადის საზღვარი 
რეუბენის ძის, ბოჰანის ქვასთან. ” ადის საზღვარი დაბირისკენ; 
ყაქორის ველიდან ჩრდილოეთით უხვევს გილგალისკენ, 
ადუმიმის მაღლობის გასწვრივ რომ არის, ხევის სამხრეთით; 
გაივლის საზღვარი ყენ-შემეშის წყლებთან და მთავრდება ყენ- 
როგელთან. 8 ადის საზღვარი ჰინომიანთა ველზე იებუსის, ანე 
იერუსალიმის, სამხრეთით, ადის საზღვარი მთის თხემზე, 
ჰიმონის ველის ზემოთ რომ არის დასავლეთიი, რეფაიმთა 
ველის კიდეზე, ჩრდილოეთით. 9? მთის თხემიდან უხვევს 
ნეფთოახის წყაროსთან, მიდის ყეფრონის მთების 
ქალაქებისკენ და უხვევს საზღვარი ბაყალასკენ, ანუ კირიათ- 
იეყარიმისკენ. 19 უხვევს საზღვარი ბაყალადან დასავლეთით 
სეყირის მთამდე, გასდევს იეყარიმის მთის ჩრდილოეთ 
კალთებს, ანუ ქესალონს, ეშვება ბეთ-შემეშისკენ და გადის 
თიმნაზე. 11 მისდევს საზღვარი ყეკრონის ჩრდილო მხარეს, 
უხვევს საზღვარი მიქრონისკენ, გადის ბაყალას მთაზე და 
აღწევს იაბნიელს. წყდება საზღვარი ზღვასთან. 12 დასავლეთის 
საზღვარი არის დიდი ზღვა, ეს არის იუდაელთა საზღვარი 


ირგვლივ, საგვარეულოების მიხედვით. 13 ქალებ იეფუნეს ძეს 


ძისცა იესომ სამკვიდრო იუდაელთა შორის, როგორც 
ნაბრძანები ჰქონდა უფალს იესოსთვის: ყანაკის მამისეული 
კირიათ-არბაყი, ანე ხებრონი. 14 აჰყარა იქიდან ქალებმა 
ყანაკის სამი ნაშიერ: შეშაი, ახიმანი და თალმაი - ყანაკის 
ნაშობნი. 12 , იქიდან დაბირელებისკენ გაემართა; უწინ დაბირს 
კირიათ-სეფერი ერქვა. 165 თქვა ქალებმა: ვინც დაამარცხებს 
და აიღებს კირიათ-სეფერს, ცოლად მიმიცია მისთვის ჩემი 
ასული ყაქსა. 17 ღოთენიელმა, ქალების ძმის კენაზის ძემ, 
აიღო ქალაქი და ქალებმა ცოლად მისცა მას თავისი ასული 
ყაქსა. 18 ვიდრე შინ გაემგზავრებოდნენ, ცოლმა დაარიგა 
ღოთენიელი და თავისი მამისგან მიწა გამოათხოვინა. თვითონ 
კი ჩამოხდა სახედრიდან და როცა ქალებმა ჰკითხა, რა 
გინდაო, 19 მიუგო: მომეცი კურთხევა: რაკი ურწყავ მიწას 
მაძლევ, ბარემ წყალსატევებიც მომეცი. და მისცა ქალებმა 
ზემო წყალსატევები და ქვემო წყალსატევები. 29 ეს არის 
იუდაელთა შტოს სამკვიდრო მათი საგვარეულოების 
მიხედვით. 21 აი, რომელი ქალაქები იყო იუდაელთა შტოს 
კიდეზე, ედომის საზღვართან, სამხრეთით: კაბციელი, ყედერი 
და იაგური. 2? კინა, დიმონა და ყადყადა, 23 კედეში, ხაცორი 
და ითნანი; 24 ზიფი, ტელემი და ბაყალოთი; 22 ხაცორ-ხადათა, 
კირიოთი, ხეცრონი, ანუ ხაცორი; 25 ამამი, შემაყი და მოლადა; 
27 ხაცარ-გადა, ხეშმონი და ბეთ-ფალეტი; 28 ხაცარ-შუყალი, 
ბეერ-შებაყი და ბიზიოთია; 29 ბაყალა, ყიიმი და ყაცემი; 39 
ელთოლადი, ქესილი და ხორმა; 31 ციკლაგი, მადმანა და 
სანსანა; 32 ლებაოთი, შილხიმი, ყაინი, რიმონი. სულ 
ოცდაცხრა ქალაქი თავისი დაბებითურთ. 33 ბარში: ეშთაოლი, 
ცორყა და აშნა; 34 ზანოახი, ყენ-განიმი, თაფუახი და ჰაყენამი; 
35 იარმუთი, ყადულამი, სოქო და ყაზეკა; 35 შაყარაიმი, 
ყადითაიმი, ჰაგედერა, გედეროთაიმი - თოთხმეტი ქალაქი 
თავისი დაბებითურთ. 37 ცენანი, ხადაშა და მიგდალ-გადი; 38 
დილყანი, ჰამიცფე და იოკთელი; 39 ლაქიში, ბაცკათი და 
ყეგლონი; 49 ქაბონი, ლახმასი და ქითლიში; 41 გედეროთი, 
ბეთ-დაგონი, ნაყამა, მაკედა - თექვსმეტი ქალაქი თავისი 
დაბებითურთ. 42 ლიბნა, ყეთერი და ყაშანი; 43 იფთახი, აშნა 


და ნეციბი; 44 კეყილა, აქზიბი და მარეშა - ცხრა ქალაქი თავისი 
დაბებითურთ; 4? ყეკრონი თავისი სოფლებითა და 
დაბებითურთ. 49 ყეკრონიდან ზღვისკენ ყველაფერი, რაც 
აშდოდს და მის სოფლებს ესაზღვრება. 47 აშდოდი თავისი 
დაბებითა და სოფლებითურთ, ღაზა თავისი სოფლებითა და 
დაბებითურთ ეგვიპტის ხევამდე. საზღვარი დიდი ზღვაა. 49 
მთაზე: შამირი, იათირი და სოქო; “7? დანა, კირიათ-სანა, ანუ 
დაბირი; 329 ყანაბი, ეშთემო და ყანიმი; 231 გოშენი, ხოლონი და 
გილო - თერთმეტი ქალაქი თავისი დაბებითურთ. 22 არაბი, 
დუმა და ეშყანი; 23 იანუმი, ბეთ-თაფუახი და აფეკა; 34 ხუმტა, 
კირიათ-არბაყი ანუ ხებრონი და ციყორი - ცხრა ქალაქი თავისი 
დაბებითურთ. 235 მაყონი, ქარმელი, ზიფი და იუტა; 39 
იზრეყელი, იოკდეყამი და ზანოახი; 27 ჰაკაინი, გიბყა და თიმნა 
- ათი ქალაქი თავისი დაბებითურთ. 28 ხალხული, ბეთ-ცური და 
გედორი; 39 მაყარათი, ბეთ-ყანოთი და ელთეკონი - ექვსი 
ქალაქი თავისი დაბებითურთ. 99 კირიათ-ბაყალი, ანუ კირიათ 
იეყარიმი და ჰარაბა - ორი ქალაქი თავისი დაბებითურთ. 51 
უდაბნოში: ბეთ-ჰაყარაბა, მიდინი და სექაქა; 52 ჰანიბშანი, ყირ- 
ჰამალახი, ყენ-გადი - ექვსი ქალაქი თავისი დაბებითურთ. 953 
იებუსეველები, იერუსალიმის მკვადრნი, ვერ აჰყარეს 
იუდაელებმა და დღემდე ცხოვრობენ იებუსეველები 
იერუსალიმში. 


თავი 16 


1 ხვდათ წილი იოსების შთამომავლებს: იორდანედან 
იერიხონის წყლების პირდაპირ, აღმოსავლეთით: უდაბნო, 
რომელიც გადადის იერიხონიდან ბეთელის მთაზე. 2 
ბეთელიდან საზღვარი მიდის ღუზისკენ, გაივლის არქის და 
ყატაროთის საზღვართან. 3 ეშვება ზღვისკენ, იაფლეტის 
საზღვართან ქვემო ბეთ-ხორონის საზღვრამდე და გაზერამდე, 
და წყდება ზღვასთან. “ ეს დაიმკვიდრეს იოსების შვილებმა - 
მენაშემ და ეფრემმა. ? ჰქონდათ საზღვარი ეფრემიანებს მათ 
საგვარეულოთა მიხედვით; მათი სამკვიდროს აღმოსავლეთი 
საზღვარი იყო ყატაროთ-ადარიდან ზემო ბეთ-ხორონამდე. 9 
მიდის საზღვარი ზღვისკენ მიქმეთათის ჩრდილოეთით და 
უხვევს საზღვარი თაანათ-შილოს აღმოსავლეთით და ჩაუვლის 
მას იანოხის აღმოსავლეთით. 7 ეშვება იანოხიდან 
ყატაროთამდე და ნაყარათამდე, სწვდება იერიხონს და ჩადის 
იორდანეზე. 8 თაფუახიდან მიდის საზღვარი ზღვისკენ, კანას 
ხევით და წყდება ზღვასთან. ეს არის ეფრემიანთა შტოს 
სამკვიდრო მათი საგვარეულოების მიხედვით. ? მენაშეანთა 
სამკვიდროში ჰქონდათ გამოყოფილი ეფრემიანებს ქალაქები, 
ყველა ქალაქი თავისი დაბებითურთ. 19 არ აუყრიათ მათ 
გაზერში მცხოვრები ქანაანელები. და დღემდე ცხოვრობენ 
ქანაანელები ეფრემიანთა შორის და ხარკს იხდიან. 


თავი 17 


1 ჰქონდა წილი მენაშეს შტოს, რომელიც იოსების პირმშო იყო. 
მაქირს, მენაშეს პირმშოს, გალაადის მამას, რადგან იგი 
მეომარი კაცი იყო, ხვდა გალაადი და 2? ჰქონდათ დანარჩენ 
მენაშეანებს მათი საგვარეულოების მიხედვით: აბიყეზერიანებს, 
ხელეკიანებს, ასრიელიანებს, შექემიანებს, ხეფერიანებს, 
შემიდაყიანებს - ესენი არიან მენაშეს შთამომავლები, იოსების 
ძისა, მამრობითი მოდგმა, მათი საგვარეულოების მიხედვით. 3 
არ ჰყავდა ვაჟიშვილები, არამედ მხოლოდ ქალიშვილები 
ცელაფხადს, ხეფერის ძეს, გალაადის ძეს, მაქირის ძეს, 
მენაშეს ძეს. მის ქალიშვილებს ერქვათ: მახლა, ნოყა, ხოგლა, 
მილქა და თირცა. 4 ეახლნენ ისინი ელეაზარ მღვდელს, იესო 
ნავეს ძეს და მთავრებს და უთხრეს: ნაბრძანები ჰქონდა 
მოსესთვის უფალს, რომ მოგვეცემოდა სამკვიდრო ჩვენს 
ნათესავებს შორის. და მიეცათ მათ სამკვიდრო, უფლის 
ბრძანებისამებრ, მამის ძმებს შორის. ? შეხვდა მენაშეს ათი 
ნაკვეთი, გალაადისა და ბაშანის მიწების გარდა, იორდანეს 
გაღმა რომ არის. 9 რადგან მენაშეანთა ქალებმა დაიმკვიდრეს 
სამკვიდრო ვაჟებთან ერთად, გალაადის მხარე დანარჩენ 
მენაშეან ვაჟებს ერგოთ. ” მენაშეს საზღვარი იყო აშერიდან 
მოკიდებული მიქმეთათამდე, შექემის გასწვრივ რომ არის. 
მერე მარჯვნივ მიდის საზღვარი ყენ-თაფუახის მკვიდრი 
მოსახლეობისკენ. 83? თაფუახის მხარე მენაშეს ერგო, ხოლო 
თავად თაფუახი მენაშეს საზღვართან - ეფრემიანებს. ? ეშვება 
საზღვარი კანას ხევისკენ, ხევის სამხრეთით. ეს ქალაქები 
ეფრემს ეკუთვნის მენაშეს ქალაქებს შორის. მენაშეს საზღვარი 
ხევის ჩრდილოეთით გადის და ზღვასთან წყდება. 19 სამხრეთი 
ეფრემისაა, ჩრდილოეთი მენაშესი; ზღვა აქვთ საზღვრად. 
ჩრდილოეთის მხრიდან აშერს ემიჯნებიან, აღმოსავლეთიდან 
ისაქარს. 11 ისაქარში და აშერში მენაშეს ეკუთვნოდა ბეთ-შეანი 
მისი სოფლებითურთ, იბლეყამი მისი სოფლებითურთ, დორის 
მცხოვრებნი მათი სოფლებითურთ, ყენდორის მცხოვრებნი 


მათი სოფლებითურთ, თაყანაქის მცხოვრებნი მათი 
სოფლებითურთ, მეგიდოს მცხოვრებნი მათი სოფლებითურთ 
და ნაფეთის სამი მხარე. 12 ვერ დაისაკუთრეს მენაშეანებმა ეს 
ქალაქები და დარჩნენ საცხოვრებლად ამ მხარეში 
ქანაანელები. 13 როცა მომძლავრდნენ ისრაელიანები, 
მოხარკეებად გაიხადეს ქანაანელები, აყრით კი არ აუყრიათ. 
14 ელაპარაკნენ იოსებიანები იესოს და უთხრეს: რატომ მომეცი 
ერთი წილი სამკვიდრო და ერთი ნაკვეთი, მე ხომ ბევრი ვარ, 
რადგან ასე და ასე მაკურთხაო უფალმა. 15 უთხრა მათ იესომ: 
თუ ბევრი ხარ, ადი ტყეში და გატეხე იქ ახო, ფერიზელთა და 
რეფაიმელთა მხარეში, თუ ეფრემის მთა გევიწროება. 15 თქვეს 
იოსებიანებმა: არ შეგვრჩება, რადგან რკინის ეტლები აქვთ 
ბარის ქანაანელებს, ბეთ-ბეანელებს და მის გარშემო 
სოფლებში მცხოვრებთ, და იმათაც, იზრეყელის ველზე, რომ 
ცხოვრობენ. 17 ასე უთხრა იესომ იოსების სახლს, ეფრემსა და 
მანაშეს: ბევრი ხარ შენ და ძალაც დიდი გაქვს, ამიტომაც წილი 
ერთი არ უნდა გქონდეს. 18 მთა გექნება და ის ტყე. გატეხ ახოს 
და მის ბოლომდე შენი იქნება, რადგან შენ აჰყრი 
ქანაანელებს, თუმცა რკინის ეტლები აქვთ და ძლიერნი არიან. 


თავი 18 


1 შეიყარა ისრაელიანთა მთელი საზოგადოება სილოამში და 
დადგეს იქ სადღესასწაულო კარავი. მათ წინაშე 
დამორჩილებული იყო ქვეყანა. 2 შვიდი შტო დარჩა 
ისრაელიანებში, რომელთაც არ ჰქონდათ გამოყოფილი 
სამკვიდრო. 3 უთხრა იესომ ისრაელიანებს: რას უცდით, რატომ 
არ მიდიხართ იმ მიწის დასასაკუთრებლად, უფალმა, თქვენი 
მამა-პაპის ღმერთმა რომ მოგცათ? “ თითო შტოდან სამ-სამი 
კაცი ამოირჩიეთ და მე გავგზავნი მათ. ადგნენ და მოიარონ 
ქვეყანა, აღწერონ იგი სამკვიდროების მიხედვით და 
დაბრუნდნენ ჩემთან. ? შვიდ ნაწილად დაინაწილეთ; იუდა 
თავის საზღვარში დარჩეს სამხრეთით; იოსების სახლიც 
დარჩეს საზღვარში ჩრდილოეთით. 5 აღწერეთ ქვეყანა შვიდ 
ნაწილად და აქ მომახსენეთ. მე გიყრით წილს აქ, უფლის, 
თქვენი ღმერთის წინაშე. 7 ლევიანებს არ ექნებათ წილი თქვენ 
შორის, რადგან უფლის მღვდლობაა მათი სამკვიდრო. ხოლო 
გადმა, რეუბენმა და მენაშეს შტოს ნახევარმა მიიღეს თავ- 
თავისი სამკვიდროები იორდანეს გაღმა აღმოსავლეთით. 
როგორც მისცა მათ მოსემ, უფლის მორჩილმა. 8 ადგა და 
წავიდა ხალხი. ასე დაარიგა იესომ ქვეყნის აღსაწერად 
მიმავალნი: წადით, მოიარეთ ქვეყანა და აღწერეთ იგი და 
დაბრუნდით ჩემთან. ხოლო მე აქ წილს გიყრით თქვენ უფლის 
წინაშე, სილოამში. 9? წავიდა ხალხი, მოიარა ქვეყანა, ჩაწერა 
იგი წიგნში ქალაქების მიხედვით შვიდ ნაწილად და დაბრუნდა 
იესოსთან სილოამის ბანაკში. 19 უყარა მათ იესომ წილი 
სილოამში, უფლის წინაშე, და დაუნაწილა იქ იესომ ქვეყანა 
ისრაელიანებს ნაკვეთებად. 11 ეყარა წილი ბენიამინის შტოს 
მისი საგვარეულოების მიხედვით: წილად ხვდა საზღვარი 
იუდაელთა და იოსებიანთა შორის. 12 იორდანედან იწყება 
მათი ჩრდილოეთის საზღვარი, ადის საზღვარი იერიხონისკენ 
ჩრდილოეთით, მიუყვება მთას დასავლეთისკენ და წყდება 
ბეთ-ავენის უდაბნოში. 13 აქედან ლუზისკენ, ლუზის ანუ 


ბეთელის, სამხრეთით გადის საზღვარი და ეშვება საზღვარი 
ყატაროთადარისკენ, მთაზე, რომელიც ქვემო ბეთ-ხორონის 
სამხრეთით არის. 14 უხვევს საზღვარი და მიემართება 
დასავლეთისკენ მთის სამხრეთ კალთებზე, ბეთ-ხორონის 
გასწვრივ რომ არის სამხრეთით, და წყდება კირიათ-ბაყალთან 
ანუ კირიათ-იეყარიმთან, იუდაელთა ქალაქთან. ეს დასავლეთი 
მხარეა. 12 სამხრეთი მხარე იწყება კირიათ-იეყარიმის 
ბოლოდან და მიემართება საზღვარი დასავლეთისკენ და 
აღწევს ნეფთოახის წყაროებამდე. 16 ეშვება საზღვარი მთის 
ბოლოსაკენ, ჰინომის ძეთა ვაკის გასწვრივ რომ არის, 
რეფაიმების ველზე ჩრდილოეთით, და ეშვება ჰინომის ვაკეზე 
იებუსელის სამხრეთით, და ისევ ეშვება ყენ-როგელამდე. 17 
უხვევს ჩრდილოეთიდან და გამოდის ყენ-შემეშში, მიდის 
გელილოთისკენ, ადუმიმის მაღლობის გასწვრივ რომ არის, და 
ეშვება რეუბენის ძის, ბოჰანის, ქვასთან. 18 ჩრდილოეთის 
მხრიდან მოუვლის ყარაბას და ეშვება ყარაბაში. 13? გადის 
საზღვარი ბეთ-ლხოგლასთან ჩრდილოეთით და წყდება 
საზღვარი მარილოვანი ზღვის ჩრდილოეთ ყძურესთან, 
იორდანეს სამხრეთ ბოლოსთან. ეს არის სამხრეთი საზღვარი. 
20 იორდანე აღმოსავლეთის საზღვრავს. ეს არის ბენიამინის 
სამკვიდრო გარეშემო საზღვრებითურთ, მათი 
საგვარეულოების მიხედვით. 21 ბენიამინის შთამომავალთა 
ქალაქები მათი საგვარეულოების მიხედვით იყო: იერიხონი, 
ბეთ-ხოგლა და ყემეკ-კელიცი; 22 ბეთ-ჰაყარაბა, ცემარაიმი და 
ბეთ-ელი; 23 ჰაყავიმი, ჰაფარა და ყოფრა; 24 ქეფარ-ყამონაი, 
ყოფნი და გაბა - თორმეტი ქალაქი მათი დაბებითურთ. 232 
გაბაონი, რამა და ბეეროთი; 29 მიცფე, ქეფირა და მოცა; 27 
რეფემი, ირფეელი და თარალა; 28 ცელაყი, ელეფი, იებუსი ანუ 
იერუსალიმი, გიბყათი, კირიათი - თორმეტი ქალაქი მათი 
დაბებითურთ. ეს არის ბენიამინის ძეთა სამკვიდრო მათი 
საგვარეულოების მიხედვით. 


თავი 19 


1 მეორე წილი ხვდა სიმონს, სიმონიანთა შტოს, მათი 
საგვარეულოების მიხედვით. მათი სამკვიდრო იუდაელთა 
სამკვიდროს შორის იყო. ? მათ სამკვიდროში შედიოდა: ბეერ- 
შება, შებაყი და მოლადა; 3 ხაცარ-შუყალი, ბალა და ყაცემი; 4 
ელთოლადი, ბეთული და ხორმა; ? ციკლაგი, ბეთ-მარქაბოთი 
და ხაცარ-სუსა; 95 ბეთ-ლებაოთი და შარუხენი - ცამეტი ქალაქი 
თავისი დაბებითურთ. 7 ყაინი, რიმონი, ყეთერი და ყაშანი - 
ოთხი ქალაქი თავისი დაბებითურთ, 8 და ყველა დაბა, რაც კი 
ამ ქალაქების ირგვლივ არის, ბაყალათ-ბეერამდე, სამხრეთ 
რამამდე. ეს არის სიმონიანთა შტოს სამკვიდრო მათი 
საგვარეულოების მიხედვით. ? იუდაელთა ნაკვეთიდან იყო 
გამოყოფილი სიმონიანთა სამკვიდრო, რადგან ზედმეტი წილი 
ჰქონდათ იუდაელებს და ამიტომაც მათ სამკვიდროში 
დაიმკვიდრეს სიმონიანებმა თავიანთი სამკვიდრო. 19 მესამე 
წილი ზებულონიანებს ხვდა მათი საგვარეულოების მიხედვით; 
სარიდამდე აღწევდა მათი სამკვიდროს საზღვარი. 11 მიდის 
საზღვარი ზღვისკენ და მარღალისკენ და ეკვრის დაბაშეთს, 
აგრეთვე ხევს, იაკნეყამის გასწვრივ რომ არის. 12 ბრუნდება 
სარიდიდან აღმოსავლეთის მიმართულებით, მზის 
აღმოსავლეთისკენ, ქისლით-თაბორამდე; მიდის დაბრათისკენ 
და აღწევს იაფიაყს. 13 იქიდან კვლავ აღმოსავლეთის 
მიმართულებით, მზის აღმოსავლეთისკენ, გაუვლის გეთს, 
ხეფერს და ყითა-კაცინს, და მიდის რიმონისკენ, მეთოარისკენ 
და ნეყასკენ. 14 უხვევს საზღვარი ჩრდილოეთით ხანათონისკენ 
და წყდება იფთახელის ველზე. 12 კატათი, ნახალალი, 
შიმრონი, იდეალა და ბეთლემი - თორმეტი ქალაქი თავისი 
დაბებითურთ. 19 ეს არის ზებულონიანთა სამკვიდრო მათი 
საგვარეულოების მიხედვით, ეს ქალაქებია მათი დაბებითურთ. 
17 ისაქარს ხვდა მეოთხე წილი, ისაქარიანებს მათი 
საგვარეულოების მიხედვით. 18 მათი საზღვარი იყო: 
იზრეყელი, ქესულოთი და შუნემი, 13? ხაფარაიმი, შიონი და 


ანახარათი; 29 რაბოთი, კიშიონი და აბეცი; 21 რემეთი, ყენ- 
განიმი, ყენ-ხადა და ბეთ-ფაცეცი. 22 ეკვრის საზღვარი თაბორს, 
შახალიმას და ბეთ-შემეშს და წყდება საზღვარი იორდანესთან. 
თექვსმეტი ქალაქი თავისი დაბებითურთ. 23 ეს არის 
ისაქარიანთა შტოს სამკვიდრო მათი საგვარეულოების 
მიხედვით, ქალაქები მათი დაბებითურთ. 24 ხვდა მეხუთე წილი 
აშერიანთა შტოს მათი საგვარეულოების მიხედვით. 2? მათი 
საზღვარი იყო ხელკათი, ხალი, ბეტენი და აქშაფი; 29 
ალამელექი, ყამყატი და მიშალი. ეკვრის ქარმელს 
დასავლეთის მხრიდან და შიხორ-ლიბნათს. 27 უკან ბრუნდება 
მზის აღმოსავლეთის მიმართულებით ბეთ-დაგონისკენ და 
ეკვრის ზებულონს და იფთახელის ველს ჩრდილოეთის 
მხრიდან ბეთ-ყეშეკთან, ნეყიელთან და მიდის ქაბულისკენ 
მარცხნივ. 285 ყებრონი, რეხობი, ხამონი და კანა დიდ 
ციდონამდე. 2? ბრუნდება საზღვარი რამასკენ ტიროსის ციხე- 
ქალაქამდე; ბრუნდება საზღვარი ხოსასკენ და წყდება 
ზღვასთან - ხებელიდან აქზიბამდე. 39 ეუმა, აფეკი, რეხობი - 
ოცდაორი ქალაქი თავისა დაბებითურთ. 31 ეს არის აშერიანთა 
შტოს სამკვიდრო მათი საგვარეულოების მიხედვით, ეს 
ქალაქებია მათი დაბებითურთ. 32 ნაფთალიანებს შეხვდათ 
მეექვსე წილი, ნაფთალიანებს მათი საგვარეულოების 
მიხედვით. 33 მათი საზღვარია ხელეფიდან, ცაყანანიმის 
მუხნარიდან ადამი-ნეკების და იაბნიელის გავლით ლაკუმამდე 
და წყდება იორდანესთან. 34 უკან ბრუნდება საზღვარი 
დასავლეთის მიმართულებით აზნოთ-თაბორისკენ, იქიდან 
მიდის ხუკოკისკენ და ეკვრის ზებულონს სამხრეთიდან, ხოლო 
აშერს ეკვრის დასავლეთიდან და იუდას იორდანესთან მზის 
აღმოსავლეთით. 35 ციხე-ქალაქებია: ციდიმი, ცერი, ხამათი, 
რაკათი და ქინარეთი; 39 ადამა, რამა და ხაცორი, 37 კედეში, 
ედრეი და ყენ-ხაცორი, 38 ირეონი, მიგლად-ედი, ხარემი, ბეთ- 
ყანათი და ბეთ-შემეში - ცხრამეტი ქალაქი თავისი 
დაბებითურთ. 3? ეს არის ნაფთალიანთა შტოს სამკვიდრო 
მათი საგვარეულოების მიხედვით, ქალაქები მათი 
დაბებითურთ. “9 დანიანების შტოს მათი საგვარეულოების 


მიხედვით შეხვდა მეშვიდე წილი. 41 მათი სამკვიდროს 
საზღვარი იყო: ყორყა, ეშთაოლი და ყირშემეში, 42 
შაყალაბონი, აიალთნი და ითლა, 43 ელონი, თიმნათა და 
ყეკრონი, %% ელთეკე, გიბთონი და ბაყალა, “? იჰუდი, 
ბარაკიანები და გათ-რიმონი; 495 იარკონის წყალი, რაკონი 
საზღვრებითურთ იაფოს მახლობლად. 27 გადასცდა მათ 
დანიანთა საზღვარი. გავიდნენ დანიანები და შეებრძოლნენ 
ლეშემს და აიღეს იგი, მახვილით მოსრეს, დაისაკუთრეს და 
დასახლდნენ იქ. უწოდეს ლეშემს დანი, თავიანთი 
მამამთავრის, დანის სახელი. 48 ეს არის დანიანთა შტოს 
სამკვიდრო მათი საგვარეულოების მიხედვით, ეს ქალაქებია 
მათი დაბებითურთ. 49 დაამთავრეს ქვეყნის დანაწილება 
სამკვიდროებად საზღვრების მიხედვით. თავიანთ შორის 
მისცეს სამკვიდრო ისრაელიანებმა იესო ნავეს ძესაც, 39 
უფლის ბრძანებისამებრ მისცეს მას ქალაქი, რომელსაც 
მოითხოვდა - თიმნათ-სერახი ეფრემის მთაზე. ააშენა ქალაქი 
და დასახლდა იქ. 21 ესენია სამკვიდროები, რომლებიც 
დაურიგეს ელეაზარ მღვდელმა, იესო ნავეს ძემ და 
მამამთავრებმა ისრაელიანთა შტოებს წილის ყრით სილოამში, 
უფლის წინაშე, სადღესასწაულო კარვის შესასვლელთან. ასე 
მორჩნენ ქვეყნის დანაწილებას. 


თავი 20 


1 ელაპარაკა უფალი იესოს: 2 დაელაპარაკე და უთხარი 
ისრაელიანებს: დაიდგინეთ თავშესაფარი ქალაქები, რაზეც 
გელაპარაკებოდით მოსეს პირით, 3 რომ გაიქცეს იქ მკვლელი, 
რომელსაც შეცდომით, უნებურად შემოაკვდება კაცი. 
თავშესაფარად გქონდეთ შურისმაძიებლისგან. “ გაიქცეს ერთ- 
ერთ ქალაქში, დადგეს კარიბჭესთან და ხმამაღლა 
გამოუცხადოს ამ ქალაქის უხუცესებს თავისი ამბავი. ისინიც 
მიიღებენ მას თავისთან, ქალაქში და მისცემენ ადგილს, რომ 
მათთან იცხოვროს. ? თუ დაედევნა შურისმაძიებელი, არ უნდა 
ჩაუგდონ მას ხელში მკვლელი, რადგან მისდაუნებურად 
შემოაკვდა თავისი ახლობელი. არ სჭირებია მისი ჯავრი არც 
გუშინ, არც გუშინწინ. 9 იცხოვრებს ამ ქალაქში, ვიდრე არ 
წარუდგება საზოგადოებას სამსჯავროზე, ვიდრე იმ ხანების 
მღვდელმთავარი არ მოკვდება. მაშინ დაბრუნდეს მკვლელი 
და მივიდეს თავის ქალაქში, თავის სახლში, იმ ქალაქში, 
საიდანაც გამოიქცა. 7 გამოყვეს კედეში გალილეაში, 
ნაფთალის მთაზე, შექემი ეფრემის მთაზე და კირიათ-არბე ანუ 
ხებრონი, იუდას მთაზე. 8 იორდანეს გაღმა, იერიხონის 
პირდაპირ აღმოსავლეთით დაადგინეს: ბეცერი უდაბნოში, 
ვაკეზე, რეუბენის შტოდან, რაბათი გალაადში გადის შტოდან 
და გოლანი ბაშანში მენაშეს შტოდან. ? ეს ქალაქებია 
განკუთვნილი ყველა ისრაელიანასთვის და მდგმურისთვის, 
რომელიც მდგმურობს მათ შორის, რომ თავი შეაფაროს იქ 
უნებლიე მკვლელმა და არ მოკვდეს შურისმაძიებლის ხელით, 
ვიდრე საზოგადოებას წარუდგებოდეს. 


თავი 21 


1 მივიდნენ ლევიანთა მამამთავრები ელეაზარ მღვდელთან, 
იესო ნავეს ძესთან და ისრაელიანთა შტოთა მამამთავრებთან. 
2 ასე ელაპარაკნენ მათ სილოამში, ქანაანელთა ქვეყანაში: 
ნაბრძანები აქვს უფალს მოსეს პირით, რომ მოგვცეს ქალაქები 
საცხოვრებლად და მათი სანახები პირუტყვისათვის. 3 მისცეს 
ისრაელიანებმა ლევიანებს წილი თავიანთი სამკვიდროდან, 
უფლის ბრძანებისებრ, ეს ქალაქები მათი სანახებითურთ. 4 
ხვდა წილი კაჰათის საგვარეულოებს. ერგოთ წილისყრით 
აარონ მღვდელის შთამომავლებს, ლევიანებს იუდას შტოდან, 
სიმონის შტოდან და ბენიამინის შტოდან - ცამეტი ქალაქი. 2 
ხოლო კაჰათის დანარჩენ შთამომავალთ ეფრემის შტოს 
საგვარეულოებიდან, დანის შტოდან და მენაშეს შტოს 
ნახევრიდან - წილისყრით ათი ქალაქი. 9 გერშონის 
შთამომავლებს ისაქარის შტოს საგვარეულოებიდან, აშერის 
შტოდან, ნაფთალის შტოდან და მენაშეს შტოს ნახევრიდან 
ბაშანში - წილისყრით ცამეტი ქალაქი. 7 მერარის 
შთამომავლებს მათი საგვარეულოების მიხედვით რეუბენის 
შტოდან, გადის შტოდან და ზებულონის შტოდან - თორმეტი 
ქალაქი, 8 მისცეს ისრაელიანებმა ლევიანებს წილისყრით ეს 
ქალაქები მათი სანახებითურთ, როგორც ნაბრძანები ჰქონდა 
მოსესთვის უფალს. 9? მისცეს იუდაელთა შტოდან და 
სიმონიანთა შტოდან ეს ქალაქები, რომელთაც უწოდა 
სახელები. 19 აარონის შთამომავლებს კაჰათის 
საგვარეულოებიდან, ლევიანებს, რადგან პირველად იყარეს 
წილი, 11 მისცეს ყანოკის მამისეული კირიათ-არბე, ანუ 
ხებრონი, იუდას მთაზე, თავისი სანახებითა და 
შემოგარენითურთ. 12 ქალაქის ყანები და სოფლები საკუთრად 
მისცეს ქალებ იეფუნეს ძეს. 132 აარონ მღვდლის შთამომავლებს 
მისცეს კაცისმკვლელთა თავშესაფარი ქალაქი - ხებრონი 
თავისი სანახებითურთ და ლიბნა თავისი სანახებითურთ, 14 
იათირი თავისი სანახებითურთ და ეშთემრა თავისი 


სანახებითურთ, 12 ხოლონი თავისი სანახებითურთ და დაბირი 
თავისი სანახებითურთ, 15 ყაინი თავისი სანახებითურთ, იუტა 
თავისი სანახებითურთ და ბეთ-შემეში თავისი სანახებითურთ - 
ცხრა ქალაქი ამ ორი შტოდან. 17 ხოლო ბენიამინის შტოდან - 
გაბაონი თავისი სანახებითურთ და გებაყი თავისი 
სანახებითურთ, 18 ყანათოთი თავისი სანახებითურთ და 
ყალმონი თავისი სანახებითურთ - ოთხი ქალაქი. 19 აარონის 
შთამომავლებს, მღვდლებს, ერგოთ სულ ცამეტი ქალაქი მათი 
სანახებითურთ. 29 კაჰათის საგვარეულოებს, ლევიანებს - 
კაჰათის დანარჩენ შთამომავლობას ერგოთ წილისყრით 
ქალაქები ეფრემის შტოდან. 21 მისცეს მათ კაცისმკვლელთა 
თავშესაფარი ქალაქი შექემი, თავისი სანახებითურთ ეფრემის 
მთაზე, და გეზერი თავისი სანახებითურთ; 2? კიბცაიმი თავისი 
სანახებითურთ და ბეთ-ხორონი თავისი სანახებითურთ - ოთხი 
ქალაქი. 23 დანის შტოდან: ელთეკე თავისი სანახებითურთ და 
გიბეთონი თავისი სანახებითურთ, 24 აიალონი თავისი 
სანახებითურთ და გათ-რიმონი თავისი სანახებითურთ - ოთხი 
ქალაქი. 25 მენაშეს შტოს ნახევრიდან: თაყანაქი თავისი 
სანახებითურთ და გათ-რიმონი თავისი სანახებითურთ - ორი 
ქალაქი, 25 სულ ათი ქალაქი თავისი სანახებითურთ კაჰათის 
დანარჩენ შთამომავლთა საგვარეულოებს. 27 გერშონის 
შთამომავლებს, ლევიანთა საგვარეულოს ხალხს, მისცეს 
მენაშეს შტოს ნახევრიდან კაცისმკვლელთა თავშესაფარი 
ქალაქი გოლანი ბაშანში თავისი სანახებითურთ და ბეეშთერა 
თავისი სანახებითურთ - ორი ქალაქი. 28 ისაქარის შტოდან: 
კიშიონი თავისი სანახებითურთ და დაბრათი თავისი 
სანახებითურთ, 23? იარმუთი თავისი სანახებითურთ და ყენ- 
განიმი თავისი სანახებითურთ - ოთხი ქალაქი. 39 აშერის 
შტოდან: მიშალი თავისი სანახებითურთ და ყაბდონი თავისი 
სანახებითურთ, 31 ხელკათი თავისი სანახებითურთ და რეხობი 
თავისი სანახებითურთ - ოთხი ქალაქი. 32 ნაფთალის შტოდან 
კაცისმკვლელთა თავშესაფარი ქალაქი კედეში გალილეაში 
თავისი სანახებითურთ, ხამოთ-დორი თავისი სანახებითურთ და 
კართანი თავისი სანახებითურთ. 33 სულ ცამეტი ქალაქი თავის 


სანახებითურთ გერშონელებს მათი საგვარეულოების 
მიხედვით. 34 მერარიანთა საგვარეულოებს, დანარჩენ 
ლევიანებს ზებულონის შტოდან იოკნეყამი თავისი 
სანახებითურთ და კართა თავისი სანახებითურთ. 35 დიმნა 
თავისი სანახებითურთ და ნაჰალალი თავისი სანახებითურთ - 
ოთხი ქალაქი. 36 და რეუბენის შტოდან ბეცერი და მისი 
საძოვრები, იაჰცა და მისი საძოვრები 37 კედემოთი და მისი 
საძოვრები, მეფაყათი და მისი საძოვრები - სულ ოთხი ქალაქი 
38 გადის შტოდან: კაცისმკვლელთა თავშესაფარი ქალაქი 
ნაბოთი გალაადში თავისი სანახებითურთ და მახანაიმი თავისი 
სანახებითურთ, 33 ხეშბონი თავისი სანახებითურთ და იაყზერი 
თავისი სანახებითურთ - სულ ოთხი ქალაქი. 49 მერარის 
შთამომავლობას საგვარეულოების მიხედვით, ლევიანთა 
დანარჩენ საგვარეულოებებს, წალისყრით შეხვდათ სულ 
თორმეტი ქალაქი. 941 ისრაელიანთა სამკვიდრებელში 
ლევიანებს ეკუთვნოდათ სულ ორმოცდარვა ქალაქი თავისი 
სანახებითურთ. 42 მათ ეკუთვნოდათ ეს ქალაქები, თითოეული 
ქალაქი თავისი გარეშემო სანახითურთ. ასე იყო ყოველი 
ქალაქისთვის. 43 მისცა უფალმა ისრაელს მთელი ქვეყანა, 
რომლის მიცემასაც დაჰპირდა მათ მამა-პაპას. მათაც 
დაისაკუთრეს იგი და დამკვიდრდნენ იქ. ““ მოასვენა ისინი 
უფალმა ყოველის მხრიდან, როგორც დაჰპირდა მათ მამა- 
პაპას. ვერა მტერი ვერ უმკლავდებოდა მათ, ყველანი ხელში 
ჩაუგდო მათ უფალმა. 42 არ გაცუდებულა არცერთი სასიკეთო 
სიტყვა, რომელიც კი ისრაელის სახლისთვის უთქვამს უფალს, 
ყველაფერი ახდა. 


თავი 22 


1 მაშინ დაიბარა იესომ რეუბენელები, გადელები და მენაშეს 
შტოს ნახევარი. 2 უთხრა მათ: თქვენ ასრულებდით 
ყველაფერს, რასაც მოსე, უფლის მორჩილი, გიბრძანებდათ. 
მეც ყურს მიგდებდით ყველაფერში, რასაც გიბრძანებდით. 3 არ 
მიგიტოვებიათ თქვენი ძმები მრავალი ხნის განმავლობაში 
დღემდე. ასრულებდით სამსახურს - უფლის, თქვენი ღმერთის 
ნაბრძანებს. 4 ახლა კი დაასვენა უფალმა, თქვენმა ღმერთმა, 
თქვენი ძმები, როგორც ნათქვამი ჰქონდა მათთვის. ახლა 
გაბრუნდით და წადით თქვენ-თქვენს კარვებში, 
თქვენსკუთვნილ მიწაზე, რომელიც მოუცია თქვენთვის მოსეს, 
უფლის მორჩილს, იორდანეს გაღმა. ? ოღონდ ბეჯითად 
შეასრულეთ მცნება და რჯული რომელიც გიბრძანათ მოსემ, 
უფლის მორჩილმა, რომ გიყვარდეთ უფალი, თქვენი ღმერთი, 
იაროთ მის გზაზე, დაიცვათ მისი ნაბრძანევი, მიეწებოთ მას და 
ემსახუროთ მთელი თქვენი გულითა და მთელი თქვენი სულით. 
6 დალოცა ისინი იესომ და გაისტუმრა. ისინიც წავიდნენ თავ- 
თავიანთ კარვებში. 7 მენაშეს შტოს ნახევრისთვის ბაშანში 
ჰქონდა მოსეს მიცემული სამკვიდრო; მეორე ნახევარს იესომ 
მისცა მათი ძმების გვერდით, იორდანეს გაღმა, დასავლეთით. 
ისინიც დალოცა იესომ, როცა თავ-თავიანთ კრვებში 
ისტუმრებდა მათ. 8 ასე უთხრა მას: დიდი ქონებით ბრუნდებით 
თქვენთქვენს კარვებში, დიდძალი პირუტყვით, ოქრო- 
ვერცხლით, სპილენძით, რკინით, დიდძალი სამოსელით. 
გაუნაწილეთ მტრისგან აღებული ნადავლი თქვენს ძმებს. ? 
გაბრუნდნენ რეუბენიანები, გადიანები და მენაშეს ნახევარი 
შტო ისრაელიანთაგან სილოამიდან, ქანაანის ქვეყანაში რომ 
არის, და წავიდნენ გალაადის ქვეყანაში, თავიანთ 
წილხვედრილ ქვეყანაში, სადაც უნდა დასახლებულიყვნენ 
უფლის ბრძანებით, მოსემ რომ ამცნო მათ. 19 მიადგნენ 
იორდანეს სანახებს ქანაანის ქვეყანაში და ააშენეს იქ 
რეუბენიანებმა, გადიანებმა და მენაშეს შტოს ნახევარმა 


სამსხვერპლო იორდანესთან, დიდი სამსხვერპლო 
გამოსაჩენად. 11 გაიგეს ისრაელიანებმა და თქვეს: აჰა, 
რეუბენიანებმა, გადიანებმა და მენაშეს ნახევარმა შტომ 
ააშენეს სამსხვერპლო ქანაანის ქვეყანაში, იორდანეს 
სანახებში, ისრაელიანთა მხარეს. 12 გაიგეს ისრაელიანებმა და 
შეიკრიბა ისრაელიანთა მთელი საზოგადოება სილოამში მათ 
წინააღმდეგ გასალაშქრებლად. 13 გააგზავნეს ისრაელიანებმა 
რეუბენიანებთან, გადიანებთან და მენაშეს შტოს ნახევართან 
გალაადის მხარეში ფინხას ელეაზარის ძე, მღვდელი. 14 
გააყოლეს ათი თავკაცი, თითო თავკაცი თითო საგვარეულოზე 
ისრაელის შტოდან; საგვარეულოს თითოეული თავკაცი 
ისრაელის ათასეულის უფროსი იყო. 15 მივიდნენ 
რეუბენიანებთან, გადიანებთან და მენაშეს შტოს ნახევართან 
გალაადის მხარეში და ასე ელაპარაკნენ მათ: 15 ასე ამბობს 
უფლის მთელი საზოგადოება: რატომ უმტყუნეთ ისრაელის 
ღმერთს, ზურგი რომ შეაქციეთ დღეს უფალს და სამსხვერპლო 
აიშენეთ უფლის გასაჯავრებლად. 17 განა არ კმაროდა 
ჩვენთვის ფეღორის დანაშაული, რისგანაც დღემდე ვერ 
განვმწმედილვართ და რომ აზარალებს უფლის 
საზოგადოებას? 18 ზურგი შეგიქცევიათ დღეს უფლისათვის, 
აჯავრებთ დღეს უფალს, რომ ხვალ რისხვა დაატეხოს 
ისრაელის მთელ საზოგადოებას. 13? თუ უწმიდური გგონიათ 
თქვენი კუთვნილი მიწა, გადადით უფლის კუთვნილ მიწაზე, 
სადაც უფლის სავანე ასვენია; ჩვენ შორის დაისაკუთრეთ 
სამკვიდრო, ოღონდ უფალს ნუ გააჯავრებთ; ნურც ჩვენც 
გაგვაჯავრებთ იმით, რომ უფლის, ჩვენი ღმერთის 
სამსხვერპლოს გარდა სხვა სამსხვერპლოს იშენებთ. 29 განა 
აქან ზარახის ძე არ იყო, დარისხებულს რომ შეჰბედა? მაგრამ 
რისხვა ისრაელის მთელ საზოგადოებას დაატყდა თავს. მარტო 
ის არ მომკვდარა მისი დანაშაულის გამო. 21 მიუგეს 
რეუბენიანებმა, გადიანებმა და მენაშეს შტოს ნახევარმა და 
ელაპარაკნენ ისრაელის ათასეულთა თავკაცებს. 22 ღმერთების 
ღმერთმა უფალმა, ღმერთების ღმერთმა უფალმა უწყის და 
ისრაელმაც უწყოდეს: დღესვე დავიღუპოთ, თუ უფლის 


გასაჯავრებლად და მის საღალატოდ მოვქცეულიყავით ასე; 23 
თუ სამსხვერპლო უფლისათვის ზურგის შესაქცევად 
აგვეშენებიოს აღსავლენისთვის საძღვნოდ თუ სამადლობელი 
მსხვერპლისათვის, თავად უფალი იყოს განმკითხავი. 24 თუ 
თავის დასაზღვევად არ მოვქცეულიყავით ასე, რომ ხვალ 
თქვენს შვილებს არ ეთქვათ ჩვენი შვილებისათვის: რა საქმე 
გაქვთო უფალთან, ისრაელის ღმერთთან? 2? საზღვროდ 
იორდანე დაგიდოთ უფალმა ჩვენ და თქვენ შორის, 
რეუბენიანებო და გადიანებო. არა გაქვთო წილი უფალში. 
აუკრძალავენ თქვენი შვილები ჩვენს შვილებს უფლისადმი 
მოწიწებას. 26 ვიფიქრეთ: ავიშენებთ სამსხვერპლოს არა 
აღსავლენისათვის და საკლავისთვის, 27 არამედ იმისათვის, 
რომ მოწმე იყოს ჩვენ და თქვენ შორის, ჩვენს მომავალ 
თაობებს შორის, რომ ჩვენც ვემსახურებოდით უფალს ჩვენი 
აღსავლენით, საკლავით და სამადლობელით, რომ არ უთხრან 
ხვალ თქვენმა შვილებმა ჩვენს შვილებს, წილი არა გაქვთო 
უფალში. 28 ვიფიქრეთ: როცა ასე გვეტყვიან ჩვენ და ჩვენ 
შემდგომ თაობას, მივუგებთ: აჰა, უფლის სამსხვერპლო, 
რომელიც ჩვენმა მამა-პაპამ ააშენა არა აღსავლენისათვის და 
საკლავისთვის, არამედ რათა მოწმე ყოფილიყო იგი ჩვენ და 
თქვენ შორის. 2? როგორ ვიზამდით, რომ უფალი 
გაგვეჯავრებინა და ზურგი შეგვექცია დღეიდან მისთვის, რომ 
სამსხვერპლო აგვეშენებინა აღსავლენისთვის, ძღვენისათვის 
და საკლავისთვის გარდა უფლის, ჩვენი ღმერთის 
სამსხვერპლოსი, მისი სავანის წინ რომ დგას. 39 გაიგონეს და 
მოიწონეს ფინხას მღვდელმა, საზოგადოების თავკაცებმა და 
ისრაელის ათასეულთა მეთაურებმა, მას რომ ახლდნენ, 
რეუბენიანთა, გადიანთა და მენაშეანთა ნათქვამი სიტყვები. 31 
უთხრა ფინხას ელეაზარის ძემ, მღვდელმა, რეუბენიანებს, 
გადიანებს და მენაშეანებს: დღეს გავიგეთ, რომ ჩვენ შორისაა 
უფალი, რომ არ გიმტყუნებიათ უფლისათვის. თქვენ იხსენით 
ისრაელი უფლის ხელიდან. 32 გაბრუნდნენ ფინხას ელეაზარის 
ძე, მღვდელი, და თავკაცები რეუბენიანთაგან და გადიანთაგან 
- გალაადის ქვეყნიდან ქანაანის ქვეყნისაკენ, და მოუტანეს 
ამბავი ისრაელიანებს. 33 მოიწონეს ეს ამბავი ისრაელიანებმა 


და აკურთხეს ისრაელიანებმა ღმერთი, აღარ უფიქრიათ მათზე 
გალაშქრება და იმ ქვეყნის გაპარტახება, სადაც რეუბენიანები 
და გადიანები ცხოვრობდნენ. 34 უწოდეს რეუბენიანებმა და 
გადიანებმა ამ სამსხვერპლოს ყძედი (მოწმე), რადგან მოწმე 
არისო იგი ჩვენ შორის, რომ ღმერთია უფალი. 


თავი 23 


1 მრავალი ხანი გამოხდა მას შემდეგ, რაც მოასვენა უფალმა 
ისრაელი გარეშემო მტრებისაგან, და მოხუცდა იესო, ხანში 
შევიდა. 2 მოუხმო იესომ მთელ ისრაელს, მის უხუცესებს, მის 
თავკაცებს, მის მსაჯულებს, მის ზედამხედველებს და უთხრა 
მათ: მე დავბერდი, ხანში შევედი. 3 თქვენი თვალით გაქვთ 
ნანახი ყველაფერი, რაც უფალმა, თქვენმა ღმერთმა დამართა 
ყველა ამ ხალხს თქვენ წინაშე, რადგან უფალი, თქვენი 
ღმერთი იყო, თქვენთვის რომ იბრძოდა. 414 ხედავთ, წილად 
გარგუნეთ ყველა ეს დარჩენილი ხალხი თქვენი შტოების 
სამკვიდროდ, იორდანედან მოყოლებული, და ყველა ხალხი, 
რომელიც აღვგავე დიდ ზღვამდე, მზის დასავლამდე. ? თავად 
უფალი, თქვენი ღმერთი აყრის მათ თქვენგან და განდევნის, 
რათა დაიმკვიდროთ მათი ქვეყანა, როგორც ნათქვამი აქვს 
თქვენთვის უფალს, თქვენს ღმერთს. 9 მტკიცედ დაიცავით და 
შეასრულეთ ყველაფერი, რაც მოსეს რჯულის წიგნშია 
ჩაწერილი, არ გადაუხვიოთ მას არც მარჯვნივ, არც მარცხნივ. 7 
ნუ შეერევით ამ ხალხს, თქვენ შორის რომ დარჩნენ, ნუ 
ახსენებთ მათი ღმერთების სახელს და ნურც დაიფიცავთ მათ, 
ნურც ემსახურებით და ნურც თაყვანს სცემთ. 8?8 არამედ უფალს, 
თქვენს ღმერთს მიეწებეთ, როგორც დღემდე იქცეოდით. 9? 
უფალმა აჰყარა თქვენგან დიდი და ძლიერი ხალხები, დღემდე 
არავინ ყოფილა, რომ თქვენ გაგმკლავებოდათ. 19 ერთი 
თქვენიანი განდევნის მათ ათასს, რადგან თავად უფალი, 
თქვენი ღმერთი იბრძვის თქვენთვის, როგორც შეპირებული 
იყო. 11 ეცადეთ, კვლავ თქვენივე სიცოცხლისათვის, რომ 
გიყვარდეთ უფალი, თქვენი ღმერთი. 12 თუ განდგებით და 
მიეწებებით ამ დანარჩენ ხალხს, თქვენ შორის რომ დარჩნენ, 
დაუმოყვრდებით მათ და ასე შეერევით ერთმანეთს, 13 
იცოდეთ, აღარ აჰყრის უფალი თქვენგან ამ ხალხებს, არამედ 
მახედ და ხაფანგად, შოლტად ექცევიან თქვენს ფერდებს, 
ეკლად ჩაგესობიან თვალში, ვიდრე არგადაშენდებით ამ 


მადლიანი მიწიდან, რომელიც უფალმა, თქვენმა ღმერთმა 
მოგცათ თქვენ. 14 აჰა, დღეს მივდივარ წუთისოფლის 
წესისამებრ. მთელი თქვენი გულითა და სულით შეიგნეთ, რომ 
არცერთი სიტყვა არ გაცუდებულა იმ სასიკეთო სიტყვებიდან, 
რაც თქვენზე უთქვამს უფალს, თქვენს ღმერთს. 12 როგორც 
აგიხდათ ყველა სასიკეთო სიტყვა, რაც უფალს, თქვენს 
ღმერთს ჰქონდა ნათქვამი თქვენთვის, ასევე აგიხდენთ უფალი 
მუქარის სიტყვას, ვიდრე არ აღგვის ყველას ამ მადლიანი 
მიწიდან, რომელიც უფალმა, თქვენმა ღმერთმა მოგცათ თქვენ. 
16 თუ გადახვალთ უფლის, თქვენი ღმერთის აღთქმას, 
რომელიც დადებული აქვს თქვენთან, წახვალთ და უცხო 
ღმერთებს დაუწყებთ სამსახურს და თაყვანისცემას, უფლის 
რისხვა დაგატყდებათ თავს და დაუყოვნებლივ გადაშენდებით 
ამ მადლიანი ქვეყნიდან, რომელიც თქვენთვის მოუცია. 


თავი 24 


1 თავი მოუყარა იესომ ისრაელის ყველა შტოს შექემში, 
დაიბარა ისრაელის უხუცესობა, მისი თავკაცები, მისი 
მსაჯულები, მისი ზედამხედველები და ისინიც წარდგნენ ღვთის 
წინაშე. 2 უთხრა იესომ მთელ ერს: ასე ამბობს უფალი, 
ისრაელის ღმერთი: მდინარის გაღმა ცხოვრობდა თქვენი მამა- 
პაპა ძველთაგანვე - თერახი, აბრაამის მამა და ნახორის მამა - 
და ემსახურებოდა უცხო ღმერთებს. 3 წამოვიყვანე მამაშენი 
აბრაამი მდინარის გაღმიდან და მოვატარე მთელი ქანაანის 
ქვეყანა, ვუმრავლე თესლი და მივეცი ისაკი. “ მივეცი ისაკს 
იაკობი და ესავი; მივეცი ესავს სეყირის მთა 
დასამკვიდრებლად, ხოლო იაკობი თავისი შვილებითურთ 
ეგვიპტეში ჩავიდა. ? გავგზავნე მოსე და აარონი და ვგვემე 
ეგვიპტე სასწაულებით, რომლებიც მოვიმოქმედე მის 
შუაგულში. მერე ამოვიყვანე ისინი. 9 ამოვიყვანე ეგვიპტიდან 
თქვენი მამა-პაპა და მოადექით ზღვას; ედევნებოდნენ 
ეგვიპტელები თქვენს მამა-პაპას ეტლებითა და ცხენებით 
მეწამულ ზღვამდე. 7 შეჰღაღადეს უფალს და მანაც ჩამოაფინა 
უკუნი თქვენსა და ეგვიპტელებს შორის, მოაქცია მათზე ზღვა 
და დაფარა ისინი. თქვენი თვალით გაქვთ ნანახი, რა ვუყავი 
ეგვიპტელებს. მას მერე უდაბნოში ცხოვრობდით მრავალი 
ხანი. 8 მიგიყვანეთ ამორეველთა ქვეყანაში, იორდანეს გაღმა 
რომ ცხოვრობდნენ. შეგებრძოლენ, მაგრამ ხელში 
ჩაგაგდებინეთ ისინი. თქვენ დაისაკუთრეთ მათი ქვეყანა და მე 
აღვგავე ისინი თქვენგან. ? ადგა ბალაკ ციფორის ძე, მოაბის 
მეფე, და ბრძოლა გაუმართა ისრაელს და დაიბარა ბალაამი, 
ბეყორის ძე, თქვენს დასაწყევლად. 19 მაგრამ მე არ ვინებე 
ბალაამის მოსმენა და მან დაგლოცათ თქვენ. ასე გიხსენით 
მისი ხელიდან. 11 გადალახეთ იორდანე და მიადექით 
იერიხონს. გაგიმართეს ბრძოლა იერიხონის პატრონებმა - 
ამორეველებმა, ფერიზელებმა, ქანაანელებმა, ხეთელებმა, 
გირგაშეველებმა, ხივიელებმა და იებუსეველებმა. 12 კრაზანები 


გავუშვი თქვენს წინ და მათ გარეკეს თქვენგან ორი ამორეველი 
მეფე, არა მახვილით და არა მშვილდით. 13 მოგეცით მიწა, 
რომელზეც არ გიშრომიათ, და ქალაქები, რომლებიც არ 
აგიშენებიათ, მაგრამ ცხოვრობთ იქ. საზრდოობთ ვენახებითა 
და ზეთისხილის ბაღებით, რომლებიც თქვენ არ გაგიშენებიათ. 
14 მაშ, გეშინოდეთ უფლისა, ემსახურეთ მას წრფელად და 
ერთგულად, უარყავით ღმერთები, რომელთაც ემსახურებოდა 
თქვენი მამა-პაპა იორდანეს გაღმა და ეგვიპტეში, და 
ემსახურეთ უფალს. 15 თუ ავად მიგაჩნიათ თქვენს თვალში 
უფლის სამსახური, ახლავე გადაწყვიტეთ ვის ემსახუროთ - იმ 
ღმერთებს, ვისაც თქვენი მამა-პაპა ემსახურებოდა იორდანეს 
გაღმა თუ ამორეველთა ღმერთებს, რომელთა ქვეყანაშიც 
ცხოვრობთ. მე და ჩემი სახლი კი უფლის სამსახურში ვიქნებით. 
16 პასუხად ეს უთხრა ერმა: არ იქნება ჩვენგან უფლის 
დავიწყება, უცხო ღმერთების სამსახური. 17 რადგან უფალია 
ჩვენი ღმერთი, მან ამოიყვანა ჩვენი მამა-პაპა ეგვიპტელთა 
ქვეყნიდან, მონობის სახლიდან, მან მოიმოქმედა ეს დიადი 
სასწაულები ჩვენსთვალწინ, ის გვიფარავდა მთელ გზაზე, 
სადაც დავდიოდით, და ყველა ხალხში, რომელთა შორისაც 
გაგვივლია. 18 განდევნა უფალმა ჩვენგან ყველა ხალხი და 
ამორეველებიც, ამ ქვეყნის მკვიდრნი. ჩვენც უნდა ვემსახუროთ 
უფალს, რადგან ჩვენი ღმერთია ის. 1? უთხრა იესომ ერს: ვერ 
შეძლებთ უფლის სამსახურს, რადგან წმიდა ღმერთია იგი, 
შურიანია იგი, არ გაპატიებთ დანაშაულს და ცოდვებს. 29 თუ 
მიატოვებთ უფალს და უცხოთა ღმერთების სამსახურს 
შეუდგებით, უბედურებას დაგათევთ თავს უფალი. ბოლოს 
მოგიღებთ მას შემდეგ, რაც ამდენი სიკეთე გიყოთ. 21 უთხრა 
ერმა იესოს: არა, უფალს გვინდა ვემსახუროთ. 2? უთხრა იესომ 
ერს: თქვენვე იყავით თქვენი თავის მოწმენი, რომ უფლის 
სამსახურს ირჩევთ. მიუგეს: მოწმენი ვართ. 23 მაშ, უარყავით 
უცხოთა ღმერთები, თქვენ შორის რომ არიან, და გული 
მიაბრუნეთ უფლის, ისრაელის ღმერთისკენ. 24 უთხრა ერმა 
იესოს: უფალს, ჩვენს ღმერთს ვემსახურებით და ყურს 
დავუგდებთ მის ხმას. 22 დადო იესომ აღთქმა ერთან იმ დღეს 


და მისცა მათ წესი და სამართალი შექემში. 25 ჩასწერა იესომ 
ეს სიტყვები საღვთო რჯულის წიგნში, აიღო დიდი ქვა და 
აღმართა იქ, მუხის ქვეშ, უფლის საწმიდართან რომ იდგა. 27 
უთხრა იესომ მთელ ერს: აჰა, ეს ქვა იყოს ჩვენს მოწმედ, 
რადგან მან მოისმინა ყოველი სიტყვა, რაც უფალმა გვითხრა 
ჩვენ. იყოს თქვენს მოწმედ, რათა არ უარყოთ თქვენი ღმერთი. 
28 გაისტუმრა იესომ ერი, თითოეული თავის სამკვიდროში. 29 
ამ ამბების შემდეგ მოკვდა იესო ნავეს ძე, უფლის მორჩილი, ას 
ათი წლისა. 39 დამარხეს იგი თავისი სამკვიდროს საზღვარში, 
თიმნათ-სერახში, ეფრემის მთაზე რომ არის, გაყაშის მთის 
ჩრდილოეთით. 31 ემსახურებოდა უფალს ისრაელი იესოს 
დროს და უხუცესთა დროს, რომელნიც ცხოვრობდნენ იესოს 
მერე და იცოდნენ უფლის ყოველი საქმე, რაც ისრაელისთვის 
მოიმოქმედა. 32 იოსების ძვლები, ისრაელიანებმა რომ 
ამოიტანეს ეგვიპტიდან, დამარხეს შექემში, ყანაში, რომელიც 
ნაყიდი ჰქონდა იაკობს ას კესიტად შექემის მამის, ხამორის 
შთამომავალთაგან და რომელიც იოსებიანთა სამკვიდროში 
მოხვდა. 33 მოკვდა ელეაზარი, აარონის ძე და დამარხეს იგი 
ფინხასის, მისი ძის, ბორცვზე, რომელიც ეფრემის მთაზე 
მიეკუთვნა მას. 


მსაჯული 


თავი 1 


1 იესოს სიკვდილის შემდეგ ჰკითხეს ისრაელიანებმა უფალს: 
რომელი ჩვენგანი გავიდეს პირველი ქანაანელებთან 
საომრად? ? თქვა უფალმა: იუდა გავიდეს. აჰა, ხელში 
ჩამიგდია მისთვის ეგ მიწა. 3 უთხრა იუდამ თავის ძმას სიმონს: 
გამომყევი ჩემს წილხვდომილში, ერთად ვეომოთ 
ქანაანელებს. მერე მე გამოგყვები შენს წილხვდომილში. და 
გაჰყვა სიმონი. 4 გავიდა იუდა და უფალმა ხელში ჩაუგდო 
ქანაანელები და ფერიზელები. ამოხოცეს ისინი ბეზეკში - ათი 
ათასი კაცი. ? ბეზეკშივე შეეყარნენ ადონი-ბეზეკს. შეებნენ და 
დაამარცხეს ქანაანვლები და ფერიზელები. 5 უკუიქცა ადონი- 
ბეზეკი, დაედევნენ, შეიპყრეს და ხელებზე და ფეხებზე ცერები 
დააჭრეს. ” თქვა ადონი-ბეზეკმა: სამოცდაათი მეფე, ხელებზე 
და ფეხებზე ცერები რომ დავაჭერი, ჩემი სუფრის ქვეშ 
აგროვებდა ნამვსრევს. რასაც ჩავდიოდი, იგივე მომაგო 
ღმერთმა. წაიყვანეს იგი იერუსალიმში და იქ მოკვდა. 8 
შეუტიეს იუდიანებმა იერუსალიმს, აიღეს, მახვილით მოსრეს 
და ცეცხლს მისცეს ქალაქი. 7? მერე ჩავიდნენ იუდიანები მთის, 
სამხრეთისა და ბარის ქანაანელებთან საომრად. 19 
გაილაშქრა იუდამ ხებრონში მცხოვრებ ქანაანელებზე (უწინ 
ჰებრონს კირიათ-არბა ერქვა); დაამარცხეს შეშაი, ახიმანი და 
თალმაი. 11 იქიდან დაბირის მცხოვრებლებზე გაილაშქრა (უწინ 
დაბირს კირიათ-სეფერი ერქვა). 12 თქვა ქალებმა: ვინც 
დაამარცხებს და აიღებს კირიათ-სეფერს, ცოლად მიმიცია 
მისთვის ჩემი ასული ყაქსა. 13 ღოთენიელმა, ქალების უმცროსი 
ძმის კენაზის ძემ, აიღო ქალაქი და ქალებმა ცოლად მისცა მას 
თავისი ასული ყაქსა. 14 ვიდრე შინ გაემგზავრებოდნენ, ცოლმა 
დაარიგა ღოთენიელი და თავისი მამისაგან მიწა 
გამოათხოვინა. თვითონ კი ჩამოხდა სახედრიდან და როცა 


ქალებმა ჰკითხა, რა გინდაო, 15 მიუგო: მომეცი კურთხევა, 
რაკი ურწყავ მიწას მაძლევ, ბარემ წყალსატევევბიც მომეცი. 
შეუსრულა სათხოვარი. მისცა ქალებმა ზემო წყალსატევები და 
ქვემო წყალსატევები. 15 მოსეს სიმამრის, იოთორ კენიელის 
შთამომავლებიც თან ამოჰყვნენ იუდიანებს ფინიკთა 
ქალაქიდან იუდას უდაბნოში, რომელიც არადის სამხრეთით 
მდებარეობს. მოვიდნენ და ადგილობრივ ხალხში 
ჩასახლდნენ. 17 გავიდა იუდა თავის ძმასთან სიმონთან 
ერთად. დაამარცხეს ცეფათის ქანაანელები, ააოხრეს ქალაქი 
და უწოდეს ხორმა (ნაოხარი), 18 აიღო იუდამ ღაზა და მისი 
შემოგარენი, ასკალონი და მისი შემოგარენი, ყეკრონი და მისი 
შემოგარენი, აშდოდი და მისი შემოგარენი. 19? უფალი იყო 
იუდასთან და მან მთიანეთი დაიმკვიდრა, ბარელები კი ვერ 
აჰყარა, რადგან მათ რკინის ეტლები ჰქონდათ. 29 მისცეს 
ხებრონი ქალებს, როგორც მოსესაგან იყო დანაბარები. 
დაიმკვიდრა მან ყანაკის ძეთა სამი ქალაქი და ყანაკის სამივე 
ძე აჰყარა იქიდან. 21 მაგრამ იებუსეველები - იერუსალიმის 
მკვიდრნი ვერ აჰყარეს ბენიამინიანებმა და იებუსეველები 
დღემდე ცხოვრობენ იერუსალიმში ბენიამინიანთა გვერდით. 22 
იოსების სახლიც გავიდა ბეთელის წინააღმდეგ და უფალი იყო 
მასთან. 23 შეჩერდა და ზვერავდა იოსების სახლი ბეთელს 
(უწინ ამ ქალაქს ლუზი ერქვა). 24 დაინახეს მზვერავებმა 
ქალაქიდან გამომავალი კაცი, შეიპყრეს და უთხრეს: გვიჩვენე 
ქალაქში შესასვლელი და წყალობას გიზამთ. 25 უჩვენა კაცმა 
ქალაქში შესასვლელი. მახვილით მოსრეს ქალაქი, ხოლო ის 
კაცი და მთელი მისი სახლობა გაუშვეს. 25 წავიდა ის კაცი 
ხეთელების ქვეყანაში. ააშენა იქ ქალაქი და უწოდა ლუზი. ეს 
სახელი ჰქვია მას დღემდე. 27 მენაშემ ვერ აჰყარა ბეთ-შეანი 
თავისი სოფლებითურთ, ვერც თაყანაქი თავისი სოფლებითა 
და მცხოვრებლებითურთ, ვერც დორი თავისი სოფლებითა და 
მცხოვრებლებითურთ, ვერც იბლეყამი თავისი სოფლებითა და 
მცხოვრებლებითურთ, ვერც მეგიდო თავისი სოფლებითურთ. 
დარჩნენ და ცხოვრობდნენ ქანაანელები ამ მიწაზე. 28 როცა 
მომძლავრდა ისრაელი, დახარკა ქანაანელები, აყრით კი ვერ 


აჰყარა. 2? ეფრემმა ვერ აჰყარა გაზერის ქანაანელები, 
ცხოვრობდნენ ქანაანელები გაზერში მათ გვერდით და ხარკს 
უხდიდნენ. 39 ზაბულონმა ვერ აჰყარა კიტრონელები და 
ნაქლოლელები, ცხოვრობდნენ ისინი მათ გვერდით და მისი 
მოხარკენი შეიქნენ. 31 აშერმა ვერ აჰყარა ყაქოელები, 
რომლებიც ხარკს უხდიდნენ, ვერც დორელები და 
სიდონელები, ვერც ახლაბელები, აქზიბელები, ქელბელები, 
აფიკელები და რექობელები. 32 ცხოვრობდა აშერი იქაურ 
ქანაანელებს შორის, რადგან ვერ აჰყარა ისინი. 33 ნაფთალიმ 
ვერ აჰყარა ბეთ-შემეში და ბეთ-ანათი; ცხოვრობდა იქაურ 
ქანაანელებს შორის. ბეთ-შემეშელებიც და ბეთ-ანათელებიც 
მისი მოხარკენი შეიქნენ. 34 ამორეველებმა მთებში 
შეიმწყვდიეს დანელები და ბარად არ ჩამოუშვეს. 32 დარჩნენ 
და ცხოვრობდნენ ამორეველები ქარ-ქერესში, სადაც დათვები 
და მელებია, აიალონში და შაყალბიმში, მაგრამ იოსების 
სახლის ხელი მძიმედ დააწვა ამორეველებს და მოხარკედ 
გაუხდნენ ისინი. 39 ამორეველების საზღვარი ყაკრაბიმის 
მაღლობზე, სელაზე და მის მაღლა გადიოდა. 


თავი 2 


1 მოვიდა უფლის ანგელოზი გილგალიდან ბოქიმში და 
ბეთელში ისრაილის სახლთან და თქვა: ასე ამბობს უფალი: 
გამოგიყვანეთ ეგვიპტიდან და მოგიყვანეთ ამ ქვეყანაში, 
რომელიც თქვენს მამა-პაპას აღვუთქვი. ვუთხარი, არ 
დავარღვევ-მეთქი თქვენთან დადებულ აღთქმას უკუნისამდე. 2 
ოღონდ ნუ შეკრავთ-მეთქი კავშირს ამ ქვეყნის ხალხთან, ნუ 
იწამებთ მათ ღმერთებს, დაამსხვრიეთ მათი კერპები, 
დაანგრიეთ-მეთქი მათი სამსხვერპლოები. თქვენ კი არ 
ისმინეთ ჩემი. ეს რა ჩაიდინეთ! 3 ამიტომაც გეუბნებით: მათ, 
ვის აყრასაც ვაპირებდი, აღარ ავყრი. აღარ ავყრი მათ 
თქვენგან, რომ ხუნდებად გექცნენ ისინი, მახედ გექცნენ მათი 
ღმერთები. 4 როცა უფლის ანგელოზები ამ სიტყვებს 
ეუბნებოდა ისრაელიანებს, ხმამაღლა ატირდა ხალხი. ? 
ამიტომ უწოდეს იმ ადგილს სახელად ბოქიმი (მოტირალნი). 
მსხვერპლი შესწირეს იქ უფალს. 9 დაითხოვა იესომ ხალხი და 
წავიდ-წამოვიდნენ ისრაელიანები თავ-თავიანთ სახლებში, 
თავ-თავიანთ წილხვდომილ ქვეყნებში, რათა 
დაემკვიდრებინათ იგი. 7” უფალს ემსახურებოდა ერი იესოს 
მთელ სიცოცხლეში და უხუცესთა მთელ სიცოცხლეში, 
რომლებიც იესოს შემდგომ იყვნენ და ნანახი ჰქონდათ ყველა 
დიადი საქმე, ისრაელისათვის რომ აღასრულა უფალმა. 8 
მოკვდა იესო, ნავეს ძე, უფლის მორჩილი, ას ათი წლისა, 3? და 
დამარხეს თავის წილხვდომილში, თიმნათ-სერახში, ეფრემის 
მთაზე, გაყაშის მთის ჩრდილოეთით. 19 მთელი ის თაობაც 
გადავიდა მამა-პაპასთან. მოვიდა სხვა თაობა რომელსაც არ 
გაეგონა უფალი, არც მისი საქმენი, ისრაელისთვის რომ 
აღასრულა. 11 უკუღმართად იქცეოდნენ ისრაელიანები უფლის 
თვალში და ემსახურებოდნენ ბაალებს. 12 დაივიწყეს უფალი, 
თავიანთი მამა-პაპის ღმერთი, რომელმაც ეგვიპტის ქვეყნიდან 
გამოიყვანა ისინი, მიიქცნენ უცხო ღმერთებისკენ, მეზობელ 
ხალხთა ღმერთებისაკენ და თაყვანს სცემდნენ მათ. 13 


დაივიწყეს უფალი და ემსახურებოდნენ ბაალებსა და 
აშთორეთებს. 14 აღიგზნო უფლის რისხვა ისრაელიანთა 
მიმართ, ხელში ჩაუგდო ისინი მძარცველებს და აძარცვინა. 
ხელში ჩაუგდო გარშემორტყმულ მტერს და ვეღარ 
უმკლავდებოდნენ მათ. 12 სადაც არ უნდა წასულიყვნენ, 
ავბედითად წარმართავდა მათ უფლის ხელი, როგორც უთხრა 
მათ უფალმა და დაემუქრა მათ უფალი. დიდად შეაჭირვა 
ისინი. 19 დაუდგინა მათ უფალმა მსაჯულები, რომლებიც 
მძარცველებისაგან იფარავდნენ მათ. 17 მაგრამ არც 
მსაჯულებს უჯერებდნენ, უზნეობდნენ უცხო ღმერთების კვალზე, 
თაყვანს სცემდნენ მათ და მალევე უხვევდნენ იმ გზიდან, 
რომლითაც დადიოდა მათი მამა-პაპა, უფლის მცნებათა 
მორჩილი. ესენი იმათ მსგავსად არ იქცეოდნენ. 18 მას შემდეგ, 
რაც მსაჯულები დაუდგინა მათ უფალმა, უფალი იყო 
მსაჯულთან და მტრებისაგან იფარავდა მათ მსაჯულის 
სიცოცხლეში. რადგან ებრალებოდა ისინი უფალს, როცა 
ესმოდა, როგორ გმინავდნენ მჩაგვრელთა და 
შემავიწროებელთა ხელში. 19 მაგრამ მოკვდებოდა თუ არა 
მსაჯული, მამებზე უარესს ჩადიოდნენ, მიიქცეოდნენ უცხო 
ღმერთებისკენ, ემსახურებოდნენ და თაყვანს სცემდნენ მათ. არ 
ეშვებოდნენ თავიანთ ბოროტ საქმეს და ურჩობის გზას არ 
სტოვებდნენ. 29 აღიგზნო უფლის რისხვა ისრაელის მიმართ და 
თქვა მან: რაკი ამ ერმა უღალატა ჩემსა და მათ მამაპაპას 
შორის დადებულ აღთქმას და აღარ მიჯერებს, 21 აღარ ავყრი 
მათგან აღარცერთ ამ ხალხს, რომელიც აუყრელი დარჩა 
იესოს, როცა მოკვდა, 22 რათა გამოვცადო ისრაელი მათით, 
დაადგებიან თუ არა უფლის გზას და ივლიან თუ არა იმ გზით, 
როგორც მათი მამა-პაპა დადიოდა. 23 ამიტომ იყო, აუყრელი 
რომ დატოვა ეს ხალხები უფალმა, თავიდანვე რომ არ აჰყარა 
და არ ჩაუგდო ხელში იესოს. 


თავი 3 


1 აი, ის ხალხები, აუყჟრელი რომ დატოვა უფალმა, რათა 
გამოეცადა მათით ისრაელიანება, ყველანი, ვინც ვერცერთ 
ქანაანურ ომს ვერ შეესწრო. 2 მხოლოდ იმისთვის, რომ 
შესწრებოდნენ და ესწავლათ ომი ისრაელიანთა შემდგომ 
თაობებს, რომლებიც უწინდელ ომებს ვერ შეესწრნენ: 3 
ფილისტიმელთა ხუთი სამთავრო და ყველა ქანაანელი, 
ციდონელი და ხივიელი, ლიბანის მთიანეთში რომ ცხოვრობენ, 
ბაალ-ხერმონის მთიდან ხამათამდე. 4 სურდა გამოეცადა 
ისრაელიანები მათით, ენახა დაიცავდნენ თუ არა უფლის 
მცნებებს, მოსეს პირით რომ ამცნო მათ მამა-პაპას. 2 
ცხოვრობდნენ ისრაელიანები ქანაანელთა, ხეთელთა, 
ამორეველთა, ფერიზელთა, ხივიელთა და იებუსეველთა 
შორის. 9 ირთავდნენ მათ ქალებს, ათხოვებდნენ თავიანთ 
ქალებს მათ ვაჟებზე და ემსახურებოდნენ მათ ღმერთებს. 7 
უკუღმართად იქცეოდნენ ისრაელიანები უფლის თვალში, 
დაივიწყეს უფალი, თავიანთი ღმერთი, და ემსახურებოდნენ 
ბაალებსა და აშერებს. 8 რისხვით აღიგზნო უფალი ისრაელის 
მიმართ, ხელში ჩაუგდო ისინი ქუშან-რიშთაიმს, არამის 
ორმდინარეთის მეფეს, და მორჩილებდნენ ისრაელიანები 
ქუშან-რიშთაიმს რვა წელი. 3? მაშინ შეჰპღაღადეს 
ისრაელიანებმა უფალს და უფალმა გამოუჩინა მათ მხსნელი, 
რომელმაც იხსნა ისინი: ღოთენიელი, ქალების უმცროსი ძმის, 
კენაზის ძე. 19% უფლის სული იყო მასზე და გახდა იგი ისრაელის 
მსაჯული. გავიდა სალაშქროდ და ხელში ჩაუგდო უფალმა 
ქუშან-რიშთაიმი, არამის მეფე. სძლია მისმა ხელმა ქუშან- 
რიშთაიმს. 11 დაისვენა ქვეყანამ ორმოცი წელი. მერე მოკვდა 
ღოთენიელი, კენაზის ძე. 12 კვლავ უკუღმართად იქცეოდნენ 
ისრაელიანები უფლის თვალში და ამძლავრა უფალმა 
ისრაელზე ყეგლონი, მოაბის მეფე, რადგან უკუღმართად 
იქცეოდნენ ისინი უფლის თვალში. 13 შემოიკრიბა მთელი 
ყამონი და ყამალეკი, დაიძრა, დაამარცხა ისრაელი და აიღო 


ფინიკ-ქალაქი. 14 მორჩილებდნენ ისრაელიანები ყეგლონს, 
მოაბის მეფეს თვრამეტი წელი. 15 მაშინ შეპღაღადეს 
ისრაელიანებმა უფალს და გამოუჩინა მათ უფალმა მხსნელი 
აჰუდ გერას ძე, ბენიამინელი, ცაცია კაცი. ხარკი გაატანეს მას 
ისრაელიანებმა ყეგლონთან, მოაბის მეფესთან. 19 ორლესული 
ერთწყრთიანი მახვილი გააკეთებინა აჰუდმა და 
წამოსასხამქვეშ შეიბა მარჯვენა თეძოსთან. 17 მივიდა და 
მიართვა ხარკი ყეგლონს, მოაბის მეფეს. ძალზე მსუქანი კაცი 
იყო ყეგლონი. 198 როგორც კი ძღვენი მოართვეს, უკან 
გაისტუმრა ძღვენის მომტანნი. 1? თავად გილგალის 
საკერპოდან გამობრუნდა და უთხრა: საიდუმლო სიტყვა მაქვს 
შენთან, მეფეო! ბრძანა ყეგლონმა: ჩუმად! და ყველა 
კარისკაცი გარეთ გაიკრიფა. 29 შევიდა აჰუდი მასთან. 
საგრილობელ ოთახში იჯდა, ცალკე რომ ჰქონდა ზემო 
სართულზე. უთხრა აჰუდმა: უფლის სიტყვა მაქვს სათქმელი 
შენთვის! და წამოიმართა ტახტიდან ყეგლონი მის დანახვაზე. 
21 და როგორც კი წამოიმართა, გაიკრა აჰუდმა მარცხენა 
ხელი, იძრო მარჯვენა თეძოსთან შებმული მახვილი და 
მუცელში აძგერა. 22 ვადიანად ჩაეფლო შიგ მახვილი და ქონმა 
გადაფარა ვადა, რადგან მუცელშივე ჩაატოვა მახვილი, 
რომელსაც მეორე მხარეს გაეწვერა. 23 მერე ტალანში 
გამოვიდა აჰუდი, გამოიხურა და ჩაკეტა ოთახის კარი. 24 
როგორც კი გავიდა, მოვიდნენ მისი მსახურებიც და, აჰა, 
ჩაკეტილი დახვდათ ოთახის კარი. თქვეს: მოსასაქმებლად 
შეიკეტებოდაო საგრილობელ ოთახში. 2” კარგა ხანს უცადეს 
და, როცა ნახეს, არავინ აღებდა ოთახის კარს, კლიტე 
მოარგეს, გააღეს და რას ხედავენ: მკვდარი აგდია ძირს მათი 
ბატონი. 25 სანამ გონს მოეგებოდნენ, აჰუდმა სამშვიდობოს 
გამოაღწია, არავის გახსენებია იგი. გამოსცდა საკერპოს და 
თავი სეყირს შეაფარა. 27 მოსვლისას ბუკსა ჰკრა ეფრემის 
მთაში, ჩამოიყვანა მთიდან ისრაელიანები და წინ წაუძღვა. 28 
უთხრა: მომყევით, რადგან ხელში ჩაგიგდოთ უფალმა 
მოაბელები, თქვენი მტრები! გაჰყვნენ და გადაუჭრეს 
მოაბელებს იორდანეზე გადასასვლელი ფონი და არავინ 


გაატარეს. 29? ათი ათასამდე მოაბელი დახოცეს იმჟამად, 
ყველანი ბრგე და ძლიერნი, თავს ვერავინ უშველა. 39 
დაემორჩილა იმ დღეს მოაბი ისრაელს და დაისვენა ქვეყანამ 
ოთხმოცი წელი. სიკვდილამდე ისრაელის მსაჯული იყო აჰუდი. 
31 მის შემდეგ იყო შამგარი, ყანათის ძე, სახრით რომ დახოცა 
ექვსასი ფილისტიმელი, და მანაც იხსნა ისრაელი. 


თავი 4 


+ აჰუდის სიკვდილის შემდეგაც უკუღმართად იქცეოდნენ 
ისრაელიანები უფლის თვალში. 2 და უფალმა ხელში ჩაუგდო 
ისინი იაბინს, ქანაანის მეფეს, რომელიც ხაცორში მეფობდა და 
მხედართმთავრად ჰყავდა სისარა, რომელიც ხაროშეთ-გოიმში 
ცხოვრობდა. 3 შეჰღაღადეს ისრაელიანებმა უფალს, რადგან 
იაბინს ცხრაასი დარკინული ეტლი ჰქონდა და სასტიკად 
ჩაგრავდა ისრაელიანებს ოცი წელი. 4“ იმჟამად ისრაელის 
მსაჯული იყო წინასწარმეტყველი დებორა, ლაპიდოთის ცოლი. 
> დებორას ფინიკის ქვეშ ცხოვრობდა იგი, რამასა და ბეთელს 
შორის, ეფრემის მთაში, და მიდიოდნენ ისრაელიანები მასთან 
რჯულის საქმეზე. 9 კაცები გაგზავნა და ნაფთალის კადეშიდან 
დაიბარა ბარაკი, აბინოყამის ძე და უთხრა ასე: გიბრძანებს 
უფალი, ისრაელის ღმერთი: ადექი და ადი თაბორის მთაზე, 
თან ათი ათასი კაცი წაიყვანე ნაფთალიანთაგან და 
ზებულონიანთაგან, ”7 ხოლო მე კიშონის ხევთან მოგგვრი 
იაბინის მხედართმთავარს სისარას თავისი ეტლებითა და 
ურიცხვი ლაშქრითურთ და ხელში ჩაგაგდებინებ. 8 ბარაკმა 
უთხრა: თუ წამომყვები, წავალ, თუ არ წამომყვები, არ წავალ, 
რადგან არ ვიცი, რა დღეს მომივლენს უფალი თავის 
ანგელოზს. ? დებორამ უთხრა: წამოყოლით წამოგყვები, 
ოღონდ იცოდე, შენი აღარ იქნება დიდება ამ გზაზე, 
რომლითაც მიდიხარ, რადგან უფალი დიაცის ხელში ჩააგდებს 
სისარას. ადგა დებორა და წაჰყვა ბარაკს კადეშში. 19 დაიბარა 
ბარაკმა კადეშში ზებულონი და ნაფთალი, წაიყვანა ათი ათასი 
კაცი და წაჰყვა დებორაც. 11 ქებერ კენიელი ცალკე 
გამოჰყოფოდა კენიელებს, მოსეს მოყვრის ქობაბის 
შთამომავლებს, და ცაყანამის მუხნარში გაეშალა კარვები, 
კადეშის მახლობლად. 12 შეატყობინეს სისარას, რომ ბარაკ 
აბინოყამის ძე თაბორის მთაზე იყო ასული. 13 ხაროშეთ- 
გოიმიდან კიშონის ხევთან იხმო სისარამ მთელი თავისი 
ეტლიონი, ცხრაასი დარკინული ეტლი და მთელი ხალხი, რაც 


კი ჰყავდა. 14 უთხრა დებორამ ბარაკს: გაემზადე, რადგან 
მოვიდა ის დღე, როცა უფალი ხელში ჩაგიგდებს სისარას. 
თვითონ გიწინამძღვრებს უფალი. ჩამოვიდა ბარაკი მთიდან და 
ჩამოჰყვა ათი ათასი კაცი. 12 უფალმა დააფრთხობინა 
მახვილის პირით ბარაკის წინაშე სისარა, მთელი მისი 
ეტლიონი და მთელი მისი ლაშქარი. გადმოხტა სისარა 
ეტლიდან და ფეხით გაიქცა. 19 ხაროშეთ-გოიმამდე სდია 
ბარაკმა მის ეტლიონსა და ლაშქარს. მახვილით გაიწყვიტა 
სისარას მთელი ლაშქარი, კაციშვილი არ გადარჩენილა. 17 
თვითონ სისარა ფეხით გაიქცა იაყელის, ხებერ კენიელის 
ცოლის კარვისაკენ, რადგან ხაცორის მეფეს იაბინსა და ხებერ 
კენიელის სახლს შორის მშვიდობა სუფევდა. 18 გამოეგება 
იაყელი სისარას და უთხრა: მობრძანდი ბატონო, შემობრძანდი 
ჩემთან, შიში ნურაფრის გექნება. შეიყვანა კარავში და ხალქვეშ 
დამალა. 19 უთხრა სისარამ: ცოტა წყალი მომიტანე და 
დამალევინე, რადგან მწყურია. გაუხსნა ქალმა რძით სავსე 
ტიკი, დაალევინა და ისევ წააფარა ხალი. 29 უთხრა სისარამ: 
კარვის კართან დადექი, თუ ვინმემ ჩამოიაროს და გკითხოს, 
ვინმე ხომ არ არისო მანდ, მიუგე არა-თქო. 21 იაყელმა, 
ხებერის ცოლმა აიღო კარვის პალო, ხელში ურო დაიკავა, 
ფეხაკრეფით მიეპარა სისარას და ისე ჩაურჭო პალო 
საფეთქელში, რომ მიწას დააჭედა. მას კი დაღლილ- 
დაქანცულს ჩასძინებოდა, და მოკვდა. 22 აჰა, მოდის ბარაკი 
სისარას კვალზე. გაეგება იაყელი და უთხრა: შემობრძანდი, 
გიჩვენო ის კაცი, შენ რომ ეძებ. შევიდა და, აჰა, მკვდარი 
აგდია სისარა, პალო აქვს გარჭობილი საფეთქელში. 23 იმ 
დღეს დაუმორჩილა ღმერთმა ისრაელიანებს იაბინი, ქანაანის 
მეფე. 24 თანდათან დამძიმდა ისრაელიანთა ხელი იაბინზე, 
ქანაანის მეფეზე, ვიდრე სრულად არ დაღუპეს იაბინი, ქანაანის 
მეფე. 


თავი 5 


1 ასე იგალობა იმ დღეს დებორამ, და ბარაკმა, აბინოყამის 
ძემ: 2 ორომტრიალი შეიქნა ისრაელში, ხალხი ემზადება 
საბრძოლველად, აკურთხეთ უფალი! 3 ისმინეთ, მეფენო, ყური 
მომაპყარით, მთავარნო: ეს მე ვარ, მე ვუგალობ უფალს, მე 
ვუმღერი უფალს, ისრაელის ღმერთს. 4 როცა სეყირიდან 
გადმოხვედი, უფალო, როცა ედომის ველზე გამოხვედი, მიწა 
ირყეოდა, ცაც კი იღვრებოდა, ღრუბლებიც კი წყლად 
იღვრებოდნენ. ? მთები იდრიკებოდნენ უფლის წინაშე, თავად 
ეგ სინაიც კი, უფლის წინაშე, ისრაელის ღვთისა. 9 შამგარის 
დროს, ყანათის ძისა, იაყელის დროს, დაცარიელდა 
შარაგზები, სწორზე ვეღარავინ ბედავდა სიარულს, შორიდან 
არჩევდნენ შემოვლას. 7 სიცოცხლე ჩამკვდარიყო ისრაელის 
დაბა-სოფლებში, ჩამკვდარი იყო, ვიდრე არ აღვდექი მე, 
დებორა, ვიდრე არ აღვდექი მე, დედა ისრაელში. 8 ახალი 
ღმერთები ირჩიეს, ამიტომაც ომია კარიბჭესთან. თუ უჩანს 
ფარ-შუბი ორმოცი ათასს ისრაელში? 9? ისრაელის 
წინამძღოლებს ჩემი გული, ხალხში თავგამოდებულებს! 
აკურთხეთ უფალი! 19 თეთრ სახედრებზე ამხედრებულნო, 
ხალიჩებზე ფეხმორთხმულნო, გზებზე ქვეითად დამავალნო, 
თქვით საგალობელი! 11 იქ, სადაც დასარწყულებლად თავს 
უყრიან ნახირს, უფლის სიმართლეს იმღერებენ, ისრაელის 
წინამძღოლთა სიმართლეს! კარიბჭესთან მოზღვავდა მაშინ 
უფლის ერი! 12 გაიღვიძე, გაიღვიძე, დებორა! გაიღვიძე, 
გაიღვიძე, იმღერე საგალობელი! აღიძარ, ბარაკ! დაატყვევე 
შენი დამატყვევარი, აბინოყამის ძეო! 13 მაშინ ძლიერთა 
ნატამალს დაუმორჩილა ხალხი, უფალმა დამიმორჩილა 
ვაჟკაცები. 14 ეფრემიდან მოვიდნენ ყამალეკში 
დამკვიდრებულნი; ბენიამინიც შენთანაა, შენს ხალხს შორის; 
მაქირიდან მოვიდნენ თავკაცები, ზებულონიდან - 
წინამძლოლთა კვერთხის მპყრობელები. 15 ისაქარის 
მთავრებიც დებორასთან არიან; ბარაკის კვალდაკვალ მოიჭრა 


ველზე ისაქარიც. რეუბენის წყაროებთან დიდი თათბირია. 19 
რას დამჯდარხარ ფარეხთა შორის და უსმენ ცხვრების 
ბღავილს? რეუბენის წყაროებთან დიდი თათბირია. 17 
გალაადი იორდანეს გაღმა დავანებულა; რატომ შეყუჟულა 
დანი ხომალდებში? ზღვისპირას დამჯდარა აშერი და თავის 
სანახებთან დავანებულა. 18 სიკვდილი არად მიაჩნია 
ზებულონის ხალხს. ტრამალის ბორცვებზე ნაფთალია. 19 
მოვიდნენ მეფენი, შეიბნენ; მაშინ შეიბნენ ქანაანის მეფენი 
თაყანახში, მეგიდოს წყლებთან, მაგრამ მცირედი ვერცხლიც 
ვერ მოიალაფეს. 29 ციდან ებრძოდნენ, თავიანთი გზებიდან 
ებრძოდნენ ვარსკვლავები სისარას. 21 კიშონის ხევმა წაიღო 
ისინი, ძველმა ხევმა, კიშონის ხევმა. გაემართე, სულო ჩემო, 
ძლიერებით! 22 სრბოლისაგან იმსხვრეოდნენ ცხენთა 
ფლომქვები მაშინ, მისი ვაჟკაცების სრბოლისაგან. 23 
დაწყევლეთ მეროზი, ამბობს ანგელოზი უფლისა, დაწყევლეთ, 
დაწყევლეთ მისი მკვიდრნი, რადგან არ გამოვიდნენ უფლის 
საშველად, უფლის საშველად ვაჟკაცებთან ერთად! 24 
კურთხეულ იყოს დიაცთა შორის იაყელი, ხებერ კენიელის 
ცოლი! კარავში მცხოვრებ დიაცთა შორის კურთხეულ იყოს! 23 
წყალი მოსთხოვა და რძე მიართვა, სეფეთასით მიართვა 
მოუხდელი რძე. 25 მარცხენა ხელით პალოს დასწვდა, 
მარჯვენით უროს. მოუქნია სისარას, თავში დაჰკრა, გაუპო, 
საფეთქელი შეულენწა. 27 მის ფეხებთან ჩაიკეცა, დაეცა, ვეღარ 
ადგა; მის ფეხებთან ჩაიკეცა, დაეცა; სადაც ჩაიკეცა, იქვე 
დაეცა განგმირული. 28 სარკმლიდან იყურება, კანკლედიდან 
გაჰკივის სისარას დედა: რატომ იგვიანებს მისი მხედრობა, რამ 
შეაფერხა მისი ეტლის თვლები? 29 პასუხობენ გონიერი 
სეფექალები, თვითონვე ამბობს თავისივე სიტყვების პასუხად: 
30 ნადავლს იშოვნიდნენ და იყოფენ: თითო მხევალი, ორ-ორი 
მხევალი თითო მეომარს, ნაალაფარი ჭრელი სამოსელი 
სისარას, ნაალაფარი ჭრელი სამოსელი, ორხოულად 
მოქსოვილი, ტყვის ტანზე შემოძარცული. 31 ყველა მტერი ასე 
დაგელიოს, უფალო! მისი მოყვარულნი ამომავალ მზესავით 
გაძლიერდნენ! და დაისვენა ქვეყანამ ორმოცი წელი. 


თავი 6 


1 უკუღმართად იქცეოდნენ ისრაელიანები უფლის თვალში და 
უფალმა მიდიანის ხელში ამყოფა ისინი შვიდ წელიწადს. 2 
დამძიმდა მიდიანის ხელი ისრაელზე, იხიზნებოდნენ 
ისრაელიანები მიდიანისგან მთებში, გამოქვაბულებში და 
მიუვალ ადგილებში. 3 როგორც კი მოამთავრებდა ისრაელი 
ხვნა-თესვას, მოვიდოდნენ მიდიანი, ყამალეკი, კედემიანები და 
მოედებოდნენ ისრაელს. “ ჩამოსახლდებოდნენ მათ მიწაზე, 
გააჩანაგებდნენ მთელ მოსავალს ღაზამდე, აღარაფერს 
უტოვებდნენ ისრაელს თავის სარჩენად, არც ცხვარს, არც 
ძროხას, არც სახედარს. ? მოდიოდნენ ჯოგებიან-კარვებიანად, 
მოდიოდნენ კალიასავით ურიცხვნი, თვლა აღარ ჰქონდათ არც 
მათ და არც მათ აქლემებს. შეესეოდნენ და აჩანაგებდნენ 
ისრაელის ქვეყანას, 95 მთლად გაღატაკდა ისრაელი მიდიანის 
გამო და შეჰღაღადეს ისრაელიანებმა უფალს. 7 და როცა 
შეჰღაღადეს ისრაელიანებმა უფალს მიდიანის გამო, 8 
მოუვლინა უფალმა ისრაელიანებს წინასწარმეტყველი, 
რომელმაც უთხრა მათ: ასე ამბობს უფალი, ისრაელის 
ღმერთი: გამოგიყვანეთ ეგვიპტიდან, გამოგიყვანეთ მონობის 
სახლიდან, ? დაგიხსენით ეგვიპტელის ხელთაგან და ყველა 
თქვენი მჩაგვრელის ხელთაგან, განვდევნე ისინი თქვენგან და 
მათი ქვეყანა თქვენ მოგეცით. 19 თან გითხარით: მე ვარ 
უფალი, თქვენი ღმერთი. არ იწამოთ ღმერთები 
ამორეველებისა, ვის მიწაზეც ცხოვრობთ, მაგრამ არ შეისმინეთ 
ჩემი. 11 მოვიდა უფლის ანგელოზი და დაჯდა აბიყეზრელი 
იოაშის ბელეკონქვეშ, ყოფრაში. მისი ვაჟი გედეონი 
საწნახელში ცეხვავდა ხორბალს, მიდიანისგან ფარულად. 12 
გამოეცხადა უფლის ანგელოზი და უთხრა: უფალი შენთანაა, 
მაგარო ვაჟკაცო! 13 უთხრა გედეონმა: ვაგლახ, ჩემო ბატონო, 
უფალი რომ ჩვენთან იყოს, ეს უბედურება რატომ 
დაგვემართებოდა. სადღაა მთელი მისი სასწაულები, ჩვენი 
მამები რომ გვიყვებოდნენ და გვეუბნებოდნენ: უფალი იყო, 


ეგვიპტიდან რომ გამოგვიყვანაო. ახლა მიგვატოვა უფალმა და 
მიდიანის ხელში ჩაგვაგდო. 14 მიუბრუნდა მას უფალი და 
უთხრა: წადი მაგ შენი ძალით და იხსენი ისრაელი მიდიანის 
ხელთაგან. ხომ მე გაგზავნი! 12 უთხრა გედეონმა: ვაგლახ, 
ბატონო, მე როგორ უნდა ვიხსნა ისრაელი! ჩემი საგვარეულო 
ყველაზე მცირეა მენაშეში, მე კი მამაჩემის სახლში ყველაზე 
უმცროსი ვარ. 19 უთხრა უფალმა: მე ვიქნები შენთან და ისე 
სძლევ მიდიანს, როგორც ერთ კაცს. 17 უთხრა გედეონმა: თუ 
მადლი ვპოვე შენს თვალში, ნიშანი რამ მომეცი, რომ შენ 
მელაპარაკები. 18 ნუ წახვალ აქედან ჩემს მოსვლამდე, ვიდრე 
ძღვენს გამოვიტანდე და მოგართმევდე. უთხრა: შენს 
დაბრუნებამდე აქ მოვიცდი. 19 წავიდა გედეონი, თიკანი და 
ერთი ეფა ფქვილის ხმიადები დაამზადა, ხორცი კალათაში 
ჩააწყო, წვენი ქოთანში ჩაასხა, მიიტანა ბელეკონქვეშ და 
მიართვა. 29 უთხრა უფლის ანგელოზმა: აიღე ხორცი და 
ხმიადები, მანდ, ქვაზე დააწყვე და ზედ წვენი გადაასხი. ასეც 
მოიქცა. 21 გაიშვირა უფლის ანგელოზმა კვერთხი, რომელიც 
ხელთ ეპყრა, და მისი წვერი ხორცსა და ხმიადებს შეახო, 
ავარდა ქვიდან ცეცხლი და შთანთქა ხორცი და ხმიადები. მერე 
თვალს მიეფარა უფლის ანგელოზი. 22 მიხვდა გედეონი რომ 
ეს უფლის ანგელოზი იყო. თქვა გედეონმა: ვაი ჩემს თავს, 
უფალო, რადგან უფლის ანგელოზი პირისპირ ვიხილე! 23 
უფალმა უთხრა: მშვიდობა შენდა, ნუ გეშინია, არ მოკვდები. 24 
სამსხვერპლო აუგო იქ უფალს გედეონმა და უწოდა მშვიდობის 
უფალი. იგი დღემდე დგას აბიყეზრელის ყოფრაში. 22 უთხრა 
უფალმა იმ ღამით გედეონს: წამოიყვანე მამაშენის ჯოგიდან 
მოზვერი და მეორე მოზვერი, შვიდწლიანი. დაანგრიე ბაალის 
სამსხვერპლო, რომელიც მამაშენს უდგას, და მის გვერდით 
რომ აშერაა, აჩეხე. 25 აუგე უფალს, შენს ღმერთს, რიგიანი 
სამსხვერპლო ამ კვრივის თავში. მერე აიღე და დაწვი მეორე 
მოზვერი აღსავლენ მსხვერპლად იმ აშერას ხით, რომელსაც 
აჩეხავ. 27 წამოიყვანა გედეონმა ათი კაცი თავის მსახურთაგან 
და ისე მოიქცა, როგორც უფალმა უბრძანა, მაგრამ თავის 
შინაურთა და ქალაქის მკვიდრთა შიშით ვერ გაბედა დღისით 


გაეკეთებინა ეს საქმე და ღამით გააკეთა. 28 აღდგნენ დილით 
ქალაქის მკვიდრნი და რას ხედავენ: ბაალის სამსხვერპლო 
დანგრეულია, გვერდით რომ აშერა იყო, აჩეხილია და 
აღსავლენი მოზვერი იწვის ახალაგებულ სამსხვერპლოზე. 29 
უთხრეს ერთმანეთს: ვინ ჩაიდინა ეს საქმე? მიმოდგნენ, 
გამოიკითხეს და თქვეს: გედეონს ჩაუდენია, იოაშის ძეს. 39 
უთხრეს ქალაქის მკვიდრებმა იოაშს: გამოგვიყვანე შენი ვაჟი, 
სიკვდილით უნდა დაისაჯოს, რადგან დაუნგრევია ბაალის 
სამსხვერპლო და გვერდით რომ აშერა იყო, აუჩეხავს. 31 
უთხრა იოაშმა ყველას, ვინც მას მიუხდა: რა თქვენი დასაცავია 
ბაალი, რა თქვენი საპატრონოა? მისი დამცველი ამ დილითვე 
სიკვდილით დაისჯება. თუ ღმერთია, თავად დაიცვას თავი, 
რადგან გედეონის დანგრეულია მისი სამსხვერპლო. 32 
უწოდეს იმ დღიდან იერობაალი, რადგან თქვეს: თავად 
გაუსწორდეს ბაალი თავისი სამსხვერპლოს დანგრევისთვის. 33 
შეიყარა იმჟამად მთელი მიდიანი, ყამალეკი და კედემიანები, 
გადმოლახეს მდინარე და იზრეყელის ველზე დაბანაკდნენ. 34 
უფლის სულმა მოიცვა გედეონი, ბუკსა ჰკრა და გამოვიდნენ 
აბიყეზერელები მის დაძახილზე. 35 კაცები დაგზავნა მთელ 
მენაშეს ტომში და გამოვიდნენ ისინი მის დაძახილზე. კაცები 
გაუგზავნა აშერს, ზებულონსა და ნაფთალისაც და ისინიც 
გამოვიდნენ მათ შესახვედრად. 39 უთხრა გედეონმა ღმერთს: 
თუ ჩემი ხელით იხსნი ისრაელს, როგორც მეუბნებოდი, 37 
მაშინ საწმისს გავშლი კალოზე: თუ ცვარი მხოლოდ საწმისზე 
იდება, მთელი მიწა კი მშრალი იქნება, ვირწმუნებ, რომ ჩემი 
ხელით იხსნი ისრაელს, როგორც მეუბნებოდი. 38 ასეც მოხდა: 
მეორე დღეს დილაადრიან ადგა, გაწურა საწმისი და მთელი 
თასი წყალი გამოადინა. 39 უთხრა გედეონმა უფალს: ნუ 
შემრისხავ, მინდა ამ ერთხელ კიდევ მოგმართო და ამ 
ერთხელ კიდევ ვსინჯო საწმისი. მხოლოდ საწმისი იყოს 
მშრალი, მთელ მიწაზე კი ცვარი იდოს. “9 ასეც მოახდინა იმ 
ღამით ღმერთმა: მხოლოდ საწმისი იყო მშრალი, მთელ მიწაზე 
კი ცვარი იდო. 


თავი 7 


1 ადგა დილით იერობაალი, იგივე გედეონი, აგრეთვე მასთან 
მყოფი მთელი ხალხი, და ქაროდის ხევში დაბანაკდა. 
მიდიანის ბანაკი მისგან ჩრდილოეთით იყო, მორეს ბორცვთან, 
ვაკეზე. 2 უთხრა უფალმა გედეონს: ძალზე ბევრი ხალხი 
გვყავს. არ ჩავაგდებ ამათ ხელში მიდიანს, რომ არ 
გამიდიდგულდეს ისრაელი, არ თქვას, ჩემმა ხელმა მიხსნაო. 3 
ამიტომ გამოუცხადე ხალხს და უთხარი: ვინც შეშინებულია და 
კანკალებს, უკან გაბრუნდეს, წავიდეს გალაადის მთიდან. 
ოცდაორი ათასი კაცი უკან გაბრუნდა, ხოლო ათი ათასი 
დარჩა. 4 უთხრა უფალმა გედეონს: მაინც ბევრია ხალხი. 
წყალზე ჩაიყვანე და იქ გამოგირჩევ მათ. ვისზეც გეტყვი, 
გამოგყვეს-მეთქი, ის გამოგყვეს, ვისზეც გეტყვი, ნუ 
გამოგყვება-მეთქი, ნუ გამოგყვება. ? ჩაიყვანა მან ხალხი 
წყალზე. უთხრა უფალმა გედეონს: ვინც ენით შესვლეპს წყალს, 
როგორც ძაღლები სვლეპენ, ცალკე დააყენე, აგრეთვე ისინიც, 
ვინც ჩაიმუხლებს და ისე დალევს. 9 ენით მსვლეპელთა რიცხვი 
სამასი იყო, დანარჩენმა ხალხმა ჩაიმუხლა და ისე დალია 
წყალი. 7 უთხრა უფალმა გედეონს: სამასი მსვლეპელით 
გიხსნით და ხელში ჩაგაგდებინებთ მიდიანს, დანარჩენი ხალხი 
შინ წავიდეს. 8 გამოართვეს ხალხს საგზალი და ბუკები. ყველა 
ისრაელიანი თავ-თავის კარავში გაისტუმრა გედეონმა, 
მხოლოდ სამასი კაცი დაიტოვა. მიდიანის ბანაკი მის ქვემოთ 
იყო, ვაკეზე. ? უთხრა უფალმა იმ ღამით გედეონს: ადექი და 
დაეცი ბანაკს. 19 თუ მარტო ჩასვლის გეშინია, მაშინ შენს 
მსახურ ფურასთან ერთად ჩადი ბანაკში. 11 მოისმენ, რასაც 
იტყვიან, გული მოგეცემა, დაეცემი ბანაკს. ჩავიდნენ ის და მისი 
მსახური ფურა იქ, სადაც ბანაკში მყოფი შეიარაღებული ხალხი 
იდგა. 12 მიდიანი, ყამალეკი და კედემიანები ვაკეზე იყვნენ 
დაბანაკებულნი, კალიასავით ურიცხვნი. თვლა არ ჰქონდა მათ 
აქლემებს. იმდენი იყვნენ, როგორც ზღვაში ქვიშა. 13 მივიდა 
გედეონი და, აჰა, ერთი მათგანი სიზმარს უყვება მეორეს და 


ამბობს: მესიზმრა, ვითომ ქერის პურის კოკორი დაგორავდა 
მიდიანის ბანაკში, კარავთან მიგორდა, დაეჯახა და დასცა, და 
დაემხო კარავი. 14 მეორე გამოეპასუხა: ეს სხვა რა უნდა იყოს, 
თუ არა გედეონის მახვილი, იოაშის ძისა, ისრაელიანისა. მის 
ხელში ჩაუგდია ღმერთს მიდიანი და მთელი ბანაკი. 12 როცა 
გედეონმა ეს სიზმარი და მისი ახსნა მოისმინა, თაყვანი სცა 
უფალს, აბრუნდა ისრაელიანთა ბანაკში და თქვა: ადექით, 
ხელში ჩაგიგდოთ უფალმა მიდიანის ბანაკი. 195 დაჰყო სამასი 
კაცი სამ რაზმად. ხელთ ყველას ბუკები და ცარიელი დოქები 
მისცა, დოქებში ანთებული კვარები ჩააწყობინა. 17 უთხრა: 
მიყურეთ და თქვენც იგივე აკეთეთ. აჰა, დავიძრები ბანაკისაკენ 
და რასაც მე ვიზამ, თქვენც იგივე ჰქენით. 18 როცა ბუკებს 
დავკრავთ მე და ჩემთან მყოფნი, თქვენც ბუკებს დაჰკარით 
მთელი ბანაკის ირგვლივ და იყვირეთ. უფლისთვის და 
გედეონისთვის! 19 მივიდა ბანაკთან გედეონი და მასთან 
მყოფი ასი კაცი, როცა შუა სახმილავი იწყებოდა და გუშაგები 
იცვლებოდნენ. ასტეხეს ბუკისცემა და დაამსხვრიეს დოქები, 
ხელში რომ ეჭირათ. 29 ბუკსა ჰკრა სამივე რაზმმა და 
დაამსხვრია დოქები. მარცხენა ხელში კვარები ეჭირათ, 
მარჯვენაში - ბუკები. ახმიანებდნენ და გაჰყვიროდნენ: 
მახვილები უფლისთვის და გედეონისთვის! 21 ყველა თავ- 
თავის ადგილას იდგა ბანაკის გარშემო. აიშალა მთელი 
ბანაკი, ღრიალებდნენ და აქეთ-იქით აწყდებოდნენ. 22 ვიდრე 
სამასი კაცი ბუკებს სცემდა, უფალმა ერთმანეთზე აღამართვინა 
მახვილი მთელ ბანაკს. უკუიქცა ლაშქარი ბეთშიტამდე, 
ცერარის მხრისკენ, და აბელმექოლის საზღვრებამდე, ტაბათს 
იქით. 23 გამოვიდნენ დაძახილზე ისრაელიანები ნაფთალიდან, 
აშერიდან, მთელი მენაშედან და დაედევნენ მიდიანს. 24 კაცები 
დაგზავნა გედეონმა ეფრემის მთაში და შეუთვალა: ჩამოდით, 
წინ დაუხვდით მიდიანს, ბეთბარამდე გადაუჭერით ფონები და 
იორდანე. გამოვიდა მთელი ეფრემი მის დაძახილზე და 
ბეთბარამდე გადაუჭრეს ფონები და იორდანე. 23 შეიპყრეს 
მიდიანის ორი მთავარი, ყორები და ზეები. ყორები ყორების 
კლდეზე მოკლეს, ზეები ზეების ხევში და დაედევნენ მიდიანს. 


ყორებისა და ზეების თავები კი გედეონთან მოიტანეს 
იორდანეს გაღმიდან. 


თავი 8 


1 უთხრეს მას ეფრემიანებმა: რას გვერჩოდი, რატომ ჩვენც არ 
გვიხმე, როცა მიდიანთან საომრად მიდიოდი? და მაგარი ჩხუბი 
აუტეხეს. 2? გედეონმა მიუგო: მე რა გამიკეთებია თქვენი ფასი? 
ეფრემის ნამცვრევი არ სჯობია აბიყეზერის რთველს? 3 
ღმერთმა ხელში ჩაგიგდოთ მიდიანის მთავრები ყორები და 
ზეები. მე სად შემეძლო გამეკეთებინა თქვენდენი? მაშინ კი 
მოუბრუნდათ გული მასზე, როცა ეს სიტყვები უთხრა. 4 მიადგა 
გედეონი იორდანეს და გადალახა, მან და მასთან მყოფმა 
სამასმა კაცმა, დევნით დაღლილმა. ? უთხრა მან სუქოთელებს: 
დამიპურეთ ჩემთან მყოფი ხალხი, რადგან დაღლილი არიან. 
არადა, მიდიანის მეფეებს მივდევ, ზებასს და ცალმუნაყს. 9 
უთხრეს სუქოთის თავკაცებმა: განა ზებახი და ცალმუნაყი უკვე 
ხელში გყვანან, რომ ჯარი დაგიპუროთ? ” გედეონმა მიუგო: 
კეთილი. როცა ღმერთი ხელში ჩამაგდებინებს ზებახს და 
ცალმუნაყს, უდაბნოს ნარეკლით დაგაფლეთთ ხორცს. 8 
იქიდან ფენუელში მივიდა და იქაურებსაც იგივე სთხოვა, 
მაგრამ მათაც ისევე გამოისტუმრეს, როგორც სუქოთელებმა. 3? 
ფენუელებსაც იგივე უთხრა: როცა მშვიდობით დავბრუნდები, 
დავანგრევ ამ გოდოლს. 19 ზებახი და ცალმუნაყი კარკორში 
იდგნენ თავიანთი ლაშქრით, თხუთმეტ ათასამდე კაცით, 
კედემიანთა ლაშქრიდან რაც გადარჩა, დაღუპვით კი ასოცი 
ათასი კაცი დაიღუპა, მახვილის შემბმელი. 11 გედეონმა 
აღმოსავლეთიდან შემოუარა ნობახს და იოგბეჰას კარვებში 
მცხოვრებთა გზით და იმ დროს დაეცა ბანაკს, როცა 
უზრუნველად იყო ბანაკი. 12 გაიქცნენ ზებახი და ცალმუნაყი. 
დაედევნა და შეიპყრო მიდიანის ორივე მეფე, ზებახიცა და 
ცალმუნაყიც, ხოლო მათი ლაშქარი გაფანტა. 13 გედეონ 
იოაშის ძე უკან გამობრუნდა ბრძოლის შემდეგ ქერესის 
ზეგნიდან. 14 შეიპყრო ერთი ჭაბუკი სუქოთელი, გამოჰკითხა და 
ჩამოაწერინა სუქოთის სამოცდაჩვიდმეტი თავკაცისა და 
უხუცესის სახელი. 12 მივიდა სუქოთელებთან და უთხრა: აჰა, 


ზებახი და ცალმუნაყი! ამათ გამო იყო, რომ დამცინოდით და 
მეუბნებოდით: განა ზებახი და ცალმუნაყი უკვე ხელში 
გვყვანან, დაღლილი ხალხი რომ დაგიპუროთო? 15 მოიყვანა 
ქალაქის უხუცესები, მოიტანა უდაბნოს ნარ-ეკალი და იმით 
დასაჯა სუქოთელები. 17 ფანუელის გოდოლიც დაანგრია და 
დახოცა იმ ქალაქის მკვიდრნი. 18 უთხრა ზებახს და 
ცალმუნაყს: რანაირები იყვნენ ისინი, თქვენ რომ ხალხი 
დახოცეთ თაბორში? მათ მიუგეს: შენნაირები იყვნენ, ყველანი 
მეფისწულებს ჰგავდნენ თვალტანადობით. 19 გედეონმა 
უთხრა: ჩემი ძმები იყვნენ ისინი, ჩემი დედის შვილები. უფალს 
გეფიცებით, ისინი რომ ცოცხალი დაგეტოვებინათ, არც თქვენ 
დაგხოცავდით. 29 უბრძანა იეთერს, თავის პირმშოს: ადექი და 
დახოცე ესენი! მაგრამ ბიჭმა ვერ გაბედა მახვილის ამოღება, 
რადგან ჯერ ყმაწვილი იყო. 21 უთხრეს ზებახმა და ცალმუნაყმა: 
ადექი და შენ თვითონ დაგვხოცე, რადგან სხვა არის ვაჟკაცის 
ღონე. ადგა გედეონი, დახოცა ზებახი და ცალმუნაყი და 
კისრიდან ჩამოხსნა ნახევარმთვარეები მათ აქლემებს. 22 
უთხრეს ისრაელიანებმა გედეონს: იბატონე ჩვენზე შენც, შენმა 
შვილმაც და შენმა შვილთაშვილმაც, რადგან შენ გვიხსენი 
მიდიანის ხელთაგან. 23 გედეონმა უთხრა: მე ვერ ვიბატონებ 
თქვენზე და ვერც ჩემი შვილი იბატონებს თქვენზე, უფალმა 
იბატონოს თქვენზე! 24 უთხრა მათ გედეონმა: ოღონდ ერთსა 
გთხოვთ, ყველამ თითო საყურე მომეცით თქვენი დავლიდან. 
რადგან ოქროს საყურეებს ატარებდნენ, რადგან ისმაელიანები 
იყვნენ. 22 მათ უთხრეს: მოგცემთ. გაშალა წამოსასხამი და 
ყველამ თითო საყურე დააგდო ზედ თავისი დავლიდან. 29 
ათას შვიდას შეკელს იწონიდა გამოთხოვილი ოქროს 
საყურეები. მიდიანის მეფეებისათვის ართმეული 
ნახევარმთვარეები, ბალთები და ძოწეული, მათი აქლემების 
კისრებიდან ჩამოხსნილი ოქროს ძეწკვები კიდევ სხვა იყო. 27 
ამათგან ეფოდი გააკეთა გედეონმა და თავის ქალაქში, 
ყოფრაში გამოფინა. უზნეობდა იქ მთელი ისრაელი მის კვალზე 
და მახედ ექცა იგი გედეონსა და მის სახლს. 28 დაემორჩილა 
მიდიანი ისრაელიანებს, თავი აღარ წამოუწევია მას მერე და 


დაისვენა ქვეყანამ ორმოცი წელი გედეონის სიცოცხლეში. 27? 
წავიდა იერუბაალი, იოაშის ძე, და ცხოვრობდა თავის სახლში. 
30 სამოცდაათი ვაჟი ჰყავდა გედეონს, მისი საზარდულიდან 
გამოსული, რადგან მრავალი ცოლი ესვა. 31 შექემელი 
ხარჭისგანაც შეეძინა ვაჟი და დაარქვა აბიმელექი. 32 მოკვდა 
გედეონი, იოაშის ძე, კეთილ სიბერეში და დაიმარხა მამამისის, 
იოაშის სამარხში, აბიყეზერის ყოფრაში. 33 გედეონის 
სიკვდილის შემდეგ უზნეობდნენ ისრაელიანები ბაალის კვალზე 
და ღმერთად დაისახეს ბაალბერითი. 34 აღარ გაიხსენეს 
ისრაელიანებმა უფალი, თავიანთი ღმერთი, რომელმაც იხსნა 
ისინი ყველა გარეშემო მტრის ხელიდან. 32 არც იერუბაალ- 
გედეონის სახლს მიაგეს მადლი ყველა იმ სიკეთისთვის, რაც 
მან გაუკეთა ისრაელს. 


თავი 9 


1 მივიდა აბიმელექ იერუბაალის ძე შექემში თავის დედის 
ძმებთან, უთხრა მათ და თავისი დედის მთელ საგვარეულოს. 2 
სათითაოდ უთხარით ყველა შექემელს: რა გირჩევნიათ, 
იერუბაალის შვილები, სამოცდაათივე კაცი იყოს თქვენი 
ხელისუფალი, თუ მე, ერთი კაცი, გყავდეთ ხელისუფლად? 
გახსოვდეთ ძვალი და ხორცი ვარ თქვენი. 3 დედის ძმები 
სათითაოდ ელაპარაკნენ მასზე შექემელებს და გადაიხარა 
მათი გული აბიმელექისკენ, რადგან თქვეს: ძმა არის ჩვენი. “ 
მისცეს ბაალ-ბერითის სახლიდან სამოცდაათი ვერცხლი. 
დაიქირავა ამით უღირსი და თავზეხელაღებული ხალხი, 
რომელიც გაჰყვა მას. ? მივიდა ოფრაში, მამის სახლში და ერთ 
ქვაზე დაკლა თავისი ძმები, იერუბაალის შვილები - 
სამოცდაათი კაცი. მხოლოდ იოთამი, იერუბაალის უმცროსი 
ვაჟი გადარჩა, რადგან დამალული იყო. 9 მოიყარა თავი 
ყველა შექემელმა და მილოს მთელმა სახლმა, მივიდნენ და 
გაამეფეს აბიმელექი მუხასთან, შექემში რომ დგას. 7 
შეატყობინეს იოთამს და ისიც წავიდა, გადმოდგა გარიზიმის 
მთაზე და ხმამაღლა გადმოსძახა მათ: მისმინეთ, შექემელებო, 
აგრემც ღმერთი მოგისმენთ. 8 გადაწყვიტეს ერთხელ ხეებმა, 
მეფე აერჩიათ. უთხრეს ზეთისხილს: გახდი ჩვენი მეფე. 3? 
ზეთისხილმა უთხრა: დავთმო სიმსუყე, ჩემში რომ არის, 
ღმერთთაგან და კაცთაგან პატივდებული, და ხეებს გადავყვე? 
19 უთხრეს ხეებმა ლეღვს: მოდი, შენ იმეფე ჩვენზე. 11 ლეღვმა 
უთხრა: დავთმო ჩემი სიტკბო, ჩემი კარგი ნაყოფი და ხეებს 
გადავყვე? 12 უთხრეს ხეებმა ვაზს: მოდი, შენ იმეფე ჩვენზე. 13 
ვაზმა უთხრა: დავთმო ჩემი წვენი, ღმერთთათვის და 
კაცთათვის შვების მომგვრელი, და ხეებს გადავყვე? 14 ბოლოს 
უთხრა ყველა ხემ კვრინჩხს: მოდი, შენ იმეფე ჩვენზე. 12 უთხრა 
კვრინჩხმა ხეებს: თუ მართლა გინდათ თქვენი მეფე გავხდე, 
ჩემს ჩრდილს შემოეფარეთ. არადა, ამოვარდება კვრინჩხიდან 
ცეცხლი და შთანთქავს ლიბანის ნაძვებს. 15 აბა, დაფიქრდით, 


სწორად და პატიოსნად მოიქეცით, აბიმელექი რომ გაამეფეთ? 
კარგად მოექეცით იერუბაალსა და მის სახლს? მისი 
ღვაწლისდა მიხედვით მოექეცით? 17 თქვენი გულისთვის 
იბრძოდა მამაჩემი, თავი არ დაუზოგავს, რომ ეხსენით 
მიდიანის ხელიდან. 18 თქვენ კი უღალატეთ დღეს მამაჩემის 
სახლს, ერთ ქვაზე დაკალით მისი შვილები, სამოცდაათი კაცი, 
და შექემელთა მეფედ მისი ხარჭის შვილი აბიმელექი დასვით, 
რადგან ძმა არის თქვენი. 1? თუ სწორად და პატიოსნად 
მოექეცით დღეს იერუბაალსა და მის სახლს, კურთხევა იყოს 
თქვენზე, გაიხარეთ აბიმელექით და მანაც გაიხაროს თქვენით. 
20 არადა, ცეცხლი ამოვარდეს აბიმელექისაგან და შთანთქას 
შექემელები და მილოს სახლი: ცეცხლი ამოვარდეს 
შექემელებისაგან და მილოს სახლისგან და შთანთქას 
აბიმელექი! 21 გაიქცა იოთამი, თავს უშველა, ჩავიდა ბეერში 
და იქ დასახლდა აბიმელექისაგან, თავისი ძმისაგან 
გახიზნული. 22 სამი წელი იმეფა აბიმელექმა ისრაელზე. 23 
შუღლი ჩამოაგდო ღმერთმა აბიმელექსა და შექემელებს 
შორის და აღარ მორჩილებდნენ შექემელები აბიმელექს, 24 
რათა სამაგიერო მიზღოდათ იერუბაალის სამოცდაათი ძის 
გამო, მოჰკითხოდა მათი სისხლი აბიმელექსაც, მათ ძმას, 
რომელმაც დახოცა ისინი, და შექემელებსაც, რომლებმაც 
მხარი დაუჭირეს მისი ძმების დახოცვაში. 25 მთების თხემებზე 
ჩაუსაფრეს მას შექემელებმა კაცები, რომლებიც ყველას 
ძარცვავდნენ, ვინც კი მათ სიახლოვეს გზად გაივლიდა. 
მოხსენდა ეს ამბავი აბიმელექს. 25 მივიდა შექემში თავის 
ძმებთან ერთად გაალ ყებედის ძე, მოიარა შექემი და მიიმხრო 
შექემელები. 27 გავიდნენ სანახებში, ყურძენი დაკრიფეს, 
დაწურეს და დღეობები გამართეს, დადიოდნენ თავიანთი 
ღმერთის სახლში, ჭამდნენ და სვამდნენ და წყევლიდნენ 
აბიმელექს. 28 ასე ამბობდა გაალ ყებედის ძე: ვინ აბიმელექი 
და ვინ შექები? რატომ უნდა ვმორჩილებდეთ მას? განა 
იერუბაალის ძე არაა იგი და ზაბული მისი მოურავი არაა? 
ხამორის კაცებს დაემორჩილეთ, შექემის მამის შთამომავლებს, 
მაგას რატომ უნდა ვმორჩილებდეთ? 29 ჩემს ხელში რომ იყოს 
ეს ხალხი, განვდევნიდი აბიმელექს. ვეტყოდი აბიმელექს: 


გაზარდე შენი ლაშქარი და გამოდი-მეთქი. 39 ზებულმა, 
ქალაქის მოურავმა გაიგო გაალ ყებედის ძის ნალაპარაკევი და 
გაცეცხლდა. 31 ფარულად გაგზავნა კაცები აბიმელექთან და 
შეუთვალა: აჰა, მოვიდა გაალ ყებედის ძე თავის ძმებთან 
ერთად შექემში და ქალაქს გიმხედრებს. 32 ამაღამვე გამოდი 
შენც და შენთან მყოფი ხალხიც და სანახებში ჩასაფრდი. 33 
დილით, მზის ამოსვლისთანავე ადექი და შემოუტიე ქალაქს. 
როცა წამოვლენ შენზე თვითონ და მასთან მყოფი ხალხი, ის 
უყავ, რაც შენს ხელს ძალუძს. 34 გამოვიდა ღამით აბიმელექი 
და მასთან მყოფი ხალხი, ოთხი რაზმი ჩაასაფრა შექემის 
მახლობლად. 35 გამოვიდა გაალ ყებედის ძე და ქალაქის 
კარიბჭესთან გაჩერდა. გამოვიდა საფრიდან აბიმელექი და 
მასთან მყოფი ხალხი. 365 დაინახა გაალმა ხალხი და უთხრა 
ზებულს: შეხედე, ხალხი ეშვება მთების თხემიდან. ზებულმა 
უთხრა: მთების ჩრდილი ხალხად გეჩვენება. 37 კვლავ უთხრა 
გაალმა: შეხედე, ხალხი ჩამოდის მაღლობიდან, ერთი რაზმიც 
მეონიმის მუხნარის მხრიდან მოდის. 35 უთხრა მაშინ ზებულმა: 
რა პირით ამბობდი, ვინ არის აბიმელექი, რატომ უნდა 
ვმორჩილებდეთო მას? ეს ის ხალხია, შენ რომ არად აგდებდი. 
ახლა გადი და შეები. 3? გაუძღვა გაალი შექემელებს და შეება 
აბიმელექს. 49 დაედევნა აბიმელექი უკუქცეულ გაალს და 
მრავალი შექემელი დაეცა მოკლული ქალაქის კარიბჭემდე. 41 
აბიმელექი არუმში გაჩერდა, ზებულმა კი განდევნა შექემიდან 
გაალი და მისი ძმები, რომ აღარ ეცხოვრათ შექემში. 42 მეორე 
დღეს სანახებში გამოვიდა ხალხი და შეატყობინეს ეს ამბავი 
აბიმელექს. 43 წამოიყვანა თავისი ლაშქარი, დაჰყო სამ 
რაზმად და სანახებში ჩაასაფრა. ქალაქიდან გამომავალი 
ხალხი რომ დაინახა, თავს დაესხა და დახოცა. 44 მიადგა 
აბიმელექი და მასთან მყოფი რაზმი ქალაქის კარიბჭეს და იქ 
შეჩერდა, ხოლო ორი რაზმი თავს ესხმოდა ყველას, ვინც 
სანახებში იყო, და ხოცავდა. 42 მთელი დღე ებრძოდა 
აბიმელექი ქალაქს. აიღო, გაწყვიტა შიგ მყოფნი, დაანგრია 
ქალაქი და მარილი დათესა. 45 შეიტყვეს ეს ამბავი შექემის 
მეციხოვნეებმა და ღმერთ ბერითის ტაძრის კოშკში შევიდნენ. 


47 მოხსენდა აბიმელექს, რომ ერთად შეგროვდნენ შექემის 
მეციხოვნენი. 48 ავიდა აბიმელექი ცალმონის მთაზე, თვითონ 
და მასთან მყოფი მთელი ხალხი, აიღო ცული, ხის ტოტი 
მოჭრა, მხარზე გაიდო და უთხრა მასთან მყოფ ხალხს: ხომ 
ნახეთ, რა გავაკეთე, თქვენც სასწრაფოდ იგივე ჰქენით. 49 
მთელმა ხალხმა თითო ტოტი მოჭრა და გაჰყვა აბიმელექს. 
შემოუწყვეს ტოტები კოშკს, ცეცხლი წაუკიდეს და ამოწყდა 
შექემის მეციხოვნენი - ათასამდე კაცი და ქალი. 329 მერე 
თებეზისკენ გაემართა აბიმელექი, ალყა შემოარტყა თებეზს და 
აიღო. 21 შუა ქალაქში მაგარი გოდოლი იდგა, შიგ შეიხიზნა 
ქალაქის ყველა მკვიდრი კაცი თუ ქალი, შეიკეტნენ და 
გოდლის ბანზე გავიდნენ. 32 მიიჭრა აბიმელექი გოდოლთან, 
ალყა შემოარტყა, მიადგა გოდლის კარიბჭეს, რომ ცეცხლი 
წეკიდებინა. 23 მაშინ ერთმა ქალმა დოლბაბის ნატეხი 
მოახვედრა თავში აბიმელექს და თავის ქალა ჩაუმტვრია. 24 
უმალვე თავისი საჭურველმტვირთველი იხმო აბიმელექმა და 
უთხრა: მახვილი ამოიღე და მომკალი, რომ არ თქვან ჩემზე, 
ქალის ხელით მოკვდაო. 22 როცა დაინახეს ისრაელიანებმა, 
რომ მოკვდა აბიმელექი, ყველანი თავ-თავიანთ სახლებში 
წავიდ-წამოვიდნენ. 35 ასე გადაუხადა ღმერთმა სამაგიერო 
აბიმელექს იმ ბოროტებისთვის, რომელიც მამამისის მიმართ 
ჩაიდინა, როცა თავისი სამოცდაათი ძმა დახოცა. 27 ღმერთმა 
შექემელებზე მოაქცია ყველა მათი ბოროტება. ეწიათ იოთამ 
იერუბაალის ძის წყევლა. 


თავი 10 


1 აბიმელექის შემდეგ გამოჩნდა თოლაყი, ძე ფუასი, ძისა 
დოდოსი, ისაქარელი, ისრაელის სახსნელად. იგი შამირში 
ცხოვრობდა, ეფრემის მთაში. ? მსაჯულობდა ისრაელზე 
ოცდასამი წელი, მერე მოკვდა და შამირში დამარხეს. 3 მის 
შემდგომ გალაადელი იაირი გამოჩნდა და მსაჯულობდა 
ისრაელზე ოცდაორი წელი. 4 ოცდაათი ვაჟი ჰყავდა, ოცდაათ 
ახალგაზრდა სახედარზე ამხედრებული, პატრონი ოცდაათი 
ქალაქისა, რომელთაც დღემდე იაირის ნასახლარებს 
უწოდებენ გალაადის მხარეში. ? მერე მოკვდა იაირი და 
კამონში დამარხეს. 9 კვლავ უკუღმართად იქცეოდნენ 
ისრაელიანები უფლის თვალში, ემსახურებოდნენ ბაალებსა და 
აშთაროთებს, არამის, სიდონის, მოაბის ღმერთებს, 
ყამონელებისა და ფილისტიმელების ღმერთებს. უფალი კი 
დაივიწყეს და აღარ ემსახურებოდნენ მას. 7” აღიგზნო უფლის 
რისხვა ისრაელის მიმართ და ხელში ჩაუგდო ისინი 
ფილისტიმელებსა და ყამონელებს. 8 იმ წლიდან მოკიდებული 
ავიწროებდნენ და ჩაგრავდნენ ისინი ისრაელიანებს თვრამეტი 
წელი, ყველა ისრაელიანს, ვინც იორდანეს გაღმა ესახლა 
ამორეველების მიწაზე, გალაადის მხარეში. ? ბოლოს 
გადმოლახეს ყამონელებმა იორდანე, რომ შებრძოლებოდნენ 
იუდას, ბენიამინსა და ეფრემის სახლს. ძლიერ გაუჭირდა 
ისრაელს. 19 შეჰღაღადეს ისრაელიანებმა უფალს და უთხრეს: 
შეგცოდეთ, რადგან დავივიწყეთ ჩვენი ღმერთი და 
ვემსახურებოდით ბაალებს. 11 უთხრა უფალმა ისრაელიანებს: 
ხომ მიხსნიხართ ეგვიპტისგან, ამორეველთაგან, 
ყამონიანთაგან და ფილისტიმელთაგან; 12 ციდონელები, 
ყამალეკი და მაყონი, გავიწროებდნენ და როცა კი 
შემოგიღაღადებიათ ჩემთვის, ხომ მიხსნიხართ მათი ხელიდან? 
13 თქვენ კი დამივიწყეთ და ემსახურებოდით უცხო ღმერთებს, 
ამიტომაც აღარ გიხსნით. 1“ წადით და შეჰღაღადეთ თქვენ 
მიერ არჩეულ ღმერთებს. მათ გიხსნან თქვენს გასაჭირში. 12 


უთხრეს ისრაელიანებმა: შევცოდეთ! გვიყავ, რაც გენებოს, 
ოღონდ დღეს გვიხსენი. 19 უარყვეს უცხო ღმერთები და უფლის 
მსახურებას შეუდგნენ. ვეღარ აიტანა მისმა სულმა ისრაელის 
ტანჯვა. 17 შეიყარნენ ყამონიანები და გალაადში დაბანაკდნენ. 
შეიყარნენ ისრაელიანებიც და მიცფაში დაბანაკდნენ. 18 თქვეს 
ერთმანეთში ხალხმა და გალაადის მთავრებმა: ვინც პირველი 
შეებრძოლება ყამონიანებს, ის იყოს მთელი გალაადის 
წინამძღოლი. 


თავი 11 


1 იყო იფთახ გალაადელი, მაგარი ვაჟკაცი იყო. მეძავი ქალის 
ნაშობი იყო იგი. გალაადმა შვა იფთახი. 2? ცოლმაც უშვა 
გალაადს ვაჟები. როცა წამოიზარდნენ ცოლის ვაჟები, გააგდეს 
იფთახი, უთხრეს: შენ არ გიდევს წილი მამაჩვენის სახლში, 
რადგან სხვა ქალის ნაშობი ხარ. 3 გაერიდა თავის ძმებს 
იფთახი და ტობის მხარეში დასახლდა. უღირსმა ხალხმა 
მოიყარა თავი მის გარშემო და დათარეშობდა მასთან ერთად. 
4 გამოხდა ხანი და გამოვიდნენ ყამონიანები ისრაელის 
წინააღმდეგ საბრძოლველად. ? და როცა ომი აუტეხეს 
ყამონიანებმა ისრაელს, მივიდნენ გალაადის უხეცესები 
იფთახთან, რათა წამოეყვანათ ტობის მხარიდან. 9 უთხრეს 
იფთახს: მოდი, გახდი ჩვენი წინამძღოლი და შევებრძოლოთ 
ყამონიანებს. 7 უთხრა იფთახმა გალაადის უხუცესებს: აკი 
მომიძულეთ და გამომაგდეთ მამაჩემის სახლიდან? ახლა 
რატომ მომაკითხეთ, როცა გაგიჭირდათ? 8 უთხრეს გალაადის 
უხუცესებმა იფთახს: იმიტომ მოგაკითხეთ, რომ წამოგვყვე, 
შეებრძოლო ყამონიანებს და მთელი გალაადის წინამძღოლი 
გახდე. ? უთხრა იფთახმა გალაადის უხუცესებს: თუ 
დამაბრუნეთ ყამონიანებთან საბრძოლველად და უფალმა 
ხელში ჩამიგდო ისინი, მერეც თქვენი წინამძღოლი ვიქნები? 19 
უთხრეს გალაადის უხუცესებმა იფთახს: უფალი იყოს მოწმე 
ჩვენ შორის, რომ ისე მოვიქცევით, როგორც შენ იტყვი. 11 
წამოჰყვა იფთახი გალაადის უხუცესებს და ხალხმა იგი თავის 
თავკაცად და წინამძღოლად აირჩია. გაიმეორა იფთახმა 
ყოველი თავისი სიტყვა უფლის წინაშე, მიცფაში. 12 კაცები 
გაუგზავნა იფთახმა ყამონიანთა მეფეს და უთხრა: რა ხელი 
გაქვს ჩემთან, რომ მომიხდი და მებრძვი ჩემს მიწაზე? 13 უთხრა 
ყამონიანთა მეფემ იფთახის კაცებს: როცა ეგვიპტიდან 
გამოვიდა ისრაელი, ჩემი ქვეყანა დაიკავა არნონიდან 
იაბოკამდე და იორდანემდე. მშვიდობიანად დამიბრუნე იგი და 
დაგეხსნები. 14 დაბრუნდნენ კაცები იფთახთან. მეორედ 


გაუგზავნა იფთახმა კაცები ყამონიანთა მეფეს. 12 უთხრა: ასე 
ამბობს იფთახი: ისრაელს არ მიუტაცებია მოაბის ქვეყანა და 
ყამონიანთა ქვეყანა. 190 როცა ეგვიპტიდან გამოსულმა 
უდაბნოში იარა მეწამულ ზღვამდე და კადეშს მიადგა, 17 კაცები 
გაუგზავნა ედომის მეფეს და შეუთვალა: გამატარე შენს 
ქვეყანაზე, მაგრამ ყური არ ათხოვა. მოაბის მეფესაც გაუგზავნა 
კაცები. მაგრამ მანაც უარი უთხრა. ამიტომაც კადეშში დარჩა 
ისრაელი. 18 გამოიარა უდაბნო, გამოსცდა ედომელთა 
ქვეყანას და მოაბის ქვეყანას, მოაღწია მოაბის ქვეყნის 
საზღვრამდე და არნონს იქით დაბანაკდა. მაგრამ არ შესულა 
მოაბის ქვეყანაში, რადგან არნონი მოაბის საზღვარია. 19 
კაცები გაუგზავნა ისრაელმა სიხონს, ამორეველთა მეფეს, 
ხეშბონის მეფეს, შეუთვალა მას ისრაელმა: გაგვატარე შენს 
ქვეყანაზე და ჩვენს ადგილამდე მიგვიშვიო. 29 მაგრამ სიხონი 
არ დათანხმდა, გაეტარებინა ისრაელი თავის მიწა-წყალზე. 
შეაგროვა სიხონმა მთელი თავისი ხალხი, იააცში დაბანაკდა 
და შეება ისრაელს. 21 უფალმა, ისრაელის ღმერთმა, ხელში 
ჩაუგდო ისრაელს სიხონი და მთელი მისი ხალხი და მან 
გაწყვიტა ისინი. დაიმკვიდრა ისრაელმა ამორეველთა მთელი 
ქვეყანა, იმათი, ვინც იმ ქვეყანაში ცხოვრობდა. 22 
დაიმკვიდრეს ამორეველთა მთელი მიწა-წყალი არნონიდან 
იაბოკამდე და უდაბნოდან იორდანემდე. 23 ასე აჰყარა 
უფალმა, ისრაელის ღმერთმა, ამორეველები თავისი ერის 
ისრაელის წინაშე, შენ კი სამკვიდრებელში ეცილები მას? 24 
ხომ ფლობ იმას, რაც დაგიმკვიდრა ქამოშმა, შენმა ღმერთმა? 
ჩვენც ვფლობთ ყველაფერს, რაც უფალს, ჩვენს ღმერთს, 
დაუმკვიდრებია ჩვენთვის. 2? რითი ჯობიხარ ბალაკ ციფორის 
ძეს, მოაბის მეფეს? ოდესმე თუ წაკიდებია იგი ისრაელს ან თუ 
უომია მასთან? 25 სამასი წელია, რაც ცხოვრობს ისრაელი 
ხეშბონში და მის სოფლებში, ყაროყერში და მის სოფლებში, 
ყველა ქალაქში არნონის გაღმა-გამოღმა. რატომ იმთავითვე 
არ დაიბრუნე ისინი? 27 მე არ მაქვს ბრალი შენ წინაშე, შენ კი 
ბოროტებას მიკეთებ, ჩემზე რომ მოდიხარ საბრძოლველად. 
უფალი იყოს ახლა მსაჯული ისრაელიანთა და ყამონიანთაა 


შორის! 28 მაგრამ ყური არ ათხოვა ყამონიანთა მეფემ 
იფთახის შენათვალს. 2? გადმოვიდა უფლის სული იფთახზე და 
მან გაიარა გალაადი და მენაშე, გაიარა გალაადის მიცფა და 
გალაადის მიცფადან წავიდა ყამონელებზე. 39 ასე აღუთქვა 
იფთახმა უფალს: თუ ხელში ჩამაგდებინებ ყამონიანებს, 31 
როცა შინ მშვიდობით დავბრუნდები, ვინც პირველი 
გამომეგებება ჩემი სახლის ჭიშკართან, უფლისა იყოს და 
შევწირავ აღსავლენ მსხვერპლად. 32 წავიდა იფთახი 
ყამონიანებზე, შეება და უფალმა ხელში ჩააგდებინა ისინი. 33 
სასტიკად დაამარცხა ისინი ყაროყერიდან მინათამდე, ოცი 
ქალაქი, და აბელ-კერამიმამდე. დაემორჩილნენ ყამონიანები 
ისრაელიანებს. 34 შინ მობრუნდა იფთახი მიცფაში და, აჰა, 
როკვით გამოეგება თავისი ასული დაირით ხელში. ეს ერთი 
ჰყავდა, მის გარდა არც ვაჟი ჰყავდა და არც ქალი. 32 როცა 
დაინახა, შემოიხია ტანსაცმელი და თქვა: ვაიმე შვილო, 
როგორ დამღუპე, ეს რა უბედურება დამატეხე. მაგრამ მე ბაგე 
გავხსენი უფლის წინაშე და ვერ გადავალ სიტყვას. 30 უთხრა 
ასულმა: მამაჩემო! რაკი ბაგე გახსენი უფლის წინაშე, ის მიყავ, 
რაც შენმა ბაგემ წარმოთქვა, როცა უფალმა სამაგიერო მიაგო 
შენი ხელით შენს მტრებს, ყამონიანებს. 37 უთხრა მამას: 
ოღონდ ერთი რამ შემისრულე: ორი თვით გამიშვი, წავალ, 
მთაში ავალ და ჩემს დობილებთან ერთად გამოვიტირებ ჩემს 
ყმაწვილქალობას. 38 უთხრა: წადი. ორი თვით გაუშვა, წავიდა 
იგი თავის დობილებთან ერთად და მთაში გამოიტირა თავისი 
ყმაწვილქალობა. 3? ორი თვისა შემდეგ დაბრუნდა მამასთან 
და აღასრულებინა დადებული აღთქმა, ისე რომ მამაკაცი არ 
შეუცვნია. წესად დაიდო ისრაელში: 49 წლიდან წლამდე, 
წელიწადში ერთხელ, მიდიან ისრაელიანი ქალიშვილები და 
ოთხი დღე იხსენებენ იფთახ გალაადელის ასულს. 


თავი 12 


1 შეიკრიბნენ ეფრემელები, გადავიდნენ ცაფონში და უთხრეს 
იფთახს: რატომ წახვედი ყამონიანებთან საომრად და ჩვენ არ 
დაგვიძახე. სახლკარიანად გადაგბუგავთ. 2? უთხრა მათ 
იფთახმა: მაგარი მტრობა გვქონდა ყამონიანებთან მე და ჩემს 
ხალხს. გიძახდით, მაგრამ არ მიხსენით მათი ხელიდან. 3 
როცა ვნახე, არავინ დამიხსნიდა, თავი გამოვიმეტე, წავედი 
ყამონიანებზე და ღმერთმა ხელში ჩამიგდო ისინი. ახლა 
რისთვის მეჩხუბებით? “ შეკრიბა იფთახმა ყველა გალაადელი 
და შეება ეფრემს. დაამარცხეს გალაადელებმა ეფრემი, 
რადგან ამბობდნენ, თქვენ ეფრემიდან ხართო 
გადმოხვეწილნი. გალაადი ეფრემს შორისაა და მენაშეს 
შორისაა. ? გადაუჭრა გალაადმა ეფრემს იორდანეზე 
გადასასვლელი ფონი და როცა რომელიმე გადარჩენილი 
ეფრემიანი იტყოდა, გაღმა გადამიშვითო, ჰკითხავდნენ, 
ეფრემიანი ხომ არა ხარო? თუ მიუგებდა: არაო, 9 
უბრძანებდნენ: თქვი „შიბოლეთი“ (თავთავი). ის კი იტყოდა: 
„სიბოლეთი“, სხვაგვარად წარმოთქმა არ შეეძლო. მაშინ 
შეიპყრობდნენ და კლავდნენ იორდანეს ფონთან. 
ორმოცდაორი ათასი ეფრემიანი დაეცა იმჟამად. ” ექვსი წელი 
მსაჯულობდა იფთახი ისრაელზე. მერე მოკვდა იფთახ 
გალაადელი და დამარხეს გალაადის ერთერთ ქალაქში. 8 მის 
შემდეგ ისრაელის მსაჯული გახდა იბცან ბეთლემელი. 9 
ოცდაათი ვაჟი ჰყავდა, შინიდან ოცდაათი ქალი გაისტუმრა, 
ოცდაათი ქალი შინ მოუყვანა თავის ვაჟებს და შვიდი წელი 
მსაჯულობდა ისრაელზე. 19 მერე მოკვდა იბცანი და დამარხეს 
ბეთლემში. 11 მის შემდეგ ისრაელის მსაჯული გახდა ელონ 
ზებულონელი. ათი წელი მსაჯულობდა იგი ისრაელზე. 12 მერე 
მოკვდა ელონ ზებულონელი და დამარხეს აიალონში, 
ზებულონის მხარეში. 13 მას შემდეგ ისრაელის მსაჯული გახდა 
ყაბდონი, ჰილელის ძე, პირყათონელი. 14 ორმოცი ვაჟი და 
ოცდაათი შვილიშვილი ჰყავდა, სამოცდაათ ახალგაზრდა 


სახედარზე ამხედრებული, და რვა წელი მსაჯულობდა 
ისრაელზე. 15 მერე მოკვდა ყაბდონ ჰილელის ძე, 
პირყათონელი, და დამარხეს პირყათონში, ეფრემის მხარეში, 
ყამალეკის მთაში. 


თავი 13 


1 კვლავ უკუღმართად იქცეოდნენ ისრაელიანები უფლის 
თვალში და ფილისტიმელების ხელში ამყოფა ისინი უფალმა 
ორმოც წელს. ? იყო იმჟამად ერთი ცორელი კაცი დანის 
ტომში, სახელად მანოახი. ცოლი ბერწი ჰყავდა და შვილს ვერ 
უჩენდა. 3 გამოეცხადა ქალს უფლის ანგელოზი და უთხრა: აჰა, 
ბერწი ხარ და შვილს ვერ აჩენ, მაგრამ დაორსულდები და ვაჟი 
შეგეძინება. ოღონდ ფრთხილად იყავი, არ დალიო ღვინო და 
თაფლუჭი, უწმიდურიც არაფერი ჭამო. ? რადგან, აჰა, 
დაორსულდები და ვაჟი შეგეძინება, სამართებელი არ უნდა 
მიეკაროს მის თავს, რადგან ღვთის მოწმიდარი იქნება იგი 
დედის მუცლიდანვე და შეუდგება ისრაელის დახსნას 
ფილისტიმელთა ხელიდან. 5 წამოვიდა ქალი და უთხრა თავის 
ქმარს: ღვთისკაცი მოვიდა ჩემთან, ღვთის ანგელოზივით იერი 
ჰქონდა, დიდად საკრძალველი იერი. არ მიკითხავს მისთვის 
სადაურობა და არც მას გაუმხელია ჩემთვის თავისი სახელი. 7 
მითხრა: აჰა, დაორსულდები და ვაჟი შეგეძინება, ოღონდ არ 
დალიო ღვინო და თაფლუჭი, უწმიდურიც არაფერი ჭამო, 
რადგან ყმაწვილი დედის მუცლიდან სიკვდილამდე ღვთის 
მოწმიდარი იქნებაო. 8 ლოცვა აღუვლინა მანოახმა უფალს და 
უთხრა: უფალო, ერთხელ კიდევ გვეწვიოს შენგან მოვლენილი 
ღვთისკაცი და გვითხრას, რა ვუყოთ ყმაწვილს, რომელიც 
გაჩნდება. ? უსმინა ღმერთმა მანოახს და ღვთის ანგელოზი 
ხელახლა მოვიდა ქალთან, როცა იგი ყანაში იყო, და მანოახი, 
მისი ქმარი, თან არ ახლდა. 19 მაშინვე გამოიქცა ქალი და 
შეატყობინა ქმარს: აჰა, გამომეცხადა ის კაცი, ამასწინათ რომ 
მოვიდა ჩემთან. 11 ადგა მანოახი, წაჰყვა თავის ცოლს, მივიდა 
იმ კაცთან და უთხრა: შენ ხარ ის კაცი, ამ ქალს რომ 
ელაპარაკა? მიუგო: მე ვარ. 12 უთხრა მანოახმა: თუ მართლა 
ახდა შენი სიტყვა, რა უნდა ვუყოთ ამ ყმაწვილს, როგორ უნდა 
მოვექცეთ? 13 უთხრა უფლის ანგელოზმა მანოახს: ერიდოს 
ყველაფერს, რაც ქალს ვუთხარი. 14 არაფერს გაეკაროს 


ვაზისაგან მოწეულს, არც რამე უწმიდური ჭამოს. შეასრულოს 
ყველაფერი, რაც ვუბრძანე. 12 უთხრა მანოახმა უფლის 
ანგელოზს: დარჩი გევედრები, თიკანს დაგიკლავ. 19 უთხრა 
უფლის ანგელოზმა მანოახს: რაც უნდა მევედრო, მაინც არ 
გავტეხ შენს პურს. თუ გინდა, რომ უფალს აღსავლენი 
მსხვერპლი შესწირო, შესწირე. არ იცოდა მანოახმა, რომ ეს 
უფლის ანგელოზი იყო. 17 უთხრა მანოახმა უფლის ანგელოზს: 
სახელად რა გქვია? ხომ უნდა დაგლოცოთ, როცა შენი სიტყვა 
ახდება, 18 უთხრა უფლის ანგელოზმა: რისთვის მეკითხები 
სახელს? საიდუმლოა იგი. 19 მოიტანა მანოახმა თიკანი და 
ძღვენი და ქვაზე დააწყო, რომ შეეწირა უფლისათვის, ხოლო 
მან სასწაული მოახდინა მანოახისა და მისი ცოლის თვალწინ. 
20 როცა სამსხვერპლოდან ალი ცისკენ ავარდა, უფლის 
ანგელოზი ზეაჰყვა სამსხვერპლოს ალს. ეს რომ დაინახეს, 
მიწაზე დაემხვნენ მანოახი და მისი ცოლი. 21 მიეფარა უფლის 
ანგელოზი მანოახისა და მისი ცოლის თვალს. მაშინ კი მიხვდა 
მანოახი, რომ ეს უფლის ანგელოზი იყო. 22 უთხრა მანოახმა 
ცოლს: სიკვდილი არ აგვცდება, რადგან უფლის ანგელოზი 
ვიხილეთ. 23 ცოლმა უთხრა: უფალს რომ ჩვენი სიკვდილი 
ნდომოდა, არ მიიღებდა აღსავლენს და ძღვენს ჩვენი 
ხელიდან. არ დაგვანახებდა და არ მოგვასმენინებდა 
ყველაფერს ამას. 24 შობა ქალმა ვაჟი და უწოდა სამსონი. 
გაიზარდა ყმაწვილი და უფალმა აკურთხა იგი. 2? უფლის 
სულმა იწყო მისი აღძვრა დანის ბანაკში ცორასა და ეთშაოლს 
შორის. 


თავი 14 


1 ჩავიდა სამსონი თიმნათში და იქ ერთი ქალი ნახა, 
ფილისტიმელი, და მოეწონა. 2? აბრუნდა და გამოუცხადა თავის 
მამას და დედას: ერთი ქალი ვნახე თიმნათში, ფილისტიმელი, 
მომიყვანეთ იგი ცოლად. 3 უთხრეს მამამ და დედამ: ქალი 
დაილია შენს საგვარტომოში და მთელ შენს ერში, 
წინდაუცვეთელ ფილისტიმელთაგან რომ თხოულობ ცოლს? 
უთხრა სამსონმა მამამისს: ის უნდა მომიყვანო, რადგან ის 
მომეწონა. 43 რა იცოდნენ მისმა მამამ და დედამ, რომ ეს 
უფლისგან იყო და რომ იგი შემთხვევას ეძებდა 
ფილისტიმელთა წინააღმდეგ, რადგან ისრაელზე 
ბატონობდნენ ფილისტიმელები იმჟამად. ? წავიდა სამსონი 
თიმნათში თავის მამასთან და დედასთან ერთად. როცა 
თიმნათის ზვრებს მიუახლოვდნენ, აჰა, ლომის ბოკვერი 
ბუხუნით მოდის მისკენ. 9 მოიცვა იგი უფლის სულმა და 
თიკანივით შუაზე გახლიჩა ლომი, ისე რომ ხელში არაფერი 
სჭერია. მამისთვის და დედისთვის არ უთქვამს, რაც ჩაიდინა. 7 
მივიდა, ელაპარაკა ქალს და თვალში მოუვიდა იგი სამსონს. 8 
რამდენიმე ხნის შემდეგ ისევ ჩააკითხა, რომ ცოლად მოეყვანა, 
მოკლული ლომის სანახავადაც შეუხვია და, აჰა, ფუტკრის 
გუნდი და თაფლია ლომის ჩონჩხში. ? პეშვით გამოიღო, 
მიდიოდა და გზადაგზა ჭამდა. როცა მამას და დედას წამოეწია, 
მისცა და მათაც ჭამეს, მაგრამ არ უთქვამს, რომ ეს თაფლი 
ლომის ჩონჩხიდან იყო გამოღებული. 19 მივიდა მამამისი 
ქალთან და სამსონმა იქვე გადაიხადა ლხინი, როგორც 
სასიძოები იქცევიან ხოლმე. 11 როცა იგი ნახეს, ოცდაათი 
მაყარი ამოურჩიეს, და ისინიც იყვნენ მასთან. 12 უთხრა მათ 
სამსონმა: ერთ გამოცანას გეტყვით, თუ ამ შვიდ დღეში 
გამოიცნობთ, სანამ ლხინი გრძელდება, ოცდაათ ხელ საცვალს 
და ოცდაათ ხელ ტანსაცმელს მოგცემთ. 13 თუ ვერ 
გამოიცნობთ, მაშინ თქვენ მომეცით ოცდაათი ხელი საცვალი 
და ოცდაათი ხელი ტანსაცმელი. მათ უთხრეს: თქვი შენი 


გამოცანა და მოგისმენთ. 14 უთხრა: მჭამელიდან საჭმელი 
გამოვიდა, ძლიერიდან ტკბილი გამოვიდა. სამი დღის 
განმავლობაში ვერ გამოიცნეს გამოცანა. 12 მეოთხე დღეს 
უთხრეს სამსონის ცოლს დაიყოლიე შენი ქმარი, რომ 
გვითხრას გამოცანის ახსნა, თორემ შენც დაგწვავთ და 
მამაშენის სახლსაც. ნუთუ გასაძარცვავად მოგვიპატიჟეთ? 19 
შესტირა ცოლმა სამსონს და უთხრა: გძულებივარ, კი არ 
გყვარებივარ. გამოცანა მიგიცია ჩემიანებისათვის, ახსნას კი არ 
მეუბნები. მან უთხრა: ჩემი მამისთვის და დედისთვისაც არ 
მითქვამს მისი ახსნა, შენ როგორ გეტყვი? 17 შვიდი დღე 
შესტიროდა ქალი სამსონს, რამდენ ხანსაც ლხინი 
გრძელდებოდა. ბოლოს, მეშვიდე დღეს, თავი რომ მოაბეზრა, 
უთხრა ახსნა. 18 მეშვიდე დღეს, მზის ჩასვლამდე, უთხრეს მას 
თიმნათელებმა: რა არის თაფლზე ტკბილი და ლომზე 
ძლიერი? უთხრა: ჩემი ფურით რომ არ გეხნათ, ვერ 
გამოიცნობდით ჩემს გამოცანას. 1? მოიცვა იგი უფლის სულმა, 
წავიდა ასკალონში, დახოცა ოცდაათი კაცი, გახადა 
ტანსაცმელი და ჩამოურიგა თითო-თითო ხელი გამოცანის 
გამომცნობლებს. მერე გაცეცხლებული მამის სახლში 
დაბრუნდა. 29 სამსონის ცოლი კი ერთ-ერთ მექორწინეს 
მისთხოვდა, ქმრის მაყარს. 


თავი 15 


1 გამოხდა ხანი, და პურისმკის დროს წავიდა სამსონი თავისი 
ცოლის სანახავად და ერთი თიკანი წაიყვანა. თქვა: შევალ 
ჩემს ცოლთან სანთიობოშიო, მაგრამ ქალის მამამ არ შეუშვა. 2 
უთხრა ქალის მამამ: მეგონა, გული აიყარე მასზე, და შენს 
მაყარს მივათხოვე. აი, უმცროსი და მასზე ლამაზია, ეგ 
წაიყვანე მის ნაცვლად. 3 უთხრა მათ სამსონმა: ხომ მართალი 
ვიქნები ფილისტიმელებთან, ავი საქმე რომ დავმართო? “ 
წავიდა სამსონი, დაიჭირა სამასი მელა, აიღო ჩირაღდნები, 
ორ-ორ მელას კუდები ერთმანეთზე გადაუსკვნა და ზედ თითო 
ჩირაღდანი მიაბა. ? აანთო ჩირაღდნები და შეუშვა 
ფილისტიმელების ყანებში. გადაუწვა ძნებიცა და სამკალიც, 
ვენახებიცა და ზეთისხილის ბაღებიც. 9 თქვეს 
ფილისტიმელებმა: ვინ ჩაიდინა ეს საქმე? მიუგეს: სამსონმა, 
თიმნათელის სიძემ, რადგან ამ თიმნათელმა აიღო და მის 
მაყარს მიათხოვა მისი ცოლი. წავიდნენ ფილისტიმელები და 
ცეცხლში ამობუგეს მამა-შვილი. 7 უთხრა მათ სამსონმა: რაკი 
ასე მომექეცით, ვერ მოვისვენებ, სანამ თქვენს ჯავრს არ 
ამოვიყრი. 8 მაგრად ურტყა მათ წვივებზე და თეძოებზე. მერე 
წავიდა და ყეტამის კლდეში ეხს შეაფარა თავი. ? წავიდნენ 
ფილისტიმელები, იუდაში დაბანაკდნენ და განივრცნენ 
ლეხამდე. 19 უთხრეს იუდიანებმა: რატომ წამოხვედით ჩვენზე? 
მიუგეს: სამსონის შესაპყრობად წამოვედით, ის უნდა 
დავმართოთ, რაც ჩვენ დაგვმართა. 11 მივიდა სამასი კაცი 
იუდადან ყეტამის კლდის ეხთან და უთხრა სამსონს: ვითომ არ 
იცი, რომ ფილისტიმელები ბატონობენ ჩვენზე? ეს რა ჭირში 
ჩაგვყარე? 12 უთხრეს: მოვედით, რომ შეგიპყროთ და ხელთ 
მიგცეთ ფილისტიმელებს. უთხრა სამსონმა: შემომფიცეთ, რომ 
არ მომკლავთ. 13 უთხრეს: არა, მხოლოდ შეგიპყრობთ და 
ხელთ მიგცემთ ფილისტიმელებს. მოკვლით არ მოგკლავთო. 
ორი ახალი თოკით გაკოჭეს და წაიყვანეს ეხიდან. 14 ლეხთან 
რომ მივიდა, ყიჟინით შემოეხვივნენ ფილისტიმელები. უფლის 


სული გადმოვიდა მასზე, თოკები, რომლებითაც ხელები 
ჰქონდა შეკრული, დამწვარი სელივით შეიქმნა და დასცვივდა 
ბორკილები ხელებიდან. 12 ვირის ახალი თავყსბა იპოვა, 
ხელით დასწვდა, აიღო და ათასი კაცი დახოცა იმით. 19 თქვა 
სამსონმა: ვირის თავყბით ვირთა დასიო, ვირის ყბით ვხოცე 
ათასიო. 17 ეს რომ თქვა, გააგდო ვირის თავყბა ხელიდან და 
უწოდა იმ ადგილს რამათ-ლეხი. 18 ძალიან მოსწყურდა და 
შეევედრა უფალს: ეს დიდი საქმე ხომ ჩაიდინე შენი მორჩილის 
ხელით, ნუთუ ახლა წყურვილმა უნდა მომკლას და 
წინდაუცვეთელებს ჩავუვარდე ხელში? 19 გააჩინა ღმერთმა 
ლეხში ნაპრალი და ამოხეთქა იქიდან წყალმა. დალია 
სამსონმა, სული მოიბრუნა და გამოცოცხლდა. ამიტომაც 
ეწოდა იმ ადგილს ვედრების წყარო, რომელიც დღემდეა 
ლეხში. 29 იგი ოცი წელი იყო ისრაელის მსაჯული 
ფილისტიმელების დროს. 


თავი 16 


1 ჩავიდა სამსონი ღაზაში, იქ ერთი მეძავი ნახა და შევიდა 
მასთან. 2 შეიტყვეს ღაზელებმა, სამსონი ჩამოსულაო. გარს 
უვლიდნენ და მთელი ღამე უდარაჯებდნენ ქალაქის 
კარიბჭესთან, მთელი ღამე გაყუჩებულები იყვნენ, ამბობდნენ, 
გათენებამდე მოვკლავთო. 3 შუაღამემდე ეძინა სამსონს. 
შუაღამით ადგა, მოხვია ხელი ქალაქის კარსა და ორივე ბჭეს, 
ურდულიანად მოგლიჯა, მხარზე გაიდო და მთის წვერზე აიტანა 
ხებრონს გადაღმა. 4 ამის შემდეგ ერთი ქალი შეუყვარდა 
სორეკის ხევში, სახელად დალილა. ? მივიდნენ მასთან 
ფილისტიმელთა მთავრები და უთხრეს: შეუჩნდი და 
გამოსტყუე, საიდან აქვს ეს დიდი ძალა, რა უნდა ვიღონოთ მის 
შესაკრავად და დასამორჩილებლად. სამაგიეროდ ათას 
ვერცხლს მოგცემთ თითოეული. 9 უთხრა სამსონს დალილამ: 
მითხარი, საიდან გაქვს ეს დიდი ძალა, რითი უნდა შეგკრას 
კაცმა, რომ დაგიმორჩილოს? 7 სამსონმა უთხრა: შვიდი 
ახალთახალი, გამოუმშრალი ლარით რომ შემკრან, 
დავძაბუნდები და სხვათა მსგავსი შევიქნები. 8 მოატანინა 
ფილისტიმელთა მთავრებს შვიდი ახალთახალი, 
გამოუმშრალი ლარი და იმით შეკრა დალილამ სამსონი. 9 
ოთახში კი ხალხი ჰყავდა ჩასაფრებული. უთხრა სამსონს 
დალილამ: სამსონ, ფილისტიმელები მოდიან შენზე! ისე 
დაწყვიტა სამსონმა ლარები, როგორც ძენძის ძაფი წყდება 
ხოლმე, ცეცხლი რომ დაყნოსავს. ვერ ამოიცნეს მისი ძალა. 19 
უთხრა სამსონს დალილამ: აჰა, ხომ მომატყუე და გამაბრიყვე. 
ახლა მაინც მითხარი, რითი შეიძლება შენი შეკვრა? 11 
სამსონმა უთხრა: ახალთახალი, უხმარი თოკებით რომ 
შემკრან, დავძაბუნდები და სხვათა მსგავსი შევიქნები. 12 აიღო 
დალილამ ახალთახალი თოკები, შეკრა იგი და უთხრა: 
სამსონ, ფილისტიმელები მოდიან შენზე! ოთახში კი ხალხი იყო 
ჩასაფრებული. ძაფებივით შემოიწყვიტა მკლავებზე. 13 უთხრა 
სამსონს დალილამ: აქამდე მატყუე და მაბრიყვე. მითხარი, 


რითი შეიძლება შენი შეკვრა? მან მიუგო: თუ ჩემი თმის შვიდ 
კოწოლს საძახველში ჩაგრეხ. 14 პალო დაასო და უთხრა: 
ფილისტიმელები მოდიან შენზე, სამსონ! გამოეღვიძა სამსონს 
და მოგლიჯა საძახველის პალოცა და ნაძახვიც. 12 უთხრა 
დალილამ: როგორღა მეუბნები, მიყვარხარო, თუ გულით არა 
ხარ ჩემთან? აჰა, სამჯერ მომატყუე და არ გამიმხილე, საიდან 
გაქვს ეგ დიდი ძალა. 19 რაკი ყოველდღე ამ სიტყვებს 
ჩასჩიჩინებდა და საშველს არ აძლევდა, სიცოცხლე მოსძულდა 
სამსონს. 17 გამოუტყდა და უთხრა: სამართებელი არ 
გაჰკარებია ჩემს თავს, რადგან დედის მუცლიდან ღვთის 
მოწმიდარი ვარ. თავი რომ გადამპარსონ, ძალა გამომეცლება, 
დავძაბუნდები და სხვათა მსგავსი შევიქნები. 18 დაინახა 
დალილამ, რომ მან გული გადაუხსნა. შეუთვალა 
ფილისტიმელთა მთავრებს: ახლა კი ამოდით, გამომიტყდა. 
ამოვიდნენ ფილისტიმელთა მთავრები და ვერცხლიც 
ამოუტანეს. 1? კალთაში ჩააძინა იგი დალილამ, კაცი იხმო და 
მისი თმის შვიდივე კოწოლი მოაპარსვინა. იწყო სამსონმა 
დასუსტება, გამოეცალა თავისი დიდი ძალა. 29 უთხრა 
დალილამ: ფილისტიმელები მოდიან შენზე, სამსონ! 
გამოეღვიძა და იფიქრა: ავდგები და წინანდებურად 
დავიხსნიო თავს. მაგრამ არ იცოდა, რომ ღმერთმა პირი 
იბრუნა მისგან. 21 შეიპყრეს ფილისტიმელებმა და თვალები 
დასთხარეს. ჩაიყვანეს ღაზაში, სპილენძის ხუნდები დაადეს და 
იყო სატუსაღოში მეხელსაფქვავედ. 22 ამასობაში იწყო თმამ 
წამოზრდა მის გადაპარსულ თავზე. 23 შეიყარნენ 
ფილისტიმელთა მთავრები, რომ დიდი მსხვერპლი შეეწირათ 
დაგონისთვის, თავიანთი ღმერთისთვის, და ემხიარულათ. 
ამბობდნენ: ჩვენმა ღმერთმა ხელში ჩაგვიგდო სამსონი, ჩვენი 
მტერი! 24 ხედავდა მას ხალხი, ადიდებდა თავის ღმერთს და 
ამბობდა: ჩვენმა ღმერთმა ხელში ჩაგვიგდო ჩვენი მტერი და 
ჩვენი ქვეყნის ამაოხრებელი, რომელმაც მრავალი ჩვენიანი 
გაწყვიტა! 22 როცა გუნებაზე მოვიდნენ, თქვეს: მოიყვანეთ 
სამსონი, რომ გაგვამხიარულოს. მოიყვანეს სამსონი 
სატუსაღოდან და ართობდა მათ. სვეტებს შორის ჰყავდათ 


დაყენებული. 29 უთხრა სამსონმა ყმაწვილს, რომელიც 
ხელჩაკიდებული დაატარებდა: მიმიყვანე, რომ ხელი შევავლო 
სვეტებს, რომლებზედაც სახლი დგას, და მივეყუდო. 27 სახლი 
კი კაცებითა და ქალებით იყო სავსე. ფილისტიმელთა ყველა 
მთავარს იქ მოეყარა თავი. სამი ათასამდე კაცი და ქალი ბანზე 
გასულიყო და უყურებდა სამსონის გაპამპულებას. 28 
შეჰღაღადა სამსონმა უფალს და უთხრა: უფალო ღმერთო, 
გამიხსენე! ამ ერთხელაც გამაძლიერე, ღმერთო, ერთბაშად 
რომ მივუზღო ფილისტიმელებს ჩემი ორი თვალის სამაგიერო! 
29 მოსინჯა სამსონმა ორივე შუათანა სვეტი, რომლებზედაც 
სახლი იდგა, ერთს მარჯვენა ხელი მიაყრდნო, მეორეს 
მარცხენა. 39 თქვა სამსონმა: მოკვდი, სულო ჩემო, 
ფილისტიმელებთან ერთად! და მთელი ძალით მიაწვა. თავზე 
ჩამოემხოთ სახლი მთავრებსა და მთელ შიგმყოფ ხალხს. 
დახოცილები, სამსონმა სიკვდილისას რომ დახოცა, იმათზე 
მეტნი იყვნენ, სიცოცხლეში რომ ჰყავდა დანახოცი. 31 ჩავიდნენ 
მისი ძმები და მამამისის მთელი სახლობა, აიღეს იგი და 
წაასვენეს და მამამისის, მანოახის სამარხში დამარხეს ცორასა 
და ეშთაოლს შორის. იგი ოცი წელი იყო ისრაელის მსაჯული. 


თავი 17 


1 იყო კაცი ვინმე ეფრემის მთაში, სახელად მიქაიეჰუ. 2 უთხრა 
დედას: შენ რომ ათას ასი ვერცხლი წაგიღეს, რომლის გამოც 
ჩემი თანდასწრებით წყევლა წარმოთქვი, ჩემთანაა ეს 
ვერცხლი, ჩემი აღებულია. თქვა დედამისმა: დაილოცოს 
უფლისაგან ჩემი შვილი. 3 დაუბრუნა დედას ათას ასი 
ვერცხლი. თქვა დედამისმა: ჩემი ხელით შემიწირავს ეს 
ვერცხლი უფლისათვის ჩემი შვილის სახელზე ქანდაკისა და 
ჩამოსხმული კერპის გასაკეთებლად. აჰა, შენთვის 
დამიბრუნებია. 4 როცა დაუბრუნა ვერცხლი დედამისს, აიღო 
დედამისმა ორასი ვერცხლი, მიუტანა გადამდნობელს, ქანდაკი 
და ჩამოსხმული კერპი გააკეთებინა და იდგა ისინი მიქაიეჰუს 
სახლში. ? ჰქონდა ამ კაცს, მიქას, ღვთის სახლი. გააკეთა მან 
ეფოდი და თერაფიმი, აუვსო ხელი თავის ერთ-ერთ ვაჟს და 
ჰყავდა იგი მღვდლად. 9 იმ დროს ისრაელს მეფე არ ჰყავდა 
და ვისაც რა უნდოდა, იმას სჩადიოდა. 7 ცხოვრობდა ერთი 
ყმაწვილი იუდას ბეთლემში, იუდას ტომში, ლევიანი იყო და იქ 
მდგმურობდა. 89 წავიდა ეს კაცი იუდას ბეთლემიდან, რომ 
სადმე მდგმურად დამდგარიყო, სადაც მოუხვდებოდა და, 
თავის გზით მიმავალი, ეფრემის მთაში მიქას სახლს მოადგა. 9 
უთხრა მიქამ: საიდან მოდიხარ? მან მიუგო: ლევიანი ვარ, 
იუდას ბეთლემიდან, დავდივარ, რომ სადმე მდგმურად 
დავდგე, სადაც მომიხდება. 19 უთხრა მიქამ: დარჩი ჩემთან, 
გამიხდი მამად და მღვდლად. წლიურად ათ ვერცხლს მოგცემ, 
შესამოსელს და სარჩოს. მივიდა ლევიანი. 11 და გადაწყვიტა 
ლევიანმა, დარჩენილიყო ამ კაცთან. და გახდა ყმაწვილი 
მისთვის, როგორც ერთი შვილთაგანი. 12 აუვსო ხელი მიქამ 
ლევიანს, გახდა ყმაწვილი კაცი მისი მღვდელი და ცხოვრობდა 
მიქას სახლში. 13 თქვა მიქამ: ახლა კი ვიცი, სიკეთეს მომაგებს 
უფალი, რადგან ლევიანი მყავს მღვდლად. 


თავი 18 


1 იმ ხანებში ისრაელს მეფე არ ჰყავდა. იმ ხანებში დანის ტომი 
თავის წილხვდომილს დაეძებდა, რომ იქ დასახლებულიყო, 
რადგან ჯერაც არ ხვდომოდა წილი ისრაელის ტომთა შორის. 2 
ხუთი კაცი გაგზავნეს დანიანებმა თავიანთი ტომიდან, 
ცორელები და ეშთაოლელები, მაგარი ვაჟკაცები, რომ მხარე 
დაევლოთ და დაეზვერათ. უთხრეს, წადით და მხარე 
დაზვერეთო. მივიდნენ ეფრემის მთაში მიქას სახლთან და ღამე 
იქ გაითიეს. 3 მიქას სახლთან ყოფნისას ეცნოთ ყმაწვილი 
ლევიანის ხმა, შევიდნენ და ჰკითხეს: აქ ვინ მოგიყვანა, არას 
აკეთებ, რა გინდა აქ? 41 მიუგო: ასე და ასე მომირიგდა მიქა, 
დამიქირავა და მღვდლად დამიყენა. ? უთხრეს: ჰკითხე 
ღმერთს, გვინდა ვიცოდეთ, იღბლიანი იქნება თუ არა ჩვენი 
გზა, რომელსაც ვადგავართ? 9 უთხრა მღვდელმა: მშვიდობით 
ივლით, უფალი გიფარავთ თქვენს გზაზე, რომელსაც 
ადგახართ. 7 წავიდა ეს ხუთი კაცი, მივიდა ლაიშში და ნახა: 
ცხოვრობს იქ ხალხი უზრუნველად, ციდონელთა წესის 
მიხედვით, წყნარი და უზრუნველი, ქვეყანაზე არავინ აწუხებს, 
არავინ ებატონება, ციდონელებისგან მოწყვეტილია და არა 
ხალხთან არა აქვს საქმე. 8 მობრუნდნენ მოძმეებთან, ცორასა 
და ეშთაოლში. ჰკითხეს მოძმეებმა: რა ამბავი მოგაქვთ? 9 
მიუგეს: ავდგეთ და გავილაშქროთ მათზე, რადგან ვნახეთ მათი 
მხარე და ძალიან კარგი იყო, თქვენ კი არაფერს ჰღონობთ. 
ნუღა დაბრკოლდებით, წადით და დაიმკვიდრეთ ის მხარე. 19 
მიხვალთ და უზრუნველ ხალხს წააწყდებით. გაშლილი მხარეა 
და ღმერთს თქვენთვის მოუცია იგი. ისეთი ადგილია, არაფერი 
რომ არ აკლია ქვეყანაზე. 11 გაემართა იქიდან დანისტომელთა 
ერთი ნაწილი, ცორელები და ეშთაოლელები, საომრად 
შეჭურვილი ექვსასი კაცი. 12 წავიდნენ და კირიათ-იეყარიმში, 
იუდაში, დაბანაკდნენ. ამიტომ ეძახიან დღემდე იმ ადგილს 
დანის ბანაკს. იგი კირიათ-იეყარიმის გადაღმაა. 13 იქიდან 
ეფრემის მთაში ავიდნენ და მიქას სახლს მიადგნენ. 1“ იმ 


ხუთმა კაცმა, ლაიშის მხარე რომ დაზვერა, უთხრა 
თანამოძმეებს: თუ იცით, რომ ერთ-ერთში ამ სახლთაგან არის 
ეფოდი, თერაფიმი, ქანდაკი და ჩამოსხმული კერპი? ჰოდა, 
მოიფიქრეთ, როგორ მოვიქცეთ. 12 გაუხვიეს იქით და შევიდნენ 
ყმაწვილი ლევიანის სახლში, მიქას სახლში, და მშვიდობით 
მოიკითხეს. 169 ექვსასი კაცი დანისტომელი, საომრად 
შეჭურვილი, ჭიშკართან იდგა. 17 ავიდა ის ხუთი კაცი, მხარე 
რომ დაზვერა, შევიდა შიგნით, აიღო ქანდაკი, ეფოდი, 
თერაფიმი და ჩამოსხმული კერპი. მღვდელი ჭიშკართან იდგა 
საომრად შეჭურვილი ექვსასი კაცის გვერდით. 18 მიქას სახლში 
შევიდნენ ისინი და აიღეს ქანდაკი, ეფოდი, თერაფიმი და 
ჩამოსხმული კერპი. უთხრა მათ მღვდელმა: რას სჩადიხართ! 
19 მიუგეს: გაჩუმდი, პირზე ხელი აიფარე და წამოგვყევი, 
გაგვიხდი მამად და მღვდლად. რა გირჩევნია, ერთი კაცის 
მღვდლობა თუ ისრაელის ტომისა და მოდგმის მღვდლობა? 29 
გაუხარდა მღვდელს, აიღო ეფოდი, თერაფიმი, ქანდაკი და 
გაჰყვა იმ ხალხს. 21 გაბრუნდნენ ისინი და გზას გაუდგნენ. 
ქალები და ბავშვები, საქონელი და ტვართი წინ გაუშვეს. 22 
გამოცილებული იყვნენ მიქას სახლს, რომ შეიყარნენ მიქას 
კარის მეზობლები და უკან გამოუდგნენ დანიანებს. 23 
მიჰყვიროდნენ დანიანებს. მოიხედეს დანიანებმა და უთხრეს 
მიქას: რა მოგივიდა, რა გაყვირებს? 2“ უთხრა: მომტაცეთ ჩემი 
გაკეთებული ღმერთები, ჩემი მღვდელი და წახვედით, სხვა 
რაღა უნდა მომხდარიყო? როგორღა მეუბნებით, რა 
მოგივიდაო? 2?” დანიანებმა უთხრეს: აღარ გავიგონოთ შენი 
ხმა, თორემ გამწარდება ზოგიერთი ჩვენგანი, გამოგენთებათ 
და დაღუპავ შენს თავსაც და შენიანებსაც. 29 წავიდნენ 
დანიანები თავიანთი გზით. დაინახა მიქამ, რომ მასზე 
ძლიერები იყვნენ ისინი, გატრიალდა და შინ დაბრუნდა. 27 
წაიღეს მიქას ნაკეთობანი და მისი მღვდელიც თან წაიყვანეს. 
დაეცნენ ლაიშში წყნარ და უზრუნველ ხალხს, მახვილით 
მოსრეს და ცეცხლს მისცეს ქალაქი. 28 არავინ აღმოჩნდა მისი 
მშველელი, რადგან ციდონისგან შორს იყო და არა ხალხთან 
არ ჰქონდა საქმე. ეს ქალაქი ვაკეზე მდებარეობდა ბეთ- 


რეხობის ახლოს. ხელახლა ააშენეს ქალაქი, დასახლდნენ 
მასში, 2? თავიანთი მამის, დანის, ისრაელის ძის, სახელობაზე 
უწოდეს დანი, მანამდე კი ქალაქს ლაიში ერქვა. 39 დაიდგეს 
ქანდაკი დანიანებმა. იმ მხარის გადასახლებამდე 
დანისტომელთა მღვდლები იყვნენ იონათანი, ძე გერშომისა, 
მენაშეს ძისა, თავად იგი და მისი შთამომავლები. 31 ედგათ 
მიქას გაკეთებული ქანდაკი მთელი ის ხანი, სანამ ღვთის 
სახლი სილოამში იყო. 


თავი 19 


1 იმ ხანებში, როცა ისრაელს მეფე არ ჰყავდა, ერთი ლევიანი 
მდგმურობდა ეფრემის მთის კალთაზე. ხარჭა მოიყვანა 
ცოლად იუდას ბეთლემიდან. 2 გაშორდა მას ხარჭა, მამის 
სახლში წაუვიდა, იუდას ბეთლემში, და ოთხი თვე იქ იყო. 3 
ადგა მისი ქმარი და ჩააკითხა, რომ შემოერიგებინა და შინ 
დაებრუნებინა. მსახური ბიჭი და ორი ვირი ახლდა თან. ხარჭამ 
იგი მამის სახლში შეიწვია. დაინახა ის ყმაწვილი ქალის მამამ 
და გახარებული შეეგება. “ არ გაუშვა იგი სიმამრმა, ყმაწვილი 
ქალის მამამ, და დარჩა იქ კაცი სამი დღე. ჭამდნენ, სვამდნენ 
და იქვე ათევდნენ ღამეს. 32 მეოთხე დღეს დილაადრიანად 
ადგნენ. ადგა კაციც შინ წასასვლელად. უთხრა ყმაწვილი 
ქალის მამამ თავის სიძეს: ჯერ პური გატეხე, დანაყრდი და 
მერე წადი. 95 დასხდნენ ერთად ორივენი, ჭამეს და სვეს. უთხრა 
კაცს ყმაწვილი ქალის მამამ: დარჩი ამაღამ და მოილხინოს 
შენმა გულმა. 7 ადგა წასასვლელად, მაგრამ არ მოეშვა 
სიმამრი და იმ ღამითაც დარჩა კაცი. 8 მეხუთე დღეს 
დილაადრიან ადგა წასასვლელად. უთხრა ყმაწვილი ქალის 
მამამ: ჯერ დანაყრდით, შეიცადეთ, ვიდრე დღე 
გადაიხრებოდეს. ჭამეს ორთავემ და სვეს. ? ადგა კაცი, რომ 
შინ წასულიყო თავის ხარჭასთან და მსახურ ბიჭთან ერთად. 
უთხრა სიმამრმა, ყმაწვილი ქალის მამამ: აჰა, დღე საღამოსკენ 
გადაიხარა, ამაღამაც დარჩით, დამდეთ ხათრი. დღე სადაცაა 
მიილევა. ეს ღამეც აქ გაითიე და მოილხინოს შენმა გულმა. 
დილით ადრიანად გაუდგებით გზას და მიხვალთ შინ. 19 
მაგრამ კაცმა აღარ ისურვა ღამით დარჩენა, ადგა და წავიდა. 
იარა იებუსამდე, ახლა რომ იერუსალიმია. მიჰყავდა წყვილი 
კეხდადგმული ვირი და თავისი ხარჭა. 11 იებუსს რომ 
მიადგნენ, კარგა შესაღამოებული იყო. უთხრა მსახურმა ბიჭმა 
თავის ბატონს: შევიდეთ იებუსეველთა ქალაქში და ღამე მანდ 
გავათიოთ. 12 უთხრა ბატონმა: არა, ნუ შევალთ უცხო ქალაქში, 
სადაც ისრაელიანები არ სახლობენ. გიბყამდე მივიდეთ. 13 


უთხრა თავის მსახურ ბიჭს: რომელიმე სხვა ადგილამდე 
მივიდეთ, გიბყაში ან რამაში გავათიოთ ღამე. 1“ განაგრძეს 
გზა, იარეს და ბენიამინის გიბყის მახლობლად დაუღამდათ. 12 
გაუხვიეს, რომ გიბყაში შესულიყვნენ და ღამე იქ გაეთიათ. 
მივიდა და ქალაქის მოედანზე დაჯდა, მაგრამ არავინ 
შეიპატიჟა შინ ღამის გასათევად. 15 აჰა, ერთი ბერიკაცი 
საღამოხანს ბრუნდება სამუშაოდან, ყანიდან; ეფრემის მთაში 
იყო დაბადებული და გიბყაში ცხოვრობდა. იმ ადგილის 
მკვიდრნი კი ბენიამინიანები იყვნენ. 17 გაიხედა და ქალაქის 
მოედანზე მგზავრი დაინახა. ჰკითხა ბერიკაცმა: საიდან 
მოსულხარ და სად მიდიხარ? 18 მან მიუგო: იუდას 
ბეთლემიდან ეფრემის მთაში მივდივართ, იქაური ვარ. 
სტუმრად ვიყავი იუდას ბეთლემში, ახლა კი უფლის 
სახლისაკენ მიდევს გზა, მაგრამ არავინ შემიპატიჟა შინ. 19 
ჩალაც გვაქვს და საჭმელიც ჩვენი სახედრებისთვის. აგრეთვე 
პურ-ღვინო ჩემთვისაც და ამ შენი მხევლისთვისაც და ამ 
მსახური ბიჭისთვისაც, რომელიც შენს მორჩილთ გვახლავს. 
არაფერი გვჭირდება. 29 ბერიკაცმა უთხრა: მშვიდობა შენდა! 
ჩემზე იყოს, რაც გჭირდება, ოღონდ ქუჩაში ნუ გაათევ ღამეს. 21 
შინ შეიყვანა და სახედრებს საკვები დაუყარა. მათ კი ფეხი 
დაიბანეს, ჭამეს და სვეს. 22 როცა გუნებაზე მოვიდნენ, აჰა, 
ქალაქის მცხოვრებნი, გარყვნილი ხალხი, გარს შემოერტყნენ 
სახლს, კარზე აბრახუნებდნენ და ეუბნებოდნენ ბერიკაცს, 
სახლის პატრონს: გამოგვიყვანე, შენს სახლში რომ კაცია 
მოსული, უნდა შევიცნოთო. 23 გავიდა მათთან სახლის 
პატრონი და უთხრა: არა, ძმებო, ნუ უზამთ ბოროტებას. ეს კაცი 
ჩემს სახლში სტუმრად შემოვიდა, ნუ ჩაიდენთ ამ უზნეობას. 24 
აჰა, გასათხოვარი ქალი მყავს შინ, ამ კაცსაც ხარჭა ახლავს. 
გამოგიყვანთ, დაიმორჩილეთ და უყავით, რაც გენებოთ. ამ 
კაცთან ნუ ჩაიდენთ ამ უზნეობას. 25 მაგრამ მათ მისი 
გაგონებაც არ უნდოდათ. მაშინ ადგა კაცი და გამოუყვანა 
ქუჩაში თავისი ხარჭა. შეიცნეს იგი, მთელი ღამე დილამდე 
აუპატიურებდნენ მას. და ცისკარზე გაუშვეს. 290 წამოვიდა ქალი 
დილით, დაეცა იმ კაცის სახლის კართან, ვისთანაც მისი 


პატრონი იდგა, და დილამდე ეგდო. 27 ადგა დილით მისი 
პატრონი, გააღო სახლის კარი, გამოვიდა, რომ გზას 
გასდგომოდა, და, აჰა, კართან მისი ხარჭა აგდია, ზღურბლზე 
ხელებდაყრილი. 28 უთხრა: ადექი, წავიდეთო. მაგრამ პასუხი 
ვერ მიიღო. გადაჰკიდა სახედარს, ადგა და შინ წავიდა. 29 შინ 
რომ მივიდა, აიღო თავისი ხარჭა, თორმეტ ნაწილად, ასო-ასო 
დაჭრა და დაგზავნა ისრაელის ყველა კუთხეში. 39 ყოველი, 
ამის მნახველი, ამბობდა: მსგავსი არაფერი მომხდარა და 
არაფერი ნახულა ისრაელში იმ დღიდან მოკიდებული, რაც 
ისრაელიანები ეგვიპტიდან გამოვიდნენ, დღევანდელ 
დღემდეო. ჩაუკვირდით, ითათბირეთ და თქვით. 


თავი 20 


1 გამოვიდა მთელი ისრაელობა და შეიკრიბა საზოგადოება, 
როგორც ერთი კაცი, დანიდან ბეერ-შებამდე და გალაადის 
ქვეყანა უფლის წინაშე მიცფაში. 2 გაემზადნენ მთელი ერის 
თავკაცები და ისრაელის ყოველი ტომი საღვთო ერის 
შესაკრებელში - ოთხასი კაცი, მახვილის ამღები. 3 შეიტყვეს 
ბენიამინიანებმა ისრაელიანთა მისვლა მიცფაში. თქვეს 
ისრაელიანებმა: გვითხარით, როგორ მოხდა ეს ბოროტება? 4 
უთხრა პასუხად ლევიანმა, მოკლული ქალის ქმარმა: ღამის 
გასათევად მივედი ბენიამინის გიბყაში ჩემს ხარჭასთან ერთად. 
> აღდგნენ გიბყელები ჩემზე, გარს შემოერტყნენ სახლს, საცა 
მე ვიდექი, და მოკვლას მიპირებდნენ. ხარჭა გამიუპატიურეს 
და მოკვდა იგი. 9 წამოვასვენე ჩემი ხარჭა, ასო-ასო დავჭერი 
და ისრაელის ყველა წილხვედრილ მხარეში დაგვგზავნე, 
რადგან ურჯულო და სამარცხვინო საქმე მოახდინეს ისრაელში. 
7 აჰა, ყველამ, მთელმა ისრაელობამ, განიხილოს და აქვე 
გადაწყვიტოს ეს საქმე. 8 ერთი კაცივით აღდგა მთელი ერი და 
თქვა: არც ერთი ჩვენგანი არ წავიდეს თავის კარავში, არავინ 
დაბრუნდეს შინ. ? აი, რა უნდა ვუყოთ დღეს გიბყას: 
წილისყრით უნდა გავილაშქროთ მასზე. 19 ისრაელის 
თითოეულ ტომში ასიდან ათი კაცი შევარჩიოთ, ათასიდან ასი, 
ათი ათასიდან ათასი და საგზალი მოვატანინოთ მათთვის, ვინც 
ბენიამინის გიბყაზე გაილაშქრებს, რათა დასაჯოს იგი 
სამარცხვინო საქმის გამო, რომელიც მოახდინა ისრაელში. 11 
ერთი კაცივით ერთპირად შეიკრიბა ქალაქის წინააღმდეგ 
ყველა ისრაელიანი. 12 გაგზავნეს კაცები ისრაელის ტომებმა 
ბენიამინის მთელ ტომში და შეუთვალეს: ეს რა ბოროტება 
მომხდარა თქვენში. 13 ახლა მოგვეცით ის წამხდარი ხალხი, 
გიბყაში რომ გყოლიათ, სიკვდილით დავსჯით მათ და 
აღმოვფხვრით ბოროტებას ისრაელიდან. მაგრამ 
ბენიამინიანებმა არ შეისმინეს თავიანთ მოძმეთა, 
ისრაელიანთა სიტყვა. 14 გიბყაში შეიკრიბნენ ბენიამინელები 


თავ-თავიანთი ქალაქებიდან, რათა ომი გაემართათ 
ისრაელიანებისთვის. 12 აღირიცხა იმ დღეს ქალაქებიდან 
შემოკრებილი ბენიამინიანები - ოცდაექვსი ათასი კაცი, 
იარაღის ამღები. მათ გარდა გიბყელთაგან შვიდასი რჩეული 
ვაჟკაცი აღირიცხა. 19 მთელი აძ ხალხიდან შვიდასი რჩეული 
ვაჟკაცი ცაცია იყო, თითოეულ მათგანს ბეწვისთვის რომ 
ესროლა შურდულით ქვა, არ აუცდებოდა. 17 ისრაელიანები, 
ბენიამინიანთა გამოკლებით, ოთხასი ათასი კაცი აღირიცხა, 
მახვილის ამღები. ყოველ იმათგანი მეომარი იყო. 18 ადგნენ 
და მივიდნენ ღვთის სახლში. ჰკითხეს ღმერთს ისრაელიანებმა: 
რომელი ჩვენგანი გავიდეს პირველი ბენიამინიანებთან 
საომრად? უთხრა უფალმა: პირველი იუდა გავიდეს. 19 დილით 
ადგნენ ისრაელიანები და გიბყის მახლობლად დაბანაკდნენ. 
20 გამოვიდნენ ისრაელიანები ბენიამინიანებთან საომრად. 
დადგნენ საბრძოლოდ წყობით გიბყის ახლოს. 21 გამოვიდნენ 
ბენიამინიანები გიბყიდან და გაანადგურეს ოცდაორი ათასი 
ისრაელიანი იმ დღეს. 22 მაგრამ მხნეობა მოიკრიბა ისრაელის 
ერმა და კვლავ დადგა საბრძოლოდ წყობით იმ ადგილას, 
სადაც წინადღით იდგა. ?3 წავიდნენ ისრაელიანები, 
საღამომდე ტიროდნენ უფლის წინაშე და ეკითხებოდნენ 
უფალს: ისევ გავიდე ჩემს ძმასთან, ბენიამინთან 
საბრძოლველად? უფალმა უთხრა: გაილაშქრეთ მასზე. 24 
კვლავ შემოადგნენ ისრაელიანები ბენიამინიანებს მეორე 
დღეს. 25 გამოვიდა მათ წინააღმდეგ ბენიამინი გიბყიდან 
მეორე დღეს და კვლავ გაანადგურა ისრაელიანები, თვრამეტი 
ათასი კაცი მახვილის ამღები. 295 გაემართა მაშინ მთელი 
ისრაელიანობა, მთელი ერი, მივიდა ბეთლემში და შესტიროდა 
უფალს, იჯდა და საღამომდე მარხულობდა, აღსავლენ და 
სამადლობელ მსხვერპლს სწირავდა უფალს. ?7 ჰკითხეს 
ისრაელიანებმა უფალს (იმ ხანებში ღვთის აღთქმის კიდობანი 
იქ ესვენა, 28 და ფინხასი, ძე ელეაზარისა, აარონის ძისა, იყო 
მის წინამდგომლაღ): ისევ გავიდე ჩემს ძმასთან, ბენიამინთან, 
საბრძოლველად? უთხრა უფალმა: გაილაშქრეთ, რადგან 
ხვალ ხელში ჩაგაგდებინებთ მას. 2? ჩასაფრდა ისრაელი 


გიბყის ირგვლივ. 39 გაილაშქრეს ისრაელიანებმა 
ბენიამინიანებზე მესამე დღეს და წინანდებურად საბრძოლო 
წყობით განლაგდნენ გიბყის წინ. 31 გამოვიდნენ 
ბენიამინიანები ერის წინააღმდეგ და შორს გასცდნენ ქალაქს; 
იწყეს უწინდებურად ხალხის ხოცვა გზებზე, რომელთაგანაც 
ერთი ბეთელში მიდის, მეორე კი - გიბყაში ყანებზე, და 
ოცდაათამდე ისრაელიანი დახოცეს. 32 თქვეს ბენიამინიანებმა: 
უწინდებურად ეცემიან ჩვენ წინაშე. ისრაელიანებმა კი თქვეს: 
უკუვიქცეთ მათგან და ქალაქიდან გზებზე გავიტყუოთ. 33 
ადგნენ ისრაელიანები თავ-თავიანთი ადგილებიდან და ბაალ- 
თამარში განლაგდნენ. ჩასაფრებული ისრაელიანებიც 
გამოვიდნენ თავ-თავიანთ ადგილებიდან გიბყის ველზე. 34 
მიადგა გიბყას მთელი ისრაელის ათი ათასი რჩეული ვაჟკაცი 
და სასტიკი ბრძოლა გაიმართა. მაგრამ ბენიამინიანებმა არ 
იცოდნენ, რომ უბედურება ელოდათ. 35 დაამარცხა უფალმა 
ბენიამინი ისრაელიანთა წინაშე და იმ დღეს ისრაელიანებმა 
ოცდახუთი ათას ასი კაცი გაანადგურეს ბენიამინიანთაგან, 
მახვილის ამღები. 35 დაინახეს ბენიამინიანებმა, რომ 
დამარცხდნენ. ისრაელიანებმა ადგილი უტიეს ბენიამინიანებს, 
რადგან ჩასაფრებულთა იმედი ჰქონდათ, მათი, ვინც გიბყის 
ახლოს ჩაასაფრეს. 37 ჩასაფრებულები გაეჩქარნენ გიბყისკენ, 
შეიჭრნენ და მახვილით მოსრეს მთელი ქალაქი. 38 
ისრაელიანებს ნიშანი ჰქონდათ ჩასაფრებულებთან დათქმული 
- ქალაქზე ავარდნილი დიდი კვამლი. 3? დაიხიეს ბრძოლის 
ველიდან ისრაელიანებმა, ბენიამინი კი მუსრს ავლებდა 
ისრაელიანებს, გაწყვიტა ოცდაათამდე კაცი, თქვა: ისევ 
ეცემიან ჩვენ წინაშე როგორც ამასწინდელი ბრძოლების 
დროსო, 49 და სწორედ მაშინ აღიმართა ქალაქზე კვამლის 
სვეტი. მოიხედა ბენიამინმა და, აჰა, ცაში მიდის მთელი 
ქალაქი. 41 გამობრუნდნენ ისრაელიანები, ბენიამინი კი 
შედრკა, რადგან დაინახა, რომ უბედურება დაატყდა. 42 
გაექცნენ ისრაელიანებს უდაბნოს გზაზე, მაგრამ ლაშქარი 
ბრძოლით მისდევდა მათ და ქალაქებიდან გამოსულებიც 
ხოცავდნენ გზადაგზა. 43 შემოეჯარნენ ბენიამინს, მანუხამდე 


სდიეს და ჟლიტეს გიბყამდე, აღმოსავლეთით. 44 დაეცა 
ბენიამინიანთაგან თვრამეტი ათასი კაცი, მაგარი ვაჟკაცები. 42 
გადარჩენილნი მიუბრუნდნენ და უდაბნოსკენ, რიმონის 
კლდისკენ გაიქცნენ, გზადაგზა კიდევ ხუთი ათასი კაცი 
დახოცეს ისრაელიანებმა, გიდომამდე სდიეს და კიდევ ორი 
ათასი კაცი დახოცეს. 40 მთლიანად კი იმ დღეს ოცდახუთი 
ათასი ბენიამინიანი დაეცა, მახვილის ამღები. ყველა მათგანი 
მაგარი ვაჟკაცი იყო. 47 გადარჩენილი ექვსასი კაცი გაბრუნდა 
და უდაბნოში, რიმონის კლდისკენ გაიქცა და იყვნენ იქ, 
რიმონის კლდეებში, ოთხი თვე. 48 კვლავ მიუბრუნდნენ 
ისრაელიანები ბენიამინიანებს და მახვილით მოსრეს ქალაქში 
მყოფი ხალხიც და პირუტყვიც, ყველაფერი, რაც იქ დახვდათ, 
და ყველა ქალაქი, რაც კი იყო, ცეცხლს მისცეს. 


თავი 21 


1 ფიცი დადეს ისრაელიანებმა მიცფაში და თქვეს: არც ერთმა 
ჩვენთაგანმა არ მიათხოვოს თავისი ასული ბენიამინიანს. 2 
მივიდა ხალხი ბეთელში, საღამომდე ისხდნენ იქ ღვთის წინაშე, 
მაღალი ხმით მოთქვამდნენ და მწარედ ტიროდნენ. 3 
ამბობდნენ: უფალო, ისრაელის ღმერთო, რად მოხდა ისეთი 
რამ ისრაელში, რომ დღეს მთელი ერთი შტო გამოაკლდა 
ისრაელს? % მეორე დღეს დილაადრიან ადგა ხალხი, ააგო იქ 
სამსხვერპლო, და აღსავლენი და სამადლობელი მსხვერპლი 
მიიტანა. 2 თქვეს ისრაელიანებმა: ვინ არ მოვიდა 
შესაკრებელში უფლის წინაშე ისრაელის შტოთაგან? რადგან 
დიდი წყევლა ჰქონდათ წარმოთქმული, სიკვდილით უნდა 
დასჯილიყო, ვინც არ გამოცხადდებოდა. უფლის წინაშე 
მიცფაში. 9 შეებრალათ ისრაელიანებს ბენიამინი, თავიანთი 
ძმა და თქვეს: მთელი ერთი შტო მოიკვეთა დღეს ისრაელიდან. 
7 რა ვქნათ, როგორ მოვიქცეთ დანარჩენებთან ცოლების 
თაობაზე, აკი უფალი დავიფიცეთ, რომ ჩვენს ასულებს არ 
გავათხოვებთო მათზე? 8 თქვეს: ვინმე ხომ არ დარჩა 
მოუსვლელი ისრაელის შტოთაგან უფლის წინაშე მიცფაში? 
აჰა, თურმე არავინ იყო მოსული გალაადის იაბეშიდან უფლის 
წინაშე ბანაკში, შესაკრებელში. ? შეამოწმეს ხალხი, და აჰა, 
არავინ იყო იქ გალაადის იაბეშიდან. 19 გაგზავნა მათთან 
საზოგადოებამ თორმეტი ათასი კაცი, მაგარი ვაჟკაცები, 
უბრძანა: წადით და დედაწულიანად მახვილით მოსრეთ 
გალაადის იაბეშის მკვიდრნი. 11 ასე ჰქენით: ყოველი მამაკაცი 
და მამაკაცთან ნაწოლი ყოველი ქალი მოკალით. 12 ნახეს 
გალაადის მკვიდრთა შორის მამაკაცის საწოლის უნახავი 
ოთხასი ქალწული და მიიყვანეს ბანაკში, სილოამში, რომელიც 
ქანაანის მხარეშია. 13 კაცები - დაგზავნა მთელმა 
საზოგადოებამ, რომ მოლაპარაკებოდა რიმონის კლდეში 
მყოფ ბენიამინიანებს და ზავი გამოეცხადებინათ მათთვის. 14 
დაბრუნდნენ მაშინ ბენიამინიანები და მისცეს ისრაელიანებმა 


ქალები, რომლებიც ცოცხალი დატოვეს გალაადის იაბეშის 
ქალთაგან, მაგრამ არ შეხვდა ყველას. 12 ნანობდა ხალხი 
ბენიამინის გამო, რომ დაანაკლისა უფალმა ისრაელი. 15 
თქვეს საზოგადოების უხუცესებმა: როგორ მოვიქცეთ 
დარჩენილებთან ცოლების თაობაზე, რადგან ქალები 
ამოუწყდნენ ბენიამინს. 17 თქვეს: მემკვიდრეობა მიეცეს 
დარჩენილ ბენიამინიანებს, რომ შტო არ გაქრეს ისრაელიდან. 
18 მაგრამ ჩვენს ასულებს ვერ მივათხოვებდი, რადგან ფიცი 
დასდეს ისრაელიანებმა და თქვეს: წყეული იყოს, ვინც ქალი 
მისცეს ბენიამინს. 19 თქვეს: აჰა, ყოველ წელიწადს საუფლო 
დღესასწაული იმართება სილოამში, რომელიც ბეთელის 
ჩრდილოეთით, ბეთელ-შექემის გზის აღმოსავლეთით. და 
ლებონის სამხრეთით მდებარეობს. 29 უბრძანეს 
ბენიამინიანებს: წადით და ვენახებში ჩასაფრდით. 21 თვალი 
გეჭიროთ და, როცა საფერხულოდ გამოვლენ სილოამელი 
ქალიშვილები, თქვენც გამოდით, თითოეულმა თითო საცოლე 
გაიტაცეთ სილოამელ ქალიშვილთაგან, და დაბრუნდით 
ბენიამინის მხარეში. 22 როცა მათი მამები ან ძმები 
საჩივლელად მოვლენ ჩვენთან, ჩვენ ვეტყვით: მიუტევეთ, 
რადგან ძალით წაიყვანეს ქალები, როგორც ომის დროს 
ხდება. ნებით რომ მოგეცათ, დამნაშავენი იქნებოდით. 23 
ბენიამინიანები ასეც მოიქცნენ: თითოეულმა თითო საცოლე 
გაიტაცა მეფერხულეთაგან და ითხოვეს. მერე წავიდნენ და 
დაბრუნდნენ თავიანთ წილხვდომილში, ააშენეს ქალაქები და 
ცხოვრობდნენ შიგ. 24 მაშინ წავიდ-წამოვიდნენ იქიდან 
ისრაელიანები. თითოეული თავის შტოში და საგვარეულოში, 
ყველა თავის წილხვედრში დაბრუნდა იქიდან. 22 იმ დროში 
მეფე არა ჰყავდა ისრაელს, ვის როგორ უნდოდა, ისე იქცეოდა. 


რუთი 
თავი 1 


1. ეს მოხდა მსაჯულთა მსაჯულობის დროს, როცა ქვეყანაში 
შიმშილი იყო. წავიდა ერთი კაცი იუდას ბეთლემიდან მოაბის 
ველზე საცხოვრებლად თავისი ცოლითა და ორი ვაჟითურთ. 2 
კაცს ერქვა ელიმელექი, მის ცოლს ნაყომი; ვაჟებს მახლონი 
და ქილიონი. ეფრათელნი იყვნენ, იუდას ბეთლემიდან. 
მივიდნენ მოაბის ველზე და იყვნენ იქ. 3 მოკვდა ელიმელექი, 
ნაყომის ქმარი, და დარჩა დედაკაცი თავისი ორი ვაჟით. “1 
მოიყვანეს ვაჟებმა ცოლად მოაბელი ქალები. ერთის სახელი 
იყო ყორფა, მეორისა - რუთი. და ცხოვრობდნენ იქ ათიოდე 
წელი. ? დაიხოცნენ ეს ორნიც - მახლონი და ქილიონი, და 
დარჩა დედაკაცი უშვილოდ. და უქმროდ. 9 ადგა და დაბრუნდა 
თავისი რძლებითურთ მოაბის ველიდან, რადგან შეიტყო 
მოაბის ველზე, რომ მოხედა უფალმა თავის ერს და მისცა 
პური. 7 გავიდა თავის ორ რძალთან ერთად იმ ადგილიდან, 
სადაც ცხოვრობდა, და იუდას ქვეყნისაკენ დაადგა გზას. 8 
უთხრა ნაყომიმ თავის ორ რძალს: წადით, დაბრუნდით თქვენ- 
თქვენი დედის სახლში. სიკეთით გადაგიხადოთ! უფალმა. 
თქვენი ამაგი გარდაცვლილებზე და ჩემზე. ? უფალმა 
გაპოვნინოს ორთავეს მყუდრო ცხოვრება თქვენ-თქვენი 
ქმრების ხლში. და გადაკოცნა ისინი. მათ კი ხმამაღალი 
ტირილი დაიწყეს. 19 უთხრეს მას: წამოგყვებით შენს ხალხთან. 
11 უთხრა ნაყომიმ: გაბრუნდით, შვილებო, რისთვის უნდა 
წამომყვეთ? განა კიდევ მყავს მუცელში ვაჟები, რომ ქმრებად 
გაგიხდნენ? 12 გაბრუნდით, შვილებო, წადით! დავბერდი, 
აღარ მეყოლება ქმარი. კიდეც რომ მქონდეს იმედი, კიდეც 
რომ ვიქნე ამაღამ ქმართან და ვშობო ვაჟები, 13 განა თქვენ 
დაელოდებით მათ დაზრდას? განა უარს იტყვით გათხოვებაზე? 
არა, შვილებო, ძალზე მენანებით, რადგან მომწვდა მე უფლის 


ხელი. 14 კვლავ ხმამაღალი ტირილი დაიწყეს. გადაკოცნა 
ყორფამ დედამთილი, რუთი კი მიეკრო მას. 12 უთხრა: ხედავ, 
უბრუნდება შენი რძალი თავის ხალხსა და ღმერთს. მიჰყევი 
შენს რძალს. 195 თქვა რუთმა: ნუ მაიძულებ დაგტოვო და წავიდე 
შენგან, რადგან სადაც შენ მიდიხარ, მეც იქ უნდა წამოვიდე; 
სადაც შენ დაგიღამდება, მეც იქ უნდა დამიღამდეს. შენი ხალხი 
ჩემი ხალხია, შენი ღმერთი ჩემი ღმერთია. 17 სადაც მოკვდები, 
მეც იქ უნდა მოვკვდე და დავიმარხო. ასე და ასე მიყოს 
უფალმა და უარესიც, თუ რამემ გაგვყაროს, სიკვდილის მეტმა. 
18 რაკი დაინახა, რომ გადაწყვეტილი ჰქონდა მასთან ერთად 
წასვლა, შეწყვიტა ლაპარაკი. 19 იარეს ამ ორთა, ვიდრე არ 
მიადგნენ ბეთლემს. ბეთლემში მისვლისას შეიძრა მთელი 
ქალაქი მათ გამო. ამბობდნენ, ნაყომი ხომ არ არისო ეს 
დედაკაცი? 29 უთხრა მათ: ნუღა დამიძახებთ ნაყომის (სიამეს), 
დამიძახეთ მარა (გამწარებული), რადგან მეტისმეტად 
გამამწარა ყოვლადძლიერმა. 21 სავსე წავედი და ცარიელი 
დამაბრუნა უფალმა. რაღატომ უნდა მეძახდეთ ნაყომის? 
გამტანჯა უფალმა და გამაუბედურა ყოვლადძლიერმა. 22 
დაბრუნდა ნაყომი თავის რძალთან, მოაბელ რუთთან ერთად, 
რომელიც მოაბის ველიდან წამოჰყვა მას. მკათათვის 
დასაწყისი იყო, როცა ბეთლემში მოვიდნენ ისინი. 


თავი 2 


1 ქმრის მხრიდან ნათესავი ჰყავდა ნაყომის, ერთი შეძლებული 
კაცი, ელიმელექის საგვარეულოდან, სახელად ბოყაზი. 2 
უთხრა მოაბელმა რუთმა ნაყომის: წავალ ყანებში და 
თავთავებს ავკრეფ იმათ ნამკალში, ვის თვალშიც მადლს 
ვიპოვნი. უთხრა: წადი, შვილო. 3 წავიდა და შეუდგა აკრეფას 
ყანაში მომკელთა კვალზე. ბოლოს იმ ბოყაზის ყანაში მოხვდა, 
რომელიც ელიმელექის საგვარეულოდან იყო. 4 ამ დროს 
ბოყაზიც მოვიდა ბეთლემიდან და უთხრა მომკელებს: უფალი 
იყოს თქვენთან! მიუგეს: უფალმა გაკურთხოს! ? უთხრა 
ბოყაზმა თავის მსახურს, რომელიც თავზე ადგა მომკელებს: 
ვისია ეს ყმაწვილი ქალი? 9 მიუგო მსახურმა, რომელიც თავზე 
ადგა მომკელებს, და უთხრა: მოაბელია ეს ყმაწვილი ქალი, 
ნაყომის წამოჰყვა მოაბის ველიდან. 7 თქვა, ამაკრეფინეთ და 
შემაგროვებინეთ თავთავები მომკელთა კვალზეო. მოვიდა და 
დილიდან აქ ტრიალებს. შინ თითქმის არ ჩერდება. 8 უთხრა 
ბოყაზმა რუთს: ახლა ყური მიგდე, შვილო. სხვის ყანაში ნუ 
წახვალ ასაკრეფად. აქედან ნურსად გადახვალ, ჩემს მსახურ 
ქალებთან დარჩი. 9? ხომ ხედავ ამ ყანას, რომელსაც მკიან. 
იარე მომკელთა კვალზე. ბიჭებისთვის ნაბრძანები მაქვს, არ 
დაგიშალონ. თუ მოგწყურდეს, ჭურჭლებთან მიდი და დალიე, 
საიდანაც ჩემი ბიჭები იღებენ წყალს. 19 პირქვე დაემხო ქალი, 
მდაბლად თაყვანისცა და უთხრა: რა მადლი ვპოვე შენს 
თვალში, რომ უცხო ტომის ქალი ასე დამაფასე? 11 მიუგო 
ბოყაზმა და უთხრა: გაგებული მაქვს ყველაფერი, რაც 
დედამთილისთვის გააკეთე შენი ქმრის სიკვდილის შემდეგ. 
დედ-მამა, სამშობლო მხარე რომ მიატოვე და მოხვედი 
ხალხში, რომელსაც ადრე არც კი იცნობდი. 12 უფალმა 
გადაგიხადოს მაგ საქმისთვის; სრული საზღაური მიგეზღოს 
უფლისგან, ისრაელის ღმერთისგან, რომლის ფრთებქვეშაც 
ხარ შეფარებული. 13 უთხრა: მადლი მიპოვნია შენს თვალში, 
ბატონო, რაკი მანუგეშე და გამამხნევე შენი მხევალი. მე ხომ 


შენი მხევლობის ღირსიც არა ვარ! 14 უთხრა მას ბოყაზმა: 
პურის ჭამისას მოდი და აქ ჭამე პური, ლუკმა ჩააწე ღვინოში. 
დაჯდა ქალი მომკელთა გვერდით. დაუყარეს ქუმელი, მანაც 
ჭამა გაძღომამდე და კიდევაც დარჩა შეუჭმელი. 12 როცა ქალი 
ასაკრეფად ადგა, უბრძანა ბოყაზმა ბიჭებს და უთხრა: ძნებს 
შორისაც აკრიფოს, ნუ დააყვედრით. 15 ხელეურებიდანაც 
მიუყარეთ და დაუტოვეთ ხოლმე, აკრიფოს, ნუ დაუშლით. 17 
საღამომდე კრეფდა ქალი ყანაში. დაცეხვა ანაკრეფი და 
გამოუვიდა ერთ ეფამდე ქერის მარცვალი. 18 აიღო და წავიდა 
ქალაქში. ნახა დედამთილმა მისი ანაკრეფი. ამოიღო რუთმა, 
რაც შეუჭმელი დარჩა და მისცა. 19? უთხრა მას დედამთილმა: 
სად კრეფდი დღეს, სად შრომობდი? დალოცვილი იყოს შენი 
მომხედავი! უამბო დედამთილს ვისთანაც შრომობდა, და 
უთხრა: ბოყაზი ჰქვია იმ კაცს, ვისთანაც ვშრომობდი დღეს. 29 
უთხრა ნაყომიმ რძალს: დალოცვილი იყოს უფლისაგან, რომ 
წყალობა არ მოაკლო არც ცოცხლებს და არც მკვდრებს! 
უთხრა ნაყომიმ: ჩვენი ახლობელია ეს კაცი, ჩვენი 
სანათესაოდან არის. 21 თქვა მოაბელმა რუთმა: ისიც მითხრა, 
ჩემს მსახურ ბიჭებთან დარჩი, სანამ ჩემს სამკალს არ 
მორჩებიანო. 22 უთხრა ნაყომიმ რუთს, თავის რძალს: კარგია, 
შვილო, რომ მის მსახურ ქალებთან ერთად გახვალ და სხვის 
ყანაში არ დაგინახავენ. 23 არ მოშორებია იგი ბოყაზის მსახურ 
ქალებს. კრეფდა ნამკალში, სანამ ქერისა და პურის მკა არ 
დასრულდა. ასე ცხოვრობდა ის თავის დედამთილთან ერთად. 


თავი 3 


1 უთხრა მას ნაყომიმ, მისმა დედამთილმა: შვილო, მყუდრო 
ადგილი მინდა მოგიძებნო, რომ ბედნიერი იყო. ? აი, ბოყაზი, 
ჩვენი ნათესავი, რომლის მსახურ ქალებთანაც ნამყოფი ხარ, 
აი, ამ ღამით ქერს ანიავებს კალოზე. 3 გაიბანე, ზეთი იცხე, 
გამოეწყვე და კალოზე გადი. არ დაენახო იმ კაცს, სანამ ჭამა- 
სმა არ მორჩება. 4 როცა დასაწოლად წავა, გაიგე, სად წევს. 
მიდი, გადაუწიე ფეხებთან წამოსასხამი და მიუწექი. თავად 
გეტყვის, როგორც უნდა მოიქცე. ? უთხრა: ისე მოვიქცევი, 
როგორც მეუბნები. 9 გავიდა კალოზე და ისე მოიქცა, როგორც 
დედამთილმა დაარიგა. 7 ჭამა და სვა ბოყაზმა, გახალისდა და 
წავიდა ზვინებთან დასაწოლად. უჩუმრად მივიდა რუთი, 
გადაუწია ფეხებთან წამოსასხამი და მიუწვა. 8 შუაღამისას 
შეკრთა კაცი, რაღაცას შეეხო და, აჰა, ქალი უწევს ფეხთით. 3? 
თქვა: ვინა ხარ? მიუგო: რუთი ვარ, შენი მხევალი, გადააფარე 
ფრთა შენს მხევალს. შენ ხომ ნათესავი ხარ. 19 თქვა: 
დალოცვილი იყავ უფლისაგან, შვილო. რაც ახლა მადლი 
ჰქვნი, წინანდელზე უკეთესია. ყმაწვილთაგანს ვინმეს რომ არ 
წაჰეევი, არც ღარიბს, არც მდიდარს. 11 ახლა ნუ გეშინია, 
შვილო. ყველაფერს შეგისრულებ, რასაც მეტყვი, რადგან 
მთელმა ჩემმა ხალხმა იცის, რომ ღირსეული ქალი ხარ. 12 
ახლა, მართალია ნათესავი ვარ, მაგრამ ჩემზე ახლობელი 
ნათესავიც გყავს. 13 გაათიე ეს ღამე და, თუ დილით მან 
გინათესავა, ხომ კარგი, გინათესავოს. თუ არ ისურვა და არ 
გინათესავა, მაშინ მე თავად გინათესავებ, უფალს ვფიცავ. 
იწექი დილამდე. 14 იწვა ქალი მის ფეხთით დილამდე და ადგა 
დილაბნელზე. თქვა ბოყაზმა: არავინ გაიგოს, ქალი რომ იყო 
კალოზე. 12 უთხრა: აიღე ეგ თავშალი, რომ გახურავს, და 
ხელში დაიჭირე. მანაც დაიჭირა ხელში და ჩაუყარა ბოყაზმა 
ექვსი საწყაული ქერის მარცვალი, ზურგზე მოჰკიდა, თავად კი 
ქალაქში წავიდა. 16 მივიდა რუთი თავის დედამთილთან. 
შეეკითხა: რა იყო, შვილო? მითხარი, როგორ მოგექცა ის 


კაცი? 17 მიუგო: ეს ექვსი საწყაული ქერი მომცა, თან მითხრა, 
ხელცარიელი არ წახვიდეო დედამთილთან. 18 უთხრა: 
დაელოდე, შვილო, სანამ გაიგებდე, როგორ დამთავრდება ეს 
საქმე. რადგან არ მოისვენებს ის კაცი, ვიდრე დღესვე არ 
გაასრულებს ამ საქმეს. 


თავი 4 


1 ავიდა ბოყაზი კარიბჭესთან და იქ დაჯდა. აჰა, უნდა ჩაიაროს 
იმ ნათესავმა კაცმა, ვისზეც ლაპარაკობდა ბოყაზი. დაუძახა: 
მოდი, სახელით მოუხმო, აქ დაჯექიო. ისიც მივიდა და დაჯდა. 2 
მოიყვანა ბოყაზმა ათი კაცი ქალაქის უხუცესთაგან და უთხრა: 
დასხედით აქ. ისინიც დასხდნენ. 3 უთხრა ბოყაზმა იმ ნათესავს: 
ჩვენი მოძმის, ელიმელექის, ყანის ნაკვეთი გაყიდა მოაბის 
ველებიდან დაბრუნებულმა ნაყომიმ. “ ახლა ამას გიცხადებ: 
იყიდე ყანა აქ მსხდომთა და ხალხის უხუცესთა თანდასწრებით. 
თუ გსურს ენათესავო, ენათესავე. თუ არა და, მითხარი და 
მეცოდინება, რადგან შენზე წინ არავისა აქვს ნათესაობის 
უფლება. მე მხოლოდ შენ შემდეგ ვარ. თქვა: ვუნათესავებ. 2 
თქვა ბოყაზმა: როცა ნაყომისგან ყანას იყიდი, მოაბელი 
რუთისგან, გარდაცვლილის ცოლისგანაც უნდა იყიდო, რომ 
სახელი აღუდგინო თავის სამკვიდროში გარდაცვლილს. 9 
თქვა ნათესავმა: ვერ ვუნათესავებ. ვაითუ, ჩემი სამკვიდრო 
დავაზარალო. შენ შეასრულე ჩემი უფლება ნათესაობისა, 
რადგან მე არ შემიძლია, რომ ვუნათესავო. 7 ასე იქცეოდნენ 
ძველად ისრაელში სყიდვის, გაცვლის ან რაიმე საქმის 
დადასტურების დროს: გაიძრობდა ერთი ფეხსამოსს და 
მეორეს მისცემდა. ეს იყო მოწმობის ნიშანი ისრაელში. 8 
უთხრა იმ ნათესავმა ბოყაზს: შენ იყიდე! და გაიძრო 
ფეხსამოსი. ? უთხრა ბოყაზმა უხუცესებს და მთელ ხალხს: 
დღეს თქვენ მოწმენი ხართ, რომ მე ვყიდულობ ნაყომისგან 
ელიმელექის მთელ საბადებელს, და ქილიონისა და მახლონის 
მთელ საბადებელს, 19 და ცოლად მიმყავს მოაბელი რუთიც, 
მახლონის ცოლი, რომ სახელი აღვუდგინო გარდაცვლილს 
თავის სამკვიდროში, რომ არ გაქრეს გარდაცვლილის სახელი 
მის მოძმეთა შორის და იმ უბნის კარიბჭესთან, სადაც ის 
ცხოვრობდა. ამის მოწმენი ხართ დღეს თქვენ. 11 უთხრეს 
კარიბჭესთან მყოფმა ხალხმა და უხუცესობამ: მოწმენი ვართ! 
ღმერთმა დალოცოს შენს სახლში შემომავალი დედაკაცი 


რახელივით და ლეასავით, რომლებმაც ააშენეს ისრაელის 
სახლი. ქმენი სიქველე ეფრათაში და გაითქვი სახელი 
ბეთლემში. 12 გახდეს შენი სახლი სახლივით ფერეცისა 
(რომელიც თამარმა უშვა იუდას) იმ ნაშიერიდან, უფალი რომ 
მოგცემს ამ ყმაწვილი ქალისაგან. 13 წაიყვანა ბოყაზმა რუთი 
და გახდა იგი მისი ცოლი. შევიდა მასთან და მისცა მას 
უფალმა ორსულობა და შვა ვაჟი. 14 უთხრეს დედაკაცებმა 
ნაყომის: კურთხეულია უფალი, რომელმაც ნათესავი არ 
მოგიშალა დღეს! იხსენებოდეს ისრაელში მისი სახელი! 12 
შენი სიბერის ნუგეშად და სასოდ გეყოლოს, რადგან შვა იგი 
შენმა საყვარელმა რძალმა, რომელიც შვიდ ვაჟიშვილს 
გირჩევნია. 15 მიირქვა ნაყომიმ ბავშვი, უბეში ჩაისვა და გახდა 
მისი გამდელი. 17 სახელი მეზობლის ქალებმა დაარქვეს, 
თქვეს: ვაჟი შეეძინა ნაყომის! და დაარქვეს სახელად ყობედი. 
ეს იყო მამა იესესი, დავითის მამისა. 18 აი, ფერეცის 
შთამომავლობა: ფერეცმა შვა ხეცრონი, 19? ხეცრონმა შვა რამი, 
რამმა შვა ყამინაბადი, 29 ყამინაბადმა შვა ნახშონი, ნახშონმა 
თქვა სალმონი, 21 სალმონმა შვა ბოყაზი, ბოყაზმა შვა ყობედი, 
22 ყობედმა შვა იესე, იესემ შვა დავითი. 


1 მეფეთა 


თავი 1 


1 იყო ერთი კაცი რამათაიმ-ცოფიმიდან, ეფრემის მთიდან, და 
სახელად ერქვა ელკანა, ძე იეროხამისა, ელიჰუს ძისა, თოხუს 
ძისა, ცუფის ძისა, ეფრათელი. 2 ორი ცოლი ესვა: ერთს ერქვა 
ხანა, მეორეს - ფენინა. ფენინას შვილები ჰყავდა, ხანა კი 
უშვილო იყო. 3 ყოველ წელიწადს ადიოდა ეს კაცი თავისი 
ქალაქიდან ცაბაოთ უფლისათვის თაყვანის საცემად და 
მსხვერპლის შესაწირავად სილოამში, სადაც ელის ორი ვაჟი 
ხოფნი და ფინხასი, უფლის მღვდლები იყვნენ. 4 შესწირავდა 
მსხვერპლს ელკანა და მისცემდა ხოლმე წილს ფენინას, თავის 
ცოლს და მის ვაჟებსა და ასულებს. ? ხანას კი ზედმეტ წილს 
აძლევდა, რადგან უყვარდა ხანა, თუმცა საშო დაეხშო მისთვის 
უფალს. 5 მისი მეტოქე კიდევ უფრო აჭირვებდა მას, აწუხებდა 
იმის გამო, რომ საშო დაუხშო უფალმა. 7 ასე იქცეოდა კაცი 
ყოველწლიურად, როცა კი ხანა უფლის სახლში ადიოდა; და 
ფენინა აწუხებდა მას, ის კი ტიროდა და არაფერს ჭამდა. 8 
ელკანა, მისი ქმარი, ეუბნებოდა: ხანა, რატომ ტირი? რატომ 
არაფერს ჭამ? გული რატომ გაქვს დამწუხრებული? განა ათ 
შვილს არ გირჩევნივარ? ? ადგა ერთხელ ხანა სმა-ჭამის 
შემდეგ სილოამში. ელი მღვდელი კი საკარცხულზე იჯდა 
უფლის სახლის წირთხლთან. 19 სულგამწარებულმა ქალმა 
დაუწყო ვედრება უფალს და ცხარედ ტიროდა. 11 აღუთქვამდა 
და ეუბნებოდა: ცაბაოთ უფალო, თუ მიხედავ შენი მხევლის 
ტანჯვას, თუ გამიხსენებ და არ დაივიწყებ შენს მხევალს, და 
მისცემ შენს მხევალს ვაჟიშვილს, უფალს დავუთმობ მას. 
ვიდრე ცოცხალი იქნება, დანა არ შეეხება მის თავს. 12 
დიდხანს ლოცულობდა ქალი უფლის წინაშე, ხოლო ელი მის 
ბაგეებს აკვირდებოდა. 13 რაკი ხანა გულში ლაპარაკობდა, 
ბაგეებს ამოძრვებდა, ხმა კი არ ისმოდა, მთვრალიაო, იფიქრა 


ელიმ. 14 უთხრა ელიმ: რამდენ ხანს უნდა იყო მთვრალი? 
გამოიფხიზლე ღვინისგან. 12 მიუგო ხანამ და უთხრა: არა, ჩემო 
ბატონო. ერთი დაჩაგრული ქალი ვარ. ღვინო და მაგარი 
სასმელი არ დამილევია. უფლის წინაშე ვღვრი ჩემს სულს. 19 
უგვანი დედაკაცი ნუ გეგონება შენი მორჩილი. მხოლოდ დიდი 
მწუხარებისა და სიმწრის გამო ვლაპარაკობდი ამდენხანს. 17 
მიუგო ელიმ და უთხრა: წადი მშვიდობით და ისრაელის 
ღმერთი აგისრულებს სათხოვარს, რასაც მოითხოვ მისგან. 18 
თქვა ქალმა: ნეტავ მადლი პოვოს შენმა მორჩილმა შენს 
თვალში. და წავიდა ქალი თავისი გზით. საჭმელი ჭამა და 
აღარ დამწუხრებია სახე. 1? ადგნენ დილაადრიანად და 
თაყვანი სცეს უფალს. როცა დაბრუნდნენ რამათს და მივიდნენ 
თავიანთ სახლში, მეიცნო ელკანამ ხანა, თავისი ცოლი, და 
გაიხსენა იგი უფალმა. 2“ ერთი წლის შემდეგ დაორსულდა 
ხანა, შვა ვაჟი და დაარქვა სახელად სამუელი, რადგან: უფალს 
გამოვთხოვეო იგი. 21 წავიდა კაცი ელკანა მთელი თავისი 
სახლითურთ უფლისათვის ყოველწლიური მსხვერპლის 
შესაწირად და თავისი აღთქმის აღსასრულებლად. 22 ხანა არ 
წასულა, უთხრა ქმარს: როცა ძუძუს მოსწყდება, მაშინ წავიყვან. 
გამოცხადდება უფლის წინაშე და სამუდამოდ იქ დარჩება. 23 
უთხრა ელკანამ, მისმა ქმარმა: ისე მოიქეცი, როგორც 
გერჩიოს. დარჩი, ვიდრე ძუძუს მოსწყვეტდე. იღონდ 
აგვისრულოს უფალმა თავისი ნათქვამი. დარჩა ცოლი და 
ძუძუს აწოვებდა ბავშვს, სანამ არ მოსწყვიტა. 24 როცა 
გამოზარდა, წაიყვანა იგი უფლის სახლში, სილოამში. თან სამი 
კურატი, ერთი ეფა ფქვილი და ერთი ტიკი ღვინო წაიტანა. ჯერ 
კიდევ ჩვილი იყო ყმაწვილი. 2? დაკლეს კურატი და ელის 
მიუყვანეს ყმაწვილი. 29 თქვა ქალმა: იცოცხლე, ჩემო ბატონო! 
მე ის ქალი ვარ, აქ რომ ვიდექი, შენს ახლოს, და უფალს 
ვევედბებოდი. 27 ამ ყმაწვილის გამო ვევედრებოდი და, აჰა, 
ამისრულა უფალმა სათხოვარი, რასაც ვთხოვდი. 28 ამიტომაც 
უფლისათვის მიმიბარებია იგი. ვიდრე ცოცხალია, უფლისთვის 
იქნება მიბარებული. და თაყვანი სცა იქ უფალს 


თავი 2 


1 ილოცა ხანამ და თქვა: გამიხალისდა გული უფლის 
წყალობით და ღვთის წყალობით რქა ამიმაღლდა; გამეხსნა 
ბაგე მტრების წინააღმდეგ, რადგან გავიხარე შენი შეწევნით. 2 
არავინ არს უფალივით წმიდა, რადგან არავინ არის შენს 
გარდა, არავინ არის ღმერთივით მფარველი. 3 აღარ 
ილაპარაკებთ მედიდურად, აღარ გამოვა თავხედები სიტყვები 
თქვენი ბაგიდან, რადგან ყოვლისმცოდნე ღმერთია უფალი, 
ყოველი საქმე მას აბარია. + ძლიერთა მშვილდი დალეწილია, 
უძლურნი ძალას შემოისარტყლავენ. ? მაძღარნი პურისთვის 
ქირაზე დადიან, მშიერნი აღარ შიმშილობენ; საშოდახშულმა 
შვიდი დაბადა, მრავალშვილიანი დაჭაკნა. 9 უფალი აკვდინებს 
და აცოცხლებს; შავეთში ჩაჰყავს და ამოჰყავს. 7 უფალი 
აღატაკებს და ამდიდრებს; დაამდაბლებს და აღამაღლებს. 8 
საპყარს მტვერიდან წამოაყენებს, სანეხვედან აღამაღლებს 
უპოვარს, რათა დიდებულთა გვერდით დასვას; ტახტს 
დიდებისას დაუმკვიდრებს, რადგან უფლისაა დედამიწის 
საფუძველნი და სამყარო მათზე დაამყარა. ? თავის წმიდათა 
ნაბიჯებს იცავს, უკეთურები ბნელში ინთქმებიან, რადგან 
საკუთარი ძალით ვერ მაგრობს კაცი. 19 უფალი შემუსრავს 
თავის წინააღმდგომთ და ციდან დამეხავს მათ უფალი, განსჯის 
ქვეყნის კიდეებს და მისცემს ძალას თავის მეფეს, და თავის 
ცხებულს რქას აუმაღლებს. 11 წავიდა ელკანა რამათს, თავის 
სახლში, ყმაწვილი კი მღვდელ ელისთან დარჩა უფლის 
მსახურად. 12 უგვანები იყვნენ ელის ვაჟები: არც უფალი 
იცოდნენ 13 და არც მღვდლობის მოვალეობა ხალხის წინაშე. 
როცა კი ვინმე საკლავს დაკლავდა, მივიდოდა ხორცის 
ხარშვისას ახალგაზრდა მღვდელი სამკაპით ხელში, 14 
ჩაჰკრავდა ავაზანში, ან ქვაბში, ან კოჭობში, ან კარდალში და 
ყველაფერი, რაც სამკაპს ამოჰყვებოდა, მღვდელს მიჰქონდა. 
ასე ექცეოდნენ მთელ ისრაელს, სილოამში მიმსვლელს. 12 
ქონის დაწვამდეც მოდიოდა ახალგაზრდა მღვდელი და 


ეუბნებოდა საკლავის პატრონს: მიეცი მღვდელს შესაწვავი 
ხორცი. მოხარშულს არ გამოგართმევს, უმი მიეცი. 19 თუ 
ეტყოდა ვინმე: ქონს დაწვავენ და მერე წაიღე, რაც გენებოსო, 
მიუგებდა: არა, ახლა მომეცი, თორემ წაგართმევ. 17 ძალზე 
დიდი იყო ახალგაზრდა მღვდლების ცოდვა უფლის წინაშე, 
რადგან ბილწავდა ეს ხალხი საუფლო ძღვენს. 18 სამუელი 
უფლის მსახურად იყო, სიყრმიდანვე სელის ეფოდი ემოსა. 19 
პატარა წამოსასხამს უკერავდა ხოლმე დედა და ამოუტანდა 
ყოველ წელიწადს, როცა ქმართან ერთად ყოველწლიურად 
მსხვერპლის შესაწირად ამოდიოდა. 29 აკურთხებდა ხოლმე 
ელი ელკანას და მის ცოლს და ეტყოდა: უფალი მოგცემს ამ 
ქალისგან შთამომავლობას მიბარებულის ნაცვლად, რომელიც 
უფალს მიაბარე. და ბრუნდებოდნენ უკან. 21 მოჰხედა უფალმა 
ხანას, დაორსულდა იგი და შვა სამი ვაჟი და ორი ასული. ყრმა 
სამუელი კი უფალთან იზრდებოდა. 22 ძალზე მოხუცდა ელი. 
გაგებული ჰქონდა ყველაფერი, როგორ ექცეოდნენ მისი 
შვილები მთელ ისრაელს, რომ წვებოდნენ იმათ ცოლებთან, 
ვინც სადღესასწაულო კარვის კართან სამსახურს სწევდა. 23 
ეუბნებოდა მათ: რატომ აკეთებთ ამას? ხალხისგან მესმის 
თქვენი უკეთურობის ამბავი. 24 ნუ იზამთ, შვილებო! ცუდი ხმები 
მესმის. გზიდან აცდენთ უფლის ერს. 22 თუ კაცმა კაცს 
შესცოდა, ღვთის სამართალია ქომაგი; თუ უფალს შესცოდა 
კაცმა, ვინ გამოექომაგება? არ ისმინეს მამის სიტყვა, რადგან 
ნებავდა უფალს მათი დაღუპვა. 25 ყრმა სამუელი კი 
იზრდებოდა და მშვენდებოდა უფლისა და ხალხის თვალში. 27 
მივიდა ერთი ღვთისკაცი ელისთან და უთხრა: ასე თქვა 
უფალმა: ხომ გამოვეცხადე მამაშენის სახლს ეგვიპტეში, 
ფარაონის სახლში ყოფნისას? 28 ჩემთვის გამოვარჩიე იგი 
ისრაელის ყველა შტოდან ჩემს მღვდლად, რომ ასულიყო ჩემს 
სამსხვერპლოზე საკმევლის საკმევად, რომ ეფოდი ეტარებინა 
ჩემ წინაშე. მე განვუკუთვნე მამაშენის სახლს ისრაელიანთა 
მთელი საცეცხლო მსხვერპლი. 29? რატომ წიხლავთ ჩემს 
მსხვერპლს და შესაწირავს, ტაძრისთვის რომ დავაწესე? 
რატომ ამჯობინე ჩემს თავს შენი შვილები, რომ სუქდებით 


ისრაელის, ჩემი ერის შესაწირავის ნათავარით? 39 ამიტომ 
ამბობს უფალი, ისრაელის ღმერთი: ნათქვამი მქონდა: 
მარადიულად ივლიან ჩემ წინაშე შენი სახლი და მამაშენის 
სახლი. ამიერიდან, ამბობს უფალი, არამც და არამც! რადგან 
ჩემს პატივმგებელს პატივს მივაგებ, ხოლო ჩემი მოძულენი 
დამცირდებიან. 31 აჰა, მოაწია ჟამმა და უნდა მოვკვეთო შენი 
მკლავი და მამაშენის სახლის მკლავი ისე, რომ მოხუცებული 
აღარ დარჩეს შენს სახლში. 32 დაინახავ მეტოქეს ტაძარში, 
როცა კეთილი დღე დაუდგება ისრაელს, შენს სახლში კი 
მოხუცებული არასოდეს იქნება. 33 ყველას არ მოგიკვეთ ჩემი 
სამსხვერპლოდან, რომ თვალები გევსებოდეს და სული 
გიწუხდეს. მაგრამ შენი სახლის მთელი მამრული მონაგარი 
გაწყდება. 34 აჰა, ნიშანი, რომელიც ახდება შენს ორ ვაჟზე - 
ხოფნიზე და ფინხასზე: ერთ დღეს დაიხოცებიან ორთავენი. 32 
დავიყენებ ურყევ მღვდელს, რომელიც ჩემს ნებაზე მოიქცევა, 
ავუშენებ ურყევ სახლს, რათა სულ მუდამ ჩემი ცხებულის წინაშე 
დადიოდეს. 35 მივა მასთან შენს სახლში დარჩენილი ვინმე და 
თაყვანს სცემს მას გროშისა და პურის ნატეხისთვის და ეტყვის: 
მომეცი სამღვდელო რამ ხარისხი, რომ ლუკმაპური ვჭამო. 


თავი 3 


1 ყრმა სამუელი უფალს ემსახურებოდა ელისთან. უფლის 
სიტყვა იშვიათი იყო იმ ხანებში; ხილვები არ იყო ხშირი. 2 
ერთხელ ელი თავის ადგილზე იწვა (თვალები დასნეულებული 
ჰქონდა და ვეღარ ხედავდა), 3 ღვთის სანთელი ჯერ კიდევ არ 
იყო ჩამქრალი და სამუელს უფლის ტაძარში ეძინა, სადაც 
ღვთის კიდობანი იდგა. 4 დაუძახა უფალმა სამუელს. 
გაეპასუხა: აქა ვარ. 2 გაიქცა ელისთან და უთხრა: აჰა, მოვედი, 
რომ დამიძახე. უთხრა: არ დამიძახნიხარ, წადი, დაწექი. ისიც 
წავიდა და დაწვა, 9 კვლავ დაუძახა უფალმა სამუელს. ადგა 
სამუელი, მივიდა ელისთან და უთხრა: - აჰა, მოვედი, რომ 
დამიძახე. უთხრა: არ დამიძახნიხარ, შვილო, წადი, დაწექი. 7 
ჯერ კიდევ ვერ სცნობდა სამუელი უფალს, ჯერ არ 
გამოსცხადებოდა მას უფლის სიტყვა. 8 მესამეგზის დაუძახა 
უფალმა სამუელს. ადგა, მივიდა ელისთან და უთხრა: აჰა, 
მოვედი, რომ დამიძახე. მიხვდა ელი, რომ უფალი ეძახდა 
ყმაწვილს. ? უთხრა ელიმ სამუელს: წადი, დაწექი. თუ 
დაგიძახეს, უთხარი: ბრძანე, უფალო, გისმენს შენი მორჩილი. 
წავიდა სამუელი და დაწვა თავის ადგილზე. 19 მოვიდა უფალი 
და დადგა, კვლავ დაუძახა წინანდებურად: სამუელ, სამუელ! 
უთხრა სამუელმა: ბრძანე, რადგან გისმენს შენი მორჩილი. 11 
უთხრა უფალმა სამუელს: ისეთ რასმე მოვახდენ ისრაელში, 
რომ ყოველ მის მსმენელს ორთავე ყური გაუყრუვდება. 12 იმ 
დღეს თავიდან ბოლომდე აღვასრულებ ელიზე ყველაფერს, 
რაც მის სახლზე წარმოვთქვი. 13 ხომ გამოვეცხადე, რომ 
უკუნისამდე განვსჯიდი მის სახლს უკეთურების გამო, რადგან 
იცოდა, რომ თავს ირცხვენდნენ მისი შვილები და არ 
ამხილებდა მათ. 14 ამიტომაც დავემუქრე ელის სახლს, არც 
მსხვერპლით და არც ძღვენით არ გამოისყიდება-მეთქი 
უკუნისამდე ელის სახლის უკეთურება. 12 დილამდე ეძინა 
სამუელს. მერე გააღო უფლის სახლის კარი. ეკრძალებოდა 
სამუელს გაემხილა ელისთვის ეს ხილვა. 16 დაუძახა სამუელს 


და უთხრა: სამუელ, შვილო! მიეგო: აქა ვარ. 17 უთხრა ელიმ: 
რაზე გელაპარაკა? ნუ დამიმალავ, თორემ შენც იმასვე 
დაგმართებს ღმერთი და უარესსაც, თუ დამიმალე და არ 
მიამბე ყველაფერი, რაც გელაპარაკა. 18 უამბო სამუელმა 
მთელი ნალაპარაკევი, არაფერი დაუმალავს მისთვის. თქვა 
ელიმ: უფალი ყოფილა. ქმნას, რაც ენებოს. 19? იზრდებოდა 
სამუელი და უფალი იყო მასთან. ფუჭად არ ჩაუვლია არცერთ 
მის სიტყვას. 2? შეიტყო მთელმა ისრაელმა, დანიდან 
ბერშებამდე, რომ სამუელი უფლის წინასწარმეტყველად იქნა 


დამტკიცებული. 21 კვლავ ცხადდებოდა სილოამში უფალი მას 


შემდეგ, რაც მოევლინა უფალი სამუელს სილოამში უფლის 
სიტყვის მეშვეობით. 


თავი 4 


1 მოედო სამუელის ამბავი მთელ ისრაელს. გავიდა ისრაელი 
ფილისტიმელებთან საბრძოლველად და დაიბანაკა ებენ- 
ყეზერთან; ფილისტიმელები კი აფეკში დაბანაკდნენ. 2 
დაეწყვნენ ფილისტიმელები ისრაელის პირისპირ; შენივთდა 
ბრძოლა და დამარცხდა ისრაელი ფილისტიმელებთან; 
ოთხიათასამდე კაცი დააწვინეს ბრძოლის ველზე. 3 ბანაკში 
რომ მოვიდა ხალხი, ისრაელის უხუცესებმა თქვეს: რისთვის 
დაგვამარცხა დღეს უფალმა ფილისტიმელებთან? წამოვიღოთ 
სილოამიდან უფლის აღთქძმის კიდობანი, იაროს ჩვენ შორის 
და გვიხსნას მტრების ხელიდან. 4 შეთვალა ხალხმა სილოამში 
და მოიტანეს ქერუბიმებზე მჯდარი ცაბაოთ უფლის აღთქმის 
კიდობანი; ელის ორი ვაჟი - ხოფნი და ფინხასი ახლდა ღვთის 
აღთქმის კიდობანს. 2 როცა უფლის აღთქმის კიდობანი ბანაკში 
მოვიდა, მაღალი ხმით იგრიალა მთელმა ისრაელმა და 
შეიძრა მიწა. 9 მოესმათ ფილისტიმელებს გრიალი და თქვეს: 
ეს რა გრიალი დგას ებრაელთა ბანაკში? შეიტყვეს, რომ 
უფლის კიდობანი მოსულიყო ბანაკში. 7 შეეშინდათ 
ფილისტიმელებს, როცა ითქვა: ღმერთი მოვიდაო ბანაკში. 
თქვეს: ვაი ჩვენ, რადგან ასეთი რამე არც გუშინ, არც გუშინწინ 
არ მომხდარა. 8 ვაი ჩვენ, ვინ გვიხსნის ამ ძლიერი 
ღმერთებისგან! ეს ისინი არიან, ის ღმერთებია, ეგვიპტელები 
რომ გვემეს უდაბნოში ყოველგვარი საგვემელით. 3? 
გამაგრდით და ვაჟკაცურად იყავით, ფილისტიმელებო, რომ 
არ დავემონოთ ებრაელებს, როგორც თქვენ გემონებიან. 
ვაჟკაცურად დადექით და შეებრძოლეთ. 19 შეებრძოლენ 
ფილისტიმელები და დამარცხდა ისრაელი; გაიქცნენ თავ- 
თავიანთ კარვებში; მეტისმეტად დიდი იყო მარცხი: სამი ათასი 
ქვეითი დაეცა ისრაელიდან. 11 წაიღეს ღვთის კიდობანი, 
დაიხოცა ელის ორივე ვაჟი - ხოფნი და ფინხასი. 12 გამოიქცა 
ერთი ბენიამინელი კაცი ლაშქრიდან და იმავე დღეს მივიდა 
სილოამს. სამოსელი შემოჰგლეჯოდა და მიწის მტვერი ეყარა 


თავზე. 13 მოვიდა და, აჰა, ზის ელი თავის საკარცხულზე გზის 
პირას და ელოდება, რადგან გული უკრთოდა ღვთის კიდობნის 
გამო. მოვიდა კაცი ამბის შესატყობინებლად ქალაქში და 
აკივლდა მთელი ქალაქი. 1“ მოესმა კივილის ხმა ელის და 
თქვა: ეს რა ხმაურია. საჩქაროდ მივიდა ის კაცი და 
ყველაფერი უამბო ელის. 12 ოთხმოცდათვრამეტი წლისა იყო 
ელი, თვალისჩინი წართმეული ჰქონდა, ვერ ხედავდა. 19 
უთხრა კაცმა ელის: ლაშქრიდან მოვდივარ, დღეს გამოვიქეცი 
ლაშქრიდან. ჰკითხა ელიმ: რა ამბავი იყო, შვილო? 17 მიუგო 
მაცნემ და უთხრა: უკუექცა ისრაელი ფილისტიმელებს. 
სასტიკად დამარცხდა ხალხი, შენი ორი ვაჟიც - ხოფნი და 
ფინხასი დაიხოცნენ და ღვთის კიდობანიც წაღებულია. 18 
როგორც ახსენა მან ღვთის კიდობანი, უკან გადაიქცა ელი 
საკარცხულიდან კარისკენ, ხერხემალი გადაუტყდა და მოკვდა, 
რადგან მოხუცებული იყო და მძიმე. ორმოც წელიწადს 
მსაჯულობდა იგი ისრაელში. 19 მისი რძალი, ფინხასის ცოლი, 
მოსალოგინებელი იყო, როცა გაიგო, ღვთის კიდობნის 
წაღების და თავისი მამამთილისა და ქმრის დახოცვის ამბავი, 
მუხლებზე დავარდა და შვა, რადგან უწია შობის ჟამმა. 29 როცა 
კვდებოდა, ეუბნებოდნენ თავზე მდგომნი: ნუ გეშინია, რადგან 
ვაჟი გეყოლაო, მაგრამ ქალი არ პასუხობდა, უგრძნობი იყო 
მისი გული. 21 დაარქვა ვაჟს სახელად იქაბოდი (უპატიობა), 
თქვა: განეშორა დიდება ისრაელს, ღვთის კიდობნის წაღების 
გამო, მისი მამამთილისა და ქმრის გამო. 22 თქვა: განეშორა 
დიდება ისრაელს, რადგან წაღებულია ღვთის კიდობანი. 


თავი 5 


1 ხელთ იგდეს ფილისტიმელებმა ღვთის კიდობანი და ებენ- 
ყეზერიდან აშდოდში წაიღეს. 2? აიღეს ფილისტიმელებმა ღვთის 
კიდობანი და მიიტანეს დაგონის ტაძარში და გვერდით 
დაუყენეს დაგონს. 3 ადგნენ მეორე დღეს დილით 
აშდოდელები და ხედავენ, უფლის კიდობნის წინ მიწაზე გდია 
დაგონი. აიღეს დაგონი და დააბრუნეს თავის ადგილას. 4 
ადგნენ მეორე დღეს დილით, და ხედავენ, პირქვე გდია 
დაგონი უფლის კიდობნის წინ; დაგონის თავი და ორთავე 
ხელის მტევანი, მოწყვეტილნი, ყრია ზღურბლთან, მხოლოდ 
ტანი აქვს შერჩენილი დაგონს. ? ამიტომაც ერიდებიან 
აშდოდში დაგონის ქურუმები და დაგონის ტაძრად 
მიმსვლელნი დაგონის ტაძრის ზღურბლის გადალახვას. 9 
დამძიმდა უფლის ხელი აშდოდელებზე; ანადგურებდა და 
გვემდა მათ ბუგრებით მთელ აშდოდს და მის სანახებს. 7 
ხედავდნენ ამას აშდოდელები და ამბობდნენ: არ უნდა დარჩეს 
ჩვენთან ისრაელის ღვთის კიდობანი, რადგან სასტიკია მისი 
ხელი ჩვენზე და დაგონზე, ჩვენს ღმერთზე. 8 შეუთვალეს და 
შეკრიბეს თავისთან ფილისტიმელთა მთავრები, იკითხეს: რა 
ვუყოთ ისრაელის ღვთის კიდობანს? თქვეს: გათში გადაიტანეთ 
ისრაელის ღვთის კიდობანი. და გადაიტანეს გათში ისრაელის 
ღვთის კიდობანი. ? მას შემდეგ რაც მიიტანეს იგი, იყო უფლის 
ხელი ქალაქზე, შეიქნა დიდი ჩოჩქოლი: ჰგვემა უფალმა 
ქალაქის მკვიდრთ დიდიან-პატარიანად და გამოაჩნდათ 
ბუგრები. 19 გაგზავნეს ღვთის კიდობანი ასკალონს; როცა 
მივიდა ასკალონში ღვთის კიდობანი, აკივლდნენ 
ასკალონელები მოგვიტანეს ისრაელის ღვთის კიდობანი, რომ 
ამოგვხოცონ ჩვენცა და ჩვენი ხალხი! 11 შეუთვალეს და 
შეკრიბეს ფილისტიმელთა მთავრები, თქვეს: გაგზავნეთ 
ისრაელის ღვთის კიდობანი, დაბრუნდეს თავის ადგილზე, რომ 
არ ამოგვხოცოსო ჩვენ და ჩვენი ხალხი. რადგან შიშის ზარი 
იყო მთელ ქალაქში, მეტისმეტად დამძიმდა იქ უფლის ხელი. 


12 ვინც სიკვდილს გადაურჩა, ბუგრები გამოაჩნდა ყველას. ცას 
მისწვდა ქალაქის ღაღადი. 


თავი 6 


1 შვიდ წელიწადს იყო უფლის კიდობანი ფილისტიმელთა 
ქვეყანაში. 2 იხმეს ფილისტიმელებმა ქურუმები და მისნები და 
უთხრეს: რა ვუყოთ უფლის კიდობანს? გვასწავლეთ, როგორ 
გავგზავნოთ თავის ადგილზე. 3 მიუგეს: თუ ისრაელის ღვთის 
კიდობნის გაგზავნა გინდათ, ძღვნის გარეშე ნუ გაგზავნით: 
შესწირეთ მას დანაშაულის გამოსასყიდი მსხვერპლი; მაშინ 
განიკურნებით და გაიგებთ, რატომ არ გცილდებათ მისი ხელი. 
4 თქვეს: რა უნდა შევწიროთ დანაშაულის გამოსასყიდ 
მსხვერპლად? მიუგეს: ხუთ-ხუთი ოქროს ბუგრი დ ხუთ-ხუთი 
ოქროს თაგვი ფილისტიმელთა მთავრების რიცხვისამებრ, 
რადგან ერთია სასჯელი თქვენთვისა და ფილისტიმელთა 
მთავრებისთვის. ? გააკეთეთ თქვენი ბუგრების 
გამოსახულებები და თქვენი თაგვებისა, რომლებიც ყანებს 
გინადგურებენ, და პატივს მიაგებთ ამით ისრაელის ღმერთს, 
ვინძლო შეამსუბუქოს ხელი თქვენზე, თქვენს ღმერთებზე და 
თქვენს ქვეყანაზე. 9 რატომ ისასტიკებთ გულს, როგორც 
ეგვიპტელები და ფარაონი ისასტიკებდნენ? ხომ გაუშვეს მათ 
ხალხი, როგორც კი გაამწარა ისინი უფალმა? ”7 ახლა ადექით 
და ერთი ახალი ურემი გააკეთეთ, გამოარჩიეთ ორი მეწველი, 
უღელდაუდგმელი ფური და შეაბით ფურები ურემში, ხბორები 
კი მოაცილეთ და სახლში გაგზავნეთ. 8 აიღეთ უფლის 
კიდობანი და ურემზე შედგით. სკივრში ოქროს ნივთები 
ჩააწყეთ, რომელთაც დანაშაულის გამოსასყიდ მსხვერპლად 
ატანთ, და გვერდში მიუდგით. მერე გაუშვით, და წავიდეს. 9 
თვალი გააყოლეთ, და თუ თავისი ქვეყნის გზას დაადგა, ბეთ- 
შემეშისკენ, მას დაუწევია ჩვენს თავზე ეს დიდი უბედურება, თუ 
არადა, გვეცოდინება, რომ მის ხელს არ ვუგვემივართ, 
შემთხვევით გვეწვია ეს ამბავი. 19 ასეც მოიქცა ხალხი: 
გამოარჩიეს ორი მეწველი ფური და ურემში შეაბეს; ხბორები 
კი სახლში დაამწყვდიეს. 11 ურემზე შედგეს უფლის კიდობანი 
და სკივრი ოქროს თაგვებითა და თავიანთი ბუგრების 


გამოსახულებებით. 12 პირდაპირ ბეთ-შემეშის გზას დაადგნენ 
ფურები. ერთ გზას მიჰყვებოდნენ და ზმუოდნენ, არც მარჯვნივ 
გადაუხვევიათ, არც მარცხნივ. უკან ფილისტიმელთა მთავრები 
მისდევდნენ ბეთ-შემეშის საზღვრამდე. 13 ბეთ-შემეში ამ დროს 
პურს მკიდა ველზე. გაიხედგნ და დაინახეს კიდობანი, და 
გაუხარდათ დანახვა. 14 ბეთ-შემეშელ იესოს ყანაში შევიდა 
ურემი და იქ გაჩერდა. დიდი ქვა იდო იქ. ურმის ხეები დაჩეხეს, 
ფურები კი აღსავლენ მსხვერპლად აღუვლინეს უფალს. 1” 
ლევიანებმა გადმოიღეს უფლის კიდობანი და სკივრი ოქროს 
ნივთებით და იმ დიდ ქვაზე დადეს. ბეთ-შემეშელებმა კი 
აღსავლენი აღავლინეს და საკლავი დაუკლეს უფალს იმ დღეს. 
16 ეს რომ დაინახეს, იმავე დღეს გაბრუნდა ყეკრონს 
ფილისტიმელთა ხუთი მთავარი. 17 აი, ოქროს ბუგრები, 
რომლებიც უფალს შესწირეს ფილისტიმელებმა დანაშაულის 
გამოსასყიდელ მსხვერპლად. ერთი აშდოდისთვის იყო, ერთი - 
ასკალონისთვას, ერთი გათისთვის, ერთიც ყეკრონისთვის. 18 
იყო აგრეთვე ოქროს თაგვები ფილისტიმელთა ქალაქების 
რიცხვის მიხედვით, რომლებიც ეკუთვნოდა ხუთ მთავარს - 
ციხე-სიმაგრიანი ქალაქებიდან მოყოლებული უგალავნო 
დაბებამდე. რაც შეეხება დიდ ქვას, სადაც დაასვენეს უფლის 
კიდობანი, ის დღემდე ბეთმემეშელი იესოს ყანაში იმყოფება. 
19 მოსრა უფალმა ბეთ-შემეშელნი, რადგან ჩაიხედეს მათ 
უფლის კიდობანში; ორმოცდაათიათას სამოცდაათი კაცი 
მოსრა უფალმა; მოთქვამდა მთელი ბეთ-შემეში, რადგან 
დიდად დააზარალა უფალმა ხალხი. 29 თქვეს ბეთ- 
შემეშელებმა: ვინ დაუდგება უფალს, ამ წმიდა ღმერთს? 
ვისთან წავა ჩვენგან? 21 გაუგზავნეს მოციქულები კირიათ- 
იეყარიმის მოსახლეობას: დააბრუნეს ფილისტიმელებმა 
უფლის კიდობანი, ჩამოდით და წაიღეთო. 


თავი 7 


1 მოვიდნენ კირიათ-იეყარიმელნი, წაიღეს უფლის კიდობანი 
და მიიტანეს აბინადაბის სახლში, გორაკზე, და განაწესეს მისი 
შვილი, ელეაზარი, უფლის კიდობნის დასაცავად. 2 გამოხდა 
მრავალი ხანი კიდობნის დასვენებიდან კირიათ-იეყარიმში, 
გავიდა ოცი წელი და მოენატრა უფალი მთელ ისრაელს. 3 ასე 
უთხრა სამუელმა მთელ ისრაელის სახლს: თუ მთელი გულით 
მიისწრაფით უფლისკენ, მოიშორეთ უცხო ღმერთები და 
აშთორეთები; მიმართეთ გულები უფლისაკენ და მხოლოდ მას 
ემსახურეთ; მაშინ გიხსნით იგი ფილისტიმელთაგან. “1 
მოიშორეს ისრაელიანებმა ბაალები და აშთორეთები და 
მხოლოდ უფალს ემსახურებოდნენ. ? თქვა სამუელმა: 
შეკრიბეთ მთელი ისრაელი მიცფაში და შევევედრები 
თქვენთვის უფალს. 5 შეიკრიბნენ მიცფაში; ამოჰქონდათ წყალი 
და უღვრიდნენ უფალს და მარხულობდნენ იმ დღეს. თქვეს იქ: 
შევცოდეთ უფალს. განსაჯა სამუელმა ისრაელიანები მიცფაში. 
7 შეიტყვეს ფილისტიმელებმა, მიცფაში რომ იყვნენ 
შეკრებილნი ისრაელიანები, და დაიძრნენ ფილისტიმელთა 
მთავრები ისრაელის წინააღმდეგ. გაიგეს ისრაელიანებმა და 
შეუშინდნენ ფილისტიმელებს. 8 უთხრეს ისრაელიანებმა 
სამუელს: ნუ შეგვიწყვეტ უფლის, ჩვენი ღვთისადმი ღაღადს, 
იქნებ გვიხსნას ფილისტიმელთაგან. 9? აიყვანა სამუელმა 
ძუძუთა ბატკანი და მთლიანად აღუვლინა იგი უფალს. 
შეჰღაღადა სამუელმა უფალს ისრაელისათვის და უსმინა მას 
უფალმა. 1? როდესაც სამუელი აღუვლენდა უფალს აღსავლენს 
და ფილისტიმელებიც მოდგნენ ისრაელთან საბრძოლველად, 
იგრგვინა ძლიერი ხმით იმ დღეს უფალმა ფილისტიმელებზე, 
შეაძრწუნა და იძლივნენ ისინი ისრაელიანთაგან. 11 
გამოვიდნენ ისრაელის კაცები მიცფადან, დაედევნენ 
ფილისტიმელებს და მუსრი გაავლეს მათ ბეთქორის 
მახლობლად. 12 აიღო სამუელმა ერთი ლოდი და დადო იგი 
მიცფასა და კლდის შვერილს შორის, თქვა: აქამდე შეგვეწია 


უფალი. და უწოდა იმ ადგილს სახელად ებენ-ყეზერი (ქვა 
შეწევნისა). 132 დასცხრნენ ფილისტიმელები და აღარ 
შემოდიოდნენ ისრაელის საზღვრებში. უფლის ხელი იყო 
ფილისტიმელებზე სამუელის სიცოცხლეში. 14 დაუბრუნდა 
ისრაელს ფილისტიმელთაგან წაღებული ქალაქები, 
ყეკრონიდან გათამდე. გამოგლიჯა ისრაელმა მათი საზღვრები 
ფილისტიმელებს. ისრაელსა და ამორეველთა შორის ზავი 
იყო. 12 ისრაელის მსაჯული იყო სამუელი მთელი თავისი 
სიცოცხლე. 106 დადიოდა იგი წლიდან წლამდე, მიმოივლიდა 
ბეთელს, გილგალს და მიცფას, და განსჯიდა ისრაელს ყეელა 
ამ ადგილში. 17 ბრუნდებოდა რამათს, რადგან იქ იყო მისი 
სახლი, და იქაც განსჯიდა ისრაელს. იქ აუგო მან სამსხვერპლო 
უფალს. 


თავი 8 


1 როცა მოხუცდა სამუელი, ისრაელის მსაჯულებად თავისი 
შვილები დაადგინა. 2? მის პირმშოს სახელად ერქვა იოველი, 
ხოლო უმცროსს - აბია; ბეერ-შებაში მსაჯულობდნენ ისინი. 3 არ 
გაჰყვნენ შვილები მამის გზას, ანგარებას მისდევდნენ, ქრთამს 
იღებდნენ და სამართალს ამრუდებდნენ. “ შეიკრიბა ისრაელის 
უხუცესობა და მივიდა სამუელთან რამათს. ? უთხრეს: შენ 
მოხუცდი, შენი შვილები კი არ მიჰყვებიან შენს გზას. 
დაგვიდგინე ახლა მეფე, რომ სხვა ხალხების წესისამებრ 
განგვსჯიდეს. 9 არ მოეწონა ეს ამბავი სამუელს, როცა თქვეს, 
მეფე მოგვეციო მსაჯულად. მაშინ შეევედრა სამუელი უფალს. 7 
უთხრა უფალმა სამუელს: შეისმინე ხალხის ყოველი სიტყვა, 
რასაც გეტყვის, რადგან შენ კი არ უარგყვეს, არამედ მე 
უარმყვეს თავიანთ მეფედ. 8 როგორც იქცეოდნენ იმ დღიდან, 
როცა ეგვიპტიდან გამოვიყვანე, დღემდე, როცა დამივიწყეს და 
უცხო ღმერთებს დაემონენ, ასევე გექცევიან შენც. ? ახლა 
შეისმინე მათი სიტყვა, ოღონდ გააფრთხილე და აუხსენი 
უფლებები მეფისა, რომელმაც მათზე უნდა იმეფოს. 19 უთხრა 
სამუელმა უფლის სიტყვები ხალხს, მეფეს რომ მოითხოვდნენ 
მისგან. 11 უთხრა: აი, რა უფლებები ექნება მეფეს, რომელიც 
იმეფებს თქვენზე: წაიყვანს თქვენს შვილებს და თავის 
ეტლებთან და ცხენებთან დაიყენებს და ირბენენ მისი ეტლის 
წინ. 12 დანიშნავს მათ ათასისთავებად და 
ორმოცდაათისთავებად, თავის ყანის მხვნელებად და თავისი 
სამკალის მოსამკელად, თავისი საბრძოლო საჭურველისა და 
ეტლების მკეთებლებად. 13 აიყვანს თქვენს ასულებს 
მენელსაცხებლებად, მზარეულებად და პურის მცხობლებად. 14 
წაგართმევთ საუკეთესო ყანებს, ვენახებსა და ზეთისხილის 
ბაღებს და თავის მორჩილებს დაურიგებს. 12 მეათედს აიღებს 
თქვენი ნათესებიდან და ვენახებიდან და თავის კარისკაცებსა 
და მორჩილებს უწყალობებს. 15 წაგართმევთ საუკეთესო ყძმებს, 
მხევლებს, მსახურ ბიჭებს, სახედრებს და თავის საქმეზე 


ამსახურებს. 17 წაიღებს მეათედს თქვენი ფარიდან და თქვენც 
მისი ყმები გახდებით. 1858 მაშინ მოჰყვებით წუწუნს თქვენს 
არჩეულ მეფეზე, მაგრამ არ მოგისმენთ უფალი. 19 არ დაუჯერა 
ხალხმა სამუელს. თქვეს: არა და არა, მეფე უნდა გვესვას, 29 
ჩვენც ისეთები უნდა ვიყოთ, როგორც სხვა ხალხები არიან. 
ჩვენი მეფე განგვსჯის ჩვენ, წინ წაგვიძღვება და ჩვენი 
გულისთვის იბრძოლებს. 21 მოისმინა სამუელმა ხალხის 
ნათქვამი და შეატყობინა უფალს. 22 უთხრა უფალმა სამუელს: 
შეიწყნარე მათი სიტყვა და დაუდგინე მეფე. უთხრა სამუელმა 
ისრაელის კაცებს: წადით თქვენ-თქვენს ქალაქებში. 


თავი 9 


1 იყო ერთი კაცი ბენიამინის შტოდან, სახელად კიმი, ძე 
აბიელისა, ცერომის ძისა, შექორათის ძისა, აფიახის ძისა, 
ბენიამინელი, მაგარი ვაჟკაცი. 2 ჰყავდა ვაჟი, გამორჩეული და 
მშვენიერი, სახელად საული. ისრაელიანთა შორის მასზე 
უკეთესი არავინ იყო; ერთი თავით მაღალი იყო მთელ ხადხზე. 
3 დაეკარგა ხრდალი ვირები კიშს, საულის მამას, და უთხრა 
კიშმა საულს, თავის შვილს: წაიყვანე ვინმე მსახური ბიჭი, წადი 
და მოძებნე ვირები. 4 გადაიარა ეფრემის მთა, მოიარა 
შალიშას მხარე, მაგრამ ვერ იპოვნეს. მოიარეს შაყალიმის 
მხარე, არც იქ იყო. მოიარა ბენიამინის მხარე და ვერ იპოვეს. 2 
მივიდნენ ცუფის მხარეში და უთხრა საულმა მსახურ ბიჭს, თან 
რომ ახლდა: წამო, გავბრუნდეთ უკან; დაავიწყდებოდა 
მამაჩემს ვირები და ახლა ჩვენი დარდი ექნება. 9 მან მიუგო: 
აი, რას გეტყვი; ღვთისკაცი ცხოვრობს ამ ქალაქში; 
პატივდებული კაცი, რასაც იტყვის, ყველაფერი სრულდება. 
წავიდეთ იქ, ეგებ გვასწავლოს, რა გზას დავადგეთ. ” უთხრა 
საულმა თავის მსახურს: კარგი, წავიდეთ, მაგრამ რა 
მივუტანოთ იმ კაცს? გუდაში პური აღარა გვაქვს, არც საჩუქარი 
გვაქვს რამე, ღვთის კაცს რომ მივუტანოთ. რა გვაქვს თან? 8 
კვლავ მიუგო მსახურმა საულს და უთხრა: აჰა, მეოთხედი 
შეკელი ვერცხლი მაქვს ხელში. მივცეთ ღვთისკაცს და 
გვასწავლის გზას. ? უწინ ისრაელში ასე ამბობდა კაცი, 
ღმერთთან საკითხავად რომ მიდიოდა: მოდი, წავიდეთ 
მისანთან (რადგან ახლა რომ წინასწარმეტყველია, უწინ მისანი 
ეწოდებოდა). 19 უთხრა საულმა თავის მსახურს: სწორს ამბობ, 
წამო, წავიდეთ. წავიდნენ ქალაქში, სადაც ღვთისკაცი 
ცხოვრობდა. 11 აიარეს ქალაქის აღმართი და შემოხვდათ 
წყალზე მიმავალი გოგონები და ჰკითხეს: არის აქ სადმე 
მისანი? 12 მიუგეს: აქვეა, ახლოში. ოღონდ იჩქარეთ, დღეს 
ამოვიდა ქალაქში, რადგან მსხვერპლშეწირვა აქვს ხალხს 
ბორცვზე. 13 როგორც კი ქალაქში შეხვალთ, მაშინვე მოძებნეთ 


იგი, ვიდრე ბორცვზე არ ასულა პურის საჭმელად, რადგან 
ხალხი მის მისვლამდე არაფერს შეჭამს. მან უნდა აკურთხოს 
საკლავი, მხოლოდ ამის მერე დაიწყებენ ჭამას მიწვეულები. 
აბა, წადით, რადგან სწორედ ამ დროს შეგეძლებათ მისი ნახვა. 
14 ავიდნენ ქალაქში. როცა შუა ქალაქში შევიდნენ, ხედავენ, 
ეგებება მათ გორაკისკენ მიმავალი სამუელი. 12 საულის 
მოსვლამდე ერთი დღით ადრე გამოეცხადებინა უფალს 
სამუელისთვის. 19 ხვალ ამდროს კაცს გამოგიგზავნი 
ბენიამინის მხარიდან და სცხებ მას ჩემი ერის, ისრაელის, 
მეფედ; იგი იხსნის ჩემს ერს ფილისტიმელთაგან, რადგან 
მოვხედე მე ჩემს ერს, როცა მისმა ღაღადისმა ჩემამდე 
მოაღწია. 17 დაინახა სამუელმა საული და უფალმაც 
დაუდასტურა: აჰა, ის კაცი, რომელზეც გელაპარაკე. იგი 
იმეფებს ჩემს ერზე. 18 შეხვდა ჭიშკართან საული სამუელს და 
ჰკითხა: მასწავლე, სად არის აქ მისანის სახლი. 19 მიუგო 
სამუელმა საულს და უთხრა: მე ვარ მისანი. წამომყევი 
გორაკზე; დღეს ჩემთან ერთად შეჭამთ პურს, ხოლო დილას კი 
გაგიშვებ. ყველაფერს გეტყვი, რაც გულში გაქვს. 2” ნუ 
გადარდებს ვირები, სამი დღის წინ რომ დაკარგე, რადგან 
ნაპოვნია ისინი. ვის ეკუთვნის ისრაელის მთელი საუნჯე, თუ 
არა შენ და მამაშენის მთელ სახლს? 21 მიუგო საულმა და 
უთხრა: მე ხომ ბენიამინელი ვარ, ისრაელის უმცირესი ტომის 
კაცი; ჩემი საგვარეულოც ხომ მცირეა ბენიამინის ტომის 
საგვარეულოთა შორის? რისთვის მეუბნები ამას? 22 წაიყვანა 
სამუელმა საული და მისი მსახური, შეიყვანა დარბაზში და 
ოცდაათი წვეული კაცის თავში დასხა. 23 უთხრა სამუელმა 
მზარეულს: მომეცი ნაჭერი, რომელიც მოგაბარე და გითხარი, 
დაიტოვე-მეთქი. 24 გამოიტანა მზარეულმა მთელი ბეჭი და წინ 
დაუდო საულს. უთხრა სამუელმა: ეს არის, რაც მორჩა. წინ 
დაიდე და ჭამე, რადგან იმ დროისთვის გადაგინახე, როცა 
ხალხის მოწვევა განვიზრახე. პურობდა საული იმ დღეს 
სამუელთან ერთად. 22 ჩამოვიდნენ ბორცვიდან ქალაქში და 
სახლის ბანზე ელაპარაკა საულს. 295 ადგნენ დილაადრიანად. 
განთიადისას დაუძახა სამუელმა საულს ბანზე და უთხრა: 


ადექი, უნდა გაგისტუმრო. ადგა საული და გავიდნენ 
ორთავენი, ის და სამუელი, გარეთ. 27 როცა ქალაქის ბოლოზე 
ჩავიდნენ, სამუელმა უთხრა საულს: უბრძანე, ჩვენს წინ იაროს 
მსახურმა (ისიც წავიდა წინ); შენ კი მცირეხანს დადექი, რომ 
ღვთის სიტყვა გამოგიცხადო. 


თავი 10 


1 აიღო სამუელმა ზეთით სავსე ქილა, თავზე დაასხა, აკოცა და 
უთხრა: აჰა, გცხო უფალმა თავისი სამკვიდროს მთავრად. 2 
დღესვე, როცა ჩემგან წახვალ, ორ კაცს შეხვდები რახელის 
საფლავთან, ბენიამინის საზღვარზე ცელცახში; გეტყვიან: 
ნაპოვნია ვირები, რომელთა საძებრადაც წამოხვედი. აჰა, 
დაავიწყდა მამაშენს თავისი ვირები და თქვენზე დარდობს: რა 
ვუყო ჩემს შვილსო? 3 გასცდები ამ ადგილს და მიხვალ 
თაბორის მუხნართან და შეხვდები ბეთელისკენ სალოცავად 
მიმავალს სამ კაცს. ერთს სამი თიკანი მიჰყავს, მეორეს სამი 
პური მიაქვს, მესამეს ტიკით ღვინო. “ მშვიდობით 
მოგიკითხავენ და ორ პურს მოგცემენ, შენც გამოართმევ. 23 
შემდგომ ამისა ღვთის ბორცვზე ახვალ, სადაც ფილისტიმელთა 
სადარაჯოებია. ქალაქში შესვლისას შეხვდები გორაკიდან 
ჩამომავალ ქადაგთა გუნდს, რომელთაც წინ მიუძღვებიან 
ქნარით, დაფდაფით, სტვირითა და ებნით. თავად კი 
ქადაგებენ. 9 ღვთის სული გადმოვა შენზე და მათთან ერთად 
აქადაგდები, სხვა კაცად გარდაიქმნები. 7 როცა ყოველივე ეს 
აგიცხადდება, როგორც მოგიხდეს, ისე მოიქეცი, რადგან 
ღმერთი იქნება შენთან. 8 ჩემზე წინ ჩახვალ გილგალში და მეც 
მალე მოვალ შენთან, რათა შევწირო აღსავლენი და 
სამადლობელი მსხვერპლი. შვიდ დღეს მელოდე, ვიდრე არ 
მოვალ შენთან და არ გასწავლი, რა უნდა გააკეთო. ? როგორც 
კი გატრიალდა საული წასასვლელად სამუელისგან, სხვა გული 
ჩაუდგა მას ღმერთმა და ყველა ნიში აუცხადდა იმ დღეს. 19 
ავიდნენ გორაკზე და, აჰა, მოდის მისკენ ქადაგთა გუნდი. 
გადმოვიდა მასზე ღვთის სული და ისიც მათთან ერთად 
აქადაგდა. 11 ყველანი, ვინც მანამდე იცნობდნენ მას, 
ხედავდნენ ქადაგებთან ერთად გაქადაგებულს და 
ლაპარაკობდნენ ერთმანეთში: რა დაემართა კიშის ძეს? ნუთუ 
საულიც გაქადაგდა? 12 თქვა პასუხად ერთმა იქაურმა კაცმა: 
ვინ არის მათი მამა? ასე წარმოიშვა ანდაზა: ნუთუ საულიც 


გაქადაგდაო? 13 მორჩა ქადაგებას და ავიდა გორაკზე. 14 
უთხრა საულის ბიძამ საულსა და მის მსახურს: სად იარეთ? 
მიუგო: ვირებს ვეძებდით და როცა ვერსად ვიპოვეთ, 
სამუელთან წავედით. 12 უთხრა საულს ბიძამ: მომიყევი, რა 
გითხრათ სამუელმა. 16 უთხრა საულმა ბიძას: გამოგვიცხადა, 
ნაპოვნიაო ვირები. ხოლო მეფობის ამბავი, რაც სამუელმა 
უთხრა, არ გაუმხელია მისთვის. 17 მოუხმო სამუელმა ხალხს 
უფალთან მიცფაში. 18 უთხრა ისრაელიანებს: ასე ამბობს 
უფალი, ღმერთი ისრაელისა: მე გამოვიყვანე ისრაელი 
ეგვიპტიდან, მე გიხსენით თქვენ ეგვიპტელთაგან და ყველა 
სამეფოსგან, რომელიც კი გავიწროებდათ. 19? ახლა უარყოფთ 
თქვენს ღმერთს, რომელმაც გიხსნათ ძნელბედობასა და 
გასაჭირში, რადგან ეუბნებით: მეფე დაგვიდგინეო. აბა, 
წარუდექით უფალს თქვენთქვენი ტომისა და გვარეულობის 
მიხედვით. 29 სათითაოდ მიიყვანა სამუელმა ისრაელის ყველა 
ტომი და ბენიამინის ტომს ხვდა წილი. 21 მიიყვანა ბენიამინის 
ტომი საგვარეულოებისდა მიხედვით და მატრის საგვარეულოს 
ხვდა წილი. მერე საულს, კიშის ძეს, ხვდა წილი. დაუწყეს ძებნა 
და ვერსად იპოვეს. ?? კვლავ შეეკითხნენ უფალს: თუ კიდევ 
არის აქ ვინმე მიმსვლელი? თქვა უფალმა: აჰა, ჭურჭლებს 
არის ამოფარებული. 23 გაიქცნენ და გამოიყვანეს იქიდან. 
ჩადგა ხალხში და ერთი თავით ყველაზე მაღალი გამოჩნდა. 24 
უთხრა სამუელმა მთელ ხალხს: ხომ ხედავთ, ვინ აირჩია 
უფალმა? რადგან მთელ ხალხში არავინაა მისი მსგავსი. 
იხუვლა ხალხმა და თქვა: დღეგრძელი იყოს მეფე! 23 
გამოუცხადა სამუელმა ერს მეფობის უფლებანი, წიგნში ჩაწერა 
და უფლის წინაშე დადო. მერე დაითხოვა სამუელმა ხალხი და 
წავიდ-წამოვიდნენ თავ-თავის სახლებში. 25 საულიც გაემართა 
თავისი სახლისკენ, გიბყაში. თან გაჰყვა მამაცი ხალხი, 
რომელთა გულებს ღმერთი შეეხო. 27 უგვანი ხალხი ამბობდა: 
ეგ ჩვენ როგორ გვიხსნისო, და შეიძულეს იგი და ძღვენი არ 
მიართვეს. მას კი არაფერი უთქვამს. 


თავი 11 


1 წამოვიდა ნახაშ ყამონელი და შემოადგა გალაადის იაბეშს. 
უთხრეს იაბეშელებმა ნახაშს: შეკარი კავშირი ჩვენთან და 
დაგემორჩილებით. ? უთხრა ნახაშ ყამონელმა: ჯერ ყველას 
მარჯვენა თვალებს დაგთხრით, რომ სირცხვილი ვაჭამო მთელ 
ისრაელს, და მერე შევკრავ თქვენთან კავშირს. 3 უთხრეს 
იაბეშის უხუცესებმა: შვიდი დღე გვაცალე, რომ მოციქულები 
დავგზავნოთ მთელ ისრაელში, და თუ არავინ შეგვეწია, 
გამოვალთ თქვენ წინააღმდეგ. 1? მივიდნენ მოციქულები 
საულის გიბყაში და გამოუცხადეს ეს ამბავი ხალხს. ახმაურდა 
ხალხი და მორთო ტირილი. ? აჰა, საულიც მოდის, ხარებს 
მოჰყვება ყანიდან. იკითხა საულმა: რა ატირებს ხალხს? ამცნეს 
იაბეშელთა ნათქვამი. 9 ამ სიტყვების გაგონებისას ღვთის სული 
გადმოვიდა საულზე და ძლიერ განრისხდა იგი. 7 ადგა და 
აკუწა ორივე ხარი და მოციქულების ხელით დაგზავნა მთელ 
ისრაელში, შეუთვალა: ვინც საულს და სამუელს არ გაჰყვება, 
ასე მოუვა მის ხარებს. უფლის შიში დაეცა ხალხს და 
გამოვიდნენ როგორც ერთი კაცი. 95 აღრიცხა ისინი ბეზეკში: 
ისრაელიანი სამასი ათასი იყო, იუდას ხალხი - ოცდაათი 
ათასი. ? უთხრეს მოსულ მოციქულებს: ასე უთხარით გალაადის 
იაბეშის ხალხს: ხვალ, მზე რომ დააცხუნებს, მოგევლინებათ 
ხსნა. მივიდნენ მოციქულები და შეატყობინეს იაბეშელებს. 
მათაც გაიხარეს. 19 შეუთვალეს იაბეშელებმა ყამონელებს: 
ხვალ გამოვალთ თქვენ წინააღმდეგ და გვიყავით, რაც 
გენებოთ. 11 მეორე დღეს სამ რაზმად გაჰყო საულმა ხალხი. 
დილის სახმილავზე შევიდნენ შუაგულ ბანაკში და შუადღის 
პაპანაქებამდე გაწყვიტეს ყამონელები. გადარჩენილნი კი ისე 
დაიფანტნენ, რომ ორს ერთად ვერ ნახავდა კაცი. 12 უთხრა 
ხალხმა სამუელს: ვინ ამბობდა, ნუთუ საულმა უნდა იმეფოსო 
ჩვენზე? მოგვეცი ის ხალხი, რომ დავხოცოთ. 13 უთხრა საულმა: 
ერთი კაციც არ მოკვდება დღეს, რადგან ხსნა მოავლინა 
უფალმა დღეს ისრაელში. 14 უთხრა სამუელმა ხალხს: 


წამოდით, წავიდეთ გილგალში და განვაახლოთ იქ მეფობა. 12 
წავიდა მთელი ხალხი გილგალს და გაამეფეს საული უფლის 
წინაშე იქ, გილგალში. შესწირეს იქ სამადლობელი მსხვერპლი 
უფლის წინაშე და ძლიერ გაიხარეს იქ საულმა და ყველა 
ისრაელიანმა. 


თავი 12 


1 უთხრა სამუელმა მთელ ისრაელს: აჰა, ყველაფერი 
მოგისმინეთ, რასაც მოითხოვდით ჩემგან და დაგისვით მეფე. 2 
ამიერიდან მეფე წაგიძღვებათ წინ; მე მოვხუცდი და 
გავთეთრდი. აქ არიან ჩემი შვილებიც თქვენთან ერთად. 
სიყმაწვილიდან დღემდე წინ მიგიძღოდით. 3 აჰა, აქ ვარ, 
მამხილეთ უფლისა და მისი ცხებულის წინაშე, თუ ოდესმე 
ვინმესთვის ხარი ან სახედარი წამერთმიოს, თუ ვინმე 
შემევიწროებიოს, თუ ვინმე დამეჩაგროს, თუ ვინმესგან ქრთამი 
ამეღოს მის საქმეზე თვალის დასახუჭად, პასუხს ვაგებ. 4 
უთხრეს: არც შეგივიწროებივართ და არც დაგიჩაგრივართ, 
არც ვინმესაგან რამე აგიღია. ? კვლავ უთხრა მათ: უფალი 
იყოს მოწმე თქვენ შორის და მისი ცხებული იყოს მოწმე ამ 
დღეს, რომ ვერაფერი ჰპოვეთ ჩემს ხელში. უთხრეს: მოწმე 
იყოს! 9 უთხრა სამუელმა ხალხს: ჰო, უფალი, რომელმაც მოსე 
და აარონი დაადგინა, რომელმაც თქვენი მამა-პაპა 
ეგვიპტელთა ქვეყნიდან გამოიყვანა. ” ახლა დადექით, რომ 
განგსაჯოთ უფლის წინაშე ყველა სიკეთის გამო, რაც გიყოთ 
უფალმა თქვენ და თქვენს მამა-პაპას. 8 როცა იაკობი მივიდა 
ეგვიპტეში, შეჰღაღადა თქვენმა მამა-პაპამ უფალს და 
მოავლინა უფალმა მოსე და აარონი. მათ გამოიყვანეს თქვენი 
მამა-პაპა ეგვიპტიდან და ამ ადგილზე დაასახლეს. ? მაგრამ 
დაივიწყეს მათ უფალი, თავიანთი ღმერთი და ხელში ჩაუგდო 
ისინი უფალმა სისარას, ხაცორის მხედართმთავარს, 
ფილისტიმელებს და მოაბელთა მეფეს, რომელნიც ებრძოდნენ 
მათ. 1? შეჰღაღადეს უფალს და თქვეს: შევცოდეთ, რადგან 
განვუდექით უფალს და ვემსახურებოდით ბაალებსა და 
აშთორეთებს. ახლა გვიხსენი მტრების ხელთაგან და 
გემსახურებით. 11 მოავლინა უფალმა იერობაალი, ბადანი, 
იფთახი და სამუელი; ისინი გიფარავდნენ გარეშემო 
მტრებისგან და თქვენც ცხოვრობდით მშვიდად. 12 დაინახეთ, 
რომ ყამონელთა მეფე ნახაში მოდის თქვენ წინააღმდეგ და 


მითხარით: არა, მეფემ იმეფოს ჩვენზე! თქვენი მეფე კი 
უფალია, ღმერთი თქვენი. 13 ამიერიდან, აჰა, მეფე, რომელიც 
აირჩიეთ, რომელსაც მოითხოვდით, აჰა, დაგისვათ უფალმა 
მეფე. 1“ თუ გექნებათ უფლის შიში, თუ ემსახურებით მას, თუ 
შეისმენთ მის სიტყვას და წინ არ აღუდგებით მის ნაბრძანებს, 
მაშინ დაგიფარავთ უფალი, თქვენი ღმერთი, თქვენცა და 
მეფესაც, თქვენზე რომ მეფობს. 15 თუ არ შეისმენთ უფლის 
სიტყვას და წინ აღუდგებით უფლის ნაბრძანებს, უფლის ხელი 
იქნება თქვენ წინააღმდეგ, როგორც თქვენი მამა-პაპის 
წინააღმდეგ იყო. 106 ახლაც დადექით და შეხედეთ ამ დიდ 
საქმეს, რასაც უფალი აღასრულებს თქვენს თვალწინ. 17 ხომ 
პურის მკის დრო არის ახლა? შევსთხოვ უფალს და მოავლენს 
იგი ჭექა-ქუხილსა და წვიმას, რომ იცოდეთ და ნახოთ, რა 
დიდია თქვენი ბოროტება, უფლის წინაშე რომ ჩაიდინეთ, როცა 
მეფე მოითხოვეთ. 18 შესთხოვა სამუელმა უფალს და 
მოავლინა უფალმა ჭექა-ქუხილი და წვიმა იმ დღეს. ძლიერ 
შეეშინდა ხალხს უფლისა და სამუელისა. 1? უთხრა ხალხმა 
სამუელს: შეევედრე უფალს, შენს ღმერთს, შენს მორჩილთა 
გულისათვის, რომ არ დავიხოცოთ, რადგან მთელ ჩვენს 
ცოდვებს ის ბოროტებაც დავუმატეთ, რომ მეფე მოვითხოვეთ. 
20 უთხრა სამუელმა ხალხს: ნუ გეშინიათ, უკვე ჩადენილი 
გაქვთ მთელი ეს ბოროტება. ოღონდ ნუღარ განუდგებით 
უფალს და მთელი გულით ემსახურეთ. 21 ნუ გაიწევთ ფუჭი 
ღმერთებისკენ, არ დაგიფარავენ და არ გიხსნიან, რადგან 
ფუჭნი არიან. 22 უფალი კი არ დააგდებს თავის ერს თავისი 
დიდებული სახელის გამო, რადგან გადაწყვეტილი აქვს 
უფალს, რომ თავის ერად გაგხადოთ თქვენ. 23 მე კი, ნუმც 
შევცოდო უფალს, ნუმც შევწყვიტო თქვენ გამო ვედრება. 
დაგაყენებთ სასიკეთო და ჭეშმარიტ გზაზე. 23 ოღონდ უფლის 
გეშინოდეთ და ემსახურეთ წრფელად და მთელი გულით, 
რადგან ხედავთ, რა დიდი საქმე აქვს აღსრულებული 
თქვენთვის. 22 თუ ბოროტად მოიქცევით, თქვენც დაიღუპებით 
და თქვენი მეფეც. 


თავი 13 


1 გავიდა ერთი წელი საულის გამეფებიდან და უკვე ორი წელი 
მეფობდა ისრაელზე. 2 გამოარჩია საულმა თავისთვის 
ისრაელში სამი ათასი კაცი; ორიათასი საულთან დადგა 
მიქმაშში და ბეთილის მთაზე, ათასი კაცი კი იონათანთან 
ბენიამინის გიბყაში. დანარჩენი ხალხი თავ-თავის კარვებში 
გაისტუმრა. 3 იონათანმა დაამარცხა ფილისტიმელთა რაზმი, 
რომელიც გიბყაში იდგა, და გაიგეს ეს ფილისტიმელებმა. 
საულმა ბუკს დააყვირებინა მთელ ქვეყანაში და გამოაცხადა: 
გაიგონონ ებრაელებმა! “ გაიგო მთელმა ისრაელმა, რომ 
დაამარცხა საულმა ფილისტიმელთა სარდალი და რომ მტრად 
მოეკიდა ისრაელი ფილისტიმელებსს, და შეიყარა ხალხი 
საულთან გილგალში. ? ფილისტიმელებიც შეიკრიბნენ 
ისრაელის წინააღმდეგ საომრად. ოცდაათი ათასი საომარი 
ეტლი, ექვსი ათასი ცხენოსანი, ზღვის ქვიშასავით ურიცხვი 
ხალხი. წამოვიდნენ და მიქმასში, ბეთ-ავენის აღმოსავლეთით 
დაბანაკდნენ. 9 დაინახეს ისრაელიანებმა, რომ გაუჭირდათ, 
რომ გაწვალდა ხალხი, და სათითაოდ მიიმალნენ 
გამოქვაბულებში, ეკალ-ბარდებში, კლდის ნაპრალებში, 
კოშკებში თუ ორმოებში. 7 ზოგი ებრაელი იორდანეს გაღმა 
გადავიდა გადისა და გალაადის მხარეში. საული კი ჯერ ისევ 
გილგალში იყო და დამფრთხალი ხალხი მისკენ გარბოდა. 8 
შვიდ დღეს იცადა მან, როგორც დაუთქვა სამუელმა, მაგრამ 
არ მოდიოდა სამუელი გილგალში. ხალხი კი ეფანტებოდა. ? 
თქვა საულმა: მომიყვანეთო აღსავლენი და სამადლობელი 
მსხვერპლი. და აღავლინა აღსავლენი. 19 როცა გაასრულა 
აღსავლენის აღვლენა, სამუელიც მოვიდა. გამოვიდა საული 
მის შესახვედრად და მისასალმებლად. 11 უთხრა სამუელმა: რა 
გააკეთე? მიუგო საულმა: დავინახე, რომ მეფანტებოდა ხალხი 
და შენც არ მოხვედი დათქმულ დროს. ფილისტიმელები კი 
მიქმაშში არიან შეკრებილნი. 12 ვიფიქრე, ახლა დამესხმებიან 
ფილისტიმელები გილგალში, მე კი არ შევვედრებივარ-მეთქი 


უფალს, თავს ვიკავებდი, მაგრამ მაინც აღვავლინე აღსავლენი 
მსხვერპლი. 13 უთხრა სამეულმა საულს: უგუნურად მოიქეცი, 
რომ არ დაიცავი უფლის, შენი ღმერთის ნაბრძანები. ეს რომ 
არ გექნა, სამარადისოდ განამტკიცებდა უფალი შენს მეფობას 
ისრაელზე. 1“ ამიერიდან ვეღარ იმყარებს შენი მეფობა. 
გამოძებნის უფალი თავის სასურველ კაცს და თავისი ერის 
წინამძღოლობას უბრძანებს, რაკი შენ არ დაიცავი, რაც 
ნანაბრძანები ჰქონდა შენთვის უფალს. 12 ადგა სამუელი და 
წავიდა გილგალიდან ბენიამინის გიბყაში. დათვალა საულმა 
თავისთან მყოფი ხალხი - ექვსასამდე კაცი. 15 საული და მისი 
ვაჟი იონათანი და მათთან მყოფი ხალხი ბენიამინის გიბყაში 
დადგნენ. ფილისტიმელები კი მიქმაშში დაბანაკდნენ. 17 
გამოვიდა ფილისტიმელთა ბანაკიდან სამი მარბიელი რაზმი; 
ერთი ყოფრას გზაზე გაემართა, ბუყალის ქვეყნისკენ. 18 მეორე 
რაზმი ბეთ-ხორონის გზას დაადგა, მესამე კი ცებოიმის 
ველისკენ მიმავალ გზას, უდაბნოზე რომ გადის. 13? მჭედელი 
არ მოიძებნა მთელ ისრაელში, რადგან გაწყვიტეს 
ფილისტიმელებმა, რომ არც მახვილი, არც შუბი არ 
ეკეთებინათ ებრაელებს. 29 ჩადიოდა მთელი ისრაელი 
ფილისტიმელებთან სახნისების, თოხების, ცულებისა და 
ნამგლების მოსაპირავად, 21 როცა დაუბლაგვდებოდა პირი 
სახნისებს, თოხებს, ფიწლებს, ცულებს, ან თუ დეზები იქნებოდა 
გასამართავი. 22 როცა ბრძოლის დრო დადგა, არ 
აღმოაჩნდათ სალისა და იონათანის თანამდგომ ხალხს 
მახვილები დ შუბები. მხოლოდ საულს და მის ვაჟს, იონათანს 
აღმოაჩნდათ. 23 გაემართნენ ფილისტიმელთა მოწინავენი 
მიქმაშის ვიწროებისკენ. 


თავი 14 


1 უთხრა ერთ დღეს იონათანმა, საულის ძემ, მსახურს, თავის 
საჭურველთმტვირთველს: წამო, გავიდეთ ფილისტიმელთა 
საყარაულოსთან, იქითა მხარეს რომ არის. მამისთვის 
არაფერი უთქვამს. 2 საული გიბყას ბოლოში იმყოფებოდა 
ბროწეულის ხის ქვეშ, მიგრონში რომ დგას; თან ახლდა ხალხი 
- ექვსასამდე კაცი, 3 მათ შორის ახია, ძე ახიტუბისა, იქაბოდის 
ძისა, ფინხასის ძისა, ელის ძისა, სილოამში უფლის მღვდელი 
რომ იყო და ეფოდს რომ ატარებდა. არ იცოდა ხალხმა, სად 
წავიდა იონათანი. 4 იმ ვიწროებში, საიდანაც უნდოდა 
იონათანს ფილისტიმელთა მოწინავე რაზმთან გასვლა, ერთ 
მხარესაგ კლდის შვერილი იყო და მეორე მხარესაც; ერთის 
სახელი - ბოცეცი, მეორისა - სენე. ? ერთი შვერილი 
ჩრდილოეთის მხრიდან იყო აღმართული მიქმაშის გასწვრივ, 
მეორე - სამხრეთიდან, გაბაყის გასწვრივ. 9 უთხრა იონათანმა 
მსახურს, თავის საჭურველთმტირთველს: წამო, გავიდეთ მაგ 
წინდაუცვეთელთა საყარაულოსთან. ეგების გაგვამარჯვებინოს 
უფალმა, რადგან უფლისათვის არ არის დაბრკოლება, ბევრი 
ხალხით იხსნის თუ მცირეთი. 7 მიუგო მისმა 
საჭურველთმტვირთველმა: გააკეთე, რაც გულში გაქვს. მიდი 
და, აჰა, მეც შენთანა ვარ შენი გულივით. 9 თქვა იონათანმა: 
აჰა, მე გავალ მაგ ხალხთან და დავენახვები მათ. ? თუ ასე 
გვეტყვიან: შეიცადეთ, ვიდრე ჩვენ თქვენთან მოვიდოდეთო, 
გავჩერდეთ ჩვენს ადგილზე და ნუ ავალთ მათთან. 19 თუ ასე 
გვეტყვიან: ჩვენთან ამოდითო, ავიდეთ რადგან ჩვენს ხელთ 
ჩაუგდია ისინი უფალს. ეს იქნება ჩვენთვის ნიშანი. 11 
დაენახნენ ორივენი ფილისტიმელთა ყარაულს და იქვეს 
ფილისტიმელებმა: აჰა, ებრაელები გამოდიან ხერიდან, სადაც 
იმალებოდნენ. 12 გაეხმიანენ მოყარაულენი იონათანს და მის 
საჭურველთმტვირთველს და უთხრეს: მოდით ჩვენთან და 
გაგაგებინებთ ამბავს. უთხრა იონათანმა თავის 
საჭურველთმტვირთველს: მომყევი, რადგან ხელში ჩაუგდო 


ისინი უფალმა ისრაელს. 13 ფორთხვით ავიდა ზევით 
იონათანი, უკან მისი საჭურველთმტვირთველი მიჰყვა; 
ეცემოდნენ იონათანის წინაშე, მისი საჭურველთმტვირთველი 
კი მის უკან ხოცავდა მათ. 14 ეს პირველი შეტაკება იყო, 
რომლის დროსაც ოცამდე კაცს გაავლეს მუსრი იონათანმა და 
მისმა საჭურველთმტვირთველმა ნახევარ ქცევა მიწაზე. 12 
შიშის ზარმა მოიცვა ბანაკი, ველი და მთელი საყარაულო. 
თვით მარბიელიც კი შეძრწუნდა. იძრა მიწა და გარდამოვიდა 
ღვთის ზარი, 195 დაინახეს საულის მოთვალთვალეებმა 
ბენიამინის გიბყადან, რომ იფანტება ჯარი და აქეთ-იქით 
აწყდება. 17 უთხრა საულმა თავისთან მყოფ ხალხს: 
მოათვალიერეთ და ნახეთ, ვინ არის წასული ჩვენიანებიდან. 
მოათვალიერეს და, აჰა, არც იონათანი ჩანს და არც მისი 
საჭურველთმტვირთველი. 18 უთხრა საულმა ახიას: მოიტანე 
ღვთის კიდობანი. რდგან ისრაელიანებთან იყო იმ დღეს 
ღვთის კიდობანი. 1? ვიდრე მღვდელს ელაპარაკებოდა საული, 
კიდევ უფრო იმატა აურზაურმა ფილისტიმელთა ბანაკში. 
უთხრა საულმა მღვდელს: დაუშვი ხელი. 29 დასცეს ყიჟინა 
საულმა და მასთან მყოფმა მთელმა ხალხმა და მოიჭრნენ 
ბრძოლის ადგილზე. აჰა, გაიმართა ხელჩართული ბრძოლა და 
შეიქნა მეტისმეტი არეულობა. 21 ებრაელები, ადრე რომ 
ფილისტიმელებთან იყვნენ და ყველგან დაჰყვებოდნენ მათ 
ბანაკს, ახლა ისრაელიანებს შეუერთდნენ, რომელნიც თან 
ახლდნენ საულსა და იონათანს. 22 ეფრემის მთებში 
მიმალულმა ყველა ისრაელიანმა გაიგო ფილისტიმელების 
უკუქცევა და ისინიც გაჰყვნენ მათ ბრძოლაში. 23 იხსნა უფალმა 
იმ დღეს ისრაელი. ბეთ-ავენს გადასწვდა ბრძოლა. 24 
გაიტანჯნენ იმ დღეს ისრაელიანები, რადგან დააფიცა საულმა 
ხალხი და უთხრა: წყეულიმც იყოს, ვინც პური შეჭამოს 
საღამომდე, როცა შურს ვიძიებ მტრებზე. და ხალხსაც პირი არ 
მიუკარებია საჭმელისთვის. 2? მთელი ხალხი ტყეში წავიდა, და 
აჰა, თაფლი დევს მიწაზე. 29 შევიდა ხალხი ტყეში და, აჰა, 
თაფლის ღვარია, მაგრამ არავის მიუტანია ხელი პირთან, 
რადგან ფიცის ეშინოდა ხალხს. 27 არ ჰქონდა გაგებული 


იონათანს, რომ დააფიცა მამამისმა ხალხი. გაიწოდა ჯოხი, 
ხელში რომ ეჭირა, ჩააწო მისი წვერი გოლეულში და პირთან 
მიიტანა ხელი, და გაუნათდა თვალები. 25 მიუგო ერთმა კაცმა 
ხალხიდან და უთხრა: ფიცით დააფიცა მამაშენმა ხალხი, 
წყეულიმც იყოს, ვინც პური ჭამოსო დღეს. ამიტომაც დაიქანცა 
ხალხი. 29 თქვა იონათანმა: გააწამა მამაჩემმა ქვეყანა. ხომ 
ხედავთ, თვალები გამინათდა, როგორც კი ეს თაფლი ვიგემე. 
30 რა იქნებოდა, დღეს რამე ეჭამა ხალხს იმ ნადავლიდან, 
მტერს რომ დააგდებინა? უფრო დიდი არ იქნებოდა მაშინ 
ფილისტიმელთა მარცხი? 31 დაამარცხეს იმ დღეს 
ფილისტიმელები მიქმაშიდან აიალონამდე და დაიქანცა 
ხალხი. 32 მივარდა ხალხი ნადავლს, გამოასხა ცხვარ-ძროხა, 
ხბორები და დახოცა ისინი მიწაზე. სისხლითურთ ჭამდა ხალხი. 
33 შეატყობინეს საულს: აჰა, სცოდავს ხალხი უფალს, 
სისხლიანად ჭამს. თქვა: ფიცი გაქვთ გატეხილი. ახლა 
მოაგორეთ ჩემკენ დიდი ლოდი. 34 თქვა საულმა: გადით 
ხალხში და უთხარით: მომიყვანოს თითოეულმა თითო ხარი და 
თითო ცხვარი, აქ დაკლან და ჭამონ. ნუ სცოდავთ უფალს, 
სისხლიანად ნუ ჭამთ. მიჰყავდა ყველას თავისი ხარი ღამით და 
კლავდა იქ. 32 აუგო საულმა სამსხვერპლო უფალს. ამით 
დაიწყო უფლისთვის სამსხვერპლოების შენება. 39 თქვა 
საულმა: დავეცეთ ფილისტიმელებს ამ ღამით და გათენებამდე 
ვძარცვოთ, რომ ერთი მათგანიც არ გადარჩეს. უთხრეს: 
როგორც გენებოს, ისე მოიქეცი. თქვა მღვდელმა: მივმართოთ 
აქ ღმერთს. 37 დაეკითხა საული ღმერთს: დავეცე 
ფილისტიმელებს თუ ჩაუგდებ მათ ისრაელის ხელში? პასუხი 
არ გაუცია იმ დღეს. 38 თქვა საულმა: აქ მოდით, ერის 
თავკაცებო, და გაარკვიეთ, რა ცოდვა იყო დღეს ჩადენილი. 39 
რადგან, ვფიცავ უფალს, ისრაელის მხსნელს, თუ ჩემს ძეს 
იონათანს აწევს ცოდვა, სიკვდილი არ ასცდება. პასუხი არვის 
გაუცია ხალხიდან. 49 უთხრა მთელ ისრაელს: თქვენ ერთ 
მხარეს იყავით, ხოლო მე და ჩემი ძე იონათანი მეორე მხარეს 
ვიქნებით. მიუგო ხალხმა: როგორც გენებოს, ისე მოიქეცი. 41 
უთხრა საულმა უფალს: ღმერთო ისრაელისა! აბა, ვინ არის 


უბრალო? დაკავდნენ იონათანი და საული, ხალხი კი 
გაშვებული იქნა. 42 თქვა საულმა: წილი გვიყარეო მე და ჩემს 
ძეს იონათანს. და დაკავდა იონათანი. 43 უთხრა საულმა 
იონათანს: გამომიტყდი, რა ჩაიდინე? გამოუტყდა იონათანი და 
უთხრა: ჩემი ჯოხის წვერიდან, ხელში რომ მეჭირა, ცოტაოდენი 
თაფლი ვიგემე. აჰა, მზადა ვარ სასიკვდილოდ. ““ თქვა 
საულმა: ასე და ასე მიყოს ღმერთმა, დღესვე თუ არ მოკვდე, 
იონათან! 42 უთხრა ხალხმა საულს: ნუთუ უნდა მოკვდეს 
იონათანი, რომელმაც ასეთი დიდი გმირობა ჩაიდინა 
ისრაელში? ეს არ მოხდება! უფალს ვფიცავთ, რომ ერთი ღერი 
თმაც არ დავარდება მისი თავიდან მიწაზე, რადგან ღვთით 
მოქმედებდა დღეს იგი. ასე იხსნა ხალხმა იონათანი და არ 
მოკვდა იგი. 49 გაეცალა საული ფილისტიმელებს და 
დაბრუნდნენ ფილისტიმელები თავიანთ ადგილზე. 47 იპყრა 
საულმა მეფობა ისრაელზე და ებრძოდა ირგვლივ ყველა 
მტერს - მოაბს, ყამონიანებს, ედომს, ციბას მეფეებს, 
ფილისტიმელებს და, საითკენაც არ უნდა წასულიყო, ყველგან 
იმარჯვებდა. 48 შექმნა ლაშქარი და დაამარცხა ყამალეკი, და 
იხსნა ისრაელი მძარცველებისგან. 43? საულის ვაჟები იყვნენ - 
იონათანი, იშვი და მალქიშიყაყი; მის ორ ასულს ერქვა: 
პირმშოს - მერაბი, უმცროსს - მიქალი. 29 საულის ცოლი იყო 
ახინოყაბი, ახიმაყაცის ასული; მისი მხედართმთავარი - 
აბნერი, ძე ნერისა, საულის ბიძისა. 21 კიში, საულის მამა, და 
ნერი, აბნერის მამა, აბიელის შვილები იყვნენ. 32 სასტიკი 
ბრძოლები იყო ფილისტიმელებთან საულის დროს. მონახავდა 
საული მაგარსა და გულად ვაჟკაცს და თავისთან მიჰყავდა. 


თავი 15 


1 უთხრა სამუელმა საულს: უფალმა გამომგზავნა, რომ მეცხე 
ისრაელის, ჩემი ერის, მეფედ. ახლა ისმინე უფლის სიტყვები. 2 
ასე ამბობს ცაბაოთ უფალი: მე მახსოვს, როგორ ექცეოდა 
ისრაელს ყამალეკი, როგორ აბრკოლებდა გზაზე ეგვიპტიდან 
გამომავალს. 3 ახლა წადი და სძლიე ყამალეკს და 
გაუნადგურე მთელი საბადებელი. ნუ დაინდობ, გაწყვიტე კაცი 
და ქალი, ყრმა და ძუძუთა ბავშვი, ხარი და ცხვარი, აქლემი და 
სახედარი. “ შეჰყარა საულმა ხალხი და დათვალა ტელაიმში 
ორასი ათასი ქვეითი, მათ შორის ათი ათასი იუდაელი. ? 
მოადგა საული ყამალეკის ქალაქს და ხევში ჩასაფრდა. 9 
უთხრა საულმა კენიელებს: ადექით და განუდექით, გაშორდით 
ყამალეკელებს, რომ მათთან ერთად თქვენ არ 
გაგანადგუროთ, რადგან სიკეთე გაქვთ გაკეთებული მთელი 
ისრაელისთვის, როცა ის ეგვიპტიდან გამოდიოდა. განუდგნენ 
კენიელები ყამალეკს. 7 შემუსრა საულმა ყამალეკი ხავილადან 
შურამდე, ეგვიპტის გასწვრივ რომ არის. 8 ცოცხლად შეიპყრო 
აგაგი, ყამალეკის მეფე, მთელი ხალხი კი მახვილით 
გაანადგურა. 9? დაინდეს საულმა და ლაშქარმა აგაგი და 
საუკეთესი ცხვარ-ძროხა, საკვები, ბაღ-ვენახები და 
ყველაფერი, რაც საუკეთესო იყო და რისი განადგურებაც არ 
მოინდომეს. ყველაფერი უვარგისი და ცუდი კი გაანადგურეს. 
10 იყო უფლის სიტყვა სამუელის მიმართ: 11 ვნანობ, რომ 
გავამეფე საული, რადგან განმიდგა მე და აღარ ასრულებს 
ჩემს სიტყვებს. შეწუხდა სამუელი და მთელი ღამე უხმობდა 
უფალს. 12 ადგა დილაადრიანად სამუელი, რომ შეხვედროდა 
საულს. შეატყობინეს სამუელს, რომ საული ქარმელში 
ყოფილა, იქ სვეტი აღუმართავს თავისთვის და, იქიდან 
გამობრუნებული, გილგალში ჩასულა. 13 მივიდა სამუელი 
საულთან და უთხრა მას საულმა: კერთხეული ხარ უფლისაგან! 
აღვასრულე უფლის სიტყვა. 14 უთხრა სამუელმა: რა არს, 
ცხვრისა და ძროხის ბღავილი რომ მესმის? 12 მიუგო საულმა: 


ყამალეკისგან წამოასხეს, რადგან დაინდო ლაშქარმა 
საუკეთესო ცხვარ-ძროხა, რომ უფლის, შენი ღმერთისთვის, 
შეეწირა. დანარჩენი გავანადგურეთ. 16 უთხრა სამუელმა 
საულს: მათქმევინე, რა გამომიცხადა უფალმა წუხელ. მიუგო: 
თქვი. 17 თქვა სამუელმა: ხომ არ გეღირსებოდა თავი, როცა 
ისრაელის ტომთა მეთაური გახდი და ისრაელის მეფედ გცხო 
უფალმა. 18 დაგაყენა გზაზე უფალმა და გითხრა: წადი და 
გაანადგურე ცოდვილი ყამალეკი, ებრძოლე მას, ვიდრე არ 
მოუღებ ბოლოს. 13? რატომ არ ისმინე უფლის სიტყვა, რატომ 
დახარბდი ნადავლს და ჩაიდინე ბოროტება უფლის თვალში? 
20 უთხრა საულმა სამუელს: არა, მე გავიგონე უფლის სიტყვა 
და წავედი იმ გზით, რაზედაც დამაყენა უფალმა; მოვიყვანე 
აგაგი, ყამალეკის მეფე, ხოლო ყამალეკი გავანადგურე. 21 
ლაშქარმა აიღო ნადავლიდან ცხვარი და ძროხა - 
დარისხებულის საუკეთესო ნაწილი, რომ უფლის, შენი 
ღმერთისათვის შეეწირა მსხვერპლად გილგალში. 22? უთხრა 
სამუელმა: განა ისევე ეამება უფალს აღსავლენი მსხვერპლი 
და საკლავები, როგორც მოსმენა უფლის სიტყვისა? მოსმენა 
უკეთესია საკლავზე, მორჩილება - ცხვრების ლურთებზე. 23 
რადგან ერთი ცოდვაა ჯადოქრობა და ურჩობა, ერთი ცოდვაა 
კერპთაყვანისმცემლობა და სიჯიუტე. რაკიღა მოიძულე უფლის 
სიტყვა, ისიც მოიძულებს შენს მეფობას. 24 უთხრა საულმა 
სამუელს: შევცოდე, რომ გადავედი უფლის ბრძანებას და შენს 
სიტყვას, რადგან ხალხის შემეშინდა და გავუგონე მის ხმას. 232 
ახლა შემინდე ცოდვა და დაბრუნდი ჩემთან ერთად, რომ 
თაყვანი ვცე უფალს. 295 უთხრა სამუელმა საულს: არ 
დავბრუნდები შენთან ერთად, რადგან შეიძულე უფლის სიტყვა 
და უფალმაც მოგიძულა ისრაელის მეფედ. 27 შეტრიალდა 
სამუელი წასასვლელად და მოეჭიდა საული მის მოსასხამის 
კალთას და გაიგლიჯა კალთა. 298 უთხრა მას სამუელმა: 
გამოგგლიჯა დღეს უფალმა ისრაელის მეფობა და მისცა იგი 
შენს თვისტომს, შენზე უკეთესს. 2? არ იცრუებს ისრაელის 
დიდება და არ გადაიფიქრებს, რადგან ადამიანი ხომ არ არის, 
რომ გადაიფიქროს. 39 თქვა საულმა: შევცოდე. ახლა ჩემი 


ერის უხუცესების და ისრაელის წინაშე მაინც მომაგე პატივი და 
წამომყევი, რომ თაყვანი ვცე უფალს, შენს ღმერთს. 31 წაჰყვა 
სამუელი საულს და თაყვანი სცა საულმა უფალს. 32 თქვა 
სამუელმა: მომიყვანეთ აგაგი, ყამალეკის მეფე. მოვიდა 
მასთან შებორკილი აგაგი და იფიქრა აგაგმა: ნამდვილად 
ამცდა მწარე სიკვდილი. 33 თქვა სამუელმა: როგორც უშვილო 
ქმნა შენმა მახვილმა დედაკაცები, ასევე უშვილო იქნება 
დედაშენი ქალთა შორის და აჩეხა სამუელმა აგაგი გილგალში 
უფლის წინაშე. 34 გაბრუნდა სამუელი რამათს, საული კი თავის 
სახლში, საულის გიბყაში წავიდა. 32 აღარ უნახავს სამუელს 
საული სიკვდილის დღემდე, მაგრამ სწუხდა სამუელი საულზე. 
ინანა უფალმა საული რომ გაამეფა ისრაელში. 


თავი 16 


1 უთხრა უფალმა სამუელს: როდემდის უნდა სწუხდე საულის 
გამო? ხომ განვაყენე იგი ისრაელზე მეფობისგან? აავსე შენი 
რქა ზეთით და წადი. ბეთლემელ იესესთან გგზავნი, რადგან 
მის შვილთა შორის დავიგულე ჩემთვის მეფე. ? თქვა 
სამუელმა: როგორ წავიდე? გაიგებს საული და მომკლავს. 
უთხრა უფალმა: წაიყვანე ხბო შენი ხელით და თქვი: 
უფლისთვის მსხვერპლის შესაწირავად მოვედი-თქო. 3 
მსხვერპლთან დაუძახე იესეს და მე გასწავლი, რაც უნდა 
გააკეთო; ზეთს სცხებ მას, ვისზედაც გეტყვი. 4 ყველაფერი 
გააკეთა სამუელმა, რაც ბრძანა უფალმა და წავიდა ბეთლემს. 
პატივით გამოეგებნენ ქალაქის უხუცესები და უთხრეს: 
მშვიდობით მოგვიხვედი. ? მიუგო სამუელმა: მშვიდობა! 
მსხვერპლის შესაწირავად მოვედი. განიწმიდენით და 
მსხვერპლთან წამომყევით. განწმიდა სამუელმა იესე და მისი 
ვაჟები და მსხვერპლთან მიიწვია ისინი. 95 როცა მოვიდნენ, 
დაინახა სამუელმა ელიაბი და თქვა: აჰა, უფლის წინაშეა მისი 
ცხებული. 7 უთხრა უფალმა სამუელს: ნუ უყურებ მის 
გარეგნობას და ტანის სიმაღლეს, რადგან მე დავიწუნე იგი, 
რადგან ისე არ არის, როგორც კაცი ხედავს. რადგან კაცი 
მხოლოდ იმას ხედავს, რაც თვალში ხვდება, ხოლო უფალი 
გულს ხედავს. 98 დაუძახა იესემ აბინადაბს და სამუელის წინ 
ჩაატარა იგი. თქვა სამუელმა: არც ეს აურჩევია უფალს. 3? 
ჩამოატარა იესემ შამა და თქვა სამუელმა: არც ეს ამოურჩევია 
უფალს. 19 ჩამოატარა იესემ თავისი შვიდი ვაჟიშვილი 
სამუელის წინ და უთხრა სამუელმა იესეს: არ აურჩევია ესენი 
უფალს. 11 უთხრა სამუელმა იესეს: სულ ეს არიან შენი 
ყმაწვილები? მიუგო: კიდევ დარჩა უმცროსი, მაგრამ ცხვარშია 
ახლა. უთხრა სამუელმა იესეს: გაგზავნე კაცი და მოაყვანინე, 
რადგან არ დავსხდებით, ვიდრე აქ არ მოვა იგი. 12 გაგზავნა 
კაცი და მოაყვანინა. წითური იყო, თვალადი და ლამაზი 
შესახედავი. თქვა უფალმა: ადექი, სცხე მას, რადგან სწორედ 


ეს არის ის. 13 აიღო სამუელმა ზეთიანი რქა და სცხო მას მისი 
ძმების თანდასწრებით. ამ დღიდან და მერეც უფლის სული 
წარუმართავდა დავითს. ადგა სამუელი და წავიდა რამათს. 14 
განეშორა საულს უფლის სული და დაუწყო მას წვალება 
ბოროტმა სულმა უფლისაგან. 12 უთხრეს მისმა მორჩილებმა 
საულს: აჰა, ბოროტი სული ღვთისაგან გაშფოთებს შენ. 15 
უბრძანოს ჩვენმა ბატონმა შენს მორჩილთ, მოძებნონ კაცი, 
ქნარზე დამკვრელი, და როცა შემოგაწვება ბოროტი სული 
ღვთისგან, დაუკრავს და შვება მოგეცემა. 17 უთხრა საულმა 
თავის მორჩილთ: მომიძებნეთ კაცი, კარგად რომ უკრავდეს 
ქნარზე, და მომიყვანეთ. 18 მიუგო ერთმა მსახურთაგანმა და 
უთხრა: ბეთლემელი იესეს შვილი მეგულება, იცის ქნარზე 
დაკვრა, ქველი და მამაცი კაცია, სიტყვაგონიერი და ლამაზი; 
უფალია მასთან. 19 გაგზავნა საულმა მოციქულები იესესთან და 
დააბარა: გამომიგზავნე დავითი, შენი ვაჟი, ცხვარში რომ 
გყავს. 29- აჰკიდა იესემ სახედარს პური და ერთი ტიკი ღვინო, 
გამოიყვანა ერთი ციკანი და გაატანა დავითს, თავის შვილს, 
საულთან. 21 მივიდა დავითი საულთან და დადგა მის წინაშე. 
ძალზე შეიყვარა იგი საულმა და თავის 
საჭურველთმტვირთველად დანიშნა. 22 შეუთვალა საულმა 
იესეს: დარჩეს ჩემთან დავითი და იდგეს ჩემ წინაშე, რადგან 
მადლი ჰპოვა ჩემს თვალში. 23 როცა კი შემოაწვებოდა 
ბოროტი სული ღვთისაგან საულს, აიღებდა დავითი ქნარს და 
უკრავდა; ამოისუნთქავდა საული, უკეთ ხდებოდა, 
გაეცლებოდა ბოროტი სული. 


თავი 17 


1 შეჰყარეს ფილისტიმელებმა საომრად ლაშქარი; შეიკრიბნენ 
იუდას სოქოთში და დაიბანაკეს სოქოთსა და ყაზეკას შორის, 
ეფეს-დამიმში. 2 ხოლო საული და ისრაელი შეგროვდნენ და 
დაბანაკდნენ მუხნარის ველზე, დაეწყვნენ ფილისტიმელებთან 
საბრძოლველად. 3 ფილისტიმელები ერთი მთის ფერდობზე 
იდგნენ, ისრაელი მეორე მთის ფერდობზე; ხევი იყო მათ 
შორის. 4 გამოვიდა ფილისტიმელთა ბანაკიდან მორკინალი 
კაცი, სახელად გოლიათი, გათელი. ექვსი წყრთა და ერთი 
მტკაველი იყო მისი სიმაღლე. ? თავზე სპილენძის მუზარადი 
ეხურა, ჯაჭვის ჯავშანი ემოსა; ჯავშნის წონა ხუთი ათასი შეკელი 
იყო. 9 ფეხებზე სპილენძის საბარკულები ეკეთა, მხარზე 
სპილენძის ჰოროლი ჰქონდა გადებული. 7 მისი შუბის ტარი 
საქსოვი ლილვის ოდენა იყო; შუბის რკინის წვერი ექვსას 
შეკელს იწონიდა; წინ ფარის მტვირთველი მიუძღოდა. 8 მოდგა 
იგი და შესძახა ისრაელის რაზმებს: რატომ გამოხვედით 
საბრძოლველად? განა მე ფილისტიმელი არა ვარ ან თქვენ 
საულის მორჩილნი არა ხართ? გამოარჩიეთ თქვენში კაცი და 
ჩამოვიდეს ჩემთან. ? თუ გამიმკლავდება და დამამარცხებს, 
თქვენი მორჩილნი გავხდებით, თუ მე გავუმკლავდი და 
დავამარცხე, თქვენ გაგვიხდებით მორჩილებად და 
გვემსახურებით. 1 თქვა ფილისტიმელმა: სირცხვილს ვაჭმევ 
დღეს ისრაელის რაზმებს. გამომიყვანეთ კაცი ვინმე, რომ 
პირისპირ შევებათ ერთმანეთს. 11 გაიგონეს საულმა და 
მთელმა ისრაელმა ფილისტიმელის სიტყვები, დაფრთხნენ და 
შეშინდნენ მეტისმეტად. 12 დავითი იყო შვილი იმ 
ეფრათელისა, იუდას ბეთლემიდან, რომელსაც სახელად ერქვა 
იესე და რვა ვაჟიშვილი ჰყავდა. საულის დროს მოხუცებული 
იყო ეს კაცი, ხანდაზმული. 13 წაჰყვა საულს ბრძოლაში იესეს 
სამი უფროსი ვაჟიშვილი; ომში წასული მისი ვაჟიშვილების 
სახელები იყო: პირმშოს ელიაბი, მომდევნოსი - ამინადაბი, 
მესმესი - შამა. 1“ დავითი კი მათზე უმცროსი იყო. წაჰყვა სამი 


უფროსი საულს. 1? ხოლო დავითი მოდიოდა ხოლმე საულთან 
და უკან ბრუნდებოდა, რათა ემწყესა მამამისის ფარა 
ბეთლემში. 16 გამოდიოდა ის ფილისტიმელი დილით და 
საღამოთი და ასე იქცეოდა ორმოცი დღე. 17 უთხრა იესემ 
დავითს, თავის ვაჟიშვილს: აიღე ეს ერთი ეფა ქუმელი, ეს ათი 
პური და სასწრაფოდ წაუღე შენს ძმებს ბანაკში. 19 ხოლო ეს 
ათი თავი ყველი ათასისთავს წაუღე; მოიკითხე ძმები და 
მოიტანე მათი ამბავი. 19 საული, ისინი და მთელი ისრაელი 
მუხნარის ველზე ებრძოდნენ ფილისტიმელებს. 29 
დილაადრიანად ადგა დავითი, ცხვარი მოყარაულეს დაუტოვა, 
აიკიდა ტვირთი და წავიდა, როგორც იესეს ჰქონდა მისთვის 
ნაბრძანები. მიადგა ბანაკს, როცა ჯარი ირაზმებოდა და 
საბრძოლო ყიჟინას სცემდა. 21 დაეწყვნენ რაზმებად 
ერთმანეთის პირისპირ ისრაელი და ფილისტიმელები. 22 
ჩააბარა დავითმა თავისი ტვირთი ტვირთის ყარაულს და 
მიაშურა რაზმს. მივიდა და მოიკითხა თავისი ძმები. 23 მათთან 
ლაპარაკში იყო, რომ გამოვიდა ფილისტიმელთა რაზმიდან 
მორკინალი კაცი, სახელად გოლიათი, ფილისტიმელი, 
გათელი, და წინანდებურად იწყო ლაპარაკი. ყველაფერი 
მოისმინა დავითმა. 24 როგორც კი დაინახეს ეს კაცი, გაიქცნენ 
მისგან ისრაელიანები, რადგან შეშინდნენ მეტისმეტად. 23 
ამბობდნენ ერთმანეთში ისრაელიანები: ხედავთ ამ კაცს, რომ 
აღზევებულა? ისრაელის შესარცხვენად აღზევდა იგი. მის 
მძლეველს დოვლათით აავსებს მეფე, თავის ასულს 
მიათხოვებს ცოლად და მამამისის სახლს გაააზაგებს 
ისრაელში. 25 ჰკითხა დავითმა ახლოს მდგარ კაცებს: რა ბედი 
ეწევა კაცს, ვინც იმ ფილისტიმელს დაამარცხებს და 
სირცხვილს მოხოცავს ისრაელს? რადგან ვინ არის ეგ 
წინდაუცვეთელი ფილისტიმელი, ასეთ სირცხვილში რომ 
აგდებს დღეს ღვთის რაზმებს? 27 უთხრა მას ხალხმა იგივე 
სიტყვები: ასეთი და ასეთი ბედი ეწევაო კაცს, ვინც მას 
დაამარცხებს. 28 გაიგონა ელიაბმა, მისმა უფროსმა ძმამ, 
ხალხს რომ ელაპარაკებოდა დავითი და განურისხდა მას 
ელიაბი, უთხრა: რისთვის ჩამოხვედი აქ? ვის დაუტოვე ის 


მცირე ფარა უდაბნოში? ვიცი შენი ამპარტავნებისა და შენი 
ავგულობის ამბავი; მხოლოდ ბრძოლის საყურებლად ხარ 
ჩამოსული. 23? თქვა დავითმა: რა გავაკეთე ისეთი? ცუდი ხომ 
არაფერი მითქვამს? 39 სხვა მხარეს გატრიალდა მისგან და 
იკითხა იგივე ამბავი. იგივე უპასუხა ხალხმა, რაც სხვებმა 
უთხრეს. 31 გაიგონეს დავითის ნათქვამი სიტყვები და მიუტანეს 
საულს; მანაც მოაყვანინა იგი. 32 უთხრა დავითმა საულს: 
ნურვის გული ნუ შედრკება მის წინაშე. წავა შენი მორჩილი და 
შეებრძოლება ამ ფილისტიმელს. 33 უთხრა საულმა დავითს: 
ვერ გახვალ საბრძოლველად მაგ ფილისტიმელთან, რადგან 
შენ ჯერ ბავშვი ხარ, ის კი მებრძოლია სიყრმითგანვე. 34 უთხრა 
დავითმა საულს: მწყემსავდა შენი მორჩილი თავისი მამის 
ფარას და, როცა დაეცემოდა ლომი ან დათვი და გაიტაცებდა 
ფარიდან ცხვარს, 32 გავეკიდებოდი, ვკლავდი და პირიდან 
გამოვგლეჯდი ხოლმე. თუ დამეცემოდა, ყბაში ჩავავლებდი 
ხელს და ვკლავდი. 30 ლომსაც და დათვსაც ამარცხებდა შენი 
მორჩილი; ამ წინდაუცვეთელ ფილისტიმელსაც იგივე 
დაემართება, რადგან სირცხვილში აგდებს იგი ცოცხალი 
ღვთის რაზმებს. 37 თქვა დავითმა: უფალი, რომელიც 
დამიხსნიდა ხოლმე ლომისაგან და დათვისაგან, ახლაც 
დამიხსნის ამ ფილისტიმელისგან. უთხრა საულმა დავითს: 
წადი, უფალი იყოს შენთან! 38 შემოსა საულმა დავითი თავისი 
საკუთარი სამოსელით, თავზე სპილენძის მუზარადი დაახურა 
და ჯავშანი ჩააცვა. 39 შემოირტყა მახვილი დავითმა სამოსელს 
ზემოდან და იწყო სიარული, რადგან ნაჩვევი არ იყო. უთხრა 
დავითმა საულს: არ შემიძლია ამაში სიარული, რადგან არა 
ვარ ნაჩვევი. და მოიხსნა ისინი დავითმა. 49? აიღო ხელში 
თავისი კომბალი, გამოარჩია ხუთი რიყის ქვა და ჩაყარა ისინი 
მწყემსის გუდაში, რომელსაც თან ატარებდა. ხელთ იპყრა 
შურდული და გავიდა ფილისტიმელთან. 431 გამოვიდა 
ფილისტიმელიც და წავიდა დავითისკენ; წინ 
ფარისმტვირთველი მიუძღოდა. 42 დაინახა ფილისტიმელმა 
დავითი და საცინად აიგდო, რადგან ყმაწვილი იყო იგი და 
წითური, ლამაზი შესახედავიც. 43 უთხრა ფილისტიმელმა 


დავითს: ძაღლი ხომ არა ვარ, ჯოხით რომ გამოდიხარ ჩემთან. 
დასწყევლა ფილისტიმელმა დავითი თავისი ღმერთების 
სახელით. 414 უთხრა ფილისტიმელმა დავითს: ახლოს მოდექი, 
რომ ცის ფრინველებს და ველის მხეცებს გადავუგდო შენი 
გვამი. 42 უთხრა დავითმა ფილისტიმელს: შენ ხმლით, შუბითა 
და ფარით გამოდიხარ ჩემთან, მე კი ცაბაოთ უფლის, 
ისრაელის მხედრობის ღმერთის სახელით გამოვდივარ, 
რომელიც შენ შეურაცხყავი. 45 დღეს ჩამაგდებინებს ხელში 
შენს თავს უფალი და დაგამარცხებ, თავს მოგაცლი და 
ფილისტიმელთა გვამებს ცის ფრინველთ და მიწის ცხოველებს 
გადავუყრი დღეს, რათა გაიგოს მთელმა ქვეყანამ, რომ ჰყავს 
ისრაელს ღმერთი. ბშ7 გაიგოს მთელმა კრებულმა, რომ არა 
მახვილითა და შუბით იხსნის უფალი, რომ უფლის ნებაზეა ომი 
და ხელში ჩაგვაგდებინებს თქვენს თავს. 438 როცა აღიმართა 
ფილისტიმელი და მიუახლოვდა დავითს, მკვირცხლად გაიქცა 
დავითი რაზმისკენ ფილისტიმელთან შესახვედრად. 49 ჩაჰყო 
ხელი დავითმა გუდაში და ამოიღო იქიდან ქვა, სტყორცნა 
შურდული და შიგ შუბლში მოარტყა ფილისტიმელს; შუბლში 
ჩაეჭედა ქვა და პირქვე დაემხო ფილისტიმელი. 39 სძლია 
დავითმა ფილისტიმელს შურდულითა და ქვით; დაამარცხა 
ფილისტიმელი და მოკლა იგი. მახვილი არ სჭერია ხელში 
დავითს. 21 მიირბინა დავითმა და თავზე დაადგა 
ფილისტიმელს; აიღო მისი მახვილი, იშიშვლა და მოაკვდინა 
იგი; მახვილით მოსჭრა თავი. დაინახეს ფილისტიმელებმა, 
რომ მკვდარი იყო მათი გმირი, და გაიქცნენ. 22 მაშინ 
წამოიშალნენ ისრაელისა და იუდას მებრძოლები და ყიჟინით 
დაედევნენ ფილისტიმელებს ხეობამდე და ყეკრონის 
კარიბჭეებამდე. ეცემოდნენ განგმირული ფილისტიმელები 
შაყარაიმის გზაზე, გათამდე და ყეკრონამდე. 233 მობრუნდნენ 
უკან ისრაელიანები ფილისტიმელთა მდევარიდან და 
გაძარცვეს მათი ბანაკი. 2?% აიღო დავითმა ფილისტიმელის 
თავი და მიიტანა იგი იერუსალემს, ხოლო მისი საჭურველი 
თავის კარავში დააწყო. 2? როცა დაინახა საულმა 
ფილისტიმელის წინააღმდეგ გამავალი დავითი, ჰკითხა 
აბნერს, მხედართმთავარს: ვისი შვილია ეს ყმაწვილი, აბნერ? 


მიუგო აბნერმა: შენს თავს გეფიცები, არ ვიცი, მეფეო. 29 თქვა 
მეფემ: იკითხე, ვისი შვილია ეს ჭაბუკი. 27 როცა დაბრუნდა 
დავითი ფილისტიმელის დამარცხების შემდეგ, ხელი მოჰკიდა 
მას აბნერმა და წარუდგინა საულს; ხელში ფილისტიმელის 
თავი ეჭირა. 28 უთხრა საულმა: ვისი შვილი ხარ, ყმაწვილო? 
მიუგო დავითმა: შენი მორჩილის, იესეს შვილი ვაბ, 
ბეთლემელის. 


თავი 18 


1 მოათავა საულთან ლაპარაკი და შეეკრა იონათანის სული 
დავითის სულს; და შეიყვარა იგი იონათანმა როგორც 
საკუთარი თავი. ? წაიყვანა იმ დღეს იგი საულმა და არ გაუშვა 
მამის სახლში. 3 შეკრა იონათანმა დავითთან კავშირი, რადგან 
შეიყვარა იგი როგორც საკუთარი თავი. 4 გაიძრო იონათანმა 
მოსასხამი, თან რომ ჰქონდა, და მისცა დავითს; აგრეთვე 
შესამოსელი, მახვილი, მშვილდი და სარტყელი. ? ყველგან 
დადიოდა დავითი, სადაც კი გააგზავნიდა მას საული, და 
ჭკვიანურად იქცეოდა. დაადგინა იგი საულმა ლაშქრის 
მეთაურად; ყველას მოეწონა ეს ამბავი, ხალხსაც და საულის 
მორჩილებსაც. 95 როცა ბრუნდებოდა დავითი ფილისტიმელის 
დამარცხების შემდეგ, გამოდიოდნენ ქალები ისრაელის ყველა 
ქალაქიდან საულ მეფის მისაგებებლად სიმღერით და ცეკვით, 
დაფდაფებით, მხიარული შეძახილებით, 7 გაჰყვიროდნენ 
მხიარული ქალები, ამბობდნენ: შემუსრა საულმა თავისი ათასი, 
ხოლი დავითმა თავისი ათი ათასი! 83 მეტად განაწყენდა საული, 
არ მოეწონა ეს სიტყვები; თქვა: დავითს ათი ათასს აძლევენ, მე 
კი ათასს. მეფობაღა აკლია. 7? ამ დღის შემდეგ იყო, რომ 
ალმაცერად უყურებდა საული დავითს. 19 მეორე დღეს 
შეიპყრო საული ღვთის ბოროტმა სულმა და გაშმაგდა იგი 
სახლში. დავითი ქნარზე უკრავდა ჩვეულებისამებრ, საულს კი 
შუბი ეჭირა ხელში. 11 მოისროლა საულმა შუბი, იფიქრა, 
კედელს მივაგმირავო დავითს. მაგრამ ორგზის გაუსხლტა მას 
დავითი. 12 დაუშინდა სული საულს, რადგან უფალი იყო 
დავითთან, საულს კი განეშორა. 13 განიშორა საულმა დავითი 
და დაადგინა იგი ათასისთავად. გამოდიოდა და შედიოდა იგი 
ხალხის წინაშე. 14 მუდამ ჭკვიანურად იქცეოდა დავითი და 
უფალი იყო მასთან. 12 დაინახა საულმა, რომ მეტისმეტად 
გონიერი იყო იგი, და შეეშინდა მისი. 19 მთელ ისრაელსა და 
იუდას უყვარდა დავითი, რადგან წინამძღოლობდა მათ. 17 
უთხრა საულმა დავითს: აჰა, უფროსი ასული მყავს, მერობი; 


ცოლად მოგათხოვებ, ოღონდ ვაჟკაცად მეყოლე და 
გადაიხადე საღვთო ომები. ფიქრობდა საული: ჩემი ხელი ნუ 
იქნება მასზე, ფილისტიმელთა ხელი იყოს მასზეო. 18 უთხრა 
დავითმა საულს: ვინ ვარ მე, რა არის ჩემი ცხოვრება ან 
მამაჩემის გვარი ისრაელში, რომ მეფის სიძე გავხდე? 19 
დადგა დრო, როდესაც საულის ასული მერობი უნდა 
მიეთხოვებინათ დავითისთვის. მაგრამ მეხოლათელ 
ყადრიელს მიათხოვეს. 29 შეუყვარდა მიქალს, საულის ასულს, 
დავითი; ამცნეს საულს და მასაც მოეწონა ეს ამბავი. 21 იფიქრა 
საულმა: მივათხოვებ, რომ მახედ ექცეს მას და მისწვდეს 
ფილისტიმელთა ხელი. უთხრა საულმა დავითს: ამჯერად მაინც 
გახდები ჩემი სიძე. 22 უბრძანა საულმა თავის მორჩილთ: 
ჩააგონეთ დავითს და უთხარით, კარგად გიყურებს მეფე და მის 
მორჩილებსაც უყვარხარ-თქო, დაესიძე-თქო მეფეს. 23 
მიიტანეს საულის მორჩილებმა დავითის ყურამდე ეს სიტყვები 
და თქვა დავითმა: ადვილი გგონიათ მეფის სიძეობა? მე ხომ 
ერთი უპოვარი და უბირი კაცი ვარ. 24 აცნობეს მისმა 
მორჩილებმა საულს, ასე ლაპარაკობსო დავითი. 25 თქვა 
საულმა: ასე უთხარით დავითს, სხვა ურვადი არ სურს მეფეს, 
გარდა ასი წინდაუცვეთელი ფილისტიმელისა, რათა შური 
მიეგოს მეფის მტრებს. ფიქრობდა საული, ფილისტიმელთა 
ხელში ჩააგდებდა დავითს. 25 აცნობეს საულის მორჩილებმა 
დავითს ეს სიტყვები და მოეწონა დავითს, მეფის სიძე რომ 
უნდა გამხდარიყო. ჯერ არ იყო დრო გასული, 27 რომ ადგა 
დავითი და წავიდა თავის მებრძოლებთან ერთად და მოსრა 
ორასი ფილისტიმელი. მოიტანა დავითმა მათი ჩუჩები და 
სრულად ჩააბარა მეფეს, რათა გამხდარიყო მეფის სიძე. მაშინ 
მიათხოვა საულმა მიქალი, თავისი ასული ცოლად. 25 დაინახა 
საულმა და მიხვდა, რომ უფალი იყო დავითთან და უყვარდა 
იგი მიქალს, მის ასულს, 2? და კიდევ უფრო შეეშინდა 
დავითისა და სამუდამოდ მტრად გადაეკიდა. 39 გამოდიოდნენ 
ფილისტიმელთა სარდლები საომრად, და როცა კი 
გამოვიდოდნენ, საულის ყველა მორჩილზე გონივრულად 
იქცეოდა დავითი და დიდად განითქვა მისი სახელი. 


თავი 19 


1 ეუბნებოდა საული თავის ძეს იონათანს და თავის მორჩილთ, 
მოეკლათ დავითი, მაგრამ იონათანს, საულის ძეს, ძლიერ 
უყვარდა დავითი. ? შეატყობინა იონათანმა დავითს, უთხრა: 
შენი მოკვლა სურს საულს, მამაჩემს. ფრთხილად იყავი ხვალ 
დილით, არ გამოჩნდე, სადმე დაიმალე. 3 მე გამოვალ და 
მამაჩემის გვერდით დავდგები მინდორში, სადაც შენ იქნები. 
შენზე დავუწყებ ლაპარაკს მამაჩემს; შევხედავ საქმეს და 
შეგატყობინებ. “ გამოესარჩლა იონათანი დავითს საულთან, 
თავის მამასთან და უთხრა: ნუ დაიდებს მეფე თავისი 
მორჩილის, დავითის ცოდვას, რადგან არ შეუცოდავს მას შენ 
წინაშე. მეტად სასიკეთოა შენთვის მისი საქმეები. 2 არად 
ჩააგდო სიცოცხლე, როცა ფილისტიმელს კლავდა, და მოუტნა 
კიდეც დიდი ხსნა უფალმა ისრაელს. ხედავდი და ხარობდი. 
რისთვის უნდა შესცოდო უდანაშაულო სისხლს დავითის 
ტყუილუბრალოდ მოკვლით? 59 დაუგდო ყური საულმა 
იონათანის სიტყვას და დაიფიცა საულმა: უფალს ვფიცავ, არ 
მოკვდება. 7 დაუძახა იონათანმა დავითს და შეატყობინა ეს 
ყველაფერი. მიუყვანა იონათანმა დავითი საულს, რათა 
წინანდებურად ყოფილიყო მის წინაშე. 8 კიდევ გაიმართა ომი, 
გამოვიდა დავითი, შეებრძოლა ფილისტიმელებს და სასტიკად 
დაამარცხა ისინი. ივლტოდნენ მისგან ფილისტიმელები. 3? 
შეიპყრო ბოროტმა სულმა უფლისაგან საული, როცა შინ იჯდა 
და შუბი ეჭირა ხელში, დავითი კი ქნარს უკრავდა. 19 უნდოდა 
საულს კედელზე მიეგმირა შუბით, მაგრამ გაუსხლტა დავითი 
და კედელს მოხვდა შუბი. დავითი კი გაიქცა და ასე გადარჩა 
სიკვდილს იმ ღამით. 11 მიუჩინა საულმა დავითის სახლს 
გზირები, რათა დადარაჯებოდნენ მას და მოეკლათ დილით. 
შეატყობინა ეს ამბავი დავითს მიქალმა, მისმა ცოლმა, უთხრა: 
თუ ამაღამ არ იხსნი თავს, ხვალ უეჭველად მოგკლავენ. 12 
სარკმლიდან გადააპარა მიქალმა დავითი; წავიდა იგი, გაიქცა 
და ასე გადარჩა. 13 აიღო მიქალმა თერაფიმი, საწოლზე 


დადო, სასთუმლად თხისურის ფარდაგი დაუგო და სამოსელი 
გადააფარა. 1“ გაგზავნა საულმა გზირები დავითის 
შესაპყრობად, მაგრამ მიქალმა თქვა: ავად არის. 12 გაგზავნა 
საულმა გზირები დავითის სანახავად და დააბარა: თავის 
საწოლიანად წამოიყვანეთ, რათა მოიკლას. 15 მივიდნენ 
გზირები და, აჰა, კერპი დევს საწოლზე და თხისურის ფარდაგი 
უგია სასთუმლად. 17 უთხრა საულმა მიქალს: ასე რატომ 
გამაცურე, რატომ გაუშვი ჩემი მტერი, რომ გადარჩენილიყო? 
უთხრა მიქალმა საულს: მითხრა, გამიშვი, რისთვის უნდა 
მომაკვლევინო თავიო? 18 გაიქცა დავითი და გადაირჩინა 
თავი. მოვიდა სამუელთან რამათში და ყველაფერს მოუყვა, 
რაც საულმა გაუკეთა მას. მერე წავიდნენ ის და სამუელი და 
ნავათში დადგნენ. 19? შეატყობინეს საულს: აჰა, ნავათს არის 
დავითი, რამათში. 29 გაგზავნა საულმა გზირები დავითის 
შესაპყრობად, მაგრამ როცა იხილეს ქადაგთა გუნდი და 
სამუელი, მათი ზედამდგომელი, ღვთის სულით აივსნენ ისინი 
და გაქადაგდნენ. 21 შეატყობინეს საულს ეს ამბავი და მანაც 
სხვა გზირები გაგზავნა; ისინიც გაქადაგდნენ. მესამედ გაგზავნა 
საულმა გზირები, მაგრამ ისინიც გაქადაგდნენ. 22 მაშინ თავად 
გაემართა რამათს და მივიდა ერთ დიდ ჭასთან, სექუსთან რომ 
არის, და იკითხა, სად არიანო სამუელი და დავითი? მიუგეს: 
ნავათს არიანო, რამათში. 23 გაემართა ნავათისკენ, რამათს; 
მასზედაც გადმოვიდა ღვთის სული და ისიც გაქადაგდა გზაში, 
ნავათში მისვლამდე. 24 შემოიძარცვა სამოსელი და ისიც 
ქადაგებდა სამუელის წინაშე. შიშველი ეგდო მიწაზე მთელი 
დღე და მთელი ღამე, ამიტომაც ამბობენ: საულიც კი 
გაქადაგდაო. 


თავი 20 


1 გაიქცა დავითი რამათის ნავათიდან, მივიდა და უთხრა 
იონათანს: რა გავაკეთე, რა დავაშავე, რა შევცოდე მამაშენს, 
მოსაკლავადრომ დამდევს? ? მიუგო: ღმერთმა დაგიფაროს, 
არ მოკვდები! ახლა ყური მიგდე: არაფერ საქმეს, დიდი იქნება 
თუ მცირე, არ აკეთებს მამაჩემი, მე თუ არ გამიმხილა. რატომ 
დამიმალავდა მამაჩემი ამ საქმეს? ეს არ მოხდება. 3 დაიფიცა 
დავითმა და თქვა: კარგად იცის მამაშენმა, რომ მადლი ვპოვე 
შენს თვალში, ამიტომ ამჯობინა, არ გაეგო ეს იონათანს, რომ 
არ დამწუხრებულიყო. უფალს და შენს თავს გეფიცები, თუ 
ერთი ნაბიჯი არ იყოს ჩემსა და სიკვდილს შორის. “ უთხრა 
იონათანმა დავითს: რასაც შენი გული იტყვის, იმას გავაკეთებ 
შენთვის. ? უთხრა დავითმა იონათანს: აჰა, ხვალ 
ახალმთავრობაა. წესისამებრ, პურის საჭმელად უნდა ვიჯდე 
მეფესთან. გამიშვი, რომ დავიმალო მინდვრად ზეგ 
საღამომდე. 9 თუ მომიკითხა მამაშენმა, უთხარი: დავითმა 
მთხოვა ბეთლემში, ჩემს ქალაქში მეჩქარება, ყოველწლიური 
მსხვერპლშეწირვა გვაქვსო მთელ საგვარეულოს. 7 თუ თქვა: 
კეთილი, მაშინ მშვიდობით იქნება შენი მორჩილი. თუ 
განრისხდა, იცოდე, გადაუწყვეტია ავი საქმე. 8 მიყავი სიკეთე 
შენს მორჩილს, რაკი საუფლო აღთქმით მიგიღივარ შენი 
მორჩილი: ბარემ შენ მომკალი, თუ რამე დანაშაული მაქვს, 
რისთვის უნდა მიმიყვანო მამაშენთან. ? თქვა იონათანმა: 
დარდი ნუ გაქვს. როგორ იქნება, არ შეგატყობინო, თუკი 
გავიგე, რომ ავი საქმე გადაუწყვეტია შენთვის მამაჩემს, 19 
უთხრა დავითმა იონათანს: ვინ შემატყობინებს, მკაცრი პასუხი 
თუ გაგცა მამაშენმა. 11 უთხრა იონათანმა დავითს: წამო, 
მინდორში გავიდეთ. და გავიდნენ ორთავენი მინდორში. 12 
უთხრა იონათანმა დავითს: უფალი, ისრაელის ღმერთი იყოს 
მოწმე, რომ ხვალ ან ზეგ ამ დროს გავიგებ მამაჩემისგან, 
კეთილი თვალით უყურებს თუ არა დავითს. ხოლო თუ არავინ 
გამოვგზავნე შენთან და ცხადად არ გაგიმხილე, 13 ასე და ასე 


დასაჯოს უფალმა იონათანი და უარესადაც. თუ ნებავს მამაჩემს 
ბოროტება შენთვის, გაგიმხელ და გაგიშვებ, რომ მშვიდობით 
წახვიდე. უფალი იყოს შენთან, როგორც მამაჩემთან იყო. 14 თუ 
ცოცხალი ვიქენი, მადლი მიყავი უფლის გულისთვის. თუ 
მოვკვდი, 12 ნურასოდეს მოაკლებ შენს მოწყალებას ჩემს 
სახლს, ნურც მაშინ, როცა აღგვის უფალი სათითაოდ დავითის 
მტრებს მიწის პირისგან. 190 დადო აღთქმა იონათანმა დავითის 
სახლთან: დავითის მტრებს აგებინოს პასუხი უფალმა! 17 და 
კიდევ სიყვარული შეჰფიცა იონათანმა დავითს, რადგან 
საკუთარი თავივით უყვარდა იგი. 18 უთხრა იონათანმა: ხვალ 
ახალმთავრობაა. მოგიკითხავენ, რადგან ცარიელი იქნება შენი 
ადგილი. 19 სამ დღეს მოიცალე და მერე წადი იმ ადგილას, 
სადაც იმალებოდი და აზელის კლდესთან დაჯექი. 29 სამ ისარს 
ვისვრი შენკენ, თითქოს მიზანში მესროლოს. 21 მერე ბიჭს 
გამოვგზავნი, წადი, ისრები მოძებნე-მეთქი. თუ ვეტყვი ბიჭს, 
აჰა, შენს ახლოს არის ისრები, აიღე და მომიტანე-მეთქი, 
მშვიდობაა შენს თავს. არაფერი არ მოხდება, უფალს 
გეფიცები. 2? თუ ვეტყვი ბიჭს: აჰა, შენს იქით არის ისრები- 
მეთქი, წადი, რადგან გაუშვიხარ უფალს. 23 იმ საქმეში კი, 
რაზეც მე და შენ ვილაპარაკეთ, უფალი იყოს ჩვენ შორის 
უკუნისამდე. 24 დაიმალა დავითი მინდორში. დადგა 
ახალმთავრობის დღე და დაჯდა პურობად მეფე. 22 დაჯდა 
მეფე თავის საჯდომზე ჩვეულებისამებრ, კედელთან მდგარ 
საჯდომზე; იონათანი კი ადგა და საულის გვერდით აბნერი 
დაჯდა. დავითის ადგილი კი თავისუფალი იყო. 209 არაფერი 
უთქვამს საულს იმ დღეს, რადგან იფიქრა, შემთხვევა არისო; 
განუწმედელი იქნება, არ განწმედილაო ალბათ. 27 
ახალმთავრობის მეორე დღესაც თავისუფალი იყო დავითის 
ადგილი. უთხრა საულმა იონათანს, თავის ძეს: რატომ არ 
მოვიდა პურობად იესეს ძე, არც გუშინ და არც დღეს? 28 მიუგო 
იონათანმა საულს: ბეთლემში წასასვლელად დამეთხოვა 
დავითი. 29? მითხრა: გამიშვი, რადგან საგვარეულო 
მსხვერპლშეწირვა გვაქვს ქალაქში. ძმამ შემომითვალაო. 
ახლა, თუ მადლი მიპოვნია შენს თვალში, დამანებე წასვლა, 


რომ მოვინახულო ჩემი ძმებიო. ამიტომ არ მოსულა სამეფო 
სუფრაზე. 390 განურისხდა საული იონათანს და უთხრა: შე ურჩო 
და უკუღმართო! განა არ ვიცი, რომ მეგობრად მოჰკიდებიხარ 
იესეს ვაჟს შენდა სამარცხვინოდ და დედაშენის შესარცხვენად. 
31 რადგან ვიდრე ცოცხალია იესეს ძე ამქვეყნად, ვერც შენ 
განმტკიცდები და ვერც შენი მეფობა გნმტკიცდება. ახლა აქ 
მომიყვანე, რადგან სიკვდილის ღირსია. 32 მიუგო იონათანმა 
საულს, თავის მამას, და უთხრა: რისთვის უნდა მოკვდეს, რა 
გააკეთა? 33 და სტყორცნა საულმა მას შუბი მოსაკლავად. 
მიხვდა იონათანი, რომ გადაწყვეტილი ჰქონია მამამისს 
დავითის მოკვლა. 34 ადგა იონათანი სუფრიდან, 
რისხვამორეული. არ უჭამია პური ახალმთავრობის მეორე 
დღეს, რადგან წუხდა დავითზე, ასე რომ გალანძღა იგი 
მამამისმა. 32 მეორე დილას გავიდა იონათანი მინდორში 
დავითთან დათქმულ დროზე, პატარა ყმაწვილიც თან ახლდა. 
36 უთხრა ყმაწვილს: გაიქეცი და მომიძებნე ისრები, მე რომ 
ვისვრი. გაიქცა ყმაწვილი ისროლა იონათანმა ისრები და 
ყმაწვილს გადააცილა. 37 მივიდა ყმაწვილი იმ ადგილას, 
სადამდისაც მიაწვდინა იონათანმა ისრები და მიაძახა 
იონათანმა ყმაწვილს: შენს იქით ხომ არ არისო ისრები? 39 
კიდევ მიაძახა იონათანმა ყმაწვილს: ჩქარა დაბრუნდი, რას 
უდგეხარ? მოაგროვა იონათანის ყმაწვილმა ისრები და მივიდა 
თავის ბატონთან. 3? თავად ყმაწვილი ვერაფერს მიხვდა. 
მხოლოდ იონათანისა და დავითისთვის იყო გასაგები ეს 
ამბავი. 49 მისცა იონათანმა ყმაწვილს თავისი საჭურველი, თან 
რომ ჰქონდა, და უთხრა: წადი, ქალაქში წაიღე! 41 ყმაწვილი 
წავიდა. ხოლო დავითი ადგა სამხრეთის მხრიდან, პირქვე 
დაეცა და სამგზის თაყვანისცა. მერე გადაკოცნეს ერთმანეთი 
და ატირდნენ ერთად. დავითი უფრო მეტს ტიროდა. 42 უთხრა 
იონათანმა დავითს: მშვიდობით იარე! როგორც ჩვენ ორთავემ 
დავიფიცეთ უფლის სახელით: უფალი იყოს ჩვენ შორის, ჩემსა 
და შენს შთამომავლობას შორის უკუნისამდე! 


თავი 21 


1 ადგა და წავიდა იონათანი, და მივიდა ქალაქს. ხოლო 
დავითი ნომბაში წავიდა ახიმელექ მღვდელთან. შიშით 
გამოეგება ახიმელექი დავითს და ჰკითხა: მარტო რატომ ხარ? 
რატომ არავინ გახლავს? 2 მიუგო დავითმა ახიმელექ 
მღვდელს: საქმე დამავალა მეფემ და მითხრა: არავინ იცოდეს, 
რა საქმეა, რაზედაც გგზავნი და რასაც გავალებ. ამიტომაც ამა 
და ამ ადგილს დავიბარე მსახურები. 3 ახლა, რა გექნება 
სახელდახელოდ? მომეცი ხუთი პური ან რაც მოგეძევება. 4 
მიუგო მღვდელმა დავითს და უთხრა: სადაგი პური არა მაქვს 
ახლა, მხოლოდ ნაკურთხი პური მაქვს. ოღონდ ცოლებს ხომ 
არ გაჰკარებიან შენი მსახურები? ? მიუგო დავითმა მღვდელს 
და უთხრა: ცოლებთან არ მივსულვართ არც გუშინ და არც 
გუშინწინ, იმ დროდან, რაც გზას ვადგავარ. ჩემი მსახურების 
ჭურჭლები წმიდაა; ეგ პურიც სადაგად ჩაითვლება, რადგან 
დღეს ხომ ახალი უნდა იკურთხოს ჭურჭელში. 65 მისცა მას 
მღვდელმა ნაკურთხი პური, რადგან არ იყო იქ სხვა პური, 
გარდა საუფლო პურისა, რომელსაც იღებენ ხოლმე უფლის 
ტაბლიდან, რომ მის ნაცვლად ახალი პური დააწყონ. 7 იყო იქ 
იმ დღეს უფლის წინაშე ერთი კაცი, საულის მორჩილთაგანი, 
სახელად დოეგი, ედომელი, საულის მწყემსების უფროსი. 8 
უთხრა დავითმა ახიმელექს: ხომ არ გაქვს სადმე შუბი ან 
მახვილი, რადგან არც მახვილი წამომიღია და არც სხვა რამ 
საჭურველი, ისე სასწრაფო იყო სამეფო საქმე. ? უთხრა 
მღვდელმა: იმ ფილისტიმელი გოლიათის მახვილია აქ, 
მუხნარის ველზე რომ დაამარცხე; აგერ დევს, ეფოდის უკან, 
მოსასხამში გახვეული. თუ წაღება გინდა, წაიღე, რადგან მის 
გარდა სხვა არაფერი გვაქვს. თქვა დავითმა: არაფერია ამის 
მსგავსი. მომეცი. 1? ადგა დავითი და გაიქცა იმ დღეს 
საულისგან, და მოვიდა აქიშთან, გათის მეფესთან. 11 უთხრეს 
აქიშს მისმა მორჩილებმა: ეს დავითი არ არის ქვეყნის მეფე? 
მას არ უმღეროდნენ როკვისას: საულმა სძლია ათასს, დავითმა 


ათი ათასსო? 12 გულში ჩაიდო დავითმა ეს სიტყვები და ძლიერ 
ეშინოდა აქიშისა, გათის მეფისა. 13 გონება შეიშალა დავითმა 
მათ თვალში, თავი მოიგიჟიანა, ხაზებს ავლებდა ჭიშკრის 
კარებზე და წვერებზე დორბლი ჩამოსდიოდა. 14 უთხრა აქიშმა 
თავის მორჩილთ: ხომ ხედავთ, რომ შეშლილიაეეს კაცი. 
რისთვის მოიყვანეთ ჩემთან? 12 შემშლილებიღა მაკლდნენ, 
რომ მოგიყვანიათ და გიჟობს ჩემ წინაშე? ეს უნდა 
შემოსულიყო ჩემს სახლში? 19 წავიდა იქიდან დავითი და 
ყადულამის გამოქვაბულს შეაფარა თავი. გაიგეს ეს ამბავი 
მისმა ძმებმა და მამამისის მთელმა სახლმა და ჩავიდნენ იქ. 


თავი 22 


1 იკრიბებოდა მასთან ყველა შეჭირვებული, ყველა 
დავალიანებული, ყველა სულგამწარებული, და უფროსად 
გაუხდა იგი მათ. ასე შეიკრიბა მასთან ოთხასი კაცი. ? წავიდა 
იქიდან დავითი მოაბის მიცფაში და უთხრა მოაბის მეფეს: 
შეიფარეთ მამაჩემი და დედაჩემი, ვიდრე გამოვარკვევდე, რას 
მიპირებს ღმერთი. 3 დატოვა ისინი მოაბის მეფის წინაშე და 
ცხოვრობდნენ მასთან, ვიდრე დავითი ამ თავშესაფარში 
იმყოფებოდა. 4 უთხრა წინასწარმეტყველმა გადმა დავითს: ნუ 
დარჩები ამ თავშესაფარში. ადექი და იუდას ქვეყანაში წადი. 
წავიდა დავითიც და მივიდა ხარეთის ტყეში. ? შეიტყო საულმა, 
რომ გამოჩნდა დავითი თავისი ხალხითურთ. საული იჯდა 
გიბყაში, მაღლობზე მუხის ქვეშ, ხელში შუბი ეჭირა და მისი 
მორჩილნი იდგნენ მის ახლოს. 9 უთხრა საულმა ახლოს მდგარ 
მორჩილთ: ისმინეთ, ბენიამინელნო! ყველას ჩამოგირიგებთ 
იესეს ძე ყანებსა და ვენახებს? ყველას დაგნიშნავთ 
ათასისთავებად და ასისთავებად, 7 ყველანი რომ შეითქვით 
ჩემ წინააღმდეგ და არ გამიმხილეთ, კავშირი თუ ჰქონდა 
შეკრული ჩემს შვილს იესეს ძესთან, რომ არავინ შემიცოდეთ 
და არ გამიმხილეთ, ჩემი შვილი თუ მიმხედრებდა ჩემს 
მორჩილს, როგორც დღეს გამოაშკარავდა? 8 მიუგო დოეგ 
ედომელმა, საულის მორჩილებთან ერთად რომ იდგა, და 
უთხრა: მე ვნახე იესეს ძე, ნობში რომ მოვიდა ახიმელექთან, 
ახიტუბის ძესთან, ?2 რომელიც უფალს შეეკითხა მის გამო, 
საგზალიც მისცა და გოლიათ ფილისტიმელის მახვილიც. 19 
დაიბარა მეფემ ახიმელექ მღვდელი, ახიტუბის ძე, მამამისის 
მთელი სახლი და სამღვდელოება, ნობში რაც იყო, და 
მივიდნენ მეფესთან ყველანი. 11 უთხრა საულმა: ყური მიგდე, 
ახიტუბის ძევ! მიუგო: გისმენ, ჩემო ბატონო. 12 უთხრა საულმა: 
რად მომიწყვეთ შეთქმულება შენ და იესეს ძემ, პური და 
მახვილი რომ მიეცი მას და ღმერთს რომ შეეკითხე მის გამო, 
რათა აღმდგარიყო ჩემ წინაშე, როგორც დღეს 


გამოაშკარავდა? 13 მიუგო ახიმელექმა მეფეს და უთხრა: ვინ 
არის დავითივით ერთგული შენს მორჩილთა შორის? მეფის 
სიძე, შენი მორჩილი და შენს სახლში პატივდებული: 14 ახლა 
დავიწყებდი მისთვის მკითხაობას ღმერთთან? შორს ჩემგან! 
ნურაფერში ნუ დაადანაშაულებს მეფე თავის მორჩილს და 
მამაჩემის მთელ სახლს, რადგან ამ საქმისა არაფერი იცის 
შენმა მორჩილმა, არც მცირე, არც დიდი. 15 თქვა მეფემ: უნდა 
დაიხოცოთ, ახიმელექ, შენცა და მამაშენის მთელი სახლი. 19 
უთხრა მეფემ მორბედებს, მის წინაშე მდგართ: წადით და 
დახოცეთ უფლის მღვდლები, რადგან დავითის მხარი 
უჭირავთ. იცოდნენ, რომ გაქცეული იყო იგი და არ 
შემატყობინეს. მაგრამ არ უნდოდათ მეფის მორჩილთ ხელი 
აღემართათ და დასხმოდნენ თავს უფლის მღვდლებს. 17 
უთხრა მეფემ დოეგს: შენ წადი და დახოცე მღვდლები. წავიდა 
დოეგ ედომელი და დაესხა მღვდლებს და დახოცა იმ დღეს 
ოთხმოცდახუთი კაცი, სელის ეფოდით შემოსილი. 18 და 
მახვილით მოსრა ნობი, მღვდელთა ქალაქი, ვაცი და ქალი, 
ჭაბუკი და ძუძუთა ბავშვი, ხარები, სახედრები, ცხვრები და 
თხები. მახვილით მოსრა. 19? გადარჩა მხოლოდ ახიმელექ 
ახიტუბის ძის ერთი ვაჟიშვილი, სახელად აბიათარი, და გაიქცა 
დავითთან იგი. 29 უამბო აბიათარმა დავითს, როგორ დახოცა 
საულმა უფლის მღვდლები. 21 უთხრა დავითმა აბიათარს: 
მივხვდი იმ დღეს, დოეგ ედომელის დანახვისას, რომ 
უეჭველად ამბავს მოუტანდა საულს. ჩემზეა მამაშენის სახლის 
სისხლი. 22 ჩემთან დარჩი, ნუ გეშინია; ვისაც ჩემი მოკვლა 
უნდა, იმას შენი მოკვლაც უნდა. ჩემთან არაფერი 
გაგიჭირდება. 23 შეატყობინეს დავითს: აჰა, ფილისტიმელები 
დასხმიან თავს კეყილს და კალოებს აჩანაგებენ. 


თავი 23 


1 დაეკითხა დავითი უფალს: თუ წავედი, დავამარცხებ ამ 
ფილისტიმელებს? მიუგო უფალმა დავითს: წადი და 
დაამარცხებ ფილისტიმელებს და იხსნი კეყილს. ? უთხრეს 
დავითს მისმა კაცებმა: ჩვენ აქ, იუდაშიც შიშით აღარა ვართ და 
კეყილში როგორღა წავიდეთ ფილისტიმელთა მხედრობის 
წინააღმდეგ? 3 კვლავ დაეკითხა დავითი უფალს და მიუგო მას 
უფალმა და უთხრა: ადექი და ჩადი კეყილში, რადგან ხელში 
ჩაგიგდებ ფილისტიმელებს. 4? წავიდნენ დავითი და მისი კაცები 
კეყილს და შეებრძოლნენ ფილისტიმელებს; გამოირეკეს მათი 
საქონელი და სასტიკად დაამარცხეს. ასე იხსნა დავითმა 
კეყილის მკვიდრნი. ? როცა დავითთან გამოიქცა აბიათარი, 
ახიმელექის ძე, თან ეფოდი წამოიღო. 5 აცნობეს საულს, რომ 
კეყილში იყო დავითი მისული, და თქვა საულმა: ხელში 
ჩამიგდო იგი ღმერთმა, რადგან კარიბჭეებიან და ურდულებიან 
ქალაქში შესვლით თვითონვე გამოიკეტა თავი. 7 საომრად 
შეჰყარა საულმა მთელი ხალხი, რათა ჩასულიყვნენ კეყილში 
და ალყაში მოექციათ დავითი და მისი კაცები. 8? შეიტყო 
დავითმა, ავს რომ უპირებდა მას საული, და უთხრა აბიათარ 
მღვდელს: მოიტანე ეფოდი! 3? თქვა დავითმა: უფალო, 
ღმერთო ისრაელისა! ნამდვილად იცის შენმა მორჩილმა, რომ 
კეყილისკენ მოდის საული, რათა ჩემ გამო გაანადგუროს 
ქალაქი, 19 თუ მიმცემენ მათ ხელში კეყილელნი? თუ ჩამოვა 
სული, როგორც შეიტყო შენმა მორჩილმა? უფალო, ღმერთო 
ისრაელისა! გაუცხადე შენს მორჩილს! მიუგო უფალმა: ჩამოვა. 
11 თქვა დავითმა: თუ მიგვცემენ კეყილელნი მე და ჩემს ხალხს 
საულს ხელში? თქვა უფალმა: მიგცემენ. 12 აიყარნენ დავითი 
და მისი კაცები, ექვსასამდე კაცი, და გავიდნენ კეყილიდან. 
დადიოდნენ, სადაც კი შეიძლებოდა სიარული. ხოლო საულს 
ამცნეს, რომ გაიქცა დავითი კეყილიდან, და აღარ გამოვიდა 
საბრძოლველად. 13 ჩერდებოდა დავითი უდაბნოში, მიუვალ 
ადგილებში და მთაში, ზიფის უდაბნოში. მთელი დღეები 


ეძებდა მას საული, მაგრამ უფალმა ხელში არ ჩაუგდო იგი. 14 
დაინახა დავითმა, რომ გამოვიდა საული მის მოსაკლავად, და 
დარჩა ზიფის უდაბნოში, ხორშაში. 12 ადგა იონათანი, საულის 
ძე, და მივიდა დავითთან ხორშაში, და გაამხნევა ღვთის 
სახელით. 16 უთხრა: ნუ გეშინია, ვერ მოგწვდება მამაჩემის, 
საულის ხელი. შენ იმეფებ ისრაელზე, ხოლო მე შენ შემდეგ 
მეორე კაცი ვიქნები. მამაჩემმა საულმაც კი იცის ეს. 17 შეკრეს 
კავშირი ორმა უფლის წინაშე. დარჩა დავითი ხორშაში, ხოლო 
იონათანი შინ დაბრუნდა. 18 მივიდნენ ზიფელები საულთან 
გიბყაში და უთხრეს: აჰა, ჩვენთან იმალება დავითი, მიუვალ 
ადგილებში, ხორშაში, ხაქიელის გორაზე, იეშიმონის 
ხელმარცხნივ. 19 ახლა, შენს ნებაზეა, მეფეო, წახვალ თუ არა. 
ჩვენი ვალი კი ის არის, რომ მეფეს ჩავუგდოთ იგი ხელში. 29 
თქვა საულმა: უფალიმც გაკურთხებთ, რომ შემიბრალეთ! 21 
წადით, ერთხელ კიდევ დაიბეჯითეთ და მიათვალ- 
მოათვალიერეთ ის ადგილები, სადაც კი ფეხი დაუდგამს, ან 
თუ ვინმეს უნახავს იქ, რადგან მითხრეს, ფრთხილად იქცევაო. 
22 ეძებეთ და დაჩხრიკეთ ყველა სამალავი, სადაც კი შეიძლება 
იმალებოდეს, და მართალი პასუხი მომიტანეთ, მხოლოდ ამის 
მერე წამოგყვებით. თუ ჩვენს ქვეყანაში არის სადმე, იუდას 
ყველა სამთავროში დავუწყებ ძებნას. 23 ადგნენ და წავიდნენ 
საულისგან ზიფში. ხოლო დავითი და მისი ხალხი ამ დროს 
მაყონის უდაბნოში იყვნენ, ვაკეზე, იეშიმონის მარცხნივ. 24 
წავიდა საული საძებრად თავისი კაცებითურთ. შეატყობინეს 
დავითს და მივიდა იგი კლდესთან და დადგა მაყონის 
უდაბნოში. შეიტყო ეს საულმა და დაედევნა დავითს მაყონის 
უდაბნოში. 22 მიდიოდა საული მთის ერთ მხარეს, ხოლო 
დავითი თავისი კაცებითურთ მთის მეორე მხარეს. გამალებით 
გაურბოდა დავითი საულს, ხოლო საული და მისი ხალხი 
ცდილობდნენ გზა მოეჭრათ დავითისა და მისი ხალხისთვის და 
შეეპყროთ ისინი. 29 ამ დროს მაცნე მოვიდა საულთან და 
მოახსენა: იჩქარე, რადგან ფილისტიმელები დაესხნენ 
ქვეყანას, 27 მიანება თავი დავითის დევნას საულმა და 
გაემართა ფილისტიმელებთან შესახვედრად. ამიტომ უწოდეს 


ამ ადგილს სელა ჰამახალკოთ (კლდე გაყრათა). 28 აიყარა 
დავითი იქიდან და ენგადის მიუვალ ადგილებში ჩაჯდა. 


თავი 24 


1 როგორც კი დაბრუნდა საული ფილისტიმელთაგან, 
შეატყობინეს, ენგადის უდაბნოშიაო დავითი. 2 აიყვანა საულმა 
მთელი ისრაელისგან გამორჩეული სამი ათასი კაცი და წავიდა 
დავითისა და მისი ხალხის საძებრად სანიამორე კლდეებში. 3 
მივიდა ცხვრის სადგომებიდან გზის ნაპირას, სადაც 
გამოქვაბული იყო. შევიდა შიგ საული საჭირო საქმეზე, ხოლო 
დავითი და მისი კაცები გამოქვაბულის შიგნით ისხდნენ. “1 
უთხრეს დავითს მისმა კაცებმა: აჰა, ის დღეც, რომელზეც 
გითხრა უფალმა, აჰა, ხელში ჩაგიგდებო შენს მტრებს და უყავი 
მათ, რაც გენებოსო. წამოდგა დავითი და ჩუმად მოაჭრა კიდე 
საულის მოსასხამს. ? ამის შემდეგ სტკიოდა გული დავითს, 
რომ მოაჭრა კიდე საულის მოსასხამს. 9 უთხრა თავის ხალხს: 
ღმერთმა დამიფაროს, რომ ასეთი საქმე ვუყო ჩემს ბატონს, 
უფლის ცხებულს! ხელს როგორ აღვმართავ მასზე, რადგან 
უფლის ცხებულია იგი 7 გაკიცხა თავისი კაცები დავითმა და 
ნება არ მისცა, თავს დასხმოდნენ საულს. გამოვიდა საული 
გამოქვაბულიდან და გავიდა გზაზე. 8 ადგა ამის შემდეგ 
დავითი და გამოქვაბულიდან გამოვიდა და მიაძახა საულს: 
მეფევ ბატონო! როცა უკან მოიხედა საულმა, მიწად დაიხარა 
დავითი და თაყვანი სცა მას. ? უთხრა დავითმა საულს: რატომ 
უგდებ ყურს კაცის სიტყვებს? აჰა, ბოროტს გიმზადებსო 
დავითი? 19 ახლა ხომ შენი თვალით დაინახე, რომ ჩამიგდო 
დღეს ხელში შენი თავი უფალმა გამოქვაბულში და 
მეუბნებოდნენ, მოჰკალიო. მაგრამ შეგიბრალე და ვთქვი, 
ხელს არ აღვმართავ ჩემს ბატონზე, რადგან უფლის ცხებულია- 
მეთქი. 11 შეხედე, მამაჩემო, და დააკვირდი შენი მოსასხამის 
კიდეს, ხელში რომ მიჭირავს. შენი მოსასხამის კიდის მოჭრისას 
რომ არ მოგკალი, ამაზე მიხვდი, რომ არ არის ჩემში 
ბოროტება და სივერაგე, არ შემიცოდავს შენ წინაშე; შენ კი 
მოსაკლავად მდევნი. 12 უფალმა განგვსაჯოს და უფალმა 
მოგიზღოს სამაგიერო ჩემ გამო. მე კი შენზე ხელს არ 


აღვმართავ. 13 როგორც ძველი ანდაზა ამბობს: ბოროტისაგან 
ბოროტება გამოდის, მე კი შენზე ხელს არ აღვმართავ. 1“ ვის 
წინააღმდეგ გამოვიდა ისრაელის მეფე? ვის სდევნი? მხოლოდ 
მკვდარ ძაღლს, მხოლოდ რწყილს რასმე! 12 უფალი იყოს 
მსაჯული, და განგვსაჯოს ჩვენ. იგი შეხედავს და გაიკითხავს 
ჩემს სამართალს და მიხსნის შენი ხელიდან. 19 როცა 
დაასრულა დავითმა ამ სიტყვების ლაპარაკი საულთან, თქვა 
საულმა: ეს შენი ხმაა, დავით, ჩემო შვილო? და ატირდა 
საული. 17 უთხრა დავითს: მართალი ხარ ჩემთან, რადგან შენ 
სიკეთით მიხდიდი, მე კი ბოროტებით გიხდიდი. 185 დღესაც 
დაამტკიცე, რომ კეთილად მექცევი, რადგან, როცა უფალმა 
ჩაგიგდო ჩემი თავი ხელში, არ მომკალი. 19 ვინ არის ისეთი, 
რომ დაჭერილი მტერი გაუშვას გზაზე? უფალმა გადაგიხადოს 
სიკეთით იმის საზღაურად, რაც დღეს მიყავი. 29 ახლა კი მჯერა, 
რომ ნამდვილად იმეფებ და განმტკიცდება შენს ხელში 
ისრაელის სამეფო. 21 ახლა უფლის სახელით შემომფიცე, რომ 
არ გასწყვეტ ჩემ შემდეგ ჩემს შთამომავლობას და არ გააქრობ 
ჩემს სახელს მამაჩემის საგვარეულოდან. 22 შეფიცა დავითმა 
საულს და წავიდა საული თავის სახლში. ხოლო დავითი და 
მისი კაცები თავშესაფარში ავიდნენ. 23 მოკვდა სამუელი. 
შეიკრიბა მთელი ისრაელი, დაიტირეს და დამარხეს იგი თავის 
სახლში, რამათში. ხოლო დავითი ადგა და ფარანის 
უდაბნოსაკენ წავიდა. 


თავი 25 


1 იყო კაცი ვინმე მაყანში და სამუშაკო ქარმელში ჰქონდა. 
ძალზე მდიდარი იყო ეს კაცი: ჰყავდა სამი ათასი სული ცხვარი 
და ათასი თხა. ცხვრის პარსვისას ქარმელში იმყოფებოდა. 2 
სახელად ამ კაცს ერქვა ნაბალი, მის ცოლს - აბიგაილი. 
კეთილგონიერი იყო და ლამაზი შესახედავი ეს ქალი; ხოლო 
კაცი უკმეხი და ავისმქმნელი. ხალების გვარიდან იყო იგი. 3 
შეიტყო დავითმა უდაბნოში, რომ ცხვარს პარსავდა ნაბალი. 4 
გაგზავნა დავითმა ათი ჭაბუკი და დააბარა მათ: წადით 
ქარმელში, მიდით ნაბალთან და მოიკითხეთ ჩემი სახელით. 2? 
უთხარით ასე: იცოცხლე! მშვიდობა შენდა, მშვიდობა შენს 
სახლს, მშვიდობა მთელ შენს საბადებელს! 5 ახლახან გავიგე, 
რომ ცხვარს პარსავ. შენი მწყემსები იყვნენ ახლახან ჩვენთან, 
არ დაგვიჩაგრავს ისინი, არაფერი დაჰკარგვიათ ქარმელში 
ყოფნისას. 7 ჰკითხე შენს მსახურებს და მოგახსენებენ. იქნება 
მადლი პოვონ ჩემმა მსახურებმა შენს თვალში, რაკი 
სასიხარულო დღეს მოვედით. მიეცი, რაც შეგიძლია შენს 
მორჩილთ და შენს შვილს, დავითს. 8 წავიდნენ დავითის 
მსახურნი და მიუტანეს ნაბალს ეს სიტყვები, და დაელოდნენ. 9 
მიუგო ნაბალმა დავითის მორჩილთ და უთხრა: ვინ არის 
დავითი, ვინ არის იესეს ძე? გამრავლდნენ დღეს მორჩილნი, 
თავიანთ ბატონებს რომ გაურბიან. 19 ავიღო ჩემი პური, წყალი 
და ღვინო, და მპარსველებისთვის გამზადებული საკლავი და 
მივცე კაცებს, რომლის ასავალ-დასავალი არ ვიცი? 11 უკან 
დაბრუნდნენ თავისი გზით დავითის მსახურები, მივიდნენ 
დავითთან და მიუტანეს ეს სიტყვები. 12 უთხრა დავითმა თავის 
კაცებს: ყველამ მახვილები შეიბით წელზე! ყველამ შეიბა 
მახვილი, შეიბა დავითმაც თავისი მახვილი და გაჰყვა დავითს 
ოთხასამდე კაცი; ორასი კაცი ადგილზე დარჩა. 13 მიუტანა 
ამბავი ნაბალის ცოლს, აბიგაილს, ერთმა მსახურთაგანმა და 
უთხრა: მოციქულები გაუგზავნა დავითმა უდაბნოდან ჩვენს 
ბატონს და მოიკითხა; მაგრამ აბუჩად აიგდო ისინი. 14 ძალიან 


კარგად გვეპყრობოდა ეს ხალხი, არ დავუჩაგრივართ. 
არაფერი დაგვკარგვია ველზე ყოფნისას, როცა მათთან 
ერთად დავდიოდით. 1? კედლად გვედგნენ დღითა და ღამით 
სამწყესურში, როცა მათთან ვიყავით. 15 ახლა ასწონ-დასწონე, 
როგორ უნდა მოიქცე, რადგან სასჯელი ელის შენს ქმარსა და 
მთელ მის სახლს. თავად კი უკეთური კაცია, მასთან ლაპარაკი 
არ იქნება. 17 არ დააყოვნა აბიგაილმა, აიღო ორასი პური, 
ორი ტიკი ღვინო, ხუთი გამზადებული ცხვარი, ხუთი სეა 
ქუმელი, ასი მტევანი ჩამიჩი, ორასი ტყლაპი და აჰკიდა ვირებს. 
18 უთხრა თავის მსახურებს: თქვენ წინ წადით, მეც ახლავე უკან 
გამოგყვებით. არაფერი უთქვამს ნაბალისთვის, თავისი 
ქმრისთვის. 1? როცა ვირზე მჯდარი ეშვებოდა ხეობაში, აჰა, 
დავითი და მისი კაცებიც გამოჩნდნენ, და შემოხვდა მათ 
აბიგაილი. 29 ამბობდა დავითი: ტყუილად ვიცავდი ამ კაცის 
საბადებელს უდაბნოში, არაფერი დაუკარგავს ქონებიდან, 
მაგრამ ეს სიკეთე ბოროტად გადამიხადა. 21 ასე და ასე უყოს 
ღმერთმა დავითს კიდევ უარესიც, თუ მისი საბადებლიდან 
დილამდე ერთი ძაღლიც დავტოვო. 22 როგორც კი დაინახა 
აბიგაილმა დავითი, სასწრაფოდ ჩამოხდა ვირიდან და პირქვე 
დაემხო დავითის წინაშე და მდაბლად თაყვანისცა. 23 ფეხებში 
ჩაუვარდა და უთხრა: ჩემზეა, ჩემო ბატონო, დანაშაული; 
ლაპარაკის ნება მიეცი შენს მორჩილს და ყური უგდე შენი 
მორჩილის სიტყვებს. 24 ყურადღებას ნუ მიაქცევს ჩემი ბატონი 
იმ უკეთურ კაცს, რადგან როგორი სახელიცა აქვს, თავადაც 
ისეთია; ნაბალი ჰქვია მას და ბილწებით არის სავსე. მე, შენს 
მორჩილს, არ მინახავს ჩემი ბატონის გამოგზავნილი კაცები. 239 
ახლა, უფალსა და შენს თავს გაფიცებ, ჩემო ბატონო! უფალმა 
დაგაკავოს სისხლის ღვრისა და შურისგებისგან; ნაბალივით 
იქნენ ამიერიდან შენი მტრები, ავი რომ განუზრახავთ ჩემი 
ბატონისათვის. 25 აჰა, ეს მოსაკითხი, რომელიც შენს მხევალს 
მოუტანია ჩემი ბატონისთვის. მიეცეს მხლებლებს, ჩემი ბატონის 
ფეხის კვალს რომ დაჰყვებიან. 27 აპატიე დანაშაული შენს 
მორჩილს, ნამდვილად მტკიცე სახლს დაუმყარებს უფალი ჩემს 
ბატონს, რადგან საღმრთო ომს ეწევა ჩემი ბატონი, და 


ბოროტება არ მოგეკარება არასოდეს. 28 თუმცა აღდგა კაცი და 
მოსაკლავად დაგდევს, მაგრამ სიცოცხლის საკვრელით არის 
შეკრული უფალ ღმერთთან ჩემი ბატონის სული, ხოლო შენი 
მტრების სულს შურდულივით მოისვრის. 2? როცა აღუსრულებს 
უფალი ჩემს ბატონს ყველაფერ სიკეთეს, რასაც დაჰპირდა, და 
ისრაელს მეფედ დაგადგენს, 39 ნუ შეაწუხებს გულის ქენჯნა 
ჩემს ბატონს, რომ არ დაღვარა უბრალო სისხლი და შური არ 
იძია. როცა გააბედნიერებს უფალი ჩემს ბატონს, მაშინ 
გამიხსენე შენი მორჩილი. 31 უთხრა დავითმა აბიგაილს: 
კურთხეულია უფალი, ღმერთი ისრაელისა, რომელმაც ჩემს 
შესახვედრად გამოგგზავნა დღეს. 32 კურთხეულ იყოს შენი 
გონიერება და კურთხეულ იყავი შენ, რომ არ მიმიშვი სისხლის 
ღვრამდე და შურისგებამდე. 33 მაგრამ ცხოველ არს უფალი, 
ღმერთი ისრაელისა, რომელმაც ბოროტება არ გამაკეთებინა 
შენთვის, რადგან რომ არ აჩქარებულიყავ და არ 
შემხვედროდი, ძაღლიც არ გადაურჩებოდა ცოცხალი 
დილამდე ნაბალს. 34 მიიღო დავითმა აბიგაილის ხელიდან 
ყველაფერი, რაც მოტანილი ჰქონდა მისთვის აბიგაილს, და 
უთხრა: მშვიდობით წადი შენს სახლში. ხომ ხედავ, შევიწყნარე 
შენი ვედრება და გაპატიე. 32 მივიდა აბიგაილი ნაბალთან. და, 
აჰა, ლხინი ჰქონდა სახლში, სამეფო ლხინის მსგავსი. გული 
უხაროდა ნაბალს და ძალიან მთვრალი იყო. არაფერი უთქვამს 
მისთვსა დილამდე აბიგაილს, არც მცირე, არც დიდი. 390 მეორე 
დილით, როცა ღვინო გამოუნელდა ნაბალს, ყველაფერი 
უამბო მას ცოლმა. გული ჩაუკვდა მკერდში ნაბალს და 
ქვასავით გახდა კაცი. 37 ათიოდე დღის შემდეგ დაჰკრა 
უფალმა ნაბალს და მოკვდა იგი. 3859 გაიგო დავითმა ნაბალის 
სიკვდილი და თქვა: კურთხეულია უფალი, რომ უზღო ნაბალს 
ჩემი შეურაცხყოფისათვის, რომ აარიდა თავისი მორჩილი 
ბოროტის ქმნას და ნაბალის ბოროტება მასვე დაატეხა თავზე 
უფალმა. მაშინ შეუთვალა დავითმა აბიგაილს, რომ ცოლად 
თხოულობდა მას. 39 მივიდნენ დავითის კაცები აბიგაილთან 
ქარმელში და გამოუცხადეს: დავითმა გამოგგვგზავნა შენთან, 
რომ ცოლად ვუთხოვოთ შენი თავი. 49 ადგა აბიგაილი, 


მიწამდე თაყვანისცა და თქვა: აჰა, მხევლად წამოვა შენი 
მორჩილი, რომ ფეხი დაბანოს ჩემი ბატონის მორჩილთ. 41 არ 
დააყოვნა აბიგაილმა, ადგა და შეჯდა სახედარზე, თან ხუთი 
მოახლე წაიყვანა, და მიჰყვა დავითის მოციქულებს. ასე გახდა 
იგი დავითის ცოლი. 42 იზრეყელიდან ახინოყაბი მოიყვანა 
დავითმა და იყვნენ ეს ორნი მისი ცოლები. 43? ხოლო 
მელქოლა, თავისი ქალიშვილი, დავითის ცოლი, საულმა 
ფალტის, ლაიშის ძეს, გალიმელ კაცს მიათხოვა. 44 მივიდნენ 
ზიფიელები საულთან გიბყაში და უთხრეს: არ იცი, რომ დავითი 
ხაქილას გორაკზე იმალება, იეშიმონის გასწვრივ? 


თავი 26 


1 ადგა საული და სამი ათასი რჩეული ისრაელიანითურთ 
ზიფის უდაბნოსკენ გაემართა, რათა მოეძებნა დავითი ზიფის 
უდაბნოში. 2 დადგა საული ხაქილის გორაკზე, იეშიმონის 
გასწვრივ, გზის პირას; ხოლო დავითი უდაბნოში იყო და 
ხედავდა, როგორ მოვიდა მის კვალზე საული უდაბნოში. 3 
გაგზავნა დავითმა მზვერავები და დარწმუნდა, რომ 
ნამდვილად მოსული იყო საული. “ ადგა დავითი და მივიდა იმ 
ადგილას, სადაც საული იყო გაჩერებული. დაინახა დავითმა ის 
ადგილი. სადაც ეძინათ საულსა და აბნერს, ნერის ძეს, მის 
მხედართმთავარს. საული შუაგულ ბანაკში იწვა, ხოლო ხალხი 
მის ირგვლივ იყო განლაგებული. ? მიუბრუნდა დავითი 
ახიმელექ ხეთელს, და აბიშაის, ცერუიას ძეს, იოაბის ძმას და 
უთხრა: ვინ წამომყვება საულთან მის ბანაკში? უთხრა აბიშაიმ: 
მე წამოგყვები. 9 მივიდნენ ღამით დავითი და აბიშაი ხალხთან 
და, აჰა, ხედავენ, წევს მძინარე საული შუაგულ ბანაკში, და 
მისი შუბი სასთუმალთან არის ჩარჭობილი მიწაში. აბნერი და 
ხალხი მის ირგვლივ წვანან. 7 უთხრა აბიშაიმ დავითს: 
ღმერთმა ჩაგაგდებინა დღეს ხელში შენი მტერი. ახლა ერთი 
დაკვრით დავაკლავ მიწას, მეორე აღარ დამჭირდება. 8 უთხრა 
დავითმა აბიშაის: ნუ დაღუპავ მას, რადგან უფლის ცხებულზე 
ხელის აღმმართველი დაუსჯელად არ გადარჩება. ? თქვა 
დავითმა: უფალს ვფიცავ, თავად უფალი გაანადგურებს მას, ან 
მისი დღე მოაწევს და მოკვდება, ან საბრძოლველად წავა და 
დაიღუპება. 1? უფალმა დამიფაროს, რომ უფლის ცხებულზე 
ხელი აღვმართო. ახლა აიღე მისი სასთუმლიდან ეგ შუბი და 
მათარა და წავიდეთ ჩვენთვის. 11 აიღო დავითმა შუბი და 
მათარა საულის სასთუმალიდან და წავიდნენ თავისთვის. 
არვის დაუნახავს, არვის გაუგია, არც არვის გაუღვიძნია, 
ყველას ეძინა, რადგან უფლისმიერ ძილს მოეცვა ისინი. 12 
გადავიდა დავითი გაღმა და დადგა მთის წვერზე, მოშორებით. 
დიდი მანძილი იყო მათ შორის. 13 გაჰყვირა დავითმა ხალხს 


და აბნერს, ნერის ძეს: ხმა გამეც, აბნერ! ხმა გასცა აბნერმა და 
უთხრა: ვინა ხარ, რომ ჰყვირი და აწუხებ მეფეს? 14% უთხრა 
დავითმა აბნერს: ხომ კაცი ხარ შენ? ვინ არის ისრაელში შენი 
ტოლი. მაშ, რატომ არ დაიფარავ შენს ბატონს, მეფეს? ვიღაც 
მოსულა მეფის, შენი ბატონის მოსაკლავად. 12 ვერ არის კარგი 
საქმე, რასაც შენ აკეთებ. უფალს ვფიცავ, სიკვდილის ღირსნი 
ხართ, რომ არ იფარავთ თქვენს ბატონს, უფლის ცხებულს. 
ახლა მიიხედ-მოიხედე, სად არის მეფის შუბი და მათარა, მის 
სასთუმალთან რომ იყო? 165 იცნო საულმა დავითის ხმა და 
თქვა: ეს შენი ხმა არის, დავით, შვილო? მიუგო დავითმა: ჩემი 
ხმაა, მეფევ ბატონო! 17 კვლავ თქვა: რისთვის მდევნის ჩემი 
ბატონი თავის მორჩილს, რა გავაკეთე ისეთი, რა ცოდვა 
მაწევს. 18 ახლა, ისმინოს მეფე ბატონმა თავისი მორჩილის 
სიტყვები: თუ უფალმა წაგაქეზა ჩემ წინააღმდეგ, სურნელოვანი 
იყოს ეს მსხვერპლი; თუ ადამიანებმა - წყეულიმც არიან ისინი 
უფლის წინაშე, რადგან მათ განმდევნეს მე დღეს, რომ წილი 
არ მქონოდა უფლის სამკვიდროში და მითხრეს, წადი, უცხო 
ღმერთებს ემსახურეო. 1? არ დაიღვრება ჩემი სისხლი მიწაზე 
უფლის წინაშე, რადგან ერთიბეწო რწყილის საძებრად არის 
გამოსული ისრაელის მეფე, როგორც გნოლებს ედევნებიან 
ხოლმე მთებში. 29 თქვა საულმა: შევცოდე. დაბრუნდი, შვილო 
დავით, მეტს აღარ გიბოროტებ, რადგან არ გაიმეტე დღეს ჩემი 
სიცოცხლე. მე კი უგუნურად ვიქცეოდი და დიდად ვცდებოდი. 
21 მიუგო დავითმა და უთხრა: აჰა, მეფის შუბი. გადმოვიდეს 
ვინმე მსახურთაგანი და წაიღოს. 22 უფალმა მიუზღოს ყველას 
მისი სიმამაცისა და ერთგულების წილ. დღეს მომცა შენი თავი 
ხელში უფალმა, მაგრამ არ ვინდომე, უფლის ცხებულზე 
აღმემართა ხელი. 23 აჰა, როგორც არ მემეტებოდა დღეს შენი 
სიცოცხლე, ასევე არ გაიმეტოს უფალმა ჩემი სიცოცხლე და 
მიხსნას ყოველგვარი გასაჭირისაგან. 24 უთხრა საულმა 
დავითს: კურთხეული იყავი, შვილო დავით! კიდევაც 
აღასრულებ აღსასრულებელს, კიდევაც შესძლებ 
შესაძლებელს. წავიდა დავითი თავის გზაზე და საულიც 
გაბრუნდა თავის ადგილას. 25 თქვა დავითმა თავის გულში: 
ერთ დღეს მაინც დავიღუპები საულის ხელით; ამიტომაც 


მიჯობს, თავი შევაფარო ფილისტიმელთა ქვეყანას, მომეშვება 
საული და აღარ დამიწყებს ძებნას ისრაელში, და მეც 
გადავურჩები მას. 


თავი 27 


1 ადგა დავითი და ექვსასი კაცითურთ გადავიდა აქიშთან, 
მაყოქის ძესთან, გეთის მეფესთან. 2 ცხოვრობდა დავითი 
აქიშთან გეთში, თვითონ და მისი კაცები თავ-თავისი 
ოჯახებითურთ, დავითი და მისი ორი ცოლი - ახინოყაბი და 
ქარმელელი აბიგაილი, ნაბალის ქვრივი. 3 შეატყობინეს 
საულს, გეთში გაიქცაო დავითი, და მეტი აღარ უძებნია იგი. “რ 
უთხრა დავითმა აქიშს: თუ მადლი ვპოვე შენს თვალში, მომცენ 
ადგილი რომელიმე მცირე ქალაქში და ვიცხოვრებ იქ. რატომ 
უნდა ცხოვრობდეს შენი მორჩილი შენ გვერდით სამეფო 
ქალაქში? ? მისცა აქიშმა იმ დღესვე ციკლაგი; ამიტომაც 
ეკუთვნის ციკლაგი დღემდე იუდას მეფეებს. 9 ერთი წელი და 
ოთხი თვე დაჰყო დავითმა ფილისტიმელთა მხარეში. 7 
ამხედრდებოდნენ დავითი და მისი კაცები და არბევდნენ 
გეშურელებს, გერიზელებს და ყამალეკელებს. ესენი 
სახლობდნენ ძველთაგანვე ამ ქვეყანაში, შურამდე და 
ეგვიპტემდეც კი. 8 დაამარცხებდა დავითი მთელ ამ ქვეყანას, 
ცოცხალს არ დატოვებდა არც კაცს და არც ქალს, წამოასხამდა 
ცხვარ-ძროხას, ვირებს და აქლემებს, წამოიღებდა სამოსელს 
და დაბრუნდებოდა აქიშთან. ? ეტყოდა აქიში: სად არბევდით 
დღეს? მიუგებდა დავითი აქიშს, იუდას სამხრით, იერახმეელთა 
სამხრით და კენიელთა სამხრით. 19 არც კაცს და არც ქალს 
ცოცხალს არ ტოვებდა დავითი და არ მოჰყავდა გეთს; 
ამბობდა, არ ილაპარაკონ ჩვენზე, ასე იქცეოდა დავითი, ეს 
ჰქონდა წესად, როცა ფილისტიმელთა მხარეში ცხოვრობდაო. 
11 მიენდო აქიში დავითს; ფიქრობდა, თავი შეაძულა თავის 
ერს, ისრაელს, და ჩემი გახდებაო სამუდამოდ. 12 იმ ხანებში 
იყო, რომ შეჰყარეს ფილისტიმელებმა მხედრობა ისრაელთან 
საომრად და უთხრა აქიშმა დავითს: იცოდე, ჩემთან ერთად 
გამოხვალთ ბანაკად შენ და შენი ხალხი! 


თავი 28 


1 უთხრა დავითმა აქიშს: ახლა გაიგებ, რას მოიმოქმედებს შენი 
მორჩილი. უთხრა აქიშმა დავითს: ამის გამო ჩემს მცველად 
დაგნიშნავ სამუდამოდ. 2 მოკვდა სამუელი, დაიტირა იგი 
მთელმა ისრაელმა და დამარხეს რამათში, თავის ქალაქში. 
განდევნა საულმა ქვეყნიდან მუცლითმეზღაპრენი და 
მჩხიბავნი. 3 შეიყარნენ ფილისტიმელები, მივიდნენ და შუნებში 
დაიბანაკეს. საულმაც შეჰყარა მთელი ისრაელი და გილბოაძში 
დაიბანაკეს. 4 როცა დაიხახა საულმა ფილისტიმელთა ბანაკი, 
შეეშინდა და ძლიერ შეუკრთა გული. ? დაეკითხა უფალს 
საული, მაგრამ პასუხი არ გაუცია მისთვის უფალს, არც 
სიზმრად, არც ურიმისა და არც წინასწარმეტყველთა პირით. 9 
უთხრა საულმა თავის მორჩილთ: მომიძებნეთ ქალი, 
მესულთანე, მივალ მასთან და ვამკითხვინებ. უთხრეს 
მსახურებმა: აჰა, ყენდორში არის მესულთანე ქალი. 7 სახე 
იცვალა საულმა, გადაიცვა სხვა სამოსელი, თან გაიყოლა ორი 
კაცი და მივიდა იმ ქალთან ღამით. უთხრა: მიმკითხავე 
მისნობით და ამომიხმე, ვისზეც გეტყვი. 8 უთხრა ქალმა: 
კარგად უწყი, რა გააკეთა საულმა, რომ მოსპო ამ ქვეყანაში 
მესულთანენი და მჩხიბავნი. მახეს რატომ მიგებ დასაღუპავად? 
?– უფალი დაიფიცა საულმა: ცხოველ არს უფალი! ავი არაფერი 
შეგემთხვევა ამ საქმისთვის. 19 ჰკითხა ქალმა: ვინ ამოგიხმო? 
მიუგო: სამუელი ამომიხმე. 11 დაინახა სამუელი ქალმა და 
ხმამაღლა იყვირა: ასე უთხრა ქალმა საულს: რისთვის 
მომატყუე? საული ხარ შენ! 12 უთხრა მას მეფემ: ნუ გეშინია. 
რას ხედავ? უთხრა ქალმა საულს: სულს ვხედავ, მიწიდან 
ამომავალს. 13 ჰკითხა: როგორ გამოიყურება? მიუგო: 
მოხუცებული კაცია, ვინც ამოდის, მოსასხამი ბურავს. მაშინ 
მიხვდა საული, რომ სამუელი იყო იგი, მიწად დაიხარა და 
თაყვანისცა. 14 უთხრა სამუელმა საულს: რისთვის შემაწუხე, 
რომ ამომიყვანე? უთხრა საულმა: ძალიან მიჭირს. 
ფილისტიმელები მებრძვიან, ღმერთი კი განმიდგა და პასუხს 


აღარ მცემს, არც წინასწარმეტყველთა პირით და არც 
სიზმრებში. შენ ამოგიხმე, რომ მასწავლო, როგორ მოვიქცე. 12 
უთხრა სამუელმა: მე რისთვის მეკითხები, როცა უფალი 
განგიდგა და მტრად გექცა? 19 ყველაფერს აგისრულებს 
უფალი, რაც ბრძანა ჩემი პირით; გამოგგლეჯს ხელიდან 
სამეფოს და მისცემს შენს თვისტომს დავითს. 17 რადგან არ 
ისმინე უფლის ხმა და არ აღასრულე უფლის რისხვა 
ყამალეკზე. ამიტომაც აღასრულებს დღეს უფალი შენზე თავის 
სიტყვას. 19 ისრაელსაც შენთან ერთად ჩაუგდებს უფალი 
ხელში ფილისტიმელებს. ხვალვე ჩემთან იქნებით შენ და შენი 
შვილები; ისრაელის ბანაკსაც ჩაუგდებს უფალი ხელში 
ფილისტიმელებს. 19 უცებ მთელი ტანით დაეცა მიწაზე საული, 
დიდად შეეშინდა სამუელის სიტყვებისა; ძალაც გამოლეოდა, 
რადგან მთელი დღე და ღამე არ ეჭამა პური. 29 მივიდა ის 
ქალი საულთან და როცა დაინახა, რომ დიდად შეშფოთებული 
იყო იგი, უთხრა: აჰა, ისმინა შენი ბრძანება შენმა მხევალმა და 
ხიფათში ჩაიგდო თავი. 21 ახლა შენც ისმინე შენი მხევლის 
სიტყვა: პურის ნაჭერს დაგიდებ წინ და შეჭამე, რათა ძალა 
მოიცე უკან წასასვლელად. 22 იუარა საულმა და თქვა: არ 
შევჭამ. როცა არ მოეშვნენ მისი მორჩილნი და ის ქალიც, 
დაჰყვა მათს ნებას. მიწიდან ადგა და საწოლზე ჩამოჯდა. 23 
ჰყავდა იმ ქალს სახლში ნასუქალი ხბო; სასწრაფოდ დაკლა 
იგი, აიღო ფქვილი, ცომი მოზილა და ხმიადები გამოაცხო. 24 
მიართვა საულს და მის მორჩილთ; მათაც ჭამეს. მერე ადგნენ 
და იმ ღამესვე წავიდნენ. 22 ამასობაში ფილისტიმელებმა 
შეკრიბეს მთელი თავიანთი ლაშქარი აფეკში. ხოლო ისრაელი 
წყაროსთან იყო დაბანაკებული, იზრეყელში. 


თავი 29 


1 ფილისტიმელთა წინამძღოლნი თავ-თავიანთი ასეულებითა 
და ათასეულებითურთ ვიდოდნენ. დავითი და მისი ხალხი უკან 
მოდიოდნენ აქიშთან ერთად. ? თქვეს ფილისტიმელთა 
სარდლებმა: რა უნდათ ამ ებრაელებს? მიუგო აქიშმა 
ფილისტიმელ მთავრებს: ეს ხომ დავითია, საულ ისრაელის 
მეფის მორჩილი. რამდენიმე წელია ჩემთან არის და ცუდი 
არაფერი შემინიშნავს მისთვის დღიდან მისი გამოქცევისა 
დღემდე. 3 გაუბრაზდნენ მას ფილისტიმელი მთავრები და 
უთხრეს ფილისტიმელმა მთავრებმა: უკანვე გაისტუმრე ეგ 
კაცი, დაბრუნდეს თავის ადგილას, სადაცგაგიწესებია; ნუ 
წამოვა ჩვენთან ერთად საბრძოლველად, რათა ომის დროს 
მტრად არ გვექცეს. რითი მოიგებს თავის ბატონის გულს, თუ 
არა ჩვენი კაცების თავებით? “ ეს ხომ ის დავითია, რომელზეც 
მღეროდნენ მროკველები: მოსრა საულმა თავის ათასი, ხოლო 
დავითმა ათიათასიო? ? უხმო აქიშმა დავითს და უთხრა: 
ცხოველ არს უფალი! რიგიანი კაცი ხარ და მახარებს შენი 
მისვლა-მოსვლა, ჩემს ბანაკში. რადგან ცუდი არაფერა 
შემინიშნავს შენთვის დღიდან შენი მოსვლისა ჩემთან. მაგრამ 
წინამძღოლებს არ მოუდიხარ თვალში. 9 ახლა მშვიდობით 
გაბრუნდი უკან და ისეთი არაფერი გააკეთო, რაც თვალში არ 
მოსდით ფილისტიმელ წინამძღოლებს. 7 უთხრა დავითმა 
აქიშს: რა გავაკეთე ან რა შენიშნე ისეთი შენს მორჩილს 
დღიდან შენთან მოსვლისა, რომ ამეკრძალოს ჩემი ბატონი 
მეფის მტრების წინააღმდეგ ბრძოლა? 8 მიუგო აქიშმა და 
უთხრა დავითს: ვიცი, რომ ანგელოზივით ხარ ჩემს თვალში, 
მაგრამ ფილისტიმელი მთავრები ამბობენ, არ წამოგვყვესო 
საბრძოლველად. ? ადექით დილაადრიანად შენ და შენი 
ბატონის მორჩილნი, შენ რომ მოგყვნენ, ადექი 
დილაადრიანად და როცა ინათებს, გაბრუნდით უკან. 19 
ადგნენ დავითი და მისი კაცები, რათა წასულიყვნენ დილით და 
გაბრუნებულიყვნენ ფილისტიმელთა ქვეყანაში. ხოლო 


ფილისტიმელები იზრეყელისკენ ავიდნენ. 11 ვიდრე მესამე 
დღეს დავითი და მისი კაცები ციკლაგში მივიდოდნენ, 
ყამალეკელები სამხრეთიდან დაესხნენ ციკლაგს, გაანადგურეს 
ციკლაგი და გადაწვეს. 


თავი 30 


1 ტყვედ წაასხეს ქალები, ვინც კი იყვნენ, დიდიდან პატარამდე; 
არვინ მოუკლავთ, მხოლოდ გაიტაცეს და თავისი გზით 
წავიდნენ: 2 მივიდნენ დავითი და მისი კაცები ქალაქში და 
ხედავენ, გადამწვარია ქალაქი, დედა-წული ტყვედ არის 
წაყვანილი. 3 გამართეს მოთქმა დავითმა და მისმა ხალხმა და 
ტიროდნენ ვიდრე ძალი შესწევდათ. “ ტყვედ იყვნენ 
წაყვანილნი დავითის ორი ცოლიც - იზრეყელელი ახინოყაბი 
და ქარმელელი ნაბალის ქვრივი. ? დამწუხრდა დიდად 
დავითი, რადგან მისი ჩაქოლვა განიზრახა ხალხმა; 
გამწარებული იყო მთელი ხალხი თავიანთი ვაჟებისა და 
ასულების გამო, მაგრამ უფლის, თავისი ღვთის იმედით 
გაიმხნევა დავითმა თავი. 95 უთხრა დავითმა აბიათარ 
მღვდელს, ახიმელექის ძეს: მომიტანე ეფოდი! მიუტანა 
აბიათარმა ეფოდი დავითს. 7 დაეკითხა დავითი უფალს: 
დავედევნო იმ ურდოს? მივეწევი? მიუგო: დაედევნე, რადგან 
უსათუოდ დაეწევი და წაართმევ ნადავლს. 8 წავიდა დავითი 
ექვსასი კაცითურთ და მიადგნენ ბესორის ხევს. ერთი ნაწილი 
დარჩა. ? დაედევნა დავითი ოთხასი კაცითურთ; დარჩა ორასი 
კაცი, რომელთაც დაღლილობის გამო ვერ შეძლეს ბესორის 
ხევის გადალახვა. 19 ნახეს მინდორში ერთი ეგვიპტელი კაცი 
და მიიყვანეს დავითთან; მისცეს პური და შეჭამა, წყალიც 
დაალევინეს. 11 მისცეს ტყლაპის ნაჭერი და ორი მტევანი 
ჩამიჩი. შეჭამა კაცმა და მოსულიერდა, რადგან სამი დღე და 
ღამე უჭმელ-უსმელი იყო. 12 ჰკითხა დავითმა: ვისი ხარ და 
სადაური ხარ. მიუგო: ეგვიპტელი კაცი ვარ, ერთი 
ყამალეკელის ძმა. მიმატოვა ჩემმა პატრონმა, რადგან ეს 
მესამე დღეა, რაც ავად ვარ. 13 თავს დავესხით ქერეთის 
სამხრეთს, იუდას, ქალების სამხრეთს და ციკლაგს და 
გადავწვით. 14 უთხრა დავითმა: თუ მიმიყვან იმ ურდომდე? 
მიუგო: ღმერთი დაიფიცე, რომ არ მომკლავ და ჩემს პატრონს 
არ მიმცემ, და ჩაგიყვან იმ ურდომდე. 125 ჩაიყვანა და, აჰა, 


გაფანტულან მთელ არემარეზე, ჭამენ, სვამენ და ზეიმობენ 
ფილისტიმელთა ქვეყნიდან და იუდადან წამოღებული დიდი 
ნადავლის გამო. 16 მუსრავდა მათ დავითი დილის ბინდიდან 
მეორე დღის საღამომდე; არვინ გადარჩენილა ოთხასი ჭაბუკის 
გარდა, რომელნიც მოახტნენ აქლემებს და გაიქცნენ. 17 უკან 
დაიბრუნა დავითმა ყველაფერი, რაც წაღებული ჰქონდა 
ყამალეკს; თავისი ორი ცოლიც დაიბრუნა დავითმა. 18 
არაფერი დაჰკარგვიათ, არც მცირე, არც დიდი, არც ვაჟებიდან 
და არც ასულებიდან. მთელი ნადავლიდან, რაც გატაცებული 
ჰქონდათ, ყველაფერი დაიბრუნა დავითმა. 19 წამოასხა 
დავითმა მთელი ცხვარ-ძროხა; ერეკებოდნენ ამ საქონელს და 
ამბობდნენ: დავითის ნადავლიაო ეს. 29 მივიდა დავითი ორას 
კაცთან, რომელთაც დაეზარათ გაჰყოლოდნენ დავითს და 
ბესორის ხევთან დარჩნენ. გამოვიდნენ ისინი დავითისა და 
მასთან მყოფი ხალხის მისაგებებლად. მივიდა დავითი ამ 
ხალხთან და მოიკითხა. 21 ასე ამბობდა ზოგიერთი ბოროტი და 
უგვანი კაცი, დავითთან ერთად რომ იყო წასული: რაკი არ 
წამოგვყვნენ, ნურაფერს გავუნაწილებთ მათ ნადავლიდან, ჩვენ 
რომ დავიბრუნეთო უკან. მხოლოდ თავ-თავისი ცოლშვილი 
წაასხან და წავიდნენო. 22 თქვა დავითმა: ნუ იზამთ ამას, 
ძმებო, რადგან უფლის მოცემულია ეს ყველაფერი, მან 
დაგვიფარა, მან ჩაგვიგდო ხელში ეს ურდო, თავს რომ 
დაგვესხა. 23 ვინ მოგცემთ დასტურს ამ საქმეში? რადგან რა 
წილიც ნაბრძოლებ კაცს უდევს, იგივე წილი უნდა ხვდეს 
ბანაკში დარჩენილს, ყველას უნდა ხვდეს წილი. 2“ ასე იყო ამ 
დღიდან და მერეც. ეს არის მისგან დადგენილი წესად და 
რჯულად დღესამომდე. 25 მივიდა დავითი ციკლაგში, 
ჩამოურიგა ნადავლიდან წილი იუდას უხუცესებს, თავის 
მეგობრებს და შეუთვალა: აჰა, თქვენი მოსაკითხავი უფლის 
მტრების ნადავლიდან, 29 იმათი ბეთილში რომ არიან, 
სამხრეთ რაბოთში რომ არიან, იათერში რომ არიან; 27 იმათი, 
ყაროყერში რომ არიან, შიმფოთში რომ არიან, ეშთემოყში 
რომ არიან, 295 რაქალში რომ არიან, იერახმეელთა ქალაქებში 
რომ არიან, კინელთა ქალაქებში რომ არიან, 2? ხორმაში რომ 


არიან, ქორიყაშანში რომ არიან, ყათაქში რომ არიან; 39 
ხებრონში რომ არიან, და ყველგან, სადაც დავითსა და მის 
კაცებს უვლიათ. 31 გაუმართეს ბრძოლა ფილისტიმელებმა 
ისრაელს და გაექცნენ ისრაელიანები ფილისტიმელებს; 
გილბოაყის მთაზე ეცემოდნენ დახოცილნი. 


თავი 31 


1 მიეწივნენ ფილისტიმელები საულს და მის ვაჟებს და 
დახოცეს ფილისტიმელებმა იონათანი, აბინადაბი და 
მალქიშუაყი - საულის შვილები. 2 გაუძნელდა ბრძოლა საულს; 
ნიშანში ამოიღეს იგი მშვილდოსნებმა და მძიმედ დაჭრეს იგი 
მშვილდოსნებმა. 3 უთხრა საულმა თავის 
საჭურველთმტვირთველს: იშიშვლე მახვილი და გამიყარე, 
რომ იმ წინდაუცვეთელებმა არ მომკლან და არ შეურაცხმყონ. 
ვერ გაბედა საჭურველთმტვირთველმა, რადგან ძალიან 
ეშინოდა. მაშინ აიღო საულმა მახვილი და ზედ დაეგო. 9 როცა 
დაინახა საჭურველთმტვირთველმა, რომ მოკვდა საული, ისიც 
ზედ დაეგო მახვილს და მოკვდა მასთან ერთად. ? ერთ დღეს, 
ერთად დაიხოცნენ საული და მისი სამი ვაჟიშვილი, მისი 
საჭურველთმტვირთველი და ყველა მისი თანამებრძოლი. 9 
როცა დაინახეს ტაშირს გაღმა და იორდანეს გაღმით 
მცხოვრებმა ისრაელიანებმა, რომ უკუიქცნენ ისრაელიანები და 
რომ დაიხოცნენ საული და მისი ვაჟიშვილები, დააგდეს 
ქალაქები და თავადაც გაიქცნენ. მივიდნენ ფილისტიმელები 
და ჩასახლდნენ იქ. 7” მეორე დღეს მოვიდნენ ფილისტიმელები 
დახოცილთა გასაძარცვავად, და როცა ნახეს გილბოაყის 
მთაზე დაცემული საული და მისი სამი ვაჟიშვილი, 8 თავები 
დააჭრეს და საჭურველი აჰყარეს. დაგზავნეს კაცები 
ფილისტიმელთა ქვეყანაში, რათა ეხარებინათ ეს ამბავი 
საკერპოებისა და ხალხისათვის. ? დადვეს მისი საჭურველი 
აშთაროთის ტაძარში, ხოლო მისი გვამი ბეთ-შანის კედელზე 
მიაჭედეს. 10 როცა გაიგეს გალაადის იაბეშელებმა, როგორ 
მოექცნენ ფილისტიმელები საულს, 11 ადგა ყველა, ვინც 
ვაჟკაცი იყო, მთელი ღამე იარეს, წამოიღეს საულისა და მისი 
ვაჟიშვილების გვამები, მოიტანეს იაბეშში და დაწვეს. 12 
აკრიფეს ძვლები და დამარხეს იაბეშში იალღუნის ქვეშ, მერე 
შვიდ დღეს მარხულობდნენ. 13 ეს მოხდა საულის სიკვდილის 


შემდეგ, როდესაც დავითი დაბრუნდა ყამალეკზე 
გამარჯვებიდან და დარჩა დავითი ციკლაგში ორ დღეს. 


2 მეფეთა 


თავი 1 


1 მოვიდა მესამე დღეს საულის ბანაკიდან კაცი, სამოსელი 
შემოგლეჯოდა და თავზე ნაცარი ეყარა. მივიდა დავითთან, 
მიწაზე დავარდა და თაყვანისცა. 2 უთხრა დავითმა: საიდან 
მოდიხარ? მიუგო: ისრაელის ბანაკიდან გამოვიქეცი. 3 უთხრა 
დავითმა: რა ამბავი მოხდა, მიამბე! თქვა კაცმა: ხალხი გაიქცა 
ბრძოლის ველიდან; ბევრი ჩვენიანიც დაეცა და დაიხოცა, 
საულიც და მისი ვაჟი იონათანიც დაიხოცნენ. 4 უთხრა დავითმა 
ყმაწვილ კაცს, ამბის მომტანს: როგორ გაიგე, რომ დახოცილან 
საული და მისი ვაჟი იონათანი? ? მიუგო ყმაწვილმა კაცმა, 
ამბის მომტანმა: გილბოაყის მთაზე მოვხვდი და, ვხედავ, 
შუბზეა საული დაყრდნობილი და აჰა, ეტლები და მხედრები 
უახლოვდებიან მას. 9 უკან მოიხედა, დამინახა და დამიძახა. 
მივუგე გისმენ, ბატონო-მეთქი. ”7 მითხრა: ვინ ხარ? მივუგე: 
ყამალეკელი ვარ. 8 მითხრა: დამეცი თავს და მომკალი, 
რადგან საშინელ ტანჯვაში ვარ, სული კი ჯერ არ ამომხდომია. 
?–? მივედი და მოვკალი, რადგან ვიცოდი, რომ მაინც არ 
იცოცხლებდა დამარცხების შემდეგ. მოვხადე გვირგვინი, თავზე 
რომ ეხურა, სამაჯური, ხელზე რომ ეკეთა, და აქ მოვუტანე ჩემს 
ბატონს. 19 ჩაბღუჯა თავისი სამოსელი დავითმა და 
შემოიგლიჯა; ასე ქნა ყველამ, ვინც კი მასთან იყო. 11 
მოთქვამდნენ და ტიროდნენ, საღამომდე მარხულობდნენ, 
როგორც საულისა და მისი ვაჟის, იონათანის გამო, ასევე 
უფლის ერისა და ისრაელის სახლის გამო, მახვილისგან რომ 
დაეცნენ. 12 ჰკითხა დავითმა ყმაწვილ კაცს, ამბის მომტანს; 
სადაური ხარ? მიუგო: ხიზანის შვილი ვარ, ყამალეკელი. 13 
უთხრა მას დავითმა: როგორ გაბედე და აღმართე ხელი 
უფლის ცხებულის დასაღუპად? 14 დაუძახა დავითმა ერთ 
მსახურთაგანს და უთხრა: აქ მოდი და მოკალი ეს კაცი. მანაც 


დაჰკრა და მოკვდა იგი. 12 უთხრა მას დავითმა: შენს თავზეა 
შენი სისხლი, რადგან შენმავე ბაგემ გამხილა, როცა თქვი, მე 
მოვკალიო უფლის ცხებული. 195 ამ გოდებით გოდებდა დავითი 
საულსა და მის ვაჟს, იონათანს. 17 თან ბრძანა, ესწავლათ 
იუდიანებს მშვილდი. აჰა, სწერია მართალთა წიგნში: 18 
შეიბღალა შენი მშვენება, ისრაელო, შენს მაღლობებზე! 
როგორ დაეცნენ ვაჟკაცები! 19 ნუ გაამხელთ გათში, ნუ 
გამოაცხადებთ ასკალონის ქუჩებში, რომ არ გაიხარონ 
ფილისტიმელთა ასულებმა, არ იზეიმონ წინდაუცვეთელთა 
ასულებმა., 29 გილბოაყის მთებო! არ გეღირსოს ცვარი და 
წვიმა, ნაყოფიერი მინდვრები, რადგან მანდ გაცუდდა ვაჟკაცის 
ფარი, საულის ფარი, თითქოს არ ყოფილიყო ზეთით ცხებული! 
21 განგმირულთა სისხლისგან, ვაჟკაცთა გულ-ღვიძლისგან არ 
ბრუნდებოდა უკან იონათანის მშვილდი; საულის ხმალი ფუჭად 
არ ბრუნდებოდა! 22 საულ და იონათან! საყვარელნი და 
სანატრელნი სიცოცხლეში, სიკვდილშიაც განუყრელნი არიან! 
არწივზე უსწრაფესნი, ლომზე ძლიერნი იყვნენ. 23 ისრაელის 
ასულნო! იტირეთ საული, თქვენი შემმოსველი ძოწეულით და 
ძვირფასეულით, ოქროს სამკაულებით რომ გიმშვენებდათ 
შესამოსელს. 24 როგორ დაეცნენ ვაჟკაცები ბრძოლაში! 
განგმირულია იონათანი შენს მაღლობებზე. 275 ვწუხვარ შენზე, 
ძმაო იონათან! დიდად ძვირფასი იყავ ჩემთვის, საკვირველი 
იყო შენი სიყვარული ჩემდამი, ქალის სიყვარულზე ძლიერი. 29 
როგორ დაეცნენ ვაჟკაცები, როგორ განადგურდა საომარი 
საჭურველი! 


თავი 2 


1 ამ ამბების შემდეგ იყო, რომ დაეკითხა უფალს დავითი: 
შევიდე თუ არა იუდას რომელიმე ქალაქში? მიუგო უფალმა: 
შედი. თქვა დავითმა: სად შევიდე? მიუგო: ხებრონში. 2 
შევიდნენ იქ დავითი და მისი ორი ცოლი, იზრეყელელი 
ახინოაბი და აბიგაილი, ქარმელელი ნაბალის ქვრივი. 3 
თავისთან მყოფი ხალხიც მოიყვანა დავითმა თავ-თავისი 
სახლებითურთ; დასახლდნენ ისინი ხებრონის ქალაქებში. 4? 
მოვიდნენ იუდაელნი და სცხეს დავითი მეფედ იუდას სახლზე. 
ამასობაში შეატყობინეს დავითს, რომ გალაადის იაბეშელებს 
უკვე დაუმარხავთ საული. ? გაგზავნა მოციქულები დავითმა 
გალაადის იაბეშელებთან და შეუთვალა მათ: კურთხეულნი 
ხართ უფლისგან, ეს წყალობა რომ უყავით თქვენს პატრონს, 
საულს, და დამარხეთ იგი. 9 უფალმა მოგაგოთ წყალობა და 
მადლი, და მეც გადაგიხდით ამ კეთილი საქმისათვის, თქვენ 
რომ აღასრულეთ. 7 ახლა მკლავი გაიმაგრეთ და ვაჟკაცურად 
იყავით; რადგან თუმცა მკვდარია თქვენი პატრონი საული, 
მაგრამ მე მცხო იუდას სახლმა თავის მეფედ. 8 ამასობაში 
აბნერმა, ნერის ძემ, საულის მხედართმთავარმა, წაიყვანა 
იშბოშეთი, საულის ვაჟი, გადაიყვანა მახანაიმში, ? და გაამეფა 
გალაადზე, აშურელებზე, იზრეყელზე, ეფრემზე, ბენიამინზე და 
სრულიად ისრაელზე. 19 ორმოცი წლის იყო იშბოშეთი, საულის 
ვაჟი, როცა გამეფდა იგი ისრაელზე; ორ წელიწადს იმეფა. 
მხოლოდ იუდას სახლი შეუდგა დავითს. 11 დავითის მეფობის 
ხანი ხებრონში იუდას სახლზე იყო შვიდი წელი და ექვსი თვე. 
12 გამოვიდნენ აბნერ ნერის ძე და იშბოშეთის, საულის ძის 
მორჩილნი მახანაიმიდან და მივიდნენ გაბაონს. 13 ხოლო იოაბ 
ცერუიას ძე და დავითის მორჩილნი გამოვიდნენ და შეეყარნენ 
მათ გაბაონის ტბორთან და განლაგდნენ, ერთნი ტბორის ერთ 
ნაპირზე, მეორენი - მეორე ნაპირზე. 14 უთხრა აბნერმა იოაბს: 
გამოვიდნენ ჭაბუკები და იასპარეზონ ჩვენ წინაშე. მიუგო: 
გამოვიდნენ! 12 ადგნენ და გამოვიდნენ თორმეტნი ბენიამინისა 


და იშბოშეთის, საულის ძის, მხრიდან და თორმეტნი დავითის 
მორჩილთა მხრიდან. 165 ჩასჭიდეს ერთიმეორეს თავში ხელი 
და მახვილები ჩასცეს ერთიმეორეს ფერდში, და დაეცნენ 
ერთად. ეწოდა ამ ადგილს სახელად მახვილთა მინდორი, 
რომელიც გაბაონშია. 17 გაიმართა უსასტიკესი ბრძოლა იმ 
დღეს და იძლივნენ დავითის მორჩილთაგან აბნერი და 
ისრაელიანები. 18 იქ იმყოფებოდა ტერუიას სამი ვაჟი - იოაბი, 
აბიშაი და ყასაელი. ყასაელი ფეხმარდი იყო, როგორც 
ქურციკი, მინდორში. 19 გაეკიდა ყასაელი აბნერს, პირდაპირ 
მისდევდა, არ გაუხვევია აბნერისაგან არც მარჯვნივ, არც 
მარცხნივ. 29 უკან მოჰხედა აბნერმა და უთხრა: ყასაელი ხარ? 
მიუგო: მე ვარ. 21 უთხრა აბნერმა: გაუხვიე ხელმარცხნივ ან 
ხელმარჯვნივ, დაიჭირე რომელიმე ამ ჭაბუკთაგანი და 
წაართვი საჭურველი. არ ინდომა ყასაელმა და არ გაეცალა 
მას, 22 კვლავ უთხრა აბნერმა ყასაელს: გამეცალე, რისთვის 
დაგაკლა მიწას? როგორ შევხედო მერე შენს ძმას, 23 არ 
მოინდომა მან გაცლა და უკუსცა აბნერმა მას შუბი მუცელში და 
მეორე მხარეს გაატანა შუბმა. იქვე დაეცა ყასაელი და 
ადგილზევე მოკვდა. ვინც კი მოდიოდა იმ ადგილას, სადაც 
დაეცა ყასაელი და მოკვდა, ყველა ჩერდებოდა. 24 ახლა იოაბი 
და აბიშაი დაედევნენ აბნერს. მზის ჩასვლისას იმ ბორცვს 
მიაწიეს, გიახის გასწვრივ რომ დგას, გაბაონის უდაბნოს გზაზე. 
25 შეიყარნენ ბენიამინიანები აბნერთან, შეადგინეს ერთი რაზმი 
და ერთი ბორცვის წვერზე დადგნენ. 25 გასძახა აბნერმა იოაბს 
და უთხრა: მუდამ ხომ არ უნდა ჭამდეს მახვილი? განა არ იცი, 
რომ ბოლო მწარე იქნება? რატომ არ უბრძანებ შენს ხალხს, 
რომ თავი დაანებონ თავიანთი ძმების დევნას? 27 უთხრა 
იოაბმა: ღმერთია მოწმე, შენ რომ არ გამოგეწვია, დილიდანვე 
მოეშვებოდა ჩემი ხალხი თავისი ძმების დევნას. 28 ჩაჰბერა 
ბუკს იოაბმა და შედგა ხალხი; აღარ დასდევნებია ისრაელს და 
აღარც შებრძოლებიან ერთმანეთს. 29 აბნერი და მისი ხალხი 
მთელი ღამე მიდიოდნენ ტრამალზე, გავიდნენ იორდანეს 
გაღმა, გაიარეს მთელი ბითრონი და მიაღწიეს მახანაიმს. 39 
იოაბმა, როცა აბნერის დევნიდან დაბრუნდა, შეჰყარა მთელი 


ხალხი. დავითის მორჩილთ აკლდა ცხრამეტი კაცი და 
ყასაელი. 31 ხოლო დავითის მორჩილებმა ბენიამინიანთაგან 
და აბნერის მებრძოლთაგან დახოცეს სამას სამოცი კაცი. 32 
წაასვენეს ყასაელი და დამარხეს ბეთლემს, მამამისის 
სამარხში; იარეს მთელი ღამე იოაბმა და მისმა კაცებმა და 
ხებრონში გაუთენდათ. 


თავი 3 


1 გაიმართა ხანგრძლივი ბრძოლა საულის სახლსა და დავითის 
სახლს შორის. დავითი უფროდაუფრო ძლიერდებოდა, ხოლო 
საულის სახლი უფროდაუფრო სუსტდებოდა. ? შეეძინა დავითს 
ვაჟიშვილები ხებრონში; პირმშო ამნონი იზრეყელელ 
ახინოყამისგან. 3 მისი მომდევნო - ქილაბი აბიგაილისგან, 
ქარმელელი ნაბალის ქვრივისგან; მესამე - აბესალომი, 
მაყაქას შვილი, გეშურის მეფის, თალმაის, ასულისა. 4 მეოთხე, 
ადონია - ხაგითის შვილი; მეხუთე, შეფატია - აბიტალის შვილი. 
> მეექვსე, ყეგლას შვილი, დავითის ცოლისა; ყველა ესენი 
ხებრონში შეეძინა დავითს. 9 საულის სახლსა და დავითის 
სახლს შორის ბრძოლაში აბნერს საულის სახლის მხარი ეჭირა. 
7 ჰყავდა ხარჭა საულს, სახელად რიცფა, აიას ასული. უთხრა 
იშბოშეთმა აბნერს: რატომ შეხვედი მამაჩემის ხარჭასთან? 98 
ძლიერ განრისხდა აბნერი იშბოშეთის სიტყვებზე და უთხრა: 
იუდას ძაღლთა თავი ხომ არ ვარ? დღეს სიკეთეს ვუკეთებ 
მამაშენის, საულის სახლს, მის ძმებსა და მოყვასებს და არ 
ჩამიგდიხარ დავითის ხელში. ახლა ამ ქალთან ცოდვას 
მაბრალებ? 7? ასე და ასე უყოს ღმერთმა აბნერს და კიდევ 
უარესი მიუსართოს, თუ ისე არ მოვიქეცი, როგორც დავითს 
შეჰპირდა უფალი, 19 მეფობას წავართმევ საულის სახლს და 
დავადგენ დავითის ტახტს ისრაელზე და იუდაზე დანიდან 
ვიდრე ბერშებამდე. 11 სიტყვა ვეღარ შეუბრუნა აბნერს, 
რადგან ეშინოდა მისი. 12 გაუგზავნა აბნერმა თავისგან 
მოციქულები დავითს, და დააბარა ეკითხათ: ვისია ქვეყანა? 
ეთქვათ: შეკარი კავშირი ჩემთან და, აჰა, ჩემი ხელი შენთან 
იქნება, რომ მოგიმხროს მთელი ისრაელი. 13 თქვა დავითმა: 
კეთილი, შევკრავ შენთან კავშირს, ოღონდ ერთსა გთხოვ: ჩემს 
სახეს ვერ იხილავ, თუ მელქოლა, საულის ასული, არ 
მოგიყვანია ჩემთან, როცა ჩემს სანახავად მოხვალ. 14 
გაუგზავნა მოციქულები დავითმა იშბოშეთს, საულის ძეს, და 
შეუთვალა: მომეცი ჩემი ცოლი მელქოლა, რომელიც ასი 


წინდაუცვეთელი ფილისტიმელით დავწინდე. 15 გაგზავნა კაცი 
იშბოშეთმა მის წამოსაყვანად ქმრისგან, ფალტიელ ლაიშის 
ძისგან. 19 წამოჰყვა ქმარი ქალს და გამუდმებით მოსტიროდა 
ბახურიმამდე. აქ უთხრა აბნერმა: წადი, გაბრუნდი. და ისიც 
გაბრუნდა. 17 დაელაპარაკა აბნერი ისრაელის უხუცესობას და 
უთხრა: გუშინაც, გუშინწინაც გინდოდათ დავითი მეფედ. 18 
ახლა აღასრულეთ ეს, რადგან უბრძანებია უფალს დავითზე: 
ჩემი მორჩილის დავითის ხელით, უნდა ვიხსნა ჩემი ერი, 
ისრაელი, ფილისტიმელთა ხელიდან და ყველა მტრის 
ხელიდან. 19? ასევე ელაპარაკა აბნერი ბენიამინსაც. მერე 
დავითთან წავიდა ხებრონში, რომ ეთქვა მისთვის რაც სურდა 
ისრაელს და ბენიამინის მთელ სახლს. 29 მივიდა აბნერი 
დავითთან ხებრონს, თან ოცი კაცი ახლდა. ლხინი გაუმართა 
დავითმა აბნერს და მის კაცებს. 21 უთხრა აბნერმა დავითს: 
წავალ და შევუკრებ ჩემს ბატონ მეფეს მთელ ისრაელს, 
აღთქმას დაგიდებენ და იმეფებ შენს ნებაზე. გაისტუმრა 
დავითმა აბნერი და ისიც წავიდა მშვიდობით. 22 ამ დროს 
დაბრუნდნენ დავითის მორჩილნი და იოაბი თარეშიდან და 
დიდძალი ნადავლი მოიტანეს თან. აბნერი არ იყო დავითთან 
ხებრონში, რადგან გაგზავნილი ჰყავდა დავითს, და ისიც 
წავიდა მშვიდობით. 23 მოვიდნენ იოაბი და მასთან მყოფი 
მთელი ლაშქარი და აცნობეს იოაბს: მოვიდა აბნერ ნერის ძე 
მეფესთან, გაისტუმრა იგი მეფემ და ისიც წავიდა მშვიდობით. 
24 მივიდა იოაბი მეფესთან და უთხრა: ეს რა ჰქენი? აბნერი 
მოსულა შენთან, შენ კი გაგისტუმრებია და ისიც წასულა თავის 
ნებაზე, 22 ხომ იცნობ აბნერ ნერის ძეს? შენს მოსატყუებლად 
მოვიდა, რომ გაიგოს შენი ასავალ-დასავალი, და ყველაფერი 
ნახოს, რასაც აკეთებ. 29 გამოვიდა იოაბი დავითისგან, კაცები 
დაადევნა აბნერს და სირას ჭიდან დააბრუნა იგი, ისე რომ 
არაფერი გაუგია დავითს. 27 როცა დაბრუნდა აბნერი ხებრონს, 
გაიხმო იგი იოაბმა კარიბჭის შიგნით, თითქოს განმარტოებით 
საუბარი სურდა მასთან, და მუცელში ჩასცა მახვილი. მოკვდა 
იგი იოაბის ძმის, ყასაელის სისხლის წილ. 2858 როცა გაიგო მერე 
ეს ამბავი დავითმა, თქვა: ბრალი არ გვადევს მე და ჩემს 


სამეფოს უფლის წინაშე სამარადისოდ აბნერ ნერის ძის 
სისხლში. 29? დაატყდეს იოაბის თავს და მამამისის სახლს! ნუმც 
გამოლეულა იოაბის სახლში სისხლმდინარი, კეთროვანი, 
ხელყავარჯნიანი, მახვილით განგმირული, პურს 
დანატრებული! 39 ხოლო იობაბმა და მისმა ძმამ, აბიშაიმ, იმის 
გამო მოუსწრაფეს სიცოცხლე აბნერს, რომ მან მოკლა მათი 
ძმა ყასაელი ბრძოლაში, გაბაონთან. 31 უთხრა დავითმა იოაბს 
და მასთან მყოფ მთელ ხალხს: შემოიგლიჯეთ სამოსელი, 
შემოირტყით ჯვალო და დაიტირეთ აბნერი. მეფე დავითი 
თავად მიჰყვებოდა საკაცეს. 32 როცა მარხავდნენ აბნერს 
ხებრონში, ხმამაღლა ტიროდა მეფე აბნერის საფლავზე, 
ტიროდა მთელი ხალხი. 33 იგლოვა მეფემ აბნერი და თქვა 
განა სამარცხვინო სიკვდილით უნდა მომკვდარიყო აბნერი? 34 
ხელი შეკრული არა გქონია, ფეხებზე ბორკილები არა გდებია. 
დაეცი, როგორც ბოროტმოქმედთა ხელით ეცემიან. კიდევ 
უფრო ატირდა ხალხი. 32 ჯერ კიდევ დღე იყო, რომ მოდიოდა 
ხალხი და პურს სთავაზობდნენ დავითს. იფიცებიადა დავითი 
და ამბობდა: ასე და ასე მიყოს ღმერთმა და უარესი 
მომისართოს, თუ მზის ჩასვლამდე ვიგემო პური ან სხვა რამე. 
36 მაშინ ყველაფერს მიხვდა მთელი ხალხი და მოეწონათ ეს 
ისევე, როგორც ყველაფერი მოსწონდათ, რასაც მეფე 
აკეთებდა. 37 გაიგო მთელმა ხალხმა და მთელმა ისრაელმა ამ 
დღეს, რომ უბრალო იყო მეფე აბნერ ნერის ძის მკვლელრაში. 
38 უთხრა მეფემ თავის მორჩილთ: იცით თუ არა, როგორი 
სარდალი და დიდებული დაეცა დღეს ისრაელში? 39 მე დღეს 
სუსტი ვარ, თუმცა ცხებული მეფე ვარ. ეს ხალხი კი, ცერუიას 
შვილები, ჩემზე ძლიერნი არიან. მიუზღოს უფალმა 
ბოროტმოქმედს მისი ბოროტების წილ! 


თავი 4 


1 როცა შეიტყო საულის ძემ, რომ მოკვდა აბნერი ხებრონში, 
წარეკვეთა იმედი და შეშფოთდა მთელი ისრაელიც. 2 ორი 
კაცი ჰყავდა საულის ძეს, რაზმის მეთაურები, ერთს ერქვა 
ბაყანა, მეორეს - რექაბი; რიმონ ბეეროთელის ძენი იყვნენ, 
ბენიამინის ტომიდან, რადგან ბეეროთი ბენიამინს ეკუთვნოდა. 
3 თავად ბეეროთელნი გეთაიმში გაიქცნენ და დღემდე იქ 
მდგმურობენ. 4 იონათანს, საულის ძეს, ერთი ვაჟი დარჩა, 
ფეხმტკივანი. ხუთი წლის იყო, როცა საულსა და იონათანის 
ამბავი მოვიდა იზრეყელიდან. ხელში აიყვანა იგი ძიძამ და 
გაიქცა; გაქცევისას დაუვარდა ბავშვი და დაკოჭლდა. მისი 
სახელი - მეფიბოშეთი. ? წავიდნენ რიმონ ბეეროთელის ვაჟები 
- რექაბი და ბაყანა და დღის ხვატში მიადგნენ იშბოშეთის 
სახლს. ის კი საწოლზე იწვა და ეძინა შუადღის ძილით. 9 აპა, 
შევიდნენ შიგ სახლში, ვითომდა ხორბლის საყიდლად, და 
მეხუთე ნეკნთან ჩასცეს მახვილი. მერე მიიმალნენ რექაბი და 
მისი ძმა ბაყანა. 7 შევიდნენ სახლში, როცა თავის საწოლზე 
ეძინა, საძილე ოთახში; მახვილი ჩასცეს, მოკლეს და თავი 
მოაჭრეს. წამოიღეს მისი თავი და მთელი ღამე იარეს უდაბნოს 
გზით. 83? მიუტანეს იშბოშეთის თავი დავითს ხებრონში და 
უთხრეს მეფეს: აჰა, იშბოშეთის თავი, საულის, შენი მტრის 
ძისა, რომელსაც შენი სიკვდილი უნდოდა. შური უძია უფალმა 
ჩემს მეფე-ბატონს საულისგან და მისი ნაშიერისგან. ? მიუგო 
დავითმა რექაბს და მის ძმას ბაყანას, ბეეროთელი რიმონის 
ვაჟებს, და უთხრა: ვფიცავ უფალს, რომელმაც მიხსნა ყოველი 
გასაჭირისაგან! 19 თუკი მაცნე, რომელმაც შემატყობინა 
საულის სიკვდილი და კეთილის მახარობელი ეგონა თავი, 
შევიპყარი და მოვკალი ციკლაგში, იმის ნაცვლად რომ 
სამახარობლო მიმეცა, 11 რას იმსახურებენ ის ბოროტეული 
კაცები, რომელთაც უდანაშაულო კაცი თავისსავე სახლში, 
თავის საწოლში მოკლეს? ახლა განა თქვენ ხელს არ უნდა 
მოგკითხოთ მისი სისხლი და აღმოგფხვრათ ამ ქვეყნიდან. 12 


უბრძანა დავითმა მსახურებს და დახოცეს ისინი, ხელ-ფეხი 
დააჭრეს და ტბორზე გადმოკიდეს ხებრონში. ხოლო იშბოეთის 
თავი აიღეს და აბნერის საფლავში დამარხეს, ხებრონში. 


თავი 5 


1 მოვიდა ისრაელის ყველა შტო დავითთან ხებრონს და ასე 
უთხრეს: აჰა, შენი ძვალი და ხორცი ვართ ყველანი. ? წინათაც, 
როცა საული მეფობდა ჩვენზე, შენ მიგყავდა და მოგყავდა 
ისრაელი, შენ გითხრა უფალმა: შენ უნდა მწყემსო ჩემი ერი 
ისრაელი, შენ უნდა იყო ისრაელის წინამძღოლი. 3 მოვიდა 
ისრაელის მთელი უხუცესობა მეფესთან ხებრონს და შეჰკრა 
დავითმა მათგან კავშირი ხებრონში უფლის წინაშე და სცხეს 
ისრაელის მეფედ დავითი. % ოცდაათი წლისა იყო დავითი, 
როცა გამეფდა და იმეფა ორმოცი წელი. ? ხებრონში შვიდ 
წელიწადს და ექვს თვეს მეფობდა იგი იუდაზე; იერუსალიმში 
მეფობდა ოცდაცამეტი წელი მთელ ისრაელზე და იუდაზე. 9 
გაილაშქრეს დავითმა და მისმა კაცებმა იერუსალიმისკენ 
იებუსეველთა, ქვეყნის მკვიდრთა წინააღმდეგ. ხოლო მათ ასე 
უთხრეს დავითს: ვერ შემოხვალ, რადგან ბრმები და კოჭლები 
გაგაქცევენ უკან. ამბობდნენ: ვერ შემოვაო დავითი. 7 მაგრამ 
აიღო დავითმა სიონის ციხე-სიმაგრე. ეს არის დავითის 
ქალაქი. 8 თქვა იმ დღეს დავითმა: იებუსეველებთან 
შებრძოლებულმა მახვილით მოსრას კოჭლი და ბრმა, დავითის 
მოძულე. ამიტომაც ამბობენ, კოჭლი და ბრმა არ შევიდესო 
ტაძარში. ? დადგა დავითი ციხე-სიმაგრეში და უწოდა მას 
დავითის ქალაქი; და ააშენა დავითმა მილოს გარშემო და 
შიგნით. 19 სულ მაღლა და მაღლა მიდიოდა დავითი და 
უფალი, ცაბაოთ ღმერთი მასთან იყო. 11 გამოუგზავნა ხირამმა, 
ციდონის მეფემ, დავითს მოციქულები, ფიჭვის ძელები, 
ხუროები, ქვისმთლელები და აუშენეს სახლი დავითს. 12 
მიხვდა დავითი, რომ მტკიცედ ჰყავდა დადგენილი იგი უფალს 
ისრაელის მეფედ და რომ აღამაღლა მისი მეფობა თავისი 
ერის, ისრაელის გამო. 13 კიდევ მოიყვანა იერუსალიმში 
დავითმა ხარჭები და ცოლები ხებრონიდან მოსვლის შემდეგ 
და კიდევ შეეძინა დავითს ვაჟები და ასულები. 14 აჰა, მათი 
სახელები, ვინც იერუსალიმში შეეძინა მას: შამყუაყი, შობაბი, 


ნათანი და სოლომონი. 12 იბსარი, ელიშუაყი, ნეფეგი და 
იაფიაყი, 10 ელიშამაყი, ელიადაყი და ელიფალეტი. 17 
შეიტყვეს ფილისტიმელებმა, რომ ისრაელის მეფედ აკურთხეს 
დავითი და დაიძრნენ ფილისტიმელები დავითის 
შესაპყრობად. შეიტყო დავითმა და ციხე-სიმაგრეში შევიდა. 18 
მოვიდნენ ფილისტიმელები და რეფაიმის ველზე გაიშალნენ. 19 
დაეკითხა დავითი უფალს: გავილაშქრო ფილისტიმელებზე? 
ჩამიგდებ ხელში მათ? მიუგო უფალმა დავითს: გაილაშქრე, 
რადგან ხელში ჩაგიგდებ ფილისტიმელებს. 29 მივიდა დავითი 
ბაალ-ფერაციმში და იქ სძლია მათ დავითმა და თქვა: წალეკა 
უფალმა ჩემი მტრები ჩემ წინაშე, როგორც წყალი წალეკავს; 
ამიტომაც ეწოდა ამ ადგილს ბაალ-ფერაციმი. 21 იქ მიატოვეს 
თავიანთი კერპები და დავითმა და მისმა კაცებმა წაიღეს ისინი. 
22 კვლავ გამოილაშქრეს ფილისტიმელებმა და რეფაიმის 
ველზე გაიშალნენ. 23 დაეკითხა დავითი უფალს. მიუგო: 
პირისპირ ნუ მიეჭრები. უკან მოუარე და ფიჭვნარის მხრიდან 
მიადექი. 21 როგორც კი ფიჭვების კენწეროებიდან შრიალის 
ხმა შემოგესმება, იმწამსვე შეიმართე, რადგან სწორედ მაშინ 
წაგიძღვება უფალი ფილისტიმელთა ბანაკის შესამუსრავად,. 23 
ისე მოიქცა დავითი, როგორც დაარიგა იგი უფალმა, და 
გაბაონიდან გაზერამდე მუსრს ავლებდა ფილისტიმელებს. 


თავი 6 


1 კვლავ შეკრიბა დავითმა ყველა რჩეული ისრაელში, 
ოცდაათი ათასი კაცი; 2 ადგა და წავიდა დავითი მთელი 
ხალხითურთ, ვინც მასთან იყო, იუდას ბაალედან, რომ 
ამოეტანათ ღვთის კიდობანი, რომელსაც ეწოდა სახელი 
ცაბაოთ უფლისა, ქერუბიმებზე მჯდომარისა. 3 შედგეს ღვთის 
კიდობანი ახალ ურემზე და წამოიღეს აბინადაბის სახლიდან, 
გიბყაში რომ არის. ყუზა და ახიო, აბინადაბის ვაჟები, 
მიუძღოდნენ ამ ახალ ურემს. % გამოიდგნეს აბინადაბის 
სახლიდან, გიბყაში რომ არის; ყუზა ღვთის კიდობნის გვერდით 
მოდიოდა, ახიო წინ მიუძღვებოდა კიდობანს. ? დავითი და 
მთელი ისრაელის სახლი უკრავდნენ უფლის წინაშე 
კვიპაროსის ხის საკრავებს, ქნარებს, ბობღნებს, დაფდაფებს, 
ჩანგებსა და წინწილებს. 9 როცა ნაქონის კალოსთან მივიდნენ, 
ხელი შეაშველა ყუზამ ღვთის კიდობანს, რადგან კინაღამ 
გამოაგდეს იგი ხარებმა. ” აღიგზნო უფლის რისხვა ყუზას 
მიმართ და იქვე დასცა იგი ღმერთმა ამ ხელყოფისთვის, და 
იქვე მოკვდა იგი ღვთის კიდობანთან. 8 შეწუხდა დავითი, რომ 
დაღუპა უფალმა ყუზა. დღემდე ეწოდება ამ ადგილს ფერეც- 
ყუზა (ყუზას დაღუპვა). ? შეეშინდა უფლისა დავითს იმ დღეს და 
თქვა: როგორ მოვა ჩემამდე უფლის კიდობანი? 19 არ ინდომა 
დავითმა უფლის კიდობნის მოტანა თავისთან, დავითის 
ქალაქში და გეთელი ყობედ-ედომის კარ-მიდამოსკენ 
გაახვევინა. 11 სამი თვე ესვენა უფლის კიდობანი გეთელი 
ყობედედომის კარმიდამოში და აკურთხა უფალმა ყობედ- 
ედომი და მთელი მისი კარ-მიდამო. 12 როცა შეატყობინეს 
დავითს, აკურთხა უფალმა ღვთის კიდობნის გამო ყობედ- 
ედომის კარ-მიდამო და მთელი მისი საბადებელიო, წავიდა 
დავითი და სიხარულით ამოიტანა ღვთის კიდობანი ყობედ- 
ედომის კარმიდამოდან დავითის ქალაქში. 13 უფლის 
კიდობნის გადატანისას, ყოველ ექვს ნაბიჯზე თითო ხარსა და 
ნაპატივებ ვერძს სწირავდა მსხვერპლად. 1“ რაც ძალი და 


ღონე ჰქონდა როკავდა დავითი უფლის წინაშე; სელის ეფოდი 
ემოსა დავითს. 15 ყიჟინითა და ბუკის ცემით მიჰქონდათ 
უფლის კიდობანი დავითისა და ისრაელის მთელ სახლს. 19 
როცა უფლის კიდობანი შევიდა დავითის ქალაქში, 
სარკმლიდან გადმოხედა საულის ასულმა მელქოლამ, დაინახა 
უფლის წინაშე მოხტუნავე და მროკველი დავითი და დასცინა 
მას თავის გულში. 17 მიიტანეს უფლის კიდობანი და დაასვენეს 
თავის ადგილზე კარავში, რომელიც გაშლილი ჰქონდა 
მისთვის დავითს. მერე აღსავლენი და სამადლობელი 
მსხვერპლი შესწირა დავითმა უფალს. 18 როცა მორჩა 
აღსავლენი და სამადლობელი მსხვერპლის შეწირვას, ცაბაოთ 
უფლის სახელით დალოცა ერი. 19 ჩამოურიგა მთელ ერს, 
ისრაელის მთელ კრებულს, კაცსა და დედაკაცს, თითო პურის 
კვერი, თითო ხორცის წილობი და თითო ქადა. მერე თავ-თავის 
სახლებში წავიდა ხალხი. 29 როცა დაბრუნდა დავითი თავისი 
სახლის დასალოცად, გამოეგება მელქოლა, საულის ასული, 
დავითს და უთხრა: როგორ განდიდდა დღეს ისრაელის მეფე, 
რომ გაშიშვლდა დღეს თავის მორჩილთა და მხევალთა 
თვალწინ, როგორც შიშვლდება ხოლმე ქარაფშუტა ვინმე. 21 
მიუგო დავითმა მელქოლას: უფლის წინაშე, რომელმაც 
მამჯობინა მამაშენს და მთელ მას სახლს, როცა დამადგინა 
უფლის ერის, ისრაელის წინამძღოლად, უფლის წინაშე 
სიხარულით ვიროკებ. 22 რაც უფრო დავმცირდები და 
დავმდაბლდები ჩეძს თვალში, მით უფრო დიდებული 
გამოვჩნდები მხევაღთა წინაშე, მათ წინაშეც კი, შენ რომ 
ახსენე. 22 მელქოლას, საულის ასულს, არ ჰყოლია შვილი 
სიკვდილის დღემდე. 


თავი 7 


1 როგორც კი დაიწყო ცხოვრება მეფემ თავის სახლში, 
მოასვენა იგი უფალმა ირგვლივ მტრებისგან. 2? უთხრა მეფემ 
ნათან წინასწარმეტყველს: შეხედე, მე კედარის სახლში 
ვცხოვრობ, ღვთის კიდობანი კი სავანის ქვეშ ასვენია. 3 უთხრა 
ნათანმა მეფეს: გააკეთე ყველაფერი, რაც გულში გაქვს, 
რადგან შენთანაა უფალი. “ იმ ღამით იყო, რომ ჩაესმა ნათანს 
უფლის სიტყვა: ? წადი და უთხარი ჩემს მორჩილს დავითს, ასე 
ამბობს-თქო უფალი: განა შენ უნდა ამიშენო სახლი ჩემს 
სამყოფელად? 5 მე ხომ არ დავმკვიდრებულვარ სახლში იმ 
დროიდან, რაც ეგვიპტიდან გამოვიყვანე ისრაელიანები, მუდამ 
კარავში და სავანეში ვიმყოფებოდი მგზავრობისას. 7 ნუთუ 
ისრაელიანთა შორის მოარულს ოდესმე მითქვამს ისრაელის 
რომელიმე შტოსთვის, ვისთვისაც ჩემი ერის, ისრაელის 
მწყემსობა მიბრძანებია, კედარის სახლს რატომ არ მიშენებთ- 
მეთქი? 8 ახლა ასე უთხარი ჩემს მორჩილს დავითს. ასე 
ამბობს-თქო ცაბაოთ უფალი: ფარეხიდან, ცხვრის ფარიდან 
წამოგიყვანე, რომ ჩემი ერის, ისრაელის წინამძღოლი 
ყოფილიყავი. ? ყველგან შენთან ვიყავი, სადაც კი გივლია; 
მინადგურებია შენი მტრები შენ წინაშე; განმიდიდებია შენი 
სახელი, მსგავსად დიდებულთა სახელისა ამ ქვეეანაზე. 19 
ადგილი დავუდგინე ჩემს ერს, ისრაელს, და დავაფუძნე იგი. 
ახლა თავისთვის იცხოვრებს უშიშრად და ბოროტმოქმედნი 
აღარ შეაჭირვებენ ძველებურად. 11 იმ დროიდან, რაც 
მსაჯულები დავუყენე ჩემს ხალხს, ისრაელს, მოსვენებული 
მყავხარ ყველა მტრისაგან. უფალი გამცნობს შენ, რომ სახლს 
აგიშენებს უფალი. 12 როცა დრო მოგივა და შენს მამა- 
პაპასთან განისვენებ, მე აღვადგენ შენ შემდგომად ნაშიერს, 
შენი საზარდულიდან გამომავალს, და მეფობას განვუმტკიცებ. 
13 ის ააშენებს სახლს ჩემი სახელისთვის და მე გავამტკიცებ 
მისი მეფობის ტახტს სამარადისოდ. 14 მე მამა ვიქნები 
მისთვის, ის კი შვილი იქნება ჩემთვის. თუ დააშავებს, 


გავწკეპლავ კაცთა წესით და ვცემ ადამიანთა ჩვეულებით. 12 
არ წაერთმევა მას ჩემი წყალობა, როგორც წავართვი საულს, 
რომელიც ჩამოგაცილე. 15 მტკიცედ იდგება მისი სახლი და 
სამეფო სამარადისოდ ჩემ წინაშე; მყარი იქნება მისი ტახტი 
სამარადისოდ. 17 თანახმად ამ სიტყვებისა და ამ ხილვისა 
ელაპარაკა ნათანი დავითს. 18 მივიდა დავით მეფე და დადგა 
უფლის წინაშე და თქვა. ვინა ვარ მე, უფალო ღმერთო ჩემო, 
ვინ არის ჩემი სახლი, რომ აქამდე აღმაზევე! 19 ესეც მცირე 
ყოფილა შენს თვალში, უფალო ღმერთო ჩემო, რომ 
სამომავლოდაც აღუთქვი დაპირება შენი მორჩილის სახლს. 
ადამის ძეთა წესია ეს, უფალო ღმერთო ჩემო. 29 კიდევ რა 
უნდა გითხრას დავითმა? შენ თავად იცნობ შენს მორჩილს, 
უფალო ღმერთო ჩემო! 21 შენი სიტყვისათვის და შენი გულის 
თანახმად სჩადიხარ ამ სადიადეს და ამცნობ შენს მორჩილს. 
22 ამიტომაც დიდი ხარ შენ, უფალო ღმერთო; რადგან 
არავინაა შენი მსგავსი, არ არის ღმერთი შენს გარდა, 
ყველაფრის თანახმად, რაც ჩვენი ყურით მოვისმინეთ. 23 თუ 
არის ამქვეყნად თუნდაც ერთი ხალხი შენი ერის, ისრაელის 
მსგავსი, რომელსაც მოვლენია ღმერთი, რომ თავისთვის 
გამოესყიდა იგი, რომ ექცია თავის ერად, რომ სახელოვანი 
გაეხადა და ჩაედინა დიადი და საკვირველი ამბები შენი 
ქვეყნისთვის ერის წინაშე, რომელიც გამოისყიდე ეგვიპტისგან, 
ხალხებისგან და ღმერთებისგან? 24 შენ განამტკიცე შენთვის 
შენი ერი ისრაელი, რომ შენი ერი ყოფილიყო სამარადისოდ 
და შენ, უფალო, მათი ღმერთი ყოფილიყავი! 25 ახლა 
სამარადისოდ განამტკიცე, უფალო, ღმერთო, ეგ სიტყვა, შენს 
მორჩილზე და მის სახლზე რომ გიბრძანებია, აღასრულე, 
როგორც ნაბრძანები გაქვს. 295 იდიდოს შენმა სახელმა 
სამარადისოდ, თქვან: ცაბაოთ უფალი ღმერთობს ისრაელზე! 
მტკიცე იყოს შენ წინაშე შენი მორჩილის დავითის სახლი! 27 
რადგან ეს შენ იყავი, ცაბაოთ უფალო, ისრაელის ღმერთო, 
რომ გამოუცხადე შენს მორჩილს, სახლს აგიშენებო. ამიტომაც 
გაუწია გულმა შენს მორჩილს ასეთი ლოცვით ელოცა შენ 
მიმართ. 28 ახლა, უფალო ჩემო, ღმერთი ხარ შენ და შენი 


სიტყვები ჭეშმარიტია, და შენი მორჩილისთვის ეს სიკეთე გაქვს 
გამოცხადებული. 2? ახლა მოდი, აკურთხე შენი მორჩილის 
სახლი, რომ სამარადისოდ შენ წინაშე იყოს, რადგან ეს შენ 
წარმოთქვი, უფალო ჩემო! იკურთხოს შენი კურთხევით შენი 
მორჩილის სახლი სამარადისოდ! 


თავი 8 


1 ამის შემდეგ იყო, რომ დაამარცხა დავითმა ფილისტიმელები, 
დაიმორჩილა ისინი და წაართვა დავითმა ფილისტიმელებს 
ბატონობის სადავეები. 2 დაამარცხა მოაბიც, მიწაზე წააწვინა 
ისინი და ბაწრით გაზომა: ორი ბაწარი მოსაკლავად გადაზომა, 
ერთი მთელი ბაწარი - ცოცხლად დასატოვებლად. შეიქნა 
მოაბი დავითის მორჩილი და მოხარკე. 3 დაამარცხა დავითმა 
ჰადარყეზერ რეხობის ძე, ცობას მეფე, როცა იგი ევფრატზე 
ბატონობის დასაბრუნებლად მიდიოდა. “ წაართვა მას 
დავითმა ათას შვიდასი ცხენოსანი და ოცი ათასი ქვეითი. 
ეტლის ცხენებს ძარღვები გადაუჭრა დავითმა, მხოლოდ ასი 
ეტლი დაიტოვა მათგან. ? მოვიდნენ დამასკოს არამელები 
ცობას მეფის ჰადარყეზერის დასახმარებლად და მუსრი 
გაავლო დავითმა არამელთაგან ოცდაორი ათას კაცს. 9 
დაადგინა დავითმა ხელისუფალნი დამასკოს არამში და 
შეიქნენ არამელები დავითის მორჩილნი და მოხარკენი. 
ყველგან, სადაც კი მიდიოდა, უფალი ეწეოდა დავითს. 7 აიღო 
დავითმა ოქროს ფარები, ჰადარყეზერის მორჩილთ რომ 
ჰქონდათ, და იერუსალიმში მოიტანა. 8? დიდძალი სპილენძი 
წამოიღო დავითმა ბეტახიდან და ბეროთიდან, ჰადარყეზერის 
ქალაქებიდან, 9? შეიტყო თოყიმ, ხაბათის მეფემ, რომ სძლია 
დავითმა ჰადარყეზერს, 19 და გაგზავნა თოყიმ თავისი ძე 
იორამი დავითთან მოსაკითხავად და მისალოცად, რომ 
შეებრძოლა ჰადარყეზერს და სძლია მას, რადგან თოყის 
მოსისხლე იყო ყადარყეზერი. თან გაატანა ოქრო-ვერცხლისა 
და სპილენძის ჭურჭელი. 11 ეს ჭურჭელიც შესწირა მეფე 
დავითმა უფალს იმ შეწირულ ოქრო-ვერცხლთან ერთად, 
დამორჩილებულ ხალხებს რომ წაართვა - 12 არამს, მოაბს, 
ყამონიანებს, ფილისტიმელებს, ყამალეკს, აგრეთვე 
ჰადარყეზერ რეხობის ძეს, ცობას მეფეს. 13 გაითქვა სახელი 
დავითმა ჩვიდმეტი ათასი არამელის დამარცხების შემდეგ 


მარილოვან ველზე. 14 დააყენა ედომში ხელისუფალნი; მთელ 


ედომში დააყენა ხელისუფალნი და შეიქნა მთელი ედომი 
დავითის მორჩილი. ყველგან, სადაც კი მიდიოდა, უფალი 
ეწეოდა დავითს. 1? მეფობდა დავითი მთელ ისრაელზე და 
წესსა და სამართალს აძლევდა მთელ თავის ხალხს. 165 იოაბ 
ცერუიას ძე, ჯარს სარდლობდა; ხოლო იოშაფატ ახილუდის ძე, 
მემატიანე იყო. 17 ცადოკ ახიტუბის ძე და ახიმელექ აბიათარის 
ძე მღვდლები იყვნენ, ხოლო სერაია - მწერალი. 18 ბენაიაჰუ 
იეჰოიადაყის ძე ქერეთელებს და ფელეთელებს 
განმგებლობდა; დავითის შვილები სამეფო მრჩევლები იყვნენ. 


თავი 9 


1 თქვა დავითმა: ხომ არ დარჩენილა ვინმე საულის სახლიდან, 
რომ წყალობა ვუყო იონათანის გულისთვის? ? ჰყავდა საულის 
სახლს მორჩილი, სასელად ციბა. გამოიძახეს იგი დავითთან 
და უთხრა მეფემ: შენა ხარ ციბა? მიუგო: გახლავარ, შენი 
მორჩილი. 3? უთხრა მეფემ: აღარავინ დარჩენილა საულის 
სახლიდან, რომ ღვთის წყალობა ვუყო? უთხრა ციბამ მეფეს: 
ვაჟიშვილი დარჩა იონათანს, ფეხმტკივანი. “ უთხრა მას მეფემ: 
სად არის? მიუგო ციბამ მეფეს: მაქირ ყამიელის ძის სახლშია, 
ლოდებარს. ? გაგზავნა კაცი დავითმა და მოაყვანინა იგი 
მაქირ ყამიელის სახლიდან, ლოდებარიდან. 9 მოვიდა 
მეფიბოშეთი, იონათან საულის ძის ვაჟიშვილი, დავითთან, 
პირქვე დაეცა მის წინაშე და თაყვანისცა. უთხრა დავითმა: 
მეფიბოშეთ! მიუგო: გახლავარ შენი მორჩილი! 7 მაშინ უთხრა 
დავითმა: ნუ გეშინია; წყალობას გიყოფ შენი მამის იონათანის, 
გულისათვის, დაგიბრუნებ მამაშენის, საულის, მთელ ყანებს და 
მუდამ ჩემს სუფრაზე შეჭამ პურს. 8 თაყვანისცა და უთხრა: ვინ 
არის შენი მორჩილი, რომ ყურადღების ღირსად ჩათვალე 
ჩემსავით მკვდარი ძაღლი? 9 მოუხმო მეფემ ციბას, საულის 
მორჩილს, და უთხრა: საულისა და მისი სახლის მთელი 
საბადებელი შენი ბატონისთვის მიმიცია. 190 დაუმუშავეთ მიწა 
შენ, შენმა შვილებმა და შენმა მორჩილებმა და მიართვით 
მოსავალი, რომ ჰქონდეს შენი ბატონის შვილს თავისი 
საჭმელი პური. და მაინც მეფიბოშეთი, შენი ბატონის შვილი, 
მუდამ ჩემს სუფრაზე შეჭამს პურს. თხუთმეტი ვაჟიშვილი და 
ოცი მორჩილი ჰყავდა ციბას. 11 უთხრა ციბამ მეფეს: 
ყველაფერს შეასრულებს შენი მორჩილი, რაც მეფე ბატონმა 
უბრძანა თავის მორჩილს. ჭამდა მეფიბოშეთი პურს დავითის 
სუფრაზე როგორც ერთი უფლისწულთაგანი. 12 პატარა ბავშვი 
ჰყავდა მეფიბოშეთს, სახელად მიქა. მეფიბოშეთის მორჩილნი 
გახდნენ ყველანი, ვინც კი ციბას სახლში ცხოვრობდნენ. 13 


ცხოვრობდა მეფიბოშეთი იერუსალიმში, რათა მუდამ სამეფო 
სუფრაზე ეჭამა პური. ორივე ფეხით კოჭლი იყო იგი. 


თავი 10 


1 ამის შემდეგ იყო, რომ მოკვდა ყამონიანთა მეფე და გამეფდა 
მისი ძე ხანუნი მის ნაცვლად. 2 თქვა დავითმა: წყალობას 
ვუყოფ ხანუნ ნახაშის ძეს, როგორც მამამისი მწყალობდა მე. 
და გაგზავნა დავითმა თავისი ხალხი, რომ ენუგეშებინა იგი 
მამის გამო. მივიდნენ დავითის მორჩილნი ყამონიანთა 
ქვეყანაში. 3 უთხრეს ყამონიანთა მთავრებმა ხანუნს, თავიანთ 
ბატონს: ნუთუ მამაშენის პატივისცემის გამო გიგზავნის დავითი 
ნუგეშინისმცემლებს? იქნებ იმისთვის გამოგიგზავნა დავითმა 
თავისი ხალხი, რომ დაზვეროს ქალაქი, მიათვალ- 
მოათვალიეროს და მერე დააქციოს? 4“ აიღო ხანუნმა და 
ნახევარი წვერი მოჰპარსა დავითის მორჩილთ, წელამდე 
შემოაჭრა ნახევარი სამოსელი და გაისტუმრა. ? როცა ეს 
ამბავი შეატყობინეს დავითს, გაგზავნა ხალხი მათ 
შესაგებებლად, რადგან ძალზე შეურაცხყოფილნი იყვნენ 
კაცები. უთხრა მეფემ: იერიქონში დარჩით, ვიდრე წვერი 
მოგეზრდებოდეთ და მერე მობრუნდით. 9 დაინახეს 
ყამონიანებმა, რომ თავი შეაძულეს დავითს, და გაგზავნეს 
ხალხი ყამონიანებმა, რომ დაექირავებინათ ბეთ-რეხიბასა და 
ცობას არამელები, ოცი ათასი ქვეითი, მეფე მაყაქასგან ათასი 
კაცი და იშტობიდან თორმეტი ათასი კაცი. 7 შეიტყო ეს 
დავითმა და გაგზავნა იოაბი უმამაცესია მთელი ლაშქრითურთ. 
8 გამოვიდნენ ყამონიანები და გაეწყვნენ საბრძოლველად 
კარიბჭის შესასვლელთან. ცობისა და რეხობის არამელები, 
იშტობელები და მაყაქა ცალკე დადგნენ ველზე. ? როცა 
დაინახა იოაბმა, რომ მტერი წინიდან და ზურგიდან იყო მისკენ 
მიმართული, გამოარჩია ისრაელიანებში ურჩეულესნი და 
დააწყო არამელთა წინააღმდეგ. 19 დანარჩენი ხალხი თავის 
ძმას აბეშაის ჩააბარა და მანაც დააწყო ისინი ყამონიანთა 
წინააღმდეგ. 11 თქვა: თუ არამელები მძლევენ, შენ 
მომეშველები. თუ ყამონიანები გძლევენ შენ, მე მოვალ შენს 
მოსაშველებლად. 1? გამაგრდი და მტკიცედ იდექი ჩვენი 


ხალხისათვის და უფლის, ჩვენი ღმერთის ქალაქებისთვის. 
უფალმა ქმნას, რაც ენებოს. 13 გავიდნენ იოაბი და მისი ხალხი 
არამელებთან საბრძოლველად და უკუიქცნენ არამელები. 14 
როცა ყამონიანებმა დაინახეს, რომ გარბოდნენ არამელები, 
თავადაც გაექცნენ აბეშაის და ქალაქში შეცვივდნენ. იოაბი 
გაეცალა ყამონიანებს და მივიდა იერუსალიმს. 12 დაინახეს 
არამელებმა, რომ მარცხდებოდნენ ისრაელთან, და 
შეიკრიბნენ. 19 გადმოაყვანინა ჰადარყეზერმა მდინარის 
გაღმელი არამელები და ისინიც მოვიდნენ ხელამში. შობაქი, 
პჰადარყეზერის მთავარსარდალი უძღოდა მათ. 17 შეატყობინეს 
დავითს და მანაც შეკრიბა მთელი ისრაელი, გადალახა 
იორდანე და მივიდა ხელამს. დაეწყვნენ არამელები დავითის 
წინააღმდეგ და შეებრძოლენ. 18 გაექცნენ არამელები 
ისრაელს. დახოცა დავითმა არმელთაგან შვიდასი ეტლოსანი 
და ორმოცი ათასი მხედარი. უგმირა მახვილი შობაქს, მათ 
სარდალს, და იქვე მოკვდა იგი. 1? როცა ჰადარყეზერის 
მორჩილმა მეფეებმა დაინახეს, რომ მარცხდებოდნენ 
ისრაელთან, დაეზავნენ ისრაელს და დაემორჩილნენ. 
არამელებმა ვეღარ გაბედეს ყამონიანთა დახმარება. 


თავი 11 


1 ერთი წლის შემდეგ, მეფეთა გამოსვლის ჟამს, გაგზავნა 
დავითმა იოაბი თავისი ხალხითურთ და მთელი ისრაელი. 
გაანადგურეს ყამონიანები და შემოადგნენ რაბას. დავითი კი 
იერუსალიმში დარჩა. 2 ადგა დავითი საღამოჟამს თავისი 
საწოლიდან და სამეფო სახლის ბანზე იწყო სიარული. ბანიდან 
მობანავე ქალი დაინახა; ქალი ძალზე ლამაზი იყო სახით. 3 
გააგზავნა დავითმა ქალის ამბის გასაგებად. უთხრეს: ეს ხომ 
ბარშებაყია, ელიყამის ასული, ურია ხეთელის ცოლი. “1 
გაგზავნა დავითმა მოციქულები ქალის მოსაყვანად. მოვიდა 
ქალი და დაწვა მასთან დავითი. როცა განიწმიდა თავისი 
წვირისგან, დაბრუნდა ქალი თავის სახლში. ? როცა ქალი 
დაორსულდა, შეუთვალა დავითს: ორსულად ვარ. 5 გაგზავნა 
დავითმა კაცი იოაბთან. გამომიგზავნე ურია ხეთელი. 
გამოუგზავნა იოაბმა ურია დავითს. 7 როცა მოვიდა მასთან 
ურია, დავითმა იოაბის, ჯარისა და ომის ამბავი გამოჰკითხა. 98 
უთხრა დავითმა ურიას: შინ წადი და ფეხი დაიბანე. გავიდა 
ურია მეფის სახლიდან და მეფის საჩუქარი გააყოლეს უკან. 9 
ურიამ ის ღამე მეფის სახლის კართან გაათია თავისი ბატონის 
მორჩილებთან ერთად, თავის სახლში არ წასულა. 19 
შეატყობინეს დავითს, არ წასულაო თავის სახლში ურია. მაშინ 
უთხრა დავითმა ურიას: ხომ ნამგზავრი ხარ? რატომ შინ არ 
წახვედი? 11 უთხრა ურიამ დავითს: როცა უფლის კიდობანი, 
ისრაელი და იუდა კარვებში არიან, ჩემი ბატონი იოაბი და ჩემი 
ბატონის ხალხი ველზე დგანან, როგორ წავიდე ჩემს სახლში, 
როგორ ვჭამო და ვსვა, როგორ დავწვე ცოლთან? შენ თავს 
ვფიცავ, ვერ ვიზამ ამ საქმეს! 12 უთხრა დავითმა ურიას: 
დღესაც დარჩი აქ და ხვალ გგაგზვნი. დარჩა ურია 
იერუსალიმში იმ დღეს და მეორე დილას. 13 მოიწვია იგი 
დავითმა, ჭამა და სვა ურიამ მის წინაშე და დაათრო იგი 
დავითმა. საღამოთი გავიდა, რომ თვისი ბატონის 
მორჩილებთან დაეძინა თავის საგებელზე. თავის სახლში არ 


წასულა. 14 დილით დაწერა დავითმა წერილი იოაბისთვის და 
ურიას ხელით გაუგზავნა. 12 წერილში ასე დაწერა: დააყენეთ 
ურია იქ, სადაც სასტიკი ბრძოლა მოგელით, და მერე 
მიატოვეთ, რომ გაიგმიროს და მოკვდეს. 190 როცა ქალაქის 
ალყას ამზადებდა იოაბი, სწორედ იმ ადგილას დააყენა ურია, 
სადაც იცოდა, რომ მამაცი მებრძოლები იდგნენ. 17 
გამოვიდნენ ქალაქის მცხოვრებნი და შეებნენ იოაბს. დაეცნენ 
ხალხიდან, დავითის მორჩილთაგანნი და მოკვდა ურია 
ხეთელიც. 18 გააგზავნა კაცი იოაბმა მეფესთან ბრძოლის ამბის 
შესატყობინებლად. 1737 ასე დაარიგა მაცნე: ბოლომდე უამბე 
მეფეს ბრძოლის ამბავი, 29 და თუ ბრაზი მოერია მეფეს და 
გითხრა: რატომ მოადექით ქალაქს ასე ახლოს 
საბრძოლველადო? განა არ იცოდი, რომ გალავნიდან 
დაგიწყებდნენ სროლას? 21 ვინ განგმირა აბიმელექი, 
იერუბეშეთის ძე? განა დედაკაცმა არ დასცა გალავნიდან 
დოლაბბის ნატეხი თავზე, და მოკვდა იგი თუბელში? ახლოს 
რატომ მიადექით გალავანს? უთხარი: ხეთელი ურიაც მოკვდა- 
თქო, შენი მორჩილი. 22 წავიდა მაცნე და ყველაფერი უამბო 
დავითს, რისთვისაც იოაბმა გააგზავნა. 23 უთხრა მაცნემ 
დავითს: როცა მოგვეძალნენ მტრები და ველზე გამოვიდნენ 
ჩვენ წინააღმდეგ, შევუტიეთ და ქალაქის კარიბჭემდე ვდიეთ: 
24 მოისარებმა ისრები დაუშინეს გალავნიდან შენს მორჩილთ 
და ბევრი გაწყდა მეფის მორჩილთაგან, მოკვდა ხეთელი 
ურიაც, შენი მორჩილი. 25” უთხრა დავითმა მაცნეს: ასე უთხარი 
იოაბს, ნუ გაწუხებს-თქო ეს ამბავი, რადგან ხან ერთს ჭამს 
მახვილი, ხან მეორეს. მაგრად შეუტიე ქალაქს და დაამხეთქო. 
ასე გაამხნევე იოაბი, 29 გაიგო ურიას ცოლმა, რომ მოკვდა 
ურია, მისი ქმარი და დაიტირა თავისი პატრონი. 27 როცა 
გავიდა გლოვის დღეები, მოაყვანინა დავითმა ქალი თავის 
სახლში და შეირთო ცოლად და უშვა ვაჟი. არ მოეწონა უფალს 
ეს საქმე, რაც დავითმა ჩაიდინა. 


თავი 12 


1 მიუგზავნა უფალმა დავითს ნათანი და ისიც მივიდა მასთან 
და უთხრა: ორი კაცი ცხოვრობდა ერთ ქალაქში, მდიდარი და 
ღარიბი. 2 მდიდარს უამრავი ცხვარი და ძროხა ჰყავდა, 3 
ღარიბს არაფერი გააჩნდა პატარა ბატკნის გარდა, რომელიც 
ნაყიდი ჰყავდა, და კვებავდა და ზრდიდა თავისთან, თავის 
ბავშვებთან ერთად. მის ლუკმას ჭამდა, მისი თასიდან სვამდა, 
მის უბეში ეძინა, როგორც ქალიშვილი, ისე ჰყავდა. 4 ეწვია 
ერთხელ ვინმე მგზავრი მდიდარ კაცს. ვერაფერი გაიმეტა 
თავისი ცხვარ-ძროხიდან დასაკლავად, რომ გამასპინძლებოდა 
თავის სტუმარს, წამოიყვანა ღარიბი კაცის ბატკანი და 
გაუმზადა სტუმრებულ კაცს. ? დიდად განრისხდა დავითი ამ 
კაცზე და უთხრა ნათანს: უფალს ვფიცავ, სიკვდილის ღირსია 
ამის გამკეთებელი! 9 ბატკანი ოთხმაგად უნდა ზღოს, ასეთი 
საქმე რომ გააკეთა და შეუბრალებლად მოიქცა. ”7 უთხრა 
ნათანმა დავითს: შენა ხარ ის კაცი. ასე თქვა უფალმა, 
ისრაელის ღმერთმა: მე გცხე მეფედ ისრაელზე. მე დაგიხსენი 
საულის ხელიდან. 8 მე მოგეცი შენი ბატონის სასახლე და 
მოგიწვინე შენი ბატონის ცოლები, მოგეცი ისრაელისა და 
იუდას სახლი, და თუ ეს არ კმარა, კიდევ და კიდევ დაგიმატებ. 
?–? რატომ დაივიწყე უფლის სიტყვა და ბოროტება ჩაიდინე მის 
თვალში? მახვილით მოჰკალი ურია ხეთელი და ცოლად 
მოიყვანე მისი ცოლი? ყამონიანთა მახვილით მოჰკალი იგი. 19 
ამიერიდან მახვილი არ მოსცილდება შენს სახლს 
სამარადისოდ, რადგან უგულვებელმყავი და ურია ხეთელის 
ცოლი მოიყვანე, რომ ცოლად დაგესვა. 11 ასე თქვა უფალმა: 
აჰა, უბედურებას დაგათევ შენივე სახლიდან, ავიყვან შენს 
თვალწინ შენს ცოლებს და შენს მოყვასებს მივცემ; მზისით 
დაწვებიან შენს ცოლებთან. 12 თუმც შენ ჩუმად გააკეთე, მე 
მთელი ისრაელის წინაშე და მზის წინაშე გავაკეთებ ამ საქმეს. 
13 უთხრა დავითმა ნათანს: შევცოდე უფალს. უთხრა ნათანმა 


დავითს: უფალმაც მოგიტევა ცოდვა, არ მოკვდები. 14 ოღონდ, 


რაკი ამ საქციელით ალანძღვინე უფალი მის მტრებს, შვილი 
მოგიკვდება, რომელიც შეგეძინა. 12 როცა წავიდა ნათანი 
თავის სახლში, შეეხო უფალი ბავშვს, ურიას ცოლმა რომ უშვა 
დავითს, და მძიმედ დასნეულდა ბავშვი. 106 ევედრებოდა 
დავითი ღმერთს ყმაწვილის გამო, მარხულობდა დავითი და 
მიწაზე ათევდა ღამეს. 17 თავზე დაადგნენ მისი სახლის 
უხუცესები, რომ მიწიდან აეყენებინათ იგი, მაგრამ არ ქნა და 
არ გატეხა მათთან პური. 18 მეშვიდე დღეს მოკვდა ბავშვი; ვერ 
გაბედეს დავითის მორჩილებმა მოეხსენებინათ, რომ მოკვდა 
ბავშვი, რადგან ასე ფიქრობდნენ: ვიდრე ბავშვი ცოცხალი იყო, 
რა არ ვუთხარით და არ გაიგონა ჩვენი სიტყვა, ახლა 
როგორღა ვუთხრათ, რომ მკვდარია ბავშვი? უბედურებას 
დამართებს თავს. 19 როცა დაინახა დავითმა, რომ ერთმანეთში 
ჩურჩულებენ მისი მორჩილნი, მიხვდა დავითი, რომ მკვდარი 
იყო ბავშვი, და ჰკითხა დავითმა თავის მორჩილთ: მოკვდა 
ბავშვი? უთხრეს: მოკვდა. 29 ადგა მიწიდან დავითი, დაიბანა, 
ზეთი იცხო, სამოსელი გამოიცვალა, წავიდა უფლის სახლში და 
თაყვანი-სცა. დაბრუნდა სახლში, პური მოითხოვა, მიართვეს 
და შეჭამა. 21 ჰკითხეს მისმა მორჩილებმა: ეს რა იყო, რომ 
გააკეთე? ცოცხალი ბავშვის გამო მარხულობდი და ტიროდი, 
ხოლო როგორც კი მოკვდა ბავშვი, წამოდექი და პური შეჭამე. 
22 მიუგო: ვიდრე ბავშვი ცოცხალი იყო, ვმარხულობდი და 
ვტიროდი; ვიფიქრე, ვინ იცის, იქნებ შემიწყალოს უფალმა და 
გადარჩეს-მეთქი ბავშვი. 23 ახლა, როცა მკვდარია, რისთვის 
ვიმარხულო? როგორ შევძლებ მის დაბრუნებას. მე წავალ 
მასთან, ის კი აღარ დამიბრუნდება. 24 ანუგეშა დავითმა 
ბერსაბე, თავისი ცოლი, შევიდა და დაწვა მასთან. შვა ქალმა 
ვაჟი და უწოდა სახელად სოლომონი, რომელიც შეიყვარა 
უფალმა, 22 შემოუთვალა ნათან წინასწარმეტყველის პირით და 
უწოდა უფლის გამო სახელად იედიდია. 25 ამასობაში იოაბი 
ებრძოდა ყამონიანთა რაბას და აიღო სამეფო ქალაქი. 27 
გამოუგზავნა იოაბმა დავითს მაცნეები და შეუთვალა: ვებრძვი 
რაბას და ხელში მაქვს ჩაგდებული ქალაქის წყალსატევები. 28 
ახლა, შეკრიბე დანარჩენი ხალხი, შემოადექი ქალაქს და აიღე, 


თორემ მე ავიღებ ქალაქს და ჩემი სახელი დაერქმევა. 29 
შეკრიბა დავითმა ხალხი, წავიდა რაბას, თავს დაესხა და 
დაიპყრო. 39 აიღო დავითმა მათი მეფის გვირგვინი, ერთი 
ოქროს ტალანტის წონისა, ძვირფასი თვლებით მოოჭვილი, და 
თავზე დაიდგა. აურაცხელი ნადავლი წამოიღო დავითმა 
ქალაქიდან. 31 გამოიყვანა იქ მყოფი ხალხი და ხერხით, 
რკინის ფარცხებით და რკინის ცულებით სიკვდილი 
გადაუწყვიტა, სააგურე ქურაში გაატარა ისინი. ასე მოექცა 
ყამონიანთა ყველა ქალაქს და დაბრუნდა დავითი თავისი 
ხალხითურთ იერუსალიმში. 


თავი 13 


1 ამის შემდეგ იყო: ჰყაედა აბესალომ დავითის ძეს ლამაზი და, 
სახელად თამარი. შეუყვარდა იგი ამნონს, დავითის ძეს. ? ისე 
გაუჭირდა ამნონს, რომ თითქმის დასნეულდა თავისი დის, 
თამარის გამო, რადგან ქალწული იყო იგი და იცოდა ამნონმა, 
რომ ვერაფერს გახდებოდა მასთან. 3 ჰყავდა მეგობარი 
ამნონს, სახელად იონადაბი, შიმყას ძე, დავითის ძმისწული. 
ძალზე ჭკვიანი კაცი იყო იონადაბი. 4 უთხრა მას: რა მოგდის, 
დღითიდღე რომ ხმები, უფლისწულო? არ მეტყვი? მიუგო 
ამნონმა: თამარი მიყვარს, ჩემი ძმის, აბესალომის და. ? უთხრა 
იონადაბმა: ჩაწექი ლოგინში და თავი მოიავადმყოფე. როცა 
მამაშენი მოვა შენს სანახავად, უთხარი: ჩემი და თამარი 
მოვიდეს ჩემთან და პური მაჭამოს-თქო; ჩემს თვალწინ 
მოამზადოს საჭმელი, რომ ჩემი თვალით დავინახო და მისი 
ხელიდან ვჭამო-თქო. 5 ჩაწვა ამნონი და თავი მოიავადმყოფა. 
მივიდა მეფე მის სანახავად და უთხრა ამნონმა მეფეს: 
მოვიდეს ჩემთან ჩემი და თამარი, ჩემს თვალწინ გამოაცხოს 
ორიოდე ნამცხვარი, რომ მისი ხელიდან ვჭამო. 7 გააგზავნა 
კაცი დავითმა თამართან სახლში და შეუთვალა: მოდი შენი 
ძმის, ამნონის სახლში და საჭმელი მოუმზადე. 8 წავიდა თამარი 
თავისი ძმის, ამნონის სახლში. იწვა იგი. აიღო ქალმა ცომი, 
მოზილა, ააგუნდავა მის თვალწინ და გამოაცხო ნამცხვრები. ? 
აიღო კეცი და დაუდგა წინ, მაგრამ არ შეჭამა. თქვა ამნონმა: 
გაიყვანეთ ყველანი! და გავიდა ყველა. 19 მაშინ უთხრა 
ამნონმა თამარს: უკანა ოთახში წაიღე საჭმელი და შევჭამ შენი 
ხელიდან. აიღო თამარმა თავისი გამომცხვარი ნამცხვრები, 
უკანა ოთახში გაუტანა ამნონს. 11 და მიაწოდა, რომ ეჭამა. 
ხელი სტაცა ამნონმა ქალს და უთხრა: მოდი, დაწექი ჩემთან, 
ჩემო დაო. 12 მიუგო: ნუ, ჩემო ძმაო, ნუ შეურაცხმყოფ. ასე არ 
იქცევიან ისრაელში, ნუ იზამ ამ სისაძაგლეს. 13 სადღა 
გამოვჩნდე შერცხვენილი? შენც ერთი საძაგელი კაცის სახელს 
დაიგდებ ისრაელში. სთხოვე მეფეს, არ დაგიჭერს ჩემს თავს. 


14 არ უნდოდა მისი სიტყვის გაგონება ამნონს, დაიმორჩილა 
იგი, პატივი ახადა და იწვა მასთან. 12 შესძულდა იგი ამნონს 
უზომო სიძულვილით, ისე რომ სიძულვილი, რომლითაც 
შესძულდა, უფრო ძლიერი იყო, ვიდრე სიყვარული, 
რომლითაც უყვარდა ადრე. უთხრა ამნონმა: ადე, წადი აქედან. 
16 უთხრა ქალმა: ნუ იზამ, ძმაო, წეღანდელზე უფრო დიდი 
ბოროტებაა, რასაც ახლა მიკეთებ. არ უნდოდა ამნონს მისი 
მოსმენა. 17 დაუძახა მსახურ ბიჭს და უთხრა: გაიყვანე ეს ქალი 
აქედან და მიუხურე კარი. 18 ჭრელი ტალავარი ეცვა ქალს, 
რადგან ასეთი სამოსელით იმოსებოდნენ მეფის ასულები, 
ქალწული ვინც იყო. გაიყვანა მსახურმა ქალი და მიუხურა 
კარი, 19 ნაცარი დაიყარა თამარმა თავზე, შემოიხია ტანზე 
ჭრელი ტალავარი, თავზე დაიდო ხელი და მოთქმა-მოთქმით 
წავიდა. 29 უთხრა მისმა ძმამ აბესალომმა: შენი ძმა ამნონი იყო 
შენთან? ახლა ჩუმად იყავი, დაო. შენი ძმა არის ის. გულთან ნუ 
მიიტან ამ ამბავს. დარჩა თამარი თავისი ძმის, აბესალომის 
სახლში, გაუბედურებული. 21 გაიგო დავით მეფემ ეს ამბავი და 
დიდად შეწუხდა. 22 ხოლო აბესალომს არც ცუდი უთქვამს 
ამნონისთვის, არც კარგი, რადგან შეიძულა აბესალომმა 
ამნონი მისი საქციელის გამო, რომ შეურაცხყო მისი და 
თამარი. 23 გავიდა ორი წელი და ცხვარს პარსავდა აბესალომი 
ბაალ-ხაცორში, ეფრემის მახლობლად. ყველა უფლისწული 
მიიწვია აბესალომმა. 24 მივიდა აბესალომი მეფესთან და 
უთხრა: ცხვრის მპარსავები ჰყავს შენს მორჩილს. ეწვიოს მეფე 
თავის მორჩილებთან ერთად შენს მორჩილს. 25” უთხრა მეფემ 
აბესალომს: არა, შვილო, ყველანი არ წამოვალთ შენთან, არ 
დაგამძიმებთ. არ ეშვებოდა აბესალომი, მაგრამ არ ინება 
მეფემ წასვლა; კურთხევით კი აკურთხა. 25 თქვა აბესალომმა: 
თუ ასეა, მაშინ ჩემი ძმა ამნონი წამოვიდეს. უთხრა მეფემ: 
რისთვის წამოვიდეს? ?7 არ მოეშვა აბესალომი და მეფემაც 
გაუშვა ამნონი და სხვა უფლისწულები. 28 ასე უბრძანა 
აბესალომმა თავის მსახურ ბიჭებს: ყური უგდეთ, როცა 
ღვინისგან გამხიარულდება ამნონი და მე გეტყვით, დაჰკარით- 
მეთქი ამნონს, თქვენც მოკალით იგი, ნუ შეგეშინდებათ. განა მე 


არ გიბრძანებთ ამას? აბა, გამაგრდით და მამაცურად 
მოიქეცით. 29 ისე მოექცნენ აბესალომის მსახურნი ამნონს, 
როგორც ნაბრძანები ჰქონდა მათთვის აბესალომს. 
წამოიშალნენ უფლისწულები, შესხდნენ თავ-თავიანთ ჯორებზე 
და გაიქცნენ. 39 ჯერ კიდევ გზაში იყვნენ ისინი, რომ მოუვიდა 
ამბავი დავითს: დახოცა აბესალომმა უფლისწულები, ერთიც 
არ გადარჩენილა. 31 ადგა მეფე, ტანზე შემოიხია სამოსელი და 
ჩაჯდა მტვერში. იქვე დადგნენ სამოსელშემოხეული მისი 
მორჩილები. 32 დაუწყო ლაპარაკი იონადაბ შიმყას ძემ, 
დავითის ძმისწულმა და უთხრა ნუ ამბობს ჩემი ბატონი, ყველა 
უფლისწული მოკლესო, რადგან მხოლოდ ამნონია მკვდარი. 
ასე ჰქონდა გადაწყვეტილი აბესალომს იმ დღიდან, როცა 
შეურაცხყო ამნონმა მისი და თამარი. 33 ნუ მიაქვს გულთან 
ჩემს ბატონ მეფეს ეს ხმა, თითქოს ყველა უფლისწული 
მოკვდაო, რადგან მხოლოდ ამნონია მკედარი. 34 ამასობაში 
გაიქცა აბესალომი. გაიხედა მოთვალთვალე მსახურმა ბიჭმა 
და, ხედავს, უამრავი ხალხი მოდის გზაზე, მთის ფერდობით. 32 
უთხრა იონადაბმა მეფეს: აჰა, მოდიან უფლისწულები; 
როგორც გეუბნებოდა შენი მორჩილი, ისეც მოხდა. 39 როცა 
დაასრულა ლაპარაკი, მოვიდნენ უფლისწულებიც, აუწიეს ხმას 
და ატირდნენ. დიდი ტირილით ტიროდნენ მეფეც და მისი 
მორჩილებიც. 37 გაიქცა აბესალომი და მივიდა თალმაი 
ყამიხურის ძესთან, გეშურის მეფესთან. მთელი დღეები 
გლოვობდა დავითი თავის შვილს. 38 გაიქცა აბესალომი და 
მივიდა გეშურს. დაჰყო იქ სამი წელი. 39 შეწყვიტა აბესალომის 
დევნა დავითმა, რადგან გაუქარვდა მწუხარება ამნონის გამო, 
რომელიც მოუკვდა. 


თავი 14 


1 მიხვდა იოაბ ცერუიას ძე, რომ გული მოულბა მეფეს 
აბესალომზე. 2 გაგზავნა კაცი თეკოაყში და ერთი ჭკვიანი ქალი 
მოაყვანინა იქიდან. უთხრა: თავი მოიმგლოვიარე, ჩაიცვი 
სამგლოვიარო სამოსელი, ზეთს ნუ იცხებ და ისე იყავი, 
როგორც დიდიხნის მგლოვიარე ქალია. 3 მიდი მეფესთან და 
უამბე ეს ამბავი და ბაგეებში ჩაუდო იოაბმა საამბობელი. 4? 
შევიდა თეკოაყელი ქალი მეფესთან, დაემხო მიწაზე, 
თაყვანისცა და უთხრა: მიშველე, მეფეო. ? ჰკითხა მეფემ: რა 
გჭირს? უთხრა ქალმა: ერთი ქვრივი ქალი ვარ, ქმარი 
მომიკვდა. 9 ორი ვაჟიშვილი ჰყავდა შენს მორჩილს, მინდორში 
წაეკიდნენ ერთმანეთს, გამშველებელი არავინ იყო, დაჰკრა 
ერთმა მეორეს და მოკლა. 7 აღდგა შენი მორჩილის 
წინააღმდეგ მთელი ნათესაობა და მეუბნებიან: მოგვეცი ძმის 
მკვლელი, რომ მოკლული მმის შური ვიძიოთ და მოვსპოთ, 
თუმცა მემკვიდრეა იგი. ამ ნაპერწკალსაც ჩამიქრობენ, 
რომელიც დამრჩა; სახელს და შთამომავლობას არ 
დაუტოვებენ ჩემს ქმარს ამ ქვეყანაზე. 8 უთხრა მეფემ ქალს: 
წადი შინ, განკარგულებას გავცემ შენ გამო. ? უთხრა 
თეკოაყელმა ქალმა მეფეს: ჩემზე, მეფევ-ბატონო, და 
მამაჩემის სახლზე იყოს ცოდვა. მეფე და მისი ტახტი 
უდანაშაულოა. 19 უთხრა მეფემ: აქ მომიყვანე შენი მომჩივანი 
და ვეღარ გაბედავს შენს შეწუხებას. 11 უთხრა ქალმა: ახსენე, 
მეფეო, უფალი შენი ღმერთი, ვინძლო არ გამრავლდნენ 
შურისმგებელნი და არ დამიღუპონ შვილი. უთხრა მეფემ: 
უფალს ვფიცავ, შენი შვილის თმის ერთი ღერიც არ დავარდება 
მიწაზე. 12 უთხრა ქალმა: ერთი სიტყვაც ათქმევინე მეფე- 
ბატონისთვის შენს მორჩილს. უთხრა: თქვი. 13 თქვა ქალმა: 
რისთვის ფიქრობ ამგვარად ღვთის ერზე? სცოდავს ამის 
მთქმელი მეფე, თუ თავის განდევნილს უკან არ აბრუნებს. 14 
ყველანი დავიხოცებით და მიწაზე დაღვრილი წყალივით აღარ 
შევგროვდებით. მაგრამ ღმერთი არ გასწირავს კაცის 


სიცოცხლეს; იმას ფიქრობს, რომ განდევნილიც კი არ 
მოიკვეთოს თავისგან საბოლოოდ. 12 ახლა მოვსულვარ, რომ 
ეს სიტყვები ვუთხრა ჩემს მეფეს, რადგან მაშინებს ხალხი. 
იფიქრა შენმა მორჩილმა, ვეტყვი მეფეს, ვინძლო აღასრულოს 
მეფემ თავისი მხევლის სათხოვარი-მეთქი. 106 რომ მოუსმინოს 
მეფემ თავის მხევალს და დაგვიხსნას მათგან, ვინც მე და ჩემს 
შვილს ღვთის სამკვიდროდან ამოძირკვას გვიპირებს. 17 
იფიქრა შენმა მორჩილმა, ნუგეში იქნება-მეთქი მეფე-ბატონის 
სიტყვა, რადგან ღვთის ანგელოზივით არის ჩემი მეფე-ბატონი, 
და გაარჩევს კეთილს და ბოროტს. შენთან იყოს უფალი, შენი 
ღმერთი. 18 მიუგო მეფემ ქალს და უთხრა: ერთ რამეს გკითხავ 
და ნუ დამიმალავ. უთხრა ქალმა: მკითხოს მეფე-ბატონმა. 19 
ჰკითხა მეფემ: იოაბის ხელი ხომ არ ურევია შენთან ერთად ამ 
საქმეში? მიუგო ქალმა და უთხრა: მეფე-ბატონს ვფიცავ, თუ 
მარჯვნივ ან მარცხნივ გადაუხვიოს ვინმემ მეფე-ბატონის 
ნათქვამს. სწორედ შენმა მორჩილმა იოაბმა დამარიგა და მან 
ჩააგონა შენს მორჩილს ეს სიტყვები. 2? ნართაულად რომ 
ეჩვენებინა საქმე, იმიტომ მოიქცა ასე იოაბი. მაგრამ ღვთის 
ანგელოზივით ბრძენია ჩემი ბატონი და ყველაფერს მიხვდება 
ამ ქვეყანაზე. 21 უთხრა მეფემ იოაბს: რაკი შენ მოგიწყვია ეს 
საქმე, წადი და დააბრუნე ის ყმაწვილი, აბესალომი. 22 პირქვე 
დაემხო იოაბი, თაყვანისცა მეფეს და მადლი მოახსენა. უთხრა 
იოაბმა: ახლა სჯერა შენს მორჩილს, რომ მადლი მიპოვნია 
ჩემი ბატონის, მეფის თვალში, რადგან აასრულა მეფემ თავისი 
მორჩილის სათხოვარი. 23 ადგა და წავიდა იოაბი გეშურს და 
მოიყვანა აბესალომი იერუსალიმში. 24 თქვა მეფემ: 
დაბრუნდეს თავის სახლში, ოღონდ ნუ ი ხია. ჩემს სახეს. 
დაბრუნდა აბესალომი თავის სხლში და ვერ იხილა მეფის 
სახე. 22 არავინ იყო მთელ ისრაელში ისეთი ნაქები კაცი 
სილამაზით, როგორც აბესალომი. თხემით ტერფამდე უნაკლო 
იყო, 29 როცა თავს გაიკრეჭდა ხოლმე (წლიდან წლამდე 
იკრეჭდა თმას, რადგან ამძიმებდა), მოკრეჭილი თმა ორას 
შეკელს იწონიდა სამეფო საწონით. 27 შეეძინა აბესალომს სამი 
ვაჟიშვილი და ერთი ქალი სახელად, თამარი. ძალიან ლამაზი 


შესახედავი ქალი იყო იგი. 28 ორ წელს ცხოვრობდა 
აბესალომი იერუსალიმში, მაგრამ მეფის სახე არ უხილავს. 29 
დაიბარა აბესალომმა იოაბი მეფესთან გასაგზავნად, მაგრამ 
არ ინდომა იოაბმა მისვლა. მეორედ დაიბარა, არც ახლა 
ინდომა მისვლა. 39 უთხრა თავის მორჩილთ: მოათვალიერეთ 
იოაბის ყანა, ჩემს მეზობლად რომ არის. ქერი უკეთესია იქ. 
მიდით და გადასწვით. გადაწვეს ეს ყანა აბესალომის 
მორჩილებმა. 31 ადგა იოაბი და მივიდა აბესალომთან სახლში 
და უთხრა: რატომ გადამიწვეს ყანა შენმა მორჩილებმა? 32 
უთხრა აბესალომმა იოაბს: დაგიბარე, რომ მოსულიყავი და 
მეთხოვა, მეფესთან გამეგზავნე და გეთქვა: რისთვის მოვედი 
გეშურიდან? მიჯობდა იქ დავრჩენილიყავ. ახლა მინდა მეფის 
სახე ვიხილო. თუ დამნაშავე ვარ, ბარემ მომკალი. 33 მივიდა 
იოაბი მეფესთან და მოახსენა; უხმო აბესალომს, ისიც მივიდა 
მეფესთან, მდაბლად თაყვანისცა მეფეს და გადაკოცნა მეფემ 
აბესალომი. 


თავი 15 


1 ამის შემდეგ იყო, რომ გაიჩინა აბესალომმა ეტლი და ცხენები 
და ორმოცდაათი მალემსრბოლი. 2? ადგებოდა დილით ადრე 
აბესალომი, დადგებოდა კარიბჭის შესასვლელთან და ყველას, 
ვინც კი მეფესთან სამართლის საძებრად მოვიდოდა, თავისთან 
იხმობდა და ეკითხებოდა: რომელი ქალაქიდან ხარ? 
პასუხობდნენ: ისრაელის ამა და ამ შტოდანა ვარ შენი 
მორჩილი. 3 ეტყოდა აბესალომი: კარგია და სამართლიანი 
შენი სიტყვები, მაგრამ ვინ მოგისმენს მეფის კარზე? 4 ამბობდა 
აბესალომი: ნეტავ მსაჯულად დამადგინონ ამ ქვეყანაში! 
ყველა მე მომაკითხავდა, ვისაც კი სადაო საქმე და საჩივარი 
ექნებოდა, და მეც სამართალს გავუჩენდი. ? თაყვანის საცემად 
მისულ კაცს ხელს გაუწვდიდა ხოლმე, ისიც მოეჭიდებოდა და 
აკოცებდა. 9 ამგვარად ექცეოდა აბესალომი ყველა 
ისრაელიანს, ვინც კი მეფესთან მიდიოდა სამართლისათვის. 
ასე მოიგო აბესალომმა ისრაელიანთა გული. 7 ორმოცი წლის 
თავზე უთხრა აბესალომმა მეფეს: წავალ ხებრონში და 
შევუსრულებ უფალს აღთქმას, რომელიც აღთქმული მაქვს. 8 
რადგან ასეთი აღთქმა დადო შენმა მორჩილმა გეშურში, 
არამში ყოფნისას: თუ დამაბრუნებს უფალი იერუსალიმში, 
მსხვერპლს შევწირავ-მეთქი უფალს. 9? უთხრა მეფემ: 
მშვიდობით წადი. ადგა და წავიდა ხებრონს. 19 გზირები 
დაგზავნა აბესალომმა ისრაელის ყველა შტოში და შეუთვალა: 
ბუკის ხმა რომ მოგესმებათ, გამოაცხადეთ: აბესალომი 
გამეფდა ხებრონს! 11 ორას კაცს დაუძახა აბესალომმა და 
გაიყოლა იერუსალიმიდან. ისინიც ალალად გაჰყვნენ, არ 
იცოდნენ საქმის ვითარება. 12 გილონელი ახითოფელიც, 
დავითის მრჩეველი დაიბარა აბესალომმა მისი ქალაქიდან, 
გილოდან, მსხვერპლშეწირვაზე. გამტკიცდა შეთქმულება და 
უამრავმა ხალხმა იწყო დენა აბესალომისკენ. 13 მივიდა მაცნე 
დავითთან და უთხრა: აბესალომს მიემხრო მთელი ისრაელი. 
14 უთხრა დავითმა თავის მორჩილთ და ყველას, ვინც კი თან 


ახლდა იერუსალიმში: ადექით და გავიქცეთ, თორემ ვერ 
გადავურჩებით აბესალომს. იჩქარეთ წასვლა, რომ არ 
მოგვისწროს და უბედურება არ დაგვათიოს თავზე, მახვილს არ 
მისცეს ქალაქი. 12 უთხრეს მეფის მორჩილებმა მეფეს: 
გადაწყვიტოს ჩვენმა მეფე-ბატონმა და, აჰა, ჩვენ აქა ვართ, 
შენი მორჩილნი. 15 გავიდა მეფე და მიჰყვა მას მთელი მისი 
სახლი. მხოლოდ ათი ხარჭა დატოვა მეფემ სასახლის 
მოსავლელად. 17 გავიდა მეფე და მიჰყვა მთელი ხალხი, და 
გაჩერდნენ ერთ განაპირა სახლში. 18 მხარდამხარ 
მიჰყვებოდნენ მისი მორჩილნი, ხოლო ქერეთელები, 
ფელეთელები და გეთელები, ექვსასი კაცი, გეთიდან რომ 
წამოჰყვა მას, წინ მიუძღოდნენ მეფეს. 1? უთხრა მეფემ ითაი 
გეთელს: შენ რაღას მოგვყვები? გაბრუნდი და დარჩი იმ 
მეფესთან, რადგან უცხოელი ხარ და შენი ადგილიდან 
გადმოხვეწილი. 29 გუშინ მოხვედი და დღეს როგორ გაიძულო 
ჩვენთან ერთად წამოსვლა. მე წავალ, სადაც იქნება, შენ კი 
გაბრუნდი და უკან გააბრუნე შენიანები. მადლი და ერთგულება 
იყოს შენთან! 21 მიუგო ითაიმ მეფეს და უთხრა: უფალს და 
ჩემს მეფე-ბატონს ვფიცავ, სადაც არ უნდა წავიდეს ჩემი მეფე- 
ბატონი, სასიკვდილოდ თუ სასიცოცხლოდ, შენი მორჩილიც იქ 
იქნება. 22 უთხრა დავითმა ითაის: კეთილი, წამოდი. წაჰყვა 
ითაი გეთელი და მთელი მისი ხალხი და მთელი წვრილშვილი, 
ვინც მასთან იყო. 23 ხმამაღლა ტიროდა მთელი ქვეყანა და 
მიმავალი ხალხი. გადალახა მეფემ ყედრონის ხევი და მთელი 
ხალხი დაადგა უდაბნოს გზას. 24 იქ იყო ცადოკიც და მასთან 
ერთად ყველა ლევიანი, ღვთის აღთქმის კიდობნის 
მტვირთველნი. დაასვენეს ღვთის კიდობანი და იდგა მაღალზე 
აბიათარი, ვიდრე მთლიანად არ გამოვიდა ხალხი ქალაქიდან. 
25 უთხრა მეფემ ცადოკს: დააბრუნე ქალაქში ღვთის კიდობანი. 
თუ მადლი მიპოვნია უფლის თვალში, მეც დამაბრუნებს და 
მახილვინებს მას და მის სამყოფელს. 25 თუ ბრძანებს, აღარ 
მინდიხარო, სადღა წავალ, მიყოს რაც ენებოს. 27 უთხრა მეფემ 
მღვდელ ცადოკს: გამჭრიახი კაცი ხარ, დაბრუნდი მშვიდობით 
ქალაქში, შენი შვილი ახიმაყაცი და იონათანი, აბიათარის ძე - 


თქვენი ორივე შვილი თქვენთან იქნებიან. 28 იცოდეთ, უდაბნოს 
ვაკეზე დაველოდები, ვიდრე ახალი ამბავი არ მომივა 
თქვენგან. 2? გააბრუნეს ცადოკმა და აბიათარმა ღვთის 
კიდობანი იერუსალიმში და იქ დარჩნენ. 390 ხოლო დავითი 
შეუდგა ზეთისხილის მთას, ადიოდა, და ტიროდა, 
თავდაფარული და ფეხშიშველი. ყველას, ვინც მასთან იყო, 
თავი ჰქონდა დაფარული, და ტირილ-ტირილით ადიოდნენ. 31 
შეატყობინეს დავითს, ახიხთოფელიც შეთქმულია 
აბესალომთანო, და თქვა დავითმა: ჩაშალე, უფალო, 
ახითოფელის თათბირი. 32 მიაღწია დავითმა მთის წვერამდე, 
სადაც თაყვანისცა ღმერთს, და ხედავს, მოდის ხუშაი არქიელი 
სამოსელშემოხეული და თავზე მტვერდაყრილი. 33 ჰკითხა 
დავითმა: თუ წამომყვები, ტვირთად დამაწვები. 34 მაგრამ თუ 
ქალაქში გაბრუნდები და ეტყვი აბესალომს: შენი მორჩილი 
ვარ, მეფეო. წინათ თუ მამაშენის მორჩილი ვიყავი, ამიერიდან 
შენი მორჩილი ვიქნები-თქო, და გააცუდებ ჩემს სასარგებლოდ 
ახითოფელის თათბირს. 35 განა შენთან არ იქნებიან იქ ცადოკი 
და აბიათარი, მღვდლები? რასაც გაიგონებ მეფის სასახლეში, 
ცადოკს და აბიათარს, მღვდლებს, შეატყობინებ. 35 იქა ჰყავთ 
მათ ორი ვაჟი, ცადოკს - ახიმაყაცი და აბიათარს - იონათანი. 
მათი მეშვეობით მომაწვდენი ყველა ამბავს, რასაც გაიგებთ. 37 
მივიდა ხუშაი, დავითის ერთგული, ქალაქში და აბესალომიც 
შევიდა იერუსალიმში. 


თავი 16 


1 როდესაც ცოტაზე ჩასცდა დავითი მთის წვერს, შემოხვდა მას 
ციბა, მეფიბოშეთის მორჩილი, წყვილი შეკაზმული 
სახედარითურთ, - მოჰქონდა ორასი პური, ასი მტევანი ჩამიჩი, 
ასი გალა ახალი ხილი და ერთი კოლოტი ღვინო. ? უთხრა 
მეფემ ციბას: რისთვის გინდა ესენი? მიუგო ციბამ: სახედრები 
მეფის სახლისთვის სამგზავროდ, პური და ხილი მსახურთათვის 
საჭმელად; ღვინო უდაბნოში დაღლილ-დაქანცულთათვის 
სასმელად. 3 უთხრა მეფემ: სად არის შენი ბატონის ვაჟი? 
მიუგო ციბამ მეფეს: იერუსალიმში დარჩა, რადგან ფიქრობს, 
ახლა მაინც დამიბრუნებსო ისრაელის სახლი მამაჩემის 
სამეფოს. “4 უთხრა მეფემ ციბას: შენი იყოს მეფიბოშეთის 
მთელი საბადებელი! თქვა ციბამ: თაყვანი მიცია, ვინძლო 
მადლი ვპოვო შენს თვალში, მეფე-ბატონო. ? ბახურიმს რომ 
მიუახლოვდა მეფე დავითი, ხედავს, გამოდის იქიდან საულის 
სახლის მონათესავე კაცი, სახელად შიმყი გერას ძე, მოდის და 
მოიწყევლება. 59 ქვებს ესროდა დავითს და დავით მეფის 
მორჩილთ, თუმცა ხალხი და მეომრები მარჯვნივ და მარცხნივ 
მოჰყვებოდნენ. 7 ასე სწყევლიდა მას შიმყი: განვედ, განვედ, 
სისხლისმსმელო, უგვანო კაცო! 9 შენზევე მოაქცია უფალმა 
სისხლი საულის სახლისა, რომლის ნაცვლად გამეფდი, და 
შენს ძეს აბესალომს ჩაუგდო მეფობა ხელში. აჰა, მოგეზღო 
ბოროტების წილ, რადგან სისხლისმსმელი კაცი ხარ! ? უთხრა 
აბიშაი ცერუიას ძემ მეფეს: რისთვის აგინებს ეს მკვდარი 
ძაღლი ჩემს მეფე-ბატონს? წავალ და თავს წავაცლი! 19 უთხრა 
მეფემ: რა გინდათ ჩემგან, ცერუიას ძენო? თუ იწყევლება, 
იქნება უფალმა უბრძანა, დასწყევლეო დავითი. ვინ ეტყვის, ასე 
რატომ აკეთებო? 11 უთხრა დავითმა აბიშაის და თავის 
მორჩილთ: ხომ ხედავთ, ჩემი ღვიძლი შვილი მოსაკლავად 
მომდევს და ამ ბენიამინელს რაღა მოვკითხო? თავი დაანებეთ, 
იწყევლებოდეს, უფალს ასე უბრძანებია. 12 ვინძლო მოხედოს 
უფალმა ჩემს გასაჭირს და დღევანდელი მისი წყევლის 


სანაცვლოდ სიკეთე მომაგოს უფალმა. 13 და გაუდგნენ გზას 
დავითი და მისი კაცები. მთის ფერდობს მიუყვებოდა მის 
გასწვრივ შიმყი და იწყევლებოდა, ქვებს ისროდა მათკენ და 
მტვერს აყრიდა. 1“ გავიდნენ მეფე და მისი თანმხლები ხალხი, 
დაღლილ-დაქანცულნი, იორდანეზე და იქ მოითქვეს სული. 12 
ხოლო აბესალომი და მთელი ისრაელის ხალხი შევიდნენ 
იერუსალიმში, ახითოფელიც მასთან იყო. 15 როცა მივიდა 
ხუშაი არქიელი, დავითის ერთგული კაცი, აბესალომთან, 
უთხრა ხუშაიმ აბესალომს: იცოცხლოს მეფემ! იცოცხლოს 
მეფემ! 17 უთხრა აბესალომმა ხუშაის: ეს არის შენი 
ერთგულება შენი მეგობრისადმი? რატომ არ წახვედი შენს 
მეგობართან? 18 მიუგო ხუშაიმ აბესალომს: არ წავედი, რადგან 
ვინც უფალმა და ამ ერმა, და მთელმა ისრაელმა აირჩია, 
მასთანა ვარ და მასთან დავრჩები. 1? ესეც რომ არ იყოს, ვის 
უნდა ვემსახურო, თუ არა მის შვილს? როგორც მამაშენს 
ვემსახურებოდი, ასევე შენ უნდა გემსახურო. 29 უთხრა 
აბესალომმა ახითოფელს: მოითათბირეთ, რა უნდა 
გავაკეთოთ. 21 უთხრა ახითოფელმა აბესალომს: შედი 
მამაშენის ხარჭებთან, სახლის საპატრონოდ რომ დატოვა. 
გაიგებს მთელი ისრაელი, რომ მოძულებული ხარ 
მამაშენისგან, და გამხნევდებიან შენი მომხრეები. 22 გაშალა 
კარავი აბესალომმა ბანზე და შევიდა აბესალომი მამის 
ხარჭებთან მთელი ისრაელის თვალწინ. 23 ახიხთოფელის 
თათბირი, რომელსაც იგი იმ ხანებში იძლეოდა, ისეთი იყო, 
გინდა ღმერთს შეკითხვოდა ვინმე. ასეთი იყო ახიხთოფელის 
თათბირი დავითისთვისაც და აბესალომისთვისაც. 


თავი 17 


1 უთხრა ახითოფელმა აბესალომს: შემარჩევინე ათი ათასი 
კაცი, ავდგები და დავედევნები ამღამითვე დავითს. 2 თავს 
დავესხმები, ვიდრე დაღლილი და მკლავმოდუნებულია; შიშის 
ზარს დავცემ, გაეფანტება მთელი ხალხი და მოვკლავ მარტო 
დარჩენილ მეფეს. 3 შენკენ მოვაბრუნებ მთელ ხალხს, 
როგორც კი ყველა მობრუნდება, ვისაც ეძებ, მაშინ მშვიდობით 
იქნება მთელი ხალხი. 4 სწორად მოეჩვენათ ეს თათბირი 
აბესალომს და ისრაელის უხუცესობას. ? თქვა აბესალომმა: 
ხუშაი არქიელსაც დამიძახეთ; მასაც მოვუსმინოთ, რას იტყვის. 
6 მივიდა ხუშაი აბესალომთან და უთხრა აბესალომმა: ასე და 
ასე გვირჩია ახითოფელმა. მივყვეთ მის რჩევას? თუ არა და, 
თქვი შენი აზრი. ” უთხრა ხუშაიმ აბესალომს: არ ვარგა 
ამჯერად ახითოფელის თათბირი. 8 თქვა ხუშაიმ: ხომ იცნობ 
მამაშენს და მის კაცებს: მამაცები არიან გამწარებულნი, 
როგორც ბელებწაგვრილი ძუ დათვი მინდვრად. მამაშენი 
მებრძოლი კაცია და ხალხთან ერთად იფხიზლებს ღამით. 3? 
ახლა ალბათ რომელიმე ხევში ან სადმე სხვა ადგილას 
იმალება იგი. თუ ბრძოლის დასაწყისშივე დამარცხდნენ 
ჩვენები და ხმა გავარდა, დამარცხდა აბესალომის ხალხიო, 19 
მაშინ უმამაცესნიც კი, რომელთაც ლომის გული აქვთ, 
დაიბნევიან, რადგან მთელმა ისრაელმა იცის, რა მაგარი კაციც 
არის მამაშენი და რა მამაცი ხალხია მისი მომხრეები. 11 
ამიტომ გირჩევ შემოიკრიბო მთელი ისრაელი დანიდან 
ბერშებამდე, ზღვის ქვიშასავით უთვალავი, და შენ თავად 
გახვიდე საბრძოლველად. 12 მივადგებით მას, სადაც არ უნდა 
იმყოფებოდეს, თავს დავეცემით, როგორც ცვარი ეცემა მიწას, 
და ერთ კაცსაც არ დავტოვებთ ცოცხალს მისი ხალხიდან. 13 
თუ ქალაქში ჩაიკეტა, მთელი ისრაელი თოკებს შემოახვევს 
ქალაქს და ხევში ჩავათრევთ ისე, რომ კენჭიც არ დარჩება იმ 
ადგილას. 14 თქვა აბესალომმა და ყველა ისრაელიანმა: ხუშაი 
არქიელის თათბირი სჯობია ახითოფელის თათბირს. უფალმა 


გადაწყვიტა ჩაეშალა ახითოფელის უკეთესი თათბირი, რათა 
უბედურება დაეთია აბესალომისთვის უფალს. 12 უთხრა ხუშაიმ 
ცადოკსა და აბიათარს, მღვდლებს: ასე და ასე ურჩია 
ახითოფელმა აბესალომს და ისრაელის უხუცესობას, ხოლო მე 
ასე და ასე ვურჩიეო. 16 ახლა საჩქაროდ გააგზავნე კაცი და 
შეუთვალე დავითს: უდაბნოს ვაკეზე ნუ გაათევ-თქო ამ ღამეს, 
არამედ გაეცალე მანდაურობას, თორემ დაიღუპება მეფეც და 
მთელი მისი ხალხი. 17 როგელის წყაროსთან იდგნენ იონათანი 
და ახიმაყაცი, როცა მივიდა მსახური ქალი და უთხრა, 
წასულიყვნენ და ეცნობებინათ მეფე დავითისთვის; რადგან 
ქალაქში გამოჩენა არ შეეძლოთ მათ. 18 მაგრამ დაინახა ისინი 
ერთმა ყმაწვილმა და შეატყობინა აბესალომს. საჩქაროდ 
წავიდნენ ორნი და მოვიდნენ ბახურიმს, ერთი კაცის სახლში. 
ჭა ჰქონდა ეზოში კაცს და შიგ ჩავიდნენ. 1? ადგა ცოლი და 
გადასაფარებელი გადააფარა ჭის თავს, ზედ ბურღული 
დაყარა, ასე დაიფარა კვალი. 29 მივიდნენ აბესალომის კაცები 
ამ ქალთან სახლში და ჰკითხეს: სად არიან ახიმაყაცი და 
იონათანი? მიუგო ქალმა: წყალს გაღმა გავიდნენ. ეძებეს, 
მაგრამ ვერ იპოვეს და იერუსალიმში დაბრუნდნენ. 21 მათი 
წასვლის შემდეგ ამოვიდნენ ჭიდან და ამბავი მიუტანეს მეფე 
დავითს, უთხრეს დავითს: ადექით და წყალგაღმა გადით, 
რადგან ასე და ასე ურჩიაო თქვენზე ახითოფელმა. 22 ადგა 
დავითი და მთელი მისი ხალხი და განთიადამდე სათითაოდ 
გადავიდნენ იორდანეზე; არავინ დარჩენილა იორდანეს გაღმა 
გაუსვლელი. 23 როცა დაინახა ახითოფელმა, რომ არ გავიდა 
მისი თათბირი, შეკაზმა სახედარი და წავიდა სახლში, თავის 
ქალაქში. ანდერძი დაუტოვა სახლეულს და თავი ჩამოიღრჩო. 
მოკვდა და მამისეულ სამარხში დამარხეს. 2“ ამასობაში 
დავითი მივიდა მახანაიმში, ხოლო აბესალომმა გადალახა 
იორდანე და უკან მიჰყვა მთელი ისრაელის ხალხი. 22 იოაბის 
ნაცვლად ყამასა დაადგინა აბესალომმა მხედართმთავრად. 
ყამასას მამა იყო კაცი, სახელად ითრა იზრეყელელი, 
რომელიც შევიდა აბიგაილთან, ნახაშის ასულთან, ცერუიას 
დასთან, იოაბის დედასთან. 29 დაიბანაკა ისრაელმა და 


აბესალომმა გალაადის ქვეყანაში. 27 როცა დავითი მახანაიმში 
მივიდა, შობი ნახაშის ძემ ყამონიანთა რაბათიდან, მაქირ 
ყამიელის ძემ ლოდებარიდან, ბარზილაი გალაადელმა 
როგელიმიდან, 28 ქვეშაგებელი, თასები და თიხის ჭურჭელი, 
ხორბალი და ქერი, ფქვილი და ქუმელი, ცერცვი და ოსპი, 29 
თაფლი და ერბო, ცხვარი და ხბორები, მიართვეს დავითსა და 
მის ხალხს საჭმელად, რადგან ფიქრობდნენ, მშიერ- 
მწყურვალი და დაქანცულნი მოვიდოდნენო უდაბნოდან. 


თავი 18 


1 აღრიცხა დავითმა თავისი ხალხი და დაუყენა მას 
ათასისთავები და ასისთავები. 2 ხალხის ერთი მესამედი 
დავითმა იოაბს ჩააბარა, ერთი მესამედი - აბიშაი ცერუიას ძეს, 
იოაბის ძმას, დანარჩენი მესამედი - ითაი გეთელს. უთხრა 
მეფემ ხალხს: მეც თქვენთან გამოვალ. 3 ხალხმა უთხრა: არ 
გამოხვიდე, რადგან ჩვენ თუ უკუვიქეცით, ყურადღებას არ 
მოგვაქცევენ, ნახევარიც რომ გავწყდეთ, არც მაშინ 
მოგვაქცევენ ყურადღებას; ჩვენისთანას ათი ათასს იწონი შენ; 
ამიტომ ჩვენთვის უმჯობესი იქნება, თუ ქალაქიდან 
შემოგვეშველები. “ უთხრა მათ მეფემ: როგორც გიჯობთ, ისე 
მოვიქცევი. დარჩა კარიბჭესთან მეფე, ხალხი კი ასეულებად და 
ათასეულებად გავიდა. ? ასე უბრძანა მეფემ იოაბს, აბიშაის და 
ითაის: დამიზოგეთ ყმაწვილი, აბესალომი. მთელმა ხალხმა 
მოისმინა, რაც აბესალომის გამო უბრძანა მეფემ თავის 
სარდლებს. 9 გავიდა ხალხი ველზე ისრაელის წინააღმდეგ და 
გაიმართა ბრძოლა ეფრემის ტყეში. 7 იძლია ისრაელის ხალხი 
დავითის მორჩილთაგან. დიდი ხოცვა-ჟლეტა მოხდა იქ იმ 
დღეს: გაწყდა ოცი ათასი კაცი. 85 მოედო ბრძოლა მთელ იმ 
არემარეს, ტყემ უფრო მეტი ხალხი შთანთქა, ვიდრე მახვილმა 
შეჭამა იმ დღეს. ? შეეჯახა აბესალომი დავითის მორჩილთ, 
ჯორზე ამხედრებული. როცა ჯორი ტოტებგაბარჯღული დიდი 
მუხის ქვეშ გადიოდა, წამოედო აბესალომი თმებით მუხას და 
გამოეკიდა ცასა და მიწას შორის. ჯორი კი გამოეცალა და 
გაიქცა. 19 დაინახა ეს ერთმა კაცმა და შეატყობინა იოაბს და 
უთხრა: აბესალომი დავინახე, მუხაზე ჩამოკიდებული. 11 უთხრა 
იოაბმა ამბის მომტანს: თუ დაინახე, რატომ არ დააკალი იქვე 
მიწას? ჩემზე იქნებოდა ათი ვერცხლი და ერთი სარტყელი. 12 
უთხრა იმ კაცმა იოაბს: ათასი ვერცხლიც რომ ჩამიდონ ხელში, 
ხელს მაინც არ აღვმართავდი უფლისწულზე, რადგან ჩვენს 
გასაგონად გიბრძანათ მეფემ შენ, აბიშაის და ითაის, 
დამიზოგეთო ყმაწვილი აბესალომი. 13 კიდეც რომ გამებედა 


და ჩამედინა ეს უსამართლობა, არაფერი დაემალებოდა 
მეფეს, შენ კი განზე გადგებოდი. 14 უთხრა იოაბმა: ტყუილად 
დროს ვკარგავ შენთან! ხელთ იპყრა სამი ჰოროლი და შიგ 
გულში ჩასცა აბესალომს, რომელიც ჯერ კიდევ ცოცხალი 
ეკიდა მუხაზე. 12 მერე შემოეხვია ათი ჭაბუკი, იოაბის 
საჭურველთმტვირთველნი, აბესალომს და გაგმირეს. ასე 
მოკლეს იგი. 15 ჩაჰბერა იოაბმა ბუკს და უკან მობრუნდა 
ისრაელს დადევნებული ხალხი, რადგან შეაკავა იოაბმა 
ხალხი. 17 აიღეს აბესალომი და ჩააგდეს ტყეში ერთ დიდ 
ორმოში და ზედ დიდძალი ქვები დაახვავეს. მერე თავ-თავის 
კარვებში გაიფანტნენ ისრაელიანები. 18 აბესალომს ჯერ კიდევ 
სიცოცხლეში ჰქონდა აღმრთული სვეტი მეფის მინდორზე. 
ამბობდა, შვილი არა მყავს, რომ ჩემი სახელი იხსენიებოდესო. 
თავისი სახელი უწოდა სვეტს და დღემდე აბესალომის ძეგლად 
იწოდება იგი. 137 თქვა ახიმაყაც ცადოკის ძემ: გავიქცევი და 
ვახარებ მეფეს, რომ დასაჯა უფალმა მისი მტრები. 29 უთხრა 
იოაბმა: ვერ იქნები დღეს მახარობელი: სხვა დღეს ახარე, 
დღეს ნუ ახარებ, რადგან მოკვდა უფლისწული. 21 უთხრა 
იოაბმა ერთ ქუშელს: წადი, მოახსენე მეფეს, რაც დაინახე. 
თაყვანისცა ქუშელმა იოაბს და გაიქცა. 22 კვლავ უთხრა 
ახიმაყაც ცადოკის ძემ იოაბს: რაც უნდა მოხდეს, მაინც 
გავიქცევი ქუშელთან ერთად. უთხრა იოაბმა: რისთვის უნდა 
გაიქცე, შვილო? ვერ მიიტან კარგ ამბავს. 23 რაც უნდა მოხდეს, 
მაინც გავიქცევი. უთხრა იოაბმა: გაიქეცი. გაიქცა ახიმაყაცი 
უმოკლესი გზით და გესწრო ქუშელს. 24 დავითი ორ კარიბჭეს 
შორის იჯდა; ხოლო კარიბჭის თავზე, კედელთან, გუშაგი 
დადიოდა; ასწია თავი და ხედავს, ვიღაც კაცი მორბის მარტო. 
25 იყვირა გუშაგმა და შეატყობინა მეფეს. თქვა მეფემ: თუ 
მარტოა, მახარობელი იქნება. თანდათან ახლოვდებოდა კაცი. 
26 დაინახა გუშაგმა, რომ კიდევ მორბის სხვა კაცი და 
ჩამოსძახა კარისმცველს და უთხრა: აჰა, კაცი მორბის მარტო. 
თქვა მეფემ: ესეც მახარობელია. 27 თქვა გუშაგმა: სირბილზე 
ვატყობ, რომ პირველი კაცი ახიმაყაც ცადოკის ძე უნდა იყოს. 
თქვა მეფემ: კარგი კაცია და კარგი ამბავიც უნდა მოჰქონდეს. 


28 დაიყვირა ახიმაყაცმა და უთხრა მეფეს: მშვიდობა! 
მდაბლად თაყვანისცა მეფეს და უთხრა: კურთხეულ იყოს 
უფალი, ღმერთი შენი, ხელში რომ ჩაგიგდო ხალხი, 
რომელთაც ხელი აღმართეს ჩემს მეფე-ბატონზე. 29 უთხრა 
მეფემ: ხომ მშვიდობით არის ყმაწვილი, აბესალომი? უთხრა 
ახიმაცაყმა: დიდი ჩოჩქოლი შევნიშნე, როცა შენი მორჩილი 
იოაბი მაგზავნიდა შენს მორჩილს, ვერ კი მივხვდი, რა იყო. 39 
თქვა მეფემ: განზე გადი და იქ დადექი. განზე გავიდა ისიც და 
დადგა. 31 ახლა ქუშელი მოვიდა და თქვა ქუშელმა: 
სასიხარულო ამბავი მომაქვს მეფე-ბატონისთვის! უფალმა 
დაგისაჯა დღეს შენი წინააღმდგომნი. 32 ჰკითხა მეფემ ქუშელს: 
ხომ მშვიდობით არის ყმაწვილი, აბესალომი? მიუგო ქუშელმა: 
ისე მეფე-ბატონის მტრები და შენს საბოროტოდ აღმდგარნი 
იყვნენ, როგორც ის ყმაწვილია! 33 შეიძრა მეფე, ავიდა 
კარიბჭის ზემოთვალში და ატირდა. ასე ამბობდა: შვილო 
აბესალომ, შვილო, შვილო აბესალომ! ნეტავ შენ მაგივრად მე 
მოვმკადარიყავი, აბესალომ, შვილო, შვილო! 


თავი 19 


1 შეატყობინეს იოაბს, ტირისო მეფე, აბესალომს გლოვობსო. 2 
გლოვად გადაექცა იმდღევანდელი გამარჯვების სიხარული 
მთელ ხალხს, რადგან გაიგო იმ დღეს ხალხმა, რომ წუხდა 
მეფე თავის შვილზე. 3 ჩუმად მოიპარებოდა ქალაქში ხალხი იმ 
დღეს, როგორც მოიპარება ხოლმე ბრძოლის ველიდან 
უკუქცეული, შერცხვენილი ხალხი. “ დაეფარა მეფეს სახე და 
ხმამაღლა მოთქვამდა: შვილო, აბესალომ, აბესალომ, შვილო, 
შვილო! ? მივიდა იოაბი მეფესთან სახლში და უთხრა: 
სირცხვილში ჩააგდე დღეს შენი მორჩილნი, რომელთაც 
გადაგირჩინეს დღეს შენი ვაჟები, შენი ასულები, შენი ცოლები 
და ხარჭები. 9 შენი მოძულენი შეგყვარებია და შენი 
მოყვარულნი შეგძულებია; ისე იქცევი, თითქოს არა გყავდეს 
სარდალნი და მორჩილნი. ახლა მივხვდი, თურმე გერჩია 
აბესალომი ცოცხალი გყოლოდა, ჩვენ კი ყველანი 
დავხოცილიყავით. 7 ახლავე ადექი და გადი, გაამხნევე შენი 
მორჩილნი, რადგან თუ არ გახვედი, უფალს გეფიცები, ერთი 
კაციც არ შეგრჩება ამ ღამეს. და ეს უარესი იქნება იმ 
უბედურებათაგან, რაც სიყმაწვილიდან დღემდე შეგმთხვევია. 3 
ადგა მეფე და კარიბჭესთან დაჯდა. ამცნეს მთელ ხალხს, აჰა, 
კარიბჭესთან ზისო მეფე. მოდიოდა ხალხი მეფის წინაშე, 
ხოლო ისრაელი თავ-თავის კარვებში გაიქცა. ? ასე განსჯიდა 
ხალხი ისრაელის ყველა შტოში: მეფემ გვიხსნა მტრების 
ხელიდან და გაგვათავისუფლა ფილისტიმელთაგან. ახლა კი, 
თავად გაექცა ქვეყნიდან აბესალომს. 19 ხომ მოკვდა 
ბრძოლაში აბესალომი, რომელიც ვცხეთ ჩვენს მეფედ. ახლა 
რატომ არაფერს ამბობთ მეფის დასაბრუნებლად? 11 ხოლო 
მეფე დავითმა შეუთვალა ცადოკს და აბიათარს, მღვდლებს: 
ასე უთხარით იუდას უხუცესებს: რატომ აყოვნებთ მეფის 
დაბრუნებას მის სახლში, როცა ისრაელის სიტყვა უკვე მიუვიდა 
მეფეს თავის სახლში? 12 ჩემი ძმები ხართ თქვენ, ჩემი ძვალი 
და ხორცი, რატომღა აყოვნებთ მეფის დაბრუნებას თავის 


სახლში? 13 ყამასას უთხარი: განა ჩემი ძვალი და ხორცი არა 
ხარ? ასე და ასე მიყოს ღმერთმა და უარესიც მომისართოს, თუ 
იოაბის ნაცვლად შენ არ გახდე ჩემი ჯარის სარდალი 
სამუდამოდ. 14% ერთი კაცივით გადაიბირა დავითმა მთელი 
იუდა და მათაც შეუთვალეს მეფეს: დაბრუნდი შენს 
მორჩილებთან ერთად. 12 დაბრუნდა მეფე და მიადგა 
იორდანეს, ხოლო იუდაელნი მივიდნენ გილგალს, როშ 
მიჰგებებოდნენ მეფეს და იორდანეს გაღმიდან გადმოეყვანათ 
მეფე. 19 შიმყი გერას ძე, ბენიამინიანი, რომელიც ბახურიმიდან 
იყო, სასწრაფოდ ჩამოვიდა იუდაელებთან ერთად მეფე 
დავითის მისაგებებლად. 17 თან ახლდა ათასი კაცი 
ბენიამინიანი. ჩამოვიდა ციბაც, საულის სახლის მსახური თავის 
თხუთმეტი შვილითა და ოცი მორჩილითურთ, და გადალახეს 
იორდანე მეფის თვალწინ. 18 გავიდა გაღმა ტივი, რომ 
გადმოეყვანა მეფის სახლი და კეთილად მომსახურებოდნენ. 
როცა გადმოლახა მეფემ იორდანე, შიმყი გერას ძე განერთხა 
მის წინაშე. 19 უთხრა მეფეს: ნუ ჩამითვლის ჩემი ბატონი 
დანაშაულად, ნუ გაიხსენებ, რომ დააშავა შენმა მორჩილმა იმ 
დღეს, როცა იერუსალიმიდან გამოდიოდა მეფე-ბატონი, 
გულში ნუ ჩაიდებს ამას მეფე. 29 რადგან იცის შენმა 
მორჩილმა, რომ შევცოდე. აჰა, პირველი მოვედი დღეს 
იოსების მთელი სახლიდან, რომ მივგებებოდი ჩემს მეფე- 
ბატონს. 21 მიუგო აბიშაი ცერუიას ძემ და თქვა: ნუთუ არ უნდა 
მოკვდეს შიმყი უფლის ცხებულის დაწყევლისათვის? 2? თქვა 
დავითმა: რა საქმე მაქვს თქვენთან ცერუიას ძენო, რომ 
კრიჭაში მიდგეხართ დღეს? განა ვინმე შეიძლება მოკვდეს 
დღეს ისრაელში? განა მე არ ვიცი, რომ დღეს ისრაელის მეფე 
ვარ? 23 უთხრა მეფემ შიმყის: არ მოკვდები. და შეჰფიცა მას 
მეფემ. 24 ჩამოვიდა მეფიბოშეთიც, საულის ძე, მეფის 
მისაგებებლად. არც ფეხი დაუბანია, არც წვერ-ულვაში 
გაუწმენდია და არც ტანისამოსი გაურეცხავს მეფის წასვლის 
დღიდან მისი მშვიდობით დაბრუნებამდე. 22 როცა გამოვიდა 
იერუსალიმიდან მეფის მისაგებებლად, უთხრა მას მეფემ: 
რატომ არ წამომყევი, მეფიბოშეთ? 25 მიუგო: მეფევ ბატონო! 


ჩემმა მორჩილმა მომატყუა. ეუბნებოდა შენი მორჩილი, 
სახედარი შემიკაზმე, რომ შევჯდე და მეფეს გავყვე-მეთქი; 
რადგან კოჭლია შენი მორჩილი. 27 ცილი დამწამა შენს 
მორჩილს მეფე-ბატონთან, მაგრამ ღვთის ანგელოზივითაა 
მეფე-ბატონი. მიყავი, რაც გენებოს! 28 განა სიკვდილის ღირსი 
არ იყო მეფე-ბატონის წინაშე მამაჩემის მთელი სახლი? შენ კი 
მაინც შენს თანამეინახეებთან დასვი სუფრაზე შენი მორჩილი. 
ახლა რაღა უფლება მაქვს, მეფესთან ვჩიოდე? 29 უთხრა 
მეფემ: რაღასთვის ლაპარაკობ ამას? ხომ ვბრძანე, შენ და 
ციბამ გაიყავით-მეთქი ყანები. 3? უთხრა მეფიბოშეთმა მეფეს: 
ყველაფერი წაიღოს, რაკიღა მშვიდობით დაბრუნდა მეფე- 
ბატონი თავის სახლში. 31 ჩამოვიდა როგელიმიდან ბარზილაი 
გალაადელი და მეფესთან ერთად გადალახა იორდანე, რათა 
გაეცილებინ მეფე იორდანეს გაღმა. 32 ძალზე მოხუცი იყო 
ბარზილაი, ოთხმოცი წლის. ის არჩენდა მეფეს მახანაიმში 
ყოფნისას, რადგან ძალზე მდიდარი კაცი იყო. 33 უთხრა მეფემ 
ბარზილაის: წამომყევი და გარჩენ იერუსალიმში. 34 უთხრა 
ბარზილაიმ მეფეს: რამდენი დღე დამრჩენია, რომ 
იერუსალიმში წავყვე მეფეს? 32 ოთხმოცი წლისა ვარ ახლა. 
განა შემიძლია ავისა და კარგის გარჩევა? რა გემო უნდა 
გაუგოს შენმა მორჩილმა სასმელ-საჭმელს? განა კიდევ 
შემიძლია მგალობელთა მოსმენა? რატომ უნდა დავაწვე 
ტვირთად ჩემს მეფე-ბატონს? 39 კიდევ ცოტაზე გაჰყვება მეფეს 
შენი მორჩილი იორდანეს გაღმა; ასერიგად რისთვის 
მწყალობს მეფე? 37 უკან დააბრუნე შენი მორჩილი, რათა ჩემს 
ქალაქში, ჩემი დედ-მამის საფლავთან მოვკვდე. აჰა, შენი 
მორჩილი ქიმჰამი წამოგყვება მეფე-ბატონს. მოექეცი, როგორც 
გენებოს. 38 უთხრა მეფემ: წამომყვეს ქიმჰამი და ისე 
მოვექცევი, როგორც შენ გაგიხარდება. რასაც კი მომთხოვ, 
ყველაფერს აგისრულებ. 39? გადავიდა მთელი ხალხი 
იორდანეს გაღმა, გადავიდა მეფეც. გადაკოცნა მეფემ 
ბარზილაი, დაემშვიდობა და ისიც დაბრუნდა თავის ქვეყანაში. 
40 გაემართა მეფე გილგალისკენ და თან წაჰყვა ქიმჰამიც. 
მთელი იუდა და ისრაელის ნახევარიც აცილებდა მეფეს. 421 


აჰა, მოვიდა მთელი ისრაელი მეფესთან და უთხრა მეფეს: 
რატომ დაგისაკუთრეს ჩვენმა ძმებმა, იუდაელებმა და 
გადაიყვანეს მეფე, მისი სახლი და დავითის მთელი ხალხი 
იორდანეს გაღმა? 42 მიუგო მთელმა იუდამ ისრაელს: იმიტომ, 
რომ ჩვენი ახლობელია მეფე. რად გაწუხებთ ეს ამბავი? განა 
მეფე გვარჩენს ჩვენ, განა მოუცია ჩვენთვის საჩუქრები? 43 
მიუგო ისრაელმა იუდას და უთხრა: ჩემია მეფის მეათედი 
წილი, დავითიც უფრო მეტად მე მეკუთვნის, ვიდრე შენ. რატომ 
დაგვჩაგრე? განა პირველმა მე არა ვთქვი სიტყვა ჩემი მეფის 
დასაბრუნებლად? ისრაელზე უფრო მაგრად ლაპარაკობდა 
იუდა. 


თავი 20 


1 მოხედა იქ ერთი უვარგისი კაცი, სახელად შებაყ ბიქრის ძე, 
ბენიამინიანი. ჰკრა ბუკს და გამოაცხადა: არა გვაქვს წილი 
დავითში, არა გვაქვს ხვედრი იესეს ძეში! თქვენ-თქვენი 
კარვებისკენ, ისრაელო! ? ზურგი აქცია დავითს ისრაელმა და 
გაჰყვნენ შებაყ ბიქრის ძეს, ხოლო იუდა არ მოშორებია თავის 
მეფეს იორდანედან იერუსალიმამდე. 3 დაბრუნდა მეფე თავის 
სახლში, იერუსალიმში გამოიყვანა ათი ხარჭა, სახლის 
საპატრონებლად რომ ჰყავდა დატოვებული, და ჩაყარა 
საპატიმროში. არჩენდა მათ, მაგრამ არ შედიოდა მათთან. 
გამოკეტილნი იყვნენ სიკვდილის დღემდე და ქვრივებად 
ცხოვრობდნენ. 4“ უთხრა მეფემ ყამასას: სამ დღეში შემიყარე 
იუდა და შენც აქ მეახლე. ? წავიდა ყამასა იუდას შესაყრელად, 
მაგრამ გადააციღა მისთვის დაწესებულ ვადას. 9 უთხრა 
დავითმა აბიშაის: აბესალომზე უფრო მეტად გვიბოროტებს 
ახლა შებაყ ბიქრის ძე. აიყვანე შენი ბატონის მორჩილნი და 
დაედევნე, თორემ გამაგრებულ ქალაქებს იპოვის და 
მიეფარება ჩვენს თვალს. 7 გაჰყვა მას იოაბის ხალხი, 
ქერეთელები და ფელეთელები, უმამაცესი ხალხი, და 
გავიდნენ იერუსალიმიდან შებაყ ბიქრის ძის დასადევნებლად. 
8 გაბაონში, დიდ ქვასთან, რომ მივიდნენ, ყმასა წარუდგა მათ. 
იოაბს აბჯარს ზემოთ თასმით მახვილი ჰქონდა გადაკიდებული, 
ზედ თეძოსთან თავის ქარქაშით, და სიარულისას მიწაზე 
სცემდა. ? უთხრა იოაბმა ყამასას: ხომ მშვიდობით ხარ, ძმაო? 
და წვერზე მოჰკიდა იოაბმა ყამასას მარჯვენა ხელი 
საკოცნელად. 19 არ მოერიდა ყამასა მახვილს, იოაბს რომ 
ეჭირა ხელში, ჩასცა იოაბმა ფერდში და ნაწლავები 
გადმოაყრევინა მიწაზე. მეორედ აღარ ჩაურტყამს, მკვდარი 
იყო. მერე დაედევნენ იოაბი და მისი ძმა აბიშაი შებაყ ბიქრის 
ძეს. 11 თავზე ედგა მოკლულს იობაბის მსახურთაგანი და 
ამბობდა: ვისაც იოაბი უყვარს და ვინც დავითის მხარეზეა, 
გაჰყვეს იოაბს! 12 შუა გზაზე სისხლში ეგდო ყამასა. დაინახა იმ 


კაცმა, რომ ჩერდებოდა ხალხი, და გადაათრია გზიდან 
მინდორში ყამასა, და სამოსელი გადააფარა, რადგან 
ხედავდა, ვინც კი თავს წაადგებოდა გვამს, ჩერდებოდა. 13 
როცა გზიდან იქნა გადათრეული, ყველანი გაჰყვნენ იოაბს, 
რომ შებაყ ბიქრის ძეს დასდევნებოდნენ. 14 მან კი ისრაელის 
ყველა შტო გაიარა აბელამდე და ბეთ-მაყაქამდე. შეიკრიბნენ 
ბერიელები და გაჰყვნენ მას. 12 მოვიდა იოაბის ხალხი და 
მოიმწყვდიეს იგი აბელ-ბეთმაყაქაში. აღმართეს ქალაქის წინ 
მიწაყრილი და მიადგნენ კედელს. მთელი ხალხი, იოაბს რომ 
ახლდა, შეუდგა კედლის ნგრევას. 16 დაიძახა ერთმა გონიერმა 
დედაკაცმა ქალაქიდან: ისმინეთ! ისმინეთ! უთხარით იოაბს, 
რომ ახლოს მოვიდეს, სიტყვა მაქვს სათქმელი. 17 
მიუახლოვდა მას იოაბი და ჰკითხა დედაკაცმა: შენა ხარ 
იოაბი? მიუგო: მე ვარ. უთხრა: ყური უგდე შენი მორჩილის 


სიტყვას. მიუგო: ყურს ვუგდებ. 18 უთხრა დედაკაცმა: ასე 
იტყოდნენ ძველად, აბელში იკითხონ და ისე გადაწყვიტონ 
საქმეო. 19? მე ერთი მშვიდობიანი და პატიოსანი ქალაქი ვარ 
ისრაელის ქალაქებში. შენ გინდა გაანადგურო ქალაქი, დედა 
ისრაელში? რისთვის სპობ უფლის წილხვედრილს? 29 მიუგო 
იოაბმა და უთხრა: ნუმც მეფიქროს ნგრევა და განადგურება. 21 
აქ სხვა ამბავია: ერთმა კაცმა ეფრემის მთიდან, სახელად 
შებაყ ბიქრის ძემ, ხელი აღმართა მეფე დავითზე. მხოლოდ ის 
მოგვეცი და დავეხსნებით ქალაქს. უთხრა დედაკაცმა იოაბს: 
კეთილი, გალავნიდან გადმოგიგდებენ მის თავს. 22 მივიდა 
დედაკაცი ხალხთან თავისი ბრძნული სიტყვით. მოკვეთეს თავი 
შებაყ ბიქრის ძეს და გადაუგდეს იოაბს. ბუკს ჰკრა თუ არა 
იოაბმა, ყველანი მოსცილდნენ ქალაქს და თავ-თავის კარვებში 
მიმოიფანტნენ. და გაბრუნდა იოაბი იერუსალიმში მეფესთან. 
23 იოაბი სარდლობდა ისრაელის მთელ ლაშქარს, ხოლო 
ბენაია იეჰოიადაყის ძე - ქერეთელებსა და ფელეთელებს. 24 
ადორამი ხარკის აკრეფას განაგებდა, იოშაფატ ახილუდის ძე 
მემატიანე იყო, 22 შევა-მწერალი, ცადოკი და აბიათარი - 
მღვდლები. 29 ყირა იარელიც მღვდელი იყო დავითთან. თავი 
ოცადმეერთე 


თავი 21 


1 სამ წელიწადს ზედიზედ შიმშილობა იყო დავითის დროს. 
დაეკითხა დავითი უფალს და უთხრა უფალმა: საულისა და 
მისი სისხლიანი სახლის გამოა, რადგან გაბაონელნი გაწყვიტა. 
2 დაიბარა მეფემ გაბაონელნი და ელაპარაკა მათ. 
გაბაონელნი არ იყვნენ ისრაელიანები, არამედ დანაშთომ 
ამორეველთა შთამომავალნი იყვნენ. ისრაელიანებმა შეჰფიცეს 
მათ, მაგრამ საული ცდილობდა მათ გაწყვეტას ისრაელიანთა 
და იუდას მიმართ ერთგულების გამო. 3 უთხრა დავითმა 
გაბაონელებს: რა გაგიკეთოთ, რომ გამოვისყიდო ცოდვა, რომ 
აკურთხოთ უფლის სამკვიდრო. “ მიუგეს გაბაონელებმა: არც 
ვერცხლი და არც ოქრო არ გვინდა საულისგან და მის 
სახლისგან, არც იმას მოვითხოვთ, რომ ვინმე მოკლან 
ისრაელში. თქვა მეფემ: რასაც იტყვით, აგისრულებთ. ? 
უთხრეს მეფეს: რაკი გვანადგურებდა ის კაცი და ჩვენს 
გადაშენებას ცდილობდა ისრაელის საზღვრებიდან, 9 
ჩაგვაბარონ შვიდი კაცი მის შთამომავალთაგან და ჩვენც 
ჩამოვკიდებთ მათ უფლის წინაშე უფლის რჩეულის, საულის 
გიბყაში. თქვა მეფემ: ჩაგაბარებთ. 7 დაინდო მეფემ 
მეფიბოშეთი, ძე იონათანისა, საულის ძისა საუფლო ფიცის 
გამო, რომელიც დიდებული იყო მათ შორის, დავითსა და 
იონათან საულის ძის შორის. 8 წამოიყვანა მეფემ რიცფას ორი 
ვაჟი აიას ასულისა, რომელმაც უშვა საულს არმონი და 
მეფიბოშეთი, და მიქალის ხუთი ვაჟი, საულის ასულისა, 
რომელმაც უშვა ისინი ყადრიელს, მეხოლათელი ბარზილაის 
ძეს, ? და ხელთ მისცა გაბაონელებს და მათაც ჩამოჰკიდეს 
ისინი მთაზე უფლის წინაშე. ასე დაიღუპა შვიდივე ერთად. 
მოიკლნენ ისინი მკათათვის პირველ დღეებში, ქერის მკის 
დასაწყისში. 19 აიღო რიცფამ, აიას ასულმა, ჯვალო, დაიფინა 
კლდესთან და იყო იქ მკის დაწყებიდან, ვიდრე ციურმა წყალმა 
არ იწვიმა მათზე, და უგერიებდა გვამებს დღისით ცის 
ფრინველებს და ღამით მტაცებელ მხეცებს. 11 შეატყობინეს 


დავითს, რაც გააკეთა რიცფამ, საულის ხარჭამ. 12 მაშინ 
წავიდა დავითი და წამოიღო საულისა და მისი ძის, იონათანის 
ძვლები გალაადის იაბეშის მკვიდრთაგან, რომელთაც 
მოიპარეს ისინი ბეთშანის მოედნიდან, სადაც 
ფილისტიმელებმა ჩამოკიდეს, როცა მოკლეს 
ფილისტიმელებმა გილბოაქში საული. 13 ამოიტანა იქიდან 
საულისა და მისი ძის იონათანის ძვლები, და მოკრიფეს 
ჩამოკიდებულთა ძვლებიც. 14 დამარხეს საულისა და მისი ძის, 
იონათანის ძვლები ბენიამინის ქვეყანაში, ცელაძქში, მისი მამის 
კიშის სამარხში. ყველაფერი შეასრულეს, რაც ნაბრძანები 
ჰქონდა მეფეს. ამის შემდეგ მოიღო ღმერთმა ქვეყანაზე 
მოწყალება. 12 კვლავ მოხდა ბრძოლა ფილისტიმელებსა და 
ისრაელს შორის. ჩამოვიდა დავითი თავის ხალხითურთ და 
შეებრძოლნენ ფილისტიმელებს. დაიღალა დავითი. 185 იშბი- 
ბენობმა, რაფას ნაშიერთაგანმა, რომელსაც სამასშეკელიანი 
სპილენძის შუბი ჰქონდა და ახალი მახვილი ერტყა წელზე, 
დავითის მოკვლა განიზრახა. 17 მაგრამ მიეშველა მას აბიშაი 
ცერუიას ძე, დაჰკრა ფილისტიმელს და მოკლა იგი. მაშინ 
დააფიცეს დავითი მისმა ხალხმა და უთხრეს: აღარ გამოხვიდე 
ჩვენთან ერთად საბრძოლველად, რომ ისრაელის ლამპარი არ 
ჩააქრო. 18 ამის შემდეგ კვლავ მოხდა ბრძოლა 
ფილისტიმელებთან გობში. აქ სიბქა ხუშათელმა განგმირა 
საფი, რომელიც რაფას ნაშიერთაგანი იყო. 19 კიდევ მოხდა 
ბრძოლა გობში ფილისტიმელებთან; ელხანან იაყარე- 
ორეგიმის ძემ, ბეთლემელმა, განგმირა გეთელი გოლიათი, 
რომლის შუბის ტარი მქსოველთა ლილვისოდენა იყო. 29 
კიდევ მოხდა ბრძოლა გეთში; იყო იქ უზარმაზარი კაცი, 
რომელსაც ხელებზე და ფეხებზე ექვს-ექვსი თითი ება - სულ 
ოცდაოთხი. ისიც რაფას ნაშიერი იყო. 21 დასცინოდა ისრაელს, 
მაგრამ განგმირა იგი იონათან შიმყის ძემ, დავითას 
ძმისწულმა. 22 ეს ოთხი ეყოლა რაფას გეთში; ყველა ესენი 
დავითსა და მისი ხალხის ხელით დაეცნენ. 


თავი 22 


1 წარმოთქვა დავითმა უფლისადმი ამ გალობის სიტყვები, რა 
დღესაც იხსნა უფალმა იგი ყველა მისი მტრისა და საულის 
ხელიდან. 2 თქვა: უფალი კლდეა ჩემი, სიმაგრე ჩემი, მხსნელი 
ჩემი! 32 ღმერთი კლდეა ჩემი, სადაც შევეფარვი; ფარია ჩემი 
და რქაა ჩემი გადარჩენისა; სიმაღლე ჩემი და მისაქცეველი. 
ჩემო მხსნელო, შენ მიხსენი მოძალადისგან! 4 უფალს 
დიდებულს შევღაღადე და მტრებს გადავურჩი. 2? მომაწყდნენ 
სიკვდილის ტალღები, ბელიალის ნიაღვრებმა შემაშინეს, 9 
შავეთის ქსელები შემომეხლართა, სიკვდილის ბადეებმა 
მომიცვეს. 7 ჩემს გასაჭირში შევღაღადე უფალს; ჩემს ღმერთს 
შევძახე და ისმინა თავის სასახლეში ჩემი ხმა და ჩემი ღაღადი 
მისწვდა მის ყურებს. 8 შებარბაცდა, შეტოკდა დედამიწა, ცათა 
საფუძველნი აძროდნენ და ირყეოდნენ, რადგან რისხვით 
აინთო იგი. ? ავარდა კვამლი მისი ნესტოებიდან და მჭამელი 
ცეცხლი მისი ბაგეებიდან; მისგან მუგუზლები აგიზგიზდნენ. 19 
მოდრიკა ცა და ჩამოვიდა; ღრუბელი მოექცა მის ფეხქვეშ. 11 
ამხედრდა ქერუბიმზე და გაფრინდა, და გამოჩნდა ქარის 
ფრთებზე. 12 კარვად წყვდიადი მოიბურა, წყლის ჯურღმული და 
ცის ღრუბელი. 13 მისი ბრწყინვალებით გიზგიზებენ ცეცხლის 
ნაკვერცხლები. 14 ციდან დაიქუხა უფალმა, უზენაესმა ხმა 
გამოსცა. 12 ისრები გატყორცნა და მიმოფანტა ჩემი მტრები, 
აგრგვინა და აუბნია გზა-კვალი. 16 გამიაჩნდა ზღვის ფსკერი, 
გაშიშვლდნენ სამყაროს საფუძვლები უფლის მუქარისგან, მისი 
რისხვის ქარისაგან. 17 ხელი გადმოყო ზეგარდამო, ჩამჭიდა 
და წყლის მორევიდან ამომიყვანა. 18 მიხსნა ძლიერი 
მტრისგან, ჩემს მოძულეთაგან, რომელთაც დამძალეს. 19 
ჭირში ვიყავ, როცა დამეცნენ, მაგრამ უფალი იყო ჩემი 
საყრდენი. 2?– ფართოზე გამიყვანა და მიხსნა, რადგან 
შემიტკბო მან. 21 მომაგო უფალმა ჩემი სიმართლისაებრ და 
ჩემი ხელების სიწმიდისაებრ გადამიხადა. 22 რადგან ვიცავდი 


უფლის გზას და არ შემიცოდავს ჩემი ღმერთისათვის. 23 
რადგან მისი მცნებები წინ მედო და მისი წესებისივის არ 
გადამიხვევია. 24 წრფელი ვიყავ მის მიმართ და ცოდვას 
გავურბოდი. 25 გადამიხადა უფალმა ჩემი სიმართლისაებრ და 
სიწმიდისაებრ მის თვალში. 20 მოწყალესთან მოწყალეობ, 
წრფელ კაცთან წრფელობ. 27 უმწიკვლოსთან უმწიკვლო ხარ, 
უკუღმართთან - ცბიერი. 295 დაჩაგრულთა მხსნელი ხარ, 
მედიდურებს მზერით აცამტვერებ. 29? რადგან, უფალო ჩემო, 
ლამპარი ხარ! უფალი ბნელს მინათებს. 39 რადგან შენით 
ურდოებს შევებმები. ჩემი ღმერთით გალავანს გადავევლები. 
31 წრფელია ღვთის გზა, წმიდაა უფლის სიტყვა, მის 
მოიმედეთა ფარია იგი. 32 რადგან სად არს სხვა ღმერთი 
გარდა უფლისა? სად არს კლდე გარდა ჩვენი ღვთისა? 33 
ღმერთია ჩემი გამაძლიერებელი, გზის წრფელად 
წარმმართველი. 34 ირმის ფეხებს შემაბამს და ჩემს გორაკებზე 
დამაყენებს. 32 საბრძოლველად გამიწრთვნის ხელებს და 
მოჭიმავს სპილენძის მშვილდს ჩემი მკლავი. 35 ხსნის ფარს შენ 
მაძლევ, შენი მოწყალება განმადიდებს. 37 შენ მიფართოებ 
ნაბიჯებს, აღარ მეჩორთება კოჭები. 38 მტერს ვედევნები 
მოსასპობად და არ ვბრუნდები, ვიდრე ბოლოს არ მოვუღებ. 39 
ვსპობ და ვანადგურებ, ვეღარ დგებიან, ჩემს ფეხებთან 
ეცემიან. 49 შენ შემომარტყამ ძალას საბრძოლველად, ჩემ 
წინაშე აჩოქებ ჩემს მომხდურებს. 41 მტრების ზურგს მაჩვენებ 
და ვაცამტვერებ ჩემს მოძულეებს. 42 აქეთ-იქით იხედება, 
მაგრამ არა ჩანს მხსნელი; უფლისაკენ - მაგრამ ხმას არ სცემს. 
43 მიწის მტვერივით ვაცამტვერებ, ქუჩის გოროხივით ვამტვრევ 
და ვჯეგავ. %4 შენ მიხსენი ჩემი მეამბოხე ხალხისაგან; შენ 
მინახავ ერების მთავრად. ხალხი, რომელსაც არ ვიცნობდი, 
მემსახურება. 42 უცხო ხალხები მეპირფერებიან; როგორც კი 
მოესმებათ ჩემი, მემორჩილებიან, 45 უცხოთესლთ ღონე 
ეხდებათ, გარბიან თავიანთი სიმაგრეებიდან. 47 ცოცხალ არს 
უფალი, კურთხეულ არს კლდე ჩემი! ამაღლდეს ჩემი ღმერთი, 
კლდე ჩემი ხსნისა, 48 ღმერთი, ჩემი შურისმგებელი, ხალხების 


ჩემთვის დამმორჩილებელი, 49 მტრებისაგან ჩემი 
გამრიდებელი და ჩემს მეამბოხეებზე ჩემი ამამაღლებელი; 
შემავიწროებელთაგან დამფარავი. 29 ამიტომ გადიდებ, შენ, 
უფალო, ხალხთა შორის და შენს სახელს ვუმღერი. 21 ხსნის 
გოდოლია თავისი მეფისთვის, მწყალობელია თავისი 
ცხებულისთვის, დავითისთვის და მისი მოდგმისთვის 
უკუნისამდე! 


თავი 23 


1 ეს არის დავითის უკანასკნელი სიტყვები, რომელნიც 
წარმოთქვა დავითმა, იესეს ძემ, კაცმა, მაღლით 
დადგინებულმა, იაკობის ღვთის ცხებულმა და ისრაელის 
ტკბილხმიანმა მგალობელმა: 2 უფლის სული მეტყველებს 
ჩემით და ენაზე მაქვს მისი სიტყვა. 3 მითხრა ისრაელის 
ღმერთმა, მელაპარაკა ისრაელის კლდე: მართალი კაცი 
იხელმწიფებს ხალხზე, ღვთის შიშით იხელმწიფებს. “ იქნება 
იგი როგორც დილის ნათელი მზის ამოსვლისას, უღრუბლო 
დილა, როგორც წვიმის შემდეგ მიწიდან ამობრწყინვებული 
ბალახი. ? განა ასეთი არ არის ჩემი სახლი უფლის წინაშე? 
რადგან მან დამიდო საუკუნო აღთქმა, ყოველმხრივ 
გაწყობილი და დაურღვეველი. განა მისგან არ აღმოცენდება 
ყოველი ჩემი გამარჯვება და ყოველი ჩემი ნატვრა? 9 უკეთურნი 
გადაგდებულ ეკლებივით იქნებიან ყველანი, ხელში რომ არ 
აიღება. 7 ახლოს მიმსვლელს რკინა უნდა ეჭიროს და შუბის 
ტარი, ცეცხლში ამოიბუგებიან ადგილზევე, სადაც ყრიან. 8 აჰა, 
დავითის მოყმეთა სახელები: იოშებ-ბაშებეთ თახქემონელი, 
ეტლოსანთა მეთაური, რომელმაც მოუქნია შუბი რვაას კაცს და 
ერთ ჯერზე დახოცა. 9? მას შემდეგ ელიაზარი, ძე დოდოსი, 
ახოხის ძისა, ერთ-ერთი იმ სამ მოყმეთაგანი, რომელნიც 
ახლდნენ დავითს, როცა ლანძღვა დაუწყეს ფილისტიმელებს 
და საბრძოლველად შეიკრიბნენ, ისრაელი კი უკან იხევდა. 19 
შეიმართა იგი და მუსრავდა ფილისტიმელებს, ვიდრე მარჯვენა 
ხელი არ დაუბუჟდა და მახვილის ვადას არ მიეწება. დიდი ხსნა 
მოიტანა იმ დღეს უფალმა. მხოლოდ ნადავლისთვის გაჰყვა 
მას ხალხი უკან. 11 მის შემდეგ: შამა აგეს ძე, ჰარარიელი. 
როცა საომრად შეიყარნენ ფილისტიმელები (იყო იქ ყანის 
ნაკვეთი, სადაც ცერცვი ეთესა) და უკუიქცა ხალხი 
ფილისტიმელთაგან, 12 ჩადგა იგი შუა ყანაში და იცავდა მას: 
მუსრი გაავლო ფ;ლისტიმელებს. დიდი ხსნა მოიტანა მაშინ 
უფალმა. 13 ჩამოვიდნენ ეს სამნი ოცდაათი მეთაურიდან და 


მივიდნენ დავითთან ყადულამის გამოქვაბულში მკის დროს. 
ხოლო ფილისტიმელთა ურდოები რეფაიმის ველზე იყვნენ 
დაბანაკებულნი. 1“ მაშინ დავითი ამ საფარში იყო, ხოლო 
ფილისტიმელების ყარაული ბეთლემში იდგა. 12 ინება დავითმა 
და თქვა: ვინ დამალევინებს ბეთლემის ჭის წყალს, 
კარიბჭესთან რომ არის? 15 გაარღვია ამ სამმა მოყმემ 
ფილისტიმელთა ბანაკი, ამოიღეს წყალი ბეთლემის ჭიდან, 
კარიბჭესთან რომ არის, წამოიღეს და მოუტანეს დავითს, 
მაგრამ მან არ ინდომა მისი დალევა და უფალს დაუღვარა. 17 
თქვა: შორს იყოს ჩემგან, უფალო, ასეთი საქმე! ნუმც 
დამელიოს ამ ვაჟკაცთა სისხლი, თავის გასაწირად რომ 
წავიდნენ! არ ინდომა დავითმა წყლის დალევა. ასე მოიქცა ეს 
სამი მოყმე. 18 აბიშაი, იოაბის ძმა, ცერუიას ძე, ამ სამთა 
უფროსი იყო. სამას კაცს მოუქნია შუბი და განგმირა. მას 
ჰქონდა მეტი სახელი ამ სამში. 13? ამ სამზე მეტად იყო 
პატივდებული და მათ მეთაურობდა, მაგრამ იმ პირველ სამს 
ვერ ეცილებოდა. 29 ბენაიაჰუ იეჰოიადაყის ძე, დაუღალავი 
ვაჟკაცი კაბცეელიდან. მან დაამარცხა ორი მოაბელი 
ლომკაცი; ის ჩავიდა ორმოში და მოკლა ლომი თოვლიან 
დღეს. 21 მანვე მოკლა ერთი ეგვიპტელი კაცი, საშინელი 
შესახედავი. შუბი ეჭირა ხელში ეგვიპტელს. ჩაუხტა კეტით, 
ხელიდან გამოსტაცა შუბი ეგვიპტელს და მისივე შუბით 
განგმირა. 22 ეს გააკეთა ბანაიჰუ იეჰოიადაყის ძემ და სახელი 
მოიხვეჭა სამთა მოყმეთა შორის. 23 ოცდაათიდან 
გამოირჩეოდა, თუმცა იმ პირველ სამს ვერ ეტოლებოდა. თავის 
მცველთა მეთაურად დანიშნა იგი დავითმა. 24 ყასაელი, იოაბის 
ძმა, ერთ-ერთი ოცდაათთაგანი იყო. ელხანანი, მისი 
ბიძაშვილი, ბეთლემელი, 25 შამა ხაროდიელი, ელიკა 
ხაროდიელი, 29 ხელეც ფალეტიელი, ყირა ყიკეშის ძე, 
თეკოაყეღი, 27 აბიყეზერ ყანათოთელი, მებუნაი ხუშათიელი, 28 
ცალმონ ახოხელი, მაჰარაი ნეტოფათელი, 29 ხელებ ბაყანას 
ძე, ნეტოფათელი, ითაი რიბაის ძე ბენიამინის გიბყადან; 39 
ბენაიაჰუ ფირყათონელი, ჰიდაი ნახლე-გაყაშიდან, 31 
აბიყალბონ ყარბათელი, ყაზმავეთ ბარხუმელი; 32 ელიახბა 


შაყალბონელი, ბენე-იაშენი, იონათანი, 33 შამა ჰარარელი, 
ახიამ შარარის ძე, არარელი, 34 ელიფელებტ ახასბაის ძე, 
მაყაქათელი, ელიყამ ახითოფელის ძე, გილონელი, 35 ხეცრაი 
ქარმელელი, ფაყარაი არბელი, 36 იგად ნათანის ძე ცობადან, 
ბანი გადელი, 37 ცელეკ ყამონელი, ნახარაი ბეეროთელი, 
იოაბიბ ცერუიას ძის საჭურველთმტვირთველი, 38 ყირა 
ითრელი, გარებ ითრელი, 33? ურია ხეთელი. სულ 
ოცდაჩვიდმეტი. 


თავი 24 


1 კვლავ აღიგზნო უფლის რისხვა ისრაელზე და წააქეზა მან 
დავითი მათ წინააღმდეგ და ათქმევინა: წადი, აღრიცხე 
ისრაელი და იუდა. 2 უთხრა მეფემ იოაბს, თავის ჯარის 
სარდალს: შემოიარე ისრაელის ყველა შტო დანიდან 
ბერშებამდე და აღრიცხე ხალხი, რომ ვიცოდე ხალხის რიცხვი. 
3 უთხრა იოაბმა მეფეს: უფალმა, შენმა ღმერთმა შეჰმატოს ერს 
ერთი ამდენი და კიდევ ასჯერ მეტი, და ამის მომსწრე გახადოს 
მეფე-ბატონი. მაგრამ რად ინება მეფე-ბატონმა ეს საქმე? 4? 
იძალა მეფის სიტყვამ იოაბზე და ჯარის სარდლებზე და 
გავიდნენ მეფისგან იოაბი და ჯარის სარდლები ხალხის, 
ისრაელის, აღსარიცხად. ? გავიდნენ იორდანეს გაღმა და 
ყაროყერში დაიბანაკეს, ქალაქის მარჯვნივ, გადის ხეობაში 
რომ მდებანეობს, იაყზერის პირდაპირ. 9 მერე მივიდნენ 
გალაადში და თახთიმ-ხოდშის მხარეში, აქედან წავიდნენ დან- 
იაყანში და ციდონის მიდამოებში. ” მივიდნენ ტიროსის ციხე- 
სიმაგრესთან და მოიარეს ხივიმლთა და ქანაანელთა ყველა 
ქალაქი და გადავიდნენ იუდას სამხრით, ბერშებაში. 8 მოიარეს 
მთელი ქვეყანა და ცხრა თვისა და ოცი დღის შემდეგ 
იერუსალიმში დაბრუნდნენ. ? მიართვა იოაბმა მეფეს ხალხის 
აღრიცხვის წიგნი და აღმოჩნდა ისრაელში რვაასი ათასი 
მებრძოლი, მახვილის მაშიშვლებელი, და იუდაში ხუთასი 
ათასი კაცი. 19- გულმა დაჰკრა დავითს მას შემდეგ, რაც 
აღრიცხა ერი. უთხრა დავითმა უფალს: დიდად შევცოდე, ეს 
რომ გავაკეთე. ახლა მიუტევე, უფალო, შეცოდება შენს 
მორჩილს, რადგან უგუნურად მოვიქეცი. 11 მეორე დღეს, როცა 
ადგა დავითი, უფლის სიტყვა გამოეცხადა წინასწარმეტყველ 
გადს, დავითის მისანს: 12 წადი და უთხარი დავითს, ასე 
ამბობს-თქო უფალი: სამ სასჯელს შემოგთავაზებ; ერთ-ერთი 
აირჩიე, რომ დაგსაჯო. 13 მივიდა გადი დავითთან და 
გამოუცხადა ეს ამბავი: რა გიჯობს, შვიდწლიანი შიმშილი შენს 
ქვეყანაშა, სამი თვის ლტოლვილება შენი მტრებისგან და 


მათგან შენი დევნა, თუ შავი ჭირი სამ დღეს შენს ქვეყანაში? 
ახლა იფიქრე და ასწონ-დასწონე, რა პასუხი მივუტანო ჩემს 
გამომგზავნელს. 14 უთხრა დავითმა გადს: მეტისმეტად 
დამწუხრებული ვარ, მაგრამ მიჯობს უფლის ხელში ჩავვარდე, 
რადგან დიდია მისი მოწყალება. ოღონდ კაცის ხელში ნუ 
ჩავვარდები. 12 მოავლინა უფალმა შავი ჭირი ისრაელში იმ 
დღიდან დათქმულ დრომდე. და გაწყდა დანიდან ბერშებამდე 
სამოცდაათი ათასი კაცი. 19 გაიწოდა ხელი ანგელოზმა 
იერუსალიმისკენ მის შესამუსვრელად, მაგრამ უფალმა აკმარა 
უბედურება და უთხრა ხალხის შემმუსვრელ ანგელოზს: კმარა! 
ახლა უკან წაიღე ხელი. ორნა იებუსეველის კალოსთან იდგა 
უფლის ანგელოზი. 17 უთხრა დავითმა უფალს ხალხის 
გამწყვეტი ანგელოზის დანახვისას: აჰა, მე კი შევცოდე და 
დავაშავე, მაგრამ ამ ცხვრებმა რა გააკეთეს? ჩემზე და 
მამაჩემის სახლზე იყოს შენი ხელი! 18 მოვიდა დავითთან გადი 
იმავე დღეს და უთხრა: წადი და აღუმართე უფალს 
სამსხვერპლო ორნა იებუსეველის კალოზე. 19 წავიდა დავითი 
გადის სიტყვისაებრ, როგორც ნაბრძანები ჰქონდა უფალს. 29 
გამოიხედა ორნამ და დაინახა მისკენ მომავალი მეფე და მისი 
მორჩილნი. გამოვიდა ორნა და მდაბლად თაყვანისცა მეფეს. 
21 თქვა ორნამ: რისთვის მოსულა მეფე-ბატონი თავის 
მორჩილთან? უთხრა დავითმა: შენგან კალოს საყიდლად და 
უფლის სამსხვერპლოს ასაშენებლად, რათა განერიდოს ხალხს 
ჟამი. 22 უთხრა ორნამ დავითს: აიღოს და აღავლინოს მეფე- 
ბატონმა, რაც ენებოს. აჰა, ხარები აღსავლენად, აჰა, კევრი და 
ხარის უღელი შეშად. 23 ყველაფერი მისცა მეფეს ორნამ და 
უთხრა ორნამ მეფეს: უფალი, შენი ღმერთი გწყალობდეს! 24 
უთხრა მეფემ ორნას: არა, საფასურით უნდა ვიყიდო შენგან; 
ვერ შევწირავ უფალს, ჩემს ღმერთს, მუქთ აღსავლენს. იყიდა 
მეფემ კალო და ხარები ორმოცდაათ შეკელ ვერცხლად. 22 
აუგო დავითმა იქ უფალს სამსხვერპლო, აღავლინა აღსავლენი 
და სამადლობელი მსხვერპლი. შეიწყალა უფალმა ქვეყანა და 
განერიდან ჟამი ისრაელს. 


3 მეფეთა 


თავი 1 


1 მოხუცდა დავით მეფე, ხანში შევიდა; ახურავდნენ 
სამოსლებს, მაგრამ ვერ თბებოდა. 2 უთხრეს მისმა 
მორჩილებმა: გამოუძებნონ ჩვენს მეფე-ბატონს ახალგაზრდა 
ქალწული ქალი, რომ წარდგეს მეფის წინაშე, უვლიდეს მას და 
გვერდში უწვებოდეს. მაშინ გათბება ჩვენი მეფე-ბატონი. 3 
დაუწყეს ძებნა ლამაზ ყმაწვილ ქალს მთელ ისრაელში და 
იპოვნეს აბიშაგ შუნამელი და მიჰგვარეს მეფეს. % ძალზე 
ლამაზი იყო ყმაწვილი ქალი, უვლიდა მეფეს და ემსახურებოდა 
მას; მაგრამ მეფე არ მიჰკარებია ქალს. ? გამედიდურდა 
ადონია, ხაგითის შვილი, და ასე ამბობდა: მე უნდა ვიმეფო! 
გაიჩინა ეტლი და მხედრები, და ორმოცდაათი მალემსრბოლი. 
6 არასოდეს უსაყვედურნია მამამისს, ასე რატომ იქცევიო. - 
თანაც თვალტანადი ყმაწვილი იყო ადონია, აბესალომის 
შემდეგ ეყოლა იგი დედამისს. ”7 იოაბთან, ცერუიას ძესთან, და 
აბიათარ მღვდელთან ჰქონდა საქმე დაჭერილი და ისინი 
ეხმარებოდნენ ადონიას. 8 ცადოკ მღვდელი, ბენაია 
იეჰოიადაყის ძე, ნათან წინასწარმეტყველი, შიმყი, რეყი და 
დავითის მამაცი ხალხი მხარს არ უჭერდნენ ადონიას. 9 
დახოცა ადონიამ ცხვრები, ხარები, ნასუქალი მოზვრები 
ზოხელეთის ქვასთან, ყენ-როგელის მახლობლად რომ არის, 
და მოიწვია თავისი ძმები, უფლისწულები და იუდაელი კაცები, 
მეფის მორჩილნი. 19 ხოლო ნათან წინასწარმეტყველი, ბენაია, 
მამაცი ხალხი და სოლომონი, თავისი ძმა, არ მოიწვია. 11 
უთხრა ნათანმა ბათშებაყს, სოლომონის დედას: გაიგე, რომ 
გამეფდა ადონია, ხაგითის შვილი, ჩვენმა პატრონმა დავითმა 
კი არაფერი იცის? 12 ახლა, მოდი, ერთ რამეს გირჩევ, უშველე 
თავს და შენს შვილს, სოლომონს. 13 წადი, დავით მეფესთან, 
შედი და უთხარი: განა შენ არ იყავი, მეფევ-ბატონო, რომ 


შემომფიცე შენს მორჩილს: შენი ვაჟი სოლომონი იმეფებსო ჩემ 
შემდეგ, ის დაჯდებაო ჩემს ტახტზე. მაშ, რატომ გამეფდა 
ადონია? 14 ვიდრე შენ მეფესთან ლაპარაკში იქნები, მეც 
შემოვალ და სიტყვას შეგაწევ. 12 შევიდა ბათშებაყი მეფესთან 
ოთახში. ძალზე მოხუცი იყო მეფე და აბიშაგ შუნამელი უვლიდა 
მეფეს. 16 თავი დახარა ბათშებაყმა და თაყვანისცა მეფეს. 
ჰკითხა მეფემ: რა გინდა? 17 მიუგო: ჩემო ბატონო, ხომ 
შეჰფიცე შენს მობჩილს უფლის, შენი ღმერთის სახელით, 
სოლომონი, შენი ვაჟი, გამეფდებაო ჩემ შემდეგ და დაჯდებაო 
ჩემს ტახტზე. 18 ახლა, აჰა, ადონია გამეფდა: შენ კი, მეფევ- 
ბატონო, არაფერი გაგიგია. 1? მრავლად დახოცა ხარები, 
ნასუქალი მოზვრები და ცხვრები, მოიწვია ყველა უფლისწული, 
აბიათარ მღვდელი, მხედართმთავარი იოაბი; შენი მორჩილი 
სოლომონი კი არ მოუწვევია. 29 შენკენაა მთელი ისრაელის 
თვალი, მეფე-ბატონო, რომ გამოუცხადო, თუ ვინ ავა მეფე- 
ბატონის ტახტზე შენ შემდეგ. 21 როცა განისვენებს მეფე-ბატონი 
მამა-პაპასთან, დამნაშავენი გამოვალთ მე და ჩემი შვილი 
სოლომონი. 22 ამ ლაპარაკში იყო მეფესთან, რომ მოვიდა 
ნათან წინასწარმეტყველი. 23 მოახსენეს მეფეს: აჰა, ნათან 
წინასწარმეტყველი. შევიდა მეფესთან და მდაბლად 
თაყვანისცა მეფეს. 2“ თქვა ნათანმა: მეფე-ბატონო! შენა თქვი, 
ადონია გამეფდესო ჩემ შემდეგ და დაჯდესო ჩემს ტახტზე? 23 
რადგან ჩამოვიდა დღეს, მრავლად დახოცა ხარები, ნასუქალი 
მოზვრები და ცხვარი და მოიწვია ყველა უფლისწული, ჯარის 
სარდლები, აბიათარ მღვდელი. ახლა იქ არიან და ჭამენ და 
სვამენ მის წინაშე. გაჰყვირიან: იცოცხლოს მეფე ადონიამ! 29 
არ მივუწვევივარ არც მე, შენი მორჩილი, არც ცადოკ 
მღვდელი, არც ბენაია იეჰოიადაყის ძე, და არც სოლომონი, 
შენი მორჩილი. 27 თუ მეფე-ბატონისგან მოდის ეს ბრძანება, 
რატომ არ გამაგებინე შენს მორჩილს, ვინ უნდა დაჯდეს მეფე- 
ბატონის ტახტზე მის შემდეგ? 28 მიუგო მეფე დავითმა და 
უთხრა: ბათშებაყს დამიძახეთ! შევიდა იგი მეფესთან და 
წარუდგა მეფეს. 29? დაიფიცა მეფემ და თქვა: მოწმე იყოს 
უფალი, რომელმაც მიხსნა ყველა გასაჭირიდან, 39 რომ 


როგორც შემოგფიცე უფლის, ისრაელის ღვთის სახელით, შენი 
ვაჟი სოლომონი გამეფდება-მეთქი ჩემ შემდეგ და ის დაჯდება- 
მეთქი ჩემს ტახტზე ჩემ ნაცვლად, ასე გავაკეთებ დღეს. 31 
მიწამდე დახარა თავი ბათშებაყმა, თაყვანისცა მეფეს და 
უთხრა: იცოცხლოს ჩემმა პატრონმა, მეფე დავითმა, 
უკუნისამდე. 32 თქვა მეფე დავითმა: დამიძახეთ ცადოკ 
მღვდელს, ნათან წინასწარმეტყველს, და ბენაია იეჰოიადაყის 
ძეს. ისინიც წარსდგნენ მეფის წინაშე. 33 უთხრა მათ მეფემ: 
იახლეთ თქვენი ბატონის მორჩილნი, შესვით ჩემი შვილი 
სოლმონი ჩემს ჯორზე და გიხონში ჩაიყვანეთ. 34 აქ სცხონ იგი 
ისრაელის მეფედ ცადოკ მღვდელმა და ნათან 
წინასწარმეტყველმა. მერე ჰკარით ბუკს და გამოაცხადეთ: 
იცოცხლოს მეფე სოლომონმა! 35 მერე ამოჰყევით მას, მოვა 
და დაჯდება ჩემს ტახტზე და იმეფებს ჩემ ნაცვლად. ის 
დავნიშნე მე ისრაელისა და იუდას მთავრად. 35 მიუგო ბენაია 
იეჰოიადაყის ძემ მეფეს და უთხრა: ამინ! ასევე თქვას უფალმა, 
ჩემი მეფე-ბატონის ღმერთმა. 37 როგორც ჩემს მეფე-ბატონთან 
იყო უფალი, ასევე იყო სოლომონთანაც. ჩემი მეფე-ბატონის, 
დავითის ტახტზე მეტად აღამაღლოს მისი ტახტი. 38 ჩავიდნენ 
ცადოკ მღვდელი, ნათან წინასწარმეტყველი, ბენაია 
იეჰოიადაყის ძე, ქერეთელნი და ფელეთელნი, შესვეს 
სოლომონ მეფე დავითის ჯორზე და გიხონისკენ წაიყვანეს. 39 
გამოიტანა ცადოკ მღვდელმა კარვიდან რქით ზეთი და სცხო 
სოლომონს. ჰკრეს ბუკს და დაიძახა მთელმა ხალხმა: 
იცოცხლოს მეფე სოლომონმა! 49 უკან ამოჰყვა მთელი ხალხი, 
სტვირს უკრავდა ხალხი და ხარობდა დიდი სიხარულით, მიწა 
იპობოდა მათი ყიჟინისგან. “1 ის იყო მორჩნენ პურობას 
ადონია და მისი სტუმრები, რომ მოესმათ ეს ყიჟინა. გაიგონა 
იოაბმა ბუკის ხმა და თქვა: რამ აახმაურა ქალაქი? 42 არ 
დაემთავრებინა ლაპარაკი, რომ მოვიდა იონათანი, აბიათარ 
მღვდლის შვილი. თქვა ადონიამ: მოდი, რადგან ვაჟკაცი კაცი 
ხარ და კარგი ამბავი მოგაქვს. 43 მიუგო იონათანმა ადონიას 
და უთხრა: ჭეშმარიტად! სოლომონი გაამეფა ჩვენმა მეფე- 
ბატონმა. 44 გააყოლა მას მეფემ ცადოკ მღვდელი, ნათან 


წინასწარმეტყველი, ბენაია იეჰოიადაყის ძე, ქერეთელები და 
ფელეთელები და შესვეს იგი მეფის ჯორზე. “წ მეფედ სცხეს 
გიხონში ცადოკ მღვდელმა და ნათან წინასწარმეტყველმა. 
გამხიარულვმულნი ამოვიდნენ იქიდან და შეიძრა ქალაქი. ეს 
ხმა იყო, თქვენ რომ გაიგონეთ. 45 უკვე ზის სოლომონი სამეფო 
ტახტზე. 47 მივიდნენ კიდეც და მიულოცეს მეფის მორჩილებმა 
ჩვენს მეფე-ბატონს, დავითს, და უთხრეს: შენს სახელზე მეტად 
შეამკოს უფალმა სოლომონის სახელი და შენს ტახტზე მეტად 
განადიდოს მისი ტახტი. ქედი მოიხარა საწოლზე მეფემ. 48 ასე 
თქვა კიდეც მეფემ: კურთხეულ იყოს უფალი, ღმერთი 
ისრაელისა, რომელმაც მომცა დღეს თვალხილულს ჩემი 
ტახტის მემკვიდრე და თვალით მახილვინა. 49? შეეშინდათ 
ადონიას სტუმრებს, წამოიშალნენ და თავ-თავისი გზით 
წავიდნენ. 29 ხოლო ადონიამ სოლომონის შიშით 
სამსმხვერპლოს მიაშურა და მოეჭიდა მის რქებს. 21 
შეატყობინეს სოლომონს: აჰა, შეეშინდაო ადონიას მეფე 
სოლომონის, სამსხვერპლოს რქებს მოეჭიდა და ამბობსო: 
შემომფიცოს დღეს მეფე სოლომონმა რომ მახვილით არ 
მოკლავს თავის მორჩილს. 22 თქვა სოლომონმა: თუ 
წრფელად მოიქცევა მისი თმის ერთი ღერიც არ დავარდება 
მიწაზე; მაგრამ თუ მზაკვრობა გაივლო გულში, მოკვდება. 33 
გაგზავნა სოლომონმა ხალხი და ჩამოიყვანეს იგი 
სამსხვერპლოდან. მივიდა და თაყვანისცა მეფე სოლომონს. 
უთხრა სოლომონმა: წადი სახლში. 


თავი 2 


1 მოახლოვდა დავითის სიკვდილის ჟამი და ეს უანდერძა მან 
თავის შვილს, სოლომონს: 2 მივდივარ მთელი ქვეყნის გზით, 
გამაგრდი და კაცი იყავი. 3 აღუსრულე ვალი უფალს, შენს 
ღმერთს: იარე მის გზაზე, დაიცავი მისი წესები, მისი მცნებანი, 
მისი სამართალი, მისი მოწმობანი, როგორც სწერია მოსეს 
რჯულში, რომ ხელი მოგემართოს ყველაფერში, რასაც 
გააკეთებ, და ყველგან, საითკენაც პირს მიაბრუნებ. “ რომ 
აღასრულოს უფალმა ჩემზე ნათქვამი თავისი სიტყვა: თუ შენი 
შვილები დაიცავენ ჩემს გზას და ივლიან ჩემ წინაშე 
ჭეშმარიტებით და მთელი გულითა და სულით, არ დაგელევაო 
კაცი ისრაელის ტახტზე. ? შენც იცი, რა გამიკეთა იოაბ ცერუიას 
ძემ, რა გაუკეთა ისრაელის ლაშქრის ორ სარდალს - აბნერ 
ნერის ძეს და ყამასა იეთერის ძეს; როგორ დახოცა ისინი და 
მშვიდობის დროს ბრძოლის სისხლი დაღვარა; ბრძოლის 
სისხლი მოიცხო სარტყელზე და ფეხსამოსზე. 9 ბრძნულად 
მოიქეცი და მშვიდობით ნუ ჩაუშვებ მის ჭაღარას შავეთში. 7 
ბარზილაი გალაადელის შვილებს წყალობა მიაგე, 
თანამეინახეებად გყავდეს სუფრაზე, რადგან ახლობლობა 
ჰქონდათ ჩემთან, როცა შენს ძმას აბესალომს გავურბოდი. 8 
აჰა, შენთან არის შიმყი გერას ძე, ბენიამინიანი, ბახურიმიდან; 
ის იყო, რომ მწარედ მწყევლიდა, როცა მახანაიმში მივდიოდი. 
იორდანეზე ჩამოვიდა ჩემს შესახვედრად და მეც უფლის 
სახელით შევფიცე, მახვილით არ მოგკლავ-მეთქი. 7? შენ ნუ 
გაამართლებ, რადგან ბრძენი კაცი ხარ და იცი, როგორ უნდა 
მოექცე, რომ სისხლიანი ჭაღარით ჩაიყვანო შავეთში. 19 
განისვენა დავითმა თავის მამა-პაპასთან და დაიმარხა 
დავითის ქალაქში. 11 ხანი დავითის მეფობისა ისრაელზე იყო 
ორმოცი წელი, ხებრონში შვიდ წელს მეფობდა, იერუსალიმში - 
ოცდაცამეტ წელს. 12 დაჯდა სოლომონი მამამისის, დავითის 
ტახტზე და დიდად განმტკიცდა მისი მეფობა. 13 მივიდა 
ადონია, ხაგითის შვილი, ბათშებაყთან, სოლომონის 


დედასთან. უთხრა ქალმა: სამშვიდობოდა ხარ მოსული? 
მიუგო: სამშვიდობოდ. 14 უთხრა: საქმე მაქვს შენთან: უთხრა: 
თქვი. 15 თქვა: შენ იცი, რომ ჩემი იყო მეფობა, და მე 
შემომყურებდა მთელი ისრაელი, რომ მეფე გავმხდარიყავი. 
მაგრამ წამივიდა მეფობა და ჩემს ძმას ერგო, რადგან 
უფლისგან ჰქონდა მიცემული. 15 ახლა ერთი სათხოვარი მაქვს 
შენთან, ნუ გამაწბილებ. მიუგო ქალმა: თქვი. 17 თქვა: უთხარი 
სოლომონ მეფეს, რომ არ გამაწბილოს და ცოლად მომცეს 
აბიშაგ შუნამელი. 18 თქვა ბათშებაყმა: კარგი, 
დაველაპარაკები შენზე მეფეს. 1? მივიდა ბათშებაყი მეფე 
სოლომონთან, რომ ადონიაზე დალაპარაკებოდა. წარდგა 
მეფე მის შესახვედრად და თაყვანისცა მას, და დაჯდა თავის 
ტახტზე. მეფის დედასაც დაუდგეს ტახტი და მის მხარმარჯვნივ 
დაჯდა იგი. 29 უთხრა: ერთი მცირე სათხოვარი მაქვს შენთან, 
ნე გამაწბილებ. უთხრა მეფემ: მთხოვე, დედაჩემო, რადგან არ 
გაგაწბილებ. 21 თქვა: მიეცი ცოლად აბიშაგ შუნამელი შენს 
ძმას, ადონიას. 22 მიუგო მეფე სოლომონმა თავის დედას და 
უთხრა: რად მოითხოვ ადონიასთვის აბიშაგ შუნამელს? ბარემ 
მეფობაც მოითხოვე მისთვის, რაკი ჩემი უფროსი ძმაა; 
მისთვის, აბიათარ მღვდლისთვის და იოაბ ცერუიას ძისთვის! 
23 დაიფიცა მეფე სოლომონმა უფალი და თქვა: ასე და ასე 
მიყოს უფალმა, და უარესიც დამმართოს, თუ თავის 
საუბედუროდ არ ეთქვას ეს სიტყვა ადონიას! 24 ვფიცავ 
უფალს, რომელმაც განმამტკიცა და დამსვა მამაჩემის ტახტზე, 
რომელმაც სახლი ამიშენა დაპირებისამებრ, რომ დღესვე 
მოკვდება ადონია. 22 დაავალა მეფე სოლომონმა ბენაია 
იეჰოიადაყის ძეს და მანაც განგმირა იგი და მოკვდა ადონია. 
26 აბიათარ მღვდელს კი უთხრა მეფემ: ყანათოთს წადი, შენს 
მამულში. სიკვდილის ღირსი ხარ, მაგრამ დღეს არ მოგკლავ, 
რადგან შენ გიტარებია უფლის კიდობანი მამაჩემის, დავითის 
წინაშე და, ყველაფერს იტანდი, რასაც მამაჩემი იტანდა. 27 
მოკვეთა სოლომონმა აბიათარი უფლის მღვდლობიდან, რათა 
აღსრულებულიყო უფლის სიტყვა, რომელიც თქვა მან ელიას 
სახელზე სილოამში. 29 მიუვიდა ხმა იოაბს და (რადგან იოაბი 


ადონიას მიემხრო და აბესალომს არ მიმხრობია) გაიქცა იოაბი 
უფლის კარვისკენ და სამსხვერპლოს რქებს მოეჭიდა. 29 
შეატყობინეს მეფე სოლომონს, უფლის კარვისკნ გაიქცაო 
იოაბი და, აჰა, სამსხვერპლოსთან დგასო. გაგზავნა 
სოლომონმა ბენაია იეჰოიადაყის ძე და დააბარა: მიდი, 
მოკალი! 39 მივიდა ბენაია უფლის კარავთან და უთხრა: 
გამოდი, ასე ბრძანა მეფემ. მიუგო: არა, აქ მოვკვდები. მიუტანა 
ბენაიამ მეფეს ამბავი, ასე თქვაო იოაბმა. 31 უთხრა მეფემ: ისე 
გააკეთე, როგორც თავად თქვა; მოკალი და დამარხე. ამით 
მომრეცხავ მეცა და მამაჩემის სახლსაც უბრალო სისხლს, 
იოაბმა რომ დაღვარა. 32 უფალმა მის თავზევე მიაქციოს მისი 
სისხლი იმისივის, რომ მიუხდა ორ მასზე მართალ და კეთილ 
კაცს და მახვილით დახოცა მამაჩემის, დავითის უჩუმრდ აბნერ 
ნერის ძე, ისრაელის ჯარის სარდალი, და ყამასა იეთერის ძე, 
იუდას ჯარის სარდალი. 33 მიექცეს მათი სისხლი იოაბის თავს 
და მისი შთამომავლების თავს უკუნისამდე, ხოლო დავითს, მის 
მთამომავლობას, მის სახლს და მის ტახტს მშვიდობა სთნდეს 
უფლისგან უკუნისამდე. 34 წავიდა ბენაია იეჰოიადაყის ძე, თავს 
დაესხა მას და მოკლა, და მის სახლში, უდაბნოში დამარხა. 32 
დანიშნა მეფემ ბენაია იეჰოიადაყის ძე მის ადგილზე ჯარის 
სარდლად, ხოლო აბიათარის ადგილზე ცადოკ მღვდელი 
დაადგინა მეფემ. 395 დაიბარა მეფემ შიმყი და უთხრა: აიშენე 
სახლი იერუსალიმში და იცხოვრე იქ. ნურსად ნუ გახვალ 
აქიდან. 37 როგორც კი გახვალ და კედრონის ხევს გასცდები, 
იცოდე, სიკვდილი არ აგცდება. შენს თავზე იქნება შენი 
სისხლი. 38 უთხრა შიმყიმ მეფეს: კეთილი. როგორც ბრძანა 
მეფე-ბატონმა, ისე მოიქცევა შენი მორჩილი. ცხოვრობდა შიმყი 
იერუსალიმში მრავალი ხანი. 3? გავიდა სამი წელი და გაექცა 
შიმყის ორი მორჩილი აქიშ მაყაქას ძესთან, გათის მეფესთან. 
შეატყობინეს შიმყის, გათში არიანო შენი მორჩილნი. 49 ადგა 
შიმყი და შეკაზმა სახედარი და წავიდა გათს აქიშთან თავის 
მორჩილთა საძებრად. წავიდა შიმყი და კიდეც მოიყვანა 
გათიდან თავისი მორჩილნი. 41 შეატყობინეს სოლომონს, 
იერუსალიმიდან გათში წავიდა შიმყი და უკან მობრუნდაო. 42 


დაიბარა მეფემ შიმყი და უთხრა: რომ დაგაფიცე უფლის 
სახელით და გაგაფრთხილე, თუ გახვედი და სადმე წასულხარ, 
იცოდე, სიკვდილი არ აგცდება-მეთქი, შენ მიპასუხე: კეთილი, 
მესმისო. 43 რატომ არ შეინახე უფლის ფიცი და ჩემი ბრძანება, 
რაც ნაბრძანები მქონდა? ““ კიდევ უთხრა მეფემ შიმყის: შენც 
კარგად იცი და შენმა გულმაც, რა ავკაცობა გაგიკეთებია 
დავითისთვის, მამაჩემისთვის. ახლა შენს თავზე მოაქცევს 
უფალი შენს ავკაცობას. 4? კურთხეული იყოს მეფე სოლომონი 
და მტკიცე იყოს დავითის ტახტი უფლის წინაშე უკუნისამდე! 45 
უბრძანა მეფემ ბენაია იეჰოიადაყის ძეს. ისიც წავიდა და 
დაჰკრა შიმყის, და მოკვდა იგი. განმტკიცდა სამეფო 
სოლომონის ხელში. 


თავი 3 


1 დაუმოყვრდა სოლომონი ფარაონს, ეგვიპტის მეფეს და 
მოიყვანა ფარაონის ასული დავითის ქალაქში, ვიდრე 
დაასრულებდა თავის სახლს, უფლის სახლს და ზღუდეს 
იერუსალიმის გარშემო. 2 ოღონდ ჯერ კიდევ ბორცვებზე 
სწირავდა ხალხი მსხვერპლს, რადგან საიმდროოდ ჯერ კიდევ 
არ იყო აშენებული სახლი უფლის სახელზე. 3 შეიყვარა 
სოლომონმა უფალი, და მამამისის, დავითის წესზე დადიოდა, 
ოღონდ გორაკებზე სწირავდა მსხვერპლს და აკმევდა 
საკმეველს. “ წავიდა მეფე გაბაონს, რათა მსხვერპლი შეეწირა 
იქ, რადგან იქ იყო მთავარი გორაკი. ათასი სული აღსავლენი 
შესწირა მეფემ ამ სამსხვერპლოზე. ? გამოეცხადა გაბაონში 
უფალი სოლომონს სიზმრად ღამით და უთხრა ღმერთმა: 
მთხოვე, რა გინდა, რომ მოგცე. 9 უთხრა სოლომონმა: დიდად 
სწყალობდი შენს მორჩილს, მამაჩემს დავითს, რადგან 
ჭეშმარიტებით, სიმართლით და შენდამი წრფელი გულით 
დადიოდა იგი შენ წინაშე; შეუნარჩუნე კიდეც ეს დიდი წყალობა 
და მიეცი ვაჟი, რომელიც ზის დღეს მის ტახტზე. 7 ახლა, 
უფალო, ღმერთო ჩემო, შენ გაამეფე მამაჩემის, დავითის 
ნაცვლად შენი მორჩილი, თუმცა უასაკო ყმაწვილი ვარ და არ 
ვიცი გამოსვლა და შესვლა. 8 შენს რჩეულ ხალხშია შენი 
მორჩილი, მრავალრიცხოვან ხალხში, რომელიც არ 
დაითვლება და არც აღირიცხება სიმრავლის გამო. 9 მიანიჭე 
შენს მორჩილს გამგები გული, რათა განაგოს შენი ერი, რომ 
სიკეთე გაარჩიოს ბოროტებისგან; რადგან ვის შეუძლია 
განაგოს შენი ერი, ესოდენ მრავალრიცხოვანი? 19 მოეწონა 
უფალს სოლომონის სათხოვარი. 11 უთხრა მას ღმერთმა: იმის 
გამო, რომ მთხოვე ეს და არ მოითხოვე შენთვის ხანგრძლივი 
სიცოცხლე, არ მოითხოვე სიმდიდრე, არ მოითხოვე შენი 
მტრების სული, არამედ გონიერება მთხოვე სამართლის 
გასაკითხავად. 12 აჰა, მომინიჭებია შენთვის ბრძენი და 
გონიერი გული, ისე რომ შენი მსგავსი არც შენამდე ყოფილა 


სადმე და არც შენ შემდეგ გამოჩნდება შენი მსგავსი. 13 რაც არ 
გითხოვია, იმასაც მოგცემ: სიმდიდრესაც, დიდებასაც, ისე რომ, 
ვიდრე ცოცხალ ხარ, არავინ იქნება მეფეთა შორის შენი 
მსგავსი. 14 თუ ივლი ჩემს გზაზე, დაიცავ ჩემს წესებსა და ჩემს 
ბრძანებებს, როგორც მამაშენი დავითი დადიოდა, 
დღეგრძელს გაგხდი. 12 გაეღვიძა სოლომონს და, აჰა, ესეც 
სიზმარი. მივიდა იერუსალიმში და წარდგა უფლის აღთქმის 
კიდობნის წინაშე. აღავლინა აღსავლენი და შესწირა 
სამადლობელი მსხვერპლი. მერე ლხინი გაუმართა თავის 
მორჩილთ. 15 მაშინ მივიდა მეფესთან ორი მეძავი ქალი და 
დადგნენ მის წინ. 17 თქვა ერთმა ქალმა: მომიტევე, ბატონო! მე 
და ეს ქალი ერთ სახლში ვცხოვრობთ, ამ სახლში ვიმშობიარე 
მის თვალწინ. 18 ჩემი მშობიარობის მესამე დღეს შვა ამ 
ქალმაც; ერთად ვიყავით, უცხო არავინ ყოფილა ჩვენთან 
სახლში. მხოლოდ ჩვენ ორნი ვიყავით სახლში. 19 მოკვდა 
ღამით ამ ქალის ბავშვი, რადგან ზედ დასწოლოდა. 29 ადგა 
შუაღამისას, აიყვანა ჩემი ბავშვი ჩემი გვერდიდან, ეძინა შენს 
მორჩილს, და თავის უბეში ჩაიწვინა, ხოლო თავისი მკვდარი 
ბავშვი მე ჩამიწვინა უბეში. 21 ავდექი დილით, რომ ძუძუ 
მეწოვებინა ბავშვისთვის და, აჰა, მკვდარი დამხვდა. კარგად 
დავაკვირდი დილით და მივხვდი, რომ ის ბავშვი არ იყო: ჩემი 
შვილი, რომელიც მე ვშობე. 22 თქვა მეორე ქალმა: არა! 
ცოცხალია ჩემი შვილი, შენი შვილია მკვდარი! ეს კი ამბობდა: 
არა! შენი შვილია მკვდარი, ჩემი შვილი ცოცხალი! ასე 
ლაპარაკობდნენ მეფის წინაშე. 23 თქვა მეფემ: ეს ამბობს, ჩემი 
შვილიაო ცოცხალი; შენი შვილი მკვდარიო. მეორე ამბობს: 
არა, შენი შვილია მკვდარი, ჩემი შვილიაო ცოცხალი. 24 თქვა 
მეფემ: მახვილი მომიტანეთ! მიართვეს მახვილი მეფეს. 232 
თქვა მეფემ: ორად გაჭერით ცოცხალი ბავშვი, ერთი ნახევარი 
ერთ ქალს მიეცით, მეორე ნახევარი - მეორე ქალს. 29 უთხრა 
ქალმა, ცოცხალი ბავშვის დედამ, მეფეს, რადგან გულ-ღვიძლი 
დაეწვა თავისი შვილის გამთო: ოჰ, ჩემო ბატონო! ოღონდ ნუ 
მოკლავთ და მიეცით მაგას ცოცხალი ბავშვი! მეორე ამბობდა: 
ნურც მე მერგება, ნურც შენ. გაჭერით! 27 მიუგო მეფემ და 


თქვა: ამას მიეცით ცოცხალი ბავშვი, ნუ მოკლავთ. ეს არის მისი 
დედა. 28 გაიგო მთელმა ისრაელმა განაჩენის ამბავი, მეფემ 
რომ გამოიტანა, და შეეშინდათ მეფისა, რადგან დაინახეს, 
რომ ღვთის სიბრძნე იყო მასში სამართლის გასაჩენად. 


თავი 4 


1 იყო მეფე სოლომონი მეფედ მთელ ისრაელზე. ? ეს 
თავკაცები ჰყავდა მას: ყაზარია, ცადოკ მღვდლის შვილი; 3 
ელიხორეფი და ახია, შიშას ძენი - მწერლები; იოშაფატ 
ახილუდის ძე - მემატიანე; “ ბენაია იეჰოიადაყის ძე - ჯარის 
სარდალი; ცადოკი და აბიათარი - მღვდლები. ? ყაზარია 
ნათანის ძე - მოურავთ უფროსი, ზაბუდ ნათანის ძე - მღვდელი 
და მეფის მეგობარი. 5 ახიშარი - სასახლის ზედამხედველი; 
ადონირამ ყა ბადას ძე - ხარკის განმგებელი. 7 თორმეტი 
მოურავი ჰყავდა სოლომონს მთელ ისრაელში. ისინი 
ამარაგებდნენ სარჩოთი მეფესა და მის სახლს; თითოეულს 
წელიწადში ერთი თვის განმავლობაში უნდა ეზიდნა სარჩო. 3 
აი, მათი სახელები: ბენ-ხური ეფრემის მთიდან; 3? ბენ-დეკერი 
მაკაცში, შაყ-ალბიმში, ბეთ-შემეშში, ელონში და ბეთ-ხანანში; 
19 ბენ-ხესედი არუბოთში; მისი იყო სოქო და ხეფერის მთელი 
მხარე; 11 ბენ-აბინადაბი მთელ ნაფათ-დორში; სოლომონის 
ასული, ტაფათი ჰყავდა ცოლად; 12 ბაყანა ახილუდის ძე 
თაყანაქში, მეგიდოში და მთელ ბეთ-შეანში, ცართანასთან რომ 
არის, იზრეყელის ქვემოთ, ბეთ-შეანიდან ვიდრე აბელ- 
მეხოლამდე და იაკმეყანის გაღმა მხარემდე. 13 ბენ-გებერი 
გალაადის რამოთში; მისი იყო იაირ მენამეს ძის დაბები 
გალაადში; მისი იყო არგობის მხარე ბაშანში, სამოცი დიდი 
ქალაქი, გალავნიანი და სპილენძის ურდულებიანი. 14 
ახინადაბ ღიდოს ძე მახანაიმში; 12 ახიმაყაცი ნაფთალის 
მხარეში; მასაც სოლომონის ასული ჰყავდა ცოლად, ბასმათი. 
16 ბაყანა ნუშაის ძე აშერის მხარეში და ბეყადოთმი; 17 
იეჰოშაფატ ფარუახის ძე ისაქარის მხარეში; 18 შიმყი ელას ძე 
ბენიამინის მხარეში; 1? გებერ ურის ძე გალაადის ქვეყანაში, 
სიხონის, ამორეველთა მეფის, ქვეყანაში და ოგის, ბაშანის 
მეფის ქვეყანაში. თითო მოურავი თითო ქვეყანაში. 29 ჭამდნენ, 
სვამდნენ, მხიარულობდნენ ზღვის ქვიშასავით 
მრავალრიცხოვანი იუდა და ისრაელი. 21 ეპყრა სოლომონს 


ყველა სამეფო მდინარიდან ფილისტიმელთა ქვეყნამდე და 
ეგვიპტის საზღვრებამდე. მოართმევდნენ ხოლმე ძღვენს და 
ემორჩილებოდნენ სოლომონს მთელი მისი სიცოცხლე. 2? ეს 
იყო სოლომონის ყოველდღიური სარჩო: ოცდაათი ქორი 
გამტკიცული ფქვილი და სამოცი ქორი სადაგი ფქვილი; 23 ათი 
ნასუქალი ხარი და ათი ნაიალაღარი ხარი, ასი ცხვარი გარდა 
ნანადირევი ირმებისა, ქურციკებისა, ჯეირნებისა და 
გამოკვებილი ბატებისა. 24 ეს იმიტომ, რომ ბატონობდა იგი 
მთელ მდინარის გამოღმა მხარეზე თიფსახიდან ვიდრე 
ღაზამდე, და მდინარის გამოღმა ყველა მეფეზე, და ზავი 
ჰქონდა ყველა ქვეყნებთან ირგვლივ. 25 უშიშრად ისხდა 
სოლომონის დროს იუდა და ისრაელი, თითოეული თავის 
ვენახის ძირას და თავისი ლეღვის ძირას დანიდან ვიდრე 
ბერშებამდე. 26 ჰქონდა სოლომონს ორმოცი ათასი თავლა 
ეტლის ცხენებისთვის და ჰყავდა თორმეტი ათასი ცხენოსანი. 27 
ამარაგებდნენ ის მოურავები თითოეული თავის განკუთვნილ 
თვეში მეფე სოლომონს და მეფე სოლომონის სუფრის ყველა 
მეინახეს, თითოეული თავის განკუთვნილ თვეში, და არაფერს 
აკლებდნენ. 28 მოჰქონდათ ქერი და თივა ცხენებისთვის და 
ბედაურებისთვის. თითოეულს მისთვის მიჩენილ ადგილზე. 29 
მიჰმადლა ღმერთმა სოლომონს სიბრძნე, დიდი ჭკუა და ზღვის 
ქვიშასავით ვრცელი გონება. 30 სოლომონის სიბრძნე 
აღემატებოდა აღმოსავლელთა მთელ სიბრძნეს და 
ეგვიპტელთა მთელ სიბრძნეს. 31 ყველა ადამიანზე ბრძენი იყო 
იგი, ეთან ეზრახელზე, ჰემანზე, ქალქალაზე, დარდა მახოლის 
ძეზე, და განითქვა მისი სახელი ყველა ხალხში, ვინც კი 
ირგვლივ იყო. 32 წარმოთქვა სამი ათასი იგავი და შეთხზა ხუთი 
ათასი გალობა. 33 ლაპარაკობდა ხეებზე ლიბანის ნაძვიდან 
დაწყებული ეზობამდე, კედელზე რომ მიცოცავს; ლაპარაკობდა 
ცხოველებზე და ფრინველებზე, ქვეწარმავლებზე და თევზებზე. 
34 მოდიოდნენ ყველა მოდგმის ხალხისგან სოლომონის 
სიბრძნის მოსასმენად და ქვეყნის ყველა მეფისგან, ვისაც კი 
სმენოდა მისი სიბრძნის ამბავი. 


თავი 5 


1 გაგზავნა ხირამმა, ტიროსის მეფემ, თავისი მორჩილნი 
სოლომონთან, რადგან გაიგო, რომ იგი სცხეს მეფედ 
მამამისის ნაცვლად. ხოლო ხირამი დავითის მოყვარული იყო 
ყოველთვის. 2? შეუთვალა სოლომონმა ხირამს: 3 შენ იცი, რომ 
ვერ შესძლო მამაჩემმა დავითმა, აეშენებინა სახლი უფლის, 
თავისი ღვთის სახელზე, რადგან მტერი ეხვია გარშემო, ვიდრე 
უფალმა ფეხის ტერფით არ დაათრგუნინა ისინი. 4 ახლა კი 
ჩამომიგდო ირგვლივ მშვიდობა უფალმა, ჩემმა ღმერთმა; 
აღარ მყავს მოწინააღმდეგე და არც ფათერაკი მელის რაიმე. 2 
აჰა, და ვფიქრობ ავაშენო სახლი უფლის, ჩემი ღმერთის 
სახელზე, როგორც ნათქვამი აქვს მამაჩემისთვის უფალს: შენი 
ვაჟიშვილი, ვისაც შენ ნაცვლად ტახტზე დავსვამ, ის ამიშენებსო 
ჩემს სახელზე სახლს. 9 ახლა ბრძანე, რომ კედარის ხეები 
მომიჭრან ლიბანში; ჩემი მორჩილნი შენს მორჩილებთან 
ერთად იქნებიან; მე მოგცემ შენს მორჩილთა გასამრჯელოს, 
რამდენსაც მეტყვი, რადგან შენ იცი, რომ ციდონელებივით 
ჩვენში ტყეს ვერვინ ჩეხავს. 7 როცა გაიგო ხირამმა 
სოლომონის სიტყვები, დიდად გაიხარა და თქვა: აწ კურთხეულ 
იყოს უფალი, რომელმაც მისცა დავითს ბრძენი შვილი და 
ამდენი ხალხის განმგებლად დაადგინა. 8 შეუთვალა ხირამმა 
სოლომონს: მოვისმინე, რაც შემომითვალე; ყველაფერს 
შეგისრულებ, რაც კი კედარისა და კვიპაროსის ხეების გამო 
ისურვე. ? ჩემი მორჩილნი ჩამოზიდავენ ლიბანიდან ზღვამდე, 
და ტივებად გავუშვებ ზღვით იმ ადგილამდე, რომელსაც 
დამითქვამ; იქ დავშლით და წაიღებ. ოღონდ შენ შემისრულე 
სურვილი: სარჩოთი მომიმარაგე სახლი. 19 უგზავნიდა ხირამი 
სოლომონს მისი სურვილის თანახმად კედარისა და 
კვიპაროსის ხეებს. 11 ხოლო სოლომონი უგზავნიდა ხირამს 
ოცი ათას ქორ ხორბალს მის სახლის სარჩოდ და ოც ქორ 
გაწმენდილ ზეთს. ამას უგზავნიდა სოლომონი ხირამს წლიდან 
წლამდე. 12 მიჰმადლა უფალმა სიბრძნე სოლომონს 


დაპირებისამებრ. მშვიდობა იყო ხირამსა და სოლომონს 
შორის და კავშირი ჰქონდათ შეკრული ერთმანეთთან. 13 
დაბეგრა სოლომონმა მთელი ისრაელი: ოცდაათი ათასი კაცი 
გაჰყავდა ბეგარაზე. 14“ გზავნიდა მათ ლიბანში, თვეში ათი ათას 
კაცს მორიგეობით. ერთ თვეს ლიბანში იყვნენ, ორ თვეს 
თავთავის სახლებში. ადონირამი განაგებდა ბეგარას. 12 
სოლომონს ჰყავდა სამოცდაათი ათასი მტვირთავი და 
ოთხმოცი ათასი ქვისმჭრელი მთაში, 15 გარდა სამი ათას 
სამასი თავკაცისა, რომელნიც სამუშაოებზე ჰყავდა მიჩენილი 
სოლომონს და მომუშავეებს ზედამხედველობდნენ. 17 ბრძანა 
მეფემ და მოზიდეს დიდრონი ლოდები, ძვირფასი ქვის ზოდები 
სახლის საძირკველისათვის. 18 სოლომონისა და ხირამის 
მშენებლები და გებალელები ჭრიდნენ და ამზადებდნენ ხესა 
და ქვებს სახლის ასაშენებლად. 


თავი 6 


1 ისრაელიანთა ეგვიპტიდან გამოსვლის ოთხასმეოთხმოცე 
წელს, ისრაელზე სოლომონის მეფობის მეოთხე წელს, ზივის 
თვეში, ანუ მეორე თვეში, შეუდგა იგი უფლის სახლის შენებას. 2 
სახლი, რომელიც სოლომონმა აუშენა უფალს, სიგრძით 
სამოცი წყრთა იყო, სიგანით - ოცი წყრთა, სიმაღლით - 
ოცდაათი წყრთა. 3 სტოა ტაძრის წინ სიგრძით ოცი წყრთა იყო, 
ტაძრის სიგანის შესაბამისად, ხოლო სიგანე - ათი წყრთა, 
სახლის წინ. “ გაუკეთა სახლს სარკმელები, რომლებიც 
იღებოდა და იკეტებოდა. ? მიუშენა სახლის კედელს 
სართულები სახლის კედლების ირგვლივ, ტაძრისა და 
დაბირის ირგვლივ; მიუშენა შრამელები ირგვლივ. 9 ქვედა 
სართული ხუთი წყრთა იყო სიგანით, შუა - ექვსი წყრთა 
სიგანით, ხოლო მესამე - შვიდი წყრთა სიგანით, რადგან 
სახლს ირგვლივ შვერილი კოჭები ჰქონდა გარედან 
დატანებული, რომ სახლის კედლებს ხარაჩო არ მიჰკარებოდა. 
7 როცა სახლი შენდებოდა, ზოდებად მოჭრილი ქვით 
შენდებოდა; არც ჩაქუჩის, არც კვერის და არცერთი რკინის 
იარაღის ხმა არ გაღებულა სახლში მისი შენებისას. 8 შუა 
სართულზე ასასვლელი სახლს მარჯვენა ფრთაზე ჰქონდა. 
დახვეული კიბით ადიოდნენ შუა სართულ ზე, და შუა 
სართულიდან - მესამეზე. ? როცა დაასრულა სახლის შენება, 
კედარის ფიცრებითა და კოჭებით გადახურა სახლი. 19 
სართულები მიუშენა მთელ სახლს, თითო ხუთი წყრთა 
სიმაღლისა და კედარის ძელებით მიამაგრა სახლს. 11 
გამოეცხადა სოლომონს უფლის სიტყვა: აჰა, აშენებ ამ სახლს. 
12 მაგრამ თუ ივლი ჩემს წესზე და ჩემს სამართალს გააჩენ, თუ 
დაიცავ და გაჰყვები ჩემს ნაბრძანევს, მაშინ შეგისრულებ 
სიტყვას, რომელიც დავითს, მამაშენს ვუთხარი - 13 
დავმკვიდრდები ისრაელიანთა შორის და არასოდეს 
მივატოვებ-მეთქი. ჩემს ერს, ისრაელს-მეთქი. 14 როცა 
დაასრულა სახლის შენება სოლომონმა, 12 კედარის ფიცრები 


ააკრა სახლის შიდა კედლებს იატაკიდან ჭერამდე; ჭერი 
შიგნიდან ხით მოაპირკეთა და სახლის იატაკზე კვიპაროსის 
ფიცრები დააგო. 15 სახლის კიდეებიდან ოც წყრთაზე ააკრა 
კედარის ფიცრები იატაკიდან ჭერამდე და განაკუთვნა იგი 
დაბირისთვის, წმიდათა წმიდისთვის. 17 ორმოცი წყრთა იყო 
წინიდან სახლი, ანუ ტაძარი. 18 კედარის ფიცრებზე სახლის 
შიგნით კიტრები და გაშლილი ყვავილები იყო 
ამოჩუქურთმებული; ყველა ფერი კედარისგან იყო, ქვა არ 
ჩანდა. 19 შუა სახლში მოაწყო დაბირი, რომ იქ უფლის 
აღთქმის კიდობანი დაედგა. 29 დაბირის სიგრძე ოცი წყრთა 
იყო, სიგანეც ოცი წყრთა, სიმაღლეც ოცი წყრთა. წმიდა 
ოქროთი დაფერა იგი, ოქროთვე დაფერა კედარის 
სამსხვერპლო. 21 დაფერა შიგნიდან სახლი წმიდა ოქროთი 
სოლომონმა, გადაჭიმა ოქროს ჯაჭვები დაბირის წინ, რომელიც 
ოქროთი დაფერა. 22 მთელი სახლი ოქროთი დაფერა, 
მთლიანად მთელი სახლი, და მთელი სამსხვერპლო დაბირის 
წინ მდგარი, ოქროთი დაფერა. 23 გააკეთა დაბირში ორი 
ქერუბიმი ზეთისხილის ხისგან, რომლის სიმაღლე ათი წყრთა 
იყო. 24 ერთი ფრთა ხუთი წყრთა ჰქონდა ქერუბიმს, მეორე 
ფრთაც ხუთი წყრთა. ათი წყრთა იყო ერთი ფრთის ბოლოდან 
მეორე ფრთის ბოლომდე. 2” ათი წყრთა იყო მეორე 
ქერუბიმიც; ორივე ქერუბიმს ერთი ზომა და ერთი სახე ჰქონდა. 
26 ერთი ქერუბიმის სიმაღლე ათი წყრთა იყო, ასევე მეორე 
ქერუბიმისაც. 27 დადგა ქერუბიმები შიდა სახლის შუაგულში; 
გაშლილი ჰქონდათ ფრთები ქერუბიმებს; ერთი ქერუბიმის 
ფრთა ერთ კედელს სწვდებოდა, მეორე ქერუბიმის ფრთა - 
მეორე კედელს; ხოლო სახლის შუაგულისკენ მიმართული მათი 
ფრთები ერთმანეთს ეხებოდნენ. 28 ოქროთი დაფერა 
ქერუბიმები. 2? სახლის მთელ კედლებზე ირგვლივ - შიგნიდან 
და გარედან, ქერუბიმების, ფინიკის ხეებისა და გაშლილი 
ყვავილების გამოსახულებანი მოაჩუქურთმა. 39 სახლის 
იატაკიც ოქროთი დაფერა, შიგნიდანაც და გარედანაც. 31 
დაბირში შესასვლელად გააკეთა ზეთისხილის ხის კარედი, 
რომლის ჩარჩო და წყრთილები კედლის სიმაღის მეხუთედი 


იყო. 32 ზეთისხილის ხის ორ კარედზე ქერუბიმები, ფინიკის 
ხეები და გაშლილი ყვავილები ამოაჩუქურთმა და ოქროთი 
დაფერა. მოაოქროვა ქერუბიმიც და ფინიკის ხეებიც. 33 ტაძრის 
შესასვლელსაც ასევე გაუკეთა ზეთისხილის ხის ოთკუთხა 
წირთხლები, 34 და კვიპაროსის ხის ორი კარედი. ერთი 
კარედის ორივე ფრთა ტრიალებდა, მეორე კარის ორივე 
გვერდიც ტრიალებდა. 35 ამოაჩუქურთმა ქერუბიმები, ფინიკის 
ხეები და გაშლილი ყვავილები და ოქროთი დაფერა 
ჩუქურთმის ღარები. 35 მოაწყო შიდა ეზო სამი წყება თლილი 
ქვისაგან და ერთი წყება კედარის ძელებისგან. 37 მეოთხე 
წელს, ზივის თვეში, ჩაეყარა საძირკველი უფლის სახლს. 38 
მეთერთმეტე წელს, ბულის თვეში, რომელიც არის მერვე თვე, 
გაასრულა სახლი ყოველი წესისა და რიგის მიხედვით. შვიდ 
წელიწადს აშენებდა სახლს. 


თავი 7 


1 ცამეტ წელიწადს აშენებდა სოლომონი თავის სახლს, და 
გაასრულა მთელი თავისი სახლი. ? ააშენა ლიბანის მაღნარის 
სახლი, სიგრძით ასი წყრთა, სიგანით ორმოცდაათი წყრთა, 
სიმაღლით ოცდაათი წყრთა, ოთხ რიგ კედარის სვეტებზე იყო 
შედგმული, კედარისავე ძელები იყო გადებული კედარის 
სვეტებზე. 32 კედარით იყო გადახურული ოთახები, 
ორმოცდახუთი სვეტზე შედგმული, თხუთმეტი სვეტი თითო 
რიგში. “ სამ სართულად იყო სარკმლის ჩარჩოები; 
სარკმელები ერთმანეთის პირდაპირ, სამ წყებად. ? ყველა 
კარი და წირთხლი ოთხკუთხა ძელებისგან იყო, სამ 
სართულად; სარკმლები ერთმანეთის პირდრირ იყო, სამ 
წყებად. 9 სვეტებიანი კარიბჭე, რომელიც გააკეთა, სიგრძეში 
ორმოცდაათი წყრთა იყო, სიგანეში ოცდაათი წყრთა; მის წინ 
სხვა კარიბჭე სვეტებით და ზღურბლით. ” ტახტის დარბაზი, 
სადაც მსჯავრი უნდა გამოეტანა, სამსჯავრო დარბაზი გააკეთა 
და კედარით დაფარა იატაკიდან ჭერამდე. 8 ასევე იყო 
აგებული მისი საცხოვრებელი სახლი მეორე ეზოში, დარბაზის 
უკან. ფარაონის ასულსაც, რომელიც ცოლად ჰყავდა 
მოყვანილი სოლომონს, ამ დარბაზის მსგავსი სახლი აუშენა. 9 
ეს ყველაფერი ზომაზე გათლილი, ხერხით დახერხილი 
ძვირფასი ქვებისგან იყო გაკეთებული, როგორც შიგნით, ისე 
გარეთ, საფუძვლიდან თავხემდე, და გარეთ დიდ ეზომდე. 19 
საფუძვლად დადებული იყო ძვირფასი ქვები, დიდრონი ქვები, 
ათწყრთიანი და რვაწყრთიანი ქვები. 11 ხოლო ზემოთ ზომაზე 
გათლილი ძვირფასი ქვები და კედარი. 12 დიდი ეზო 
შემოზღუდული იყო ირგვლივ სამი წყება თლილი ქვით და 
ერთი წყება კედარის ძელებით; ასევე უფლის სახლის შიდა ეზო 
და სახლის დარბაზი. 13 გაგზავნა კაცი მეფე სოლომონმა და 
დააბარა ტვიროსიდან ხირამი, 14 რომლის დედა ერთი ქვრივი 
ქალი იყო ნაფთალის შტოდან, ხოლო მამა ტვიროსელი 
სპილენძის ოსტატი. მომადლებული ჰქონდა ხირამს სიბრძნე, 


გამჭრიახობა და ცოდნა სპილენძის ნახელავის გასაკეთებლად. 
მივიდა სოლომონ მეფესთან და ყველა სამუშაო შეუსრულა. 12 
გამოსახა სპილენძის ორი სვეტი; ერთი სვეტის სიმაღლე 
თვრამეტი წყრთა იყო; თორმეტი წყრთა ძაფი სწვდებოდა 
გარშემო მეორე სვეტს. 19 ორი ბუღაური ჩამოასხა 
სპილენძისაგან სვეტების თავზე დასადგმელად; ერთი 
ბუღაურის სიმაღლე ხუთი წყრთა იყო, მეორე ბუღაურის 
სიმაღლეც ხუთი წყრთა იყო. 17 გაუკეთა სვეტის თავზე 
დასადგმელ ბუღაურებს დაწნული ცხაურები და ძეწკვისებური 
ჯინჯილები - შვიდი ერთ ბუღაურს, შვიდიც მეორე ბუღაურს. 18 
გააკეთა სვეტები და შემოავლო ირგვლივ ერთ ცხაურს ორ 
წეებად ბროწეულები სვეტების თავზე დადგმული ბუღაურების 
დასაფარავად. 13? კარიბჭის სვეტების ბუღაურები შროშანის 
სახის იყო, ოთხი წყრთა. 29 ორ სვეტზე შედგმული ბუღაურებს 
შემოვლებული ჰქონდა ორასი ბროწეული, ზემოთკენ მუცლის 
პირდაპირ, რომელიც ცხაურის მხარეს იყო. 21 აღმართა 
სვეტები ტაძრის დარბაზში; აღმართა მარჯვენა სვეტი და უწოდა 
სახელად იაქინი; აღმართა მარცხენა სვეტი და უწოდა 
სახელად ბოყაზი. 22 სვეტის თავებზე შროშანები იყო 
გამოსახული. დასრულდა სვეტების სამუშაო. 23 ჩამოასხა 
სპილენძის ზღვა, სრულიად მრგვალი, კიდიდან კიდემდე ათი 
წყრთა იყო, სიმაღლე ხუთი წყრთა ჰქონდა, ოცდაათი წყრთა 
ძაფი სწვდებოდა ირგვლივ. 24 ირგვლივ კიტრის ჩუქურთმები 
ჰქონდა შემოვლებული კიდეზე ქვემოდან, ათ-ათი თითო 
წყრთაზე და ორ წყებად გარს ერტყა ზღვას. კიტრები მასთან 
ერთად იყო ჩამოსხმული. 22 თორმეტ ხარზე იყო შედგმული; 
სამი ჩრდილოეთით იყურებოდა, სამი დასავლეთით 
იყურებოდა, სამი სამხრეთით იყურებოდა და სამი 
აღმოსავლეთით იყურებოდა. ზღვა ზედ ედგათ და ზურგი 
ყველას შიგნით ჰქონდა მიქცეულნი. 25 სისქე ერთი მტკაველი 
ჰქონდა; მისი კიდეები თასის კიდესავით იყო გაკეთებული და 
გაშლილ შროშანს ჰგავდა. ორი ათას ბათს იტევდა. 27 გააკეთა 
ათი სპილენძის კვარცხლბეკი; თითოეული კვარცხლბეკის 
სიმაღლე ოთხი წყრთა იყო, სიგანე - ოთხი წყრთა, სიმაღლე 


სამი წყრთა. 285 ამგვარად იყო გაკეთებული კვარცხლბეკი: 
დაფები ჰქონდა მათ, ჩარჩოში ჩასმული. 29 ჩარჩოებში ჩასმულ 
დაფებზე ლომები, ხარები და ქერუბიმები იყო გამოსახული; 
ასევე ჩარჩოებზე, ლომებსა და ხარებს ქვემოთ და ზემოთ 
ყვავილების ასხმული კონები. 30 ოთხ-ოთხი სპილენძის 
ბორბალი და სპილენძის ღერძები ჰქონდა თითო 
კვარცხლბეკს. მის ოთხსავე კუთხეზე იყო შვერილები, 
საბანელის ქვეშაც ჩამოსხმული შვერილები იყო, ხოლო ყოველ 
გვერდზე - ყვავილწნულები. 31 მისი ჭრილი შიდა 
გვირგვინიდან მაღლითამდე ერთი წყრთა იყო; ჭრილი 
მრგვალი იყო, როგორც ამგვარი ნაკეთობა არის ხოლმე, 
წყრთანახევარი; ჭრილზე ჩუქურთმები იყო. მისი კედლები 
ოთხკუთხედი იყო, არა მრგვალი. 32 ოთხი ბორბალი იყო 
კედლებს ქვემოთ და ბორბლების ღერძები კვარცხლბეკზე იყო 
დამაგრებული; თითო ბორბლის სიმაღლე - ერთნახევარი 
წყრთა. 33 ბორბლები ეტლის ბორბლებივით იყო გაკეთებელი; 
ღერძები, სალტეები, მანები და მორგვები სულ ჩამოსხმული 
სპილენძისა იყო. 34 ოთხი შვერილი ჰქონდა ყოველი 
კვარცხლბეკის ოთხსავე კუთხეს; კვარცხლბეკთან ერთად იყო 
ჩამოსხმული. 32 კვარცხლბეკის თავზე იყო წრე ნახევარი 
წყრთა სიმაღლისა; კვარცხლბეკის სახელურები და კედლები 
მისივე მასალისგან იყო. 39 ამოკვეთა სახელურების დაფებზე 
და მის კედლებზე ქერუბიმები, ლომები და პალმები 
ერთმანეთის დაშორებით, ირგვლივ კი ყვავილწნულები. 37 
ამგვარი გააკეთა ათი კვარცხლბეკი; ყველა ერთიანად იყო 
ჩამოსხმული, ერთი ზომა ჰქონდათ, ერთი სახე. 385 გააკეთა 
სპილენძის ათი საბანელი; ორმოც ბათს იტევდა თითოეული 
საბანელი, ოთხი წყრთა იყო თითოეული საბანელი; თითოეული 
საბანელი იმ ათიდან ერთ-ერთ კვარცხლბეკზე იდგა. 39 ხუთი 
კვარცხლბეკი სახლის მარჯვენა ფრთაზე დადგა, ხუთი - 
სახლის მარცხენა ფრთაზე; ზღვა სახლის მარჯვენა მხარეს 
მოათავსა, სამხრეთ-აღმოსავლეთით. 49 გააკეთა ხირამმა 
საბანელები, აქანდაზები და სასხურებლები; მოათავა ხირამმა 
ყველა სამუშაო, რაც უნდა შეესრულებინა მას მეფე 


სოლომონთან უფლის სახლისათვის: “1 ორი სვეტი და 
სვეტების თავზე დასადგმელი ბუღაურები მისი ორი 
ბალიშითურთ, ორი ცხაური სვეტებზე დასადგმელი ბუღაურების 
დასაფარავად. 42 ოთხასი ბროწეული ორი ცხაურისთვის; 
ბროწეულების ორი რიგი თითოეულ ცსცხაურს სვეტებზე 
დასადგმელი ბუღაურის ბალიშების დასაფარავად. 43 ათი 
კვარცხლბეკი, ათი საბანელი კვარცხლბეკებზე შესადგმელი. 44 
ერთი ზღვა და თორმეტი ხარი ზღვის ქვეშ. 4? ქვაბები, 
აქანდაზები და სასხურებლები; ყველა ეს ჭურჭელი, რომელნიც 
ხირამმა გაუკეთა მეფე სოლომონს უფლის სახლისთვის, 
მბზინვარე სპილენძისგან იყო. 495 იორდანეს მიდამოებში 
ჩამოასხა ისინი მეფემ, თიხნარ ნიადაგზე, სუქოთსა და 
ცართანს შორის. 47 დააწყო სოლომონმა ყველა ეს ჭურჭელი 
თავ-თავის ადგილზე. დიდი სიმრავლის გამო ვერ გაირკვა 
სპილენძის წონა. 495 გააკეთა სოლომონმა ყოველი ჭურჭელი, 
რაც უფლის სახლისთვის იყო დაწესებული: ოქროს 
სამსხვერპლო და ოქროსავე ტაბლა, რომელზედაც საკურთხი 
პური ლაგდებოდა. 4? ბაჯაღლო ოქროს სასანთლეები - ხუთი 
მარჯვენა მხარეს, ხუთიც მარცხენა მხარეს, დაბირის წინ, 
ყვავილებით, სანთურებით და ოქროს მაშებითურთ. 39 
ბაჯაღლო ოქროს ტაშტები, დანები, სასხურებლები, საწდეები, 
საცეცხლურები, და ოქროსავე ანჯამები შიდა სახლიდან 
წმიდათა წმიდაში შესასვლელი პრებისთვის, ტაძარში 
შესასვლელი კარისთვის. 21 მოთავდა ყველა სამუშაო, რაც 
უფლის სახლისთვის შეასრულა მეფე სოლომონმა. მოიტანა 
სოლომონმა მამამისის, დავითის, შემოწირულობა - ოქრო, 
ვერცხლი და ჭურჭელი და დააწყო უფლის სახლის საგანძურში. 


თავი 8 


1 მაშინ შეყარა სოლომონმა ისრაელის უხუცესობა და შტოთა 
ყველა თავკაცი - ისრაელიანთა მამისსახლების უფროსები 
მეფე სოლომონთან იერუსალიმში, რომ გადმოესვენებინათ 
უფლის აღთქმის კიდობანი დავითის ქალაქიდან, ანუ 
სიონიდან. ? შეიყარა მეფე სოლომონთან მთელი ისრაელი 
ეთანიმის თვეში, ანუ მეშვიდე თვეში, დღესასწაულის დროს. 3 
მოვიდა ისრაელის მთელი უხუცესობა და მღვდლებმა ასწიეს 
კიდობანი. “ და წაასვენეს უფლის კიდობანი და 
სადღესასწაულო კარავი. წაასვენეს ეს მღვდლებმა და 
ლევიანებმა. ? მეფე სოლომონი და მასთან შეკრებილი 
ისრაელის მთელი საზოგადოება იდგნენ კიდობნის წინ და 
მსხვერპლად სწირავდნენ ცხვარ-ძროხას, რომლის დათვლა 
და აღრიცხვა შეუძლებელი იყო სიმრავლის გამო. 59 დაასვენეს 
მღვდლებმა უფლის აღთქმის კიდობანი თვის განკუთვნილ 
ადგილზე, ტაძრის დაბირში, წმიდათა წმიდაში, ქერუბიმთა 
ფრთებქვეშ. 7 რადგან ფრთები ჰქონდათ გადაშლილი 
ქერუბიმებს კიდობნის ადგილზე და ზემოდან ფარავდნენ 
ქერუბიმები კიდობანს და კეტებს. 8 კეტები იმ სიგრძის იყო, 
რომ მხოლოდ მათი თავები ჩანდა წმიდათა წმიდიდან, 
დაბირის წინ, და არ ჩანდა გარეთ. დღემდე იქ არის ისინი. 3? 
არაფერი იყო კიდობანში გარდა ფიქალებისა, მოსემ რომ 
ჩააწყო იქ ხორებში ყოფნისას, როცა უფალმა კავშირი შეკრა 
ისრაელიანებთან ეგვიპტიდან მათი გამოსვლის შემდეგ. 19 
როცა გამოვიდნენ მღვდლები წმიდათა წმიდიდან, ღრუბელმა 
აავსო ღვთის სახლი. 11 ვეღარ დადგნენ სამსახურისთვის იქ 
მღვდლები ამ ღრუბლის გამო, რადგან უფლის დიდებას 
დაეფარა სახლი. 12 მაშინ თქვა სოლომონმა: ბნელში დავანება 
ინება უფალმა. 13 სახლი აგიშენე სავანედ შენდა, სამყოფელი 
სამარადისო სამკვიდრებელად. 14 პირი ხალხისკენ იბრუნა 
მეფემ და აკურთხა ისრაელის კრებული. ფეხზე იდგა მთელი 
ისრაელის კრებული. 12 თქვა: კურთხეულ იყოს უფალი, 


ღმერთი ისრაელისა, რომელიც თავისი პირით ელაპარაკა 
დავითს, მამაჩემს, და თავისი ხელით შეასრულა რასაც 
ამბობდა: 16 იმ დღიდან, რაც ეგვიპტიდან გამოვიყვანე ჩემი 
ერი, ისრაელი, ისრაელის არცერთ შტოში არ ამირჩევია 
ქალაქი სახლის ასაშენებლად, რათა იქ დამკვიდრებულიყო 
ჩემი სახელი. ავირჩიე დავითი, რომ მას ემეფა ჩემს ერზე, 
ისრაელზე. 17 გულში ჰქონდა მამაჩემს, დავითს, სახლის 
აშენება უფლის, ისრაელის ღმერთის სახელზე. 18 უთხრა 
უფალმა მამაჩემს დავითს: გულში რომ გქონოდა ჩემს სახელზე 
სახლის აშენება, კარგი ჰქენი, რომ გულში გქონდა ეს საქმე. 19 
ოღონდ შენ არ ააშენებ სახლს, არამედ შენი შვილი; შენი 
საზარდულიდან გამოსული ააშენებს სახლს ჩემს სახელზე. 29 
დაამტკიცა უფალმა თავისი ნათქვამი სიტყვა; და, აჰა, მე 
დავდექი მამაჩემის, დავითის ადგილზე; ავედი ისრაელის 
ტახტზე, როგორც ნაბრძანები ჰქონდა უფალს, და უფლის, 
ისრაელის ღმერთის სახელზე ავაშენე სახლი. 21 მივუჩინე იქ 
ადგილი კიდობანს, რომელშიც ინახება უფლის აღთქმა, ჩემს 
მამა-პაპასთან დადებული, როცა ეგვიპტიდან გამოიყვანა ისინი 
უფალმა. 22 დადგა სოლომონი უფლის სამსხვერპლოს წინ, 
ისრაელის კრებულისკენ პირშექცევით, და ცისკენ აღაპყრო 
ხელები. 23 თქვა: უფალო, ღმერთო ისრაელისა! არ არსებობს 
შენი მსგავსი ღმერთი არც მაღლა ცაში და არც დაბლა 
დედამიწაზე! შენ ინახავ აღთქმასა და სიყვარულს შენს 
მორჩილთა მიმართ, რომელნიც მთელი გულით დადიან შენ 
წინაშე. 24 შენ შეუნახე სიტყვა შენს მორჩილს, მამაჩემს, 
დავითს; და დღეს აღასრულა შენმა ხელმა, რაც შენს ბაგეებს 
ჰქონდა ნაბრძანები. 22 ახლაც შეუნახე უფალო, ღმერთო 
ისრაელისა, შენს მორჩილს - მამაჩემს დავითს შენი ნათქვამი 
სიტყვა, რომ უთხარი: არ დაგელევაო მემკვიდრე ჩემ წინაშე, 
ისრაელის ტახტზე მჯდომარე, ოღონდ შეინახონ შენმა 
შვილებმა წესი და რიგი და იარონ ჩემ წინაშე, როგორც შენ 
დადიხარო ჩემ წინაშე. 29 ახლაც მტკიცე იყოს, უფალო 
ღმერთო ისრაელისა, შენი სიტყვა, შენს მორჩილს - მამაჩემს 
დავითს რომ უბრძანე. 27 ნუთუ ნამდვილად იმკვიდრებს მიწაზე 
ღმერთი? აჰა, ვერ იტევენ მას ცანი და ცანი ცათანი, როგორ 


დაიტევს ეს ჩემი აშენებული სახლი? 285 მოხედე შენი მორჩილის 
ლოცვა-ვედრებას, უფალო, ღმერთო ჩემო, ისმინე ღაღადი და 
ლოცვა, რომლითაც მოგმართავს დღეს შენი მორჩილი. 29 
თვალი გეჭიროს ამ სახლზე ღამით და დღით, ამ ადგილზე, 
რომლის გამოც ნათქვამი გაქვს, აქ იქნებაო ჩემი სახელი, რომ 
ისმინო ლოცვა, რომელსაც იტყვის ამ ადგილას შენი 
მორჩილი. 39 ისმინე შენი მორჩილის და შენი ერის, ისრაელის, 
ვედრება, როცა დადგებიან ლოცვად ამ ადგილას; ისმინე შენს 
სამყოფელ ადგილზე, ცათა შინა, ისმინე და შეგვიწყალე. 31 
როცა შესცოდავს ვინმე თავის მოძმეს და ფიცით დააფიცებენ 
მას, და მივა ეს ფიცი შენს სამსხვერპლოსთან ამ სახლში. 32 
მაშინ მოუსმინე ციდან და სამართალი გაუჩინე შენს მორჩილთ, 
მტყუანი გაამტყუნე, რომ მის თავზე იყოს მისი საქციელი, და 
მართალი გაამართლე, რომ მისი სიმართლისაებრ მიეგოს. 33 
როცა დამარცხდება მტერთან შენი ერი, ისრაელი, იმის გამო, 
რომ შეგცოდეს, მერე მობრუნდება შენკენ, ქებას შეასხამს შენს 
სახელს და დაგიწყებს ლოცვა-ვედრებას ამ სახლში, 2“ მაშინ 
მოუსმინე ციდან და მიუტევე შეცოდება შენს ერს, ისრაელს, 
დააბრუნე იმ მიწაზე, რომელიც მისი მამა-პაპისთვის მიგიცია. 
35 როცა დაიკეტება ცა და არ იწვიმებს შეცოდების გამო შენ 
წინაშე, და დაიწყებენ ლოცვას ამ ადგილს, განადიდებენ შენს 
სახელს და განერიდებიან ცოდვებს. რადგან უკვე დასჯილი 
გეყოლება ისინი, 39 მაშინ მოუსმინე ციდან და მიუტევე 
შეცოდება შენს მორჩილთ და შენს ერს, ისრაელს, რომ 
დააყენო სასიკეთო გზაზე, სადაც სიარული მართებთ, აწვიმო 
წვიმა მიწაზე, რომელიც სამკვიდრებლად მიგიცია შენი 
ერისთვის. 37 შიმშილობა იქნება ქვეყანაზე, შავი ჭირი, მწველი 
ხორმაკი, სიყვითლე, კალია თუ მატლი, ან თუ მტერი 
შემოადგება ქვეყანაში მის კარიბჭეებს, უბედურმოხდება რამე 
თუ სნეულება, 39 ყოველ ლოცვას, ყოველ ვედრებას 
თითოეული ადამიანისა, მთელი შენი ერისა - ისრაელის, როცა 
იგრძნობს თითოეული გასაჭირს თავის გულში და ხელს 
გაიშვერს ამ სახლისკენ. 39 შენ მოუსმინე ციდან, შენი 
სამყოფელიდან და მიუტევე; ქმენი და მიაგე თითოეულს 
თავისი საქციელისამებრ, რომელმაც უწყი მათი გულები. 


რადგან შენ ერთმა უწყი მთელი ადამის მოდგმის გული; 49 რომ 
მუდამ ეშინოდეთ შენი, ვიდრე ცხოვრობენ ამ მიწაზე, რომელიც 
ჩვენი მამა-პაპისთვის მიგიცია. 41 უცხოელსაც, რომელიც არ 
არის შენი ერისაგანი, ისრაელიანი, მაგრამ შორი ქვეყნიდან 
მოვა შენი სახელის გამო, 4? რადგან გაგებული ექნებათ შენი 
დიდი სახელის, მაგარი ხელის და მოღერებული მკლავის 
ამბავი, მოვა და ილოცებს ამ სახლში, 43 მოუსმენ ციდან, შენი 
სამყოფელიდან, და აუსრულე ყველაფერი, რასაც 
შემოგღაღადებს უცხოელი, რომ იცოდეს ქვეყნიერების ყველა 
ხალხმა შენი სახელი და ეშინოდეს შენი, როგორც შენს ერს, 
ისრაელს; იცოდეს ყველამ, რომ შენი სახელით იწოდება ეს 
სახლი, მე რომ ავაშენე. 14 როცა გავა მტერთან 
საბრძოლველად შენი ერი, დაადგება გზას, რომელზედაც შენ 
დააყენებ და დაიწყებს ლოცვას უფლისადმი იმ ქალაქისკენ 
პირშექცეული, შენ რომ აირჩიე, და იმ სახლისაკენ, შენს 
სახელზე რომ ავაშენე, 42 მაშინ მოისმინე ციდან მათი ლოცვა 
და ღაღადისი და სამართალი გაუჩინე. 49 როცა შეგცოდავენ, 
რადგან არ არსებობს უცოდველი კაცი, და განურისხდები, 
მტრების ხელში ჩააგდებ და ტყვედ წაასხამენ მტრის ქვეყანაში, 
შორს იქნება თუ ახლოს, “7 გონს მოვლენ იმ ქვეყანაში, სადაც 
იქნებიან ტყვედ, მოიქცევიან და შემოგღაღადებენ მათი 
ტყვეობის ქვეყანაში, შევცოდეთ, დავაშავეთ, ბოროტება 
ჩავიდინეთო, 495 როცა მთელი სულითა და გულით მოიქცევიან 
შენკენ მათი მტრების ქვეყანაში, რომელთაც ტყვედ წაასხეს, და 
დაიწყებენ ლოცვას შენდამი იმ ქვეყნისაკენ პირშექცეულნი, 
მათ მამა-პაპას რომ მიეცი, იმ ქალაქისკენ, შენ რომ აარჩიე, იმ 
სახლისკენ, მე რომ ავაშენე შენს სახელზე, 47? მაშინ მოისმინე 
ციდან, შენი სამყოფელიდან, მათი ლოცვა-ვედრება და 
სამართალი გაუჩინე; 39 მიუტევე შენს ერს, შეცოდება და 
დანაშაული, რაც კი შეუცოდავს შენთვის, და სიბრალულს 
აღუძრავ მათ დამტყვევებლებს, რათა შეიბრალონ ისინი. 21 
რადგან შენი ერია ისინი და შენი სამკვიდრო, რომელიც 
ეგვიპტიდან, რკინის ღუმელიდან გამოიყვანე. 22 თვალღია 
იყავ შენი მორჩილის ვედრების მიმართ და შენი ერის 


ისრაელის ვედრების მიმართ, რომ გესმოდეს მათი, როცა არ 
უნდა შემოგღაღადონ. 23 რადგან შენ განიკუთვნე ისინი შენს 
სამკვიდროდ დედამიწის ყველა ერისგან, როგორც უბრძანე 
შენი მორჩილის, მოსეს პირით, როცა ეგვიპტიდან გამოგყავდა 
ჩვენი მამა-პაპა, უფალო ღმერთო! 24 როცა დაასრულა 
სოლომონმა უფლისადმი ეს ლოცვა-ვედრება, წამოდგა 
სამსხვერპლოდან, რომლის წინაც დაჩოქილი იყო, ცისკენ 
ხელაპყრობილი. ?2 იდგა და ხმამაღლა აკურთხებდა 
ისრაელის მთელ კრებულს: 235 კურთხეულ იყოს უფალი, 
რომელმაც სიმშვიდე მიანიჭა თავის ერს, ისრაელს, როგორც 
დაპირებული იყო. ერთი სიტყვაც არ დარჩენილა 
აღუსრულებელი იმ სასიკეთო სიტყვებიდან, თავისი მორჩილის, 
მოსეს პირით რომ ბრძანა. 27 ჩვენთან იყოს უფალი, ჩვენი 
ღმერთი, როგორც ჩვენს მამა-პაპასთან იყო, არ მიგვატოვოს, 
არ გაგვწიროს. 28 მიიზიდოს თავისკენ ჩვენი გულები, რომ მის 
გზაზე ვიაროთ, და დავიცვათ მისი შეგონებები, წესები და 
კანონები, რომელნიც ჩვენი მამა-პაპისთვის დაუწესებია. 329 
იყოს ეს ჩემი სიტყვები, რომლითაც უფალს ვევედრები, ახლოს 
უფალთან, ჩვენს ღმერთთან, დღითა და ღამით, რომ მარადღე 
აჩენდეს სამართალს მისი მორჩილისთვის და მისი ერისთვის, 
ისრაელისთვის, 959 რათა გაიგოს დედამიწის ყოველმა ხალხმა, 
რომ ღმერთია უფალი და სხვა არვინაა მის მეტი. 91 იყავით 
გულწრფელნი უფლისადმი, ჩვენი ღმერთისადმი, როგორც 
დღესა ხართ, რომ იაროთ მის წესზე და დაიცვათ მისი 
დარიგებები. 52 შესწირეს მსხვერპლი უფალს მეფემ და 
მთელმა ისრაელმა მასთან ერთად. 93 დაკლა სოლომონმა 
ოცდაორი ათასი ხარი და ასოცი ათასი ცხვარი და 
სამადლობელ მსხვერპლად შესწირა უფალს. აკურთხეს უფლის 
სახლი მეფემ და მთელმა ისრაელმა. 594 ამავე დღეს განათლა 
მეფემ შუა ეზო უფლის სახლის წინ; რადგან აღავლინა 
აღსავლენი, შესწირა ძღვენი და სამადლობელი მსხვერპლის 
ცხიმები, რადგან უფლის წინ მდგარი სპილენძის სამსხვერპლო 
სიმცირის გამო ვერ დაიტევდა აღსავლენს, ძღვენს და 
სამადლობელის ცხიმებს. 95 იდღესასწაულა იმჟამად უფლის, 


ჩვენი ღმერთის, წინაშე სოლომონმა და მასთან ერთად 
მთელმა ისრაელმა - დიდმა კრებულმა ხამათიდან ვიდრე 
ეგვიპტის ხევამდე - შვიდ დღეს და კიდევ შვიდ დღეს, სულ 
თოთხმეტ დღეს. 959 მერვე დღეს გაისტუმრა ხალხი; დალოცეს 
მეფე და წავიდ-წამოვიდნენ თავ-თავის კარვებში მხიარულნი 
და გულსავსენი იმ სიკეთის გამო, რაც გაუკეთა უფალმა 
დავითს, თავის მორჩილს, და ისრაელს, თავის ერს. 


თავი 9 


1 როცა დაასრულა სოლომონმა უფლის სახლისა და მეფის 
სახლის შენება და ყველაფერი, რისი გაკეთებაც სურდა, 2 
მეორედ გამოეცხადა უფალი სოლომონს, როგორც გაბაონში 
გამოეცხადა. 3 უთხრა უფალმა: შევისმინე შენი ლოცვა- 
ვედრება, რომ მევედრებოდი; მე ვაკურთხე ეს სახლი, შენ რომ 
ააშენე ჩემი სახელის დასამკვიდრებლად უკუნისამდე; ჩემი 
თვალი და გული მუდამჟამს მანდ იქნება. 4“ შენ კი, თუ ივლი ჩემ 
წინაშე, როგორც მამაშენი დავითი დადიოდა წმიდა გულითა 
და სიმართლით, ყველაფერს აასრულებ, რაც ნაბრძანები მაქვს 
შენთვის, დაიცავ ჩემს წესს და სამართალს, ? განვამტკიცებ 
შენს სამეფო ტახტს ისრაელში სამარადისოდ, როგორც 
დავითისთვის, მამაშენისთვის მითქვამს: არ გაგიწყდება-მეთქი 
ისრაელის ტახტზე მჯდომელი. 9 მაგრამ თუ განმიდგებით თქვენ 
და თქვენი შვილები, არ დაიცავთ ჩემს ბრძანებებს და წესებს, 
მე რომ მოგეცით, შეუდგებით უცხო ღმერთებს და 
თაყვანსსცემთ მათ, 7 გავწყვეტ ისრაელს იმ მიწის პირისგან, 
რომელიც მას მივეცი, მოვიშორებ სახლს, რომელიც ჩემს 
სახელზე ვაკურთხე, და საიგავოდ და დასაცინად შეიქნება 
ისრაელი ხალხთა შორის. 8 ნანგრევად იქცევა ეს სახლი, და 
ყოველი ჩამვლელი გაოგნდება და დაუსტვენს, იტყვის: ასე 
რისთვის მოექცა უფალი ამ ქვეყანას და ამ სახლს? 7? იტყვიან: 
რადგან დაივიწყეს უფალი, თავიანთი ღმერთი, რომელმაც 
ეგვიპტიდან გამოიყვანა მათი მამა-პაპა, მოეჭიდნენ სხვა 
ღმერთებს, თაყვანსსცემდნენ მათ და ემსახურებოდნენ. ამის 
გამო დააწია მათ უფალმა ყველა ეს უბედურება. 19 ოცი წლის 
თავზე იყო, რომ დაასრულა სოლომონმა ორი სახლის - უფლის 
სახლისა და სამეფო სახლის შენება. 11 რადგან ხირამი, 
ტვიროსის მეფე, უგზავნიდა სოლომონს კედარისა და 
კვიპაროსის ხეებს და ოქროს მისი სურვილისამებრ, მეფე 
სოლომონმა მისცა ხირამს ოცი ქალაქი გალილეის მხარეში. 12 
წარვიდა ხირამი ტვიროსიდან სოლომონის მიცემული 


ქალაქების სანახავად და არ მოეწონა ისინი. 13 თქვა: ეს რა 
ქალაქები მოგიცია ჩემთვის, ძმაო? და უწოდა მათ ქაბულის 
ქვეყანა და ასე ეწოდება დღემდე. 1“ გაუგზავნა ხირამმა მეფეს 
ასოცი ქანქარი ოქრო. 1? ეს არის სოლომონ მეფისგან 
დაწესებული ბეგარა უფლის სახლისა და თავისი სახლის, 
მილოს, იერუსალიმის კედლის, ხაცორის, მეგიდოს და გეზერის 
ასაშენებლად. 195 ამოვიდა ფარაონი, ეგვიპტის მეფე, აიღო 
გეზერი და გადაწვა. ამოხოცა მისი მცხოვრები ქანაანელები, 
ხოლო ქალაქი მზითევში მისცა თავის ასულს, სოლომონის 
ცოლს. 17 ააშენა სოლომონმა გეზერი და ქვემო ბეთ-ხორონი, 
18 ბაყალათი და თადმორი, ქვეყნის უდაბნოში, 19 სამარაგო 
ქალაქები, რომლებიც კი ჰქონდა სოლომონს, ეტლის 
ქალაქები, ცხენოსანთა ქალაქები, და ყველაფერი, რისი 
აშენებაც უნდოდა იერუსალიმში და ლიბანში, და მთელ თავის 
სახელმწიფოში. 29 ყველა ხალხი, რომელიც დარჩა 
ამორეველთაგან, ხეთელთაგან, ფერიზეველთაგან, 
ხივიელთაგან და იებუსეველთაგან, რომელიც არ იყო 
ისრაელიანთა მოდგმისა, 21 მათი შთამომავლები, მათს შემდეგ 
რომ დარჩნენ ქვეეანაში, და არ გაუწყვეტიათ ისრაელიანებს, 
ბეგარაზე მომუშავეებად განაწესა სოლომონმა და ასე არიან 
დღემდე. 22 ისრაელიანთაგან არავისთვის დაუკისრებია 
ბეგარა, რადგან მეომრებად ჰყავდა ისინი, თავის 
მორჩილებად, მეთაურებად და სარდლებად, თავისი ეტლებისა 
და მხედრობის მეთაურებად. 23 ხუთას ორმოცდაათი კაცი 
ჰყავდა სოლომონს სამუშაოების ზედამხედველთა უფროსებად, 
რომელნიც უძღოდნენ მომუშავე ხალხს. 24 ფარაონის ასული 
ავიდა დავითის ქალაქიდან თავის სახლში, რომელიც აუშენა 
მას დავითმა. მაშინ ააშენა მან მილო. 2? წელიწადში სამჯერ 
სწირავდა სოლომონი აღსავლენ სამადლობელ მსხვერპლს 
სამსხვერპლოზე, რომელიც უფალს აუშენა; და იქვე აკმევდა 
საკმეველს უფლის წინაშე. ასე დაასრულა სახლი. 29 ხომალდი 
ააგო მეფე სოლომონმა ყეციონ-გებერში, ელოთთან რომ არის, 
მეწამული ზღვის ნაპირას, ედომის ქვეყანაში. 27 გაგზავნა 
ხირამმა ხომალდით სოლომონის მორჩილებთან თავისი 


მორჩილნი - ხომალდის ოსტატები, ზღვის მცოდნენი; 28 
მივიდნენ ისინი ოფირში და წამოიღეს იქიდან ოთხას ოცი 
ქანქარი ოქრო და მოართვეს მეფე სოლომონს. 


თავი 10 


1 მისწვდა საბას დედოფალს სოლომონის ამბავი, უფლის 
სადიდებელი, და მოვიდა, რომ გამოცანებით გამოეცადა იგი. 2 
მოვიდა იერუსალიმში დიდძალი დოვლათით; აქლემებს 
მოჰქონდათ ნელსაცხებლები, აურაცხელი ოქრო და ძვირფასი 
თვლები. მოვიდა სოლომონთან და ელაპარაკა ყველაფერზე, 
რაც გულში ჰქონდა. 3 ყველა კითხვაზე გასცა პასუხი 
სოლომონმა; არაფერი იყო მეფისთვის დაფარული, რომ 
უპასუხოდ დაეტოვებინა იგი. 4 დაინახა საბას დედოფალმა 
სოლომონის მთელი სიბრძნე, ნახა მისი აშენებული სახლი, 2 
მისი სუფრის სასმელ-საჭმელი, მის მორჩილთა 
საცხოვრებელი, მის მორჩილთა საქმიანობა და შესამოსელი, 
მისი მწდეები, აღსავლენი მსხვერპლი, რომელსაც აღავლენდა 
უფლის სახლში, და გაოგნებულმა 5 უთხრა მეფეს: მართალი 
ყოფილა, რაც ჩემს ქვეყანაში მქონდა გაგონილი შენზე და შენს 
სიბრძნეზე. ”7 სიტყვების არ მჯეროდა, ვიდრე თავად არ მოვედი 
და ჩემი თვალით არ ვიხილე. აჰა, თურმე ნახევარიც არ 
უთქვამთ ჩემთვის. უფრო მეტი სიბრძნე და დოვლათი გქონია, 
ვიდრე გამეგონა. 8 ბედნიერია შენი ხალხი, ბედნიერები არიან 
ეს შენი მორჩილნი, მუდამ შენ წინაშე რომ დგანან და ისმენენ 
შენს სიბრძნეს: ? კურთხეულ იყოს უფალი, შენი ღმერთი, 
რომელმაც მოგისურვა, რათა ისრაელის ტახტზე დაესვი. 
უფლის მარადიული სიყვარულის გამო ისრაელისადმი 
დაუდგენიხარ მეფედ სამართლისა და სიმართლის გასაჩენად. 
19 უბოძა მეფეს ასოცი ქანქარი ოქრო, დიდძალიო 
ნელსაცხებელი და ძვირფასი თვლები. მეტჯერ აღარ 
შემიასულა ამდენი ნელსაცხებელი, რამდენიც საბას 
დედოფალმა უბოძა მეფე სოლომონს. 11 ხირამის ხომალდმაც, 
რომელსაც ოქრო მოჰქონდა ოფირიდან, მოიტანა 
ოფირიდანვე დიდძალი სანდალოზის ხე და ძვირფასი 
თვლები. 12 გააკეთა მეფემ სანდალოზისგან მოაჯირი უფლის 
სახლისთვის და სამეფო სახლისთვის, ებნები და ქნარები 


მგალობელთათვის. მეტჯერ აღარ შემოსულა და დღემდე 
არავის უნახავს ამდენი სანდალოზის ხე. 13 მისცა მეფე 
სოლომონმა საბას დედოფალს ყველაფერი, რაც კი მან ინება 
და სთხოვა, გარდა იმისა, რაც თავისი ხელით ჰქონდა 
ნაჩუქარი, როგორც მეფე სოლომონს ეკადრებოდა. უკან 
გაბრუნდა და წავიდა იგი თავის ქვეყანაში თავის 
მორჩილებთან ერთად. 14 ექვსას სამოცდაექვსი ქანქარი ოქრო 
შემოსდიოდა სოლომონს ყოველწლიურად 12 იმის გარდა, რაც 
შემოჰქონდათ მოგზაურებს და ვაჭრებს, არაბთა მეფეებს და 
მხარეთა განმგებლებს. 165 გააკეთა მეფე სოლომონმა ორასი 
მუზარადი ნაჭედი ოქროსგან. ექვსასი შეკელი ოქრო დაიხარჯა 
თითოეულ მუზარადზე. 17 და სამასი ფარი ნაჭერი ოქროსგან, 
სამი მანა ოქრო დაიხარჯა თითოეულ ფარზე. დააწყო ისინი 
მეფემ ლიბანის მაღნარის სახლში. 18 გააკეთა მეფემ სპილოს 
ძვლისაგან დიდი ტახტი და ხალასი ოქროთი დაფერა. 19 ექვსი 
საფეხური ჰქონდა ტახტს, საზურგე მომრგვალებული იყო, 
საჯდომის ორსავე მხარეს სანიდაყვეები ჰქონდა, ხოლო 
სანიდაყვეებს თითო ლომი ედგა გვერდით. 29 ექვს საფეხურზე, 
აქეთ-იქით, სხვა თორმეტი ლომი იდგა; არცერთ სამეფოში არ 
ყოფილა ამის მსგავსი რამ. 21 სოლომონის ყველა სასმისი 
ოქროსი იყო, ყველა ჭურჭელი ლიბანის მაღნარის სახლში 
რჩეული ოქროსი იყო; ვერცხლი და სპილენძი არაფრად 
მიაჩნდათ სოლომონის დროს. 22? რადგან მეფის თარშიშული 
ხომალდები ხირამის ხომალდებთან ერთად გადიოდა ზღვაში; 
წელიწადში ერთხელ მოდიოდა თარშიშული ხომალდი და 
მოჰქონდა ოქრო-ვერცხლი, სპილოს ძვალი, მოჰყავდა 
ყაფუზუნები და ფარშავანგები. 23 ქვეყნიერების ყველა მეფეს 
აღემატებოდა მეფე სოლომონი დოვლათითა და სიბრძნით. 24 
მთელი ქვეყანა ესწრაფოდა სოლომონის ნახვას, რომ 
მოესმინათ მისი სიბრძნე, რომელიც გულში ჩაუდო ღმერთმა. 
25 ყველას თავისი ძღვენი მოჰქონდა: ოქროსა და ვერცხლის 
ჭურჭელი, შესამოსელი, საჭურველი, ნელსაცხებლები, ცხენები 
და ჯორები. ასე იყო ყოველწლიურად. 265 თავი მოუყარა 
სოლომონმა ეტლებსა და ცხენოსნებს; ჰყავდა ათასოთხასი 


ეტლი და თორმეტი ათასი ცხენოსანი; განალაგა ისინი 
ეტლების სადგომ ქალაქებში და იერუსალიმში, თავისთან. 27 
ვერცხლი ქვის ფასი გახადა მეფემ იერუსალიმში, ხოლო 
კედარი გაამრავლა სიკომორის ხესავით, დაბლობებში რომ 
არის, 28 სოლომონის ცხენები ეგვიპტიდან და კევედან იყო 
მოყვანილი; მეფის ვაჭრებს მიჰყავდათ კევედან საფასურით. 29 
ეტლი ექვსას ვერცხლად ამოჰყავდათ ეგვიპტიდან, ხოლო 
ცხენები - ასორმოცდაათ ვერცხლად. ამავე ფასში მიჰქონდათ 
თავიანთი ხელით ხეთელთა და არამელთა მეფეებისთვისაც. 


თავი 11 


1 მეფე სოლომონს უყვარდა ბევრი უცხოელი ქალი: ფარაონის 
ასული, მოაბელები, ყამონელები, ედომელები, ციდონელები 
და ხეთელები, 2 იმ მოდგმის ხალხთა ქალები, რომელთა გამო 
ნაბრძანები ჰქონდა უფალს ისრაელიანთათვის, ნუ შეხვალთ 
მათთან და ნურც ისინი შემოვლენ თქვენთან, თორემ 
უეჭველად მიდრეკენო თქვენს გულებს თავიანთი 
ღმერთებისკენ. მათ მიეწება სოლომონი სიყვარულით. 3 
ჰყავდა შვიდასი ცოლი დედოფლად და სამასი ხარჭად. და 
მიდრიკეს მისი გული ცოლებმა. 4 სიბერის ხანს მიდრიკეს 
სოლომონის გული მისმა ცოლებმა უცხო ღმერთებისკენ. ისე 
წრფელი არ იყო მისი გული უფლისადმი, როგორც დავითის, 
მამამისის გული. 2 დადიოდა სოლომონი ციდონელთა 
ღმერთის - აშთორეთის და ყამონელთა სიბილწის, მილქომის 
კვალზე. 9 უკეთურებას სჩადიოდა სოლომონი უფლის თვალში 
და ისე არ ერთგულებდა უფალს, როგორც მამამისი დავითი. 7 
მაშინ აუგო სოლომონმა სამსხვერპლო ქამოშს, მოაბის 
საბილწეს, მთაზე, იერუსალიმის პირდაპირ, და მოლოქს, 
ყამონიანთა სიბილწეს. 8 ასევე მოიქცა თავის ყველა უცხოელ 
ცოლის გულისთვის, რომელნიც უკმევდნენ და მსხვერპლს 
სწირავდნენ თავ-თავის ღმერთებს. ? განურისხდა უფალი 
სოლომონს, რადგან გული აიცრუა მან უფალზე, ისრაელის 
ღმერთზე, რომელიც ორჯერ გამოეცხადა მას, 19 და უბრძანა, 
არ დასდგომოდა უცხო ღმერთების კვალს. მაგრამ არ 
შეასრულა მან უფლის ბრძანება. 11 უთხრა უფალმა 
სოლომონს: იმის გამო, რომ ასე იქცევი, არ ასრულებ ჩემს 
აღთქმას და წესებს, რომლებიც დამიწესებია შენთვის, 
გამოგგლეჯ სამეფოს და მივცემ შენს მორჩილს. 12 ოღონდ 
შენს სიცოცხლეში არ გავაკეთებ ამას მამაშენის, დავითის 
გულისთვის. შენს შვილს კი გამოვგლეჯ ხელიდან. 13 მაგრამ 
მთელ სამეფოს არ გამოვგლეჯ; ერთ შტოს შენს შვილს 
დავუტოვებ დავითის, ჩემი მორჩილის გულისთვის და 


იერუსალიმის გულისთვის, რომელიც მე ავირჩიე. 14 გაუჩინა 
უფალმა მტერი სოლომონს: ედომელი ჰადადი, ედომის 
მეფეთა შთამომავალი. 12 ედომში დავითის ყოფნისას, როცა 
მხედართმთავარი იოაბი ამოვიდა დახოცილთა დასამარხავად 
და ერთიანად გაწყვიტა მამაკაცები ედომში 15 (რადგან ექვს 
თვეს დარჩნენ იქ იოაბი და ისრაელიანები, ვიდრე არ მოსპეს 
მამაკაცის სახსენებელი ედომში), 17 გაიქცა ეს ჰადადი 
ედომელებთან, მამამისის მორჩილებთან ერთად, რომ 
ეგვიპტეში მისულიყვნენ. პატარა ბიჭი იყო მაშინ ჰადადი. 18 
აიყარნენ მიდიანიდან და მოვიდნენ ფარანს; წაიყვანეს 
ფარანიდან ხალხი და მოვიდნენ ფარაონთან, ეგვიპტის 
მეფესთან. მისცა სახლი, სარჩოც დაუნიშნა და მიწაც მისცა. 19 
პოვა მადლი ჰადადმა ფარაონის თვალში და მიათხოვა 
ცოლად თავისი ცოლისდა, დედოფალ თახსფენესის და. 29 უშვა 
მას თახფენესის დამ ვაჟი, გენუბათი. გაზარდა ბავშვი 
თახფენესმა ფარაონის სახლში და ცხოვრობდა გენუბათი 
ფარაონის სახლში ფარაონის შვილებთან ერთად. 21 როცა 
მიუვიდა ამბავი ეგვიპტეში ჰადადს, რომ განისვენა დავითმა 
თავის მამა-პაპასთან, და რომ მოკვდა მხედართმთავარი 
იოაბი, უთხრა ჰადადმა ფარაონს: გამიშვი, ჩემს ქვეყანაში 
წავალო. 22 უთხრა ფარაონმა: რა გაკლია ჩემთან, შენს 
ქვეყანაში რომ განიზრახე წასვლა? მიუგო: არაფერი, მაგრამ 
მაინც გამიშვი. 23 კიდევ გაუჩინა მას ღმერთმა მტერი, რეზონი, 
ელიადაყის ძე, რომელიც გაექცა ჰადადყეზერს, ცობის მეფეს, 
თავის პატრონს, 24 შემოიკრიბა ხალხი და შეიქნა ურდოს 
მეთაური. ჟლეტდა მათ დავითი და გაიქცნენ ისინი დამასკოში, 
დასახლდნენ იქ და დაეპატრონენ დამასკოს. 22 . ისრაელის 
მტერი იყო ის სოლომონის სიცოცხლეში; იმ ხანად, როცა 
ჰადადი მტრობდა, მასაც შეძულებული ჰყავდა ისრაელი. 
არამელებზე გამეფდა იგი. 29 იერობოამ ნაბატის ძემაც, 
ეფრათელმა, ცარედიდან, სოლომონის მორჩილმა, რომლის 
დედა იყო ცერუყა, ქვრივი ქალი, აღმართა ხელი მეფეზე. 27 აი, 
რის გამო მოხდა, ხელი რომ აღმართა მან მეფე სოლომონზე: 
მილოს აშენებდა სოლომონი; დანგრეულს აღადგენდა 


მამამისის, დავითის ქალაქში. 28 მამაცი კაცი იყო იერობოამი. 
დაინახა სოლომონმა, რომ ვარგოდა საქმეში ეს ყმაწვილი და 
ჩააბარა მას იოსების სახლიდან გამოყვანილი ბეგარის ხალხი. 
29 ისე მოხდა იმხანად, რომ გასული იყო იერუსალიმიდან 
იერობოამი და შემოხვდა გზად სილოამელი 
წინასწარმეტყველი ახია, რომელსაც ახალი მოსასხამი ესხა. ამ 
ორის მეტი არავინ იყო მინდვრად. 39 აიღო ახიამ ახალი 
მოსასხამი, მოსხმული რომ ჰქონდა, და თორმეტ ნაჭრად 
დაგლიჯა. 31 უთხრა იერობოამს: აიღე შენთვის ათი ნაგლეჯი, 
რადგან ასე ბრძანა უფალმა, ისრაელის ღმერთმა: გამოვგლეჯ 
სამეფოს სოლომონს ხელიდან და შენ მოგცემო ათ შტოს. 32 
ერთი შტო მას დარჩება ჩემი მორჩილის, დავითის გულისთვის 
და იერუსალიმის გულისთვის, ქალაქისა, რომელიც ავირჩიე მე 
ისრაელის ყველა შტოდან. 33 ის იმიტომ, რომ დამივიწყეს და 
თაყვანს სცემენ აშთორეთს, ფინიკიელთა ღმერთს, ქამოშს, 
მოაბის ღმერთს და მილქომს, ყამონიანთა ღმერთს. არ იარეს 
ჩემს გზაზე, რომ სიმართლე ექმნათ ჩემ თვალში, დაეცვათ ჩემი 
წესი და სამართალი, როგორც მამამისი დავითი იცავდა. 34 არ 
გამოვგლეჯ ხელიდან მთელ სამეფოს, რადგან მთავრად 
დამიდგენია იგი მთელი მისი სიცოცხლის განმავლობაში, ჩემი 
მორჩილის, დავითის გულისთვის, რომელიც მე ავირჩიე და 
რომელიც იცავდა ჩემს მცნებებს და წესებს. 32 მის შვილს 
გამოვგლეჯ ხელიდან სამეფოს და შენ მოგცემ ათ შტოს. 39 
ხოლო მის შვილს ერთ შტოს მივცემ, რომ სამუდამოდ დაურჩეს 
ლამპარი დავითს, ჩემ წინაშე იერუსალიმში, ქალაქში, 
რომელიც ჩემთვის ავირჩიე ჩემი სახელის იქ დასავანებლად. 
37 ახლა შენ ამყავხარ, რომ იმეფო ყველაფერზე, რასაც შენი 
სული მოისურვებს და რომ ისრაელის მეფე გახდე. 38 თუ 
შეისმენ ყველაფერს, რაც მე გიბრძანე და ივლი ჩემს გზაზე, თუ 
გააკეთებ ჩემს მოსაწონს, დაიცავ ჩემს წესებს და მცნებებს, 
როგორც ჩემი მორჩილი დავითი აკეთებდა, მაშინ შენთან 
ვიქნები, აგიშენებ მტკიცე სახლს, როგორც დავითს ავუშენე და 
მოგცემ ისრაელს. 39? მოვთრგუნავ ამის გულისთვის დავითის 
მონაგარს, ოღონდ არა სამუდამოდ. 49 ეწადა სოლომონს 


იერობოამის მოკვლა, მაგრამ ადგა და გაიქცა იერობოამი 
ეგვიპტეში შიშაკთან, ეგვიპტის მეფესთან, და იქ დარჩა 
სოლომონის სიკვდილამდე. %1 სოლომონის დანარჩენი 
საქმეები, ყველაფერი, რაც მან გააკეთა, და მისი სიბრძნის 
ამბავი სოლომონის საქმეთა წიგნშია ჩაწერილი. “2 ხანი 
სოლომონის მეფობისა იერუსალიმში მთელ ისრაელზე იყო 
ორმოცი წელი. 43 განისვენა სოლომონმა თავის მამა-პაპასთან 
და დამარხეს დავითის, მამამისის ქალაქში, და გამეფდა მის 
ნაცვლად მისი ძე რობოამი. 


თავი 12 


1 წავიდა შექემში რობოამი, რადგან შექემში იყო მისული 
მთელი ისრაელი მის გასამეფებლად. ? ეს ამბავი იერობოამ 
ნაბატის ძემ ჯერ კიდევ ეგვიპტეში ყოფნისას შეიტყო, სადაც 
სოლომონ მეფისგან იყო გაქცეული; მას შემდეგ ეგვიპტეში 
ცხოვრობდა იერობოამი. 3 შეუთვალეს და დაიბარეს იგი. 
მოვიდნენ იერობოამი და ისრაელის მთელი კრებული და ასე 
უთხრეს რობოამს. “ უღელი დაგვიმძიმა მამაშენმა; ახლა 
შეგვიმსუბუქე ეს ძნელი სამსახური და მძიმე უღელი, მამაშენმა 
რომ დაგვაკისრა, და გემსახურებით. ? მიუგო მათ: წადით და 
სამი დღის მერე მოდით ჩემთან. წავიდა ხალხი. 9 რჩევა 
ჰკითხა მეფე რობოამმა უხუცესებს, რომელნიც მამამისს, 
სოლომონს, ახლდნენ მის სიცოცხლეში, და უთხრა: როგორ 
მირჩევთ, რა პასუხი გავცე ამ ხალხს? 7 ასე უთხრეს: თუ დღეს 
მაგ ხალხის მორჩილი იქნები, დაემორჩილები და 
დააკმაყოფილებ მათ, კარგ სიტყვებს ეტყვი, მაშინ შენი 
მორჩილნი იქნებიან სამუდამოდ. 8 არ დაუგდო ყური 
უხუცესების რჩევას, რაც ურჩიეს, და ჰკითხა რჩევა მოყმეებს, 
რომელნიც მასთან შეზრდილნი იყვნენ და გარს ეხვივნენ. 9 
უთხრა მათ: რას მირჩევთ, რა ვუპასუხო მაგ ხალხს, რომ 
მეუბნებიან, შეგვიმსუბუქეო მამაშენის დაკისრებული უღელი? 19 
ელაპარაკნენ მოყმენი, მასთან რომ იყვნენ შეზრდილნი, და 
ურჩიეს: ასე უთხარი იმ ხალხს, რომელიც გეუბნება, უღელი 
დაგვიმძიმა მამაშენმა და ახლა შენ უნდა შეგვიმსუბუქოო, ასე 
უთხარი მათ: მამაჩემის წელზე მსხვილია-თქო ჩემი ნეკათითი. 
11 ხომ დაგადგათ მამაჩემმა მძიმე უღელი, მე კიდევ უფრო 
დაგიმძიმებთ უღელს! ხომ გსჯიდათ შოლტებით მამაჩემი, მე 
მორიელებით დაგსჯით! 12 მოვიდნენ იერობოამი და მთელი 
ხალხი მესამე დღეს რობოამთან, როგორც ნაბრძანები ჰქონდა 
მეფეს, სამი დღის შემდეგ მოდით ჩემთან. 13 მკაცრად უპასუხა 
მეფემ ხალხს, ყური არ ათხოვა უხუცესთა რჩევას, რაც ურჩიეს. 
14 მოყმეთა რჩევის თანახმად ელაპარაკა და უთხრა მათ: ხომ 


დაგიმძიმათ მამაჩემმა უღელი, მე კიდევ უარესად დაგიმძიმებთ 
უღელს! ხომ შოლტებით გსჯიდათ მამაჩემი, მე მორიელებით 
დაგსჯით! 12 არ შეიწყნარა მეფემ ხალხის სათხოვარი, რადგან 
ასეთი იყო უფლის ნება, რათა აღსრულებულიყო მისი სიტყვა, 
რაც ნათქვამი ჰქონდა იერობოამ ნაბატის ძისთვის ახია 
სილოამელის პირით. 19 როცა დაინახა მთელმა ისრაელმა, 
რომ არ უსმინა მათ მეფემ, მაშინ სიტყვა შეუბრუნა ხალხმა 
მეფეს და უთხრა: რა წილი გვიდევს დავითში? რა 
მემკვიდრეობა გვაქვს იესეს ძისგან? შენ-შენი კარვებისკენ, 
ისრაელო! ახლა შენ მიხედე შენს სახელს, დავით! და 
თავთავის კარვებში წავიდ-წამოვიდა ისრაელი. 17 მხოლოდ 
იუდას ქალაქებში მცხოვრებ ისრაელიანებზე შერჩა მეფობა 
რობოამს. 18 გაგზავნა მეფე რობოამმა ადორამი, ხარკის 
ამკრეფი, მაგრამ ქვებით ჩაქოლა ხალხმა, და მოკვდა იგი. 
მაშინ სასწრაფოდ ახდა ეტლზე მეფე რობოამი და 
იერუსალიმში გაიქცა. 13? განუდგა ისრაელი დავითის სახლს და 
ასეა ეს დღემდე. 29 როცა შეიტყო მთელმა ისრაელმა, რომ 
დაბრუნდა იერობოამი, დაიბარეს საკრებულოში და გაამეფეს 
მთელ ისრაელზე. ერთადერთი იუდას შტო იყო, რომ შერჩა 
დავითის სახლს. 21 მივიდა რობოამი იერუსალიმში და შეკრიბა 
იუდას მთელი სახლი და ბენიამინის შტო - ასოთხმოცი ათასი 
რჩეული მეომარი, რათა შებრძოლებოდნენ ისრაელის სახლს 
და დაებრუნებინათ მეფობა რობოამ სოლომონის ძისთვის. 22 
გამოეცხადა ღვთის სიტყვა შემაყიას, ღვთისკაცს: 23 ასე 
უთხარი რობოამ სოლომონის ძეს, იუდას მეფეს, იუდასა და 
ბენიამინის. მთელ სახლს და დანარჩენ ხალხს; 24 ასე ამბობს- 
თქო უფალი: ნუ გახვალთ საბრძოლველად თქვენს ძმებთან, 
ისრაელიანებთან! თავ-თავის სახლში გაბრუნდეს ყველა, 
რადგან ჩემი ნებით მოხდა ეს ამბავი. ირწმუნეს უფლის სიტყვა 
და უფლის სიტყვისამებრ გაბრუნდნენ უკან. 2” ააშენა 
იერობოამმა შექემი ეფრემის მთაზე და იქ დასახლდა. მერე 
წავიდა იქიდან და ფენუელი ააშენა. 29 ამბობდა თავის გულში 
იერობოამი: კვლავ დაუბრუნდებაო მეფობა დავითის სახლს. 27 
თუ ამ ხალხმა მსხვერპლის შესაწირად უფლის სახლში, 


იერუსალიმში, დაიწყო სიარული, გული მოუბრუნდება ამ 
ხალხს თავისი ბატონის, რობოამისკენ, იუდას მეფისკენ, მე 
მომკლავენ და რობოამთან, იუდას მეფესთან დაბრუნდებიანო. 
28 ითათბირა მეფემ და გააკეთა ორი ოქროს ხბო და უთხრა 
ხალხს: გეყოფათ იერუსალიმში სიარული. აჰა, შენი ღმერთები, 
ისრაელო, რომელთაც ეგვიპტიდან გამოგიყვანეს. 29? ერთი ხბო 
ბეთელში დადგა, მეორე დანში გაგზავნა. 39 ეს იყო ცოდვის 
დასაბამი. დაიწყო ხალხმა სიარული ხბოების თაყვანისსაცემად 
თვით დანამდე. 31 ააშენა გორაკის სახლი და განაწესა 
მღვდლები იმ ხალხიდან, რომელიც ლევის შტოს არ 
ეკუთვნოდა. 32 დააწესა იერობოამმა დღესასწაული მერვე 
თვეს, თვის მეთხუთმეტე დღეს, იმ დღესასწაულის მსგავსი, 
იუდაში რომ იმართებოდა, და მსხვერპლი აღავლინა 
სამსხვერპლოზე. ასევე ჰქონდა მოწყობილი ბეთელში, რომ 
მსხვერპლი შეეწირათ ხბოებისთვის, რომლებიც გააკეთა; 
დაუდგინა ბეთელში მღვდლები გორაკებს, რომლებიც 
აღმართა. 33 ავიდა თავის აგებულ სამსხვერპლოზე მერვე თვის 
მეთხუთმეტე დღეს, იმ თვეში, რომელიც თავისი ნებით 
ამოარჩია; დაუწესა დღესასწაული ისრაელიანებს და ავიდა 
სამსხვერპლოზე საკმევლის საკმევად. 


თავი 13 


1 აპა, მოვიდა ღვთისკაცი იუდადან ბეთელს უფლის 
შეგონებით, როცა იერობოამი სამსხვერპლოსთან იდგა 
საკმევლის საკმევად. 2 დასძახა სამსხვერპლოს უფლის 
სახელით და თქვა: სამსხვერპლოვ, სამსხვერპლოვ! ასე 
ამბობს უფალი: აჰა, დაებადება ძე დავითის სახლს და იოშია 
იქნება მისი სახელი. ზედ დაგაკლავს იგი გორაკთა მღვდლებს, 
რომლებიც საკმეველს გიკმევენ, და შენს თავზე დაწვავენ 
ადამიანთა ძვლებს. 3 ნიშანიც გაუცხადა იმავე დღეს, თქვა: აჰა, 
იმის ნიშანი, რომ უფლის ნაბრძანებია ეს სიტყვა: აჰა, 
დაიშლება სამსხვერპლო და გაიფანტება ნაცარი, ზედ რომ 
ყრია. “ როცა გაიგონა მეფემ ღვთისკაცის სიტყვა, 
სამსხვერპლოს რომ დასძახა ბეთელში, წამოიღო ხელი 
სამსხვერპლოდან და ბრძანა: შეიპყარით! და უმალვე გაუხმა 
მისკენ მიშვერილი ხელი და ვეღარ შეძლო უკან წაღება. 2 
დაიშალა სამსხვერპლო და ნაცარიც გაიფანტა 
სამსხვერპლოდან იმ ნიშნის თანახმად, ღვთისკაცმა რომ 
გააცხადა უფლის შეგონებით. 5 ხმა ამოიღო მეფემ და უთხრა 
ღვთისკაცს: შეევედრე უფალს, შენს ღმერთს, და ილოცე 
ჩემთვის, რომ ხელის უკან წაღება შევძლო. შეევედრა 
ღვთისკაცი უფალს და შეძლო მეფემ უკან წაეღო ხელი, 
რომელიც აღუდგა, როგორც ჰქონდა. 7 უთხრა მეფემ 
ღვთისკაცს: სახლში წამომყევი, რამე შეჭამე და საჩუქარსაც 
მოგცემ. 8 მიუგო ღვთისკაცმა მეფეს: ნახევარი სახლიც რომ 
მომცე, არ წამოგყვები, არც პურს შევჭამ და არც წყალს 
დავლევ ამ ადგილას. ? რადგან ასე მაქვს ნაბრძანები უფლის 
სიტყვით: პურს ნუ შეჭამ, წყალს ნუ დალექვე, და ნურც იმ გზით 
დაბრუნდები, საიდანაც მოხვედი. 19 სხვა გზით წავიდა იგი, იმ 
გზით არ გაბრუნებულა, რომლითაც მოვიდა ბეთელს. 11 ერთი 
მოხუცი წინასწარმეტყველი ცხოვრობდა ბეთელში. მოვიდა 
მისი შვილი და უამბო ყველაფერი, რაც ღვთისკაცმა გააკეთა 
იმ დღეს ბეთელში; მეფესთან მისი ნალაპარაკევიც უამბეს 


მამას. 12 შეეკითხა მამა: რომელი გზით წავიდა? დაანახეს 
შვილებმა გზა, რომლითაც იუდადან მოსული ღვთისკაცი 
წავიდა. 13 უთხრა შვილებს: შემიკაზმეთ სახედარი. მათაც 
შეუკაზმეს სახედარი და ზედ შეჯდა. 14 და გაჰყვა ღვთისკაცს. 
მუხის ქვეშ მჯდომარე იპოვა იგი და უთხრა: შენა ხარ ის 
ღვთისკაცი, იუდადან რომ იყო მოსული? მიუგო: მე ვარ. 12 
უთხრა: სახლში წამომყევი და ჭამე პური. 195 მიუგო: ვერ 
დავბრუნდები შენთან ერთად და ვერც შენთან შემოვალ. ვერც 
პურს შევჭამ და ვერც წყალს დავლევ ამ ადგილას. 17 რადგან 
ნაბრძანები მაქვს უფლის სიტყვით: ნუ შეჭამ პურს, ნურც წყალს 
დალევ იქ, ნურც იმ გზით გაბრუნდები, რომლითაც მოხვედი. 18 
უთხრა: მეც შენსავით წინასწარმეტყველი ვარ; ანგელოზი 
მელაპარაკა უფლის ბრძანებით და მითხრა: შენი სახლისკენ 
გააბრუნე ეს კაცი, პური ჭამოს და წყალიც დალიოსო. იცრუა 
მან. 17% დაბრუნდა მასთან ერთად; პური ჭამა მის სახლში და 
წყალიც დალია. 29 სუფრას უსხდნენ, რომ უფლის სიტყვა 
გამოეცხადა წინასწარმეტყველს, რომელმაც დააბრუნა კაცი. 21 
და მან შეუძახა იუდადან მოსულ ღვთისკაცს და უთხრა: ასე 
ამბობს უფალი: რაკი უფლის სიტყვას გადახვედი და არ 
შეასრულე მისი ბრძანება, რაც უფალს, შენს ღმერთს ჰქონდა 
შენთვის ნაბრძანები, 22 დაბრუნდი, პური ჭამე და წყალი შესვი 
ამ ადგილს, რომელზეც გიბრძანა, ნურც პურს შეჭამ და ნურც 
წყალს შესვამო, ამიტომ არ ჩავა შენი გვამი შენი მამაპაპის 
საფლავში. 23 პურის ჭამისა და წყლის დალევის შემდეგ 
შეუკაზმა სახედარი იმ კაცს, წინასწარმეტყველს, რომელიც 
უკან დააბრუნა. 24 წავიდა და შემოეყარა გზად ლომი, და 
მოკლა იგი ლომმა. გზაზე ეგდო მისი გვამი და სახედარი ედგა 
გვერდით, ლომიც იდგა გვამთან. 22 დაინახა ჩამვლელმა 
ხალხმა გზაზე დაგდებული გვამი და გვამთან მდგომი ლომი; 
მივიდნენ და მიუტანეს ამბავი ქალაქში, სადაც ის მოხუცი 
წინასწარმეტყველი ცხოვრობდა. 25 გაიგო ეს ამბავი 
წინასწარმეტყველმა, რომელმაც გზიდან დააბრუნა ის კაცი და 
თქვა: ეს ის ღვთისკაცია, უფლის ბრძანებას რომ გადავიდა. 
უფალმა მისცა ლომს, რომელსაც დაუტორავს და მოუკლავს 


უფლის სიტყვისამებრ, როგორც ნათქვამი ჰქონდა მისთვის. 27 
ასე უთხრა თავის შვილებს: შემიკაზმეთ სახედარი. მათაც 
შეუკაზმეს. 28 წავიდა და იპოვა გზაზე დაგდებული გვამი, 
სახედარი და ლომი იდგნენ გვამთან. ლომს არც გვამი 
შეუჭამია და არც სახედარი დაუგლეჯია. 29 აიღო 
წინასწარმეტყველმა ღვთისკაცის გვამი, აჰკიდა სახედარს და 
უკან წამოიღო. მოვიდა თავის ქალაქში მოხუცი 
წინასწარმეტყველი მის დასატირებლად და დასამარხავად. 39 
ჩაასვენა გვამი თავის სამარხში და დასტიროდა მას: ვაი, ძმაო! 
31 დამარხა და უთხრა თავის შვილებს: როცა მოვკვდები, 
დამმარხეთ სამარხში, სადაც ღვთისკაცი მარხია; მისი ძვლების 
გვერდით დაასვენეთ ჩემი ძვლები. 32 რადგან ახდება სიტყვა, 
რაც უფლის ჩაგონებით დასძახა მან ბეთელში მდგარ 
სამსხვერპლოს და გორაკთა სახლებს, სამარიის ქალაქებში 
რომ არის აღმართული. 33 ამ ამბების შემდეგაც არ მიუტოვებია 
იერობოამს ბოროტ გზაზე სიარული, კვლავ განაწესებდა 
ხალხიდან გორაკთა მღვდლებს. ვინც მოეწონებოდა, იმას 
აუვსებდა ხელს და ის ხდებოდა გორაკთა ქურუმი. 34 ეს იყო 
მიზეზი, რომ ცოდვაში ჩავარდა იერობოამის სახლი, რომ 
მოისპო და წარიხოცა მიწის პირისგან. 


თავი 14 


1 ამ დროს ავად გახდა იერობოამის ძე, აბია. 2 უთხრა ცოლს 
იერობოამმა: ადექი და გადაიცვი, რომ ვერ გიცნონ, 
იერობოამის ცოლი რომ ხარ, და წადი სილოამს. იქ არის ახია, 
წინასწარმეტყველი; მან მითხრა, ამ ერის მეფე გახდებიო. 3 
ხელში აიღე ათი პური, ნამცხვრები, ერთი ქილა თაფლი, მიდი 
მასთან და ის გეტყვის, რა დაემართება ბავშვს. “ ასეც მოიქცა 
იერობოამის ცოლი. ადგა და წავიდა სილოამს, და მივიდა 
ახიას სახლში. მაგრამ ვეღარ ხედავდა ახია, რადგან სიბერის 
გამო თვალის ჩინი წართმეოდა. ? უფალმა უთხრა ახიას: აჰა, 
იერობოამის ცოლი მოდის შენთან, ავადმყოფი ბავშვის ამბავი 
რომ გკითხოს, ასე და ასე ელაპარაკე. როცა მოვა, გადაცმული 
იქნება. 90 როცა გაიგონა ახიამ კართან მომდგარი ქალის ფეხის 
ხმა, დაიძახა: შემოდი, იერობოამის ცოლო! რისთვის 
გადაგიცვამს. მძიმე ამბავი უნდა გამცნო. ” წადი, უთხარი 
იერობოამს, ასე ამბობს-თქო უფალი, ისრაელის ღმერთი: მე 
აღგაზევე შენ ამ ერში და ისრაელის ერისმთავრად დაგადგინე. 
8 მე გამოვგლიჯე დავითის სახლს მეფობა და შენ მოგეცი, 
თუმცა არ გავხარ ჩემს მორჩილს დავითს, რომელიც იცავდა 
ჩემს მცნებებს, მთელი გულით მომყვებოდა უკან და მხოლოდ 
სიმართლეს სჩადიოდა ჩემს თვალში. 9? შენ ყველა მათგანზე 
უარესად მოიქეცი, ვინც კი შენამდე ყოფილა; წახვედი და უცხო 
ღმერთები და კერპები გაიჩინე ჩემს განსარისხებლად. თავად 
მე ზურგს უკან მომისროლე. 19 ამიტომ, აჰა, უბედურებას 
დავატეხ იერობოამის სახლს და ამოვძირკვავ ყველას, ვინც კი 
კედელთან მშარდავი ჰყავს იერობოამს, ყმასა და აზატს 
ისრაელში; გავხვეტავ იერობოამის სახლს, როგორც 
პირწმინდად გახვეტენ ხოლმე ნაგავს. 11 ვინც ქალაქში 
მოუკვდება იერობოამს, იმას ძაღლები შეჭამენ, ვინც გარეთ 
მოკვდება, ცის ფრინველები დაჯიჯგნიან. რადგან ასე ბრძანა 
უფალმა. 12 ახლა ადექი და შენს სახლში წადი, ქალაქში 
შეადგამ თუ არა ფეხს, მოკვდება ბავშვი. 132 დაიტირებს მთელი 


ისრაელი და დამარხავენ; ეგ ერთადერთი ჩაუვა იერობოამს 
საფლავში, რადგან იერობოამის მთელი სახლიდან მხოლოდ 
მასში აღმოჩნდა სიკეთე უფლის, ისრაელის ღმერთის წინაშე. 
14 უფალი დაადგენს თავის მეფეს ისრაელზე, რომელიც 
მოსპობს იერობოამის სახლს იმ დღეს, და რატომ ახლავე არა? 
1 დალახვრავს უფალი ისრაელს და დაემსგავსება იგი წყალზე 
მოქანავე ლერწამს, აღმოფხვრის ისრაელს ამ დალოცვილი 
მიწიდან, რომელიც მათ მამა-პაპას მისცა, და მდინარის გაღმა 
გადარეკავს, რადგან აშერები გაიჩინეს უფლის 
გასარისხებლად. 15 გასწირავს ისრაელს იერობოამის გამო, 
თავადაც რომ სცოდა და ისრაელიც რომ შეიყვანა ცოდვაში. 17 
ადგა იერობოამის ცოლი და წავიდა. მივიდა თირცაში და 
ვიდრე ზღურბლს გადააბიჯებდა, მოკვდა ყმაწვილი. 18 
დამარხეს და დაიტირა იგი მთელმა ისრაელმა, როგორც 
ნათქვამი ჰქონდა უფალს ახია წინასწარმეტყველის პირით. 19 
იერობოამის დანარჩენი საქმენი, როგორ იბრძოდა იგი და 
როგორ გამეფდა, ისრაელის მეფეთა მატიანეშია ჩაწერილი. 29 
ხანი იერობოამის მეფობისა იყო ოცდაორი წელი. განისვენა 
მან თავის მამა-პაპასთან და მის ნაცვლად მისი ძე, ნადაბი 
გამეფდა. 21 ხოლო სოლომონის ძე რობოამი იუდაში 
მეფობდა. ორმოცდაერთი წლისა იყო რობოამი, როცა 
გამეფდა და ჩვიდმეტ წელს მეფობდა იერუსალიმში, იმ 
ქალაქში, რომელიც ისრაელის ყველა შტოდან ამოირჩია 
უფალმა თავისი სახელის დასამკვიდრებლად. მისი დედა იყო 
ნაყამა, ყამონელი ქალი. 22 ბოროტად იქცეოდა იუდა უფლის 
თვალში და თავიანთ მამა-პაპას გადაამეტეს ცოდვებში, რითაც 
გულისწყრომით ავსებდნენ უფალს. 23 მათაც გაიშენეს 
გორაკები, სვეტები და აშერები ყველა მაღალ ბორცვზე და 
ხემხვივანის ქვეშ. 24 როსკიპნიც იყვნენ ქვეყანაში, სჩადიოდნენ 
იმ ხალხების ყოველგვარ სიბილწეს, რომელნიც აყარა უფალმა 
ისრაელიანებისგან. 22 რობოამის მეფობის მეხუთე წელს 
დაესხა შიშაკი, ეგვიპტის მეფე, იერუსალიმს. 295 წაიღო უფლის 
სახლისა და სამეფო სახლის განძეულობა, ყველაფერი წაიღო; 
წაიღო ოქროს ფარებიც, სოლომონმა რომ გააკეთა. 27 


დაამზადა მეფე რობოამმა მათ ნაცვლად სპილენძის ფარები 
და ჩააბარა ისინი მალემსრბოლთა უფროსებს, რომელნიც 
სამეფო სახლის შესასვლელს დარაჯობდნენ. 2958 ყოველთვის, 
როცა მეფე უფლის სახლში შედიოდა, მალემსრბოლებს 
მოჰქონდათ ისინი, და მერე ისევ აბრუნებდნენ 
მალემსრბოლელთა ოთახში. 2? რობოამის დანარჩენი საქმენი, 
ყველაფერი რაც გააკეთა, იუდას მეფეთა მატიანეშია 
ჩაწერილი. 39 გამუდმებული ომი იყო რობოამსა და იერობოამს 
შორის. 31 განისვენა რობოამმა თავის მამა-პაპასთან და 
დაიმარხა თავისი მამა-პაპის გვერდით დავითის ქალაქში, 
დედამისი იყო ნაყამა, ამონელი ქალი. მის ნაცვლად მისი ძე 
აბიამი გამეფდა. 


თავი 15 


1 იერობოამ ნაბატის ძის მეფობის მეთვრამეტე წელს აბიამი 
გამეფდა იუდაზე. 2 სამ წელიწადს მეფობდა იგი იერუსალიმში; 
დედამისი იყო მაყაქა, აბესალომის ასული. 3 დადიოდა ყველა 
იმ ცოდვებით, რასაც მასზე წინ მამამისი სჩადიოდა. არ იყო 
სრულად მინდობილი მისი გული უფლისადმი, როგორც 
მამამის, დავითის, გული. 4 უფალმა, მისმა ღმერთმა, დავითის 
გამო მისცა მას ლამპარი, იერუსალიმში რომ დაუსვა ძე 
მემკვიდრედ და შეუნარჩუნა იერუსალიმი. ? რადგანაც 
სიმართლით იქცეოდა უფლის თვალში და არასოდეს 
უღალატნია უფლის მცნებისათვის, გარდა ხეთელი ურიას 
შემთხვევისა. 95 გამუდმებული ომი იყო რობოამსა და 
იერობოამს შორის. 7 აბიამის დანარჩენი საქმენი, ყველაფერი, 
რაც მან გააკეთა, იუდას მეფეთა მატიანეშია ჩაწერილი. ომი 
იყო ამტყდარი აბიამსა და იერობოამს შორის. 8 განისვენა 
აბიამმა თავის მამა-პაპასთან და დამარხეს იგი დავითის 
ქალაქში. მის ნაცვლად ასა, მისი ძე, გამეფდა. ? ისრაელის 
მეფის, იერობოამის მეოცე წელს გამეფდა ასა იუდაზე, 19 და 
ორმოცდაერთ წელს მეფობდა იერუსალიმში. დედამისი იყო 
მაყაქა, აბესალომის ასული. 11 სიმართლით იქცეოდა უფლის 
თვალში ასა მამამისის, დავითის მსგავსად. 12 გაყარა 
როსკიპები ქვეყნიდან, ერთიანად მოიშორა კერპები, 
რომლებიც მის მამა-პაპას ჰქონდათ გაკეთებული, 13 თავისი 
დედაც კი, მაყაქა, დედოფლობას მოაშორა, გადგან კერპი 
ჰქონდა დადგმული აშერასთვის. აჩეხა ასამ მისი კერპი და 
კედრონის ხევში დასწვა. 1% ოღონდ გორაკები არ მოუშორებია. 
მაგრამ სრულად იყო ასას გული მინდობილი უფლისადმი 
მთელი მისი სიცოცხლე. 15 შეიტანა უფლის სახლში მის მიერ 
შეწირული და მამამისის მიერ შეწირული ნივთები - ოქრო- 
ვერცხლი და ჭურჭელი. 15 გამუდმებული ომი იყო ასასა და 
ბაყაშას, ისრაელის მეფეს, შორის. 17 გავიდა ბაყაშა ისრაელის 
მეფე იუდას წინააღმდეგ და ააშენა რამა, რათა არვინ 


გამოეშვა ასასგან, იუდას მეფისგან, და არავინ შეეშვა მასთან. 
18 აიღო ასამ მთელი ოქრო-ვერცხლი, რაც კი სამეფო სახლის 
საგანძურებში იყო დარჩენილი, და მისცა ხელში თავის 
მორჩილთ. მიაგზავნა ისინი მეფე ასამ ბენ-ჰადადთან, ძესთან 
ტაბრიმონისა, ბენ-ხეზიონის ძისა, არამელთა მეფესთან, 
დამასკოში რომ იჯდა, და შეუთვალა: 19 იყოს კავშირი ჩვენ 
შორის, როგორც ჩვენს მამებს შორის იყო; აჰა, გიგზავნი 
ძღვნად ოქრო-ვერცხლს. გაწყვიტე კავშირი ბაყაშასთან, 
ისრაელის მეფესთან, და ჩამომეხსნება. 29 დაუჯერა ბენ- 
ჰადადმა მეფე ასას და გაგზავნა თავისი მხედართმთავრები 
ისრაელის ქალაქთა წინააღმდეგ. დალაშქრეს ყიონი, დანი, 
აბელ-ბეთ-მაყაქა, მთელი ქინეროთი და ნაფთალის მთელი 
მხარე. 21 ეს რომ შეიტყო ბაყაშამ, შეწყვიტა რამას შენება და 
თირცაში დარჩა. 22 მოუხმო მეფე ასამ უკლებლივ მთელ იუდას 
და გაზიდეს რამას ქვები და ხე-ტყე, რასაც სამშენებლოდ 
იყენებდა ბაყაშა. ააშენა ამით მეფე ასამ ბენიამინის გება და 
მიცფა. 23 ასას დანარჩენი საქმენი და ყეელა მისი გმირობა, 
ყველაფერი, რაც გააკეთა, ქალაქები რომ ააშენა, იუდას 
მეფეთა მატიანეშია ჩაწერილი. ოღონდ სიბერეში ფეხები 
ასტკივდა. 24 განისვენა ასამ თავის მამა-პაპასთან და დაიმარხა 
თავისი მამა-პაპის გვერდით დავითის, მამამისის, ქალაქში. მის 
ნაცვლად მისი ძე, იოშაფატი გამეფდა. 25 ისრაელზე კი 
იერობოამის ძე ნადაბი გამეფდა იუდას მეფის, ასას, მეორე 
წელს, და ორი წელი მეფობდა ისრაელზე. 206 ბოროტად 
იქცეოდა იგი უფლის თვალში, მიჰყვებოდა მამის გზას და მის 
ცოდვებს და ისრაელსაც აცდუნებდა. 27 შეთქმულება მოუწყო 
მას ბაყაშა ახიას ძემ, ისაქარელმა, და მოკლა იგი ბაყაშამ 
ფილისტიმის გიბეთონში, როცა ნადაბი და მთელი ისრაელი 
გიბეთონს ედგნენ ალყად. 28 მოკლა იგი ბაყაშამ იუდას მეფის, 
ასას, მესამე წელს და მის ნაცვლად გამეფდა. 2? გამეფდა თუ 
არა, მუსრი გაავლო იერობოამის მთელ სახლს, ცოცხალი 
არავინ დაუტოვა იერობოამს, ვიდრე მთლიანად არ 
გაანადგურა უფლის სიტყვისამებრ, როგორც თავისი 
მორჩილის, სილოამელი ახიას პირით ბრძანა, 390 იერობოამის 


ცოდვების გამო, თვითონ რომ შესცოდა და ისრაელიც რომ 
აცდუნა, როცა გულისწყრომით აავსო უფალი, ისრაელის 
ღმერთი. 31 ნადაბის დანარჩენი საქმენი, ყველაფერი, რაც მან 
გააკეთა, ისრაელის მეფეთა მატიანეში არის ჩაწერილი. 32 
გამუდმებული ომი იყო ასასა და ისრაელის მეფის, ბაყაშას 
შორის. 33 იუდას მეფის, ასას, მესამე წელს გამეფდა ბაყაშა 
ახიას ძე ისრაელზე თირცაში და ოცდაოთხი წელი იმეფა. 34 
ბოროტად იქცეოდა უფლის თვალში, მიჰყვებოდა იერობოამის 
გზას და მის ცოდვებს და ისრაელსაც აცდუნებდა. 


თავი 16 


1 გამოეცხადა უფლის სიტყვა იეჰუ ხანანის ძეს ბაყაშას 
წინააღმდეგ: 2 მიწის მტვერიდან აგამაღლე და ჩემი ერის, 
ისრაელის, წინამძღოლად დაგადგინე, მაგრამ რაკი 
იერობოამის გზას მიჰყვები, აცდუნებ ჩემს ერს, ისრაელს, და 
მაჯავრებ მათი ცოდვებით, 3 აჰა, მოვსპობ ბაყაშას კვალს და 
მისი სახლის კვალს; იმასვე დავმართებ შენს სახლს, რაც 
იერობოამ ნაბატის ძის სახლს დავმართე. “ ვინც ქალაქში 
მოუკვდება ბაყაშას, ძაღლები შეჭამენ; ვინც მინდვრად 
მოუკვდება, ცის ფრინველები დაჯიჯგნიან. ? ბაყაშას დანარჩენი 
საქმენი, რაც გააკეთა, და გმირობები, ისრაელის მეფეთა 
მატიანეშია ჩაწერილი. 5 განისვენა ბაყაშამ თავის მამა- 
პაპასთან და დაიმარხა თირცაში. მის ნაცვლად მისი ძე, ელა, 
გამეფდა. 7 წინასწარმეტყველ იეჰუ ხანანის ძის პირით 
გამოცხადდა უფლის სიტყვა ბაყაშას გამო და მისი სახლის 
გამო, და ყოველი ბოროტების გამო, რასაც უფლის თვალში 
სჩადიოდა იგი, რომ აჯავრებდა თავისი ხელის ნამოქმედარით 
უფალს, რომ ბაძავდა იერობოამის სახლს, და იმის გამოც, 
რომ მოსპო იგი. 8 იუდას მეფის ასას ოცდამეექვსე წელს 
გამეფდა და ბაყაშას ძე ისრაელზე თირცაში და იმეფა ორი 
წელი. ? მოუწყო შეთქმულება მისმა მსახურმა ზიმრიმ, 
ეტლიონის ერთი ნახევრის მეთაურმა. ღვინით იყო მთვრალი 
ელა თირცას სასახლის მოურავის, არცას სახლში, 19 როცა 
შემოვიდა ზიმრი, ჩასცა მახვილი და მოკლა იგი იუდას მეფის, 
ასას, ოცდამეშვიდე წელს და მის ნაცვლად გამეფდა. 11 
როგორც კი გამეფდა და დაჯდა მის ტახტზე, მუსრი გაავლო 
ბაყაშას მთელ სახლს, არავინ დაუტოვა კედელთან მშარდავი, 
არც ნათესავი და არც მეგობარი. 12 მოსპო ზიმრიმ ბაყაშას 
მთელი სახლი უფლის სიტყვისამებრ, როგორც ნათქვამი 
ჰქონდა ბაყაშაზე იეჰუ წინასწარმეტყველის პირით, 13 ყველა იმ 
ცოდვის გამო, რაც ბაყაშამ და ელამ ჩაიდინეს, და იმის გამოც, 
რომ აცდუნებდნენ ისრაელს და თავიანთი კერპებით 


აჯავრებდნენ უფალს, ისრაელის ღმერთს. 1“ ელას დანარჩენი 
საქმენი და ყველაფერი, რაც მან გააკეთა, ისრაელის მეფეთა 
მატიანეშია ჩაწერილი. 15 იუდას მეფის, ასას, ოცდამეშვიდე 
წელს გამეფდა ზიმრი და იმეფა შვიდ დღეს თირცაში. ამ დროს 
იყო, რომ შემოადგა ხალხი ფილისტიმელთა გიბეთონს. 19 
შეიტყო დაბანაკებულმა ხალხმა, რომ აჯანყდა ზიმრი და 
მოკლა მეფე, და იმათაც იმავე დღეს, ბანაკში გაამეფეს 
ისრაელზე ყომრი, ისრაელის მხედართმთავარი. 17 დაიძრა 
ყომრი და მთელი ისრაელი მასთან ერთად გიბეთონიდან და 
ალყა შემოარტყეს თირცას. 18 როცა დაინახა ზიმრიმ, რომ 
აღებული იყო ქალაქი, შევიდა სამეფო სახლის ბალატში და 
თავზე გადაიბუგა სამეფო სახლი, და ასე მოკვდა იგი. 19 იმ 
ცოდვების გამო, რასაც სჩადიოდა, ბოროტად რომ იქცეოდა 
უფლის თვალში, რომ მიჰყვებოდა იერობოამის გზას და 
ცოდვებს, იერობოამი რომ სჩადიოდა ისრაელის 
საცდუნებლად. 29 ზიმრის დანარჩენი საქმენი და შეთქმულება, 
რომელიც მან მოაწყო, ისრაელის მეფეთა მატიანეშია 
ჩაწერილი. 21 მაშინ გაიყო ისრაელის ერი ორ ნაწილად: 
ხალხის ერთი ნაწილი თიბნი გინათის ძის მხარეზე იყო, რომ 
გაემეფებინათ იგი, მეორე ნაწილი ყომრის უჭერდა მხარს. 22 
აჯობა ყომრის მომხრე ხალხმა თიბანი გინათის ძის მომხრე 
ხალხს. მოკვდა თიმნი და გამეფდა ყომრი. 23 იუდას მეფის, 
ასას, ოცდამეთერთმეტე წელს გამეფდა ყომრი ისრაელზე და 
თორმეტი წელი იმეფა ექვს წელს თირცაში მეფობდა იგი. 24 
მან იყიდა სამარიის მთა შემერისგან ორ ქანქარ ვერცხლად და 
გააშენა ეს მთა; და მთის პატრონის, შემერის სახელზე თავის 
გაშენებულ ქალაქს სამარია (შომრონ) უწოდა. 22 ბოროტად 
იქცეოდა ყომრი უფლის თვალში და გადაამეტა ბოროტებაში 
ყველას, ვინც მასზე ადრე იყო. 29 მიჰყვებოდა იერობოამ 
ნაბატის ძის გზას და მის ცოდვებს, რომლითაც აცდუნა 
იერობოამმა ისრაელი და თავისი კერპებით გააჯავრა უფალი, 
ისრაელის ღმერთი. 27 ყომრის დანარჩენი საქმენი, რაც 
გააკეთა და გმირობანი, რაც ჩაიდინა, ისრაელის მეფეთა 
მატიანეშია ჩაწერილი. 285 განისვენა ყომრიმ თავის მამა- 


პაპასთან და დაიმარხა სამარიაში. მის ნაცვლად მისი ძე, 
აქაბი, გამეფდა. 2? ყომრის ძე გამეფდა ისრაელზე იუდას 
მეფის, ასას, ოცდამეთვრამეტე წელს. იმეფა აქაბ ყომრის ძემ 
ისრაელზე სამარიაში ოცდაორი წელი. 39 ბოროტად იქცეოდა 
აქაბ ყომრის ძე უფლის თვალში, ყველაზე უარესად, ვინც მასზე 
ადრე იყო. 31 არ იკმარა იერობოამ ნაბატის ძის ცოდვილ გზაზე 
სიარული, და მოიყვანა ცოლად იზებელი, ციდონელთა მეფის 
ეთბაყალის ასული. დაიწყო ბაალის სამსახური და მისი 
თაყვანისცემა. 32 აღუმართა სამსხვერპლო ბაალს ბაალის 
სახლში, რომელიც სამარიაში ააშენა. 33 გააკეთა აქაბმა აშერა 
და თავის წინამორბედ ისრაელის მეფეებზე უფრო მეტად 
აჯავრებდა აქაბი უფალს, ისრაელის ღმერთს. 34 მის დროს 
ააშენა ხიელ ბეთელელმა იერიხონი. თავს პირმშოზე, 
აბირამზე, დაუდო საფუძველი და სეგუბზე, უმცროს ვაჟზე, 
დაადგინა მისი კარიბჭე, უფლის სიტყვისამებრ, როგორც 
ნაბრძანები ჰქონდა მას იესო ნავეს ძის პირით. 


თავი 17 


1 უთხრა ელია თიშბელმა, გალაადის მაცხოვრებმა, აქაბს: 
ვფიცავ უფალს, ისრაელის ღმერთს, რომლის წინაშე ვდგავარ, 
რომ არ იქნება ამ წლებში ცვარი და წვიმა, თუ არა ჩემს 
სიტყვაზე. 2 და გამოეცხადა უფლის სიტყვა: 3 წადი აქედან და 
აღმოსავლეთისკენ იარე, ჩაიმალე ქერითის ხევში, იორდანეს 
გასწვრივ. “ ამ ხევიდან სვი წყალი; ყორნებს ვუბრძანებ, რომ 
გკვებონ მანდ. ? წავიდა ისიც და უფლის სიტყვისამებრ მოიქცა; 
წავიდა და ჩაჯდა ქერითის ხევში, იორდანეს გასწვრივ. 9 
მოჰქონდათ მისთვის ყორნებს დილაობით პური და ხორცი, და 
საღამოობითაც პური და ხორცი. წყალს კი ხევიდან სვამდა. 7 
გამოხდა ხანი და დაშრა ხევი, რადგან წვიმა არ მოდიოდა 
ქვეყნად. 8 მაშინ გამოეცხადა უფლის სიტყვა: ? ადექი და წადი 
ციდონის ცარფათში და იქ იცხოვრე. ნაბრძანები მაქვს იქ ერთი 
ქვრივი ქალისთვის, რომ საჭმელი გაჭამოს. 19 ისიც ადგა და 
წავიდა ცარფათში. ქალაქის კარიბჭეს რომ მიადგა, ხედავს, 
ქვრივი ქალი აგროვებს შეშას. დაუძახა და უთხრა: ცოტა წყალი 
მომიტანე ჭურჭლით, რომ შევსვა. 11 წავიდა ქალი მოსატანად; 
მან კი კვლავ დაუძახა და უთხრა: პურის ნაჭერიც წამომიღე 
შენი ხელით. 12 მიუგო ქალმა: უფალს, შენს ღმერთს გეფიცები, 
ერთი ხმიადიც თუ გამაჩნდეს, ერთი მუჭა ფქვილი მაქვს 
ქოთანში და ცოტაოდენი ზეთი დოქში. აგერ შეშას შევაგროვებ, 
წავალ და გამოვაცხობ ჩემთვის და ჩემი შვილისთვის. შევჭამთ 
ამას და მერე დავიხოცებით. 13 უთხრა ელიამ: ნუ გეშინია. წადი 
და, როგორც თქვი, ისე მოიქეცი. ოღონდ ჯერ მე გამომიცხვე 
პატარა ხმიადი და მომიტანე. შენთვის და შენი შვილისთვის 
მერე გამოაცხობ. 14 რადგან ასე ამბობს უფალი, ისრაელის 
ღმერთი: ქოთანში ფქვილი არ გამოილევა და დოქში ზეთი არ 
დაიკლებს, ვიდრე უფალი წვიმას არ მოიყვანს ამქვეყნად. 12 
წავიდა ქალი და ისე გააკეთა, როგორც ელიამ უთხრა: ჭამდა 
თვითონ, მისი სახლიც და ელიაც რამდენიმე ხანს. 106 ქოთანში 
ფქვილი არ ილეოდა და დოქში ზეთი არ იკლებდა უფლის 


სიტყვისამებრ, როგორც ნათქვამი ჰქონდა ელიას პირით. 17 ამ 
ამბების შემდეგ ავად გახდა ამ ქალის, დიასახლისის ვაჟი; 
ძალზე მძიმე იყო მისი სენი, ისე რომ სიცოცხლის ნიშანწყალი 
აღარ ეტყობოდა. 18 უთხრა ქალმა ელიას: რა გინდა ჩემგან, 
ღვთისკაცო? ჩემი ცოდვების მოსაკითხად მოხვედი ჩემთან და 
ბავშვს მიკლავ? 1? უთხრა ელიამ: მომეცი შენი შვილი, უბიდან 
გამოართვა დედას ბავშვი და ზემო თვალში აიყვანა, სადაც 
თვითონ ცხოვრობდა, და თავის საწოლზე დააწვინა. 29 
შეჰღაღადა უფალს და უთხრა: უფალო, ღმერთო ჩემო! ნუთუ 
ამ ქვრივ ქალსაც, რომელთანაც მდგმურადა ვარ, უზამ 
ბოროტს და შვილს მოუკლავ? 21 სამგზის გადაემხო ბავშვს და 
შეჰღაღადა უფალს: უფალო, ღმერთო ჩემო! ჩააბრუნე ამ 
ბავშვის სული მის სხეულში. 22 ისმინა უფალმა ელიას ღაღადი 
და დააბრუნა ბავშვის სული სხეულში. და გადარჩა იგი. 23 
აიყვანა ელიამ ბავშვი და ჩაიყვანა ზემო ოთახიდან სახლში და 
მისცა დედას. თქვა ელიამ: დახედე, ცოცხალია შენი შვილი. 24 
უთხრა ქალმა ელიას: ახლა კი მივხვდი, რომ ღვთისკაცი ხარ 
და რომ ჭეშმარიტებაა შენს ბაგეებში უფლის სიტყვა. 


თავი 18 


1 გამოხდა მრავალი ხანი და მესამე წელს გამოეცხადა უფლის 
სიტყვა ელიას: წადი, ეჩვენე აქაბს და მეც ვაწვიმებ მიწის 
პირზე. 2 წავიდა ელია, რომ სჩვენებოდა აქაბს. დიდი 
შიმშილობა იყო სამარიაში. 3 დაუძახა აქაბმა აბდიას, 
სასახლის მოურავს. ძალზე ღვთისმოშიში იყო აბდია. 4 როცა 
იზებელი სპობდა უფლის წინასწარმეტყველთ, წაიყვანა აბდიამ 
ასი წინასწარმეტყველი და ორმოცდაათ-ორმოცდაათ კაცს 
მალავდა გამოქვაბულში, პურითა და წყლით ინახავდა მათ. 2? 
უთხრა აქაბმა აბდიას: წადი და მოიარე ქვეყნის წყაროები და 
ხევები; იქნებ აღმოჩნდეს სადმე ბალახი რომ როგორმე 
გამოვკვებო ცხენები და ჯორები, და არ მოგვიხდეს პირუტყვის 
დახოცვა. 9 დაინაწილეს ქვეყანა ერთმანეთში, ვინ სად უნდა 
წასულიყო. აქაბი ერთი გზით წავიდა მარტო, აბდია მეორე 
გზით წავიდა მარტო. 7 გზად იყო აბდია, რომ აჰა, ელია 
შემოეყარა, იცნო, დაეცა მის წინაშე და უთხრა: ნუთუ შენა ხარ, 
ჩემო ბატონო, ელია? 8 მიუგო: მე ვარ. წადი და უთხარი შენს 
ბატონს, აქ არის-თქო ელია. ? თქვა აბდიამ: რა დავაშავე 
ისეთი, რომ აქაბს უგდებ მოსაკლავად ხელში შენ მორჩილს? 19 
უფალს, შენს ღმერთს გეფიცები, რომ არ დარჩენილა ხალხი, 
ან სამეფო, სადაც შენს საძებრად არ გაეგზავნოს კაცი ჩემს 
ბატონს. ეუბნებოდნენ, არ არისო, და ისიც დააფიცებდა 
სამეფოსა და ხალხს, რომ ვერ გიპოვნეს. 11 ახლა კი მეუბნები, 
წადი და უთხარი შენს ბატონს, აქ არისო ელია. 12 გაგშორდები 
და არც კი მეცოდინება, სად გაგიტაცებს უფლის სული; მივალ 
ჩემს ბატონთან შესატყობინებლად, ვერ გიპოვნის და 
მომკლავს შენს მორჩილს. ყმაწვილკაცობიდანვე 
ღვთისმოშიშია შენი მორჩილი. 13 განა არ უთქვამთ მისთვის, 
რაც გავაკეთე, როცა იზებელი უფლის წინასწარმეტყველთ 
ხოცავდა; რომ ვმალავდი ას წინასწარმეტყველს, ორმოცდაათ- 
ორმოცდაათ კაცს გამოქვაბულებში და პურითა და წელით 
ვინახავდი. 14 ახლა მეუბნები: წადი და უთხარი შენს ბატონს, აქ 


არისო ელია. ხომ მომკლა! 12 თქვა ელიამ: ცაბაოთ უფალს 
ვფიცავ, რომლის წინაშეც ვდგავარ, რომ დღესვე ვეჩვენები 
მას, 15 წავიდა აბდია აქაბის შესახვედრად და შეატყობინა. 
წამოვიდა აქაბი ელიას შესახვედრად. 17 როცა დაინახა აქაბმა 
ელია, უთხრა აქაბმა: ეს შენ ხარ, ისრაელის მაოხრებელო? 18 
თქვა: მე არ ამიოხრებია ისრაელი, შენ და მამაშენის სახლმა 
ააოხრეთ, რომ დაივიწყეთ უფლის მცნებანი და ბაალების გზაზე 
წახვედი. 1? ახლა დაგზავნე ხალხი და შემიკრიბე ქარმელის 
მთაზე მთელი ისრაელი, და ბაალის წინასწარმეტყველნი 
ოთხასორმოცდაათი კაცი, და აშერას წინასწარმეტყველნი 
ოთხასი კაცი, იზებელის სუფრას რომ უსხედან. 29 დაგზავნა 
აქაბმა ხალხი მთელ ისრაელში და შერიბა წინასწარმეტყველნი 
ქარმელის მთაზე. 21 მივიდა ხალხთან ელია და უთხრა: 
როდემდის უნდა კოჭლობდეთ ორივე ფეხით? თუ უფალია 
ღმერთი, გაყევით მას, თუ ბაალია, მას გაჰყევით. სიტყვა არ 
დაუძრავს ხალხს. 22 უთხრა ელიამ ხალხს: მე ერთი დავრჩი 
უფლის წინასწარმეტყველი, ბაალის წინასწარმეტყველნი კი 
ოთხასორმოცდაათი კაცია. 23 მოგვცენ ორი კურატი; ერთი 
მაგათ ამოირჩიონ, შუა გაკვეთონ და შეშაზე შემოდონ, ოღონდ 
ცეცხლს ნუ შეუნთებენ. მეც გავამზადებ მეორე მოზვერს, შეშაზე 
შემოვდებ და ცეცხლს არ შევუნთებ. 2“ ახსენეთ თქვენი 
ღმერთის სახელი და მეც ვახსენებ უფლის სახელს; და 
ღმერთი, რომელიც ცეცხლით გაგვცემს პასუხს, ნამდვილად 
ღმერთი იქნება. მიუგო ხალხმა და უთხრა: კეთილი! 22 უთხრა 
ელიამ ბაალის წინასწარმეტყველთ: ამოირჩიეთ რომელიმე 
კურატი, პირველად თქვენ გაამზადეთ, რადგან ბევრნი ხართ. 
ახსენეთ ღმერთის სახელი, ოღონდ ცეცხლი არ შეუნთოთ. 29 
გამოიყვანეს კურატი, რომელიც მისცა მათ, და გაამზადეს. 
დილიდან შუადღემდე ახსენებდნენ ბაალის სახელს და 
უხმობდნენ: ხმა გაგვეც, ბაალ! მაგრამ არც ხმა იყო და არც 
პასუხი. ხტოდნენ სამსხვერპლოს წინ, რომელიც გამართეს. 27 
შუადღისას დაუწყო მათ დაცინვა ელიამ: მაგრად დაუყვირეთ, 
რადგან ღმერთია იგი! ფიქრშია ალბათ, ან ვაითუ რამე უჭირს, 
ან გზაში იყოს. იქნებ სძინავს და გაიღვიძებს. 28 დიდ ხმაზე 


გაჰყვიროდნენ და თავიანთი ჩვეულებისმებრ თავს ისერავდნენ 
მახვილებითა და შუბებით, ისე რომ სისხლი ჩამოსდიოდათ 
ტანზე. 2? შუადღე გადავიდა, ისინი კი ისევ ქადაგად იყვნენ 
დავარდნილი ძღვენის შეწირვის ჟამამდე; მაგრამ არც ხმა 
ისმოდა, არც პასუხი, არც ჩქამი. 3?9 უთხრა ელიამ მთელ ხალხს: 
ახლოს მოდით. მივიდა მასთან მთელი ხალხი და დაიწყო მან 
უფლის დანგრეული სამსხვერპლოს შეკეთება. 31 აიღო ელიამ 
თორმეტი ლოდი, რამდენი შტოც იყო ძეთაგან იაკობისა, 
რომლის მიმართ იყო უფლის სიტყვა, ისრაელი იქნებაო შენი 
სახელი. 32 და ააშენა ლოდებისგან სამსხვერპლო უფლის 
სახელზე, სამსხვერპლოს გარს შემოავლო ორი სეა მარცვლის 
ტევადობის თხრილი. 33 დააწყო შეშა, შუა გაკვეთა კურატი და 
შეშაზე დადო. 34 თქვა: აავსეთ წყლით ოთხი ჩაფი და 
გადაასხით აღსავლენ მსხვერპლსა და შეშას. თქვა: 
გაიმეორეთ. მათაც გაიმეორეს. თქვა: მესამედ გადაასხით, 
მათაც გადასხეს მესამედ. 32 ჩამოედინა წყალი ირგვლივ 
სამსხვერპლოს და წყლით აივსო თხრილი. 35 
მსხვერპლშეწირვის დრომ რომ მოაწია, ახლოს მოდგა ელია 
წინასწარმეტყველი და თქვა: უფალო, ღმერთო აბრაამისა, 
ისაკისა და ისრაელისა! გაცხადდეს დღევანდელ დღეს, რომ 
შენა ხარ ღმერთი ისრაელში, მე კი შენი მორჩილი ვარ, და 
რომ შენი სიტყვის წყალობით გავაკეთე ეს ყველაფერი. 37 ხმა 
გამეცი, უფალო, ხმა გამეცი, რათა გაიგოს ამ ხალხმა, რომ შენ 
ღმერთი ხარ, უფალო, და რომ შეგიძლია უკუმოაქციო მათი 
გულები. 38 ჩამოვარდა უფლის ცეცხლი და შთანთქა 
აღსავლენი მსხვერპლი, შეშა, ქვები და მტვერი; ამოლოკა 
წყალიც, არხში რომ ესხა. 3? დაინახა ეს მთელმა ხალხმა, 
პირქვე დაემხო და შეჰყვირა: ღმერთია უფალი! ღმერთია 
უფალი! 49 უთხრა მათ ელიამ: შეიპყარით ბაალის 
წინასწარმეტყველნი! არავინ გაგექცეთ! მათაც შეიპყრეს და 
ჩაიყვანა ისინი ელიამ კიშონის ხევში და იქ დახოცა. 41 უთხრა 
ელიამ აქაბს: წადი, ჭამე და სვი, რადგან წვიმის ხმაური ისმის 
უკვე. 42 წავიდა აქაბი, რომ ეჭამა და ესვა; ხოლო ელია 
ქარმელის თავზე ავიდა, მიწაზე გაწვა და პირისახე მუხლებში 


ჩამალა. 43 უთხრა მსახურს: წადი, ზღვისკენ გაიხედე. ისიც 
წავიდა და გაიხედა. თქვა: არაფერი ჩანს. უთხრა ელიამ: 
შვიდგზის გააკეთე ასე. 44 მეშვიდე ჯერზე თქეა: აჰა, მცირე 
ღრუბელი, მუჭისოდენა, ამოდის ზღვიდან. თქვა ელიამ: წადი, 
უთხარი ახაბს, ეტლი შეკაზმე და გაბრუნდი, წვიმამ არ 
მოგისწროს-თქო. “> ამასობაში ცა მოიღრუბლა, ქარმა 
დაუბერა და წამოვიდა ხშირი წვიმა. შეჯდა ეტლზე აქაბი და 
იზრეყელისკენ გაემართა. 45 და უფლის ხელი იყო ელიასთან, 
და შეიკრა ქამარი თავისი და რბოდა აქაბის წინ იზრეყელამდე. 


თავი 19 


1 უამბო აქაბმა იზებელს ყველაფერი, რაც ელიამ გააკეთა, 
როგორ ამოხოცა მახვილით წინასწარმეტყველნი. 2 მოციქული 
გაუგზავნა იზებელმა ელიას და შეუთვალა: ასე და ასე მიყონ 
ღმერთებმა და უარესიც დამმართონ, თუ ხვალ ამ დროს ისევე 
არ მოგექეცი, როგორც შენ მოექეცი თითოეულ მათგანს. 3 
შეშინდა ელია; ადგა და წავიდა, რომ თავი გადაერჩინა. 
მივიდა იუდას ბერშებაში და დატოვა იქ თავისი მსახური. 4 
თავად კი უდაბნოში გავიდა ერთი დღის სავალზე; მივიდა ერთ 
ბუჩქთან და მის ძირას დაჯდა. სიკვდილი ინატრა და თქვა: 
ახლა კი კმარა, უფალო, წაიღე ჩემი სული, რადგან ჩემს მამა- 
პაპაზე უკეთესი არა ვარ. ? მიწვა და მიეძინა ბუჩქის ძირას. და, 
აჰა, ანგელოზი შეეხო მას და უთხრა: ადექი, ჭამე. 9 გაიხედა 
და, აჰა, ნამცხვარი და წყლიანი დოქი უდგას სასთუმალთან. 
შეჭამა, შესვა და ისევ მიწვა. 7” მეორედ მოვიდა უფლის 
ანგელოზი, შეეხო მას და უთხრა: ადექი და ჭამე, რადგან შორი 
გზა გაქვს. 8 ადგა, ჭამა, დალია და ამ საჭმელით 
მოძლიერებულმა ორმოცი დღე და ორმოცი ღამე იარა ღვთის 
მთამდე, ხორებამდე. ? შევიდა იქ ერთ გამოქვაბულში და 
დაიღამა. აჰა, გამოეცხადა უფლის სიტყვა და უთხრა: აქ რა 
გინდა, ელია? 19 მიუგო: უფლის, ცაბაოთ ღმერთის შურმა 
შემიპყრო, რადგან დაივიწყეს შენი აღთქმა ისრაელიანებმა, 
დაანგრიეს შენი სამსხვერპლოები, მახვილით დახოცეს შენი 
წინასწარმეტყველნი; მე ერთი დავრჩი და მეც მოსაკლავად 
დამდევენ. 11 უთხრა: გარეთ გადი და დადექი მთაზე უფლის 
წინაშე. აჰა, ჩაიარა უფალმა. უფლის წინაშე ამოვარდა დიდი 
და ძლიერი ქარი, მთათა დამაქცეველი და კლდეთა 
შემმუსრველი, მაგრამ ქარში არ იყო უფალი. ქარის მერე - 
მიწის ძვრა, არც მიწისძვრაში იყო უფალი. 12 მიწისძვრის მერე 
- ცეცხლი, არც ცეცხლში იყო უფალი; ცეცხლის მერე - ოდნავი 
ჩქამი. 13 როცა გაიგონა ეს ელიამ, მოსასხამი აიფარა სახეზე, 
გარეთ გავიდა და მღვიმის შესასვლელთან დადგა. აჰა, მოესმა 


ხმა, რომელიც ეუბნება: აქ რა გინდა, ელია? 14 მიუგო: უფლის, 
ცაბაოთ ღმერთის შურმა შემიპყრო, რადგან დაივიწეეს შენი 
აღთქმა ისრაელიანებმა, დაანგრიეს შენი სამსხვერპლოები, 
მახვილით დახოცეს შენი წინასწარმეტყველნი. მე ერთი 
დავრჩი და მეც მოსაკლავად დამდევენ. 12 უთხრა უფალმა: 
წადი, გაბრუნდი უდაბნოს გზით და დამასკოში მიდი. როცა 
მიხვალ, მირონი სცხე ხაზაელს არამზე სამეფოდ. 195 ელისე 
შაფატის ძეს კი, აბელ-მელქოლადან რომ არის, სცხე მირონი, 
რათა წინასწარმეტყველებდეს შენ ნაცვლად. 17 ვინც ხაზაელის 
მახვილს გადურჩება, იეჰუ მოკლავს მას; ვინც იეჰუს მახვილს 
გადურჩება, ელისე მოკლავს. 18 დავიტოვებ ისრაელში შვიდი 
ათას კაცს: ყველა მუხლს, რომელიც არ მოდრეკილა ბაალის 
წინაშე და ყველა ბაგეს, რომელსაც არ უკოცნია მისთვის. 19 
წავიდა იქიდან და მოძებნა ელისე შაფატის ძე, რომელიც მიწას 
ხნავდა. თორმეტი უღელი ეყენა წინ, თავად მეთორმეტეს უდგა. 
ჩაუარა ელიამ და გადაუგდო თავისი მოსასხამი. 29 მიატოვა 
ელისემ ხარები, გაეკიდა ელიას და უთხრა: გამიშვი, ვაკოცო 
ჩემს დედ-მამას და მერე წამოგყვები. უთხრა: წადი და 
მიბრუნდი, რადგან რა გამიკეთიბია შენთვის? 21 გაბრუნდა 
უკან, მოიყვანა და დაკლა ერთი უღელი ხარი. ხარის უღლით 
მოხარშა ხორცი და ხალხს გაუნაწილა, და ხალხმაც შეჭამა. 
თავად ადგა და გაჰყვა ელიას, და ემსახურებოდა. 


თავი 20 


1 ბენ-ჰადადმა, არამის მეფემ, შეკრიბა მთელი თავისი ჯარი, 
თან იახლა ოცდათორმეტი მეფე და ცხენებითა და ეტლებით 
დაიძრა, შემოადგა სამარიას და ბრძოლა გაუმართა. 2 
გაუგზავნა მოციქულები აქაბს, ისრაელის მეფეს, ქალაქში. 3 და 
შეუთვალა: ასე ამბობს ბენ-ჰადადი: ჩემია შენი ვერცხლი და 
შენი ოქრო, ჩემია შენი ცოლები და შენი საუკეთესო ვაჟები. 4 
მიუგო ისრაელის მეფემ და უთხრა: შენი სიტყვისამებრ იყოს 
მეფე-ბატონო! მეც შენი ვარ და ჩემი საბადებელიც შენია. 23 
კვლავ მოვიდნენ მოციქულები და თქვეს: ასე ამბობს ბენ- 
ჰადადი: რაკი შემოგითვალე, მომეცი შენი ოქრო. ვერცხლი, 
შენი ცოლები და შენი ვაჟები. 9 ხვალ ამ დროს გამოგიგზავნი 
ჩემს მორჩილთ, რომ გაჩხრიკონ შენი სახლი და შენს 
მორჩილთა სახლები, და ხელი დაადონ ყველაფერს, რაც 
ძვირფასია შენთვალში, და წამოიღონ. 7 უხმო ისრაელის მეფემ 
ქვეყნის მთელ უხუცესობას და უთხრა: კარგად შეიგნეთ, რომ 
ცუდს გვიპირებს ეს კაცი, რადგან ჩემი ცოლების, ჩემი 
ვაჟიშვილების და ჩემი ოქრო-ვერცხლის წასართმევად 
გამოგზავნა ხალხი, მე კი უარი არ მითქვამს მისთვის. 8 უთხრეს 
მთელმა უხუცესობამ და მთელმა ერმა: ყურს ნუ დაუგდებ და 
ნურც დაეთანხმები. ? უთხრა მან ბენ-ჰადადის მოციქულებს: ასე 
უთხარით ჩემს ბატონ მეფეს: რაც პირველად შემოუთვალე შენს 
მორჩილს, იმას გავაკეთებ. მაგრამ ამ საქმის გაკეთება არ 
შემიძლია. წავიდნენ მოციქულები და მიუტანეს პასუხი. 19 
შეუთვალა ბენ-ჰადადმა: ასე და ასე მიყონ ღმერთებმა და 
მეტიც დამმართონ, თუ სამარიის მტვრის თითო პეშვი შეხვდეს 
ყველას, ვინც უკან მიდგას. 11 მიუგო ისრაელის მეფემ: ნუ 
იტრაბახებს სარტყლის შემომრტყმელი სარტყლის 
შემომხსნელივით. 12 გაიგონა ეს შემოთვლილი სიტყვა ბენ- 
ჰადადმა, როცა მეფეებთან ერთად ჩარდახის ქვეშ სვამდა, და 
უთხრა თავის მორჩილთ: შემოეწყვეთ! ისინიც შემოეწყვნენ 
ქალაქს. 13 აჰა, მოუახლოვდა ერთი წინასწარმეტყველი 


ისრაელის მეფეს და უთხრა: ასე ამბობს უფალი: ხომ ხედავ ამ 
უამრავ ხალხს? ხელში ჩაგაგდებინებ დღეს ყველას. რათა 
იცოდე, რომ მე უფალი ვარ. 14 თქვა აქაბმა: ვისი წყალობით? 
მიუგო: ასე ამბობს უფალი: მხარეთა მთავრების მსახურთა 
წყალობით. ვინ წამოიწყებს ბრძოლას? თქვა: შენ. 12 დათვალა 
მხარეთა მთავრების მსახურნი და აღმოჩნდა 
ორასოცდათორმეტი კაცი; მათ მერე დათვალა მთელი ხალხი, 
ყველა ისრაელიანი - შვიდი ათასი კაცი. 10 შუადღისას 
გავიდნენ, როცა ბენ-ჰადადი სვამდა და თვრებოდა 
ჩარდახქვეშ თავის თანამდგომ მეფეებთან ერთად. 17 
პირველად მხარეთა მთავრების მსახურნი გავიდნენ. გაგზავნა 
ბენ-ჰადადმა და ამბავი მოუტანეს: ხალხი გამოდისო 
სამარიიდან. 18 თქვა: თუ სამშვიდობოდ არიან გამოსულნი, 
ცოცხლად შეიპყარით; თუ საბრძოლველად არიან გამოსულნი, 
შეიპყარით ცოცხლად! 179 ესენი გამოვიდნენ ქალაქიდან, 
მხარეთა მთავრების მსახურნი და ლაშქარი, მათ რომ 
მიჰყვებოდა უკან. 29 ყველამ თავ-თავისი მეტოქე დასცა ძირს, 
უკუიქცნენ არამელები და დაედევნა მათ ისრაელი. გაიქცა 
ცხენით ბენ-ჰადადი, არამის მეფე მხედრებთან ერთად. 21 
გამოვიდა ისრაელის მეფე და დაკრა ცხენებსა და ეტლებს. 
დიდი გამარჯვება მოიპოვა არამზე. 22 მიუახლოვდა 
წინასწარმეტყველი ისრაელის მეფეს და უთხრა: წადი, 
გამაგრდი და იფიქრე, რა უნდა გააკეთო, რადგან წელიწადი 
შემობრუნდება და დაგესხმის თავს არამის მეფე. 23 უთხრეს 
მისმა მორჩილებმა არამის მეფეს: მთათა ღმერთია მათი 
ღმერთი, ამიტომაც გვძლიეს. თუ დაბლობზე შევებრძოლებით, 
უსათუოდ ვძლევთ. 2“ აბა, ასე მოიქეცი: თავ-თავის ადგილებს 
მოაშორე მეფეები და მათ ნაცვლად ერისმთავარნი დააყენე. 23 
შეჰყარე იმდენივე ჯარი, რამდენიც დაგეღუპა, იმდენივე ცხენი, 
რამდენიც გყავდა, და იმდენივე ეტლი, რამდენიც გქონდა. 
დაბლობზე შევებრძოლოთ მათ და უსათუოდ დავამარცხებთ. 
ყურად იღო მათი სიტყვა და ასე მოიქცა. 29 როცა მობრუნდა 
წელიწადი, დაათვალიერა თავისი ლაშქარი არამის მეფემ და 
გაემართა აფეკისკენ ისრაელიანებთან საბრძოლველად. 27 


შეემზადნენ ისრაელიანებიც, საგზალი მოიმარაგეს და მათ 
შესახვედრად დაიძრნენ. თხის ორი ჯოგივით დაიბანაკეს 
ისრაელიანებმა მათ პირისპირ, ხოლო არამელებმა დაფარეს 
მიწა. 298 გამოჩნდა ღვთისკაცი და უთხრა ისრაელის მეფეს: ასე 
ამბობს უფალი: რაკი თქვეს არამელებმა უფალზე, მთების 
ღმერთი არისო და ვაკეების ღმერთი არ არისო, მთელ ამ 
ურიცხვ ლაშქარს ხელში ჩაგაგდებინებ, რათა იცოდეთ, რომ 
უფალი ვარ. 29 ასე იყვნენ დაბანაკებულნი ერთმანეთის 
პირისპირ შვიდ დღეს. მეშვიდე დღეს გაიმართა ბრძოლა და 
გაწყვიტეს ისრაელიანებმა არამელნი - ასი ათასი ქვეითი ერთ 
დღეს. 39 დანარჩენები ქალაქ აფეკში გაიქცნენ. დანარჩენი 
ოცდაშვიდი ათასი კაცი კედელმა დაიტანა. ბენ-ჰადადიც 
გაიქცა და მივიდა ქალაქში და შიდა ოთახში დაიმალა. 31 
უთხრეს მისმა მორჩილებმა: გვსმენია, გულმოწყალენი 
ყოფილან ისრაელის სახლის მეფეები; წელზე ჯვალოს 
შემოვიკრავთ, თავზე ბაწრებს დავიწყობთ და გავალთ 
ისრაელის მეფესთან. იქნებ ცოცხლები დაგვტოვოს. 32 წელზე 
ჯვალო შემოიკრეს, თავზე ბაწრები დაიდეს, მივიდნენ 
ისრაელის მეფესთან და უთხრეს: შენი მორჩილი ბენ-ჰადადი 
გთხოვს, სიცოცხლე შემინარჩუნეო. თქვა: ჯერ კიდევ 
ცოცხალია? ჩემი ძმა არის. 33 ინიშნეს ეს ამ კაცებმა, არ 
დაიბნენ და სასწრაფოდ მიუგეს: შენი ძმა არის ბენ-ჰადადი. 
თქვა მეფემ: წადით და მოიყვანეთ. გამოვიდა მასთან ბენ- 
ჰადადი და ეტლზე დაისვა იგი მეფემ. 34 უთხრა: დაგიბრუნებ 
იმ ქალაქებს, მამაშენს რომ წაართვა მამაჩემმა; იქონიე ქუჩები 
დამასკოში, როგორც მამაჩემს ჰქონდა სამარიაში. მე კი, თქვა 
აქაბმა, ხელშეკრულების დადებით გაგისტუმრებ. დაუდო 
ხელშეკრულება და გაისტუმრა. 32 უთხრა ერთმა 
წინასწარმეტყველთა დასიდან მეორეს უფლის სიტყვით: მცემე. 
მაგრამ არ ინდომა ამ კაცმა მისი ცემა. 39 მაშინ უთხრა: რაკი 
არ გაიგონე ჩემი სიტყვა, აჰა, წახვალ თუ არა ჩემგან, ლომი 
მოგკლავს. წავიდა მისგან კაცი, შემოეყარა ლომი და მოკლა 
ლომმა. 37 მოძებნა სხვა კაცი და უთხრა: მცემე. მაგრად სცემა 
იმ კაცმა და დააწყლულა. 38 წავიდა წინასწარმეტყველი და 
დახვდა მეფეს გზაზე, თვალებზე რიდე ჰქონდა აფარებული. 39 


როცა გამოიარა მეფემ, შეჰბღავლა მან მეფეს და უთხრა: 
შუაგულ ბრძოლაში იყო შენი მორჩილი, როცა ვიღაც კაცი 
გავიდა გვერდზე და მომიყვანა კაცი და მითხრა:უყარაულეო ამ 
კაცს; თუ დაიკარგა, შენი სიცოცხლე იყოს მისი სიცოცხლის 
წილ, ანდა ერთი ქანქარი ვერცხლი გადაიხადეო. 49 გაერთო 
საქმით შენი მორჩილი და, აჰა, სადღაა კაცი. უთხრა მას 
ისრაელის მეფემ: შენ თავად გამოგიტანია განაჩენი შენთვის. 
41 მყისვე გადაიძრო რიდე თვალთაგან და იცნო იგი ისრაელის 
მეფემ, შეიცნო მასში ისრაელის მეფემ წინასწარმეტყველი. 42 
უთხრა წინასწარმეტყველმა: ასე ამბობს უფალი: რაკი 
ხელიდან გაუშვი ჩემგან დარისხებული კაცი, იყოს შენი 
სიცოცხლე მისი სიცოცხლის წილ და შენი ხალხი მისი ხალხის 
წილ! 43 წავიდა ისრაელის მეფე შინისაკენ დამწუხრებული და 
შეშფოთებული, და მივიდა სამარიას. 


თავი 21 


1 ამ ამბების მერე იყო: ვენახი ჰქონდა იზრეყელელ ნაბოთს 
იზრეყელში, სამარიის მეფის, აქაბის სასახლის გვერდით. 2 
ელაპარაკა აქაბი ნაბოთს და უთხრა: დამითმე შენი ვენახი, 
ბოსტნად მექნება, რადგან ჩემი სახლის გვერდითაა; 
სანაცვლოდ მასზე უკეთეს ვენახს მოგცემ; თუ გინდა მის 
საფასურ ვერცხლს გადაგიხდი. 3 უთხრა ნაბოთმა აქაბს: 
უფალმა დამიფაროს, ჩემი მამა-პაპის სამკვიდრო მოგცე! 4 
წავიდა აქაბი თავის სახლში დაღვრემილი და შეწუხებული იმ 
სიტყვის გამო, რაც ნაბოთ იზრეყელელმა უთხრა, ვერ მოგცემო 
ჩემი მამა-პაპის სამკვიდროს. ჩაწვა თავის საწოლში, და პირი 
კედლისკენ ქნა, პურიც არ უჭამია. ? შევიდა მასთან მისი ცოლი 
იზებელი და ჰკითხა: რამ დაგანაღვლიანა, პურს რატომ არ 
სჭამ? 95 უთხრა: ველაპარაკე ნაბოთ იზრეყელელს და ვუთხარი, 
დამითმე-მეთქი შენი ვენახი ვერცხლით; ან თუ გინდა, 
სანაცვლოდ სხვა ვენახს მოგცემ-მეთქი. მან მითხრა: არ 
მოგცემო ჩემს ვენახს. 7 უთხრა იზებელმა, მისმა ცოლმა: ახლა 
დაამტკიცე, რომ ისრაელის მეფე ხარ! ადექი, პური ჭამე და 
გული გაიმხიარულე: მე მოგცემ ნაბოთ იზრეყელელის ვენახს. 8 
დაწერა წერილები აქაბის სახელზე, მისი ბეჭდით დაბეჭდა და 
დაუგზავნა წერილები უხუცესებს და წარჩინებულთ, ნაბოთთან 
რომ ცხოვრობდნენ მის ქალაქში. 7? ასე ჩაწერა წერილებში: 
გამოაცხადეთ მარხვა და ხალხის თავში დასვით ნაბოთი. 19 
წინ დაუსვით ორი ნაძირალა, რომ ცილი დასწამონ მას და 
უთხრან: შენ იყავი, ღმერთსა და მეფეს რომ აგინებდი! მერე 
გაიყვანეთ და ჩაქოლეთ, რომ მოკვდეს. 11 ისე მოიქცნენ იმ 
ქალაქის კაცები - უხუცესები და წარჩინებულები, რომელნიც 
მის ქალაქში ცხოვრობდნენ, როგორც შეუთვალა მათ 
იზებელმა, როგორც ეწერა წერილებში, მათთვის რომ ჰქონდა 
დაგზავნილი. 12 გამოაცხადეს მარხვა და ხალხის თავში დასვეს 
ნაბოთი. 13 გამოვიდა ორი ნაძირალა და წინ დაუჯდა. ცილი 
დასწამეს ამ ნაძირალებმა ნაბოთს ხალხის წინაშე: შეაგინა 


ნაბოთმა ღმერთსა და მეფესო. გაიყვანეს ქალაქის გარეთ, 
ქვით ჩაქოლეს და მოკვდა. 14 ასე შეუთვალეს იზებელს: 
ჩაქოლეს ნაბოთი და მოკვდა. 12 როცა გაიგო იზებელმა, რომ 
ჩაქოლეს ნაბოთი და მოკვდა, უთხრა იზებელმა აქაბს: ადექი, 
დაეპატრონე ნაბოთ იზრეყელელის ვენანს, რომელიც არ 
უნდოდა შენთვის მოეყიდა; რადგან აღარ არის ცოცხალი 
ნაბოთი, მკვდარია. 19 როცა გაიგო აქაბმა, რომ მოკვდა 
ნაბოთი, ადგა აქაბი, რომ ჩასულიყო ნაბოთ იზრეყელელის 
ვენახში და დაჰპატრონებოდა. 17 მაშინ გამოეცხადა უფლის 
სიტყვა ელია თიშბელს: 18 ადექი და დახვდი აქაბს, ისრაელის 
მეფეს, სამარიაში რომ არის. აჰა, ნაბოთის ვენახშია ჩასული 
მის დასაპატრონებლად. 19 უთხარი: ასე ამბობს-თქო უფალი: 
კაცი მოკალი და ახლა მის ქონებას ეპატრონები. კიდევ 
უთხარი: ასე ამბობს-თქო უფალი: სადაც ძაღლები ლოკავდნენ 
ნაბოთის სისხლს, იმ ადგილას შენს სისხლსაც ალოკავენ 
ძაღლები. 29 უთხრა აქაბმა ელიას: მაინც მომაგენი, ჩემო 
მტერო! მიუგო: მოგაგენი, რადგან თავი გაწირე, რომ 
ბოროტად მოქცეულიყავი უფლის თვალში. 21 აჰა, უბედურებას 
დაგათევ თავზე, გავხვეტავ შენ შემდგომს, ყველას, ვინც კი 
ჰყავს აქაბს კედელთან მშარდავი, ყმა თუ აზატი ისრაელში. 22 
ისე მოვექცევი შენს სახლს, როგორც მოვექეცი იერობოამ 
ნაბატის ძის სახლს და ბაყაშა ახიას ძის სახლს იმ ჯავრის გამო, 
რომ გამაჯავრე, რომ შეაცდინე ისრაელი. 23 იზებელზეც თქვა 
უფალმა: ძაღლები შეჭამენ იზებელს იზრეყელის გალავანთან. 
24 5ინც ქალაქში მოუკვდება აქაბს, იმას ძაღლები შეჭამენ; ვინც 
ველად მოუკვდება, ცის ფრინველები დაჯიჯგნიან. 2? ჯერ არვინ 
ყოფილა, რომელსაც აქაბივით გაეყიდოს თავი უფლის 
თვალში ბოროტების საკეთებლად, რაზეც აქეზებდა იზებელი, 
მისი ცოლი. 295 დიდი სიბილწე ჩაიდინა, რომ მიჰყვა კერპებს 
და მიჰბაძა ამორეველთ, რომელნიც ისრაელის თვალთაგან 
აჰყარა უფალმა. 27 როცა გაიგონა აქაბმა ეს სიტყვები, 
შემოიგლიჯა ტანზე სამოსელი და ჯვალოთი დაიფარა ხორცი. 
მარხულობდა, ჯვალოში ეძინა და დამწუხრებული დადიოდა. 28 
გამოეცხადა უფლის სიტყვა ელია თიშბელს: 29 ხომ ხედავ, 


როგორ მოიდრიკა აქაბი ჩემ წინაშე? და რაკი მოიდრიკა ჩემ 
წინაშე, არ დავათევ უბედურებას მის სიცოცხლეში; მისი 
შვილის სიცოცხლეში დავათევ უბედურებას მის სახლს. 


თავი 22 


1 ისე გავიდა სამი წელი, რომ არ მომხდარა ომი არამსა და 
ისრაელს შორის. ? მესამე წელს ჩავიდა იოშაფატი, იუდას 
მეფე, ისრაელის მეფესთან. 3 უთხრა ისრაელის მეფემ თავის 
მორჩილთ: ხომ იცით, რომ ჩვენია გალაადის რამოთი? ჩვენ კი 
არც ვფიქრობთ, გამოვტაცოთ იგი ხელიდან არამის მეფეს. 4 
უთხრა იოშაფატს: წამომყვები გალაადის რამოთისთვის 
საბრძოლველად? მიუგო იოშაფატმა ისრაელის მეფეს: რამ 
გაგვყო მე და შენ, რამ გაჰყო ჩემი ხალხი და შენი ხალხი, ჩემი 
ცხენები და შენი ცხენები? ? უთხრა იოშაფატმა ისრაელის 
მეფეს: აბა, დაეკითხე უფლის სიტყვას. 9 შეკრიბა ისრაელის 
მეფემ წინასწარმეტყველნი - ოთხასამდე კაცი, და უთხრა მათ: 
გავილაშქრო გალაადის რამოთზე თუ თავი შევიკავო? მიუგეს: 
გაილაშქრე, მეფეს ჩაუგდებს ხელში უფალი. 7 თქვა 
იოშაფატმა: ხომ არ არის აქ სადმე კიდევ უფლის 
წინასწარმეტყველი, რომ მასაც დავეკითხოთ? 8 უთხრა 
ისრაელის მეფემ იოშაფატს: კიდევ არის ერთი კაცი, 
რომელსაც შეგვიძლია ვაკითხვინოთ უფლისთვის, მაგრამ 
მძულს იგი, რადგან სასიკეთოს არ წინასწარმეტყველებს ჩემზე, 
არამედ მხოლოდ ცუდს. მიქა იმლას ძეა. თქვა იოშაფატმა: ნუ 
ამბობს ასე მეფე. ? უხმო ისრაელის მეფემ ერთ-ერთ კარისკაცს 
და უთხრა: სასწრაფოდ მომგვარე მიქა იმლას ძე. 19 ისრაელის 
მეფე და იუდას მეფე იოშაფატი სამოსლით შემოსილნი 
ისხდნენ თავ-თავის სავარძლებში კალოზე, სამარიის 
კარიბჭესთან, და წინასწარმეტყველნი 
წინასწარმეტყველებდნენ მათ წინაშე. 11 გაიკეთა ციდკია 
ქენაყანის ძემ რკინის რქები და თქვა: ასე ამბობს უფალი: ამით 
ურქენ არამს და ბოლოს მოუღებ. 12 ყველა წინასწარმეტყველი 
ამასვე წინასწარმეტყველებდა: მიუხდი გალაადის რამოთს და 
გაიმარჯვებ, მეფის ხელში ჩააგდებს უფალი. 13 ასე ეუბნებოდა 
მიქას მის დასაძახებლად გაგზავნილი მოციქული: აჰა, მეფის 
სასიკეთოს ამბობენ ერთხმად წინასწარმეტყველნი. 


შეეთანხმოს შენი სიტყვებიც მათს სიტყვებს. შენცა თქვი 
სასიკეთო. 14 თქვა მიქამ: უფალს ვფიცავ, რომ იმას ვიტყვი, 
რასაც უფალი მიბრძანებს. 152 მივიდა მეფესთან და უთხრა 
მეფემ: მიქა! გავილაშქროთ გალაადის რამოთზე თუ თავი 
შევიკავოთ? მიუგო: გაილაშქრე და გაიმარჯვებ, მეფეს 
ჩაუგდებს ხელში უფალი. 16 უთხრა მეფემ: რამდენჯერ უნდა 
დაგაფიცო, მხოლოდ სიმართლე მელაპარაკე-მეთქი უფლის 
სახელით? 17 თქვა: ვიხილე მთელი ისრაელი, უმწყემსო 
ფარასავით მიმოფანტულიყო მთებზე. და თქვა უფალმა: 
პატრონი არ ჰყავთ, მშვიდობით დაბრუნდნენ თავ-თავის 
სახლებში. 18 უთხრა ისრაელის მეფემ იოშაფატს: ხომ 
გეუბნებოდი, სასიკეთოს არ წინასწარმეტყველებს-მეთქი ჩემზე, 
არამედ მხოლოდ ცუდს. 173 თქვა მიქამ: აბა, ისმინე უფლის 
სიტყვა: ვიხილე, ტახტზე იჯდა უფალი და ცათა მთელი 
მხედრობა ედგა გვერდში, მარჯვნივ და მარცხნივ. 29 თქვა 
უფალმა: ვინ გაიტყუებს აქაბს, რომ გაილაშქროს და დაეცეს 
გალაადის რამოთში? ერთი ამას ამბობდა, მეორე - იმას. 21 
გამოვიდა სული და წარუდგა უფალს და თქვა: მე გავიტყუებ. 
ჰკითხა უფალმა: რითი? 22 მიუგო: გავალ და სიცრუის სულად 
ვიქცევი ყველა მისი წინასწარმეტყველის ბაგეში. თქვა 
უფალმა: გაიტყუებ და კიდეც გამოგივა. წადი, ასე გააკეთე. 23 
აჰა, სიცრუის სული ჩაუდგა ახლა უფალმა ბაგეებში ამ შენს 
წინასწარმეტყველებს. უფალს კი ცუდი აქვს ნათქვამი შენზე. 24 
მიეჭრა ციდკია ქენაყანის ძე და ლოყაში გაარტყა მიქას, 
უთხრა: როგორ მოხდა, რომ გვერდი ამიარა უფლის სულმა და 
შენში მეტყველებს? 25 თქვა მიქამ: კარგი, მაშინ დაინახავ, 
ოთახიდან ოთახში რომ დაიწყებ სირბილს დასამალავად. 29 
თქვა ისრაელის მეფემ: შეიპყარი მიქა და მიჰგვარე ამონს, 
ქალაქის თავს და უფლისწულ იოაშს, 27 უთხარი: ასე ამბობს- 
თქო მეფე: დილეგში ჩააგდეთ ეს კაცი და აჭამეთ სიმწრის პური 
და ასვით სიმწრის წყალი, ვიდრე მშვიდობით 
მოვბრუნდებოდე. 2858 თქვა მიქამ: თუ მშვიდობით დაბრუნდი, 
უფალს არ ულაპარაკნია ჩემი პირით. თქვა: მისმინეთ ყველამ, 
ხალხნო! 2? წავიდნენ ისრაელის მეფე და იოშაფატ იუდას მეფე 


გალაადის რამოთზე. 39 უთხრა ისრაელის მეფემ იოშაფატს: მე 
გადავიცვამ და ისე გავალ საბრძოლველად. შენ შენი 
სამოსელი გეცვას. გადაიცვა ისრაელის მეფემ და გავიდა 
საბრძოლველად. 31 უბრძანა არამის მეფემ ეტლების 
მეთაურებს, ოცდათორმეტ კაცს, ვინც ჰყავდა: ნუ 
შეებრძოლებით ნურც მცირეს, ნურც დიდს, მხოლოდ ისრაელის 
მეფეს შეებრძოლეთ. 32 როცა დაინახეს ეტლების მეთაურებმა 
იოშაფატი, იფიქრეს, ეს არისო ისრაელის მეფე და მისკენ 
გაეშურაენ, რომ შებრძოლებოდნენ. მაშინ იყვირა იოშაფატმა. 
33 როცა მიხვდნენ ეტლების მეთაურები, რომ არ იყია იგი 
ისრაელის მეფე, გაერიდნენ მას. 34 ალალბედზე მოზიდა 
მშვილდი ვიღაც კაცმა და ჯაჭვის პერანგის ნაწიბურთან დაჭრა 
ისრაელის მეფე. უთხრა თავის მეეტლეს: გატრიალდი და 
ბრძოლიდან გამიყვანე, რადგან დაჭრილი ვარ. 32 გახურდა 
ომი იმ დღეს, დარჩა ეტლში ისრაელის მეფე არამელთა 
პირისპირ და მოკვდა საღამო ხანს. წვეთავდა სისხლი 
ჭრილობიდან ეტლის ძარაში. 36 გავარდა ხმა ბანაკში მზის 
ჩასვლისას: ყველა თავის ქალაქისკენ, ყველა თავის 
ქვეყნისკენ! 37 მოკვდა მეფე და წაასვენეს სამარიას; და 
დამარხეს მეფე სამარიაში. 38 გარეცხეს ეტლი სამარიის 
ტბორზე და ლოკავდნენ ძაღლები მის სისხლს, რომელიც 
სიძვის დიაცებმა ჩამორეცხეს უფლის სიტყვისამებრ, როგორც 
ნაბრძანები ჰქონდა უფალს. 393 აქაბის დანარჩენი საქმენი, 
ყველაფერი, რაც გააკეთა; სპილოსძვლის სახლი, რომელიც 
ააშენა, ქალაქები, რომელნიც გააშენა, ისრაელის მეფეთა 
მატიანეშია ჩაწერილი. 49 განისვენა აქაბმა თავის მამა- 
პაპასთან და გამეფდა მისი ძე ახაზია მის ნაცვლად. 41 
იოშაფატ ასას ძე იუდაზე გამეფდა აქაბ ისრაელის მეფის 
მეოთხე წელს. 42 ოცდათხუთმეტი წლისა იყო იოშაფატი, როცა 
გამეფდა, და ოცდახუთ წელს მეფობდა იერუსალიმში. მისი 
დედა იყო ყაზება, შილხის ასული. 43 ყველაფერში მამამისის, 
ასას, გზას ადგა იგი, არ უხვევდა მისგან და სწორად იქცეოდა 
უფლის თვალში. ოღონდ გორაკები არ იყო გაუქმებული, 
ხალხი ჯერ კიდევ გორაკებზე სწირავდა მსხვერპლს და 


აკმევდა. 41 ზავი ჰქონდა იოშაფატს ისრაელის მეფესთან. 42 
იოშაფატის დანარჩენი საქმენი, მისი გმირობა, რც ჩაიდინა, და 
როგორ იბრძოდა, იუდას მეფეთა მატიანეშია ჩაწერილი. 49 
როსკიპ კაცთა ნატამალნი, მისი მამის, ასას დრომდე რომ 
იყვნენ დარჩენილნი, აღგავა მიწის პირისაგან. %7 მეფე არ იყო 
ედომში, მხოლოდ მეფის დანიშნული ზედამხედველი იყო. 48 
ათი თარშიშული ხომალდი ააგო იოშაფატმა ოფირიდან 
ოქროს მოსატანად, მაგრამ არ წასულან, რადგან ყეციონ- 
გაბერში დაილეწა ხომალდები. 4? მაშინ უთხრა ახაზია აქაბის 
ძემ იოშაფატს: იარონ ჩემმა მორჩილებმა შენს მორჩილებთან 
ერთად ხომალდებით; მაგრამ უარი უთხრა იოშაფატმა. 39 
განისვენა იოშაფატმა თავის მამა პაპასთან და დაიმარხა 
თავისი მამა-პაპის გვერდით დავითის, მამამისის ქალაქში და 
გამეფდა მისი ძე იორამი მის ნაცვლად. 211 ახაზია აქაბას ძე 
გამეფდა ისრაელზე სამარიაში იოშაფატ იუდას მეფის 
მეჩვიდმეტე წელს და იმეფა ისრაელზე ორი წელი. 32 
უკუღმართად იქცეოდა უფლის თვალში, დადიოდა მამამისის 
გზაზე და დედამისის გზაზე, და იერობოამ ნაბატის ძის გზაზე, 
რომელმაც აცდუნა ისრაელი. 33 ემსახურებოდა ბაალს და 
თაყვანს სცემდა მას; აჯავრებდა უფალს, ისრაელის ღმერთს, 
ყოველნაირად, როგორც იქცეოდა მამამისი. 


4 მეფეთა 


თავი 1 


1 განუდგა მოაბი ისრაელს აქაბის სიკვდილის შემდეგ. 2 
გადმოვარდა ახაზია თავისი ზემოთვალის სარკმლიდან 
სამარიაში და დასნეულდა. გაგზავნა მოციქულები და დააბარა: 
წადით და დაეკითხეთ ბაალზებებს ყეკრონის ღმერთს, 
მოვრჩები თუ არა ამ სნეულებისგან? 3 ხოლო უფლის 
ანგელოზმა უთხრა ელია თიშბელს: წადი, და დახვდი სამარიის 
მეფის მოციქულებს და უთხარი: ნუთუ აღარ არის ღმერთი 
ისრაელში, რომ ყეკრონის ღმერთთან, ბაალზებუბთან 
მიდიხართ საკითხავად? “ ამიტომ ასე ამბობს უფალი: ვეღარ 
ადგები მაგ საწოლიდან, რომელზეც წევხარ, რადგან უნდა 
მოკვდე. და წავიდა ელია. ? დაბრუნდნენ მოციქულები 
ახაზიასთან. ჰკითხა: რისთვის დაბრუნდით? § მიუგეს: კაცი 
შემოგვხვდა და გვითხრა: წადით, დაბრუნდით მეფესთან, 
რომელმაც გამოგგზავნათ და უთხარით: ასე ამბობს-თქო 
უფალი: ნუთუ აღარ არის ღმერიი ისრაელში, რომ ყეკრონის 
ღმერთთან, ბაალზებუბთან მიდიხართ სამკითხაოდ? ამიტომაც 
ვეღარ ადგები მაგ საწოლიდან, რომელზეც წევხარ, რადგან 
უნდა მოკვდე. 7 ჰკითხა: როგორ გამოიყურება ის კაცი, წინ 
რომ შემოგხვდათ და ეს სიტყვები გითხრათ? 8 მიუგეს: ბალანი 
მოსავს იმ კაცს და წელზე ტყავის სარტყელი არტყია. თქვა: ეს 
ელია თიშბელია. 9? მიუგზავნა მას ორმოცდაათისთავი თვისი 
ორმოცდაათეულითურთ. ავიდა მასთან და, აჰა, მთის თხემზე 
ზის ელია. უთხრა: ღვთისკაცო! მეფე გეუბნება, ძირს 
ჩამოხვიდე. 19 მიუგო ელიამ და უთხრა ორმოცდაათისთავს: თუ 
მე ღვთისკაცი ვარ, ცეცხლი ჩამოიჭრას ციდან და გშთანთქას 
შენი ორმოცდაათი კაცითურთ. ჩამოიჭრა ცეცხლი ციდან და 
შთანთქა მისი ორმოცდაათი კაცითურთ. 11 კიდევ მიუგზავნა 
სხვა ორმოცდაათისთავი თვისი ორმოცდაათეულითურთ. 


დაუწყო ლაპარაკი და უთხრა: ღვთისკაცო! ასე ბრძანებს მეფე: 
ჩამოდი მთიდან! 12 მიუგო ელიამ და უთხრა: თუ მე ღვთისკაცი 
ვარ, ცეცხლი ჩამოიჭრას ციდან და გშთანთქას შენი 
ორმოცდაათი კაცითურთ. ჩამოიჭრა ცეცხლი ციდან და 
შთანთქა იგი მის ორმოცდაათი კაცითურთ. 13 მესამედ 
მიუგზავნა ორმოცდაათისთავი თვისი ორმოცდაათეულითურთ. 
ავიდა მესამე ორმოცდაათისთავი და მუხლი მოიყარა ელიას 
წინაშე და მუდარით უთხრა: ღვთისკაცო! ფასი დასდე ჩემს 
სიცოცხლეს და ამ ორმოცდაათი შენი მორჩილის სიცოცხლეს 
შენს თვალში. 14 აჰა, ციდან ჩამოიჭრა ცეცხლი და შთანთქა 
ორი წინა ორმოცდაათისთავი თავის ორმოცდაათ კაცთან 
ერთად. ახლა ფასი დასდე ჩემს სიცოცხლეს შენს თვალში. 12 
უთხრა უფლის ანგელოზმა ელიას: ჩაჰყევი, ნუ გეშინია მათი. 
ადგა ელია და ჩავიდა მათთან ერთად მეფესთან. 19 უთხრა 
მას: ასე ამბობს უფალი: რაკი ბაალზებუბთან, ყეკრონის 
ღმერთთან, გაგზავნე მოციქულები სამკითხაოდ, თითქოს არ 
ყოფილიყოს ისრაელში ღმერთი, რომ დაჰკითხოდი მის 
სიტყვას, ამიტომაც ვერ ადგები მაგ საწოლიდან, სადაც წევხარ, 
რადგან უსათუოდ მოკვდები. 17 მოკვდა კიდეც უფლის 
სიტყვისამებრ, ელიამ რომ გააცხადა. მის ნაცვლად იორამი 
გამეფდა იუდას მეფის იორამ იოშაფატის ძის მეორე წელს, 
რადგან ძე არ ჰყოლია. 18 ახაზიას დანარჩენი საქმენი, რაც 
გააკეთა, ისრაელის მეფეთა მატიანეშია ჩაწერილი. 


თავი 2 


1 როცა უფალი ელიას ცადაყვანას აპირებდა ქარბორბალათი, 
გილგალიდან გადიოდა ამ დროს ელია ელისესთან ერთად. 2 
უთხრა ელიამ ელისეს: აქ დარჩი, რადგან ბეთელში მაგზავნის 
უფალი. მიუგო ელისემ: უფალს და შენს თავს გეფიცები, არ 
მიგატოვებ. და წავიდნენ ბეთელს. 3 გამოვიდა ბეთელის 
წინასწარმეტყველთა გუნდი ელისესაკენ და უთხრეს: ხომ იცი, 
რომ დღეს წაიყვანს უფალი შენს ბატონს შენს თავს ზემოთ? 
მიუგო: მეც ვიცი. იდუმეთ. “ უთხრა მას ელიამ: ელისე! აქ 
დარჩი, რადგან იერიხონში მაგზავნის უფალი. მიუგო: უფალს 
და შენს თავს გეფიცები, თუ მიგატოვო. და წავიდნენ 
იერიხონში. ? მიადგა ელისეს იერიხონის წინასწარმეტყველთა 
გუნდი და უთხრა: ხომ იცი, რომ დღეს წაიყვანს უფალი შენს 
ბატონს შენს თავს ზემოთ? მიუგო ელისემ: მეც ვიცი. იდუმეთ. 9 
უთხრა მას ელიამ: აქ დარჩი, რადგან იორდანეზე მგზავნის 
უფალი. მიუგო: უფალს და შენს თავს გეფიცები, თუ მიგატოვო. 
წავიდნენ ორნი. 7 წამოვიდა ორმოცდაათი კაცი 
წინასწარმეტყველთა გუნდიდან და მოშორებით დადგნენ მათ 
პირისპირ. ეს ორნი იორდანესთან იდგნენ. 8 აიღო ელიამ 
თავისი მოსასხამი, დაგორგლა და დაარტყა წყალს, შუა გაიპო 
წყალი და ორივენი მშრალად გავიდნენ. ? როცა გაღმა იყვნენ 
გასული, უთხრა ელიამ ელისეს: მთხოვე, რა გაგიკეთო, ვიდრე 
ავმაღლდებოდე შენგან. მიუგო ელისემ: შენი სულის ორმაგი 
წილი გადმოვიდეს ჩემზე. 19 უთხრა: ძნელს რასმე ითხოვ. თუ 
მომკრავ თვალს შენგან ამაღლებულს, აგისრულდება; თუ 
ვერა, და არ აგისრულდება. 11 როცა მიდიოდნენ და 
მისაუბრობდნენ, აჰა, ჩადგა მათ შორის ცეცხლის ეტლი და 
ცეცხლის ცხენები და განაშორა ორნი ერთმანეთს და ცად 
ავიდა ელია ქარბორბალათი. 12 უყურებდა ელისე და ეძახდა: 
ჩემო მამავ, ჩემო მამავ! ისრაელის ეტლო და მხედრობავ! მეტი 
არაფერი დაუნახავს. ხელი ჩაავლო თავის სამოსელს და ორად 
გახია. 13 აიღო მოსასხამი, ელიას რომ დაუვარდა, გაბრუნდა 


და იორდანეს ნაპირზე ჩამოჯდა. 14 დაარტყა წყალს მოსასხამი, 
ელიას რომ დაუვარდა, და თქვა: სად არის უფალი, ელიას 
ღმერთი? დაარტყა წყალს და შუა გაიპო წყალი და გავიდა 
ელისე გაღმა. 12 შორიდან დაინახეს იგი იერიხონში მყოფმა 
წინასწარმეტყველებმა და თქვეს: ელიას სული გადმოვიდა 
ელისეზე. მიეგებნენ და მიწამდე თაყვანისცეს. 19 უთხრეს: აჰა, 
ორმოცდაათი მარჯვე კაცი გვყავს შენს მორჩილთ; თუ გინდა 
წავლენ და მოგიძებნიან შენს ბატონს. იქნებ უფლის სულმა 
აიტაცა და სადმე მთაში, ან ხევში ჩამოაგდო. მიუგო: ნუ 
გაგზავნით. 17 დიდხანს არ ეშვებოდნენ და ბოლოს უთხრა: 
გაგზავნეთ. გაგზავნეს ორმოცდაათი კაცი; სამ დღეს ეძებს, 
მაგრამ ვერ იპოვეს. 18 მობრუნდნენ ელისესთან, რომელიც 
იერიხონმი იჯდა; უთხრა მან: ხომ გეუბნებოდით, ნუ წახვალთ- 
მეთქი. 19 უთხრეს ქალაქის მცხოვრებლებმა ელისეს: კარგი 
მდებარეობა აქვს ამ ქალაქს, როგორც თავად ხედავს ჩემი 
ბატონი; მაგრამ ცუდი წყალი აქვს და უნაყოფო მიწა. 29 თქვა: 
მომეცით ახალი თასი და მარილი ჩაყარეთ შიგ. მისცეს. 21 
ავიდა წყლის სათავესთან და ჩაყარა მარილი, თქვა: ასე 
ამბობს უფალი: განმიკურნავს ეს წყალი. ამიერიდან ნუღარ 
იქნება მისგან სიკვდილი და უნაყოფობა. 22 დღემდე ჯანსაღია 
ეს წყალი ელისეს სიტყვით, რომელიც წარმოთქვა მან. 23 
იქიდან ბეთელისკენ დაიძრა. აღმართს რომ შეუყვა, პატარა 
ბიჭები გამოვიდნენ ქალაქიდან, დასცინოდნენ და 
მისძახოდნენ: წადი, ქაჩალო! წადი, ქაჩალო! 24 უკან მოხედა, 
დაინახა ისინი და უფლის სახელით შეაჩვენა. გამოვიდა 
ტყიდან ორი დათვი და დაგლიჯეს მათგან ორმოცდაორი 
ბავშვი. 22 იქიდან ქარმელის მთისკენ წავიდა და კვლავ 
სამარიაში დაბრუნდა. 


თავი 3 


1 იორაბამ აქაბის ძე გამეფდა ისრაელზე სამარიაში იუდას 
მეფის იოშაფატის მეთვრამეტე წელს და იმეფა თორმეტი 
წელი. ? უკუღმართად იქცეოდა უფლის თვალში, ოღონდ არა 
მამამისივით და დედამისივით. მან გადააგდო ბაალის სვეტი, 
მამამისმა რომ აღმართა. 3 მაგრამ მიწებებული იყო და არ 
განრიდებია ცოდვებს იერობოამისა, ნაბატის ძისა, რომელმაც 
აცდუნა ისრაელი. “ მეშას, მოაბის მეფეს, ბევრი ცხვარი ჰყავდა 
და უგზავნიდა ისრაელის მეფეს ასი ათას ბატკანს და ასი ათას 
მატყლიან ვერძს. 2 მხოლოდ აქაბის სიკვდილის შემდეგ 
განუდგა მოაბის მეფე ისრაელის მეფეს. 9 გავიდა მეფე იორამი 
იმხანად სამარიიდან და აღრიცხა მთელი ისრაელი. 7 წავიდა 
და შეუთვალა იოშაფატს, იუდას მეფეს: განმიდგა მოაბის მეფე. 
ხომ არ წამოხვალ ჩემთან ერთად მოაბის წინააღმდეგ? მიუგო: 
წამოვალ. რამ გაგვყო მე და შენ, რამ გაჰყო ჩემი ხალხი და 
შენი ხალხი, ჩემი ცხენები და შენი ცხენები? 8 ჰკითხა: რომელი 
გზით წავიდეთ? მიუგო: ედომის უდაბნოს გზით. 3? წავიდნენ 
ისრაელის მეფე, იუდას მეფე და ედომის მეფე; იტრიალეს 
შვიდი დღე და ვერ ნახეს წყალი ლაშქრისთვის და 
პირუტყვისთვის, უკან რომ მოჰყვებოდათ. 19 თქვა ისრაელის 
მეფემ: აჰა, შეჰყარა უფალმა ეს სამი მეფე, მოაბს რომ 
ჩაუგდოს ხელში. 11 თქვა იოშაფატმა: ხომ არ არის აქ სადმე 
უფლის წინასწარმეტყველი, რომ უფლისთვის ვაკითხვინოთ? 
მიუგო ისრაელის მეფის ერთ-ერთმა მორჩილმა და თქვა: არის 
აქ ელისე შაფატის ძე, რომელიც ელიას უსხამდა წყალს ხელის 
დასაბანად. 12 თქვა იოშაფატმა: უფლის სიტყვაა მასთან. 
ჩააკითხეს მას ისრაელის მეფემ, იოშაფატმა და ედომის მეფემ. 
13 უთხრა ელისემ ისრაელის მეფეს: რა გინდა ჩემგან? წადი 
მამაშენის წინასწარმეტყველებთან და დედაშენის 
წინასწარმეტყველებთან. მიუგო ისრაელის მეფემ: არა. 
იმისთვის ხომ არ შეუყრია უფალს ეს სამი მეფე, რომ მოაბს 


ჩაუგდოს ხელში. 1“ თქვა ელისემ: ცაბაოთ უფალს გეფიცები, 


რომლის წინაშეც მე ვდგავარ, რომ ზედაც არ შეგხედავდი, 
პატივს რომ არ ვცემდე იოშაფატს, იუდას მეფეს. 15 ახლა, 
მომიყვანეთ მეჩანგე. როცა უკრავდა მეჩანგე, უფლის ხელი 
იყო ელისეზე. 16 თქვა: ასე ამბობს უფალი: თხრილები 
დათხარეთ ამ ხევში. 17 რადგან ასე ამბობს უფალი: ვერ 
დაინახავთ ქარს, ვერ დაინახავთ წვიმას, მაგრამ წყლით 
აივსება ეს ხევი. თქვენც სვით, თქვენმა ჯოგმაც და თქვენმა 
პირუტყვმაც. 18 ამას არ იკმარებს უფალი: მოაბსაც 
ჩაგაგდებინებთ ხელში. 1? ყველა გამაგრებულ ქალაქს, ყველა 
რჩეულ ქალაქს შემუსრავთ, ყველა საუკეთესო ხეს აჩეხავთ, 
ყველა წყაროსთვალს ამოყორაჯვთ, საუკეთესო ყანებს ქვებით 
აავსებთ. 2? დილით, მსხვერპლის მიტანისას, წამოვიდა წყალი 
ედომის გზაზე და წყლით აივსო მიწა. 21 გაიგო მთელმა 
მოაბმა, რომ დაიძრნენ მეფეები მათთან საომრად. ყველამ 
თავი მოიყარა, სარტყლის მატარებელმა და უხნესებმაც, და 
დადგნენ საზღვართან. 22 გაიღვიძეს დილაადრიანად და, 
როცა მზე წყალზე გაბრწყინდა, მოაბელებს შორიდან წყალი 
სისხლივით წითელი მოეჩვენათ. 23 თქვეს: ეს სისხლია. 
დატაკებიან მეფეები და ერთმანეთი დაუხოცავთ. აბა, შენია - 
ნადავლი, მოაბ! 2“ მიადგნენ ისრაელის ბანაკს. შეუტია 
ისრაელმა და დასცხო მოაბს და უკუაქცია. მიეწივნენ და 
დახოცეს მოაბელები. 22 ქალაქები დაანგრიეს, საუკეთესო 
ყანებში თითოეულმა თითო ქვა ისროლა და ქვებით აავსეს, 
ყველა წყაროსთვალი ამოყორეს, ყველა საუკეთესო ხე აჩეხეს, 
ქვა ქვაზე არ დაუტოვებიათ კირ-ხარაშეთში, შემოადგნენ 
მეშურდულენი და დააქციეს. 25 დაინახა მოაბის მეფემ, რომ 
იძლია ბრძოლაში, გაიყოლა შვიდასი კაცი, მახვილის 
ამომღები, და შეეცადა, ედომის მეფისკენ გაეღწია. მაგრამ ვერ 
შეძლეს. 27 მაშინ მოჰკიდა ხელი თავის პირმშოს, მის ნაცვლად 
რომ უნდა გამეფებულიყო, და აღსავლენ მსხვერპლად შესწირა 
გალავანზე. დიდად შეზარა ამან ისრაელი; მოსცილდნენ მოაბს 
და თავის ქვეყანაში დაბრუნდნენ. 


თავი 4 


1 ერთმა ქალმა, რომელიღაც წინასწარმეტყველის ცოლმა, 
შეჰღაღადა ელისეს: მოკვდა ჩემი ქმარი, შენი მორჩილი. შენ 
იცი, ღვთისმოშიში იყო შენი მორჩილი. მოვიდა მევალე და 
ჩემი ორი ბავშვი მონებად მიჰყავს. 2? უთხრა ელისემ: რა გიყო? 
მითხარი, რა გაქვს სახლში? მიუგო: სახლში არაფერი აქვს 
შენს მორჩილს, გარდა მცირედი ზეთისა. 3 უთხრა: წადი და 
ჭურჭელი ინათხოვრე ყველა მეზობლისაგან, ცარიელი 
ჭურჭელი. ბევრი დააგროვე. 4“ მერე მოდი, ჩაიკეტეთ სახლში 
შენ და შენი შვილები და აავსე ყველა ეს ჭურჭელი; სავსეები 
გვერდზე გადადგი. ? წავიდა მისგან ქალი და ჩაიკეტა სახლში 
თავის შვილებიანად. ისინი აწვდიდნენ, თვითონ ასხამდა. 9 
როცა ჭურჭლები აივსო, უთხრა ვაჟიშვილს: კიდევ მომაწოდე 
ჭურჭელი. უთხრა: არ არის მეტი ჭურჭელი და შეწყდა ზეთიც. 7 
მივიდა და უამბო ღვთისკაცს. უთხრა მან: წადი, გაყიდე ზეთი 
და გაისტუმრე ვალი. დანარჩენით თავი ირჩინეთ შენ და შენმა 
შვილებმა. 8 ერთ დღესაც შუნემში გაიარა ელისემ. ცხოვრობდა 
იქ ერთი მდიდარი ქალი, რომელმაც პურის საჭმელად მიიწვია 
იგი. და რამდენჯერაც არ ჩაივლიდა, ყოველთვის შეუხვევდა 
ხოლმე იქ პურის საჭმელად. 9 უთხრა ქალმა თავის ქმარს: 
ნამდვილად ვიცი, რომ წმიდაა ღვთისკაცი, ჩვენთან რომ 
დადის ხოლმე მუდამ. 19 მოვუწყოთ მცირე ოთახი 
ზემოთვალში, დავუდგათ იქ საწოლი, ტაბლა, სკამი და 
ლამპარი. როცა ჩვენთან გამოივლის, იქ შევიდეს. 11 ერთ 
დღესაც გამოიარა მათთან, შევიდა ზემოთვალში და დაწვა. 12 
უთხრა ელისემ გეხაზის, თავის მსახურ ბიჭს: დაუძახე ამ 
შუნამელ ქალს. მანაც დაუძახა და ეახლა ქალი. 13 უთხრა 
ელისემ მსახურ ბიჭს: უთხარი მაგას: აჰა, დიდად ზრუნავ-თქო 
ჩვენზე. რა შემიძლია, რომ გაგიკეთო? იქნებ ველაპარაკო 
შენზე მეფეს ან მხედართმთავარს? მიუგო: ჩემიანებში 
ვცხოვრობ. 1“ თქვა: მაინც რა გავუკეთო? თქვა გეხაზიმ: ჰო, 
მართლა, შვილი არა ჰყავს, ქმარი კი მოხუცია. 12 უთხრა: 


დაუძახე. დაუძახა და კართან დადგა ქალი. 19 უთხრა: გაის ამ 
დროს ჩახუტებული გეყოლება ვაჟიშვილი. თქვა ქალმა: არა, 
ჩემო ბატონო, ღვთისკაცო, ნუ მატყუებ შენს მორჩილს. 17 
დაორსულდა ის ქალი და წლის სწორს შვა ძე, როგორც 
ნათქვამი ჰქონდა მისთვის ელისეს. 18 გაიზარდა ბავშვი და 
ერთ დღესაც წავიდა მამამისთან, მომკელებთან. 1? უთხრა 
მამას: ვაი! ვაი, თავი! უთხრა კაცმა მსახურ ბიჭს: დედას 
წაუყვანე! 29 წაიყვანა და მიუყვანა დედას; იჯდა მის მუხლებზე 
შუადღემდე და მოკვდა. 21 ავიდა ქალი ზემოთვალში და 
ღვთისკაცის საწოლში ჩააწვინა ბავშვი. კარი გამოიკეტა და 
გარეთ გამოვიდა. 22 დაუძახა ქმარს და უთხრა: გამომიგზავნე 
ერთი ვინმე მსახური და ერთი ვირი. ღვთისკაცთან გავიქცევი 
და ისევ მოვბრუნდები. 23 უთხრა: რისთვის მიდიხარ მასთან? 
დღეს ხომ არც ახალმთავრობაა და არც შაბათი. მიუგო: 
მშვიდად იყავი. 24 შეკაზმა ვირი და უთხრა მსახურ ბიჭს: წინ 
წაუძეღი და იარე. გზად ნუ გამაჩერებ, თუ მე არ გიბრძანე. 232 
გაემგზავრნენ, და მივიდნენ ღვთისკაცთან, ქარმელის მთაზე. 
როცა შორიდან მოჰკრა თვალი ქალს ღვთისკაცმა, უთხრა 
გეხაზის, თავის მსახურს: აგერ, ის შუნამელი ქალი. 26 აბა, 
გაიქეცი, მიეგებე და ჰკითხე: როგორ ხარ-თქო, როგორ არის- 
თქო შენი ქმარი, როგორ გყავს-თქო შვილი. მიუგო ქალმა: 
კარგად. 27 მივიდა ქალი ღვთისკაცთან მთაზე და ფეხებში 
მოეჭიდა. მივარდა გეხაზი, რომ გაერიდებინა მისგან, მაგრამ 
უთხრა ღვთისკაცმა: თავი დაანებე, რადგან სული აქვს 
გამწარებული, ღმერთმა კი დამიმალა და არ გამოუცხადებია 
ჩემთვის. 28 თქვა ქალმა: მითხოვნია შვილი ჩემი ბატონისთვის? 
ხომ ვთქვი, ტყუილად ნუ დამპირდები-მეთქი. 2? უთხრა 
გეხაზის: სარტყელი შემოირტყი წელზე, ჩემი არგანი დაიჭირე 
ხელში და წადი. შემხვედრს არავის არ მიესალმო; თუ ვინმე 
მოგესალმა, პასუხი არ გასცე. სახეზე დაადე ბავშვს ეს ჩემი 
არგანი. 39 თქვა ყმაწვილის დედამ: უფალს და შენს თავს 
გეფიცები, რომ არ დაგტოვებ. ადგა ღვთისკაცი და გაჰყვა 
ქალს. 31 მათზე წინ მივიდა გეხაზი და სახეზე არგანი დაადო 
ბავშვს. არ ისმოდა ხმა და ჩამიჩუმი. უკან გაბრუნდა მის 


შესახვედრად და მოახსენა: არ იღვიძებს ბავშვი. 32 შევიდა 
სახლში ელისე და, აჰა, მკვდარი წევს ბავშვი მის საწოლზე. 33 
შევიდა, გამოიკეტა კარი და ილოცა უფლისადმი. 34 ზემოდან 
დააწვა ბავშვს, პირი პირზე დაადო, თვალი თვალზე, ხელის 
მტევნები ხელის მტევნებზე და განერთხა მის ზემოდან. და 
გათბა ბავშვის სხეული. 32 ერთი გაიარ-გამოიარა სახლში და 
კვლავ განერთხა ბავშვს ზემოთ. შვიდჯერ დაამცხიკვა 
ყმაწვილმა და გაახილა თვალი. 35 დაუძახა გეხაზის და უთხრა: 
დაუძახე იმ შუნამელს. მანაც დაუძახა. მოვიდა მასთან ქალი და 
უთხრა ელისემ: წაიყვანე შენი შვილი. 37 მივარდა, ფეხებში 
ჩაუვარდა და მდაბლად თაყვანისცა; მერე აიყვანა თავისი 
შვილი და გავიდა. 398 დაბრუნდა ელისე გილგალს. შიმშილობა 
იყო ქვეყანაში. წინ უსხდა წინასწარმეტყველთა გუნდი და 
უთხრა მსახურ ბიჭს: დადგი დიდი ქვაბი და კერძი მოუხარშე 
წინასწარმეტყველთა გუნდს. 3? გავიდა ერთი მათგანი 
მინდორში მწვანილს მოსაკრეფად, იპოვა ველური ვაზი, 
დაკრიფა მთელი კალთა ველური ნაყოფი. მოვიდა და ჩააჭრა 
შეჭამადის ქვაბში, მათ კი ვერ გაიგეს. 49 გადმოუსხეს კაცებს 
საჭმელად და, როცა ჭამდნენ კერძს, აყვირდნენ და თქვეს: 
სიკვდილია ქვაბში, ღვთისკაცო! და ვეღარ შეჭამეს. 41 თქვა: 
მომეცით ფქვილი. ჩაყარა ქვაბში და თქვა: დაუსხით ხალხს, 
ჭამონ. ცუდი აღარაფერი იყო დარჩენილი ქვაბში. 42 მოვიდა 
ვიღაც კაცი ბაალ-შალიშიდან და მოუტანა ღვთისკაცს 
პირველმოწეული პური: ოცი ქერის პური და თავთავები გუდით. 
თქვა ელისემ: მიეცი ხალხს, შეჭამონ. 43 თქვა მისმა მსახურმა: 
რა მივცე აქედან ამ ას კაცს? უთხრა: მიეცი ხალხს, ჭამონ, 
რადგან ასე ამბობს უფალი: შეჭამენ და კიდეც მორჩებათ. 44 
მისცა, ჭამეს და კიდეც შორჩათ, უფლის სიტყვისამებრ. 


თავი 5 


1 ნაყამანი, არამის მეფის სარდალი, დიდად მიღებული და 
პატივდებული კაცი იყო თავის ბატონის წინაშე, რადგან მისი 
წყალობით გაამარჯვებინა უფალმა არამელებს. მამაცი კაცი 
იყო, მაგრამ კეთროვანი. 2 როცა სათარეშოდ იყვნენ გასული 
არამელები, ტყვედ წამოიყვანეს ისრაელის ქვეყნიდან პატარა 
გოგონა. ნაყამანის ცოლს ემსახურებოდა იგი. 3 უთხრა თავის 
ქალბატონს: ნეტავ მისულიყო ჩემი ბატონი 
წინასწარმეტყველთან სამარიაში, ხომ განკურნავდა 
კეთრისგან. “ მივიდა და უამბო თავის ბატონს, ასე და ასე 
ამბობსო ისრაელის ქვეყნიდან წამოყვანილი გოგონა. ? თქვა 
არამის მეფემ: წადი, წერილს გაგატან ისრაელის მეფესთან. 
წავიდა, და თან წაიღო ათი ქანქარი ვერცხლი, ექვსი ათასი 
შეკელი ოქრო და ათი ხელი ტანისამოსი. 9 მიართვა ისრაელის 
მეფეს წერილი, სადაც ეწერა: ამ წერილთან ერთად გიგზავნი 
ნაყამანს, ჩემს მორჩილს, რომ განკურნო იგი კეთრისგან. 7 
როცა წაიკითხა ისრაელის მეფემ წერილი, შემოიხია სამოსელი 
და თქვა: ღმერთი არა ვარ, რომ ვკლავდე და ვაცოცხლებდე, 
რომ მითვლის, კეთრისგან განკურნეთ ეს კაცი. იცოდეთ, 
შემოჩენილია იგი და მიზეზს ეძებს. 8 როცა გაიგო ელისემ, 
ღვთისკაცმა, სამოსელი შემოუხევიაო ისრაელის მეფეს, 
შეუთვალა: რისთვის შემოიხიე სამოსელი? მოვიდეს ჩემთან და 
დარწმუნდეს, რომ არის წინასწარმეტყველი ისრაელში. 9 
მივიდა ნაყამანი თავისი ცხენებითა და ეტლით და ელისეს 
სახლის შესასვლელთან გაჩერდა. 19 გაუგზავნა მოციქული 
ელისემ და შეუთვალა: წადი, შვიდგზის იბანე იორდანეში და 
გაგიახლდება ხორცი, და გაწმედილი იქნები. 11 გაბრაზდა 
ნაყამანი, წავიდა და თქვა: აჰა, ვიფიქრე, გარეთ გამოვა, 
დადგება და უფლის, თავის ღვთის სახელს ახსენებს, ადგილზე 
დამადებს ხელს და კეთრისგან განმკურნავს-მეთქი. 12 განა 
დამასკოს მდინარეები აბანა და ფარფარი ისრაელის ყველა 
მდინარეს არ სჯობია? განა იქ ვერ ვიბანებ და ვერ 


განვიწმიდები? გატრიალდა და წავიდა ბრაზმორეული. 13 
მიეახლნენ მისი მორჩილნი, ელაპარაკნენ და ასე უთხრეს: 
ჩემო მამავ! საძნელო რამე რომ მოეთხოვა შენგან მაგ 
წინასწარმეტყველს, ხომ შეასრულებდი? მით უმეტეს, როცა 
გეუბნება: იბანე და განიწმიდებიო! 14 ჩავიდა, შვიდგზის 
ჩაყვინთა იორდანეში, ღვთისკაცის სიტყვისამებრ, და ჩვილი 
ბავშვივით განუახლდა ხორცი და განიწმიდა. 12 დაბრუნდა 
ღვთისკაცთან ის და მთელი მისი ამალა; მივიდა და გაჩერდა 
მის წინ და უთხრა: აჰა, დავრწმუნდი, რომ მთელ ქვეყანაზე 
მხოლოდ ისრაელშია ღმერთი. ახლა, მიიღე საჩუქარი შენი 
მორჩილისგან. 195 თქვა ელისემ: ვფიცავ უფალს, რომლის 
წინაშეც ედგავარ, თუ მივიღო. აიძულებდა აღებას, მაგრამ არ 
დაჰყვა. 17 თქვა ნაყამანმა: თუ ასეა, მიეცეს შენს მორჩილს 
იმდენი მიწა, რამდენსაც წყვილი ვირი წაიღებს, რომ 
ამიერიდან უფლის გარდა სხვა ღმერთებს არ შესწიროს 
მსხვერპლი შენმა მორჩილმა. 18 ეს ერთი რამე აპატიოს 
უფალმა შენს მორჩილს. როცა მივა ხოლმე ჩემი ბატონი 
რიმონის სახლში თაყვანისაცემად, დაეყრდნობა ჩემს ხელს და 
მეც მომიხდება თაყვანისცემა რიმონის სახლში, ჰოდა, რიმონის 
სახლში თაყვანისცემისას აპატიოს უფალმა ეს შენს მორჩილს. 
19 უთხრა: მშვიდობით იარე. წავიდა და როცა მცირე მანძილზე 
გასცდა მას, 29 თქვა გეხაზიმ, ღვთისკაცის მსახურმა: აჰა, არ 
გამოართვა ჩემმა ბატონმა ნაყამანს, ამ არამელს, მათი 
მორთმეული ძღვენი. უფლის მადლმა, გავეკიდები და მე 
გამოვართმევ რამეს. 21 დაედევნა გეხაზი ნაყამანს. როცა 
დაინახა ნაყამანმა, რომ ვიღაც მისდევს, ეტლიდან ჩამოვიდა 
და წინ შეეგება, ჰკითხა: ხომ მშვიდობაა? 22 მიუგო: მშვიდობა. 
ჩემმა ბატონმა შემოგითვალა: ეფრემის მთიდან მესტუმრა ორი 
ყმაწვილი წინასწარმეტყველთაგან. იქნებ ერთი ქანქარი 
ვერცხლი და ორი ხელი ტანსაცმელი გეჩუქებინა მათთვის. 23 
უთხრა ნაყამანმა: ორი ქანქარი აიღე ბარემ ეხვეწა და მერე 
ჩაუწყო ორი ქანქარი ვერცხლი ორ ქისაში და ორ ხელ 
ტანსაცმელთან ერთად გაატანა თავის ორ მსახურს. 24 როცა 
მივიდნენ ბორცვთან, გამოართვა მათ ეს ყველაფერი და 
სახლში გადამალა. უკან გაისტუმრა მსახურები და წავიდნენ 


ისინიც. 22 მივიდა და გამოცხადდა ბატონთან. ჰკითხა ელისემ: 
საიდან მოდისარ, გეხაზი? მიუგო: არსად არ წასულა შენი 
მორჩილი. 295 უთხრა: არსად არ წასულა ჩემი გული, როცა 
ეტლიდან ჩამოხდა ის კაცი და წინ შეგეგება. დრო დაგიდგა, 
რომ იხვეჭდე ვერცხლს, იხვეჭდე ტანსაცმელს, ზეთსა და 
ყურძენს, ცხვარ-ძროხას, ყმებსა და მხევლებს? ?7 შენ და შენს 
შთამომავლობას გადაედოს ნაყამანის კეთრი სამარადისოდ. 
და წავიდა მისგან გეხაზი კეთროვანი, როგორც თოვლი. 


თავი 6 


1 უთხრა წინასწარმეტყველთა გუნდმა ელისეს: აჰა, 
გვევიწროება ეს ადგილი, სადაც შენ წინაშე ვცხოვრობთ. 2 
იორდანეზე ჩავალთ, თითო მორს ავიღებთ იქიდან და 
ავიშენებთ იქ სადგომს საცხოვრებლად. უთხრა: ჩადით. 3 თქვა 
ერთმა: იქნებ შენც წამოგვყვე შენს მორჩილთ. მიუგო: 
წამოგყვებით. “ და წაჰყვა მათ. ჩავიდნენ იორდანეზე და 
შეუდგნენ ხის ჭრას. ? ძირს დასცა ერთმა მორი და წყალში 
ჩაუვარდა რკინა. იყვირა: ვაი, ბატონო! ნანათხოვარი იყო! 9 
თქვა ღვთისკაცმა: სად ჩავარდა? მანაც უჩვენა ადგილი. მოჭრა 
ხე, ისროლა იქითკენ და ამოტივტივდა რკინა. 7 თქვა: ამოიღე. 
მანაც გაიწოდა ხელი და აიღო. 8 ებრძოდა არამის მეფე 
ისრაელს და თათბირობდა თავის მორჩილებთან, ამა და ამ 
ადგილზე დავბანაკდეთო. ? შეუთვალა ღვთისკაცმა ისრაელის 
მეფეს. მოერიდე ამ ადგილზე გავლას, არამელები არიან 
შემოპარული. 19 გზავნიდა ისრაელის მეფე ხალხს იმ 
ადგილას, რომელზეც ღვთისკაცი ეუბნებოდა და 
აფრთხილებდა. და არა ერთხელ და ორჯერ გადარჩენილა იქ. 
11 შეაშფოთა არამის მეფე ამ ამბავმა, უხმო თავის მორჩილთ 
და ჰკითხა: არ მეტყვით, ვინ მიდი-მოდის ჩვენიანებიდან 
ისრაელის მეფესთან? 12 თქვა ერთ-ერთმა მორჩილთაგან: 
არავინ, მეფე-ბატონო; ელისე, ისრაელის წინასწარმეტყველი, 
ატყობინებს ისრაელის. მეფეს ყოველ სიტყვას, რასაც შენს 
საძილე ოთახში ლაპარაკობ. 13 თქვა: წადით, და გაიგეთ, სად 
არის იგი. ხალხს გავაგზავნი და მოვაყვანინებ. შეატყობინეს, 
დოთანში არისო. 1“ გაგზავნა იქ ცხენები, ეტლები და დიდძალი 
ჯარი. მივიდნენ ღამით და ალყა შემოარტყეს ქალაქს. 12 ადგა 
დილაადრიანად ღვთისკაცის მსახური, გამოვიდა გარეთ და, 
აჰა, ჯარია ქალაქის ირგვლივ, ცხენები და ეტლები. უთხრა 
ბატონის მსახურმა ბიჭმა: ვაი, ბატონო, რა გვეშველება? 19 
უთხრა: ნუ გეშინია, რადგან ჩვენ უფრო ბევრი გვყავს, ვიდრე 
მათ. 17 ილოცა ელისემ და თქვა: უფალო! აუხილე თვალი, 


რომ დაინახოს. აუხილა უფალმა თვალი მსახურ ბიჭს და მანაც 
დაინახა: აჰა, სავსეა მთა ელისეს გარშემო ცხენებითა და 
ცეცხლოვანი ეტლებით. 18 ჩავიდნენ მასთან არამელები. 
ილოცა ელისემ უფლისადმი და თქვა: დააბრმავე ეს ხალხი! 
და დააბრმავა ისინი ელისეს სიტყვისამებრ. 19 უთხრა მათ 
ელისემ: აქ არ არის გზა და არც ქალაქი. წამომყევით და 
მიგიყვანთ იმ კაცთან, ვისაც ეძებთ. და წაუძღვა სამარიამდე. 29 
როცა სამარიაში მივიდნენ, თქვა ელისემ: უფალო! აუხილე 
თვალი ამათ. აუხილა უფალმა მათ თვალი და დაინახეს, რომ 
სამარიაში არიან. 21 უთხრა ისრაელის მეფემ ელისეს, როცა 
დაინახა ისინი: დავხოცო, დავხოცო, მამაო? 22? უთხრა: არ 
დახოცო. შენი მახვილით და მშვილდით ხომ არ 
დაგიტყვევებია, რომ შენ ამოხოცო? მიეცი პური და წყალი; 
ჭამონ და სვან, და თავიანთ ბატონთან წავიდნენ. 23 გაუმართა 
დიდი პურობა. მათაც ჭამეს, სვეს და თავიანთ ბატონთან 
წავიდნენ. ამის მეტად აღარ შემოსულან სათარეშოდ ისრაელის 
ქვეყანაში არამელები. 24 ამის შემდეგ შეკრიბა ბენ-ჰადადმა, 
არამის მეფემ, მთელი თავისი ლაშქარი, წამოვიდა და 
შემოადგა სამარიას. 22 დიდი შიმშილობა იყო სამარიაში, სანამ 
ალყა ჰქონდა შემორტყმული; სახედრის თავი ოთხმოც 
ვერცხლად გადიოდა, ხოლო კაბის მეოთხედი მტრედის სკორე 
- ხუთ ვერცხლად. 29 გაიარა ერთხელ ისრაელის მეფემ 
გალავანზე და შეჰბღავლა ერთმა ქალმა: მიშველე, მეფე- 
ბატონო! 27 უთხრა: თუ უფალმა ვერ გიშველა, მე საიდან 
გიშველო? კალოდან თუ საწნახელიდან? 295 ჰკითხა ქალს 
მეფემ: რა მოგივიდა? მიუგო: ამ ქალმა მითხრა: მოიტა, დღეს 
შენი შვილი შევჭამოთ, ხვალ ჩემიო. 2? მოვხარშეთ ჩემი შვილი 
და შევჭამეთ. ვუთხარი მეორე დღეს: მოიტა, ახლა შენი შვილი 
შევჭამოთ-მეთქი. მან კი გადამალა თავისი შვილი. 39 როცა 
გაიგონა მეფემ ქალის ნათქვამი, შემოიხია სამოსელი და 
გალავანზე გავიდა. დაინახა ხალხმა, რომ ჯვალო ემოსა 
შიშველ ხორცზე. 31 თქვა: ასე და ასე მიყოს ღმერთმა და 
უარესიც დამმართოს, თუ თავი შერჩეს მხრებზე საღამომდე 
ელისე შაფატის ძეს. 32 ხოლო ელისე იჯდა თავის სახლში და 


უხუცესები გვერდით უსხდნენ. გააგზავნა მეფემ თავისგან კაცი. 
ვიდრე მოციქული მივიდოდა, ელისემ უთხრა უხუცესებს: 
ხედავთ, კაცს მიგზავნის მკვლელის შვილი, რომ თავი 
მომკვეთოს? იცოდეთ, როცა მოციქული მოვა, ჩაკეტეთ კარი 
და მაგრად მიაწექით კარს, რომ ვერ შემოვიდეს. აჰა, მისი 
ბატონის ფეხის ხმაც ისმის მის უკან! 33 ვიდრე მათ 
ელაპარაკებოდა, აჰა, მოვიდა მოციქულიც. და თქვა ელისემ: 
აი, რა უბედურება დაგვატეხა უფალმა! რაღას უნდა 
მოველოდე უფლისგან. 


თავი 7 


1 თქვა ელისემ: ისმინეთ უფლის სიტყვა. ასე ამბობს უფალი: 
ხვალ ამ დროს ერთი სეა გამტკიცული ფქვილი ერთი შეკელი 
ეღირება, ორი სეა ქერიც - ერთი შეკელი სამარიის 
კარიბჭესთან. 2? მიუგო ღვთისკაცს კარისკაცმა, რომლის 
მკლავს ეყრდნობოდა მეფე, და უთხრა: აჰა, სარკმელებიც რომ 
გააკეთოს უფალმა ცაზე, განა მოხდება ასეთი ამბავი? თქვა 
ღვთისკაცმა: აჰა: შენი თვალით იხილავ, მაგრამ ჭამით ვერ 
შეჭამ. 3 ოთხი კეთროვანი იჯდა კარიბჭის შესასვლელთან და 
ეუბნებოდა ერთმანეთს: რისთვის ვსხედვართ აქ და 
ველოდებით სიკვდილს? “ თუ ქალაქში წასვლას დავაპირებთ, 
შიმშილობაა ქალაქში და იქ დავიხოცებით. თუ აქ დავრჩებით, 
მაინც დავიხოცებით. მოდით, ავდგეთ და არამელთა ბანაკში 
ჩავიდეთ. თუ ცოცხალი დაგვტოვეს, ხომ კარგი; თუ დაგვხოცეს, 
დავიხოცოთ. ? ადგნენ ბინდბუნდში, რომ არამელთა ბანაკში 
წასულიყვნენ. მიადგნენ არამელთა ბანაკს და, აჰა, კაციშვილი 
არ იყო იქ. 9 უფალს ჩაუსმენია არამელთა ბანაკისთვის 
ეტლებისა და ცხენების ხმაური და დიდძალი ჯარის ყიჟინა. 
უთქვამთ ერთმანეთისთვის: ჩვენ წინააღმდეგ დაიქირავა 
ალბათ ისრაელის მეფემ ხეთელთა და ეგვიპტელთა მეფეები 
და დაგვესხნენ თავს. 7 ამდგარან და გაქცეულან დილის 
ბინდბუნდში, მიუგოვებიათ კარვები, ცხენები და სახედრები, 
მთელი ბანაკი ხელუხლებლად, და გაქცეულან თავის 
გადასარჩენად. 83 მიადგნენ ეს კეთროვანები ბანაკის კიდეს და 
შევიდნენ ერთ კარავში. ჭამეს, სვეს, აიღეს იქიდან ოქრო- 
ვერცხლი და ტანისამოსი, წამოიღეს და დამალეს. 
მობრუნდნენ, სხვა კარავში შევიდნენ, იქიდანაც წამოიღეს და 
დამალეს. ? უთხრეს ერთმანეთს: ასე არ უნდა ვიქცეოდეთ. ეს 
დღე ხარების დღეა. თუ გავჩუმდით და დილამდე ვიცადეთ, 
ბრალს დაგვდებენ. წამო, წავიდეთ და მეფის სახლს 
შევატყობინოთ. 19 მივიდნენ, გამოიძახეს კარიბჭის მცველი და 
უამბეს: არამელთა ბანაკში მივედით, კაციშვილი არ იყო იქ, 


ადამიანის ხმა არ ისმოდა, მხოლოდ ცხენები და სახედრები 
დაგვხვდა დაბმული და კარვები ხელუხლებლად. 11 დაუძახა 
მცველებს და მათაც მიიტანეს ამბავი მეფის სახლში. 12 ადგა 
ღამით მეფე და უთხრა თავის მორჩილთ: გეტყვით, რას 
გვიპირებენ არამელები. იციან, რომ ვშიმშილობთ. ბანაკიდან 
გავიდნენ, რომ ველზე ჩაგვისაფრდნენ; ფიქრობენ, ქალაქიდან 
გავალთ თუ არა, ცოცხლად მეგვიპყრან და ქალაქში 
შემოიჭრან. 13 მიუგო ერთმა მორჩილთაგანმა და თქვა: 
გამოიყვანონ ხუთი ცხენი ქალაქში დარჩენილთაგან (აჰა, ისინი 
იქნებიან მთელი ისრაელის სიმრავლესავით, ქალაქში რომ 
დარჩა; აჰა, იქნებიან მთელი ისრაელის სიმრავლესავით, 
რომელიც დაილია), გავგზავნით და ვნახოთ. 1“ გაიყვანეს 
ცხენიანი ორი ეტლი; გაგზავნა მეფემ არამელთა ლაშქრის 
კვალზე და დააბარა: წადით და ნახეთ. 1? იორდანემდე 
მიჰყვნენ მათ და, რას ხედავენ, მთელი გზა მოფენილია 
სამოსელითა და იარაღით, არამელებს რომ დაეყარათ 
ფაციფუცში. გამობრუნდნენ მოციქულები და მოახსენეს მეფეს. 
16 გამოეფინა ხალხი და გაძარცვეს არამელთა ბანაკი. ერთი 
სეა განმტკიცული ფქვილი ერთი შეკელი გახდა, ორი სეა 
ქერიც - ერთი შეკელი, უფლის სიტყვისამებრ. 17 კარიბჭესთან 
დააყენა მეფემ კარისკაცი, რომლის მკლავსაც ეყრდნობოდა. 
გათელა იგი ბრბომ კარიბჭეში და მოკვდა, როგორც ნათქვამი 
ჰქონდა ღვთისკაცს, როცა მასთან მივიდა მეფე. 18 ასე უთხრა 
მაშინ ღვთისკაცმა მეფეს: ერთი სეა გამტკიცული ფქვილი ერთი 
შეკელი ეღირება, ორი სეა ქერიც - ერთი შეკელი, ხვალ ამ 
დროს სამარიის კარიბჭესთან. 173 მაშინ მიუგო კარისკაცმა 
ღვთისკაცს და უთხრა: აჰა, სარკმლებიც რომ გააკეთოს 
უფალმა ცაზე, განა მოხდება ასეთი ამბავი? ღვთისკაცმა თქვა: 
შენი თვალით იხილავ, ჭამით კი ვერ შეჭამ. 29 ასეც აუხდა. 
გათელა იგი ბრბომ კარიბჭეში და მოკვდა. 


თავი 8 


1 ასე უთხრა ელისემ ქალს, შვილი რომ გაუცოცხლა: ადექი და 
წადი შენი სახლითურთ და დადექი სადმე მდგმურად, სადაც 
შეგეძლება, რადგან მოუხმო უფალმა შიმშილობას და მოვიდა 
კიდეც ქვეყანაზე შვიდი წლით. ? ადგა ის ქალი და ღვთისკაცის 
სიტყვისამებრ მოიქცა: წავიდა თავისი სახლითურთ და შვიდ 
წელიწადს მდგმურობდა ფილისტიმელთა ქვეყანაში. 3 შვიდი 
წლის თავზე დაბრუნდა ეს ქალი ფილისტიმელთა ქვეყნიდან, 
და მივიდა მეფესთან თავისი სახლკარისა და ყანის 
გამოსათხოვად. “ ამ დროს გეხაზის, ღვთისკაცის მსახურს 
ელაპარაკებოდა მეფე და ეუბნებოდა, მომიყევი ყველა დიდი 
საქმე, რაც ელისეს გაუკეთებია. ? ისიც უყვებოდა მეფეს, 
როგორ გააცოცხლა ელისემ მკვდარი და სწორედ მაშინ 
მივიდა მეფესთან ქალი, რომელსაც შვილი გაუცოცხლა, 
თავისი სახლ-კარისა და ყანის სათხოვნელად. თქვა გეხაზიმ: 
მეფევ-ბატონო! ის ქალია! ამის შვილია, ელისემ რომ 
გააცოცხლა! 9 გამოჰკითხა მეფემ ქალს და მანაც უამბო. 
მიუჩინა მას მეფემ ერთი კარისკაცი და უთხრა: დაუბრუნეთ 
მისი საბადებელი და მთელი მოსავალი იმ დღიდან, რაც 
ქვეყანა მიატოვა, დღემდე. 7 მივიდა ელისე დამასკოში, როცა 
ავად იყო ბენ-ჰადადი, არამის მეფე. მოახსენეს და უთხრეს, 
ღვთისკაციაო მოსული. 8 უთხრა მეფემ ხაზაელს: აიღე ხელში 
ძღვენი და შეეგებე ღვთისკაცს; უფალთან აკითხინე, 
განვიკურნები თუ არა ამ სენისგან? 3? წავიდა ხაზაელი 
მისაგებებლად; ხელში აიღო ძღვენი და ყველაფერი, რაც 
საუკეთესო იყო დამასკოში, ორმოცი აქლემის ტვირთი; მივიდა, 
წარუდგა მას და თქვა: შენმა შვილმა ბენ-ჰადადმა, არამის 
მეფემ, გამომგზავნა შენთან საკითხავად, განვიკურნები თუ არა 
ამ სენისგანო? 19 უთხრა ელისემ: წადი და უთხარი: 
განიკურნები-თქო. მაგრამ გამომიცხადა უფალმა, რომ მაინც 
მოკვდება. 11 გააშტერა ელისემ სახე და უყურებდა, ვიდრე არ 
შერცხვა მას. მერე ატირდა ღვთისკაცი. 12 თქვა ხაზაელმა: 


რატომ სტირი, ბატონო? მიუგო: იმიტომ, რომ ვიცი, თუ რა 
ბოროტებას უზამ ისრაელიანებს: ცეცხლს მისცემ მათ ციხე- 
სიმაგრეებს, მახვილით ამოხოცავ მათ ჭაბუკებს, გასრეს მათ 
თოთო ბავშვებს და შუაზე გაკვეთ მათ ორსულ ქალებს. 13 თქვა 
ხაზაელმა: ვინ ძაღლი გდია შენი მორჩილი, რომ ასეთი დიდი 
საქმე გააკეთოს? მიუგო ელისემ: შენი თავი მახილვინა უფალმა 
არამის მეფედ. 14 წავიდა ელისესგან და მივიდა თავის 
ბატონთან. ჰკითხა: რა გითხრა ელისემ? თქვა: მითხრა, რომ 
გამოჯანმრთელდები. 12 აიღო მეორე დღეს საბანი ხაზაელმა, 
წყალში დაასველა და სახეზე დაადო მას. მოკვდა ბენ-ჰადადი 
და გამეფდა მის ნაცვლად ხაზაელი. 156 ისრაელის მეფის 
იორამ აქაბის ძის მეხუთე წელს, იუდას შვილის იოშაფატის 
შემდეგ გამეფდა იორამ იოშაფატის ძე, იუდას მეფე. 17 
ოცდათორმეტი წლისა იყო, როცა გამეფდა, და რვა წელი 
იმეფა იერუსალიმში. 18 ისრაელის მეფეთა გზით დადიოდა 
იგი, როგორც იქცეოდა აქაბის სახლი, რადგან აქაბის ასული 
ჰყავდა ცოლად და უკუღმართად იქცეოდა უფლის თვალში. 1? 
მაგრამ არ უნდოდა უფალს იუდას დაღუპვა დავითის, თავისი 
მორჩილის გამო, როგორც შეპირებული იყო, რომ მისცემდა 
ლამპარს მას და მის შთამომავალთ სამარადისოდ. 29 მის 
დროს განუდგა ედომი იუდას და დაისვეს მეფე. 21 გაემართა 
იორამი ცაყირისკენ მთელი თავისი ეტლებითურთ, ადგა ღამით 
და სძლია ედომელებს, გარს რომ ეხვივნენ, და ეტლის 
მეთაურებს, მაგრამ გაიქცა ხალხი თავ-თავის კარვებში. 22 
განუდგა ედომი იუდას და ასეა დღემდე. იმ ხანადვე განდგა 
ლიბნაც. 23 იორამის დანარჩენი საქმენი, ყველაფერი, რაც 
გაუკეთებია, იუდას მეფეთა მატიანეშია ჩაწერილი. 24 განისვენა 
იორამმა თავის მამა-პაპასთან და დაიმარხა თავის მამა-პაპის 
გვერდით დავითის ქალაქში. მის ნაცვლად მისი ძე ახაზია 
გამეფდა. 22 ისრაელის მეფის, იორამ აქაბის ძის მეთორმეტე 
წელს გამეფდა ახაზია იორამის ძე, იუდას მეფე. 295 ოცდაორი 
წლისა იყო ახაზია, რომ გამეფდა, და ერთი წელი იმეფა 
იერუსალიმში. მისი დედა იყო ღოთოლია, ისრაელის მეფის, 
ყომრის ასული. 27 აქაბის სახლის გზით დადიოდა იგი და 


უკუღმართად იქცეოდა უფლის თვალში, როგორც აქაბის 
სახლი, რადგან აქაბის სახლის სიძე იყო. 28 წავიდა იორამ 
აქაბის ძე ხაზაელთან, არამის მეფესთან საომრად გალაადის 
რამოთში და დაჭრეს არამელებმა იორამი. 29 მობრუნდა 
იორამ მეფე, რომ იზრეყელში ემკურნალა ჭრილობისთვის, 
არამელებმა რომ მიაყენეს რამოთში, როცა ხაზაელს, არამის 
მეფეს, ეომებოდა. ჩამოვიდა ახაზია იორამის ძე, იუდას მეფე, 
იზრეყელში იორამ აქაბის ძის სანახავად, რადგან ავად იყო 
იგი. 


თავი 9 


1 მოუხმო ელისე წინასწარმეტყველმა ერთ-ერთ 
წანასწარმეტყველს და უთხრა: შეიბი სარტყელი წელზე, აიღე 
ეს ზეთის ჭურჭელი და წადი გალაადის რამოთს. 2? მიხვალ და 
მოძებნი იქ იეჰუს, იოშაფატ ნიმშის ძის ძეს; მიხვალ და 
წამოაყენებ მისი ძმებისგან და უკანა ოთახში შეიყვან. 3 აიღებ 
ზეთის ჭურჭელს და ზეთს დაასხამ თავზე. ეტყვი: ასე ამბობს 
უფალი: მე გცხებ ისრაელის მეფედ. მერე კარს გააღებ, და 
დაუყოვნებლივ გაიქცევი. “ წავიდა ყმაწვილი, 
წინასწარმეტყველის მსახური, გალაადის რამოთს. ? მივიდა 
და, აჰა, სხედან ჯარის სარდლები. უთხრა: სიტყვა მაქვს 
შენთან, სარდალო. თქვა იეჰუმ: რომელთან ჩვენ შორის? 
მიუგო: შენთან, სარდალო. 5 ადგა და შევიდა სახლში. 
გადაასხა ზეთი თავზე და ეთხრა: ასე ამბობს უფალი, 
ისრაელის ღმერთი: მე გცხებ უფლის ერის, ისრაელის მეფედ. 
7 შენ მოსპობ შენი ბატონის, აქაბის სახლს, რომ ავიღო ჩემს 
მორჩილთა, წინასწარმეტყველთა, სისხლი და უფლის ყველა 
მორჩილის სისხლი იზებელისგან. 8 განადგურდება აქაბის 
მთელი სახლი, ამოვძირკვავ ვინც კი ჰყავს აქაბს კედელთან 
მშარდავი - ყმა და აზატი ისრაელში. 7? გადავაქცევ აქაბის 
სახლს იერობოამ ნაბატის ძის სხლად და ბაყაშა ახიას ძის 
სახლად. 19 იზებელს ძაღლები შეჭამენ იზრეყელის ველზე და 
არავინ იქნება დამმარხველი. გააღო კარი და გაიქცა. 11 
გავიდა იეჰუ თავისი ბატონის მორჩილებთან და უთხრეს: ხომ 
მშვიდობაა? რისთვის მოვიდა შენთან ეგ შეშლილი? მიუგო: 
თქვენ იცით მაგ კაციც და მისი ნალაპარაკევიც. 12 თქვეს: 
ტყუილია. გვითხარი. თქვა. ასე და ასე მითხრა, ასე ამბობსო 
უფალი: მე გცხებ ისრაელის მეფედ. 13 მყისვე დასტაცეს ხელი 
თავ-თავის მოსასხამებს და ხედ საფეხურებზე დაუფინეს; ბუკსა 
ჰკრეს და გამოაცხადეს: გამეფდა იეჰუ. 14 შეთქმულება მოაწყო 
იეჰუმ, იოშაფატ ნიმშის ძის ძემ, იორამის წინააღმდეგ. ხოლო 
იორამი მთელ ისრაელთან ერთად არამის მეფეს, ხაზაელს, 


უდარაჯებდა გალაადის რამოთში. 12 თავად იორამ მეფე უკან 
დაბრუნდა, რათა იზრეყელში განეკურნა ჭრილობები, 
არამელებმა რომ მიაყენეს ხაზაელ არამის მეფესთან ბრძოლის 
დროს. თქვა იეჰუმ: თუ თანახმა ხართ, ნურავის გავუშვებთ 
ქალაქიდან იზრეყელში შესატყობინებლად. 195 ამხედრდა იეჰუ 
და გასწია იზრეყელისკენ, რადგან იქ იწვა იორამი და იუდას 
მეფეც იქ იყო მისული იორმის სანახავად. 17 ებგური იდგა 
კოშკზე იზრეყელში, დაინახა, იეჰუს ჯარი რომ მოდიოდა, და 
თქვა: ჯარს ვხედავ. თქვა იორამმა: აიღე და გააგზავნე 
მხედარი მისაგებებლად, ჰკითხონ: ხომ მშვიდობაა-თქო. 18 
წავიდა მხედარი მისაგებებლად და უთხრა: ასე ამბობს მეფე: 
ხომ მშვიდობა არისო? მიუგო იეჰუმ: შენ ვინ გეკითხება 
მშვიდობას? უკან წამომყევი. შეატყობინა ებგურმა: მივიდა 
მათთან მოციქული და აღარ ბრუნდებაო. 19 გაგზავნა მეორე 
მხედარი. ისიც მივიდა მათთან და თქვა: ასე ამბობს მეფე: 
მშვიდობა არისო? თქვა იეჰუმ: შენ ვინ გეკითხება მშვიდობას? 
უკან წამომყევი. 29 შეატყობინა ებგურმა: მივიდა მათთან და 
აღარ ბრუნდება. ქცევით იეჰუ ნიმშის ძესა ჰგავს, რადგან 
გადარეულივით იქცევა. 21 თქვა იორამმა: შემიკაზმეთ. 
შეუკაზმეს ეტლი და გავიდნენ იორამ ისრაელის მეფე და 
ახაზია იუდას მეფე თავ-თავისი ეტლებით. გავიდნენ იეჰუს 
შესახვედრად და შეეყარნენ მას ნაბოთ იზრეყელელის 
ნაკვეთზე. 22 როცა დაინახა იორამმა იეჰუ, უთხრა: ხომ 
მშვიდობაა, იეჰუ? მიუგო: რა მშვიდობა უნდა იყოს დედაშენის, 
იზებელის გარყვნილებისა და მისი ამდენი ჯადოქრობის მერე? 
23 უკან გატრიალდა იორამი და გაიქცა. უთხრა ახაზიას: 
ღალატია, ახაზია! 24 მოზიდა შვილდს იეჰუმ, ბეჭებს შორის 
დაჰკრა და გულს უწვდინა ისარი. ჩაიჩოქა თავის ეტლზე 
იორამმა. 22 უთხრა იეჰუმ ბიდეკარს, თავის მხლებელს: აიღე 
და გადააგდე იგი ნაბოთ იზრეყელელის ყანაში; გაიხსენე, 
წყვილად რომ მივყვებოდით უკან ცხენდაცხენ მე და შენ 
მამამისს, აქაბს, და ეს განაჩენი რომ გამოუტანა უფალმა. 29 
განა ნაბოთის და მისი შვილების სისხლი არ ვიხილე გუშინ? 
ამბობს უფალი. ამავე ყანაში მოგკითხავ სამაგიეროს, ამბობს 


უფალი. აიღე და გადააგდე ყანაში უფლის სიტყვისამებრ. 27 ეს 
რომ დაინახა ახაზიამ, იუდას მეფემ, ბაალის სახლისკენ 


გაიქცა. გაეკიდა იეჰუ და დაიძახა: მაგასაც დაჰკარით მისსავე 
ეტლზე. დაჰკრეს მას გურის მაღლობზე, იბლეყამთან; 
მეგიდოში გაიქცა და იქ მოკვდა. 285 წაასვენეს მისმა 
მორჩილებმა იერუსალიმს და დამარხეს იგი თავის სამარხში 
მამა-პაპის გვერდით, დავითის ქალაქში. 29 იორამ აქაბის 
მეთერთმეტე წელს გამეფდა ახაზია იუდაში. 39 მივიდა იეჰუ 
იზრეყელში და როცა მოესმა ამბავი იზებელს, საოლავი წაისვა 
თვალებზე, თავი გაილამაზა და გაიხედა სარკმელში. 31 შევიდა 
თუ არა იეჰუ კარიბჭეში, ჰკითხა იზებელმა: ხომ მშვიდობაა, 
ზიმრი, საკუთარი ბატონის მკვლელო? 22 აპხედა იეჰუმ 
სარკმელს და დაიძახა: ვინ არის ჩემს მხარეზე, ვინ? და 
გადმოხედა მას ორმა-სამმა კარისკაცმა. 33 უთხრა: 
გადმოაგდეთ! გადმოაგდეს და მიესხა მისი სისხლი კედელს 
და ცხენებს, და გადათელეს იგი. 3“ მივიდა, ჭამა და სვა, თქვა: 
მოძებნეთ ის შეჩვენებული და დამარხეთ, რადგან მეფის 
ასულია. 35 წავიდნენ მის დასამარხავად, მაგრამ ვერაფერი 
ნახეს მისგან, თავისქალისა და ხელ-ფეხის მეტი. 39 
დაბრუნდნენ და მოახსენეს. თქვა იეჰუმ: ასეთი იყო უფლის 
სიტყვა, რომელიც გამოაცხადა მან თავისი მორჩილის, ელია 
თიშბელის პირით: იზრეყელის ველზე შეჭამენო ძაღლები 
იზებელს. 37 იქნება იზებელის გვამი, როგორც ნეხვი ყანაში, 
იზრეყელის ველზე, რომ ვერავინ თქვასო: აი, ეს არის იზებელი. 


თავი 10 


1 სამოცდაათი შვილი ჰყავდა აქაბს სამარიაში. დაწერა იეჰუმ 
წერილები და დაუგზავნა სამარიაში იზრეყელის მთავრებს, 
უხუცესებს და აქაბის გამზრდელებს; წერდა: 2 როცა მოგივათ 
ეს წერილი, ხომ თქვენთან იქნებიან თქვენი ბატონიშვილები, 
თქვენს ხელთ იქნება ეტლები და ცხენები, ციხე-ქალაქი და 
საჭურველი. 3 ჰოდა, ამოარჩიეთ ბატონიშვილებიდან უკეთესი, 
ვინც თქვენ მოგწონთ, დასვით მამამისის ტახტზე და 
იბრძოლეთ თქვენი ბატონის სახლისთვის. 4 დიდად, დიდად 
შეშინდნენ და თქვეს: აჰა, ორი მეფე ვერ დაუდგა წინ, ჩვენ 
როგორღა დავუდგეთ? ? შეუთვალეს იეჰუს სასახლის 
მოურავმა, ქალაქის განმგებელმა, უხუცესობამ და 
გამზრდელებმა: შენი მორჩილნი ვართ, როგორც გვიბრძანებ, 
ისე მოვიქცევით; არავის გავამეფებთ. როგორც გერჩიოს, ისე 
მოიქეცი. 9 მისწერა მათ მეორე წერილი: თუ ჩემიანები ხართ 
და ჩემს სიტყვას ემორჩილებით, წამოიღეთ თქვენი 
ბატონიშვილების თავები და ხვალ ამ დროს იზრეყელში 
გამოცხადდით ჩემთან. უფლისწულები - სამოცდაათი კაცი 
ქალაქის დიდებულებთან იყვნენ, რომელნიც ზრდიდნენ მათ. 7 
როცა წერილი მოუვიდათ, გამოიყვანეს უფლისწულები და 
დახოცეს - სამოცდაათი კაცი; კალათებში ჩააწყვეს მათი 
თავები და იზრეყელში გაუგზავნეს. 8 მივიდა მოციქული და 
მოახსენა: მოიტანეს უფლისწულთა თავები. თქვა: ორ გროვად 
დაჰყარეთ კარიბჭის შესასვლელთან. ? დილით გამოვიდა, 
დადგა და მიმართა მთელ ხადხს: თქვენ უბრალონი ხართ. აჰა, 
მე ავუჯანყდი ჩემს ბატონს, მე მოვკალი, მაგრამ ესენი ვინ 
დახოცა? 19 ამიერიდან იცოდეთ, რომ უფლის არცერთი 
სიტყვა, რაც უბრძანებია უფალს, აქაბის სახლზე, ფუჭად არ 
ჩაივლის. აღასრულა უფალმა, რაც ბრძანა თავისი მსახურის, 
ელიას პირით. 11 ამოხოცა იეჰუმ ვინც კი იყო დარჩენილი 
აქაბის სახლიდან იზრეყელში, ყველა მისი დიდებული, მისი 
მახლობლები, მისი მღვდლები; არავინ დარჩენილა მისიანი 


ცოცხალი. 12 ადგა და წავიდა სამარიაში. მწყემსების ბინებთან 
მისულს, გზაზე 13 შეხვდა იეჰუს იუდას მეფის, ახაზიას ძმები და 
ჰკითხა: ვინა ხართ? მიუგეს: ახაზიას ძმები ვართ. მეფისა და 
დედოფლის შვილების ამბის გასაგებად მივდივართ. 1“ თქვა: 
ცოცხლად შეიპყარით. შეიპყრეს ცოცხლად და ჭასთან 
დახოცეს, მწყემსთა ბინაში - ორმოცდაორი კაცი. ერთიც არ 
გადარჩენილა მათგან ცოცხალი. 12 წავიდა იქიდან და შეეყარა 
იონადაბ რექაბის ძეს, რომელიც მის შესახვედრად მოდიოდა, 
მიესალმა და უთხრა: ისევე წრფელია შენი გული, როგორც 
ჩემი გული შენდამი? მიუგო იონადაბმა: წრფელია. წრფელია 
და მომეცი ხელი. მისცა ხელი და მანაც აიყვანა თავის ეტლზე. 
16 უთხრა: წამომყევი და ნახე ჩემი შური უფლისადმი. და 
დასვეს ეტლზე. 17 მივიდა სამარიას და ამოხოცა ყველა, ვინც 
კი დარჩენოდა აქაბს სამარიაში; ისე რომ გაანადგურა 
ყველანი, უფლის სიტყვისამებრ, როგორც ნაბრძანები ჰქონდა 
უფალს ელიასთვის. 18 შეკრიბა იეჰუმ მთელი ერი და 
გამოუცხადა: ცუდად ემსახურებოდა აქაბი ბაალს. ახლა იეჰუ 
მოუმატებს სამსახურს. 1? ახლა შემიყარეთ ბაალის ყველა 
ქადაგი, ყველა მისი მსახური და ყველა მისი ქურუმი, 
კაციშვილი არ აკლდეს, რადგან დიდი მსხვერპლშეწირვა 
მექნება ბაალისთვის. ვინც დააკლდება, ვერ გადარჩება 
ცოცხალი. ასეთი ხრიკი მოიგონა იეჰუმ, რომ ამოეწყვიტა 
ბაალის თაყვანისმცემლები. 29 თქვა იეჰუმ: გამოაცხადეთ 
ბაალის დღესასწაული. და გამოაცხადეს. 21 დაგზავნა იეჰუმ 
მოციქულები მთელ ისრაელში. და მოვიდა ბაალის ყველა 
მსახური, კაციშვილი არ დარჩენილა მოუსვლელი. შევიდნენ 
ბაალის სახლში და პირთამდე გაივსო ბაალის სახლი. 22 
უთხრა მეტანსაცმელეს იეჰუმ: გამოუტანე სამოსელი ბაალის 
ყველა მსახურს. მანაც გამოუტანა შესამოსელი. 23 შევიდა იეჰუ 
იონადაბ რექაბის ძესთან ერთად ბაალის სახლში და უთხრა 
ბაალის მსახურებს: მიათვალ-მოათვალიერეთ, არ იყოს თქვენ 
შორის უფლის მსახურთაგანი ვინმე, რადგან მხოლოდ ბაალის 
მსახურები უნდა იყოთ აქ. 24 შეუდგნენ მსხვერპლშეწირვას და 
აღსავლენს. გარეთ დააყენა იეჰუმ ოთხმოცი კაცი და უბრძანა: 


იცოდეთ, თუ ვინმე გადარჩა იმათგან, ვისაც გაბარებთ, მის 
სულს თქვენ მოგკითხავთ. 22 როცა დასრულდა აღსავლენი, 
უბრძანა იეჰუმ მალემსრბოლებსა და მეთაურებს: წადით და 
დახოცეთ, არავინ გაგექცეთ. მახვილით დახოცეს და იქვე 
დაყარეს მალემსრბოლებმა და მეთაურებმა, თავად კი ბაალის 
სახლის ქალაქისკენ წავიდნენ. 29 გამოიტანეს ბაალის 
სახლიდან ბაალის ქანდაკებები და დაწვეს. 27 დაამსხვრიეს 
ბაალის ქანდაკი, დაანგრიეს ბაალის სახლი და სანაგვე 
ადგილად აქციეს დღესამომდე. 289 ასე გადააშენა იეჰუმ ბაალი 
ისრაელიდან. 2? ოღონდ იერობოამ ნაბატის ძის 
ცოდვებისთვის, რითაც მან აცდუნა ისრაელი, არ დაუნებებია 
იეჰუს თავი, და არც ოქროს ხბოებისთვის, ბეთელსა და დანში 
რომ იყო. 39 უთხრა უფალმა იეჰუს: იმის გამო, რომ სწორად 
მოიქეცი ჩემს თვალში და ყველაფერი აღასრულე აქაბის 
სახლზე, რაც გულში მქონდა, მეოთხე თაობამდე ისხდებიან 
შენი შთამომავლები ისრაელის ტახტზე. 31 მაგრამ მთელი 
გულით არ იცავდა იეჰუ უფლის, ისრაელის ღმერთის რჯულს; 
არ დაუნებებია თავი იერობოამის ცოდვებისთვის, რითაც 
აცდუნა მან ისრაელი. 32 იმ ხანებში დაიწყო უფალმა მიწების 
ჩამოჭრა ისრაელისთვის; სძლია ისრაელს ხაზაელმა მთელ მის 
საზღვარზე და წაართვა 33 იორდანედან მზის აღმოსავლეთით 
გალაადის მთელი მხარე, გადის, რეუბენის, მენაშეს მიწები 
ყარომერიდან დაწყებული, არნონის ხეობაში რომ არის, 
გალაადი და ბაშანი. 34 იეჰუს დანარჩენი საქმენი, ყველაფერი, 
რაც გააკეთა, ყველა მისი გმირობა, ისრაელის მეფეთა 
მატიანეშია ჩაწერილი. 35 განისვენა იეჰუმ თავის მამა-პაპასთან 
და დამარხეს სამრიაში. მის ნაცვლად მისი ძე იოახაზი 
გამეფდა. 36 სულ ოცდარვა წელი იმეფა იეჰუმ ისრაელზე 
სამარიაში. 


თავი 11 


1 როცა დაინახა ღოთოლიამ, ახაზიას დედამ, რომ მოკვდა 
მისი შვილი, ადგა და ამოწყვიტა მთელი სამეფო მოდგმა. 2 
მაგრამ იეჰოშებაყმა, მეფე იორამის ასულმა, ახაზიას დამ, 
მოარიდა იოაში, ახაზიას ძე, დასახოცად განწირულ 
უფლისწულებს და მის ძიძასთან ერთად საწოლ ოთახში 
დამალა ღოთოლიასგან და ვერ მოკლეს. 3 ექვს წელს 
იმალებოდა მასთან ერთად უფლის სახლში, ხოლო ღოთოლია 
მეფობდა ქვეყანაზე. 4 მეშვიდე წელს დაიბარა იეჰოიადაყმა 
მცველთა და მალემსრბოლთა ასისთავები და შეიყვანა ისინი 
უფლის სახლში. აღთქმა მოსთხოვა მათ, დააფიცა უფლის 
სახლში და აჩვენა მეფისწული. ? უბრძანა: აი, როგორ უნდა 
მოიქცეთ: თქვენგან მესამედმა, შაბათს მომსვლელთაგან 
მეფის სასახლეში უნდა იყარაულოს; 9 მესამედმა - სურის 
კარიბჭესთან, მესამედმა - კარიბჭესთან, მალემსრბოლთა უკან. 
მორიგეობით იყარაულეთ სასახლეში. 7 თქვენგან ორმა 
მესმედმა, შაბათს გამომსვლელთაგან, უფლის სახლში უნდა 
იყარაულოს მეფის წინაშე. 8 გარს შემოერტყით მეფეს 
იარაღით ხელში; ვინც რიგებში შემოვა, მოკვდეს. ედექით 
მეფეს მისი გამოსვლისას და შესვლისას. ? ყველაფერი ისე 
გააკეთეს ასისთავებმა, როგორც დაარიგა მათ იეჰოიადაყ 
მღვდელმა: წაიყვანეს თავ-თავისი ხალხი - შაბათს 
მომსვლელნი შაბათს გამსვლელებთან ერთად და იეჰოიადაყ 
მღვდელთან მივიდნენ. 190 დაურიგა მღვდელმა ასისთავებს 
შუბები და ფარები, მეფე დავითს რომ ჰქონდა უფლის სახლში. 
11 დადგნენ მალემსრბოლები იარაღით ხელში სახლის 
მარჯვენა ფრთიდან სახლის მარცხენა ფრთამდე, 
სამსხვერპლოსთან და სახლთან, მეფის ირგვლივ. 12 
გამოიყვანა მეფისწული, დაადგა შარავანდი და მისცა 
მოწმობა; გაამეფეს და სცხეს მირონი. ტაშს უკრავდნენ და 
იძახდნენ: იცოცხლოს მეფემ! 13 შემოესმა ღოთოლიას ხალხის 
ჩოჩქოლი და გავიდა ხალხთან უფლის სახლში. 14 დაინახა, 


დგას მეფე წესისამებრ და სარდლები და საყვირები მეფის 
გვერდით, მხიარულობს ქვეყნის ერი და საყვირებს ახმიანებენ. 
შემოიგლიჯა სამოსელი ღოთოლიამ და იყვირა: ღალატია! 
ღალატი! 15 უბრძანა იეჰოიადაყ მღვდელმა. ასისთავებს, ჯარის 
მეთაურებს და უთხრა: გარეთ გაიყვანეთ. ვინც უკან გაჰყვება, 
მახვილით მოკალით. რადგან იფიქრა მღვდელმა, უფლის 
სახლში არ მოკლანო. 165 გზა მისცეს და წავიდა ცხენთა 
შესასვლელით სასახლისაკენ, და იქ მოკლეს. 17 დადო 
იეჰოიადაყმა აღთქმა უფალსა და მეფეს შორის, და ერს 
შორის, რათა ერი საუფლო ყოფილიყო, და მეფესა და ერს 
შორის. 18 შევიდა მთელი ქვეყნის ხალხი ბაალის სახლში და 
დაანგრიეს იგი სამსხვერპლოიანად, დალეწეს მისი 
გამოსახულებანი და მოკლეს მათანი, ბაალის ქურუმი, 
სამსხვერპლოების წინ. დააწესა მღვდელმა ზედამხედველობა 
უფლის სახლზე. 19 წამოიყვანა ასისთავები, სასახლის 
მცველები, მალემსრბოლები და ქვეყნის ერი და მათაც 
გამოიყვანეს მეფე უფლის სახლიდან. მალემსრბოლთა 
შესასვლელით სამეფო სახლში მივიდნენ და მეფეთა ტახტზე 
დაჯდა მეფე. 290 გამხიარულდა მთელი ქვეყნის ერი და 
დაწყნარდა ქალაქი. ხოლო ღოთოლია მახვილით მოკლეს 
სამეფო სახლში. შვიდი წლისა იყო იოაში, როცა გამეფდა. 21 
იეჰუს მეშვიდე წელს გამეფდა იოაში 


თავი 12 


1 და ორმოცი წელი იმეფა იერუსალიმში. მისი დედა იყო ციბია, 
ბერშებადან. 2 სწორად იქცეოდა უფლის თვალში იოაში 
მთელი თავისი სიცოცხლე, სანამ იეჰოიადაყ მღვდელი 
მოძღვრავდა მას. 32 ოღონდ გორაკები არ ყოფილა 
გაუქმებული; გორაკებზე სწირავდა ხალხი მსხვერპლს და 
აკმევდა საკმეველს. 4 უთხრა იოაშმა მღვდლებს: მთელი 
შემოწირული ვერცხლი, რომელიც უფლის სახლში შემოდის, 
ტრიალში მყოფი ვერცხლი, ვისაც რამდენი შემოაქვს, მთელი 
ვერცხლი, რომელიც სურვილთსამებრ შემოაქვთ უფლის 
სახლში, 2 აიღონ მღვდლებმა თავ-თავისი ნაცნობებისგან და 
შეაკეთონ სახლში ყველაფერი, რასაც შესაკეთებელს 
აღმოაჩენენ. 9 როცა, მეფე იოაშის ოცდამესამე წელს, მაინც არ 
ჰქონდათ შეკეთებული მღვდლესს, რაც შესაკეთებელი იყო 
სახლში, 7 დაუძახა მეფე იოაშმა იეჰოიადაყ მღვდელს და სხვა 
მღვდლებს და უთხრა: რატომ არ შეგიკეთებიათ სახლი, მეტად 
ნუღარ აიღებთ თქვენ-თქვენი ნაცნობებისგან ვერცხლს სახლის 
შესაკეთებლად. 8 შეთანხმდნენ მღვდლები, აღარ აეღოთ 
ხალხისგან ვერცხლი სახლის შესაკეთებლად. 9? აიღო 
იეჰოიადაყ მღვდელმა ერთი კიდობანი, ზემოდან ნახვრეტი 
გაუკეთა და სამსხვერპლოს გვერდით დადგა, უფლის სახლში 
შემომსვლელთა მხარმარჯვნივ. იქ ყრიდნენ ზღურბლის 
მცველი მღვდლები უფლის სახლში შემოტანილ მთელ 
ვერცხლს. 19 როცა ნახავდნენ, რომ ბევრი ვერცხლი 
დაგროვდა კიდობანში, ამოვიდოდნენ მეფის მწერალი და 
მღვდელმთავარი, გადმოყრიდნენ და დაითვლიდნენ უფლის 
სახლში შეგროვებულ ვერცხლს. 11 ხელში აბარებდნენ 
დათვლილ ვერცხლს სამუშაოთა შემსრულებლებს, რომელნიც 
უფლის სახლში იყვნენ განწესებულნი. ესენი ურიგებდნენ 
დურგლებს და მშენებლებს, უფლის სახლში მომუშავეთ, 12 
ქვისმთლელებს და ქვითხუროებს, ყიდულობდნენ ხეს და 
თლილ ქვას უფლის სახლის შესაკეთებლად და ყველაფერს, 


რაც სახლის გასამაგრებლად იყო საჭირო. 132 ოღონდ უფლის 
სახლისთვის საჭირო ვერცხლის თასები, მაშები, 
სასხურებლები, საყვირები, ოქროს და ვერცხლის ყოველგვარი 
ჭურჭელი არ მზადდებოდა უფლის სახლში შემოსული 
ვერცხლით, 114 რადგან სამუშაოთა შემსრულებლებს 
ეძლეოდათ, რომ მისი ხარჯით შეეკეთებინათ უფლის სახლი. 12 
ანგარიშს არ სთხოვდნენ იმ პირებს, რომელნიც სამუშაოთა 
შემსრულებლებს აბარებდნენ ხელში ვერცხლს, რადგან 
პატიოსნად იქცეოდნენ. 19 დანაშაულის გამოსასყიდი ვერცხლი 
და ცოდვის გამოსასყიდი ვერცხლი არ შემოდიოდა უფლის 
სახლში; მღვდლებს ეკუთვნოდათ იგი. 17 მაშინ გაემართა 
ხაზაელი, არამის მეფე, და გაილაშქრა გათის წინააღმდეგ და 
აიღო იგი. მერე იერუსალიმზე გალაშქრება განიზრახა. 18 მაშინ 
აიღო იოაშ იუდას მეფემ მთელი შემოწირულობა, რაც 
შემოწირული ჰქონდათ იოშაფატს, იორამს და ახაზიას - მის 
მამა-პაპას, იუდას მეფეებს, თავისი შემოწირულობაც და 
მთელი ოქროულობა, რაც კი იპოვებოდა უფლის სახლსა და 
მეფის სახლის საგანძურებში, და გაუგზავნა ხაზაელს, არამის 
მეფეს; და ისიც გაეცალა იერუსალიმს. 13? იოაშის დანარჩენი 
საქმენი, ყველაფერი, რაც გააკეთა, იუდას მეფეთა მატიანეშია 
ჩაწერილი. 29 აღდგნენ მისი მორჩილნი და შეითქვნენ მის 
წინააღმდეგ, და მოკლეს იოაში მილოს სახლში, სილას 
ჩასავალთან. 21 მისმა მორჩილებმა - იოზაქარ შიმყათის ძემ და 
იეჰოზაბად შომერის ძემ, მოკლეს იგი; მოკვდა და დამარხეს 
თავის მამა-პაპის გვერდით, დავითის ქალაქში. მის ნაცვლად 
მისი ძე ამაცია გამეფდა. 


თავი 13 


1 იუდას მეფის, იოაშ ახაზიას ძის, ოცდამესამე წელს გამეფდა 
იეჰოახაზ იეჰუს ძე ისრაელზე სამარიაში და იმეფა ჩვიდმეტი 
წელი. ? უკუღმართად იქცეოდა უფლის თვალში და 
მიჰყვებოდა იერობოამ ნაბატის ძის ცოდვის კვალს, რომელმაც 
შეაცდინა ისრაელი; არ განრიდებია მას. 3 აღიგზნო უფლის 
რისხვა ისრაელიანთა მიმართ და ჩაუგდო ისინი ხელში 
ხაზაელს, არამის მეფეს, და ბენჰადადს, ხაზაელის ძეს, დიდი 
ხნით. “ შეევედრა იეჰოახაზი უფალს და უსმინა მას უფალმა, 
რადგან დაინახა ისრაელიანთა შეჭირვება, როგორ აჭირვებდა 
მათ არამის მეფე. 2? მისცა უფალმა ისრაელს მხსნელი და 
დააღწიეს თავი არამის ბატონობას; და იწყეს ცხოვრება 
ისრაელიანებმა თავ-თავის კარვებში, როგორც გუშინ და 
გუშინწინ ცხოვრობდნენ. 9 ოღონდ არ განრიდებიან 
იერობოამის სახლის ცოდვებს, რომელმაც შეაცდინა ისრაელი; 
მისდევდნენ მათ და ხემხვივანებიც კვლავინდებურად იდგა 
სამარიაში. ” ორმოცდაათი ცხენოსანი, ათი საომარი ეტლი და 
ათი ათასი ქვეითიღა შერჩა იეჰოხოაზს, რადგან გაანადგურა 
ისინი არამის მეფემ და მიწის მტვერივით გასათელი გახადა. 98 
იეჰოხოაზის დანარჩენი საქმენი, ყველაფერი, რაც გააკეთა და 
მისი გმირობანი, ისრაელის მეფეთა მატიანეშია ჩაწერილი. 9 
განისვენა იეჰოხოაზმა თავის მამა-პაპასთან და დამარხეს იგი 
სამარიაში. მის ნაცვლად მისი ძე იოაში გამეფდა. 19 იუდას 
მეფის, იოაშის, ოცდამეჩვიდმეტე წელს გამეფდა იეჰოაშ 
იეჰოხოაზის ძე ისრაელზე სამარიაში და თექვსმეტი წელი 
იმეფა. 11 უკუღმართად იქცეოდა უფლის თვალში, არ 
მიუტოვებია ცოდვები იერობოამ ნაბატის ძისა, რომელმაც 
შეაცდინა ისრაელი, არამედ მისდევდა მათ. 12 იოაშის 
დანარჩენი საქმენი, ყველაფერი, რაც გააკეთა, მისი 
გმირობანი, იუდას მეფეს, ამაციას, რომ ეომებოდა, ისრაელის 
მეფეთა მატიანეშია ჩაწერილი. 13 განისვენა იოაშმა თავის 
მამა-პაპასთან და დაჯდა მის ტახტზე იერობოამი. ხოლო იოაში 


სამარიაში დაიმარხა ისრაელის მეფეთა გვერდით. 14 
დასნეულდა ელისე და მოკვდა კიდეც ამ სენისაგან. ჩავიდა 
მასთან იოაშ ისრაელის მეფე. თავზე დასტიროდა და 
ეუბნებოდა: მამავ, მამავ, ისრაელის ეტლო და მხედრობავ! 12 
უთხრა ელისემ: აიღე მშვილდ-ისარი. მანაც აიღო მშვილდ- 
ისარი. 19 უთხრა ისრაელის მეფეს: დაადე ხელი მშვილდს. 
მანაც დაადო ხელი, ხოლო ელისემ მეფის ხელზე დააწყო 
თავისი ხელები. 17 თქვა: გააღე აღმოსავლეთის სარკმელი. 
გააღო. თქვა ელისემ: სტყორცნე. სტყორცნა. თქვა: ძლევის 
ისარი უფლისაგან და ძლევის ისარი არამისკენ. სძლევ არამს 
აფეკში საბოლოოდ. 18 თქვა: აიღე ისრები. აიღო. უთხრა 
ისრაელის მეფეს: დაჰკარი მიწას. სამგზის დაჰკრა მიწას და 
გაჩერდა. 19? გაუბრაზდა ღვთისკაცი და უთხრა: ხუთგზის ან 
ექვსგზის რომ დაგეკრა, საბოლოოდ სძლევდი არამს, ახლა კი 
მხოლოდ სამგზის სძლევ არამს. 29 მოკვდა ელისე და 
დამარხეს იგი. მოაბის მოთარეშენი დაეცნენ ქვეყანას წლის 
დამდეგს. 21 ერთხელ ვიღაც კაცს მარხავდნენ და, აჰა, როცა 
დაინახეს მოთარემშენი, ჩააგდეს ეს კაცი ელისეს სამარხში. 
როგორც კი შეეხო კაცი ელისეს ძვლებს, მყისვე გაცოცხლდა 
და ფეხზე წამოდგა. 22 ხაზაელი, არამის მეფე, აჭირვებდა 
ისრაელიანებს იეჰოახაზის მეფობის მთელ ხანაში. 23 მაგრამ 
შეიბრალა ისინი უფალმა და შეიწყალა აბრაამთან, ისაკთან და 
იაკობთან დადებული აღთქძმის გამო და არ ინება მათი 
მოსპობა. თავიდან არ მოუშორებია ისინი დღესამომდე. 24 
მოკვდა ხაზაელი, არამის მეფე; მის ნაცვლად მისი ძე ბენ- 
ჰადადი გამეფდა. 23 უკანვე დაიბრუნა იოაშ აეჰოახაზის ძემ 
ბენ-ჰადად ხაზაელის ძისგან ქალაქები, რომლებიც ბრძოლით 
ჰქონდა წართმეული მისი მამისთვის, იეჰოხოაზისთვის. სამგზის 
სძლია მას იოაშმა და დაიბრუნა ისრაელის ქალაქები. 


თავი 14 


1 ისრაელის მეფის იოაშ იოახაზის ძის, მეორე წელს გამეფდა 
ამაციაჰუ, იოაშის ძე, იუდას მეფე. 2 ოცდახუთი წლისა იყო, რომ 
გამეფდა და ოცდაცხრა წელი იმეფა იერუსალიმში. დედამისი 
იყო იეჰოყადანი, იერუსალიმიდან. 3 სწორედ იქცეოდა უფლის 
თვალში, ოღონდ არა ისე, როგორც მისი მამა დავითი. 
ყველაფერს ისე აკეთებდა, როგორც იოაში, მამამისი. 4 
ოღონდ გორაკები არ იყო ჯერ კიდევ გაუქმებული. გორაკებზე 
სწირავდა ხალხი მსხვერპლს და აკმევდა საკმეველს. ? როცა 
ხელში გაუმტკიცდა მეფობა, დახოცა თავისი მორჩილნი, 
რომელთაც მოკლეს მეფე, მისი მამა. 95 მკვლელების შვილები 
კი არ დაუხოცავს, როგორც სწერია მოსეს რჯულის წიგნში, 
უფლის ბრძანებისამებრ: არ უნდა დაისაჯონ სიკვდილით 
მამები შვილთა გამო და შვილები მამათა გამო. არ უნდა 
დაისაჯონ სიკვდილით, არამედ თითოეული თავისი 
დანაშაულისთვის უნდა მოკვდეს. 7 მან სძლია ედომელებს 
მარილოვან ველზე - ათი ათას კაცს, და ბრძოლით აიღო 
სელაყი და უწოდა სახელად იოკთიელი, როგორც დღემდე 
ეწოდება. 8 მაშინ გაუგზავნა ამაციამ მოციქულები იოაშს, 
იოახაზს იეჰუს ძის ძეს, ისრაელის მეფეს და შეუთვალა: მოდი, 
მოვსინჯოთ ერთმანეთი. 3? შეუთვალა იოაშ ისრაელის მეფემ 
ამაციაჰუს, იუდას მეფეს: ლიბანის კვრინჩხმა შეუთვალა 
ლიბანის კედარს: ცოლად მიათხოვე შენი ასული ჩემს ვაჟს. 
მაგრამ ჩაიარა ლიბანის გარეულმა მხეცმა და გათელა 
კვრინჩხი. 19? დაგიმარცხებია ედომი და გადიდგულებულხარ. 
ღირსეულად გეჭიროს თავი და შენთვის იჯექი სახლში. 
რისთვის სტეხ შფოთს? შენც დაეცემი და იუდაც შენთან ერთად. 
11 ყური არ ათხოვა ამაციაჰუმ, მაშინ გამოვიდა იოაშ ისრაელის 
მეფე და მოსინჯეს ერთმანეთი, მან და ამაციაჰუმ, იუდას მეფემ 
ბეთშემეშთან, იუდაში რომ არის. 12 დამარცხდნენ იუდაელები 
ისრაელიანებთან და თავთავის კარვებში გაიფანტნენ. 13 
ხოლო ამაციაჰუ, იუდას მეფე, იოაშ ახაზიაჰუს ძის ძე, შეიპყრო 


იოაშ ისრაელის მეფემ ბეთ-შემეშში და მიადგა იერუსალიმს. 
დაანგრია იერუსალიმის კედელი ეფრემის კარიბჭიდან კუთხის 
კარიბჭემდე, ოთხასი წყრთის სიგრძეზე. 14 წაიღო მთელი 
ოქრო-ვერცხლი და მთელი ჭურჭელი, რაც კი უფლის სახლში 
და მეფის სახლის საგანძურებში ინახებოდა, აიყვანა მძევლები 
და გაბრუნდა სამარიას. 12 იეჰოაშის დანარჩენი საქმენი, რაც 
გააკეთა და გმირობანი, როგორ ებრძოდა ამაციაჰუს, იუდას 
მეფეს, ისრაელის მეფეთა მატიანეშია ჩაწერილი. 169 განისვენა 
იეჰოაშმა თავის მამა-პაპასთან და დაიმარხა სამარიაში 
ისრაელის მეფეთა გვერდით; მის ნაცვლად მისი ძე იერობოამი 
გამეფდა. 17 ისრაელის მეფის იეჰოაშ იეჰოახაზის ძის 
სიკვდილის შემდეგ თხუთმეტი წელი იცოცხლა ამაციაჰუ იოაშის 
ძემ, იუდას მეფემ. 18 ამაციაჰუს დანარჩენი საქმენი იუდას 
მეფეთა მატიანეშია ჩაწერილი. 19 შეითქვნენ მის წინააღმდეგ 
იერუსალიმში და თავი შეაფარა მან ლაქიშს. მიუგზავნეს კაცები 
ლაქიშში და იქ მოკლეს. 29 წამოასვენეს ცხენებით და 
დამარხეს იერუსალიმში თავისი მამა-პაპის გვერდით, დავითის 
ქალაქში. 21 გამოიყვანა იუდას მთელმა ხალხმა ყაზარია, 
თექვსმეტი წლის ყმაწვილი, და მამამისის, ამაციაჰუს ნაცვლად 
გაამეფეს. 22 მან აღადგინა ელათი და დაუბრუნა იუდას. მერე 
განისვენა მეფემ თავის მამა-პაპასთან. 23 იუდას მეფის 
ამაციაჰუ იოაშის ძის მეთხუთმეტე წელს გამეფდა იერობოამ 
იოაშის ძე, ისრაელის მეფე, სამარიაში და იმეფა 
ორმოცდაერთი წელი. 24 უკუღმართად იქცეოდა იგი უფლის 
თვალში და არ მიუტოვებია იერობოამ ნაბატის ძის ცოდვები, 
რომელმაც შეაცდინა ისრაელი. 22 მან აღადგინა ისრაელის 
საზღვრები ხამათის ყელიდან უდაბნოს ზღვამდე, როგორც 
ნათქვამი ჰქონდა უფალს, ისრაელის ღმერთს, თავისი 
მორჩილის, გათხეფერელი წინასწარმეტყველის, იონა ამითაის 
ძის, პირით. 295 რადგან დაინახა უფალმა ისრაელის გაჭირვება, 
ძალზე მწარე, არ დარჩენილა არც ყმა და არც აზატი, და არ 
ჰყავდა შემწე ისრაელს. 27 არ ინება უფალმა ისრაელის 
სახსენებლის მოსპობა ცისქვეშეთიდან და იერობოამ იოაშის 
ძის ხელით იხსნა იგი. 298 იერობოამის დანარჩენი საქმენი, 


ყველაფერი, რაც გააკეთა, მისი გმირობანი, რომ იბრძოდა და 
ისრაელს დაუბრუნა იუდას კუთვნილი დამასკო და ხამათი, 
ისრაელის მეფეთა მატიანეშია ჩაწერილი. 29 განისვენა 
იერობოამმა თავის მამა-პაპასთან, ისრაელის მეფეებთან. მის 
ნაცვლად მისი ძე ზაქარია გამეფდა. 


თავი 15 


1 იერობოამ ისრაელის მეფის ოცდამეშვიდე წელს გამეფდა 
ყაზარია ამაციაჰუს ძე, იუდას მეფე. 2 თექვსმეტი წლისა იყო, 
რომ გამეფდა და ორმოცდათორმეტი წელი იმეფა 
იერუსალიმში. მისი დედა იყო იექოლიაჰუ, იერუსალიმელი. 3 
სწორედ იქცეოდა უფლის თვალში, ისევე, როგორც მამამისი 
ამაციაჰუ. ოღონდ გორაკები არ იყო გაუქმებული: გორაკებზე 
სწირავდა მსხვერპლს ხალხი და აკმევდა საკმეველს. ? დასაჯა 
იგი ღმერთმა და სიკვდილამდე კეთროვანი იყო, და 
ცხოვრობდა სამკურნალო სახლში. იოთამი, მეფისწული, 
სასახლეს ზედამხედველობდა და განსჯიდა ქვეყნის ხალხს. 9 
ყაზარიას დანარჩენი საქმენი, ყველაფერი, რაც გააკეთა, იუდას 
მეფეთა მატიანეშია ჩაწერილი. 7” განისვენა ყაზარიამ თავის 
მამა-პაპასთან და დამარხეს იგი თავისი მამა-პაპის გვერდით 
დავითის ქალაქში. მის ნაცვლად მისი ძე იოთამი გამეფდა. 98 
იუდას მეფის, ყაზარიას, ოცდამეთვრამეტე წელს გამეფდა 
ზაქარია იერობოამის ძე ისრაელზე სამარიაში და ექვსი თვე 
იმეფა. ? უკუღმართად იქცეოდა უფლის თვალში, როგორც მისი 
მამა-პაპა იქცეოდა. არ განრიდებია იერობოამ ნაბატის ძის 
ცოდვებს, რომელმაც შეაცდინა ისრაელი. 19 შეთქმულება 
მოუწყო მას შალუმმა, იაბეშის ძემ, და მოკლა იგი კაბალ-ყამმა 
და გამეფდა მის ნაცვლად. 11 ზაქარიას დანარჩენი საქმენი 
ისრაელის მეფეთა მატიანეშია ჩაწერილი. 12 ასეთი იყო უფლის 
სიტყვა, რომელიც გამოუცხადა მან იეჰუს: მეოთხე თაობამდე 
ისხდებიან შენი შვილები ისრაელის ტახტზე. და ახდა კიდეც. 13 
შალუმ იაბეშის ძე გამეფდა იუდას მეფის, ყუზიას, 
ოცდამეცხრამეტე წელს და ერთი თვე იმეფა სამარიაში. 14 
წამოვიდა მენახემ გადის ძე თირცადან და მოადგა სამარიას. 
დაამარცხა შალუმ იაბეშის ძე სამარიაში, მოკლა იგი და 
გამეფდა მის ნაცვლად. 12 შალუმის საქმენი და მისი 
შეთქმულების ამბავი, რომელიც მან მოაწყო, ისრაელის 
მეფეთა მატიანეშია ჩაწერილი. 159 მაშინ მოსრა მენახემმა 


თიფსახი და ყველაფერი, რაც მასში იყო; მოსრა მთელი მხარე 
თირცადან მოყოლებული, რადგან არ გააღეს კარიბჭეები. 
შუაზე გააპო ყველა ორსული ქალი. 17 იუდას მეფის, ყაზარიას, 
ოცდამეცხრამეტე წელს გამეფდა მენახემ გადის ძე, ისრაელის, 
მეფე და ათი წელი იმეფა სამარიაში. 18 უკუღმართად იქცეოდა 
უფლის თვალში, არ განრიდებია მთელი თავისი სიცოცხლე 
იერობოამ ნაბატის ძის ცოდვებს, რომელმაც შეაცდინა 
ისრაელი. 19? წამოვიდა ფული, აშურის მეფე, ქვეყნისაკენ და 
მისცა მენახემმა ფულს ათასი ქანქარი ვერცხლი, რომ 
ყოფილილყო მისი შემწეობის ქვეშ და მტკიცედ სჭეროდა ხელში 
მეფობა. 29 დააკისრა მენახემმა ეს ვერცხლი ისრაელს, ყველა 
შეძლებულ კაცს - კაცზე ორმოცდაათი შეკელი აშურის 
მეფისთვის მისაცემად. უკან გაბრუნდა აშურის მეფე, არ 
გაჩერებულა იქ, ქვეყანაში. 21 მენახემის დანარჩენი საქმენი, 
ყველაფერი, რაც გააკეთა, ისრაელის მეფეთა მატიანეშია 
ჩაწერილი. 22 განისვენა მენახემმა თავის მამა-პაპასთან და მის 
ნაცვლად მისი ძე, ფეხაკია გამეფდა. 23 იუდას მეფის, ყაზარიას 
ორმოცდამეათე წელს გამეფდა ფეკახია მენახემის ძე 
ისრაელზე სამარიაში და ორი წელი იმეფა. 24 უკუღმართად 
იქცეოდა უფლის თვალში, არ განრიდებია იერობოამ ნაბატის 
ძის ცოდვებს, რომელმაც შეაცდინა ისრაელი. 25 შეთქმულება 
მოუწყო მას ფეხაკმა, რემალიაჰუს ძემ, მისმა კარისკაცმა, 
მიუხდა სამარიაში, მეფის სასახლის დარბაზში, არგობთან და 
არიასთან ერთად, თან ორმოცდაათი გალაადელი ახლდა - 
მოკლა იგი და გამეფდა მის ნაცვლად. 25 ფეკახიას დანარჩენი 
საქმენი, ყველაფერი, რაც გაუკეთებია, ისრაელის მეფეთა 
მატიანეშია ჩაწერილი. 27 იუდას მეფის, ყაზარიას 
ორმოცდამეთორმეტე წელს გამეფდა ფეკას რემალიაჰუს ძე 
ისრაელზე სამარიაში და იმეფა ოცი წელი. 2958 უკუღმართად 
იქცეოდა უფლის თვალში; არ განრიდებია იერობოამ ნაბატის 
ძის ცოდვებს, რომელმაც შეაცდინა ისრაელი. 2? ისრაელის 
მეფის, ფეკახის დროს მოვიდა თიგლათფილასარი, აშურის 
მეფე, აიღო ყიონი, აბელ-ბეთ-მაყაქა, იანოახი, კედეში, 
ხაცორი, გალაადი და გალილა, მთელი ნაფთალის ქვეყანა და 


აშურში გადაასახლა ხალხი. 39 შეთქმულება მოუწყო ჰოშეაყ 
ელიას ძემ ფეკახ რემალიაჰუს ძეს, სძლია მას, მოკლა და 
გამეფდა მის ნაცვლად იოთამ ყუზიას ძის მეოცე წელს. 31 
ფეკახის დანარჩენი საქმენი, ყველაფერი, რაც გაუკეთებია, 
ისრაელის მეფეთა მატიანეშია ჩაწერილი. 32 ისრაელის მეფის, 
ფეკახ რემალიაჰუს ძის მეორე წელს გამეფდა იოთამ ყუზიას ძე, 
იუდას მეფე. 33 ოცდახუთი წლის იყო, როცა გამეფდა და 
თექვსმეტი წელი იმეფა იერუსალიმში. დედამისი იყო იერუშა, 
ცადოკის ასული. 34 სწორად იქცეოდა უფლის თვალში; 
მამამისი ყუზია როგორც იქცეოდა, ისევე იქცეოდა იგი. 32 
ოღონდ გორაკები არ იყო გაუქმებული; ჯერაც გორაკებზე 
სწირავდა ხალხი მსხვერპლს და აკმევდა საკმეველს. მან 
აღადგინა უფლის სახლის ზემო კარიბჭე. 39 იოთამის 
დანარჩენი საქმენი, ყველაფერი, რაც გაუკეთებია, იუდას 
მეფეთა მატიანეშია ჩაწერილი. 37 იმხანებში შეუჩინა უფალმა 
იუდას რეცინი, არამის მეფე, და ფეკახ რემალიაჰუს ძე. 38 
განისვენა იოთამმა თავის მამა-პაპასთან და დაიმარხა თავისი 
მამა-პაპის გვერდით თავისი მამის დავითის ქალაქში და მის 
ნაცვლად მისი ძე ახაზი გამეფდა. 


თავი 16 


1 ფეკახ რემალიაპუს ძის მეჩვიდმეტე წელს გამეფდა ახაზ 
იოთამის ძე, იუდას მეფე. 2 ოცი წლისა იყო ახაზი, როცა 
გამეფდა და თექვსმეტი წელი იმეფა იერუსალიმში. არ 
იქცეოდა სწორად უფლის, თავისი ღვთის თვალში, როგორც 
იქცეოდა მამამისი დავითი. 3 დადიოდა ისრაელის მეფეთა 
გზით; თავისი შვილიც კი ცეცხლში გაატარა, იმ წარმართთა 
ბილწი ჩვეულებისამებრ, რომელნიც აჰყარა უფალმა 
ისრაელიანთაგან. 4 მსხვერპლს სწირავდა და საკმეველს 
აკმევდა გორაკებზე, ბორცვებზე და ყოველი ხემხვივანის ქვეშ. 
2 მაშინ აღდგნენ რეცინი, არამის მეფე, და ფეკახ რემალიაჰუს 
ძე, ისრაელის მეფე, იერუსალიმის წინააღმდეგ საომრად, 
მოიმწყვდიეს ახაზი, მაგრამ ვერ სძლიეს მას. 9 იმხანად 
დაუბრუნა რეცინმა, არამის მეფემ, ელათი არამს და აჰყარა 
იუდაელები ელათიდან. ედომელები შევიდნენ ელათში და 
დღემდე იქ ცხოვრობენ. 7” გაუგზავნა ახაზმა 
თიგლათფალასარს, აშურის მეფეს, მოციქულები და 
შეუთვალა: შენი მორჩილი და შენი შვილი ვარ მე. მოდი და 
მიხსენი არამის მეფისა და ისრაელის მეფისგან, რომელნიც 
აღდგნენ ჩემ წინააღმდეგ. 8 აიღო ახაზმა ოქრო-ვერცხლი, რაც 
კი უფლის სახლში და მეფის სახლის საგანძურებში იპოებოდა 
და ძღვნად გაუგზავნა აშურის მეფეს. ? ისმინა მისი აშურის 
მეფემ და მოადგა აშურის მეფე დამასკოს, აიღო იგი, ხალხი 
კირში გადაასახლა, ხოლო რეცინი მოკლა. 19 წავიდა მეფე 
ახაზი აშურის მეფის, თიგლათფალასარის მისაგებებლად 
დამასკოში; ნახა სამსხვერპლო, დამასკოში რომ იყო, და 
გაუგზავნა მეფე ახაზმა ურია მღვდელს სამსხვერპლოს ნახატი 
და მთელი ნაგებობის გეგმა. 11 ააშენა ურია მღვდელმა 
სამსხვერპლო; როგორც შეუთვალა მეფე ახაზმა დამასკოდან, 
ისე გააკეთა ყველაფერი ურია მღვდელმა მეფე ახაზის 
დაბრუნებამდე დამასკოდან. 12 დაბრუნდა მეფე დამასკოდან 
და იხილა მეფემ სამსხვერპლო, მიეახლა მეფე სამსხვერპლოს 


და მიიტანა მსხვერპლი. 13 და დაწვა აღსავლენი მსხვერპლი 
და შესაწირავი, დაღვარა საღვრელი, და თავისი 
სამადლობელი მსხვერპლის სისხლი ასხურა სამსხვერპლოს. 14 
სპილენძის სამსხვერპლო კი, უფლის წინაშე რომ იდგა, 
გადაანაცვლა ტაძრის წინა მხრიდან, სამსხვერპლოსა და 
უფლის სახლის შუა ადგილიდან და მოათავსა სამსხვერპლოს 
გვერდით ჩრდილოეთის მხარეს. 12 ასე უბრძანა მეფე ახაზმა 
ურია მღვდელს: დიდ სამსხვერპლოზე დაწვი დილის 
აღსავლენი მსხვერპლი და საღამოს ძღვენი, მეფის აღსავლენი 
მსხვერპლი და მისი ძღვენი, ქვეყნის მთელი ხალხის 
აღსავლენი მსხვერპლი, მათი ძღვენი და მათი საღვრელი; 
ყოველი აღსავლენის სისხლი და ყოველი საკლავის სისხლი 
ასხურე მას; სპილენძის სამსხვერპლო კი სამკითხაოდ მექნება. 
16 ყველაფერი ისე გააკეთა ურია მღვდელმა, როგორც უბრძანა 
მას მეფე ახაზმა. 17 მოახლიჩა მეფე ახაზმა კედლები 
კვარცხლბეკებს, მოხსნა მათი საბანელი, ჩამოიღო ზღვა 
სპილენძის ხარებიდან, რომლებზედაც იდგა ის, და ქვის 
იატაკზე დადგა. 18 საშაბათო ტალანი, სახლში რომ იყო 
გაყვანილი, და გარეთა სამეფო შესასვლელი უფლის 
სახლისკენ მოაქცია აშურის მეფის გულისთვის. 19 ახაზის 
დანარჩენი საქმენი, რაც გაუკეთებია, იუდას მეფეთა 
მატიანეშია ჩაწერილი. 29 განისვენა ახაზმა თავის მამა- 
პაპასთან და დაიმარხა თავისი მამა-პაპის გვერდით დავითის 
ქალაქში. მის ნაცვლად მისი ძე, ხიზკიაჰუ გამეფდა. 


თავი 17 


1 იუდას მეფის, ახაზიას მეთორმეტე წელს გამეფდა პჰოშეაყ 
ელას ძე სამარიაში ისრაელზე და იმეფა ათი წელი. 2 
უკუღმართად იქცეოდა უფლის თვალში, თუმცა არც ისე, 
როგორც ისრაელის მეფეები, მასზე წინ რომ იყვნენ. 3 მის 
წინააღმდეგ წამოვიდა შალმანესერი, აშურის მეფე, და შეიქნა 
ჰოშეაყი მისი მორჩილი და უხდიდა ხარკს. 4 მიუხვდა აშურის 
მეფე ჰოშეაყს ღალატს, რადგან მოციქულებს უგზავნიდა იგი 
სოს, ეგვიპტის მეფეს, და აღარ უხდიდა აშურის მეფეს ხარკს 
ყოველწლიურად. დაატუსაღა იგი აშურის მეფემ და 
საპყრობილეში ჩასვა. ? მოადგა აშურის მეფე მთელ ქვეყანას, 
მოადგა საპარიას და სამ წელიწადს ალყაში ჰყავდა. 9 
ჰოშეაყის მეცხრე წელს აიღო აშურის მეფემ სამარია, აშურში 
გადაასახლა ისრაელი და ხალახში, ხაბორთან, გოზანის 
მდინარესთან, და მიდიელთა ქალაქებში დაასახლა. 7 და 
როცა შესცოდეს ისრაელიანებმა უფალს, თავიანთ ღმერთს, 
რომელმაც გამოიყვანა ისინი ეგვიპტიდან და გამოიხსნა 
ფარაონის, ეგვიპტელთა მეფის ხელიდან, თაყვანი დაუწყეს 
უცხო ღმერთებს, 8 აჰყვნენ იმ ხალხთა ჩვეულებებს, რომელნიც 
აჰყარა უფალმა ისრაელიანთაგან და ისრაელის მეფეთა 
ჩვეულებებს, როგორც ისინი იქცეოდნენ, ? იწყეს უჯეროდ 
ლაპარაკი ისრაელიანებმა უფალზე, თავიანთ ღმერთზე, 
გამართეს გორაკები ყველა ქალაქში საყარაულო გოდოლიდან 
მოყოლებული ციხე-ქალაქამდე, 19 დაიდგეს ქანდაკებები და 
აშერები ყველა მაღალ ბორცვზე და ყოველი ხემხვივანის ქვეშ, 
11 საკმეველს აკმევდნენ იქ, ყოველ გორაკზე, იმ ხალხთა 
მსგავსად, რომელნიც აჰყარა მათგან უფალმა, ავ საქმეებს 
სჩადიოდნენ, რომ განერისხებინათ უფალი, 12 
ემსახურებოდნენ კერპებს, რაზეც ნაბრძანები ჰქონდა მათთვის 
უფალს: ნუ იზამთო ამ საქმეს, 12 აფრთხილებდა უფალი 
ისრაელს და იუდას თავისი ყოველი წინასწარმეტყველისა და 
ყოველი მისნის პირით: მიატოვეთ თქვენი უკუღმართი გზა, 


დაიცავით ჩემიმცნებები და წესები იმ რჯულის მიხედვით, 
რომელიც შთავაგონე თქვენს მამა-პაპას და თქვენც 
შემოგითვალეთ ჩემს მორჩილთა - წინასწარმეტყველთა 
პირით. 1“ არ შეისმინეს და გაჯიუტდნენ მათი მამებივით, 
რომელთაც არ ირწმუნეს უფალი, თავიანთი ღმერთი. 12 
შეიძულეს მისი წესები და აღთქმა, უფალმა რომ დაუდო მათ 
მამა-პაპას, და გაფრთხილებები, რითაც აფრთხილებდა მათ; 
მიჰყვნენ ამაოებას და თავადაც ამაონი გახდნენ. წახედეს 
მეზობელ ხალხებს, ვისზედაც უბრძანა უფალმა, რომ არ 
მოქცეულიყვნენ მათ მსგავსად. 19 დაივიწყეს უფლის, თავიანთი 
ღვთის მცნებები, ჩამოასხეს ორი ხბოს გამოსახულებები, 
გააკეთეს აშერა, თაყვანს სცემდნენ ცის ვარსკვლავებს და 
ბაალს ემსახურებოდნენ. 17 ცეცხლში ატარებდნენ თავიანთ 
ვაჟებსა და ქალიშვილებს, მკითხაობდნენ, ჯადოქრობდნენ და 
აღარ ერიდებოდნენ უკუღმართობის ქმნას უფლის თვალში მის 
გასარისხებლად. 18 მაშინ დიდად განურისხდა უფალი 
ისრაელს და თავიდან მოიშორა ისინი, მხოლოდ ერთი იუდას 
ტომიღა დარჩა. 19 არც იუდა იცავდა უფლის, თავისი ღმერთის 
მცნებას და ისრაელიანთა წესებს მისდევდა, როგორც თავად 
ისინი იქცეოდნენ. 29 შეიძულა უფალმა ისრაელის მთელი 
მოდგმა, მოტეხა იგი და მძარცველებს ჩაუგდო ხელში, ვიდრე 
საბოლოოდ არ მოიშორა თავიდან. 21 როცა მოწყდა ისრაელი 
დავითის სახლს და გაამეფეს იერობოამ ნაბატის ძე, მაშინ 
ჩამოაშორა იერობოამმა ისრაელი უფალს და დიდად 
შეაცდინა. 22 დადიოდნენ ისრაელიანები იერობოამის 
ცოდვებში, რომლებიც მას ჰქონდა ჩადენილი, და არ 
განრიდებიან მათ, 23 ვიდრე არ განირიდა უფალმა ისრაელი, 
როგორც ნათქვამი ჰქონდა თავის მორჩილთა - 
წინასწარმეტყველთა პირით. გადასახლებულია ისრაელი 
თავისი მიწიდან აშურში დღემდე. 2“ წაიყვანა აშურის მეფემ 
ხალხი ბაბილონიდან, ქუთადან, ყავადან, ხამათიდან და 
სეფარვაიმიდან და ჩაასახლა სამარიის ქალაქებში 
ისრაელიანთა ნაცვლად. დაიმკვიდრეს მათ სამარია და 
ცხოვრობდნენ მის ქალაქებში. 22 არად აგდებდნენ იქ 
ცხოვრების პირველ ხანებში უფალს და უსევდა მათ უფალი 


ლომებს, რომლებიც მუსრს ავლებდნენ მათ. 29 უთხრეს აშურის 
მეფეს: ხალხებმა, რომელიც შენ აჰყარე და სამარიის 
ქალაქებში ჩაასახლე, არ იციან იმ ქვეყნის ღმერთის ჩვეულება, 
ამიტომაც მიუსია მათ ლომები, რომლებიც მუსრს ავლებენ მათ, 
რადგან არ იციან იმ ქვეყნის ღმერთის ჩვეულება. 27 ბრძანება 
გასცა აშურის მეფემ: გაგზავნეთ იქ ვინმე მღვდელი იქიდან 
გადმოსახლებულთაგან. წავიდეს და იცხოვროს იქ და 
ასწავლოს მათ იმ ქვეყნის ღმერთის ჩვეულება. 28 წავიდა ერთი 
მღვდელთაგანი, სამარიიდან გადასახლებული, და 
დაემკვიდრა ბეთელს და ასწავლიდა მათ უფლის მოწიწებას. 29 
თავ-თავისი ღმერთები გააკეთა თითოეულმა ხალხმა და 
დადგგს გორაკთა სახლში, სამარიელებს რომ ჰქონდათ 
მოწყობილი, თითოეულმა ხალხმა თავ-თავის ქალაქში, სადაც 
ცხოვრობდნენ. 39 ბაბილონელებმა გააკეთეს სუქოთ-ბენოთი, 
ქუთელებმა გააკეთეს ნერგალი, ხამათელებმა გააკეთეს აშიმა, 
31 ყაველებმა გააკეთეს ნიბხაზი და თართაკი, ხოლო 
სეფარვიმელები ცეცხლში წვავდნენ თავიანთ შვილებს 
ადრამელექისა და ყანამელექისთვის, სეფარვიმელი 
ღმერთებისთვის. 32 ეშინოდათ უფლისაც და გაიჩინეს 
გორაკთა მღვდლები, რომლებიც მათთვის მსახურობდნენ 
გორაკთა სახლებში. 33 უფლისაც ეშინოდათ და თავიანთ 
ღმერთებსაც ემსახურებოდნენ, იმ ხალხთა ჩვეულებით, 
რომელთაგანაც გადმოასახლეს ისინი. 34 დღევანდლამდე 
ძველი ჩვეულების თანახმად იქცევიან: უფლის არ ეშინიათ და 
არ მისდევენ იმ წესებს, სამართალს, რჯულსა და მცნებებს, 
უფალმა რომ დაუდგინა იაკობის შთამომავალთ, რომელთაც 
ისრაელი უწოდა სახელად, 32 დაუდო აღთქმა და უანდერძა: ნუ 
ესავთ უცხო ღმერთებს, ნუ სცემთ თაყვანს, ნუ ემსახურებით და 
მსხვერპლს ნუ შესწირავთ. 306 მარტოოდენ უფალს, რომელმაც 
დიდი ძალითა და მოღერებული მკლავით გამოგიყვანათ 
ეგვიპტიდან, ესავდეთ, თაყვანს სცემდეთ და მსხვერპლს 
სწირავდეთ. 37 მუდამდღე იცავდეთ წესებს, სამართალს, 
რჯულსა და მცნებას, რაც უფალმა დაგიწესათ, და უცხო 
ღმერთებს ნუ ესავთ. 38 ნუ დაივიწყებთ აღთქმას, მე რომ 


დაგიდევით, და უცხო ღმერთებს ნუ ესავთ. 3? მხოლოდ 
უფალს, თქვენს ღმერთს, ესავდეთ და ის გიხსნით მტრების 
ხელიდან. 49 მაგრამ არ ესმოდათ მათ და წინანდელ 
ჩვეულებას მისდევდნენ. 31 ეს ხალხები უფალსაც ესავდნენ და 
კერპებსაც სცემდნენ თაყვანს. როგორც მამები იქცეოდნენ, 
დღემდე ასე იქცევიან მათი შვილები და მათი შვილთაშვილები. 


თავი 18 


1 ისრაელის მეფის, პოშეაყ ელას ძის, მესამე წელს გამეფდა 
ხიზკია ახაზიას ძე, იუდას მეფე. 2 ოცდახუთი წლისა იყო, როცა 
გამეფდა და ოცდაცხრა წელი იმეფა იერუსალიმში. დედამისი 
იყო აბი, ზაქარიას ასული. 3 სწორად იქცეოდა იგი უფლის 
თვალში, როგორც დავითი, მამამისი იქცეოდა. 4“ მან გააუქმა 
გორაკები, დალეწა სვეტები, აჩეხა აშერა და დაამტვრია 
სპილენძის გველი, მოსეს გაკეთებული, რადგან იმ დრომდე 
საკმეველს უკმევდნენ მას ისრაელიანები და ნეხუშთანს 
უწოდებდნენ. ? უფალს, ისრაელის ღმერთს, ესავდა იგი; არც 
მანამდე ყოფილა მისი მსგავსი ისრაელის მეფეთა შორის და 
არც მის მერე იქნება. 9 მიეწება იგი უფალს, არ განდგომია მას, 
და იცავდა მის ნაბრძანებს, მოსეს რომ უბრძანა უფალმა. 7 
უფალი იყო მასთან და, სადაც კი წავიდოდა, ყველგან 
გონივრულად იქცეოდა. განუდგა იგი აშურის მეფეს, აღარ 
დაემორჩილა. 8 მან დაამარცხა ფილისტიმელები ღაზამდე და 
მისი მხარე საყარაულო გოდოლიდან ციხე-ქალაქამდე. 9 
მეფეს ხიზკიას მეოთხე წელს, ანუ ისრაელის მეფის, ჰოშეაყ 
ელას ძის მეშვიდე წელს, წამოვიდა სამარიაზე აშურის მეფე 
შალმანასერი და ალყა შემოარტყა მას. 19 სამი წლის ბოლოს 
აიღეს იგი. ხიზკიას მეექვსე წელს, ანუ ისრაელის მეფის, 
ჰოშეაყის მეცხრე წელს აღებული იქნა სამარია. 11 გადაასახლა 
აშურის მეფემ ისრაელი აშურში და დაასახლა ხალახში და 
ხაბორზე, გოზანის მდინარეზე, და მიდიის ქალაქებში, 12 იმის 
გამო, რომ არ ისმინეს უფლის, მათი ღვთის ხმა, დაარღვიეს 
მისი აღთქმა, ყველაფერი, რაც უბრძანა მათ მოსემ, უფლის 
მორჩილმა; არც ისმენდნენ და არც ასრულებდნენ. 13 ხიზკიას 
მეთოთხმეტე წელს მიუხდა აშურის მეფე სანხერიბი იუდას 
ყველა ციხე-ქალაქს და ხელთ იგდო ისინი. 1“ შეუთვალა იუდას 
მეფემ, ხიზკიამ, აშურის მეფეს ლახიშში: დამნაშავე ვარ. 
გაბრუნდი ჩემგან. რასაც დამაკისრებ, ვიტვირთავ. დააკისრა 
აშურის მეფემ ხიზკიას, იუდას მეფეს, სამასი ქანქარი ვერცხლი 


და ოცდაათი ქანქარი ოქრო. 1” გასცა ხიზკიამ მთელი 
ვერცხლი, რაც კი უფლის სახლში და მეფის სახლის 
საგანძურებში იპოვებოდა. 15 მაშინ ჩამოფხიკა ხიზკიამ უფლის 
ტაძრის კარები და სვეტები, რომლებიც თავად ხიზკიას, იუდას 
მეფის, მოოქროვილი იყო, და მისცა აშურის მეფეს. 17 გაგზავნა 
აშურის მეფემ ლაქიშიდან თართანი, რაბსარისი და რაბშაკე 
დიდძალი ჯარით მეფე ხიზკიასთან იერუსალიმში. წამოვიდნენ 
და მოვიდნენ იერუსალიმში; წამოვიდნენ, მოვიდნენ და 
დადგნენ ზემო ტბორის არხთან, მრეცხავთა მინდვრის გზაზე 
რომ არის. 18 დაუძახეს მეფეს და გამოვიდნენ სასახლის 
მოურავი ელიაკიმ ხილკიაჰუს ძე, შებნა მწერალი და იოახ 
ასაფის ძე, მემატიანე. 19? უთხრა მათ რაბშაკემ: უთხარით 
ხიზკიას: ასე ამბობს-თქო დიდი მეფე, აშურის მეფე: რისი იმედი 
გაქვს, ასე რომ დაიმედებულხარ? 29 ფუჭ სიტყვებს 
ლაპარაკობ. თათბირი და სიმამაცე უნდა ბრძოლას. შენ კი 
რისი იმედით განმიდექი? 21 დანდობიხარ მაგ გადატეხილ 
ლერწამს - ეგვიპტეს, რომელიც, თუ კაცი დაეყრდნო, ხელში 
შეერჭობა და გაუხვრეტს. ასეთია ფარაონი, ეგვიპტის მეფე, 
ყველასათვის, ვისაც კი მისი იმედი აქვს. 22 რომ მეუბნებით, 
უფლის, ჩვენი ღმერთის იმედი გვაქვსო, ეს ის ღმერთი ხომ არ 
არის, რომლის გორაკები და სამსხვერპლოები ხიზკიამ გააუქმა 
და უთხრა იუდას და იერუსალიმს: ამ სამსხვერპლოსთან ეცით 
თაყვანი იერუსალიმშიო? 23 ახლა მოდი და დაუზავდი ჩემს 
ბატონს, აშურის მეფეს. ათას ცხენს მე მოგცემ, აბა, თუ 
მხედრებს იშოვი მათთვის. 24 როგორ გააბრუნებ ერთ 
მოხელესაც კი ჩემი ბატონის უმცირეს მორჩილთაგან, როცა 
ეგვიპტის ეტლების და ცხენების იმედზე ხარ? 29 მერედა, განა 
უფლის ნების გარეშე მოვადექი ამ ადგილს 
გასანადგურებლად? უფალმა მიბრძანა: მიუხდი მაგ ქვეყანას 
და გაანადგურე. 29 მიუგეს ელიაკიმ ხილკიას ძემ, შებნამ და 
იოახმა რაბშაკეს: ელაპარაკე შენს მორჩილთ არამის ენაზე, 
რადგან გვესმის. იუდაურად ნუ გველაპარაკები ამ ხალხის 
გასაგონად, გალავანზე რომ არიან. 27 უთხრა მათ რაბშაკემ: 
მხოლოდ შენს ბატონთან და შენთან სალაპარაკოდ როდი 


გამომგზავნა ჩემმა ბატონმა, არამედ მაგ ხალხთანაც, 
გალავანზე რომ დამსხდარა, რომ თქვენთან ერთად ჭამოს 
თავისი განავალი და სვას თავისი შარდი. 28 დადგა რაბშაკე 
და ხმამაღლა გაჰყვირა იუდაურად და თქვა: ისმინეთ სიტყვა, 
დიდი მეფისა, აშურის მეფისა. 29? ასე ამბობს მეფე: არ 
შეგაცდინოთ ხიზკიამ, რადგან ვერ გიხსნით იგი ჩემი ხელიდან. 
30 ნუ გაიმედებთ ხიზკია, გვიხსნისო უფალი და არ ჩაუგდებსო 
ხელში ამ ქალაქს აშურის მეფეს. 31 ნუ დაუჯერებთ ხიზკიას, 
რადგან ასე ამბობს აშურის მეფე: დამიზავდით და გადმოდით 
ჩემს მხარეზე, ჭამოს თითოეულმა თავისი ყურძენი და ლეღვი, 
და სვას თავისი ჭის წყალი. 32 სანამ მოვიდოდე და 
წაგიყვანდეთ თქვენი ქვეყნისნაირ ქვეყანაში, პურისა და 
ღვინის ქვეყანაში, ყანებისა და ვენახების ქვეყანაში, 
ზეთისხილისა და თაფლის ქვეყანაში, იცოცხლებთ და არ 
დაიხოცებით. ნუ დაუჯერებთ ხიზაკიას, რადგან გაცდუნებთ, 
რომ გეუბნებათ, უფალი გვიხსნისო. 33 როდის უხსნიათ 
ღმერთებს თავ-თავისი ქვეყნები აშურის მეფის ხელიდან? 34 
სად არიან ხამათისა და არფადის ღმერთები? სად არიან 
სეფარვაიმის, ჰენაყის და ღივას ღმერთები? თუ იხსნეს სამარია 
ჩემი ხელიდან? 32 რომელმა ღმერთმა იხსნა ამ ქვეყნის 
ღმერთებს შორის თავისი ქვეყანა ჩემი ხელიდან, რომ უფალმა 
იხსნას იერუსალიმი ჩემი ხელიდან? 390 დუმდა ხალხი და პასუხს 
არ აძლევდა, რადგან მეფისგან ჰქონდათ ნაბრძანები, არ 
გაეცათ პასუხი. 37 მივიდნენ ელიაკიმ ხილკიას ძე, სასახლის 
მოურავი, შებნა მწერალი და იოახ ასაფის ძე, მემატიანე, 
ხიზკიაჰუსთან შემოხეული ტანისამოსით და მოახსენეს მეფეს 
რაბშაკეს სიტყვები. 


თავი 19 


1 როცა გაიგონა ეს ხიზკიამ, ტანსაცმელი შემოიხია, ჯვალოთი 
შეიმოსა და უფლის სახლში მივიდა. ? გააგზავნა ელიაკიმი, 
სასახლის მოურავი, შებნა მწერალი და ჯვალოთი მოსილი 
მღვდელმთავრები წინასწარმეტყველ ესაიასთან, ამოცის 
ძესთან. 3 უთხრეს: ასე ამბობს ხიზკია: გაჭირვების, სასჯელის 
და შერცხვენის დღე არის ეს დღე, რადგან საშოს კარს არიან 
მომდგარი ბავშვები, მაგრამ არ არის შობის ძალა. 4 ვინძლო 
გაიგონოს უფალმა, შენმა ღმერთმა სიტყვები რაბშაკესი, 
აშურის მეფემ, მისმა ბატონმა რომ შემოთვალა, რათა 
დაემცირებინა ცოცხალი ღმერთი და ეგინებინა სიტყვებით, 
რომლებიც გაიგონა უფალმა, შენმა ღმერთმა. აღავლინე 
ლოცვა დარჩენილთათვის, ვინც კი არიან. ? მივიდნენ მეფე 
ხიზკიას მორჩილნი ესაიასთან. 9 უთხრა მათ ესაიამ: ასე 
უთხარით თქვენს ბატონს, ასე ამბობს-თქო უფალი: ნუ 
გეშინიათ გაგონილი სიტყვებისა, რითაც მლანძღავენ აშურის 
მეფის მსახურნი. 7 მოვუვლენ სულს და გაიგებს ამბავს და 
თავის ქვეყანაში გაბრუნდება. მისვე ქვეყანაში მახვილით 
დავცემ. 8 დაბრუნდა რაბშაკე და, აჰა, ლიბნას ეომება აშურის 
მეფე, რადგან გაიგო რომ ლაქიშიდან დაიძრა იგი. 9? 
თირჰაკაზე ქუშის მეფეზეც გაიგო, უთხრეს: აჰა, შენთან 
საომრად გამოვიდაო. მაშინ ისევ გაუგზავნა მოციქულები 
ხიზკიას და დააბარა მათ: 19 ასე უთხარით ხიზკიას, იუდას 
მეფეს: არ შეგაცდინოს-თქო შენმა ღმერთმა, რომლის იმედიც 
გაქვს, რომ ფიქრობ, არ ჩავარდებაო იერუსალიმი აშურის 
მეფის ხელში. 11 ხომ გსმენია, რა უყო აშურის მეფემ ყველა 
ქვეყანას, როგორ ააოხრა ისინი. შენ რა გიხსნის? 12 აბა თუ 
უხსნიათ ღმერთებს თავ-თავისი ხალხი, რომლებსაც მუსრი 
გაავლო ჩემმა მამა-პაპამ - გოზანი, ხარანი, რეცეფი, 
ყედენიანები, თელასარში რომ არიან? 13 სად არიან ხამათის 
მეფე, არფადის მეფე, სეფარვაიმ-ქალაქის, ჰენაყისა და ღივას 
მეფე? 14 გამოართვა ხიზკიამ წერილი მოციქულებს, წაიკითხა, 


ავიდა უფლის სახლში და უფლის წინაშე გაშალა წერილი. 12 
ილოცა ხიზკიამ უფლის წინაშე და თქვა: უფალო, ღმერთო 
ისრაელისა, ქერუბიმებზე ამხედრებულო! შენა ხარ 
ერთადერთი ღმერთი ქვეყნიერების ყველა სამეფოსი, შენი 
შექმნილია ცა და მიწა. 19 ყური მოაპყარ, უფალო, და ისმინე, 
თვალი გაახილე და დაინახე; გაიგონე სანხერიბის სიტყვები, 
ცოცხალი ღვთის საგინებლად რომ შემოთვალა. 17 მართალია, 
უფალო, მოაოხრეს აშურის მეფეებმა ხალხები და მათი 
ქვეყნები, 18 ცეცხლს მისცეს მათი ღმერთები და გაანადგურეს, 
რადგან ღმერთები კი არ ყოფილან ისინი, არამედ ხისგან და 
ქვისგან ადამიანის ხელით ნაკეთები საგნები იყო. 19? აწ 
გვიხსენ, უფალო, ღმერთო ჩვენო, მისი ხელიდან, რათა 
გაიგოს ქვეყნიერების ყველა სამეფომ, რომ შენ ხარ უფალი, 
ერთადერთი ღმერთი. 29 შეუთვალა ესაია ამოცის ძემ ხიზკიას. 
ასე ამბობს უფალი, ღმერთი ისრაელისა: შევიწყნარე რასაც 
მევედრებოდი აშურის მეფის, სანხერიბის წინააღმდეგ. 21 აჰა, 
სიტყვა, რომელიც უფალმა ბრძანა მის წინააღმდეგ: დაგცინის, 
გამასხრებს ქალწული ასული სიონისა; თავს აქნევს შენს უკან 
ასული იერუსალიმისა; 22 ვის ლანძღავდი, ვის აგინებდი? ვისზე 
აღიმაღლე ხმა და ვისზე შემართე მედიდურად თვალი? 
ისრაელის წმიდაზე! 23 შენი მოციქულების პირით ლანძღავდი 
უფალს და ამბობდი: ჩემი უამრავი ეტლით ავედი მთის წვერზე, 
ლიბანის ფერდზე. გავჩეხე მაღალი ნაძვები, რჩეული ნაძვები, 
შევაღწიე მის უკიდურეს სამყოფელში, მის უღრან ტევრში. 24 
ამოვთხარე და შევსვი უცხო წყალი, საკუთარი ფეხის 
ტერფებით ამოვაშრე ეგვიპტის მდინარეებიო. 22 ნუთუ არ 
გსმენია, რომ ეს ძველთაგანვე გავამზადე, რომ წინარე 
დღეებში გადავწყვიტე? ახლაღა მოვაწიე, რომ ნანგრევებად 
ქცეულიყვნენ ციხე-ქალაქები. 29 მათი მცხოვრებნი 
დაძაბუნდნენ, შეშინდნენ და სირცხვილში არიან; მინდვრის 
ბალახივით შეიქნენ, მწვანე ჯეჯილივით, ბანზე მოდებული 
ხავსივით, შეღერებამდე დაშაშრული თავთავივით. ?7 ვიცი, 
როგორ ზიხარ, როგორ გამოდიხარ და შედიხარ, როგორ 
მედიდგულები. 29 იმის გამო, რომ გამიდიდგულდი და 


მოსწვდა ჩემს ყურებს შენი ამპარტავნება, ნესტოებში რგოლს 
გაგიყრი და პირში ლაგამს ამოგდებ, იმავე გზით დაგაბრუნებ, 
რომლითაც მოხვედი. 29 ეს გქონდეს სასწაულად: ამ წელიწადს 
ნაგერალი ჭამეთ, მეორე წელიწადს - ველურად გაზრდილი, 
მესამე წელიწადს თესეთ და მოიმკეთ, ჩაყარეთ ვაზი და ჭამეთ 
ნაყოფი. 39 კვლავ გაიდგამს ქვემოთ ფესვს იუდას სახლის 
გადარჩენილი ნატამალი და მაღლა გამოიღებს ნაყოფს. 31 
რადგან იერუსალიმიდან გამოვა ნარჩომი და ნატამალი - 
სიონის მთიდან. ცაბაოთ უფლის შური აღასრულღკებს ამას. 32 
ამიტომაც ამბობს უფალი აშურის მეფეზე: ვერ შევა ამ ქალაქში, 
ისარს ვერ შეისვრის, ვერ მიეჭრება ფარმომარჯვებული და 
მიწაყრილს წინ ვერ აღუმართავს. 33 უკან გაბრუნდება იმავე 
გზით, რომლითაც მოვიდა. ვერ შევა ამ ქალაქში, ამბობს 
უფალი. 34 მე დავიფარავ ამ ქალაქს, რომ ვიხსნა იგი ჩემთვის 
და დავითისთვის, ჩემი მორჩილისთვის. 352 იმ ღამით იყო, რომ 
გავიდა უფლის ანგელოზი და მუსრი გაავლო აშურის ბანაკში 
ასოთხმოცდახუთ ათას კაცს. ადგნენ დილით და, აჰა, მკვდარი 
იყო ყველა. 35 აიყარა, წავიდა, გაბრუნდა სანხერიბი, აშურის 
მეფე, და ცხოვრობდა ნინევეში. 37 ერთხელაც, როცა 
ლოცულობდა თავისი ღმერთის, ნისროქის სახლში, მახვილით 
მოკლეს იგი ადრამელექმა და შარეცერმა, მისმა შვილებმა და 
არარატის ქვეყანას შეაფარეს თავი. მის ნაცვლად მისი ძე, 
ესარხადონი გამეფდა. 


თავი 20 


1 იმ ხანებში სასიკვდილოდ დასნეულდა ხიზკია. მივიდა მასთან 
ესაია ამოცის ძე, წინასწარმეტყველი, და უთხრა: ასე ამბობს 
უფალი: ანდერძი დაუტოვე შენს სახლს, რადგან კვდები, ვერ 
გადარჩები. ? კედლისკენ მიაბრუნა პირი ხიზკიამ და შეევედრა 
უფალს: 3 უფალო! გაიხსენე, მტკიცედ და წრფელი გულით 
რომ დავდიოდი შენ წინაშე. კეთილად რომ ვიქცეოდი შენს 
თვალში! და მწარედ ატირდა ხიზკია. 4 შიდა ქალაქიდან არ 
იყო ესაია გასული, რომ გამოეცხადა უფლის სიტყვა. 23 
გაბრუნდი და უთხარი ხიზკიას, ჩემი ერის წინამძღოლს: ასე 
ამბობს-თქო უფალი, დავითის, მამაშენის ღმერთი: შევიწყნარე 
შენი ვედრება, დავინახე შენი ცრემლი და, აჰა, განგკურნავ. ზეგ 
წახვალ უფლის სახლში. ნ კიდეც თხუთმეტ წელიწადს შევმატებ 
შენს დღეებს და აშურის მეფის ხელიდან დაგიხსნით შენ და ამ 
ქალაქს, დავიფარავ ამ ქალაქს ჩემი გულისთვის და დავითის, 
ჩემი მორჩილის გულისთვის. 7 თქვა ესაიამ: მოიტანეთ ლეღვის 
ტყლაპი. მოიტანეს და წყლულზე დაადეს; და განიკურნა. 8 
უთხრა ხიზკიამ ესაიას: რა იქნება იმის სასწაულად, რომ 
განმკურნავს უფალი, რომ ზეგ უფლის სახლში წავალ? 3? თქვა 
ესაიამ: ეს იყოს შენთვის სასწაულად უფლისგან, რომ 
აასრულებს უფალი თავის ნათქვამ სიტყვას. ათი საფეხურით 
წინ წავიდეს ჩრდილი თუ ათი საფეხურით დაბრუნდეს უკან? 19 
თქვა ხიზკიამ: ადვილია ჩრდილისთვის ათი საფეხურით 
წინსვლა; არა, უკან დაბრუნდეს ჩრდილი ათი საფეხურით! 11 
შესთხოვა უფალს ესაია წინასწარმეტყველმა და უკან დააბრუნა 
უფალმა ჩრდილი საფეხურებზე, რომლებზეც ჩამოდიოდა იგი, 
ახაზის საფეხურებზე, ათი საფეხურით. 12 ამ დროს გამოუგზავნა 
მეროდაქ-ბალადან ბალადანის ძემ, ბაბილონის მეფემ, ხიზკიას 
წერილები და ძღვენი, რადგან გაგებული ჰქონდა, რომ ავად 
იყო ხიზკია. 13 მიიღო ისინი ხიზკიამ და დაათვალიერებინა 
მთელი თავისი საგანძური: ოქრო-ვერცხლი, ნელსურნელებანი, 
რჩეული ზეთი, საჭურველის სახლი, ყველაფერი, რაც კი მის 


საუნჯეებში იპოვებოდა; ერთი ნივთიც არ დარჩენილა არც მის 
სახლში და არც მთელ მის სამფლობელოში, რომ არ 
ეჩვენებინოს მათთვის ხიზკიას. 1“ მივიდა ესაია 
წინასწარმეტყველი მეფე ხიზკიასთან და უთხრა: რა თქვეს ამ 
კაცებმა და საიდან მოვიდნენ შენთან? მიუგო ხიზკიამ: შორი 
ქვეყნიდან მოვიდნენ, ბაბილონიდან. 15 თქვა: რა ნახეს შენს 
სახლში? მიუგო ხიზკიამ: ყველაფერი ნახეს, რაც სახლში მაქვს. 
არაფერი დარჩენილა ჩემს საუნჯეებში, რომ არ მეჩვენებინა 
მათთვის. 195 უთხრა ესაიამ ხიზკიას: ისმინე უფლის სიტყვა: 17 
აჰა, დადგება დრო და ყველაფერს, რაც სახლში გაქვს, და რაც 
შენს მამა-პაპას დღემდე მოუხვეჭავს, ბაბილონში წაიღებენ. 
აღარაფერი დარჩება, ამბობს უფალი. 18 წაასხამენ შენს 
შვილებსაც, რომელნიც შენგან გამოვლენ, რომელთაც შენ 
წარმოშობ; და საჭურისებად გახდიან ბაბილონის მეფის 
სასახლეში. 19 უთხრა ხიზკიამ ესაიას: კარგია უფლის სიტყვა. 
შენ რომ წარმოთქვი. თქვა: იქნება ჩემს მეფობაში მშვიდობა 
და სიმტკიცე. 29 ხიზკიას დანარჩენი საქმენი, ყველა მისი 
გმირობა, წყალსატევი რომ გააკეთა და ქალაქში წყალი 
გაიყვანა. იუდას მეფეთა მატიანეშია ჩაწერილი. 21 განისვენა 
ხიზკიამ თავის მამა-პაპასთან. მის ნაცვლად მისი ძე, მენაშე 


გამეფდა. 


თავი 21 


1 თორმეტი წლისა იყო მენაშე, როცა გამეფდა და 
ორმოცდაათი წელი იმეფა იერუსალიმში. დედამისი იყო 
ხეფციბა. 2 უკუღმართად იქცეოდა უფლის თვალში, იმ 
ხალხების სიბილწეთა კვალზე, რომლებიც აჰყარა უფალმა 
ისრაელიანთაგან. 3 ისევ ააგო გორაკები, მამამისმა ხიზკიამ 
რომ მოსპო, სამსხვერპლოები აღუმართა ბაალს, გააკეთა 
აშერა, როგორც ახაბ ისრაელის მეფეს ჰქონდა გაშენებული; 
თაყვანს სცემდა ცის ვარსკვლავებს და ემსახურებოდა მათ. 4 
ააშენა სამსხვერპლოები უფლის სახლში, რაზეც ნაბრძანები 
ჰქონდა უფალს, იერუსალიმში დავდებო ჩემს სახელს. ? აუშენა 
სამსხვერპლოები ცის მთელ ვარსკვლავეთს უფალის სახლის 
ორსავე ეზოში. 9 ცეცხლში ატარებდა თავის შვილს, 
მკითხაობდა, მისნობდა და განაწესა სულთა გამომხმობნი და 
ჯადოქრები, ბევრ უკუღმართობას სჩადიოდა უფლის თვალში 
მის განსარისხებლად. 7 გააკეთა აშერას კერპი და დადგა 
სახლში, რომელზეც ეუბნებოდა უფალი დავითს და მის ძეს 
სოლომონს: ამ სახლში და იერუსალიმში, რომელიც მე 
ამოვირჩიე ისრაელის ყველა შტოდან, სამარადისოდ 
დავამკვიდრებო ჩემს სახელს. 8 აღარ მოვაცვლევინებ ფეხს 
ისრაელის ამ მიწიდან, რომელიც მივეცი მის მამა-პაპას, 
ოღონდ მოექცნენ ისე, როგორც ვუბრძანე, და თანახმად 
რჯულისა, ჩემმა მორჩილმა მოსემ რომ დაუწესაო მათ. 3? 
მაგრამ არ ისმინეს. აცდუნა ისინი მენაშემ და იმ ხალხებზე 
უფრო უკუღმართად იქცეოდნენ, რომლებიც ამოწყვიტა 
უფალმა ისრაელიანთა გულისთვის. 19 ამბობდა უფალი თავის 
მორჩილთა, წინასწარმეტყველთა, პირით: 11 იმის გამო, რომ 
ჩაიდინა მენაშემ, იუდას მეფემ, ეს სიბილწენი, გადააჭარბა 
უკუღმართის ქმნაში ამორეველებს, მასზე წინ რომ იყვნენ, და 
იუდაც შეაცდინა თავისი კერპებით, 12 ამიტომაც, ასე ამბობს 
უფალი, ისრაელის ღმერთი: აჰა, ისეთ ბოროტებას დავატეხ 
იერუსალიმს და იუდას, რომ ორთავე სასმენელნი გაუყრუვდება 


ამის გამგონეს. 13 სამარიის ლარს და აქაბის სახლის შვეულს 
გადავჭიმავ იერუსალიმზე, პირწმინდად ამოვრეცხ 
იერუსალიმს, როგორც ჯამს ამორეცხავს კაცი, ამორეცხავს და 
გადმოაპირქვავებს. 14 მივატოვებ ჩემი წილხვედრილის 
ნარჩომს და მტრებს ჩავუგდებ ხელში, საძარცვავად და 
დასატაცებლად შეიქნებიან მათი მტრებისათვის, 12 რადგან 
უკუღმართად იქცეოდნენ ჩემს თვალში და მაჯავრებდნენ იმ 
დღიდან მოკიდებული, რაც მათი მამა-პაპა გამოვიდა 
ეგვიპტიდან, დღევანდლამდე. 195 უბრალო სისხლიც ბევრი 
დაღვარა მენაშემ, ისე რომ პირთამდე აავსო იერუსალიმი, 
გარდა იმ ცოდვისა, იუდა რომ შეაცდინა და უფლის თვალში 
უკუღმართი საქმე აკეთებინა. 17 მენაშეს დანარჩენი საქმენი, 
ყველაფერი, რაც გაუკეთებია, მისი ცოდვები, რაც კი 
შეუცოდავს, იუდას მეფეთა მატიანეშია ჩაწერილი. 18 განისვენა 
მენაშემ თავის მამა-პაპასთან და დაიმარხა თავისი სასახლის 
ბაღში, ყუზას ბაღში. მის ნაცვლად მისი ძე ამონი გამეფდა. 19 
ოცდაორი წლისა იყო ამონი, როცა გამეფდა, და ორი წელი 
იმეფა იერუსალიმში. მისი დედა იყო მეშულემეთი, ხარუცის 
ასული, იატბიდან. 29 უკუღმართად იქცეოდა უფლის თვალში, 
როგორც მამამისი მენაშე იქცეოდა. 21 ყველაფერში იმ გზას 
ადგა, რითაც მამამისი დადიოდა, და ემსახურებოდა იმ 
კერპებს, რომელთაც მამამისი ემსახურებოდა და თაყვანს 
სცემდა. 22 დავიწყებული ჰყავდა უფალი, თავისი მამა-პაპის 
ღმერთი, და უფლის გზით არ დადიოდა. 23 შეთქმულება 
მოუწყეს ამონს მისმა მორჩილებმა და საკუთარ სახლში 
მოკლეს მეფე. 24 დახოცა ქვეყნის ერმა მეფე ამონის 
წინააღმდეგ შეთქმულნი. მის ნაცვლად მისი ძე, იოშია გაამეფა 
ქვეყნის ერმა. 22 ამონის დანარჩენი საქმენი, რაც გაუკეთებია, 
იუდას მეფეთა მატიანეშია ჩაწერილი. 25 დამარხეს იგი თავის 
სამარხში, ყუზას ბაღში, და მის ნაცვლად მისი ძე, იოშია 
გამეფდა. 


თავი 22 


1 რვა წლისა იყო იოშია, როცა გამეფდა, და ოცდათერთმეტი 
წელი იმეფა იერუსალიმში. მისი დედა იყო იედიდა, ყადაიას 
ასული, ბოცკათადან. 2? სწორად იქცეოდა უფლის თვალში და 
ყველაფერში დავითის, მამამისის გზას მიჰყვებოდა, არც 
მარჯვნივ გადაუხვევია, არც მარცხნივ. 3 მეფე იოშიას 
მეთვრამეტე წელს გაგზავნა მეფემ უფლის სახლში შაფან 
მწერალი, მეშულამის ძის, აცალიას ძე და დააბარა: 4 ადი 
ხილკიასთან, მღვდელმთავართან და შეაგროვებინე უფლის 
სახლში შემოსული მთელი ვერცხლი, რომელიც ზღურბლის 
მცველებმა აკრიფეს ხალხისგან; ? ხელში ჩააბარონ სამუშაოთა 
შემსრულებლებს, რომლებიც უფლის სახლში არიან 
განწესებულნი; ამათ კი უფლის სახლში მომუშავეებს დაურიგონ 
სახლის ბზარების შესაკეთებლად - 9 დურგლებს, მშენებლებს, 
ქვითხუროებს, იყიდონ ხე და თლილი ქვები სახლის 
შესაკეთებლად. 7 ოღონდ ნუ მოეთხოვებათ ჩაბარებული 
ვერცხლის ანგარიში, რადგან პატიოსნად იქცევიან. 8? უთხრა 
ხილკია მღვდელმთავარმა შაფან მწერალს: რჯულის წიგნი 
ვიპოვე უფლის სახლში. მისცა ხილკიამ წიგნი შაფანს და 
წაიკითხა მან. ? მივიდა შაფან მწერალი მეფესთან და მოახსენა 
ამბავი. უთხრა: გადმოყარეს შენმა მორჩილებმა უფლის 
სახლში ნაპოვნი ვერცხლი და ჩააბარეს სამუშაოთა 
შემსრულებლებს, რომლებიც უფლის სახლში არიან 
განწესებულნი. 19 ამცნო შაფან მწერალმა მეფეს: წიგნი მომცა 
ხილკია მღვდელმა. და წაუკითხა შაფანმა მეფეს. 11 როცა 
მოისმინა მეფემ რჯულის წიგნის სიტყვები, შემოიხია 
ტანსაცმელი. 12 უბრძანა მეფემ ხილკია მღვდელს, ახიკამ 
შაფანის ძეს, ყაქბორ მიქაიას ძეს, შაფან მწერალს და ყასაიას, 
მეფის მორჩილს: 13 წადით, დაეკითხეთ უფალს ჩემზე, ერზე და 
მთელ იუდაზე ამ ნაპოვნი წიგნის სიტყვების გამო. დიდია 
უფლის რისხვა, რომელიც აღიგზნო ჩვენ მიმართ, რადგან არ 
ისმინეს ჩვენმა მამებმა ამ წიგნის სიტყვები და არ შეასრულეს 


რაც მათთვის იყო დაწერილი. 14 მივიდნენ ხილკია მღვდელი, 
ახიკამი, ყაქბორი, შაფანი და ყასაია ხულდასთან, 
წინასწარმეტყველ ქალთან, რომლის ქმარი შალუმი, თიკვა 
ხარხასის ძის ძე, სამოსელთა მცველი იყო. ქალი 
იერუსალიმში, მეორე უბანში, ცხოვრობდა და დაელაპარაკნენ 
მას. 12 უთხრა ქალმა: ასე ამბობს უფალი, ისრაელის ღმერთი: 
უთხარით იმ კაცს, რომელმაც ჩემთან გამოგგზავნათ. 15 ასე 
ამბობს-თქო უფალი: აჰა, უბედურებას მოვუვლენ ამ ადგილს 
და მის მცხოვრებლებს, ახდება ამ წიგნის ყოველი სიტყვა, 
იუდას მეფეს რომ წაუკითხავს. 17 რაკი დამივიწყეს და 
საკმეველს უკმევდნენ უცხო ღმერთებს, რომ გავეჯავრებინე 
თავიანთი ხელის ნამოქმედარით, ჩემი რისხვა მოედება ამ 
ადგილს და არ დაცხრება. 18 იუდას მეფეს კი, რომელმაც 
უფალთან სამკითხაოდ გამოგგზავნათ, ასე უთხარით: ასე 
ამბობს-თქო უფალი, ისრაელის ღმერთი: რაკი შეისმინე ეს 
სიტყვები, 19 რაკი გული აგიჩვილდა და ქედი მოიდრიკე 
უფლის წინაშე, როცა გაიგე, რაც დავძახე ამ ადგილს და მის 
მცხოვრებლებს, გაუდაბურება და შეჩვენება რომ ელით, 
შემოიხიე სამოსელი და ატირდი ჩემ წინაშე, მაშინ მეც ვისმინე 
შენი, ბრძანებს უფალი. 29 ამიტომაც, აჰა, წაგიყვან შენს მამა- 
პაპასთან, მშვიდობით ჩახვალ შენს სამარხებში და არ 
იხილავენ შენი თვალები ყველა იმ უბედურებას, რაც უნდა 
დავატეხო ამ ადგილს. მიუტანეს მეფეს ამბავი. 


თავი 23 


1 შეუთვალა მეფემ და შეიკრიბა მასთან იუდას მთელი 
უხუცესობა და იერუსალიმი. 2 ავიდა მეფე უფლის სახლში და 
ყველა იუდაელი, და იერუსალიმის ყოველი მცხოვრებნი, 
მასთან ერთად მღვდლები და წინასწარმეტყველნი, მთელი 
ერი დიდიან-პატარიანად, და ხმამაღლა წაუკითხა მათ მეფემ 
ყოველი სიტყვა აღთქმის წიგნისა, რომელიც უფლის სახლში 
იპოვეს. 32 შედგა მეფე ამაღლებულზე და დადო აღთქმა უფლის 
წინაშე, რომ ივლიდა უფლის კვალზე, ყურად იღებდა მის 
ბრძანებებს, მის გაფრთხილებებს და მის წესებს მთელი 
გულითა და სულით, რათა აღსრულებულიყო ამ წიგნში 
ჩაწერილი აღთქმის სიტყვები. მოიწონა აღთქმა მთელმა ერმა. 
4 გამოატანინა მეფემ ხილკია მღვდელმთავარს, მეორე 
ხარისხის მღვდლებს და ზღურბლის მცველებს უფლის 
ტაძრიდან ბაალისთვის, ამ აშერასათვის და ცის მთელი 
ვარსკვლავეთისთვის გაკეთებული ნივთები და ცეცხლს მისცა 
იერუსალიმს გარეთ, კედრონის ყანებში, ხოლო ნაცარი 
ბეთელში წაიღო. ? გაყარა იუდას მეფეთა მიერ დაყენებული 
ქურუმები, რომლებიც მსხვერპლს სწირავდნენ გორაკებზე 
იუდას ქალაქებში და იერუსალიმის სანახებში, და ბაალის, 
მზისა და მთვარის, ცთომილთა და ცის მთელი 
ვარსკვლავეთისთვის გუნდრუკის მკმეველნი. 5 გაიტანა აშერა 
უფლის სახლიდან იერუსალიმს გარეთ, კედრონის ხევისკენ, 
დაწვა კედრონის ხევში, ნაცარტუტად აქცია და მისი ფერფლი 
მდაბიორთა სასაფლაოზე დაყარა. 7 დაანგრია უფლის 
ტაძართან მდგარი როსკიპთა სახლები, სადაც დედაკაცები 
კარვებს უქსოვდნენ აშერას. 8 გამოყარა იუდას ქალაქებიდან 
მღვდლები და წაბილწა გორაკები, სადაც აკმევდნენ ისინი 
გუნდრუკს, გებაყიდან ბერშებამდე, და დაანგრია კარიბჭის 
გორაკები, ერთი - ქალაქის მთავრის, იესოს, კარიბჭის 
შესასვლელთან რომ იყო, და მეორე - ქალაქის კარიბჭის 
ხელმარცხნივ. ? თუმცა გორაკთა მღვდლები არ აღავლენდნენ 


უფლის სამსხვერპლოზე იერუსალიმში, მაგრამ ხმიადებს კი 
ჭამდნენ თავიანთ მოძმეებთან ერთად. 19 წაბილწა თოფეთი, 
ჰინომის ძეთა ველზე რომ იყო, რათა არავის გაეტარებინა 
ცეცხლში მოლოქისთვის თავისი ვაჟი ან ასული. 11 გაუშვა 
ცხენები, რომლებიც იუდას ნეფეებს მზისთვის ჰყავდათ 
მიძღვნილი უფლის სახლში შესასვლელის წინ, კარისკაც 
ნათან-მელექის პალატთან, გარეუბანში რომ არის; მზის 
ეტლები კი ცეცხლში დაწვა. 12 სამსხვერპლოებიც, ახაზისეული 
სამყოფელის ბანზე იუდას მეფეებმა რომ აღმართეს, და 
სამსხვერპლოები, რომლებიც აღმართა მენაშემ უფლის 
სახლის ორთავე ეზოში, დაანგრია მეფემ, მოაშორა იქაურობას 
და კედრონის ხევში ჩაყარა მისი ფერფლი. 13 წაბილწა 
გორაკები, იერუსალიმის გასწვრივ რომ არის, წარწყმედის 
მთის მარჯვნივ, რომლებიც სოლომონ ისრაელის მეფემ 
მოუწყო აშთორეთს, ციდონელთა სიბილნეს, ქამოშს, მოაბის 
სიბილწეს, და მილქომს, ყამონიანთა სისაძაგლეს. 14 
დაამტვრია სვეტები და გაჩეხა მუხნარი, ადამიანის ძვლებით 
აავსო ის ადგილი. 12 ბეთელის სამსხვერპლოც და ისრაელის 
შემაცდენელის, იერობოამ ნაბატის ძის გამართული გორაკი, ეს 
სამსხვერპლოც და გორაკი დაანგრია; გადაწვა გორაკი და 
გააცამტვერა, გადაწვა აშერაც. 15 გაიხედა იოშიამ და დაინახა 
სამარხები, მთაზე რომ იყო, ამოაღებინა სამარხებიდან 
ძვლები, სამსხვერპლოზე დააწვევინა და ამით წაბილწა იგი 
უფლის სიტყვისამებრ, როგორც გამოცხადებული ჰქონდა 
ღვთისკაცს, რომელმაც წინასწარ აუწყა ეს ამბები. 17 თქვა: ეს 
რა ძეგლია, აქ რომ ვხედავ? მიუგეს ქალაქის მცხოვრებლებმა: 
იუდადან მოსული ღვთისკაცის სამარხია, რომელმაც ეს ამბები 
გვიწინასწარმეგყველა, შენ რომ დაათიე ახლა ბეთელის 
სამსხვერპლოებს. 18 თქვა: მოასვენეთ, ნურვინ დაძრავს მის 
ძვლებს. ასე იხსნა მისმა ძვლებმა სამარიიდან მოსული 
წინასწარმეტყველის ძვლები. 19 ასევე გორაკთა ყველა სახლი, 
სამარიის ქალაქებში რომ ჰქონდათ აშენებული ისრაელის 
მეფეებს უფლის გასარისხებლად, დაანგრია იოშიამ და 
ისეთივე დღე დააწია მათ, როგორც ბეთელში. 29 
სამსხვერპლოებზე დაკლა გორაკთა მღვდლები, ვინც კი იქ 


იყო, ზედ დაწვა ადამიანის ძვლები და იერუსალიმში 
დაბრუნდა. 21 ასე უბრძანა მეფემ მთელ ერს: მოუმზადეთ 
პასექი უფალს, თქვენს ღმერთს, როგორც ამ აღთქმის წიგნში 
სწერია. 22 რადგან არ მომზადებულა ამგვარი პასექი არც 
მსაჯულთა დროიდან, რომლებიც განაგებდნენ ისრაელს, და 
არც ისრაელის მეფეთა და იუდას მეფეთა ხანაში. 23 მეფე 
იოშიას მეთვრამეტე წელს მომზადდა ეს პასექი უფლისათვის 
იერუსალიმში. 24 ასევე მესულთანეებიც, ჯადოქრები, 
თერაფიმები, კერპები და ყოველი სისაძაგლე, რაც კი 
გამოჩნდა იუდას ქვეყანაში და იერუსალიმში, აღმოფხვრა 
იოშიამ, რათა აღსრულებულიყო იმ წიგნში დაწერილი აღთქმის 
სიტყვები, რომელიც უფლის სახლში იპოვნა ხილკია 
მღვდელმა. 22 არ ყოფილა მანამდე მისი მსგავსი მეფე, 
რომელიე მთელი გულითა და სულით, მთელი თავისი 
არსებით, მოსეს რჯულის თანახმად, ყოფილიყო მოქცეული 
უფლისადმი. არც მის მერე გამოჩენილა მისი მსგავსი. 29 
მაგრამ არ მოჰბრუნებია გული უფალს დიდი რისხვისაგან, 
რომელიც აღიგზნო იუდაში ყველა იმ წყენის გამო, მენაშემ 
რომ აწყენინა მას. 27 თქვა უფალმა: იუდასაც მოვიშორებ 
ჩემგან, როგორც ისრაელი მოვიშორე; არად ჩავაგდებ ამ 
ქალაქს, იერუსალიმს, რომელიც ავირჩიე, იერუსალიმს და 
სახლს, რომელზეც ვთქვი, აქ იქნება-მეთქი ჩემი სახელი. 28 
იოშიას დანარჩენი საქმენი, ყველაფერი, რაც გაუკეთებია, 
იუდას მეფეთა მატიანეშია ჩაწერილი. 29 მის დროს გამოვიდა 
ფარაონი ნექო, ეგვიპტელთა მეფე, აშურის მეფის წინააღმდეგ, 
მდინარე ევფრაგზე. გაემართა მეფე იოშია მის შესახვედრად, 
და მოკლა იგი ფარაონმა მეგიდოში, დანახვისთანავე. 39 
წაასვენეს იგი მისმა მორჩილებმა მეგიდოდან იერუსალიმში და 
მის სამარხში დამარხეს. გამოიყვანა ქვეყნის ერმა იეჰოახაზი, 
იოშიას ძე, სცხო ზეთი და მამამისის ნაცვლად გაამეფა. 31 
ოცდასამი წლისა იყო იეჰოახაზი, როცა გამეფდა, და სამი თვე 
იმეფა იერუსალიმში. მისი დედა იყო ხამიტალი, იერემიას 
ასული, ლიბნადან. 32 უკუღმართად იქცეოდა უფლის თვალში, 
როგორც მისი მამა-პაპანი იქცეოდნენ. 33 დააკავა იგი 


ფარაონმა ნექომ რიბლაში, ხამათის ქვეყანაში, რომ 
იერუსალიმში არ ემეფა, და დააკისრა ქვეყანას ასი ქანქარი 
ვერცხლი და ერთი ქანქარი ოქრო. 34 გაამეფა ფარაონმა 
ნექომ ელიაკიმი, იოშიას ძე, მამამისის, იოშიას, ნაცვლად და 
დაარქვა სახელად იეჰოიაკიმი. ადგა იეჰოახაზი და წავიდა 
ეგვიპტეს და იქ მოკვდა. 2? ოქრო-ვერცხლს აძლევდა 
იეჰოიაკიმი ფარაონს. ოღონდ ქვეყანაზე გაანაწილა ფარაონის 
ბრძანებისამებრ მისაცემი ვერცხლი; ქვეყნის ერში თითოეულს 
მისი შეძლების მიხედვით დააკისრა ფარაონ ნექოსათვის 
მისცემი ვერცხლი. 30 ოცდახუთი წლისა იყო იეჰოიაკიმი, როცა 
გამეფდა, და თერთმეტი წელი იმეფა იერუსალიმში. მისი დედა 
იყო ზებუდა, ფედიას ასული, რუმადან. 37 უკუღმართად 
იქცეოდა უფლის თვალში, როგორც მისი მამა-პაპა იქცეოდა. 


თავი 24 


1 მის დროს გამოვიდა ნაბუქოდონოსორი, ბაბილონის მეფე, 
და იყო იეჰოიაკიმი მისი მორჩილი სამ წელიწადს. მერე კვლავ 
განუდგა მას. 2 მიუსევდა ხოლმე მას უფალი ქალდეველთა, 
არამელთა მოაბელთა და ყამონიანთა ბრბოებს, შეუსევდა 
ხოლმე იუდას, რათა დაეღუპა იგი უფლის სიტყვისამებრ, 
როგორც ნაბრძანები ჰქონდა თავის მორჩილთა - 
წინასწარმეტყველთა პირით. 3 უფლის ნებით ხდებოდა ეს 
იუდაში, რათა თავიდან მოეშორებინა იგი მენაშეს მიერ 
ჩადენილი ცოდვების გამო. “ იმ უბრალოდ დაღვრილი 
სისხლის გამოც, რომლითაც აავსო იერუსალიმი, არ ინება 
უფალმა მისი პატიება. ? იეჰოიაკიმის დანარჩენი საქმენი, 
ყველაფერი, რაც გუკეთებია, იუდას მეფეთა მატიანეშია 
ჩაწერილი. 59 განისვენა იეჰოიაკიმმა თავის მამა-პაპასთან და 
მის ნაცვლად მისი ძე იეჰოიაქინი გამეფდა. 7 მეტად აღარ 
გამოსულა ეგვიპტის მეფე თავისი ქვეყნიდან, რადგან დაიპყრო 
ბაბილონის მეფემ ყველაფერი, რაც ეგვიპტელთა მეფეს 
ეკუთვნოდა - ეგვიპტის მდინარიდან მდინარე ევფრატამდე. 98 
თვრამეტი წლის იყო იეჰოიაქინი, როცა გამეფდა, და სამი თვე 
იმეფა იერუსალიმში. მისი დედა იყო ნეხუშთა, ელნათანის 
ასული, იერუსალიმიდან. ? უკუღმართად იქცეოდა უფლის 
თვალში, ისევე როგორც მამამისი იქცეოდა. 19 ამ დროს 
დაიძრნენ ბაბილონის მეფის, ნაბუქოდონოსორის 
მოლაშქრეები იერუსალიმისკენ და შემოადგნენ ქალაქტს. 11 
მოადგა ბაბილონის მეფეც, ნაბუქოდონოსორი, ქალაქს, როცა 
მის მოლაშქრეებს ალყაში ჰყავდათ მოქცეული ქალაქი. 12 
გავიდა იეჰოიაქინ იუდას მეფე ბაბილონის მეფესთან, გავიდნენ 
დედამისიც, მისი მორჩილნიც, დიდებულებიც, კარისკაცებიც, 
და წაიყვანა იგი ბაბილონის მეფემ მისი მეფობის მერვე წელს. 
13 გაზიდა იქიდან უფლის სახლის მთელი საგანძური და მეფის 
სახლის საგანძური, დაამტვრია მთელი ოქროს ჭურჭელი, 
რომელიც გაკეთებული ჰქონდა სოლომონ ისრაელის მეფეს 


უფლის ტაძარში უფლის ბრძანებისამებრ. 14 აჰყარა მთელი 
იერუსალიმი, ყველა დიდებული, ყველა მამაცი მებრძოლი - 
ათი ათასი კაცი იყო აყრილი, ყველა ხელოსანი და მშენებელი, 
არავინ დარჩენილა ქვეყნის ერის გარდა. 12 გადაასახლა 
იეჰოიაქინი ბაბილონს; მეფის დედაც, მეფის ცოლებიც, მისი 
კარისკაცებიც, ქვეყნის თავკაცნი წაასხა იერუსალიმიდან 
ბაბილონში დასასახლებლად. 15 მეომრები - შვიდი ათასი 
კაცი, ხელოსნები და მშენებლები - ათასი კაცი, ყველა ვაჟკაცი, 
ომის შემძლე, წაასხა ბაბილონის მეფემ ბაბილონში 
დასასახლებლად. 17 მეფედ დასვა ბაბილონის მეფემ 
იეჰოიაქინის ნაცვლად მისი ბიძა, მათანია, და სახელად 
ციდკიაჰუ დაარქვა. 18 ოცდაერთი წლის იყო ციდკიაჰუ, როცა 
გამეფდა, და თერთმეტი წელი იმეფა იერუსალიმში. მისი დედა 
იყო ხამიტალი, იერემიას ასული, ლიბნადან. 19 უკუღმართად 
იქცეოდა უფლის თვალში, ისევე როგორც იეჰოიაკიმი 
იქცეოდა. 29 მრისხანებდა უფალი იერუსალიმზე და იუდაზე, 
ვიდრე საბოლოოდ არ მოიშორა ისინი თავიდან. ხოლო 
ციდკიაჰუ განუდგა ბაბილონის მეფეს. 


თავი 25 


1 თავისი მეფობის მეცხრე წელს, მეცხრე თვის მეათე დღეს 
წამოვიდა ბაბილონის მეფე ნაბუქოდონოსორი მთელი თავისი 
ლაშქრითურთ იერუსალიმის წინააღმდეგ, შემოადგა მას და 
მიწაყრილები შემოავლო ირგვლივ. ? ასე იყო ალყაში ქალაქი 
მეფე ციდკიაჰუს მეთერთმეტე წლამდე. 3 თვის მეცხრე დღეს 
გამძვინვარდა შიმშილობა ქალაქში და არ ჰქონდა პური 
ქვეყნის ერს. 4 გატყდა ქალაქი და გაიქცნენ ღამით მეომრები 
კარიბჭის გზით ორ კედელს შუა, სამეფო ბაღთან რომ არის. 
ქალაქის ირგვლივ იდგნენ ქალდეველები, ხოლო ციდკიაჰუმ 
მიმართა დაბლობისკენ მიმავალ გზას. ? დაედევნა 
ქალდეველთა ჯარი და მიეწივნენ ერიქონის დაბლობზე. 
მთელი ჯარი გაეფანტა ციდკიაპუს. 9 შეიპყრეს მეფე და 
მიუყვანეს ბაბილონის მეფეს რიბლაში, და მსჯავრი დასდეს. 7 
თვალწინ დაუკლეს შვილები ციდკიაჰუს, ხოლო თავად მას 
თვალები დათხარეს, სპილენძის ბორკილები დაადეს და 
ბაბილონს მიიყვანეს. 83 მეხუთე თვის მეშვიდე დღეს, ესე იგი, 
ბაბილონის მეფის ნაბუქოდონოსორის მეცხრამეტე წელს, 
მოვიდა ნებუზარდანი, ქონდაქართუხუცესი, ბაბილონის მეფის 
მორჩილი, იერუსალიმს. ? და გადაწვა უფლის სახლი და მეფის 
სახლი, იერუსალიმის ყველა სახლი, ყველა დიდი სახლი 
ცეცხლს მისცა. 10 დაანგრია კედლები იერუსალიმის ირგვლივ 
ქალდეველთა ჯარმა, რომელიც ქონდაქართუხუცესს მოჰყვა. 11 
ქალაქში დარჩენილი მოსახლეობა და ისინი, ვინც ბაბილონის 
მეფეს ჩაბარდნენ, ჭრელ ხალხთან ერთად აჰყარა 
ნებუზარდანმა, ქონდაქართუხუცესმა. 12 ნაწილი ქვეყნის 
ხალხისა მევენახეებად და მხვნელ-მთესველებად დატოვა 
ქონდაქართუხუცესმა. 13 სპილენძის სვეტები, უფლის სახლში 
რომ იდგა, კვარცხლბეკები და სპილენძის ზღვა, უფლის 
სახლში რომ იდგა, დალეწეს ქალდეველებმა და სპილენძი 
ბაბილონში გაზიდეს. 1“ ქვაბები, აქანდაზები, მაშები, კოვზები, 
სპილენძის ყველა ჭურჭელი, ღვთისმსახურებისას რომ 


იყენებდნენ, გაზიდეს; 12 სასაკმევლეები და სასხურებლები, 
ოქროსა და ვერცხლის რაც იყო, ქონდაქართუხუცესმა წაიღო. 
16 წყვილი სვეტი, ერთი ზღვა და კვარცხლბეკები, სოლომონმა 
რომ დაამზადა უფლის სახლისთვის; წონა არ ჰქონდა 
სპილენძს, რისგანაც ეს საგნები იყო გაკეთებული. 17 თვრამეტი 
წყრთა იყო ერთი სვეტის სიმაღლე, ზედ სპილენძის გვირგვინი 
ედგა; სამი წყრთა იყო გვირგვინის სიმაღლე; ცხაური და 
ბროწეულები გვირგვინის გარშემო ყველაფერი სპილენძისა 
იყო. ასეთივე იყო მეორე სვეტი ცხაურიანად. 18 გამოიყვანა 
ქონდაქართუხუცესმა მღვდელმთავარი სერაია, მეორე 
მღვდელი ცეფანიაპუ და სამი ზღურბლის მცველი; 19 
ქალაქიდან გამოიყვანა ერთი კარისკაცი, რომელიც მეომრებზე 
ზედამხედველობდა, ხუთი კაცი, მეფის პირისმხილეელნი, 
რომელნიც ქალაქში იმყოფებოდნენ, ლაშქრის მთავარი 
მწერალი, რომელიც იწვევდა ჯარში ქვეყნის ერს, და ექვსასი 
კაცი ქვეყნის ერიდან, რომლებიც ქალაქში იმყოფებოდნენ. 29 
აიყვანა ისინი ნებუზარდანმა, ქონდაქართუხუცესმა, და 
მიჰგვარა ბაბილონის მეფეს რიბლაში. 21 დაჰკრა მათ 
ბაბილონის მეფემ და დაახოცინა რიბლაში, ხამათის მხარეში. 
ასე აჰყარა იუდა თავისი ქვეყნიდან. 22 იუდას ქვეყანაში 
დარჩენილ ხალხს კი, რომელიც დატოვა იქ 
ნაბუქოდონოსორმა, ბაბილონის მეფემ, უფროსად მიუჩინა 
გედალიაჰუ, ძე ახიკამისა, შაფანის ძისა. 23 გაიგეს ჯარის 
სარდლებმა და მათმა ხალხმა, რომ გედალიაჰუ დანიშნა 
უფროსად ბაბილონის მეფემ, და ეახლნენ გედალიაჰუს 
მიცფაში. ესენი იყვნენ: ისმაელ ნეთანიას ძე, იონათან 
კარეახის. ძე, სერაია თანხუმეთის ძე, ნეტოფათიდან, იაზანიაჰუ 
მაყაქათელის ძე და მათი ხალხი. 24 შეჰფიცა გედალიაჰუმ მათ 
და მათ ხალხს და უთხრა: ნუ გეშინიათ ქალდეველთა 
მორჩილებისა, დასახლდით ქვეყანაში, დაემორჩილეთ 
ბაბილონის მეფეს და კარგი იქნება თქვენთვის. 22 მეშვიდე 
თვეს მოვიდა ისმაელი, ძე ნეთანიასი, ელიშამაყის ძისა, 
მეფეთა ნათესავი ათი კაცითურთ, და მოკლა გედალიაჰუ, და 
ამოხოცა იუდაელები და ქალდეველები, ვინც მიცფაში 
ახლდნენ მას. 29 ადგა მთელი ხალხი დიდიან-პატარიანად და 


მხედართმთავრები და ეგვიპტეში გადაიხვეწნენ 
ქალდეველების შიშით. 27 იუდას მეფის, იეჰოიაქინის 
გადასახლებიდან ოცდაშვიდი წლის თავზე, მეთორმეტე თვეს, 
თვის ოცდამეშვიდე დღეს, ევილ-მეროდახმა, ბაბილონის 
მეფემ, თავისი გამეფების წელს საპყრობილედან იპატივა 
იეჰოიაქინი, იუდას მეფე. 28 კეთილად ელაპარაკა და დაუდგა 
ტახტი იმ მეფეთა ტახტზე მაღლა, რომლებიც ბაბილონში 
ჰყავდა მას. 2? გამოუცვალა საპყრობილის ტანისამოსი და მის 
წინ ჭამდა იგი პურს მთელი სიცოცხლე. 39 სამუდამო იყო მისი 
სარჩო და ეძლეოდა მეფისაგან ყოველდღიურად, მთელი 
სიცოცხლე. 


1 ნეშტთა 
თავი 1 


1 ადამი, შეთი, ენოში, ? კენანი, მაჰალალეელი, იარედი, 3 
ხანოქი, მეთუშელახი, ლამექი, “ ნოე, სემი, ქამი, იაფეთი. 2? 
იაფეთის ძენი: გომერი, მაგოგი, მადაი, იავანი, თუბალი, 
მეშექი და თირამი. 9 გომერის ძენი: აშქენაზი, რიფათი და 
თოგარმა. 7 იავანის ძენი: ელიშა, თარშიშა, ქითიმი და 
დოდანიმი. 8 ქამის ძენი: ქუში, მიცრაიმი, ფუტი და ქანაანი. 9? 
ქუშის ძენი: სება, ხავილა, საბთა, რაყმა, საბთექა. რაყმას ძენი: 
შება და დედანი. 19 ქუშმა შვა ნიმროდი. მან დაიწყო ძალის 
გამოჩენა ქვეყანაზე. 11 მიცრაიმმა შვა ლუდიმი და ყანანიმი, 
ლეჰაბიმი და ნაფთუხიმი, 12 ფათრუმიმი და ქასლუხიმი, 
რომელთაგანაც ფილისტიმელები და ქაფთორელნი 
გამოვიდნენ. 13 ქანაანმა შვა ციდონი, თავისი პირმშო, და 
ხეთი. 14 იებუსელნი, ამორეველნი, გირგაშეველნი, 15 ხიველნი, 
ყარკიელნი, სინაელნი, 19 არვადიელნი, ცემარიელნი და 
ხამათიელნი. 17 სემის ძენი: ელამი, აშური, არფაქშადი, ლუდი, 
არამი, ყუცი, ხული, გეთერი და მეშექი. 18 არფაქშადმა შვა 
შელახი, შელახმა შვა ყებერი. 1? ყებერს ორი ვაჟი შეეძინა; 
ერთის სახელი იყო ფელეგი, რადგან მის დროს გაიყო ქვეყანა. 
მისი ძმის სახელი იყო იაკტანი. 29 იაკტანმა შვა ალმოდადი, 
შალეფი, ხაცარ-მავეთი, იარახი, 21 ჰადორამი, უზალი, დიკლა, 
22 ყებალი, აბიმაელი, შება, 23 ოფირი, ხავილა, იობაბი. ყველა 
ესენი იაკტანის ძენი არიან. 24 სემი, არფაქშადი, შალახი, 22 
ყებერი, ფელეგი, რეყუ, 25 სერუგი, ნახორი, თარახი, 27 აბრამი, 
იგივე აბრაამი. 28 აბრაამის ძენი: ისაკი და ისმაელი. 29 ეს არის 
მათი მოდგმა: ისმაელის პირმშო ნებაიოთი, კედარი, ადბეელი, 
მიბსამი, 39 მიშმაყი, დუმა, მასა, ხადადი, თემა, 31 იეტური, 
ნაფიში და კედმა. ესენი არიან ისმაელის ძენი. 32 კეტურას, 


აბრაამის ხარჭას ძენი: მან შვა ზიმრა, იაკშანი, მედანი, 
მიდიანი, იშბაკი და შუახი, იაკშანის ძენი: შება და დედანი. 33 
მიდიანის ძენი: ყეფა, ყეფერი, ხანოქი, აბიდაყი და ელდაყა. 
ყველა ესენი კეტურას ძენი არიან. 34 აბრაამმა შვა ისაკი. 
ისაკის ძენი: ესავი და ისრაელი. 35 ესავის ძენი: ელიფაზი, 
რეღუელი, იეყუში, იაყლამი და კორახი. 35 ელიფაზის ძენი: 
თემანი, ომარი, ცეფი, გაყთამი, კენაზი, თიმნაყი, ყამალეკი. 37 
რეღუელის ძენი: ნახათი, ზერახი, შამა და მიზა. 38 სეყირის 
ძენი: ლოტანი, შობალი, ციბყონი, ყანა, დიშონი, ეცერი და 
დიშანი. 3? ლოტანის ძენი: ნორი, ჰომამი. ლოტანის და იყო 
თიმნაყი. 49 შობალის ძენი: ყალიანი, მანახათი, ყებალი, შეფი, 
ონამი. ციბყონის ძენი: აია და ყანა. “1 ყანას ძე დიშონი. 
დიშონის ძენი: ხამრანი, ეშბანი, ითრანი, ქერანი. “2 ეცერის 
ძენი: ბილჰანი, ზაყავანი, იაყაკანი. დიშონის ძენი: ყუცი და 
არანი. 43 აჰა, ის მეფენი, ედომის ქვეყნად რომ მეფობდნენ, 
ვიდრე ისრაელიანებში გამეფდებოდა მეფე: ბეყალი, ძე 
ბეორისა. მისი ქალაქის სახელი იყო დინჰაბა. 44 მოკვდა 
ბეყალი და მის ნაცვლად გამეფდა იობაზ ზერახის ძე, 
ბოცრელი. 42 მოკვდა იობაბი და მის ნაცვლად გამეფდა 
ხუშანი, თემანის ქვეყნიდან. 46 მოკვდა ხუშანი და მის ნაცვლად 
გამეფდა ჰადად ბედადის ძე, რომელმაც მოაბის ველზე 
მიდიანელნი გაანადგურა. მისი ქალაქის სახელი იყო ყავითი. 
47 მოკვდა ჰადადი და მის ნაცვლად სამლა მასრეკელი 
გამეფდა. 48 მოკვდა სამლა და მის ნაცვლად საული გამეფდა, 
მდინარისპირა რეხობოთიდან. 4? მოკვდა საული და მის 
ნაცვლად ბაყალ-ხანან ყაქბორის ძე გამეფდა. 239 მოკვდა 
ბაყალ-ხანანი და მის ნაცვლად ჰადადი გამეფდა. მისი 
ქალაქის სახელი იყო ფაყი. სახელი მისი ცოლისა მეჰატაბელი, 
ასული მატრედისა, ასული მიეზაჰაბისა. 21 მოკვდა ჰადადი. 
ედომის მთავრები იყვნენ: მთავარი თიმნაყი, მთავარი ყალია, 
მთავარი ითეთი, 232 მთავარი ოჰოლიბამა, მთავარი ელა, 
მთავარი ფინონი, 23 მთავარი კენაზი, მთავარი თემანი, 
მთავარი მიბცარი, 24 მთავარი მაგდიელი, მთავარი ყირამი. 
ესენი იყვნენ ედომის მთავრები. 


თავი 2 


1 ესენი არიან ისრაელის ძენი: რეუბენი, სიმონი, ლევი, იუდა, 
ისაქარი, ზებულუნი, ? დანი, იოსები, ბენიამინი, ნაფთალი, 
გადი და აშერი. 3 იუდას ძენი: ყერი, ონანი და შელა. 
ქანაანელი შუაყის ასულისგან მას სამი შეეძინა. იუდას პირმშო 
ყერი ბოროტი იყო უფლის თვალში, ამიტომ მოაკვდინა იგი. 4 
თამარმა, მისმა რძალმა, შვა ფერეცი და ზარახი. იუდას სულ 
ხუთი ვაჟი ჰყავდა. ? ფერეცის ძენი: ხეცრონი და ხამული. 9 
ზერახის ძენი: ზიმრი, ეთანი, ჰემანი, ქალქოლი და დარაძი - 
ხუთნი. 7 ქარამის ძენი: ყაქარი, ფიცი რომ გადეხა და ისრაელს 
უბედურება შეამთხვია. 8 ეთანის ძე: ყაზარია. ? ხეცრონის ძენი, 
მას რომ შეეძინნენ: იერახმეელი, რამი და ქელუბაი. 19 რამმა 
შვა: ყამინადაბი. ყამინადაბმა შვა ნახშონი, იუდას ძეთა 
წინამძღოლი. 11 ნახშონმა შვა სალმა. სალმამ შვა ბოყაზი. 12 
ბოყაზმა შვა ყობედი. ყობედმა შვა იესე. 13 იესემ შვა თავისი 
პირმშო ელიაბი, მეორე - აბინადაბი, მესამე - შიმყა, 1“ მეოთხე 
- ნეთანელი, მეხუთე - რადაი, 1” მეექვსე - ოცემი, მეშვიდე - 
დავითი. 16 მათი დები: ცერუია და აბიგაილი. ცერუიას ძენი: 
აბშაი, იოაბი და ყასაელი - სამნი. 17 აბიგაელმა შვა ყამასა. 
ყამასას მამა იეთერი ისმაელიანი იყო. 18 ქალებს, ხეცრონის 
ძეს, ყაზუბასაგან, თავისი ცოლისგან, და იერიყოთისაგან 
შვილები შეეძინნენ. აჰა, მისი ძენი: იეშერი, შობაბი და 
არდონი. 13 მოკვდა ეაზუბა და ქალებმა ეფრათი შეირთო 
ცოლად. მასთან შეეძინა ხური. 29 ხურმა შვა ური, ურმა შვა 
ბეცალიელი. 21 მერე ხეცრონი გალაადის მამის ასულთან 
შევიდა და ცოლად შეირთო. მაშინ იგი სამოცი წლისა იყო. 
მასთან შეეძინა სეგუბი. 22 სეგუბმა შვა იაირი. გალაადის 
ქვეყანაში მას ოცდასამი ქალაქი ჰქონდა. 23 გეშურმა და 
არამმა წაართვა მათ იაირის დაბები, კენათი თავის 
ქალაქებიანად - სულ სამოცი ქალაქი. ყველა ესენი გალაადის 
მამის, მაქირის ძენი არიან. 24 მას შემდეგ, რაც ხეცრონი 


ქალებ-ეფრათში მოკვდა, ხეცრონის ცოლს, აბიას შეეძინა 
აშხური, თეკოაყის მამა. 22 ხეცრონის პირმშოს, იერახმეელის 
ძენი იყვნენ: პირმშო რამი, ბუნა, ორენი, ოცემი და ახია. 29 
იერახმეელის სხვა ცოლიც ჰყავდა, სახელად ყაცრა. ის იყო 
ონამის დედა. 27 იერახმეელის პირმშოს, რამის ძენი იყვნენ: 
მაყაცი, იამინი და ყეკერი. 28 ონამის ძენი იყვნენ: შამაი და 
იდაყი. შამაის ძენი: ნადაბი და აბიშური. 29 აბიშურის ცოლს 
ერქვა აბიხაილი. მან შვა ახბანი და მოლიდი. 39 ნედაბის ძენი: 
სელედი და აფაიმი. სელედი უშვილოდ მოკვდა. 31 აფაიმს 
ყავდა ძე - იშყი. იშყის ძე იყო შეშანი. შეშანის ძე იყო ახლაი. 32 
იადაყის ძენი: ახი, შამი, იეთერი და იონათანი. იეთერი 
უშვილოდ მოკვდა. 33 იონათანის ძენი: ფელეთი, ზაზა. ესენი 
იერახმელის ძენი იყვნენ. 34 შეშანს ვაჟები არ ჰყოლია, 
მხოლოდ ასულები ჰყავდა. შეშეთს ეგვიპტელი მორჩილი 
ჰყავდა, სახელად იარხაყი. 35 შეშეთმა თავისი ასული თავის 
მორჩილს, იარნაყს, მისცა ცოლად. მას შეეძინა ყათაი. 39 
ყათაიმ შვა ნათანი; ნათანმა შვა ზაბადი. 37 ზაბადმა შვა 
ეფლალი, ეფლალმა შვა ყობედი. 38 ყობედმა შვა იეჰუ, იეჰუმ 
შვა ყაზარია. 3? ყაზარიამ შვა ხალეცი, ხალეცმა შვა ელყასა. 49 
ელყასამ შვა სისმაი, სისმაიმ შვა შალუმი. 41 შალუმმა შვა 
იეკამია, იეკამიამ შვა ელიშამაყი. 42 იერახმეელის ძმის, 
ხალების ძენი: მისი პირმშო მეშაყი, ეს არის ზიფის მამა; და 
მარეშას, ხებრონის მამის ძენი. 43 ხებრონის ძენი: კორახი, 
თაფუახი, რეკემი, შემაყი. 44 შემაყმა შვა რახამი, იარკეყამის 
მამა. რეკემმა შვა შამაი. 42 შამაის ძე იყო მაყონი. მაყონი იყო 
მამა ბეთ-ცურისა. 46 ქალების ხარჭას, ყეფას, შეეძინა: ხარანი, 
მოცავი და გაზეზი. ხარანმა შვა გაზეზი. შ7 იაჰდაის ძენი: 
რეგემი, იოთამი, გეშანი, ფელეტი, ყეფა და შაყაფი. 48 
ქალების ხარჭას, მაყაქას, შეეძინა: შებერი, თირხანა, 49 
მადმანას მამა შაყაფი, მაქბენასა და გიბყას მამა შევა. ქალების 
ასული ყაქსა. 29 ესენი იყვნენ ქალების ძენი: ხურის ძე შობალი, 
ეფრათას პირმშო, მამა კირიათ-იეყარიმისა, 21 სალმა, მამა 
ბეთ-ლეხემისა, და ხარეფი, მამა ბეთ-გადელისა. 22 შობალს, 


კირიათ-იეყარიმის მამას, ჰყავდა ვაჟები - ჰაროე და ხაცი- 
ჰამენუხოთი. 23 კირიათ-იეყარიმის საგვარეულონი: ითრიელნი, 
ფუთიელნი, შუმათიელნი და მიშრაყიელნი. მათგან 
გამოვიდნენ: ცორყელნი და ეშთაოლელნი. 2“ სალმას ძენი: 
ბეთ-ლეხემი, ნეტოფათიელნი, ყატრო-ბეთ-იოაბი, ხაცი- 
ჰამანახთი, ცორყიელნი. 23? იაყბეცში მცხოვრებ მწიგნობართა 
საგვარეულონი: თირყათელნი, შიმყათიელნი, სუქათიელნი. 
ესენი კინიელნი არიან, ბეთ-რექაბას მამის, ხამათის, 
შთამომავლები. 


თავი 3 


1 ესენი იყვნენ დავითის ძენი, რომლებიც ხებრონში შეეძინნენ 
მას: პირმშო ამონი, ახინოყამ ისრაელიანისგან, მეორე - 
დანიელი, აბიგაილ ქარმელელისგან, ? მესამე - აბესალომი, 
გეშურის მეფე თალმაის ასულის, მაყაქას ვაჟი, მეოთხე - 
ადონია, ხაგითის ვაჟი. 3 მეხუთე - შეფატია, აბიტალისგან, 
მეექვსე - ითარეყამი, ყეგლასგან, თავისი ცოლისაგან. “ ექვსნი 
შეეძინნენ მას ხებრონში. შვიდი წელი და ექვსი თვე იქ იმეფა, 
ოცდაცამეტი წელი კი - იერუსალიმში. ? ესენი შეეძინნენ 
იერუსალიმში: შიმყა, შობაბი, ნათანი, სოლომონი - ოთხნი 
ბათშუაყისგან, ყამიელის ასულისგან. 9 იბხარი, ელიშამაყი, 
ელიფალეტი, 7” ნოჰაგი, ნეფეგი, იაფიაყი, 83 ელიშამაყი, 
ელიადაყი, ელიფელიეგი - ცხრანი. ? სულ ესენი არიან დავითის 
ძენი, ხარჭების ძეთა გარდა; თამარიც მათი და იყო. 19 
სოლომონის ძე რობოამი, მისი ძე აბია, მისი ძე ასა, მისი ძე 
იოშაფატი, 11 მისი ძე იორამი, მისი ძე ახაზიაჰუ, მისი ძე იოაში, 
12 მისი ძე ამაციაჰუ, მისი ძე ყაზარია, მისი ძე იოთამი, 13 მისი 
ძე ახაზი, მისი ძე ხიზკიაჰუ, მისი ძე მენაშე, 1“ მისი ძე ამონი, 
მისი ძე იოშიაჰუ. 12 იოშიაჰუს ძენი: პირმშო იოხაზანი, მეორე - 
იეჰოიაკიმი, მესამე - ციდკიაჰუ, მეოთხე - შალუმი. 15 
იეჰოიაკიმის ძენი: მისი ძე იექონია, მისი ძე ციდკია. 17 
იექონიას ძენი: ასირი, მისი ძე შელათიელი, 18 მალქირამი, 
ფედაია, შენაცარი, იეკამია, ჰოშამაყი, ნედაბია. 1? ფედაიას 
ძენი: ზერუბაბელი, შიმყი. ზერუბაბელის ძენი: მეშულამი, 
ხანანია, მათი და შელომითი; 29 ხაშუბა, ოჰელი, ბერექია და 
ხასადია. 21 ხანანიას ძენი: ფელატია და ესაია. რეფაიას ძენი 
და არნანის ძენი, ყობადიას ძენი და შექანიას ძენი. 22 შექანიას 
ძე შემაყია. შემაყიას ძენი: ხატუში, იგალი, ბარიახი, ნეყარია, 
შეფატი - ექვსნი. 23 ნეყარიას ძენი: ელიოყენაი, ხიზკია, 
ყაზრიკამი - სამნი. 24 ელიოყენაის ძენი: ჰოდაგიაჰუ, ელიაშიბი, 
ფელაია, ყაკუბი. იოხანანი, დელაია, ყანანი - შვიდნი. 


თავი 4 


1 იუდას ძენი: ფერეცი, ხეცრონი, ქარმი, ნური და შობალი. 2 
შობალის ძემ, რეიამ, შვა იახათი. იახათმა შვა ახუმაი და 
ლაჰადი. აჰა, ცორყათელთა საგვარეულონი. 3 აჰა, ყეტამის 
მამის ძენი: იზრეყელი, იშმა, იდბაში; მათ დას ჰაცლელფონი 
ერქვა; 4 ფენუელი, გედორის მამა, და ყეზერი, ხუშას მამა. 3 
აშხურს, თეკოაყის მამას ორი ცოლი ჰყავდა: ხელა და ნაყარა. 
6 ნაყარასგან შეეძინა: ახუზამი, ხეფერი, თემნი და ჰაახაშთარი. 
ესენი იყვნენ ნაყარას ძენი. 7 ხელას ძენი: ცერეთი, იეცოხარი 
და ეთნანი. 8 კოცმა შვა ყანუბი, ჰაცობება და ახარხელ ჰარუმის 
ძის საგვარეულონი. 3? იაყბეცი თავის ძმებზე უფრო 
პატივდებული იყო. იაყბეცი დედამისმა დაარქვა. თქვა: რადგან 
სიმწრით გავაჩინე. 19 მოუხმო იაყბეცმა ისრაელის ღმერთს და 
უთხრა: ნეტავ კურთხევით მაკურთხევდე და საზღვრებს 
გამიდიდებდე, შენი ხელი ჩემთან იქნებოდეს და 
ბოროტებისაგან დამიცავდე, რომ არ გავიტანჯო. და ღმერთმა 
მისცა, რასაც ითხოვდა. 11 შეხას ძმა ქელუბმა შვა მეხირ- 
ეშთონის მამა. 12 ეშთონმა შვა ბეთ-რაფა, ფასეახი და ყირ- 
ნახაშის მამა თეჰინა. აჰა, რექას მცხოვრებნი. 13 ყენაზის ძენი: 
ყათინელი და სერაია. ყათნიელის ძე იყო ხათათა. 14 
მეყონოთაიმ შვა ყოფრა. სერაიამ შვა იოაბი, მამა ხუროთა 
ველისა, რადგან ხურონი იყვნენ. 12 იეფუნის ძის, ხალების 
ძენი: ყირუ, ელა და ნაყამი. ელას ძე იყო კენაზი. 19 
იეჰალელის ძენი: ზიფი, ზიფა, თირია და ასარიელი. 17 ყეზრას 
ძენი: იეთერი, მერედი, ყეფერი და იალონი. იეთერმა შვა 
მირიამი, შამაი და იშბახი, იშთემოაყის მამა. 18 მის იუდაელ 
ცოლს შეეძინა იერედი, მამა გედორისა, ხებერი, მამა სოხოსი, 
იეკუთიელი, მამა ზანოახისა. აჰა, ძენი ბითიასი, ფარაონის 
ასულისა, მარედმა რომ შეირთო. 1? ჰოდიას ცოლის, ნახამის 
დის ვაჟები: კეყილას მამა გარმელი, და ეშთემოაყ 
მაყაქათელი. 29 შიმონის ძენი: ამნონი, რინა, ბენ-ხანანი და 
თილონი. იშყის ძენი: ზონეთი და ბენ-ზოხეთი. 21 შელა იუდას 


ძის ვაჟები: ყერი, ლექას მამა, ლაყდა, მარეშას მამა და სელის 
მკეთებელთა საგვარეულოები აშბეაყის სახლიდან. 22 იოკიმი, 
ქოზებას ხალხი, იოაში და სარაფი მოაბსა და იაშუბი-ლახუმს 
ფლობდნენ. ეს ძველი ამბებია. 23 ისინი მეთუნენი იყვნენ. 
ნეტაყიმსა და გედერაში სახლობდნენ, მეფესთან 
ცხოვრობდნენ და მისთვის შრომობდნენ. 2“ სიმონის ძენი: 
ნემუელი, იამინი, იარიბი, ზერახი და საული. 2? მისი ძე 
შალუმი, მისი ძე მიბსამი, მისი ძე მიშმაყი. 25 მიშმაყის ძენი: 
მისი ძე ნამუელი, მისი ძე ზაქური, მისი ძე შიმყი. 27 შიმყის 
თექვსმეტი ვაჟი და ექვსი ქალი ჰყავდა. მის ძმებს ბევრი ვაჟები 
არ ჰყოლია და არც მათი საგვარეულო იყო იუდას ძეთა 
საგვარეულოსავით მრავალრიცხოვანი. 28 ისინი ცხოვრობდნენ 
ბეერ-შებაყში, მოლედასა და ხაცარ შეყალში, 29? ბილჰაში, 
ყეცამში, თოლადში, 39 ბეთუელში, ხარმაში, ციკლაგში, 31 ბეთ- 
მარქაბოთში, ხაცარ-სუსიმში, ბეთ-ბირსა და შაყარაიმში. აჰა, 
მათი ქალაქები დავითის გამეფებამდე. 32 მათი დასახლებები: 
ყეტამი, ყაინი, რიმონი, თოქენი, ყაშანი - ხუთი ქალაქი. 33 ასევე 
ყველა ის სოფელი, რომელიც ამ ქალაქებს ეკვროდა ვიდრე 
ბაყალამდე. აჰა, მათი საცხოვრებელი და მათი საგვარტომო 
ნუსხა. 34 მეშობაბი, იამლექი, იოშა ამაციას ძე, 32 იოელი და 
იეჰუ, ძე ოშიბიასი, სერაიას ძისა, ყასიელის ძისა. 35 
ელიოძენაი, იაყაკობა, იშოხაია, ყასია, ყადიელი, ისიმიელი, 
ბენაია, 37 ზიზა ძე შიფყისა, ძე ალონისა, ძე იედაიასა, ძე 
შიმრისა, ძე შემაყიასი. 38 ესენი, სახელებით რომ არიან 
ჩამოთვლილნი, თავთავიანთი საგვარეულოების მთავრები 
იყვნენ. მათი მამისსახლი ძალიან გაიზარდა. 39 მათ 
გედორისაკენ გასწიეს, ველის აღმოსავლეთით, თავიანთი 
ცხვრისთვის საძოვრის საძებნელად. 49 პოხიერსა და კარგ 
საძოვარს მიაგნეს; ვრცელი ქვეყანა იყო, თან მშვიდი და 
მყუდრო; რადგან უწინ აქ ქამის შთამომავლები ცხოვრობდნენ. 
41 ისინი, სახელებით რომ იყვნენ ჩამოწერილნი, იუდას მეფის, 
იეხიზკიაჰუს დღეებში მოვიდნენ, გაანადგურეს მათი კარვები 
და მაყონელნი, იქ რომ იყვნენ. იმ დღეს ერთიანად ამოწყვიტეს 
ისინი და მათ ნაცვლად დასახლდნენ, რადგან იქ იყო მათი 


ცხვრის საძოვარი. 42 ხოლო მათგან, სიმონის ძეთაგან, ხუთასი 
კაცი სეყირის მთისკენ გაეშურა იშყის ძეების - ფელატიას, 
ნეფარიას, რეფაიასა და ყუზიელის მეთაურობით. 43 
გაანადგურეს ყამალეკთა ნატამალი და დღემდე იქ 
ცხოვრობენ. 


თავი 5 


1 რეუბენის, ისრაელის პირმშოს ძენი (იგი პირმშო იყო, მაგრამ 
როცა მამის სარეცელი წაბილწა, მისი პირმშოობა გადაეცა 
იოსებს, ისრაელის ძეს, არა იმისათვის რომ პირმშოდ 
ჩაწერილიყო. ? იუდა ძლიერი იყო თავის ძმებში და 
წინამძღვარიც მისგან იყო, პირმშოობა კი იოსებს ეკუთვნოდა). 
3 რეუბენის, ისრაელის პირმშოს ძენი: ხანოქი, ფალლუ, 
ხეცრონი და ქარმი. 4 იოელის ძენი: მისი ძე შემაყია, მისი ძე 
გოგი, მისი ძე შიმაყი, ? მისი ძე მიქა, მისი ძე სერაია, მისი ძე 
ბაცალი, 5 მისი ძე ბეერა, რომელიც ტყვედ წაიყვანა აშურის 
მეფემ, თიგლათ-ფილნესერმა. ის იყო რეუბენიანთა 
წინამძღოლი. ” მისი ძმები, მათი საგვარეულოებისა და 
საგვარტომო ნუსხის მიხედვით იყვნენ: უფროსი: იეყიელი, 
ზექარია, 8 ბელაყი, ძე ყაზაზისა, ძე შემაყისა, ძე იოელისა. იგი 
ყაროყერში ცხოვრობდა ნებომდე და ბაყალ-მეყონამდე. 9 
აღმოსავლეთით ცხოვრობდა მდინარე ევფრატიდან 
მოყოლებული უდაბნოს პირამდე, რადგან დიდძალი საქონელი 
ჰყავდათ გალაადის ქვეყანაში. 1? საულის დროს აგარიანებს 
ეომებოდნენ და მათ ხელში ჩაცვივდნენ. დასახლდნენ მათ 
კარვებში, გალაადის მთელ აღმოსავლეთ მხარეში. 11 გადის 
ძენი მათ მეზობლად ცხოვრობდნენ, ბაშანის ქვეყანაში, 
სალქამდე. 12 უფროსი იოელი, მომდევნო შაფამი, იაყნაი და 
შაფატი ბაშანში ცხოვრობდნენ. 13 მათი მოძმენი, თავ- 
თავიანთი მამისსახლებიდან: მიქაელი, მეშულამი, შებაყი, 
იორაი, იაყქანი, ზიაყი, ყებედი და შიბყა. 14 აჰა, ძენი 
აბიხაილისა, ხურის ძისა, იაროახის ძის, გილყადის ძისა, 
მიქაელის ძისა, იეშიშაის ძისა, იახდოს ძისა, ბუზის ძისა. 15 ახი, 
ძე ყაბდიელისა, ძე გუნისა - მათი მამისსახლის თავკაცი. 15 
ისინი ცხოვრობდნენ გალაადში, ბაშანსა და მის კუთვნილ 
ქალაქებში, ასევე შარონის მთელ სანახებში, ვიდრე 
გამოვიდოდნენ. 17 ყველანი აღირიცხნენ იუდას მეფის, 
იოთამის დროს და იარბეყამ ისრაელის მეფის დროს. 18 


რეუბენიანებში, გადიანებში და მენაშეს ტომის ნახევარში 
იყვნენ გულადი ვაჟკაცები, რომელნიც ფარსა და მახვილს 
ატარებდნენ, მშვილდოსნობდნენ და ბრძოლაში იყვნენ 
ნაწრთობნი. მათგან რიცხვით ორმოცდაოთხიათას შვიდას 
სამოცნი გამოდიოდნენ საომრად. 19 აგარიანებთან, იატურთან, 
ნაფიშთან და ნოდაბთან ჰქონდათ ომი. 29 მიეხმარნენ მათ 
წინააღმდეგ ბრძოლაში და მათ ხელში ჩაცვივდნენ აგარიანები 
მთელი მათი საბადებლითურთ. ეს იმიტომ, რომ ომში ღმერთს 
მოუხმეს. მანაც უსმინა მათ, რაკი მისი იმედი ჰქონდათ. 21 
წამოასხეს მათი საქონელი: ორმოცდაათიათასი აქლემი, 
ორასორმოცდაათიათასი ცხვარი, ორი ათასი ვირი და ასი 
ათასი სული ტყვე. 22? მრავალი მოკლული დაეცა, რადგან 
ღვთისაგან იყო ეს ომი. მკვიდრობდნენ ისინი ამ ადგილებზე, 
სანამ ტყვეობაში მოხვდებოდნენ. 23 მენაშეს ტომის ნახევარიც 
დასახლდა იმ ქვეყნად, დაწყებული ბაშანიდან ვიდრე ბაალ- 
ხერმონამდე, სენირამდე და ხერმონის მთამდე. 
მრავალრიცხოვანნი იყვნენ ისინი. 24 აჰა, მათი მამისსახლის 
თავკაცები: ყეფერი, იშყი, ელიელი, ყაზრიელი, იერემია, 
ჰოდავია, იახდიელი - მამაცი ვაჟკაცები, მამისსახლთა 
სახელოვანი თავკაცები. 252 მათ ზურგი აქციეს მამა-პაპის 
ღმერთს და გზააბნეულნი გაჰევნენ იმ ქვეყნის ხალხის 
ღმერთებს, მათგან რომ განდევნა ღმერთმა. 20 ისრაელის 
ღმერთმა აღძრა აშურის მეფის, ფულის, სული და აშურის 
მეფის, თიგლათ-ფილნესერის, სული და გაასახლა 
რეუბენიანები, გადიანები და მენაშეს ტომის ნახევარი. 
ჩაასახლა ისინი ხალახში, ხაბორში, ჰარაში, მდინარე 
გოზანთან, სადაც დღემდე არიან. ?7 ლევის ძენი: გერშომი, 
კეჰათი და მერარი. 28 კეხათის ძენი: ყამრამი, იცჰარი, 
ხებრონი და ყუზიელი. 29 ყამრამის ძენი: აარონი, მოსე, 
მირიამი. აარონის ძენი: ნადაბი, აბიჰუ, ელყაზარი და ითამარი. 
30 ელყაზარმა შვა ფინხასი, ფინხასმა შვა აბიშუაყი, 31 
აბიშუაყმა შვა ბუკი, ბუკმა შვა ყუზი. 32 ყუზმა შვა ზერახია, 
ზერახიამ შვა მერაიოთი. 33 მერაიოთმა შვა ამარია, ამარიამ 
შვა ახიტუბი. 34 ახიტუბმა შვა ცადოკი, ცადოკმა შვა ახიმაყაცი. 


35 ახიმაყაცმა შვა ყაზარია, ყაზარიამ შვა იოხანანი. 39 
იოხანანმა შვა ყაზარია (ეს იმ ტაძარში მღვდლობდა, რომელიც 
სოლომონმა ააშენა იერუსალიმში). 37 ყაზარიამ შვა ამარია, 
ამარიამ შვა ახიტუბი. 38 ახიტუბმა შვა ცადოკი, ცადოკმა შვა 
შალუმი, 3? შალუმმა შვა ხილკია, ხილკიამ შვა ყაზარია. 49 
ყაზარიამ შვა სერაია, სერაიამ შვა იეჰოცადაკი. 941 იეპოცადაკი 
წავიდა, როცა უფალმა იუდა და იერუსალიმი 
ნაბუქოდონოსორის ხელით გაასახლა. 


თავი 6 


1 ლევის ძენი: გერშომი, კეჰათი, მერარი. ? აჰა, გერშომის ძეთა 
სახელები: ლიბნი და შიმყი. 3 კეჰათის ძენი: ყამრამი, იცჰარი, 
ხებრონი და ყუზიელი. “ მერარის ძენი: მახლი და მუში. აჰა, 
ლევის საგვარეულონი, თავ-თავიანთი მამისსახლის მიხედვით. 
> გერშომს ჰყავდა მისი ძე ლიბნი, მისი ძე იახათი, მისი ძე ზიმა, 
6 მისი ძე იოახი, მისი ძე ყიდო, მისი ძე ზერახი, მისი ძე 
იეათრაი. 7 კეჰათის ძენი: მისი ძე ყამინადაბი, მისი ძე კორახი, 
მისი ძე ასირი, 8 მისი ძე ელკანა, მისი ძე აბიასაფი, მისი ძე 
ასირი, ? მისი ძე თახათი, მისი ძე ურიელი, მისი ძე ყუზია, მისი 
ძე საული. 19 ელკანას ძენი: ყასამაი და ახიმოთი. 11 ელკანა. 
ელკანას ძენი: მისი ძე ცოფაი, მისი ძე ნახათი, 12 მისი ძე 
ელიაბი, მისი ძე იეროხამი, მისი ძე ელკანა. 13 სამუელის ძენი: 
პირმშო ვაშნი და აბია. 14 მერარის ძენი: მახლი, მისი ძე 
ლიბნი, მისი ძე შიმყი, მისი ძე ყუზა, 15 მისი ძე შიმყა, მისი ძე 
ხაგია, მისი ძე ყასაია. 15 აჰა, ისინი, მგალობლებად რომ 
დააყენა დავითმა უფლის სახლში, კიდობნის დადგმის შემდეგ. 
17 სადღესასწაულო კარავთან გალობით ასრულებდნენ 
სამსახურს, სანამ სოლომონი იერუსალიმში უფლის სახლს 
ააშენებდა. ისინი თავიანთი სამსახურის წესისდამიხედვით 
იდგნენ. 18 აჰა, ისინი, სამსახურს ვინც ეწეოდნენ და მათი ძენი: 
19 ელკანას ძე, იეროხამის ძე, ელილელის ძე, თირხას ძე, 29 
ცუფის ძე, ელკანას ძე, მახათის ძე, ყამასაის ძე, 21 ელკანას ძე, 
იოელის ძე, ყაზარიას ძე, ცეფანიას ძე, 22 თახათის ძე, ასირის 
ძე, აბიასაფის ძე, კორახის ძე, 23 იცჰარის ძე, კეჰათის ძე, 
ლევის ძე, ისრაელის ძე. 24 მისი ძმა ასაფი მის მარჯვნივ 
მდგომი, ასაფ ბერექიას ძე, შიმყას ძე, 22 მიქაელის ძე, 
ბაყასეას ძე, მალქიას ძე, 25 ეთნის ძე, ზერახის ძე, ყადიას ძე, 
27 ეთანის ძე, ზიმას ძე, შიმყის ძე, 285 იახათის ძე, გერშომის ძე, 
ლევის ძე, 2? მერარის ძე, მათი ძმები მარცხნივ რომ იდგნენ: 
ეთან კიშის ძე, ყავდის ძე, მალუქის ძე, 39 ხაშაბიას ძე, ამაციას 


ძე, ხილკიას ძე, 31 ამცის ძე, ბანის ძე, შამერის ძე, 32 მახლის 
ძე, მუშის ძე, მერარის ძე, ლევის ძე. 33 მათი ძმები, ლევიანები, 
ღვთის სახლის სავანის ყველანაირი სამსახურისთვის იყვნენ 
დაყენებულნი. 3“ აარონი და მისი ძენი აღსავლენის 
სამსხვერპლოზე და საკმევლის სამსხვერპლოზე აკმევდნენ. 
წმიდათა წმიდაში ყველა საქმეს აკეთებდნენ და ყველაფერს 
ისე ასრულებდნენ ისრაელის განსაწმედად, როგორც მოსემ 
ბრძანა, ღვთის მორჩილმა. 3”5 აჰა, აარონის ძენი: მისი ძე 
ელყაზარი, მისი ძე ფინხასი, მისი ძე აბიშუაყი, 39 მისი ძე ბუკი, 
მისი ძე ყუზი, მისი ძე ზერახია, 37 მისი ძე მერაიოთი, მისი ძე 
ამარია, მისი ძე ახიტუბი, 38 მისი ძე ცადოკი, მისი ძე ახიმაყაცი. 
39 ეს მათი საცხოვრებელი, მათი დაბებისა და საზღვრის 
მიხედვით, ერგოთ აარონიანებს, კეჰათელთა საგვარეულოდან, 
რადგან წილისყრით მათ ეკუთვნოდათ. 49 მისცეს მათ 
ხებრონი, იუდას ქვეყანაში, თავისი სანახებითა და 
შემოგარენითურთ. 41 ამ ქალაქის მინდორ-ველი და სოფლები 
ქალებს მისცეს, იეფუნეს ძეს. 42 აარონიანებს მისცეს 
თავშესაფარი ქალაქები: ხებრონი, ლიბნა თავისი სანახებით, 
იათირი და ეშთემოაყი თავისი სანახებით, 43 ხილენი თავისი 
სანახებით, დებირი თავისი სანახებით, “4 ყაშანი თავისი 
სანახებით, ბეთ-შემეში თავისი სანახებით, 4? ბენიამინის 
ტომიდან: გებაყი თავისი სანახებით, ყალემეთი თავისი 
სანახებით, ყანათოთი თავისი სანახებით. მათ 
საგვარეულოებში სულ ცამეტი ქალაქი იყო. 45 ნოლო 
დანარჩენ კეჰათიანებს, ამ ტომის საგვარეულოდან, მენაშეს 
ტომის ნახევრიდან ათი ქალაქი ერგოთ წილისყრით. “7 
გერშომიანებს, თავ-თავიანთი საგვარეულოებისდა მიხედვით, 
ისაქარის, აშერის, ნაფთალის და მენაშეს ტომებიდან ცამეტი 
ქალაქი ერგოთ ბაშანში. 48 მერარიანებს, თავ-თავიანთი 
საგვარეულოებისდა მიხედვით, რეუბენის, გადისა და 
ზებულუნის ტომებიდან თორმეტი ქალაქი შეხვდათ 
წილისყრით. 49 ეს ქალაქები მისცეს თავისი სანახებითურთ 
ისრაელიანებმა ლევიანებს. 29 წილისყრით მისცეს იუდას, 
სიმონისა და ბენიამინის ძეთა ტომებიდან ის ქალაქები, 


რომელთაც სახელები ერქვათ. 21 კეჰათიანთა 
საგვარეულოებმა თავიანთი სასაზღვრო ქალაქები ეფრემის 
ტომისგან მიიღეს. 232 მათვე მისცეს თავშესაფარი ქალაქები: 
შექემი, ეფრემის მთაზე, თავის სანახებიანად, გეზერი თავისი 
სანახებით, 23 იაკმეყამი თავისი სანახებით, ბეთ-ლხორონი 
თავისი სანახებით, 24 აიალონი თავისი სანახებით და გათ- 
რიმონი თავისი სანახებით. ?? მენაშეს ტომის ნახევრიდან 
ყანერი თავისი სანახებით და ბილყამი თავისი სანახებით 
მისცეს კეჰათიანთა დანრჩენ საგვარეულოს. 35 გერშომიანებს, 
მენაშეს ტომის ნახევრის საგვარეულოდან, ბაშანში მისცეს: 
გოლანი თავის სანახებიანად და ყაშთაროთი თავის 
სანახებიანად. 237 ისაქარის ტომიდან მისცეს: კედეში თავის 
სანახებიანად, დაბრაში თავის სანახებიანად, 28 რამონი თავის 
სანახებიანად, ყანემი თავის სანახებიანად. 29? აშერის ტომიდან 
მისცეს: მაშალი თავის სანახებიანად, ყაბდონი თავის 
სანახებიანად, 99 ხუკოკი თავის სანახებიანად, რეხობი თავის 
სანახებიანად. 91 ნაფთალის ტომიდან მისცეს კედეში, 
გალილეაში თავის სანახებიანად. 92 დანარჩენ მერარიანებს კი 
ზებულუნის ტომიდან მისცეს: რიმონო თავის სანახებიანად და 
თაბორი თავის სანახებიანად. 93 იორდანეს გადაღმა, 
იერიხონთან, იორდანეს აღმოსავლეთით, რეუბენის ტომიდან 
მისცეს: ბეცერი უდაბნოში თავის სანახებიანად, იახცარი თავის 
სანახებიანად, 94 კედმოთი თავის სანახებიანად და მეფაყი 
თავის სანახებიანად. 92 გადის ტომიდან მისცეს: რამოთი 
გალაადში თავის სანახებიანად, 55 ხეშბონი თავის 
სანახებიანად და იაყზერი თავის სანახებიანად. 


თავი 7 


1 ისაქარის ძენი: თოლაყი, ფუა, იაშუბი, შიმრონი - ოთხნი. 2 
თოლაძყის ძენი: ყუზი, რეფაია, ირიელი, იახმაი, იაბხამი, 
სამუელი - თოლაყის მამისსახლის თავკაცები, თავიანთი 
მოდგმის მაგარი ვაჟკაცები. დავითის დროს მათი რიცხვი 
ოცდაორიათას ექვსასი იყო. 3 ყუზის ძე - იზრახია. იზრახიას 
ძენი: მიქაელი, ყობადია, იოელი, იშია - სულ ხუთი თავკაცი. 4 
თავ-თავიანთი მოდგმიდან და მამისსახლიდან 
ოცდათექვსმეტათასიანი საბრძოლო რაზმი გამოჰყავდათ ომში, 
რადგან ბევრი ცოლ-შვილი ჰყავდათ. ? მათი ძმები, ისაქარის 
ყველა საგვარეულოს მაგარი ვაჟკაცები, ოთხმოცდაშვიდი 
ათასნი იყვნენ. ყველანი საგვარტომო ნუსხაში იყვნენ 
ჩაწერილნი. 5 ბენიამინიანები: ბელაყი, ბექერი და იდიყაელი - 
სამნი. ” ბელაყიანები: ეცბონი, ყუზი, ყუზიელი, ირიმოთი, ყირი- 
ხუთნი; მამისსახლის თავკაცები და მამაცი ვაჟკაცები. 
საგვარტომო ნუსხაში ოცდაორი ათას ოცდათორმეტნი არიან 
ჩაწერილნი. 8 ბექერიანები: ზემირა, იოყამი, ელიყეზერი, 
ელიოყენაი, ყომრი, ირემოთი, აბია, ყანათოთი და ყალამეთი. 
ყველა ესენი ბექერიანები არიან. ? საგვარტომო ნუსხაში ისინი 
თავ-თავიანთი მოდგმის, მამისსახლთა თავკაცების მიხედვით 
არიან ჩაწერილნი - სულ ოციათას ორასი ძლიერი მებრძოლი. 
190 იედიყაელიანები: ბილჰანი, ბილჰანის ძენი: იეყუში, 
ბენიამინი, ეჰუდი, ქენაყანა, ზეთანი, თარშიში და ახიშახარი. 11 
ყველა ესენი იედიყაილიანები არიან, მამისსახლთა თავკაცები. 
მათგან ჩვიდმეტიათას ორასი მებრძოლი გამოდიოდა 
საბრძოლველად. 12 შეფიმი და ხუფიმი ყირის ძენი იყვნენ, 
ხოლო ხუშიმი ახერის ძე იყო. 13 ნაფთალიანები: იახაციელი, 
გუნი, იეცერი და შალუმი ბილჰას შვილები იყვნენ. 14 
მენაშეანები: ასერიელი, რომელიც მისმა არამელმა ხარჭამ 
გააჩინა; მასვე ეყოლა მაქირი, გალაადის მამა. 12 მან ცოლად 
მოიყვანა ხუფიმი და შუფიმი. მის ერთ დას მაყაქა ერქვა, 


მეორეს ცელაფხადი. ცელაფხადს ასულები ჰყავდა. 165 მაყაქამ, 


მაქრის ცოლმა, ვაჟი გააჩინა და ფერეში დაარქვა. მის ძმას 
შარეში ერქვა, მისი ვაჟები იყვნენ ულამი და რაკამი. 17 ულამის 
ძე ბედანი. აჰა, გალაადის, მაყაქა მენაშეს ძის ვაჟის ძენი. 18 
მისმა დამ, ჰამოლეხეთმა შვა იშ-ჰოდი, აბიყეზერი და მახლა. 
19 შემიდაიანები იყვნენ: ახიანი, შექემი, ლიკხი და ანიყამი. 29 
ეფრემიანები: შუთალახი, მისი ძე ბერედი, მისი ძე თახათი, 
მისი ძე ელყადა, მისი ძე თახათი, 21 მისი ძე ზაბადი, მისი ძე 
შუთელახი, ყეზერი და ელყადი. ისინი იმ ქვეყნის მკვიდრმა 
გეთელებმა ამოხოცეს, რადგან ისინი საქონლის წასართმევად 
დაესხნენ თავს. 22 დიდხანს გლოვობდა ეფრემი, მათი მამა. 
მის სანუგეშებლად მისი ძმები მოვიდნენ. 23 მიუდგა იგი თავის 
ცოლს, დაორსულდა იგი და ბიჭი გაუჩნდა; სახელად ბერიყა 
დაარქვეს, რადგან მის სახლში უბედურება დატრიალდა. 24 
შეერა მისი და იყო. ააშენა მან ზემო და ქვემო ბეთ-ჰორონი და 
ყუზენ-შეერა. 22 მისი ძე იყო რეფახი, რეშეფი, მისი ძე თელახი 
და მისი ძე თახანი, 259 მისი ძე ლადანი, მისი ძე ყამიჰუდი, მისი 
ძე ელიშამაყი, 27 მისი ძე ნავე, მისი ძე იესო. 285 მათი 
სამფლობელო და საცხოვრებელი იყო: ბეთ-ელი და მისი 
დაბა-სოფლები; აღმოსავლეთით ნაყარანი და დასავლეთით 
გეზერი თავისი დაბა-სოფლებით, შექემი თავისი დაბა- 
სოფლებით, ღაზამდე და მის დაბა-სოფლებამდე. 29 
მენაშეანთა ხელში იყო: ბეთ-შუანი თავისი დაბა-სოფლებით, 
თაყანი თავისი დაბა-სოფლებით, მეგიდო თავისი დაბა- 
სოფლებით, დორი თავისი დაბა-სოფლებით. ამ ქალაქებში 
ცხოვრობდნენ იოსებ ისრაელის ძის ძეები. 39 აშერიანები: იმნა, 
იშვა, იშვი, ბერიყა და მათი და სერახი. 31 ბერიყიანები: ხებერი 
და მალქიელი - ბირზავითის მამა. 32 ხებერმა შვა იფლატი, 
შომერი, ხოთამი და მათი და შუყა. 33 იაფლეტიანები: ფასაქი 
ბიმჰალი და ყაშვათი. ესენი არიან იაფლეტის ძენი. 34 
შამარიანები: ახი, როჰგა, იეხუბა და არამი. 35 მისი ძმის, 
ჰელეგის ძენი: ცოფახი იმნაყი, შელეში და ყამალი. 35 
ცოფახიანები: სუახი, ხარნეფერი, შუყალი, ბერი და იმრა. 37 
ბეცერი და ჰოდი, შამა და შილმა, ითრანი და ბეერა. 38 
იეთერიანები: იეფუნა, ფისფა და არაა. 39 ყულიანები: არახი, 


ხანიელი და რიცია. 49 ყველა ესენი აშერიანები არიან, 
მამისსახლთა თავკაცები, რჩეული და ძლიერი მებრძოლები, 
წინამძღოლების თავკაცები. მათ საგვარტომო ნუსხაში 
რიცხვით ოცდაექვსი ათასი ომში მებრძოლი კაცი სწერია. 


თავი 8 


1 ბენიამინმა შვა თავისი პირმშო ბელაყი, მეორე - აშბელი, 
მესამე - ახრახი, 2 მეოთხე - ნოხა, მეხუთე - რაფა. 3 ბალაყს 
ჰყავდა ძეები: ადარი, გერა, აბიჰუდი, “ აბიშუაყი, ნაყამანი, 
ახოახი, ? გერა, შეფუფანი, ხურამი. 9 ესენი არიან ახუდის ძენი 
- მამისსახლთა თავკაცები, რომელნიც გებაყში ცხოვრობდნენ 
და მანახათში გადაასახლეს. ” ნაყამანი, ახია და გერა: 
რომელმაც გადაასახლა ისინი. მას შეეძინა ყუზა და ახიხუდი. 8 
შახარაიმს მოაბის ველზე შეეძინა შვილები მას შემდეგ, რაც 
თავისი ცოლები, ხუშიმი და ბაყარა გაუშვა. ? ხოდეშისგან, 
თავისი ცოლისგან, მას შეეძინა იობაბი, ციბია, მეშა, მალქამი, 
10 იეყუცი, საქია და მირმა. ესენი არიან მამისსახლთა 
თავკაცები. 11 მეხუშიბმა შეა აბიტუბი და ელფაყალი. 12 
ელფაყალიანები: ყებერი, მიშყამი, შემერი. მან ააშენა ონო და 
ლოდი თავისი დაბა- სოფლებით. 13 ბერიყა და შემაყი 
მამისსახლთა თავკაცები იყვნენ და აიალონში ცხოვრობდნენ, 
მათ განდევნეს გათელები. 14 ახიო, შაშაკი, ირემოთი. 12 
ზებადია, ყარადი, ყადერი, 165 მიქაელი, იშფა, იოხა-ბერიყას 
ძენი. 17 ზებადია, მეშულამი, ხიზკი, ხაბერი, 18 იშმერია, იზლია, 
იობაბი - ელფაყალის ძენი, 19 იაკიმი, ზიქორი, ზაბდი, 29 
ელიყენაი, ცილთაი, ელიელი, 21 ყადაია, ბერაია - შიმრათი- 
შიმყის ძენი. 22 იშფანი, ყებერი, ელიელი, 23 ყაბდონი, ზიქრი, 
ხანანი. 2“ ხანანია, ყელამი, ყანთოთია, 22 იფდეია, ფენუელი - 
შაშაკის ძენი. 29 შამშერაი, შეხარია, ღოთალია, 27 იაყარეშია, 
ელია - ზიქურ-იეროხამის ძენი. 28 ესენი არიან მამისსახლთა 
თავკაცები, მთავარნი თავთავიანთ გვარ-ტომში. ესენი 
იერუსალიმში ცხოვრობდნენ. 29 გიბყონში ცხოვრობდნენ: 
გიბყონის მამა, რომლის ცოლსაც მაყაქა ერქვა. 39 მისი ძე და 
პირმშო ყაბდონი, ცური, კიში, ბაყალი, ნადაბი, 31 გედორი, 
ახიო, ზაქერი. 32 მიკლოთმა შვა შიმეა. ისინი იერუსალიმში 
თავიანთი ძმების გვერდით ცხოვრობდნენ, ძმებთან ერთად. 33 


ნერმა შვა კიში, კიშმა შვა საული, საულმა შვა იონათანი, 
მალქიშუაყი, აბინადაბი და ეშბაყალი. 34 იონათანის ძე მერიბ- 
ბაყალი იყო. მერიბ-ბაყალმა შვა მიქა. 35 მიქას ძენი: ფითონი, 
მელექი, თარეაყი, ახაზი. 35 ახაზმა შვა იეჰოყადა, იეჰოყადამ 
შვა ყალემეთი, ყაზმავეთი და ზიმრი. ზიმრიმ შვა მოცა, 37 
მოცამ შვა ბინყა. მისი ძე იყო რაფა, მისი ძე იყო ელაყასა, მისი 
ძე იყო აცელი. 38 აცელს ექვსი ვაჟი ჰყავდა. აჰა, მათი 
სახელები: ყაზრიყამი, ბოქრუ, იშმაყელი, შეყარია, ყობადია და 
ხანანი. ყველა ესენი აცელის ძენი არიან. 39 მისი ძმის, ყეშეკის 
ძენი: მისი პირმშო ულამი, მეორე - იეყუში, მესამე - 
ელიფელეტი. 49 ულამის ძენი მაგარი ვაჟკაცები, 
მშვილდოსნები და ასორმოცდაათი შვილისა და შვილიშვილის 
პატრონები იყვნენ. ყველა ესენი ბენიამინიანთაგან იყვნენ. 


თავი 9 


1 ყველა ისრაელიანი აღნუსხეს და ისრაელის მეფეთა წიგნში 
ჩაწერეს. იუდაელები კი ბაბილონს გაასახლეს მათი 
უკეთურების გამო. 2 პირველი მკვიდრნი, თავიანთ 
სამფლობელოებსა და ქალაქებში რომ ცხოვრობდნენ, იყვნენ: 
ისრაელიანები, მღვდლები, ლევიანები, შეწირულნი და 
ტაძარში მომსახურენი. 3 იერუსალიმში იუდას, ბენიამინის, 
ეფრემისა და მენაშეს ძეთაგან ცხოვრობდნენ. 4“ ყუთაი, ძე 
ყამიჰუდისა, ძე ყომრისა, ძე იმრისა, ძე ბანისა, ფერეც იუდას 
ძის შვილთაგან. ? შილონისგან იყვნენ: მისი პირმშო ყასაია და 
მისი ძენი. 9 ზერახიანთაგან: იეყუელი და მისი ძმები - ექვსას 
ოთხმოცდაათნი; 7” ბენიამინიანთაგან: სალუ, ძე მეშელამისა, ძე 
ჰოდავიასი, ძე ჰასენუასი. 8 იბნა იეროხამის ძე, ელა, ძე ყუზისა, 
მიქრის ძისა, მეშელამი, ძე შაფატიასი, ძე რეღუელისა, ძე 
იბნიასი. ? მათი ძმები თავ-თავიანთი მოდგმის მიხედვით 
ცხრაას ორმოცდათექვსმეტნი იყვნენ. ყველა ეს ვაჟკაცი 
მამისსახლის თავკაცი იყო. 190 მღვდელთაგან იყვნენ: იედაყია, 
იეჰოიარიბი, იაქინი, 11 ყაზარია, ძე ხილკიასი, ძე მეშულამისა, 
ძე ცადოკისა, ძე მერაიოთისა, ძე ახიტუბისა - ღვთის სახლის 
წინამძღვარი; 12 ყადაია, ძე იეროხამისა, ძე ფაშხურისა, ძე 
მალქიასი, და მაყასაი ძე ყადიელისა, ძე იახზერასი, ძე 
მეშელამისა, ძე მეშილემითისა, ძე იმრისა. 13 მათი ძმები, 
მამისსახლთა თავკაცები, ათას შვიდას სამოცნი, ღვთის სახლის 
სამსახურის საქმეში ნაცადი ხალხი. 14 ლევიანთაგან: შემაყია 
ძე ხაშუბისა, ძე ყაზრიყამისა, ძე ხაშაბიასი - მერარას ძეთაგან, 
15 ბაკებაკარი, ხერეში, გალალი, მათანია ძე მიქასი, ძე 
ზაქრისა, ძე ასფისა, 190 ყობადია, შემაყია ძე გალალისა, ძე 
იედუთუნისა, ბერაქია ძე ასასი, ძე ელკანასი - ნეტოფათელთა 
დაბა-სოფლებში მცხოვრებნი. 17 კარის მცველნი: შალუმი, 
ყაკუბი, ტალმონი, ახიმანი და ძმანი მისნი. შალუმი თავკაცი 
იყო 18 და დღემდე ის დგას სამეფო კარიბჭეში, 
აღმოსავლეთით. ესენი არიან კარისმცველნი ლევიანთა 


ბანაკიდან. 1? შალუმი, ძე კორესი, ძისა აბიასაფისა, ძისა 
კორახისა, და მისი ძმები, მისი მამისსახლიდან - კორახელნი, 
სამსახურს ეწეოდნენ და კარვის ზღურბლებს იცავდნენ, ხოლო 
მათი მამები უფლის ბანაკთან მისასვლელს დარაჯობდნენ. 29 
ფინხამ ელყაზარის ძე უწინ მათი წინამძღოლი იყო და უფალიც 
მასთან იყო. 21 ზაქარია მეშელემელის ძე სადღესასწაულო 
კარვის კარის მცველი იყო. 22 ზღურბლების მცველებად 
ამორჩეულნი მთლიანად ორასთორმეტნი იყვნენ, ისინი 
საგვარტომო ნუსხაში თავ-თავიანთი დაბა-სოფლების 
მიხედვით არიან ჩაწერილნი. ისინი დავითმა და სამუელ 
მისანმა დააყენეს მათი ერთგულების გამო. 23 ისინი თავიანთ 
ძეებთან ერთად დარაჯობდნენ უფლის სახლის კარიბჭეებს, 
კარვის სახლს. 24 კარისმცველები ოთხივ მხრივ იდგნენ: 
აღმოსავლეთით, დასავლეთით, ჩრდილოეთით და 
სამხრეთით. 25 მათი ძმები თავიანთ დაბა-სოფლებში იყვნენ და 
დრო და დრო, შვიდდღე გამოშვებით უნდა მისულიყვნენ 
მათთან. 295 რადგან კარისმცველთა ის ოთხი მეთაური, 
რომლებიც ლევიანები იყვნენ, მუდამ ოთახებთან და ღვთის 
სახლის საგანძურებთან იდგნენ. 27 ისინი ღვთის სახლის 
გარშემო ათევდნენ ღამეს, რადგან მათ ებარათ დაცვა და 
ყოველ დილით კარიბჭის გაღება. 28 ერთ მათგანს 
სამსახურებელი ჭურჭელი ებარა, ვინაიდან თვლით შეჰქონდათ 
და თვლით გაჰქონდათ. 29 სხვებს ჩაბარდათ სხვა 
ჭურჭლეული, ყველა წმიდა ჭურჭელი, გამტკიცული ფქვილი, 
ღვინო, ზეთი, გუნდრუკი და სურნელებანი. 39 სამღვდელონი კი 
მირონს ამზადებდნენ ნელსაცხებლისგან. 31 მათითიას, 
ლევიანთაგან ერთ-ერთს, შალუმ კორახელის პირმშოს 
ტაფებზე მომზადება მიენდო. 32 ზოგიერთ მათ ძმათაგანს, 
კეჰათიანთაგან, საწირი პური ჩააბარეს, რათა შაბათობით 
მოემზადებინათ. 33 ხოლო მგალობელნი, ლევიანთა 
მამისსახლების თავკაცნი, ტაძრის ოთახებში საქმიანობისგან 
განთავისუფლებულნი იყვნენ, რადგან ისინი დღედაღამ 
თავიანთი საქმით იყვნენ დაკავებულნი. 234 ესენი არიან 
ლევიანთა მამისსახლების თავკაცები, თავიანთი მოდგმის 


თავკაცები. ისინი იერუსალიმში ცხოვრობდნენ. 35 გაბაონში 
ცხოვრობდნენ: გაბაონის მამა იეყიელი, მის ცოლს სახელად 
მაყაქა ერქვა. 369 მისი ძე - პირმშო ყაბდონი, მერე ცური, კიში, 
ბაყალი, ნერი, ნედაბი, 37 გედორი, ახიო, ზაქარია და 
მიკლოთი. 38 მიკლოთმა შვა შიმამი. ისინი თავიანთი ძმების 
მეზობლად, თავიანთ ძმებთან ერთად ცხოვრობდნენ 
იერუსალიმში. 33 ნერმა შვა კიში, კიშმა შვა საული, საულმა შვა 
იონათანი, მალქიშუაყი, აბინადაბი და ეშბაყალი. 49 იონათანის 
ძე იყო მერიბ-ბაყალი. მერიბ-ბაყალმა შვა მიქა. 41 მიქას ძენი: 
ფითონი, მელექი და თახრეაყი. “2 ახაზმა შვა იაყრა, იაყრამ 
შვა ყალემეთი, ყაზმავეთი და ზიმრი; ზიმრიმ შვა მოცა, 43 
მოცამ შვა ბინყა, მისი ძე რეფაია, მისი ძე ელყასა, მისი ძე 
აცელი. 44 აცელს ექვსი ძე ჰყავდა. აჰა, მათი სახელები: 
ყაზრიკამი, ბოქრუ, იშმაყელი, შეყარია, ყობადია, ხანანი. ესენი 
არიან აცალის ძენი. 


თავი 10 


1 გაუმართეს ბრძოლა ფილისტიმელებმა ისრაელს და 
გაექცნენ ისრაელიანები ფილისტიმელებს. გილბოაყის მთაზე 
ეცემოდნენ დახოცილნი. 2 მიეწივნენ ფილისტიმელები საულს 
და მის ვაჟებს და დახოცეს ფილისტიმელებმა იონათანი, 
აბინადაბი და მალქიშუაყი - საულის შვილები. 3 გაუძნელდა 
ბრძოლა საულს. ნიშანში ამოიღეს იგი მშვილდოსნებმა და 
მძიმედ დაჭრეს. 4 ურხრა საულმა თავის 
საჭურველთმტვირთველს: იშიშვლე მახვილი და გამიყარე, იმ 
წინადაუცვეთელებმა რომ არ შეურაცხმყონ. ვერ გაბედა 
საჭურველთმტვირთველმა, რადგან ძალიან ეშინოდა. მაშინ 
საულმა აიღო მახვილი და ზედ დაეგო. ? როცა დაინახა 
საჭურველთმტვირთველმა, რომ მოკვდა საული, ისიც ზედ 
დაეგო მახვილს და მოკვდა. 9 ერთად დაიხოცნენ საული, მისი 
სამი ვაჟიშვილი და მთელი მისი სახლი. 7 როდესაც ველზე 
მყოფმა ისრაელიანებმა დაინახეს, რომ უკუიქცნენ 
ისრაელიანები და დაიხოცნენ საული და მისი ვაჟიშვილები, 
დადაგეს ქალები და გადაიხვეწნენ. მოვიდნენ 
ფილისტიმელები და ჩასახლდნენ იქ. 8 მეორე დღეს მოვიდნენ 
ფილისტიმელები დახოცილთა გასაძარცვავად და, როცა ნახეს 
გილბოაყის მთაზე დაცემული საული და მისი სამი ვაჟიშვილი, 
? გაძარცვეს იგი, აიღეს მისი თავი და საჭურველი და მოატარეს 
ფილისტიმელთა მთელი ქვეყნის ირგვლივ, რათა ეხარებინათ 
თავიანთი საკერპოებისთვის და ხალხისთვის. 19 მისი 
საჭურველი თავიანთი ღმერთის ტაძარში დადეს, ხოლო მისი 
თავისქალა დაგონის სახლზე მიაჭედეს. 11 როცა გაიგეს 
გალაადის იაბეშელებმა, როგორ მოექცნენ ფილისტიმელნი 
საულს, 12 ადგა ყველა, ვინც ვაჟკაცი იყო, წამოიღეს საულისა 
და მისი ვაჟიშვილების გვამები, მოიტანეს იაბეშში და დამარხეს 
მათი ძვლები იაბეშში, მუხის ქვეშ. მერე შვიდი დღე 
მარხულობდნენ. 13 მოკვდა საული თავისი ორგულობის გამო, 
რადგან ღალატობდა იგი უფალს, უფლის სიტყვას არ იცავდა 


და გამოსაკითხად მესულთანეს მიმართავდა. 14 უფალს არ 
ეკითხებოდა. ამიტომ მოკლა იგი უფალმა და მისი სამეფო 
დავითს, იესეს ძეს მისცა. 


თავი 11 


1 მოვიდნენ ისრაელიანები დავითთან ხებრონს და უთხრეს: 
აჰა, შენი ძვალი და ხორცი ვართ. ? გუშინაც და იმის უწინაც, 
როცა საული მეფობდა, შენ მიგყავდა და მოგყავდა ისრაელი. 
უფალმა, შენმა ღმერთმა გითხრა: შენ დამწყემსავ ჩემს ერს, 
ისრაელს, შენ იქნები ჩემი ერის, ისრაელის მთავარი. 3 მოვიდა 
ისრაელის მთელი უხუცესობა მეფესთან ხებრონს და შეჰკრა 
დავითმა მათთან კავშირი ხებრონში უფლის წინაშე და სცხეს 
ისრაელის მეფედ დავითი, უფლის სიტყვის თანახმად, 
სამუელის ხელით. “ გაილაშქრეს დავითმა და ისრაელიანებმა 
იერუსალიმისკენ, ანუ იებუსისკენ. იქ იყვნენ იებუსელნი - იმ 
ქვეყნის მკვიდრნი. ? უთხრეს იებუსის მკვიდრებმა დავითს, აქ 
ვერ შემოხვალო. მაგრამ აიღო დავითმა სიონის ციხე-სიმაგრე. 
ეს არის დავითის ქალაქი. 9 თქვა დავითმა, ვინც ყველაზე უწინ 
შემუსრავს იებუსელთ, ის გახდებაო თავკაცი და სარდალი. 
ყველაზე უწინ იოაბ ცერუიას ძე ავიდა და გახდა სარდალი. 7 
დადგა დავითი ციხე-სიმაგრეში, ამიტომ უწოდეს მას დავითის 
ქალაქი. 8 მან შემოაშენა ქალაქი გარშემო, მილოდან 
შემოგარენამდე. იოაბმა კი ძველი ქალაქი აღადგინა. ? სულ 
მაღლა და მაღლა მიდიოდა დავითი და ცაბაოთ უფალი 
მასთან იყო. 19 აჰა, დავითის მოყმეთა მთავარნი, რომელნიც 
მხარს უმაგრებდნენ მას მის სამეფოში ისრაელთან ერთად, მის 
გასამეფებლად, უფლის სიტყვისამებრ. 11 აჰა, დავითის 
მოყმეთა რიცხვი: იაშაბყამ ხაქმონის ძე, ოცდაათეულის 
თავკაცი; მან თავისი შუბის ერთი მოქნევით სამასი კაცი 
მოკლა. 12 მას შემდეგ ელეზარი ძე დოდოსი, ახოხელი, 
ერთერთი იმ სამ მოყმეთაგანი. 13 იგი დავითს ახლდა ფას- 
დამიმში, სადაც ფილისტიმელნი საომრად შეიყარნენ (იყო იქ 
ყანის ნაკვეთი, სადაც ქერი ეთესა) და უკუიქცა ხალხი 
ფილისტიმელთაგან. 14 ისინი ჩადგნენ შუა ყანაში, დაიცვეს იგი 
და მუსრი გაავლეს ფილისტიმელებს. მაშინ დიდი ხსნა 
მოუტანა მათ უფალმა. 12 ოცდაათი თავკაციდან ეს სამნი 


ავიდნენ კლდეზე დავითთან, ყადულამის გამოქვაბულში. 
ხოლო ფილისტიმელთა ურდო რეფაიმის ველზე იყო 
დაბანაკებული. 19 მაშინ დავითი საფარში იყო, ხოლო 
ფილისტიმელთა ყარაული ბეთლემში იდგა. 17 ინება დავითმა 
და თქვა: ვინ დამალევინებს ბეთლემის ჭის წყალს, 
კარიბჭესთან რომ არის? 18 გაარღვია ამ სამმა 
ფილისტიმელთა ბანაკი, ამოიღეს წყალი ბეთლემის ჭიდან, 
კარიბჭესთან რომ არის, წამოიღეს და დავითს მოუტანეს, 
მაგრამ არ ინდომა დავითმა მისი დალევა და უფალს 
დაუღვარა. 19 თქვა: შორს იყოს ჩემგან, უფალო, ასეთი საქმე! 
ნუმც დამელიოს ამ ვაჟკაცთა სისხლი, თავის გასაწირად რომ 
წავიდნენ! აღარ ინდომა დავითმა წყლის დალევა. ასე მოიქცა 
ეს სამი მოყმე. 29 აბშაი, იაბის ძმა, ამ სამის უფროსი იყო. მან 
სამას კაცს მოუქნია შუბი და განგმირა. მას მეტი სახელი 
ჰქონდა ამ სამში. 21 ამ სამზე მეტად იყო პატივდებული და მათ 
მეთაურობდა, მაგრამ იმ პირველ სამს ვერ უტოლდებოდა. 22 
ბენაია იეჰოიადაყის ძე მაგარი ვაჟკაცი იყო, დიდ საქმეთა 
მქმნელი, კაბცეელიდან. მან დაამარცხა ორი მოაბელი 
ლომკაცი; ის ჩავიდა ორმოში და მოკლა ლომი თოვლიან 
დღეს. 23 მანვე მოკლა ეგვიპტელი კაცი, ხუთი წყრთის 
სიმაღლისა; შუბი ისე ეჭირა ეგვიპტელს ხელში, როგორც 
ფეიქარს საქსოვი ლილვი. ჩაუხტა კეტით, ხელიდან გამოსტაცა 
ეგვიპტელს შუბი და მისივე შუბით განგმირა. 24 ეს გააკეთა 
ბენაია იეჰოიადაყის ძემ და სახელი მოიხვეჭა სამ მოყმეს 
შორის. 25 ოცდაათისგან გამოირჩეოდა, მაგრამ სამს ვერ 
უტოლდებოდა. თავის მცველთა მეთაურად დანიშნა იგი 
დავითმა. 20 მებრძოლთა მეთაურნი იყვნენ: ყასაელი, იოაბის 
ძმა, ელხანან დოდოს ძე, ბეთლემელი, 27 შამოთ ჰაროლელი, 
ხალეც ფელონელი, 289 ყირა ყიკეშის ძე, თეკოყელი, აბიყეზერ 
ყანათოთელი, 29 სიბქაი ხუშათელი, ყილაი ახოხელი, 39 
მაჰარაი ნეტოფათელი, ხელედ ბაყანას ძე, ნეტოფათელი, 31 
ითაი რიბაის ძე, ბენიამინის გიბყადან, ბენაია ფარყათონელი, 
32 ხურაი ნახალე-გაყასელი, აბიელ ყარბათელი, 33 ყაზმავეთ 
ბახარუმელი, ელიახბა შაყალბონელი. 34 ჰაშემ გიზონელის 


ძენი: იონათან შაგეს ძე, ჰარარელი, 3” ახიამ საქარის ძე, 
ჰარარელი, ელიფალ ურის ძე, 390 ხეფერ მექერათელი, ახია 
ფელონელი, 37 ხეცრო ქარმელელი, ნაყარაი ეზბაის ძე, 38 
იოელი, ნათანის ძმა, მიბხარ გერის ძე, 39 ცელეკ ყამონელი, 
ნახრაი ბეროთელი, იოაბ ცერუიას ძის 
საჭურველთმტვირთველი, 4შ9 ყირა ითრელი, გარებ ითრელი, 
41 ურია ხეთელი, ზაბად ახლაის ძე. “2? ყადინა შიზას ძე, 
რეუბენელი, რეუბენიანთა თავკაცი და ოცდაათი მასთან 
ერთად. 43 ხანან მაყაქას ძე, იოშაფატ მითნელი, 44 ყუზია 
ყაშთერათელი, შამაყი და იეთიელი - ხოთამის ძენი, 
ყაროყერელნი. 4? იედიყაელ შიმრის ძე, მისი ძმა იოხა 
თიციელი, 456 ელიელ მახაველი, ირიბაი, იოშავია - ელნაყარის 


ძენი და ითმა მოაბელი. 47 ელიელი, ყობედ და იაყისელ 
მეცობაელნი. 


თავი 12 


1 აპა, ისინი, ციკლაგში რომ მივიდნენ დავითთან, როცა იგი 
ჯერ კიდევ საულ კიშის ძეს ემალებოდა, ისინი ომში შემწე 
მოყმეთა შორის იყვნენ, 2? მშვილდ-ისრით შეიარაღებულნი, 
მარჯვენა-მარცხენით ქვისა და მშვილდ-ისრის მსროლელნი, 
საულის ძმათაგანნი, ბენიამინიდან: 3 მეთაური ახიყეზერი და 
იოაში - შემაყა გიბყათელის ძენი, იზიელი და ფელეტი - 
ყაზმავეთის ძენი, ბერაქა და იეჰუ ყანათოთელნი, “ იშმაყია 
გაბაონელი, ერთ-ერთი მოყმე ოცდაათში და ოცდაათის 
მეთაური, იერემია, იახაზიელი, იოხანანი, იოზაბედ 
გედერათელი, ? ელყუზაი, ირიმოთი, ბეყალია, შემარიაჰუ, 
შეფატიაჰუ ხარუფელი, 9 ელკანა, იშიაჰუ, ყაზარელი, 
იოყეზერი, იაშაბყამი - კორახელნი, 7 იოყელა და ზებადია - 
იეროხამ გედორელის ძენი. 8 გადელებს ჩამოშორდნენ და 
დავითთან უდაბნოს საფარში მივიდნენ მამაცი მოყმენი, 
საომრად გაწვრთნილი ვაჟკაცები, ფარ-შუბით შეიარაღებულნი, 
სახით ლომის მსგავსნი და მთის არჩვივით სწრაფნი. 2? 
მეთაური ყეზერი, მეორე - ყობადია, მესამე - ელიაბი, 19 
მეოთხე - შიშმანა, მეხუთე - იერემია, 11 მეექვსე - ყათაი, 
მეშვიდე - ელიელი, 12 მერვე - იოხანანი, მეცხრე - ელზაბადი, 
13 მეათე - იერემიაჰუ, მეთერთმეტე - მაქბანაი. 14 ესენი იყვნენ 
გადის ძეთაგანნი, მხედრობის მეთაურნი. ყველაზე ნაკლები 
ერთი ასს უმკლავდებოდა და ყველაზე დიდი - ათასს. 12 მათ 
პირველ თვეში გადალახეს იორდანე, როდესაც ადიდებული 
მდინარე ნაპირებიდან გადმოდიოდა. მათ აღმოსავლეთითა და 
დასავლეთით განდევნეს ამ ველის მკვიდრნი. 15 ბენიამინისა 
და იუდას ძეთაგანაც მოვიდნენ დავითთან საფარში. 17 
გამოეგება მათ დავითი, გამოელაპარაკა და უთხრა: თუ 
სამშვიდობოდ და დამხმარედ მოსულხართ ჩემთან, 
გიერთგულებთ; თუ იმისთვის მოხვედით, რომ ჩემი მტრის 
ხელში მზაკვრულად მიმცეთ, აჰა, ჩემი ხელი სუფთაა, დაე, 
ჩვენი მამა-პაპის ღმერთმა იხილოს ეს და განსაჯოს. 18 მაშინ 


სულმა მოიცვა ყამასაი, ოცდაათის მეთაური და თქვა: 
მშვიდობა შენდა, დავით, იესეს ძეო, მშვიდობა შენ და 
მშვიდობა შენს შემწეთა, რადგან ღმერთია შენი შემწე. მიიღო 
ისინი დავითმა და რაზმის მეთაურობა ჩააბარა. 19 
მენაშესგანაც მიემხრნენ დავითს, როდესაც იგი 
ფილისტიმელებით მიდიოდა საულთან საომრად, მაგრამ არ 
მიხმარებიან ისინი, რადგან ფილისტიმელთა მთავრები 
შეითქვნენ და უკან გამოაბრუნეს დავითი: თქვეს, ჩვენდა 
საზიანოდ თავის ბატონ საულს მიემხრობაო. 29 როდესაც 
ციკლაგს მივიდა, მენაშესგან შეუერთდნენ: ყადნახი, იოზაბადი, 
იდიყაელი, მიქაელი, იოზაბადი, ელიაჰუ, ცილათი - მენაშელთა 
ასისთავები. 21 ისინი ეხმარებოდნენ დავითს ურდოთა 
წინააღმდეგ ბრძოლაში, რადგან ყველანი მამაცი მოყმენი და 
ჯარის მეთაურები იყვნენ. 22 დღიდან დღემდე მიედინებოდნენ 
დავითთან და ეხმარებოდნენ, ვიდრე მისი ლაშქარი ღვთის 
მხედრობასავით არ გაიზარდა. 23 აჰა, რიცხვი საომრად 
შეჭურვილ მეთაურთა, რომელნიც დავითთან ხებრონში 
მივიდნენ, რათა უფლის სიტყვისამებრ, საულის სამეფო 
გადაეცათ მისთვის. 24 იუდიანები, ფარ-შუბის მტვირთველნი, 
ექვსიათას რვაასნი იყვნენ, საომრად აღჭურვილნი. 232 
სიმონიანთაგან შვიდიათას ასი მამაცი მოყმე იყო. 29 
ლევიანთაგან - ოთხიათას ექვსასი. 27 ხოლო იეჰოიადაყს, 
აარონელთა წინამძღოლს, თან სამიათას შვიდასი ახლდა. 28 
ცადოკს, მამაც ყმაწვილს, და მის მამისსახლს ოცდაორი 
მეთაური ჰყავდა. 29 საულის ძმები ბენიამინიანთაგან 
სამიათასნი იყვნენ. მათგან დიდი წილი საულის სახლში 
დარჩა, 39 ეფრემიანები ოციათას რვაასნი იყვნენ - მამაცი 
მოყმენი და მამისსახლთა სახელოვანი ვაჟკაცები. 31 მენაშეს 
ტომის ნახევრიდან თვრამეტი ათასნი იყვნენ, რომელნიც 
სახელდებით გამოიხმეს, რათა დავითის გასამეფებლად 
მოსულიყვნენ. 32 ისაქარიანთაგან ორასი მეთაური იყო, 
რომელთაც იცოდნენ დრო-ჟამთა გულისხმისყოფა და 
უწყოდნენ, თუ რა უნდა გაეკეთებინა ისრაელს. ყველა მათი ძმა 
მათი დარიგებით იქცეოდა. 33 ზაბულუნიდან საბრძოლველად 


გამოდიოდნენ და საომრად იყვნენ დარაზმულნი ყველანაირი 
საბრძოლო აღჭურვილობით ორმოცდაათი ათასი, რათა 
უორგუღოდ დახმარებოდნენ. 34 ნაფთალიდან ათასი სარდალი 
იყო, ოცდაჩვიდმეტი ათასი ფარ-შუბოსნის თანხლებით. 32 
დანიდან იყვნენ ოცდარვაათას ექვსასნი, საომრად 
დარაზმულნი. 35 აშერიდან საბრძოლველად ორმოცი ათასი 
საომრად დარაზმული გამოდიოდა. 37 იორდანეს გაღმა 
მხრიდან გამოდიოდნენ: რეუბენიდან, გადიდან და მენაშეს 
ტომის ნახევრიდან ყველანაირ საბრძოლო საჭურველით - სულ 
ასოცი ათასი. 38 ყველა ეს მებრძოლი ვაჟკაცი მწყობრად 
დარაზმული, წრფელი გულით მოვიდა ხებრონში დავითის 
გასამეფებლად მთელ ისრაელზე. ასევე მთელი დანარჩენი 
ისრაელი ერთსულოვანი იყო დავითის გასამეფებღად. 39 სამ 
დღეს დარჩნენ ისინი იქ. ჭამდნენ და სვამდნენ, რადგან მათ 
ძმებს ყველაფერი მათთვის მოემზადებინათ. 49 ასევე მათ 
მეზობლებს, ისაქარის, ზებულუნისა და ნაფთალის 
ტომებიდანაც კი მოჰქონდათ ვირებით, აქლემებით, ჯორებითა 
და ხარებით სურსათ-სანოვაგე: ფქვილეული, ლეღვი, ჩირი, 
ღვინო, ზეთი, უამრავი ხარ-ძროხა და ცხვარი. ეს იმიტომ, რომ 
სიხარული იყო ისრაელში. 


თავი 13 


1 ეთათბირა დავითი ათასისთავებს, ასისთავებს და 
წინამძღოლებს. 2? უთხრა დავითმა ისრაელის მთელ კრებულს: 
თუ თქვენ თანახმა იქნებით და თუ ეს უფლის, ჩვენი ღმერთის 
ნება იქნება, ხალხი გავუგზავნოთ ისრაელის ყველა მხარეში 
ჩვენს ძმებს, მღვდლებს, ლევიანებს მათ შემოგარენ 
ქალაქებში, რათა შემოგვიერთდნენ. 3 და ჩვენთან 
გადმოვაბრძანოთ ჩვენი ღვთის კიდობანი, რადგან საულის 
დროს მისთვის არ მიგვიმართავს. “ მიუგო მთელმა კრებულმა: 
დაე, ასე იყოს, ვინაიდან ეს საქმე მოსაწონია ხალხის თვალში. 
2 შეყარა დავითმა მთელი ისრაელი. ეგვიპტის შიხორიდან 
ხამათის მისადგომამდე, კირიათ-იეყარიმიდან ღვთის 
კიდობნის გადმოსაბრძანებლად. 9 ავიდა დავითი და მთელი 
ისრაელი ბაყალთაში, კირიათ-იეყარიმში, იუდას რომ 
ეკუთვნის, რათა იქიდან წამოებრძანებინათ კიდობანი ღვთისა, 
ქერუბიმებზე მჯდომარე უფლისა, რომელიც ამ სახელით 
იწოდება. 7 დაასვენეს ღვთის კიდობანი ახალ ურემზე და 
წამოაბრძანეს აბინადაბის სახლიდან. ურემს ყუზა და ახიო 
მიჰყვებოდნენ. 8 დავითი და მასთან ერთად მთელი ისრაელი 
როკავდა ღვთის წინაშე მთელი ძალ-ღონით; მღეროდნენ და 
უკრავდნენ ქნარებს, ბობღნებს, დაფდაფებსბს, ჩანგებსა და 
წინწილებს. ? როცა ქიდონის კალოსთან მივიდნენ, ყუზამ ხელი 
შეაშველა კიდობანს, რადგან კინაღამ გადმოაგდეს ხარებმა. 19 
აენთო უფლის რისხვა ყუზაზე და იქვე დასცა იგი ღმერთმა 
კიდობანზე ხელის წაშველების გამო. და იქვე მოკვდა ღვთის 
წინაშე. 11 შეწუხდა დავითი, რომ დაღუპა უფალმა ყუზა, და 
დღემდე იმ ადგილს ეწოდება ფერეც-ყუზა (ყუზას დაღუპვა). 12 
ღმერთის შეეშინდა დავითს იმ დღეს და თქვა: როგორ მოვა 
ჩემამდე ღვთის კიდობანი? 13 არ ინდომა დავითმა უფლის 
კიდობნის თავისთან მიტანა დავითის ქალაქში და გეთელი 
ყობედ-ედომის კარ-მიდამოსკენ გადაახვევინა. 14 სამ თვეს 
ესვენა ღვთის კიდობანი გეთელი ყობედედომის კარმიდამოში 


და აკურთხა უფალმა ყობედ-ედომის კარმიდამო, და მთელი 
მისი საბადებელი. 


თავი 14 


1 გამოუგზავნა ხირამმა, ციდონის მეფემ, დავითს მოციქულები 
და ნაძვის ძელები, კედლის მშენებლები, ხუროები მისთვის 
სახლის ასაშენებლად. ? მიხვდა დავითი, რომ მტკიცედ ჰყავდა 
დადგენილი იგი უფალს ისრაელის მეფედ და რომ აღამაღლა 
მისი სამეფო თავისი ერის, ისრაელის გამო. 3 კიდევ მოიყვანა 
დავითმა იერუსალიმში ცოლები და კიდქექვ შეეძინა დავითს 
ვაჟები და ასულები.“ აპა, იმათი სახელები, რომელნიც 
იერუსალიმში შეეძინა: შამუაყი, შობაბი, ნათანი, სოლომონი, ? 
იბხარი, ელიშუაყი, ელფალეტი, 5 ნოგაჰი, გეფეგი, იაფიაყი, 7 
ელიშამაყი, ბეყელიადაყი, ელიფალეტი. 8 შეიტყვეს 
ფილისტიმელებმა, რომ მთელი ისრაელის მეფედ აკურთხეს 
დავითი და დაიძრნენ ფილისტიმელნი დავითის შესაპყრობად. 
შეიტყო ეს დავითმა და გამოვიდა მათ წინაშე. ? მოვიდნენ 
ფილისტიმელები და რეფაიმის ველზე გაიშალნენ. 19 დავითი 
ღმერთს დაეკითხა: გავილაშქრო ფილისტიმელებზე? ჩამიგდებ 
მათ ხელში? მიუგო მას უფალმა: გაილაშქრე, რადგან ხელში 
ჩაგიგდებ ფილისტიმელებს. 11 ავიდნენ ბაყალ-ფერაციმში და 
იქ სძლია დავითმა და თქვა: წალეკა უფალმა ჩემი მტრები 
ჩემივე ხელით, როგორც წყალი წალეკავს ხოლმე. ამიტომ 
ეწოდა ამ ადგილს ბაყალ-ფერაციმი. 12 იქ მიატოვეს მათ 
თავიანთი კერპები; დავითმა ბრძანა და ცეცხლში დაწვეს 
ისინი. 132 კვლავ გამოილაშქრეს ფილისტიმელებმა და ველზე 
გაიშალნენ. 1“ კვლავ დაეკითხა დავითი ღმერთს. მიუგო 
ღმერთმა: უკან ნუ გაეკიდები, გარს მოუარე და თუთების 
მხრიდან მიადექი. 1? როგორც კი თუთების კენწეროებიდან 
შრიალის ხმა შემოგესმება, იმ წამსვე შეიმართე საომრად, 
რადგან მაშინ წაგიძღვება ღმერთი ფილისტიმელთა ბანაკის 
შესამუსვრელად. 16 ისე მოიქცა დავითი, როგორც ღმერთმა 
დაარიგა და გაბაონიდან გაზრამდე მუსრი გაავლო 
ფილისტიმელთა ურდოს. 17 დავითმა მთელ ქვეყანაზე გაითქვა 
სახელი და უფალმა მისი შიში მისცა ყველა ხალხს. 


თავი 15 


1 აიშენა მან სახლები დავითის ქალაქში, ადგილი მოამზადა 
ღვთის კიდობნისთვის და კარავი გაშალა. ? მაშინ თქვა 
დავითმა: ლევიანთა გარდა არავინ ზიდოს კიდობანი, რადგან 
ისინი ამოირჩია უფალმა ღვთის კიდობნის სატარებლად და 
სამარადისო მსახურებად. 3 შეყარა დავითმა მთელი ისრაელი 
იერუსალიმში, რომ დაესვენებინათ უფლის კიდობანი იმ 
ადგილზე, რომელიც მისთვის იყო გამზადებული. 4 შეყარა 
დავითმა აარონიანები და ლევიანები. ? კეჰათიანთაგან: 
სარდალი ურიელი და მისი მოძმენი - ასოცი კაცი. 9 
მერარიანთაგან: სარდალი ყასაია და მისი მოძმენი - ორასი 
კაცი. ” გერშომიანთაგან: სარდალი იოელი და მისი ძმები - 
ასოცდაათი კაცი. 8 ელიცაფანიანთაგან: სარდალი შემაყია და 
მისი მოძმენი - ორასნი. ? ხებრონიანთაგან: სარდალი ელიელი 
და მისი მოძმე - წინწილებს ახმიანებდნენ. 19 ყუზიელიანთაგან: 
სარდალი ყამინადაბი და მისი მოძმენი - თორმეტნი. 11 მოუხმო 
დავითმა ცადოკსა და აბიათარს, მღვდლებსა და ლევიანებს - 
ურიელს, ყასაიას, იოელს, შემაყიას, ელიელს, ყამინადაბს 12 
და უთხრა: თქვენა ხართ ლევიანთა მამისსახლების თავკაცები. 
განიწმიდენით თქვენ და თქვენი მოძმენი და დაასვენეთ 
უფლის, ისრაელის ღმერთის კიდობანი მისთვის მომზადებულ 
ადგილას. 13 რაკი უწინ ამას არ ასრულებდით, უფალმა, ჩვენმა 
ღმერთმა, შეგვმუსრა, რადგან წესისამებრ არ ვეკითხბოდით 
მას. 14 განიწმიდნენ მღვდლები და ლევიანები, რათა აეწიათ 
უფლის, ისრაელის ღმერთის კიდობანი. 15 ასწიეს ლევიანებმა 
ღვთის კიდობანი და, როგორც მოსეს ჰქონდა ნაბრძანები 
უფლის სიტყვისამებრ, კეტებით მხრებზე შეიდგეს. 19 დავითმა 
ლევიანთა მთავრებს უბრძანა, რომ მათი ძმები დაეყენებინათ 
მგალობლებად საკრავი იარაღებით, ბობღნებით, ქნარებით, 
წინწილებით, რათა სიხარულის ხმები გამოეცათ. 17 
ლევიანებმა დააყენეს: ჰიმან იოელის ძე, მის მოძმეთაგან ასაფ 
ბერექიაჰუს ძე, ხოლო მათი მოძმეების, მერარის ძეთაგან ეთან 


კუშიაჰუს ძე. 18 მათთან ერთად მათი მოძმენი, 
მეორეხარისხისანი: ზაქარიაჰუ, ბენი, იაყაზიელი, შემირამოთი, 
იეხიელი, ყუზი, ელიაბი, ბენიაჰუ, მაყასიაჰუ, მათითიაჰუ, 
ელიფელეჰუ, მიკნეჰუ, ყობედ-ედომი, იეყიელი - 
კარისმცველნი. 1? მგალობელნი: ჰემანი, ასაფი და ეთანი 
სპილენძის წინწილებს ახმიანებდნენ. 29 ხოლო ზაქარია, 
ყაზიელი, შემირამოთი, იეხიელი, ყუნი, ელიაბი, მაყასიაჰუ და 
ბენიაჰუ ქნარს ქალწულურ ჰანგზე. 21 მათითიაჰუ, ელეფელეჰპუ, 
მიკნეიაჰუ, ყობედ-ედომი, იეყიელი, ყაზაზიაჰუ ებნებს, რვა 
სიმიანს, სალოტბაროდ. 2? ქენანიაჰუ, ლევიანთა მთავარი, 
სახიობის ხელმძღვანელად განაწესეს, ვინაიდან მცოდნე იყო. 
23 ბერექია და ელკანა კიდობნის კარისმცველები იყვნენ. 24 
მღვდლები შებანიაჰუ, იოშაფატი, ნეთანელი, ყამასა, 
ზაქარიაჰუ, ბენიაჰუ და ელიყაზარი საყვირს უკრავდნენ ღვთის 
კიდობნის წინაშე. ყობედ-ედომი და იხია კი კიდობნის 
კარისმცველნი იყვნენ. 23 და გაემართნენ დავითი, ისრაელის 
უხუცესობა და ათასისთავები სიხარულით უფლის აღთქმის 
კიდობნის წამოსაბრძანებლად ყობედ-ედომის კარ-მიდამოდან. 
26 ოვთის შეწევნით, იყო, რომ გადააბრძანეს ლევიანებმა 
უფლის აღთქმის კიდობანი და შვიდი ხარი და შვიდი ცხვარი 
შესწირეს. 27 დავითს ბისონის მოსასხამი ემოსა, ასევე ყველა 
ლევიანს, კიდობანს რომ მიაბრძანებდნენ, მგალობლებს და 
ქენანიას, მგალობელთა ლოტბარს. დავითს ამასთან ერთად 
სელის ეფოდიც ემოსა. 29 მთელი ისრაელი მიაცილებდა 
უფლის აღთქმის კიდობანს ყიჟინით, ბუკის ცემით, საყვირების, 
წინწიღების, ბობღნებისა და ქნარების დაკვრით. 2? როცა 
უფლის აღთქმის კიდობანმა დავითის ქალაქს მიაღწია, 
სარკმლიდან გამოიხედა საულის ასულმა მიქალმა და დაინახა 
მოხტუნავე და მროკველი მეფე დავითი და დასცინა მას თავის 
გულში. 


თავი 16 


1 მოაბრძანეს უფლის კიდობანი და დაასვენეს შუაგულ 
კარავში, რომელიც მისთვის ჰქონდა დავითს გაშლილი. მერე 
კი აღსავლენი და სამადლობელი მსხვერპლი შესწირეს 
ღმერთს. 2 მოამთავრა დავითმა აღსავლენი და სამადლობელი 
მსხვერპლის შეწირვა და უფლის სახელით დალოცა ერი. 3 
ჩამოურიგა მთელ ერს, ისრაელის მთელ კრებულს, კაცსა და 
ქალს, თითო პურის კვერი, თითო ხორცის წილობი და თითო 
ქადა. 4 დააყენა ლევიანები უფლის კიდობნის წინაშე 
სამსახურის გასაწევად, რათა მოეხსენებინათ, ედიდებინათ და 
ექოთ უფალი, ღმერთი ისრაელისა. ? ასაფი მათი მეთაური 
იყო, ზაქარია - მისი მომდევნო, იეყიელი, შემირამოთი, 
იეჰიელი, მათითია, ელიაბი, ბენიაჰუ, ყობედ-ედომ და იეყიელი 
ბობღნებსა და ქნარებზე იყვნენ. ხოლო ასაფი წინწილების 
დამკვრელი იყო. 9 მღვდლები: ბენიაჰუ და იახაზიელი 
საყვირებით მუდამ უფლის აღთქმის კიდობნის წინ იდგნენ. 7 იმ 
დღეს მაშინ შეასხა დავითმა პირველად ხოტბა უფალს, 
ასაფისა და მისი ძმების ხელით: 8 ადიდეთ უფალი, მოუხმეთ 
მის სახელს, აუწყეთ ხალხებს საქმენი მისნი. ? უმღერეთ მას, 
უგალობეთ მას, ილაპარაკეთ ყველა მის სასწაულზე. 19 
დაიკვეხნეთ მისი წმიდა სახელით, გამხიარულდეს გული 
უფლის მაძიებელთა. 11 ეძიეთ უფალი და ძლიერება მისი, 
ეძიეთ პირი მისი მარადის. 12 გაიხსენეთ მისი ნამოქმედარი 
სასწაულები, საოცრებანი და მისი ბაგის სამართალნი. 13 
შთამომავალნო აბრაამისა, მისი რჩეულისა, ძენო იაკობისა, 
რჩეულნო მისნო. 14 ის არის უფალი, ღმერთი ჩვენი, მთელ 
ქვეყნიერებაზეა სამართალნი მისნი. 12 გახსოვდეთ საუკუნოდ 
აღთქმა მისი, სიტყვა, რომელიც ბრძანა ათასი თაობის მიმართ, 
16 რომელიც დაუდო აბრაამს, და მისი ფიცი ისაკთან, 17 და 
რაც დაუდგინა იაკობს წესად და ისრაელს - საუკუნო აღთქმად. 
18 უთხრა: შენ მოგცემ ქანაანის ქვეყანას წილად თქვენი 
მემკვიდრეობისა. 1? როცა ცოტანი იყავით, მცირერიცხოვანნი 


და იქ შეხიზნულნი, 29 იარებოდნენ ერთი ხალხიდან 
მეორესთან, სამეფოდან - სხვა ერთან, 21 არავის ანებებდა 
მათს დაჩაგვრას და აფრთხილებდა მათ გამო მეფეებს: 22 არ 
შეეხოთ ჩემს ცხებულებს და ჩემს წინასწარმეგყველებს არ 
უბოროტოთ. 23 უგალობე უფალს, მთელო ქვეყნიერებავ! 
ახარებდეთ დღითიდღე მისმიერ ხსნას. 24 მოუთხრეთ ხალხებს 
მისი ღირსება, ყოველ ერს მისი სასწაულები. 22 რადგან დიდია 
უფალი და ღირსსაქებარი მეტად, ყველა ღმერთზე საშიშია ის. 
26 რადგან ხალხთა ყველა ღმერთი - კერპებია, ხოლო უფალმა 
ცანი შეჰქმნა. 27 მშვენიერება და ბრწყინვალება მის წინაშე, 
სიძლიერე და მომხიბლაობა - მის ტაძარში. 28 შესწირეთ 
უფალს, ტომებო ხალხთა, შესწირეთ უფალს ქება და დიდება. 
29 შესწირეთ უფალს ქება მისი სახელისა, წაუღეთ ძღვენი და 
მიდით მის ეზოებში. 39 ძრწოდე მის წინაშე, მთელო 
ქვეყნიერებავ! ხომ მტკიცეა სამყარო, არ შეირყევა. 31 
გამხიარულდებიან ცანი და მოილხენს ქვეყანა. უთხარით 
ხალხებს: უფალი მეფობს! 32 იხმაურებს ზღვა და სავსება მისი. 
გაიხარებს ველი და ყოველი, რაც მასზეა. 33 მაშინ იზეიმებენ 
ყოველნი ხენი ტევრისანი, რადგან მოვა ქვეყნიერების 
განსასჯელად. 34 აქეთ უფალი, რადგან კეთილია იგი, რადგან 
უკუნისამდეა მისი წყალობა. 35 და თქვით: გვიხსენი, ჩვენი 
ხსნის ღმერთო, შეგვკრიბე და დაგვიცავ ხალხებისგან, რათა 
ვადიდოთ შენი წმიდა სახელი, დავიქადნოთ შენი ქება- 
დიდებით. 39 კურთხეულ არს უფალი, ღმერთი ისრაელისა 
უკუნითი უკუნისამდე. და მიუგო ერმა: ამენ! ქება უფალს! 37 
დავითმა უფლის აღთქმის კიდობნის წინაშე დატოვა ასაფი და 
მისი ძმები, რათა კიდობნის წინაშე სამსახური გაეწიათ მუდამ, 
ყოველდღიურად, 38 და ყობედ-ედომი და მისი ძმები - 
სამოცდარვა. ყობედ-ედომ იედუთუნის ძე და ხოსა კი 
კარისმცველებად, 3? მღვდელი ცადოკი და მისი 
მღვდელმსახური ძმები უფლის სავანის წინ, გაბაონში რომ 
ბორცვია, იქ დააყენა, 49 რომ მუდამ, დილა-საღამოობით, 
აღსავლენი აღევლინათ უფლისათვის აღსავლენის 
სამსხვერპლოზე და რომ ყოველივე შეესრულებინათ, რაც 


უფლის რჯულში სწერია და რაც მან დაუწესა ისრაელს. 41 
მათთან იყვნენ: ჰემანი, იედუთუნი და სხვა რჩეულნი, 
რომელნიც სახელებით იყვნენ დადგენილნი, რათა ექოთ 
უფლის სახელი, რადგან უკუნისამდეა წყალობა მისი. 42 
მათთან ერთად ჰემანი და იედუთუნი საყვირებით, 
წინწილებითა და საკრავებით ღვთის მგალობლებად იყვნენ 
დადგენილნი, იედუთუნის ძენი კი კარიბჭესთან. 43 ყველანი 
თავიანთ სახლებში წავიდ-წამოვიდნენ. დავითიც თავისი 
სახლის დასალოცად გაბრუნდა. 


თავი 17 


1 როგორც კი დავითი თავის სახლში დამკვიდრდა, უთხრა 
დავითმა ნათან წინასწარმეტყველს: შეხედე, მე კედარის 
სახლში ვცხოვრობ, უფლის აღთქმის კიდობანი კი ჩარდახქვეშ 
არის. 2 უთხრა ნათანმა დავითს: გააკეთე, რაც გულში გაქვს, 
რადგან შენთანაა უფალი. 3 იმ ღამეს იყო, რომ ჩაესმა ნათანს 
უფლის სიტყვა: “ წადი და უთხარი ჩემს მორჩილს დავითს, ასე 
ამბობს-თქო უფალი: განა შენ უნდა ამიშენო სახლი ჩემს 
სამყოფელად? ? მე ხომ არ დავმკვიდრებულვარ სახლში იმ 
დროიდან, რაც მე ისრაელი გამოვიყვანე და მე დღემდე 
კარვიდან კარავში და სავანიდან სავანეში ვიმყოფები. 9 ნუთუ 
მთელ ისრაელთან მოარულს ოდესმე სიტყვა მითქვამს 
ისრაელის რომელიმე მსაჯულისთვის, ვისთვისაც ჩემი ერის 
მწყემსობა მიბრძანებია, კედარის სახლს რატომ არ მიშენებთ- 
მეთქი? 7” ახლა ასე უთხარი ჩემს მორჩილს დავითს, ასე 
ამბობს-თქო ცაბაოთ უფალი: ფარეხიდან, ცხვრის ფარიდან, 
წამოგიყვანე, რომ ჩემი ერის, ისრაელის წინამძღოლი 
ყოფილიყავი. 8 ყველგან შენთან ვიმყოფებოდი, სადაც არ 
უნდა წასულიყავი. ვანადგურებდი შენს მტრებს შენ წინაშე, 
განვადიდე შენი სახელი მსგავსად დიდებულთა სახელისა ამ 
ქვეყანაზე. ? ადგილი დავუდგინე ჩემს ერს, ისრაელს და 
დაეაფუძნე იგი. ახლა თავისთვის იცხოვრებს უშიშრად დ 
ბოროტმოქმედნი აღარ შეაჭირვებენ წინანდებურად. 19 იმ 
დროიდან, რაც მე მსაჯულები დავუყენე ჩემს ხალხს, ისრაელს, 
მოსვენებული მყავხარ ყველა მტრებისგან. გამოგიცხადე, რომ 
სახლს აგიშენებს უფალი. 11 როცა დრო მოვა და შენს მამა- 
პაპასთან განისვენებ, მე აღვადგენ შენ შემდგომად შენს 
თესლს, რომელიც იქნება შენი ძეთაგანი, და მის მეფობას 
განვამტკიცებ. 12 ის ამიშენებს სახლს და მე გავამტკიცებ მის 
ტახტს სამარადისოდ. 13 მე მამა ვიქნები მისთვის, ის კი შვილი 
იქნება ჩემთვის, წყალობას არ წავართმევ, როგორც შენს 
წინამორბედს წავართვი. 1“ დავაყენებ მას ჩემს სახლში და 


ჩემს სამეფოში სამარადისოდ, მყარი იქნება მისი ტახტი 
სამარადისოდ. 15 თანახმად ამ სიტყვებისა და ამ ხილვისა 
ელაპარაკა ნათანი დავითს. 19 მივიდა დავით მეფე და დადგა 
უფლის წინაშე და თქვა: ვინა ვარ მე, უფალო ღმერთო, ვინ 
არის ჩემი სახლი, რომ აქამდე აღმაზევე! 17 ესეც მცირე 
ყოფილა შენს თვალში, ღმერთო, რომ სამომავლოდაც 
აღუთქვი დაპირება შენი მორჩილის სახლს. შენ მომხედე 
როგორც განდიდებულ ადამიანს, უფალო ღმერთო ჩემო. 18 
კიდევ რა უნდა გითხრას დავითმა შენი მორჩილის 
განსადიდებელი? შენ თავად იცნობ შენს მორჩილს, უფალო 
ღმერთო. 1? უფალო, შენი მორჩილისათვის და შენი გულის 
თანახმად აკეთებ ამ დიდებულ საქმეს, რათა გამოამჟღავნო 
მთელი შენი სიდიადე. 29 უფალო, არავინაა შენი მსგავსი, არ 
არის ღმერთი შენს გარდა, თანახმად ყველაფრისა, რაც ჩვენი 
ყურით მოვისმინეთ. 21 თუ არის ამ ქვეყნად თუნდაც ერთი 
ხალხი შენი ერის, ისრაელის მსგავსი, რომელსაც 
მოვლენოდეს ღმერთი, რომ თავისთვის გამოესყიდოს იგი, 
რომ ექციოს თავის ერად, რომ სახელოვანი გაეხადოს და 
ჩაედინოს დიადი და საკვირველი ამბები, ხალხების განდევნით 
შენი ერის წინაშე, რომელიც გამოისყიდე ეგვიპტიდან და 
ხალხებისაგან. 22 შენ შეჰქმენ შენი ერი, ისრაელი, რომ შენი 
ერი ყოფილიყო სამარადისოდ და შენ, უფალო, მათი ღმერთი 
ყოფილიყავი. 23 ახლა კი, უფალო, ეს სიტყვა, რომელიც თქვი 
შენს მორჩილზე და მის სახლზე, განმტკიცდეს სამარადისოდ, 
და ქმენი ისე, როგორც ნაბრძანები გაქვს. 24 იძლიეროს და 
იდიდოს შენმა სახელმა სამარადისოდ, თქვან: უფალი ღმერთი 
ისრაელისა ღმერთობს ისრაელზე! მტკიცე იყოს შენ წინაშე 
შენი მორჩილის დავითის სახლი, 25 რადგან შენ გამოუცხადე 
ღმერთო, შენს მორჩილს, სახლს აგიშენებო. ამიტომ გაუწია 
გულმა შენს მორჩილს ასეთი ლოცვით ელოცა შენ მიმართ. 29 
ახლა, უფალო ჩემო, ღმერთი ხარ შენ და შენი 
მორჩილისათვის ეს სიკეთე გაქვს გამოცხადებული. 27 ახლა 
შენ დალოცე შენი მორჩილის სახლი, რათა სამარადისოდ 


იყოს შენ წინაშე, რადგან შენ აკურთხე, უფალო, და 
კურთხეული იქნება სამარადისოდ. 


თავი 18 


1 ამის შემდეგ იყო, რომ დაამარცხა დავითმა ფილისტიმელები, 
დაიმორჩილა ისინი და ხელიდან გამოგლიჯა ფილისტიმელებს 
გათი თავის ქალაქებიანად. 2 დაამარცხა მოაბიც. შეიქნა მოაბი 
დავითის მორჩილი და მოხარკე. 3 დაამარცხა დავითმა 
ჰადარყეზერი, ცობას მეფე ხამათში, როცა ის ევფრატზე 
ბატონობის განსამტკიცებლად მიდიოდა. “ წაართვა მას 
დავითმა ათასი ეტლი, შვიდი ათასი ცხენოსანი და ოციათასი 
ქვეითი. ეტლის ცხენებს ძარღვები გადაუჭრა დავითმა, 
მხოლოდ ასი ეტლი დაიტოვა მათგან. ? მოვიდნენ დამასკოს 
არამელები ცობას მეფის ჰადარყეზერის დასახმარებლად და 
მუსრი გაავლო დავითმა არამელთაგან ოცდაორიათას კაცს. 9 
დაადგინა დავითმა ხელისუფალნი დამასკოს არამში და 
შეიქნენ არამელები დავითის მორჩილნი და მოხარკენი. სადაც 
არ უნდა წასულიყო დავითი, ყველგან უფალი შეეწეოდა. 7 
აიღო დავითმა ოქროს ფარები, ჰადარყეზერის მსახურებს რომ 
ჰქონდათ, და იერუსალიმში მოიტანა. 8? დიდძალი სპილენძი 
წამოიღო დავითმა ტიბხათიდან და ქუნიდან, ჰადარყეზერის 
ქალაქებიდან, რომლისგანაც შემდეგ სოლომონმა გააკეთა 
სპილენძის საბანელი, ბოძები და სპილენძის ჭურჭელი. 9 
შეიტყო თოყიმ, ხათის მეფემ, რომ სძლია დავითმა 
ჰადარყეზერს, ცობას მეფეს. 19 და გაგზავნა თავისი ძე 
ჰადორამი მეფე დავითთან მოსაკითხად და მისალოცად, რომ 
შეებრძოლა ჰადარყეზერს და სძლია მას, რადგან თოყის 
მოსისხლე იყო ჰადარყეზერი. თან გაატანა ოქრო-ვერცხლისა 
და სპილენძის ჭურჭელი. 11 მეფე დავითმა ესეც უფალს 
შესწირა იმ შეწირულ ოქრო-ვერცხლთან ერთად, 
დამორჩილებულ ხალხებს: ედომს, მოაბს, ყამონიანებს, 
ფილისტიმელთ და ყამალეკს რომ წაართვა. 12 აბეშაი ცერუიას 
ძემ თვრამეტი ათასი ედომელი ამოწყვიტა მარილოვან ველზე. 
13 დააყენა ედომში ხელისუფალნი და შეიქნა მთელი ედომი 
დავითის მორჩილი. ყველგან, სადაც არ უნდა წასულიყო, 


უფალი შეეწეოდა დავითს. 14 მეფობდა დავითი მთელ 
ისრაელზე და წესსა და სამართალს აძლევდა თავის ერს. 12 
იოაბ ცერუიას ძე ჯარს სარდლობდა; ხოლო იოშაფატ 
ახილუდის ძე მემატიანე იყო. 15 ცადოკ ახიტუბის ძე და 
აბიმელექ აბიათარის ძე მღვდლები იყვნენ, ხოლო სერაია 
მწერალი იყო. 17 ბენიაჰუ იეჰოდაყის ძე ქერეთელებსა და 
ფერეთელებს გამგებლობდა, ხოლო დავითის ძენი პირველნი 
იყვნენ მეფის გვერდით. 


თავი 19 


1 ამის შემდეგ იყო, რომ მოკვდა ყამონიანთა მეფე ნახაშ 
ყამონის ძე და გამეფდა მისი ძე მის ნაცვლად. ? თქვა დავითმა: 
წყალობას ვუყოფ ხანუნ ნახაშის ძეს, როგორც მამამისი 
მწყალობდა. და გაგზავნა დავითმა მოციქულები 
სანუგეშებლად მამის გამო. მივიდნენ დავითის მორჩილნი 
ყამონიანთა ქვეყანაში. 3 უთხრეს ყამონიანთა მთავრებმა 
ხანუნს: ნუთუ მამაშენის პატივისცემის გამო გიგზავნის დავითი 
ნუგეშისმცემლებს? იქნებ იმისთვის გამოგზავნა დავითმა 
თავისი მორჩილნი, რომ დაზვეროს ქვეყანა, მიათვალ- 
მოათვალიეროს და მერე დააქციოს? “ შეიპყრო ხანუნმა 
დავითის მორჩილნი და ნახევარი წვერი მოპარსა, წელამდე 
შემოაჭრა ნახევარი სამოსელი და გაისტუმრა. ? და წავიდნენ. 
შეატყობინეს დავითს ამ კაცების ამბავი. გაგზავნა კაცები მათ 
შესაგებებლად, რადგან ძალზე შეურაცხყოფილნი იყვნენ. 
უთხრა მეფემ: იერიქონში დარჩით, ვიდრე წვერი 
მოგეზრდებოდეთ და მერე დაბრუნდით. 5 დაინახეს 
ყამონიანებმა, რომ თავი შეაძულეს დავითს. გაგზავნეს ხანუნმა 
და ყამონიანებმა ათასი ქანქარი ვერცხლი ეტლებისა და 
მხედრების დასაქირავებლად შუამდინარელი არამელებისგან 
და მაყაქასა და ცობას არამელებისგან. 7 იქირავეს 
ოცდათორმეტი ათასი ეტლი და მაყაქას მეფე თავისი ხალხით. 
მოვიდნენ და მედიბას წინ დაბანაკდნენ. ყამონიანები კი 
ერთად შეიყარნენ და საომრად გამოემართნენ. 8 შეიტყო ეს 
დავითმა და გაგზავნა იოაბი უმამაცესთა მთელი 
ლაშქრითურთ. 7? გამოვიდნენ ყამონიანები და გაეწყვნენ 
საბრძოლველად ქალაქის კარიბჭესთან. ხოლო ის მეფენი, 
რომელნიც მოვიდნენ, ცალ-ცალკე დადგნენ მინდორში. 19 
როცა იოაბმა დაინახა, რომ მტერი წინიდან და ზურგიდან იყო 
მისკენ მიმართული, გამოარჩია ისრაელიანებში ურჩეულესნი 
და დააწყო არამელთა წინააღმდეგ. 11 დანარჩენი ხალხი 
თავის ძმას, აბეშაის ჩააბარა და მანაც დააწყო იგი ყამონიანთა 


წინააღმდეგ. 12 თქვა: თუ არამელები შენ გძლევენ, მე მოვალ 
შენს მოსაშველებლად. 13 გამაგრდი და მტკიცედ იდექი ჩვენი 
სალხისათვის და ჩვენი უფლის, ჩვენი ღმერთის 
ქალაქებისათვის. უფალმა ქმნას, რაც ენებოს. 14 გავიდნენ 
იოაბი და მისი ხალხი არამელებთან საბრძოლველად და 
უკუიქცნენ არამელები. 15 როცა ყამონიანებმა დაინახეს, რომ 
გარბოდნენ არამელები, თავადაც გაექცნენ აბეშაის და 
ქალაქში შეცვივდნენ. იოაბი გაეცალა ყამონიანებს და მივიდა 
იერუსალიმში. 165 დაინახეს არამელებმა, რომ მარცხდებიან 
ისრაელთან, კაცები გაუგზავნეს მდინარისგაღმელ არამელებს 
და გადმოიყვანეს. მათ წინამძღოლობდა ჰადარყეზერის 
სარდალი შოფეხი. 17 შეატყობინეს ეს დავითს და მანაც შეყარა 
მთელი ისრაელი, გადალახა იორდანე, მივიდა მათთან და 
გაეწყო მათ წინააღმდეგ. ბრძოლა გაუმართა დავითმა 
არამელებს და ისინიც შეებნენ მას. 18 გაექცნენ არამელები 
ისრაელს. დავითმა არამელებს დაუხოცა შვიდი ათასი 
ეტლოსანი და ორმოცი ათასი ქვეითი. მათი სარდალი შოფეხიც 
მოკლულ იქნა. 1? როცა პჰადარყეზერის მორჩილთა დაინახეს, 
რომ მარცხდებოდნენ ისრაელთან, დაეზავნენ დავითს და 
დაემორჩილნენ. ვეღარ გაბედეს არამელებმა ყამონიანთა 
დახმარება. 


თავი 20 


1 წლის შემოქცევისას, მეფეთა გამოსვლის ჟამს, იოაბი წინ 
წაუძღვა ლაშქარს და გაანადგურა ყამონიანთა ქვეყანა, მივიდა 
და რაბას შემოადგა. დავითი კი იერუსალიმში დარჩა. აიღო 
იოაბმა რაბა და დაანგრია. ? დავითმა მათ მეფეს გვირგვინი 
მოხადა, ნახა რომ ერთი ტალანტი ოქროს წონისა იყო და 
ძვირფასი ქვებით იყო მოოჭვილი, და თავზე დაირქვა იგი. 
აურაცხელი ნადავლი წამოიღო დავითმა ქალაქიდან. 3 
გამოიყვანა იქ მყოფი ხალხი და იწყო მათი ხერხით ხერხვა და 
რკინის კბილებითა და რკინის ცულებით ხოცვა. ასე მოექცა 
დავითი ყამონიანთა ქალაქს და დაბრუნდა დავითი თავისი 
ხალხითურთ იერუსალიმში. 4 ამის შემდეგ იყო, რომ 
ფილისტიმელებთან ომი ატყდა გეზერში. მაშინ სიბქაი 
ხუშათელმა მოკლა სიფაი, რაფას ერთ-ერთი ვაჟი და 
დაზავდნენ. ? კვლავ ატყდა ფილისტიმელებთან ომი. მაშინ 
ელხანან იაყირის ძემ დაამარცხა ლახმი, გოლიათის ძმა, 
რომლის შუბის ტარი მქსოველთა ლილვისოდენა იყო. 9 კვლავ 
ატყდა ომი გეთში. იყო უზარმაზარი კაცი, რომელსაც ხელ- 
ფეხზე ექვს-ექვსი თითი ება - სულ ოცდაოთხი. ისიც რაფას 
ნაშიერი იყო. ” დასცინოდა ისრაელს, მაგრამ განგმირა იგი 
იონათან მიმყას ძემ - დავითის ძმისწულმა. 8 რაფას გათში 
ესენი შეეძინნენ და ყველანი დავითისა და მისი მორჩილთა 
ხელით დაეცნენ. 


თავი 21 


1 სატანა აღდგა ისრაელზე და ისრაელის აღრიცხვის სურვილი 
აღუძრა დავითს. 2 უთხრა დავითმა იოაბსა და ხალხის 
მთავრებს: წადით და აღრიცხეთ ისრაელი ბერშაბედან 
დანამდე და მომიტანეთ, რომ ვიცოდე მათი რიცხვი. 3 მიუგო 
იოაბმა: დაე, რაც არის, ასმაგად გაამრავლოს უფალმა თავისი 
ერი. განა ყველანი ისინი, ჩემო ბატონო მეფევ, ჩემი ბატონის 
მორჩილნი არ არიან? მაშ, ამას რაღად თხოულობს ჩემი 
ბატონი? რატომ დაედოს ცოდვა ისრაელს? 4 მაგრამ მეფის 
სიტყვა კანონი იყო იოაბისთვის. წავიდა იოაბი, მთელი 
ისრაელი მოიარა და იერუსალიმში დაბრუნდა. ? მიართვა 
იოაბმა დავითს აღრიცხვის წიგნი და აღმოჩნდა მთელ 
ისრაელში მილიონ ასი ათასი მახვილის მაშიშვლებელი კაცი, 
ხოლო იუდაში ოთხასსამოცდაათი ათასი მახვილის 
მაშიშვლებელი კაცი. 9 ლევიანები და ბენიამინიანები მათ 
შორის არ აღურიცხავს, რადგან არ მოეწონა იოაბს მეფის 
სიტყვა. ” ბოროტი იყო ეს საქმე ღვთის თვალში, ამიტომ 
დაამარცხა ისრაელი. 8 უთხრა დავითმა ღმერთს: დიდად 
შევცოდე, ეს რომ გავაკეთე. ახლა მიუტევე, უფალო, შეცოდება 
შენს მორჩილს, რადგან უგუნურად მოვიქეცი. ? დაელაპარაკა 
უფალი დავითის მისანს და უთხრა: 19 წადი და დავითს 
უთხარი: ასე ამბობს-თქო უფალი: სასჯელს შემოგთავაზებ და 
ერთ-ერთი ამოირჩიე, რომ დაგსაჯო. 11 მივიდა გადი 
დავითთან და უთხრა: ასე ამბობს უფალი: ამოირჩიე, 12 სამი 
წლის შიმშილობა გირჩევნია, სამი თვის ლტოლვილობა შენი 
მტრისგან და მათ მიერ შენი დევნა, და უფლის ანგელოზი, 
შემმუსრველი, ისრაელის მთელ სამკვიდრებელში. 13 უთხრა 
დავითმა გადს: დამწუხრებული ვარ დიდად. მაგრამ მიჯობს 
უფლის ხელში ჩავვარდე, რადგან დიდია მისი მოწყალება, 
ოღონდაც კაცის ხელში ნუ ჩავვარდები. 14 მოავლინა უფალმა 
შავი ჭირი ისრაელში და სამოცდაათი ათასი კაცი გაწყდა 
ისრაელში. 12 იერუსალიმში ანგელოზი გაგზავნა მის 


გასანადგურებლად. როდესაც მან განადგურებას მიჰყო ხელი, 
მოხედა უფალმა და აკმარა უბედურება, უთხრა შემმუსრველ 
ანგელოზს: კმარა, ახლა უკან წაიღე ხელი! უფლის ანგელოზი 
ორნან იებუსელის კალოსთან იდგა. 15 გაიხედა და დაინახა 
დავითმა ცასა და დედამიწას შუა მდგარი უფლის ანგელოზი, 
ხელში თავისი გაშიშვლებული მახვილი ეჭირა, იერუსალიმზე 
დაღირებული. დავითი და უხუცესნი, სახეშებურვილნი, პირქვე 
დაემხვნენ. 17 უთხრა დავითმა ღმერთს: ხალხის აღრიცხვა ხომ 
მე ვბრძანე? მე შევცოდე, მე ჩავიდინე ბოროტება, ამ ცხვრებმა 
რაღა დააშავეს? უფალო, ღმერთო ჩემო, ჩემზე და მამაჩემის 
სახლზე იყოს შენი ხელი, ოღონდაც შენს ერზე ნუ იქნება მისდა 
დასაღუპად. 18 უფლის ანგელოზმა დავითისთვის სათქმელად 
უთხრა გადს: ადგეს და უფლის სამსხვერპლო ააგოს დავითმა 
ორნან იებუსელის კალოზე. 19 წავიდა დავითი გადის 
სიტყვისამებრ, რომელიც უფლის სახელით ჰქონდა ნათქვამი. 
20 გამოიხედა ორნანმა, დაინახა ანგელოზი და თავის ოთხ 
ვაჟთან ერთად დაიმალა. ორნანი იმ დროს ხორბალს 
ფქვავდა. 21 მივიდა დავითი ორნანთან. გამოიხედა ორნანმა 
და დაინახა დავითი, კალოდან გამოეგება და მდაბლად 
თაყვანი სცა დავითს. 22 უთხრა დავითმა ორნანს: მომეცი შენი 
კალოს ადგილი და უფლის სამსხვერპლოს ავაშენებ მასზე, 
სრულ საფასად მომეცი, რათა განერიდოს ხალხს ჟამი. 23 
უთხრა ორნანმა დავითს: აიღოს და გააკეთოს მეფე ბატონმა, 
რაც ენებოს. აჰა, ხარები აღსავლენ მსხვერპლად 
მომირთმევია, კევრები შეშად, ხორბალი - საძღვნოდ. 
ყველაფერს ვიძლევი. 24 უთხრა მეფე დავითმა ორნანს: არა, 
სრულ საფასურად უნდა ვიყიდო შენგან, რადგან უფალს ვერც 
შენს საკუთრებას შევწირავ და ვერც მუქთა აღსავლენს. 2” ამ 
ადგილის საფასურად დავითმა ექვსასი შეკელი ოქრო მისცა 
ორნანს. 29 იმ ადგილას აუგო დავითმა უფალს სამსხვერპლო, 
მიიტანა აღსავლენი და სამადლობელი მსხვერპლი. და 
მოუხმო უფალს. მან კი აღსავლენის სამსხვერპლოზე ზეციდან 
ცეცხლის მოცემით უპასუხა. 27 უბრძანა უფალმა ანგელოზს და 
მანაც თავისი მახვილი ქარქაშში ჩააგო. 28 იმ დროს, როცა 


დავითმა დაინახა, რომ უფალმა პასუხი გასცა მას ორნან 
იებუსელის კალოზე, იქ შესწირა მსხვერპლი. 29 უფლის სავანე, 
მოსემ უდაბნოში რომ გააკეთა, და აღსავლენის სამსხვერპლო 
იმჟამად გაბაონის ბორცვზე იდგა. 39 არ შეეძლო დავითს იქ 
მისვლა ღვთისთვის შესაკითხად, რადგან უფლის ანგელოზის 
მახვილით იყო დაშინებული. 


თავი 22 


1 თქვა დავითმა: აჰა, უფლის, ღვთის სახლი და აღსავლენის 
სამსხვერპლო ისრაელისათვის. ? ბრძანება გასცა დავითმა, 
რომ თავი მოეყარათ ხიზნებისათვის, რომელნიც ისრაელის 
ქვეყნად იყვნენ, და განაწესა ისინი ქვისმთლელებად, რომ 
ღვთის სახლის ასაშენებლად ქვები დაეთალათ. 3 დავითმა 
დიდძალი რკინა გაიღო კარიბჭის ლურსმებისა და კაუჭების 
დასამზადებლად. ხოლო დახარჯულ სპილენძს ხომ წონა არ 
ჰქონდა. 1 არც კედარის ძელებს ჰქონდა თვლა, რადგან 
ციდონელებსა და ტვიროსელებს მოჰქონდათ დავითისთვის. ? 
თქვა დავითმა: ჩემი ძე სოლომონი ყმაწვილია და სუსტი, 
უფლისთვის ასაშენებელი სახლი კი ყველაზე დიდებული, 
სახელგანთქმული და მშვენიერი უნდა იყოს მთელ ქვეყანაზე. 
ამიტომ ყველაფერს გავუმზადებ მას. სიკვდილის წინ დავითმა 
მოამარაგა იგი. 9 დაუძახა თავის ძეს, სოლომონს, და 
უფლისთვის, ისრაელის ღმერთისთვის, სახლის აგება 
უანდერძა. ” უთხრა დავითმა თავის ძეს, სოლომონს: შვილო, 
გულით მეწადა უფლის, ღმერთის სახელისთვის სახლი ამეგო. 
8 და იყო უფლის სიტყვა ჩემ მიმართ თქმული: ბევრი სისხლი 
გაქვს დაღვრილი და დიდი ომები გაქვს გადახდილი, ამიტომ 
შენ არ ააშენებ ჩემს სახელზე სახლს, რადგან ბევრი სისხლი 
დაღვარე ქვეყნად ჩემ წინაშე. ? აჰა, ძე შეგეძინება და მშვიდი 
კაცი იქნება. ყველა მტრისაგან მოვასვენებ, ვინაიდან 
სოლომონი იქნება მისი სახელი და მის დღეებში მშვიდობას 
მივცემ ისრაელს. 19 ის ააშენებს სახლს ჩემს სახელზე, ის 
იქნება ჩემთვის ძე და მე ვიქნები მისთვის მამა, მის სამეფო 
ტახტს სამარადისოდ განვამტკიცებ ისრაელში. 11 ახლა კი, 
შვილო ჩემო, უფალი იყოს შენთან, რათა ხელი მოგემართოს 
და უფლის, ღმერთის სახლი ააშენო, როგორც თქვა შენზე. 12 
უფალმა მოგცეს აზრი და გონიერება და დაგაყენოს ისრაელზე 
უფლის, ღმერთის რჯულის დასაცავად. 13 მაშინ იქნები 
წარმატებული, თუ იმ წესებსა და კანონებს დაიცავ, რომელნიც 


მოსეს უბრძანა უფალმა ისრაელისთვის. მტკიცედ დეგ და 
გამაგრდი, ნუ შიშობ და ნუ თრთი. 1“ აჰა, ჩემს სიღარიბეში 
უფლის სახლისათვის მოვიმარაგე ასიათასი ქანქარი ოქრო, 
ათასი ათასი ქანქარი ვერცხლი, სპილენძსა და რკინას წონა 
არა აქვს, რადგან უამრავია. ხე-ტყე და ქვაც მოვიმარაგე, 
მაგრამ შენც შეგიძლია მიუმატო. 1> ბევრი ხელოსანი მყავს: 
ტყისმჭრელები, ქვისმთლელები, ხუროები და ყველანაირი 
ხელობის მცოდნენი. 10 ოქროს, ვერცხლს, სპილენძს თვლა 
არა აქვს. ახლა ადექი და საქმეს შეუდექი და უფალი შენთან 
იქნება. 17 ბრძანა დავითმა, რომ ისრაელის ყველა მთავარი 
მიხმარებოდა მის ძეს, სოლომონს. 18 განა თქვენთან არ არის 
უფალი ღმერთი? განა მან არ მოგცათ ირგვლივ მშვიდობა? მან 
ჩემს ხელში აყარა ამ ქვეყნის მკვიდრნი და დამორჩილდა ეს 
ქვეყანა უფლისა და მისი ერის წინაშე. 19 ახლა კი გაუხსენით 
თქვენი გული და სული უფალს, თქვენს ღმერთს. ადექით და 
დაიწყეთა უფლის, ღმერთის საწმიდრის მშენებლობა, რათა 


უფლის აღთქმის კიდობანი და ღვთის ჭურჭლეული უფლის 
სახელზე აგებულ სახლში გადააბრძანოთ. 


თავი 23 


1 როცა დავითი მოხუცდა და გაძღა წლებით, თავისი ვაჟი 
სოლომონი გაამეფა ისრაელზე. 2 თავი მოუყარა ისრაელის 
მთავრებს, მღვდლებსა დ ლევიანებს. 3 აღრიცხეს ოცდაათ 
წელს გადაცილებული ლევიანები. გამოვიდა სულ 
ოცდათვრამეტი ათასი კაცი. 4 აქედან ოცდაოთხიათასი უფლის 
სახლის საქმეს უძღვებოდა, ექვსი ათასი კი მწიგნობრები და 
მსაჯულები იყვნენ. 2 ოთხიათასი კარისმცველი იყო, 
ოთხიათასი კი იმ საკრავებით ადიდებდა უფალს, რომელნიც 
დავითმა გააკეთა. 9 დავითმა ისინი ლევის, გერშონის, კეჰათის 
და მერარის ძეთა დასებად დაჰყო. ” გერშონელთაგან იყვნენ: 
ლაყდანი და შიმყი. 8 ლაყდანის ძენი: უფროსი იეხიელი, 
ზეთამი და იოელი - სამნი. 9? შიმყის ძენი: შელომითი, ხაზიელი 
და ხარაში - სამნი. ესენი არიან ლაყდანის მამისსახლთა 
თავკაცები. 19 შიმყის ძენი: იხათი, ზიზა, იეყუმში და ბერიყა. 
ესენი არიან შიმყის ძენი - ოთხნი. 11 იახათი უფროსი იყო, ზიზა 
- მომდევნო. იეყუშსა და ბერიყას ძალიან ცოტა შვილები 
ჰყავდათ. ამიტომ აღრიცხვისას ერთ მამისსახლს შეადგენდნენ. 
12 კეპჰათის ძენი: ყამრამი, იცჰარი, ხებრონი და ყუზიელი - 
ოთხნი. 13 ყამრამის ძენი: აარონი და მოსე. აარონი იმისთვის 
გამოირჩია, რომ წმიდათა წმიდისთვის ეკურთხებინათ იგი და 
მისი ძენი სამარადისოდ, რათა მათ ეკმიათ უფლის წინაშე, 
რათა სამსახური გაეწიათ მისთვის და მისი სახელით 
უკუნისამდე ეკურთხებინათ. 14 მოსე ღვთისკაცი იყო. მისი ძენი 
ლევიანთა ტომს მიათვალეს. 12 მოსეს ძენი: გერშომი, 
ელიყეზერი. 16 გერშომის ძენი: შებუელი - უფროსი. 17 
ელიყეზერის ძენი იყვნენ: რეხაბია, უფროსი. ელიყეზერს მეტი 
შვილი არც ჰყოლია. რეხაბის ძენი კი ძალიან გამრავლდნენ. 18 
იცჰარის ძენი: შელომითი - უფროსი. 19 ხებრონის ძენი: 
იერიაჰუ - უფროსი, ამარია - მეორე, იახაზიელი - მესამე, 
იეკამაყი - მეოთხე. 29 ყუზიელის ძენი: მიქა - უფროსი, იშია - 


მეორე. 21 მერარის ძენი: მახლი და მუში. მახლის ძენი: 
ელყაზარი და კიში. 22 ელყაზარი ისე მოკვდა, რომ ვაჟი არ 
ჰყოლია, მხოლოდ ასულები დარჩა. ისინი კიშის ძეებმა, 
ბიძაშვილებმა, შეირთეს. 23 მუშის ძენი: მახლი, ყედერი, 
იერემოთი - სამნი. 24 აჰა, ლევის ძენი, თავ-თავიანთი 
მამისსახლების მიხედვით, მამისსახლთა თავკაცები, 
სახელებისა და სულადობის რიცხვის მიხედვით აღრიცხულნი, 
რომელნიც უფლის სახლის სამსახურის საქმეს უძღვებოდნენ, 
ოცი წლის ასაკს გადაცილებულნი. 259 ვინაიდან თქვა დავითმა: 
უფალმა ღმერთმა მისცა მშვიდობა ისრაელს, თავის ერს, და 
იერუსალიმში დამკვიდრდა იგი სამარადისოდ. 295 აღარც 
ლევიანებს დასჭირდებათ სამსახურის გასაწევად სავანისა და 
მისი ჭურჭლეულის ტარება. 27 დავითის უკანასკნელი სიტყვების 
მიხედვით აღრიცხეს ოცი წლის ასაკს გადაცილებული 
ლევიანები. 28 ისინი უნდა მდგარიყვნენ აარონიანთა გვერდით, 
ემსახურათ უფლის სახლში, ეზოებში და ოთახებში, სუფთად 
შეენახათ ყოველი სიწმიდე და აღესრულებინათ ღვთის სახლის 
სამსახური, 2? ეზრუნათ საწირ პურზე, ძღვენზე, უფუარ 
კვერებზე, ტაფებზე და შესაწვავზე, ყველაფრის არწყვა- 
აწონაზე, 309 დილა-საღამოობით უფლის ქება-დიდებაზე, 31 
ყოველგვარ აღსავლენებზე უფლისათვის შაბათობით, 
ახალმთვარობების და დღესასწაულების განსაზღვრულ 
რიცხვებში, როგორც მათთვისაა დადგენილი უფლის წინაშე 
მარად აღსასრულებლად, 32 რომ დაიცვან დადგენილება 
სადღესასწაულო კარვის შესახებ, დადგენილება საწმიდარის 
შესახებ და დადგენილება აარონიანთა, მათი ძმების შესახებ, 
უფლის სახლში სამსახურის გასაწევად. 


თავი 24 


1 აარონიანებს თავიანთი დასები აქვთ. აარონიანები: ნადაბი, 
აბიჰუ, ელყეზერი და ითამარი. ? ნადაბი და აბიჰუ მამაზე ადრე 
დაიხოცნენ, ისე რომ ვაჟები არ ჰყოლიათ. ელყაზარი და 
ითამარი შეუდგნენ მღვდელმსახურებას. 3 გაამწესა დავითმა 
ცადოკი, ელყაზარის ძეთაგან და ახიმელეხი, ითამარის 
ძეთაგან, თავ-თავიანთ სამსახურში, თავ-თავიანთი 
მოვალეობისდა მიხედვით. “ აღმოჩნდა, რომ ელყაზარის 
შვილებში კაცები უფრო მეტნი იყვნენ, ვიდრე ითამარის 
შვილებში. დაანაწილეს მათ ისინი: ელყაზარის ძეთა 
მამისსახლებს თექვსმეტი თავკაცი არგუნეს, ხოლო ითამარის 
ძეთა მამისსახლებს - რვა თავკაცი. 2 ერთმანეთში წილისყრით 
დაინაწილეს, რადგან საწმიდრის წინამძღოლები და ღვთის 
სახლის წინამძღოლები ელეაზარისა და ითამარის ძეთაგან 
იყვნენ. 9 ისინი აღნუსხა შემაყია ნეთანელის ძემ, ლევიანთა 
მწიგნობარმა, მეფისა და მთავართა წინაშე, ცადოკ მღვდლისა 
და ახიმელეხ აბიათარის ძის წინაშე, მღვდლების და 
ლევიანების მამისსახლთა თავკაცთა წინაშე. ერთი მამისსახლი 
ელყაზარს უყრიდა წილს და ერთი ითამარს უყრიდა წილს. 7 
პირველი წილი იეჰოარიბს შეხვდა, მეორე - იედაყიას, 8 მესამე 
- ხარემს, მეოთხე - სეყორიმს, 9? მეხუთე - მალქიას, მეექვსე - 
მიამიმს, 19 მეშვიდე - ჰაკოცს, მერვე - აბიას, 11 მეცხრე - 
იეშუაყს, მეათე - შექანიაჰუს, 12 მეთერთმეტე - ელიაშიბს, 
მეთორმეტე - იაკიმს, 13 მეცამეტე - ხეფას, მეთოთხმეტე - 
იეშებაბს, 14 მეთხუთმეტე - ბილგას, მეთექვსმეტ იმერს, 12 
მეჩვიდმეტე - ხეზირს, მეთვრამეტე - ჰაფიცეცს, 19 მეცხრამეტე - 
ფეთახიას, მეოცე - იეხეზკელს, 17 ოცდამეერთე - იახინს, 
ოცდამეორე - გამულს, 18 ოცდამესამე - დელაიაჰუს, 
ოცდამეოთხე - მაყაზიაჰუს. 19 ეს არის მათი განაწესი, თუ 
როგორ უნდა მისულიყვნენ უფლის სახლში იმ სამსახურის 
გასაწევად, მათი მამის, აარონის ხელით რომ იყო დაწესებული 
ისე, როგორც უფალმა, ისრაელის ღმერთმა უბრძანა მას. 29 


დანარჩენი ლევიანები: ყამრამის ძეთაგან შუბაელი, შუბაელის 
ძეთაგან იეხიდიაჰუ. 21 რეხაბიაჰუსგან: რეხაბიაჰუს ძეთაგან 
იშია იყო თავკაცი. 22 იცჰარიელთაგან: შელომოთი. 
შელომოთის ძეთაგან იახათი. 23 ხებრონის ძეთაგან: იერიაჰუ, 
ამარიაჰუ - მეორე, იახაზიელი - მესამე, იეკამყამი - მეოთხე. 24 
ყუზიელის ძეთაგან: მიქა. მიქას ძეთაგან: შამირი. 25 მიქას ძმა 
იყო იშია. იშიას ძეთაგან: ზაქარიაჰუ. 29 მერარის ძენი: მახლი 
და მუში. იაყაზიაჰუს ძეთაგან: ბენო. 27 მერარის ძენი 
იაყაზიაჰუსგან: ბენო, შოხამი, ზაქური და ყიბრი. 28 მახლისგან: 
ელყაზარი, რომელსაც ვაჟები არ ჰყოლია. 29 კიშისგან: კიშის 
ძე იერახმეელი. 39 მუშის ძენი: მახლი, ყედერი, იერიმოთი. აჰა, 
ლევიანები, თავ-თავიანთი მამისსახლებისდა მიხედვით. 31 
მამისსახლთა თავკაცებმა უმცროსი ძმების თანასწორად ყარეს 
წილი თავიანთი ძმების, აარონიანთა მსგავსად, მეფე დავითის, 


ცადოკის, ახიმელექის, მღვდლებისა და ლევიანების 
მამისსახლთა თავკაცების წინაშე. 


თავი 25 


1 დავითმა და მისმა მხედართმთავრებმა სამსახურისთვის 
დაანაწილეს ასაფის, ჰემანის და იედუთუნის ძენი, რომელნიც 
ბობღნებზე, ქნარებსა და წინწილებზე უკრავდნენ. იმათი 
რიცხვი, ვინც თავიანთ სამსახურის საქმეს ეწეოდნენ, იყო: 2 
ასაფის ძეთაგან: ზაქური, იოსები, ნეთანია, აშარელა - ასაფის 
ძენი, რომელნიც ასაფის ლოტბარობითა და მეფის 
ხელმძღვანელობით უკრავდნენ. 3 იედუთუნისგან, იედუთუნის 
ძენი: გედალიაჰუ, ცერი, ესაია, ხაშაბიაჰუ, მათითიაჰუ - ექვსნი. 
თავიანთი მამის იედუთუნის ხელქვეით იყვნენ, რომელიც 
ბობღანზე უკრავდა უფლის საქებ-სადიდებელს. “ ჰემანისგან, 
ჰემანის ძენი: ბუკიაჰუ, მათანიაჰუ, ყუზიელი, შებუელი, 
იერიმოთი, ხანანია, ხანანი, ელიათა, გიდალთი, რომამთი- 
ყეზერი, იაშბეკაშა, მალოთი, ჰოთირი, მახაზიოთი. ? ყველა 
ესენი იმ ჰემანის ძენი არიან, რომელიც მეფის მისანი იყო, 
უფლის სიტყვების გამოსაცხადებლად და მისი დიდების რქის 
ასამაღლებლად. ღმერთმა ჰემანს თორმეტი ვაჟი და სამი 
ასული მისცა. 9 ყველა ესენი მათი მამის ლოტბარობით 
გალობდნენ უფლის სახლში წინწილებით, ქნარებით, 
ბობღნებით, ღვთის სახლის სამსახურის გასაწევად, მეფის, 
ასაფის, იედუთუნისა და ჰემანის ხელმძღვანელობით. 7 
უფლისათვის გალობაში განსწავლულთა და ყველა მცოდნეთა 
რიცხვი, თავიანთ ძმებთან ერთად, იყო ორასოთხმოცდარვა. 8 
სამსახურის რიგზე წილი თანასწორად ყარეს, დიდმა და 
პატარამ, სწავლულმა და მოსწავლემ. ? პირველი წილი ერგო 
ასაფს იოსებისთვის, მეორე - გედალიაპჰუს; იგი, მისი ძმები და 
შვილები - თორმეტნი. 19 მესამე - ზაქურს, მისი ძენი და ძმანი - 
თორმეტნი. 11 მეოთხე - იცრის, მისი ძენი და ძმანი - 
თორმეტნი. 12 მეხუთე - ნეთანიაჰუს, მისი ძენი და ძმანი - 
თორმეტნი. 13 მეექვსე ბუკიაჰუს, მისი ძენი და ძმანი - 
თორმეტნი. 1“ მეშვიდე - იეშარელას, მისი ძენი და ძმანი - 
თორმეტნი. 1” მერვე - ესაიას, მისი ძენი და ძმანი - თორმეტნი. 


16 მეცხრე - მათანიაჰუს, მისი ძენი და ძმანი - თორმეტნი. 17 
მეათე - შიმყას, მისი ძენი და ძმანი - თორმეტნი. 18 
მეთერთმეტე - ყაზარელს, მისი ძენი და ძმანი - თორმეტნი. 13? 
მეთორმეტე - ხაშაბიას, მისი ძენი და ძმანი - თორმეტნი. 29 
მეცამეტე - შუბაელს, მისი ძენი და ძმანი - თორმეტნი. 21 
მეთოთხმეტე - მათითიაჰუს, მისი ძენი და ძმანი - თორმეტნი. 22 
მეთხუთმეტე - იერემოთს, მისი ძენი და ძმანი - თორმეტნი. 23 
მეთექვსმეტე - ხანანიაჰუს, მისი ძენი და ძმანი - თორმეტნი. 24 
მეჩვიდმეტე - იოშბეკაშას, მისი ძენი და ძმანი - თორმეტნი. 23 
მეთვრამეტე - ხანანის, მისი ძენი და ძმანი - თორმეტნი. 29 
მეცხრამეტე - მალოთის, მისი ძენი და ძმანი - თორმეტნი. 27 
მეოცე - ელიათას, მისი ძენი და ძმანი - თორმეტნი. 29 
ოცდამეერთე - ჰოთირს, მისი ძენი და ძმანი - თორმეტნი. 27? 
ოცდამეორე - გიდალთის, მისი ძენი და ძმანი - თორმეტნი. 39 
ოცდამესამე - მახაზიოთს, მისი ძენი და ძმანი - თორმეტნი. 31 
ოცდამეოთხე - რომამთი-ყეზერს, მისი ძენი და ძმანი - 
თორმეტნი. 


თავი 26 


1 კარისმცველთა დასები. კორხიელთაგან: მეშელემიაჰუ 
კორეხის ძე - ასაფის ძეთაგან. 2? მეშელემიაპუს ძენი: ზექარია - 
პირმშო, იედიყაელი - მეორე, ზებადიაჰუ - მესამე, იათნიელი - 
მეოთხე, 3 ყელამი - მეხუთე, იეჰოხანანი - მეექვსე, 
ელიეჰოყენაი - მეშვიდე. 4 ყობედ-ედომის ძენი: შემაყია - 
პირმშო, იეჰოზაბადი - მეორე, იოახი - მესამე, საქარი - 
მეოთხე, ნეთანელი - მეხუთე. ? ყამიელი - მეექვსე, ისაქარი - 
მეშვიდე, ფეყულთაი - მერვე, რადგან ღმერთმა აკურთხა იგი. 9 
მის ძეს, შემაყიას, ვაჟები შეეძინა, რომელნიც მამისსახლს 
განაგებდნენ, ვინაიდან მაგარი ვაჟკაცები იყვნენ. 7” შემაყიას 
ძენი: ყათნი, რეფაელი, ყობედი, ელზაბადი, მისი ძმანი, მაგარი 
ხალხი, ელიჰუ და სემაქიაჰუ. 8 ყველანი ყობედ-ედომის ძენი 
იყვნენ. ისინი თავიანთი ძეებითა და ძმებითურთ მაგარი 
ვაჟკაცვბი იყვნენ და სამსახურის გაწევის უნარი ჰქონდათ. 
ყობედ-ედომს ასეთები სულ სამოცდაორი ჰყავდა. 9 
მეშელემიაჰუს თვრამეტი ვაჟი და ძმა, მაგარი ვაჟკაცები, 
ჰყავდა. 19 ხოსას, მერარის ერთ-ერთი ძეთაგანის, ვაჟები: 
უფროსი შიმრი იყო (თუმცა პირმშო არ ყოფილა - მამამისმა 
არგუნა მას უფროსობა); 11 ხილკიაჰუ მომდევნო იყო, 
ტებალიაჰუ - მესამე, ზაქარიაჰუ - მეოთხე. ხოსას სულ ცამეტი 
ვაჟი და ძმა ჰყავდა. 12 კარისმცველთა დასს, მოყმეთა 
თავკაცებს ჩაბარდათ დაცვა თავიანთ ძმებთან ერთად უფლის 
სახლში სამსახურის გასაწევად. 13 ყველა კარიბჭეზე წილი 
ყარეს, როგორც დიდებმა, ისე პატარებმა, თავ-თავიანთი 
მამისსახლების მიხედვით. 14 აღმოსავლეთის მხარე 
შელემიაჰუს ერგო წილად. მის ვაჟს ზაქარიას, გონიერ 
მრჩეველს, უყარეს წილი და მას წილად ჩრდილოეთის მხარე 
შეხვდა. 12 ყობედ-ედომს სამხრეთის მხარე ერგო წილად, მის 
ძეებს - საკუჭნაო. 15 შუფიმსა და ხოსას - დასავლეთის მხარე 
შეხვდა, შალექეთის ჭიშკართან, საიდანაც გზა ადის და დაცვა 
დაცვის პირისპირ დგას. 17 აღმოსავლეთით ექვსი ლევიანი 


იდგა, ჩრდილოეთით დღეში ოთხი იდგა, სამხრეთით დღეში 
ოთხი იდგა, საკუჭნაოსთან კი ორ-ორი. 18 ფარბარის 
დასავლეთით, გზაზე, ოთხნი იდგნენ, თავად ფარბართან კი - 
ორნი. 19 აჰა, კორახისა და მერარის ძეების კარისმცველთა 
დასები, 290 ლევიანთაგან: ახია ღვთის სახლის საგანძურსა და 
შენაწირი ნივთების საგანძურს დარაჯობდა. 21 ლაყდანის ძენი, 
გერშუნელთა ძენი ლაყდანისგან, მამისსახლის თავკაცები 
ლაყდან გერშუნელისგან: იეხიელი. 2? იეხიელის ძენი: ზეთამი 
და მისი ძმა იოელი უფლის სახლის საგანძურს დარაჯობდნენ. 
23 ყამრამელებისგან, იცჰარელებისგან, ხებრონელებისგან და 
ყაზიელებისგან იყო: 24 შებუელი ძე გერშომისა, მოსეს ძისა, 
რომელიც საგანძურის ზედამხედველი იყო. 2? მისი ძმები 
ელიყეზერისგან: მისი ძე რეხაბიაჰუ, მისი ძე იეშაყიაჰუ, მისი ძე 
იორამი, მისი ძე შელომითი. 29 ის შელომითი თავისი 
ძმებითურთ დარაჯობდა შემოწირულობათა მთელ საგანძურს, 
რომელიც მეფე დავითმა, მამისსახლთა თავკაცებმა, 
ათასისთავებმა, ასისთავებმა და სარდლებმა შესწირეს. 27 
ომიდან და ნაალაფრიდან სწირავდნენ უფლის სახლის 
შესანახად. 298 ყველაფერი, რაც სამუელ წინასწარმეტყველმა, 
საულ კიშის ძემ, აბნერ ნერის ძემ, იოაბ ცერუიას ძემ შესწირეს, 
ყველა ეს შენაწირი შელომითისა და მისი ძმების ხელში იყო. 29 
იცჰარელთაგან ქენანიაჰუ და მისი ძმები ისრაელში საგარეო 
სამსახურზე იყვნენ გამწესებულნი მზირებად და მსაჯულებად. 39 
ხებრონელთაგან: ხაშაბიაჰუ და მისი ძმები, მაგარი ვაჟკაცები, 
ათას შვიდასნი, დანიშნულნი იყვნენ ისრაელზე იორდანის 
გაღმიდან დასავლეთამდე, უფლის ყოველგვარი საქმისათვის 
და მეფის ყოველგვარი სამსახურისთვის. 31 ხებრონელებს 
იერია ხებრონელი ჰყავდათ თავკაცად თავიანთ გვარ-ტომში, 
მამისსახლში. დავითის მეფობის მეორმოცე წელს გამოიკითხეს 
და მათ შორის მაგარი ვაჟკაცები აღმოაჩინეს გალაადის 
იაყზერში. 32 მათი ძმანი, მაგარი ვაჟკაცები, ორიათას შვიდასნი 
იყვნენ - მამისსახლის თავკაცნი. დავით მეფემ ისინი 
რეუბენიანებში, გადელებში და მენაშეს ტომის ნახევარში 
გაამწესა ღვთის ყველა საქმისთვის და სამეფო საქმისთვის. 


თავი 27 


1 ესენი არიან ისრაელიანები, მათი რიცხაის მიხედვით, 
მამისსახლთა თავკაცები, ათასისთავები, ასისთავები და მათი 
მზირები, რომელნიც მეფეს ემსახურებოდნენ დასების ყველა 
საქმეში, მიდი-მოდიოდნენ ყოველთვიურად, წელიწადის 
ყოველ თვეში. თითოეული დასი ოცდაოთხი ათასისგან 
შედგებოდა. ? პირველ დასზე პირველი თვისთვის დადგენილი 
იყო იაშაბყამ ზაბდიელის ძე; მის დასში ოცდაოთხი ათასი იყო. 
3 იგი იყო ფერეცის შვილთაგანი, პირველი თვის ყველა 
მხედართმთავრის მეთაური. “ მეორე თვის დასზე იყო დოდა 
ახოხელი; მის დასშივე იყო მთავარი მიკლოთი. მათ დასში 
ოცდაოთხი ათასი იყო. ? მესამე თვის მესამე მხედართმთავარი 
იყო ბენიაჰუ, იეჰოიადაყ მღვდლის ვაჟი, მეთაური. დასში 
ოცდაოთხი ათასი იყო. 9 ეს ბენიაჰუ ოცდაათ მოყმეთაგანი და 
მათი მეთაური იყო. მისი ძე ყამიზაბადიც მის დასში იყო. 7 
მეოთხე თვეში მეოთხე იყო ყასარიელი, იობაბის ძმა. მის 
შემდეგ კი მისი ძე ზებადია. მის დასში ოცდაოთხი ათასი იყო. 98 
მეხუთე თვეში მეხუთე მხედართმთავარი იყო შამუი იზრახელი. 
მის დასში ოცდაოთხი ათასი იყო. 9? მეექვსე თვეში მეექვსე იყო 
ყირია ყიკეშის ძე, თეკოყელი. მის დასში ოცდაოთხი ათასი 
იყო. 1? მეშვიდე თვეში მეშვიდე იყო ხელეც ფელონელი, 
ეფრემის ძეთაგან. მის დასში ოცდაოთხი ათასი იყო. 11 მერვე 
თვეში მერვე იყო სიბქა ხუშათელი, ზარხელთაგან. მის დასში 
ოცდაოთხი ათასი იყო. 12 მეცხრე თვეში მეცხრე იყო აბიყეზერ 
ყანათოთელი, ბენიამინელთაგან. მის დასში ოცდაოთხი ათასი 
აყო. 13 მეათე თვეში მეათე იყო მაჰარაი ნეტოფათელი, 
ზარბიელთაგან. მის დასში ოცდაოთხი ათასი იყო. 14 
მეთერთმეტე თვეში მეთერთმეტე იყო ბენაია ფირყათონელი, 
ეფრემის ძეთაგან. მის დასში ოცდაოთხი ათასი იყო. 12 
მეთორმეტე თვეში მეთორმეტე იყო ხელდაი ნეტოფათელი, 
ყანთიელთაგან. მის დასში ოცდაოთხი ათასი იყო. 15 
ისრაელის შტოებზე: რეუბენიანთა წინამძღოლი იყო ელიყეზერ 


ზიქრის ძე, სიმონელებისა - შეფატიაჰუ მაყაქას ძე. 17 
ლევიანებისა - ხაშაბია კემუელის ძე, აარონისა - ცადოკი. 18 
იუდასი - ელიჰუ, დავითის ძმათაგანი. ისაქარისა - ყომრი 
მიქაელის ძე. 19 ზებულუნისა - იშმაყიაჰუ ყობადიაჰუს ძე. 
ნაფთალისა - იერიმოთ ყაზარიელის ძე. 29 ეფრემიანთა - 
ჰოშეაყ ყაზაზიაჰუს ძე. მენაშეს ტომის ნახევრისა - იოელ 
ფედიაპჰუს ძე. 21 მენაშეს ტომის ნახევრისა - იდო ზაქარიას ძე. 
ბენიამინისა - იაყასიელ აბნერის ძე. 22 დანისა - ყაზარიელ 
იეროხამის ძე. ესენი არიან ისრაელის ტომთა მთავარნი. 23 
ოცი წლისანი და მის ქვემოთ არ აღურიცხავს დავითს, 
ვინაიდან უფალმა ისრაელს ცის ვარსკვლავებივით 
გამრავლება აღუთქვა. 24 იოაბ ცერუიას ძემ დაიწყო აღრიცხვა, 
მაგრამ არ დაამთავრა. ამის გამო ისრაელს რისხვა დაატყდა. 
ეს აღრიცხვა დავით მეფის მატიანის აღრიცხვაშიც არ შევიდა. 
25 სამეფო საუნჯეებზე იყო ყაზმავეთ ყადიელის ძე, ხოლო იმ 
საუნჯეებზე, რომელიც მინდორში, ქალაქებში და ციხე- 
სიმაგრეებში იყო - იონათან ყუზიელის ძე. 29 მინდვრის 
სამუშაოების შემსრულებლებზე, მიწას რომ ამუშავებდნენ - 
ყეზერ ქელუბის ძე. 27 ვენახებზე - შიმყი რამათელი; ყურძნისა 
და ღვინის მარაგზე - ზაბდი შიფმელი. 28 ზეთისხილებზე და 
ლეღვებზე, დაბლობში რომ არის - ბაყალ-ხანან გედერელი. 
ზეთის საუნჯეებზე - იოყაში. 29 ხოლო იმ ნახირზე, შარონში რომ 
სძოვდა, შიტრაი შარონელი. ნახირზე ხეობებში - შაფატ 
ყადლის ძე. 39 აქლემებზე - ობილ ისმაელიანი. სახედრებზე - 
იეხდიაჰუ მერონოთელი. 31 ცხვარზე - იაზიზ აგარელი. ყველა 
ესენი დავით მეფის ქონების მოურავები იყვნენ. 32 იონათანი, 
დავითის ბიძა - მრჩეველი იყო, კაცი გონიერი და მწიგნობარი; 
იეხიელ ხაქმონის ძე მეფისწულებთან იყო. 33 ახითოფელი 
მეფის მრჩეველი იყო, ხუშაი არქიელი კი - მეფის მეგობარი. 34 
ახითოფელის შემდეგ იყვნენ იეჰოიადაყ ბენიაჰუს ძე და 
აბიათარი. მეფის მხედართმთავარი იყო იოაბი. 


თავი 28 


1 შეყარა დავითმა იერუსალიმში ისრაელის ყველა მთავარი, 
შტოთა მთავარნი, დასების მთავარნი, მეფის სამსახურში 
მყოფნი, ათასისთავები, ასისთავები, მეფისა და მისი ძეების 
მთელი საქონ-საყოლის მოურავები, სახლთუხუცესები და 
ყველა მაგარი ვაჟკაცი. 2 ფეხზე წამოდგა დავითი და თქვა: 
ყური დამიგდეთ, ჩემო ძმებო და ჩემო ხალხო! გულით მეწადა 
ამეშენებინა განსასვენებელი სახლი უფლის აღთქმის 
კიდობნისთვის, ჩვენი ღმერთის ფერხთა დასადგმელი, და 
მოვემზადე ასაშენებლად. 3 მაგრამ ღმერთმა მითხრა: ჩემს 
სახელზე სახლს ნუ ააშენებ! რადგან მეომარი კაცი ხარ და 
სისხლი გაქვს დაღვრილიო. “ უფალმა, ისრაელის ღმერთმა, 
მამაჩემის სახლიდან ამომირჩია, რათა მთელი ისრაელის მეფე 
გავმხდარიყავი სამარადისოდ. რადგან იუდა ამოირჩია 
მთავრად, იუდას სახლიდან მამაჩემის სახლი ამოირჩია, 
მამაჩემის ძეთაგან ჩემი გამეფება ინება მთელ ისრაელზე. 2 
ყველა ჩემს ვაჟს შორის კი, რადგან მრავალი შვილი მომცა 
უფალმა, ჩემი ძე სოლომონი ამოირჩია, რათა დამჯდარიყო 
უფლის სამეფოს ტახტზე, ისრაელზე. 9 მითხრა: შენი ძე 
სოლომონი ააშენებს ჩემს სახლსა და ეზოებს, რადგან იგი ძედ 
ამოვირჩიე და მე ვიქნები მისი მამა. 7 სამარადისოდ 
გავამაყარებ მის სამეფოს, თუ იგი მტკიცედ დაიცავს ჩემს 
მცნებებს და სჯულდებას, როგორც დღემდის იცავდა. 8 ახლა კი 
მთელი ისრაელის, უფლის კრებულის, თვალნინ, ჩვენი 
ღმერთის გასაგონად გეუბნებით: დაიცავით და გამოიკითხეთ 
უფლის, თქვენი ღმერთის, ყველა მცნება, რათა დოვლათიან 
ქვეყანას დაეპატრონოთ და თქვენ შემდეგ თქვენს შვილებს 
დაუმკვიდროთ უკუნისამდე. ? ხოლო შენ, სოლომონ, ძეო ჩემო, 
იცოდე მამაშენის ღმერთი წრფელი გულითა და ხალისიანი 
სულით. ემსახურე, რადგან ყოველთა გულის მხილველია 
უფალი და ყველა ფიქრისა და ზრახვის მცოდნეა. ძებნას თუ 
დაუწყებ, იპოვი კიდეც. თუ შენ მიატოვებ, ისიც სამუდამოდ 


მიგატოვებს. 19 ახლა უყურე, რაკი უფალმა გამოგარჩია უფლის 
საწმიდრის ამშენებლად, მტკიცედ დეგ და გააკეთე. 11 მისცა 
დავითმა სოლომონს, თავის ძეს გეგმა კარიბჭისა, მისი 
სახლებისა, განძთსაცავებისა, ქორედებისა, შიდა ოთახებისა 
და კიდობნის სახლისა. 12 ასევე ყველაფრის გეგმა, რისი 
გაკეთებაც გულში ჰქონდა: უფლის სახლის ეზოებისა, ირგვლივ 
განლაგებული ყველა ოთახის, ღვთის სახლის საგანძურისა და 
შემოწირულობათა საგანძურისა, 13 მღვდელთა და ლევიანთა 
დასებისა, უფლის სახლის სამსახურის ყველა საქმისა, უფლის 
სახლის სამსახურისთვის საჭირო ყველა ჭურჭლისა, 14 
ოქროულობა, ოქროს წონით, ყველა სამსახურებელი 
ჭურჭლისთვის, ვერცხლის ყველა ჭურჭლისთვის, წონით 
ერთად, ყველა სამსახურებელი ჭურჭლისთვის. 1? წონა ოქროს 
სასანთლეებისა და მისი ოქროს ლამპრებისა, თითოეული 
სასანთლისა და ლამპრის წონასთან ერთად; ასევე ვერცხლის 
სასანთლეები, მისი სასანთლეებისა და ლამპრების წონასთან 
ერთად, როგორც თითოეული სასანთლის სამსახურის წესია. 19 
ოქროს წონა საწირი ტაბლებისთვის და ყველა მაგიდისთვის. 
ასევე ვერცხლი ვერცხლის ტაბლებისთვის. 17 ხალასი ოქრო 
ჩანგლებისთვის, სასხურებლებისთვის, ჯამებისთვის. ოქროს 
ფიალებისთვის, თითოეული ფიალის წონასთან ერთად, 
აგრეთვე ვერცხლის ფიალებისთვის, თითოეული ფიალის 
წონასთან ერთად. 18 საკმევის სამსხვერპლოსთვის 
გასუფთავებული ოქრო წონასთან ერთად, და გეგმა ეტლისა 
და ოქროს ქერუბიმებისა, რომელთა ფრთებიც გადაშლილი და 
გადაფარებული იყო უფლის აღთქმის კიდობანზე. 19 ეს 
ყველაფერი უფლის ხელით არის ჩაწერილი, მან ჩამაგონა 
გეგმის ყოველი წვრილმანი. 29 უთხრა დავითმა თავის ძეს 
სოლომონს: მტკიცედ დეგ და გამხნევდი, ნუ შიშობ და ნუ ძრწი, 
რადგან უფალი ღმერთი, ჩემი ღმერთი, შენთან არის, არ 
განგიდგება იგი და არ მიგატოვებს, ვიდრე არ შეასრულებ 
უფლის სახლის სამსახურის ყველა საქმეს. 21 აჰა, მღვდელთა 
და ლევიანთა დასები, ღვთის სახლის ყოველგვარი სამსახურის 
გასაწევად. მხარში გიდგანან ყველა საქმეში ბეჯითნი და ყველა 


სამუშაოს მცოდნენი. მთავრები და მთელი ხალხი კი შენს 
ყველა ბრძანებებს ემორჩილებიან. 


თავი 29 


1 უთხრა დავით მეფემ მთელ კრებულს: სოლომონი, ჩემი ძე, 
რომელიც უფალმა ამოირჩია, ნორჩია და სუსტი, ეს საქმე კი 
ძალზე დიდია, რადგან ეს შენობა კაცისთვის კი არ არის, 
არამედ უფლისთვის, ღვთისთვის. ? რაც კი შემეძლო 
ყველაფერი მოვამზადე უფლის სახლისთვის: ოქრო ოქროს 
ნივთებისთვის, ვერცხლი ვერცხლის ნაკეთობებისთვის, 
სპილენძი სპილენძისთვის, რკინა რკინეულისთვის, ხე-ტყე ხე- 
ტყის მასალისთვის, აგრეთვე ონიქსის ქვები, ბუდეებში 
ჩასმული ქვები, ლამაზი და ფერად-ფერადი ქვები, 
ყველანაირი ძვირფასი ქვები და მარმარილოს ლოდები 
უამრავი. 3 ამასთან ერთად, ჩემი უფლის სახლის სიყვარულის 
გამო, მაქვს ოქროსა და ვერცხლის საუნჯე, რომელსაც ღვთის 
სახლს ვწირავ, ყოველივე იმის გარდა, რაც წმიდა სახლისთვის 
მაქვს მომზადებული. “ სამიათასი ქანქარი ოქრო, ოფირის 
ოქრო, შვიდი ათასი ქანქარი გადამდნარი ვერცხლი, სახლის 
კედლების მოსაპირკეთებლად, ? ოქროს ნივთებისთვის, 
ვერცხლის ნაკეთობებისთვის, ყველა საოქროჭმედლო 
საქმისთვის. კიდევ ვინ შესწირავს დღეს უფალს სავსე ხელით? 
6 გაიღეს შესაწირავი მამისსახლთა მთავრებმა, ისრაელის 
შტოთა მთავრებმა, ათასისთავებმა, ასისთავებმა და მეფის 
მოურავებმა. ” და გამოიღეს უფლის სახლის სამსახურისთვის 
ხუთი ათასი ქანქარი ოქრო, ათი ათასი დრამა, ათი ათასი 
ქანქარი ვერცხლი, თვრამეტი ათასი ქანქარი სპილენძი, ასი 
ათასი ქანქარი რკინა. 8 ვისაც კი ქვები აღმოაჩნდა უფლის 
სახლის საგანძურისთვის, იეხიელ გერშუნელს ჩააბარეს. 9 
ხალხი ხარობდა შესაწირავის გამო, რადგან სრული გულით 
სწირავდნენ უფალს. ასევე მეფე დავითიც დიდი სიხარულით 
ხარობდა. 19 აკურთხა დავითმა უფალი მთელი კრებულის 
თვალწინ და თქვა დავითმა: კურთხეულ ხარ, უფალო, 
ისრაელისა და ჩვენი მამა-პაპის ღმერთო, უკუნითი უკუნისამდე. 
11 შენია, უფალო, დიდება, ძლიერება, ქება, ძლევა და 


დიდებულება, ისევე როგორც ყოველივე ცაზე და ქვეყანაზე. 
შენია უფალო, მეფობა, ყველაზე აღმატებული ხარ მთავრად. 
12 სიმდიდრე და დიდება შენგან მოდის, შენ განაგებ 
ყოველივეს, შენს ხელშია ძალა და ძლიერება, შენს ხელშია 
ყოველივეს განდიდება და განმტკიცება. 13 აწ გაქებთ შენ, 
ღმერთო ჩვენო, და ვადიდებთ შენს დიდებულ სახელს. 14 ვინა 
ვარ მე, ან ვინ არის ჩემი ერი, ამდენის შემოწირვა რომ 
შევიძელით? რადგან ყოველივე ეს შენგან არის, ეს ყოველივე 
შენი ხელით მოცემული შემოგწირეთ. 12 ვინაიდან მდგმურნი 
და ხიზანნი ვართ შენ წინაშე, ჩვენი მამა-პაპის მსგავსად. 
აჩრდილივით არის ჩვენი დღენი ამ ქვეყნად, არაფერია 
საიმედო. 10 უფალო, ღმერთო ჩემო! მთელი სიმდიდრე, რაც 
ჩვენ მოვამზადეთ, შენს წმიდა სახელზე სახლის ასაგებად, შენი 
ხელით არის მოცემული და შენია ყოველი. 17 ღმერთო ჩემო, 
ვიცი, რომ გულთამხილველი და სიმართლისმოყვარული ხარ. 
ეს აყველაფერი ჩემი წრფელი გულით შემოგწირე. ახლა კი 
გახარებულს ვხედავ აქ მყოფ შენს ერს, რომელიც შესაწირავს 
გიძღვნის. 18 უფალო, ღმერთო აბრაამისა, ისაკისა, ისრაელისა 
და ჩვენი მამა-პაპისა! სამარადისოდ დაიცავი ეს, შენი ერის 
გულის ფიქრები და ზრახვანი და შენკენ წარმართე მათი 
გულები. 19? და სოლომონს, ჩემს ძეს, მიეცი სრული გული, რომ 
დაიცვას შენი მცნებები, შენი წესები და კანონები, რათა 
ყველაფერი გააკეთოს იმ შენობის ასაგებად, რომლისთვისაც 
მე მოვამზადე. 2? უთხრა დავითმა მთელ კრებულს: აკურთხეთ 
უფალი, ღმერთი თქვენი! და აკურთხა მთელმა კრებულმა 
უფალი, თავისი მამა-პაპის ღმერთი, დაეცნენ და თაყვანი სცეს 
უფალს და მეფეს. 21 მეორე დღეს შესწირეს უფალს 
მსხვერპლები და აღსავლენი აღუვლინეს უფალს: ათასი 
კურატი, ათასი ცხვარი, ათასი კრავი, თავისი საღვრელითურთ, 
და უამრავი მსხვერპლი მთელი ისრაელისათვის. 22 იმ დღეს 
დიდი სიხარულით ჭამდნენ და სვამდნენ უფლის წინაშე. მეორე 
დღეს კი სოლომონ დავითის ძე გაამეფეს, უფლის წინაშე იგი 
წინამძღოლად სცხეს. ხოლო ცადოკი - მღვდლად. 23 დაჯდა 
სოლომონი საუფლო ტახტზე მეფედ დავითის, მამამისის 
ნაცვლად. წარმატებული იყო და მთელი ისრაელი 


ემორჩილებოდა. 24 ყველა მთავარი, მოყმე და მეფე დავითის 
ყველა ვაჟიშვილი ემორჩილებოდა სოლომონ მეფეს. 22 
დიდად აღამაღლა უფალმა სოლომონი მთელი ისრალოს 
თვალში და ისეთი მეფური დიდება უბოძა, ისრაელის არც ერთ 
წინამორბედ მეფეს რომ არ ჰქონია. 295 დავით იესეს ძე 
მეფობდა მთელ ისრაელზე. 27 ორმოც წელიწადს იმეფა მან 
ისრაელზე, აქედან შვიდი წელიწადი ხებრონში იმეფა, 
ოცდაცამეტი - იერუსალიმში. 28 მოკვდა კეთილ სიბერეში, 
მაძღარი წლებით, სიმდიდრითა და დიდებით. მის ნაცვლად 
სოლომონი გამეფდა. 29 დავით მეფის საქმენი, ადრინდელნი 
და უკანასკნელნი, სამუელ მისნის სიტყვებში, ნათან 
წინასწარმეტყველის სიტყვებში და გად მისნის სიტყვებშია 
აღწერილი, 39 მთელ მის მეფობასთან, მის სიქველესთან და იმ 
ამბებთან ერთად, რომლებიც თავად მას, ისრაელს და სხვა 
ქვეყანათა სამეფოებს გადახდა. 


2 ნეშტთა 
თავი 1 


1 გამტკიცდა სოლომონ დავითის ძე თავის სამეფოში. უფალი, 
მისი ღმერთი იყო მასთან და დიდად აღაზევა იგი. 2 მოუხმო 
სოლომონმა მთელ ისრაელს: ათასისთავებს, ასისთავებს, 
მსაჯულებს, მთელი ისრაელის ყველა წინამძღოლს, 
მამისსახლთა თავკაცებს. 3 გაემართნენ სოლომონი და მასთან 
ერთად მთელი კრებული იმ გორაკისაკენ, რომელიც 
გაბაონშია, რადგან იქ იყო ის სადღესასწაულო კარავი, მოსემ, 
ღვთის მორჩილმა რომ გააკეთა უდაბნოში. 4 ხოლო ღვთის 
კიდობანი დავითს კირიათ-იეყარიმიდან ჰქონდა გადატანილი 
იმ ადგილზე, რომელიც მას მოუმზადა დავითმა, რადგან 
იერუსალიმში გაშალა მისი კარავი. ? სპილენძის 
სამსხვერპლო, რომელიც ბეცალიელმა, ძემ ურისა, ძისა 
ხურისამ გააკეთა, იქვე იყო, უფლის სავანის წინ. მოძებნეს იგი 
სოლომონმა და კრებულმა. 9 ავიდა იქ სოლომონი უფლის 
წინაშე, სპილენძის სამსხვერპლოზე, სადღესასწაულო 
კარავთან რომაა და ათასი აღსავლენი აღავლინა მასზე. 7 იმ 
ღამეს გამოეცხადა ღმერთი სოლომონს და უთხრა: მთხოვე, რა 
გინდა, რომ მოგცე? 8? უთხრა სოლომონმა ღმერთს: დიდად 
წყალობდი მამაჩემს დავითს. მის ნაცვლად კი მე გამამეფე. 9 
უფალო ღმერთო, ახლა აღსრულდეს შენი სიტყვა, დავითს, 
მამაჩემს, რომ უთხარი. რაკიღა მიწის მტვერივით 
რიცხვმრავალ ხალხზე გამამეფე, 19 სიბრძნე და ცოდნაც 
მომეცი ბარემ, რომ გავდიოდე ხალხის წინაშე და შევდიოდე. 
რადგან ვის შეუძლია განაგოს შენი ერი, ესოდენ 
მრავალრიცხოვანი? 11 უთხრა უფალმა სოლომონს: რაკი 
გულში ეს გქონდა და არ ითხოვე სიმდიდრე, ქონება, დიდება, 
შენი მტრების სული და არც ხანგრძლივი სიცოცხლე ითხოვე, 
არამედ მხოლოდ ცოდნა გამომთხოვე სამართავად ჩემი 


ერისა, რომელზედაც მე გაგამეფე, 12 გეძლევა სიბრძნე და 
ცოდნა. ისეთ სიმდიდრეს, ქონებასა და დიდებას მოგანიჭებ, 
რომლის მსგავსი არც შენს წინამორბედ მეფეებს ჰქონდათ და 
არც შენ შემდეგ ეღირსება ვინმეს. 13 გაბაონში რომ გორაკია, 
იქიდან ჩავიდა სოლომონი იერუსალიმში და მეფობდა 
ისრაელზე. 14 თავი მოუყარა სოლომონმა ეტლებსა და 
ცხენოსნებს. ჰყავდა ათასოთხასი ეტლი და თორმეტი ათასი 
ცხენოსანი. განალაგა ისინი ეტლების სადგომ ქალაქებში და 
იერუსალიმში, თავისთან. 12 ოქრო-ვერცხლი ქვებს გაუთანაბრა 
იერუსალიმში, ხოლო კედარი სიკომორის ხეს, დაბლობში რომ 
იზრდება. 10 სოლომონის ცხენები ეგვიპტიდან და კევედან იყო 
მოყვანილი; მეფის ვაჭრებს მოჰყავდათ კევედან საფასურით. 
17 ეტლი ექვსას ვერცხლად ამოჰყავდათ ეგვიპტიდან, ხოლო 
ცხენები - ასორმოცდაათ ვერცხლად. ამავე ფასში მოჰქონდათ 
თავიანთი ხელით ხეთელთა და არამელთა მეფეებისთვისაც. 


თავი 2 


1 ბრძანა სოლომონმა სახლის აშენება უფლის სახელისთვის 
და სამეფო სახლის აშენება თავისთვის. 2? სოლომონმა 
აღრიცხა სამოცდაათიათასი მტვირთავი, ოთხმოციათასი ქვის 
მჭრელი მთაში და სამიათას ექვსასი მათი ზედამხედველი. 3 
შეუთვალა სოლომონმა ხურამს, ტვიროსის მეფეს: როგორც 
მამაჩემს დავითს ექცეოდი და ნაძვებს უგზავნიდი მისი 
საცხოვრებელი სახლის ასაშენებლად, მეც ასე მომექეციო. “ 
აჰა, ვაშენებ უფლის, ჩემი ღმერთის სახლს მისთვის 
საკურთხევლად, საკმევლის საკმევად, საწირი პურის 
მუდამჟამს მისართმევად, აღსავლენის აღსავლენად დილა- 
საღამოობით, შაბათობით, ახალმთვარობებისა და ჩვენი 
უფლის, ღმერთის დღესასწაულებისთვის, რაც სამარადისოდ 
აკისრია ისრაელს. ? დიდია ის სახლი, უფლისათვის რომ 
ვაშენებ, რადგან ჩვენი ღმერთი ყველა ღმერთებზე დიდია. 9 
ვის შესწევს ძალა, რომ უფლის სახლი ააშენოს, როცა მას ცანი 
და ცათა ცანიც ვერ იტევს? ან მე ვინღა ვარ, რომ მის წინაშე 
საკმევლის საკმევი ალაგის გარდა, სხვა სახლი ავუშენო? 7 
ახლა კი გამომიგზავნე ოქროს, ვერცხლის, სპილენძის, რკინის 
და ძოწეულის, მეწამული და ლურჯი ფერის ნართების 
დამუშავების მცოდნე კაცი, ჩუქურთმის კვეთა რომ იცოდეს და 
იმუშაოს იმ ხელოსნებთან ერთად, იუდასა და იერუსალიმში 
რომ მყავს, რომელნიც მამაჩემმა, დავითმა, მოამზადა. 8 
ლიბანიდან გამომიგზავნე კედარის ხეები, კვიპაროსები და 
სანდალოზის ხეები, რადგან ვიცი, რომ შენმა მორჩილებმა 
იციან ლიბანის ხეების ჭრა და აჰა, ჩემი მორჩილნი შენს 
მორჩილებთან ერთად იქნებიან, ? რათა უხვად დამიმზადონ 
ხეები, რადგან სახლი მე რომ ვაშენებ, დიდებული და 
მშვენიერი უნდა გამოვიდეს. 19 აჰა, ვაძლევ ტყისმჭრელებს, 
ხეებს რომ ჩეხავენ, შენს მორჩილთ, ოციათას ქორ ხორბლის 
ფქვილს, ოციათას ქორ ქერს, ოციათას ბათ ღვინოსა და 
ოციათას ბათ ზეთს. 11 ხურამმა, ტვიროსის მეფემ, წერილით 


უპასუხა სოლომონს და შეუთვალა: რაკი უფალს უყვარს თავისი 
ერი, ამიტომ დაგადგინა მასზე მეფედ. 12 კიდევ ეს უთხრა 
ხურამმა: კურთხეულ იყოს უფალი, ღმერთი ისრაელისა, 
რომელმაც შექმნა ცა და მიწა, რომელმაც მეფე დავითს 
ბრძენი, ჭკვიანი და გონიერი ვაჟი უბოძა, რომელიც აშენებს 
სახლს უფლისათვის და სამეფო სახლს თავისთვის. 13 ახლა კი 
გიგზავნი ბრძენსა და გამოცდილ კაცს - ხურამ-აბის, 14 დანელი 
ქალის ძეს, მამით ტვიროსელს, რომელმაც იცის ოქროს, 
ვერცხლის, სპილენძის, რკინის, ქვის, ხის, ძოწეული და ლურჯი 
ნართების, სელის და ყირმიზის დამუშავება, ყოველგვარი 
ჩუქურთმის კვეთა, ყველა ჩანაფიქრის განსახორციელებლად, 
რაც კი დაევალება შენს ხელოსნებთან და ჩემი ბატონის, 
დავითის, ხელოსნებთან ერთად. 15 ახლა გამოუგზავნოს ჩემმა 
ბატონმა ის ხორბალი, ქერი, ზეთი და ღვინო, თავის მორჩილთ 
რომ შეჰპირდა. 15 ჩვენ კი ლიბანში მოვჭრით ხეებს, რამდენიც 
დაგჭირდება და ზღვაზე ტივებით დავაცურებთ იოფისკენ, 
იქიდან კი იერუსალიმს აიტანე. 17 აღრიცხა სოლომონმა ყველა 
ხიზანი, ვინც კი ისრაელის ქვეყნად დავითის, მამამისის, 
აღრიცხვის შემდეგ მოსულიყო. და აღმოჩნდა 
ასორმოცდაცამეტი ათას ექვსასი კაცი. 18 მათგან სამოცდაათი 
ათასი მტვირთავად გაამწესა, ოთხმოცი ათასი - ქვის მჭრელად 
მთაში, სამი ათას ექვსასი - ზედამხედველად, ხალხი რომ 
ემუშავებინათ. 


თავი 3 


1 შეუდგა სოლომონი უფლის სახლის შენებას იერუსალიმში, 
მორიას მთაზე, სადაც ნაჩვენები ჰქონდა დავითს, მამამისს, იმ 
ადგილას, დავითმა რომ მოამზადა ორნა იებუსელის კალოზე. 2 
შენებას შეუდგა მეორე თვის მეორე დღეს, თავისი მეფობის 
მეოთხე წელს. 3 აჰა, საფუძველი, რომელზედაც სოლომონმა 
ღვთის სახლის შენება დაიწყო: სიგრძით, ძველი საზომი 
ჭყრთით, სამოცი წყრთა იყო, სიგანით - ოცი წყრთა. “ სტოა, 
სიგრძეზე რომ გასდევდა ტაძარს, მისი სიგანის შესაბამისად 
ოცი წყრთა იყო; სიმაღლით - ას ოცი. შიგნიდან ხალასი 
ოქროთი მოაპირკეთა. ? კვიპაროსის ხეებით შემოსა დიდი 
სახლი, საუკეთესო ოქრო გადააკრა და მასზე პალმები და 
ჯაჭვები გამოაჭედინა. 9 ძვირფასი ქვით მოაპირკეთა სახლი 
დასამშვენებლად. ოქრო კი ფარვაიმული ოქრო იყო. 7 
ოქროთი დაფარა სახლი - ძელები, კარის ზღურბლზე, მისი 
კედლები და კარები. კედლებზე ქერუბიმები ამოკვეთა. 8 
გააკეთა წმიდათაწმიდა: მისი სიგრძე სახლის სიგანის 
შესაბამისად, ოცი წყრთა იყო. ექვსასი ქანქარი სეუკეთესო 
ოქროთი დაფარა. 9? ლურსმნები წონით ხუთი შეკელი ოქრო 
იყო. ქორედიც ოქროთი შემოსა. 19 წმიდათაწმიდის სახლში 
გააკეთა ორი ქერუბიმის ქანდაკება და ოქროთი დაფერა ისინი. 
11 ქერუბიმების ფრთები სიგრძით ოცი წყრთა იყო, ერთის 
ფრთა - ხუთწყრთიანი, და სახლის კედელს ეხებდა. მეორის 
ფრთაც - ხუთწყრთიანი, მეორე ქერუბიმის ფრთას ეხებოდა. 12 
მეორე ქერუბიმის ფრთაც - ხუთწყრთიანი, სახლის კედელს 
ეხებოდა. მეორის ფრთაც - ხუთწყრთიანი, პირველი ქერუბიმის 
ფრთას ეხებოდა. 13 ამ ქერუბიმების ფრთები ოც წყრთაზე იყო 
გაშლილი. ისინი თავიანთ ფეხებზე იდგნენ და პირისახე 
სახლისკენ ჰქონდათ მიქცეული. 14 გააკეთა კრეტსაბმელი 
ლურჯი, ძოწეული, მეწამული ნართისგან და სელისგან და 
მასზე ქერუბიმები გამოსახა. 12 სახლის წინ სიგრძით ოცდაათი 
წყრთის ორი სვეტი გააკეთა, თითოეულის თავზე ხუთწყრთიანი 


სვეტისთავი იყო. 15 გააკეთა დაბირში ჯაჭვები და 
სვეტისთავებზე მიამაგრა. გააკეთა ასი ბროწეული და ჯაჭვებზე 
ჩამოკიდა. 17 ეს სვეტები ტაძრის წინ აღმართა, ერთი მარჯვნივ, 
ერთი მარცხნივ. მარჯვენას იაქინი დაარქვა, მარცხენას - 
ბოყაზი. 


თავი 4 


1 გააკეთა სპილენძის სამსხვერპლო; სიგრძით ოცი წყრთა, 
სიგანით - ოცი წყრთა, სიმაღლით - ოცი წყრთა. ? ჩამოასხა 
სპილენძის ზღვა, სრულიად მრგვალი, იგი კიდით კიდემდე ათი 
წყრთა იყო. სიმაღლე ხუთი წყრთა ჰქონდა, ოცდაათი წყრთა 
ძაფი სწვდებოდა გარს. 3 მის ქვეშ, ირგვლივ, ხარების 
გამოსახულებები იყო შემორტყმულნი, ზღვას ათ წყრთაზე გარს 
ევლებოდა მასთან ერთად ჩამოსსმული ხარების ორი რიგი. 4 
იგი თორმეტ ხარზე იდგა: სამი ჩრდილოეთით იყურებოდა, 
სამი დასავლეთით იყურებოდა, სამი სამხრეთთი იყურებოდა, 
სამი აღმოსავლეთით იყურებოდა. ზღვა ზედ ედგათ და გავები 
ყველას შიგნით ჰქონდათ მიქცეული. ? სისქე ერთი მტკაველი 
ჰქონდა: კიდეები თასის კიდესავით ჰქონდა გაკეთებული და 
გაშლილ შროშანს ჩამოჰგავდა. სამიათას ბათს იტევდა. 9 
გააკეთა ათი საბანელი; ხუთი მარჯვენა ფრთაზე დადგა, ხუთი - 
მარცხენა ფრთაზე, რომ მათში თვითონაც განბანილიყვნენ და 
აღსავლენი საკლავიც ამოევლოთ. 7 გააკეთა ათი ცალი ოქროს 
სასანთლე მათი წესის შესაფერისად და ტაძარში დადგა; ხუთი 
მარჯვენა ფრთაზე, ხუთიც მარცხენა ფრთაზე. 8 გააკეთა ათი 
ტაბლა და ტაძარში დადგა. ხუთი მარჯვენა ფრთაზე, ხუთიც 
მარცხენა ფრთაზე. გააკეთა ასი ცალი ოქროს სასხურებელი. 9 
გააკეთა მღვდელთა ეზო, დიდი ეზო, ეზოს კარები და 
სპილენძით მოჭედა მათი კარები. 19 ზღვა მარჯვენა ფრთაზე 
დადგა, სამხრეთ-აღმოსავლეთით. 11 გააკეთა ხურამმა ქვაბები, 
აქანდაზები, სასხურებლები. მოამთავრა ხურამმა სამუშაო, 
რომელსაც სოლომონს უკეთებდა ღვთის სახლში. 12 ორი 
სვეტი, ბუღაურები, სვეტისთავზე დასადგმელი ბალიშებითურთ, 
ორი ცხაური სვეტებზე დასადგმელი, ბუღაურების 
დასაფარავად, 13 ოთხასი ბროწეული ორი ცხაურისთვის, ორ- 
ორი რიგი ბროწეულებისა ორთავე ცხაურისთვის, სვეტებზე 
დასადგმელი, ბუღაურების დასაფარავად. 14 გააკეთა 
კვარცხლბეკები, კვარცხლბეკებზე საბანლები გააკეთა. 12 მის 


ქვეშ ერთი ზღვა და თორმეტი ხარი. 19 ქვაბები, აქანდაზები, 
ჩანგლები და ყველა სხვა ჭურჭელი, რაც კი ხურამმა 
სოლომონს გაუკეთა უფლის სახლისათვის, მბზინვარე 
სპილენძისა იყო. 17 იორდანეს მიდამოებში ჩამოასხა ისინი 
მეფემ, თიხნარ ნიადაგზე, სუქოთსა და ცერედას შორის. 18 
გააკეთა სოლომონმა ყველა ეს ჭურჭელი ძალზე ბევრი, ისე, 
რომ გაურკვეველი იყო სპილენძის წონა. 19 გააკეთა 
სოლომონმა ყველა ის ჭურჭელი, რაც კი ღვთის სახლშია: 
ოქროს სამსხვერპლო, ოქროსავე ტაბლები, რომელზედაც 
საკურთხი პური ეწყო; 290 მთლიანი ოქროს სასანთლეები და 
მისი ლამპრები, რათა აენთოთ ისინი დაბირის წინ, წესისამებრ. 
21 ოქროს ყვავილები, ლამპრები და მაშები - მთლიანი 
ოქროსგან, 22 დანები, სასხურებლები, კოვზები, საცეცხლურები 
მთლიანი ოქროსაგან; ასევე ტაძრის კარები: წმიდათაწმიდაში 
შესასვლელი შიდა კარებიც და ტაძრის საწმიდარში 
შესასვლელი კარებიც ოქროსი იყო. 


თავი 5 


1 მოათავა ყველა საქმე, რასაც უფლის სახლისათვის აკეთებდა 
სოლომონი. მოიტანა სოლომონმა მამამისის, დავითის, 
შემოწირულობანი: ვერცხლი, ოქრო, ყველანაირი ჭურჭელი და 
ღვთის სახლის საგანძურში დააწყო. ? მაშინ შეყარა 
სოლომონმა იერუსალიმში ისრაელის უხუცესობა და შტოთა 
ყველა თავკაცი, ისრაელიანთა მამისსახლის უფროსები, რომ 
გამოესვენებინათ უფლის აღთქმის კიდობანი დავითის 
ქალაქიდან ანუ სიონიდან. 3 შეიყარნენ მეფე სოლომონთან 
სადღესასწაულოდ, მეშვიდე თვეში. 4 მოვიდა ისრაელის 
მთელი უხუცესობა და ლევიანებმა ასწიეს კიდობანი. 2 
წაასვენეს კიდობანი და სადღესასწაულო კარავი, და ყველა 
წმიდა ჭურჭელი, კარავში რომ ინახებოდა. წაასვენეს ისინი 
მღვდლებმა და ლევიანებმა. 9 მეფე სოლომონი და მასთან 
შეკრებილი მთელი ისრაელის საზოგადოება იდგნენ კიდობნის 
წინ და მსხვერპლად სწირავდნენ ცხვარ-ძროხას, რომლის 
დათვლა და აღრიცხვა შეუძლებელი იყო სიმრავლის გამო. 7 
დაასვენეს მღვდლებმა უფლის აღთქრმის კიდობანი მისთვის 
განკუთვნილ ადგილზე, ტაძრის დაბირში, წმიდათაწმიდაში, 
ქერუბიმთა ფრთებქვეშ. 8 რადგან ფრთები ჰქონდათ 
გადაშლილი ქერუბიმებს კიდობნის ადგილზე და ზემოდან 
ფარავდნენ კიდობანს და კეტებს. ? კეტები იმ სიგრძისა იყო, 
რომ მისი თავები მოჩანდა კიდობნიდან, დაბირის წინ, გარეთ 
კი არ ჩანდა. დღემდე იქ არის ისინი. 19 არაფერი იყო 
კიდობანზე, გარდა ფიქალებისა, მოსემ რომ ჩააწყო იქ 
ხორებში, როცა კავშირი შეკრა უფალმა ისრაელიანებთან 
ეგვიპტიდან მათი გამოსვლის შემდეგ. 11 როცა გამოვიდნენ 
მღვდლები წმიდადან (რადგან ყველა იქ მყოფი მღვდელი 
განიწმიდა, განურჩევლად დასებისა, 12 ასევე ყველა 
მგალობელი ლევიანი - ასაფი, ჰემანი, იედუთუნი, მათი ვაჟები 
და მათი მოძმენი - სელით შემოსილნი, წინწილებით, 
ქნარებით, ებნებით სამსხვერპლოს აღმოსავლეთით მდგარნი, 


მათთანვე ასოცი მესაყვირე მღვდელი, 13 ხმაშეწყობილნი 
იყვნენ მესაყვირენი და მგალობელნი, რათა ერთხმად 
ეგალობათ უფლისთვის და ედიდებინათ), როცა იქუხა 
საყვირებისა და წინწილების ხმამ, უფლის ქებით: რადგან 
კეთილია იგი, რადგან უკუნისამდეა წყალობა მისი, მაშინ 
სახლი, უფლის სახლი, ღრუბელმა აავსო. 14 და ვეღარ შეძლეს 
მღვდლებმა იქ დგომა და სამსახურის გაწევა ღრუბლის გამო, 
რადგან უფლის დიდებამ აღავსო ღვთის სახლი. 


თავი 6 


1 მაშინ თქვა სოლომონმა: ბნელში დავანება ინება უფალმა. 2 
სახლი აგიშენე სავანედ შენდა, სამყოფელი სამარადისო 
სამკვიდრებლად. 3 პირი ხალხისკენ იბრუნა მეფემ და აკურთხა 
ისრაელის კრებული. ფეხზე იდგა მთელი ისრაელის კრებული. 
4 თქვა: კურთხეულ იყოს უფალი, ღმერთი ისრაელისა, 
რომელიც თავისი პირით ელაპარაკა დავითს, მამაჩემს, და 
თავისი ხელით შეასრულა, რასაც ამბობდა: ? იმ დღიდან, რაც 
ეგვიპტის ქვეყნიდან გამოვიყვანე ჩემი ერი, ისრაელის არცერთ 
ტომში არ ამირჩევია ქალაქი სახლის ასაშენებლად, რათა იქ 
დამკვიდრებელიყო ჩემი სახელი და კაციშვილი არ ამირჩევია, 
ჩემი ერის, ისრაელის წინამძღოლად. 9 მხოლოდ იერუსალიმი 
ავირჩიე ჩემი სახელის დასამკვიდრებლად, და დავითი 
ავირჩიე ჩემს ერზე, ისრაელზე დასადგენად. 7 გულში ჰქონდა 
მამაჩემს, დავითს, სახლის აშენება უფლის, ისრაელის 
ღმერთის სახელზე. 8 უთხრა უფალმა მამაჩემს, დავითს: გულში 
რომ გქონდა ჩემს სახელზე სახლის აშენება, კარგი ჰქენი, რომ 
გულში გქონდა ეს საქმე. ? ოღონდ შენ არ ააშენებ სასლს, 
არამედ შენი შვილი. შენი საზარდულიდან გამოსული ააშენებს 
სახლს ჩემს სახელზე. 19 დაამტკიცა უფალმა თავისი ნათქვამი 
სიტყვა და, აჰა, მე დავდექი მამაჩემის, დავითის, ადგილზე, 
ავედი ისრაელის ტახტზე, როგორც ნაბრძანები ჰქონდა 
ეფალს, და უფლის, ისრაელის ღმერთის სახელზე ავაშენე 
სახლი. 11 დავასვენე იქ კიდობანი, რომელშიც უფლის აღთქმა 
ინახება, ისრაელიანებს რომ დაუდო. 12 დადგა უფლის 
სამსხვერპლოს წინ მთელი ისრაელის კრებულისკენ 
პირშექცევით და ხელები აღაპყრო. 13 (გაკეთებული ჰქონდა 
სოლომონს სპილენძის კვარცხლბეკი, სიგრძით ხუთი წყრთა, 
სიგანითაც ხუთი წყრთა, სიმაღლით სამი წყრთა. შედგა მასზე), 
მუხლი მოიყარა მთელი ისრაელის კრებულის წინაშე და 
ხელები აღაპყრო ცისკენ. 14 თქვა: უფალო, ღმერთო 
ისრაელისა! არ არსებობს შენი მსგავსი ღმერთი არც ცაში და 


არც ქვეყნად. შენ ინახავ აღთქმასა და წყალობას შენს 
მორჩილთა მიმართ, რომელნიც მთელი გულით დადიან შენ 
წინაშე. 12 შენ შეუნახე სიტყვა შენს მორჩილს, მამაჩემს, 
დავითს, და დღეს შენმა ხელმა აღასრულა, რაც შენს ბაგეებს 
ჰქონდა ნაბრძანები. 195 ახლაც შეუნახე უფალო, ღმერთო 
ისრაელისა, შენს მორჩილს - მამაჩემს, დავითს, შენი ნათქვამი 
სიტყვა, რომ უთხარი: არ გამოგელევაო მემკვიდრე ჩემ წინამე, 
ისრაელის ტახტზე მჯდომარე, ოღონდ შეინახონ შენმა 
შვილებმა წესი და რიგი და იარონ ჩემ წინაშე, როგორც შენ 
დადიოდი ჩემ წინაშე. 17 ახლაც მტკიცე იყოს, უფალო, 
ღმერთო ისრაელისა, შენი სიტყვა, შენს მორჩილს - მამაჩემს, 
დავითს, რომ უბრძანე. 18 ნუთუ ნამდვილად იმკვიდრებს მიწაზე 
ღმერთი? აჰა, ვერ იტევენ მას ცანი და ცანი ცათანი, როგორღა 
დაიტევს ეს ჩემი აშენებული სახლი? 13? მოხედე შენი მორჩილის 
ლოცვა-ვედრებას, უფალო, ღმერთო ჩემო, ისმინე ღაღადი და 
ლოცვა, რომლითაც მოგმართავს შენი მორჩილი, 29 რომ 
თვალი გეჭიროს ამ სახლზე ღამით და დღისით ამ ადგილზე, 
რომლის გამოც ნათქვამი გაქვს, აქ იქნებაო ჩემი სახელი. რომ 
ისმინო ლოცვა, რომელსაც იტყვის ამ ადგილას შენი 
მორჩილი. 21 ისმინე შენი მორჩილისა და შენი ერის, 
ისრაელის, ვედრება, როცა დადგებიან ლოცვად ამ ადგილას; 
ისმინე შენს სამყოფელ ადგილზე ცათა შინა, ისმინე და 
შეგვიწყალე. 22 თუ შესცოდავს ვინმე თავის თვისტომს და 
ფიცით დააფიცებს მას, და მივა ეს ფიცი შენს 
სამსხვერპლოსთან ამ სახლში, 23 მაშინ მოუსმინე ციდან და 
სამართალი გაუჩინე შენს მორჩილთ; მტყუანი გაამტყუნე, რომ 
მის თავზე იყოს მისი საქციელი. მართალი კი გაამართლე, რომ 
მისი სიმართლისაებრ მიეგოს. 24 თუ დამარცხდება მტერთან 
შენი ერი, ისრაელი, იმის გამო, რომ შეგცოდეს, მერე კი 
მოიქცევა შენკენ, ქებას შეასხამს შენს სახელს და დაგიწყებს 
ლოცვა-ვედრებას ამ სახლში, 22 მაშინ მოუსმინე ციდან და 
მიუტევე შეცოდება შენს ერს, ისრაელს, დააბრუნე იმ მიწაზე, 
რომელიც მის მამა-პაპას მიეცი. 252 როცა დაიკეტება ცა და არ 
იწვიმებს შეცოდების გამო შენ წინაშე, და დაიწყებენ ლოცვას 
ამ ადგილას, განადიდებენ შენს სახელს, განერიდებიან 


ცოდვებს, რადგან უკვე დასჯილი გეყოლება ისინი, 27 მაშინ 
მოუსმინე ციდან და მიუტევე შეცოდება შენს მორჩილთ და შენს 
ერს ისრაელს, რომ დააყენო სასიკეთო გზაზე, სადაც სიარული 
მართებთ, აწვიმო წვიმა მათ მიწაზე, რომელიც 
სამკვიდრებლად მიგიცია შენი ერისათვის. 28 შიმშილობა 
იქნება ქვეყანაზე, შავი ჭირი, მწველი ხორშაკი, სიყვითლე, 
კალია თუ მატლი, ან თუ მტერი შემოადგება ქვეყანაში მის 
კარიბჭეებს, უბედურება მოხდება რამე თუ სნეულება, 29 
ყოველი ლოცვა, ყოველი ვედრება, რომელიც იქნება 
თითოეული ადამიანისაგან და მთელი შენი ერისაგან, 
ისრაელისგან, როდესაც ყველა გაიგებს თავის უბედურებას და 
ხელს გამოიწვდის ამ სახლისკენ, 39 ისმინე ციდან, შენი 
სამყოფელიდან და მიუტევე; მიაგე თითოეულს თავისი 
საქციელისამებრ, შენ, რომელმაც უწყი მათი გულები - რადგან 
მხოლოდ შენ უწყი ადამიანთა გული, - 31 რათა მუდამ შენი შიში 
ჰქონდეთ, ვიდრე ცხოვრობენ ამ მიწაზე, რომელიც ჩვენი მამა- 
პაპისთვის მიგიცია. 32 იმ უცხოელსაც უსმინე, რომელიც არ 
არის შენი ერისაგანი, ისრაელიანი, მაგრამ შორეული 
ქვეყნიდან მოვა შენი სახელის გამო. 33 ისმინე ციდან, შენი 
სამყოფელიდან, და შეუსრულე, რასაც შეგთხოვს უცხოელი, 
რომ მთელი ქვეყნის ხალხებმა გაიგონონ შენი სახელი და შიში 
მიეცეთ შენი ერის, ისრაელის მსგავსად, რათა იცოდნენ, რომ 
შენი სახელი ჰქვია ამ სახლს, მე რომ ავაშენე. 34 როცა 
მტერთან საბრძოლველად გავა შენი ერი, დაადგება გზას, 
რომელზედაც შენ დააყენებ, და დაიწყებს ლოცვას უფლისადმი 
იმ ქალაქისკენ პირშექცეული, შენ რომ აირჩიე და იმ 
სახლისაკენ, შენ სახელზე რომ აგაშენე, 32 მაშინ ისმინე ციდან 
მათი ლოცვა და ღაღადისი და სამართალი გაუჩინე. 30 როცა 
შეგცოდავენ - რადგან არ არსებობს უცოდველი კაცი, - 
განურისხდები, მტრების ხელში ჩააგდებ და ტყვედ წაასხამენ 
მტრის ქვეყანაში, შორს იქნება თუ ახლოს, 37 გონს მოეგებიან 
იმ ქვეყანაში, სადაც იქნებიან ტყვედ, მოიქცევიან, 
შემოგღაღადებენ თავიანთი ტყვეობის ქვეყანაში, და იტყვიან: 
შევცოდეთ, დავაშავეთ, ბოროტება ჩავიდინეთო, 38 როცა 
მთელი სულითა და გულით მოიქცევიან შენკენ მათი მტრების 


ქვეყანაში, რომელშიც ტყვვდ წაასხეს და დაიწყებენ ლოცვას იმ 
ქვეყნისაკენ პირშექცეულნი, მათ მამა-პაპას რომ მიეცი, იმ 
ქალაქისაკენ, შენ რომ აირჩიე, იმ სახლისაკენ, მე რომ ავაშენე 
შენს სახელზე, 39 მაშინ ისმინე ციდან, შენი სამყოფელიდან, 
მათი ლოცვა-ვედრება, სამართალი გაუჩანე და მიუტევე შენს 
ერს, ისრაელს, რომელმაც შეგცოდა. 49 ახლა კი, ღმერთო, 
თვალღია იყავ და ყური მიაპყარ ამ ადგილზე ლოცვას. 41 
ახლა კი დაიძარ, უფალო ღმერთო, შენი განსასვენებლისკენ 
შენი ძლიერების კიდობანთან ერთად! შეიმოსონ შენმა 
მღვდლებმა, უფალო ღმერთო, ხსნა და შენმა მადლიანებმა 
სიკეთით გაიხარონ. 42 უფალო ღმერთო! პირს ნუ შეაქცევ შენს 
ცხებულს, გაიხსენე დავითის, შენი მორჩილის, ქველი საქმეები. 


თავი 7 


1 როცა კი სოლომონმა ლოცვა დაასრულა, ცეცხლი გადმოუშვა 
ზეციდან და შთანთქა აღსავლენი და მსხვერპლნი. უფლის 
დიდებამ აავსო სახლი. 2 ვეღარ შედიოდნენ მღვდლები უფლის 
სახლში, რადგან უფლის დიდებით იყო ავსებული უფლის 
სახლი. 3 როცა დაინახეს ისრაელიანებმა სახლზე 
გადმომავალი ცეცხლი და უფლის დიდება, პირქვე დაეხვნენ 
ქვაფენილზე და თაყვანისცეს. აქებდნენ უფალს და ამბობდნენ: 
კეთილია იგი, რადგან უკუნისამდეა წყალობა მისი. 4 შესწირეს 
მსხვერპლი უფალს მეფემ და მთელმა ერმა. ? დაკლა 
სოლომონმა ოცდაორი ათასი ხარი და ოცი ათასი ცხვარი. 
აკურთხეს ღვთის სახლი მეფემ და მთელმა ერმა. 9 მღვდლები 
თავ-თავიანთ სამსახურებელ ადგილებზე იდგნენ, ლევიანები კი 
დავითის გაკეთებული საუფლო საკრავებით აქებდნენ უფალს: 
რადგან უკუნისამდეა მისი წყალობა! ისევე, როგორც დავითი 
აქებდა მათი ხელით. მღვდლები საყვირებს აყვირებდნენ მათ 
გვერდით და ფეხზე იდგა მთელი ისრაელი. 7 განათლა 
სოლომონმა შუა ეზო უფლის სახლის წინ, რადგან აღავლინა 
იქ აღსავლენი და შესწირა სამადლობელი მსხვერპლის 
ლურთი, რადგან სოლომონის გაკეთებულმა სპილენძის 
სამსხვერპლომ ვეღარ დაიტია აღსავლენი ძღვენი და 
ლურთები. 8? შვიდდღიანი დღესასწაული გადაიხადა იმჟამად 
სოლომონმა და მასთან ერთად მთელმა ისრაელმა - დიდმა 
კრებულმა ხამათიდან ვიდრე ეგვიპტის ხევამდე. ? მერვე დღეს 
გამართეს საზეიმო წვეულება, რადგან შვიდ დღეს 
ასრულებდნენ სამსხვერპლოს სატფურებას და შვიდ დღეს - 
დღესასწაულს. 19 მეშვიდე თვის ოცდამესამე დღეს გაისტუმრა 
ხალხი თავ-თავიანთ კარვებში მხიარულნი, გულსავსენი იმ 
სიკეთის გამო, უფალმა რომ უყო დავითს, სოლომონს და 
ისრაელს, თავის ერს. 11 დაასრულა სოლომონმა უფლის 
სახლი და სამეფო სახლი. ყოველივე გულუხვად გაიღო 
სოლომონმა უფლის სახლისა და თავისი სახლის წარმატებით 


ასაშენებლად. 12 ღამით გამოეცხადა უფალი სოლომონს და 
უთხრა: შევისმინე შენი ლოცვა- ვედრება და ავირჩიე ეს 
ადგილი მსხვერპლის შესაწირავ სახლად. 13 თუ ცას დავკეტავ 
და წვიმა აღარ მოვა, ან თუ კალიას დედამიწის გადაჭმას 
ვუბრძანებ, ან თუ შავ ჭირს მოვუვლენ ჩემს ერს, 14“ და ჩემი 
ერი, რომელიც ჩემი სახელით იწოდება, ქედს მოიდრეკს, 
ილოცებს, ძებნას დამიწყებს და შემობრუნდება თავისი 
უკეთური გზიდან, მაშინ ციდან მივუსმენ, მივუტევებ ცოდვებს და 
განვკურნავ მათ ქვეყანას. 12 ახლა თვალი გახელილი მექნება 
და ყურთასმენა მიპყრობილი ლოცვა- ვედრებისადმი ამ 
ადგილზე. 15 ახლა ავირჩიე და ვაკურთხე ეს სახლი ჩემი 
სახელის სამარადისო სამკვიდრებლად. აქ იქნება ყოველდღე 
ჩემი თვალი და გული. 17 თუ ივლი ჩემ წინაშე, როგორც 
მამაშენი, დავითი დადიოდა და ყველაფერს აასრულებ, რაც 
ნაბრძანები მაქვს შენთვის, დაიცავ ჩემს წესს და სამართალს, 
18 გავამტკიცებ შენს სამეფო ტახტს, როგორც დავითს, მამაშენს 
აღვუთქვი და ვუთხარი: არ გაგიწყდება-მეთქი ხელმწიფე 
ისრაელში. 19 მაგრამ თუ გამიდგებით და მიატოვვბთ ჩემს 
წესებსა და ბრძანებებს, მე რომ მოგეცით, შეუდგებით უცხო 
ღმერთებს და თაყვანს სცემთ მათ, 29 ამოვძირკვავ მათ ჩემი 
მიწიდან, რომელიც მათ მივეცი, და ამ სახლს, რომელიც 
გავნათლე ჩემი სახელით, მოვიშორებ ჩემი პირიდან. 
საარაკოდ და სათრეველად გავხდი ყველა ხალხს შორის. 21 
ყველა, ვინც კი ჩაუვლის ამ სახლს, ერთ დროს აღზევებულს, 
გაოგნდება და იტყვის: ასე რისთვის მოექცა უფალი ამ ქვეყანას 
და ამ სახლს? 22 იტყვიან: რადგან დაივიწყეს უფალი, 
თავიანთი მამა-პაპის ღმერთი, რომელმაც ეგვიპტის ქვეყნიდან 
გამოიყვანა ისინი, მოეჭიდნენ სხვადასხვა ღმერთებს, თაყვანს 
სცემდნენ და მათ ემსახურებოდნენ. ამისათვის დააწია მათ 
უფალმა ყველა ეს უბედურება. 


თავი 8 


1 ოცი წლის თავზე დაასრულა სოლომონმა უფლის სახლისა 
და თავისი სახლის შენება. 2 ქალაქები, რომელიც ხურამმა 
მისცა სოლომონს, გააშენა სოლომონმა და ისრაელიანები 
ჩაასახლა იქ. 3 მაშინ გაილაშქრა სოლომონმა ხამათ-ცობაზე 
და დაიპყრო იგი. “ ააშენა თადმორი უდაბნოში, და ყველა ის 
სამარაგო ქალაქი, ხამათში რომ ააშენა. ? ააშენა ზემო ბეთ- 
ხორონი და ქვემო ბეთ-ხორონი - გალავნებით, კარიბჭეებით 
და ხანდაკებით გამაგრებული ქალაქები, 9 ბაყალათი და 
სამარაგო ქალაქები, რომლებიც კი ჰქონდა სოლომონს, 
ეტლის ქალაქები, ცხენოსანთა ქალაქები, და ყველაფერი, 
რისი აშენებაც უნდოდა იერუსალიმში, ლიბანში, და მთელ 
თავის სახელმწიფოში. ” ყველა ხალხი, რომელიც დარჩა 
ხეთელთაგან, ამორეველთაგან, ფარიზეველთაგან, 
ხიველთაგან და იებუსეველთაგან, რომელიც არ იყო 
ისრაელიანთა მოდგმისა, 8 და მათი შთამომავლები, მათ 
შემდეგ რომ დარჩნენ ქვეყანაში, და არ გაუწყვეტიათ 
ისრაელიანებს, ბეგარაზე მომუშავეებად განაწესა სოლომონმა 
და ასე არიან დღემდე. ? ისრაელიანთაგან კი არავინ 
დაუყენებია სოლომონს თავის ბეგარაზე, რადგან მეომრებად 
ჰყავდა ისინი, თავის მცველთა მეთაურებად, თავისი ეტლებისა 
და მხედრების მეთაურებად. 190 ორას ორმოცდაათი კაცი 
ჰყავდა მეფე სოლომონს ზედამხედველთა უფროსებად, 
რომელნიც ხალხს უძღვებოდნენ. 11 ფარაონის ასული 
სოლომონმა დავითის ქალაქიდან აიყვანა სახლში, რომელიც 
მას აუშენა, რადგან თქვა, არ უნდა ცხოვრობდესო ჩემი ცოლი 
დავითის, ისრაელის მეფის, სახლში, რადგან წმიდაა იგი, 
სადაც უფლის კიდობანი შევიდა. 12 მაშინ დაიწყო სოლომონმა 
უფლისთვის აღსავლვნის შეწირვა უფლის სამსხვერპლოზე, 
რომელიც სტოასთან ააგო, 13 ყოველდღიური აღვლენა, მოსეს 
მცნებისამებრ, შაბათების და ახალმთვარობების დაცვა, 
წელიწადში სამი დღესასწაულის უფუარობის, შვიდეულისა და 


კარვობის ზეიმი. 14 დავითის, მამამისის მიერ დადგენილი 
წესის მიხედვით ჩააყენა მღვდელთა დასები თავიანთ 
სამსახურში, ლევიანები კი მათ დაცვაში, რათა სადიდებილი 
ეთქვათ და მღვდლებთან ერთად ემსახურათ ყოველდღიური 
მოვალეობის შესასრულებლად. ასევე ყველა კარს თავისი 
კარისმცველები მიუჩინა, თავ-თავისი დასების მიხედვით, 
რადგან ასე ბრძანა დავითმა, ღვთისკაცმა. 1? არ უღალატიათ 
მეფის იმ ბრძანებისთვის, მღვდლებს, ლევიანებს, სხვა 
საქმეებსა და საგანძურს რომ შეეხებოდა. 16 ასე ჰქონდა 
სოლომონს აწყობილი ყველა საქმე, საძირკვლის ჩაყრიდან 
დაწყებული, ვიდრე უფლის სახლი ბოლომდე არ გასრულდა. 
17 მაშინ წავიდა სოლომონი ზღვისპირეთში, ყეციონგებერსა და 
ილოთში, ედომის ქვეყანაში. 18 ხურამმა თავის მორჩილთა 
ხელით ხომალდები და ზღვისმცოდნე თავისი მორჩილნი 
გაუგზავნა. ისინი სოლომონის მორჩილებთან ერთად ოფირში 
ჩავიდნენ, ოთხასორმოცდაათი ქანქარი ოქრო წამოიღეს 
იქიდან და მეფე სოლომონს მოუტანეს. 


თავი 9 


1 შეიტყო საბას დედოფალმა სოლომონის ამბავი და მოვიდა 
იერუსალიმში, რომ გამოცანებით გამოეცადა სოლომონი. 
მოვიდა დიდძალი დოვლათით. აქლემებს მოჰქონდათ 
ნელსაცხებლები, მრავლად ოქრო და ძვირფასი თვლები. 
მოვიდა მასთან და ელაპარაკა ყველაფერზე, რაც გულში 
ჰქონდა. 2 ყველა კითხვაზე გასცა პასუხი სოლომონმა. 
არაფერი იყო მეფისთვის დაფარული, რომ უპასუხოდ 
დაეტოვებინა. 3 დაინახა საბას დედოფალმა სოლომონის 
სიბრძნე, ნახა მისი აშენებული სახლი, 4 მისი სუფრის სასმელ- 
საჭმელი, მის მორჩილთა საცხოვრებელი, მის მსახურეულთა 
საქმიანობა და შესამოსელი, მისი მწდეები და მათი 
შესამოსელი, მისი კიბეები, რითაც ის უფლის სახლში ადიოდა, 
და გაოგნებული დარჩა. ? უთხრა მეფეს: მართალი ყოფილა, 
რაც ჩემს ქვეყანაში მქონდა გაგონილი შენზე და შენს 
სიბრძნეზე. 9 სიტყვების არ მჯეროდა, ვიდრე თავად არ მოვედი 
და ჩემი თვალით არ ვიხილე. აჰა, თურმე ნახევარიც არ 
უთქვამთ ჩემთვის შენს უსაზღვრო სიბრძნეზე. ყველაფერს 
გადააჭარბე, რაც გაგონილი მქონდა. 7 ბედნიერია შენა ხალხი, 
ბედნიერნი არიან შენი მორჩილნი, მუდამ შენ წინაშე რომ 
დგანან და ისმენენ შენს სიბრძნეს. 8? კურთხეულ იყოს უფალი, 
შენი ღმერთი, რომელმაც მოგისურვა, რათა მის ტახტზე დაესვი 
უფლის, შენი ღმერთის მეფედ. ისრაელისადმი შენი ღმერთის 
სიყვარულის გამო დაგაყენა მასზე მეფედ, მის სამარადისოდ 
განსამტკიცებლად და სამართლისა და სიმართლის გასაჩენად. 
? მისცა მეფეს ასოცი ქანქარი ოქრო, დიდძალი ნელსაცხებელი 
და ძვირფასი ქვები. არ იყო ისეთი ნელსაცხებელი, საბას 
დედოფალს მეფე სოლომონისთვის რომ არ მიეცა. 19 
ხურამისა და სოლომონის მორჩილებმა ოფირიდან ჩამოტანილ 
ოქროსთან ერთად სანდალოზის ხეები და ძვირფასი ქვები 
ჩამოიტანეს. 11 გააკეთა მეფემ სანდალოზისგან საფეხურები 
უფლის სახლისათვის და სამეფო სახლისათვის. ებნები და 


ქნარები მგალობელთათვის. ამის მსგავსი მანამდე არასდროს 
უნახავთ იუდას ქვეყანაში. 12 მისცა მეფე სოლომონმა საბას 
დედოფალს ყველაფერი მისთვის სასურველი, რაც კი მან 
ითხოვა, იმაზე მეტი, რაც თვითონ მოართვა მეფეს. უკან 
გაბრუნდა და წავიდა თავის ქვეყანაში თავის მორჩილებთბ 
ერთად. 13 ექვსას სამოცდა ექვსი ქანქარი ოქრო შემოსდიოდა 
სოლომონს ყოველწლიურად. 14 იმის გარდა, რა ოქრო- 
ვერცხლიც მოგზაურებს, ვაჭრებს, არაბთა მეფეებს და მხარეთა 
გამგებლებს შემოჰქონდათ. 12 გააკეთა მეფე სოლომონმა 
ორასი დელამფარი ნაჭედი ოქროსაგან. ექვსასი შეკელი ოქრო 
დაიხარჯა თითოეულ დელამფარზე. 15 გააკეთა სამასი ფარი 
ნაჭედი ოქროსაგან, სამასი შეკელი ოქრო დაიხარჯა თითოეულ 
ფარზე. დააწყო ისინი მეფემ ლიბანის მაღნარის სახლში. 17 
გააკეთა მეფემ სპილოს ძვლისაგან დიდი ტახტი და ხალასი 
ოქროთი დაფერა. 18 ექვსი საფეხური ჰქონდა ტახტს, ოქროს 
ფეხსადგამი ჰქონდა ტახტს მიდგმული, საჯდომის ორსავე 
მხარეს სანიდაყვეები ჰქონდა, ხოლო სანიდაკვეებს თითო 
ლომი ედგა გვერდით. 19 ექვს საფეხურზე, აქეთ-იქით, სხვა 
თორმეტი ლომი იდგა. 29 მეფე სოლომონის ყველა სასმისი 
ოქროსი იყო, ყველა ჭურჭელი ლიბანის მაღნარის სახლში 
რჩეული იყო. ვერცხლი და სპილენძი არაფრად მიაჩნდათ 
სოლომონის დროს, 21 რადგან მეფის ხომალდები ხურამის 
მორჩილებთან ერთად თარშიშში დადიოდნენ. თარშიშული 
ხომალდები სამ წელიწადში ერთხელ მოდიოდნენ და 
მოჰქონდათ ოქრო-ვერცხლი, სპილოს ძვალი, მოჰყავდათ 
ყაფუზუნები და ფარშევანგები. 22 განდიდდა მეფე სოლომონი 
ქვეყნის ყველა მეფეზე მეტად თავისი სიმდიდრითა და 
სიბრძნით. 23 ამქვეყნად ყველა მეფე ესწრაფოდა სოლომონის 
ნახვას, რომ მოესმინა მისი სიბრძნე, რომელიც გულში ჩაუდო 
ღმერთმა. 24% ყველას თავისი ძღვენი მოჰქონდა: ოქროსა და 
ვერცხლის ჭურჭელი, შესამოსელი, საჭურველი, 
ნელსაცხებლები, ცხენები და ჯორები, ასე იყო 
ყოველწლიურად. 22 სოლომონს ოთხი ათასი თავლა ჰქონდა, 
ჰყავდა ეტლები და თორმეტი ათასი ცხენოსანი. განალაგა 


ისინი ეტლების სადგომ ქალაქებში და იერუსალიმში, 


თავისთან. 29 მისი ხელისუფლება ვრცელდებოდა ყველა 
მეფეზე ევფრატიდან ფილისტიმელთა ქვეყნამდე და ეგვიპტის 
საზღვრებამდე. 27 ვერცხლი ქვებს გაუთანაბრა მეფემ 
იერუსალიმში, ხალო კედარი სიკომორის ხეს, დაბლობში რომ 
იზრდება. 28 სოლომონის ცხენები ეგვიპტიდან და ყველა 
ქვეყნიდან იყო მოყვანილი. 2? სოლომონის დანარჩენი ამბები - 
პირველნი და უკანასკნელნი სწერია ნათან 
წინასწარმეტყველის მატიანეში, ახია შილონელის 
წინასწარმეტყველებაში, იეყდო მისნის ხილვაში, იერობოამ 
ნაბატის ძეს რომ შეეხება. 390 იმეფა სოლომონმა იერუსალიმში 
მთელ ისრაელზე ორმოცი წელი. 31 განისვენა სოლომონმა 
თავის მამა-პაპასთან და დამარხეს დავითის, მამამისის 
ქალაქში. მის ნაცვლად მისი ძე რობოამი გამეფდა. 


თავი 10 


1 წავიდა შექემში რობოამი, რადგან შექემში იყო მისული 
მთელი ისრაელი მის გასამეფებლად. ? როცა ეს ამბავი 
შეიტყო, იერობოამ ნაბატის ძემ, რომელიც ეგვიპტეში 
იმყოფებოდა, სადაც სოლომონ მეფისგან იყო გაქცეული, 
ეგვიპტიდან გამობრუნდა იერობოამი. 3 შეუთვალეს და 
დაიბარეს იგი. მოვიდა იერობოამი და მთელი ისრაელი და ასე 
უთხრეს რობოამს: 4 უღელი დაგვიმძიმა მამაშენმა. ახლა 
შეგვიმსუბუქე ეს ძნელი სამუშაო და მძიმე უღელი, მამაშენმა 
რომ დაგვადო, და დაგემორჩილებით. ? მიუგო მათ: წადით და 
სამი დღის მერე მოდით ჩემთან. წავიდა ხალხი. 9 რჩევა 
ჰკითხა მეფე რობოამმა უხუცესებს, რომელნიც მამამისს, 
სოლომონს ახლდნენ მის სიცოცხლეში, და უთხრა: როგორ 
მირჩევთ, რა პასუხი გავცე ამ ხალხს? 7 ასე უთხრეს: თუ 
კეთილი იქნები ამ ხალხისთვის, აამებ მათ, კეთილ სიტყვებს 
ეტყვი, მაშინ სამუდამოდ შენი მორჩილნი იქნებიან. 8 არ 
დაუგდო ყური უხუცესების რჩევას, რაც ურჩიეს, და ჰკითხა 
რჩევა მოყმეთ, რომლებიც მასთან იყვნენ შეზრდილნი და 
ემსახურებოდნენ. ? უთხრა მათ: რას მირჩევთ, რა პასუხი გავცე 
მაგ ხალხს, რომ მეუბნებიან, შეგვიმსუბუქეო მამაშენის 
დადებული უღელი? 19 ელაპარაკნენ მოყმენი, მასთან როშ 
იყვნენ შეზრდილნი, და ურჩიეს: ასე უთხარი იმ ხალხს, 
რომელიც გეუბნება, უღელი დაგვიმძიმა მამაშენმა და შენ კი 
უნდა შეგვიმსუბუქო, ასე უთხარი მათ: მამაჩემის წელზე 
მსხვილია-თქო ჩემი ნეკათითი. 11 ხომ დაგადგათ მამაჩემმა 
მძიმე უღელი, მე კი უფრო დაგიმძიმებთ უღელს! ხომ 
შოლტებით გსჯიდათ მამაჩემი, მე მორიელებით დაგსჯით! 12 
მოვიდნენ იერობოამი და მთელი ხალხი მესამე დღეს 
რობოამთან, როგორც ნაბრძანები ჰქონდა მეფეს, სამი დღის 
შემდეგ მოდითო ჩემთან. 13 მკაცრად უპასუხა მეფემ ხალხს, 
ყური არ ათხოვა მეფე რობოამმა უხუცესთა რჩევას. 14“ მოყმეთა 
რჩევისამებრ ელაპარაკა და უთხრა მათ: ხომ დაგიმძიმათ 


მამაჩემმა უღელი, მე კიდევ უფრო დაგიმძიმებთ! ხომ 
შოლტებით გსჯიდათ მამაჩემი, მე მორიელებით დაგსჯით! 12 
არ შეიწყნარა მეფემ ხალხის სათხოვარი, რადგან ასეთი იყო 
ღვთის ნება, რათა აღსრულებულიყო უფლის სიტყვა, რაც 
ნათქვამი ჰქონდა იერობოამ ნაბატის ძისათვის, ახია 
სილოამელის პირით. 19 როცა დაინახა მთელმა ისრაელმა, 
რომ არ უსმინა მათ მეფემ, მაშინ სიტყვა შეუბრუნა ხალხმა 
მეფეს და უთხრა: რა წილი გვიდევს დავითიში? რა 
მემკვიდრეობაგვაქვს იესეს ძისაგან? თქვენ-თქვენი 
კარვებისაკენ, ისრაელო! ახლა შენ მიხედე შენ სახლს, დავით! 
და წავიდ-წამოვიდა თავ-თავის კარვებში ისრაელი. 17 
მხოლოდ იუდას ქალაქებში მცხოვრებ ისრაელიანებზე შერჩა 
მეფობა რობოამს. 18 გაგზავნა მეფე რობოამმა ადორამი, 
ხარკის ამკრეფთა უფროსი, მაგრამ ქვებით ჩაქოლეს 
ისრაელიანებმა და მოკვდა იგი. მაშინ სასწრაფოდ შეხტა მეფე 
რობოამი ეტლზე და იერუსალიმში გაიქცა. 137 განუდგა 
ისრაელი დავითის სახლს და ასეა ეს დღემდე. 


თავი 11 


1 მოვიდა რობოამი იერუსალიმში და შეჰყარა იუდასა და 
ბენიამინის მთელი სახლი - ასოთხმოცი ათასი რჩეული 
მეომარი, რათა შებრძოლებოდნენ ისრაელს და მეფობა 
დაებრუნებინათ რობოამისთვის. 2 გამოეცხადა ღვთის სიტყვა 
შემაყიას, ღვთისკაცს: 3 ასე უთხარი რობოამ სოლომონის ძეს, 
იუდას მეფეს, მთელ ისრაელს და იუდასა და ბენიამინის მთელ 
სახლს: 4“ ასე ამბობს-თქო უფალი: ნუ გახვალთ 
საბრძოლველად თქვენს ძმებთან! თავ-თავის სახლში 
გაბრუნდეს ყველა, რადგან ჩემი ნებით მოხდა ეს ამბავი. 
ისმინეს უფლის სიტყვა და იერობოამთან საომრად გასულნი 
უკან გაბრუნდნენ. 2 რობოამი იერუსალიმში ცხოვრობდა და 
ციხე-სიმაგრეებად აქცია ქალაქები იუდაში. 5 მან ააშენა: 
ბეთლემი, ყეტამი, თეკოაყი, 7 ბეთ-ცური, სოქო, ყადულამი, 8 
გათი, მარეშა, ზიფი, ? ადორაიმი, ლაქიში, ყაზეკა, 19 ცარყა, 
აიალონი, ხებრონი - გამაგრებული ქალაქები, იუდასა და 
ბენიამინს რომ ეკუთვნოდა. 11 გაამაგრა ეს ციხე-სიმაგრეები, 
ჩააყენა მათში წინამძღოლნი და მისცა სურსათ-სანოვაგის, 
ზეთისა და ღვინის მარაგი. 12 ყველა ქალაქს ფარ-შუბები 
ჩამოურიგა და ძლიერ გაამაგრა. მის ხელში იყო იუდა და 
ბენიამინი. 13 მღვდლები და ლევიანები, ვინც კი იყო მთელ 
ისრაილში, თავ-თავიანთი საზღვრებიდან შეუდგნენ მას. 14 
ვინაიდან ტოვებდნენ ლევიანები თავიანთ სანახებს, 
სამფლობელოებს და მიდიოდნენ იუდაში და იერუსალიმში, 
რადგან იერობოამი და მისი ძენი უშლიდნენ მათ უფლის 
მღვდლობას. 1> დაიყენა მღვდლები გორაკებისთვის, 
ციკნებისთვის და ხბორებისთვის, თვითონ რომ გააკეთა. 19 მათ 
მიჰყვნენ ისრაელის ყველა ტომიდან, ვინც გულით ეძებდა 
უფალს, ისრაელის ღმერთს. ისინი მოვიდნენ, რომ მსხვერპლი 
შეეწირათ უფლისთვის, თავიანთი მამა-პაპის ღმერთისთვის. 17 
გაამაგრეს იუდას სამეფო და სამ წელიწადს მხარს უჭერდნენ 
რობოამს, სოლომონის ძეს, რადგან ამ სამ წელს დადიოდა 


დავითისა და სოლომონის გზით. 18 რობოამმა ცოლად 
შეირთო მახალათი, იერიმოთ დავითის ძის ასული და 
აბიხაილი, ელიაბ იესეს ძის ასული. 19 უშვა მას ვაჟები: იეყუში, 
შემარია და ზაჰამი. 29 ამის შემდეგ შეირთო მაყაქა, 
აბესალომის ასული. უშვა მას: აბია, ყათაი, ზიზა, შელომითი. 21 
რობოამს ყველა თავის ცოლზე და ხარჭაზე მეტად უყვარდა 
რეხაბყამი, სოლომონის ასული. რადგან თვრამეტი ცოლი და 
სამოცი ხარჭა ჰყავდა, შეეძინა ოცდარვა ვაჟი და სამოცი ქალი. 
22 დააყენა უფროსად რობოამმა აბია, მაყაქას ვაჟი, 
წინამძღოლად თავის ძმებში, რადგან მისი გამეფება ეწადა. 23 
გონივრულად მოიქცა და ყველა თავისი შვილი იუდასა და 
ბენიამინის ყველა კუთხეში და ყველა გამაგრებულ ქალაქში 
ჩაასახლა. უხვად მისცა სარჩო და უთხოვა მრავალი ცოლი. 


თავი 12 


1 როცა გამტკიცდა რობოამის მეფობა და გაძლიერდა, მაშინ 
მიატოვა მან უფლის რჯული და მასთან ერთად მთელმა 
ისრაელმა. 2? რობოამის მეფობის მეხუთე წელს მოუხდა შიშაკი, 
ეგვიპტის მეფე, იერუსალიმს, რადგან შესცოდეს უფალს. 3 
ათას ორასი ეტლით, სამოცი ათასი მხედრით, მათან ერთად 
ურიცხვი ხალხი მოვიდა ეგვიპტიდან - ლიბიელები, სუქიელები, 
ქუშელები. 4 აიღო იუდას გამაგრებული ქალაქები და 
იერუსალიმს მიადგა. ? მაშინ წინასწარმეტყველი შემაყია 
მივიდა რობოამთან და შიშაკს გარიდებულ, იერუსალიმში 
თავშეყრილ იუდას მთავრებთან, და უთხრა მათ: ასე ამბობს 
უფალი: რაკი თქვენ მიმატოვეთ, ახლა მეც მიგატოვებთ 
შიშაკის ხელში. 96 დამორჩილდნენ ისრაელის მთავრები და 
მეფე, თქვეს: მართალია უფალი. 7 როცა დაინახა უფალმა, 
რომ დამორჩილდნენ, გამოეცხადა უფლის სიტყვა შემაყიას და 
უთხრა: დამმორჩილდნენ ისინი, აღარ მოვსპობ, სულ მალე 
გამოვიხსნი და აღარ დაატყდება იერუსალიმს ჩემი რისხვა 
შიშაკის ხელით. 898 მაგრამ მისი ყმები გახდებიან, რათა 
იცოდნენ როგორია ჩემი ყმობა და ამქვეყნიური მეფეების 
ყმობა. 9 მიუხდა შიშაკი, ეგვიპტის მეფე, იერუსალიმს და წაიღო 
უფლის სახლისა და სამეფო სახლის განძეულობა, ყველაფერი 
წაიღო. წაიღო ოქროს ფარებიც, სოლომონმა რომ გააკეთა. 19 
დაამზადა მეფე რობოამმა მათ ნაცვლად სპილენძის ფარები 
და ჩააბარა მცველთა უფროსებს, რომელნიც სამეფო სახლის 
შესასვლელს დარაჯობდნენ. 11 ყოველთვის, როცა მეფე 
უფლის სახლში შედიოდა, მცველებს მოჰქონდათ ისინი, და 
მერე ისევ აბრუნებდნენ მცველების ოთახში. 12 რაკი 
დამორჩილდა, გაბრუნდა უფლის რისხვა მისგან და 
საბოლოოდ აღარ დაიღუპა. იუდაშიც კარგი ამბები იყო. 13 
გამტკიცდა მეფე რობოამი იერუსალიმში და მეფობდა. 
ორმოცდაერთი წლის იყო რობოამი, რომ გამეფდა, და 
ჩვიდმეტ წელიწადს იმეფა იერუსალიმში, ქალაქში, რომელიც 


უფალმა თავისი სახელის სამკვიდრებლად ამოარჩია 
ისრაელის ყველა ტომში. დედამისს ერქვა ნაყამა ყამონელი. 14 
ბოროტებას ჩადიოდა, რადგან მთელი გულმოდგინებით არ 
ეძებდა უფალს. 12 რობოამის პირველი და უკანასკნელი ამბები 
ჩაწერილია წინასწარმეტყველ შემაყიასა და ყიდო მხილველის 
მატიანეში, საგვარტომო ნუსხის მიხედვით. გამუდმებული ომი 
იყო რობოამსა და იერობოამს შორის. 15 განისვენა რობოამმა 
თავის მამა-პაპასთან და დამარხეს დავითის ქალაქში. მის 
ნაცვლად აბია, მისი ძე გამეფდა. 


თავი 13 


1 იერობოამის მეფობის მეთვრამეტე წელს აბია გამეფდა 
იუდაზე. 2 სამ წელიწადს მეფობდა იერუსალიმში. დედამისი 
იყო მიქაიაჰუ, აბესალომის ასული, გიბყადან. ომი იყო 
ამტყდარი აბიასა და იერობოამს შორის. 3 აბიამ ომში მამაც 
მებრძოლთაგან ოთხასი ათასი რჩეული ვაჟკაცი გამოიყვანა. 
იერობოამი კი მათ წინააღმდეგ საომრად რვაასი ათასი 
რჩეული და მამაცი მეომრით გამოვიდა. 4 დადგა აბია 
ცემარაიმის მთაზე, ეფრემის მთებში რომაა, და თქვა: 
მისმინეთ, იერობიაამ და მთელო ისრაელო! ? განა არ იცით, 
რომ უფალმა, ისრაელის ღმერთმა, დავითსა და მის ძეებს 
მარილის აღთქმით მისცა მეფობა ისრაელზე სამარადჟამოდ? 9 
მაინც აღდგა იერობოამ ნაბატის ძე, სოლომონ დავითის ძის 
მორჩილი, და გაილაშქრა თავისი ბატონის წინააღმდეგ. 7 
შემოიკრიბა თავის ირგვლივ უღირსი, უგვანი ხალხი, და 
სძლიეს რობოამ სოლომონის ძეს. რობოამი ყმაწვილი იყო და 
გულმხდალი, ამიტომ ვერ გაუძლო მათ. 8 ახლა თქვენ 
ფიქრობთ, გაუმკლავდეთ უფლის სამეფოს, რომელიც დავითის 
ძეთა ხელშია. თქვენ ჩვენზე ბევრად მეტნი ხართ და თქვენთან 
არის ოქროს ხბოები, იერიაბოამმა რომ ღმერთებად 
დაგიყენათ. ? განა თქვენ არ გამორეკეთ უფლის მღვდლები - 
აარონის ძენი და ლევიანები? განა თქვენ არ იყავით, რომ 
მღვდლები სხვა ქვეყნების ხალხთა მსგავსად გაიჩინეთ? 
ყველა, ვინც თავის საკურთხევლად მოდის კურატითა და შვიდი 
ბატკნით, ცრუღმერთის მღვდელი ხდება. 19 ჩვენ კი უფალი, 
ჩვენი ღმერთი გვყავს. არ მიგვიტოვებია იგი. მღვდლები 
უფალს ემსახურებიან, აარონის ძენი და ლევიანები თავიანთ 
საქმეზე დგანან. 11 დილა-საღამოობით უფლისთვის 
აღსავლენს აღავლენენ, სურნელებას აკმევენ, საწირ პურს 
სუფთა ტაბლაზე აწყობენ, ანთებენ ლამპრებს ოქროს 
სასანთლეზე, ღამ-ღამობით რომ ენთონ, რადგან უფლის, ჩვენი 
ღმერთის მცნებებს ვასრულებთ, თქვენ კი მიატოვეთ ისინი. 12 


აჰა, ღმერთი და მისი მღვდლები ჩვენთან არიან და სათავეში 
გვიდგანან, მომარჯვებული გვაქვს მქუხარე საყვირები, თქვენ 
წინააღმდეგ დასაყვირებლად, ისრაელიანებო! არ გაბედოთ 
უფალთან, თქვენი მამა-პაპის ღმერთოან ბრძოლა, რადგან არ 
მოგემართებათ ხელი. 13 ამასობაში იერობოამმა უკან 
ჩაუსაფრა მათ ხალხი, თვითონ იუდაელთა წინ იყვნენ, საფარი 
კი მათ უკან ეყენათ. 194 თვალი მოავლო იუდამ და, აჰა, 
წინიდან და უკნიდან ომია გაჩაღებული. მაშინ მოუხმეს მათ 
უფალს და მღვდლებმაც ჩაჰბერეს საყვირებს. 12 შეჰღაღადეს 
იუდაელებმა. როდესაც იუდაელებმა შეჰღაღადეს, ღმერთმა 
დაამარცხა იერობოამი და მთელი ისრაელი აბიასა და იუდას 
წინაშე, 10 გაურბოდნენ ისრაელის ძეები იუდას, მაგრამ 
ღმერთმა მათ ხელში ჩაყარა ისინი. 17 სძლია მათ აბიამ და 
მისმა ხალხმა დიდი ძლევით. ხუთასი ათასი მკვდარი დაეცა 
ისრაელის რჩეულ ვაჟკაცთაგან. 18 მაშინ მოდრკნენ 
ისრაელიანები, იუდაელები კი გაძლიერდნენ, რადგან 
მინდობილნი იყვნენ უფალზე, თავიანთი მამა-პაპის ღმერთზე. 
19 გაედევნა აბია იერობოამს და წაართვა ქალაქები: ბეთ-ელი 
თავისი დაბებით, იეშანა თავისი დაბებით, ყეფრაინი თავისი 
დაბებით. 29 ვეღარ მოიკრიბა იერობოამმა ძალა აბიაჰუს 
დღეებში, დაჰკრა მას უფალმა და მოკვდა იგი. 21 აბიაჰუ კი 
გამტკიცდა და თოთხმეტი ცოლი შეირთო. შეეძინა ოცდაორი 
ვაჟი და თექვსმეტი ქალი. 22 აბიას დანარჩენი ამბები, საქმეები 
და მისი სიტყვები აღწერილია ყიდო წინასწარმეტყველის 
წიგნში. 


თავი 14 


1 განისვენა აბიამ თავის მამა-პაპასთან და დამარხეს დავითის 
ქალაქში. მის ნაცვლად ასა, მისი ძე, გამეფდა. 2 ასას დროს ათ 
წელიწადს მოსვენებული იყო იუდას ქვეყანა. კეთილად და 
სწორად იქცეოდა ასა უფლის, თავისი ღმერთის თვალში. 3 
მოშალა უცხო სამსხვერპლოები და გორაკები, შემუსრა 
კერპები და აჩეხა აშერები. “ უბრძანა იუდას გამოეძია უფალი, 
თავისი მამა-პაპის ღმერთი, და შეესრულებინა მისი რჯული და 
მცნებები. 2 მოშალა იუდას ყველა ქალაქში გორაკები და მზის 
სვეტები. მოისვენა სამეფომ მის წინაშე. 9 ააგო იუდაში ციხე- 
ქალაქები, რადგან მოსვენებული იყო ქვეყანა და არც ომი არ 
ჰქონია იმ წლებში, რაკი უფალმა სიმშვიდე მისცა. 7 უთხრა 
იუდას: ავაშენოთ ეს ქალაქები და გალავანნი, კოშკები, 
კარიბჭეები და ბურჯები შემოვავლოთ. ქვეყანა კვლავ ჩვენს 
ხელშია, რადგან გამოვიძიეთ უფალი, ღმერთი ჩვენი. 
გამოვიძიეთ და ირგვლივ სიმშვიდე გვიბოძა. დაიწყეს შენება 
და ხელი მოემართათ. 8 ასას ჯარი ჰყავდა: სამასი ათასი 
ფარითა და შუბით შეიარაღებული კაცი იუდადან და ორას 
ოთხმოცი ათასი ფარით შეიარაღებული და მშვილდოსანი კაცი 
ბენიამინიდან. ყველანი მაგარი ვაჟკაცები იყვნენ. ? წამოვიდა 
მათ წინააღმდეგ ზერახ ქუშელი ათასი ათასიანი ჯარით, სამასი 
ეტლით და მერეშას მოადგა. 19 გამოვიდა ასა მის წინააღმდეგ. 
საბრძოლველად დაეწყვნენ ცეფათას ხეობაში, მარეშას 
მახლობლად. 11 შეჰღაღადა ასამ უფალს, თავის ღმერთს და 
უთხრა: უფალო, განა შენგან არ არის შეწევნა ძლიერისა და 
უძლურისა? შეგვეწიე უფალო, ღმერთო ჩვენო, რადგან შენზე 
ვართ მონდობიღ:ნი და შენი სახელით გამოვედით ამ ურდოს 
წინააღმდეგ. უფალო, შენ ღმერთი ხარ ჩვენი, ვერ გაგიძლოს 
კაცმა! 12 შემუსრა უფალმა ქუშელნი ასასა და იუდას წინაშე და 
გაიქცნენ ქუშელნი. 13 გაედევნა ასა და ხალხი, მასთან რომ 
იყო, გერარამდე. დაეცნენ ქუშელნი, არავინ გადარჩენილა 
ცოცხალი, 14 აიკლეს გერარის ქალაქები ირგვლივ, რადგან 


უფლის შიში იყო დაცემული მათზე. გაძარცვეს ყველა ქალაქი, 
რადგან იქ ბევრი იყო საძარცვი. 12 აიკლეს საქონლის არვები, 
უამრავი ცხვარი და აქლემი გამოირეკეს და იერუსალიმში 
დაბრუნდნენ. 


თავი 15 


1 ყაზარია ყოდედის ძეზე ღვთის სული გადმოვიდა. ? გაეგება 
იგი ასას და უთხრა: ყური დამიგდეთ, ასა, მთელო იუდავ და 
ბენიამინო, უფალი თქვენთან არის როცა თქვენ მასთან ხართ. 
თუ ძებნას დაუწყებთ, იპოვით. თუ თქვენ მიატოვებთ, ისიც 
მიგატოვებთ. 3 დიდხანს იყო ისრაელი ჭეშმარიტი ღმერთის 
გარეშე, მღვდლისა და რჯულის გარეშე. 4 გასაჭირში იყო და 
მოუხმო უფალს, ისრაელის ღმერთს. ეძებდნენ მას და 
აპოვნინა თავი. ? იმჟამად არ ჰქონდა მშვიდობა არც 
გამომსვლელს და არც შემსვლელს, რადგან დიდი შფოოი იყო 
ატეხილი იმ ქვეყნების მთელ მოსახლეობაში. 9 ხალხი ხალხს 
ებრძოდა, ქალაქი - ქალაქს, რადგან ღმერთმა შეაშფოთა 
ისინი ყოველგვარი გასაჭირით. 7 თქვენ კი გამტკიცდით და ნუ 
დაუძლურდება თქვენი ხელები, რადგან თქვენი საქმისაებრ 
მოგეზღვებათ. 8 როცა ასამ მოისმინა ეს სიტევები და ყოდედის 
ძის წინასწარმეტყველება, გამხნევდა და აღმოფხვრა 
სიბილწენი იუდასა და ბენიამინის ქვეყნიდან, აგრეთვე იმ 
ქალაქებიდან, ეფრემის მთაზე რომ დაიპყრო. განაახლა 
უფლის სამსხვერპლო, უფლის სტოას წინ რომ არის. 3? 
შემოიკრიბა მან მთელი იუდა და ბენიამინი, ეფრემისგან, 
მენაშესგან და სიმონისგან წამოსულ ხიზნებთან ერთად, 
რადგან მრავალნი გადავიდნენ მის მხარეზე ისრაელიდან, 
რაკი დაინახეს, რომ მასთან იყო უფალი. 19 ასას მეფობის 
მეთხუთმეტე წელს, მესამე თვეში შეიყარნენ იერუსალიმს. 11 
მსხვერპლად შესწირეს უფალს იმ დღეს მოტანილი 
ნადავლიდან შვიდასი ხარ-ძროხა და შვიდასი ცხვარი. 12 
აღთქმა დადეს, რომ ეძიათ უფალი, მამა-პაპათა ღმერთი, 
მთელი გულითა და სულით. 13 ყველა ვინც არ ეძიებდა უფალს, 
ისრაელის ღმერთს, უნდა მომკვდარიყო, დიდი იქნებოდა თუ 
პატარა, კაცი თუ ქალი. 14 ეფიცებოდნენ უფალს დიდის ხმითა 
და ღაღადით, საყვირებითა და ბუკებით. 12 ხარობდა მთელი 
იუდა ამ ფიცის გამო, რადგან მთელი გულით შეჰფიცეს, მთელი 


გულმოდგინებით ეძებდნენ მას და მან აპოვნინა თავი. უბოძა 
უფალმა მათ სიმშვიდე ირგვლივ. 16 მაყაქას, მეფე ასას 
დედასაც კი, დედოფლობა ჩამოართვა, რადგან აშერისათვის 
კერპი ჰქონდა გაკეთებული. აჩეხა ასამ მისი კერპი, 
ნაფოტებად აქცია და კედბონის ხევში დაწვა. 17 ისრაელში კი 
არ მოუშლიათ გორაკები. მხოლოდ ასას გული იყო სრულად 
მინდობილი უფლისადმი მთელი მისი სიცოცხლე. 18 შეიტანა 
ღვთის სახლში მამამისის და თავისი შეწირული ნივთები - 
ოქრო-ვერცხლი და ჭურჭელი. 13? ომი აღარ მომხდარა ასას 
მეფობის ოცდამეათე წლამდე. 


თავი 16 


1 ასას მეფობის ოცდამეთექვსმეტე წელს ამხედრდა ისრაელის 
მეფე ბაყაშა იუდას წინააღმდეგ და ააშენა რამა, რათა 
შეეწყვიტა მისვლა-მოსვლა ასასთან, იუდას მეფესთან. 2 
გამოიტანა ასამ ვერცხლი და ოქრო უფლის სახლისა და მეფის 
სახლის საგანძურებიდან. გაუგზავნა ბენჰადადს, არამის მეფეს, 
დამასკოში რომ იჯდა, და შეუთვალა: 3 იყოს კავშირი ჩვენ 
შორის, როგორც ჩვენს მამებს შორის იყო. აჰა, გიგზავნი 
ვერცხლსა და ოქროს. წადი და გაწყვიტე კავშირი ბაყაშასთან, 
ისრაელის მეფესთან, და ჩამომეხსნება. 4 დაუჯერა ბენ- 
ჰადადმა მეფე ასას და გაგზავნა თავისი მხედართმთავრები, 
ვინც ჰყავდა, ისრაელის ქალაქთა წინააღმდეგ. დალაშქრეს 
ყიონი, დანი, აბელ-მაიმი და ნაფთალის ყველა სამარაგო 
ქალაქი. ? ეს რომ შეიტყო ბაყაშამ, შეწყვიტა რამას შენება და 
შეაჩერა თავისი საქმე. 9 შეკრიბა მეფე ასამ მთელი იუდა და 
გადაზიდეს რამას ქვები და ხე-ტყე, რითაც ბაყაშა აშენებდა. 
ააშენა ამით გებაყი და მიცფა. 7 იმ დროს მივიდა მეფე ასასთან 
მისანი ხანანი და უთხრა: არამის მეფეს რომ მიენდე და არ 
მიენდე უფალს, შენს ღმერთს, ამის გამო გადაურჩა არამის 
ჯარი შენ ხელს. 8 განა ქუშელთა და ლუბიელთა ლაშქარი 
დიდი არ იყო, მრავლის უმრავლესი ეტლი და მხედარი არ 
ჰყავდათ? მაგრამ უფალს რომ იყავი მინდობილი, ამიტომაც 
ჩაგიგდო ისინი ხელში. ? რადგან უფლის თვალი დაჰყურებს 
მთელ ქვეყანას, რომ მხარი დაუჭიროს იმას, ვინც მთელი 
გულით არის მასზე მინდობილი. უგუნურად მოგივიდა ეს. 
ამიტომ ომები გექნება ამიერიდან. 19 განურისხდა ასა მისანს 
და საპყრობილეში ჩააგდო, რადგან გაგულისებული იყო 
ნათქვამის გამო. იმავე დროს ასა ჩაგრავდა ხალხიდან 
ზოგიერთებს. 11 ასას პირველი და უკანასკნელი ამბები 
ჩაწერილია იუდასა და ისრაელის მეფეთა წიგნში. 12 თავისი 


მეფობის ოცდამეცხრამეტე წელს ასას ფეხები დაუსნეულდა. 
ძალზე მძიმე იყო მისი სენი, მაგრამ თავის სნეულებაშიც კი არ 


ეძებდა უფალს, არამედ მკურნალებს. 13 განისვენა ასამ თავის 
მამა-პაპასთან; მოკვდა თავისი მეფობის ორმოცდამეერთე 
წელს. 14 დამარხეს მის სამარხში, თავისთვის რომ გაიმზადა, 
დავითის ქალაქში. დაასვენეს იგი სარეცელზე, რომელიც 
აავსეს კეთილსურნელებითა და მენელსაცხებლეთა ხელობით 
დამზადებული ნაირნაირი ნელსაცხებლებით. და დაუნთეს მას 
დიდზე დიდი კოცონი. 


თავი 17 


1 მის ნაცვლად მისი ძე, იოშაფატი გამეფდა და ძალა 
მოიკრიბა ისრაელის წინააღმდეგ. ? ჩააყენა ჯარი იუდას ყველა 
ციხე-ქალაქში. მცველები დააყენა იუდას ქვეყანაში და ეფრემის 
ქალაქებში, რომელიც მამამისმა ასამ დაიპყრო. 3 უფალი 
იოშაფატთან იყო, რადგან დავითის, მამამისის, პირვანდელი 
გზით დადიოდა და ბაალები არ უძებნია. “ ეძებდა თავისი 
მამის ღმერთს და მის მცნებებს ასრულებდა, და არ იქცეოდა 
ისრაელის მსგავსად. ? გააძლიერა უფალმა სამეფო მის 
ხელში. მთელი იუდა ძღვენს აძლევდა იოშაფატს და დიდი 
დოვლათი და პატივი ჰქონდა. 9 გული მოიცა უფლის გზებზე და 
კვლავ მოშალა გორაკები და აშერები იუდაში. 7 მეფობის 
მესამე წელს გაგზავნა თავისი მთავრები: ბენ-ხაილი, ყობადია, 
ზაქარია, ნათენელი და მიქაია დასამოძღვრად იუდას 
ქალაქებში. 8 თან გააყოლა ლევიანები: შემაყია, ნეთანია, 
ზებადია, ყასაელი, შემირამოთი, იონათანი, ადონია, ტობია, 
ტობადონია - ლევიანები. მათვე გააყოლა მღვდლები - 
ელიშამაყი და იორამი. ? მოძღვრავდნენ ხალხს იუდაში და თან 
ჰქონდათ უფლის რჯულის წიგნი. მოიარეს იუდას ყველა 
ქალაქი და დამოძღვრეს ხალხი. 19 უფლის დიდი შიში ჰქონდა 
ყველა იმ ქვეყნის სამეფოს, იუდას ირგვლივ რომ იყო, და არ 
ებრძოდნენ იოშაფატს. 11 ფილისტიმელთაგან იოშაფატთან 
მიჰქონდათ ძღვენი და ვერცხლი ხარკად. ასევე არაბებსაც 
მოჰყავდათ წვრილფეხა საქონელი - შვიდიათასშვიდასი 
ცხვარი და შვიდიათასშვიდასი თხა. 12 თანდათან განდიდდა 
და აღზევდა იოშაფატი. ააშენა მან იუდაში სიმაგრეები და 
სამარაგო ქალაქები. 13 მრავალი საშრომელი ჰქონდა იუდას 
ქალაქებში და მებრძოლი ხალხი მაგარი ვაჟკაცები ჰყავდა 
იერუსალიმში. 1“ აჰა, მათი მოვალეობანი მამისსახლთა 
მიხედვით. იუდას ათასისთავები: თავკაცი ყადნა, მას ჰყავდა 
სამასიათასი მაგარი ვაჟკაცი. 12 მის მერე იყო თავკაცი 
იეჰოხანანი. მას ორასოთხმოციათასი ჰყავდა. 15 მის მერე იყო 


ყამასია ზიქრის ძე, ნებით რომ შესწირა თავი უფალს, მასთან 
იყო ორასი ათასი მაგარი ვაჟკაცი. 17 ბენიამინს ჰყავდა მამაცი 
ვაჟკაცი ელიადაყი და მასთან ერთად ორასი ათასი 
მშვილდითა და ფარით შეიარაღებული კაცი. 18 მის მერე იყო 
იეჰოზაბადი და მასთან ერთად ასოთხმოცი ათასი 
შეიარაღებული მებრძოლი. 19 აჰა, ისინი ვინც მეფეს 
ემსახურებოდნენ, იმათ გარდა, მეფემ იუდას ყველა ციხე- 
ქალაქში რომ ჩააყენა. 


თავი 18 


1 უხვად ჰქონდა დოვლათი და პატივი იოშაფატს, და 
დაუმოყვრდა აქაბს. 2? რამდენიმე წლის შემდეგ ჩავიდა აქაბთან 
სამარიაში და უამრავი ცხვარ-ძროხა დაუკლა აქაბმა მას და იმ 
ხალხს, თან რომ ახლდა. და დაიყოლია გალაადის რამოთში 
ლაშქრობაზე. 3 უთხრა აქაბმა, ისრაელის მეფემ, იოშაფატს, 
იუდას მეფეს: წამომყვები გალაადის რამოთზე? მიუგო: რამ 
გაგვყო მე და შენ, რამ გაჰყო ჩემი ხალხი და შენი ხალხი? 
შენთან ვარ ომში. 4 უთხრა იოშაფატმა ისრაელის მეფეს: აბა, 
დაეკითხე უფლის სიტყვას. ? შეკრიბა ისრაელის მეფემ 
წინასწარმეტყველნი - ოთხასამდე კაცი, და უთხრა მათ: 
გავილაშქრო გალაადის რამოთზე თუ თავი შევიკავო? მიუგეს: 
გაილაშქრე, მეფეს ჩაუგდებს ხელში ღმერთი. 9 თქვა 
იოშაფატმა: ხომ არ არის აქ სადმე კიდევ უფლის 
წინასწარმეტყველი, რომ მასაც დავეკითხოთ? 7 უთხრა 
ისრაელის მეფემ იოშაფატს: კიდევ არის ერთი კაცი, 
რომელსაც შეგვიძლია ვაკითხვინოთ უფლისათვის, მაგრამ 
მძულს იგი, რადგან სასიკეთოს არ წინასწარმეტყველებს ჩემზე, 
არამედ მხოლოდ ცუდს. მიქაი იმლას ძეა. თქვა იოშაფატმა: ნუ 
ამბობს ასე მეფე. 8 უხმო ისრაელის მეფემ ერთ-ერთ ჯარისკაცს 
და უთხრა: სასწრაფოდ მომგვარე მიქაი იმლას ძე. ? ისრაელის 
მეფე და იუდეას მეფე იოშაფატი სამოსლით შემოსილნი 
ისხდნენ თავ-თავის სავარძლებში კალოზე, სამარიის 
კარიბჭესთან, და წინასწარმეტყველნი 
წინასწარმეტყველებდნენ მათ წინაშე. 19 გაიკეთა ციდკია 
ქენაყანის ძემ რკინის რქები და თქვა: ასე ამბობს უფალი: ამით 
ურქენ არამს და ბოლოს მოუღებ. 11 ყველა წინასწარმეტყველი 
ამასვე წინასწარმეტყველებდა: მიუხდი გალაადის რამოთს და 
გაიმარჯვებ, მეფის ხელში ჩააგდებს უფალი. 12 ასე ეუბნებოდა 
მიქაის მის დასაძახებლად გაგზავნილი მოციქული: აჰა, მეფის 
სასიკეთოს ამბობენ ერთხმად წინასწარმეტყველნი. 
შეეთანხმოს შენი სიტყვებიც მათს სიტყვებს. შენცა თქვი 


სასიკეთო. 13 თქვა მიქაიმ: უფალს ვფიცავ, იმას ვიტყვი, რასაც 
ღმერთი მიბრძანებს. 14% მივიდა მეფესთან და უთხრა მეფემ: 
მიქაი! გავილაშქროთ გალაადის რამოთზე თუ თავი 
შევიკავოთ? მიუგო: გაილაშქრე და გაიმარჯვებ, თქვენს ხელში 
ჩაცვივდებიან. 12 უთხრა მეფემ: რამდენჯერ უნდა დაგაფიცო, 
მხოლოდ სიმართლე მელაპარაკე-მეთქი უფლის სახელით? 15 
უთხრა: ვიხილე მთელი ისრაელი, უმწყემსო ფარასავით მთებზე 
მიმოფანტული. და თქვა უფალმა: პატრონი არ ჰყავთ, 
მშვიდობით დაბრუნდნენ თავ-თავის სახლებში. 17 უთხრა 
ისრაელის მეფემ იოშაფატს: ხომ გეუბნებოდი, სასიკეთოს არ 
წინასწარმეტყველებს-მეთქი ჩემზე, არამედ მხოლოდ ცუდს. 18 
თქვა მიქაიმ: აბა, ისმინეთ უფლის სიტყვა: ვიხილე, თავის 
ტახტზე იჯდა უფალი და ცათა მთელი მხედრობა ედგა 
გვერდში, მარჯვნივ და მარცხნივ. 1? თქვა უფალმა: ვინ 
გაიტყუებს აქაბს, ისრაელის მეფეს, რომ გაილაშქროს და 
დაეცეს გალაადის რამოთს? ერთი ერთს ამბობდა, მეორე - 
სხვას. 22– გამოვიდა სული, წარუდგა უფალს და თქვა: მე 
გავიტყუებ. უთხრა უფალმა: რითი? 21 მიუგო: გავალ და 
საცრუის სულად ვიქცევი ყველა მისი წინასწარმეტყველის 
ბაგეში. თქვა უფალმა: გაიტყუებ და კიდეც გამოგივა. წადი, ასე 
გააკეთე. 22 აჰა, სიცრუის სული ჩაუდგა უფალმა ამ შენ 
წინასწრმეტყველებს. უფალს კი ცუდი აქვს ნათქვამი შენზე. 23 
მიეჭრა ციდკია ქენაყანის ძე და სილა გააწნა მიქაიას, უთხრა: 
როგორ მოხდა, რომ გვერდი ამიარა უფლის სიტყვამ და შენში 
მეტყველებს? 2“ თქვა მიქაიმ: მაშინ დაინახავ, ოთახიდან 
ოთახში რომ დაიწყებ სირბილს დასამალავად. 25 თქვა 
ისრაელის მეფემ: შეიპყარით მიქაი და მიჰგვარეთ ქალაქის 
თავს და უფლისწულ იოაშს. 25 და უთხარით: ასე ამბობს-თქო 
მეფე: დილეგში ჩააგდეთ ეს კაცი და აჭამეთ სიმწრის პური და 
ასვით სიმწრის წყალი, ვიდრე მშვიდობით მოვბრუნდებოდე. 27 
თქვა მიქაიმ: თუ მშვიდობით მობრუნდი, უფალს არ 
ულაპარაკნია ჩემი პირით. თქვა: ისმინეთ ყეელამ, ხალხნო! 28 
წავიდნენ ისრაელის მეფე და იოშაფატ იუდას მეფე გალაადის 
რამოთზე. 29 უთხრა ისრაელის მეფემ იოშაფატს: მე 


გადავიცვამ და ისე გავალ საბრძოლველად. შენ შენი 
სამოსელი გეცვას. გადაიცვა ისრაელის მეფემ და გავიდა 
საბრძოლველად. 39 უბრძანა არამის მეფემ ეტლების 
მეთაურებს, ვინც ჰყავდა: ნუ შეებრძოლებით ნურც მცირეს, 
ნურც დიდს, მხოლოდ ისრაელის მეფეს შეებრძოლეთ. 31 როცა 
დაინახეს ეტლების მეთაურებმა იოშაფატი, იფიქრეს, ეს არისო 
ისრაელის მეფე და მისკენ გაეშურნენ, რომ შებრძოლებოდნენ. 
მაშინ იყვირა იოშაფატმა და უფალი შეეწია - ღმერთმა 
მოაშორა მას მომხდურნი. 32 როცა მიხვდნენ ეტლების 
მეთაურები, რომ არ იყო იგი ისრაელის მეფე, გაერიდნენ მას. 
33 ალალბედზე მოზიდა მშვილდი ვიღაც კაცმა და ჯაჭვის 
პერანგის ნაწიბურთან დაჭრა ისრაელის მეფე. უთხრა თავის 
მეეტლეს: გატრიალდი და ბრძოლიდან გამიყვანე, რადგან 
დაჭრილი ვარ. 34 გახურდა ომი იმ დღეს, დარჩა ეტლში 
ისრაელის მეფე არამელთა პირისპირ საღამომდე და მოკვდა 
მზის ჩასვლისას. 


თავი 19 


1 მშვიდობით დაბრუნდა იოშაფატ იუდას მეფე სახლში, 
იერუსალიმში. 2 გამოეგება მისანი იეჰუ ხანანის ძე და უთხრა 
მეფე იოშაფატს: განა შეგშვენოდა უღვთო კაცისთვის 
დახმარების გაწევა და უფლის მოძულის სიყვარული? ამის 
გამო უფლის რისხვა დაგატყდება თავს. 3 თუმცაღა კეთილი 
საქმეებიც აღმოგაჩნდა, რადგან მოსპე აშერები ქვეყნიდან და 
გული მოამზდე ღვთის საძიებლად. 4 ცხოვრობდა იოშაფატი 
იერუსალიმში. კვლავ გავიდა ხალხში, ბერშებადან ეფრემის 
მთამდე და მოაქცია იგი უფლისკენ, მამა-პაპის ღმერთისკენ. 3 
მსაჯულები დააყენა ქვეყანაში, იუდას ყველა ციხე-ქალაქში, 
ყოველ ქალაქში. 9 უთხრა მსაჯულებს: დაუკვირდით რას 
აკეთებთ, რადგან კაცისთვის კი არ გამოგაქვთ მსჯავრი, 
არამედ უფლისთვის. იგი თქვენთან არის სამსჯავროზე. 7 
უფლის შიში იქონიეთ, ფრთხილად მოიქეცით, რადგან 
უფალთან, ჩვენს ღმერთთან, არ არის უსამართლობა, 
თვალთმაქცობა და ანგარება. 8 იერუსალიმში უფლის მსჯავრის 
გამოსატანად და დავის გადასაწყვეტად დააყენა 
ლევიანთაგანნი, მღვდელნი და ისრაელის მამისსახლთა 
თავკაცნი და დაბრუნდნენ იერუსალიმს. ? უბრძანა მათ და 
უთხრა: ასე აკეთეთ საქმე უფლისმოშიშებით, ჭეშმარიტებითა 
და ერთგულებით. 19 ყველა სადაო საქმე, რომელიც კი შემოვა 
თქვენთან თქვენს მოძმეთაგან, თქვენს ქალაქებში რომ 
ცხოვრობენ, სასისხლო იქნება ეს თუ რჯულის, მცნების, 
წესებისა და კანონების საქმე, გააფრთხილეთ, რომ უფალს არ 
შესცოდონ და თქვენც, თქვენს ძმებთან ერთად უფლის რისხვა 
არ დაიტეხოთ. ასე მოიქეცით და არ შესცოდავთ. 11 აჰა, 
მღვდელმთავარი ამარიაჰუ გეყოლებათ ყველა საუფლო 
საქმეში და ზებადიაჰუ იშმაყელის ძე, იუდას სახლის 
წინამძღოლი, ყველა სამეფო საქმეში. ზედამხედველებად 
ლევიანები იქნებიან თქვენ წინაშე. მტკიცედ იდექით და 
იმოქმედეთ, და კეთილთან იქნება უფალი. 


თავი 20 


1 ამის შემდეგ იყო, რომ მოვიდნენ მოაბიანები და ყამონიანები 
(ყამონელნიც მათთან იყვნენ) იოშაფატის წინააღმდეგ 
საბრძოლველად. ? მოვიდნენ, ამბავი მიაუტანეს იოშაფატს და 
უთხრეს: დიდი ურდო გადმოვიდა შენ წინააღმდეგ 
საბრძოლველად ზღვის გაღმიდან და არამიდან. აჰა, ისინი 
ხაცეცონ-თამარში არიან, ყენ-გედიში. 3 შეშინდა იოშაფატი და 
შესაკითხად უფალს მიმართა. მთელ იუდაში მარხვა 
გამოაცხადა. 4 შეიკრიბა იუდა უფლისგან შემწეობის 
სათხოვრად. იუდას ყველა ქალაქიდან მოვიდნენ უფლის 
საძიებლად. 2? წარდგა იოშაფატი იუდასა და იერუსალიმის 
კრებულში, უფლის სახლში, ახალი ეზოს წინ, 59 და თქვა: 
უფალო, ჩვენი მამა-პაპის ღმერთო, განა შენ არა ხარ ღმერთი 
ზეცაში? განა შენ არ ბატონობ ხალხთა ყველა სამეფოში? შენს 
ხელთ არის ძალა და სიმტკიცე. არავინ არის, წინ რომ 
აღგიდგეს. 7” განა შენ არ განდევნე ამ ქვეყნის მცხოვრებნი შენი 
ერის, ისრაელის თვალწინ? განა შენ არ მიეცი იგი 
სამარადისოდ შენი მოყვასის, აბრაამის მოდგმას? 3 
დამკვიდრდნენ იქ, საწმიდარი აგიშენეს შენს სახელზე და 
თქვეს: ? თუ თავს რამე უბედურება დაგვატყდება, მახვილი 
იქნება. მსჯავრი, ჭირი თუ შიმშილი, დავდგებით ამ სახლის 
წინაშე და შენ წინაშე, რადგან შენი სახელია ამ სახლში, და 
მოგიხმობთ ჩვენს გასაჭირში, შენ კი მოისმენ და გვიხსნი. 19 
აჰა, ახლა ყამონიანები და მოაბი, სეყირის მთიელები, მათზე 
გავლის ნება რომ არ დართეს ისრაელიანებს, როცა ეგვიპტის 
ქვეყნიდან ბრუნდებოდნენ, ამიტომ მათ გვერდი აუარეს და არ 
გაანადგურეს ისინი. 11 ახლა სამაგიეროს იმით გვიხდიან, რომ 
მოვიდნენ ჩვენი სამკვიდრებლის წასართმევად, რომელიც შენ 
დაგვიმკვიდრე. 12 ჩვენო ღმერთო, განა შენ არ დასდებ მათ 
მსჯავრს? რადგან უძლურნი ვართ ამ მრავალრიცხოვანი 
ურდოს წინაშე, ჩვენ წინააღმდეგ რომ არის მოსული. ჩვენ 
აღარ ვიცით, როგორ მოვიქცეთ, რადგან შენკენაა ჩვენი 


თვალი მოპყრობილი. 13 მთელი იუდა უფლის წინაშე იდგა, 
თავიანთი ჩვილებით, ცოლებითა და ვაჟებით. 14 მაშინ 
გადმოვიდა შუაგულ კრებულში ღვთის სული იეხაზიელზე, ძეზე 
ზაქარიასი, ძისა ბენაიასი, ძისა იეყიელისა, ძისა მათანიასი, 
ლევიანზე ასაფიანთაგან. 12 და თქვა: ყური მიგდე, მთელო 
იუდავ, იერუსალიმის მცხოვრებნო, მეფე იოშაფატ! ასე 
გეუბნებათ უფალი: ნუ გეშინიათ და ნუ შეძრწუნდებით ამ 
უზარმაზარი ურდოს წინაშე, რადგან თქვენ კი არ გმართებთ 
ომი, არამედ ღმერთს. 195 ხვალ დაეშვით მათკენ. აჰა, ისინი 
პჰაციცის მაღლობზე ამოდიან. ხევის ბოლოში წააწყდებით მათ, 
იერუელის უდაბნოს წინ. 17 ამჯერად თქვენ არ იბრძოლებთ. 
გადით, დადქით და უცქირეთ უფლის მიერ თქვენს ხსნას. 
იუდავ და იერუსალიმო! ნუ გეშინიათ და ნუ ძრწიხართ. ხვალ 
გახვალთ მის წინააღმდეგ და უფალი იქნება თქვენთან. 18 
იოშაფატი პირქვე დაემხო მიწაზე. მთელი იუდა და 
იერუსალიმის მცხოვრებნი უფლის წინაშე დაემხვნენ უფლის 
თაყვანისცემად. 1? წამოიმართნენ ლევიანები კეჰათიანთაგან 
და კორახიანთაგან, რათა მაღალი ხმით ექოთ უფალი, 
ღმერთი ისრაელისა. 29 ადგნენ დილაადრიან და თეკოაყის 
უდაბნოსკენ გავიდნენ. გასვლისას ადგა იოშაფატი და თქვა: 
მისმინეთ, მთელო იუდავ და იერუსალიმის მცხოვრებნო! 
დაენდეთ უფალს, თქვენს ღმერთს, მტკიცედ იდექით. გწამდეთ 
მისი წინასწარმეტყველებისა და მოგემართებათ ხელი. 21 
დაეთათბირა ხალხს და დაუყენა უფალს მგალობელნი, წმიდა 
სამოსელში გამოწყობილნი, რომ ექოთ უფალი 
შეიარაღებულთა წინ გამოსვლისას, ეთქვათ: ადიდეთ უფალი, 
რადგან უკუნისამდეა წყალობა მისი. 22 იმ დროს, როცა 
დაიწყეს ყიჟინა და სიმღერა, უფალმა ალყაში მოაქცია იუდას 
წინააღმდეგ მოსული ყამონიანები, მოაბიანები და სეყირის 
მთიელები და გაანადგურა. 23 აღდგენ ყამონიანებზე, 
მოაბიანებზე და სეყირის მთის მცხოვრებლებზე მათ 
დასახოცად და ამოსაწყვეტად. როცა სეყირის მცხოვრებთ 
მოუღეს ბოლო, ერთმანეთს დაერივნენ დასახოცად. 24 ავიდა 
იუდა უდაბნოს ბორცვზე, გადახედა ურდოს, და აჰა, გვამები 


ყრია მიწაზე! 25 მივიდნენ იოშაფატი და მისი ხალხი მათთან 
ნადავლისთვის და იპოვეს დიდძალი ქონება, სამოსელი, 
საუცხოო ჭურჭელი. იმდენი შეაგროვეს, რომ წაღება აღარ 
შეეძლოთ. სამ დღეს ეზიდებოდნენ ნადავლს, იმდენი იყო. 29 
მეოთხე დღეს კურთხევის ველზე შეიკრიბბენ, რადგან იქ 
აკურთხეს უფალი. ამიტომ ეძახიან დღემდე იმ ადგილს 
კურთხევის ველს. 27 გამობრუნდა მთელი იუდა და იერუსალიმი 
იოშაფატის მეთაურობით, რათა გახარებულები 
დაბრუნებულიყვნენ იერუსალიმში, რადგან უფალმა გაახარა 
ისინი მტრებზე. 28 შევიდნენ იერუსალიმში ქნარებით, 
ბობღნებითა და საყვირვბით უფლის სახლისკენ. 29 შიში 
დაეცათ ქვეყანათა ყველა სამეფოს, როცა გაიგეს, რომ 
ისრაელის მტრებს უფალი ებრძოდა. 39 მოისვენა იოშაფატის 
სამეფომ, სიმშვიდე უბოძა მას ირგვლივ თავისმა ღმერთმა. 31 
და მეფობდა იოშაფატი იუდაზე. ოცდათხუთმეტი წლისა იყო 
იოშაფატი, როცა გამეფდა, და ოცდახუთ წელს მეფობდა 
იერუსალიმში. მისი დედა იყო ყაბუზა, შილხის ასული. 32 
თავისი მამის, ასას გზას ადგა და არ უხვევდა მისგან. სწორად 
იქცეოდა უფლის თვალში. 33 ოღონდ გორაკები არ იყო 
გაუქმებული. და ხალხსაც ჯერ კიდევ არ ჰქონდა მტკიცედ 
მობრუნებული გული თავიანთი მამა-პაპის ღმერთისკენ. 34 
იოშაფატის დანარჩენი საქმენი, პირველნი და უკანასკნელნი, 
ჩაწერილია იეჰუ ხანანის ძის მატიანეში, რომელიც შეტანილია 
ისრაელის მეფეთა წიგნში. 35 ამის შემდეგ იოშაფატ იუდას 
მეფემ კავშირი შეკრა ახაზიასთან, ისრაელის მეფესთან, 
რომელიც უკუღმართად იქცეოდა. 35 მასთან კავშირი იმიტომ 
შეკრა, როძ ხომალდები აეგო თარშიშში წასასვლელად. 
ხომალდები ყეციონ-გაბერში ააგეს. 37 იწინასწარმეტყველა 
იოშაფატზე ელიყეზერ დოდანის ძემ, მარეშელმა, და თქვა: 
რაკი კავშირი შეჰკარი ახაზიასთან, ამიტომ უფალი ჩაფუშავს 
შენს საქმეს. და დაილეწა ხომალდები და ვეღარ შესძლეს 
თარშიშში წასვლა. 


თავი 21 


1 განისვენა იოშაფატმა თავის მამა-პაპასთან და დაიმარხა 
თავის მამა-პაპის გვერდით დავითის ქალაქში და მის ნაცვლად 
მისი ძე, იორამი გამეფდა. ? ჰყავდა ძმები, იოშაფატის ვაჟები: 
ყაზარია, იესელი, ზექარიაჰუ, ყაზარიაჰუ, მიქაელი, შეფატიაჰუ, 
ესენი არიან იოშაფატის, ისრაელის მეფის ძენი. 3 მათმა მამამ 
დიდძალი საჩუქარი მისცა მათ - ვერცხლი, ოქრო და 
ძვირფასეულობა, იუდას ციხე-ქალაქებთან ერთად. სამეფო კი 
იორამს უბოძა, რადგან იგი პირმშო იყო. 4 დაიჭირა მამამისის 
სამეფო იორამმა, და როცა გაძლიერდა, მახვილით დახოცა 
თავისი ძმები და ისრაელის მთავართაგანნი. 2 ოცდათორმეტი 
წლისა იყო იორამი, როცა გამეფდა, და რვა წელი იმეფა 
იერუსალიმში. 9 ისრაელის მეფეთა გზით დადიოდა იგი, 
როგორც იქცეოდა აქაბის სახლი, რადგან აქაბის ასული 
ჰყავდა ცოლად და უკუღმართად იქცეოდა უფლის თვალში. 7 
მაგრამ არ უნდოდა უფალს დავითის სახლის დაქცევა იმ 
აღთქმის გამო, დავითს რომ დაუდო, როცა შეპირდა, რომ 
მისცემდა ლამპარს მას და მის შთამომავალთ სამარადისოდ. 8 
მის დროს განუდგა ედომი იუდას და დაისვეს მეფე. ? 
გაემართა იორამი თავისი სარდლებით და მთელი თავისი 
ეტლებითურთ, ადგა ღამით და სძლია ედომელებს, გარს რომ 
ეხვივნენ და ეტლის მეთაურებს. 19 განუდგა ედომი იუდას და 
ასეა დღემდე. იმხანადვე განუდგა ლიბნაც იუდას, რადგან 
მიატოვა იორამმა უფალი, თავისი მამა-პაპის ღმერთი. 11 მანაც 
მოაწყო გორაკები იუდას მთებში. მან გარყვნა იერუსალიმის 
მცხოვრებნი და აცდუნა იუდა. 12 წერილი მიუვიდა ელია 
წინასწარმეტყველისგან, უთვლიდა, ასე ამბობსო უფალი, 
მამაშენის დავითის ღმერთი: იმის გამო, რომ შენ არ დაადექი 
მამაშენის იოშაფატის გზას და იუდას მეფის, ასას გზას, 13 
არამედ ისრაელის მეფეთა გზას დაადექი, გარყვენი იუდა და 
იერუსალიმში მცხოვრებნი აქაბის სახლის გარყვნილების 
მსგავსად, თანაც შენზე უკეთესი შენი ძმები - მამაშენის სახლი 


ამოწყვიტე, 14 აჰა, უფალი სასტიკად მოსრავს შენს ხალხს, შენს 
ვაჟებსა და ცოლებს, მთელ შენს საბადებელს. 175 შენ კი მძიმე 
სენს შეგყრის ნაწლავთა სენს, ისე რომ ნაწლავები სნეულების 
გამო დღე და დღე გარეთ გამოგივა. 19 აღძრავს უფალი 
იორამის წინააღმდეგ ფილისტიმელთა და არაბთა სულს, 
ქუშელთა მეზობლად რომ არიან. 17 გაილაშქრეს იუდაზე, 
შეიჭრნენ მასში და ხელში ჩაიგდეს მთელი დოვლათი, რაც კი 
მეფის სახლში აღმოჩნდა, აგრეთვე მისი ვაჟები და ცოლები. 
ვაჟი აღარ დარჩა, იოახაზის ძეთა შორის უმრწემესის გარდა. 18 
ყოველივე ამის შემდეგ დასცა უფალმა იგი უკურნებელი სენით. 
19 ასე იყო დღე და დღე. მეორე წლის ბოლოს კი გამოუვიდა 
ნაწლავები სენისაგან და საშინელ ტანჯვაში მოკვდა. მისმა 
ხალხმა არ დაუნთო კოცონი. როგორც მის მამა-პაპას დაუნთო. 
20 ოცდათორმეტი წლის იყო იგი, რომ გამეფდა. და რვა წელი 
იმეფა იერუსალიმში. ისე წავიდა, რომ არ დანანებიათ. 
დამარხეს დავითის ქალაქში, სამეფო სამარხში. 


თავი 22 


1 იერუსალიმის მცხოვრებლებმა მის ნაცვლად მისი უმცროსი 
ვაჟი ახაზია გაამეფეს, რადგან უფროსები ბანაკში შემოჭრილმა 
არაბებმა გაჟლიტეს. გამეფდა ახაზია, იუდას მეფის, იორამის 
ვაჟი. 2 ორმოცდაორი წლისა იყო ახაზია, რომ გამეფდა, და 
ერთი წელი იმეფა იერუსალიმში. მისი დედა იყო ღოთოლია, 
ყომრის ასული. 3 ისიც აქაბის სახლის გზით დადიოდა, 
ვინაიდან დედამისი ურჩევდა ბოროტის ქმნას. 4 უკუღმართად 
იქცეოდა უფლის თვალში, აქაბის სახლის მსგავსად, რადგან 
ისინი იყვნენ მისი მრჩევლები, მისდა საუბედუროდ. ? მათივე 
რჩევით დადიოდა და გაჰყვა იორამ აქაბის ძეს, ისრაელის 
მეფეს, არამის მეფესთან, ხაზაელთან საბრძოლველად 
გალაადის რამოთში; დაჭრეს არამელებმა იორამი. 9 
მობრუნდა, რომ იზრეყელში ემკურნალა ჭრილობებისთვის, 
რომლებიც მიაყენეს, როცა ხაზაელს, არამის მეფეს ეომებოდა. 
ჩამოვიდა ახაზია იორამის ძე, იუდას მეფე, იზრეყელში იორამ 
აქაბის ძის სანახავად, რადგან ავად იყო იგი. 7 ღვთისგან იყო 
ახაზიას დაღუპვა იორამთან მისვლით. მისვლისთანავე 
იორამთან ერთად რომ გაილაშქრა იეჰუ ნიმშის ძეზე, 
რომელსაც უფალმა სცხო ახაბის სახლის დასაქცევად. 8 როცა 
იეჰუ მსჯავრს სდებდა ახაბის სახლს, მოძებნა იუდას მთავარნი 
და ახაზიას ძმისწულნი, ახაზიას რომ ემსახურებოდნენ, და 
დახოცა ყველანი. 9? მოძებნა ახაზიაც და შეიპყრეს იგი, როცა 
სამარიაში იმალებოდა, და მიჰგვარეს იეჰუს. მერე მოკლეს და 
დამარხეს, რადგან თქვეს: შვილია იოშაფატისა, რომელიც 
მთელი გულით ეძებდა უფალს. აღარავინ დარჩა ახაზიას 
სახლში, მეფობა რომ შესძლებოდა. 1? როცა ღოთოლიამ, 
ახაზიას დედამ დაინახა, რომ მოკვდა მისი ვაჟი, ადგა და 
გაწყვიტა იუდას სახლის მთელი სამეფო მოდგმა. 11 მაგრამ 
იეჰოშაბყათმა, მეფის ასულმა, აიყვანა იოაში, ახაზიას ვაჟი, და 
მოარიდა დასახოცავად განწირულ უფლისწულებს და თავის 
ძიძასთან ერთად საწოლ ოთახში გადამალა. იეჰოშაბყათმა, 


მეფე იორამის ასულმა, იეჰოიადაყ მღვდლის ცოლმა, ახაზიას 
დამ, გადამალა იგი ღოთოლიასგან და ვერ მოკლეს. 12 ექვს 
წელს იმალებოდა მასთან ერთად ღვთის სახლში, ხოლო 
ქვეყანაზე ღოთოლია მეფობდა. 


თავი 23 


1 მეშვიდე წელს ძალი მოიცა იეჰოიადაყმა და აიყვანა 
ასისთავები: ყაზარია იეროხამის ძე, იშმაყელ იეჰოყანანის ძე, 
ყაზარია ყობედის ძე, მაყასეია ყადაიას ძე და ელიშაფატ 
ზიქრის ძე. 2 წავიდნენ ისინი იუდაში, შეკრიბეს ლევიანები 
იუდას ყველა ქალაქში და იერუსალიმში მოვიდნენ. 3 აღთქმა 
დადო მთელმა კრებულმა მეფესთან ღვთის სახლში. უთხრა 
მათ იეჰოდაყმა: აჰა, უფლისწული უნდა გამეფდეს, როგორც 
უფალმა ბრძანა დავითის შთამომავლებზე. 4 აი, ასე უნდა 
მოიქცეთ: თქვენგან ერთი მესამედი შაბათს შემომსვლელ 
მღვდელთაგან და ლევიანთაგან ზღურბლთა მცველები 
იქნებიან; ? მესამედი მეფის სასახლეში იქნება, მესამედი - 
იესოდის კარში, დანარჩენი ხალხი კი - უფლის სახლის 
ეზოებში. 9 არავინ შევიდეს უფლის სახლში, გარდა 
მღვდლებისა და მომსახურე ლევიანებისა. ისინი შევიდნენ, 
რადგან განწმედილნი არიან. მთელი ხალხი კი უფლის 
სადარაჯოზე დადგეს. ” გარს უნდა შემოერტყნენ ლევიანები 
მეფეს იარაღით ხელში; ვინც სახლში შემოვა, მოკვდეს. 
ედექით მეფეს გამოსვლისას და შესვლისას. 8 ყველაფერი ისე 
გააკეთეს ლევიანებმა და იუდამ, როგორც მათ იეჰოიადაყ 
მღვდელმა უბრძანა: წაიყვანეს თავ-თავისი ხალხი - შაბათს 
შემომსვლელნი შაბათს გამსვლელებთან ერთად, რადგან არ 
დაუთხოვია იეჰოიადაყ მღვდელს დასები. ? დაურიგა 
იეჰოიადაყ მღვდელმა ასისთავებს შუბები, დიდი და მცირე 
ფარები, მეფე დავითს რომ ჰქონდა უფლის სახლში. 19 
დააყენა მთელი ხალხი, თითოეული თავის იარაღით ხელში, 
სახლის მარჯვენა ფრთიდან მარცხენა ფრთამდე, 
სამსხვერპლოსთან და სახლთან, მეფის ირგვლივ. 11 
გამოიყვანეს უფლისწული, დაადგეს შარავანდი და მისცეს 
მოწმობა. გაამეფეს იგი და სცხეს მირონი იეჰოიადაყმა და 
მისმა ვაჟებმა, თქვეს: იცოცხლოს მეფემ! 12 შემოესმა 
ღოთოლიას ხალხის ჩოჩქოლი, რომ მორბოდნენ და მეფეს 


ადიდებდნენ, და გაჰყვა ხალხს უფლის სახლისკენ. 13 და აჰა, 
დაინახა, შესასვლელთან, თავის სვეტთან, დგას მეფე. მეფის 
გვერდით სარდლები და მესაყვირენი იყვნენ, მთელი ქვეყნის 
ერი ხარობდა და საყვირებს აყვირებდა, მგალობელნი კი 
სამუსიკო საკრავებით ქება-დიდებას უძღვებოდნენ. მაშინ 
შემოიხია სამოსელი ღოთოლიამ და იყვირა: ღალატია, 
ღალატი! 14 გაიხმო იეჰოიადაყ მღვდელმა ასისთავები, ჯარის 
მეთაურნი, და უთხრა: კარში გაიყვანეთ. ვინც უკან გაჰყვება 
მახვილით მოკალით, რადგან იფიქრა მღვდელმა, უფლის 
სახლში არ მოკლანო. 12 გზა მისცეს და წავიდა სახლისკენ 
ცხენთა შესასვლელით და იქ მოკლეს. 19 დადო იეჰოიადაყმა 
აღთქმა თავისთავსა, მთელ ერსა და მეფეს შორის, რათა ისინი 
უფლის ერი გამხდარიყვნენ. 17 შევიდა მთელი ხალხი ბაალის 
სახლში და დაანგრია სამსხვერპლოანად, დალეწეს მისი 
გამოსახულებანი და მოკლეს მათანი, ბაალის ქურუმი, 
სამსხვერპლოების წინ. 18 უფლის სახლის საქმენი იეჰოიადაყმა 
იმ მღვდლებს - ლევიანებს ჩააბარა, რომლებიც დავითმა 
უფლის სახლში გაამწესა უფლისთვის აღსავლენის შესწირად, 
როგორც მოსეს რჯულში წერია, სიხარულითა და გალობით, 
დავითის განაწესის მიხედვით. 19 მცველები ჩააყენა უფლის 
სახლის კარში, რათა რაიმეთი გაუწმიდურებული არ შესულიყო. 
20 წამოიყვანა ასისთავები, დიდებულები, ერისმთავრები, 
ქვეყნის მთელი ხალხი, და გაჰყვა მეფეს უფლის სახლიდან, 
ზემო ჭიშკრის გავლით, მეფის სასახლემდე, დასვეს მეფე 
სამეფო ტახტზე. 21 გამხიარულდა მთელი ქვეყნის ერი და 
დაწყნარდა ქალაქი. ხოლო ღოთოლია მახვილით მოკლეს. 


თავი 24 


1 შვიდი წლის იყო იოაში, როცა გამეფდა, და ორმოცი წელი 
იმეფა იერუსალიმში. მისი დედა იყო ციბაი, ბარშებადან. 2 
სწორად იქცეოდა უფლის თვალში იოაში იეჰოიადაყ მღვდლის 
სიცოცხლეში. 3 ორი ცოლი მოუყვანა მას იეჰოიადაყმა და 
შეეძინა ძენი და ასულნი. 4 ამის შემდეგ იოაშმა გულით 
მოიწადინა უფლის სახლის შეკეთება. ? შეკრიბა მღვდლები, 
ლევიანები და უთხრა: დაიარეთ იუდას ქალაქები და მთელ 
ისრაელში ვერცხლი მოაგროვეთ წლიდან წლამდე უფლის 
სახლის შესაკეთებლად. დააჩქარეთ ეს საქმე. მაგრამ 
ლევიანებმა არ დააჩქარეს. 95 დაიბარა მეფემ იეჰოიადაყი, 
მათი თავკაცი, და უთხრა: რატომ არ მოსთხოვ ლევიანებს, 
რომ იუდასგან და იერუსალიმისგან აკრიბონ ის გადასახადი, 
რომელიც მოსემ, უფლის მორჩილმა და ისრაელის კრებულმა 
დაადგინეს სადღესასწაულო კარვისთვის? 7 რადგან ურჯულო 
ღოთოლიამ და მისმა ვაჟებმა დააზიანეს ღვთის სახლი, და 
უფლის სახლის მთელი შემოწირულობა ბაალებს მოახმარეს. 8 
ბრძანა მეფემ და გააკეთეს ერთი კიდობანი. დადგეს იგი 
უფლის სახლის შესასვლელთან, გარეთ. ? გამოაცხადეს 
იუდაში და იერუსალიმში, რომ უფლისთვის მოეტანათ ის 
შესაწირავი, რომელიც მოსემ, ღვთის მორჩილმა, დაუწესა 
ისრაელს უდაბნოში. 19 გაიხარა ყველა მთავარმა და მთელმა 
ერმა. მოდიოდნენ და ყრიდნენ კიდობანში, ვიდრე არ გაივსო. 
11 როდესაც ლევიანთა ხელით კიდობანს მეფის მოხელეებს 
წაუღებდნენ და ნახავდნენ რომ იგი სავსე იყო ვერცხლით, 
მოვიდოდნენ მეფის მწერალი და მღვდელმთავრის სანდო კაცი 
და გადმოაპირქვავებდნენ კიდობანს. მერე ისევ წაიღებდნენ 
და თავის ადგილზე დააბრუნებდნენ. ასე იქცეოდნენ დღიდან 
დღემდე და დიდძალი ვერცხლი დააგროვეს. 12 ჩააბარებდნენ 
ამას მეფე და იეჰოიადაყი უფლის სახლის სამუშაოთა 
შემსრულებლებს. ისინი კი დაიქირავებდნენ ქვისმთლელებსა 
და დურგლებს, უფლის სახლის გასაახლებლად, რკინა- 


სპილენძის მჭედლებს უფლის სახლის გასამაგრებლად. 13 
იშრომეს სამუშაოს შემსრულებლებმა და მოამთავრეს შეკეთება 
მათი ხელით. აღადგინეს ღვთის სახლი თავისი წესის და რიგის 
მიხედვით და გაამაგრეს. 14 როცა მორჩნენ, მეფესა და 
იეჰოიადაყს მიუტანეს დარჩენილი ვერცხლი. დაამზადეს 
მისგან უფლის სახლისთვის ჭურჭლეული - სამსახურებელი და 
აღსავლენისთვის საჭირო ჭურჭელი, თასები, ოქროსა და 
ვერცხლის ჭურჭელი. იეჰოიადაყის მთელი სიცოცხლის 
განმავლობაში მუდამ აღავლენდნენ აღსავლენს უფლის 
სახლში. 12 დაბერდა იეჰოიადაყი და გაძღა დღეებით და 
მოკვდა. ასოცდაათი წლისა იყო, როცა მოკვდა. 15 დავითის 
ქალაქში დამარხეს იგი, მეფეთა გვერდით, რადგან სიკეთეს 
აკეთებდა ისრაელში ღვთისთვის და მისი სახლისთვის. 17 
იეჰოიადაყის სიკვდილის შემდეგ მოვიდნენ იუდას მთავრები 
და თაყვანისცეს მეფეს. მაშინ გაუგონა მათ მეფემ. 18 მიატოვეს 
უფლის, თავიანთი მამა-პაპის ღმერთის სახლი და დაუწყეს 
მსახურება აშერებსა და კერპებს. განრისხდა უფალი იუდაზე და 
იერუსალიმზე ამ დანაშაულის გამო. 19? მოუვლინა 
წინასწარმეტყველები, რათა უფალს დაბრუნებოდნენ. 
ამხელდნენ ისინი, მაგრამ ყურს არ უგდებდნენ მათ. 29 ღვთის 
სულმა მოიცვა ზაქარია, იეჰოიადაყის ძე, მღვდელი; შედგა იგი 
ხალხის წინ მაღლობზე და თქვა: ასე ამბობს ღმერთი: რატომ 
არღვევთ უფლის მცნებებს? ამიტომ ხელი აღარ 
მოგემართებაო. რაკი მიატოვეთ უფალი, ისიც გტოვებთ თქვენ. 
21 შეითქვნენ მის წინააღმდეგ და მეფის ბრძანებით ჩააქვავეს 
უფლის სახლის ეზოში. 22 არ გაიხსენა მეფე იოაშმა მადლი, 
რაც იეჰოიადაყმა, მამამისმა, უყო მას, და მოკლა მისი ვაჟი. 
როცა კვდებოდა, თქვა: იხილოს უფალმა და მოჰკითხოს! 23 
წელიწადი რომ შემოიქცა, წამოვიდა მის წინააღმდეგ არამის 
ლაშქარი, შეიჭრა იუდაში და იერუსალიმში და გაწყვიტა 
ხალხში ყველა ერისმთავარი. მთელი ნაალაფარი დამასკოს 
მეფეს გაუგზავნეს. 24 მცირეოდენი ხალხით მოვიდა არამის 
ლაშქარი, მაგრამ უფალმა მათ ხელში დიდძალი ლაშქარი 
ჩააგდო, რადგან მიატოვეს უფალი, მამა-პაპის ღმერთი. იოაშს 


კი მსჯავრი დასდეს. 22 როცა წავიდნენ მისგან და მძიმედ 
დასნეულებული მიატოვეს, შეითქვნენ მის წინააღმდეგ მისი 
მორჩილნი იეჰოიადაყ მღვდლის შვილის სისხლის ასაღებად 
და თავისსავე საწოლში მოკლეს. ასე მოკვდა იგი. დამარხეს 
დავითის ქალაქში, მაგრამ არა მეფეთა სამარხში. 25 აჰა, მის 
წინააღმდეგ შეთქმულნი: ზაბადი, ძე შიმყათისა, ყამონელი 
დიაცისა, და იეჰოზაბადი, ძე შიმრითისა, მოაბელი დიაცისა. 27 
მისი ვაჟების, მასზე თქმული მრავალი ნაქადაგარის და ღვთის 
სახლის შეკეთების ამბავი მეფეთა წიგნის საკითხავშია 
ჩაწერილი. მის ნაცდლად მისი ძე, ამაციაჰუ გამეფდა. 


თავი 25 


1 ოცდახუთი წლისა იყო ამაციაჰუ, რომ გამეფდა, და 
ოცდაცხრა წელი იმეფა იერუსალიმში. დედამისი იყო 
იეჰოყადანი, იერუსალიმიდან. 2 სწორად იქცეოდა უფლის 
თვალში, თუმცა არა მთელი გულით. 3 როცა გაუმტკიცდა 
მეფობა, დახოცა თავისი მორჩილნი, რომელთაც მოკლეს 
მეფე, მამამისი. “ მაგრამ მათი შვილები არ დაუხოცავს, 
რადგან სწერია მოსეს რჯულის წიგნში, უფლის 
ბრძანებისამებრ: არ უნდა მოიკლან მამები შვილთა გამო და 
შვილები მამათა გამო არ უნდა მოიკლან, არამედ თითოეული 
თავისი დანაშაულისაოვის უნდა მოიკლას. ? შეკრიბა ამაციაჰუმ 
იუდა და დააყენა მამისსახლების, ათასისთავების და 
ასისთავების მიხედვით მთელი იუდა და ბენიამინი. აღრიცხა 
ოცი წლის ასაკს გადაცლებულნი და გამოვიდა სამასი ათასი 
რჩეული კაცი, ლაშქრად გამსვლელი და ფარ-შუბის დამჭერი. 9 
ას ქანქარ ვერცხლად იქირავა ისრაელისგან ასი ათასი მამაცი 
მებრძოლი. 7 მივიდა მასთან ღვთისკაცი და უთხრა: ნუ 
გაიყოლებ ისრაელის ჯარს, რადგან არ არის უფალი 
ისრაელთან, არცერთთან ეფრემიანთაგან. 8 მხოლოდ შენ 
წადი. იმოქმედე და მტკიცედ იყავი ბრძოლაში, თორემ 
დაგამარცხებს უფალი შენი მტრების წინაშე, რადგან ღმერთს 
შეწევნაც შეუძლია და დამარცხებაც. 3? უთხრა ამაციაჰუმ 
ღვთისკაცს: მაშ, ას ქანქარს რაღა ვუყო, რომელიც უკვე მივეცი 
ისრაელის მოქირავნეებს? მიუგო ღვთისკაცმა: უფალს ამაზე 
მეტი შეუძლია მოგცეს. 19 გამოაცალკევა ამაციაჰუმ ჯარი, 
ეფრემიდან რომ მოუვიდა, თავიანთ ადგილზე 
დასაბრუნებლად. ძალიან განრისხდნენ იუდაზე და 
გაცეცხლებულნი დაბრუნღნენ თავიანთ ადგილას. 11 ძალი 
მოიცა ამაციაჰუმ, გაუძღვა თავის ხალხს მარილოვანი 
ველისკენ და ათი ათასი სეყირიანი ამოხოცა. 12 ათი ათასი 
კაცი ცოცხლად ჩაიგდეს ტყვედ და წამოასხეს იუდიანებმა. 
აიყვანეს კლდის წვერზე და გადმოყარეს კლდის წვერიდან. 


ყველანი ერთიანად გაწყდნენ. 13 ხოლო ლაშქარი, რომელიც 
უკან გააბრუნა, რომ საომრად არ გაჰყოლოდა, შეესია იუდას 
ქალაქებს სამარიიდან ბეთ-ხორონამდე. სამი ათასი კაცი 
დახოცეს და დიდძალი ნაძარცვი დახვეტეს. 14 როცა დაბრუნდა 
ამაციაჰუ ედომელების განადგურების შემდეგ, წამოასხა 
სეყირიანთა ღმერთები და ღმერთებად დაიყენა. მათ სცემდა 
თაყვანს და უკმევდა. 12 განურისხდა უფალი ამაციაჰუს. 
მიუვლინა წინასწარმეტყველი, რომელმაც უთხრა: რად 
მოძებნე მაგ ხალხის ღმერთები, რომელთაც ვერ იხსნეს ეგ 
ხალხი შენი ხელიდან? 15 როცა ამას ეუბნებოდა, უთხრა მას 
მეფემ: რაო, მეფის მრჩევლად დაგაყენეს? შეწყვიტე. რისთვის 
უნდა მოაკლევინო თავი? შეწყვიტა წინასწარმეტყველმა და 
თქვა: ვიცი, შენი დაღუპვა გადაწყვიტა უფალმა, რადგან ასე 
გააკეთე და არ გაიგონე ჩემი რჩევა. 17 ითათბირა ამაციაჰუ 
იუდას მეფემ და კაცი გაუგზავნა იოაშს, იეჰოახაზ იაჰუს ძის ძეს 
ისრაელის მეფეს, და შეუთვალა: მოდი, მოვსინჯოთ 
ერთმანეთი. 18 შემოუთვალა იოაშმა ისრაელის მეფემ, 
ამაციაჰუს, იუდას მეფეს: ლიბანის კვრინჩხმა შეუთვალა 
ლიბანის ნაძვს: ცოლად მიათხოვე შენი ასული ჩემს ვაჟს. 
მაგრამ ჩაიარა ლიბანის გარეულმა მხეცმა და გათელა 
კვრინჩხი. 19 ამბობ, ედომი დავამარცხეო, და აჰა, გული 
მოგეცა საამპარტავნოდ. ახლა იჯექი შენ სახლში. რისთვის 
სტეხ შფოთს? შენც დაეცემი და იუდაც შენთან ერთად. 29 ყური 
არ ათხოვა ამაციაჰუმ, რადგან ღვთისგან იყო ეს, რომ მტრის 
ხელში ჩავარდნილიყო, რაკი ედომელთა ღმერთები მოძებნა. 
21 მაშინ გამოვიდა იოაში, ისრაელის მეფე, და მოსინჯეს 
ერთმანეთი, მან და ამაციაჰუმ, იუდას მეფემ, ბეთ-შემეშთან, 
იუდაში რომ არის. 22 დამარცხდნენ იუდაელები 
ისრაელიანებთან და თავთავის კარვებში გაიფანტნენ. 23 
ხოლო ამაციაჰუ, იუდას მეფე, ძე იოაშ ახაზიაჰუს ძისა, შეიპყრო 
იოაშ ისრაელის მეფემ ბეთ-შემეშში და მიადგა იერუსალიმს. 
დაანგრია იერუსალიმის კედელი ეფრემის კარიბჭიდან კუთხის 
კარიბჭემდე, ოთხასი წყრთის სიგრძეზე. 24 გაზიდა მთელი 
ოქრო-ვერცხლი, მთელი ჭურჭელი რაც კი უფლის სახლში 
ინახებოდა ყობედ-ედომთან, და მეფის სახლის საგანძური. 


აიყვანა მძევლები და გაბრუნდა სამარიას. 22 ისრაელის მეფის, 
იოაშ იეჰოახაზის ძის, სიკვდილის შემდეგ თხუთმეტი წელი 
იცოცხლა ამაციაჰუ იოაშის ძემ, იუდას მეფემ. 25 ამაციაჰუს 
დააარჩენი საქმეები - პირველნი და უკანასკნელნი, იუდასა და 
ისრაელის მეფეთა წიგნშია ჩაწერილი. 27 მას შემდეგ, რაც 
ამაციაჰუ უფალს განუდგა, შეითქვნენ მის წინააღმდეგ 
იერუსალიმში, და მან თავი შეაფარა ლაქიშს. მიუგზავნეს 
კაცები ლაქიშში და იქ მოკლეს. 28 წამოასვენეს ცხენებით და 
დამარხეს თავის მამა-პაპის გვერდით იუდას ქალაქში. 


თავი 26 


1 გამოიყვანა იუდას მთელმა ხალხმა ყუზიაჰუ, თექვსმეტი წლის 
ყმაწვილი, და მამამისის, ამაციაჰუს, ნაცვლად გაამეფეს. ? მან 
აღადგინა ელოთი და დაუბრუნა იუდას. მერე განისვენა მეფემ 
მამა-პაპასთან. 3 თექვსმეტი წლის იყო ეუზიაჰუ, რომ გამეფდა, 
და ორმოცდათორმეტი წელი იმეფა იერუსალიმში. დედამისი 
იყო იექალია, იერუსალიმელი. 9 სწორად იქცეოდა უფლის 
თვალში, როგორც ამაციაჰუ, მამამისი, იქცეოდა. ? ეძიებდა 
ღმერთს, ვიდრე ცოცხალი იყო ზაქარია წინასწარმეტყველი, 
საღვთო ხილვების მეცნაური. ვიდრე ეძებდა უფალს, ღმერთიც 
შეეწეოდა მას. 9 გადიოდა და ებრძოდა ფილისტიმელებს. 
დაანგრია გათის, იაბნესა და აშდოდის კედლები. ქალაქები 
გააშენა აშდოდში და ფილისტიმელებში. 7 ღმერთი შეეწეოდა 
ფილისტიმელების, არაბების, გურ-ბაყალის მცხოვრებთა და 
მეყუნელთა წინააღმდეგ. 8 ყამონელნი ძღვენს უგზავნიდნენ 
ყუზიაჰუს და მისმა სახელმა ეგვიპტის საზღვრებამდე მიაღწია, 
რადგან მეტად გაძლიერდა იგი. 9 ააგო ყუზიაჰუმ 
იერუსალიმშიკოშკები კუთხის კარიბჭეზე, ველის კარიბჭეზე და 
კუთხეში და გაამაგრა. 19 ააგო კოშკები უდაბნოშიც და უამრავი 
ჭა ამოიყვანა, რადგან ბევრი ხარ-ძროხა ჰყავდა დაბლობში და 
ვაკეზე. მიწისმუშაკნი და მევენახენი კი მთებში და ქარმელში 
ჰყავდა, რადგან მიწის მოყვარული იყო. 11 ყუზიაჰუს მებრძოლი 
ჯარი ჰყავდა, რომელიც გუნდ-გუნდად გამოდიოდა ომში და 
აღნუსხული იყო მათი რიცხვის მიხედვით იეყიელ მწერლისა და 
მაყასიაჰუ ზედამხედველის ხელით, და ხანანიას, მეფის ერთ- 
ერთი კარისკაცის, ხელმძღვანელობით. 12 მამისსახლთა 
თავკაცების, მაგარ ვაჟკაცთა, სრული რიცხვი იყო ორიათას 
ექვსასი, 132 მათ ხელში იყო სამასშვიდიათას ხუთას კაციანი 
ლაშქარი, რომელიც თავგამოდებით იბრძოდა მეფის 
დასახმარებლად მტრების წინააღმდეგ. 14 დაუმზადა ყუზიაჰუმ 
მთელ ლაშქარს ფარები, შუბები, მუზარადები, ჯაჭვის 
პერანგები, მშვილდები და შურდულის ქვები. 1? გააკეთა 


იერუსალიმში გამომგონებლის მიერ გამოგონებული მანქანები, 
რომ დაედგათ კოშკებზე და კუთხეებში დიდრონი ისრებისა და 
ლოდების სატყორცნად. შორს გაითქვა სახელი, რადგან 
საკვირველად იყო შეწევნილი, ვიდრე არ გაძლიერდა. 15 
როცა გაძლიერდა ყუზიაჰუ, გადიდგულდა და თავისდა 
დასაღუპავად შესცოდა უფალს, თავის ღმერთს, რადგან 
შევიდა უფლის ტაძარში საკმევლის საკმევად სამსხვერპლოზე. 
17 მას მიჰყვა მღვდელი ყაზარიაჰუ უფლის მღვდლების, 
ოთხმოცი ვაჟკაცის თანხლებით. 18 წინ გადაუდგნენ მეფე 
ყუზიაჰუს და უთხრეს: შენ არ გეკუთვნის ყუზიაჰუ, უფლისათვის 
კმევა, არამედ მღვდლებს, აარონიანებს, რომელნიც 
მკმევლებად არიან ნაკურთხნი. გამოდი საწმიდარიდან! 
რადგან შესცოდე და პატივად არ ჩაგეთვლება უფლისგან, შენი 
ღმერთისგან. 1? განრისხდა ყუზიაჰუ, ხელში კი საცეცხლური 
ეჭირა საკმევად, და როცა განურისხდა მღვდლებს, კეთრი 
გამოაჩნდა შუბლზე მღვდლების წინაშე, უფლის სახლში, 
საკმევლის სამსხვერპლოსთან. 29 მიიხედეს მისკენ ყაზარიაჰუ 
მღვდელმთავარმა და ყველა მღვდელმა და, აპა, შუბლზე 
კეთრი აქვს. სასწრაფოდ გამოიყვანეს იქიდან. თვითონაც 
ჩქარობდა გამორიდებას, რადგან უფალმა დაჰკრა მას. 21 
სიკვდილამდე კეთროვანი იყო მეფე ეუზიაჰუ, ცხოვრობდა 
ცალკე სახლში, როგორც კეთროვანი, რადგან მოკვეთილი იყო 
უფლის სახლიდან. მისი ძე იოთამი კი მეფის სახლს განაგებდა 
და განიკითხავდა ქვეყნის ერს. 22 ყუზიაჰუს დანარჩენი ამბები - 
პირველნი და უკანასკნელნი აღწერა წინასწარმეტყველმა 
ესაიამ, ამოცის ძემ. 23 განისვენა ყუზიამ თავის მამა-პაპასთან 
და დამარხეს იგი თავისი მამა-პაპის გვერდით, მეფეთა 
სამარხავ მინდორზე, რადგან ამბობდნენ: კეთროვანიაო. მის 
ნაცვლად მისი ძე იოთამი გამეფდა. 


თავი 27 


1 ოცდახუთი წლის იყო იოთამი, რომ გამეფდა და თექვსმეტი 
წელი იმეფა იერუსალიმში. დედამისი იყო ერუში, ცადოკის 
ასული. 2 სწორად იქცეოდა უფლის თვალში, როგორც მამამისი 
ყუზიაჰუ იქცეოდა. ოღონდ უფლის ტაძარში არ შესულა. ხალხი 
კი ძველებურად სცოდავდა. 3 ააგო უფლის სახლის ზემო 
კარიბჭე და ყოფელის კედელიც ბევრგან აღადგინა. 4 იუდას 
მთაზე ქალაქები ააშენა, ტყეებში კი ციხესიმაგრეები და 
კოშკები. ? ყამონიანთა მეფეს ებრძოდა და სძლია მას. 
ყამონიანებმა იმ წელს ასი ქანქარი ვერცხლი, ათიათასი ქორი 
ხორბალი და ქერი მისცეს. ამდენსავე აძლევდნენ ყამონიანები 
მეორე და მესამე წელს. 9 გაძლიერდა იოთამი, რადგან თავის 
გზებს უფლის, თავისი ღმერთის, წინაშე წარმართავდა. 7 
იოთამის დანარჩენი ამბები, ყველა მისი ომი და ნამოქმედარი 
ჩაწერილია იუდასა და ისრაელის მეფეთა წიგნში. 8 ოცდახუთი 
წლის იყო, როცა გამეფდა და თექვსმეტი წელი იმეფა 
იერუსალიმში. ? განისვენა იოთამმა თავის მამა-პაპასთან და 
დამარხეს დავითის ქალაქში. მის ნაცვლად მისი ძე ახაზი 
გამეფდა. 


თავი 28 


1 ოცი წლისა იყო ახაზი, როცა გამეფდა და თექვსმეტი წელი 
იმეფა იერუსალიმში. არ იქცეოდა ისე სწორად უფლის 
თვალში, როგორც მამამისი დავითი. 2 დადიოდა ისრაელის 
მეფეთა გზით. ბაალების ქანდაკებებიც კი ჩამოასხა. 3 
საკმეველს აკმევდა ბენ-ჰიმონის ველზე. ცეცხლში ატარებდა 
თავის შვილებს იმ წარმართთა ბილწი ჩვეულებისამებრ, 
რომელნიც აჰყარა უფალმა ისრაელიანთაგან. “ მსხვერპლს 
სწირავდა და საკმეველს აკმევდა გორაკებზე, ბორცვებზე და 
ყოველი ხემხვივანის ქვეშ. ? და ჩააგდო იგი უფალმა, მისმა 
ღმერთმა, არამის მეფის ხელში. დაამარცხეს იგი, მრავალნი 
დაატყვევეს და დამასკოში წაასხეს. გარდა ამისა, ჩააგდო იგი 
ისრაელის მეფის ხელშიც, რომელმაც სასტიკად დაამარცხა. 9 
ფეკად რემელიაჰპუს ძემ ერთ დღეში ას ოცი ათასი ამოხოცა 
იუდაში - ყველა კარგი ვაჟკაცი. რადგან მიატოვეს უფალი, 
თავიანთი მამა-პაპის ღმერთი. ” ზიქრიმ, ეფრემელმა 
გოლიათმა, დახოცა: მაყასიაჰუ უფლისწული, სახლთუხუცესი 
ყაზრიკამი და ელკანა, მეფის მეორე კაცი. 8 წაასხეს ტყვედ 
ისრაელიანებმა თავიანთ მოძმეთაგან ორასი ათასი დიაცი, 
ვაჟი და ასული. დიდძალი ნადავლი წაართვეს და სამარიაში 
მიიტანეს ნაალაფარი. 9? იყო იქ უფლის წინასწარმეტყველი, 
სახელად ყოდედი. გამოვიდა სამარიაში დაბრუნებული 
ლაშქრის წინაშე და უთხრა: აჰა, განრისხებულია უფალი, 
თქვენი მამა-პაპის ღმერთი იუდაზე, ხელში ჩაგიგდოთ იგი და 
თქვენც ამოწყვიტეთ ისინი ისეთი სიცოფით, რომელიც ცას 
მისწვდა. 19 ახლა კი ფიქრობთ, რომ ყმებად და მხევლებად 
გაიხადოთ იუდიანები და იერუსალიმი! განა თქვენ არა გაქვთ 
დანაშაული უფლის, თქვენი ღმერთის წინაშე? 11 ახლა კი 
გამიგონეთ და დააბრუნეთ ტყვეები, თქვენი მოძმეებისგან რომ 
წამოასხით, თორემ უფლის რისხვა დაგატყდებათ. 12 წინ 
აღუდგნენ ეფრემიანთა თავკაცები - ყაზარიაჰუ იეჰოხანანის ძე, 
ბერექიაჰუ მეშილემოთის ძე, იეხიზკიაჰუ შალუმის ძე და ყამასა 


ხალდაის ძე ომიდან მოსულთ. 13 უთხრეს: ნუ შემოიყვანთ აქ 
ტყვეებს, რადგან დანაშაული გვაქვს უფლის წინაშე ჩადენილი, 
თქვენ კი გინდათ, რომ კიდევ შემატოთ ჩვენს ცოდვებს და 
დანაშაულებს. რადგან დიდია ჩვენი დანაშაული და რისხვა 
ისრაელზე. 1“ მიატოვეს მხედრებმა ტყვეები და ნაალაფარი 
სარდლებისა და კრებულის წინაშე. 12 ადგნენ სახელებით 
მოხსენებული ეს კაცები, მოკიდეს ხელი ტყვეებს და, ვინც კი 
შიშველი იყო მათგან, ყველა შემოსეს იმ ნაალაფარიდან. 
შემოსეს და ფეხზე ჩააცვეს, აჭამეს და ასვეს. ზეთი სცხეს, მერე 
სხედრებზე შესხეს ყველა დაუძლურებული და მიაცილეს 
იერიხონამდე, პალმების ქალაქამდე, მათ მოძმეებამდე. 
თვითონ კი სამარიაში დაბრუნდნენ. 15 იმ დროს მეფე ახაზმა 
მოციქულები გაუგზავნა აშურის მთავრებს, რათა დახმარება 
გაეწიათ მისთვის. 17 კვლავ მოვიდნენ ედომელები, 
დაამარცხეს იუდა და ტყვეები წაასხეს. 19 ფილისტიმელებიც 
მოედვნენ დაბლობისა და იუდას სამხრეთის ქალაქებს. 
დაიპყრეს ბეთ-შემეში, აიალონი, გადეროთი, სოქო და მისი 
დაბები, თიმანა და მისი დაბები, გიმზო და მისი დაბები, და იქ 
დასახლდნენ. 19? ასე დაამდაბლა უფალმა იუდა ახაზის, 
ისრაელის მეფის გამო, რადგან გარყვნა მან იუდა და ცოდვით 
სცოდავდა უფალს. 29 მიუხდა მას თიგლათფალასარი, აშურის 
მეფე, და შეავიწროვა იგი დახმარების ნაცვლად. 21 რადგან 
გაძარცვა ახაზმა უფლის სახლი, მეფის სახლი, და მთავრები, 
და მისცა აშურის მეფეს, მაგრამ არა თავისდა შესაწევად. 22 
თავისი გასაჭირის ჟამს უფრო სცოდავდა უფლის წინაშე მეფე 
ახაზი. 232 მსხვერპლს სწირავდა დამასკოს ღმერთებს, 
რომელთაც დასცეს იგი, და ამბობდა: არამის მეფეთა 
ღმერთებია მათი შემწენი, შევწირავ მათ მსხვერპლს და მეც 
შემეწევიანო. მაგრამ ისინი მისი და მთელი ისრაელის 
დასამხობად იყვნენ. 24 მოაგროვა ახაზმა უფლის სახლის 
ჭურჭლეული და დალეწა უფლის სახლის ჭურჭლეული, 
დაგმანა უფლის სახლის კარები და სამსხვერპლოები დაიდგა 
იერუსალიმის ყველა კუთხეში. 22 იუდას ყველა ქალაქში 
გორაკები გამართა ღმერთებისთვის საკმევლის საკმევად და 


განარისხა უფალი, თავისი მამა-პაპის ღმერთი. 29 დანარჩენი 
მისი ამბები და ყოველი მისი მოქმედება - პირველნი და 
უკანასკნელნი, იუდასა და ისრაელის მეფეთა წიგნშია 
ჩაწერილი. 27 განისვენა ახაზმა თავის მამა-პაპასთან და 
დამარხეს ქალაქ იერუსალიმში, ოღონდ ისრაელის მეფეთა 
სამარხში არ შეუსვენებიათ. მის ნაცვლად მისი ძე, იეხიზკიაჰუ 
გამეფდა. 


თავი 29 


1 იეხიზკიაჰუ ოცდახუთი წლის გამეფდა და ოცდაცხრა წელი 
იმეფა იერუსალიმში. დედამისი იყო, აბია, ზაქარიას ასული. 2 
სწორად იქცეოდა უფლის თვალში, როგორც დავითი, მამამისი, 
იქცეოდა. 3 მან თავისი მეფობის პირველსავე წელს, პირველ 
თვეში, გააღო უფლის სახლის კარებები და განაახლა ისინი. “ 
მოიყვანა მღვდლები, ლევიანები, და აღმოსავლეთის 
მოედანზე მოუყარა თავი. ? უთხრა მათ: მისმინეთ, ლევიანებო! 
ახლა კი განიწმიდენით და განწმიდეთ უფლის, თქვენი მამა- 
პაპის ღმერთის სახლი, გამოიტანეთ უწმიდურება 
საწმიდრიდან. 9 შესცოდა ჩვენმა მამა-პაპამ, ბოროტად მოიქცა 
უფლის, ჩვენი ღმერთის თვალში, მიატოვა იგი, პირი მოარიდა 
უფლის სავანეს და ზურგი შეაქცია. 7 დაგმანა კარიბჭის 
კარებები და ჩააქრო სასანთლენი, აღარც საკმეველი აკმია და 
აღარც აღსავლენი აღუვლინა საწმიდარში ისრაელის ღმერთს. 
8 უფლის რისხვა დაატყდა იუდასა და იერუსალიმს, გახადა იგი 
შესარცხვენად, მოსაოხრებლად და დასასტვენად, როგორც 
თქვენი თვალით ხედავთ. 7? აჰა, მახვილით დაეცა ჩვენი მამა- 
პაპა. ჩვენი ვაჟები, ასულები და ცოლები ტყვეობაში არიან ამის 
გამო. 19 ახლა გულით მწადია აღთქმა დავუდო უფალს, 
ისრაელის ღმერთს, რათა მიაქციოს ჩვენგან თავისი რისხვა. 11 
ჩემო შვილებო! ნუ იქნებით დაუდევარნი, რადგან თქვენ 
ამოგირჩიათ უფალმა, რათა თავის წინაშე დაეყენებინეთ, რომ 
სამსახური გაგეწიათ, მისი მსახურები და საკმევლის 
მკმეველები ყოფილიყავით. 12 ადგნენ ლევიანები: მახათ 
ყამასაის ძე, იოელ ყაზარიაჰუს ძე - კეჰათიანთაგან. 
მერარიანთაგან: კიში, ძე ყაბდისა და ყაზარიაჰუ, ძე 
იეჰპალელელისა. გერშუნიანთაგან: იოახ ზიმას ძე და ყედენ 
იოახის ძე. 132 ელიცაფანიანთაგან: შიმრი და იეყიელი. 
ასაფიანთაგან: ზაქარია და მათანია. 14“ ჰემანიანთაგან: 
იეხიელი და შიმყი. იედუთუნიანთაგან: შემაყია და ყუზიელი. 12 
შეკრიბეს თავიანთი მოძმენი და განწმიდეს. მივიდნენ, 


როგორც მეფემ ბრძანა, უფლის სიტყვის მიხედვით, უფლის 
სახლის დასასუფთავებლად. 16 შევიდნენ მღვდლები უფლის 
სახლის შიდაში დასასუფთავებლად და გამოხვეტეს 
ყოველგვარი არაწმიდა, რაც კი უფლის ტაძარსა და უფლის 
სახლის ეზოში ჰპოვეს. გამოიტანეს ლევიანებმა გარეთ 
კედრონის ხევში გადასაყრელად. 17 პირველი თვის პირველ 
დღეს დაიწყეს განწმედა. თვის მერვე დღეს კი უფლის 
კარიბჭეს მიადგნენ. რვა დღე წმედდნენ უფლის სახლს და 
პირველი თვის მეთექვსმეტე დღეს მოათავეს. 18 შევიდნენ 
შიდაში მეფე იეხიზკიაჰუსთან და მოახსენეს: გავასუფავეთ 
უფლის მთელი სახლი, აღსავლენის სამსხვერპლო და მთელი 
მისი ჭურჭლეული, საწირი პურის მაგიდა და მთელი მისი 
ჭურჭლეული. 1? ასევე ყველა ის ჭურჭელი, რომელიც მეფე 
ახაზმა თავის მეფობაში უპატიოჰყო თავისი ურჯულოებით, ჩვენ 
მოვამზადეთ და წმიდავყავით. და, აჰა, უფლის სამსხვერპლოს 
წინ აწყვია ისინი. 22 დილაადრიანად ადგა მეფე იეხიზკიაჰუ, 
შეყარა ქალაქის თავები და უფლის სახლში ავიდა. 21 შვიდი 
კურატი, შვიდი ცხვარი, შვიდი ბატკანი და შვიდი თხა მიიყვანეს 
სამეფოს, საწმიდარისა და იუდას ცოდვისთვის. აარონიანებს, 
მღვდლებს, უბრძანა აღევლინათ უფლის სამსხვერპლოზე. 22 
დაკლეს ხარები და აიღეს მღვდლებმა სისხლი და 
სამსხვერპლოს ასხურეს. დაკლეს ცხვრები და სისხლი 
სამსხვერპლოს ასხურეს. დაკლეს ბატკნები და სისხლი 
სამსხვერპლოს ასხურეს. 23 მორეკეს ცოდვის თხები მეფისა და 
კრებულის წინაშე და ხელები დაადეს მათ. 2“ დაკლეს ისინი 
მღვდლებმა და გაწმიდეს მათი სისხლით სამსხვერპლო მთელი 
ისრაელის ცოდვების დასაფარავად. რადგან მთელი 
ისრაელისთვის ბრძანა მეფემ აღსავლენი და ცოდვის 
მსხვერპლი. 25 დააყენა ლევიანები უფლის სახლში 
წინწილებით, ქნარებითა და ბობღნებით, დავითისა და გადის, 
მეფის მისნის, და ნათან წინასწარმეტყველის მიერ დადგენილი 
წესის მიხედვით, რადგან ეს წესი უფლის მიერ იყო 
დადგენილი, მისი წინასწარმეტყველების ხელით. 29 ლევიანები 
დავითის საკრავებით დადგნენ, მღვდლები კი საყვირებით. 27 
ბრძანება გასცა იეხიზკიაჰუმ, რომ აღევლინათ აღსავლენი 


სამსხვერპლოზე. როგორც კი დაიწყო აღსავლენის აღვლენა, 
მაშინვე გაისმა უფლის საგალობელი საყვირების ხმა დავით 
ისრაელის მეფის საკრავების თანხლებით. 28 მთელი კრებული 
თაყვანს სცემდა, მგალობელნი გალობდნენ და საყვირები 
ხმიანობდნენ. ასე გრძელდებოდა აღსავლენის 
დამთავრებამდე. 29? აღსავლენს რომ მორჩნენ, მეფემ და 
ყველამ, მასთან მყოფმა, მუხლი მოიყარეს და თაყვანი სცეს. 39 
მეფე იეხიზკიაჰუმ და მთავრებმა უთხრეს ადამიანებს, რომ 
ედიდებინათ უფალი დავითისა და ასაფ მისნის სიტყვებით. 
ისინიც სიხარულით აქებდნენ, მუხლს იდრეკდნენ და თაყვანს 
სცემდნენ. 31 მიუგო იეხიზკიაჰუმ და თქვა: ახლა თქვენ ხელი 
ავსებული გაქვთ უფლისათვის. მოდით, მოიყვანეთ საკლავები 
და სამადლობელნი უფლის სახლში. კრებუღმა საკლავები და 
სამადლობელნი მოიყვანა, ხოლო ვინც გულუხვობა გამოიჩინა 
- აღსავლენი. 32 იმ აღსავლენთა რიცხვი, კრებულმა რომ 
მოიყვანა, იყო: სამოცდაათი ხარი, ასი ცხვარი, ორასი ბატკანი. 
ყოველივე ეს უფლისათვის იყო აღსავლენად. 33 სულ 
შეწირული იქნა: ექვსასი ხარი და სამიათასი ცხვარი. 34 ოღონდ 
ცოტანი იყვნენ მღვდლები და აღარ შეეძლოთ ყველა 
აღსავლენის გატყავება, ამიტომ მათი მოძმე ლევიანები 
ეხმარებოდნენ მათ, ვიდრე საქმე არ მოთავდა და მღვდლები 
არ გაინათლნენ, რადგან ლევიანები უფრო 
გულმოდგინობდნენ გასანათლავად, ვიდრე მღვდლები. 32 
თანაც აღსავლენი უამრავი იყო სამადლობელი მსხვერპლის 
ლურთებითა და აღსავლენის საღვრელებითურთ. ასე 
განახლდა უფლის სახლის სამსახური. 35 გაიხარა იეხიზკიაჰუმ 
და მთელმა ერმა იმის გამო, რაც ერს მოუმზადა უფალმა, 
რადგან მოულოდნელად მოხდა ეს ამბავი. 


თავი 30 


1 შეუთვალა იეხიზკიაჰუმ მთელ ისრაელს და იუდას. წერილები 
მისწერა ეფრემსა და მენაშეს, რათა მოსულიყვნენ უფლის 
სახლში, იერუსალიმში, უფლისთვის, ისრაელის ღმერთისთვის 
პასექის გადასახდელად. ? გადაწყვიტეს მეფემ, მისმა 
მთავრებმა და მთელმა კრებულმა იერუსალიმში, რომ პასექი 
მეორე თვეში გადაეხადათ. 3 რადგან იმჟამად არ შეეძლო 
გადახდა, რაკი მღვდლები ჯერ არ იყვნენ განათლულნი და 
არც საკმარისი რაოდენობის ხალხი არ იყო თავმოყრილი 
იერუსალიმში. “ სწორად ჩაითვალა ეს ამბავი მეფისა და 
მთელი კრებულის თვალში. ? დაადგინეს, ხმა 
გაევრცელებინათ მთელ ისრაელში ბერშებადან დანამდე, 
რათა მოსულიყვნენ და პასექი გადაეხადათ უფლისთვის, 
ისრაელის ღმერთისთვის, იერუსალიმში, რადგან დიდხანს არ 
გადაეხადათ დაწერილის მიხედვით. 9 მოიარეს 
მალემსრბოლებმა მეფისა და მისი მთავრების წერილებით 
მთელი ისრაელი და იუდა, და მეფის ბრძანებისამებრ 
გამოუცხადეს: ისრაელიანებო! დაუბრუნდით უფალს, აბრაამის, 
ისაკის, ისრაელის ღმერთს, და ისიც დაუბრუნდება თქვენს 
ნატამალს, აშურის მეფეთა ხელს რომ გადაურჩა. 7 ნუ იქნებით 
თქვენი მამა-პაპის და მოძმეთა მსგავსნი, რომელთაც 
შესცოდეს უფალს, თქვენი მამა-პაპის ღმერთს, და მანაც 
გასწირა ისინი გასაპარტახებლად როგორც ხედავთ. 8 ახლა 
მაინც ნუ იქნებით ქედფიცხელნი თქვენი მამა-პაპის მსგავსად. 
ხელი გაიწოდეთ უფლის მიმართ, მოდით მის საწმიდარში, 
რომელიც განათლული აქვს სამარადისოდ. ემსახურეთ 
უფალს, თქვენს ღმერთს, და გაბრუნდება თქვენგან მისი 
რისხვა. ? თუ დაუბრუნდებით უფალს, შებრალებას ჰპოვებენ 
თქვენი ძმები და შვილები იმათ წინაშე, ვინც ისინი დაატყვევეს, 
და დააბრუნებენ ამ ქვეყანაში, რადგან მოწყალე და 
შემბრალეა უფალი, ღმერთი თქვენი. პირს აღარ შეიბრუნებს 
თქვენგან, თუ დაუბრუნდებით მას. 19 დადიოდნენ 


მალემსრბოლნი ქალაქიდან ქალაქში, ეფრემის, მენაშესა და 
ზებულუნის ქვეყანაში. მაგრამ დასცინოდნენ მათ და აბუჩად 
იგდებდნენ. 11 მხოლოდ ზოგიერთნი მოდრკნენ აშერში, 
მენაშეში და ზებულუნში და მოვიდნენ იერუსალიმს. 12 იუდაზეც 
იყო ღვთის ხელი მისთვის ერთი გულის ჩასადებად, რომ 
შეესრულებინათ, რაც მეფემ და მთავრებმა უბრძანეს, უფლის 
სიტყვისაებრ. 132 დიდძალი ხალხი მოაწყდა იერუსალიმს მეორე 
თვეში უფუარობის დღესასწაულის გადასახდელად, მრავლის 
უმრავლესი იყო კრებული. 14 ადგნენ და მოაშორეს 
სამსხვერპლოები, იერუსალიმში რომ იყო, ასევე ყველაფერი, 
რაზეც საკმეველი იკმეოდა. აიღეს და კედრონის ხევში 
გადაყარეს. 12 დაკლეს პასექი მეორე თვის მეთოთხმეტე დღეს. 
შერცხვათ მღვდლებსა და ლევიანებს, გაინათლნენ და 
აღსავლენი მიიტანეს უფლის სახლში. 15 დადგნენ თავ- 
თავიანთ ადგილზე, მათი წესისდა მიხედვით, მოსეს, 
ღვთისკაცის, რჯულის მიხედვით. მღვდლები სისხლს ლევიანთა 
ხელით ასხურებდნენ. 17 მრავლად იყვნენ კრებულში 
გაუნათლავნი, ამიტომ დაკლეს ლევიანებმა პასექები, რათა 
უფლისათვის გაენათლათ ყოველი არაწმიდა. 18 თუმცა ხალხის 
უმრავლესობა, მეტწილად ეფრემიგან, მენაშედან, ისაქარიდან 
და ზებულუნიდან არ გაწმედილა, მაინც ჭამეს პასექი, 
დაწერილის საწინააღმდეგოდ. რადგან ასე ილოცა მათთვის 
იეხიზკიაჰუმ. 19 უფალმა სახიერმა მიუტევოს ყველას, ვინც 
განამზადა თავისი გული, რომ მოეძებნა ღმერთი, უფალი, 
თავისი მამა-პაპის ღმერთი, თუმცა საწმიდარის წესით არ 
განწმედილა. 29 უსმინა უფალმა იეხიზკიაჰუს და მიუტევა 
ხალხს. 21 ისრაელიანებმა და იმათ, ვინც კი იერუსალიმში იყო, 
შვიდ დღეს იზეიმეს უფუარობის დღესასწაული, დიდი 
სიხარულით. ლევიანები და მღვდლები ყოველდღე 
ადიდებდნენ უფალს უფლის ძლიერი საკრავებით. 22 
გულითადად ელაპარაკა იეხიზკიაჰუ ყველა ლევიანს, 
რომელიც კეთილი გონებით ემსახურებოდა უფალს. შვიდი 
დღე ჭამდნენ სადღესასწაულოს, სწირავდნენ სამადლობელ 
მსხვერპლს და მადლობდნენ უფალს, თავიანთ მამა-პაპის 


ღმერთს. 23 გადაწყვატა მთელმა კრებულმა, რომ მომდევნო 
შვიდი დღეც ეზეიმათ, და ეს შვიდი დღეც სიხარულში 
გაატარეს, 24 რადგან იეხიზკიაჰუმ, იუდას მეფემ, კრებულს 
უბოძა ათასი კურატი და შვიდი ათასი ცხვარი, მთავრებმა კი 
უბოძეს კრებულს ათასი კურატი, ცხრა ათასი ცხვარი და 
გაინათლა მრავალი მღვდელი. 22 ხარობდა იუდას მთელი 
კრებული, მღვდლები და ლევიანები, ისრაელიდან მოსული 
მთელი კრებული, ისრაელის ქვეყნიდან მოსული ხიზნები და 
იუდას მკვიდრნი. 29 ისეთი დიდი სიხარული სუფევდა 
იერუსალიმში, რომლის მსგავსი სოლომონ დავითის ძის, 
ისრაელის მეფის, დღეების მერე არ ყოფილა იერუსალიმში. 27 
წამოდგნენ მღვდლები, ლევიანები და აკურთხეს ერი. 
შესმენილ იქნა მათი ხმა და აღევლინა მთელი ლოცვა მის 
წმიდა სამყოფლამდე, ცაში. 


თავი 31 


1 ყოველივე ეს რომ დამთავრდა, გავიდა იქ მყოფი მთელი 
ისრაელი იუდას ქალაქებში და დალეწეს სვეტები, გაჩეხეს 
აშერები, დაანგრიეს გორაკები და სამსხვერპლოები მთელ 
იუდაში, ბენიამინში, ეფრემში, მენაშეში, ერთიანად. დაბრუნდა 
ყველა ისრაელიანი თავთავის სამკვიდრებელში და ქალაქში. 2 
დააყენა იეხეზკიაჰუმ მღვდელთა და ლევიანთა დასები, მათი 
დასებისდა მიხედვით, თავ-თავიანთი სამსახურის 
შესასრულებლად, მღვდლებად და ლევიანებად, აღსავლენისა 
და სამადლობელი მსხვერპლის შესაწირად, უფლის ბანაკის 
კარიბჭეებში საქებრად და სადიდებლად. 3 დააწესა მეფის 
წილი, მისი ქონებიდან, აღსავლენისთვის - დილის და მწუხრის 
აღსავლენისთვის, შაბათების, ახალმთავრობების და 
დღესასწაულების აღსავლენისთვის, როგორც უფლის რჯულშია 
ჩაწერილი. “ უბრძანა იერუსალიმში მცხოვრებ ხალხს, რომ 
თავიანთი წილი გასამრჯელო მიეცათ მღვდლებისთვის და 
ლევიანებისთვის, რათა მტკიცედ დაეცვათ უფლის რჯული. 2 
როგორც კი ეს ბრძანება გავრცელდა, უხვად მოიტანეს 
ისრაელიანებმა ფქვილის, ღვინის, ზეთის, თაფლისა და 
მინდვრის ყველა მოსავლის პირველი ნაყოფი. სხვა 
ყველაფრის მეათედიც უხვად მოიტანეს. 9 ისრაელიანებს და 
იუდიანებს, იუდას ქალაქების მკვიდრთ, მოჰქონდათ მეათედი 
ხარ-ძროხიდან და ცხვრიდან, მეათედი - შენაწირიდან, 
რომელიც უფლისთვის, თავიანთი ღმერთისთვის ჰქონდათ 
შეწირული. მოიტანეს და გროვად დაახვავეს. 7 მესამე თვეში 
დაიწყეს გროვების დახვავება და მეშვიდე თვეში მოამთავრეს. 
8 მოვიდნენ იეხიზკიაჰუ და მთავრები, დაინახეს გროვები და 
აკურთხეს უფალი და მისი ერი - ისრაელი. 9? ჰკითხა 
იეხიზკიაჰუმ მღვდლებსა და ლევიანებს გროვების თაობაზე. 19 
მიუგო მას ყაზარიაჰუ მღვდელმთავარმა, ცადოკის სახლის 
კაცმა, და უთხრა: როცა დაიწყეს უფლის სახლში ძღვენის 
მოტანა, ძღომაზე ვჭამდით, მაგრამ მაინც ბევრი დარჩა, 


რადგან უფალმა აკურთხა თავისი ერი, და მონარჩენიდან 
კიდევ ამდენი დარჩა. 11 ბრძანა იეხიზკიაჰუმ, ოთახები 
მოემზადებინათ უფლის სახლში. და მოამზადეს. 12 შეზიდეს 
პატიოსნად ძღვენი, მეათედი და შეწირულობანი. უფროსად 
იყო ლევიანი ქონანიაჰუ, მისი ძმა შიმყი მეორე კაცი იყო. 13 
იეხიელი, ყაზაზიაჰუ, ნახათი, ყასაელი, იერიმოთი, იოზაბადი, 
ელიელი, ისმაქიაჰუ, მახათი და ბენიაჰუ მეთვალყურენი იყვნენ 
ქონანიაჰუსა და მისი ძმის, შიმყის ხელქვეით, მეფე 
იეხიზკიაჰუსა და ყაზარიაჰუს, უფლის სახლის წინამძღვრის 
ბრძანებით. 14 კორე იმნას ძე, ლევიანი, აღმოსავლეთის 
მხარის კარის მცველი, ღვთისადმი ნებაყოფლობით 
შესაწირავზე იყო, რათა გაეცა უფლის ძღვენი და ყველაზე 
წმიდა შეწირულობანი. 12 მისი ხელქვეით მღვდელთა 
ქალაქებში იყვნენ: ყედენი, მინიამინი, იეშუაყი, შემაყიაჰუ, 
შექანიაჰუ, რომ სამართლიანად გაენაწილებინათ 
მოძმეთათვის მათი დასებისდა მიხედვით, როგორც 
დიდისთვის, ისე პატარისთვის, 19 საგვარტომო ნუსხაში 
ჩაწერილთა გარდა სამი წლიდან მოყოლებული ყველა 
მამაკაცისთვის, უფლის სახლში ყველა მიმსვლელისთვის 
ყოველდღიურ საქმეზე, მათი სამსახურისთვის, მათ 
თანამდებობებზე დასებისდა მიხედვით, 17 საგვარტომო 
ნუსხაში ჩაწერილი მღვდლებისთვის, მათ მამისსახლთა 
მიხედვით, ოც წელს გადაცილებულ ლევიანთათვის, თავიანთ 
თანამდებობისა და დასებისდა მიხედვით, 18 საგვარტომო 
ნუსხაში ჩაწერილი ყველა მათი წვრილშვილისთვის, 
ცოლებისთვის, ვაჟებისთვის და ასულებისთვის, მთელი 
კრებულისათვის, რადგან პატიოსნად გაინათლნენ 
სიწმიდისთვის. 1? ხოლო აარონიანთათვის - მღვდელთათვის, 
მათი ქალაქების ირგვლივ ველ-მინდვრებზე რომ 
მკვიდრობდნენ, ყოველ ქალაქში კაცები განაწესეს 
სახელდებით, რომ წილი მიეცათ ყოველი მამაკაცისთვის 
სამღვდელოთა შორის და საგვარტომო ნუსხაში ჩაწერილი 
ყველა ლევიანისთვის. 29 ასე გააკეთა იეხიზკიაჰუმ მთელ 
იუდაში. იგი სიკეთით, სისწორით და პატიოსნებით იქცეოდა 
უფლის, თავისი ღმერთის წინაშე. 21 ყველა საქმეში, რასაც კი 


წამოიწყებდა, ღვთის სახლის სამსახურში, რჯულში თუ 
მცნებებში, ყველგან თავის ღმერთს ეძებდა, მთელი გულით 
მოქმედებდა და იმარჯვებდა. 


თავი 32 


1 ამ პატიოსან საქმეთა შემდეგ მოვიდა სანხერიბი, აშურის 
მეფე, შემოიჭრა იუდაში და ალყა შემოარტყა ციხე-ქალაქებს, 
მათ გატეხას ფიქრობდა. 2 როცა დაინახა იეხიზკიაჰუმ, რომ 
მოვიდა სანხერიბი და იერუსალიმზე ლაშქრობას აპირებს, 3 
გადაწყვიტა თავის სარდლებთან და თავის მებრძოლებთან 
ერთად, დაეწყვიტა წყაროს სათავეები, რომლებიც ქალაქის 
გარეთ იყო, და ისინიც მიეხმარნენ. “ შეიყარა უამრავი ხალხი 
და დაწყვიტეს ყველა სათავე და ნაკადული, რაც კი დიოდა იმ 
მიწაზე, რადგან თქვეს: რატომ უნდა ნახონ აქ მოსულმა აშურის 
მეფეებმა ბევრი წყალი? ? მოიცა ძალი და ამოაშენა ყველა 
დანგრეული კედელი, აამაღლა გოდლები და გარედან კიდევ 
სხვა კედელი შემოაშენა. გაამაგრა მილო დავითის ქალაქში, 
დაამზადა დიდძალი საჭურველი და ფარები. 5 ჯარის 
უფროსები დაუყენა ხალხს, შემოიკრიბა ისინი ქალაქის 
კარიბჭის მოედანზე და გაამხნევა: 7 გამტკიცდით და 
გაძლიერდით! ნუ შიშობთ და ნუ თრთით აშურის მეფისა და იმ 
ურდოს წინაშე, თან რომ ახლავს, რადგან ჩვენთან უფრო 
მეტნი არიან, ვიდრე მასთან. 8 მასთან ხორციელი ძალაა, 
ჩვენთან კი უფალი, ჩვენი ღმერთი, რათა შეგვეწიოს და 
იბრძოლოს ჩვენს ბრძოლებში. გამხნევდა ხალხი იეხიზკიაჰუს, 
იუდას მეფის, სიტყვებზე. ? ამის შემდეგ სანხერიბმა, აშურის 
მეფემ, რომელიც მთელი თავისი ლაშქრითურთ ლაქტიშის წინ 
იდგა, გაუგზავნა თავისი მორჩილნი იერუსალიმში იეხიზკიაჰუს, 
იუდას მეფეს, და მთელ იუდას, იერუსალიმში მყოფს, რომ 
ეთქვათ: 19 ასე ამბობს სანხერიბი, აშურის მეფე: რისი იმედი 
გაქვთ, იერუსალიმის ციხე-სიმაგრეში რომ ჩამსხდარხართ? 11 
განა იეხიზკიაჰუ არ გაცდუნებთ, რომ შიმშილითა და 
წყურვილით ამოგხადოთ სული, როცა გეუბნებათ, უფალი, 
ჩვენი ღმერთი გვიხსნისო აშურის მეფის ხელიდან? 12 განა მაგ 
იეხიზკიაჰუმ არ დაანგრია მისი გორაკები და 
სამსხვერპლოები? განა ასე არ უთხრა იუდასა და იერუსალიმს, 


ერთი სამსხვერპლოს წინაშე უნდა სცეთო თაყვანი და მასზე 
უნდა აკმიოთო საკმეველი? 13 განა არ იცით რა დღე დავაწიეთ 
მე და ჩემმა მამა-პაპამ ქვეყნის ყველა ხალხს? განა შესძლეს 
ქვეყნის ხალხების ღმერთებმა ჩემი ხელიდან ეხსნათ მათი 
ქვეყნები? 11 რომელი იყო ჩემი მამა-პაპის განადგურებულ ამ 
ხალხების ღმერთთაგან ისეთი, თავისი ხალხი რომ ეხსნა ჩემი 
ხელიდან, რომ ახლა თქვენმა ღმერთმა გიხსნათ ჩემი 
ხელიდან? 12 ახლა არ მოგატყუოთ იეხიზკიაჰუმ და არ 
გაცდუნოთ ამგვარად. არ დაუჯეროთ მას. რაკი ვერცერთი 
ხალხის და სამეფოს ვერცერთმა ღმერთმა ვერ შესძლო თავისი 
ხალხის ხსნა ჩემი და ჩემი მამა-პაპის ხელიდან, ვერც თქვენი 
ღმერთი ვერ გიხსნით ჩემი ხელიდან. 15 კიდევ ელაპარაკნენ 
მისი მორჩილნი უფლის, მათი ღმერთის, წინააღმდეგ და მისი 
მორჩილის, იეხიზკიაჰუს, წინააღმდეგ. 17 უფლის, ისრაელის 
ღმერთის, სალანძღავ წერილებს წერდა იგი და ასეთ სიტყვებს 
ამბობდა მასზე: როგორც ქვეყნის ხალხების ღმერთებმა ვერ 
იხსნეს თავისი ხალხი ჩემი ხელიდან, ასევე ვერც იეხიზკიაჰუს 
ღმერთი ვერ იხსნის თავის ხალხს ჩემი ხელიდან. 18 ხმამაღლა 
უყვიროდნენ ებრაულად იერუსალიმის ხალხს, გალავანზე 
მყოფს, რომ შეეშინებინათ და თავზარი დაეცათ, და აეღოთ 
ქალაქი, 19 ისე ლაპარაკობდნენ იერუსალიმის ღმერთზე, 
როგორც ქვეყნის ხალხთა ღმერთებზე, ადამიანის ხელით 
შექმნილებზე. 29 ილოცეს მეფე იეხიზკიაჰუმ და 
წინასწარმეტყველმა ესაიამ, ამოცის ძემ, ამის გამო და ცას 
შეჰღაღადეს. 21 მოავლინა უფალმა ანგელოზი და ამოწყვიტა 
აშურის მეფის ბანაკში ყველა მაგარი ვაჟკაცი, წინამძლოლი და 
სარდალი. შერცხვენილი გაბრუნდა იგი თავის ქვეყანაში და, 
როცა თავისი ღმერთის სახლში შევიდა, მისი წიაღიდან 
გამოსულებმა მახვილით განგმირეს იქ. 22 იხსნა უფალმა 
იეხიზკიაჰუ და იერუსალიმის მკვიდრნი აშურის მეფის, 
სანხერიბისა, და ყველას ხელიდან და დაიფარა ყოველი 
მხრივ. 23 მრავალს მოჰქონდა იერუსალიმში ძღვენი 
უფლისათვის და რჩეული საჩუქრები იეხიზკიაჰუსთვის, იუდას 
მეფისთვის. მას აქეთ ამაღლდა იგი ყველა ხალხი თვალში. 24 
იმ დღეებში სასიკვდილოდ დასნეულდა იეხიზკიაჰუ და 


შეევედრა უფალს. ელაპარაკა უფალი და მისცა ნიშანი. 22 არ 
მიაგო იეხიზკიაჰუმ სანაცვლო მისთვის გაწეულ სიკეთეს, 
რადგან გადიდგულდა. და იყო ღვთის რისხვა მასზე, იუდაზე 
და იერუსალიმზე. 29 მოდრკა იეხიზკიაჰუ თავის დიდგულობაში 
და მასთან ერთად იერუსალიმის ყველა მკვიდრი, და აღარ 
დასტყდომიათ ღვთის რისხვა იეხიზკიაჰუს დღეებში. 27 დიდზე 
დიდი დოვლათი და პატივი ჰქონდა იეხიზკიაჰუს. საგანძურები 
გაიჩინა ვერცხლისთვის, ოქროსთვის, ძვირფასი ქვებისთვის, 
ნელსაცხებლებისთვის, ფარებისთვის და ყოველი სასურველი 
ნივთისთვის, 28 ბეღლები მიწის ნაყოფთათვის, პურისთვის, 
ღვინისთვის და ზეთისთვის, გომურები ყოველგვარი 
პირუტყვისთვის, და ფარეხები ცხვრის ფარისთვის. 29 აიშენა 
თავისთვის ქალაქებიც. ცხვარ-ძროხის ჯოგები მრავლად 
ჰყავდა, რადგან ღმერთმა მას დიდძალი დოვლათი მისცა. 39 
მანვე, იეხიზკიაჰუმ, გადაკეტა გიხონის ზემო წყაროების სათავე 
და ქვემოთ ჩამოიყვანა, დავითის ქალაქის დასავლეთ მხარეზე. 
წარმატება ჰქონდა იეხიზკიაჰუს ყველა თავის საქმეში. 31 
მხოლოდ ბაბილონის მთავართა ელჩობის დროს, რომელიც 
გამოგზავნეს მასთან ქვეყანაში მომხდარი სასწაულის 
გამოსაძიებლად, მიუშვა იგი ღმერთმა, რომ გამოეცადა და 
სცოდნოდა ყოველი მისი გულისნადები. 32 იეხიზკიაჰუს 
დანარჩენი საქმენი და მისი სიკეთენი წინასწარმეტყველ 
ესაიას, ამოცის ძის, ხილვაში და იუდასა და ისრაელის მეფეთა 
წიგნშია ჩაწერილი. 33 განისვენა იეხიზკიაჰუმ თავის მამა- 
პაპასთან და დამარხეს იგი დავითიანთა სამარხების ზემოთ. 
პატივი მიაგეს მას სიკვდილის შემდეგ მთელმა იუდამ და 
იერუსალიმის მკვიდრებმა. მის ნაცვლად მისი ძე, მენაშე, 
გამეფდა. 


თავი 33 


1 თორმეტი წლისა იყო მენაშე, როცა გამეფდა და 
ორმოცდათხუთმეტი წელი იმეფა იერუსალიმში 2 უკუღმართად 
იქცეოდა უფლის თვალში იმ ხალხების სიბილწეთა კვალზე, 
რომელნიც აჰყარა უფალმა ისრაელიანთაგან. 3 აღადგინა 
გორაკები, მამამისმა იეხიზკიაჰუმ რომ მოსპო, 
სამსხვერპლოები აღუმართა ბაალებს, გააკეთა აშერები, 
თაყვანს სცემდა ცის ვარსკვლავებს და მსახურებდა მათ. 4 
ააგო სამსხვერპლოები უფლის სახლში, რომელზეც უფალმა 
თქვა: იერუსალიმში საუკუნოდ იქნებაო ჩემი სახელი. ? აუგო 
სამსხვერპლოები ცის ვარსკვლავებს უფლის სახლის ორთავე 
ეზოში, 95 ცეცხლში ატარებდა შვილებს ბენ-ჰინომის ველზე, 
მკითხაობდა, მისნობდა, ჩხიბავდა, დაადგინა მესულთანენი და 
ჯადოქარნი. ბევრ უკუღმართობას სჩადიოდა უფლის თვალში 
მის გასაჯავრებლად. 7 დაამკვიდრა კერპი, ქანდაკი, რომელიც 
გააკეთა, ღვთის სახლში, რომელზეც ეუბნებოდა ღმერთი 
დავითს და მის ძეს, სოლომონს: ამ სახლში და იერუსალიმში, 
რომელიც ამოვირჩიე ისრაელის ყველა შტოდან, საუკუნოდ 
დავამკვიდრებ ჩემს სახელს. 8 აღარ მოვაცვლევინებო ფეხს 
ისრაელს ამ მიწიდან, რომელიც მის მამა-პაპას დავუდგინე, 
ოღონდ შეასრულონ, რაც ვუბრძანე, თანახმად მთელი 
რჯულისა, წესებისა და მცნებებისა, მოსეს ხელით რომ 
მიეცათო. ? მაგრამ აცდუნა მენაშემ იუდა და იერუსალიმის 
მკვიდრნი და იმ ხალხზე უფრო უკუღმართად იქცეოდნენ, 
რომლებიც გადააშენა უფალმა ისრაელიანთა წინაშე. 19 
ელაპარაკა უფალი მენაშესა და მის ხალხს, მაგრამ არ 
შეისმინეს. 11 მიუსია მას უფალმა აშურის მეფის 
მხედართმთავრები. შეიპყრეს მენაშე, დაატყვევეს, ბორკილები 
დაადეს და ბორკილდადებული ბაბილონს წაიყვანეს. 12 
შეევედრა თავის გასაჭირში უფალს, თავის ღმერთს, და 
მოდრკა ძლიერ თავისი მამა-პაპის წინაშე. 13 ილოცა მის 
მიმართ და მანაც შეივედრა იგი, შეიწყნარა მისი ვედრება და 


იერუსალიმში, მის სამეფოში დააბრუნა. მიხვდა მენაშე, რომ 
ღმერთია უფალი. 1“ ამის შემდეგ გარე კედელი შემოუშენა 
დავითის ქალაქს გიხონის დასავლეთით, ხევისკენ, თევზთა 
კარიბჭის შესასვლელამდე, გარს შემოარტყა ყოფელს და 
ძალზე აამაღლა, და მხედართმთავრები ჩააყენა იუდას ყველა 
გამაგრებულ ქალაქში. 12 მოაშორა უფლის სახლს უცხო 
ღმერთები და კერპი, ასევე ყველა სამსხვერპლო, უფლის 
სახლის მთაზე რომ ააგო იერუსალიმში, და ქალაქის გარეთ 
გადაყარა, 195 განაახლა უფლის სამსხვერპლო, და შესწირა 
მასზე სამადლობელი და სადიდებელი მსხვერპლი. უბრძანა 
იუდას, ემსახურათ უფლისთვის, ისრაელის ღმერთისთვის. 17 
მაგრამ ხალხი მაინც გორაკებზე სწირავდა მსხვერპლს, ოღონდ 
მხოლოდ უფალს, თავის ღმერთს. 198 მენაშეს დანარჩენი 
ამბები, მისი ლოცვა თავისი ღმერთის მიმართ, და იმ 
მხილველთა სიტყვები, რომელნიც მას უფლის, ისრაელის 
ღმერთის სახელით ლაპარაკებოდნენ, ისრაელის მეფეთა 
მატიანეშია ჩაწერილი. 1? რომ ილოცა და შეწყნარებულ იქნა, 
რომ სცოდავდა და უკეთურებას სჩადიოდა, გორაკები რომ 
გამართა და აშერები და კერპები აღმართა, ყველაფერი, მის 
მოდრეკამდე, ხოზაის მატიანეშია ჩაწერილი. 29 განისვენა 
მენაშემ თავის მამა-პაპასთან და დამარხეს თავის სახლში. მის 
ნაცვლად მისი ძე, ამონი, გამეფდა. 21 ოცდაორი წლისა იყო 
ამონი, როცა გამეფდა, და ორი წელი იმეფა იერუსალიმში. 22 
უკუღმართად იქცეოდა უფლის თვალში, როგორც მამამისი 
მენაშე იქცეოდა. მამამისის, მენაშეს მიერ გაკეთებულ ყველა 
კერპს მსხვერპლს სწირავდა ამონი და მსახურებდა მათ. 23 არ 
მომდრკალა უფლის წინაშე, როგორც მამამისი მენაშე 
მოდრკა, არამედ უფრო გაამრავლა ამონმა დანაშაული. 24 
შეითქვნენ მის წინააღმდეგ მისი მორჩილნი და თავის სახლში 
მოკლეს. 25 ამოწყვიტა ქვეყნის ერმა მეფე ამონის წინააღმდეგ 
შეთქმულნი. ქვეყნის ერმა მის ნაცვლად მისი ძე იოშიაჰუ 
გაამეფა. 


თავი 34 


1 რვა წლისა იყო იოშიაჰუ, როცა გამეფდა და ოცდათერთმეტი 
წელი იმეფა იერუსალიმში. 2? სწორად იქცეოდა უფლის 
თვალში და დავითის, მამამისის გზას მიჰყვებოდა, არც 
მარჯვნივ გადაუხვევია, არც მარცხნივ. 3 თავისი მეფობის მერვე 
წელს, ჯერ კიდევ ყმაწვილი იყო, როცა დაუწყო ძიება დავითის, 
მამამისის ღმერთს. მეთორმეტე წელს კი შეუდგა იუდასა და 
იერუსალიმის გაწმედას გორაკებისაგან, აშერებისაგან, 
გამოქანდაკებული და ჩამოსხმული კერპებისგან. 4“ მის წინაში 
დაანგრიეს ბაალის სამსხვერპლოები. აჩეხა სამზეო სვეტები, 
მათ ზემოთ რომ იყო აღმართული, დალეწა აშერები და 
გამოქანდაკებული და ჩამოსხმული კერპები, მტვრად აქცია და 
იმათ სამარხებს გადააყარა, ვინც მსხვერპლს სწირავდნენ მათ. 
2 მათსავე სამსხვერპლოზე დაწვა მათი ქურუმების ძვლები და 
გაწმიდა იუდა და იერუსალიმი. 9 მენაშეს, ეფრემის, სიმონის 
ქალაქებში ვიდრე ნაფთალიმდე, ირგვლივ მათ ნაოხარებში, 7 
დაანგრია სამსხვერპლოები და აშერები, მტვრად აქცია 
კერპები და აჩეხა მზის სვეტები მთელ ისრაელის ქვეყანაში და 
იერუსალიმს დაბრუნდა. 8 თავისი მეფობის მეთორმეტე წელს, 
მას შემდეგ, რაც ქვეყანა და უფლის სახლი გაწმიდა, უფლის, 
თავისი ღმერთის სახლის შესაკეთებლად გაგზავნა შაფან 
აცალიაჰუს ძე, ქალაქის თავი მაყასიაჰუ და მწერალი იოახ 
იოახაზის ძე. ? მივიდნენ ხილკიაჰუ მღვდელმთავართან და 
მისცეს უფლის სახლში შეგროვილი ვერცხლი, რომელიც 
ლევიანებმა და ზღურბლის მცველებმა აკრიფეს მენაშეს, 
ეფრემის, სხვა ისრაელიანების, მთელი იუდას და ბენიამინის 
ხელიდან, და დაბრუნდნენ იერუსალიმს. 19 ხელში ჩააბარეს 
სამუშაოთა შემსრულებლებს, რომელნიც უფლის სახლში 
იყვნენ განწესებულნი. ისინი აძლევდნენ მას სამუშაოთა 
შემსრულებლებს, რომელნიც უფლის სახლში მუშაობდნენ 
შეკეთებასა და გამაგრებაზე. 11 ისინი კი ურიგებდნენ 
დურგლებს და მშენებლებს, რათა ეყიდათ გათლილი ქვები და 


ძელები კოჭებისთვის და სახლების გადასახურავად, იუდას 
მეფეებმა რომ დაანგრიეს. 12 ხალხი პატიოსნად ასრულებდა 
სამუშაოს. თავზე ეყენათ: იახათი და ყობადიაჰუ - ლევიანები 
მერარიანთაგან, ზებადია და მეშულემი - კაჰათიანთაგან, და 
ლევიანები, ყველანი, ვინც საკრავების დაკვრაში იყო 
გაწაფული. 13 მტვირთავებზეც იყვნენ დადგენილნი და 
თვალყურს ადევნებდნენ ყველა სამუშაოს შემსრულებელს და 
ყველა საქმეს. ლევიანთაგან იყვნენ: მწერლები, 
ზედამხედველები და კარისმცველები. 14 როცა უფლის სახლში 
მიტანილი ვერცხლი გამოჰქონდათ, ხილკიაჰუ მღვდელმა 
მოსეს ხელით მოცემული უფლის რჯულის წიგნი იპოვა. 12 
უთხრა ხილკიაჰუმ შაფან მწერალს: რჯულის წიგნი ვიპოვე 
უფლის სახლში. და ჩააბარა ხილკიაჰუმ წიგნი შაფანს. 19 
შაფანმა მეფეს წაუღო წიგნი, თან ამბავი მიუტანა მეფეს და 
უთხრა: ყველაფერს აკეთებენ შენი მორჩილნი, რაც 
დავალებული აქვთ. 17 გადმოყარეს ვერცხლი, რაც კი უფლის 
სახლში აღმოჩნდა, და ხელში ჩააბარეს ზედამხედველებსა და 
სამუშაოთა შემსრულებლებს. 18 ამბავი მიუტანა შაფანმა მეფეს 
და უთხრა: წიგნი ჩამაბარა ხილკიაჰუ მღვდელმა და წაიკითხა 
შაფანმა მეფის წინაშე. 19 როცა მეფემ მოისმინა რჯულის 
სიტყვები, შემოიხია სამოსელი. 29 უბრძანა მეფემ ხილკიაჰუს, 
ახიკამ შაფანის ძეს, ყაბდონ მიქას ძეს, შაფან მწერალს, 
ყასაიას, მეფის მსახურს, და უთხრა: 21 წადით და შეეკითხეთ 
უფალს ჩემზე, ისრაელში დარჩენილებზე და ნაპოვნი წიგნის 
სიტყვებზე, რადგან დიდია უფლის რისხვა, თავს რომ 
დაგვატყდა, რადგან არ დაიცვა ჩვენმა მამა-პაპამ უფლის 
სიტყვები, რომ მოქცეულიყვნენ ყოველივე იმის მიხედვით, რაც 
ამ წიგნში სწერია. 22 წავიდნენ ხილკიაჰუ და, ვისაც მეფემ 
უბრძანა, ხულდა წინასწარმეტყველთან, ცოლთან შალუმისა, 
ძისა თოკჰათისა, ძისა ხასრასი, მესამოსლისა (იგი 
იერუსალიმის მეორე ნაწილში ცხოვრობდა) და ელაპარაკნენ 
ამის თაობაზე. 23 უთხრა მათ: ასე ამბობს უფალი, ღმერთი 
ისრაელისა: უთხარით იმ კაცს, ვინც ჩემთან გამოგგზავნათ: 24 
ასე ამბობს-თქო უფალი: აჰა, უბედურებას დავატეხ ამ ადგილს, 


მის მკვიდრებს კი - იმ წყევლა-კრულვას, რაც ამ წიგნში 
სწერია, იუდას მეფის წინაშე რომ წაიკითხეს. 25 რაკი 
მიმატოვეს და სხვა ღმერთებს უკმიეს საკმეველი ჩემს 
გასაჯავრებლად თავიანთი ხელის ნამოქმედარით, ამიტომ ჩემი 
რისხვა გადმოიღვრება ამ ადგილზე და აღარ დაცხრება. 29 
იუდას მეფეს კი, უფლის საძიებლად რომ გამოაგზავნათ, ასე 
უთხარით: ასე ამბობს-თქო უფალი, ღმერთი ისრაელისა, იმ 
სიტყვათა თაობაზე, შენ რომ მოისმინე: 27 რაკი გული მოგილბა 
და თავი მოიდრიკე ღვთის წინაშე, რაც მისი სიტყვები მოისმინე 
ამ ადგილისა და მისი მკვიდრების თაობაზე, და მოდრკი ჩემ 
წინაშე, სამოსელი შემოიხიე და სტიროდი ჩემ წინაშე, მეც 
ამიტომ შეგიწყნარეო, ამბობს უფალი. 28 აჰა, მოგასვენებ შენს 
მამა-პაპასთან, მშვიდობით შეერთვები შენს სამარხს და აღარ 
იხილავენ შენი თვალები ყველა იმ უბედურებას, რომელსაც ამ 
ადგილს და მის მკვიდრებს დავატეხ. მიუტანეს მეფეს სიტყვა. 
29 დაგზავნა მეფემ და შეკრიბა მთელი იუდას და იერუსალიმის 
უხუცესობა. 39 ავიდა მეფე უფლის სახლში და მასთან მთელი 
იუდა და იერუსალიმის მკვიდრნი, მღვდლები, ლევიანები, და 
მთელი ერი დიდიდან პატარამდე. მათ გასაგონად წაიკითხა 
უფლის სახლში ნაპოვნი აღთქმის წიგნის ყოველი სიტყვა. 31 
დადგა მეფე თავის ადგილზე და აღთქმა დადო უფლის წინაშე, 
რომ გაჰყვებოდა უფალს, დაიცავდა მის მცნებებს, მოწმობებს 
და წესებს მთელი თავისი გულითა და სულით, ამ წიგნში 
ჩაწერილი აღთქმის სიტყვების შესასრულებლად. 32 დაუდგინა 
იგი ყველას, ვინც იერუსალიმში და ბენიამინში იმყოფებოდნენ. 
და იქცეოდნენ იერუსალიმის მკვიდრნი ღმერთის, მათი მამა- 
პაპის ღმერთის აღთქმის თანახმად. 33 განაგდო იოშიაჰუმ 
ყოველი სიბილწე ისრაელიანთა ყველა ქვეენიდან და უფალს, 
მათ ღმერთს, ამსახურა ყველა, ვინც კი ისრაელში 
იმყოფებოდა. დღენი მათნი აღარ განდგომიან უფალს, 
თავიანთი მამა-პაპის ღმერთს. 


თავი 35 


1 გადაუხადა იოშიაჰუმ პასექი უფალს იერუსალიმში. პირველი 
თვის მეთოთხმეტე დღეს ამსხვერპლეს პასექი. 2 დააყენა 
მღვდლები თავ-თავიანთ საქმეზე და ამხნევებდა უფლის 
სახლის სამსახურისთვის. 3 უთხრა ლევიანებს, რომელნიც 
მთელ ისრაელს მოძღვრავდნენ და საუფლოდ იყვნენ 
ნაკურთხნი: დადგით წმიდა კიდობანი იმ სახლში, სოლომონ 
დავითის ძემ, ისრაელის მეფემ, რომ ააშენა; რად გინდათ მისი 
მხრებით ტარება; ემსახურეთ ახლა უფალს, თქვენს ღმერთს და 
მის ერს, ისრაელს. 14 მოემზადეთ თქვენ-თქვენი 
მამისსახლებისა და დასების მიხედვით, დავითის, ისრაელის 
მეფის განაწესის მიხედვით და მისი ძის, სოლომონის 
განაწესის მიხედვით. ? დადექით საწმიდარში თქვენი 
მოძმეების - ერის შვილების მამისსახლთა ჯგუფების მიხედვით 
და ლევიანთა მამისსახლების დასის მიხედვით. 9 
ამსხვერპლეთ პასექი, გაინათლეთ და მოუმზადეთ თქვენს 
ძმებს, რათა მოსეს ხელით მოცემული უფლის სიტყვის 
თანახმად მოიქცეთ. 7” უბოძა იოშიაჰუმ ერის შვილებს და 
ყველას, ვინც კი იქ იმყოფებოდა კრავები და თიკნები, 
ყველაფერი საპასექო მსხვერპლისთვის - რიცხვით ოცდაათი 
ათასი, და კურატიც - სამი ათასი. ეს მეფის ქონებიდან იყო. 9 
მისმა მთავრებმა ნებაყოფლობით უბოძეს ხალხს, მღვდლებსა 
და ლევიანებს. ხილკიამ, ზაქარიამ და იეხიელმა - ღვთის 
სახლის წინამძღვრებმა მღვდლებს საპასექოდ მისცეს ორი 
ათას ექვსასი კრავი და სამასი კურატი. ? ქანანიამ, შემაყიამ, 
ნათანიელმა და მისმა ძმებმა, ხაშაბიამ, იეყიელმა და 
იოზაბადმა - ლევიანთა მთავრებმა ლევიანებს საპასექოდ 
უძღვნეს ხუთი ათასი კრავი და ხუთასი კურატი. 19 ასე დაწესდა 
სამსახური. მღვდლები თავ-თავიანთ ადგილებზე დადგნენ და 
ლევიანები - თავიანთი დასების მიხედვით, მეფის 
ბრძანებისაებრ. 11 ამსხვერპლეს პასექი. მღედლები ხელით 
ასხურებდნენ, ლევიანები კი ატყავებდნენ. 12 და 


გამოაცალკევეს, რაც აღსავლენისთვის იყო, რომ 
გაენაწილებინათ ერის შვილების მამისსახლთა ჯუფების 
მიხედვით, რათა ისე შეეწირათ მსხვერპლი, როგორც მოსეს 
წიგნში სწერია. ასევე მოიქცნენ კურატების შეწირვისას. 13 
მოხარშეს პასექი ცეცხლზე წესის მიხედვით; ქვაბებში, 
კოჭობებში და კარდალებში მოხარშეს წმიდა საკლავი და 
მარჯვედ ჩამოურიგეს ყველა ერის შვილს. 14 შემდეგ 
თავისთვის და მღვდლებისთვის მოამზადეს, რადგან 
მღვდლები, აარონიანები, მწუხრამდე სწირავდნენ აღსავლენს 
და ლურთებს. ამიტომაც მოამზადეს ლევიანებმა თავისთვის და 
მღვდლებისთვის - აარონიანთათვის. 12 მგალობელნი - 
ასაფიანები თავ-თავის ადგილზე იმყოფებოდნენ დავითის, 
ასაფის, ჰემანის და იედუთუნის, მეფის მისნისგან დადგენილი 
წესის მიხედვით, კარისმცველნიც - ყოველ კარში; არ 
უხდებოდათ თავიანთი სამსახურის მიტოვება, რადგან მათი 
მოძმე ლევიანები ამზადებდნენ მათთვის. 159 ასე დაწესდა იმ 
დღეს უფლის ყველა სამსახური, რომ პასექი გადახდილიყო და 
აღსავლენი აღვლენილიყო უფლის სამსხვერპლოზე, მეფე 
იოშიაჰუს ბრძანების მიხედვით. 17 შვიდი დღის განმავლობაში 
იხდიდნენ იმ დროს იქ მყოფი ისრაელიანები პასექს და 
უფუარობის დღესასწაულს. 18 სამუელ წინასწარმეტყველის 
დღეების შემდეგ არ გადაეხადათ ისრაელში ასეთი პასექი. 
ისრაელის არცერთ მეფეს არ გადაუხდია ასეთი პასექი, 
იოშიაჰუმ, მღვდლებმა, ლევიანებმა, მთელმა იუდამ, იქ 
მყოფმა ისრელიანებმა და იერუსალიმის მკვიდრებმა რომ 
გადაუხადეს უფალს. 19? იოშიაჰუს მეფობის მეთვრამეტე წელს 
იქნა გადახდილი ეს პასექი. (მუცლითმეზღაპრენი, მკითხავები, 
თერაფიმები, კერპები და აშერები, რაც კი იუდაში და 
იერუსალიმში იყო, ცეცხლს მისცა მეფე იოშიაჰუმ, რომ 
გაემტკიცებინა იმ წიგნში ჩაწერილი რჯულის სიტყვები, 
რომელიც ხილკიაჰუ მღვდელმა იპოვა უფლის სახლში. 
მანამდე არავინ ყოფილა მისი მსგავსი, რომ მთელი თავისი 
გულით და მთელი თავისი სულით, მთელი თავისი ძალით 
მოსეს რჯულის თანახმად მიქცეულიყო უფლისკენ; და არც მის 
შემდეგ გამოჩენილა მისი მსგავსი. მაგრამ მაინც არ 


დამცხრალა უფალი თავისი დიდი რისხვისაგან, რომლითაც 
მრისხანებდა უფალი იუდაზე ყველა იმ წყენის გამო, მენაშემ 
რომ აწყენინა. თქვა უფალმა: იუდასაც მოვიკვეთ ჩემგან, 
როგორც ისრაელი მოვიკვეთე; განვაგდებ ამ ქალაქსაც, 
რომელიც ამოვირჩიე, იერუსალიმს, და სახლს, რომელზეც 
ვთქვი, აქ იმკვიდრებს-მეთქი ჩემი სახელი). 29 ყოველივე ამის 
შემდეგ, როგორც კი იოშიაჰუმ მოაწესრიგა უფლის სახლი, 
მიუხდა ნექო ეგვიპტის მეფე ქარხემიშს საბრძოლველად, 
მდინარე ევფრატზე. და გამოვიდა იოშიაჰუ მის შესახვედრად. 
21 მოციქულები გამოუგზავნა ნექომ და შეუთვალა: რა საქმე 
გვაქვს ერთმანეთთან მე და შენ, იუდას მეფევ? დღეს შენ 
წინააღმდეგ არ წავსულვარ, არამედ იმ სახლის წინააღმდეგ, 
რომელსაც ვეომები. ღმერთმა მიბრძანა, რომ ვიჩქარო. 
ჩამოეცალე ღმერთს, თან რომ მახლავს, რომ არ დაგღუპოს. 22 
პირი არ იბრუნა მისგან იოშიაჰუმ და შეიმოსა მის წინააღმდეგ 
საომრად, არ შეისმინა ნექოს სიტყვები ღმერთის 
შთაგონებული, და გავიდა მეგიდოს ველზე საბრძოლველად. 
23 სტყორცნეს მშვილდოსნებმა მეფე იოშიაჰუს. უთხრა მეფემ 
თავის მორჩილთ: გამიყვანეთ, რადგან მძიმედ დავიჭერი. 24 
ჩამოსვეს მისმა მორჩილებმა ეტლიდან, აიყვანეს მის მეორე 
ეტლზე, და იერუსალიმში წაიყვანეს. მოკვდა იგი და თავის 
მამა-ბაპის სამარხში დაიმარხა. მთელმა იუდამ და 
იერუსალიმმა დაიტირა იოშიაჰუ. 22 გამართა გოდება იერემიამ 
იოშიაჰუზე. ყველა მგალობელ კაცი და ქალი დღემდე 
მოთქვამს იოშიაჰუზე თავის საგოდებლებში. წესად დაუდგინეს 
ისინი ისრაელს და, აჰა, საგოდებლებშია ჩაწერილი. 29 
იოშიაჰუს დანარჩენი საქმენი და მისი სიქველენი, უფლის 
რჯულში ჩაწერილის თანახმად აღსრულებულნი, 27 მისი 
საქმენი - პირველნი და უკანასკნელნი - იუდასა და ისრაელის 
მეფეთა წიგნშია ჩაწერილი. 


თავი 36 


1 გამოიყვანა ქვეყნის ერმა იეჰოახაზი, იოშიაჰუს ძე |Lსცხეს მას), 
და მამამისის ნაცვლად გაამეფეს იერუსალიმში. 2? ოცდასამი 
წლისა იყო იეჰოახაზი, როცა გამეფდა და სამი თვე იმეფა 
იერუსალიმში. Iმისი დედა იყო ხამიტალი, იერემიას ასული, 
ლიბნადან. უკუღმართად იქცეოდა უფლის თვალში, როგორც 
მამა-პაპა იქცეოდა. ბორკილი დაადო მას ფარაონმა ნექომ 
დებლათში, ხამათის ქვეყანაში, რომ აღარ ემეფა 
იერუსალიმში1. 3 გადააყენა იგი ეგვიპტის მეფემ იერუსალიმში 
Lწაიყვანა მეფემ ეგვიპტესI და დააკისრა ქვეყანას ასი ქანქარი 
ვერცხლი და ერთი ქანქარი ოქრო. “ ეგვიპტის მეფემ მის 
ნაცვლად მისი ძმა ელიაკიმი გაამეფა იუდაში და იერუსალიმში 
და იეჰოაკიმად შეუცვალა სახელი. მისი ძმა იეჰოახაზი კი 
შეიპყრო ნექომ და ეგვიპტეში წაიყვანა ჯდა მოკვდა იქ. 
ვერცხლსა და ოქროს აძლევდნენ ფარაონ ნექოს. მაშინ 
დაიწყო ქვეყანამ ხარკის აკრეფა და ვერცხლის გაღება 
ფარაონის ბრძანებით, და თითოეული შეძლებისდაგვარად 
მოითხოვდა ვერცხლსა და ოქროს ქვეყნის ერისაგან ფარაონ 
ნექოსთვის მისაცემად|!. 2 ოცდახუთი წლისა იყო იეჰოიაკიმი, 
როცა გამეფდა, და თერთმეტი წელი იმეფა იერუსალიმში. 
უკუღმართად იქცეოდა უფლის, თავისი ღმერთის, თვალში. 
პირიდან მენაშეს ყველა ცოდვის გამო, რაც ჩაიდინა მან, და 
უბრალო სისხლის გამო, იეჰოიაკიმმა რომ დაღვარა და რომ 
აავსო იერუსალიმი უბრალო სისხლით, მაგრამ არ ინება 
უფალმა მათი ამოგდება1!. (მის დროს მიუხდა 
ნაბუქოდონოსორი, ბაბილონის მეფე, ქვეყანას და 
ემორჩილებოდა მას სამი წელი, და განუდგა. შეუსია უფალმა 
მათ ქალდეველები და სირიელი ძაჩაღები, მოაბელი ყაჩაღები 
და ყამონიანები, სამარიელები, და განდგნენ ამ სიტყვის 
თანახმად, უფლის სიტყვის თანახმად, მის მორჩილთა, 
წინასწარმეტყველთა პირით რომ იყო ნათქვამი. მაინც უფლის 
რისხვა იყო იუდაზე, რომ განეგდო იგი თავისი 9 მოუხდა მას 
ნაბუქოდონოსორი, ბაბილონის მეფე, და დაადო ბორკილები, 


რომ ბაბილონში წაეყვანა. 7 წაიღო ნაბუქოდონოსორმა უფლის 
სახლის ჭურჭლეულის ნაწილი ბაბილონში და დააწყო თავის 
სასახლეში, ბაბილონში. 8 იეჰოიაკიმის დანარჩენი საქმენი და 
სიბილწენი, რაც ჩაიდინა და რაც მის წინააღმდეგ აღმოჩნდა, 
ისრაელისა და იუდას მეფეთა წიგნშია ჩაწერილი. მის 
ნაცვლად მისი ძე იეჰოიაქინი გამეფდა. ? რვა წლისა იყო 
იეჰოიაქინი, როცა გამეფდა და სამი თვე და ათი დღე იმეფა 
იერუსალიმში. უკუღმართად იქცეოდა უფლის თვალში. 19 
წელიწადი რომ შემოიქცა, ხალხი გაგზავნა მეფე 
ნაბუქოდონოსორმა და ბაბილონს გადაიყვანა იგი უფლის 
სახლის ძვირფას ჭურჭელთან ერთად, ხოლო იუდაზე და 
იერუსალიმზე მისი ძმა ციდკიაჰუ გაამეფა. 11 ოცდაერთი წლის 
იყო ციდკიაჰუ, როცა გამეფდა, და თერთმეტი წელი იმეფა 
იერუსალიმში. 12 უკუღმართად იქცეოდა უფლის, თავისი 
ღმერთის თვალში. არ მოდრკა იგი იერემია 
წინასწარმეტყველის წინაშე, რომელიც უფლის სიტყვას 
ეუბნებოდა. 13 განუდგა მეფე ნაბუქოდონოსორსაც, რომელმაც 
ღმერთზე დააფიცა. გაიფიცხა ქედი და გული არ მოილბო 
უფლისკენ, ისრაელის ღმერთისკენ მოსაქცევად. 1“ ასევე 
მღვდლებისა და ხალხის ყველა წინამძღოლი მრავალს 
სცოდავდა წარმართთა ყველა სისაძაგლის კვალზე და 
ბილწავდნენ უფლის სახლს, რომელიც იერუსალიმში განწმიდა 
მან. 12 უფალი, მათი მამა-პაპის ღმერთი ადრიდანვე 
უგზავნიდა და უგზავნიდა მათ სიტყვას თავის მოციქულთა 
ხელით, რადგან ებრალებოდა მას თავისი ერი და თავისი 
სამყოფელი. 165 მაგრამ ისინი აბუჩად იგდებდნენ მოციქულებს, 
არად აგდებდნენ მის სიტყვებს და დასცინოდნენ მის 
წინასწარმეტყველებს, ვიდრე მის ერს უფლისაგან უსაშველო 
რისხვა არ დაატყდა. 17 მოუვლინა მათ ქალდეველთა მეფე და 
მახვილით ამოხოცა მათი ჭაბუკები საწმიდარის სახლში, არ 
დაინდო არც ჭაბუკი და არც ქალწული, არც მოხუცი და არც 
თმაჭაღარა - ყველანი მის ხელში ჩაყარა. 18 ღვთის სახლის 
ყველა ჭურჭელი - დიდი და მცირე, უფლის სახლის 
საგანძურები, მეფისა და მთავრების საგანძურებითურთ 


ერთიანად ბაბილონში გაზიდა. 1? გადაწვეს ღვთის სახლი და 
დაანგრიეს იერუსალიმის კედელი, გადაბუგეს ყველა მისი 
სასახლე და გაანადგურეს ყველა მისი ძვირფასეულობა. 29 
მახვილს გადარჩენილნი ბაბილონში გადაასახლა; და იყვნენ 
მისი და მისი ვაჟების მორჩილნი სპარსეთის მეფობის 
დამყარებამდე, 21 რათა აღსრულებულიყო უფლის სიტყვა, 
იერემიას პირით ნათქვამი: ვიდრე ქვეყანა თავისი შაბათებით 
გაიხარებდესო. მთელ უკაცრიელობის ხანაში შაბათობდა, 
ვიდრე სამოცდაათი წელი არ შესრულდა. 22 კიროსის, 
სპარსეთის მეფის პირველ წელს, როცა იერემიას პირით 
ნათქვამი უფლის სიტყვა აღსრულდა, უფალმა აღძრა 
სპარსეთის მეფის, კიროსის სული და მან საქვეყნოდ 
გამოაცხადა მთელ თავის სამეფოში სიტყვიერად და 
წერილობით, რომ 23 ასე ამბობს კიროსი, სპარსეთის მეფე: 
ქვეყნის ყველა სამეფო მე მიბოძა უფალმა, ცათა ღმერთმა, და 
დამავალა მისთვის სახლის აგება იერუსალიმში, იუდაში რომ 
არის. ვინც თქვენ შორის მისი ერიდან არის, უფალი, მისი 
ღმერთი, იყოს მასთან, და წავიდეს! 


ეზრა 


თავი 1 


1 სპარსეთის მეფის, კიროსის, პირველ წელს, რათა 
აღსრულებულიყო იერემიას პირით თქმული უფლის სიტყვა, 
გააღვიძა უფალმა სპარსეთის მეფის, კიროსის, სული და 
გამოაცხადა მან მთელ თავის სამეფოში ზეპირ და 
წერილობითაც, რომ: ? ასე ამბობს კიროსი, სპარსეთის მეფე: 
ქვეყნიერების ყველა სამეფო მომცა მე უფალმა, ცათა 
ღმერთმა, და მანვე მიბრძანა ავუშენო მას სახლი 
იერუსალიმში, იუდაში რომ არის. 3 ვინ არის თქვენ შორის ამ 
ხალხიდან, ღმერთი იყოს მასთან! წავიდეს იერუსალიმში, 
იუდაში, და აუშენოს სახლი უფალს, ისრაელის ღმერთს. ეს 
არის ღმერთი, რომელიც იერუსალიმშია. “ დანარჩენებმა, 
ყველამ თავის ადგილიდან, ვინც კი სადმე ცხოვრობს, ხელი 
გაუმართოს მას ვერცხლით, ოქროთი, ყოველნაირი ქონებით, 
პირუტყვით - ნებაყოფლობითი ძღვენი გაიღოს იერუსალიმში 
მყოფი ღმერთის სახლისთვის. ? გაემზადნენ იუდას და 
ბენიამინის მამისსახლთა თავკაცნი, მღვდლები და ლევიანები, 
ყველა, ვისაც კი იერუსალიმში მყოფთ უფლის ტაძრის 
ასაშენებლად აღუძრა სული ღმერთმა. 5 ყველამ, ვინც მათ 
გარშემო იყო, ხელი გაუმართა მათ ვერცხლის ჭურჭლით და 
ოქროულობით, ყოველნაირი ქონებით, პირუტყვით, 
ძვირფასეულობით, გარდა იმისა, რაც ნებაყოფლობით გაიღეს. 
7 მეფე კიროსმა გამოიტანა უფლის ტაძრის ჭურჭელი, 
რომელიც ნაბუქოდონოსორს ჰქონდა წამოღებული და მისი 
ღმერთის ტაძარში ეწყო. 8 გამოიტანა ისინი მეფე კიროსმა, 
სპარსეთის მეფემ, მითრიდატ მეგანძურის ხელით; მან კი 
თვლით ჩააბარა შეშბაცარს, იუდაელ მთავარს. 3? აი, მათი 
რაოდენობა: ოქროს ლანგარი - ოცდაათი, ვერცხლის 
ლანგარი - ათასი, დანა - ოცდაცხრა, 19 ოქროს ბარძიმი - 


ოცდაათი, ვერცხლის ორმაგი ბარძიმი - ოთხას ათი, სხვა 
ჭურჭელი - ათასი. 11 ოქროსა და ვერცხლის ჭურჭელი სულ 
ხუთიათას ოთხასი ცალი. ეს ყველაფერი წამოიღო შემბაცარმა, 
როცა გადასახლებულნი ბაბილონიდან იერუსალიმში 
დააბრუნეს. 


თავი 2 


1 აჰა, ერთი მხარის მცხოვრებნი, რომლებიც გადასახლებული 
იყვნენ ბაბილონში ბაბილონის მეფის ნაბუქოდონოსორის მიერ 
და დაბრუნდნენ იერუსალიმში და იუდაში, თითოეული თავის 
ქალაქში, 2? ისინი, რომლებიც მოვიდნენ ზერუბაბელთან, 
იესოსთან, ნეემიასთან, სერაიასთან, რეყელაიასთან, 
მორდექაისთან, ბილშანთან, მისფართან, ბიგვაისთან, 
რეხუმთან, ბაყანასთან ერთად. აჰა, ისრაელის ერის მამაკაცთა 
რიცხვი: 3 ფარყოშიანები ორი ათას ასსამოცდათორმეტი, 4შ 
შეფატიანები სამას სამოცდათორმეტი, ? არახიანები შვიდას 
სამოცდათხუთმეტი, 9 ფახათ-მოაბიანები იესოიანთაგან და 
იოაბიანთაგან ორი ათას რვაასთორმეტი, 7 ყელამიანები ათას 
ორას ორმოცდათოთხმეტი, 8 ზათუიანები ცხრაას 
ორმოცდახუთი, 7? ზაქაიანები შვიდას სამოცი, 19 ბანიანები 
ექვსას ორმოცდაორი, 11 ბებაიანები ექვსას ოცდასამი, 12 
ყაზგადიანები ათას ორას ოცდაორი, 13 ადონიკამიანები ექვსას 
სამოცდაექვსი, 14 ბიგვაიანები ორი ათას ორმოცდათექვსმეტი, 
15 ყადიანები ოთხას ორმოცდათოთხმეტი, 15 ხიზკიანთ 
ატერიანები ოთხმოცდათვრამეტი, 17 ბეცაიანები სამას 
ოცდასამი, 18 იორაიანები ასთორმეტი, 19? ხაშუმიანები ორას 
ოცდასამი, 29 გიბარიანები ოთხმოცდათხუთმეტი, 21 
ბეთლემიანები ასოცდასამი, 22 ნეტოფას ხალხი 
ორმოცდათექვსმეტი, 23 ყანათოთის ხალხი ასოცდარვა, 24 
ყაზმავეთის ხალხი ორმოცდაორი, 25 კირიათ-ყარიმელები, 
ქეფირელები, ბეეროთელები შვიდას ორმოცდასამი, 25 
რამელები და გაბაყელები ექვსას ოცდაერთი, 27 მიქმასის 
ხალხი ასოცდაორი, 28 ბეთელისა და ჰაგაის ხალხი ორას 
ოცდასამი, 2? ნებოელები ორმოცდათორმეტი, 39 მაგბიშელები 
ასორმოცდათექვსმეტი, 31 სხვა ყელამის მკვიდრნი ათას ორას 
ორმოცდათოთხმეტი, 32 ხარიმიანები სამას ოცი, 33 ლოდის, 
ხადიდის და ონოს ხალხი შვიდას ოცდახუთი, 34 იერიხონელები 


სამას ორმოცდათხუთმეტი, 35 სენაელები სამი ათას ექვსას 
ოცდაათი, 30 მღვდლები: იედაყიანები იესოს სახლიდან ცხრაას 
სამოცდაცამეტი, 37 იმერიანები ათას ორმოცდათორმეტი, 39 
ფაშხურიანები ათას ორას ორმოცდაშვიდი, 39 ხარიმიანები 
ათას ჩვიდმეტი, 49 ლევიანები: იესოიანები და კადმიელიანები 
ჰოდავიანთაგან სამოცდათოთხმეტი, “1 მგალობელნი: 
ასაფიანები ასოცდარვა, 42 კარისმცველთა მოდგმა: 
შალუმიანები, ატერიანები, ტალმონიანები, ყაკუბიანები, 
ხატიტაიანები, შობაიანები, სულ ასოცდაცხრამეტი, 43 
შეწირულნი: ციხაიანები, ხასუფაიანები, ტაბაყოთიანები, 44 
კეროსიანები, სიყაჰაიანები, ფადონიანები, 42 ლებანიანები, 
ხაგაბაიანები, ყაკუბიანები, “5 ხაგაბიანები, შამლაიანები, 
სანანიანები, 47 გიდელიანები, გახარიანები, რეაიანები, 49 
რეცინიანები, ნეკოდაიანები, გაზამიანები, 47 ყეზაიანები, 
ფასეახიანები, ბესაიანები, 329 ასნაიანები, მეყუნიმიანები, 
ნეფუსიმიანები, 21 ბაკბუკიანები, ხაკუფაიანები, ხარხურიანები, 
52 ბაცლუთიანები, მეხიდაიანები, ხარშაიანები, 33 
ბარკოსიანები, სისრაიანები, თამახიანები, 24 ნეციახიანები, 
ხატიფაიანები, 22 სოლომონის მორჩილთა მოდგმა: 
სოტაიანები, სომერეთიანები, ფერუდაიანები, 35 იაყალაიანები, 
დარკონიანები, გიდელიანები, 27 შეფატიანები, ხატილიანები, 
ფოქერეთ-ჰაცებაიმიანები, ამიანები, 298 შეწირულნი და 
სოლომონის მორჩილთა მოდგმა სულ სამას 
ოთხმოცდათორმეტი. 3? აჰა, თელ-მელახიდან, თელ- 
ხარშიდან, ქერუბ-ადანიმერიდან გამოსულნი, რომელთაც ვერ 
შეძლეს გაერკვიათ თავიანთი მამისსახლები და მოდგმა, 
იყვნენ თუ არა ისინი ისრაელიდან: 99 დელაიანები, ტობიანები, 
ნეკოდაიანები - ექვსას ორმოცდათორმეტი; 91 მღვდელთა 
მოდგმა: ხაბაიანები, ჰაკოციანები, ბარზილაიანები, რომელთაც 
გალაადელი ბარზილაის ქალიშვილები მოიყვანეს ცოლად და 
მათ სახელზე დაეწერნენ. 52 ისინი ეძებდნენ თავიანთ 
საგვარტომო წიგნს და ვერ იპოვნეს; და განეყენნენ 
მღვდლობიდან. 53 უთხრა მათ განმგებელმა, რომ არ ეჭამათ 


წმიდათა წმიდიდან, ვიდრე არ დადგებოდა მღვდელი ურიმითა 
და თურიმით. 954 მთელი კრებული ერთად შეადგენდა 
ორმოცდაათი ათას სამას სამოც კაცს, 92 გარდა მათ ყმათა და 
მხევალთა; ესენი იყვნენ შვიდი ათას სამას ოცდაჩვიდმეტი, მათ 
შორის მგალობელი კაცები და მგალობელი ქალები - სულ 
ორასი სული. 96 მათი ცხენები - შვიდას ოცდათექვსმეტი, მათი 
ჯორები - ორას ორმოცდახუთი, 97 მათი აქლემები - ოთხას 
ოცდათხუთმეტი, ვირები - ექვსი ათას შვიდასოცი, 998 
მამისსახლთა თავკაცებმა უფლის ტაძართან მისვლისას 
იერუსალიმში ნებაყოფლობით გაიღეს შესაწირავი ღვთის 
ტაძრისათვის, რომ აღდგენილიყო იგი თავის საძირკველზე. 99 
თავიანთი შეძლებისამებრ შეიტანეს სამუშაოთა ხარჯისათვის 
საგანძურში: სამოცდაერთი ათასი დრაქმა ოქრო, ხუთი ათასი 
მინა ვერცხლი და ასი ხელი სამღვდელო შესამოსელი. 79 
დასახლდნენ მღვდლები, ლევიანები, მდაბიორნი, 
მგალობელნი, კარისმცველები და შეწირულნი თავ-თავიანთ 
ქალაქებში; მთელი ისრაელი თავ-თავის ქალაქში დასახლდა. 


თავი 3 


+ დადგა მეშვიდე თვე და ისრაელიანები უკვე ქალაქებში 
ესახლნენ; შეიკრიბა ერი იერუსალიმში როგორც ერთი კაცი. 2 
ადგნენ იესო იოცადაკის ძე, მისი ძმები, მღვდლები - 
ზერუბაბელ შალთიელის ძე და მისი ძმები და აუგეს ისრაელის 
ღმერთს სამსხვერპლო, რათა აღსავლენი მსხვერპლი 
შეეწირათ მასზე, როგორც მოსეს, ღვთისკაცის რჯულში იყო 
დაწერილი. 3 დადგეს სამსხვერპლო თავის ადგილზე, რადგან 
ქვეყანათა ხალხების შიში ჰქონდათ, და სწირავდნენ მასზე 
აღსავლენ მსხვერპლს უფლისადმი დილით და საღამოთი. 4 
მართავდნენ კარვობის დღესასწაულს დაწერილისამებრ და 
სწირავდნენ დღიურ აღსავლენ მსხვერპლს განსაზღვრულ 
რიცხვში ყოველდღიური წესის მიხედვით. ? ამის შემდეგ 
სწირავდნენ მუდმივ აღსავლენს ახალმთავრობისას და უფლის 
ყოველ კურთხეულ დღესასწაულზე და ყველასათვის, ვისაც 
ნებაყოფლობითი შესაწირავი მიჰქონდა უფლისათვის. 9 
მეშვიდე თვის პირველი დღიდანვე დაიწყეს აღსავლენის 
შეწირვა უფლისადმი. უფლის ტაძრის საძირკველი ჯერ კიდევ 
არ იყო ჩაყრილი. 7 დაურიგეს ვერცხლი ქვისმთლელებს და 
ხუროებს, საჭმელ-სასმელი და ზეთი ციდონელებს და 
ტვიროსელებს, რომ მოეზიდათ კედარის ძელები ლიბანიდან 
ზღვით იაფოში სპარსეთის მეფის, კიროსის მიერ მათთვის 
გაცემული ნებართვით. 8 ღვთის სახლთან, იერუსალიმში, მათი 
მოსვლის მეორე წლის მეორე თვეს შეუდგნენ საქმეს 
ზერუბაბელ შალთიელის ძე, იესო იოცადაკის ძე და დანარჩენი 
მათი ძმები, მღვდლები - ლევიანები და ტყვეობიდან 
იერუსალიმში დაბრუნებული მთელი ხალხი, და დაადგინეს 
ლევიანები, ოც წელს გადაცილებულნი, უფლის სახლის 
სამუშაოების ზედამხედველებად. 7? დადგნენ იესო, მისი 
შვილები და ძმები, კადმიელი, და მისი შვილები, იუდას 
შვილები, როგორც ერთი კაცი, ღვთის სახლში მომუშავეთა 
ზედამხედველებად; აგრეთვე ხენადადიანები, მათი შვილები 


და მათი ძმები, ლევიანები. 1? როცა მშენებლები შეუდგნენ 
უფლის ტაძრის საძირკვლის ჩაყრას, დააყენეს შემოსილი 
მღვდლები საყვირებით და ლევიანები, ასაფის ძენი, 
დაფდაფებით, რათა ედიდებინათ უფალი ისრაელის მეფის, 
დავითის, წესის მიხედვით. 11 უმღერდნენ ქება-დიდებას 
უფალს: რადგან კეთილია, რადგან საუკუნოა მისი წყალობა 
ისრაელზე! მთელი ხალხი კი მაღალი ხმით ყიჟინებდა უფლის 
ქება- დიდებას უფლის სახლის დაფუძნების გამო. 12 ბევრი 
მღვდელი და ლევიანი, მამისსახლთა თავკაცნი, მოხუცებულნი, 
რომელთაც ნანახი ჰქონდათ პირვანდელი ტაძარი, ხმამაღლა 
ტიროდნენ, როცა მათ თვალწინ საძირკველი ეყრებოდა 
ტაძარს; ბევრნი სიხარულის ყიჟინას სცემდნენ. 13 ხალხი ვერ 
არჩევდა სიხარულის ყიჟინას და ტირილის ხმებს, რადგან 
დიდი ხმით ყიჟინებდა ხალხი და შორს ისმოდა მათი ხმა. 


თავი 4 


1 გაიგეს იუდას და ბენიამინის მტრებმა, რომ ტაძარს 
უშენებდნენ ტყვეები უფალს, ისრაელის ღმერთს. ? მივიდნენ 
ზერუბაბელთან და მამისსახლთა თავკაცებთან და უთხრეს: 
ჩვენც თქვენთან ერთად ავაშენებთ, რადგან ჩვენც თქვენსავით 
ვეძებთ თქვენს ღმერთს, ჩვენც ვწირავთ მას მსხვერპლს აშურის 
მეფის, ასარხადონის, დროიდან, რომელმაც აქ წამოგვიყვანა. 
3 მიუგეს მათ ზერუბაბელმა და იესომ, და ისრაელის დანარჩენ 
მამისსახლთა თავკაცებმა: არ გამოვა ჩვენი ღვთის სახლის 
შენება თქვენთან ერთად, რადგან მარტო ჩვენ უნდა ავუშენოთ 
სახლი უფალს, ისრაელის ღმერთს, როგორც ნაბრძანები აქვს 
კიროს მეფეს, სპარსთა მეფეს.“ მაშინ დაუწყო ქვეყნის ერმა 
იუდას ხალხს ხელის შეშლა და დაბრკოლება ტაძრის შენებაში. 
> დაიწყეს მათ წინააღმდეგ მრჩევლების მოსყიდვა, რომ 
ჩაეფუშათ მათი განზრახვა. ასე იქცეოდნენ სპარსთა მეფის, 
კიროსის დროს, დარიოსის სპარსთა მეფის მეფობამდე. 9 
ხოლო ახაშვეროშის მეფობისას, მისი მეფობის დასაწყისში, 
დაწერეს დაბეზღების წერილი იუდას და იერუსალიმის 
მკვიდრებზე. 7 ართახშაშთას დროს კი ბიშლამმა, მითრედატმა, 
ტაბეელმა და სხვა თანამდგომებმა მისწერეს ართახშაშთას, 
სპარსთა მეფეს, წერილი, დაწერილი არამეული ასოებით და 
არამეულ ენაზე. 8 რეხუმ მრჩეველმა და შიმშაი მდივანმა ერთი 
ასეთი წერილი მისწერეს იერუსალიმის წინააღმდეგ 
ართახშაშთას მეფეს, 3? რეხუმ მრჩეველმა, შიმშაი მწერალმა და 
მათმა თანამდგომებმა - დინაელებმა, აფარსათქელებმა, 
ტარფელელებმა, აფარსელებმა, არქეველებმა, 
ბაბილონელებმა, შუშანელებმა, დეჰაველებმა, ელამელებმა, 19 
დანარჩენმა ხალხმა, რომელიც აჰყარა დიდმა და 
სახელოვანმა ასნაფარმა და სამარიის ქალაქში დაასახლა, და 
ნარჩენმა მდინარისგაღმელებმა და სხვებმა - 11 აი, შინაარსი 
წერილისა, რომელიც გაუგზავნეს მას: ართახშაშთა მეფეს შენი 
მორჩილნი, მდინარისგაღმელნი და სხვები. 12 იცოდეს მეფემ, 


რომ იუდაელნი, რომელნიც შენგან გამოვიდნენ, ჩვენთან 
არიან მოსულნი იერუსალიმში; მოჯანყე და საძაგელ ქალაქს 
აშენებენ, კედლები აჰყავთ და ბურჯებს ამაგრებენ. 13 ახლა 
იცოდეს მეფემ, რომ თუ ეს ქალაქი აშენდა და კედლები 
გასრულდა, არც ხარკს, არც გადასახადს, არც ბეგარას არ 
გადაიხდის და სამეფო ხაზინას დააზარალებს. 14 და რაკი ჩვენ 
სასახლის მარილით ვსაზრდოობთ და მეფის ზარალის ყურება 
არ შეგვფერის, ამიტომაც ვიუწყებით და ვატყობინებთ მეფეს: 12 
რომ მოჩხრიკონ შენი მამა-პაპის მატიანე და ნახავ მატიანეში 
და გაიგებ, რომ ეს ქალაქი მოჯანყე და საძაგელი ქალაქია 
მეფეთათვის და ქვეყნისთვის, რომ ძველთაგანვე ამბოხებები 
ხდებოდა იქ, რისთვისაც განადგურებული იქნება ეს ქალაქი. 19 
ვატყობინებთ მეფეს, რომ თუ ეს ქალაქი აშენდა და კედლები 
დასრულდა, არავითარი წილი აღარ გექნება წყალგაღმიდან. 
17 განკარგულება გაუგზავნა მეფემ რეხუმ მრჩეველს და შიმშაი 
მწერალს და სხვა მოხელეებს, რომლებიც ცხოვრობენ 
სამარიაში და სხვა მდინარისგაღმა ქალაქებში, მოკითხვით და 
ასე და ასე. 18 წერილი, რომელიც გამომიგზავნეთ, საჯაროდ 
იქნა წაკითხული ჩემ წინაშე. 19 მეც გავეცი ბრძანება, ეძიეს და 
აღმოაჩინეს, რომ ეს ქალაქი ძველთაგანვე უჯანყდებოდა 
მეფეებს, შფოთი და არეულობა იყო იქ. 29 ძლიერი მეფეები 
განაგებდნენ იერუსალიმს, ეპყრათ მთელი მდინარის გაღმა 
მხარე, ხარკი, გადასახადი და ბეგარა ეძლეოდათ მათ. 21 
ახლა გაეცით ბრძანება, შეწყვიტოს მუშაობა ამ ხალხმა, რომ 
არ აშენდეს ეს ქალაქი, ვიდრე ჩემგან არ გამოვა ბრძანება. 22 
ფრთხილად იყავით, არაფერი გამოგეპაროთ ამ საქმეში. 
რისთვის უნდა გამრავლდეს ბოროტება მეფეთა საზიანოდ? 23 
როგორც კი მეფე ართახშაშთას წერილი წაკითხულ იქნა 
რენუმის, შიმშაი მწერლის და მათ თანამდგომთა წინაშე, 
დაუყოვნებლივ წავიდნენ ისინი იერუსალიმში იუდაელებთან 
და მაგარი ხელით შეაწყვეტინეს მუშაობა. 24 მაშინ შეწყდა 
ღვთის სახლის შენება იერუსალიმში შეწყვეტილი იყო სპარსთა 
მეფის, დარიოსის მეფობის მეორე წლამდე. 


თავი 5 


1 წინასწარმეტყველებდნენ ისრაელის ღმერთის სახელით 
ანგია წინასწარმეტყველი და ზაქარია ყიდოს ძე, 
წინასწარმეტყველნი, იუდაელებზე, რომელნიც იუდაში და 
იერუსალიმში იყვნენ. 2 მაშინ ადგნენ ზერუბაბელ შალთიელის 
ძე და იესო-იოცადაკის ძე და შეუდგნენ ღვთის სახლის შენებას 
იერუსალიმში; მათთან იყვნენ ღვთის წინასწარმეტყველნი და 
მხარს უჭერდნენ მათ. 3 იმ ხანადვე მივიდნენ მათთან თათნაი, 
მდინარისგაღმელი განმგებელი, შეთარ-ბოზნაი და მათი 
თანამდგომნი და ასე უთხრეს მათ: ვინ მოგცათ ნება ამ სახლის 
აშენებისა და კედლების აყვანისა? 4 მაშინ ვუთხარი იმათი 
სახელები, ვინც ამ შენობას აგებენ. ? მათი ღვთის თვალი იყო 
იუდაელ უხუცესებზე და არ ეკრძალებოდათ შენება, ვიდრე 
დარიოსს არ შეატყობინეს ამბავი და უკანვე არ დააბრუნეს 
წერილი ამ საქმეზე. 0 ცალი წერილისა, დარიოს მეფისადმი, 
რომელიც გაგზავნეს თათნაიმ, მდინარისგაღმელმა 
განმგებელმა, შეთარ-ბოზნაიმ და მათმა თანამდგომებმა, 
აფარსექელებმა, მდინარის გაღმა რომ არიან. 7 წერილი 
გაუგზავნეს მას და, აი, რა ეწერა მასში: დარიოს მეფეს 
დღეგრძელობა! 8 იცოდეს მეფემ, რომ ჩვენ ვიყავით იუდას 
მხარეში, დიდი ღმერთის სახლთან. დიდრონი ქვებისგან 
შენდება იგი, კედლებში ძელებს ატანენ. მუშაობა სწრაფად 
მიდის და წარმატებით სრულდება მათ ხელში. ? მაშინ 
შევეკითხეთ იმ უხუცესებს, ასე ვუთხარით: ვინ დაგრთოთ ნება 
ამ სახლის შენებისა და კედლების ამოყვანისა? 19 მათი 
სახელებიც გამოვიკითხეთ, რომ გვეცნობებინა შენთვის და 
დაგვეწერა იმათი სახელები, რომლებიც სათავეში უდგანან 
მათ. 11 ხოლო მათ ასეთი პასუხი გაგვცეს: ჩვენ ვართ 
მორჩილნი ცისა და მიწის ღმერთისა: ვაშენებთ სახლს, 
რომელიც მრავალი წლის წინათ აშენდა; ისრაელის დიდი 
მეფე აშენებდა მას და დაასრულა კიდეც. 12 მას მერე, რაც ჩვენ 
მამა-პაპამ განარისხა ცათა ღმერთი, მან ნაბუქოდონოსორს, 


ბაბილონის მეფეს, ქალდეველს, ჩაუგდო ისინი ხელში, 
რომელმაც ეს სახლი დაანგრია და ხალხი ბაბილონში 
გადაასახლა. 13 მაგრამ ბაბილონის მეფის, კიროსის, პირველ 
წელს კიროს მეფემ გასცა განკარგულება ამ ღვთის სახლის 
ასაშენებლად. 14 ხოლო ღვთის სახლის ოქროს და ვერცხლის 
ჭურჭელი, რომელიც ნაბუქოდონოსორმა გაზიდა იერუსალიმის 
ტაძრიდან და მიიტანა ბაბილონის ტაძარში, უკანვე წამოიღო 
კიროს მეფემ ბაბილონის ტაძრიდან და ჩააბარეს კაცს, 
სახელად შეშბაცარს, მხარის განმგებლად რომ ჰყავდა 
დანიშნული; 12 უთხრა: წაიღე ეს ჭურჭელი, წადი და დააწყვე 
იერუსალიმის ტაძარში და აშენდეს ღვთის სახლი თავის ძველ 
ადგილზე. 15 მაშინ მოვიდა ის შეშბაცარი, და დაუდო 
საფუძველი ღვთის სახლს იერუსალიმში. მას შემდეგ შენდება 
იგი და ჯერ არ გასრულებულა. 17 ახლა თუ ინებებს მეფე, 
მოიძიონ სამეფო წიგნთსაცავში, იქ, ბაბილონში, ნამდვილად 
გასცა თუ არა კიროს მეფემ განკარგულება ამ ღვთის სახლის 
ასაშენებლად იერუსალიმში, და გამოგვიგზავნონ მეფის 
გადაწყვეტილება ამ საქმის თაობაზე. 


თავი 6 


1 მაშინ დარიოს მეფემ გასცა განკარგულება და დაიწყეს ძებნა 
წიგნთსაცავებში, სადაც განძეულობა ინახებოდა, იქ, 
ბაბილონში. ? იპოვეს ეკბატანაში, მიდიის მხარის ციხე- 
ქალაქში, ერთი გრაგნილი, რომელზედაც ეწერა: ძეგლისწერა. 
3 კიროს მეფის პირველ წელს კიროს მეფემ გასცა 
განკარგულება ღვთის სახლის თაობაზე იერუსალიმში: აშენდეს 
სახლი, ადგილი, სადაც მსხვერპლს სწირავენ, მტკიცე 
საძირკველი ჩაეყაროს შენობას; სიმაღლე სამოცი წყრთა იყოს, 
სიგანეც - სამოცი წყრთა. 4“ სამი რიგი დიდრონი ქვებისგან 
იყოს და ერთი რიგი - ძელებისგან; ხარჯებს მეფის სასახლე 
გაასწორებს. ? ღვთის სახლის ჭურჭელიც, ოქროსი და 
ვერცხლისა, რომლებიც ნაბუქოდონოსორმა გაიტანა 
იერუსალიმის ტაძრიდან და ბაბილონში წაიღო, უკან 
დაბრუნდეს თავის ადგილზე, იერუსალიმის ტაძარში, და ღვთის 
სახლში დაბინავდეს. 9 ასე რომ, თათნაი, მდინარისგაღმელი 
განმგებელი, შეთარ-ბოზნაი და მათი თანამდგომნი, 
აფარსექელნი, მდინარისგაღმელნი, უნდა დაეხსნან მათ. 7 
დაანებონ ამ ღვთის სახლის შენება; ააშენონ იუდას 
განმგებელმა და იუდას უხუცესებმა ეს ღვთის სახლი თავის 
ადგილზე. 8 ვიძლევი განკარგულებას იმის თაობაზე, თუ რა 
უნდა გაუკეთოთ იუდას უხუცესებს ღვთის სახლის ასაშენებლად: 
სამეფო ხაზინიდან და მდინარისგაღმა მხარის შემოსავლიდან 
სასწრაფოდ მიეცეს სახარჯოდ იმ ხალხს, რათა არ შეწყდეს 
მშენებლობა. 9? რაც საჭიროა, ხბორები იქნება, ვერძი თუ 
ბატკანი, ცათა ღვთისთვის აღსავლენად, ხორბალი, მარილი, 
ღვინო, ზეთი, როგორც იერუსალიმელი მღვდლები იტყვიან, 
მიეცეს მათ ყოველდღიურად, შეუწყვეტლივ, 19 რათა შესწირონ 
სურნელოვანი მსხვერპლი ცათა ღმერთს და ილოცონ მეფისა 
და მისი შვილების სიცოცხლისათვის. 11 ვიძლევი 
განკარგულებას, რომ თუ ვინმე გადავა ამ სიტყვას, მისი 
სახლიდან გამოღებულ ძელზე აიყვანონ და მიალურსმონ, 


სახლი კი სანაგვედ აქციონ ამის გამო. 12 ღმერთმა, რომლის 
სახელიც იქ არის დავანებული, დაამხოს ყოველი მეფე და 
ხალხი, რომელიც ხელს აღმართავს, რომ შეცვალოს ეს, რომ 
ზიანი მიაყენოს ამ ღვთის სახლს იერუსალიმში. მე, დარიოსი, 
ვიძლევი განკარგულებას: დაუყოვნებლივ შესრულდეს! 13 
მაშინ თათნაიმ, მდინარისგაღმელმა განმგებელმა, შეთარ- 
ბოზნაიმ და მათმა თანამდგომებმა დარიოს მეფის 
ბრძანებისამებრ დაიწყეს დაუყოვნებლივ მოქმედება. 1“ იუდას 
უხუცესები აშენებდნენ და ხელი ემართებოდათ თანახმად 
წინასწარმეტყველ ანგიასა და ზაქარია ყიდოს ძის 
წინასწარმეტყველებისა ააშენეს და გაასრულეს ისრაელის 
ღმერთის ნებით, კიროსის, დარიოსის, ართახშაშთას, სპარსთა 
მეფის, ნებით. 1? დამთავრდა ეს სახლი ადარის თვის მესამე 
დღეს, მეფე დარიოსის მეფობის მეექვსე წელს. 19 სიხარულით 
შეასრულეს ისრაელიანებმა, მღვდლებმა, ლევიანებსა და 
დანარჩენმა გადანასახლებმა ხალხმა ამ ღვთის სახლის 
სატფურება. 17 მოიყვანეს ამ ღვთის სახლის სატფურებისთვის 
ასი ხარი, ორასი ვერძი, ოთხასი ბატკანი და თორმეტი თხა 
ისრაელის შტოთა რიცხვის მიხედვით მთელი ისრაელის 
ცოდვის გამოსასყიდად. 18 დააყენეს მღვდლები მათი 
ხარისხების მიხედვით და ლევიანები მათი რიგის მიხედვით 
ღვთის სამსახურისთვის იერუსალიმში, როგორც მოსეს წიგნში 
სწერია. 1? გადაიხადა პასექი გადანასახლებმა ხალხმა 
პირველი თვის მეთოთხმეტე დღეს. 29 განიწმიდნენ მღვდლები 
და ლევიანები, როგორც ერთი კაცი, ყველანი წმიდები 
გახდნენ. დაკლეს პასექი გადანასახლები ხალხისთვის, 
თავიანთი თვისტომი მღვდლებისათვის და საკუთარი 
თავისთვის. 21 ჭამდნენ გადასახლებიდან დაბრუნებული 
ისრაელიანები და ყველანი, ვინც განუდგა მათთან ერთად 
ქვეყნის ერის ბიწიერებას, რათა შევრდომოდნენ უფალს, 
ისრაელის ღმერთს. 22 ზეიმობდნენ უფუარობის დღესასწაულს 
შვიდ დღეს სიხარულით, რადგან გაახარა ისინი უფალმა და 
გული მოაბრუნებინა მათკენ აშურის მეფეს, რომ ხელი 
გაემაგრებინა მათთვის ღვთის სახლის, ისრაელის ღმერთის 
სახლის, შენებისას. 


თავი 7 


1 ამ ამბების შემდეგ სპარსთა მეფის, ართახშაშთას, მეფობაში 
ეზრა ძე სერაიასი, ძისა ყაზარიასი, ძისა ხილკიასი, ? ძისა 
შალუმისა, ძისა ცადოკისა, ძისა ახიტუბისა, 3 ძისა ამარიასი, 
ძისა ყაზარიასი, ძისა მერაიოთისა, “ ძისა ზერახიასი, ძისა 
ყუზისა, ძისა ბუკისა, ? ძისა აბიშუაყისა, ძისა ფინხასისა, ძისა 
ელეაზარისა, ძისა აარონისა, მღვდელმთავრისა - 5 ეს ეზრა 
წამოვიდა ბაბილონიდან. იგი იყო მწიგნობარი, მოსეს რჯულში 
ჩახედული, რომელიც მისცა უფალმა, ისრაელის ღმერთმა. 
შეუსრულა მას მეფემ ყველა სათხოვარი, რადგან უფლის, მისი 
ღმერთის ხელი იყო მასზე. ”7 წავიდნენ ისრაელიანთაგან, 
მღვდელთაგან, ლევიანთაგან, მგალობელთაგან, 
კარისკაცთაგან და შეწირულთაგან იერუსალიმში მეფე 
ართახშასთას მეშვიდე წელს. 8 მივიდა იერუსალიმში მეხუთე 
თვეს, მეფის მეშვიდე წელს, ? რადგან პირველი თვის პირველი 
დღე იყო დასაწყისი ბაბილონიდან წამოსვლისა და მეხუთე 
თვის პირველ დღეს მივიდა იერუსალიმში, რადგან მისი ღვთის 
სასიკეთო ხელი იყო მასზე. 19 რადგან გულს იდვა ეზრამ 
უფლის რჯულის ძიება, მისი შესრულება, და წესისა და 
სამართლის სწავლება ისრაელში. 11 აკა, პირი წერილისა, 
რომელიც მისცა მეფე ართახშასთამ ეზრას - მღვდელს, 
მწიგნობარს, უფლის მცნებათა და წესთა მოძღვარს ისრაელში: 
12 ართახშასთა, მეფეთა მეფე, ეზრას, მღვდელს, ცათა 
ღმერთის რჯულის სრულყოფილ მოძღვარს, ასე და ასე. 13 
ვიძლევი განკარგულებას, რომ თუ ვინმეს ისრაელის ერიდან - 
მღვდლებს და ლევიანებს, გადაწყვეტილი აქვთ იერუსალიმში 
წასვლა, შენთან ერთად წავიდეს, 1“ რადგან შენ იგზავნები 
მეფისგან და მისი შვიდი მრჩევლისგან, რათა მოიხილო იუდა 
და იერუსალიმი შენი ღმერთის რჯულის მიხედვით, რომელიც 
შენს ხელთაა, 12 რომ წაიღო ვერცხლი და ოქრო, მეფემ და 
მისმა მრჩევლებმა რომ შესწირეს ისრაელის ღმერთს, რომლის 
სავანე იერუსალიმშია, 10 და მთელი ვერცხლი და ოქრო, 


რასაც მოიპოვებ მთელ ბაბილონში, იმ ერისკაცთა და 
მღვდელთა შემოწირულობასთან ერთად, რომელნიც შესწირეს 
თავიანთ ღმერთის სახლს იერუსალიმში. 17 ამიტომაც 
დაუყოვნებლივ იყიდე ამ ვერცხლით ხარები, ვერძები და 
ბატკნები და მათი საძღვნო შესაწირავი და ზედაშე, და მიიტანე 
ისინი თქვენი ღმერთის სამსხვერპლოზე, იერუსალიმში. 18 და 
როგორც უკეთესად მიიჩნევთ შენ და შენი თვისტომნი, თქვენი 
ღმერთის ნებით, ისე მოიხმარეთ დარჩენილი ოქრო-ვერცხლი. 
19 ჭურჭელი, რომელიც მოგეცა შენი ღმერთის სახლის 
სამსახურისთვის, დაუბრუნე იერუსალიმის ღმერთს. 29 შენი 
ღმერთის სახლის დანარჩენი სამსახურებელი ნივთი, რისი 
მიცემაც მოგესურვება, მიეცი სამეფო საგანძურიდან. 21 
ვიძლევი განკარგულებას მე, ართახშასთა მეფე, 
მდინარისგაღმელი ყველა მეგანძურის მიმართ, რომ რასაც კი 
მოგთხოვთ ეზრა, მღვდელი და ცათა ღმერთის რჯულის 
მოძღვარი, დაუყოვნებლივ შესრულდეს. 22? ვერცხლი ას 
ქანქარამდე, ხორბალი ას ქორამდე, ღვინო ას ბათამდე, ზეთი 
ას ბათამდე, და მარილი დაუწერელად. 23 ყველაფერი, რაც კი 
ნაბრძანები აქვს ცათა ღმერთს, ბეჯითად უნდა გაკეთდეს ცათა 
ღმერთის სახლისათვის, რათა არ დაატყდეს მისი რისხვა 
სამეფოს, მეფეს და უფლისწულებს. 2“ გაცნობებთ, რომ 
არცერთ მღვდელს და ლევიანს, არც მგალობელს და შეწირულ 
კარისკაცს, ამ ღვთის სახლში მომსახურეს, არ დაეკისროს არც 
ხარკი, არც გადასახადი და არც ბეგარა. 23 შენ კი, ეზრა, შენი 
ღმერთის სიბრძნით, რომელიც შენს ხელთაა, დაადგინე 
მსაჯულები და მოსამართლეები, რომლებიც სამართალს 
გაუჩენენ მთელ ერს, მდინარისგაღმელს, ყველას, ვინც იცის 
შენი ღმერთის რჯული, ხოლო ვინც არ იცის, ასწავლეთ. 29 
ყველა, ვინც არ შეასრულებს შენი ღმერთის რჯულს და მეფის 
რჯულს, დაუყოვნებლივ უნდა გასამართლდეს. ან სიკვდილით 
დაისაჯოს, ან მოიკვეთოს, ან დაჯარიმდეს და დატუსაღდეს. 27 
კურთხეულ იყოს უფალი, ჩვენი მამა-პაპის ღმერთი, რომელმაც 
შთააგონა მეფეს შეემკო უფლის სახლი იერუსალიმში, 28 და 
წყალობით მოახედა ჩემკენ მეფე და მისი მრჩევლები, მეფის 
ძლიერი მთავრები. მეც გავმხნევდი, რადგან უფლის, ჩემი 


ღმერთის ხელი იყო ჩემზე, და შევკრიბე ისრაელიანი 
მთავრები, რომ ჩემთან ერთად წამოსულიყვნენ. 


თავი 8 


1 აპა, მათ მამისსახლთა თავკაცნი და მათი საგვარტომო ნუსხა, 
ვინც ჩემთან ერთად წამოვიდნენ ბაბილონიდან მეფე 
ართახშასთას მეფობაში: 2 ფინხასიანთაგან გერშომი, 
ითამარიანთაგან დანიელი, დავითიანთაგან ხატუში. 3 
შექანიანთაგან, ფარყოსიანთაგან, ზაქარია და მასთან 
მითვლილი ასორმოცდაათი მამროვანი. “ ფახათ- 
მოაბიანთაგან ელიეჰოყენაი, ზაქარიას ძე, და ორასი 
მამროვანი მასთან ერთად. ? შექანიანთაგან იახაზიელის ძე და 
სამასი მამროვანი მასთან ერთად. 9 ყადიანიანთაგან ყებედი, 
იონათანის ძე, და ორმოცდაათი მამროვანი მასთან ერთად. 7 
ყელამიანთაგან ესაია, ყათალიას ძე, და სამოცდაათი 
მამროვანი მასთან ერთად. 9 შეფატიანთაგან ზებადია, 
მიქაელის ძე, და ოთხმოცი მამროვანი მასთან ერთად. 9 
იობიანთაგან ყობადია, იეხიელის ძე, და ორასთვრამეტი 
მამროვანი მასთან ერთად. 19 ბაყანიანთაგან შელომითი, 
იოსიფიას ძე, და სამოცი მამროვანი მასთან ერთად. 11 
ბებაიანთაგან ზაქარია ბებაის ძე, და ოცდარვა მამროვანი 
მასთან ერთად. 12 ყაზგადიანთაგან იოხანანი, ძე ჰაკატანისა, 
და ას ათი მამროვანი მასთან ერთად. 13 ადონიკამიანთაგან - 
უკანასკნელნი და, აჰა, მათი სახელები: ელიფელეტი, იეყიელი, 
შემაყია და სამოცი მამროვანი მათთან ერთად, 14 
ბიგვაიანთაგან ყუთაი, ზაბუდი და სამოცდაათი მამროვანი 
მათთან ერთად. 15 შევყარე ისინი მდინარესთან, რომელიც 
აჰავას ერთვის, და ვიდექით იქ სამ დღეს. გამოვიკვლიე ერი 
და სამღვდელოება და ლევიანთაგან ვერავინ ვპოვე მათ 
შორის. 15 დავიბარე ელყეზერი, არიელი, შემაყია, ელნათანი, 
იარიბი, ელნათანი, ნათანი, ზაქარია, მეშულამი - თავკაცნი, 
იოარიბი და ელნათანი - სწავლულნი. 17 გავგზავნე ისინი 
იდოსთან, ქასიფიას ადგილის უფროსთან, და შევუთვალე მათი 
პირით იდოს და მის თვისტომთ, შეწირულთ, ქასიფიაში 
მყოფთ, რომ ჩვენი ღვთის სახლის მსახურნი გამოეგზავნათ 


ჩვენთვის. 18 და მათაც, რადგან ჩვენი ღმერთის სასიკეთო 
ხელი იყო ჩვენზე, გამოგვიგზავნეს ერთი გონიერი კაცი 
მახლიანთაგან - ლევიანი, ისრაელიანი, სახელად შერებია, 
მისი ვაჟები და ძმები - სულ თვრამეტი კაცი, 19 და ხაშაბია და 
მასთან ერთად ესაია მერარიანთაგან, მისი ძმები და ოცი ვაჟი, 
20 და შეწირულნი, რომლებიც მსახურებად მისცეს დავითმა და 
მთავრებმა ლევიანებს. თითოეული მათგანის სახელი ცნობილი 
იყო. 21 გამოვაცხადე მარხვა, იქ, მდინარე აჰავას ნაპირას, 
რომ ქედმოდრეკილნი ვყოფილიყავით ჩვენი ღმერთის წინაშე 
და გვეკითხა მისგან მშვიდობიანი გზა ჩვენთვის, ჩვენი 
წვრილშვილისთვის და მთელი ჩვენი საბადებლისთვის. 22 
რადგან მრცხვენოდა მეთხოვა მეფისთვის ჯარი და მხედრობა, 
რომ გზაში მტრებისაგან დაეცვათ ჩვენი თავი, რადგან 
ნათქვამი გვქონდა მეფისთვის: სასიკეთოა ჩვენი ღმერთის 
ხელი ყველასათვის, ვინც კი ევედრება მას; ხოლო მისი ძალა 
და რისხვა თავს ატყდება ყველას, ვინც მას მიატოვებს. 23 
ვმარხულობდით და ამას შევსთხოვდით ჩვენს ღმერთს, და 
მანაც ისმინა ჩვენი. 24 გამოვყავი მღვდლების უფროსებიდან 
თორმეტი კაცი - შერებია, ხაშაბია და მათთან ერთად ათი კაცი 
მათი ძმებიდან. 2? და წონით ჩავაბარე მათ ოქრო-ვერცხლი და 
ჭურჭელი, ჩვენი ღმერთის სახლისადმი შეწირული, რომელიც 
მეფემ, მისმა მრჩევლებმა, მთავრებმა და ყველა იქ მყოფმა 
ისრაელიანმა შესწირეს ჩვენი ღმერთის სახლს. 295 წონით 
ჩავაბარე ხელში: ექვსას ორმოცდაათი ქანქარი ვერცხლი და 
ასი ქანქარი ვერცხლის ჭურჭელი, ოქრო ასი ქანქარი. 27 ოცი 
ათასდრაქმიანი ოქროს თასი და ბრწყინვალე სპილენძის ორი 
საუკეთესო ჭურჭელი, რომელთაც ოქროს ფასი აქვთ. 298 
ვუთხარი მათ: თქვენ წმიდა ხართ უფლისათვის და ჭურჭელნიც 
წმიდაა; ვერცხლი და ოქრო ნებაყოფლობითი შეწირულობაა 
უფლის, თქვენი მამა-პაპის ღმერთისადმი. 2? ფხიზლად იყავით 
და გაუფრთხილდით, სანამ წონით ჩააბარებდეთ მღვდლების 
უფროსებს, ლევიანებს და ისრაელის მამისსახლთა უფროსებს 
იერუსალიმში, უფლის სახლის საგანძურში. 39 ჩაიბარეს 
მღვდლებმა და ლევიანებმა აწონილი ოქრო-ვერცხლი და 


ჭურჭელი, ჩვენი ღმერთის სახლში წასაღებად, იერუსალიმში. 
31 დავიძარით მდინარე აჰავადან პირველი თვის მეთორმეტე 
დღეს იერუსალიმში წასასვლელად და ჩვენი ღმერთის ხელი 
იყო ჩვენზე, გვიცავდა მტრის ხელისგან და გზაში ჩასაფრებული 
მზირებისგან. 32 მივედით იერუსალიმში და დავრჩით იქ სამ 
დღეს. 33 მეოთხე დღეს წონით ჩაბარდა ოქრო-ვერცხლი და 
ჭურჭელი ჩვენი ღმერთის სახლში მერემოთს, ურიას ძეს, 
მღვდელს, და ელიაზარს, ფინხასის ძეს, მასთან ერთად და 
იოზაბადს, იესოს ძეს, ნოყადიას, ბინყის ძეს, ლევიანებს 
მათთან ერთად. 34 ყველაფერი თვლითა და წონით ჩაბარდა. 
ამ დროსაც იქნა ჩაწერილი მთელი წონა. 32 ტყვეობიდან 
დაბრუნებულმა, გადანასახლებმა ხალხმა შესწირა აღსავლენი 
ისრაელის ღმერთს: თორმეტი ხბო მთელ ისრაელზე, 
ოთხმოცდათექვსმეტი ვერძი, სამოცდაჩვიდმეტი ბატკანი, 
თორმეტი თხა ცოდვის გამოსასყიდად; ყველაფერი აღსავლენ 
მსხვერპლად შეიწირა უფლისადმი. 35 გადასცეს მეფის 
განკარგულება მეფის ნაცვლებს და მდინარისგაღმელ 
განმგებლებს. მათაც ხელი შეუწყვეს ერსა და ღვთის სახლს. 


თავი 9 


1 ეს ყველაფერი რომ დასრულდა, მოვიდნენ ჩემთან თავკაცები 
და მითხრეს: არ განდგომიან ისრაელის ერი, მღვდლები და 
ლევიანები ამ ქვეყნების ხალხთა - ქანაანელთა, ხეთელთა, 
ფერიზეველთა, იებუსელთა, ყამონელთა, მოაბელთა, 
ეგვიპტელთა და ამორეველთა სიბილწეებს; 2 რადგან 
მოიყვანეს მათი ასულები თავისთვის და თავისი 
ვაჟიშვილებისთვის, და შეერია წმიდა თესლი ამ ქვეყნების 
ხალხებს. მთავარი ხელი ამ დანაშაულში თავკაცებისა და 
წინამძღოლებისაა. 3 ამ ამბის გაგონებისას შემოვიგლიჯე 
სამოსელი და მოსასხამი, თმას და წვერს ვიგლეჯდი და 
დამწუხრებული ვიჯექი. 4 თავი მოიყარეს ჩემთან ყველამ, ვისაც 
ეშინოდა ისრაელის ღმერთის განაჩენისა, გადანასახლები 
ხალხის დანაშაულის გამო. მე კი დამწუხრებული ვიჯექი 
მწუხრის მსხვერპლშეწირვამდე. ? ხოლო მწუხრის 
მსხვერპლშეწირვისას ავდექი ჩემი მარხულობიდან და 
სამოსელშემოგლეჯილი დავეცი მუხლებზე, და ხელი აღვაპყრე 
უფლის, ჩემი ღმერთის მიმართ, 9 ვთქვი: ღმერთო ჩემო! 
მრცხვენია და ვერ ვბედავ სახის აღმართვას, ღმერთო, შენ 
მიმართ, რადგან ჩვენი უზნეობანი თავზე გადაგვდის და ჩვენი 
დანაშაული ცას მიწვდა. 7 ჩვენი მამა-პაპის დროიდან დღემდე 
დიდ დანაშაულში ვრთ. ჩვენს უზნეობათა გამო ჩავვარდით 
ჩვენ, ჩვენი მეფეები და ჩვენი მღვდლები, უცხო ქვეყნების 
მეფეთა ხელში. მახვილის ქვეშ და ტყვეობაში, გავხდით 
სათარეშოდ და სამასხარაოდ, როგორც დღესა ვართ. 8 ახლა 
მაინც მოგვხედა სიბრალულით უფალმა, ჩვენმა ღმერთმა, რომ 
ეხსნა ჩვენი ნატამალი და დავემაგრებინეთ მისი სიწმიდის 
ადგილას, რომ გაენათებინა ჩვენი თვალები ჩვენს ღმერთს და 
ცოტათი მაინც გავეცოცხლებინეთ ჩვენს მონობაში. 9? ჩვენ ხომ 
მონები ვართ, მაგრამ მონობაშიც არ მივუტოვებივართ ჩვენს 
ღმერთს: წყალობით მოახედა ჩვენკენ სპარსთა მეფეები, რომ 
გავეცოცხლებინეთ, რომ აღგვემართა ჩვენი ღმერთის სახლი, 


აღგვედგინა ნანგრევებიდან და თავშესაფარი მოგვცემოდა 
იუდაში და იერუსალიმში. 19 ახლა კი, რა უნდა ვთქვათ, 
ღმერთო, ამის შემდეგ, როცა დავივიწყეთ შენი მცნებები, 11 
შენს მორჩილთა - წინასწარმეტყველთა - ხელით რომ გვამცნე: 
ქვეყანა, რომლის დასამკვიდრებლად მიდიხართ, უწმიდურიაო 
იქ მცხოვრებთა უწმიდურობის და სიბილწეთა გამო, კიდით 
კიდემდე აქვთ ავსებულიო თავიანთი სიბინძურით. 12 ამიტომ 
თქვენი ასულები არ გაატანოთო მათ ვაჟებს და თქვენი 
ვაჟებისთვისაც არ მოიყვანოთო მათი ასულები. ნუ ეძებთო 
მათთვის მშვიდობას და სიკეთეს, რომ მტკიცედ იყოთ და 
ჭამოთ ქვეყნის დოვლათი და სამრადისოდ დაუმკვიდროთო 
იგი თქვენს შთამომავლობას. 13 და ყოველივე იმის შემდეგ, 
რაც თავს დაგვატყდა ჩვენი ავი საქმეებისა და დიდი 
დანაშაულის გამო (თუმცა შენ, ღმერთო ჩვენო, დაგვინდე, 
მიუხედავად ჩვენი უკეთურებისა, და მოგვივლინე ხსნა), 14 
ნუთუ კვლავ გადავალთ შენს მცნებებს და დავუმოყვრდებით ამ 
ბილწ ხალხებს? ხომ მოგვსპობს შენი რისხვა, ისე რომ ჩვენი 
ნატამალიც არ დარჩება? 12 უფალო, ღმერთო ისრაელისა! შენ 
სამართლიანი ხარ, რადგან გადარჩენილი ვართ ნატამალი 
დღესდღეობით. აჰა, შენ წინაშე ვართ ჩვენი ცოდვებითურთ და 
არ ძალგვიძს შენ წინაშე დგომა ამის გამო. 


თავი 10 


1 როცა ლოცულობდა ეზრა, როცა მტირალი და მონანული 
განრთხმული იყო ღვთის სახლის წინ, თავი მოეყარა მის 
გარშემო ისრაელიანთა დიდძალ კრებულს, კაცსა და ქალს, 
დიდსა და პატარას, და ცხარე ცრემლით ტიროდა ხალხი. 2 
მიუგო ბექანია იეხიელის ძემ, ყელამიანთაგან, და უთხრა 
ეზრას: დამნშავენი ვართ ჩვენი ღმერთის წინაშე, უცხოელი 
ქალები რომ დავისვით ცოლად, ამ ქვეყნის ხალხთა ასულები. 
ახლა ერთი იმედიღა დარჩენია ისრაელს: 3 აღვუთქვათ ჩვენს 
ღმერთს, რომ ყველანი გავუშვებთ ცოლებს და მათ მონაგარს 
ჩემი ბატონის რჩევით და ჩვენი ღმერთის მცნებათა მოშიში 
ხალხის რჩევით. რჯულისამებრ იყოს. “ ადექი, რადგან შენზეა 
ეს საქმე და ჩვენც შენთანა ვართ. გამხნევდი და იმოქმედე. ? 
ადგა ეზრა და დააფიცა მღვდელთა მთავრები ლევიანები და 
მთელი ისრაელი, რომ ასე მოიქცეოდნენ. მათაც დაიფიცეს. 9 
ადგა ეზრა ღვთის სახლის წინიდან, წავიდა იოხანან ელიაშიბის 
ძის სადგომისკენ და შევიდა იქ. პური არ უჭამია, არც წყალი 
დაულევია, რადგან მწუხარებდა გადანასახლები ხალხის 
დანაშაულის გამო. 7 გამოუცხადეს იუდასა და იერუსალიმში 
მყოფ ყველა გადანასახლებს, რომ იერუსალიმში მოეყარათ 
თავი. 8 ვინც სამ დღეში არ მოვიდოდა, ჩამოერთმეოდა მთელი 
ქონება თავკაცებისა და უხუცესების გადაწყვეტილებით, თავად 
კი გადანასახლებთა კრებულიდან მოიკვეთებოდა. 7? სამ დღეში 
თავი მოიყარეს იერუსალიმში იუდასა და ბენიამინის ხალხმა. 
ეს იყო მერვე თვეს, თვის მეოცე დღეს. იჯდა მთელი ერი ღვთის 
სახლის მოედანზე და კანკალებდა ამ ამბის გამო და 
წვიმისაგან. 190 ადგა ეზრა მღვდელი და უთხრა მათ: 
დანაშაული გაქვთ ჩადენილი: უცხოელი ქალები გყავთ 
ცოლებად, რომ ისრაელის ცოდვა გაამრავლოთ. 11 ახლა 
აღიარეთ შეცოდება უფლის, თქვენი მამა-პაპის ღმერთის 
წინაშე, და აღასრულეთ მისი ნება: განუდექით ამ ქვეყნის 
ხალხებს და უცხოელ ცოლებს. 12 ხმამაღლა მიუგო მთელმა 


კრებულმა: ასე იქნება, შენი ნათქვამისამებრ მოვიქცევით. 13 
ოღონდ ბევრია ხალხი და ავდარია, შეუძლებელია გარეთ 
დგომა. თანაც ეს ერთი და ორი დღის ამბავი არ არის, რადგან 
ბევრი შეგვიცოდავს ამ საქმეში. 1“ დადგნენ ჩვენი თავკაცები 
მთელი კრებულის ნაცვლად, ხოლო ყველანი, ვისაც ჩვენს 
ქალაქებში უცხოელი ცოლები ჰყავთ, მოვიდნენ დანიშნულ 
დროს თავთავიანთი ქალაქების უხუცესებთან და მსაჯულებთან 
ერთად, რომ აგვცილდეს ჩვენი ღმერთის რისხვა ამ ამბის 
გამო. 1> განსაკუთრებით იონათან ყასაელის ძე და იახზეია 
თიკვას ძე იდგნენ ამ აზრზე, ხოლო მეშულამი და ლევიანი 
შაბთაი მხარს უჭერდნენ მათ. 15 ასე მოიქცა გადანასახლები 
ხალხი. დაიყვნენ ეზრა მღვდელი და კაცები, მამისსახლთა 
თავკაცნი, თავ-თავიანთი მამისსახლთა მიხედვით - ყველანი 
სახელდებით იყვნენ ცნობილნი. დასხდნენ მეათე თვის პირველ 
დღეს ამ საქმის გასარკვევად. 17 პირველი თვის პირველი 
დღისთვის მორჩნენ ყველა იმ მამაკაცთა საქმეს, რომელთაც 
უცხოელი ცოლები ჰყავდათ. 18 სამღვდელო წარმოშობის 
ხალხში, რომელთაც უცხოელი ცოლები ჰყავდათ, აღმოჩნდნენ: 
იესო იოცადაკის ძისა და მისი ძმების შთამომავალთაგან: 
მაყასეია, ელიაზარი, იარიბი და გედალია. 19 ხელი მისცეს, 
რომ გაუშვებდნენ ცოლებს და ცოდვის გამოსასყიდად ვერძს 
შესწირავდნენ მსხვერპლად. 29 იმერიანთაგან: ხანანი და 
ზებადია. 21 ხარიმიანთაგან: მაყასეია, ელია, შემაყია, იეხიელი 
და ყუზია. 22 ფაშხურიანთაგან: ელიოყენაი, მაყასეია, 
იშმაყელი, ნათანიელი, იოზაბადი და ელყასა. 23 ლევიანთაგან: 
იოზაბადი, შიმყი და კელაია (იგივე კელიტა), ფეთახია, იუდა 
და ელიაზარი. 24 მგალობელთაგან: ელიაშიბი; კარის 
მცველთაგან: შალუმი, ტელემი და ური. 22 ისრაელიდან - 
ფარყოშიანთაგან: რამია, იზია, მალქია, მიამინი, ელყიაზარი, 
მალქია და ბენაია. 256 ყელამიანთაგან: მათანია, ზაქარია, 
იეხიელი, ყაბდი, იერემოთი, ზაბადი და ყაზიზა. 27 
ზათუნიანთაგან: ელიოყენაი, ელიაშიბი, მათანია, იერემოთი, 
ზაბაადი და ყაზიზა. 28 ბებაიანთაგან: იეჰოხანანი, ხანანია, 
ზაბაი, ყათლაი. 29 ბანიანთაგან: მეშულამი, მალუქი, ყადაია, 


იაშუბი, შეალი და რამოთი. 39 ფახათ-მოაბიანთაგან: ყადნა, 
ქელალი, ბენაია, მაყასეია, მათანია, ბეცალივლი, ბინუ და 
მენაშე. 31 ხარიმიანთაგან: ელიყეზერი, იშია, მალაქია, შემაყია, 
სიმონი. 32 ბენიამინი, მალუქი და შემარია. 33 ხაშუმიანთაგან: 
მათნაი, მათათა, ზაბადი, ელიფელეტი, იერემაი, მენაშე და 
შიმყი. 34 ბანიანთაგან: მაყადაი, ყამრამი, უელი, 35 ბენაია, 
ბედია, ქელუჰუ, 35 ნეია, მერემოთი, ელიაშაბი, 37 მათანია, 
მათნაი, იაყასაი, 38 ბანი, ბინუი, შიმყი, 3? შელემია, ნათანი, 
ყადაია, 49 მაქენადებაი, შაშაი, შარაი, 41 ყაზარიელი, 
შელემიაჰუ, შემარია, 42 შალუმი, ამარია, იოსები. 43 
ნებოიანთაგან: იეყიელი, მათითია, ზაბადი, ზებინა, იადაი, 
იოელი და ბენაია. 44 ამათ ყველას უცხოელი ცოლები ესვათ 
და ზოგიერთ მათგანს შვილებიც ჰყავდა შეძენილი. 


ნეემია 


თავი 1 


1 ნეემია ხაქალიას ძის სიტყვები. ქისლევის თვეში, მეოცე 
წელს, სატახტო ქალაქ შუშანში რომ ვიყავი, ? ხანანი, ერთ- 
ერთი ჩემ მოძმეთაგანი, და სხვა რამდენიმე კაცი მოვიდა 
იუდადან. გამოვკითხე დარჩენილ იუდაელებზე, ტყვეობას რომ 
გადაურჩნენ, და იერუსალიმზე. 3 მითხრეს: ის დარჩენილნი, 
ტყვეობას რომ გადურჩნენ იქ, ქვეყანაში, დიდ უბედურებაში და 
დამცირებაში არიან; დანგრეულია იერუსალიმის კედელი, მისი 


კარიბჭეები კი ცეცხლშია გადაბუგული. 4 ეს სიტყვები რომ 
მოვისმინე, დავჯექი, ავტირდი და რამდენიმე დღე 
ვგლოვობდი, ვმარხულობდი და ვლოცულობდი ცათა ღმერთის 
წინაშე; 2 ვეუბნებოდი: უფალო, ცათა ღმერთო, ღმერთო 
დიდებულო და საშინელო, რომელიც აღთქმასა და მადლს 
უნახავ შენს მოყვარულებს და შენი მცნებების დამმარხველთ! 9 
დაე, შენი ყური სმენად იყოს და შენი თვალნი გახელილი იყოს, 
რათა შეიწყნარო შენი მორჩილის ლოცვა, ახლა დღედაღამე 
რომ შენ წინაშე ლოცულობსისრაელიანთათვის - შენს 
მორჩილთათვის და აღიარებს ისრაელიანთა ცოდვებს, 
რომლებითაც შენ შეგცოდეს; მეც და ჩემმა მამისსახლმაც 
შევცოდეთ. 7” ჩვენ მეტისმეტად დავაშავეთ შენ წინაშე, არ 
ვასრულებდით იმ მცნებებს, წესებსა და სამართალს, შენს 
მორჩილს, მოსეს რომ უბრძანე. 9 მაგრამ გაიხსენე ის სიტყვა, 
შენს მორჩილს, მოსეს რომ უბრძანე და უთხარი, თუ 
შესცოდავთ, ხალხებში გაგაბნევთო; ? მაგრამ თუ მოიქცევით 
ჩემკენ, დაიმარხავთ ჩემს მცნებებს და შეასრულებთ მათ, ცის 
კიდემდე რომც იყოთ გაფანტულნი, იქიდან შეგკრებთ და 
მოგიყვანთ იმ ადგილას, რომელიც ჩემი სახელის 
დასავანებლად ამოვირჩიეო. 19 ისინი ხომ შენი მორჩილნია და 
შენი ერია, შენი დიდი ძალითა და მაგარი ხელით რომ 


გამოისყიდე. 11 გევედრები უფალო, დაე, შენი ყური სმენად 
იყოს შენი მორჩილის ლოცვისა და იმ შენ მორჩილთა 
ლოცვების მიმართ, შენი სახელისადმი მოწიწება რომ უყვართ. 
ახლა კი ხელი მოუმართე შენს მორჩილს და ამ კაცის წინაშე 
წყალობა აპოვნინე. მე მეფის ღვინისმწდე ვიყავი. 


თავი 2 


1 ნისანის თვეში, ართახშასთა მეფის მეოცე წელს, ღვინო იდგა 
მის წინ; ავიღე ეს ღვინო და მეფეს მივართვი; რაკი მწუხარე 
არასოდეს ვყოფილვარ მის წინაშე, 2 მეფემ მითხრა: რატომ 
გაქვს მწუხარე სახე? ავად არა ხარ. ეს სხვა არაფერია, თუ არა 
გულის მწუხარებაო. ძალზე შევშინდი. 3 ვუთხარი მეფეს: 
საუკუნოდ იცოცხლე, მეფევ! აბა, როგორ არ მექნება მწუხარე 
სახე, როცა ის ქალაქი, სადაც ჩემი მამა-პაპის საფლავები 
მეგულება, დაქცეულია და მისი კარიბჭეებიც ცეცხლშია 
დამწვარი? 4 მითხრა მეფემ: ახლა რას ითხოვ? მე ვილოცე 
ცათა ღმერთის წინაშე. ? და ვუთხარი მეფეს: თუ მეფე თანახმაა 
და თუ შენმა მორჩილმა მადლი ვპოვე შენ წინაშე, გამიშვი 
იუდაში, იმ ქალაქში, სადაც მამა-პაპის საფლავები მეგულება, 
და ავაშენებ მას. 9 მითხრა მეფემ, რომელსაც დედოფალიც 
გვერდში ეჯდა: რამდენ ხანს იქნები წასული და როდის 
დაბრუნდები? მეფემ ინება ჩემი გაშვება და მეც ვადა 
დავუთქვი. ”7 ვუთხარი მეფეს: თუ მეფე ინებებს, წერილები 
გამატანოს მდინარისგაღმელ მთავრებთან, რათა მათ 
მეგზურები გამაყოლონ, ვიდრე იუდამდე მივიდოდე. 838 ერთი 
წერილი ასაფთან გამატანოს, სამეფო ტყის მცველთან, რათა 
მომცეს ხე-ტყე ციხე-სიმაგრის კარიბჭეთა ასაფიცრად, ასევე 
ტაძრისათვის, ქალაქის კედლისათვის და იმ სახლისათვის, 
რომელშიც მე ვიცხოვრებ. მიბოძა მეფემ, რადგან ღვთის 
მოწყალე ხელი იყო ჩემზე. ? მივედი მდინარისგაღმელ 
მთავრებთან და მეფის წერილები გადავეცი. მეფემ თან 
მხედართმთავრები და მხედრები გამომაყოლა. 19 გაიგეს ეს 
სანბალატ ხორონელმა და ტობიამ, ყამონელთა მორჩილმა, და 
დიდად ეწყინათ, რომ ისრაელიანთათვის სიკეთისმყოფელი 
კაცი მოვიდა. 11 ავედი იერუსალიმში და სამი დღე დავრჩი იქ. 
12 ღამით ავდექი რამდენიმე კაცთან ერთად, ისე რომ 
კაციშვილისთვის არ მითქვამს, თუ რისი გაკეთება ჩამიდო 
გულში ჩემმა ღმერთმა იერუსალიმისთვის; არავითარი 


პირუტყვი თან არ მყოლია, გარდა იმ პირუტყვისა, რომელზეც 
თავად ვიყავი ამხედრებული. 13 ღამიანად გამოვედი ხევის 
კარიბჭით, გავემართე ვეშაპის წყაროსკენ და სანაგვის 
კარიბჭისკენ. დავათვალიერე იერუსალიმის დანგრეული 
კედლები და მისი ცეცხლში დამწვარი კარიბჭეები. 14 მივედი 
წყაროს კარიბჭესთან და მეფის ტბორთან. მაგრამ იქ ადგილი 
არ იყო, რომ იმ პირუტყვს გაეარა, რომელზეც ამხედრებული 
ვიყავი. 1? ღამით ავუყევი ხევს, დავათვალიერე კედელი, მერე 
უკან გამოვბრუნდი, წამოვედი ხეობის კარიბჭით და 
დავბრუნდი. 15 მოხელეებმა არ იცოდნენ სად დავდიოდი და 
რას ვაკეთებდი. არც იუდაელებს, არც მღვდლებს, არც 
დიდებულებს, არც მოხელეებს, არც საქმის მკეთებლებს ჯერ 
არაფერს არ ვუმხელდი. 17 ვუთხარი მათ: ხომ ხედავთ რა 
უბედურ დღეში ვართ, როგორ არის გაპარტახებული 
იერუსალიმი და როგორ არის მისი კარიბჭეები 
ცეცხლშიგადაბუგული. წავიდეთ და ავაშენოთ იერუსალიმის 
კედელი, და ნუღარ ვიქნებით შერცხვენილნი. 18 ვუთხარი ჩემი 
ღმერთის ხელზე, სასიკეთო რომ იყო ჩემთვის, და მეფის 
სიტყვებზე, რომ მითხრა. თქვეს: ავდგეთ და ავაშენოთ! და 
ხელი გაამტკიცეს სასიკეთოდ. 19 გაიგეს ეს სანბალატ 
ხორონელმა, ტობიამ, ყამონელთა მორჩილმა და გეშემ არაბმა 
და დაცინვითა და ზიზღით ყურება დაგვიწყეს. ამბობდნენ: ამას 
რას სჩადით? მეფის წინააღმდეგ აღდგომა ხომ არ გინდათ? 29 
სიტყვა შევუბრუნე და ვუთხარი: ცათა ღმერთმა მოგვიმართა 
ხელი და ჩვენც, მისი მორჩილნი, ავდგებით და ავაშენებთ, 
თქვენ კი იერუსალიმში არა გაქვთ-მეთქი არც წილი, არც 
უფლება და არც სახსენებელი. 


თავი 3 


1 ადგენენ ელიაშიბ მღვდელმთავარი და მისი ძმები - 
მღვდლები და ცხვრის კარიბჭე აღადგინეს. განათლეს იგი, 
ჩაუყენეს კარები და განათლეს მეას კოშკამდე და ხანანელის 
გოდლამდე. ? მის გვერდით ერთ მხარეს იეროხონელები 
აშენებდნენ, მეორე მხარეს ზაქურ იმრის ძე აშენებდა. 3 თევზთა 
კარიბჭეს ჰასენაას ძენი აშენებდნენ; გადახურეს იგი, კარი 
ჩაუყენეს, და ბოქლომ-ურდული გაუკეთეს. “ მათ გვერდით 
კედელს ამაგრებდა მერემოთი, ძე ურიასი, ძისა ჰაკოცისა, მის 
გვერდით ამაგრებდა მეშულამი, ძე ბერექიასი, ძისა 
მეშეზაბელისა, მის გვერდით ამაგრებდა ცადოკ ბაყანას ძე; 23 
მის გვერდით თეკოაყელნი ამაგრებდნენ; მათი დიდებულები 
კი ქედს არ ხრიდნენ, რომ თავიანთი უფლისათვის ეშრომათ. 9 
ძველ კარიბჭეს იოიადაყ ფასეახის ძე და მეშეღამ ბესოდიას ძე 
ამაგრებდნენ; მათ გადახურეს იგი, კარები ჩაუყენეს და 
ბოქლომ-ურდული გაუკეთეს. 7 მათ გვერდით მელატია 
გიბყონელი და იადონე მეროთელი, გიბყონისა და მიცფას 
მკვიდრები, ამაგრებდნენ მდინარისგაღმელი მთავრის 
ტახტამდე.. 8 მის გვერდით ამაგრებდა ყუზიელ ხარჰაიას ძე - 
ოქრომჭედელი. მის გვერდით ამაგრებდა ხანანია ჰარაკახიმის 
ძე. აღადგინეს იერუსალიმი ფართო კედლამდე 9? მათ 
გვერდით ამაგრებდა რეფაია ხურის ძე, იერუსალიმის ნახევარი 
ოლქის მთავარი. 19 მათ გვერდით და თავისი სახლის წინ 
იედაია ხარუმაფის ძე ამაგრებდა. მის გვერდით ამაგრებდა 
ხაცუშ საშაბნეიას ძე. 11 მეორე მხარეს ამაგრებდნენ მალქია 
ხარიმის ძე და ხაშუბ ფახად-მოაბის ძე; მათვე გაამაგრეს 
ღუმელთა გოდოლი. 12 მის გვერდით ამაგრებდა შალუმ 
ჰალოხეშის ძე, იერუსალიმის ნახევარი ოლქის მთავარი, თავის 
ასულებთან ერთად. 13 ხევის კარიბჭეს ამაგრებდნენ ხანუხი და 
ზანოახის მკვიდრები. მათ ააშენეს იგი, ჩაუყენეს კარები და 
ბოქლომ-ურდული გაუკეთეს. მათვე გაამაგრეს ათასი წყრთა 
კედელი სანაგვის კარიბჭემდე. 1“ თვით სანაგვის კარიბჭეს კი 


ამაგრებდა მალქია რექაბის ძე, ბეთ-ჰაქერემის ოლქის 
მთავარი; მან ააშენა, ჩაუყენა კარი და თავისი ბოქლომ- 
ურდული გაუკეთა. 12 წყაროს კარიბჭეს ამაგრებდა შალუმ 
ქოლ-ხოზეას ძე, მიცფას ოლქის მთავარი. ააშგნა მან, 
გადახურა იგი, ჩაუყენა კარი და თავისი ბოქლომ-ურდული 
გაუკეთა. მანვე ააშენა მეფის ბაღის წინ სილოამის ტბორის 
კედელი, დავითის ქალაქიდან ჩასასვლელ კიბეებამდე. 19 მის 
იქით ამაგრებდა ნეემია ყაზბუკის ძე, ბეთ-ცურის ნახევარი 
ოლქის მთავარი, დავითის სამარხის მოპირდაპირე მხარემდე, 
ხელოვნურ ტბორამდე და გმირთა სახლამდე. 17 მის იქით 
ამაგრებდნენ ლევიანები: რეხუმ ბანის ძე; მის გვერდით თავისი 
ოლქის სახელით ამაგრებდა ხაშაბია, კეყილას ნახევარი 
ოლქის მთავარი, 18 მის იქით ამაგრებდნენ მათი ძმები: ბავაი 
ხენადადის ძე, კეყილას ნახევარი ოლქის მთავარი. 19 მის 
გვერდით ყეზერ იეშუაყის ძე, მიცფას მთავარი, ამაგრებდა 
მეორე მხარეს, საჯაბადროს ასასვლელის პირდაპირ, 
კუთხესთან. 29 მის იქით თავგამოდებით ამაგრებდა მეორე 
მხარეს ბარუხ ზაბაის ძე, კუთხიდან ელიაშიბ მღვდელმთავრის 
სახლის კარამდე. 21 მის იქით მეორე მხარეს ამაგრებდა 
მერემოთი, ძე ურიასი, ჰაკოცის ძისა, ელიაშიბის სახლის 
კარიდან ელიაშიბის სახლის ბოლომდე. 22? მის იქით 
იერუსალიმის სანახებში მცხოვრები მღვდლები ამაგრებდნენ. 
23 მათ იქით თავიანთი სახლის წინ ამაგრებდნენ ბენიამინი და 
ხაშუბი. მათ იქით თავისი სახლის ახლოს ამაგრებდა ყაზარია 
მაყასეიას ძე, ყანანიას ძე. 24 მის იქით მეორე მხარეს ბინუი 
ხედადის ძე ამაგრებდა ყაზართას სახლიდან კუთხემდე და 
მოსახვევამდე. 25 მის იქით ფალალ უზაის ძე ამაგრებდა 
კუთხისა და იმ გოდლის მოპირდაპირე მხარეს, რომელიც 
მეფის ზემო სახლიდან გამოდის და სატუსაღოს ეზოს ემიჯნება. 
მას იქით ფედაია ფარყოშის ძე ამაგრებდა. 25 შეწირულებმა კი 
სოფელში რომ ცხოვრობდნენ, გაამაგრეს წყლის კარიბჭის 
მოპირდაპირე მხარემდე, აღმოსავლეთისკენ და გამოშვერილ 
გოდლამდე. 27 მათ იქით მეორე მხარეს ამაგრებდნენ 
თეკოაყელები დიდი გამოშვერილი გოდლის საპირისპირო 


მხრიდან ყოფელის კედლამდე. 28 ცხენების კარიბჭის ზემოთ 
მღვდლები ამაგრებდნენ, თითოეული თაეისი სახლის წინ. 2? 
მათ იქით თავისი სახლის წინ ამაგრებდა ცადოკ იმერის ძე. მის 
იქით ამაგრებდა შემაია შექანიას ძე, აღმოსავლეთის კარიბჭის 
მცველი. 39 მის იქით მეორე მხარეს ამაგრებდნენ ხანანია 
შედემიას ძე და ხანუნი, ცალაფის მეექვსე ვაჟი. მის იქით 
თავისი ოთახის წინ ამაგრებდა მეშელამ ბერექიას ძე. 31 მის 
იქით ამაგრებდა მალქია ჰაცორფის ძე, ნეთინელთა და 
ვაჭართა სახლამდე, ჰამიფკადის მოპირდაპირე მხრეს და 
კუთხის ოთახამდე. 32 კუთხის ოთახსა და ცხვრის კარიბჭეს 
შორის ამაგრებდნენ ოქრომჭედლები და ვაჭრები. 


თავი 4 


1 როცა სინბალატმა შეიტყო, რომ ჩვენ კედელს ვაშენებთ, 
გაცხარდა, ბევრი იჯავრა და მასხრად აიგდო იუდაელები. 2 
თავისი მოძმეებისა და სამარიელი მეომრების წინაშე ამბობდა: 
ამას რას აკეთებენ ეს ბეჩავი იუდაელები? ნუთუ ამის უფლებას 
მისცემენ? ნუთუ მსხვერპლს შესწირავენ? ნუთუ ოდესმე 
მოამთავრებენ? ნუთუ ქვები გაცოცხლდებიან გადაბუგული 
ფერფლის გროვებიდან? 3 ტობია ყამონელმა, მის გვერდით 
რომ იყო, მიუგო: როგორც არ უნდა ააშენონ, მელა რომ 
მიადგეს, ისიც კი გაარღვევს მათ ქვის კედელს. “ ისმინე, 
ღმერთო ჩვენო, რადგან განკიცხულნი შევიქმენით, მათი 
შეურაცხყოფა მათვე დაათიე და საძარცვად მიეცი ისინი 
თავიანთი ტყვეობის ქვეყანაში. ? ნუ დაფარავ მათ უკეთურებას 
და ნუ წარიხოცება მათი ცოდვა შენ წინაშე, რადგან მათ 
მშენებელნი გაანაწყენეს. 9 ვაშენებდით კედელს და მთელი 
კედელი შეიკრა სანახევროდ. ხალხს კიდევ უწევდა გული 
სამუშაოდ. 7 როცა სანბალატმა, ტობიამ, არაბებმა, 
ყამონელებმა და აშდოდელებმა შეიტყეს, რომ შენდება 
იერუსალიმის კედლები და მისი ბზარები მთელდება, ძალიან 
გაცხარდნენ. 8 ყველა ერთად შეითქვა იერუსალიმზე 
გასალაშქრებლად და ზიანის მისაყენებლად. 7? მაგრამ ჩვენ 
ვევედრებოდით ჩვენ ღმერთს და მათ წინააღმდეგ დაცვა 
გვეყენა დღედაღამ მათგან თავის დასაცავად. 19 თქვა იუდამ: 
ძალა გამოელია მზიდავს, ნაგავი კი უამრავია, აღარ 
შეგვიძლია კედლის შენება. 11 ჩვენი მტრები ამბობდნენ: ვერც 
გაიგებენ და ვერც დაინახავენ, ვიდრე მათ შორის არ 
აღმოვჩნდებით, მუსრს გავავლებთ და მუშაობას 
შევაწყვეტინებთ. 12 მაშინ მოდიოდნენ მათ ირგვლივ 
მცხოვრები იუდაელები და ათგზის გვიმეორებდნენ ყველა 
მხრიდან: იქნებ დაბრუნდეთო ჩვენთან. 13 დაბლობ 
ადგილებში, კედლის გარეთ და უწყლო ადგილებში ხალხი 
ჩავაყენე, საგვარეულოებისდა მიხედვით, თავიანთი 


მახვილებით, შუბებითა და მშვილდებით. 1“ შევხედე, 
წამოვდექი და დიდებულებს, მმართველებსა და დანარჩენ 
ხალხს მივმართე: ნუ გეშინიათ მათი! გახსოვდეთ დიდი და 
საშინელი უფალი, იბრძოლეთ თქვენი ძმების, ქალ-ვაჟების, 
ცოლებისა და სახლების გულისათვის. 12 როგორც კი ჩვენმა 
მტერმა შეიტყო, რომ ჩვენ ყველაფერი ვიცით, ღმერთმა 
გააქარწყლა მათი ზრახვა და ჩვენ ყველანი კედელთან 
დავბრუნდით, თითოეული თავის საქმეზე. 19 იმ დღიდან ასე 
იყო. ჭაბუკთა ნახევარი საქმეს აკეთებდა, მათი ნახევარი კი 
შუბით, ფარით, მშვილდითა და მუზარადით იყო 
შეიარაღებული. მთავრები კი მთელი იუდას სახლის უკან 
იდგნენ. 17 კედლის მშენებლები კედელს აშენებდნენ და 
ტვირთის მზიდავები ტვირთს ეზიდებოდნენ; ცალი ხელით 
საქმეს აკეთებდნენ და ცალ ხელში იარაღი ეჭირათ. 18 
თითოეული მშენებელი, წელზე მახვილშემორტყმული 
აშენებდა. გვერდით კი მებუკე მყავდა. 19? ვუთხარი 
დიდებულებს, თავკაცებს და სხვა ხალხს: დიდი და ვრცელი 
სამუშაო გვაქვს, ჩვენ კი კედელზე ვართ გაფანტულნი და 
მოშორებულნი ვართ ერთმანეთს. 29 ამიტომ, საიდანაც ბუკის 
ხმა შემოგესმებათ, იმ ადგილას მოგროვდით. ჩვენი ღმერთი 
იბრძოლებს ჩვენ მაგივრად. 21 ასე ვაკეთებდით საქმეს. მათ 
ნახევარს განთიადიდან ვარსკვლავების გამოჩენამდე შუბი 
ეჭირა. 22 ამავე დროს ხალხს ვუთხარი, რომ ყველას თავის 
ვაჟებთან ერთად იერუსალიმში ეთიათ ღამე, რომ ღამით 
ჩვენთან ეყარაულათ, დღისით კი ემუშავათ. 23 არც მე, არც 
ჩემი ძმები, არც ჩემი ბიჭები, არც ჩემი მცველები, თან რომ 
მახლდნენ, ტანსაცმელს არ ვიხდიდით, წყალზეც კი 
იარაღასხმული მივდიოდით. 


თავი 5 


1 დიდი დრტვინვა ატყდა ხალხში და მათ დედაკაცებში მათი 
იუდაელ მოძმეების წინააღმდეგ. ? იყვნენ ისეთები, რომელნიც 
ამბობდნენ: ჩვენ, ჩვენი ქალ-ვაჟებით, ბევრნი ვართ, პური 
გვინდა ვიშოვოთ, რომ ვჭამოთ და ვიცოცხლოთ. 13 იყვნენ 
ისეთებიც, რომელნიც ამბობდნენ: ჩვენს ყანებს, ვენახებს და 
სახლებს ვაგირავებთ ამ შიმშილობის ჟამს ხორბლის 
საშოვრადო. “ იყვნენ ისეთებიც, რომელნიც ამბობდნენ: ჩვენი 
ყანების და ვენახების დაგირავებით, ვერცხლს ვსესხულობთ 
მეფის ხარკის გადასახდელადო. ? ახლა, ჩვენს მოძმეთ 
ისეთივე ხორცი აქვთ, როგორც ჩვენ, მათ ისეთივე ვაჟები 
ჰყავთ, როგორიც ჩვენ. ჩვენი ვაჟები და ასულები მონებად 
უნდა მივცეთ, ზოგიერთი ჩვენი ასულთაგანი კი უკვე 
დამონებულია, ძალა აღარა გვაქვს ხელებში. ჩვენი ყანები და 
ვენახები სხვებს ეკუთვნის. 9 ძალიან მეწყინა, როდესაც მათი 
დრტვინვა და ასეთი სიტყვები მოვისმინე. 7 მაგრამ გულმა 
მიკარნახა და დავა დავუწყე დიდებულესტს, თავკაცებს და 
ვუთხარი თქვენს მოძმეთაგან ვახშს იღებთ-მეთქი. მათ 
წინააღმდეგ დიდი კრებული მოვიწვიე. 8 და ვუთხარი: 
წარმართებს მიყიდული ჩვენი იუდაელი მოძმენი 
გამოვისყიდეთ, რამდენადაც შეგვეძლო თქვენ კი საკუთარ 
ძმებს ყიდით და ჩვენ გვეყიდებიან ისინი. ისინი კი დუმდნენ, 
სიტყვას ვერ პოულობდნენ. 7? ვუთხარი: არ არის კარგი ეს 
საქმე, თქვენ რომ აკეთებთ. განა ჩვენი ღმერთის შიშით არ 
უნდა დადიოდეთ, რათა ხალხებისგან და ჩვენი მტრებისგან 
სირცხვილი აიცილოთ? 19 მე, ჩემი ძმებიცა და ბიჭებიც, ვალად 
ვაძლევდით ვერცხლსა და ხორბალს. მოდით, მივუტევოთ მათ 
ეს ვალი. 11 დღესვე დავუბრუნოთ მათი ყანები, ვენახები, 
ზეთისხილის ბაღები, სახლები, ასეულობით ვერცხლი, პური, 
ღვინო და ზეითუნის ზეთი, სარგებელში რომ აიღეთ მათგან. 12 
თქვეს: დავუბრუნებთ, და აღარ მოვთხოვთ. ისე მოვიქცევით, 
როგორც შენ ამბობ. მღვდელს დავუძახე და დავაფიცე ისინი, 


რათა ის სიტყვა შეესრულებინათ. 13 გამოვიბერტყე ჩემი 
სამოსლის უბე და ვთქვი: ასე გამობერტყოს-მეთქი ღმერთმა 
თავისი სახლიდან და მამულიდან ყველა ის კაცი, რომელიც ამ 
სიტყვას არშეასრულებს; ასე იყოს-მეთქი გაბერტყილი და 
გამოცარიელებული. და თქვა მთელმა კრებულმა: ამინ! და 
განადიდა უფალი. ხალხმა შეასრულა ეს სიტყვა. 14 იმ დღიდან, 
რაც მეფემ იუდას ქვეყანაში ოლქის განმგებლობა მიბრძანა, 
მეფე ართახშასთას მეოცე წლიდან ოცდამეთორმეტე წლამდე - 
თორმეტი წლის განმავლობაში მე ჩემს მოძმეებთან ერთად 
ოლქის განმგებლის პური არ მიჭამია. 12 წინანდელი ოლქის 
განმგებელნი, ჩემამდე რომ იყვნენ, ამძიმებდნენ ხალხს და, 
ორმოცი შეკელის გარდა, პურს და ღვინოსაც ართმევდნენ; 
ამის გარდა, მათი ნაშიერები ხალხზე ბატონობდნენ. მე კი, 
ღვთის შიშის გამო, ასე არ ვიქცეოდი. 19 ამავე დროს კედელზე 
მუშაობას ვაგრძელებდი. ყანას აღარ ვყიდულობდით და ჩემი 
ბიჭებიც იქ გროვდებოდნენ სამუშაოდ. 17 ჩემს სუფრასთან 
ასორმოცდაათი კაცი მყავდა: იუდაელები, თავკაცები და ჩვენს 
გარშემო მცხოვრები ხალხიდან მოსულნი. 18 აი, რა 
მზადდებოდა ერთი დღისთვის: ერთ ხარს, ექვს გამორჩეულ 
ცხვარს და ფრინველებს მიმზადებდნენ. ათი დღის 
განმავლობაში ბევრი ნაირგვარი ღვინო იხარჯებოდა. ამასთან 
ერთად ოლქის განმგებლის პურს არ ვითხოვდი, რადგან მძიმე 
იყო ამ ხალხის სამუშაო. 1? ყველაფერი სასიკეთოდ გამიხსენე, 
ღმერთო ჩემო, რაც ამ ხალხისთვის გამიკეთებია. 


თავი 6 


1 როდესაც სანბალატმა, ტობიამ, გეშემ არაბმა და სხვა 
დანრჩენმა მტრებმა შეიტყვეს, რომ კედელი ავაშენე და ზედ 
ბზარი არ დამიტოვებია (თუმცა საიმდროოდ ჯერ კიდევ არ 
მქონდა კარიბჭეში კარი ჩაყენებული), 2 სანბალატმა და 
გერშომმა კაცი გამომიგზავნეს და შემომითვალეს: წამო და 
ერთად შევიყაროთ ონოს ხეობის რომელიმე სოფელში. 
განზრახული ჰქონდათ, ჩემთვის ბოროტება შეემთხვიათ. 3 
მოციქულები გავუგზავნე და დავაბარე: დიდ საქმეს ვაკეთებ და 
არ შემიძლია ჩამოსვლა. რისთვის უნდა შეჩერდეს საქმე, როცა 
მივატოვებ მას და თქვენთან ჩამოვალ-მეთქი? 4? ამგვარი 
სიტყვა ოთხჯერ შემომითვალეს და იგივე პასუხი დავუბრუნე. 2? 
ასეთი სიტყვით მეხუთედ გამომიგზავნა სანბალატმა თავისი 
მსახური, რომელსაც ხელში გახსნილი წერილი ჰქონდა. 9 
მასში ეწერა: ხალხებში ხმა დადის და გეშემიც ამბობს, რომ შენ 
და იუდაელებს განდგომა გაქვთ განზრახული და ამიტომაც 
აშენებ კედელს. როგორც ამბობენ, შენ იქნები მათი მეფე. 7 
წინასწარმეტყველებიც დაგიყენებია, რომ იერუსალიმში 
იქადაგონ და თქვან: იუდაშიაო მეფე. ახლა, მეფის ყურამდე 
მივა ეს სიტყვები. ამიტომ მოდი და ერთად მოვითათბიროთ. 8 
გავუგზავნე კაცი და შევუთვალე: ასეთი სიტყვები არ თქმულა, 
შენ რომ ამბობ, და შენი ჭკუით მოიგონე-მეთქი ეგენი. 3? 
ყველანი გვაშინებდნენ და ამბობდნენ: ხელები ჩამოუცვივათ 
საქმიდან და ვეღარც დაასრულებენ. გევედრები, გაამაგრე 
ახლა ჩემი ხელები. 19 შემაყიას, დელაია მეჰეტაბელის ძის 
ვაჟის სახლში შევედი, ჩაკეტილი დამიხვდა; მითხრა: ერთად 
წავიდეთ ღვთის სახლში, შუაგულ ტაძარში და ჩავკეტოთ 
ტაძრის კარი, რადგან შენს მოსაკლავად მოვლენ, სწორედ 
ამაღამ მოვლენ შენს მოსაკლავადო. 11 ვუთხარი: ჩემნაირი 
კაცი როგორ უნდა გაიქცეს? ანდა ჩემნაირი კაცი სიცოცხლის 
გადასარჩენად ტაძარში როგორ შევა? არ წამოვალ-მეთქი. 12 
მივხვდი, ღვთის გამოგზავნილი რომ არ იყო. ჩემზე იმიტომ 


იწინასწარმეტყველა, რომ ტობიას და სანბალატის მოსყიდული 
იყო. 13 იმისთვის მოისყიდეს, რომ მე შევშინებულიყავი, ისე 
მოვქცეულიყავი, რომ ცოდვა ჩამედინა და ეს წამხდარი 
სახელი ჩემს დასამცირებლად გამოეყენებინათ. 14 ღმერთო 
ჩემო, მათი ამ საქმეებისაებრ გაიხსენე ტობია და სანბალატი, 
აგრეთვე ნოყადია, წინასწარმეტყველი ქალი, და სხვა 
დანარჩენი წინასწარმეტყველები, მე რომ მაშინებდნენ. 12 
ელულის თვის ოცდამეხუთე დღეს დასრულდა კედელი - 
ორმოცდათორმეტ დღეში. 165 როცა ეს ყველაფერი ჩვენმა 
მტრებმა გაიგეს და ჩვენს გარშემო მცხოვრებმა ხალხებმა 
დაინახეს, დიდად დამცირდნენ საკუთარ თვალში და მიხვდნენ, 
რომ ჩვენი ღმერთის მიერ იყო ეს საქმე გაკეთებული. 17 იმავე 
დღეებში დიდებულები იუდადან წერილებს უგზავნიდნენ 
ტობიას, ტობიასგან კი მათ მოსდიოდათ; 18 რადგან იუდაში 
მრავალი იყო მასთან ფიცით შეკრული, რაკი იგი შექანია 
არახის ძის სიძე იყო, ხოლო მისმა ძემ, იოხანანმა, მეშელამ 
ბარექიას ძის ასული შეირთო. 17 მის სიკეთეს ამბობდნენ ჩემ 
წინაშე, ჩემი სიტყვები კი მასთან მიჰქონდათ. ტობია კი 
წერილებს მიგზავნიდა, რომ დავეშინებინე. 


თავი 7 


1 კედელი რომ აშენდა, კარები ჩავაყენე და კარისმცველნი, 
მგალობელნი და ლევიანნი განვაწესე. 2 ვუბრძანე ხანანის, ჩემ 
ძმას, და ხანანიას, იერუსალიმის ციხისთავს, რომელიც 
მართალი და სხვებზე მეტად ღვთისმოშიში კაცი იყო. 3 
ვუთხარი, რომ იერუსალიმის კარიბჭეები არ გაეღოთ, ვიდრე 
მზე არ დააცხუნებდა, და დაეხურათ და ჩაეკეტათ კარები, 
ვიდრე იდგებოდნენ; მცველები იერუსალიმის მკვიდრთაგან 
დაეყენებინათ, თითოეული თავის საგუშაგოზე, თითოეული 
თავისი სახლის წინ. 4 ქალაქი ფართო და დიდი იყო, ხალხი კი 
ცოტა იყო მასში და არც სახლები იყო აშენებული. ? ღმერთმა 
გულში ჩამიდო, რომ დიდებულები, თავკაცები და ხალხი 
აღსანუსხავად შემეკრიბა. ვიპოვნე პირველმოსულთა 
საგვარტომო ნუსხა, მასში ჩაწერილნი იყვნენ: 9 ქვეყნის ის 
მკვიდრნი, რომელნიც ნაბუქოდონოსორ ბაბილონის მეფის 
მიერ გადასახლებულ ტყვეთაგან წამოვიდნენ და იერუსალიმში 
და იუდაში დაბრუნდნენ, თავ-თავიანთ ქალაქებში. 7 აგრეთვე 
ისინი, ვინც ზერუბაბელთან, იესოსთან, ნეემიასთან, 
ყაზარიასთან, რაყამიასთან, ნახამანთან, მორდექაისთან, 
ბილშანთან, მისფერეთთან, ბიგვაისთან, ნეხუმთან და 
ბაყანასთან ერთად მოვიდნენ. ისრაელის ხალხის კაცთა 
რიცხვი იყო: 8 ფარყოშის ძენი - ორიათას ასსამოცდათორმეტი, 
8? შეფატიას ძენი - სამას სამოცდათორმეტი, 19 არახის ძენი - 
ექვსას ორმოცდათორმეტი, 11 ფახათ-მოაბის ძენი, იეშუაყისა 
და იოაბის ძეთაგან - ორიათას რვაას თვრამეტი. 12 ყელამის 
ძენი - ათას ორას ორმოცდათოთხმეტი. 13 ზათუს ძენი - რვაას 
ორმოცდახუთი, 1“ ზაქაის ძენი - შვიდას სამოცი, 12 ბინუის ძენი 
- ექვსას ორმოცდარვა, 15 ბებაის ძენი - ექდსას ოცდარვა, 17 
ყაზგადის ძენი - ორიათას სამას ოცდაორი, 18 ადონიკამის ძენი 
- ექვსას სამოცდაშვიდი, 19 ბიგვაის ძენი - ორიათას 
სამოცდაშვიდი, 29 ყადინის ძენი - ექვსასორმოცდათხუთმეტი. 
21 აცერის ძენი, ხიზკიას სახლიდან - ოთხმოცდათვრამეტი, 22 


ხაშუმის ძენი - სამას ოცდარვა, 23 ბეცაის ძენი - სამას 
ოცდაოთხი, 2“ ხარიფის ძენი - ასთორმეტი, 25 გაბაონის ძენი - 
ოთხმოცდათხუთმეტი, 29 ბეთლემელი და ნეტოფელი კაცები - 
ასოთხმოცდარვა, 27 ყანათოთელი კაცები - ასოცდარვა, 28 
ბეთ-ყაზმავეთელი კაცები - ორმოცდაორი, 2? კირიეთ- 
იეყარიმელი, ქერიფელი და ბეეროთელი კაცები - შვიდას 
ორმოცდასამი, 39 რამელი და გაბაყელი კაცები - ექვსას 
ოცდაერთი, 31 მიქმასელი კაცები - ასოცდაორი, 32 ბეთ-ღელელი 
და ჰაღაიელი კაცები - ასოცდასამი, 33 ნებო-ახერელი კაცები - 
ორმოცდათორმეტი, 34 სხვა ყელამის ძენი - ათას ორას 
ორმოცდათოთხმეტი, 35 ხარიმის ძენი - სამასოცი, 30 იერეხოს 
ძენი - სამას ორმოცდახუთი, 37 ლოდის, ხადიდის და ონოს 
ძენი - შვიდას ოცდაერთი, 39 სენაას ძენი - სამიათას ცხრაას 
ოცდაათი, 3? მღვდლები: იედაყიას ძენი იესოს სახლიდან - 
ცხრაას სამოცდაცამეტი, “9 იმერის ძენი - ათას 
ორმოცდათორმეტი, 11 ფაშხურის ძენი - ათას ორას 
ორმოცდაშვიდი, “? ხარიმის ძენი - ათას ჩვიდმეტი, 43 
ლევიანები: იესოს ძენი, კადმიელის სახლიდან, ჰოდეკას 
ძეთაგან - სამოცდათოთხმეტი, 94% მგალობელნი: ასაფის ძენი - 
ას ორმოცდარვანი, 4? კარისმცველნი: შალუმის ძენი, აცერის 
ძენი, ტალმონის ძენი, აკუბის ძენი, ხაციტას ძენი და შობაის 
ძენი - ას ოცდათვრამეტი, 46 ნეთინელნი: ციხას ძენი, ხასუფას 
ძენი, ტაბაყოთის ძენი, შ7 კეროსის ძენი, სიყას ძენი, ფადონის 
ძენი, 498 ლებანას ძენი, ხაგაბაბას ძენი, შალმაის ძენი, 4? 
ხანანის ძენი, გიდელის ძენი, გახარის ძენი, 329 რეაიას ძენი, 
რეცინის ძენი, ნეკოდას ძენი, 21 გაზამის ძენი, ყუზანის ძენი, 
ფასეახის ძენი, 22 ბასაის ძენი, მეყუნიმის ძენი, ნეფიშსიმის 
ძენი, 23 ბაკბუკის ძენი, ხაკუფას ძენი, ხარხურის ძენი, 34 
ბაცლითის ძენი, მეხიდას ძენი, ხარშას ძენი, 22 ბარკოსის ძენი, 
სისრას ძენი, თამახის ძენი, 35 ნეციახის ძენი, ხატიფას ძენი, 37 
სოლომონის მორჩილთა მენი, სოყაის ძენი, სიფერეთის ძენი, 
ფერიდას ძენი, 28 იაყლას ძენი, დარკონის ძენი, გიდელის 
ძენი, 2? შეფატიას ძენი, ხატილის ძენი, ფოქერეთ-ჰაცება იმის 


ძენი, ამონის ძენი. 95- შეწირულნი და სოლომონის მორჩილთა 
ძენი სულ სამას ოთხმოცდათორმეტნი იყვნენ. 91 აჰა, თელ- 
მელახიდან, თელ-ხარშადან, ქერუბ-ადონიდან და იმერიდან 
გამოსულნი, რომელთაც აღარ შეეძლოთ რაიმე ეთქვათ 
თავიანთ მამისსახლზე და მოდგმაზე, ისრაელიდან იყვნენ თუ 
არა, 52 დელაიას ძენი, ტობიას ძენი და ნეკოდას ძენი - ექვსას 
ორმოცდაორი. 953 მღვდელთაგან: ხობაიას ძენი, ჰაკოცის ძენი 
და ძენი ბარზილაისა, ბარზილაი გალაადელის ასულთაგანი 
რომ შეირთო და მათ სახელზე დაეწერა. 84 ეძებეს მათ 
თავიანთი სია საგვარტომო ნუსხაში, მაგრამ ვერ იპოვნეს, 
ამიტომაც გაათავისუფლეს მღვდლობიდან. 95 განმგებელმა 
ისინი გააფრთხილა, რომ წმიდათა წმიდადან არ ეჭამათ, 
ვიდრე მღვდელი არ დადგებოდა ურიმითა და თუმიმით. 95 
მთელ კრებულში ერთიანად ორმოცდაორი ათსამასსამოცნი 
იყვნენ, 97 ყმებისა და მხევლების გარდა; ისინი სულ შვიდიათას 
სამას ოცდაჩვიდმეტნი იყვნენ. მათგან ორას ორმოცდახუთი 
მგალობელი ქალი და კაცი იყო. 98 მათ ჰყავდათ შვიდას 
ოცდათექვსმეტი ცხენი, ორას ორმოცდახუთი ჯორი, 9? ოთხას 
ოცდათხუთმეტი აქლემი და ექვსი შვიდას ოცი სახედარი. 79 
ზოგიერთმა მამისსახლის თავკაცმა სამუშაოსთვის მესაწირავი 
გაიღო; თირშათამ შესწირა საგანძურს ათასი დრაქმა ოქრო, 
ორმოცდაათი თასი, ხუთას ოცდაათი სამღვდელო კვართი. 71 
მამისსახლის თავკაცთაგან საგანძურს შესწირეს სამუშაოსთვის 
ოცი ათასი დრაქმა ოქრო და ორიათას ორასი მინა ვერცხლი. 
72 დანარჩენმა ხალხმა შესწირა ოციათასი დრაქმა ოქრო, ორი 
ათასი მინა ვერცხლი და სამოცდაშვიდი სამღვდელო 
შესამოსელი. 73 დაიწყეს ცხოვრება მღვდლებმა, ლევიანებმა, 
კარისმცველებმა, მგალობლებმა, მდაბიორებმა, შეწირულებმა 
და მთელმა ისრაელმა თავიანთ ქალაქებში. დადგა მეშვიდე 
თვე და ისრაელიანები თავიანთ ქალაქებში იყვნენ. 


თავი 8 


1 როგორც ერთი კაცი, შეიკრიბა მთელი ერი იმ მოედანზე, 
წყლების კარიბჭის წინ რომ არის, და უთხრეს ეზრა 
მწიგნობარს, მოეტანა მოსეს რჯულის წიგნი, რომელიც უფალმა 
მისცა ისრაელს. 2 ეზრა მღვდელმა მეშვიდე თვის პირველ 
დღეს გამოიტანა რჯული კრებულის წინაშე, რომელიც 
შედგებოდა კაცებისგან, ქალებისგან და ყველა იმათაგან, 
ვისაც გაგების უნარი შესწევდა. 3 წყლების კარიბჭესთან რომ 
მოედანია, იქ კითხულობდა მას განთიადიდან შუადღემდე 
კაცების, ქალებისა და გამგებთა წინაშე. მთელი ერის ყური 
რჯულის წიგნზე იყო მიპყრობილი. “ ეზრა მწიგნობარი იდგა ხის 
კვარცხლბეკზე, ამ საქმისთვის რომ იყო გამართული; მის 
ახლოს, ხელმარჯვნივ, მათითია, შემაყი, ყანაია, ურია, ხილკია 
და მაყასია იდგნენ; მის ხელმარცხნივ კი ფედაია, მიშაელი, 
მალქია, ხაშუმი, ხაშბადანა, ზაქარია და მეშელამი იდგნენ. 2 
ეზრამ მთელი ხალხის თვალწინ გახსნა წიგნი, რადგან მთელ 
ხალხზე მაღლა იდგა. როდესაც გახსნა იგი, მთელი ხალხი 
ფეხზე წამოუდგა. 9 ეზრა აკურთხებდა უფალს, დიად ღმერთს. 
ხალხი კი ხელებაპყრობილი პასუხობდა: ამინ! ამინ! და 
თაყვანს-სცმდა უფალს პირქვე დამხობილი. 7 იესო, ბანი, 
შერებია, იამინი, ყაკუბი, შაბთაი, ჰოდია, მაყასეია, კელიტა, 
ყაზარი, იოზაბადი, ხანანი, ფელაია და ლევიანები მათ წინ 
მდგომ ხალხს რჯულს განუმარტავდნენ. 8 კითხულობდნენ 
ღვთის რჯულის წიგნიდან, განმარტავდნენ და ხალხსაც ესმოდა 
წაკითხული. 7? ნეემიამ, განმგებელი რომ იყო, ეზრამ, 
მღვდელმა და მწიგნობარმა, და ლევიანებმა, ხალხს რომ 
მოძღვრავდნენ, უთხრეს მთელ ხადხს: ეს დღე წმიდაა 
უფლისთვის, თქვენი ღმერთისთვის, ნუ იგლოვებთ და ნუ 
იტირებთ! (რადგან რჯულის სიტყვების გამგონე, მთელი ხალხი 
ქვითინებდა). 19 უთხრა მათ: წადით და ცხიმიანი ჭამეთ და 
ტკბილი დალიეთ, ნაწილი იმათ გაუგზავნეთ, ვისაც არ 
მოუმზადებია, რადგან ეს დღე წმიდაა ჩვენი უფლისათვის. ნუ 


ინაღვლებთ, რადგან უფლის სიხარულია თქვენი გაძლიერება. 
11 ლევიანები ამშვიდებდნენ მთელ ხალხს და ეუბნებოდნენ: 
გაჩერდით, რადგან წმიდაა ეს დღე და ნუ სწუხართო! 12 
წავიდა მთელი ხალხი საჭმელად, სასმელად, წილობების 
დასაგზავნად და დიდი სიხარულის საყოფად, ვინაიდან გაიგეს 
ის სიტყვები, რომელნიც მათ ამცნეს. 13 მეორე დღეს მთელი 
ერის მამისსახლთა თავკაცებმა, მღვდლებმა და ლევიანებმა 
ეზრა მწიგნობართან მოიყარეს თავი, რათა ჩასწვდომოდნენ 
რჯულის სიტყვებს. 14 ნახეს რჯულში დაწერილი, სადაც მოსეს 
მეშვეობით უფალი თავის ხალხს უბრძანებს, რომ 
ისრაელიანებმა მეშვიდე თვის დღესასწაულისას კარვებში 
იცხოვრონ. 1> რომ გამოუცხადონ და ხმა მიაწვდინონ ყველა 
ქალაქსა და იერუსალიმს; გადით მთაზე და მოიტანეთ ბაღის 
ზეთისხილისა და ველური ზეთისხილის ფოთლები, ღვიის, 
პალმისა და სხვა ხეების ფოთლები კარვების გასაკეთებლად, 
დაწერილის მიხედვით. 16 გავიდა ხალხი, მოიტანა და გაიკეთა 
კარვები ყველამ თავ-თავის ბანზე, ეზოში, ღვთის სახლის 
ეზოებში, წყლების კარიბჭისა და ეფრემის კარიბჭის 
მოედნებზე. 17 კარვები გააკეთა ტყვეობიდან დაბრუნებულმა 
მთელმა კრებულმა და ცხოვრობდა კარვებში, რადგან იესო 
ნავეს ძის შემდეგ ამ დღემდე ისრაელიანებს ასე არ 
გაუკეთებიათ. და იყო ძალზე დიდი სიხარული. 18 ყოველდღე 
კითხულობდნენ ღვთის რჯულის წიგნს, პირველიდან 
უკანასკნელ დღემდე. შვიდ დღეს იზეიმეს და მერვე დღეს კი 
საზეიმო თავყრილობა ჰქონდათ წესისამებრ. 


თავი 9 


1 ამავე თვის ოცდამეოთხე დღეს შეიკრიბნენ ისრაელიანები - 
მარხულნი, ჯვალოთი შემოსილნი და თავზე მტვერდაყრილნი. 2 
გამოეყო ისრაელის მოდგმა ყველა სხვა უცხო გვარ-ტომს. 
ადგენენ და აღიარეს თავიანთი ცოდვები და მამა-პაპის 
უკეთურებები. 3 იდგნენ თავ-თავიანთ ადგილას, დღის 
მეოთხედში და უფლის, თავიანთი ღმერთის რჯულის წიგნს 
კითხულობდნენ, მეორე მეოთხედში კი აღსარებას ამბობდნენ 
და თაყვანს სცემდნენ უფალს, თავიანთ ღმერთს. “ იესო, ბანი, 
ყადმიელი, მშებანია, ბენი, შერებია, ბანი, ქენანი ლევიანთა 
ამაღლებულზე შედგნენ და ღაღადით მოუხმეს უფალს, 
თავიანთ ღმერთს. ? ლევიანებმა - იესომ, ადმიელმა, ბანიმ, 
ხაშბანიამ, შერებიამ, ჰოდიამ, შებანიამ უთხრეს: ადექით და 
აკურთხეთ უფალი, ღმერთი თქვენი, უკუნითი უკუნისამდე. დაე, 
აკურთხონ შენი დიდებული სახელი, რომელიც ყველა 
კურთხევასა და ქებაზე აღმატებულია. 9 უფალო, შენ 
ერთადერთი ხარ; შენ შეჰქმენ ცანი და ცანი ცათანი თავისი 
მორთულობით, მიწა და ყველაფერი, რაც მასზეა, ზღვები და 
რაც მათშია; ამის ყველაფერის მაცოცხლებელი შენა ხარ და 
ზეცის მხედრობა შენ გეთაყვანება. 7 შენ სწორედ ის უფალი და 
ღმერთი ხარ, აბრამი რომ ამოარჩიე და გამოიყვანე 
ქალდეველთა ურიდან, და სახელად აბრაამი უწოდე; 8 შენ 
აღმოაჩინე რომ მისი გული მტკიცე იყო შენ წინაშე და 
ამიტომაც დაუდე აღთქმა, რომ ქანაანელთა, ხეთელთა, 
ამორეველთა, ფერიზელთა, იებუსელთა, გირგაშელთა მიწას 
მისცემდი მის მოდგმას. შენ შეასრულე შენი სიტყვა, რადგან 
მართალი ხარ. 3? შენ დაინახე ჩვენი მამა-პაპის გაჭირვება 
ეგვიპტეში და შეისმინე მათი ღაღადი მეწამულ ზღვაზე. 19 შენ 
მოეცი ნიშნები და სასწაულები ფარაონის, მის მორჩილთა და 
მისი ქვეყნის მთელი ხალხის წინააღმდეგ, რადგან იცოდი, რომ 
ისინი მზაკვრულად ექცეოდნენ მათ, შენ კი სახელი გაითქვი 
დღესამომდე. 11 მათი თვალწინ გააპე ზღვა და შუაგულ ზღვაში 


ხმელეთზე გაიარეს, მათი მხედრები კი ღურღუმელში ისე 
ჩაძირე, როგორც ლოდი აბობოქრებულ წყლებში. 12 დღისით 
ღრუბლის სვეტით მიგყავდა და ღამით ცეცხლის სვეტით, რათა 
ის გზა გაგენათებინა, რომელსაც ადგნენ. 13 სინაის მთაზე 
ჩამოხველ, ზეციდან ელაპარაკე მათ და სწორი სამართალი, 
ჭეშმარიტი რჯულნი, კეთილი წესები და მცნებები მიეცი. 14 
ასწავლე მათ შენი წმიდა შაბათი; მცნებები, წესები და რჯული 
დაუწესე შენი მორჩილის, მოსეს ხელით. 1” პურს ზეციდან 
აძლევდი შიმშილის მოსაკლავად და წყალს კლდიდან 
გადმოუხეთქავდი წყურვილის დასაცხრობად. შენ უთხარი, რომ 
იმ ქვეყნის დასამკვიდრებლად წასულიყვნენ, რომლის მიცემაც 
ფიცით გქონდა აღთქმული მათთვის. 15 მათაც და ჩვენმა მამა- 
პაპამაც შესცოდეს, გაიფიცხეს ქედი და ყურს აღარ უგდებდნენ 
შენს მცნებებს; 17 არც გაგონება ინდომეს, არც ის შენი 
საკვირველებანი გაიხსენეს, მათ რომ გაუკეთე. ქედი 
გაიფიცხეს და თავიანთი ურჩობით ბელადი დაიყენეს მონობაში 
დასაბრუნებლად. მაგრამ შენ ღმერთი ხარ, შემნდობი, 
მოსიყვარულე და გულმოწყალე; რისხვისას დინჯი ხარ, 
წყალობის გაღებისას კი უხვი, ამიტომაც არ მიატოვე ისინი. 18 
თუმცა მათ ხბო ჩამოასხეს და თქვეს: აჰა, ის შენი ღმერთი, 
ეგვიპტიდან რომ გამოგიყვანა; დიდად გასწყრომი საქმეები 
ჩაიდინეს. 13? მაგრამ შენ შენი დიდი გულმოწყალებით არ 
სტოვებდი მათ უდაბნოში. დღისით ღრუბლის სვეტი არ 
შორდებოდა გზაზე საწინამძღვროდ, და ღამით ცეცხლის სვეტი, 
ის გზა რომ გაენათებინა, რომელსაც ადგნენ. 29 შენი კეთილი 
სული მიანიჭე მათ ჭკუის დასარიგებლად. შენი მანანა მათი 
პირიდან არ მოგიშორებია. ამავე დროს წყალს აძლევდი მათ 
წყურვილის მოსაკლავად. 21 ორმოც წელიწადს არჩენდი მათ 
უდაბნოში და არაფერი არ აკლდათ, სამოსელი არ 
უცვდებოდათ და ფეხები არ უსივდებოდათ. 2? მიეცი მათ 
სამეფოები და ხალხები და დაუნაწილე მათ. ისინი 
დაეპატრონენ სიხონის ქვეყანას, ხეშბონის მეფის ქვეყანას, 
ბაშანის მეფისეულ ყოგის ქვეყანას. 23 ცის ვარსკვლავებივით 
გაუმრავლე ვაჟები და შეიყვანე იმ ქვეყანაში, რომელზეც მათ 
მამა-პაპას უთხარი, რომ მის დასამკვიდრებლად მივიდოდნენ. 


24 მოვიდნენ ვაჟები და დაიმკვიდრეს ქვეყანა. შენ 
დაუმორჩილე მათ იმ ქვეყნის მკვიდრნი - ქანაანეღები, და მათ 
ხელში ჩაყარე მათი მეფენი, და იმ ქვეყნის ერნი, რათა მათ 
თავიანთი ნება-სურვილისამებრ მოქცეოდნენ. 22 დაიპყრეს 
ციხე-ქალაქები და პოხიერი მიწა, დაიმკვიდრეს ყოველგვარი 
სიკეთით სავსე სახლები, კლდეში ამოკვეთილი ჭები, ვენახები, 
ზეთისხილის ბაღები და უამრავი ხეხილი. ჭამეს, დაძღნენ, 
დასუქდნენ და განცხრომას მიეცნენ, შენი დიდი სიკეთის 
წყალობით. 25 გაჯიუტდნენ და განგიდგნენ, ზურგს უკან 
გადაიგდეს შენი რჯული, ხოცავდნენ შენს 
წინასწარმეტყველებს, რომელნიც შეაგონებდნენ, რომ შენკენ 
მოქცეულიყვნენ, მაგრამ ისინი შენ წინაშე დიდად გასაწყრომ 
საქმეებს სჩადიოდნენ; 27 შენ ჩაყარე ისინი მტრის ხელში, 
რათა შეეჭირვებინათ, მაგრამ როცა გაჭირვების ჟამს 
შემოგღაღადებდნენ, შენ ზეციდან უსმენდი, და შენი დიდი 
გულმოწყალებისამებრ მხსნელებს უგზავნიდი და ისინიც 
იხსნიდნენ მათ მტრის ხელიდან. 28 როგორც კი სულს 
მოითქვამდნენ, კვლავ იწყებდნენ ბოროტის ქმნას შენ წინაშე. 
შენ მათ მტრის ხელში ყრიდი, და ისინიც მათზე ბატონობდნენ; 
მაგრამ თუ ისინი კვლავ მოიქცეოდნენ და შემოგღაღადებდნენ, 
შენ ზეციდან ისმენდი და შენი დიდი მოწყალეობისამებრ 
მრავალგზის იხსნიდი მათ. 237 შეაგონებდი მათ, შენ რჯულს 
დაბრუნებოდნენ, მაგრამ ჯიუტობდნენ და ყურს არ უგდებდნენ 
შენს მცნებებს და სცოდავდნენ შენი კანონების წინაშე, 
რომლითაც იცოცხლებს კაცი, თუკი შეასრულებს მათ; ისინი 
ჯიუტობდნენ, ქედს იფიცხებდნენ და ყურს არ უგდებდნენ. 39 
მრავალი წელი თავს იკავებდი მათი გულისთვის, შეაგონებდი 
შენი სულით - წინასწარმეტყველთა მეშვეობით, მაგრამ ყურს 
არ უგდებდნენ; ამიტომაც ჩაყარე ისინი ქვეყანათა ხალხების 
ხელში. 31 მაგრამ ბოლომდე არ შემუსრე ისინი შენი დიდი 
გულმოწყალებით და არ მიატოვე, რადგან მოწყალე და 
მოსიყვარულე ღმერთი ხარ. 32 ახლა კი, ღმერთო ჩვენო, 
ღმერთო დიდო, ძლიერო, აღთქმისა და მადლის შემნახველო, 
ნუღარ იცოტავებ ყველა იმ შეჭირვებას, ჩვენ, ჩვენს მეფეებს, 
ჩვენს მთავრებს, ჩვენს მღვდლებს, ჩვენს წინასწარმეტყველებს, 


ჩვენს მამა-პაპასა და მთელ ჩვენს ხალხს რომ შეგვემთხვა 
აშურის მეფეთა დროიდან დღესამომდე. 33 შენ მართალი ხარ 
ყველაფერში, რაც კი ჩვენზე მოავლინე, ვინაიდან შენ 
წრფელად იქცეოდი, ჩვენ კი ბოროტებას ჩავდიოდით. 34 ჩვენი 
მეფენი, ჩვენი მთავრები, ჩვენი მღვდლები, ჩვენი 
წინასწარმეტყველები არ ასრულებდნენ შენ რჯულს, ყურს არ 
უგდებდნენ შენს მცნებებსა და შეგონებებს, რომლითაც მათ 
შეაგონებდი. 325 არ გემსახურებოდნენ თავიანთი 
ხელმწიფობისა და შენ მიერ მინიჭებული კეთილდღეობის ჟამს 
იმ ვრცელსა და პოხიერ ქვეყანაში, შენ რომ უბოძე, და 
თავიანთი უკეთური საქმეებისგან უკან არ იხევდნენ. 35 აჰა, 
დამონებული ვართ დღეს; აჰა, იმ ქვეყანაში, ჩვენ მამა-პაპას 
რომ უბოძე, რათა მისი ნაყოფითა და დოვლათით ესაზრდოვა, 
დამონებული ვართ. 37 მისი უხვი მოსავალი იმ მეფეებისაა, 
რომელნიც ჩვენ დაგვიყენე ჩვენი ცოდვების გამო. ჩვენ 
სხეულებსაც ეპატრონებიან ისინი თავიანთ ნებაზე, და ჩვენს 
საქონელსაც, დიდ გასაჭირში ვიმყოფებით. 38 ყოველივე ამის 
გამო მტკიცე აღთქმას ვდებთ და ხელს ვაწერთ. ჩვენმა 
მთავრებმა, ლევიანებმა და მღვდლებმა დაბეჭდეს. 


თავი 10 


1 აპა, ისინი, ვინც ბეჭდები დაუსვეს: განმგებელი ნეემია, 
ხაქალიას ძე, და ციდკია, ? სერაია, ყაზარია, იერემია, 3 
ფაშხური, ამარია, მალქია, 4“ ხადგეში, შებანია, მალუქი, 2 
ხარიმ, მერემოთი, ყობადია, 9 დანიელი, გინთონი, ბარუქი, 7 
მეშულამი, აბია, მიამინი, 8 მაყაზია, ბილგაი, შემაყია - ესენი 
მღვდლები არიან. 9 ლევიანები: იესო აზანიას ძე, ბინუი- 
ხენადადის ძეთაგან, კადმიელი; 19 მათი ძმები: შებანია, 
ჰოდია, კელიტა, ფელაია, ხანანი, 11 მიქა, რეხობი, ხაშაბია, 12 
ზაქური, შერებია, შებანია, 13 ჰოდია, ბანი, ბენინუ, 14 ხალხის 
თავკაცები: ფარყოში, ფახათი, მოაბი, ყელამი, ზათუ, ბანი, 12 
ბუნი, ყაზგადი, ბებაი, 195 ადონია, ბიგვაი, ყადინი, 17 აცერი, 
ხიზკია, ყაზური, 18 ჰოდია, ხაშუმი, ბეცაია, 19 ხარიფი, 
ყანათოთი, ნებაი, 29 მაგფიყასი, მეშულამი, ხეზირი, 21 
მეშეზაბელი, ცადოკი, იადუაყი, 2? ფელატია, ხანანი, ყანაია, 23 
ოსია, ხანანია, ხაშუბი, 24 ჰალოხეში, ფილხა, შობეკი, 22 
რეხუმი, ხაშაბანა, მაყასეია, 25 ახია, ხანანი, ყანანი, 27 მალუქი, 
ხარიმი, ბაყანა. 28 დანარჩენი ხალხი - მღვდლები, ლევიანები, 
კარისმცველნი, მგალობელნი, შეწირულნი, უცხო ქვეყანთა 
ხალხს გამორიდებულნი და ღვთის რჯულისკენ მოქცეულნი, 
მათი ცოლები, ვაჟები, ასულები, ყველა მცოდნე და გამგები, 29 
შეუერთდნენ თავიანთ ძმებს, თავიანთ წარჩინებულებს, და 
შეჰფიცეს და ფიცით აღთქმა დადეს, რომ მოსეს, ღვთის 
მორჩილის ხელით მოცემულ ღვთის რჯულს დაიცავდნენ და 
შეასრულებდნენ უფლის, ჩვენი პატრონის, ყველა მცნებას, მის 
სამართალს და წესებს, 39 რომ ჩვენს ასულებს უცხო ქვეყნის 
ხალხებს არ გავატანდით, და არც მათ ასულებს შევრთავდით 
ჩვენს ვაჟებს. 31 იმ ქვეყნის ხალხებისგან, რომელთაც 
შაბათობით გასასყიდათ მოაქვთ საქონელი და ყოველგვარი 
საზრდო, აღარაფერს შევიძენთ შაბათ დღეს - წმიდა დღეს. 
მეშვიდე წელს ყანას დავასვენებთ და ყველანაირ ვალს 


მივუტევებთ. 32 წესად დავიდეთ, რომ წელიწადში სამი შეკელი 
გავიღოთ ჩვენი ღმერთის სახლის სამსახურისათვის - 33 საწირი 
პურისათვის, ყოველდღიური ძღვენისთვის, ყოველდღიური 
აღსავლენი მსხვერპლისათვის, შაბათებისათვის, 
ახალმთვარობებისთვის, დღესასწაულებისათვის, წმიდა 
საგნებისათვის, ისრაელის ცოდვებისგან განსაწმედი 
მსხვერპლისათვის და ჩვენი ღმერთის სახლის ყველანაირი 
საქმისთვის. 34 შეშის მოტანაზე მღვდლებმა, ლევიანებმა და 
ხალხმა წილი ვყარეთ, რომ ჩვენი ღმერთის სახლში, ჩვენ-ჩვენ 
მამისსახლთა მიხედვით, დათქმულ დროს, წლიდან წლამდე 
შეშა ვზიდოთ, რომ უფლის, ჩვენი ღმერთის სამსხვერპლოზე 
ცეცხლი ისე ენთოს, როგორც რჯულში სწერია. 35 ჩვენ 
ვიკისრეთ მიწის პირველმოწეული ნაყოფის, ყველა ხეხილის 
პირველმოწეული ნაყოფის წლიდან წლამდე უფლის სახლში 
მიტანა, 35 ჩვენი ვაჟებიდან და პირუტყვიდან, რჯულში 
დაწერილის მიხედვით, პირმშოთა მიყვანა ჩვენი ღმერთის 
სახლში, ღვთის სახლში მომსახურე მღვდლებთან, ჩვენს 
პირველმოგებულ ხარებთან და ცხვრებთან ერთად. 37 ჩვენს 
პირველ ცომს, ჩვენს შესაწირავს, ყველა ხის ნაყოფს, მაჭარს 
და ზეითუნის ზეთს, მღვდლებს მივართმევთ, ჩვენი ღმერთის 
სახლის ოთახებში; ჩვენი მიწიდან მეათედს ლევიანებს 
მივუტანთ. ლევიანები მეათედს აიღებენ ყველა ჩვენი 
სამიწათმოქმედო ქალაქებიდან. 38 აარონიანი მღვდელი 
იქნება ლევიანებთან, როცა ისინი ლევიანთა მეათედს აიღებენ. 
ლევიანები ამ მეათედიდან მეათედს ჩვენი ღმერთის სახლის 
საგანძურის ოთახებში აიტანენ; 3? რადგან ამ ოთახებში უნდა 
მიიტანონ ისრაელიანებმა და ლევიანებმა შესაწირავი 
ხორბალი, მაჭარი და ზეითუნის ზეთი. იქ ინახება წმიდა 
ჭურჭელი; მოსამსახურე მღვდლები, კარისმცველნი და 
მგალობელნიც იქვე არიან. არ მივატოვებთ ჩვენი ღმერთის 
სახლს! 


თავი 11 


1 ერისმთავრები იერუსალიმში დასახლდნენ: დანარჩენმა 
ხალხმა წილი ყარა, რათა ათიდან ერთი იერუსალიმში - წმიდა 
ქალაქში, შეეყვანათ საცხოვრებლად, ხოლო ცხრანი სხვა 
ქალაქებში. 2 ხალხმა დალოცა ყველა ისინი, ვინც თავისი 
ნებასურვილით დასახლდა იერუსალიმში. 3 აჰა, ის ოლქის 
მთავრები, იერუსალიმში რომ დასახლდნენ. იუდას ქალაქებში 
თავ-თავიანთ სამკვიდრებლებში და ქალაქებში ცხოვრობდნენ 
ისრაელიანები, მღვდლები, ლევიანები, შეწირულნი და 
სოლომონის მორჩილთა შთამომავალნი. 4? იერუსალიმში 
ცხოვრობდნენ იუდიანთაგან და ბენიამინთაგან; იუდიანთაგან: 
ყათაია ყუზიას ძე, ზაქარიას ძე, ამარიას ძე, შეფატიას ძე, 
მაპჰპალალიელის ძე - ფარეციანთაგან. ? მაყასეია ბარუქის ძე, 
ქოლ-ხოზეს ძე, ხაზაიას ძე, ყადაიას ძე, იოიარიბის ძე, 
ზაქარიას ძე, ჰაშილონის ძე. 9 ფარესიანები, იერუსალიმში რომ 
ცხოვრობდნენ, რიცხვით ოთხას სამოცდარვანი იყვნენ - მამაცი 
მოყმენი. 7 აჰა, ბენიამინიანები: სალუ მეშელამის ძე, იოყედის 
ძე, ფედაიას ძე, კოლაიას ძე, მაყასეიას ძე, ითიელის ძე, ესაიას 
ძე. 8 მის შემდეგ გაბაი, სალაი, რიცხვით ცხრაას ოცდარვა. 9 
იოელ ზიქრის ძე იყო მათი ხელისუფალი; იუდა ჰასენუიას ძე 
მეორე კაცი იყო ქალაქში. 1- მღვდელთაგან: იედაყია 
იოიარიბის ძე, იაქინი, 11 სერაია ხილკიას ძე, მეშელამის ძე, 
ცადოკის ძე, მერაიოთის ძე, ახიტუბის ძე, ღვთის სახლის 
წინამძღვარი. 12 მათი ძმები, რომელნიც სახლის სამსახურს 
ეწეოდნენ, რიცხვით რვაას ოცდაორნი იყვნენ. ყადაია 
იეროხამის ძე, ფელალიას ძე, ამცის ძე, ზაქარიას ძე, ფაშხურის 
ძე, მალქიას ძე, 13 და მისი ძმები - მამისსახლთა თავკაცები, 
ორას ორმოცდაორნი იყვნენ. ყამაშსაი ყაზარელის ძე, ახაზაის 
ძე,C- მეშილმოთის ძე, იმერის ძე. 14 მათი ძმები, მამაცი 
ვაჟკაცები, ას ოცდარვანი იყვნენ. მათი ხელისუფალი იყო 
ზაბდიელ ჰაგედოლიმის ძე. 12 ლევიანთაგან: შემაყია ხაშების 
ძე, ყაზრიკამის ძე, ხაშაბიას ძე, ბენის ძე, 19 შაბთაი და 


იოზაბადი - ღვთის სახლის გარე საქმეების გამრიგე ლევიანთა 
თავკაცთაგან. 17 მათანია მიქას ძე, ზაბდის ძე, ასაფის ძე, 
ლოცვისას სადიდებლის მთავარი დამწყები, ბაკბუკია, მისი 
მეორე ძმა, ყაბდა შამუაყის ძე, გალადის ძე, იედუთუნის ძე. 18 
წმიდა ქალაქში სულ ორას ოთხმოცდაოთხი ლევიანი იყო. 19 
კარისმცველნი: ყაკუბი, ტალმონი და მათი ძმები, კარიბჭეებს 
რომ იცავდნენ, ას სამოცდათორმეტნი იყვნენ. 29 დანარჩენი 
ისრაელიანები და ლევიანები იუდას ყველა ქალაქში 
ცხოვრობდნენ, თავ-თავიანთ სამკვიდროებში. 21 შეწირულნი 
ყოფელში ცხოვრობდნენ; შეწირულთ ციხა და გიშფა ადგნენ 
თავს. 22 ლევიანთა ხელისუფალი იერუსალიმში იყო ყუზია ძე 
ბანისა, ძე ხაშაბიასი, ძე მათანიასი, ძე მიქასი, იმ 
ასაფიანთაგან, რომელნიც მგალობლებად იყვნენ ღვთის 
სახლის სამსახურში. 23 რადგან მეფის ბრძანება იყო მათზე, 
ყოველდღიური სარჩო იყო მგალობელთათვის დაწესებული. 24 
ფეთასია მეშაბელის ძეს, ზარას იუდას ძის ძეთაგანს, ყველა 
სახალხო საქმე მეფის მიერ ჰქონდა მინდობილი. 25 თავიანთ 
სოფლებში და ყანებში იუდიანთაგან ცხოვრობდნენ კირიათ- 
ჰაარბაყში და მის დაბა-სოფლებში, დიბონში და მის დაბა- 
სოფლებში, იეკაბცელში და მის სოფლებში, 25 იეშუაყში, 
მოლადაში, ბეთ-ფალეტში, 27 ხაცარ-შეყალში, ბერშაბეში და 
მის დაბა-სოფლებში, 28 ციკლაგში, მექონაში და მის დაბა- 
სოფლებში, 29 ყენ-რიმონში, ცარყაში, იარუმუთში, 39 ზანოახში, 
ყადულამში და მათ სოფლებში, ლაქიშში და მის მინდვრებში, 
ყაზეკაში და მის დაბა-სოფლებში. ისინი დასახლდნენ 
ბერშაბედან ჰიმონის ხევამდე. 31 ბენიამინიანები დასახლდნენ 
გაბაყიდან მოკიდებული მიქმაშში ყაიაში, ბეთელში და მის 
დაბა-სოფლებში, 32 ყანათოთში, ნობში, ყანანიაში, 33 
ყაცორში, რამაში, გითაიმში, 34 ხადიდში, ცებოყიმში, 
ნებალატში, 32 ლოდში და ონოში, ხარაშიმის ხევში. 39 იუდას 
ლევიანთაგან ერთი ნაწილი ბენიამინს მიეკუთვნა. მოვიდნენ: 
შერაია, იერემია, ეზრა, 


თავი 12 


1 აპა, ის მღვდლები და ლევიანები, ზერუბაბელ შალთიელის 
ძესთან და იესოსთან ერთად რომ ? ამარია, მალუქი, ხატუში, 3 
შექანია, რეხუმი, მერემოთი, “ ყიდო, გინთოი, აბია, ? მიამინი, 
მაყადია, ბილგა, 9 შემაყია, იოიარიბი, იედაყია, 7 სალუ, 
ყამოკი, ხილკია, იედაყია. ესენი იყვნენ მღვდელთა 
წინამძღვარნი და მათი ძმები იესოს დროს. 8 ლევიანები: იესო, 
ბინუი, კადმიელი, შერებია, იუდა და მათანია, რომელიც 
სამადლობელ გალობას ხელმძღვანელობდა თავის ძმებთან 
ერთად. 3? ბავბუკია, ყუნი, მათი ძმები მათ მოპირდაპირე 
მხარეზე გუშაგობდნენ. 19 იესომ შვა იოაკიმი, იოაკიმმა შვა 
ელიაშიბი, ელიაშიბმა შვა იოიადაყი, 11 იოიადაყმა შვა 
იონათანი, იონათანმა შვა იადუაყი. 12 ოაკიმის დღეებში 
მღვდლები - მამისსახლთა თავკაცები იყვნენ: სერაიას 
სახლიდან - მერაია, იერემიას სახლიდან - ხანანია, 13 ეზრას 
სახლიდან - მეშელამი, ამარიას სახლიდან - იეჰოხანანი. 14 
მალუქის სახლიდან - იონათანი, შებანიას სახლიდან - იოსები. 
15 ხარიმის სახლიდან - ყადნა, მერაიოთის სახლიდან - 
ხელკაი, 15 ყიდოს სახლიდან - ზაქარია, გინთონის სახლიდან - 
მეშულამი, 17 აბიას სახლიდან - ზიქრი, მინიამინის სახლიდან 
და მოყადიას სახლიდან - ფილტაი, 18 ბილგას სახლიდან - 
შამუაყი, შემაყიას სახლიდან - იეჰონათანი, 19 იოიარიბის 
სახლიდან - მათნაია, იადაყიას სახლიდან - ყუზი, 29 სალაის 
სახლიდან - კალაი, ყამოკის სახლიდან - ყებერი, 21 ხელკიას 
სახლიდან - ხაშაბია, იედაყიას სახლიდან - ნათანიელი. 22 
ლევიანები - მამისსახლთა თავკაცები, ელიაშიბის, იოიადაყის, 
იოხანანისა და იოდუაყის დროს არიან ნუსხაში ჩაწერილნი, 
ხოლო მღვდლები დარიოს სპარსელის მეფობის დროს. 23 
ლევის ძენი, მამისსახლთა თავკაცები, მატიანეთა წიგნში 
ჩაწერილნი არიან იოხანან ელიაშიბის ძის დღეებამდე. 24 
ლევიანთა თავკაცები: ხაშაბია, შერებია, იესო კადმიელის ძე 


და მისი ძმები, იდგნენ მათ მოპირდაპირე მხარეზე, რათა რიგ- 
რიგობით ექოთ და ედიდებინათ დავითის, ღვთისკაცის 
დადგენილი წესით. 25 მათანა, ბაკბუკია, ყობადია, მეშელამი, 
ტალმონი, ყაკუბი, გუშაგები და კარისმცველები კარიბჭეების 
ზღურბლებთან ყარაულობდნენ. 25 ისინი ცხოვრობდნენ იოაკიმ 
იეშეაყ იოცდაკის ძის ვაჟის, ნეემია ოლქის მთავრის და ყეზრა 
მღვდლისა და მწიგნობრის დროს. 27 იერუსალიმის კედლის 
კურთხევისას დაძებნეს ლევიანები ყველა მათ ადგილებში 
იერუსალიმს მოსაყვანად, რათა კედლის სატფურება ეზეიმათ 
სიხარულით, სამადლობლებით, წინწილებზე, ქნარებზე და 
ებნებზე სიმღერით. 28 შეიკრიბნენ მგალობელთა ძენი 
იერუსალიმის სანახებიდან და ნეტოფათელთა სოფლებიდან, 
29 ბეთ-ჰაგილგალიდან და გებაყისა და ყაზმავეთის 
მინდვრებამდე; რადგან მგალობლებმა იერუსალიმის 
სანახებში გაიშენეს სოფლები. 39 განიწმიდნენ მღვდლები, 
ლევიანები და ხალხი, კარიბჭეები და კედელი აკურთხეს. 31 
კედელთან მოვუხმე იუდას მთავრებს; დავაყენე ორი დიდი 
გუნდი შემოსავლელად, ერთი კედლის მარჯვენა მხარეს, 
მეორე სანაგვის კარიბჭესთან. 32 მათ უკან მისდევდნენ 
ჰოშაყია და იუდას მთავართა ნახევარი, 33 ყაზარია, ეზრა, 
მეშელამი, 34 იუდა, ბენიამინი, შემაყია, იერემია; 32 
მღვდლების ძეთაგან საყვირებით მისდევდნენ: ზაქარია 
იონათანის ძე, შემაყიას ძე, მათანიას ძე, მიქაიას ძე, ზაქურის 
ძე, ასაფის ძე, 35 მისი ძმები: შემაყია, ყაზარელი, მილალაი, 
გილალასაი, მაყაი, ნათანიელი, იუდა და ხანანი დავითის, 
ღვთისკაცის, საკრავებით მიდიოდნენ, წინ ეზრა მწიგნობარი 
მიუძღოდათ. 37 წყაროსთვალის კარიბჭესთან, მოპირდაპირე 
მხარეს მიუყვებოდნენ დავითის ქალაქის კიბეებს, კედელზე 
ამავალ კიბეებით, დავითის სახლის ზემოთ რომ გადადიოდა 
წყლების კარიბჭისკენ, აღმოსავლეთით. 38 მეორე გუნდი მათი 
საპირისპირო მხრიდან უვლიდა, მე და ხალხის ნახევარი მას 
მივყვებოდით კედელზე, ღუმელთა გოდლიდან ზრქელ 
კედლამდე. 3? ეფრემის კარიბჭიდან, ძველი კარიბჭისა და 
თევზთა კარიბჭის, ხანანელის გოდლისა და მეას გოდლის 


გავლით, ვიდრე ცხვრის კარიბჭემდე. ისინი სატუსაღოს 
კარიბჭესთან შედგნენ. 49 შემდეგ ორთავე გუნდი ღვთის 
სახლში დადგა, მეც იქ ვიყავი წინამძლოლთა ნახევრის 
თანხლებით. “1 იქვე იყვნენ მღვდლები: ელიაკიმი, მაყასეია, 
მინიამინი, მიქაია, ელიოყენაი, ზაქარია და ხანანია თავიანთი 
საყვირებით, 42 აგრეთვე მაყასეია, შემაყია, ელყაზარი, ყუბი 
იეჰოხანანი, მალქია, ყელამი და ყაზერი. მგალობელნი 
გალობდნენ იზრახიას ლოტბარობით. 43 დიდძალი მსხვერპლი 
შესწირეს იმ დღეს, ხარობდნენ, რადგან ღმერთმა დიდი 
სიხარულით გაახარა ისინი. მათთან ერთად მათი ცოლ-შვილიც 
მხიარულობდა. შორს გავარდა იერუსალიმის მხიარულობის 
ხმა. ““ იმავე დღეს კაცები მიუჩინეს შესაწირავისთვის, 
პირველმოწეული ნაყოფებისთვის და მეათედისთვის 
განკუთვნილ საგანძურის ოთახებს! რათა ქალაქების 
ბაღებიდან იქ შეეგროვებინათ მღვდლებისთვის და 
ლევიანებისთვის რჯულით დაწესებული წილი; რადგან 
ხარობდა იუდა, სამსახურად მდგომი მღვდლებისა და 
ლევიანების შემყურე; 4“? რადგან ასრულებდნენ სამსახურს და 
განწმედის სამსახურს; მგალობელნი და კარისმცველნი 
დავითისგან და მისი ძის, სოლომონისგან დადგენილი წესის 
თანახმად იდგნენ. 49 რადგან უწინ, დავითისა და ასაფის დროს 
იყვნენ დადგენილნი მგალობელთა ლოტბარნი და დაწესებულ 
იქნა ღვთის სადიდებელი და სამადლობელი გალობები. “7 
ზერუბაბელისა და ნეემიას დღეებში მთელი ისრაელი 
ყოველდღიურად იძლეოდა მგალობელთა და კარისმცველთა 
წილს. შესაწირავს ლევიანებს აძლევდნენ, ლევიანები კი 
აარონიანებს აძლევდენ. 


თავი 13 


1 იმ დღეს ხალხის გასაგონად წაიკითხეს მოსეს წიგნი და მასში 
ჩაწერილი აღმოჩნდა, რომ უკუნისამდე ვერ შევლენ 
ყამონელნი და მოაბელნი ღვთის კრებულში. ? ეს იმის გამო, 
რომ ისინი ისრაელიანებს პურითა და წყლით კი არ შეეგებნენ, 
არამედ მის წინააღმდეგ მოისყიდეს ბალაამი, რომ 
შეეჩვენებინა ისინი. ჩვენმა ღმერთმა კი ეს შეჩვენება 
კურთხევად მოაქცია. 3 ეს რჯული რომ მოისმინეს, ყველა სხვა 
თესლ-ტომი გამოარიდეს ისრაელს. “ ამის წინ ელიაშიბ 
მღვდელმა, ტობიას ახლობელმა, ჩვენი ღმერთის სახლის 
ოთახში რომ ცხოვრობდა, ? ტობიას ის დიდი ოთახი მოუწყო, 
სადაც ადრე წესისამებრ საძღვნო, საკმეველი, ჭურჭლეული, 
ხორბლის მეათედი, მაჭარი და ზეითუნის ზეთი ინახებოდა 
ლევიანთათვის, მგალობელთათვის და კარისმცველთათვის, 
სამღვდლო შესაწირავთან ერთად. 9 ამ დროს იერუსალიმში არ 
ვყოფილვარ, რადგან ართახშასთას, ბაბილონის მეფის, 
ოცდამეთორმეტე წელს, მეფეს ვეახელი; ხანი რომ გამოხდა 
დავეთხოვე მეფეს. 7 დავბრუნდი იერუსალიმში და შევიტყვე იმ 
ბოროტების შესახებ, ელიაშიბს რომ გაეკეთებინა ტობიასთვის 
ღვთის სახლის ეზოებში ოთახის მიცემით. 8 ძალიან 
გავბოროტდი და ტობიას სახლის ნივთები მთლიანად ოთახის 
გარეთ გამოვყარე. 3? ვუბრძანე, რომ გამოესუფთავებინათ 
ოთახები და იქ დაებრუნებინათ ღვთის სახლის ჭურჭლეული, 
საძღვნო და საკმეველი. 19 გავიგე, რომ ლევიანებს არ 
ეძლეოდათ წილი, და რომ ამის გამო ლევიანები და საქმის 
მკეთებელი მგალობელნი თავ-თავიანთ ყანებში იყვნენ 
გაფანტულნი. 11 ვედავე წინამძღვრებს და ვუთხარი: რატომ 
არის მიტოვებული ღვთის სახლი? შევკრიბე ისინი და თავ- 
თავის ადგილებზე დავაყენე. 12 მთელმა იუდამ დაიწყო 
ხორბლის, მაჭრისა და ზეითუნის ზეთის მეათედის მიტანა 
საგანძურებში. 13 საგანძურები ჩავაბარე შელემია მღვდელს, 
ცადოკ მწიგნობარს და ფედაია ლევიანს. მათთან ერთად 


ხანანს, მათანია ზაქურის ძის ძეს, რადგან ისინი ცნობილი 
იყვნენ ერთგულებით. მათ დაეკისრათ თავიანთი ძმებისთვის 
წილის მიცემა. 1“ ამის გულისათვის გამიხსენე, ჩემო ღმერთო, 
და ნუ წარხოცავ იმ ჩემს ძველ საქმეებს, რაც ღვთის 
სახლისთვის და მისი სამსახურისთვის გამიკეთებია. 125 იმ 
ხანად შევნიშნე, რომ იუდაში შაბათობით საწნახლებში ღვინოს 
წურავენ, ძნებს ზიდავენ, სახედრებს ჰკიდებენ ღვინოს, 
ყურძენს, ლეღვს, ყველანაირ საპალნეს, და შაბათ დღეს 
იერუსალიმში მიაქვთ. მე გავაფრთხილე ისინი იმ დღეს, როცა 
საჭმელ-სასმელს ყიდდნენ. 19 იერუსალიმშივე ცხოვრობდნენ 
ტვიროსელნი. მათ შაბათობით მოჰქონდათ თევზი, ყველა სხვა 
გასასყიდი საქონელი და იუდასა და იერუსალიმის მკვიდრებს 
ასყიდებდნენ. 17 გავკიცხე იუდას წარჩინებულნი და ვუთხარი: 
რად სჩადიხართ ამ ბოროტ საქმეს, რატომ ბილწავთ შაბათ 
დღეს? 18 განა ასე არ იქცეოდა თქვენი მამა-პაპა, განა ამის 
გამო არ იყო, რომ ჩვენმა ღმერთმა ასეთი უბედურება 
მოავლინა ჩვენზე და ამ ქალაქზე? თქვენ კი შაბათის 
წაბილწვით უმატებთ ღვთის რისხვას ისრაელზე! 19 შაბათის 
წინა საღამოს, როგორც კი იერუსალიმის კარიბჭეებთან 
ჩამობნელდა, ვუთხარი და ჩაკეტეს კარები; განკარგულება 
გავეცი, რომ შაბათის მომდევნო დილამდე არ გაეღოთ. ჩემი 
მსახურები დავაყენე კარიბჭეებთან, რომ შაბათ დღეს 
არანაირი ტვირთი არ შემოტანილიყო. 29 სოვდაგრებმა და 
ნაირ-ნაირი საქონლით მოვაჭრეებმა ერთი-ორჯერ 
იერუსალიმის გარეთ გაათიეს ღამე. 21 ვამხილე ისინი და 
ვუთხარი: კედელთან რატომ ათევთ ღამეს? თუ კიდევ 
მოიქცევით ასე, ხელს აღვმართავ თქვენზე. მას აქეთ შაბათ 
დღეს აღარ მოსულან. 22 ვუბრძანე ლევიანებს, რომ სუფთად 
ყოფილიყვნენ და კარიბჭეთა დასაცავად მოსულიყვნენ, რათა 
წმიდად შეენახათ შაბათი დღე. ამის გულისთვისაც გამიხსენე, 
ღმერთო ჩემო, და დამიცავი შენი დიდი მოწყალებით! 23 იმავ 
დღეებში ვნახე, რომ იუდაელებს აშდოდელი, ყამონელი და 
მოაბელი ქალები მოჰყავდათ ცოლებად; 24 და მათი შვილების 
ნახევარი ან აშდოდურად, ანდა სხვა რომელიმე ხალხის ენაზე 
ლაპარაკობდა, იუდაური ენა კი აღარ იცოდა. 25 დავტუქსე 


ისინი, ვწყევლე, ვურტყი ზოგიერთ მათგანს და თმა-წვერი 
ვაგლიჯე. ღმერთზე დავაფიცე, რომ თავიანთ ასულებს მათ 
ვაჟებს არ მიათხოვებდნენ და მათ ასულებს თავიანთ ვაჟებს არ 
შერთავდნენ და არც თავად არ მოიყვანდნენ. 25 განა ამ 
საქმეზე არ შესცოდა სოლომონმა, ისრაელის მეფემ? ბევრ 
ხალხს როდი ჰყოლია იმისთანა მეფე. მის ღმერთს უყვარდა 
იგი და მეფედ დააყენა მთელ ისრაელზე; თუმცა-ღა ისიც 
აცდუნეს უცხოელმა ცოლებმა. 27 სად გაგონილა ამდენი 
ბოროტების კეთება და ამოდენა ცოდვის ჩადენა ჩვენი 
ღმერთის წინააღმდეგ, უცხოელ ცოლებთან წოლით? 28 
იოიადაყის, ელიაშიბ მღვდელმთავრის ძის, ძეთაგან ერთ- 
ერთი სანბალატ ხორონელის სიძე იყო; თავიდან მოვიშორე 
იგი, 29 ღმერთო ჩემო, გაუხსენე მათ, ვინც მღვდელმსახურება 
და მღვდელთა და ლევიანთა აღთქმა შელახეს. 39 გავწმიდე 
ისინი ყოველივე უცხოურისგან; მღვდლებს და ლევიანებს 
სამსახური აღვუდგინე თავთავიანთ საქმეში. 31 ვიზრუნე 
დაწესებული დროისთვის შეშისა და პირველმოწეული ნაყოფის 
მოტანისთვის. ღმერთო ჩემო, სასიკეთოდ გამიხსენე. 


ესთერი 
თავი 1 


1 ეს მოხდა ახაშვეროშის დროს, იმ ახაშვეროშისა, რომელიც 
მეფობდა ას ოცდაშვიდ მხარეზე ინდოეთიდან მოყოლებული 
ვიდრე ქუშამდე. 2 იმ დროს, როცა იჯდა მეფე ახაშვეროში 
სამეფო ტახტზე შუბანში, სატახტოში, 3 თავისი მეფობის მესამე 
წელს გაუმართა ლხინი თავის მთავრებს, თავის მორჩილთ, 
სპარსელთა და მიდიელთა სარდლებს, ხელისუფალთ და 
მხარეთა განმგებელთ, 4 და აჩენდა თავისი სამეფოს დიდებულ 
სიმდიდრეს და თავისი სიდიადის ბრწყინვალებას მრავალ 
დღეს, ას ოთხმოც დღეს. ? როცა ჩათავდა ეს დღეები, 
გაუმართა მეფემ მთელ ხალხს, ვინც კი შუშანში, სატახტოში 
იყო, დიდსა და პატარას, შვიდდღიანი ლხინი სასახლის ბაღში. 
6 მრავალფერი ქსოვილები ეკიდა ბისონისა და ძოწის ძაფებით 
ვერცხლის რგოლებზე და მარმარილოს სვეტებზე. ოქროსა და 
ვერცხლის საწოლები იდგა ალებასტრით, მარმარილოთი, 
სადაფითა და შავი მარმარილოთი მოფენილ იატაკზე. 7 
სასმელს ოქროს სასმისებით სვამდნენ, მრავალფრი 
სასმისებით. უხვად იყო სამეფო ღვინო, მეფეთა საკადრისი. 98 
წესისამებრ სვამდნენ, არავინ იყო დამძალებელი, რადგან ასე 
დაუდგინა მეფემ სახლთუხუცესებს, თითოეულის ნება- 
სურვილისამებრ მოქცეულიყვნენ. ? ვაშთი დედოფალმაც 
გადაიხადა ლხინი ბანოვანთათვის მეფე ახაშვეროშის ერთ- 
ერთ სასახლეში. 19 მეშვიდე დღეს, როცა ღვინომ გაამხიარულა 
მეფის გული, უბრძანა მეჰუმანს, ბიზეთას, ჰარბონას, ბიგთას, 
აბაგთას, ზეთარს და ქარქასს - შვიდ საჭურისს, მეფე 
ახაშვეროშის წინაშე მომსახურეთ, 11 მოეყვანათ ვაშთი 
დედოფალი მეფის წინაშე სამეფო გვირგვინით, რომ 
ეჩვენებინა ხალხებისთვის და მთავრებისთვის მისი სილამაზე, 
რადგან მშვენიერი იყო სახით. 12 არ ისურვა ვაშთი 


დედოფალმა მისვლა მეფის ბრძანებაზე, საჭურისების პირით 
რომ ეცნობა. დიდად გაწყრა მეფე და რისხვით აენთო. 13 
უთხრა მეფემ ბრძენკაცებს, დროჟამის მცოდნეთ (რადგან ასე 
წყდებოდა სამეფო საქმე რჯულისა და სამართლის მცოდნეთა 
წინაშე. 14 მისი დაახლოებული პირები კი იყვნენ: ქარშენა, 
შეთარი, ადმათა, თარშიში, მერესი, მარსენა და მემუქანი - 
შვიდი სპარსელი და მიდიელი მთავარი, მეფის 
პირისმხილველნი და პირველ ადგილზე მჯდომელნი 
სამეფოში): 1? რისი ღირსია ვაშთი დედოფალი, რჯულის 
მიხედვით, რომ არ შეასრულა მეფე ახაშვეროშის ბრძანება, 
საჭურისების პირით რომ ეცნობა? 15 თქვა მემუქანმა მეფისა და 
მთავრების წინაშე: არა მხოლოდ მეფე გააწბილა ვაშთი 
დედოფალმა, არამედ ყველა მთავარი და ყველა ხალხი, ვინც 
კი მეფე ახაშვეროშის მთელ სახელმწიფოში ცხოვრობს. 17 
რადგან მიუვათ დედოფლის ამბავი ქალებს და ისინიც 
დაამცირებენ თავიანთ ქმრებს, იტყვიან: ვაშთი დედოფლის 
მიყვანა ბრძანა მეფე ახაშვეროშმა თავის წინაშე, მაგრამ არ 
მივიდაო იგი. 18 ამიერიდან სპარსელ და მიდიელ მთავართა 
ცოლები, რომლებიც შეიტყობენ დედოფლის ამბავს, 
შეეპასუხებიან მეფის მთავრებს. ბევრი დამცირება და წყენა 
შეგხვდება. 19 თუ მეფე ინებებს, გაიცეს მისგან სამეფო 
ბრძანება, ჩაიწეროს სპარსელთა და მიდიელთა რჯულში 
უცვალებელად, რომ აღარ შევიდეს ვაშთი მეფე ახაშვეროშის 
წინაშე. ხოლო მისი დედოფლობა მეფემ სხვას მისცეს, მასზე 
უკეთესს, 29 მოივლის მეფის ბრძანება მთელ მის სამეფოს, 
თუმცა ვრცელია იგი, და ყველა ცოლი, აზნაური თუ მდაბიო, 
პატივისცემით მოეპყრობა თავის ქმარს. 21 მოეწონათ ეს 
სიტყვა მეფესა და მთავრებს. მემუქანის სიტყვისამებრ მოიქცა 
მეფე. 22 დაუგზავნა წერილები სამეფოს სამთავროებს - 
თითოეულ სამთავროს თავისი დამწერლობით და თითოეულ 
ხალხს თავის ენაზე, რომ ყოველი კაცი ბატონი ყოფილიყო 
თავის სახლში და თავისი ხალხის ენაზე ელაპარაკა. 


თავი 2 


1 ამ ამბების შემდეგ, როცა დაუცხრა მეფე ახაშვეროშს რისხვა, 
გაიხსენა მან ვაშთი, მისი საქციელი და მასზე გამოტანილი 
განაჩენი. 2 თქვეს მეფის მხლებლებმა, მისმა მსახურებმა: 
მოუძებნონ მეფეს ლამაზი ყმაწვილი ქალები. 3 დააყენოს 
მეფემ ზედამხედველნი თავისი სამეფოს ყველა სამთავროში, 
რომ თავი მოუყარონ ყველა ლამაზ ყმაწვილ ქალს შუშანში, 
სატახტოში, და ჩააბარონ სადიაცო სახლში მეფის საჭურისს, 
დიაცთა მცველს ჰეგეს, რომელიც დაურიგებს მათ 
ფერუმარილს. 4 ქალწულმა, რომელიც თვალში მოუვა მეფეს, 
იდედოფლოს ვაშთის ნაცვლად. მოეწონა ნათქვამი მეფეს და 
ასეც მოიქცა. ? იყო ერთი იუდაელი კაცი შუშანში, სატახტოში, 
სახელად მარდოქაი, ძე იაირისა, ძისა შიმყისა, ძისა კიშისა, 
ბენიამინელი, 9 რომელიც გადასახლებული იყო 
იერუსალიმიდან იექონიასთან, იუდას მეფესთან, ერთად 
გადასახლებულთა შორის, რომელნიც ნაბუქოდონოსორმა, 
ბაბილონის მეფემ გადაასახლა. 7 პატრონობდა იგი ჰადასას 
ანუ ესთერს, თავის ბიძაშვილს, რადგან არც მამა ჰყადა მას, 
არც დედა. ტანადი და პირმშვენიერი იყო ყმაწვილი ქალი. 
როცა დედ-მამა დაეხოცა, იშვილა იგი მარდოქაიმ. 8 როცა 
გამოაცხადეს მეფის ბრძანება და დადგენილება და თავი 
მოუყარეს უამრავ ყმაწვილ ქალს შუშანში, სატახტოში, და 
ჩააბარეს ჰეგეს, მაშინ მიიყვანეს ესთერიც მეფის სახლში და 
ჩააბარეს ჰეგეს, დიაცთა მცველს. 9? მოეწონა მას ყმაწვილი 
ქალი, რომელმაც მადლი პოვა მის თვალში. სასწრაფოდ 
მიაცემინა მისთვის ფერუმარილი და კუთვნილი წილი, 
მიაჩენინა შვიდი რჩეული მხევალი მეფის სახლიდან და 
მხევლებთან ერთად სადიაცო სახლის უკეთეს სადგომში 
გადაიყვანა. 19 არ გაუმჟღავნებია ესთერს თავისი ერი და 
სამშობლო, რადგან დაარიგა მარდოქაიმ, არ გაემჟღავნებინა. 
11 ყოველდღე ჩაივლიდა ხოლმე მარდოქაი სადიაცო სახლის 
ეზოს წინ, ესთერის ჯანმრთელობისა და ამბის გასაგებად. 12 


როცა მოუწევდა ყმაწვილ ქალს რიგი მეფე ახაშვეროშთან 
შესასვლელად თორმეტი თვის ბოლოს, როგორც დაწესებული 
იყო ქალებისთვის (რადგან ამდენი ხანი სჭირდებოდა მათ 
დაზელვას: ექვსი თვე მირონის ზეთით და ექვსი თვე 
ბალსამონით და სხვა სადიაცო ნელსაცხებლებით), 13 მაშინ 
შევიდოდა ყმაწვილი ქალი მეფესთან. რაც არ უნდა მოეთხოვა, 
თან გაატანდნენ ხოლმე სადიაცო სახლიდან მეფის სახლში 
მიმავალს. 14 საღამო ხანს შედიოდა და დილით ბრუნდებოდა 
სხვა სადიაცო სახლში, შააბგაზის, მეფის საჭურისის და 
ხარჭათა მცველის ხელქვეით. მეტჯერ აღარ შედიოდა 
მეფესთან, თუ არ ინებებდა მეფე მის დაძახებას, თუ 
სახელდებით არ დაუძახებდა. 12 როცა მოუწია ესთერს, 
მარდოქაის ბიძის, აბიხაილის ასულს, რომელიც ნაშვილები 
ჰყავდა მას, მეფესთან შესვლის რიგმა, არაფერი მოუთხოვია, 
გარდა იმისა, რაცდაწესებული ჰქონდა ჰეგესგან, მეფის 
საჭურისისა და დიაცთა მცველისგან. ყველა მისი მნახველის 
თვალში მადლი ჰქონდა ნაპოვნი ესთერს. 19 მიჰგვარეს 
ესთერი მეფე ახაშვერომს მის სამეფო სახლში მეათე თვეს, ანუ 
ტებეთის თვეში, მისი მეფობის მეშვიდე წელს. 17 შეუყვარდა 
მეფეს ესთერი ყველა ქალზე უფრო, ყველა ქალწულზე მეტი 
მადლი და წყალობა ჰპოვა ესთერმა მის წინაშე. და დაადგა 
თავზე სამეფო გვირგვინი მეფემ და ვაშთის ნაცვლად 
გაადედოფლა. 18 გაუმართა მეფემ დიდი ლხინი თავის 
მთავრებსა და მორჩილთ, ლხინი ესთერის სახელზე და 
შეუმსუბუქა ტვირთი სამთავროებს და მეფურად გასცა 
საჩუქრები. 1? როცა მეორეჯერ მოუყარეს თავი ქალწულებს, 
სამეფო კარიბჭესთან იჯდა მარდოქაი. 29 არ გაუმჟღავნებია 
ესთერს თავისი სამშობლო და ერი, როგორც დარიგებული იყო 
მარდოქაისგან. ახლაც ისევე ასრულებდა ესთერი მარდოქაის 
სიტყვას, როგორც მაშინ, როცა მის მეურვეობაში იყო. 21 იმ 
ხანებში, როცა სამეფო კარიბჭესთან იჯდა მარდოქაი, 
გაცოფდნენ ბიგთანი და თერეში, მეფის ორი საჭურისი, 
ზღურბლის მცველები და მეფე ახაშვეროშზე ხელის აღმართვა 
განიზრახეს. 22 შეიტყო ეს ამბავი მარდოქაიმ და აცნობა 
დედოფალ ესთერს, ხოლო ესთერმა მარდოქაის სახელით 


მოახსენა მეფეს. 23 გამოძიებული იქნა საქმე, დადასტურდა და 
ორივენი ხეზე ჩამოკიდეს. ეს ყველაფერი ჩაიწერა მატიანის 
წიგნში მეფის თვალწინ. 


თავი 3 


1 ამ ამბების შემდეგ განადიდა მეფე ახაშვეროშმა ჰამან 
ჰამდათას ძე, აგაგიელი, აღაზევა და დაუდგა სავარძელი 
ყველა მთავარზე მაღლა, ვინც კი ჰყავდა. ? მეფის ყველა 
მორჩილი, ვინც კი იყო სამეფო კარიბჭესთან, მუხლს იყრიდა 
და თაყვანს სცემდა ჰამანს, რადგან ასე ჰქონდა მასზე 
ნაბრძანები მეფეს. მაგრამ მარდოქაის არ მოუყრია მუხლი და 
არ უცია თაყვანი. 3 ეუბნებოდნენ მეფის მორჩილნი, სამეფო 
კარიბჭესთან ვინც იყვნენ, მარდოქაის: რატომ არ ემორჩილები 
მეფის ბრძანებას? 4 ყოველდღე რომ ეუბნებოდნენ და ყურს არ 
უგდებდა მათ, შეატყობინეს ჰამანს, რათა ენახათ იდგებოდა თუ 
რა თავის სიტყვაზე მარდოქაი, რადგან ნათქვამი ჰქონდა 
მათთვის, რომ იუდაელი იყო. ? დაინახა ჰამანმა, რომ მუხლს 
არ იყრიდა და თაყვანს არ სცემდა მას მარდოქაი, და რისხვით 
აღივსო ჰამანი. 9 იუკადრისა, მხოლოდ მარდოქაიზე აღემართა 
ხელი. რაკი მოახსენეს მარდოქაის გვარტომობა, გადაწყვიტა 
ჰამანმა, მოესრა მთელი იუდაელობა, მარდოქაის ერი, ყველა, 
ვინც კი ახაშვეროშის სამეფოში იყო. 7 პირველ თვეს, ანუ 
ნისანის თვეში, მეფე ახაშვეროშის მეთორმეტე წელს, დაიწყეს 
ფურის, ანუ წილის ყრა ჰამანის თვალწინ და ყრიდნენ წილს 
დღიდან დღემდე და თვიდან თვემდე, თორმეტ თვეს, ანუ 
ადარის თვემდე. 8 უთხრა ჰამანმა მეფე ახაშვეროშს: არის 
ერთი ხალხი, განთესილი და გაფანტული სხვა ხალხებს შორის 
შენი სამეფოს ყველა სამთავროში. მათი რჯული განსხვავდება 
ყველა ხალხის რჯულისგან და არ ასრულებენ მეფის კანონებს. 
არა ხამს მეფისთვის მათი დატოვება. 3? თუ მეფე ინებებს, 
გადაწყდეს მათი განადგურება. ათი ათას ქანქარ ვერცხლს 
მივუწონი ხელში მოხელეებს, რომ სამეფო ხაზინაში შეიტანონ. 
19 წაიძრო მეფემ ხელიდან ბეჭედი და მისცა ჰამან ჰამდათას 
ძეს, აგაგიელს, იუდაელთა მტერს. 11 უთხრა მეფემ ჰამანს: 
ვერცხლიც გეძლევა და ხალხიც, მოექეცი, როგორც გენებოს. 
12 შეიყარნენ მეფის მწერლები პირველი თვის მეცამეტე დღეს 


და ყველაფერი ისე დაიწერა, როგორც ჰამანმა უბრძანა მეფის 
სატრაპებს, თითოეული სამთავროს განმგებელს, ყოველი 
ხალხის მთავარს, თითოეულ სამთავროს თავისი 
დამწერლობით და თითოეულ ხალხს თავის ენაზე. მეფე 
ახაშვეროშის სახელით დაიწერა და სამეფო ბეჭდით დაიბეჭდა. 
13 დაეგზავნა წერილები შიკრიკების ხელით მეფის ყველა 
სამთავროს, რომ გაეწყვიტათ, დაეხოცათ, მოესპოთ ყველა 
იუდაელი, ყმაწვილიდან მოხუცამდე, დედაწულიანად, ერთ 
დღეს, მეთორმეტე თვის, ანუ ადარის, მეცამეტე დღეს, და 
დაეტაცებინათ მათი ქონება. 14 ბრძანების პირი, როგორც 
კანონი, უნდა წაეღოთ ყველა სამთავროში და 
გამოეცხადებინათ მთელი ხალხისთვის, რათა მზად 
ყოფილიყვნენ ამ დღისთვის. 12 სასწრაფოდ წაიღეს 
შიკრიკებმა მეფის ბრძანება. გამოცხადდა თუ არა კანონი 
შუშანში, სატახტო ქალაქში, დასხდნენ პურობად მეფე და 
ჰამანი. შუშან-ქალაქი კი ტიროდა. 


თავი 4 


1 შეიტყო მარდოქაიმ ყველაფერი, რაც მოხდა. შემოიხია 
მარდოქაიმ სამოსელი, ჩაიცვა ჯვალო და თავზე ნაცარი 
დაიყარა. გავიდა შუაგულ ქალაქში და ხმამაღლა და მწარედ 
მოთქვამდა. 2 მივიდა სამეფო კარიბჭემდე, რადგან ჯვალოთი 
შემოსილს სამეფო კარიბჭეში შესვლა არ შეეძლო. 3 ყველა 
სამთავროში, ყველგან, სადაც კი მეფის ბრძანება და კანონი 
მივიდა, დიდი გლოვა ჰქონდათ იუდაელებს, მარხვა, ტირილი 
და გოდება. ჯვალო და ნაცარი ეგო ბევრს. 4 მივიდნენ 
ესთერთან მისი მოახლეები და საჭურისები და ყველაფერი 
უამბეს. დიდად შეშფოთდა დედოფალი. გაუგზავნა სამოსელი, 
რომ შემოსილიყო მარდოქაი და გაეძრო ჯვალო, მაგრამ არ 
მიიღო. ? იხმო ესთერმა ჰათაქი, მეფის საჭურისთაგანი, 
რომელიც მისთვის ჰყავდა მიჩენილი მეფეს, და უბრძანა 
წასულიყო მარდოქაისთან, რომ გაეგო მისი ამბავი. 9 გავიდა 
ჰათაქი მარდოქაისთან ქალაქის მოედანზე, სამეფო კარიბჭის 
წინ რომ არის. 7 მოახსენა მარდოქაიმ ყველაფერი, რაც 
შეემთხვა, და იმ ვერცხლის ამბავიც, რომელიც უნდა შეეტანა 
ჰამანს სამეფო ხაზინაში იუდაელთა გასაწყვეტად. 8 დაწერილი 
კანონის პირიც, შუშანში რომ გამოვიდა მათ გასაწყვეტად, 
მისცა ჰათაქს, რომ ეჩვენებინა ესთერისთვის და ეცნობებინა. 
დაავალა ესთერს, წასულიყო მეფესთან, რათა შევედრებოდა 
მას და პატიება გამოეთხოვა თავისი ხალხისთვის. 9? მოვიდა 
ჰათაქი და მოახსენა ესთერს მარდოქაის ნათქვამი. 19 უთხრა 
ესთერმა ჰათაქს და დააბარა მარდოქაისთან: 11 მეფის ყველა 
მორჩილმა და მეფის სამთავროების ხალხმა იცის, რომ ყოველ 
კაცს თუ ქალს, ვინც კი დაუძახებლად შევა მეფესთან შიდა 
ეზოში, ერთი სასჯელი ელის - სიკვდილი. მხოლოდ ის 
გადარჩება, ვისკენაც თავის ოქროს კვერთხს გაიშვერს მეფე. 
მე კი ოცდაათი დღეა, რაც მეფეს არ დავუძახივარ. 12 მიუტანეს 
მარდოქაის ესთერის სიტყვები. 13 უთხრა პასუხად მარდოქაიმ 
ესთერს: ნუ ფიქრობ გულში, რომ შენ ერთი გადარჩები მეფის 


სახლში იუდაელთაგან. 14 რადგან თუ ახლა დაიდუმებ, სხვა 
მხრიდან მოვა იუდაელთა შვება და ხსნა, შენი მამისსახლი კი 
დაიღუპება. ვინ იცის, იქნებ ამ ჟამისთვის ეწიე დედოფლობას? 
15 უთხრა პასუხად ესთერმა მარდოქაის: 15 წადი, თავი 
მოუყარე შუშანის მთელ იუდაელობას, იმარხულეთ ჩემთვის, არ 
ჭამოთ და არ სვათ სამ დღეს, არც დღისით, არც ღამით. მეც 
ვიმარხულებ ჩემს მხევლებთან ერთად, მერე წავალ მეფესთან, 
თუმცა წესი არ არის. თუ დავიღუპები, დავიღუპო. 17 წავიდა 
მარდოქაი და ყველაფერი ისე გააკეთა, როგორც ესთერმა 
დაარიგა. 


თავი 5 


1 მესამე დღეს დედოფლურად შეიმოსა ესთერი და მეფის 
სახლის შიდა ეზოში გაჩერდა, მეფის სახლის წინ. მეფე კი 
თავის სამეფო ტახტზე იჯდა სამეფო სახლში, შესასვლელის 
პირდაპირ. 2 როგორც კი დაინახა მეფემ ეზოში მდგარი 
დედოფალი ესთერი, მადლი ჰპოვა ესთერმა მის თვალში და 
გაიშვირა მეფემ მისკენ ოქროს კვერთხი, ხელში რომ ეჭირა. 
მიუახლოვდა ესთერი და შეეხო კვერთხის წვერს. 3 უთხრა 
მეფემ: რა იყო, დედოფალო ესთერ? რა სათხოვარი გაქვს? 
ნახევარი სამეფოც რომ იყოს, მოგეცემა. “ თქვა ესთერმა: თუ 
მეფე ინებებს, მობრძანდნენ მეფე და ჰამანი დღეს ნადიმზე, 
რომელიც მოვუმზადე მას. ? თქვა მეფემ: სასწრაფოდ 
დაუძახეთ ჰამანს, რომ შესრულდის ესთერის სიტყვა. მივიდნენ 
მეფე და ჰამანი ნადიმზე, რომელიც გამზადებული ჰქონდა 
ესთერს. 9 უთხრა მეფემ ესთერს ღვინის სმის დროს: რა 
სათხოვარი გინდა რაამ აგისრულდეს? რას მეხვეწები? 
ნახევარი სამეფოც რომ იყოს, აგისრულდება. 7 მიუგო ესთერმა 
და უთხრა: აი, ჩემი სათხოვარი და სახვეწარი: 8 თუ მადლი 
მიპოვნია მეფის თვალში, და თუ მეფე ინებებს ჩემი სათხოვრის 
მოცემას და სახვეწარის ასრულებას, მოვიდნენ მეფე და ჰამანი 
ხვალ ნადიმზე, რომელსაც გავმართავ მათთვის. ხვალ 
მოვიქცევი მეფის სიტყვისამებრ. ? გავიდა იმ დღეს ჰამანი 
მხიარული და კმაყოფილი, მაგრამ როგორც კი დაინახა 
ჰამანმა სამეფო კარიბჭესთან მჯდარი მარდოქაი, რომელიც არ 
ამდგარა და არც განძრეულა მის წინ, რისხვით აივსო ჰამანი 
მარდოქაის მიმართ. 19 მაგრამ თავი შეიკავა ჰამანმა. მივიდა 
სახლში და დაიბარა მეგობრები და ზერეში, თავისი ცოლი. 11 
მოუყვა მათ ჰამანი თავისი დიდების, დოვლათისა და უამრავი 
შვილის ამბავს, როგორ განადიდა იგი მეფემ და როგორ 
აღაზევა სხვა მთავრებზე, მეფის მორჩილებზე. 12 თქვა ჰამანმა: 
არავინ მოუწვევია ესთერ დედოფალს მეფესთან ერთად 
გამზადებულ ნადიმზე ჩემს მეტი. ხვალაც მიწვეული ვარ 


მეფესთან ერთად. 13 ეს ყველაფერი არად მიჩანს, ვიდრე 
იუდაელ მარდოქაის ვხედავ სამეფო კარიბჭესთან მჯდარს. 14 
უთხრეს მას ზერეშმა, მისმა ცოლმა და მეგობრებმა: 
დაამზადებინე ორმოცდაათწყრთიანი ძელი და დილით უთხარი 
მეფეს, მასზე ჩამოჰკიდონ მარდოქაი. მერე გულმხიარულად 
წადი მეფესთან ერთად ნადიმზე. მოეწონა ეს სიტყვა ჰამანს და 
დაამზადებინა ძელი. 


თავი 6 


1 იმ ღამით ძილი გაუკრთა მეფეს. მოატანინა სამახსოვრო 
წიგნი - მატიანე და უკითხავდნენ მეფეს. 2 აღმოჩნდა 
ჩაწერილი, როგორ ამხილა მარდოქაიმ ბიგთანა და თერეში, 
მეფის ორი საჭურისი, ზღურბლის მცველნი, რომელთაც მეფე 
ახაშვეროშზე ხელის აღმართვა ჰქონდათ განზრახული. 3 თქვა 
მეფემ: რა პატივი და დიდება ხვდა ამისთვის მარდოქაის? 
მიუგეს მეფეს მისმა მორჩილებმა: არაფერი ხვდომია. 4“ თქვა 
მეფემ: ვინ არის ეზოში? ჰამანი იყო მოსული მეფის სახლის 
გარეთა ეზოში იმის სათქმელად, რომ ჩამოეკიდათ მარდოქაი 
მისთვის გამზადებულ ძელზე. ? უთხრეს მეფეს მისმა 
მორჩილებმა: აჰა, ჰამანი დგას ეზოში. თქვა მეფემ: შემოვიდეს. 
6 შევიდა ჰამანი. უთხრა მას მეფემ: რა უნდა გავუკეთოთ კაცს, 
ვისი პატივიც სურს მეფეს? თქვა გულში ჰამანმა: ვისი პატივი 
უნდა სურდეს მეფეს, თუ არა ჩემი? 7 უთხრა ჰამანმა მეფეს: იმ 
კაცს, ვისი პატივიც სურს მეფეს, 8 მიართვან სამეფო 
შესამოსელი, რაც ემოსა მეფეს და ცხენი, რომელზეც იჯდა 
მეფე, როცა სამეფო გვირგვინი დაადგეს თავზე. ? მიართვან 
შესამოსელი და ცხენი მეფის უპირველესი კარისკაცის ხელით, 
შემოსონ ის კაცი, ვისი პატივიც სურს მეფეს, მიიყვანონ ცხენით 
ქალაქის მოედანზე და გამოაცხადონ მის წინაშე: ასე ექცევიან 
იმ კაცს, ვისი პატივიც სურს მეფეს! 19 უთხრა ჰამანს მეფემ: 
სასწრაფოდ აიღე შესამოსელი და ცხენი, როგორც თქვი, და 
მოექეცი ასე მარდოქაის, იუდაელს, სამეფო კარიბჭესთან რომ 
ზის. არაფერი დააკლო შენს სათქმელს. 11 აიღო ჰამანმა 
შესამოსელი და ცხენი, შემოსა მარდოქაი, გაიყვანა ცხენით 
ქალაქის მოედანზე და გამოაცხადა მის წინაშე: ასე ექცევიან იმ 
კაცს, ვისი პატივიც სურს მეფეს! 12 დაბრუნდა მარდოქაი 
სამეფო კარიბჭესთან. ჰამანი კი გაეშურა შინისკენ, 
დამწუხრებული და თავჩაქინდრელი. 13 უამბო ჰამანმა ზერეშს, 
თავის ცოლს, და მეგობრებს ყველაფერი, რაც შეემთხვა. 
უთხრეს მისმა ბრძენკაცებმა და ზერეშმა, მისმა ცოლმა: თუ 


იუდაელთა მოდგმის არის მარდოქაი, რომლის გამოც ემხობი, 
ვერ დასძლევ მას, არამედ ნამდვილად დაემხობი მის წინაშე. 
14 ამას ეუბნებოდნენ, რომ მოვიდნენ მეფის საჭურისები და 
დააჩქარეს ჰამანი, წასულიყო ესთერის გამართულ ნადიმზე. 


თავი 7 


1 ეწვივნენ მეფე და ჰამანი სანადიმოდ ესთერ დედოფალს. 2 
უთხრა მეფემ ესთერს მეორე დღესაც, ღვინის სმის დროს: რა 
გაქვს სათხოვარი, ესთერ დედოფალო? მოგეცმა. რა გაქვს 
სახვეწარი? ნახევარი სამეფოც რომ იყოს, აგისრულდება. 3 
თქვა პასუხად ესთერ დედოფალმა: თუ მადლი მიპოვნია შენს 
თვალში, მეფევ, და თუ ინებებს მეფე, მომეცეს ჩემი სიცოცხლე 
ჩემს სათხოვარში და ჩემი ერი ჩემს სახვეწარში. 4 რადგან 
გაყიდული ვართ მე და ჩემი ერი დასაღუპად, ამოსაწყვეტად და 
მოსასპობად. მონებად და მხევლებად რომ გავყიდულიყავით, 
დავიდუმებდი, მაგრამ მტერი ვერ აანაზღაურებს მეფის 
ზარალს. ? თქვა მეფე ახაშვეროშმა და ჰკითხა ესთერ 
დედოფალს: ვინ არის იგი და სად არის, ვინც გაბედა ეს საქმე? 
6 თქვა ესთერმა: ორგული კაცია ეს ბოროტი ჰამანი. შედრკა 
ჰამანი მეფისა და დედოფლის წინაშე. 7 ადგა მეფე ნადიმიდან 
განრისხებული და გავიდა სასახლის ბაღში. ხოლო ჰამანი 
დარჩა, რათა პატიება გამოეთხოვა ესთერ დედოფლისგან, 
რადგან ხედავდა, რომ ავი ხვედრი ელოდა მეფისგან. 8? როცა 
სასახლის ბაღიდან სანადიმო დარბაზში დაბრუნდა მეფე, 
დამხობილი დახვდა ჰამანი საწოლზე, რომელზეც ესთერი იყო. 
თქვა მეფემ: დედოფალზეც რომ ძალადობს ჩემთან სახლში! 
სიტყვა დასცდა მეფის ბაგეს და დაუფარეს სახე ჰამანს. ? თქვა 
ხარბონამ, საჭურისთაგანმა, მეფის კარისკაცმა: აჰა, ჰამანის 
სახლში დგას ის ძელიც, ჰამანმა რომ მოუმზადა მარდოქაის, 
მეფეზე კარგის მოლაპარაკეს, ორმოცდაათი წყრთაა 
სიმაღლით. თქვა მეფემ: მასზე ჩამოაღრჩვეთ. 19 ჩამოაღრჩვეს 
ჰამანი იმ ძელზე, მარდოქაისთვის რომ ჰქონდა გამზადებული, 
და დაცხრა მეფის რისხვა. 


თავი 8 


1 იმ დღეს მისცა მეფე ახაშვეროშმა ესთერ დედოფალს ჰამანის 
სახლი, იუდაელთა მტრისა. მარდოქაი კი ეახლა მეფეს, 
რადგან გაუცხადა ესთერმა, თუ რა იყო იგი მისი. 2 წაიძრო 
მეფემ ბეჭედი, ჰამანისთვის წართმეული, და მისცა მარდოქაის. 
ხოლო ესთერმა ჰამანის სახლის ზედამხედველად დაადგინა 
მარდოქაი. 3 კვლავ ელაპარაკა მეფეს ესთერი, დაემხო მის 
ფეხქვეშ და ატირდა. ემუდარებოდა გაეუქმებინა ჰამან 
აგაგიელის სიავე და განზრახვა, რომელიც იუდაელთა 
წინააღმდეგ ჰქონდა განზრახული. “ გაიშვირა მეფემ კვერთხი 
ესთერისკენ და წამოდგა ესთერი და დადგა მეფის წინაშე. 2 
თქვა: თუ მეფე ინებებს, თუ მადლი მიპოვნია მის წინაშე, თუ 
მოსაწონია ეს საქმე მეფისათვის და მეც კეთილად ვჩანვარ მის 
თვალში, უკანვე იქნას გამოთხოვილი წერილები, ჰამან 
ჰამადათას ძის, აგაგიელის, განზრახვა, რომელიც დაწერა მან 
მეფის ყველა სამთავროში მცხოვრები იუდაელების 
მოსასპობად. 9 რადგან, როგორ ვუყურო უბედურებას, რაც ჩემს 
ერს უნდა შეემთხვას, როგორ ვუყურო ჩემი მშობლიური 
ხალხის განადგურებას? ” უთხრა ბეფე ახაშვეროშმა ესთერ 
დედოფალს და მარდოქაის, იუდაელს: აჰა, ხომ მივეცი ესთერს 
ჰამანის სახლი, თავად კი ძელზე ჩამოვკიდე, რადგან 
იუდაელებზე აპირებდა ხელის აღმართვას. 8 ახლა დაწერეთ, 
რაც გინდათ. დაწერეთ იუდაელთა გამო მეფის სახელით და 
სამეფო ბეჭდით დაბეჭდეთ, რადგან არ შეიცვლება მეფის 
სახელით დაწერილი და სამეფო ბეჭდით დაბეჭდილი წერილი. 
8? მაშინ დაუძახეს მეფის მწერლებს სივანის თვის ოცდამესამე 
დღეს და ყველაფერი ისე დაიწერა, როგორც უბრძანა 
მარდოქაიმ იუდაელესტს, მეფისნაცვლებს, მხარეთა 
განმგებლებსა და მთავრებს - ინდოეთიდან ქუშამდე, 
ასოცდაშვიდ სამთავროს, ყოველ სამთავროს თავისი 
დამწერლობით და ყოველ ხალხს თავის ენაზე, იუდაელებსაც 
თავიანთი დამწერლობით და თავიანთ ენაზე. 19 დაწერა მეფე 


ახაშვეროშის სახელით, დაბეჭდა სამეფო ბეჭდით და 
დააგზავნა წერილები ცხენოსანი შიკრიკების, სახელმწიფო 
ცხენსაშენში ნაშობ რაშებზე ამხედრებულთა ხელით, 11 რომ 
მეფე ნებას აძლევს იუდაელებს, რომელ ქალაქშიც არ უნდა 
იყვნენ, შეიკრიბონ და დაიცვან თავი, მოსპონ, დახოცონ, 
გაწყვიტონ ვინც კი არის მძლავრი ხალხში და სამთავროში, 
ვინც ავიწროებს მათ და მათ ცოლ-შვილს, და ნადავლად 
წაიღონ მათი ქონება, 12 ერთი დღის განმავლობაში მეფე 
ახაშვეროშის ყველა სამთავროში, მეთორმეტე თვის, ანუ 
ადარის, მეცამეტე დღეს. 13 წერილის პირი უნდა გაეცათ, 
როგორც კანონი ყველა სამთავროში, ხალხისთვის 
გამოსაცხადებლად, რომ მზად ყოფილიყვნენ იუდაელები ამ 
დღისთვის მტერზე შურის საძიებლად. 14 სახელმწიფო რაშებზე 
ამხედრებულმა შიკრიკებმა სწრაფად მიმოატარეს მეფის 
ბრძანება. კანონი კი შუშანში, სატახტოში, გამოცხადდა. 12 
გამოვიდა მარდოქაი მეფისგან ლურჯი და თეთრი ფერის 
სამეფო შესამოსელში, ოქროს დიდი გვირგვინით, ბისონისა და 
ძოწეული მოსასხამით. ყიჟინებდა და ხარობდა შუშან-ქალაქი. 
16 იუდაელთათვის იყო ნათელი, სიხარული, შვება და ლხენა. 
17 ყველა სამთავროში, ყველა ქალაქში, ყველგან, სადაც კი 
მივიდა მეფის ბრძანება და კანონი, სიხარული და შვება 
ჰქონდათ იუდაელებს, ლხინი და საზეიმო დღე. ქვეყნის ბევრი 
ხალხი გაიუდაელდა, რადგან იუდაელთა შიშმა მოიცვა ისინი. 


თავი 9 


1 მეთორმეტე თვის, ანუ ადარის, მეცამეტე დღეს, როცა მოაწია 
მეფის ბრძანებისა და კანონის აღსრულების ჟამმა (იმ დღეს, 
როცა იუდაელთა მტრები აპირებდნენ მათ ძლევას, თუმცა 
პირუკუ კი მოხდა, იუდაელებმა ძლიეს თავიანთ მოძულეთ), 2 
შეიკრიბნენ იუდაელნი თავ-თავის ქალაქებში, მეფე 
ახაშვეროშის ყველა სამთავროში, რათა ხელი აღემართათ 
თავიანთ მოსისხლეებზე. ვერავინ დაუდგა მათ წინ, რადგან 
მათმა შიშმა მოიცვა ყოველი ხალხი. 3 მხარეთა მთავრებმა, 
მეფისნაცვლებმა, განმგებლებმა და სამეფო საქმეთა 
აღმსრულებლებმა პატივი მიაგეს იუდაელებს, რადგან 
მარდოქაის შიშისზარით იყვნენ მოცულნი. 4 რადგან დიდი იყო 
მარდოქაი მეფის სასახლეში და მისწვდა მისი ამბავი ყველა 
სამთავროს, რადგან უფრი და უფრო დიდი ხდებოდაეეს კაცი, 
მარდოქაი. ? დასცხეს მტრებს იუდაელებმა, გაწყვიტეს 
მახვილით და მოსპეს. როგორც უნდოდათ, ისე მოექცნენ 
თავიანი მოძულეებს. 5 შუშანში, სატახტო ქალაქში, დახოცეს და 
მოსპეს იუდაელებმა ხუთასი კაცი. ” ფარშანდათა, დალფონი 
და ასფათა, 8 ფორათა, ადალია და არიდათა, 9? ფარმაშთა, 
არისაი, არიდაი და იეზათა. - 19 დახოცეს ჰამან ჰამადათას ძის, 
იუდაელთა მტრის, ათი ვაჟი, მაგრამ გასაძარცვავად ხელი არ 
აღუმართავთ. 11 იმავე დღეს მიუვიდა შუშანში, სატახტოში, 
მეფეს დახოცილთა სია. 12 უთხრა მეფემ ესთერ დედოფალს: 
ხუთასი კაცი და ჰამანის ათი ვაჟიშვილი გაწყვიტეს და მოსპეს 
იუდაელებმა შუშანში, სატახტო ქალაქში. მეფის სხვა 
სამთავროებში რაღას იზამდნენ? რა სათხოვარი გაქვს? 
მოგეცემა. კიდევ რა სახვეწარი გაქვს? აგისრულდება. 13 თქვა 
ესთერმა: თუ მეფე ინებებს, ხვალაც დაანებონ შუშანელ 
იუდაელებს იმის გაკეთება, რაც დღეს გააკეთეს - ხეზე 
ჩამოჰკიდონ ჰამანის ვაჟები. 14“ თქვა მეფემ: იყოს ასე. 
გამოცხადდა განკარგულება შუშანში და ჩამოჰკიდეს ჰამანის 
ათი ვაჟი. 12 შეიკრიბნენ შუშანელი იუდაელები ადარის თვეშიც, 


მეთოთხმეტე დღეს, და გაწყვიტეს შუშანში ასი კაცი, 
გასაძარცვად კი ხელი არ აღუმართავთ. 15 შეიკრიბნენ 
დანარჩენი იუდაელნი, მეფის სამთავროებში რომ იყვნენ, 
დადგნენ თავის დასაცავად, რომ მოესვენათ მტრებისგან, და 
ამოხოცეს თავიანთი მოძულენი - სამოცდათხუთმეტი ათასი 
კაცი. მაგრამ გასაძარცვად ხელი არ აღუმართავთ. 17 ეს იყო 
ადარის თვის მეცამეტე დღეს. მეთოთხმეტე დღეს კი მოისვენეს 
და ლხინისა და სიხარულის დღედ აქციეს ეს დღე. 18 
იკრიბებოდნენ შუშანის იუდაელები მეცამეტე და მეთოთხმეტე 
დღეს, ხოლო მეთხუთმეტე დღეს ისვენებდნენ, ლხინისა და 
სიხარულის დღედ გაიხადეს. 1? ამიტომ არის, რომ სოფლელი 
იუდაელებისათვის, რომლებიც უგალავნო დაბებში ცხოვრობენ, 
ადარის მეთოთხმეტე დღე სიხარულისა და ლხინის, ზეიმისა და 
ერთმანეთისთვის საჩუქრების გაგზავნის დღეა. 29 დაწერა ეს 
ამბები მარდოქაიმ და დაუგზავნა წერილები ყველა იუდაელს, 
მეფე ახაშვეროშის ყველა სამთავროში მცხოვრებს, ახლო 
მყოფს და შორს მყოფს, 21 რომ დაეწესებინათ ყოველწლიური 
ზეიმი ადარის თოთხმეტსა და თხუთმეტში, 22 რა დღეებშიც 
მოისვენეს იუდაელებმა მტრებისაგან და რა თვეშიც მწუხარება 
სიხარულით შეეცვალათ და გლოვა - ზეიმად, რათა ექციათ ეს 
დღეები ლხინისა და სიხარულის დღეებად, ერთმანეთისთვის 
საჩუქრების გაგზავნისა და ღარიბ-ღატაკთა მოკითხვის 
დღეებად. 23 მიიღეს იუდაელებმა, რისი გაკეთებაც თავად 
დაიწყეს და რასაც სწერდა მათ მარდოქაი, 24 როგორ 
ჩაიფიქრა ჰამან ჰამდათას ძემ, აგაგიელმა, მთელი 
იუდაელობის მტერმა, იუდაელთა დაღუპვა და ჰყარა ფური, ანუ 
წილი, მათ გასაწყვეტად და გასანადგურებლად, 2? როგორ 
წარუდგა მეფეს სიტყვით, რომ ჩამოეღრჩოთ მარდოქაი. 
მაგრამ მის თავზე მოიქცა ავი განზრახვა, რაც იუდაელებზე 
ჰქონდა ჩაფიქრებული და ხეზე ჩამოჰკიდეს იგი და მისი 
ვაჟიშვილები. 295 ამიტომაც უწოდეს ამ დღეებს ფურიმი, ფურის, 
ანუ წილის, სახელი. ამიტომაც თანახმად ამ წერილის 
სიტყვებისა და საკუთარი თვალით ნანახისა, თანახმად იმისა, 
რაც მათ შეემთხვათ, 27 დაადგინეს და დაუწესეს იუდაელებმა 
თავიანთ თავს, თავიანთ შთამომავლობას და ყველას, მათთან 


შეხიზნულთ, რომ მოუშლელად ეზეიმათ ეს ორი დღე წლიდან 
წლამდე, დათქმულ დროს, დაწერილისამებრ, 28 ხსომებოდათ 
ეს დღეები და ეზეიმათ ყოველ თაობაში, ყოველ 
საგვარეულოში, ყოველ სამთავროში და ყოველ ქალაქში. 
ფურიმის დღეები ყოფილიყო ეს დღეები, არ გაუქმებულიყო 
იუდაელთა შორის და არ გამქრალიყო შთამომავლობაში მათი 
ხსოვნა. 29? დაჟინებით წერდნენ დედოფალი ესთერ აბიხაილის 
ასული და იუდაელი მარდოქაი, რომ შეესრულებინათ ეს მეორე 
წერილი ფურიმის თაობაზე. 39 დაუგზავნა წერილები მთელ 
იუდაელობას, ახაშვეროშის სამეფოს ასოცდაშვიდ 
სამთავროში, მშვიდობისა და სიმტკიცის სიტყვები, 31 რათა 
დაეცვათ ფურიმის ეს დღეები განსაზღვრულ დროს, როგორც 
დაუწესეს მათ იუდაელმა მარდოქაიმ და ესთერ დედოფალმა, 
როგორც თავად მათ დაუწესეს თავიანთ თავს და თავიანთ 
შთამომავლობას - მარხვისა და მოთქმის დღეები. 32 ესთერის 
ბრძანებამ დააწესა ეს ფურიმი და წიგნშიც ჩაიწერა. 


თავი 10 


1 დაადო ხარკი მეფე ახაშვეროშმა ქვეყანას და ზღვის 
კუნძულებს. 2 მისი სიქველისა და გმირობის საქმე, მარდოქაის 
დიდების ამბავი, როგორ განადიდა იგი მეფემ, მიდიელ და 
სპარსელ მეფეთა მატიანეშია ჩაწერილი. 3 რადგან იუდაელი 
მარდოქაი მეორე კაცი იყო მეფე ახაშვეროშის შემდეგ, 
იუდაელთა შორის განდიდებული და დაფასებული თავის 
მრავალრიცხოვან მოძმეთა შორის, სიკეთის მაძიებელი თავის 
ერისათვის და სიტყვის შემწევი მთელი თავისი მოდგმის 
სამშვიდობოდ. 


იობი 


თავი 1 


1 იყო ერთი კაცი ყუცის ქვეყანაში, სახელად იობი. ალალი, 
წრფელი, ღვთისმოშიში და ბოროტებას განრიდებული იყო ეს 
კაცი. 2 ჰყავდა მას შვიდი ვაჟი და სამი ასული. 3 ჰყავდა 
საქონელი - შვიდიათასი სული ცხვარი, სამიათასი აქლემი, 
ხუთასი უღელი ხარი, ხუთასი დედალი ვირი, უამრავი მსახური. 
აღმოსავლელთა შორის ყველაზე სახელოვანი იყო ეს კაცი. 41 
სტუმრობდნენ ერთმანეთთან მისი ვაჟები და მორიგეობით 
მართავდნენ ლხინს, იწვევდნენ თავიანთ სამ დას, რომ ერთად 
ეჭამათ და ესვათ. ? როცა ჩამოთავდებოდა ლხინის დღეები, 
გაგზავნიდა იობი და განწმედდა მათ; ადგებოდა 
დილაადრიანად, აღავლენდა აღსავლენ მსხვერპლს მათი 
რიცხვისდა მიხედვით, რადგან ფიქრობდა იობი, ვაითუ რამე 
შესცოდესო ჩემმა ვაჟებმა და დაჰგმესო ღმერთი თავიანთ 
გულში. მუდამ ასე იქცეოდა იობი. 9 ერთ დღეს მივიდნენ 
ღვთისშვილები უფლის წინაშე წარსადგომად. სატანაც მივიდა 
მათ შორის. 7 უთხრა უფალმა სატანას: საიდან მოდიხარ? 
მიუგო სატანამ უფალს და უთხრა: ქვეყნად წანწალიდან და 
ხეტიალიდან. 8 უთხრა უფალმა სატანას: თუ შეგინიშნავს ჩემი 
მორჩილი იობი? ხომ არავინ არის მისი მსგავსი ამ ქვეყანაზე? 
ალალი, წრფელი, ღვთისმოშიში კაცია, ბოროტებას 
განრიდებული. ? მიუგო სატანამ უფალს და უთხრა: მერედა 
ტყუილუბრალოდ არის იობი ღვთისმოშიში? 19 განა შენ არ 
გყავს დაცული მთელი მისი სახლ-კარითა და 
საბადებლითურთ? მისი ხელით ნაქმნარი შენგან არის 
კურთხეული, მისი საქონელი გამრავლებულია ქვეყნად. 11 აბა, 
გაიწოდე ხელი და შეეხე მთელ მის საბადებელს, თუ პირში არ 
დაგიწყოს გმობა. 12 უთხრა უფალმა სატანას: აჰა, შენს ხელთ 
იყოს მთელი მისი საბადებელი! ოღონდ თავად მას ნუ შეეხები. 


და გავიდა სატანა უფლისგან. 13 ერთ დღეს, როცა მისი ვაჟები 
და ასულები ჭამდნენ და ღვინოს სვამდნენ უფროსი ძმის 
სახლში, 14 მოვიდა მაცნე იობთან და უთხრა: ხარები ხნავდნენ, 
სახედრები კი ძოვდნენ მის გვერდით; 1> დაეცნენ შებაელები 
და გაირეკეს, მსახური ბიჭები კი მახვილით ამოხოცეს. მე ერთი 
გადავრჩი ამბის მომტანი. 15 ამის ლაპარაკში იყო, რომ 
მოვიდა სხვა და ამბობს: ღვთის ცეცხლი ჩამოვარდა ციდან, 
გადაწვა ცხვარი და მსახური ბიჭები; შთანთქა ისინი. მე ერთი 
გადავრჩი ამბის მომტანი. 17 ამის ლაპარაკში იყო, რომ 
მოვიდა სხვა და ამბობს: ქალდეველები დაეწყვნენ სამ რაზმად, 
დაეცნენ აქლემებს და წაასხეს, და მახვილით ამოხოცეს. მე 
ერთი გადავრჩი ამბის მომტანი. 18 ამის ლაპარაკში იყო, რომ 
მოვიდა სხვა და ამბობს: შენი ვაჟები და ასულები ჭამდნენ და 
ღვინოს სვამდნენ უფროსი ძმის სახლში. 19 ამ დროს დაბერა 
უდაბნოდან დიდმა ქარმა, ეძგება სახლის ოთხსავე კუთხეს, 
ჭერი თავზე დაემხო ყმაწვილებს და დაიხოცნენ. მე ერთი 
გადავრჩი ამბის მომტანი. 29 ადგა იობი, შემოიხია მოსასხამი, 
გადაიპარსა თავი, დაეცა მიწაზე და თაყვანი სცა. 21 თქვა: 
შიშველი გამოვედი დედის მუცლიდან და შიშველი 
დავბრუნდები იქ. უფალმა მომცა, უფალმა წაიღო. კურთხეულ 
იყოს უფლის სახელი. 22 მაინც არ შეუცოდავს იობს და ღვთის 
აუგი არ დასცდენია. 


თავი 2 


1 ერთ დღეს მივიდნენ ღვთისშვილები უფლის წინშე 
წარსადგომად სატანაც მივიდა მათ შორის უფლის წინშე 
წარსადგომად. 2? უთხრა უფალმა სატანას: საიდან მოდიხარ? 
მიუგო სატანამ უფალს და უთხრა: ქვეყნად წანწალიდან და 
ხეტიალიდან. 3 უთხრა უფალმა სატანას: არ შეგინიშნავს ჩემი 
მორჩილი იობი? ხომ არავინ არის მისი მსგავსი ამ ქვენაზე? 
ალალი, წრფელი, ღვთისმოშიში კაცია, ბოროტებას 
განრიდებული. დღემდე სიალალით ინახავს თავს, შენ კი 
მაქეზებდი უმიზეზოდ დამეღუპა იგი. 4 მიუგო სატანამ უფალს 
და უთხრა: ტყავს ტყავის წილ, მაგრამ სიცოცხლის წილ 
ყველაფერს გაიღებს კაცი. ? აბა, გაიწოდე ხელი და შეეხე 
თავად მას - მის ძვალსა და ხორცს, თუ პირში არ დაგიწყოს 
გმობა, 95 უთხრა უფალმა სატანას: აჰა, შენს ხელთ იყოს, 
ოღონდ მის სიცოცხლეს გაუფრთხილდი. 7 გავიდა სატანა 
უფლისაგან და შეჰყარა იობს საშინელი ქეცი ფეხის ტერფიდან 
თხემამდე. 8 აიღო იობმა კეცის ნატეხი მოსაქავებლად და 
ნაცარში ჩაჯდა. ? უთხრა ცოლმა: ახლაც ეჭიდები შენს 
სიალალეს? ბარემ დაგმე ღმერთი და მოკვდი! 19 მიუგო: ერთი 
უგუნური დედაკაცივით ლაპარაკობ! სიკეთეს კარგად ვიტანთ 
უფლისაგან, ავის ატანა კი აღარ გვინდა! არც ახლა სცოდა 
იობმა თავისი ბაგეებით. 11 შეიტყო იობის სამმა მეგობარმა 
ყველა ეს უბედურება, რაც თავს დაატყდა იობს, და მივიდნენ 
თავ-თავიანთი ადგილებიდან ელიფაზ თემანელი, ბილდად 
შუხელი და ცოფარ ნაყამათელი; შეიყარნენ ერთად, რომ 
მისულიყვნენ მისასამძიმრებლად და სანუგეშებლად. 12 
შორიდან გახედეს და ვერ იცნეს, ხმა აიმაღლეს და ატირდნენ. 
შემოიხია თითოეულმა თავისი მოსასხამი და თავს ზემოთ 
ცისკენ აპნევდნენ მტვერს. 13 ისხდნენ მის წინ მიწაზე შვიდი 
დღე და შვიდი ღამე, არავის არაფერი უთქვამს მისთვის, 
რადგან ხედავდნენ, რომ მეტისმეტი იყო მისი სატანჯველი. 


თავი 3 


1 მაშინ გახსნა იობმა ბაგე და დასწყევლა თავისი დღე. 2 
ალაპარაკდა იობი და თქვა: 3 დაიქცეს ის დღე, როცა მე 
გავჩნდი, და ღამე, როცა ითქვა, კაცი ჩაისახაო! 4 დაბნელდეს 
ის დღე, აღარ მოხედოს მას უფალმა ზეგრდამო, აღარ ინათოს 
მასზე ნათელმა. ? მოიცვას წყვდიადმა და აჩრდილმა 
სიკვდილისა, ღრუბელი გადაეფაროს, თავზე და დღის სიშავემ 
შეაძრწუნოს! 9 ბნელმა წაიღოს ის ღამე! არ გაიხაროს წლის 
დღეთა შორის! თვეთა რიცხვში აღარ ითვლებოდეს! 7 აჰა, 
გაბერწდეს ის ღამე, აღარ ეღირსოს სიხარული! 898 შეაჩვენონ 
დღის მაწყევართა, ლევიათანის გამღვიძებელთა! 9 
დაბნელდნენ მისი განთიადის ვარსკვლავები, ელოდოს 
ნათელს და არ ჩანდეს, ვერ იხილოს ცისკრის წამწამები! 19 
რომ საშოშივე არ ჩამიკეტა კარი და არ განმარიდა ამ 
სატანჯველს! 11 რატომ არ მოვკვდი დედის მუცელშივე? რატომ 
არ გავთავდი გამოსვლისთანავე? 12 რისთვის ამიქვეს მე 
მუხლებმა, რა იყო ის ძუძუ, რომელსაც ვწოვდი? 13 ახლაც 
ვიწვებოდი დამშვიდებული, ძილში ვიქნებოდი მოსვენებით! 14 
მეფეებთან და ქვეყნის მრჩევლებთან, აკლდამებს რომ 
იშენებენ თავისთვის. 12 ან მთავრებთან, რომელთაც ოქრო 
აქვთ, ვერცხლით რომ ივსებენ სახლებს. 15 რატომ არ ვარ 
მკვდრადნაშობივით გადამალული, ჩვილივით, რომელსაც 
სინათლე არ უნახავს! 17 ბოროტეულნი იქ აღარ მძვინვარებენ, 
დამაშვრალნი იქ განისვენებენ; 18 იქ მშვიდად არიან ტყვეები, 
მჩაგვრელთა ყვირილი მათ არ ესმით; 19 იქ არიან დიდნი და 
მცირენი, იქ მონა ბატონისგან თავისუფალია. 29 რისთვის 
ეძლევა სინათლე ტანჯულს და სულგამწარებულს - სიცოცხლე, 
21 სიკვდილის მონატრულთ და ვერმპოვნელთ, დამარხულ 
განძზე მეტად რომ ეძებენ; 2? უზომოდ გახარებულს, 
აღტაცებულს, საფლავის პოვნით, 23 კაცს, გზაგადაკეტილს, 
ღვთისაგან ალყაში მოქცეულს? 2“ რადგან ოხვრა მაქვს 


საზრდოდ და წყალივით იღვრება ჩემი ქვითინი! 22 რადგან 
მეწია შიშისზარი, მე რომ მზარავდა; რასაც ვუფრთხოდი, თავს 
დამატყდა! 25 აღარც სიმშვიდე, აღარც შვება, არც მოსვენება; 
მოვიდა ვაება. 


თავი 4 


1 მიუგო ელიფაზ თემანელმა და უთხრა: 2 რომ ვცადოთ შენთან 
ლაპარაკი, ვაითუ დაგიმძიმდეს სატკივარი. მაგრამ ვის ძალუძს 
დადუმება? 3 შენ ხომ ბევრს არიგებდი ჭკუას და 
დაუძლურებულ მკლავებს განამტკიცებდი, “ წაქცეულს ფეხზე 
აყენებდი შენი სიტყვით და ჩაკეცილ მუხლებს აღონიერებდი. 2 
ახლა შენ დაგიდგა ჯერი და ილაჯი გაგიწყდა; შენ გეწია და 
შეძრწუნდი! 9 განა მოშიშება არ გქონდა სასოდ? განა შენი 
სიალალის იმედი არ გქონდა? ” გაიხსენე, თუ ვინმე დაღუპულა 
უდანაშაულო, მართალნი თუ ამომწყდარან? 8 როგორც 
მინახავს, სიავის მხვნელნი და სიცრუის მთესველნი მასვე 
მოიმკიან. ? უფლის სუნთქვაზე დაიღუპებიან და მისი რისხვის 
ქარზე გაწყდებიან. 1 ლომის ღრიალი მიწყდება და მხეცის 
კბილები შეიმუსრება; 11 ლომი უნადავლოდ დაიღუპება, ძუ 
ლომის ბოკვერნი გაიფანტებიან; 12 იდუმალ მომეპარა სიტყვა 
და ჩურჩული ჩამესმა ყურში; 13 ღამეულ ჩვენებებში ფიქრების 
დროს, როცა ძილბურანს მიაქვს კაცი, 1“ შიშმა შემიპყრო და 
ყოველი ძვალი ჩემი შეაძრწუნა; 12 წინ ჩამიქროლა სულმა და 
ტანზე თმები ამებურძგლა. 165 შედგა, მაგრამ ვერ გავარჩიე მისი 
სახე, რაღაც ხატება იყო ჩემ თვალწინ, დუმილი და, აჰა, მერე 
ხმა გავიგონე: 17 ღმერთზე მართალია ადამიანი? თავის 
შემქმნელზე წმიდაა კაცი? 18 აჰა, თავის ყმებში შეაქვს ეჭვი და 
თავის ანგელოზებშიც კი პოულობს ნაკლს! 19 რაღა ითქმის 
თიხის სახლებში მცხოვრებლებზე, მტვერში რომ უდგათ 
საფუძველი? მღილებზე უმალ რომ იჭყლიტებიან? 29 დილასა 
და მწუხრს შორის რომ იღუპებიან, სამარადისოდ ქრებიან 
უსახელოდ? 21 აჰა, გაწყდება მათი სიცოცხლის ძაფი და 
უაზროდ დაიხოცებიან. 


თავი 5 


1 შეჰღაღადე, ვინ გიპასუხებს? წმიდათაგანს ვის მიმართავ? 2 
უგუნურს ღუპავს ბრაზი, ბრიყვს შური კლავს. 3 მე ვნახე 
ფესვგადგმული უგუნური და მეყსეულად შევაჩვენე მისი ბინა. “ 
შორს არიან მისი შვილები ხსნისაგან, კარიბჭესთან სცემეს მათ 
და არავინ იყო მშველელი. ? რასაც მოიმკის, მშიერი შეუჭამს, 
ეკლებიდანაც კი ააცლიან. მწყურვალი კაცი შთანთქავს მათ 
დოვლათს. 9 რადგან სატკივარი მტვერიდან არ ამოდის და 
მიწიდან არ აღმოცენდება სატანჯველი. 7 ადამიანი 
სატანჯველად იბადება და ნაბერწკლებივით მაღლა 
მიისწრაფის. 8 ისევ ღმერთს დავეკითხები და ღმერთს 
მივანდობ ჩემს საქმეს, ? შემოქმედს სიდიადეთა და 
გამოუკვლეველ საკვირველებათა, რომელთაც არა აქვს 
რიცხვი, 19 მაწვიმებელს მიწის პირზე და წყლის გამომგზვნელს 
ყანების პირზე, 11 რათა მდაბალნი აამაღლოს და 
დამწუხრებულნი ხსნად აღზევდნენ. 12 ის ფუშავს ცბიერთა 
ზრახვებს და მათი ხელები ვეღარ ასრულებენ ჩანაფიქრს. 13 ის 
იჭერს ბრძენკაცებს მათივე ცბიერებით და ხრიკიანთა თათბირი 
ფუჭი ხდება. 14 დღისით უკუნეთს აწყდებიან და ხელისცეცებით 
დადიან შუადღისას, როგორც ღამეში. 12 ის იხსნის ღატაკს 
მახვალისგან, მათი პირიდან და მაგარი ხელიდან. 165 ბეჩავი 
კაცი იმედით ცოცხლოსს, უკეთურება კი პირს მუწავს. 17 აჰა, 
ნეტარია კაცი, რომელსაც ამხილებს ღმერთი! 
ყოვლადძლიერის შეგონებას ნუ უკუაგდებ! 18 ის წყლავს და 
ისევ უხვევს ჭრილობებს, ის ჰგვემს, მაგრამ კურნავს თავისივე 
ხელით. 13? ექვს განსაცდელში დაგიჭარავს და მეშვიდეგზის 
ბოროტება არ შეგემთხვევა. 29 შიმშილობის დროს 
სიკვდილისგან გიხსნის და ომში - მახვილისგან, 21 ენის 
შოლტს დაემალები და არ შეგეშინდება განადგურებისა, როცა 
კი მოვა. 22 განადგურებაზე და შიმშილზე გაგეცინება და მიწის 
მხეცებისა არ შეგეშინდება. 23 რადგან ყანის ქვებთან აღთქმა 


გექნება და ველის მხეცებთან მშვიდობაში იქნები. 2“ დაინახავ, 
რომ მშვიდობაა შენს კარავში, თვალს მოავლებ შენს 
საცხოვრებელს და დანაკლისი არ გექნება. 25 დაინახავ, რომ 
გამრავლდა შენი მოდგმა და მიწის ბალახივითაა შენი ნაშიერი. 
26 სისრულით ჩახვალ სამარეში, როგორც პურის ძნა შემოდის 
თავის დროზე. 27 აი, ეს არის, რაც გამოვიკვლიეთ, ეს 
ჭეშმარიტებაა! შეისმინე და იცოდე შენთვის! 


თავი 6 


1 მიუგო იობმა და უთხრა: 2 რომ აწონილიყო ჩემი წუხილი და 
ჩემი ტანჯვა ერთბაშად დადებულიყო სასწორზე, 3 ახლა ზღვის 
ქვიშაზე უფრო მძიმე იქნებოდა; ამიტომაც სიმწრით არის სავსე 
ჩემი სიტყვები. 4 რადგან ჩარჭობილი მაქვს ყოვლადძლიერის 
ისრები და შხამს წოვს ჩემი სული. ღვთის საშინელებებმა 
შემომიტიეს. ? ყროყინებს გარეული ვირი საბალახოზე? თუ 
ბღავის ხარი თავის თივის წინ? 9 თუ ჭამენ უგემურს, 
უმარილოს? თუ არის რაიმე გემო კვერცხის ცილაში? 7 გული 
არ მიმდის, ისეთი საძაგელია ჩემი პური. 8 ნეტავ ახდებოდეს 
ჩემი ნატვრა და გამიმართლებდეს იმედს ღმერთი! 3? ნეტავ 
ინებებდეს ღმერთი და დამლეწავდეს, აუშვებდეს ხელს და 
გამკვეთავდეს! 19 იქნებოდა კიდევ ნუგეში და უწყალო 
სატანჯველში ვინეტარებდი, რადგან არ უარმიყვია წმიდის 
სიტყვები. 11 რა არის ჩემი ძალა, რომ დავენდო? რა არის ჩემი 
ბოლო, რომ დავითმინო? 12 განა ქვის ძალაა ჩემი ძალა, განა 
სპილენძია ჩემი ხორცი? 13 აღარ არის იმედი ჩემში, 
წარკვეთილი მაქვს გადარჩენის სასო. 14 გაწამებულს 
მეგობრისგან აქვს წყალობა, თუნდაც დაივიწყოს 
ყოვლადძლიერის შიში. 15 ჩემი მოძმენი მუხანათობენ 
ხევებივით, ხევების ღვარივით მიედინებიან. 19 ყინულისგან 
ჩაშავებულნი, მათ ქვეშ თოვლი იმალება. 17 გადნებიან და 
გაქრებიან; დააცხუნებს და ადგილზევე აორთქლდებიან, 18 
იცვლიან კალაპოტებს, გადიან უდაბნოში და იკარგებიან, 19 
თემას გზებს გაჰყურებენ, შებას სავალნი ელოდება მათ; 29 
შერცხვებიან, იმედი რომ ჰქონდათ, მივლენ იქ და 
გაფითრდებიან. 21 რადგან ახლა არარაობა ხართ, იხილეთ 
საშინელება და შეძრწუნდით, 2? ხომ გითხარით, მომიტანეთ- 
მეთქი, თქვენი დოვლათიდან გაიღეთ-მეთქი ჩემი გულისთვის, 
23 დამიხსენით მტრის ხელიდან და მძლავრთა ხელიდან 
გამომისყიდეთ, 24 მასწავლეთ და დავდუმდები, გამაგებინეთ 


ჩემი ბრალი-მეთქი. 2? როგორ ჭრის მართალი სიტყვა! მაგრამ 
რა ძალა აქვს თქვენს საყვედურებს? 25 როგორ შეთხზავთ 
სასაყვედურო სიტყვებს! ქარს მიაქვს სასოწარკვეთილის 
ნათქვამი. 27 ობოლზეც კი წილსა ყრით და ძირს უთხრით 
თქვენს მეგობარს. 28 ახლა კი მომხედეთ მე, თუ ვიცრუო თქვენ 
წინაშე, 2? მობრუნდით, არ იქნება ტყუილი! ჰო, მობრუნდით, 
ჩემი სიმართლეა აქ! 39 აბა თუ არის ჩემს ენაზე ტყუილი? თუ 
ვერ ხვდება ჩემი სასა ბოროტებას? 


თავი 7 


1 კაცის ცხოვრება ჯარის სამსახურია ამქვეყნად, მისი დღეები 
ქირისკაცის დღეებია. 2 როგორც მონას სწყურია ჩრდილი და 
როგორც ქირისკაცი ელის გასამრჯელოს, 3 ასე მხვდა წილად 
ფუჭი თვეები და მძიმე ღამეები მომეთვალა. 4 თუ ვწევარ, 
ვამბობ, როდის ავდგები? გრძელია ღამე და გამძღარი ვარ 
ფორიაქით განთიადამდე; ? მატლებით არის ჩემი ხორცი 
შემოსილი და მიწის მტვერით, სკდება ჩემი კანი და იხრწნება; 9 
ჩემი დღეები ჯარაზე სწრაფია და უიმედოდ იწურებიან; 7 
გახსოვდეს, ქარია ჩემი სიცოცხლე, არ მობრუნდება ჩემი 
თვალი სიკეთის სანახავად; 8 ვეღარ მიხილავს ჩემი 
დამნახველი თვალი, თვალს მომკრავ და, აჰა, აღარა ვარ! ? 
განქარდება ღრუბელი და მიდის, ასე ჩადის შავეთში და აღარ 
ამოდის, 19 აღარ ბრუნდება თავის სახლში და ვეღარ 
ცნობილობს მას მისი ადგილი. 11 მეც აღარ დავაყენებ ჩემს 
პირს, ვილაპარაკებ სულშეჭირვებული, ვიღაღადებ 
სიცოცხლეგამწარებული. 12 განა ზღვა ვარ ან გველეშაპი, 
ყარაული რომ დამიყენე? 13 როცა ვიტყვი, მანუგეშებს ჩემი 
საწოლი-მეთქი, ამატანინებს მწუხარებას ჩემი სარეცელი- 
მეთქი, 1“ მაშინ მაფრთხობ სიზმრებით და მოჩვენებებით 
მაშინებ, 12 დახრჩობას ირჩევს ჩემი სული და სიკვდილს - ჩემი 
ძვლები! 16 მომძულდა! არ ვიცოცხლებ სამარადისოდ. 
დამეხსენი, რადგან ფუჭია ჩემი სიცოცხლე. 17 რა არის 
ადამიანი, რომ ასე განადიდე და მისკენ მიგიპყრია 
გულისყური? 18 რომ მოინახულებ ყოველ დილით და 
გამოსცდი ყოველ წამს? 19 როდის მომაშორებ მზერას, როდის 
მომეშვები, რომ ნერწყვი მაინც გადავყლაპო? 29 თუ შევცოდე, 
შენ რა დაგიშავე, ადამის მოდგმის მცველო? რისთვის დამისვი 
შენს სამიზნედ, რისთვის შევიქენი ტვირთად ჩემივე თავისთვის? 
21 რატომ არ მომიტევებ შეცოდებას და არ წარმიხოცავ 


დანაშაულს? რადგან ახლა მიწაში რომ ვიწვე, დილით 
დამიწყებდი ძებნას და აღარ ვიქნებოდი. 


თავი 8 


1 მიუგო ბილდად შუხელმა და უთხრა: 2 როდემდე უნდა 
ლაპარაკობდე ასე? ამოვარდნილი ქარია შენი ბაგის სიტყვები. 
3 შეცვლის ღმერთი სამართალს? შეცვლის ყოვლადძლიერი 
სიმართლეს? “ შენმა შვილებმა შესცოდეს მას და მანაც ხელში 
ჩაუგდო ისინი მათსავე დანაშაულს. ? თუ შენ ღმერთისკენ 
მიისწრაფი და შეწყალებას ევედრები ყოვლადძლიერს, 9 თუ 
სუფთა და წრფელი ხარ, ის ახლავე იფხიზლებტს შენთვის და 
შენს უმწიკვლო საცხოვრებელს აღგიდგენს. 7 და თუ შენი 
დასაბამი მცირე იყო, შენი საბოლოო დიდად გაიზრდება. 8 
ერთი შეეკითხე გარდასულ თაობებს და ყურად იღე მამა-პაპის 
სიბრძნე. ? (რადგან გუშინდელნი ვართ ჩვენ და არაფერი 
ვიცით, რადგან ჩრდილია ჩვენი დღეები ამ ქვეყანაზე). 19 განა 
არ დაგმოძღვრავენ და არ გეტყვიან, და გულიდან არ 
აღმოუტევებენ სიტყვებს? 11 თუ იზრდება ლერწამი უჭაობოდ? 
თუ ამოდის შამბნარი უწყლოდ? 1? ვიდრე ნედლია, არ ჭრიან 
და ყველა ბალახზე ადრე ჭკნება. 13 ასეთი ბოლო აქვს ყველას, 
ღვთის დამვიწყებელს, და უკეთურის მოლოდინი 
გაქარწყლდება, 14 მისი სასო წარიკვეთება და მისი იმედი 
ობობას სახლია; 12 დაენდობა თავის სახლს და ვერ გაუძლებს, 
მოეჭიდება და ვერ დაიჭერს; 165 ამწვანებულია მზის გულზე და 
მთელ ბაღზე გადმოშლილი აქვს ტოტები; 17 ქვების გროვაში 
იხლართება მისი ფესვები, ლოდებს შორის დაუდევს ბინა; 18 
თუ ამოგლიჯეს თავისი ადგილიდან, უარეფფს მას, არასოდეს 
მინახიხარო. 13? აჰა, წარხდა სიხარული მის გზაზე! მიწიდან კი 
სხვა აღმოცენდება. 29 იცოდე, ღმერთი არ შეიძულებს 
უმწიკვლოს და ხელს არ აღუპყრობს ბოროტისმოქმედთ! 21 
კიდევ აგივსებს პირს ღიმილით და ბაგეებს მხიარული 
ყიჟინით. 22 შენი მოძულენი სირცხვილს შეიმოსენ და 
უკეთურთა კარავი განქარდება. 


თავი 9 


1 მიუგო იობმა და თქვა: 2? ნამდვილად! ვიცი, რომ ასეა. 
როგორ უნდა ემართლებოდეს ადამიანი ღმერთს? 3 თუ ვინმე 
გაუმართავს დავას, ათასში ერთზეც კი ვერ გასცემს პასუხს. 1 
გულბრძენია და ძალამორჭმული, ვინ გაჯიუტებია მას და 
მრთელი დარჩენილა? ? მან შეძრა მთები ისე, რომ არავინ 
უწყის; მან დაამხო ისინი თავისი რისხვით; 9 მან მოარყია 
დედამიწა თავისი ადგილიდან და ირხევიან მისი სვეტები; 7 
ეტყვის მზეს და არ ამოდის, ვარსკვლავებს ეფარება; 8 მან 
ერთმა გაშალა ცა და მიაბიჯებს ზღვის ხერხემალზე; 3? მან 
შექმნა გუთანი, ორიონი და ხომლი და სამხრეთის პალატები, 
19 მან შექმნა გამოუკვლეველი დიდებულებანი და ურიცხვი 
საკვირველებანი. 11 აჰა, გადაივლის ჩემს თავზე და მე ვერ 
ვხედავ, ჩაივლის და ვერ შევამჩნევ; 12 აჰა, მოიტაცებს და ვინ 
არის დამკავებელი? ვინ ეტყვის: რას აკეთებ? 13 ღმერთი არ 
შეაბრუნებს თავის რისხვას, მის ქვეშ ემხობიან რაჰაბის 
თანამდგომნი. 1“ როგორ შევეპასუხო, როგორ შევარჩიო 
მისთვის სათქმელი? 12 მართალიც რომ ვიყო, არ შევეპასუხები, 
მხოლოდ შევევედრები ჩემს მსაჯულს. 19 თუ შევღაღადებდი და 
პასუხს გამცემდა, არ დავიჯერებდი, რომ მან ყურად იღო ჩემი 
ხმა. 17 გრიგალივით მლეწავს და უმიზეზოდ მიმრავლებს 
ჭრილობებს; 18 სულს არ მათქმევინებს, არამედ მაძღობს 
სიმწარით; 1? თუ ძალზე მიდგა, აჰა, ძლიერია! თუ სამართალზე 
- ვინ მოსთხოვს პასუხს? 2? მართალიც რომ ვიყო, ჩემივე 
ბაგეები გამამტყუნებენ; უმწიკვლოც რომ ვიყო, გამაშავებენ. 21 
უმწიკვლო ვარ, მაგრამ არად ვაგდებ ჩემს თავს: სიცოცხლე 
მომძულდა. 22 სულერთია, ამიტომაც ვამბობ: უმწიკვლოს და 
ბოროტს ერთნაირად ღუპავს იგი. 232 როცა კლავს შოლტი 
ანაზდეულად, უბრალოთა განსაცდელს დასცინის იგი. 24 
ქვეყანა ბოროტის ხელშია, ის უფარავს სახეს მის მსაჯულებს; 
თუ ის არ არის, მაშ ვინღა არის? 25” ჩემი დღეები მორბედის 


უსწრაფესია, გარბიან, სიკეთე არ უნახავთ; 295 მიქრიან 
ლერწმის ნავებივით, არწივივით, საკვებისკენ რომ 
მიისწრაფის. ?7 თუ ვიტყვი, მოვეშვები ჩემს ჩივილს, უკუვიყრი 
მწუხარებას და გავმხნევდები-მეთქი, 28 მაინც მაშინებს ყველა 
ჩემი სატანჯველი, ვიცი, მაინც არ გამამართლებ. 29 მე 
გავმტყუნდები! რისთვის უნდა დავშვრე ამაოდ? 39 თუნდაც 
თოვლის წყალში განვიბანო თავი, თუნდაც ნაცარტუტით 
გავითეთრო ხელები, 31 მაშინაც კი ორმოში ჩამძირავდი და 
ჩემსავე სამოსელს შევზიზღდებოდი; 32 რადგან ის ჩემსავით 
ადამიანი კი არის, რომ პასუხი მივაგო და ერთად წავიდეთ 
სამსჯავროში. 33 არ არის ჩვენ შორის შუამავალი, რომ ორივეს 
დაგვადოს თავისი ხელი. 34 გამარიდოს თავის კვერთხი და 
ნუღარ შემზარავს მისი შიშისზარი! 3252 მაშინ ვილაპარაკებდი და 
არ შემეშინდებოდა მისი, რადგან ასე არა ვარ ჩემს თავთან. 


თავი 10 


1 მოსძაგდა ჩემს სულს სიცოცხლე, უნდა ვიგლოვო ჩემი თავი, 
უნდა ვილაპარაკო სულგამწარებულმა. ? ვეტყვი ღმერთს: ნუ 
მადანაშაულებ! მაცოდინე, რისთვის მედავები? 3 კარგია 
შენთვის, რომ თრგუნავ, რომ მოიძულე შენ ხელთა ქმნილება 
და ბოროტეულთა რჩევით ანათებ? “ ნუთუ შენც ხორციელი 
თვალები გაქვს? ნუთუ შენც ადამიანივით იყურები? ? განა 
ადამიანის დღეებივითაა შენი დღეები? განა შენი წლები კაცის 
დღეებივითაა? 5 რას ეძებ ჩემს დანაშაულს? ჩემს ცოდვებს რას 
კითხულობ? ” ხომ იცი, რომ არ შემიცოდავს, მაგრამ შენი 
ხელიდან ვერავინ მიხსნის. 8 შენმა ხელებმა გამომსახეს და 
შემქმნეს მე ყველაფერთან ერთად, რაც გარს მარტყია, და 
შენვე გამანადგურე. ? გაიხსენე, თიხისგან რომ შემქმენი და 
მტვრად რომ მაქცევ! 19 განა რძესავით არ გადმომღვარე და 
ყველივით არ შემადედე? 11 ტყავითა და ხორცით შემმოსე, 
ძვლებითა და ძარღვებით მომქსოვე. 12 სიცოცხლე და 
წყალობა მოავლინე ჩემზე და შენი ზრუნვა ინახავდა ჩემს 
სულს. 13 ეს გქონდა დაფარული გულში; მივხვდი, რომ ეს 
შენთან იყო. 14 როცა შევცოდე, დამიდარაჯდი და არ მომიტევე 
დანაშაული. 15” თუ დამნაშავე ვარ, ვაიმე ჩემს თავს! თუ 
მართალი ვარ, თავს ვერ ვწევ მაღლა, რადგან სავსე ვარ 
სირცხვილით. ნახე ჩემი სივაგლახე! 15 წამოვიწევი და 
ლომივით მედევნები, კვლავ და კვლავ სასწაულებს ახდენ 
ჩემზე. 17 განაახლებ მოწმეებს ჩემ წინააღმდეგ და უფრო და 
უფრო მრისხანებ ჩემზე; ჯარი მოდის და მოდის ჩემ 
წინააღმდეგ. 18 რისთვის გამომიყვანე დედის საშოდან? 
მოვმკვდარიყავი, რომ არავის თვალს არ ვეხილე! 13 
ვყოფილიყავი როგორც არყოფილი, საშოდან საფლავში 
ჩავსულიყავი. 29 ხომ დღემოკლე ვარ? დამაყენე, მომეშვი, რომ 
გავიხარო ცოტათი მაინც, 21 სანამ წავიდოდე უკანმოუქცევლად 
ბნელეთისა და შავეთის ქვეყანაში, 22 წყვდიადის ქვეყანაში, 


როგორც შავეთის უკუნეთში, სადაც არ არის წესრიგი და 
ნათობს უკუნი. 


თავი 11 


1 მიუგო ცოფარ ნაყამათელმა და უთხრა: ? განა ბევრ სიტყვას 
პასუხი არ გაეცემა? განა მჭევრმეტყველება კაცს ამართლებს? 3 
შენი ფუჭსიტყვაობა ჩააჩუმებს ადამიანებს? დაცინვას მოჰყვები 
და არავინ იქნება შემარცხვენელი? 4“ შენ ამბობ, მართლად 
განვსჯიო და სუფთა ვართო მის თვალში. ? ნეტავ ღმერთი 
ალაპარაკდებოდეს და გახსნიდეს ბაგეებს შენ მიმართ! 9 
გაგიცხადებდა სიბრძნის საიდუმლოებებს, რადგან ორგემაგეა 
სიბრძნე. იცოდე, რომ დაივიწყა ღმერთმა ზოგიერთი შენი 
შეცოდება. 7” ჩასწვდები შენ ღვთის სიღრმეს? ჩასწვდები 
ყოვლადძლიერის სრულყოფილებას? 8 ცათა მწვერვალებია, 
რა გამოგივა? ქვესკნელზე უღრმესია, რას შეიცნობ? 9 
დედამიწაზე გრძელია ზომით და ზღვაზე ვრცელი. 19 თუ 
ჩაივლის, დაატუსაღებს და მსჯავრს დასდებს - წინ ვინ 
აღუდგება? 11 რადგან ის ცნობს ცრუ ხალხს; ის ხედავს 
ბოროტებას და იმახსოვრებს. 12 ქარაფშუტა კაცი 
განისწავლება და ველური ვირის ჩოჩორიც კი ადამიანად 
იქცევა! 13 თუ შენ განაწყობ შენს გულს და განაპყრობ ხელებს 
მის მიმართ, 1“ თუ ცოდვა აქვს შენს ხელს, განიშორე და არ 
დაასადგურო უკეთურება შენს კარვებში, 12 მაშინ აღმართავ 
შენს სახეს უმწიკვლოდ, განმტკიცდები და შიში არ გექნება. 19 
რადგან დაგავიწყდება ტანჯვა-წამება, როგორც ჩავლილ 
წყალს, ისე გაიხსენებ; 17 შუადღესავით ინათებს წუთისოფელი 
და ბნელი დილასავით იქნება; 18 დამშვიდდები, რადგან არის 
სასო, დასადგურდები და იმედიანად დაიძინებ; 137 იწვები და 
არავინ შეგაშინებს, მრავალნი დაგიწყებენ პირფერობას. 29 
ბოროტმოქმედთა თვალნი დაივსებიან, დაეკარგებათ 
თავშესაფარი და გაქარწყლდება მათი იმედები. 


თავი 12 


1 მიუგო იობმა და უთხრა: 2? ნამდვილად! რადგან ხალხნი 
ხართ, თქვენთან ერთად მოკვდება სიბრძნეც. 3 მეც 
თქვენსავით მაქვს გონება, თქვენზე ნაკლები არც მე ვარ. ვის 
არ გაუგონია მსგავსი ამბები? “ მოყვასის დასაცინი შევიქენი მე, 
ღვთის მხმობელი და მისგან პასუხნაცემი; დასაცინი შევიქენი 
მართალი, წაფელი. ? სირცხვილის მაშხალა ამპარტავნის 
ფიქრებს! სიმტკიცე ფეხმობარბაცეს! 9 სიმშვიდე სუფევს 
მძარცველთა კარვებში და უშიშრად არიან ღვთის მგმობელნი, 
ვინც ღმერთი მოიყვრა თავისი ხელით; 7 ერთი ჰკითხე 
პირუტყვს და გასწავლის, ცის ფრინველს და გამცნობს. 8 ანდა 
შესჩივლე მიწას და გასწავლის, მოგახსენებენ ზღვის თევზები. 9 
ვინ არ იცის ყველა ამათ შორის, რომ ღვთის ხელმა შექმნა ეს? 
10 ვის ხელშიც არის ყოველი სულდგმულის სამშვინველი და 
მთელი კაცთა მოდგმის სული? 11 განა ყური არ განიცდის 
სიტყვას და სასა არ გრძნობს საჭმლის გემოს? 12 განა 
მოხუცებშია სიბრძნე და დღეგრძელებში ჭკუა? 13 მასთან არის 
სიბრძნე და ძალი, მისია რჩევა და ჭკუა. 14 აჰა, დაანგრევს და 
ვეღარ აშენდება, ჩაკეტავს კაცს და ვეღარ დაიხსნება. 12 
დააკავებს წყლებს და დაშრებიან, გაუშვებს და მიწას 
დაღარავენ. 15 მასთან არის ძალი და ძლევა, მისია ცდუნებული 
და მაცდუნებელი. 17 მრჩეველნი ტყვედ მიჰყავს, მსაჯულებს 
აბრიყვებს; 18 მეფეებს სარტყელს შემოახსნის და წელზე 
ძონძებს შემოარტყამს; 1? ტყვედ მიყავს მღვდლები და ამხობს 
ძალმოსილთ; 29 ართმევს მეტყველებას, სარწმუნო ხალხს და 
გაგების უნარს მოხუცებულებს; 21 თავსლაფს ასხამს 
დიდებულებს და ძლიერებს სარტყელს უმსუბუქებს; 22 
აცხადებს იდუმალებებს წყვდიადიდან და სინათლეზე 
გამოჰყავს ბნელი; 23 აძლიერებს ხალხებს და ანადგურებს, 
განავრცობს ხალხებს და უძღვება; 24 ჭკუას ურევს ქვეყნის ერის 
თავკაცებს და უგზოუკვლო უდაბნოში ახეტიალებს; 22 ხელის 


ცეცებით დადიან ბნელში უსინათლოდ, მთვრალებივით 
ახეტიალებს. 


თავი 13 


1 ეს ყველაფერი იხილეს ჩემმა თვალებმა, ისმინდა ყურმა და 
მიხვდა. 2? რაც თქვენ იცით, მეც ვიცი, არც მე ვარ თქვენზე 
ნაკლები. 3 მაინც მინდა ველაპარაკო ყოვლადძლიერს და 
მსურს მოვახსენო ჩემი სამხილი. “ თქვენ კი სიცრუის 
მთხზველები ხართ, უვარგისი მკურნალნი ხართ ყველანი. ? 
დადუმდებოდეთ მაინც! ეს იქნებოდა თქვენი სიბრძნე. 9 
ისმინეთ ჩემი სამხილი და ჩემი ბაგეების საჩივარი გაიგონეთ! 7 
ღვთის გამო ლაპარაკობთ ტყუილს, მის გამო ლაპარკობთ 
სიცრუეს? 8 უნდა მიკერძოებოდით მას, ღმერთს უნდა 
გამოსარჩლებოდით? ? მოგეწონებათ, რომ გამოგჩხრიკოთ? 
ისე მოატყუებთ, როგორც ადამიანები ტყუვდებიან? 19 ის მაინც 
გამხილებთ, მალულადაც რომ პირმოთნეობდეთ. 11 ნუთუ მისი 
სიდიადე არ გაშინებთ და მისი შიშისზარი არ დაგცემიათ 
თავზე? 12 თქვენი შეგონებები ნაცრის არაკებია, თქვენი 
საყრდენი თიხის საყრდენია; 13 დადუმდით და მე 
მალაპარაკეთ, მერე რაც მომივა, მომივიდეს! 14% რისთვის უნდა 
ვზიდო ჩემი ხორცი ჩემივე კბილებით, რისთვის მეჭიროს ჩემი 
სული ჩემივე ხელებით? 12 კიდეც რომ მომკლას, მასზე ვარ 
დანდობილი - მაინც დავიცავ ჩემს გზებს მის წინაშე. 19 ისიც 
ხსნა იქნება ჩემთვის, რომ უღვთო კაცი არ მივა მის წინაშე. 17 
გაიგონეთ ჩემი სიტყვა და ყური უგდეთ ჩემს ნათქვამს; 18 აჰა, 
განმიცხადებია, ჩემი სარჩელი: ვიცი, რომ გავმართლდები. 19 
ვინ არის ჩემი მოდავე? რადგან მაშინ დავდუმდებოდი და 
გავთავდებოდი. 29 ოღონდ ამ ორს ნუ მიზამ და შენს სახეს არ 
დავემალები: 21 შენი ხელი მომარიდე და შენი ზარი ნუ 
შემაძრწუნებს. 22 მიხმე და მოგიგებ, ან მე ვილაპარაკებ და შენ 
მიპასუხე. 22 რამდენი დანაშაული და ცოდვა მაწევს? მაცოდინე 
ჩემი ბრალი და ცოდვა! 24 რისთვის მიმალავ სახეს და 
რისთვის შეგირაცხივარ შენს მტრად? 2?? მოფარფატე ფოთოლს 
აფრთხობ და გამხმარ ჩალას სდევნი? 295 რადგან მწარე ამბებს 


მაწერ თავზე და სიყმაწვილის დროინდელ ცოდვებს მითვლი; 
27 ხუნდებში გამაყოფიე ფეხები და ჩემს გზა-სავალს 
ყარაულობა; 28 ის კი იხრწნება, როგორც მძორი, როგორც 
ჩრჩილისაგან შეჭმული სამოსელი. 


თავი 14 


1 კაცი, ქალის ნაშიერი, დღემოკლიეა და სავსეა მღელვარებით; 
2 ყვავილივით გამოდის და ჭკნება; ჩრდილოეთით გარბის და 
კვალს არ ტოვებს. 3 და მაინც თვალს აპყრობ მას და 
განსასჯელად მიგყავარ შენთან? “ ვინ შექმნის წმიდას 
უწმიდურისგან? არავინ. ? თუ დასაზღვრულია მისი დღეები, თუ 
დათვლილი გაქვს მისი თვეები, თუ საზღვარი დაუდგინე და 
ვერ გადავა, 9 დაეხსენი, ნებაზე მიუშვი, რომ ქირისკაცივით 
გაიხაროს თავისი დღით. 7 რადგან ხესაც აქვს იმედი - თუ 
მოჭრიან, კვლავ განახლდება, და ყლორტები არ მოაკლდება. 
8 თუ დაუბერდა მიწაში ფესვი და ღერო ჩაუკვდა ნიადაგში, 3? 
წყლის სუნზე კვლავ აყვავდება და ყლორტებს გამოყრის 
როგორც ახალნერგი. 19 მაგრამ კაცი კვდება და ძლეულია; 
სულს ამოუშვებს ადამიანი და სადღა არის? 11 წყალი 
გაედინება ზღვიდან, მდინარე იწრიტება და შრება, 12 
ადამიანიც დაწვება და ვეღარ ადგება; ცათა აღსასრულამდე 
ვერ გაიღვიძებენ, ვერ გამოიფხიზლებენ ძილისაგან. 13 ოჰ, 
ნეტავ ქვესკნელში დამმალავდე, შემინახავდე, ვიდრე შენი 
რისხვა გადაივლიდეს! დროს დამინიშნავდე და მერე 
გამიხსენებდე! 14 თუ მოკვდა კაცი, განა კვლავ იცოცხლებს? 
მთელი ჩემი მაშვრალობის დღეები დაველოდებოდი ჩემი 
ფერისცვალების დადგომამდე; 1? დამიძახებდი და მეც ხმას 
გაგცემდი, შენ ხელთა ქმნილება მოგენატრებოდა. 190 თუ ახლა 
ჩემს ნაბიჯებს ითვლი, მაშინ ჩემს ცოდვებს აღარ 
დაუდარაჯდებოდი. 17 დაიბეჭდებოდა გრაგნილში ჩემი 
შეცოდება და წარხოცავდი ჩემს დანაშაულს. 18 მაგრამ 
დაცემული მთა ხომ ირღვევა და კლდე ცურდება თავის 
ადგილიდან! 19 ქვებს აცამტვერებს წყალი, ნიაღვარი 
გადარეცხავს მიწას, ადამიანის იმედს კი შენ წარხოცავ. 29 
ძლევ მას საბოლოოდ და მიდის ის; სახეს შეუცვლი და 
გაისტუმრებ. 21 პატივში იქნებიან მისი შვილები, მან კი არ 


უწყის; დამცირდებიან, ვერაფერს მიხვდება. 22 მხოლოდ 
თავისი სხეული სტკივა მას და საკუთარ თავზე გლოვობს. 


თავი 15 


1 მიუგო ელიფაზ თემანელმა და უთხრა: 2 ფუჭ რჩევას უნდა 
იძლეოდეს ბრძენი? აღმოსავლეთის ქარით უნდა ივსებდეს 
მუცელს? 3 უნდა უცილობლობდეს უსაფუძვლო ლაპარაკით და 
ფუჭი სიტყვებით? “ შენ აქარწყლებ ღვთისმოშიშებას და 
ამცრობ ლოცვას მის წინაშე. 2 რადგან უკეთურება წვრთნის 
შენს ბაგეებს და ცბიერთა ენა აგირჩევია; 9 შენივე ბაგე გდებს 
ბრალს; მე კი არა, შენი პირი იმოწმება შენ წინააღმდეგ, 7 
პირველშობილი ხომ არა ხარ კაცთა შორის, ბორცვებზე 
უწინარეს ხომ არ შექმნილხარ? 8 ღვთის საიდუმლო ხომ არ 
მოგისმენია და სიბრძნე ხომ არ მოგიხვეჭია? 9? რა იცი ისეთი, 
რაც ჩვენ არ ვიცით? რას მიხვდი ისეთს, რაც ჩვენთან არ არის? 
10 თმათეთრიც და მოხუცებულიც არის ჩვენ შორის, მამაშენზე 
უხსენი. 11 გეცოტავება ნუგეში ღვთისგან? ან იქნებ რაღაც 
საიდუმლო სიტყვაა შენთან? 12 საითკენ გეწევა გული და რას 
ახამხამებ თვალს? 13 რას მიგიმართავს შენი სული ღვთის 
წინააღმდეგ და რა სიტყვები ამოდის შენი პირიდან? 14 რა 
არის კაცი, რომ სუფთა იყოს? ან მართალი იყოს დიაცის 
ნაშობი? 12 აჰა, თავისი ანგელოზებისაც არა სწამს მას და ზეცაც 
კი არ არის სუფთა მის თვალში! 15 რამდენად ბილწი და 
გახრწნილია კაცი, წყალივით რომ სვამს უკეთურებას! 17 
გეტყვი და მომისმინე, გიამბობ, რაც ვნახე, 18 რაც ბრძენებს 
შეუტყვიათ და არ დაუმალავთ თავისი მამა-პაპისგან განაგონი; 
19 მხოლოდ მათ მიეცათ ქვეყანა და უცხოს არ გაუვლია მათ 
შორის; 29 იტანჯება ბოროტი მთელი სიცოცხლე და წელთა 
რიცხვი დაფარულია მძლავრთათვის; 21 შიშისზარია მათ 
ყურებში, მშვიდობიანობის დროს ესხმის თავს მძარცველი. 22 
იმედი არა აქვს, რომ გაექცევა წყვდიადს და შემართულია 
მასზე მახვილი; 23 ლუკმა პურასათვის დახეტიალოსს, მაგრამ 
სად არის? იცის, შავი დღე შერჩება ხელში. 2“ აშინებს მას 
გასაჭირი და იწროება, თავს ესხმის ომში გასულ მეფესავით. 22 


რადგან ღვთის წინააღმდეგ აღმართა ხელი და 
ყოვლადძლიერს აუჯანყდა. 29 ეჭრებოდა მას ქედმაღლურად 
თავისი ფარების სქელი ზურგებით ?7 რადგან თავისი ცხიმით 
დაიფარა სახე და ქონი მოიდო თირკმელებზე. 28 მკვიდრობს 
დაქცეულ ქალაქებში, მიტოვებულ სახლებში, რომლებიც 
განწირულია დასანგრევად. 29 ვერ გამდიდრდება, ვერ 
შენარჩუნდება მისი დოვლათი, ვერ დააფენს ჩრდილს მიწაზე. 
30 ვერ გაექცევა წყვდიადს, ალი გამოაშრობს მის ყლორტებს 
და ქარისგან დაცვივა ყვავილი. 31 ამაოდ ნუ ერწმუნება 
გზადაკრგული, რადგან ამაოება იქნება მისი საზღაური. 32 
უდროოდ გათავდება და მისი რტო ამწვანებას ვერ მოასწრებს. 
33 როგორც ვაზს ჩამოგლეჯენ მკვახე ყურძენს და 
ზეთისხილივით დააბერტყინებენ ყვავილს. 34 რადგან ბერწია 
უღვთოთა საკრებულო და ცეცხლი შეჭამს მექრთამეთა 
კარვებს. 32 მუცლადიღო ტანჯვა და დაბადა სიავე, ახლა 
მუცელი მათი სიცრუეს ამზადებს. 


თავი 16 


1 მიუგო იობმა და უთხრა: ? ბევრი მსმენია ამისთანები; ფუჭი 
ნუგეშისმცემლები ხართ ყველანი. 3 თუ აქვს დასასრული 
ქარიან სიტყვებს? რამ გაგამწარა, ასეთ პასუხს როძ იძლევი? “ 
მეც თქვენსავით ვილაპარაკებდი, ჩემს ადგილზე რომ 
ყოფილიყავით? დაგიხვავებდით ამდენ სიტყვებს და თავის 
ქნევას დაგიწყებდით? ? გაგამხნევებდით ჩემი პირით და ჩემ 
ბაგეთა მოძრაობა განუგეშებდათ. 9 თუ ვლაპარაკიაბ, ტკივილი 
არ მიამდება, ვდუმვარ და რა მშორდება? 7 მაგრამ ახლა 
შემაღონა მან. შენ დამიქციე ერთიანად ჩემი სახლი! 8 ნაოჭები 
გამიჩინე და მოწმედ მყვანან; ჩემი სიგამხდრე ჩემი პირისახით 
მემოწმება. 7? მფლეთს თავისი რისხვით და მძულვარებს, 
კბილებს მიხრჭიალებს, მტერი თვალს ლესავს ჩემზე; 19 პირი 
აქვთ დაღირებული ჩემზე, მაგინებენ და სახეში მცემენ, 
ხროვად შეთქმულან ჩემ წინააღმდეგ. 11 უკეთურს შემატოვა 
ღმერთმა და ჩამაგდო ბოროტეულთა ხელში. 12 უზრუნველად 
ვიყავი და დამლეწა, კისერში ჩამავლო ხელი და 
გამაცამტვერა, თავის სამიზნედ დამსვა. 13 გარს შემომეხვივნენ 
მისი მშვილდოსნები; გამიგლიჯა გულღვიძლი, არ შემიბრალა, 
მიწაზე დამინთხია ნაღველი. 14 გამანგრია და მანგრევს და 
მანგრევს, მეომარივით გამორბის ჩემკენ. 12 ჯვალო 
გადავიკერე კანზე და მტვერში ამოვთხვარე ჩემი დიდება. 15 
სახე დაწითლებული მაქვს ტირილისგან და ჩემს წამწამებზე 
სიკვდილის აჩრდილია. 17 თუმცა მოძალადე არ ვყოფილვარ 
და ჩემი ლოცვაც სუფთა იყო! 18 მიწავ, ნუ დაფარავ ჩემს 
სისხლს და ჩემი მოთქმა ნუ დაბრკოლდება! 173 ახლაც კი, აჰა, 
ზეცაშია ჩემი მოწმე და ჩემი მეოხე ზესკნელშია! 29 ჩემო 
დამცველნო, ჩემო მეგობრებო! ღვთის მიმართ იღვრება ჩემი 
ცრემლი, 21 რომ ადამიანი ღმერთთან დაიცვას, როგორც კაცი 
თავის მოყვასთან. 22 რადგან ჩამოთავდებიან წლები და 
უკანმოუქცეველ გზას დავადგები. 


თავი 17 


1 შემემუსრა სული, ჩამიქრა დღეები, საფლავი მზადაა ჩემთვის. 
2 მხოლოდ მქირდავნი მარტყიან გარს და მათგან სიმწრით 
აღამებენ ჩემი თვალები. 3 მომხედე, გამიწიე თავდებობა შენ 
წინაშე! ხელს ხელზე სხვა ვინ დამკრავს? “ რადგან დახურე 
მათი გული გონიერებისთვის, ამიტომაც არ აღაზევებ მათ. 2 
ვინც მეგობრებს გასცემს ანგარებით, მათ შვილებს თვალის 
ჩინი აკლდება. 9 ხალხის საარაკოდ გამხადა და პირში 
საფურთხებლად ვიქეცი. 7 დარდისაგან თვალი დამევსო და 
დამიჭლევდა სხეულის ასოები. 8 გაოგნდებიან ამის გამო 
წრფელნი და უბრალონი უღვთოებს აუმხედრდებიან. 2? 
მართალი თავის გზას დაიჭერს და ხელწმიდა კაცი ძალას 
მოიცემს. 19 თქვენ კი, მობრუნდით, მოდით ყველანი; ბრძენს 
მაინც ეერ ვპოვებ თქვენ შორის. 11 ჩაიარეს ჩემმა დღეებმა, 
გამიქარწყლდა ზრახვები - ჩემი გულის მონაგარი. 12 ისინი 
ღამეს დღედ აქცევენ, მიადგა ნათელი წყვდიადის პირს. 13 თუ 
მოველი რასმე - ქვესკნელს, ჩემს სახლს; წყვდიადში გავშალე 
ჩემი სარეცელი. 14 საფლავს ჩავძახე: მამა ხარ ჩემი! ჭიაღუებს 
- ჩემი დედა და ჩემი და ხართ-მეთქი! 12 სადღაა ახლა ჩემი 
იმედი? ვინღა დაინახავს ჩემს იმედს? 19 ჩავა ქვესკნელის 
კარიბჭეებისკენ, სადაც ერთად გვექნება სავანე მტვერში. 


თავი 18 


1 მიუგო ბილდად ხუშელმა და უთხრა: 2 როდისღა დაუდებთ 
სამანს თქვენს სიტყვებს? იფიქრეთ და მერე ვილაპარაკოთ. 3 
რატომ შევირაცხენით პირუტყვებად და გავუწმიდურდით 
თქვენს თვალში? 4 ო, თავის მტანჯველო საკუთარი ბოღმით! 
შენ გამო ხომ არ უნდა გაუკაცრიელდეს მიწა და ადგილიდან 
დაიძრას კლდე? ? ბოროტეულთა ნათელიც ჩაქრება და აღარ 
იელვებს მისი ცეცხლის ნაპერწკალი; 9 სინათლე დაბნელდება 
მის კარავში და სანათური ჩაქრება მის თავზე; ” დამოკლდება 
მისი ძლიერი ნაბიჯები და დაამხობს საკუთარი რჩევა; 8 
რადგან ჩავარდნილი აქვს ფეხი ბადეში და ხლართებში 
დაიარება; ? ხაფანგს ქუსლით ჰყავს დაჭერილი, მოჭერილი 
აქვს საკვრელები; 190 იდუმალ დაგებულია მახეები მიწაზე და 
ხაფანგები ბილიკებზე; 11 საშინელებები აფრთხობენ ირგვლივ 
და ფეხდაფეხ ედევნებიან; 12 დაიმშევა მისი ძალა და დაღუპვა 
მზად არის მისი ფერდებისთვის; 13 ნაწილ-ნაწილ შეუჭამს კანს, 
ასოებს შეუჭამს სიკვდილის პირმშო; 14 ამოიძირკვება მისი 
საიმედო კარვიდან და წაათრევენ მას საშინელებათა 
მეუფესთან; 15 მისიანი არავინ დასახლდება მის კარავში, 
გოგირდი გადაეყრება მის საცხოვრებელს; 16 ძირს ფესვები 
გაუხმება და მაღლა ტოტები დაუჭკნება; 17 მისი სახსენებელი 
გაქრება ქვეყნად და სახელი აღარ ექნება მოედანზე; 18 
განდევნიან ნათლიდან ბნელში და ქვეყნიერებას მოაშორებენ; 
19 არც ნაშიერი ეყოლება, არც შთამომავალი თავის ხალხში და 
არც ნატამალი დარჩება საცხოვრებელზე. 29 მისი დღის გამო 
გაოგნდებიან დასავლელნი და აღმოსავლელებს შეიპყრობს 
ძრწოლა. 21 ნამდვილად, ასე დაემართება უკუღმართთა 
საცხოვრებელს და იმათ ადგილს, ღმერთს რომ არ სცნობენ! 


თავი 19 


1 მიუგო იობმა და უთხრა: 2? როდემდის უნდა მიშფოთებდეთ 
სულს და მგვემდეთ სიტყვებით? ” უკვე მეათეჯერ 
შეურაცხმყავით მე და გამიუცხოვდით უსირცხვილოდ? 4“ თუ 
მართლა შევცდი, ჩემთანვე დარჩება ჩემი შეცდომა. ? თუ თქვენ 
მართლა უღირსად მთვლით და მწამებთ აუგს, 9 იცოდეთ, რომ 
ღმერთმა გამღუნა მე და გამხვია თავის ბადეში. 7 აჰა, 
ძალადობას ვჩივი და პასუხს არავინ მაძლევს; შველას ვითხოვ 
და არ არის სამართალი; 8 გზა გადამიღობა და ვეღარ 
გადავდივარ; ბნელი დაამკვიდრა ჩემს ბილიკებზე; ? დიდება 
წამართვა და თავზეით ამხადა გვირგვინი; 19 ყოველი მხრივ 
დამაქცია დაა წასული ვარ; ხესავით ამომიძირკვა იმედი; 11 
თავისი რისხვა დააგზნო ჩემს თავზე და შემრაცხა თავის 
მტრებს შორის; 12 ერთად მომადგნენ მისი ურდოები და 
მოასწორეს ჩემკენ მომავალი გზები, ჩემი კარვის გარშემო 
დაიბანაკეს; 13 მოძმენი მომაშორა და ჩემი მცნობელნი 
გამიუცხოვდნენ; 14 მახლობელნი განმიდგნენ და მეგობრებმა 
დამივიწყეს მე; 12 ჩემი სახლის მდგმურები და მხევლები 
უცხოდ მიყურებენ, უცხო თესლი შევიქენი მათ თვალში; 19 
მსახურს ვეძახი და ხმას არ მცემს, ბაგით ვევედრები; 17 ჩემი 
სუნთქვა შესძაგდა ჩემს ცოლს და ჩემი სუნი - ჩემს ნაშიერთ. 18 
ბავშვებმაც შემიძულეს, წამოვდგები და შეურაცხმეოფენ; 19 
მომიძულეს ჩემმა გულითადმა მეგობრებმა და, ვინც კი 
მიყვარდა, მტრად გამიხდნენ; 29 ტყავში და ხორცში ჩამილპა 
ძვლები, კბილების ტყავიღა შემრჩა. 21 შემიბრალეთ, 
შემიბრალეთ, მეგობრებო, რადგან ღვთის ხელი შემეხო მე! 22 
რატომ მდევნით ღმერთივით და რატომ არ ძღებით ჩემი 
ხორცით? 23 ოჰ, ნეტავ დაიწერებოდეს ჩემი სიტყვები, ნეტავ 
ჩაიბეჭდებოდეს წიგნში! 24 რკინის საჭრეთელით 
ამოიკვეთებოდეს ტყვიაზე ან კლდეზე სამარადისოდ! 25 მაგრამ 
ვიცი, ცოცხალია ჩემი გამომხსნელი და საბოლოოდ 


აღიმართება მიწაზე! 20 და როცა დაიშლება ეს ჩემი კანი, 
უსხეულმყოფელიც ვიხილავ ღმერთს; ?7 მე თავად დავინახავ 
მას და ჩემი თვალები იხილავენ, არა სხვისნი! გული დამელია 
მკერდში მოლოდინით! 28 თუ იტყვით: რას ვდევნითო მას და 
საქმის ფესვი მასში იპოვებაო; 29? მახვილს მოერიდეთ, რადგან 
რისხვაა მახვილის სასჯელი, რათა იცოდეთ, რომ არის 
განკითხვა! 


თავი 20 


1 მიუგო ცოფარ ნაყამათელმა და უთხრა: ? ჩემი ფიქრები 
მაიძულებენ პასუხს და ამის გამო ვიჩქარი. 3 ჩემს 
შეურაცხყოფას ვისმენ და ჩემი გონებიდან მპასუხობს სული: 4“? 
ხომ იცი, ასე ყოფილა უკუნითიდან, რაც რომ კაცი დადგინდა 
ქვეყანაზე: 2 ბოროტეულთა სიხარული ხანმოკლეა და უღვთოს 
ლხენა წამიერი. 9 თუნდაც ცამდე ამაღლდეს მისი დიდება და 
მისი თავი ღრუბლებს მისწვდეს, 7 თავისი განავალივით 
გაქრება საბოლოოდ; იკითხავენ მისი მნახველნი, სად არისო? 
8 გაფრინდება როგორც სიზმარი და ვერავინ იპოვნის; ღამის 
ჩვენებასავით გაუჩინარდება; ? თვალი, რომელიც ხედავდა 
მას, ვეღარ იხილავს; ვეღარც მისი ადგილი იხილავს მას 
ვერასოდეს; 19 მისი შვილები შეუვრდებიან გაღატაკებულთ და 
თავისი ხელით დაუბრუნებენ დოვლათს; 11 სიჭაბუკით სავსე 
მისი ძვლები მასთან ერთად ჩაესვენებიან მიწაში; 12 თუმცა 
ბოროტება ეტკბილება პირში და ენის ქვეშ ინახავს მას, 13 
თუმცა ენანება გადმოსაგდებად და სასაში იჩერებს, 14 უნასის 
შხამად ექცევა საჭმელი ნაწლავებში. 1? ყლაპავს დოვლათს და 
ისევ ამოარწყევს, მუცლიდან გამოუდევნის მას ღმერთი. 15 
უნასთა შხამს მოსწოვს ის, იქედნეს ენა მოკლავს მას. 17 ვერ 
იხილოს მან თაფლისა და რძის ნაკადულები, მდინარეები და 
ნიაღვრები! 18 დააბრუნებს ნაჭირნახულევს და ვერ 
გადაყლაპავს; გაიღებს თავისი დოვლათის ფასს და ვერ 
გაიხარებს; 1? რადგან ჩაგრავდა, არ ახსოვდა ღარიბ- 
ღატაკები, ძარცვავდა სახლებს, რომლებიც არ უშენებია; 29 
რადგან მოსვენება არ იცოდა თავის შიგანში, სასურველს 
ვერაფერს გადაარჩენს; 21 ნამცეციც არ დარჩენია შეუჭმელი, 
ამიტომაც ვერ გასტანს მისი კეთილდღეობა; 2? თავის სიუხვეში 
ვიწროდ იქნება, ყოველი მაშვრალის ხელი მისწვდება მას. 23 
მუცლის ამოსავსებად თავისი რისხვის ცეცხლს ჩამოუგზავნის 
და საჭმელად აწვიმებს მასზე; 24 გაექცევა რკინის იარაღს და 


განგმირავს მას სპილენძის მშვილდი; 2? შუბი გააღწევს მის 
გვამში, ელვარე მახვილი - მის გულ-ბოყვში; და შიშის ზარი 
დაეცემა მას. 25 მთელი წყვდიადი მის საგანძურად ინახება, 
შეჭამს მას დაუნთებელი ცეცხლი, განადგურდება მის კარავში 
ნატამალი; 27 ამხილებს ცა მის დანაშაულს და მიწა აღდგება 
მის წინააღმდეგ; 28 წალეკავს წარღვნა მისი სახლის დოვლათს 
და ნიაღვრები - ღვთის რისხვის დღეს. 29 ეს არის ხვედრი 
ბოროტეულისა ღვთისაგან და მემკვიდრეობა, ღვთის 
ნაანდერძევი. 


თავი 21 


1 მიუგო იობმა და უთხრა: 2? კარგად მოისმინეთ ჩემი სიტყვა და 
ეს იყოს თქვენგან ნუგეშისცემა: 3 ჯერ მე დამაცადეთ ლაპარაკი 
და, როცა ვიტყვი სათქმელს, დამცინეთ. “ განა ადამიანს 
ვუჩივივარ მე? როგორ შევძლია, რომ სულმოკლე არ ვიყო? ? 
შემომხედეთ და შეძრწუნდით; პირზე დაიდევით ხელი. 5 ამის 
გაფიქრებაც კი მზარავს, შიშისზარი იპყრობს ჩემს ხორცს. 7 
რატომ არის, რომ ბოროტეულნი ცოცხლობენ, ბერდებიან და 
უფრო მძლავრდებიან? 8 მათი მონაგარი მყარად დგას მათ 
წინაშე და მათი შთამომავლობა მათ თვალწინაა. 3? მათი 
სახლები შიშისგან დაცულია და არც ღვთის კვერთხია მათზე 
დაღირებული; 19 მისი ბუღა ბუღობს, არ ააცდენს; მისი ფური 
იგებს, არ უკვდება; 11 ცხვრებივით გარეკავენ თავიანთ 
ბავშვებს და კუნტრუშობენ მათი შვილები; 12 უკრავენ დოლსა 
და ქნარს და მხიარულობენ სალამურის ხმაზე; 13 განლევენ 
განცხრომით თავიანთ დღეებს და ანაზდეულად ჩახდებიან 
შავეთში; 14 ღმერთს ეუბნებიან: ჩამოგვეცალე! არ გვსურს 
ვიცოდეთ შენი გზებიო; 12 რა არის ყოვლადძლიერი, რომ 
ვემსახუროთ? რას გვარგებს, რომ ვეხვეწოთო? 15 აჰა, მათ 
ხელში არ არის მათი კეთილდღეობა? ბოროტეულთა რჩევა 
შორს არის ჩემგან! 17 რამდენგზის ჩამქრალა ბოროტეულთა 
ლამპარი? რამდენგზის დასტეხიათ უბედურება? ის ანაწილებს 
ხვედრს თავის რისხვის ჟამს. 18 იქნებიან ჩალასავით ქარის 
წინაშე და ქარბორბალასგან მოტაცებულ ბზესავით. 19 განა 
ინახავს ღმერთი სატანჯველს მისი შვილებისთვის? მხოლოდ 
მას მიუზღავს და ეცოდინება. 29 მისმა თვალებმა იხილონ მისი 
თასი და თავად შესვას ყოვლადძლიერის რისხვა. 21 რადგან 
რაღა საზრუნავი ექნება თავის სახლში სიკვდილის შემდეგ, 
რადგან მისი თვეები უკვე დათვლილია? 2? განა ღმერთს 
ესწავლება ჭკუა, როცა ის ანგელოზებს ასამართლებს? 23 ზოგი 
სრულ სიმრთელეში კვდება, ყოვლად მშვიდი და უზრუნველი; 


24 მისი შიგანი სავსეა ქონით და მისი ძვლები ტვინით არის 
დაპოხილი. 22 ზოგი სულგამწარებული კვდება და არ უნახავს 
სიკეთის გემო. 29 ერთად წვანან ისინი მიწაში და ჭიაღუებით 
არიან დაფარულნი. 27 აჰა, მიგიხვდით ფიქრებს და 
მზაკვრობას, რასაც მიმზადებთ. 28 რადგან ამბობთ: სად არის 
ქველი კაცის სახლი და სად არის ბოროტეულთა კარავ- 
სადგომიო? 29? შეეკითხეთ გზაზე ჩამვლელებს და მათ მოწმეებს 
ნუ უარყოფთ: 39 დაღუპვის დღეს დაცულია ბოროტი კაცი, 
გარიდებულია რისხვის დღეს. 31 ვინ ამხილებს მას პირში მისი 
საქციელის გამო? ვინ მიუზღავს ნამოქმედარისთვის? 32 
სასაფლაოზე წაასვენებენ და მცველად დაუდგება საფლავის 
ბორცვი. 33 ეამება ხევის კოლბოხები და ყოველი კაცი მას 
მიჰყვება. იმათ კი სათვალავი არა აქვთ, ვინც მის წინ იყვნენ. 34 
როგორღა მანუგეშებთ ამაოებით? მტკნარი სიცრუეა თქვენი 
პასუხები. 


თავი 22 


1 მიუგო ელიფაზ თემანელმა და უთხრა: 2 რას არგებს ღმერთს 
კაცი, როცა ბრძენიც კი თავისი თავისთვის არის სასარგებლო. 
3 რაში სჭირდება ყოვლადძლიერს შენი სიმართლე? ან რა 
გამორჩენა ექნება, თუ შენ წრფელი გზებით ივლი? “ განა შენი 
მოშიშების გამო დაგიწყებს მხილებას და წავა შენთან ერთად 
სამსჯავროზე? ? განა დიდი არ არის შენი სიბორეტე? განა აქვს 
ბოლო შენს შეცოდებებს? 9 რადგან ტყუილუბრალოდ 
იხუთავდი შენი მოძმისაგან და ტანისამოსს ხდიდი შიშველ- 
ტიტველს; 7 მწყურვალს წყალს არ ასმევდი და მშიერს პურს 
უკავებდი; 3? მძლავრისაა ეს ქვეყანა და აღზევებული 
მკვიდრობს იქ; ? ქვრივები ხელცარიელი გაგისტუმრებია და 
ობლებს მკლავები მოსწყვეტია. 19 ამიტომ არის შენს ირგვლივ 
ხაფანგები და ანაზდეული შიში გაძრწუნებს; 11 წყვდიადი 
გიშლის ხედვას თუ წყლის ნიაღვარმა გადაგფარა? 12 განა 
ღმერთი ცაზე მაღლა არ არის? შეხედე ვარსკვლავთა თავანს, 
რა მაღალია! 13 შენ ამბობ, რა უნდა იცოდეს ღმერთმა, 
ბურუსიდან რა უნდა განსაჯოსო? 14 ღრუბელი აქვს 
საფარველად და ვერ იხედება, ცარგვალს უვლისო გარშემო. 
15 ნუთუ ძველ გზას ადგახარ, ავკაცები რომ დადიოდნენ? 19 
რომლებიც უდროოდ წარიტაცნენ, ღვარმა გადარეცხა მათი 
საძირკველი. 17 ღმერთს ეუბნებოდნენ: გაგვეცალე! რას 
გვარგებსო ყოვლადძლიერი? 18 მან კი სახლები აღვსო 
დოვლათით. შორს იყოს ჩემგან ბოროტეულთა რჩევა! 19 
უყურებდნენ მართალნი და ხარობდნენ, დასცინოდა მათ 
უმწიკვლო კაცი. 29 ხომ გაცამტვერდა ჩვენი მტერი და მათი 
ნატამალი ხომ ცეცხლმა შეჭამა! 21 შეეთვისე მას და 
მშვიდობით იქნები, ამით მოვა შენთან ნეტარება; 22 მიიღე მისი 
ბაგიდან რჯული და გულში ჩაიდევი მისი სიტყვები; 23 თუ 
მიიქცევი ყოვლადძლიერისკენ, აშენდები; მოაშორე უკეთურება 
შენს კარვებს; 24 მტვერში დაფანტე ოქრო და რიყის ქვებში 


გაურიე ოფირის ბაჯაღლო; 2? ყოვლადძლიერი იყოს შენი 
ოქრო და ელვარე ვერცხლი შენთვის. 29 რადგან მაშინ 
ყოვლადძლიერში ჰპოვებ ნეტარებას და ღვთისკენ აღმართავ 
სახეს; 27 ილოცებ მის მიმართ და მოგისმენს, და შეასრულებ 
შენს აღთქმებს; 28 რასაც ჩაიფიქრებ, აგიხდება და შენს გზებზე 
ნათელი იბრწყინებს. 29 თუ დაამცირეს, შენ მის აღზევებას 
იტყვი; თვალდახრილს იხსნის იგი. 39 ბრალიანსაც კი 
გადაარჩენს, შენი უმწიკვლო ხელით გადარჩება. 


თავი 23 


1 მიუგო იობმა და უთხრა: 2? დღესაც მწარე იქნება ჩემი სიტყვა. 
ჩემი სატანჯველი უფრო მძიმეა, ვიდრე კვნესა ჩემი. 3 ნეტავი 
მაცოდინა, როგორ ვიპოვო იგი, როგორ მივიდე მის 
სამყოფლამდე? “ წინ დავუდებდი ჩემს სარჩელს და 
მხილებებით ავივსებდი პირს. ? გავიგებდი მის საპასუხო 
სიტყვებს და მივხვდებოდი, რასაც მეტყოდა. 9 მთელი ძალით 
ხომ არ დამიწყებდა დავას? არა! მომისმენდა მხოლოდ. ” იქ 
დაიწყებდა მართალი მის მხილებას, მე კი საბოლოოდ თავს 
დავიხსნიდი ჩემი მსაჯულისგან. 8 აჰა, წინ მივდივარ, არა ჩანს; 
უკან მივდივარ და ვერ ვაგნებ მას. ? მარცხნივ საქმეშია და ვერ 
ვხედავ; მარჯვნივ იმალება და ვერ ვამჩნევ. 19 მაგრამ მან იცის 
ჩემი ასავალ-დასავალი; გამომცადოს და ოქროსავით 
გამოვდნები. 11 მის კვალზე იდგა ჩემი ფეხი, მის გზას ვიცავდი 
განუხრელად. 12 მისი ბაგეების მცნებათაგან არ გადამიხვევია; 
უბეში დავიუნჯე მისი პირის სიტყვები. 13 ის ერთადერთია - ვინ 
გადაათქმევინებს? რასაც მოისურვებს მისი სული, იმას 
გააკეთებს. 1% ბოლომდე შეასრულებს ჩემს წილხვედრილს - 
ასეთი ბევრი აქვს მას. 12 ამიტომაც ვძრწივარ მის წინაშე, 
ჩავუფიქრდები და მეშინია მისი. 10 ღმერთმა დააძაბუნა ჩემი 
გული და შემაძრწუნა ყოვლადძლიერმა. 17 ბარემ დავიღუპო 
უკუნეთში და ბნელმა დამიფაროს სახე! 


თავი 24 


1 რატომ არ არის დაფარული ყოვლადძლიერისთვის 
განკითხვის ჟამი, მისი შემცნობელნი კი ვერ ხედავენ მის 
დღეებს? 2 ბოროტეულნი მიჯნებს ანაცვლებენ, ფარას და 
მწყემსებს იტაცებენ; 32 ობლებს ვირს ართმევენ, 
ქვრივოხერისგან ხარს იხუთავენ; “ გაჭირვებულებს გზიდან 
აგდებენ; მიიმალნენ ქვეყნის ჩაგრულნი ერთიანად. ? აჰა, 
კანჯრებივით უდაბნოში გადიან საქმეზე ნადავლის საძებრად; 
ტრამალი საზრდოა მისი ბავშვებისთვის; 5 სხვის ყანაში მკიან 
და ბოროტეულთა ვენახებს იმცვრევენ; 7 შიშვლად ათევს 
ღამეს უმოსასხამოდ, არა აქვს ყინვაში გადასახური. 8 მთის 
ნიაღვარში ილუმპებიან და შესაფარებლად კლდეებს ეკვრიან; 
?–? მკერდიდან გლეჯენ ობოლს და ღარიბ-ღატაკისგან იხუთავენ; 
190 შიშველი დაწანწალებს უპერანგოდ და მშივრები დაათრევენ 
ძნებს; 11 მათ შემორაგულში ხდიან ზეთს, საწნახლებში 
სწურავენ ღვინოს, თავად კი სწყურიათ; 12 ქალაქიდან 
მომაკვდავთა კვნესა ისმის და დაჭრილთა სული შველას 
ითხოვს; ღმერთი კი უყურებს ვედრებას. 13 ზოგნი ნათლის 
მოჯანყენი არიან, არ ცნობენ მის გზებს და არ ჩერდებიან მის 
ბილიკებზე. 14 დილიდანვე მზადაა კაცისმკვლელი, ჩაგრულის 
და ღატაკის მოსაკლავად, ღამით კი ქურდივითაა. 15 მემრუშე 
ბინდის მოლოდინში ფიქრობს, არავინ მომკრასო თვალი, და 
სახეზე საფარველს იფარებს. 15 ბნელში ტეხენ სახლებს, 
დღისით თავისთვის იკეტებიან, არ უწყიან ნათელი; 17 რადგან 
დილა ბნელეთია მისთვის, რადგან შეეთვისნენ ბნელეთის 
საშინელებებს. 18 მსუბუქად წაიღებს მათ წყალი; 
დაწყევლილია მათი ხვედრი მიწაზე, არავინ გაუხვევს 
ვენახებისკენ. 1? გვალვა და სიმხურვალე შთანთქავს თოვლის 
წყალს. შავეთი კი - ცოდვილებს; 29 დაივიწყებს მას საშო, 
ჭიაღუები ატკბარუნებენ მას. უკვე აღარავინ გაიხსენებს; 
ხესავით გადატყდება უკეთურება; 21 ვინც ძარცვავს ბერწ ქალს, 


შვილდაუბადებელს, და ქვრივოხერს სიკეთეს არ უკეთებს! 22 
სიცოცხლეს უხანგრძლივებს მოძალადეს თავისი ძალით; აჰა, 
ფეხზე დგას იგი და არ სჯერა, რომ ცოცხალია. 23 აძლევს 
სიმშვიდეს და იმედს, და თვალს არ აშორებს მის გზებს; 24 
მცირე ხანს აღზევდებიან და, აჰა, აღარ არიან! დაჭკნებიან, 
როგორც ბალბა და გახმებიან, თავთავებივით მოიცელებიან! 
25 თუ ასე არ არის, ვინ გამამტყუნებს და ვინ გამიარაფრებს 
სიტყვებს? 


თავი 25 


1 მიუგო ბილდად ხუშელმა და უთხრა: 2 ხელმწიფება და შიში 
მის ხელთაა, ვინც მშვიდობა დაამკვიდრა თავის ზესკნელში. 3 
თუ აქვს რიცხვი მის მხედრობებს და ვის არ უნათებს მისი 
ნათელი? 1 რა გაამართლებს კაცს ღვთის წინაშე და რა 
განწმედს დიაცის ნაშობს? დ აჰა, მთვარე რომ მთვარეა, ისიც 
ბნელდება და ვარსკვლავებიც არ არიან სუფთანი მის თვალში! 
6 მით უფრო კაცი, რომელიც ჭიაა, და ადამის ძე, რომელიც 
მატლია! 


თავი 26 


1 მიუგო იობმა და უთხრა: 2 როდის შეწევნიხარ უძლურს? 
როდის აგიპყრია მკლავი უმწეოსთვის? 3 რა რჩევა მიგიცია 
სიბრძნენაკლულისთვის და რა ბევრი ჭკუა გისწავლებია? 4“ 
ვისით გითქვამს სიტყვა და ვისი სული გამოდიოდა შენგან? 2 
აჩრდილები ძრწიან ქვეშეთში, წყლები და მისი მკვიდრნი. 9 
გაშიშვლებულია მის წინაშე სულეთი და არა აქვს საფარველი 
ქვესკნელს. 7 განართხა ჩრდილოეთი სიცარიელეზე, არაფერზე 
დაჰკიდა დედამიწა; 8 ღრუბლებში შეანივთა წყალი და ფსკერი 
არ ერღვევა მათ ქვეშ ღრუბელს; ? შებურა მთვარის პირისახე, 
თავის ნისლი შემოატა ირგვლივ; 19 შემოავლო წრე წყლის 
ზედაპირს ნათლისა და ბნელის საზღვრამდე; 11 ცის სვეტები 
ირყევიან და ძრწიან მის მუქარაზე; 12 თავისი ძალით დააცხრო 
ზღვა და თავისი გამჭრიახობით მოკლა გველეშაპი; 13 მისი 
სულით გაბრწყინდა ცა, განგმირა მისმა ხელმა გაქცეული 
გველი. 1“ აჰა, მისი გზების კიდეები! რა ჩურჩული გვსმენია 
მისგან? ვინ გაიგებს მისი ძლიერების გრგვინვას? 


თავი 27 


1 განაგრძო იობმა თავისი იგავების თხრობა და თქვა: 2 
ღმერთს ვფიცავ, რომელმაც წამართვა სამართალი, და 
ყოვლად ძლიერს, რომელმაც გამიმწარა სიცოცხლე! 3 ვიდრე 
ვსუნთქავ და ღვთის სული მიდგას ნესტოებში, “ თუ ჩემმა 
ბაგეებმა თქვან სიცრუე, და ჩემს ენას დასცდეს ტყუილი, ? 
შორს ჩემგან, თუ გაგამართლოთ, სიკვდილამდე თუ გავწირო 
ჩემი უმწიკვლოება! 9 ჩემს სიმართლეზე ვდგავარ მტკიცედ და 
არ მოვეშვები; არ დავუგმივარ ჩემს გულს ჩემი დღე და 
მოსწრება! 7 შეირაცხოს ჩემი მტერი როგორც ბოროტეული და 
ჩემი წინააღმდგომი - როგორც უკეთური! 8? რადგან რისი იმედი 
ექნება უღვთოს, როცა გაჰკვეთს, როცა ამოართმევს სულს 
ღმერთი? 3? განა მის ჩივილს შეისმენს ღმერთი, როცა გასაჭირი 
დაადგება თავზე? 1? ყოვლადძლიერის სასოება ექნება, ღვთის 
ხსენებაში იქნება გამუდმებით? 11 მე გასწავლით თქვენ, რა 
არის ღვთის ხელი, და რაც ყოვლადძლიერთან არის, არ 
დავმალავ. 12 თქვენ თვითონ გინახავთ ყველას და რად 
გინდათ ფუჭი ლაპარაკი? 13 ასეთია ბოროტი კაცის წილი 
ღმერთთან და მჩაგვრელთა ხვედრი, ყოვლადძლიერისგან 
რომ ერგებათ. 14 თუ შვილები გაუმრავლდება, მხოლოდ 
მახვილისთვის, და მისი შთამომავლობა პურით ვერ გაძღება. 
15 მისი დანარჩომნი სიკვდილში დაიმარხებიან და მათი 
ქვრივები არ დაიტირებენ მათ; 195 თუ ქვიშასავით დააგროვებს 
ოქროს და ზვინებად დაყრის შესამოსელს, 17 დაყრის, მაგრამ 
მართალი შეიმოსება და ვერცხლი უდანაშაულოს შეხვდება 
წილად; 18 ჩრჩილივით აშენებს თავის სახლს და დარაჯის 
ხულასავით აკეთებს. 1? მდიდარი წვება დასაძინებლად, 
მაგრამ როდემდის? გაახელს თვალს და გამქრალია 
ყოველივე. 29 ნიაღვარივით დაატყდება საშინელებანი, ღამით 
მოიტაცებს მას ქარიშხალი. 21 წაიღებს აღმოსავლეთის ქარი 
და წავა, ადგილიდან ახვეტავს მას. 22 მოისვრის მას და არ 


შეიწყალებს; ამაოდ ეცდება, დაუსხლტეს მის ხელს. 23 ხელს 
ხელზე შემოჰკრავს მის გამო და სტვენას დაუწყებს მისი 


ადგილიდან. 


თავი 28 


1 ხომ აქვს ვერცხლს საბადო და ოქროს - ადგილი, სადაც 
წმედენ მას; 2 რკინას მიწიდან იღებენ და სპილენძი 
გადამდნარი ქვაა. 3 ადამიანმა საზღვარი მიუჩინა სიბნელეს და 
ქვეყნის კიდემდე ეძებს ბნელეთისა და წყვდიადის ქვას; “ 
მაღაროს თხრის უკაცრიელში, კაცის ფეხთაგან მივიწყებულ 
ადგილებში; ? მიწაა, პურს რომ აღმოაცენებს, მისი ქვეშეთი კი 
თითქოს ცეცხლისგან არის სახეცვლილი; 9 საფირონის 
საბადოა მისი ქვები და მასთან ოქროს ქვიშა იპოვება! 7 მისი 
ბილიკი არ იცის ონავარმა ფრინველმა და ქორის თვალსაც არ 
დაუნახავს; 83 ამაყ მხეცებს იქ ფეხი არ დაუდგამთ, ლომს არ 
გაუვლია; 9? კაჟისკენ გაიშვერს ხელს, ფესვებიანად აყირავებს 
მთებს; 19 კლდეებში არხები გაჰყავს და ყოველივე ძვირფასს 
ჭვრეტს მისი თვალი. 11 მდინარეთა ნიაღვარს აკავებს და 
დაფარული სინათლეზე გამოაქვს. 12 სად იპოვება სიბრძნე და 
სად არის შემეცნების ადგილი? 13 მისი გზა არ იცის ადამიანმა 
და ცოცხალთა ქვეყნად ის არ იპოვება. 14 უფსკრული ამბობს: 
ჩემში არ არისო; ზღვა ამბობს: ჩემთან არ არისო. 12 არ 
გაიცვლება ოქროს ზოდში და ვერ აიწონება ვერცხლი მის 
ფასად; 156 არ შეფასდება ოფირის ოქროდ, არც ძვირფასი 
ონიქსით და არც საფირონით; 17 ვერ გაუსწორდება მას ოქრო 
და ბროლი; წმიდა ოქროს ჭურჭელი მისი საღირალი არ არის; 
18 არ არის სახსენებელი მარჯანი და ბროლი; მარგალიტზე 
ძვირფასია სიბრძნე. 19 ვერ გაუსწორდება მას ქუშის ტოპაზი, 
წმიდა ოქროთი არ აიწონება. 29 საიდან მოდის სიბრძნე და 
სად არის შემეცნების ადგილი? 21 უხილავია ყოველი 
ცოცხალის თვალისათვის და დაფარულია ცის 
ფრინველთათვის; 22 ქვესკნელი და სიკვდილი ამბობენ: ყური 
კი მოგვიკრავსო მისთვის. 23 ღმერთმა იცის მისი გზა და მან 
უწყის მისი ადგილი; 24 რადგან ის თვალს ავლებს ქვეყნის 
კიდეებს, მთელ ცისქვეშეთს ხედავს. 2? როდესაც ქარს წონას 


უწესებდა და წყალს დონეს უსაზღვრავდა, 295 როდესაც წვიმას 
წესი დაუდგინა და მეხის გვრგვინვას გზა გაუკაფა, 27 მაშინ 
იხილა ის და გამოაცხადა, დააფუძნა და კიდეც გამოსცადა. 28 
უთხრა ადამიანს: აჰა, უფლის შიშია სიბრძნე და ბოროტისგან 
განდგომაა შემეცნება. 


თავი 29 


1 განაგრძო იობმა თავისი იგავების თხრობა და თქვა: ? ნეტავ 
ისე ვიყო, როგორც იმ წარსულ თვეებში, როცა ღმერთი 
მიფარავდა მე! 3 როცა მისი ლამპარი მინათებდა თავზე და მის 
შუქზე დავდიოდი ბნელში! 4 როგორც ვიყავი ჩემი სიყმაწვილის 
დღეებში ღვთის საფარველით ჩემს კარავზე! ? როცა ჯერ კიდევ 
ჩემთან იყო ყოვლადძლიერი და ჩემი ყმაწვილები მეხვივნენ 
გარს! 9 როცა ჩემი ტერფები რძეში იბანებოდა და კლდიდან 
ზეთის ნაკადულები მოსჩქეფდა ჩემ წინაშე! 7 როცა კარიბჭიდან 
ქალაქში გავდიოდი და მოედანზე ვიმზადებდი დასაჯდომელს! 
8 დამინახავდნენ ყმაწვილები და იმალებოდნენ, მოხუცებულნი 
წამოდგებოდნენ და ფეხზე იდგნენ; ? მთავარნი კრინტს არ 
ძრავდნენ და პირზე ხელი ჰქონდათ მიტანილი; 19 
დიდებულებს ხმა უწყდებოდათ და სასაზე ეკრობოდათ ენა; 11 
ყური მისმენდა და ნეტარად მრაცხდა, თვალი მხედავდა და 
მემოწმებოდა; 12 რადგან მიხსნია გაჭირვებული, შველას რომ 
ითხოვდა, და ობოლი, შემწე რომ არ ჰყავდა; 13 დასაღუპად 
განწირულის კურთხევა ჩემზე გადმოსულა და ქვრივის გული 
გამიხარებია; 14 მე სიმართლით ვიმოსებოდი და ის ჩემით 
იმოსებოდა; მოსასხამად და თავსაკვრელად ჩემი სამართალი 
მქონდა; 12 უსინათლოსთვის თვალები ვყოფილვარ და ფეხები 
- ხეიბრისთვის; 19 გაჭირვებულთათვის მამა ვყოფილვარ და 
უცნობის საქმე გამომიძიებია; 17 ავკაცისთვის ყბა ჩამინგრევია 
და კბილებიდან მსხვერპლი გამომიგლეჯია. 18 მეგონა, 
სიბერეში მოვკვდებოდი და ქვიშასავით ურიცხვი იქნებოდა 
ჩემი დღეები; 19 ჩემი ფესვი გაიშლებოდა წყალში და ჩემ 
რტოებზე ღამეს გაათევდა ცვარი. 29 კვლავ აღმიდგებოდა ჩემი 
დიდება და მშვილდი განმიახლდებოდა ხელში. 21 მისმენდნენ 
და იყვნენ მოლოდინში, დუმდნენ ჩემს რჩევაზე. 22 ჩემი 
სიტყვის შემდეგ აღარაფერს დასძენდნენ, თავზე ეწვეთებოდათ 
ჩემი ნათქვამი; 22 როგორც წვიმას, ისე მელოდნენ, და 


როგორც ისხარს, პირს მიშვერდნენ; 24 გავუღიმებდი და არ 
სჯეროდათ, ჩემი სახის ნათელი არასოდეს მოუღრუბლავთ. 239 
გზებს ვურჩევდი და მთავრად ვიჯექი; ვემკვიდრე, როგორც 
მეფე ლაშქარში, როგორც მგლოვიარეთა ნუგეშისმცემელი. 


თავი 30 


1 დამცინიან ჩემზე უმრწემესნიც, რომელთა მამებსაც ჩემი 
ფარის ძაღლებში არ გავრევდი; 2 რაღაში მარგია მათი 
მკლავის ძალა? სიბერე ეწია მათ. 3 შიმშილისგან 
გაძვალტყავებულნი გარბიან გვალვიან უდაბნოში, დიდი ხნის 
მიტოვებულ ტრამალებში; “ ქათანაცარას წიწკნიან ბუჩქებდაან 
და კურდღლისცოცხას ფესვებია მათი პური; ? ადამიანთაგან 
აძევებენ და, როგორც ქურდს, ისე მიჰყვებიან; 9 რომ ხევ- 
ხუვებში და მიწის მღვიმეებში იცხოვრონ; 7 ბუჩქებს შორის 
ყროყინებენ და ჯაგნარების ქვეშ იყუჟებიან; მ? არამზადებივით, 
უგვანი ბრბოსავით, განიდევნენ ქვეყნიდან; ? ახლა მათი 
სამღერელი და სალაპარაკო გავხდი; 19 ვეზიზღები, გარბიან 
ჩემგან და წამდაუწუმ მაფურთხებენ სახეში, 11 რადგან ახსნეს 
ჩემი თოკი და შემაჭირვეს, ლაგამი დამიგდეს წინ. 12 მარჯვნივ 
ნაბიჭვარი აღმიდგა და ფეხებში მცემენ, ჩემი დაღუპველი 
გზები მოასწორეს; 13 დამინგრიეს გზა-სავალი ჩემს 
დასამხობად, შემწეც არ უნდათ; 1% თითქოს ფართე ხვრელით 
მოდიან, გრიალით მოექანებიან; 12 საშინელებები დამატყდა 
თავს, ქარივით გაიქროლა ჩემბა დიდებამ და ღრუბელივით 
გადავიდა ჩემი დოვლათი; 15 და ახლა იღვრება ჩემი სული, 
გაჭირვების დღეები მეწიენ მე; 17 ღამით მტეხავს ძვლები და 
მოსვენება არა აქვს ჩემს სახსრებს; 18 ძლივძლივობით 
მეხდება ტანსაცმელი, პერანგის საყელოსავით მაქვს 
შემოჭერილი; 1? ტალახში მისროლა და მტვერსა და ნაცარს 
დავემსგავსე; 290 შველას გთხოვ და ხმას არ მცემ, ვდგავარ შენ 
წინაშე და ვერ მამჩნევ; 21 მტარვალად მექეცი, შენი ძლიერი 
მკლავით მებრძვი; 22 ამწიე და ქარზე შემაგდე, ქარიშხალს 
მიმეცი გასაცამტერებლად. 23 ვიცი, სასიკვდილოდ მიგყევარ 
ყოველი ცოცხალის შესაკრებელ სახლში; 2“ განა ნანგრევიდან 
არ იწვდიან ხელს და უბედურებაში არ ითხოვენ შველას? 232 
განა არ მიტირია ბედშავზე? განა არ მიწუხნია გაჭირვებულზე? 


26 პოდა, სიკეთეს ველოდი და ბოროტება მოვიდა, ნათელს 
ვთესავდი და ბნელი მოვიდა; 27 შიგნეული მიდუღს 
შეუწყვეტლივ, ვაების დღეები დამიდგა; 29 ჩაშავებული 
დავდივარ - არა მზისგან, კრებულში ვდგავარ და შველას 
ვითხოვ; 2? ტურებს ძმად გავუხდი და მეგობრად - 
სირაქლემებს; 39 კანი გამიშავდა და ამეტყავა, სიცხისაგან 
მივარვარებს ძვლები; 31 მოთქმად იქცა ჩემი ქნარი და 
მოტირალთა ხმად ჩემი სალამური! 


თავი 31 


1 აღთქმა მივეცი ჩემს თვალებს, რომ ქალწულისთვის არ 
შემეხედა; 2 რა არის ღვთის წილი მაღლიდან და ხვედრი 
ყოვლადძლიერისა ზესკნელიდან? 3 განა დაღუპვა არ არის 
უკეთურთათვის და სატანჯველი ბოროტმოქმედისთვის? “ განა 
არ ხედავს ის ჩემს გზებს და არ ითვლის ყოველ ჩემს ნაბიჯს? 2 
თუკი სიცრუით მივლია და სამზაკვროდ აჩქარებულა ჩემი ფეხი, 
6 ამწონოს მართალ სასწორზე და გაიგოს ღმერთმა ჩემი 
უმწიკვლოება; ”7 თუკი ოდესმე გზიდან გადაეხვიოს ჩემს 
ნაბიჯებს, თვალებს აჰყოლოდეს ჩემი გული და ბიწი 
მოსცხებოდეს ჩემს ხელებს, 9 მაშინ სხვამ ჭამოს ჩემი 
დათესილი და ამოიძირკვოს ჩემი მონაგარი! ? თუკი ოდესმე 
ჩემი გული მოცდუნებულიყოს დედაკაცით ან ჩემი მეზობლის 
კართან მეთვალთვალოს, 19 მაშინ სხვას უფქვას ჩემმა 
დედაკაცმა და სხვებმა ჩაიმუხლონ მასზე! 11 რადგან ეს 
გარყვნილებაა და სამსჯავრო დანაშაული; 12 რადგან ცეცხლია 
ეს, რომელიც ჭამს საბოლოო გაცამტვერებამდე, და 
ამოძირკვავს მთელ ჩემს საბადებელს. 13 თუკი ოდესმე აბუჩად 
ამეგდოს ჩემი მონისა და მხევლის სამართალი, როცა დავა 
ჰქონიათ ჩემთან, 1“ რა ვქნა მაშინ, როცა ადგება ღმერთი? 
როცა დამკითხავს, რა ვუპასუხო? 1” განა ვინც მე შემქმნა 
მუცელში, მანვე არ შექმნა იგი? განა ერთმა არ გამოგვსახა 
საშოში? 195 თუ ოდესმე მეთქვას უარი ღარიბ-ღატაკის 
სათხოვარზე და ქვრივის თვალები მოლოდინით დამექანცოს? 
17 ანთუ მარტოს გამეტეხოს ლუკმა და ობოლს არ ეჭამოს 
ჩემთან ერთად? 18 (რადგან ჩემი ყრმობიდანვე ჩემთან 
იზრდებოდა, როგორც მამასთან, და დედაჩემის მუცლიდანვე 
ვუძღვებოდი). 1? თუკი ოდესმე დამენახოს სიკვდილს 
მიწურვილი კაცი უსამოსლოდ და საპყარი უმოსასხამოდ, 29 და 
არ დაელოცოს ჩემი საზარდული, არ გამთბარიყოს ჩემი 
ცხვრის მონაპარსით? 21 თუკი ოდესმე ხელი აღმემართოს 


ობოლზე, მსაჯულთა მხარდაჭერის მოიმედეს? 22 ზურგს 
მოწყდეს ჩემი მხრები და იდაყვში გადამიტყდეს მკლავი! 23 
რადგან მაშინებს ღვთის რისხვა და მის სიდიადეს ვერ 
გავუძლებდი. 24 თუ ოდესმე მიმეჩნიოს ოქრო ჩემს სასოდ და 
ბაჯაღლო ჩემს იმედად დამესახოს! 22 თუ ოდესმე მეამაყოს, 
რომ დიდძალი მაქვს სიმდიდრე და ბევრი მოიხვეჭა ჩემმა 
ხელმა! 26 თუ ოდესმე მზის ხილვისას მის ბრწყინვალებაში და 
დიდებულად მოარული მთვარისა 27 იდუმალ 
მოცდუნებულიყოს ჩემი გული და მეკოცნოს ჩემი ხელისთვის! 
28 ესეც სამსჯავრო დანაშაული იქნებოდა, რადგან მაღლა 
ღვთის უარმყოფელი ვიქნებოდი. 29 თუ ოდესმე გამხარებოდეს 
ჩემი მოძულის უბედურება და მეზეიმოს მის ცუდ ამბავზე! 39 არ 
ჩავადენინე ცოდვა ჩემს ენას, რომ წყევლით მოესწრაფა 
მისთვის სიცოცხლე. 31 თუ არ ეთქვას ჩემი კარვის ხალხს, ვინ 
არ გამძღარაო მისი ხორცით? 3? მწირს გარეთ არ გაუთევია 
ღამე, კარი ღია მქონდა მგზავრისათვის. 33 თუ ოდესმე 
დამეფაროს ადამივით ჩემი შეცოდება, რომ საიდუმლოდ 
შემენახა ჩემი დანაშაული! 34 რადგან მზარავდა ხალხის 
სიმრავლე და ნათესავთა ზიზღი მაშინებდა; ვდუმდი, კარში არ 
გავდიოდი. 35 ნეტავ მომისმენდეს ვინმე! აჰა, ჩემი ნიშანიც! 
მიპასუხოს ყოვლადძლიერმა და დაწეროს საბუთი ჩემმა 
მოსარჩლემ. 39 ზურგით ვატარებდი, გვირგვინივით 
შემოვიხვევდი! 37 გავუმხელდი ჩემს ყოველ ნაბიჯს და, 
როგორც მთავარს ვისმე, მივეახლებოდი. 38 თუკი ოდესმე 
მიწას დაეჩივლოს ჩემზე და მისი თუნდაც ერთი ხნული 
ატირებულიყოს, 3? თუკი ოდესმე მუქთად მეჭამოს მისი 
დოვლათი და მისი მუშაკნი შემეწუხებინოს, 49 ხორბლის 
ნაცვლად ეკალი ამოვიდეს და ქერის ნაცვლად ღვარძლმა 
იხაროს! დასრულდა იობის სიტყვები. 


თავი 32 


1 შეწყვიტა ამ სამმა კაცმა პასუხის გაცემა იობისთვის, რადგან 
გაიმართლა მან თავი. 2? მაშინ განრისხდა ელიჰუ, ძე ბუზელი 
ბარაქიელისა, რამის საგვარეულოდაინ; იობზე განრისხდა იმის 
გამო, რომ მან ღმერთზე მართლად ჩათვალა თავი. 3 თავის 
სამ მეგობარზეც განრისხდა იმის გამო, რომ პასუხი ვერ გასცეს 
იობს და ამით გაამტყუნეს ღმერთი. 4 ელიჰუ აცლიდა იობს 
ლაპარაკს, რადგან ყველანი მასზე უფროსები იყვნენ ასაკით. ? 
დაინახა ელიჰუმ, რომ არ გამოვიდა პასუხი ამ სამი კაცის 
პირიდან, და განრისხდა. 9 მიუგო ელიჰუმ, ბუზელი 
ბარაქიელის ძემ, და უთხრა: წლებით უმრწემესი ვარ მე, თქვენ 
კი მოხუცებულნი; ამიტომაც მომერიდა და ვერ გავბედე 
მომეხსენებინა თქვენთვის ჩემი აზრი. 7 ვიფიქრე, დღეებმა 
ილაპარაკონ და წელთა სიმრავლემ ასწავლოს-მეთქი სიბრძნე; 
8 ნამდვილად კი, კაცში მყოფი სული და სუნთქვა 
ყოვლადძლიერისა განასწავლის მას. 7 დღეგრძელნი 
ყოველთვის არ არიან ბრძენნი და მხოლოდ მოხუცებულნი არ 
მიხვედრილან სიმართლეს. 19 ამიტომ ვამბობ: მომისმინეთ, 
მეც გამოვთქვა ჩემი აზრი. 11 მე ვუცდიდი თქვენს სიტყვებს, 
ყურს ვაპყრობდი თქვენს მსჯელობას, როცა ეძებდით 
სათქმელს. 12 გაკვირდებით და, აჰა, არ არის თქვენ შორის 
მამხილებელი, რომ პასუხი მიაგოს იობს. 13 ნუ გგონიათ, 
სიბრძნისათვის მიგეგნოთ, როცა ფიქრობთ, ღმერთმა 
გააწბილოს იგი და არა ადამიანმაო. 1“ ჩემ წინააღმდეგ არ 
მოუმართავს სიტყვები და მეც თქვენსავით არ ვუპასუხებ. 12 
გაოგნდნენ, ვეღარ უპასუხეს, დაელიათ სათქმელი; 15 მეც 
ველოდებოდი, როდის შეწყვეტდნენ ლაპრაკს. რაკი დადგნენ 
და აღარ პასუხობენ, 17 მეც გავცემ ჩემს წილ პასუხს, მეც 
გამოვთქვამ-მეთქი ჩემს აზრს. 18 რადგან სავსე ვარ სიტყვებით 
და შიგნიდან მაწვება სული; 19 აჰა, თავმოუხდელ ღვინოსავით 
არის ჩემი შიგანი, გასკდომაზეა ახალი ტიკივით. 29 


ვილაპარაკებ, რომ სული მოვითქვა; გავხსნი ბაგეებს და პასუხს 
გავცემ. 21 პირფერობას არ დავუწყებ კაცს და ადამიანს არ 


მიველაქუცები; 22 რადგან მე ლაქუცი არ ვიცი, უმალ ღმერთმა 
წამიღოს აქედან! 


თავი 33 


1 აბა, მოისმინე, იობ, ჩემი სიტყვები და ჩემს ყოველ სიტყვას 
მიუგდე ყური. ? აჰა, დავძარი ბაგე, ალაპარაკდა ჩემი ენა ჩემს 
სასაში. 32 გულწრფელია ჩემი სიტყვები და ჩემი ბაგე ნათლად 
გამოაცხადებს ცოდნას; “ ღვთის სულმა შემქმნა მე და 
ყოვლადძლიერის სუნთქვამ მომანიჭა სიცოცხლე. ? თუ 
შეგიძლია, მიპასუხე! მოემზადე, დაიცავი თავი! 5 აჰა, მეც შენი 
მსგავსი ვყავარ ღმერთს, მეც თიხისგან ვარ მოზელილი. ” ჩემი 
შიში შენ არ გაშინებს და ჩემი ხელი შენ არ გამძიმებს. 8 ჩემს 
გასაგონად ლაპარაკობდი და მე მესმოდა შენი სიტყვების ხმა: 
?–? სუფთა ვარ, უცოდველიო, არა მაქვსო ბრალი; 19 ჯავრი აქვს 
ჩემი, თავის მტრად შევურაცხივარო; 11 ხუნდებში გამაყრევინა 
ფეხები, ჩემს ყოველ ნაბიჯს უთვალთვალებსო. 12 აი, ამაში არა 
ხარ მართალი. მე გეუბნები, რადგან ადამიანზე დიდია 
ღმერთი. 13 რატომ ედავები? ის ხომ პასუხს არ აგებს თავის 
ნამოქმედარზე. 14 ღმერთი ხომ ასეც ლაპარაკობს და ისეც, 
ვერავინ მიუხვდება. 15 სიზმარში, ღამეულ ჩვენებაში, როცა 
ძილი წაიღებს ადამიანს, როცა თვლემს თავის საწოლზე, 19 
მაშინ ხსნის ღმერთი ადამიანთა ყურებს და თავისი 
შეგონებებით ბეჭდავს, 17 რომ აარიდოს კაცი ავ საქმეს და 
დაიცვას ამპარტავნობისგან; 18 რომ იხსნას მისი სული 
წარწყმედისგან და მისი სიცოცხლე - მახვილით დაღუპვისგან; 
19 სატკივარით ისჯება საწოლზე და ეწამება მისი ძვლები; 29 
მის სიცოცხლეს შესძაგდება პური და მის სულს - გემრიელი 
საჭმელი; 21 დადნება ხორცი მისი, უხილავი გახდება; 
გამოჩნდებიან მისი ძვლები, უხილავნი რომ იყვნენ; 2? მიაწევს 
საფლავამდე მისი სული და მისი სიცოცხლე - სიკვდილის 
წლებამდე; 23 თუ აღმოჩნდა ათასში მისი მეოხე ერთი 
ანგელოზი, რომ ადამიანის სიწრფელე გამოაცხადოს, 24 
შეიბრალოს და თქვას: ნუ გასწირავ საფლავად ჩასვლისთვის, 
ნაპოვნი მაქვსო გამოსასყიდი, 22 განუახლდება ხორცი 


ადრინდელზე უფრო და სიყმაწვილის ხანას დაუბრუნდება. 25 
ის ლოცვას აღუვლენს ღმერთს, ღმერთი კი შეიწყალებს მას და 
სიხარულით შეხედავს მის სახეს, დაუბრუნებს მის სიმართლეს; 
27 ის იმღერებს კაცთა წინაშე და ეტყვის: ვცოდე მე, სწორი 
გავამრუდე, მაგრამ არ მომაგო საკადრისადო. 28 იხსნა ჩემი 
სული საფლავში ჩასვლისაგან და, აჰა, ჩემი სიცოცხლე 
ნათლის ჭვრეტაშიაო. 29 აჰა, ყველაფერს ამას ორგზის, 
სამგზის უკეთებს ღმერთი ადამიანს, 39 რომ გამოაბრუნოს მისი 
სული საფლავიდან და სიცოცხლის ნათლით გაანათლოს. 31 
ყური დამიგდე, იობ, მომისმინე, დადუმდი და მე ვილაპარაკებ. 
32 თუ სათქმელი გექნება, მიპასუხე, რადგან მწადია შენი 
გამართლება. 33 თუ არა და, მე მისმინე, დადუმდი, მე 
გასწავლი სიბრძნეს. 


თავი 34 


1 კვლავ მიუგო ელიჰუმ და უთხრა: ? ისმინეთ, ბრძენებო, ჩემი 
სიტყვები! ყური მომაპყარით, გაგებულნო! 3 რადგან ყური 
გამოსცდის სიტყვებს და სასა გემოს უგებს საჭმელს: 4? 
ავირჩიოთ, რაც სამართლიანია და ვიცოდეთ ჩვენ შორის, რა 
არის უკეთესი. ? კი თქვა იობმა, მართალი ვარო და ღმერთმა 
წამართვაო სამართალი; 9 მართალი გავმტყუნდი, 
უდანაშაულოდ მჭირსო ეს წყლული. 7 თუ არის ვინმე იობის 
მსგავსი, წყალივით რომ სვამდეს გმობას? 8 ავისმქნელებთან 
შეთქმულებას ესწრაფოდეს, რომ ბოროტეულ ხალხთან 
იაროს? ? რადგან ამბობს: რას არგებს კაცს ღვთისმოსავობაო? 
190 ამიტომ მისმინეთ, გულისხმიერნო! შორს იყოს ღმერთი 
ბოროტებისგან და ყოვლადძლიერი უსამართლობისგან! 11 
რადგან საქმისამებრ მიუზღავს ადამიანს და მისი 
საქციელისამებრ შეამთხვევს კაცს. 12 ჭეშმარიტად, არ 
ბოროტობს ღმერთი და არ ამრუდებს სამართალს 
ყოვლადძლიერი! 13 ვინ ჩააბარა მას მიწა და ვინ მიანდო მას 
მთელი სამყარო? 1“ თუ თავისკენ მიაბრუნა თავისი სული და 
უკანვე წაიღო თავისი სუნთქვა, 12 ერთიანად გაწყდება ყოველი 
ხორციელი და მიწად მიიქცევა ადამიანი; 15 თუ გაგება გაქვს, 
მოისმინე ეს, ყური უგდე ჩემს სიტყვებს: 17 იხელმწიფებს განა 
სამართლის მოძულე? ბრალს დასდებ განა მართალს, 
ძალმოსილს? 18 ვინც ეუბნება მეფეს: არამზადავ! და 
დიდებულებს: ბოროტეულო! 173 ვინც მთავრებს არ მიჰკერძავს 
და ვინც არ განარჩევს მდიდარს და ღარიბს, რადგან ყველანი 
მისი ხელით არიან შექმნილნი. 29 წამში იხოცებიან, შუაღამისას 
შებარბაცდება კაცი და იღუპება; ძლიერი წარიტაცებს მას არა 
კაცის ხელით; 21 რადგან მისი თვალი კაცის გზებს დაჰყურებს 
და ხედავს მის ყოველ ნაბიჯს; 22 ვერც ბნელში, ვერც შავეთში 
ვერ დაიმალება ბოროტმოქმედი; 23 რადგან კაცისთვის არ 
დაუწესებია ჟამი ღმერთთან მისასვლელ სამსჯავროზე. 24 ის 


მუსრავს ძლიერებს განუკითხავად და სხვებს წამოსწევს მათ 
ადგილზე. 25 რადგან მან უწყის მათი ნამოქმედარი, ღამით 
დაამხობს მათ და შეიმუსრებიან, 25 როგორც ბოროტეულთ 
შემოჰკრავს ყველას დასანახად; 27 რადგან ზურგი შეაქციეს მას 
და არ შეიმეცნეს მისი გზები; 28 რადგან მის ყურამდე მიიტანეს 
ბედშავთა კვნესა და დაჩაგრულთა კვნესა ესმის მას. 2? როცა 
დუმს ის, ვინ არის მისი მბრალმდებელი? როცა იფარავს სახეს, 
ვინ არის მისი მხილველი? ხალხი იქნება თუ ერთი კაცი? 39 
რომ არ იხელმწიფოს უღვთომ, რომ მახე არ დაუგოს ხალხს. 31 
რადგან ღმერთს უნდა ეუბნებოდეს კაცი: დავაშავე, აღარ 
შევცოდავო. 32 შენ მასწავლე, რასაც მე ვერ ვხედავ: თუ ცოდვა 
მაქვს ჩადენილი, აღარ ჩავიდენო. 33 შენგნით მიუზღავს ის 
სამართალს? როგორც შენ დაგიგმია, როგორც შენ აგირჩევია 
და არა როგორც მე? ილაპარაკე, რაც იცი! 3“ გაგებული ხალხი 
ჩემსავით იფიქრებს და ბრძენი კაცები დამეთანხმებიან. 32 
იობი უგუნურად ლაპარაკობს და სიბრძნე აკლია მის სიტყვებს. 
36 ოჰ, ერთი გამოიცდებოდეს იობი საბოლოოდ, უკეთურთა 
მსგავსად რომ პასუხობს! 37 რადგან თავის ცოდვას ახალი 
დანაშაული მიუსართა: ხელი ხელს შემოჰკრა ჩვენ შორის და 
გაამრავლა სიტყვები ღვთის წინააღმდეგ. 


თავი 35 


1 კვლავ მიუგო ელიჰუმ და უთხრა: 2? ნუთუ სამართლიანად 
მიგაჩნია, რომ ამბობ, ღმერთზე მართალი ვარო? 3 რომ ამბობ, 
რას მარგებს, რას მომიტანს ჩემი უცოდველობაო? “ მე 
შეგიბრუნებ სიტყვას შენ და შენს მეგობრებსაც: ? ახედე ცას და 
დაინახე, შეხედე ცარგვალს - ხომ შენზე მაღალია? 9 რას 
დაუშავებ მას შენი შეცოდებით? რაც უნდა იმრავლოს შენმა 
დანაშაულმა, რას ავნებ მას? 7 რას შემატებ მას შენი 
სიმართლით ან რას უნდა გემოელოდეს შენგან? 8 მხოლოდ 
კაცს, შენივე მსგავსს, ეხება შენი უკეთურება და ადამის ძეს - 
შენი სიმართლე. 7? ბევრი ჩაგვრისაგან კვნესიან, შველას 
ითხოვენ ძლიერთა მკლავებიდან. 19 არავინ ამბობს: სად არის 
ღმერთი, ჩემი შემქმნელი, ღამით გალობათა მომმადლებელი? 
11 რომელმაც განგვასწავლა მიწის მხეცებზე მეტად და ცის 
ფრინველებზე მეტად განგვაბრძნო? 12 იქ კვნესიან ისინი და 
პასუხს არ სცემს ღმერთი უკეთურთა ამპარტავნობის გამო. 13 
ჭეშმარიტად სიცრუეს არ მოისმენს ღმერთი და არ მოხედავს 
მას ყოვლადძლიერი. 14“ თუმცა შენ ამბობ, რომ ვერ ხედავ მას, 
მაგრამ სამართალი მის წინაშეა, დაელოდე. 12 თუ ახლა არა, 
ოდესმე მაინც გამოაჩენს თავის რისხვას და არად ჩააგდებს 
მეტისმეტ სიამპარტავნეს. 16 ამაოდ გახსნა პირი იობმა და 
უაზროდ ახვავებს სიტყვებს. 


თავი 36 


1 განაგრძო ელიჰუმ და თქვა: 2 ცოტა მაცალე და გაგიცხადებ, 
რომ კიდევ არის სიტყვები ღვთის გასამართლებლად: 3 
შორიდან წამოვიღებ ჩემს აზრს და ჩემს შემქმნელს მივაგებ 
სიმართლეს. 4“ რადგან, ჭეშმარიტად, არ არის სიცრუე ჩემს 
სიტყვებში, წრფელია ჩემი ფიქრები შენ წინაშე. ? აჰა, ძლიერია 
ღმერთი, მაგრამ არავინ სძულს, ის სიბრძნის ძალით არის 
ძლიერი; 9 ის არ აცოცხლებს ბოროტეულს და დაჩაგრულებს 
სამართალს აძლევს; 7 მართალს თვალს არ არიდებს, 
მეფეებთან ერთად ტახტზე სვამს სამარადისოდ და 
აღზევდებიან ისინი; 8 თუ ვინმეს ადევს ბორკილები და 
სივაგლახის საკვრელებით არის შეკრული, 9? გამოუცხადებს 
მათსავე ნამოქმედარს და ცოდვებს. თუ რაოდენ დამძიმდნენ 
ისინი; 19 გაუხსნის ყურებს შეგონებისთვის და ეტყვის, რომ 
განერიდონ უკეთურებას; 11 თუ გაუგონებენ და 
დაემორჩილებიან, დღეებს სიკეთეში დაასრულებენ და წლებს - 
ნეტარებაში; 12 თუ არ გაუგონებენ, მახვილით დაიღუპებიან და 
უგუნურად დაიხოცებიან; 13 გულხენეშნი რისხვით არიან 
ატანილნი, შველას არ ითხოვენ, როცა ბორკავს მათ; 14 
სიყრმეშივე კვდება მათი სული და გარყვნილებაში გადის მათი 
სიცოცხლე; 1? ის იხსნის გაჭირვებულს გასაჭირითვე და 
სატანჯელით ყურს უხსნის მათ. 195 შენც გამოგიყვანდა 
სივიწროვიდან სიფართოვეში, გაშლილ ადგილზე და შენი 
სუფრა სავსე იქნებოდა ნუგბარი საჭმელებით; 17 შენ კი სავსე 
ხარ ბოროტეულის ბრალით, ხოლო ბრალი და სასჯელი კი 
ერთმანეთს არიან მოჭიდებულნი. 18 ბრაზმა სასაცილოდ არ 
გაგხადოს, დიდმა გასამრჯელომ არ გადაგხაროს. 19? თუ 
გიშველის ყვირილი გასაჭირში ან მთელი შენი ძალისხმევა? 29 
ნუ ესწრაფი ღამეს, როცა ხალხები აიყრებიან თავიანთი 
ადგილებიდან; 21 ფრთხილად იყავი, არ მიიქცე ბოროტისკენ, 
რადგან ამით სატანჯველს ირჩევ. 22 აჰა, ღმერთი ზეობს თავისი 


ძლიერებით, ვინ არის მისი მსგავსი მოძღვარი? 23 ვის 
დაუწესებია მისთვის გზები? ვის უთქვამს, ბოროტება გაქვსო 
ჩადენილი? 2“ გახსოვდეს, რომ ადიდო მისი საქმენი, 
რომელთაც უგალობენ ადამიანები. 2? მთელი კაცთა მოდგმა 
ხედავს მათ და შორადანვე ამჩნევს კაცი. 29 აჰა, მაღალია 
ღმერთი და ვერ შეგვიცვნია; აღურაცხელია მისი დროჟამი. 27 
შემოიკრებს წყლის წვეთებს და წვიმად და ორთქლად 
აფრქვევს მათ; 298 რაც ღრუბლებიდან იღვრება, ხალხთა 
სიმრავლეს ესხურება; 23? თუ მიხვდება ვინმე ღრუბელთა 
ხლეჩას, ჭექა-ქუხილს მისი კარვიდან? 39 აჰა, გამოუტევებს 
ნათელს თავის გარშემო და ჩამალავს ზღვის უფსკრულებში; 31 
რადგან მით განსჯის ხალხებს და უხვად იძლევა საზრდოს; 32 
ელვა ფარავს მის ხელებს და გზავნის მას მტრების 
წინააღმდეგ; 33 თავისი გრგვინვით აცხადებს თავს, ჯოგი 
წინათგრძნობს მის მოახლოებას. 


თავი 37 


1 ამის გამოც მიფრთხის გული და საგულედან ამოვარდნას 
ლამობს. ? უსმინეთ, კარგად უსმინეთ გრგვინვაში მის ხმას და 
ქუხილს, მისი პირიდან გამომავალს! 3 მთელ ცისქვეშეთში 
აჭექებს მას და მისი ელვა ქვეყნიერების კიდეებს სწვდება; 4 
მის მერე დაიქუხებს, დაიგრიალებს დიდებულ ხმაზე და არ 
შეწყვეტს ელვას, როცა ისმის მისი ქუხილი. ? გრგვინავს 
ღმერთი თავის საკვირველ ხმაზე, ქმნის სიდიადეთა, რომელთა 
შეცნობა ჩვენ არ ძალგვიძს; 9 რადგან თოვლს ეუბნება: 
დაეფინე მიწას! წვიმის თავსხმას და თავისი წვიმების თქეშს: 
გაძლიერდი! 7 ის ბეჭდავს ყოველი ადამიანის ხელს, რომ 
მთელმა ხალხმა იცოდეს მისი ნამოქმედარი; 8 მხეცები 
გარბიან ქვაბულებში და თავიანთ ბუნაგებში იყუჟებიან; 9 
სამხრეთიდან მოდის ქარიშხალი და ჩრდილოეთიდან - ყინვა; 
10 ღვთის სუნთქვა ბადებს ყინულს და წყალთა სიფართე 
ვიწროვდება; 11 წყლით ბერავს ღრუბელს და მისი ელვა 
ჯანღებს ფანტავს; 12 ყველაფერი მისი განგებით ბრუნავს, რომ 
ყოველი მისი ნაბრძანები აღსრულდეს დედამიწის ზურგზე; 13 
თუ დასასჯელად, თუ მიწისთვის, თუ წყალობისთვის გამოაჩენს 
მას. 14 ყურადიღე ეს, იობ! დადექი და ჩასწვდი ღვთის 
სასწაულებს! 12 თუ იცი, როგორ განაგებს მათ ღმერთი და 
როგორ გამოაშუქებს ელვას თავისი ღრუბლიდან? 165 თუ იცი 
ჯანღების ასავალ-დასავალი - ყოვლადბრძენის 
საკვირველებანი? 17 თუ იცი, რატომ ხურდება შენი სამოსელი, 
როცა მყუდროვდება ქვეყანა სამხრეთის ქარში? 18 თუ აიჭრები 
მასთან ერთად ცის მყარში, სარკესავით რომ არის 
ჩამოსხმული? 1? გვასწავლე, რა ვუთხრათ მას? ვერაფერი 
მოგვიფიქრებია სიბნელისგან. 29 თუ მოხსენდება მას, რომ 
ლაპარაკი მსურს? თუ ინატრებს კაცი, რომ შთაინთქას? 21 ვერ 
უსწორებენ თვალს ცაზე მოკაშკაშე მნათობს, როცა ქარი 
გადაივლის და გადაწმენდს ცარგვალს. 22 ჩრდილოეთიდან 


მოდის ნათება, საშინელია ღვთის ირგვლივ ბრწყინვალება! 23 
ვერ ვწვდებით ყოვლადძლიერს, ის აღმატებულია ძალით და 
სიმართლით; მრავალმოწყალეა, არავის ჩაგრავს. 24 ამიტომაც 
მისი ეშინია ხალხს; ბრძენებს ის არად აგდებს. 


თავი 38 


1 მიუგო უფალმა იობს გრიგალიდან და უთხრა: ? ვინ არის, 
რომ აბნელებს განგებას უგუნური სიტყვებით? 3 წელი 
შემოისარტყლე, მეომარივით, მე შეგეკითხები და შენ მიპასუხე: 
4 სად იყავი, როცა დედამიწას ვაფუძნებდი? ამიხსენი, თუ გაქვს 
გაგება. ?2 ვინ დასაზღვრა მისი ზომები, თუ იცი? მასზე ბაწარი 
ვინ გადაჭიმა? 9 რაზე დგას მისი საძირკვლები ან ვინ დადო 
მისი ქვაკუთხედი, 7 როცა გალობდნენ დილის ვარსკვლავები 
და ყიჟინობდნენ ღვთისშვილები? 5 ვინ ჩაუკეტა ზღვას 
კარიბჭენი, როცა საშოდან ამოხეთქა, ? როცა ნისლი მივეცი 
სამოსელად და წყვდიადი - სახვევებად, 1? როცა დავუდგინე 
ჩემი წესი და დავუტანე ურდული და კარიბჭენი - 11 და ვთქვი, 
აქამდე მოდი, იქით აღარ, აქ შეწყდეს შენი ტალღების 
აზვირთება- მეთქი? 12 თუ გიბრძანებია შენს სიცოცხლეში 
დილისათვის, თუ გიჩვენებია ცისკრისათვის მისი ადგილი, 13 
რომ ეპყრა ქვეყნის კიდეები და ბოროტეულნი განეფერთხა 
მისგან? 14 გადაიქცევა საბეჭდავ თიხად და სამოსელივით 
აჭრელდება, 12 წაერთმევა ბოროტეულთ მათი ნათელი და 
აღმართული მკლავი შეიმუსრება. 15 თუ ჩაგიღწევია ზღვის 
წყაროებამდე? თუ გივლია უფსკრულის სიღრმეებში? 17 თუ 
გაღებულა შენ წინაშე სიკვდილის კარიბჭენი და შავეთის 
კარიბჭენი თუ გინახავს? 18 თუ განგიცდია დედამიწის სიგრძე 
და განი? მითხარი, თუ იცი ეს ყველაფერი? 19 სად არის გზა 
ნათლის სამყოფელისკენ და სად არის ბნელეთის ადგილი, 29 
რომ დაიჭირო თავის საზღვართან და მიაგნო მისი სახლის 
ბილიკებს? 21 თუ იცოდი, რომ ოდესმე დაიბადებოდი და 
მრავალჟამიერი იქნებოდი? 2? თუ შეგიღწევია თოვლის 
საგანძურში და სეტყვის საგანძური თუ გინახავს, 232 რომელსაც 
ვიმარაგებ ძნელბედობისთვის, ომისა და ბრძოლის 
დღისათვის? 24 რა გზით ნაწილდება ნათელი, როგორ 
ვრცელდება აღმოსავლეთის ქარი დედამიწაზე? 25 ვინ გაუხსნა 


ნიაღვარს სადინარი და გზა - ჭექა-ქუხილს, 29 რომ აწვიმოს 
უკაცრიელ მიწაზე, უდაბნოში, სადაც ადამიანი არ ჭაჭანებს, 27 
რომ მორწყას უდაბური ხრიოკები და აღმოაცენოს მწვანე 
ბალახი? 28 თუ ჰყავს წვიმას მამა ან ვინ დაბადა ნამის 
წვეთები? 29 ვისი საშოდან გამოვიდა ყინული და ციური 
ჭირხლი ვინ დაბადა, 39 როცა ქვასავით მკვრივდება წყალი და 
იკვრის უფსკრულის ზედაპირი? 31 თუ შეკრავ ხომლის 
საბელებს ან ორიონის საკვრელებს თუ გახსნი? 32 თუ ამოიყვან 
ზოდიებს თავ-თავის დროზე და დიდ დათვს თავისი 
ბელებითურთ თუ წარუძღვები? 33 თუ იცი ცათა კანონები ან თუ 
დაადგენ მის წესს ქვეყანაზე? 34 ღრუბლებს თუ მიუწვდენ ხმას, 
რომ დაგფაროს წყლის თქეშმა? 352 თუ დაიბარებ ელვას, რომ 
მოვიდეს და გითხრას: აქა ვარო! 39 ვინ ჩადო გულში სიბრძნე 
ან ვინ მისცა გონებას გამჭრიახობა? 37 ვინ დათვლის 
ღრუბლებს სიბრძნით და ცის კოლოტებს ვინ გადმოცლის, 39 
როცა შედუღებულია მიწა და კოლბოხები ერთმანეთს ეწებება? 
39 ლომს შენ უნადირებ მსხვერპლს, შენ უკლავ შიმშილს 
ლომის ბოკვერებს, 49 როცა ბუნაგებში განაბულან, როცა 
წვანან თავიანთ საფარში? 411 საზრდოს ვინ უმზადებს ყორანს, 
როცა მისი ბახალები ღმერთს შესჩხავიან და მშივრები 
დაბორიალობენ? 


თავი 39 


1 თუ იცი ჯიხვთა დაბადების ჟამი? ფურირმის მყვირალობა თუ 
შეგინიშნავს? 2 თუ დაგითვლია მისი მაკეობის თვეები? ან თუ 
იცი ჟამი მოგებისა? 3 ჩაიმუხლებენ, გამოაგდებენ ნაშიერთ, 
უამდებათ შობის ტკივილები. “ მაგრდებიან მათი შვილები, 
იზრდებიან ტრიალ მინდორზე, იფანტებიან და უკან აღარ 
უბრუნდებიან. ? ვინ გაუშვა ნებაზე კანჯარი და ველურ ვირს 
საბელი ვინ გაუხსნა, 9 რომელსაც უდაბნო მივეცი სახლად და 
სამყოფლად - მლაშობი? 7” ქალაქის ხმაურს არად აგდებს და 
გამრეკის შეძახილებს არ უსმენს. 8 მთებზე საძოვრად 
დაეხეტება და ყოველგვარ სიმწვანეს დაეძებს. ? თუ ისურვებს 
მარტორქა შენს სამსახურს? შენს ბაგებთან თუ დაიღამებს? 19 
ბაწრით თუ დააკავებ მარტორქას ხნულთან? თუ დაგიფარცხავს 
ნახნავებს შენს უკან? 11 თუ დაენდობი მის ძლიერებას და შენს 
საშრომელს თუ მიანდობ? 12 თუ გექნება იმედი, რომ თესლს 
დაგიბრუნებს და კალოზე დაგიხვავებს? 13 ხალისობენ 
სირაქლემას ფრთები, მაგრამ სიყვარულის ნაკრეტენი და 
ბუმბულია ისინი? 14 რადგან მიწაზე დებს თავის კვერცხებს და 
ქვიშაში ათბობს მათ; 12 ავიწყდება, რომ ფეხით გაიჭეჭყება და 
ველის მხეცი გათელავს მას. 15 სასტიკად ექცევა თავის 
ბარტყებს, თითქოს მისები არ ყოფილიყვნენ; ამაოა მისი გარჯა 
სიფრთხილის გარეშე; 17 რადგან ღმერთმა დაუკავა მას ჭკუა 
და წილად არ არგუნა გონება; 18 რაჟამს შეიმართება 
გასაფრენად, დასცინის ცხენსა და მხედარს. 13 შენ მიეცი ცხენს 
ძლიერება? შენ შემოსე ფაფრით მისი კისერი? 29 შენ ახტუნებ 
მას კალიასავით? მისი მჭახე ჭიხვინი ზარდამცემია! 21 მიწას 
თხრის ველზე და ხარობს, ძლიერი ჭენებით მახვილს ეგებება. 
22 შიშს დასცინის, არ ფრთხება და მახვილისგან პირს არ 
აბრუნებს; 23 მის თავზე ჟღრიალებს კაპარჭი, ელავს 
შუბისწვერი და ჰოროლი. 24 გრიალ-დგანდგარში ყლაპავს 
მიწას და ბუკის ხმა ვერ აკავებს; 25 ბუკის ცემაზე, იტყვის: აჰა! 


და შორითვე იყნოსავს ბრძოლას, სარდლის შეძახილებს და 
ყიჟინას. 29 შენს ჭკუაზე ნავარდობს ქორი და სამხრეთისკენ 
მიფრინავს ფრთაგაშლილი? 27 შენს ბრძანებაზე აღმაფრენს 
არწივი და იკეთებს მაღლა თავის ბუდეს? 29 კლდეზე სახლობს 
და ათევს ღამეს, კლდის ქიმია მისი ციხე-სიმაგრე; 2? იქიდან 
ეძებს საკვებს, შორიდანვე ჭვრეტს მისი თვალი; 39 მისი 
მართვენი სისხლს ხვრეპენ და სადაც ლემშია, იქ გაჩნდება. 


თავი 40 


1 მიუგო უფალმა იობს და უთხრა: ? რას ედავება 
ყოვლადძლიერს შარიანი კაცი? ღვთის მამხილებელი ამაზე 
პასუხს აგებს. 3 მიუგო იობმა უფალს და უთხრა: “ აჰა, ნამცეცი 
ვარ, რა გიპასუხო? პირზე მაქვს ხელი მიდებული. ? ერთხელ 
ვთქვი და მეტს აღარ ვიტყვი, მეორეჯერაც და - დავდუმდები. 9 
მიუგო უფალმა იობს გრიგალიდან და უთხრა: 7 
შემოისარტყლე წელი მამაკაცურად, შეგეკითხები და 
გამაგებინე: 8 გინდა გააუქმო ჩემი სამართალი, გამამტყუნო, 
რომ თავად გამართლდიე? 7? იქნებ ღვთისდარი მკლავი გაქვს 
და მისი ხმით გრგვინვა შეგიძლია? 19 აბა, შეიმკე დიდებით და 
სიდიადით! აბა, შეიმოსე ნათელი და შარავანდი! 11 აბა, 
გადმოაფრქვიე შენი რისხვის ცეცხლი! დახედე განდიდებულს 
და დააკნინე! 12 დახედე განდიდებულს და დაამდაბლე, 
ადგილზევე გააცამტვერე ბოროტეულნი! 13 მტვერში ჩამარხე 
ერთიანად და შავეთში მობურე მათი პირისახე. 1“ მაშინ მეც 
დაგიჯერებ, რომ შენს მარჯვენას ძალუძს შენი გადარჩენა. 12 
აჰა, ბეჰემოთი, შენთან ერთად რომ შევქმენი, ჭამს ხარივით 
ბალახს. 15 აჰა, ძალა მისი მის წელშია, მისი სიმაგრე - მუცლის 
კუნთებშია; 17 ნაძვივით დრეკს თავის კუდს, თეძოების 
ძარღვები გადაგრეხილი აქვს; 18 მისი ძვლები სპილენძის 
მილებია, მისი სახსრები - რკინის წნელები; 19 ის პირველია 
ღვთის ქმნილებებში, მხოლოდ მისი გამჩენი თუ დაჰკრავს 
მახვილს; 29 მთები აძლევს მას საზრდოს და ველის ყოველი 
მხეცი იქ ერთობა. 21 ლაქაშებში წვება, ლერწმის საფარში და 
ჭაობებში; 22 ლაქაშები ჩრდილს აფენს მას, ღელის ძეწნები 
გარს ახვევია; 23 აჰა, ბობოქრობს მდინარე, ის კი არ ფრთხება, 
მშვიდად არის, თუნდაც იორდანე მიეღვაროს პირში. 24 
თვალით ვინ დაიჭერს მას, მახით ვინ გაუხვრეტს ცხვირს? 


თავი 41 


1 თუ ამოათრევ ანკესით ლევიათანს და ბაწრით თუ დაუბამ 
ენას? 2 ცხვირში თუ გაუყრი კაუჭს და ყბაში ჩანგალს თუ 
მოსდებ? 3 თუ დაგიწყებს ბევრ ვედრებას ანთუ ტკბილი 
სიტყვით დაგეუბნება? “ თუ დაგიდებს აღთქმას ანთუ სამუდამო 
ყმად გაიხდი? ? თუ დაუწყებ თამაშს, როგორც ჩიტს რასმე, თუ 
დააბამ შენი გოგონებისთვის? 9 თუ მოივაჭრებენ მას 
მოვაჭრენი, თუ დაანაწილებენ ქანაანელთა შორის? 7 თუ 
დაუფარავ კანს ჰოროლებით და თავს - ბარჯებით? 8 შეახე მას 
ხელი და გახსოვდეს ბრძოლა, მეტს აღარ ეცდები. 7? აჰა, 
უმტყუნებს მას იმედი, მის ერთ შეხედვაზე დაეცემა. 19 მის 
აღძვრას ვერავინ ბედავს თუ მე ვინღა დამიდგება წინ? 11 ვისი 
რა მმართებს, რომ გადავუხადო? ყველაფერი ჩემია 
ცისქვეშეთში. 12 არ შევწყვეტ სიტყვას მისი სხეულის ასოებზე, 
მის ძლიერებაზე და მისი აღნაგობის სილამაზეზე. 13 ვინ 
გახდის მას ზედა სამოსელს? მის ორ ყბას შუა ვინ შეაღწევს? 14 
მისი პირისახის კარს ვინ გააღებს? მის კბილთა ირგვლივ 
საშინელებაა! 12 მისი ზურგი დელამფართა წყებაა, მჭიდრო 
ბეჭდებით შეკრული; 19 ერთი მეორეზეა მიჯრილი და ქარი არ 
ატანს მათ შორის; 17 ერთმანეთს შეეწებნენ, შედუღდნენ და 
აღარ სცილდებიან; 18 მისი დამცხიკვება შუქს აფრქვევს, მისი 
თვალები განთიადის წამწამებია; 19 მისი პირიდან მაშხალები 
გამოდის, ცეცხლის ნაკვერჩხლები ცვივიან; 29 ნესტოებიდან 
კვამლს უტევებს, როგორც მდუღარე ქვაბი, როგორც 
ნახანძრალი ლერწამი; 21 მისი სუნთქვა მუგუზლებს აღვივებს 
და მისი პირიდან ალი გამოდის; 22 მის ქედზე ძალაა 
დავანებული და მის წინაშე როკავს შიში; 23 ხორცის ნაკვთები 
მისი შენივთულია ერთმანეთთან, მკვრივად აფენია, 
შეუძვრელად; 24“ ქვასავით მკვრივია მისი გული, მკვრივია 
ქვედა დოლაბივით. 22 წამოიმართება და ფრთხებიან 
ძლიერნი, თავზარდაცემისგან გონს კარგავენ; 26 მახვილი ვერ 


უძლებს მას, ვერც შუბი, ვერც ჰოროლი, ვერც ჯავშანი; 27 რკინა 
ჩალად უჩანს და ფუტურო ხედ - რვალი; 29 ვერ გააქცევს მას 
მშვილდის ნასხლეტი, თივის ბულულია მისთვის შურდულის 
ქვები; 2? ბზედ უჩანს ლახტი და ლახვრის შხუილზე ეღიმება; 39 
წამახული ქვები აქვს მუცლის ქვეშ, განრთხმულია კევრივით 
ჭონჭყოში; 31 ქვაბივით ადუღებს უფსკრულს, ზღვას საცხებლის 
კოჭობად აქცევს; 32 თავის უკან ასხივებს ბილიკს, ჭაღარად 
ჩნდება ზღვის მორევი; 33 არ არის მიწაზე მისი მსგავსი, 
უშიშრად არის გაჩენილი; 34 ყოველი მაღლის მჭვრეტელია, 
მეფობს ყოველ ამპარტავანზე. 


თავი 42 


1 მიუგო იობმა უფალს და უთხრა: ? ვიცი, რომ ყოვლისშემძლე 
ხარ და არცერთი განზრახვა შენი არ დაბრკოლდება. 3 ვინ 
არის რომ მალავს რჩევას უგუნურებით? რადგან 
ვლაპარაკობდი და არაფერი გამეგებოდა, ჩემთვის 
საკვირველზე, და ვერაფერს ვხვდებოდი. 4? მომისმინე, მე 
ვიტყვი, შეგეკითხები და მაცოდინე. ? ყურმოკვრით მსმენია 
შენზე, ახლა კი ჩემი თვალით გიხილე. 69 ამიტომაც ვკიცხავ ჩემს 
თავს და ვინანიებ მტვერშა და ნაცარში. 7 მას შემდეგ, რაც 
წარმოთქვა უფალმა ეს სიტყვები იობის მიმართ, უთხრა 
უფალმა ელიფაზ თემანელს: აინთო ჩემი რისხვა შენ მიმართ 
და შენი ორი მეგობრის მიმართ, რადგან ჩემი მორჩილი 
იობივით გულწრფელად არ ილაპარაკეთ ჩემზე. 8 ახლა 
წაიყვანეთ შვიდი ხარი და შვიდი ცხვარი და მიდით ჩემს 
მორჩილ იობთან, აღავლინეთ აღსავლენი თქვენს საოხად და 
ჩემი მორჩილი იობი ილოცებს თქვენთვის, რადგან 
შევიწყნარებ მას და ავად არ მოგექცევით, რომ ჩემი მორჩილი 
იობივით წრფელად არ მელაპარაკეთ. ? წავიდნენ ელიფაზ 
თემანელი, ბილდად ხუშელი და ცოფარ ნაყამათელი და ისე 
მოიქცნენ, როგორც უთხრა მათ უფალმა. და შეიწყნარა 
უფალმა იობი. 19 და აღუდგინა უფალმა იობს მისი დოვლათი, 
როცა ილოცა იობმა თავისი მეგობრებისთვის. ერთი იმდენი 
მიუმატა უფალმა იობის საბადებელს! 11 მივიდნენ მასთან მისი 
ძმები და დები, მისი ძველი ნაცნობები და ჭამეს მასთან ერთად 
პური მის სახლში; მიუსამძიმრეს და ანუგეშეს ყველა იმ 
განსაცდელის გამო, რაც უფალმა მოუვლინა მას. თითოეულმა 
მისცა მას თითო კესიტა და თითო ოქროს ბეჭედი. 12 უკურთხა 
უფალმა იობს დარჩენილი დღეები წინანდელზე უფრო მეტად: 
ჰყავდა თოთხმეტი ათასი ცხვარი, ექვსი ათასი აქლემი, ათასი 
უღელი ხარი და ათასი სახედარი. 13 ჰყავდა შვიდი ვაჟი და 
სამი ასული. 14 ერთს სახელად დაარქვა იემიმა, მეორეს - 
კეციყა, მესამეს - კერენ-ჰაფუქი. 12 არ მოიძებნებოდნენ მთელ 


ქვეყანაზე იობის ასულებისთანა ლამაზი ქალები, და მამამ 
მისცა მათ სამკვიდრო მათ ძმებს შორის. 16 იცოცხლა ამის 
შემდეგ იობმა ასორმოცი წელი და მოესწრო თავის შვილებს 
და შვილთაშვილებს მეოთხე თაობაში. 17 მოკვდა იობი 
მოხუცებული და დღესრული. 


ფსალმუნები 
უ__ჰ 


1 ნეტარია კაცი, რომელიც არ მისდევს უღმრთოთა რჩევას და 
ცოდვილთა გზას არ ადგას, არ ზის ავყიათა საკრებულოში. 2 
არამედ უფლის რჯულშია მისი მისწრაფება და მის რჯულზე 
ფიქრობს იგი დღედაღამ. 3 და იქნება იგი წყლის ნაკადებთან 
დანერგილ ხესავით, თავის დროზე რომ იძლევა ნაყოფს და არ 
დაჭკნება ფოთოლი მისი. და ყოველივეში, რასაც იქმს, 
წარმატებულია. 4 უღმრთონი ასე კი არ არიან, ბზეს წააგვანან, 
ქარისგან აღგვილს. ? ამიტომ ვერ წამოიმართებიან უღმრთონი 
სასამართლოში, ხოლო ცოდვილნი - მართალთა კრებულში. 9 
რადგან უფალმა უწყის მართალთა გზა, უღმრთოთა გზა კი 
წარიხვეტება. 


=97% 


1 რატომ ბობოქრობენ ხალხები და ერები ესწრაფიან 
ამაოებას? 2 ამქვეყნიური მეფეები ამხედრებულან და 
შეთქმულან წარჩინებულნი უფლის წინააღმდეგ, და მის 
ცხებულზე გალაშქრებულან. 3 დავგლეჯთ მათს სადავეებს და 
მოვიშორებთ მათს ხუნდებსო. “ მკვიდრი ზეცისა გაიცინებს, 
უფალი აბუჩად აიგდებს მათ. ? მაშინ ეტყვის მათ თავისი 
რისხვით და თავისი გულისწყრომით შეაძრწუნებს: 5 მე 
ვაკურთხე მეფე ჩემი სიონზე - ჩემს წმიდა მთაზე. 7 გაუწყებთ 
უფლის კანონმდებლობას: უფალმა მითხრა: ძე ხარ ჩემი, დღეს 
გშობე შენ; 38 მთხოვე და მოგცემ ხალხებს სამემკვიდროდ, 
ხოლო ქვეყნის კიდეებს - სამკვიდრებლად. ? შენ დალეწავ მათ 
რკინის კვერთხით, მეთუნის ჭურჭელივით დაამსხვრევ. 19 ახლა 
კი გონს მოდით, მეფენო! განისწავლენით, ქვეყნის მსაჯულნო! 
11 ემსახურეთ უფალს შიშით და შეჰპღაღადეთ თრთოლვით. 12 
ეამბორეთ ძეს, რომ არ განრისხდეს იგი და არ დაიღუპოთ 
გზაში, რადგან მალე აღიგზნება რისხვა მისი. ნეტარ არს 
ყველა, ვინც მასზეა მინდობილი. 


=8- 


1 ფსალმუნი დავითისა.როცა გაურბოდა თავის ძეს აბესალომს. 
უფალო! როგორ მომრავლდნენ ჩემი მტრები. ჩემ წინააღმდეგ 
აღდგა მრავალი. ? ბევრი ეუბნება ჩემს სულს: არ არის მისთვის 
შემწეობა ღმერთისმიერი. სელა. 3 და შენ, უფალო, ჩემი ფარი 
ხარ, ჩემი დიდება და ამმაღლებელი ჩემი თავისა. “ ჩემი ხმით 
მოვუხმობ უფალს და ის მიპასუხებს თავის წმიდა მთიდან. 
სელა. ? ვწვები, ვიძინებ და ვიღვიძებ, რადგან უფალი შემწეა 
ჩემი. 9 ვერ შემაშინებს სიმრავლე ხალხის, გარს რომ 
მერტყმიან ყოველი მხრიდან. 7 აღსდეგ, უფალო, მიხსენი, 
ჩემო ღმერთო, რადგან შენ ულეწავ ყბებს ყველა ჩემს მტერს, 
ბოროტეულებს უმუსრავ კბილებს. 8? უფლისაგან არის ხსნა და 
შენი კურთხევა შენს ერზე. სელა. 

1 გუნდის ლოტბარს, დავითის საგალობელი, ფსალმუნი. 
მიპასუხე, ოდეს მოგიხმობ, ჩემი სიმართლის ღმერთო. 
შევიწროების ჟამს შენ მაძლევდი გასაქანს, შემიწყალე და 
ისმინე ჩემი ლოცვა. 2? შვილნო კაცისა! როდემდე იქნება 
ღირსება ჩემი დამცირებული? როდემდე გეყვარებათ ამაოება 
და ეძიებთ სიყალბეს? სელა. 3 უწყოდეთ, რომ ამოირჩია 
ღმერთმა წმიდანი: უფალი ისმენს, ოდეს მოვუხმობ მას. 4 
ძრწოდეთ და ნუ შესცოდავთ, გულში იზრახეთ იქვენს 
საწოლებში და იყუჩეთ. სელა. ? შესწირეთ შესაწირავები 
სიმართლისა და უფალს მიენდეთ. 9 მრავალნი ამბობენ: ვინ 
გვიჩვენებს სიკეთეს? გადმოგვაფინე შუქი შენი სახისა, უფალო! 
7 შენ მიეცი სიხარული ჩემს გულს უფრო მეტი, ვიდრე მათია 
პურის და მაჭრის სიუხვისას. 9? მშვიდად დავწვები და 
დავიძინებ, რადგან შენ, უფალო, მხოლოდ შენ მამყოფებ 
უშიშრად. 

1 დავითისფსალმუნი სალამურზე, გუნდისლოტბარისათვის. 
ჩემი ნათქვამი ყურად იღე, უფალო, ჩასწვდი ჩემს გულისთემას. 
2 ისმინე ჩემი ღაღადი, მეუფევ ჩემო და ღმერთო ჩემო, რადგან 
შენ მიმართ ვლოცულობ. 3 უფალო! დილდილობით მოისმინე 
ჩემი ხმა, დილაადრიან შევემზადები შენთვის და დაგელოდები. 
4 რადგან არა ხარ ბოროტების მოყვარული ღმერთი, 
ბოროტება ვერ დაისადგურებს შენთან. ? ვერ დადგებიან 
ქედმაღალნი შენ წინაშე: შენ გძულს ყველა, ვინც 
უსამართლობის ჩამდენია. 9 შენ დაღუპავ სიცრუის მთქმელს; 
სისხლისმსმელი და მაოხრებელნი კი წავლენ შენგან. 7 ხოლო 
მე შენი უხვი წყალობით მოვალ შენს სახლში, ვეთაყვანები შენს 
წმიდა ტაძარს შენდამი შიშით. 8 უფალო! მატარე შენი 
სიმართლის გზით ჩემი მტრების გამო, გაასწორე შენი გზა ჩემ 
წინაშე. ? რადგან არ არის ჭეშმარიტება მათს ბაგეებში, ბილწია 
მათი შიგნეულობა, მათი ხორხი ღია საფლავია, მათი ენები 
ქლესაობენ. 19 განსაჯე ისინი, ღმერთო, დაეცნენ თავიანთი 
ზრახვების გამო; თავიანთი ცოდვების სიმრავლისათვის 
მოიშორე ისინი, რადგან აღდგენ შენ წინააღმდეგ, 11 და 
გაიხაროს ყველამ, ვინც შენზეა მონდობილი, იმხიარულონ 
უკუნისამდე; და დაიცავ მათ, და გაიხარებენ შენით, ვისაც შენი 
სახელი უყვარს. 12 რადგან შენ აკურთხებ მართალს, უფალო; 
შენი წყალობით შემოსავ, როგორც ჯავშნით. 

1 რვასიმიან საკრავზე საგალობელი, გუნდისლოტბარს, 
დავითის ფსალმუნი. უფალო! შენი გულისწყრომით ნუ 
მამხილებ და შენი რისხვით ნუ დამსჯი. 2 შემიწყალე, უფალო, 
რადგან უძლური ვარ; განმკურნე, უფალო, რადგან 
შეძრწუნდნენ ჩემი ძვლები. 3 ჩემი სულიც შეძრწუნებულია და 
შენ, უფალო, როდემდე? “ შემობრუნდი, უფალო, გადაარჩინე 
ჩემი სული, მიხსენი შენი წყალობისათვის. ? რადგან არ არის 
შენი გახსენება სიკვდილში; ვიღა შეგასხამს ქვესკნელიდან 
ქება- დიდებას? 9 მოვიქანცე ვაებით. ყოველღამ ებან ჩემს 
საწოლს, ცრემლებით ვალტობ ჩემს სარეცელს. 7 დაიშრიტა 
წუხილით ჩემი თვალი, გადმომცვივდა ყოველთა მტერთა 
გამო. 8 განმშორდით ყოველნი, მოქმედნი უსამართლობისა, 
რადგან ისმინა უფალმა ჩემი გოდების ხმა. 8? ისმინა უფალმა 
ჩემი ვედრება; უფალი შეიწყნარებს ჩემს ლოცვას. 19 
გაწბილდებიან და საშინლად შეძრწუნდებიან ყოველნი მტერნი 
ჩემნი; უკუიქცევიან და შერცხვებიან მეყსეულად. 

1 გალობა დავითისა, ქუშ ბენიამინელის გამო რომ უმღერა 
უფალს: უფალო, ღმერთო ჩემო! შენზე ვარ მონდობილი. 
მიხსენი ყველა მდევნელისაგან და გადამარჩინე. 2 რათა არ 
დაგლიჯოს, ვითარცა ლომმა, სული ჩემი, დალეწოს და არ 
იყოს მხსნელი. 3 უფალო, ღმერთო ჩემო! თუ რამ გავაკეთე, თუ 
უსამართლობა გამოვიდა ჩემი ხელიდან, “ თუ ჩემთვის 
მშვიდობის მსურველს ბოროტებით გადავუხადე და გავაგდე 
თუნდაც ჩემი მტერი ხელცარიელი, ო - ? დაე, დევნოს მტერმა 
სული ჩემი და წამოეწიოს, დაე, დედამიწაზე დაანარცხოს 
სიცოცხლე ჩემი და მტვრად აქციოს ღირსება ჩემი. სელა. 9 
აღსდექ, უფალო, შენი რისხვით, ამაღლდი გულისწყრომით 
ჩემს მტრებზე, გამოიღვიძე ჩემთვის სამართალზე, რომელიც 
შენ დადე მცნებად. ”7 გარს შემოგეხვევა გუნდი ხალხთა, მის 
ზემოთ ამაღლდი მწვერვალზე. 8 უფალი განსჯის ერებს. 
განმიკითხე, უფალო, ჩემი სიმართლით და უბიწოებით, 
რომელიც ჩემშია. ? შეწყდეს ბოროტება ბიწიერთა, ხოლო 
მართალი გაამართლე, რადგან შენა ხარ გულისა და 
ზრახვების შემმოწმებელი, ღმერთო მართალო! 19 ჩემი ფარი 
უპყრია ღმერთს, გულმართალთა მხსნელს. 11 ღმერთი 
მართალი მსაჯულია და ღმერთი - რისხვის მფრქვეველი 
ყოველდღე. 1? მახვილს გალესავს - თუ არ მორჯულდა, 
შვილდს მოზიდავს და დაუმიზნებს. 13 მომაკვდინებელი 
იარაღი გაამზადა მისთვის, ისრებს წარმართავს მდევნელთა 
მიმართ. 1“ აჰა, ჩაესახება სიმრუდე, დაორსულდება 
უკუღმართობით და შობს სიცრუეს. 12 ორმო თხარა და ღრმად 
ამოკვეთა, სხვისთვის გაამზადა ორმო და თვითონ ჩავარდა. 195 
მისი ავგულობა მის თავზე დატრიალდება და მისი ბოროტება 
მის თხემზე დაეცემა. 17 ვადიდებ უფალს მისი სიმართლით და 
ვუგალობებ უზენაესი უფლის სახელს. 

1 გუნდისლოტბარს, გათის საკრავზე, დავითის ფსალმუნი. 
უფალო, ჩვენო მბრძანებელო! რაოდენ დიდია შენი სახელი 
მთელ ქვეყანაზე, ცათა ზემოთ სწვდება შენი დიდება. 2 ჩვილთა 
და ძუძუმწოვართა ბაგეებიდან გამართე ხოტბა, რათა 
დაგედუმებინა შენი მტერი და შურისმგებელი. 3 როცა შევხედავ 
შენს ცას - შენი თითების ნამოქმედარს, მთვარესა და 
ვარსკვლავებს, რომლებიც დააფუძნე, “ რა არის კაცი, რომ 
იხსენიებ? ან ძე ადამიანისა, რომ ყურადღებას აქცევ? ? ბევრად 
არ დაგიმცირებია იგი ანგელოზებზე; დიდება და ღირსება 
დაადგი გვირგვინად. 59 გააბატონე იგი შენი ხელის 
ნამოქმედარზე; ყოველივე მას დაუმორჩილე. 7 ყველა 
პირუტყვი - წვრილფეხა და მსხვილფეხა, ასევე ნადირი 
ველისა; 98 ფრინველი ცისა და თევზი ზღვისა, და წყლის 
ბილიკებით რომ მოძრაობენ. ? უფალო, ჩვენო მბრძანებელო! 
რაოდენ დიდია შენი სახელი მთელ ქვეყანაზე. 

1 გუნდისლოტბარს, ლაბანის სიკვდილზე, დავითისფსალმუნი. 
გადიდებ, უფალო, მთელი გულით, ვილაპარაკებ შენს 
სასწაულებს. 2 ვიმხიარულებ და ვილხენ შენით, ვუმღერებ შენს 
სახელს, უზენაესო. 3 ოდეს მიიქცევიან ჩემი მტრები უკან, 
მარცხს განიცდიან და დაიღუპებიან შენ წინაშე. 4 რადგან შენ 
გაარჩიე ჩემი დავა და სამართალი; დაბრძანდი ტახტზე, 
სიმართლის მსაჯულო. ? განრისხდი ერებზე, მოსპე ბოროტი, 
მათი სახელი ამოშალე უკუნითი უკუნისამდე. 9 მტერი გაქრა, 
გაპარტახდა სამუდამოდ და შენ დაანგრიე ქალაქები, მათთან 
ერთად მოისპო მათი ხსენება. 7 ხოლო უფალი იარსებებს 
უკუნისამდე. მან მოამზდა სამართლისთვის თავისი ტახტი. 8 და 
ის სიმართლით განსჯის მსოფლიოს, გაასამართლებს ხალხებს 
სისწორით. ? უფალი იქნება ჩაგრულის შემწე და დასაყრდენი 
გაჭირვების ჟამს. 19 შენ მოგენდობიან შენი სახელის მცოდნენი, 
ვინაიდან არ მიატოვებ, უფალო, შენს მაძიებლებს. 11 
უგალობეთ უფალს, სიონის მკვიდრს, აუწყეთ მისი საქმენი 
ერებს. 12 რადგან იძიებს მათ სისხლს, გაიხსენებს მათ, არ 
დაივიწყებს ტვირთმძიმეთა გოდებას. 13 შემიწყალე, უფალო, 
იხილე ჩემი შეჭირვება ჩემი მტრებისგან, აღმამაღლე 
სიკვდილის კარიბჭიდან. 14 რათა განვაცხადო ყოველი შენი 
ქება კარიბჭეში სიონის ასულისა, ვილხინო შენმიერი შველით. 
15 ჩაცვივდნენ ერები თავიანთ ამოთხრილ ორმოში, მათ 
გამზადებულ ბადეში გაება მათი ფეხი. 19 ცნობილია უფალი, 
სამართლის მოქმედი. ბოროტი გაება თავისი ხელით დაგებულ 
მახეში. სელა. 17 დაუბრუნდებიან ბოროტნი ჯოჯოხეთს, ყველა 
ერი, ვინც დაივიწყა ღმერთი. 18 სამუდამოდ არ იქნება 
დავიწყებული ღატაკი, სამარადისოდ დაკარგული - უპოვართა 
იმედი. 1? აღსდექ, უფალო, ნუ იმძლავრებს კაცი; დაე, 
გასამართლდნენ ერები შენ წინაშე. 2? უფალო, შიშის ზარი 
დაეცი მათ; დაე, შეიტყონ ერებმა, რომ კაცუნები არიან ისინი. 


სელა. 21 რატომ დგახარ, უფალო, შორს? თვალს მარიდებ 
გაჭირვების ჟამს. 22 ამპარტავნობით დევნის ბოროტი ღატაკს; 
შეპყრობილნი იქნებიან მზაკვრობით, რომელიც განიზრახეს. 23 
რადგან ტრაბახობს ბოროტი თავისი სულის ავხორცობით, 
ხოლო ანგარების მოყვარული უარყოფს უფალს. 24 ბოროტი 
თავისი ქედმაღლობით უგულებელეოფს, მისი აზრით არ 
არსებობს ღმერთი. 25 გამარჯვებულია მისი გზა ყოველჟამს; 
მიუწვდომელია მისდამი შენი სამართალი, თავის მტრებს 
სულის შებერვით ამარცხებს. 29 თავის გულში ამბობს: „არ 
წავბორძიკდები, თაობიდან თაობამდე არ შემხვდება სიავე“. 27 
მისი პირი სავსეა წყევლით, თაღლითობით და სიცრუით; მისი 
ენა სიმრუდე და უკუღმართობაა. 28 ჩასაფრდება ეზოს უკან, 
სამალავიდან მოკლავს უდანაშაულოს, მისი თვალები 
საწყლებს უთვალთვალებენ. 2? დაუდარაჯდება საფარში, 
როგორც ლომი შამბნარში ჩაუსაფრდება საწყალს 
მოსატაცებლად, მოიტაცებს, ოდეს მოამწყვდევს თავის ბადეში. 
30 მოიღუნება, გაწვება და საწყლებს თავის ბრჭყალებში 
მოაქცევს. 31 თავის გულში ამბობს: „დაივიწყა ღმერთმა, თავის 
სახე დამალა, რომ არ იხილოს აღარასოდეს“. 32 აღსდექ, 
უფალო ღმერთო, აღმართე ხელი, ნუ დაივიწყებ ჩაგრულებს. 
332 რად უგულებელყო ბოროტმა ღმერთი? გულში იზრახა, რომ 
არ მოჰკითხავ. 34 უმზერ შენ, ვინაიდან ხედავ წყენასა და 
შევიწროებას, რათა სამაგიერო გადაუხადო შენი ხელით, შენ 
განდობს თავის თავს ჩაგრული, შენ იყავ ობლის შემწე. 32 
გადაამსხვრიე ბოროტისა და უკეთურის მკლავი, რომ ეძიონ 
მისი ბოროტება და ვერ იპოვონ. 30 უფალი არის ხელმწიფე 
უკუნითი უკუნისამდე, განქარდებიან ხალხები მისი ქვეყნიდან. 
37 უფალო, მოისმინე მორჩილთა ნატვრა; შეამზადე მათი 
გული, მიაპყარ ყური; 38 გაუსამართლე ობოლს და ჩაგრულს, 
რომ აღარ დევნონ კაცთაგანი ამ ქვეყანაზე. 

1 გუნდისლოტბარს, დავითისფსალმუნი. უფალზე ვარ 
მინდობილი; როგორ ეტყვით ჩემს სულს: „გადაიხვეწე ჩიტივით 
თქვენს მთებში“. 2 რადგან აგერ ბოროტნი მოზიდავენ 
მშვილდს, ლარზე მიამაგრებენ ისარს, რომ სიბნელიდან 
ესროლონ გულმართლებსს. 3 თუ საძირკვლები დანგრეულია, 
მართალმა რა ჰქნას? 4 უფალი თავის წმიდა ტაძარშია, ცაშია 
უფლის ტახტი; მისი თვალები იმზირებიან, ქუთუთოები 
ამოწმებენ ადამის შვილებს. 2 უფალი მართალს გადაარჩენს, 
ხოლო ბოროტი და ძალადობის მოყვარული სძულს მის სულს. 
6 ნაკვერჩხალს აწვიმებს ბოროტთა ზედა, ცეცხლსა და 
გოგირდს; და ქარბორბალა ხვედრია მათი. 7 რადგან 
მართალია უფალი, უყვარს სიმართლე. გულწრფელი იხილავს 
მის სახეს. 


1 დავითის საგალობელირვასიმიან საკრავზე, 
გუნდისლოტბარს. ? მიხსენი, უფალო, რადგან აღარ არსებობს 
ღვთისმოსავი, რადგან გამქრალან ჭეშმარიტნი კაცთა 
მოდგმიდან. 3 ტყუილს ეტყვიან ერთიმეორეს, ქლესა ტუჩებით 
ორპირულად ლაპარაკობენ; 4“ მოსპობს უფალი ქლესა ბაგეებს, 
გოროზად მოლაპარაკე ენებს. ? რომელნიც ამბობენ: ჩვენი 
ენებით ვიმძლავრებთ, ბაგენი ჩვენი ჩვენთანაა; ვინ 
გვიბატონებს? 9 ღარიბთა დარბევისა და ჩაგრულთა კვნესის 
გამო აღვდგები, ამბობს უფალი, აღმოვუჩენ შველას, ვისაც 
მახე დაუგეს. 7” უფლის სიტყვები წმიდა სიტყვებია, მიწის ქურაში 
გაწმედილი ვერცხლი, შვიდჯერ გადახალისებული. 8? უფალო, 
შენ შეინახავ მათ, დაიცავ ამ თაობიდან უკუნისამდე. 


1 ირგვლივ ბოროტნი მიმოდიან, რაკი ამაღლდნენ უღირსები 
კაცთა მოდგმიდან. 2 გუნდის ლოტბარს, დავითის ფსალმუნი. 
როდემდე დამივიწყებ, უფალო, სამუდამოდ? როდემდე იქნები 
პირმიქცეული ჩემგან? 3 როდემდე ვინახო ზრახვანი ჩემს 
სულში, ნაღველი ჩემს გულში ყოველდღიურად? როდემდე 
აღზევდება მტერი ჩემზე? “ მომხედე, მიპასუხე, უფალო, 
ღმერთო ჩემო! მოჰფინე სინათლე ჩემს თვალებს, რომ არ 
დავიძინო სასიკვდილოდ. ? თორემ იტყვის ჩემი მოძულე: 
„დავძლიე იგი“. გაიხარებენ ჩემი მტრები, თუ წავბორძიკდი. 9 
ხოლო მე შენი წყალობის იმედი მაქვს, შენი შველით იხარებს 
ჩემი გული; ვუგალობებ უფალს, ჩემს კეთილისმყოფელს. 

1 ლოტბარს, დავითის ფსალმუნი. თქვა უგუნურმა თავის 
გულში: „არ არის ღმერთი“. გაირყვნენ, სისაძაგლე ჩაიდინეს; 
არავინ არის კეთილის მქნელი. 2 უფალმა ზეციდან გადმოხედა 
ადამიანთა შვილებს, რომ დაენახა, თუ არის ვინმე 
ჭკუათმყოფელი, ღმერთს რომ ეძიებს. 3 ყველამ უარყო, 
ერთაანად საძულველნი გახდნენ; არ არის მქნელი კეთილისა, 
ერთიც არ არის. “ ნუთუ ვერ შეუგნიათ უკანონოების ჩამდენთ, 
ჩემი ხალხის მჭამელთ, პურს რომ სჭამენ და ღმერთს არ 
უხმობენ? ? იქ შეკრთნენ შიშით, რადგან ღმერთი მართალთა 
თაობაშია. 9 თქვენ დასცინეთ რჩევას საწყლისას, რაკი 
ღმერთია მისი მფარველი. ” ვინ მისცემს სიონიდან ისრაელს 
ხსნას? ოდეს შემოაქცევს ღმერთი თავის ხალხის ტყვეობას, 
მოილხენს იაკობი, გაიხარებს ისრაელი. 

1 ფსალმუნი დავითისა. უფალო! ვინ დაისადგურებს შენს 
კარავში? ვინ დამკვიდრდება შენს წმიდა მთაზე? ? ვინც 
უმწიკვლოდ დადის, სიმართლის მოქმედია და ჭეშმარიტებას 
ლაპარაკობს თავის გულში. 3 ვინც არავის გასჭორავს თავისი 
ენით, ცუდს არ გაუკეთებს მოყვასს და აუგს არ იტყვის 
ახლობელზე. “ ვის თვალშიც დამცირებულია საზიზღარი, 
ხოლო ღვთის მოშიშებს პატივსა სცემს; ვინც დაიფიცებს თავის 
საზიანოდ და არ შეცვლის; ? ვინც ფულს ვახშით არ გასცემს და 
ქრთამს უდანაშაულოზე არ აიღებს; ამის მოქმედი არასოდეს 
წაფორხილდება. 

1 გალობა დავითისა. დამიფარე უფალო, რადგან შენზე ვარ 
მონდობილი. ? მე ვუთხარი უფალს: შენ ხარ ჩემი ბატონი; ჩემი 
სიკეთე შენს გარეშე არ არსებობს. 3 წმიდანებთან, რომლებიც 
დედამიწაზე არიან და ძლიერებთან, - მათთან არის ჩემი 
ყველა სურვილი. “ დარდი გაუმრავლდეთ, ვინც უცხო 
კერპებისცნ ისწრაფის. მე არ ვასხურებ მათს სისხლიან 
შესასხურებელს და არც მოვიტან პირზე მათ სახელს. ? უფალი 
ჩემი მემკვიდრეობისა და თასის ნაწილია შენს ხელშია ჩემი 
ხვედრი. 9 ჩემი მამულები მშვენიერ ადგილებში მერგო, 
სამკვიდროც მოსაწონია ჩემთვის. 7 ვადიდებ უფალს, რომ 
დამარიგა; ღამღამობით მწვრთნიან ჩემი გულისთქმანი. 8 
წარმოვიდგენ უფალს ჩემ პირდაპირ მუდამ, რადგან ჩემ 
მარჯვნივ არის, არ დავეცემი. ? ამიტომ გაიხარა ჩემმა გულმა 
და ილხინა ჩემმა ღირსებამ; ჩემი ხორციც მოისვენებს 
იმედნეულად. 19 რადგან არ დაუტოვებ ჩემს სულს ჯოჯოხეთს, 
გასახრწნელად არ გაიმეტებ შენს წმიდას. 11 მასწავლე გზა 
ცხოვრებისა, სისავსე სიხარულის შენი სახის წინაშე, ნეტარება - 
შენი მარჯვენით უკუნისამდე. 

1 ლოცვა დავითისა. ისმინე, უფალო, სიმართლე, ყური 
მოაპყარ ჩემს ღაღადს, გაიგონე ჩემი ლოცვა უბიწო 
ბაგეებიდან. 2? შენგან გამოვა ჩემი სამართალი, შენი თვალები 
განჭვრეტენ სწორად. ? შენ გასინჯვ ჩემი გული, მომინახულე 
ღამით, გამომცადე, ვერაფერს იპოვი; არ განუდგება ჩემი პირი 
განზრახვას ჩემსას. 4 ადამიანურ მოქმედებაში, შენთა ბაგეთა 
სიტყვის თანახმად, თავს ვიცავდი უკუღმართი გზებისაგან. 2 
გაამაგრე ჩემი ნაბიჯები შენს გზაზე, დაე, არ გადაუხვიონ ჩემმა 
ტერფებმა. 9 მე მოგიხმობ, რადგან მომისმენ, ღმერთო; ყური 
მომაპყარ, მოისმინე ჩემი სიტყვები. 7 გვიჩვენე გასაოცარი 
წყალობა, დაიმედებულთა მხსნელო მტრებისაგან შენი 
მარჯვენით. 8 შემინახვ თვალისჩინივით, შენი ფრთების 
ჩრდილქვეშ შემიფარე. ? ბოროტთაგან, რომელნიც თავს 
მესხმიან, მტრებისაგან, გარს რომ მერტყმიან სულის 
ამოსახდელად. 19 ისინი ქონში ჩაიკეტნენ, მათი ბაგეები 
ამპარტავნობით ლაპარაკობენ, 11 ყოველ ნაბიჯზე აწ გარს 
გვერტყმიან, გვითვალთვალებენ, რათა ძირს დაგვცენ. 12 ისინი 
წააგვანან ლომს, მსხვერპლზე რომ ოცნებობს და ლომის 
ბოკვერს, საფარში მჯდომარეს. 13 აღდექ, უფალო, წინ 
გადაუდექი, დააჩოქე, გადაარჩინე ჩემი სული ბოროტისაგან 
შენი მახვილით. 14 იმ კაცებისაგან - შენი ხელით, უფალო, 
ამქვეყნიური კაცებისაგან, რომელთაც წილი სიცოცხლეში 
აქვთ, რომელთა მუცლებს ავსებ შენი საგანძურებიდან; რათა 
გაძღნენ მათი შვილები და ნარჩენი თავიანთ ბავშვებს 
დაუტოვონ. 15 მე სიმართლით ვიხილავ შენს სახეს, გავძღები 
გამოღვიძებისას შენი სახების მზერით. 


1 გუნდისლოტბარს. უფლის მორჩილი დავითისა, რომელმაც 
წარმოთქვა უფლის მიმართ სიტყვები ამ გალობისა იმ დღეს, 
როცა უფალმა გადაარჩინა ყველა თავისი მტრის ხელთაგან და 
საულის ხელთაგან. 2 და თქვა: შეგიყვარებ, უფალო, სიმტკიცევ 
ჩემო. 3 უფალო, კლდექვ და სიმაგრევ ჩემო და მხსნელო ჩემო, 
ღმერთო ჩემო, - ჩემი კლდე ხარ, თავშესაფარი. ფარო ჩემო 
და დამხმარეო, საყრდენო ჩემო. 4 ქებულია, ვიძახი, უფალი, 
და მტრებისაგან გადამარჩენს. ? გარს შემომერტყა სიკვდილის 
ხვია და შემაძრწუნეს ნაკადებმა უკუღმართებმა. 5 შუა მოვექეც 
ბორკილებში ჯოჯოხეთისა და წინ სიკვდილის ხაფანგები 
გადამეღობა. 7 გაჭირვებაში ვუხმობდი უფალს და ღმერთსა 
ჩემსა მოვუწოდებდი. ისმინა ხმა ჩემი თავისი სამხილიდან და 
მისწვდა მის ყურს ჩემი ღაღადი. 8 შეძრწუნდა და შეირყა 
დედამიწა, შეკრთნენ მთათა ფუძენი; შეძრწუნდნენ, რადგან 
განრისხდა იგი. ? აღმოხდა კვამლი მისი რისხვისა, ცეცხლი 
მომსვრელი მის ბაგეთაგან, ნაკვერჩხლები აღმოენთნენ 
მისგან. 1? დახარა ცანი და გარდმოვიდა, და მის ფეხთა ქვეშ - 
ნისლი უკუნი. 11 ქერუბიმებზე ამხედრდა და გაფრინდა, და 
გაეშურა ქარის ფრთებით. 12 წყვდიადი თავის საფარად აქცია, 
გარემო მისი - საბურველად, მძიმე ღრუბლები, სიბნელე 
წყლისა. 13 მისი პირის ბრწყინვალებით გაიფანტნენ 
ღრუბლები, სეტყვა და ნაკვერჩხლები. 1“ და დაიგრგვინა 
უფალმა ზეცაში, და ზეციერმა გამოსცა ხმა თავისი სეტყვით და 
ნაკვერჩხლებით. 1” გაუშვა ისრები და მიმოფანტა, ელვანი 
მრავალნი - და განაბნია. 19 და გამოჩნდნენ წყარონი წყალთა 
და გაშიშვლდნენ ფუძენი სამყაროსი შენს მრისხანე 
დაძახილზე, უფალო, შენი პირის ქარის ქროლვაზე. 17 
გამომიწოდა სიმაღლიდან, ამომიყვანა. მრავალ წყალთაგან 
გამომიხსნა. 19 დამიხსნა ძლიერი მტრისაგან და მოძულეთაგან 
ჩემთა, ჩემზე ძლიერნი რომ იყვნენ. 19? აღდგნენ ჩემ 
წინააღმდეგ ჩემი გაჭირვების ჟამს, და უფალი იყო ჩემი 


საყრდენი. 29 გამომიყვანა გაშლილ სივრცეზე, მიშველა, 
რადგან ვუყვარვარ მე. 21 მიზღო უფალმა ჩემი სიმართლით, 
ჩემთა ხელთა სიწმიდის კვალობაზე დამაჯილდოვა. 22 
ვინაიდან მივყვებოდი უფლის გზებს და არ ვცოდავდი 
ღმერთის წინაშე; 23 ვინაიდან ჩემს თვალწინაა ყველა მისი 
მცნება და მისი კანონებიდან არ გადამიხვევია. 24 უცოდველი 
ვიყავი მის წინაშე და თავს ვიცავდი შეცოდებისგან. 22 და 
მომიზღო უფალმა ჩემი სიმართლით, ჩემთა ხელთა სიწმიდის 
კვალობაზე მის თვალთა წინაშე. 252 გულმოწყალეს წყალობით 
ექცევი, გულმართალს - გულმართლად. 27 ჭეშმარიტს 
ჭეშმარიტად ექცევი, უკუღმართს - უკუღმართად; 28 რადგან 
საწყალ ხალხს იხსნი და მედიდურ თვალებს ამდაბლებ. 29 
ამიტომ ანთებ ჩემს ლამპარს, უფალო; ჩემი ღმერთი 
სინათლედ მიქცევს სიბნელეს. 39 შენით ვამარცხებ ლაშქარს 
და ჩემი ღმერთის შეწევნით გადავევლები გალავანს. 31 
უმწიკვლოა გზა ღმერთისა, ხალასია სიტყვა უფლისა; ფარია 
იგი ყველასათვის, ვინც მას მიენდობა. 32 რადგან ვინ არის 
ღმერთი, გარდა უფლისა? ანდა ვინ არის ბურჯი, გარდა ჩვენი 
ღმერთისა? 33 ღმერთი მიმატებს ძალას და სწორ გზას 
მაძლევს. 34 ჩემს ფეხებს ირმისას ამსგავსებს და ჩემს 
სიმაღლეებზე მაყენებს. 32 ომს ასწავლის ჩემს ხელებს და 
რვალის მშვილდს ადრეკინებს ჩემს მკლავებს. 35 მომეცი ფარი 
შენი ხსნისა და შემეწიე შენი მარჯვენით. და განმადიდე შენი 
წყალობით. 37 გამიფართოვე ნაბიჯი ჩემს ქვეშ და ჩემი კანჭები 
აღარ წაბორძიკებულან. 38 დავედევნები ჩემს მტრებს და 
წამოვეწევი და არ დავბრუნდები, ვიდრე არ მოვსპობ. 39 
დავამარცხებ და წამოდგომას ვეღარ შეძლებენ, ჩემთა ფეხთა 
ქვეშ განირთხმებიან. 49 და შენ შთამბერე ძალა საომრად, 
მოდრიკე ჩემზე აღმდგარნი ჩემს ფეხქვეშ. 41 ჩემს მტრებს 
ზურგი შენ აბრუნებინე ჩემგან და მე ამოვწყვეტ ჩემს 
მოძულეებს. 42 იღაღადებენ და მშველელი არ ეყოლებათ, 
უფლის მიმართ - და არ უპასუხებს. 43 გავაცამტვერებ, როგორც 
ქარი მტვერს, გავთელავ, როგორც ტალახს ქუჩაში. 44 მიხსენი 


ხალხის დავისაგან, დამაყენე ერთა უფროსად, ხალხი, 
რომელსაც არ ვიცნობდი, მემსახუროს მე. 4? ყურის მოკვრითაც 
მორჩილნი გახდებიან ჩემ წინაშე, უცხო ტომები პირფერულად 
მომეპყრობიან. 45 უცხო ტომები გაილევიან და 
ათრთოლდებიან თავიანთ სიმაგრეებში. 47 უკვდავია უფალი 
და დიდებულია სიმაგრე ჩემი! და ამაღლდება ღმერთი - ჩემი 
მშველელი. 48 ღმერთი, რომელიც შურს იძიებს ჩემთვის და 
მიმორჩილებს ერებს. 4? ჩემო მხსნელო მტრებისაგან! შენ 
ამამაღლე მათზე, ვინც აღმდგარია ჩემ წინააღმდეგ! და 
უკეთური კაცისაგან მიხსენი. ამისთვის გადიდებ ერებში, 
უფალო, და შენს სახელს ვუგალობებ. 29% ამრავლებს შველას 
მეფისათვის და წყალობას თავისი ცხებულისთვის - დავითისა 
და მისი მოდგმისთვის უკუნითი უკუნისამდე. 

1 გუნდისლოტბარს, დავითის საგალობელი. ცანი ღაღადებენ 
ღმერთის დიდებას და მისთა ხელთა ნამოქმედარს გვამცნობს 
სამყარო. ? დღე დღეს გადასცემს სიტყვას, ღამე კი ღამეს 
უმხელს აზრს. 3 არც მთქმელია და არც ნათქვამი, სადაც მათი 
ხმა არ ისმოდეს. 4 მთელი დედამიწის ზურგზე გადის მათი ხაზი 
და სამყაროს კიდეებამდე აღწევს მათი სიტყვები; მან მზეს 
დაუდგა კარავი მათში. ? და ის ვითარცა ნეფე, გამოდის 
საქორწინო გავალაკიდან; გმირივით ხარობს გარბენას გზისას. 
6 ცათა კიდიდან არის მისი აღმოსავალი და მისი ბრუნვა - მათ 
კიდეებამდე, და ვერაფერი ემალება მის მხურვალებას. 7 
რჯული უფლისა სრულყოფილია, სულს განამტკიცებს; მცნება 
უფლისა ჭეშმარიტია, გააბრძნობს გულუბრყვილოებს. 98 
მართებულია უფლის ბრძანებანი, გულს ახარებენ; მცნება 
უფლისა სპეტაკია, შუქს აძლევს თვალებს. ? შიში უფლისა 
წმიდა არის, მარადიული. უფლის განსჯანი - ჭეშმარიტნი, 
მართალნი ერთობ. 19 სასურველი არიან ოქროზე და თვით 
ბაჯაღლოზე მეტად და უტკბილესნი თაფლისა და გოლეულისა. 
11 და შენი მორჩილი მათით არის განათებული; დიდია 
საზღაური მათი დაცვისათვის. 12 ვინ გულისხმა-ჰყოს 
შეცდომები? განმწმინდე მე დაფარულთაგან. 13 ბოროტთაგანც 
განაშორე მორჩილი შენი, რათა არ გაბატონდნენ ჩემზე; მაშინ 
უმწაკვლო შევიქმნები და თავს დავაღწევ დიდ ცოდვას. 1“ დაე, 
იყოს შენთვის სასურველი სიტყვანი ჩემი პირისა და ზრახვანი 
ჩემი გულისა, უფალო, ბურჯო და დამხსნელო ჩემო. 

1 გუნდისლოტბარს, დავითის საგალობელი. გიპასუხოს შენ 
უფალმა გაჭირვების დღეს, აგამაღლოს შენ იაკობის ღმერთის 
სახელმა. 2 გამოგიგზავნოს შემწეობა საწმიდრიდან. და 
სიონიდან შეგამაგროს შენ. 3 გაიხსენოს ყველა შენი 
შესაწირავი და მსუყედ ექმნეს აღსავლენი შენი. სელა. 4 მოგცეს 
შენ შენი გულისამებრ და აღგისრულოს ყოველი შენი 
განაზრახი. ? ვიმხიარულებთ შენი შველით და ღმერთის 
სახელით დროშას ავაფრიალებთ; ყველა შენი სათხოვარი 
შეგისრულოს უფალმა. 5 ახლა მივხვდი, რომ იხსნა უფალმა 
ცხებული თვისი, თავისი წმიდა ზეციდან უპასუხებს მას თავისი 
მხსნელი მარჯვენის ძლიერებით. 7” ზოგნი ეტლებით და ზოგნი 
ცხენებით, ჩვენი კი ჩვენი ღმერთის სახელს ვიხსენებთ; 8 ისინი 
მოიდრიკნენ და დაეცნენ, ჩვენ კი წამოვდექით და წელში 
გავიმართეთ. ? უფალო, გვიხსენი. დაე, მეუფემ შეგვისმინოს 
ჩვენი მოხმობის დღეს. 

1 გუნდის ლოტბარს, დავითის საგალობელი. უფალო, შენი 
სიძლიერით იხარებს მეფე და შენი შველით მოილხენს მეტად. 
2 შენ შეუსრულე მას გულის ნატვრა და სათხოვარი მისთა 
ბაგეთა არ უკუაგდე. სელა. 3 რადგან წინ შეაგებე კეთილი 
კურთხევანი, თავზე დაადგი გვირგვინი წმინდა ოქროსი. 4 
სიცოცხლე გთხოვა და მიეცი მას, დღეგრძელობა უკუნითი 
უკუნისამდე. ? დიდია ღირსება მისი შენი შემწეობით, დიდება 
და დიდმშვენიერება მიანიჭე მას. 9 შენ უბოძე მას კურთხევანი 
სამარადჟამოდ, ალხინე იგი სიხარულით შენ წინაშე. 7 
რადგანაც მეფე მინდობილი არის უფალზე და ზეციერის 
მოწყალებით არ დაეცემა. 8 შენი ხელი მისწვდება ყველა 
მტერს შენსას, მარჯვენა გაანადგურებს შენს მოძულეებს. 3? 
ცეცხლოვან თონეს დაამსგავსებ მათ შენი რისხვის ჟამს; 
უფალი თავისი რისხვით დასწვავს, ხოლო ცეცხლი შთანთქავს 
მათ. 19 შენ მათ ნაშიერს წარხოც ქვეყნიდან და მათ მოდგმას 
ძეთაგან კაცთა. 11 რადგან სიავე განიზრახეს შენ წინააღმდეგ, 
ბოროტს ზრახვიდნენ და ვერ შეიძლეს, 12 ვინაიდან შენ 
უკუშეაქცევ მათ, შენს მშვილდს მიმართავ მათი სახისაკენ. 13 
ამაღლდი შენი ძალით, უფალო; ჩვენ ვუმღერებთ და 
ვუგალობებთ შენს ძლიერებას. 


1 გუნდის ლოტბარს, ცისკრის აღმობრწყინებისას, დავითის 
ფსალმუნი. ღმერთო ჩემო! ღმერთო ჩემო! რად მიმატოვე? 
შორს არის ჩემი შველისაგან სიტყვები ჩემი ღაღადისისა. 2 
ღმერთო ჩემო! მოგიხმობ დღისით და არ მიპასუხებ, ღამით - 
და არ არის სიმშვიდე ჩემთვის. 3 შენ კი, წმიდაო, მკვიდრობ 
ისრაელის ხოტბათა შორის. “ შენით იმედოვნებდნენ ჩვენი 
მამები, იმედოვნებდნენ და იხსენი კიდეც. ? შენ 
გევედრებოდნენ და გადარჩნენ; შენით იმედოვნებდნენ და არ 
გაწბილდნენ. 5 მე კი მატლი ვარ და არა კაცი, საძრახისი 
ადამიანთა და საძულველი ერისა. 7 ყველა, ვინც მხედავს, მე 
დამცინის; მქირდავენ და თავს გადააქნევენ. 8 ღმერთზე 
მინდობილს იგი დაიხსნის, ის გადაარჩენს, თუ ნებავს იგი. ? 
რადგან შენ გამომიყვანე დედის მუცლიდან, დამამშვიდე 
დედის მკერდზე. 19 შენით ვიმედოვნებდი დაბადებიდან; დედის 
მუცლიდან შენ ხარ ჩემი ღმერთი. 11 ნუ გამშორდები, რაკი 
ახლოა უბედურება, ხოლო შემწე არავინ არის. 12 ირგვლივ 
მომადგნენ მე მოზვრები აურაცხელნი, ბაშანის ხარებმა რკალი 
შემომარტყეს. 13 პირი დააღეს ჩემ წინააღმდეგ, ვითარცა 
ლომმა, მსხვერპლს დადევნებულმა და მბრდღვინავმა. 14 
ვითარცა წყალი დავიღვარე და დაიშალნენ ჩემი ძვლები; 
ცვილს დაემსგავსა ჩემი გული, დადნა ჩემს გვამში. 12 
გამოიფიტა ჩემი ძალა, ვითარცა თიხა; ენა სასაზე მიმეკრა და 
მიმიყვანა სიკვდილის პირას. 195 რადგან გარს შემომეხვივრენ 
მე ძაღლები, ბოროტთა ხროვა წრედ შემომერტყა ლომის 
მსგავსად ჩემი ხელ-ფეხის გასაგმირავად. 17 მთელი ჩემი 
ძვლები დაითვლება; ისინი მიჭვრეტენ ნიშნის მოგებით. 18 ჩემს 
სამოსელს ინაწილებენ და წილს ყრიან ჩემს კვართზე. 19 და 
შენ, უფალო, ნუ დამშორდები; სიმძლავრევ ჩემო, ჩემდა 
შემწედ გამოეშურე. 29 გადაარჩინე ჩემი სული მახვილისაგან 
და ძაღლისაგან სული ჩემი, მარტოდ შთენილი. 21 მიხსენი 


ლომის ხახისაგან და მარტორქისგან გადამარჩინე. 22 ჩემს 
ძმებს მოვუთხრობ შენს სახელზე, კრებულთა შორის შეგაქებ 
შენ. 22 უფლის მოშიშნო! ადიდეთ იგი; პატივი სცეს იაკობის 
მთელმა მოდგმამ და ეშინოდეს მისი ისრაელის მთელ 
მოდგმას. 24 რადგან არ დაამცირა მან და არ უგულებელყო 
ტანჯვა გლახაკისა, და არ მოარიდა პირი თავისი, და უსმინა 
მას, როცა მოუხმობდა. 25 შენ გამოა ჩემი ხოტბა მრავალ 
კრებულში, შენთა მოშიშთა წინაშე გადაგიხდი აღთქმულს. 29 
ჭამონ ღატაკთა და დანაყრდნენ, ადიდონ უფალი მისმა 
მაძიებლებმა; სამარადჟამოდ იცოცხლონ თქვენმა გულებმა. 27 
გაიხსენებენ და უფალთან დაბრუნდებიან ქვეყნიერების ყველა 
კიდენი, და თაყვანს სცემს ყველა ტომი ხალხებისა. 28 
რადგანაც უფალს შვენის მეფობა და იგი არის ხალხთა 
მბრძანებელი. 29 ჭამს და თაყვანს სცემს ამ ქვეყნის ყველა 
გათქვირებული, მის წინაშე ქედს მოიხრის ყველა, ვინც მტვრად 
უნდა იქცეს, ვისაც არ ძალუძს თავისი სულის გადარჩენა. 39 
შთამომავლობა ემსახუროს მას; მოუთხრობს თაობებს უფლის 
შესახებ. 31 მოვლენ და მოუყვებიან მის სიმართლეს ხალხს, 
ახალშობილს, რაც მოიმოქმედა უფალმა. 


1 საგალობელი დავითისა. უფალი ჩემი მწყემსია, არაფერი არ 
მომაკლდება. ? ხასხასა მოლზე დამასვენებს და წყნარ 
წყლებზე წამიძღვება მე. 3 სულს დამიწყნარებს, სიმართლის 
კვალზე დამაყენებს თვისი სახელის გულისათვის. “ შავეთის 
ველზეც რომ ვიარო, ბოროტისა არ მეშინია, რადგან შენა ხარ 
ჩემთან; მანუგეშებენ შენი კვერთხი და შენი საყრდენი. ? გააწყე 
ტაბლა ჩემ წინაშე ჩემს მტერთა თვალწინ. ზეთი სცხე ჩემს 
თავს; სავსეა თასი ჩემი პირთამდე. 9 ასე, სიკეთე და წყალობა 
დამდევს კვალდაკვალ მთელი სიცოცხლე და დავმკვიდრდები 
უფლის სახლში დღენი მრავალნი. 

1 საგალობელი დავითისა. უფლისა არის ქვეყნიერება და 
სავსება მისი, სამყარო და მისი მკვიდრნი. 2? რადგან ზღვებზე 
დააფუძნა მან იგი და მდინარეებზე მოაწყო იგი. 3 ვინ ავა 
უფლის მთაზე ან ვინ დადგება მის წმიდა ადგილზე? 4“ ვისაც 
ხელები სუფთა აქვს და გული სპეტაკი, ვინც მიუღწეველს არ 
წაპოტინებია და ყალბად არ დაუფიცია, ? ის მიიღებს 
კურთხევას უფლისაგან და წყალობას თავისი მხსნელი 
ღმერთისაგან. 9 ეს არის თაობა მაძიებელთა, ვინც მოიძიებს 
სახებას შენსას, ღმერთო იაკობისა! სელა. 7 მაღლა ასწიეთ, 
კარიბჭეებო, თქვენი თავები, და აიწიეთ, კარნო მარადნო, რომ 
შემოვიდეს მეფე დიდებისა. 9 ვინ არის ეს მეფე დიდებისა? 
უფალი მტკიცე და ძლიერი, უფალი - ომში ძლევამოსილი. 9? 
მაღლა ასწიეთ კარიბჭეებო, თქვენი თავები, და აიწიეთ, კარნო 
მარადნო, რომ შემოვიდეს მეფე დიდებისა. 19 ვინ არის ეს 
მეფე დიდებისა? უფალი ძალთა. ის არის მეფე დიდებისა. 
სელა. 

1 დავითისფსალმუნი. შენსკან აღვაპყარ, უფალო, სული ჩემი. 2 
ღმერთო ჩემო! შენ გესავ, ნუ შევრცხვები, ნუ იზეიმებს მტერი 
ჩემზე. 3 ასევე ყველა, ვინც შენით სასოებს, ნუ შერცხვება. 
შერცხვნენ ამაოდ შემცოდველნი. “ შენი გზები მაუწყე, უფალო, 
მასწავლე შენი კვალი. ? წარმიძეღ შენი ჭეშმარიტებით და 
მასწავლე, რადგან შენა ხარ ღმერთი ჩემი ხსნისა; შენ გესავ 
ყოველდლე. 5 გაიხსენე, უფალო, წყალობა შენი და 
გულმოწყალება შენი, რადგან ისინი საუკუნოა. 7 ცოდვანი ჩემი 
სიჭაბუკისა და ბრალი ჩემი არ გაიხსენო; გამიხსენე შენი 
გულმოწყალებით, შენი სიკეთით, უფალო. 8 კეთილი არის 
უფალი და მართალი, ამიტომ ცოდვილთ აყენებს გზაზე. 9? 
წაუძღვება თავმდაბალთ სამართალში და თავიანთ გზას 
ასწავლის მორჩილთ. 19 ყველა გზა უფლისა წყალობაა და 
ჭეშმარიტება მის აღთქმათა და მცნებათა შემნახველთათვის. 11 
შენი სახელისათვის, უფალო, შემინდე ჩემი შეცოდება, რადგან 
დიდია იგი. 12 ვინ არის კაცი მოშიში ღვთისა? მას გზას 
უჩვენებს ამოსარჩევად. 13 მისი სული კეთილად განისვენებს 
და მისი მოდგმა დაიმკვიდრებს ქვეყანას. 14 საიდუმლო 
უფლისა - მოშიშთა მისთა, და თავის აღთქმას აუწყებს მათ. 12 
ჩემი თვალები მიმართულია მუდამ უფლისკენ, რადგანაც იგი 
მახისაგან იხსნის ჩემს ფეხებს. 19 გადმომხედე და შემიწყალე 
მე, ვინაიდან მარტოდმარტო და ბედუკუღმართი ვარ. 17 
განივრცო ტანჯვა ჩემი გულისა, მიხსენი ჩემი გაჭირვებიდან. 18 
შეხედე ჩემს ტანჯვას და დაქანცულობას და მაპატიე ყველა 
ჩემი შეცოდება. 19? შეხედე, როგორ გამრავლდნენ ჩემი მტრები 
და საშინელი სიძულვილით შემიძულეს მე. 29 შენ დაიფარე 
ჩემი სული და დამიხსენი, ნუ შევრცხვები, რადგანაც შენ გესავ. 
21 უბიწოებამ და სიმართლემ დამიფაროს მე, რაკიღა შენი 
იმედით ვარ. 22 იხსენ, უფალო, ისრაელი ყოველი მისი 
გასაჭირიდან. 

1 დავითისა. განმსაჯე, უფალო, რადგან ვიდოდი ჩემი 
სიწრფელით, უფალზე ვიყავ მინდობილი და არ 
წავბორძიკდები. 2 გამომცადე, უფალო, და შემამოწმე, 
ბრძმედში გამოატარე შიგნეულობა და გული ჩემი. 3 რადგან 
თვალწინ მიდგას შენი წყალობა და მივყვებოდი შენს 
ჭეშმარიტებას. “ არ დავმეგობრებივარ სიცრუის მოყვარულთ 
და მზაკვრებთან არ მივალ. ? შევიძულე კრებული უკეთურთა 
და ბოროტთა გვერდით არ დავჯდები. 9 ხელებს დავიბან 
უბიწოებით და გარს შემოვუვლი შენს სამსხვერპლოს, უფალო. 
7 რომ ვიღაღადო მადლობის ხმით და ყველა შენი საოცრება 
ვილაპარაკო. 8 უფალო, შევიყვარე სავანე შენი სახლისა და. 
ადგილი - კარავი შენი დიდებისა. 9? ნუ მოსპობ ჩემს სულს 
ცოდვილთა გვერდით და ჩემს სიცოცხლეს - 
სისხლისმსმელებთან. 10 რომელთაც ხელთ აქვთ ბოროტება 
და მათი მარჯვენა სავსეა ქრთამით. 11 ხოლო მე ვივლი 
უბიწოებით; მიხსენი მე და შემიწყალე. 12 სწორ გზაზე დგას 
ჩემი ფეხი; საკრებულოებში ვადიდებ უფალს. 

1 დავითისა. უფალი ჩემი შუქი არის და ხსნაა ჩემი - ვის 
შევუშინდე? უფალი ბურჯია ჩემი სიცოცხლისა - ვისგან 
შევძრწუნდე? ? თუ დამესხმიან თავს ბოროტნი ჩემი სხეულის 
შესასანსლად - მჩაგვრელნი ჩემნი და მტერნი ჩემნი, თვითონვე 
წაბორძიკდებიან და დაეცემიან. 3 თუნდაც ჯარმა რომ 
დაიბანაკოს ჩემ წინააღმდეგ, არ შეშინდება ჩემი გული; თუ ომი 
ატყდა ჩემ წინააღმდეგ, მაინც იმედი მაქვს. ერთს ვთხოვდი 
უფალს, ამას ვევედრები: რომ დავემკვიდრო უფლის სახლში 
ჩემი სიცოცხლის განმავლობაში, ვუმზერდე უფლის 
სიმშვენიერეს და იმის ტაძარს ვიხილავდე. ? რადგან 
შემიფარებს იგი თავის კარავში გაჭირვების ჟამს, დამმალავს 
თავისი კარვის სამალავში, კლდეზე ამამაღლებს. 9 და ახლა 
მაღლა ავწევ თავს გარს შემოხვეული მტრების მიმართ და 
შევწირავ მის კარავში მსხვერპლსა ქებისა, ვუმღერებ და 
ვუგალობებ უფალს. 7 ისმინე, უფალო, ჩემი ხმა, როცა 
მოგიხმობ; შემიწყალე და მიპასუხე. 8 შენგან ამბობს ჩემი 
გული: მოძებნეთ ჩემი სახე. შენს სახეს მოვძებნი, უფალო. 7? ნუ 
დამალავ შენს სახეს ჩემგან, რისხვით ნუ უკუაგდებ შენს 
მორჩილს. ჩემი შემწე იყავი უწინ, ახლა ხელს ნუ მკრავ და ნუ 
მიმატოვებ, ღმერთო, ჩემო მხსნელო, 19 რადგან დამაგდო 
ჩემმა დედ-მამამ, ხოლო უფალი მიმიღებს მე. 11 
მიწინამძღვრე, უფალო, შენს გზაზე და დამაყენე სწორ კვალზე 
ჩემი მტრების გამო. 12 ნუ გადამცემ ჩემი მტრების 
სურვილისამებრ, რადგან აღდგნენ ჩემ წინააღმდეგ ცრუ 
მოწმენი და ბოროტებით სუნთქავენ, 13 რომ არ მერწმუნა 
ხილვა უფლის სიკეთისა ცოცხალთა ქვეყანაში. 14 მიენდე 
უფალს, გამხნევდი და გაამაგრე შენი გული და გქონდეს 
უფლის იმედი. 


1 დავითისა. შენ მოგიხმობ, უფალო, ჩემო ბურჯო! ნუ 
დადუმდები ჩემთვის; ვაი, თუ დადუმდე ჩემთვის და 
დავემგვანო საფლავში ჩასულებს. ? ისმინე ჩემი მუდარის ხმა, 
როცა მოგიხმობ, როცა ხელებს ავწევ შენი წმიდა ტაძრისაკენ. 3 
ნუ შემაერთებ ბოროტებთან და სიყალბის მქმნელთან, 
რომელნიც მოყვასებთან მშვიდობაზე ლაპარაკობენ, გულში კი 
სიავე უდევთ. “ მიუზღე მათ თავიანთი ნაქნარისამებრ და 
თავიანთი ბოროტმოქმედებისამებრ; მათთა ხელთა 
გაკეთებულის შესაფერისად მიუზღე მათ, გადაახდევინე მათი 
დამსახურებისამებრ. ? რადგან არ ესმით მოქმედებანი უფლისა 
და მისთა ხელთა ნასაქმარი. ის დაანგრევს მათ და აღარ 
ააშენებს. 96 კურთხეულ არს უფალი, რომ შეისმინა ხმა ჩემი 
ვედრებისა. 7 უფალი ბურჯია ჩემი და ფარი ჩემი. მისით 
სასოებს ჩემი გული და დამეხმარა, და გაიხარებს ჩემი გული 
და ჩემი სიმღერით ვიტყვი მის ქებას. 8 უფალი ბურჯია თავისი 
ხალხისა და თავისი ცხებულის მხსნელი ფარია. 7? ახსენი შენი 
ხალხი და აკურთხე შენი სამკვიდრო; მწყემსე ისინი და 
მოამაღლე უკუნითი უკუნისამდე. 

1 ფსალმუნი დავითისა. უძღვენით უფალს, ღვთის შვილებო, 
უძღვენით უფალს ქება- დიდება. 2 უძღვენით უფალს მისი 
სახელის დიდება; თაყვანი ეცით უფალს წმინდა 
ბრწყინვალებით. 3 ხმა უფლისა წყლებზე; დიდების ღმერთმა 
დაიგრგვინა; უფლის (ხმა იყო) მრავალ წყალზე. 4 ხმა უფლისა 
ძლიერებით, ხმა უფლისა ბრწყინვალებით. ? ხმა უფლისა 
დაამსხვრევს ნაძვებს; და დაამსხვრევს ლიბანის ნაძვებს 
უფალი. 5 და ათამაშებს მათ ხბოსავით, ლიბანს და სირიონს - 
მარტორქის შვილის მსგავსად. 7 ხმა უფლისა გაჰკვეთს 
ცეცხლის ალს. 8 ხმა უფლისა უდაბნოს შეარყევს; შეარყევს 
უფალი კადეშის უდაბნოს. ? ხმა უფლისა ნაადრევად 
მოამშობიარებს ირმებს და გააშიშვლებს ტყეებს; და მის 
ტაძარში ყოველივე ამბობს დიდებას. 19 უფალი იჯდა წარღვნის 
დროს და დაჯდება უფალი ხელმწიფედ უკუნისამდე. 11 უფალი 
ძალას მისცემს თავის ხალხს, უფალი აკურთხებს თავის ხალხს 
მშვიდობით. 

1 ფსალმუნი დავითისა, ქება სახლის განახლებისა. 
განგადიდებ შენ, უფალო, რადგან მიხსენი და ჩემზე მტრები არ 
გაახარე. 2 უფალო, ღმერთო ჩემო! მოგიხმე და შენ განმკურნე 
მე. 3 უფალო, შენ ამოიყვანე სული ჩემი ჯოჯოხეთიდან, და 
გამაცოცხლე, რომ საფლავში არ ჩავსულიყავ. 4 უგალობეთ 
უფალს, მისო წმიდანებო, ადიდეთ ხსენება მისი სიწმიდისა. 2 
რადგან წამიერია რისხვა მისი, ხოლო სიცოცხლე - მისი 
სურვილით; ღამით გლოვა დაისადგურებს, ხოლო ცისკრის 
ჟამს - მხიარულება. 5 და მე ვთქვი ჩემი ნეტარების ჟამს: არ 
დავეცემი უკუნისამდე. 7 შენი სურვილით, უფალო, გადაარჩინე 
ჩემი მთა; დაფარე შენი სახე და - შევძრწუნდი. 9 შენ მოგიხმობ, 
უფალო, და ჩემს ბატონს შევევედრები: ? რა სარგებლობა 
იქნება ჩემს სისხლში, როდესაც საფლავში ჩავალ? განა 
მტვერი შეგასხამს ხოტბას? განა შენს ჭეშმარიტებას 
განაცხადებს? 1% უფალო, მომისმინე და შემიწყალე, იყავი 
შემწე ჩემი. 11 შენ ჩემი წუხილი ცეკვად მიქციე, ძაძა გამხადე 
და სიხარულით შემმოსე. 12 ამისათვის გიგალობებს სული ჩემი 
და არ დადუმდება, უფალო, ღმერთო ჩემო! შენ გადიდებ 
უკუნისამდე. 


1 გუნდის ლოტბარს, დავითის ფსალმუნი. შენ გესავ, უფალო, 
ნურც შევრცხვენილვარ ნურასოდეს; შენი სიმართლით 
გამომიხსენი. 2 მომაპყარ ყური შენი, სწრაფად გადამარჩინე, 
იყავ ჩემთვის კლდე-ბურჯი, ციხე-სიმაგრე ჩემს დასახსნელად. 3 
რადგანაც ჩემი კლდე და ბურჯი ხარ; შენი სახელის 
გულისათვის გზა მიჩვენე და გამიძეხი. 4 გამომიყვანე 
მახისაგან, რომელიც ჩუმად დამიგეს, რადგან შენა ხარ 
სიმაგრე ჩემი. ? შენს ხელს შევავედრებ ჩემს სულს. შენ 
დამიხსნი, უფალო, ღმერთო ჭეშმარიტო. 5 შევიძულე ამაოების 
დამცველები და მე მივენდე უფალს. 7 ვილხენ და 
ვიმხიარულებ შენი წყალობით. რადგან შენ იხილე ჩემი 
გაჭირვება, შეიცან ტანჯვა ჩემი სულისა. 8 და არ მიმეცი ხელსა 
მტრისასა; ფართოდ დაამკვიდრე ფეხნი ჩემნი. ? შემიწყალე 
უფალო, რადგან მიჭირს; დაიშრიტა წუხილით თვალი ჩემი, 
სული ჩემი და მუცელი ჩემი. 1 რადგან გაილია ნაღველში ჩემი 
სიცოცხლე და ჩემი წლები - გლოვაში. დაუძლურდა ჩემი ძალა 
ჩემი ცოდვებით და ჩემი ძვლები გაიხრწნა. 11 ყველა ჩემი 
მტრისაგან შერცხვენილი შევიქენი და მეზობლებისაგან - 
მეტად, და საშიში ნაცნობთათვის; ვინც კი ქუჩაში დამინახავდა, 
გარბოდა ჩემგან. 12 გულიდან ამომიგდეს, ვითარცა მკვდარი; 
დამსხვრეულ ჭურჭელს ვემსგავსებოდი. 13 რადგან მესმოდა 
ცილისწამება მრავალთა, შიში ყოველი მხრიდან, რაჟამს 
შეითქვნენ ჩემ წინააღმდეგ, ჩემი სულის ამოხდა განიზრახეს. 14 
მე კი შენზე ვარ დაიმედებული, უფალო, ვთქვი: შენა ხარ ჩემი 
ღმერთი. 12 შენს ხელთ არის ჩემი დრო-ჟამი. მიხსენი ჩემთა 
მდევართა და მტერთა ხელიდან. 15 უჩვენე შენი ბრწყინვალე 
სახე შენს მორჩილს, გადამარჩინე შენი წყალობით. 17 უფალო, 
ნუ შემარცხვენ, რადგან შენ მოგიხმობ, დაე, შერცხვნენ 
ბოროტნი და დადუმდნენ ქვესკნელში. 19 დაე, დამუნჯდნენ ცრუ 
ბაგეები, რომელნიც უხეშად ლაპარაკობენ მართალზე - 
ქედმაღლობით და სიძულვილით. 19? რაოდენ მრავალი გაქვს 


სიკეთე, შენთა მოშიშთათვის რომ ინახავ, შენს მსასოებელთ, 
რომ განუმზადე ადამის ძეთა წინაშე. 29 შეიფარე ისინი შენი 
პირის საფარველქვეშ ადამიანის ხრიკებისაგან, დაიცავი ისინი 
ენით მომხდარი დავიდარაბისაგან. 21 კურთხეულ არს უფალი, 
რომ მომივლინა საკვირველი თვისი წყალობა 
ალყაშემორტყმულ ქალაქში. 22 და მე ვფიქრობდი ძრწოლით: 
„მოწყვეტილი ვარ შენთა თვალთაგან“, მაგრამ შენ ისმინე ხმა 
ჩემი მუდარისა, როცა მოგიხმე შემწეობისთვის. 23 შეიყვარეთ 
უფალი, წმიდანებო მისნო; ერთგულებს იცავს უფალი და 
მრავალკეცად მიუზღავს ამპარტავნებს. 24 გამხნევდით და 
გული გაიმაგრეთ ყველამ, ვისაც უფლის მოლოდინი გაქვთ. 


_. 31 – 


1 მოძღვრება დავითისა. ნეტარია, ვისაც ეპატია დანაშაული, 
ვისიც ცოდვები დაიფარა. ? ნეტარ არს კაცი, ვისაც უფალი 
ცოდვას არ ჩაუთვლის და ვის სულშიც არ არის სიყალბე. 3 
როდესაც ვდუმდთ, გაცვითა ჩემი ძვლები ყოველდღიურმა 
გოდებამ ჩემმა. “ რადგან დღისით და ღამით მძიმდებოდა შენი 
ხელი ჩემზე, სინედლე ჩემი შეიცვალა ზაფხულის გვალვით. 
სელა. ? ცოდვა ჩემი გაუწყე და ბრალი ჩემი არ დამიმალავს. 
ვთქვი: ვაღიარებ ჩემს ცოდვებს უფლის წინაშე. და შენ 
მომიტევე დანაშაული ჩემი ცოდვისა. სელა. 9 ამიტომ ილოცავს 
შენ მიმართ ყველა წმიდანი სვებედნიერ ჟამს; თუნდ იყოს 
წარღვნა წყალთა მრავალთა, ვერ მისწვდება მას. 7 შენ ხარ 
მფარველი, გაჭირვებისაგან მიცავ, ხსნის სიხარული 
შემომარტყი გარს. სელა. 8 გასწავლი შენ და დაგაყენებ სწორ 
გზაზე, რომლითაც ივლი, თვალს დავიჭერ შენზე. 9? ნუ იქნებით, 
ვითარცა ცხენი, ვითარცა ჯორი უგუნური; ლაგამი და აღვირია 
მისი მოსართავი შესაკავებლად, რომ შენ არ მოგიახლოვდეს. 
10 მრავალი სატკივარი აქვს ბოროტს, უფალზე მინდობილი კი 
წყალობით არის გარემოცული. 11 იხარეთ უფლის მიერ და 
იმხიარულეთ, წმიდანებო; და იზეიმეთ, გულით მართლებო. 

1 იხარეთ, მართალნო, უფალში; გულწრფელებს შეშვენით 
შექება. 2 ადიდეთ უფალი ქნარით, ათსიმიანი ებნით 
უგალობეთ მას. 3 უგალობეთ მას გალობა ახალი, უკეთ ააწყეთ 
ჰანგი მოძახილით. “ რადგან სწორია სიტყვა უფლისა და 
ყოველი საქმე მისი ჭეშმარიტია. ? უყვარს სიმართლე და 
სამართალი; უფლის წყალობით სავსეა ქვეყანა. 95 უფლის 
სიტყვით შეიქმნა ზეცა და მისი ბაგეების ქარით - მთელი მისი 
საკრებულო. 7” შეკრიბა, ვითარცა ტიკში, წყლები ზღვისანი, 
საცავებში მოათავსა უფსკრულები. 8 ეშინოდეს უფლისა მთელ 
დედამიწას, თრთოდეს მისგან ყველა მკვიდრი სამყაროისა. 9 
რადგან მან თქვა და - შეიქმნა, მან ბრძანა და - არსებობს. 19 
უფალი ჩაშლის ხალხების აზრებს, გააცამტვერებს ხალხების 
ზრახვებს. 11 აზრი უფლისა იარსებებს მარადიულად და 
თაობიდან თაობამდე - ზრახვანი მისნი. 12 ნეტარ არს ხალხი, 
რომლისთვისაც უფალია ღმერთი, ხალხი - მისდა 
სამემკვიდრეოდ ამორჩეული. 13 ზეციდან იმზირება უფალი, 
ხედავს ყველა ადამიანს. 14 თავისი საბრძანისიდან 
უთვალთვალებს ქვეყნის ყველა მკვიდრს. 12 მან შეჰქმნა გული 
თითოეულისა, და სწვდება ყველა მათ საქმეს. 15 მეფეს ვერ 
უშველის ჯარის სიმრავლე, გმირს ვერ იხსნის დიდი ძალა. 17 
უიმედოა ცხენი შველისათვის და თავისი ჯარების სიმრავლე 
ვერ იხსნის. 18 აი, თვალი უფლისა მის მოშიშთა თავზე, ვინც 
მის წყალობას ელის; 19 რომ იხსნას მათი სული 
სიკვდილისაგან და ასაზრდოოს შიმშილობის დროს. 29 ჩვენი 
სული მომლოდინეა უფლისა, ის არის დამხმარე და მფარველი 
ჩვენი. 21 რადგან მისით ხარობს ჩვენი გული, რადგან 
ვესასოებით მის წმიდა სახელს. 22 იყოს ჩვენდამი, უფალო, 
შენი წყალობა, რადგანაც შენზე ვამყარებთ იმედს. 


1 დავითისა, როცა სიგიჟე მოიგონა აბიმელექის წინაშე და 
განიდევნა და წავიდა. განვადიდებ უფალს ყოველჟამს, 
მარადისია მისი ქება ჩემს ბაგეებზე. 2 უფლით იქადის ჩიმი 
სული; მოისმენენ თავმდაბლები და გაიხარებენ. 3 ადიდეთ 
უფალი ჩემთან ერთად და განვადიდოთ მისი სახელი 
ერთობლივად. “ მე მოვიძიე უფალი და მიპასუხა და 
გამომიხსნა ყველა ჩემი განსაცდელისგან. ? მისი შემყურენი 
განათებულან და მათი პირი არ შერცხვენილა. 9 აგერ 
გლახაკმა მოუხმო და უფალმა მოისმინა და ყველა 
გასაჭირისაგან იხსნა. 7 დაიბანაკებს ანგელოზი უფლისა მის 
მოშიშთა ირგვლივ და გადაარჩენს მათ. 8 განიცადეთ და 
ნახეთ, რომ კარგია უფალი; ნეტარება იმ კაცს, ვინც მასზეა 
მინდობილი. 9? მოიშიშეთ უფლისა, წმიდანო, მისნო, რადგან 
არა აქვთ შეჭირვება მოშიშებს მისას. 1 ძლიერნი ღატაკდებიან 
და დაიმშევიან, ხოლო უფლის მაძიებლებს არავითარი სიკეთე 
არ მოაკლდებათ. 11 მოდით, შვილებო, მომისმინეთ: უფლის 
მოშიშებას გასწავლით თქვენ. 12 ვინ არის კაცი, რომელსაც 
სურს სიცოცხლე, უყვარს დღეგრძელობა სიკეთის სანახავად? 
13 შეიკავე შენი ენა სიბოროტისგან და ბაგენი შენნი - ცბიერი 
სიტყვებისაგან. 1“ ერიდე ბააროტებას და ჰქმენ კეთილი; ეძიე 
მშვიდობა და მიჰყევი მას. 12 უფლის თვალები მიპყრობილია 
წმიდანებისაკენ და მისი ყურები - მათი ლოცვისაკენ. 19 პირი 
უფლისა - ბოროტმოქმედთა წინააღმდეგ, რათა წარხოცოს 
დედამიწიდან მათი სახსენებელი. 17 მოუხმობენ და უსმენს 
უფალი და იხსნის ყველა გასაჭირისგან. 18 ახლოა უფალი 
გულმოდრეკილებთან და სულით მორჩილებს იხსნის. 13 
მრავალი სიავე ხვდება მართალს და ყველაფრისგან იხსნის 
უფალი. 29 ის იცავს მის ყოველ ძვალს, მათგან ერთიც არ 
შეიმუსრება. 21 მოკლავს ცოდვილს ბოროტება, ხოლო 
მართლის მოძულენი პასუხს აგებენ. 22 იხსნის უფალი თავის 


მორჩილთა სულს და პასუხს არ აგებენ, ვინც მასზეა 
მინდობილი. 

1 დავითისა. ედავე, უფალო, ჩემს მოდავეებს, ებრძოლე ჩემ 
წინააღმდეგ მებრძოლთ. ? მოიმარჯვე ფარი და ჯავშანი და 
აღსდექ ჩემდა შესაწევნელად. 3 იშიშვლე მახვილი და გზა 
გადაუკეტე ჩემს მდევნელებს: უთხარი ჩემს სულს: „შენი 
მხსნელი ვარ“. “ შერცხვნენ და გაწბილდნენ ჩემი სულის 
მაძიებელნი, უკუიქცნენ და სირცხვილნაჭამნი დარჩნენ ჩემზე 
სიავის მოფიქრალნი. ? შეიქნენ ვითარცა ჩელხი ქარის წინაშე 
და უფლის ანგელოზმა უკუაგდოს ისინი. 59 იყოს მათი გზები 
ბნელი და მოლიპული და უფლის ანგელოზი სდევნიდეს მათ. 7 
რადგან უმიზეზოდ მომიმზადეს ორმო თავიანთი ხაფანგით, 
უმიზეზოდ არცხვენდნენ ჩემს სულს. 8 და ეწიოს მას უბედურება 
მოულოდნელად და მახეში, რომელიც მოამზადა, თვითონ 
გაებას, დასაღუპავად ჩავარდეს შიგ; 3? ჩემი სული კი 
იხარებდეს უფლით, ილხენდეს მისი შემწეობით. 190 ყოველნი 
ძვალნი ჩემნი იტყვიან: უფალო, ვინ არის შენი მსგავსი? შენ 
იხსნი საწყალს ძლიერისაგან, ღარიბს და ღატაკს - მისი 
მძარცველისაგან. 11 აღდგებიან ჩემ მიმართ ბოროტი 
ცრუმოწმენი; რაც არ ვიცი, იმას მკითხავენ. 12 სიკეთის წილ 
ბოროტით მიხდიან, ჩემი სულის დაობლება სურთ. 13 ხოლო მე 
მათი სნეულების ჟამს ძაძებს ვიცვამდი, ჩემს სულს მარხვით 
ვაძაბუნებდი და ჩემი ლოცვა ჩემთან ბრუნდებოდა. 14 როგორც 
მეგობრის, როგორც ჩემი ძმის მიმართ, ისე ვიქცეოდი; 
მგლოვიარე დედასავით თავჩაღუნული ვიარებოდი. 12 ხოლო 
ჩემი მარცხის ჟამს ხარობდნენ და იკრიბებოდნენ; 
იკრიბებოდნენ ჩემ წინააღმდეგ სულმდაბალნი და არ ვიცოდი - 
რატომ; სულს მიგლეჯდნენ და არ მეშვებოდნენ. 19 
პირფერული მანჭვა-დაცინვით აღრჭენდნენ კბილებს ჩემ 
წინააღმდეგ. 17 უფალო, რამდენს უყურებ? დამიბრუნე ჩემი 
სული მათი გაპარტახებისგან, ლომის ბოკვერებისგან - 
მხოლოდშობილი ჩემი. 18 მადლობას გეტყვი დიდ კრებულში, 
მირიად ხალხში შეგასხამ ხოტბას. 19? არ გაიხარონ ჩემზე 


მტრებმა ტყუილუბრალოდ, ჩემი მოძულენი უმიზეზოდ თვალით 
ანიშნებენ ერთიმეორეს. 29 რადგან მშვიდობაზე არ 
ლაპარაკობენ და ქვეყნიერების მორჩილთა მიმართ 
მზაკვრობას ფიქრობენ. 21 ფართოდ გააღეს პირი ჩემზე, თქვეს: 
ოჰო! ოჰო! იხილა თვალმა ჩვენმა. 22 შენ ხომ ნახე, უფალო, ნუ 
დადუმდები, ღმერთო, ნუ განმერიდები მე; 23 გამოიღვიძე, 
გამოიღვიძე ჩემდა განსაკითხად, ღმერთო და უფალო ჩემო, 
ჩემი დავის გასარჩევად. 24 გამასამართლე შენი სიმართლით 
და ნურავინ გაიხარებს ჩემზე. 22 ნუ იტყვიან თავიანთ გულში: 
ოჰო! ასე გვენება. ნუ იტყვიან: ჩავყლაპეთ იგი. 295 შერცხვნენ 
და გაწბილდნენ ყველანი, ვისაც ჩემი ცუდი უხარია, 
სირცხვილით შეიმოსონ, ვინც ჩემთან მედიდურად იქცევა. 27 
იგალობონ და იმხიარულონ ჩემი სიმართლის მსურველებმა და 
თქვან მარადჟამს: განდიდდეს უფალი, მისი მორჩილისთვის 
მშვიდობის მსურველი. 28 და ჩემი ენა იღაღადებს სიმართლეს 
შენსას და ქებას შენსას დღენიადაგ. 


1 გუნდის ლოტბარს, უფლის მორჩილი დავითისა. ბიწიერება 
ცოდვილისა ამბობს ჩემს გულში: არ არის შიში ღმერთისა მის 
თვალთა წინაშე. 2 რადგან ქლესაობს მასთან, თითქოს ეძებს 
მის დანაშაულს, რომ შეაძულოს. 3 მისთა ბაგეთა სიტყვები 
სიცრუე და სიყალბეა, ჭკუა არ ყოფნის, რომ კეთილი ქმნას. 4 
უსამართლობას ფიქრობს თავის სარეცელზე, უკეთურ გზას 
ადგება, ბოროტს არ თაკილობს. ? უფალო, ზეცაშია შენი 
წყალობა, ჭეშმარიტება შენი - ღრუბლებამდე. 9 სიმართლე 
შენი, ვითარცა მთები უფლისა, სამართალი შენი ღრმაა 
უფსკრულივით. ადამიანსა და პირუტყვს შენ შველი, უფალო. 7 
რადგან ძვირფასია შენი წყალობა, ღმერთო და ადამის ძენი 
შენს ფრთათა ქვეშ აფარებენ თავს. 8 დაპურდებიან შენი 
სახლის ცხიმით და შენთა სიტკბოთა ხევიდან შეასვამ მათ. 9? 
რადგან შენთან არის წყარო სიცოცხლისა. შენი შუქით ვხედავთ 
სინათლეს. 19 მოჰფინე წყალობა შენი შენს მაღიარებლებს და 
სიმართლე შენი - გულწრფელებს. 11 ნუ მოაღწევს ჩემთან ფეხი 
ამპარტავნისა და ხელი ბოროტთა ნუ გამდევნის მე. 12 იქ 
დაეცნენ მოქმედნი უსამართლობისა, დავარდნენ და აღარ 
ძალუძთ წამოდგომა. 


1 დავითისა. ნუ შეეხარბები ბოროტმოქმედებს, ნუ გშურს მათი, 
ვინც უკანონობას სჩადის. 2 რადგან ბალახივით მალე 
გახმებიან და მწვანილივით დაჭკნებიან. 3 მიენდე უფალს და 
ჰქმენ კეთილი; დაემკვიდრე ქვეყანაზე და მწყემსე სიმართლე. 
4 ისიამოვნე უფლის მიერ და ის აგისრულებს გულის წადილს. 2 
მიაქციე ღმერთზე შენი გზასავალი, მიენდე მას და ის 
აღასრულებს. 9 და გამოიტანს ნათელივით სიმართლეს შენსას 
და შენს სამართალს - შუადღესავით. 7 დაემორჩილე უფალს 
და დაელოდე მას. ნუ შეგშურდება თავის გზაზე წარმატებულის, 
კაცისა, რომელიც ბოროტს იზრახავს. 8 მოეშვი მრისხანებას და 
მიატოვე გულისწყრომა; ნუ გამძვინვარდები, ვინძლო არ 
გაბოროტდე. ? რადგან ბოროტმოქმედნი ამოწყდებიან და 
უფალზე მინდობილნი დაიმკვიდრებენ ქვეყნიერებას. 19 კიდევ 
ცოტა და აღარ იქნება ბოროტი, დაუკვირდები მის ადგილს და 
აღარ იქნება იგი. 11 ხოლო თავმდაბალნი დაიმკვიდრებენ 
ქვეყნიერებას და დაამდებიან დიდი მშვიდობით. 12 ცუდი 
განზრახვა აქვს ბოროტს მართლის მიმართ და კბილებს 
აღრჭენს მის წინააღმდეგ. 13 უფალი დასცინის მას, რადგან 
ხედავს, რომ მოდის მისი დღე. 14 მახვილი იშიშვლეს 
ბოროტებმა და მოზიდეს თავიანთი მშვილდი, რათა ძირს 
დასცენ ღარიბი და ღატაკი, მოსპონ გზიანები. 12 მათი მახვილი 
მათსავე გულს განეწონება და მათი მშვილდები შეიმუსრება. 15 
მართლის მცირედი სჯობია ცოდვილთა დიდ სიმდიდრეს. 17 
რადგან მკლავები უკეთურთა შეიმუსრებიან, ხოლო მართალთა 
შემწე ღმერთია. 18 იცის უფალმა დღენი უცოდველთა, და მათი 
მემკვიდრეობა უკუნისამდე იქნება. 19 არ შერცხვებიან სიავის 
ჟამს და შიმშილის დღეებში დაპურდებიან. 29 რადგან 
ბოროტნი დაიღუპებიან და მტერნი უფლისა, ვითარცა ნასუქი 
ცხვრები, გაქრებიან, კვამლში გაქრებიან. 21 ბოროტი ისესხებს 
და არ გადაიხდის, მართალი კი შეიბრალებს და მისცემს. 22 


რადგან მის მიერ ნაკურთხნი დაიმკვიდრებენ ქვეყანას, მის 
მიერ დაწყევლილნი კი ამოწყდებიან. 23 უფლის მიერ 
წარიმართება ნაბიჯები კაცისა და მის გზას შეიყვარებს. 24 
კიდეც რომ წაბორძიკდეს, არ დაეცემა, რადგან ღმერთია 
დასაყრდენი მისი ხელისა. 25 ყმაწვილი ვიყავი, კიდეც 
მოვხუცდი და არ მინახავს მსურველებმა და თქვან მარადჟამს: 
განდიდდეს უფალზე ხელგაწვდილი. 29 ყოველდღე 
მოწყალებას გაიღებს და გაასესხებს, და მისი შთამომავალი 
კურთხეულია. 27 ერიდე ბოროტს და ჰქმენ სიკეთე და იარსებებ 
სამრადჟამოდ. 28 რადგან უფალი სამართლის მოყვარულია და 
არ მიატოვებს თავის წმიდანებს: სამარადისოდ დაცულნი 
იქნებიან. ბოროტთა ნაშიერი კი ამოწყდება. 2? მართალნი 
დაიმკვიდრებენ ქვეყანას და იარსებებენ მასზე უკუნისამდე. 39 
წმიდანის ბაგენი სიბრძნეს წარმოთქვამენ და მისი ენა 
სიმართლეს ილაპარაკებს. 31 რჯული მისი ღმერთისა მის 
გულშია, არ დაუსხლტება ნაბიჯები. 32 ბოროტი 
უთვალთვალებს წმიდანს და მის მოკვლას აპირებს. 33 უფალი 
არ მიატოვებს მის ხელში და არ გაამტყუნებს მისი განკითხვის 
ჟამს. 34 მიენდე უფალს და დაიცავი მისი გზა, და ის 
აგამაღლებს, რომ დაიმკვიდრო ქვეყანა, და დაინახავ 
უკეთურთა განადგურებას. 32 მინახავს ბოროტი მძვინვარე, 
ვარჯოვან ხესავით ფესვგადგმული. 39 მაგრამ გადაიარა და 
აჰა, აღარ არის, დავეძებ მას და ვეღარ აპოულობ. 37 დაიცავი 
უმანკოება და ნახე სისწორე, რადგან მომავალი ეკუთვნის 
მშვიდობიან კაცს. 38 ხოლო ბრალეულნი ერთიანად 
მოისპობიან, ბოროტთა მომავალი გადაშენდება. 3? ხოლო 
წმიდათა შველა უფლისაგან არის, ის არის მათი მფარველი 
გაჭირვების ჟამს. 4? და დაეხმარება მათ უფალი და დაიხსნის; 
დაიხსნის ბოროტთაგან და უშველის, რადგან მასზე არიან 
მინდობილნი. 


_ 37 -– 


1 ფსალმუნი დავითისა, გასახსენებელი. უფალო, შენი 
განრისხებისას ნუ მამხილებ და შენი რისხვის ჟამს ნუ დამსჯი. 2 
რადგან შენი ისრები ჩემშია განწონილი და შენი ხელი 
მამძიმებს მე. 3 არ არის ჯანსაღი ადგილი ჩემს სხეულში შენი 
რისხვის გამო; არ არის მშვიდობა ჩემს ძვლებში ჩემი ცოდვის 
გამო. “ რადგან ცოდვანი ჩემნი გასცილდნენ ჩემს თავს, მძიმე 
ტვირთივით დამძიმდნენ ჩემგან. ? აყროლდნენ, დალაპნენ ჩემი 
წყლულები ჩემი უგუნურობის გამო. 9 წელში მოვიხარე, ერთობ 
დავმდაბლდი, მთელ დღეს ნაღვლიანი დავიარები. 7 რადგან 
ჩემი წელი გათანგულია სიცხით და აღარ არის ჯანსაღი 
ადგილი ჩემს სხეულში. 8 დავუძლურდი და დავძაბუნდი 
მეტისმეტად, ვღრიალებ ჩემი გულის სატკივრით. ? უფალო, შენ 
წინაშეა ყველა ჩემი სურვილი და ჩემი ოხვრაც დაფარული არ 
არის შენგან. 19 ჩემი გული თრთის, ძალღონე განმიდგა და 
თვალთა ჩემთა სინათლე - აღარც ის არის ჩემთან. 11 ჩემი 
მოყვარულნი და მეგობარნი განერიდნენ ჩემს წყლულებს, და 
ჩემი ახლობლები შორს გამიდგნენ. 12 მახე დამიგეს ჩემი 
სულის მაძიებლებმა, ჩემი სიავის მსურველები ბჭობენ სიცრუეს, 
და მთელ დღეს მზაკვრობაზე ფიქრობენ. 13 მე კი ვერ ვისმენ, 
ვითარცა ყრუ და ვითარცა მუნჯი, პირს რომ ვერ აღებს. 14 და 
დავემგვანე კაცს, რომელსაც არ ესმის და რომლის ბაგეებსაც 
არ გააჩნია პასუხი. 12 რადგან შენ გელოდები, უფალო, შენ 
უპასუხე, უფალო, ღმერთო ჩემო. 195 რადგან ვთქვი: ნუმც 
გაიხარონ ჩემზე; თუ ფეხი გადამიბრუნდა, გაბატონდებიან 
ჩემზე. 17 რადგან მარცხისთვის მე მზადა ვარ და ჩემი 
სატკივარი ჩემს წინაა მუდამ. 18 რადგანაც ჩემს ბრალს 
განვაცხადებ, ვიდარდებ ჩემს ცოდვაზე. 19 ჩემი მტრები კი 
ცოცხლობენ, ძლიერდებიან და მრავლდებიან ჩემი ამაოდ 
მოძულენი. 29 კეთილის წილ ბოროტის გადამხდელნი 
მმტრობენ იმისთვის, რომ კეთილს ვცდილობ. 21 ნუ მიმატოვებ, 


უფალო, ღმერთო ჩემო, ნუ გამშორდები. 22 გამოეშურე ჩემს 
შესაწევნად, უფალო, მშველელო ჩემო! 


1 გუნდის ლოტბარს, იედუთუნს, დავითის ფსალმუნი. ვიფიქრე: 
დავიცავ ჩემს გზებს ჩემი ენის შეცოდებისგან, ალიკაპს ავიკრავ 
პირზე, ვიდრე ბოროტი იმყოფება ჩემ პირდაპირ. ? დავმუნჯდი, 
დავდუმდი სიკეთეზეც კი; მაგრამ ვაება გამიძლიერდა. 3 
გახურდა გული ჩემი ჩემს შიგნით, ჩემს აზრებში ცეცხლი 
აღეგზნო; ვიწყე ლაპარაკი ჩემი ენით: “ მაუწყე, უფალო, ჩემი 
აღსასრული და როგორია ხანგრძლივობა ჩემი დღეების, 
შევიტყო, რა არის ჩემი ბედისწერა. ? აჰა, გოჯებით მომეცი მე 
დღენი, ხოლო არსება ჩემი არაფერია შენ წინაშე; არამედ 
სრული ამაოებაა ყოველი ძე ხორციელი. სელა. 9 ამიტომ 
აჩრდილს მიუყვება ადამიანი, მაგრამ ამაოდ ფაციფუცობს, 
აგროვებს და არ იცის, ვის დარჩება. 7 და ახლა რას ვესავ, 
უფალო? შენზეა ჩემი იმედი. 8 ყოველი ჩემი ბრალისაგან 
გადამარჩინე, ნუ გამხდი ბრიყვის გასალანძღავად. 9 
დავმუნჯდი, ბაგეს აღარ გავაღებ, რადგან შენ ჰყავი 
ასეთნაირად. 19 ამარიდე სასჯელი შენი; შენი ხელის 
დარტყმისაგან დარბეული ვარ. 11 თუ ცოდვისათვის მხილებით 
დასჯი ადამიანს, ვითარცა ჩრჩილი, გაილევა მისი მშვენება, 
მხოლოდ ამაოებაა ყოველი კაცი. სელა. 12 მოისმინე ჩემი 
ლოცვა, უფალო, და ჩემს ვედრებას ყური მოაპყარ; ჩემი 
ცრემლის მიმართ ნუ დადუმდები, რადგან მწირი ვარ შენთან 
და ხიზანი, ვითარცა ჩემი მამა-პაპანი. 13 განზე განმიდექ, რათა 
მოვმაგრდე, ვიდრე წავიდოდე და აღარ ვიქნებოდე. 


1 გუნდის ლოტბარს, დავითის ფსალმუნი. მტკიცედ ვესავდი 
უფალს და მომხედა მე, და მოისმინა ჩემი ვედრება. 2 და 
ამომიყვანა საზარელი ორმოდან, გაუვალი ლაფიდან, და 
დააყენა კლდეზე ფეხნი ჩემნი, წარმართა ჩემი ნაბიჯები. 3 და 
მისცა ჩემს ბაგეებს ახალი გალობა - განსადიდებლად ჩვენი 
ღმერთისა. ბევრი ნახავს და შეშინდება და მიენდობა უფალს. “ 
ნეტარ არს კაცი, ვინც უფალზე ამყარებს იმედს, და არ 
მიმართავს კადნიერთ და სიცრუის მოტრფიალეთ. ? ბევრი რამ 
გააკეთე შენ, უფალო, ღმერთო ჩემო; შენს სასწაულებსა და 
ჩანაფიქრებზე ჩვენ მიმართ - ვინ შეგედრება შენ! ვიქადაგებ და 
ვილაპარაკებ; მრავალია და ძნელია სათქმელად. 9 
მსხვერპლი და შესაწირავი არ ისურვე; ყურები გამიმახვილე; 
აღსავლენი და ცოდვის მსხვერპლი არ მოგითხოვია; 7 მაშინ 
ვთქვი: აი, მოვედი; წიგნის გრაგნილში წერია ჩემზე. 8 შენი 
სურვილის შესრულება მინდოდა, ღმერთო, და რჯული შენი 
ჩემს გულშია. ? სიმართლეს მოვუთხრობდი დიდ კრებულს; აჰა, 
ბაგენი ჩემნი არ მომიკუმავს, უფალო, შენ უწყი. 19 შენი 
სიმართლე არ დამიფარავს ჩემს გულში, შენს ერთგულებასა 
და შენს ხსნაზე ვლაპარაკობდი, შენი წყალობა და ჭეშმარიტება 
არ დამიმალავს დიდი კრებულისათვის. 11 შენ, უფალო, არ 
დამილიო შენი თანაგრძნობა; შენი წყალობა და შენი 
ჭეშმარიტება მუდამ მიცავენ მე. 12 რადგანაც გარე შემომეხვია 
აურაცხელი უბედურება, წამომეწივნენ ცოდვანი ჩემნი და არ 
შემეძლო დანახვა; ჩემი თმის ბეწვებზე მეტად მომრავლდნენ 
და გულმა მიმატოვა. 13 ისურვე, უფალო, ჩემი დახსნა; უფალო, 
ჩემს დასახმარებლად გამოეშურე. 1“ დაე, შერცხვნენ და 
გაწბილდნენ, ვინც ჩემი სულის დაღუპვას ეძებს, უკუიქცნენ და 
თავი მოეჭრათ ჩემს ავის მდომებს; 12 დაე, შეძრწოლდნენ 
სირცხვილისაგან, ვინც მეუბნებოდა: ოჰო, ოჰო! 16 გაიხაროს 
და გამხიარულდეს ყველა, ვინც შენ გეძებს, მუდამ თქვან შენი 
შველის მოყვარულებმა: დიდია უფალი. 17 ხოლო მე ღარიბ- 


ღატაკი ვარ; უფალი იფიქრებს ჩემზე. ჩემი დამხმარე და 
მხსნელი შენა ხარ, ღმერთო ჩემო, ნუ დააყოვნებ. 

1 გუნდის ლოტბარს, დავითის ფსალმუნი. ნეტარ არს, ვინც 
ფიქრობს ღატაკზე. უბედურების დღეს გადაარჩენს მას უფალი. 
2 უფალი დაიცავს მას და აცოცხლებს და ბედნიერი იქნება 
ქვეყანაზე; და არ გადასცემს მის მტრებს მათი სურვილისამებრ. 
3 უფალი გაამაგრებს მას მისი სნეულების სარეცელზე; მთელ 
მის სარეცელს შენ შეცვლი მისი ავადმყოფობის ჟამს. 4 ვთქვი 
მე: უფალო, შემიწყალე, განმიკურნე ჩემი სული, რადგან 
შეგცოდე. ? ჩემი მტრები ავს იტყვიან ჩემზე: „როდის მოკვდება 
და გაქრება მისი სახელი“. 9 და თუ მოვა სანახავად, ტყუილს 
ილაპარაკებს; მისი გული სიცრუეს თხზავს; გარეთ გავა და 
ალაპარაკდება. 7 ერთთავად ჩემზე ჩურჩულებენ ყველანი, ვინც 
მოძულეა ჩემი; ბოროტს ფიქრობენ ჩემზე. 8 სისაძაგლე 
აცუნდრუკებს მას და, თუ დაწვა, ვეღარ წამოდგება. ? ჩემთან 
მშვიდობიანად მყოფმაც კი, რომლის იმედიც მქონდა, 
რომელიც ჩემს პურს ჭამდა, ტერფი აღმართა ჩემ წინააღმდეგ. 
10 ხოლო შენ, უფალო, შემიწყალე, და წამომაყენე, და მე 
მივუზღავ მათ. 11 ამით ვიცოდი, რომ გიყვარდი, რომ არ 
გაიხარებს მტერი ჩემზე. 12 და მე ჩემი უბიწოებისათვის 
შემეწევი და შენ წინაშე დამაყენებ სამარადისოდ. 13 
კურთხეულ არს უფალი, ღმერთი ისრაელისა უკუნითი 
უკუნისამდე. ამინ, ამინ! 

1 გუნდის ლოტბარს, მოძღვრება კორახის ძეთა. როგორც 
ირემი მიილტვის წყლის ნაკადულებისაკენ, ისე მოილტვის ჩემი 
სული შენკენ, ღმერთო! 2 ძლიერი და უკვდავი ღმერთის 
წყურვილი აქვს ჩემს სულს: როდის მოვალ და ვიხილავ სახეს 
ღმერთისას. 3 ჩემი ცრემლები პურად მქონდა დღისით და 
ღამით, რაკი მეტყოდნენ ყოველდღიურად: სად არის ღმერთი 
შენი? 4 ამის გახსენებაზე სული მეღვრება, რადგან ვიდოდი 
ხალხის გროვაში, მათთან ერთად მივდიოდი უფლის 
სახლამდე მოზეიმე გუნდის მხიარულებისა და მადლიერების 
ხმით. > რას დაღვრემილხარ, სულო ჩემო, და რად დამკვნესი? 
მიენდე ღმერთს, რადგან კვლავ ვადიდებ მას მისი 
შველისთვის. 9 ღმერთო ჩემო, დაღვრემილია სული ჩემი: 
ამიტომ გიხსენიებ იორდანისა და ხერმონის მიწიდან, მიცყარის 
მთიდან. 7 უფსკრული უფსკრულს გასძახის შენი სადინარების 
ხმით; ყველა ტალღამ და ზვირთმა შენმა ჩემზე გადაიარა. 8 
დღისით გამოგზავნის უფალი თავის წყალობას და ღამით 
ვუგალობებ მას ჩემთან. ჩემი სიცოცხლის ღმერთისადმი 
ლოცვას აღვავლენ. ? ვუთხარი ღმერთს, ჩემს ქომაგს: რად 
დამივიწყე? რად მაიძულე, რომ ვიარო მტრისაგან 
შეჭირვებულმა. 19 ჩემი ძვლების შემუსვრის დროს 
მლანძღავდნენ ჩემი მტრები, მეუბნებოდნენ ყოველდღე: სად 
არის ღმერთი შენი? 11 რას დაღვრემილხარ, სულო ჩემო, და 
რად დამკვნესი? მიენდე ღმერთს, რადგან კვლავ ვადიდებ მას 
- ჩემს დამხსნელსა და ჩემს ღმერთს. 

1 განმიკითხე, ღმერთო, და გამომესარჩლე უკეთურ ხალხთან, 
ცბიერი და ბოროტი კაცისაგან მიხსენი. ? რადგან შენ ნარ 
ღმერთი ჩემი სიმაგრისა. რად მიმატოვე? რად მაიძულე, რომ 
ვიარო მტრისაგან შეჭირვებულმა? 3 გამოავლინე შუქი შენი და 
ჭეშმარიტება შენი. ისინი წამიძღვებიან და მიმიყვანენ შენს 
წმიდა მთასთან და შენს სამკვიდროსთან. “ და მივალ 
ღმერთის სამსხვერპლოსთან, ჩემი დაუშრეტელი სიხარულის 
ღმერთთან და გადიდებ შენ ქნარით, ღმერთო, ჩემო ღმერთო! 
2 რას დაღვრემილხარ, სულო ჩემო, და რას დამკვნესი? 
მიენდე ღმერთს, რადგან კვლავაც განვადიდებ მას - ჩემს 
დამხსნელსა და ჩემს ღმერთს. 

1 გუნდის ლოტბარს, კორახის ძეთა მოძღვრება. ღმერთო, 
ჩვენი ყურით მოვისმინეთ, ჩვენი მამები გვიამბობდნენ, თუ რა 
საქმე მოიმოქმედე მათ დღეებში, უძველეს დროში. ? შენ შენი 
ხელით განდევნე ხალხები, ხოლო ისინი დანერგე; გაანადგურე 
ერები და განდევნე. 3 ვინაიდან მათ ხმლით არ მოუპოვებიათ 
ქვეყანა, და მათ მკლავებს არ დაუხსნიათ ისინი, არამედ შენმა 
მარჯვენამ, შენმა მკლავმა და შენი სახის ნათელმა, რადგან 
მათდამი კეთილგანეწყვე. 4 შენ ხარ ის, ხელმწიფეო ჩემო, 
ღმერთო; უბოძე შველა იაკობს. ? შენით დავანარცხებთ ჩვენს 
მტრებს; შენი სახელით გავთელავთ, ვინც აღდგება ჩვენ 
წინააღმდეგ. 9 რადგან ჩემს მშვილდზე არა ვარ დანდობილი 
და ჩემი მახვილი არ დამიხსნის. 7 არამედ შენ გვიხსნი ჩვენი 
მტრებისაგან და ჩვენს მოძულეებს შეარცხვენ. 8 ღმერთით 
ვტრაბახობდით ყოველდღე და შენს სახელს ვადიდებთ 
უკუნისამდე. სელა. 9? მაგრამ მიგვატოვე და შეგვარცხვინე, და 
არ გამოდიხარ ჩვენს მხედრობასთან. 19 უკუგვაქციე მტრისაგან 
და ჩვენმა მოძულეებმა გაგვძარცვეს ჩვენ. 11 მიგვეცი ჩვენ, 
როგორც ცხვარი, შესაჭმელად, და დაგვფანტე ხალხებს 
შორის. 12 გაჰყიდე შენი ერი სარგებლის გარეშე, და არ იდავე 
მათ ფასზე. 13 მიგვეცი შესარცხვენად მეზობლებს, დასაცინად 
და საგინებლად - ჩვენს ირგვლივ მყოფთ. 1“ იგავად გვაქციე 
ხალხებს შორის, თავის გასაქნევ-გამოსაქნევად ერებს შორის. 
152 ყოველდღე ჩემი აუგი ჩემ წინაშეა და სირცხვილი მიფარავს 
სახეს 10 შემარცხვენლისა და მაგინებლის ხმისაგან, მტრისა და 
შურისმაძიებლის პირისაგან. 17 ყოველივე ეს გვეწია ჩვენ, და 
მაინც არ დაგივიწყეთ შენ, არ გაგვიმრუდებია შენი აღთქმა. 18 
არ უკუქცეულან ჩვენი გულები და არც ჩვენს ტერფებს 
გადაუხვევიათ შენი გზიდან. 19 როცა შენ შეგვმუსრე ტურების 
ადგილას და გადაგვაფარე სირცხვილის ჩრდილი. 29 ჩვენ რომ 
დაგვევიწყებინა სახელი ჩვენი ღმერთისა, და ხელი გაგვეშვირა 


უცხო კერპებისთვის, 21 განა ღმერთი არ გვაზღვევინებს ამას? 
რადგან მან იცის საიდუმლონი გულისა. 22 ხოლო შენი 
გულისათვის გვკლავდნენ ყოველდღე, მივაჩნდით დასაკლავ 
ცხვრად. 23 გამოიღვიძე, რატომ გძინავს, უფალო, 
გამოფხიზლდი, სამუდამოდ ნუ მიგვატოვებ. 24 რატომ ფარავ 
შენს სახეს? ივიწყებ ჩვენს მწუხარებასა და გაჭირვებას? 232 
რადგან მეტისმეტად სულდამძიმებულნი ვართ, მიწას განერთხა 
ჩვენი მუცელი. 25 აღსდექ ჩვენს დასახმარებლად და გვიხსენი 
შენი წყალობის გულისათვის. 

1 გუნდის ლოტბარს, შოშანის საკრავზე: მოძღვრება კორახისა, 
გალობა სიყვარულისა. აღმოთქვა ჩემმა გულმა სიტყვა 
კეთილი. მე ვამბობ: ჩემი ნახელავი - მეფეს; ჩემი ენა კალამია 
სწრაფად მწერლისა. ? ადამის ძეთა უმშვენესი ხარ, მადლი 
იღვრება შენთა ბაგეთაგან, ამიტომ გაკურთხა ღმერთმა 
უკუნისამდე. 3 წელზე შემოირტყი შენი მახვილი, გმირო, შენი 
დიდებით და მშვენებით. “ და ამ შენი მშვენებით დაბრძანდი 
ეტლზე ჭეშმარიტების, თვინიერებისა და სიმართლის 
გულისათვის, და აჩვენებს საოცრებას მარჯვენა შენი. ? შენი 
ისრები წამახულია, ხალხები ეცემიან შენს ფეხქვეშ; გულში 
ერჭობიან მეფის მტრებს. 5 ტახტი შენი, ღმერთო, უკუნითი 
უკუნისამდეა, სიმართლის კვერთხია კვერთხი შენი მეუფებისა. 
7 შენ შეიყვარე სიმართლე და შეიძულე ბოროტება; ამიტომაც 
გცხო ღმერთმა, შენმა ღმერთმა, სიხარულის ზეთი შენს 
მეგობრებზე უმეტეს. 8 მთელი შენი სამოსი - ვითარცა ზმირინი, 
ალოე და კასია; სპილოს ძვლის დარბაზებიდან 
გაგამხიარულებენ შენ. ? მეფეთა ასულნი შენს დიდებულებს 
შორის არიან; შენ მარჯვნივ დადგა დედოფალი ოფირის 
ოქროთი შემკული. 19 მისმინე, ასულო, გამოიხედე და 
მომაპყარ ყური. და დაივიწყე ხალხი შენი და სახლი 
მამაშენისა. 11 და დატკბება მეფე შენი მშვენებით, რადგან ის 
არის შენი უფალი, და თაყვანი ეცი მას. 12 და ასულნი 
ტვიროსისა ძღვენით მოვლენ; მუდარას დაგიწყებენ ერის 
მდიდარნი. 13 მთელი დიდება მეფის ასულისა შიგნითაა; 
მოოქროვილია მისი სამოსი. 14 მოქარგული კაბით მოჰყავთ 
იგი მეფესთან; მის უკან ქალწულნი, დობილნი მისნი მოჰყავთ 
შენთან. 12 მოჰყავთ სიხარულით და ლხინით, შედიან მეფის 
სრა-სასახლეში. 15 შენს წინაპართა ადგილას იქნებიან ძენი 
შენნი; მათ დააყენებ მთავრებად მთელ დედამიწაზე. 17 
გავიხსენებ შენს სახელს თაობიდან თაობაში, ამიცომ ხალხები 
ხოტბას შეგასხამენ უკუნითი უკუნისამდე. 

1 გუნდის ლოტბარს, გალობა კორახის ძეთა, ალამოთის 
საკრავზე. ღმერთია ჩვენი მფარველი და ძალა, შემწე 
გაჭირვებაში, საძებარი ფრიად. ? ამიტომ არ შეგვეშინდება, 
თუნდაც პირი იცვალოს ქვეყნიერებამ და მთები დაიძრნენ 
ზღვათა გულისაკენ. 3 იხმაურებენ, იბობოქრებენ წყალნი 
მათნი, მთები შეირყევიან მათი მედიდურობით. სელა. 4 
მდინარე, მისი ნაკადები გაახარებენ ღმერთის ქალაქს, წმიდა 
სადგომს ზენაარისას. ? ღმერთი მის შუაგულშია; არ 
წაბორძიკდება, ღმერთი შეეწევა მას გარიჟრაჟზე. 9 
ახმაურდნენ ხალხები, შეიძრნენ სამეფონი, გამოსცა ხმა - 
გაქრა ქვეყანა. ” ძალთა უფალი ჩვენთან არის; ჩვენი ბურჯია 
ღმერთი იაკობისა. სელა. 8 მოდით, იხილეთ საქმენი 
უფლისანი, როგორ გააპარტახა დედამიწა. 3? შეწყვეტს ომებს 
დედამიწის კიდით-კიდემდე, მშვილდს შემუსრავს და შუბს 
დაამსხვრევს, ეტლებს დაბუგავს ცეცხლით. 19 შეჩერდით და 
გაიგეთ, რომ მე ვარ ღმერთი; ამაღლებული ხალხებს შორის, 
ამაღლებული ქვეყნიერებაზე. 11 ძალთა უფალი ჩვენთან არის; 
ჩვენი ბურჯია ღმერთი იაკობისა. სელა. 

1 გუნდის ლოტბარს, კორახის ძეთა ფსალმუნი. ხალხნო 
ყოველნო, შემოჰკარით ტაში, შეჰღაღადეთ ღმერთს გალობის 
ხმით; 2 რადგან საშიშია უფალი ზენაარი, დიდი ხელმწიფე 
მთელი ქვეყნისა. 3 დაგვიმორჩილებს ხალხებს და ერებს - 
ჩვენთა ფეხთა ქვეშ. სელა. “ ამოგვირჩევს ჩვენს 
სამკვიდრებელს, მშვენებას იაკობისას, რომ შეიყვარა. სელა. 2? 
ამაღლდა ღმერთი შეძახილის ჟამს, უფალი - საყვირის ხმაზე. 9 
უგალობეთ ღმერთს, უგალობეთ, უგალობეთ ჩვენს მეფეს, 
უგალობეთ. 7 რადგან მთელი ქვეყნიერების მეფეა ღმერთი; 
უგალობეთ გონივრულად. 8 გამეფდა ღმერთი ხალხებზე, 
ღმერთი ზის თავის წმიდა ტახტზე. ? მთავარნი ხალხთა 
შეიკრიბნენ აბრაამის ღმერთის ხალხად, რადგან ღმერთისაა 
ფარნი ქვეყნისანი; ამაღლდა ფრიად. 

1 ფსალმუნი, საგალობელი კორახის ძეთა. დიდია უფალი და 
ქებულია მეტად ჩვენი ღმერთის ქალაქში, წმიდა მთაზე. 2 
ლამაზი მაღლობი, სიხარული მთელი ქვეყნიერებისა მთა 
სიონი; ჩრდილოეთ მხარეს ქალაქია დიდი მეფისა. 3 ღმერთი 
თავის სადგომში ცნობილია, ვითარცა სიმაგრე. “ რადგან აგერ 
შეიკრიბნენ მეფენი და განვლეს ერთად. ? ნახეს მათ და 
განცვიფრდნენ, შეძრწუნდნენ და გაეჩქარნენ. 9 ძრწოლამ 
შეიპყრო ისინი, იკლაკნებიან მშობიარესავით. 7 
აღმოსავლეთის ქარით შემუსრე ხომალდნი თარშიშისანი. 93 
როგორც ვისმინეთ, ისე ვიხილეთ ძალთა უფლის ქალაქში, 
ჩვენი ღმერთის ქალაქში; ღმერთი დააფუძნებს მას უკუნისამდე. 
სელა. ? ვფიქრობდი, ღმერთო, შენს წყალობაზე შენი ტაძრის 
შუაგულში. 19 ვითარცა სახელი შენი, ღმერთო, შენი დიდებაც 
დედამიწის კიდით-კიდემდეა; სიმართლით სავსეა შენი 
მარჯვენა. 11 დაე, იხაროს სიონის მთამ, იმხიარულონ 
იუდაელმა ქალწულებმა შენი სამართლის გამო; 12 ყოველი 
მხრიდან მიადექით და გარს შემოუარეთ სიონს; დათვალეთ 
მისი კოშკები. 132 გული დაუდეთ მის სიმაგრეებს; დაიარეთ მისი 
დარბაზები, რათა უამბოთ მომავალ თაობას. 14 რადგან ის 
არის ღმერთი, ჩვენი ღმერთი უკუნითი უკუნისამდე; ის 
წაგვიძღვება ჩვენ სამარის კარამდე. 

1 გუნდის ლობტარს, კორახის ძეთა ფსალმუნი. ისმინეთ ესე, 
ხალხო ყოველო, ყური მოაპყარით ქვეყნიერების ყველა 
მცხოვრებო, ? უბრალოებმაც, დიდგვაროვნებმაც, მდიდარმა 
და ღარიბმა ერთად. 3 ჩემი პირი წარმოთქვამს სიბრძნეს და 
ჩემი გულის ფიქრი გონიერებას. “ ყურს მივუგდებ იგავს, 
ქნარზე ამოვხსნი ჩემს გამოცანას, ? რად შემეშინდება 
უბედურების ჟამს, ჩემი გზების ცოდვა გარს შემომეხვევა? 9 
თავიანთი ძალით და უხვი სიმდიდრით დაიმედებულნი 
იტრაბახებენ. 7 ძმა დახსნით ვერ დაიხსნის კაცს, ვერ მისცემს 
ღმერთს მის გამოსასყიდს. 8 ძვირია მათი სულის გამოხსნა და 
არ ეგების უკუნისამდე. ? რომ ცოცხლად დარჩეს სამარადისოდ 
და არ იხილოს საფლავი. 19 რადგანაც ხედავს: ბრძენნი 
იხოცებიან, ბრიყვისა და სულელის მსგავსად იღუპებიან და 
თავიანთ დოვლათს სხვას უტოვებენ. 11 გულში ფიქრობენ, რომ 
მათი სახლები მუდმივია და მათი საცხოვრებლები - თაობიდან 
თაობამდე; თავიანთ სახელებს უწოდებენ მამულებს. 12 
ადამიანი პატივისცემაში ვერ დარჩება; მიმსგავსებულია 
დასაკლავ პირუტყვს. 13 ეს მათი გზა მათი უგუნურობაა, თუმცა 
შემდგომნი მათნი იწონებენ. 1“ ცხვრებივით ჩაყრიან 
ჯოჯოხეთში; სიკვდილი მწყემსავს მათ, დილით კი წმიდანები 
გაბატონდებიან მათზე; და სიმაგრე მათი დაიშრიტება, 
საფლავია მათი სადგომი; 1? ხოლო ღმერთი დაიხსნის ჩემს 
სულს ჯოჯოხეთისაგან, როცა ამომიყვანს. სელა. 19 არ 
შეგეშინდეს, თუ გამდიდრდეს კაცი, თუ გამრავლდეს მისი 
სახლის დიდება. 17 რადგან, როცა მოკვდება, ვერაფერს 
წაიღებს, თან არ ჩაჰყვება მისი დიდება. 18 თუმცა თავიანთ 
სულს სიცოცხლეშივე აკურთხებენ და გადიდებენ შენ 
იმისათვის, რომ კეთილს იზამ. 19 მივა მამების თაობასთან, 
რომელნიც ვერასოდეს ვერ იხილავენ სინათლეს. 29 ადამიანი, 


რომელიც პატივისცემაშია და არ გაეგება, დამსგავსებულია 
დასაკლავ პირუტყვს. 

1 ფსალმუნი ასაფისა. ღმერთმა ღმერთთამან, უფალმა 
დაილაპარაკა და მოუწოდა ქვეყნიერებას მზის ამოსვლიდან 
მის ჩასვლამდე. 2? სიონიდან, მშვენიერების 
სრულქმნილებიდან, გამობრწყინდა უფალი. 3 მოვა ჩვენი 
ღმერთი და ნუმც დადუმდება; მის წინაშე მწველი ცეცხლია და 
მის ირგვლივ - ძლიერი ქარიშხალი. “ გამოიძახებს ცას 
ზევიდან და დედამიწას თავისი ხალხის სამსჯავროზე: 2 
შემომიკრიბეთ ჩემი წმიდანები, რომელთაც აღთქმა დადეს 
ჩემთან შესაწირავზე. 9 და წარმოთქვამენ ცანი მის სიმართლეს; 
რადგან ღმერთია მსაჯული იგი. სელა. 7 ისმინე, ჩემო ხალხო, 
და გელაპარაკები; ისრაელო, გაგაფრთხილებ შენ. მე ვარ 
ღმერთი, შენი ღმერთი. 8 მსხვერპლისათვის კი არ 
გისაყვედურებ; შენი შესაწირავები ყოველთვის ჩემ წინაშეა. ? 
არ შევიწირავ შენი სახლიდან ზვარაკს, არც შენი ფარეხებიდან 
ვაცებს. 1? რადგან ჩემია ტყის ყველა ცხოველი, პირუტყვი 
ათასობით მთებში. 11 ჩემთვის ცნობილია მთის ყველა 
ფრინველი და მინდვრის ცხოველები ჩემ წინაშე არიან. 12 თუ 
მომშივდა, არ გეტყვი შენ, რადგან ჩემია მსოფლიო და სავსება 
მისი. 13 ნუთუ ხარების ხორცსა ვჭამ და ვაცების სისხლს 
შევსვამ? 19 მადლობა შესწირე ღმერთს და შეუსრულე უზენაესს 
აღთქმები შენი. 15 და მომიხმე მე გაჭირვების დღეს; 
გადაგარჩენ და შენ განმადიდებ. 10 ბოროტს კი უთხრა 
ღმერთმა: „რას ქადაგებ კანონებს და პირთან მიგაქვს ჩემი 
პირობა? 17 შენ ხომ გძულს დარიგება და უკუმოისროლე ჩემი 
სიტყვები. 18 როცა ქურდს დაინახავ, მასთან გაიქცევი, და 
გარყვნილებთან გაქვს წილი. 19 პირი შენი მიშვებული გაქვს 
სიავეზე და შენი ენა თხზავს სიყალბეს. 29 დაჯდები და შენს 
ძმაზე ლაპარაკობ და დედაშენის შვილის შერცხვენას ცდილობ. 
21 ეს ჩაიდინე შენ და მე გავჩუმდი; გეგონა, რომ მეც შენსავით 
ვარ; გამხილებ და შენს თვალწინ დაგიმტკიცებ. 22 


ჩაუფიქრდით ამას, ღმერთის დამვიწყებლებო, თორემ 
მოგსრავთ და ვერვინ გიშველით. 23 მადლობის შემომწირავი 
განმადიდებტს მე და ვინც სწორ გზას დაადგება, მას ვუჩვენებ 
შველას ღმერთისას“. 


1 გუნდის ლოტბარს, დავითის ფსალმუნი. რაჟამს მივიდა 
მასთან ნათან წინასწარმეტყველი, მას შემდეგ, როცა ბათ- 
შებაყთან შევიდა. შემიწყალე, ღმერთო, შენი წყალობისამებრ, 
შენი მრავალი შებრალებისამებრ წაშალე ჩემი დანაშაული. 2 
მრავლად განმბანე ჩემი ბრალისაგან და ჩემი ცოდვისაგან 
განმწმინდე. 3 რადგან ვიცი ჩემი დანაშაული და ჩემი ცოდვა 
მუდამ თვალწინ მიდგას. “ შენ, მხოლოდ შენ შეგცოდე და 
ბოროტება ჩავიდინე შენს თვალში, ამიტომ მართალი ხარ შენს 
სიტყვებში და სწორი - შენს სამართალში. ? აჰა, უკანონოდ 
ჩავისახე და ცოდვით დაორსულდა ჩემზე დედაჩემი. 5 აჰა, შენ 
შეიყვარე ჭეშმარიტება გულით და გამაგებინე სიბრძნე 
ფარული. 7 მასხურე უსუპი და განვიწმინდები; განმბანე და 
თოვლზე მეტად გავსპეტაკდები. 8 მომასმენინე ლხინი და 
მხიარულება, გაახარე ჩემი ძვლები, შენ რომ დათრგუნე. 3? სახე 
არიდე ჩემს შეცოდებებს და ყველა ჩემი ბრალი წაშალე. 19 
სუფთა გული შეჰქმენი ჩემში, ღმერთო, და წრფელი სული 
განაახლე ჩემს სხეულში. 11 ნუ უკუმაგდებ შენგან და ნუ 
წამართმევ შენი სიწმიდის სულს. 12 დამიბრუნე სიხარული შენი 
ხსნით და დიდებული სულით გამამაგრე. 13 ვასწავლი 
დამნაშავეებს შენს გზებს და ცოდვილნი დაბრუნდებიან შენთან. 
14 მიხსენ სისხლთაგან, ღმერთო, ღმერთო ჩემი ხსნისა, და 
ჩემი ენა ხოტბას შეასხამს შენს სიმართლეს. 12 უფალო! 
გახსენი ჩემი ბაგენი და ჩემი პირი იტყვის შენს ქებას, 15 
რადგან მსხვერპლი არა გსურს, რომ შემოგწირო, და 
აღსავლენს არ ინებებ. 17 შესაწირავი ღმერთისა - სული 
მოდრეკილი; მოდრეკილისა და მორჩილის გული არ 
დაამცირო, ღმერთო. 18 კეთილი უყავ შენი სურვილით სიონს, 
ააშენე გალავნები იერუსალიმისა. 19 მაშინ ისურვებ 
სიმართლის შესაწირავებს, აღსავლენსა და მთლად 
დასაწველს; მაშინ აიტანენ შენს სამსხვერპლოზე ზვარაკებს. 

1 გუნდის ლოტბარს, მოძღვრება დავითისა. როცა მივიდა 
დოეგ ედომელი და გააგებინა საულს და უთხრა, რომ მივიდა 
დავითი ახიმელექის სახლში. რას ტრაბახობ ბოროტებით, 
ძლიერო? ღმერთის წყალობა საყოველდღეოა. ? ბოროტებას 
იზრახავს შენი ენა; როგორც გალესილი სამართებელი, 
მქმნელია სიყალბისა. 3 გიყვარს ბოროტება სიკეთეზე მეტად, 
სიცრუე - სიმართლის ლაპარაკზე მეტად. სელა. 4“ გიყვარს 
ყოველგვარი ცილისწამება, ენა მზაკვარი; 32 ამიტომ მოგთხრის 
ღმერთი სამუდამოდ, გაგანადგურებს, გაგაძევებს კარვიდან და 
შენს ფესვს ამოძირკვავს ცოცხალთა ქვეყნიდან. სელა. 9 
ნახავენ მართალნი და შეშინდებიან, და გაიცინებენ მასზე: 7 
აგერ კაცი, რომელმაც ღმერთი არ მიიჩნია თავის სიმაგრედ, 
არამედ თავისი დიდი სიმდიდრის იმედი ჰქონდა, თავის 
ბოროტებაში გამაგრდა. 8 ხოლო მე, ვითარცა ამწვანებული 
ზეთისხე ღმერთის სახლში, ღმერთის წყალობაზე ვარ 
მინდობილი უკუნითი უკუნისამდე. ? გადიდებ მუდამ შენი 
ნამოქმედარისთვის და მივენდობი შენს სახელს, რადგან 
კარგია იგი შენს წმიდათა წინაშე. 

1 გუნდის ლოტბარს, მახალათის საკრავზე, მოძღვრება 
დავითისა. თქვა არამზადამ თავის გულში: „არ არის ღმერთი“, 
გაირყვნენ და ჩაიდინეს სისაძაგლე; აღარ არსებობს სიკეთის 
მქნელი. 2 ღმერთი ციდან უჭვრეტს ადამის ძეთ, რომ დაინახოს 
არის თუ არა ვინმე ჭკუათმყოფელი, ღმერთს რომ ეძიებს. 3 
ყველა გაუკუღმართდა, გაიხრწნა ერთობ, კარგის მოქმედი 
ერთიც არ არის. “ ნუთუ ვერ შეიგნეს სიმრუდის მქნელებმა, 
ჩემს ერს რომ ჭამენ, თითქოს პურს ჭამდნენ, ღმერთს კი არ 
უხმობენ. ? იქ შეშინდნენ შიშით, სადაც არ იყო შიში, რადგან 
ღმერთი განაბნევს შენზე ამხედრებულთა ძვლებს: შენ 
შეარცხვენ მათ, რადგან ღმერთმა უკუაგდო ისინი. 5 ნეტა 
მოვიდეს სიონიდან ხსნა ისრაელისა! ოდეს შემოაქცევს 
ღმერთი თავისი ხალხის ტყვეობას, ილხენს იაკობი, გაიხარებს 
ისრაელი. 


1 გუნდის ლოტბარს, სიმებიან საკრავზე, მოძღვრება დავითისა. 
როცა მოვიდნენ ზიფელნი და უთხრეს საულს: აჰა, დავითი 
ჩვენთან იმალება. ღმერთო! შენი სახელით მიშველე და შენი 
ძალით გამასამართლე. 2 ღმერთო! ისმინე ჩემი ლოცვა, 
მოაყურადე სიტყვებს ჩემი პირისა. 3 რადგან უცხონი აღიძრენ 
ჩემზე და მოძალადეებმა იძიეს სული ჩემი, არ წარმოიდგინეს 
ღმერთი თავიანთ წინაშე. სელა. “ აგერ, ღმერთია ჩემი შემწე, 
ღმერთია ჩემი სულის გამმაგრებელი: ? მან მიაგოს ბოროტება 
ჩემს მტრებს; შენი ჭეშმარიტებით მოსპე ისინი. 9 ნებით 
შემოგწირავ მსხვერპლს, ვადიდებ შენს სახელს, უფალო, 
რადგან კარგია. ” რადგან ყოველგვარ გაჭირვებას 
გადამარჩინა და მტერთა ჩემთა დაცემა იხილა თვალმა ჩემმა. 

1 გუნდის ლოტბარს, სიმებიან საკრავზე, მოძღვრება დავითისა. 
ისმინე, ღმერთო, ჩემი ლოცვა და ნუ განუდგები ჩემს ვედრებას. 
2 ყური მომაპყარ და მიპასუხე; ავტირდები ჩემს საუბარში და 
ავღაღადდები, 3 მტრის ხმისაგან, ბოროტის მიერ 
შევიწროებისაგან; რადგან თავს მახვევენ სიმრუდეს და 
სიძულვილით მირისხდებიან. “ ჩემი გული თრთის ჩემს შიგნით 
და სიკვდილის საშინელება დამატყდა თავს. ? შიში და 
ძრწოლა მოდის ჩემზე და შიშის ზარი მიპყრობს. 5 და ვამბობ: 
„ვინ მომცემს ფრთას, ვითარცა მტრედს?“ გავფრინდებოდი და 
დავბინავდებოდი. 7 აჰა, შორს, შორს გადავიხვეწებოდი, 
უდაბნოში დავიდებდი ბინას. სელა. 8 ავჩქარდებოდი, რომ 
მომენახა თავშესაფარი ძლიერი ქარისაგან, ქარიშხლისაგან. 9? 
მოსპე, უფალო, დაჰყავი მათი ენები; რადგანაც ვხედავ 
ძალადობას და შუღლს ქალაქში. 1? დღედაღამ გარეუვლიან 
მის კედლებს, სიმრუდე და წვალებაა მის შიგნით. 11 
ბოროტებაა მის შიგნით და არ სცილდება მის ქუჩებს სიცრუე 
და ვერაგობა. 12 რადგან მტერი კი არ მლანძღავს, თორემ 
ავიტანდი; ჩემი მოძულე კი არ განდიდებულა ჩემზე, მას 
დავემალებოდი; 13 შენ კი კაცი ხარ ჩემებრი, მეგობარი და 
მახლობელი ჩემი. 14 ერთად რომ ვსაუბრობდით ტკბილად, 
ღვთის სახლში დავდიოდით მღელვარებით. 15 დაატყდეს მათ 
სიკვდილი, ცოცხლად ჩავიდნენ ჯოჯოხეთში, რადგან 
ბოროტებაა მათ სადგომში, მათ შიგნით. 19 ხოლო მე მოვუხმობ 
ღმერთს, და უფალი მიშველის. 17 საღამოთი, დილით და 
შუადღბსას შევევედრები და შევტირებ, და მოისმენს ჩემს ხმას. 
18 მშვიდობიანად დაიხსნა ჩემი სული ჩემ წინააღმდეგ 
ომისაგან, რადგან ბევრნი იყვნენ ჩემზე აღმდგარნი. 19 
მოისმენს ღმერთი და უპასუხებს მათ დასაბამიდან მყოფი, 
სელა; რადგან არ არის ცვლილება მათში და არ ეშინიათ 
ღმერთისა. 29 ხელი გაიწოდეს მათთვის მშვიდობის 


მსურველთა წინააღმდეგ, დაარღვიეს აღთქმა. 21 ცხიმზე 
ჩვილია მათი ბაგეები, გულში კი ომი აქვთ; ზეთზე რბილია 
მათი სიტყვები, მაგრამ ისინი გაშიშვლებული ხმლებია. 22 
მიანდე უფალა შენი საზრუნავი და ის შეგეხიდება, იგი 
არასოდეს არ დაუშვებს წმიდანის წაბორძიკებას. 23 ღმერთო, 
შენ ჩაგყავს ისინი ჯოჯოხეთში, სისხლის მოყვარულნი და 
ვერაგნი ნუ მიაღწევენ თავიანთ დღეთა ნახევარს; ხოლო მე შენ 
გესავ. 


1 გუნდის ლოტბარს, მტრედზე, რომელიც მდუმარებს შორეთში. 
დავითის საგალობელი, როცა ფილისტიმელებმა შეიპყრეს იგი 
გათში. შემიწყალე, ღმერთო, რადგან გათელვას მიპირებს 
კაცი, ყოველდღე მავიწროებს მოშუღარი. ? ჩანთქმას 
მითქვამენ ჩემი მტრები ყოველდღიურად, რადგან მრავალი 
მეომება, უზენაესო. 3 საშიშროების დღეს შენ გესავ. 4 ღმერთში 
ვადიდებ მისსავე სიტყვას, ღმერთზე ვარ მინდობილი - არ 
მეშინია, რას მიზამს ხორციელი? > ყოველდღე ამახინჯებს ჩემს 
სიტყვებს; ბოროტია ყოველი მათი ზრახვა ჩემ მიმართ. 9 
გროვდებიან, მისაფრდებიან ისინი - ჩემი მდევრები, ჩემს 
ნაკვალევს უთვალთვალებენ, თითქოსდა ჩემს სულს 
ელოდებიან. 7 ნუთუ ამ სიმრუდეს უნდა გადაურჩნენ? რისხვით 
დაამხე ერები, ღმერთო! 8 ჩემი ხეტიალი გამოთვლილი გაქვს; 
შენს ჭურჭელში მოათავსე ჩემი ცრემლები - აგერ, შენს წიგნშია. 
8? მაშინ უკუიქცევიან ჩემი მტრები, რა დღესაც მოგიხმობ; ეს 
ვიცი, რომ ღმერთი ჩემთან არის. 19 ღმერთში შევაქებ სიტყვას, 
უფალში შევაქებ სიტყვას; 11 ღმერთს მივენდე - არ მეშინია; 
რას მიზამს კაცი? 12 ჩემზეა, ღმერთო, შენი აღთქმები; 
სამადლობელს მოგიზღავ შენ. 13 რადგან იხსენი ჩემი სული 
სიკვდილისაგან, აგერ, ჩემი ფეხი წაბორძიკებისაგან, რათა 
ვიარო ღმერთის წინაშე სიცოცხლის შუბით. 


1 გუნდის ლოტბარს. ნუ მოსპობ. დავითის საგალობელი, როცა 
საულს გაექცა მღვიმეში. შემიწყალე, ღმერთო, შემიწყალე, 
რადგან შენ მოგენდო ჩემი სული და შენი ფრთების 
ჩრდილქვეშ შევაფარებ თავს, ვიდრე გაჭირვება გადაივლიდეს. 
2 მოვუხმობ უზენაეს ღმერთს, ღმერთს, რომელიც 
ქველმოქმედია ჩემ მიმართ. 3 გამომიგზავნის ციდან და 
მიშველის, შეარცხვენს ჩემი გათელვის მსურველს. სელა. 
გამომიგზავნის ღმერთი თავის წყალობას და ჭეშმარიტებას. 4 
ჩემი სული ლომების შუაგულშია; ვწევარ ცეცხლის ალში, 
ადამის ძეთა შორის, რომელთა კბილები მშვილდ-ისრებია და 
ენა - ბასრი მახვილი. ? ამაღლდი ცათა ზემოთ, ღმერთო; 
მთელ დედამიწაზეა შენი დიდება. 9 ბადე გაამზადეს ჩემთა 
ფეხთათვის; ჩემი სული მოიდრიკა; ჩემს წინ ორმო გათხარეს, 
თვითონ ჩაცვივდნენ შიგ. სელა. ” წრფელია ჩემი გული, 
ღმერთო, წრფელია ჩემი გული. გიმღერებ და გიგალობებ. 8? 
გამოიღვიძე, დიდებავ ჩემო, გამოაღვიძე ჩანგი და ქნარი; 
გამოვაღვიძებ ცისკარს. ? განგადიდებ ხალხებში, უფალო, 
გიგალობებ ერებში. 1?ზ რადგან დიდია ზეცამდე შენი წყალობა 
და ღრუბლებამდე - შენი ჭეშმარიტება. 11 ამაღლდი ცათა 
ზემოთ, ღმერთო; მთელ დედამიწაზეა შენი დიდება. 

1 გუნდის ლოტბარს, ნუ მოსპობ, დავითის საგალობელი. ნუთუ 
მართლა სიმართლეს ლაპარაკობთ, მოსამართლენო? 
სისწორით სჯით, ადამის ძენო? ? არამედ გულში 
უკუღმართობას თხზავთ, დედამიწაზე თქვენთა ხელთა 
ძალმომრეობას დებთ სასწორზე. 3 გადაუხვიეს ბოროტებმა 
დაბადებიდანვე; გზას აცდნენ დედის მუცლიდანვე სიცრუის 
მქნელნი. 4“ მათი შხამი მსგავსია გველის შხამისა, ყრუ 
ასპიტისა, ყურს რომ დაიჩულავს. ? რომ არ ისმინოს ხმა 
შემლოცველთა, დაბრძენებულ მისანთ-მისნისა. 9 ღმერთო! შენ 
შეუმუსრე მათ კბილები თავიანთ პირში; ლომთა ეშვები 
მოთხარე, უფალო! 7 გაქრნენ, ვითარცა წყალი დაღვრილი; 
როცა ისრებს მოზიდავენ, იყოს გადამსხვრეულივით. 8 
ლოკოკინასავით დაუძლურდეს, ქალის საშოდან 
მოწყვეტილივით ვერ იხილოს მზე. ? ვიდრე იგრძნობდნენ 
თქვენი ქვაბები ძეძვს, იგი უმსაც და გამომცხვარსაც ქარში 
წარხვეტავს. 19 გაიხარებს წმიდანი, როცა იხილავს 
შურისგებას; ფეხებს დაიბანს ბოროტის სისხლში. 11 და იტყვის 
კაცი: აი, ნაყოფი წმიდანისა! მართლაც არსებობს ღმერთი, 
რომელიც ასამართლებს ქვეყნიერებას. 


1 გუნდის ლოტბარს, ნუ მოსპობ. დავითის საგალობელი, 
როდესაც საულმა გაგზავნა მისი სახლის საყარაულოდ, რომ 
მოეკლათ იგი. მიხსენი ჩემი მტრებისაგან, ღმერთო; დამიცავი 
ჩემ წინააღმდეგ აღმდგართაგან. ? მიხსენი სიმრუდის 
ჩამდენთაგან და სისხლის მსმელთაგან გადამარჩინე. 3 
რადგანაც აგერ უთვალთვალებენ ჩემს სულს; შეგროვდნენ 
ძლიერნი ჩემ წინააღმდეგ; არც დანაშაული მიმიძღვის, არც 
შეცოდება, უფალო. “ უდანაშაულოდ გამორბიან და 
ემზადებიან, გამოიღვიძე ჩემს შესახვედრად და მომხედე. ? 
ხოლო შენ, უფალო, ღმერთო ძალთა, ღმერთო ისრაელისა, 
გამოიღვიძე, რომ მოჰკითხო ყველა ხალხს; არ დაინდო არც 
ერთი უკანონობის ჩამდენი. სელა. 9 დაე, მობრუნდნენ 
საღამოობით, იყმუვლონ ძაღლივით და გარეუარონ ქალაქს. 7 
აგერ, წარმოანთხევენ თავიანთი პირით, მახვილი აქვთ 
ბაგეებში, აქაოდა, ვინ ისმენსო. 85 ხოლო შენ, უფალო, 
დასცინებ მათ, აბუჩად აიგდებ ყველა ხალხს. ? მის ძლიერებას 
შენში დავიცავ, რადგან ღმერთია ჩემი საყრდენი. 19 ღმერთი - 
ჩემი მწყალობელი წინ წამიძღვეს; ღმერთმა შემახედოს ჩემს 
მტრებზე. 11 ნუ დახოცავ მათ, რომ არ დაივიწყოს ჩემმა ერმა, 
ახეტიალე შენი ძალით და დაამდაბლე, ფარო ჩვენო, უფალო. 
12 მათი პირის ცოდვა მათთა ბაგეთა ნალაპარაკევია; და 
გაებან მახეში თავიანთი ქედმაღლობისათვის, ტყუილი ფიცისა 
და პირფერობისათვის. 13 მოსპე რისხვით, მოსპე, რომ აღარ 
იყვნენ; და შეიტყონ, რომ ღმერთი ბატონობს იაკობზე 
ქვეყნიერების კიდით-კიდემდე. სელა. 14 დაე, დაბრუნდნენ 
საღამოობით, იყმუვლონ ძაღლივით და გარს შემოუარონ 
ქალაქს. 12 დაე, იწოწიალონ საჭმლისათვის და მშივრებმა 
გაათიონ ღამე. 10 ხოლო მე ვუმღერებ შენს სიძლიერეს და 
დილდილაობით ვიღაღადებ შენს წყალობაზე, რადგან შენ 
იყავი ჩემი ბურჯი და თავშესაფარი ჩემი გაჭირვების დღეს. 17 


სიძლიერევ ჩემო, შენ გიგალობებ, რადგან ღმერთია ჩემი 
ბურჯი, ღმერთი ჩემი მწყალობელი. 


1 გუნდის ლოტბარს, შუშან-ყედუთის როდესაც ეომებოდა 
შუამდინარეთის არამს და ცობის არამს; და დაბრუნდა იოაბი 
და გაანადგურა თორმეტი ათასი ედომელი მარილოვან ველზე. 
ღმერთო, მიგვატოვე, გაგვაპარტახე, გაგვირისხდი, კვლავ 
აღგვადგინე. ? შეაზანზარე მიწა, გაკვეთე; განკურნე მისი 
ნამსხვრევები, რადგან მოირყა. 3 აჩვენე შენს ერს სიძნელე, 
გვასვი ჩვენ ღვინო საწამლავგარეული. “ მიეცი შენს მოშიშებს 
დროშა ასაფრიალებლად ჭეშმარიტებისათვის. სელა. ? რათა 
გადარჩნენ, ვინც შენ გიყვარს, იხსენი შენი მარჯვენით და 
გვიპასუხე. 9 ღმერთმა თქვა თავის წმიდაში: „ვიზეიმებ, დავყოფ 
შექემს და სუქოთის დაბლობს მივუზომავ“. 7 ჩემია გალაადი და 
ჩემია მენაშე, ეფრემი სიმაგრეა ჩემი თავის, იუდა - 
კანონმდებელია ჩემი. 8 მოაბი ქვაბია ჩემი განსაბანი, ედომზე 
ჩემს ფეხსაცმელს გავიშვერ; ჩემ წინაშე, ფილისტიმო, 
განადგურდები. ? ვინ შემიძღვება გამაგრებულ ქალაქში? ვინ 
შემიყვანს ედომში? 19 თუ არა შენ, ღმერთო, რომელმაც 
მიგვატოვე და არ გამოდიხარ, ღმერთო, ჩვენს მხედრობასთან. 
11 მოგვმადლე შველა გაჭირვებაში, რადგან ამაოა ხსნა 
ადამიანისაგან. 12 ღმერთის შეწევნით შევქმნით ლაშქარს, და 
ის დაამხობს ჩვენს მტრებს. 


1 გუნდის ლოტბარს, სიმებიან საკრავზე. დავითისა. ისმინე, 
უფალო, ვედრება ჩემი, ყური მოაპყარ ჩემს ლოცვას. ? ქვეყნის 
კიდიდან მოგღაღადებ გულგათანგული: სიმაღლით ჩემთვის 
მიუწვდომელ კლდეზე წარმიძეხ. 3 რადგან შენა ხარ ჩემი 
მფარველი, ძლიერი კოშკი ხარ მტრისგან დამცველი.“ 
ვაცხოვრებ შენს კარვებში მარადის, თავს შევაფარებ შენი 
ფრთების საბურველში. სელა. ? რადგან შენ, ღმერთო, 
მოისმინე აღთქმანი ჩვენი, მიეცი სამკვიდრო, ვისაც შენი 
სახელისა ეშინია. 9 დღეები მოუმატე მეფის დღეებს, მისი 
წლები - თაობიდან თაობამდე. 7 იმყოფებოდეს მარად ღვთის 
წინაშე, წყალობა და ჭეშმარიტება იფარავდეს მას. 8 ამგვარად 
ვუგალობებ შენს სახელს უკუნისამდე, რომ შევასრულო ჩემი 
აღთქმანი დღითი-დღე. 

1 გუნდის ლოტბარს, იედუთუნისათვის. ფსალმუნი დავითისა. 
მხოლოდ ღმერთისადმია მდუმარება ჩემი სულისა; მისგან 
არის ჩემი ხსნა. 2 მხოლოდ ის არის ჩემი ბურჯი და ჩემი ხსნა, 
ჩემი სიმაგრე - აღარ დავეცემი მეტად. 3 ვიდრემდე დაესხმით 
თავს ადამიანს? გადაიქცევით ყველანი, ვითარცა კედელი 
გადახრილი, ყორე მორყეული. “ განიზრახავენ მისი 
სიმაღლიდან გადმოგდებას, მიმართავენ სიცრუეს; პირით 
აკურთხებენ, გულით კი სწყევლიან. სელა. ? მხოლოდ ღმერთს 
დაელოდე, სულო ჩემო, რადგან მისგან არის ჩემი იმედი. 9 
მხოლოდ ის არის ჩემი ბურჯი და ჩემი ხსნა, ჩემი სიმაგრე - არ 
დავეცემი. 7 ღმერთისგან არის ჩემი ხსნა და ჩემი ღირსება; 
სიმაგრე ჩემი ძალისა და ჩვმი თავშესაფარი ღმერთის მიერაა. 
8 მიენდეთ მას ყოველჟამს, ხალხნო, თქვენი გული 
გადმოღვარეთ მის წინაშე; ღმერთია ჩვენი თავშესაფარი. 
სელა, ? მხოლოდ არარაობანი არიან ადამის ძენი, ცრუობენ 
კაცთა შვილები; სასწორზე რომ დადო, ყველანი ერთად 
არარაობაზე უარესია. 19 არ დაამყაროთ იმედი 
მძარცველობაზე და მტაცებლობას ნუ გამოედევნებით; 
დოვლათი ოდეს გაიზარდოს, ნუ მიაქცევთ ყურადღებას. 11 
ერთხელ თქვა ღმერთმა - ორჯერ მოვისმინე, რადგან 
ღმერთისაა ძალა. 12 და შენი არს, უფალო, წყალობა, რადგან 
შენ მიუზღავ თითოეულს მისი ნამოქმედარის მიხედვით. 


–-. 62 -– 


1 ფსალმუნი დავითისა. იუდას უდაბნოში ყოფნის დროს. 
ღმერთო! შენ ხარ ჩემი ღმერთი, ცისკრის ჟამიდან გეძებ, 
სწყურიხარ ჩემს სულს. შენზე ნაღვლობს ჩემი სული უკაცრიელ 
და გამოფიტულ, უწყლო მიწაზე. 2 ასე გიხილე წმიდაში, რათა 
მენახა სიძლიერე და პატიოსნება შენი. 3 რადგან სიცოცხლეზე 
მეტია შენი წყალობა, ჩემი ბაგენი გაქებენ შენ. “ ამიტომ 
გადიდებ ჩემი სიცოცხლის განმავლობაში, შენი სახელით 
აღვაპყრობ ხელებს. ? ვითარცა ცხიმით და სიმსუქნით 
დამსუყდეს სული ჩემი. 9 როცა გიხსენებ ჩემს სარეცელზე, 
მთელ ღამეებს ვიფიქრებ შენზე. 7 რადგან იყავი დამხმარე 
ჩემი, შენს ჩრდილქვეშ მოვილხენ. 8 შენ მოგტმასნია სული 
ჩემი; ჩემი საყრდენია მარჯვენა შენი. ? ხოლო ისინი, ვინც ჩემი 
სულის დაღუპვას ეძებენ, ქვესკნელში შთავლენ. 19 მახვილის 
წერა გახდებიან, მელების კერძი შეიქმნებიან. 11 მეფე კი 
გაიხარებს, ღმერთის მიერ იქება ყველა, ვინც მას ფიცავს, 
რადგან დაიგმანება ტყუილის მოლაპარაკეთა პირი. 


1 გუნდის ლოტბარს, ფსალმუნი დავითისა. ისმინე, ღმერთო, 
ჩემი ხმა, როცა ვლოცულობ. მტრის შიშისაგან დაიცავი ჩემი 
სიცოცხლე. 2? დამიფარე ვერაგთა ჩუმი ზრახვისაგან, სიმრუდის 
მოქმედთა ამბოხისაგან. 3 რომელთაც ენა მახვილივით 
გაილესეს, მოზიდეს თავიანთი მშვილდი - მწარე სიტყვა, “ 
რათა საფრიდან ესროლონ უდანაშაულოს; მოულოდნელად 
ესვრიან და არ ეშინიათ. ? ძალას მოიკრებენ ცუდი 
საქმისათვის, მოითათბირებენ მახეების დაგებას, ამბობენ: ვინ 
შეამჩნევს მათ? 9 ეძიებენ სიმრუდეს, ძიებას ძიებით 
ასრულებენ, ხოლო შიგნეული კაცისა და გული ღრმაა. 7 და 
ესვრის ღმერთი ისარს, უეცრად დაწყლულდებიან. 8 საკუთარი 
ენა დაამარცხებს მათ; გაიფანტება ყოველი მათი მხილველი. 9 
და შეშინდება ყველა კაცი და ილაპარაკებენ ღმერთის 
ნამოქმედარზე და მის ნაქნარს ჩაუკვირდებიან. 19 გაიხარებს 
წმიდანი უფლის მიერ და მიენდობა მას, და დაიქადებენ 
გულმართლები. 

1 გუნდის ლოტბარს, ფსალმუნი დავითისა. გალობა. შენ 
შეგშვენის ხოტბა, ღმერთო, სიონზე, და შენ აგისრულებენ 
აღთქმას. 2? მომსმენო ლოცვისა, შენთან მოვა ყველა 
ხორციელი. 3 ჩადენილმა ცოდვებმა დამჯაბნეს მე; ჩვენს 
დანაშაულს შენ შეგვინდობ. 4 ნეტარ არს, ვისაც ამოირჩევ და 
დაიახლოებ, რომ იცხოვროს შენს ეზოში; გავძღებით შენი 
სახელის სიკეთით, წმიდაა შენი ტაძარი. ? საშიშარო, 
სიმართლით გვიპასუხე, ღმერთო, ჩვენო მხსნელო, სასოებავ 
დედამიწის ყველა კუთხისა და შორეული ზღვის მცხოვრებთა. 9 
განამზადა მთები თავისი ძალით, გარემოსილია ძლიერებით. 7 
აწყნარებ ზღვათა ხმაურს, მათი ტალღების ხმაურს და ერების 
მღელვარებას. 8 და შეაშინებს კიდეთა მცხოვრებთ შენი 
სასწაულები, აღმოსავლეთსა და დასავლეთს გაამხიარულებ. 9 
კეთილად გაიხსენე ქვეყანა და მორწყე, დიდად გაამდიდრე 
იგი; ნაკადი ღმერთისა სავსეა წყლით; მოამზადე მათი პური, 
რადგან ასე წარმართე იგი. 19 მის კვლებს არწყულებ, ასწორებ 
მის ბელტებს, ჟუჟუნა წვიმით ალბობ, მის აღმონაცენს 
აკურთხებ. 11 გვირგვინი დაადგი შენი სიკეთის ზაფხულს და 
შენი ნაკვალევიდან წვეთავს სიმსუქნე. 12 წვეთავენ უდაბნოს 
საძოვრებზე და ქედები ლხინით შეიმოსებიან. 13 საძოვრები 
ცხვრით აივსებიან და დაბლობები მარცვლეულით 
დაიფარებიან; იღაღადებენ და იმღერებენ. 


1 გუნდისლოტბარს. გალობა-ფსალმუნი. შეჰღაღადეთ 
ღმერთს, მთელო ქვეყნიერებავ. 2? უგალობეთ მისი სახელის 
ღირსებას, პატივი ეცით მის დიდებულებას. 3 უთხარით 
ღმერთს: რა საშიშია შენი საქმენი, შენი ძალის სიმრავლით 
ქვეშ გაგეგებიან შენი მტრები. 4 მთელი ქვეყნიერება თაყვანსა 
გცემს და გაქებს შენ, უგალობებს შენს სახელს. სელა. 2? 
მოდით, ნახეთ ღმერთის ნამოქმედარი, საშიშია მისი 
მოქმედება ადამიანის შვილებზე. 9 გადააქცია ზღვა ხმელეთად, 
მდინარე ფეხით გადალახეს; იქ გავიხარეთ მის გამო. 7 
გაბატონებულია თავისი სიძლიერით მსოფლიოზე, მისი 
თვალები ჭვრეტენ ერებს. ვინც ეურჩება, არ ამაღლდება. სელა. 
8 ადიდეთ, ხალხნო, ღმერთი ჩვენი და აღასმინეთ ხმა მისი 
ქებისა. ? შეუნარჩუნა ჩვენს სულს სიცოცხლე და არ გასწირა 
დასაცემად ჩვენი ფეხი. 190 რადგან გამოგვცადე ჩვენ, ღმერთო, 
გადაგვადნე, როგორც ვერცხლი გადაადნეს. 11 მოგვაქციე 
ბადეში, დაგვადგი ჩაგვრის უღელი წელზე. 1? შეგვასვი კაცი 
თავზე; შევედით ცეცხლსა და წყალში და გამოგვიყვანე 
სახალვათოდ. 13 მოვალ შენს სახლში შესაწირავებით, 
აღგისრულებ ჩემს აღთქმებს, 14 რომ წარმოთქეეს ჩემმა 
ბაგეებმა და დაილაპარაკა ჩემმა პირმა ჩემი გაჭირვების ჟამს. 
15 მსუქან შესაწირავებს ამოგიტან ერკემლის საკმევლითურთ, 
შემოგწირავ მოზვრებს და ვაცებს. სელა. 10 მოდით, მოისმინეთ 
ყველამ, ვისაც ღმერთის შიში გაქვთ, და გიამბობთ, რა გააკეთა 
ჩემი სულისთვის. 17 მას მოვუხმობდი ჩემი ბაგეებით და 
აღვამაღლე იგი ჩემი ენით. 18 სიმრუდე რომ შემემჩნია ჩემს 
გულში, არ მოისმენდა უფალი. 19 ამიტომ მომისმინა ღმერთმა, 
ყური მოაპყრო ჩემი ლოცვის ხმას. 29 კურთხეულ არს უფალი, 
რომ არ უარყო ჩემი ლოცვა და არ მომაკლო თავისი წყალობა. 

1 გუნდის ლოტბარს, სიმებიან საკრავზე, ფსალმუნი - გალობა. 
ღმერთი შეგვიწყალებს და გვაკურთხებს ჩვენ, გამოგვიშუქებს 
თავის სახეს. სელა. 2 რათა შეიტყონ ქვეყნიერებაზე, რომ შენი 
გზა ყველა ხალხისათვის შველაა. 3 გიწამებენ ხალხები, 
ღმერთო, გიწამებენ ხალხები ერთიანად. “ გაიხარებენ და 
ილხენენ ერები, რადგან გაასამართლებ ხალხებს სისწორით 
და ერებს ქვეყანაზე წაუძღვები. სელა. ? გიწამებენ ხალხები, 
ღმერთო, გიწამებენ ხალხები მათიანად. 5 მიწამ მოგვცა 
ნაყოფი თვისი; გვაკურთხოს ღმერთმა, ჩვენმა ღმერთმა. 7 
გვაკურთხოს ღმერთმა და ეშინოდეთ მისი დედამიწის კიდით- 
კიდემდე. 

1 გუნდის ლოტბარს, დავითის ფსალმუნი, საგალობელი. 
აღდგეს ღმერთი, განიბნენ მისი მტრები და მისი მოძულენი 
უკუიქცნენ მისგან. 2 როგორც კვამლი გაიფანტება, ისე 
გაფანტე; როგორც ცვილი დადნება ცეცხლზე, ისე დაიღუპებიან 
ბოროტნი ღმერთის პირისაგან. 3 ხოლო წმიდანები გაიხარებენ 
და მოილხენენ ღმერთის წინაშე და სიხარულით იზეიმებენ. 4 
აქეთ ღმერთი, იგალობეთ მისი სახელი, განადიდეთ ის, ვინც 
ცას სერავს; უფალია მისი სახელი და ილხინეთ მის წინაშე. 2? 
მამა ობოლთა და მსაჯული ქვრივთა - ღმერთი მის წმიდა 
სადგომშია, 9 ღმერთს შეჰყავს მარტოხელები სახლში, 
გამოჰყავს ტყვეები შესაფერის დროს, ხოლო ურჩნი ხრიოკზე 
რჩებიან. ” ღმერთო! როცა შენი ხალხის წინაშე გამოხვედი, 
როცა ფეხი დადგი უდაბნოში, სელა, 8 დედამიწა შეირყა, ცანიც 
კი წვეთავდნენ ღმერთის პირისაგან; ეს სინაიც - ღმერთის 
პირისაგან, ისრაელის ღმერთისა. 9? ბარაქიანი წვიმა აწვიმე, 
ღმერთო, შენს სამკვიდროს, და თუ დაუძლურდება, შენ 
გაამაგრებ. 19 შენი ხალხი დასახლდა იქ, შენი სიკეთით 
განუმზადე ღარიბს, ღმერთო. 11 უფალი იძლევა სიტყვას 
მახარობელთა დიდი გუნდისა. 12 ჯარების მეფენი გარბიან, 
გარბიან, ხოლო სახლში მყოფი ნადავლს გაიყოფს. 13 თუნდაც 
ცხვრის ბაკებში იწვეთ, მტრედის ფრთებს ჰგავხართ ვერცხლით 
დაფარულს და მის ნაკრტენს მოოქროვილს. 14 როცა 
ყოვლისშემძლე გაფანტავს მეფეებს იქ, ცალმონის თოვლივით 
გაათეთრებს მას. 12 მთა ღმერთისა - მთა ბაშანისა, 
მთაგრეხილი - მთა ბაშანისა. 10 რატომ შეჰყურებთ შურით, 
მთაგრეხილებო, მთას, რომელიც ისურვა ღმერთმა თავის 
სამოსახლოდ და უფალი დაიმკვიდრებს სამუდამოდ? 17 
ღმერთის ეტლები უთვალავია, ათასეულები. მათ შორის არის 
უფალი სინაიზე, წმიდაში. 18 შენ ახვედი მაღლა, დააბრუნე 
ტყვე, წამოიღე ძღვენი ადამიანისათვის, და ურჩებთანაც 
დაისადგურა უფალმა ღმერთმა. 1? კურთხეულ არს უფალი, 


დღითი დღე ზრუნავს ჩვენზე; ღმერთია ჩვენი მშველერი. სელა. 
20 ღმერთი არის ჩვენთვის ღმერთი მშველელი და უფალი 
ღმერთის ხელში არის სიკვდილის გასაღები. 21 მაგრამ 
ღმერთი თავს გაუჭეჭყავს თავის მტრებს, ბანჯგვლიან კეფას - 
დანაშაულის გზით მოსიარულეს. 22 თქვა უფალმა: ბაშანიდან 
დავაბრუნებ; დავაბრუნებ ზღვის სიღრმეებიდან, 23 რათა ჩადგა 
შენი ფეხი მტრების სისხლში, როგორც შენი ძაღლები 
ჰყოფდნენ შიგ თავიანთ ენას; 24 ნახეს შენი სვლა, ღმერთო, 
სვლა ჩემი ღმერთისა, 22 წინ წარდგნენ მგალობლები, უკან - 
მემუსიკენი, 252 კრებულთა შორის ადიდეთ ღმერთი უფალი 
წყაროდან ისრაელისა. ?7 იქ ბენიამინი - უმრწემესი, წინ წახტა; 
იუდას თავადებმა ქვები დაუშინეს, ზებულონის თავადებმა, 
ნაფთალის თავადებმა. 28 შენმა ღმერთმა მოგაკუთვნა შენ 
ძალა, ღმერთო, განამტკიცე ის, რაც მოიმოქმედე ჩვენთვის. 29 
შენი ტაძრის გამო, რომელიც იერუსალიმშია, საჩუქრებს 
მოგიტანენ მეფეები. 39 შერისხე მხეცი ლერწმიანისა, ხარების 
ჯოგი ხალხის ხბოებს შორის, რომლებიც ტრაბახობენ ოქროს 
ზოდებით. 31 მოვლენ დიდებულნი ეგვიპტიდან, ქუში 
გაუწოდებს ხელს. 32 ქვეყნიერების სამეფონო! უმღერეთ ჩვენს 
ღმერთს, უგალობეთ უფალს. სელა. 33 ამაღლებული 
ძველთუძველეს ცათა ცაში - აგერ ის გამოსცემს თავისი ხმით 
ძლიერების ხმას. 34 მიეცით სიძლიერე ღმერთს; მისი სიდიადე 
ისრაელზეა და მისი სიძლიერე - ღრუბლებში. 35 საშიში ხარ, 
ღმერთო, შენს ტაძარში; ღმერთი ისრაელისა - ის აძლევს 
ძალასა და სიმაგრეს ხალხს; კურთხეულ არს ღმერთი! 


1 გუნდის ლოტბარს. შოშანის საკრავზე, დავითის ფსალმუნი. 
მიხსენი, ღმერთო, რადგან სულამდე მოვიდა წყალი. 2 
ჩავიძირე გაუვალ ლაფში და არ არსებობს დასადგომი; შევედი 
წყლის სიღრმეში და სწრაფმა დინებამ წამიღო. 3 მოვიქანცე 
ღაღადით, ყელი გამიშრა, თვალები ამომიღამდა ჩემი 
ღმერთის მოლოდინში. 4 ჩემი თავის ბალანზე მეტია ჩემი 
უმიზეზოდ მოძულენი; გაძლიერდნენ ჩემი მოსპობის 
მსურველნი, ჩემზე ტყუილ-უბრალოდ გადამტერებულნი; რაც 
არ წამირთმევია, ის უნდა დავუბრუნო. ? ღმერთო, შენ უწყი 
ჩემი უვიცობა და ჩემი დანაშაული დაფარული არ არის შენგან. 
6 ნუ შერცხვებიან ჩემ გამო შენი მოიმედენი, უფალო, ღმერთო 
ძალთა; ნუ გაწბილდებიან ჩემ გამო, ვინც შენ გეძებს, ღმერთო 
ისრაელისა. ” რადგანაც შენი გულისათვის მივიღე ლანძღვა, 
სირცხვილმა დაფარა ჩემი სახე. 8 შორეული გავხდი ჩემი 
ძმებისათვის და უცხო - დედაჩემის შვილთათვის. ? რადგან 
შენი სახელის შურმა დამღრღნა მე და შენთა მლანძღველთა 
ლანძღვა დამატყდა თავს. 19 და ვტირი ჩემი სულის მარხვით, 
და მათი სალანძღავი გავხდი. 11 და ჩავიცვი სამოსად ძაძა და 
იგავად ვიქეცი მათთვის. 12 ჩემზე ლაპარაკობენ კარიბჭესთან 
მსხდომნი და მღერიან ღვინის მსმელნი. 13 და მე ვლოცულობ 
შენ მიმართ, უფალო, სასურველ დროს; ღმერთო, შენი დიდი 
წყალობით მიპასუხე შენი შველის ჭეშმარიტებით. 14 მიხსენი 
ლაფისგან და არ დავინთქა, გადამარჩინე ჩემთა მოძულეთა 
და წყლის სიღრმეთაგან. 12 ნუ გამიტაცებს წყლის ტალღა და 
ნუ ჩამყლაპავს მორევი და ნუ შეიკრავს ჩემზე პირს ჭა. 19 
მიპასუხე, უფალო, რადგან კარგია შენი წყალობა; შენი დიდი 
სიბრალულით გადმომხედე. 17 ნუ დაფარავ სახეს შენი 
მორჩილისგან, რადგან მიჭირს; სწრაფად მიპასუხე. 18 
მოუახლოვდი ჩემს სულს, გადაარჩინე; ჩემი მტრების ჯიბრით 
მიხსენი. 13 შენ იცი ჩემი გალანძღვა, ჩემი გაწბილება და ჩემი 


შერცხვენა; შენს თვალწინ არიან ჩემი მტრები. 29 დამცირებამ 
დაამსხვრია ჩემი გული და ქანცი გამიწყდა; ველოდი 
თანამგრძნობლებს და არავინ იყო, მანუგეშებელს და - ვერ 
ვპოვე. 21 და აურიეს ჩემს საჭმელში ძირმწარე და წყურვილის 
დროს მასვეს ძმარი. 22 იყოს მათი ტაბლა მათთვის ხაფანგად 
და სიმშვიდის ჟამს - მახედ. 22 დაბნელდეს თვალნი მათნი და 
წელი მათი სამუდამოდ მოადუნე. 24 გადმოაფრქვიე მათზე შენი 
მრისხანება და შენი რისხვის ალი ეწიოთ მათ. 22 
სამკვიდრებელი მათი გაპარტახდეს, მათ კარვებში არ იყოს 
მკვიდრი. 29 ვინაიდან, ვინც შენ გვემე, დევნიან, და შენს 
გვემილთა სატკივარს ამრავლებენ. 27 დაურთე ცოდვა მათს 
ცოდვას და ნუმც შეაღწევენ შენს სიმართლეში. 28 ამოიშალონ 
ცოცხალთა წიგნიდან და წმიდანებთან ნუ ჩაიწერებიან. 29 
ხოლო მე ღარიბი და დავრდომილი ვარ. შენმა შველამ, 
ღმერთო, დამიფაროს მე. 39 ვაქებ ღმერთის სახელს; 
გალობით განვადიდებ, მადლიერებით. 31 და უფრო 
მოეწონება ეს უფალს, ვიდრე ხარი, მოზვერი რქიანი და 
ჩლიქიანი. 32 რადგან მოუსმენს ღატაკებს უფალი და თავის 
ტყვეებს არ უგულებელყოფს. 3? ნახავენ მოკრძალებულნი, 
გაიხარებენ და გაცოცხლდება გული თქვენი, მაძიებელნო 
ღმერთისა. 34 განადიდებენ მას ცა და დედამიწა, ზღვები და 
ყოველი, მათში მოძრავი. 3? რადგანაც ღმერთი დაიხსნის 
სიონს და ააშენებს იუდას ქალაქებს, და დასახლდებიან იქ და 
დაიმკვიდრებენ. 39 მის მორჩილთა შთამომავლობა 
დაეუფლება მას და მისი სახელის მოყვარულნი დაბინავდებიან 
მასში. 

1 გუნდის ლოტბარს, დავითის გასახსენებელი. ისწრაფე, 


ღმერთო ჩემო, სახსნელად, უფალო, ჩემს დასახმარებლად. 


დაე, შერცხვნენ და გაწბილდნენ ჩემი სულის მაძიებელნი, 


უკუიქცნენ და დასაცინი გახდნენ ჩემი სიავის მდომნი. 3 დაე, 


უკუიქცნენ სირცხვილნაჭამნი, ვინც მეუბნება: ოჰო! ოჰო! 4 
ილხინოს და გაიხაროს შენით ყველამ, ვინც შენ გეძიებს და 
გაიძახის მუდამ: „დიდია ღმერთი“, ვისაც უყვარს შველა 
შენმიერი. 2 ხოლო მე ღარიბ-ღატაკი ვარ, ღმერთო, იჩქარე 
ჩემკენ; ჩემი შემწე და მხსნელი ხარ შენ. უფალო, ნუ 
დააყოვნებ. 


ზა 

1 შენ გესავ, უფალო, ნურც შევრცხვენილვარ ნურასოდეს. 2 
შენი სიმართლით მიხსენი და გადამარჩინე, ყური მომაპყარ და 
მიშველე. 3 იყავი ჩემთვის კლდოვანი თავშესაფარი, რომ 
მოვდიოდე შენთან მარადჟამს; გაეცი ბრძანება ჩემს 
საშველად, რადგან ჩემი ბურჯი და ჩემი სიმაგრე ხარ. 4 
ღმერთო ჩემო, მიხსენი ბოროტის ხელისაგან, უკანონობის 
მოქმედისა და მმარცველის ხელისაგან. ? რადგან შენა ხარ 
ჩემი იმედი, უფალო, ღმერთო ჩემო, ჩემი სასო ყრმობიდანვე. 9 
შენზე ვიყავი დაყრდნობილი მუცლიდანვე, შენ გამომიყვანე 
დედის წელიდან; შენ გეკუთვნის ჩემი ხოტბა მუდამ. 7 
საოცრებასავით ვიყავი მრავალთათვის; და შენ ხარ ჩემი 
ძალოვანი თავშესაფარი. 8 ივსება ჩემი პირი შენი ქებით და 
შენმიერი ბრწყინვალებით ყოველდღიურად. 3? ნუ უკუმაგდებ 
სიბერის ჟამს, უძლურების დროს ნუ მიმატოვებ. 19 რადგან 
მოილაპარაკეს ჩემმა მტრებმა ჩემზე და ერთად მოითათბირეს 
ჩემი სულის წინააღმდეგ ჩასაფრებულებმა. 11 და ამბობენ: 
ღმერთმა მიატოვა იგი; დაედევნეთ და შეიპყარით, რაკი არა 
ჰყავს მხსნელი. 12 ღმერთო, ნუ დამშორდები; ღმერთო ჩემო, 
ჩემს შესაწევნად გამოეშურე. 13 დაე, შერცხვნენ და მოისპონ 
ჩემი სულის მტრები; სირცხვილმა და გაწბილებამ დაბუროს 
ჩემთვის სიავის მაძიებლები. 14 ხოლო მე ვესავდე და 
ვამრავლებდე ყოველნაირად შენს ქებას; 12 ბაგენი ჩემი 
ილაპარაკებენ შენს სიმართლეზე, ყოველდღეა შველა 
შენმიერი, რადგან არ ვიცი მათი რიცხვი. 19 შევალ უფალი 
ღმერთის ძლიერებით, გავიხსენებ შენს სიმართლეს, მხოლოდ 
შენსას. 17 ღმერთო, შენ მასწავლიდი ყრმობიდანვე და დღესაც 
ვუბნობ შენს საოცრებაზე. 18 ასევე მოხუცებულობამდე და ღრმა 
სიბერემდე, ნუ მიმატოვებ, ღმერთო, ვიდრე გავაცნობდე შენს 
ძალას ამ თაობას და ყველა მომავალს - შენს სიძლიერეს. 19 
ხოლო შენი სიმართლე, ღმერთო, ზეცამდეა, რომ ჰქმენ 
საქმენი დიდნი; ღმერთო, ვინ არის შენი ბადალი? 29 შენ 


მაჩვენე მრავალი და მძიმე გაჭირვება; კვლავ გამაცოცხლე და 
დედამიწის უფსკრულიდან ამომიყვანე კვლავ. 21 შენ 
გაამრავლე დიდება ჩემი და მობრუნდი ჩემს სანუგეშებლად. 22 
მეც მადლობას გადაგიხდი ებნის საკრავით, ვადიდებ შენს 
ჭეშმარიტებას, ღმერთო; გიგალობებ ქნარით, წმიდაო 
ისრაელისა. 23 იხარებენ ჩემი ბაგენი, როს გიგალობებ შენ, და 
ჩემი სულიც, შენ რომ დაიხსენი. 24 ჩემი ენაც ყოველდღე 
წარმოსთქვამს შენს სიმართლეს, რადგან შერცხვნენ და 
დამცირდნენ ჩემი ავის მაძიებელნი. 


1 სოლომონის შესახებ. ღმერთო! შენი სამართალი მიეცი 
მეფეს და შენი სიმართლე - მეფის ძეს. 2 გაასამართლოს შენი 
ერი სიმართლით და შენი ღატაკნი - სამართლიანად. 3 
მოუტანონ მთებმა მშვიდობა ერს და ბორცვებმა - სიმართლე. 4 
გაასამართლოს ერის ღატაკნი, იხსნას შვილი ღარიბისა და 
დაჩაგროს მჩაგვრელი. ? შენი შიში ექნებათ, ვიდრე მზე და 
მთვარეა, თაობიდან თაობამდე. 5 იგი ჩამოვა, როგორც წვიმა 
მოთიბულ მდელოზე. როგორც წვეთები, მიწას რომ რწყავენ. 7 
მის დღეებში გაიფურჩქნება წმიდანი და გამრავლდება 
მშვიდობა, ვიდრე მთვარე არსებობს. 8 და იბატონებს ზღვიდან 
ზღვამდე და მდინარიდან დედამიწის კიდემდე. 7? მის წინაშე 
ქედს მოიდრეკენ უდაბნოს მცხოვრებნი და მისი მტრები მტვერს 
ალოკავენ. 19 თარშიშისა და კუნძულთა მეფენი ხარკს 
მოუტანენ მას; არაბეთისა და შებას მეფენი ძღვენს 
მოართმევენ. 11 და ყველა მეფე თაყვანსა სცემს მას, ყველა 
ხალხი დაემორჩილება. 12 რადგანაც იხსნის ღარიბს, 
მღაღადებელს და ღატაკს, ვისაც არა ჰყავს შემწე. 13 
შეიწყნარებს დავრდომილსა და ღარიბს, და ღარიბთა სულებს 
დაიხსნის. 1“ ვერაგობისა და ძალადობისგან დაიხსნის მათ 
სულებს, ძვირფასია მათი სისხლი მის თვალში. 12 იცოცხლებს 
და მისცემენ მას არაბეთის ოქროს და ილოცავენ მისთვის 
მუდამ, ყოველდღე აკურთხებენ მას. 15 იქნება სიუხვე პურისა 
დედამიწაზე, მთათა მწვერვალზე. მისი ნაყოფი იბიბინებს, 
ვითარცა ტყე ლიბანისა; აბიბინდებიან ქალაქებში, როგორც 
ბალახი დედამიწაზე. 17 მისი სახელი იქნება უკუნისამდე, 
ვიდრე მზე არსებობს, იბრწყინებს მისი სახელი, და 
იკურთხებიან მის მიერ, ყოველი ხალხი შენატრებს მას. 189 
კურთხეულ არს უფალი ღმერთი, ღმერთი ისრაელისა, მარტოდ 
მოქმედი სასწაულისა. 1? და კურთხეულ არს სახელი მისი 
დიდებისა უკუნისამდე, და აივსება მისი დიდებით მთელი 


ქვეყნიერება. ამინ, ამინ! 2–5- დამთავრდა ლოცვანი დავითისა, 
იესეს ძისა. 


1 ფსალმუნი ასაფისა. რა კეთილია ღმერთი ისრაელის 
მიმართ, გულწრფელთა მიმართ. ? მე კი - კინაღამ გადაუხვიეს 
ჩემმა ფეხებმა, კინაღამ მომიცურდა ნაბიჯები. 3 რადგან 
შემშურდა სულელებისა, რაკი ვხედავდი ბოროტების 
კეთილდღეობას. 4? რადგან არა აქვთ შეჭირვება სიკვდილამდე 
და ჯანმრთელები არიან. ? ადამიანის სიძნელეებს არ 
განიცდიან და სხვა ადამიანებთან არ ტვირთმძიმობენ. 9 
ამიტომ მძივივით გარს შემოერტყა მათ ამპარტავნობა და 
ძალადობა სამოსელივით ჩაიცვეს. 7 სიმსუქნისაგან თვალები 
გადმოკარკლეს, გულები აევსოთ სიბრიყვით. 8 ყველას 
დასცინიან და ბოროტად ლაპარაკობენ ძალადობაზე, 
ქედმაღლურად ლაპარაკობენ. 9? მათი პირი ცას მისწვდა და 
მათი ენა დედამიწაზე დაიარება. 19 ამიტომ ბრუნდება მისი ერი 
აქ და სვამენ წყალს სავსე თასიდან. 11 და ამბობენ: როგორ 
შეიტყობს ღმერთი? და განა აქვს გაგება უზენაესს? 12 აჰა, ეს 
ბოროტნი, უზრუნველნი ამა სოფლისა, იხვეჭენ დოვლათს. 13 
ამაოდ გავისუფთავე გული და დავიბანე ხელები. 1“ და ვიყავი 
ნაგვემი ყოველდღე და ვიტანჯებოდი დილდილაობით. 12 რომ 
მეთქვა: ვიმსჯელებ ასე, მაშინ შენი შვილების თაობას 
ვუღალატებდი. 165 და ვიფიქრე, რომ შემეგნო ეს - მაგრამ 
ძნელი იყო ჩემს თვალში. 17 ვიდრე მოვიდოდი ღვთის ტაძარში 
და გავიგებდი მათ ბოლოს. 18 მაგრამ მოლიპულ გზაზე 
დააყენე ისინი და უფსკრულში გადაჩეხე. 1? როგორ 
მეყსეულად განადგურდნენ, დაიღუპნენ, გაქრნენ შიშის 
ზარისაგან! 2?– როგორც სიზმარი ქარწყლდება გამოღვიძების 
შემდეგ, უფალო, ისე დაამცირებ მათ სახეებს, როცა 
გამოაფხიზლებ. 21 როცა გული დამიძმარდა და შიგნეულობა 
დამეფლითა, 2? უმეცარი ვიყავი და ვერ მივხვდი, პირუტყვივით 
ვიყავი შენ წინაშე. 22 ხოლო მე მუდამ შენთანა ვარ, ხელთ 
გიპყრია მარჯვენა ჩემი. 24 შენი რჩევით მიმიძღვი წინ და 


შემდგომ პატივით მიმიღებ. 29 ვინ არის ჩემთვის ცაში? და შენს 
გარდა არავინ მსურს დედამიწაზე. 29 ქანცგამოლეულია ჩემი 
სული და გული; ღმერთია ჩემი გულის სიმაგრე და ჩემი 
ხვედრი უკუნისამდე. 27 რადგან, აჰა, შენგან განმორებულნი 
იღუპებიან; შენ მოსპობ ყველას, ვინც განზე განგიდგება. 28 
ხოლო ჩემთვის სასიკეთოა ღმერთთან მიახლოება; უფალ 
ღმერთზე ვამყარებ იმედს, რათა ვილაპარაკო ყველა შენს 
საქმეზე. 

1 მოძღვრება ასაფისა. რატომ მიგვატოვე, უფალო - 
სამუდამოდ? აინთო შენი რისხვა შენი სამწყსოს ცხვარზე? 2 
გაიხსენე შენი თემი, რომელიც ადრევე შეიძინე, იხსენი ტომი 
შენი სამკვიდრო, ეს მთა სიონისა, რომელზეც შენი სავანეა, 3 
წარმართე შენი ნაბიჯები მარადიული ნანგრევებისკენ - 
ყოველივე დაუნგრევია მტერს. “ შენი მტრები ღმუიან შენს 
საკრებულოში; დადეს თავიანთი ნიშნები სასწაულების მაგიერ. 
5 ემსგავსებოდნენ იმათ, ვინც ხის ტოტებზე ცულს შემართავს. 9 
და ახლა ჩუქურთმები უროთი და ცულით დაამტვრიეს 
ერთიანად. 7 ცეცხლს მისცეს შენი ტაძარი, მიწასთან გაასწორეს 
შენი სახელის სამკვიდრებელი. 5 თქვეს თავიანთ გულში: 
გავანადგუროთ ისინი ერთიანად. დაწვეს ღმერთის ყველა 
საკრებულო დედამიწაზე. ? ჩვენს სასწაულებს ვეღარ ვხედავთ, 
აღარ გვყავს წინასწარმეტყველი და არვინ არის ჩვენთან, რომ 
იცოდეს - როდემდე? 19 ღმერთო, როდემდე უნდა იგინოს 
მტერმა? ნუთუ მარადჟამს უნდა შელანძღოს მოშუღარმა შენი 
სახელი? 11 რატომ სწევ უკან შენს ხელს და შენს მარჯვენას? 
გამოიღე შენი უბიდან და მოსპე. 12 ხოლო ღმერთი მეფეა ჩემი 
ადრიდანვე, შველა-ხსნის მოქმედი ქვეყნიერებაზე. 13 შენ 
გაკვეთე ზღვა შენი ძალით, წყალზე მიუმვრიე თავები 
ურჩხულებს. 14 შენ გაუჭეჭყე თავი ლევიათანს, მიეცი საჭმელად 
იგი უდაბნოს ხალხს. 15 შენ გააპე წყარო და ხევი, შენ დააშრე 
ძლიერი მდინარენი. 165 შენია დღე, ღამეც შენია; შენ განამზადე 
მთვარე და მზე. 17 შენ დაადგინე ყველა საზღვარი 
ქვეყნიერებისა, ზაფხულ-ზამთარი შენ დააარსე. 18 გაიხსენე ეს: 
მტერი აგინებს უფალს და არამზადა ხალხი ლანძღავს შენს 
სახელს. 19 მხეცებს ნუ მისცემ შენი გვრიტის სულს, შენი 
ღარიბების სიცოცხლეს ნუ დაივიწყებ. 29 მიხედე აღთქმას, 
რადგან აივსო ქვეყნიერების ბნელი ადგილები ძალადობის 
სადგომებით. 21 ნუ დაბრუნდება ჩაგრული გაწბილებულად, 


ღარიბ-ღატაკნი აქებენ შენს სახელს. 22 აღდეგ, უფალო, ედავე 
შენს მოდავეებს, გაიხსენე შენი ლანძღვა არამზადებისაგან 
ყოველდღე. 23 ნუ დაივიწყებ შენი მტრების ხმას; შენს 
მოწინააღმდეგეთა ხმაური ამოდის მუდამ. 


74 -– 


1 გუნდის ლოტბარს. ნუ მოსპობ.ფსალმუნი ასაფისა. გალობა. 
გადიდებთ შენ, ღმერთო, გადიდებთ, რადგან ახლოა შენი 
სახელი; ლაპარაკობენ შენს საოცრებებს. 2 როცა გამოვნახავ 
დროს, გავასამართლებ სისწორით. 3 ირყეოდნენ დედამიწა და 
მისი მცხოვრებნი, მე გავამაგრე მისი სვეტები. სელა. 4 ვუთხარი 
სულელებს: ნუ მოჰყვებით ქედმაღლობას, ? ნუ მოჰყვებით 
მეტისმეტ ქედმაღლობას, ნუ ილაპარაკებთ ამპარტავნულად. 9 
რადგან არც აღმოსავლეთიდან და არც დასავლეთიდან, და 
არც უდაბნოდანაა მთები. 7 ვინაიდან ღმერთი განსჯის: ერთს 
დაამდაბლებს და მეორეს აღამაღლებს. 8 რადგან უფლის 
ხელშია თასი და ღვინო დუღს ნარევით სავსე, და ასხამს 
მისგან, მის თხლესაც კი სწურავენ და სვამენ ყოველნი 
ბოროტნი ქვეყნისა. ? ხოლო მე ვიტყვი ყოველ ჟამს, 
ვუგალობებ იაკობის ღმერთს. 19 ბოროტთა რქებს მთლიანად 
დავამტვრევ, მართლის ღირსებას ავამაღლებ. 

1 გუნდის ლოტბარს. სიმებიან საკრავზე.ფსალმუნი ასაფისა. 
გალობა. ცნობილია იუდაში ღმერთი, ისრაელში დიდია მისი 
სახელი. 2 და იყო იერუსალიმში. მისი კარავი და მისი სადგომი 
- სიონში. 3 იქ დაიმსხვრა მშვილდ-ისრები, ფარი და ხმალი, და 
ომი. სელა. 4 ბრწყინვალე და ძლიერი ხარ სანადირო მთებზე 
მეტად. ? გაცოფდნენ გულმაგრები, ჩათვლიმეს, დაეძინათ და 
ვერც ერთმა მოლაშქრემ ვეღარ ჰპოვა ხელები თვისი. 9 შენი 
შემოტევით, ღმერთო იაკობისა, რული მოერია ეტლსაც და 
ცხენსაც. 7 შენ საშიში ხარ და ვინ დაგიდგება წინ შენი 
განრისხების ჟამს? 8? ციდან მოგვასმინე სამართალი; დედამიწა 
შეშინდა და მიწყნარდა; ? როცა აღდგა სამართლისათვის 
ღმერთი ქვეყნიერების ყველა ჩაგრულის გადასარჩენად. სელა. 
19 რაკი ადამიანის რისხვა იქცევა შენდა აღიარებად, ნაშთს 
რისხვისას მოთოკავ. 11 აღუთქვით და გადაუხადეთ უფალ 
ღმერთს; ყველამ - მის ირგვლივ მყოფმა, საჩუქარი მიუძღვნას 
საშიშს. 12 ის დაამდაბლებს მბრძანებელთა სულს, შიშის ზარს 
დასცემს ამქვეყნიურ მეფეებს. 

1 გუნდისთლოტბარს. იედუთუნის შესახებ. ასაფის ფსალმუნი. 
ჩემი ხმა ღმერთის მიმართ და მე შევღაღადებ. ჩემი ხმა 
ღმერთის მიმართ და ის მომისმენს. 2 ჩემი გაჭირვების დღეს 
უფალს ვეძიებ, ჩემი ხელი ღამღამობით გაწვდილია და არ 
ივანებს, უარს ამბობს ნუგეშისცემაზე ჩემი სული. 3 გავიხსენებ 
ღმერთს და ვთრთი, ვისაუბრებ და უძლურდება ჩემი სული. 
სელა. 4 თვალი არ დამახუჭინე; შევძრწუნდი და ვეღარ 
ვლაპარაკობ. ? ვიგონებდით ადრინდელ დღეებს, გარდასულ 
წლებს. 5 გავიხსენებ ჩემს გალობას ღამღამობით, ჩემს 
გულთან ვისაუბრებ და განიცდის სული ჩემი. ”7 ნუთუ საუკუნოდ 
მიმატოვებს უფალი და აღარასოდეს მოისურვებს? 8 ნუთუ 
სამუდამოდ გაქრა მისი წყალობა, დამთავრდა მისი სიტყვა 
თაობიდან თაობამდე? ? ნუთუ დაივიწყა შებრალება ღმერთმა? 
ნუთუ რისხვით უარყო სიბრალული? სელა. 19 და ვთქვი: აი, 
ჩემი უბედურება - შეცვლა უზენაესის მარჯვენისა. 11 გავიხსენებ 
უფლის საქმეებს, რადგანაც მახსოვს შენი ძველი სასწაულები. 
12 ჩავუკვირდები ყველა შენს ნამოქმედარს და შენს საქმეებზე 
ვისაუბრებ. 13 ღმერთო! წმიდაა შენი გზა. რომელი ღმერთია 
ჩვენი ღმერთივით დიდი? 1“ შენა ხარ ღმერთი, სასწაულის 
მოქმედი; შენ გამოავლინე ხალხთა შორის ძლიერება შენი. 12 
შენი მკლავით დაიხსენი შენი ერი - ძენი იაკობისა და 
იოსებისა. სელა. 16 გიხილეს წყლებმა, ღმერთო, გიხილეს 
წყლებმა - შეშინდნენ, უფსკრულნიც კი შეძრწუნდნენ. 17 
გადმოღვარეს წყლები ღრუბლებმა, ხმა გამოსცეს ცებმა, შენი 
ისრებიც მიმოფრენდნენ. 18 შენი გრგვინვის ხმა ცის თაღზე - 
გაანათეს ელვებმა სამყარო, შეძრწუნდა და შეირყა დედამიწა. 
19 ზღვაშია შენი გზა და შენი ბილიკი - დიდ მდინარეებში, და 
შენი კვალი არ არის ცნობილი. 29 უძღოდი, ვითარცა ცხვარს, 
შენს ხალხს მოსეს და აარონის ხელით. 


1 მოძღვრება ასაფისა. ისმინე, ხალხო ჩემო, ჩემი კანონი; ყური 
მოაპყარით ჩემთა ბაგეთა ნათქვამს. ? იგავით გავხსნი პირს, 
ავამეტყველებ გამოცანებს დასაბამისა. 3 რაც მიავისმინეთ და 
გავიგეთ, და ჩვენმა მამებმა გვიამბეს, 4 არ დავუმალავთ ჩვენ 
მათს შვილებს, მომავალ თაობას ვუამბობთ უფლის ქება- 
დიდებას და მის ძლიერებას, და მის სასწაულებს, რაც 
მოიმოქმედა. ? დაუდგინა წესდება იაკობს და რჯული დაუდო 
ისრაელს, რაც დაუწესა ჩვენს მამებს საუწყებლად მათთა 
შვილთათვის. 9 რათა შეიტყოს მომავალმა თაობამ, შვილებმა, 
რომელნიც დაიბადებიან, ვინძლო ადგნენ და გაუცხადონ 
თავიანთ შვილებს. 7 და დაამყარონ ღმერთზე თავიანთი იმედი, 
და არ დაივიწყონ ღმერთის საქმენი, და დაიცვან მისი 
აღთქმანი. 8 და არ ემსგავსონ თავიანთ მამებს, გულარძნილთა 
და ურჩთა თაობას, თაობას, რომ არ აწაღმართა გული თავისი 
და ურწმუნო-ჰყო უფლის მიმართ თავისი სული. 9? ძენი 
ეფრემისა, აღჭურვილნი და მშვილდმოზიდულნი, უკუიქცნენ 
ბრძოლის დღეს. 19 მათ არ დაიცვეს აღთქმა უფლისა და მის 
მცნებაზე სიარული აღარ ისურვეს. 11 გადაივიწყეს მისი საქმენი 
და სასწაულნი, მათ რომ მოუვლინა. 12 მათი მამების თვალწინ 
მოიმოქმედა სასწაული ეგვიპტის ქვეყანაში, ცოყანის ველზე. 13 
გააპო ზღვა და შიგ გაატარა ისინი, და კედელივით წამომართა 
წყლები. 14 და უძღოდა დღისით ღრუბლით და მთელი ღამე - 
ცეცხლის შუქით. 1> გააპო კლდენი უდაბნოში და დაარწყულა 
ვით უფსკრულის წყალსატევიდან. 15 გადმოადინა ნაკადები 
კლდისაგან და წამოვიდნენ წყლები მდინარეებივით. 17 ისინი 
კი განაგრძობდნენ შეცოდებას მის მიმართ, აბრაზებდნენ 
უზენაესს უდაბნოში. 198 ცდიდნენ ღმერთს თავიანთ გულში, როს 
ხორაგეულს მოითხოვდნენ თავის სულისთვის. 19 და 
ლაპარაკობდნენ ღმერთზე, ამბობდნენ: შეიძლებს ღმერთი 
უდაბნოში ტაბლის გამართვას? 29 ჰა, კლდეს დაჰკრა და 


გადმოსკდა წყალი და გადმოინთხა ნაკადები. პურის მოცემაც 
თუ ძალუძს? ხორცს თუ მოუმზადებს თავის ხალხს? 21 
ამიტომაც, მოისმინა უფალმა და განრისხდა, და მოედო 
ცეცხლი იაკობს, და ისრაელზე აღზევდა რისხვა. 22 რადგან არ 
დაუჯერეს ღმერთს და მის შველაზე არ დაამყარეს იმედი. 23 და 
უბრძანა ღრუბლებს მაღლიდან და გახსნა ცათა ბჭეები. 24 და 
გადმოაწვიმა მათზე მანანა საზრდოდ და ციური პური მისცა 
მათ. 22 ძლიერთა პურსა ჭამდა კაცი; საზრდოს უგზავნიდა მათ 
მაძღრისად. 29 აღძრა აღმოსავლეთის ქარი ზეცაზე და 
წარმართა თავისი ძალით სამხრეთის ქარი. 27 და აწვიმა მათზე 
ხორცი, ვითარცა მტვერი, და ვითარცა ზღვის ქვიშა - 
ფრთოსანი ფრინველი. 29 და ჩამოჰყარა მათი ბანაკის 
სიახლოვეს, გარშემო მათი საცხოვრისებისა. 29 ჭამეს და 
გაძღნენ მეტისმეტად, და შეუსრულა სურვილი მათი. 39 ჯერ არ 
მოყირჭებოდათ სურვილი, საჭმელი კიდევ პირში ჰქონდათ; 31 
რომ ღმერთის რისხვა აღიძრა მათზე და ამოხოცა სხვებზე 
მსუქნები და ჩააჩოქა რჩეულები ისრაელისა. 32 მაინც 
შესცოდეს კიდევ და არ ირწმუნეს მისი სასწაულები. 33 და 
დაასრულა ამაოებით მათი დღეები და მათი წლები ძრწოლით. 
34 როცა ხოცავდა, მაშინ მოიძიებდნენ მას. და ბრუნდებოდნენ 
და მიმართავდნენ ღმერთს. 35 და იხსენიებდნენ, რომ ღმერთი 
მათი სიმაგრეა და უზენაესი ღმერთი მათი მხსნელია. 39 და 
ელაქუცებოდნენ მას პირით და ენით ეცრუებოდნენ მას. 37 
ხოლო არ იყო მათი გული წრფელი მასთან და არც მის 
აღთქმას ერწმუნებოდნენ. 38 და ის, გულმოწყალე, შეუნდობს 
ცოდვას და არ მოსპობს, მრავალჯერ უკუაგდებს თავის რისხვას 
და არ აღაგზნებს მთელ თავის გულისწყრომას. 39 გაიხსენებს, 
რომ ხორციელნი არიან ისინი, სული, რომელიც გარდავა და 
აღარ ბრუნდება. 49 რამდენჯერ გაუჯიუტდნენ უდაბნოში, 
განარისხეს უკაცრიელ ადგილას. 41 ბრუნდებოდნენ და 
სცდიდნენ უფალს და შეურაცხყოფდნენ სიწმიდეს ისრაელისას. 
42 არ გაიხსენეს ხელი მისი, დღე, როცა დაიხსნა ისინი 
გასაჭირიდან. 43 როცა მოიმოქმედა ეგვიპტეში სასწაულები 
თავისი და საოცრებანი ცოყანის ველზე. 4“ და გადააქცია 


სისხლად მდინარეები და ნაკადები მათი, რომ ვეღარ ესვათ. 42 
მიავლინა მათთან მწერნი, რომ დაეკბინათ ისინი და მყვარნი, 
რომ დაეღუპათ ისინი. 45 და მისცა მუხლუხს მათი მოსავალი 
და მათი ნაჯაფი - კალიას. 47 სეტყვით მოსრა ვენახი მათი და 
ლეღვსულელნი მათნი - თრთვილით. 459 და მისცა სეტყვას მათი 
პირუტყვი და ხორშაკ ქარებს - ჯოგები მათი. 4? მიავლინა 
მათთან თავისი რისხვის ალი, მრისხანება, მძვინვარება და 
გაჭირვება, როს წარმოგზავნა უკეთური ანგელოზები. 239 გზა 
გაუკვალა თავის რისხვას, არ დაინდო სიკვდილისაგან მათი 
სული და მათი ცხოველები ჭირს მისცა. 21 განგმირა ყოველი 
პირმშო ეგვიპტეში, პირველშობილნი - ხამის კარვებში. 32 
წაიყვანა ცხვარივით ხალხი თავისი და უდაბნოში, როგორც 
ფარას, ისე წარუძღვა. 23 უძღოდა მათ იმედიანად და არ 
ეშინოდათ, ხოლო მათი მტრები ზღვამ დაფარა. 2“ მოიყვანა 
თავის წმიდა საზღვარზე, მთაზე, რომელიც მოიხელთა მისმა 
მარჯვენამ. 22 განდევნა მათი გულისათვის ხალხები და 
გაუნაწილა მათი მამულები სამკვიდრებლად, და დაასახლა 
მათს კარვებში ტომები ისრაელისა. 239 კვლავ გამოსცადეს და 
გაუჯიუტდნენ ღმერთს უზენაესს და მისი მცნებანი არ დაიცვეს. 
27 იხევდნენ და ღალატობდნენ თავიანთი მამების მსგავსად, 
უკან ბრუნდებოდნენ ყალბი მშვილდივით. 38 განარისხეს იგი 
თავიანთი სამსხვერპლოებით და თავიანთი კერპებით 
გააღვიძეს მისი შური. 2? მოისმინა ღმერთმა და განრისხდა და 
მეტისმეგად შეიძულა ისრაელი. 99 მიატოვა შილოს სავანე, 
სადაც ადამიანებთან ერთად იყო დამკვიდრებული. 91 და 
მისცა ტყვედ სიმაგრე თვისი და დიდება თვისი - მტრის ხელთ. 
62 და გასწირა სამახვილოდ ხალხი თავისი და თავის 
მემკვიდრეობაზე განრისხდა. 53 მისი ჭაბუკები ცეცხლმა შეჭამა 
და მისი ქალწულები ვერ გათხოვდნენ. 94 მისი მღვდლები 
ხმლით დაეცნენ და მის ქვრივებს არ უტირიათ. 55 და გაიღვიძა, 
ვითარცა მძინარემ, უფალმა, როგორც დევგმირმა, ღვინისაგან 
გამოფხიზლებულმა. 8565 და განგმირა მისი მტრები ზურგში, 
სამუდამო სირცხვილი მიანიჭა მათ. 97 დაიწუნა იოსების კარავი 
და ეფრემის ტომი არ ამოირჩია. 98 ამოირჩია ტომი იუდასი, 


მთა სიონისა, რომელიც უყვარდა. 99 მოაწყო ცასავით ტაძარი 
თვისი, დედამიწასავით სამუდამოდ დააფუძნა. 79 ამოირჩია 
მორჩილი თვისი დავითი და წამოიყვანა იგი ცხვრის 
ფარებიდან. 71 მეწველი ჯოგიდან მოიყვანა იგი იაკობის - 
თავისი ხალხის და ისრაელის - თავისი სამკვიდრებლის 
სამწყემსად. 72 და მწყემსა ისინი თავისი სპეტაკი გულით და 
თავის ხელთა გონიერებით უძღოდა მათ. 

1 ფსალმუნი ასაფისა. ღმერთო! ხალხები მოვიდნენ შენს 
სამკვიდრებელში, შებილნწეს შენი წმიდა ტაძარი, იერუსალიმი 
ნანგრევებად აქციეს. 2? მისცეს შენს მორჩილთა მძორი 
საჭმელად ცის ფრინველებს, შენთა წმიდათა სხეულები - მიწის 
ნადირებს. 3 დაღვარეს სისხლი მათი წყალივით იერუსალიმის 
გარშემო და დამმარხავი არავინაა. 4 სალანძღავი გავხდით 
ჩვენი მეზობლებისათვის, მასხრად ასაგდები და დასაცინი - 
ჩვენს ირგვლივ მყოფთათვის. ? როდემდე იქნები, უფალო, 
მუდმივად განრისხებული და იგიზგიზებს შური შენი, ვითარცა 
ცეცხლი? 9 გადმოღვარე შენი რისხვა იმ ხალხებზე, შენ რომ არ 
გცნობენ, და იმ სამეფოებზე, შენს სახელს რომ არ 
შეჰღაღადებენ. 7 რადგან შეჭამეს იაკობი და მისი სადგომი 
გააპარტახეს. 8 ნუ გაგვიხსენებ წინაპართა ცოდვებს; მალე 
შეგვეგებოს წინ შენი წყალობა, რადგან მეტისმეტად 
დავჩაჩანაკდით. ? დაგვეხმარე, ღმერთო, ჩვენო მხსნელო, 
შენი სახელის ღირსებისათვის; გადაგვარჩინე და შეგვინდე 
ჩვენი ცოდვები შენი სახელის გულისათვის. 19 რატომ უნდა 
თქვან ხალხებმა: სად არის მათი ღმერთი? ცნობილი გახდეს 
წარმართთა შორის ჩვენს თვალწინ. შურისძიება შენს 
მორჩილთა დაღვრილი სისხლისა. 11 მოაღწიოს შენამდე 
ტუსაღის კვნესამ. შენი მკლავის სიძლიერით შეეწიე 
სასიკვდილოდ განწირულ შვილებს. 12 დაუბრუნე ჩვენს 
მეზობლებს შვიდმაგად მათ წიაღში ის დამცირება, შენ რომ 
გამცირებდნენ, უფალო. 13 ხოლო ჩვენ - შენი ხალხი და შენი 
სამწყსოს ცხვარი გაქებთ შენ მარადჟამს, თაობიდან თაობას 
მოვუთხრობთ შენს დიდებას. 

1 გუნდის ლოტბარს, შოშანიმ - ედუთის საკრავზე, ასაფის 
ფსალმუნი. მწყემსო ისრაელისა, ყური მოგვაპყარ; წინ რომ 
უძღოდი, ვითარცა ცხვარს, იოსებს, ქერუბიმებზე 
ამხედრებული, გამოგვეცხადე. ? ეფრემის, ბენიამინისა და 
მენაშეს წინაშე წამომართე შენი სიძლიერე და მოდი ჩვენს 
სახსნელად. 3 ღმერთო! მოგვაქციე ჩვენ; გაბრწყინდეს სახე 
შენი და დავიხსნებით. “ უფალო, ღმერთო ძალთაო, როდემდე 
იქნები განრისხებული შენი ხალხის ლოცვაზე? ? აჭმევ მათ 
ცრემლიან პურს და ასმევ ცრემლებს სამმაგად. 9 დაგვსვი 
საშუღლოდ ჩვენს მეზობლებში და ჩვენი მტრები აბუჩად 
გვიგდებენ. 7” უფალო, ღმერთო ძალთაო, მოგვაქციე ჩვენ, 
გაბრწყინდეს შენი სახე და დავიხსნებით. 8 ეგვიპტიდან 
გადმოიტანე ვაზი, განდევნე ხალხები და დარგე ის. ? გაწმიდე 
მის წინ ადგილი, გაადგმევინე ფესვები და მან აავსო ქვეყანა. 
190 მთები დაფარა მისმა ჩრდილმა და მისმა ტოტებმა - ნაძვი 
ღმერთისა. 11 ტოტები გაიტანა ზღვამდე და მდინარემდე - 
ყლორტები თვისი. 12 რატომ დაანგრიე ზღუდენი მისნი და 
ყოველი გზად გამვლელი ძარცვავს მას? 13 ანადგურებს მას 
ტყიური ტახი და ველის ნადირები ძოვენ მას. 194 ღმერთო 
ძალთაო! მობრუნდი, გადმოგვხედე ციდან და იხილე, და 
მოხედე ამ ვაზს. 152 გაამაგრე ის, რაც დარგო შენმა მარჯვენამ, 
და ყლორტები, შენთვის რომ გააძლიერე. 15 დამწვარია 
ცეცხლით, აკაფულია; შენი სახის რისხვით დაიღუპებიან. 17 
იყოს შენი ხელი შენი მარჯვენის კაცზე, ადამის ძეზე, შენთვის 
რომ გააძლიერე. 18 და არ უკუვდგებით შენგან, გვაცოცხლე და 
შენს სახელს მოვუხმობთ. 1? უფალო, ღმერთო ძალთაო, 
მოგვაქციე ჩვენ; გაბრწყინდეს შენი სახე და დავიხსნებით. 


1 გუნდის ლოტბარს, გათის საკრავზე. ასაფისა. უგალობეთ 
ღმერთს, სიმაგრეს ჩვენსას, შეჰღაღადეთ იაკობის ღმერთს. 2 
ასწიეთ სიმღერა და დაუკარით დაირა, ტკბილხმიანი ქნარი 
ებანთან ერთად. 3 დაუკარით ახალი თვის თავზე ბუკი, მთვარის 
მოვანების ჟამს, ჩვენი დღესასწაულის დღეს. 4 რადგან ეს არის 
კანონი ისრაელისა, სამართალი იაკობის ღმერთისა. 2 
დაადგინა მოწმობად იოსებისათვის, როცა გამოვიდა ეგვიპტის 
ქვეყნიდან; ენა, რომელიც არ ვიცოდი, ვისმინე. 9 მოვხსენი 
ტვირთი მის მხრებს. მისი ხელები გოდრისაგან 
განთავისუფლდნენ. 7 გაჭირვებაში მომიხმე და გადაგარჩინე, 
გიპასუხე ელვის საფარში, გამოგცადე მერიბას წყლებზე. სელა. 
8 ისმინე, ჩემო ხალხო, და დაგიმოწმებ მე, ისრაელო, თუ 
მომისმენ. ? არ იყოს შენში სხვა ღმერთი და თაყვანი არ სცე 
უცხო ღმერთს. 19 მე ვარ უფალი, ღმერთი შენი, შენი 
გამომყვანი ეგვიპტის ქვეყნიდან; განავრცე ძირი შენი და 
გავავსებ მას. 11 არ ისმინა ჩემმა ხალხმა ხმა ჩემი და ისრაელი 
არ დამემორჩილა. 12 და მივუშვი ისინი თავიანთ 
გულისწადილზე, იარონ თავიანთ ნებაზე. 13 ჩემს ერს რომ ჩემი 
ესმინა და ისრაელს ჩემს გზაზე ევლო. 14 მოკლე ხანში 
მოვდრეკდი მათს მტრებს და მათს მჩაგვრელებზე ხელს 
აღვმართავდი. 12 უფლის მოძულენი იპირფერებდნენ მასთან 
და მათი ჟამი იქნებოდა სამარადისო. 19 გამოვკვებავდი მათ 
მაწიერი ხორბლით და კლდის თაფლით დავანაყრებდი. 

1 ფსალმუნი ასაფისა. უფალი ჩადგა საღვთო კრებულში, 
ღმერთებს შორის ჰქმნა სამართალი. 2 როდემდე განიკითხავთ 
უმართებულოდ და პირფერობას გამოიჩენთ ბოროტთა 
მიმართ? სელა. 3 განიკითხეთო საპყარი და ობოლი, ღარიბი 
და ღატაკი გაამართლეთ. “ გადაარჩინეთ ბეჩავი და უპოვარი, 
ბოროტთა ხელიდან გამოიხსენით. ? არ იციან და არ გაეგებათ, 
წყვდიადში დადიან; ირყევა ყველა საფუძველი დედამიწისა. 9 
მე განვაცხადე: თქვენ ხართ ღმერთები და უზენაესის ძენი 
ხართ თქვენ ყველანი. 7 მაგრამ თქვენ დაიხოცებით, როგორც 
ადამიანები, და დაეცემით, როგორც თითოეული 
მთავართაგანი. 8 აღსდექ, ღმერთო, განსაჯე ქვეყანა, რადგან 
შენ დაიმკვიდრებ ყველა ხალხს. 


_ 32-– 


1 გალობა ფსალმუნი ასაფისა. ღმერთო! ნუ დადუმდები, ყურს 
ნუ მოიყრუებ და დამშვიდდები, ღმერთო! ? რადგანაც, აგერ, 
შენი მტრები ხმაურობენ და შენმა მოძულეებმა თავი წამოყვეს. 
3 შენი ხალხის საწინააღმდეგოდ მზაკვრობენ საიდუმლოდ და 
თათბირობენ შენს დაფარულებზე. 4 თქვეს: „მოდით, 
ამოვძირკვოთ ისინი ხალხთაგან და აღარ იხსენიებოდეს 
სახელი ისრაელისა“. ? მოითათბირეს ერთსულოვნად, შენ 
წინააღმდეგ შეკრეს პირობა; 9 ედომელთა ბანაკებმა და 
ისმაელიანებმა, მოაბმა და აგარის ნაშიერმა; 7 გებალმა, 
ყამონმა და ყამალეკმა, ფილისტიმელებმა ტვიროსელებთან 
ერთად. 8 აშურიც მათ შეუერთდა და შეიქნენ სახსარნი ლოტის 
ძეთათვის. სელა. ? დამართე მათ ისევე, როგორც მიდიანს, 
როგორც სისერას, როგორც იაბინს კიშონის ხევზე; 19 
განადგურდნენ ისინი ყენ-დორში, სასუქად იქცნენ 
დედამიწისთვის. 11 მოექეცი მათ, მათს დიდებულებს ისევე, 
როგორც ყორებს და როგორც ზეებს, და როგორც ზებახს, 
როგორც ცალმუნაყს, ყველა მათს თავადს. 12 რომ ამბობდნენ: 
დავიმკვიდროთ ჩვენთვის სამკვიდრებელი უფლისა. 13 
ღმერთო ჩემო, ჰყავ ისინი, ვითარცა ბზე, ვითარცა ნამჯა ქარში. 
14 ვითარცა ცეცხლი, დამწველი ტყისა, ვითარცა ალი, მთების 
მბუგავი, 1? ისე დაედევნე მათ შენი რისხვით და შენი 
ქარიშხლით შეაძრწუნე ისინი. 165 აავსე მათი პირი 
სირცხვილით, ვიდრე მოიძიებდნენ შენს სახელს, უფალო. 17 
შერცხვებიან და შეძრწუნდებიან სამარადჟამოდ, და 
სირცხვილნაჭამნი დაიღუპებიან. 18 მიხვდებიან, რომ შენი 
სახელია უფალი, მხოლოდ შენა ხარ უზენაესი მთელ 
ქვეყნიერებაზე. 


1 გუნდის ლოტბარს, გათის საკრავზე, კორახის ძეთაფსალმუნი. 
რაოდენ სასურველია შენი სადგომები, უფალო ძალთა! 2 
ნატრობს და ელტვის კიდეც ჩემი სული უფლის ეზოებს, გული 
ჩემი და სხეული ჩემი უმღერიან უკვდავ ღმერთს. 3 ჩიტმაც კი 
ჰპოვა სახლი და მერცხალმა ბუდე თავისთვის, რომ ჩასხას 
ბარტყები თვისი შენს სამსხვერპლოებთან, უფალო ძალთა, 
მეუფევ ჩემო და ღმერთო ჩემო! “ ნეტარ არიან შენს სახლში 
მსხდომნი. მარადჟამს გადიდებენ შენ. სელა. ? ნეტარ არს 
კაცი, რომლის ძლიერებაც შენშია, გზაა მათს გულში. 9 გლოვის 
ველზე გამვლელნი წყაროს აღმოაჩენენ და კურთხევით 
დაფარავს მათ წვიმა შემოდგომისა. 7 ივლიან ძალით- 
ძალამდე, გამოცხადდებიან ღმერთთან სიონში. 8? უფალო, 
ღმერთო ძალთა, მოისმინე ჩემი ლოცვა, მური მომაპყარ, 
ღმერთო იაკობისა. სელა. ? ჩვენო ფარო, დაინახე, ღმერთო, 
და შეხედე სახეში შენს ცხებულს. 190 რადგან ერთი დღე შენს 
ეზოებში ათასზე უმჯობესია. ღმერთის სახლის ზღურბლთან 
დგომას ვარჩევ ბოროტების კარვებში ბინადრობას. 11 რადგან 
მზე და ფარია უფალი ღმერთი. მადლსა და ღირსებას მისცემს 
უფალი, სიკეთეს არ მოაკლებს უბიწოდ მოარულთ. 12 უფალო 
ძალთა! ნეტარია კაცი შენზე მონდობილი. 

1 გუნდის ლოტბარს, კორახის ძეთა ფსალმუნი. ისურვე, 
უფალო, ქვეყანა შენი, დააბრუნე ტყვე იაკობისა. 2 აპატიე 
დანაშაული შენს ხალხს, დაფარე ყველა მისი ცოდვა. სელა. 3 
აგვარიდე მთელი შენი გულისწყრომა, დააცხრე შენი 
მრისხანება. 4 მოგვაქციე, ღმერთო, ჩვენო მხსნელო, და 
გააუქმე შენი გაჯავრება ჩვენზე. ?2 ნუთუ საუკუნოდ 
გაგვირისხდები, თაობიდან თაობამდე გააგრძელებ შენს 
მრისხანებას? 9 ნუთუ აღარ დაგვიბრუნებ სიცოცხლეს, რათა 
შენმა ერმა იხაროს შენით? 7 გვიჩვენე, უფალო, შენი წყალობა 
და შემწეობა გვიბოძე შენი. 8 მე კი მოვისმენ, თუ რას იტყვის 
უფალი ღმერთი; რადგან მშვიდობას იტყვის თავის ხალხზე და 
თავის წმიდანებზე, და აღარ გაიმეორებენ სიბრიყვეს. 9? 
მართლაც ახლოა ხსნა მისმიერი მის მოშიშთათვის, რათა 
დიდებამ დაისადგუროს ჩვენს ქვეყანაში. 19 შეიყრებიან 
წყალობა და ჭეშმარიტება, სიმართლე და მშვიდობა 
გადაჰკოცნიან ერთიმეორეს. 11 ჭეშმარიტება დედამიწიდან 
აღმოცენდება და სიმართლე ზეციდან გადმოიხედავს. 12 
უფალიც გვიბოძებს სიკეთეს და ჩვენი მიწა მოგვცემს ნაყოფს. 
13 სიმართლე ივლის მის წინ და გზას გაუკაფავს მის ნაბიჯებს. 


1 ლოცვა დავითის. მომაპყარ, უფალო, ყური, მიპასუხე, რადგან 
ღარიბ-ღატაკი ვარ მე. 2 დაიფარე სული ჩემი, რადგან 
ღვთისმოსავი ვარ; იხსენი მორჩილი შენი, შენ, ჩემო ღმერთო, 
შენ რომ გესავს. 3 შემიწყალე, უფალო, რადგან შენ მოგიხმობ 
ყოველდღე. “ ახარე სული შენი მორჩილისა, რადგან, უფალო, 
შენკენ აღვაპყარ სული ჩემი. ? რადგან შენ, უფალო, კეთილი 
და შემბრალე ხარ, და დიდად მოწყალე ყველას მიმართ, ვინც 
მოგიხმობს. 9 მოისმინე, უფალო, ლოცვა ჩემი და ყურად იღე 
ჩემი მუდარის ხმა. 7 ჩემი გაჭირვების დღეს მოგიხმობ, რადგან 
მიპასუხებ. 8 არ არსებობს შენი მსგავსი ღმერთებს შორის, 
უფალო, და არც მსგავსი საქმეთა შენთა. ? ყოველი ხალხი, შენ 
მიერ შექმნილი, მოვა და მუხლს მოიდრე,კს შენ წინაშე, 
უფალო, და განადიდებს შენს სახელს. 19 რადგან დიდი და 
სასწაულთმოქმედი ხარ, შენა ხარ ღმერთი ერთადერთი. 11 
დამაყენე, უფალო, შენს გზაზე; ვივლი შენი 
ჭეშმარიტებისამებრ. წარმართე ჩემი გული შენი სახელის 
მოშიშებით. 12 გიწამებ, უფალო, ღმერთო ჩემო, მთელი გულით 
და განვადიდებ შენს სახელს უკუნისამდე. 13 რადგან დიდია 
შენი წყალობა ჩემ მიმართ, და გადაარჩინე ჩემი სული 
ქვესკნელის ჯოჯოხეთისგან. 14 ღმერთო! ბოროტმოქმედნი 
აღდგნენ ჩემ წინააღმდეგ და მტარვალთა კრებულმა 
მოინდომა ჩემი სული, და არ წარმოგიდგინეს თავიანთ წინაშე. 
15 ხოლო შენ, უფალო, ღმერთო შემბრალევ და ლმობიერო, 
მრავლის მომთმენო, დიდმოწყალე და ჭეშმარიტი ხარ. 15 პირი 
ჰქენ ჩემკენ და შემიწყალე, უბოძე შენი სიმაგრე შენს მორჩილს 
და იხსენი ძე შენი მხევლისა. 17 მოიმოქმედე ჩემ მიმართ 
სასწაული სასიკეთო, და იხილონ ჩემმა მოძულეებმა და 
რცხვენოდეთ, რადგან შენ, უფალო, შემეწიე და ნუგეში მეცი. 


1 კორახის ძეთაფსალმუნი. გალობა. მისი საძირკველი წმიდა 
მთებშია. 2 უყვარს უფალს სიონის ბჭეები იაკობის ყველა 
სამკვიდროზე მეტად. 3 ქება-დიდებას ამბობენ შენზე, ღვთის 
ქალაქო. სელა. “ გავახსენებ რაჰაბსაა და ბაბილონს, ვინც მე 
მიცნობს. აჰა, ფილისტიმი და ტვიროსი ქუშთან ერთად - ეს 
დაიბადა იქ. ? სიონზე კი იტყვიან: ეს და ეს კაცი იშვა მის 
წიაღში, და უზენაესმა წარმართა იგი. 9 უფალი ჩაწერს ხალხთა 
ნუსხაში: ეს დაიბადა აქ. სელა. 7 მომღერლები და მესტვირენიც 
- ყველა ჩემი წყარო შენშია. 

1 გალობა.ფსალმუნი კორახის ძეთა, გუნდისლოტარს, 
მახალათის საკრავზე საგალობლად. მოძღერება ჰემან 
ეზრახელისა. უფალო, ღმერთო ჩემო მხსნელო! დღისით 
ვღაღადებ, ღამით - შენს პირისპირ. ? მოვიდეს შენ წინაშე ჩემი 
ლოცვა, ყური მოაპყარ ვედრებას ჩემსას. 3 რადგან აღივსო 
სიავით სული ჩემი და ჩემი სიცოცხლე ჯოჯოხეთს უახლოვდება. 
4 შევირაცხე მკვდრების გვერდით, შევიქენი, ვითარცა კაცი 
უძალღონო. ? მკვდრებს შორისა ვარ ჩაგდებული, ვითარცა 
მოწყლულნი, სამარეში მწოლიარენი, რომელთაც აღარ 
გაიხსენებ და რომელნიც შენი ხელით მოისრნენ. 9 მომათავსე 
ქვესკნელის ორმოში, ბნელეთში, მორევში. 7 მე დამატყდა 
თავს რისხვა შენი და ყველა შენი ტალღით დამტანჯე. სელა. 8 
შენ განმაშორე ნაცნობნი ჩემნი, საზიზღარი გამხადე მათთვის; 
დამაპატიმრეს და ვერ გამოვდივარ. 9? თვალი ჩემი 
დანაღვლიანდა ტანჯვით; მოგიხმობდი, უფალო, ყოველდღე, 
შენკენ ვიწვდიდი ხელებს. 19 ნუთუ მკვდრებისთვის 
მოიმოქმედებ სასწაულს? თუ მიცვალებულნი წამოდგებიან და 
განგადიდებენ? სელა. 11 განა საფლავში ილაპარაკებენ შენს 
წყალობაზე და შენს ჭეშმარიტებაზე - ჯოჯოხეთში? 12 შეიცნობენ 
წყვდიადში შენს სასწაულებს და შენს სიმართლეს - დავიწყების 
ქვეყანაში? 13 მე კი, უფალო, შენ გევედრებოდი და დილ- 
დილაობით ჩემი ლოცვა წინ გეგებებოდა. 14 რად მიატოვე, 
უფალო, სული ჩემი, უკუიქციე პირისახე ჩემგან? 12 ღარიბი ვარ 
და ტანჯული ყრმობიდანვე, შენს საშინელებებს ვზიდავ, 
ვუძლურდები. 15 თავზე გადამიარა შენმა მრისხანებამ. შენმა 
შიშის ზარმა გამანადგურა. 17 გარს მივლიდნენ წყლების 
მსგავსად ყოველდღიურად, ყველა ერთად მერტყმოდა გარს. 
18 შენ განმაშორე მოყვარე და მეგობარი, ჩემი ნაცნობნი 
ბნელით მოცულან. 


1 მოძღვრება ეთან ეზრახელისა. უფლის წყალობებს 
მარადჟამს ვუგალობებ. თაობიდან თაობას ვაცნობებ შენს 
ჭეშმარიტებას ჩემი პირით. ? რადგანაც ვთქვი: უკუნისამდე 
დაფუძნდეს წყალობა და ცათა შიგან განიმტკიცო ჭეშმარიტება 
შენი. 32 დავდე პირობა ჩემს რჩეულთან, შევფიცე დავითს, ჩემს 
მორჩილს: 4 უკუნისამდე გავამაგრებ შენს შთამომავლობას და 
თაობიდან თაობამდე დავაფუძნებ შენს ტახტს. სელა. 2 
განადიდებენ ცანი შენს საოცრებებს, უფალო, ასევე შენს 
ჭეშმარიტებას წმიდათა კრებულში. 9 რადგან ვინ შეედრება 
ცაში უფალს? ვინ მიემსგავსება უფალს ღვთის შვილებში? 7 
ღმერთი დიდებულია წმიდათა კრებულში მეტისმეტად და 
საშიშია ყველასათვის მის ირგვლივ. 5 უფალო, ღმერთო 
ძალთაო! ვინ არის შენებრ მედგარი, უფალო? და შენი 
ჭეშმარიტება შენს გარშემოა. 3? შენ ბატონობ ზღვის მოქცევაზე, 
მის აბობოქრებულ ტალოღესს შენ ამშვიდებ. 19 შენ განართხე 
რაჰაბი, როგორც განგმირული; შენი ძლიერი მკლავით 
გაფანტე შენი მტრები. 11 შენია ცანი, დედამიწაც შენია, 
სამყარო და მისი სავსება შენ დააფუძნე. 12 ჩრდილოეთი და 
სამხრეთი შენ შეჰქმენი; თაბორი და ხერმონი შენს სახელს 
უმღერებენ. 13 შენია მკლავი მაგარი; გააძლიერე ხელი შენი, 
მოამაღლე მარჯვენა შენი. 14 სიმართლე და 
მართლმსაჯულებაა შენი ტახტის საფუძველი, წყალობა და 
ჭეშმარიტება წინ გეგებებიან. 12 ნეტარ არს ხალხი, მცოდნე 
ბუკის ხმობისა: ისინი შენი სახის შუქით იარებიან, უფალო; 15 
შენი სახელით ილხენენ ყოველდღე და შენი სიმართლით 
ამაღლდებიან. 17 რადგან შენა ხარ მშვენება მათი ძალისა, და 
შენი ნებით მომაღლდება ღირსება ჩვენი. 18 რადგან 
უფლისაგან არის ჩვენი ფარი და წმიდა ისრაელისაგან - მეფე 
ჩვენი. 19 მაშინ ელაპარაკე ხილვისას შენს წმიდანებს და 
ეთხარი: ვუბოძე დახმარება გმირს, ავამაღლე რჩეული 


ხალხისაგან. 29 ვპოვე დავითი, მსახური ჩემი, წმიდა ზეთი ვცხე 
მას. 21 რომ ჩემმა ხელმა წარმართოს იგი და ჩემმა მკლავმა 
გაამაგროს. 22 ვერ დაჯაბნის მას მტერი და ურჯულო ვერ 
დაჩაგრავს მას. 23 მოვსრავ მის წინაშე მის მტრებს და მის 
მოძულეებს დავამხობ. 24 ჭეშმარიტება და წყალობა ჩემი 
მასთანაა და ჩემი სახელით მომაღლდება ღირსება მისი. 232 
ზღვას გადავაწვდენ მის ხელს და მდინარეებს - მის მარჯვენას. 
26 ის მომიწოდებს: მამაჩემი ხარ, ჩემი ღმერთი და ბურჯი ჩემი 
ხსნისა; 27 მეც უფროსობას ვუბოძებ მას, ქვეყნიერების 
მეფეებზე უმაღლესობას, 28 უკუნისამდე შევუნახავ მას ჩემს 
წყალობას და ჩემი აღთქმა საიმედო იქნება მისთვის. 29 და 
დავამკვიდრებ უკუნისამდე ნაშიერს მისას და მისი ტახტი - 
ვითარცა დღენი ცისანი. 39 თუ მიატოვეს მისმა შვილებმა ჩემი 
რჯული და ჩემს სამართალს არ გაჰყვებიან, 31 თუ ჩემს 
წესდებებს დაარღვევენ და ჩემს მცნებებს არ დაიცავენ, 32 
კვერთხით მოვკითხავ მათ დანაშაულს და გვემით - შეცოდებას. 
33 მაგრამ ჩემს წყალობას არ მოვუშლი მას და არ გავაცრუებ 
ჩემს ჭეშმარიტებას. 34 არ შევბღალავ ჩემს აღთქმას და არ 
შევცვლი, რაც აღმოხდა ჩემს ბაგეებს. 32 ერთხელ შევფიცე 
ჩემი სიწმიდით, განა ვეცრუები დავითს? 359 მისი ნაშიერი 
მარადჟამს იქნება და მისი ტახტი, ვითარცა მზე, ჩემს 
პირისპირ. 37 მკვიდრი იქნება, მთვარესავით, უკუნისამდე, და 
ჭეშმარიტი მოწმე ზეცაში. სელა. 38 მაგრამ მიატოვე და 
შეიზიზღე, განრისხდი შენს ცხებულზე. 3? უგულებელყავ აღთქმა 
შენს მორჩილთან, მიწას დაანარცხე გვირგვინი მისი. 49 
მოშალე ყველა ზღუდენი მისნი, ნანგრევებად აქციე სიმაგრენი 
მისნი. 41 გაძარცვეს იგი გამვლელ-გამომვლელებმა, 
მეზობლების დასაცინი გახდა. 42 მაღლა ასწიე მის მოშუღართა 
მარჯვენა, გაახარე ყველა მისი მტერი. 43 თანაც დააჩლუნგე 
მისი მახვილი და არ შეეწიე ომში. 44 გააცამტვერე სიწმიდე 
მისი და მისი ტახტი მიწასთან გაასწორე. “? შეამცირე დღენი 
მისი სიჭაბუკისა, და სირცხვილით შემოსე იგი. სელა. 49 
როდემდე დაგვემალები, უფალო, განუწყვეტლივ, ააგზნებ 


ცეცხლივით შენს მრისხანებას? “7 გაიხსენე, რა არის ჩემი 
წუთისოფელი; რისთვის შეჰქმენი ფუჭად ყოველი ძე ადამისა? 
48 ვის არის ვაჟკაცი - იცოცხლოს და არ იხილოს სიკვდილი, 
გადაარჩინოს თავისი სული ჯოჯოხეთის ხელიდან? სელა. 49 
სად არის შენი ადრინდელი წყალობა, უფალო, დავითს რომ 
შეჰფიცე შენი ჭეშმარიტებით? 39 გაიხსენე, უფალო, დამცირება 
შენს მორჩილთა, უბით რომ ვატარებ ყველა ძლიერი 
ხალხისაგან. 231 როგორ ლანძღავენ შენი მტრები, უფალო, 
როგორ ლანძღავენ შენი ცხებულის კვალს. 22 კურთხეულ არს 
უფალი უკუნისამდე. ამინ, ამინ! 


1 ლოცვა მოსესი, ღვთისკაცისა. უფალო! თავშესაფარი იყავ 
ჩვენთვის თაობიდან თაობამდე. 2 ვიდრე მთები 
დაიბადებოდნენ და შექმნიდი დედამიწასა და სამყაროს, და 
უკუნითი უკუნისამდე შენა ხარ ღმერთი. 3 კაცს დააბრუნებ 
ხრწნადობისათვის და ეტყვი: დაბრუნდით, ძენო ადამისანო! 4 
რადგან ათასი წელი შენს თვალში, ვითარცა გუშინდელი დღე, 
რომ გადაიარა, და მესამედი ღამისა. 2 ღვართქაფივით 
გააქანებ მათ, ძალი მათი დილდილობით ბალახივით 
შეიცვლება: 9 დილას ჰყვავის და ფერს იცვლის, საღამოს 
ჭკნება და ხმება. 7 რადგანაც გავქრით შენი რისხვით და შენი 
გულისწყრომით შევძრწუნდით. 898 ჩვენი დანაშაულებანი წინ 
დაიდე, ჩვენი საიდუმლო - შენი სახის შუქის წინ. ? რადგან 
ყველა ჩვენი დღე გაილია შენი რისხვით, ვკარგავთ ჩვენს 
წლებს ბგერის უსწრაფესად. 19 ჩვენს წელთა რიცხვი 
სამოცდაათი წელიწადია, ხოლო ჯანმაგრობის დროს - 
ოთხმოცი წელიწადი; და ამათგან უმეტესი ჯაფა და 
უსამართლობაა, რადგანაც სწრაფად გაივლიან და ჩვენ 
მივფრინავთ. 11 ვინ იცის შენი რისხვის ძალა და შენი შიშის 
კვალობაზე შენი გააფთრება? 12 ჩვენი დღეების დათვლა 
გვასწავლე, რათა შევიძინოთ სიბრძნე გულისა. 13 მობრუნდი, 
უფალო! ვიდრემდე? და ნუგეში ეცი შენს მორჩილებს. 14 
გაგვაძღე გარიჟრაჟზე შენი წყალობით, და ვიხაროთ და 
ვილხინოთ ყოველთა დღეთა ჩვენთა. 12 გაგვამხიარულე იმ 
დღეთა წილ, რომ გვტანჯავდი, იმ წელთა წილ, გაჭირვება რომ 
ვნახეთ. 19 იხილონ შენმა მორჩილებმა შენი საქმენი და შენი 
ბრწყინვალება - მათმა შვილებმა. 17 და იყოს 
კეთილმოსურნეობა უფლისა, ჩვენი ღმერთისა, ჩვენდამი, და 
საქმე ჩვენი ხელისა წარმართე ჩვენთვის, და საქმე ჩვენი 
ხელისა წარმართე. 


1 უზენაესის საფარქვეშ დამკვიდრებული ყოვლისშემძლის 
ჩრდილქვეშ ისვენებს. ? ვეტყვი უფალს: ჩემი მფარველი და 
სიმაგრეა ჩემი ღმერთი, რომელსაც ვესავ. 3 რადგან ის 
დაგიხსნის მონადირის ხაფანგიდან, მომსრავი ჭირისაგან. “ 
თავის ფრთებს გადაგაფარებს და მის კალთებქვეშ შეაფარებ 
თავს; ფარი და ბურჯია მისი ჭეშმარიტება. ? ნუ შეგაშინებს 
საშინელება ღამისა, ისარი დღისით გაფრენილი. § შავი ჭირი - 
ბნელში მოარული, სენი - შუადღის მძარცველი. 7 დაეცემა შენ 
გვერდით ათასი და ათი ათასი შენ მარჯვნივ, შენ კი არ 
მოგეკარება. 8 ოღონდ შენი თვალებით შეხედე და დაინახავ 
მისაგებელს ბოროტეულთა. ? რადგან, ღმერთო, შენ ხარ ჩემი 
თავშესაფარი, შენს საცხოვრისად აირჩიე უზენაესი. 19 არ 
შეგემთხვევა სიავე და წყლული ვერ მიეკარება შენს კარავს. 11 
რადგან თავის ანგელოზებს უბრძანა შენზე - დაგიცვან ყველა 
შენს გზაზე. 12 ხელში აყვანილს გატარებენ, რომ ფეხი არ 
წამოჰკრა ქვაზე. 13 ლომსა და უნასს ფეხს დაადგამ, ლომის 
ბოკვერს და ურჩხულს გაქელავ. 14 რაკი მისურვა, გადავარჩენ 
მას, დავიფარავ მას, რადგან იცნო ჩემი სახელი. 12 მომიხმობს 
მე და ვუპასუხებ, მასთან ვარ გასაჭირში; გამოვიხსნი და 
ვასახელებ. 10 დღეთა ხანგრძლივობით გავაძღებ და 
შემწეობას მოვუვლენ ჩემსას. 

1 ფსალმუნი. გალობა შაბათის დღისათვის. კარგია ვადიდოთ 
უფალი და გუგალობოთ შენს სახელს, უზენაესო! 2 გაუწყოთ 
დილდილობით შენი წყალობა და ჭეშმარიტება შენი 
ღამღამობით. 3 ათსიმიანზე და ჩანგზე, გალობით - ქნარზე. 4 
რაკი გამამხიარულე, უფალო, შენი ნამოქმედარით, შენთა 
ხელთა ნასაქმარს ვუგალობებ. ? რაოდენ დიდია შენი საქმეები, 
უფალო, ფრიად ღრმაა შენი ზრახვები. 9 უგუნური კაცი ვერ 
შეიცნობს და უმეცარი ვერ გაიგებს ამას, 7 როცა ბოროტნი 
აყვავდებიან ბალახივით და აღორძინდება ყველა - მოქმედი 
სიმრუდისა, რომ დაიღუპონ საუკუნოდ. 8 ხოლო შენ მაღალი 
ხარ მარადჟამს, უფალო! 9? რადგანაც, აგერ, შენი მტრები, 
უფალო, რადგანაც, აგერ, შენი მტრები იღუპებიან, განიბნევიან 
ყველანი - სიმრუდის მოქმედნი. 19 მოამაღლებ რქას ჩემსას 
მარტორქის რქისებრ, ცხებული ვარ ხასხასა ზეთით. 11 უჭვრეტს 
ჩემი თვალი ჩემს მტრებს, ჩემ წინააღმდეგ აღმდგარ 
ბოროტმოქმედებზე გაიგონებენ ჩემი ყურები. 12 წმიდანი 
ფინიკივით გაიფურჩქნება, ლიბანის კედარივით 
წამოიმართება. 13 უფლის სახლში დარგულნი, ჩვენი ღმერთის 
ეზოებში აყვავდებიან; 1“ სიბერეშიც გამოიღებენ ნაყოფს - 
წვნიანსა და ხასხასას. 12 რათა განვაცხადო, რომ მართალია 
უფალი, ჩემი საყრდენი, და არ არის მასში უსამართლობა. 

1 უფალი მეფობს სიდიადით შემოსილი; შეიმოსა უფალი, 
ძლიერება გარს შემოირტყა; დააფუძნა სამყარო, რომ არ 
შეირყეს. 2? გამზადებულია შენი ტახტი დასაბამიდან; 
მარადიული ხარ შენ. 3 აიმაღლეს მდინარეებმა, უფალო, 
აიმაღლეს მდინარეებმა თავიანთი ხმა, აიმაღლებენ მდინარენი 
თავიანთ ხმაურს. 4 წყალთა მრავალთა, ზღვის მძლავრ 
ტალღათა ხმებზე ძლიერია მაღლა უფალი. ? მცნებანი შენნი 
მტკიცეა ფრიად. შენს სახლს შეშვენის სიწმიდე, უფალო, 
სამარადჟამოდ. 


1 ღმერთო შურისგებისა, უფალო! ღმერთო შურისგებისა, 
გამოჩნდი. ? ამაღლდი, მსაჯულო ქვეყნიერებისა, მიუზღე 
საზღაური ამპარტავნებს. 3 ვიდრემდე მოილხენენ, ბოროტნი, 
უფალო, ვიდრემდე მოილხენენ ბოროტნი? “ ვიდრემდე 
წარმოთქვამენ, ლაპარაკობენ, ტრაბახობენ, ყვებიან სიმრუდის 
მოქმედნი. ? შენს ხალხს, უფალო, ჩაგრავენ და შენს 
სამემკვიდროს ტანჯავენ. 9 ქვრივსა და ხიზანს ხოცავენ და 
ობლებს ღუპავენ. 7 ამბობენ: ვერ იხილავს უფალი და ვერ 
გაიგებს ღმერთი იაკობისა. 8 გონს მოდით, უგუნურნო ერისანო; 
უმეცარნო, როდის დაჭკვიანდებით? 9 დამნერგავი ყურისა განა 
ვერ მოისმენს? თუ თვალის შემქმნელი ვერ დაინახავს? 19 
ხალხთა განმრიგე განა ვერ ამხილებს - ის, ვინც ასწავლის 
ადამიანს ჭკუას? 11 უფალმა იცის ზრახვანი კაცისა, რადგან 
ამაოა ისინი. 12 ნეტარია კაცი, რომელსაც დასჯი, უფალო, და 
შენს რჯულს ასწავლი. 13 რათა დაასვენო ავი დღეებისგან, 
ვიდრე ბოროტს ორმო გაეთხრებოდეს. 14 რადგან არ 
მოიშორებს უფალი თავის ხალხს და თავის სამემკვიდრეოს არ 
მიატოვებს. 12 რადგან სიმართლესთან დაბრუნდება 
სამართალი და მის შემდეგ ყველა გულმართალი. 19 ვინ 
აღუდგება ჩემ გამო ბოროტებას? ვინ ამომიდგება სიმრუდის 
მოქმედთა წინააღმდეგ? 17 უფალი რომ არ ყოფილიყო ჩემი 
შემწე, ლამის დასახლდა ჩემი სული მდუმარებაში. 18 თუ 
ვთქვი: მომიცურდა ფეხი, შენი წყალობა, უფალო, 
გამამაგრებს. 1? როცა ფიქრები მომიმრავლდება გულში, შენი 
ნუგეში აამებს ჩემს სულს. 29 ნუთუ გაგიტოლდება ტახტი 
უკუღმართთა, უსამართლობას რომ სჩადიან შენი კანონის 
საწინააღმდეგოდ? 21 გაილაშერებენ წმიდანის სულზე და 
წმიდა სისხლს ბრალში გახვევენ. 22 იყო უფალი ჩემი 
თავშესაფარი და ღმერთი ჩემი - ბურჯი ჩემი ციხე-სიმაგრისა. 23 


მიაგებს მათ თავიანთ უსამართლობას და თავიანთი სიავით 
მოსპობს მათ, მოსპობს მათ უფალი, ღმერთი ჩვენი. 

1 მოდით, ვუგალობოთ უფალს, შევღაღადოთ ჩვენი ხსნის 
ბურჯს. 2 სამადლობელით წარვდგეთ მის პირისპირ და 
სიმღერებით შევღაღადოთ მას. 3 რადგან უფალი არის დიდი 
ღმერთი და მეფე - ყველა ღვთაებაზე აღმატებული. 4? რადგან 
მის ხელთაა სიღრმენი მიწისა და მთების ძლიერება მისია. 2 
რადგან მისია ზღვა - მან შეჰქმნა იგი და ხმელეთი მის ხელთა 
ქმნილებაა. 9 მოდით, თაყვანი ვცეთ და მოვიხაროთ, მუხლი 
მოვიდრიკოთ ჩვენი შემქმნელი უფლის წინაშე. 7 რადგან ის 
ჩვენი ღმერთია, ჩვენ კი ხალხი მისი სამწყოსი და ცხვარი მისი 
ხელქვეითი; ო, დღეს რომ მოგესმინათ მისი ხმა: 8 ნუ 
გაისასტიკებთ თქვენს გულებს, ვითარცა მერიბაში, როგორც 
გამოცდის დღეს უდაბნოში; ? რომ გამომცადეს თქვენმა 
მამებმა, გამომცადეს და იხილეს ჩემი ნამოქმედარი. 1? ორმოც 
წელიწადს მომაბეზრა თავი იმ თაობამ და ვთქვი: მცდარი 
გულის ხალხია ისინი და არ იციან მათ ჩემი გზები. 11 ამიტომ 
დავიფიცე ჩემი მრისხანების ჟამს, რომ ვერ შევლენ ჩემს 
სავანეში. 


1 უგალობეთ უფალს გალობა ახალი, უგალობე უფალს, 
მთელო ქვეყნიერებავ! 2 უგალობეთ უფალს, ადიდეთ მისი 
სახელი, იმახარობლეთ დღითიდღე ხსნა მისმიერი. 3 
მოუთხრეთ ხალხებს მისი ღირსება, ყოველ ერს მისი 
სასწაულები. 4 რადგან დიდია უფალი და ღირსსაქებარი 
მეტად, ყველა ღმერთებზე საშიშია ის. 2 რადგან ხალხთა 
ყველა ღმერთი კერპებია, ხოლო უფალმა შეჰქმნა ცანი. 9 
მშვენება და ბრწყინვალებაა მის წინაშე, სიძლიერე და 
მომხიბლაობა - მის ტაძარში. 7 შესწირეთ უფალს, ტომებო 
ხალხთა, შესწირეთ უფალს ქება და დიდება. 8 შესწირეთ 
უფალს ქება მისი სახელისა, წაუღეთ ძღვენი და მიდით მის 
ეზოებში. ? თაყვანი ეცით უფალს მოწიწებით; ათრთოლდი მის 
წინაშე, მთელო ქვეყნიერებავ! 1 უთხარით ხალხებს: უფალი 
მეფობს! ამიტომ მტკიცეა სამყარო, არ შეირყევა. ის 
განიკითხავს ხალხებს სისწორით. 11 გამხიარულდებიან ცანი 
და მოილხენს ქვეყანა, იხმაურებს ზღვა და სავსება მისი. 12 
გაიხარებს ველი და ყოველი, რაც მასზეა, მაშინ იზეიმებენ 
ყოველნი ხენი ტევრისანი. 13 უფლის წინაშე, რადგანაც მოვა, 
ქვეყნიერების განსასჯელად; განსჯის სამყაროს სიმართლით 
და ხალხებს - თვისი ჭეშმარიტებით. 


1 უფალი მეფობს, ილხინოს ქვეყნიერებამ; გაიხარონ უამრავმა 
კუნძულებმა. 2 ღრუბელი და ნისლია მის ირგვლივ; 
სიმართლით და განსჯით არის წარმართული მისი ტახტი. 3 
ცეცხლი იარება მის წინაშე და ედება ირგვლივ მის მტრებს. 4? 
გაანათებენ მისი ელვები სამყაროს, ნახავს და შეშინდება 
ქვეყანა. 2 მთები ცვილივით დადნებიან უფლის პირისაგან, 
მთელი ქვეყნიერების უფლის პირისაგან. 9 გამოაცხადეს ცებმა 
სიმართლე მისი და ყველა ხალხმა იხილა დიდება მისი. 7 
შერცხვება ყველა, ვინც ქანდაკებას ემსახურება, ვინც 
ტრაბახობს კერპებით; თაყვანი ეცით მას, ყოველნო 
ანგელოზნო. 8 მოისმენს და გაიხარებს სიონი და ილხენენ 
იუდას ასულები შენთა სამართალთათვის, უფალო! 9? რადგან 
შენ, უფალო, უმაღლესი ხარ მთელ ქვეყნიერებაზე, მეტისმეტად 
აღზევებული ყველა ღმერთებზე. 19 უფლის მოყვარულნო, 
შეიძურიეთ ბოროტება; ის იცავს მის წმიდათა სულებს, 
ბოროტთა ხელიდან იხსნის მათ. 11 შუქი იღვრება წმიდისათვის 
და გულმართალთათვის - მხიარულება. 12 იმხიარულეთ, 
წმიდანებო, უფლის მიმართ და ადიდეთ მისი წმიდა ტაძრის 
სახსენებელი. 

1 ფსალმუნი. უგალობეთ უფალს ახალი გალობა, რადგან 
სასწაულები მოიმოქმედა; იხსნა იგი მისმა მარჯვენამ და მისმა 
წმიდა მკლავმა. 2 განაცხადა უფალმა ხსნა მისმიერი, ხალხთა 
თვალწინ გადაშალა მისი სიმართლე. 3 გაუხსენა წყალობა და 
ჭეშმარიტება თვისი ისრაელის ხალხს; ნახა დედამიწის ყველა 
კუთხემ შველა ჩვენი ღმერთისა. 4 შეჰღაღადეთ უფალს, 
მთელო ქვეყნიერებავ! შემოსძახეთ და აქეთ და უგალობეთ. 2 
უგალობეთ უფალს ქნარით, ქნარით და საგალობლის ხმით. 9 
რქით და ბუკის ხმით შეჰღაღადეთ უფალს მეფის წინაშე. 7 
ახმაურდეს ზღვა და მისი სავსება, მსოფლიო და მისი 
მკვიდრნი. 838 მდინარეებმა ტაში დაუკრან, მთებმა ერთად 
იმხიარულონ. ? უფლის წინაშე, რადგანაც მოვა ქვეყნიერების 
განსასჯელად; განიკითხავს მსოფლიოს სიმართლით და 
ხალხებს სისწორით. 


1 უფალი მეფობს - ათრთოლდნენ ხალხები; ქერუბიმებზე 
მჯდომო, შესძარ ქვეყანა. 2 უფალი დიდია სიონში და მაღალი 
ყველა ხალხზე. 3 განადიდებენ შენს სახელს, დიდსა და საშიშს, 
წმიდაა იგი. 4 და სიძლიერეს მეფისას სამართალი უყვარს; შენ 
დაამკვიდრე სისწორე; სამართალი და სიმართლე შენ 
სრულკჰყავი იაკობში. ? აღამაღლეთ უფალი ღმერთი ჩვენი და 
თაყვანი ეცით მის ფეხთა საყრდენს - წმიდაა იგი. 9 მოსე და 
აარონი მის მღვდელთა შორის და სამუელი მისი სახელის 
მხმობელთა შორის - მოუხმობენ უფალს და ის უპასუხებს მათ. 7 
ღრუბლის სვეტიდან ელაპარაკა მათ; დაიცვეს მისი 
მითითებანი და წესდება, მათთვის მიცემული. 8 უფალო, 
ღმერთო ჩვენო! შენ უპასუხებდი მათ; მიმცევებელი ღმერთი 
იყავი მათთვის და შურის მაძიებელი მათი 
ნამოქმედარისათვის. ? აღამაღლეთ უფალი, ღმერთი ჩვენი და 
თაყვანი ეცით მის წმიდა მთას, რადგან წმიდაა უფალი, 
ღმერთი ჩვენი. 

1 ფსალმუნი სახოტბო. შეჰღაღადე უფალს, მთელო 
ქვეყნიერებავ! 2 ემსახურეთ უფალს სიხარულით, მიდით მის 
წინაშე სიმღერით! 3 უწყოდეთ, რომ უფალია ღმერთი, მან 
შეგვქმნა ჩვენ და მისთვის ვართ ჩვენ - ხალხი მისი და ცხვარი, 
სამწყსო მისი. “ შედით მის კარიბჭეებში ხოტბის შესხმით, მის 
ეზოებში - ქება-დიდებით; მადლობა შესწირეთ მას, ადიდეთ 
სახელი მისი. 2 რადგან კარგია უფალი, საუკუნოა წყალობა 
მისი; და თაობიდან თაობამდე - ჭეშმარიტება მისი. 

1 დავითისფსალმუნი. წყალობასა და სამართალს ვიმღერებ; 
შენ გიგალობებ, უფალო. ? ვიფიქრებ გზაზე უბიწოთა: როდის 
მოხვალ ჩემთან? ვივლი ჩემი გულის უბიწოებით ჩემს სახლში. 3 
არ მივიტან ჩემს თვალთან უკეთურ საგანს; დანაშაულებრივი 
საქმე მოვიძულე, არ მომეკარება. 4 გული მრუდე შორს იყოს 
ჩემგან, ბოროტს არ ვცნობდე. ? თვისი მოყვასის ფარულად 
მაბეზღარს ამოვწყვეტ, ამპარტავანს და გულგაუმაძღარს ვერ 
ავიტან. 9 თვალს მივადევნებ მართლებს ქვეყნისას, რომ 
დასხდნენ ჩემთან; ვინც უბიწოების გზით იარება, ის 
მემსახურება მე. 7 ვერ დამკვიდრდება ჩემს სახლში სიყალბის 
მქნელი; ტყუილების მოლაპარაკე ვერ დაეფუძნება ჩემს 
თვალწინ. 5 დილდილობით ამოვწყვეტ ყველა ბოროტს 
ქვეყნისას, რომ გადაშენდეს უფლის ქალაქიდან ყოველი 
მოქმედი სიმრუდისა. 

1 ლოცვა გლახაკისა, ოდეს იტანჯება და უფლის წინაშე 
გადმოღვრის თავის გულისნადებს. უფალო, ისმინე ჩემი 


ლოცვა და ჩემი ღაღადისი შენთან მოვიდეს. 2? ნუ დაფარავ 
შენს სახეს ჩემგან, ჩემი გაჭირვების ჟამს მომაპყარ ყური; 
რომელ დღესაც მოგიხმობ, მსწრაფლ მიპასუხე. 3 რადგან 
გაქრნენ კვამლივით ჩემი დღეები და ჩემი ძვლები დაიბუგა, 
როგორც კოცონზე. “ დაჭკნა ბალახივით და გახმა ჩემი გული, 
რადგან დამავიწყდა ჩემი პურის ჭამა. ? ჩემი კვნესის ხმისაგან 
მიჰკვრია ჩემი ძვლები ჩემს ხორცს. 9 ვემსგავსე ვარხვსა 
უდაბნოსას, გავხდი ვითარცა ბუკიოტი ნანაგრევებში. 7 უძილო 
ვიქმენ და ვზივარ, ვითარცა ეული ჩიტი სახურავზე. 8 
ყოველდღე მლანძღავენ ჩემი მტრები, ჩემი განმქიქებელნი 
ჩემს სახელს საწყევრად აქცევენ. ? რადგან ნაცარი პურივით 
ვჭამე და ჩემი სასმელი ცრემლით შევაზავე; 19 შენი რისხვისა 
და გულისწყრომის გამო, რომ ამიყვანე და დამანარცხე. 11 
ჩემი დღეები გადახრილი ჩრდილივითაა და მე ბალახივით 
ვხმები. 12 შენ კი უფალო, საუკუნოდ იარსებებ და შენი 
სახსენებელი თაობიდან თაობამდე იქნება. 13 შენ კი აღსდექ, 
შეიწყალე სიონი, რადგან ჟამია მისი შეწყალებისა, რადგან 
მოვიდა დრო. 14 რადგან ისურვეს შენმა მორჩილებმა მისი 
ქვები და მისი მტვერი ენანებათ. 12 შეეშინდებათ ხალხებს 
უფლის სახელისა და ყველა მეფეს ამქვეყნიერს - შენი 
დიდებისა. 156 რადგან აღაშენებს უფალი სიონს, გამოცხადდება 
თვისი ღირსებით. 17 მოხედავს ლოცვას გულმოდრეკილთა და 
არ დაამცირებს მათ ლოცვას. 18 დაიწერება ეს მომავალი 
თაობისათვის და ხალხი, რომელიც გაჩნდება, ადიდებს 
უფალს. 1? რადგან გადმოიხედა თავისი წმიდა სიმაღლიდან 
უფალმა, ციდან ქვეყანა მოიხილა. 29 რომ მოესმინა კვნესა 
პატიმრისა, გაეთავისუფლებინა სიკვდილის ძენი. 21 რათა 
აუწყონ სიონზე სახელი უფლისა და ქება მისი - იერუსალიმში. 


22 როცა შეგროვდებიან ხალხები ერთად და სამეფონი უფლის 
სამსახურებლად. 23 გაასავათა გზაში ჩემი ძალა, შეამცირა 
დღენი ჩემნი. 24 ვეტყვი: ღმერთო ჩემო! ნუ მომტაცებ დღეებს 
ნახევარგზაზე; თაობიდან თაობამდეა შენი წლები; 25 უწინ 
დედამიწა დააფუძნე და შენთა ხელთა ნასაქმარია ზეცა. 29 
ისინი დაიღუპებიან, შენ კი იარსებებ; ყველანი ტანსაცმელივით 
დაძველდებიან; სამოსელივით გამოიცვლი მათ და 
შეიცვლებიან. 27 შენ კი იგივე ხარ და შენი წლები არ 
დაილევიან. 28 ძენი მორჩილთა შენთა დამკვიდრდებიან და 
შთამომავალი მათი შენ წინაშე წარიმართება. 

1 დავითისა. ადიდე, სულო ჩემო უფალი და მთელო 
შიგნეულობავ ჩემო - მისი წმიდა სახელი. 2 ადიდე, სულო 
ჩემო, უფალი და ნუ დაივიწყებ მის ქველმოქმედებას. 3 ის არის 
შემნდობი ყველა შენი ბრალისა, მკურნალი ყველა შენი 
სნეულებისა. 4 საფლავიდან დამხსნელი შენი სიცოცხლისა, 
შენი გვირგვინდამდგმელი წყალობით და შებრალებით; ? 
სიკეთით ამვსები შენი გულისთქმისა, არწივის მსგავსად 
განმაახლებელი შენი სიჭაბუკისა. 95 სიმართლეს იქმს უფალი 
და სამართალს ყველა ჩაგრულისათვის. 7 აუწყა თავისი გზები 
მოსეს, ისრაელიანებს - თავისი საქმენი. 8 შემბრალე და 
ლმობიერია უფალი, სულგრძელი და მრავალმოწყალე. ? არც 
სამუდამოდ იდავებს და არც საუკუნოდ გაწყრება. 19 არც ჩვენი 
ცოდვების მიხედვით მოგვაგო და არც ჩვენი ბრალისამებრ 
გადაგვიხადა. 11 რადგან, რაოდენ ცა მაღალია დედამიწაზე, 
მისი წყალობაც ძლიერია მის მოშიშთა მიმართ. 12 როგორც 
დაცილებულია აღმოსავლეთი დასავლეთისგან, ისე გაგვაშორა 
მან დანაშაული ჩვენი. 13 როგორც მამა შეიწყნარებს შვილებს, 
შეიწყნარა უფალმა მოშიშნი მისნი. 14 რადგან უწყის აგებულება 
ჩვენი, ახსოვს, რომ მტვერი ვართ ჩვენ. 12 ბალახივით არის 
დღენი კაცისა, ველის ყვავილივით აყვავდება. 15 ქარი 
გადაუქროლებს და - აღარ არის და ვეღარავინ იცნობს მის 
ნაალაგევს. 17 ხოლო წყალობა უფლისა უკუნისამდეა მის 
მოშიშთა მიმართ და მისი სიმართლე - შვილთაშვილებზე, 18 
ვინც იცავს მის აღთქმას და ვისაც ახსოვს მისი მცნებანი და 
ასრულებს კიდეც. 1? უფალმა ცაში დაიდგა ტახტი თვისი და 
მეუფება მისი ფლობს ყოველივეს. 2? ადიდეთ უფალი, 
ანგელოზნო მისნო; ძალით ძლიერნი, მისი სიტყვის 
შემსრულებელნი, ემორჩილებიან მის ნათქვამს. 21 ადიდეთ 
უფალი, ყოველნო სპანო მისნო, მსახურნო მისნო, მისი ნების 


შემსრულებელნო. 22 ადიდეთ უფალი, ყოველი მისი 


ნამოქმედარი, მისი მეუფების ყველა ადგილას. ადიდე, სულო 
ჩემო, უფალი. 

1 აკურთხე, სულო ჩემო, უფალი; უფალო, ღმერთო ჩემო, დიდი 
ხარ ფრიად, სიმშვენიერით და ბრწყინვალებით ხარ შემოსილი. 
2 გაკრავს სინათლე სამოსელივით, განგიფენია ცა 
ფარდასავით. 3 წყლებზე ააგო ზესართულები, მისი ღრუბლები 
გაიხადა ეტლად თავისთვის, მიმოდიოდა ქარის ფრთებზე. 4 
რომელმან შეჰქმნა ანგელოზნი თვისნი ქარებად, მსახურნი 
თვისნი - ალად ცეცხლისა. წ? დააფუძნა დედამიწა თავის 
საძირკვლებზე, არ მოირყევა უკუნისამდე. 9 უფსკრულით, 
როგორც სამოსელით, დაფარე იგი; მთებზე დგას წყლები. 7 
შენი შერისხვით მიიქცევიან, შენი ქუხილის ხმაზე ილტვიან. 93 
ადიან მთებზე, ჩადიან ველებზე, იმ ადგილას, სადაც დაუფუძნე. 
?–? საზღვარი დადე - ვერ გადალახავენ, ვერც დაბრუდებიან 
დედამიწის დასაფარავად. 19 გაუშვი წყაროები ხევებში, რომ 
მთებს შორის იდინონ. 11 დალიოს ყოველმა მხეცმა ველისამ, 
მოიკლან კანჯრებმა წყურვილი. 12 მათზე ცის ფრინველნი 
დამკვიდრებულან, რტოთა შიგნიდან გამოსცემენ ხმას. 13 
რწყავს მთებს თვისი ზესართულებიდან, შენთა საქმეთა 
ნაყოფით ძღება ქვეყანა. 14 აღმოაცენებ ბალახს 
პირუტყვისათვის და მცენარეულობას - ადამიანის 
სამსახურებლად, რათა გამოიღოს პური მიწისაგან. 12 და 
ღვინომ გაამხიარულოს გული კაცისა, გააბრწყინოს სახე 
საცხებელზე მეტად და პურმა შეამტკიცოს გული კაცისა. 15 
გაძღნენ ხენი უფლისა და კედრები ლიბანისა, მან რომ 
დანერგა. 17 რომ იქ ჩიტებმა დაიდონ ბუდე: კვიპაროსები 
ყარყატის სახლია. 18 მთანი მაღალნი - ქურციკთათვის, 
კლდენი - კურდღელთა თავშესაფარი. 19 შეჰქმნა მთვარე 
ჟამთათვის, მზემ იცის თავისი დასავალი. 29 განავრცობ ბნელს 
და იქნება ღამე, მაშინ ამოძრავდებიან ყოველნი ნადირნი 
ტყისა. 21 ბოკვერნი ლომისა ბრდღვინავენ ნადავლისათვის და 
მოითხოვენ ღმერთისაგან თავიანთ საჭმელს. 22 


ამობრწყინდება მზე - შეგროვდებიან და თავიანთ ბუნაგებში 
დაწვებიან. 23 გავა ადამიანი, რათა იშრომოს და იმუშაკოს 
მწუხრის ჟამამდე. 24 რაოდენ მრავალია საქმენი შენი, უფალო! 
ყოველივე სიბრძნით შეგიქმნია, სავსეა დედამიწა შენი 
მონაგარით. 259 ეს ზღვაა, დიდი და უკიდეგანო, იქ 
ქვეწარმავალია ურიცხვი, მხეცნი - მცირენი დიდებთან ერთად. 
26 იქ ხომალდები დადიან, ლევიათანი - ეს შენ შეჰქმენი მასში 
გასართობად. 27 ყველა მათგანი შენგან მოელის საზრდოს 
მიცემას თავ-თავის დროზე. 28 მისცემ მათ - აიღებენ, გახსნი 
შენს ხელს - გაძღებიან სიკეთით. 2? დაფარავ შენს სახეს - 
შეძრწუნდებიან, სულს წაართმევ - დაიხოცებაან და თავიანთი 
მტვერს დაუბრუნდებიან. 39 გაუშვებ შენს სულს - 
წარმოიქმნებიან და განაახლებ პირს მიწისას. 31 იყოს დიდება 
უფლისა უკუნისამდე, იხარებდეს უფალი თავისი 
ნამოქმედარით. 32 დახედავს დედამიწას და ის აცახცახდება, 
შეეხება მთებს და აკვამლდებიან. 33 ვუგალობებ უფალს ჩემი 
სიცოცხლის განმავლობაში, ვუგალობებ ჩემს ღმერთს, ვიდრე 
ვარსებობ. 34 ეამოს მას ჩემი გალობა; მე გავიხარებ უფალში. 
35 გაქრებიან ცოდვილნი ქვეყნიერებიდან და ბოროტნი აღარ 
იქნებიან; აკურთხე, სულო ჩემო, უფალი! ადიდეთ უფალი! 

1 ადიდეთ უფალი, მოუხმეთ მის სახელს, აუწყეთ ხალხებს 
საქმენი მისნი. 2 აქეთ იგი, უგალობეთ მას, ილაპარაკეთ ყველა 
მის სასწაულზე. 3 განდიდდით მისი წმიდა სახელით, 
გამხიარულდეს გული უფლის მაძიებელთა. 4 ეძიეთ უფალი და 
ძლიერება მისი, ეძიეთ პირი მისი მარადის. ? გაიხსენეთ მისი 
ნამოქმედარი სასწაულები, საოცრებანი და სამართალნი მისთა 
ბაგეთა. 9 შთამომავალო აბრაამისა, მისი მორჩილისა, ძენო 
იაკობისა, რჩეულნო მისნო. 7 ის არის უფალი ღმერთი ჩვენი, 
მთელ ქვეყნიერებაზეა სამართალნი მისნი. 83? ახსოვს მარადის 
აღთქმა თავისი, სიტყვა, რომ დაადგინა ათას თაობამდე, 9 
რომელიც დაუდო აბრაამს, და თავისი ფიცი ისაკთან. 19 
დაუდგინა იაკობს იგი წესად და ისრაელს - სამარადჟამო 
აღთქმად. 11 უთხრა: შენ მოგცემ ქანაანის ქვეყანას წილად 
თქვენი მემკვიდრეობისა. 12 როცა ისინი თითზე 
ჩამოსათვლელნი იყვნენ, ცოტანი შეხიზნულები იქ, 13 
იარებოდნენ ერთი ხალხიდან მეორესთან, სამეფოდან - სხვა 
ერთან. 14“ არავის ანებებდა მათს დაჩაგვრას და ამუნათებდა 
მათთვის მეფეებს: 12 არ შეეხოთ ჩემს ცხებულებს და ჩემს 
წინასწარმეტყველებს არ უბოროტოთ. 19 და მოუხმო შიმშილს 
დედამიწაზე და ყოველი სახსარი პურისა შემუსრა. 17 გაგზავნა 
მათ წინ კაცი; მონად გაიყიდა იოსები. 18 გატანჯეს 
ბორკილებით ფეხნი მისნი, რკინა მისწვდა მის სულს. 13? ვიდრე 
ასრულდებოდა ნათქვამი მისი, უფლის სიტყვამ გამობრძმედა 
იგი, 290 გაგზავნა მეფემ და გაათავისუფლა იგი - გამგებელი 
ხალხებისა - და გამოიხსნა იგი. 21 დააყენა თავისი სახლის 
ბატონად და გამგებელად მთელი თავისი მონაგარისა. 22 რათა 
მოქცეოდა მის თავადებს თავისი სურვილისამებრ და 
განებრძნო მოხუცებულნი მისნი. 23 და მოვიდა ისრაელი 
ეგვიპტეში, და გადასახლდა იაკობი ქამის ქვეყანაში. 24 და 
გაამრავლა ღმერთმა, მისი ხალხი ფრიად და გააძლიერა მის 


მტრებზე მეტად. 22 შეცვალა მათი გული მისი ხალხის 
შესაძულებლად, მის მორჩილთა მიმართ სივერაგის 
განსაზრახველად. 25 გაგზავნა მოსე, მსახური თვისი, აარონი, 
რომელიც ამოირჩია. 27 დაამკვიდრეს მათში სიტყვები მისი 
სასწაულებისა, და საოცრებანი ქამის ქვეყანაში. 28 მიავლინა 
წყვდიადი და დააბნელა, და არ გაურჩებულან მის სიტყვაზე, 29 
გადააქცია მათი წყლები სისხლად და დახოცა მათი თევზები. 
30 აავსო მათი ქვეყანა ბაყაყებით, მეფეთა პალატებიც კი. 31 
თქვა და მოვიდნენ მწერები, ტილი მთელ მათ საზღვრებში. 32 
წვიმის მაგიერ სეტყვა წარმოუგზავნა მათ, ალმოდებული 
ცეცხლი - მათ ქვეყანას. 33 მოსრა ვაზი მათი და ლეღვი მათი 
და დალეწა ხეები მათ საზღვრებში. 34 თქვა და მოვიდა კალია 
და მგრაგნელი აურაცხელი, 35 და გადაჭიმეს მთელი ბალახი 
მათ ქვეყანაში, და გადაჭიმეს მთელი ნაყოფი მათი მიწისა. 35 
და მოსრა ყოველი პირმშო მათ ქვეყანაში, დასაბამი მთელი 
მათი ძალისა. 37 და გამოიყვანა ისინი ვერცხლით და ოქროთი, 
და მათ ტომებში არავინ იყო უძლური. 38 გაუხარდა ეგვიპტეს 
მათი გამოსვლა, რადგან თავს დაატყდათ მათ შიში. 39 
გადააფარა ღრუბელი საფრად და ცეცხლი - ღამის 
გასანათებლად. 49 ითხოვეს და გაუგზავნა მწყერი და ზეციური 
პურით გააძღო ისინი. “1 გაკვეთა კლდე და გადმოდინდა 
წყალი, წავიდა უდაბნოში მდინარედ. “?2 რადგან გაიხსენა 
თავისი წმიდა სიტყვა თავისი მორჩილის აბრაამის მიმართ. 43 
გამოიყვანა თავისი ხალხი სიხარულით, რჩეულნი თვისნი ზარ- 
ზეიმით. 44 მისცა მათ წარმართთა ქვეყნები და ნაჯაფი ერებისა 
დაიმკვიდრეს მათ. 42 რათა დაიცვან წესები მისი და მის 
კანონებს გაუფრთხილდნენ. ადიდეთ უფალი! 

1 ადიდეთ უფალი. ქებით შემოსეთ უფალი, რადგან კეთილია, 
რადგან მარადიულია წყალობა მისი. 2 ვის ძალუძს გამოთქვას 
უფლის სიძლიერე, სასმენელ-ქმნას მისი ქება-დიდება? 3 ნეტარ 
არიან სამართლის დამცველნი და სიმართლის მოქმედნი 
ყოველ ჟამს. 4 გამიხსენე, უფალო, შენი ხალხისადმი 
კეთილგანწყობილებისას, მომხედე შენმიერი შეწევნით. ? რათა 
ვიხილო სიკეთე შენთა რჩეულთა, გავიხარო შენი ხალხის 
სიხარულით, დავიქადო შენს სამკვიდროსთან ერთად. 9 
შევცოდეთ ჩვენს მამებთან ერთად, სიმრუდე და ბოროტება 
ჩავიდინეთ. ” ჩვენმა მამებმა ეგვიპტეში ვერ შეიგნეს შენი 
სასწაულები, არ გაიხსენეს შენი მრავალი წყალობა და 
გაგიურჩდნენ ზღვაზე, მეწამულ ზღვაზე. 8 მაგრამ მან იხსნა 
თავისი სახელის გულისათვის, რათა გაეგოთ ძლიერება მისი. 9? 
და შეუტია მეწამულ ზღვას და დაშრა, და წაიყვანა ისინი 
უფსკრულებში, როგორც უდაბნოში. 19 და იხსნა მოძულის 
ხელიდან და გადაარჩინა მტრის ხელიდან. 11 წყალმა დაფარა 
მათი მტრები, ერთი მათგანიც არ გადარჩენილა. 12 და 
ირწმუნეს სიტყვანი მისნი, იმღერეს მისი ქება. 13 აჩქარდნენ, 
დაივიწყეს საქმენი მისნი, არ დაელოდნენ მის რჩევას. 14 და 
აჰყვნენ გულისთქმას უდაბნოში და გამოსცადეს ღმერთი 
უკაცრიელ ადგილას. 12 და შეუსრულა თხოვნა მათი და 
მოუვლინა სიმჭლევე მათ სულებს. 19 და შური აღეძრათ მოსეს 
მიმართ ბანაკში, უფლის წმიდანის აარონის მიმართ. 17 გაიპო 
მიწა და ჩაყლაპა დათანი, და დაფარა ხროვა აბირამისა. 18 და 
მოედო ცეცხლი მათ ხროვას, ალი მოეკიდა ბოროტებს. 19 
გააკეთეს ხბო ხორებთან და თაყვანი სცეს კერპებს. 29 და 
გაცვალეს თავიანთი დიდება ბალახის მძოველ ხარის 
გამოსახულებაში. 21 დაივიწყეს ღმერთი, თავიანთი მხსნელი, 
დიდთა მოქმედი ეგვიპტეში. 22 საოცრებანი ხამის ქვეყანაში, 
საშინელებანი მეწამულ ზღვაზე. 23 დათქმული ჰქონდა მათი 


მოსპობა, რომ მოსე, მისი რჩეული, არ დამდგარიყო 
ნაპრალთან მის წინაშე, რათა გაებრუნებინა რისხვა მისი, და 
აღარ მოესრა ისინი. 2“ მათ დაიწუნეს ქვეყანა სასურველი, 
აღარ ირწმუნეს ნათქვამი მისი. 22 დრტვინავდნენ თავიანთ 
ბანაკებში, არ უსმენდნენ უფლის ხმას. 25 მაშინ ზეაღმართა 
თავისი ხელი, რომ დაეხოცა ისინი უდაბნოში; 27 და გაეფანტა 
მათი ნაშიერი ხალხებში და განებნია ისინი ქვეყნებში. 28 
დაუკავშირდნენ ბაყალ-ფეღორს და ჭამეს მკვდართა 
შესაწირავი. 2? განარისხეს თავიანთი მოქმედებით და თავს 
დაატყდათ მომსრველი სენი. 39 წამოდგა ფინხასი და ილოცა, 
და შეჩერდა მომსრველი სენი. 31 ჩაეთვალა მას მოწყალებად 
თაობიდან თაობამდე, სამარადჟამოდ. 232 გააჯავრეს მერიბის 
წყალზე და დაისაჯა მოსე მათ გამო. 33 რადგანაც სული 
გაუმწარეს და გამოთქვა თავისი ბაგეებით. 34 არ მოსპეს 
ხალხები, უფალმა რომ უთხრა მათ. 35 აირივნენ ხალხებში და 
შეისწავლეს მათი საქმეები. 39 ემსახურებოდნენ მათ კერპებს, 
რომლებიც მახედ გადიქცნენ მათთვის. 37 შესწირეს თავიანთი 
ძენი და ასულნი ეშმაკებს. 38 დაღვარეს სისხლი უცოდველი, 
თავიანთ ძეთა და ასულთა სისხლი, რომელიც შესწირეს 
ქანაანის კერპებს, და შეირყვნა ქვეყანა სისხლით. 39 
შეიბილწნენ თავიანთი საქმეებით და იმრუშეს თავიანთი 
მოქმედებით. 49 მაშინ აღეგზნო რისხვა უფლისა თავის ხალხზე 
და შესძაგდა მას სამკვიდრო თვისი. 41 და ხელში ჩაუგდო 
ისინი ხალხებს და გაბატონდნენ მათზე მოძულენი მათი. 42 
ავიწროებდნენ მათ მტრები და მოიდრიკნენ მათ ხელქვეით. 43 
მრავალგზის იხსნა ისინი, მაგრამ ისინი აბრაზებდნენ საკუთარი 
ზრახვებით და მდაბლდებოდნენ ბრალით. “4 იხილა მათი 
გაჭირვება, როცა მოისმინა მათი ღაღადისი. 42 გაუხსენა 
აღთქმა თავისი და ანუგეშა თავისი მრავალმოწყალეობით. 45 
აღვიძებდა მათდამი თანაგრძნობას ყველა მათი 
დამტყვევებლის წინაშე. “7 გვიხსენი, უფალო, ღმერთო ჩვენო, 
და გამოგვკრიბე ხალხთაგან, რათა ვადიდოთ შენი წმიდა 
სახელი, ვიამაყოთ შენი ქება-დიდებით. 48 კურთხეულ არს 


უფალი, ღმერთი ისრაელისა, ამიერიდან და უკუნისამდე! და 
თქვას მთელმა ხალხმა: ამინ! ადიდეთ უფალი! 

1 ადიდეთ უფალი, რადგან კეთილია, რადგან უკუნისამდეა 
წყალობა მისი. 2 იტყვიან დახსნილნი უფლის მიერ, რომელმაც 
იხსნა ისინი მტრის ხელიდან. 3 და ქვეყნებიდან გამოკრიბა 
ისინი - აღმოსავლეთიდან და დასავლეთიდან, 
ჩრდილოეთიდან და ზღვიდან. 4? აებნათ უკაცრიელ უდაბნოში 
გზა, დაბა ვერ ჰპოვეს სამკვიდრებელი. ? შიოდათ, სწყუროდათ 
კიდეც, მათი სული იბინდებოდა. 9 შეჰპღაღადეს უფალს 
თავიანთი მწუხარების ჟამს და გაჭირვებიდან იხსნა ისინი. 7 და 
დააყენა ისინი სწორ გზაზე, რომ წასულიყვნენ სამკვიდრებელი 
ქალაქისაკენ. 8 დაე, უქონ უფალს წყალობა მისი და 
საოცრებანი მისნი ადამის ძეთა მიმართ. ? რადგან გააძღო 
სული მწყურვალი და სული მშიერი აავსო სიკეთით. 19 
მსხდომარენი ბნელში და წყვდიადში, ტყვენი ტანჯვისა და 
ბორკილისა. 11 რადგან ეურჩებოდნენ ღმერთის სიტყვებს და 
უზენაესის რჩევას უგულებელყოფდნენ. 12 მოდრიკა ჯაფით 
მათი გული, ეცემოდნენ და შემწე არ ჰყავდათ. 13 შეჰღაღადეს 
უფალს თავიანთი მწუხარების ჟამს და გაჭირვებიდან იხსნა 
ისინი. 14 გამოიყვანა ბნელიდან და წყვდიადიდან, და მათი 
ბორკილები დაწყვიტა. 15 დაე, უქონ უფალს წყალობა მისი და 
საოცრებანი მისნი ადამის ძეთა მიმართ. 196 რადგან 
დაამსხვრია ბჭენი სპილენძისა და ურდულნი რკინისა დაფშვნა. 
17 ბრიყვები თავიანთი უკანონო გზებისა და ცოდვებისათვის 
იტანჯებოდნენ. 18 ყოველგვარი საჭმელი შეიზიზღა მათმა 
სულმა და სიკვდილის ბჭეს მიუახლოვდნენ. 1? შეჰღაღადეს 
უფალს თავიანთი მწუხარების ჟამს და გაჭირვებიდან იხსნა 
ისინი. 2?– მოუვლინა სიტყვა თვისი და განკურნა ისინი, და იხსნა 
მოსპობისაგან. 21 დაე, უქონ უფალს წყალობა მისი და 
საოცრებანი მისნი ადამის ძეთა მიმართ. 22 შესწირონ 
შესაწირავები ქებისა და ილაპარაკონ მის საქმეებზე გალობით. 
23 ზღვაში ხომალდებით გამგზავრებულებმა, დიდ წყლებზე 


საქმის მკეთებლებმა - 24 მათ ნახეს საქმენი უფლისა და 
საოცრებანი სიღრმეებში. 22 ის იტყვის და ამოვარდება 
ქარიშხალი და ზეაიმართებიან ზვირთები. 295 ავლენ ცამდე, 
შთავლენ უფსკრულში, სული მათი განსაცდელში დადნება. 27 
წრიალებენ და ირყევიან, ვათარცა მთვრალი, და მთელი მათი 
სიბრძნე დაინთქა. 28 და შეჰღაღადეს უფალს თავიანთი 
მწუხარების ჟამს და გაჭირვებიდან გამოიყვანა. 2? გადააქცევს 
ზღვის ღელვას სიწყნარედ და დადუმდებიან მისი ტალღები. 39 
გამხიარულდებიან, რადგან მიწყნარდნენ და წაუძღვება 
ნანატრ ადგილას. 31 დაე, უქონ უფალს წყალობა მისი და 
საოცრებანი მისნი ადამის ძეთა მიმართ. 32 დაე, აღამაღლონ 
ხალხის კრებულში და მოხუცებულთა სადგომში ხოტბა შეასხან. 
33 გადააქცევს მდინარეებს უდაბნოდ, წყაროს წყლებს - 
ურწყულად. 34 ნაყოფიერ მიწას - ბიცად მის მკვიდრთა 
უკეთურობის გამო. 35 გადააქცევს უდაბნოს წყალუხვ ტბად და 
გამოფიტულ მიწას - წყაროს წყლად. 39 დაასახლებს იქ მშიერთ 
და წამომართავს ქალაქს სცხოვრებლად. 37 დათესავენ 
მინდვრებს და გააშენებენ ვენახს, და უხვ ნაყოფს მოიწევენ. 38 
აკურთხებს მათ და გამრავლდებიან ფრიად, და მათ პირუტყვს 
არ შეამცირებს. 3? დაცოტავდებიან და დამცირდებიან ჩაგვრის, 
უბედურებისა და წუხილისაგან. 49 სირცხვილს დაატეხს 
მთავრებს და ახეტიალებს უგზო-უკვლოდ. 41 გამოიყვანს 
ღარიბს სიღატაკიდან და მოაშენებს ცხვრის ფარასავით მის 
შთამომავალს. “? ნახავენ წმიდანები და გაიხარებენ და 
ყოველგვარ სიმრუდეს პირი აეკვრება. 43 ვინც ბრძენია, 
დაიცვას ისინი და გულისხმა-ჰყოს წყალობანი უფლისა. 

1 გალობა.ფსალმუნი დავითისა. მზად არის ჩემი გული, 
ღმერთო, გაქებ და გიგალობებ ჩემი ღირსებით. 2 
გამომაღვიძე, ჩანგო და ქნარო, გამოვაღვიძებ ცისკარს. 3 
გადიდებ შენ, უფალო, ხალხებს შორის და გიგალობებ ერებს 
შორის. 4 რადგან ზეცაზე დიდია წყალობა შენი და 
ღრუბლებამდეა ჭეშმარიტება შენი. ? ამაღლდი ცათა ზემოთ, 
ღმერთო, და მთელ ქვეყნიერებას გასწვდეს დიდება შენი. 9 
რათა გადარჩნენ საყვარელნი შენნი; მიხსენი შენი მარჯვენით 
და მიპასუხე. ” ღმერთმა თქვა თავის წმიდაში; ვიზეიმებ, 
გავანაწილებ შექემს და სუქოთის დაბლობს გავზომავ. 8 ჩემია 
გალაადი, ჩემია მენაშე და ეფრემი ჩაჩქანია ჩემი თავისა, იუდა 
- კანონმდებელი ჩემი. ? მოაბი ავზია, ჩემი განსაბანელი, 
ედომზე ფეხსაცმელს გავიშვერ, ფილისტიმელს დავკივლებ. 19 
ვინ შემიყვანს გამაგრებულ ქალაქში? ვინ წამიძღვება 
ედომისაკენ? 11 ნუთუ შენ არა, ღმერთო, მიგვატოვე და აღარ 
გამოხვალ ჩვენს მხედრობასთან? 12 მოგვეც შეწევნა 
გაჭირვებაში, რადგან ამაოა შველა კაცისმიერი. 13 ღმერთით 
შევქმნით ლაშქარს და ის დათრგუნავს ჩვენს მტრებს. 

1 გუნდისლოტბარს, დავითისფსალმუნი. ღმერთო ჩემი 
დიდებისა, ნუ დადუმდები. 2 რადგან პირი ბოროტისა და პირი 
მზაკვრისა გაიხსნა ჩემ წინააღმდეგ. მელაპარაკებიან ცბიერი 
ენით. 3 სიძულვილის სიტყვებით გარს შემომერტყნენ და 
უმიზეზოდ მეომებიან. 4 ჩემი სიყვარულის წილ მომიძულეს, მე 
კი ვლოცულობ. ? მომაგეს ბოროტი კეთილის წილ და 
სიძულვილი - ჩემი სიყვარულის წილ. 59 დააყენე მის მიმართ 
ბოროტი და ეშმაკი დადგეს მის მარჯვნივ. 7 განკითხვის დროს 
გამოვიდეს მტყუანი და მისი ლოცვა ცოდვად შეირაცხოს. 8 
იყოს დღეები მისი მცირე და მისი ქონება წაიღოს სხვამ. 9? 
დარჩნენ მისი შვილები ობლად. და მისი ცოლი ქვრივად. 19 
იწოწიალონ მისმა შვილებმა და იმათხოვრონ და ეძიონ 
თავიანთ ნანგრევებში. 11 მიითვისოს მოვალემ ყოველივე, რაც 
გააჩნია მას, და წარიტაცონ უცხოებმა ნაჯაფი მისი. 12 ნუ იქნება 
მისთვის თანამგრძნობელი და ნუ ეყოლებათ შემწყალე მის 
ობლებს. 13 გახდეს მისი შთამომავალი მოსასრველი, შემდგომ 
თაობაში წაიშალოს მათი სახელი. 14 გაუხსენდეს ბრალი მისი 
მამებისა უფლის წინაშე, და ცოდვა მისი დედისა ნუ წაიშლება. 
15 იყვნენ ღმერთის თვალწინ მუდამ, და მოსპობს 
ქვეყნიერებიდან მათ სახსენებელს. 16 იმისათვის, რომ არ 
გაიხსენა წყალობის აღმოჩენა და დევნიდა ღარიბ-ღატაკს და 
გულდაჩაგრულს მოსაკლავად. 17 და შეიყვარა წყევლა - მასვე 
მიუვა; არ ისურვა კურთხევა - განშორდება მას. 18 და 
შეიმოსება წყევლით, როგორც სამოსელით, და შევა წყევლა, 
როგორც წყალი, მის შიგნეულობაში, და როგორც ზეთი - მის 
ძვლებში. 19 იყოს მისთვის, ვითარცა სამოსელი ჩაცმული და 
სარტყელი, გამუდმებით შემორტყმული. 29 ასეთია მისაგებელი 
უფლისა ჩემს მოძულეთა და ჩემს სულზე ავის მოლაპარაკეთა 
მიმართ. 21 ხოლო შენ, უფალო, ღმერთო ჩემო, იმოქმედე ჩემ 
მიმართ შენი სახელის გულისათვის, რადგან კარგია წყალობა 


შენი; გადამარჩინე, 22 რადგან ღარიბ-ღატაკი ვარ მე და ჩემი 
გული დაწყლულებულია ჩემს შიგნით. 23 ვითარცა ჩრდილი 
გადახრის ჟამს, ვიარებოდი, ვეხეთქებოდი აქეთ-იქით 
კალიასავით. 24 მუხლნი ჩემნი დაუძლურდნენ მარხვისაგან და 
სხეულს ჩემსას მოაკლდა სიმსუქნე. 22 და გავხდი მე მათი 
სალანძღავი; დამინახავდნენ, თავს გაიქნევ-გამოიქნევდნენ. 259 
შემეწიე, უფალო, ღმერთო ჩემო, მიხსენი შენი წყალობისამებრ. 
27 დაე გაიგონ, რომ შენი ხელია ეს; შენ მოიმოქმედე, უფალო. 
28 ისინი დამწყევლიან და შენ მაკურთხებ; აღდგებიან და 
შერცხვებიან, და მორჩილი შენი გაიხარებს. 2? შეიმოსონ ჩემი 
მოძულენი გაწბილებით და ქურქივით წამოისხან თავიანთი 
სირცხვილი. 39 შევაქებ უფალს ფრიად ჩემი პირით, და 
მრავალთა შორის ვადიდებ მას. 31 რადგან დაუდგება მარჯვნივ 
ღატაკს, რათა იხსნას მისი სული განმსჯელთაგან. 

1 დავითისფსალმუნი. უთხრა უფალმა მეუფეს ჩემსას: იჯექი ჩემ 
მარჯვნივ, ვიდრე დავანარცხებდე შენს მტრებს შენს ფეხთა 
ქვეშ. 2 კვერთხს შენი ძალისას გამოგიგზავნის უფალი 
სიონიდან; იბატონე შენს მტერთა შორის. 3 შენი ხალხი 
მოხალისედ წამოვა შენი გალაშქერების ჟამს წმიდა 
ბრწყინვალებით; განთიადის საშოდანვე შენთანაა ნამი შენი 
სიყრმისა. 4 დაიფიცა უფალმა და არ მოინანიებს: შენ ხარ 
მღვდელი უკუნისამდე მელქიცედეკის წესით. წ უფალი შენ 
მარჯვნივაა, თავის რისხვის დღეს მოსპობს მეფეებს. 5 განსჯის 
ხალხებს, აავსებს მძორებით, მრავალს გაუჭეჭყავს თავს 
მიწაზე. ” ნაკადულიდან დალევს გზაში, ამიტომ მაღლა ასწევს 
თავს. 

1 ადიდეთ უფალი. ვადიდებ უფალს მთელი გულით წმიდანთა 
შეკრებილობასა და თემში. ? დიდია საქმენი უფლისა, 
სასურველია ყველა მოყვარულთათვის. 3 სიმშვენიერე და 
ბრწყინვალებაა საქმე მისი, და სიმართლე მისი მარადიულია. 4 
სამახსოვროდ ქმნა საოცრებანი თვისნი, მოწყალე და 
შემბრალებელია უფალი. ? ნადავლი მისცა თავის მოშიშებს; 
ახსოვს მარადის აღთქმა თავისი. 9 ძალა თავის საქმეთა 
გააგებინა თავის ხალხს, რომ მიეცა მათთვის მემკვიდრეობა 
წარმართთა. 7 მის ხელთა საქმენი ჭეშმარიტება და 
სამართალია, სარწმუნოა ყველა მცნება მისი. 8 იმედნეულნი 
არიან უკუნითი უკუნისამდე, დაფუძნებულნი ჭეშმარიტებასა და 
სისწორეზე. ? ხსნა მოუვლინა თავის ხალხს; მცნებად დაუდო 
საუკუნოდ აღთქმა თავისი; წმიდა და საშიშია სახელი მისი. 19 
სიბრძნის დასაბამია შიში უფლისა; აზრკეთილია ყველა, ვინც 
მათ ასრულებს. მისი დიდება მარადიულია. 

1 ადიდეთ უფალი. ნეტარ არს კაცი მოშიში უფლისა, მის 
მცნებათა ფრიად მოყვარული. ? ძლიერი იქნება ქვეყნიერებაზე 
შთამომავლობა მისი. მართალთა თაობა დაილოცება. 3 სიუხვე 
და სიმდიდრეა მის სახლში და მისი სიმართლე მარადიულია. 4 
ამოაბრწყინებს სიბნელეში შუქს, გულწრფელთათვის მოწყალე, 
შემბრალე და მართალი. ? კარგია კაცი მოწყალე და 
გამსესხებელი - გამრთულად ილაპარაკებს სამართალში. 9 
რადგან უკუნისამდე არ წაბორძიკდება; საუკუნოდ 
გასახსენებლად იქნება მართალი. 7 ცუდი ამბისა არ 
შეეშინდება; მტკიცეა მისი გული, მინდობილია უფალზე. 8 
იმედნეულია გული მისი; არ შეშინდება, ოდეს იხილავს თავის 
მტრებს. ? გაანიავა, მისცა ღატაკებს; მისი სიმართლე 
მარადიულია, მისი ღირსება ამაღლდება დიდებით. 19 ბოროტი 
ნახავს და განრისხდება, კბილებს დააღრჭენს და დადნება; 
ბოროტეულთა საწადელი წარიხოცება. 

1 ადიდეთ უფალი! ადიდეთ, მორჩილნი უფლისა, ადიდეთ 
უფლის სახელი! 2 იყოს სახელი უფლისა კურთხეული 
ამიერიდან უკუნისამდე. 3 მზის აღსავლიდან დასავალამდე 
განდიდებულია სახელი უფლისა. 4 მაღალია ყველა ხალხზე 
უფალი, ცათა მაღლაა მისი დიდება. ? ვინ არის, ვითარცა 
უფალი, ღმერთი ჩვენი, მაღლა დამკვიდრებული? 9 დაბლა 
მჭვრეტელი, რომ ხედავდეს ცას და ქვეყანას, 7 წამოაყენოს 
მტვრიდან საწყალი, სანაგვიდან აღამაღლოს ღატაკი. 8 რათა 
დასვას დიდებულებთან, თავისი ხალხის დიდებულებთან. 3? 
უშვილოს სახლში დაამკვიდროს დედად, რომელიც ხარობს 
თავის შვილებით. ადიდეთ უფალი! 

1 როდესაც გამოვიდა ისრაელი ეგვიპტიდან, სახლი იაკობისა 
უცხოენოვან ხალხისაგან, ? გახდა იუდა მისი სიწმიდე, 
ისრაელი - მისი სამფლობელო. 3 ზღვამ დაინახა და გაიქცა, 
იორდანე უკან გაბრუნდა. 4 მთები აცეკვდნენ ერკემლებივით, 
ბორცვნი - კრავებივით. ? რა დაგემართა, ზღვაო, რომ გაიქეცი, 
და იორდანევ, უკან რომ გაბრუნდი? 9 მთებო, რას ცეკვავთ 
ერკემლებივით და ბორცვებო, კრავებივით? 7 უფლის წინაშე 
ძრწოდე, დედამიწავ, იაკობის ღმერთის წინაშე, 8 რომელმაც 
გადააქცია კლდე წყალსატევად, კაჟი - წყაროს წყლად. ? ჩვენ 
არა, უფალო, ჩვენ არა, არამედ შენს სახელს მიაგე დიდება 
შენი წყალობით, შენი ჭეშმარიტეაით. 19 რატომ თქვან 
წარმართებმა: სად არის ღმერთი მათი? 11 ხოლო ჩვენი 
ღმერთი ზეცაშია; ყოველივე, რაც სურდა, მოიმოქმედა. 12 მათი 
კერპები ვერცხლი და ოქროა, ადამიანთა ხელით შექმნილი. 13 
პირი აქვთ და ვერ ლაპარაკობენ, თვალები აქვთ და ვერ 
ხედავენ. 14 ყურები აქვთ და არ ესმით, ცხვირი აქვთ და ვერ 
იყნოსავენ. 12 ხელები აქვთ და ვერაფერს ეხებიან, ფეხები 
აქვთ და ვერ დადიან, ხმას ვერ გამოსცემენ თავიანთი 
ხორხიდან. 15 მათ დაემსგავსებიან მათი გამკეთებლები, 
ყველა, ვინც მათზეა მინდობილი. 17 ისრაელო, მიენდე უფალს 
- შემწე და ფარია ის. 18 აარონის სახლო, მიენდე უფალს - 
შემწე და ფარია ის. 19 მოშიშნო უფლისა, მიენდეთ უფალს - 
შემწე და ფარია ის. 290 უფალს ვახსოვართ - გვაკურთხებს; 
აკურთხებს ისრაელის სახლს, აკურთხებს აარონის სახლს. 21 
აკურთხებს უფლის მოშიშებს - პატარებს დიდებთან ერთად. 22 
დაე, შეგმატოთ უფალმა თქვენ, თქვენ და თქვენს შვილებს. 23 
კურთხეული ხართ უფლის მიერ, ცისა და ქვეყნის შემოქმედის 
მიერ, 24 ცა-ცად უფლისათვის, ხოლო ქვეყანა მისცა ადამის 
ძეთ. 2? არათუ მკვდრები აქებენ უფალს და ან ყოველი 


ქვესკნელს შთასული, 29 არამედ ჩვენ ვადიდებთ უფალს 
ამიერიდან უკუნისამდე. ადიდეთ უფალი! 

1 მიყვარს, რომ ისმენს უფალი ჩემს ხმას, ჩემს ვედრებას. 2 
რომ მომაპყრო ყური და ჩემი დღენი მოვუხმობ მას. 3 გარს 
შემომერტყნენ სასიკვდილო ტკივილები, ჯოჯოხეთის 
სატანჯველი მომადგა მე, გაჭირვება და მწუხარება ვპოვე. “ და 
სახელს მოვუხმობ უფლისას; გევედრები, უფალო, გადაარჩინე 
სული ჩემი. ? მოწყალეა უფალი და მართალი, და შემბრალეა 
ღმერთი ჩვენი. 9 იცავს უფალი გულუბრყვილოებს; 
დავუძლურდი და მან მიშველა მე. 7 დაბრუნდი, სულო ჩემო, 
შენს განსასვენებელში, რადგან უფალმა კეთილი მოგაგო შენ. 
8 რადგან შენ იხსენი სული ჩემი სიკვდილისაგან, თვალი ჩემი - 
ცრემლისაგან, ფეხი ჩემი - წაბორძიკებისაგან; ? ვივლი უფლის 
წინაშე ცოცხალთა ქვეყანაში. 

1 მწამდა, როცა ვიტყოდი: გავიტანჯე ფრიად. ? ვთქვი ჩემი 
აჩქარებისას: ყოველი კაცი ცრუა. 3 რით გადავუხადო უფალს 
ყოველივე, რაც მე მომიზღო? “ თასს შეწევნისას ავიღებ და 
უფლის სახელს წარმოვთქვამ. ? ჩემს აღთქმებს უფლისადმი 
შევასრულებ მთელი მისი ხალხის წინაშე. 9 მძიმეა უფლის 
თვალში სიკვდილი მისი წმიდანებისა. 7 გევედრები, უფალო, 
რადგან მე მორჩილი ვარ შენი; მორჩილი ვარ შენი, ძე შენი 
მხევლისა; გახსენი ჩემი ბორკილები. 8 შენ შემოგწირავ ქების 
შესაწირავს და უფლის სახელს მოვუხმობ. 8? ჩემს აღთქმებს 
უფლისადმი შევასრულებ მთელი მისი ხალხის წინაშე. 19 
უფლის სახლის ეზოში, შენს შუაგულში, იერუსალიმო! ადიდეთ 
უფალი! 

1 აქეთ უფალი, ხალხნო ყოველნო, ადიდეთ იგი, ერნო 
ყოველნო! 2? რადგან გაძლიერდა ჩვენ მიმართ წყალობა მისი, 
და ჭეშმარიტება უფლისა უკუნისამდეა. ადიდეთ უფალი! 

1 ადიდეთ უფალი, რადგან კეთილია, რადგან უკუნისამდეა 
წყალობა მისი. 2 იტყვის ახლა ისრაელი: მართლაც 
უკუნისამდეა წყალობა მისი. 3 იტყვის ახლა სახლი აარონისა: 
მართლაც უკუნისამდეა წყალობა მისი. “ იტყვიან ახლა მოშიშნი 
უფლისა: მართლაც უკუნასამდეა წყალობა მისი. 2 
სივიწროვიდან ვუხმობდი უფალს, სიფართოვით მიპასუხა 
უფალმა. 9 უფალი ჩემთან არის - არ მეშინია, რას მიზამს კაცი? 
7 უფალი ჩემთან არის შემწედ და მე ვიხილავ ჩემს მტრებს. 93 
უკეთესია დაყრდნობა უფალზე, ვიდრე დაიმედება ადამიანზე. 9? 
უკეთესია დაყრდნობა უფალზე, ვიდრე დაიმედება მთავრებზე. 
190 ხალხნი ყოველნი გარს შემომერტყნენ - უფლის სახელით 
მართლაც ამოვწყვეტ მათ. 11 გარს შემომერტყნენ და 
გარემომიცვეს - უფლის სახელით მართლაც ამოვწყვეტ მათ. 12 
გარს შემომერტყნენ ფუტკრებივით; ჩაქრნენ, ვითარცა ცეცხლი 
ძეძვისა - უფლის სახელით მართლაც ამოვწყვეტ მათ. 13 
დაძგერებით მკრეს ხელი ძირს დასაცემად და უფალი შემეწია 
მე, 14 ჩემი ძალა და სიმღერაა უფალი და ის იქნება ჩემი 
მშველელი. 15 ხმა სიმღერისა და შეწევნისა წმიდათა კარვებში: 
უფლის მარჯვენა მქმნელია ძალის. 105 უფლის მარჯვენა 
მომაღლებულია, უფლის მარჯვენა მქმნელია ძალის. 17 არ 
მოვკვდები, არამედ ვიცოცხლებ და ვილაპარაკებ უფლის 
საქმეებზე. 18 დასჯით დამსაჯა უფალმა, სიკვდილს კი არ მიმცა. 
19 გამიღეთ ბჭენი სიმართლისა, შევალ მათ წიაღ, ვადიდებ 
უფალს, 29 ეს არის კარიბჭე უფლისა, წმიდანები შევლენ შიგ. 
21 გადიდებ შენ, რადგან მიპასუხე და გახდი ჩემი მშველელი. 
22 ქვა, დაწუნებული მშენებლების მიერ, თავკიდური გხდა. 23 
უფლისაგან მოხდა ეს, საოცარია ის ჩვენს თვალში. 24 ეს არის 
დღე, რომელიც ჰქმნა უფალმა, ვილხინოთ და ვიმხიარულოთ 
მასში. 2? გევედრებით, უფალო, გვიშველე! გევედრებით, 
უფალო, გაგვიმარჯვე! 20 კურთხეულია უფლის სახელით 


მომავალი; გაკურთხებთ უფლის ტაძრიდან. 27 ღმერთია 
უფალი და გაგვინათებს ჩვენ; მიაბით მსხვერპლი საბელით 
სამსხვერპლოს რქებზე. 28 ჩემი ღმერთი ხარ შენ და გადიდებ; 
ღმერთო ჩემო, ხოტბას შეგასხამ შენ. 29 ადიდეთ უფალი, 
რადგან კეთილია, რადგან უკუნისამდეა წყალობა მისი. 

1 ნეტარ არიან გზიანები, რომელნიც დადიან უფლის რჯულზე. 2 
ნეტარ არიან შემნახველნი მის მცნებათა, მთელი გულით რომ 
ეძიებენ მას. 3 არც სიავკაცე ჩაუდენიათ, მისი გზით დადიან; 4 
შენ დაავალე შენს ბრძანებათა დაცვა. ზედმიწევნით. ? ნეტამც 
წარიმართოს ჩემი გზები შენი წესდების დასაცავად. 5 მაშინ 
აღარ შემრცხვებოდა, როს შევხედავდი შენს ყოველ მცნებას. 7 
განგადიდებდი გულის სისწორით, რომ მასწავლიდი 
სამართალს შენი სიმართლისა. 8 შენს წესებს დავიცავ, ნუ 
მიმატოვებ საბოლოოდ, 7? რით შეინახოს ყმაწვილმა სიწმიდე 
თავისი გზისა? დაიცვას შენი სიტყვისამებრ. 1% მთელი გულით 
გეძიებ შენ, ნუ გადამახვევინებ შენთა მცნებათაგან. 11 გულში 
ჩავიმარხე შენი სიტყვები, რათა არ შევცოდო. 12 კურთხეულ 
ხარ შენ, უფალო! მასწავლე წესები შენი. 13 ჩემი ბაგეებით 
მოვუთხრობდი ყველა სამართალს შენი პირისას. 1“ შენთა 
მცნებათა გზაზე ვხარობდი, ვითარცა მთელ ქონებაზე. 15 შენს 
მცნებებზე ვილაპარაკებ და დავუკვირდები შენს გზებს. 159 შენი 
წესებით გავიხარებ, არ დავივიწყებ შენს სიტყვას. 17 კეთილი 
უქმენ შენს მორჩილს; ვიცოცხლებ და დავიცავ შენს სიტყვას. 18 
აღმიხილე თვალნი და ვჭვრეტდე საოცრებებს შენი რჯულისას. 
19 მწირი ვარ ქვეყანაზე, ნუ დამიმალავ შენს მცნებებს. 29 
მოითენთა სული ჩემი შენი სამართლის წადილით ყოველჟამს. 
21 შერისხე ამპარტავანნი, წყეულნი, რომელთაც გადაუხვიეს 
შენი მცნებებიდან. 22 ამაცილე სირცხვილი და შეურაცხყოფა, 
რადგან შენს მცნებებს ვიცავდი. 23 დასხდებიან კიდეც 
თავადნი, ჩემ წინააღმდეგ ითათბირებენ; შენი მორჩილი კი 
ისაუბრებს შენს წესებზე. 24 შენი მცნებებიც სიხარულია 
ჩემთვის, მრჩეველნი ჩემნი. 22 მტვერს მიეკრა სული ჩემი; 
მაცოცხლე შენი სიტყვისამებრ. 25 გზანი ჩემნი განგიცხადე და 
მიპასუხე; მასწავლე წესები შენი. 27 გზა შენთა ბრძანებათა 
გამაგებინე და ვილაპარაკებ შენს საოცრებებზე. 28 დადნა 


სული ჩემი ნაღვლიანობით; გამამაგრე შენი სიტყვისამებრ. 29 
გზა სიცრუისა განმაშორე და შენი რჯულით შემიწყალე. 39 გზა 
ჭეშმარიტებისა ამოვირჩიე, შენი სამართალნი წინ დავიყენე. 31 
მიკრული ვარ შენს მცნებებზე; უფალო, ნუ გამაწბილებ. 32 
შენთა მცნებათა გზით ვრბოდე, რადგან განავრცობ ჩემს გულს. 
33 მიჩვენე, უფალო, გზა შენთა წესთა და დავიცავ ბოლომდე. 
34 გამაგებინე და დავიცავ შენს რჯულს და შევინახავ მთელი 
გულით. 35 დამაყენე შენთა მცნებათა კვალზე, რადგანაც 
მწადია იგი. 39 განუმტკიცე შენს მორჩილს შენი ნათქვამი შენი 
მოშიშების გამო. 37 ააცილე თვალი ჩემი ამაოების ცქერას, შენი 
გზით მაცოცხლე. 38 დაუყენე შენს მონას შენი ნათქვამი შენგან 
მოშიშების გამო. 3? ამაცილე შერცხვენა, რომლისაც მეშინია, 
რადგან შენი სამართალნი კეთილია. 49 აჰა, ვისურვე ფრიად 
შენი ბრძანებანი; შენი სიმართლით მაცოცხლე მე. “1 მოვიდნენ 
ჩემთან წყალობანი შენნი, უფალო, ხსნა შენმიერი, შენი 
სიტყვისამებრ. “? და პასუხს გავცემ ჩემს მაგინებლებს, რადგან 
ვიმედოვნებ შენი სიტყვით. 43 ნუ წაართმევ ჩემს პირს 
ჭეშმარიტების სიტყვას სრულიად, რადგან შენს სამართალს 
მოველი. ““ დავიცავ შენს რჯულს მარადის, უკუნითი 
უკუნისამდე. 42 ვივლი ხალვათად, რადგან შენს ბრძანებებს 
ვეძიებდი, 49 ვილაპარაკებ შენს მცნებებზე მეფეთა წინ და არ 
შემრცხვება. 147 გავიხარებ შენი მცნებებით, რომლებიც მიყვარს; 
48 ხელთ აღვაპყრობ შენთა მცნებათა მიმართ, რომლებიც 
მიყვარს, და ვისაუბრებ შენს წესებზე. 49 გაუხსენე შენს 
მორჩილს სიტყვა, რომლითაც დამაიმედე მე. 39 ეს არის ჩემი 
ნუგეში გაჭირვებაში, რადგან შენმა ნათქვამმა გამომაცოცხლა. 
21 ამპარტავანნი დამცინოდნენ მეტისმეტად; შენი რჯულიდან 
არ გადამიხვევია. 22 ვიხსენიებდი შენს სამართალს 
ადრიდანვე, უფალო, და დარდს ვიქარვებდი. 23 თავზარი 
მეცემოდა, ცოდვილნი რომ ტოვებდნენ შენს რჯულს. 24 
სიმღერებად იქცა ჩემთვის შენი წესები ჩემს საცხოვრებელ 
სახლში. 22 ვიხსენებდი ღამით შენს სახელს, უფალო, და 
ვიცავდი შენს რჯულს. 325 ეს იყო ჩემთვის, რადგან შენს 


ბრძანებას ვიცავდი. 27 ჩემი ხვედრია, ვთქვი, უფალო, შენთა 
სიტყვათა დაცვა. 39 გევედრებოდი მთელი გულით; შემიწყალე 
შენი სიტყვისამებრ. 2? ვფიქრობდი ჩემს გზებზე და ვიბრუნებდი 
ფეხს შენი მცნებებისაკენ. 9- ვჩქარობდი და არ ვაყოვნებდი 
შენთა მცნებათა დაცვას. 951 ბოროტეულთა ბორკილები გარს 
შემომერტყნენ, შენი რჯული არ დავივიწყე. 92 შუაღამისას 
გდგები შენს სადიდებლად, შენს მართალ სამართალთა გამო. 
63 თანაზიარი ვარ ყველასი, ვინც შენი მოშიშია და იცავს შენს 
მცნებებს. 95“ შენი წყალობით, უფალო, სავსეა ქვეყნიერება, 
მასწავლე შენი კანონმდებლობა. 95 კეთილი ჰქმენი შენი 
მორჩილისთვის, უფალო, შენი სიტყვისამებრ. 950 კეთილი აზრი 
და გაგება მასწავლე, რადგან ვირწმუნე შენი მცნებანი. 97 
ვიდრე დავიტანჯებოდი, შევცდი; ახლა კი შენს სიტყვას ვიცავ. 
68 .ეთილი ხარ და კეთილმოქმედი; მასწავლე წესები შენი. 99 
ტყუილს ჩმახავენ ამპარტავანნი ჩემზე, მე მთელი გულით 
დავიცავ შენს ბრძანებებს. 79 დამსუყდა ცხიმივით მათი გული, 
მე შენი რჯულით ვხარობდი. 71 კარგია ჩემთვის, რომ ვეწამე, 
ვინძლო ვისწავლო წესები შენი. 72? უმჯობესია ჩემთვის რჯული 
შენი ბაგისა, ვიდრე ათასი ოქრო და ვერცხლი. 73 შენმა 
ხელებმა შემქმნა და წარმმართა; შთამაგონე და ვისწავლი შენს 
მცნებებს. 74 მოშიშნი შენნი შემხედავენ და გაიხარებენ, რადგან 
შენს სიტყვებზე ვარ მინდობილი. 72 ვიცოდი, უფალო, რომ 
მართალია შენი სამართალი, და სამართლიანად შემაჭირვე. 79 
დაე, იყოს შენი წყალობა შემს სანუგეშებლად, როგორც 
აღუთქვი შენს მორჩილს. 77 მოვიდეს ჩემდამი წყალობა შენი 
და ვიცოცხლებ, რადგან შენი რჯული სიხარულია ჩემი. 78 
შერცხვეთ ამპარტავნებს, რადგან ტყუილად მჩაგრავდნენ; 
ვისაუბრებ შენს ბრძანებებზე. 77 დაბრუნდნენ ჩემთან მოშიშნი 
შენნი და მცოდნენი შენი მცნებებისა. 89 იყოს ჩემი გული უბიწო 
შენ წინაშე, რათა არ შევრცხვე. 81 დადნა შენი შეწევნის 
მოლოდინში ჩემი სული, შენს სიტყვაზე ვარ დაიმედებული. 82 
დადნენ თვალნი ჩემნი შენი სიტყვის მოლოდინში, ვთქვი: 
როდის მანუგეშებ მე? 83 ვიყავი, ვითარცა ტიკი ორთქლში, შენი 


წესები არ დავივიწყე. 89% რაოდენია დღენი შენი მორჩილისა? 
როდის გაასამართლებ ჩემს მდევნელებს? 85 გამითხარეს 
ამპარტავნებმა ორმო, ოღონდ არა შენი რჯულისამებრ. 85 
ყველა მცნება შენი ჭეშმარიტებაა; უმიზეზოდ მდევნიან, 
მიშველე. 87 ლამის გამანადგურეს მიწაზე და მაინც არ 
მივაგოვე შენი ბრძანებანი. 88 შენი წყალობით მაცოცხლე და 
დავიცავ მცნებებს შენი პირისას. 89 უკუნისამდე, უფალო, შენი 
სიტყვა დაფუძნებულია ზეცაში. 990 თაობიდან თაობამდეა 
ჭეშმარიტება შენი; დაამყარე ქვეყანა და დგას. 91 შენი 
მსჯავრით დგანან დღესაც, რადგან ყოველნი გმსახურებენ. 32 
რჯული შენი რომ არ ყოფილიყო ჩემდა ნუგეშად, 
დავიღუპებოდი ჩემს ტანჯვაში. 93 უკუნისამდე არ დავივიწყებ 
ბრძანებებს შენსას, რადგანაც მათით მასულდგმულებდი. 94 
შენი ვარ - მიხსენი, რადგან შენს ბრძანებებს ვეძიებდი. 92 
მიდარაჯდებიან ბოროტნი, რომ დამღუპონ; შენს მცნებებს 
ღრმად ვუკვირდები. 99 ყოველნაირი სრულქმნილების მინახავს 
ბოლო; ვრცელია შენი მცნებანი ფრიად. 97 რარიგად მიყვარს 
რჯული შენი, ის არის ჩემი საფიქრალი დღენიადაგ. 95 ჩემს 
მტრებზე მეტად დამაბრძენე შენი მცნებით; რადგან მარადის 
ჩემია იგი. 9? ყველა ჩემს მოძღვარზე გონიერი გავხდი, რადგან 
შენი მცნებანი სააზროვნიაა ჩემი. 199 მოხუცებზე მეტად 
საზრიანი ვარ, რადგან შენს ბრძანებებს ვიცავ. 191 ყოველგვარ 
ბოროტ გზას მოვარიდე ფეხი, რათა დავიცვა შენი სიტყვა. 192 
შენთა სამართალთაგან არ გადამიხვევია, რადგანაც შენ 
მასწავლიდი. 1093 რარიგ ატკბობს ჩემს სასას შენი სიტყვები, 
თაფლზე ტკბილია ჩემი პირისთვის. 104 შენი ბრძანებით 
საზრიანი გავხდი, ამიტომ მოვიძულე ყთველი გზა სიცრუისა. 
105 ლამპარია ჩემი ფეხისთვის სიტყვა შენი და სინათლე - ჩემი 
ბილიკისათვის. 196 დავიფიცავ და ავასრულებ, დავიცავ შენს 
მართალ სამართალს. 197 დავიტანჯე მეტისმეტად; უფალო, 
მაცოცხლე შენი სიტყვისამებრ. 198 აღთქმანი ჩემი პირისა 
ისურვე - გთხოვ, უფალო, და სამართალნი შენნი მასწავლე. 199 
სული ჩემი ხელისგულზეა მუდამ და შენს რჯულს არ ვივიწყებ. 


110 დამიგეს ბოროტებმა მახე, მაგრამ შენი ბრძანებებისთვის 
არ გადამიხვევია. 111 დავიმკვიდრე მცნებანი შენი საუკუნოდ, 
რადგან ისინი ჩემი გულის სიხარულია. 112 მოვდრიკე გული 
ჩემი წესთა შენთა შესასრულებლად. უკუნითი უკუნისამდე. 113 
ბოროტგანმზრახველნი შევიძულე და შენი რჯული შევიყვარე. 
114 თავშესაფარი და ფარი ხარ ჩემი, შენს სიტყვაზე ვარ 
დაიმედებული. 115 შორს ჩემგან, ბოროტნო, და მე დავიცავ 
მცნებებს ჩემი ღმერთისას. 115 შემეწიე შენი სიტყვისამებრ და 
ვიცოცხლო, და ნუ გამიწბილებ ჩემს იმედს. 117 შემეწიე და 
გადავრჩე, და ჩავწვდვბი შენს წესდებებს ყოველთვის. 118 
მოსრე ყოველი, ვინც განუდგა შენს წესებს, რადგან სიცრუეა 
მათი ხრიკები. 119 როგორც ნაყარ-ნუყარი, მოსპე ყოველი 
ბოროტი ქვეყანაზე, ამიტომ შევიყვარე, მცნებანი შენნი. 129 
თრთის შენი შიშით სხეული ჩემი და მეშინია შენი განკითხვების. 
121 ვქმენ სამართალი და სიმართლე. ნუ შემატოვებ 
მჩაგვრელებს ჩემსას. 122 გამოესარჩლე შენს მორჩილს 
სასიკეთოდ, რომ დამჩაგრონ ამპარტავნებმა. 123 დადნენ 
თვალნი ჩემნი შენი შეწევნისა და შენი სიმართლის სიტყვის 
მოლოდინში. 124 მოიმოქმედე შენი მორჩილისთვის შენი 
წყალობისამებრ და წესები შენი მასწავლე. 122 მორჩილი ვარ 
შენი; გონიერ-მყავ, რათა შევიმეცნო მცნებანი შენნი. 125 ჟამია 
უფლის მოქმედებისა - მოშალეს რჯული შენი. 127 ამიტომ 
მიყვარს მცნებანი შენნი ოქროზე და ბაჯაღლოზე მეტად. 128 
ამიტომ ყველა შენი ბრძანება უკლებლივ სწორად მიმაჩნია; 
მძულს ყოველი გზა სიცრუისა. 129 საოცარია მცნებანი შენნი; 
ამიტომ ინახავს მათ სული ჩემი. 139 საწყისი შენი სიტყვებისა 
ანათებს, შთააგონებს გულუბრყვილოებს. 131 პირი გავხსენი და 
ამოვისუნთქე, რადგან მომენატრა მცნებანი შენნი. 132 მომხედე 
და შემიწყალე, როგორც შეეფერება შენი სახელის 
მოყვარულთ. 133 ჩემი ნაბიჯები წარმართე შენი სიტყვით და ნუ 
გააბატონებ ჩემზე ნურავითარ ბოროტს. 134 გადამარჩინე 
ადამიანის ჩაგვრისაგან, და დავიცავ შენს ბრძანებებს. 135 შენი 
სახე მოაშუქე შენს მორჩილს და მასწავლე წესები შენი. 130 


წყლის ნაკადები გადმომდის თვალთაგან, რადგან არ იცავენ 
შენს რჯულს. 137 მართალი ხარ შენ, უფალო, და სწორია 
სამართალი შენი. 138 ბრძანე სიმართლით მცნებანი შენნი და 
ჭეშმარიტია მეტად. 139 დამღრღნა ეჭვმა, რადგან დაივიწყეს 
შენი სიტყვები ჩემმა მტრებმა. 149 ხალასია შენი ნათქვამი 
ფრიად და შენს მორჩილს უყვარს იგი. 141 მცირე ვარ და 
მოძულებული; შენს ბრძანებებს არ ვივიწყებ. 142 სიმართლე 
შენი მარადიული სიმართლეა და შენი რჯული ჭეშმარიტია. 143 
განსაცდელი და გაჭირვება წამომეწია; შენი მცნებანი 
სიხარულია ჩემთვის. 144 სიმართლეა შენი მცნებანი მარადის; 
შთამაგონე და ვიცოცხლებ. 142 მოგიხმობ მთელი გულით; 
მიპასუხე, უფალო! შენს წესებს დავიცავ. 146 შენ მოგიხმობ, 
გადამარჩინე, და დავიცავ შენს მცნებებს. 147 ავდგები 
გარიჟრაჟამდე და ვიღაღადებ, შენს სიტყვაზე ვარ 
დაიმედებული. 148 ჩემმა თვალებმა დაასწრეს განთიადს, რათა 
ვილაპარაკო შენს ნათქვამზე. 149 ჩემა ხმა ისმინე შენი 
წყალობისამებრ; უფალო, შენი სამართლის მიხედვით 
მაცოცხლე. 1590 მომიახლოვდნენ მდევარნი გარყვნილებისა; 
შენს რჯულს დაშორდნენ. 121 ახლოს ხარ, უფალო, და ყოველი 
მცნება შენი ჭეშმარიტებაა. 122 ადრიდანვე შევიტყვე შენთა 
მცნებათა შესახებ, რომ სამარადჟამოდ დააფუძნე ისინი. 123 
იხილე ტანჯვა ჩემი და გადამარჩინე, რადგან შენი რჯული არ 
დავივიწყე. 124 გამომესარჩლე და დამიხსენი, შენი 
ნათქვამისამებრ მაცოცხლე. 122 შორს არის ბოროტთაგან 
შველა, რადგან შენს წესებს არ ეძიებენ. 125 წყალობანი შენნი 
უხვია, უფალო, შენი სიმართლის მიხედვით მაცოცხლე. 127 
ბევრია ჩემი მდევარი და შემავიწროებელი; შენი 
მცნებებისათვის არ გადამიხვევია. 158 ვიხილე ორგულნი და 
შევედავე, რადგან შენს ნათქვამს არ იცავენ. 129 ნახე, რარიგ 
შევიყვარე შენი ბრძანებანი, უფალო; შენი წყალობისამებრ 
მაცოცხლე,. 109 საწყისი შენი სიტყვისა ჭეშმარიტებაა, და 
საუკუნოა ყოველი მართალი შენი სამართალი. 151 მთავარნი 
მდევნიან უმიზეზოდ და შენი სიტყვებისაგან დაშინებულია გული 


ჩემი. 152 ვხარობ შენი ნათქვამით, ვითარცა მპოვნელი უხვი 
ნადავლისა. 153 სიცრუე მძულს და მძაგს; შენი რჯული მიყვარს. 
164 დღეში შვიდგზის გაქებ შენრ სიმართლის 
სამართალთათვის. 1955 დიდია მშვიდობა შენი რჯულის 
მოყვარულთა, და არ არსებობს მათთვის დაბრკოლება. 166 
იმედი მქონდა შენი შეწევნისა, უფალო, და შენს მცნებებს 
ვასრულებდი. 107 იცავდა ჩემი სული შენს მცნებებს და მე ისინი 
მიყვარს ძალიან. 158 ვიცავდი შენს ბრძანებებს და მცნებებს, 
რადგან ყველა ჩემი გზა შენ წინაშეა. 199 მოახლოვდეს ჩემი 
ღაღადი შენ წინაშე, უფალო, და შენი სიტყვებისამებრ 
შთამაგონე. 179 მოვიდეს ჩემი ვედრება შენ წინაშე, რადგან 
მასწავლე წესები შენი. 171 წარმოთქვამენ ჩემი ბაგენი ქებას, 
რადგან მასწავლე წესები შენი. 172 იტყვის ჩემი ენა შენს 
ნათქვამს, რადგან ყველა შენი მცნება სიმართლეა. 173 იყოს 
შენი ხელი ჩემდა შემწედ, რადგან შენი ბრძანებანი ამოვირჩიე. 
174 ვნატრობდი შენს შველას, უფალო, და შენი რჯული 
სასიამოვნოა ჩემთვის. 172 იცოცხლოს ჩემმა სულმა და გაქოს 
შენ, და შენი სამართალი შემეწიოს. 175 დავიბენი, ვითარცა 
ცხვარი დაკარგული; მოძებნე შენი მორჩილი, რადგან მცნებანი 
შენნი არ დავივიწყე. 

1 გალობა აღსავალთა. უფალს ჩემი გაჭირვების ჟამს მოვუხმე 
და მიპასუხა. 2 უფალო, იხსენი ჩემი სული ცრუ ბაგეთაგან, 
მზაკვარი ენისაგან. 3 რას მოგცემს შენ და რას შეგძენს შენ ენა 
მზაკვარი? 4 მეომრის მომახულ ისარს, წნორნარის 
ნაკვერცხლებთან ერთად. ? ვაიმე, ხიზანი ვარ მეშექისა, 
ვბინადრობ კედარის კარვებთან. 9 დიდხანს მკვიდრობდა ჩემი 
სული მშვიდობის მოძულეებთან. 7” მე მშვიდობა მსურს და რომ 
დავილაპარაკებ, ისინი საომრად ემზადებიან. 

1 გალობა აღსავალთა. მივაპყრობ თვალებს მთებს: საიდან 
მოვა ჩემი შეწევნა? 2 ჩემი შეწევნა უფლისგანაა, რომელმაც 
შეჰქმნა ცა და ქვეყანა. 3 არ წააბორძიკებს შენს ფეხს; არ 
წათვლემს დამცველი შენი. “ აჰა, არ წათვლემს და არ 
დაიძინებს მცველი ისრაელისა. ? უფალია შენი მცველი; 
უფალი, შენი მფარველი - შენი მარჯვენის გვერდით. 9 დღისით 
მზე არ გავნებს და ღამით მთვარე. 7 უფალი დაგიცავს 
ყოველგვარი ბოროტისაგან, დაიცავს შენს სულს; 8 უფალი 
დაიცავს შენს წასვლას და მოსვლას ამიერიდან და უკუნისამდე. 

1 გალობა აღსავალთა. დავითისათვის. გავიხარე, როცა 
მითხრეს: უფლის სახლში წავიდეთ. ? იდგნენ ფეხნი ჩვენნი 
შენს კარიბჭეებში, იერუსალიმო! 3 იერუსალიმი ნაგებია, 
როგორც ქალაქი ერთად შერწყმული. “ რადგან იქ ავიდნენ 
ტომნი, ტომნი უფლისანი სამოწმებლად ისრაელისა, 
სადიდებლად უფლის სახელისა. ? რადგან იქ იდგა ტახტები 
სამართლისა, ტახტები დავითის სახლისა. 9 ითხოვეთ 
მშვიდობა იერუსალიმისათვის; დამშვიდდნენ მოყვარულნი 
შენნი. ” იყოს მშვიდობა შენს ზღუდეებში, სიმშვიდე შენს 
სასახლეებში. 8 ჩემთა ძმათა და მეგობართა გამო, ვამბობ: 
მშვიდობა შენ! ? ჩვენი უფალი ღმერთის სახლისთვის გისურვებ 
სიკეთეს შენ. 

1 გალობა აღსავალთა. შენკენ აღვაპყარ ჩემი თვალები, ზეცაში 
მყოფო. ? აჰა, ვითარცა მონათა თვალნი ბატონთა ხელისაკენ, 
ვითარცა თვალნი მხევლისა ქალბატონის ხელისაკენ, ისევე 
ჩვენი თვალები მიქცეულია ჩვენი უფალი ღმერთისაკენ, ვიდრე 
შეგვიწყალებდეს. 3 შეგვიწყალე, უფალო, შეგვიწყალე, რადგან 
მეტისმეტად გავძეხით სიძულვილით. “ საკმაოდ გაძღა ჩვენი 
სული უზრუნველთა დაცინვით და ამპარტავანთა სიძულვილით. 

1 გალობა აღსავალთა. დავითისათვის. უფალი რომ არ 
ყოფილიყო ჩვენთან, თქვას ისრაელმა, 2 უფალი რომ არ 
ყოფილიყო ჩვენთან, როცა აღდგა ჩვენ წინააღმდეგ კაცი, 3 
მაშინ ცოცხლად ჩაგვყლაპავდნენ, რაჟამს განრისხდნენ 
ჩვენზე. 4 მაშინ წყლები წაგვსილავდნენ, ნაკადი გადაუვლიდა 
ჩვენს სულს. ? ჩვენი შეწევნა უფლის სახელშია ცისა და ქვეყნის 
შემოქმედისა. 9 კურთხეულ არს უფალი, რომ არ მიგვცა 
ულუფად მათთა კბილთათვის. 7 ჩვენი სული გადარჩა, 
ვითარცა ჩიტი მონადირის მახისაგან; მახე დაიმსხვრა და ჩვენ 
გადავრჩით. 8 ჩვენი შეწევნა უფლის სახელშია - ცისა და 
ქვეყნის შემოქმედისა. 

1 გალობა აღსავალთა. უფალზე დანდობილი მსგავსია სიონის 
მთისა - არ შეირყევა, იდგომება უკუნისამდე. 2 იერუსალიმს 
გარეშემო მთები არტყია, ხოლო უფალი თავისი ერის 
გარშემოა ამიერიდან უკუნისაადე. 3 რადგან არ დარჩება 
კვერთხი ბოროტისა მართალთა წილზე, რათა არ გაიწოდონ 
მართლებმა ხელი სიმრუდეზე. 4 სიკეთე უყავ, უფალო, 


კეთილებს და გულმართლებს. ? ხოლო გადამხრელებს 
წაიყვანს უფალი ბოროტმოქმედებთან ერთად; მშვიდობა 
ისრაელს. 

1 გალობა აღსავალთა. როცა დააბრუნებს უფალი ტყვეს 
სიონისას, თავი სიზმარში გვეგონება. ? მაშინ აივსება სიცილით 
პირი ჩვენი და ენა ჩვენი - გალობით. მაშინ იტყვიან ხალხებს 
შორის: დიადი საქმე მოიმოქმედა უფალმა მათთან. 3 დიადი 
საქმე მოიმოქმედა უფალმა ჩვენთან. გავმხიარულდით. “შ 
დააბრუნე, უფალო, ჩვენი ტყვეები, ვით ნაკადები ურწყავ 
ადგილზე. ? ცრემლით მთესველნი სიმღერით მოიმკიან. 9 
მიდის და ტირის მთესველი თესლისა, მოდის და სიმღერით 
მოაქვს ძნები თავისი. 

1 გალობა აღსავალთა. სოლომონისთვის. თუ უფალი არ 
ააშენებს სახლს, ამაოდ გაირჯებიან მისი მშენებლები; თუ 
უფალი არ დაიცავს ქალაქს, ამაოდ ფხიზლობს გუშაგი. 2 
ამაოდ დგებით ადრიან, აგვიანებთ დასხდომას, ჭამთ ჭმუნვით 
პურს; რადგან ძილს ანიჭებს თავის საყვარელს. 3 აჰა, 
მემკვიდრეობა უფლისაგან - შვილები, გასამრჯელო - მუცლის 
ნაყოფი. 4 როგორც ისრები მეომრის ხელში, ისეა ახალგაზრდა 
თაობა. ? ნეტარია მამაკაცი, რომელმაც გაივსო კაპარჭი 
მათით; არ შერცხვება, როცა ლაპარაკი მოუხდება მტრებთან 
კარიბჭეში. 

1 გალობა აღსავალთა. ნეტარია ყოველი, რომელსაც ეშინია 
უფლისა და იარება მისი გზებით. ? შენი ხელების ნაყოფს თუ 
ჭამ, ნეტარება შენ და სიკეთე შენ! 3 ცოლი შენი, ვითარცა ვაზი 
მსხმოიარე შენი სახლის კიდეებში; შენი შვილები, ვითარცა 
ყლორტები ზეთისხილისა, შენი სუფრის გარშემო. “ აგერ, ასე 
რომ იკურთხება კაცი მოშიში უფლისა. ? გაკურთხოს შენ 
უფალმა სიონიდან, და იხილე სიკეთე იერუსალიმისა მთელი 
შენი სიცოცხლე. 9 იხილე შვილნი შვილთა შენთა. მშვიდობა, 
ისრაელს! 

1 გალობა აღსავალთა. მრავალგზის მავიწროებდნენ ჩემი 
ყრმობიდან, თქვას ისრაელმა. 2 მრავალგზის მავიწროებდნენ 
ჩემი ყრმობიდან, მაინც ვერ მძლიეს. 3 ჩემს ზურგზე ხნავდნენ 
მხვნელები და გაჰყავდათ გრძელი კვლები. “ უფალი 
სამართლიანია: დაამსხვრია ხუნდები ბოროტთა. ? შერცხვებიან 
და უკუიქცევიან ყოველნი მოძულენი სიონისა. 5 იქნებიან, 
როგორც ერდოს ბალახი, რომელიც მოწყვეტამდე გახმება. 7 
რომლითაც ვერ აივსებს პეშვს მომკელი და იღლიას - ძნის 
შემკვრელი. 8 და არ ეტყვიან გამვლელნი: კურთხევა უფლისა 
თქვენ; გაკურთხებთ თქვენ უფლის სახელით. 

1 გალობა აღსავალთა. სიღრმეებიდან მოგიხმობ შენ, უფალო; 
2? უფალო, ისმინე ჩემი ხმა. მზად იყვნენ შენი ყურები ჩემი 
ვედრების ხმის მოსასმენად. 3 თუ ცოდვებს შემოგვინახავ, 
უფალო, ვინ დაგიდგება? “ მაგრამ შენ მიერ არის შენდობა, 
რათა გეკრძალონ. ? მეიმედება უფალი, ესავს ჩემი სული და 
მის სიტყვას ველოდები. 9 სული ჩემი ელოდება უფალს უფრო 
მეტად, ვიდრე გუშაგნი დილას, გუშაგნი დილას, ” ესავდეს 
ისრაელი უფალს, რადგან უფალთან არის წყალობა და უხვია 
დახსნა მისმიერი. 8 და ის დაიხსნის ისრაელს ყველა 
ბრალისაგან. 

1 გალობა აღსავალთა. დავითისათვის. უფალო, არ 
გავდიდგულებულვარ და თვალნი მაღლა არ ამიწევია; და არც 
მივლია განდიდებისა და ჩემთვის მიუწვდომლისაკენ. 2? არამედ 
ვაწყნარებდი და ვაყუჩებდი ჩემს სულს, ვით დედის ძუძუდან 
მოწყვეტილ ყრმას, ვითარცა ძუძუს მოწყვეტილი, ისეა ჩემში 
ჩემი სული. 3 ესავდეს ისრაელი უფალს ამიერიდან უკუნისამდე. 

1 გალობა აღსავალთა. ? გაუხსენე დავითს, უფალო, ყოველი 
ურვა მისი. 3 როგორც შეჰფიცა უფალს, აღთქმა დაუდო 
იაკობის ძლიერს; თუ შევიდე ჩემი სახლის კარავში, თუ ავიდე 
ჩემს საწოლ-სარეცელზე. 4 თუ მივცე ძალი ჩემს თვალებს და 
რული ჩემს წამწამებს, 2 ვიდრე ვიპოვიდე ადგილს 
უფლისათვის, სადგომებს იაკობის ძლიერისთვის. 9 აგერ 
მოვისმინეთ მის შესახებ, ეფრათში, ვიპოვეთ იგი ტყიან ველზე. 
7 მივიდეთ მის სადგომებში, თაყვანი ვცეთ მის ფეხთა 
საყრდენს. 8 აღსდექ, უფალო, განსასვენებლად შენდა, შენა და 
კიდობანი შენი ძლიერებისა. 9? შენი მღვდელნი შეიმოსონ 
სიმართლით და შენმა წმიდანებმა იმხიარულონ. 19 შენი 
მორჩილის - დავითის გულისათვის ნუ უკუაგდებ შენი ცხებულის 
სახეს. 11 შეჰფიცა უფალმა დავითს ჭეშმარიტად, არ 
გადაუხვევს მისგან: „ნაყოფისაგან შენი მუცლისა დავსვამ შენს 
ტახტზე. 12 თუ დაიცავენ შენი ძენი ჩემს აღთქმას და ჩემს 
მცნებებს, რომელთაც ვასწავლი მათ, მათი შვილებიც 
უკუნისამდე დასხდებიან შენს ტახტზე“. 13 რადგან ამოირჩია 
უფალმა სიონი, ისურვა სამკვიდრებლად თავისთვის. 1“ „ეს 
არის ჩემი განსასვენებელი უკუნისამდე, აქ დავსახლდები, 
რადგან ვისურვე იგი. 12 საზრდოს მისას კურთხევით 
ვაკურთხებ, მის ღარიბებს გავაძღებ პურით. 19 მის მღვდლებს 
შევმოსავ შეწევნით და წმიდანები მისნი სიხარულით 
გაიხარებენ. 17 იქ აღმოვაცენებ დავითის ღირსებას, 
გავამზადებ, სინათლეს ჩემი ცხებულისათვის. 18 მის მტრებს 
შევმოსავ სირცხვილით და მასზე იბრწყინებს გვირგვინი მისი“. 


– 132 –_ 


1 გალობა აღსავალთა. დავითისათვის. აჰა, რა კარგია და რა 
საამურია, ერთად რომ ცხოვრობენ ძმები! 2 როგორც ძვირფასი 
მირონი თავზე, წვერებზე ჩამოღვრილი, აარონის წვერებზე, 
მისი სამოსის კალთებზე ჩამოღვრილი. 3 ვითარცა ცვარი 
ხერმონისა, სიონის მთებზე ამოღვრილი! რადგან იქ დაადგინა 
უფალმა კურთხევა - სიცოცხლე უკუნისამდე. 

1 გალობა აღსავალთა. აჰა, ადიდეთ უფალი, ყოველნო 
მსახურნო უფლისა, რომელნიც უფლის სახლში დგახართ 
ღამღამობით. ? ზეაღაპყარით თქვენი ხელი სიწმიდისაკენ და 
აკურთხეთ უფალი. 3? გაკურთხოს სიონიდან უფალმა, ცისა და 
ქვეყნის შემოქმედმა. 

1 ადიდეთ უფალი! ადიდეთ სახელი უფლისა, ადიდეთ, 
მორჩილნო უფლისა! 2 რომელნიც დგახართ უფლის სახლში, 
ეზოებში ჩვენი ღმერთის სახლისა. 3 ადიდეთ უფალი, რადგან 
კეთილია უფალი; უგალობეთ მის სახელს, რადგან 
სასურველია. “ რადგან იაკობი ამოირჩია თავისთვის უფალმა, 
ისრაელი - თავის წარჩინებულად. ? რადგან ვიცოდი, რომ 
დიდია უფალი და უფალი ჩვენი ყველა ღმერთზე დიდია. 9 
ყოველივე, რაც სურდა, მოიმოქმედა უფალმა, ცაში და 
ქვეყანაზე, ზღვებზე და ყოველ უფსკრულში. 7” ამოჰყავს 
ღრუბლები ქვეყნის კიდეებიდან, ელვებს წვიმად აქცევს, 
გამოჰყავს ქარი თავისი საცავებიდან. 8 რომელმაც მოსრა 
პირმშონი ეგვიპტისა - ადამიანიდან პირუტყვამდე. ? მოავლინა 
სასწაულები და საოცრებანი შენს შორის, ეგვიპტევ, ფარაონსა 
და მის მსახურებზე. 1% რომელმაც მოსრა ხალხი მრავალი და 
დახოცა ძლიერი მეფენი - 11 სიხონი, მეფე ამორეველთა, და 
ყოგი, მეფე ბაშანისა, და ყველა სამეფო ქანაანისა. 12 და მისცა 
მათი მიწები სამკვიდროდ, სამკვიდროდ ისრაელს - თავის 
ხალხს. 13 უფალო, შენი სახელი მარადიულია, უფალო, შენი 
სახსენებელი თაობიდან თაობამდეა. 14 რადგან განიკითხავს 
უფალი თავის ხალხს და თავის მორჩილთ შეივრდომებს. 12 
ხალხთა კერპები ვერცხლი და ოქროა, ადამიანის ნახელავი. 15 
პირი აქვთ და ვერ ლაპარაკობენ, თვალები აქვთ და ვერ 
ხედავენ. 17 ყურები აქვთ და ვერ ისმენენ, არც აქვთ სუნთქვა 
მათ პირებს. 18 მათი მსგავსნი იქნებიან მათი გამკეთებლები, 
ყველა, ვინც მათზეა მინდობილი. 13? ისრაელის სახლო, 
აკურთხეთ უფალი; აარონის სახლო, აკურთხეთ უფალი! 29 
ლევის სახლო, აკურთხეთ უფალი; უფლის მოშიშნო, აკურთხეთ 
უფალი! 21 კურთხეულია უფალი სიონიდან, დამკვიდრებული 
იერუსალიმში. ადიდეთ უფალი! 

1 ადიდეთ უფალი, რადგან კეთილია, რადგან უკუნისამდეა 
წყალობა მისი. 2 ადიდეთ ღმერთი ღმერთებისა, რადგან 
უკუნისამდეა წყალობა მისი. 3 ადიდეთ უფალი უფალთა, 
რადგან უკუნისამდეა წყალობა მისი. 4 მარტოდმარტო მოქმედი 
დიდ საოცრებათა, რადგან უკუნისამდეა წყალობა მისი. ? ცათა 
შემქმნელი გონიერებით, რადგან უკუნისამდეა წყალობა მისი. 9 
დედამიწის განმვრცობი წყლებზე, რადგან უკუნისამდეა 
წყალობა მისი. ” შემქმნელი დიდი მნათობებისა, რადგან 
უკუნისამდეა წყალობა მისი. 8 მზისა - სამართავად დღისით, 
რადგან უკუნისამდეა წყალობა მისი. ? მთვარის და 
ვარსკვლავებისა - ღამით სამართავად, რადგან უკუნისამდეა 
წყალობა მისი. 1- რომელმაც განგმირა ეგვიპტე - 
პირმშოებითურთ, რადგან უკუნისამდეა წყალობა მისი. 11 და 
გამოიყვანა ისრაელი მათი შუაგულიდან, რადგან უკუნისამდეა 
წყალობა მისი. 12 ხელით ძლიერით და მკლავით 
შემართულით, რადგან უკუნისამდეა წყალობა მისი. 13 
რომელმაც გააპო მეწამული ზღვა ნაჭერ-ნაჭერ, რადგან 
უკუნისამდეა წყალობა მისი. 14 და გაიყვანა ისრაელი მის 
შუაგულში, რადგან უკუნისამდეა წყალობა მისი. 1? და ჩაღუპა 
ფარაონი და მისი ჯარი მეწამულ ზღვაში, რადგან უკუნისამდეა 
წყალობა მისი. 10 რომელმაც წაიყვანა ხალხი თვისი უდაბნოში, 
რადგან უკუნისამდეა წყალობა მისი. 17 რომელმაც განგმირა 
მეფენი დიდნი, რადგან უკუნისამდეა წყალობა მისი. 18 და 
დახოცა მეფენი ძლიერნი, რადგან უკუნისამდეა წყალობა მისი. 
19 სიხონი, მეფე ამორეველთა, რადგან უკუნისამდეა წყალობა 
მისი; 29 ოგი, მეფე ბაშანისა, რადგან უკუნისამდეა წყალობა 
მისი. 21 და მისცა მათი ქვეყნები სამკვიდრებლად, რადგან 
უკუნისამდეა წყალობა მისი. 22 სამკვიდრებლად ისრაელს, 
თავის მორჩილს, რადგან უკუნისამდეა წყალობა მისი. 23 
რომელმაც ჩვენი დამცირების ჟამს გაგვიხსენა, რადგან 


უკუნისამდეა წყალობა მისი. 24 და გვიხსნა ჩვენი მტრებისაგან, 
რადგან უკუნისამდეა წყალობა მისი. 22 რომელიც აძლევს პურს 
ყოველ ხორციელს, რადგან უკუნისამდეა წყალობა მისი. 29 
ადიდეთ ცათა ღმერთი, რადგან უკუნისამდეა წყალობა მისი. 

1 ბაბილონის მდინარეებთან ვისხედით და ვტიროდით, ოდეს 
გიგონებდით შენ, სიონო! 2 ძეწნათა შორის ჩამოვკიდეთ ჩვენი 
ქნარები. 3 რადგან იქ მოგვთხოვეს ჩვენმა დამტყვევებლებმა 
სიტყვანი სიმღერისა და ჩვენმა მჩაგვრელებმა სიმხიარულე: 
გვიმღერეთ ჩვენ სიმღერა სიონისა. “ როგორ ვიმღეროთ 
სიმღერა უფლისა უცხო მიწაზე? ? თუ დაგივიწყო შენ, 
იერუსალიმო, დამივიწყოს მარჯვენამ ჩემმა. 9 მიეკრას ჩემი ენა 
ჩემს სასას, თუ არ გაგიხსენო, თუ არ დავაყენო იერუსალიმი 
ჩემი მხიარულების სათავეში. ” გაუხსენე, უფალო, ედომის 
შვილებს დღე იერუსალიმისა, როცა ამბობდნენ: დაანგრიეთ, 
დაანგრიეთ ძირისძირამდე. 8 ასულო ბაბილონისა, 
გამპარტახებელო! ნეტარ არს, რომელმან მოგიზღოს, რაც 
მოგვიზღე ჩვენ. ? ნეტარია, რომელმანც შეიპყროს და 
მიახეთქოს ჩვილნი შენნი კლდეს. 

1 დავითისა. გადიდებ მთელი ჩემი გულით, ღმერთების წინაშე 
გიგალობებ შენ. ? თაყვანს ვცემ შენს წმიდა ტაძარს და 
ვადიდებ შენს სახელს შენი წყალობისა და შენი ჭეშმარიტების 
გამო, რადგან განადიდე შენს ყოველ სახელზე მეტად ნათქვამი 
შენი. 2 რომელ დღესაც მოგიხმე, მიპასუხე, მხნეობად მიეც ჩემს 
სულს სიძლიერე. “ განგადიდებენ, უფალო, ყოველნი მეფენი 
ქვეყნიერებისა, როცა მოისმენენ ნათქვამს შენი პირისა. 2? და 
უგალობებენ უფლის გზასავალს, რადგან დიდია პატივი 
უფლისა. 9 რადგან მაღალია უფალი და დამდაბლებულს 
ხედავს; ხოლო მედიდურს შორიდან შეიცნობს. ” თუ გავივლი 
ჭირსა შიგან, შენ მაცოცხლებ; ჩემი მტრების ჯიბრზე 
გამომიწოდებ შენს ხელს და დამიხსნის მარჯვენა შენი. 9 
უფალი აღასრულებს ჩემ მაგიერ; უფალო, შენი წყალობა 
მარადიულია; არ მიატოვო ხელთა შენთა ნამოქმედარი. 

1 გუნდისლოტბარისათვის. დავითისფსალმუნი. უფალო, 
გამომცადე და შემიცანი. 2 შენთვის ცნობილია, როდის ვჯდები 
და ვდგები; გაგებული გაქვს ჩემი ზრახვანი შორიდან. 3 ჩემი 
სიარული და ჩემი წოლა განსაზღვრე შენ და ყველა ჩემი გზა 
გამოიკვლიე. “ თუნდაც ჯერ არ იყოს სიტყვა ჩემს ენაზე, შენ 
უკვე იცი, უფალო, სრულად. ? უკნიდან და წინიდან 
გარემომიცავი და დადე ჩემზე ხელი შენი. 9 უჩვეულოა ჩემთვის 
გასაგებად; აღზევებულია, ვერ შევწვდები მას. 7 საით, წავუვალ 
შენს სულს და შენს სახეს სად გავექცევი? 8 ზეცაში რომ ავიდე, 
შენ იქა ხარ, ქვესკნელში ჩავიდე და - იქაც ხარ! ? ავწიო 
ფრთენი განთიადისა, დავსახლდე ზღვის კიდეზე, 19 იქაც შენი 
ხელი წამიძღვება და შემივრდომებს მარჯვენა შენი. 11 და 
ვიტყვი: იქნებ ბნელმა დამფაროს და ღამე იქმნას სინათლედ 
ჩემთვის. 12 სიბნელეც ვერ დაბინდავს შენგან და ღამე 
დღესავით გაანათებს; რა სიბნელე და რა სინათლე. 13 რადგან 
შენ გამართე თირკმელნი ჩემნი, გამომძერწე დედაჩემის 
საშოში. 1“ გადიდებ, რადგან საოცრებით ვარ შენივთული; 
საკვირველია საქმენი შენნი და ჩემმა სულმა იცის ეს სავსებით. 
152 არ დაფარულა ჩემი ძვლები შენგან, როცა ჩავისახე 
იდუმალებაში, შევნივთდი ქვესკნელში. 15 ჩემი ჩანასახი იხილა 
შენმა თვალებმა და შენს წიგნში ჩაწერილია დღენი მომავალი 
ჩასახვისა, როცა ჯერ არ არის არც ერთი მათგანი. 17 ხოლო 
ჩემთვის რაოდენ მრავლისმთქმელია ზრახვანი შენნი, 
ღმერთო, რაოდენ დიდია რიცხვი მათი. 18 დავთვალო, ქვიშაზე 
უმრავლესია; გავიღვიძო და, ისევ შენთან ვარ. 19 ნეტამც 
მოსრავდე, ღმერთო, ბოროტს, სისხლისმსმელნო, განვედით 
ჩემგან! 2? რომ გელაპარაკებიან მზაკვრულად, ამაოდ 
იზრახვიან შენი მტრები. 21 ნუთუ არ მოვიძულო, უფალო, შენი 
მოძულენი, და შენს მოწინააღმდეგეებს არ ვედაო? 2? სრული 
სიძულვილით მოვიძულე ისინი, მტრებად შევრაცხე. 23 


გამომცადე, უფალო, და შეიცან გული ჩემი; შემამოწმე და 
შეიცან აზრები ჩემი. 24 ნახე, სახიფათო გზაზე ხომ არ ვდგავარ, 
და წამიძეღი მარადიულ გზაზე. 

1 გუნდის ლოტბარს, ფსალმუნი დავითისა. მიხსენი, უფალო, 
ბოროტი ადამიანისაგან, მოძალადე კაცისაგან დამიფარე. 2 
რომელნიც ბოროტებას ფიქრობენ გულში, ყოველდღე 
ემზადებიან საომრად. 3 მოილესეს ენები გველივით, ასპიტის 
შხამია მათ ბაგეებს ქვეშ. სელა. 4 დამიცავი, უფალო, 
ბოროტთა ხელიდან; მოძალადე კაცისაგან დამიფარე, 
რომელნიც ფიქრობენ ჩემი ნაბიჯების დაბრკოლებას. 2? 
გამიმზადეს ამპარტავნებმა მახე და საბელი, ბადე განართხეს 
გზაზე, ხაფანგი დამიგეს. სელა. 9 ვუთხარი უფალს: ჩემი 
ღმერთი ხარ შენ; ისმინე, უფალო, ხმა ჩემი ვედრებისა. 7 
უფალო! უფალო, ძალო ჩემი ხსნისა! ფარი ხარ ჩემი თავისა 
ბრძოლის დღეს. 9 ნუ აასრულებ, უფალო, ბოროტის 
გულისწადილს, მის ბოროტ ზრახვას ნუ მისცემ გზას, თორემ 
აღზევდება. სელა. ? თავი ჩემთა გარემომცველთა დაფაროს 
ტვირთმა მათთა ბაგეთა. 19ზ დაეცეთ ზემოდან ნაკვერჩხლები, 
ცეცხლში ჩაცვივდნენ, ღრმა ორმოში - ვეღარ წამოდგნენ. 11 
ავსიტყვა კაცი ნუ დამკვიდრდება ქვეყანაზე, მოძალე კაცი 
ბოროტებამ მოინადიროს ძირს დასაცემად. 12 ვიცი, რომ იქმს 
უფალი განკითხვას გლახაკისა და სამართალს უპოვართა. 13 
ხოლო მართალნი განადიდებენ შენს სახელს, 
დამკვიდრდებიან გულწრფელნი შენს პირისპირ. 

1 ფსალმუნი დავითისა. უფალო, შენ მოგიხმობ, გამოეშურე 
ჩემკენ, მოისმინე ჩემი ხმა, რაჟამს მოგიხმობ შენ. 2 
წარიმართოს ჩემი ლოცვა საკმევლად შენ წინაშე, ხელთა 
აღპყრობა - შესაწირავად მწუხრის ჟამისა. 3 დაუყენე, უფალო, 
გუშაგი ჩემს პირს, დაცვა - ჩემს ბაგეებს. 4 არ გადაახვევინო 
ჩემს გულს ავი სიტყვის მხარეს ბოროტ საქმეთა ჩასადენად 
უსჯულო კაცებთან ერთად, და ნუ ვიგემებ მათს 
ტკბილეულობას. ? დაე, დამსაჯოს მართალმა, წყალობაა და 
მამხილოს. ზეთი თავისა არ ავნებს ჩემს თავს, რადგან 
კვლავაც ჩემი ლოცვა მათი ბოროტების წინააღმდეგ არის 
მიმართული. 9 დაიმსხვრნენ კლდის კიდეებზე მსაჯულნი მათნი 
და მოისმენენ ჩემს სიტყვას, რადგან სასურველია. ” ვითარცა 
დახნან და გააპონ მიწაა. დაიფანტება ძვლები ჩვენი 
ჯოჯოხეთის ყბაში. 8 რადგან შენკენაა, უფალო, ღმერთო ჩემო, 
თვალი ჩემი; შენ გესავ - ნუ დააქცევ ჩემს სულს. ? დამიცავი 
მახისაგან, რომელიც დამიგეს, და ურჯულოთა ხაფანგთაგან. 19 
გაებან თავიანთ ბადეებში ბოროტნი ერთიანად, ვიდრე მე 
გავივლიდე. 

1 მოძღვრება დავითისა, ლოცვა მისი მღვიმეში ყოფნის დროს. 
ჩემი ხმით უფალს შევღაღადებ, ჩემი ხმით უფალს 
შევევედრები. ? გადმოვღვრი მის წინაშე ჩემს გულისნადებს, 
ჩემს გასაჭირს მის წინაშე ვილაპარაკებ. 3 როცა ჩემს შიგნით 
შეწუხებულია სული ჩემი, შენ იცი ჩემი გზა-კვალი; გზაზე, 
რომლითაც დავდივარ, დამიგეს მახე. “ ვიმზირები მარჯვნივ და 
ვხედავ, რომ არავინ მცნობს მე; აღარ არსებობს ხსნა ჩემთვის, 
არავინ ზრუნავს ჩემს სულზე. ? მოგიხმე, შენ, უფალო, ვთქვი: 
შენ ხარ ჩემი თავშესაფარი, ჩემი ხვედრი ცოცხალთა ქვეყანაში. 
6 ყური მიუგდე ჩემს ღაღადისს, რადგან დავმდაბლდი ფრიად; 
მიხსენი ჩემთა მდევნელთაგან, ვინაიდან ჩემზე ძლიერნი 
გახდნენ. 7 გამოიყვანე საპყრობილედან სული ჩემი, რათა 
ვადიდო სახელი შენი. გარს შემომეხვევიან მართალნი, 
რადგანაც კეთილს მომაგებ. 8 ფსალმუნი დავითისა. უფალო, 
ისმინე ლოცვა ჩემი, ყურად იღე ჩემი ვედრება შენი 
ჭეშმარიტებით, მიპასუხე შენი სიმართლით. 

1 და ნუ შეხვალ სამართალში შენს მორჩილთან, რადგან ვერ 
გამართლდება შენ წინაშე ვერც ერთი არსება. 2 რადგან დევნა 
მტერმა ჩემი სული; მიწაზე დაანარცხა ჩემი სიცოცხლე, დამსვა 
ბნელეთში, დიდი ხნის მკვდრების მსგავსად. 3 და შეწუხდა 
ჩემზე სული ჩემი, ჩემს შიგნით დანაღვლიანდა გული ჩემი. 43 
ვიხსენებ ადრინდელ დღეებს, ვფიქრობ ყოველ შენს 
ნამოქმედარზე, შენი ხელის ნასაქმარზე ვისაუბრებ. 2? ვიწვდი 
ხელებს შენკენ. ჩემს სულს, ვითარცა მიწას გამოფიტულს, 
მოსწყურდი შენ. სელა. 9 სწრაფად მიპასუხე, უფალო, სული 
ჩემი გაილია. ნუ დაფარავ შენს სახეს ჩემგან, თორემ 
დავემგვანები საფლავში ჩასულებს. 7” მომასმენინე 
დილდილობით შენი წყალობა, რადგანაც შენით ვიმედოვნებ. 
მაუწყე, რომელი გზით ვიარო, რაკიღა შენკენ აღვაპყარ სული 
ჩემი. 8 გადამარჩინე მტერთა ჩემთაგან, უფალო. შენთან 
ვაფარებ თავს. ? მასწავლე შესრულება შენი ნებისა, რადგან 
შენ ჩემი ღმერთი ხარ. შენი კეთილი სული წამიძღვეს 
სიმართლის ქვეყანაში. 19 შენი სახელის გულისათვის 
მაცოცხლე, უფალო. შენი სიმართლით გამოიყვანე 
გაჭირვებიდან ჩემი სული. 11 და შენი წყალობით მოსპე ჩემი 
მტრები, და დაღუპე ყოველი მჩაგვრელი ჩემი სულისა, რადგან 
მე მორჩილი ვარ შენი. 

1 დავითისა. კურთხეული არს უფალი, ბურჯი ჩემი, რომელმაც 
ასწავლა ჩემს ხელებს ბრძოლა, ჩემს თითებს - ომი. 2 
მწყალობელო ჩემო და სიმაგრევ ჩემო, მცველო ჩემო და 
მხსნელო ჩემო; ჩემი ფარი ხარ და მასზე ვარ დანდობილი, ის 
ჩემს ხალხს გახდის მორჩილად ჩემდა. 3 უფალო, რა არის 
კაცი, რომ იცნო ის, ძე ადამისა, რომ მიიჩნიო ის? “ ადამიანი 
ჰგავს ამაოებას, მისი დღეები - ვითარცა ჩრდილი გარდასული. 
5 უფალო, მოდრიკე ცანი შენნი და გადმოდი, შეეხე მთებს, 
რომ აკვამლდნენ. 9 გამოაელვე ელვანი და გაფანტე ისინი, 
გამოუშვი ისარნი შენნი და თავზარი დაეცი მათ. 7 გამოიწოდე 
შენი ხელი მაღლიდან; მიხსენი და გადამარჩინე მრავალ 
წყალთაგან, უცხო ტომთა ხელიდან. 8 რომელთა ბაგენი 
ტყუილს ლაპარაკობენ და რომელთა მარჯვენა სიცრუის 
მარჯვენაა. ? ღმერთო, ახალ გალობას გიგალობებ შენ, 
ათსიმიან ჩანგზე გიგალობებ შენ. 1? რომელიც უბოძებს ხსნას 
მეფეებს, იხსნის დავითს - თავის მორჩილს ბოროტი 
მახვილისაგან. 11 მიხსენი და გადამარჩინე უცხოელთა 
ხელიდან, რომელთა ბაგენი ტყუილს ლაპარაკობენ და 
რომელთა მარჯვენა სიცრუის მარჯვენაა. 12 რომ ჩვენი ვაჟები 
ნერგებივით იზრდებოდნენ მათს სიჭაბუკეში; ჩვენი ასულნი, 
ვითარცა ოსტატურად თლილი სვეტები სასახლისა. 13 ჩვენი 
ბეღლები სავსე იყოს ნაირნაირი მოსავლით. ცხვარნი ჩვენნი 
ათასობდნენ, ათიათასობდნენ ჩვენს საძოვრებზე. 14 ჩვენი 
ხარები დტვირთულნი იყვნენ. არც ზარალი და არც დანაკლისი, 
არც გოდება ჩვენს ქუჩებში. 12 ნეტარ არს ხალხი, 
რომლისთვისაც ასეა. ნეტარ არს ხალხი, რომელსაც ჰყავს 
უფალი, თავისი ღმერთი. 

1 ხოტბა დავითისა. აღგამაღლებ შენ, ღმერთო ჩემო, მეფეო, 
და ვაკურთხებ შენს სახელს უკუნითი უკუნისამდე. 2 ყოველდღე 
გაკურთხებ შენ და ვადიდებ შენს სახელს უკუნითი უკუნისამდე. 
3 დიდია უფალი და ქებულია ფრიად და მისი სიდიადე 
მიუწვდომელია. “ თაობა თაობას უქებს შენს საქმეებს და შენს 
სიძლიერეზე მოუთხრობენ. ? შენს დიდმშვენიერებაზე, 
დიდებაზე, ბრწყინვალებაზე, შენს საოცარ საქმეებზე 
ვილაპარაკებ. 9 შენთა საშიშროებათა სიძლიერეს იტყვიან, 
ხოლო მე შენს სიდიადეზე ვილაპარაკებ. 7 ხსენებას შენი 
მრავალი სიკეთისას გამოთქვამენ და შენს სიმართლეს 
უმღერებენ. მ გულმოწყალე და შემბრალეა უფალი, 
სულგრძელი და დიდად მოწყალე. ? კარგია უფალი ყველას 
მიმართ და მისი წყალობაა ყველა მის ნამოქმედარზე. 19 
გადიდებს შენ, უფალო, ყველა შენი ნამოქმედარი და შენი 
წმიდანები გადიდებენ შენ. 11 შენი მეფობის დიდებას იტყვიან 
და შენს სიძლიერეზე ილაპარაკებენ. 12 რათა აცნობონ ადამის 
ძეთ შენი სიძლიერე, და ბრწყინვალე დიდება შენი მეფობისა. 
13 შენი მეფობა მეფობაა ყველა საუკუნისა და შენი ბატონობა 
თაობებში. 14 უფალი შემწეა ყველა დაცემულისა და 
გამმართავი ყველა წელში მოხრილისა. 12 ყველას თვალები 
შენ შემოგცქერიან და შენ აძლევ მათ საზრდოს თავის დროზე. 
16 აღაპყრობ შენს ხელს და დააკმაყოფილებ ყოველ 
სულდგმულს. 17 მართალია უფალი ყველა თავის გზაზე და 


მოწყალეა ყველა თავის საქმეში. 18 ახლოა უფალი ყველა მის 
მლოცველთან, ყოველთან, ვინც მას მოუხმობს ჭეშმარიტებით. 


19 მის მოშიშთა სურვილს შეასრულებს და მათს ღაღადისს 
მოისმენს და უშველის მათ. 29 იცავს უფალი ყველა მის 
მოყვარულს და ყველა ბოროტს მოსპობს. 21 ხოტბას უფლისას 
ილაპარაკებს პირი ჩემი და აქებს ყოველი ხორციელი მის 
წმიდა სახელს უკუნითი უკუნისამდე. 

+ ადიდეთ უფალი. ადიდე, სულო ჩემო, უფალი. 2? ვადიდებ 
უფალს მთელი სიცოცხლე, ვუგალობებ ჩემს ღმერთს, ვიდრე 
ვარსებობ. 3 იმედს ნუ დაამყარებთ მთავრებზე, ადამს ძეზე, 
რომელსაც არ შეუძლია შველა. “ ამოუვა სული, დაუბრუნდება 
თავის მიწას; იმ დღეს გაქრება მისი ფიქრები. ? ნეტარ არს, 
ვისიც შემწეა ღმერთი იაკობისა, ვინც დაიმედებულია უფალ 
ღმერთზე. 9 რომელმაც შეჰქმნა ცა და მიწა, ზღვა და 
ყოველივე, რაც მათშია; რომელიც იცავს ჭეშმარიდ;ერს 
უკუნისამდე; ” იქმს სამართალს ჩაგრულთათვის; აძლევს პურს 
დამშეულებს; უფალი ათავისუფლებს ბორკილგაყრილებს. 8 
უფალი თვალს უხელს ბრმებს, უფალი მართავს 
წელმოდრეკილებს, უფალს უყვარს მართალნი. ? უფალი იცავს 
შემოხიზნულებს, ობოლსა და ქვრივს გაამხნევებს და 
ბოროტთა გზას გაამრუდებს. 19 იმეფებს უფალი უკუნისამდე, 
შენი ღმერთი, სიონო, თაობებში. ადიდეთ უფალი! 


– 146 -– 


1 ადიდეთ უფალი! რადგან კარგია განდიდება ჩვენი უფლისა, 
რადგან სასურველია, შეშვენის ქება-დიდება. ? ააშენებს 
იერუსალიმს უფალი, განდევნილებს ისრაელისას შემოკრებს. 3 
განკურნავს გულგატეხილებს და ჭრილობებს შეუხვევს მათ. 4 
დაიანგარიშებს ვარსკვლავთა რიცხვს, ყველას თავის სახელს 
უწოდებს. ? დიდია უფალი და დიდძალოვანი, მისი გონიერება 
განუზომელია. 9 გაამხნევებს მორჩილებს უფალი, 
ბოროტეულებს დაამდაბლებს მიწამდე. ”7 გაეხმიანეთ უფალს 
სამადლობელით, უგალობეთ ჩვენს ღმერთს ქნარით. 38 
რომელიც ფარავს ცას ღრუბლებით, ამზადებს დედამიწისათვის 
წვიმას, აღმოაცენებს მთებში ბალახს. ? აძლევს პირუტყვს 
თავის საზრდოს, ყორნის ბარგყებს, რომელნიც მოუხმობენ მას. 
19 არც ცხენის ძლიერებას ისურვებს, არც კაცის მუხლმაგრობას 
ინებებს. 11 ისურვებს უფალი თავის მოშიშებს, მისი წყალობის 
მოიმედეებს. 

1 აქე, იერუსალიმო, უფალი; ადიდე შენი ღმერთი, სიონო! 2 
რადგან გაამაგრა ურდულები შენი ჭიშკრების, აკურთხა ძენი 
შენნი შენთან. 3 დაამკვიდრებს შენს საზღვრებზე მშვიდობას, 
ხორბლის ყუათით დაგამაძღრისებს. 4 ვინც წარმოავლენს 
თავის სიტყვას დედამიწაზე, ანაზდეულად გაიქცევა ნათქვამი 
მისი. 2 წარმოგზავნის თოვლს მატყლივით, თრთვილს 
ფერფლით მიმოფანტავს. 9 გადმოუშვებს სეტყვას პურის 
ნატეხებივით, მის სუსხს ვინ დაუდგება წინ? 7 მოავლენს თავის 
სიტყვას და დაადნობს მათ; დაუბერავს თავის ქარს და 
გადმოდინდება წყალი. 358 ამცნო თავისი სიტყვა იაკობს, წესები 
და სამართალნი თვისნი - ისრაელს. 7? არ უქნია ეს არცერთი 
სხვა ერისათვის და მისი სამართალნი არ იციან მათ. ადიდეთ 
უფალი! 

+ ადიდეთ უფალი. ადიდეთ უფალი ზეციდან, ადიდეთ იგი 
სიმაღლეებში. 2? ადიდეთ იგი, ყოველნო ანგელოზნო მისნო, 
ადიდეთ იგი, ყოველნო ძალნო მისნო. 3 ადიდეთ იგი, მზეო და 
მთვარევ, ადიდეთ იგი, ყოველნო შუქურვარსკვლავნო. 4 
ადიდეთ იგი, ცანო ცათანო, და წყლებო, რომელნიც ცათა 
მაღლა ხართ. ? ადიდონ სახელი უფლისა, რადგან მან ბრძანა 
და შეიქმნენ. 9 და დააყენა ისინი უკუნითი უკუნისამდე, კანონი 
მისცა და არავინ გადაუხვევს. 7 ადიდეთ უფალი დედამიწიდან, 
ვეშაპნო და ყოველნო უფსკრულნო, 9 ცეცხლო და სეტყვავ, 
თოვლო და კვამლო, ქარბუქო, მისი სიტყვის შემსრულებელო, 
?– მთანო და ყოველნო ბორცვნო, მსხმოიარე ხევ და ყოველნო 
კედარნო. 19 მხეცნო და ყოველნო პირუტყვნო, ქვეწარმავალო 
და ფრინველო ფრთოსანო; 11 მეფენო ქვეყნისა და ყოველნო 
ერნო, მთავარნო და ყოველნო მსაჯულნო ქვეყნისა. 12 ჭაბუკნო 
და თქვენც, ქალწულნო, მოხუცნო, ყმაწვილებთან ერთად, 13 
ადიდეთ სახელი უფლისა, რადგან მხოლოდ მისი სახელია 
ამაღლებული, მისი სიდიდეა ქვეყნად და ცაში. 14 და 
მოამაღლა ღირსება თავისი ხალხისა, დიდება ყოველი მისი 
წმიდანისა, ძეთა ისრაელისა, მასთან დაახლოებული ხალხისა. 


ადიდეთ უფალი! 

1 ადიდეთ უფალი. უგალობეთ უფალს გალობა ახალი, მისი 
დიდება წმიდათა კრებულში. 2 ახარებდეს ისრაელი თავისი 
შემოქმედით, ძენი სიონისა ზეიმობდნენ თავიანთი მეფით. 3 
განადიდონ მისი სახელი ცეკვით, დაფით და ქნარით 
უგალობონ მას. 4 რადგან ისურვებს უფალი თავის ხალხს, 
დაამშვენებს მორჩილებს შეწევნით. ? იმხიარულონ წმიდანებმა 
ღირსებით, იღაღადონ თავიანთ სარეცლებზე. 9 ღმერთის 
განდიდება მათ ხორხში და მახვილი ორლესული მათ ხელში. 7 
რათა შური იძიონ წარმართებზე, დასაჯონ ერები. 8 შეკრან 
მეფენი ბორკილებით და დიდებულნი მათნი - რკინის 
ხუნდებით. ? განუმზადონ მათ სამართალი დაწერილი, 
დიდებაა ის ყველა მისი წმიდანისათვის. ადიდეთ უფალი! 

1 ადიდეთ უფალი. ადიდეთ ღმერთი თავის წმიდაში, ადიდეთ 
იგი მისი ძლიერების მყარში. 2 ადიდეთ იგი მისი ძლიერებით, 
ადიდეთ იგი მისი სიდიადის მრავალგვარობით. 3 ადიდეთ იგი 
ბუკის ცემით, ადიდეთ იგი ჩანგით და ქნარით. “ ადიდეთ იგი 
დაფით და როკვით, ადიდეთ იგი ებანით და სტვირით. 2? 
ადიდეთ იგი ტკბილხმოვანი წინწილებით, ადიდეთ იგი 
მაღალხმოვანი წინწილებით. 9 ყოველმა სულდგმულმა 
ადიდოს უფალი. ადიდეთ უფალი! 


იგავნი სოლომონისა 


თავი 1 


1 იგავები სოლომონისა, დავითის ძისა, იერუსალიმის მეფისა. 2 
სიბრძნისა და შეგონების გასაგებად, გონიერი ნათქვამების 
შესაგნებად; 3 ჭკუის, სიმართლის, სამართლის და სიწრფელის 
შეგონების მისაღებად. 4 ბრიყვთათვის გამჭრიახობის, 
ყრმისათვის ცოდნისა და გონიერების მისანიჭებლად. 2 
გაიგონოს ბრძენმა და სიბრძნე შეემატოს, მცოდნემ შეიძინოს 
თავგზიანობა. 9 რომ მიხვდეს იგავს და ანდაზას, ბრძენთა 
ნათქვამებს და მათ არაკებს. 7 უფლის შიშის ცოდნის სათავეა. 
სიბრძნე და შეგონება ბრიყვებს არ უყვართ. 8 ისმინე, შვილო, 
მამაშენის დარიგება და დედაშენის რჯულს ნუ გადახვალ. 9 
რადგან იგი ლამაზი გვირგვინია შენს თავზე და შენი ყელის 
სამკაულია. 19 შვილო, თუ ცოდვილნი ეცდებიან შენს შეცთენას 
არ დაჰყვე მათს ნებას. 11 თუ გეტყვიან: წამო ჩვენთან, 
მოსაკლავად ჩავუსაფრდეთ, უდანაშაულოს დავუდარაჯდეთო, 
12 შავეთივით ჩავყელაპოთ ცოცხლები და ალალმართალნი 
სასიკვდილოდ განწირულთა მსგავსადო, 13 მოვჩხრიკოთ 
ყოველი ძვირფასეულობა და სახლები ნაძარცვ-ნაგლეჯით 
ავივსოთო, 14 წილი ჰყარე ჩვენთან ერთად, ერთი ქისა 
გვქონდესო ყველას, - 12 შვილო, ნუ წახვალ მათს გზაზე, 
მოარიდე ფეხი მათ ბილიკებს, 15 რადგან მათი ფეხი 
საბოროტოდ გარბის და სისხლის დასაღვრელად იჩქარის. 17 
ამაოდ არის გაშლილი ბადე ფრინველთა თვალწინ: 18 
თავიანთი სისხლის დასაღვრელად ჩასაფრებულან და 
საკუთარი თავის მოსაკლავად დადარაჯებულან. 19 ასეთია გზა 
ყოველი მძარცველისა: საკუთარსავე თავს ამოართმევენ სულს. 
20 სიბრძნე გარეთ მღერის, მოედნებზე გამოსცემს ხმას; 21 
ხმაურიან ადგილებში ქადაგებს, კარიბჭეებთან, ქალაქში, 


აცხადებს თავის სიტყვას: 22 როდემდის უნდა გიყვარდეთ, 
ბრიყვებო, სიბრიყვე? როდემდის უნდა ნეტარებდნენ 
თავქარიანნი თავიანთი თვქარიანობით? როდემდის უნდა 
სძულდეთ უმეცრებს ცოდნა? 23 მოუბრუნდით ჩემს დარიგებებს: 
აჰა, გადმოგაღვრით ჩემს სულს, გამოგიცხადებთ ჩემს 
სიტყვებს. 24 ვინაიდან მე გეძახდით, თქვენ კი უარმყოფდით; 
ხელს აღვმართავდი, გამგონე კი არავინ იყო. 22 უკუაგდებდით 
ჩემს რჩევებს და ჩემს დარიგებებს ყურს არ ათხოვებდით. 29 
და მეც გავიცინებ თქვენს უბედურებებზე, გავიხარებ, როცა 
თავზარი დაგეცემათ; 27 როცა დაგეცემათ შიში ქარტეხილივით 
და გრიგალივით დაგატყდებათ უბედურება, როცა მოვა 
თქვენზე ჭირი და ვაება. 28 მაშინ მომიხმობენ მე და მე ხმას არ 
გავცემ მათ, ძებნას დამიწყებენ და ვერ მიპოვნიან, 29 რაკი 
შეიძულვს ცოდნა და უფლის შიში არ ირ ჩიეს, 39 არ ისურვეს 
ჩემი რჩევები და შეიძულეს ყველა ჩემი დარიგება, 31 იგემებენ 
ნაყოფებს მათი საქციელისამებრ და თავიანთი ავი ზრახვებით 
გაძღებიან. 32 რადგან დაღუპავს ბრიყვებს მათი 
განდგომილება და თავქარიანებს დაუდევრობა. 33 ჩემი 
გამგონე უდარდელად იცხოვრებს და მშვიდად, ბოროტის შიში 
არ ექნება. 


თავი 2 


1 შვილო, რომ მიიღებდე ჩემს სიტყვებს და ჩემს მცნებებს 
დაიცავდე, 2 ყური რომ გქონდეს სიბრძნისაკენ მიპყრობილი 
და გული გონიერებისკენ გეწეოდეს, 3 რომ მოუწოდებდე ჭკუას 
და გონებას გააღვიძებდე. “ რომ ვერცხლივით მისი შოვნის 
წადილი გქონდეს და განძივით დაუწყებდე ძებნას. ? მაშინ 
შეიგნებ უფლის შიშს და მოიპოვებ ღვთისმშემეცნებას. 9 
რადგან უფალი იძლევა სიბრძნეს და მის ბაგეთაგან არის 
ცოდნა და შეგნება, 7 მასთან არის მართალთა შეწევნა, ის არის 
ფარი უმწიკვლოთათევის, 85 იცავს სამართლის გზებს და 
მადლიანთა სავალს იფარავს. 3? მაშინ მიხვდები, რა არის 
სთმართლე, სამართალი და სამართლიანობა - ყოველი 
კეთილი საქმე. 19 თუ სიბრძნე შევიდა შენს გულში და ცოდნა 
ეტკბო შენს სულს, 11 გონიერება დაგიფარავს და შეგნება 
დაგიცავს, 12 რომ გიხსნას ბოროტების გზიდან, თვალთმაქცი 
კაცისაგან, 13 სწორი გზის დამტოვებელთაგან, ბნელი გზით 
მოარულთაგან, 14 ბოროტი საქმით მოხარულთაგან, 
რომლებიც ბოროტი თვალთმაქცობით ხარობენ, 12 რომელთა 
სავალი მრუდია და საქციელი უკუღმართია, 195 რომ გიხსნას 
უცხო ქალისაგან, უცხოთესლისგან, მისი ლაქარდიანი 
ენისაგან, 17 რომელმაც სიყრმის მეგობარი მიატოვა და ღვთის 
აღთქმა დაივიწყა, 18 რადგან მისი სახლის წიაღ სიკვდილია, 
მისი ნაბიჯები აჩრდილებისკენ არის მიმართული. 19 იქ 
შემსვლელთაგან უკან ვერავინ ბრუნდება, სიცოცხლის გზებს 
კვლავ ვეღარ დაადგება. 2? რომ დადიოდე კეთილი გზით და 
მართალთა ბილიკებს არ გადაუხვიო, 21 რადგან 
ალალმართლები უნდა გამკვიდრდნენ ქვეყნად და 
უმწიკვლონი უნდა გადარჩნენ. 22 ურჯულოები ქვეყნიდან 
მოიკვეთებიან და მზაკვარნი აღმოიფხვრებიან მისგან. 


თავი 3 


1 შვილო, ჩემი რჯული არ დაივიწყო, ჩვმი მცნებები დაიმარხოს 
შენმა გულმა, 2 დღეგრძელობას, სიცოცხლის წლებს და 
ჯანმრთელობას შეგძენენ. 3 მადლმა და სიმტკიცემ არ 
მიგატოვოს; ყელზე მიიბი, გულის ფიცარზე დაიწერე. #შ 
წყალობას და სიკეთეს ჰპოვებ ღვთისა და ადამიანის თვალში. 
2 ესავდე უფალს მთელი გულით და ნუ დაენდობი სავუთარ 
ჭკუას, 9 შეეცადე მის შეცნობას ყოველ შენს გზაზე და ის 
გაგისწორებს სავალს. 7 ნუ იფიქრებ, რომ ბრძენი ხარ, უფლის 
გეშინოდეს და ბოროტებას განერიდე. 9 ეს არის შენი სხეულის 
განკურნება და საზრდო შენი ძვლებისათვის. 9? პატივი მიაგე 
უფალს შენი ქონებიდან და მთელი შენი მოსავლის 
პირველმოწეული ნაყოფით. 19 ჭერამდე აივსება შენი ბეღლები 
და მაჭრის ღვარს ადინებს საწნახლები. 11 უფლის შეგონებას 
ნუ უგულებელყოფ, შვილო, და მის მხილებებს ნუ წაუყრუებ; 12 
რადგან ვინც უყვარს, იმას ამხილებს უფალი და სწყალობს, 
როგორც მამა საკუთარ შვილს. 13 ბედნიერია ის კაცი, ვინც 
ჰპოვა სიბრძნე და ვინც გონიერება შეიძინა! 14 რადგან მისი 
შეძენა სჯობს ვერცხლის შეძენას და მისი მოსავალი - ხალას 
ოქროს. 12 მარგალიტებზე უფრო ძვირფასია და შენგან 
სანატრელი არაფერი შეედრება მას. 19 მის მარჯვენაში 
დღეგრძელობაა, მარცხენაში სიმდიდრე და დიდებაა; 17 მისი 
გზები ნეტარების გზებია და ყოველი მისი ბილიკი სიმრთელეა. 
18 იგი უკვდავების ხეა მათთვის, ვინც მას მოეჭიდება. ნეტარნი 
არიან მისი მფლობელნი. 1? უფალმა სიბრძნით დააფუძნა 
ქვეყანა, გონიერებით გაამტკიცა ცამყარი. 29 მისი 
გამჭრიახობით გაიხსნა უფსკრულები და ღრუბლები ცვარად 
იცრებიან. 21 შვილო, ნუ მოიშორებ თვალიდან, არ დაკარგო 
განსჯის უნარი. 22 ეს სიცოცხლე იქნება შენი სულისთვის და 
მშვენება შენი ყელისთვის. 23 მაშინ უდარდელად ივლი შენს 
გზაზე და არ წაიფორხილებ; 24 დაწვები, არაფრის 


შეგეშინდება; დაიძინებ, ტკბილი ძილი გექნება. 225 არ 
შეგაკრთობს უეცარი შიში და არც სიავე ბოროტეულთაგან, 
როცა მოვა; 206 რადგან უფალი გიდგას მხარში და მახეს 
არიდებს შენს ფეხს. 27 ნუ დაუკავებ, ვინც ღირსია, კეთილ 
საქმეს, თუკი შეგიძლია ამის გაკეთება: 28 ნუ იტყვი შენს 
ახლობელს: წადი, ხვალ მოდი და მოგცემო, თუ მისაცემელი 
თანა გაქვს. 29 ავს ნუ დაუპირებ შენს ახლობელს, როცა ის 
იმედიანად ცხოვრობს შენთან. 39 ნურავის გაუმართავ დავას 
უმიზეზოდ, თუ ავი არ გაუკეთებია შენთვის. 31 ნუ გშურს 
მოძალადისა, ნუ აირჩევ მის გზას, 32 რადგან სიბილწეა 
უფლისათვის მზაკვრობა და ალალმართლებისკენაა მისი 
საიდუმლო თათბირი. 332 უფლის წყევლაა ბოროტეულის 
სახლზე, მართალთა საცხოვრებელი კი კურთხეულია. 34 
გალაღებულთ არცხვენს, შეჭირვებულთ კი მადლს ანიჭებს. 32 
დიდებას დაიმკვიდრებს ბრძენი ხალხი, უგუნურები კი 
სირცხვილს წაიღებენ. 


თავი 4 


1 ისმინეთ, შვილებო, მამის შეგონება! ყურადღებით იყავით, 
რომ ჭკუა ისწავლოთ. ? რადგან სასიკეთო დარიგებას 
გაძლევთ; ჩემი რჯული არ მიატოვოთ. 3 რადგან მამაჩემის 
შვილი ვიყავი მეც, დედის ნებიერი და ნანინანატრი. 4 
მასწავლიდა მამაჩემი და მეუბნებოდა: მიირქვას შენმა გულმა 
ჩემი სიტყვები, ჩემი მცნებები დაიმარხე და იცოცხლებო. 2? 
შეიძინე სიბრძნე, შეიძინე გონიერება, არ დაივიწყო, არ 
გადაუხვიო ჩემს ნათქვამ სიტყვებსო. 9 არ დააგდო და 
შეგინახავს; შეიყვარე და დაგიფარავსო. ”7 მთავარი სიბრძნე 
სიბრძნის მოხვეჭაა, ყოველ მოსახვეჭელთაგან ცოდნა 
მოიხვეჭეო. 8 დააფასე იგი და აგამაღლებს; პატივს შეგმატებს, 
თუ გულში ჩაიკრავო. 3? ლამაზ გვირგვინს მოგცემს თავზე 
დასარქმელად, დიდების შარავანდს გიბოძებსო. 19 ისმინე, 
შეილო, მიიღე ჩემი ნათქვამი და გაგიგრძელდება სიცოცხლის 
წლები. 11 სიბრძნის გზა მიმისწავლებია შენთვის, სწორ 
ბილიკზე დამიყენებიხარ. 12 გაივლი, ნაბიჯი არ 
დაგიმოკლდება; გაიქცევი, არ წაიფორხილებ. 13 ჩაეჭიდე 
შეგონებას, ნუ დააგდებ; დაიმარხე იგი, რდგან ის არის შენი 
სიცოცხლე. 14 ბოროტეულთა კვალზე არ იარო, უკეთურთა გზას 
არ დაადგე. 1? ჩამოსცილდი, ნუ გაჰყვები; გვერდზე გადადექი 
და გაიარე. 19 რადგან არ ეძინებათ, თუ არ იბოროტეს; ძილი 
ეფრთხებათ, თუ არ შეაცდინეს ვინმე. 17 რადგან ბოროტეულის 
პურს ჭამენ და ძალადობის ღვინოსა სვამენ. 18 მართალთა გზა 
დილის ნათელივითაა: უფროდაუფრო ნათდება დღის 
დადგომამდე. 1? ბოროტეულთა გზა წყვდიადივითაა: არ იციან, 
სად წაიფორხილებენ. 29 შვილო, შეისმინე ჩემი სიტყვები, ჩემს 
ნათქვამს ყური მოაპყარი. 21 არ მიეფარონ შენს თვალს, გულის 
სიღრმეში დაიმარხე. 22 რადგან სიცოცხლეა მათი 
მპოვნელისთვის და ჯანმრთელობა, 23 შეინახე გული ყოველ 
შესანახავზე მეტად, რადგან მასშია სიცოცხლის წყარო. 24 


განიგდე ბაგიდან უკუღმართობა, ცბიერი სიტყვები მოიშორე. 23 
პირდაპირ იცქირონ შენმა თვალებმა და შენი წამწამები 
გასწორდეს შენ პირდაპირ. 25 გამართე ნაბიჯები და მტკიცე 
იქნება შენი სავალი. 27 ნურც მარჯვნივ გადაუხვევ, ნურც 
მარცხნივ; ბოროტებას ფეხი მოარიდე. 


თავი 5 


1 ჩემო შვილო, ჩემს სიბრძნეს უსმინე, ჩემს შეგონებას მიაპყარ 
ყური, 2 რათა შეინარჩუნო განსჯა და ცოდნა დაიმარხოს შენშა 
ბაგეებმა. 3 რადგან თაფლი სდის უცხო ქალის ბაგეებს და 
ზეთივით გასლექილია მისი სასა. 4 ბოლოს კი აბზინდასავით 
გამწარდება, ორლესული მახვილივით გაფხავდება; ? მისი 
ფეხები სიკვდილისკენ ჩადის, შავეთში იდგმება მისი ნაბიჯები. 
6 ვერ აგნებს სიცოცხლის გზას, არეული აქვს გზაკვალი, არ 
იცის სად მიდის. 7 ახლა, მისმინეთ, შვილებო, და ნუ 
გადაუხვევთ ჩემს ნათქვამს: 8 შორს იყოს მისგან შენი გზა და 
არ გაეკარო მისი სახლის კარს, ? რომ სხვებს არ მისცე შენი 
ღირსება და შენი წლები - დაუნდობელს, 19 რომ არ გაძღნენ 
უცხონი შენი დოვლათით და შენი ჭირნახულით - მტრის 
სახლში. 11 ივიშვიშებ ბოლოჟამს, როცა დაგელევა ხორცი და 
ტანი. 12 იტყვი: როგორ მძულდა დარიგება და როგორ სძაგდა 
ჩემს გულს მხილება! 13 არ ვუსმენდი მოძღვრის ხმას და 
მასწავლებელს ყურს არ ვუგდებდიო. 1“ რა ბოროტება არ 
ჩამიდენიაო ხალხში და კრებულშიო! 15 სვი წყალი შენი 
აუზიდან და ანკარა შენი ჭიდან, 19 გარეთ იღვრებოდეს შენი 
წყაროები, მოედნებზე - წყლის ნაკადები. 17 მხოლოდ შენი 
იყოს და უცხოები არ დაგეზიარონ, 18 კურთხეულ იყოს შენი 
წყარო და იხარებდე შენი სიყმაწვილის ცოლთან. 19? მოყვარულ 
შველთან და ტურფა ქურციკთან, დაგატკბოს მისმა გულ- 
მკერდმა ყოველ დროს, გაბრუვდი მუდამ მისი სიყვარულით; 29 
რატომ გაბრუებს, შვილო, სხვა ქალი. და გულში რატომ 
ეხუტები უცხო ქალს? 21 რადგან უფლის თვალწინაა კაცის 
გზები და მის ყოველ ნაბიჯს აკვირდება. 22 საკუთარი ავკაცობა 
დაიჭერს ბოროტეულს და თავისი ცოდვის საკვრელებით 
შეიბოჭება. 23 ის მოკვდება შეუგნებელი და თავისი უზომო 
სიბრიყვით დაიკარგება. 


თავი 6 


1 შვილო თუ თავდებად დაუდგები შენს ახლობელს, ხელი 
ხელს დაჰკრავ უცხოს გულისთვის, ? მახეში ხარ გაბმული შენი 
ბაგის ნათქვამით, დაჭერილი ხარ შენი ბაგის ნათქვამით. 3 ამ 
დროს ასე მოიქეცი, შვილო, და იხსენი თავი, რადგან შენი 
ახლობელის ხელში ხარ ჩავარდნილი. მიდი, თავი შეაცოდე 
შენს ახლობელს და შეევედრე. 4 თვალებს ძილს ნუ მისცემ და 
წამწამებს - თვლემას. ? იხსენი თავი, როგორც ქურციკმა 
მონადირის ხელიდან, როგორც ფრინველმა ფრინველმჭერის 
ხელიდან. 9 მიდი ჭიანჭველასთან, მცონარავ, დააკვირდი მის 
ქცევას და ჭკუა ისწავლე. 7 არა ჰყავს მას არც უფროსი, არც 
ზედამხედველი, არც ბატონი. 8 ზაფხულობით იმარაგებს თავის 
პურს, აგროვებს თავის საზრდოს მოსავლის აღებისას. 9? 
როდემდე უნდა გეძინოს, მცონარავ? როდის გაიღვიძებ 
ძილისგან? 19 მცირე ხანს გასტანს შენი ძილი, მცირე ხანს 
გასტანს შენი თვლემა, მცირე ხანს გასტანს შენი ხელდაკრეფა 
დასაძინებლად. 11 ყარიბივით მოგადგება შენი სიღარიბე და 
იარაღასხმული კაცივით - შენი გაჭირვება. 12 უგვანი ადამიანი, 
ბოროტი კაცი ცბიერი ბაგეებით დადის. 13 თვალებს ჭუტავს, 
ფეხებით ლაპარაკობს, თითებით ასწავლის; 14 ღალატია მის 
გულში, ავს ფიქრობს, სულმუდამ შუღლს თესავს. 12 ამიტომაც 
ანაზდად ეწევა უბედურებას, ერთბაშად განადგურდება და 
არავინ იქნება მხსნელი. 19 აჰა, ექვსი რამ უფლის საძულველი, 
და აჰა, შვიდი სიბილწე მის თვალში: 17 ამპარტავანი თვალები, 
ცრუ ენა, უბრალო სისხლის მღვრელი ხელები, 18 
ავისმზრახველი გული, საბოროტოდ მარდი ფეხები, 19 
ტყუილების აღმომსუნთქველი, ცრუ მოწმე და ძმათა შორის 
შუღლის მთესველი. 29 დაიმარხე, შვილო, მამაშენის ანდერძი 
და დედაშენის რჯულს ნუ გადახვალ. 21 სამუდამოდ გქონდეს 
გულზე მიბმული, ყელზე შემოხვეული, 22 მგზავრობისას 
წინამძღვრად გეყოლება, ძილში დაგიფარავს, გამოღვიძებისას 


მოსაუბრედ გეყოლება. 23 რადგან ლამპარია ანდერძი და 
სინათლეა რჯული, სიცოცხლის გზაა სამხილებელი შეგონება, 
24 რომ გიფარავდეს ავი ქალისგან, უცხო ქალის ლაქარდიანი 
ენისგან. 22 გული ნუ მიგივა მის სილამაზეზე, არ გამოგიჭიროს 
თავისი წამწამებით. 29 რადგან მეძავი ქალის ფასი ერთი პურის 
ნაჭერია და გათხოვილი ქალი კი ძვირფასი სულის 
მომნადირებელი. 27 თუ ჩაიდებს კაცი ცეცხლს უბეში 
ტანისამოსზე წაუკიდებლად? 28 თუ გაივლის კაცი 
ნაკვერჩხლებზე ფეხების დაუწველად? 29 ასევე, არავინ 
დარჩება დაუსჯელი, ვინც კი მივა ახლობლის ცოლთან და 
მიეკარება მას. 39 არ კიცხავენ ქურდს, როცა ქურდობს ლუკმა- 
პურისთვის, როცა მშიერია; 31 წაუსწრებენ და შვიდწილად 
ზღავს, სახლის მთელ ქონებას გადაიხდის. 32 ვინც ქალთან 
მრუშობს, უჭკუოა, თავისი სულის წარწყმედელად აქცევს მას. 33 
ცემას და დამცირებას ჰპოვებს და მისი სირცხვილი არ 
წარიხოცება. 34 რადგან ეჭვიანობა ქმრის რისხვაა და არ 
შეიბრალებს შურისგების დღეს. 35 არ პატიობს, არ აიღებს 
არავითარ გამოსასყიდს, არ ინდომებს, კიდეც რომ შესთავაზო 
უზომო ქრთამი. 


თავი 7 


1 შვილო, დაიმარხე ჩემი ნათქვამი და ჩემი ანდერძი დაიუნჯე. 2 
დაიმარხე ჩემი ანდერძი და იცოცხლებ, და ჩემი რჯული - 
თვალისჩინივით. 3 მიიბი შენს თითებზე და გულის ფიცარზე 
დაიწერე. 4 უთხარი სიბრძნეს: ჩემი და ხარ-თქო და ჭკუა- 
გონებას მეგობარი უწოდე. ? რომ თავი დაიფარო უცხო 
ქალისგან, სხვისი ცოლისგან, მისი ლაქარდიანი ენისგან. 9 
როცა სახლის სარკმლიდან, ცხაურს იქით გადავიხედე, 7 
დავინახე ბრიყვთა შორის, გავარჩიე ყმაწვილებს შორის ერთი 
ბიჭი, ჭკუათხელი. 8 ქუჩაში მიდიოდა, იმის კუთხესთან, იმის 
სახლის გზით მიაბიჯებდა. 3? მიმწუხრზე, დღის მიწურულზე, 
ღამის ბნელში და უკუნეთში. 19 და აჰა, ქალი გამოდის მის 
შესახვედრად, მეძავის საბურველში, გულმზაკვარი. 11 
ხმაურიანია და თავნება, შინ ფეხი არ უდგება; 12 ხან ქუჩაშია, 
ხან მოედანზე - ყოველ კუთხეშია ჩასაფრებული; 13 აჰა, 
ჩაიჭირა იგი, კოცნის და ურცხვად ეუბნება: 14 სამადლობელი 
მსხვერპლი მქონდა შესაწირავი, დღეს გადვიხადეო საღმრთო. 
15 ამიტომაც გამოვედი შენს შესახვედრად, შენის სასის 
საძებრად და აჰა, გიპოვე კიდეც. 195 ხალიჩები მაქვს 
დაფენილი ჩემს სარეცელზე, ეგვიპტური ჭრელი ნაქსოვი. 17 
დავაფრქვიე მური ჩემს საწოლზე. 18 წამო, დილამდე 
დავთვრეთ სიყვარულით, ალერსით ვინეტაროთ. 19 რადგან 
შინ არ არის ქმარი, შორ გზაზეა წასული; 29 ვერცხლის ქისა 
წაიღო თან, სრულმთვარობისას დაბრუნდებაო შინ. 21 
შეაცდინა თავისი ლაქლაქით, ლაქარდიანი ენით შეიტყუა. 22 
იმწამსვე უკან გაჰყვა, როგორც დასაკლავი ხარი, როგორც 
შებორკილი გიჟი დასასჯელად. 23 ვიდრე ისარს არ გაუგლეჯია 
მისი ღვიძლი; როგორც ფრინველი, ხაფანგისკენ რომ 
ისწრაფვის და არ იცის, რომ სიცოცხლეს წააგებს. 24 ახლა 
მისმინეთ შვილებო, და ყური ათხოვეთ ჩემს ნათქვამს. 22 ნუ 
გაიმრუდებს თავის გზას თქვენი გული, ნუ აერევა თავისი 


ბილიკები. 295 რადგან ბევრი დაეცა მისგან სასიკვდილოდ, 
ბევრი ძლევამოსილია მისგან დახოცილი. 27 მისი სახლი 
შავეთის გზაა, სიკვდილის სამყოფელში ჩამავალი. 


თავი 8 


1 განა სიბრძნე არ მოუწოდებს? განა გონიერება არ გამოსცემს 
ხმას? 2 მაღალ მწვერვალებზე, გზასთან არის, გზათა შესაყარზე 
დგას იგი; 3 კარიბჭეებთან, ქალაქის პირთან, ღია კარებში 
მღერის იგი: 4 თქვენ მოგიხმობთ, კაცნო ჩემი ხმა ადამის ძეთ 
მიმართავს. ? შეიგნეთ, ბრიყვებო, საზრიანობა, შეიგნეთ, 
სუსგონო, გონიერება. 9 მისმინეთ, რადგან საგულისხმოს 
ვიტყვი. სიმართლის სათქმელად გაიხსნება ჩემი ბაგეები; 7 
ვინაიდან ჭეშმარიტებას გააცხადებს ჩემი ენა და სიბილწეა ჩემი 
ბაგეებისთვის უკეთურება. 8 ჩემი პირის ყოველი სიტყვა 
მართალია და მზაკვრობა და ცბიერება არ არის მათში; 3? 
ყოველი მათგანი სანდოა გამგებისთვის და ყველა სწორია 
ცოდნის მპოვნელთათვის. 19 მიიღეთ ჩემი შეგონება და არა 
ვერცხლი, ცოდნა მეტია ხალას ოქროზე; 11 რადგან სიბრძნე 
უკეთესია ძვირფას თვლებზე და ვერცერთი სანატრელი საგანი 
ვერ შეედრება მას. 12 მე, სიბრძნე, დავანებული ვარ შეგნებაში 
და ფიქრების ცოდნა მოვიპოვე. 13 უფლის მოშიშებას სძულს 
ბოროტება; მძულს მე ქედმაღლობა, ამპარტავნობა, ბოროტი 
გზა და ღალატიანი პირი. 1“ ჩემია თათბირი და საღი აზრი; მე 
ვარ გონიერება, ჩემია ძალა; 12 ჩემით მეფობენ მეფენი და 
ჩემით აწესებენ სამართალს მთავარნი; 195 ჩემით მთავრობენ 
მთავარნი და დიდებულნი - ქვეყნის ყველა მსაჯული. 17 
მიყვარს ჩემი მოყვარულნი და მიპოვნიან ჩემი მძებნელნი; 18 
ჩემთან არის სიმდიდრე და პატივი, ულევი დოვლათი და 
სიმართლე. 19 ჩემი ნაყოფი ბაჯაღლო ოქროზე უკეთესია და 
ჩემგან უფრო მეტი სარგებელია, ვიდრე რჩეული 
ვერცხლისაგან. 29 სიმართლის სავალს ვადგავარ და 
სიმართლის გზებით დავიარები. 21 რათა დავამდიდრო ჩემი 
მოყვარულნი და ავუვსო საგანძურები. 22 უფალმა შემიძინა 
თავისი გზის დასაწყისში, თავის ქმნილებებამდე დასაბამით; 23 
უკუნითიდან დამადგინა, თავიდანვე, ქვეყნის დასაბამიდან. 24 


როცა არ იყო უფსკრულები, მაშინ გავჩნდი, როცა არც 
წყალუხვი წყაროები იყო; 25 მე გავჩნდი, ვიდრე მთები 
დამყარდებოდნენ, ბორცვებზე უწინარეს; 29 როცა ჯერ არც 
ქვეყანა იყო შექმნილი, არც მინდორ-ველები და არც სამყაროს 
პირველი მტვერი; 27 როდესაც იგი ზეცას განამზადებდა, იქ 
ვიყავი, როდესაც უფსკრულის პირზე წრეს ავლებდა, 28 
როდესაც მაღლა ცებს ამაგრებდა, უფსკრულის წყაროებს 
აძლიერებდა, 2? როდესაც ზღვას წესს უდგენდა, რომ წყალი 
ნაპირებიდან არ გადმოსულიყო, როდესაც ქვეყანას 
საფუძველს უყრიდა, 39 მაშინ მე გვერდით ვყავდი, როგორც 
ოსტატი, დღენიადაგ სიხარული ვიყავი და ყოველ ჟამს მის 
წინაშე ვლაღობდი, 31 ვლაღობდი სამყაროში მის მიწაზე და 
ადამის მოდგმაში იყო ჩემი სიხარული. 32 ახლა კი მისმინეთ, 
შვილებო! ნეტარნი არიან, ვინც ჩემს გზებს იცავენ! 33 
მოისმინეთ შეგონება, დაბრძენდით და ნუღარ მიატოვებთ. 34 
ნეტარია კაცი, მე რომ მისმენს, ჩემს კარებთან ფხიზლობს 
დღენიადაგ და ჩემი კარის წყრთილებს იცავს. 32 ვინაიდან 
ჩემმა მპოვნელმა სიცოცხლე ჰპოვა და უფლისგან მადლს 
მოიხვეჭს. 39 ჩემი შემცოდე კი თავის თავს ავნებს. ყველას, 
ჩვენს მოძულეს, სიკვდილი უყვარს. 


თავი 9 


1 სიბრძნემ სახლი აიშენა, მისი შვიდი ბოძი გათალა. 2 დაკლა 
თავისი საკლავი, გააზავა თავისი ღვინო და გაშალა თავისი 
ტაბლა, 3 გაგზავნა თავისი მხევლები, გადასძახა ქალაქის 
მაღლობებიდან: 4 ბრიყვი ვინც არის, აქეთ მობრუნდეს! 
ჭკუათხელებს კი უთხრა: ? მოდით, დაპურდით ჩემი პურით და 
შესვით ჩემი განზავებული ღვინო. 9 მიატოვეთ სიბრიყვე და 
იცოცხლებთ, ჭკვიანური გზით იარეთ. 7 ღვთისგმობელის 
დამრიგებელი დამცირებას იხვეჭს, ბოროტეულის 
მამხილებელი - შეურაცხყოფას; 8 ნუ ამხილებ 
ღვთისმგმობელს, თორემ შეგიძულებს; ამხილე ბრძენი და 
შეგიყვარებს; ? მიეცი დარიგება ბრძენს და კიდევ უფრო 
დაბრძენდება, ასწავლე მართალს და ცოდნას შეიმატებს. 19 
უფლის შიში სიბრძნის სათავეა, სიწმინდეთა ცოდნა კი 
გონიერება. 11 რადგან ჩემით გამრავლდება შენი დღენი და 
მოგემატება სიცოცხლის წლები. 12 თუ ბრძენი ხარ, შენთვის 
ხარ ბრძენი, თუ ღვთისმგმობელი ხარ, შენვე აგებ პასუხს. 13 
სულელი ქალი მყვირალაა, ბრიყვი და არაფრის მცოდნე; 14 
თავისი სახლის კართან ტახტზე ზის, ქალაქის მაღლობზე, 12 
რათა მოიწვიოს სწორი გზით მოარულნი; 165 ბრიყვი ვინც არის, 
აქეთ მობრუნდეს! ჭკუათხელს იგი ეუბნება: 17 ტკბილია 
მოპარული წყალი, გემრიელია გადამალული პური. 18 არ კი 
იცის, რომ იქ აჩრდილნი არიან, რომ მისი წვეულნი შავეთის 
უფსკრულებში იმყოფებიან. 


თავი 10 


1 იგავნი სოლომონისა. ბრძენი შვილი მამას ახარებს და 
უგუნური შვილი დედის დარდია. 2? ბოროტეულის საგანძურებს 
სარგებელი არ მოაქვს, სიმართლე კი სიკვდილისგან იხსნის. 3 
უფალი მართალის სულს არ დაამშევს, ხოლო ბოროტეულთა 
სიხარბეს უკუაგდებს. 14 ზარმაცი ხელი აღარიბებს, ხოლო 
გამრჯეთა ხელი ამდიდრებს. ? ვინც ზაფხულში აგროვებს, 
გონიერი შვილია, ხოლო ვისაც სამკალში სძინავს, 
სამარცხვინო შვილია. 9 მართლის თავზე კურთხევაა, ხოლო 
ბოროტეულია პირი ძალადობით არის სავსე. 7 კურთხეულია 
მართლის მოსაგონარი, ხოლო ბოროტეულთა სახელი 
დალპება. 8 გულბრძენი მცნებებს მიიღებს, ხოლო ბაგებრიყვი 
დაიღუპება. 9? უმწიკვლოდ მოარული დარწმუნებით დადის, 
ხოლო თავისი გზების გამამრუდებელი ნამხილები იქნება. 19 
თვალის ჩამკვრელი მწუხარებას იწვევს, ბაგებრიყვი კი 
დაიღუპება. 11 მართლის პირი სიცოცხლის წყაროა, 
ბოროტეუღთა პირი კი ძალადობით არის სავსე. 12 სიძულვილი 
შუღლის აღმძვრელია, სიყვარული კი ყველა ცოდვას ფარავს. 
13 გონიერის ბაგეებში სიბრძნე იპოვება, ჭკუათხელის ზურგზე 
კი ჯოხი. 14 ბრძენკაცები ცოდნას იუნჯებენ, ბრიყვის პირი კი 
ახლოა დაღუპვასთან. 12 მდიდრის ქონება მისი ციხე-ქალაქია, 
ხოლო ღარიბთა დამღუპველი - მათი სიღატაკე. 190 მართლის 
შრომა სასიცოცხლოდ არის, ხოლო ბოროტეულთა მონახვეჭი 
ცოდვაა. 17 შეგონების დამმარხველი სიცოცხლის გზას ადგას, 
დარიგების უკუმგდებელი გზააბნეული დაეხეტება. 18 
სიძულვილის დამფარველს ცრუ ბაგეები აქვს, ჭორის 
გამავრცელებელი კი სულელია. 19 ბევრი ლაპარაკისას ცოდვა 
აუცდენელია, საკუთარი ბაგეების ამლაგმავი გონიერია. 29 
მართლის ენა რჩეული ვერცხლია, ბოროტეულთა გული კი 
ნამცეცის ოდენაა. 21 მართლის ბაგენი მრავალს მწყემსავენ, 
ბრიყვები კი თავიანთი უჭკუობით იხოცებიან. 22 უფლის 


კურთხევაა, რომ ამდიდრებს და მწუხარება არ ეწევა მას. 23 
უგუნურის ხალისი ავის ქმნაშია, ხოლო გონიერი კაცისა - 
სიბრძნეში. 24 რაც ბოროტეულს აშინებს, სწორედ ის 
შეემთხვევა, მართალს კი სასურველი მიეცემა. 22 როცა 
გაივლის ქარიშხალი, აღარც ბოროტეულია, მართალი კი 
დაფუძნებულია სამარადისოდ. 25 რაც ძმარია კბილთათვის და 
კვამლი თვალთათვის, იგივეა ზანტი კაცი თავისი 
მიმავლინებლისთვის. 27 უფლის მოშიშება ახანგრძლივებს 
დღეებს, ხოლო ბოროტეულთა წლები შემოკლდება. 28 
მართალთა სასოება სიხარულია, ბოროტეულთა იმედი კი 
დაიღუპება. 29 უფლის გზა სიმტკიცეა უმწიკვლოსთვის და 
დაღუპვაა ბოროტმოქმედთათვის. 390 მართალი არასდროს 
წაბორძიკდება, ბოროტეულნი კი ვერ დაივანებენ ქვეყანაზე. 31 
მართლის პირი სიბრძნეს აღმოაცენებს, ღალატიანი ენა კი 
მოიკვეთება. 32 მართლის ბაგენი მადლს აუწყებენ, 
ბოროტეულთა პირი კი - ღალატს. 


თავი 11 


1 მრუდი პინები სისაძაგლეა უფლისთვის, სწორი საწონი - 
სასურველი. 2 ამპარტავნობას დამცირება მოჰყვება, 
თვინიერებთან კი სიბრძნეა. 3 წრფელებს მათი უმწიკვლოება 
წარუძღვება, ვერაგებს კი დაღუპავს მათი ცხოვრება. 4 არავის 
არგებს სიმდიდრე რისხვის დღეს, სიმართლე კი იხსნის 
სიკვდილისგან. ? უმწიკვლო კაცს სიმართლე უსწორებს გზას, 
უკეთური კი თავისი უკეთურებით დაეცემა. წ გულწრფელებს 
თავიანთი სიმართლე იხსნის, მზაკვარნი კი თავიანთივე 
სიხარბით დატყვევდებიან. 7 ბოროტეული კაცის 
სიკვდილისთანავე ქარწყლდება იმედი და ჭირისუფალთა 
მოლოდინიც გაქარწყლებულია. 8 მართალი ხსნილია 
ჭირისაგან, მის ნაცვლად ბოროტეულს დაატყდება თავს. 9 
პირფერი თავისი ენით ღუპავს თავის ახლობელს, მართალნი 
კი ცოდნით გადარჩებიან. 1? მართალთა კეთილდღეობისას 
ხარობს ქალაქი, ბოროტეულთა დაღუპვის დროს კი ზეიმობს. 
11 წრფელთა კურთხევით მაღლდება ქალაქი, ბოროტეულთა 
პირით კი ინგრევა. 12 ჭკუათხელი თავის ახლობელს 
აწყენინებს, გონიერი კაცი კი დადუმებულია. 13 ამბისტანია 
ამჟღავნებს საიდუმლოს, ერთგული სული კი ინახავს სიტყვას. 
14 თავგზიანობის უქონლობისას ეცემა ხალხი, რიცხვმრავალ 
მრჩევლებში კი გადარჩება. 15 ვინც უცხოს თავდებად უდგება, 
ბოროტებას გადავყრვბა, ხოლო ვისაც თავდებობა სძულს, 
უსაფრთხოდ არის. 195 მადლიანი დედაკაცი დიდებას იხვეჭს, 
უმოწყალო კაცები კი სიმდიდრეს იხვეჭენ. 17 მოწყალე კაცი 
თავის სულს სიკეთეს უყოფს, გულქვა კაცი კი თავის სხეულს 
ღუპავს. 18 ბოროტეული ყალბ საქმეებს სჩადის, სიმართლის 
მთესველი კი ჯილდოს ღებულობს. 19? სიმართლეს 
სიცოცხლისკენ მიჰყავს კაცი, ბოროტების ამყოლი კი თავისი 
სიკვდილისკენ მიექანება. 2?– გულმრუდი კაცი სიბილწეა უფლის 
წინაშე, უმწიკვლოთა გზა კი სათნოა მისთვის. 21 იცოდე, ავკაცი 


ვერ გამართლდება, მართალთა მოდგმა კი გადარჩება. 22 
გინდ ოქროს რგოლი ღორის დინგზე, გინდ უგუნური ქალის 
სილამაზე. 23 მართალთა ნატვრა მხოლოდ სიკეთეა, 
ურჯულოთა მოლოდინი კი რისხვაა. 24 ერთი ხელგაშლილია 
და უფრო მდიდრდება, მეორე ყაირათიანია, მაგრამ 
სიღარიბეშია. 22 ქველმოქმედი კაცი მოკეთდება; ვინც სხვას 
არწყულებს, თავად დარწყულდება. 20 ხორბლის დამჭერს 
წყევლის ხალხი, გამცემის თავზე კურთხევაა. 27 ვინც სიკეთეს 
მიელტვის, მადლს მოიხვეჭს, ბოროტების მძებნელს კი 
ბოროტება ეწევა. 28 თავისი სიმდიდრის მოიმედე დაეცემა, 
მართალნი კი ფოთლებივით გაიშლებიან. 29 თავისი სახლის 
დამქცევი ქარს დაიმკვიდრებს, უმეცარი გულბრძენის 
მორჩილია. 390 მართლის ნაყოფი სიცოცხლის ხეა, ბრძენკაცი 
კი სულებს იზიდავს. 31 თუკი მართალს სანაცვლო მიეზღვება 
ამქვეყნად, მითუმეტეს ბოროტეულს და ცოდვილს. 


თავი 12 


1 ვისაც წვრთნა უყვარს, ცოდნაც უყვარს, ვისაც მხილება 
ეჯავრება, ბრიყვია. 2 კეთილი კაცი უფლისგან მადლს შეიძენს, 
ავისმზრახველს კი შეაჩვენებს. 3 კაცი სიბოროტით ვერ 
განმტკიცდება, მართალთა ფესვი კი შეურყეველია. 4 
ღირსეული დედაკაცი ქმრის გვირგვინია, შემარცხვენელი კი 
მისი ძვლების გამომშრობელია. ? მართალთა ზრახვები 
სამართლისაკენაა, ბოროტეულთა ფიქრები კი სიცრუეა. 9 
ბოროტეულთა სიტყვები სისხლისღვრას ამზადებს, ხოლო 
გულწრფელებს კი მათი ბაგეები გადაარჩენს. 7 ბოროტეულნი 
დაემხობიან და გაქრებიან, მართალთა სახლი კი მტკიცედ 
დგას. 8 კაცს თავისი ჭკუის მიხედვით აქებენ, გულუკუღმართი 
კი შეძულებულია; ? ათვალწუნებული, მაგრამ მსახურიანი კაცი 
სჯობს თავმომწონეს, მაგრამ ულუკმაპუროს. 19? მართალი 
ზრუნავს თავისი პირუტყვის სიცოცხლეზე, ბოროტეულთა გული 
კი სასტიკია. 11 თავისი მიწის მუშაკი პურით გაძღება, 
ჭკუათხელი კი ამაოთა მდევნელია. 12 ბოროტეული უკეთურთა 
ნადავლს ეხარბება, მართალთა ფესვი კი გაიხარებს. 13 
ცოდვილი ბაგეებით უკეთური მახეში ებმება, მართალი კი თავს 
აღწევს გასაჭირს. 14 კაცი თავისი პირის ნაყოფით კეთილად 
დანაყრდება, თავისი ხელის საზღაური ადამიანს უკან 
უბრუნდება. 12 ბრიყვს თავისი გზა სწორედ ეჩვენება, ბრძენი კი 
რჩევის გამგონეა. 15 ბრიყვი წამში ამხელს თავის გაბრაზებას, 
გონიერი კი მალავს წყენას. 17 ჭეშმარიტების მაუწყებელი 
თავის სიწრფელეს აცხადებს, ცრუმოწმე კი - თავის სიყალბეს. 
18 გესლიანი ენა მახვილივით ჩხვლეტს, ბრძენკაცის ენა კი 
მკურნალია. 1? მართალი ბაგე სამარადისოდ რჩება, მატყუარა 
ენა კი - წამიერია, 29 ავისმზრახველთ გულში სიცრუე აქვთ, 
მშვიდობისმყოფელთ კი - სიხარული. 21 არანაირი ზიანი არ 
შეემთხვევა მართალს, ხოლო ბოროტეულნი ჭირით არიან 
სავსე. 22 ცრუ ბაგეები სიბილწეა უფლის წინაშე, ჭეშმარიტების 


მოქმედნი კი სათნონი არიან მისთვის. 23 საზრიანი კაცი 
ცოდნას მალავს, უმეცართა გული კი სისულელეს როშავს. 24 
გამრჯეთა ხელი იხელმწიფებს, უდები კი მოხარკედ იქცევა. 22 
სადარდებელი კაცის გულს აღონებს, კეთილი სიტყვა კი 
ახალისებს. 20 მართალი გადაურჩება თავის გასაჭირს, ხოლო 
ბოროტეულთ მათივე გზა დაღუპავს. 27 უდები კაცი საგზალს არ 
იმზადებს, კაცის სიბეჯითე კი ძვირფასი განძია. 28 სიმართლის 
გზაზე სიცოცხლეა და მისი სავალი უკვდავებაა. 


თავი 13 


1 ბრძენს შეგონება უყვარს, ღვთისმგმობელი კი მხილებას ყურს 
არ უგდებს. ? კაცი თავის ნათქვამისამებრ იგემებს სიკეთეს, 
მოღალატეთა სული კი - ბოროტებას. 3 პირმარხული კაცი თავს 
გადაირჩენს, ბაგემორღვეულს კი დაღუპვა მოელის. 4 ზარმაცის 
სული მოწყურებულია, მაგრამ არაფერი აქვს; მუყაითნი კი 
დანაყრდებიან. ? მართალს ფუჭი სიტყვა ეჯავრება, 
ბოროტეული კი უნამუსოდ იქცევა და თავს ირცხვენს. 9 
სიმართლე იფარავს უმწიკვლო გზით მავალს, ცოდვილს კი 
სიბოროტე ღუპავს. 7 ზოგიერთს თავი მდიდრად მოაქვს, 
მაგრამ არაფერი აბადია; სხვას ღარიბად მოაქვს თავი, მაგრამ 
დიდძალი დოვლათი აქვს. 8 კაცი თავის სიცოცხლეს თავისი 
ქონებით გამოისყიდის, უპოვარს კი არ ესმის შეგონება. 9 
მართალთა ნათელი მხიარულობს, ბოროტეულთა ლამპარი კი 
ქრება. 1? მხოლოდ ამპარტავნობა წარმოშობს შუღლს, 
მოთათბირეებთან კი სიბრძნეა. 11 ქარით მოტანილი სიმდიდრე 
ცოტავდება, ხელით შემგროვებელი კი აბევრებს. 12 
ხანგრძლივი მოლოდინი გულს ასნეულებს, სიცოცხლის ხე კი 
ამხდარი ოცნებაა. 13 ვინც სიტყვას არაფრად აგდებს, 
დაზარალდება; მცნების მოშიში კი სამაგიეროს მიიღებს. 14 
ბრძენის დარიგება სიცოცხლის წყაროა, სიკვდილის მახის 
ამრიდებელი. 1> კეთილი გონება წყალობის მომცემია, 
მოღალატეთა ხვედრი კი - სასტიკი. 15 ყველა საზრიანი 
გონივრულად იქცევა, ბრიყვი კი ემეცრებას ამხელს. 17 
ბოროტეულის მაცნე ჭირში ჩავარდება, ხოლო ჭეშმარიტ 
მახარობელს განკურნება მოაქვს. 1ზ8 დარიგების უკუმგდებელს 
სიღარიბე და სირცხვილი ელის, შეგონების შემთვისებელი კი 
პატივში იქნება. 1? ასრულებული ნატვრა სულისთვის ტკბილია, 
ბრიყვთათვის კი ბოროტებისგან განრიდება საძულველია. 29 
ბრძენკაცებთან მოსიარულე თავად დაბრძენდება, ბრიყვთა 
მეგობარი კი გაუბედურდება. 21 ცოდვილებს უბედურება თანა 


სდევს, ხოლო მართალთ სიკეთით გადახდებათ. 22 კეთილი 
კაცი შვილიშვილებს მემკვიდრეობას უტოვებს, ცოდვილის 
სიმდიდრე კი მართლისთვის ინახება. 23 ღარიბ-ღატაკის 
ხოდაბუნში უხვი საზრდოა, მაგრამ ზოგჯერ უსამართლობით 
იღუპება. 24 ვინც შვილისთვის წკეპლას არ იმეტებს, მისი 
მტერია; ხოლო მოყვარული ჭკუას ასწავლის. 22 მართალი 
მხოლოდ დასანაყრებლად ჭამს, ბოროტეულთა სტომაქს კი 
მუდამ ეშიება. 


თავი 14 


1 ბრძენი დედაკაცი თავის სახლს აშენებს, ბრიყვი კი საკუთარი 
ხელით ანგრევს მას. 2 სწორი გზით მავალს უფლის შიში აქვს, 
გზაგამრუდებულს კი ეჯავრება იგი. 3 ბრიყვის დასასჯელი კეტი 
მის პირშივეა, ბრძენთა ბაგეები კი მათი დამცველია. “ სადაც 
ხარები არ არის, ბაგა ცარიელია; დიდი მოსავალი ხარის 
ძალით არის. ? ჭეშმარიტი მოწმე არ იცრუებს, ცრუმოწმე კი 
ტყუილებს აფრქვევს. 9 ღვთისმგმობელი სიბრძნეს ეძებს, 
მაგრამ ამაოდ; გონიერს კი ცოდნა ეადვილება. 7 ჩამოშორდი 
უმეცარ კაცს, თუ ჭკვიანურ ლაპარაკს ვერ შეატყობ. 8 გონიერი 
კაცის სიბრძნე საკუთარი გზის შეცნობაშია, უმეცართა სიბრიყვე 
კი ცრუობაშია. ? ბრიყვები დანაშაულზე იცინიან, მაგრამ მადლი 
წრფელთა შორის არის. 19 გულმა უწყის თავისი საწუხარი და 
მის სიხარულს უცხო ვერავინ გაიზიარებს. 11 ბოროტეულთა 
სახლი დაიქცევა, გულწრფელთა კარავი კი გაიფურჩექნება. 12 
ზოგი გზა კაცის წინაშე სწორი ჩანს, მაგრამ მისი ბოლო 
სიკვდილის გზაა. 13 სიცილის დროსაც კი წუხს გული და 
მხიარულება მწუხარებით მთავრდება ხოლმე. 14 გულმრუდი 
კაცი თავისი საქციელით გაძღება, კეთილი კაცი კი - თავისი 
საქმეებით. 12 სულელს ყველა სიტყვისა სჯერა, საზრიანი კი 
საკუთარ ნაბიჯს უკვირდება. 10 ბრძენი ფრთხილობს და 
ბოროტებას ერიდება, უგნური კი ბრაზიანია და 
თავდაჯერებული. 17 ფიცხი კაცი სიბრიყვეს სჩადის, 
ავისმზრახველი კი საძულველია. 18 სულელნი სიბრიყვეს 
იმკვიდრებენ, გონიერნი კი ცოდნით არიან 
დაგვირგვინებულნი. 13? უკეთურნი ქედს მოიხრიან კეთილთა 
წინ, ბოროტეულნი კი - მართლის კარიბჭეებთან. 29 ბეჩავი კაცი 
ახლობლისთვისაც კი საძულველია, მდიდარს კი ბევრი 
მოყვარე ჰყავს. 21 თავისი ახლობლის მოძულე ცოდვილია, 
ღარიბ-ღატაკთა მწყალობელი კი ნეტარია. 22 ხომ არეული 
აქვთ გზა-კვალი ავისმზრახველთ? კეთილისმზრახველთ კი 


მადლი და ჭეშმარიტება ახლავთ. 23 ყველა საქმეში 
გამორჩენაა, ლიტონ სიტყვებს კი ზარალი მოაქვს. 24 
ბრძენკაცთა გვირგვინი მათი დოვლათია, უგნურთა სიბრიყვე 
კი სიბრიყვეა. 22 ჭეშმარიტი მოწმე სულთა მხსნელია, ცრუ კაცი 
კი ტყუილებს აფრქვევს. 206 უფლის შიში მტკიცე იმედია, მისი 
შვილები თავშესაფარს ჰპოვებენ. 27 უფლის შიში სიცოცხლის 
წყაროა, სიკვდილის ხაფანგისაგან გამომხსნელი. 28 ერის 
სიმრავლე მეფის დიდებაა, უხალხობა კი - მთავრის დაღუპვა. 
29 სულგრძელ კაცს დიდი გონიერება ახლავს, ხელმოკლე კი 
სიბრიყვეს ამხელს. 39 მანუგეშებელი გული ხორცის 
სიცოცხლეა, შური კი ძვალთა ლპობაა. 31 ღარიბის მჩაგვრელი 
თავის შემოქმედს შეურაცხყოფს, მათხოვრის მწყალობელი კი 
უფლის მადიდებელია. 32 ბოროტეული თავისი უკეთურების 
გამო მოიკვეთება, მართალი კი სიკვდილშიც სასოებას 
ჰპოვებს. 33 სიბრძნე გონიერ გულშია დავანებული და 
უგუნურთა შორისაც ხდება საცნაური. 34 სიმართლე აღაზევებს 
ერს, ხალხთა სირცხვილი კი მათი ცოდვაა. 32 მეფის წყალობა - 
გონიერ მონას, მისი წყრომა კი - სირცხვილეულს. - 


თავი 15 


1 მშვიდი პასუხი გულისწყრომას აცხრობს, საწყენი სიტყვა კი 
რისხვას იწვევს. 2 ბრძენთა ენა კეთილ ცოდნას იძლევა, 
უმეცართა პირი კი სისულელეს როშავს. 3 ყველგან უფლის 
თვალებია, ხედავენ უკეთურებს და კეთილებს. “ ტკბილი ენა 
სიცოცხლის ხეა, ცბიერი კი სულის შემუსვრა. ? უმეცარს მამის 
შეგონება ეჯავრება, მხილების ყურადმღები კი საზრიანია. 9 
მართლის სახლში დიდძალი განძია, ბოროტეულის მონახვეჭში 
კი - მწუხარება. 7 ბრძენთა ბაგენი ცოდნას ავრცელებენ, 
ბრიყვთა გული კი ასეთი არ არის. 85 ბოროტეულის მსხვერპლი 
სიბილწეა უფლის წინაშე, წრფელთა ლოცვა კი სათნოა 
მისთვის. ? ბოროტეულთა კვალი სიბილწეა უფლის წინაშე, 
სიმართლის მიმდევარი კი უყვარს. 19 მკაცრი სასჯელი აქვს 
გზის მიმტოვებელს; მხილების მოძულე მოკვდება. 11 შავეთი 
და ქვესკნელი უფლის წინაშეა, მით უფრო გულები ადამის 
ძეთა. 12 ქარაფშუტას არ უყვარს თავისი მამხილებელი, იგი 
ბრძენკაცებთან არ წავა. 13 მხიარული გული სახესაც ახარებს, 
გულის წუხილისას სულიც იტანჯება. 14 გონიერი გული ცოდნას 
დაეძებს, ბრიყვთა პირი კი სისულელით საზრდოობს. 12 
უკეთურის ყველა დღე ბოროტია, გულკეთილს კი მუდამ ლხინი 
აქვს, 10 უფლის მოშიშებით მცირეს ქონა უმჯობესია, ვიდრე 
დიდძალი განძი მოუსვენრობაში. 17 უკეთესია მწვანილეული 
საზრდო და სიყვარული ვიდრე ნასუქი ხარი და სიძულვილი. 18 
ფიცხი კაცი ცილობას ტეხს, სულგრძელი კი დავას აცხრობს. 19 
ზარმაცის გზა ეკლიანი ღობის მსგავსია, გულმართლის სავალი 
კი მოსწორებულია. 29 ბრძენი შვილი მამას ახარებს, ბრიყვ 
ადამიანს კი საკუთარი დედა ეჯავრება. 21 სისულელე 
ჭკუათხელის სიხარულია, ხოლო გონიერი კაცი სწორ გზაზე 
დადის. 22 თათბირის გარეშე ჩანაფიქრი იფუშება, მრავალი 
მრჩევლის შემწეობით კი ხორციელდება. 23 კაცის სიხარული 
მის ბაგეთა პასუხშია; რა კარგია დროულად ნათქვამი სიტყვა! 


24 ცხოვრების გზა გონიერისათვის ზევით მიემართება, რათა 
ქვევით შავეთს ასცდეს. 22 ქედმაღალთა სახლს დაანგრევს 
უფალი, ქვრივის საბანს კი ზეაღმართავს. 29 უკეთურის 
ზრახვები სიბილწეა უფლის წინაშე, უმწიკვლოთა სიტყვები კი 
საამურია. 27 მომხეჭველი თავის სახლს აჩანაგებს, ქრთამის 
მოძულე კი იცოცხლებს. 28 მართლის გული პასუხს წონის, 
ბოროტეულთა პირიდან კი სიავე გადმოდის. 29 
ბოროტეულთაგან შორს არის უფალი, მართალთა ლოცვას კი 
ისმენს. 32ვ–9 თვალთა ნათელი გულს ახარებს, კეთილი ამბავი კი 
ძვლებს აპოხიერებს. 31 სასიცოცხლო მხილების გამგონე ყური 
ბრძენკაცთა შორის იმყოფება. 32 შეგონების აბუჩად ამგდები 
საკუთარი თავის მოძუღეა, მხილების გამგონე კი გონებას 
იხვეჭს. 33 უფლის შიშით სიბრძნე ისწავლება და მორჩილება 
წინ უძღვის დიდებას. 


თავი 16 


1 გულის ზრახვები კაცს ეკუთვნის, ენის პასუხი კი უფლისაგან 
მოდის. 2 კაცის ყოველი გზა სუფთაა მის თვალში, სულთა 
ამწონი კი უფალია. 3 შენი საქმეები უფალს ჩააბარე და 
აღსრულდება შენი განზრახვები. 4 უფალმა ყოველივე 
საკუთარი მიზნისთვის შეჰქმნა, ასევე ურჯულოც ავი 
დღისათვის. ? ყველა გულზვიადი სიბილწეა უფლის წინაშე; 
გჯეროდეს, დაუსჯელი ვერ გადარჩება. 9 სიწრფელით და 
ჭეშმარიტებით გამოისყიდება ცოდვა, უფლის მოშიშებით 
ბოროტებისგან თავს დაიხსნის კაცი. 7” თუ უფალს მოსწონს 
კაცის გზები, მტრებსაც კი შეარიგებს მასთან. 8 უკეთესია 
მცირედი, ოღონდ სიმართლით, ვიდრე დიდძალი მოგება 
უსამართლობით. ? კაცის გული თავის გზებს გეგმავს, მის 
ნაბიჯებს კი უფალი წარმართავს. 19 მეფის ბაგეზე მისნური 
სიტყვაა, მისი პირი არ შესცოდავს სამსჯავროზე. 11 სწორი 
სასწორი და საწყაო უფლისაა, ქისის ყველა საწონი მისი 
საქმეა. 1? ბოროტის ქმნა მეფეთათვის სიბილწეა, რადგან 
ტახტი სიმართლით მტკიცდება. 13 მართალი ბაგეები სათნოა 
მეფეთათვის და უყვართ მათ სიმართლის მთქმელი. 14 მეფის 
რისხვა სიკვდილის მაცნეა, ხოლო ბრძენკაცი აცხრობს მას. 12 
მეფის ნათელი სახე სიცოცხლეა და მისი წყალობა 
გაზაფხულის წვიმის ღრუბელივითაა. 15 სიბრძნის შეძენა 
ოქროზე უკეთესია, ჭკუის მოხვეჭა ვერცხლზე - უმჯობესი. 17 
მართალთა გზა-კვალი ბოროტებას გვერდს უქცევს; ვინც თავის 
გზას აკვირდება, თავის სულს იცავს. 18 დაღუპვას წინ უსწრებს 
ამპარტავნება, დაცემას - ქედმაღლობა. 19 ბეჩავ ხალხთან 
თავმდაბლობა გერჩიოს ქედმაღლებთან ნადავლის გაყოფას. 
20 საქმეში გონიერი სიკეთეს ნახავს, უფალს მინდობილი 
ბედნიერია. 21 გულბრძენი გონივრად იწოდება და ტკბილი 
ბაგეები ცოდნას ჰმატებს. 22 სიბრძნე სიცოცხლის წყაროა მისი 
პატრონისთვის, ბრიყვთა სასჯელი კი სიბრიყვეა. 23 ბრძენის 


გული მის პირს გონიერს ხდის და მის ბაგეებს ცოდნას ჰმატებს. 
24 ამო საუბარი გოლეული თაფლია, სულის სიტკბოა და ძვლის 
კურნება. 25 არის გზა, კაცს სწორი რომ ჰგონია, მაგრამ მისი 
ბოლო სიკვდილის გზაა. 296 მშრომელს თავისი მადა აშრომებს, 
თავისივე პირი აიძულებს. 27 უგვანი კაცი ბოროტს იზრახავს და 
მის ბაგეზე თითქოს მოგიზგიზე ცეცხლია. 28 უკუღმართი კაცი 
შუღლს აღვივებს და ცილისმწამებელი მეგობრებს აშორებს. 29 
მოძალადე კაცი თავის მოყვასს აცდუნებს და უკეთური გზით 
ატარებს. 39 ვინც თვალებს ჭუტავს, უკუღმართს ფიქრობს; ვინც 
ბაგეებს კუმავს, სიავისთვის მზად არის. 31 დიდების გვირგვინია 
ჭაღარა თავი; სიმართლის გზაზე იპოვება. 32 სულგრძელი კაცი 
მამაცს სჯობია, საკუთარი თავის ხელმწიფე კი - ქალაქის 
ამღებს. 33 წილს უბიდან ყრიან, მაგრამ ყოველი განაჩენი 
უფლისგან მოდის. 


თავი 17 


1 ერთი ლუკმა ხმელი პური სიმშვიდეში უკეთესია, ვიდრე 
საკლავით სავსე სახლი უთანხმოებაში. 2 გონიერი მონა 
სამარცხვინო შვილზე იხელმწიფებტბს და ძმებს შორის წილს 
დაიმკვიდრებს. 3 ბრძმედი ვერცხლისთვის არის, ქურა - 
ოქროსთვის, ხოლო გულების გამომწრთობი უფალია. 4 
ბოროტი კაცი ავ ბაგეებს უსმენს, ცრუ კაცი უკეთურ ენას უგდებს 
ყურს. ? ვინც საპყარს დასცინის, მის შემოქმედს შეურაცხყოფს; 
ვინც უბედურებაზე იცინის, სასჯელს ვერ გადაურჩება. 9 
მოხუცთა გვირგვინი შვილთა შვილებია, შვილთა დიდება კი 
მათი მამებია. 7 უგვანს არ მოსდევს რჩეული სიტყვები, 
როგორც კეთილშობილს ყალბი სიტყვები. 8 ჯადოსნური 
თვალია ქრთამი მისი გამღების თვალში; საითაც არ უნდა 
მიბრუნდეს, წარმატება ექნება. ? დანაშაულის დამვიწყებელი 
სიყვარულის მძებნელია, ამბის შემხსენებელი კი მეგობარს 
იშორებს. 190 გონიერზე დატუქსვა უფრო სჭრის, ვიდრე 
უმეცარზე ასი დარტყმა. 11 უკეთური მხოლოდ შფოთს დაეძებს, 
ამიტომ მის წინააღმდეგ სასტიკი ანგელოზი გაიგზავნება. 12 
უმჯობესია კაცს ბელებწაგვრილი დათვი შეეჩეხოს, ვინემ 
სულელი თავისი სიბრიყვით. 13 სიკეთის წილ ბოროტის 
მიმგებს სახლში უბედურება არ გამოელევა. 14 დავის 
დასაწყისი გაშვებული წყალია: ვიდრე არ აფეთქებულა, 
შეწყვიტე ცილობა. 1? ბოროტეულის გამამართლებელი და 
მართლის გამამტყუნებელი - ორთავე სიბილწეა უფლის წინაშე. 
16 ამ ფულს რა უნდა უმეცრის ხელში? სიბრძნის შესაძენად ხომ 
ჭკუა არა აქვს? 17 მეგობარი მუდამ მოყვარულია და ძმა 
გაჭირვებისთვის იბადება. 18 უჭკუო კაცი პირობას დებს და 
თავის თვისტომს თავდებად უდგება. 19? ცოდვის მოყვარულს 
შუღლი უყვარს, ხოლო საკუთარი კარის მაღლა ამწევი 
დაღუპვას ეძებს. 2?–- გულღრძო კაცი სიკეთეს ჰპოვებს, ორპირი 
კაცი უბედურებაში ჩავარდება. 21 ბრიყვი შვილი მშობლის 


სადარდებელია და ვერც უკუღმართის მამა გაიხარებს. 22 
მხიარული გული ჯანმრთელობაა, მწუხარე სული კი ძვლებს 
ფიტავს. 232 ბოროტეული ქრთამს უბიდან იღებს, რათა 
სამარილის გზები გაამრუდოს. 2“ გონიერი კაცი სიბრძნის 
პირისპირ დგას, ბრიყვის თვალები კი ქვეყნის ბოლოს აწყდება. 
25 ბრიყვი შვილი მამის დარდია და დედის ნაღველი. 29 არ 
არის კარგი ალალმართლის დასჯა და კეთილშობილთა ცემა 
სიმართლისთვის. 27 მცოდნე კაცი სიტყვაძუნწია და გონების 
კაცი დიდსულოვანია. 28 მდუმარე სულელიც კი ბრძნად 
ითვლება, ხოლო პირმოკუმული - ჭკვიანად. 


თავი 18 


1 თავკერძა კაცი თავის გულისთქმას არის აყოლილი და 
ყოველგვარი სიბრძნის წინააღმდეგ ჯანყდება. ? ბრიყვი 
ცოდნას არ ესწრაფის, საკუთარი ფიქრის გამხელა სურს. 3 
ბოროტეულს სიძულვილი მოყვება, ლანძღვა-გინებას კი - 
სირცხვილი. “ კაცის ბაგის სიტყვები ღრმა წყალია, სიბრძნის 
სათავე კი - მოჩუხჩუხე ნაკადული. ? არ არის კარგი 
მიკერძოება ბოროტეულის მიმართ მართლის გასამტყუნებლად 
სამსჯავროზე. 9 ბრიყვს დავაში ითრევს მისი ბაგეები და მისი 
პირი აყალ-მაყალს იწვევს. 7 ბრიყვის პირი მისი დამღუპველია, 
მისი ბაგენი მისივე მახეა. 8 ცილისმწამებლის სიტყვები 
ნუგბარი საჭმელივითაა და მუცლის შუაგულამდე აღწევს. 3? 
საქმეში არხეინი მფლანგველის ძმაა. 19 უფლის სახელი 
მტკიცე გოდოლია; მართალი შეაფარებს თავს და გადარჩება. 
11 მდიდრის დოვლათი მისი ციხე-ქალაქია და მალი 
კედელივით იფარავს მას. 12 შემუსვრა მოსდევს დიდგულობას 
და დიდებას წინ უძღვის მორჩილება. 13 მოუსმენრად პასუხის 
გაცემა სიბრიყვეა და სირცხვილი. 14 კაცის სული კურნავს 
სნეულებას; სულის მწუხარებას კი ვინ დაითმენს? 12 გონიერის 
ჭკუა ცოდნას იძენს და ბრძენთა ყური ცოდნას ეძიებს. 19 
ძღვენი კაცს გზას უფართოებს და დიდკაცთა წინაშე მიჰყავს. 17 
პირველი მართალია დავაში, ვიდრე მისი მოსარჩლე 
მოვიდოდეს და გაჩხრეკდეს მას. 18 კენჭისყრა ბოლოს უღებს 
დავას და ძლიერთა შობის აჩენს სამართალს. 19? განდგომილი 
ძმა ციხე-სიმაგრეზე უფრო მეტად მიუდგომელია და 
უთანხმოებანი კოშკის ურდულს ჰგავს. 29 კაცი თავისი პირის 
ნაყოფით ივსებს სტომაქს; საკუთარი ბაგეების მოსავლით 
ძღება. 21 სიკვდილ-სიცოცხლე ენის ხელშია და მისი 
მოყვარულნი მის ნაყოფს იგემებენ. 22? ვინც ცოლი ჰპოვა, 
სიკეთე ჰპოვა და უფლისგან წყალობა მიიღო. 23 ღარიბ- 
ღატაკი ვედრებით ლაპარაკობს, მდიდარი კი უკმეხად 


პასუხობს. 24 ბევრი მეგობრის ყოლა დამღუპველია, ზოგი 
მეგობარი კი ძმაზე მოყვარულია. 


თავი 19 


1 უმწიკვლოდ მავალი ღარიბ-ღატაკი სჯობს ბაგემზაკვარსა და 
მდიდარს. 2? არ ვარგა უმეცარი კაცი, ფეხაჩქარებული ცოდვას 
ჩაიდენს. 3 ადამიანს გზას თავისივე სიბრიყვე უმრუდებს, მისი 
გული კი უფალს ემდურის. 4 სიმდიდრე მრავალ მეგობარს 
ჰმატებს, უპოვარს კი გაურბის. ? ცრუმოწმე დაუსჯელი ვერ 
გადარჩება და ტყუილის მთქმელი თავს ვერ იხსნის. 9 ბევრს 
დიდკაცების იმედი აქვს; ყველას ხელგაშლილ კაცთან 
მეგობრობა სურს. 7 ღარიბ-ღატაკი მის ძმებსაც კი ეჯავრება, 
მეგობრები კი ხომ გაურბიან. ხვეწნა- ვედრება არ გადის 
მათთან. 8 სიბრძნის მომხვეჭელს თავისი თავი უყვარს; ჭკუის 
შემნახველი სიკეთეს ჰპოვებს. ? ცრუმოწმე დაუსჯელი ვერ 
გადარჩება, ტყუილის მთქმელი დაიღუპება. 19 ბრიყვი ვერ 
მოიხდენს საამურ ცხოვრებას, მით უფრო მონა მთავრებზე 
ბატონობას. 11 გონიერი კაცი სულგრძელია და მისი დიდება 
ცოდვის მიტევებაა. 12 მეფის რისხვა ლომის ბრდღვინვასა 
ჰგავს, მისი წყალობა კი ცვარსა ჰგავს ბალახზე. 13 მამისთვის 
დაღუპვაა ბრიყვი შვილი; ანჩხლი დედაკაცი წყალსაჟური 
ღარია. 14 სახლი და დოვლათი მამის დანატოვარია, გონიერი 
დედაკაცი კი - უფლისგან არის. 15წ> სიზარმაცემ ძილქუში იცის 
და არხეინი კაცი იშიმშილებს. 16 მცნების დამცველი თავის 
სულს იცავს, აბუჩად ამგდები კი მოკვდება. 17 ღარიბ-ღატაკის 
განმკითხავი სესხს აძლევს უფალს და ის მიუზღავს 
სამაგიეროს. 18 დასაჯე შენი შვილი, სანამ იმედია, და ნუ 
შეგაშფოთებს მისი ღრიალი. 1? ბრაზიანმა იტვირთოს სასჯელი, 
რადგან თუ გაუშვი, კვლავ მოგიწევს დასჯა. 29 მოისმინე რჩევა 
და მიიღე დარიგება, რათა საბოლოოდ დაბრძენდე. 21 
მრავალი განზრახვაა კაცის გულში, მაგრამ მხოლოდ უფლის 
ჩანაფიქრი აღსრულდება. 22 კაცის ნეტარება მის სიკეთეშია, 
ღარიბ-ღატაკი ცბიერს სჯობია. 23 უფლის შიში 
მაცოცხლებელია, კმაყოფილებას ასადგურებს და აფრთხობს 


ბოროტებას. 24 ზარმაცს უბეში აქვს ხელი ჩამალული და 
პირთან მიტანა ეზარება. 225 თუკი ზნეწამხდარს დასჯი, სულელი 
დაბრძენდება; თუ გონიერს ამხილებ, შეიგნებს დარიგებას. 29 
ვინც მამაზე ძალმომრეობს და დედას დევნის, იგი უტიფარი და 
მარცხვენალი შვილია. 27 როდემდის უნდა გესმოდეს, შვილო, 
დარიგება და განაგდებდე შეგონების სიტყვებს? 28 უკუღმართი 
მოწმე სამსჯავროს აბუჩად იგდებს და ბოროტეულთა პირი 
სიცრუეს ყლაპავს. 29 ზნეწამხდარისთვის მზად არის მსჯავრი 
და ბრიყვთა ზურგისთვის - ცემა-ტყეპა. 


თავი 20 


1 ღვინო კაცს ამასხრებს, ლუდი შფოთს ატეხინებს, ვინც მათ 
ეტანება, უგუნურია. 2 მეფის მუქარა ლომის ბრდღვინვასა 
ჰგავს, მისი განმარისხებელი თავს დაიღუპავს. 3 შუღლის 
აღკვეთა კაცის ღირსებაა, ყველა უმეცარი კი შფოთის ამტეხია. 
4 ზარმაცს სიცივეში ხვნა ეზარება, სთვლობას კი მოიკითხავს, 
მაგრამ არაფერი ექნება. ? კაცის გულის ზრახვები ღრმა 
წყალია, გონიერი კაცი იქიდან ხაპავს. 9 ბევრი გაიძახის თავის 
სიკეთეს, მაგრამ ერთგულ კაცს ვინ იპოვის? 7 მართალი თავის 
უმწიკვლოებით დადის, ბედნიერნი არიან მისი შვილები მის 
შემდეგ! 8 მსაჯულის ტახტზე მჯდომი მეფე ყოველ ბოროტებას 
საკუთარი თვალებით ფანტავს. 7? ვინ იტყვის: სუფთა გული 
მაქვს და ცოდვისაგან განვიწმიდეო? 19 მტყუანი საწონი და 
მტყუანი საწყაო - ერთიც და მეორეც სიბილწეა უფლისათვის. 11 
ყმაწვილსაც კი შეიცნობ თავისი საქციელით, თუ წრფელად 
აკეთებს, რასაც აკეთებს. 12 ყურს ესმის და თვალი ხედავს - 
ერთიც და მეორეც უფალმა შეჰქმნა. 13 ძილი ნუ გეყვარება, 
თორემ გაღატაკდები. თვალები გაახილე და პურით 
დანაყრდები. 1“ ცუდია, ცუდიაო, ამბობს მყიდველი. როცა კი 
წავა, ქებას მოჰყვება. 12 მრავლად არის ოქრო და მარგალიტი, 
მაგრამ ძვირფასი საჭურჭლე კი ცოდნის ბაგეა. 19 აიღე მისი 
სამოსელი, რადგან უცხოს დაუდგა თავდებად. უცხო ქალის 
სანაცვლოდ გამოართვი ნახუთევი. 17 სიცრუის პური 
ეტკბილება კაცს, მერე კი მისი ღორღით აევსება პირი. 18 
გეგმები ბჭობაში მტკიცდება; გონივრულად გაემზადე საომრად. 
19 ჭორიკანა კაცი საიდუმლოს გამტეხია, პირმორღვეულს 
ახლოს ნუ გაეკარები. 29 დედ-მამის მაგინებელს უკუნეთ ღამეში 
ჩაუქრება ლამპარი. 21 თავიდან იოლად შეძენილი ქონება 
საბოლოოდ კურთხეული აღარ იქნება. 22 ნუ იტყვი, ბოროტებას 


სანაცვლოს მივაგებო, უფალს მიენდე და ის გიშველის. 23 
უთანასწორო საწონები სიბილწეა უფლის წინაშე და მატყუარა 


პინები არ არის კარგი. 24 უფლისგან არის კაცის ნაბიჯები; 
როგორღა გაიგნოს კაცმა თავისი გზა-კვალი? 2” კაცისთვის 
ხაფანგია დაუფიქრებლად რაიმეს სიწმიდედ შერაცხვა და 
აღთქმათა მიცემის შემდეგ გამოჩხრეკა. 25 ბრძენი მეფე 
ფანტავს ბოროტეულთ და მათ თავზე ბორბალს ატრიალებს. 27 
კაცის ხელი უფლის ლამპარია, მისი შიგანის გამომკვლეველი. 
28 მადლი და ჭეშმარიტება იცავს მეფეს და სიმართლით 
უპყრია მას თავისი ტახტი. 29? ჭაბუკთა დიდება მათი ჯანია, 
მოხუცთა პატივი კი - ჭაღარა. 39 ნაცემის ჭრილობა მოაქცევს 
უკუღმართს და დარტძმები განწმედს მის შიგანს. 


თავი 21 


1 მეფის გული წყლის ნაკადულებია უფლის ხელში: საითაც 
ინებებს, იქით მიუშვებს. 2 კაცის თვალში სწორია ყველა მისი 
გზა, ხოლო გულებს უფალი წონის. 3 სიმართლის და 
სამართლის ქმნა მსხვერპლზე უფრო სასურველია 
უფლისათვის. 4 ქედმაღლობა და დიდგულობა - ბოროტეულთა 
ლამპარი - ცოდვაა. ? მუყაითის ზრახვები სიუხვეს აჩენს, ხოლო 
მოჩქარისა - სიდუხჭირეს. 9 სიცრუით მოხვეჭილი განძი 
წარმავალი ორთქლია და სიკვდილის ხაფანგი. 7 ბოროტეულთ 
მათივე ძალადობა წალეკავს, რადგან მათ არ სურთ 
სამართლის ქმნა. 8 ცრუ კაცის გზა უკუღმართია, ხოლო სუფთა 
კაცი წრფელად იქცევა. 7? სხვენის კუნჭულში ცხოვრება სჯობია 
ანჩხლ დედაკაცთან ერთ ჭერქვეშ ყოფნას. 1? ბოროტეულის 
სულს ავი სწადია; წყალობას ვერ ჰპოვებს მის თვალში მისი 
მახლობელი. 11 ზნეწამხდარის დასჯით ბრიყვი დაბრძმენდება, 
ბრძენი შეგონებით ცოდნას იხვეჭს. 12 ბოროტეულის სახლის 
მზირველი მართალი ბოროტეულთ გააუბედურებს. 13 ვინც 
ღატაკთა კვნესის წამყრუებელია თავადაც იყვირებს, მაგრამ არ 
იქნება შეწყნარებული. 14 ფარული ძღვენი წყრომას აცხრობს 
და უბეში ქრთამი - ძლიერ მრისხანებას. 12 სამართლის ქმნა 
მართლისათვის სიხარულია, ბოროტმოქმედთათვის - შიში. 165 
გონიერების გზა-კვალს აცდენილი კაცი სულთა კრებულში თუ 
მოისვენებს. 17 ლხინის მოყვარული კაცი გაღატაკდება; 
ღვინისა და ნელსაცხებლის მოყვარული ვერ გამდიდრდება. 18 
მართლის გამოსასყიდი ბოროტეული იქნება, გულწრფელთა კი 
- მზაკვარი. 19 უბედურ ქვეყანაში ცხოვრება სჯობია ანჩხლ და 
ბრაზიან ცოლთან ყოფნას. 29 ძვირფასი განძი და 
ნელსაცხებელია ბრძენის სამყოფელში, ბრიყვი კაცი კი 
აჩანაგებს მათ. 21 სიმართლისა და მადლის მიმდევარი 
სიცოცხლეს, სიმართლეს და დიდებას ჰპოვებს. 22 დევ-გმირთა 
ქალაქზე აღდგება ბრძენკაცი და დაამხობს საიმედო სიმაგრეს. 


23 საკუთარი პირისა და ენის დამცველი თავს გაჭირვებისგან 
იცავს. 24 ამპარტავანი, მედიდური, ზნეწამხდარი მისი სახელია, 
ვინც მედიდური მძვინვარებით იქცევა. 22 ზარმაცს შიმშილი 
მოკლავს, რადგან მის ხელებს არა სურთ შრომა. 29 იგი სულ 
მუდამ გაჭირვებაშია, ხოლო მართალი ხელგაშლილად 
გასცემს. 27 ბოროტეულთა მსხვერპლი სიბილწეა, მით უფრო, 
როცა მზაკვრობით სწირავენ. 28 ცრუმოწმე დაიღუპება. თავისი 
ყურით გამგონე კაცი კი მუდამ ილაპარაკებს. 2? ბოროტეული 
კაცი ამპარტავნულ სახეს იღებს, წრფელმა კი იცის თავისი გზა. 
30 არ არსებობს სიბრძნე, არ არსებობს ცოდნა, არ არსებობს 
რჩევა უფლის პირისპირ. 31 ცხენი გამზადებულია ბრძოლის 
დღისათვის, მაგრამ შველა უფლისგან არის. 


თავი 22 


1 რჩეული სახელი დიდძალ ქონებაზე უკეთესია, კეთილი 
მადლი კი - ვერცხლზე და ოქროზე. 2 მდიდარი და ღარიბი 
ერთმანეთს ხვდებიან - ორთავეს შემქმნელი კი უფალია. 3 
გონიერი ხედავს ბოროტებას და თავს არიდებს, სულელნი კი 
ჯიქურ მიდიან და ისჯებიან. “ თვინიერების და უფლის შიშის 
საზღაური სიმდიდრე, დიდება და სიცოცხლეა. ? უკუღმართის 
გზაზე ეკლები და ხაფანგებია, ხოლო ვინც თავის სულს 
უფრთხილდება, შორს უვლის მას. 9 ყმაწვილი მისი გზის 
დასაწყისშივე გაწვრთენი და სიბერეშიც კი არ გადაუხვევს მას. 
7” მდიდარი უპოვარებზე ბატონობს და მოვალე მევალის მონაა. 
8 უსამართლობის მთესველი უბედურებას მოიმკის და 
მრისხანების კვერთხი გაუტყდება. ? კურთხეული იქნება 
გულმოწყალე, რადგან ღარიბს თავისი პურიდან გაიკითხავს. 
10 გააგდე ზნეწამხდარი და შუღლიც გაჰყვება, დავას და 
ლანძღვასაც ბოლო მოეღება. 11 ვისაც სუფთა გული და 
მადლიანი ენა აქვს, მეფეც მისი მეგობარია. 12 უფლის 
თვალები ცოდნას მფარველობს, ორგულის სიტყვებს კი იგი 
უკუაგდებს. 13 ზარმაცი ამბობს: გარეთ ლომია! შუაგულ ქუჩაში 
ვიქნები მოკლულიო. 14 როსკიპთა პირი ღრმა ორმოა, უფლის 
შერისხული ჩავარდება მასში. 12 ყმაწვილის გულში სიბრიყვე 
ბუდობს, მაგრამ შეგონების კვერთხი იქიდან გამოსდევნის. 19 
ერთნი ღარიბ-ღატაკს ავიწროებენ და მდიდრდებიან, სხვანი 
მდიდარს აძლევენ და თავად ღატაკდებიან. 17 ყური დამიგდე, 
მოისმინე ბრძენკაცთა სიტყვები და ცოდნისკენ მოაქციე გული, 
18 რადგან საამურია, თუკი დაიმარხავ გულში, თუ ბაგეზე 
გექნება გამზადებული. 1? რომ სასოება გქონდეს უფალში, 
დღესვე შენც გასწავლი. 29 ხომ მოგწერე ოცდაათი შეგონება 
რჩევისა და ცოდნისა, 21 ჭეშმარიტების სწორ სიტყვათა 
შენთვის საუწყებლად, რათა შენს მომავლინებლებთან 
ჭეშმარიტების სიტყვები მიგეტანა? 22 ღარიბს ნუ წაართმევ, 


რადგან ღარიბია იგი; ბეჩავს კარიბჭესთან ნუ დაჩაგრავ; 23 
რადგან უფალი გამოესარჩლება მათ და მის მძარცველთა 
სულს გასძარცვავს. 24 ნუ იმეგობრებ ბრაზიან კაცთან და ფიცხ 
კაცს ნუ გაეკარები; 22 რათა მისი გზა-კვალი არ ისწავლო და 
შენ თავს ხაფანგი არ დაუგო. 25 ნუ იქნები იმათგანი, ვინც ვალს 
იღებს და გადახდის პირობას დებს. 27 როცა გადასახდელი 
არაფერი გექნება, რისთვის უნდა გამოგაცალონ ქვეშაგები? 28 
შენი მამა-პაპის გავლებულ მიჯნას ნუ შეცვლი. 29 თუ გინახავს 
თავის საქმის ოსტატი კაცი? ის მეფეთა წინაშე დადგება და არ 
დადგება ბნელი ხალხის წინაშე. 


თავი 23 


1 დიდკაცთან პურის საჭმელად რომ დაჯდები, დაკვირვებით 
იყავი: 2 ყელზე დანა მიიბჯინე, თუ მსუნაგი ხარ. 3 ნუ ინდომებ 
მის ნუგბარ საჭმელებს, მაცდური პურია იგი. 4“ გამდიდრებაზე 
ნუ იზრუნებ, თავიდან მოიშორე ფიქრი. ? თვალებს მიაპყრობ 
და გამქრალია, რადგან ფრთებს შეისხამს და არწივივით ზეცას 
გაფრინდება. 9 ავთვალი კაცის პური არ იგემო და მისი 
ნუგბარი საჭმელები არ ინდომო. 7 რადგან როგორც იქცევა, 
ისე არ ფიქრობს; ჭამე და სვიო, გეუბნება, მაგრამ შენთან არ 
არის მისი გული. 8 შეჭმულ ლუკმას უკან ამოანთხევ და 
მადლობის სიტყვებს ფუჭად დახარჯავ. 9? ბრიყვს ყურში 
ნურაფერს ეტყვი, რადგან მას სძულს შენი გონივრული 
სიტყვები, 19 ნუ შეცვლი ძველ მიჯნას და ობლების ყანაში ნუ 
შეხვალ; 11 რადგან ძლიერია მათი მფარველი, ის დაიცავს მათ 
საქმეს შენ წინააღმდეგ. 12 გული მიაქციე შეგონებას და ყური - 
ცოდნის სიტყვებს. 13 ყმაწვილის დასჯა ნუ დაგენანება: 
ჯოხითაც რომ სცემო, არ მოკვდება. 1“ ჯოხით სცემე და მის 
სულს შავეთისგან იხსნი. 12 შვილო, თუ შენი გული ბრძენი 
იქნება, ჩემი გულიც გაიხარებს. 15 ჩემს შიგანს სიხარული 
მოიცავს, როდესაც შენი ბაგეები სიმართლეს ილაპარაკებენ. 17 
შენს გულს ცოდვილებისა ნუ შეშურდება, არამედ ყოველდღე 
უფლის შიშში იყოს. 18 რადგან მომავალი არსებობს და შენი 
იმედი არ წარიკვეთება. 19 მისმინე, შვილო, და ბრძენი იყავი; 
და გზაზე დააყენე შენი გული. 29 ნუ იქნები ღვინის მსმელებსა 
და ხორცის მთქვლეფავებს შორის; 21 რადგან ლოთი და 
მთქვლეფავი გაღარიბდება, ხოლო თვლემა ძონძებით 
შემოსავს კაცს. 22 გაუგონე შენს მშობელ მამას და დედას, 
მოხუცებულს, ნუ მოიძულებ. 23 ჭეშმარიტება შეიძინე და 
სიბრძნეს, შეგონებასა და გონიერებას ნუ გაჰყიდი. 24 
მართლის მამა მოილხენს და ბრძენის მშობელი მისით 
გაიხარებს. 22 გაიხარებს შენი დედ-მამა, შენი მშობლები 


მოილხენენ. 26 შვილო, მე მომეცი შენი გული და შენმა 
თვალებმა ჩემს გზაზე იყურონ. 27 მეძავი ქალი ღრმა ორმოა და 
ვიწრო ჭაა უცხო დედაკაცი. 28 ყაჩაღივით არის ჩასაფრებული 
და ხალხში ორგულებას ამრავლებს. 29 ვინ ოხრავს? ვინ 
კვნესის? ვინ დაობს? ვინ ჩივის? ვისა აქვს უმიზეზოდ 
ჭრილობები? ვისა აქვს ჩაწითლებული თვალები? 39 ვინც 
ღვინოს გვიანამდე უზის, ვინც განზავებული ღვინის საძებნად 
დადის. 31 ნუ დახარბდები ღვინის სიწითლეზე, ფიალაში რომ 
ნაპერწკლებს ისვრის და მორაკრაკებს; 32 ბოლოს გველივით 
კბენს და ასპიტივით გესლავს; 33 შენს თვალებს უცნაურობანი 
მოელანდება და შენი გული უკუღმართად ოლაპარაკებს. 34 
შუაგულ ზღვაში მძინარესავით იქნები, ანძის წვერზე 
მძინარესავით. 35 იტყვი, მცემდნენ და არ მტკიოდაო, 
მირტყამდნენ და ვერ ვიგებდიო; გამოვიღვიძებ და ისევ ძებნას 
დავუწყებო. 


თავი 24 


1 ნუ გშურს ბოროტი ხალხისა და მათთან ყოფნას ნუ ინდომებ: 
2 რადგან ძალადობაზე ფიქრობს მათი გული და მათი ბაგენი 
ბოროტებაზე ლაპარაკობენ. 3 სიბრძნით შენდება სახლი და 
გონიერებით არის დაფუძნებული. “ ცოდნის წყალობით ივსება 
ოთახები ყოველგვარი ძვირფასი და საუცხოო ქონებით. 2? 
ბრძენი ძალმოსილზე ძლიერია და მცოდნე კაცი ძალოვან 
კაცზე. 96 თავგზიანად წარმართე ბრძოლა და შველა მრავალი 
მრჩევლის წყალობით გექნება. 7 ბრიყვისთვის სიბრძნე 
მიუღწეველია, კარიბჭესთან პირს ვერ გახსნის. 8 ვინც ავს 
განიზრახავს, ბოროტმოქმედად იწოდება. ? ბრიყვის ზრახვა 
ცოდვაა და ზნეწამხდარი სიბილწეა ხალხისთვის. 19 თუ 
გაჭირვების დროს დაუძლურდი, მცირე ყოფილა შენი ძალა. 11 
იხსენი საკვდავად წაყვანილნი და დაიფარე დასახოცად 
განწირულნი. 12 თუ იტყვი, აბა, ჩვენ ეს არ ვიცოდით, განა 
გულთამხილავი ვერ მიხვდება? განა ამას შენი სულის 
მფარველი ვერ გაიგებს? განა კაცს თავისი საქმეთაებრ არ 
მიაგებს? 13 ჭამე, შვილო, თაფლი, რადგან კარგია და 
გოლეულიც ეტკბილება შენს სასას. 14 ასევეა ცოდნა და 
სიბრძნე შენი სულისათვის: თუ იპოვი, მომავალი გექნება და 
შენი სასოება არ წარიკვეთება. 12 ნუ უსაფრდები ბოროტეული 
მართლის საცხოვრებელს და თავს ნუ ესხმი მის სადგომს; 19 
რადგან მართალი შვიდგზისაც რომ დაეცეს, წამოდგება, 
ბოროტეულნი კი უბედურებაში ჩაცვივდებიან. 17 ნუ ხარობ შენი 
მტრის დაცემით და მისი წაბორძიკებით ნუ ილხენს შენი გული, 
18 თორემ უფალი დაინახავს და ბოროტებად შერაცხავს, თავის 
რისხვას შენზე მოაქცევს. 19 უკეთურებს ნუ გაეჯიბრები და 
ბოროტეულთა ნუ მეგშურდება, 29 რადგან უკეთურებას 
მომავალი არ უწერია, ბოროტეულთა ლამპარი ჩაქრება. 21 
შვილო, უფლისა და მეფის გეშინოდეს და მეამბოხეთ ნუ 
გაეკარები, 22 რადგან ანაზდად დაატყდება უბედურება და ვინ 


იცის, რას დაატეხს ერთი ან მეორე. 23 ესეც ბრძენკაცთა 
ნათქვამია: სამსჯავროზე მიკერძოება კარგი არ არისო. 24 ვინც 
ურჯულოს ეუბნება, მართალი ხარო, მას წყევლა-კრულვას 
შეუთვლის ერი და შეაჩვენებენ მას ხალხები. 25 მათი 
მამხილებელნი კი სათნოდ შეირაცხებიან და მათზე გადმოვა 
კეთილი კურთხევა. 29 ვინც სწორ პასუხს იძლევა, ის პირზე 
ჰკოცნის. 27 შენი საქმე გარეთ მოამზადე, ველზე გაასრულე იგი 
და ამის შემდეგ აიშენე სახლი. 28 შენი მახლობელის 
წინააღმდეგ ფუჭ მოწმედ ნუ გამოხვალ და ნუ იცრუებ შენი 
ბაგეებით. 2? ნუ იტყვი, როგორც მომექცა, ისე მოვექცევიო, 
თავისი საქმისაებრ მივაგებო. 39 გადავიარე ზარმაცი კაცის 
ყანა და ჭკუათხელი ადამიანის ვენახი; 31 და, აჰა, ყოველივეს 
ეკალ-ბარდები მოდებოდა, მისი ნიადაგი ჯინჭრით 
დაფარულიყო და მისი ყორეც დანგრეულიყო. 32 როცა ეს 
ვნახე, ჩავფიქრდი, შევხედე და ჭკუა ვისწავლე: 33 ცოტას 
იძინებ, ცოტას ჩასთვლემ, ცოტახანს თავქვეშ ხელებს 
შემოიწყობ დასასვენებლად, 34 და შენი სიღარიბე მწირივით 
მოგადგება და შენი გაჭირვება - იარაღასხმული კაცივით. 


თავი 25 


1 ესეც სოლომონის იგავებია, რომელიც იუდას მეფის ხიზკიას 
კაცებმა შეკრიბეს. 2 საქმის დამალვა ღვთის დიდებაა, მეფეთა 
დიდება კი საქმის გამოაშკარავებაა. 3 როგორც ზეცაა მაღალი 
და მიწა ღრმა, ისე მეფეთა გულიც გამოუკვლეველია. “ 


ვერცხლს წიდა მოაშორე და ოქრომჭედელს ჭურჭლად ექნება. 
2 მეფეს ბოროტეული მოაშორე და მისი ტახტი სიმართლით 
გამტკიცდება. 9 მეფის წინაშე ნუ იტრაბახებ და დიდკაცთა 
ადგილზე ნუ დადგები; 7 რადგან სჯობს გითხრან, აქ ამოდიო, 
ვიდრე დიდებულის წინაშე დაგამდაბლონ. 89 ნუ იჩქარებ 
თვალით დანახულის მიტანას სამსჯავროზე, თორემ რაღას 
იზამ, როცა ბოლოს შენი მახლობელი შეგარცხვენს? 9? დავით 
კი ედავე შენს მახლობელს, მაგრამ არ გასცე სხვისი 
საიდუმლო; 19 თორემ გამგონე გაგკიცხავს და სახელი 
გაგიტყდება. 11 მოსწრებული სიტყვა მოვერცხლილი ოქროს 
ვაშლებია; 12 ოქროს საყურე და ბაჯაღლოს სამკაულია ბრძენის 
შეგონება გამგონე ყურისთვის. 132 თოვლის სიგრილე მკის 
დროს იგივეა, რაც ერთგული მაცნე მისი გამგზავნელისთვის - 
იგი თავის ბატონს სულს უბრუნებს. 14 რაღა ღრუბლები და 
ქარი წვიმის გარეშე და რაღა ფუჭი ძღვენით მოქადული კაცი. 
15 მოთმინებით მოდრკება მთავარი და რბილი ენა ძვალს 
შემუსრავს. 10 თუ თაფლი იპოვე, იმდენი ჭამე, რამდენიც 
შეგერგება, რომ არ გატყვრე და უკან არ ამოანთხიო. 17 
მეზობლის სახლში ხშირად ნუ ივლი, რომ არ მობეზრდე და არ 
შეგიძულოს. 18 ლახტი, მახვილი და წამახული ისარია კაცი, 
რომელიც ცრუმოწმედ გამოდის თავისი მახლობლის 
წინააღმდეგ. 19 ჭიანი კბილი და დადამბლავებული ფეხი 
სანდო არ არის, როგორც მოღალატე კაცი გასაჭირში. 29 
გინდა ტანსაცმელი გაგიხდია კაცისთვის და ძმარი დაგისხამს 
ჭრილობაზე, გინდა გულმწუხრისთვის მხიარული სიმღერა 
გიმღერია. 21 თუ შენი მტერი მშიერია, პური აჭამე; თუ სწყურია, 


წყალი ასვი; 22 რადგან ამით მის თავზე მუგუზლებს დააგროვებ 
და უფალი გადაგიხდის. 23 ჩრდილოეთის ქარი წვიმას იწვევს, 
ჩურჩული კი სახის მოღუშვას. 24 სხვენის კუნჭულში ცხოვრება 
სჯობია ანჩხლ დედაკაცთან ერთად სასახლეში ყოფნას. 22 
რაღა ცივი წყალი მწყურვალისთვის და რაღა სასიხარულო 
ამბავი შორეული ქვეყნიდან. 29 რაღა ამღვრეული ნაკადული 
და გაბინძურებული წყარო და რაღა ბოროტეულის წინაშე 
წაფორხილებული მართალი. 27 ბევრი თაფლის ჭამა არ არის 
კარგი, მაგრამ სხვისი დიდების ძიება სასახელოა. 28 რაღა 
უგალავნო ქალაქი და რაღა კაცი, რომელიც საკუთარ თავს 
ვერ პატრონობს. 


თავი 26 


1 როგორც ზაფხულისთვის თოვლი და მკისთვის წვიმაა 
შეუფერებელი, ასევე ბრიყვისთვის - პატივი. 2 როგორც ჩიტი 
შეინავარდებს, როგორც მერცხალი აფრინდება, ასევე უმიზეზო 
წყევლა-კრულვაც არ შესრულდება. 3 მათრახი ცხენისთვის 
არის, ლაგამი - ვირისთვის, ჯოხი კი - ბრიყვთა ზურგისთვის. 4 
ბრიყვს მისი სირეგვნისაებრ ნუ უპასუხებ, რომ თავად მისი 
მსგავსი არ გახდე. ? ბრიყვს მისი სირეგვენისებრ უპასუხე, რომ 
თავისი თავი ბრძენი არ ეგონოს. 9 საკუთარ ფეხებს იკვეთავს 
და თავს იწვალებს, ვინც ბრიყვს სიტყვას აბარებს. 7 რაღა 
კოჭლის თეძოები და რაღა იგავი ბრიყვის ბაგეზე. 8 რაღა 
შურდულზე ქვის მიმბმელი და რაღა ბრიყვის პატივისმცემელი. 
?– რაღა ეკლიანი ჯოხი მთვრალის ხელში და რაღა იგავი 
ბრიყვის პირში. 1? რაღა მშვილდოსანი, რომელიც ყველას 
ესვრის, და რაღა ბრიყვის და ლოთის დამქირავებელი. 11 
როგორც ძაღლი უბრუნდება თავის ნანთხევს, ასევე იმეორებს 
ბრიყვი თავის სირეგვნეს. 12 თუ გინახავს კაცი, რომელსაც 
თავი ბრძენად მიაჩნდეს? ბრიყვს მასზე მეტი იმედი აქვს. 13 
ზარმაცი ამბობს, გზაზე ლომია, შუა ქუჩაში ლომიაო. 14 კარი 
თავის ანჯამაზე ტრიალებს, ზარმაცი - თავის ლოგინზე. 12 
ზარმაცი ხელს ჯამში კი ჩაყოფს, მისი პირთან მიტანა კი 
ეზარება. 16 ზარმაცს თავისი თავი უდრო ბრძენი ჰგონია, ვიდრე 
შვიდი კაცი, გონივრული პასუხის გამცემი. 17 რაღა ძაღლის 
ყურებში ჩაფრენილი კაცი და რაღა სხვის კამათში ჩარეული. 18 
რაღა ცეცხლის, ისრების და სიკვდილის მსროლელი ოინბაზი, 
19 და რაღა კაცი, რომელიც ატყუებს თავის თვისტომს და 
ეუბნება, გეხუმრებიო. 29 სადაც შეშა არ არის, ცეცხლი ჩაქრება; 
სადაც ენატანია არ არის, შუღლს ბოლო ეღება. 21 ნახშირი 
ნაკვერჩხლისთვის არის, შეშა - ცეცხლისთვის, შარიანი კაცი კი 
- შუღლის გამჩაღებლად. 22? ენატანიას სიტყვები ნუგბარი 
საჭმელივითაა და მუცლის წიაღამდე აღწევს. 23 რაღა თიხის 


ჭურჭელზე გადაკრული ხინჯიანი ვერცხლი და რაღა 
ლაქარდიანი ენა და ბოროტი გული. 2“ მოძულე კაცი პირით 
მაქციობს და გულში მზაკვრობა უდევს. 22 ნუ ენდობი ხმის 
გამნაზებელს, რადგან მის გულში შვიდი სიბილწეა. 25 ვინც 
მტრობას სიცრუით ფარავს, თავის სიავეს საკრებულოში 
გამოაჩენს. 27 ორმოს გამთხრელი შიგ თვითონ ჩავარდება, ქვა 
მის მსროლელს დაუბრუნდება. 28 კაცის ცრუ ბაგე მისივე 
მტერია და ლაქარდიანი ენა საფრთხეს უმზადებს. 


თავი 27 


1 თავს ნუ იქებ ხვალინდელი დღით, რადგან არ იცი რას 
დაბადებს დღე. ? სხვამ შეგაქოს და არა შენმა პირმა, უცხომ და 
არა შენმა ბაგეებმა. 3 მძიმეა ლოდი და ქვიშის ტვირთი, მაგრამ 
უმეცრის ბრაზი ორთავეზე მძიმეა. “ მრისხანება სისასტიკეა და 
სიცოფე წამლეკავია. შურს ვინ აღუდგება წინ? 2 ფარულ 
სიყვარულს აშკარა მხილება სჯობია. 9 მეგობრისგან ჭრილობა 
ერთგულების ნიშანია, მტერი კი კოცნით აგავსებს. 7 მაძღარს 
გოლეული ეზიზღება, მშიერისთვის კი ყოველგვარი მწარე 
ტკბილია. 858 რაღა ბუდიდან აბორიალებული ფრინველი და 
რაღა თავისი ადგილიდან აბორიალებული კაცი. ? ზეთი და 
საკმელი გულს ახარებს, მაგრამ მეგობრის გულითადი რჩევა 
უფრო ტკბილია. 19 შენს მეგობარს და მამაშენის მეგობარს ნუ 
მიატოვებ და შენი უბედურების დღეს ძმის სახლში ნუ მიხვალ; 
ახლო მეზობელი შორს მყოფ ძმას გერჩიოს. 11 შვილო, იყავი 
ბრძენი, გული გამიხარე; და მეც პასუხს გავცემ ჩემს 
მაგინებელს. 12 საზრიანი ხედავს უბედურებას და თავს 
არიდებს, სულელნი კი ჯიქურ მიდიან და ისჯებიან. 13 აიღე მისი 
სამოსი, რადგან სხვას დაუდგა თავდებად, და უცხო ქალის 
სანაცვლოდაც დაიხუთე იგი. 14 დიდი ხმით თავისი მეგობრის 
მაკურთხებელი და დილაუთენია გამღვიძებელი მის მაწყევრად 
შეირაცხება. 12 რაღა საწვიმარი მილი წვიმიან ამინდში და 
რაღა ანჩხლი ცოლი; 16 მისი დამმალავი ქარს მალავს და 
მარჯვენა ხელით ზეთს იმუჭავს. 17 რკინა რკინით ილესება, 
კაცი კი კაცის სახეს ლესავს. 18 ვინც ლეღვს უვლის, მის 
ნაყოფს იგემებს, თავისი ბატონის დამცველს კი პატივი 
მიეგება. 19 როგორც წყალში სახე სახის პირისპირაა, ასევე 
კაცის გული კაცის პირისპირაა. 2? როგორც შავეთი და 
ქვესკნელია გაუძღომელი, ასე ადამიანის თვალიც 
გაუძღომელია. 21 ბრძმედი ვერცხლს და ქურა ოქროს, კაცს კი 
მისი მაქებარი ბაგე გამოარჩევს. 22 რეგვენი სანაყავში რომც 


ნაყო, სირეგვნე მაინც არ მოსცილდება. 23 კარგად უნდა იცოდე 
შენი ფარის ამბავი და ყურს უგდებდე შენს ნახირს. 24 რადგან 
სამუდამო არ არის სიმდიდრე და არც გვირგვინი გადაეცემა 
თაობიდან თაობას. 25 გაითიბება ბალახი და ამოდის ჯეჯილი 
და იკრიფება მთის ბალახები. 25 ცხვარი შენი 
ტანსაცმლისთვისაა, თხები კი ყანის ფასია. 27 უხვად გექნება 
თხის რძე შენს საზრდოდ, შენი სახლის საზრდოდ და შენი 
მხევლების სარჩენად. 


თავი 28 


1 ბოროტეული მაშინაც კი გარბის, როცა არავინ მისდევს, 
ხოლო მართალნი ლომებივით მშვიდად არიან. ? ჯანყის დროს 
ქვეყანაში მრავლდებიან მთავრები; გონიერი და მცოდნე კაცის 
ხელში კი ხანგრძლივია მეფობა. 3 რაღა მდაბიორი, ღარიბ- 
ღატაკებს რომ ავიწროვებს, და რაღა თავსხმა წვიმა, პური რომ 
არ მოჰყავს. 4 რჯულის გამტეხნი ბოროტეულს აქებენ, რჯულის 
დამცველნი კი ეწინააღმდეგებიან. ? უკეთურნი ვერ ხვდებიან 
სამართალს, უფლის მაძიებლებმა კი ყველაფერი იციან. 9 
უმწიკვლოდ მავალი ღარიბი სჯობს გზაუკუღმართ მდიდარს. 7 
რჯულის დამცველი გონიერი შვილია, ხარბების ამხანაგი კი 
მამამისს არცხვენს. 8 ვახშითა და სარგებლით სიმდიდრის 
მომხვეჭელი ღარიბ-ღატაკთა განმკითხავისთვის აგროვებს მას. 
?–? ვინც რჯულის მოსმენას ყურს არიდებს, მისი ლოცვაც კი 
სიბილწეა. 19 ვინც წრფელებს აცდუნებს და უკეთურ გზაზე 
დააყენებს, თავისივე გათხრილ ორმოში ჩავარდება, 
უმწიკვლონი კი სიკეთეს დაიმკვიდრებენ. 11 მდიდარ კაცს თავი 
ბრძენი ჰგონია, მაგრამ მას გონიერი ღარიბი ამხილებს. 12 
მართალთა ზეიმზე მრავალი დიდებაა, ბოროტეულთა 
აღზევებისას კი ხალხი იმალება. 13 ვინც თავის ცოდვებს 
მალავს, ხელი არ მოემართება, ხოლო ვინც მათ აღიარებს და 
მიატოვებს, შეწყალებული იქნება. 14 ნეტარია კაცი, რომელიც 
მუდამ ფრთხილობს, ხოლო ვინც გულს ისასტიკებს, 
უბედურებაში ჩავარდება. 12 რაღა მბრდღვინავი ლომი და 
ღრიალა დათვი და რაღა ბოროტეული ბატონი ღარიბ-ღატაკი 
ხალხისათვის. 195 უგუნური მთავრის ხელში ბევრი სიდუხჭირეა, 
ანგარების მოძულე კი დღეგრძელი იქნება. 17 კაცის სისხლით 
დამძიმებული კაცი სამარემდე სირბილში იქნება, რათა არ 
შეიპყრონ. 18 უმწიკვლოდ მავალი კაცი გადარჩება, მრუდე 
გზებით მავალი კი, ერთხელაც იქნება, დაეცემა. 19? თავისი 
მიწის მუშაკი პურით დანაყრდება, ხოლო ვინც ამაოდ ირჯება, 


სიღარიბით დანაყრდება. 29 ერთგულ კაცზე ბევრი კურთხევაა, 
ხოლო ვინც გამდიდრებას ესწრაფვის, დაუსჯელი ვერ 
გადარჩება. 21 პირმოთნეობა არ არის კარგი: ასეთი კაცი 
ლუკმა პურისთვისაც კი ცოდვას ჩაიდენს. 22 შურიანი კაცი 
გამდიდრებას ესწრაფვის, მაგრამ არ იცის, რომ სიდუხჭირე 
ეწევა. 232 მამხილებელი კაცი ბოლოს უფრო მეტ წყალობას 
ნახავს, ვიდრე ლაქარდიანი ენის პატრონი. 2“ ვინც თავის 
მამასა და დედას ძარცვავს და ამბობს, ცოდვა არ არისო, 
კაცისმკვლელის ამხანაგია. 22 სულხარბი კაცი სულმუდამ 
შუღლს ეძებს, უფალზე დანდობილი კი აშენდება. 295 საკუთარი 
თავის მოიმედე ბრიყვია, ხოლო ვინც სიბრძნით დადის, 
გადარჩება. 27 ვინც ღარიბს აძლევს, არ გაღარიბდება; ხოლო 
ვინც თვალს ხუჭავს, დაიწყევლება. 28 როცა ბოროტეულნი 
აღზევდებიან, ხალხი იმალება; ხოლო როცა იღუპებიან, 
მართალნი მრავლდებიან. 


თავი 29 


+ მხილებული კაცი თუ კვლავ ჯიუტობს, ანაზდეულად და 
უკურნებლად შეიმუსრება. 2 მართალთა აღზევებისას ხარობს 
ხალხი, ხოლო ბოროტეულის ბატონობისას გმინავს ხალხი. 3 
სიბრძნის მოყვარული კაცი ახარებს თავის მამას, მეძავთა 
მეგობარი კი ქონებას ანიავებს. 4 მეფე სამართლით 
განამტკიცებს ქვეყანას, მექრთამე კაცი კი ანადგურებს. ? კაცი, 
რომელიც თავის მეზობელს ეპირფერება, ბადეს შლის მის 
ფეხქვეშ. 9 უკეთური კაცის ცოდვა მისთვის ხაფანგია, მართალი 
კი ზეიმობს და ხარობს. ” მართალმა იცის ღარიბ-ღატაკის 
სამართალი, ხოლო ბოროტეულს გაგება არა აქვს. 8 
გარყვნილი ხალხი ქალაქს აფორიაქებს, ბრძენები კი 
მრისხანებას აცხრობენ. ? ის ბრძენკაცი, რომელიც რეგვენ კაცს 
ედავება, გინდ ჯავრობდეს და გინდ იცინოდეს, მაინც 
მოუსვენრად არის. 19 სისხლისმსმელ ხალხს ეჯავრება 
უმწიკვლო კაცი, წრფელი ხალხი კი მის სულს მფარველობს. 11 
ბრიყვს მთელი სული გარეთ გამოაქვს, ბრძენი კი შიგნით 
დევნის მას. 12 როცა ბატონი სიცრუეს ყურს უგდებს, ყველა 
მისი მსახური ბოროტეულია. 13 ღარიბი და მჩაგვრელი 
ერთმანეთს ხვდებიან: თვალის ჩინს ორთავეს უფალი აძლევს. 
14 თუ მეფე ღარიბ-ღატაკებს სწორ სამართალს უჩენს, მისი 
ტახტი სამარადისოდაა განმტკიცებული. 1? ჯოხი და მხილება 
სიბრძნეს იძლევა, მიშვებული ყმაწვილი კი დედის 
შემარცხვენელია. 190 ბოროტეულთა აღზევებისას დანაშაული 
მრავლდება, მართალნი კი მათ დამხობას მოესწრებიან. 17 
დასაჯე შვილი და შვებას მოგცემს, შენს სულს სიამეს 
მოჰგვრის. 18 როცა ხილვა არ არის, თავს გადის ხალხი; 
ნეტარია რჯულის დამცველი. 19 მონას სიტყვით ვერ გაწვრთნი, 
20 გინახავს საკუთარ სიტყვებში მოსწრაფე კაცი? ბრიყვს მასზე 
მეტი იმედი აქვს. 21 ვინც თავის მონას სიყმაწვილიდანვე 
ანებივრებს, საბოლოოდ მემკვიდრედ დაისვამს. 22 ბრაზიანი 


კაცი შუღლს თესავს და რისხვიანი მრავალ დანაშაულს ჩადის. 
23 კაცს თავისი ქედმაღლობა დაამდაბლებს, თავმდაბალი კი 
დიდებას მოიხვეჭს. 24 ქურდთან ნადავლის მოზიარე საკუთარი 
თავის მტერია: ესმის წყევლა-კრულვა, მაგრამ არაფერს 
ამხელს. 22 ხალხის მოშიშარს ხაფანგი უგია, უფლის მოიმედე 
კი დაცული იქნება, 25 ბატონის მოწყალებას მრავალნი ეძებენ, 
მაგრამ კაცის განკითხვა უფლისგან არის. 27 უსამართლო კაცი 
სიბილწეა მართალთათვის, სწორი გზით მავალი სიბილწეა 
ბოროტეულთათვის. 


თავი 30 


1 სიტყვები აგურ იაკეს ძისა, მასაელისა. ამ კაცის ნათქვამი 
იეთიელის, იეთიელისა და უქალის მიმართ: 2 კაცთაგან 
ყველაზე უმეცარი ვარ და ადამიანური გონება არ გამაჩნია. 3 
ვერ ვისწავლე სიბრძნე და ღვთიურისა არაფერი გამეგება. 4 
ვინ ავიდა ზეცად და ვინ ჩამოვიდა? ქარი ვინ შეკრიბა თავისი 
პეშვით? სამოსელში ვინ გამოხვია წყალი? ვინ დაადგინა 
ქვეყნის ყველა საზღვარი? რა არის მისი სახელი? მის ძეს რა 
ჰქვია? იცი ეს? 2 უფლის ყოველი სიტყვა სარწმუნოა; იგი ფარია 
მის მოიმედეთათვის. 5 ნურას მიუმატებ მის სიტყვებს, თორემ 
გამხილებს და მატყუარა გამოხვალ. 7 ორ რამესა გთხოვ და 
უარს ნუ მეტყვი, სანამ მოვკვდებოდე: 8 სიცრუე და ტყუილი 
მაშორე, ნურც სიღარიბეს მიმცემ და ნურც სიმდიდრეს, 
საარსებო პურით მასაზრდოვე, 3? რომ გამაძღარმა არ უარგყო 
და არა ვთქვა, ვინ არის უფალიო? ხოლო გაღატაკებულმა არ 
ვიქურდო და ჩემი ღვთის სახელს არ შევცოდო. 19 მონას ცილს 
ნუ დასწამებ თავისი ბატონის წინაშე, თორემ დაგწყევლის და 
დადანაშაულდები. 11 არის ხალხი, რომელიც წყევლის თავის 
მამას და საკუთარ დედას არ ლოცავს. 12 არის ხალხი, 
რომელსაც თავი სუფთა ჰგონია, მაგრამ სიბინძურისგან არ 
განბანილა. 13 არის ხალხი - და როგორი ამპარტავანი და 
ქედმაღლად მომზირალი! 14 არის ხალხი, რომლის კბილები 
მახვილებია, რომლის ღოჯები დანებია, ქვეყნად 
ღვთისმოსავთა და კაცთა შორის ღარიბ-ღატაკთა შესაჭმელად. 
15 წურბელას ორი ასული ჰყავს: მომე, მომე! ეს სამნი 
გაუმაძღარნი არიან და ოთხნი არ იტყვიან: კმარა! 15 შავეთი, 
უნაყოფო საშო, წყლით გაუმაძღარი მიწა და ცეცხლი არ 
იტყვიან: კმარა! 17 მამის დამცინავ და დედის ურჩ თვალებს 
ხევის ყვავები ამოკორტნიან და არწივის მართვენი შეჭამენ. 18 
სამი რამ მაოცებს და ოთხი რამ არის, რომ ვერ გამიგია: 19 
ცაში არწივის კვალი, კლდეზე გველის კვალი, შუაგულ წყალში 


ხომალდის კვალი და ქალწულში კაცის კვალი. 29 ბოზი ქალის 
ზნე ასეთია: შეჭამს, პირს მოიწმენდს და იტყვის, ცუდი 
არაფერი ჩამიდენიაო. 21 სამი რამე არყევს ქვეყანას, ოთხი 
რამე ვერ აუტანია: 22 გამეფებული მონა, პურით გამძღარი 
არამზადა, 23 საძულველი ქალი, როცა გათხოვდება, და 
მონაქალი, რომელიც თავისი ქალბატონის ადგილს იჭერს. 24 
აჰა, ოთხნი მცირენი დედამიწის ზურგზე, მაგრამ ბრძენთა 
ბრძენნი: 22 ჭიანჭველები ძლიერნი არ არიან და თავიანთ 
საზრდოს ზაფხულობით აგროვებენ; 29 კურდღლები მაგრები 
არ არიან და თავიანთ სახლებს კლდეზე დგამენ; 27 კალიებს 
მეფე არა ჰყავთ და ყველანი მწყობრად გამოდიან. 28 ხვლიკი 
ხელით შეიპყრობა, მაგრამ მეფის სასახლეებშია. 29 ეს სამნი 
თამამად დააბიჯებენ, ეს ოთხნი თამამად დადიან: 39 ლომი - 
ცხოველთა მეუფე, გზაზე რომ არავის ჩამოეცლება; 31 
დარახტული ცხენი, ჯიხვი და მეფე თავისი ამალით. 32 თუ შენ 
შენი ამპარტავნობით სისულელე ჩაიდინე ან თუ ავი განიზრახე, 
პირზე მიიფარე ხელი. 33 რძის ჯანჯღარით კარაქი გამოდის, 
ცხვირში ჯანჯღარით სისხლი გამოდის, ბრაზის ჯანჯღარით 
ჩხუბი გამოდის. 


თავი 31 


1 ლემუილის, მასას მეფის სიტყვვბი, რომლითაც დედამისი 
შეაგონებდა. 2 რაო, შვილო? რაო, ჩემი მუცლის ნაშიერო? 
რაო, ჩემი აღთქმების ნაშიერო? 3 ქალებს ნუ შეალევ შენს 
ძალას და მეფეთა დამღუპველ დიაცებს - შენს გზებს. 4 არა 
ხამს მეფეთათვის, ლემუილ, არა ხამს მეფეთათვის ღვინის სმა 
და არც მთავართათვის თაფლუჭის სმა. 2 თორემ დალევენ და 
დაივიწყებენ კანონს და ყველა დაჩაგრულის სამართალს 
შეცვლიან. 9 მიეცი ლუდი გაუბედურებულს და ღვინო - 
სულგამწარებულს; 7 შესვას და დაივიწყოს თავისი სიღარიბე 
და თავისი სატანჯველი აღარ გაიხსენოს. 5 გახსენი პირი 
დამუნჯებულისთვის ყველა ობლისთვის სამართლის 
გასაჩენად. ? გახსენი პირი სიმართლით განსასჯელად და 
ღარიბ-ღატაკთათვის სამართლის გასაჩენად. 19 ვინ იპოვის 
გამრჯე დედაკაცს? მარგალიტზე ძვირია მისი ფასი. 11 მისი 
ქმრის გული მასზე იქნება დანდობილი და შემოსავალი არ 
მოაკლდება. 12 მთელი სიცოცხლე სიკეთეს მიაგებს და არა 
ბოროტებას. 13 ის ეძებს მატყლსა და სელს და ბეჯითად 
მუშაობს საკუთარი ხელებით; 14 სავაჭრო ხომალდების 
მსგავსად შორიდან მოაქვს თავისი პური. 12 ჯერ კიდევ 
ღამიანად დგება და სახლს საზრდოს აძლევს და მხევლებს - 
წესსა და რიგს. 19 იგი ყანაზე ფიქრობს და ყიდულობს კიდეც; 
საკუთარი ხელების ნაყოფით ვენახსა ჰყრის: 17 ძლიერებით 
ისარტყლავს წელს და მკლავს იმაგრებს. 18 გრძნობს, რომ 
კარგია მისი შენაძენი, მისი ლამპარი ღამით არ ჩაქრება. 19 
ჯარაზე ხელს იწვდის და თითებით თითისტარი უჭირავს. 29 
ღარიბისთვის ხელი გაშლილი აქვს და უპოვარს ხელს უწვდის. 
21 მის სახლს თოვლის არ ეშინია, რადგან მთელი მისი სახლი 
ორკეცად არის შემოსილი. 22 ფარდაგებს თავად იკეთებს და 
იგი სელითა და ძოწეულით იმოსება. 23 მისი ქმარი ცნობილია 
კარიბჭესთან, როცა ქვეყნის უხუცებს შორის ზის. 24 


მოსასხამებს ამზადებს და ჰყიდის, სარტყლებს მოვაჭრეებს 
აძლევს. 22 ძალით და მშვენებით არის მოსილი და მომავალ 
დღეს გაღიმებით შესცქერის. 295 პირს სიბრძნითა ხსნის და 
ენაზე მადლიანი დარიგება აქვს. 27 თვალ-ყურს ადევნებს, რაც 
მის სახლში ხდება, და პურს მუქთად არა სჭამს. 28 დგებიან 
მისი ვაჟები და ლოცავენ მას, მისი ქმარი - და აქებს მას. 29 
მრავალმა ასულმა გამოიჩინა მხნეობა, მაგრამ შენ გადაამეტე 
ყველას, 39 მაცდუნებელია სიკოხტავე და სილამაზე ამაოებაა 
უფლის მოშიში დედაკაცია საქებარი. 31 მიაგეთ მას მისი 
შრომის საზღაური და მისმა საქმეებმა იგი კარიბჭეებთან 
განადიდონ. 


ეკლესიასტე 


თავი 1 


1 სიტყვანი ეკლესიასტესი, ძისა დავითისა, იერუსალიმის 
მეფისა. 2 ამაოება ამაოებათა, თქვა ეკლესიასტემ, ამაოება 
ამაოებათა, ყოველივე ამაოა. 3 ადამიანს რას ჰმატებს შრომა, 
რომელსაც იგი მზის ქვეშ ეწევა? “ თაობა მიდის, თაობა მოდის, 
ეს ქვეყანა კი უცვლელია უკუნისამდე. წ აღმოხდება მზე და 
ჩადის იგი, უბრუნდება თავის ადგილს და კვლავ იქიდან 
ამობრწყინდება. 9 სამხრეთისაკენ მიჰქრის ქარი, გაბრუნდება 
ჩრდილოეთისკენ; ბრუნავს, ბრუნავს, მიჰქრის ქარი და 
უბრუნდება ისევ თავის წრეს. 7 ყველა მდინარე ზღვებისაკენ 
მიედინება, ზღვა კი მაინც არ აღივსება; მდინარენი საითკენაც 
მიედინებოდნენ, კვლავაც იქითკენ მიედინებიან. 8 უძლურია 
ყოველი სიტყვა, არ ძალუძს კაცს ყოველივეს თქმა; თვალი 
ხედვით ვერ გაძღება, ყური სმენით ვერ აღივსება. ? რაც 
ყოფილა, იგივე იქნება და რაც მომხდარა, იგივე მოხდება; 
არაფერია მზის ქვეშ ახალი. 19 ნახავენ რასმე და იტყვიან: აჰა, 
ახალი. ესეც ყოფილა ჩვენს წინარე საუკუნეში. 11 არ 
დარჩენილა ხსოვნა იმათი, ვინც წინათ იყო; და მომდევნოთაც, 
ვინც იქნებიან, არ გაიხსენებს მათი მიმყოლი. 12 მე, 
ეკლესიასტე, მეფე ვიყავ ისრაელისა იერუსალიმში. 13 ვიწყე 
კვლევა გულმოდგინებით, გონებით განსჯა ყოველივესი, რაიც 
მომხდარა ცისქვეშეთში; ეს მძიმე საქმე მიუჩინა უფალმა 
ადამის ძეთ სატანჯველად. 1“ განვიცადე ყოველი საქმე, რაც კი 
მომხდარა მზისქვეშეთში; და აჰა, ვცანი - ამაო არის 
ყველაფერი და ქარის დევნა. 1? გამრუდებულს ვეღარ 
გამართავ, ხოლო ნაკლულს ვეღარაფრით ვეღარ შეავსებ. 15 
ვუთხარი ჩემს თავს: აჰა, მოვიპოვე და განვიმრავლე ცოდნა 
ყოველთა უპირატესად, ვინც არსებულა ჩემს უწინარეს 
იერუსალიმში, და ეზიარა გონება ჩემი განუზომელ სიბრძნეს და 


ცოდნას. 17 როცა მივაპყარ გულისყური, შევიცან სიბრძნე, 
მეცნიერება, უმეცრება და სისულელე, მივხვდი - ამასაც არა 
აქვს აზრი. 18 რადგან, როცა დიდია სიბრძნე, დარდიც დიდია; 
მრავლის შეცნობა ადამიანს წუხილს უმრავლებს. 


თავი 2 


1 ვუთხარი ჩემს თავს: მოდი, გამოვცდი მხიარულებას და 
მივეცემი სიამეთა - და აჰა, ესეც ამაოება ყოფილა მხოლოდ. 2 
მივხვდი, გართობა ფუჭი საქმეა; მხიარულება რის მაქნისია? 3 
ვიფიქრე, ღვინით დამებანგა ჩემი სხეული, ხოლო გონებას 
სიბრძნით ეფხიზლა; დავდგომოდი გზას სიბრიყვისას, ვიდრე 
ვნახავდი, რა სიკეთეა კაცთათვის მასში, რასაც იქმნიან 
ცისქვეშეთში, სანამ ცოცხლობენ. 4“ დიდი საქმე ჩავიდინე, ავიგე 
სახლნი, ჩავყარე ვაზი, ? გავიშენე ჩემთვის ბაღები და 
წალკოტები, დავრგე ხეხილი ყოველგვარი, 9 წყალსატევები 
მოვაწყვე, რომ მოერწყათ ნორჩი ტევრები, 7 შევიძინე მონა- 
მხევალნი, და მრავლად მესხნენ სახლში სახლეულნი; მყავდა 
ცხვარ-ძროხა იმათზე მეტი, ვისაც ჩემს უწინ უმეფია 
იერუსალიმში. 8 დავაგროვე ოქრო და ვერცხლი, მეფეთა განძი 
ყოველი მხარის; გავიჩინე მგალობელნი, კაცნი და ქალნი, და 
სიამენი ხორციელნი, ულამაზეს ხარჭათა დასი. 8? განვიდიდე 
და გავმდიდრდი უმეტეს მათსა, ვინც ჩემს წინარე არსებულა 
იერუსალიმს; და სიბრძნე ჩემი მევე მეყუდნა. 19 არ უარვყავი 
არაფერი, რაც კი მომთხოვეს ჩემმა თვალებმა, არ დავაოკე 
გული ჩემი სიხარულისგან, რადგან ხარობდა ჩემი გული ჩემი 
ნაღვაწით. ეს ყოველივე იყო ვედრი ჩემი შრომისა. 11 მერმე, 
როდესაც გადავხედე ყოველივეს, რაც კი შექმნა ჩემმა 
მარჯვენამ, და ყოველ საქმეს, ჩემს ნამოქმედარს, მივხვდი, 
ამაო რომ ყოფილა ეს ყველაფერი, ქარისნაბერი, და რომ არ 
არის სარგებელი ამ მზისქვეშეთში. 12 რადგან რაღა ქმნას 
ადამიანმა, რომელიც მოვა შემდგომ მეფისა, რომელსაც უკვე 
ყველაფერი უქმნია ქვეყნად? 1? ოდეს ვიკვლიე, რა არის 
სიბრძნე ანუ სიბრიყვე და უმეცრება, ვნახე, რომ სიბრძნე 
სიბრიყვეზე უპირატესობს, ისევე როგორც ნათელი ბნელზე. 14 
ბრძენი კაცი გონებითა ჭვრეტს, უგუნური კი ბნელში დავალს. 
და ვუწყი, მაინც მოწევნადი ერთი აქვს ყველას. 12 გულს 
ვუთხარ მაშინ: მეც უგუნურის ბედი მეწევა; მაშ, რადღა ვიყავ მე 


სხვაზე ბრძენი? და გულსვე ვუთხარ: ამაოება ყოფილა ესეც, 15 
მარადიულად არ ეხსომებათ არც ბრძენკაცი, არც უგუნური; 
გაივლის ჟამი, ყველაფერი დაივიწყება. ვაგლახ, რომ კვდება 
ბრძენი კაცი უგუნურივით. 17 და შევიძულე მე ეს ცხოვრება, 
რადგან მემწარა ყველაფერი, რაც მზის ქვეშ ხდება, რადგან 
ყოველი ამაოა, ქარების დევნა. 198 და მოვიძულე ყოველივე 
ნაღვაწი ჩემი, რაც მიღვაწია ამ მზისქვეშეთში, და რაც სხვას 
უნდა დავუტოვო, ჩემ შემდგომ მოსულს. 1737 არავინ უწყის, ვის 
შეხვდება ჩემი ნაღვაწი, ბრძენს თუ უგუნურს, რაიც სიბრძნით 
მომიღვაწია ამ მზისქვეშეთში? აჰა, კიდევ ამაოება. 29 და 
წარვუხოცე იმედი ჩემს თავს, რომ აღარაფერს მოველოდე იმ 
ღვაწლისაგან, რაც მზისქვეშეთში გამიწევია. 21 ნახავ კაცს, 
იღვწის, არ იშურებს სიბრძნეს და ცოდნას, მაგრამ ნაღვაწი 
სხვას ხვდება წილად, ვისაც არასდროს უღვაწნია ამ 
საქმისათვის. ამაოება არის ესეც და უდიდესი ბოროტება. 22 
მაშ, რაღა რჩება ადამიანს შრომისა და ზრუნვის შედეგად, 
რომელსაც იგი მზის ქვეშ ეწევა? 23 დღენი მისნი სატანჯველია, 
საზრუნავი მისი - წუხილი, ღამითაც არ ისვენებს, შფოთავს 
გული. აჰა, კვლავ ამაოება. 24 კაცისათვის არაფერია იმაზე 
კარგი, რომ ჭამოს, სვას და დატკბეს თავისი ნაღვაწით. ეს 
გამოვცადე, რადგან ესეც ღმერთის ხელთაა. 27 ვინ ჭამს ანუ 
სვამს, ან განცხრომას ვინ მიეცემა მის გარეშე? 25 ვისაც ის 
ითნევს, მას მიანიჭებს სიბრძნეს ცოდნასა და სიხარულს; 
ხოლო ცოდვილს კი მოხვეჭისათვის საზრუნავს უჩენს, რათა 
ღვთის სათნოს დაუტოვოს ეს მონაგარი. ამაოება არის ესეც და 
ქარის დევნა. 


თავი 3 


1 ყოველივეს თავის დრო აქვს და ყველაფერს თავისი ჟამი ამ 
ცისქვეშეთში. ? ჟამი შობისა და ჟამი სიკვდილისა; ჟამი 
დანერგვისა და ჟამი დანერგულის აღმოფხვრისა. 3 ჟამი 
მოკვდინებისა და ჟამი განკურნებისა; ჟამი ნგრევისა და ჟამი 
შენებისა. “ ჟამი ტირილისა და ჟამი სიცილისა; ჟამი გლოვისა 
და ჟამი ლხინისა. ? ჟამი ქვათა მიმოფანტვისა და ჟამი მათი 
შეგროვებისა; ჟამი მიჯნურთა პაემანისა და ჟამი მათი გაყრისა. 
6 ჟამი პოვნისა და ჟამი დაკარგვისა; ჟამი შენახვისა და ჟამი 
გაფლანგვისა. 7” ჟამი დარღვევისა და ჟამი შეკერვისა; ჟამი 
დუმილისა და ჟამი უბნობისა. 8 ჟამი სიყვარულისა და ჟამი 
სიძულვილისა; ჟამი ომისა და ჟამი მშვიდობისა. ? რას არგებს 
მაშვრალს შრომა მისი? 19 კიდევაც ვნახე საზრუნავი, რომელიც 
ღმერთმა მიუჩინა ადამის ძეთ მათ სატანჯველად. 11 მან 
ყველაფერი კეთილად შექმნა თავის დროისთვის, თვით 
იდუმალის შეცნობად აღძრა გონება კაცთა, ოღონდ ისე, რომ 
ვერ გაუგონ ღვთის ნამოქმედარს თავი და ბოლო. 12 ვუწყი, 
რადგან არაფერია კაცისათვის იმაზე კარგი, რომ გაიხაროს და 
ქმნას სიკეთე, ვიდრეღა ცოცხლობს. 13 თუ კაცსა ვისმე არ 
აკლდება სასმელ-საჭმელი და შრომისა წილ სიკეთეს ჰპოვებს, 
ეს მადლია, ღვთის ნაბოძები. 14 ვუწყი ისიც, რომ ყოველივე, 
ღვთის მიერ ქმნილი, იარსებებს უკუნისამდე; არც დამატება 
სჭირდება რამის, არც გამოკლება. ასე ქმნა ღმერთმა, მის 
წინაშე შიში რომ ჰქონდეთ. 12 რაიც ყოფილა, უკვე არის დიდი 
ხანია; და რაც იქნება, ის უკვე იყო. და აწ გარდასულს 
მხოლოდ ღმერთი გამოიძიებს. 16 კიდევ ვიხილე მზისქვეშეთში: 
განსჯის ადგილი დაეჭირა უკანონობას. მართლის ადგილი 
მტყუან კაცს ეპყრა. 17 მაშინ ვთქვი გულში: ღმერთი განსჯის 
მართალს და მტყუანს, როცა ყველაფერს და ყოველ საქმეს 
დაუდგება იქ თავის ჟამი. 18 და ვთქვი ჩემს გულში: ასე 
გამოცდის თურმე ღმერთი ადამის ძეთა, რათა დარწმუნდნენ, 
რომ თავისთავად პირუტყვები არიან მხოლოდ. 19? რადგან 


კაცის და პირუტყვის ხვედრი ერთია - ერთის სიკვდილი 
მეორისას ჰგავს და ყველას ერთი სული უდგას, კაცი პირუტყვზე 
ვერაფრით ვერ უპირატესობს, რადგან ყველაფერი ამაოა. 29 
ყოველივე ერთ ადგილს მივა; ყველაფერი მიწისგანაა და 
ყველაფერი მიწად იქცევა. 21 რომელი იტყვის, რომ კაცთა 
სული ზევით მიილტვის, ხოლო პირუტყვის ქვევით ჩადის, 
ქვესკნელისკენ? 22 ვხედავ, კაცთათვის სხვა სიკეთე რომ არ 
ყოფილა, თუ არ იხარა თავის ნაღვაწით, რადგან ესაა მისი 
წილი ამ მზისქვეშეთში, ვინ დაანახვებს, რა მოხდება 
შემდგომად მისა? 


თავი 4 


1 კვლავაც ვხედავდი ძალადობას, რაც კი ხდებოდა ამ 
მზისქვეშეთში: აჰა იღვრება ჩაგრულთა ცრემლი და მათ არავინ 
ანუგეშებს; მათ მჩაგვრელთა ხელშია ძალა, არავინა ჰყავთ 
ნუგეშისმცემი. 2 უფრო ბედნიერად შევრაცხე დიდიხნის 
მკვდარნი მათზე, ვინც ჯერაც ცოცხლობენ კიდევ. 3 და 
ორთავეზე ბედნიერი მაინც ის არის, ვინც ჯერაც არ 
დაბადებულა და არ უხილავს ბოროტება, რაც მზის ქვეშ ხდება. 
4 ისიცა ვნახე, რომ სიბეჯითე ყველა საქმეში მხოლოდ 
ერთურთის შურით არის გამოწვეული. ამაოება ყოფილა ესეც 
და ქარის დევნა. ? ბრიყვს გულზე ხელი დაუკრეფია და თავის 
ხორცს ჭამს. 95 ერთი პეშვი სიმშვიდე სჯობს მთელ კალთა 
გარჯას და ფუჭ საზრუნავს. 7 კიდევ და კიდევ განვიცადე 
ამაოება ამ მზისქვეშეთში. 8 არსებობს კაცი მარტოხელა, არ 
ჰყავს არავინ, არც ძმა, არც შვილი, ხოლო მის შრომას ბოლო 
არ უჩანს და ვერ გაძღება მისი თვალი დოვლათის ხილვით. 
ვისთვისღა ვშრომობ და სიამეს რისთვის ვიკლებდი? ამაოება 
არის ესეც და ფუჭი საქმე. ? მარტო ყოფნას სჯობს ორნი იყვნენ, 
რადგან კეთილად მიეზღვებათ მათ საშრომელში. 19 თუ 
დაეცნენ, ერთი მაინც წამოაყენებს თავის ამხანაგს. მაგრამ ვაი, 
მარტომყოფს, თუ დაეცა ვინღა უშველის? 11 თუ ორნი დაწვნენ, 
გათბებიან; მარტომყოფს კი რაღა გაათბობს! 12 თუ ერთს 
დასძლევს ვინმე, ორი ხომ გაუმკლავდება. მალე არ გაწყდება 
სამმაგი ძაფი. 13 ღატაკი, მაგრამ ბრძენი ყმაწვილი სჯობს 
მოხუცებულ და ბრიყვ მეფეს, რომელიც უკვე ვერას ისწავლის. 
14 რადგან იგი საპყრობილიდანაც გამოვა მეფედ, თუნდაც 
თავის სამეფოში უპოვრად იშვას. 12 ვიხილე: ყოველ მკვიდრს 
მზისქვეშეთში ყმაწვილი ახლავს, ეს მისი სხვაა, მის ნაცვლად 
დადგება. 15 არ უჩანს დასასრული ხალხს, ვინც მათ უწინარეს 
იყო, და არც შემდგომნი მოინატრებენ მათ. რადგან ესეც 
ამაოებაა და ქარის დევნა. 


თავი 5 


1 ფეხს ნუ აუჩქარებ ღვთის სახლისკენ მიმავალი; 
გაფრთხილდი, მსხვერპლი უგუნურთა მსგავსად არ შესწირო, 
რადგან არ უწყიან, უკეთურებას რომ სჩადიან. ? ნუ გისწრებს 
ენა და გული შენი ნუ გაჩქარის სიტყვის წარმოთქმას ღვთის 
წინაშე, რადგან ღმერთი ცაშია, შენ კი - მიწაზე. ამიტომ იკმარე 
ცოტა სიტყვები. 3 როგორც მრავლადაა სიზმარში ამბები, ისე 
მრავალსიტყვაა უგუნურის ნაუბარი. 4 თუ ღმერთს აღთქმას 
მისცემ, ნუ დააყოვნებ მის აღსრულებას, რადგან უპირონი 
არად ვარგანან. რასაც აღუთქვამ, აღუსრულე. ? სჯობს არ 
აღუთქვა, ვიდრე აღთქმული არ აღუსრულო. 5 ნუ ათქმევინებ 
შენს ბაგეებს ისეთ სიტყვას, რომ ცოდვაში ჩაიგდო თავი; ნურც 
იმართლებ თავს ანგელოსის წინაშე, შევცდიო. რად უნდა 
განრისხდეს ღმერთი შენს ხმაზე და დაღუპოს შენი ხელით 
ქმნილი? ”7 რადგან ბევრს სიზმრებს ბევრი ამაო სიტყვა 
ახლავს; შენ კი ღვთისა გეშინოდეს. 8 თუ სადმე ქვეყნად 
იხილავ ღატაკთა შევიწროებას და სიმართლისა და 
ჭეშმარიტების შერყვნას, ნუ გაიკვირვებ, რადგან მაღალს 
უთვალთვალებს მასზე მაღალი; ხოლო მათ ზემოთ კიდევ არის 
უფრო მაღალი. 9? უკეთესია ის ქვეყანა, სადაც მეფე 


ქვეყნისთვის იღწვის. 19 ფულის მოყვარული ფულით ვერ 
გაძღება, და არც სიმდიდრის მოყვარული თავის შემოსავლით. 


ესეც ამაოებაა. 11 ბევრ დოვლათს ბევრი მჭამელი ჰყავს; რაღა 
დარჩება პატრონს მისას? მხოლოდ ყურება. 12 ტკბილია ძილი 
მშრომელი კაცის, გინდ ცოტა ჭამოს, გინდ ბევრი; ხოლო 
სიმაძღრე ძილს უფრთხობს მდიდარს. 13 არის, მიხილავს 
მტანჯველი ბოროტება ამ მზისქვეშეთში: პატრონის საზიანოდ 
დამარხული სიმდიდრე. 14 დაიკარგება ეს სიმდიდრე უბედური 
შემთხვევის გამო და შვილი მისი ხელცარიელი დარჩება; 12 
ისევ შიშველი გაბრუნდება, როგორც მოვიდა დედის მუცლიდან 
და ვეღარაფერს მოიხვეჭს შრომით. 15 ესეც მტანჯველი 
ბოროტებაა: როგორც მოვიდა, ისე რომ წავა. რა სიკეთეა, 


ფუჭად რომ შრომობს? 17 თან თავის დღეებს ბნელში ამოჭამს, 
დარდით, ტკივილით გულგასენილი. 18 აი, სად ვხედავ მე 
სიკეთეს, შესაფერ საქმეს: ჭამოს კაცმა, სვას და იხაროს 
თავისი ღვაწლით ამ მზისქვეშეთში დღენი მისნი, ღმერთმა რომ 
მისცა; რადგან ესაა მისი ხვედრი. 19? კაცს ღმერთი აძლევს 
ქონებასა და სიმდიდრეს და იმის შნოსაც, რომ მოიხმაროს, 
მიიღოს წილი და გაიხაროს თავისი შრომით; ეს ყველაფერი 
ღვთის წყალობაა. 29 და რაკი ბევრს ვეღარაფერს გაიხსენებს 
კაცი თავის სიცოცხლეში, ღმერთი მისცემს მას გულის 
სიხარულს. 


თავი 6 


1 არის ბოროტება, რომელიც ვიხილე მზისქვეშეთში და მძიმეა 
იგი კაცთათვის. ? მისცემს კაცს ღმერთი ქონებას, სიმდიდრეს 
და დიდებას, და აჰა, ყველაფერი აქვს, რაც კი ინატრა, მაგრამ 
ღმერთი არ მოახმარებს და სხვა, უცხო ვინმე, მოიხმარს. 
ამაოება არის ეს და უბედურება. 3 კიდეც რომ შვას კაცმა ასი 
შვილი და იცოცხლოს მრავალი წელი, მაგრამ ვერ იგემოს 
სიამე და საფლავიც აღარ ეღირსოს, ვიტყვი, უჯობდა დედის 
მუცელს მოწყვეტილიყო. 4 ფუჭად რომ მოვიდა და ბნელში 
წავიდა, ბნელში რომ დაინთქა სახელი მისი; ? ვისაც მზე არ 
უნახავს და არც გაუგია, იმ კაცზე უფრო მოსვენებულია. 9 
თუნდაც იცოცხლოს ორი ათას წელს და ვერაფერი სიკეთე 
ნახოს, რა ბედენაა, მაინც ყველა ერთ ადგილს მივა. 7 
ადამიანის ყოველი შრომა პირისთვისაა, მაგრამ სული არ 
აღივსება. 8 რადგან რა უპირატესობა აქვს ბრძენს უგუნურზე? 
ან და ღატაკს, რომელმაც იცის, როგორ გაუძლოს ცხოვრებას? 
?–? სჯობს თვალით ნახო, ვიდრე გულს აჰყვე - ამაოება არის ესეც 
და ქარის დევნა. 19 რაც კი არსებობს, ყოველივეს დიდი ხანია 
სახელი ჰქვია; არ არის კაცი, ესეც ცნობილია: ძლიერთან დავა 
კაცს არ შეუძლია. 11 ბევრი რამეა, ამაოებას რომ ამრავლებს; 
რა უპირატესობა აქვს კაცს? 12 რადგან ვინ უწყის, რა არის 
კარგი კაცისთვის მის ამაო წუთისოფელში, რომელსაც 
აჩრდილივით ატარებს? ვინ აუწყებს კაცს, რა მოხდება მის 
შემდეგ მზის ქვეშ. 


თავი 7 


1 კარგი სახელი სჯობს ძვირფას ნელსაცხებელს, დღე 
სიკვდილისა - გაჩენის დღეს. 2 ტირილში წასვლა სჯობს 
ლხინში წასვლას, რადგან იქ არის ბოლო კაცისა; ცოცხალმა 
კაცმა ეს ყურად იღოს. 3 მწუხარება სჯობს სიცილს, რადგან 
სახის დაღვრემისას კეთილია გული. “ ბრძენთა ფიქრები 
გლოვის სახლშია, უგუნურთა ფიქრები - მხიარულების სახლში. 
2 სჯობს ბრძენისაგან კიცხვას ისმენდე, ვიდრე ბრიყვისგან ქება- 
დიდებას. 9 რადგან ბრიყვთა სიცილი ქვაბის ქვეშ ფიჩხის 
ტკაცუნს ჰგავს; ამაოებაა ეს. ” გაჭირვება ბრძენს გამოაჩენს, 
ხოლო ქრთამი რყვნის გულს კაცისას. 8 საქმის ბოლო სჯობს 
მის დასაწყისს; სულგრძელი კაცი სჯობს ამპარტავანს. 3? 
გულისწყრომად ნუ იჩქარი, რადგან გულისწყრომა უგუნურთა 
მკერდში ბუდობს. 19 ნუ იტყვი: წარსული დროება აწმყოს რად 
სჯობდაო, რადგან სიბრძნე არ ახლავს ამ კითხვას. 11 კარგია 
სიბრძნე და დოვლათი, დიდად სარგოა მზის 
მჭვრეტელთათვის. 12 სიბრძნეც დაიფარავს კაცს და ფულიც 
დაიფარავს, მაგრამ სიბრძნე უპირატესია; მის მფლობელს 
აცოცხლებს. 13 შეხედე ღვთის შექმნილს: ვინ გამართავს 
მისგან გამრუდებულს? 14 კეთილდღეობისას იბედნიერე, 
ძნელბედობისას ფრთხილად მოიქეც! ესეც და ისიც ღმერთმა 
შექმნა ერთმანეთის საპირისპიროდ, რათა კაცმა მის უკან 
ვერაფერი შეიცნოს. 12 ბევრი რამ ვნახე ჩემს ამაო 
წუთისოფელში: მართალი იღუპება თავის სიმართლეში, 
ბოროტეული დღეგრძელობს თავის ბოროტებაში. 15 ნუ იქნები 
ზედმეტად მართალი და მეტისმეტად ნუ დაბრძენდები - რად 
გინდა, რომ შეძრწუნდე? 17 მეტისმეტად ნუ იბოროტებ, არც 
გაბრიყვდე - რად გინდა, რომ უდროოდ მოკვდე? 18 უმჯობესია, 
ერთიც იყო და მეორეც, არც ერთი უარყო და არც მეორე; 
რადგან ღვთის მოშიში ყველაფრისგან თავს აღწევს. 19 
სიბრძნე ბრძენისათვის ძალაა, ქალაქის ათ მბრძანებელზე 


აღმატებული. 29 არ იპოება ქვეყნად მართალი კაცი, რომელიც 
იქმოდეს კეთილ საქმეს და არ სცოდავდეს. 21 ყველა სიტყვას, 
რასაც ამბობენ, ყურს ნუ მიუგდებ, რათა არ გესმოდეს, შენი 
მონა როგორ გაგინებს. 22 რადგან ბევრჯერ გამოგიცდია, შენც 
რომ აგინებდი სხვებს. 23 ყოველივე ეს სიბრძნით 
გამოვიკვლიე; ვთქვი: ბრძენი ვარ-მეთქი, მაგრამ სიბრძნე 
შორსაა ჩემგან. 24 შორია, რაც იყო, და ღრმა არის, ღრმა, ვინ 
მიაგნებს? 22 გულს ვიდევ, შემეცნო, შემესწავლა, 
გამომეკვლია, რა არის სიბრძნე და გონიერება, რათა 
მცოდნოდა, რომ უმეცრება ბოროტებაა. 25 მივხვდი, 
სიკვდილზე მწარეა დიაცი, მახე და ბადეა მისი გული, 
ბორკილებია ხელები მისი; ღვთის სათნო გადაურჩება, ხოლო 
ცოდვილი მისგან დატყვევდება. 27 აი, რას მივხვდი, თქვა 
ეკლესიასტემ: თანმიყოლებით უნდა მისდიო, რომ აზრს 
მიაგნო. 28 კიდევ ამას ეძიებდა გონება ჩემი, მაგრამ ვერ 
ვპოვე: ათასიდან ერთი მამაკაცი ვპოვე, მაგრამ მათ შორის 
ვერა ვპოვე ვერცერთი ქალი. 27 აჰა, ეს ვპოვე მხოლოდ: 
ღმერთმა წრფელი შექმნა კაცი, ისინი კი ზედმეტ თავსატეხს 
მრავლად იჩენენ. 


თავი 8 


1 ბრძენს ვინ შეედრება და ვინ შეიცნობს საგანთა ბუნებას? 
სიბრძნე ადამიანს სახეს უნათლებს და მისი სახის სიტლანქე 
იცვლება. 2 გეუბნები, ასრულებდე მეფის ბრძანებას, თუნდაც 
ღვთისადმი მიცემული ფიცის გამო. 3 ნუ ისწრაფვი მისგან 
წასვლას და ბოროტ საქმეს ნუ დაადგები, რადგან რასაც 
ისურვებს, ყველაფერს გააკეთებს. “ ვინაიდან სიტყვა მეფისა 
კანონია; ვინ ჰკადრებს მას, რას აკეთებო? ? ცნების 
შემნახველს ავი საქმე არ შეემთხვევა; ჟამსაც და წესსაც 
ბრძენკაცის გული გრძნობს. 9 ვინაიდან ყველაფერს ჟამი და 
წესი აქვს, ადამიანის უბედურება კი ის არის, 7 რომ მან არ 
იცის; რა მოხდება; ან ვინ ეტყვის მას, როგორ მოხდება? 8 
არავის ძალუძს ქარის შეჩერება, ვერავინ განაგებს დღეს 
სიკვდილისას, ვერვის დაითხოვენ ბრძოლის ველიდან, ვერ 
იხსნის სიბოროტე მის პატრონს. ? ეს ყველაფერი ვიხილე და 
დავაკვირდი ყველა საქმეს, რაც მზისქვეშეთში მომხდარა; და 
ის დროც ვნახე, როცა კაცი კაცზე მძლავრობდა თავისდა 
საზიანოდ. 19 კიდევაც ვნახე ბოროტეულნი დამარხულნი, ადრე 
რომ მოდიოდნენ წმიდა ადგილას და ბრუნდებოდნენ; 
დავიწყებულ იქმნენ იმ ქალაქში, სადაც ამგვარად იქცეოდნენ. 
ესეც ამაოებაა. 11 რაკი სწრაფადვე არ ისჯება ბოროტი საქმე, 
ამიტომ ბედავს კაცი ბოროტების ჩადენას. 12 ცოდვილმა კაცმა 
ასჯერაც რომ ჩაიდინოს ბოროტი საქმე, მიეტევება; მე ისიც 
ვიცი, რომ მიეგებათ მადლი ღვთისმოსავთ, რომელთაც 
ეშინიათ ღვთისა. 13 არ მიეგებათ მადლი ბოროტეულთ და 
ლანდივით დღემოკლე იქნება ყველა, ვისაც ღვთისა არ ეშინია. 
14 არის კიდევ ამაოება, ქვეყნად რომ ხდება: მართლებს 
ბოროტეულთა საქმეთაებრ მიეგებათ; და არიან ბოროტეულნი, 
რომელთაც მართალთა საქმეთაებრ მიეგებათ. ვთქვი: ესეც 
ამაოებაა. 152 და შევაქე მე მხიარულება, რადგან არ ყოფილა 
სხვა სიკეთე ადამიანისთვის მზისქვეშეთში, გარდა იმისა, რომ 
სვას, ჭამოს და იმხიარულოს; ეს ყოველივე ახლავს მას მის 


საშრომელში დღენი მისნი, ღმერთმა რომ უბოძა მზისქვეშეთში. 
16 როცა გულს ვიდევ, შემეცნო სიბრძნე და მომეხილა ყოველი 
საქმე, რაც ქვეყნად ხდება, ჩემს თვალებს ძილი არ უნახავთ 
არც დღე, არც ღამე. 17 ვიხილე ღვთის ყოველი საქმე, რომ ვერ 
მიხვდება ადამიანი ვერაფერ საქმეს, რაც მზის ქვეშ ხდება; რაც 
უნდა დაშვრეს და იძიოს, ვერას მიხვდება; თუნდაც ბრძენკაცმა 
თქვას: მივხვდიო, ვერას მიხვდება. 


თავი 9 


L ეს ყოველივე გულში ჩავიდევი და გამოვიკვლიე ეს 
ყველაფერი, რომ მართალნი, ბრძენნი და მათი ნამოქმედარნი 
ღვთის ხელთაა; არც სიყვარული, არც სიძულვილი არ უწყის 
კაცმა და არც სხვა რამე, რაც მის წინაა. 2 ერთი ხვედრი აქვს 
ყველას: მართალს და უკუღმართს, კეთილს და ბოროტს, 
სუფთას და მირეულს, მსხვერპლის შემწირველს და 
მსხვერპლის არშემწირველს, როგორც კეთილს, ისე ცოდვილს, 
როგორც მოფიცარს, ისე ფიცის მოშიშს. 3 უბედურებაა 
მზისქვეშეთში, რომ ყველას ერთი ხვედრი აქვს; ადამის ძეთა 
გულებიც აღსავსეა სიბოროტით და სიშლეგეა მათ გულებში, 
ვიდრე ცოცხლობენ; ამის შემდგომ კი მკვდრებში გადავლენ. 4 
რადგან ცოცხლებში შერაცხილს კიდევ აქვს იმედი; რადგან 
ცოცხალი ძაღლი მკვდარი ლომის უმჯობესია. ? რადგან 
ცოცხალმა იცის, რომ მოკვდება; მკვდრებმა კი არაფერი იციან 
და აღარც საზღაური მიეზღვებათ, რადგან მათი ხსოვნა 
დავიწყებას მიეცა. 95 წარხდა მათი სიძულვილიც, შურიც და 
ტრფობაც; აღარ ექნებათ, აწ და მარადის წილი იმაში, რაც 
მზის ქვეშ ხდება. 7 წადი, მხიარულად ჭამე შენი პური და გულის 
სიხარულით სვი შენი ღვინო, რაკი ღმერთმა მოგიწონა 
ნამოქმედარი. 8 მუდამ სპეტაკი გქონდეს სამოსელი და ზეთი 
არ მოაკლდეს თავს შენსას. ? დატკბი სიცოცხლით ქალთან 
ერთად, რომელიც გიყვარს შენს წუთისოფელში, და რომელიც 
მოგცა ღმერთმა მზისქვეშ შენს წუთისოფელში, რადგან ესაა 
შენი ხვედრი სიცოცხლეში და იმ შრომაში, რასაც შენ მზისქვეშ 
ეწეოდი. 19 რისი კეთების ძალაც შესწევს შენს ხელებს, აკეთე; 
რადგან არც საქმე, არც საფიქრალი, ცოდნა, ან სიბრძნე არ 
გაგყვება შავეთში, სადაც მიდიხარ. 11 ისიც შევიტყვე ამ 
მზისქვეშეთში, რომ მკვირცხლთა ნებაზე არაა რბოლა, არც 
მამაცთა ნებაზეა ომი, არც ბრძენთა ნებაზეა პური, არც 
გონიერთა ნებაზეა სიმდიდრე, არც მცოდნეთა ნებაზეა მადლი; 
რადგან დრო და შემთხვევა განაგებს ყველაფერს. 12 რადგან 


ადამიანმა არ უწყის თავისი ჟამი; ავ ბადეში გახვეული 
თევზებივით და მახეში გაბმული ჩიტებივით იქნებიან 
შეპყრობილნი ადამის ძენი ავბედით ჟამს, რომელიც 
მოულოდნელად ეწევა მათ. 13 ეს სიბრძნეც შევიტყვე 
მზისქვეშეთში და საგულისხმოდ შევრაცხე იგი: 14 იყო ქალაქი 
მცირე და ხალხიც ცოტა; მოადგა ქალაქს დიდი მეფე, ალყა 
შემოარტყა და შემოაშენა დიდი სიმაგრეები. 12 აღმოჩნდა იქ 
კაცი ვინმე უპოვარი, მაგრამ ბრძენი და იხსნა ქალაქი თავისი 
სიბრძნით, მაგრამ უპოვარი იგი არავის აღარ გახსენებია. 19 
ვთქვი: სიბრძნე ძალზე უპირატესია, მაგრამ უპოვარის სიბრძნეს 
აბუჩად იგდებენ და მის სიტყვებს ყურს არავინ უგდებს. 17 
ბრძენთა სიტყვები, წყნარად ნათქვამი, უმჯობესია, ვიდრე 
სულელთა მთავრის ყვირილი. 18 ბრძოლის საჭურველს 
სიბრძნე სჯობია, ერთი ცოდვილი კი ბევრ სიკეთეს დაღუპავს. 


თავი 10 


1 შხამიანი ბუზები აფუჭებენ და ალპობენ სურნელოვან ზეთს; 
მცირედი სიბრიყვე უფრო ძვირფასია ზოგჯერ, ვიდრე სიბრძნე 
და დიდება. 2 ბრძენს გული მარჯვნივ აქვს, ბრიყვს - მარცხნივ. 
3 სადაც არ უნდა წავიდეს ბრიყვი, ბრიყვადვე რჩება, ყველას 
ეუბნება, რომ ბრიყვია. “ თუ თავს დაგატყდა უფროსის რისხვა, 
შენს ადგილს ნუ მიატოვებ, რადგან თვინიერს დიდი ცოდვებიც 
მიეტევება. 2? არის სიბოროტე კიდევ, მზისქვეშ რომ ვიხილე: 
თითქოს მბრძანებლისაგან მომდინარე შეცდომა იყოს. 9 
სიბრიყვე განდიდდა მეტად, ხოლო მდიდრები დაბლა სხედან. 
7 ვნახე მონები, ცხენებზე მსხდარნი, ხოლო მთავარნი 
მონებივით ფეხით მავალნი. 8 ორმოს გამთხრელი თავად 
ჩავარდება შიგ, ხოლო კედლის დამანგრეველს გველი 
დაშხამავს. ? ვინც ქვებს მიათრევს, წელს ქვავე მოსწყვეტს; ხის 
გამჩეხავს ხევე დაასახიჩრებს. 19 ცული თუ დაგიჩლუნგდა და 
არ გალესე, ზედმეტი ძალა დაგადგება; ჭკუით უნდა წარმართო 
საქმე. 11 თუ შეულოცველს უკბინა გველმა, შემლოცველი 
ვეღარ უშველის. 12 ბრძენის სიტყვები მადლია, ბრიყვს კი მისი 
ბაგეები ღუპავს. 13 მისი სიტყვების დასაბამი სიბრიყვეა, ხოლო 
შედეგი - ავი სიშლეგე. 1“ ბრიყვი მრავალსიტყვაა, მაგრამ არ 
უწყის კაცმა, რა მოხდება; ვინ აუწყებს, მის შემდგომ რა იქნება? 
15 ბრიყვს დაჰქანცავს თავისი შრომა, რადგან მან არ იცის 
ქალაქისკენ მიმავალი გზა. 15 ვაი, შენდა, ქვეყანავ, ბავშვი რომ 
გიზის მეფედ და შენი დიდებულები დილიდანვე რომ იწყებენ 
ჭამას! 17 ბედნიერი ხარ, ქვეყანავ, რომ შენი მეფე არავის 
ჰმონებს და შენი დიდებულები თავის დროზე რომ ჭამენ, 
ძალთა მოკრებად, არა სალხინოდ! 18 სიზარმაცისგან ჭერი 
ჩამოიქცევა, გულხელდაკრეფისგან წყალი ჩამოვა სახლში. 19 
სამხიარულოდ იმართება პურობა; ღვინო სიხარული ავსებს 
სიცოცხლეს, ხოლო ფული ყველაფერზე პასუხს აგებს. 29 შენ 
ფიქრშიც კი ნუ აგინებ მეფეს, საწოლ ოთახშიაც ნუ აგინებ 


დიდებულს: რადგან ცის ფრინველი წაუღებს ამბავს და 
ფრთოსანი აუწყებს სიტყვას. 


თავი 11 


1 წყალს გაატანე შენი პური, რადგან მრავალთა დღეთა 
შემდგომ კვლავ მოიძიებ. ? მიეც ნაწილი ქონებისა შვიდს, 
რვასაც კი, რადგან არ იცი, რა უბედურება მოელის ქვეყანას. 3 
როცა ღრუბელი აივსება, წვიმაც იწვიმებს ქვეყანაზე; თუ დაეცა 
ხე სამხრეთში ან ჩრდილოეთში, სადაც დაეცა, იქვე დარჩება. 4 
ვინც ქარს აკვირდება, ვერ დათესავს; ვინც ღრუბლებს 
შესცქერის, ვერას მოიმკის. 2 როგორც არ უწყი გზა ქარისა და 
როგორ ისახება ძვლები სავსე მუცელში, ასევე არ უწყი საქმენი 
ღვთისა, რომელმაც ყოველივე შექმნა. 95 დილით თესე შენი 
თესლი და მწუხრისას ნუ დაისვენებს შენი ხელი; რადგან არ 
იცი, რომელი უფრო სასიკეთოა; იქნებ ორივე ერთნაირად 
კარგი გამოდგეს. ” ტკბილია სინათლე და საამურია 
თვალთათვის მზის ჭვრეტა. 8 თუნდაც მრავალი წელი 
იცოცხლოს კაცმა და იმხიარულოს, ახსოვდეს, რომ მრავლად 
იქნება შავი დღეები; ყველაფერი, რაც მოვა, ამაოა. ? იხარე, 
ყრმაო, ვიდრე ნორჩი ხარ; გაამოს შენმა გულმა სიყმაწვილეში, 
მიჰყევ შენს გულს და თვალთა მზერას; ოღონდ იცოდე, 
ყველაფრის ამის გამო სამსჯავროზე წარგადგენს ღმერთი. 19 


უკუიყარე გულიდან დარდი და სხეულს არიდე უამური რამ, 
რადგან ბავშვობაც და სიყმაწვილეც ამაოა და წარმავალი. 


თავი 12 


1 გახსოვდეს შენი გამჩენი შენს სიჭაბუკეში, ვიდრე 
დაგიდგებოდეს მწარე დღეები და გეწეოდეს წლები, 
რომლებზეც იტყვი, რაღაში მადგიან მე ისინიო? ? ვიდრე 
დაბნელდებოდეს მზე, ნათელი და მთვარე და ვარსკვლავები, 
ვიდრე ღრუბლები კიდევ ჩანან წვიმის შემდეგ, 3 იმ დღემდე, 
ვიდრე დაფრთხებოდნენ სასახლის მცველნი და მეომარნი 
დაუძლურდებოდნენ, ვიდრე შეწყვეტდნენ სამუშაოს 
მეწისქვილე ქალები (რადგან მცირედნიღა დარჩებიან), ვიდრე 
ნათელი დააკლდებოდეთ სარკმლიდან მჭვრეტელთ, “ ვიდრე 
დაიგმანებოდეს ქუჩის კარები, მიჩუმდებოდეს დოლაბის 
ხმაური, მიწყდებოდეს ფრინველთა ჟრიამული, დადუმდებოდეს 
ყოველი გალობა, ? შეეშინდებოდეთ სიმაღლისაც და გზებზე 
შიში დაივანებდეს, აყვავდებოდეს ნუში, დამძიმდებოდეს 
კალია და დაცხრებოდეს ვნება, - როცა მიდის კაცი თავის 
საუკუნო სახლისაკენ და უკან მიჰყვებიან მოტირალნი, - 9 
ვიდრე გაწყდებოდეს ვერცხლის საბელი და გატყდებოდეს 
ოქროს ჭურჭელი, დაიმსხვრეოდეს დოქი წყაროსთან, 
ჩაეშვებოდეს ოწინარის ბორბალი ჭაში, 7 მიიქცეოდეს მტვერი 
მიწად, როგორც იყო და სული დაუბრუნდებოდეს ღმერთს, 
რომელმაც შთაბერა. 8 ამაოება ამაოებათა, თქვა ეკლესიასტემ, 
ყოველივე ამაო. ? თავად ხომ ბრძენი იყო ეკლესიასტე, 
ხალხსაც შეასწავლა სიბრძნე. იკვლევდა, იძიებდა და თხზავდა 
იგავებს მრავალს. 19 ეძებდა ეკლესიასტე საჭირო სიტყვებს და 
წრფელად დაიწერა ჭეშმარიტი სიტყვები. 11 ბრძენთა სიტყვები 
წვერგამახული სოლებია, ჩაჭედილი ლურსმნებია. იგავთა 
კრებული ერთი მწყემსისგან შთაგონებული. 12 კიდევ გეტყვი, 
შვილო, ყურად იღე: ბევრი წიგნების წერას ბოლო არ ექნება 
და ზედმეტი ფიქრი სხეულს ადუნებს. 13 მოვისმინოთ 
ყველაფრის თავი და ბოლო: ღვთისა გეშინოდეს და დაიცავი 
მცნებანი მისნი, რადგან ეს არის კაცის თავი და თავი. 14 


რადგან ყველა საქმეს სამსჯავროზე მიიტანს ღმერთი, 
ყოველივე დაფარულს, კეთილს თუ ბოროტს. 


ქებათა-ქება სოლომონისა 


თავი 1 


1 ქებათა ქება სოლომონისა. 2 მეამბოროს თავისი ბაგეების 
ამბორით, რადგან ღვინოზე ტკბილია შენი ალერსი! 3 
სურნელოვანია შენი ნელსაცხებელი და თავად სახელი შენი 
დაღვრილი ნელსაცხებელია. ამის გამო უყვარხარ ქალწულებს. 
4 თან წარმიტაცე და ერთად გავიქცეთ. მეფემ შემიყვანა თავის 
პალატებში. ვიხარებდით და ვიშვებდით შენით, ვაქებდით შენს 
ალერსს ღვინოზე მეტად. ღირსად შეგიყვარეს შენ! ? შავი ვარ, 
მაგრამ მშვენიერი, ასულნო იერუსალიმისა! ვით კედარის 
კარავნი და ვით სოლომონის კრეტსაბმელნი. 5 ნუ უყურებთ, 
რომ შავი ვარ, რომ მზისგანა ვარ დამწვარი. დედაჩემის ძენი 
შემომწყრნენ და დამადგინეს ვენახის მცველად, ჩემი ვენახი კი 
ვერ დავიცავი. 7 მითხარი, ჩემი სულის შეყვარებულო. სად 
აძოვებ, სად ისვენებ შუადღის ხვატში, რომ ფუჭად არ 
ვიხეტიალო შენი მეგობრების ჯოგებში? 9 თუ ვერ სცნობ, 
უმშვენიერესო ასულთა შორის, გაჰყევი ცხვრის კვალს და 
მწყემსთა კარვების შორიახლო აძოვე შენი თიკნები. 3? ჩემს 
ფაშატს, ფარაონის ეტლში შეკაზმულს, გამსგავსე შენ, 
სატრფოვ ჩემო! 19 მშენიერია შენი ღაწვები, მძივებით 
შემკულნი. და ყელი, მანიაკით მორთული. 11 ოქროს საყურეებს 
გაგიკეთებთ, ვერცხლით დაწინწკლულთ. 12 ვიდრემდის 
ინახით იჯდა მეფე, სურნელსა ფშვენდა ჩემი ნარდიონი. 13 
მურრის ჭურჭელი - მეტრფე ჩემი ჩემთანაა, ჩემ ძუძუთა შორის 
განისვენებს. 1% ქოფერის მტევანია ჩემთვის ჩემი მეტრფე ენ- 
გადის ვენახებში. 12 აჰა, მშვენიერი ხარ, სატრფოვ ჩემო, აჰა, 
მშვენიერი ხარ! მტრედებია შენი თვალები. 15 აჰა, მშვენიერი 
ხარ, მეტრფევ ჩემო, და სანატრელი! ბალახია ჩვენი 
სარეცელი. 17 სახურავი ჩვენი სახლისა ნაძვისაა, ჭერი - 
კვიპაროსის. 


თავი 2 


1 მე ვარ ნარგიზი შარონისა და ღელეთა შროშანი. 2 როგორც 
შროშანი ეკალთა შორის, ასეა სატრფო ჩემი ასულთა შორის! 3 
როგორც ხე ვაშლისა ტყიურ ხეთა შორის, ასეა მეტრფე ჩემი 
ჭაბუკთა შორის! მის ჩრდილში ჯდომა მიყვარდა და ვზივარ 
კიდეც, ნაყოფი მისი ეტკბო ჩემს სასას. “ შემიყვანა მან ღვინის 
სახლში და აღმართა ჩემზე სიყვარულად თავის ალამი. 2 
გამამაგრეთ ღვინით, გამაგრილეთ ვაშლებით, რადგან 
დავსნეულდი სიყვარულისგან. 5 ნეტავ თავქვეშ მედოს მისი 
მარცხენა და მარჯვენა მეხვეოდეს მისი! 7 გაფიცებთ თქვენ, 
ასულნო იერუსალიმისა, ველის ნიამორებს და ირმებს 
გაფიცებთ, არ გააღვიძოთ, არ აღძრათ სიყვარული, 
ვიდრემდის თავად არ ინებოს. 89 აჰა, გაისმის ხმა ჩემი 
მეტრფისა, აჰა, მოდის იგი, მორბის მთებზე, მოხტის 
ბორცვებზე. 9? ვამსგავსე მეტრფე ჩემი ნიამორს ანუ ირმის 
ნუკრს. აჰა, დგას იგი ჩვენს ზღუდის უკან, სარკმელში 
იჭვრიტება და ილანდება ცხაურებს შორის. 19 მომიგებს 
მეტრფე ჩემი და მეტყვის: ადექი, სატრფოვ ჩემო, მშვენიერო 
ჩემო, და წამოდი! 11 რადგან აჰა, მიიწურა ზამთარი, ჟამი 
ნიაღვრისა გრდახდა, თავისთვის წავიდა. 12 ყვავილები 
დაჩნდნენ მიწის პირზე, ჟამი გალობისა მოიწია და ხმა 
გვრიტისა ისმის ჩვენს მხარეში. 132 ლეღვმა გამოიღო თავისი 
ყვავილი, ვაზის ყვავილი სურნელებით ფშვენს. ადექი, 
სატრფოვ ჩემო, მშვენიერო ჩემო, და წამოდი! 1“ შენ, ჩემო 
მტრედო, შეხიზნულო ხეობის კლდეთა შორის! მიჩვენე პირი 
შენი, მასმინე ხმა შენი! რადგან ტკბილია ხმა შენი და პირი 
შენი - მშვენიერი. 12 დაგვიჭირეთ პატარა მელიები, ვენახთა 
მომსპობი, რადგან ჰყვავის ვენახები ჩვენი. 19 ჩემი მეტრფე 
ჩემია და მე მისი ვარ, ის მწყემსავს შროშანთა შორის! 17 
ვიდრეღა სუნთქავს დღე და ჩრდილნი იძვრიან, მოიქეც, 
ემსგავსე, მეტრფევ ჩემო, ნიამორს, ანუ ირმის ნუკრს, 
ნაპრალოვან მთებზე მოარულთ! 


თავი 3 


1 ვეძებე ღამით ჩემს სარეცელზე ჩემი სულის შეყვარებული, 
ვეძებე იგი და ვერ ვიპოვე. ? ავდგები-მეთქი და მოვივლი 
ქალაქის ქუჩებსა და მოედნებს. მოვძებნი-მეთქი ჩემი სულის 
შეყვარებულს. ვეძებე იგი და ვერ ვიპოვე. 3 შემომხვდნენ 
მცველნი, ქალაქის შემომვლელნი. ხომ არ გინახავთ ჩემი 
სულის შეყვარებული? “ ოდენ განვშორდი, ვიპოვე ჩემი სულის 
შეყვარებული; დავიჭირე იგი და აღარ გავუშვი, ვიდრე არ 
შევუძეღ დედაჩემის სახლში და ჩემი მშობლის გალიაკში. ? 
გაფიცებთ თქვენ, ასულნო იერუსალიმისა, ველის ნიამორებს 
და ირმებს გაფიცებთ, არ გააღვიძოთ, არ აღძრათ სიყვარული, 
ვიდრემდის თავად არ ინებოს! 9 ვინ არის იგი, უდაბნოდან 
ამომავალი, ვით სვეტი კვამლისა, მურრითა და გუნდრუკით 
კმეული და მენელრცხებელთა ყოველი სურნელით? ” აპა, 
სოლომონის სარეცელი: სამოცი ძლიერი მის გარშემოა, 
ძლიერთაგან ისრაელისა. 8 თითოეულს მახვილი უპყრია, 
გაწვრთნილნი არიან საბრძოლველად, გვერდზე ჰკიდია 
თითოეულს მახვილი ღამეული შიშის გამო. 3? ტახტრევანი 
გაიკეთა მეფე სოლომონმა ლიბანის ძელთაგან. 19 სვეტები 
მისი ვერცხლისგან შექმნა. სანიდაყვენი - ოქროსაგან, საყდარი 
- მეწამული ქსოვილისაგან, შიგნიდან სიყვარულით მოქარგეს 
იერუსალიმის ასულებმა. 11 გამოდით, ასულნო სიონისა, და 
იხილეთ მეფე სოლომონი გვირგვინითურთ, რომლითაც დედამ 
დააგვირგვინა იგი მისი ქორწილისა და გულის სიხარულის 
დღეს. 


თავი 4 


1 აჰა, მშვენიერი ხარ, სატრფოვ ჩემო, აჰა, მშვენიერი ხარ! 
შენი თვალები ორი მტრედია შენს პირბადის ქვეშ. შენი თმა 
არვეა თხათა, გალაადის მთიდან დაშვებული. ? შენი კბილები 
გაპარსული ცხვარია, საბანელით ამომავალი, თითოეული 
ტყუბ-ტყუბად მსხმელი და ბერწი არ არის მათ შორის. 3 შენი 
ბაგეები ძოწის ძაფია და შენი პირი - საამური. შენი ღაწვები 
ბროწეულის ლებნებია შენს პირბადის ქვეშ. 4 შენი ყელი 
დავითის გოდოლია, აგებული საჭურველთათვის. ათასი ფარი 
ჰკიდია მასზე, ძლევამოსილთა ყოველი ფარი. ? ორი ძუძუ შენი 
ორი თიკანია ნიამორისა, მარჩბივი, მძოვარი შროშანთა 
შორის. 9 ვიდრეღა სუნთქავს დღე და იძვრიან ჩრდილები, 
ავალ მურრის მთაზე და გუნდრუკის ბორცვზე. 7 ყოვლად 
მშვენიერი ხარ, სატრფოვ ჩემო, და უბიწო! 8 წამო, ლიბანიდან, 
სძალო! წამო ლიბანიდან ჩემთან! წამოდი ამანას 
მწვერვალით, სენირისა და ჰერმონის მწვერვალით, ლომთა 
ბუნაგთაგან, ვეფხთა მთებიდან. 7? შენ დაატყვევე ჩემი გული, ო, 
სძალო, დაო ჩემო! ერთი შეხედვით, შენი ყელსაბამის ერთი 
მძივით! 19– რაოდენ საამოა შენი ალერსი, სძალო, დაო ჩემო! 
რაოდენ ტკბილია შენი ალერსი, ღვინის უმჯობესი! 11 გოლი 
მოსწვეთს შენს ბაგეებს, სძალო! თაფლი და რძეა შენი ენის 
ქვეშ; შენი სამოსელის სურნელი ლიბანის სურნელია! 12 ბაღი 
ხარ დახშული, სძალო, დაო ჩემო, ჭა დაგმანული, წყარო 
დაბეჭდილი. 13 შენი ნარგავები ბროწეულის ბაღია, რჩეული 
ნაყოფებით - ქოფერითა და ნარდიონით, 14 ნარდით და 
ზაფრანით, ლერწმით და კინამოთი, ყოველგვარი გუნდრუკის 
ხითურთ, მურრით და ალოეთი, ყოველგვარი რჩეული 
სურნელებით. 12 ბაღების წყარო, ჭა ცხოველი წყლისა და 
ნაკადულნი, ლიბანიდან მომდინარენი. 10 აღდეგ 
ჩრდილოდან, ქარო, მოვედ სამხრით, ქარო, მოჰბერე ბაღსა 
ჩემსა, დაე, სურნელებით ფშვენდნენ! მოვიდეს თავის ბაღში 
მეტრფე ჩემი და იგემოს მისი სანატრელი ხილი! 


თავი 5 


1 ჩავედი ჩემს ბაღში, სძალო, დაო ჩემო: მოვისთვლე მურრი 
და ჩემის სურნელებანი. ვიგემე პური ჩემი და თაფლი ჩემი, 
ვსვი ღვინო ჩემი და რძე ჩემი. ჭამეთ, მოყვასნო, სვით და 
დაითვრვნით, მეტრფენო! ? მე მძინავს, გული კი მღვიძარეა 
ჩემი. აჰა, მესმის ხმა ჩემი მეტრფისა, რომელიც რეკავს: 
გამიღე კარი, დაო ჩემო, სატრფოვ ჩემო, მტრედო ჩემო, 
უბიწოვ ჩემო! რადგან თავი ცვარმა ამივსო და თმები - ღამის 
წვეთებმა. 3 გახდილი მაქვს პერანგი, როგორღა ჩავიცვა? 
დაბანილი მაქვს ფეხები, როგორღა დავისვარო? “ ჩემმა 
მეტრფემ შემოყო ხელი კარის ღრიჭოში და შემეძრა მის გამო 
შიგნეული. ? ავდექი, რომ გამეღო ჩემი მეტრფისათვის; 
ხელებიდან მწვეთავდა მურრი, თითებიდან ეწვეთებოდა მურრი 
კარის სახელურს. 9 გავუღე კარი მეტრფეს ჩემსა, მაგრამ 
გაბრუნდა მეტრფე ჩემი და წავიდა. სული ჩემი ილეოდა მის 
ხმაზე. ვეძებდი მას და ვერ ვპოულობდი, ვუხმობდი მას, არ 
მესიტყვებოდა. 7 შემომხვდნენ მცველნი, ქალაქის 
შემომვლელნი. მცემეს და დამჭრეს, მომხადეს მოსასხამი 
ზღუდის მცველებმა. 8 გაფიცებთ თქვენ, ასულნო 
იერუსალიმისა, თუ ჰპოვოთ მეტრფვ ჩემი, რას ეტყვით მას? 
უთხარით, დავსნეულდი სიყვარულისგან. 3? რითა სჯობს 
მეტრფე შენი სხვათა მეტრფეებს, უმშვენიერესო ასულთა 
შორის? რითა სჯობს მეტრფე შენი სხვათა მეტრფეებს, ასე რომ 
გვაფიცებ? 1? თეთრ-ყირმიზია მეტრფე ჩემი, ათიათასთაგან 
გამორჩეული. 11 თავი მისი ოქროა რჩეული, ხვეულია თმები 
მისი, შავია ყორანივით. 12 თვალები მისი მტრედებია წყლის 
ნაკადულებთან, რძეში განბანილნი, ბუდეში მსხდარნი. 13 
ღაწვები მისი სურნელთა კვლებია, საამოდ მფშვენნი, მისი 
ბაგეები შროშანებია, მდინარი მურრით მწთოლარენი. 14 
ხელები მისი თლილი ოქროა, იაგუნდებით მოოჭვილი; მუცელი 
მისი გათლილი სპილოსძვალია, ლაჟვარდივით მოჭედილი. 12 
წვივები მისი მარმარილოს სვეტებია, ოქროს კვარცხლბეკზე 


დაფუძნებული; მისი პირისახე მსგავსია ლიბანისა და 
დიდებულია, როგორც კედარი. 15 მისი სასა სიტკბოებაა, 
თავად კი - ყოვლად სანატრელი. ეს არის მეტრფე ჩემი, ეს 
არის საყვარელი ჩემი, ასულნო იერუსალიმისა! 


თავი 6 


1 სად წავიდა მეტრფე შენი, უმშვენიერესო ქალთა შორის? 
საით მიიქცა მეტრფე შენი? ? თავის ბაღში ჩავიდა მეტრფე 
ჩემი, სურნელოვან კვლებში, ბაღებში სამწყესად, შროშანთა 
დასაკრეფად. 3 მე ჩემი მეტრფისა ვარ და ჩემია მეტრფე ჩემი, 
რომელიც მწყესავს შროშანთა შორის. “ მშვენიერი ხარ, 
სატრფოვ ჩემო, თირცასავით და სანატრელი - 
იერუსალიმივით! საშინელი - ბაირაღებით მორთული 
ბანაკივით! ? მიაქციე თვალები ჩემგან, რადგან მატყვევებენ! 
შენი თმები თხათა არვეა, გალაადიდან დაშვებული. 9 კბილები 
შენი ცხვრის ფარაა, საბანელით ამომავალი; ყველანი 
ტყუბტყუბად მსხმელნი არიან და ბერწი არ არის მათ შორის. 7 
ღაწვები შენი ბროწეულის ლებნებია შენს პირბადის ქვეშ. 8 
სამოცი დედოფალია, ოთხმოცი ხარჭა და ურიცხვი ქალწული; 3? 
ეს კი ერთადერთია, მტრედი ჩემი, უბიწო ჩემი; ეს 
ერთადერთია დედამისისთვის, გამორჩეულია მისი 
მშობლისათვის. იხილეს ქალწულებმა და ბედნიერად შერაცხეს 
იგი. 19 ვინ არის იგი, ცისკარივით აღმომჭვრეტელი, 
მთვარისებრ მშვენიერი და მზისებრ ნათელი? და საშინელი 
როგორც ბაირაღებით მორთული ბანაკი? 11 ჩავედი 
ნიგვზნარში, რომ მენახა მწვანე ჭალები; მენახა, თუ აყვავდა 
ვაზი, თუ გაიფურჩქნა ბროწეული. 12 არ მეგონა, თუ გამიწევდა 
გული ჩემი ხალხის დიდებულთა ეტლებისკენ. 


თავი 7 


1 მობრუნდი, მობრუნდი, სულამით, მობრუნდი, მობრუნდი, 
რომ გიცქერდეთ შენ! რად უცქერით სულამითს როგორც 
მახანაიმის ფერხისაის? 2 როგორ გამშვენდნენ შენი ფეხები 
შენს ხამლებში: ზეპურო ასულო! თეძოთა სიმრგვალე მანიაკს 
გიგავს, შექმნილს ხელოვანის ხელით. 3 შენი ჭიპი მრგვალი 
თასია, ღვინისაგან მოუკლებელი; შენი მუცელი ხორბლის 
ხვავია, შროშანთაგან გრემოცული. 4 ორი ძუძუ შენი ორი 
თიკანია ნიამორისა. მარჩბივნი. ? შენი ყელი სპილოსძვლის 
გოდოლია; შენი თვალები ხეშბონის ტბორებია ბათ-რაბიმის 
კარიბჭეებთან; შენი ცხვირი ლიბანის გოდოლია, დამასკოს 
მიმართ მიქცეული. 5 შენი თავი ქარმელის მთაა და ნათხზენი 
შენს თავზე სმეფო ძოწეული, კავებით შეკრული. 7 რა 
მშვენიერი ხარ, რა სანატრელი, საყვარელო, შენი 
სიტკბოებით! 89 შენი ტანი ფინიკის ხეა, შენი ძუძუნი - ვაზის 
მტევნები. ? ვთქვი: ავალ ფინიკზე და მის რტოებს მოვეჭიდები; 
შენი ძუძუნი იქნებოდნენ ვით ვაზის მტევნები და შენი 
ნესტოების სურნელი ვით ვაშლის სურნელი. 19 შენი 
სასარჩეული ღვინოა, ჩემი მეტრფისკენ მიღვარული, 
მძინარეთა ბაგეების დამატკბობელი. 11 მე ჩემი მეტრფისა ვარ 
და ჩემკენ მოილტვის ისიც. 12 მოდი, მეტრფევ ჩემო, გავიდეთ 
ველად, სოფლებში ვათიოთ ღამე; 13 ავდგებოდით დილით 
სისხამზე ვენახთა მოსახილვად; ვნახავდით, თუ ყვავის ვაზი, თუ 
იშლება ვაზის კვირტები, თუ ყვავის ბროწეული; ჩემს ალერსს 
იქ მოგცემდი. 14 სურნელებით ფშვიან მანდრაგორები, 
ყოველგვარი ხილია ჩვენი კარის წინ - ახალი და ძველი. 
შენთვის მაქვს შენახული, მეტრფევ ჩემო. 


თავი 8 


1 ნეტავ ჩემი ძმა ყოფილიყავი, დედაჩემის ძუძუნაწოვი! გარეთ 
გიპოვნიდი, გაკოცებდი და არ დამძრახავდნენ. 2 
წაგიძღვებოდი და, ვინც გამზარდა, დედაჩემის სახლში 
შეგიყვანდი, სურნელოვან ღვინოს - ჩემი ბროწეულის წვენს 
შეგასმევდი. 3 მისი მარცხენა ჩემს თავქვეშ იქნებოდა, მარჯვენა 
მომეხვეოდა მისი! “ გაფიცებთ თქვენ, ასულნო იერუსალიმისა, 
არ გააღვიძოთ, არ აღძრათ სიყვარული, ვიდრემდის თავად არ 
ინებოს! ? ვინ არის იგი, უდაბნოდან ამომავალი, თავისი 
მეტრფის მხარს დაყრდნობილი? ვაშლის ხის ქვეშ გაგაღვიძე 
შენ. იქ გშვა დედამ შენმა, იქ გშვა მშობელმა შენმა. 9 
დამდევდი, როგორც ბეჭედი შენს მკერდზე, როგორც ბეჭედი 
შენს მკლავზე; რადგან ძლიერია სიკვდილივით სიყვარული, 
სასტიკია ჯოჯოხეთივით შური; არმური მისი ცეცხლის არმურია, 
უფლის ალი. 7 ვერ დაშრეტს სიყვარულს წყალი მრავალი და 
მდინარე ვერ წარხოცავს მას. კიდეც რომ გასცეს კაცმა სახლის 
მთელი დოვლათი სიყვარულის წილ, მაინც არ ასცდება 
სიძულვილი. 95 პატარაა დაი ჩვენი და ჯერ არ დამჩნევია 
ძუძუები. რა ვუყოთ ჩვენს დას იმ დღეს, როცა დაუდგება 
ნიშნობის ჟამი? ? ზღუდე რომ იყოს, ვერცხლის ქონგურებს 
დავუშენებდით; კარი რომ იყოს, ნაძვის ფიცრებს 
მივუდგამდით. 1? მე ზღუდე ვარ და გოდლებივით მაქვს 
ძუძუები. ახლა კი მოწიფული ვჩანვარ მის თვალში. 11 ჰქონდა 
ბაალ-ჰამონში ვენახი ხოლომონს და ჩააბარა მცველებს 
ვენახი. თითოეულს ათასი მოჰქონდა ვერცხლი ყურძნის 
სანაცვლოდ. 12 ჩემი ვენახი კი ჩემ წინაშეა. ათასი შენია, 
სოლომონ, ორასი - ნაყოფთა მცველების. 13 ბაღების 
მკვიდრო, მეგობრები ისმენენ შენს ხმას - მასმინე მეცა! 14 
გაიქეცი, მეტრფევ ჩემო! ემსგავსე ნიამორს ანუ ირმის ნუკრს, 
სურნელოვან მთებზე მოარულთ. 


ესაია 


თავი 1 


1 ხილვა ესაიასი, ამოცის ძისა, იუდაზე და იერუსალიმზე რომ 
იხილა, იუდას მეფეების - ყუზიას, იოთამის, ახაზის და 
ხიზკიაჰუს დროს. ? ისმინე, ცაო, ყური მიგდე, მიწავ! რადგან 
უფალი ლაპარაკობს. შვილები აღვზარდე და აღვაზევე, ისინი 
კი განმიდგნენ. 3 ხარმა იცის თავისი მფლობელი და ვირმა 
თავისი პატრონის ბაგა, ისრაელმა კი არ იცის; ჩემს ერს 
არაფრის გაგება არა აქვს. 4 ვაი, ბრალეულო ხალხო, ცოდვით 
დამძიმებულო ერო, ბოროტეულთა მოდგმავ, წარწყმედილო 
შვილებო! მიტოვებული ჰყავთ უფალი, დაგმობილი ჰყავთ 
ისრაელის წმიდა, ზურგი შეუქცევიათ! ? სად რა დაგერტყმით 
კიდევ, ურჩობას რომ აგრძელებთ? მთელი თავი 
დასნეულებული გაქვთ, გული შეღონებული. 9 ტერფიდან 
თხემამდე საღი ადგილი აღარ შეგრჩათ: ყველგან ჭრილობა 
და წყლული, დაჩირქებული იარები, გამოურწყველი და 
შეუხვეველი, მალამოთი დაუამებელი. 7 მოოხრებულია თქვენი 
ქვეყანა, გადამწვარია თქვენი ქალაქები, თქვენს მინდვრებს 
გადამთიელნი ჭამენ თქვენს თვალწინ და მოოხრებულია, 
თითქოს ურდოებს დაერბიოთ. 95 დარჩა სიონის ასული, 
როგორც ქოხი ნავენახარში, როგორც ხულა ნაბოსტნარში, 
როგორც ალყაშემორტყმული ქალაქი. ? ეს მცირე ნატამალი 
რომ არ დაერჩინა ჩვენთვის ცაბაოთ უფალს, სოდომად 
ვიქცეოდით, გომორას დავემსგავსებოდით! 19 ისმინეთ უფლის 
სიტყვა, თქვე სოდომის მთავრებო! ყურადიღეთ ჩვენი ღვთის 
რჯული, თქვე გომორელებო! 11 რას ვაქნევ თქვენს უზომო 
საკლავებს, ამბობს უფალი. გამძღარი ვარ თქვენი აღსავლენი 
ვერძებით და კურატების ქონით. აღარ მსურს მოზვრების, 
კრავებისა და ვაცების სისხლი! 12 რომ მოდიხართ და 
პირისპირ მეცხადებით, ვინ დაგავალათ ჩემი ეზოების თელვა? 


13 ნუღა მომიტანთ მაგ ფუჭ შესაწირავს, საძაგელია ჩემთვის 
საკმეველი, ახალმთვარობები და შაბათები ჯარობები ვეღარ 
ამიტანია! უკეთურება და დღესასწაული? 14 თქვენი 
ახალმთვარობები და ზეიმები შეიძულა ჩემმა სულმა, ტვირთად 
დამაწვა, დავიღალე მათი ზიდვით. 12 ხელებს რომ 
აღაპყრობთ, თვალს გარიდებთ; ლოცვებსაც რომ 
მიმრავლებთ, არ ვისმენ; ხელები სისხლითა გაქვთ სავსე! 16 
განიბანეთ, განიწმიდეთ, ავი საქმეები თვალთაგან 
განმარიდეთ, შეწყვიტეთ ბოროტის ქმნა. 17 სიკეთის ქმნა 
ისწავლეთ, ეძიეთ სამართალი, შეეწიეთ ჩაგრულს, განიკითხეთ 
ობოლი, ქვრივს გამოესარჩლეთ. 18 მერე მოდით და ცილობა 
ვყოთ, ამბობს უფალი: მეწამულიც რომ იყოს თქვენი ცოდვები, 
თოვლივით გასპეტაკდება; ჭიაფერივით წითელიც რომ იყოს, 
მატყლის ფთილასავით გახდება. 1? თუ მორჩილნი იქნებით და 
გამგონენი, მიწის დოვლათს შეჭამთ; 29 თუ განდგებით და 
გაურჩდებით, მახვილი შეგჭამთ! რადგან უფლის ბაგენი 
მეტყველებენ. 21 როგორ ქცეულა მეძავად ერთგული ქალაქი! 
სამართლით სავსე იყო, სიმართლე სუფევდა იქ, ახლა კი 
კაცისმკვლელები არიან. 22 ხენჯად იქცა შენი ვერცხლი, შენს 
ღვინოს წყალი შეერია. 23 შენი მთავრები განდგომილნი არიან 
და ქურდთა თანამზრახველები; ყველას ქრთამი უყვარს და 
მოსაკითხებზე ნადირობენ; ობოლს არ განიკითხავენ და 
ქვრივის საჩივარი არ სწვდებათ. 2“ ამიტომ ამბობს მეუფე, 
ცაბაოთ უფალი, ისრაელის ძლიერი: ოჰ, როგორ ამოვიყრი 
ჩემს მოსისხლეთა ჯავრს, როგორც ვიძიებ შურს ჩემს მტრებზე! 
25 მოვაქცევ შენკენ ხელს და, თითქოს ტუტეში გამეფეროს შენი 
ხენჯიანი ვერცხლი, ყოველგვარ მინარევს მოგაცილებ. 29 
მოვაქცევ შენს მსაჯულებს, როგორც წინათ იყვნენ, და შენს 
მრჩეველებს, როგორც დასაწყისში იყვნენ; ამის შემდეგ 
სიმართლის ქალაქი დაგერქმეეა, უტყუარი სატახტო. 27 სიონი 
სამართლით გამოისყიდება და მისკენ მოცეულნი - 
სიმართლით! 28 დამნაშავენი და ცოდვილნი ერთად 


გაწყდებიან და უფლის მიმტოვებელნი დაიღუპებიან. 29 
რადგან შერცხვენილნი იქნებიან მუხების გამო, რომელთაც 


შეჰხაროდით, და გაწბილდებიან ბაღების გამო, რომლებიც 
აირჩიეთ. 3– რადგან ფოთოლდამჭაკნარ მუხასავით და ურწყავი 
ბაღივით შეიქნებით. 31 ძლიერი ძენძად იქცევა და მისი საქმე - 
ნაპერწკალად; ორივე ერთად აბრიალდება და ჩამქრობი 
არავინ იქნება. 


თავი 2 


1 სიტყვა, რომელიც იხილა ესაიამ, ამოცის ძემ, იუდაზე და 
იერუსალიმზე. 2? უკანასკნელ დღეებში იქნება, რომ უფლის 
სახლის მთა მთათა სათავეში დადგინდება, აღიმართება 
მწვერვალებზე მაღლა და ყოველი ერი მისკენ დაიწყებს დენას. 
3 დაიძრება უთვალავი ხალხი და იტყვის: მოდი, ავიდეთ 
უფლის მთაზე, იაკობის სახლში; გვასწავლოს თავისი გზები და 
მისი ბილიკებით ვიაროთ, რადგან რჯული სიონიდან გამოვა 
და უფლის სიტყვა - იერუსალიმიდან. “ სამართალს 
განიკითხავს იგი ერებს შორის და ამხილებს უთვალავ 
ხალხებს; მახვილებისგან სახნისებს გამოჭედავენ და 
შუბებისგან - ნამგლებს, ერი ერზე აღარ აღმართავს მახვილს 
და აღარავინ ისწავლის ომს. ? ჰოი, იაკობის სახლო! მოდით 
და უფლის ნათელში ვიაროთ! 5 მაგრამ შენ მოიკვეთე შენი 
ერი, იაკობის სახლი, რადგან აღმოსავლეთით ავსებულან 
ისინი და ჯადოქრობით ფილისტიმელთა მსგავსად; უცხო 
თესლთა შვილებთან გადასკვნილან. 7 ავსებულა მათი ქვეყანა 
ოქრო-ვერცხლით და ბოლო არ უჩანს მათ საგანძურებს; 
ავსებულა მათი ქვეყანა ცხენებით და ბოლო არ უჩანს მათ 
ეტლებს. 8 ავსებულა მათი ქვეყანა კერპებით და ეთაყვანებიან 
საკუთარ ნახელავს, რაც მათმა თითებმა გამოძერწა. 3? 
დამცირდა ადამიანი, დამდაბლდა კაცი, შენ კი არ პატიობ მათ. 
10 კლდეში შეასწარ, მიწაში ჩაემალე უფლის ზარტეხილს და 
მისი სიდიადის ელვარებას! 11 დამდაბლდებოდა ადამიანის 
ამაყი მზერა და კაცთა მედიდურება დამცირდება, მხოლოდ 
უფალი იქნება მაღალი იმ დღეს! 12 რადგან დაუდგება ცაბაოთ 
უფლის დღე ყველა ამაყსა და მედიდურს, ყველა აღზევებულს, 
და დამდაბლდება. 13 ყველა ლიბანურ კედარს, მაღალს და 
აზიდულს, ყველა ბაშანურ მუხას, 14 ყველა მაღალ მთასა და 
ყველა აზიდულ მწვერვალს, 1? ყველა მაღალ გოდოლს და 
ყველა გამაგრებულ გალავანს, 19 ყველა თარშიშულ ხომალდს 
და ყველა თვალწარმტაც მორთულობას. 17 დამცირდება 


ადამიანის სიამაყე და კაცთა მედიდურება დამდაბლდება, 
მხოლოდ უფალი იქნება მაღალი იმ დღეს. 18 და ყოველგვარი 
კერპი გაცამტვერდება. 1? შევლენ კლდის ქვაბებში და მიწის 
ნაპრალებში დაემალება ხალხი უფლის ზარტეხილს და მისი 
სიდიადის ელვარებას, როცა ქვეყნის შესაზარად შეიმართება. 
20 იმ დღეს კაცი თხუნელებსა და ღამურებს გადაუყრის თავის 
ვერცხლის კერპებს და თავის ოქროს კერპებს, სათაყვანოდ 
რომ გაიკეთა. 21 რათა კლდეთა მღვიმეებში და პიტალოთა 
ბზარებში დაემალოს უფლის ზარტეხილს და მისი სიდიადის 
ელვარებას, როცა ქვეყნის შესაზარად შეიმართება. 22 ბარემ 
გაეცალეთ ადამიანს, ნესტოებში რომ უდგას სული, რადგან 
რაღა ღირსება აქვს მას? 


თავი 3 


1 რადგან, აჰა, მეუფე, ცაბაოთ უფალი, წაართმევს იერუსალიმს 
და იუდას სახსარს და სასოს, პურის მთელ სახსარს; 2 ვაჟკაცს 
და მეომარს, მსაჯულს და ქადაგს, მისანს და უხუცესს, 3 
ორმოცდაათისთავს და დიდებულს, მრჩეველს და ბრძენ 
ხელოვანს, გრძნეულ შემლოცველს. 4 სარდლებად ბიჭ-ბუჭებს 
დავუდგენ და ქარაფშუტები იბატონებენ მათზე. ? დაითრგუნება 
ხალხი, კაცი კაცს დაჩაგრავს, მოყვასი მოყვასს; ბავშვი 
გაუმედიდურდება მოხუცს, უღირსი - პატივდებულს. 9 რადგან 
კაცი დაიჭერს თავის ძმას თავის მამის სახლში: სამოსელი 
გქონია, გაგვიხდი მთავრად, შენს ხელთ ქვეშ იყოს ეს 
ნანგრევებიო. ” დაიფიცებს იმ დღეს და იტჟვის: ვერ ვიქნები 
განმგებელი, არა მაქვსო სახლში პური, არც სამოსელი, ნუ 
დამადგენო ერის მთავრად. 8 რადგან დაემხო იერუსალიმი და 
დაეცა იუდა, რადგან მათი სიტყვა და საქმე შეურაცხყოფაა 
უფლისათვის, უპატიობაა მისი დიდების თვალში. 9? მათივე 
გამომეტყველება ამხილებს მათ და სოდომელებივით 
აცხადებენ თავიანთ ცოდვას, არ მალავენ, ვაი მათ სულს! 
ბოროტება მიაგეს საკუთარ თავს! 190 უთხარით მართალს, რომ 
სიკეთეს ეწევა, რომ ყველა თავის ნამოქმედარს შეჭამს. 11 ვაი 
უკეთურს, ბოროტეულს, რადგან მოიმკის თავისი ხელის 
ნამოქმედარს! 12 ჩემს ერს ბავშვები ჩაგრავენ და დიაცები 
უბატონდებიან. ჩემო ერო, შენმა მეგზურებმა დაგაბნიეს და გზა- 
კვალი აგირიეს! 13 წარდგა სამხილებლად უფალი და დგას 
ხალხთა განსასჯელად. 14 უფალი მსჯავრს სდებს თავისი ერის 
უხუცესებს და თავკაცებს: თქვენ გააჩანაგეთ ვენახი, ღარიბ- 
ღატაკთაგან წართმეულით აგივსიათ სახლები. 12 რატომ 
თელავთ ჩემ ერს და აჭირვებთ ღარიბ-ღატაკთ? ამბობს მეუფე, 
ცაბაოთ უფალი. 16 თქვა უფალმა: რაკი გამედიდურდნენ 
სიონის ასულნი, ყელმოღერებით და ურცხვი მზერით 
მიმოდიან, ლაღად მოსეირნობენ და ფეხებზე რგოლებს 
მოაჟღარუნებენ. 17 თავს გაუქაჩლებს მეუფე სიონის ასულთ და 


სარცხვინელს გაუშიშვლებს მათ. 18 იმ დღეს აართმევს მათ 
მეუფე ფეხსამკაულ შიბებს, თავსაკრავებს და ყელსაბამებს, 19 
საყურეებს, სამაჯურებს და პირბადეებს, 29 მჯიღებს, 
ფეხსამკაულებს და სარტყლებს, სუნამოს ჭურჭლებს და 
ავგაროზებს, 21 ბეჭდებს და ნესტოს რგოლებს, 22 ძვირფას 
შესამოსელს, მოსასხამებს, მანდილებს და ქისებს, 23 სარკეებს, 
პერანგებს, თავსაბურველს და ხალათებს. 24% სურნელების 
ნაცვლად აუვად სიმყრალე, სარტყელის ნაცვლად ექნებათ 
ჯვალო, ნაწნავ-კულულების ნაცვლად სიქაჩლე, მოსასხამის 
ნაცვლად ტომარა, მშვენების ნაცვლად ცეცხლის დაღი. 25 შენი 
ვაჟკაცები მახვილისგან დაეცემიან და შენი გმირები ბრძოლაში 
დაიხოცებიან. 29 მისი კარიბჭენი მოჰყვებიან მოთქმას და 
გოდებას, თავად კი მტვერში იჯდება იავარქმნილი. 


თავი 4 


1 ჩაებღაუჭება შვიდი დედაკაცი ერთ მამაკაცს იმ დღეს და 
ეტყვის: ჩვენ ჩვენს პურს შევჭამთ და ჩვენი საკუთარი 
სამოსელით შევიმოსებით, ოღონდ შენი სახელი დაგვეწეროს, 
აგვხადე სირცხვილი. ? იმ დღეს იქცევა უფლის მორჩი 
მშვენებად და პატივად, და მიწის ნაყოფი ღირსებად და 
დიდებად ისრაელის ნატამალისთვის. 3 სიონს შემონახული და 
იერუსალიმში დარჩენილი წმიდად იქნება წოდებული ყველა, 
ვინც განწესებულია იერუსალიმში სასიცოცხლოდ, “ როცა 
ჩამორეცხავს მეუფე მწვირეს სიონის ასულებს და გაწმედს 
იერუსალიმის წიაღს სისხლისაგან განკითხვის სულით და 
ხანძრის სულით. ? მაშინ შექმნის უფალი სიონის მთის ყოველ 
ადგილზე და ყოველ საკრებულოს თავზე ნისლსა და კვამლს 
დღისით და ცეცხლის ნათებას ღამით, რადგან ყოველ დიდებას 
საფარველი გადაეფარება. 9 კარავი ჩრდილად იქნება დღის 
პაპანებაში და თავშესაფრად და საყუდრად ავდარსა და 
წვიმაში. 


თავი 5 


1 ვუმღერებ ჩემს შეყვარებულს სიყვარულის სიმღერას მის 
ვენახზე: ჰქონდა ვენახი ნაყოფიერ გორაკზე ჩემს 
შეყვარებულს. 2 დაბარა, ქვები მოაცილა, ჩაყარა წითელი ვაზი, 
ჩადგა კოშკი მის შუაგულში, საწნახელიც ამოკვეთა იქ და 
დაელოდა, ვიდრე სავსე მტევნებს გამოიღებდა. მაგრამ ხენეში 
ნაყოფი გამოიღო. 3 ახლა განგვსაჯეთ, იერუსალიმის 
მცხოვრებნო და იუდას ხალხო, მე და ჩემი ვენახი. “ კიდევ რა 
უნდა გამეკეთებინა ჩემი ვენახისთვის და რა დავაკელი? რატომ 
გამოიღო ხენეში ნაყოფი, როცა სავსე მტევნებს ველოდი? ? 
ახლა გაგიცხადებთ, რას დავმართებ ჩემს ვენახს: ღობეს 
მოვურღვევ, რომ გაპარტახდეს; ზღუდეს მოვუნგრევ, რომ 
გაითელოს. 9 გავაველურებ, არ გაისხლება და არ დაიბარება, 
და ამოვა იქ ნარი და ეკალი, ღრუბლებს ვუბრძანებ, წვიმა არ 
აწვიმოს მათზე. ” რადგან ცაბაოთ უფლის ვენახი ისრაელის 
სახლი და იუდას ხალხია, მისი სანატრელი ნერგი, სამართალს 
მოელოდა და, აჰა, სისხლის ღვრაა! სიმართლეს და, აჰა, 
სასოწარკვეთილი ძახილია! 8 ვაი თქვენ, სახლების სახლებზე 
მიმდგმელნო და ყანების ყანებზე მიმჯრელნო, რომ ადგილი 
აღარსად დარჩა და თქვენს გარდა აღარავინ ცხოვრობს 
დედამიწაზე. ? ყურში ჩამესმა ცაბაოთ უფლისგან: მრავალი 
სახლი გაუდაბურდება, დიდნი და კეთილნაგებნი 
გაუკაცრიელდებიან. 19 ნამდვილად, ათ ქცევა ვენახში ერთი 
ბათიც არ მოვა და ერთი ხომერი თესლიდან ერთი ეფაც არ 
მოვა! 11 ვაი მათ, დილაადრიანვე დასალევს რომ ეძებენ და 
გვიანობამდე ღვინით ხურდებიან! 12 ებანი, ქნარი, დოლი, 
სტვირი და ღვინო მათი ლხინია; არ უყურებენ ღვთის საქმეს და 
მისი ხელის ნამოქმედარს ვერ ხედავენ. 13 ამიტომ 
დატყვევდება ჩემი ერი უგუნურებისთვის; მისი დიდებულები 
შიმშილით გაწყდებიან და მის მდაბიორებს წყურვილი 
გაახმობს. 14 ამიტომაც გაფართოვდა შავეთი და ხახა 
უსაზომოდ დააფჩინა. ჩახდება იქ მისი დიდება და უხვება, მისი 


შვება და ლხენა; 12 მოდრკება ადამის ძე და კაცი დამცირდება, 
ამპარტავანთა თვალი დაიხრება. 15 მაგრამ აღზევდება ცაბაოთ 
უფალი სამსჯავროზე და წმიდა ღმერთი იწმიდებს 
სამართალში. 17 გაიკვებებიან ცხვრები თავიანთ ფარეხში და 
ნასუქალთა ნარჩენებს უცხონი შეჭამენ. 18 ვაი მათ, 
გარყვნილების თოკებით რომ იზიდავენ დანაშაულს და 
თითქოს ეტლის აღვირებით - ცოდვას. 19 რომ ამბობენ: 
ისწრაფოს, დააჩქაროს თავისი საქმე, რომ ვიხილოთ; 
მოახლოვდეს, მოვიდეს განგება ისრაელის წმიდისა, რომ 
მივხვდეთ. 29 ვაი მათ, ვინც ბოროტებას სიკეთეს არქმევს და 
სიკეთეს - ბოროტებას; ვინც ბნელს ნათლად სახავს და 
ნათელს - ბნელად, სიმწარეს სიტკბოდ სახავს და სიტკბოს - 
სიმწარედ! 21 ვაი ბრძენებს თავიანთ თვალში და გონიერთ 
თავიანთი ჭკუით! 22 ვაი გმირებს ღვინის სმაში და ვაჟკაცებს 
სასმელის გაზავებაში! 23 ვაი დამნაშავის გამამართლებელს 
ქრთამის გულისთვის და ალალმართლის გამამტყუნებელს! 24 
როგორც ცეცხლის ენა ჭამს ჩალას და ალი ბუგავს თივას, ასე 
ჩალპება მათი ფესვი და გაცამტვერდება მათი ყვავილი, 
რადგან შეიძულეს ცაბაოთ უფლის რჯული და ისრაელის 
წმიდის შეგონება არად ჩააგდეს. 22 ამიტომ აინთო უფლის 
რისხვა თავისი ხალხის მიმართ, ხელი მოუღერა მათ და 
დაჰკრა, შეიძრნენ მთები და მათი გვამები ნაგავივით ეყარა 
ქუჩებში; მაინც არ დაცხრა მისი რისხვა და კვლავ 
მოღერებულია მისი ხელი. 20 შორიდან აღუმართავს დროშას 
ხალხებს, სტვენით მოუხმობს ქვეყნის კიდიდან და ისიც ქარის 
უსწრაფესად გაჩნდება. 27 არავინ იქნება დამაშვრალი მათ 
შორის, არც შებარბაცებული; არ ჩათვლემს, არ დაიძინებს, 
სარტყელი არ შეეხსნება წელზე და ფეხსამოსის თასმები არ 
დაუწყდება. 28 წამახული აქვს ისრები და ყველა მშვილდი 
მოზიდული აქვს; კაჟივითაა მისი ცხენის ფლოქვები და მისი 
ეტლის ბორბლები ქარიშხალია. 29 მისი ღრიალი ლომის 
ღრიალია, ლომის ბოკვერებივით ბდღვინავს; დაიღრიალებს 
და მსხვერპლს დაეცემა, გაიტაცებს და ვერავინ იხსნის. 39 
დაუღრიალებს იმ დღეს, როგორც ზღვა ღრიალებს; დახედავს 


მიწას კაცი და, აჰა, წყვდიადი და წუხილი! ნათელი 
დაბნელდება მისი ჯანღებისგან. 


თავი 6 


1 მეფე ყუზიას სიკვდილის წელს ვიხილე უფალი, მჯდარი 
ამაღლებულ, ზეამართულ ტახტზე, და მისი კალთები ავსებდა 
ტაძარს. 2 თავთით სერაფიმები ედგნენ, ექვს-ექვსი ფრთა ესხა 
თითოეულს; ორით სახეს იფარავდნენ, ორით ფეხებს 
იფარავდნენ, ორით ფრენდნენ. 3 ერთი მეორეს გასძახოდნენ 
და ამბობდნენ: წმიდაა! წმიდაა! წმიდაა ცაბაოთ უფალი! მისი 
დიდებით სავსეა ქვეყნიერება! 4 შეიძრა ზღურბლთა 
საძირკვლები ამ ძახილის ხმაზე და კვამლით აივსო სახლი. ? 
ვიფიქრე: ვაი მე, დავიღუპე, რადგან ბაგეუწმიდური კაცი ვარ 
და ბაგეუწმიდურ ხალხში ვცხოვრობ-მეთქი, ჩემმა თვალებმა კი 
მეუფე, ცაბაოთ უფალი იხილეს. 9 მოფრინდა ჩემთან ერთ- 
ერთი სერაფიმი და ხელში სამსხვერპლოდან აღებული 
მუგუზალი ეჭირა მაშით. 7 ბაგეზე შემახო და მითხრა: აჰა, 
შეეხო ეს შენს ბაგეს და მოგცილდა უკეთურება, მიტევებულია 
შენი ცოდვა. 8 მომესმა ხმა მეუფისა, რომელიც ამბობდა, ვინ 
მივავლინო და ვინ გაგვეგზავნება? ვთქვი: აჰა, მიმავლინე. 9 
თქვა: წადი და უთხარი მაგ ხალხს: სმენით მოისმენთ, მაგრამ 
ვერ გაიგებთ; ხილვით თხილავთ, მაგრამ ვერ მიხვდებით. 19 
უგრძნობს გახდი მაგ ხალხის გულს, სასმენელთ დაუმძიმებ და 
სახედველთ აუხვევ, რომ თვალით ვერ ხედავდეს, ყურით ვერ 
ისმენდეს, გულით ვერ ხვდებოდეს, რომ არ მოიქცეს და არ 
განიკურნოს. 11 ვთქვი: როდემდის, უფალო? თქვა: ვიდრე 
ქალაქები უმკვიდროდ არ გადაშენდება, სახლები არ 
გაუკაცრიელდება და მიწა არ გაუდაბურდება. 12 გადახვეწავს 
ადამიანებს უფალი და დიდი უდაბურება დასადგურდება 
ქვეყანაში. 13 კიდევ მეათედი დარჩება მათგან და ისიც 
გადაიბუგება. მაგრამ როგორც მოჭრილ ბელეკონს და მუხას 
რჩება ძირი, ასევე წმიდა მოდგმა იქნება მათი ძირი. 


თავი 7 


1 იუდას მეფის ახაზის დროს, იოთამის ძისა, ყუზიას ძისა, 
გამოვიდნენ რეცინ არამის მეფე და ფეკახ რემალიას ძე, 
ისრაელის მეფე, იერუსალიმის ასაღებად, მაგრამ ვერ აიღეს. 2 
ემცნო დავითის სახლს: ეფრემში დაბანაკდა არამიო. მაშინ 
შეირხა მისი გული და მისი ხალხის გული, როგორც ხეები 
ირხევიან ტყეში ქარისაგან. 3 უთხრა უფალმა ესაიას: წადით 
შენ და შენი შვილი შეარ-იაშუბი და შეხვდით ახაზს ზემო 
ტბორის წყალსადენის ბოლოს, მრეცხავთა მინდვრის გზაზე, “ 
და უთხარი: მშვიდად იყავი, ნუ შეშინდები და გულს ნუ 
შეგიღონებს აკვამლებული მუგუზლების ეს ორი კუდი - რეცინ 
არამელისა და რემალიას ძის სიბრაზე. ? რადგან შეითქვნენ 
შენ წინააღმდეგ არამი, ეფრემი და რემალიას ძე და თქვეს: 9 
გავილაშქროთ იუდაზე, დავეცეთ და გავტეხოთ, დავუსვათ 
მეფედ ტაბეალის ძე. 7 ასე ამბობს უფალი ღმერთი: ეს არ 
მოხდება, ეს არ იქნება! 8 რადგან არამის თავი დამასკოა და 
დამასკოს თავი - რეცინი. კიდევ სამოცდახუთი წელი და 
მოსწყდება ერს ეფრემი. 9? ეფრემის თავი სამარიაა და 
სამარიის თავი - რემალიას ძე. თუ არ გჯერათ, ურწმუნონი 
ყოფილხართ. 19 კვლავ უთხრა უფალმა ახაზს: 11 მოსთხოვე 
უფალს, შენს ღმერთს, შენთვის ნიშანი დაბლა ქვესკნელიდან 
ან მაღლა ზესკნელიდან. 12 უთხრა ახაზმა: არ მოვთხოვ და არ 
გამოვცდი უფალს. 13 უთხრა: ახლა ისმინე, დავითის სახლო, 
არ კმარა შენთვის, რომ ხალხს აღონებ, ახლა ჩემი ღმერთიც 
გინდა შეაღონო? 14 ამიტომ თავად მოგცემს მეუფე ნიშანს: აჰა, 
მუცლადიღებს ქალწული და შობს ძეს, და უწოდებს საბელად 
ემანუელს. 12 ერბოსა და თაფლს უნდა ჭამდეს, ვიდრე 
ბოროტების უკუგდებას და სიკეთის არჩევას არ ისწავლის. 19 
მაგრამ ვიდრე ყრმა ისწავლიდეს ბოროტის უკუგდებას და 
სიკეთის არჩევას, გაუდაბურდება ეს მიწა, რომელსაც შენ მისი 
ორი მეფის გამო განუდექი. 17 ისეთ დღეებს მოგივლენს 
უფალი შენ და შენს ხალხს, და შენი მამის სახლს, როგორიც 


არ დამდგარა იუდასგან ეფრემის განდგომის დღიდან - 
მოგივლენს აშურის მეფეს. 18 იმ დღეს სტვენით მოუხმობს 
უფალი ბუზებს, ეგვიპტის ჭაობებში რომ არიან, და ფუტკრებს, 
აშურის ქვეყანაში რომ არიან. 1? მოვლენ და შეესევიან 
გაუდაბურებულ ხეობებს, კლდეთა ნაპრალებს, ყოველ 
ძეძვნარს და ყოველ საძოვარს. 29 იმ დღეს გაუპარსავს ჩემი 
მეუფე მდინარის გაღმიდან ნაქირავები სამართებლით - აშურის 
მეფით - თავს და ფეხის ბალანს და წვერსაც მოკვეცავს. 21 იმ 
დღეს გამოზრდის კაცი ერთ დეკეულს და ორ ცხვრს. 22 რა 
რძესაც მოიწველიან, იმის ერბოს შეჭამს, რადგან ერბოთი და 
თაფლით გამოიკვებება ქვეყანაში დარჩენილი მთელი ხალხი. 
23 იმ დღეს ყოველი ადგილი, სადაც ათასი ვერცხლის 
საღირალი ათასი ძირი ვაზი იყო ჩაყრილი, ჯაგნარად და 
ეკალ-ნარად გადაიქცევა. 24 მშვილდ-ისრებით შემოვლენ იქ, 
რადგან მთელი ქვეყანა ჯაგნარად და ეკალ-ნარად იქნება 
გადაქცეული. 22 ვერცერთ მთაზე, რომელიც თოხით 
ითოხნებოდა, ვერ მიხვალ ჯაგნარისა და ეკალ-ნარის შიშით; 
ხარების გასარეკი და ცხვრების გასათელი გახდება იგი. 


თავი 8 


1 მითხრა უფალმა: აიღე დიდი დაფა და ზედ გარკვევით 
დაწერე: იჩქარე სათარეშოდ, ისწრაფე საძარცვად. ? ავიყვანე 
სანდო მოწმეები - ურია მღვდელი და ზაქარია ბარაქიას ძე. 3 
დავუახლოვდი ქადაგ ქალს, რომელმაც მუცლადიღო და შვა 
ვაჟი. მითხრა უფალმა: დაარქვი სახელად მაჰერ-შალალ ხაშ- 
ბაზ (იჩქარე სათარეშოდ, ისწრაფე საძარცვავად). “ რადგან, 
ვიდრე ყმაწვილი ისწავლიდეს დაძახებას: მამი და დედი, 
დამასკოს დოვლათს და სამარიის ნადავლს აშურის მეფეს 
მიუტანენ. 2 კიდევ მელაპარაკა უფალი და ასე მითხრა: 9 რაკი 
შეიძულა ამ ხალხმა სილოამის მდორე წყალი და შეჰხარის 
რეცინს და რემალიას ძეს, 7 ამიტომაც მიაქცევს მათზე ჩემი 
მეუფე ძლიერ და უზღვავ წყალს (აშურის მეფეს და მთელ მის 
დიდებას). აპირთავდება მისი კალაპოტი და გადაიღვრება 
ნაპირებზე. 8 შეაღწევს იუდაში, დატბორავს და ანიაღვრდება, 
კისრამდე ასწვდება; ფრთებს გაშლის და აავსებს შენი ქვეყნის 
მთა-ბარს, ემანუელ! ? დაეცით ყიჟინა, ხალხებო, და ძრწოდეთ! 
ყური უგდეთ, შორი ქვეყნისანო! იარაღი აისხით და ძრწოდეთ! 
იარაღი აისხით და ძრწოდეთ! 19 ქმენით თათბირი, 
გაცუდდება! თქვით სიტყვა, არ შესრულდება, რადგან ჩვენთან 
არის ღმერთი (ემანუელი) 11 რადგან ასე მითხრა უფალმა, 
როცა ხელი ჩამავლო და გამაფრთხილა, არ მევლო ამ ხალხის 
გზით. 12 ნუ დაარქმევთ შეთქმულებას ყველაფერს, რასაც ეს 
ხალხი შეთქმულებას არქმევს და მისი შემაშინებელი ნუ 
შეგაშინებთ, ნუ შეგზარავთ. 132 მხოლოდ ცაბაოთ უფალს 
ეკრძალეთ, ის არის თქვენი შემაშინებელი და თქვენი 
შემზარავი. 14 ის იქნება საწმიდარად და დაბრკოლების 
ლოდად და წაფორხილების კლდედ ისრაელის ორი 
სახლისთვის. ბადედ და მახედ იერუსალიმის მკვიდრისათვის. 
15 ბევრი წაიფორხილებს მასზე, დაეცემიან და დაილეწებიან, 
გაებმებიან და გაიხლართებიან. 15 შეჰკარი ეს ანდერძი, 
დაბეჭდე რჯული ჩემს მოწაფეებში. 17 მე ველი უფალს, 


რომელიც პირს იფარავს იაკობის სახლისგან, და ვესავ მას. 18 
აჰა, მე და ეს ბავშვები, უფალმა რომ მომცა ნიშებად და 
სასწაულებად ისრაელში ცაბაოთ უფლისგან, რომელიც სიონის 
მთაზეა დავანებული. 1? თუ გითხრეს: დაეკითხეთო 
მესულთანებს და ჯადოქრებს, რომ ჩურჩულებენ და სტვენენო, 
განა თავის ღმერთს არ ეკითხება ხალხი, განა მკვდრებს 
ეკითხება ცოცხალთა გამო? 29 მიმართეთ რჯულსა და 
ანდერძს! თუ არ ამბობენ ამ სიტყვის მიხედვით, ნათქვამს არა 
აქვს აზრი. 21 ჩაივლის იქ გატანჯული და მშიერი. როცა 
დაიმშევა, გაავდება, გმობას დაუწყებს თავის მეფეს და თავის 
ღმერთს და მაღლა აიხედავს. 22 მიწას დახედავს და, აჰა, 
დაინახავს გასაჭირს და სიბნელეს - წყვდიადს განუჭვრეტელს 
და უკუნეთში გაიტყორცნება. 


თავი 9 


1 მაგრამ აღარ იქნება წყვდიადი შეჭირვებულისთვის. როგორც 
წინა დროებამ დაამცირა ზებულონის ქვეყანა და ნაფთალის 
ქვეყანა, ასე უკანასკნელ დროს განადიდებს ზღვისპირეთს, 
წიაღიორდანეს და წარმართთა გალილეას. 2 ხალხმა, ბნელში 
მოარულმა, იხილა ნათელი დიდი, წყვდიადის ქვეყანაში 
მცხოვრებლებს ნათელი გამოუბრწყინდა. 3 შენ გაამრავლე 
ხალხი, გაუზარდე მას სიხარული; მხიარულობდნენ შენ წინაშე, 
როგორც მკის დროს იციან სიხარული, როგორც ხარობენ 
ნადავლის გაყოფისას. 4? რადგან შენ დალეწე მისი კირთების 
უღელი, და მისი ბეჭების კეტი - მისი დამჩაგვრელის კვერთხი, 
როგორც მიდიანის დღეს. ? რადგან ყოველი ხამლი, 
ბრძოლაში ნატარები, და სამოსელი, სისხლში ნათრევი, 
დასაწვავი იქნება, როგორც ცეცხლის კერძი. 9 რადგან 
შეგვეძინა შვილი, მოგვეცა ძე და უფლობა იყო მის ბეჭებზე, 
ეწოდა სახელად საკვირველი მრჩეველი, ღმერთი ძლიერი, 
მარადისობის მამა, მშვიდობის მთავარი. 7 ხელმწიფების 
განსადიდებლად და უბოლოო მშვიდობისთვის დავითის 
ტახტზე და მის სამეფოში, მის განსამტკიცებლად და 
გასაძლიერებლად სამართალში და სიმართლეში აწ და 
მარადის. ცაბაოთ უფლის შური აღასრულებს ამას. 8 სიტყვა 
მოუვლინა უფალმა იაკობს და გარდამოვიდა ისრაელზე. 9 
გაიგებს მთელი ერი - ეფრემი და სამარიის მკვიდრი, 
მედიდურად და გულდიდად რომ ლაპარაკობს: 19 აგურები 
ჩამოცვენილია, თლილი ქვებით დავიწყებთ შენებასო; 
ლეღვსულელი გახეხილია, კედარით შევცვლითო. 11 
აუმხედრებს მას უფალი რეცინის მტრებს და ააგულიანებს მის 
დუშმანებს. 12 არამი აღმოსავლეთით და ფილისტიმელი 
დასავლეთით - და პირაშკმით ჭამენ ისრაელს. მაინც არ 
დამცხრალა მისი რისხვა და კვლავ მოღებულია მისი ხელი. 13 
ხალხი არ მიქცეულა თავისი მგვემელისკენ და ცაბაოთ უფალს 
არ ეძიებს. 14 მოსწყვიტა ისრაელს უფალმა თავი და კუდი, 


რტოები და ღერო ერთ დღეს. 15 მოხუცი და პატივდებული 
თავია, სიცრუის ქადაგმოძღვარი კი - კუდი. 19 ამ ხალხს მისი 
წინამძღოლნი გზა-კვალს ურევენ და მათგან გაძღოლილნი 
იკარგებიან. 17 ამიტომაც თავის ჭაბუკებზე არ ხარობს უფალი 
და ქვრივ-ობლებს არ იბრალებს, რადგან ყველანი უკეთურნი 
და ბოროტეულნი არიან, და ყოველი პირი სიბილწეს 
ლაპარაკობს. მაინც არ დამცხრალა მისი რისხვა და კვლავ 
მოღერებულია მისი ხელი. 18 რადგან აღიგზნო ბოროტება, 
როგორც ცეცხლი, ძეძვისა და ნარ-ეკლის შემჭმელი, 
აბრიალდება უსიერ ტევრში და აღიმართება კვამლის სვეტები. 
19 ცაბაოთ უფლის რისხვისაგან დაბნელდება მიწა და ხალხი 
ცეცხლის კერძი შეიქნება, ერთი მეორეს არ დაინდობს. 29 
მარჯვნივ გამოგლეჯს, მშიერი დარჩება; მარცხნივ შეჭამს, ვერ 
გაძღება. ყველანი თავის მკლავის ხორცს დაუწყებენ ჭამას. 21 
მენაშე ეფრემს, ეფრემი მენაშეს, ორივენი ერთად იუდას 
ესხმის. მაინც არ დამცხრალა მისი რისხვა და კვლავ 
მოღერებულია მისი ხელი. 


თავი 10 


1 ვაი უსამართლო განაჩენის გამომტანთ და უკანონო 
მსჯავრისმდებელთ, 2 სამართლისგან რომ განარიდებენ 
ღარიბ-ღატაკთ, ამტყუნებენ ჩემი ერის ჩაგრულს, ქვრივებს 
ნადავლად იტაცებენ და ობლებს ძარცვავენ! 3 რას იზამთ 
განკითხვისა და დაქცევის დღეს, შორიდან რომ მოდის? 
ვისთან გაიქცევით შეწევნისთვის და თქვენს დიდებას სად 
დატოვებთ? 4 ვინ სად ჩაიჩოქებს ტყვეთა შორის, ვინ სად 
დაეცემა დახოცილთა შორის! მაინც არ დამცხრალა მისი 
რისხვა და კვლავ მოღერებულია მისი ხელი. ? ვაი აშურს, 
კვერთხს ჩემი რისხვისა! კეტი მათ ხელში ჩემი გულისწყრომაა. 
6 უღვთო ხალხის წინააღმდეგ გავგზავნი და ჩემი რისხვის 
ხალხზე გალაშქრებას ვუბრძანებ, რომ დაატყვევოს და 
გაძარცვოს, გათელოს ქუჩის ტალახივით. 7 მაგრამ ის ასე არ 
განსჯის და მისი გული ასე არ იზრახავს; არამედ განადგურებაა 
მის გულში და ხალხების ერთიანად მოსპობა. 8 რადგან 
ამბობს: განა ჩემი მთავრები ყველანი მეფეები არ არიან? 9 
განა ქალნო და ქარქემიში ერთი არ არის? განა არფადი და 
ხამათი ერთი არ არის? განა დამასკო და სამარია ერთი არ 
არის? 19 როგორც მისწვდა ჩემი ხელი კერპთა სამეფოებს, 
რომელთაც მეტი ჰყავთ ჩამოსხმული ღმერთები, ვიდრე 
იერუსალიმს და სამარიას; 11 როგორც სამარიას და მის 
კერპებს მოვექეცი, განა ისევე არ მოვექცევი იერუსალიმს და 
მის სათაყვანებლებს? 12 როცა მოათავებს უფალი ყველა 
თავის საქმეს სიონის მთაზე და იერუსალიმში, მაშინ მოვკითხავ 
აშურის მეფეს მისი დიდგულობის ნაყოფს - მის ქედმაღლურ 
მზერას. 13 რადგან ნათქვამი აქვს: ჩემი ხელის ძალით ვქმენი 
ეს და ჩემი სიბრძნით, რადგან გამჭრიახი ვარ; მე გადავწიე 
ხალხთა სამანები და გავძარცვე მათი საგანძურები, 
ბუმბერაზივით ჩამოვყარე ტახტებზე მსხდომარენი. 14 
ბუდესავით მოძებნა ჩემმა ხელმა ხალხთა საბადებელნი; 
მიტოვებულ კვერცხებს რომ კრეფენ, ისე ავკრიფე მთელი 


ქვეყანა, ფრთა არ შერხეულა, პირი არ გაღებულა, ხმა არ 
დაძრულა. 1” თუ ეყოყოჩება ცული მჩეხელს, თუ ედიდგულება 
ხერხი მხერხელს? ვითომ დაეღირება კვერთხი მის მომქნევს, 
ვითომ თავისით აღიმართება კეტი, თითქოს ხე არ იყოს? 19 
ამიტომ სიმჭლევეს მოუვლენს მეუფე, ცაბაოთ უფალი მის 
ნასუქალებს და მისი დიდების ქვეშ ცეცხლის ხანძარივით 
ატყდება ხანძარი. 17 ცეცხლად გადაიქცევა ისრაელის ნათელი 
და ხანძრად - მისი წმიდა, ერთ დღეში დაწვავს და გადაბუგავს 
მის ძეძვს და ნარ-ეკალს. 18 გაანადგურებს სულით ხორცამდე 
მისი ჭალების და ბაღ-ვენახების დიდებას, ჩაჭკნება და 
ჩაიხაშმება. 19 გამეჩხერდება მისი მაღნარი და ბავშვიც კი 
დაითვლის დარჩენილ ხეებს. 29 იმ დღეს აღარ დაენდობა 
ისრაელის ნატამალი და იაკობის სახლის ნარჩომი თავის 
მგვემელს; უფალს, ისრაელის წმიდას, დაენდობა 
დარწმუნებით. 21 ნატამალი დაუბრუნდება, იაკობის ნატამალი 
ძლიერ ღმერთს! 22 თუმცა ზღვის ქვიშასავით იქნება შენი ერი, 
ისრაელ, მაგრამ ნატამალი დაუბრუნდება მას. გადაწყვეტილია 
დაქცევა - შურისმგებელი სამართლიანობა. 23 რადგან 
გადაწყდა ეს დაქცევა და აღასრულებს მეუფე, ცაბაოთ უფალი 
მთელ ქვეყანაზე. 24 ამიტომ ასე ამბობს მეუფე, ცაბაოთ უფალი: 
ნუ გეშინია აშურისა, ჩემო ერო, სიონის მკვიდრო! კვერთხით 
გცემს და კეტს გიღერებს, როგორც ეგვიპტელნი იქცეოდნენ. 2? 
რადგან, სულ ცოტაც და, შეწყდება გულისწყრომა და ჩემი 
რისხვა მათ დასაქცევად აღინთება. 25 მოუქნევს მას ცაბაოთ 
უფალი შოლტს, როგორც მიდიანს დასცხო ყორების 
კლდესთან და აღიმართება წყალზე მისი კვერთხი, როგორც 
ეგვიპტეში აღმართა. 27 იმ დღეს ჩამოგეხსნება მისი ტვირთი 
მხრებიდან და მისი უღელი ქედიდან, და გასკდება უღელი 
სიმსუქნისგან. 28 ის მიდის ყაიათში, ჩაუვლის მიგრონს, 
მიქმასში საჭურველს გადაინახავს; 2? გაივლის კლდეკარს, 
გებაყში გაათევს ღამეს, რამა შეძრწუნდება, საულის გიბყა 
გაიფანტება. 39 აყიჟინდი შენს ხმაზე, გალიმის ასულო! 
გესმოდეს, ლაიშა, ბედშავო ყანათოთო! 31 მადმენა გაიქცა, 
გებიმელებმა თავს უშველეს. 32 კიდევ ერთი დღით ნობში 


დაყოვნდება, ხელს მოუღერებს სიონის ასულის მთას, 
იერუსალიმის ბორცვს. 33 აჰა, მეუფე, ცაბაოთ უფალი, 
ზარდაცემით ლეწავს რტოებს; ტანმაღალნი გაიჩეხებიან და 
აღზევებულნი დაემხობიან. 34 გაკაფავს რკინით ტყის უღრანს 
და დაეცემა ლიბანი ძლიერის ხელით. 


თავი 11 


1 ამოვა ყლორტი იესეს ღეროდან და მისი ფესვის ამონაყარი 
გაიხარებს. 2 დაივანებს მასზე უფლის სული, სული სიბრძნისა 
და გონიერებისა, სული რჩევისა და სიმხნევისა, სული 
შეგნებისა და უფლის შიშისა. 3 ის უფლის შიშით 
ისულდგმულებს, დანახულით არ განსჯის და გაგონილით არ 
დაიწყებს მხილებას. 4 სიმართლით განსჯის ღარიბ-ღატაკთ, 
სისწორით განიკითხავს ქვეყნის ბედშავთ, დაჰკრავს მიწას 
თავის ბაგეთა კვერთხს და თავის პირისქარით ბოროტეულს 
მოაკვდინებს. ? სიმართლე იქნება სარტყლად მის წელზე და 
სიწრფელე სარტყლად მის ფერდებზე, 9 დადგება მგელი 
ცხვართან ერთად და ვეფხვი დაბინავდება ციკანთან ერთად. 
ხბო, ლომი და ნასუქალი პირუტყვი ერთად იქნებიან და ჩვილი 
ბავშვი წაუძღვება მათ. 7 ძროხა და დედადათვი ერთად 
მოსძოვენ და მათა შვილები ერთმანეთის გვერდით დაწვებიან, 
ლომი ძროხასავით შეჭამს ჩალას. 39 ძუძუთა ბავშვი უნასის 
ხვრელთან ითამაშებს და ძუძუანასხლეტი ასპიტის ბუდეში 
ჩაყოფს ხელს. ? არავინ იბოროტებს და არავინ იბილწებს 
მთელ ჩემ წმიდა მთაზე, რადგან აივსება მიწა უფლის ცოდნით, 
როგორც ზღვა არის წყლებით დაფარული. 19 იმ დღეს ხალხთა 
დროშად იდგება იესეს ფესვი და მისკენ დაიწყებენ დენას 
ტომები; დიდება იქნება მისი საშვებელი. 11 იმ დღეს მეორედ 
გაიწვდის უფალი ხელს, რომ გამოისყიდოს თავისი ერის 
ნატამალი, რომელიც გადაურჩება აშურს, ეგვიპტეს, ფატროსს, 
ქუშს, ელამს, შინეყარს, ხაბათს და ზღვისპირეთს. 12 დროშას 
აღუმართავს ხალხებს, შეკრებს გადახვეწილ ისრაელს და 
ქვეყნის ოთხივე კუთხიდან თავს მოუყრის გაფანტულ იუდას. 13 
გაქარწყლდება ეფრემის შური და იუდას მტრები აღარ 
იქნებიან, ეფრემს აღარ შეშურდება იუდასი და იუდა აღარ 
უმტრობს ეფრემს. 14 მხარდამხარ გაფრინდებიან 
ფილისტიმელთაკენ დასავლეთით, ერთად გაძარცვავენ 
აღმოსავლეთლებს, ხელს დაადებენ ედომს და მოაბს, და 


ყამონელნი მათი მორჩილნი გახდებიან. 12 ამოაშრობს უფალი 
ეგვიპტის ზღვის სრუტეს, ხელს აღმართავს მდინარეზე თავის 
ქარტეხილში, შვიდ ტოტად განწვალავს მას, რომ 
ფეხშემოსილმა გადაიაროს. 15 გამოუჩნდება გზა-სავალი მისი 
ერის ნატამალს, რომელიც აშურს გადაურჩება, როგორც 
გამოუჩნდა ისრაელს, როცა ეგვიპტიდან ამოდიოდა. 


თავი 12 


1 შენ იტყვი იმ დღეს: გმადლობ, უფალო, რომ განმირისხდი; 
რომ დაცხრა შენი რისხვა და მანუგეშე. ? აჰა, ღმერთია ჩემი 
ხსნა, ვესავ და არ მეშინია, რადგან უფალია ჩემი ძალა და 
სიმღერა, უფალი! ის იყო ჩემი მხსნელი. 3 სიხარულით 
ამოხაპავთ წყალს ხსნის წყაროებიდან. “ იტყვით იმ დღეს: 
მადლობდეთ უფალს, ახსენებდეთ მის სახელს, აცხადებდეთ 
მის საქმეებს ხალხებში, გაახსენებდეთ რომ მაღალია მისი 
სახელი. ? უმღერეთ უფალს, რადგან დიდებულად იღვაწა, 
მთელ ქვეყანას მოედო ეს ამბავი. 9 იხარე და იზეიმე, სიონის 
ასულო, რადგან დიდია თქვენ შუაგულში ისრაელის წმიდა! 


თავი 13 


1 განაჩენი ბაბილონისა, რომელიც იხილა ესაიამ, ამოცის ძემ: 
2 ხმელ გორზე აღმართეთ დროშა, ხმამაღლა გასძახეთ, ხელი 
დაუქნიეთ, რომ შემოვიდნენ მთავართა კარიბჭით. 3 მე 
ვუბრძანე ჩემს განწმედილთ, მოვუხმე კიდეც ჩემს ძლიერთ 
ჩემი რისხვისათვის, ჩემი სიდიადით მოზეიმეთ. 4 მთებზე 
გუგუნია, თითქოს მრავალი ხალხისაგან, ერთად თავშეყრილი 
ხალხების სამეფოთა ჟრიამული; ცაბაოთ უფალი თავად 
ათვალიერებს საომრად გამზადებულ ლაშქარს. ? შორი 
ქვეყნებიდან, ცის კიდიდან მოდიან, უფალი და მისი რისხვის 
იარაღი მთელი ქვეყნის დასაქცევად. 9 მოთქვამდეთ, რადგან 
ახლოვდება უფლის დღე, მოდის როგორც რბევა 
ყოვლადძლიერისგან. 7 ამიტომაც დაუძლურდა ყოველი 
მკლავი და ყოველი კაცის გული შემდრკალია. 9 შიშისზარი 
აქვთ, კრუნჩხვებმა და ტკივილებმა შეიპყრეს, მშობიარე 
ქალივით იტანჯებიან, გაოგნებულნი შეჰყურებენ ერთმანეთს, 
სახეზე ცეცხლი ეკიდებათ. ? აჰა, დადგა უფლის დღე - დღე 
სასტიკი, დღე რისხვისა და გაცეცხლებისა ქვეყნიერების 
იავარსაყოფად და ცოდვილთა წარსახოცად მისი პირისაგან. 19 
რადგან ცის ვარსკვლავები და მისი ხომლი ჩაქრებიან, 
დაბნელდება ამომავალი მზე და მთვარე აღარ მოაფენს თავის 
ნათელს. 11 მოვკითხავ ქვეყნიერებას მის სიავეს და 
ბოროტეულთ - მათ დანაშაულს; ბოლოს მოვუღებ 
ამპარტავანთა ქედმაღლობას და მტარვალთა სიამაყეს 
დავამდაბლებ. 12 დავაფასებ კაცს ხალას ოქროზე მეტად და 
ადამიანს - ოფირის ზოდზე მეტად. 13 ამიტომაც შევაზანზარებ 
ცას და შეირყევა დედამიწა თავისი ადგილიდან ცაბაოთ 
უფლის გულისწყრომისას და მისი რისხვის ანთების დღეს. 14 
შეიქნებიან დევნილი ქურციკებივით და უმწყემსოდ დარჩენილ 
ფარასავით; ყველა თავის ხალხს მიაშურებს, ყველა თავის 
ქვეყნისკენ გაიქცევა. 1? ვისაც მიასწრებენ, განგმირავენ, ვისაც 
დაიჭერენ, მახვილით დასცემენ. 19 მათი ჩვილები მათ 


თვალნინ გაიჭეჭყებიან, მათი სახლები გაიძარცვება, მათი 
ცოლები გაუპატიურდებიან. 17 აჰა, აღვძრავ მათზე მიდიელებს, 
რომლებიც ვერცხლს არად აგდებენ და ოქრო არ ახარებთ. 18 
მათი მშვილდები ყმაწვილკაცებს შემუსრავს; მუცლის ნაყოფს 
არ შეიწყალენენ, ბავშვებს არ შეიბრალებს მათი თვალი. 19 
ბაბილონი - სამეფოთა მშვენება, ქალდეველთა დიდების 
სამკაული, დაემსგავსება უფლისგან დაქცეულ სოდომს და 
გომორას, 29 არასოდეს გაკაცრიელდება და არ გაშენდება 
უკუნისამდე; არაბი არ დაიკარვებს იქ და არც მწყემსები 
დაიბინავებენ. 21 უდაბნოს მხეცები გაიჩენენ იქ ბუნაგს და 
მიკიოტებით აივსება მათი სახლები, სირაქლემები 
დასახლდებიან იქ და ალქაჯები გათელავენ იქაურობას. 22 
ტურები მოჰყვებიან კივილს გაოხრებულ სასახლეებში და 
ველური ძაღლები აყმუვლდებიან მის საზეიმო დარბაზებში; 
მოაწევს მისი ჟამი და მისი დღეები აღარ გაგრძელდება. 


თავი 14 


1 რადგან შეიწყალებს უფალი იაკობს და კიდევ გამოარჩევს 
ისრაელს, მათსავე მიწაზე დაასახლებს. უცხონი შეეთვისებიან 
მათ და მიემაგებიან იაკობის სახლს. ? აიყვანენ მათ ხალხები 
და მიიყვანენ თავიანთ ადგილზე, დაისაკუთრებს მათ ისრაელი 
უფლის მიწაზე მონებად და მხევლებად, დაატყვევებენ თავიანთ 
დამატყვევართ და თავიანთ მჩაგვრელებზე იბატონებენ. 3 იმ 
დღეს, როცა ამოგასუნთქებს უფალი ჭირ-ვარამისგან და 
შფოთისაგან, და მძიმე სატანჯველისგან, რომლითაც იტანჯები. 
4 წარმოთქვამ ამ იგავს ბაბილონის მეფეზე და იტყვი: როგორ 
მოეღო ბოლო მტარვალს! როგორ მოეღო ბოლო 
მძლავრობას! 2 როგორ შემუსრა უფალმა უკეთურთა არგანი, 
ხელმწიფეთა კვერთხი, 9 რისხვით რომ სცემდა ხალხებს 
შეუსვენებლივ, ბრაზით რომ იმონებდა ტომებს, დაუოკებლად 
დევნიდა მათ! 7 დაისვენა, დამყუდროვდა მთელი ქვეყანა, 
მხიარულად ყიჟინობს. 8 ალვები ხარობენ შენ გამო, ლიბანის 
ნაძვები: რა რომ შენ გდიხარ, ხის მჭრელი აღარ ამოსულა 
ჩვენთან. ? ქვესკნელამდე შეიძრა შავეთი შენს შესახვედრად, 
გააღვიძა აჩრდილნი, მიწის მთავარნი; წამოაყენა მათი 
ტახტებიდან ხალხთა მეფენი. 19 ყველანი ალაპარაკდებიან და 
გეტყვიან: შენც ჩვენსავით დაუძლურდი, ჩვენ დაგვემსგავსე. 11 
შავეთს ჩაინთქა შენი დიდება, შენი ქნარების ხმა; ქვეშ მატლი 
გიგია, და ზედ ჭიაღუა გახურავს. 12 როგორ ჩამოემხე ციდან, 
მთიებო, ძეო განთიადისა! მიწას დაენარცხე, ხალხთა 
მტარვალო! 13 გუშინ ამბობდი: ცად ავხდები, ღვთის 
ვარსკვლავთა ზემოთ ტახტს დავიდგამ და დავჯდები 
საკრებულო მთაზე, ჩრდილო კალთებზე. 14 მაღლა 
ღრუბლებში ავიჭრები, უზენაესს გავუტოლდებიო! 12 მაგრამ 
შავეთში ჩადიხარ, ქვესკნელის უფსკრულებში. 15 შენი 
შემხედვარი მოგაშტერდება, ჩაფიქრდება: ეს ის კაცია, მიწას 
რომ არყევდა, სამეფოებს რომ აზანზარებდა? 17 ქვეყანას რომ 
უდაბნოდ აქცევდა, ქალაქებს ანგრევდა და თავის ტყვეებს შინ 


არ აბრუნებდა? 18 ხალხთა ყოველი მეფე, ყველანი დიდებაში 
განისვენებენ, თავთავის სახლებში. 19 შენ კი უსაფლავოდ 
გდიხარ, როგორც საძულველი, უდროული ნაშობი, როგორც 
დახოცილთა, მახვილით განგმირულთა სამოსელი, ქვიან 
ორმოში ჩაგდებული, როგორც გათელილი გვამი. 29 ვერ 
შეუერთდები მათ საფლავში, რადგან დაღუპე შენი ქვეყანა და 
ამოწყვიტე შენი ხალხი; აღარ მოიხსენება ბოროტეულთა 
თესლი სამარადისოდ. 21 საკლავად განამზადე მისი შვილები 
მამების ცოდვებისთვის, რომ არ აღდგნენ და არ დაიმკვიდრონ 
ქვეყანა, მტრებით არ აავსონ. მიწის პირი. 22 აღვდგები მათ 
წინააღმდეგ, ამბობს ცაბაოთ უფალი, და აღმოვუფხვრი 
ბაბილონს სახელს და ნატამალს, მონაგარს და მისხისმისხს, 
ამბობს უფალი. 23 ზღარბთა და ჭანჭყობთა სამკვიდროდ 
გავხდი და განადგურების ცოცხით გავხვეტავ, ამბობს ცაბაოთ 
უფალი. 24 დაიფიცა ცაბაოთ უფალმა და თქვა: როგორც 
ჩავიფიქრე, ისე იქნება; როგორც გადავწყვიტე, ისე მოხდება. 239 
შევმუსრავ აშურს ჩემს მიწაზე და გავთელავ ჩემს მთებზე, 
გადაიგდება ქედიდან უღელი და მხრებიდან ტვირთი 
ჩამოეხსნებათ. 25 აჰა, განაჩენი, მთელი ქვეყნისათვის 
გამოტანილი, და აჰა ხელი, ყოველ ხალხზე მოღერებული! 27 
ცაბაოთ უფლის განაჩენს ვინ შეცვლის და მოღერებულ ხელს 
ვინ შეაბრუნებს? 28 ასეთი განაჩენი იყო მეფე ახაზის 
სიკვდილის წელს. 29 ნუ გიხარია, ფილისტიმის ქვეყანავ, რომ 
დაილეზა შენი მგვემელის კვერთხი, რადგან გველის ფესვიდან 
გამოვა უნასი და მისი ნაშიერი მფრინავი გველეშაპი იქნება. 39 
უპოვართა პირმშონი გამოიკვებებიან და ღარიბ-ღატაკნი 
სამშვიდობოს დამყუდრდებიან; შიმშილით მოვკლავ შენს 
ფესვს და შენს ნარჩომს ამოვწყვიტავ. 31 მოთქვამდე, 
კარიბჭევ, გოდებდე, ქალაქო, ძრწოდე, ფილისტიმის ქვეყანავ, 
რადგან ჩრდილოეთიდან წამოვა კვამლი და გაიფანტება მისი 
ბანაკი. 32 რას იტყვიან ხალხის მოციქულები? - რომ უფალმ 
აფუძნა სიონი და რომ იქ არის მისი ერის ჩაგრულთა საესავი. 


თავი 15 


1 მოაბის განაჩენი. იმ ღამით, როცა გაძარცვეს ყარი, 
გაცამტვერდა მოაბი, რადგან იმ ღამით გაძარცვეს კირი, 
გაცამტვერდა მოაბი. ? ავიდა ტაძრად და დიბონში, გორაკებზე 
სატირლად; ნებოზე და მედებაზე გოდებს მოაბი; ყველას თავი 
გადაპარსული აქვს, წვერები ყველას მოკვეცილი აქვს. 3 
ქუჩებში ჯვალო არტყიათ, ბანებზე და მოედნებზე ყველა 
გოდებს, ცრემლად იღვრებიან. “ კივის ხეშბონი და ელყალე, 
იაჰაცას წვდება მათი ხმა; ამიტომ აყვირდნენ მოაბის 
მებრძოლები, შეშფოთებულია მისი სული. ? ჩემი გული კვნესის 
მოაბზე, მისი დევნილნი ცოღარში აფარებენ თავს, ყეგლათ- 
შელიშიაში; რადგან მოთქმა-მოთქმით მიჰყვებიან ლუხითის 
აღმართს, რადგან განწირული ხმით კივიან ხორონაიმის გზაზე. 
6 რადგან გაოხრდა ნიმრიმის წყლები, რადგან დაჭკნა ბალახი, 
განადგურდა მდელო, მწვანე აღარ არის. 7 ამიტომ ტირიფთა 
ხევიც კი წაიღებს მათ ნარჩენებს და მარაგს. 8 დაუარა 
მოთქმამ მოაბის საზღვრებს, გოდება მისწვდა ეგლაიმს და 
გოდება მისწვდა ბეერ-ელიმს. ? რადგან სისხლით აივსო 
დიმონის წყლები, რადგან ამას არ ვაკმარებ დიმონს, ლომებს 
მივუსევ მოაბის ნარჩომს და მიწის ნატამალს! 


თავი 16 


1 გაუგზავნეთ კრავი ქვეყნის მპყრობელს სელაყიდან სიონის 
ასულის მთაზე უდაბნოს წიაღ! 2? ბუდემოშლილი, დევნილი 
ფრინველივით იქნებიან მოაბის ასულნი არნონის ფონებთან. 3 
მიეცი რჩევა, ქმენი სამართალი, გადმოაფარე შენი ჩრდილი 
შუადღისას, როგორც ღამით; დაიფარე ლტოლვილი, ნუ გასცემ 
დევნილს. “ შეგეხიზნონ ჩემი ლტოლვილი მოაბელები, 
შეიფარე ყაჩაღებისგან, ვიდრე არ შეწყდება მძლავრობა, 
ვიდრე ბოლო არ მოეღება ყაჩაღობას, ვიდრე დამთრგუნველი 
არ გადაშენდება ამ ქვეყნიდან, ? და წყალობით დამყარდება 
ტახტი და რწმენით დაჯდება მასზე დავითის კარავში მსაჯული, 
მსჯავრის მძებნელი და მოსწრაფე სამართლის ქმნაში. 9 
გვსმენია მოაბის ყიფი, მეტისმეტი სიამაყე, მისი ქედმაღლობა, 
მისი მედიდურობა, მისი სიცოფე, ფუჭი ქადილი. 7” ამიტომ 
ივალალოს მოაბმა, ყველამ ივალალოს მოაბზე. იგლოვეთ 
კირ-ხარესეთის ტყლაპები, განადგურებულნო! 8 რადგან 
გადახმა ხეშბონის ყანები, სიბმას ვენახები; ხალხთა 
მბრძანებლებმა აკაფეს მისი რჩეული ვაზი, იაყზერამდე, 
უდაბნოში რომ მიიკლაკნებოდა, მისი გაშლილი რტოები ზღვის 
გაღმა რომ უწვდენდა. ? ამიტომ დავიტირებ იაყზერის 
ტირილით სიბმას ვენახს, ჩემი ცრემლებით მოგრწყავთ, 
ხეშბონო და ელყალე, რადგან თქვენს რთველში და მკაში 
ჩამწყდარია ჰედადის ძახილი. 19 ლხენა და სიხარული 
წაერთვა ქარმელს და ვენახებში აღარ გაისმება სიმღერა და 
გუგუნი, საწნახლებში ღვინოს აღარ წურავენ; შევწყვიტე 
ჰედადის ძახილი. 11 ამიტომაც ქნარივით თრთის ჩემი 
შიგნეული მოაბზე და ჩემი გული - კირ-ხარესზე. 12 აჰა, 
გამოჩნდება დაქანცული მოაბი გორაკზე და შევა თავის 
საწმიდარში სალოცავად, მაგრამ არაფერი ეშველება. 13 ეს 
არის სიტყვა, რომელიც რა ხანია წარმოთქვა უფალმა მობბზე. 
14 ახლა კი ასე ამბობს უფალი: სამ წელიწადში, ქირავნობის 


ვადაში, დამცირდება მოაბის დიდება, თუმცა დიდია სიმრავლე 
მათი და მცირედიღა იქნება ნარჩომი, არად ჩასაგდები. 


თავი 17 


1 დამასკოს განაჩენი. აჰა, წაერთმევა დამასკოს ქალაქობა და 
ნანგრევების გროვად იქცევა! 2 გაუდაბურდება ყაროყერის 
ქალაქები, ცხვრის ფარათა საძოვრებად იქცევა, დაწვებიან და 
ვერავინ დააფრთხობს მათ. 3 არაფერი დარჩება ეფრემის 
ციხე-სიმაგრისგან, დამასკოს სამეფოსგან და არამის 
ნატამალისგან, ისრაელიანთა დიდებას გაჰყვებიან, ამბობს 
ცაბაოთ უფალი. 4? იმ დღეს დაილევა იაკობის დიდება და მისი 
მსუქანი ხორცი დამჭლევდება. ? იქნება ისე, თითქოს მომკელს 
აეღოს ყანა და მისი მკლავს მოემკას თავთავები; იქნება ისე, 
როგორც რეფაიმის ველზე თავთავები იკრიფება. 9 დარჩება 
ნამცვრევი, რამდენიც რჩება ზეთისხილის ჩამობერტყვის 
შემდეგ: ორი, სამი მარცვალი წვერში, ოთხი, ხუთი მსხმოიარე 
ტოტებზე! ამბობს უფალი, ღმერთი ისრაელისა. 7 იმ დღეს 
მიიხედავს ადამიანი თავისი შემოქმედისკენ და თვალებს 
მიაპყრობს ისრაელის წმიდას. 8 აღარ მიხედავს თავისი 
ნახელავი სამსხვერპლოებისკენ და თავისი თითებით ნაკეთებ 
აშერებს და მზეებს აღარ მოიკითხავს. ? იმ დღეს უღრან და 
გაუვალ ტყეს დაემსგავსება მისი გამაგრებული ქალაქები, 
ისრაელიანთაგან მიტოვებული, და გაუდაბურდება. 19 რადგან 
დავიწყებული გყავს შენი ხსნის ღმერთი და კლდე შენი 
სიმტკიცისა აღარ გახსოვს; რადგან გაგიშენებია ნეტარების 
ბაღები და უცხო ვაზი ჩაგიყრია. 11 იმ დღეს ააღორძინებს შენს 
დარგულს და იმ დილას ააყვავებ შენს დათესილს, მაგრამ 
ალოობისას უკურნებელ მწუხარებას მოიმკი. 12 ვაი, ხმაურს 
დიდძალი ხალხისა! ხმაურობენ ზღვის ხმაურით. ვაი, ხალხების 
ღრიალს! ღრიალებენ ადიდებული წყლის ღრიალით. 13 
ხალხები ღრიალებენ ადიდებული წყლის ღრიალით; 
დააფრთხობს მათ და შორს გაიქცევიან, გაიხვეტებიან, 
ქარისაგან, როგორც მთაზე თივის ბულული და ბზის მტვერი 
ქარბორბალასგან. 1“ დადგება მწუხრი და, აჰა, დაეცემა 


შიშისზარი და განთიადამდე ვეღარ გაძლებს. ასეთია ჩვენი 
მტარვალების ხვედრი და ჩვენი მძარცველების წერა. 


თავი 18 


1 ვაი, ქვეყანას, ფრთებმოშრიალეს, ქუშის მდინარეთა გაღმა! 2 
ზღვით რომ აგზავნით მალემსრბოლებს წყალზე მოცურავე 
ლერნმის - ნავებით! გასწით, მკვირცხლთ მოციქულნო, 
მოჭიმულ და ალესილ ხალხთან, საშიშარ ერთან დასაბამიდან 
დღესამომდე, ხალხთა დამთრგუნველთან და გამთელავთან, 
რომლის ქვეყანას ხევები სერავენ! 3 ქვეყნიერების მკვიდრნო 
და მიწის ბინადარნო, თვალი გეჭიროთ, როცა დროშა 
აღიმართება მთებზე და ყური უგდეთ, როცა ბუკს დაჰკრავენ! 4? 
რადგან ასე მითხრა უფალმა: მე მშვიდად გადმოვიხედავ ჩემი 
სამყოფლიდან ხვატის კაშკაშივით მოწმენდილზე, ნამის 
ღრუბელივით მკის პაპანებაში; 2 რადგან რთველის წინ, როცა 
გადასული იქნება ყვავილობა და ნაყოფი დამწიფებული, 
დანით აკაფავს ლერწმებს და ყლორტებს მოაშორებს ვაზს. 9 
ყველაფერი მთის ონავარ ფრინველებს და მიწის მხეცებს 
დარჩებათ; დაიზაფხულებენ იქ ონავარი ფრინველები და მიწის 
ყოველი მხეცი იქ დაიზამთრებს. ” იმ დღეს ძღვენს მიართმევს 
ცაბაოთ უფალს ცაბაოთ უფლის სახელის ადგილზე, სიონის 
მთაზე, მოჭიმული და ალესილი ერი, დასაბამიდან 
დღესამომდე საშიშარი ერი, ხალხი დამთრგუნველი და 
გამთელავი, რომლის ქვეყანას ხევები სერავენ. 


თავი 19 


1 ეგვიპტის განაჩენი. აჰა, ამხედრებულია უფალი მსუბუქ 
ღრუბელზე და მიდის ეგვიპტეში. შეირყევიან მის წინაშე 
ეგვიპტის კერპები და დაუდნებათ მკერდში ეგვიპტელებს 
გულები. 2 ავამხედრებ ეგვიპტელს ეგვიპტელზე: ძმა ძმას 
დაუწყებს ბრძოლას, მოყვასი მოყვასს, ქალაქი ქალაქს, 
სამეფო სამეფოს. 3 დაიშრიტება ეგვიპტის სული მის წიაღში და 
ჩავფუშავ მის თათბირს; კერპებს, მჩხიბავებს, მესულთანეებს 
და ჯადოქრებს დაუწყებენ ძებნას სამკითხაოდ. “ ჩავაგდებ 
ეგვიპტელებს სასტიკი ბატონის ხელში და მტარვალი მეფე 
იხელმწიფებს მათზე, ამბობს მეუფე, ცაბაოთ უფალი. ? წყალი 
დაწყდება ზღვაში, ნილოსი დაიწრიტება და დაშრება, 9 
მდინარეები ამყრალდება, დაიკლებს და დაშრება ეგვიპტის 
არხები, დაჭკნება ლელი და ლერწამი. 7 გადაშიშვლდება 
მდინარეთა ნაპირები და მდინარეთა შესართავები, გადახმება 
ჭალებში ნათესი, განქარდება და გაცამტვერდება. 98 
დაღონდებიან მეთევზეები, აკვნესდებიან მდინარეში ანკესის 
მსროლელნი და წყლებზე ბადეთა გამშლელნი დაიწყებენ 
გოდებას. ? შერცხვებიან ვარცხნილი სელის მკეთებელნი და 
მაქმანების მქსოველნი. 19 დაილეწება მისი დაზგები, ქირის 
მუშები დამწუხრდებიან. 11 შეიშალნენ ცოყანის მთავრები, 
გაცუდდა ფარაონის ბრძენი მრჩევლების თათბირი. როგორღა 
ეტყვით ფარაონს: ბრძენთა შვილი ვარ მე, აღმოსავლეთის 
მეფეთა შვილიო? 12 სად არიან შენი ბრძენები, რომ გამცნონ 
და გაგაგებინონ, რა გადაუწყვიტა ცაბაოთ უფალმა ეგვიპტეს? 
13 გაბრიყვდნენ ცოყანის მთავრები, მოტყუვდნენ ნოფის 
მთავრები. შეაცდინეს ეგვიპტე მისი ტომების თავკაცებმა. 14 
რეტი დაასხა მათ უფალმა და აატორტმანეს ეგვიპტე ყველა 
საქმეში, როგორც რწყევისას ტორტმანებს მთვრალი. - 12 
არაფერი ექნება ეგვიპტეს გასაკეთებელი, რისი გაკეთებაც 
თავსა და კუდს, შტოსა და ღეროს შეეძლება. 195 იმ დღეს 
დიაცებივით იქნებიან ეგვიპტელები, შეშინდებიან და 


დაფრთხებიან ცაბაოთ უფლის ხელის მოქნევისგან, მათზე რომ 
მოიქნევს ხელს. 17 შიშისზარად ექცევა ეგვიპტეს იუდას მიწა; 
ყველას, მის გამხსენებელს, შეაძრწუნებს ცაბაოთ უფლის 
განაჩენი, მასზე რომ განაჩინა. 18 იმ დღეს ხუთი ქალაქი იქნება 
ეგვიპტეში, ქანაანურად მოლაპარაკე და ცაბაოთ უფლის 
დამფიცებელი; ერთს დაერქმევა მზის ქალაქი. 19 იმ დღეს 
იქნება უფლის სამსხვერპლო ეგვიპტის ქვეყნის შუაგულში და 
უფლის სვეტი მის საზღვართან. 29 იქნება ეს ცაბაოთ უფლის 
ნიშად და სასწაულად ეგვიპტის ქვეყანაში, რადგან შეღაღადეს 
უფალს დამთრგუნველთა გამო და მოუვლენს უფალი 
მაცხოვარს და პატრონს და იხსნის მათ. 21 გამოეცხადება 
უფალი ეგვიპტელებს და შეიცნობენ ეგვიპტელები უფალს იმ 
დღეს; შესწირავენ მსხვერპლსა და ძღვენს, აღუთქვამენ 
აღთქმებს და აღასრულებენ კიდეც. 2? დაჰკრავს უფალი 
ეგვიპტეს, დაჰკრავს და განკურნავს კიდეც; მიიქცევიან 
უფლისაკენ, შეიწყნარებს მათ და განკურნავს. 23 იმ დღეს გზა 
გავა ეგვიპტიდან აშურამდე და ივლის აშური ეგვიპტეში და 
ეგვიპტე აშურში; დაემონება ეგვიპტე უფალს აშურთან ერთად. 
24 იმ დღეს მესამე იქნება ისრაელი ეგვიპტესთან და აშურთან 
ერთად; კურთხევა იქნება ქვეყნის შუაგულში, 22 რადგან 
ბრძანებს კურთხევას ცაბაოთ უფალი: კურთხეულ იყოს ჩემი 
ერი ეგვიპტე, ჩემ ხელთა ქმნილება აშური და ჩემი სამკვიდრო 
ისრაელი. 


თავი 20 


1 იმ წელს მოადგა აშდოდს აშურის მეფის, სარგონის 
გამოგზავნილი დართანი, ბრძოლა გაუმართა აშდოდს და 
აიღო იგი. 2 მაშინ გამოუცხადა უფალმა სიტყვა ესაიას, ამოცის 
ძეს, და უთხრა: წადი, შეიხსენი ჯვალო წელიდან და ხამლები 
გაიძვრე ფეხზე. ასეც მოიქცა: ტანშიშველმა და ფეხშიშველმა 
დაიწყო სიარული. 3 თქვა უფალმა: როგორც ჩემი მორჩილი 
ესაია დადიოდა ტანშიშველი და ფეხშიშველი სამ წელიწადს, 
ასე იქნება ნიშად და სასწაულად ეგვიპტისთვის და ქუშისთვის. 
4 ასე წაასხამს აშურის მეფე ეგვიპტის ტყვეებს და ქუშის 
ლტოლვილებს - ჭაბუკებს და მოხუცებულთ, ტანშიშველთ და 
ფეხშიშველთ, უკანალგატიტვლებულთ ეგვიპტის 
შესარცხვენად. ? შეეშინდებათ და შერცხვებათ ქუშის გამო, 
მათი იმედისა, და ეგვიპტის გამო, მათი მშვენებისა. 5 იტყვის ამ 
ზღვისპირეთის მცხოვრები იმ დღეს: აჰა, რის იმედზე 
ვყოფილვართ, შეწევნას რომ ვითხოვდით იქ აშურის მეფისგან 
თავის დასახსნელად! როგორ გადავრჩებით? 


თავი 21 


1 ზღვის უდაბნოს განაჩენი. სამხრეთში ამტყდარი გრიგალები, 
ის მოდის უდაბნოდან, საშინელი ქვეყნიდან. 2 სასტიკი ხილვა 
გამომეცხადა: დამარბეველი არბევს და მძარცველი ძარცვავს. 
შეიმართე, ელამო, შემოადექ, მიდიავ! ბოლო მოვუღე ყოველ 
კვნესას. 3 ამიტომ მიცახცახებს ნაწლავები, მშობიარის 
ტკივილებმა შემიპყრო, კრუნჩხვისაგან არაფერი მესმის, 
შეშფოთებისგან ვერაფერს ვხედავ. % გული მითრთის, მზარავს 
შიში, სიამის საღამო ძრწოლად გადამექცა. 2? ტაბლა 
გაშლილია, დაგებულია საგებელი; ჭამენ და სვამენ. აღდექით, 
მთავარნო, გაპოხეთ ფარები! 95 რადგან ასე მითხრა უფალმა: 
მიდი, დააყენე დარაჯი. გამოაცხადოს, რასაც დაინახავს! 7 
ხედავს ეტლიონს, დაწყვილებულ ცხენოსნებს, სახედართა 
ეტლიონს, აქლემების ეტლიონს. აკვირდება, გულისყურით 
აკვირდება. 8? იყვირა მჭვრეტელმა; საყარაულო კოშკზე 
ვდგავარ, უფალო, დღენიადაგ და ჩემს სადარაჯოზე ვარ 
მთელი ღამეები. ? აჰა, მოდის ეტლიონი, დაწყვილებული 
ცხენოსნები! კვლავ თქვა: დაეცა, დაეცა ბაბილონი და ყველა 
კერპი მისი ღმერთებისა მიწას დაენარცხა. 19 ჩემო გალეწილო 
და განიავებულო, რაც ცაბაოთ უფლისგან, ისრაელის 
ღვთისგან, გავიგონე, ის გამოგიცხადეთ. 11 დუმას განაჩენი. მე 
მომძახიან სეყირიდან: ყარაულო, ღამის რომელია? ყარაულო, 
ღამის რომელია? 12 ამბობს ყარაული: დილა დგება და ღამეა 
მაინც. თუ კითხვა გინდათ, იკითხეთ; გაბრუნდით და ისევ 
მოდით! 13 არაბთა განაჩენი. არაბთა ტყეში გაათიეთ ღამე, 
დედანის ქარავნებო! 14 წყალი მიაგებეთ მწყურვალებს, თემას 
ქვეყნის მკვიდრნო, პურით დახვდით ლტოლვილებს. 12 
რადგან მახვილებს გაექცნენ, გალესილ მახვილებს, მოჭიმულ 
მშვილდს და ბრძოლის სასტიკებას. 19 რადგან ასე მითხრა 
უფალმა: ერთ წელიწადში, ქარავნობის ვადაში, ბოლო 
მოეღება კედარის მთელ დიდებას. 17 მცირეღა იქნება მამაც 


კედარელ მშვილდოსანთა დანარჩომი, რადგან უფალს, 
ისრაელის ღმერთს აქვს ნაბრძანები. 


თავი 22 


1 ხილვის ხეობის განაჩენი. რა დაგემართათ, ყველანი რომ 
ბანზე გამოშლილხართ? ? გნიასით სავსევ, აჩოჩქოლებულო 
ქალაქო, შფოთიანო ქალაქო! შენი განგმირულნი მახვილით 
არ განგმირულან და ბრძოლაში არ დახოცილან. 3 შენი 
მთავრები, ყველანი ერთად, მშვილდს გაექცნენ, ყველა შენი 
მოძიებული შებორკილია, ყველა შორს გაქცეული 
შებორკილია! 4 ამიტომ ვთქვი: დამეხსენით, ტირილით 
გავმწარდები! არ მანუგეშოთ ჩემი ერის ასულის დაღუპვის 
გამო. > რადგან ზრიალის, დგრიალის და ფორიაქის დღე 
ხილვის ხეობაში მეუფისგან, ცაბაოთ უფლისგანაა; გალავანს 
ანგრევს და კივილი მთას სწვდება. 9 ელამს კაპარჭი მოაქვს, 
ეტლოსნები და მხედრები მოდიან, და კიროსმა ფარი 
გააშიშვლა. 7” შენი რჩეული ყანები ეტლებმა აგივსეს და 
ცხენოსნები კარიბჭეს მიაწყდნენ. 8 აეხადა საფარველი იუდას 
და შენ მოიკითხე იმ დღეს საჭურველი მაღნარის სახლში. 3? 
ნახეთ, რომ ბევრია ნაპრალი დავითის ქალაქში და ქვემო 
ტბორში წყალი დააგუბეთ. 19 აღრიცხული გაქვთ სახლები 
იერუსალიმში და ანგრევთ სახლებს გალავნის 
გასამაგრებლად. 11 მოაწყვეთ წყალსატევი ორ კედელს შორის 
ძველი ტბორის წყლისათვის, მაგრამ არად აგდებთ მის 
შემქმნელს, არ უყურებთ მას, ვინც დასახა იგი დიდი ხნის 
წინათ. 12 იმ დღეს მოგიწოდათ მეუფემ, ცაბაოთ უფალმა, რომ 
გეტირათ და გეგლოვათ, თავი მოგეპარსათ და ჯვალო 
შემოგერტყათ წელზე. 13 მაგრამ, აჰა, ლხინი და სიხარულია, 
ხარების ჟლეტა და ცხვრების ხოცვა, ხორცის ჭამა და ღვინის 
სმა. ვჭამოთ და ვსვათო, ხვალ მაინც დავიხოცებითო. 14 
გამოეცხადა ჩემს ყურს ცაბაოთ უფლისაგან: არ გეპატიებათ ეს 
დანაშაული სიკვდილამდე, თქვა მეუფემ, ცაბაოთ უფალმა. 12 
ასე თქვა მეუფემ, ცაბაოთ უფალმა: ადექი, მიდი მაგ 
კარისკაცთან, შებნასთან, სასახლეს რომ განაგებს; 15 აქ რა 
გესაქმება, აქ ვინა გყავს, აქ რომ ითხრი სამარეს? მაღალზე 


გაუჭრია საფლავი, კლდეში გამოუკვეთავს განსასვენებელი. 17 
აჰა, დაგამხობს უფალი ძლიერი დამხობით და დაგჭმუჭნის, 18 
როგორც გორგალს გორგლად დაგგორგლავს, ბურთივით 
გაგაგორებს ვრცელ მიწაზე. იქ მოკვდები და იქ იქნება შენი 
დიდების ეტლები - შენი ბატონის სახლის თავსლაფი! 19 
გადაგაყენებ შენი სამსახურიდან და გადავარდები შენი 
ადგილიდან. 29 იმ დღეს მოვუხმობ ჩემს მორჩილს ელიაკიმს, 
ხილკიაჰუს ძეს. 21 და შენი შესამოსელით შეგმოსავ, შენს 
სარტყელს შემოვარტყამ და ხელში ჩავაბარებ შენს 
ძალაუფლებას. ის იქნება მამა იერუსალიმის მკვიდრთათვის 
და იუდას სახლისთვის. 22 მხარზე გადავკიდებ დავითის 
სახლის გასაღებს და მის გაღებულს ვერავინ დაკეტავს; 
დაკეტავს და ვერავინ გააღებს. 23 სამსჭვალივით ჩავარჭობ 
მყარ ადგილზე და მამამისის სახლის დიდების ტახტად 
შეიქნება. 24 მასზე ჩამოკიდებენ მამამისის სახლის მთელ 
დიდებას - მოდგმას და მონაშენს, ყველა მცირე ჭურჭელს 
თასიდან ყოველ ქოთნამდე. 25 იმ დღეს, ამბობს ცაბაოთ 
უფალი, მოირყევა მყარ ადგილზე ჩარჭობილი სამსჭვალი, 
გადატყდება და ჩამოვარდება, და მოსწყდება ტვირთი, ზედ 
რომ აწევს, რადგან უფალმა ბრძანა. 


თავი 23 


1 ტვიროსის განაჩენი. ივალალეთ, თარშიშის ხომალდებო, 
რადგან დაქცეულია ტვიროსი, აღარც სახლებია, აღარც 
მისასვლელი! ქითიმის ქვეყნიდან გამოეცხადა მას. 2 
დადუმდით, ზღვისპირეთის მცხოვრებნო, და შენ, ვინც 
ივსებოდი ზღვათა დამლახველი ციდონელი ვაჭრებით! 3 დიდი 
წყლებით მისდიოდა შიხორის მარცვალი ნილოსის ნამკალი - 
მისი ჭირნახული, და იყო ხალხების ბაზარი. “ გრცხვენოდეს, 
ციდონო! რადგან ზღვამ თქვა, ზღვის ძალა ამბობს: სალმობაში 
არ ვყოფილვარ და არც მიშვია, ვაჟკაცები არ გამომიკვებავს 
და ქალწულები არ გამიზრდია. ? როგორც კი მიაწევს ხმა 
ეგვიპტემდე, შეძრწუნდებიან ტიროსის გამო. 9 თარშიშში 
წადით, ივალალეთ, ზღვისპირეთის მცხოვრებნო! 7 ეს არის 
თქვენი მოზეიმე ქალაქი, რომელსაც ძველ დღეებში აქვს 
დასაბამი? საკუთარი ფეხით გადაიხვეწება შორეთში! 8 ვინ 
გადაუწყვიტა ეს ტვიროსს, გვირგვინთა მიმნიჭებელს, რომლის 
ვაჭრები მთავრები არიან და მისი სოვდაგრები - ქვეყნის 
დიდებულნი? 9? ცაბაოთ უფალმა გადაუწყვიტა ეს, რომ 
გაეცუდებინა ყოველი მშვენების სიამაყე და დაემცირებინა 
ქვეყნის დიდებულნი. 19 გადაიარე ნილოსივით შენი მიწა, 
თარშიშის ასული, სხვა გასასვლელი აღარ არის! 11 ხელი 
მოუღერა ზღვას და შეძრა სამეფოები; უფალმა ბრძანა 
ქანაანზე, დაექციათ მისი ციხე-სიმაგრენი. 12 თქვა: ვეღარ 
იზეიმებ, ციდონის ქალწულო, დათრგუნულო, ადექი, ქითიმში 
გადადი, მაგრამ იქაც არ გექნება საშველი. 13 აჰა, 
ქალდეველთა ქვეყანა! ადრე არ იყო ეს ხალხი. აშურმა 
დააფუძნა ის ველურთაგან. მიადგეს კოშკები და დაამხეს მისი 
სასახლეები, ნანგრევებად აქციეს. 14 ივალალეთ, თარშიშის 
ხომალდებო, რადგან იავარქმნილა თქვენი სიმტკიცე! 12 იმ 
დღიდან იქნება, რომ არავის ემახსოვრება ტვიროსი 
სამოცდაათ წელიწადს ერთი მეფის ზეობის კვალობაზე. 
სამოცდაათი წლის ბოლოს აუხდება ტიროსს მეძავის სიმღერა. 


16 აიღე ქნარი, მოიარე ქალაქი, დავიწყებულო მეძავო; დაუკარ 
ტკბილად, ბევრი იმღერე, რომ გაგიხსენონ! 17 სამოცდაათი 
წლის თავზე მოხედავს უფალი ტვიროსს და ისიც დაიბრუნებს 
თავის გასამრჯელოს; დაიწყებს ბოზობას ქვეყნიერების ყველა 
სამეფოსთან დედამიწის ზურგზე. 18 მისი ნავაჭრი და 
გასამრჯელო უფლისათვის იქნება შეწირული. არც დაუნჯდება, 
არც დაიბეჭდება, რადგან უფლის წინაშე მცხოვრებთათვის 
იქნება მისი ნავაჭრი, რომ მაძღრისად ჭამონ და დიდებულად 
შეიმოსონ. 


თავი 24 


1 აპა, გააპარტახებს უფალი მიწას და გააცამტვერებს, 
დაკრუნჩხავს მის ზედაპირს და გაფანტავს მის მცხოვრებთ. 2 
რა ერი და რა მღვდელი მაშინ, რა ყმა და რა მისი ბატონი, რა 
მოახლე და რა მისი ქალბატონი, რა მყიდველი და რა 
გამყიდველი, რა მოვალე და რა მევალე, რა მსესხებელი და 
რა მევასხე! 3 მთელი ქვეყანა გაპარტახდება და პირწმინდად 
გაიძარცვება, რადგან უფალმა წარმოთქვა ეს სიტყვა. 4 
დამწუხრდა, დაღონდა ქვეყანა; დაჭკნა, დაღონდა სოფელი, 
დაჭკნენ ქვეყნიერთა დიდებულნი. ? წაიბილწა მიწა მის 
მკვიდრთა ქვეშ, რადგან გადაუდგნენ რჯულს, დაარღვიეს 
კანონი, გატეხეს საუკუნო აღთქმა. 9 ამიტომ წყევლა ჭამს მიწას 
და ისჯებიან მისი მკვიდრნი; ამიტომ გადაიბუგნენ მიწიერნი და 
მცირენიღა გადარჩნენ. ” გამწარდა მაჭარი, დაჭკნა ვაზი, 
კვნესის ყველა გულმხიარული. 8 გაცუდდა დაფდაფთა 
მხიარულება, შეწყდა მოზეიმეთა ყიჟინა, გაცუდდა ქნარის 
მხიარულება. 3? აღარ მღერიან ღვინის სმისას, გაუმწარდა 
თაფლუჭი მის მსმელს. 19 დაინგრა ნარბევი ქალაქი, 
გამოიკეტა ყველა სახლი, ვერავინ შედის. 11 ღვინოს 
მისტირიან ქუჩებში, ჩამწარდა ყოველი სიხარული, განიდევნა 
მხიარულება ქვეყნიდან. 12 უდაბურება დასადგურდა ქალაქში 
და ჩამოიქცა კარიბჭე. 13 რადგან ასე იქნება შუაგულ ქვეყანაში, 
ხალხთა შორის, როგორც ზეთისხილის ჩამობერტყვის დროს, 
როგორც მცვრევის დროს, როცა დამთავრებულია რთველი. 14 
ხმას იმაღლებენ და ყიჟინებენ, ზღვიდან დასძახიან უფლის 
დიდებას. 12 ამიტომ ადიდეთ უფალი აღმოსავლეთში და 
უფლის, ისრაელის ღვთის სახელი - ზღვისპირეთში. 16 ქვეყნის 
კიდიდან გვესმის გალობა: დიდება მართალს! მაგრამ მე 
ვთქვი: ვაგლახ მე! ვაგლახ მე! ვაი მე! მზაკვარნი მზაკვრობენ, 
მზაკვარნი ზაკვით იმოსებიან. 17 შიში, ხარო და ხაფანგია შენს 
წინ, ქვეყნის მკვიდრო! 18 შიშის ხმაზე გაქცეული ხაროში 
ჩავარდება, ხაროდან ამოსული ხაფანგში გაებმება; რადგან 


გაიღება ცათა სარკმელები და მიწის საფუძვლები 
შეზანზარდება. 1? ფეთქებით აფეთქდა დედამიწა, ნაფოტებად 
დანაფოტდა დედამიწა, დამხობით დაემხო დედამიწა. 29 
მთვრალივით ბარბაცებს დედამიწა და ხუხულასავით ირყევა; 
ცოდვამ დაამძიმა, დაეცა და ვეღარ დგება. 21 მოვა ის დღე და 
დასჯის უფალი ცათა მხედრობას მაღლა ცაში და მიწის 
მეფეებს დაბლა მიწაზე. 22 შეიყრებიან ერთად ტუსაღებივით 
დილეგში, კლიტულებში გამოიმწყვდევიან და დიდი ხნის 
შემდეგ დაისჯებიან. 23 მაშინ გაფითრდება მთვარე და 
შერცხვება მზე, რადგან გამეფდება ცაბაოთ უფალი სიონის 
მთაზე და იერუსალიმში, და თავის უხუცესთა წინაშე გამოაჩენს 
დიდებას. 


თავი 25 


1 უფალო, შენ ღმერთი ხარ ჩემი! შენ გადიდებ და შენს სახელს 
ვმადლობ, რადგან შენ მოიმოქმედე საკვირველებანი - ძველი 
განგებანი, მტკიცე და სარწმუნო. ? რადგან ქვის ყორედ აქციე 
ქალაქი, ციხე-სიმაგრენი - ნანგრევებად, უცხოთა სასახლე 
აღარ არის ქალაქში, აღარასოდეს აშენდება. 3 ამიტომ 
მოწიწებით გახსენებენ ძლიერი ხალხები, მტარვალთა 
ქალაქებს შიში ექნებათ შენი. 4 რადგან შენა ხარ საპყართა 
სიმტკიცე, გლახაკთა სიმტკიცე მათ გასაჭირში, თავშესაფარი 
ქარიშხალში, ჩრდილი პაპანებაში; რადგან მტარვალთა 
სუნთქვა კედელს მიხლილი ქარიშხალია, ? როგორც ხვატი 
უდაბნოში. უცხოთა ხმაურს შენ აცხრობ; როგორც ხვატი 
ღრუბლის ჩრდილში, ასე ითრგუნება მტარვალთა სიმღერა. 9 
გაუმართავს ცაბაოთ უფალი ყველა ხალხს ამ მთაზე ნადიმს 
მსუყე კერძებით, ნადიმს ძველი ღვინით, ძვლის ტვინიანი მსუყე 
კერძებით, ძველი, დაწმენდილი ღვინით. 7 გააუქმებს ამ მთაზე 
საფარველს, ერებს რომ აფარია და საბურველს, ხალხებს რომ 
ბურავთ. 858 შთანთქავს სიკვდილს სამუდამოდ და მოსწმედს 
ცრემლს უფალი ღმერთი ყოველ პირისახეს, წარხოცავს თავისი 
ერის სირცხვილს მთელი ქვეყნიდან, რადგან უფალმა ბრძანა. 
8? იტყვიან იმ დღეს: აჰა, ეს არის ღმერთი ჩვენი, მას ვესავდით 
და გვიხსნა! ეს არის უფალი, მას ვესავდით! ვიშვათ და 
გავიხაროთ მისმიერი ხსნით! 19 რადგან დაადგრება უფლის 
ხელი ამ მთას და გაითელება მოაბი თავის ადგილზე, როგორც 
ჩალა ითელება სანეხვეზე. 11 ხელებს გაშლის მის შუაგულში, 
როგორც მოცურავე შლის საცურაოდ ხელებსს, მაგრამ დასცემს 
უფალი მის სიამაყეს მისი ხელის ხრიკებთან ერთად. 12 
ჩამოაქცევს, დაამხობს შენი გალავნის მაღალ ბურჯებს, 
მიწასთან გაასწორებს. 


თავი 26 


1 იმ დღეს იმღერებენ ამ სიმღერას იუდას ქვეყანაში: მაგარი 
ქალაქი გვაქვს; ხსნას დაგვიდებს ზღუდედ და გალავნად. 2? 
გააღეთ ჭიშკრები, შემოვიდეს მართალი ერი, რწმენის 
შემნახველი! 3 ზრახვაშეურყეველს მშვიდობაში იფარავ, 
რადგან შენზეა მონდობილი. 4“ მიენდეთ უფალს უკუნისამდე, 
რადგან უფალი ღმერთია საუკუნო კლდე. ? რადგან 
დაამდაბლა მაღლის მკვიდრნი, აღზევებული ქალაქი; დაამხო 
იგი, მიწასთან გაასწორა, გააცამტვერა. 9 თრგუნავს მას ფეხი, 
ბეჩავის ფეხი, მათხოვართა ტერფები. 7 სწორია მართალთა 
გზა. შენ ასწორებ მართალთა სავალს. 8 შენი სამსჯავროს 
გზაზედაც, უფალო, შენ გესავდით; შენს სახელს და შენს 
სახსენებელს ელტვოდა სული. 9? ჩემი სამშვინველი გნატრობდა 
ღამღამობით, ჩემი სული გეძებდა ჩემს გულში დილით; 
რადგან, როდესაც მსჯავრს სდებდი ქვეყანას, სამყაროს 
მკვიდრთა სიმართლე ისწავლეს. 19 შეწყალებულ იქნება 
ბოროტეული, მაგრამ სიმართლეს ვერ ისწავლის; 
იუკუღმართებს წრფელ ქვეყანაში და უფლის დიდებას არად 
ჩააგდებს. 11 უფალო, შემართულია შენი ხელი, მაგრამ ვერ 
ხედავენ. დაინახონ შენი შური შენი ხალხის გამო და 
შერცხვებათ; ცეცხლმა შეჭამოს შენი მტრები. 12 უფალო, შენ 
მოაფენ მშვიდობას ჩვენზე; შენ გვიკეთებ ყველა ჩვენ საქმეს. 13 
უფალო, ღმერთო ჩვენო! შენს გარდა სხვა მეუფენი 
გვბატონობდნენ, მაგრამ მხოლოდ შენში ვახსენებთ შენს 
სახელს. 14 მკვდრები არიან, არ გაცოცხლდებიან; აჩრდილები 
აღარ აღდგებიან, რადგან შენ დასაჯე და მოსპე ისინი. მათი 
სახსენებელი წარხოცე. 12 შენ გაგიმრავლებია ხალხი, უფალო, 
გაგიმრავლებია ხალხი! განდიდებულხარ, განგივრცია ქვეყნის 
კიდეები. 10 უფალო, შენ გეძებდნენ გასაჭირში, გულში 
ლოცულობდნენ, შენ კი უმზადებდი სასჯელს. 17 როგორც 
ორსული ქალი, შობად მიწევნული, იტანჯება, კივის 
ტკივილისგან, ასე ვართ ჩვენ, უფალო, შენ წინაშე! 18 


მუცლადვიღეთ, ტანჯვაში ვიყავით და აჰა, ქარი ვშობეთ; 
ქვეყანას ხსნა ვერ მოვუტანეთ, არ დაეცნენ ქვეყნიერების 
მცხოვრებნი. 1? გაცოცხლდებიან შენი მკვდრები, აღდგებიან 
გვამები; გაიღვიძეთ და იყიჟინგთ, მტვერში დავანებულნო! 
რადგან ნათლის ცვარია შენი ცვარი და აჩრდილთა ქვეყანაზე 
მოაფენ მას. 29 წადი, ჩემო ხალხო, შედით თქვენ-თქვენ 
ოთახებში და გამოიკეტეთ კარი. მცირეხანს შეაფარე თავი, 
ვიდრე რისხვა გადაივლიდეს. 21 რადგან, აჰა, უფალი გამოდის 
თავისი ადგილიდან ქვეყნის მკვიდრთა დასასჯელად მათი 
ცოდვისთვის; მიწა გამოაჩენს თავის სისხლს და აღარ 
დაფარავს თავის დახოცილებს. 


თავი 27 


1 იმ დღეს დასჯის უფალი სასტიკი, დიდი და ძლიერი 
მახვილით ლევიათანს, გველს მოსრიალეს, და ლევიათანს, 
გველს დაკლაკნილს, და მოკლავს გველემაპს, ზღვაში 
მყოფელს. 2 იმ დღეს იმღერეთ სანატრელ ვენახზე: 3 მე, 
უფალი, მცველი ვარ მისი, ყოველწამს ვარწყულებ და ვიცავ 
დღითა და ღამით, რათა არავინ დააზიანოს. “ რისხვა არ არის 
ჩემში; მაგრამ დამიყარონ ბრძოლაში ნარ-ეკალი! 
გადავთელავ მათ და ერთიანად გადავწვავ. ? ან მოეჭიდოს 
ჩემს სიმტკიცეს, ზავი დამიდოს, დამიდოს ზავი! 9 დადგება ჟამი 
და ფესვს გაიდგამს იაკობი, გაიხარებს და ყლორტებს 
გამოყრის ისრაელი და მთელ ქვეყნიერებას აავსებს ნაყოფით. 
7 თუ უგვემია იგი მისთა მგვემელთა გვემით, თუ უხოცია იგი 
მისთა მხოცელთა ხოცვით? 9 უკიდურეს რისხვაში შენ სჯი მას 
გადახვეწით. აიტაცებდა თავისი ძლიერი ქროლვით 
აღმოსავლეთის ქარიან დღეს. 7? ამიტომ წარიხოცება ამით: 
იაკობის დანაშაული და, აჰა, ეს იქნება მისი ცოდვის მიტევების 
ნაყოფი; როცა კირის ნაფშხვენებივით აქცევს სამსხვერპლოს 
ლოდებს, როცა აღარ იდგებიან აშერები და მზის კერპები. 19 
რადგან უდაბნოსავით გამარტოსულდა ციხე-სიმაგრე. მიაგდეს 
და მიატოვეს საცხოვრებელი, ხბო დაბალახობს იქ, იქ 
ბინავდება და მის ფოთლებს კორტნის. 11 როცა გახმება მისი 
ტოტები და ჩამოიმტვრევა, მივლენ ქალები, რომ ცეცხლი 
წაუკიდონ, რადგან უგუნურია ეს ხალხი, ამიტომ არ 
შეიბრალებს მისი შემქმნელი და მისი გამომსახველი არ 
შეიწყალებს. 12 იმ დღეს გალეწავს უფალი თავთავებს 
ევფრატიდან ეგვიპტის ხევამდე და თქვენც, ისრაელიანებო, 
სათითაოდ აიკრიფებით. 13 ამ დღეს ახმიანდება დიდი საყვირი 
და მოვლენ აშურის ქვეყანაში დაკარგულნი და ეგვიპტის 
ქვეყანად გაგდებულნი, რომ თაყვანისცენ უფალს წმიდა მთაზე 
იერუსალიმში. 


თავი 28 


1 ვაი, ეფრემის მემთვრალეთა სიამაყის გვირგვინს და მისი 
დიდებული მშვენების დამჭკნარ ყვავილს, ღვინით 
დაძლეულთა პოხიერი მინდვრების თავზე! 2 აჰა, უფლის 
ძლიერი და მაგარი, როგორც სეტყვის თქეში, დამქანცველი 
ქარიშხალი, როგორც წყალდიდობის ნიაღვარი, მიწას 
დაანარცხებს თავისი ხელით. 3 ფეხით გაითელება ეფრემის 
მემთვრალეთა სიამაყის გვირგვინი! 4 მისი დიდებული 
მშვენების დამჭკნარი ყვავილი სახიერი მინდვრების თავზე 
იქნება როგორც ნაადრევი ხილი, ზაფხულამდე მოუწევნელი, 
რომელსაც თვალს მოჰკრავს თუ არა მნახველი, ხელთ იგდებს 
და იმწამსვე ყლაპავს. ? იმ დღეს ცაბაოთ უფალი იქნება 
დიდების გვირგვინი და ბრწყინვალე ჯიღა თავისი ერის 
ნარჩომისათვის. 9 და სამართლის სულად სამსჯავროში 
მჯდომელისთვის, ძლიერებად - მომხდურთა 
უკუმქცეველისათვის კარიბჭიდან. 7 მაგრამ ესენიც ბარბაცებენ 
ღვინისაგან და ირხევიან თაფლუჭისგან; მღვდელი და ქადაგი 
ბარბაცებენ თაყლუჭისგან, ჩანთქმული ღვინით, ირხევიან 
თაფლუზჭისგან, ბარბაცებენ ხილვების დროს, მერყეობენ 
სამართლის განკითხვისას. 8 რადგან ყოველი სუფრა სავსეა 
ნარწყევით, სუფთა ადგილი აღარ დარჩა. 9 ვინ უნდა 
დამოძღვროს ცოდნით და ვის უნდა ჩააგონოს ამბავი? - რძეს 
მოწყვეტილთ, ძუძუანასხლეტთ? 19 რადგან რჩევა რჩევაზე, 
რჩევა რჩევაზე, წესი წესზე, წესი წესზე, ცოტა აქ, ცოტა იქ; 11 
რადგან ლუღლუღა ბაგეებით და უცხოთა ენით დაელაპარაკება 
ამ ხალხს. 12 მან უთხრა მათ: აჰა, საშვებელი, მიეცით შვება 
მაშვრალს! აჰა, განსვენება! მაგრამ მოსმენა არ უნდოდათ. 13 
მაშინ უფლის სიტყვად იქცევა მათთვის რჩევა რჩევაზე, რჩევა 
რჩევაზე, წესი წესზე, წესი წესზე, ცოტა აქ, ცოტა იქ, რომ იარონ 
და გულაღმა გადაყირავდნენ, დაილეწონ, მახეში მოექცნენ და 
შეპყრობილ იქნენ. 1“ ამიტომ ისმინეთ უფლის სიტყვა, 
მაგინებელნო, ამ ხალხის მბრძანებელნო იერუსალიმში! 12 


რადგან ამბობთ: აღთქმა გვაქვს დადებული სიკვდილთან და 
კავშირი შევკარით შავეთთან; როცა წარმხოცელი შოლტი 
ჩამოივლის, ვერ მოგვწვდება, რადგან სიცრუე გავიხადეთ 
თავშესაფრად და ტყუილი - საფარველად. 15 ამიტომ ასე 
ამბობს უფალი ღმერთი: აჰა, ქვა დავდგი სიონზე საძირკვლად, 
ქვა გამონაცადი, ძვირფასი ქვაკუთხედი, მყარი საძირკველი; 
მასზე დანდობილი, არ აჩქარდება. 17 დავდებ სამართალს 
ლარად და სიმართლეს - შვეულდ, და სეტყვა წარხოცავს 
სიცრუის თავშესაფარს და წყალი წაიღებს ტყუილის 
საფარველს. 18 გაცუდდება თქვენი აღთქმა სიკვდილთან და 
თქვენი კავშირი შავეთთან ვერ გაძლებს; როცა წარმხოცელი 
შოლტი ჩამოივლის, მისი გასათელი შეიქნებით. 1? როგორც კი 
ჩამოივლის, შეგიპყრობთ თქვენ; რადგან ყოველ დილით 
ჩამოივლის, დღისით და ღამით. მისი ამბის გაგონებაც კი 
ზარდამცემი იქნება. 2?– რადგან მოკლე იქნება საწოლი ფეხის 
გასაშლელად და ვიწრო იქნება საბანი გადასახურავად. 21 
რადგან აღიმართება უფალი როგორც ფერაციმის მთაზე, 
შეიძვრის როგორც გიბყონის ველზე თავისი საქმის, უცხო 
საქმის აღსასრულებლად და თავისი ქმედების, საოცარი 
ქმედების ჩასადენად. 22 ახლა მოეშვით შეგინებას, რომ არ 
მოგიჭიროთ თქვენმა საკვრელებმა, რადგან გავიგე რომ 
გადაწყვეტილია მეუფისგან, ცაბაოთ უფლისგან მთელი ქვეყნის 
განადგურება. 23 ყურადიღეთ და ისმინეთ ჩემი ხმა, გაიგონეთ 
და შეისმინეთ ჩემი სიტყვა: 2“ განა სულმუდამ ხნავს მხვნელი 
დასათესად? განა სულმუდამ აბრუნებს და ფარცხავს თავის 
მიწას? 25 განა არ ასწორებს მის ზედაპირს, მიმოფანტავს 
სოინჯს და თესავს კვლიავს, ჩადებს ხორბალს ხნულში და ქერს 
თავის ადგილზე და ასლს ყანის კიდეებზე? 25 ესა აქვს წესად 
დადებულთ, მისმა ღმერთმა დამოძღვრა იგი. 27 რადგან 
კევრით არ ლეწავენ სოინჯს და ურმის ბორბალს არ ატარებენ 
კვლიავზე, რადგან სოინჯი კეტით იცეხვება და ჯოხით - 
კვლიავი. 28 პური ილეწება, მაგრამ ბოლომდე არ ინაყება; 
გრიალებენ ურმის ბორბალი და ცხენები, მაგრამ არ ნაყავენ 


მას, 2? ესეც ცაბაოთ უფლისგან მოდის; საკვირველია მისი 
რჩევა და სიბრძნე მისი - დიდებული. 


თავი 29 


1 ვაი არიელს, არიელს, ქალაქს, დავითი სადაც დაბანაკდა! 
მიუმატე წელიწადს წელიწადი, ერთმანეთს მიჰყვეს 
დღესასწაულები. ? შევაჭირვებ არიელს, ატყდება ვაი და ვიში 
და არიელად შეიქნება ჩემთვის. 3 ბანაკად შემოგადგები 
ირგვლივ და კოშკებს შემოგავლებ, გოდოლებს აღვმართავ შენ 
წინააღმდეგ. 4 ჩაიფლობი, მიწიდან დაიწყებ ლაპარაკს და 
ჩაიხშობა შენი ნათქვამი, ლანდივით ამოვა შენი ხმა მიწიდან 
და მტვერიდან აჩურჩულდება შენი ნათქვამი. ? მტვრის 
კორიანტელივით იქნება შენი ურიცხვი მტერი და განიავებულ 
ბზესავით - ურიცხვი მტარვალი. მოხდება უცბად ანაზდეულად. 9 
ცაბაოთ უფალი გამოგეცხადება გრგვინვით და მიწისძვრით და 
მაღალი ხმით, ქარიშხლით და გრიგალით და შემჭმელი 
ცეცხლის ალით. 7 სიზმარივით, ღამეულ ჩვენებასავით იქნება 
არიელზე გალაშქრებული დიდძალი ხალხი და ყველა, ვინც 
თავს ესხმის მას და მის ციხე-სიმაგრეებს, ვინც მას აჭირვებს. 8 
როგორც მშიერს ესიზმრება, თითქოს ჭამდეს, გაეღვიძება და, 
აჰა, ცარიელი აქვს მუცელი; როგორც მწყურვალს ესიზმრება, 
თითქოს სვამდეს, გაეღვიძება და, აჰა, ღონემიხდილია და 
სწყურია მის სულს. ასე იქნება დიდძალი ხალხი, რომელიც 
თავს ესხმის სიონის მთას. ? თავი გაიშტერეთ და გაშტერდით! 
თავი დაიბრმავეთ და დაბრმავდით! მთვრალები არიან, 
მაგრამ არა ღვინით, ბარბაცებენ, მაგრამ არა თაფლუჭით. 19 
რადგან გადმოღვარა თქვენზე უფალმა ძილქუშის სული და 
დაგიხუჭათ თვალები, წინასწარმეტყველნო, და დაგიფარათ 
თავები, მისნებო. 11 იქნება თქვენთვის მთელი ეს ხილვა 
როგორც დაბეჭდილი წიგნის სიტყვები, რომელსაც აძლევენ 
წიგნის მცოდნეს და ეუბნებიან: წაიკითხე, ის კი ამბობს: არ 
შემიძლია, რადგან დაბეჭდილია წიგნი. 12 ეძლევა წიგნი 
წიგნის უცოდინარს და ეუბნებიან: წაიკითხე, ის კი ამბობს; არ 
ვიგი წიგნი. 132 თქვა უფალმა: რაკი პირით მომიახლოვდა ეს 
ხალხი და ბაგით მადიდებს მხოლოდ, გულით კი შორს არის 


ჩემგან და გაზეპირებულ ანდერძად ექცათ ჩემდამი მოწიწება, 
14 ამიტომ, აჰა, საკვირველს რასმე მოვახდენ ამ ხალხზე, 
გასაოცარს და საკვირველს; დაიკარგება მათ ბრძენთა სიბრძნე 
და მათ გონიერთა გონიერება უჩინო იქნება. 15 ვაი მათ, ვინც 
ღრმად მალავენ უფლისაგან თავიანთ ზრახვებს და ბნელში 
აქვთ თავიანთი საქმეები, და ამბობენ: ვინ არის ჩვენი 
დამნახველი, ვინ არის ჩვენი მცნობელი? 15 თქვე 
უკუღმართებო! თუ შერაცხილა თიხა მექოთნის სწორად? თუ 
უთქვამს შექმნილს შემქმნელისთვის, ან შეგიქმნივარო? თუ 
უთქვამს ნასახს დამსახველისთვის, გაგება არ გაქვსო? 17 
ცოტაც, სულ ცოტაც და გადაიქცევა ლიბანი ხოდაბუნად და 
ხოდაბუნი მაღნარად შეირაცხება. 18 გაიგონებენ იმ დღეს 
ყრუები წიგნის სიტყვებს და ბრმათა თვალები ბნელიდან და 
უკუნიდან გამოიხედავენ. 19 ბედშავს მოემატება სიხარული 
უფალში და ღარიბი-ღატაკნი ისრაელის წმიდაში გაიხარებენ. 
20 რადგან აღარ იქნება მტარვალი და ბოლო მოეღება 
მაგინებელს, ამოწყდებიან ერთიანად ბოროტ საქმეზე 
მღვიძარენი; 21 რომლებიც სიტყვით აცდუნებენ ადამიანს, 
მახეს უგებენ კარიბჭესთან მომჩივანს და არაფრის გულისთვის 
აძევებენ მართალს. 22 ამიტომ ასე ეუბნება უფალი იაკობის 
სახლს, აბრაამის გამომსყიდველი: ამიერიდან არ იქნება 
შერცხვენილი იაკობი, ამიერიდან არ გაუფითრდება სახე. 23 
რადგან როცა დაინახავს თავის მონაგარს, ჩემს ხელთა 
ქმნილებას, თავის წიაღში, წმიდაყოფენ ჩემს სახელს, 
წმიდაყოთენ იაკობის წმიდას და ისრაელის ღვთის შიში 


ექნებათ. 24 ჭკუადაბნეულნი გონს მოეგებიან და ჭირვეულნი 
დაიმოძღვრებიან. 


თავი 30 


1 ვაი ამბოხებულ შვილებს, ამბობს უფალი, რჩევას რომ 
მიჰყვებიან, მაგრამ არა ჩემსას! ზრახვას რომ იზრახავენ, 
მაგრამ არა ჩემის სულისას, რათა ცოდვა მიუსართონ ცოდვას. 
2 ეგვიპტეში რომ ჩადიან და ჩემს ბაგეებს არ ეკითხებიან, რათა 
ფარაონის მფარველობა ეძებონ და ეგვიპტის ჩრდილს 
შეაფარონ თავი! 3 სირცხვილად ექცევათ მათ ფარაონის 
მფარველობა და ეგვიპტის ჩრდილში შეფარება - დამცირებად. 
4 რადგან მათი მთავრები ცოყანში არიან და მათმა 
მოციქულებმა ხანეს მიაღწიეს. ? ყველა სირცხვილს ჭამს იმ 
ხალხის გამო, რომელიც ვერ გამოადგებათ მათ, ვერც იხსნის, 
ვერც უშველის, მხოლოდ შეარცხვენს და მოაყივნებს. 5 ნეგების 
პირუტყვთა განაჩენი. ტანჯვისა და წვალების ქვეყნის გავლით, 
საიდანაც გამოდიან ხვადი და ძუ ლომი, ასპიტი და მფრინავი 
გველეშაპი, ჩოჩრების ზურგით მიაქვთ თავიანთი დოვლათი და 
აქლემების კუზით - თავიანთი განძეულობა იმ ხალხთან, 
რომელიც არ გამოადგებათ. 7 ეგვიპტის შემწეობა ფუჭი და 
ამაოა, ამიტომ შევარქვი მას უქმად მოტრაბახე. 8 ახლა წადი 
და ფიქალზე დაუწერე ეს მათ და წიგნში ამოკვეთე, რომ 
დარჩეს სამომავლოდ, უკუნისამდე. 8? რადგან ურჩია ეს ხალხი, 
მატყუარა შვილები არიან, შვილები, რომელთაც არ უნდათ 
უფლის რჯულის გაგონება; 1% რომლებიც ეუბნებიან მისნებს: 
ნურაფერს ხედავთ, და წინასწარმეტყველთ: ნუ 
გვიწინასწარმეტყველებთ სიმართლეს, გვითხარით საამური 
სიტყვები, სასეიროდ გვიწინასწარმეტყველეთ! 11 გზიდან 
გადადექით, ბილიკიდან გადაუხვიეთ, ისრაელის წმიდა 
მოგვაშორეთო. 12 ამიტომ ასე ამბობს ისრაელის წმიდა: 
რადგან შეიძულეთ ეს სიტყვა, ძალადობის და ცბიერების იმედი 
გაქვთ და ამას ემყარებით, 13 ამიტომ ეს დანაშაული იქნება 
თქვენთვის მაღალ კედელზე გაჩენილი ბზარივით, რომელიც 
გაარღვევს მას და ერთ წამში, ანაზდეულად ჩამოაქცევს. 14 
დაინგრევა, როგორც იმსხვრევა მექოთნეთა ჭურჭელი, 


უწყალოდ დალეწილი, და ერთ ნატეხსაც ვერავინ იპოვნის მის 
ნამსხვრევებში, რომ კერიდან ცეცხლი აიღოს ან საგუბარიდან 
წყალი ამოხაპოს. 12 რადგან ასე ამბობს უფალი ღმერთი, 
ისრაელის წმიდა: უკან მოქცევით და დავანებით 
გადარჩებოდით, სიმშვიდეში და სასოებაში იქნებოდა თქვენი 
ძალა, მაგრამ არ ინდომეთ, 19 თქვით: არა, ცხენებით 
გავიქცევით, ამიტომაც გაიქცევით! მკვირცხლებზე 
ავმხედრდებითო, იმიტომაც მკვირცხლები იქნებიან თქვენი 
მდევრები. 17 ათასი გაიქცევა ერთის მუქარაზე; ხუთის მუქარაზე 
ყველანი გაიქცევით, ვიდრე სამანივით არ შერჩებით მთის 
წვერს და მაღლობს - ნიშანივით. 18 მაინც სურს უფალს თქვენი 
შეწყალება და მაინც აღდგება თქვენს შესაბრალებლად, 
რადგან სამართლის ღმერთია უფალი, ნეტარია ყოველი მისი 
მოესავი. 1? რადგან ერი სიონში იცხოვრებს, იერუსალიმში; 
აღარ გექნება სატირალი, წყალობით შეგიწყალებს შენი 
ღაღადების ხმაზე; როგორც კი მოესმება, პასუხს გაგცემს. 29 
მოგცემთ უფალი ჭირში პურსა და სიმწარეში წყალს და აღარ 
დაიმალება თქვენი მოძღვარი და იხილავენ თქვენს მოძღვარს 
თქვენი თვალები. 21 თქვენს ყურებს მოესმება სიტყვა თქვენს 
უკან: აჰა, გზა, იარეთ მასზე, როცა მარჯვნივ ან მარცხნივ 
გადაუხვევთ. 22 სიბილწედ შერაცხავთ ვერცხლით მოჭედილ 
თქვენს კერპებს და თქვენი აღალმების ოქროს შესამოსელს, 
გაფანტავთ როგორც სიბინძურეს, განვედო, ეტყვით. 23 
მოსცემს წვიმას შენს თესლს, რომელსაც დათესავ მიწაზე, და 
პურს - მიწის მოსავალს, რომელიც მსუყე და მაწიერი იქნება; 
იბალახებს იმ დღეს შენი საქონელი გაშლილ საძოვარზე. 24 
ხარები და ვირები, მიწას რომ ამუშავებენ, მარილიან საკვებს 
შეჭამენ, გადარჩეულს ნიჩბითა და სანიავებლით. 22 ყოველ 
მაღალ მთაზე და ყოველ შემაღლებულ გორაკზე გაჩნდება 
ღელეები, წყლის ნიაღვრები დიდი შემუსრვის დღეს, როცა 
დაეცემიან გოდოლები. 29 მთვარის ნათელი მზის ნათელივით 
იქნება და მზის ნათელი გაშვიდკეცდება შვიდი დღის 
ნათელივით; მაშინ შეუხვევს უფალი ჭრილობას თავის ერს და 
თავის დანარტყამს განუკურნავს. 27 აჰა, უფლის სახელი 


შორიდან მოდის; გიზგიზებს მისი რისხვა და შენივთდა კვამლი, 
მისი ბაგეები სავსეა წყრომით და მისი ენა მჭამელი ცეცხლია. 
28 მისი სუნთქვა, როგორც მოვარდნილი ნიაღვარი, ყველამდე 
უწვდენს, რომ გაცხრილოს ხალხები აღსპოლვის ცხრილში; 
რომ ლაგამი ამოსდოს ყბაზე ხალხებს გზა-კვალის ასარევად. 
29 სიმღერა გექნებათ როგორც დღესასწაულის განათვლის 
ღამეს და გულის სიხარული როგორც სალამურით მიმავალს 
უფლის მთაზე, ისრაელის კლდეზე ასასვლელად. 39 გამოსცემს 
უფალი თავის დიდეხულ ხმას და თავის შემართულ მკლავს 
გამოაჩენს მძვინვარე რისხვაში და შემჭმელი ცეცხლის ალში, 
მეხისტეხაში და თავსხმაში, ქვის სეტყვაში. 31 რადგან უფლის 
ხმაზე დაფრთხება აშური, როცა ატყდება კვერთხის ცემა. 32 
ყოველ ჩავლაზე დამსჯელი კეტისა, რომელსაც მათზე 
შემართავს უფალი, დაფდაფთა და ქნართა ხმა გაისმება და 
მოღერებული მკლავით შეებმება მათ. 33 რადგან დიდიხნის 
მოწყობილია კოცონი, მეფისთვის გამზადდა, გაღრმავდა და 
გაფართოვდა. უხვად არის მასზე ცეცხლი და შეშა. უფლის 
სუნთქვა, როგორც გოგირდის ნიაღვარი, გააჩაღებს მას. 


თავი 31 


1 ვაი ეგვიპტეში ჩამავალთ შემწეობისთვის, ცხენებისა და 
ეტლების მოიმედეთ, რადგან ბევრია, და მხედრებზე 
დანდობილთ, რადგან ძალზე ძლიერები არიან. არ უყურებენ 
ისრაელის წმიდას და უფალს არ ეკითხებიან. 2 მაგრამ ბრძენია 
ის და უბედურება მოაქვს. არ გადათქვამს თავის სიტყვებს, წინ 
აღუდგება უკეთურთა სახლს და ავისმქმნელთა შემწეობას. 3 
კაცნია ეგვიპტელნი, არა ღმერთნი; მათი ცხენები ხორცია, არა 
სული. როცა უფალი მოიქნევს ხელს, წაიფორხილებს შემწე და 
დაეცემა შეწევნილიც. და ყველანი ერთიანად დაიღუპებიან.“ 
რადგან ასე მითხრა უფალმა: როგორც ბრდღვინავს ლომი ან 
ლომის ბოკვერი თავის მსხვერპლზე, თუნდაც შემოადგეს 
მწყემსების გუნდი, არ ეშინია მათი ყვირილისა და არც მათ 
სიმრავლეს უფრთხის - ასე ჩამოვა ცაბაოთ უფალი საომრად 
სიონის მთაზე და მის გორაკზე. 2 როგორც ჩიტი ბარტყებს, ასე 
დაიფარავს ცაბაოთ უფალი იერუსალიმს, დაიფარავს და 
იხსნის, მოუფრთხილდება და გადაარჩენს. 9 დაუბრუნდით მას, 
ისრაელიანებო, ვისაც ღრმად განუდექით! 7 რადგან მოისვრის 
იმ დღეს ყოველი კაცი თავის ვერცხლის კერპებს და თავის 
ოქროს კერპებს, რომლებიც თქვენმა ცოდვილმა ხელებმა 
გააკეთეს. 8 არკაცური მახვილით დაეცემა აშური და 
არაადამიანური მახვილი შეჭამს მას; მახვილს გაექცევა, მის 
ჭაბუკებს კი დაიმონებენ. ? შიშით ჩაუვლის თავის კლდეს და 
დაფრთხებიან მისი მთავრები დროშის წინაშე, ამბობს უფალი, 
რომელსაც ცეცხლი აქვს სიონზე და სახმილი - იერუსალიმში. 


თავი 32 


1 აჰა, სიმართლით იმეფებს მეფე და მთავრები სამართლიანად 
იმთავრებენ. 2 თითოეული იქნება როგორც საფარი ქარში, 
თავშესაფარი ავდარში, როგორც წყლის ნაკადულები 
უდაბნოში, როგორც მაღალი კლდისგან დაფენილი ჩრდილი 
ურწყულ მიწაზე. 3 არ დაიბინდება მხედველთა თვალები და 
მსმენელთა ყურები გამახვილდება. 4 თავქარიანთა გული 
ეზიარება ცოდნას და ჩლიფიანთა ენა ნათლად ამეტყველდება. 
> აღარ დაერქმევა უგვანს ღირსეული და გაიძვერას აღარ 
ეთქმის პატიოსანი. ძუნწს ხელგაშლილად არ მოიხსენებენ. 9 
რადგან უგვანი უგვანად ლაპარაკობს და მისი გული ბოროტს 
იზრახავს, რათა უკეთურება ჩაიდინოს და უფალზე მრუდედ 
ილაპარაკოს, ცარიელზე დატოვოს მშიერი და მწყურვალს 
სასმელი წაართვას. 7 ძუნწს ბოროტი აქვს იარაღი, მზაკვრობას 
იზრახავს, რომ ბედშავი ცრუ სიტყვებით დაღუპოს, მართალსაც 
რომ ამბობდეს გლახაკი. 8 ღირსეული კი ღირსეულს იზრახავს 
და ღირსებაზე დგას. ? უზრუნველო ქალებო, წამოდექით, 
უსმინეთ ჩემს ხმას! უდარდელო ასულნო, ყურად იღეთ ჩემი 
ნათქვამი! 1% ერთი წელიც და შეშფოთდებით, უდარდელნო, 
რადგან ბოლო მოეღება რთველს, მოსავლის აღების ჟამი არ 
დადგება. 11 გეშინოდეთ, უზრუნველნო, შფოთავდეთ, 
უდარდელნო! განიძარცვეთ, გაშიშვლდით და წელი 
მოისარტყლეთ. 12 მკერდს იცემდეთ სანატრელი ყანების გამო, 
ნაყოფიერ ვენახთა გამო. 13 ჩემი ხალხის მიწის გამო, სადაც 
ძეძვი და ეკალი გაიხარებს; ვაგლახ, ყველა მხიარული სახლის 
გამო, მოზეიმე ქალაქთა გამო! 14 რადგან დარბაზები 
დაცარიელდება და ხმაურიან ქალაქს მიატოვებენ; ბორცვი და 
გოდოლი გამოქვაბულად იქცევა უკუნისამდე, კანჯართა 
საჯირითოდ, ჯოგების საძოვრად. 15 ვიდრე არ გადმოვა ჩვენზე 
ზეგარდმო სული და უდაბნო წალკოტად არ გადაიქცევა და 
წალკოტი მაღნარად არ შეირაცხება. 19 მაშინ დაივანებს 
უდაბნოში სამართალი და სიმართლე დამკვიდრდება 


წალკოტში. 17 მაშინ სამართალი შეიქმს მშვიდობას და შვება 
და მყუდროება იქნება სამართლის ნაყოფი უკუნისამდე. 18 
დამკვიდრდება ჩემი ერი მშვიდობის სამყოფელში, მყუდრო 
სავანეებში და უზრუნველ სადგომებში. 19? მოვა სეტყვა და ტყე 
დაბლა ჩამოიწევს და ქალაქი ბარად გაივაკებს. 29 ბედნიერები 
ხართ, ვინც ყველგან თესავთ, სადაც წყალია, და ნებაზე უშვებთ 
ხარს და სახედარს! 


თავი 33 


1 ვაი შენ, დამარბეველო, თავად დაურბეველო, გამცემო და 
თავად გაუცემელო! როცა მოათავებ რხევას, შენც დაირბევი; 
როცა შეწყვეტ გამცემლობას, შენ გაგცემენ! 2 უფალო, 
შეგვიწყალე, შენ გესავთ! იყავი მათ მკლავად დილაობით და 
ჩვენს სახსრად გასაჭირში! 3 შენი ხმის გრიალზე გარბიან 
ერები, წამოიმართები და იფანტებიან ხალხები. 4 აიკრიფება 
თქვენი ნადავლი, როგორც კრეფს ბოცომკალი; დაესხმის, 
როგორც კალიის ურდო ესხმის. ? აღზევებულია უფალი, 
რადგან მაღლაა დავანებული, აავსო სიონი სამართლითა და 
სიმართლით. § ის იქნება შენი დროების სიმტკიცე, სახსართა 
სიუხვე, სიბრძნე და ცოდნა; უფლის შიშია მისი საუნჯე. 7 აჰა, 
აყვირდებიან მათი ბუმბერაზნი გარეთ, მშვიდობის მოციქულნი 
მწარედ ატირდებიან. 8 გაუდაბურდა გზები, გადაშენდა 
მგზავრი; დარღვეულია აღთქმა, მოწმენი ათვალწუნებული, 
ადამიანი არადჩაგდებული. ? გლოვობს, მწუხარებს მიწა, 
შერცხვენილია ლიბანი, გადამჭკნარი; შარონი უდაბნოს 
დაემსგავსა, ხაშანს და ქარმელს დასცვივდა ფოთოლი. 19 
ახლა აღვდგები, ამბობს უფალი, ახლა ავმაღლდები, ახლა 
ავიმართები. 11 თივით ორსულნო, ჩალას დაბადებთ; ცეცხლია 
თქვენი სუნთქვა, თქვენივე შემჭმელი. 12 საკირის საწვავად 
იქცევიან ხალხები, აკაფელი ძეძვივით ჩაიწვებიან ცეცხლში. 13 
გესმათ, შორეულნო, ჩემი ნამოქმედარი, გეცოდინოთ, 
ახლობელნო, ჩემი ძლიერება! 14 შეშინდნენ ცოდვილნი 
სიონზე, შიშისზარმა შეიპყრო უკეთურნი; რომელი ჩვენგანი 
გაუძლებს მშთანთქმელ ცეცხლს? რომელი ჩვენგანი გაუძლებს 
მარადიულ სახმილსო? 12 მართლად მსვლელი და წრფელად 
მოუბარი, ძალადობით მონახვეჭის მოძულე, ქრთამისაგან 
ხელის დამფერთხავი, ყურის დამხშობი სისხლიან ამბავზე და 
თვალის დამხუჭველი ბოროტების ცქერაზე - 165 აი, ვინ 
დაივანებს მაღალში; კლდეთა სიმაგრეები იქნება მისი საფარი, 


მიეცემა მური და ექნება წყალი დაუწყვეტელი. 17 შენი თვალები 


იხილავენ მეფეს თავის მშვენებაში, დაინახავენ შორეულ 
ქვეყანას. 18 შენი გული გაიხსენებს შიშს: სად არის 
აღმრიცხველი? სად არის ამწონელი? სად არის გოდოლთა 
აღმრიცხველი? 139? თავგასულ ხალხს არ იხილავ, ხალხს მძიმედ 
მეტყველს, ვისიც არავის ესმის, ენაბორძიკას, ვისაც ვერავინ 
უგებს. 29 შეხედე სიონს, ჩვენი დღესასწაულების ქალაქს. შენი 
თვალები იხილავენ იერუსალიმს, მყუდრო სავანეს, აუშლელ 
კარავს! არ დაიძვრის სამარადისოდ მისი პალოები და 
არცერთი მისი საბელი არ გაწყდება. 21 რადგან იქ გვეყოლესა 
უფლის ძალი მდინარეთა და ფართე არხების ნაცვლად; 
ნიჩბებიანი ხომალდი ვერ შევა მასში და ძლიერი გემი იქ ვერ 


გაივლის. 22 რადგან უფალია ჩვენი მსაჯული, უფალია ჩვენი 
რჯულმდებელი, უფალია ჩვენი მეფე; ის გვიხსნის ჩვენ. 23 
მოშვებულია შენი სახელები, ვეღარ იჭერს ფუძეზე ანძას და 
ვეღარ იშლება იალქნები. მაშინ განაწილდება დიდძალი 
ნადავლი, კოჭლებიც დაიწყებენ ალაფობას. 24 არ იტყვის 
მცხოვრები, ავად ვარო. ხალხს, მასში დამკვიდრებულს, 
მიეტევება დანაშაული. 


თავი 34 


1 ახლოს მოდით, ერებო, რომ გაიგონოთ! ყურადღებით 
იყავით, ხალხებო! გაიგონოს მიწამ და მისმა სავსებამ, 
ქვეყანამ და ყოველმა მისმა აღმონაცენმა! 2? რადგან უფლის 
რისხვაა ყველა ერზე და გაცეცხლება მთელ მათ მხედრობაზე; 
შერისხა ისინი, დასახოცად გასწირა. 3 მათი დახოცილები 
გადაიყრებიან, მათი გვამები სიმყრალეს აუშვებენ და მთები 
დალბებიან მათი სისხლისგან. 4 დალბება ცის მთელი 
მხედრობა და ცა ეტრატივით დაიგრაგნება, ჩამოცვივა მთელი 
მხედრობა, როგორც ფურცელი ცვივა ვაზს და მჭკნარი 
ფოთოლი - ლეღვის ხეს. ? რადგან დაითრო ცაში ჩემი 
მახვილი; აჰა, დაეშვება ის ედომზე და ჩემგან შერისხულ 
ხალხზე დასასჯელად. 9 უფლის მახვილი სავსეა სისხლით, 
გაპოხილია ქონით, კრავთა და თიკანთა სისხლით, კერძების 
თირკმელთა ქონით; რადგან მსხვერპლშეწირვა აქვს უფალს 
ბოცრაში და დიდი ხოცვა ედომის მიწაზე. 7” კამეჩები დაეცემიან 
მასთან ერთად და ხბორები ხარებთან ერთად, დაითრობა 
სისხლით მიწა და ქონით გაიპოხება მისი მტვერი. 8? რადგან 
შურისგების დღე აქვს უფალს, ნაცვალგების წელი სიონის 
სარჩელისთვის. 9? მისი ხევები კუპრად გადიქცევა და მისი 
მტვერი - გოგირდად, მისი მიწა მოგიზგიზე კუპრი გახდება. 19 
არ ჩაქრება არც დღე, არც ღამე; უკუნისამდე იდინებს კვამლი, 
თაობიდან თაობამდე უკაცრიელი იქნება და არავინ იქნება იქ 
გამვლელი სამარადისოდ. 11 ჭოტი და ზღარბი დაიმკვიდრებენ 
მას, ბუკიოტი და ყორანი დაიბუდებენ მასში; გასჭიმავს მასზე 
უსახურობის ლარს და უდაბურობის შვეულს. 12 მისი აზნაურნი 
სამეფოს ვერ გამოაცხადებენ იქ; მისი მთავარნი 
გადაშენდებიან. 13 მის დარბაზებში ეკალი ამოვა, ქაცვი და 
ძეძვი - მის ციხე-სიმაგრეებში, ტურების სადგომად იქცევა და 
სირაქლემათა საცხოვრებლად. 14 ყოველი ჯურის მხეცი 
შეეყრება ერთმანეთს, ოჩოკოჩი ოჩოკოჩს დაუწყებს ხმობას; აქ 
დაიბუდებს ალი და იპოვის სადგურს. 15 აქ მოიკალათებს 


გველი, დაყრის კვერცხეხს, გამოჩეკავს და თავის ჩრდილში 
მოუყრის თავს; აქ მოიყრიან თავს ძერები სათითაოდ. 15 
მოძებნეთ უფლის წიგნში და წაიკითხეთ: არცერთი მათგანი არ 
დააკლდება, სათითაოდ საძებარნი არ იქნებიან, რადგან 
თავად მისმა ბაგემ ბრძანა და მისმა სულმა თავი მოუყარა. 17 
მან უყარა მათ წილი და მისმა ხელმა დაუდგინა საზღვარი; 
საუკუნოდ დაიმკკიდრებენ მას, თაობიდან თაობამდე იქ 
იცხოვრებენ. 


თავი 35 


1 მოილხენს უდაბნო და ხრიოკი, გაიხარებს ტრამალი და 
შროშანივით აყვავდება. 2 აყვავდება და გაიხარებს, იქნება 
ლხენა და სიხარული; ლიბანის დიდება მიეცემა მას, ქარმელის 
და შარონის სიდიადე; იხილავენ ისინი უფლის დიდებას და 
ჩვენი ღმერთის სიდიადეს. 3 გააძლიერეთ ღონემიხდილი 
ხელები და მოკვეთილი მუხლები გაიმაგრეთ! “ უთხარით 
გულშემდრკალთ: გამაგრდით, ნუ გეშინიათ! აჰა, ღმერთი 
თქვენი, მოვა შურისგება, ღვთის საზღაური; ის მოვა და 
გიხსნით თქვენ. ? მაშინ აეხილებათ თვალები ბრმებს და 
ყრუებს სასმენელნი გაეხსნებათ. 9 მაშინ ირემივით იხტუნებს 
მკელობელი და მუნჯის ენა იგალობებს, რადგან ამოხეთქავს 
უდაბნოში წყალი და ტრამალზე - ნიაღვრები. 7 დასიცხული 
მიწა ტბორად გადიქცევა და ხრიოკები წყაროსთვლებად; 
ტურების სადგომი, სადაც ბუდობენ, ლელით და ლერწმით 
გადამწვანდება. 8 შარაგზა იქნება იქ და წმიდა გზა დაერქმევა 
მას; უწმიდური იქ ვერ გაივლის; გზიანად მავალისთვის იქნება 
იგი და ბრიყვები არ იყიალებენ. ? არ გამოჩნდება იქ ლომი და 
სასტიკი მხეცი არ დაადგება მას, არ გაჭაჭანდება იქ; მხოლოდ 
გამოხსნილნი ივლიან. 19 უფლის გამოსყიდულნი 
დაბრუნდებიან და მხიარული ყიჟინით მივლენ სიონზე, საუკუნო 
სიხარული იქნება მათ თავზე, შვება და სიხარული ეწევა მათ და 
ტანჯვა- წუხილი განშორდებათ. 


თავი 36 


1 მეფე ხიზკიაჰუს მეთოთხმეტე წელს მოადგა სანხერიბი, 
აშურის მეფე, იუდას ყველა ციხე-ქალაქს და აიღო ისინი. 2 
გაგზავნა აშურის მეფემ რაბშაკე ლაქიშიდან იერუსალიმისკენ 
მეფე ხიზკიაჰუსთან დიდძალი ჯარით; და დადგა იგი ზემო 
ტბორის წყალსადინართან, მრეცხავთა მინდვრის გზაზე. 3 
გავიდნენ მასთან სასახლის მოურავი ელიაკიმ ხილკიაჰუს ძე, 
შებნა მწერალი და იოახ ასაფის ძე, მემატიანე. 4 უთხრა მათ 
რაბშაკემ: უთხარით ხიზკიაჰუს, ასე ამბობს-თქო დიდი მეფე, 
აშურის მეფე: რისი იმედი გაქვს, ასე რომ დაიმედებულხარ? 2? 
გეუბნები: განა მხოლოდ სიტყვები - თათბირი და სიმამაცე 
უნდა ბრძოლას, ახლა ვისი იმედი გაქვს, რომ გადამიდექი? 9 
აჰა, მაგ გატეხილი ლერნმის - ეგვიპტის იმედი გაქვს, 
რომელსაც თუ კაცი დაეყრდნო, ხელში შეერჭობა და 
გაუხვრეტს. ასეთია ფარაონი, ეგვიპტის მეფე, ყველასათვის, 
ვისაც კი მისი იმედი აქვს. ” რომ მეუბნებით, უფლის, ჩვენი 
ღმერთის იმედი გვაქვსო, ეს ის ღმერთი ხომ არ არის, 
გორაკები და სამსხვერპლოები რომ გაუუქმა ხიზკიაჰუმ და 
უთხრა იუდას და იერუსალიმს: ამ სამსხვერპლოსთან ეცით 
თაყვანიო? 3? ახლა მოდი და გაეჯიბრე ჩემს ბატონს, აშურის 
მეფეს; ათას ცხენს მე მოგცემ და, აბა, მხედრებს თუ იშოვი 
მათთვის. 3? აბა, როგორ უკუაქცევ ერთ მოხელეს ჩემი ბატონის 
უმდაბლეს მსახურთაგან, როცა თავად ეგვიპტის ეტლების და 
ცხენების იმედზე ხარ? 19 მერედა, განა უფლის ნების გარეშე 
მოვადექი ამ ადგილს გასანადგურებლად? უფალმა მიბრძანა: 
დაეცი მაგ ქვეყანას და გაანადგურეო! 11 მიუგეს ელიაკიმმა, 
შებნამ და იოახმა რაბშაკეს: ელაპარაკე შენს მორჩილთ 
არამის ენაზე, რადგან გვესმის. იუდაურად ნუ გველაპარაკები 
ამ ხალხის გასაგონად, გალავანზე რომ არიან. 12 უთხრა მათ 
რაბშაკემ: მარტო შენს ბატონთან და შენთან სალაპარაკოდ 
როდი გამომგზავნა ჩემმა ბატონმა, არამედ მაგ ხალხთანაც, 
გალავანზე რომ დამჯდარა, რომ თქვენთან ერთად ჭამოს 


თავისი განავალი და სვას თავისი ფსელი. 13 დადგა რაბშაკე 
და ხმამაღლა გაჰყვირა იუდაურად და თქვა: ისმინეთ სიტყვა 
დიდი მეფისა, აშურის მეფისა. 14 ასე ამბობს მეფე: არ 
შეგაცდინოთ ხიზკიაჰუმ, რადგან ვერ გიხსნით იგი. 1” ნუ 
გაიმედებთ ხიზკიაჰუ უფლით, გვიხსნის უფალი და არ 
ჩაუგდებსო ხელში ამ ქალაქს აშურის მეფეს. 15 ნუ დაუჯერებთ 
ხიზკიაჰუს, რადგან ასე ამბობს აშურის მეფე: დამიზავდით და 
გადმოდით ჩემს მხარეზე; ჭამოს თითოეულმა თავისი ყურძენი 
და ლეღვი, სვას თავისი ჭის წყალი, 17 სანამ მოვიდოდე და 
წაგიყვანდეთ თქვენი ქვეყნისნაირ ქვეყანაში, პურისა და 
ღვინის ქვეყანაში, ყანებისა და ვენახების ქვეყანაში. 18 არ 
შეგაცდინოთ ხიზკიაჰუმ, რომ ამბობს, გვიხსნისო უფალი. 
რომელი ხალხის ღმერთს უხსნია თავისი ქვეყანა აშურის მეფის 
ხელიდან? 19 სად არიან ხამათისა და არფადის ღმერთები? 
სად არიან სეფარვაიმის ღმერთები? თუ იხსნეს სამარია ჩემი 
ხელიდან? 29 რომელ ღმერთს უხსნია ამ ქვეყნების ღმერთთა 
შორის თავისი ქვეყანა ჩემი ხელიდან, რომ უფალმა იხსნას 
ჩემი ხელიდან იერუსალიმი? 21 დუმდა ხალხი და პასუხს არ 
აძლევდა, რადგან მეფისგან ჰქონდათ ნაბრძანები, არ გაეცათ 
პასუხი. 22 მივიდნენ ელიაკიმ ხილკიაჰუს ძე, სასახლის 
მოურავი, შებნა მწერალი და იოახ ასაფის ძე, მემატიანე, 
ხიზკიაჰუსთან შემოხეული სამოსელით და მოახსენეს რაბშაკეს 
სიტყვები. 


თავი 37 


1 როცა გაიგონა ეს ხიზკიაჰუმ, სამოსელი შემოიხია, ჯვალოთი 
შეიმოსა და უფლის სახლში შევიდა. ? გააგზავნა ელიაკიმი, 
სასახლის მოურავი, შებნა მწერალი და ჯვალოთი მოსილი 
მღვდელმთავრები ესაია წინასწარმეტყველთან, ამოცის 
ძესთან. 3 უთხრეს: ასე ამბობს ხიზკიაჰუ: გაჭირვების, სასჯელის 
და შერცხვენის დღე არის ეს დღე, რადგან საშოს კარს არიან 
მომდგარი ბავშვები, მაგრამ არ არის შობის ღონე. 4 ვინძლო 
გაიგონოს უფალმა, შენმა ღმერთმა, სიტყვები რაბშაკესი, 
რომელიც აშურის მეფემ, მისმა ბატონმა, გამოგზავნა, რათა 
დაემცირებინა ცოცხალი ღმერთი და ეგინებინა სიტყვებით, 
რომლებიც გაიგონა უფალმა, შენმა ღმერთმა. აღავლინე 
ლოცვა დარჩენილთათვის, ვინც კი არიან. ? მივიდნენ მეფე 
ხიზკიაჰუს მორჩილნი ესაიასთან. 9 უთხრა მათ ესაიამ: ასე 
უთხარით თქვენს ბატონს: ასე ამბობს-თქო უფალი: ნუ 
გეშინიათ გაგონილი სიტყვებისა, რითაც მაგინებენ აშურის 
მეფის მსახურნი. 7 აჰა, მივუვლენ სულს და გაიგებს ამბავს და 
თავის ქვეყანაში გაბრუნდება. მისივე ქვეყანაში დავცემ 
მახვილით. 83 დაბრუნდა რაბშაკე და, აჰა, ლიბნას ეომება 
აშურის მეფე, რადგან გაიგო, რომ ლახიშიდან დაძრულა იგი. ? 
თირჰაკაზე, ქუშის მეფეზეც, გაიგო, უთხრეს: აჰა, შენთან 
საომრად გამოვიდაო. მაშინ ისევ გაუგზავნა მოციქულები 
ხიზკიაჰუს და დააბარა მათ: 19 ასე უთხარით ხიზკიაპუს, იუდას 
მეფეს: არ შეგაცდინოს-თქო შენმა ღმერთმა, რომლის იმედიც 
გაქვს, რომ ფიქრობ, არ ჩავარდებაო იერუსალიმი აშურის 
მეფის ხელში. 11 ხომ გსმენია, რა უყო აშურის მეფემ ყველა 
ქვეყანას, როგორ ააოხრა ისინი. შენ რა გიხსნის? 12 აბა, თუ 
უხსნიათ ღმერთებს თავ-თავისი ხალხები, რომლებსაც მუსრი 
გაავლო ჩემმა მამა-პაპამ - გოზანი, ხარანი, რეცეფი; 
ყედენიანები, თელასარში რომ არიან? 13 სად არიან ხამათის 
მეფე, არფადის მეფე, სეფარვაიმ-ქალაქის, ჰენაღისა და ღივას 
მეფე? 14 გამოართვა ხიზკიაჰუმ წერილი მოციქულებს, 


წაიკითხა, ავიდა უფლის სახლში და უფლის წინაშე გაშალა 
წერილი. 12 ილოცა ხიზკიაჰუმ უფლისადმი და თქვა: 15 ცაბაოთ 
უფალო, ღმერთო ისრაელისა, ქერუბიმებზე მჯდომელო! შენ 
ხარ ერთადერთი ღმერთი ქვეყნიერების ყველა სამეფოსი, შენი 
შექმნილია ცა და მიწა 17 ყური მოაპყარ, უფალო, და ისმინე; 
თვალი გაახილე, უფალო, და დაინახე; გაიგონე სანხერიბის 
სიტყვები, ცოცხალი ღვთის საგინებლად რომ შემოთვალა. 18 
მართალია, უფალო, რომ მოაოხრეს აშურის მეფეებმა ხალხები 
და მათი ქვეყნები, 19? ცეცხლს მისცეს მათი ღმერთები და 
გაანადგურეს, რადგან ღმერთები კი არ ყოფილან ისინი, 
არამედ ხისგან და ქვისგან კაცის ხელით ნაკეთები საგნები. 29 
აწ გვიხსენ, უფალო, ღმერთო ჩვენო, მისი ხელიდან, რათა 
გაიგოს ქვეყნიერების ყველა სამეფომ, რომ შენ ხარ უფალი, 
ერთადერთი ღმერთი. 21 შეუთვალა ესაია ამოცის ძემ 
ხიზკიაჰუს: ასე ამბობს უფალი ღმერთი ისრაელისა: 
შევიწყნარე, რასაც მევედრებოდი აშურის მეფის, სანხერიბის 
წინააღმდეგ. 2? აი, სიტყვა, რომელიც უფალმა ბრძანა მის 
წინააღმდეგ, დაგცინის ქალწული ასული სიონისა, თავს აქნევს 
შენს უკან ასული იერუსალიმისა. 23 ვის ლანძღავდი, ვის 
აგინებდი? ვისზე აღიმაღლე ხმა და ვისზე შემართე მედიდურად 
თვალი? ისრაელის წმიდაზე! 24 შენს მორჩილთა პირით 
ლანძღავდი უფალს და ამბობდი: ჩემი უამრავი ეტლით ავედი 
მთის წვერზე, ლიბანის ფერდზე. გავჩეხე მაღალი ნაძვები, 
რჩეული ალვები, შევაღწიე მის უკიდურეს სამყოფელში, მის 
უღრან ტევრში. 25 ამოვთხარე და შევსვი წყალი, საკუთარი 
ფეხის ტერფებით ამოვაშრე ეგვიპტის მდინარეები. 29 ნუთუ არ 
გსმენია, რომ მე დიდი ხნის წინათ მქონდა ეს გამზადებული, 
ძველთაგანვე მქონდა დასახული? ახლა მოვაწიე, რომ 
ნანგრევებად ქცეულიყო ციხე-ქალაქები. 27 მათ მცხოვრებლებს 
ღონე მიეხადათ, შეშინდნენ და შერცხვნენ, მინდვრის 
ბალახივით შეიქნენ, მწვანე ჯეჯილივით, ბანზე მოდებული 
ხავსივით, შეღერებამდე დაშაშრული თავთავივით. 28 ვიცი შენი 
ჯდომა, შენი გამოსვლა და შესვლა, შენი სიცოფე ჩემ 
წინააღმდეგ. 29 იმის გამო, რომ ცოფობ ჩემ წინააღმდეგ და 


მისწვდა ჩემს ყურებს შენი ამპარტავნობის ამბავი, ნესტოებში 
რგოლებს გაგიყრი და პირში ლაგამს ამოგდებ, იმავე გზით 
დაგაბრუნებ, რომლითაც მოხვედი. 39 ეს გქონდეს ნიშნად: ამ 
წელიწადს ნაგერალი ჭამეთ, მეორე წელიწადს - ველურად 
გაზრდილი, მესამე წელიწადს თესეთ და მოიმკეთ, ჩაყარეთ 
ვაზი და ჭამეთ ნაყოფი. 31 კვლავ გაიდგამს ქვემოთ ფესვს 
იუდას სახლის დარჩენილი ნატამალი და მაღლა ნაყოფს 
გამოიღებს. 32 რადგან იერუსალიმიდან გამოვა დანარჩომი და 
ნატამალი - სიონის მთიდან; ცაბაოთ უფლის შური 
აღასრულებს ამას. 33 ამიტომაც ამბობს უფალი აშურის მეფეზე: 
ვერ შევა ამ ქალაქში, ისარს ვერ შეისვრის, ვერ მიეჭრება 
ფარმომარჯვებული და მიწაყრილს წინ ვერ აღუმართავს. 34 
უკან გაბრუნდება იმავე გზით, რომლითაც მოვიდა, ვერ შევა ამ 
ქალაქში, ამბობს უფალი. 35 მე დავიფარავ ამ ქალაქს, რომ 
ვიხსნა ის ჩემთვის და დავითისთვის, ჩემი მორჩილისთვის. 39 
გავიდა უფლის ანგელოზი და მუსრი გაავლო აშურის ბანაკში 
ასოთხმოცდახუთი ათას კაცს. ადგნენ დილით და, აჰა, 
მკვდარია ყველა. 37 აიყარა, წავიდა, გაბრუნდა სანხერიბი, 
აშურის მეფე, და ცხოვრობდა ნინევეში. 398 ერთხელაც, როცა 
ლოცულობდა თავისი ღმერთის, ნისროქის სახლში, მახვილით 
მოკლეს ის ადრამელექმა და შარეცერმა, მისმა შვილებმა, და 
არარატის ქვეყანას შეაფარეს თავი. მის ნაცვლად მისი ძე, 
ესარხადონი გამეფდა. 


თავი 38 


1 იმ ხანებში სასიკვდილოდ დასნეულდა ხიზკიაჰუ. მივიდა 
მასთან ესაია ამოცის ძე, წინასწარმეტყველი, და უთხრა: ასე 
ამბობს უფალი: ანდერძი დაუტოვე შენს სახლს, რადგან 
მოკვდები, ვერ გადარჩებიო. ? კედლისკენ მიაბრუნა პირი 
ხიზკიაჰუმ და შეევედრა უფალს: 3 უფალო! გაიხსენე, მტკიცედ 
და წრფელად რომ დავდიოდი შენ წინაშე, კეთილად რომ 
ვიქცეოდი შენს თვალში. და მწარედ ატირდა ხიზკიაჰუ. 4 იყო 
უფლის სიტყვა ესაიას მიმართ, მეტყველი: ? წადი და უთხარი 
ხიზკიაჰუს: ასე ამბობს-თქო უფალი, დავითის, მამაშენის 
ღმერთი: გავიგონე შენი ვედრება, დავინახე შენი ცრემლი და, 
აჰა, კიდევ თხუთმეტ წელიწადს შევმატებ შენს დღეებს. 9 
დაგიხსნი შენ და ამ ქალაქს აშურის მეფის ხელიდან და 
დავიფარავ ამ ქალაქს. 7 ეს იყოს შენთვის სასწაულად 
უფლისაგან, რომ აღასრულებს უფალი იმ სიტყვას, რომელიც 
თქვა: 8 აჰა, ათი საფეხურით დავაბრუნებ უკან მზის ჩრდილს, 
რომელიც უკვე ჩამოსულია ახაზის საფეხურებზე. და უკან 
დაბრუნდა მზე ათი საფეხურით საფეხურებზე, რომლებიც უკვე 
ჩავლილი ჰქონდა. ? წერილი ხიზკიაპუსი, იუდას მეფისა, როცა 
სნეული იყო და განიკურნა სნეულებისგან: 19 ვიფიქრე, შავეთის 
ბჭეებს მივადექი-მეთქი ჩემი ცხოვრების შუაძალზე, წამერთვა- 
მეთქი დარჩომილი წლები; 11 ვიფიქრე, ვერ ვიხილავ-მეთქი 
უფალს, უფალს ცოცხალთა ქვეყანაზე, ვეღარ ვნახავ-მეთქი 
ადამიანს წუთისოფლის მცხოვრებთა შორის; 12 აიყარა-მეთქი 
ჩემი ყოფა და გამეცალა, როგორც მწყემსის კარავი; დავახვიე- 
მეთქი ჩემი სიცოცხლის ძაფი და, აჰა, ძირში მომკვეთს-მეთქი. 
დღიდან ღამემდე ბოლოს მიღებდი. 132 დილამდე ველოდი, 
რომ ლომივით შემიმუსრავდა ძვლებს; დღიდან ღამემდე 
ბოლოს მიღებდი. 14 როგორც წერო, როგორც მერცხალი, ისე 
ვჭყიოდი. მტრედივით მოვთქვამდი; თვალები მაღლა მქონდა 
აპყრობილი: უფალო, გამიჭირდა, მიშველე-მეთქი! 12 რა 
მეთქმის? მითხრა და აასრულა: სულგამწარებული გავათრევ 


ჩემს წლებს. 10 უფალო, ამით ცოცხლობს კაცი და ამ 
ყველაფერშია ჩემი სულის სიცოცხლე. შენ აღმადგინე და 
გამაცოცხლე. 17 აჰა, ჩემი სიმრთელისთვის ვიწვნიე სიმწარე და 
შენ ამოზიდე ჩემი სული არარაობის ორმოდან, რადგან შენს 
ზურგს უკან მოისროლე ჩემი ცოდვები. 18 რადგან შავეთი არ 
გმადლობს შენ, სიკვდილი არ დაგიწყებს დიდებას, 
ქვესკნელში ჩამავალთ აღარა აქვთ შენი სიმტკიცის იმედი. 19 
ცოცხალი, მხოლოდ ცოცხალია, რომ გმადლობს შენ, როგორც 
მე დღეს; მამა აუწყებს შვილებს შენს სიმტკიცეს. 20 უფალი 
მყავს სახსრად და ჩვენც ავახმიანებთ ჩემს საკრავებს მთელი 
სიცოცხლე უფლის სახლში. 21 თქვა ესაიამ: მოიტანეთ ლეღვის 
ტყლაპი, წყლულზე დაადეთ და მორჩება. 22 თქვა ხიზკიაჰუმ: 
რა იქნება იმის ნიშნად, რომ შევძლებ უფლის სახლში ასვლას? 


თავი 39 


1 ამ დროს გამოუგზავნა მეროდახ-ბალადან ბალადანის ძემ, 
ბაბილონის მეფემ, ხიზკიაჰუს წერილები და ძღვენი, რადგან 
გაგებული ჰქონდა, რომ ავად იყო და მომაგრდა. 2 გაიხარა 
ხიზკიაჰუმ და დაათვალიერებინა მათ თავისი საუნჯე - ოქრო- 
ვერცხლი, ნელსურნელებანი, ძვირფასი ზეთი, საჭურველის 
სახლი და ყველაფერი, რაც კი მისსაგანძურებში იპოვებოდა. 
ერთი ნივთიც არ დარჩენილა არც მის სახლში და არც მთელ 
მის სამფლობელოში, რომ არ ეჩვენებინოს მათთვის ხიზკიაჰუს. 
3 მივიდა ესაია წინასწარმეტყველი ხიზკიაჰუსთან და უთხრა: რა 
თქვეს ამ კაცებმა და საიდან მოვიდნენ შენთან? მიუგო 
ხიზკიაჰუმ: შორი ქვეყნიდან მოვიდნენ, ბაბილონიდან. “ თქვა: 
რა ნახეს შენს სახლში? მიუგო ხიზკიაჰუმ: ყველაფერი ნახეს, 
რაც სახლში მაქვს. არაფერი დარჩენილა ჩემს საგანძურებში, 
რომ არ მეჩვენებინოს მათთვის. ? უთხრა ესაიამ ხიზკიაპუს: 
ისმინე ცაბაოთ უფლის სიტყვა: 9 აჰა, დადგება ჟამი და 
ყველაფერს, რაც სახლში გაქვს, და რაც შენს მამა-პაპას 
დღემდე მოუხვეჭავს, ბაბილონში წაიღებენ. აღარაფერი 
დარჩება, ამბობს უფალი. ” წაასხამენ შენს შვილებსაც, 
რომელნიც შენგან გამოვლენ, რომელთაც შენ წარმოშობ, და 
საჭურისებად გახდიან ბაბილონის მეფის სასახლეში. 8 უთხრა 
ხიზკიაჰუმ ესაიას: კარგია უფლის სიტყვა, შენ რომ წარმოთქვი. 
დასძინა: რადგან ჩემს დროში მაინც იქნება მშვიდობა და 
სიმტკიცე. 


თავი 40 


1 ანუგეშეთ, ანუგეშეთ, ჩემი ხალხი, ამბობს თქვენი ღმერთი. 2 
მოუოხეთ გული იერუსალიმს და ახარეთ, რომ დასრულდა მისი 
ლაშქრობა, რომ მიტევებულია მისი დანაშაული, რომ ორმაგად 
მიეზღო უფლის ხელით მისი ცოდვებისათვის. 3 ხმაა 
მღაღადებლისა: უდაბნოში გაამზადეთ უფლის გზა, 
მოასწორეთ ტრამალზე სავალი ჩვენი ღვთისათვის! “ ყოველი 
ტაფობი მაღლა აიწევს და ყოველი მთა და ბორცვი 
დადაბლდება. ფერდობი დავაკდება და მთაგრეხილები 
გასწორდება. ? გამოცხადდება უფლის დიდება და ყოველი 
ხორციელი ერთად იხილავს, რადგან უფლის პირი 
ლაპარაკობს. 5 ხმა ამბობს: ახარე. კითხულობს: რა ვახარო? 
ბალახია ყოველი ხორციელი და ყოველი მშვენება მისი - 
მინდვრის ყვავილი. 7 ხმება ბალახი, ჭკნება ყვავილი, როცა 
უფლის ქარი დაუბერავს მას. ასეა, ბალახია ხალხი. 9 გახმება 
ბალახი, დაჭკნება ყვავილი, ჩვენი ღვთის სიტყვა კი დგას 
საუკუნოდ. ? ადი მთამაღალზე, მახარობელო სიონო! 
აღიმაღლე შენი ხმაძლიერი, მახარობელო იერუსალიმო! 
აღიმაღლე, ნუ გეშინია! უთხარი იუდას ქალაქებს, აქ არის-თქო 
თქვენი ღმერთი! 19 აჰა, მოვა უფალი ღმერთი ძლიერებით და 
იხელმწიფებს მისი მკლავი, აჰა, საზღაური მასთანაა და მის 
წინაშეა გასამრჯელო. 11 როგორც მწყემსი, დამწყესავს ის 
თავის ფარას, თავისი მკლავით მოუყრის თავს კრავებს და 
თავისი უბით წაიყვანს, და დედაცხვარს წინ გაუძღვება. 12 ვის 
ამოურწყავს წყალი თავისი პეშვით და ცა მტკაველით ვის 
გაუზომავს, ვის დაუთვლია მიწის მტვერი, ვის აუწონია მთები 
სასწორზე და მთაგრეხილები - პინებზე? 13 ვის დაუსაზღვრავს 
უფლის სული და ვინ განასწავლა ის თავისი რჩევით? 14 ვის 
სთხოვა რჩევა, რომ განსწავლულიყო, ვინ აცოდინა მას 
სამართლის გზა, ვინ აცოდინა სიბრძნე და გონების გზა ვინ 
ჩააგონა? 12 აჰა, სარწყულის ერთი წვეთივით არიან ხალხები 
და ქვიშასავით სასწორის პინებზე. აჰა, მტვერივით ახვეტავს 


კუნძულებს! 195 ლიბანი არ ეყოფა დასაწვავად და მისი მხეცები 
აღსავლენ მსხვერპლად! 17 ყველა ხალხი არარაობაა მის 
წინაშე, ფუჭად და ამაოდ შეირაცხებიან მის თვალში. 18 ვის 
მიამსგავსებ ღმერთს და რომელ მსგავსებას დაუყენებ 
გვერდით? 13? ხელოსნის ჩამოსხმულია კერპი, 
ოქრომჭედლისგან ოქროთი დაფერილი და ვერცხლის 
შიბებით შემკული. 29 ვისაც ენანება ეს შესაწირავი, ულპობელ 
ხეს ირჩევს, და ეძებს მარჯვე ოსტატს ისეთი კერპის 
გასაკეთებლად, რომ არ ბარბაცებდეს. 21 ნუთუ არ იცით, ნუთუ 
არ გსმენიათ, ნუთუ არ გემცნოთ დასაბამიდან? ნუთუ არ 
გაგიგიათ ქვეყნის დაფუძნებიდან? 22 ის ზის მიწის კამარაზე და 
მისი მკვიდრნი კალიებს გვანან; გაფინა ცა მსუბუქი 
ქსოვილივით და კარავივით გაშალა საცხოვრებლად. 23 
არარაობად აქცევს მთავრებს, არაფრად აგდებს ქვეყნის 
მსაჯულებს. 24 ის იყო დაინერგნენ, ის იყო ჩაითესნენ, ის იყო 
მიწაში ფესვი გაიდგეს, რომ დაუბერა მათ და გადახმენ, 
ჩალასავით გახვეტა ისინი ქარიშხალმა. 252 ვის შემადარებთ, 
რომ გავუტოლდქე? ამბობს წმიდა. 25 ზეცად აღაპყარით 
თვალნი და შეხედეთ, ვინ შექმნა ესენი? მან, ვისაც 
სათვალავით გამოჰყავს მათი მხედრობა; ვინც სახელდებით 
უხმობს მათ ყველას, არავინ დააკლდება ძალამოსილს და 
ყოვლადძლიერს. 27 რატომ ამბობ, იაკობ, და რატომ 
ლაპარაკობ, ისრაელ, დაფარულიაო ჩემი გზა უფლისაგან და 
ღვთისგან განუკითხავიაო ჩემი სამართალი? 28 განა არ იცი? 
ნუთუ არ გსმენია? მარადიული ღმერთია უფალი, ქვეყნის 
კიდეების შემქმნელი. არ იღლება და არ იქანცება, 
მიუწვდომელია მისი განგება. 29 ის აღონიერებს დაღლილ- 
დაქანცულს და უძლურს ძალას ჰმატებს. 39 იღლებიან ჭაბუკები 
და იქანცებიან, მაგარი ვაჟკაცები ემხობიან. 31 უფლის მოსავნი 
კი განიახლებენ ძალას, არწივივით გაშლიან ფრთებს, 
გაიქცევიან და არ დაიღლებიან, ივლენ და არ დაიქანცებიან. 


თავი 41 


1 იდუმეთ ჩემ წინაშე, ზღვისპირელნო! ხალხებმა განიახლონ 
ძალი, რომ ახლოს მოდგნენ და მაშინ ილაპარაკონ! ერთად 
მოვახლოვდეთ მსჯავრისათვის. 2? ვინ აღძრა აღმოსავლეთით 
იგი, ვისაც გამარჯვება ხვდება ყოველ ნაბიჯზე? მის წინაშე 
მიიყვანა ხალხები და მეფეები დაუმორჩილა. მან გაუცამტვერა 
მახვილი, ჩალასავით დაულეწა მშვილდი. 3 დაედევნება მათ, 
მშვიდობით ჩაივლის გზაზე, სადაც ფეხი არავის დაუდგამს. 4 
ვინ ჩაიდინა ეს, ვინ მოიმოქმედა? თაობათა გამომხობმა 
დასაბამით. მე ვარ უფალი - პირველი და უკანასკნელი. მე ვარ 
იგი. 2 დაინახეს ზღვისპირელებმა და შეეშინდათ, ქვეყნის 
კიდეები შეძრწუნდნენ, მოახლოვდნენ და მოვიდნენ. 9 
ერთმანეთს ეშველებიან, ერთი მეორეს ეუბნებიან: გამაგრდი! 7 
მოქანდაკე ამხნევებს ჩამომსხმელს, უროთი მბეგველი - 
გვერდზე მცემელს; ეტყვის ნაწიბურზე, კარგიაო, და ამაგრებს 
ლურსმნებით, რომ არ ირყეოდეს. 8 შენ კი, ისრაელ, ჩემო 
მორჩილო, იაკობ, რომელიც ამოგარჩიე, ჩემი საყვარელი 
აბრაამის თესლო, ? რომელიც წამოგიყვანე ქვეყნის 
კიდეებიდან და მისი შორი კუთხეებიდან გამოგიხმე, გითხარი: 
ჩემი მორჩილი ხარ შენ, ამოგარჩიე და არ უკუგაგდებ-მეთქი. 19 
ნუ გეშინია, რადგან შენთანა ვარ მე; ნუ დაფრთხები, რადგან 
შენი ღმერთი ვარ მე; გაგამხნევებ და შეგეწევი ჩემი მხსნელი 
მარჯვენით-მეთქი. 11 აჰა, შერცხვება და მიიმალება ყველა შენი 
მრისხველი, არარად იქცევიან და დაიღუპებიან-მეთქი შენი 
მოდავენი. 12 ძებნას დაუწყებ მათ და ვერ იპოვნი, შენს 
მოშუღარ ხალხს; არარად იქცევიან შენ წინააღმდეგ ომის 
ამტეხნი. 13 რადგან მე ვარ უფალი, შენი ღმერთი, შენი 
მარჯვენის განმამტკიცებელი, მთქმელი შენდა მიმართ: ნუ 
გეშინია, მე შეგეწევი. 14 ნუ გეშინია მატლო იაკობ, ერთი შეწვა 
ისრაელო! მე შეგეწევი, ამბობს უფალი და შენი 
გამომსყიდველი ისრაელის წმიდა. 15 აჰა, გაქცევ გალესილ, 
ახალთახალ, დაკბილულ კევრად; გალეწავ მთებს და 


დააქუცმაცებ, ბზესავით გახდი მთაგრეხილებს. 165 გაანიავებ და 
ქარი წაიღებს მათ, ქარიშხალი გაფანტავს; შენ კი გაიხარებ 
უფალში, ისრაელის წმიდაში განდიდდები. 17 ჩაგრულნი და 
უპოვარნი წყალს ეძებენ, მაგრამ არ არის; ენა გამშრალი აქვთ 
წყურვილისგან. მე, უფალი, შევეხმიანები, ისრაელის ღმერთი 
მათ არ მივატოვებ. 18 გავხსნი ნაკადულებს ხმელგორებზე და 
წყაროებს ტრამალებში; უდაბნოს წყლის ტბორად ვაქცევ, 
ხრიოკ მიწას - წყაროსთვალად. 19 დავრგავ უდაბნოში ნაძვს, 
ურთხელს, მურტსა და ზეთისხილს; აღვმართავ ტრამალზე 
ალვას ნეკერჩახლთან და ბზასთან ერთად. 29 რათა დაინახონ 
და გაიგონ, მიხვდნენ და დარწმუნდნენ, რომ უფლის ხელმა 
მოიმოქმედა და ისრაელის წმიდამ შექმნა ეს. 21 
წარმოადგინეთ თქვენი სარჩელი, ამბობს უფალი. მოიტანეთ 
თქვენი საჩივრები, ამბობს იაკობის მეუფე. 22 მოდგნენ და 
გაგვიცხადონ მოწევნადი. გამოგვიცხადეთ დასაბამი, რომ 
განვჭვრიტოთ და მივხვდეთ მის დასასრულს, ანდა მომავალი 
გვამცნეთ. 23 გამოგვიცხადეთ მოსახდენი და მივხვდეთ, რომ 
ღმერთები ხართ. ქმენით კეთილი, გინდა ბოროტი, რომ 
ვუყურებდეთ და ვხედავდეთ თქვენთან ერთად. 2“ აჰა, 
არარაობა ხართ და თქვენი საქმეც არარაობაა; სისაძაგლეს 
ირჩევენ თქვენით. 22 ჩრდილოეთიდან აღვძარი და მოვიდა; 
მზის აღმოსავლიდან უხმობს ჩემს სახელს და მოდის; მთავრები 
თითქოს თიხაა და მეთუნესავით დაჯეგავს აყალოს. 29 ვინ 
გამოაცხადა დასაბამით, რომ გვცოდნოდა? ადრიდანვე, რომ 
გვეთქვა: ის მართალია? მაგრამ არავის გამოუცხადებია, 
არავის უცნობებია, არავის გაუგია თქვენი ნათქვამი. 27 მე 
პირველმა სიონს: აჰა, აჰა, ისინი-მეთქი! და იერუსალიმს: 
მახარობელს მოგცემ-მეთქი! 28 გავიხედე და არავინ იყო, არ 
იყო მრჩეველი მათ შორის, რომ შევკითხოდი და პასუხი 
გაეცათ. 293 აჰა, არარანი არიან ყველანი, ფუჭია მათი საქმეები, 
მათი კერპები ქარია და სიცარიელე. 


თავი 42 


1 აჰა ჩემი მორჩილი, რომლისთვისაც ხელი მაქვს ჩავლებული; 
ჩემი რჩეული, რომელიც მოისურვა ჩემმა გულმა. მასზე 
გარდამოვავლინე ჩემი სული, ის გაუჩენს სამართალს 
ხალხებს. ? ის არ იყვირებს და არ აუწევს ხმას, არავის 
გააგონებს თავის ხმას ქუჩაში. 3 გადატეხილ ლერწამს არ 
დაულეწავს და მბჟუტავ პატრუქს არ ჩაუქრობს, სამართალს 
სიმართლით გააჩენს. 4 არ შედრკება და არ მოეშვება, ვიდრე 
ქვეყნად სამართალს არ დაამყარებს. მის რჯულს მოელიან 
ზღვისპირელნი. ? ასე ამბობს ღმერთი, უფალი, ცათა 
შემოქმედი და მათი გარდამთხმელი, მიწის გადამშლელი მისი 
ნაყოფებითურთ, სუნთქვის მიმნიჭებელი მის მცხოვრებთათვის 
და სულისა - მასზე მავალთათვის: 9 მე, უფალმა, წრფელად 
მოგიწოდე და ხელი ჩაგჭიდე, შეგინახვ და დაგადგინე 
აღთქმად ერისთვის, სინათლედ ხალხებისთვის, 7 რომ ბრმებს 
თვალები აეხილოთ, რომ საპყრობილედან გამოვიდნენ 
ტყვეები და დილეგიდან - ბნელში მსხდომარენი. 8 მე ვარ 
უფალი, ეს არის ჩემი სახელი; ჩემს დიდებას არ მივცემ სხვას 
და ჩემს ქებას - გამოქანდაკებულ კერპებს. ? აჰა, ამხდარია 
წინანდელნი და ამიერიდან ახალს გამოგიცხადებთ; ვიდრე 
აღმოცენდებოდეს, გაცნობებთ. 19 უმღერეთ უფალს ახალი 
სიმღერა, მისი სადიდებელი ქვეყნის კიდეთაგან, ვინც ზღვაში 
დახვალთ და ყველამ, რაც მას ავსებს, კუნძულებო და მისთა 
მკვიდრნო! 11 ხმა აღიმაღლოს უდაბნომ და მისმა ქალაქებმა, 
დაბა-სოფლებმა, სადაც კედარი ცხოვრობს, იზეიმონ კლდეთა 
მცხოვრებლებმა, მთათა მწვერვალიდან იყიჟინონ! 12 მიაგონ 
უფალს პატივი და მისი სადიდებელი ზღვისპირელთა შორის 
გამოაცხადონ! 13 როგორც გმირი, გამოვა უფალი; როგორც 
მეომარი, შურით აღივსება, აგრგვინდება, ყიჟინასაც დასცემს, 
ძალას გამოაჩენს მტრების წინააღმდეგ. 14 დიდხანს 
ვდუმარებდი, ვჩუმდი, თავს ვიკავებდი; ახლა ავკივლდები 
მშობიარესავით, გავანადგურებ და ვშთანთქავ ერთიანად. 12 


გავაუდაბურებ მთებსა და ბორცვებს და გადავახმობ მათ 
ყოველ სიმწვანეს, მდინარეებს ხმელეთად ვაქცევ და 
ამოვაშრობ წყალსატევებს. 165 წავიყვან ბრმებს მათთვის 
უცნობი წებით და მათთვის უცნობ ბილიკებზე გავატარებ; 
ბნელს ნათლად ვაქცევ მათ წინაშე და ოღრო-ჩოღროებს - 
ვაკეებად. აი, ამ საქმეებს მოვიმოქმედებ და არ მივატოვებ 
მათ. 17 უკან დაიხევენ, სირცხვილით შერცხვებიან ქანდაკთა 
მოესავნი, კერპებს რომ ეუბნებიან: ჩვენი ღმერთები ხართო. 18 
ყრუებო, ისმინეთ! ბრმებო, იყურეთ, რომ დაინახოთ! 19 ვინ 
არის ჩემი მორჩილივით ბრმა და ყრუ ჩემი მოციქულივით, მე 
რომ გავგზავნე? ვინ არის ბრმა ჩემი გამოსყიდულივით და 
ბრმა უფლის მორჩილივით? 2ჰ ბევრი გინახავს და არ 
შეგინახავს; სასმენელი ღია გაქვს და არ გესმის. 21 უფალმა 
ინება თავის სიმართლისთვის განედიდებინა და განეთქვა 
რჯული. 22 მაგრამ ეს ხალხი გაძარცულია და დარბეული, 
გამოქვაბულებში არიან ჩაყრილნი და საპყრობილეებში 
გამოკეტილნი; ტყვედ მიჰყავთ, მხსნელი კი არ არის; იტაცებენ 
და არავინ ამბობს: დააბრუნე! 232 რომელმა თქვენგანმა 
გაიგონა ეს? ყური ვინ მიაპყრო და ვინ მოისმინა მოწევნადი? 24 
ვინ მისცა დამარბეველს იაკობი და ისრაელი - მძარცველებს? 
განა ეს უფალი არ იყო, რომელსაც შევცოდეთ, არ ვიარეთ მის 
გზებზე და მისი რჯული არ შევისმინეთ? 22 გადმოაფრქვია 
მათზე თავისი რისხვის ცეცხლი და ომის სისასტიკე გიზგიზებდა 
მის ირგვლივ და ვერ მიმხვდარიყო, წვავდა და გულისხმაში 
ვერ ჩავარდნილიყო. 


თავი 43 


1 ახლა ასე ამბობს უფალი, შენი შემქმნელი, იაკობ, და შენი 
გამომსახველი, ისრაელ: ნუ გეშინია, რადგან მე გიხსენი შენ, 
შენი სახელით მოგიწოდე, ჩემი ხარ შენ. 2 როცა წყლებს 
გადახვალ, შენთან ვიქნები, და მდინარეებს - არ წაგიღებენ; 
როცა ცეცხლში შეხვალ, არ დაიწვები და ალი არ მოგეკიდება. 
3 რადგან მე ვარ უფალი, შენი ღმერთი, ისრაელის წმიდა, შენი 
მაცხოვარი; შენს გამოსასყიდად ეგვიპტეს გავიღებ, ქუშსა და 
საბას - შენ სანაცვლოდ. “ რადგან შენ ძვირფასი ხარ ჩემს 
თვალში, რადგან პატივდებული ხარ და მიყვარხარ; სხვა 
ხალხს გავიღებ შენს სანაცვლოდ და ტომებს - შენი 
სულისათვის. ? ნუ გეშინია, რადგან შენთანა ვარ; 
აღმოსავლეთიდან მოვიყვან შენს ნატამალს და 
დასავლეთიდან შემოგკრებ. 9 ვეტყვი ჩრდილოეთს: გაუშვი! და 
სამხრეთს: არ დააკავო! მოიყვანე ჩემი ვაჟები შორეთიდან და 
ჩემი ასულები - ქვეყნის კიდიდან. ”7 ყველა, ვინც ჩემი სახელით 
არის წოდებული და ვინც ჩემი დიდებისთვის შევქმენი, 
გამოვსახე და გავაჩინე. 8 გამოიყვანონ ხალხი ბრმა, თუმცა 
თვალხილული, ყრუნი, თუმცა ყურთა მქონებელნი. ? ყოველი 
ხალხი ერთად შეიკრიბოს და შეერთდნენ ერები! ვინ 
გააცხადებს მათ შორის ამას და წინანდელ ამბებს ვინ 
გვამცნობს? მოიყვანონ მოწმეები და თავი იმართლონ, 
მოისმინონ და თქვან: ჭეშმარიტია! 19 თქვენა ხართ ჩემი 
მოწმენი, ამბობს უფალი და ჩემი მორჩილნი, რომელნიც 
ავირჩიე, რომ გცოდნოდათ და გერწმუნათ ჩემი, 
მიმხვდარიყავით, რომ მე ვარ ეს. ჩემამდე არ გამოსახულა 
ღმერთი და ჩემ შემდეგაც არ იქნება. 11 მე ვარ, მე ვარ უფალი 
და არავინაა ჩემს გარდა მაცხოვარი! 12 მე ვთქვი და ვიხსენი 
და გამოვაცხადე, რომ არ არის თქვენ შორის უცხო ღმერთი, 
თქვენა ხართ ჩემი მოწმენი, ამბობს უფალი, და მე ღმერთი 
ვარ. 13 დასაბამიდან მე იგივე ვარ და ვერავინ იხსნის ჩემი 
ხელიდან. მოვიმოქმედებ და ვინ შეცვლის? 14 ასე ამბობს 


უფალი, თქვენი მხსნელი, ისრაელის წმიდა: თქვენი 
გულისთვის გავგზავნე ბაბილონს, წამოვასხი ლტოლვილნი 
ერთიანად და ქალდეველნი, ხომალდებში რომ ყიჟინებდნენ. 
15 მე ვარ უფალი, თქვენი წმიდა, ისრაელის შემქმნელი, თქვენი 
მეფე. 195 ასე ამბობს უფალი, ზღვაში გზის მიმცემი და ბილიკისა 
ბობოქარ წყლებში; 17 ეტლთა და მხედრობის, ლაშქრისა და 
ძლიერ მეომართა გამომტყუებელი. ერთად დაწვნენ 
აღუდგომელად, დაილივნენ, სანთელივით ჩაქრნენ. 18 
ადრინდელი არ გახსოვთ და გარდასულზე არ ფიქრობთ. 19 
აჰა, ახალს მოვიმოქმედებ, ახლავე აღმოცენდება. ნუთუ ვერ 
შეამჩნევთ? გზას გავიყვან უდაბნოში, ტრამალში - მდინარეებს. 
20 პატივს მომაგებენ ველური მხეცები - ტურები და 
სირაქლემები, რადგან წყალი გავაჩინე უდაბნოში, მდინარეები 
- ტრამალში, რომ დავარწყულო ჩემი ერი, ჩემი რჩეული. 21 
ჩემთვის გამოვსახე ეს ერი, ჩემს სადიდებელს იტყვის. 22 შენ 
არ მოგიხმივარ, იაკობ, რომ ჩემთვის დამშვრალიყავ, ისრაელ! 
23 არ მოგიყვანია ჩემთვის ცხვარი აღსავლენად და საკლავით 
არ გიცია პატივი; არ მიმსახურებიხარ ძღვენით და არ 
დამიღლიხარ საკმევლის კმევით. 24 არ გიყიდია ჩემთვის 
ვერცხლით სურნელებანი და არ გაგიძღივარ შენი საკლავების 
ქონით. შენ კი მამსახურებდი შენი ცოდვებით და მღლიდი შენი 
დანაშაულებით. 25 მე ვარ, მე, ვინც წარვხოცავდი შენს 
შეცოდებებს ჩემი გულისთვის და შენს ცოდვებს არ ვიხსენებდი. 
26 გამახსენე, განვიკითხოთ ერთმანეთი; მოჰყევი, რომ თავი 
გაიმართლო. 27 შენმა პირველმა მამამ შესცოდა და შენი 
შუამავლები ამიჯანყდნენ მე. 28 ამიტომ დავამდაბლე 
საწმიდარის მთავრები, დასარისხებლად გადავეცი იაკობი და 
ისრაელი - შესაგინებლად. 


თავი 44 


1 ახლა ისმინე, იაკობ, ჩემო მორჩილო, და ისრაელ, ჩემო 
რჩეულო! ? ასე ამბობს უფალი, შენი შემქმნელი და დედის 
საშოში შენი გამომსახველი, რომელიც შეგეწევა შენ: ნუ 
გეშინია, ჩემო მორჩილო იაკობ, და იეშურუნ, ჩემო რჩეულო. 3 
რადგან წყალს მივუღვრი ურწყულს და ნაკადულებს - 
გამომშრალ მიწას; ჩემს სულს მივუღვრი შენს ნატამალს და 
ჩემს კურთხევას - შენს შთამომავლებს. 4 აღმოცენდებიან 
როგორც ჯეჯილი მდელოთა შორის, როგორც ტირიფები 
წყლისპირებზე. ? ერთი იტყვის: უფლისა ვარ, მეორე იაკობის 
სახელს დაირქმევს; სხვა დაიწერს საკუთარ ხელზე - უფლისა 
და ისრაელის სახელით იქნება წოდებული. 5 ასე ამბობს 
უფალი, ისრაელის მეუფე და მისი მხსნელი, ცაბაოთ უფალი: 
მე ვარ პირველი და მე ვარ უკანასკნელი, და ჩემს გარდა არ 
არის ღმერთი. 7 ვინ არის ჩემი მსგავსი? თქვას და 
გამოაცხადოს, გადმომილაგოს, რა მოხდა მას შემდეგ, რაც 
ძველი ხალხი დავამკვიდრე; გამოუცხადონ მომავალი და 
მოწევნადი. 8 ნუ შიშობ, ნუ თრთი. განა თავიდანვე მე არ 
გამცნე, მე არ გამოგიცხადე? თქვენა ხართ ჩემი მოწმენი. განა 
არის ჩემს გარდა ღმერთი? არ არის სხვა კლდე, არავინ ვიცი. 9? 
კერპის გამომსახველნი არარაობაა ყველანი და მათი 
ძვირფასეულობა უსარგებლოა; თავად არიან ამის მოწმენი. 
ვერაფერს ხედავენ, ვერაფერს მიმხვდარან, ამიტომაც 
შერცხვებიან. 19 ვინ გამოსახა ღმერთი და ვინ ჩამოასხა 
ქანდაკი, არაფრის მაქნისი? 11 აჰა, შერცხვებიან მისი 
თანამდგომნი, რადგან ხელოსნებიც ადამის მოდგმისანი 
არიან; შეიკრიბონ ყველანი, გამოცხადდნენ; ზარი დაეცეთ და 
შერცხვნენ ერთიანად. 12 რკინითხურო ჭედავს მას და 
ამუშავებს ნაკვერცხლებზე, კვერავს ჩაქუჩებით, ამუშავებს მას 
თავისი მკლავის ძალით; შივდება და ძალა ეცლება; წყალს არ 
სვამს და ქანცი წყდება. 13 ხითხურო გაჭიმავს ძაფს და 
შემოხაზავს წვერმახით, ამუშავებს ხელეჩოთი, ფარგლით 


შემოხაზავს მას და შექმნის მისგან კაცის სახესავით, ადამიანის 
სილამაზესავით, სახლში დასადგმელად. 14 კედრებს გაჩეხავს, 
შეარჩევს ძელქვას ან მუხას და მოიმარაგებს ტყის ხეთა შორის; 
დარგავს კედარს და წვიმა გაზრდის. 15 დასაწვავად იქცევა 
ადამიანისთვის: აიღებს მათგან და თბება; ღუმელსაც ახურებს 
და პურს აცხობს, ღმერთსაც აკეთებს და თაყვანს სცემს, 
აკეთებს კერპს და განერთხმის მის წინაშე. 165 მის ნახევარს 
ცეცხლში წვავს, ნახევრით ხორცს ჭამს, მწვადს წვავს და ძღება; 
თბება კიდეც და ამბობს: ოჰ, გავთბი, ცეცხლი დავინახეო! 17 
მისი მონარჩენი კი ღმერთად აქცია, თავის კერპად, რომლის 
წინაშე განრთხმულია, თაყვანს სცემს და ლოცულოსს, ეუბნება: 
დამიფარე, რადგან ღმერთი ხარ ჩემიო. 18 არაფერი ესმით, 
ვერაფერს ხვდებიან, რადგან ამოუქოლათ თვალები, რომ 
ვერაფერი დაინახონ, და გულები - რომ ვერაფერს მიხვდნენ. 
19 გულისხმაში ვერ მოდიან, არც ჭკუა აქეთ და არც გონება, 
რომ თქვან: ნახევარი ცეცხლში დავწვი, პურიც გამოვაცხვე 
ნაკვერცხლებზე, ხორცი შევწვი და ვჭამე; დანარჩენი სიბილწედ 
უნდა ვაქციო, ხის ნატეხის წინაშე უნდა განვერთხაო? 29 ნაცარს 
მწყემსავს, მოტყუებული გული გზაკვალს ურევს, ვერ იხსნის 
თავს და ვერ ამბობს: განა სიცრუე არ არის ჩემს მარჯვენაში? 21 
გაიხსენე ეს, იაკობ და ისრაელ, რადგან ჩემი მორჩილი ხარ! 
ჩემი გამოსახული ხარ, ჩემი მორჩილი ხარ, ისრაელ, არ 
დამავიწყდები. 22 ნისლივით წარვხოცავ შენს დანაშაულს და 
ჯანღივით - შენს ცოდვას; დამიბრუნდი, რადგან მე 
გამოგისყიდე. 23 გიხაროდეთ, ცანო, რადგან უფალმა 
მოიმოქმედა ეს! იყიჟინეთ, მიწის სიღრმეებო, სიხარულით 
იხმიანეთ, მთებო, ტყევ და ყოველო ხევ, რაც მასში ხარ, 
რადგან უფალმა გამოისყიდა იაკობი და ისრაელში განდიდდა. 
24 ასე ამბობს უფალი, შენი გამომსყიდველი და შენი 
გამომსახველი დედის საშოში: მე ვარ უფალი, რომელმაც 
ყოველივე შექმნა; მარტომ გადაჭიმა ცა და თავად გადაფინა 
მიწა, 22 რომელმაც ჩაშალა ცრუწინასწარმეტყველთა ნიშნები, 
გამოაჩინა მკითხავთა სიბრიყვე, უკან დაახევინა ბრძენებს და 
მათი ცოდნა სიგიჟედ აქცია. 29 რომელიც განამტკიცებს თავისი 


მორჩილის სიტყვას და თავის მოციქულთა რჩევას 
განასრულებს, რომელიც ეუბნება იერუსალიმს: დასახლდები! 
და იუდას ქალაქებს: აშენდებით და მის ნანგრევებს მე 
აღვადგენ! 27 რომელიც ეუბნება ღურღუმელს: ამოშრი და მე 
დავწრეტ შენს მდინარეებს! 28 რომელიც ამბობს კიროსზე: ჩემი 
მწყემსია და ყოველ სურვილს შემისრულებს! და ეუბნება 
იერუსალიმს: აშენდები! და სასახლეს: ჩაიყრება შენი 
საძირკველი! 


თავი 45 


1 ასე უთხრა უფალმა თავის ცხებულს, კიროსს, რომლის 
მარჯვენა მიჭირავს, რათა ხალხები დავამხო მის წინაშე და 
სარტყელი შევუხსნა მეფეებს, რათა კარიბჭენი გაიხსნას მის 
წინაშე და ჭიშკრები არ ჩაიკეტოს. ? მე წაგიძღვები და ოღრო- 
ჩოღროებს გავასწორებ, სპილენძის კარებს შევლეწავ და 
რკინის ურდულებს დავამტვრევ, 3 მოგცემ წყვდიადის 
საგანძურებს და საიდუმლოდ დამარხულ სიმდიდრეს, რათა 
მიხვდე, რომ მე უფალი ვარ, შენთვის სახელის მწოდებელი, 
ისრაელის ღმერთი. “ ჩემი მორჩილის, იაკობის, და ისრაელის, 
ჩემი რჩეულის, გულისათვის გიწოდებ სახელს და გნათლავ, 
თუმცა არ მიცნობ. ? მე უფალი ვარ და მეტი არავინაა, არ არის 
ღმერთი ჩემს გარდა. მე გარტყამ სარტყელს, თუმცა არ 
მიცნობ. 9 რათა გაიგონ მზის აღმოსავლეთში და დასავლეთში, 
რომ არავინაა ჩემს გარდა, რომ მე ვარ უფალი და მეტი 
არავინაა. 7 ნათლის გამომსახველი და ბნელის შემქმნელი, 
მშვიდობისმყოფელი და ჭირის შემქმნელი. მე ვარ უფალი, 
ამის ყოველის შემოქმედი. 8 იწვეთოს მაღლიდან ზეცამ და 
ღრუბლებმა ასხურონ სიმართლე, გადაიხსნას მიწა და ხსნამ 
ინაყოფოს, და სამართალი აღმოცენდეს მასთან ერთად! მე, 
უფალმა, შევქმენი ეს. ? ვაი თავის გამჩენთან მოდავეს, ერთ 
ნამსხვრევს თიხის ნამსხვრევთაგან! თუ უთქვამს თიხას თავის 
გამომსახველისთვის: რას აკეთებო? და შენს ქმნილებას არა 
აქვსო ხელები? 19 ვაი მას, ვინც მამას ეუბნება: რისთვის 
გამაჩინეთ? და ქალს: რისთვის იტანჯეო? 11 ასე ამბობს 
უფალი, ისრაელის წმიდა და მისი გამჩენი: შემეკითხებით ჩემი 
შვილების მომავალზე და ჩემ ხელთა ქმნილებაზე მიბრძანებთ 
რასმე? 12 მე შევქმენი მიწა და ადამი გავაჩინე მასზე, ჩემი 
ხელით გადავფინე ცა და მთელი მისი მხედრობა განვაწესე. 13 
მე აღვძარი ის სიმართლით და ყოველი მისი გზა გავასწორე; 
ის ააშენებს ჩემს ქალაქს და გაათავისუულებს ჩემს ტყვეებს 
უსასყიდლოდ და ძღვენის გარეშე, ამბობს ცაბაოთ უფალი. 14 


ასე ამბობს უფალი: ეგვიპტის ჭირნახული და ნავაჭრი ქუშისა 
და საბაელთა, ახოვან კაცთა, შენთან მოვა და შენი იქნება; შენ 
შეგიდგებიან, წამოვლენ ბორკილდასხმულნი და 
გეთაყვანებიან, ვედრებას დაგიწყებენ. ნამდვილად შენშია 
ღმერთი და სხვა ღვთაება არავინაა. 15” ჭეშმარიტად, შენა ხარ 
ღმერთი დაფარული, ისრაელის ღმერთი, მაცხოვარი. 16 
შერცხვებიან და შეცბუნდებიან ყველანი, ერთიანად 
ჩაცვივდებიან სირცხვილში კერპთა მკეთებელნი. 17 უფალი 
იხსნის ისრაელს საუკუნო ხსნით; არ შერცხვებიან და არ 
შეცბუნდებიან უკუნითი უკუნისამდე. 18 რადგან ასე ამბობს 
უფალი, ცათა შემოქმედი (ის არის ღმერთი, რომელმაც მიწა 
გამოსახა და შექმნა; მან დაამყარა იგი, საუკაცრიელოდ არ 
შეუქმნია, დასასახლებლად გამოსახა): მე ვარ უფალი და მეტი 
არავინაა. 19 საიდუმლოდ, ბნელი ქვეყნის ადგილზე, არ 
მილაპარაკნია; არ მითქვამს იაკობის მოდგმისათვის: ამაოდ 
მეძებთ-მეთქი. მე ვარ უფალი, სიმართლის მთქმელი, 
სიწრფელეთა გამომცხადებელი. 29 შეგროვდით და მოდით, 
ახლოს მოდექით ერთად, ხალხებიდან გადარჩენილნო! 
არაფერი ესმით თავიანთი ხის კერპების მტვირთველებს და იმ 
ღმერთის მლოცველთ, რომელსაც არ ძალუძს გადარჩენა. 21 
გამოაცხადეთ, მოდექით, მოითათბირეთ ერთმანეთში: ვინ 
გვასმინა ეს ძველთაგანვე, დიდი ხნის წინათ ვინ გამოაცხადა? 
ეს მე არ ვიყავი, უფალი? არ არის სხვა ღმერთი ჩემს გარდა; 
მართალი ღმერთი და მაცხოვარი ჩემს გარდა არავინაა. 22 
ჩემკენ მოიქეცით და გადარჩებით, ქვეყნის ყოველი კუთხისანო, 
რადგან მე ვარ ღმერთი და სხვა არავინაა. 23 ჩემი თავი მაქვს 
დაფიცებული, ჩემი პირიდან გამოვიდა სიმართლე და ჩემი 
სიტყვა არ გადაითქმის, რადგან ყოველი მუხლი ჩემ წინაშე 
მოიყრება, ყოველი ენა მე დამიფიცავს. 24 მხოლოდ უფალშია, 
იტყვიან ჩემზე, სიმართლე და ძალა. მასთან მივლენ და 
შერცხვებიან ყველანი, ვინც მასზე ჯავრობდნენ. 22 უფალში 
გამართლდება და განდიდდება მთელი მოდგმა ისრაელისა. 


თავი 46 


1 ჩაიღუნა ბელი, მოიკაკვა ნებო; მათი კერპები მხეცებს და 
პირუტყვებს აჰკიდეს. მძიმეა თქვენი სატარებელი, როგორც 
დაქანცული ცხოველის ტვირთი! 2? მოიკაკვნენ, ჩაიღუნენ 
ერთიანად, ვერ შეძლეს ტვირთის გადარჩენა და თავადაც 
ტყვეობაში წავიდნენ. 3 მისმინე, იაკობის სახლო და ისრაელის 
სახლის მთელო ნარჩომო, ჩემო აყვანილო მუცლიდანვე, 
საშოდანვე ჩემო ნატარებო: “ შენს სიბერემდე მე იგივე ვარ და 
მოხუცობამდე მე გატარებ, მე შეგქმენი და მე აგიყვან, მე 
გატარებ და მე გადაგარჩენ. ? ვის შემადარებთ, რომ 
გამისწოროთ? ვის გამიტოლებთ, რომ ვემსგავსო? 59 ქისიდან 
ჰყრიან ოქროს და ვერცხლს სასწორზე წონიან; ქირაობენ 
ოქრომჭედელს, რომ მისგან ღმერთი გააკეთებინონ. მერე 
ქედს უხრიან და თაყვანს სცემენ. 7 მხარზე შეიდგამენ და 
ატარებენ, მერე ჩამოდგამენ თავის ადგილზე. დგას და 
ადგილიდან არ იძვრის, შესძახიან და პასუხს არა სცემს, 
გასაჭირში ვერ ეშველება. 8 ეს გაიხსენეთ და გამაგრდით, 
გულთან მიიტანეთ, ცოდვილნო! 7? გაიხსენეთ წინანდელნი, 
დასაბამიერნი, რადგან მე ღმერთი ვარ და არ არის სხვა 
ღმერთი, არავინაა ჩემი მსგავსი. 1? დასაბამითვე ვაცხადებ 
მომავალს და ძველიდანვე, რაც ჯერ არ მომხდარა. ვამბობ: 
აღსრულდება ჩემი განზრახული და ყოველ სურვილს 
ავასრულებ. 11 გამოვიხმობ აღმოსავლეთიდან ონავარ 
ფრინველს, შორი ქვეყნიდან - ჩემი განზრახულის 
აღმსრულებელს; ვთქვი და დიაღაც მოვახდენ; დავსახე და 
დიაღაც გავაკეთებ. 12 მისმინეთ მე, გულგაკერპებულნო, 
სიმართლეს განშორებულნო! 13 მოვაახლოვე ჩემი სიმართლე, 
შორს არ არის, და ჩემეული ხსნა არ დააყოვნებს. მე მივცემ 
ხსნას სიონს, და ისრაელს - ჩემს დიდებას! 


თავი 47 


1 ჩამოდი და ჩაჯექი მტვერში, ბაბილონის ასულო! დაჯექი 
მიწაზე უტახტოდ, ქალდეველთა ასულო! რადგან აღარ 
გერქმევა ნაზი და ნებიერი. 2 აიღე დოლაბი და დაფქვი 
ფქვილი; მოიხადე პირბადე, აიკრიფე კალთები, გაიშიშვლე 
წვივები და გადადი მდინარეებზე. 3 გაშიშვლდება შენი 
სარცხვინელი და გამოჩნდება შენი აუგი. შურს ვიძიებ და 
ვერავინ დამაკავებს. 4 ჩვენი მხსნელი - ცაბაოთ უფალია მისი 
სახელი - ისრაელის წმიდაა. ? იჯექი მდუმარედ და წადი 
ბნელში, ქალდეველთა ასულო, რადგან აღარ გერქმევა 
სამეფოთა დედოფალი. ნ განრისხებული ვარ ჩემს ხალხზე, 
ტალახად ვაქციე ჩემი წილხვდომილი და ხელში მოგეცი ისინი; 
არ მოეპყარი მათ სიბრალულით, მოხუცებულს დიდად 
დაუმძიმე უღელი. 7 შენ კი თქვი: საუკუნოდ ვარო ქალბატონი! 
გულთან არ გაგიკარებია ეს ამბები, არ გიფიქრია მათ 
აღსასრულზე. 8 ახლა კი ისმინე ეს, გაფუფუნებულო, მშვიდად 
რომ ზიხარ და გულში ფიქრობ: მე ვარ და ჩემს მეტი არავინ 
არისო. ქვრივად არ ვიჯდები და არც შვილმკვდარი ვიქნებიო. 9? 
მოვა შენზე წამისყოფით ერთ დღეს ეს ორივე, შვილმკვდარობა 
და ქვრივობა. სრულად გეწევა შენ ეს, არ გიშველის შენი 
ურიცხვი გრძნეულებები, შენი მაგარი ჯადოები. 19 შენი სიავის 
იმედი გქონდა, ამბობდი: არავინ არის ჩემი დამნახავიო. შენი 
სიბრძნე და ცოდნა გაცდუნებდა და ამბობდი გულში: მე ვარ და 
ჩემს მეტი არავინ არისო. 11 გეწევა უბედურება და არ 
გეცოდინება მისი სახსარი, ჭირი დაგატყდება და ვერ აირიდებ; 
ანაზდად გეწევა განადგურება, ვერც გაიგებ. 12 იდექი შენს 
ჯადოებზე და შენს უამრავ გრძნეულებებზე, რისთვისაც 
ზრუნავდი სიყმაწვილიდანვე! იქნებ გიშველოს, იქნება ზარი 
დასცე. 132 დაღლილი ხარ ბევრი თათბირისგან; აბა, წარდგნენ 
ცათა მზომელნი, ვარსკვლავთმჭვრეტელნი, ახალ მთვარეთა 
მცნობელნი და გიხსნან მოწევნადისგან! 14 აჰა, ჩალასავით 
არიან, ცეცხლმა გადაბუგა ისინი, საკუთარი თავიც ვერ იხსნეს 


ალისაგან; ნაკვერცხალიც არ დარჩა გასათბობად, არც 
ცეცხლი მის წინ დასაჯდომად! 1” ასე იქნებიან შენთვის ისინი, 
ვისთანაც შრომობდი და სავაჭროდ დადიოდი 
სიყმაწვილიდანვე. ყველა თავის გზაზე წახეტიალდება, შენი 
მშველელი კი არავინ იქნება. 


თავი 48 


1 ისმინე ეს, იაკობის სახლო, ისრაელის სახელით წოდებულნო, 
იუდას წყლებიდან გამოსულნო, უფლის სახელის მოფიცარნო, 
ისრაელის ღმერთს რომ ახსენებთ, თუმცა არა ჭეშმარიტებით 
და არა სიმართლით! ? რადგან წმიდა ქალაქის სახელით 
იწოდებიან და ისრაელის ღმერთს ემყარებიან - ცაბაოთ 
უფალია მისი სახელი. 3 თავიდანვე გავაცხადე წინანდელნი, 
ჩემი ძირიდან არის გამოსული. მე გამოვიტანე სააშკარაოზე; 
ანაზდად ვმოქმედებდი და სრულდებოდა. “ რაკი ვიცოდი, რომ 
ჯიუტი ხარ და რკინის ძარღვები გაქვს კისერზე და სპილენძის 
შუბლი. ? მე გამცნე შენ თავიდანვე, გამოგიცხადე, ვიდრე 
ასრულდებოდა, რომ არ გეთქვა; ჩემმა კერპმა აასრულა ეს, 
ჩემს ბუთსა და ქანდაკს ჰქონდა ნაბრძანებიო. 9 შენ 
მოგისმენია; ახლა იხილეთ ეს ყველაფერი. ნუთუ არ 
აღიარებთ? ამიერიდან გიცხადებ ახალ ამბებს, დაფარულთ, 
რომლებიც არ იცოდი. ”7 ახლა ასრულდნენ ისინი და არა 
წინათ; დღემდე არაფერი გსმენიათ მათზე, რომ არ თქვათ: აჰა, 
ხომ ვიცოდიო. 5 არც გსმენია და არც იცოდი, აქამდე ყურიც არ 
გქონია გახსნილი; რადგან ვიცოდი, რომ ღალატს ჩაიდენდი 
და შემცოდე გერქვა დედის მუცლიდანვე. ? ჩემი სახელის 
გულისათვის ვაყოვნებ რისხკას და ჩემი დიდებისათვის 
გარიდებ მას, რომ არ მოგსპო. 19 აჰა, გამოგადნე, მაგრამ 
ვერცხლი არ გამოვიდა; სიმწრის ქურაში გამოგცადე. 11 ჩემი 
თავისთვის, ჩემი თავისთვის ვაკეთებ ამას, რადგან როგორ 
შევალახვინო ჩემი სახელი? ჩემს დიდებას სხვას არ მივცემ. 12 
მისმინე, იაკობ და ისრაელ, ჩემო წოდებულო: ეს მე ვარ, მე 
ვარ პირველი და მე ვარ უკანასკნელიც. 13 ჩემმა ხელმა 
დააფუძნა მიწა და ჩემმა მარჯვენამ გადაჭიმა ცა. მოვუხმობ მათ 
და ერთად დადგებიან. 1“ შეიკრიბენით ყველანი და ისმინეთ: 
ვინ გამოაცხადა მათ შორის ეს ამბები? უფალმა შეიყვარა იგი. 
აასრულებს თავის ნება-სურვილს ბაბილონზე და 
ქალდეველებზე შემართავს მკლავს. 17 მე, მე ვიყავი, რომ 


ვილაპარაკე; მოვუწოდე კიდეც, მოვიყვანე და გზა წარვუმართე. 
16 მომიახლოვდით, ისმინეთ ეს: საიდუმლოდ არც თავიდანვე 
მილაპარაკნია; რაც რომ ეს მოხდა, მე იქა ვარ. ახლა კი 
უფალმა ღმერთმა და მისმა სულმა მომავლინა. 17 ასე ამბობს 
უფალი, შენი მხსნელი, ისრაელის წმიდა; მე ვარ უფალი, შენი 
ღმერთი, დამმოძღვრავი სასიკეთოდ, სავალ გზაზე შენი 
წარმმართველი. 18 ნეტავ ყურადგეღო ჩემი მცნებები! მაშინ 
მდინარესავით იქნებოდა შენი სიმრთელე და ზღვის 
ტალღებივით - შენი სიმართლე. 19 ქვიშასავით იქნებოდა შენი 
თესლი და მისი მარცვლებივით - შენი წიაღის ნაშიერი. არ 
ამოიკვეთებოდა მისი სახელი, არ გაქრებოდა ჩემ წინაშე. 29 
გამოდით ბაბილონიდან, გაერიდეთ ქალდეველებს! მხიარული 
ხმით გამოაცხადეთ, ამცნეთ ეს, ქვეყნის კიდემდე მიაწვდინეთ, 
თქვით: იხსნა უფალმა, თავისი მორჩილი იაკობი! 21 არ 
მოსწყურებიათ უდაბნოებში, სადაც დაჰყავდა; კლდიდან უდინა 
მათ წყალი, კლდე გააპო და იჩქეფა წყალმა. 22 არ არის 
მშვიდობა, ამბობს უფალი, ბოროტეულთათვის. 


თავი 49 


1 მისმინეთ, ზღვისპირელნო, და გამიგონეთ, შორეულო 
ხალხებო! უფალმა მუცლიდან მომიწოდა, დედის წიაღიდან 
ახსენა ჩემი სახელი. 2 გალესილი მახვილივით ქმნა ჩემი ბაგე, 
თავისი ხელის ჩრდილში დამმალა; წამახული ისარივით 
გამხადა და თავის კაპარჭში შემინახა. 3 მითხრა: ჩემი 
მორჩილი ხარ, ისრაელ, შენით გამოვაჩენ ჩემს დიდებას. “ მე 
კი ვამბობდი: ამაოდ დავშვერ, ფუჭად და უსაზმნოდ დავხარჯე 
ძალა. ჭეშმარიტად, უფალთან არის ჩემი სამართალი და ჩემს 
ღმერთთან - ჩემი საზღაური! ? ახლა ამბობს უფალი, 
მუცლიდანვე ჩემი გამომსახველი თავის მორჩილად, რომ 
თავისკენ მიაქციოს იაკობი და ისრაელი თავისთან შეკრიბოს, 
რათა ვიდიდო უფლის თვალში და ჩემი ღმერთი იყოს ძალი 
ჩემი, 9 თქვა: ცოტაა, ჩემი მორჩილი რომ იყავი იაკობის შტოთა 
აღსადგენად და ისრაელის ნატამალის მოსაქცევად; ხალხების 
ნათელად გაგხდი, რომ ჩემმა ხსნამ ქვეყნის კიდემდე 
მიაღწიოს. ” ასე ეუბნება უფალი, ისრაელის გამომსყიდველი, 
მისი წმიდა, დაბეჩავებულს, ხალხებისგან შეზიზღებულს, 
ხელმწიფეთა მონას: მეფენი დაინახავენ და წამოდგებიან, 
მთავარნი თაყვანს სცემენ უფლის გამო, რომელიც მტკიცეა, და 
ისრაელის წმიდის გამო, რომელმაც შენ ამოგარჩია. 8 ასე 
ამბობს უფალი: მოწყალების ჟამს შეგიწყნარე და ხსნის დღეს 
შეგეწიე, დაგიცავ და გაგხდი აღთქმად ხალხისათვის ქვეყნის 
აღსადგენად, უკაცრიელ სამკვიდროთა დასანაწილებლად, 3? 
გამომწყვდეულთათვის სათქმელად: გამოდით! და ბნელში 
მყოფთათვის: გამოჩნდით! გზებზე დაიწყებენ ძოვას და ყოველ 
ხმელგორზე ექნებათ საძოვარი. 19 არ მოშივდებათ და არ 
მოსწყურდებათ, ვერას დააკლებს მათ ხვატი და მზის არმური, 
რადგან მათი შემბრალებელი გაუძღვება მათ და წყლის 
სათავეებთან მიიყვანს. 11 ყოველ მთას ჩემსას გზად 
გადავაქცევ და ჩემი შარაგზები მაღლა აიწევა. 12 აჰა, ესენი 
შორიდან მოდიან, აჰა, ესენი - ჩრდილოეთიდან და 


დასავლეთიდან, ესენი კი - სინიმის ქვეყნიდან! 13 გაიხარე, 
ცაო, და ილხინე, მიწავ, სიხარულით იყიჟინეთ მთებო, რადგან 
ანუგეშა უფალმა თავისი ხალხი და შეიბრალა თავისი 
წამებულნი. 14 თქვა სიონმა: მიმატოვა უფალმა და მეუფემ 
დამივიწყაო. 15 განა დაივიწყებს ქალი თავის ჩვილს? არ 
შეიბრალებს თავისი მუცლის ნაშიერს? მათ რომც დაივიწყონ, 
მე არ დაგივიწყებ შენ. 195 აჰა, ხელისგულებზე მყავხარ 
გამოსახული, შენი კედლები მუდამ ჩემს წინაა. 17 აჩქარდებიან 
შენი მშენებელნი; შენი დამაქცევარნი და მაოხრებელნი კი 
წავლენ შენგან. 18 თვალი მოატარე ირგვლივ და იხილე: 
ყველანი შეკრებილან, შენთან მოდიან! როგორც მე ვარ 
ცოცხალი, ამბობს უფალი, ასე შეიმოსავ სამკაულად ყველას 
და მოირთვები მათით, როგორც პატარძალი. 19 რადგან შენს 
ნაოხარში და უკაცრიელ ადგილებში, შენს აკლებულ მიწაზე, 
ახლა ნამდვილად ვიწროდ იქნები მის მცხოვრებთა გამო. შენი 
ჩამყლაპავნი კი გაგშორდებიან. 29 კიდეც გეტყვიან ყურში 
კვლავ შეძენილი შენი შვილები: მევიწროება ადგილი. მიმიშვი, 
რომ ვიცხოვრო! 21 იტყვი გულში; ვინ გამიჩინა ესენი? მე ხომ 
შვილმკვდარი ვიყავი, ბერწი, განდევნილი და მოწანწალე. ვინ 
გამიზარდა? მარტო რომ ვიყავი დარჩენილი, ესენი სადღა 
იყვნენ? 22 ასე ამბობს უფალი ღმერთი: აჰა, ხალხებისკენ 
გავიწვდი ხელს და ერებს აღვუმართავ ჩემს დროშას; უბით 
წამოიყვანენ შენს ვაჟებს და შენი ასულეხი მხრებზე ეყოლებათ 
აყვანილი. 23 მეფეები შენი გამზრდელები იქნებიან, მათი 
დედოფლები კი - შენი ძიძები; პირქვე დამხობით გცემენ 
თაყვანს და შენ ფეხთა მტვერს დაუწყებენ ლოკვას, რათა 
გაიგონ, რომ მე უფალი ვარ და არ შერცხვება ჩემს მოიმედეს. 
24 თუ წართმევია ოდესმე ძლიერს ნადავლი ან თუ წასვლია 
ტყვე გამარჯვებულს? 2” ჭეშმარიტად, ასე ამბობს უფალი: რომც 
წაერთვას ტყვე ძლიერს და ნადავლი წაუვიდეს ძალმომრეს, 
გამოგესარჩლები შენს მოსარჩლესთან და შენს შვილებს 
გადავარჩენ. 295 საკუთარ ხორცს შევაჭმევ მჩაგვრელებს და, 
როგორც მაჭრით, ისე დათვრებიან საკუთარა სისხლით. მაშინ 


გაიგებს ყოველი ხორციელი, რომ მე ვარ უფალი, შენი 
მხსნელი და გამომსყიდველი, იაკობის ძლიერი. 


თავი 50 


1 ასე ამბობს უფალი: სად არის დედაშენის გაყრის წიგნი, 
რომლითაც გავუშვი იგი? ან რომელი ჩემი მევალისთვის 
მიმიყიდიხართ? აჰა, თქვენი ცოდვების გამო ხართ გაყიდულნი 
და თქვენს დანაშაულთა გამოა გაშვებული დედათქვენი. 2 
რატომ არავინ იყო, როცა მოვედი; როცა ვიძახდი და არავინ 
იყო პასუხის გამცემი? მოკლე ხომ არ არის ჩემი ხელი და იქნებ 
არ ძალუძს გამოსყიდვა? ან იქნებ არ არის ჩემში ძალა 
დასახსნელად? აჰა, ზღვებს ვაშრობ ჩემი დამუქრებით, 
უდაბნოდ ვაქცევ მდინარეებს, მისი თევზები ლპებიან 
უწყლობით და წყურვილით იხოცებიან. 3 მე ვმოსავ ცას 
წყვდიადით და ჯვალოს ვაფარებ მოსასხამად. 4 უფალმა 
ღმერთმა მომცა სწავლულთა ენა, რომ შემეძლოს 
დამაშვრალის სიტყვით გამხნევება. ის აღვიძებს, ყოველი 
დილით აღვიძებს ჩემს ყურს, რომ მესმოდეს, როგორც 
სწავლულებს ესმით. ? უფალმა ღმერთმა გამიხსნა სასმენელი 
და მე არ გავურჩებულვარ, უკან არ მივქცეულვარ. 9 ზურგი 
მქონდა მიშვერილი ჩემი მცემელისთვის და ყბები - წვერების 
მგლეჯელისთვის; არ დამიფარავს პირისახე დამცირებისგან და 
ფურთხებისგან. 7 მაგრამ უფალი ღმერთი შემეწეოდა მე, 
ამიტომაც არ დავმცირებულვარ; ამიტომაც კაჟად ვაქციე ჩემი 
პირისახე და ვიცი, რომ არ შევრცხვები. 8? ახლოს არის ჩემი 
გამმართლებელი. ვინ არის, რომ მედავება? დავდგეთ ერთად, 
ვინ არის ჩემი მომჩივანი? ახლოს მოვიდეს. 7? აჰა, უფალი 
შემეწევა; ვინ გამამტყუნებს? აჰა, სამოსელივით გაცვთებიან 
ყველანი, ჩრჩილი შეჭამთ მათ. 19 ვინ არის თქვენში უფლის 
მოშიში, ყურისმგდებელი მისი მორჩილის ხმისა, ვინ დადის 
ბნელში და არა აქვს ნათელი? ესავდეს უფლის სახელს. 11 აპა, 
ცეცხლის წამკიდებლებო, კოცონების გამჩაღებლებო, ყველანი 
შემოდით თქვენი ცეცხლის ალში და თქვენს გაჩაღებულ 
კოცონებში. ეს დაგემართებათ ჩემი ხელით: კერპებისთვის 
შეიწირებით. 


თავი 51 


1 მისმინეთ, სიმართლის მადევარნო, უფლის მძებნელნო! 
შეხედეთ კლდეს, საიდანაც ხართ გამოკვეთილნი, და ორმოს 
ღრმულს, საიდანაც ხართ ამოთხრილნი! 2 შეჰედეთ აბრაამს, 
თქვენს მამას, და სარას, თქვენს მშობელს, რადგან როცა ერთი 
იყო, მაშინ მოვუწოდე მას, ვაკურთხე და გავამრავლე. 3 
რადგან ანუგეშებს უფალი სიონს, ანუგეშებს ყოველ მის 
ნაოხარს; სამოთხედ გადააქცევს მის უდაბნოს და უფლის 
ბაღად მის ტრამალს, სიხარული და შვება გაჩნდება იქ, 
სამადლობელი და გალობის ხმები. 4 გამიგონე, ჩემო ერო, და 
ჩემო ტომო, ყური დამიგდე, რადგან ჩემგან გამოვა რჯული და 
სინათლედ დავუდგენ ხალხებს ჩემს სამართალს. ? ახლოვდება 
ჩემი სიმართლე, მოაწია ჩემმა ხსნამ და ჩემი მკლავი განსჯის 
ხალხებს. მე დამენდობიან ზღვისპირელნი და ჩემი მკლავის 
იმედი ექნებათ. 9 თვალი ააპყარით ცისკენ და დაბლა მიწას 
დახედეთ; რადგან ცა კვამლივით განქარდება და მიწა 
სამოსელივით გაცვთება, მისი მცხოვრებნი ქინქლებივით 
დაიხოცებიან; ჩემი ხსნა კი საუკუნოდ დარჩება და ჩემი 
სიმართლე არ დაირღვევა. 7 მისმინეთ, სიმართლის 
მცოდნენო, ხალხო, ვისაც გულში გაქვთ ჩემი რჯული. ნუ 
გეშინიათ კაცთაგან შეურაცხებისა და მათი ლანძღვა-გინება ნუ 
შეგაკრთობთ; 8 რადგან სამოსელივით შეჭამს მათ ჩრჩილი და 
მატყლივით შეჭამს მათ ჭია; ჩემი სიმართლე კი საუკუნოდ 
დარჩება და ჩემი ხსნა თაობიდან თაობაში გადავა. 9? აღდექ, 
აღდექ, ძალი შეიმოსე, უფლის მკლავო! აღდექ, როგორც 
ძველ დროში, ძველ თაობებში. განა შენ არა ხარ რაჰაბის 
გამკვეთელი, ურჩხულის გამგმირავი? 19 განა შენ არ ამოაშრე 
ზღვა, დიდი უფსკრულის წყლები? და ზღვის სიღრმეები გზად 
გადააქციე თავდახსნილთა გადასავლელად? 11 უფლის 
გამოსყიდულნი მობრუნდებიან და გახარებულნი მოვლენ 
სიონზე; მარადიული სიხარული იქნება მათ თავზე, ლხენას და 
სიხარულს ეწევიან, ვაება და კვნესა კი უკუიქცევა. 12 მე ვარ, მე, 


თქვენი ნუგეშისმცემელი! ვინა ხარ, რომ გეშინია მკვდარი 
კაცისა და ადამის ძისა, ბალახად რომ შეირაცხება? 13 
დაგვიწყებია უფალი, შენი შემქმნელი, ცათა გარდამთხმელი 
და მიწის დამფუძნებელი, და გეშინია მუდამდღე, გამუდმებით, 
მჩაგვრელის რისხვისა, დასაღუპავად რომ ემზადება. მაგრამ 
სად არის მჩაგვრელის რისხვა? 14 მალე გათავისუფლდება 
დამონებული, არ მოკვდება დილეგში და არ მოაკლდება პური. 
15 მე ვარ უფალი, შენი ღმერთი, რომელიც აღელვებს ზღვას 
და ბობოქრობენ მისი ზვირთები. ცაბაოთ უფალია მისი 
სახელი. 169 ჩავდევი ჩემი სიტყვები შენს ბაგეებში და ჩემი 
ხელის ჩრდილში შეგიფარე, რათა დავნერგო ახალი ცა და 
დავაფუძნო ახალი მიწა, რომ ვუთხრა სიონს: ჩემი ერი ხარ! 17 
გაიღვიძე, გაიღვიძე, ადექი, იერუსალიმო, რომელმაც შესვი 
უფლის ხელიდან მისი რისხვის თასი, ძირისძირამდე შესვი 
ფიალა, სიბრუკის თასი. 18 არავინ არის მისი წინამძღოლი მის 
ნაშობ ვაჟებს შორის და ხელის ჩამჭიდებელი მის გაზრდილ 
ვაჟებს შორის. 19 ეს ორი რამ შეგემთხვა შენ; ვინ შეგიცოდებს? 
დაღუპვა და დაქცევა, შიმშილი და მახვილი! ვითი განუგეშო? 
20 შენს შვილებს ქანცი გაუწყდათ, ყოველი ქუჩის თავში ყრიან, 
ბადეში გახვეულ ირმებივით, სავსენი უფლის რისხვით, შენი 
ღვთის მძვინვარებით. 21 ამიტომ გაიგონე ეს, ბედშავო, 
მთვრალო, მაგრამ უღვინოდ! 22 ასე ამბობს შენი მეუფე, 
უფალი და შენი ღმერთი, მოსარჩლე თავისი ხალხისა: აჰა, 
გართმევ შენი ხელიდან სიბრუვის თასს, ფიალას, თასს ჩემი 
რისხვისა, რომ მეტჯერ აღარ შესვა იგი. 23 და ხელში მივცემ 
მას შენს მტანჯველებს, რომლებიც გეუბნებოდნენ: დაწექი, რომ 
გადაგიართთ, და შენც მიწასავით გახადე შენი ზურგი და 
ქუჩასავით - გამვლელთათვის. 


თავი 52 


1 გაიღვიძე, გაიღვიძე, შეიმოსე ძალი შენი, სიონო! შეიმოსე 
შენი დიდების სამოსელი, იერუსალიმო, წმიდა ქალაქო, 
რადგან აღარ შემოგივა წინდაუცვეთელი და უწმიდური! 2 
ჩამოიფერთხე მტვერი, აღდექ, ტყვე იერუსალიმო! გაიხსენი 
შენი ქედის საკვრელები, დატყვევებულო სიონის ასულო! 3 
რადგან ასე ამბობს უფალი: მუქთად იყავით გაყიდულნი და 
უსასყიდლოდ გამოისყიდებით. “ რადგან ასე ამბობს უფალი, 
ღმერთი: ეგვიპტეში იყო ჩასული ჩემი ერი ოდესღაც 
საცხოვრებლად და აშური თრგუნაედა მას არაფრისთვის. ? რა 
მინდა აქ ახლა, ამბობს უფალი, როცა ჩემი ხალხი მუქთად 
არის წაყვანილი. მისი მთავარნი ქვითინებენ, ამბობს უფალი, 
და გამუდმებით, დღენიადაგ, ილანძღება ჩემი სახელი. 9 
ამიტომ შეიცნობს ჩემი ერი ჩემს სახელს; ამიტომ სწორედ იმ 
დღეს, შეიცნობს, რომ ეს მე ვარ, ვინც ლაპარაკობს: აჰა, მე 
ვარ! ” რა საამურია მთებზე მახარობლის ნაბიჯები, მშვიდობის 
გამომცხადებლის, სიკეთის მახარობლის, ხსნის 
გამომცხადებლის, რომელიც ეუბნება სიონს: გამეფდა შენი 
ღმერთი! 8 აჰა, გაისმა ხმა შენი დარაჯების! ერთად აუწიეს სმას 
და ყიჟინებენ, რადგან თვალდათვალ ხედავენ, რომ ბრუნდება 
სიონზე უფალი. ? იყიჟინეთ ერთად, იერუსალიმის ნაოხარნო, 
რადგან ანუგეშა უფალმა თავისი ხალხი, გამოისყიდა 
იერუსალიმი. 19 გაიშიშვლა უფალმა თავისი წმიდა მკლავი 
ყველა ხალხის წინაშე და იხილავენ ქვეყნის კიდეები ხსნას 
ჩვენი უფლისა. 11 წამოდით, წამოდით, გამოდით მანდედან! 
უწმიდურს ნუ მიეკარებით. გამოდით მისგან! განიწმიდენით, 
უფლის საჭურჭლის მტვირთველნო! 12 რადგან ფაცაფუცით არ 
გამოხვალთ და სირბილით არ ივლით, რადგან უფალი 
წაგიძღვებათ და ისრაელის ღმერთი გამოგყვებათ უკან. 13 აჰა, 
მოჭკვიანდება ჩემი მორჩილი, გაიმართება, აღზევდება და 
დიდად ამაღლდება. 14 რაზომ აძრწუნებდა ბევრს შენი ხილვა 
(რადგან არავინ იყო მასზე მახინჯი კაცთა შორის და მასზე 


შეურაცხი ადამის ძეთა შორის!), 12 იმზომ გაიხარებს შენზე 
ბევრი ხალხი, პირს მოკუმავენ მეფეები, რადგან 
მოუთხრობელს იხილავენ და ჯერარსმენილს გაიგონებენ. 


თავი 53 


1 3ინ დაიჯერა ჩვენგან სმენილი და უფლის მკლავი ვის 
გამოეცხადა? 2 ამოიზარდა როგორც მორჩი მის წინაშე და 
როგორც ფესვი ურწყული მიწიდან; არც ღირსება ჰქონია და 
არც მშვენება, რომ ზედ შეგვეხედა, არც იერი, რომ მივეზიდეთ. 
3 საძულველი იყო, კაცთაგან ათვალწუნებული, გატანჯული და 
სნებამორეული, ერთი იმათგანი, ვისაც პირს არიდებენ. 
საძულველი იყო და არად ვაგდებდით. “ ნამდვილად კი, მან 
იკისრა ჩვენი სნებები და იტვირთა ჩვენი სატანჯველი; ჩვენ კი 
გვეგონა, ღვთისგან იყო ნაცემ-ნაგვემი და დამცირებული. ? 
მაგრამ ის ჩვენი ცოდვებისთვის იყო დაჭრილი, ჩვენი 
უკეთურობებისთვის დალეწილი; მასზე იყო სასჯელი ჩვენი 
სიმრთელისთვის და მისი წყლულებით ჩვენ განვიკურნეთ. 9 
ყველანი ცხვრებივით დავეხეტებოდით, თითოეული ჩვენ-ჩვენ 
გზას ვადექით, უფალმა კი მას შეჰყარა ყოველი ჩვენგანის 
უკეთურება. 7 ევნო და ეწამა, მაგრამ არ დაუძრავს ბაგე; 
კრავივით დასაკლავად მიიყვანეს და, როგორც ცხვარი დუმს 
მპარსველთა წინაშე, მასაც არ დაუძრავს ბაგე. 98 
საპყრობილედან და სამსჯავროდან იქნა წაყვანილი და ვინ 
იფიქრებდა მის მოდგმაზე, როცა ცოცხალთა მიწიდან 
მოიკვეთა; ჩემი ხალხის ცოდვებისთვის დაისაჯა. 3? მიეცა 
სამარხი ბოროტეულთა გვერდით და მდიდართან ერთად 
თავის სიკვდილში, რადგან სიავე არ ჩაუდენია და მის ბაგეში 
სიცრუე არ ყოფილა. 19 უფალმა ინება მისი ტანჯვა და სნება 
შეჰყარა. როცა გასწირავ მის სიცოცხლეს ცოდვის გამოსასყიდ 
მსხვერპლად, იხილავს იგი თავის ნაგრამს, 
გაუხანგრძლივდება დღეები, უფლის ნება მისი ხელით 
წარიმართება. 11 თავის სულისკვეთების ნაყოფს იხილავდა და 
დაამდებოდა; მისი სიბრძნით ბევრს გაამართლებს მართალი, 
ჩემი მორჩილთ, და სხვათა შეცოდებებს იტვირთავს. 12 ამიტომ 
მრავალში მივცემ მას წილს და ძლიერებთან ერთად 
გაინაწილებს ნადავლს, რადგან სასიკვდილოდ გაწირა თავი 


და ცოდვილთა შორის შეირაცხა; მრავალთა ცოდვები ჰქონდა 
გვირთად და ცოდვილებს ესარჩლებოდა. 


თავი 54 


1 გაიხარე, ბერწო, უშობელო! სიხარულით აყიჟინდი, 
სალმობის განუცდელო! რადგან მიტოვებულს მეტი შვილები 
ეყოლება, ვიდრე გათხოვილს, ამბობს უფალი. 2 გააფართოვე 
შენი კარვის ადგილი და გადაჭიმონ შენი ჩარდახების 
გადასახურავნი. ნუ დაინანებ, დააგრძელე შენი თოკები და 
გაამაგრე შენი პალოები. 3 რადგან მარჯვნივ და მარცხნივ 
განივრცობი, შენი მოდგმა ხალხებს დაიმკვიდრებს და 
უკაცრიელ ქალაქებს დაასახლებენ. 4 ნუ გეშინია, რადგან არ 
შერცხვები; ნუ დაიმალები, რადგან არ იქნები შეგინებული, 
რადგან დაივიწყებ ყრმობისდროინდელ სირცხვილს და შენი 
ქვრივობის მოყივნებას აღარ გაიხსენებ. ? რადგან შენი 
შემქმნელია შენი ქმარი, ცაბაოთ უფალია მისი სახელი; 
ისრაელის წმიდაა შენი გამომსყიდველი, მთელი ქვეყნის 
ღმერთად წოდებული. 9 რადგან უფალმა მოგიხმო, როგორც 
ცოლს, გაშვებულს და სულგამწარებულს, როგორც 
ყრმობისდროინდელ ცოლს, შეძულებულს, ამბობს შენი 
ღმერთი. 7 მცირე ხნით მყავდი მიტოვებული და დიდი 
შებრალებით შეგკრებ. 8 ერთწამს რისხვით დავიფარე სახე 
შენგან და საუკუნო წყალობით შეგიბრალებ, ამბობს შენი 
გამომსყიდველი უფალი. 7? რადგან ეს ნოეს წყლებია ჩემთვის: 
როგორც დავიფიცე, რომ აღარ მოვავლენდი ნოეს წყლებს 
ქვეყანაზე, ასე ვფიცავ, რომ აღარ განვრისხდები შენზე და 
აღარ დაგემუქრები. 19 რადგან მთები შეიძვრებიან და 
ბორცვები შეირყევიან, ჩემი შენდამი წყალთბა კი არ შეიძვრის 
და ჩემი სამშვიდობო აღთქმა არ შეირყევა, ამბობს შენი 
მწყალობელი უფალი. 11 დაჩაგრულია, ქარნაცემო, 
უნუგეშებელო! აჰა, შემოგიშენებ კედლებს ძვირფასი ქვებით 
და საფუძვლად საფირონს დაგიდებ. 12 ლალის ქონგურებს და 
ელვარე ქვის კარიბჭეებს გაგიკეთეა, მთელი გალავანი 
პატიოსანი ქვებისგან გექნება. 13 შენი ვაჟები, ყველანი, უფლის 
დამოძღვრილნი იქნებიან და დიდი იქნება შენი ვაჟების 


კეთილდღეობა. 14 სიმართლით განმტკიცდები, შორს იქნები 
გასაჭირისგან, რადგან არაფრის შეგეშინდება, და 
საფრთხისაგან, რადგან არ მოგეკარება. 15 კი მოგიხდებიან, 
მაგრამ არა ჩემგნით; შენი მომხდური შენ წინაშე დაეცემა. 19 
აჰა, მე შევქმენი მჭედელი, რომელიც უბერავს ცეცხლის 
მუგუზლებს და ჭედავს იარაღს თავისი ხელობით. მევე შევქმენი 
დამღუპველი, რომ ანადგუროს. 17 ყოველი იარაღი, შენ 
წინააღმდეგ გამოჭედილი, გაცუდდება და ყოველ ენას, შენ 
წინააღმდეგ აღმდგარს სამსჯავროზე, გაამტყუნებ. ესაა 
წილხვედრი უფლის მორჩილთა და მათი გამართლება 
ჩემგნით, ამბობს უფალი. 


თავი 55 


1 ჰოი, მწყურვალნო, ყველანი წყალთან მიდით, და ვერცხლის 
უქონელნო, წადით, იყიდეთ და ჭამეთ! წადით და იყიდეთ 
უვერცხლოდ და უსასყიდლოდ ღვინო და რძე! 2 რისთვის 
ხარჯავთ ვერცხლს, თუ ბურს ვერ შოულობთ? რისთვის 
შრომობთ, თუ ვერ ძღებით? მე მომისმინეთ და შეჭამთ 
საუკეთესოს, ნოყიერი საკვებით დაიტკბობთ სულს. 3 ყური 
მომაპყარით და ჩემთან მოდით; მისმინეთ და იცოცხლებს 
თქვენი სული. დაგიდებთ საუკუნო აღთქმას დავითის მტკიცე 
სიქველეთა გამო. “ აჰა, დავსვი ხალხების მოწმედ, ხალხების 
ბელადად და მბრძანებლად. ? აჰა, ხალხს, რომელსაც არ 
იცნობ, მოუწოდებ, და ხალხი, რომელიც არ გიცნობს, შენკენ 
გამოეშურება უფლის, შენი ღმერთის გამო და ისრაელის 
წმიდის გამო, რადგან მან განგადიდა შენ. 9 ეძებეთ უფალი, 
როცა შეიძლება მისი პოვნა; მოუხმეთ მას, როცა ახლოს არის 
იგი. ” მიატოვოს ბოროტეულმა თავისი გზა და ცოდვილმა 
კაცმა - თავისი ზრახვები; მიაქციოს უფლისკენ და ის 
შეიწყალებს მას, და ჩვენი ღმერთისკენ, რადგან მრავალგზის 
მიმტევებელია. 8 რადგან ჩემი ზრახვები არ არის თქვენი 
ზრახვები და ჩემი გზები არ არის თქვენი გზები, ამბობს უფალი. 
?– რადგან როგორც ცა არის მაღალი მიწაზე, ასევე მაღალია 
ჩემი გზები თქვენს გზებზე და ჩემი ზრახვები თქეენს ზრახვებზე. 
10 რადგან როგორც წვიმა და თოვლი ჩამოდის ციდან და უკან 
არ ბრუნდება, თუ არ მორწყა მიწა, თუ არ აშობინა და არ 
აღმოაცენებინა, რომ მისცეს თესლი მთესველს და პური 
მჭამელს, 11 ასევე იქნება ჩემი სითყვა, რომელიც გამოდის ჩემი 
პირიდან. ფუჭად არ დაბრუნდება ჩემთან, თუ არ აღასრულა 
ჩემი ნება და არ მიაღწია იმას, რისთვისაც მივავლინე. 12 
რადგან სიხარულით გახვალთ და მშვიდობით იქნებით 
ნატარები; მთები და ბორცვები მხიარულ ყიჟინას დასცემენ 
თქვენ წინაშე და მინდვრის ყველა ხე ტაშს შემოჰკრავს. 13 
ეკლის ადგილზე ალვისხე ამოვა და ქაცვის ადგილზე მურტი 


ამოვა; და იქნება უფლისათვის სახელად და საუკუნო ნიშნად, 
რომელიც არ წაიშლება. 


თავი 56 


1 ასე ამბობს უფალი: შეინახეთ რჯული და ქმენით სამართალი, 
რადგან სადაც არის, მოვა ჩემი ხსნა და ჩემი სამართალი 
გაცხადდება. 2 ნეტარია ის კაცი, ვინც აკეთებს ამას და ადამის 
ძე, ვინც ამას ეჭიდება; უმწიკვლოდ შემნახველი შაბათისა და 
ყოველი ავის ქმნისგან ხელის დამყენებელი. 3 ნუ იტყვის უცხოს 
შვილი, უფალს მიკრული, უფალმა ჩემს ხალხს მომწყვიტაო, 
და ნუ იტყვის საჭურისი, აჰა, გამხმარი ხე ვარო, 4 რადგან 
ამბობს უფალი: საჭურისებს, რომლებიც ინახავენ ჩემს 
შაბათებს, ირჩევენ ჩემთვის სასურველს და მტკიცედ უჭირავთ 
ჩემი აღთქმა, ? მივცემ ჩემს სახლში და ჩემს კედლებს შორის 
ძეგლს და სახელს, ჩემს ვაჟებზე და ასულებზე უკეთესს, 
საუკუნო სახელს მივცემ, რომელიც არ წაიშლება. 9 უცხოთა 
შვილებს, რომლებიც მიეკრნენ უფალს, რომ ემსახურონ 
უფალს და უყვარდეთ მისი სახელი, რომ იყვნენ მისი 
მორჩილნი, ყველას, შაბათის უმწიკვლოდ შემნახველს და ჩემი 
აღთქმის მტკიგედ დამჭერს, 7 მივიყვან ჩემს წმიდა მთაზე და 
ჩემს სამლოცველო სახლში გავახარებ. მათი აღსავლენნი და 
მათი მსხვერპლნი სასურველი იქნება ჩემს სამსხვერპლოზე, 
რადგან ჩემს სახლს ყველა ხალხის სამლოცველო სახლი 
დაერქმევა. 8 ამბობს უფალი ღმერთი, გაფანტული ისრაელის 
შემკრები: კიდევაც შევკრებ და მივუმატებ უკვე შეკრებილებს. 2? 
ველის მხეცებო და ტყის მხეცებო, ყველანი მოდით და ჭამეთ! 
10 დარაჯები ბრმები არიან ყველანი, უმეცრები არიან ყველანი; 
მუნჯი ძაღლები არიან, ყეფა არ შეუძლიათ, თვლემენ, ძირს 
ყრიან, ძილის მოყვარულნი. 11 ხარბი ძაღლები არიან, 
გაუმაძღარნი. მწყემსებს არაფრის გაგება არა აქვთ, ყველა 
თავის გზას ადგას, თითოეული თავის კერძ ანგარებას ეძებს. 12 
მოდით, ვიშოვი ღვინოს და დავთვრეთო სასმელით; დღესაც 
გვეყოფა და ხვალისთვისაც ბევრი დარჩებაო! 


თავი 57 


1 იღუპება მართალი კაცი და არავინ არის, გულთან რომ 
მიიტანოს; ქველი ხალხი იხოცება, მაგრამ ვერავინ ხვდება, 
რომ ბოროტების მიზეზით იღუპება მართალი. ? ის გადის 
სამშვიდობოს; განისვენებენ თავ-თავიანთ საწოლებში წრფელი 
გზით მავალნი. 3 ახლოს მოდექით, ჯადოქრის შვილებო, 
მემრუშეთა და მეძავთა თესლო! “ ვის ამასხარავებთ, ვის 
წინააღმდეგ მოგიღიავებიათ პირი? ვისთვის გამოგიყვიათ ენა? 
განა ცოდვის შვილები არა ხართ თქვენ, სიცრუის თესლი? ? 
რომ გახურებულხართ მუხებს შორის, ყოველი ხემხვივანის 
ქვეშ, ბავშვთა დამკვლელნო ხევებში, კლდეთა ნაპრალებში? 9 
რიყის ქვებშია თქვენი ხვედრი; ისინია, ისინი შენი წილი, 
სწორედ მათ უღვრიდი საღვრელს და ძღვენს სწირავდი. 
როგორ ავიტანო ეს დამშვიდებით? ”7 მაღალ და დიდ მთაზე 
გაქვს მოწყობილი საწოლი; იქაც კი ახვედი მსხვერპლის 
შესაწირად. 8 კარსა და წყრთილებს უკან დაგისვამს შენი 
ნიშნები, რადგან ჩემგან გაიშიშვლე თავი და მაღლა ახვედი, 
გააფართოვე შენი საწოლი და კავშირი შეჰკარი მათთან, 
შეიყვარე მათი საწოლი კაცობის შემყურემ. ? წახვედი 
მეფესთან ზეთნაცხები, გაიუხვე ნელსაცხებლები, შორიდან 
აგზავნი მოციქულებს, ქვესკნელამდე დაიმდაბლე თავი. 19 
დაგღალა ბევრმა სიარულმა, მაგრამ არ გითქვამს: ფუჭიაო. 
სიცოცხლეს გრძნობდი ხელში, ამიტომაც არ დაცემულხარ. 11 
ვის უფრთხოდი და ვისი გეშინოდა, რომ მღალატობდი და არ 
გახსოვდი, გულზე არ გქონდი დადებული? ალბათ რომ 
ვდუმდი კარგა ხანი, იმიტომაც არ გქონდა ჩემი შიში. 12 მე 
გიცხადებდი შენს სიმართლეს და საქმეებს, მაგრამ 
სარგებლობა არ მოჰქონდა შენთვის. 13 როცა შემომღაღადებ, 
მაშინ გიხსნას შენი კერპების კრებულმა. ყველას ერთიანად 
აიტაცებს ქარი, ქროლვა წაიღებს. ჩემი მოსავი კი ქვეყანას 
დაიმკვიდრებს და ჩემს წმიდა მთას დაეპატრონება. 1“ თქვა: 
გატკეპნეთ, გატკეპნეთ, გზა გაამზადეთ! მოაშორეთ ბორკილი 


ჩემი ხალხის გზას! 12 რადგან ასე ამბობს მაღალი და 
აღზევებული, მარადმსუფევი და წმიდასახელიანი: მე ვსუფევ 
მაღალში და სიწმიდეში, მაგრამ მე ვარ ტანჯულთანაც და 
სულით გლახაკთან, რათა ცხოველვყო გლახაკთა სული და 
ცხოველვყო ტანჯულთა გული. 19 რადგან საუკუნოდ არ ვიქნები 
დამუქრებული და სამუდამოდ არ ვიქნები განრისხებული, 
რადგან ჩემგნით არის სული ხორცშესხმული და სამშვინველნი 
მე შევქმენი. 17 მისი ანგარების ცოდვის გამო განვრისხდი და 
ვგვემე იგი, სახე დავმალე და ვმრისხანებდი; ის კი, 
განდგომილი, მადიოდა თავისი გულის გზით. 18 მე დავინახე 
მისი გზები და განვკურნავ მას, წავუძღვები და მივუზღავ ნუგეშს 
მას და მის თანამგლოვართ. 19 და შევუქმნი სიტყვას ბაგეებში: 
მშვიდობა, მშვიდობა შორებელთ და ახლობელთ! ამბობს 
უფალი, და განვკურნავ მას. 2? ბოროტეულნი აღელვებულ 
ზღვას გვანან, რომელიც ვერ წყნარდება, და მისი ტალღები 
ისვრიან ლაფსა და ტალახს. 21 არ არის მშვიდობა, ამბობს 
ჩემი ღმერთი, ბოროტეულთათვის. 


თავი 58 


1 ხმამაღლა იყვირე, თავს ნუ დაიზოგავ; ბუკივით აღიმაღლე 
ხმა და გამოუცხადე ჩემს ხალხს მისი დანაშაული და იაკობის 
სახლს მისი ცოდვები. 2? ყოველდღე მეძებენ მე და ჩემი გზების 
გაგება სურთ იმ ხალხის მსგავსად, სიმართლით რომ იქცევიან 
და თავიანთი ღმერთის სამართალს არ ივიწყებენ; მართალს 
სამართალს მეკითხებიან და ღმერთთან სიახლოვე სურთ. 3 
რისთვის ვმარხულობთ, თუკი არ გვხედავ? რისთვის ვიტანჯავთ 
თავს, თუკი არ გვამჩნევ? აჰა, მარხვის დროს სიამეს ეძებთ და 
ყოველგვარ ჟინს იკლავთ. “ აჰა, მარხულობთ, რომ იდავოთ 
და იშუღლოთ, და ბოროტად ურტყათ მუშტები, არ მარხულობთ 
როგორც დღეს, რათა ცას მისწვდეს თქვენი ხმა. ? განა ასეთი 
მარხვაა სასურველი ჩემთვის, როცა კაცი თავს იტანჯავს და 
ლერწამივით ხრის თავს და ქვეშ ჯვალო და ნაცარი აქვს 
დაგებული? განა ამას ჰქვია მარხვა და უფლის სათნო დღე? 9 
განა ეს არ არის მარხვა, მე რომ ავირჩიე: რომ დახსნა 
ბოროტების საკვრელნი, დაწყვიტო უღლის აპეურები, 
თავისუფლად გაუშვა დათრგუნვილნი და დალეწო ყველა 
უღელი? 7” რომ მშიერს გაუყო შენი პური და უსახლკარო 
ღარიბ-ღატაკნი სახლში შეიყვანო, რომ შემოსო შიშველი, 
როცა დაინახავ, და შენს სისხლსა და ხორცს არ დაემალო? 8 
მაშინ განთიადივით გამობრწყინდება შენი ნათელი და 
დაჩქარდება შენი განკურნება, შენი სიმართლე წაგიძღვება წინ 
და უფლის დიდება უკან გამოგყვება. ? მაშინ მოუხმობ და ხმას 
გაგცემს უფალი; შეჰღაღადებ და იტყვის: აქ ვარ! თუ შეწყვეტ 
ჩაგვრას, ცილისწამებას და ავსიტყვაობას; 19 თუ სულს არ 
დაიშურებ მშიერისთვის და ტანჯულ კაცს გულს მოუფონებ, 
წყვდიადში ამოგიბრწყინდება ნათელი და შენი ბნელი 
შუადღესავით იქნება. 11 უფლის მიერ იქნები მუდამ ნატარები 
და გვალვებში სულს დაგიამებს; ძვლებს გაგიმაგრებს და 
იქნები მორწყული ბაღივით და წყაროსავით, რომლის წყლები 
არასოდეს დაშრება. 12 აგიშენდება ძველი ნაოხარნი, აღადგენ 


ძველისძველ საძირკვლებს და დაგერქმევა დანგრეულის 
ამშენებელი, გზათა განმაახლებელი მკვიდრი ხალხისათვის. 13 
თუ შეაბრუნებ შენს ფეხს შაბათისგან, რომ დათრგუნო 
სურვილი ჩემს წმიდა დღეს, შერაცხავ შაბათს სანეტაროდ და 
უფლის წმიდად მის განსადიდებლად, და პატივს მიაგებ მას, 
არ მოიქცევი შენი ჩვეულებით, სურვილს არ აისრულებ და 
ფუჭსიტყვაობას არ მოჰყვები, 14 მაშინ ინეტარებ უფალში, 
დედამიწის მაღლობებზე დაგსვამ და იაკობის, მამაშენის, 
მემკვიდრეობით გამოგკვებავ, რადგან უფლის ბაგეებმა 
ბრძანა. 


თავი 59 


1 აპა, არ დამოკლებულა უფლის ხელი რომ ხსნა არ შეეძლოს, 
და არ დამძიმებულა მისი ყური, რომ ვერ ისმინოს. 2 მხოლოდ 
თქვენი უკეთურებანი იყო გამყოფი თქვენსა და თქვენს ღმერთს 
შორის და თქვენმა ცოდვებმა დაფარეს მისი სახე თქვენგან და 
აღარ ესმოდა მას, 3 რადგან თქვენი ხელები სისხლით არის 
შებღალული და თითები თქვენი - უკეთურებით; თქვენი ბაგეები 
სიცრუეს მეტყველებენ, თქვენი ენა სიბილწეს ლაპარაკობს. 4 
არავინ მოითხოვს სიმართლით და არავინ განიკითხვის 
ჭეშმარიტებით; ფუჭია მათი საესავი და ცრუობენ; ჩაესახვით 
ამაოება და ტყუილს ბადებენ. ? ასპიტის კვერცხებს ჩეკავენ და 
ობობას აბლაბუდას ქსოვენ; მათი კვერცხების მჭამელი კვდება 
და, თუ გატყდა, უნასი იჩეკება. 9 მათი აბლაბუდა 
სამოსელისთვის არ ვარგა და თავიანთ ნაკეთებს ვერ 
ჩაიცვამენ; მათი ნაკეთები უკეთური ნაკეთებია და ძალადობაა 
მათ ხელებში. 7 ფეხები სიავისკენ გაურბით და უბრალო 
სისხლის დასაღვრელად მიიჩქარიან; მათი ზრახვები უკეთური 
ზრახვებია, ნგრევა და პარტახია მათ გზებზე. 8 მშვიდობის 
გზები მათ არ უწყიან და მათ ბილიკებზე არ არის სამართალი; 
თავადვე გაიმრუდეს გზა-სავალი და მასზე მავალმა არავინ 
იცის მშვიდობა. ? ამიტომაც განგვშორდა სამართალი და ვერ 
გვწვდება სიმართლე. მოველით ნათელს და, აჰა, წყვდიადია! 
გაბრწყინებას - და ბნელში დავდივართ! 19 ბრმებივით 
ვეპოტინებით კედლებს და ხელებს ვაცეცებთ, თითქოს 
თვალები არ გვქონდეს; ვფორხილობთ შუადღისას როგორც 
ბინდში, როგორც მკვდრები უკუნეთში. 11 დათვებივით 
ვღრიალებთ ყველანი და მტრედებივით ვკვნესით; მოველით 
სამართალს და არ ჩანს, ხსნას და შორს არის ჩვენგან. 12 
რადგან გამრავლდა ჩვენი დანაშაულები შენ წინაშე და ჩვენი 
ცოდვები ჩვენ წინააღმდეგ მოწმობენ; რადგან ჩვენთანაა ჩვენი 


დანაშაულები და ჩვენი შეცოდებანი ჩვენვე ვუწყით: 13 უფლის 
ღალატი და უარყოფა, ჩვენი ღვთისაგან განრიდება, ავის და 


უკუღმართის ზრახვა, სიცრუის ჩაფიქრება და გულიდან 
აღმოთქმა. 14 უკუიქცა სამართალი და სიმართლე შორს გადგა, 
რადგან წაფორხილდა ქუჩაში ჭეშმარიტება და სიწრფელე 
ვეღარ შემოდის. 15 გამქრალია ჭეშმარიტება და სიავეს 
განრიდებული ძლეულია; უფალი ხედავს და თვალში ავად 
უჩანს, რომ არ არის სამართალი. 15 ხედავს, რომ არ არის 
კაციშვილი, და უკვირს, რომ არავინაა ქომაგი. მაშინ მისი 
მკლავი ეშველება და მისი სიმართლე განამტკიცებს მას. 17 
ჯავშანივით შეიმოსა სიმართლე და ხსნის მუზარადი დაირქვა 
თავზე; ნაცვალგების სამოსელი ჩაიცვა და მოსასხამივით 
მოისხა შური. 18 საქმეთაებრ მიუზღავს ყველას: მტრებს - 
რისხვას, მოძულეთ - საქმეთაებრ, ზღვისპირელებს, 
საქმეთაებრ მიუზღავს. 19 შეუშინდებიან დასავლეთში უფლის 
სახელს და მზის აღმოსავლეთში - მის დიდებას, რადგან 
ნიაღვარივით მოვა მტერი, უფლის ქარი გამორეკავს მათ. 29 
მოუვა გამომსყიდველი სიონს და მათ, ვინც ცოდვას 
განერიდნენ იაკობში, ამბობს უფალი. 21 აჰა, ეს არის ჩემი 
აღთქმა მათთვის, ამბობს უფალი: ჩემი სული, რომელიც 
შენზეა, და ჩემი სიტყვები, რომლებიც ჩავდევი შენს ბაგეებში, 
არ მოსცილდება შენს ბაგეებს, შენი ნაშიერის ბაგეებს, შენი 
ნაშიერის ნაშიერის ბაგეებს, ამბობს უფალი ამიერიდან და 
უკუნისამდე. 


თავი 60 


1 აღდექ, განათდი, რადგან მოაწია შენმა ნათელმა და უფლის 
დიდება გაბრწყინდა შენზე. 2 რადგან, აჰა, წყვდიადი 
დაფარავს ქვეყანას და ბნელი - ხალხებს, შენზე კი უფალი 
ინათებს და მისი დიდება გამოგეცხადება. 3 ხალხები მოვლენ 
შენს ნათელზე და შენი სხივის ელვარებაზე. 4 ირგვლივ 
მოატარე თვალი და იხილე: ყველანი შეკრებილან და შენკენ 
მოდიან; შენი ვაჟები შორიდან მოვლენ და შენს ასულებს 
მხრებით მოიყვანენ. ? მაშინ დაინახავ და გაბრწყინდები, 
აგიძგერდება და გაგეხსნება გული, რადგან შენკენ მოიქცევა 
ზღვის სიუხვე და ხალხთა დოვლათი შენთან მოვა. 9 უამრავი 
აქლემები დაგფარავენ, მიდიანის და ყეფას კოზაკები; ყველანი 
შებადან მოვლენ, ოქროსა და გუნდრუკს მოგიტანენ და უფლის 
სადიდებლებს გააცხადებენ. ” კედარის მთელი ცხვარი შენთან 
შეგროვდება, ნებაიოთის ვერძები შენს სამსახურში იქნებიან, 
ნებით ავლენ ჩემს სამსხვერპლოზე და ჩემი დიდების სახლს 
განვადიდებ. 8 ვინ არის, ღრუბელივით რომ მოფრინავს და 
მტრედივით თავისი სამტრედისკენ? ? რადგან მე მელიან 
ზღვისპირელნი, თარშიშის ხომალდები სათავეში დგანან, რომ 
შორიდან მომიყვანონ შენი ვაჟები მათ ვერცხლთან და 
ოქროსთან ერთად უფლის, შენი ღვთის სახელისთვის და 
ისრაელის წმიდისათვის, რადგან მან განგადიდა შენ. 19 
ააშენებენ უცხოთა ძენი შენს კედლებს და მათი მეფენი 
დაგიწყებენ სამსახურს; თუმცა რისხვით გგვემე, მაგრამ 
სიყვარულით შეგიბრალებ. 11 მუდამ ღია იქნება შენი 
კარიბჭენი, არ ჩაიკეტება დღითა და ღამით, რათა მოგიტანონ 
ხალხთა დოვლათი და მათი მეფეები მოგიყვანონ. 12 რადგან 
ხალხი და სამეფო, რომელიც არ დაგემორჩილება, დაიღუპება 
და ეს ხალხები განადგურდებიან. 13 ლიბანის დიდება შენთან 
შოვა, ალვა, ნეკერჩხალი და ბზა - ერთიანად, ჩემი საწმიდარის 
ადგილის გასამშვენებლად, რომ ჩემი კვარცხლბეკი 
განვადიდო. 14 ქედმოხრილნი მოვლენ შენ წინაშე შენი 


მჩაგვრელების შვილები და შენს ფეხთა ტერფებთან დაემხობა 
ყველა შენი მოძულე; გიწოდებენ საუფლო ქალაეს, სიონს 
ისრაელის წმიდისა. 12 ნაცვლად იმისა, რომ იყო მიტოვებული 
და მოძულებული, ვისაც არავინ ეკარება, საუკუნო მშვენებად 
გაგხდი, სიხარულად თაობიდან თაობაში. 16 ხალხთა ღალით 
გამოიკვებები და მეფეთა დოვლათით გამოიზრდები, და 
გეცოდინება, რომ მე ვარ უფალი, შენი მხსნელი და 
გამომსყიდველი, იაკობის ძლიერი. 17 სპილენძის ნაცვლად 
ოქროს მოგიტან და რკინის ნაცვლად მოგიტან ვერცხლს, 
ხეების ნაცვლად - სპილენძს და ქვების ნაცვლად - რკინას. 
შენს განმგებელად მშვიდობას გავხდი და ზედამხედველად - 
სიმართლეს. 18 აღარ გაისმება ძალადობა შენს ქვეყანაში, 
ძარცვა და გლეჯა - შენს საზღვრებში; ხსნას უწოდებ შენს 
კედლებს და სადიდებეღას - შენს კარიბჭეებს. 1? დღისით მზე 
აღარ გექნება მნათობად და არც მთვარის ბრწყინვალება 
გაგინათებს: უფალი გეყოლება საუკუნო მნათობად და შენი 
ღმერთი - შენს დიდებად. 29 აღარ ჩაესვენება შენი მზე და შენი 
მთვარე აღარ დაცხრება, რადგან უფალი გეყოლება საუკუნო 
მნათობად და შენი გლოვის დღეები დასრულდება. 21 შენი ერი 
ერთიანად მართალი იქნება და საუკუნოდ დაიმკვიდრებს 
ქვეყანას ჩემი დარგული მორჩი, ჩემ ხელთა ქმნილება, რათა 
იდიდოს. 22 მცირე ათასად გადაიქცევა და უმრწემესი - ძლიერ 
ხალხად. მე, უფალი, თავის დროზე დავაჩქარებ ამას. 


თავი 61 


1 სული უფლისა, ღვთისა, ჩემზეა გადმოსული, რადგან მცხო მე 
უფალმა გლახაკთათვის სახარებლად; მომავლინა 
გულშემუსვრილთა განსაკურნებლად, ტყვეთათვის 
თავისუფლების გამოსაცხადებლად და შებორკილთა 
ასახსნელად. 2? გამოსაცხადებლად უფლის წყალობის 
წელიწადისა და ჩვენი ღვთის შურისგების დღისა, 
სანუგეშებლად ყოველი მგლოვიარისა; 3 დასაწესებლად, რომ 
სიონზე მგლოვიარეთ მისცენ გვირგვინი ნაცრის ნაცვლად, 
სიხარულის ზეთი - გლოვის ნაცვლად, ქება-დიდების სამოსელი 
- მჭმუნვარების სულის ნაცვლად, რათა ეწოდოთ მათ 
სიმართლის მუხები - საუფლო ნერგი, რომ იდიდონ. 4“ 
ააშენებენ ძველთაძველ ნაოხარებს, აღადგენენ 
წინადროინდელ უკაცრიელ ადგილებს და განაახლებენ 
დანგრეულ ქალაქებს, თაობიდან თაობაში უკაცრიელთ. 2? 
დადგებიან უცხონი და დამწყესავენ თქვენს ცხვარს, უცხოთა 
შვილები იქნებიან თქვენი მიწათმოქმედნი და მევენახენი. 9 
თქვენ კი უფლის მღვდლებად იქნებით წოდებულნი და ჩვენი 
ღვთის მსახურნი დაგერქმეგათ; ხალხთა დოვლათს შეჭამთ და 
მათი დიდება გადმოვა თქვენზე. 7 სირცხვილის ნაცვლად 
ორმაგად მოგეზღვებათ; შეურაცხების ნაცვლად თავიანთ 
წილზე გაიხარებენ, ამიტომ თავიანთ ქვეყანაში ორმაგ წილს 
დაიმკვიდრებვნ. საუკუნო სიხარული ექნებათ მათ. 8 რადგან 
მე, უფალს, მიყვარს სამართალი და მძულს ძალადობა და 
უკეთურება, სიყვარულით მივაგებ მათ საზღაურს და საუკუნო 
აღთქმას დავუდებ. ? განითქმება მათი თესლი ხალხებში და 
მათი მოდგმა ერებს შორის, და ყოველი მათი დამნახველი 
აღიარებს, რომ ისინი უფლისაგან კურთხეული თესლია. 19 
ლხენით ვილხენ უფალში და ხარობს ჩემი სული ჩემს 
ღმერთში, რადგან შემმოსა ხსნის სამოსელით სიმართლის 
მოსასხამი მომასხა; როგორც სიძე იმკობა გვირგვინით და 
როგორც დედოფალი ირთვება სამკაულებით. 11 რადგან 


როგორც მიწა აღმოაცენებს თავის ამონაზარდს და ბაღი 
ამოზრდის თავის დანათესს, ასევე უფალი ღმერთი ამოზრდის 
სიმართლეს და სადიდებელს ყოველი ხალხის წინაშე. 


თავი 62 


1 სიონის გამო არ დავდუმდები და იერუსალიმის გამო არ 
დავმშვიდდები, ვიდრე ნათელივით არ გამოჩნდება მისი 
სიმართლე და ანთებული ლამპარივით მისი ხსნა. ? დაინახავენ 
ხალხები შენს სიმართლეს - და ყოველი მეფე შენს დიდებას; 
გიწოდებენ ახალ სახელს, რომელსაც უფლის ბაგეები 
გამოკვეთენ. 3 იქნები მშვენების შარავანდად უფლის ხელში და 
სამეფო გვირგვინად შენი ღვთის მარჯვენაში. 4 აღარ 
დაგიძახებენ მიტოვებულს და შენს ქვეყანას აღარ დაერქმევა 
უკაცრიელი, რადგან გეწოდება ჩემი სასურველი და შენს 
ქვეყანას - დაპატრონებული, რადგან შენ ჰსურხარ უფალს და 
ქვეყანას პატრონი ეყოლება. ? როგორც ყმაწვილი ეპატრონება 
ქალწულს, ასე დაგეპატრონებიან შენი შვილები; როგორც 
ხარობს სიძე დედოფლით, ასე გაიხარებს შენით შენი ღმერთი. 
6 შენს გალავანზე, იერუსალიმო, დავაყენე ყარაულები; 
არასოდეს დადუმდებიან, არც დღისით, არც ღამით. უფლის 
გამახსენებელნო, ნუ დაიდუმებთ! 7 ნუ მოასვენებთ მას, ვიდრე 
არ დაამყარებს იერუსალიმს და არ გახდის მას სადიდებლად 
ქვეყანაზე. 8 დაიფიცა უფალმა თავისი მარჯვენა და მკლავი 
თავის ძლიერების. თუ მივცე კვლავ ხორბალი საზრდოდ შენს 
მტრებს და თუ შესვან უცხოთა შვილებმა შენი ღვინო, შენი 
ჭირნახული! ? რადგან მისი მომკალნი თავად შეჭამენ მას და 
იტყვიან უფლის ქებას; მისი მკრეფელნი თავად შესვამენ ჩემი 
საწმიდარის ეზოებში. 19 შედით, შედით, კარიბჭეებში, 
გაუმზადეთ სავალი ხალხს! მოასწორეთ, მოასწორეთ გზა, 
გაწმიდეთ ქვებისგან! დროშა აღუმართეთ ხალხებს. 11 აჰა, 
გამოუცხადა უფალმა ქვეყნის კიდეებს: უთხარით სიონის 
ასულს: აჰა, მოდის შენი ხსნა. აჰა, მასთანვეა მისი საზღაური 
და მის წანაა მისი გასამრჯელო! 12 დაარქმევენ მას: წმიდა 
ერი, უფლის გამოსყიდული. შენ კი დაგერქმევა: მოძებნილი 
ქალაქი, მიუტოვებელი. 


თავი 63 


1 ეს ვინ არის, ედომიდან რიამ მოდის, ბოცრადან - მეწამულით 
მოსილი? ეს ვინ არის თავისი ბრწყინვალე სამოსელით, თავისი 
ძალის სიდიადით მომავალი? ეს მე ვარ, სიმართლის 
მეტყველი, ხსნის შემძლებელი! 2? რატომ არის წითელი შენი 
ტალავარი და შენი სამოსელი საწნახელში დაწურულივით? 3 მე 
მარტო ვწურავდი ღვინოს და ხალხთაგან არავინ იყო ჩემთან. 
ვწურავდი ჩემი რისხვისას და ვწნეხავდი ჩემი მძვინვარებისას, 
და მისი სისხლი მოესხურა ჩემს სამოსელს და შევბღალე ჩემი 
ტალავარი. 4 რადგან შურისგების დღე ჩემს გულშია და ჩემ 
გამოსყიდულთა წელიწადი დამდგარია. ? მიმოვიხედე და არ 
იყო შემწე, დავიქანცე და არ იყო მშველელი: ჩემმა მკლავმა 
მიხსნა მე და ჩემმა რისხვამ მიშველა მე. 9 დავთრგუნე ხალხები 
მძვინვარებით და დავათვრე ჩემი რისხვით, მიწაზე დავღვარე 
მათი სისხლი. ” მადლს მივაგებ უფალს, ქება-დიდებას უფალს 
ყველა წყალობისთვის, რაც მოიმოქმედა ჩვენთვის უფალმა, და 
დიდი სიკეთისთვის, ისრაელის სახლისადმი რომ მოიმოქმედა 
თავისი სიბრალულით და დიდი სიყვარულით. 8 თქვა: ჩემი 
ხალხია ისინი, შვილებია, არ ცრუობენ, და მოევლინა მათ 
მხსნელად. ? ყველა მათ გასაჭირში მათთვის უჭირდა და მისი 
პირის ანგელოზმა იხსნა ისინი. სიყვარულით და სიბრალულით 
გამოისყიდა, ხელში აიყვანა და დაატარებს უკუნითიდან. 19 
მაგრამ აჯანყდნენ და შეაწუხეს მისი წმიდა სული, ამიტომაც 
მტრად გაუხდა მათ და ბრძოლა გაუმართა. 11 მაშინ გაიხსენა 
მოსეს ძველი დღეები მისმა ხალხმა: სად არის მათი ამომყვანი 
ზღვიდან თავისი ფარის მწყემსთან ერთად? სად არის თავისი 
წმიდა სულის ჩამდგმელი მათ წიაღში, 12 წარმმართველი 
მოსეს მარჯვენისა თავისი დიდებული მკლავით? გამპობელი 
წყლებისა მათ წინაშე საუკუნო სახელის შესაქმნელად? 13 
მორევში მათი გამომყვანი წაუფორხილებლად უდაბნოს 
ცხენებივით? 1“ ხეობაში ჩასული ნახირივით დაავანა ისინი 
უფლის სულმა. ასე მიუძღვებოდი შენს ხალხს შენი დიდებული 


სახელის შესაქმნელად. 12 გადმოიხედე ციდან და იხილე შენი 
წმიდა და დიდებული სამყოფელიდან: სად არის შენი შური და 
ძლიერება? შენი გულისწუხილი და სიბრალული შემწყდარია 
ჩემ მიმართ. 165 შენა ხარ ჩვენი მამა, რადგან აბრაამმა არ 
უწყის ჩვენი თავი და ისრაელი არა გვცნობს ჩვენ; შენ, უფალი, 
ხარ ჩვენი მამა. ჩვენი გამომსყიდველია შენი სახელი 
უკუნითიდან. 17 რისთვის გადაგვახვევინე, უფალო, შენი 
გზებიდან, რისთვის გაგვიქვავე გულები, რომ აღარ გვეშინია 
შენი? მობრუნდი შენს მორჩილთან შენი სამკვიდროს შტოთა 
გულისათვის! 18 მცირეხანს ეპყრა შენს წმიდა ხალხს, ჩვენმა 
მტრებმა გათელეს შენი საწმიდათი. 19? ისე ვართ, თითქოს არ 
გეხელმწიფოს ჩვენზე უკუნითიდან, თითქოს ზედ არ გვეწეროს 
შენი სახელი! 


თავი 64 


1 ნეტავ გააპობდე ცას და ჩამოხვიდოდე! დადნებოდნენ მთები 
შენ წინაშე! 2 როგორც გიზგიზებს ცეცხლმოკიდებული ფიჩხი, 
როგორც წყალს ადუღებს ცეცხლი! რომ აცოდინო შენი სახელი 
შენს მტრებს! შეძრწუნდებოდნენ შენ წინაშე ხალხები. 3 როცა 
ახდენდი სასწაულებს, რომელთაც არ ველოდი, ჩამოდიოდი 
და მთები დნებოდნენ შენ წინაშე. 4 უკუნითიდან არ სმენიათ, 
ყური არ მოუკრავთ, თვალს არ უხილავს სხვა ღმერთი შენს 
გარდა, რომელიც ასე მოქცეოდეს თავის მოიმედეს. ? შენ 
ეგებები მას, ვინც სიხარულით სჩადის სიმართლეს და 
ახსოვხართ თავის გზებზე. აჰა, მრისხანე, რადგან ცოდვა 
გვაქვს ჩადენილი, რა ხანია, და როგორღა გადავრჩებით? 9 
ყველანი უწმიდურებივით შევიქენით და ყოველი ჩვენი სიქველე 
წარმავალი სამოსელივითაა; ფოთოლივით ვართ ყველანი 
დამჭკნარნი და ჩვენი ცოდვებისგან, როგორც ქარისგან, 
წაღებულნი. 7 არავინაა შენი სახელის მხმობელი, რომ 
გამოიფხიზლოს თავი და მოგეჭიდოს, რადგან სახე დაფარული 
გაქვს ჩვენგან და გვადნობ ჩვენივე ცოდვების ხელით. 8 ახლა 
კი, უფალო, ჩვენი მამა ხარ, ჩვენ თიხა ვართ და შენ ჩვენი 
გამომსახველი. შენი ხელის ქმნილება ვართ ყველანი. 9 
მეტისმეტად ნუ მრისხანებ, უფალო, და სამარადისოდ ნუ 
გახსოვს ჩვენი ცოდვა. აჰა, მოგვხედე, შენი ხალხი ვართ 
ყველანი! 19 შენი წმიდა ქალაქები უდაბნოდ იქცა; გაუდაბურდა 
სიონი, გაუკაცრიელდა იერუსალიმი! 11 ჩვენი სახლი, წმიდა და 
დიდებული, სადაც ჩვენი მამა-პაპა ქებას აღგივლენდა, ცეცხლს 
მიეცა და ჩვენი სანატრელი ადგილები გაუკაცრიელდა. 12 ნუთუ 
არ შეგძრავს, უფალო, ეს ამბები? ნუთუ კვლავ იდუმებ და 
გაგვტანჯავ მეტისმეტად? 


თავი 65 


1 მე შევაცნობინე ჩემი თავი მათ, ვისაც არ ვუკითხივარ; 
აღმოვუჩნდი მათ, ვისაც არ ვუძებნივარ; მე ვუთხარი: აქა ვარ, 
აქა ვარ-მეთქი, ხალხს, რომელსაც არ უხსენებია ჩემი სახელი. 
2 დღენიადაგ ხელს ვიშვერ მოჯანყე ხალხისაკენ, რომელიც 
უკეთური გზით დადის, თავისი ზრახვების კვალზე; 3 
ხალხისაკენ, რომელიც დაუფარავად შეურაცხმყოფს 
გამუდმებით, მსხვერპლს სწირავს ჭალებში და აგურებზე 
საკმეველს აკმევს. დამჯდარა საფლავებს შორის და 
გამოქვაბულებში აღამებს, ჭამს ღორის ხორცს და მურდალი 
შეჭამადი უდგათ ჭურჭლებში. ? ამბობენ: განვედ, არ 
მომეკარო, რადგან შენზე წმიდა ვარო! ეს კვამლია ჩემს 
ნესტოებში, ცეცხლი, რომელიც მთელი დღე გიზგიზებს. 5 აჰა, 
დაწერილია ჩემ წინაშე: არ დავდუმდები, ვიდრე საზღაურს არ 
მივაგებ; საზღაურს მივაგებ მათ უბეს. 7 მათი ცოდვებისთვის და 
მათი მამა-პაპის ცოდვებისთვის ერთიანად, ამბობს უფალი, 
ყველას, ვინც საკმეველს აკმევდა მთებზე და გორაკებზე, და 
მგმობდნენ მე; უბეში მივუზომავ მათ წარსულ საქმეებს. 8 ასე 
ამბობს უფალი: როცა ყურძნის მტევანში წვენი იპოვება, 
ამბობენ: ნუ გააფუჭებ, რადგან კურთხევაა მასში. ასევე 
მოვიქცევი მეც ჩემს მორჩილთა გულისათვის, რათა ყველა არ 
დავღუპო. 9? გამოვიყვან იაკობისგან თესლს და იუდადან ჩემი 
მთების მემკვიდრეს; დაიმკვიდრებენ მათ ჩემი რჩეულნი და 
ჩემი მორჩილნი და დასახლდებიან იქ. 19 გახდება შარონი 
ცხვრის საძოვარად და ყაქორის ხეობა - საქონლის სადგომად, 
ჩემი ერისათვის, რომელიც მომძებნის. 11 თქვენ კი, უფლის 
მიმტოვებელნო, ჩემი წმიდა მთის დამვიწყებელნო, 
გადისათვის სუფრის გამშლელნო და მენისათვის თასის 
ამვსებნო, 12 სამახვილოდ გაგწირავთ და ყველანი 
დასაკლავად დაიჩოქებთ, რადგან გეძახდით და არ 
გამაგონეთ, გელაპარაკებოდით და არ გესმოდათ, ავს 
სჩადიოდით ჩემს თვალში და, რაც მე არ მომწონდა, იმას 


ირჩევდით. 13 ამიტომ ასე ამბობს უფალი ღმერთი: აჰა, 
მაძღარნი იქნებიან ჩემი მორჩილნი, თქვენ კი იშიმშილებთ! 
აჰა, დარწყულებული იქნებიან ჩემი მორჩილნი, თქვენ კი 
გეწყურებათ! აჰა, გაიხარებენ ჩემი მორჩილნი, თქვენ კი 
შერცხვებით! 1“ აჰა, იყიჟინებენ ჩემი მორჩილნი, 
გულმხიარულნი, თქვენ კი იყვირებთ გულმწუხარენი და 
ივალალებთ სულგამწარებულნი! 152 დაუტოვებთ თქვენს 
სახელს დასაწყევლად ჩემს რჩეულებს, მოგაკვდინებთ უფალი 
ღმერთი და თავის მორჩილთ სხვა სახელს დაარქმევს. 15 ვინც 
კურთხეული იქნება ამ ქვეყანაზე, ჭეშმარიტების ღმერთისგან 
იქნება კურთხეული; ვინც მოფიცარი იქნება ამ ქვეყანაზე, 
ჭეშმარიტების ღმერთის მოფიცარი იქნება; რადგან 
დავიწყებული იქნება წარსული სალმობანი და ჩემს თვალებს 
მიეფარება. 17 რადგან, აჰა, შევქმნი ახალ ცას და ახალ მიწას, 
აღარ გაიხსენება წინანდელნი და ფიქრადაც არავის მოუვა. 18 
მხოლოდ იხარებთ და იმხიარულებთ სულმუდამ ჩემს 
შექმნილზე, რადგან, აჰა, შევქმნი იერუსალიმს სამხიარულოდ 
და მის ხალხს - გასახარებლად. 19 მეც გავიხარებ 
იერუსალიმის გამო და ვიმხიარულებ ჩემი ხალხის გამო; აღარ 
გაისმება იქ ხმა ტირილისა და ხმა მოთქმისა. 29 არ იქნება იქ 
არც ბავშვი და არც მოხუცებული, რომლის დღეები არ იყოს 
ავსებული; რადგან ჭაბუკივით მოკვდება ასი წლის კაცი, 
ცოდვილი კი ას წელსაც დაწყევლილი იქნება. 21 ააშენებენ 
სახლებს და იცხოვრებენ, ჩაყრიან ვაზებს და მათ ნაყოფს 
შეჭამენ. 22 არ ააშენებენ სხვის საცხოვრებელად, არ დარგავენ 
სხვის შესაჭმელად, რადგან ჩემი ხალხის ასაკი ხის ასაკივით 
იქნება და თავადვე გაცვეთენ საკუთარი ხელის ქმნილებას ჩემი 
რჩეულები. 23 ფუჭად აღარ დაშვრებიან ისინი და დასაღუპად 
აღარ დაბადებენ შვილებს; რადგან უფლის კურთხეული 
მოდგმა იქნებიან ისინი და მათი შთამომავალნი მათთანავე 
იქნებიან. 24 ისე მოხდება, რომ ვიდრე მომიხმობდნენ, ხმას 
გავცემ; ვიდრე ლაპარაკში იქნებიან, მოსმენილი მექნება უკვე. 
25 მგელი და კრავი ერთად დაიწყებენ ძოვას და ლომი 
ძროხასავით შეჭამს თივას, გველს კი საჭმელად მტვერი 


ექნება; არ იბოროტებენ და არც რასმე წაახდენენ მთელ ჩემს 
წმიდა მთაზე, ამბობს უფალი. 


თავი 66 


1 ასე ამბობს უფალი: ცა ტახტია ჩემი და ქვეყანა კვარცხლბეკი 
ჩემი. სად არის სახლი, რომელსაც მიშენებთ მე და სად არის 
ადგილი, ჩემი დასავანებელი? ? ჩემმა ხელმა შექმნა ეს 
ყველაფერი და ასე გაჩნდა ეს ყველაფერი, ამბობს უფალი. აი, 
ვის მივაპყრობ მზერას - გლახაკს და სულგამწარებულს, ჩემი 
სიტყვების მოშიშს. 3 არის ხარის დამკვლელი და არის კაცის 
მკვლელი, ცხვრის შემწირველი და ძაღლის კისრის 
მომგრეხელი, ძღვენის აღმავლენი და ღორის სისხლის 
დამღვრელი, გუნდრუკის მკმეველი და კერპის მაკურთხეველი. 
როგორც თითოეულს თავისი გზა აქვს არჩეული და 
თითოეულის სული თავის სიბილწეში პოულობს ნეტარებას, 4 
მეც ავარჩევ მათთვის უბედურებებს და შიშისზარს მოვუვლენ 
მათ, რადგან ვეძახდი და არავინ იყო პასუხის გამცემი, 
ვლაპარაკობდი და არავის ესმოდა, სიავეს სჩადიოდნენ ჩემს 
თვალში და, რაც არ მომწონდა, იმას ირჩევდნენ. ? ისმინეთ 
უფლის სიტყვა, მისი სიტყვის მოშიშნო: ამბობენ თქვენი ძმები - 
თქვენი მოძულენი და ჩემი სახელისთვის თქვენი 
უარისმყოფელნი: გამოაჩინოს უფალმა თაეისი დიდება, რომ 
ვიხილოთო თქვენი სიხარული. მაგრამ შერცხვებიან ისინი. 9 
აჰა, ხმა განგაშისა ქალაქიდან, ხმა სასახლიდან, ხმა უფლისა, 
თავისი მტრებისთვის საზღაურის მიმგებელისა. 7 ვიდრე 
ასტკივდებოდა, დაბადა; ვიდრე კრუნჩხვა დაემართებოდა, 
ვაჟი გააჩინა. 8 ვის სმენია ასეთი ამბავი, ვის უნახავს ასეთი 
საქმე? თუ შობილა მიწა ერთ დღეში, თუ დაბადებულა ხალხი 
ერთბაშად, როგორც ასტკივდა სიონს და დაბადა თავისი 
ვაჟები? 9 მე ვარ გამღები საშოსი და როგორ არ ვაშობიებ? 
ამბობს უფალი. როგორ ჩავკეტავ, როცა მე ვარ 
მამშობიარებელი? ამბობს შენი ღმერთი. 19 იმხიარულეთ 
იერუსალიმთან ერთად და ყველამ გაიხარეთ მისით, მისმა 
მოყვარულებმა! ლხენით ილხინეთ მასთან ერთად, ყველამ, 
ვინც მოთქვამდა მასზე! 11 რათა მოსწოვოთ და გაძღეთ მისი 


მანუგეშებელი ძუძუებით; რათა მოსწოვოთ და დატკბეთ მისი 
დიდების სიუხვით. 12 რადგან ასე ამბობს უფალი: აჰა, მოვაფენ 
მასზე მშვიდობას, მდინარესავით და ხალხთა დოვლათს 
მოვარდნილი ნიაღვარივით. გამოიზრდებით, მკლავზე იქნებით 
აყვანილი და მუხლებზე ნასათუთები. 132 როგორც დედა 
ანუგეშებს კაცს, ისე განუგეშებთ მეც და იერუსალიმში იქნებით 
ნუგეშცემულნი. 14 დაინახავთ და გაიხარებს თქვენი გული, 
ჯეჯილივით აყვავდება თქვენი ძვლები და უფლის ხელი 
გამოეცხადება მის მორჩილთ, რისხვა კი - მის მტრებს. 12 
რადგან, აჰა, ცეცხლში მოდის უფალი და ქარიშხალივითაა 
მისი ეტლი, რომ გიზგიზში მოაქციოს თავისი რისხვა და 
ცეცხლის ალში - თავისი ბრაზი. 19 რადგან ცეცხლით განსჯის 
უფალი და თავისი მახვილით ყოველ ხორციელს, და ბევრნი 
იქნებიან უფლის დახოცილნი. 17 ისინი, ვინც იწმიდებიან და 
სუფთავდებიან საკერპო ჭალებში შესასვლელად, სადაც 
ერთმანეთის გვერდით მდგარნი ჭამენ ღორის ხორცს, 
უსურმაგს და თაგვებს, ერთიანად დაიღუპებიან, ამბობს 
უფალი. 18 რადგან მე ვუწყი მათი საქმენი და ზრახვანი. მოდის 
ჟამი ყველა ხალხისა და ენათა შეკრებისა; მოვლენ და 
იხილავენ ჩემს დიდებას. 1? დავადებ მათ ნიშანს და მათ 
ნატამალს გავგზავნი ხალხებთან: თარშიშში, ფულში, ლუდში, 
მშვიდლოსნებთან, თუხალში, იავანში, შორეულ კუნძულებზე, 
სადაც არ სმენიათ ჩემი ამბავი და არ უხილავთ ჩემი დიდება. 
ისინი გაუცხადებენ ხალხებს ჩემს დიდებას. 29 წამოიყვანენ 
შენს ძმებს ყოველი ხალხიდან ძღვნად უფლისათვის ცხენებით 
და ეტლებით, ტახტრევნებით, ჯორებით და აქლემებით ჩემს 
წმიდა მთაზე, იერუსალიმში, ამბობს უფალი, როგორც 
ისრაელიანებს მიაქვთ ძღვენი სუფთა ჭურჭლებით საუფლო 
სახლში. 21 მათგანაც ავიყვან მღვდლებად და ლევიანებად, 
ამბობს უფალი. 22 რადგან როგორც ახალი ცა და ახალი მიწა, 
რომელთაც შევქმნი, წარდგებიან ჩემ წინაშე, ამბობს უფალი, 
ასევე წარდგება თქვენი თესლი და თქვენი სახელი. 23 მაშინ 
იქნება, რომ ახალი მთვარიდან ახალ მთარემდე, შაბათიდან 
შაბათამდე, მოვა ყოველი ხორციელი ჩემ წინაშე სათაყვანოდ, 


ამბობს უფალი. 24 გამოვლენ და იხილავენ ჩემი შემცოდე 
ხალხის გვამებს, რადგან მათი მატლი არ მოკვდება და მათი 
ცეცხლი არ ჩაქრება. და შესაზიზღი იქნებიან ყოველი 
ხორციელისთვის. 


იერემია 
თავი 1 


1 სიტყვები იერემიასი, ხილკიას ძისა, იმ მღვდელთაგან, 
ყანათოთში რომ იყვნენ, ბენიამინის ქვეყანაში, 2 რომლის 
მიმართ იყო უფლის სიტყვა იუდას მეფის იოშია ამონის ძის 
დროს, მისი მეფობის მეცამეტე წელს. 3 და იუდას მეფის 
იეჰოიაკიმ იოშიას ძის დროს, და იუდას მეფის ციდკია იოშიას 
ძის, მეთერთმეტე წლის ბოლოს, იერუსალიმის 
გადასახლებამდე, მეხუთე თვეს. 4 იყო უფლის სიტყვა ჩემს 
მომართ ნათქვამი: ? ვიდრე მუცელში გამოგსახავდი, 
გამოგარჩიე; ვიდრე საშოდან გამოხვიდოდი წმიდა გყავი, 
ხალხების ქადაგად დაგადგინე. 9 მე ვთქვი: ეჰ, უფალო 
ღმერთო! მე ხომ ლაპარაკი არ ვიცი, რადგან ბავშვი ვარ. 7 
მითხრა უფალმა: ნუ ამბობ, ბავშვი ვარო, რადგან ყველგან 
წახვალ, სადაც კი მიგავლენ, და ყველაფერს ილაპარაკებ, 
რასაც გიბრძანებ. 8 ნუ გეშინია მათი, რადგან შენთან ვიქნები, 
რომ დაგიფარო. ამბობს უფალი. 9? გამოიწოდა ხელი უფალმა 
და შეეხო ჩემს ბაგეს; მითხრა უფალმა: აჰა, ჩამიდვია ჩემი 
სიტყვები შენს ბაგეებში. 190 იცოდე, დამიდგენიხარ დღეს 
ხალხებზე და სამეფოებზე, რათა აღმოფხვრიდე. და 
ანადგურებდე, სპობდე და ამხობდე, აშენებდე და რგავდე. 11 
იყო უფლის სიტყვა ჩემ მიმართ ნათქვამი; რას ხედავ, იერემია? 
მივუგე: ნუშის რტოს ვხვდავ. 12 მითხრა უფალმა: კარგად 
ხედავ, რადგან თვალს ვადევნებ ჩემს ნათქვამს, რომ 
აღსრულდეს იგი. 13 იყო უფლის სიტყვა ჩემს მომართ ნათქვამი 
მეორეგზის: რას ხედავ? მივუგე: ათუხთუხებულ ქვაბს ვხედავ, 
ჩრდილოეთისკენ მიმართულს. 14 მითხრა უფალმა: 
ჩრდილოეთიდან დაატყდება თავს უბედურება ქვეყნის ყველა 
მკვიდრს. 15 რადგან, აჰა, მოვუხმობ ჩრდილოეთის სამეფოთა 
ყველა ტომს, ამბობს უფალი, მოვლენ და თითოეული ტახტს 


დაიდგამს იერუსალიმის კარიბჭეებთან, მის ყველა კედელთან 
ირგვლივ და იუდას ყველა ქალაქში. 16 გამოვუტან მათ 
განაჩენს ყველა მათი უკეთურობის გამო, რომ დამივიწყეს, 
უცხო ღმერთებს რომ უკმევდნენ და თაყვანს სცემდნენ საკუთარ 
ნახელავს. 17 შენ, კი წელზე სარტყელი შეირტყი, ადექი და 
ყველაფერი უთხარი მათ, რასაც გიბრძანებ. ნუ გეშინია მათი, 
არ შევაშინებინებ შენს თავს. 18 აჰა, დამიდგენიხარ დღეს ციხე- 
ქალაქად, რკინის სვეტად და სპილენძის ზღუდედ მთელი 
ქვეყნის წინააღმდეგ, იუდას მეფეთა, მის მთავართა და 
მღვდელთა წინააღმდეგ, ქვეყნის მკვიდრთა წინააღმდეგ. 19 
შეგებრძოლებიან, მაგრამ ვერ გძლევენ, რადგან შენთანა ვარ, 
ამბობს უფალი, რომ დაგიფარო. 


თავი 2 


1 იყო უფლის სიტყვა ჩემს მომართ ნათქვამი: 2? წადი და ყურში 
ჩასძახე იერუსალიმს: ასე ამბობს-თქო უფალი: მე მახსოვს შენი 
ყმაწვილური ერთგულება და პატარძლური სიყვარული, როცა 
მომყვებოდი უდაბნოში, უხნავ-უთეს მიწაზე. 3 უფლის სიწმიდეა 
ისრაელი, მისი მოსავლის ნათავარი; ყოველი მისი მჭამელი 
დადანაშაულდება, უბედურება დაატყდება თავს, ამბობს 
უფალი, 4“ ისმინე უფლის სიტყვა, იაკობის სახლო, და 
ისრაელის სახლის ყოველო საგვარეულოვ! ? ასე ამბობს 
უფალი: რა ნახა ჩემში ცუდი თქვენმა მამა-პაპამ, რომ 
განმიდგა, ამაოებას რომ აჰყვა და თავადაც ამაოებაში 
ჩაეფლო? 69 რომ არც უკითხავს, სად არისო უფალი, რომელმაც 
ამოგვიყვანა ეგვიპტის ქვეყნიდან გვატარა უდაბნოში, შიშველ 
და დახრამულ მიწაზე, უწყლო და პირქუშ ქვეყანაში, სადაც 
კაციშვილი არ გაჭაჭანებულა, სადაც ადამიანს არ უცხოვრია? 7 
მოგიყვანეთ აყვავებულ მიწაზე, რომ მისი ნაყოფი და 
დოვლათი გეჭამათ. მოხვედით და შებღალეთ ჩემი მიწა, და 
ჩამი სამკვიდრო სიბილწედ აქციეთ. 8 არ უთქვამთ მღვდლებს: 
სად არისო უფალი? რჯულის კაცებმა არ მიცნეს, მწყემსები 
განმიდგნენ, წინასწარმეტყველნი ბაალის სახელით 
გაქადაგდნენ და უსარგებლო კერპებს აეკიდნენ. ? ამიტომაც 
კიდევ მექნება თქვენთან დავა, ამბობს უფალი; თქვენს შვილთა 
შვილებთანაც ვიდავებ. 19 რადგან, აბა, წადით ქითიელთა 
კუნძულებზე და ნახეთ, გააგზავნეთ კედარში და კარგად 
გამოიკვლიეთ, ნახეთ, თუ სადმე მომხდარა ამგვარი რამე. 11 
თუ შეუცვლია რომელიმე ხალხს თავისი ღმერთები, თუმცა არ 
ყოფილან, ისინი ღმერთები? ჩემმა ერმა კი უსარგებლო 
კერპებზე გადაცვალა თავისი დიდება! 12 შეძრწუნდი ამის 
გამო, ცაო, შეშფოთდი და გამოშრი, ამბობს უფალი. 13 რადგან 
ორი დანაშაული ჩაიდინა ჩემმა ერმა: მიმატოვეს მე, ცოცხალი 
წყაროსთვალი და ამოკვეთეს თავისთვის ჭები, დანგრეული 
ჭები, წყალს რომ ვერ იკავებენ. 14 მონაა ისრაელი თუ 


სახლისშვილი? აბა, რატომ იქცა ნადავლად? 15 თავს 
დაღრიალებდნენ ლომები, ხმამაღლა ბდღვინავდნენ, 
უდაბნოდ უქციეს ქვეყანა; გადამწვარია მისი ქალაქები, 
გაუკარციელებული. 19 თვით ნოფელებმა და 
თახფანესელებმაც კი ჩაგიმტვრიეს თავის ქალა. 17 იმის გამო 
ხომ არ მოიწიე ეს, რომ მიატოვე უფალი, შენი ღმერთი, როცა 
გზად მიჰყავდი? 18 ახლა რად დასდგომიხარ ეგვიპტის გზას? - 
ნილოსის წყლის დასალევად? რად დასდგომიხარ აშურის 
გზას? - ევფრატის წყლის დასალევად? 19 ჭკუაზე მოგიყვანს 
შენი დანაშაული და შენი განდგომილება გამხილებს შენ. 
იფიქრე და იცოდე, რა მძიმეა და მწარე უფლის, შენი ღვთის, 
მიტოვება. აღარა გაქვს ჩემი შიში, ამბობს უფალი, ცაბაოთ 
ღმერთი. 29 როცა დიდიხნის წინათ დავლეწე შენი უღელი, 
დავწყვიტე შენი აპეურები, შენ თქვი: აღარ გემორჩილებითო. 
რადგან ყოველ მაღალ გორაკზე და ყოველი ხემხვივანის ქვეშ 
წვებოდი მეძავივით. 21 მე დაგრგე რჩეულ ვენახად, ჭეშმარიტ 
თესლად დაგთესე. როგორ გადაჯიშდი და უცხო ვაზად როგორ 
შემეცვალე! 22 ნაცარტუტითაც რომ იხეხო, რამდენი საპონიც 
არ უნდა იხმარო, შენი შეცოდება მაინც ლაქად და რჩება ჩემ 
წინაშე, ამბობს უფალი ღმერთი. 23 როგორ ამბობ: არ 
წამიბილწავს თავი, ბაალებს არ ავკიდებივარო? გაიხსენე შენი 
საქციელი ველზე, დაფიქრდი, რა გააკეთე, გარეულო დედალო 
აქლემო, აქეთ-იქით რომ დაჭენაობ? 24 ვინ დააკავებს 
უდაბნოზე შეჩვეულ კანჯარს, როცა სუნთქვაშეკრული გარბის? 
ნუ დაშვრებიან მისი მძებნელნი; ერთ თვეშიც ვერ მიაგნებენ. 23 
დაინდე შიშველი ფეხები და წყურვილისგან გამომშრალი 
ყელი! შენ კი ამბობ: არა, ამაოა! რადგან უცხოები მიყვარს და 
მათ ავეკიდებიო! 20 როგორც ქურდს შერცხვება ხოლმე, როცა 
წაასწრებენ, ასე შეირცხვინა თავი ისრაელის სახლმა, მისმა 
მეფეებმა, მთავრებმა, მღვდლებმა, წინასწარმეტყველებმა, 27 
ხეს რომ ეუბნებიან: მამა ხარო ჩემი, და ქვას: შენ მშობეო, 
რადგან ზურგი მომაქციეს მათ და არა სახე. გასაჭირში კი 
ამბობენ: ადექი და გვიხსენიო. 28 სად არიან შენი ღმერთები, 
რომლებიც შენთვის გაიკეთე? ადგნენ, თუკი შეუძლიათ შენი 


ხსნა გასაჭირში. რადგან რამდენი ქალაქიც გაქვს, იმდენი 
ღმერთი გყავს შენ, იუდა! 2? რიღასთვის მედავებით? ხომ 
ყველანი განმიდექით მე, ამბობს უფალი. 39 ამაოდ მიცემია 
თქვენი შვილები: ჭკუა ვერ ისწავლეს. თქვენმა მახვილმა 
შეჭამა თქვენი წინასწარმეტყველნი, როგორც 
გამანადგურებელმა ლომმა. 31 ეჰა, მოდგმავ! შეიგონე უფლის 
სიტყვა! განა უდაბნო ვიყავი ისრაელისთვის ან ბნელეთი? 
რატომ ამბობს ჩემი ერი: თავისუფალნი ვართ, შენთან აღარ 
მოვალთო? 32 როდის ყოფილა, ქალწულს თვისი სამკაული 
დაევიწყებინოს ან პატარძალს - თვისი მორთულობანი? ჩემმა 
ერმა კი რა ხანია, დამივიწყა მე. 33 როგორ გაგიმზადებია შენი 
გზა სიყვარულის საძებრად? ბოროტებანიც კი შეაჩვიე შენს 
გზებს! 34 შენი კაბის კალთებს ამჩნევია უდანაშაულო ბეჩავთა 
სისხლი. ხომ არ წაგისწრია მათთვის სახლის გამოთხრისას? 32 
და მაინც ამბობ: უბრალო ვარ, ამცდება მისი რისხვაო. მაგრამ, 
აჰა, გაგიმართავ დავას, რაკი ამბობ, არ შემიცოდავსო. 39 
რამდენს დაეხეტები და იცვლი გზებს! ეგვიპტისგანაც ისევე 
შერცხვები, როგორც აშურისგან შერცხვი. 37 მისგანაც გახვალ 
თავში ხელისცემით, რადგან გაგიცრუებს უფალი იმედებს და 
ვერაფერს გამორჩები მათ. 


თავი 3 


1 ნათქვამია: თუ ქმარი თავის ცოლს გაუშვებს, ისიც წავა მისგან 
და სხვა კაცს გაჰყვება, განა უკან დაიბრუნებს ქმარი? ხომ 
წაიბილწნება ეს ქვეყანა? შენ ბოზობდი ბევრ საყვარელთან, 
მაგრამ დამიბრუნდიო, გეუბნება უფალი. ? აბა, აჰხედე 
გორაკებს და მონახე ადგილი, სადაც არ გაუპატიურებულხარ. 
გზის პირას ეჯექი, მათ, როგორც არაბი უდაბნოში, და 
ბილწავდი მიწას შენი ბოზობით და სიბოროტით. 3 შეკავდა 
წვიმები და გაზაფხულის წვიმაც არ მოსულა. მეძავის შუბლი 
გქონდა, არ გახსოვდა სირცხვილი. “ წეღან არ იყო, რომ 
მეძახდი: მამაჩემო, ჩემი სიყმაწვილის წინამძღვარი ხარო. 2 
განა სამუდამოდ იმრისხანებს, ბოლომდე ხომ არ 
ჩაიმარხავსო! აჰა, თქვი და ჩაიდინე ბოროტება, გაბედე. 9 
მითხრა უფალმა მეფე იოშიას დროს: ნახე, რა ჩაიდინა 
განმდგარმა ისრაელმა? დადიოდა ყველა მაღალ გორაკზე და 
ყველა ხემხვივანის ქვეშ და ბოზობდა იქ. 7 მე ვთქვი მას 
შემდეგ, რაც ყოველივე ეს ჩაიდინა: ჩემკენ მოიქეცი-მეთქი! 
მაგრამ არ მოქცეულა. ხედავდა ამას მისი მოღალატე დაი 
იუდა. 8 დაინახა, რომ გარყვნილების გამო გავუშვი განმდგარი 
ისრაელი და მივეცი გაყრის წიგნი, მაგრამ არ შეშინებია 
მოღალატე იუდას, მის დას, და ისიც საბოზაოდ წავიდა. 9 
მოხდა ისე, რომ თავისი საქვეყნო ბოზობით წაბილნა ქვეყანა. 
ბილწობდა ქვასთან და ხესთან. 19 ყოველივე ამის შემდგაც არ 
მოქცეულა ჩემკენ წრფელი გულით მოღალატე დაი იუდა, 
არამედ მხოლოდ მოჩვენებით, ამბობს უფალი. 11 მითხრა 
უფალმა: განდგომილი ისრაელი უფრო წრფელი გამოდგა, 
ვიდრე მოღალატე იუდა. 12 წადი და ჩრდილოეთით გასძახე ეს 
სიტყვები, ამცნე: მოიქეცი, განდგომილო ისრაელო, ამბობს 
უფალი. არ მოვაწევ თქვენზე რისხვას, რადგან მოწყალე ვარ, 
ამბობს უფალი, არ ვიმრისხანებ სამუდამოდ. 13 ოღონდ 
აღიარე დანაშაული, რომ შესცოდე უფალს, შენს ღმერთს, და 
გზებს მიიკვლევდი უცხო თესლისკენ ყოველი ხემხვივანის ქვეშ, 


და არ გაიგონეთ ჩემი ხმა, ამბობს უფალი. 1“ მოიქეცით, 
გაქცეულო შვილებო, ამბობს უფალი, რადგან მე ვარ თქვენი 
პატრონი. სათითაოდ გამოგიყვანთ ქალაქიდან, ორ-ორს - 
საგვარეულოდან, და მიგიყვანთ სიონში. 12 დაგიყენებთ ჩემი 
გულით ამორჩეულ მწყემსს და ის დაგმწყემსავთ თქვენ 
გონივრულად და ბრძნულად. 195 როცა გაბევრდებით და 
იმრავლებთ ქვეყანაზე, იმ დროს, ამბობს უფალი, აღარ 
იტყვიან: უფლის აღთქმის კიდობანიო. გულშიაც არ 
გაივლებენ, არც გაიხსენებენ, არც მოისაკლისებენ, აღარ 
გაკეთდება. 17 იმხანად უფლის ტახტად იქნება წოდებული 
იერუსალიმი; მასთან მოიყრის თავს ყველა ხალხი 
იერუსალიმში უფლის სახელით და აღარ აჰყვებიან ბოროტ 
გულისთქმას. 18 იმჟამად მივა იუდას სახლი ისრაელის 
სახლთან და ერთად წავლენ ჩრდილოეთის ქვეყნიდან იმ 
ქვეყნისაკენ, რომელიც თქვენს მამა-პაპას დავუმკვიდრე. 19 
ვთქვი: როგორ ჩაგთვალო ჩემს შვილებად და მოგცე 
სანატრელი ქვეყანა, ხალხთა სამკვიდრო, მშვენიერზე 
მშვენიერი? ვთქვი: მამას დამიძახებთ და აღარ გაბრუნდებით 
ჩემგან, 29 ჭეშმარიტად, როგორც ცოლი ღალატობს თავის 
მეგობარს, ასე მიღალატე შენც, ისრაელის სახლო, ამბობს 
უფალი. 21 ხმა ისმის შიშველ გორაკებზე, ისრაელიანთა 
საწყალობელი მოთქძმა; რადგან გაიმრუდეს გზა და დაივიწყეს 
უფალი, თავიანთი ღმერთი. 22 მოიქეცით ჩემკენ, გაქცეულო 
შვილებო! მე განვკურნავ თქვენს განდგომილებას. აჰა, 
მოვედით შენთან, რადგან შენ უფალი ხარ, ჩვენი ღმერთი. 23 
ჭეშმარიტად, სიცრუეა გორაკები და ხალხმრავალი მთები! 
ჭეშმარიტად უფალში, ჩვენს ღმერთშია ისრაელის ხსნა! 24 
მაგრამ სირცხვილმა შეჭამა ჩვენი მამა-პაპის ნაჭირნახულევი 
სიყმაწვილის დროიდან - მათი ცხვარი და ძროხა, ვაჟები და 
ქალიშვილები. 25 ჩვენს სირცხვილში ვწევართ და ჩვენივე 
შერცხვენა გვახურავს ზედ, რადგან ვცოდავთ უფალს, ჩვენს 
ღმერთს, ჩვენ და ჩვენი მამა-პაპა სიყმაწვილიდან დღემდე და 
არ გვესმის უფლის, ჩვენი ღვთის სიტყვა. 


თავი 4 


1 თუ მოიქცევი, ისრაელო, ამბობს უფალი, ჩემკენ მოიქეცი; თუ 
მომაშორებ შენს სისაძაგლეებს და აღარ იწანწალებ, 2 
დაიფიცებ უფლის სახელს ჭეშმარიტებით, სამართლიანად და 
სიმართლით, ხალხებიც დაილოცებიან და განითქმიან მასში. 3 
რადგან ასე უთხრა უფალმა იუდას ხალხს და იერუსალიმს: 
გატეხე ყამირი და ეკალბარდებში ნუ დათესავ! 4 
წინდაიცვითეთ უფლისათვის და მოიშორეთ გულის ჩუჩა, იუდას 
ხალხო და იერუსალიმის მკვიდრნო, რათა ცეცხლივით არ 
აინთოს ჩემი რისხვა თქვენი ბოროტმოქმედების გამო და ისე 
არ აბრიალდეს, რომ ვერავინ ჩააქროს. ? გააცხადეთ იუდაში 
და ასმინეთ იერუსალიმშიც, ამცნეთ და დაჰკარით ბუკს 
ქვეყანაში, იყვირეთ მთელი ძალით და ამცნეთ: შეიკრიბენით 
და ციხე-ქალაქებში წავიდეთ! 9 აღმართეთ სიონზე დროშა, 
თავს უშველეთ, ნუ გაჩერდებით, რადგან უბედურებას მოვაწევ 
ჩრდილოეთიდან და დიდ გასაჭირს! ” გამოვარდა ლომი 
თავისი შამბნარიდან და დაიძრა ხალხთა დამღუპველი; 
გამოდის თავისი სადგომიდან, რათა უდაბნოდ აქციოს შენი 
ქვეყანა. შენი ქალაქები გაცამტერდება და გაუკაცრიელდება. 8 
აბა, შეირტყით ჯვალო, იგლოვდეთ და მოთქვამდეთ, რადგან 
ჯერ არ გაბრუნებულა ჩვენგან უფლის რისხვის ალი. ? დადგება 
დღე, ამბობს უფალი, და გული შეუდრკებათ მეფეს და 
მთავრებს, შეძრწუნდებიან მღვდლები, გაოგნდებიან 
წინასწარმეტყველნი. 19 ვთქვი; ეჰა, უფალო ღმერთო! 
ნამდვილად მოგიტყუებია ეს ერი და იერუსალიმი, რომ 
ეუბნებოდი: მშვიდობა იქნებაო თქვენში, მაგრამ ძელზეა 
მობჯენილი მახვილი. 11 იმჟამად ეტყვიან ამ ერს და 
იერუსალიმს: მწველი ქარი ქრის უდაბნოს ხმელგორებიდან, 
ჩემი ერის ასულის გზაზე, არც სანიავებლად და არგ 
გადასარჩევად. 12 ამაზე უფრო ძლიერი ქარი ატყდება ჩემგან 
და მაშინ მეც გამოვუცხადებ განაჩენს. 13 აჰა, ღრუბელივით 
ამოდის იგი, ქარბორბალაა მისი ეტლები, არწივზე უსწრაფესია 


მისი ცხენები. ვაი ჩვენს თავს, გავნადგურდით! 14 გულიდან 
ამოირეცხე ბოროტება, იერუსალიმო, რომ გადარჩე! 
როდემდის უნდა იბუდოს შენს წიაღში უკეთურმა ზრახვებმა? 12 
რადგან ხმა მოდის დანიდან და ავის მთხრობელი ეფრემის 
მთიდან! 15 გამოუცხადეთ ხალხებს, ხმა მიიტანეთ 
იერუსალიმამდე: მტერი მოდის შორი ქვეყნიდან და ყიჟინით 
აყრუებს იუდას ქალაქებს. 17 მეველეებივით გარს უვლიან, 
რადგან ამიჯანყდა მე, ამბობს უფალი. 18 შენმა საქციელმა და 
ნამოქმედარმა დაგმართა ეს ყველაფერი; ისე მწარეა ეს შენი 
ცოდვა, რომ გულამდე გიწია. 19 ვაი, ჩემი შიგნეული, 
შიგნეული! მტივა გულის ფიცარი! მიკვნესის გული! ვერ 
დავდუმდები, რადგან ბუკის ხმა გესმის, სულო ჩემო, 
საბრძოლო ყიჟინა. 29 უბედურება უბედურებას მოსდევს; 
გაპარტახდა მთელი ქვეყანა, უცებ გაპარტახდა ჩემი კარვები, 
წამისყოფაში - ჩემი ჩარდახები. 21 როდემდის უნდა ვუყურო 
დროშას, ვუსმინო ბუკის ხმას? 2? ეჰ, უგუნურია ჩემი ერი, არ 
მცნობს მე; ბრიყვი ბავშვები არიან ისინი, გაგება არა აქვთ. 
ბოროტის საქმნელად ჭკუა ყოფნით, სიკეთის კეთება კი არ 
იციან. 23 შევხედე ქვეყანას და, აჰა, უსახური და უდაბურია; ცას 
და - არა აქვს ნათელი. 24 შევხედე მთებს და, აჰა, იძვრიან, 
ბორცვები ირყევიან ერთიანად. 25 შევხედე და, აჰა, აღარ არის 
ადამიანი, და ცის ფრინველებიც ყველანი გაფრენილან. 29 
შევხედე და, აჰა, წალკოტი უდაბნოდ ქცეულა, ერთიანად 
გაცამტვერებულა ქალაქები უფლის წინაშე, მისი რისხვის 
ალისაგან. 27 რადგან ასე ამბობს უფალი: გაუდაბურდება 
მთელი ქვეყანა, თუმცა საბოლოოდ არ გავანადგურებ. 28 ამაზე 
იგლოვებს დედამიწა და მაღლა ცა დაბნელდება, რადგან უკვე 
ვთქვი ჩემი განაჩენი, არ შევინანებ და არ გადავთქვამ. 29 
ცხენოსანთა და მოისართა ხმას გაურბის მთელი ქალაქი; 
გარბიან უღრან ტყეებში და კლდეებს ეხიზნებიან; 
დაცარიელდა მთელი ქალაქი, ერთი მცხოვრებიც არ 
დარჩენილა. 39 რას იზამ, გაპარტახებულო? თუმცა ჩაგიცვამს 
ძოწეული, ოქროს სამკაულებით მორთულხარ, თვალები 
სურმით მოგიხატავს, მაგრამ ამაოდ ილამაზებ თავს: 


შეგიძულეს საყვარლებმა, სასიკვდილოდ დაგდევენ. 31 
ყვირილი მესმის თითქოსდა მშობიარისა, კივილი ქალისა 
პირველად რომ შობს, ყვირილი სიონის ასულისა; სულთქვამს 
და ხელებს იშვერს: ვაიმე, სული ამომდის მკვლელების 
მოლოდინში! 


თავი 5 


1 მოიარეთ იერუსალიმის ქუჩები, მიათვალ-მოათვალიერეთ და 
ეძებეთ მის მოედნებზე. აბა, თუ იპოვნით სამართლიან კაცს, 
ჭეშმარიტების მძებნელს! მაშინ მივუტევებდი იერუსალიმს. 2 
თუმცა ცოცხალ არს უფალიო, ამბობენ, მაგრამ ცრუდ 
იფიცავენ. 3 უფალო, განა ჭეშმარიტებისკენ არ არის მიქცეული 
შენი თვალები? სცემ მათ, მაგრამ არ სტკივათ; ანადგურებ მათ, 
მაგრამ ჭკუას არ სწავლობენ. კლდესავით გაიმაგრეს სახე, არ 
სურთ მოქცევა. 4 ვიფიქრე, ბეჩავნი არიან ისინი, უგუნურნი- 
მეთქი; არ იციან უფლის გზა, თავიანთი ღვთის სამართალი. ? 
წავალ წარჩინებულებთან და დაველაპარაკები-მეთქი, მათ 
ეცოდინებათ უფლის გზა, თავიანთი ღვთის სამართალი, 
მაგრამ მათაც დაულეწიათ უღელი და დაუყწყვეტიათ აპეურები. 
6 ამიტომაც დაგლეჯს მათ მაღნარის ლომი, უდაბნოს მგელი 
გააჩანაგებს მათ; ვეფხვი დაუდარაჯდება მათ ქალაქებს; 
ყოველი გარეთ გამსვლელი დაიგლიჯება, რადგან გამრავლდა 
მათი ცოდვები, გახშირდა მათი განდგომილებანი. 7 როგორ 
გაპატიებ ამას? შენმა შვილებმა მიმატოვეს მე და ცრუ 
ღმერთებს იფიცებენ. მე დავაფიცე ისინი, მათ კი გარყვნილება 
დაიწყეს და საროსკიპოებს მიაწყდნენ. 8 ატეხილი, ნასუქარი 
ულაყები არიან, ერთიმეორის ცოლებს შეჭიხვინებენ. ? როგორ 
დავტოვო დაუსჯელნი, ამბობს უფალი, ასეთ სალხს როგორ არ 
მიაგოს სამაგიერო ჩემმა სულმა? 19 დაუარეთ მის ვაზებს და 
გაანადგურეთ, მაგრამ საბოლოოდ არ მოსპოთ; ტოტები 
შეაჭერით, რადგან უფლის არ არიან ისინი. 11 რადგან 
ღალატით მიღალატეს ისრაელის სახლმა და იუდას სახლმა, 
ამბობს უფალი. 12 უარჰყვეს უფალი და თქვეს: აღარ არის იგი 
და უბედურებაც არ გვეწევაო, არც მახვილს, არც შიმშილს არ 
ვიხილავთო. 13 წინასწარმეტყველნი ქარით არიან სავსენიო, 
სიტყვა არ არისო მათში. ასემც დაემართოთ მათ! 14 ამიტომაც 
ასე ამბობს უფალი, ცაბაოთ ღმერთი: იმის გამო, რომ ამ 
სიტყვებს ამბობთ, აჰა, ცეცხლივით ჩაგიდებთ ბაგეებში ჩემს 


სიტყვას. ეს ხალხი შეშა იქნება და ცეცხლი შთანთქავს მათ. 12 
აჰა, მოგისევ ხალხს შორიდან, ისრაელის სახლო, ამბობს 
უფალი, მაგარ ხალხს, ძველისძველ ხალხს, ხალხს, რომლის 
ენა არ გეცოდინება და ვერ გაიგეს, რას ლაპარაკობს. 19 ღია 
სამარეა მისი კაპარჭი, ძლიერი ვაჟკაცები არიან ყველანი. 17 
გადაჭამს შენს მოსავალს და შენს პურს, შეჭამს შენს ვაჟებს და 
ასულებს, შეჭამს შენს ცხვარ-ძროხას, შეჭამს შენს ყურძენს და 
ლეღვს, მახვილით დააქცევს შენს ციხე-ქალაქებს, რომელთა 
იმედი გაქვს. 18 იმხანადაც კი, ამბობს უფალი, არ მოგსპობო 
საბოლოოდ. 19 როცა იკითხავენ: რის სანაცვლოდ დაგვმართა 
ეს ყველაფერი უფალმა, ჩვენმა ღმერთმაო, მიუგე: როგორც მე 
მიმატოვეთ და ემორჩილებოდით უცხო ღმერთებს თქვენს 
საკუთარ ქკეყანაში, ასევე დაემორჩილებით უცხო ღმერთებს იმ 
ქვეყანაში, რომელიც თქვენი არ იქნება. 29 გამოაცხადეთ ეს 
იაკობის სახლში და მოასმენინეთ იუდაში: 21 ისმინე ეს, ბრიყვო 
და უგულო ხალხო, რომელსაც თვალები აქვს და ვერაფერს 
ხედავს, ყური ასხია და არაფერი ესმის! 22 არ გეშინიათ ჩემი? 
ამბობს უფალი. როგორ არ კანკალებთ ჩემს წინშე, რომელმაც 
ქვიშა დავდევი ზღვის სამნად, სამარადისო საზღვრად, რომ მის 
იქით, ვერ გადავიდეს; ღელდება და ვერ ძლევს, ბობოქრობენ 
ტალღები და მის იქით ვერ გადადიან. 23 ამ ხალხს კი 
მოუთოკავთ და შეუპოვარი გულთ აქვს; განდგნენ და წავიდნენ, 
24 არ თქვეს გულში: გვეშინოდესო უფლის, ჩვენი ღვთისა, 
რომელიც დროულად გვაძლევს წვიმას - შემოდგომისა და 
გაზაფხულის წვიმას, თავ-თავის დროზე, და გვინახავს 
სამკალად დადგენილ შვიდეულებს. 25 თქვენმა უკუღმართობამ 
გაამრუდა ეს ყველაფერი და თქვენმა ცოდვებმა მოგაკლოთ 
სიკეთე. 29 რადგან იპოვებიან ჩემს ერში ბოროტეულნი, 
რომელნიც ჩასაფრებულან ფრინველთმჭერებივით, დაუდგამთ 
ხაფანგები და ადამიანებს იჭერენ. 27 როგორც გალიაა სავსე 
ფრინველებით, ასევე მათი სახლებია სავსე სიცრუით. ასე 
გალაღდნენ ისინი და გამდიდრდნენ. 28 გასუქდნენ, 
გადაიპოხნენ, ბოროტებაშიც კი დაწინაურდნენ; 
სასამართლოში საქმეს არ არჩევენ, ობლის საქმეს, რომ 


ეშველოს რამე, უპოვართა სამართალს არ განიკითხავენ. 29 
როგორ არ მოვთხოვო პასუხი ამათ გამო? ამბობს უფალი, 
როგორ არ მიაგოს ასეთ ხალხს სამაგიერო ჩემმა სულმა? 39 
საშინელი და შემაძრწუნებელი ამბავი ხდება ქვეყანაში. 31 
ქადაგნი სიცრუეს ქადაგებენ, მღვდლები ბატონობენ მათი 
მხარდაჭერით, ჩემს ერს კი მოსწონს ეს. მაგრამ რას იზამთ 
საბოლოოდ? 


თავი 6 


1 თავს უშველეთ, ბენიამინის ძენო, იერუსალიმიდან, ბუკი 
დააყვირეთ თეკოაძქში და მოეცით ნიშანი ბეთ-ჰაქერემს, 
რადგან ჩრდილოეთიდან გამოჩნდა ბოროტება და დიდი 
უბედურება. 2? ლამაზს და განაზებულს, მოვსპობ სიონის ასულს. 
3 მასთან მივლენ მწყემსები ჯოგებითურთ, კარვებს დასცემენ 
მის გარშემო, თავ-თავიანთ ნაკვეთებში დამწყესავენ. 4 
განემზადეთ საბრძოლველად მის წინააღმდეგ, აღდექით და 
დავიძრათ შუადღისას! მაგრამ ვაი ჩვენს თავს, იწურება დღე, 
დაგრძელდა საღამოს ჩრდილები. ? აღდექით და დავიძრათ 
ღამით, გავანადგუროთ მათი დარბაზები! 9 რადგან, ასე ამბობს 
ცაბაოთ უფალი; გაჩეხეთ ხე და დაახვავეთ იერუსალიმის 
ირგვლივ. უნდა დაისაჯოს ეს ქალაქი! სავსეა ძალადობით. 7 
როგორც ჭაში გროვდება წყალი, ასე დაგროვდა მასში 
ბოროტება. ძალადობა და ძარცვა ისმის იქ, სნეულება და 
ჭრილობებია ჩემ წინაშე მუდამ. 8 ფრთხილად იყავი, 
იერუსალიმო, არ მიგატოვოს ჩემმა სულმა, არ გადაგაქციოთ 
უდაბნოდ, უკაცრიელ ქვეყანად! 9? ასე ამბობს ცაბაოთ უფალი, 
მოიმცვრიონ ვენახივით ისრაელის ნატამალი! გაიწოდე ხელი, 
როგორც ყურძნის მკრეფავი იწვდის გოდრებისკენ! 19 ვის 
ველაპარაკო და დავიმოწმო, რომ მისმინოს? აჰა, დაუცვეთელი 
ყურები აქვთ და არ შეუძლიათ ყურის გდება. აჰა, საცინლად 
აუგდიათ უფლის სიტყვა, აღარ მოსწონთ. 11 ავსებული ვარ 
უფლის რისხვით, მეტის ატანა აღარ შემიძლია. გადმოანთხიე 
ქუჩაში ბავშვებზე და ჭაბუკთა გუნდზე. რადგან ქმარს 
ცოლითურთ შეიპყრობენ და ჭარმაგს ხანდაზმულთან ერთად. 
12 სხვებს გადაეცემა მათი სახლები, ყანები და ცოლები, როცა 
ხელს შევმართავ ამ ქვეყნის მკვიდრებზე, ამბობს უფალი. 13 
რადგან პატარიდან დიდამდე ყველა მომხვეჭელია: 
წინასწარმეტყველიდან მღვდლამდე ყველა ყალბისმქმნელი. 
14 ზერელედ მკურნალობენ ჩემი ერის ჭრილობებს, ამბობენ: 
მშვიდობააო, მშვიდობა! თუმცა არ არის მშვიდობა. 15 განა თუ 


რცხვენიათ, სიბილწეს რომ სჩადიან? არა! სულაც არ 
რცხვენიათ, ამიტომაც დაეცემიან დაცემულთა შორის, 
წაიფორხილებენ, როცა დავსჯი მათ, ამბობს უფალი. 15 ასე 
ამბობს უფალი: დადექით გზებზე, მიმოიხედეთ და 
გამოიკითხეთ ძველი სავალი, რომლითაც აჯობებს, იმ გზით 
იარეთ და სულისთვის შვებას ჰპოვებთ. მათ კი თქვეს: არ 
ვივლითო. 17 მცველნი დაგიყენეთ და გითხარით: ბუკის ხმას 
უგდეთ-მეთქი ყური. მათ კი თქვეს: არ დავუგდებთო ყურს. 18 
ამიტომაც ისმინეთ, ხალხებო! იცოდე, მოწმევ, რა მოუვა მათ. 
19 ისმინე, მიწავ! აჰა, ბოროტებას მოვაწევ ამ ხალხზე, მათი 
განზრახვების ნაყოფს. რადგან ყურს არ უგდებენ ჩემს სიტყვებს 
და ჩემს რჯულს, და შეიძულეს. 29 რად მინდა საბადან 
მოტანილი საკმეველი და შორეული ქვეყნის ტკბილი 
ლერწამი? თქვენი აღსავლენი აღარ მეამება, თქვენი 
მსხვერპლი აღარ მეტკბობა. 21 ამიტომაც ასე ამბობს უფალი; 
აჰა, საბრკოლს დავუდებ წინ ჩემს ერს და წაიფორხილებენ 
მასზე მამები და შვილები ერთად, მეზობელი და მისი მოყვასი, 
და დაიღუპებიან. 22 ასე ამბობს უფალი: აჰა, მოვა ერი 
ჩრდილო ქვეყნიდან, დიდძალი ხალხი აღდგება ქვეყნის 
კიდეებიდან. 23 ისარი და ჰოროლი უჭირავთ ხელში, სასტიკნი 
არიან და შეუბრალებელნი; ზღვასავით ბობოქრობს მათი ხმა; 
ცხენებზე ამხედრებულან, როგორც ერთი კაცი; გამზადებულან 
შენ წინააღმდეგ საბრძოლველად, სიონის ასულო! 24 გვესმა 
მათი ამბავი და მოგვიდუნდა ხელები; შეგვიპყრო 
სატანჯველმა, როგორც მშობიარის ტკივილმა. 22 ნუ გახვალთ 
ველად, გზას ნუ დაადგებით, რადგან მტრის მახვილი შიშის 
ზარს სცემს ირგვლივ! 25 ჩემი ერის ასულო! შეირტყი ჯვალო 
და ნაცარი დაიყარე თავზე, გამართე გოდება 
მხოლოდშობილზე, მწარე გლოვა, რადგან ანაზდეულად 
დაგვეცემა შემმუსვრელი. 27 გამომკვლევად დაგადგინე ჩემს 
ერში და გამომცდელად, რომ ამოწმებდე და იკვლევდე მათ 
გზებს. 29 ყველანი ჯანყისთავები არიან, ამბის მიმტანნი, 
სპილენძი და რკინა, ყველანი წარმწყმედელნი არიან. 29 
ქშინავს საბერველი, ტყვია მთლიანად შთაინთქა ცეცხლში, 


მაგრამ ამაოდ გადაიდნო, რადგან ბოროტეულნი არ 


განცალკევებულან. 239 დაწუნებულ ვერცხლს დაარქმევენ მათ, 
რადგან დაიწუნა ისინი უფალმა. 


თავი 7 


1 სიტყვა, რომელიც იყო იერემიას მიმართ უფლისგან თქმული: 
2 დადექი უფლის სახლის კარიბჭესთან და გამოაცხადე იქ ეს 
სიტყვა, თქვი: ისმინე უფლის სიტყვა, მთელო იუდა, ვინც ამ 
კარიბჭეებით შემოდიხართ უფლის თაყვანისსაცემად. 3 ასე 
ამბობს ცაბაოთ უფალი, ისრაელის ღმერთი: გამოისწორეთ 
თქვენი ზნე და საქციელი, რათა მტკიცედ დაგასახლოთ ამ 
ადგილზე. 4 ნუ დაენდობით ცრუ სიტყვებს, რომ ამბობენ: 
უფლის ტაძარია, უფლის ტაძარია, უფლის ტაძარიაო აქ! 2? თუ 
გამოისწორებთ ზნესა და საქციელს, თუ სამართლიანად 
მოექცევით ერთმანეთს, 9 არ შეავიწროვებთ ხიზანს, ობოლსა 
და ქვრივს, არ დაღვრით უბრალო სისხლს ამ ადგილზე, არ 
გაჰყვებით უცხო ღმერთებს თქვენდა საზიანოდ, ” მაშინ 
დაგასახლებთ ამ ადგილზე, ქვეყანაში, რომელიც მივეცი 
თქვენს მამა-პაპას უკუნითი უკუნისამდე. 8 თქვენ კი 
დანდობილხართ ცრუ სიტყვებს, რომელთაც სარგებლობა არ 
მოაქვს. ? ქურდობთ, კაცისმკვლელობთ, ბოზობთ, ცრუდ 
იფიცავთ, ბაალს უკმევთ, მისდევთ უცხო ღმერთებს, 
რომელთაც არც იცნობდით, 19 მერე კი მოდიხართ, დგებით 
ჩემ წინაშე ამ სახლში, რომელიც ჩემი სახელით იწოდება, და 
ამბობთ; გადავრჩითო, რათა კვლავ აკეთოთ ყველა ეს 
სისაძაგლე. 11 ავაზაკების ბუნაგი ხომ არ გგონიათ ეს სახლი, 
რომელიც ჩემი სახელით იწოდება? აჰა, მეც ვხედავ, რომ ასეა, 
ამბობს უფალი. 12 აბა, წადით ჩემს ადგილზე, სილოამში, 
სადაც თავდაპირველად დავამკვიდრე ჩემი სახელი, და ნახეთ, 
რა დავმართე მას ჩემი ერის, ისრაელის, უკეთურების გამო. 13 
ახლა, რაკი ყველაფერს ამას სჩადიხართ, ამბობს უფალი, არ 
გესმით, რასაც დილიდან გელაპარაკებით, გეძახით და პასუხს 
არ მაგონებთ, 14% რაც სილოამს დავმართე, იმასვე დავმართებ 
ამ სახლს, რომელიც ჩემი სახელით იწოდება რიშელსაც ესავთ, 
და ამ ადგილს, რომელიც მოგეცით თქვენ და თქვენს მამა- 
პაპას. 12 მოგისვრით ჩემს თვალთაგან, როგორც ყველა შენი 


ძმა, ეფრემის მთელი მოდგმა მოვისროლე. 18 შენ კი, ნუ 
ილოცებ ამ ხალხისთეის, ნუ აღავლენ ლოცვა-ვედრებას, ნუ 
შემეხვეწები, რადგან არ მოგისმენ. 17 განა ვერ ხედავ, რას 
სჩადიან იუდას ქალაქებში და იერუსალიმის ქუჩებში? 18 
შვილები შეშას აგროვებენ, მამები ცეცხლს ანთებენ, 
დედაკაცები ცომს ზელენ ცის დედოფლისთვის კოტორების 
გამოსაცხობად; საღვრელს უღვრიან უცხო ღმერთებს ჩემს 
გასაჯავრებლად. 19 განა მე მაჯავრებენ, ამბობს უფალი, უფრო 
თავის თავს არცხვენენ. 29 ამიტომაც, ასე თქვა უფალმა 
ღმერთმა, აჰა, გადმოინთხევა ჩემი რისხვა და ბრაზი ამ 
ადგილზე, ადამიანზე და პირუტყვზე, მინდვრის ხეებზე და მიწის 
ნაყოფზე, აბრიალდება და არ ჩაქრება. 21 ასე ამბობს ცაბაოთ 
უფალი, ისრაელის ღმერთი: მიუმატეთ აღსავლენი სხვა 
საკლავს და ჭამეთ ხორცი. 2? რადგან არაფერი მითქვამს 
თქვენი მამა-პაპისთვის, არ მომითხოვია მათგან აღსავლენი და 
საკლავი, როცა ეგვიპტის ქვეყნიდან გამოვიყვანე ისინი. 23 
მხოლოდ ეს ვუბრძანე: გაიგონეთ ჩემი ხმა და მე ვიქნები 
თქვენი ღმერთი-მეთქი, ხოლო თქვენ ჩემი ერი იქნებით; იარეთ 
ყველა გზაზე, რომელსაც მიგასწავლით, რათა სიკეთეს ეწიოთ- 
მეთქი. 24 არ გამიგონეს, ყური არ მათხოვეს, აჰყვნენ თავიანთ 
ზრახვებსა და ბოროტ გულისთქმას; უკან წავიდნენ და არა წინ. 
25 იმ დღიდან, რაც თქვენი მამა-პაპა ეგვიპტის ქვეყნიდან 
გამოვიდა, დღემდე გიგზავნით და გიგზავნით გამუდმებით ჩემს 
მორჩილთ - წინასწარმეტყველებს. 25 მაგრამ არ მიგონებდნენ 
და ყურს არ მათხოვებდნენ, ჯიუტობდნენ და თავიანთ მამებზე 
უფრო უკუღმართად იქცეოდნენ. “7 ეტყვი მათ ყველა ამ 
სიტყვას, მაგრამ არ მოგისმენენ; დაუძახებ და არ გაგაგონებენ. 
28 უთხარი მათ: ეს არის ხალხი, რომელსაც უფლის, თავისი 
ღვთის ხმა არ ეყურება და ჭკუას არ სწავლობს. სიწრფელე 
გაქრა, წაერთვა მათ ბაგეებს. 29? თმა მოიკვეცე და გადაუარე; 
გლოვა გამართე ხმელგორებზე, რადგან უფალმა უარყო და 
მიატოვა მისგან შერისხული მოდგმა. 39 რადგან ბოროტებას 
სჩადიან იუდაელნი ჩემს თვალში, ამბობს უფალი; თავიანთი 
სიბილწეები შეიტანეს სახლში, რომელიც ჩემი სახელით 


იწოდება, რათა წაბილწონ. 31 ააშენეს თოფეთის საკერპო ბენ- 
ჰინომის ველზე, რათა თავიანთი ვაჟები და ასულები 
მსხვერპლად დასწვან, რაც არ მიბრძანებია მათთვის და 
ფიქრადაც არ მომსვლია. 32 ამიტომაც დადგება ჟამი, ამბობს 
უფალი, და აღარ ერქმევა ამ ადგილს თოფეთი და ბენ-ჰიმონის 
ველი, არამედ სასაკლაო ველი, თოფეთში დამარხავენ 
მკვდრებს უადგილობის გამო. 33 ამ ხალხის გვამები ცის 
ფრინველთა და ველის მხეცთა საჯიჯგნი გახდება, და არავინ 
იქნება მომგერიებელი. 34 გავაუქმებ იუდას ქალაქებში და 
იერუსალიმის ქუჩებში ხმას მხიარულებისას და ხმას 
სიხარულისას, ხმას სიძისას და ხმას პატარძლისას, რადგან 
გაუდაბურდება მთელი ქვეყანა. 


თავი 8 


1 იმხანად, ამბობს უფალი, ამოყრიან იუდას მეფეთა ძვლებს, 
მის მათავართა ძვლებს, მღვდელთა ძვლებს, 
წინასწარმეტყველთა ძვლებს და იერუსალიმის მკვიდრთა 
ძვლებს მათი საფლავებიდან; ? და მიმოფანტავენ მზის, 
მთვარისა და ცის ვარსკვლავების წიჩაშე, რომლებიც 
უყვარდათ მათ, რომელთაც ემსახურებოდნენ, რომელთაც 
მისდევდნენ, რომელთაც ეკითხებოდნენ, რომელთაც 
თაყვანისცემდნენ. აღარ შეკრებენ და არ დამარხავენ; 
ნეხვივით ეყრებიან მიწის პირზე. 3 სიკვდილი სიცოცხლეზე 
უმჯობესი იქნება ყველა დანარჩომისთვის, ვინც კი დარჩება ამ 
ბოროტი მოდგმიდან ყოველ ადგილზე, სადაც კი გამიფანტავს 
ისინი, ამბობს ცაბაოთ უფალი. “ ეტყვი მათ: ასე ამბობს 
უფალი: განა ვინც დაცემულა, არ ამდგარა ან ვინც 
გაბრუნებულა, არ მობრუნებულა? ? რატომ განდგა ეს ხალხი, 
იერუსალიმო, სამუდამო განდგომით? სიცრუეს ებღაუჭებიან და 
აღარ უნდათ მობრუნება. 59 ყური მივუგდე და ვუსმენდი, მაგრამ 
მართალს არ ლაპარაკობენ, არავინ ინანიებს თავის 
ავკაცობას, ეს რა ჩავიდინეო. ყველა თავის სარბიელზე გარბის, 
ბრძოლაში შევარდნილი ცხენივით. 7 ყანჩამაც იცის ცაში 
თავისი დრო; გვრიტს, მერცხალსა და წეროს არ ეშლებათ 
მოფრენის ჟამი, ჩემმა ერმა კი არ იცის უფლის განგება. 93 
როგორ ამბობთ: ბრძენები ვართ, რადგან უფლის რჯულიაო 
ჩვენთან? კეთილი. აჰა, სიცრუედ უქცევია იგი მწიგნობართა 
ცრუ კალამს! ? თავი შეირცხვინეს ბრძენკაცებმა, დაიბნენ და 
გაიხლართნენ, აჰა, უარყვეს უფლის სიტყვები და რაღა 
სიბრძნე აქვთ? 19 ამიტომ მათი ცოლები სხვებს უნდა მივცე, 
მათი ყანები - ახალ პატრონებს, რადგან პატარიდან დიდამდე 
ყველა მომხვეჭელია, წინასწარმეტყველიდან მღვდლამდე 
ყველა ყალბისმქმნელია. 11 ზერელედ მკურნალობენ ჩემი 
ასულის, ჩემი ერის, ჭრილობებს და გაჰყვირიან: მშვიდობა, 
მშვიდობაო! მაგრამ არ არის მშვიდობა. 12 განა თუ რცხვენიათ, 


სიბილწეს რომ სჩადიან? არა! სულაც არ რცხვენიათ, არც კი 
წითლდებიან. ამიტომაც დაეცემიან დაცემულთა შორის, 
წაიფორხილებენ, როცა დავსჯი მათ, ამბობს უფალი. 13 
პირწმიდად გავცლი მათ, ამბობს უფალი, ერთა მტევანიც არ 
შერჩება ვაზს და ლეღვი - ლეღვისხეს; დაჭკნება ფოთოლი და, 
რაც მივეცი მათ, ხელიდან წაუვათ. 14 რას ვუსხედვართ? თავი 
მოიყარეთ და წავიდეთ ციხე-ქალაქებში, რათა იქ დავიღუპოთ, 
რადგან უფალმა, ჩვენმა ღმერთმა გაგვწირა დასაღუპად; 
მოწამლული წყალი შეგვასვა, უფალს რომ შევცოდეთ. 12 
ველით მშვიდობას, არ არის სიკეთე, განკურნების ჟამს - და, 
აჰა, საშინელება! 15 დანიდან ისმის მისი ცხენების ჭიხვინი; 
მისი მერნების თქარათქურისგან იძვრის დედამიწა; მოდიან, 
რომ შთანთქან მთელი ქვეყანა, ქალაქები და მათი მკვიდრნი. 
17 აჰა, მოგისევთ მოუნუსხავ უნასებს და დაგგესლავენ, ამბობს 
უფალი. 18 დამძალა ვარამმა, გული შემიღონა. 19 აპა, 
მოთქვამს ჩემი ასული, ჩემი ერი, შორი ქვეყნიდან: ნუთუ აღარ 
არის უფალი სიონში? ნუთუ აღარ არის იქ მისი მეუფე? რატომ 
გამაჯავრეს თავიანთი კერპებით, უცხოთა ამაოებებით? 29 მკის 
დრო გავიდა, გასრულდა ზაფხული, ჩვენთვის კი არ მოსულა 
ხსნა! 21 ჩემი ასულის, ჩემი ერის უბედურებამ გამაუბედურა, 
დავნაღვლიანდი, შიშმა შემიპყრო. 22 ნუთუ აღარ არის 
ბალსამონი გალაადში? ნუთუ აღარ არის იქ მკურნალი? რატომ 
არ უხორცდება ჭრილობა ჩემს ასულს, ჩემს ერს? 


თავი 9 


1 ოჰ, ნეტავ თავი წყლად მექცეს და თვალები - ცრემლის 
წყაროდ! დღე და ღამ ვიტირებდი ჩემს დახოცილებს! ? ნეტავი 
მქონდეს მოგზაურთა სადგური უდაბნოში! მივატოვებდი ჩემს 
ერს და გავშორდებოდი, რადგან ყველანი გარყვნილები არიან 
და მზაკვართა ხროვა! 3 მშვილდივით მოუზიდავთ ენები, 
სიცრუე და არა სიმართლე ბატონობს ქვეყანაზე, ბოროტებიდან 
ბოროტებისკენ მიდიან და მე არ მცნობენ, ამბობს უფალი. “? 
უფრთხილდით ერთმანეთს, ძმასაც ნუ ენდობით, რადგან ფეხს 
უდებენ ერთმანეთს ძმები და ცილს სწამებენ ერთმანეთს 
მეგობრები. > ერთმანეთს დასცინიან! სიმართლეს არ 
ლაპარაკობვნ; ენას ტყუილის თქმა ასწავლეს, დაიქანცნენ 
თვალთმაქცობით. 5 სიცრუეში გიდგას ბინა; სიცრუე უშლის მათ 
ჩემს შეცნობას, ამბობს უფალი. 7 ამიტომ ასე ამბობს ცაბაოთ 
უფალი: აჰა, გადავადნობ მათ და გამოვცდი, რადგან 
სხვაგვარად როგორ მოვიქცე ჩემი ერის ასულისთვის? 8? 
წამახული ისარია მათი ენა, სიცრუეს ლაპარაკობს ბაგეებით, 
თავის მოყვასს მშვიდობას ეუბნება, გულში კი მახეს უგებს. 3? 
როგორ არ დავსაჯო ამისათვის, ამბობს უფალი; როგორ არ 
მივაგო სამაგიერო ასეთ ხალხს ჩემივე ხელით. 19 მთების გამო 
ავტეხავ ტირილსა და მოთქმას, უდაბნოს ქოხების 
გამოგლოვას, რადგან გადაიბუგენ და აღარავინ შეივლის იქ. 
აღარ ისმის საქონლის ხმა, ცის ფრინველიდან პირუტყვამდე 
ყველანი გადაიკარგნენ, წავიდნენ. 11 ნანგრევებად ვაქცევ 
იერუსალიმს, ტურების ბუნაგად, გავაუდაბურებ იუდას 
ქალაქებს, უმკვიდროდ დავტოვებ. 12 სად არის ბრძენი, რომ 
ამას მიხვდეს? ვისაც უფალი თავისი პირით დალაპარაკებია, 
ვისაც შეუძლია ამცნოს, რომ დაღუპა ეს ქვეყანა, რამ გადაბუგა 
უდაბნოსავით, სადაც კაციშვილი არ ჭაჭანებს. 13 ამბობს 
უფალი: ეს იმის გამოა, რომ მიატოვეს ჩემი რჯული, რომელიც 
მათ მივეცი, არ გაიგონეს ჩემი ხმა და არ გაჰყვნენ მას. 14 
აჰყვნენ თავიანთ გულისთქმას და ბაალებს, რომლებსაც 


მიაჩვია ისინი მათმა მამა-პაბამ. 12 ამიტომ ასე ამბობს ცაბაოთ 
უფალი, ისრაელის ღმერთი: აჰა, შევაჭმევ ამ ხალხს აბზინდას 
და შევასმევ მოწამლულ წყალს, 15 გავფანტავ ხალხებში, 
რომლებიც არასოდეს გაუგიათ არც მათ და არც მათ მამა- 
პაპას; მახვილს დავადევნებ უკან, ვიდრე საბოლოოდ არ 
მოვსპობ. 17 ასე ამბობს ცაბათათ უფალი: მოუხმეთ 
მოტირლებს, აქ მოვიდნენ. გაგზავნეთ დახელოვნებული 
ქალების მოსაყვანად, აქ მოვიდნენ. 18 იჩქარონ და გამართონ 
ჩვენზე გლოვა, რომ თვალებიდან ცრემლები გადმოგვცვივდეს, 
წყალმა იდინოს წამწამებიდან. 1? რომ გლოვის ხმა ისმოდეს 
სიონიდან: როგორ გავნადგურდით! როგორ შევრცხვით, რომ 
მივატოვეთ ჩვენი ქვეყანა და დავაგდეთ ჩვენი სახლ-კარი! 29 
აბა, ისმინეთ, ქალებო, უფლის სიტყვა! მიიღოს თქვენმა ყურმა 
მისი ბაგის წარმონათქვამი! ასწავლეთ თქვენს ასულებს გლოვა 
და ერთმანეთს - გოდება. 21 რადგან სარკმელებით 
შემოგვივიდა სიკვდილი, შემოდის დარბაზებში, რომ 
გაგვიწყვიტოს ბავშვები ქუჩებში და ჭაბუკები მოედნებზე. 22 
თქვი, ასე ამბობს უფალი: გადაყრიან ადამიანთა გვამებს 
როგორც ნეხვს ყანაში; როგორც ძნებს მომკალის უკან და 
არავინ იქნება შემგროვებელი. 23 ასე ამბობს უფალი: ნუ 
იკვეხნის ბრძენი თავის სიბრძნეს, ნუ იკვეხნის მამაცი თავის 
სიმამაცეს, ნუ იკვეხნის მდიდარი თავის სიმდიდრეს. 2“ თუ 
დაიკვეხნის, დაიკვეხნოს, რომ გონიერია და მიცნობს, რომ 
უფალი ვარ, წყალობის, სამართლისა და სიმართლის მოქმედი 
ამ ქვეყანაზე, რადგან ეს მახარებს მე, ამბობს უფალი. 2” აჰა, 
მოვა დროება, ამბობს უფალი, როცა დავსჯი ყველა 
წინდაცვეთილს წინდაუცვეთელთან ერთად - 26 ეგვიპტეს, 
იუდას, ედომს, ყამონიანებს, მოაბს და ყველას, საფეთქელთან 
თმას რომ იპარსავენ, უდაბნოს მკვიდრთ, რადგან ყველა ეს 
ხალხი წინდაუცვეთელია, ხოლო მთელი ისრაელის სახლი 
გულით არის დაუცვეთელი. 


თავი 10 


1 ისმინე სიტყვა, რაც შენზე თქვა უფალმა, ისრაელის სახლო! 2 
ასე თქვა უფალმა: ნუ გადაიღებთ სხვა ხალხთა ზნეს, ნუ 
შეგეშინდებათ ციური ნიშნებისა, როგორც სხვა ხალხებს 
ეშინიათ. 32 რადგან ადამიანთა კერპები არარაობაა, მხოლოდ 
ტყეში მოჭრილი ხეა იგი, დურგლის ნახელავი. 4 ვერცხლითა 
და ოქროთი დაფერილი, და ლურსმანჩაქუჩით დამაგრებული, 
რომ არ ირყეოდეს. ? ბოსტანში დადგმულ 
საფრთხობელასავით არიან, არ ლაპარაკობენ; ხელით 
დაატარებენ, რადგან სიარული არ შეუძლიათ. ნუ უფრთხით 
მათ, რადგან არც ბოროტება მოაქვთ, არც სიკეთე. 9 არავინ 
არის შენი მსგავსი, უფალო! დიდი ხარ, დიდია სიძლიერით 
შენი სახელი. 7 ვის არ შეეშინდება შენი, ხალხთა მეუფევ? შენ 
ერთს შეგშვენის ეს, რადგან არავინაა შენი მსგავსი ხალხთა 
ბრძენებს შორის და ყველა მათ სამეფოში. 8 ყველანი 
შეიშალნენ, გამოტვინდნენ, ხის კერპია მათი 
ჭკუისმასწავლებელი, ? თარშიშის ვერცხლით და უფაზის 
ოქროთი მოჭედილი, დურგლის ნახელავი, გამომდნობელის 
ხელიდან გამოსული; ლურჯი და მეწამული სამოსელი მოსავთ, 
ოსგატთა ხელით დამზადებული. 19 უფალი კი ჭეშმარიტი 
ღმერთია, ის არის ცოცხალი ღმერთი და მარადიული მეფე. 
მისი რისხვისაგან ირყევა მიწა, ვერ უძლებენ მის წყრომას 
ხალხები. 11 ასე უთხარი მათ: ღმერთი, რომელსაც არ შეუქმნია 
ცა და ქვეყანა, აღიგვება ქვეყნიდან და ამ ცისქვეშეთიდან. 12 
ვინც თავისი ძალით შექმნა ქვეყანა, თავისი სიბრძნით 
დაამყარა სამყარო, განართხა ცანი თავისი გონებით, 13 მის 
ხმაზე ხმაურობს წყლები ცაში, ის კრებს ღრუბლებს ქვეყნის 
კიდეებიდან, ის წარმოშობს საწვიმრად ჭექა-ქუხილს, აგზავნის 
ქარს თავისი საგანძურებიდან. 14 ცოდნისგან გაბრიყვდა 
ადამიანი, თავს ირცხვენს მდნობელი თავისი კერპით, რადგან 
სიცრუეა მისი ქანდაკი, სული არ უდგას. 12 არარაობაა ისინი, 
დაცინვის საგანი, აღიგვებიან მათი განკითხვის დღეს. 19 ასეთი 


არ არის იაკობის წილხვედრი, რადგან მისი ნასახია 
ყველაფერი და ისრაელი მისი სამკვიდროს შტოა. ცაბაოთ 
უფალია მისი სახელი. 17 აკრიფე მიწიდან შენი ბარგი, ციხე- 
ქალაქში მცხოვრებო! 18 რადგან ასე თქვა უფალმა: აჰა, 
შურდულივით მოვისვრი ამჯერად ქვეყნის მცხოვრებლებს; 
შევაჭირვებ მათ, რომ მიპოვონ. 19 ვაი, უბედურო თავო, 
უკურნებელო წყლულო! ვფიქრობდი, გადავიტანდი ამ 
სნეულებას. 2? დაცარიელდა ჩემი კარავი, დაწყვეტილია ყველა 
თოკი, შვილები წამივიდნენ; აღარავინ მყავს კარვის 
გამშლელი და ფარდების გამჭიმავი. 21 რადგან შეიშალნენ 
მწყემსები და აღარ ეკითხებიან უფალს, ამიტომაც უჭკუოდ 
იქცევიან და მთელი სამწყსო დაეფანტათ. 2? აჰა, ხმა მოდის და 
მიწა იძვრის ჩრდილოეთიდან, რომ უდაბნოდ და ტურების 
ბუნაგად აქციოს იუდას ქალაქები. 23 ვიცი, უფალო, რომ 
ადამიანის ნებაზე არ არის მისი გზა, რომ მიმავალი კაცი ვერ 
წარმართავს თავის ნაბიჯებს. 24 დამსაჯე, უფალო, ოღონდ 
სიმართლით და არა რისხვით, რომ არარაობად არ მაქციო. 22 
გადმოანთხიე შენი რისხვა ხალხებზე, რომლებიც არ გცნობენ 
და ტომებზე, რომლებიც არ უხმობენ შენს სახელს, რადგან მათ 
შეჭამეს იაკობი, შეჭამეს იგი, ბოლო მოუღეს მას და 
გააპარტახეს მისი სადგომები. 


თავი 11 


1 სიტყვა, რომელიც იყო იერემიას მიმართ უფლისგან 
ნათქვამი: 2? ისმინე ამ აღთქმის სიტყვები და გამოუცხადე იუდას 
ხალხს და იერუსალიმს. 3 უთხარი მათ, ასე ამბობს უფალი, 
ისრაელის ღმერთი: წყეული იყოს კაცი, ვინც არ გაიგონებს ამ 
აღთქმის სიტყვებს, 4 რომელიც მივეცი თქვენს მამა-პაპას, 
როცა ეგვიპტის ქვეყნიდან გამოვიყვანე, რკინის ქურიდან, და 
ვუთხარი: გაიგონეთ ჩემი ხმა და ყველაფერი შეასრულეთ, 
რასაც გიბრძანებთ, მაშინ იქნებით ჩემი ერი და მე თქვენი 
ღმერთი ვიქნები. ? რათა შესრულდეს ფიცი, რომელიც 
დავუდევი თქვენს მამა-პაპას, რომ მივცემდი მათ ქვეყანას, 
რძითა და თაფლით მდინარს, როგორც დღეს არის. 9 მითხრა 
უფალმა: გამოაცხადე ეს სიტყვები იუდას ქალაქებში და 
იერუსალიმის ქუჩებში, უთხარი: გაიგონეთ ამ აღთქმის 
სიტყვები და შეასრულეთ ისინი. 7 რადგან ვაფრთხილებდი 
თქვენს მამა-პაპას, როცა გამომყავდა ისინი ეგვიპტის 
ქვეყნიდან, და დღემდეც განუწყვეტლივ გაფრთხილებთ: 
გაიგონეთ ჩემი ხმა! 8 მაგრამ არ გაიგონეს, ყური არ 
მომაპყრეს, ყველა თავის ბოროტ გულისთქმას აჰყვა, და მეც 
მოვაწიე მათზე სიტყვები ამ აღთქმისა, რომლის შესრულება 
ვუბრძანე მათ და არ შეასრულეს. ? მითხრა უფალმა: 
შეთქმულნი არიან იუდაელნი და იერუსალიმის მკვიდრნი. 19 
კვლავ მიუბრუნდნენ უკეთურებებს მათი მამა-პაპისა, 
რომელთაც არ სურდათ ჩემი სიტყვების გაგონება; წაჰყვნენ 
სხვა ღმერთებს თაყვანისსაცემად. დაარღვიეს ისრაელის 
სახლმა და იუდას სახლმა ჩემი აღთქმა, რომელიც მივეცი მათ 
მამა-პაპას. 11 ამიტომ ასე ამბობს უფალი: აჰა, დავატეხ მათ 
გასაჭირს, რომელსაც თავს ვერ დააღწევენ; შემომღაღადებენ, 
მაგრამ არ მოვუსმენ. 12 წავლენ იუდას ქალაქები და 
იერუსალიმის მკვიდრნი და შეჰღაღადებენ ღმერთს, 
რომელთაც უკმევენ, მაგრამ ისინი ვერ იხსნიან მათ გასაჭირის 
ჟამს. 132 რადგან რამდენი ქალაქიც გაქვს, იმდენი ღმერთი 


გყავს, იუდავ! რამდენი ქუჩაც არის იერუსალიმში, იმდენი 
სამარცხვინო სამსხვერპლო გაქვს აღმართული, ბაალის 
შესაბოლებელი სამსხვერპლო. 1“ ნუ ილოცავ ამ ხალხისთვის, 
ნუ აღავლენ მათთვის ლოცვა-ვედრებას, რადგან არ გავიგონებ 
მათ ღაღადისს ჩემდამი, როცა გასაჭირში იქნებიან. 12 რა უნდა 
ჩემს სატრფოს ჩემს სახლში, როცა ამდენი უკეთურება აქვს 
ჩადენილი? განა უბედურებას აგაშორებს სამსხვერპლო ხორცი, 
ბოროტებას რომ სჩადიხარ და ხარობ? 16 ამწვანებული, 
მშვენიერი, ნაყოფსავსე ზეთისხილი გიწოდა სახელად უფალმა, 
მაგრამ დიდი გრგვინვის ხმაზე ცეცხლი წაეკიდა და გაუფუჭდა 
რტოები. 17 ცაბაოთ უფალმა, შენმა დამნერგავმა, უბედურება 
გიწინასწარმეტყველა ისრაელის სახლის და იუდას სახლის 
ბოროტების წილ, რომელსაც სჩადიოდნენ ჩემს 
გასაჯავრებლად, როცა ბაალს უკმევდნენ. 198 უფალმა 
მაცოდინა და ვიცი, მაშინ დამანახვა მათი საქმეები. 19 უბიწო 
კრავივით მივყავდი დასაკლავად, მე კი არ ვიცოდი, რას 
მიპირებდნენ: მოვსპოთ ხე, ვიდრე ნედლიაო, ამოვძირკვოთ 
ცოცხალთა ქვეყნიდან, რომ აღარ იხსენიებოდესო მისი 
სახელი, 29 ცაბაოთ უფალო, მართალო მსაჯულო, 
გულთამხილავო, მომასწარი შენს შურისძიებას მათზე, რადგან 
ჩემი საქმე შენთვის მომინდვია. 21 ამიტომ ასე ამბობს უფალი 
ყანათოთის ხალხზე, მოკვლას რომ გიპირებს და გეუბნება: ნუ 
ქადაგობ უფლის სახელით, თორემ ჩვენი ხელით მოკვდებიო. 
22 ამიტომ ასე ამბობს ცაბაოთ უფალი: ჰა, დავსჯი მათ, 
ჭაბუკები მახვილით გაწყდებიან, მათი ვაჟები და ასულები 
შიმშილით დაიხოცებიან. 23 არავინ დარჩება მათგან, რადგან 
უბედურებას მოვუტან ყანათოთის ხალხს, როცა მათი 
განკითხვის წელიწადი დადგება. 


თავი 12 


1 მართალი იქნები, უფალო, როცა დავას დაგიწყებ. მაინც 
მოგახსენებ სამდურავს; რატომ წყალობს ბედი 
ბოროტმოქმედს, რატომ არიან უზრუნველად მატყუარები? ? შენ 
დანერგე ისინი და გაიდგეს კიდეც ფესვი, ნაყოფიც გამოიღეს; 
მათ ბაგეთაგან ახლოსა ხარ, მაგრამ შორსა ხარ მათი 
ზრახვებიდან. 3 მაგრამ მე მიცნობ, უფალო. მხედავ და 
გამოცდილი გყავს ჩემი გული. ცხვარივით გარეკე ისინი 
დასაკლავად და ნიშანი დაადე დახოცვის დღისთვის. 4 
როდემდის უნდა გლოვობდეს მიწა და ხმებოდეს მინდვრის 
ბალახი? პირუტყვი და ფრინველი იღუპება მიწის მკვიდრთა 
უკეთურების გამო, რომ ამბობენ, ჩვენს ბოლოს ვერ ხედავსო. 2 
თუ ფეხით სირბილი გქანცავს, როგორ გაეჯიბრები ცხენებს? თუ 
მშვიდობიან ქვეყანაში უიმედოდ ხარ, რა გეშველება, როცა 
იორდანე ადიდდება? 5 რადგან შენი ძმებიცა და მამაშენის 
სახლიც, გღალატობენ. ისინიც კი გისევენ ბრბოს. ნუ ერწმუნები 
მათ, თუნდაც სასიკეთოდ გელაპარაკებოდნენ. 7 მივატოვე ჩემი 
სახლი, დავაგდე ჩემი სამკვიდრო, ჩემი სულზე უტკბესი მის 
მტრებს ჩავუგდე ხელში. 93 ჩემი სამკვიდრო მაღნარის 
ლომივით გახდა; შემომღრიალებს, რადგან შევიძულე. 3? 
ჭრელი ონავარი ფრინველია ჩემი სამკვიდრო, ონავარი 
ფრინველები შემოადგენ ირგვლივ, წადით, შეყარეთ გარეული 
მხეცები, მოიყვანეთ და შეაჭმევინეთ იგი. 19 უამრავმა მწყემსმა 
გაანადგურა ჩემი ვენახი, გათელეს ჩემი ყანა, ჩემი 
ნანინანაგრი ყანა გატიალებულ უდაბნოდ აქციეს. 11 
გაატიალეს და შემომტირის გატიალებული; მთელი ქვეყანა 
გატიალდა, მაგრამ არავინაა გულშემატკივარი. 12 უდაბნოს 
ყველა გორაკს შეესივნენ ავაზაკები, რადგან უფლის მახვილი 
ჭამს ყველაფერს ქვეყნის კიდიდან ქვეყნის კიდემდე. არცერთ 
ხორციელს არ ექნება მშვიდობა. 13 დათესეს ხიარბალი და 
ეკალი მოიმკეს. დაშვრნენ და სარგებელი ვერ ნახეს. 
გრცხვენოდეთ ამ თქვენი მოსავლისა - უფლის რისხვისა. 14 ასე 


ამბობს უფალი: ყველა ჩემს ბოროტ მეზობელს, რომელთაც 
ხელჰყვეს სამკვიდრო, ჩემს ერს რომ დავუმკვიდრე, წარვხოცავ 
მათი ქვეყნიდან, და იუდას სახელსაც წარვხოცავ მათთან 
ერთად. 15 წარვხოცავ და მერე კვლავ შევიწყალებ, თავ-თავის 
სამკვიდროში და თავ-თავის ქვეყანაში დავაბრუნებ ყველას. 19 
თუ ისწავლიან ჩემი ერის გზას, რომ დაიფიცონ ჩემი სახელი, 
ცოცხალ არს უფალი, როგორც მათ ასწავლეს ჩემს ერს ბაალის 
ფიცი, ისინიც აშენდებიან ჩემს ერთად ერთად. 17 მაგრამ თუ 
არაფერს გაიგონებენ, სრულიად ამოვძირკვავ ამ ხალხს და 
გავანადგურებ, ამბობს უფალი. 


თავი 13 


1 ასე მითხრა უფალმა: წადი, იყიდე ტილოს სარტყელი და 
წელზე შემოირტყი, წყალში არ ჩადო. ? ვიყიდე სარტყელი 
უფლის სიტყვისამებრ, და შემოვირტყი წელზე. 3 მეორეგზის 
იყო უფლის სიტყვა ჩემს მომართ ნათქვამი: 4 აიღე სარტყელი, 
რომელიც იყიდე და წელზე გაქვს. ადექი, წადი ფერათს და 
დამალე იქ, კლდის ნაპრალში. ? წავედი და დავმალე იგი 
ფერათში, როგორც უფალმა მიბრძანა. 9 გამოხდა ხანი 
მრავალი და მითხრა უფალმა: ადექი, წადი ფერათს და აიღე 
იქიდან სარტყელი, რომლის დამალვა მე გიბრძანე. 7 წავედი 
ფერათს, გავთხარე და ამოვიღე სარტყელი იმ ადგილიდან, 
სადაც დამალული მქონდა. აჰა, დამპალიყო სარტყელი, 
აღარაფრად ვარგოდა. 8 იყო უფლის სიტყვა ჩემს მომართ 
ნათქვამი: ? ასე ამბობს უფალი: ასევე ფუჭად ვაქცევ იუდას 
მედიდურობას და იერუსალიმის უზომო ამპარტავნობას. 19 ეს 
ბოროტი ხალხი, რომელსაც არ უნდა ჩემი სიტყვის გაგონება, 
აჰყოლია თავის გულისთქმას და მისდევს სხვა ღმერთებს, რომ 
ემსახუროს და თაყვანისცეს მათ, დაემსგავსება ამ სარტყელს, 
რომელიც არაფრად აღარ ვარგა. 11 რადგან როგორც კაცის 
წელზეა მიკრული სარტყელი, ასევე მივიკარი მე ისრაელის 
მთელი სახლი და იუდას მთელი სახლი, ამბობს უფალი, რათა 
ქცეულიყვნენ ჩემს ერად, სახელად და დიდებად და მშვენებად. 
მაგრამ არ ისმინეს. 12 უთხარი მათ ეს სიტყვა: ასე თქვა 
უფალმა, ისრაელის ღმერთმა: ყველა ტიკი ღვინით ივსება. 
გეტყვიან: განა არ ვიცით, რომ ღვინით ივსება ყველა ტიკი? 13 
უთხარი მათ: ასე ამბობს-თქო უფალი: აჰა, დათრობამდე 
ავავსებ ამ ქვეყნის ყველა მკვიდრს, მეფეებს, რომელნიც 
დავითის ტახტზე სხედან, მღვდლებს, წინასწარმეტყველებს და 
იერუსალიმის ყველა მკვიდრს, 14 ერთმანეთზე შევაჭყლეტ 
მამებსა და შვილებს, ამბობს უფალი. არ შევიწყალებ, არ 
შევიბრალებ და არ დავინდობ დაღუპვისგან. 12 ისმინეთ და 
ყურადიღეთ, ნუ გამედიდურდებით, რადგან უფალი 


ლაპარაკობს. 15 მიაგეთ პატივი უფალს, თქვენს ღმერთს, 
ვიდრე არ ჩამოუბნელებია, ვიდრე არ წაფორხილებულხართ 
მწუხრის მთებზე. სინათლის იმედი გექნებათ, მაგრამ 
წყვდიადად გადააქცევს, სიბნელედ შეცვლის. 17 თუ ამას არ 
გაიგონებთ, იდუმალ იტირებს ჩემი სული თქვენი სიჯიუტის 
გამო, მწარედ აქვითინდება, ცრემლები წასკდება ჩემს 
თვალებს, რადგან ტყვედ წაასხამენ უფლის სამწყსოს. 198 
უთხარი მეფეს და დედოფალს: ჩამოდით ტახტიდან და ძირს 
დასხედით, რადგან მოგეხადათ თქვენი მშვენიერი გვირგვინი. 
19 სამხრეთის ქალაქები ჩაკეტილია და არავინაა გამღები. 
განდევნილია მთელი იუდა, პირწმინდად განდევნილი. 29 
აახილეთ თვალი და შეხედეთ ჩრდილოეთიდან მომავალთ. 
სად არის სამწყსო, შენ რომ ჩაგაბარეს, შენი მშვენიერი ფარა? 
21 რას იტყვი, როცა მოგთხოვენ პასუხს? შენ თავად ასწავლე 
მათ, როგორ ებატონათ შენზე. განა კრუნჩხვები არ გაგტანჯავს 
მშობიარე ქალივით? 2? იტყვი გულში: რატომ მეწია ეს 
ყველაფერი? - დიდი დანაშაულის გამოა, რომ გაგშიშვლებია 
კალთები და ქუსლები გამოგჩენია. 23 თუ შეიცვლის ზანგი 
თავის კანს და ვეფხვი თავის აჭრელებულ ბეწვს? თქვენც, 
სიბოროტეს დაჩვეულნი, თუ შეძლებდით სიკეთის ქმნას? 24 
გავანიავებ მათ ბზესავით უდაბნოს ქარში. 25 ეს არის შენი 
წილი. ეს ხვედრი გეკუთვნის ჩემგან, ამბობს უფალი, რაკი 
დამივიწყე და სიცრუის იმედი გქონდა. 29 მეც აგიწევ კალთებს 
პირისახემდე და გამოჩნდება შენი სირცხვილი, 27 შენი 
გარყვნილება, ავხორცობა, და ბილწი ზრახვები. ველის 
ბორცვებზე დავინახე შენი სიბილწენი. ვაი შენ, იერუსალიმო! 
ნუთუ აღარ გასუფთავდები? როდემდის? 


თავი 14 


1 უფლის სიტყვა, რომელიც იყო იერემიას მიმართ, გვალვის 
გამო. 2 გლოვობს იუდა, ჩაკვდნენ მისი ჭიშკრები, თავი 
ჩაქინდრეს; იერუსალიმი ხმამაღლა კივის. 3 დიდებულნი 
წყალზე გზავნიან თავიანთ ყმებს, მიდიან ჭებთან და წყალს ვერ 
პოულობენ. ცარიელი ჭურჭლებით ბრუნდებიან უკან 
გაწბილებულნი, სირცხვილისაგან თავს იბურავენ. “ დასკდა 
მიწა, რადგან წვიმა არ მოსულა ქვეყანაში; დაირცხვინეს მიწის 
მუშაკებმა, თავი დაიბურეს. ? შველმაც კი მიაგდო ნუკრი, 
ველზე რომ დაბადა, რადგან ბალახი აღარ იზრდება. 9 
გარეული ვირები შემდგარან ბორცვზე და ჰაერს ყლაპავენ 
ტურებივით; თვალები დაევსოთ, რადგან აღარ არის ბალახი. 7 
თუმცა ჩვენი უკეთურებანი გვამხილებენ, უფალო, შენი სახელის 
გულისთვის მაინც ჰყავი წყალობა! უზომოა ჩვენი 
განდგომილება, შევცოდეთ შენ წინაშე. 8 ისრაელის სასოვ და 
მხსნელო გასაჭირში! რადა ხარ მდგმურივით ამ ქვეყანაში, 
მგზავრივით, ღამის გასათევად რომ გაჩერებულა? 9? რადა ხარ, 
როგორც კაცი გაოგნებული, როგორც გმირი, რომელსაც 
შველა არ შეუძლია. შენ ხომ ჩვენ შორისა ხარ, უფალო? ჩვენ 
ხომ შენი სახელით ვიწოდებით, ნუ მიგვატოვებ! 19 ასე ამბობს 
უფალი ამ ხალხზე: რაკი უყვარდათ ხეტიალი და ფეხებს არ 
ასვენებდნენ, უფალმაც არ შეიტკბო ისინი; ახლა იხსენებს მათ 
უკეთურებას და სჯის ცოდვებისათვის. 11 მითხრა უფალმა: ნუ 
ილოცებ ამ ხალხისთვის მის სასიკეთოდ. 12 შეუდგებიან 
მარხვას, მაგრამ მე არ მოვისმენ მათ ვედრებას. მომიტანენ 
აღსავლენს და შესაწირავს, მაინც არ შევიტკბობ მათ, რადგან 
მახვილით, შიმშილით და შავი ჭირით ვაპირებ მათ 
ამოწყვეტას. 13 ვთქვი: ეჰა, უფალო ღმერთო, 
წინასწარმეტყველნი ეუბნებიან მათ: არ იხილავთ მახვილს და 
არ მოესწრებითო შიმშილობას; მტკიცე მშვიდობას 
მოგანიჭებთო ამ ადგილზე. 14“ მითხრა უფალმა: სიცრუეა, 
რასაც წინასწარმეტყველნი ჩემი სახელით ქადაგებენ. მე არ 


გამომიგზავნია, არ დამირიგებია ისინი, არ მილაპარაკნია 
მათთან. ცრუ ხილვებს, მისნობას, სიყალბეს და თავიანთი 
გულის გამონაგონს გიქადაგებენ ისინი. 15 ამიტომ ასე ამბობს 
უფალი წინასწარმეტყველებაზე: ქადაგებენ ჩემი სახელით, 
თუმცა მე არ გამომიგზავნია ისინი; ამბობენ, მახვილი და 
შიმშილობა არ იქნებაო ამ ქვეყანაში, მაგრამ თავად ეს 
წინასწარმეტყველნი გაწყდებიან მახვილითა და შიმშილით. 15 
ის ხალხიც, რომელსაც ისინი უქადაგებენ, შიმშილისა და 
მახვილის მსხვერპლი გახდება და იერუსალიმის ქუჩებში 
დაიყრება. დამმარხველიც არ ეყოლებათ მათ, არც მათ 
ცოლებს, არც მათ ვაჟებს, არც მათ ასულებს. მათ ბოროტებას 
მათვე გადავანთხევ. 17 უთხარი მათ ეს სიტყვა: ღვარეთ 
ცრემლები, ჩემო თვალებო, დღითა და ღამით, განუწყვეტლივ! 
რადგან უბედურება დაატყდა თავზე ქალწულს, ასულს ჩემი 
ერისა, წყლული სჭირს ძალზე მძიმე! 18 გავდივარ ველად და, 
აჰა - მახვილით განგმირულნი! შევდივარ ქალაქში და, აჰა - 
შიმშილით დახოცილნი! წინასწარმეტყველიც და მღვდელიც კი 
უგონოდ მიმოდიან ქვეყნად. 13? ნუთუ საბოლოოდ შეიძულე 
იუდა? ნუთუ შეიზიზღა შენმა სულმა სიონი? რატომ 
დაგვლახვრე ისე, რომ ვეღარ ვიკურნებით? მშვიდობის იმედი 
გვაქვს და არ ჩანს სიკეთე; ველით განკურნების ჟამს და, აჰა - 
საშინელება! 29 ვაღიარებ, უფალო ჩვენს უგუნურებებს, ჩვენი 
მამა-პაპის დანაშაულს, რადგან ცოდვილნი ვართ შენ წინაშე. 
21 ნუ შეგვიძულებ, შენი სახელის გულისთვის, ნუ დაამდაბლებ 
შენი დიდების ტახტს. გაიხსენე, ნუ დაარღვევ შენს აღთქმას 
ჩვენთან. 22 თუ არის ხალხთა კერპებს შორის ვინმე წვიმის 
მომყვანი? ან იქნებ თავისთავად იძლევა ცა წვიმას? ეს ხომ 
შენა ხარ, უფალო, ჩვენო ღმერთო? შენ გესავთ, რადგან შენი 
შექმნილია ეს ყოველივე. 


თავი 15 


1 მითხრა უფალმა: მოსე და სამუელიც რომ წარდგნენ ჩემ 
წინაშე, მაინც არ მომიბრუნდება გული ამ ხალხზე. გაყარე 
ჩემგან, წავიდნენ. 2 თუ გკითხეს: სად წავიდეთო? მიუგე: ასე 
თქვა უფალმა: ვისაც შავი ჭირი უწერია - შავი ჭირისკენ, ვისაც 
მახვილი - მახვილისკენ, ვისაც შიმშილი - საშიმშილოდ, ვისაც 
ტყვეობა - ტყვეობაში. 3 მოვუვლენ მათ ოთხ რამეს, ამბობს 
უფალი: მახვილს - დასახოცად, ძაღლებს - დასაგლეჯად, ცის 
ფრინველებს და მიწის მხეცებს - შესაჭმელად და 
გასანადგურებლად. “ საფრთხობელად გაგხდი მათ დედამიწის 
ყველა სამეფოსთვის იუდას მეფის, მენაშე ხიზკიას ძის გამო, 
რაც მან ჩაიდინა იერუსალიმში. წ? რადგან ვის შეებრალები, 
იერუსალიმო? ვის დაენანები? ვინ მოტრიალდება, რომ 
იკითხოს შენი ამბავი? 5 შენ მიმატოვე მე, ამბობს უფალი, უკან 
გაბრუნდი. ამიტომაც ხელს მოგიღერებ და დაგღუპავ. 
დამღალა შეწყალებამ. 7 გავანიავე ისინი სანიავებლით ქვეყნის 
კარიბჭეთა მიღმა; ძირიანად ამოვაგდე, გავანადგურე ჩემი 
ერი, რადგან არ მოიქცნენ თავიანთი გზიდან. 8 ზღვის 
ქვიშასავით გამიმრავლდნენ მისი ქვრივები; მივუსიე ჭაბუკის 
დედას შუადღის ამაოხრებელი, უეცრად დავატეხე მათ შიში და 
ზარი. ? ღონემიხდილია შვიდის მშობელი, სულს ღაფავს, 
შუადღისას ჩაესვენა მისი მზე; შერცხვენილია და 
გაწბილებული. დანარჩენებს მახვილს მივცემ მათი მტრის 
წინაშე, ამბობს უფალი. 19 ვაიმე, დედაჩემო, მთელი ქვეყნის 
მბრალდებელად და მოდავედ რომ გიშობივარ! არც 
გამისესხებია და არცვის უსესხებია ჩემგან, და მაინც ყველანი 
მე მწყევლიან. 11 ამბობს უფალი: რომ არ გამეთავისუფლებინე 
სასიკეთოდ, არც მტრებს მოგისევდი სიმძიმილის და გასაჭირის 
ჟამს. 122 რას დააკლებს რკინა ჩრდილოეთის რკინას და 
სპილენძს? 13 შენს დოვლათს და განძეულობას, რაც შენს 
საზღვრებშია, უსასყიდლოდ დავატაცებინებ ყველა შენი 
ცოდვის გამო. 14 შენს მტრებს გავატან ქვეყანაში, რომელიც 


შენ არ იცი; რადგან ჩემი რისხვით ანთებული ცეცხლი თქვენ 
შემოგენთებათ. 12 შენ იცი, უფალო, გამიხსენე და მომხედე, 
გაუსწორდი ჩემს მდევრებს. ნუ დამღუპავს შენი 
სულგრძელობა; იცოდე, შენი გულისთვის ვითმენ დამცირებას. 
16 ნაპოვნია შენი სიტყვები და მე ვჭამე ისინი; შვება და გულის 
სიხარული იყო ჩემთვის შენი სიტყვა, რადგან შენი სახელით 
ვიწოდები, უფალო, ცაბაოთ ღმერთო. 17 ლაზღანდარებში არ 
ვმჯდარვარ და არ გავლაღებულვარ; ცალკე ვიჯექი შენს 
ხელქვეშ, რადგან ამავსე ბრაზით. 18 ამდენხანს რად გასტანა 
ჩემმა სენმა? რატომ გამიარჯლდა ჭრილობა და არ იკურნება? 
მატყუარა ხევი ხარ ჩემთვის, წყალგამშრალი. 19 ამიტომ ასე 
ამბობს უფალი: თუ შეინანებ, მოგაბრუნებ, რომ დადგე ჩემ 
წინაშე; თუ ძვირფასიანს გამოარჩევ უფასურისგან, ჩემს 
ბაგესავით იქნები. ისინი მობრუნდნენ შენკენ, შენ არ 
მიუბრუნდე მათ. 29 დაგაყენებ ამ ხალხის წინ სპილენძის მაგარ 
კედლად; შეგებრძოლებიან, მაგრამ ვერ გძლევენ, რადგან 
შენთან ვიქნები, რომ გიხსნა და დაგიფარო, ამბობს უფალი. 21 
დაგიფარავ ბოროტმოქმედთაგან და დაგიხსნი უწყალოთა 
ხელიდან. 


თავი 16 


1 იყო უფლის სიტყვა, ჩემს მომართ ნათქვამი: 2 ნუ მოიყვან 
ცოლს და ნუ გეყოლება ვაჟები და ასულები ამ ადგილზე. 3 
რადგან ასე ამბობს უფალი ვაჟებზე და ასულებზე, რომლებიც 
ამ ადგილზე დაიბადებიან, დედებზე, რომლებიც მათ შობენ და 
მამებზე, რომლებიც მათ ჩასახავენ ამ ქვეყანაში. 4 საზარელი 
სიკვდილით დაიხოცებიან, დაუტირებელნი და დაუმარხავნი 
ნეხვივით ეყრებიან მიწაზე. მახვილითა და შიმშილით 
ამოწყდებიან და მათი გვამები ცის ფრინველთა და მიწის 
მხეცთა კერძი გახდება. ? რადგან ასე ამბობს უფალი: ნუ 
შეხვალ მგლოვიარე სახლში, ნუ წახვალ მათ სატირალზე 
მისასამძიმრებლად, რადგან ჩემი მშვიდობა წავართვი ამ 
ხალხს, ამბობს უფალი, ჩემი მადლი და თანაგრძნობა. 9 
დაიხოცებიან დიდნი და მცირენი ამ ქვეყანაში, არავინ 
დამარხავს მათ და არც დაიტირებს, არავინ ჩამოიხოკავს სახეს 
და მათთვის თავს არ გადაიპარსავს. ”7 არავინ გატეხს პურს 
ჭირისუფლის სანუგეშებლად, არავინ შეასმევს მათ 
სანუგეშებელ თასს მამისა და დედის გამო. 8 არ წახვიდე 
ლხინის სახლში მათთან ერთად დასაჯდომად, სმად და ჭამად. 
?–? რადგან ასე ამბობს ცაბაოთ უფალი, ისრაელის ღმერთი: აჰა, 
გავაუქმებ ამ ადგილას თქვენს თვალწინ და თქვენს 
მოსწრებაში - ხმას შვებისას და ხმას მხიარულებისას, ხმას 
სიძისას და ხმას პატარძლისას. 19 როცა იქნება და 
გამოუცხადებ ამ ხალხს ყველა ამ სიტყვას და შეგეკითხებიან: 
რისთვის გვიპირებს უფალი ამ დიდ უბედურებას? რა 
დანაშაული გვაქვს, რა შევცოდეთ ჩვენს უფალ ღმერთსო? 11 
უპასუხე: იმისთვის, რომ მიმატოვა თქვენმა მამა-პაპამ, ამბობს 
უფალი, წაყვნენ უცხო ღმერთებს, ემსახურებოდნენ და თაყვანს 
სცემდნენ მათ. მიმატოვეს და ჩემი რჯულიც დაივიწყეს. 12 
თქვენ კი თქვენს მამა-პაპას გადააჭარბეთ ბოროტებაში, 
აჰყოლიხართ ბოროტ გულისთქმას და ყურს არ მიგდებთ. 13 
ამიტომაც გაგაგდებთ ამ ქვეყნიდან სხვა ქვეყანაში, რომელსაც 


არ იცნობთ და არც თქვენი მამა-პაპა იცნობდა, რათა 
დღედაღამ ემსახუროთ იქ უცხო ღმერთებს, რადგან 
შეუბრალებელი ვიქნები თქვენ მიმართ. 14 აჰა, დადგება ჟამი, 
ამბობს უფალი, როცა აღარ იტყვიან: ვფიცავ უფალს, 
რომელმაც ეგვიპტის ქვეყნიდან გამოიყვანა ისრაელიანებიო, 
15 არამედ: ვფიცავ უფალს, რომელმაც გამოიყვანა 
ისრაელიანები ჩრდილოეთის ქვეყნიდან და ყველა ქვეყნიდან, 
სადაც კი განდევნილი ჰყავდა ისინიო, რადგან დავაბრუნებ 
მათ თავიანთ მიწაზე, რომელიც მათ მამა-პაპას მივეცი. 15 აჰა, 
გამოვგზავნი უამრავ მეთევზეს, ამბობს უფალი, მათ 
დასაჭერად. მერე გამოვგზავნი ურიცხვ მონადირეს, და 
ჩამორეკავენ მათ ყველა მთიდან და ყველა გორაკიდან, 
კლდის ნაპრალებიდან. 17 რადგან თვალი მიჭირავს ყველა 
მათს გზაზე, ვერ დამემალებიან და არც მათი დანაშაული 
დაიფარება ჩემს თვალთაგან. 18 ჯერ ორმაგად ვაზღვევინებ 
მათ მათი დანაშაულისა და ცოდვების გამო, რომ წარყვნეს 
ჩემი მიწა. საკერპო გვამებით და სისაძაგლეებით რომ აავსეს 
ჩემი სამკვიდრო. 1? უფალო, ჩემო ძალავ და ძლიერებავ, ჩემო 
თავშესაფარო გასაჭირის ჟამს, შენთან მოვლენ ხალხები 
ქვეყნის კიდეებიდან და იტყვიან: მხოლოდ სიცრუე 
დაიმკვიდრა ჩვენმა მამა-პაბამ, მხოლოდ არარაობა, 
სარგებლობა რომ არ ჰქონია. 29 თუ შექმნის ადამიანი 
თავისთვის ღმერთებს? არ იქნებიან ისინი ღმერთები! 21 
ამიტომ, აჰა, ჭკუას ვასწავლი მათ ამჯერად: დავანახვებ ჩემს 
მკლავსა და ძლიერებას, და ეცოდინებათ, რომ უფალია ჩემი 
სახელი. 


თავი 17 


1 რკინის საჭრეთელით არის დაწერილი იუდაელთა ცოდვები 
და ალმასის წვერით არის ამოკვეთილი მათი გულის ფიცარზე 
და თქვენს სამსხვერპლოთა რქებზე. 2 ამიტომაც ახსოვთ მათ 
შვილებს თავიანთი სამსხვერპლოები და აშერები 
ხემხვივანებთან და მაღალ ბორცვებზე. 3 ჩემს მთას მინდვრად, 
შენს დოვლათს და მთელ განძეულობას დავატაცებინებ, შენს 
გორაკებს ცოდვის გამო მთელ შენს საზღვრებში. “ შენც 
წაგერთმევა სამკვიდრო, რთშელიც შენთვის მქონდა 
მოცემული, და დაგამორჩილებ შენს მტრებს იმ ქვეყანაში, 
რომელსაც არ იცნობ, რადგან აღაგზნეთ ჩემი რისხვის 
ცეცხლი, რომელიც საუკუნოდ იგიზგიზებს. ? ასე ამბობს უფალი: 
დაწყევლილია კაცი, რომელსაც ადამიანის იმედი აქვს და 
ხორციელში ეძებს შემწეობას, გულით კი შორდება უფალს. 9 
იქნება იგი მარტოხელა ბუჩქივით უდაბნოში, ვერსაიდან 
მოელოდება სიკეთეს, რადგან იცხოვრებს გადახრუკულ 
ტრამალზე, მარილიან, უკაცრიელ ქვეყანაში. 7 კურთხეულია 
კაცი, რომელიც ესავს უფალს და უფალია მისი საესავი. 8 
იქნება იგი წყლის პირას დარგულ ხესავით, რომელსაც 
მდინარესთან აქვს ფესვები გადგმული; არ უყურებს, რომ 
დადგება ხვატი, მწვანე ფოთლები ექნება მუდამ, არ უფრთხის 
გვალვიან წელიწადს და არასოდეს ელევა ნაყოფი. 9? უნდოა 
ყველას გული და უკურნებელი, ვინ შეიცნობს მას? 19 მე, 
უფალი, გულთამხილავი ვარ და ზრახვათა გამომცნობელი, 
რათა თითოეულს მივაგო თავისი საქციელის მიხედვით, 
როგორც მისი მოქმედება იმსახურებს. 11 მწყერი აზის 
კვერცხებს, რომლებიც თავად არ დაუდვია. ასეთია კაცი, 
რომელიც უსამართლოდ იხვეგს ქონებას; ცხოვრების შუაძალზე 
გამოეცლება ხელიდან და საბოლოოდ ცარიელზე დარჩება. 12 
დიდების ტახტი ამაღლებულია დასაბამიდან, ჩვენი 
საწმიდარის ადგილსამყოფელი. 13 ისრაელის სასოებავ, 
უფალო! ყველა შერცხვება, ვინც კი მიგატოვებს. შენგან 


განდგომილნი ქვიშაზე დაიწერებიან, რადგან მიატოვეს 
ცხოველმყოფელი წყაროსთვალი - უფალი. 14 განმკურნე, 
უფალო, და განვიკურნები! გადამარჩინე და გადავრჩები, 
რადგან შენა ხარ ჩემი დიდება. 175 აჰა, მეუბნებიან ისინი: სად 
არის უფლის სიტყვა? აბა, ახდესო! 19 არ გაგგქცევივარ 
მწყემსობისგან; შენ იცი, შავი დღე არ მსურდა. შენ წინაშეა, 
რაც გამოდის ჩემი პირიდან. 17 ნუ მექმნები დამღუპველად, 
ჩემო საყუდარო გასაჭირში! 18 სირცხვილი ჭამონ ჩემმა 
მდევრებმა, მე ნუ შევრცხვები! შიში ჭამონ, მე ნუ შევშინდები! 
შავი დღე მოუტანე, ლეწე და კვლავ ლეწე ისინი. 19 ასე მითხრა 
უფალმა: წადი და დადექი საერთო კარიბჭესთან, რომლითაც 
შემოდიან და გადიან იუდას მეფეები, და იერუსალიმის ყველა 
კარიბჭესთან, 29 უთხარი მათ: გაიგონეთ უფლის სიტყვა, იუდას 
მეფეებო, მთელო იუდავ და იერუსალიმის მკვიდრნო, ამ 
კარიბჭეებში შემომსვლელნო! 21 ასე ამბობს უფალი: თავს 
გაუფრთხილდით, შაბათ დღეს ტვირთს ნუ აიკიდებთ და 
იერუსალიმის კარიბჭეებში ნუ შემოიტანთ. 22 ნუ გამოიტანთ 
ტვირთს სახლიდან შაბათ დღეს და ნურაფერ საქმეს ნუ 
გააკეთებთ. იუქმეთ შაბათი დღე, როგორც თქვენი მამა- 
პაპისთვის მქონდა ნაბრძანები, 23 მაგრამ არ ისმინეს და ყური 
არ მომაპყრეს; გაჯიუტდნენ, რომ არ ესმინათ და ჭკუა არ 
ესწავლათ. 24 თუ ახლა კარგად გამიგონებთ, ამბობს უფალი, 
და არ შემოიტანთ ამ ქალაქის კარიბჭეებში შაბათ დღეს 
ტვირთს, იუქმებთ შაბათ დღეს, არაფერ საქმეს არ გააკეთებთ 
ამ დღეს, 2? შემოვლენ ამ ქალაქის კარიბჭეებში მეფეები და 
მთავრები, დავითის ტახტზე მსხდომარენი, ეტლებზე და 
ცხენებზე ამხედრებულნი, როგორც თვითონ, ისე მათი 
მთავრები, იუდაელნი და იერუსალიმის მკვიდრნი, და 
უკუნისამდე იარსებებს ეს ქალაქი. 20 მოვლენ იუდას 
ქალაქებიდან და იერუსალიმის შემოგარენიდან, ბენიამინის 
ქვეყნიდან, ბარიდან და მთიდან, და სამხრეთოდან მოიტანენ 
აღსავლენს, საკლავს და შესაწირავს, გუნდრუკს და 
სამადლობელ ძღვენს უფლის სახლში. 27 თუ არ გამიგონებთ - 
არ იუქმებთ შაბათ დღეს და აიკიდებთ ტვირთს, შემოხვალთ 


შაბათ დღეს იერუსალიმის კარიბჭეებში, მაშინ ცეცხლს 
წავუკიდებ მის კარიბჭეებს და ცეცხლი შეჭამს იერუსალიმის 
სასახლეებს და არ ჩაქრება. 


თავი 18 


1 სიტყვა, რომელიც იყო იერემიას მიმართ უფლისგან 
ნათქვამი: 2 ადექი და ჩადი მეთუნის სახლში, იქ გაგაგონებ 
ჩემს სიტყვას. 3 ჩავედი მეთუნის სახლში და, აჰა, ატრიალებს 
იგი სათუნე ბორბალს. 4 როცა გაუფუჭდა ჭურჭელი, რომელსაც 
აკეთებდა თიხისგან თავისი ხელით, ხელმეორედ შეუდგა სხვა 
ჭურჭლის კეთებას, როგორიც მოსწონდა გასაკეთებლად. ? იყო 
უფლის სიტყვა, ჩემს მომართ ნათქვამი: 9 ხომ შემიძლია ისე 
მოგექცეთ, როგორც ეს მეთუნე იქცევა, ისრაელის სახლო? 
ამბობს უფალი: აჰა, როგორც თიხაა მეთუნის ხელში, ისე ხართ 
ჩემს ხელში, ისრაელის სახლო! 7 ერთ წამს გავიფიქრებ 
რომელიმე ხალხის ან სამეფოს ამოძირკვას, გაცამტვერებას 
და განადგურებას, 8 მაგრამ მოიქცევა ეს ხალხი 
ბოროტებისგან, რომლის გამოც ვაშინებდი მას, და მეც 
გადავთქვამ ბოროტს, რასაც ვუპირებდი. 3? ერთ წამს 
გავიფიქრებ რომელიმე ხალხის ან სამეფოს აშენებას და 
დაფუძნებას, 19 მაგრამ ბოროტად მოიქცევა ჩემ თვალში, არ 
გაიგონებს ჩემს ხმას, და მეც გადავთქვამ სიკეთეს, რომელსაც 
ვპირდებოდი მას. 11 ახლა ასე გამოუცხადე იუდაელებს და 
იერუსალიმის მკვიდრთ: ასე თქვა უფალმა: აჰა, გიმზადებთ 
ბოროტს, განზრახვა მაქვს თქვენ წინააღმდეგ. მოიქცეს 
თითოეული თავის ბოროტი გზიდან და გამოისწოროს ზნე და 
საქციელი. 12 ამბობენ: არამც და არამც! ჩვენ-ჩვენი ზრახვების 
კვალზე უნდა ვიაროთ და თითოეული ჩვენგანი თავისი 
ბოროტი გულისთქმის თანახმად უნდა მოიქცესო. 13 ამიტომ 
ამბობს უფალი: აბა, შეეკითხეთ ხალხესს, ვის სმენია ამგვარი 
ამბავი? უსაზომო სისაძაგლენი ჩაიდინა ქალწულმა - 
ისრაელმა. 14 თუ მიატოვებს ლიბანის თოვლი მთათა ტინებს? 
თუ შეწყდება შორით მომდინარი ცივი წყლები? 15 მაგრამ 
დამივიწყა ჩემმა ერმა, ამაოებას უკმევენ; გაიმრუდეს გზა, 
ძველი სავალი, რომ ევლოთ გაუთელავი გზის ბილიკებით. 19 
რომ უდაბნოდ ექციათ თავიანთი ქვეყანა და მარად 


სასტვინებლად, რათა ყოველი ჩამვლელი შეძრწუნებულიყო და 
თავი გაექნია. 17 აღმოსავლეთის ქარივით დავფანტავ მათ 
მათი მტრების წინაშე. ზურგს ვუჩვენებ მათ, არა სახეს, 
გასაჭირის ჟამს. 18 თქვეს: წამო, რამე ვიღონოთ იერემიას 
წინააღმდეგ; რადგან არ დაკარგვია რჯული მღვდელს, რჩევის 
უნარი ბრძენკაცს და სიტყვა წინასწარმეტყველს. წამო და ენით 
3ძლიოთ მას, რომ ყურს აღარ ვუგდებდეთ მის სიტყვებსო. 13 
ყური მიგდე, უფალო, და ისმინე ჩემი მომჩივრების ხმა. 29 განა 
ბოროტით უხდიან სიკეთისთვის? ორმო რომ გამითხარეს 
დასაღუპად? გამიხსენე შენ წინაშე მდგარი, მათ სასიკეთოდ 
რომ ვლაპარაკობდი, შენი რისხვა რომ ამეცილებინა მათთვის. 
21 ამიტომ შიმშილს გააწყვეტინე მათი შვილები, მახვილზე 
წამოაგე, რათა შვილმკვდარნი შეიქნენ და დაქვრივდნენ მათი 
ცოლები; სიკვდილმა გაწყვიტოს მათი კაცები, მახვილმა 
მოსრას მათი ჭაბუკები ომში. 22 კვნესა ისმოდეს მათი 
სახლებიდან, როცა ანაზდად ავაზაკებს მიუსევ, რადგან ორმო 
გათხარეს ჩემს დასაჭერად და ფეხქვეშ იდუმალ მახეს მიგებენ. 
23 შენ იცი, უფალო, რომ ყველაფერს ღონობენ ჩემს 
მოსაკლავად! ნუ მიუტევებ მათ დანაშაულს და ცოდვებს ნუ 
წარუხოცავ მათ შენს თვალთაგან. აყვნენ დამხობილნი შენ 
წინაშე. შენი რისხვის ჟამს გაუსწორდი მათ! 


თავი 19 


1 ასე ამბობს უფალი: წადი, იყიდე მეთუნისგან თიხის დოქი, 
წაიყვანე ხალხის უხუცესნი და მღვდლების უხუცესნი. 2? გადი 
ბენ-ჰინომის ველზე მეთუნეთა კარიბჭიდან და გამოაცხადე იქ 
სიტყვები, რომელთაც გეტყვი. 3 თქვი: გაიგონეთ უფლის 
სიტყვა, იუდას მეფენო და იერუსალიმის მკვიდრნო: ასე თქვა 
ცაბაოთ უფალმა, ისრაელის ღმერთმა: აჰა, მომაქვს ამ 
ადგილისთვის უბედურება, რომლის გამგონეს ყველას ყურები 
აუზრიალდება. “ ეს იმის გულისთვის, რომ დამივიწყეს და 
გააუცხოვეს ეს ადგილი; უკმევენ აქ უცხო ღმერთებს, 
რომელთაც არც თვითონ და არც მათი მამა-პაპანი - იუდას 
მეფეები იცნობდნენ. აავსეს უბრალოთა სისხლით ეს ადგილი. 
> აღმართეს ბაალის საკერპოები, რათა ცეცხლში დაუწვან 
თავიანთი შვილები ბაალს აღსავლენ მსხვერპლად, რაც არ 
მიბრძანებია მათთვის, არც მითქვამს, ფიქრადაც არ 
მომსვლია. 5 ამიტომ, აჰა, ახლოვდება ჟამი, ამბობს უფალი, 
და აღარ ერქმევა ამ ადგილს თოფეთი და ბენ-ჰინომის ველი, 
არამედ სასაკლაო ველი. 7 ჩავშლი იუდას და იერუსალიმის 
თათბირს ამ ადგილას, დავცემ მათ მახვილით მტრების 
თვალწინ, მათი ხელით, ვინც მოსაკლავად დასდევს მათ. 
გადავუყრი მათ გვამებს შესაჭმელად ცის ფრინველებს და 
ველის მხეცებს. 8? საფრთხობელად და სასტვენელად ვაქცევ ამ 
ქალაქს. ყოველი ჩამვლელი შეძრწუნდება და სტვენას 
მოჰყვება მისი ჭრილობების შემხედვარე. 9? საკუთარი ვაჟებისა 
და ასულების ხორცს შევაჭმევ მათ; ერთმანეთის ხორცს 
დაუწყებენ ჭამას ალყაში და გაჭირვებაში, როცა მტრები და 
მათი მესისხლენი შეაჭირვებენ მათ. 19 გატეხე დოქი იმ ხალხის 
თვალწინ, თან რომ წამოგყვნენ. 11 უთხარი მათ: ასე თქვა 
ცაბაოთ უფალმა: ასე გავტეხავ ამ ხალხს და ამ ქალაქს, 
როგორც ტეხს კაცი მეთუნის ჭურჭელს, რომელიც აღარ 
გამრთელდება. თოფეთში დაუწყებენ დამარხვას, დასამარხავი 
ადგილი რომ აღარ ექნება. 12 ასე მოვექცევი ამ ადგილს, 


ამბობს უფალი, და მის მცხოვრებლებს; თოფეთს დავამსგავსებ 
ამ ქალაქს. 13 იერუსალიმის სახლები და იუდას მეფეთა 
სახლები თოფეთის ადგილივით გაუწმიდურდება; ასევე ყველა 
სახლი, რომლის ბანზეც ცის ვარსკვლავებს უკმევენ და უცხო 
ღმერთებს უღვრიან საღვრელს. 14 წამოვიდა იერემია 
თოფეთიდან, სადაც გაგზავნა იგი უფალმა საქადაგებლად, და 
გაჩერდა უფლის სახლის ეზოში და გამოუცხადა მთელ ხალხს: 
15 ასე ამბობს ცაბაოთ უფალი, ისრაელის ღმერთი: აჰა, 
მომაქვს ამ ქალაქისთვის და მისი დაბებისთვის უბედურება, 
რაც ნათქვამი მაქვს მათზე, რადგან გაჯიუტდნენ და არ 
გაიგონეს ჩემი სიტყვა. 


თავი 20 


1 გაიგონა ფაშხურ იმერის ძემ, მღვდელმა, უფლის სახლის 
ზედამხედველმა და წინამძღვარმა, ეს სიტყვები, იერემია რომ 
ქადაგებდა, ? და სცემა ფაშხურმა იერემია წინასწარმეტყველს 
და ჩააგდო იგი დილეგში, ბენიამინის ზემო კარიბჭესთან რომ 
იყო, უფლის სახლში. 3 მაგრამ მეორე დღეს გამოუშვა 
ფაშხურმა იერემია დილეგიდან და უთხრა მას იერემიამ: 
ფაშხურს კი აღარ დაგიძახებს უფალი, არამედ შიშის ზარს 
ირგვლივ. 4 რადგან ასე ამბობს უფალი: აჰა, შიში ზარს დაგცემ 
შენ და შენს მეგობრებს, დაეცემიან ისინი მტრების 
მახვილისგან და შენი თვალით იხილავ ამას. ბაბილონელთა 
მეფის ხელში ჩავაგდებ მთელ იუდას, გადაასახლებს მათ 
ბაბილონში და მახვილით ამოსწყვეტს. ? გავცემ ამ ქალაქის 
მთელ ქონებას, მთელ მის ჭირნახულს, მთელ 
ძვირფასეულობას და იუდას მეფეების მთელ საგანძურს, და 
ხელში ჩავუგდებ მათ მტრებს. გაძარცვავენ, დაიტაცებენ და 
ბაბილონში წაიღებენ. 9 და შენც, ფაშხურ, ტყვედ წახვალ 
ბაბილონს-მთელი შენი სახლითურთ და იქ მოკვდები; იქ 
დაიმარხებით შენც და ყველა შენი მეგობარი, რომელთაც 
ცრუდ უწინასწარმეტყველებდი. 7 შენ გადამიბირე, უფალო, და 
მეც დაგყევი; ჩამიჭირე და დამძალე; ყოველდღე საცინლად 
მიგდებენ, ყველა მამასხრებს. 8? როგორც კი ავლაპარაკდები, 
ჩივილი აღმომხდება ძარცვა-გლეჯის გამო. ამიტომაც 
გადამექცა უფლის სიტყვა ყოველდღიურ დაცინვად და 
დამცირებად. ? ვიფიქრე: დავივიწყებ მას და აღარ 
ვილაპარაკებ-მეთქი მისი სახელით, მაგრამ ცეცხლივით 
ამიგიზგიზდა გულში, ძვლებამდე გამატანა, ვცდილობდი 
გამეძლო, მაგრამ ვერ შევძელი. 19 რადგან მესმის ბრბოსგან 
ცილისწამება და მუქარა ირგვლივ: დაასმინეთ და ჩვენც 
დავასმენთ. ჩემი მოზავენი, ჩემს დაღუპვას დადარაჯებულნი, 
ამბობენ: იქნებ ცდუნებაში ჩავარდეს, მაშინ ვძლევთ მას და 
შურს ვიძიებთო. 11 ჩემთან არის უფალი როგორც ძლიერი 


მეომარი, ამიტომაც წაიფორხილებენ ჩემი მდევრები, ვერ 
გაიმარჯვებენ. დიდად შერცხვებიან, რომ უგუნურად მოიქცნენ. 
სამარადისოდ გასტანს სირცხვილი, არდასავიწყებელი. 12 
ცაბაოთ უფალო! სიმართლის გამომკვლეველო, 
გულთამხილავო! მოვესწრო შენს შურისგებას მათზე, რადგან 
შენთვისა მაქვს მინდობილი ჩემი სამართალი! 13 უგალობეთ 
უფალს, ადიდეთ უფალი, რადგან იხსნის ღატაკის სიცოცხლეს 
ბოროტეულთა ხელიდან. 14 წყეული იყოს დღე, როცა 
დავიბადე! დღე, როცა დედაჩემმა მშობა, არ იყოს 
კურთხეული! 12 წყეული იყოს კაცი, რომელმაც ახარა მამაჩემს: 
ვაჟი შეგეძინაო! (რაზომი იყო მისი სიხარული!) 15 იმ 
ქალაქებივით დაემართოს ამ კაცს, უფალმა რომ დაამხო 
შეუბრალებლად, წივილ-კივილი ესმოდეს დილაობით და 
ბრძოლის ყიჟინა შუადღისას. 17 ბარემ საშოშივე მოგეშთე, რომ 
ჩემს საფლავად ქცეულიყო დედაჩემი და მისი საშო მარად 
ორსული დარჩენილიყო. 18 რისთვის გამოვედი საშოდან, თუ 
მხოლოდ სატანჯველს ვნახავდი და სირცხვილში 
დასრულდებოდა ჩემი დღეები. 


თავი 21 


1 სიტყვა, რომელიც იყო უფლისგან იერემიას მიმართ 
ნათქვამი, როცა მეფე ციდკიამ მიუგზავნა მას ფაშხურ 
მალაქიას ძე და მღვდელი სოფონია მაყასეას ძე და დააბარა 
სათქმელად: ? შეეკითხე ჩვენზე უფალს, რადგან 
საბრძოლველად მოგვადგა ბაბილონის მეფე 
ნაბუქოდონოსორი. იქნება მოახდინოს ჩვენთვის უფალმა 
თავისი სასწაულების მსგავსი რამე, და ისიც დაგვანებებს თავს. 
3 უთხრა მათ იერემიამ: ასე უთხარით ციდკიას: 4 ასე ამბობს 
უფალი, ისრაელის ღმერთი: აჰა, წაგართმევთ საბრძოლო 
იარაღს, ხელში რომ გიჭირავთ, რომლითაც ებრძვით 
ბაბილონის მეფეს და მოალყე ქალდეველებს გალავანს მიღმა, 
და დავახვავებ მათ ამ ქალაქის შუაგულში. ? შეგებრძოლებით 
მოღერებული ხელით და მაგარი მკლავით, რისხვით, 
გაცხარებით და დიდის გააფთრებით. 9 მუსრს გავავლებ ამ 
ქალაქის მცხოვრებლესს, კაცსა და პირუტყვს; დაიხოცებიან 
დიდი ჭირისგან. 7 ამის შემდეგ, ამბობს უფალი, ჩავაგდებ 
ციდკიას, იუდას მეფეს, და მის მორჩილებს, ხალხს და ყველას, 
ვინც ამ ქალაქში ჭირს, მახვილს და შიმშილს გადაურჩა, 
ნაბუქოდონოსორის, ბაბილონის მეფის ხელში, მათი მტრების 
ხელში, მის მესისხლეთა ხელში; და იგი მახვილით მოსრავს 
მათ, არ შეიწყალებს, არ შეიბრალებს, არ დაინდობს. 8 ამ 
ხალხს კი უთხარი: ასე ამბობს-თქო უფალი; აჰა, დამიდევს 
თქვენ წინაშე სიცოცხლის გზა და სიკვდილის გზა. 9? ვინც 
დარჩება ამ ქალაქში, მახვილით ან შიმშილით ან შავი ჭირით 
მოკვდება. ვინც გავა და ჩაბარდება ქალდეველებს, 
რომელთაც ალყაში ვყავართ, გადარჩება და ნადავლად ექნება 
საკუთარი სიცოცხლე. 19 რადგან საუბედუროდ მივაქციე ჩემი 
სახე ამ ქალაქისკენ, არა სასიკეთოდ, ამბობს უფალი; ხელში 
ჩაუვარდება ბაბილონის მეფეს, რომელიც ცეცხლში დაწვავს 
მას. 11 იუდას მეფის სახლს: ისმინეთ უფლის სატყვა. 12 
დავითის სახლო! ასე ამბობს უფალი, ყოველ დილით 


განიკითხეთ სამართალი და იხსენით მოძალადის ხელიდან 
გაძარცული, თორემ ცეცხლივით ავარდაკბა ჩემი რისხვა, 
აბრიალდება და არავინ იქნება ჩამქრობი, თქვენი ავკაცობის 
გამო. 13 აჰა, შენზე მოვდივარ, ველის მკვიდრო, ვაკის კლდეო, 
ამბობს უფალი, რომ ამბობთ: ვინ დაგვესხმის, ვინ შემოვა 
ჩვენს სადგომებშიო? 1“ მე დაგსჯით, როგორც იმსახურებთ, 
ამბობს უფალი, დავანთებ ცეცხლს მის ტყეში და ყველაფერს 
შეჭამს იგი თავის გარშემო. 


თავი 22 


1 ასე ამბობს უფალი: ჩადი იუდას მეფის სახლში და 
გამოაცხადე იქ ეს სიტყვა. ? თქვი: გაიგონეთ უფლის სიტყვა, 
იუდას მეფევ, დავითის მოსაყდრევ, შენ და შენმა მორჩილებმა, 
და ხალხმა, ამ კარიბჭეებში შემომსვლელმა. 3 ასე ამბობს 
უფალი: ქმენით სამართალი და სიმართლე, იხსენით 
გაძარცული მოძალადის ხელიდან, ნუ დაჩაგრავთ და ნუ 
გაღლეტთ ხიზანს, ობოლსა და ქვრივს, ნუ დაღვრით ამ 
ადგილზე უბრალო სისხლს. “ რადგან თუ აასრულებთ ამ 
სიტყვას, ივლიან ამ სახლის კარიბჭეებით დავითის მოსაყდრე 
მეფეები, ეტლზე და ცხენებზე ამხედრებულნი, თავად იგი და 
მისი მორჩილნი და მისი ხალხი. ? თუ არ გაიგონებთ ამ 
სიტყვებს, ჩემს თავს ვფიცავ, ამბობს უფალი, გაუკაცრიელდება 
ეს სახლი. 9 რადგან ასე ამბობს უფალი იუდას მეფის სახლზე: 
თუმცა გალაადი ხარ შენ ჩემთვის, ლიბანის მწვერვალი, მაინც 
უდაბნოდ გაქცევ, მიტოვებულ ქალაქად. 7” გაგიმზადებ 
ამაოხრებლებს - თითოეულს თავისი იარაღით, რომ გაგიჩეხონ 
საუკეთესო კედრები და ცეცხლს მისცენ. 8 ბევრი ხალხები 
ჩაუვლიან ამ ქალაქს და გამოიკითხავენ ერთმანეთში: რისთვის 
მოექცა ასე უფალი ამ დიდებულ ქალაქტს? 9 იტყვიან: იმისთვის, 
რომ მიატოვეს უფლის, თავიანთი ღვთის აღთქმა და უცხო 
ღმერთებს დაუწყეს თაყვანისცემა და მსახაურება. 19 ნუ სტირით 
მკვდარს, ნუ მოთქვამთ მასზე, იტირეთ წასული, რადგან 
არასოდეს დაბრუნდება და ვერ იხილავს მშობელ ქვეყანას. 11 
რადგან ასე ამბობს უფალი შალუმზე, იოშიას ძეზე, იუდას 
მეფეზე, რომელიც მეფობდა მამამისის, იოშიას, ნაცვლად; ვინც 
გავიდა ამ ადგილიდან, აღარ დაბრუნდება აქ, 12 არამედ 
მოკვდება იმ ადგილზე, სადაც გადაასახლეს და ვეღარ 
იხილავს ამ ქვეყანას. 13 ვაი იმას, ვინც უსამართლობით 
იშენებს სახლს და უკანონოდ - ზემოთვალებს; ვინც მუქთად 
ამუშავებს თავის ახლობელს და გასამრჯელოს არ აძლევს! 14 
ვინც ამბობს: ავიშენებ ფართო სახლს და ვრცელ ზემოთვალს, 


და გამოჭრის თვისთვის სარკმლებს, კედრით მოაპირკეთებს 
და წითლად შეღებავს. 15 იმიტომ ხომ არ მეფობ, რომ კედარზე 
შეიშალო? მამაშენიც ხომ ჭამდა და სვამდა, მაგრამ წესსა და 
სამართალს იცავდა, და სიკეთე იყო მისთვის. 19 დაჩაგრულისა 
და უპოვარის სამართალს განიკითხავდა, და სიკეთე იყო. განა 
ეს არ არის ჩემი ცოდნა? ამბობს უფალი. 17 შენი თვალი და 
გული კი სარგებელს ეძებს, უბრალოთა სისხლის ღვრას, 
ძარცვა-გლეჯასა და ძალადობას. 18 ამიტომ ასე ამბობს უფალი 
იეჰოაკიმ იოშიას ძეზე, იუდას მეფეზე: არ იგლოვებენ მას: ვაი, 
ჩემო ძმაო, და ვაი, ჩემო დაო! არ იგლოვებენ მას: ვაი, 
ხელმწიფევ, და ვაი, მისო დიდებულებავ! 1? ვირის დამარხვით 
დაიმარხება. წაათრევენ და იერუსალიმის კარიბჭეთა იქით 
გადააგდებენ. 29 ადი ლიბანზე და მორთე კივილი, ბაშანზე 
აუწიე ხმას და იკივლე ყაბარიმის მთებიდან, რადგან 
გაცამტვერდნენ შენი მოყვარულნი! 21 გელაპარაკებოდი, როცა 
უზრუნველად იყავი, მპასუხობდი: არ მესმისო. ასეთი იყო შენი 
საქციელი სიყრმითგანვე, არ გესმოდა ჩემი სიტყვა. 22 ყველა 
შენს მწყემსს ქარი გარეკავს, და შენი მოყვარულნი ტყვეობაში 
წავლენ. მაშინ შერცხვები და გაწბილდები ყველა შენი 
უკეთურების გამო. 23 დამჯდარხარ ლიბანში, დაბუდრებულხარ 
კედართა შორის! როგორ გასაწყლდები, როცა ტკივილები 
შეგიპყრობს მშობიარე ქალივით. 24 თავს ვფიცავ, ამბობს 
უფალი, ჩემი მარჯვენა ხელის ბეჭედიც რომ იყო შენ, ქონიაჰუ 
იეჰოაკიმის ძევ, იუდას მეფევ, წაგაძრობდი აქედან 22 და 
მიგცემდი ხელში შენს მესისხლეს და შენს შემაშინებლებს - 
ნაბუქოდონოსორს, ბაბილონის მეფეს და ქალდეველებს. 29 
გაგაგდებთ შენ და შენს მშობელ დედას სხვა ქვეყანაში, სადაც 
არ შობილხართ, და იქ დაიხოცებით. ?” იმ ქვეყნისკენ, 
საითკენაც გული გაუწევთ დასაბრუნებლად, ვეღარ 
დაბრუნდებიან. 28 ნუთუ უღირსი ქმნილებაა, ნუთუ 
გადასაგდებია ეს კაცი ქონიაჰუ, როგორც უსარგებლო რამ 
ნივთი? რისთვის არიან გაგდებულნი ის და მისი თესლი და 
გადაყრილნი ისეთ ქვეყანაში, რომელიც არ იცოდნენ? 2? 
ქვეყანავ, ქვეყანავ, ქვეყანავ! ისმინე უფლის სიტყვა. 39 ასე 


ამბობს უფალი: ჩაწერეთ ეს კაცი როგორც უმემკვიდრო, 
რომელმაც ვერ გაიხარა თავის დღეში; რადგან ვერ გაიხარებს 
მისი თესლიდან დავითის მოსაყდრე და იუდას განმგებელი. 


თავი 23 


1 ვაი მწყემსებს, რომლებიც ღუპავენ და ფანტავენ ჩემი 
სამწყსოს ცხვარს, ამბობს უფალი. ? ამიტომ ასე ამბობს უფალი, 
ისრაელის ღმერთი, მწყემსებზე, რომლებიც მწყესავენ ჩემს 
ერს: თქვენ გაფანტეთ ჩემი ცხვარი, თქვენ გარეკეთ იგი და 
ყური არ უგდეთ. აჰა, მე ვუგდებ ყურს თქვენს ბოროტ 
საქციელს, ამბობს უფალი. 3 მე თავად მოვუყრი თავს ჩემს 
ცხვარს ყველა ქვეყნიდან, სადაც გავყარე ისინი. დავაბრუნებ 
მათ თავიანთ საძოვარზე, ინაყოფიერებენ და იმრავლებენ. 41 
დავუყენებ მწყემსებს და ისინი დამწყესავენ მათ, აღარ 
შეშინდებიან, არ დაფრთხებიან, არ დაიკარგებიან, ამბობს 
უფალი. ? აჰა, დადგება ჟამი, ამბობს უფალი, და აღვუდგენ 
დავითს მართალ მორჩს; მეფედ იმეფებს და ბრძნულად 
მოიქცევა; გააჩენს სამართალს და სიმართლეს ქვეყანაში. 5 მის 
დროს თავს დაიხსნის იუდა და იმედიანად იცხოვრებს 
ისრაელი; ეს იქნება მისი სახელი, რომელსაც დაარქმევენ: 
უფალია ჩვენი სიმართლე. 7 ამიტომ, აჰა, დადგება ჟამი, 
ამბობს უფალი, და აღარ იტყვიან: ვფიცავ უფალს, რომელმაც 
ეგვიპტის ქვეყნიდან გამოიყვანაო ისრაელიანები, 85 არამედ: 
ვფიცავ უფალს, რომელმაც გამოიყვანა და რომელმაც 
მოიყვანა ისრაელის სახლის თესლი ჩრდილოეთის ქვეყნიდან 
და ყველა ქვეყნიდან, სადაც გავყარე ისინი. და იცხოვრებენ 
თავიანთ მიწებზე. ? წინასწარმეტყველთა გამო მისკდება გული 
მკერდში და მტეხს ძვლები; მთვრალი კაცივით ვარ, ღვინო 
რომ მორევია, უფლის გულისთვის, მისი წმიდა სიტყვებისთვის. 
19– რადგან გარყვნილი ხალხით გაივსო ქვეყანა; რადგან 
წყევლისაგან მოთქვამს მიწა, გადახმა უდაბნოს საძოვრები. 
ბოროტია მათი ზრახვები, მათი ძლიერება უკეთურებაა. 11 
რადგან გაირყვნენ წინასწარმეტყველნიც და მღვდლების; ჩემს 
სახლშიც კი ვპოულობ მათ ნაავკაცარს, ამბობს უფალი. 12 
ამიტომაც მოლიპული იქნება მათი გზები სიბნელეში, 
წაიფორხილებენ და დაეცემიან; რადგან უბედურებას მოვუტან 


მათ განკითხვის წელს, ამბობს უფალი. 13 სამარიის 
წინასწარმეტყველთა შორისაც დავინახე სისაძაგლე: ბაალის 
სახელით ქადაგებდნენ და აცდუნებდნენ ჩემს ერს - ისრაელს. 
14 იერუსალიმის წინასწარმეტყველთა შორისაც ვხედავ 
სიბილწეს: გარყვნილებას მისდევენ და ცრუობენ, უკეთურთა 
მხარი უჭირავთ, რომ არცერთი მათგანი არ მოიქცეს თავის 
უკეთურობისგან. სოდომივით გახდნენ ჩემთვის ყველანი და 
გომორასავით - მისი მცხოვრებნი. 12 ამიტომ ასე ამბობს 
ცაბაოთ უფალი წინასწარმეტყველებაზე: აჰა, შევაჭმევ მათ 
აბზინდას და შევასმევ მწარე წყალს, რადგან იერუსალიმის 
წირსწარმეტყველთაგან მოდის ცდუნება მთელ ქვეყანაში. 15 
ასე ამბობს ცაბაოთ უფალი, არ შეისმინოთ 
წინასწარმეტყველთა სიტყვები, რასაც 
გიწინასწარმეტყველებენ, გაცდუნებენ ისინი, მოგონილ 
ხილვებს გიქადაგებენ, არა უფლისმიერს. 17 ეუბნებიან ჩემს 
მაგინებლებს: უფალმა თქვა, მშვიდობა გექნებათო. და 
ყველას, ვინც თავის გულისთქმას აჰყოლია, ეუბნებიან: 
უბედურება არ დაგემართებათო. 18 რადგან ვინ იდგა უფლის 
საბჭოში, ვინ ხედავდა და ისმენდა მის სიტყვას? ვინ უგდებდა 
ყურს მის სიტყვას და ესმოდა? 19 აჰა, უფლის ქარიშხალი - 
რისხვა ამოვარდა! ქარბორბალა დაუბერავს და ბოროტეულთ 
დაატყდება თავს. 29 არ გაბრუნდება უფლის რისხვა, ვიდრეარ 
შეასრულებს, ვიდრე არ მიაღწევს განზრახულს. უკანასკნელ 
დღეებში მიხვდებით ცხადად. 21 მე არ გამომიგზავნია 
წინასწარმეტყველნი, თავად გამოიქცნენ; არაფერი მითქვამს 
მათთვის, თავისით წინასწარმეტყველებენ. 22 ჩემს საბჭოში 
რომ მდგარიყვნენ, ჩემს ერს გამოუცხადებდნენ ჩემს სიტყვებს 
და მოაქცევდნენ მათ ბოროტი გზიდან და ავკაცობიდან. 23 განა 
მხოლოდ ახლოდანა ვარ ღმერთი? ამბობს უფალი, განა 
შორიდან არა ვარ ღმერთი? 24 სამალავშიც რომ დაიმალოს 
კაცი, ვერ დავინახავ? ამბობს უფალი. განა მე არ ვავსებ ცასა 
და მიწას? ამბობს უფალი. 2” გავიგონე, რაც თქვეს 
წინასწარმეტყველებმა, სიცრუეს რომ ქადაგებენ ჩემი 
სახელით: მესიზმრა, მესიზმრაო! 25 როდემდის უნდა იყოს ასე 


წინასწარმეტყველთა გული, სიცრუეს რომ ქადაგებენ, 
საკუთარი ცბიერი გულის წინასწარმეტყველნი რომ არიან? 27 
ცდილობენ დაავიწყონ ჩემს ერს ჩემი სახელი თავიანთი 
ზმანებით, რომელთაც ერთმანეთს უყვებიან, როგორც მათმა 
მამა-პაპამ დაივიწყა ჩემი სახელი ბაალის გამო. 28 
წინასწარმეტყველმა, ვისაც სიზმარი აქვს, იამბოს სიზმარი; 
ვისაც ჩემი სიტყვა აქვს, რწმენით ილაპარაკოს ჩემი სიტყვა. 
სად ბზე და სად ხორბალი? ამბობს უფალი. 29 განა ცეცხლივით 
არ არის ჩემი სიტყვა? ამბობს უფალი. უროსავით, კლდეს რომ 
ანგრევს? 39 ამიტომ, აჰა, თავს ვესხმი წინასწარმეტყველებს, 
ამბობს უფალი, ერთმანეთს რომ პარავენ ჩემს სიტყვებს. 31 
აჰა, თავს ვესხმი წინასწარმეტყველებს, ამბობს უფალი, თავსას 
რომ ლაპარაკობენ და ამბობენ, უფლის ნათქვამიაო. 32 აჰა, 
თავს ვესხმი წინასწარმეტყველებს, ცრუ სიზმრებს რომ 
ხედავენ, ამბობს უფალი. ყვებიან მათ და აცდუნებენ ჩემს ერს 
თავიანთი ტყუილებით და ტრაბახით. მე კი არ გამომიგზავნია 
ისინი, არც არაფერი მიბრძანებია მათთვის, არც არაფერში 
არგიან ამ ხალხს, ამბობს უფალი. 33 თუ შეგეკითხება ეს ხალხი 
ან წინასწარმეტყველთ, ან მღვდელი, რა არისო უფლის 
განაჩენი? უთხარი მათ, რა განაჩენია. მე მიგატოვებთ თქვენ, 
ამბობს უფალი. 34 თუ წინასწარმეტყველი, მღვდელი ან 
ერისკაცი იტყვის: უფლის განაჩენიაო, დავსჯი იმ კაცს და მის 
სახლს. 32 ასე უთხარით ერთიმეორეს; რა პასუხი იყო 
უფლისგან? რა თქვა უფალმა? 390 ხოლო უფლის განაჩენი 
მეტად აღარ ახსენოთ, რადგან განაჩენი იქნება ამ კაცისთვის 
მისი სიტყვა, რადგან თქვენ ასხვაფერებთ ცოცხალი ღმერთის, 
ცაბაოთ უფლის, ჩვენი ღმერთის სიტყვებს. 37 ასე უთხარი 
წინასწარმეტყველს: რა გიძასუხა უფალმა? რა თქვა უფალმა? 
38 თუ იტყვით, უფლის განაჩენიაო, ასე ამბობს უფალი: იმის 
გამო, რომ ამბობთ ამ გამოთქმას - უფლის განაჩენიაო, მე კი 
შემოგითვალეთ, ნუ ამბობთ-მეთქი, უფლის განაჩენიაო, 39 
სრულიად დაგივიწყებთ და დაგაგდებთ თქვენ და ამ ქალაქს, 
რომელიც თქვენთვის და თქვენი მამა-პაპისთვის მქონდა 


მოცემული; 49 ჩაგაგდებთ სამუდამო სირცხვილში და სამუდამო 
დამცირებაში, რაც არასოდეს იქნება დავიწყებული. 


თავი 24 


1 დამანახვა უფალმა, აჰა, ლეღვის ორი კალათა დგას უფლის 
ტაძრის წინ მას შემდეგ, რაც ბაბილონის მეფემ 
ნაბუქოდონოსორმა გადაასახლა იუდას მეფე იექონია 
იეჰოიაკიმის ძე, იუდას მთავრები, ხუროები და მჭედლები 
იერუსალიმიდან და ბაბილონში მიიყვანა. 2 ერთ კალათაში 
ძალიან კარგი ლეღვია, პირველმოწეული; მეორე კალათაში 
ძალიან ცუდი ლეღვია; არ იჭმევა, იმდენად ცუდია. 3 მითხრა 
უფალმა: რას ხედავ, იერემია? მივუგე: ლეღვს, კარგი ლეღვი 
ძალიან კარგია, ცუდი ლეღვი - ძალიან ცუდი, არ იჭმევა, 
იმდენად ცუდია. “ იყო უფლის სიტყვა, ჩემს მომართ ნათქვამი: 
2 ასე ამბობს უფალი, ისრაელის ღმერთი: ამ კარგი 
ლეღვებივით გამოვარჩევ გადასახლებულ იუდაელებს, 
რომელნიც გავუშვი ამ ადგილიდან ქალდეველთა ქვეყანაში 
მათდა სასიკეთოდ. 9 თვალს მივაპყრობ მათ მათდა 
სასიკეთოდ და დავაბრუნებ ამ ქვეყანაში; ავაშენებ, არ 
გავანადგურებ; დავნერგავ, არ აღმოვფხერი მათ. 7 ჩავუდგამ 
მათ გულს, რათა მცნობდნენ, რომ უფალი ვარ. ჩემი ერი 
იქნებიან და მე მათი ღმერთი ვიქნები, რადგან მთელი გულით 
მოიქცევიან ჩემკენ. 5 ცუდ ლეღვზე, რომელიც არ იჭმევა 
სიცუდის გამო, ასე თქვა უფალმა: ასე მოვექცევი იუდას მეფეს 
ციდკიას, მის მთავრებს, დანარჩენ იერუსალიმს, ამ ქვეყანაში 
რომ დარჩნენ, და ეგვიპტის ქვეყანაში მცხოვრებთ. 3? და 
გავხდი მათ საფრთხობელად და საუბედუროდ დედამიწის 
ყველა სამეფოში, სასირცხოდ, საარაკოდ, დასაცინად და 
შესაჩვენებლად ყველა იმ ადგილზეგ, სადაც კი განვდევნი მათ. 
190 მივუვლენ მახვილს, შიმშილს და შავ ჭირს, ვიდრე არ 
აღვგვი იმ ქვეყნიდან, რომელიც მათთვის და მათი მამა- 
პაპისთვის მაქვს მიცემული. 


თავი 25 


1 სიტყა, რომელიც იყო იერემიას მიმართ მთელ იუდას ერზე 
იუდას მეფის იეჰოაკიმ იოშიას ძის მეოთხე წელს (ეს იყო 
ბაბილონის მეფის, ნაბუქოდთნოსორის, პირველი წელი), 2 და 
რომელიც უქადაგა იერემია წინასწარმეტყველმა მთელ იუდას 
ერს და იერუსალიმის ყველა მცხოვრებს. 3 იუდას მეფის, იოშია 
ამონის ძის მეცამეტე წლიდან ამ დღემდე, უკვე ოცდასამი 
წელია, რაც მეცხადებოდა უფლის სიტყვა. თავდადებით, 
განუწყვეტლივ გიქადაგებდით, მაგრამ არ გესმოდათ. 4“ 
გიგზავნიდათ უფალი თავის მორჩილებს, 
წანასწარმეტყველებს, განუწყვეტლივ გიგზავნიდათ, მაგრამ 
თქვენ გაგონება არ გინდოდათ, ყურს არ ათხოვებდით 
მოსასმენად. ? რომ გეუბნებოდნენ: მიატოვეთ თითოეულმა 
თქვენი ბოროტი გზა და თქვენი ბოროტი საქმეები, იცხოვრეთ 
იმ მიწაზე, უფალს რომ მოუცია თქვენთვის და თქვენი მამა- 
პაპისთვის უკუნითი უკუნისამდეო; 9 ნუ მისდევთ უცხო 
ღმერთებს სამსახურებლად და თაყვანისსაცემად, ნუ 
გამაჯავრებთ თქვენი ხელის ნამოქმედარით და მეც არაფერს 
დაგიშავებთო, 7 არ გესმოდათ ჩემი, ამბობს უფალი, რომ 
გაგეჯავრებინათ თქვენი ხელის ნამოქმედარით თქვენსავე 
საბოროტოდ. 8 ამიტომ ასე თქვა ცაბაოთ უფალმა: რაკი არ 
გესმოდათ ჩემი სიტყვები, 9? აჰა, მოვუხმობ ჩრდილოეთის 
ყველა ტომს, ამბობს უფალი, და ავამხედრებ ამ ქვეყანაზე, მის 
მცხოვრებლებზე და ირგვლივ ყველა ხალხზე. გავწირავ 
გასაოხრებლად, შემზარავს და სამარცხვინო სანახავს გავხდი, 
სამარადისო უდაბნოდ ვაქცევ. 19 აღვკვეთავ მათგან 
სიხარულის ხმას და ლხინის ხმას, სიძის ხმას და პატარძლის 
ხმას, წისქვილის ხმას და ლამპრის ნათელს. 11 გაოხრდება და 
გაუკაცურდება მთელი ეს ქვეყანა, ბაბილონის მეფის 
მორჩილებაში იქნებიან სამოცდაათ წელიწადს ეს ხალხები. 12 
შესრულდება სამოცდაათი წელი და მე დავსჯი ბაბილონის 
მეფეს და ამ ხალხს, ამბობს უფალი, ქალდეველთა ქვეყანას 


მათი დანაშაულის გამო; და სამარადისო უდაბნოდ ვაქცევ მათ. 
13 ავახდენ ამ ქვეყანაზე ყველა სიტყვას, რაც მათზე მითქვამს, 
ყველაფერს, რაც ამ წიგნშია ჩაწერილი, რაც კი იერემიას 
უწინასწარმეტყველნია ყველა ამ ხალხზე. 14 რადგან მათაც 
დაიმონებენ მრავალრიცხოვანი ხალხები და დიდი მეფეები. 
მაგრამ მე მივაგებ მათ მათი საქმეებისამებრ და მათი ხელის 
ნამოქმედარისამებრ. 12 რადგან ასე მითხრა უფალმა, 
ისრაელის ღმერთმა: გამომართვი რისხვის ღვინით სავსე ეს 
თასი და შეასვი ყველა ხალხს, ვისთანაც გაგგზავნი. 15 შესვან, 
შებარბაცდნენ და შეიშალონ მახვილის წინაშე, რომელსაც 
ჩავაგდებ მათ შორის. 17 გამოვართვი თასი უფალს და შევასვი 
ყველა ხალხს, ვისთანაც გამაგზავნა უფალმა - 18 იერუსალიმს, 
იუდას ქალაქებს და მის მეფეებს და მთავრებს, რომ 
გაეოხრებინა, გაეხადა შემზარავი და სამარცხვიხო სანახავი და 
შეეჩვენებინა, როგორც დღეს არიან, 1? ფარაონს - ეგვიპტის 
მეფეს, მის მორჩილთ და მთვრებს, მთელ მის ხალხს, 2 მთელ 
დასავლეთს, ყუცის ქვეყნის ყველა მეფეს, ფილისტიმელთა 
ქვეყნის ყველა მეფეს, აშკელონს, ღაზას, ყეკრონს და აშდოდის 
ნატამალს, 21 ედომს და მოაბს, და ყამონელებს, 22 ტვიროსის 
ყველა მეფეს და ციდონის ყველა მეფეს, და ზღვისგაღმელ 
მეფეებს, 23 დედანს და თემას და ბუზს, ყველას ვინც 
საფეთქელთან თმას იპარსავს, 24 არაბთა ყველა მეფეს, 
დასავლეთის ყველა მეფეს, უდაბნოში რომ ცხოვრობენ, 22 
ზიმრის ყველა მეფეს, ელამის ყველა მეფეს და მიდიელთა 
ყველა მეფეს, 295 ჩრდილოეთის ყველა მეფეს, ერთმანეთის 


ახლობელს და შორებელს, ყველა ქვეყნის სამეფოს, რაც კი 
დედამიწის ზურგზე არსებობს. მეფე შეშაქი მათ შემდეგ 


შესვამს. 27 უთხარი მათ: ასე ამბობს ცაბაოთ უფალი, 
ისრაელის ღმერთი: სვით დათრობამდე და წამოარწყიეთ, 
დაწექით და ნუ ადგებით მახვილის დანახვისას, რომელსაც 
ჩამოვაგდებ თქვენ შორის. 29 თუ უარს იტყვიან და არ 
გამოართმევენ თასს შესასმელად, უთხარი მათ: ასე თქვა 
ცაბაოთ უფალმა: უნდა შესვათ! 23? რადგან, აჰა, სწორედ ამ 
ქალაქში, რომელიც ჩემი სახელით იწოდება, დავიწყებ 


განადგურებას. ხომ არ გგონიათ, დაუსჯელნი დარჩეთ? არ 
დარჩებით დაუსჯელნი, რადგან მახვილს მოვუხმობ ამ ქვეყნის 
ყველა მკვიდრის წინააღმდეგ, ამბობს ცაბაოთ უფალი. 39 
უქადაგე მათ ეს სიტყვები და უთხარი: ზეგარდამო იგრგვინებს 
უფალი და თავისი წმიდა სადგომიდან მოიღეტბს ხმას; მეხივით 
იგრგვინებს თავის ფარეხზე, ყურძნის მწნეხავივით იყიჟინებს 
ქვეყნის ყველა მკვიდრზე. 51 ქვეყნის კიდემდე მიაწევს განგაში, 
რადგან დავა ექნება უფალს ხალხებთან; ყველა ხორციელის 
განსჯას აპირებს. ბოროტმოქმედნი მახვილს უნდა მისცეს, 
ამბობს უფალი. 32 ასე ამბობს ცაბაოთ უფალი: აჰა, უბედურება 
მოივლის ხალხებს და დიდი ქარიშხალი ამოვარდება ქვეყნის 
კიდიდან. 3? ქვეყნის კიდიდან კიდემდე ეყრებიან იმ დღეს 
უფლის დახოცილნი. არავინ დაიტირებს, არავინ აკრეფს, 
არავინ დამარხავს. ნეხვივით ეყრებიან მიწის პირზე. 34 
ვალალებდეთ, მწყემსებო! ჰკიოდეთ, მტვერი დაიყარეთ, ჯოგის 
პატრონებო, რადგან დადგა თქვენი დაკვლის ჟამი! 
გაგფანტავთ და ძვირფასი ჭურჭელივით დაიმსხვრევით. 32 
გასაქცევი აღარ გექნებათ მწყემსებს და თავშესაფარი - ჯოგის 
პატრონებს. 35 აჰა, ისმის მწყემსების კივილი და ჯოგის 
პატრონთა ვაების ხმა, რადგან აჩანაგებს უფალი მათ 
საძოვრებს. 37 დაიქცა მშვიდობიანი სადგომები უფლის ცეც 
ხლოვანი რისხვისგან. 38 გამოვიდა, როგორც ლომი, თავისი 
სადგომიდან, რადგან გაუდაბურდა მათი ქვეყანა დამღუპველი 
მახვილისგან და მისი ცეცხლოვანი რისხვისგან. 


თავი 26 


1 იუდას მეფის, იეჰოაკთმ იოშიას ძის მეფობის დასაწყისში ეს 
სიტყვა იყო ნათქვამი უფლისგან. 2? ამბობს უფალი: დადექი 
უფლის სასახლის ეზოში და ამცნე უფლის სახლში 
თაყვანისსაცემად იუდას ქალაქებიდან მოსულებს ეს სიტყვები, 
რომელიც გამოგიცხადე მათთვის სათქმელად. ერთი სიტყვაც 
არ დააკლო. 3 იქნებ გაიგონ და მოიქცნენ თავიანთი ბოროტი 
გზიდან და მეც თავს შევიკავებ ბოროტისგან, რასაც მათ 
ვუპირებდი მათი ბოროტი საქმეების გამო. “ უთხარი მათ: ასე 
ამბობს უფალი; თუ არ გამიგონებთ და არ მოიქცევით ჩემი 
რჯულის თანახმად, როგორც დამიწესებია თქვენთვის, ? თუ არ 
გაუგონებთ ჩემს მორჩილთ - წინასწარმეტყველებს, რომელთაც 
გამუდმებით გიგზავნიდით და გიგზავნიდით, მაგრამ არ 
უგონებდით მათ, 9 ისევე მოვექცევი ამ სახლს, როგორც 
სილოამს მოვექეცი: დედამიწის ყველა ხალხის შესაჩვენებლად 
გავხდი ამ ქალაქს. 7 უსმენდნენ მღვდლები და 
წინასწარმეტყველნი იერემიას. როცა ის ამბობდა ამ სიტყვებს 
უფლის სახლში. 8? როცა დაასრულა იერემიამ ყველაფრის 
თქმა, რაც ნაბრძანები ჰქონდა მისთვის უფალს, რომ 
ხალხისთვის ეთქვა, შეიპყრეს იგი მღვდლებმა და 
წინასწარმეტყველებმა, მთელმა ხალხმა ყვირილით, 
მოსაკლავი ხარ! ? რატომ ქადაგობ უფლის სახელით, რომ 
ამბობ, სილოამივით დაინგრევაო ეს სახლი და ეს ქალაქიც 
გაოხრდება და გაუკაცრიელდებაო? შემოადგა მთელი ერი 
იერემიას უფლის სახლში. 19 გაიგეს ეს ამბავი იუდას 
მთავრებმა, ავიდნენ სამეფო სახლიდან უფლის სახლში და 
დასხდნენ უფლის ახალი კარიბჭის შესასვლელთან. 11 
მოახსენეს მღვდლებმა და წინასწარმეტყველებმა მთავრებსა 
და მთელ ერს: სასიკვდილოა ეს კაცი, რადგან ამ ქალაქის 
საბოროტოდ ქადაგობს, როგორც თქვენი ყურით გაიგონეთ. 12 
უთხრა იერემიამ ყველა მთავარს და მთელ ერს: უფალმა 
მომავლინა, რომ ამ ქალაქის წინააღმდეგ მექადაგნა ყველა ეს 


სიტყვა, რაც გაიგონეთ. 13 ამიერიდან გამოისწორეთ ზნე და 
საქციელი და გაიგონეთ უფლის, თქვენ ღვთის ხმა. უფალიც 
თავს შეიკავებს ბოროტისგან, რასაც გიპირებთ. 1“ მე კი, აჰა, 
თქვენს ხელთა ვარ. რასაც სწორად და სამართლიანად 
მიიჩნევთ, ის მიყავით. 12 ოღონდ იცოდეთ, თუ მომკლავთ, 
უბრალო სისხლს დაიდებთ თქვენ, მთელი ქალაქი და მისი 
მკვიდრნი. რადგან ნამდვილად უფალმა მომავლინა, რომ 
თქვენს გასაგონად მელაპარაკნა ეს სიტყვები. 19 უთხრეს 
მთავრებმა და მთელმა ერმა მღვდლებსა და 
წინასწარმეტყველთ: არ არის ეს კაცი სასიკვდილო, რადგან 
უფლის, ჩვენი ღვთის სახელით გველაპარაკება. 17 წამოდგნენ 
ქვეყნის უხუცესთაგანნი და უთხრეს ხალხის მთელ კრებულს: 18 
მიქა მორეშეთელიც წინასწარმეტყველებდა იუდას მეფის, 
ხიზკიას დროს და ეუბნებოდა მთელ იუდას: ასე ამბობს ცაბაოთ 
უფალი: ყანად გადაიხნებაო სიონი და ქვის გროვად იქცევაო 
იერუსალიმი და ტაძრის მთა ტყის ბორცვადო. 19 განა 
მოუკლავთ იგი იუდას მეფეს ხიზკიას და მთელ იუდას? ხომ 
შეეშინდათ უფლისა და დაუწყეს ვედრება უფალს, და უფალმაც 
ხომ თავი შეიკავა ბოროტისგან, რასაც უპირებდა მათ. ჩვენ კი 
დიდ ბოროტებას ჩავდივართ ჩვენივე თავისთვის. 29 ერთი 
ვინმეც წინასწარმეტყველებდა უფლის სახელით - ურია 
შემაყიას ძე, კირიათ-იეყარიმიდან. წინასწარმეტყველებდა ამ 
ქალაქისა და ამ ქვეყნის წინააღმდეგ სწორედ იერემიას 
სიტყვებით. 21 როცა გაიგეს მისი ნათქვამი მეფე იეჰოაკიმმა, 
მისმა მოყმეებმა და მთავრებმა, მოსაკლავად დაუწყო ძებნა 
მეფემ. გაიგო ურიამ, შეშინდა და ეგვიპტეში გაიქცა. 22 
გააგზავნა მეფე იეჰოაკიმმა კაცები - ელთანან ყაქბორის ძე და 
სხვები მასთან ერთად ეგვიპტეში. 23 გამოიყვანეს ურია 
ეგვიპტიდან და მიჰგვარეს მეფე იეჰოაკიმს, რომელმაც 
მახვილს მისცა იგი და მისი გვამი მდაბიორთა სასაფლაოზე 
გადააგდებინა. 24 ხოლო იერემიას ახიკამ შაფანის ძის ხელი 
იფარავდა, რომ ხალხის ხელში არ ჩავარდნილიყო და არ 
მოეკლათ. 


თავი 27 


1 იუდას მეფის, იეჰოაკიმ (ციდკია) იოშიას ძის მეფობის 
დასაწყისში იყო ეს სიტყვა იერემიას მიმართ უფლისაგან 
ნათქვამი: 2 ასე მითხრა უფალმა: გააკეთე მოსართავები და 
უღელი და ქედზე დაიდე; 3 შეუთვალე ედომის მეფეს, მოაბის 
მეფეს, ყამონელთა მეფეს, ტვიროსის მეფეს და ციდონის 
მეფეს მოციქულთა პირით, რომელნიც იერუსალიმში მოვიდნენ 
ციდკიასთან, იუდას მეფესთან. % დაავალე მათ, ეს უთხრან თავ- 
თავის ბატონებს, ასე ამბობს-თქო ცაბაოთ უფალი, ისრაელის 
ღმერთი, ასე უთხარით თქვენს ბატონებს: ? მე შევქმენი მიწა, 
ადამიანი და ბირუტყვი მიწის პირზე ჩემი დიდი ძალითა და 
მოღერებული მკლავით, და მას ჩავაბარე, ვინც წრფელად 
მიჩნდა ჩემს თვალში. 9 ამიერიდან მთელი ეს ქვეყნები 
ნაბუქოდონოსორს, ბაბილონის მეფეს, ჩემს მორჩილს, უნდა 
ჩავაბარო ხელში; ველის მხეცებიც მისთვის ჩამიბარებია, რათა 
ემორჩილებოდნენ მას. 7 ყველა ხალხი დაემორჩილება მას, 
მის შვილს და მის შვილთაშვილს, ვიდრე არ დაუდგება ჟამი 
მის ქვეყანასაც, როცა დაიმორჩილებენ მრავალრიცხოვანი 
ხალხები და დიდი მეფეები. 8 თუ იქნა ისეთი ხალხი და 
სამეფო, რომლებიც არ დაემორჩილებიან მას, 
ნაბუქოდონოსორს, ბაბილონის მეფეს, და ქედს არ მოიხრიან 
ბაბილონის მეფის უღლის ქვეშ; მახვილით, შიმშილით და შავი 
ჭირით დავსჯი ამ ხალხს, ამბობს უფალი, ვიდრე მისი ხელით 
საბოლოოდ არ გავანადგურებ. 7? თქვენ კი, ნუ დაუჯერებთ ნურც 
თქვენს წინასწარმეტყველებს, ნურც თქვენს მისნებს, ნურც 
თქვენს სიზმრებს, ნურც თქვენს მკითხავებს და ნურც თქვენს 
ჯადოქრებს, რომლებიც გეუბნებიან: ნუ დაემორჩილებით 
ბაბილონის მეფესო. 19 რადგან მხოლოდ სიცრუეს 
გიწინასწარმეტყველებენ ისინი, რათა მოშორდეთ თქვენს 
მიწას, რომ მე განგდევნოთ და დაიღუპოთ. 11 ხოლო ხალხს, 
რომელიც მოიხრის ქედს ბაბილონის მეფის უღლის ქვეშ და 
დაემორჩილება, დავტოვებ თავის მიწაზე, ამბობს უფალი; 


დაამუშავებენ მას და იცხოვრებენ იქ. 12 ციდკიას, იუდას მეფეს, 
ვუთხარი იგივე სიტყვები, რომ მოიხარეთ-მეთქი ქედი 
ბაბილონის მეფის უღლის ქვეშ, დაემორჩილეთ მას და მის 
ხალხს, და ცოცხალი გადარჩებით-მეთქი. 13 რისთვის უნდა 
დაიხოცოთ შენ და შენი ერი მახვილით, შიმშილითა და შავი 
ჭირით, როგორც დაემუქრა უფალი იმ ხალხს, რომელიც არ 
დაემორჩილება ბაბილონის მეფეს. 14 ნუ დაიჯერებთ 
წინასწარმეტყველთა სიტყვებს, რომ გეუბნებიან: არ 
დაემორჩოთზთთო ბაბილონის მეფეს. რადგან სიცრუეს 
გიწინასწარმეტყველებენ. 12 რადგან მე არ მომივლენია ისინი, 
ამბობს უფალი; ცრუდ წინასწარმეტყველებენ ჩემი სახელით, 
რათა განგდევნოთ და დაიღუპოთ თქვენს 
წინასწარმეტყველებთან ერთად. 10 მღვდლებსა და მთელ ამ 
ერს ველაპარაკე და ვუთხარი: ასე ამბობს-მეთქი უფალი: ნუ 
დაიჯერებთ თქვენს წინასწარმეტყველთა სიტყვებს, რომ 
გიქადაგებენ: აჰა, სადაც არის დაბრუნდება ბაბილონიდან 
უფლის სახლის ჭურჭელიო. რადგან სიცრუეს 
გიწინასწარმეტყველებენ. 17 ნუ დაუჯერებთ მათ, 
დაემორჩილეთ ბაბილონის მეფეს და ცოცხლები დარჩებით. 
რისთვის უნდა აოხრდეს ეს ქალაქი? 18 თუ წინასწარმეტყველნი 
არიან ისინი და თუ უფლის სიტყვა აქვთ მათ, შეევედრონ 
ცაბაოთ უფალს, რომ უფლის სახლში, იუდას მეფის სახლში და 
იერუსალიმში დარჩენილი ჭურჭელი არ წავიდეს ბაბილონს. 13 
რადგან ასე ამბობს ცაბაოთ უფალი სვეტებზე, სპილენძის 
ავაზანზე, კვარცხლბეკებზე და ამ ქალაქში დარჩენილ სხვა 
ჭურჭელზე, 29% რომლებიც არ წაუღია ნაბუქოდონოსორს, 
ბაბილონის მეფეს, როცა იერუსალიმიდან ბაბილონში 
გადაასახლა იუდას მეფე იექონია, იეჰოაკიმის ძე, იუდასა და 
იერუსალიმის წარჩინებულებთან ერთად. 21 რადგან ასე 
ამბობს ცაბაოთ უფალი, ისრაელის ღმერთი, უფლის სახლში, 
იუდას მეფის სახლში და იერუსალიმში დარჩენილ ჭურჭლებზე: 
22 ბაბილონს იქნება წაღებული და იქ დარჩება, ვიდრე არ 
მოვხედავ მათ, ამბობს უფალი, და არ გამოვატანინებ და არ 
დავაბრუნებინებ ამ ადგილზე. 


თავი 28 


1 იმავე წელს, იუდას მეფის ციდკიას მეფობის დასაწყისში, 
მეოთხე წლის მეხუთე თვეს ხანანია ყაზურის ძემ, გაბაონელმა 
წინასწარმეტყველმა მითხრა უფლის სახლში მღვდლებისა და 
მთელი ხალხის თვალწინ: 2 ასე ამბობს ცაბაოთ უფალი, 
ისრაელის ღმერთი: დავლეწე ბაბილონის მეფის უღელი. 3 ორ 
წელიწადში დავაბრუნებ ამ ადგილზე უფლის სახლის მთელ 
ჭურჭელს, რომელიც წაღებული აქვს ამ ადგილიდან 
ნაბუქოდონოსორს, ბაბილონის მეფეს, ბაბილონში. 4 იუდას 
მეფეს, იეჰქონია იეჰოაკიმის ძეს და მთელ გადასახლებულ 
იუდაელობას, რომელნიც ბაბილონში მივიდნენ, დავაბრუნებ ამ 
ადგილას, ამბობს უფალი, რადგან დავლეწავ ბაბილონის 
მეფის უღელს. ? უთხრა იერემია წინასწარმეტყველმა ხანანია 
წინასწარმეტყველს მღვდლებისა და უფლის სახლში მდგარი 
მთელი ხალხის თვალწინ. 9 თქვა იერემია წინასწარმეტყველმა: 
ამენ! ასე ქმნას უფალმა! აღასრულოს უფალმა შენი ნათქვამი, 
რაც იწინასწარმეტყველე უფლის სახლის ჭურჭლისა და 
გადასახლებულთა დაბრუნებაზე ბაბილონიდან ამ ადგილას. 7 
ოღონდ მოისმინე ეს სიტყვა, რასაც ვიტყვი შენს გასაგონად და 
მთელი ხალხის გასაგონად. 8 წინასწარმეტყველნი, რომელნიც 
ჩემამდე და შენამდე იყვნენ დასაბამიდან, ომს, უბედურებას და 
შავ ჭირს უწინასწარმეტყველებდნენ ბევრ ქვეყანას და დიდ 
სახელმწიფოებს; ? წინასწარმეტყველს, რომელიც მშვიდობას 
წინასმეტყველებდა, მხოლოდ მისი წინასწარმეტყველების 
სიტყგის ახდენის შემდეგ სცნობდნენ წინასწარმეტყველად და 
ჭეშმარიტად უფლის მოციქულად. 19 მაშინ ჩამოხსნა ქედიდახ 
ხანანია წინასწარმეტყველმა უღელი იერემია 
წინასწარმეტყველს და დალეწა. 11 თქვა ხანანიამ მთელი 
ხალხის თვალწინ: ასე ამბობს უფალი: ამნაირად დავლეწავ 
ნაბუქოდონოსორის, ბაბილონის მეფის, უღელს ორ წელიწადში 
ყველა ხალხის ქედზე. და წავიდა იერემია წინასწარმეტყველი 
თავის გზაზე. 12 იყო უფლის სიტყვა იერემიას მიმართ მას 


შემდეგ, რაც დალეზა ხანანია წინასწარმეტყველმა უღელი 
იერემია წინასწარმეტყველის ქედზე: 13 წადი და უთხარი 
ხანანიას, ასე ამბობს-თქო უფალი, ხომ დალეწე ხის უღელი, 
ახლა რკინის უღელი გაიკეთე მის ნაცვლად. 1“ რადგან ასე 
ამბობს ცაბაოთ უფალი, ისრაელის ღმერთი: რკინის უღელს 
დავადგამ ქედზე ამ ხალხებს, რათა დაემორჩილონ 
ნაბუქოდონოსორს, ბაბილონის მეფეს, და დაემორჩილებიან 
კიდეც; ველის მხეცებსაც მას ჩავაბარებ. 12 უთხრა იერემია 
წინასწარმეტყველმა ხანანია წინასწარმეტყველს: მისმინე, 
ხანანია. უფალს არ მოუვლენიხარ და ტყუილად აიმედებ ამ 
ხალხს. 16 ამიტომ ასე ამბობს უფალი: აჰა, წარგავლენ მიწის 
პირიდან. წელს მოკვდები, რადგან უფლისგან განდგომას 
ქადაგებ. 17 და მოკვდა ხანანია წინასწარმეტყველი იმავე წლის 
მეშვიდე თვეს. 


თავი 29 


1. ეს არის სიტყვები წერილისა, რომელიც იერუსალიმიდან 
გაუგზავნა იერემია წინასწარმეტყველმა გადასახლებაში მყოფი 
უხუცესიაბის დანარჩომს, მღვდლებს, წინასწარმეტყველებს და 
ყველას, ვინც ნაბუქოდონოსორმა გადაასახლა 
იერუსალიმიდან ბაბილონში. 2? (ეს მას მერე მოხდა, რაც მეფე 
იექონია, დედოფალი, კარისკაცები, იუდასა და იერუსალიმის 
მთავრები, ხუროები და მჭედლები წავიდნენ იერუსალიმიდან); 
3 გაუგზავნა ელყასა შაფანის ძის და გემარია ხილკიას ძის 
ხელით, რომლებიც მიავლინა იუდას მეფემ ციდკიამ 
ნაბუქოდონოსორთან, ბაბილონის მეფესთან, ბაბილონში.“ ასე 
ეუბნება ცაბაოთ უფალი, ისრაელის ღმერთი, ყველა 
გადასახლებულს, ვინც იერუსალიმიდან ბაბილონში 
გადავასახლე: ? აშენეთ სახლები და დასახლდით, გააშენეთ 
ბაღები და ჭამეთ მათი ნაყოფები; 9 ითხოვეთ ცოლები და 
გააჩინეთ ვაჟები და ასულები; უთხოვეთ ცოლები ვაჟიშვილებს 
და გაათხოვეთ ასულები; გააჩინონ შვილები ვაჟებმაც და 
ასულებმაც. გამრავლდით მანდ და არ შემცირდეთ! ”7 იზრუნეთ 
იმ ქალაქის კეთილდღეობისთვის, სადაც გადაგასახლეთ, 
უფალს შეავედრეთ იგი, რადგან მისი კეთილდღეობით თქვენც 
კეთილდღეობაში იქნებით. 8 რადგან ასე ამბობს ცაბაოთ 
უფალი, ისრაელის ღმერთი: არ შეგაცდინონ თქვენ შორის 
მყოფმა წინასწარმეტყველებმა ან თქვენმა მისნებმა, არ 
დაუჯეროთ თქვენს სიზმრებს, რომლებიც გესიზმრებათ; 3? 
რადგან სიცრუეა, რასაც ისინი გიქადაგებენ ჩემი სახელით; მე 
არ მომივლენია ისინი, ამბობს უფალი. 19 რადგან ასე ამბობს 
უფალი: როგორც კი შეუსრულდება ბაბილონს სამოცდაათი 
წელი, მოგხედავთ და აგისრულებთ ჩემს სასიკეთო სიტყვას, ამ 
ადგილზე დაგაბრუნებთ-მეთქი. 11 რადგან მე ვიცი ჩემი 
განზრახვები, რაც თქვენთვის განმიზრახავს, ამბობს უფალი, 
საკეთილდღეო განზრახვები და არა საზიანო, რათა მოგცეთ 
მომავალი და იმედი. 12 მომიხმობთ, მოხვალთ, შემევედრებით 


და მე მოგისმენთ თქვენ. 13 დამიწყებთ ძებნას და მიპოვნით, 
თუ მთელი გულით მეძებეთ. 1“ მოვიძებნები თქვენთვის, ამბობს 
უფალი. დაგიბრუნებთ წარტაცებულს, შემოგკრებთ ყველა 
ხალხისგან და ყველა ადგილიდან, სადაც კი გაგდებული 
მყავხართ, ამბობს უფალი; დაგაბრუნებთ იმ ადგილას, 
საიდანაც გადაგასახლეთ. 15 რომ ამბობთ, 
წინასწარმეტყველნი აღგვიდგინაო უფალმა ბაბილონში, 15 ასე 
ამბობს უფალი მეფეზე, დავითის მოსაყდრეზე, და მთელ ერზე, 
ამ ქალაქის მკვიდრზე, თქვენს ძმებზე, რომელნიც არ 
წამოსულან თქვენთან ერთად გადასახლებაში; 17 ასე ამბობს 
ცაბაოთ უფალი: აჰა, მოვუვლენ მათ მახვილს, შიმშილს და შავ 
ჭირს, გავხდი მათ დამპალი ლეღვივით, საჭმელად რომ არ 
ვარგა; 18 მახვილით, შიმშილით და შავი ჭირით დავუწყებ 
დევნას, გავხდი საფრთხობელად ყველა სამეფოსთვის 
დედამიწის ზურგზე, შესაჩვენებლად, შესაზარად, სამასხროდ 
და სასირცხოდ ყველა ხალხში, სადაც გაგდებული 
მეყოლებიან. 19 იმის სანაცვლოდ, რომ არ ესმოდათ ჩემი 
სიტყვა, ამბობს უფალი, გიგზავნიდით ჩემს მორჩილთ, 
წინასწარმეტყველებს, გამუდმებით გიგზავნიდით და არ 
უსმენდით, ამბობს უფალი. 29 თქვენ მაინც გაიგონეთ უფლის 
სიტყვა, გადასახლებულნო, რომლებიც იერუსალიმიდან 
ბაბილონში მყავხართ გაგზავნილი. 21 ასე ამბობს ცაბაოთ 
უფალი: ისრაელის ღმერთი, ახაბ კოლაიას ძეზე, და ციდკია 
მაყასიას ძეზე, რომლებიც სიცრუეს გიქადაგებენ ჩემი 
სახელით. აჰა, ნაბუქოდონოსორის, ბაბილონის მეფის, ხელში 
ჩავაგდებ მათ და ის დახოცავს მათ თქვენს თვალწინ. 22 
წყევლის იგავად შეიქნებიან ისინი ბაბილონში 
გადასახლებული იუდაელებისთვის, რომლებიც იტყვიან: 
გაგხადოს უფალმა ციდკიასავით და ახაბივით, რომლებიც 
ცეცხლში შეწვა ბაბილონის მეფემ 23 იმის გულისთვის, რომ 
სისაძაგლე ჩაიდინეს ისრაელში, რყვნიდნენ მეზობლის 
ცოლებს და სიცრუეს ქადაგებდნენ ჩემი სახელით, რაც არ 
დამივალებია მათთვის. მე ვიცი და მოწმე ვარ, ამბობს უფალი. 
24 შემახია ნეხელამელს უთხარი: 22 ასე ამბობს-თქო ცაბაოთ 
უფალი, ისრაელის ღმერთი: რაკი შენი სახელით წერილები 


დაუგზავნე იერუსალიმში მყოფ ხალხს, და მღვდელ სოფონიას, 
მაყასიას ძეს, და ყველა მღვდელს, რომ 295 უფალმა დაგადგინა 
მღვდლად იეჰოიადაყ მღვდლის ნაცვლად, რათა ყური გეგდო 
უფლის სახლში ყოველ ბნედიანისთვის, წინასწარმეტყველად 
რომ მოაქვს თავი, ხუნდებში ჩაგესვა და დილეგში ჩაგეგდო, 27 
ახლა რატომ არ ამხილებდი იერემია ყანათოთელს, 
წინასწარმეტყველად რიამ გაგიხდათ. 25 რადგან ჩვენც 
გვითვლიდა ბაბილონში, ხანგრძლივიაო ეს ამბავი! აშენეთ 
სახლები და დასახლდით, გააშენეთ ბაღები და ჭამეთ მათი 
ნაყოფიო. 2? ხმამაღლა წაუკითხა სოფონია მღვდელმა ეს 
წერილი იერემია წინასწარმეტყველს. 39 მაშინ იყო უფლის 
სიტყვა იერემიას მიმართ ნათქვამი: 31 შეუთვალე 
გადასახლებულებს: ასე ამბობს-თქო უფალი შემაყია 
ნეხელამელზე: რაკი გიქადაგებთ შემაყია, რომელიც მე არ 
მომივლენია, და ტყუილად გაიმედებთ, 32 ამიტომ, ასე ამბობს 
უფალი: აჰა, დავსჯი შემაყია ნეხელამელს და მის მოდგმას; 
კაციშვილი არ დარჩება მისგან ამ ერში, ვერ იხილავს სიკეთეს, 
რასაც ჩემს ერს გაუკეთებ, ამბობს უფალი, რადგან უფლისაგან 
განდგომას ქადაგებდა. 


თავი 30 


1 სიტყვა, რომელიც იყო იერემიას მიმართ უფლისაგან 
ნათქვამი: 2? ასე ამბობს უფალი, ისრაელის ღმერთი: ჩაიწერე 
წიგნში ყოველი სიტყვა, რაც გითხარი. 3 რადგან, აჰა, დგება 
ჟამი, ამბობს უფალი, როცა დავაბრუნებ ჩემი ერისგან - 
ისრაელისგან და იუდასგან წარტაცებულს, ამბობს უფალი; 
დავაბრუნებ მათ იმ ქვეყანაში, რომელიც მივეცი მათ მამა- 
პაპას, და დაიმკვიდრებენ მას.“ ეს სიტყვებია, რომელნიც 
ილაპარაკა უფალმა ისრაელზე და იუდაზე. ? სწორედ ასე თქვა 
უფალმა: შიშის ხმა გვესმის, თავზარისა, არა მშვიდობის. 9 
იკითხეთ, მიიხედ-მოიხედეთ, თუ შობს მამაკაცი? რატომღა 
ვხედავ, რომ წელზე უჭირავს ხელები ყოველ ვაჟკაცს მშობიარე 
ქალივით და ყველას მწვანე ფერი დასდებია სახეზე? ” ვაი, რა 
დიდია ეს დღე! არ ყოფილა მისი მსგავსი. გასაჭირის ჟამია იგი 
იაკობისთვის და მისგანვეა მისი ხსნა. 8 იმ დღეს იქნება, ამბობს 
ცაბაოთ უფალი, რომ დავლეზავ მის უღელს შენს ქედზე და 
დავწყვეტ შენს საკვრელებს. ვეღარ დაიმორჩილებს მას უცხო 
ხალხი. ? დაემორჩილებიან უფალს, თავიანთ მეფეს, 
რომელსაც მე აღვუდგენ. 19 შენ ნუ გეშინია, ჩემო მორჩილო 
იაკობ, ამბობს უფალი; ნუ ფრთხი, ისრაელ, რადგან აჰა, 
დავიხსნი შენ თავს შორეთიდან და შენს მოდგმას მისი 
ტყვეობისქვეყნიდან. დაბრუნდება იაკობი, იცხოვრებს მშვიდად 
და მყუდროდ, და აღარ იქნება დამაფრთხობელი. 11 რადგან 
შენთანა ვარ, ამბობს უფალი, რომ გიხსნა; რადგან ბოლოს 
მოვუღებ ყველა ხალხს, რომელთა შორისაც მყავხარ 
გაფანტული; შენ კი არ მოგიღებ ბოლოს; ოღონდ დაგსჯი 
სამართლიანად, დაუსჯელს არ დაგტოვებ. 12 რადგან, ასე 
ამბობს უფალი, უკურნებელია შენი ჭრილობა, სამემკვიდრეოა 
შენი წყლული. 13 არავის გეყოლება განმკითხველი, არავინ 
მოგივა ჭრილობის შესახვევად. 14 ყველა მეგობარმა 
დაგივიწყა და არ კითხულთბენ შენს ამბავს, რადგან მტერივით 
მყავხარ ნაგვემი და სასტიკად დასჯილი დიდი დანაშაულის 


გამო; გაგიმრავლდა ცოდვები. 15 რატომ გაკვნესებს შენი 
ჭრილობა, უკურნებელი სატკივარი? შენი დიდი დანაშაულის 
გამო, ცოდვები რომ გაგიმრავლდა, გიყავი ეს ყველაფერი. 19 
და მაინც შეიჭმებიან შენი შემჭმელები, შენი მტრები, ტყვეობაში 
წავლენ ყველანი. აოხრდებიან შენი ამაოხრებლები, 
გავაძარცვინებ შენს მძარცველებს. 17 ჭრილობებს შეგიხორცებ 
და განგიკურნავ სატკივარს, ამბობს უფალი; რადგან 
მოკვეთილი გიწოდეს. ეს არის სიონი, რიმლის ამბავსაც არ 
კითხულთბენ. 18 ასე ამბობს უფალი: აჰა, დავაბრუნებ იაკობის 
კარვებისგან წარტაცებულს და შევიწყალებ მის დაბებს; 
აშენდება ქალაქი თავის მიწაყრილზე და სასახლე თავის 
ადგილზე დაფუძნდება. 19 გამოვა მათგან სამადლობელი და 
ხმა სიცილისა; გავამრავლებ მათ და აღარ შემცირდებიან; 
განვადიდებ და არ დამცირდებიან. 29 იქნებიან მისი შვილები 
ძველებურად და მისი კრებული მტიცედ იდგება ჩემ წინაშე; და 
დავსჯი მის დამთრგუნველებს. 21 მისგანვე იქნება მისი 
მთავარი და მისივე წიაღიდან გამოვა მისი განმგებელი. 
მოგიახლოებ მას და ისიც ახლოს მოვა; რადგან ვინ გაბედავს 
ჩემთან მოსვლას? ამბობს უფალი. 22 იქნებით ჩემი ერი და მეც 
თქვენი ღმერთი ვიქნები. 23 აჰა, უფლის ქარიშხალი - რისხვა 
აღიძრა, ქაბორბალა დაატყდება თავს ბოროტეულთ. 24 არ 
განელდება უფლის ცეცხლოვანი რისხვა, ვიდრე არ 
აღასრულებს, არ აახდენს განზრახულს. უკანასკნელ დღეებში 
მიხვდებით ამას. 


თავი 31 


1 იმხანად, ამბობს უფალი, ისრაელის ყველა ტომის ღმერთი 
ვიქნები და ჩემი ერი იქნებიან ისინი. 2 ასე ამბობს უფალი: 
უდაბნოში ჰპოვა მადლი მახვილს გადარჩენილმა ხალხმა; 
წავალ, შვება რომ მიავუგანო მას, ისრაელს. 3 შორიდან 
მომევლინა უფალი: სამარადისო სიყვარულით შეგიყვარე, 
ამიტომაც მადლი შეგინახე. “ კვლავ აგაშენებ და აშენებული 
იქნები, ისრაელის ქალწულო. კვლავ შეამკობ შენს დაირებს და 
მხიარულად იროკებ. ? კვლავ გააშენებ ვენახებს სამარიის 
მთებზე; ვინც გააშვნებს, ის მოისთვლის. 9 რადგან დადგება 
დღე და გამოაცხადებენ ებგურები ეფრემის მთაზე: ადექით, 
ავიდეთ სიონზე უფალთან, ჩვენს ღმერთთან. 7” რადგან ასე 
ამბობს უფალი: უზეიმეთ სიხარული იაკობს, იყიჟინეთ ხალხთა 
შორის უპირველესისთვის, გამოაცხადეთ, ადიდეთ და იძახეთ: 
შენ იხსენი, უფალო, შენი ერი, ისრაელის ნატამალი! 8 აჰა, 
წამოვიყვან მათ ჩრდილო ქვეყნიდან და თავს მოვუყრი ქვეყნას 
კიდეებიდან; მათთან იქნებიან ბრმა და კოჭლი, ფეხმძიმე და 
მშობიარე, დიდი კრებული დაბრუნდება აქეთ. ? ტირილით 
წამოვლენ და მეც ნუგეშისცემით წამოვუძღვები; წყლის პირებზე 
ვატარებ სწორი გზებით, არ წაიფორხილებენ, რადგან 
ისრაელის მამა ვარ მე და ეფრემი ჩემი პირმშოა. 19 ისმინეთ, 
უფლის სიტყვა, ხალხებო! გამოუცხადეთ შორეულ კუნძულებს 
და უთხარით: ვინც გაფანტა ისრაელი, იგივე შეკრებს, 
მწყემსივით დაიფარავს თავის ფარას. 11 რადგან გამოისყიდა 
უფალმა იაკობი, გამოიხსნა მასზე ძლიერის ხელიდან. 12 
მოვლენ და ზეიმს გამართავენ სიონის მაღლობზე; გაეშურებიან 
უფლის დოვლათისკენ - ხორბლისკენ, ღვინისკეხ, ზეთისკენ და 
ცხვარ-ძროხისკენ. თავად მორწყულ ბაღს დაემსგავსებიან და 
არ დაჭკნებინ არასოდეს. 13 მაშინ გაიხარებს ქალწული 
ფერხულში, გაიხარებენ ჭაბუკები და ბერიკაცები. გლოვას 
სიხარულად შევუცვლი, ვანუგეშებ და მწუხარებას გავუქარვებ. 
14 დავყურსავ მღვდლებს პოზიერი მსხვერპლით და ჩემი ერი 


გაძღება ჩემი დოვლათით, ამბობს უფალი; 15 ასე ამბობს 
უდალი: ხმა ისმის რამათში, მოთქმა და მწარე ტირილი; 
რახილი დასტირის თავის შვილებს, არ სურს ნუგეში თავის 
შვილებზე, რადგან აღარ არიან ისინი. 19 ასე ამბობს უფალი, 
თავი შეიკავე ტირილისგან და ნუღარ დაღვრი ცრემლებს, 
რადგან არის შენი შრომის საზღაური, ამბობს უფალი; 
დაბრუნდებიან მტრის ქვეყნიდან. 17 არის იმედი შენი 
მომავლისაა ამბობს უფალი, დაუბრუნდებიან შენი შვილები 
თავის საზღვრებს. 18 ცხადად მომესმა, რომ წუხს ეფრემი: 
მსჯიდი და დასჯილი ვარ შენგან, როგორც გაუხედნელი 
მოზვერი. მომაქციე და მოვიქცევი, რადგან შენ ხარ უფალი, 
ჩემი ღმერთი. 1? რადგან მოქცევის შემდეგ მოვინანიებ და 
დასჯის შემდეგ თეძოებზე ხელებს დავიცემ; შერცხვენილი ვარ 
და გაწბილებული, რადგან ჩემი სიყმაწვილის სირცხვილს 
ვატარებ. 29 განა ჩემი ძვირფასი შვილი არ არის ეფრემი? ჩემი 
ნებიერი ბავშვი არ არის? რამდენჯერ ვახსენებ, იმდენჯერ 
თვალწინ მიდგას. ამიტომაგ შიგანი მეწვის მის გამო, უნდა 
შევიბრალო, ამბობს უფალი. 21 აღმართე ნიშები, ჩააყუდე 
სამანები და დაუკვირდი გზას, სადაც მიდიხარ. დაბრუნდი, 
ისრაელის ქალწულო! დაუბრუნდი ამ შენს ქალაქებს! 22 
როდემდის უნდა იწანწალო, განდგომილო ასულო? სიახლე 
მოიტანა უფალმა ქვეყანაზე: დიაცი იფარავს ვაჟკაცს. 23 ასე 
ამბობს ცაბაოთ უფალი, ისრაელის ღმერთი: ამას იტყვიან 
იუდას ქვეყანაში და მის ქალაქებში, როცა დავაბრუნებ მათ 
წარტაცებულს: გაკურთხოს უფალმა, სიმართლის სადგურო, 
მთაო წმიდავ! 24 დასახლდება იქ იუდა თავის ქალაქებთან 
ერთად, მიწისმუშაკნი და ჯოგებთან მოარულნი. 22 რადგან 
სულს მოვათქმევინებ დაღლილ-დაქანცულს და ყოველ 
ღონემიხდილს. 25 ამაზე გამეღვიძა და დავინახე, რომ მეამა 
ძილი. 27 აჰა, დგება ჟამი, ამბობს უფალი, და დავთესავ 
ისრაელის სახლში და იუდას სახლში ადამის თესლს და 
პირუტყვის თესლს. 28 როგორც ვუთვალთვალებდი მათ 
აღმოსაფხვრელად და გასანადგურებლად, დასამხობად და 
მოსასპობად, და გასაუბედურებლად, ასევე კვლავაც 


ვუთვალთვალებ, რომ ვაშენებდე და ვრგავდე, ამბობს უფალი. 
29 იმხანად აღარ იტყვიან: მამებმა ჭამეს მკვახე ყურძენი და 
შვილებს მოეკვეთათო კბილები. 39 რადგან ყველა თავისი 
დანაშაულის გამო მოკვდება; ვინც მკვახე ყურძენს შეჭამს, 
კბილებიც იმას მოეკვეთება. 31 აჰა, დადგება ჟამი, ამბობს 
უფალი, და ახალ აღთქმას დავუდებ ისრაელის სახლს და 
იუდას სახლს. 32 არა ისეთ აღთქმას, რომელიც დავუდევი მათ 
მამა-პაპას, როცა ხელჩაკიდებული გამომყავდა ისინი ეგვიპტის 
ქვეყნიდან. დაარღვივს ის ჩემი აღთქმა, თუმცა მე მათი 
პატრონი ვიყავი, ამბობს უფალი. 33 რადგან ეს არის ის 
აღთქმა, რომელიც უნდა დავუდო ისრაელის სახლს იმ დროის 
შემდეგ, ამბობს უფალი. წიაღში ჩავუდებ მათ ჩემს რჯულს და 
გულზე დავაწერ. მათი ღმერთი ვიქნები მე და ისინი ჩემი ერი 
იქნებიან. 34 აღარ დაუწყებენ სწავლებას ერთმანეთს, 
მეზობელი მეზობელს და ძმა ძმას: შეიცანი უფალიო! რადგან 
ყველას შეცნობილი ვეყოლები დიდიდან პატარამდე, ამბობს 
უფალი, რადგან ყველას ვაპატიებ დანაშაულს და აღარ 
გავუხსენებ ცოდვებს. 32 ასე ამბობს უფალი, რომელიც 
გვაძლევს მზეს დღის გასანაათებლად, მთვარისა და 
ვარსკვლავთა წესებს ღამის გასანათებლად, რომელიც 
აღძრავს ზღვას და აბობოქრებს მის ტალღებს და რომლის 
სახელი ცაბაოთ უფალია. 35 თუ ეს წესები მომეშალა, ამბობს 
უფალი, მაშინ ისრაელის მოდგმაც შეწყდება და აღარ 
მეყოლება სამუდამოდ ჩემს ერად. 37 ასე ამბობს უფალი: თუ 
მაღლა ცა გაიზომება და დაბლა მიწის საფუძვლები 
გამოიკვლეეა, მაშინ მეც მოვიძულებ ისრაელის მთელ მოდგმას 
ყველაფრისთვის, რაც კი მას ჩაუდენია, ამბობს უფალი. 38 აჰა, 
დგება ჟამი, ამბობს უფალი, და აუშენდება ქალაქი უფალს 
ხანანიელის გოდლიდან კუთხის კარიბჭემდე; 3? გადასწვდება 
გამზომი თოკი გარების მთას და გოყათს შემოუვლის. 49 
მთელი ხეობა გვამებისა და ნაცრისა, ყველა ნახანძრალი 
ადგილი კიდრონის ხევამდე და ცხენთა კარიბჭის კუთხემდე 
აღმოსავლეთით - უფლის წმიდა იქნება. არ აღმოიფხვრის, არ 
განადგურდების უკუნითი უკუნისამდე. 


თავი 32 


1 სიტყვა, რომელიც იყო იერემიას მიმართ უფლისაგან იუდას 
მეფის, ციდკიას მეათე წელს. ეს წელი იყო ნაბუქოდონოსორის 
მეთვრამეტე წელი. ? მაშინ გარს ადგა ბაბილონის მეფის ჯარი 
იერუსალიმს, ხოლო იერემია წინასწარმეტყველი საპატიმროში 
იყო გამომწყვდეული, იუდას მეფის სასახლეში, 3 სადაც 
დაამწყვდია იგი იუდას მეფემ, ციდკიამ, ამ სიტყვებით: რატომ 
ქადაგებ, ასე ამბობსო უფალი, აჰა, ხელში ჩავუგდებო ამ 
ქალაქს ბაბილონის მეფეს და დაიპყრობსო? “ ვერ წაუვაო 
იუდას მეფე ციდკია ხელიდან ქალდეველებს, რადგან ხელში 
ჩაუვარდებაო ბაბილონის მეფეს; პირისპირ ექნებაო ლაპარაკი 
და საკუთარი თვალით შეხედავენო ერთმანეთს. ? ბაბილონში 
წაიყვანს ციდკიას და იქ იქნება, ვიდრე მე არ მოვიკითხავო 
მას, ამბობს უფალი; თუ შეებრძოლებით ქალდეველებს, არ 
გაგიმარჯვდებათო. 5 თქვა იერემიამ: იყო უფლის სიტყვა ჩემს 
მომართ ნათქვამი: 7 აჰა, ხანამიელ შალუმის ძე, შენი 
ბიძაშვილი, მოდის შენთან, რომ გითხრას: იყიდე ჩემი ყანა, 
ყანათოთში რომ მაქვს, რადგან შენ გევალება მისი ყიდვა 
სანათესაო წესის თანახმად. 8 მოვიდა ჩემთან ხანამიელი, ჩემი 
ბიძაშვილი, უფლის სიტყვისამებრ, საპატიმროში და მითხრა: 
იყიდე ყანა, ყანათოთში რომ მაქვს, ბენიამინის მხარეში, 
რადგან შენ გეკუთვნის მემკვიდრეობით და შენია გამოსყიდვის 
უფლება. იყიდე. მაშინ მივხვდი, რომ ეს უფლის სიტყვა იყო. 9? 
ვიყიდე ყანა ხანამიელისგან, ჩემი ბიძაშვილისგან, ყანათოთში, 
და მივუწონე ჩვიდმეტი შეკელი ვერცხლი. 19 დავწერე წიგნი, 
დავბეჭდე, დავუძახე მოწმეებს და სასწორზე ავწონე ვერცხლი. 
11 ავიღე ნასყიდობის წიგნი, წესისა და კანონის მიხვდვით 
დაბეჭდილი, და მისი ღია ასლი, 12 და მივეცი ნასყიდობის 
წიგნი ბარუქ ნერიას ძეს, მახსეიას ძეს, ხანმიელის, ჩემი 
ბიძაშვილის თვალწინ, მოწმეების თვალწინ, რომელთაც ხელი 
მოაწერეს ნასყიდობის წიგნს, და ყველა იუდაელის თვალწინ, 
რომელნიც საპატიმროში ისხდნენ. 13 დავავალე მათ თვალწინ 


ბარუქს და ვუთხარი: 14 ასე ამბობს ცაბაოთ უფალი, ისრაელის 
ღმერთი: აიღე ეს დაწერილები - ეს ნასყიდობის წიგნი, 
როგორც დაბეჭდილი, ისე ღია, და ჩადევი თიხის ჭურჭელში, 
რომ დიდხანს ინახებოდეს. 12 რადგან ასე ამბობს ცაბაოთ 
უფალი, ისრაელის ღმერთი: კვლავაც იქნება ყიდვა-გაყიდვა 
სახლებისა, ყანებისა და ვენახებისა ამ ქვეყანაში. 19 გადავეცი 
ნასყიდობის წიგნი ბარუქ ნერიას ძეს და ასე ვილოცე 
უფლისადმი, 17 ეჰა, უფალო ღმერთო! შენი შექმნილია ცა და 
მიწა დიდი ძალითა და მოღერებული მკლავით. არაფერია 
შენთვის შეუძლებელი. 18 წყალობას მოაფენ ათასებზე და 
შვილებს მოჰკითხავ მამების დანაშაულს მათ შემდეგ, დიდო 
ღმერთო, ძლიერო, რომლის სახელი ცაბაოთ უფალია. 19 
დიდგანმზრახველო და მრავალმოქმედო, რომელსაც ღია 
გაქვს თვალები ადამის ძეთა საქციელის მიმართ, რათა მიაგო 
თითოეულს თავისი საქციელისა და თავისი ნამოქმედარის 
მიხედვით. 290 რომელმაც მოახდინე ნიშები და სასწაულები 
ეგვიპტის ქვეყანაში, და დღემდე ახდენ ისრაელში და ადამის 
მოდგმაში, და მოიხვეჭე სახელი, როგორიც დღესა გაქვს. 21 
შენ გამოიყვანე შენი ერი ისრაელი ეგვიპტის ქვეყნიდან 
ნიშებითა და სასწაულებით, მაგარი ხელითა და მოღერებული 
მკლავით, დიდი შიშისზარის მეოხებით. 2? მიეცი მათ ეს 
ქვეყანა, რომელიც მათთვის გქონდა აღთქმული მისაცემად, 
ქვეყანა, რძითა და თაფლით მდინარი. 23 მოვიდნენ და 
დაიმკვიდრეს იგი, მაგრამ არ გაიგონეს შენი ხმა, არ იარეს 
შენს რჯულზე, არ შეასრულეს შენი ნაბრძანები და შენ 
შეამთხვიე მათ ყველა ეს უბედურება. 24 აჰა, მიწაყრილები 
შემოადგა ქალაქს მის დასაპყრობად; მახვილს, შიმშილსა და 
შავ ჭირს მიცემული ქალაქი უვარდება ხელში ქალდეველებს, 
რომლებიც უტევენ მას. უკვე ახდა შენი ნათქვამი, თავადაც 
ხედავ. 25 და მაინც მეუბნები, უფალო ღმერთო: იყიდე ყანა 
ვერცხლით და მოწმეებს დაუძახეო. მაშინ როცა ქალაქი 
ქალდეველებს ჩაუვარდა ხელში. 29 იყო უფლის სიტყვა 
იერემიას მიმართ ნათქვამი: 27 აჰა, მე ვარ უფალი, ყოველი 
ხორციელის ღმერთი! განა არის რაიმე შეუძლებელი ჩემთვის? 


28 ამიტომ ასე ამბობს უფალი: აჰა, ხელში ჩავუგდებ ამ ქალაქს 
ქალდეველებს და ნაბუქოდონოსორს, ბაბილონის მეფეს, 


რომელიც დაიპყრობს მას. 2? მოვლენ ქალდეველები, 
რომლებიც უტევენ ამ ქალაქს, ცეცხლში დასწვავენ ამ ქალაქს, 
გადაბუგავენ სახლებიანად, რომლის ბანებზე ბაალს უკმევდნენ 
და უცხო ღმერთებს უღვრიდნენ საღვრელს ჩემს 
გასაჯავრებლად; 39% რადგან მხოლოდ ბოროტებას 
სჩადიოდნენ ჩემს თვალში ისრაელიანები და იუდაელები 
სიყმაწვილიდანვე; რადგან მხოლოდ მაჯავრებდნენ 
ისრაელირები თავიანთი ხელის ნამოქმედარით, ამბობს 
უფალი. 31 რადგან ჩემს რისხვად და წყრომად მყავს ეს 
ქალაქი მისი აშენებიდან დღემდე, რომ თავიდან მოვიშორო 
იგი 32 ისრაელიანთა და იუდაელთა ყველა ბოროტების გამო, 
რასაც ჩემს გასაჯავრებლად სჩადიოდნენ თავად ისინი, მათი 
მეფეები, მათი მთავრები, მათი მღვდლები და მათი 
წინასწარმეტყველები, ყოველი იუდაელი და იერუსალიმის 
მცხოვრები. 33 ზურგი მომაქციეს, არა სახე; ვასწავლიდი მათ, 
გამუდმებით ვასწავლიდი, მაგრამ არავინ იყო გამგონე, რომ 
ჭკუა ესწავლათ. 34 დგამდნენ თავიანთ სისაძაგლეებს სახლში, 
რომელიც ჩემი სახელით იწოდებოდა, რათა შეებღალათ იგი. 
35 აშენებდნენ ბაალის გორაკებს ბენ-ჰინომის ველზე, რომ 
საკუთარი ვაჟები და ასულები შეეწირათ მოლოქისთვის, რაც 
არ მიბრძანებია მათთვის, ფიქრადაც არ მომსვლია, თუ ასეთი 
სიბილწის ჩადენა შეიძლებოდა იუდას შესაცდენად. 35 ახლა კი, 
ამიტომ ასე ამბობს უფალი, ისრაელის ღმერთი ამ ქალაქზე, 
რომელზეც თქვენ ამბობთ: მახვილის, შიმშილის და შავი ჭირის 
წყალობით ჩაუვარდაო ხელში ბაბილონის მეფეს. 37 აჰა, თავს 
მოვუყრი მათ ყოველი ქვეყნიდან, სადაც გავრეკე ისინი ჩემი 
მძვინვარე რისხვითა და დიდი წყრომით; დავაბრუნებ ამ 
ადგილზე და საიმედოდ დავასახლებ. 38 ჩემი ერი იქნებიან 
ისინი და მე მათი ღმერთი ვიქნები. 3? ჩავუდგამ მათ ერთ გულს 
და მივცემ ერთ გზას, რომ მუდამ ეშინოდეთ ჩემი თავიანთ 
სასიკეთოდ და თავიანთი შვილების სასიკეთოდ მათ შემდგომ. 
40 დავდებ მათთან სამარადისო აღთქმას, რომ აღარ 


მივატოვებ მათ და სიკეთეს არ მოვაკლებ; ჩემს შიშს 
ჩავუნერგავ გულში, რომ არ განმიდგნენ. 41 გავიხარებ მათით, 
რომ შემეძლება სიკეთე ვუყო; მტკიცედ დავნერგავ მათ ამ 
ქვეყანაში მთელი ჩემი გულითა და მთელი ჩემი სულით. 42 
რადგან ასე ამბობს უფალი: როგორც მოვუვლინე ამ ხალხს 
ყველა ეს დიდი უბედურება, ასევე მოვუვლენ მათ ყველა 
სიკეთეს, რაც აღვუთქვი. 43 იყიდიან ყანებს ამ ქვეყანაში, 
რომელზეც თქვენ ამბობთ, გაუდაბურდაო, ადამიანის და 
პირუტყვის ჭაჭანება არ არის, ქალდეველებს ჩაუვარდათ 
ხელში. ““ ვერცხლით იყიდიან ყანებს, ჩაწერენ წიგნში და 
დაბეჭდავენ, დაუძახებენ მოწმეებს ბენიამინის მხარეში, 
იერუსალიმის შემოგარენში, იუდას ქალაქებში, მთისა და ბარის 
ქალაქებში, და სამხრეთის ქალაქებში; რადგან დავაბრუნებ 
მათ წარტაცებულს, ამბობს უფალი. 


თავი 33 


1 იყო უფლის სიტყვა იერემიას მიმართ მეორეგზის, როცა ჯერ 
კიდევ საყრობილეში იყო დამწყვდეული. ? ასე ამბობს უფალი, 
რომელმაც შექმნა მიწა, და უფალი, რომელმაც გამოსახა იგი, 
რათა დაეფუძნებინა. უფალია მისი სახელი. 3 დამიძახე და 
პასუხს გაგცემ და გამოგიცხადებ დიდსა და მიუწვდომელ 
რასმე, რაც აქამდე არ იცოდით. 4? რადგან ასე ამბობს უფალი, 
ისრაელის ღმერთი, ამ ქალაქის სახლებზე და იუდას მეფის 
სახლებზე, რომლებიც დაინგრა მიწაყრილებისა და მახვილის 
წინაშე, 2 როცა მოვიდნენ ქალდეველები საბრძოლველად და 
მათ ასავსებად ადამიანთა გვამებით, რომელნიც მე გავწყვიტე 
რისხვითა და წყრომით, რადგან მათი ბოროტების გამო პირი 
შევაქციე ამ ქალაქს. 9 აჰა, შევუხორცებ მას ჭრილობას და 
განვკურნავ, მოვარჩენ მათ და გამოვუჩენ მათ უზომო 
მშვიდობასა და სიმტკიცეს; ” დავაბრუნებ იუდას და ისრაელის 
წარტაცებულს და წინანდებურად ავაშენებ მათ. 89 გავწმედ მათ 
ყოველგვარი დანაშაულისგან, რითაც შემცოდეს, და ვაპატიებ 
ყოველგვარ დანაშაულს, რითაც შემცოდეს და განმიდგნენ. 3? 
სიხარულის წყაროდ იქცევა ჩემთვის იერუსალიმი და საქებ- 
სადიდებლად - ქვეყნის ხალხებისთვის, რომლებიც გაიგებენ 
ყველა სიკეთეს, რასაც გავუკეთებ მას. შეშინდებიან და 
თავზარი დაეცემათ ყველა იმ სიკეთისა და კეთილდღეობის 
გამო, რასაც მას მოვუტან. 19 ასე ამბობს უფალი: კვლავ 
გაისმება ამ ადგილას, რომლის გამოც ამბობთ, გაუდაბურდაო, 
არც კაცი, არც პირუტყვი არ ჭაჭანებსო, - იუდას ქალაქებში და 
იერუსალიმის ქუჩებში, აწ უკაცრიელში, სადაც არც კაცი, არც 
პირუტყვი არ ჭაჭანებს, 11 ხმა სიხარულისა და ხმა შვებისა, ხმა 
სიძისა და ხმა პატარძლისა, ხმა, რომელიც იტყვის: მადლი 
მოახსენეთ ცაბაოთ უფალს, რადგან კეთილია უფალი და 
მადლი მისი სამარადისო! და მიიტანენ სამადლობელ 
მსხვერპლს უფლის სახლში, რადგან დავაბრუნებ ქვეყნიდან 
წარტყვენილებს, როგორც თავიდანვე იყვნენ, ამბობს უფალი. 


12 ასე ამბობს ცაბაოთ უდგლი: ამ გაუდაბურებულ ადგილზე და 
მის ქალაქებში, სადაც არ ჭაჭანებს არც ვაცი, არც პირუტყვი, 
კვლავ გაჩნდება მწყემსთა ბინები, მათი ჯოგის სადგომები. 13 
მთისა და ბარის ქალაქებში, სამხრეთის ქალაქებში, ბენიამინის 
მხარეში, იერუსალიმის შემოგარენში და იუდას ქალაქებში 
კვლავ გაივლის ცხვარი მისი დამთვლელის ხელში, ამბობს 
უფალი. 14 აჰა, დგება ჟამი, ამბობს უფალი, როცა უნდა 
ავახდინოთ სასიკეთო სიტყვა, რასაც ისრაელის სახლს და 
იუდას სახლს დავპირდი. 15” იმ დღეებში და იმჟამად 
აღმოვუცენებ დავითს ჭეშმარიტ მორჩს და გავაჩენ სამართალს 
და სიმართლეს ქვეყანაში. 169 იმ ხანებში თავს დაიხსნის იუდა 
და საიმედოდ დამკვიდრდება იერუსალიმი და ეს იქნება მისი 
სახელი: უფალი ხსნაა ჩვენი. 17 რადგან ასე ამბობს უფალი: არ 
მოაკლდება მემკვიდრე დავითს, ისრაელის სახლის ტახტზე 
მჯდომარე. 18 არ მოაკლდებათ ლევიანთა მღვდლებს 
მემკვიდრე, ჩემ წინაშე აღსავლენის შემწირველი, ძღვენის 
მკმეველი და საკლავის მიმტანი სამარადისოდ. 1? იყო უფლის 
სიტყვა იერემიას მიმართ ნათქვამი: 29 ასე ამბობს უფალი: თუ 
შეგეძლებათ დაარღვიოთ ჩემი აღთქმა დღის მიმართ და ჩემი 
აღთქმა ღამის მიმართ, რომ თავის დროზე არ ენაცვლებოდეს 
ერთმანეთს დღე და ღამე, 21 მაშინ დაირღვევა ჩემი აღთქმაც 
დავითთან - ჩემს მორჩილთან, რომ აღარ ეყოლოს ძე მის 
ტახტზე გასამეფებელი, და ლევიან მღვდლებთან - ჩემს 
მსახურებთან. 22 როგორც ცის მხედრობაა აღურაცხელი და 
ზღვის ქვიშაა განუზომელი, ასევე გავამრავლებ ჩემი 
მორჩილის - დავითის თესლს, და ლევიანებს, რომლებიც 
მემსახურებიან მე. 23 იყო უფლის სიტყვა იერემიას მიმართ 
ნათქვამი: 24 ხომ დაინახე, რას ამბობს ეს ხალხი: მოიშორაო 
უფალმა თავისი რჩეული ორი ტომი? ისე შეიძულეს ჩემი ერი, 
რომ ხალხადაც აღარ მიაჩნიათ. 25 ასე თქვა უფალმა: რომ არ 
დამედო ჩემი აღთქმა დღის მიმართ და ღამის მიმართ, და წესი 
ცისა და მიწისთვის, 29 მაშინ იაკობისა და დავითის - ჩემი 
მორჩილის მოდგმასაც მოვიძულებდი და არ ავიყვანდი მისი 
თესლიდან ხელმწიფეებს აბრაამის, ისაკის და იაკობის 


თესლისთვის, რადგან ვაპირებ დავაბრუნო მათი 
წარტყვევნილნი და შევიწყალო ისინი. 


თავი 34 


1 სიტყვა, რომელიც იყო იერემიას მიმართ უფლისაგან 
ნათქვამი, როცა ნაბუქოდონოსორი, ბაბილონის მეფე, მთელი 
თავისი ლაშქრითურთ, მისი ხელქვეითი სამეფოები და 
ხალხები უტევდნენ იერუსალიმს და მის დაბებს. 2 ასე ამბობს 
უფალი, ისრაელის ღმერთი: წადი და უთხარი იუდას მეფეს, 
ციდკიას, უთხარი მას, ასე ამბობს-თქო უფალი: აჰა, ხელში 
ჩავუგდებ ამ ქალაქს ბაბილონის მეფეს, რომელიც ცეცხლში 
დასწვავს მას. 3 თავად შენ ვერ დაუსხლტები ხელიდან, არამედ 
შეგიპყრობენ და ხელში ჩაუვარდები. შენი თვალით იხილავ 
ბაბილონის მეფეს და მისი ბაგე ილაპარაკებს შენს ბაგესთან. 
წახვალ ბაბილონში. “ მაინც ისმინე უფლის სიტყვა, ციდკია, 
იუდას მეფევ! ასე ამბობს უფალი შენზე: მახვილით სიკვდილი 
არ გიწერია. ? მშვიდად მოკვდები და, როგორც შენს მამა- 
პაპას, შენს წინამორბედ მეფეებს, უკმევდნენ საკმეველს, ასევე 
შენც დაგიკმევენ და, ვაი, ბატონოო, დაგიტირებენ. ნამდვილად 
ახდება ჩემი ნათქვამი, ამბობს უფალი. 5 უამბო იერემია 
წინასწარმეტყველმა ციდკიას, იუდას მეფეს, ყოველი ეს სიტყვა 
იერუსალიმში. 7 ხოლო ბაბილონის მეფის ლაშქარი 
შემოსდგომოდა იერუსალიმს და იუდას დანარჩენ ქალაქებს - 
ლაქიშმს და ყაზეკს, რადგან ესენიღა იყვნვნ იუდას ქალაქებს 
შორის გამაგრებულნი. 8 სიტყვა, რომელიც იყო იერემიას 
მიმართ უფლისგან ნათქვამი მას შემდეგ, რაც მეფე ციდკიამ 
აღთქმა დაადებინა მთელ ხალხს, ვინც კი იერუსალიმში იყო, 
რომ აზატობა გამოეცხადებინათ, ? რომ ყველას 
გაეთავისუფლებინა თავისი ყმა და მხევალი, ებრაელი კაცი და 
ქალი, რათა აღარავის ჰყოლოდა ძმად თავისი მოძმე 
ებრაელი. 10 დამორჩილდნენ მთავრები და მთელი ხალხი, 
ვისაც კი აღთქმა ჰქონდა დადებულთ, რომ 
გაათავისუფლებდნენ თავ-თავის ყმებსა და მხევლებს და აღარ 
ეყოლებოდათ ყმა. დამორჩილდნენ და გაათავისუფლეს. 11 
მაგრამ ამის შემდეგ გამოეცვალათ გუნება და დაიბრუნეს ყმები 


და მხევლები, რომლებიც გათავისუფლებული ჰყავდათ, და 
აიძულეს ისინი კვლავ ყმები და მხევლები გამხდარიყვნენ. 12 
იყო უფლის სიტყვა იერემიას მიმართ უფლისგან ნათქვამი: 13 
ასე ამბობს უფალი, ისრაელის ღმერთი: მე დავდევი აღთქმა 
თქვენს მამა-პაპასთან, როცა ეგვიპტის ქვეყნიდან, მონობის 
სახლიდან, გამომყავდა ისინი, ვუთხარი: 1“ ყოველ მეშვიდე 
წელს გაუშვით თითოეულმა თქვენი მოძმე ებრაელი, რომელიც 
მოგეყიდათ და ექვს წელიწადს გემსახურებოდათ; 
თავისუფლად გაუშვი-მეთქი შენგან. მაგრამ არ გამიგონა 
თქვენმა მამა-პაპამ და ყური არ მათხოვა. 12 თქვენ მოინანიეთ 
და სწორად მოიქეცით ჩემს თვალში რომ თითოეულმა 
თავისუფლება გამოუცხადა თავის მოძმეს და ჩემ წინაშე 
აღთქმა დადო ამ სახლში, რომელიც ჩემი სახელით იწოდება. 
16 მერე გუნება გეცვალათ და შელახეთ ჩემი სახელი, 
დაიბრუნეთ თითოეულმა ყმა და მხევალი, რომლებიც 
გაშვებული გყავდათ მათ ნებაზე, და აიძულეთ ისინი კვლავ 
ყმებად და მხევლებად გაგხდომოდნენ. 17 ამიტომ ასე ამბობს 
უფალი: რაკი არ დამემორჩილეთ და არ გაუშვით თითოეულმა 
თავისი მოძმე და თითოეულმა თავის მახლობელი, აჰა, მე 
გამოვუშვებ, ამბობს უფალი, მახვილს, შავ ჭირსა და შიმშილს 
თქვენზე და გაგხდით სააბუჩოდ ქვეყნის ყველა სამეფოსთვის. 
18 ჩავაგდებ ჩემი აღთქმის დამრღვევებს, ვინც არ შეასრულა 
აღთქმის სიტყვები, ჩემ წინაშე რომ დადეს, როცა ორად 
გახლიჩეს ხბო და მის ნაწილებს შორის გაიარეს, 19 იუდას 
მთავრებს და იერუსალიმის მთავრებს, კარისკაცებს და 
მღვდელებს, ქვეყნის მთელ ხალხს, რომლებმაც გაიარეს ხბოს 
ნაწილებს შთრის, 29 ჩავაგდებ მათ მათი მტრებისა და მათი 
მესისხლეების ხელში და მათი გვამები ცის ფრინველთა და 
მიწის მხეცთა საჯიჯგნი გახდება. 21 ხოლო ციდკიას, იუდას 
მეფეს, და მის მთავრებს ჩავაგდებ მათი მტრებისა და 
მესისხლეების ხელში, ბაბილონის მეფის ლაშერის ხელში, 
რომელმაც ახლა დაგანებათ თავი და მოხსნა ალყა. 2? ასე 
ვბრძანებ, ამბობს უფალი, და მოვაბრუნებ მათ ამ ქალაქისკენ, 
შეუტევენ და აიღებენ მას და ცეცხლში დასწვავენ. უდაბნოდ 
ვაქცევ იუდას ქალაქებს და გავაუკაცურებ. 


თავი 35 


1 სიტყვა, რომელიც იყო იერემიას მიმართ უფლისგან იუდას 
მეფის იეჰოაკიმ იოშიას ძის დროს: ? წადი რექაბიანთა თემში, 
ელაპარაკე და მოიყვანე ისინი უფლის სახლში, ერთ-ერთ 
სენაკში და ღვინო შეასვი. 3 წამოვიყვანე იაზანია, ძე 
იერემიასი, ძისა ხაბაცინიასი, მისი ძმები, მისი შვილები და 
რექაბიანთა მთელი თემი, 4 და მივიყვანე ისინი უფლის სახლში 
ღვთისკაცის, ხანან იგდალიას, სენაკში, რომელიც მთავართა 
სენაკის გვერდით იყო, მაყასეია შალუმის ძის, ზღურბლის 
მცველის, სენაკის ზემოთ. ? წინ დავუდგი რექაბიანთა თემის 
შვილებს ღვინით სავსე თასები და ფიალები და ვუთხარი მათ: 
შესვით ღვინო. 9 თქვესა ღვინოს არა ვსვამთ, რადგან იონადაბ 
რექაბის ძემ, ჩვენმა წინაპარმა გვიანდერძა, ღვინოს ნუ 
დალევთ ნურასოდეს, ნურც თქვენ და ნურც თქვენი შვილებიო. 
7 სახლებს ნუ ააშენებთ, თესლს ნუ დათესავთ, ვენახს ნუ 
გააშენებთ, ნურაფერს იქონიებთ; მხოლოდ კარვებში 
იცხოვრეთ მთელი სიცოცხლე, რათა დიდხანს იცოცხლოთ 
დედამიწის ზურგზე, სადაც მდგმურებად ხართო. 89 ჩვენც 
ვემორჩილებით იონადაბ რექბბის ძეს, ჩვენს წინაპარს, 
ყველაფერში, რაც გვიანდერძა: არ დავლიოთ ღვინო მთელი 
ჩვენი სიცოცხლე, არც ჩვენ, არც ჩვენმა ცოლებმა, არც ჩვენმა 
ვაჟებმა და არც ჩვენმა ასულებმა, ? არ ვაშენოთ სახლები 
საცხოვრებლად. არა გვაქვს არც ვენახი, არც ყანა, არც 
ნათესები; 19 ვცხოვრობთ კარვებში და ვემორჩილებით 
იონადაბს, ჩვენს წინაპარს, და ყველაუერს ისე ვაკეთებთ, 
როგორც გვიანდერძა. 11 როცა ნაბუქოდონოსორი, ბაბილონის 
მეფე, მოადგა ქვეყანას, ჩვენ ვთქვით: წამო, წავიდეთ 
იერუსალიმში, გავეცალოთ ქალდეველთა და არამელთა 
ლაშქარს. და ვცხოვრობთ იერუსალიმში. 12 იყო უფლის სიტყვა 
იერემიას მიმართ ნათქვამი. 13 ასე ამბობს ცაბაოთ უფალი, 
ისრაელის ღმერთი: წადი, უთხარი იუდას ხალხს და 
იერუსალიმის მცხოვრებლებს, ნუთუ აღარ ისწავლით ჭკუას და 


არ გაიგონებთ ჩემს ნათქვამს? ამბობს უფალი. 14 სრულდება 
იონადაბ რექაბის ძის ნაანდერძევი სიტყვები თავისი 
შთამომავლებისადმი, რომ არ დალიონ ღვინო, და დღემდე არ 
სვამენ, რადგან ემორჩილებიან თავიანთი წინაპრის ანდერძს. 
მე კი გამუდმებით გელაპარაკებოდით, მაგრამ ჩემი გაგონებაც 
არ გინდოდათ. 15 გამუდმებით ვაბარებდი თქვენთან ჩემს 
მორჩილთ - წინასწარმეტყველებს: მოიქეცით ბოროტი გზიდან, 
გამოისწორეთ საქციელი, ნუ მისდევთ სხვა ღმერთებს 
თაყვანსაცემად და დარჩებით ამ მიწაზე, რომელიც თქვენთვის 
და თქვენი მამა-პაპისთვის მომიცია-მეთქი, მაგრამ თქვენ ყური 
არ მათხოვეთ და არ გამიგონეთ. 15 ასეა, ასრულებენ იონადაბ 
რექაბის შთამომავლები თავიანთი წინაპრის ნაანდერძევს. ამ 
ხალხს კი ჩემი გაგონება არ უნდა. 17 ამიტომ ასე ამბობს 
უფალი, ცაბაოთ ღმერთი, ისრაელის ღმერთი: აჰა, მოვუვლენ 
იუდას და იერუსალიმის მცხოვრებლებს ყველა ბოროტებას, 
რითაც დავემუქრე მათ, იმის გამო, რომ ველაპარაკებოდი და 
არ მიგონებდნენ, ვუხმობდი და ხმას არ მცემდნენ. 18 
რექაბიანთა თემს უთხრა იერემიამ: ასე ამბობს ცაბაოთ უფალი, 
ისრაელის ღმერთი, რაკი დაემორჩილეთ თქვენი წინაპრის, 
იონადაბის ნაანდერძევს, იცავთ მის ყოველ ნაანდერძევს და 
ყველაფერს ისე აკეთებთ, როგორც მან გიანდერძათ, 19 
ამიტომაც, ასე ამბობს ცაბაოთ უფალი, ისრაელის ღმერთი: 
არასოდეს მოაკლდეს იონადაბ რექაბის ძეს ჩემ წინაშე 


მდგომელი კაცი. 


თავი 36 


1 იუდას მეფის, იეჰოაკიმ იოშიას ძის მეოთხე წელს იყო 
უფლისგან ეს სიტყვა იერემიას მიმართ ნათქვამი: 2 აიღე 
საწერი გრაგნილი და დაწერე ზედ ყოველი სიტყვა, რაც 
მითქვამს შენთვის ისრაელზე, იუდაზე და ყველა ხალხზე იმ 
დღიდან, რაც ლაპარაკი დაგიწყე - იოშიას გამეფებიდან 
დღემდე. 3 იქნებ შეაფიქრიანოს იუდას სახლი ყველა 
უბედურებამ, რის ქმნასაც ვუპირებ მათ, იქნებ მიატოვონ 
თავიანთი ბოროტი გზა და ვაპატიო დანაშაული და შეცოდება. 
4 უხმო იერემიამ ბარუქ ნერიას ძეს და დაწერა ბარუქმა 
გრაგნილზე იერემიას კარნახით უფლის ყოველი სიტყვა, რაც 
ნათქვამი ჰქონდა იერემიასთვის უფალს. ? დაავალა იერემიამ 
ბარუქს: მე დამწყვდეული ვარ, არ შემიძლია უფლის სახლში 
მისვლა. 95 შენ თვითონ წადი უფლის სახლში და, მარხვის 
დღეს, ხალხის გასაგონად წაიკითხე ეს გრაგნილი, რომელზეც 
ჩემი კარნახით გაქვს უფლის სიტყვები დაწერილი; მთელი 
იუდას ხალხის და მისი ქალაქვბიდან მოსულთა გასაგონად 
წაიკითხე. 7 იქნებ მისწვდეს მათი მუდარა უფალს და მოიქცნენ 
თავიანთი ბოროტი გზიდან, რადგან დიდია რისხვა და წყრომა, 
რითაც დააშინა უფალმა ეს ხალხი. 8 ყველაფერი ისე გააკეთა 
ბარუქ ნერიას ძემ, როგორც დაავალა მას იერემია 
წინასწარმეტყველმა, რომ წაეკითხა წიგნიდან უფლის სიტყვები 
უფლის სახლში. 7? იუდას მეფის, იეჰოაკიმ იოშიას ძის, მეხუთე 
წელს, მეცხრე თვეს, გამოუცხადეს მარხვა უფლის წინაშე 
იერუსალიმის მთელ ხალხს და ყველას, ვინც კი იუდას 
ქალაქებიდან იერუსალიმში იყო მოსული. 19 წაიკითხა ბარუქმა 
წიგნიდან მთელი ხალხის გასაგონად იერემიას სიტყვები 
უფლის სახლში, გემარიას, შაფან მწერლის ძის ოთახში, 
რომელიც მდებარეობდა ზემო ეზოში, უფლის სახლის კარიბჭის 
შესასვლელთან. 11 გაიგონა მიქაიამ, შაფანის ძემ, გემარიას 
ძემ, უფლის სიტყვები, წიგნიდან წაკითხული, 12 ჩავიდა მეფის 
სახლში, მეფის მწერლის ოთახში, სადაც იჯდა ყველა მთავარი, 


ელიშამაყ მწერალი, დალაია შემაყიას ძე, ელნათან ყაქბორის 
ძე, გემარია შაფანის ძე, ციდკია ხანანიას ძე და ყველა 
მთავარი. 13 მოახსენა მათ მიქაიამ ყოველი სიტყვა, რაც 
გაიგონა, როცა ბარუქი წიგნიდან კითხულობდა ხალხის 
გასაგონად. 1“ მაშინ გაგზავნეს მთავრებმა ბარუქთან იეჰუდი, 
ნეთანიას ძე, შელამიას ძე, ქუშის ძე და შეუთვალეს: აიღე 
ხელში გრაგნილი, რომელსაც ხალხის გასაგონად 
კითხულობდი, და მოდი. აიღო ბარუქ ნერიას ძემ ხელში 
გრაგნილი და მივიდა მათთან. 15” უთხრეს: დაჯექი და წაიკითხე 
ჩვენს გასაგონად. წაიკითხა ბარუქმაც მათ გასაგონად. 10 როცა 
მოისმინეს ყოველი სიტყვა, შეეშინდათ ერთმანეთის 17 და 
უთხრეს ბარუქს: გვითხარი, რატომ ჩაიწერე მისი კარნახით ეს 
სიტყვები? 18 უთხრა მათ ბარუქმა: თავად მკარნახობდა ამ 
სიტყვებს და მეც ვიწერდი წიგნში მელნით. 19 უთხრეს 
მთავრებმა ბარუქს: წადი და დაიმალეთ შენ და იერემია, 
კაციშვილმა არ გაიგოს თქვენი სამყოფელი! 29 ეახლნენ კარზე 
მეფეს (გრაგნილი კი ელიშამაყ მწერლის ოთახში შეინახეს) და 
მოახსენეს მეფეს ყოველი სიტყვა. 21 გაგზავნა მეფემ იეჰუდი 
გრაგნილის მოსატანად; მოიტანა იეჰუდიმ იგი ელიშამაყ 
მწერლის ოთახიდრ და წაიკითხა მეფისა და ყველა მთავრის 
გასაგონად, ვინც მეფესთან იდგა. 22 ხოლო მეფე საზამთრო 
სასახლეში იჯდა, რადგან მეცხრე თვე იყო, და მის წინ მაყალი 
ენთო. 23 წაიკითხავდა თუ არა იეჰუდი სამ-ოთხ სვეტს, 
მოჭრიდა მეფე მწერლის დანით და ჩააგდებდა ცეცხლში, 
მაყალში რომ ენთო, ვიდრე მთელი გრაგნილი მთლიანად არ 
დაიწვა მაყალის ცეცხლში. 24 არ შეშინებულან, არც სამოსელი 
შემოუგლეჯიათ მეფეს და მის მორჩილთ, როცა ყველა ეს 
სიტყვა მოისმინეს. 22 კიდეც ევედრებოდნენ მეფეს ელნათანი, 
დელაია და გემარია, არ დაეწვა გრაგნილი, მაგრამ არ 
გაუგონა მათ. 29 უბრძანა მეფემ უფლისწულ იერახმიელს, 
სერაია ყაზრიელის ძეს და შელემია ყაბდიელის ძეს, 
მოეყვანათ მწერალი ბარუქი და წინასწარმეტყველი იერემია. 
მაგრამ უფალმა დაიფარა ისინი. 27 იყო უფლის სიტყვა 
ირემიას მიმართ ნათქვამი მას შემდეგ, რაც მეფემ დაწვა 


გრაგნილი და ყოველი სიტყვა, რომელიც დაწერილი ჰქონდა 
ბარუქს იერემიას კარნახით: 28 აიღე სხვა გრაგნილი და 
დაწერე მასზე ყოველი სიტყვა, რაც იმ პირველ გრაგნილზგ 
ეწერა, რომელიც იუდას მეფემ, იეჰოაკიმმა დაწვა. 2? თქვი 
იეჰოაკიმზე, იუდას მეფეზე: ასე ამბობს-თქო უფალი: შენ დაწვი 
ეს გრაგნილი და ამბობდი: რატომ დაწერე, რომ უეჭველად 
მოვა ბაბილონის მეფე, ამოაგდებს ამ ქვეყანას, ამოაგდებს 
ადამიანისა და პირუტყვის სახსენებელსო? 39 ამიტომ ასე 
ამბობს უფალი იეჰთაკიმ იუდას მეფეზე: არ ეყოლება მას 
შთამომავალი, დავითის მოსაყდრე. ეგდება მისი გვამი დღის 
ხვატში და ღამის ყინვაში. 31 დავსჯი მას, მის მოდგმას და მის 
მორჩილებს მათი დანაშაულის გამო; მოვუვლენ მათ - 
იერუსალიმის ყველა მცხოვრებს და იუდას ხალხს ყველა 
უბედურებას, რითაც ვემუქრებოდი, მაგრამ არ ესმოდათ. 32 
აიღო იერემიამ მეორე გრაგნილი და მისცა იგი ბარუქ ნერიას 
ძეს, მწერალს, და მანაც დაწერა მასზე იერემიას კარნახით 
ყოველი სიტყვა იმ წიგნისა, რომელიც დაწვა ცეცხლში 
იეჰოაკიმმა, იუდას მეფემ. მას კიდევ დაემატა სხვა ბევრი 
მსგავსი სიტყვა. 


თავი 37 


1 გამეფდა ქონია იეჰოაკიმის ძის ნაცვლად ციდკია იოშიას ძე, 
რომელიც ნაბუქოდონოსორმა, ბაბილონის მეფემ, გაამეფა 
იუდას ქვეყანაში. 2 არ ესმოდათ არც მას, არც მის მორჩილებს, 
არც მდაბიო ხალხს უფლის სიტყვები, რომელსაც იერემია 
წინასწარმეტყველის ხელით აცხადებდა იგი. 3 მიუგზავნა მეფე 
ციდკიამ იეჰუქალ შელემიას ძე და სოფონია მაყასეს ძე, 
მღვდელი, იერემია წინასწარმეტყველს, შეუთვალა: შეევედრე 
ჩვენთვის უფალს, ჩვენს ღმერთს. 4 მაშინ თავისუფლად მიდი- 
მოდიოდა იერემია, ჯერ კიდევ არ დაემწყვდიათ 
საპყრობილეში. ? ამასობაში გამოვიდა ფარაონის ლაშქარი 
ეგვიპტიდან და გაიგეს ეს ამბავი იერუსალიმზე მიმდგარმა 
ქალდეველებმა და მოხსნეს ალყა. 9 იყო უფლის სიტყვა 
იერემია წინასწარმეტყველის მიმართ ნათქვამი; 7 ასე ამბობს 
უფალი, ისრაელის ღმერთი: ასე უთხარით იუდას მეფეს, 
რომელმაც ჩემთან გამოგგზავნათ შესაკითხად: აჰა, თავის 
ქვეყანაში, ეგვიპტეში, დაბრუნდება ფარაონის ლაშქარი, 
თქვენს დასახმარებლად რომ გამოვიდა. 8 მობრუნდებიან 
ქალდეველები, შეუტევენ ამ ქალაქს, აიღებენ და ცეცხლში 
დაწვავენ. ? ასე ამბობს უფალი: თავს ნუ მოიტყუებთ, უეჭველად 
გაგვეცლებიანო ქალდეველები, რადგან არ გაგეცლებიან. 19 
კიდეც რომ დაამარცხოთ ქალდეველთა მთელი ლაშქარი, 
თქვენ რომ გიტევთ, და მხოლოდ დაჭრილებიღა დარჩნენ 
მათგან თავ-თავის კარვებში, ისინი მაინც წამოდგებიან და 
გადაწვავენ ამ ქალაქს. 11 როცა ქალდეველთა ლაშქარი 
ფარაონის ლაშქრის შიშით გაეცალა იერუსალიმს, 12 დააპირა 
იერემიამ იერუსალიმიდან გასვლა, რომ წასულიყო ბენიამინის 
მხარეში, რათა იქ ხალხში წილი დაედო. 13 ბენიამინის 
კარიბჭესთან რომ მივიდა, იქ დახვდა საყარაულოს უფროსი, 
სახელად ირია ძე შელემიასი, ძე ხანანიასი, და მან შეიპყრო 
იერემია წინასწარმეტყველი და უთხრა: ქალდეველებთან 
გადადიხარო! 1“ მიუგო იერემთამ: ტყუილია. არ გადავდივარ 


ქალდეველებთან. მაგრამ არ დაუჯერა ირიამ იერემიას, 
შეიპყრო იგი და მთავრებთან მიიყვანა. 12 გაურისხდნენ 
მთავრები იერემიას, სცემეს და ჩააგდეს საპატიმროში, 
იონათან მწერლის სახლში, რადგან სატუსაღო სახლად 
ჰქონდათ იგი. 19 როცა იერემია ჩავიდა დილეგში და კარგა 
ხანი დაჰყო იქ, 17 გაგზავნა მეფე ციდკიამ კაცი, მოაყვანინა იგი 
და შეეკითხა თავის სახლში საიდუმლოდ: არის სიტყვა 
უფლისაგან? მიუგო იგრემიამ: არის. ბაბილონის მეფის ხელში 
ჩავარდები. 18 უთხრა იერემიამ მეფე ციდკიას: რა დაგიშავე ან 
შენ ან შენს მორჩილებტს, ან ამ ხალხს, სატუსაღოში რომ 
ჩამაგდეს? 1? სად არიან თქვენი წინასწარმეტყველნი, რომ 
გიწინასწარმეტყველებდნენ: არ დაგეცემათ თქვენ და ამ 
ქვეყანას ბაბილონის მეფეო? 29 ახლა ისმინე, მეფე-ბატონო, 
მოგწვდეს ჩემი მუდარა: ნუ დამაბრუნებ იონათან მწერლის 
სახლში მოსაკვდავად. 21 ბრძანა მეფე ციდკიამ და ჩააბარეს 
იერემია საყარაულო ეზოში, და აძლევდნენ ყოველდღიურად 
ერთ პურის კოკორს ხაბაზთა რიგიდან, ვიდრგ არ გათავდა 
პურის მარაგი ქალაქში. და ასე იჯდა იერემია საყარაულო 
ეზოში. 


თავი 38 


1 გაიგონეს შეფატია მათანის ძემ, გედალია ფაშხურის ძემ, 
იუქალ შელემიას ძემ და ფაშხურ მალქიას ძემ სიტყვები, 
რომელსაც იერემია ეუბნებოდა ხალხს. ? ასე ამბობს უფალი: 
ვინც დარჩება ამ ქალაქში, მახვილით ან შიმშილით ან შავი 
ჭირით მოკვდება, ხოლო ვინც გადავა ქალდეველებთან, 
გადარჩება. ნადავლად საკუთარი სიცოცხლე ექნება და 
იცოცხლებს. 3 ასე ამბობს უფალი: ბაბილონის მეფის ლაშქარს 
ჩაუვარდება ხელში ეს ქალაქი და დაიპყრობს მას ბაბილონის 
მეფე. “ უთხრეს მთავრებმა მეფეს: სიკვდილით უნდა დაისაჯოს 
ეს კაცი იმის გამო, რომ იმედს უკარგავს ამ ქალაქში 
დარჩენილ მეომრებს და მთელ ხალხს ამგვარი ლაპარაკით. 
რადგან მშვიდობას კი არ ეძებს ეს კაცი ამ ხალხისთვის, 
არამედ უბედურებას. ? თქვა მეფე ციდკიამ: აჰა, თქვენს 
ხელშია იგი. რადგან არაფერი შეუძლია, რადგან რას გააწყობს 
მეფე თქვენ წინააღმდეგ? 5 აიყვანეს იერემია და ჩააგდეს 
უფლისწულ მალმქიას ჭაში, საყარაულო ეზოში რომ იყო. 
ბაწრებით ჩაუშვეს შიგ იერემია. წყალი არ იდგა ჭაში, მხოლოდ 
შლამი იყო და ჩაეფლო იერემია შლამში. ” გაიგო ყებედ- 
მელექმა, ეთიოპელმა საჭურისმა, რომელიც მეფის სასახლეში 
იყო, რომ ჭაში ჩააგდეს იერემია. მეფე კი ბენიამინის კარიბჭეში 
იჯდა. 5 გამოვიდა ყებედ-მელექი მეფის სასახლიდან და ასე 
უთხრა მეფეს: 9? მეფე-ბატონო! დააშავეს ამ კაცებმა, ასე რომ 
მოექცნენ იერემია წინასწარმეტყველს, ჭაში რომ ჩააგდეს; ხომ 
მოკვდა შიმშილით, რადგან პური აღარ არის ქალაქში. 19 ასე 
უბრძანა მეფემ ყებედ-მელექს, ეთიოპელს: წაიყვანე აქედან 
ოცდაათი კაცი და ამოიყვანე იერემია წინასწარმეტყველი 
ჭიდან, ვიდრე არ მომკვდარა. 11 წაიტანა ყებედ-მელექმა 
კაცები და წავიდა მეფის სასახლეში, საგანძურს ქვეშ, მოკრიფა 
ძონძები და ძველმანი სამოსელი და თოკები ჩაუგზავნა ჭაში 
იერემიას. 12 უთხრა ყებედ-მელექმა, ეთიოპელმა, იერემიას: 
იღლიების ქვეშ ამოიფინე ეს ძონძები და ძველმანები 


თოკებად. ასეც მოიქცა იერემია. 13 ამოათრიეს იერემია 
თოკებით და ამოიყვანეს ჭიდან. და დარჩა იერემია 
საყარაულო ეზოში. 1“ გაგზავნა კაცი მეფე ციდკიამ და 
მოაყვანინა იერემია წინასწარმეტყველი თავისთან, უფლის 
სახლის მესამე შესასვლელთან, და უთხრა მეფემ იერემიას: 
ერთ რამეს შეგეკითხები, არაფერი დამიმალო. 12 უთხრა 
იერემიამ ციდკიას: თუ გაგიმხილე, ხომ სიკვდილით დამსჯი? 
და თუ გირჩიე რამე, მაინც არ გამიგონებ. 19 საიდუმლოდ 
დაუფიცა იერემიას მეფე ციდკიამ და უთხრა: უფალს გეფიცები, 
რომელმაც ეს სული ჩაგვიდგა, თუ სიკვდილით დაგსაჯო ან თუ 
იმათ ხელში ჩაგაგდო, შენი სიკვდილი რომ სწადიათ. 17 უთხრა 
იერემიამ ციდკიას: ასე ამბობს უფალი, ცაბაოთ ღმერთი, 
ისრაელის ღმერთი: თუ ჩაბარდები ბაბილონის მეფის 
სარდლებს, სიცოცხლეს იხსნი და ეს ქალაქიც არ დაიწვება 
ცეცხლში. შენც გადარჩები და შენი სახლიც. 18 თუ არ 
ჩაბარდები ბაბილონის მეფეს, ქალდეველთა ხელში 
ჩავარდება ეს ქალაქი და ცეცხლში დაწვავენ. ვერც შენ 
წაუხვალ მათ ხელიდან. 19 უთხრა მეფე ციდკიამ იერემიას: 
იუდაელებისა მეშინია, ქალდეველთა მხარეზე რომ არიან 
გადასული. მათ ხელთ არ მიმცენ, რომ შეურაცხმყონ. 29 უთხრა 
იერემიამ: არ მიგცემენ. ოღონდ ყური დაუგდე უფლის ხმას, 
რასაც მე გელაპარაკები, და კარგად წაგივა საქმე, თავს 
გადაირჩენ. 21 თუ არ ისურვებ დანებებას, აჰა, ეს სიტყვა, 
რომელიც გამომიცხადა უფალმა: 2? აჰა, ყველა ქალს, ვინც 
იუდას მეფის სასახლეში დარჩა, ბაბილონის მეფის სარდლებს 
მიჰგვრიან. იტყვიან ქალები: მოგატყუეს და გძლიეს შენმა 
კეთილისმყოფელება, ლიაში ჩაგეფლა ფეხი, მათ კი 
მიგატოვეს და წავიდნენ. 23 ყველა შენს ცოლს და შვილს 
ქალდეველებს მიჰგვრიან; ვერც შენ გაექცევი მათ, რადგან 
ბაბილონის მეფის ხელში ჩავარდები და ეს ქალაქიც ცეცხლში 
დაიწვება. 24 უთხრა ციდკიამ იერემიას: კაცისშვილმა არ უნდა 
იცოდეს ეს ამბავი, თუ სიკვდილი არ გინდა. 22 თუ მთავრებმა 
გაიგეს ჩვენი ლაპარაკი, მოვიდნენ შენთან და გკითხეს: 
გვითხარი, რას ელაპარაკებოდი მეფეს, არ დაგვიმალო, თუ 


სიკვდილი არ გინდა, ან მეფე რას გელაპარაკებოდაო, 29 
მიუგე: ჩემი მუდარა მოვახსენე მეფეს, რომ აღარ დამაბრუნონ- 
თქო იონათანის სახლში და არ მოვკვდე-თქო იქ. 27 მოვიდნენ 
მთავრები იერემიასთან და გამოკითხვა დაუწყეს. მანაც 
ყველაფერი ისე მოახსენა მათ, როგორც მეფისგან ჰქონდა 
ნაბრძანები. ხმა აღარ გასცეს, რადგან ვერაფერი გაიგეს. 28 
იჯდა იერემია საყარაულო ეზოში იერუსალიმის აღებამდე და 
იერუსალიმის აღების შემდეგაც. 


თავი 39 


1 იუდას მეფის, ციდკიას მეცხრე წელს, მეათე თვეს, მოადგა 
ბაბილონის მეფე ნაბუქოდონოსორი მთელი თავისი 
ლაშქრითურთ იერუსალიმს და ალყა შემოარტყა. 2 ციდკიას 
მეთერთმეტე წელს, მეოთხე თვის მეცხრე დღეს გატყდა 
ქალაქი. 3 შემოვიდნენ ბაბილონის მეფის სარდლები და შუა 
კარიბჭესთან გაჩერდნგნ - ნერგალ-სარეცერი, სამგარნებუ, 
სარსექიმი, საჭურისთა უხუცესი, ნერგალ სარეგერი, რაბ-მაგი 
და ბაბილონის მეფის დანარჩენი სარდლები. 4 როგორც კი 
დაინახეს ისინი იუდას მეფე ციდკიამ და მისმა მეომრებმა, 
გაიქცნენ და გავიდნენ ღამით ქალაქიდან მეფის ბაღის გზით, 
კარიბჭეში, ორ კედელს შორის რომ არის, და დაადგნენ 
ყარაბას გზას. ? უკან დაედევნა მათ ქალდეველთა ლაშქარი და 
მიეწია ციდკიას იერიქონის ველზე. შეიპყრეს და მიჰგვარეს 
ნაბუქოდონოსორს, ბაბილონის მეფეს, რიბლაში, ხამათის 
ქვეყანაში, და მანაც განაჩენი გამოუტანა ციდკიას. 9 თვალწინ 
დაუხოცა რიბლაში ბაბილონის მეფემ შვილები ციდკიას. 
იუდაელი წარჩინებულნიც დახოცა ბაბილონის მეფემ. 7 
თვალები დათხარა ციდკიას და ბორკილები დაადო, რომ 
ბაბილონში წაეყვანათ. 8 მეფის სასახლე და ხალხის სახლები 
გადაწვეს ქალდეველებმა და იერუსალიმის კედლები 
დაანგრიეს. ? ხოლო დანაშთომი ხალხი, ვინც ქალაქში დარჩა, 
და მის მხარეზე გადასულნი, და დანაშთომი ხალხი, ვინც 
დრჩა, ბაბილონში გადაასახლა ნებუზარადანმა. 19 ღარიბ- 
ღატაკნი, რომელთაც არაფერი ებადათ, დატოვა 
ნებუზარადანმა, ქონდაქართუხუცესმა, იუდას ქვეყანაში და 
მისცა მათ ვენახები და ყანები იმავე დღეს. 11 ხოლო იერემიას 
საქმე ნებუზარადანს, ქონდაქართუხუცესს, მიანდო ბაბილონის 
მეფემ და უთხრა: 12 წაიყვანე და თვალი გეჭიროს მასზე, 
არაფერი დაუშავო, არამედ ისე მოექეცი, როგორც თავად 
გითხრას. 13 გაგზავნეს ხალხი ნებუზარადანმა, 
ქონდაქართუხუცესმა, ნებუშაზბანმა, საჭურისთუხუცესმა, 


ნერგალ-სარეცერმა, რაბ-მაგმა და ბაბილონის მეფის 
დიდებულებმა, 1“ გაგზავნეს და მოაყვანინეს იერემია 
საყარაულო ეზოდან და ჩააბარეს გედალიას, ასიკამის ძეს, 
შაფანის ძეს, რომ შინ გაეშვა. ასე დარჩა იგი ხალხში. 12 
საყარაულო ეზოში პატიმრად ყოფნისას უფლის სიტყვა იყო 
იერემიას მიმართ ნათქვამი: 16 წადი, უთხარი ყებედ-მელექს, 
ეთიოპიელს: ასე ამბობს-თქო ცაბაოთ უფალი, ისრაელის 
ღმერთი; აჰა, ბოროტად ავახდენ ამ ქალაქზე ჩემს სიტყვებს, 
არა კეთილად. იმ დღესვე, შენ წინაშე ახდება ყველაფერი. 17 
შენ დაგიფარავ იმ დღეს, ამბოხს უფალი, და არ ჩავარდები იმ 
ხალხის ხელში, ვისიც გეშინია. 18 ნამდვილად გიხსნი და 
მახვალით არ დაეცემი, ნადავლად დაგრჩება სიცოცხლე, 
რადგან ჩემი იმედი გქონდა, ამბობს უფალი. 


თავი 40 


1 სიტყვა, რომელიც იყო იერემიას მიმართ უფლისგან მას 
შემდეგ, რაც გაუშვა იგი ნებუზარადანმა, ქონდაქართუხუცესმა, 
რამადან; როცა გამოიყვანა, ბორკილდადებული იყო იგი 
დატყვევებულ იერუსალიმელებსა და იუდაელებს შორის, 
რომლებიც ბაბილონში უნდა გადაესახლებინათ. 2 გამოიყვანა 
ქონდაქართუხუცესმა იერემია და უთხრა: უფალმა, თქვენმა 
ღმერთმა, შეაჩვენა ეს ადგილი; 3 აახდინა უფალმა და ისე 
გააკეთა, როგორც ნათქვამი ჰქონდა, რადგან შესცოდეთ 
უფალს და არ გაიგონეთ მისი ხმა. ამიტომაც შეგემთხვათ ეს 
ამბავი. 4 აჰა, ახლა გათავისუფლებ ბორკილებისგან, ხელზე 
რომ გადევს. თუ გინდა ჩემთან ერთად ბაბილონში წამოსვლა, 
წამოდი და მზრუნველობას არ მოგაკლესა; თუ არ გინდა ჩემთან 
ერთად ბაბილონში წამოსვლა, ნუ წამოხვალ. შენს წინაა 
მთელი ქვეყანა, სადაც მოგეწონოს და უკეთესად მოგეჩვენოს, 
იქ წადი. ? ჯერ პასუხი არ ჰქონდა გაცემული - ან დაბრუნდი 
გედალიასთან, ძესთან ახიკამისა, ძისა შაფანისა, რომელსაც 
ბაბილონის მეფემ იუდას ქალაქები ჩააბარა, და იცხოვრე იქ, 
ხალხში; ან სადაც მიაგეწონება, იქ წადი. მისცა მას 
ქონდაქართუხუცესმა საგზალი და საჩუქარი და გაუშვა. 9 
მოვიდა იერემია გედალია ახიკამის ძესთან, მიცფაში, და 
დაიწყო ცხოვრება ქვეყანაში დარჩენილ ხალხს შორის. 7 როცა 
გაიგეს ველზე მყოფი ჯარების სარდლებმა და მათმა კაცებმა, 
რომ გედალია ახიკამის ძისთვთს ჩაუბარებია ბაბილონის 
მეფეს ქვეყანა და ხალხი დედაწულიანად, ღარიბი და 
მდიდარი, ვინც არ გადასახლებულა ბაბილონში, 8 მივიდნგნ 
გედალიასთან მიცფაში ისმაელ ნეთანიას ძე, იოხანანი, 
იონათანი, კარეახიანები, სერაია თანხმეთის ძე, ნეტოფელი 
ყეფიანები, იეზანია მაყაქათის ძე და მათი კაცები. ? ეფიცებოდა 
გედალია, ძე ახიკამისა, ძე შაფანისა მათ და მათ კაცებს: ნუ 
გაშინებთ ქალდეველთა მორჩილება. დარჩით ქვეყანაში და 
დაემორჩილეთ ბაბილონის მეფეს; უკეთესი იქნება თქვენთვის. 


10 ხოლო მე მიცფაში ვრჩები, რომ ვიდგე ქალდეველთა 
წინაშე, როცა მოვლენ ჩვენთან. თქვენ კი შეაგროვეთ ღვინო, 


საზაფხულო ხილი და ზეთი და თქვენს ჭურჭლებში შეინახეთ. 
იცხოვრეთ ქალაქებში, რომლებიც გიჭირავთ. 11 ამასობაში 
მოაბის, ყამონის, ედომის და სხვა ქვეყნების იუდავლებმაც 
გაიგეს, რომ იუდაში დატოვა დანარჩომი ხალხი ბაბილონის 
მეფემ და რომ გედალია, ძე ახიკამისა, ძისა შაფანისა, 


დაუდგინა მათ. 12 დაბრუნდნენ იუდაელები იმ ადგილებიდან, 
სადაც გაგდებული იყვნენ; მოვიდნენ იუდას ქვეყანაში 
გედალიასთან მიცფას და შეაგროვეს უზომო ღვინო და 
საზაფხულო ხილი. 13 მივიდნენ იოხანან კარეახის ძე და ველზე 
დარჩენილი ჯარების სარდლები გედალიასთან მიცფას. 14 
უთხრეს მას: იცოდეთ, შენს მოსაკლავად გამოგზავნაო 
ბაყალიმმა, ყამონელთა მეფემ, ისმაელ ნეთანიას ძე. მაგრამ 
არ დაუჯერა მათ გედალია ახიკამის ძემ. 12 იოხანან კარეახის 
ძემ უთხრა გედალიას მიცფაში საიდუმლოდ: გამიშვი და 
მოვკლავ ისმაელ ნათანიას ძეს, კაციშვილი ვერაფერს გაიგებს. 
შენ უნდა მოგკლას, რატომ უნდა გაიფანტონ იუდაელები, 
შენთან რომ არიან შემოკრებილნი, და დაიღუპოს იუდას 
დანაშთომი? 165 უთხრა გედალია ახიკამის ძემ იოახანან 
კარეახის ძეს: ნუ იზამ ამას, რადგან ტყუილს ლაპარაკობ 
ისმაელზე. 


თავი 41 


1 მეშვიდე თვეს იყო, რომ მივიდნენ ისმაელი, ძე ნეთანიასი, 
ძისა ელიშამაყისა, მეფეთა ნათესავი და მეფის დიდებულები 
ათი კაცითურთ გედალია ახიკამის ძესთან მიცფას და ჭამეს იქ 
პური ერთად, მიცფაში. 2? წამოიჭრნენ ისმაელ ნეთანიას ძე და 
მისი თანმხლები ათი კაცი და განგმირეს მახვილით გედალია, 
ძე ახიკამისა, ძისა შაფანისა. მოკლეს კაცი, რომლისთვისაც 
ჩაბარებული ჰქონდა ბაბილონის მეფეს ქვეყანა. 3 ყველა 
იუდაელთ, ვინც კი გედალიასთან იყო მიცფაში და ქალდეველი 
ჯარისკაცები, ვინც იქ იმყოფებოდნენ, დახოცა ისმაელმა. 4 
გედალიას მკვლელობის მეორე დღეს, როცა კაციშვილმა 
არაფერი იცოდა, ? მოვიდა ხალხი შექემიდან, სილოამიდან და 
სამარიიდან - ოთხმოცი კაცი, წვერგაპარსულნი, 
ტანისამოსშემოგლეჯილნი და სახედაკაწრულნი, ძღვენითა და 
საკმევლით ხელში უფლის სახლისათვის. 9 გამოეგება მათ 
ისმაელ ნეთანიას ძე მიცფადან, მოდიოდა და ტიროდა და, 
როცა მათ შეხვდა, უთხრა: შედით გედალია ახიკამის ძესთან! 7 
როცა შუაგულ ქალაქში შევიდნენ, ისინიც დახოცეს ისმაელ 
ნეთანიას ძემ და მასთან მყოფმა ხალხმა და ჭაში ჩაყარეს. 8 
აღმოჩნდა მათ შორის ათი კაცი, რომელთაც უთხრეს ისმაელს: 
ნუ დაგვხოცავთ, რადგან გადამალული გვაქვს ყანაში 
ხორბალი, ქერი, ზეთი და თაფლი. ისიც გაჩერდა და არ 
დახოცა ისინი მათ ძმებთან ერთად. 7? ჭა, სადაც ისმაელმა 
გედალიას გამო დახოცილი ხალხის გვამები ჩაყარა, ის ჭა იყო, 
რომელიც მეფე ასამ ამოიღო ისრაელის მეფის, ბაყაშას შიშით. 
ის აავსო ისმაელ ნეთანიას ძემ დახოცილებით. 19 დაატყვევა 
ისმაელმა მთელი დანარჩომი ხალხი, მიცფაში ვინც იყო: მეფის 
ასულები, მიცფაში დარჩენილი მთელი ხალხი, რომელიც 
გედალია ახკამის ძეს ჩააბარა ნებუზარადანმა, 
ქონდაქართუხუცესმა. ისინი დაატყვევა ისმაელ ნეთანიას ძემ 
და წავიდა, რათა ყამონიანებთნ გადასულიყო. 11 როცა გაიგეს 
იოხანან კარეახის ძემ და მასთან მყოფმა მხედართმთავრებმა 


ისმაელ ნეთანის ძის ჩადენილი ბოროტმოქმედების ამბავი, 12 
თან იახლეს თავიანთი კაცები და გაემართნენ ისმაელ 
ნეთანთას ძის წინააღმდეგ საბრძოლველად და მონახეს იგი 
დიდ წყალსატევთან გაბაონში. 13 როცა დაინახა ისმაელის 
თანმხლებმა ხალხმა იოხანან კარეახის ძე და მასთან მყოფი 
მხედართმთავრები, გაიხარა. 14 და პირი იბრუნა ყველამ, ვინც 
მიცფადან ტყვედ ჰყავდა წამოყვანილი ისმაელს, გაბრუნდნენ 
და იოხანან კარეახის ძესთან მივიდნენ. 12 ხოლო ისმაელ 
ნეთანიას ძე გაექცა რვა კაცითურთ იოხანანს და 
ყამონიანებთან გადავიდა. 16 წაიყვანეს იოხანან კარეახის ძემ 
და მასთან მყოფმა მხედართმთავრებმა მთელი დანარჩომი 
ხალხი, რომელიც ტყვედ წამოასხა მიცფადან ისმაელ ნეთანიას 
ძემ გედალია ახიკამის ძის მოკვლის შემდეგ, მათ შორის: 
მამაკაცები, მეომრები, ქალები და ბავშვები, საჭურისები, 
რომლებიც გაბაონიდან დააბრუნა. 17 წავიდნენ და დადგნენ 
გერუთ-ქიმჰამთან, ბეთლემის მახლობლად, რომ ეგვიპტეში 
გადასულიყვნენ და 18 გარიდებოდნენ ქალდეველებს; 
ეშინოდათ მათი, რადგან ისმაელ ნეთანიას ძემ მოკლა 
გედალია ახიკამის ძე, რომლისთვისაც ჩაბარებული ჰქონდა 
ქვეყანა ბაბილონის მეფეს. 


თავი 42 


1 მიადგნენ მხედართმთავრები - იოხანან კარეახის ძე, იეზანია 
ჰოშაყიას ძე და მთელი ხალხი დიდიან-პატარიანად, 2 და 
უთხრეს იერემია წინასწარმეტყველს: გევედრებით, ილოცე 
ჩვენთვის უფლის, შენი ღვთის მიმართ, მთელი ამ 
დანარჩომისთვის, რადგან მრავლიდან მცირენი დავრჩით, 
როგორც საკუთარი თვალით გვხედავ. 3 გამოგვიცხადოს 
უფალმა, შენმა ღმერთმა, რა გზით ვიაროთ და როგორ 
მოვიქცეთ. 4 უთხრა მათ იერემია წინასწარმეტყველმა: 
კეთილი. ახლა ვილოცებ უფლის, თქვენი ღვთის მიმართ, 
თქვენი თხოვნისამებრ, და ყველაფერს გამოგიცხადებთ, რასაც 
უფალი გიპასუხებთ, არაფერს დაგიმალავთ. ? უთხრეს 
იერემიას: უფალი იყოს ჭეშმარიტი და სარწმუნო მოწმე ჩვენ 
წინააღმდეგ, თუ ყველაფერი ისე არ შევასრულეთ, როგორც 
უფალი, შენი ღმერთი დაგაბარებს ჩვენთან. 9 კარგი იქნება თუ 
ცუდი, დავუჯერებთ უფალს, ჩვენს ღმერთს, ვისთანაც ჩვენ 
გაგზავნით, რომ კეთილს ვეწიოთ. ნამდვილად დავუჯერებთ 
უფალს, ჩვენ ღმერთს. 7 გავიდა ათი დღე და იყო უფლის 
სიტყვა იერემიას მიმართ. 8 დაუძახა იოხანან კარეახის ძეს, 
მასთან მყოფ მხედართმთავრებს და მთელ ხალხს დიდიან- 
პატარიანად, ? და უთხრა მათ: ასე ამბობს უფალი, ისრაელის 
ღმერთი, რომელთანაც თქვენ გამგზავნეთ, რათა თქვენი 
ვედრება მიმეტანა მის წინაშე: 1? თუ დარჩებით ამ ქვეყანაში, 
აგაშენებთ და აღარ დაგაქცევთ, დაგნერგავთ და აღარ 
ამოგძირკვავთ, რადგან ვწუხვარ, რაც უბედურება დაგმართეთ. 
11 ნუ შეგეშინდებათ ბაბილონის მეფისა, რომლისაც გეშინიათ, 
ნუ შეგეშინდებათ მისი, ამბობს უფალი, რადგან თქვენთანა 
ვარ, რათა დაგიფაროთ და დაგიხსნათ მისი ხელიდან. 12 
მოვაფენ წყალობას თქვენზე და შეგიწყალებთ ის და თქვენს 
მიწაზე დაგაბრუნებთ. 13 თუ იტყვით: არ დავრჩებითო ამ 
ქვეყანაში, არ დაუჯერებთ უფალს, თქვენს ღმერთს, 14 იტყით: 
არა, ეგვიპტეში წავალთ, სადაც არც ომს ვნახავთ, არც ბუკის 


ხმას გავიგონებთ და არც პური მოგვშივა, იქ დავრჩებითო, 12 
მაშინ ისმინე უფლის სიტყვა იუდას ნაგამალო! ასე ამბობს 
ცაბაოთ უფალი, ისრაელის ღმერთი: თუ მართლა 
გადაგიწყვეტიათ ეგვიპტეში წასვლა და კიდეც წახვედით იქ 
დასარჩენად, 15 მახვილი, რომლისაც აქ გეშინიათ, ეგვიპტის 
ქვეყანაში მიგწვდებათ; და შიმშილი, რომელსაც აქ უფრთხით, 


ეგვიპტეშიც არ მოგცილდებათ და იქ დაიხოცებით. 17 ყველა, 
ვინც კი ეგვიპტეში დასარჩენად წასვლას გადაწყვეტს, გაწყდება 
მახვილით, შიმშილით და შავი ჭირით; ვერავინ გადარჩება 
მათგან და ვერავინ გაექცევა უბედურებას, რასაც მათ დავათევ. 
18 რადგან ასე ამბობს ცაბაოთ უფალი, ისრაელის ღმერთი: 
როგორც იერუსალიმზე გადმოინთხა ჩემი მძვინვარება და 
რისხვა, ასევე გადმოინთხევა ჩემი რისხვა თქვენზე, როცა 
ეგვიპტეში მიხვალთ. შესაჩვენებელი, შესაზარებელი, 
საგინებელი და შესარცხვენელი გახდებით და ვეღარასოდეს 
იხილავთ ამ ადგილს. 13? თქვენზე ილაპარაკა უფალმა, იუდას 
ნატამალო. ნუ წახვალთ ეგვიპტეში. იცოდეთ, 
გამიფრთხილებიხართ დღეს. 29 შეაცთენთ საკუთარ თავს, 
რადგან თქვენ გამგზავნეთ უფალთან, თქვენს ღმერთთან, 
ჩვენი გულისთვის ილოცეთ უფლის, ჩვენი ღვთის მიმართ, და 
როგორც უფალი, ჩვენი ღმერთი იტყვის, გამოგვიცხადე და 
ჩვენც ისე მოვიქცევითო. 21 აჰა, გამოგიცხადეთ დღეს და არ 
გაიგონეთ უფლის, თქვენი ღვთის, ხმა და არც ის, რაც 
თქვენთან დამაბარა. 22 ამიერიდან იცოდეთ, რომ მახვილით, 
შიმშილით და შავი ჭირით გაწყდებით იმ ადგილზე, სადაც 
საცხოვრებლად წასვლა გინდათ. 


თავი 43 


1 როცა ბოლომდე გამოუცხადა იერემიამ ხალხს უფლის, მათი 
ღვთის სიტყვები, რაც დააბარა მას უფალმა, მათმა ღმერთმა 
მათთვის სათქმელად, ? მაშინ უთხრეს ყაზარია პოშაყიას ძემ, 
იოხანან კარეახის ძემ და სხვა ამპარტავანმა ხალხმა იერემიას: 
ტყუილს ლაპარაკობ. არ დაუბარებია შენთვის უფალს, ჩვენს 
ღმერთს, ნუ წახვალთო ეგვიპტეში დასარჩენად. 3 არამედ 
ბარუქ ნერიას ძემ წაგაქეზა ჩვენს წინაღმდეგ, რათა 
ქალდეველთა ხელში ჩაგვაგდოს, რომ ამოგვწყვიტონ ან 
ბაბილთნში გადაგვასახლონ. 4 არ ისმინეს იოხანან კარეახის 
ძემ და მხედართმთავრებმა უფლის ხმა, რომ ქვეყანაში 
დარჩენილიყვნენ. ? წაიყვანეს იოხანან ვარეახის ძემ და 
მხედართმთავრებმა იუდას ნატამალი, რომელიც იუდას 
ქვეყანაში დაბრუნდა საცხოვრებლად სხვადასხვა ქვეყნებიდან, 
სადაც გაფანტული იყო - 9 კაცები და ქალები, ბავშვები, მეფის 
ასულები და ყველა, ვინც ნებუზარადანმა, ქონდაქართუხუცესმა, 
გედალია ახიკამის ძესთან, შაფანის ძესთან, დატოვა (მათ 
შორის იყვნენ იერემია და ბარუქ ნერიას ძე) - 7 და გაემართნენ 
ეგვიპტის ქვეყნისკენ; არ გაიგონეს უფლის ხმა და თახფანხესში 
მივიდნენ. 8 იყო უფლის სიტყვა იერემიას მიმართ ნათქვამი 
თახფანხესში; ? აიღე ხელში დიდი ქვები და იუდაელთა 
თვალწინ ჩამარხე მოზელილ თიხაში, აგურის გამთსაწვავ 
ქურაში, ფარაონის სასახლის შესასვლელთან რომ არის, 
თახფანხესში. 19 უთხარი მათ: ასე ამბობს ცაბაოთ უფალი, 
ისრაელის ღმერთი: აჰა, ვაგზავნი, რომ მოვაყვანინო 
ნაბუქოდონოსორი, ბაბილონის მეფე, ჩემი მორჩილი, რომ 
დავუდგა ტახტი ამ ქვებზე, რომლებიც მე ჩავმარხე. მის ზემოთ 
გადაშლის იგი თავის ჩარდახსს. 11 მოვა და დაამარცხებს 
ეგვიპტის ქვეყანას. ვინც სასიკვდილოა, მოკვდება; ვინც ტყვედ 
წასაყვანია, ტყვედ წაიყვანენ; ვინც მახვილის წერაა, მახვილს 
მიეცემა. 12 ცეცხლს წავუკიდებ ეგვიპტის ღმერთების სახლებს; 
ის დაწვავს მათ და ტყვედ წაასხამს. გადაიცვამს ეგვიპტის 


ქვეყანას, როგორც მწყემსი თავის ტყაპუჭს და წავა იქიდან 
დამშვიდებით. 13 დალეწავს ბეთ-შემეშის სვეტებს, ეგვიპტის 
ქვეყანაში რომ არის, და ცეცხლში დაწვავს ეგვიპტელი 
ღმერთების სახლებს. 


თავი 44 


1 სიტყვა, რომელიც იყო იერემიას მიმართ ნათქვამი ყველა 
იუდაელზე, ვინც ეგვიპტის ქვეყანაში ცხოვრობდა - მიგდოლში, 
თახფანხესში, ნოფში და ფათროსის მხარეში. ? ასე ამბობს 
ცაბაოთ უფალი, ისრაელის ღმერთი: თქვენ თავად ნახეთ 
ყველა უბედურება, რაც იერუსალიმს და იუდას ქალაქებს 
დავათიე. აჰა, უკვე დანგრეულია და უკაცრიელი 1 იმ 
ბოროტების გამო, რასაც ჩემს გასაჯავრებლად ჩადიოდნენ, 
რომ უკმევდნენ და ემსახურებოდნენ უცხო ღმერთებს, 
რომელთაც არც თვითონ იცნობდნენ და არც მათი მამა-პაპა 
იცნობდა. 4? ვგზავნიდი მათთან ჩემს მორჩილთ, 
წინასწარმეტყველთ, გამუდმებით ვგზავნიდი და ვაბარებდი: ნუ 
ჩაიდენთ სიბილწეს, რომელიც მე მძულს-მეთქი; ? მაგრამ არ 
გაიგონეს და ყური არ მათხოვეს, რომ მოქცეულიყვნენ 
ბოროტებისგან და აღარ ეკმიათ უცხო ღმერთებისთვის. 9 
გადმოინთხა ჩემი რისხვა და წყრომა, და მოედო იუდას 
ქალაქებს და იერუსალიმის ქუჩებს; ნანგრევებად იქცნენ და 
გაუდაბურდნენ, როგორც დღეს არის. 7 ახლა ასე ამბობს 
ცაბაოთ უფალი, ისრაელის ღმერთი: რატომ სჩადიხართ დიდ 
ბოროტებას თქვენივე თავის წინააღმდეგ, რომ ამოგეძირკვოთ 
იუდადან მამრი და დედრი, ბავშვები და ძუძუმწოვრები, ისე 
რომ თქვენი ნატამალიც აღარ დარჩეს? 8 რატომ მაჯავრებთ 
თქვენი ხელის ნამოქმედარით, რომ უკმევთ უცხო ღმერთებს 
ეგვიპტის ქვეყანაში, სადაც საცხოვრებლად მოხვედით? რად 
გინდათ რომ ამოიძირკვოთ და შესაჩვენებელი და 
შესარცხვენელი გახდეთ ქვეყნის ყველა ხალხს შორის? 3? ხომ 
არ დაგვიწყნიათ ბოროტებანი, რომელთაც თქვენი მამა-პაპა, 
იუდას მეფეები, მათი ცოლები, თქვენ და თქვენი ცოლები 
სჩადიოდით იუდას ქვეყანაში და იერუსალიმის ქუჩებში? 19 
დღემდე არ გამტყდარან და არ შეშინებულან, არ შედგომიან 
ჩემს რჯულსა და წესს, რომელიც თქვენთვის და თქვენი მამა- 
პაპისთვის მაქვს მიცემული. 11 ამიტომ ასე ამბობს ცაბაოთ 


უფალი, ისრაელის ღმერთი; აჰა, საუბედუროდ და 
ამოსაძირკვად მივაქცევ პირს მთელი იუდასკენ. 12 ავიყვან 
იუდას ნატამალს, რომელმაც პირი მიაქცია ეგვიპტეში 
წასასვლელად და იქ საცხოვრებლად, და გაწყდება ყველა 
ეგვიპტის ქვეყანაში. დაეცემიან მახვილით და შიმშილით 
გაწყდებიან; დიდიან-პატარიანად მახვილით და შიმშილით 
დაიხოცებიან; შესაჩვენებელი, შესაზარებელი, შესაგინებელი 
და შესარცხვენელი გახდებიან. 13 დავსჯი ეგვიპტის ქვეყანაში 
მცხოვრებლებსაც, როგორც იერუსალიმი დავსაჯე მახვილით, 
შიმშილითა და შავი ჭირით. 14 არავინ დარჩება იუდას 
ნატამალიდან, ვინც ეგიპტეში ჩავიდა საცხოვრებლად, რომ 
უკან დაბრუნდეს იუდას ქვეყანაში, საითკენაც ეწევა მათ გული, 
რომ დაბრუნდეს იქ დასასახლებლად; რადგან ვერავინ 
დაბრუნდება ლტოლვილთა გარდა. 17 მაშინ კაცებმა, 
რომელთაც იცოდნენ, რომ მათი ცოლები უცხო ღმერთებს 
უკმევდნენ, და იქ დიდ ჯგუფად მდგარმა დედროვანმა - 
მთელმა ხალხმა, ვინც ეგვიპტის ქვეყანაში, ფათროსში 
ცხოვრობდა, მიუგეს იერემიას: 196 არ ვაპირებთ დავუჯეროთ 
შენს სიტყვას, რაც უფლის სახელით გვითხარი, 17 არამედ 
ყველაფერს ჩვენი სიტყვისამებრ გავაკეთებთ. კვლავაც 
ვუკმევთ საკმეველს ცის დედოფალს და საღვრელს 
დავუღვრით, როგორც ვაკეთებდით ჩვენ და ჩვენი მამა-პაპა, 
ჩვენი მეფეები და მთავრები იუდას ქალაქებში და 
იერუსალიმის ქუჩებში. ვძღებოდით პურით, კარგად ვიყავით და 
უბედურება არ გვინახავს. 18 რაც ცის დედოფლისადმი კმევა 
შევწყვიტეთ და საღვრელს აღარ ვუღვრით, ყველაფერი 
დაგვაკლდა და მახვილით და შიმშილით ვიხოცებით. 1? როცა 
ვუკმევთ ცის დედოფალს და საღვრელს ვუღვრით, განა ჩვენი 
ქმრების უჩუმრად ვუცხობთ მოხატულ კვერებს და ვუღვრით 
საღვრელს? 29 უთხრა იერემიამ მთელ ხალხს - მამროვანს და 
დედროვანს, და ყველას, ვინც ამგვარად უპასუხა მას: 21 განა 
არ გაიხსენა უფალმა, განა არ მოაგონდა, რომ აკმევდით 
თქვენ და თქვენი მამა-პაპა, თქვენი მეფეები და მთავრები 
იუდას ქალაქებში და იერუსალიმის ქაჩებში? 22 აღარ შეეძლო 
უფალს მოეთმინა თქვენი ავი საქმეები და სისაძაგლენი, რასაც 


სჩადიოდით, და შეიქნა თქვენი ქვეყანა უდაბური, 
გატიალებული, დაწყევლილი და უკაცრიელი, როგორც დღეს 
არის. 23 იმის გამო, რომ აკმევდით და სცოდავდით უფალს, არ 
გესმოდათ უფლის ხმა და არ მისდევდით მის რჯულს, მის 
წესებს და დარიგებებს. ამის გამო გეწიათ თქვენ ეს უბედურება, 
დღეს რომ გჭირთ. 24 უთხრა იერემიამ მთელ ხალხს და მთელ 
დედროვანს: ისმინე უფლის სიტყვა, მთელო იუდა, ვინც კი 
ხართ ეგვიპტის ქვეყანაში. 22 ასე ამბობს ცაბაოთ უფალი, 
ისრაელის ღმერთი: დედროვანო რასაც თქვენი ბაგეები 
ამბობდნენ, თქვენი ხელებიც იმას აკეთებდნენ: აღთქმები უნდა 
შევასრულოთ, უნდა ვუკმიოთ ცის დედოფალს და საღვრელი 
უნდა დავუღვაროთო! კარგადაც დაგიცავთ აღთქმები, ბეჯითად 
შეგისრულებიათ! 25 ამიტომ ისმინე უფლის სიტყვა, მთელო 
იუდავ, ეგვიპტის ქვეყნად მცხოვრებო! აჰა, ჩემს დიად სახელს 
ვფიცავ, ამბობს უფალი, თუ ამიერიდან ერთმა იუდაელმა მაინც 
ახსენოს მთელ ეგვიპტეში ჩემი სახელი, ისე უფალმა 
იცოცხლოსო. 27 აჰა, თქვენს საუბედუროდ ვიზრუნებ თქვენზე, 
არა სასიკეთოდ, და მახვილით, შიმშილით და შავი ჭირით 
დაილევა ეგვიპტეში მყოფი ყველა იუდაელი, ვიდრე 
საბოლოოდ არ დაილევიან. 28 მახვილს გადარჩენილნი, 
ძალზე მცირენი, დაბრუნდებიან ეგვიპტიდან იუდას ქვეყნად; 
მაშინ გაიგებს იუდას ნატამალი, რომელიც ეგვიპტეში ჩავიდა, 
საცხოვრებლად, ვისი სიტყვა ახდება: ჩემი თუ მათი? 29 ეს იყოს 
იმის ნიშნად, ამბობს უფალი, რომ დაგსჯით ამ ადგილზე, რათა 
იცოდეთ, რომ უსათუოდ ახდება ჩემი სიტყვები თქვენდა 
საუბედუროდ. 39 ასე თქვა უფალმა: აჰა, ჩავაგდებ ფარაონ 
ხოფრას, ეგვიპტის მეფეს, მისი მტრებისა და მესისხლეების 
ხელში, როგორც ციდკია იუდას მეფე ჩავაგდე 
ნაბუქოდონოსორის, ბაბილონის მეფის - მისი მტრისა და 
მესისხლის ხელში. 


თავი 45 


1 სიტყვა, რომელიც უთხრა იერემია წინასწარმეტყველმა ბარუქ 
ნერიას ძეს, როცა მან იერემიას კარნახით წიგნში ჩაწერა ეს 
სიტყვები იუდას მეფის, იეჰოაკიმ იოშიას ძის, მეოთხე წელს. 2 
ასე ამბობს შენზე უფალი, ისრაელის ღმერთი, ბარუქ! 3 
გითქვამს: ვაგლახ მე! კიდევ მიუსართა უფალმა წუხილი ჩემს 
სატანჯველსო! ქანცი გამიწყდა კვნესისგან და ვერ ვპოვე 
შვებაო. “ ასე უთხარიო მას, ასე ამბობს-თქო უფალი: აჰა, ჩემს 
აშენებულს მევე დავანგრევ და ჩემს დარგულს მევე 
ამოვძირკვავ. ჩემია მთელი ეს ქვეყანა! ? შენ კი დიდ რასმე 
მოითხოვ! ნუ მოითხოვ, რადგან, უბედურება უნდა დავათიო 
ყოველ ხორციელს, ამბობს უფალი, შენ კი საკუთარ 
სიცოცხლეს მოგცემ ნადავლად ყველგან, სადაგ კი წახვალ. 


თავი 46 


1 უფლის სიტყვა, რომელიც იყო იერემია წინასწარმეტყველის 
მიმართ ნათქვამი ხალხებზე - 2 ეგვიპტეზე და ფარაონ ნექოს, 
ეგვიპტის მეფის, ლაშქარზგ, რომელიც იდგა მდინარე 
ევფრატის პირას, ქარქემიშში და რომელიც დაამარცხა 
ნაბუქოდონოსორმა, ბაბილონის მეფემ, იუდას მეფის, იეჰოაკიმ 
იოშიას ძის მეოთხე წელს: 3 გაამზადეთ ფარები და მუზარადები 
და საბრძოლველად გადით! “ შეკაზმეთ ცხენები და ზედ 
მოახტით, მხედრებო! მოდექით თავჩაჩქიანებო, წვერი 
წაუმახეთ შუბებს და ჯავშნით შეიმოსეთ! ? რას ვხედავ? უკან 
მორბიან შეშინებულნი, იძვლივნენ მათი ვაჟკაცები, გარბიან 
უკანმოუხედავად, შიშის ზარია ირგვლივ, ამბობს უფალი. 9 ვერ 
გაიქცევა მკვირცხლი, ვერ დაუსხლტება ძლიერს; 
ჩრდილოეთით, ევფრატის პირას წაიფორხილებენ და 
დაეცემიან. ”7 ვინ არის ნილოსივით რომ მოდიდებულა, 
ნიაღვრის წყლებივით რომ ბობოქრობს? 8 ეგვიპტე მოდიდდა 
ნილოსივით და მდინარეთა წყლებივით ბობოქრობს. ამბობს: 
მოვდიდდები და დავფარავ მიწას, დავაქცევ ქალაქსა და მის 
მცხოვრებლებს. 3? ამხედრდით ცხენებზე, გაქანდით ეტლებო! 
დაე, გამოვიდნენ ქუში და ფუტი, ფარის მპყრობელნი და 
ლიდიელები - მშვილდის მომზიდავნი! 19 დღეს არის უფლის, 
ჩვენი ღვთის დღე, რომ შური მიაგოს თავის მტრებს. დაიწყებს 
შეჭმას მისი მახვილი და გაძღება, დარწყულდება მათი 
სისხლით; რადგან საკლავი ექნება უფალს, ჩვენს ღმერთს, 
ჩრდილოეთის ქვეყანაში, ევფრატის პირას. 11 ადი გალაადს 
და ბალსამონი მოიტანე, ეგვიპტელო ქალწულო! ამაოდ 
ახვავებ წამლებს, არ განიკურნები! 12 ხალხებმა გაიგონეს შენი 
ხმა, აავსო მიწა შენმა კივილმა, როცა ძლიერი შეეჯახა ძლიერს 
და ორივენი ერთად დაეცნენ. 13 სიტყვა, რომელიც უთხრა 
უფალმა იერემია წინასწარმეტყველს ნაბუქოდონოსორის, 
ბაბილონის მეფის, მოსვლაზე და ეგვიპტის ქვეყნის 
დამარცხებაზე. 14 გამოეცხადეთ ეგვიპტეში, გააგონეთ 


მიგდოლს, გააგონეთ ნოფს და თახფანხესს, უთხარით: დადექ 
და მოემზადე, რადგან ყველაფერს შეჭამს მახვილი შენს 
გარშემო! 1> რატომ დამხობილა შენი ძლიერი და ვეღარ 
დგება? უფალმა ჩამოაგდო. 15 გაამრავლა წაფორხილებულნი, 
ერთმანეთზე ეცემიან და ამბობენ: ადექი და დაბრუნდი შენს 
ხალხთან და შენს სამშობლო ქვეყანაში, თავი აარიდე სასტიკ 
მახვილს. 17 დაარქვეს სახელად ფარაონს, ეგვიპტის მეფეს 
ხმაური. გაეპარა მას დათქმული ჟამი. 18 ცოცხალი ვარ, ამბობს 
მეფე, რომლის სახელი ცაბაოთ უფალია; როგორც თაბორი 
მთათა შორის, როგორც ქარმელი ზღვისპირისა, ის მოვა. 19 
მოამზადე საყარიბო ბარგი, ეგვიპტელო ასულო, რადგან 
უდაბნოდ იქცევა ნოფი, გადაიხრუკება, გაუკაცურდება. 29 
შვენიერი ფურია ეგვიპტე: ჩრდილოეთიდან დაღუპვა მოდის, 
მოდის. 21 მისმა მოჯამაგირეებმაც, ბაგის ხარებივით რომ 
იყვნენ, ზურგი უჩვენეს და ერთად გაიქცნენ, არ დადგნენ, 
რადგან უწია მათ უბედურების დღემ, განკითხვის ჟამმა. 22 
გველივით ასისინდება იგი, როცა ლაშქრით გამოემართება, 
ტყის გამკაფავივით ცულებით მოადგება. 23 გაჩეხავენ მის 
ტყეს, ამბობს უფალი, რადგან გაუვალია იგი; კალიაზე მეტნი 
არიან, არა აქვთ სათვალავი. 24 შერცხვენილი იქნა ეგვიპტის 
ასული, ჩრდილოეთის ხალხს ჩაუვარდა ხელში. 25 ამბობს 
ცაბაოთ უფალი, ისრაელის ღმერთი: აჰა, დავსჯი თებელ 
ამონს, ფარაონს, ეგვიპტეს, მის ღმერთებს, მის მეფეებს, 
ფარაონს და მის მოიმედეთ. 25 ჩავაგდებ მის მესისხლეთა - 
ნაბუქოდონოსორის, ბაბილონის მეფის, და მის მორჩილთა 
ხელში. მერე კი ძველებურად დასახლდება, ამბობს უფალი. 27 
შენ ნუ გეშინია, ჩემო მორჩილო იაკობ, ნუ ფრთხი, ისრაელ! 
რადგან, აჰა, დავიხსნი შენს თავს შორეთიდან და შენს 
მოდგმას მისი ტყვეობის ქვეყნიდან. დაბრუნდება იაკობი და 
იცხოვრებს მშვიდად და მყუდროდ. არავინ იქნება 
დამაფრთხობელი. 28 ნუ გეშინია, ჩემო მორჩილო იაკობ, 
ამბობს უფალი, რადგან შენთანა ვარ. ბოლოს მოვუღებ ყველა 
ხალხს, ვისთანაც მყავხარ გაგდებული; შენ არ მოგიღებ 


ბოლოს, ოღონდ დაგსჯი სამართლიანად, დაუსჯელს არ 
დაგტოვებ. 


თავი 47 


1 უფლის სიტყვა, რომელიც იყო იერემია წინასწარმეტყველის 
მიმართ ნათქვამი, ვიდრე ფარაონი ღაზას დააქცევდა. ? ასე 
ამბობს უფალი: აჰა, მოდიდდება წყალი ჩრდილოეთიდან და 
გადაიქცევა წამლეკავ ნიაღვრად. წალეკავს ქვეყანას და 
ყველადცრს, რაც მასზეა, ქალაქებს და მის მცხოვრებლებს. 
აკივლდება ადამის მოდგმა და მოთქმას მოჰყვებიან ქვეყნის 
მცხოვრებნი. 3 მისი რაშების თქარათქურზე, მისი ეტლების 
გრუხუნზე, თვლების გარიალზე მამები ვეღარ მოხედავენ 
შვილებს, რადგან ხელები ჩამოუცვივდებათ. 4 იმ დღისთვის, 
რომელიც მოვა ფილისტიმელთა გასაძარცვავად, ტვიროსისა 
და ციდონისთვის უკანასკნელი შემწის წასართმევად, რადგან 
გააძარცვინებს უფალი ფილისტიმელთა ნატამალს-ქაფთორის 
კუნძულს. ? გაქაჩლდა აზა, გატიალდა აშკელონი და მათი 
ხეობის ნატამალი. როდემდის უნდა იწყლულებდე თავს? 5 ო, 
უფლის მახვილო! როდის დაცხრები? ჩაეგე ქარქაშში, 
დაწყნარდი და დადუმდი. 7 როგორ დაცხრები? უფალმა მიუშვა 
აშკელონზე და ზღვისპირეთზე. იქ განაწესა. 


თავი 48 


1 მოაბზე. ასე ამბობს ცაბაოთ უფალი, ისრაელის ღმერთი: ვაი 
ნებოს, გაძარცულია იგი! გაწბილებულია და აღებული 
კირიათაიმი! გაწბილებულია ციხე-სიმაგრე და დაქცეული. 2 
წარხდა მოაბის დიდება, ავს უზრახავენ ხეშბონში: წავიდეთ, 
მოვსპოთო მისი სახსენებელი! შენც დადუმდები, მადმენა, 
მახვილი მოგდევს უკან! 3 კივილის ხმა ისმის ხორონაიმიდან, 
იავარყოფა და დიდი დაქცევა! 4 განადგურდა მოაბი! 
აკივლდნენ მისი პატარები. ? რადგან გირილით ადიან 
ლუხითის მაღლობზე; რადგან შეცხადების კივილი ესმით 
ხორონაომის დაღმართებზე. 9 გაიქეცით, თავს უშველეთ! 
ბუჩქივით მარტოსული იქნებით უდაბნოში. 7 რადგან შენი 
ნახელავის და საგანძურის იმედი გქონდა; შენც შეგიპყრობენ 
და ქამოშიც დატყვევდება, მისი ქურუმები და მთავრებიც თან 
მიჰყვებიან. 8 მიადგება გამანადგურებელი ყოველ ქალაქს, 
არცერთი ქალაქი არ გადარჩება, დაიღუპება ველ-მინდორი, 
განადგურდება ვაკეები, როგორც ნათქვამი აქვს უფალს. 9 
მიეცით ფრთები მოაბს, რომ გაფრინდეს, რადგან უდაბნოდ 
გადიქცევა და განადგურდება. 19 წყეულიმც იყოს, ვინც 
დაუდევრად აკეთებს უფლის საქმეს! წყეულიმც იყოს, ვინც 
აკავებს მახვილს სისხლისაგან! 11 უშფოთველად იყო მოაბი 
სიყრმიდანვე, თავის დვრიტაზე განისვენებდა. ჭურჭლიდან 
ჭურჭელში არ გადაღებულა და გადასახლებაში არ წასულა. 
ამიტომაც შერჩა თავისი გემო და სუნი არ შეცვლია. 12 ამიტომ, 
აჰა, დგება ჟამი, ამბობს უფალი, როცა გადამღებლებს 
მივუგზავნი და გადაიღებენ მას, დაუცარიელებენ ჭურჭლებს და 
ტიკებს დაუხევენ. 13 გაწბილდება მოაბი ქამოშის გამო, 
როგორც გაწბილდა ისრაელის სახლი ბეთელის გამო, 
რომელსაც ესავდა. 14 როგორღა ამბობთ: გმირები ვართ, 
ძლიერი მებრძოლები ვართო? 15 განადგურებულია მოაბი და 
მისი ქალაქები; მისი რჩეული ვაჟკაცები სასაკლაოზე წავიდნენ, 
ამბობს მეფე, რომლის სახელი ცაბოთ უფალია. 19 ახლოსაა 


მოაბის აღსასრული, გამალებით მოიჩქარის მისი უბედურება. 
17 დაიტირეთ იგი, მეზობლებო, და მისი სახელის მცნობელნო, 
იყვირეთ: როგორ შეიმუსრა ძლიერი კვერთხი, დიდებული 
არგანი! 18 ჩამოდი დიდებიდან და დაჯექი გვალვიანში, 
დიბონის მკვიდრო, რადგან შენ მოგადგა მოაბის 
გამანადგურებელი და ციხე-სიმაგრეები დაგიქცია. 19 გზაზე 
დადექი და თვალი ადევნე, ყაროყერის მკვიდრთ! ჰკითხე 
გამოქცეულს და თავდახსნილს, ჰკითხე, რა მოხდა-თქო? 29 
გაწბილებულია მოაბი, რადგან დაიქცა. იტირეთ და იკივლეთ, 
ამცნეთ არნონში, რომ განადგურებულია მობბი. 21 სასჯელმა 
უწია დაბლობ ქვეყანას - ხოლონს, იაჰცას და მეფაყათს, 22 
დიბონს, ნებოს და ბეთ-დიბლათაიმს; 23 კარიათაიმს, ბეთ- 
გამულს და ბეთ-მეყონს, 24 კერიოთს, ბოცრას და მოაბის 
ყველა ქალაქს, შორეულსაც და მახლობელსაც. 25 რქა 
მოეკვეთა მოაბს და მკლავი მოტყდა, ამბობს უფალი. 25 
დაათვრეთ იგი, რადგან გაუმედიდურდა უფალს. იგორავებს 
მოაბი თავის ნარწყევში და ისიც სამასხრო შეიქნება. 27 განა 
სამასხროდ არ გყავდა ისრაელი? განა ქურდებში იყო 
დაჭერილი, თავს რომ აქნევ მის ყოველ ხსენებაზე? 28 
დასტოვეთ ქალაქები და კლდეებში დასახლდით, მოაბის 
მკვიდრნო! იყავით მტრედებივით, ნაპრალის კიდეებზე რომ 
იბუდებენ. 29 გვსმენია მოაბის ყიფი, მეტისმეტი სიამაყე, მისი 
ქედმაღლობა და მისი ამპარტავნობა, მედიდურობა და 
დიდგულობა. 39 მე ვიცი, ამბობს უფალი, მისი სიცოფე, ფუჭი 
ქადილი და ფუჭი საქმე. 31 ამიტომაც ვივალალებ მოაბზე და 
კივილს ავტეხ მთელ მოაბზე. იგლოვებენ კირ-ხერესის კაცებს. 
32 იაყზერზე მეტად დაგიტირებ, სიბმას ვენახო! შენი ლერწები 
ზღვამდე აღწევს, იაყზერის ზღვამდე. მძარცველი შეესია შენს 
ადრეულ ნაყოფს და მოსავალს. 33 ლხენა და სიხარული 
წაერთვა ქარმელს და მოაბის ქვეყანას; გავაქრობ ღვინოს 
საწნახლებიდან, აღარ დაწურავენ შეძახილით: ჰედად! ჰედად! 
აღარ გაისმება ჰედადის შეძახილი. 34 ხეშბონის გამო კივილს 
ელყალამდე, იაჰაცამდე ბანი მისცეს ცოღარიდან 
ხორონაიმამდე და ყეგლათ-შელიშიამდე; რადგან დაწყდება 


ნიმრიმის წყლებიც. 352 მუსრს გავავლებ მოაბში ყველას, ამბობს 
უფალი, ვისაც გორაკზე მსხვერპლი მიაქვს და უკმევს თავის 
ღმერთებს. 36 ამიტომ მიკვნესის სტვირივით გული მოაბზე; 
მიკვნესის სტვირივით გული კირ-ხარესის ხალხზე, რადგან 
დაეღუპათ მთელი მონაგარი. 37 გადაპარსული აქვს ყველას 
თავი, მოკვეცილი აქვს ყველას წვერი, დახოკილი აქვს ყველას 
ხელები და წელზე ჯვალო არტყია. 38 მოაბის ყველა ბანზე და 
მის ყველა მოედანზე გლოვის ხმა ისმის, რადგან მე დავლეწე 
მოაბი უხმარი ჭურჭელივით, ამბობს უფალი. 3? როგორ 
დაიქცა, როგორ მოთქვამენ, როგორ თავი შეირცხვინა და 
შეიქნა მოაბი სამასხროდ და შესაზარად გარეშემოთათვის. 49 
რადგან ასე ამბობს უფალი: აჰა, არწივივით აფრინდება და 
ფრთებს გადაშლის მობბზე. %1 დაიპყრობენ ქალაქებს და ციხე- 
სიმაგრეებს დაიჭერენ; მოაბელი ვაჟკაცების გული მშობიარე 
დედაკაცის გულივით გახდება იმ დღეს. “? გაქრება მოაბის 
სახსენებელი, რადგან გაუმედიდურდა უფალს. 43 შიში და 
ხარო და ხაფანგი გელის, მოაბის მკვიდრო! ამბობს უფალი. 44 
შიშისგან გაქცეული ხაროში ჩავარდება, ხაროდან ამოსული 
ხაფანგში გაებმება, რადგან მოვაწევ მოაბზე მისი განკითხვის 
წელიწადს, ამბობს უფალი. 42 ხეშბონის ჩრდილს შეაფარეს 
თავი ღონემიხდილმა ლტოლვილებმა; მაგრამ ცეცხლი 
გამოტყვრა ხეშბონიდან და ალი სიხონის შუაგულიდან, და 
საფეთქელი შეუტრუსა მოაბს და თხემი შფოთის ამტეხთ. “65 ვაი 
შენ, მოაბო! დაიღუპა ქამოშის ხალხი, რადგან ტყვედ წაასხეს 
შენი ვაჟები და ასულები. 947 მაგრამ დავაბრუნებ მთაბელ 
ტყვეებს უკანასკნელ დღეებში, ამბობს უფალი. აქამდეა მოაბის 
განაჩენი. 


თავი 49 


1 ყამონიანებზე. ასე ამბობს უფალი, ნუთუ შვილები არა ჰყავს 
ისრაელს? ნუთუ არა ჰყავს მემკვიდრე? აბა რატომ დაიმკვიდრა 
მალქომმა გადი და დასახლდა მისი ხალხი გადის ქალაქებში? 
2 ამიტომაც, აჰა, დადგება ჟამი, ამბობს უფალი, როცა ომის 
ყიჟინას გავაგონებ ყამონიანთა რახათს და უკაცრიელ 
ბორცვად გადაიქცევა; მისი დაბა-სოფლები ცეცხლში 
გადაიბუგება. ისრაელი დაიმკვიდრებს მათ სამკვიდრებელს, 
ამბობს უფალი. 3 მოთქვამდე, ხეშბონო, რადგან გაძარცულია 
დაი. ჰკიოდეთ, რაბათელო ქალებო, ჩაიცვით ჯვალო, 
მოთქვამდეთ და ფარეხ-ფარეხ წანწალებდეთ! რადგან 
ტყვეობაში წავა მალქომი და მისი ქურუმები და მთავრები 
მასთან ერთად. “ რად იკვეხნი შენს ხეობებს? წაილეკა შენი 
ხეობები, განდგომილო ასულო, საგანძურების იმედი რომ 
გაქვს, ვინ მოვაო ჩემთან? ? აჰა, დაგცემ შიშის ზარს, ამბობს 
უფალი, ცაბაოთ ღმერთი, ყოველის მხრიდან; ყველანი ცალ- 
ცალკე განიდევნებით და ვეღარავინ შეგკრებთ 
გზადაკარგულებს. 9 მერე კი დავაბრუნებ ყამონიანთა ტყვეებს, 
ამბობს უფალი. 7 ედომზე. ასე ამბობს ცაბაოთ უფალი: ნუთუ 
აღარ არის სიბრძნე თემანში? ნუთუ გაცუდდა გონიერთა 
თათბირი და დაიკარგა მათი სიბრძნე! 8 გაიქეცით, 
გაბრუნდით, ქვაბებში შეიხიზნეთ, დედანის მკვიდრნო! რადგან 
უბედურება მომაქვს ესავისთვის, მისი განკითხვის ჟამი. 3? 
ყურძნის მკრეფავნიც რომ შემოგსეოდნენ, ორიოდე კუფხალი 
მათაც გადარჩებოდათ, ღამის ქურდები მხოლოდ თავის 
სამყოფს დაიტაცებდნენ. 19 რადგან მე გავძარცვე ესავი, 
გამოვამზეურე მისი დარანები, რომ ვეღარ დაიმალოს. 
განადგურდა მისი მოდგმა, მისი ძმები და მეზობლები, არავინ 
დარჩა. 11 დასტოვე შენი ობლები, მე ვარჩენ მათ; ჩემი იმედი 
ჰქონდეთ შენს ქვრივებს. 12 რადგან ასე ამბობს უფალი: აჰა, 
იმან დასცალა თასი, ვისაც მისი შესმა არ ედო ვალად, შენ კი 
გინდა დაუსჯელი დამრჩე? არ დარჩები დაუსჯელი, უეჭველად 


შესვამ. 132 რადგან ჩემს თავს ვფიცავ, ამბობს უფალი, რომ 
შესაზარი, სამარცხვინო, უკაცრიელი და შესაჩვენებელი 
გახდება ბოცრა და უდაბნოდ გადაიქცევიან მისი დაბა- 
სოფლები სამარადისოდ. 14 ხმა მომწვდა უფლისგან და 
მაცნეები დაეგზავნათ ხალხებს: შეიკრიბეთ და წადით მის 
წინააღმდეგ, აღდექით საბრძოლველად! 1” რადგან, აჰა, 
დაგამცირე ხალხთა შორის, საძულველი ხარ ადამის 
მოდგმაში. 19 შენმა კერპმა შეგაცდინა, შენმა გულზვიადობამ; 
კლდის ნაპრალებში დასახლებულხარ, მაღლა მათაზეა შენი 
სადგომი. არწივივით მაღლაც რომ მოიიწყო ბუდე, იქიდანაც 
ჩამოგაგდებ, ამბობს უფალი. 17 შესაზარი გახდება ედომი, 
შეძრწუნდება ყოველი ჩამვლელი და სტვენას მოჰყვება, მისი 
ჭრილობების შემხედვარე. 198 როგორც დაიქცნენ სოდომი და 
გომორა და მისი მეზობელი დაბები, ამბობს უფალი, ასევე 
კაციშვთლი არ გაჩერდება იქ და არც არავინ დასახლდება. 19 
აჰა, ლომივით გამოდის იგი იორდანეს ჭალებიდან ნოყიერი 
საძოვრებისკენ. წამისყოფაში გავაქცევ ქვეყნიდან და ჩემს 
რჩეულს ჩავაბარებ მას. რადგან ვინ არის ჩემი მსგავსი? ვინ 
რას მიბრძანებს? რომელი მწყემსია, წინ რომ დამიდგეს? 29 
ამიტომ მოისმინეთ უფლის განაჩენი, რომელიც ედომს 
განუჩინა და ზრახვანი, რაც თემანის ხალხზე განიზრახა: ნახეთ, 
თუ არ წაათრიონ ისინი მწყემსის ბიჭებე, თუ თავზე არ დაუმხონ 
ფარეხები! 21 მათი დაცემის ხმა მიწას შეარყევს, მისი კივილი 
მეწამულ ზღვას მისწვდება. 22 აჰა, აიწევა როგორც არწივი, 
გაფრინდება და ფრთებს გადმოშლის ბოცრაზე. ედომელ 
ვაჟკაცთა გული მშობიარე დიაცთა გულივით გახდება იმ დღეს. 
23 დამასკოზე გაწბილდნენ ხამათი და არფადი, რადგან ცუდი 
ამბები მოუვიდათ. შეშფოთდნენ; ზღვაზე ღელვაა და ვერ 
ისვენებენ. 24 შედრკა დამასკო, ზურგი იბრუნა და გაიქცა, 
კანკალმა აიტანა, ტკივილმა და კრუნჩხვამ დაუარა მშობირე 
ქალივით. 22 როგორ ვერ გადარჩა დიდების ქალაქი, ჩემი 
მხირული სადგომი! 265 ამიტომაც დაეცემიან ჭაბუკები მის 
მოედნებზე და ყველა მებრძოლი გაწძქდება იმ დღეს, ამბობს 


ცაბაოთ უფალი. 27 ცეცხლს წავუკიდებ დამასკოს გალავანს და 


შეჭამს იგი ბენ-ჰადადის პალატებს. 28 კედარზე და ხაცორის 
სამეფოებზე, რომლებიც ნაბუქოდონოსორმა, ბაბილონის 
მეფემ დაამარცხა, ასე ამბობს უფალი: აღდექით და 
დალაშქრეთ კედარი და გაძარცვეთ აღმოსავლელნო. 29 
წაიღებენ მათ კარვებსა და ცხვარს, დაიტაცებენ მათ 
კრეტსაბმელებს, ჭურჭლეულს და აქლემებს. თან მიაყვირებენ: 
შიშია ირგვლივ! 39 გაიქეცით, იჩქარეთ, ქვაბებში შეიხიზნეთ, 
ხაცორის მკვიდრნო! ამბობს უფალი, რადგან თათბირი ქნა 
ნაბუქოდონოსორმა, ბაბილონის მეფემ თქვენ წინააღმდეგ და 
განზრახვა განიზრახა თქვენ წინააღმდეგ. 31 ადექით, 
დალაშქრეთ უზრუნველი ხალხი, იმედიანად მცხოვრებნი, 
ამბობს უფალი. არც კარები აქვთ, არც ურდული; 
მარტოდმარტო სახლობენ. 32 დაიტაცებენ მათ აქლემებს და 
ნადავლად წაასხამენ ურიცხვ საქონელს; ოთხივ ქარისკენ 
გავფანტავ საფეთქელშეკრეჭილებს და ყოველს მხრიდან 
მოვუვლენ უბედურებას, ამბობს უფალი. 33 ტურების ბუნაგად 
იქცევა ხაცორი, უდაბურ ადგილად უკუნისამდე! არ იცხოვრებს 
იქ კაციშვილი და ადამიანი აღარ დასახლდება. 34 უფლის 
სიტყვა, რომელიც იყო იერემია წინასწარმეტყველის მიმართ 
ნათქვამი ელამზე იუდას მეფის, ციდკიას მეფობის დასაწყისში. 
35 ასე ამბობს ცაბაოთ უფალი: აჰა, დავლეწავ ელამის 
მშვილდს, მისი ძლიერების დასაბამს; 395 მივუშვებ ელამზე ოთხ 
ქარს ცის ოთხივე კიდიდან და ამ ოთხივ ქარისკენ გავფანტავ 
მათ. არ იქნება ისეთი ხალხი, რომელთანაც არ მივიდეს 
გაფანტული ელამი. 37 შიშის ზარს დავცემ მათ მტრებისა და 
მესისხლეთა წინაშე; მოვუვლენ უბედურებას, ჩემს ცეცხლოვან 
რისხვას, ამბობს უფალი. მახვილს დავადევნებ უკან, ვიდრე არ 
მოვუღებ ბოლოს. 38 ელამში დავიდგამ ტახტს და აღვგვი 
იქიდან მეფეებს და მთავრებს, ამბობს უფალი. 39 ბოლოს კი 
დავაბრუნებ ელამელ ტყვეებს, ამბობს უფალი. 


თავი 50 


1 სიტყვა, რომელიც თქვა უფალმა ბაბილონზე, ქალდეველთა 
ქვეყანაზე, წინასწარმეტყველ იერემიას პირით: 2 გამოაცხადეთ 
ხალხებში და ასმინეთ, აღმართეთ დრომა, ასმინეთ, არ 
დაფაროთ, თქვით: აღებულია ბაბილონი, გაწბილებულია 
ბელი, დამხობილია მეროდაქი. გაწბილდნენ მისი კერპები, 
დამხობილია მისი ქანდაკებები. 3 რადგან მოადგა მას ხალხი 
ჩრდილოეთიდან, რომ უდაბნოდ აქციოს მისი ქვეყანა და აღარ 
იყოს მცხოვრები მასში, კაციდან პირუტყვამდე ყველანი 
წავლენ, გადაიხვეწებიან. “ იმ დღეე ში და იმხანად, ამბობს 
უფალი, მოვლენ ისრაელიანები და იუდიანები, ერთად 
მოჰყვებიან გამუდმებით ტირთლს და ძებნას დაუწყებენ 
უფალს, თავიანთ ღმერთს. ? სიონის გზას იკითხავენ, აქეთ 
ექნებათ პირი; მოვლეს, რომ შეეკრან უფალს საუკუნო, 
დაუვიწყარი აღთქმით. 9 დაკარგული ცხვარია ჩემი ხალხი, 
მწყემსებმა აურიეს გზაკვალი, მთებზე ახეტიალებენ; მთიდან 
გორაკებზე გადადიან, თავისი საძოვარი დაივიწყეს. ” ყოველი 
მათი მპოვნელი ჭამს მათ და მათი მტრები ასე ამბობენ: ჩვენ 
ბრალი არა გვაქვს, რადგან მათ შესცოდეს უფალს - 
სიმართლის სამყოფელს და უფალს - მათი მამა-პაპის იმედს. 98 
გადაიკარგეთ ბაბილონიდან და გადით ქალდეველთა 
ქვეყნიდან; ერკემლებად იქმენით ფარის წინ. ? რადგან, აპა, 
აღვძრავ და მივაყენებ ბაბილონზე დიდი ხალხების ურდოებს 
ჩრდილოეთის ქვეყნიდან, დაეწყობიან მის წინააღმდეგ და 
ტყვედ ჩავარდება. მათი ისრები გამოცდილი მებრძოლებია, 
ხელცარიელი არ ბრუნდებიან უკან. 1? ნადავლად გადიქცევა 
ქალდეველთა ქვეყანა, ყოველი დამტაცებელი მისი გაძღება, 
ამბობს უფალი. 11 რადგან მხიარულობთ, რადგან ხალისობთ, 
ჩემი სამკვიდროს მძარცველებო; რადგან კუნტრუშობთ 
ხბოსავით მწვანეზე და ცხენებივით ჭიხვინებთ. 12 დიდად 
გაწბილდა თქვენი დედა, შერცხვენილია თქვენი მშობელი. აჰა, 
ხალხების მომავალი: უდაბნო, ხრიოკი და ტრამალი! 13 უფლის 


რისხვის გამო აღარ დასახლდება, ერთიანად გაუდაბურდება 
ყველა, ვინც ჩაუვლის ბაბილონს, შეძრწუნდება და დაუსტვენს, 
მის წყლულების შემხედვარე. 14 გარსშემოეწყვეთ ბაბილონს, 
ვინც ხართ მშვილდის მომზიდველნი! დაუშინეთ, ნუ 
დაგენანებათ ისრები, რადგან შესცოდა უფალს. 12 დაეცით 
ყიჟინა მის ირგვლივ; ხელი ჩამოუშვა, გადაიქცნენ მისი 
ბურჯები, ჩამოიქცნენ მისი კედლები, რადგან ეს უფლის 
შურისგებაა. მიაგეთ შური, როგორც იქცეოდა, ისე მოექეცით. 
16 ამოკვეთეთ მთესველი ბაბილონიდან და ნამგლის დამჭერი 
მკათათვეში. შემმუსვრელის მახვილისგან ყველამ თავის 
ხალხს შეაფაროს თავი და ყველა თავისი ქვეყნისკენ გაიქცეს. 
17 გაბნეული ცხვარია ისრაელი, ლომმა დაფანტა; ჯერ აშურის 
მეფე ჭამდა მას, ბოლოს ნაბუქოდონოსორმა, ბაბილონის 
მეფემ, დაუმტვრია ძვალი. 18 ამიტომ ასე ამბობს ცაბაოთ 
უფალი, ისრაელის ღმერთი: აჰა, დავსჯი ბაბილონის მეფეს და 
მის ქვეყანას, როგორც აშურის მეფე დავსაჯე. 1? დავაბრუნებ 
ისრაელს თავის საძოვარზე და იბალახებს ქარმელზე და 
ბაშანზე; ეფრემის მთებში და გალაადში განცხრება მისი სული. 
20 იმ დღეებში და იმხანად, ამბობს უფალი, მოიკითხება 
ისრაელის ბრალი და აღარ იქნება; იუდას - ცოდვა და არ 
აღმოჩნდება, რადგან ყველას ვაპატიებ, ვისაც კი დავარჩენ. 21 
დაეცი მერათაიმის ქვეყანას და ფეკოდის მცხოვრებთ; 
გაანადგურე და ააოხრე მათ უკან ყველაფერი, ამბობს უფალი; 
ყველაფერი ისე გააკეთე, როგორც გიბრძანე. 22 ბრძოლის ხმა 
ისმის ქვეყანაში და დიდია დაქცევა! 23 როგორ გადატყდა და 
დაილეწა მთელი ქვეენის ურო! როგორ გაიქცა შესაზარად 
ბაბილონი ხალხთა შორის! 24 მახე დაგიგე და გაები კიდეც, 
ბაბილონო, შენ კი ვერც მიხვდი, მოგძებნეს და შეგიპყრეს 
კიდეც, რადგან უფალს აუჯანყდი. 25 გახსნა უფალმა თავისი 
საგანძური და გამოიტანა თავისი რისხვის საჭურველი; რადგან 
სამსჯავრო საქმე აქვს უფალს, ცაბაოთ ღმერთს, ქალდეველთა 
ქვეყანაში. 20 შედით იქ ქვეყნის ყოველი კუთხიდან, გახსენით 
მისი ბეღლები, ძნასავით გალეწეთ და ააოხრეთ, რომ 
ნატამალი აღარ დარჩეს! 27 მახვილს მიეცით მისი ხარები, 


ჩავიდნენ სასაკლაოდ! ვაი მათ, რადგან დადგა მათი დღე, 
მათი განკითხვის ჟამი! 28 აჰა, მოისმის ხმა გაქცეულთა და 
ლტოლვილთა ბაბილონის ქვეყნიდან, რომ ემცნოს სიონზე 
უფლის, ჩვენის ღვთის შურისგების ამბავი, შურისგებისა მისი 
ტაძრის გამო! 2? შეჰყარეთ მოისარნი ბაბილონის წინააღმდეგ, 
ყოველი მშვილდის მომზიდველი; გარს შემოადექით, არავინ 
გაგექცეთ; მიუზღეთ მისი საქმისაებრ; როგორც იქცეოდა, ისე 
მოექეცით; რადგან უფალს გაუმედიდურდა, ისრაელის წმიდას. 
30 ამიტომ დაეცემიან მისი ჭაბუკები ქუჩებში და ყველა მისი 
მეომარი დადუმდება ამ დღეს, ამბობს უფალი. 31 აჰა, 
მოვდივარ შენზე, მედიდურო, ამბობს უფალი, ცაბაოთ ღმერთი; 
რადგან დადგა შენი დღე, შენი განკითხვის ჟამი! 32 
წაფორხილდება მედიდური და დაეცემა; არავინ იქნება მისი 
ამყენებელი; ცეცხლს წავუკიდებ მის ქალაქებს და შეჭამს მის 
შემოგარენს. 33 ასე ამბობს ცაბაოთ უფალი: დათრგუნული 
არიან ისრაელიანები და იუდიანებიც; მაგრად უჭირავთ ისინი 
მათ დამატყევართ, არ უნდათ მათი გაშვება. 34 მაგრამ 
ძლიერია მათი გამომსყიდველი; ცაბაოთ უფალია მისი 
სახელი. ის გაიკითხავს მათ საქმეს, რათა ქვეყანას შვება 
მისცეს და შეაძრწუნოს ბაბილონის მცხოვრებნი. 32 მახვილი 
ქალდეველებს, ამბობს უფალი, და ბაბილონის მცხოვრებთ, 
მის მთავრებს და მის ბრძენკაცებს! 39 მახვილი მისნებს და 
შეიშლებიან, მახვილი ვაჟკაცებს და დაფრთხებიან! 37 მახვილი 
მის ცხენებს და მის ეტლებს, მის ჭრელ ხალხს და დიაცებად 
გადაიქცევიან! მახვილი მის საგანძურებს და გაიძარცვებიან! 38 
გვალვა მის წყლებს და დაშრებიან, რადგან კერპების ქვეყანაა 
და შეიშალნენ კერპებისგან! 39? ამიტომ დაიბუდებენ იქ 
უდაბნოს მხეცები ტურებთან ერთად და სირაქლემები 
დაიბუდებენ; უკაცრიელი იქნება სამუდამოდ და 
დაუსახლებელი თაობიდან თაობამდე. 490 როგორც დააქცია 
ღმერთმა სოდომ-გომორი და მათი დაბები, ამბობს უფალი, 
ასევე ერთი კაციც არ დასახლდება იქ და კაციშვილი არ 
იცხოვრებს მასში. 41 აჰა, ხალხი დაიძრა ჩრდილოეთიდან, 
დიდი ტომი; ძლიერი მეფეები აღდგებიან ქვეყნის კიდეებიდან. 


42 მშვილდი და შუბი უპყრიათ ხელში; სასტიკნი არიან და 
შეუბრალებელნი; მათი ხმა ზღვის ღრიალია, ცხენებზე სხედან; 
როგორც ერთი კაცი, მზად არიან შენთან საბრძოლველად, 
ბაბილონის ასულო! 43 მოესმა ბაბილონის მეფეს მათი ამბავი 
და დაუძაბუნდა ხელი; ტკივილმა შეიპყრო, კრუნჩხვამ 
მშობიარე ქალივით. ““ აჰა, ლომივით წამოვიდა იორდანეს 
შამბნარიდან საძოვრებისკენ; ერთ წამს გავაქცევ მათ მისგან 
და ჩემს რჩეულს ჩავაბარებ; რადგან ვინ არის ჩემი მსგავსი და 
ვინ რას მიბრძანებს? რომელი მწყემსი დამიდგება წინ? 42 
ამიტომ გაიგონეთ უფლის განაჩენი, რომელიც განუჩინა 
ბაბილონს, და მისი ზრახვანი, ქალდეველთა ქვეყნის 
წინააღმდეგ რომ განიზრახა! თუ არ წაათრიონ ჯოგის 
პატარებმა, თუ არ დაუმხონ თავზე ბინები! 45 მოვა ბაბილონის 
აღების ამბავი. და შეძრწუნდება ქვეყანა, კივილის ხმა გაისმება 
ხალხებში. 


თავი 51 


1 ასე ამბობს უფალი: აჰა, აღვძრავ ბაბილონზე და ლებ-კამაის 
მცხოვრებლებზე განადგურების სულს, ? და მივუსევ ბაბილონს 
გამნიავებლებს და გაანიავებენ მას, გააპარტახებენ მის მიწას, 
რადგან შეესევიან ყოველის მხრიდან გასაჭირის ჟამს. 3 ნუ 
მოზიდავს მშვილდს მშვილდის მომზიდველი, ნუ 
გადიდგულდება თავის ჯავშანში! ნუ შეიბრალებთ მის ჭაბუკებს, 
გაანადგურეთ მთელი მისი ლაშქარი! 4 დაეცემიან დახოცილნი 
ქალდეველთა ქვეყანაში და განგმირულნი მის ქუჩებში. 2 
რადგან არ დაობლებულან ისრაელი და იუდა თავისი 
ღვთისგან, ცაბაოთ უფლისგან, თუმცა სავსეა მათი ქვეყანა 
ცოდვებით ისრაელის წმიდის წინაშე. 9 გაიქეცით ბაბილონიდან 
და ყველამ თავის თავს უშველოს. არ დაიღუპოთ მისი 
სასჯელით, რადგან ეს უფლის განკითხვის ჟამია, ის მიუზღავს 
მას სამაგიეროს. 7 ოქროს თასი იყო ბაბილონი უფლის ხელში 
მთელი ქვეყნის დამათრობელი; მის ღვინოს სვამდნენ 
ხალხები. 8 უეცრად დაეცა ბაბილონი და დაილეწა; ივალალეთ 
მასზე, მოიღეთ ბალსამონი მისი ჭრილობისთვის, იქნებ 
განიკურნოს. ? ვმკურნალობდით ბაბილონს და არ განიკურნა; 
მოეშვით და წავიდეთ ჩვენ-ჩვენ ქვეყანაში, რადგან ცას 
მისწვდა მისი სასჯელი და ღრუბლებამდე აიწია. 190 უფალმა 
გამოიტანა ჩვენი სიმართლე; წავიდეთ და გავაცხადოთ სიონზე 
უფლის, ჩვენი ღვთის, ნამოქმედარი. 11 წვერი წაუმახეთ 
ისრებს, აავსეთ კაპარჭები; აღძრა უფალმა მიდიელ მეფეთა 
სული, რადგან ბაბილონის დაღუპვა განიზრახა; რადგან 
უფლის შურისგებაა ეს, შურისგება მისი ტაძრის გამო. 12 
აღმართეთ ბავრაყი ბაბილონის ზღუდეთა წინააღმდეგ; 
გაამაგრეთ დაცვა, დააყენეთ ყარაულები, მოაწყვეთ საფრები, 
რადგან რაც განიზრახა უფალმა, გააკეთებს, რაც ბრძანა 
ბაბილონის მცხოვრებლებზე. 13 დიდი წყლების პირას 
დამკვიდრებულო, განძმრავალო, მოვიდა შენი აღსასრული, 
ბოლო მოეღო შენს სიხარბეს! 14 თავისი თავი დაიფიცა 


ცაბაოთ უფალმა: აგავსებ ხალხით კალიასავით და 
გამარჯვების ყიჟინას დასცემენ შენს თავზე. 12 მან შექმნა 
ქვეყანა თავისი ძალით, დაამყარა სამყარო თავისი სიბრძნით 
და თავისი გონებით ცა გადაჭიმა. 15 მის ხმაზე ცაში ხმაურობენ 
წყლები და ღრუბლებს წამოკრეფს ქვეყნის კიდეებიდან; 
საწვიმრად აჩენს ელვას და ქარი გამოაქვს თავისი 
საგანძურებიდან. 17 ბრიყვია ყოველი კაცი თავისი ცოდნით, 
სირცხვილნაჭამია მჭედელი თავისი კერპით, რადგან სიცრუეა 
მისი გამონადნობი და სული არ არის მასში. 18 ამაონი არიან 
ისინი, ცრუ ნახელავნი; განკითხვის ჟამს დაიღუპებიან. 19 
მათებური არ არის იაკობის წილხვედრი, რადგან ის ყოვლის 
გამომსახველია და ისრაელი მისი სამკვიდრო შტოა; ცაბაოთ 
უფალია მისი სახელი. 29 ურო ხარ ჩემთვის - საბრძოლო 
იარაღი და შენით ვფანტავ ხალხებს, შენით ვანადგურებ 
სამეფოებს; 21 შენით ვფანტავ ცხენებს და მათ მხედრებს; 
შენით ვფანტავ ეტლებს და მათზე ამხედრებულთ; 22 შენით 
ვფანტავ კაცსა და ქალს, შენით ვფანტავ ბერსა და ყრმას, 
შენით ვფანტავ ჭაბუკს და ქალწულს; 23 შენით ვფანტავ 
მწყემსსა და მის ჯოგს, შენით ვფანტავ გუთნისდედას და მის 
გუთნეულს, შენით ვფანტავ განმგებელთ და მთავართ. 24 
მივუზღავ ბაბილონს და ყოველ ქალდეველს იმ ბოროტების 
წილს, რასაც სჩადიოდნენ სიონში და თქვენს თვალწინ, ამბობს 
უფალი. 25 აჰა, შენზე მოვდივარ, დამღუპველო მთაო, ამბობს 
უფალი, მთელი ქვეყნის დამღუპველო; ხელს მოგიღერებ და 
კლდეზე გადმოგაქცევ და გადაბუგულ მთად გაგხდი. ?5 ქვასაც 
ვერ აკრეფენ შენგან კუთხისთვის და ვერც საძირკვლისთვის, 
რადგან სამუდამოდ გაუდაბურდები, ამბობს უფალი. 27 
აღმართეთ ბავრაყი ქვეყანაში, ჩაჰბერეთ ბუკს ხალხთა შორის, 
დაულოცეთ ხალხები მასთან საბრძოლველად, შეჰყარეთ მის 
წინააღმდეგ არარატის, მინის და აშქენაზის სამეფოები, 
დაადგინეთ სარდალი მის წინააღმდეგ, მიუსიეთ ცხენები 
ჯაგარაშლილ კალიასავით. 28 დალოცეთ მის წინააღმდეგ 
ხალხები, მიდიის მეფენი, მისი ნაცვალნი და ყოველი მისი 
მთავარი, მისი საბრძანებლის ყოველი ქვეყანა. 29? ირყევა მიწა 


და იკრუნჩხება, რადგან ეწია ბაბილონს უფლის განზრახვა, 
რომ უდაბნოდ აქციოს ბაბილონის ქვეყანა და გააუკაცუროს. 39 
შეწყვიტეს ბრძოლა ბაბილონის მეომრებმა; ჩამსხდარან ციხე- 
სიმაგრეებში, დაშრეტილია მათი ძალა, დიაცებად არიან 
ქცეულნი, გადამწვარია მათი სამყოფელნი, დალეწილია მათი 
ურდულები. 31 შიკრიკს შიკრიკი მისდევს, მაცნეს მაცნე 
მისდევს, რომ ამცნოს ბაბილონის მეფეს, რომ აღებულია 
ქალაქი ყოველის მხრიდან. 32 ფონები დაჭერილია და 
ლელიანები ცეცხლში იწვის, მეომრებს თავზარი აქვთ 
დაცემული. 33 რადგან, ასე ამბობს ცაბაოთ უფალი, ისრაელის 
ღმერთი: ბაბილონის ასული გასალეწად გამზადებული კალოა; 
ცოტაც და, დადგება მისი მომკის ჟამი. 34 შემჭამა, დამღეჭა 
ნაბუქოდონოსორმა, ბაბილონის მეფემ, ცარიელ ჭურჭლად 
მაქცია. გადამყლაპა გველეშაპივით, აივსო შიგანი ჩემი 
ძვირფასეულობით და ამომანთხია. 35 ჩემი გათელვა და ჩემი 
ხორცი ბაბილონზეა, ამბობს სიონის მკვიდრი. ჩემი სისხლი 
ქალდეველებზეა, ამბობს იერუსალიმი. 35 ამიტომ, ასე ამბობს 
უფალი: აჰა, დავიცავ შენს სამართალს და შენ გამო ვიძიებ 
შურს; ამოვაშრობ მის ზღვას და დავუშრეტ წყაროს. 37 
ნანგრევებად იქცევა ბაბილონი, ცურების ბუნაგად, უდაბურ და 
სასტვენელ ადგილად, და არავინ იცხოვრებს იქ. 38 
ლომებივით მოჰყვებიან ღრიალს ერთიანად, აბდღვინდებიან 
ლომის ბოკვერებივით. 3? როცა გახურდებიან, ლხინს 
გავუმართავ და დავათრობ, რომ გახალისდნენ და დაიძინონ 
სამუდამო ძალით, რომ აღარ გაიღვიძონ, ამბობს უფალი. 49 
ჩავრეკავ ბატკნებივით დასაკლავად, ერკემლებივით ვაცებთან 
ერთად. 941 როგორ დატყვევდა შეშაქი, როგორ დაიპყრეს 
მთელი ქვეყნის დიდება! როგორ დაიქცა ბაბილონი ხალხთა 
შორის! 42 ზღვა აღდგა ბაბილონზე, მისმა ბობოქარმა 
ზვირთებმა შთანთქეს იგი. 43 მისი ქალაქები უდაბნოდ იქცა, 
ხრიოკ მიწად და ტრამალად, სადაც კაციშვილი არ ცხოვრობს 
და ადამის ძეს არ გაუვლია. “? მოვიკითხავ ბელს ბაბილონში 
და პირიდან ამოვანთხევინებ შთანთქმულს და ხალხები 


შეწყვეტენ მისკენ დენას; ბაბილონის კედლებიც დაეცემა. 42 


გაერიდე მას, ჩემო ერო, თავს უშველე უფლის რისხვისაგან. 49 
ნუ შეგიდრკებათ გული და ნუ შეგეშინდებათ ხმისა, რომელიც 
გავარდება ქვეყანაზე. მოვა ხმა ერთ წელს და ამის შემდეგ 
სხვა წელს სხვა ხმა მოვა. ძალადობა იქნება ქვეყანაზე, 
მბრძანებელი მბრძანებლის წინააღმდგგ აღდგება. “7 ამიტომ, 
აჰა, დადგება ჟამი და დავსჯი ბაბილონის კერპებს, 
სირცხვილში ჩავარდება მთელი მისი ქვეყანა და დახოცილნი 
ეყრებიან მის შუაგულში. 458 იყიჟინონ ბაბილონზე ცამ და მიწამ 
და ყველაფერმა, რაც მათშია, რადგან ჩრდილოეთიდან 
შეესევიან მას მაოხარნი, ამბობს უფალი. 4? როგორც 
ბაბილონმა დასცა ისრაელის დახოცილნი, ასე ბაბილონშიც 
დაეცემიან მთელი ქვეყნის დახოცილნი. 23% ილტვოდეთ, 
მახვილს გადარჩენილნო, ნუ დადგებით! შორიდან გაიხსენეთ 
უფალი და იერუსალიმი მოიგონეთ. 21 გვრცხვენოდა, გინება 
რომ გვესმოდა; სირცხვილი ფარავდა ჩვენს სახეს, როცა უცხო 
თესლი მოადგა უფლის სახლის საწმიდარებს. 22 რადგან, აჰა, 
დადგება ჟამი, ამბობს უფალი, და დავსჯი მის კერპებს და 
მთელ მის ქვეყანაში აკვნესდებიან სასიკვდილოდ დაჭრილნი. 
23 თუმცა ცად აღზევდა ბაბილონი, თუმცა ზესკნელში დაამყარა 
თავისი სიმაგრე, ჩემგან მიუვლენ მაოხარნი, ამბობს უფალი. 24 
ხმა მოთქმისა გაისმის ბაბილონიდან და დიდი დაქცევისა 
ქალდეველთა ქვეყნიდან. 22 რადგან მოაოხრებს უფალი 
ბაბილონს და ჩაუხშობს ამპარტავნულ ხმას. ახმაურდებიან 
მათი ტალღები დიდი წყლებივით, გაისმება მათი გრიალის ხმა. 
56 რადგან დაეცემა მას, ბაბილონს, მაოხარი და შეპყრობილ 
იქნებიან მისი მეომრები; დაილეწება მათი მშვილდები, რადგან 
შურისგების ღმერთია უფალი, მიუზღავს საზღაურს. ?7 
დავათრობ მის მთავრებს და მის ბრძენებს, მის ნაცვლებს, მის 
განმგებლებს და მის მეომრებს; დაიძინებენ საუკუნო ძილით 
და ვერასოდეს გაიღვიძებენ, ამბობს მეფე, ცაბაოთ უფალია 
მისი სახელი. 28 ასე ამბობს ცაბაოთ უფალი: ბაბილონის 
ფართო კედლები შეირყევა და მაღალი კარიბჭენი ცეცხლში 
გადაიბუგება. არაფრისთვის იშრომეს ხალხებმა და ცეცხლის 
გულისთვის დაშვრენ ტომები. 29 სიტყვა, რომვლიც უანდერძა 


იერემია წინასწარმეტყველმა სერაიას ნერიას ძეს, მახსეიას 
ძეს, როცა ის ციდკიაჰუსთან, იუდას მეფესთან, ბაბილონში 
მიდიოდა, მისი მეფობის მეოთხე წელს (სერაია 
მესაწოლეთუხუცესი იყო), 959 ჩასწერა იერემიამ ერთ წიგნში 
ყველა უბედურება, რაც ბაბილონს უნდა დატყდომოდა, ყველა 
ეს სიტყვა, ბაბილონის გამო დაწერილი. 91 უთხრა იერემიამ 
სერაიას: ბაბილონში შენი მისვლისას, იცოდე, წაიკითხე ყველა 
ეს სიტყვა, 92 თქვი: უფალო, შენ გიბრძანებია ამ ადგილის 
გამო, რომ განადგურებ მას, ისე რომ არავინ დარჩება იქ 
ადამიანიდან პირუტყვამდე, რადგან სამუდამო უდაბნოდ 
იქცევა. 93 როცა დაასრულებ ამ წიგნის კითხვას, შეაბი ქვა და 
შუაგულ ევფრატში ჩააგდე. 94 თქვი: ასე ჩაიძირება ბაბილონი 
და ვეღარ აღდგება იმ უბედურებისგან, რომელსაც თავზე 
დავათევ, და გაუწყდებათ ილაჯი. 


თავი 52 


1 ოცდაერთი წლის იყო ციდკიაჰუ, როცა გამეფდა და 
თერთმეტი წელი იმეფა იერუსალიმში. დედამისის სახელი იყო 
ხამიტალი, იერემიას ასული, ლიბნადან. 2 უკუღმართად 
იქცეოდა უფლის თვალში ისევე, როგორც იეჰოიაკიმი 
იქცეოდა. 3 ამიტომ უფლის რისხვა იყო იერუსალიმზე და 
იუდაზე იქამდე, რომ მოიშორა ისინი თავისი პირიდან. 
აუჯანყდა ციდკიაჰუ ბაბილონის მეფეს. “ მისი მეფობის მეცხრე 
წელს, მეათე თვეს, თვის ათში, წამოვიდა ნაბუქოდონოსორი, 
ბაბილონის მეფე, მთელი თავისი ლაშქრით იერუსალიმზე და 
გარსშემოეწყო მას, მიწაყრილები აღმართა მის ირგვლივ. 2 
ალყაში იყო ქალაქი მეფე ციდკიაჰუს მეთერთმეტე წლამდე. 9 
მეოთხე თვეს, თვის ცხრაში, გაძლიერდა შიმშილი ქალაქში და 
არ იყო პური ქვეყნის ერისთვის. 7 გაანგრიეს ქალაქი და 
მთელი მხედრობა გაიქცა და გავიდა ქალაქიდან ღამით იმ 
კარიბჭით, ორ კედელს შუა რომ არის, მეფის ბაღთან 
(ქალდეველები კი ქალაქს ერტყნენ), და დაადგნენ უდაბნოს 
გზას. 8 დაედევნა ქალდეველთა ლაშქარი მეფეს და მიეწივნენ 
ციდკიაჰუს იერიხონის ვაკეებზე, და გაეფანტა მთელი 
ლაშქარი. 7? შეიპყრეს მეფე და მიჰგვარეს ბაბილონის მეფეს 
რიბლაში, ჰამათის ქვეყანაში, და გამოუტანა განაჩენი. 19 
თვალწინ დაუკლა ბაბილონის მეფემ შვილები ციდკიაჰუს და 
იუდას ყველა მთავარიც დაკლა რიბლაში. 11 ციდკიაჰუს 
თვალები დათხარა, ბორკილები დაადო, წაიყვანა ბაბილონის 
მეფემ ბაბილონს, საპყრობილეში. 12 მეხუთე თვეს, თვის ათში - 
ეს იყო ნაბუქოდონოსორ ბაბილონის მეფის მეცხრამეტე წელი - 
მოვიდა ნებუზარადანი, ქონდაქართუხუცეხი, ბაბილონის მეფის 
წინაშე მდგომელი, იერუსალიმში. 13 გადაწვა უფლის სახლი, 
მეფის სახლი და იერუსალიმის ყველა სახლი; ყველა დიდი 
სახლი ცეცხლში დაწვა. 14 მთელი კედელი იერუსალიმისა 
ირგვლივ დაანგრია ქალდეველთა ლაშქარმა, რომელიც 
ქონადაქართუხუცესს ახლდა. 15 ერის ღატაკთაგანნი, ერის 


დანაშთომი, რომელიც ქალაქში დარჩა, ბაბილონის მეფის 
მხარეზე გადასულნი და დანარჩენი სიმრავლე ხალხისა 
გადაასახლა ნებუზარადანმა ქონდაქართუხუცესმა. 15 ქვეყნის 
მდაბიორთაგან ნაწილი დასტოვა ნებუზარადინმა, 
ქონდაქართუხუცესმა, მევენახეებად და მხვნელ-მთესველებად. 
17 სპილენძის სვეტები, უფლის სახლს რომ ჰქონდა, 
კვარცხლბეკები და სპილენძის ზღვა, უფლის სახლში რომ იყო, 
დალეწეს ქალდეველებმა და მთელი მათი სპილენძი 
ბაბილონში გაზიდეს. 18 ქვაბები, აქანდაზები, დანები, თასები, 
კოვზები და ყოველი სპილენძის ჭურჭელი, სამსახურებელი, 
გაზიდეს. 13? თეფშები, მარწუხები, სასხურებლები, ქვაბები, 
ლამპრები, სასაკმეველები, საწდები, რაც ოქროსი და 
ვერცხლის იყო, გაზიდა ქონდაქართუხუცესმა. 29 ორი სვეტი, 
ერთი ზღვა და თორმეტი ხარი სპილენძისა საკვარცხლბეკედ, 
რომლებიც მეფე სოლომონმა გააკეთა უფლის სახლისთვის - 
ამ ჭურჭლის სპილენძს წონა არ ჰქონდა. 21 თითოეული სვეტი 
თვრამეტი წყრთა იყო სიმაღლით და თორმეტი წყრთა ძაფი 
ჰქონდა ირგვლივ შემოვლებული; სისქე ოთხი თითის დადება 
ჰქონდა და ღრუ იყო. 22 სპილენძის გვირგვინი მათზე, 
გვირგვინის სიმაღლე ხუთი წყრთა იყო; ცხაური და 
ბროწეულები გვირგვინზე ირგვლივ - ყველაფერი სპილენძისა; 
ასეთივე იყო მეორე სვეტი ბროწეულებითურთ. 23 ბროწეულები 
ოთხმოცდათექვსმეტი იყო ყოველ მხარეს; სულ ასი იყო 
ბროწეული ცხაურზე, ირგვლივ. 24 წაიყვანა 
ქონდაქართუხუცესმა სერაია მღვდელმთავარი და სოფონია, 
მეორე მღვდელი, და სამი ზღურბლის მცველი. 22 ქალაქიდან 
წაიყვანა ერთი საჭურისი, რომელიც მეომართა 
ზედამხედველად იყო, შვიდი კაცი, მეფის პირის მჭვრეტელი, 
რომლებიც ქალაქში აღმოჩნდნენ, მთავარი მწერალი 
მხედართმთავრისა, ქვეყნის ერის ჯარში გამწვევი, და სამოცი 
კაცი ქვეყნის ერიდან, ვინც ქალაქში აღმოჩნდნენ. 25 წაიყვანა 
ისინი ნებუზარადან ქონდაქართუხუცესმა და მიჰგვარა ისინი 
ბაბილონის მეფეს რიბლაში. 27 დასაჯა ისინი ბაბილონის 
მეფემ და მოაკვდინა ისინი რიბლაში, ხამათის ქვეყანაში. 


გადასახლდა იუდა თავისი მიწა-წყლიდან. 28 აჰა, ხალხი, 
რომელიც გადაასახლა ნაბუქოდონოსორმა: მეშვიდე წელს 
სამიათას ოცდასამი იუდაელი. 29 ნაბუქოდონოსორის 
მეჩვიდმეტე წელს იერუსალიმიდან რვაას მეტი სული. 39 
ნაბუქოდონოსორის ოცდამესამე წელს გადაასახლა 
ნებუზარადან ქონდაქართუხუცესმა შვიდასორმოცდახუთი სული 
იუდაელი; სულ ორმოციათას ექვსასი სული. 31 იუდას მეფის 
იეჰოაქინის გადასახლების ოცდამეჩვიდმეტე წელს, 
მეთორმეტე თვეს, თვით ოცდახუთში, ევილ-მეროდაქმა, 
ბაბილონის მეფემ, თავისი გამეფების წელს თავი აუწია 
იეჰოაქინს, იუდას მეფეს, და გამოიყვანა ის სატუსაღოდან. 32 
კეთილად ელაპარაკა მას და დაუდგა ტახტი იმ მეფეთა ტახტზე 
მაღლა, რომლებიც მას ახლდნენ ბაბილონში. 33 გამოიცვალა 
სატუსაღო სამოსი და სულმუდამ მის წინაშე ჭამდა პურს, ვიდრე 
ცოცხალი იყო. 34 შეუწყვეტელი სარჩო ეძლეოდა ბაბილონის 
მეფისგან ყოველდღიურად სიკვდილის დღემდე, ვიდრე 
ცოცხალი იყო. 


გოდება იერემიასი 


თავი 1 


1 როგორ მარტო დარჩა ქალაქი, ოდესღაც ხალხმრავალი, ზის 
ქვრივი ქალივით; ხალხთა ქალბატონი და მხარეთა 
დედოფალი მოხარკე შეიქნა. 2 ტირის ღამ-ღამობით, ღაწვებზე 
ცრემლი სდის, არავინა ჰყავს ნუგეშისმცემელი, ყველამ 
უღალატა, მტრად გადაეკიდნენ მეგობრები. 3 გადაიხვეწა 
იუდა, დაბეჩავებული და დამონებული; დასახლდა უცხოთა 
შორის, ვერ უპოვნია მოსვენება; ვიწროებში დაეწივნენ მისი 
მდევრები. “ მოთქვამენ სიონის გზები; დღესასწაულზე არავინ 
დადის, დაცარიელდა მისი ჭიშკრები; ოხრავენ მღვდლები, 
დანაღვლიანდნენ მისი ქალწულები, თავადაც გამწარებულია 
სიონი. ? მისი მეტოქენი თავში მოექცნენ, ზეიმობენ მტრები, 
რადგან უფალმა დასაჯა იგი ბევრი ცოდვებისთვის; მის 
პატარებს ტყვეებად მირეკავენ მტრები. 95 გავიდა სიონის 
ასულისგან მთელი დიდება; მისი მთავრები ქურციკებს გვანან, 
საძოვრისთვის რომ ვერ მიუგნიათ; და მდევრის წინ მიდიან 
ღონემიხდილნი. 7 გაიხსენა იერუსალიმმა თავისი ტანჯვისა და 
დევნილობის დღეებში თავისი განძი, ძველად ნაქონი; რომ 
დაეცა მისი ხალხი მცტრის ხელით და არავინ არის მისი 
მშველელი; შეჰყურებენ მას მტრები და საცინლად იგდებენ მის 
შაბათებს. 8 მძიმედ შესცოდა იერუსალიმმა, ამიტომაც 
შესაზიზღი შეიქნა, შეიძულა იგი ყოველმა მისმა მადიდებელმა, 
რადგან დაინახეს მისი სიშიშვლე; თავადაც ოხრავს და უკან 
იხევს. ? კალთაწაბილწულმა არ იფიქრა, რა ბოლო ექნებოდა, 
და დაეცა საარაკოდ, არა ჰყავს ნუგეშისმცემელი. მოჰხედე 
ჩემს ტანჯვას, უფალო, რადგან განდიდდა მტერი. 19 მის 
საგანძურზე მტერმა გაიწოდა ხელი, რადგან ხედავს, რომ 
შედიან მის საწმიდარში წარმართნი, ვისზედაც ბრძანე, არ 
შესულიყვნენ შენს კრებულში. 11 ოხრავს შენი ერი, პურის 


მძებნელი; საჭმელში ცვლიან ძვირფასეულობას, რომ სული 
მოითქვან; მოიხედე, უფალო, და დაინახე, როგორ 
დავმცირდი. 12 ნუმც დაგემართოთ ამგვარი რამ, გზად 
ჩამვლელნო! მოიხედეთ, შეხედეთ, თუ ყოფილა სატკივარი 
ჩემი სატკივრის მსგავსი, მე რომ მჭირს, უფალმა რომ შემყარა 
თავისი რისხვით! 13 მაღლიდან ცეცხლი მოავლინა ჩემს 
ძვლებში; ფერხთა წინ ბადე გამიშალა, წამაქცია, დამაგდო 
ოხრად და სნეულად სამუდამოდ. 14 შეკრულია მისი ხელით 
ჩემი ცოდვების უღელი, შეკაზმულია და ქედზე მადგას, ძალა 
წამართვა; მათ ხელში მიმცა უფალმა, ვისგანაც ვეღარ 
წამოვდექი. 12 უფალმა გათელა ჩემს წიაღში ჩემი ფალავნები, 
მომისია ურდო, რომ შეემუსრა ჩემი მოყმენი; უფალმა გათელა, 
როგორც საწნახელში, იუდას ქალწული ასულები. 15 ამას 
დავტირი, ცრემლად იღვრება ჩემი თვალები, რადგან 
გამშორდა ნუგეშისმცემელი, ჩემი სულის მომაბრუნებელი; 
ობლად დარჩნენ ჩემი შვილები, რადგან გამძლავრდა მტერი. 
17 სიონი ხელებს იწვდის, არავინაა ნუგეშისმცემელი; უფალმა 
ბრძანა, გარშემოდგომოდნენ იაკობს მტრები; სიბილწედ 
შეირაცხა იერუსალიმი მათ თვალში. 18 მართალია უფალი, 
რადგან ვეურჩე მის ბაგეს; გაიგონეთ, ხალხებო, და შეხედეთ 
ჩემს სატანჯველს; ჩემი ქალწულები და მოყმენი ტყვეობაში 
წავიდნენ. 19 ვუხმე ჩემს მოყვარულთ, მაგრამ მომატყუეს; ჩემი 
მღვდლები და უხუცესები იხოცებიან ქალაქში, რადგან ეძებენ 
პურს სულის მიასაბრუნებლად. 29 მომხედე, უფალო, რადგან 
მიჭირს მე, მეწვის ნაწლავები; გული გადამიბრუნდა მკერდში, 
რადგან ავჯანყდი შენ წინააღმდეგ; გარეთ მახვილისგან 
შვილმკვდარი შევიქენი, შინაც სიკვდილია. 21 გაიგეს, როგორ 
ვკვნესი და არავინა მყავს ნუგეშისმცემელი; გაიგეს ჩემმა 
მტრებმა ჩემი უბედურება და ხარობენ, რომ შენგან არის 
მოწეული. ოჰ, ერთი მოაწევდე დღეს, შენ დათქმულს, რომ 
ჩემსავით გახდნენ ისინი! 22 ოჰ, ერთი მოაწევდეს შენამდე 
მათი სიბოროტის ამბავი, რომ ისევე მოექცე მათ, როგორც მე 
მომექეცი ჩემი ცოდვებისთვის, რადგან გამრავლდა ჩემი 
ოხვრა-კვნესა და შემიღონდა გული. 


თავი 2 


1 როგორ დანისლა უფალმა სიონის ასული თავისი რისხვით! 
ციდან მიწაზე ჩამოამხო ისრაელის მშვენება და არ გახსენებია 
თავისი კვარცხლბეკი თავის რისხვის დღეს. ? შემუსრა, არ 
დაინდო უფალმა იაკობის სამკვიდრებელნი, დააქცია თავისი 
წყრომით იუდას ასულის ციხე-სიმაგრენი, მიწასთან გაასწორა; 
უპატიოჰყო სამეფო და მისი მთავრები. 3 მოსტეხა მთელი რქა 
ისრაელს მძვინვარე რისხვით; მტერს მოარიდა თავისი 
მარჯვენა და აგიზგიზდა იაკობში როგორც ცეცხლი, ყოვლის 
მჭამელი. 4 როგორც მტერმა, მოზიდა მშვილდი, აღმართა 
მარჯვენა დუშმანივით და მოკლა მისი თვალის სიხარული; 
ცეცხლივით დაანთხია თავისი რისხვა სიონის ასულის კარავში. 
> მტერივით გახდა უფალი, შემუსრა ისრაელი, შემუსრა მისი 
პალატები, დაუქცია ციხე-სიმაგრენი და მოაწია იუდას ასულზე 
ოხვრა და კვნესა. 9 დაანგრია მისი ბაღი და კარავი, დააქცია 
მისი სადღესასწაულო ადგილი; დაავიწყებინა უფალმა სიონში 
დღესასწაული და შაბათი, შეიძულა თავის მძვინვარე რისხვაში 
მეფე და მღვდელი. 7 შერისხა უფალმა თავისი სამსხვერპლო, 
შეაჩვენა თავისი საწმიდარი, მტერს ჩაუგდო ხელში მისი 
პალატების კედლები; ხმა გაიღეს უფლის სახლში, როგორც 
დღესასწაულზე. 8 გადაწყვიტა უფალმა, დაენგრია სიონის 
ასულის კედლები, გაჭიმა ძაფი, ხელი არ აიღო 
განადგურებაზე; დააქცია ზღუდე და კედელი - ერთად არიან 
დაქცეულნი. 7? მიწაში ჩაეფლო მისი ჭიშკრები, მან დალეწა და 
შემუსრა მისი ურდულები; მისი მეფე და მთავრები წარმართთა 
შორის არიან; აღარ არის რჯული და მის 
წინასწარმეტყველებსაც შეუწყდათ უფლისგან ხილვები. 19 
მდუმარედ სხედან მიწაზე სიონის ასულის უხუცესნი, თავზე 
ნაცარი აყრიათ და ჯვალოთი არიან შემოსილი; მიწამდე 
დაუხრიათ თავი იერუსალიმის ქალწულებს. 11 ცრემლებმა 
დამიშრიტეს თვალისჩინი, მეწვის გულ-ღვიძლი, მიწაზე 
დაიღვარა ჩემი ნაღველი ჩემი ერის ასულის დაღუპვის გამო, 


რადგან ღონემიხდილნი ყრიან ყმაწვილები და ძუძუთა 
ბავშვები ქალაქის ქუჩებში. 12 დედებს შებღავიან: სად არის 
პური და ღვინო? და იკრუნჩხებიან დაჭრილებივით ქალაქის 
ქუჩებში და სულს ღაფავენ დედის კალთებში. 13 რა ვთქვა 
შენზე, რას შეგადარო, იერუსალიმის ასულო? რას 
მიგამსგავსო, რომ განუგეშო, სიონის ქალწულო ასულო? 
რადგან ზღვასავით დიდია შენი დაქცევა, ვინ არის შენი 
განმკურნებელი? 14 შენი წინასწარმეტყველნი ცრუ და 
სულელურ ხილვებს ხედავდნენ შენთვის, არ გიმხელდნენ შენს 
შეცოდებებს დაკარგულის დასაბრუნებლად; მხოლოდ ცრუსა 
და მაცდუნებელ განაჩენს ხედავდნენ შენთვის. 15 ტაშს 
შემოჰკრავს შენზე ყოველი გზად ჩამვლელი, დაუსტვენს და 
თავს გააქნევს იერუსალიმის ასულზე: ეს არის ქალაქი, 
რომელზეც ამბობდნენ სრულქმნილი მშვენებააო, მთელი 
ქვეყნის სიხარულიაო? 16 ხახა დააღეს შენზე შენმა მტრებმა, 
უსტვენენ, კბილებს ახრჭიალებენ, ყვირიან: ჩავყლაპეთ უკვე! 
აჰა, ეს დღე, რომელსაც ველოდით, მოვესწარითო, ვხედავთო 
მას! 17 აღასრულა უფალმა განზრახული; აახდინა თავისი 
ნათქვამი, რაც ჰქონდა ნაბრძანები ძველთაგანვე; დააქცია და 
არ შეიბრალა; მტერი გაახარა შენზე, რქა აღუმაღლა შენს 
დუშმანებს. 18 მათი გული უფალს შეჰღაღადებს: სიონის 
ასულის კედლებო, ნიაღვარივით ღვარეთ ცრემლი 
დღედაღამე; შვებას ნუ მოიცემთ, ნურც შეშრება თქვენი 
თვალის გუგები. 1? ადექი, იღაღადე ღამით, ყოველ 
სახმილავზე, წყალივით დაღვარე შენი გული უფლის წინაშე; 
გაიწოდე ხელები მისკენ შენი ჩვილების სიცოცხლისთვის, 
შიმშილით რომ იხოცებიან გზაჯვარედინებზე. 29 მოიხედე, 
უფალო, და დაინახე, ვის მოექეცი ასე? თუ უჭამიათ 
დედაკაცებს თავიანთი ნაყოფი, ნალოლიავები ბავშვები? თუ 
დახოცილან უფლის საწმიდარში მღვდელი და 
წინასწარმეტყველი? 21 ყრიან ქუჩის მტვერში ყმაწვილი და 
მოხუცი, ჩემი ქალწულები და მოყმეები მახვილით დაეცნენ; 
დახოცე შენი რისხვის დღეს, დაკალი, არ დაინდე. 22 შენ 
მოიწვიე, როგორც დღესასწაულზე, ჩემი შიშისზარნი ყოველი 
მხრიდან; და არავინ გაქცეულა, არავინ გადარჩენილა უფლის 


რისხვის დღეს; ვინც მე ვანებივრე და გავზარდე, მტერმა 
მოუღო მას ბოლო. 


თავი 3 


1 მე ვარ კაცი, ტანჯვის მნახველი მისი რისხვის კვერთხის ქვეშ; 
2 წამიძღვა და მივყავდი ბნელისკენ, არა ნათლისკენ; 3 
მხოლოდ ჩემკენ იღერებს და იღერებს ხელს მთელი დღე იგი; 
4 გამიცვითა მან ხორცი და კანი, შემიმუსრა ძვლები; 2? 
შემომადგა და შემომარტყა ტანჯვა და წამება; 9 ჩამსვა 
წყვდიადში საუკუნოდ მკვდარივით; ” ზღუდე შემომავლო და 
ვერ გავდივარ, დამიმძიმა ბორკილები; 8? კიდეც რომ 
ვიღაღადო და შველა ვითხოვო, ის აბრკოლენსს ჩემს ვედრებას; 
?–? გზა ჩამიხერგა ლოდებით და დამიხლართა ბილიკები; 19 
დათვია ის ჩემთვის, საფარში მჯდარი, და ლომი, 
დადარნებული; 11 გზებს გადამაგდინა და გამწეწა, ცარიელი 
დამტოვა; 12 მოზიდა მშვილდი და ისართა სამიზნედ დამსვა; 13 
გულ-ღვიძლში გამიტარა თავისი კაპარჭის ამონასხლეტი; 14 
ქვეყნის ხალხის სასაცილო შევიქენი, მათ სამღერელად მთელი 
დღისთვის; 15 სიმწარით გამაძღო და აბზინდა შემასვა; 15 
კბილები ჩამილეწა ხრეშით, მტვერში გამთელა; 17 მშვიდობა 
წაართვი ჩემს სულს, დამავიწყდა კეთილდღეობა; 18 ვთქვი: 
წამერთვა ღონე და უფლის იმედი; 19 გაიხსენე ჩემი განჯვა და 
ჩემი სიმწარე, აბზინდა და შხამი; 29 კარგად ვიხსენებ ამას და 
მიღონდება სული; 21 ასე ვპასუხობ ჩემს გულს, რადგან მაქვს 
იმედი; 22 არ დაილევა უფლის მადლი, არ შეწყდება მისი 
წყალობები; 23 განახლდება ყოველ სისხამზე, დიდია შენი 
იმედი. 24 ჩემი ხვედრია უფალი, ამბობს ჩემი სული; ამიტომაც 
იმედი მაქვს მისი; 22 კეთილია უფალი მისი მოსავისთვის, მისი 
მძებნელი სულისათვის; 29 კარგია, როცა კაცი მდუმარედ 
მოელის ხსნას უფლისაგან; 27 კარგია, როცა კაცი უღელს 
ატარებს სიჭაბუკეში; 28 ზის სიმარტოვეში და სდუმს, რადგან 
უფალმა დაადო ტვირთი; 2? მტვერითაც რომ აუვსო პირი, 
მაინც ექნება უფლის იმედი; 39 თუნდაც მიუშვიროს ლოყა მის 
მცემელს, გაძღეს გინებით; 31 არ გასწირავს საუკუნოდ უფალი; 


32 კიდეც დასტანჯავს და კიდეც შეიბრალებს დიდი წყალობით; 
33 რადგან გულით როდი სტანჯავს და აწვალებს 
კაცისშვილებს, 34 როცა ფეხქვეშ თელავენ ქვეყნის პატიმრებს, 
35 როცა სამართალს უმრუდებენ კაცს უზენაესის წინაშე, 39 
როცა ჩაგრავენ ადამიანს მის სამართალში, განა ამას ვერ 
ხედავს უფალი? 37 ვის თქმაზე აღსრულდება რამე, თუ უფალმა 
არ ბრძანა? 38 განა უზენაესის პირიდან არ გამოდის უბედურება 
და სიკეთე? 39 რატომ ჩივის ცოცხალი კაცი, ვაჟკაცი, თავის 
ცოდვებზე? 49 გავჩხრიკოთ ჩვენი საქციელი, გავარკვიოთ და 
უფალს დავუბრუნდეთ; 41 ხელებით აღვმართოთ ჩვენი გული 
ცაში უფლისადმი: 42 ჩვენ შევცოდეთ და განვდექით, შენ არ 
გვაპატიე; 43? რისხვით მოიბურე და გვდევნი, გვხოცავ 
შეუბრალებლად; 44 ღრუბლით მოიბურე, რომ აირიდო ჩვენი 
ლოცვები; 42 ნაგვად და სიბინძურედ გვაქციე ხალხთა შორის; 
46 ხახა დააღეს ჩვენს ჩასანთქმელად ჩვენმა მტრებმა; “7 შიში 
და საფრთხე გვხვდა წილად, ნგრევა და დაღუპვა; 48 ცრემლის 
ნაკადულები სდის ჩემს თვალებს ჩემი ერის ასულის დაღუპვის 
გამო; 4? იღვრება ჩემი თვალი განუწყვეტლივ, არ არის შვება; 
52– ვიდრე არ მოხედავს და არ იხილავს უფალი ციდან; 21 ჩემი 
თვალები სულს მიდარდიანებენ ჩემი ქალაქის ასულთა გამო; 
52 მომინადირეს ჩემმა მტრებმა როგორც ჩიტი რამ, უმიზეზოდ; 
53 ცოცხლად ჩამაგდეს ორმოში და ქვები დამაყარეს; 34 
გადამფარა წყალმა, ვთქვი, დავიღუპე-მეთქი; 232 ვუხმე შენს 
სახელს, უფალო, ორმოს სიღრმიდან; 35 ხომ მოგესმა ჩემი ხმა, 
ნუ წაუყრუებ ჩემს ხვეწნა-ვედრებას; 27 შენ ახლოს ხარ, როცა 
გიხმობ; ამბობ: ნუ გეშინის! 28 შენ ესარჩლებოდი ჩემს სულს, 
უფალო, შენ გამოისყიდე ჩემი სიცოცხლე! 39 შენ დაინახე ჩემი 
ჩაგვრა, უფალო, მაშ, გაიკითხე ჩემი სამართალი! 859 შენ 
დაინახე მათი შური ჩემ მიმართ, მათი ზრახვები ჩემ 
წინააღმდეგ! 91 შენ გაიგონე მათი გინება, უფალო, მათი 
ზრახვები ჩემ წინააღმდეგ! 92 ჩემს მომხდურთა ბაგეები და 
ფიქრები ჩემ წინააღმდეგ არის მთელი დღე; 93 სხედან თუ 
დგანან, შეხედე, მათი სამღერელი შევიქენი; 94 მიაგე მათ 


საზღაური, უფალო, მათ ხელთა საქმეთაებრ! 95 მოუვლინე მათ 


გულის სიბნელე, უფალო, და წყევლა შენი! 9506 რისხვით 
დაედევნე მათ და მუსრი გაავლე უფლის ცისქვეშეთში! 


თავი 4 


1 როგორ დაიბინდა ოქრო, ფერი იცვალა ბაჯაღლომ; 
გაფანტულია საწმიდრის ქვები ყოველ გზაჯვარედინზე; 2 
ოქროს სწორი, სიონის ძვირფასი ძენი, როგორ შეირაცხნენ 
მექოთნის ნაზელ თიხის ნამტვრევებად! 3 ტურებიც კი აწვდიან 
ძუძუს და აწოვებენ თავიანთ ლეკვებს; ჩემი ერის ასული კი 
გულქვა გახდა, როგორც სირაქლემა უდაბნოში. “ მწოველის 
ენა სასას მიეკრა წყურვილისგან; ბავშვები პურს ითხოვენ, 
მაგრამ არ არის მიმწოდებელი. ? ნუგბართა მჭამელნი ქუჩებში 
სულს ღაფავენ; ძოწეულში ნახვევნი ნაკელში ყრიან. 5 ჩემი 
ერის ასულის ბრალი აღემატა სოდომის ცოდვას, წამში რომ 
დაიქცა და ვერა ხელმა ვერ დაიხსნა. ”7 მათი მთავრები 
თოვლზე სპეტაკები იყვნენ, რძეზე თეთრები, მათი ტანი 
ბადახშზე წითელი, მათი გამოხედვა - საფირონი. 8 ახლა კი 
ნახშირის უშავესია მათი სახე, ვერავინ იცნობს მათ ქუჩაში; 
ძვლებს ეკვრის მათი კანი, ხესავით არის გამომშრალი. 9? 
ხმლით გაწყვეტილნი უფრო ბედნიერნი არიან, ვიდრე 
შიმშილით გაწყვეტილნი, რომლებიც დაილივნენ მინდვრის 
საკვებს მოკლებულნი. 19 გულმოწყალე ქალები საკუთარი 
ხელით ხარშავდნენ თავიანთ შვილებს, საზრდოდ რომ 
ჰქონოდათ ჩემი ერის ასულის დაღუპვის ჟამს. 11 გადმოსცალა 
უფალმა თავისი რისხვა, გადმოაფრქვია თავისი წყრომის ალი, 
ცეცხლი წაუკიდა სიონს და შეაჭმევინა მისი საძირკველნი. 12 
არ სჯეროდათ ქვეყნის მეფეებს ან მკვიდრებს ამა სოფლისა, 
თუ მტერი და მომხდური შევიდოდა იერუსალიმის კარიბჭეებში; 
13 ეს მოხდა მის წინასწარმეტყველთა ცოდვების და მის 
მღვდელთა შეცოდებების გამო, მართალთა სისხლს რომ 
ღვრიდნენ მის წიაღში. 1“ ქუჩებში დაძრწოდნენ, როგორც 
ბრმები, სისხლში გასვრილნი, და ვერაფერს ეკარებოდნენ 
სამოსელით. 1? შორს უწმიდურნო! უყვიროდნენ, შორს, შორს, 
არ მოგვეკაროო! ასე გარბოდნენ და დაწანწალებდნენ, 
ხალხში ამბობდნენ: მეტს აღარ ვაცხოვრებთო აქ. 19 თავად 


უფალმა გაფანტა ისინი, მეტად აღარ მოხედავს მათ; 
მღვდლებს პატივს არ სცემენ, მოხუცებულთ არ იბრალებენ. 17 
და კიდევ: დაგვევსო თვალები შემწეობის ამაო მოლოდინში; 
სათვალთვალო კოშკიდან ვუმზერდით ხალხს, რომელსაც 
ჩვენი შველა არ შეეძლო. 18 ზვერავდნენ ჩვენს ნაბიჯებს, ჩვენს 
ქუჩებში რომ არ გვევლო. მოაწია ჩვენმა ბოლომ, გასრულდა 
ჩვენი დღეები, დადგა ჩვენი ბოლო. 19 ცის არწივთა 
უსწრაფესნი იყვნენ ჩვენი მდევრები, მთებზე გვედევნებოდნენ, 
უდაბნოში გვისაფრდებოდნენ. 29 სუნთქვა ჩვენს ნესტოთა - 
უფლის ცხებული მათ ორმოშია გამომწყვდეული; ჩვენ კი 
ვფიქრობდით, მის ჩრდილქვეშ ვიცოცხლებდით ხალხთა 
შორის. 21 იხარე და იმხიარულე, ედომის ასულო, ყველა 
ქვეყანაში მცხოვრებო! შენთანაც ჩამოივლის თასი: დაითვრები 
და გაშიშვლდები! 22 გათავდა შენი სასჯელი, სიონის ასულო; 
მეტს აღარ დაგტოვებს დევნილებაში. შენ კი მოგკითხავს 
დანაშაულს, ედომის ასულო, და გაამჟღავნებს შენს ცოდვებს. 


თავი 5 


1 გაიხსენე, უფალო, რაც დაგვემართა; მოგვხედე და დაინახე 
ჩვენი შეგინება. 2 ჩვენი სამკვიდრო უცხომ დაიმკვიდრა, ჩვენი 
სახლები - გადამთიელმა. 3 ობლები გავხდით: მამა არა 
გვყავს, დაქვრივდნენ ჩვენი დედები; “ ჩვენსავე წყალს 
ვერცხლის ფასად ვსვამთ, შეშას ვყიდულობთ; ? კისრით 
მიგვათრევენ, ქანცი გაგვიწყდა, არა გვაქვს მოსვენება; 9 
ეგვიპტეს ვუშვერთ ხელს, აშურს, რომ გავძღეთ პურით; ” ჩვენმა 
მამებმა შესცოდეს და აღარ არიან, ჩვენ კი მათ სასჯელს 
ვიხდით; 8 მონები ხელმწიფობენ ჩვენზე, არა ჩანს მხსნელი 
მათი ხელიდან; ? სიცოცხლის ფასად ვშოულობთ პურს, 
უდაბნოში მახვილის შიშით; 19 თონესავით გვიხურს კანი, 
შიმშილის ხვატისგან. 11 ქალებს ნამუსს ხდიან სიონში, 
ქალწულებს - იუდას ქალაქებში; 12 ხელებით ჰკიდებენ 
მთავრებს, შეურაცხყოფენ მოხუცებულთ; 13 მოყმენი დოლაბებს 
ეზიდებიან, ბიჭები ფორხილებენ შეშის ტვირთის ქვეშ; 14 
მოხუცებულნი კარიბჭესთან აღარ სხდებიან, მოყმენი აღარ 
მღერიან; 12 შემწყდარია ჩვენი გულის სიხარული, გლოვად 
გადაიქცა ჩვენი ფერხულები; 15 თავზეით გვირგვინი 
მოგვეხადა; ვაი ჩვვნ, რადგან შევცოდეთ! 17 ამიტომ 
შეღონებული გვაქვს გული, ამიტომაც დაგვიბნელდა 
თვალისჩინი; 18 გაუკაცრიელდა სიონის მთა და ტურები 
დარბიან იქ; 19 შენ კი საუკუნოდ მყოფობ, უფალო, შენი ტახტი 
ჰგიეს უკუნითი უკუნისამდე! 29 სამუდამოდ რისთვის 
დაგვივიწყე, ასე ხანგრძლივად რისთვის მიგვატოვე? 21 შენკენ 
მოგვაქციე, უფალო, და მოვიქცევით; განგვიახლე დღეები, 
როგორც ძველად იყო! 22 ნუთუ საბოლოოდ შეგვიძულე და 
უსაზომოდ გაჯავრდი ჩვენზე? 


ეზეკიელი 
თავი 1 


1 ოცდამეათე წელს, მეოთხე თვის მეხუთე დღეს, როცა ტყვეთა 
შორის ვიმყოფებოდი მდინარე ქებარის პირას, გაიხსნა ცა და 
ვიხილე ღვთიური ხილვები. ? თვის მეხუთე დღეს - ეს იყო 
მეხუთე წელი მეფე იოაქინის ტყვეობისა - 3 გამოეცხადა უფლის 
სიტყვა ეზეკიელს, ბუზის ძეს, მღვდელს, ქალდეველთა 
ქვეყანაში, მდინარე ქებარის პირას, და იყო იქ მასზე უფლის 
ხელი. “ და ვიხალე: აჰა, მოდის მძვინვარე ქარი 
ჩრდილოეთიდან, დიდი ღრუბელი და ცეცხლის კონა, და 
ელვარებაა მის გარშემო, მის შუაში კი რაღაც კაშკაშა 
ლითონივით, ცეცხლის გულიდან ამომავალი. ? მის შიგნით 
ჩანდა ოთხი ცხოველი, რომელთაც ადამიანის სახე ჰქონდათ; 9 
თითოეულს ოთხ-ოთხი სახე და ოთხ-ოთხი ფრთა ჰქონდა; 7 
ფეხები სწორი ჰქონდათ და ფეხის ტერფები ხბოს ჩლიქებივით, 
და კაშკაშებდნენ გაკრიალებული სპილენძივით, 8 ადამიანის 
ხელები უჩანდათ ფრთებიდან ოთხივე მხარეს; ოთხივეს 
პირისახე და ფრთები ჰქონდა. ? მათი ფრთები ერთმანეთზე 
იყო გადაჭდობილი, მოძრაობისას არ ტრიალდებოდნენ, 
თითოეული თავისი პირისახის მიმართულებით მოძრაობდა. 19 
მათი სახეები კი ასეთი იყო: ადამიანის და ლომის სახე ჰქონდა 
ოთხ მათგანს მარჯვენა მხარეს; ხარის სახე ოთხ მათგანს 
მარცხენა მხარეს და არწივის სახე ოთხივე მათგანს. 11 მათი 
პირისახე და ფრთები ზემოთკენ იყო გაშლილი; ორ-ორი ფრთა 
ერთმანეთზე ჰქონდათ გადაჭდობილი, ორ-ორი ფრთით ტანი 
ჰქონდათ დაფარული. 12 თითოეული თავისი პირისახის 
მიმართულებით მოძრაობდა; საითაც მიჰყავდა სულს, იქით 
მიდიოდნენ, არ ტრიალდებოდნენ სიარულისას. 13 ეს 
ცხოველები შესახედაობით გავარვარებულ მუგუზლებს 
ჰგვანდნენ;; რაღაც ალივით მიმოდიოდა ცხოველებს შორის, 


ნათება იყო ცეცხლის ირგვლივ და ელვა გამოდიოდა 
ცეცხლიდან. 14 ცხოველები ელვასავით მიმოდიოდნენ წინ და 
უკან. 12 ვუყურებ ცხოველებს და, აჰა, თითო ბორბალია მიწაზე 
ცხოველთა გვერდით, ოთხსავე მხარეს. 195 იაგუნდს ჰგავდნენ 
შესახედაობით და ნაკეთობით ეს ბორბლები და ერთი სახე 
ჰქონდა ოთხივეს; ისე იყო ნაკეთები, თითქოს ბორბალი 
ბორბალში ყოფილიყო ჩასმული. 17 მოძრაობისას ოთხივე 
მხრისკენ მოძრაობდნენ, მოძრაობისას არ ტრიალდებოდნენ. 
18 ფერსოები მათი მაღალი და საშინელი იყო, ოთხივე ფერსო 
ირგვლივ თვალებით იყო სავსე. 1? ცხოველთა მოძრაობისას 
ბორბლებიც მოძრაობდნენ მათ გვერდით; როცა ცხოველები 
მიწიდან აიწევდნენ, ბორბლებიც იწევდნენ. 29 საითკენაც სული 
გასწევდა, იქით მიდიოდნენ; სული გასწევდა და ბორბლებიც 
აიწეოდნენ მათთან ერთად, რადგან ცოცხალი სული ედგა 
ბორბლებს. 21 მათი მოძრაობისას ესენიც მოძრაობდნენ, მათი 
გაჩერებისას ესენიც ჩერდებოდნენ; მათი მიწიდან აწევისას 
ბორბლებიც იწეოდნენ მათ სისწორეზე, რადგან ცხოველი 
სული ედგა ბორბლებს. 22 ცხოველთა თავებს ზემოთ თითქოს 
ბროლის ცა იყო, გასაოცებელი, მათ თავებს ზემოთ 
გადაჭიმული, მაღალზე. 23 ცამყარს ქვემოთ მათი ფრთები 
უსწორდებოდნენ ერთმანეთს; თითოეულს ორ-ორი ფრთა 
ჰქონდა, რომელიც უფარავდა მათს სხეულს ერთ მხარეს და 
მეორე მხარეს. 24 როცა მოძრაობდნენ, მესმოდა მათი 
ფრთების ხმა, როგორც დიდი ნიაღერების ხმა, როგორც ხმა 
ყოვლადძლიერისა, როგორც ხმა ამბოხისა, ხმა საბრძოლო 
ბანაკისა; როცა დადგებოდნენ, ეშვებოდა მათი ფრთებიც. 23 
გამოდიოდა ხმა ცამყარიდან, მათ თავზე რომ იყო 
გადაჭიმული; როცა დადგებოდნენ, ეშვებოდა მათი ფრთებიც. 
26 ცამყარს ზემოთ, მათ თავზე რომ იყო გადაჭიმული, რაღაც 
ტახტის მაგვარი რამ იდგა, თითქოს საფირონისგან ნაკეთები; 
ხოლო ამ ტახტისმაგვარზე სახით ადამიანისმაგვარი რამ იჯდა. 
27 ვიხილე რაღაც გაკაშკაშებული ლითონივით, თითქოს 
ცეცხლი იყო მის შიგნით და მის ირგვლივ, მის წელს ზემოთ; 
ხოლო მის წელს ქვემოთ დავინახე, რაღაც ცეცხლი და ნათება 


იყო მის ირგვლივ. 298 როგორც ცისარტყელა ჩანს ღრუბლებში 
წვიმიან დღეს, ასე ჩანდა ეს ნათება ირგვლივ; უფლის დიდების 
მსგავსი იყო ეს ხილვა. ვიხილე და პირქვე დავემხე, და 
მომესმა ხმა მეტყველისა. 


თავი 2 


1 მითხრა: ადამის ძევ! დადექ ფეხზე, უნდა გელაპარაკო! 2 
შემოვიდა ჩემში სული, როცა მელაპარაკებოდა, და ფეხზე 
დამაყენა, და მესმოდა მისი, ვინც მელაპარაკებოდა. 3 მითხრა: 
ადამის ძევ! მიგავლინებ ისრაელიანებთან, მოჯანყე ხალხთან, 
რომლებიც მიჯანყდებიან მე; მცოდავენ ისინი და მათი მამა- 
პაპა დღევანდლამდე. “ ურცხვი და ჯიუტი შვილები არიან, 
მათთან გგზავნი, რომ უთხრა: ასე ამბობს უფალი ღმერთი. 2 
გინდ მოგისმინონ, გინდ არ მოგისმინონ, რადგან ურჩნი არიან, 
ეცოდინებათ მაინც, რომ წინასწარმეტყველი იყო მათ შორის. 9 
შენ კი, ადამის ძევ, ნუ გეშინია მათი და მათი სიტყვები ნუ 
შეგაშინებს, თუმცა ეკლად და ძეძვად გექცევიან და 
მორიელებზე იჯდები; მათი სიტყვები ნუ შეგაშინებს და მათი 
სახე ნუ დაგაფრთხობს; რადგან ურჩი მოდგმაა. 7 უთხარი ჩემი 
სიტყვები, გინდ მოისმინონ, გინდ ნუ მოისმენენ, რადგან ურჩნი 
არიან. 8 შენ კი, ადამის ძევ, ისმინე, რასაც გეუბნები: ნუ იქნები 
ურჩი, როგორიც ეს ურჩი მოდგმაა; გააღე პირი და შეჭამე, 
რასაც მოგცემ. ? და მე ვიხილე, აჰა, ხელია გამოწვდილი 
ჩემკენ და, აჰა, წიგნის გრაგნილია მასში. 19 გაშალა ჩემს წინ 
და, აჰა, დაწერილია ორივე მხარეს; სწერია: გოდება, მოთქმა 
და ვაი. 


თავი 3 


1 მითხრა: ადამის ძევ! შეჭამე, რასაც ხედავ, შეჭამე ეს 
გრაგნილი და წადი და ელაპარაკე ისრაელის სახლს. ? გავაღე 
პირი და შევჭამე ეს გრაგნილი. 3 მითხრა: ადამის ძევ! აჭამე 
შენს მუცელს და აივსე ნაწლავები ამ გრაგნილით, რომელსაც 
მე გაძლევ. მეც შევჭამე და თაფლივით მეტკბილა პირში. 4 
მითხრა: ადამის ძევ! მიდი ისრაელის სახლთან და უთხარი 
ჩემი სიტყვები; 2 რადგან ბნელმეტყველ და გაუგებარი ენის 
ხალხთან როდი იგზავნები, არამედ ისრაელის სახლთან; 9 არა 
ჭრელ ხალხთან, ბაგემძიმესთან და ენაბრგვილთან, რომელთა 
სიტყვებს შენ ვერ გაიგებდი: მათთან რომ მიმევლინებინე, 
ისინიც კი მოგისმენდნენ. 7 ისრაელის სახლი კი არ ისურვებს 
შენს მოსმენას, რადგან ჩემი მოსმენა არ სურთ მათ, რადგან 
შუბლმაგარი და ჯიუტი ხალხია ისრაელის მთელი სახლი. 8 აჰა, 
გავასასტიკე შენი სახე მათ სახესავით და გავამაგრე შენი 
შუბლი მათი შუბლივით: 9? კაჟზე მაგარი ალმასივით გავხადე 
შენი შუბლი; ნე გეშინია მათი და ნუ შეგაშინებს მათი სახე, 
რადგან მოჯანყე სახლია ისინი. 19 მითხრა: ადამის ძევ! ყველა 
სიტყვა, რასაც გეტყვი, გულში ჩაიდე და ყურით მოისმინე. 11 
წადი და მიდი ტყვეებთან, შენი ერის შვილებთან, და 
ელაპარაკე მათ; უთხარი, ასე ამბობს-თქო უფალი ღმერთი; 
გინდ მოისმინონ, გინდ ნუ მოისმენენ. 12 ამიტაცა სულმა და 
მომესმა ჩემს უკან დიდი ზანზარის ხმა, - კურთხეულია უფლის 
დიდება თავისი ადგილიდან! 13 ცხოველთა ფრთების 
ერთმანეთზე ცემის ხმა, ბორბლების ტრიალი მათ გვერდით და 
დიდი ზანზარის ხმა. 14 სულმა ამიტაცა და წამიღო; მივდიოდი 
გამწარებული, რისხვით ანთებული, და უფლის მაგარი ხელი 
იყო ჩემზე. 12 მივედი თელ-აბიბში გადასახლებულებთან, 
რომლებიც მდინარე ქებარის პირას ცხოვრობენ, და დავდექი 
იქ, სადაც ისინი ცხოვრობენ; და ვიჯექი იქ მათ შორის შვიდ 
დღეს, გაოგნებული. 19 შვიდი დღის ბოლოს უფლის სიტყვა 
იყო ჩემს მომართ: 17 ადამის ძევ! ისრაელის სახლის დარაჯად 


დამიდგენიხარ. გაიგონებ სიტყვას ჩემი პირიდან და ჩემი 
სახელით გააფრთხილებ მათ. 18 როცა ბოროტეულს ვეტყვი: 
სიკვდილით მოკვდები-მეთქი, შენ კი არ გააფრთხილებ მას და 
არაფერს ეტყვი ბოროტეულს ბოროტი გზიდან 
ჩამოსაშორებლად, რომ გადარჩეს, მოკვდება ბოროტეული 
თავის უკეთურებაში და მის სისხლს შენ მოგკითხავ. 13 თუ შენ 
გააფრთხილებ ბოროტეულს, მაგრამ არ მოიქცევა თავისი 
ბოროტებიდან და ბოროტი გზიდან, ის თავის უკეთურებაში 
მოკვდება, შენ კი გადარჩენილი გყავს შენი თავი. 29 როცა 
მართალი თავისი სიმართლისგან მიიქცევა და უკეთურებას 
ჩაიდენს, საბრხეს დავუდებ წინ და მოკვდება; თე შენ არ 
გააფრთხილებ მას, თავის ცოდვაში მოკვდება, არავინ 
გაიხსენებს მის სიკეთეს, რომელიც გაკეთებული აქვს, და მის 
სისხლს შენ მოგკითხავ. 21 თუ შენ გააფრთხილებ მართალს, 
რომ არ სცოდოს მართალმა და ისიც არ შესცოდავს, 
გადარჩება, რადგან გააფრთხილებ. შენ კი გადარჩენილი 
გყავს შენი თავი. 22 იყო ჩემზე იქ უფლის ხელი და მითხრა: 
ადექი, გადი ველზე და იქ დაგელაპარაკები. ?3 ავდექი და 
გავედი ველზე, და, აჰა, დგას იქ უფლის დიდება იმ დიდების 
მსგავსი, რომელიც მდინარე ქებარის პირას ვიხილე. და 
პირქვე დავემხე. 24 შემოვიდა ჩემში სული და ფეხზე დამაყენა, 
მელაპარაკა და მითხრა: შედი, ჩაიკეტე შენს სახლში. 22 
ადამის ძევ, აჰა, დაგადებენ ბორკილებს და შეგკრავენ, რომ 
ვეღარ იარო მათ შორის. 26 სასას მივაწებებ შენს ენას, რომ 
დამუნჯდე და ვეღარ ამხილებდე მათ, რადგან ურჩი მოდგმაა 
ისინი. 27 მაგრამ, როცა დაგელაპარაკები, გაგიხსნი ბაგეს და 
ეტყვი მათ: ასე ამბობს-თქო უფალი ღმერთი. გამგონემ გაიგოს, 
გაუგონარი ნუ გაიგებს; რადგან ურჩი მიდგმაა ისინი. 


თავი 4 


1 შენ, ადამის ძევ, აიღე ალიზი და წინ დაიდევი, დახაზე ზედ 
ქალაქი, იერუსალიმი. ? გამოსახე მისი ალყა, მოაწყვე 
სანგრები, აღმართე მიწაყრილები, განაწყვე ბანაკები და 
ტარანები დააყენე ირგვლივ. 3 აიღე რკინის ტაფა და დადგი 
რკინის კედლად შენსა და ქალაქს შორის, პირი მიაქციე მისკენ 
და ალყაში იქნება, და შემოარტყი ალყა. ეს არის ისრაელის 
სახლის ნიშანი. “ დაწექი მარცხენა გვერდზე და დაიდევი 
ისრაელის სახლის ცოდვა, რამდენ დღესაც იქნები 
წამოწოლილი, იმდენხანს ატარებ მათ ცოდვას. ? მე 
მიგითვალავ მათი უკეთურების წლებს დღეთა რიცხვის 
მიხედვით - სამას ოთხმოცდაათ დღეს - და ატარებ ისრაელის 
სახლის უკეთურებას. 9 ამას დაასრულებ და დაწვები მეორედ 
მარჯვენა გვერდზე, და ატარებ იუდას სახლის უკეთურებას 
ორმოც დღეს. თითო წელზე თითო დღეს მიგითვალავ. 7 
იერუსალიმის ალყისკენ მიაქციე პირი და შიშველი მკლავი და 
იწინასწარმეტყველე მის წინააღმდეგ. 8 აჰა, დაგადე 
ბორკილები და გვერდს ვერ შეიცვლი, ვიდრე არ შეასრულებ 
შენი ალყის დღეებს. ? აიღე ხორბალი, ქერი, ცერცვი, ოსპი, 
ფეტვი და ასლი, ჩაყარე ისინი ერთ ჭურჭელში და გქონდეს 
საჭმელად იმდენ ხანს, რამდენ ხანსაც გვერდზე იქნები 
დაწოლილი: სამას ოთხმოცდაათ დღეს უნდა ჭამო ისინი. 19 
შენი საჭმელი, რასაც შეჭამ, ოცი შეკელი უნდა იყოს დღეში. 
ჟამიდან ჟამზე უნდა ჭამდე. 11 წყალი ზომაზე უნდა სვა, ჰინის 
მეექვსედი უნდა სვა ჟამიდან ჟამზე. 12 ქერის ნამცხვრებად 
უნდა ჭამო ის და ადამიანის განავალზე უნდა იყოს 
გამომცხვარი მათ თვალწინ. 13 თქვა უფალმა: ასე შეჭამენ 
ისრაელიანები თავიანთ უწმიდურ პურს იმ ხალხთა შორის, 
რომლებთანაც განვდევნი მათ. 1“ ვთქვი: ეჰა, უფალო 
ღმერთო! აი, არ არის ჩემი სული გაუწმიდურებული, მძორი და 
ნამხეცავი არ მიჭამია სიყმაწვილიდან დღემდე და უსურმაგის 
ხორცი არ ჩამსვლია პირში. 12 მითხრა: კარგი, ძროხის ნეხვს 


გაძლევ ადამიანის განავალის ნაცვლად, მოამზადე მასზე შენი 
პური, 15 მითხრა: ადამის ძევ! აჰა, გავტეხავ პურის კვერთხს 
იერუსალიმში, რომ წონით და სიმწრით ჭამდნენ პურს, და 
წყალს გამოზომით და შიშით სვამდნენ. 17 რადგან 
მოაკლდებათ პური და წყალი, შიშით დაუწყებენ ერთმანეთს 
ცქერას და დაილევიან თავიანთი უკეთურების გამო. 


თავი 5 


1 ადამის ძევ! აიღე გალესილი მახვილი და დალაქთა 
სამართებელივით მოიტარე თავზე და წვერზე. აიღე სასწორი 
და გაჰყავი თმა. ? მესამედი ცეცხლში დაწვი ქალაქის 
შუაგულში, როცა ალყის დღეები შესრულდება. აიღე მესამედი 
და დააქუცმაცე მახვილით ქალაქის ირგვლივ. მესამედი ქარში 
გაფანტე და მე მახვილს ვიშიშვლებ მათ კვალზე. 3 აიღე 
აქედან მცირეოდენი და კალთაში გამოიკარი. 4 კიდევ აიღე 
მათგან, ჩაყარე ცეცხლში და დაწვი ცეცხლში. მისგან მოედება 
ცეცხლი ისრაელის მთელ სახლს. ? ასე ამბობს უფალი 
ღმერთი: ეს არის იერუსალიმი; ხალხების შუაგულში დავსვი 
იგი და ქვეყნებია მის გარშემო. 5 ეურჩა ჩემს წესებს 
წარმართებზე უფრო ბოროტად და ჩემს მცნებებს გარეშემო 
ქვეყნებზე უარესად, რადგან შეიძულეს ჩემი წესები და არ 
გაჰყვნენ ჩემს მცნებებს. 7 ამიტომ ასე ამბობს უფალი ღმერთი: 
რაკი თქვენს გარეშემო ხალხებზე უფრო ბობოქრობთ, არ 
მიჰყვებით ჩემს მცნებებს და ჩემს წესებს არ ასრულებთ, არ 
ასრულებთ თქვენს გარეშემო ხალხების წესებსაც კი, 8 ამიტომ, 
ასე ამბობს უფალი ღმერთი: აჰა, მე თავად წამოვალ შენზე და 
აღვასრულებ შენს წიაღში სამართალს ხალხების თვალწინ. 3? 
ისეთ რამეს გაგიკეთებ შენს სისაძაგლეთა გამო, რაც 
არასოდეს გამიკეთებია და რის მსგავსსაც არასოდეს 
გავაკეთებ. 19% ამიტომ მამები შვილებს დაუწყებენ ჭამას თქვენ 
შორის და შვილები მამებს შეჭამენ. აღვასრულებ სამართალს 
თქვენზე და ყველა ქარის მიმართ გავფანტავ თქვენს 
ნატამალს. 11 ამიტომ, ცოცხალი ვარ! აცხადებს უფალი: იმის 
გამო, რომ გააუწმიდურეთ ჩემი საწმიდარი ყოველი თქვენი 
სისაძაგლით და ყოველი თქვენი სიბილწით, მეც გაგწყვეტ შენ. 
არ შეგიბრალებს ჩემი თვალი და მეც არ დაგინდობ. 12 შენი 
მესამედი ჭირისგან დაიხოცება და შიმშილით გაწყდება შენ 
შორის; მესამედი მახვილით დაეცემა შენს გარშემო; მესამედს 
ყველა ქარის მიმართ გავფანტავ და მახვილს ვიშიშვლებ მათ 


კვალზე. 13 ამოიწურება ჩემი რისხვა და დაცხრება ჩემი წყრომა 
მათდამი, და დავმშვიდდები; მაშინ მიხვდებიან, რომ მე, 
უფალი ვლაპარაკობდი შურით, როცა ამოვწურავ ჩემს წყრომას 
მათდამი. 14 მიგცემ გასაოხრებლად და შესარცხვენად 
ხალხებში, შენს გარშემო რომ არიან, და ყოველი გამვლელის 
თვალში. 15 იქნები შესარცხვენად და საკიცხველად, საარაკოდ 
და შესაზარად ხალხებისთვის, შენს გარშემო რომ არიან, როცა 
აღვასრულებ შენზე მსჯავრს რისხვით, წყრომით და სასტიკი 
სასჯელებით. მე, უფალი, ვლაპარაკობ ამას. 106 როცა 
მოვავლენ თქვენზე შიმშილის ბოროტ ისრებს, რომლებიც 
დამღუპველი იქნება, რადგან თქვენს დასაღუპად მოვავლენ 
მათ, გავასასტიკებ თქვენზე შიმშილს და პურის კვერთხს 
გადაგიმტვრევთ. 17 მოგივლენთ შიმშილს და სასტიკ მხეცებს 
და შვილმკვდარნი იქნებით; ჭირი და სისხლი ჩაივლის შენში 
და მახვილს მოვიღებ შენზე. მე, უფალი, ვლაპარაკობ ამას. 


თავი 6 


1 იყო უფლის სიტყვა ჩემს მომართ ნათქვამი: ? ადამის ძევ! 
პირი მიაქციე ისრაელის მთებისკენ და უწინასწარმეტყველე 
მათ, 3 უთხარი: ისრაელის მთებო, ისმინეთ უფალი ღმერთის 
სიტყვა: ასე ეუბნება უფალი ღმერთი მთებსა და ბორცვებს, 
ხრამებს და ხეობებს: აჰა, მოვავლენ თქვენზე მახვილს და 
გავანადგურებ თქვენს გორაკებს; 14 გაუდაბურდება თქვენი 
სამსხვერპლოები და შეიმუსრება თქვენი მზის სვეტები; დავყრი 
თქვენს დახოცილებს თქვენი კერპების წინ. 2? მივუყრი 
ისრაელიანთა გვამებს მათსავე კერპებს და თქვენს 
სამსხვერპლოთა ირგვლივ მიმოვფანტავ თქვენს ძვლებს. 9 
ყველა თქვენს საცხოვრებლებში აოხრებული ინება ქალაქები 
და გაუდაბურდება საკერპოები, რადგან უნდა მოოხრდნენ და 
გაუდაბურდნენ თქვენი სამსხვერპლოები, შეიმუსრონ და 
მოისპონ თქვენი კერპები, დაემხოს თქვენი ბზის სვეტები და 
აღიგავოს თქვენი ნამოქმედარნი. 7 დაეცემიან თქვენ შორის 
დახოცილნი და მიხვდებით, რომ მე უფალი ვარ. 8 
დაგიტოვებთ ნატამალს, რომ გყავდეთ ხალხებში მახვილს 
გადარჩენილნი, როცა სხვადასხვა ქვეყნებში გაიფანტებიან. 9 
გამიხსენიბენ გადარჩენილნი იმ ხალხებში, სადაც ტყვედ 
იქნებიან, როცა შევმუსრავ მათ გარყვნილ და განდგომილ 
გულებს და თვალებს, რომლებიც ირყვნებოდნენ მათი 
კერპების კვალზე; საკუთარი თავი შეძაგდებათ იმ 
უკეთურებათა და სიბილწეთა გამო, რასაც სჩადიოდნენ. 19 
მიხვდებიან, რომ მე უფალი ვარ, რომ ამაოდ არ მითქვამს 
მათთვის, რომ დავატეხდი ამ უბედურებას. 11 ასე ამბობს 
უფალი ღმერთი: ხელი ხელს შემოჰკარი და ფეხი ურტყი მიწას, 
თქვი: ვაგლახ! ისრაელის სახლის უკეთურ სიბილწეთა გამო 
მახვილით, შიმშილით და შავი ჭირით დაეცემიან! 12 
შორსმყოფი ჭირისგან მოკვდება და ახლოსმყოფი მახვილით 
დაეცემა; დარჩენილი და ალყაშემორტყმული შიმშილით 
მოკვდება. ასე ამოვწურავ მათზე ჩემს რისხვას. 13 და 


მიხვდებიან, რომ მე უფალი ვარ, როცა მათი მკვდრები 
ეყრებიან მათ კერპებს შორის, მათ სამსხვერპლოთა შორის, 
ყოველ მაღალ ბორცვზე, მთათა ყოველ მწვერვალზე, ყოველი 
ხემხვივანის ქვეშ, ყოველი რტომრავალი მუხის ქვეშ, 
ადგილებში, სადაც უკმევდნენ თავიანთ კერპებს. 14 ხელს 
მოვუღერებ მათ ყველგან, სადაც კი ცხოვრობენ, და დიბლას 
უდაბნოზე მეტად გავაუკაცრუებ და გავატიალებ ქვეყანას. მაშინ 
მიხვდებიან, რომ მე უფალი ვარ. 


თავი 7 


1 იყო უფლის სიტყვა ჩემს მომართ ნათქვამი: ? შენ, ადამის 
ძევ! ასე ეუბნება უფალი ღმერთი ისრაელის მიწას: აჰა, 
აღსასრული! მოადგა აღსასრული ამ ქვეყნის ოთხივე კუთხეს! 3 
ახლა აღსასრულია შენზე და მოგივლენ ჩემს რისხვას, განგსჯი 
შენს საქმეთაებრ და მთელ შენს სიბილწეებს თავზე დაგათევ. 4 
არ შეგიბრალებტს ჩემი თვალი და არ დაგინდობ, რადგან შენ 
წინააღმდეგ მოვაქცევ შენს საქმეებს და შენი სიბილწეები 
შენთან იქნება; და მიხვდებით, რომ უფალი ვარ. ? ასე ამბობს 
უფალი ღმერთი: უბედურება, ერთადერთი უბედურება, აჰა, 
მოდის! 9 აღსასრული დგება, დგება აღსასრული, თავზე 
გატყდება, აჰა, მოვიდა! ” მოვიდა შენი ჯერი, ამ ქვეყნის 
მკვიდრო! დადგა ჟამი, ახლოა დღე შეშფოთებისა, არა მთებზე 
ჟრიამულისა. 8? ახლა მალე გადმოგაღვრით ჩემს რისხვას და 
შენზე მოვიკლავ ჩემს წყრომას; განგსჯი შენს საქმეთაებრ და 
მთელ შენს სიბილწეებს თავზე დაგათევ! ? არ შეგიბრალებს 
ჩემი თვალი და არ დაგინდობ, რადგან შენ წინააღმდეგ 
მოვაქცევ შენს საქმეებს და შენი სიბილწენი შენთანვე იქნება; 
და მიხვდებით, რომ უფალი ვარ, შემმუსვრელი! 19 აჰა, დღე! 
აჰა; დადგა! მოაწია ჯერმა! კვერთხი აყვავდა, ამპარტავნობა 
გაიფურჩქნა! 11 ძალადობა აღიმართა ბოროტეულის 
კვერთხად; აღარ იქნებიან ისინი; არც მათი სიმრავლე, არც 
მათი დოვლათი, არც მათზე წუხილი. 12 დადგა ჟამი, მოაწია 
დღემ; მყიდველს ნუ გაუხარდება, გამყიდველი ნუ იწუხებს, 
რადგან მთელი სიმრავლე მათი შერისხულია. 13 რადგან 
გამყიდველი ვეღარ მიუბრუნდება გაყიდულს, ცოცხლებიც რომ 
დარჩნენ; რადგან ხილვა მთელ მათ სიმრავლეზე არ 
გაცუდდება და ვერაკაცი თავისი უკეთურების გამო სიცოცხლეს 
ვერ შეინარჩუნებს. 14 დააყვირებენ საყვირს და ყველაფერი 
მზად იქნება, მაგრამ საომრად არავინ წავა, რადგან მთელი 
სიმრავლე მათი შერისხულია ჩემგან. 12 გარეთ მახვილია, შინ - 
ჭირი და შიმშილი! ველზე მყოფი მახვილით მოკვდება; 


ქალაქში მყოფს შიმშილი და ჭირი შეჭამს. 15 თავს უშველიან 
მათი დანარჩომნი და იქნებიან მთებში ველის მტრედებივით; 
ყველა თავის უკეთურებაზე აკვნესდება. 17 ყველა ხელი 
დაუძლურდება და ყველა მუხლი გაწყალდება. 19 ჯვალოს 
შემოისარტყლავენ და შიში მოიცავს მათ; ყოველი სახე 
შერცხვენილი იქნება და ყოველი თავი გაქაჩლდება. 19 
თავიანთ ვერცხლს გარეთ გადაყრიან და ოქრო სიბინძურედ 
იქცევა; ოქრო-ვერცხლი ვერ იხსნის მათ უფლის რისხვის დღეს, 
თავს ვერ გაიძღებენ და შიგანს ვერ ამოივსებენ, რადგან მათი 
უკეთურების საბრხე იყო. 29 მედიდურობდნენ თავიანთ 
სამკაულთა მშვენებით და თავიანთ სიბილწეთა და 
სისაძაგლეთა ხატები შექმნეს; ამიტომ სიბინძურედ გავხდი მას 
მათთვის. 21 უცხოთა ხელში მივცემ მას დასატაცებლად და 
ნადავლად - ქვეყნის ბოროტეულთ, რომ უპატიოჰყონ. 22 პირს 
ავარიდებ მათ და უპატიოჰყოფენ ჩემს საიდუმლოს, შიგ 
შევლენ მძარცველები და უპატიოჰყოფენ. 23 გაამზადე ჯაჭვი, 
რადგან ქვეყანა სავსეა სისხლიანი დანაშაულებით და ქალაქი 
სავსეა ძალადობით. 24 მოვასხამ უბოროტეს ხალხს და 
დაეპატრონებიან მათ სახლებს; გავაცამტვერებ მძლავრთა 
სიამაყეს და გაუპატიურდება მათი სიწმიდენი. 25 მოვა დაქცევა 
და მშვიდობას დაუწყებენ ძებნას და არ იქნება. 29 ჭირი ჭირს 
დაერთვის, ავი ხმები ავ ხმებს მოყვება, წინასწარმეტყველის 
ხილვას დაუწყებენ ძებნას, რჯული დაეკარგება ღვთის მსახურს 
და რჩევა უხუცესებს. 27 მეფე გლოვას მოჰყვება, დიდებული 
ძრწოლით შეიმოსება და ქვეყნის ერს ხელი აუცახცახდება; მათ 
საქმეთაგბრ მოვექცევი მათ და მათი სამართლისაებრ განვსჯი 
მათ; და მიხვდებიან, რომ უფალი ვარ. 


თავი 8 


1! მეექვსე წელს, მეექვსე თვის მეხუთე დღეს ვიჯექი ჩემს 
სახლში და იუდას უხუცესები ისხდნენ ჩემს წინ; მაშინ დამეცა იქ 
უფლის, ღვთის ხელი. ? ვიხილე, აჰა, რაღაც ცეცხლის მსგავსი; 
წელთან და მის ქვემოთ ცეცხლი იყო, წელს ზემოთ კი რაღაც 
ნათების მსგავსი, როგორც კაშკაშა ლითონი. 3 გამოიწოდა 
რაღაც ხელისმაგვარი, ქეჩოში ჩამავლო და ამწია სულმა ცასა 
და მიწას შორის, და მიმიყვანა ღვთიურ ხილვებში, 
იერუსალიმს, შიდა კარიბჭის შესასვლელთან, 
ჩრდილოეთისკენ რომ არის მიმართული, სადაც დგას შურის 
ხატი, შურის აღმძვრელი. “ აჰა, იყო იქ ისრაელის ღმერთის 
დიდება, მსგავსი იმისა, რაც ხეობაში ვიხილე. ? მითხრა: 
ადამის ძევ! მიმართე მზერა ჩრდილოეთის გზას. მივმართე 
მზერა ჩრდილოეთის გზას და, აჰა, სამსხვერპლოს კარიბჭის 
ჩრდილოეთით ეს შურის ხატი იყო, შესასვლელთან. 5 მითხრა: 
ადამის ძევ! თუ ხედავ, რასაც ისინი სჩადიან? თუ ხედავ ამ დიდ 
სისაძაგლეებს, რომლებსაც ისრაელის სახლი სჩადის, რათა მე 
განვეშორო ჩემს საწმიდარს? კიდევ იხილავ დიდ 
სისაძაგლეებს. 7 მიმიყვანა ეზოს შესასვლელთან და დავინახე, 
აჰა, ერთი ხვრელია კედელში. 8 მითხრა: ადამის ძევ! გათხარე 
კედელი! მეც გავთხარე კედელი და, აჰა, გასასვლელია ერთი. 
?–? მითხრა: შედი და იხილე ბოროტი სისაძაგლეები, რასაც აქ 
სჩადიან. 19 შევედი და, ვიხილე, აჰა, ყოველნაირ 
ქვეწარმავალთა და უწმიდურ ცხოველთა გამოსახულებანი და 
ისრაელის სახლის ყოველნაირი კერპი, გამოსახული ირგვლივ, 
მთელ კედელზე. 11 სამოცდაათი კაცი ისრაელის სახლის 
უხუცესთაგან დგას მათ წინ და იაზანია შაფანის ძეც დგას მათ 
შორის; თითოეულს სასაკმევლე უჭირავს ხელში და საკმევლის 
ზრქელი ღრუბელი ადის მაღლა. 12 მითხრა: თუ ხედავ, ადამის 
ძევ, რას სჩადიან ისრაელის სახლის უხუცესები ბნელში, 
თითოეული თავის მოხატულ ოთახში? რადგან ამბობენ, უფალი 
ვერ გვხედავს ჩვენ, მიატოვაო უფალმა ეს ქვეყანა. 13 მითხრა: 


კიდევ იხილავ დიდ სისაძაგლეებს, რომლებსაც ესენი სჩადიან. 
14 მიმიყვანა უფლის სახლის კარიბჭის შესასვლელთან, 
ჩრდილოეთისკენ რომ არის, და, აჰა, სხედან იქ დედაკაცები 
და გლოვობენ თამუზს. 12 მითხრა: თუ ხედავ, ადამის ძევ? 
კიდევ იხილავ ამაზე უარეს სისაძაგლეებს. 19 მიმიყვანა უფლის 
სახლის შიდა ეზოში, და აჰა, უფლის ტაძრის შესასვლელთან, 
კარიბჭესა და სამსხვერპლოს შორის, დამდგარა 
ოცდახუთიოდე კაცი ზურგით უფლის ტაძრისკენ და პირით 
აღმოსავლეთისკენ და ეთაყვანებიან მზეს აღმოსავლეთით. 17 
მითხრა: თუ ხედავ, ადამის ძევ? ნუთუ არ ეყო იუდას სახლს იმ 
სისაძაგლეთა ჩადენა, აქ რომ სჩადის, რომ აუვსია ქვეყანა 
ძალადობით და უფროდაუფრო მანრისხებს? აჰა, ცხვირთანა 
აქვთ მიტანილი რტოები. 18 მაშინ მეც რისხვით მოვიქცევი, არ 
ექნება შებრალება ჩემს თვალს და არ დავინდობ; თუნდაც 
მაღალი ხმით ჩამძახონ ყურში, არ მოვუსმენ მათ. 


თავი 9 


1 ჩამძახა ყურში მაღალი ხმით და მითხრა: ახლოს მოდექით, 
ქალაქის დამსჯელნო, თითოეული თავისი დამღუპველი 
იარაღით ხელში! ? აჰა, ექვსი კაცი მოდის ზემო კარიბჭის გზით, 
ჩრდილოეთისკენ რომ არის მიქცეული, და თითოეულს ხელში 
თავისი შემმუსვრელი იარაღი უჭირავს; ერთი მათგანი სელით 
არის შემოსილი და მწერლის სამელნე აქვს წელზე. მოვიდნენ 
და დადგნენ რვალის სამსხვერპლოსთან. 3 ისრაელის ღვთის 
დიდება ასცილდა ქერუბიმს, რომელზედაც იყო ის, და 
გაემართა ტაძრის ზღურბლისკენ; მოუწოდა სელით შემოსილ 
კაცს, რომელსაც მწერლის სამელნე ჰქონდა წელზე. 4 უთხრა 
მას უფალმა: ჩაიარე ქალაქში, იერუსალიმში, და ნიშანი დაადე 
შუბლზე იმ ხალხს, რომელიც კვნესის და მოთქვამს იქ 
ჩადენილ სისაძაგლეთა გამო. ? სხვებს უთხრა ჩემს გასაგონად: 
მოიარეთ ქალაქი მათ კვალზე და მუსრეთ, ნუ შეიბრალებს 
თქვენი თვალი და ნუ დაინდობთ. 65 მოხუცი და ჭაბუკი, 
ქალწული, ბავშვები და ქალები სრულიად ამოხოცეთ; ვისაც 
ნიშანი ადევს, ხელი არ ახლოთ. ჩემი საწმიდარიდან დაიწყეთ. 
მათაც დაიწყეს ტაძრის წინ მყოფი უხუცესებიდან. 7 უთხრა მათ: 
გააუწმიდურეთ ტაძარი და აავსეთ ეზოები დახოცილებით და 
გადით. ისინიც გავიდნენ და ქალაქში დაიწყეს მუსვრა. 8 როცა 
მათ გაავლეს მუსრი, მე კი გადავრჩი, პირქვე დავემხე, 
შევღაღადე და ვუთხარი: ვაგლახ, უფალო ღმერთო! ნუთუ 
გაწყვეტ ისრაელის მთელ ნატამალს შენი რისხვის 
გადმოღვრით იერუსალიმზე? ? მითხრა: დიდზე დიდია 
ისრაელის და იუდას სახლის ეკეთურება; სისხლით აივსო 
ქვეყანა და ქალაქი უწმიდურებით არის სავსე, რადგან ამბობენ, 
მიატოვაო უფალმა ეს ქვეეანა და ვერაფერს ხედავსო უფალი. 
19 მეც ასე მოვიქცევი: არ შეიბრალებს ჩემი თვალი და არ 
დავინდობ. მათ თავზევე მოვაქცევ მათსავე საქმეებს. 11 აჰა, 
კაცმა, სელით შემოსილმა, რომელსაც მწერლის სამელნე 


ჰქონდა წელზე, მოიტანა პასუხად სიტყვა: შევასრულე, 
როგორც მიბრძანე. 


თავი 10 


1 ვიხილე და, აჰა, ცამყარზე, რომელიც ქერუბიმების თავს 
ზემოთ არის, გამოჩნდა რაღაც საფირონის ქვისმაგვარი, 
რაღაც ტახტისმაგვარი, მათ ზემოთ. ? უთხრა მან სელით 
შემოსილ კაცს, უთხრა: შემოდი ბორბლებს შორის ქერუბიმთა 
ქვეშ და აივსე პეშვი ქერუბიმთა შორის აღებული ცეცხლის 
მუგუზლებით და გადააყარე ქალაქს. და შევიდა ჩემს თვალწინ. 
3 ქერუბიმები სახლის მარჯვენა მხარეს იდგნენ, როცა შევიდა 
კაცი და ღრუბელმა აავსო შიდა ეზო. 4 ასცილდა უფლის 
დიდება ქერუბიმებს და გაემართა სახლის ზღურბლისკენ, და 
აივსო სახლი ღრუბლით, ეზო კი სავსე იყო უფლის დიდების 
ნათებით. ? ხმა ქერუბიმთა ფრთებისა გარეთა ეზომდე 
აღწევდა, როგორც ხმა ყოვლადძლიერისა, როცა ლაპარაკობს 
იგი, 9 როცა უბრძანა სელით შემოსილ კაცს და უთხრა: აიღე 
ცეცხლი ბორბლებს შორის, ქერუბიმთა შორისო, და ისიც 
შევიდა და ბორბალთან დადგა, 7 მაშინ, გაიწოდა ხელი ერთმა 
ქერუბიმმა ქერუბიმთაგან ცეცხლისკენ, რომელიც ქერუბიმთა 
შორის იყო, აიღო და ჩაუდო პეშვში სელით შემოსილს. მანაც 
აიღო და გავიდა. 8 ადამიანის ხელისმაგვარი რამ უჩანდათ 
ქერუბიმებს ფრთებქვეშ. ? ვიხილე და, აჰა, ოთხი ბორბალია 
ქერუბიმთა გვერდით: ერთი ბორბალი ერთი ქერუბიმის 
გვერდით; თარშიშის ქვის მსგავსია ბორბლები. 19 
შესახედაობით ერთმანეთის მსგავსია ოთხივე ბორბალი, 
თითქოს ბორბალი ბორბალში იყოს ჩასმული. 11 სვლისას 
ოთხივე მხარეს მიდიოდნენ; სვლისას არ ტრიალებდნენ, 
რადგან იმ მიმართულებით მიდიოდნენ, საითკენაც თავები 
ჰქონდათ მიქცეული. სვლისას არ ტრიალდებოდნენ. 12 მთელი 
მათი ტანი, მთელი მათი ზურგი, ყველა მათი ფრთა და 
ბორბლები ირგვლივ სავსე იყო თვალებით, ბორბლები ოთხივე 
მათგანისა. 13 როგორც ჩამესმა, ქუხილი ერქვათ ამ 
ბორბლებს. 14 თითოეულს ოთხი სახე ჰქონდა: ერთის სახე 
ქერუბინის სახე იყო, მეორის სახე ადამიანის სახე იყო, მესამის 


სახე ლომის სახე იყო, მეოთხის სახე არწივის სახე იყო. 12 
აღიმართნენ ქერუბიმები; ესენი ცოცხალი არსებები იყვნენ, 
რომლებიც მდინარე ქებარის პირას ვიხილე. 190 როცა 
დაიძრებოდნენ ქერუბიმები, ბორბლები მოძრაობდნენ მათ 
გვერდით; როცა ფრთებს გაშლიდნენ ქერუბიმები მიწიდან 
ასაწევად, არ ტრიალდებოდნენ ბორბლები მათი გვერდიდან. 
17 დადგომისას ისინიც იდგნენ, აწევისას ისინიც აიწეოდნენ 
მათთან ერთად, რადგან ცოცხალი სული იყო მათში. 18 
გასცილდა უფლის დიდება სახლის ზღურბლს და ზედ დაადგა 
ქერუბიმებს. 19? გასვლისას გაშალეს ფრთები ჩემს თვალწინ 
ქერუბიმებმა და აიმართნენ მიწიდან ბორბლებითურთ მათ 
გვერდით; შედგნენ უფლის სახლის აღმოსავლეთ კარიბჭეში 
შესასვლელთან და ისრაელის ღმერთის დიდება იყო მაღლა, 
მათ ზემოთ. 29 ეს ის ცოცხალი არსებანი იყვნენ, რომლებიც 
ვიხილე ისრაელის ღმერთის ქვეშ მდინარე ქებარის პირას, და 
მივხვდი, რომ ქერუბიმები იყვნენ. 211 თითოეულს ოთხ-ოთხი 
სახე ჰქონდა და ოთხ-ოთხი ფრთა თითოეულს, და ადამიანის 
ხელისმაგვარი რამ ფრთებქვეშ. 2? მათი სახეები იმათი 
სახეების მსგავსი იყო, რომლებიც ვიხილე მდინარე ქებარის 
პირას, მათი შესახედაობაც და თავად ისინიც. თითოეული 
თავისი პირისახის მიმართულებით მიდიოდა. 


თავი 11 


1 ამიტაცა სულმა და მიმიყვანა უფლის სახლის აღმოსავლეთ 
კარიბჭესთან, რომელიც აღმოსავლეთისკენ იყურება. და, აჰა, 
კარიბჭის შესასვლელთან ოცდახუთი კაცია და დავინახე მათ 
შორის იაზანია ყაზურის ძე და ფელატიაჰუ ბენაიაჰუს ძე - 
ხალხის მთავრები. ? მითხრა: ადამის ძევ! ეს კაცები ავის 
მზრახველები არიან და ბოროტ რჩევას იძლევიან ამ ქალაქში. 
3 ამბობენ: არ დამდგარა დრო სახლების შენებისა; ქვაბია ეს 
ქალაქი, ჩვენ კი ხორცი ვართო. “ ამიტომ უწინასწარმეტყველე 
მათ, უწინასწარმეტყველე, ადამის ძევ! 2 დამეცა უფლის სული 
და მითხრა: თქვი, ასე ამბობს-თქო უფალი: ასე და ასე 
ლაპარაკობთ, ისრაელის სახლო, და რაც ფიქრად მოგდით, 
ვიცი მე. 9 ბევრი გყავთ დახოცილი ამ ქალაქში და ქუჩები 
ავსებული გაქვთ დახოცილებით. 7 ამიტომ ასე ამბობს უფალი 
ღმერთი: თქვენი დახოცილები, რომლებიც იქ დაგიყრიათ, 
ხორცია, ქალაქი კი - ქვაბი; თქვენ კი გაგიყვანთ იქიდან. 9 
მახვილის გეშინიათ და მახვილს მოგივლენთ! ამბობს ღმერთი. 
?–? გაგიყვანთ იქიდან და უცხოთესლის ხელში ჩაგაგდებთ; და 
განვსჯი თქვენს სამართალს. 19 მახვილით დაეცემით, 
ისრაელის საზღვარზე განგსჯით თქვენ და მიხვდებით, რომ 
უფალი ვარ. 11 ქალაქი არ იქნება თქვენთვის ქვაბი და თქვენც 
არ იქნებით მასში ხორცად; ისრაელის საზღვარზე განგსჯით 
თქვენ, 12 და მიხვდებით, რომ მე ვარ უფალი, ვის წესებზეც არ 
გივლიათ და ვის რჯულზეც არ მოქცეულხართ; იმ ხალხების 
რჯულზე იქცეოდით, თქვენს გარშემო რომ არიან! 13 როცა ეს 
ვიწინასწარმეტყველე, მოკვდა ფელატიაჰუ ბენაიას ძე და მე 
პირქვე დავემხე, შევღაღადე მაღალი ხმით და ვთქვი: ვაგლახ, 
უფალო ღმერთო! ნუთუ ბოლო უნდა მოუღო ისრაელის 
ნატამალს? 1“ იყო უფლის სიტყვა ჩემს მომართ ნათქვამი: 12 
ადამის ძევ! თქვენი ძმები, ძმები არიან ისინი, თქვენი სისხლით 
ნათესავნი და მთელი ისრაელის სახლი მთლიანად, 
რომელთაც ეუბნებიან იერუსალიმის მკვიდრნი: უფლისგან 


არიან განმდგარნი ეს ქვეყანა ჩვენ მოგვეცა სამკვიდროდო! 165 
ამიტომ უთხარი, ასე ამბობს-თქო უფალი ღმერთი: თუმცა 
გადავკარგე ისინი ხალხთა შორის და თუმცა მიმოვფანტე 
ქვეყნებში, მაინც ვიქნები მათთვის საწმიდარი, თუნდაც მცირე, 
იმ ქვეყნებში, სადაც წავიდნენ. 17 ამიტომ უთხარი, ასე ამბობს- 
თქო უფალი ღმერთი: შეგკრებთ ყველას ხალხებიდან და 
შეგაგროვებთ ქვეყნებიდან, სადაც მიმოფანტული მყავხართ, 
და თქვენ მოგცემთ ისრაელის მიწას. 18 მივლენ იქ და 
წარხოცავენ მისგან ყოველგვარ სიბილწეს და ყოველგვარ 
სისაძაგლეს. 19 მივცემ მათ ერთ გულს და ახალ სულს 
ჩაგიდგამთ თქვენ; ამოვართმევ მათ ქვის გულს სხეულიდან და 
ხორცის გულს მივცემ, 29 რათა ჩემს წესებზე იარონ, ჩემი 
რჯული დაიცვან და შეასრულონ. მაშინ ჩემი ხალხი იქნება 
ისინი და მე მათი ღმერთი ვიქნები. 21 ხოლო ვისაც თავის 
სიბილწეებისკენ და სისაძაგლეებისკენ მიუდის გული, მათსავე 
საქმეებს დავატეხ თავზე, ამბობს უფალი ღმერთი. 22 გაშალეს 
ქერუბიმებმა ფრთები და ბორბლებიც მათ გაუსწორდა, და 
ისრაელის ღმერთის დიდება იყო მაღლა, მათ ზემოთ. 23 
აიმართა უფლის დიდება ქალაქიდან და დაადგა მთას 
ქალაქის აღმოსავლეთით რომ არის. 24 სულმა ამიტაცა და 
ხილვაში, ღვთის სულით, მიმიყვანა ქალდეაში 
გადასახლებულებთან. და გამშორდა ხილვა, რომელიც 
ვიხილე. ?” მერე ვუამბე გადასახლებულებს ყველაფერი, რაც 
უფალმა მახილვინა მე. 


თავი 12 


1 იყო ჩემს მომართ უფლის სიტყვა ნათქვამი: 2 ადამის ძევ, 
ურჩთა სახლის შუაგულში ცხოვრობ შენ. თვალები აქვთ და ვერ 
ხედავენ, ყურები აქვთ სასმენად და არ ესმით, რადგან ურჩთა 
სახლია ისინი. 3 ამიტომ, ადამის ძევ, ყარიბივით გამოეწყვე და 
გადი საყარიბოდ დღისით, მათ თვალნინ; იყარიბე შენი 
ადგილიდან სხვა ადგილას მათ თვალწინ, ვინძლო დაინახონ, 
რომ ურჩთა სახლი არიან. “ გამოიტანე შენი ბარგი ყარიბის 
ბარგივით დღისით მათ თვალწინ, და გადი საღამოთი მათ 
თვალწინ საყარიბოდ გამსვლელთა მსგავსად. ? მათ თვალწინ 
გაანგრიე კედელი და ხვრელში გაიტანე. 9 მათ თვალწინ 
ზურგზე აიკიდე შენი ტვირთი და ბნელში გაიტანე; სახე 
დაფარული გქონდეს, რომ არ უყურებდე მიწას, რადგან ნიშნად 
დამიდგენიხარ ისრაელის სახლისთვის. 7” ისე მოვიქეცი, 
როგორც მებრძანა: გამოვიტანე ჩემი ბარგი ყარიბის ბარგივით 
დღისით, საღამოთი კი ჩემი ხელით გავანგრიე კედელი, 
ბნელში გავიტანე ბარგი და ზურგზე მოვიკიდე მათ თვალწინ. 93 
იყო უფლის სიტყვა დილით ჩემს მომართ ნათქვამი: ? ადამის 
ძევ! ხომ არ უკითხავს შენთვის ისრაელის სახლს, ურჩთა 
სახლს, ამას რას აკეთებო? 19 უთხარი მათ, ასე ამბობს-თქო 
უფალი ღმერთი: ეს განაჩენი ეხება მთავარს იერუსალიმში და 
მთელ ისრაელის სახლს, ვინც იქ არის. 11 უთხარი, ნიშნად ვარ- 
თქო თქვენთვის; როგორც მე ვიქცევი, ისე დაემართებათ მათ: 
ყარიბობაში, ტყვეობაში წავლენ-თქო. 12 მთავარი, რომელიც 
მათ შორის არის, ტვირთს აიკიდებს ზურგზე ბნელში და გავა; 
კედელს გაანგრევენ, რომ გაიყვანონ; სახეს დაიფარავს, რომ 
ვეღარ იხილოს მისმა თვალმა ეს ქვეყანა. 13 მოვისვრი მასზე 
ჩემს სათხეველს და გაებმება ჩემს მახეში: წავიყვან 
ბაბილონში, ქალდეველთა ქვეყანაში, მაგრამ ვერ იხილავს 
მას, თუმცა იქ მოკვდება. 14 ყველას, მის გარშემო მყოფს, მის 
შემწეს და მთელ ლაშქარს გავფანტავ ყველა ქარის 
მიმართულებით და მახვილს ვიშიშვლებ მათ კვალზე. 12 


მიხვდებიან, რომ უფალი ვარ, როცა გავაბნევ ხალხებში მათ 
და ქვეყნებში მიმოვფანტავ. 195 მაგრამ გადავარჩენ მათგან 
მცირე რიცხვს მახვილისგან, შიმშილისგან და ჭირისგან, რათა 
იამბონ თავიანთი სისაძაგლეები იმ ხალხში, ვისთანაც მივლენ. 
მიხვდებიან, რომ უფალი ვარ. 17 იყო უფლის სიტყვა ჩემს 
მომართ ნათქვამი: 18 ადამის ძევ! კანკალით ჭამე შენი პური 
და შიშით და ძრწოლით სვი შენი წყალი! 19 უთხარი ამ ქვეყნის 
ხალხს, ასე ამბობს-თქო უფალი, ღმერთი იერუსალიმის 
მკვიდრთა გამო ისრაელის მიწაზე: ძრწოლით შეჭამენ თავიანთ 
პურს და სასოწარკვეთაში შესვამენ წყალს, რადგან მისი მიწა 
დაცარიელდება თავისი სისავსისგან მის მცხოვრებთა 
ძალადობის გამო. 29 აოხრდება დასახლებული ქალაქები და 
გაუდაბურდება ქვეყანა; მაშინ მიხვდებით, რომ უფალი ვარ. 21 
იყო უფლის სიტყვა ჩემს მომართ ნათქვამი: 22 ადამის ძევ! ეს 
რა ანდაზა გაქვთ ისრაელის მიწაზე, ჟამი გაივლის და ყოველი 
ხილვა გაქარწყლდებაო? 23 ამიტომ უთხარი მათ, ასე ამბობს- 
თქო უფალი ღმერთი: გავაუქმებ ამ ანდაზას და აღარ 
იანდაზებს ის ისრაელში; არამედ უთხარი: ახლოა ჟამი და 
ყოველი ხილვის აღსრულება-თქო; 24 რადგან არცერთი ხილვა 
ფუჭად არ ჩაივლის და არც მაცდუნებელი მისნობა ისრაელის 
სახლში; 25 რადგან მე, უფალი, ვილაპარაკებ; რასაც 
ვილაპარაკებ, მოხდება, არ გადაიდება; რადგან თქვენს 
დღეებში, ურჩთა სახლო, ვილაპარაკებ სიტყვას და ავახდენ, 
ამბობს უფალი ღმერთი. 295 იყო უფლის სიტყვა ჩემს მომართ 
ნათქვამი: 27 ადამის ძევ! აჰა, ამბობს ისრაელის სახლი: 
ხილვა, რომელიც მან იხილა, მალე არ ახდებაო; შორეული 
დროისთვის წინასწარმეტყველებსო. 28 ამიტომ უთხარი მათ, 
ასე ამბობს-თქო უფალი ღმერთი: არცერთი ჩემი სიტყვა მეტად 
აღარ გადაიდება; რა სიტყვაც არ უნდა ვთქვა, ახდება, ამბობს 
უფალი ღმერთი. 


თავი 13 


1 იყო უფლის სიტყვა ჩემს მომართ ნათქვამი: ? ადამის ძევ! 
იწინასწარმეტყველე ისრაელის წინასწარძეტყველებზე და 
უთხარი საკუთარი ნებით გაწინასწარმეტყველებულთ; ისმინეთ- 
თქო უფლის სიტყვა. 3 ასე ამბობს-თქო უფალი, ღმერთი: ვაი 
ცრუ-წინასწარმეტყველთ, რომლებიც საკუთარ სულს 
მიჰყვებიან და არაფერი უხილავთ! 4 ნაოხარ ადგილებში რომ 
მელიები არიან, იმას გვანან შენი წინასწარმეტყველნი, 
ისრაელო! ? ნუ გახვალთ ნანგრევებზე და ზღუდეს ნუ 
შემოავლებთ ისრაელის სახლს, რომ საბრძოლველად დადგეს 
უფლის დღეს. 59 მათი ხილვები ფუჭია და მათი მისნობა სიცრუე; 
კი ამბობენ, უფალმა თქვაო, მაგრამ უფალს არ მოუვლენია 
ისინი; ირწმუნებიან, ახდებაო ჩვენი სიტყვა. ” განა ფუჭ 
ხილვებს არ ხედავთ და ცრუ მისნობას არ წარმოთქვამთ, რომ 
ამბობთ, უფლის ნათქვამიაო, მე კი არაფერი მითქვამს? 8 
ამიტომ ასე ამბობს უფალი, ღმერთი: რაკი ფუჭს ლაპარაკობთ 
და სიცრუეს ხედავთ, ამიტომაც, აჰა, თქვენ წინააღმდეგ ვარ, 
ამბობს უფალი ღმერთი. 9 იქნება ჩემი ხელი ფუჭმხილველ 
წინასწარმეტყველთა და სიცრუის მისანთა წინააღმდეგ; ჩემი 
ერის საბჭოში არ იქნებიან ისინი, ისრაელის სახლის წიგნში არ 
ჩაიწერებიან და ისრაელის მიწაზე ვერ მივლენ. მაშინ 
მიხვდებიან, რომ უფალი ღმერთი ვარ. 19 სწორედ იმის გამო, 
რომ აცდუნებენ ჩემს ერს, რომ ეუბნებიან, მშვიდობააო და არ 
არის მშვიდობა; ჩემი ხალხი კედელს აშენებს და, აჰა, ესენი 
კირით ლესავენ. 11 უთხარი მლესავთ, ჩამოწვება-თქო თქვენი 
კედელი. წამოვა თავსხმა და, თქვენ, ყინულის ქვებო, 
ჩამოცვივდებით, და ქარიშხალი ამოვარდება. 12 აჰა, დაეცა 
კედელი. ხომ გეტყვიან, სად არის ბათქაში, რომლითაც 
შელესეთო? 13 ამიტომ ასე ამბობს უფალი ღმერთი: ავტეხავ 
ქარიშხალს ჩემი რისხვით და თავსხმა წამოვა ჩემი წყრომით, 
და ყინულის ქვები ჩემი გაცეცხლებით, გასანადგურებლად. 14 
დავანგრევ კედელს, თქვენ რომ შელესეთ, მიწასთან 


გავასწორებ და გაშიშვლდება მისი საძირკველი; დაეცემა და 
თქვენც მის ნანგრევებში დაიღუპებით. და მიხვდებით, რომ 
უფალი ვარ. 12 კედელზე გადმოვანთხევ ჩემს რისხვას და მის 
მლესავებზე, გეტყვით თქვენ: აღარ არის კედელი და არც მისი 
შემლესავი; 19 აღარც ისრაელის წინასწარმეტყველნი 
იერუსალიმზე რომ წინასწარმეტყველებდნენ და აღარც 
მისთვის მშვიდობისმხილველნი, როცა არ არის მშვიდობა, 
ამბობს უფალი ღმერთი. 17 შენ კი, ადამის ძევ, სახე მიაბრუნე 
შენი ერის ასულებისკენ, საკუთარი გულით რომ 
წინასწარმეტყველებენ, და იწინასწარმეტყველე მათზე. 18 
უთხარი, ასე ამბობს-თქო უფალი ღმერთი: ვაი იმ დედაკაცებს, 
ბალიშებს მკლავის მთელ სიგრძეზე რომ კერავენ და თავის 
დასაბურავს ყველა ზომაზე რომ აკეთებენ სულების 
მოსანადირებლად! ჩემი ერის სულებს მოინადირებთ, თქვენს 
სულებს კი გადაირჩენთ? 19 შეურაცხმყავით ჩემი ერის წინაშე, 
ერთი მუჭა ქერისა და პურის ნატეხისთვის რომ კლავთ სულებს, 
რომლებიც არ არიან მოსაკვდავი, და ცოცხლად ტოვებთ 
სულებს, რომლებიც არ არიან საცოცხლებელი, რომ ატყუებთ 
ჩემს ერს, ტყუილის გამგონეს. 29 ამიტომ ასე ამბობს უფალი 
ღმერთი: აჰა, აღვდგები თქვენი ბალიშების წინააღმდეგ, 
რომლებითაც სულებს ინადირებთ თქვენთან მოსაფრენად; 
გამოგგლეჯთ მკლავებიდან მათ და გავუშვებ სულებს, 
რომლებსაც ინადირებთ, რომ თქვენთან მოფრინდნენ. 21 
დავგლეჯ მაგ თქვენს დასაბურავებს და დავიხსნი ჩემს ერს 
თქვენი ხელიდან; აღარ იქნებიან თქვენს ხელში ნანადირევად 
და მიხვდებიან, რომ უფალი ვარ. 22 რადგან სულს 
უმწარებდით ტყუილით მართალს, მე კი არ შემიწუხებია; 
ბოროტეულს ამხნევებდით, რომ არ მოქცეულიყო ბოროტი 
გზიდან და არ გადარჩენილიყო. 23 ამის გამო ვეღარ იხილავთ 
ფუჭ ხილვებს და მისნობას ვეღარ გასწევთ; დავიხსნი ჩემს ერს 
თქვენი ხელიდან და მიხვდებით, რომ უფალი ვარ! 


თავი 14 


1 მოვიდნენ კაცები ისრაელის უხუცესთაგან და დასხდნენ ჩემს 
წინ. 2 იყო უფლის სიტყვა ჩემს მომართ ნათქვამი: 3 ადამის 
ძევ! ამ კაცებმა კერპები აღმართეს თავიანთ გულებში და 
თავიანთი უკეთურება დაბრკოლებად დაიდეს წინ; როგორ 
შემიძლია მათი კითხული ვიყო? “ ამიტომ ელაპარაკე მათ და 
უთხარი: ასე ამბობს-თქო უფალი ღმერთი: თუ კაცი ვინმე 
ისრაელის სახლიდან, რომელსაც კერპები აქვს აღმართული 
თავის გულში და უკეთურება დაბრკოლებად უდევს წინ, მივა 
წინასწარმეტყველთან, როგორ მიიღებს პასუხს ჩემგან, 
უფლისგან, როცა თავის კერპთა სიმრავლითურთ არის 
მოსული, ? რომ დაჭერილი იყოს ისრაელის სახლის გულები, 
რომლებიც გამიუცხოვდნენ თავიანთი კერპების მიზეზით? 9 
ამიტომ უთხარი ისრაელის სახლს: ასე ამბობს-თქო უფალი 
ღმერთი: მობრუნდით და განერიდეთ თქვენს კერპებს და 
ყველა თქვენს სისაძაგლეს მოარიდეთ პირი; 7 რადგან, თუ 
კაცი ვინმე ისრაელის სახლიდან და მდგმურთაგან, რომელიც 
მდგმურობს ისრაელში, გამიუცხოვდება, აღმართავს კერპებს 
თავის გულში და უკეთურებას დაბრკოლებად დაიდებს წინ, 
წინასწარმეტყველთან მივა, რომ დამეკითხოს - მე, უფალმა, 
როგორ გავცე მას პასუხი? 83 პირს მივაქცევ ამ კაცის 
წინააღმდეგ, ნიშად და იგავად გავხდი მას და მოვკვეთავ ჩემი 
ერიდან. მაშინ მიხვდებით, რომ უფალი ვარ. 9? თუ 
წინასწარმეტყველი ჩავარდა ცდუნებაში და ალაპარაკდა, მე, 
უფალი, ვიქნები ამ წინასწარმეტყველის მაცდუნებელი; ხელს 
მოვუღერებ და ჩემი ერიდან, ისრაელიდან, ამოვძირკვავ მას. 
19 პასუხს აგებენ თავიანთ დანაშაულზე; ერთი იქნება 
დანაშაული შემკითხველისა და დანაშაული 
წინასწარმეტყველისა, 11 რომ ამიერიდან აღარ განმიდგეს 
ისრაელის სახლი და აღარ შესცოდოს თავისი შეცოდებებით, 
იყოს ჩემი ერი და მე მისი ღმერთი ვიყო, ამბობს უფალი 
ღმერთი. 12 იყო უფლის სიტყვა ჩემს მომართ ნათქვამი: 13 


ადამის ძევ! თუ ქვეყანა შესცოდავს ჩემ წინაშე და განმიდგება, 
ხელს მოვუღერებ და პურის კვერთხს გადავუმტვრევ, 
მოვუვლენ შიმშილს და გავუწყვეტ კაცსა და საქონელს. 14 ეს 
სამი კაცი რომ აღმოჩნდეს მათ გარემოში - ნოე, დანიელი და 
იობი, თავიანთი სიმართლით გადაირჩენდნენ თავს, ამბობს 
უფალი ღმერთი. 12 თუ სასტიკ მხეცებს მივუშვებდი ქვეყანაზე 
და გაატიალებდნენ, ისე გაუდაბურდებოდა, რომ მხეცების 
შიშით ვერავინ გაივლიდა იქ, 15 ეს სამი კაციც (ცოცხალიმც 
ვარ! ამბობს უფალი) ვერ გადაარჩენდა თავის ვაჟებს და 
ასულებს; მხოლოდ საკუთარ თავს გადაარჩენდა, ქვეყანა კი 
გაუდაბურდებოდა. 17 თუ მახვილს მოვუვლენდი იმ ქვეყანას და 
ვეტყოდი: მახვილო, ჩაიარე-მეთქი ქვეყანაში! და გავუწყვეტდი 
კაცსა და საქონელს, 18 ეს სამი კაციც (ცოცხალიმც ვარ! ამბობს 
უფალი) ვერ გადაარჩენდა თავის ვაჟებს და ასულებს, 
მხოლოდ თვითონ გადარჩებოდნენ. 13? თუ ჟამს მოვუვლენდი 
იმ ქვეყანას და სისხლით გადმოვანთხევდი მასზე ჩემს რისხვას 
კაცისა და საქონლის ამოსაწყვეტად, 29 ვერც ნოე, ვერც 
დანიელი და ვერც იობი (ცოცხალიმც ვარ! ამბობს უფალი) ვერ 
გადაარჩენდნენ ვაჟსა და ასულს, მხოლოდ საკუთარ თავს 
გადაირჩენდნენ თავიანთი სიმართლით. 21 რადგან ასე ამბობს 
უფალი ღმერთი: ჩემი ოთხი მძიმე სასჯელიც რომ მოვუვლინო 
იერუსალიმს - მახვილი, შიმშილი, სასტიკი მხეცი და ჟამი - 
ქვეყნად კაცისა და საქონლის გასაწყვეტად, 2? აჰა, დარჩება 
თავდაღწეულ ვაჟთა და ასულთა ნატამალი; აჰა, გამოვლენ 
თქვენთან და თქვენ დაინახავთ მათ საქციელს და მათ 
საქმეებს, და დაგავიწყდებათ ბოროტება, რომელიც 
იერუსალიმს დავატეხე, ყველაფები, რაც მას დავატეხე. 23 
დაგავიწყებენ ყველაფერს, როცა მათ საქციელს და საქმეებს 
დაინახავთ, და მიხვდებით, რომ ამაოდ არ გამიკეთებია 
ყველაფერი, რაც იქ გავაკეთე, ამბობს უფალი ღმერთი. 


თავი 15 


1 იყო უფლის სიტყვა ჩემს მომართ ნათქვამი: ? ადამის ძევ! 
რითა სჯობს ვაზი რტოებიან ხეს, რომელიც ტყის ხეთა შორის 
იპოვება? 3 თუ გამოდგება ეს ხე რაიმე ნივთის გასაკეთებლად? 
ან თუ გამოვა მისგან კაუჭი რაიმე ჭურჭლის ჩამოსაკიდებლად? 
4 აპა, ცეცხლს მისცემ დასაწველად; მის ორთავე ბოლოს 
დასწვავს ცეცხლი და შუაშიც დაიწვება. განა გამოდგება 
რამეში? წ აჰა, მთელი იყო და არაფრად ვარგოდა; ცეცხლმა 
რომ დასწვა და გადაბუგა, რაღაში გამოდგება? 5 ამიტომ ასე 
ამბობს უფალი ღმერთი: როგორც ვაზი მივეცი ცეცხლს ტყის 
ხეთა შორის დასაწვავად, ასე მივეცი იერუსალიმის მკვიდრნიც. 
7 მათ წინააღმდეგ მივაქცევ ჩემს პირს; ცეცხლიდან გამოვლენ 
და მაინც ცეცხლი შეჭამთ; მიხვდებიან, რომ უფალი ვარ, როცა 
პირს მივაქცევ მათ წინააღმდეგ. 8 გავაუკაცურებ ქვეყანას, 
რადგან გამდგარნი არიან, ამბობს უფალი ღმერთი. 


თავი 16 


1 იყო უფლის სიტყვა ჩემს მომართ ნათქვამი: ? ადამის ძევ! 
გააგებინე იერუსალიმს მისი სისაძაგლეები 3 და უთხარი, ასე 
ეუბნება-თქო უფალი ღმერთი იერუსალიმს: შენი დასაბამი და 
შენი სამშობლო ქანაანის ქვეყანაშია, მამაშენი ამორეველია, 
დედაშენი - ხეთელი. “ შენი დაბადებისას, იმ დღეს, როცა 
დაიბადე, ჭიპლარი არ მოუჭრიათ შენთვის და წყალში არ 
განბანილხარ, რომ განწმედილიყძავი, მარილით არ 
გახეხილხართ და ჩვრებში არ გახვეულხარ. ? არავინ მოგხედა 
რომ ამ საქმეთაგან ერთი მაინც გაეკეთებინოს შენთვის 
სამადლოდ; ტრამალზე ეგდე შენი დაბადების დღეს, რადგან 
საძულველი იყავი. 9 ჩაგიარე და დაგინახე შენსავე სისხლში 
ამოთხვრილი, გითხარი: შენს სისხლში იცოცხლე-მეთქი! 
გითხარი: შენს სისხლში იცოცხლე-მეთქი! 7 მინდვრის 
მცენარესავით მოგამრავლე; გაიზარდე და გამაღლდი, 
მშვენებათა მშვენებაში შეხვედი, მკერდი დაგაჩნდა და თმა 
მოგეზარდა, მაგრამ შიშველ-ტიტველი იყავი. 8 ჩაგიარე და 
დაგინახე, აჰა, სიყვარულის ასაკი დაგდგომოდა; 
გადმოგიშალე კალთა და სიშიშვლე დაგიფარე; შემოგფიცე და 
აღთქმა დაგიდევი, ამბობს უფალი ღმერთი, და ჩემი გახდი. 3? 
წყალში გაგბანე, სისხლი ჩამოგწმინდე და ზეთი გცხე. 19 
მოქარგულით შეგმოსე და თახაშის ტყავის ხამლები ჩაგაცვი, 
ზეზის სარტყელი შემოგარტყი და აბრეშუმი მოგახურე. 11 
სამკაულებით მოგრთე, ხელზე სამაჯურები და ყელზე შიბები 
შეგაბი. 1? ცხვირზე ბეჭედი და ყურებზე საყურეები გაგიკეთე, 
მშვენების გვირგვინი დაგადგი თავზე. 132 ოქროთი და 
ვერცხლით იყავი მორთული; ზეზი, აბრეშუმი და ნაქარგი 
სამოსელი გეცვა; გამტკიცული ფქვილი, თაფლი და ზეთი 
გქონდა საზრდოდ; გამშვენდი, დიდად გამშვენდი და 
სადედოფლო შეიქენი. 14 გავარდა შენი სილამაზის სახელი 
ხალხებში, რადგან სრულქმნილი ჩანდი ჩემი დიდების გამო, 
რომლითაც შეგმოსე, ამბობს უფალი ღმერთი. 1” დაენდე შენს 


სილამაზეს და გაგაბოზა შენმა სახელმა, გაუფინე შენი ბოზობა 
ყოველ გამვლელს, ყველასი გახდი. 19 აიღე შენს 
სამოსელთაგან და შეამკე საკერპო, და მათზე დაიწყე ბოზობა, 
როგორც არ მომხდარა და არც მოხდება. 17 აიღე შენი 
სამკაულები ჩემი ოქრო-ვერცხლისგან, რომლებიც მე მოგეცი, 
გაიკეთე მამაკაცის გამოსახულება და ბოზობდი მასთან. 18 
აიღე შენი მოქარგული სამოსელი და მათ გადააფარე, და ჩემი 
ზეთი და საკმეველი წინ დაუწყვე. 19? ჩემი პური, მე რომ მოგეცი, 
წმიდა ფქვილი, ზეთი და თაფლი, რომლითაც გამოგზარდე, 
მათ მიართვი ამოსაყნოსელად, ამბობს უფალი ღმერთი. 29 
წაიყვანე შენი ვაჟები და ასულები, რომლებიც შეგძინე მე, და 
მათ დაუკალი შესაჭმელად. ვითომ შენი ბოზობა არ კმაროდა! 
21 შენ დახოცე ჩემი ვაჟები და მათ მიეცი ცეცხლში 
გასატარებლად. 2? ამ შენს გარყვნილებაში და ბოზობაში არ 
გაგხსენებია შენი სიყმაწვილის დღეები, როცა შიშველ- 
ტიტველი იყავი და საკუთარ სისხლში ითხვრებოდი. 23 ყველა 
ამ ბოროტების შემდეგ იყო - ვაი, ვაი შენდა! ამბობს უფალი, 
ღმერთი, 24 რომ აიშენე სამეძავო და მოიწყვე სათაყვანო 
გორაკი ყოველ მოედანზე. 22 ყოველ გზაჯვარედინზე გამართე 
გორაკი და შელახე შენი მშვენება, ფეხებს უწევდი ყოველ 
გამვლელს და გაახშირე შენი ბოზობა. 25 შენ ბოზობდი 
ეგვიპტელებთან, შენს დიდხორციან მეზობლებთან, და უზომო 
ბოზობით მაჯავრებდი. 27 აჰა, ხელს მოგიღერებ და არჩივს 
შეგიმცირებ; მიგცემ შენი მოძულეების - ფილისტიმელთა 
დიაცების ნებაზე, რომელთაც ერცხვინებათ შენი უზნეო 
საქციელი. 298 აშურელებთანაც ბოზობდი შენი გაუმაძღრობის 
გამო, ბოზობდი მათთანაც და ვერ ძღებოდი. 2? ამრავლე შენი 
ბოზობა ქანაანის ქვეყნიდან ქალდეამდე და ამითაც კი ვერ 
გაძეხი. 3ვ% როგორ შეგიღონდებოდა გული, ამბობს უფალი 
ღმერთი, როცა ყოველივე ამას სჩადიოდი, თავგასული მეძავი 
ქალის საქმეს! 31 როცა სამეძაოებს აშენებდი ყოველ 
გზაჯვარედინზე და სათაყვანო გორაკებს აგებდი ყოველ 
მოედანზე, არ ჰგავდი საჩუქრებზე დახარბებულ მეძავს, 32 
არამედ გარყვნილ დიაცს, ქმრის ნაცვლად უცხოებს რომ 


ეძლევა. 33 ყველა ბოზ ქალს საჩუქრებს აძლევენ, შენ კი თავად 
ასაჩუქრებ შენს საყვარლებს და იქრთამავ მათ შენთან- 
მოსასვლელად ყოველი მხრიდან საბოზაოდ. 34 შენ 
გამოირჩეოდი სხვა ქალებში შენი ბოზობით: შენ კი არ 
გდევდნენ საბოზაოდ, თავად შენ აძლევდი საჩუქრებს, შენ კი 
არ გაძლევდნენ. ასეთი გამორჩეული იყავი. 35 ამიტომ ისმინე, 
ბოზო დიაცო, უფლის სიტყვა, 39 ასე ამბობს უფალი ღმერთი: 
იმის გამო, რომ გადმოღვრილია შენი ქვაბი და გამოჩნდა შენი 
სიშიშვლე შენს საყვარლებთან და ყველა შენს საძაგელ 
კერპთან ბოზობაში, და შენი შვილების სისხლის გამო, 
რომელთაც მათ აძლევდი, 37 აჰა, შევკრებ ყველა შენს 
საყვარელს, რომლებთანაც ტკბებოდი, და ყველას, ვინც 
გიყვარდა და ყველას, ვინც გძულდა; შემოგიკრებ მათ ყოველი 
მხრიდან - ვუჩვენებ მათ შენს სიშიშვლეს და დაინახავენ ისინი 
მთელ შენს სიშიშვლეს. 38 დაგსჯი გარყვნილი და 
სისხლისმღვრელი დიაცების სასჯელით და მიგცემ სისხლს, 
რისხვასა და შურისგებას. 3? მიგცემ მათ ხელს და დაანგრევენ 
შენს სამეძაოებს და დააქცევენ შენს სათაყვანო გორაკებს, 
შემოგძარცვავენ შესამოსელს, აგართმევენ სამკაულებს და 
შიშველ-ტიტველს დაგტოვებენ. 49 მოგისევენ ბრბოს, რომ 
ქვებით ჩაგქოლონ და თავიანთი მახვილებით აგკუწონ. 41 
ცეცხლში დაგიწვავენ სახლებს და გაგასამართლებენ ბევრი 
დიაცის თვალწინ; შეგაწყვეტინებ ბოზობას და აღარ მოჰყვები 
საჩუქრების დარიგებას. 42 როგორ დავიცხრო შენზე რისხვა და 
როგორ ჩამიქრეს შური შენდამი? როგორ დავმშვიდდე, რომ 
აღარაფერი მაწუხებდეს? 43 რაკი აღარ გაიხსენე შენი 
სიყმაწვილის დღეები და განმარისხე ყველა ამეებით, ძეც, აჰა, 
შენს თავზე მოვაქცევ შენს საქმეებს, ამბობს უფალი ღმერთი, 
და აღარ ჩაიდენ ამ გარყვნილებას ყველა შენს სისაძაგლესთან 
ერთად. ““ აჰა, ყოველი მეიგავე იგავს გამოგითქვამს: რაც 
დედაა, ასულიც ის არისო. %? დედაშენის შვილი ხარ შენ, ქმარ- 
შვილის მოძულე დიაცის; და ხარ შენი დებისა, რომელთაც 
მოიძულეს თავიანთი ქმრები და შვილები; დედათქვენი - 
ხეთელია, მამათქვენი - ამორეველი. 46 შენი უფროსი და 


სამარიელია და თავის ასულებთან ერთად შენ მარცხნივ 
ცხოვრობს; შენი უმცროსი და, შენ მარჯვნივ რომ ცხოვრობს, 
სოდომია თავის ასულებთან ერთად. “7 მათი გზით არ გივლია 
და მათი სისაძაგლეები არ ჩაგიდენია, რადგან გეცოტავებოდა, 
და მათზე უარესად გაირყვენი ყველა შენს საქმეში. 48 
ცოცხალიმც ვარ, ამბობს უფალი ღმერთი, სოდომს, შენს დას, 
და მის ასულებს არ ჩაუდენიათ ის, რაც შენ და შენმა ასულებმა 
ჩაიდინეთ! 49 აჰა, ეს იყო შენი დის, სოდომის, დანაშაული: 
ამპარტავნობა, ღორმუცელობა და უდარდელობა მისი და მისი 
ასულებისა; ღარიბ-ღატაკს ხელს არ უმართავდნენ. 39 
გამედიდურდნენ და სისაძაგლის კეთება დაიწყეს ჩემ წინაშე და 
მეც მოვიცილე ისინი, როცა დავინახე. 21 სამარიას შენი 
ცოდვების ნახევარიც არ ჩაუდენია: გადააჭარბე მათ შენი 
სისაძაგლეებით და მართლებად გამოაჩინა შენი დები შენმა 
სისაძაგლეებმა, რომლებიც შენ ჩაიდინე. 322 შენც იტვირთე 
სირცხვილი, შენი დების მკიცხველო, შენი ცოდვების გამო, 
რამაც მათზე უფრო საძაგელი გაგხადა; შენზე უფრო 
მართლები არიან ისინი, შენ კი გრცხვენოდეს და იტვირთე შენი 
სირცხვილი, რომ გაამართლო შენი დები. 33 მე დავაბრუნებ 
მათ ტყვეებს, სოდომისა და მისი ასულების ტყვეებს, სამარიისა 
და მისი ასულების ტყვეებს და შენს ტყვეებსაც მათ შორის, 24 
რათა იტვირთო შენი სირცხვილი ყველაფრის გამო, რაც 
ჩაგიდენია, როცა მათი ნუგეში იყავი. 232 შენი დები - სოდომი 
და მისი ასულები წინანდელს დაუბრუნდებიან; სამარია და მისი 
ასულები წინანდელს დაუბრუნდებიან; შენც და შენი ასულებიც 
წინანდელს დაუბრუნდებით. 235 განა შენს ყბაში არ იყო 
ჩავარდნილი შენი და - სოდომი შენი ამპარტავნობის დროს, 237 
ვიდრე არ გამოაშკარავდა შენი სიავე და ახლა შეიქენი 
საკიცხველად არამის ასულთა და მის გარშემოთა, შენს 
მოძულე ფილისტიმელთა ასულთა, გარს რომ გახვევიან. 38 
შენვე იტვირთე შენი სიგლახე და შენი სისაძაგლეები, ამბობს 
უფალი. 29? რადგან ასე ამბობს უფალი ღმერთი: ისე მოგექცევი, 
როგორც შენ მოიქეცი, როცა შეიძულე ფიცი და გატეხე აღთქმა. 
60 მაინც გავიხსენებ ჩემს აღთქმას, შენი სიყმაწვილის დღეებში 


რომ დაგიდევი, აღგიდგენ საუკუნო აღთქმას. 91 გავიხსენებ 
შენს საქციელს და შეგრცხვება, როცა შენს უფროს და უმცროს 
დებს მიიღებ; ასულებად მოგცემ მათ, მაგრამ არა შენი 
აღთქმის საზღაურად. 52 აღგიდგენ ჩემს აღთქმას და მიხვდები, 
რომ უფალი ვარ. 653 რათა გახსოვდეს და გრცხვენოდეს, ვეღარ 
გააღო პირი სირცხვილისგან, როცა ყველაფერს გაპატიებ, რაც 
ჩაიდინე, ამბობს უფალი. 


თავი 17 


1 იყო უფლის სიტყვა ჩემს მომართ ნათქვამი: ? ადამის ძევ! 
მიეცი გამოცანა და შეუთხზე იგავი ისრაელის სახლს: 3 უთხარი, 
ასე ამბობს-თქო უფალი ღმერთი: დიდი არწივი, დიდფრთიანი 
და გრძელნაკრტენიანი, ჭრელი ბუმბულით დაფარული, 
მოვიდა ლიბანიდან და კენწერო მოაწყვიტა ნაძვს; 4 მოსტეხა 
ზემოთა ყლორტი, წაიღო ქანაანის ქვეყნად და მოვაჭრეთა 
ქალაქში დადო. ? აიღო იმ ქვეყნის თესლი და ჩათესა 
ნაყოფიერ ყანაში; უხვ წყლებთან დადო და დარგო 
ტირიფივით. 9 აღმოცენდა და შეიქნა რტოგაშლილი და 
ტანდაბალი ვაზი, რომლის ტოტები არწივისკენ იხრებოდა და 
ფესვები მისი მის ქვეშ იყო. შეიქნა ვაზი, რქა გამოიღო და 
გაუშვა ტოტები. 7 იყო კიდევ ერთი დიდი არწივი, დიდფრთიანი 
და უხვბუმბულიანი; და, აჰა, ეს ვაზი თავისი კვალიდან, სადაც 
დარგული იყო, ფესვებს იწვდიდა მისკენ და უშვერდა ტოტებს 
დასარწყულებლად. 8 მადლიან ველზე, უხვ წყლებთან იყო 
დარგული, რომ გაეკეთებინა რტო და გამოეღო ნაყოფი, 
დიდებული ვაზი გამხდარიყო. 3? უთხარი, ასე ამბობს-თქო 
უფალი ღმერთი: იღორძინებს თუ არა? არ ამოძირკვავენ მის 
ფესვებს და არ მოგლეჯენ მის ნაყოფს? გაუხმება ყველა 
ამოყრილი ყლორტი, გახმება; მაგარი მკლავი და ბევრი ხალხი 
არ იქნება საჭირო, რომ თავის ფესვს მოსწყვიტონ. 19 აჰა, 
დარგულია, მაგრამ თუ იღორძინებს? განა არ გახმება, როცა 
აღმოსავლეთის ქარი ეძგერება? იმ კვალშივე გახმება, სადაც 
აღმოცენდა. 11 იყო უფლის სიტყვა ჩემს მომართ ნათქვამი: 12 
უთხარი ურჩ სახლს: ნუთუ ვერ ხვდები, რას მოასწავებს ესენი? 
უთხარი: აჰა, მოვიდა ბაბილონის მეფე იერუსალიმს, წაიყვანა 
მისი მეფე და მთავრები და მიიყვანა ისინი თავისთან 
ბაბილონში. 13 აიყვანა სამეფო მოდგმიდან სხვა ვინმე და 
აღთქმა დაუდო; ფიცში შეიყვანა და წაასხა ძლიერნი ქვეყნისა; 
14 რომ დამდაბლებულიყო სამეფო და არ გაამაყებულიყო, 
რომ დაეცვა მისი აღთქმა და გადარჩენილიყო. 17 ის კი 


აუჯანყდა მას და მოციქულები გაგზავნა ეგვიპტეში, რომ 
ცხენები და ბევრი ხალხი მოეცათ მისთვის; განა იღორძინებს 
და გადარჩება ამის ჩამდენი? აღთქმას დაარღვევს და 
გადარჩება? 165 ვფიცავ, ამბობს უფალი ღმერთი, თუ თავისი 
გამამეფებელი მეფის ქვეყანაში, ბაბილონში, არ მოკვდეს ის, 
ვინც შეიძულა ფიცი და აღთქმა დაარღვია! 17 ვერაფერს 
უშველის ბრძოლაში ფარაონი დიდძალი ლაშქრითა და 
ურიცხვი ხალხით, როცა აღიმართება მიწაყრილები და აიგება 
გოდლები მრავალი სულის გასაწყვეტად. 18 შეიძულა ფიცი 
აღთქმის დასარღვევად და, აჰა, მისცა თავისი ხელი და 
ყოველივე ეს ჩაიდინა, ამიტომაც არ გადარჩება. 19 ამიტომ ასე 
ამბობს უფალი ღმერთი: ვფიცავ, თუ მის თავზე არ მოვაქციე 
ჩემი ფიცი, რომელიც შეიძულა, და ჩემი აღთქმა, რომელიც 
დაარღვია! 29 მოვისვრი მასზე ჩემს სათხეველს და გაეხვევა 
ჩემს ბადეში; წავიყვან ბაბილონში და იქ მოვკითხავ მას მისი 
ვერაგობის გამო, რაც მივერაგა. 21 მახვილით დაეცემა, ვინც კი 
გაიქცევა მისი რაზმიდან; დარჩენილები კი ყველა ქარის 
მიმართ გაიფანტებიან. მაშინ მიხვდებით, რომ მე, უფალი, 
ვლაპარაკობდი. 2? ასე ამბობს უფალი ღმერთი: ავიღებ ტოტს 
მაღალი ნაძვიდან და დავრგავ; ზემოთა ყლორტებიდან 
მოვწყვეტ ყველაზე ნაზს და მაღალ და ასვეტილ მთაზე 
დავრგავ. 23 ისრაელის მაღალ მთაზე დავრგავ მას, აუშვებს 
ტოტებს და ნაყოფს გამოიღებს; გახდება დიდებული ნაძვი, 
დასახლდება მის ქვეშ ყოველგვარი ფრინველი და მისი 
რტოების ჩრდილში ყოველი ფრთოსანი დაიბუდებს. 24 
მიხვდებიან მინდვრის ხეები, რომ მე, უფალი, ვამდაბლებ 
აღზევებულ ხეს და აღვაზევებ დამდაბლებულ ხეს; ვახმობ 
ნედლს ხეს და ვაყვავებ გამხმარ ხეს. მე, უფალმა, ვთქვი და 
აღვასრულებ. 


თავი 18 


1 იყო უფლის სიტყვა ჩემს მომართ ნათქვამი: ? ეს რა ანდაზა 
გაქვთ, ისრაელის მიწაზე რომ ამბობთ: მამებმა ისრიმი შეჭამეს 
და შვილებს კბილები მოეკვეთათო? 3 ვფიცავ, ამბობს უფალი 
ღმერთი, თუ ვინმემ თქვას ამიერიდან ეს ანდაზა თქვენ შორის 
ისრაელში! 4 აჰა, ჩემია ყველა სული: როგორც მამის სული, 
ისე შვილის სული მე მეკუთვნის; ოღონდ ცოდვილი სული უნდა 
მოკვდეს. ? თუ კაცი მართალია და სამართლიანად და 
სიმართლით იქცევა, 9 არ ჭამს მთებზე შეწირულს და ისრაელის 
კერპებს თვალს არ აპყრობს, მოყვასის ცოლს არ 
უპატიოჰყოფს და თავის მირეულ ცოლს არ ეკარება; 7 არავის 
ჩაგრავს, მევალეს ვალს უბრუნებს, არ მტაცებლობს, მშიერს 
თავის პურს უყოფს და შიშველს სამოსელით მოსავს; 8 
სარგებელში არ გასცემს და ვახშს არ იღებს, ხელს არიდებს 
უკეთურებას და მართალ სამართალს აჩენს კაცსა და კაცს 
შორის, 7? ჩემი წესებით იქცევა, ჩემს სამართალს იცავს და 
მტკიცედ ასრულებს, ის არის მართალი კაცი და ჭეშმარიტად 
იცოცხლებს, ამბობს უფალი ღმერთი. 19 რომ ეყოლოს 
მოძალადე შვილი, სისხლისმღვრელი, ან მსგავსი რამის 
ჩამდენი, 11 არა საქმეში არ ბაძავდეს თავის მამას: ჭამდეს 
მთებზე შეწირულს, უპატიოჰყოფდეს თავისი მოყვასის ცოლს, 12 
ჩაგრავდეს ღარიბ-ღატაკს, მტაცებლობდეს, ვალს არ 
აბრუნებდეს, კერპებს თვალს აპყრობდეს, სისაძაგლეს 
სჩადიოდეს, 13 სარგებელში გასცემდეს და ვახშს იღებდეს და 
ცოცხლობდეს? არ უნდა ცოცხლობდეს! ყველა ამ სისაძაგლის 
ჩამდენი სიკვდილით უნდა მოკვდეს; მის თავზე უნდა იყოს მისი 
სისხლი. 14 აჰა, ეყოლა შვილი, რომელიც ხედავს მამის ყველა 
ცოდვას, რაც ჩაუდენია, ხედავს და ასე არ იქცევა. 12 არ ჭამს 
მთებზე შეწირულს, ისრაელის სახლის კერპებს თვალს არ 
აპყრობს, თავისი მოყვასის ცოლს არ უპატიოჰყოფს, 15 არავის 
ჩაგრავს, გირაოს არ იხუთავს, არ მტაცებლობს, მშიერს თავის 
პურს უყოფს და შიშველს სამოსელით მოსავს, 17 ხელს 


არიდებს უკეთურებას, ვახშსა და სარგებელს არ იღებს, ჩემს 
სამართალს ასრულებს, ჩემი წესებით იქცევა, ეს არ მოკვდება 
თავისი მამის დანაშაულის გამო, ჭეშმარიტად იცოცხლებს! 18 
მამა თუ მძლავრობს, ძარცვავს მოძმეს და უკეთურს სჩადის 
თავის ხალხში, და აჰა, მოკვდება თავის დანაშაულში, 13 თქვენ 
იტყვით: რატომ არ ისჯება შვილი მამის დანაშაულისთვისო? თუ 
შვილი სამართლიანად და სიმართლით იქცევა, იცავს ჩემს 
წესებს და ასრულებს მათ, ჭეშმარიტად იცოცხლებს! 29 
ცოდვილი სული უნდა მოკვდეს, შვილი მამის დანაშაულის 
გამო არ უნდა დაისაჯოს. არც მამა შვილის დანაშაულის გამო 
არ უნდა დაისაჯოს; მართლის სიმართლე მასზე იქნება, 
ბოროტეულის სიბოროტე მასზე იქნება. 21 თუ ბოროტეული 
განუდგება ყველა თავის ცოდვას, რაც ჩაუდენია, დაიცავს 
ყველა ჩემს წესს და სამართლიანად და სიმართლით მოიქცევა, 
ჭეშმარიტად იცოცხლებს, არ მოკვდება; 22 არცერთი შეცოდება, 
რაც ჩაუდენია, არ გაუხსენდება; თავისი სიმართლით, როგორც 
იქცეოდა, იცოცხლებს. 23 განა მსურს ბოროტეულის სიკვდილი, 
ამბობს უფალი ღმერთი, არამედ რომ მოიქცეს თავისი 
გზებიდან და იცოცხლოს. 24 თუ მართალი მიიქცევა თავისი 
სიმართლისგან და ჩაიდენს უკეთურებას, ჩაიდენს ყველა 
სისაძაგლეს, რასაც ბოროტეული სჩადის, იცოცხლებს განა? 
ყოველი სიკეთე, რაც გაუკეთებია, არ გაუხსენდება; მისი 
ვერაგობის გამო, რაც ივერაგა, და ცოდვის გამო, რაც 
შესცოდა, ამათ გამო მოკვდება. 25 თქვენ იტყვით: არ არის 
სწორიო გზა უფლისა. ისმინე, ისრაელის სახლო! ჩემი გზა არ 
არის სწორი? ეს თქვენი გზებია, სწორი რომ არ არის! 29 თუ 
მართალი მიიქცევა თავისი სიმართლისგან და უკეთურებას 
ჩაიდენს, ამის გამო მოკვდება; იმ უკეთურების გამო კვდება, 
რასაც სჩადის. 27 თუ ბოროტეული განუდგება თავის 
ბოროტებას, რაც ჩაუდენია, და სამართლიანად და 
სიმართლით მოიქცევა, თავად გაიცოცხლებს სულს. 28 თუ 
შეიგნებს და შეინანებს თავის ყველა შეცოდებას, რაც 
ჩაუდენია, ჭეშმარიტად იცოცხლებს, არ მოკვდება. 29 ამბობს 
ისრაელის სახლი: არ არის სწორიო გზა უფლისა. ჩემი გზა არ 
არის სწორი, ისრაელის სახლო? ეს თქვენი გზებია, სწორი რომ 


არ არის! 39 ამიტომ ყველას თავისი გზისაებრ განგსჯით, 
ისრაელის სახლო, ამბობს უფალი ღმერთი. შეინანეთ და 
მოიქეცით ყველა თქვენი შეცოდებისგან და აღარ გექცევათ 
დაბრკოლებად უკეთურება. 31 მოიშორეთ ყველა თქვენი 
შეცოდება, რაც ჩაგიდენიათ; შეიქმენით ახალი გული და ახალი 
სული. რისთვის უნდა ამოწყდეთ, ისრაელის სახლო? 32 
რადგან არ მახარებს მე მოსაკვდავის სიკვდილი, ამბობს 
უფალი ღმერთი, აბა, მოიქეცით და იცოცხლეთ. 


თავი 19 


1 შენ კი, უნდა გამართო გოდება ისრაელის მთავრებზე. 2 და 
თქვა: რა იყო დედაშენი? ძუ ლომი ლომებში! იწვა ბოკვერთა 
შორის და ზრდიდა თავის ლეკვებს. 3 გამოზარდა ერთი ლეკვი, 
შეიქნა ბოკვერი და ისწავლა ნადავლის გლეჯა, ჭამდა 
ადამიანს; “ ესმათ ხალხებს მისი ამბავი, ჩავარდა მათ ორმოში 
და ეგვიპტეს გაუყენეს ცხვირში რგოლგაყრილი. ? დაინახა ძუ 
ლომმა, როცა ელოდა, რომ დაიღუპა მისი იმედი, მაშინ 
აიყვანა ერთი ლეკვთაგანი და ბოკვერად დაისვა. 9 
დაიარებოდა ლომთა შორის, შეიქნა ლომი და ისწავლა 
ნადავლის გლეჯა, ჭამდა ადამიანს. 7 დაანგრია მისი 
სიმაგრეები და აჩანაგებდა მათ ქალაქებს; შეძრწუნდა ქვეყანა 
და მისი სისავსე მისი ბრდღვინვის ხმაზე; 8 შემოადგნენ 
ხალხები ირგვლიქე, იმ მიდამოებიდან, მოუსროლეს თავიანთი 
სათხეველი და შეიპყრეს ორმოში. ? ცხვირში რგოლგაყრილი 
გალიაში შეაგდეს და ბაბილონის მეფეს მიუყვანეს; შეიყვანეს 
ციხე-სიმაგრეში, რომ აღარ გაგონილიყო მისი ხმა ისრაელის 
მთებზე. 190 დედაშენი ვაზს ჰგავდა, ბროწეულის ყვავილს, 
წყლის პირას დარგულს; ნაყოფიერი და რტომრავალი იყო 
უხვი წყლის გამო. 11 გაუხდა ძლიერი ტოტები ხელმწიფეთა 
საკვერთხოდ და ღრუბლებამდე აიყარა ტანი; ასე ჩანდა 
აზიდული და რტომრავალი. 12 მაგრამ რისხვით ამოიძირკვა 
და მიწაზე იქნა დაგდებული: აღმოსავლეთის ქარმა გაახმო 
მისი ნაყოფი, მოემტვრა და გაუხმა ძლიერი ტოტები, ცეცხლმა 
შეჭამა. 132 ახლა უდაბნოშია დარგული, უწყლო და გვალვიან 
ქვეყანაში. 14 გამოვიდა ცეცხლი მისი ზროდან და შეჭამა მისი 
ნაყოფი, აღარ შერჩა ძლიერი ტოტი - კვერთხად ხელმწიფისა. 
ეს არის გოდება და დარჩება გოდებად! 


თავი 20 


1 მეშვიდე წელს, მეხუთე თვის ათში, მოვიდნენ კაცები 
ისრაელის უხუცესთაგან, რომ შეკითხოდნენ უფალს, და 
დასხდნენ ჩემ წინაშე. 2 იყო უფლის სიტყვა ჩემს მომართ 
ნათქვამი: 3 ადამის ძევ! ელაპარაკე ისრაელის უხუცესებს და 
უთხარი მათ, ასე ამბობს-თქო უფალი ღმერთი: ჩემს 
შესაკითხად არ მოხვედით? ვფიცავ, თუ შეგეკითხვინოთ, 
ამბობს უფალი ღმერთი. 4 განსჯი მათ, განსჯი, ადამის ძევ? ჯერ 
გააგებინე მათი მამების სისაძაგლენი. ? და უთხარი, ასე 
ამბობს-თქო უფალი ღმერთი: იმ დღეს, როცა ავირჩიე 
ისრაელი და ხელი აღვმართე იაკობის სახლის მოდგმისთვის, 
გამოვუცხადე თავი ეგვიპტის ქვეყანაში და ხელი აღვმართე 
მათთვის და ვთქვი: მე ვარ უფალი, თქვენი ღმერთი-მეთქი, 5 იმ 
დღეს აღვმართე მათთვის ხელი, რომ წამეყვანა ისინი 
ეგვიპტის ქვეყნიდან ქვეყანაში, რომელიც შევიგულე მათთვის, 
სადაც მოედინება რძე და თაფლი, და ყოველი ქვეყნის 
მშვენებაა. 7 ვუთხარი მათ: მოიშოროს თითოეულმა თქვენგანმა 
სიბილწენი, თვალწინ რომ აქვს, და ეგვიპტის კერპებით ნუ 
გაიუწმიდურებს თავს! მე ვარ უფალი, თქვენი ღმერთი-მეთქი. 8 
მაგრამ ამიჯანყდნენ და არ უნდოდათ ჩემი მოსმენა; არავის 
მოუშორებია სიბილწენი, თვალწინ რომ ჰქონდათ, და არ 
მიუტოვებიათ ეგვიპტის კერპები. ვთქვი, რისხვას 
გადმოვანთხევ მათზე, რომ ჩემი ბრაზი მოვიკლა-მეთქი 
ეგვიპტის ქვეყანაში. ? მაგრამ ჩემი სახელის გულისთვის, რომ 
არ შელახულიყო იმ ხალხის თვალში, რომლის შორისაც იყვნენ 
ისინი და რომლის თვალნწნწინაც გავუცხადე მათ ჩემი თავი, ისე 
მოვიქეცი, რომ ეგვიპტის ქვეყნიდან გამომეყვანა ისინი. 19 
გამოვიყვანე ეგვიპტის ქვვყნიდან და უდაბნოში მივიყვანე; 11 
მივეცი ჩემი წესები და გამოვუცხადე ჩემი სამართალი, 
რომელიც უნდა შეასრულოს ადამიანმა, რომ ცოცხალი 
დარჩეს. 12 მივეცი შაბათებიც, რომ ჰქონოდათ ნიშნად ჩემსა 
და თავიანთ შორის, რომ სცოდნოდათ, რომ უფალი ვარ, მათი 


განმწმედელი. 13 მაგრამ ამიჯანყდა ისრაელის სახლი 
უდაბნოში, არ მიჰყვებოდა ჩემს წესებს და შეიძულა ჩემი 
სამართალი, რომელიც უნდა შეესრულებინა, რომ ეცოცხლა; 
და შელახა მეტისმეტად ჩემი შაბათები. ვთქვი, გადმოვანთხევ- 
მეთქი მათზე რისხვას უდაბნოში მათ დასაღუპად. 14 მაგრამ 
ჩემი სახელის გულისათვის ვმოქმედებდი, რომ არ 
შელახულიყო იმ ხალხის თვალში, რომელთა თვალწინ 
გამოვიყვანე ისინი. 12 მაინც აღვმართე ხელი უდაბნოში მათ 
წინააღმდეგ, რომ არ მიმეყვანა იმ ქვეყანაში, სადაც მოედინება 
რძე და თაფლი, და ყოველი ქვეყნის მშვენებაა; 195 რაკი 
შეიძულეს ჩემი სამართალი და ჩემს წესებს არ მიჰყვებოდნენ, 
და შელახეს ჩემი შაბათები, რადგან მათი კერპებისკენ 
მიუწევდათ გული. 17 მაგრამ ვერ გაიმეტა ისინი ჩემმა თვალმა 
დასაღუპავად და ვერ გავწყვიტე ისინი უდაბნოში. 18 ვუთხარი 
მათ შვილებს უდაბნოში: თქვენი მამების წესებს ნუ მიჰყვებით, 
მათ სამართალს ნუ იცავთ, მათი კერპებით თავს ნუ 
იუწმიდურებთ-მეთქი. 19 მე ვარ უფალი, თქვენი ღმერთი; ჩემს 
წესებს მიჰყევით, ჩემი სამართალი დაიცავით და შეასრულეთ- 
მეთქი; 290 წმიდად შეინახეთ ჩემი შაბათები, რომ გქონდეთ 
ნიშნად ჩემსა და თქვენ შორის, და იცოდეთ, რომ მე უფალი 
ვარ, თქვენი ღმერთი. 21 მაგრამ ამიჯანყდნენ შვილები, ჩემს 
წესებს არ მიჰყვებოდნენ, არ იცავდნენ და არ ასრულებდნენ 
ჩემს სამართალს, რომელიც უნდა შეასრულოს ადამიანმა, რომ 
იცოცხლოს, და შელახეს ჩემი შაბათები. ვთქვი, გადმოვანთხევ 
მათზე ჩემს რისხვას და მათზე მოვიკლავ-მეთქი ჩემს ბრაზს 
უდაბნოში; 22 მაგრამ უკან შევაბრუნე ხელი და ვმოქმედებდი 
ჩემი სახელის გულისთვის, რომ არ შელახულიყო იმ ხალხის 
თვალში, რომელთა თვალწინ გამოვიყვანე ისინი. 23 მაინც 
აღვმართე ხელი მათ წინააღმდეგ უდაბნოში, რომ გამეფანტა 
ისინი ხალხებში და სხვადასხვა ქვეყნებში გამებნია; 24 რაკი 
ჩემს სამართალს არ ასრულებდნენ და ჩემი წესები შეიძულეს, 
ჩემი შაბათები შელახეს და თავიანთი მამების კერპებისკენ 
ეჭირათ თვალი, 25 მეც მივეცი მათ უვარგისი წესები და 
სამართალი, რომლითაც ვერ იცოცხლებდნენ; 29 


გავაუწმიდურე ისინი შესაწირავებით, ყოველი პირველშობილის 
გატარებით ცეცხლში, რომ გამეჩანაგებინა ისინი, რომ 
მიმხვდარიყვნენ, რომ უფალი ვარ. 27 ამიტომ ელაპარაკე 
ისრაელის სახლს, ადამის ძევ, და უთხარი: ასე ამბობს-თქო 
უფალი ღმერთი: კიდევ ამით შემბღალეს თქვენმა მამებმა, 
ვერაგულად რომ იქცეოდნენ ჩემს მომართ. 289 მივიყვანე იმ 
ქვეყანაში, რომლის მიცემას ხელის აღმართვით დავპირდი 
მათ; მათ კი მონახეს ყველა მაღალი გორაკი და ყველა 
ხემხვივანი და სწირავდნენ იქ თავიანთ მსხვერპლს, 
მიჰქონდათ იქ თავიანთი შესაწირავი ჩემს გასაჯავრებლად, 
აკმევდნენ იქ ამოდსაყნოსელს და ღვრიდნენ იქ თავიანთ 
საღვრელს. 29 ვუთხარი, ეს რა გორაკია, სადაც დადიხართ- 
მეთქი? და დღევანდლამდე გორაკი ეწოდება სახელად. 39 
ამიტომ უთხარი ისრაელის სახლს, ასე ამბობს-თქო უფალი 
ღმერთი: ხომ იუწმიდურებთ თავს თქვენი მამა-პაპის გზით? ხომ 
ირყვნებით მათი სიბლწეების კვალზე? 31 როცა მიგაქვთ 
თქვენი შესაწირავი, როცა ცეცხლში ატარებთ თქვენს შვილებს, 
თავს იუწმიდურებთ ყველა თქვენი კერპით დღევანდლამდე, და 
კიდევ გინდათ, რომ შეგეკითხვინოთ, ისრაელის სახლო? 
ვფიცავ, ამბობს უფალი ღმერთი, თუ შეგეკითხვინოთ. 32 არ 
ახდება, რაც ფიქრში მოგდით, რომ ამბობთ: ვიქნებით, 
როგორც სხვა ხალხები არიან, როგორც სხვა ქვეყნების ტომები 
არიან, რომ ხესა და ქვას ვემსახუროთო. 33 ვფიცავ, ამბობს 
უფალი ღმერთი, თუ მაგარი ხელით და გაშლილი მკლავით, 
რისხვის გადმონთხევით არ ვიმეფო თქვენზე! 34 გამოგიყვანთ 
ხალხებიდან და შეგკრებთ ქვეყნებიდან, სადაც გაფანტული 
ხართ, მაგარი ხელით და გაშლილი მკლავით, რისხვის 
გადმონთხევით, 35 და მიგიყვანთ ხალხთა უდაბნოში და იქ 
პირისპირ მოგიწყობთ განკითხვას. 39 როგორც თქვენს მამა- 
პაპას განვიკითხავდი ეგვიპტის ქვეყნის უდაბნოში, ისევე 
განგიკითხავთ თქვენც, ამბობს უფალი ღმერთი. 37 კვერთხის 
ქვეშ გაგატარებთ და აღთქმის ბორკილში შეგიყვანთ. 38 
გამოვყოფ თქვენგან მოჯანყეებს და ჩემს ურჩებს, და მათი 
მდგმურობის ქვეყნიდან გამოვიყვან მათ, მაგრამ ისრაელის 


მიწაზე ვერ მივლენ და მიხვდებით, რომ უფალი ვარ. 33? თქვენ 
კი, ისრაელის სახლო, ასე ამბობს უფალი ღმერთი: წადით, 
ემსახურეთ თქვენ-თქვენ კერპებს; და ამიერიდან თუ არ 
მომისმენთ, მეტად მაინც ნუღა შელახავთ ჩემს წმიდა სახელს 
თქვენი შესაწირავებით და თქვენი კერპებით. 49 რადგან ჩემს 
წმიდა მთაზე, ისრაელის მაღალ მთაზე, ამბობს უფალი 
ღმერთი, უნდა მემსახუროს მთელი ისრაელის სახლი, ყველა 
ერთობლივ, ვინც კი არის ქვეყანაზე; იქ შევიტკბობ მათ, იქ 
მოვიკითხავ თქვენს შესაწირავებს და თქვენი ძღვენის 
ნათავარებს თქვენს სიწმიდეებთან ერთად. 41 
კეთილსურნელებად შეგიტკბობთ, როცა გამოგიყვანთ 
ხალხებიდან და შეგკრებთ ქვეყნებიდან, სადაც ხართ 
გაფანტული, და ჩემს სიწმიდეს გამოვაჩენ თქვენში ხალხების 
თვალწინ. 42 მიხვდებით, რომ უფალი ვარ, როცა მიგიყვანთ 
ისრაელის მიწაზე, ქვეყანაში, რომლის მიცემასაც შევპირდი 
ხელის აღმართივით თქვენს მამა-პაპას. 43 იქ გაიხსენებთ 
თქვენს საქციელს და ნამოქმედარს, რითაც უწმიდურდებოდით, 
და შეგზარავთ თქვენი თავი იმ სიავეთა გამო, რასაც 
სჩადიოდით. ““ მიხვდებით, რომ უფალი ვარ, როცა ჩემი 
სახელის გულისთვის მოგექცევით, არა თქვენი ბოროტი 
გზებისა და უზნეო საქციელის მიხედვით, ისრაელის სახლო, 
ამბობს უფალი ღმერთი. 423 იყო უფლის სიტყვა ჩემს მომართ 
ნათქვამი: 46 ადამის ძევ! თემანის გზისკენ მიაქციე პირი და 
უქადაგე სამხრეთს, ნეგების ველის ტყეს უწინასწარმეტყველე. 
47 უთხარი ნეგების ტყეს: ისმინე უფლის სიტყვა, ასე ამბობს- 
თქო უფალი ღმერთი: აჰა, ცეცხლს წაგიკიდებ და შეგიჭამს 
ცეცხლი ყველა ნედლ ხეს და ყველა ხმელ ხეს; არ ჩაქრება 
აბრიალებული ალი და გადაიბუგება ყოველი სახე 
სამხრეთიდან ჩრდილოეთამდე. 48 დაინახავს ყოველი 
ხორციელი, რომ მე, უფალმა, დავანთე ცეცხლი და არ 
ჩაქრება. 49 ვთქვი: ეჰა, უფალო ღმერთო! ჩემზე ამბობენ, 
იგავების მთხზველი არ არისო? 


თავი 21 


1 იყო უფლის სიტყვა ჩემს მომართ ნათქვამი: ? ადამის ძევ! 
მიაქციე პირი იერუსალიმისკენ და იქადაგე საწმიდარებზე, 
უწინასწარმეტყველე ისრაელის მიწას. 3 უთხარი ისრაელის 
მიწას, ასე ამბობს-თქო უფალი ღმერთი: აჰა, მოვდივარ შენზე, 
ამოვიწვდი მახვილს ქარქაშიდან და მოვკვეთავ შენგან 
მართალს და ბოროტეულს. “ რადგან უნდა მოვკვეთო შენგან 
მართალი და ბოროტეული, ამიტომაც ამოიწვდება ჩემი 
მახვილი ქარქაშიდან ყოველი ხორციელის წინააღმდეგ 
სამხრეთიდან ჩრდილოეთამდე. ? მიხვდება ყოველი 
ხორციელი, რომ მე, უფალმა, ამოვიწვადე ჩემი მახვილი 
ქარქაშიდან და აღარ ჩაეგება. 9 შენ კი, ადამის ძევ, იკვნესე 
წელმოტეხილმა და გამწარებულმა, იკვნესე მათ თვალწინ! 7 
თუ გეტყვიან, რაზე კვნესიო, უთხარი, ავ ამბავზე, რომელიც 
მოდის-თქო, და დადნება ყოველი გული, დაუძლურდება 
ყოველი ხელი, შეღონდება ყოველი სული, წყლად წავა 
ყოველი მუხლი. აჰა, მოვიდა და ახდა, ამბობს უფალი ღმერთი. 
8 იყო უფლის სიტყვა ჩემს მომართ ნათქვამი: 9? ადამის ძევ! 
იწინასწარმეტყველე და თქვი, ასე ამბობს-თქო უფალი. თქვი: 
მახვილი, მახვილი გალესილია და გაფერილიც! 19 
გალესილია დასაკლავის დასაკლავად; გაფერილია, რომ 
ელავდეს ელვასავით! ანთუ გვიხაროდეს, ჩემი ძის კვერთხს 
რომ სძულს ყოველი ხე? 11 მიცემულია გასაფერად, რომ 
ხელმა ჩაბღუჯოს; გალესილია ეს მახვილი და გაფერილი, რომ 
მკვლელს ჩაბარდეს ხელში. 12 იყვირე და ივალალე, ადამის 
ძევ! რადგან ის მოღერებულია ჩემს ხალხზე, ისრაელის ყველა 
მთავარზე; მახვილს არიან მიცემულნი ჩემს ხალხთან ერთად. 
ამიტომ ირტყი თეძოებზე. 13 რადგან განსაცდელი 
გამოვლილია და რა იქნება, თუ მოძულე კვერთხიც აღარ 
იარსებებს, ამბობს უფალი ღმერთი. 1“ შენ კი, ადამის ძევ, 
იწინასწარმეტყველე და ხელი ხელს შემოჰკარი და სამგზის 
გაორკეცდება მახვილი. მუსვრის მახვილია ეს, დიდი 


შემუსვრის მახვილი, მათი მდევარი. 12 რომ შედრკეს გულები 
და მათ ჭიშკრებთან დაცემულნი გამრავლდნენ, მივუშვებ 
სასტიკ მახვილს, ვაგლახ, გასაელვებლად შექმნილს, 
საკლავად წამახულს! 15 უკან შეტრიალდი, მარჯვნივ გადი, წინ 
წადი, მარცხნივ გადი! ყოველი მხრისკენ არის მიმართული 
შენი პირისახე. 17 მეც შემოვკრავ ხელს ხელზე და რისხვას 
დავიცხრობ. მე, უფალი ვლაპარაკობ. 18 იყო უფლის სიტყვა 
ჩემს მომართ ნათქვამი: 19 შენ კი, ადამის ძევ! დაისახე ორი 
გზა ბაბილონის მეფის მახვილის მოსასვლელად; ერთი 
ქვეყნიდან გამოვა ორივე. ქმენი ნიშანი, ქალაქის მთავარ გზაზე 
ქმენი, 22– დასახე გზა მახვილის მოსასვლელად რაბათში, 
ყამონიანთა ქალაქში, და იუდაში, გამაგრებულ იერუსალიმში; 
21 რადგან შეჩერდა ბაბილონის მეფე გზაჯვარედინზე, ორი 
გზის თავში, სამკითხაოდ ისვრის ისრებს, ეკითხება 
თერაფიმებს, ღვიძლს ათვალიერებს. 22 მის ხელმარჯვნივ 
იერუსალიმზე იყო წილი, რომ განელაგებინათ ტარანები, 
ხოცვა-ჟლეტისთვის გაეხსნათ პირი, აეტეხათ საომარი ყიჟინა, 
ტარანები კარიბჭეებისკენ მიეშვირათ, აღემართათ 
მიწაყრილები და აეგოთ გოდლები. 23 ეს ყალბ მისნობასავით 
იქნება მათ თვალში; ფიცით კი შეჰფიცეს, მაგრამ ეს ახსენებს 
მათ დანაშაულს, რომ შეპყრობილ იქნან. 24 ამიტომ ასე ამბობს 
უფალი ღმერთი: რაკი თავად იხსენებთ თქვენს დანაშაულს 
თქვენი შეცოდებების გამოაშკარავებით და თქვენი ცოდვების 
ჩვენებით ყველა თქვენს საქმეში, რაკი თავად იხსენებთ, 
ხელით იქნებით შეპყრობილნი. 23 შენ კი, ურჯულო, 
ბოროტეულო მთავარო ისრაელისა, რომელსაც დაუდგა ჟამი, 
როცა უნდა მოეღოს ბოლო დანაშაულს, 25 ასე ამბობს უფალი 
ღმერთი: მოიშორე ჯიღა და მოიხადე გვირგვინი; ყოველთვის 
ასე არ იქნება: მდაბალი აღზევდება, აღზევებული 
დამდაბლდება. 27 დამხობას, დამხობას, დამხობას 
ვუწილხვედრებ და ესეც აღარ იქნება, სანამ ის არ მოვა, ვის 
ხელშიც არის სამართალი, რომ მას ჩავაბარო. 28 შენ კი, 
ადამის ძევ, იწინასწარმეტყველე და თქვი: ასე ამბობს-თქო 
უფალი ღმერთი ყამონიანებზე და მათ სირცხვილზე. თქვი: 


მახვილი, მახვილია გაშიშვლებული დასახოცავად, გაფერილია 
შესამუსრად, რომ ელვარებდეს. 2? ყალბი ხილვებით, ცრუ 
მისნობით მიგაგდებენ გვამებთან დახოცილ ბოროტეულთა, 
რომელთაც დაუდგათ ჟამი, როცა ბოლო უნდა მოეღოს 
დანაშაულს. 39 ჩააგე თავის ქარქაშში; შენი გაჩენის ადგილას, 
შენი შობის ქვეყანაში განგსჯი შენ. 31 გადმოვანთხევ შენზე ჩემს 
რისხვას, ჩემი ბრაზის ცეცხლს მოგასუნთქავ და ხელთ მიგცემ 
ხალხს, გამძვინვარებულს, განადგურებაში გაწაფულს. 32 
ცეცხლს მიეცემი შესაჭმელად, შენი სისხლი ქვეყნის შუაგულში 
იდგება და არავინ გაგიხსენებს, რადგან მე, უფალმა ვთქვი. 


თავი 22 


1 იყო უფლის სიტყვა ჩემს მომართ ნათქვამი: 2 ადამის ძევ! შენ 
განსჯი, განსჯი სისხლიან ქალაქს? გამოუცხადე ყოველი მისი 
სისაძაგლე. 3 და თქვი, ასე ამბობს-თქო უფალი ღმერთი: 
ქალაქო, სისხლის მღვრელო შენს შუაგულში (მოვა მისი 
დროც!) და, კერპთა მკეთებელო, საკუთარი თავის 
წასაბილწად! 4 შენი დაღვრილი სისხლით დადანაშაულდი და 
შენი გაკეთებული კერპებით გაუწმიდურდი; მოიახლოვე შენი 
ჟამი და მიეწურე შენს წელიწადებს. ამიტომაც ხალხების 
საგინებლად გაგხდი და ყოველი ქვეყნის სამასხარაოდ. ? 
მახლობელნი და შორებელნი გაგამასხრებენ სახელგატეხილს 
და მრავალღელვილს. 5 აჰა, ისრაელის მთავარნი - 
თითოეული თავის ძალას იკრებდა, რომ სისხლი დაეღვარა 
შენს შორის! 7 მამას და დედას ამცირებენ თქვენში, ხიზანს 
უპატიოდ ექცევიან თქვენ შორის, ქვრივ-ობლებს ჩაგრავენ 
თქვენში. 8 ჩემი სიწმიდენი მოძულებული გაქვს და ჩემი 
შაბათები შელახული. ? ცილისმწამებელნი არიან თქვენში, რომ 
სისხლი ღვარონ, ნამსხვერპლავს ჭამენ მთებზე თქვენში და 
გარყვნილებას ეწევიან თქვენ შორის. 19 მამის სიშიშვლეს 
ააშკარავებენ თქვენში, მირეულ ქალთან ძალადობენ თქვენში; 
11 ზოგი თავის მოყვასის ცოლთან სისაძაგლეს სჩადის და ზოგი 
თავის რძალს აუპატიურებს გარყვნილებით, ზოგიც თავის 
დასთან, თავისი მამის ასულთან, ძალადობს თქვენში. 12 
ქრთამებს იღებენ თქვენში, რომ სისხლი დაღვარონ; ვახშს და 
სარგებელს იღებ და ძალმომრეობით ყვლეფ შენს მოყვასს, მე 
კი დამივიწყე, ამბობს უფალი ღმერთი. 13 აჰა, ხელი ხელს 
შემოვკარი შენი სიხარბის გამო, რასაც სჩადიხარ, და სისხლის 
გამო, რომელიც იღვრება თქვენ შორის. 14 თუ გაგიძლებს 
გული ან თუ შერჩება ძალა შენს ხელებს იმ დღეებში, როცა 
აღვიძრები შენ წინააღმდეგ? მე, უფალმა, ვთქვი და გავაკეთებ. 
15 გაგფანტავ ხალხთა შორის და გაგაბნევ ქვეყნებში, რომ 
უწმიდურება წაგიშალო. 16 შეილახები ხალხების თვალში და 


მიხვდები, რომ უფალი ვარ. 17 იყო უფლის სიტყვა ჩემს 
მომართ ნათქვამი: 18 ადამის ძევ! წიდასავით გამიხდა 
ისრაელის სახლი; ქურაში ყრიან ყველანი, როგორც სპილენძი, 
კალა, რკინა და ტყვია; ვერცხლის წიდა და ხენჯი არიან. 19 
ამიტომ ასე ამბობს უფალი ღმერთი: რაკი წიდა და ხენჯი 
გახდით ყველანი, ამიტომაც, აჰა, შეგკრებთ ყველას 
იერუსალიმში. 20 როგორც აგროვებენ ვერცხლს, სპილენძს, 
რკინას, ტყვიას და კალას ქურაში, რომ ცეცხლი მიუბერონ 
გადასადნობად, ასე შევაგროვებთ ჩემი რისხვითა და 
წყრომით, ჩაგდებთ და გადაგადნობთ. 21 შეგყრით და 
მოგბერავთ ჩემი რისხვის ცეცხლს და გადადნებით 
იერუსალიმში. 22 როგორც ვერცხლი დნება ქურაში, ასე 
გადადნებით იერუსალიმში და მისვდებით, რომ მე, უფალმა, 
დაგანთხიეთ ჩემი რისხვა. 23 იყო უფლის სიტყვა ჩემს მომართ 
ნათქვამი: 24 ადამის ძევ! უთხარი მას: შენ მიწა ხარ, 
გაუწმედელი, უწვიმარი, რისხვის დღეს. 22 შეთქმულან იქ მისი 
წინასწარმეტყველნი, ლომებივით ბრდღოღვინავენ, ნადავლს 
გლეჯენ და ცოცხლად ჭამენ; საუნჯესა და განძეულს იტაცებენ, 
ქვრივებს ამრავლებენ იქ. 29 მისი მღვდლები აუკუღმართებენ 
ჩემს რჯულს და ბღალავენ ჩემს სიწმიდეებს; წმიდას 
ნალახისგან არ განარჩევენ, უწმიდურს გაწმედილისგან არ 
ასხვავებენ; უგულებელყვეს ჩემი შაბათები და მე შევილახე მათ 
გარემოში. 27 მათი მთავრები მგლებივით გლეჯენ ნადავლს, 
სისხლს ღვრიან, სიცოცხლეს უსწრაფებენ ანგარებისთვის. 28 
მისი წინასწარმეტყველნი ეპირფერებიან მათ, ფუჭად 
მხილველნი და ცრუმისანნი, ეუბნებიან: ასე ამბობსო უფალი 
ღმერთი, უფალს კი არ უთქვამს. 2? მდაბიორნი ძალადობენ და 
მტაცებლობენ, ღარიბ-ღატაკს ჩაგრავენ, ხიზანს უსამართლოდ 
ავიწროებენ. 39 ვეძებდი კაცს, ზღუდის მშენებელს, რომ 
დამდგარიყო ნანგრევთან ჩემ წინაშე და ეხსნა ქვეყანა 
დაღუპვისგან, მაგრამ ვერ მოვნახე. 31 გადმოვანთხევ მათზე 
ჩემს სიბრაზეს, და ჩემი რისხვის ცეცხლით მოვსპობ; მათ თავზე 
მივაქცევ მათსავე ნამოქმედარს, ამბობს უფალი ღმერთი. 


თავი 23 


1 იყო უფლის სიტყვა ჩემს მომართ ნათქვამი: ? ადამის ძევ! 
იყვნენ ორნი დანი, ერთი დედის ასულნი; 3 გაბოზდნენ 
ეგვიპტეში, სიყმაწვილიდანვე ბოზობდნენ; იქ დაისრისა მათი 
მკერდი და იქ დაიჭყლიტა მათი ქალწულური ძუძუები. 4 მათი 
სახელები იყო - აჰოლა უფროსისა და აჰოლიბა მისი დისა. 
ჩემები იყვნენ და შვეს ვაჟები და ასულები. ეს არის მათი 
სახელები: აჰოლა სამარიაა და აჰოლიბა - იერუსალიმი. 2 
გაბოზდა აჰოლა ჩემს ხელში და გადაეკიდა თავის 
საყვარლებს, აშურელ მეზობლებს, 9 ძოწეულით შემოსილთ, 
სარდლებს და მეფისნაცვლებს; ნანატრი ჭაბუკები იყვნენ 
ყველანი, ცხენოსნები, ცხენებზე ამხედრებულნი. 7 გადაყვა 
მათთან ბოზობას - ყველანი რჩეული აშურელები იყვნენ - და 
ყველაფრით, ყველა მათი კერპით, რომელთაც გადაეკიდა, 
გაიუწმიდურა თავი. 8 არ მიუტოვებია ბოზობა ეგვიპტესთან, 
რადგან მასთან წვებოდნენ თავის სიყმაწვილეში; მათ 
დაუჭყლიტეს ქალწულური ძუძუები და გადმოღვარეს მასზე 
თავიანთი გარყვნილება. 7? ამიტომაც ჩავაგდე იგი თავისი 
საყვარლების ხელში, აშურელთა ხელში, რომელთაც აეკიდა. 
19 მათ გამოუჩინეს სიშიშვლე, წაასხეს მისი ვაჟები და ასულები, 
თავად კი მახვილით მოკლეს. სახელი გაუვარდა ქალთა 
შორის, როცა სასჯელი დააკისრეს მას. 11 ხედავდა ამას მისი 
და აჰოლიბა, მაგრამ მასზე უფრო გაირყვნა თავი და თავისი 
დის ბოზობას გადააჭარბა. 12 აშურელებს გადაეკიდა, 
სარდლებს და მეფისნაცვლებს, მეზობლებს, დიდებულად 
შემოსილთ, ცხენოსნებს, ცხენებზე ამხედრებულთ - ნანატრი 
ჭაბუკები იყვნენ ყველანი. 13 დავინახე, რომ გაუწმიდურდა, 
რომ ორთავეს ერთი გზა ჰქონდათ; 14 უმატა თავის ბოზობას: 
დაინახა კედელზე დახატული კაცები, ქალდეველთა 
გამოსახულებანი, ფერებით დახატული, 12 წელზე 
ქამარშემორტყმულნი, თავზე მოფრიალე ჩალმებით, 
სარდალთა შესახედაობისანი, ბაბილონის ძეთა მსგავსნი, 


ქალდეველთა ქვეყნისა, მათი სამშობლოსი; 15 ვნებით აინთო 
მათ მიმართ ერთი თვალის მოკვრით და მოციქულები 
გაუგზავნა ქალდეაში. 17 მოვიდნენ მასთან ბაბილონელები 
სასიყვარულო სარეცლისთვის და გააუწმიდურეს ის თავიანთი 
გარყვნილებით; გაირყვნა მათგან და გული აიყარა მათზე. 18 
როცა ახდილად დაიწყო ბოზობა და აიხადა თავისი სიშიშვლე, 
მეც ავიყარე მასზე გული, როგორც მის დაზე მქონდა გული 
აყრილი. 19 გაახშირა თავისი ბოზობა თავისი სიყმაწვილის 
გახსენებისას, როცა ეგვიპტის ქვეყანაში ბოზობდა. 29 მათ 
ხარჭებზე უფრო ავხორცი გახდა, რომელთა სხეული ვირების 
სხეულია და ულაყებივით არიან ატეხილნი. 21 ასე გაიხსენე 
შენი სიყმაწვილის დროინდელი უზნეობა, როცა ეგვიპგელნი 
ძუძუებს გიჭყლეტდნენ, რადგან ნორჩი მკერდი გქონდა. 22 
ამიტომაც, აჰოლიბა, ასე ამბობს უფალი ღმერთი, აჰა, აღვძრავ 
შენზე შენს საყვარლებს, რომლებზეც გული გაქვს აყრილი, და 
მოგისევ მათ ყოველი მხრიდან; 23 ბაბილონელებს, ყველა 
ქალდეველს, ფეკოდს და შოაყს და კოაყს, ყველა აშურელს 
მათთან ერთად, ნანატრ ჭაბუკებს, ყველა სარდალს და 
მეფისნაცავლს, მხედართმთავრებს და წოდებულ ხალხს, 
ყველა ცხენოსანს. 2“ შეგესევიან შუბოსნები, მხედრები, ეტლები 
უამრავი ხალხით; გარს შემოგადგებიან თოროსანნი ფარ- 
მუზარადით; სამსჯავროდ მიგცემ მათ წინაშე და თავიანთი 
სამართლით განგსჯიან. 22 მოვაქცევ თქვენზე ჩემ 
გულისწყრომას და სასტიკად მოგექცევიან ისინი: ცხვირსა და 
ყურებს მოგაჭრიან, დანარჩენები კი მახვილით დაეცემიან; 
წაასხამენ შენს ვაჟებს და ასულებს, დანარჩენებს კი ცეცხლი 
შთანთქავთ. 29 შემოგძარცვავენ შესამოსელს და სამკაულებს 
აგართმევენ. 217 ბოლოს მოვუღებ შენს გარყვნილებას და 
ეგვიპტის ქვეყნიდან მოყოლილ ბოზობას; აღარ გაიხედავ 
მათკენ და ეგვიპტელებს აღარ გაიხსენებ. 28 რადგან ასე 
ამბობს უფალი ღმერთი: აჰა, მიგცემ მათ ხელში, ვინც 
შეიძულე, მათ ხელში, ვისზეც გული აიყარე. 2? სიძულვილით 
მოგეცქევიან და წაგართმევენ მთელ შენს მონაგარს; შიშველ- 
ტიტველს დაგტოვებენ და გამოჩნდება შენი უხამსობის 


სირცხვილი, შენი გარყვნილება და შენი ბოზობა. 39 ეს 
დაგემართება შენი ბოზობის გამო ხალხების წამხედურობით, 
თავს რომ იუწმიდურებდი მათი კერპებით. 31 შენი დის გზით 
დადიოდი და მის თასს მოგცემ ხელში. 32 ასე ამბობს უფალი 
ღმერთი: შესვამ შენი დის თასს, ღრმასა და ფართეს და 
სასაცილო და სამასხრო გახდები; ბევრს იტევს იგი. 33 
სიმთვრალით და ნაღველით აივსები; სასოწარკვეთის და 
განადგურების თასია შენი დის, სამარიის თასი. 34 შესვამ მას 
და ბოლომდე გამოწრუპავ, კიდეებს მოულოკავ და მკერდს 
დაიგლეჯ, რადგან მე ვთქვი, ამბობს უფალი ღმერთი. 32 
ამიტომ ასე ამბობს უფალი ღმერთი: რაკი დამივიწყე და ზურგს 
უკან მომისროლე, იტვირთე კიდეც შენი გარყვნილების და 
ბოზობის სასჯელი. 30 მითხრა უფალმა: ადამის ძევ! მსჯავრს 
დასდებ აჰოლას და აჰოლიბას? ჯერ გამოუცხადე მათი 
სისაძაგლენი, 37 რადგან მრუშობდნენ და სისხლი ჰქონდათ 
ხელებზე; თავიანთ კერპებთან მრუშობდნენ და შვილებსაც, მე 
რომ მიშვეს, ცეცხლში ატარებდნენ შესაჭმელად. 38 კიდევ ეს 
გამიკეთეს: გააუწმიდურეს ჩემი საწმიდარი იმ დღეს და ჩემი 
შაბათები შელახეს. 3? დაუკლეს თავიანთი შვილები მათ 
კერპებს და იმ დღესვე მოვიდნენ ჩემს საწმიდარში მის 
შესალახავად. აჰა, როგორ მოიქცნენ ჩემს სახლში. 49 
შორიდან მომსვლელ ხადხსაც კი იბარებდნენ; როცა 
მოციქული იგზავნებოდა მათთან; აჰა, მოდიოდნენ ისინი, 
ვისთვისაც იბანებოდი, თვალებს იღებავდი და სამკულებით 
იმკობოდი; 41 დიდებულ საწოლზე ჯდებოდი, რომლის წინ 
გარიგებული ტაბლა იყო და ზედ ჩემს საკმეველს და ზეთს 
აწყობდი. 42 უდარდელი ბრბოს ხმა გაისმოდა იქ და ამ უამრავ 
ხალხთან მოჰყავდათ უდაბნოდან საბეელები, რომლებიც 
სამაჯურებს უკეთებდნენ ხელებზე მათ და თავზე ლამაზ 
გვირგვინებს ახურავდნენ. 43 ვთქვი ბოზობაში დაბერებულზე: 
ახლაც ბოზობენ-მეთქი მასთან? ახლაც? ““ და მივიდნენ 
მასთან, როგორც მეძავ ქალთან მიდიან; ასე მივიდნენ 
აჰოლასთან და აჰოლიბასთან, გარყვნილ ქალებთან. 42 
მაგრამ მართალი ხალხი განსჯის მათ გარყვნილთა მსჯავრით 


და სისხლისმღვრელთა მსჯავრით, რადგან გარყვნილნი არიან 
და სისხლია მათ ხელებზე. 495 რადგან ასე ამბობს უფალი 
ღმერთი: ბრბო მიუსიე მათ და მიეცი დასაფრთხობად და 
გასაძარცვად. “7 ქვით ჩაქოლოს ისინი ბრბომ და აკუწოს 
თავისი მახვილებით, ამოხოცოს მათი ვაჟები და ასულები და 
მათი სახლები ცეცხლში გადაბუგოს. 48 ბოლოს მოვუღებ 
გარყვნილებას ამ ქვეყანაზე, გაფრთხილდება ყოველი ქალი 
და აღარ წაგბაძავენ გარყვნილებაში. 4? თქვენზე მოაქცევენ 
თქვენს გარყვნილებას და იტვირთავთ სასჯელს თქვენი 
კერპების გამო; მაშინ მიხვდებით, რომ მე ვარ უფალი ღმერთი. 


თავი 24 


1 იყო უფლის სიტყვა ჩემს მომართ მეათე წელს, მეათე თვის 
ათში ნათქვამი: 2 ადამის ძევ! ჩაიწერე დღის სახელი, ამ 
დღისა; ბაბილონის მეფე სწორედ ამ დღეს მოადგა 
იერუსალიმს. 3 გამოუთქვი ურჩ სახლს იგავი და უთხარი მათ: 
ასე ამბობს-თქო უფალი ღმერთი: შემოდგი ქვაბი, შემოდგი და 
წყალიც ჩაასხი შიგ. “ ჩაყარე შიგ ნაჭრები, საუკეთესო ნაჭრები 
- ბარკალი და ბეჭი, ნარჩევი ძვლებით აავსე. ? გამოარჩიე 
საუკეთესო ცხვარი, შეუკეთე შეშა ქვაბს და ადუღე, რომ 
ძვლებიც კი მოიხარშოს. 59 ამიტომ ასე ამბობს უფალი ღმერთი: 
ვაი სისხლიან ქალაქს, ქვაბს, რომლის ქაფი მასშივეა და ქაფი 
არ გადმოდის მისგან! ნაჭრები ნაჭრებზე გადმოყარე, რჩევას 
ნუ დაუწყებ. 7 რადგან მასშივეა მისი სისხლი; სალ კლდეზე 
ჰქონდა დასხმული, მიწაზე არ დაუღვრია, რომ მტვერით 
დაეფარა. 8 რომ განვრისხებულიყავი, რომ შური მეძია, სალ 
კლდეზე დავასხი სისხლი, არ დამიფარავს. 9? ამიტომ ასე 
ამბობს უფალი ღმერთი: ვაი სისხლიან ქალაქს! მეც დავანთებ 
დიდ ხანძარს. 19 შეშას მოუმატე, ცეცხლი ააგიზგიზე, ბოლომდე 
მოხარშე ხორცი, შეკაზმე საკაზმით და ძვალიც ჩაიხარშოს. 11 
მერე ცარიელი დადგი ნაკვერცხლებზე, რომ გახურდეს და 
გავარვარდეს სპილენძი, რომ გადნეს მასში მისი უწმიდურობა 
და გაქრეს მისი ქაფი. 12 ძნელია მოცილება, არ გამოდის 
მისგან. ბევრია ქაფი, ცეცხლშიც მისი ქაფია. 13 გარყვნილებაა 
შენს უწმიდურებაში; რადგან გწმენდდი, მაგრამ არა ხარ 
გაწმედილი შენი უწმიდურობისგან აღარ განიწმიდები, ვიდრე 
არ დაგიცხრობ შენზე რისხვას. 1“ მე, უფალმა, ვთქვი და 
ახდება, აღვასრულებ; არ ვაპატიებ, არ დავინდობ, არ 
შევიბრალებ; შენი საქციელისამებრ და შენი 
ნამოქმედარისამებრ განგსჯიან, ამბობს უფალი ღმერთი. 12 
იყო უფლის სიტყვა ჩემს მომართ ნათქვამი: 15 ადამის ძევ! აჰა, 
წაგართმევ შენს თვალთა ნეტარებას მოულოდნელი 
სიკვდილით; ნურც იგლოვ, ნურც იტირებ, ცრემლები ნუ 


დაგედინება; 17 იკვნესე ჩუმად, მიცვალებულზე გლოვას ნუ 
გამართავ; ოღონდ თავი წაიკარი, ფეხზე ხამლები ჩაიცვი, 
წვერებს ნუ დაიფარავ და კაცების პურს ნუ შეჭამ. 18 დილით 
ხალხს ველაპარაკებოდი და საღამოხანს მოკვდა ჩემი ცოლი; 
მეორე დილით ისე მოვიქეცი, როგორც მებრძანა. 19 მითხრა მე 
ხალხმა: არ გვეტყეი, რას ნიშნავს ეს ჩვენთვის. შენ რომ 
აკეთებო? 29 ვუთხარი ხალხს: იყო უფლის სიტყვა ჩემს მომართ 
ნათქვამი: 21 უთხარი ისრაელის სახლს, ასე ამბობს-თქო 
უფალი ღმერთი: აჰა, შევლახავ ჩემს საწმიდარს - თქვენი 
ძლიერების სიამაყეს, თქვენს თვალთა ნეტარებას და თქვენი 
სულის სანუკვარს; თქვენი ვაჟები და ასულები კი, რომლებიც 
მიატოვეთ, მახვილით დაეცემიან-თქო. 2? თქვენც ისე 
მოიქცევით, როგორც მე ვიქცევი: წვერ-ულვაშს არ დაიფარავთ 
და კაცების პურს არ შეჭამთ. 23 თავი წაკრული გექნებათ და 
ხამლები შემოსილი; არ იგლოვებთ და არ იტირებთ. 
დადნებით თქვენს დანაშაულებში და მიაკვნესებთ ერთმანეთს. 
24 იქნება ეზეკიელი თქვენთვის ნიშად: როგორც მან გააკეთა, 
ყველაფერს ისე გააკეთებთ. ეს ახდება და მაშინ მიხვდებით, 
რომ მე ვარ უფალი ღმერთი. 2 შენ კი, ადამის ძევ! იმ დღეს, 
როცა წავიღებ მათგან მათ ძლიერებას, მათი მშვენების 
სიხარულს, მათ თვალთა ნეტარებას, მათი სულის სანუკვარს, 
მათ ვაჟებს და მათ ასულებს, 29 იმ დღეს მოვა შენთან 
გადარჩენილი, რომ ყურში გასმინოს; 27 იმ დღეს გაიღება შენი 
ბაგე გადარჩენილის მიმართ და ალაპარაკდები; აღარ იდუმებ 
და ნიშანი იქნები მათთვის, და მიხვდებიან, რომ მე უფალი 
ვარ. 


თავი 25 


1 იყო უფლის სიტყვა ჩემს მომართ ნათქვამი: ? ადამის ძევ! 
ყამონიანებისკენ მიაქციე პირი და უწინასწარმეტყველე, 3 
უთხარი ყამონიანელო, ისმინეთ-თქო უფლის სიტყვა, ასე 
ამბობს-თქო უფალი ღმერთი: რაკი ვაგლახს ამბობს ჩემს 
საწმიდარზე, რადგან შელახულია, და ისრაელის მიწაზე, 
რადგან გაუკაცრიელებულია, და იუდას სახლზე, რადგან 
ტყვეობაში წავიდა, “ ამიტომ, აჰა, აღმოსავლელებს მიგცემ 
სამკვიდროდ, დასცემენ ბანაკებს თქვენ შორის და მოაწყობენ 
საცხოვრებლებს თქვენ შორის; ისინი შეჭამენ თქვენს ნაყოფებს 
და ისინი შესვამენ თქვენს რძეს. ? გადავაქცევ რაბათს 
აქლემების სადგომად და ყამონიანთა ქვეყანას - ცხვრის 
ფარეხად, და მიხვდებით, რომ უფალი ვარ. 9 რადგან ასე 
ამბობს უფალი ღმერთი: რაკი ტაშს სცემდი და ფეხს 
აბაკუნებდი, რაკი მთელი მძულვარებით, გულის სიღრმეში, 
ხარობდი ისრაელის მიწის გამო, 7 ამიტომ, აჰა, ხელს 
მოგიღერებ და საძარცვავად მიგცემ ხალხებს; ამოგძირკვავ 
ხალხებიდან და გადაგაშენებ ქვეყნებიდან, გაგანადგურებ და 
მიხვდები, რომ უფალი ვარ. 8 ასე ამბობს უფალი ღმერთი: 
რაკი მოაბი და სეყირი ამბობენ: აჰა, ყველა ხალხივით არისო 
იუდას სახლი, 9? ამიტომ, აჰა, გავხსნი მოაბის გვერდებს - 
ქალაქებს, მის სასაზღვრო ქალაქებს, ქვეყნის მშვენებას, 
ბეთიეშიმოთს, ბაყალ-მაყონს და კირიათაიმს, 19 
აღმოსავლელთა შესასვლელად ყამონიანთა წინააღმდეგ და 
მივცემ მათ ქვეყანას სამკვიდროდ, რომ აღარ იხსენებოდნენ 
ყამონიანელნი ხალხებს შორის. 11 მსჯავრს დავდებ მოაბს და 
მიხვდებიან, რომ უფალი ვარ. 12 ასე ამბობს უფალი ღმერთი: 
რაკი ედომი შურისგებით ექცეოდა იუდას სახლს და მძიმედ 
დააშავა, შური რომ იძია, 13 ამიტომ ასე ამბობს უფალი 
ღმერთი: ხელს მოვუღერებ ედომს და გავუწყვეტ კაცსა და 
პირუტყვს, და უდაბნოდ ვაქცევ: თემანიდან დედანამდე 
მახვილით დაეცემიან. 14 აღვასრულებ შურისგებას ედომზე 


ჩემი ერის, ისრაელის ხელით და მოექცევიან ედომს ჩემი 
რისხვისა და გულისწყრომისაებრ; მაშინ მიხვდებიან ჩემს 
შურისგებას, ამბობს უფალი ღმერთი. 12 ასე ამბობს უფალი 
ღმერთი: რაკი შურისგებით იქცეოდნენ ფილისტიმელები და 
შურს იძიებდნენ სიძულვილით და მთელი სულით მათ 
დასაღუპავად საუკუნო მტრობის გამო. 16 ამიტომ ასე ამბობს 
უფალი ღმერთი: აჰა, ხელს მოვუღერებ ფილისტიმელებს, 
ამოვძირკვავ კრეტელებს და მოვსპოვ მათ ნატამალს ზღვის 
ნაპირზე. 17 აღვასრულებ მათზე დიდ შურისგებებს რისხვის 
სასჯელით და მიხვდებიან, როცა მე, უფალმა დავატეხე მათ 
ჩემი შურისგება. 


თავი 26 


1 მეთერთმეტე წელს, თვის პირველში იყო უფლის სიტყვა ჩემს 
მომართ ნათქვამი: 2 ადამის ძევ! რაკი ტვიროსი ვაგლახს 
ამბობს იერუსალიმზე, შეიმუსრება იგი - ხალხების კარიბჭე; 
ჩემკენ მოიქცევიან და ავივსები, ის კი გაუკაცურდება. 3 ამიტომ 
ასე ამბობს უფალი ღმერთი: აჰა, ტვიროსო, შენ წინააღმდეგ 
ვარ: აღვმართავ შენზე უამრავ ხალხებს, როგორც ზღვა 
აღმართავს თავის ზვირთებს; “ ჩამოაქცევენ ტვიროსის 
კედლებს და დაანგრევენ მის გოდლებს; მიწას ჩამოვრეცხავ 
მისგან და პიტალო კლდედ გადავაქცევ. წ? სათხევლის 
მოსასროლად იქნება შუაგულ ზღვაში, რადგან მე ვთქვი, 
ამბობს უფალი ღმერთი, ხალხთა სათარეშოდ შეიქნება. 5 მისი 
ასულნი, ხმელეთზე რომ არიან, მახვილით ამოიხოცებიან. 
მაშინ მიხვდებიან, რომ უფალი ვარ. 7 რადგან ასე ამბობს 
უფალი ღმერთი: აჰა, ნაბუქოდონოსორს, ბაბილონის მეფეს, 
მივაყენებ ტვიროსს, ჩრდილოეთიდან, მეფეთ მეფეს, ცხენებით, 
ეტლებით, მხედრებით, ბრბოთი და უამრავი ხალხით; 8 
მახვილით ამოხოცავს შენს ასულებს ხმელეთზე, კოშკებს 
აღმართავს შენ წინააღმდეგ, მიწაყრილებს შემოგავლებს და 
ფარებს აღმართავს შენ წინააღმდეგ. ? ტარანებით დაუწყებს 
ცემას შენს კედლებს და თავისი ცულებით შემუსრავს შენს 
გოდლებს. 19 მის ცხენთა სიმრავლე მტვრით დაგფარავს, 
მხედრების, ბორბლების და ეტლების ხმაზე შეირყევა შენი 
კედლები, როცა შემოვა შენს კარიბჭეებში, როგორც 
ზღუდეგანგრეულ ქალაქში შედიან. 11 თავისი ცხენების 
ქუსლებით გათელაგს შენს ქუჩებს, შენს ხალხს მახვილით 
ამოხოცავს და შენი დიდების სვეტები მიწად დაემხობა. 12 
მოიალაფებენ შენს დოვლათს და დაიტაცებენ შენს ნავაჭრს, 
დააქცევენ შენს კედლებს და შენს სანუკვარ სახლებს 
დაანგრევენ; ქვებს, ხეებსა და მიწას წყალში გადაგიყრიან. 13 
დავადუმებ შენს ხმამაღალ სიმღერებს და შენი ჩანგის ხმა 
აღარ გაისმება. - 14 ცარიელ კლდედ გადაგაქცევ, სათხევლის 


მოსასროლად შეიქნები და აღარასოდეს აშენდები, რადგან მე, 
უფალმა, ვთქვი, ამბობს უფალი ღმერთი. 1? ასე ეუბნება 
უფალი ღმერთი ტვიროსს: ხომ შეირყევა ზღვისპირეთი შენი 
დაცემის სმისგან, დაჭრილთა კვნესით, როცა ხოცვა-ჟლეტა 
მოხდება შენს წიაღში! 19 ჩამოვლენ თავიანთი ტახტებიდან 
ზღვის ხელმწიფენი, გადაიძრობენ მოსასხამებს და ნაქარგ 
შესამოსელს გაიხდიან, შიშით შეიმოსებიან და მიწაზე 
დასხდებიან; ყოველწამს შიშში იქნებიან და ძრწოლა ექნებათ 
შენ გამო. 17 გლოვას გამართავენ შენზე და გეტყვიან: როგორ 
დაიღუპე, ზღვაოსნებით დასახლებულო, განთქმულო ქალაქო, 
ზღვაზე რომ მძლავრობდი. დაიღუპა ისიც და მისი მკვიდრნიც, 
შიშის ზარს რომ სცემდნენ ყველას. 18 ახლა შეშინდებიან 
კუნძულები შენი დაცემის დღეს და შეძრწუნდებიან 
ზღვისპირელნი შენი გამოსვლისას. 19 რადგან ასე ამბობს 
უფალი ღმერთი: როცა უკაცრიელ ქალაქად გაქცევ იმ 
ქალაქებივით, სადაც არასოდეს უცხოვრიათ, როცა დაგაღირებ 
უფსკრულს და დაგფარავენ დიდი წყლები, 25 ჩაგიყვან 
საფლავად ჩამავლებთან ერთად წინანდელი ხალხის წინაშე, 
და დაგსვამ მიწის ქვეშეთში, მარადიულ უდაბნოში, საფლავად 
ჩასულებთან ერთად, რომ აღარ დაბრუნდე, ცოცხალთა 
ქვეყნად კი დიდებას დავამყარებ. 21 არარაობად გაქცევ და 
აღარ იარსებებ; დამიწყებ ძებნას და საუკუნოდ ვეღარ 
მომნახავ, ამბობს უფალი ღმერთი. 


თავი 27 


1 იყო უფლის სიტყვა ჩემს მომართ ნათქვამი: ? შენ კი, ადამის 
ძევ, გამართე ტვიროსზე გლოვა 3 და უთხარი ტვიროსს, ზღვის 
შესასვლელთან დასახლებულს, ხალხებით მოვაჭრეს 
ზღვისპირელებთან, ასე ამბობს-თქო უფალი ღმერთი: 
ტვიროსო, შენ ამბობ, სრულყოფილი მშვენების ვარო. 4 ზღვის 
გულშია შენი საზღვრები, მშენებლებმა სრულყვეს შენი 
მშვენება; 2 კვიპაროსის ხისგან დაგიმზადეს ფიცრები, 
ლიბანიდან კედარი მოგიტანეს, რომ ანძა გაეკეთებინათ 
შენთვის; 9 ბაშანის მუხის ნიჩბები გაგიკეთეს; მერხები სპილოს 
ძვლისგან და ქითელთა კუნძულების ბზისგან გაგიკეთეს; 7 
ეგვიპტური მოქარგული ზეზის იყო შენი აფრები, რომ დროშად 
გქონოდა; შენი გადასახურავი ელიშას კუნძულთა ლურჯი და 
მეწამული ქსოვილისგან იყო; 8 ნიჩბოსნებად ციდონის და 
არვადის მკვიდრნი გყავდა; ბრძენი ხალხი იყო შენში, 
ტვიროსო, მესაჭეებად გყავდა ისინი; ? გებალის უხუცესები და 
მისი ბრძენი ხალხი იყვნენ შენში გარღვეულის შესაკეთებლად; 
ყოველნაირი ხომალდი მეზღვაურებითურთ იყო შენში 
საქონლის გაცვლა-გამოცვლისთვის. 19 სპარსი, ლუდი და 
ფუტი იყვნენ შენს ლაშქარში - ომის კაცები; ფარსა და 
მუზარადს შენთან ჰკიდებდნენ; ისინი გიქმნიდნენ დიდებას. 11 
არვადელები და შენი ლაშქარი იცავდნენ შენს კედლებს 
ირგვლივ, მორკინალნი შენს ციხე-კოშკებში ისხდნენ, თავიანთ 
დელამფარებს შენ გალავანზე ჰკიდებდნენ ირგვლიე; ისინი 
სრულყოფდნენ შენს მშვენებას. 12 თარშიში ვაჭრობდა შენთან, 
რადგან დოვლათით იყავი სავსე; ვერცხლს, რკინას, კალას და 
ტყვიას გაძლევდნენ სანაცვლოდ. 13 იავანი, თუბალი და მეშექი 
იყვნენ შენი გამსაღებლები; ტყვეებს და სპილენძის ჭურჭელს 
გიხდიდნენ საქონელში. 14 თოგორმას სახლიდან ცხენებს, 
საბრძოლო რაშებს და ჯორებს გიგზავნიდნენ სანაცვლოდ. 12 
დადანელები შენი გამსაღებლები იყვნენ, ბევრი კუნძული 
გიცვლიდა საქონელს, სპილოს ეშვებს და ებანოზის ხეს 


გიბრუნებდნენ საფასურად. 15 არამი ვაჭრობდა შენთან, 
რადგან ბევრი ნახელავი გქონდა; იაგუნდს, ძოწეულს, 
ნაქარგებს, ბისონს, მარგალიტს და ბადახშს გაძლევდნენ 
სანაცვლოდ. 17 იუდა და ისრაელის ქვეყანა შენი 
გამსაღებლები იყვნენ: მინითის ხორბალს, ნამცხვარს, 
თაფლსა და ზეთს, და ბალზამს გაძლევდნენ შენს საქონელში. 
18 დამასკო ვაჭრობდა შენთან, რადგან ბევრი ნახელავი და 
ბევრი დოვლათი გქონდა; ხელბონური ღვინო და ქათქათა 
მატყლი. 19 დანი და იავანი უზალიდან სანაცვლოდ რკინის 
ნახელავს, შტახსსა და ლერწამს გაძლევდნენ შენს საქონელში. 
20 დედანი ვაჭრობდა შენთან ცხენის ასალით და 
მორთულობით. 21 არაბები და კედარის ყველა მთავარი 
შენთან ვაჭრობდნენ; სანაცვლოდ ბატკნებს, ცხვრებსა და 
თხებს გიგზავნიდნენ. 22 შებას და რაყმას მოვაჭრენი შენთან 
ვაჭრობდნენ; რჩეულ ნელსაცხებელს, ყოველნაირ ძვირფას 
ქვას და ოქროულობას გიგზავნიდნენ სანაცვლოდ. 23 ხარანი, 
ქანე და ყედენი, შებას მოვაჭრენი, აშური და ქილმადი, შენთან 
ვაჭრობდნენ; 24 ძვირფას შესამოსელს, ლურჯ ნაქარგ 
მოსასხამებს, ყუთებში ჩაწყობილ ქემახს, თოკებით შეკრულს 
და შეფუთულს, შენი საქონელის სანაცვლოდ გიგზავნიდნენ. 22 
თარშიშის ხომალდებს მიმოჰქონდა შენი საქონელი; აივსე და 
დიდად გაითქვი ზღვათა შორის. 25 ნიჩბოსნები 
დაგატარებდნენ დიდ ზღვებზე, მაგრამ აღმოსავლეთის ქარი 
დაგლეწავს შუაგულ ზღვაში. 27 შენი დოვლათი, შენი 
საქონელი, შენი სავაჭრებელი, შენი ზღვაოსნები და მესაჭეები, 
გარღვეულის შემკეთებლები და შენი საქონლის 
გამსაღებლები, ყველა შენი მეომარი, ვინც კი არის შენში, და 
მთელი კრებული, შენს შორის მყოფი, ჩაინთქმებიან შუაგულ 
ზღვაში შენი დაცემის დღეს. 28 შენს მესაჭეთა ღრიალზე 
შეზანზარდება შემოგარენი. 29? გადმოვლენ შენი 
ხომალდებიდან ყველა ნიჩბოსანი, მეზღვაურები, ზღვის 
მესაჭეები და ხმელეთზე დადგებიან. 39 შორს გაისმება მათი 
ყვირილის ხმა შენ გამო და მწარედ აკივლდებიან; თავზე 
მტვერს დაიყრიან და ნაცარში გორვას დაიწყებენ. 31 თავს 


გადაიპარსავენ შენ გამო, ჯვალოს შემოიბლარდნიან და 
სულგამწარებულნი მწარე მოთქმით დაგიტირებენ. 32 გოდებას 
გამართავენ შენზე დამწუხრებულნი და გიგლოვებენ: ვინ არის, 
ტვიროსივით რომ დადუმებელიყოს შუაგულ ზღვაში? 33 როცა 
გამოდიოდა ზღვიდან შენი საქონელი, მრავალრიცხოვან 
ხალხს აძღობდი; შენი უხვი დოვლათით და სავაჭრებელით 
ქვეყნის მეფეებს ამდიდრებდი. 34 როცა ჩაილეწე ზღვაში, 
წყლის უფსკრულებში, შენი საქონელი და მთელი კრებული 
შთაინთქა შენთან ერთად. 32 ყველა ზღვისპირელი შეძრწუნდა 
შენ გამო; მათი მეფეები შიშმა მოიცვა და სახე მოექცათ. 39 
ხალხებში მოარული ვაჭრები დაუსტვენენ შენ გამო, 
არარაობად იქცევი და აღარ იქნები უკუნისამდე. 


თავი 28 


1 იყო უფლის სიტყვა ჩემს მომართ ნათქვამი: ? ადამის ძევ! 
უთხარი ტვიროსის მთავარს, ასე ამბობს-თქო უფალი ღმერთი: 
რადგან გადიდგულდი და ამბობ, ღმერთი ვარ, ღმერთის 
დასაჯდომელზე ვზივარო ზღვის გულში, თუმცა ადამიანი ხარ 
და არა ღმერთი, ღმერთის გულს კი უტოლებ შენს გულს. 3 აჰა, 
დანიელზე ბრძენი ხარ და არცერთი საიდუმლო არ არის 
შენთვის მიუწვდომელი. “ შენი სიბრძნითა და გონებით 
მოგიხვეჭავს დოვლათი, ოქროთი და ვერცხლით აგივსია 
საგანძურები, 2 ბრძნული ვაჭრობით გაგიმრავლებია დოვლათი 
და გადიდგულებულხარ შენი დოვლათით, 5 ამიტომ, ასე 
ამბობს უფალი ღმერთი: რაკი შენს გულს ღმერთის გულს 
უტოლებ, 7 ამიტომ, აჰა, მოგისევ უცხოელებს, უსასტიკესთ 
ხალხთა შორის, და იშიშვლებენ მახვილს შენი სიბრძნის 
მშვენების წინააღმდეგ და შელახავენ შენს ბრწყინვალებას. 8 
საფლავად ჩაგიყვანენ და ზღვათა გულში დაღუპულთა 
მსგავსად მოკვდები. 3? თუ იტყვი, ღმერთი ვარო, შენი 
მკვლელის წინაშე, როცა ადამიანი ხარ შენს დამღუპველთა 
ხელში და არა ღმერთი, 19 წინადაუცვეთელის სიკვდილით 
მოკვდები უცხოთა ხელით, რადგან მე ვთქვი, ამბობს უფალი 
ღმერთი. 11 იყო უფლის სიტყვა ჩემს მომართ ნათქვამი: 12 
ადამის ძევ! გამართე გლოვა ტვიროსის მეფეზე და უთხარი: 
ასე ამბობს-თქო უფალი ღმერთი: სრულყოფილების ბეჭედი 
ხარ, სიბრძნით სავსე და მშვენებით სრული. 13 ედემში, ღვთის 
ბაღში იყავი, ყოველნაირი ძვირფასი ქვა იყო შენი საფარველი; 
სარდიონით, თეთრი იაგუნდით, ალმასით, ქარვით, ონიქსით, 
იასპით, საფირონით, ანთრაკით, ზურმუხტით და ოქროთი იყო 
მოოჭვილი შენი დაფდაფები და სტვირები; შენი შექმნის დღეს 
იყო გამზადებული. 14 მფარველი ქერუბიმივით ცხებული იყავი 
და ღვთის წმიდა მთაზე დაგსვი; იქ იყავი და ცეცხლის ქვათა 
შორის მიმოდიოდი. 15” სრული იყავი შენს გზებზე შექმნის 
დღიდან, ვიდრე უკეთურება არ გამოგაჩნდა. 15 უზომო 


ნავაჭრმა აგავსო ძალადობით და სცოდე; ამიტომაც მოგკვეთე 
ღვთიური მთიდან და გაგანადგურე, მფარველო ქერუბიმო, 
ცეცხლის ქვებს შორის. 17 გადიდგულდი შენი მშვენების გამო 
და წარყვენი შენი სიბრძნე სიამპარტავნით; ამიტომაც დაგამხე 
მიწაზე მეფეთა წინაშე და მათი საყურებელი გაგხადე. 18 ბევრი 
დანაშაულით და უსამართლო მოხვეჭით შელახე შენი 
საწმიდარები, ამიტომაც გამოვიყვან შენგან ცეცხლს და შეგჭამს 
ის, და ნაცრად გაქცევ მიწაზე ყოველი მხილველის თვალწინ. 
19 ყოველი შენი მცნობელი ხალხებში შეძრწუნდება შენ გამო, 
არარაობად იქცევი და აღარ იქნები უკუნისამდე. 29 იყო უფლის 
სიტყვა ჩემს მომართ ნათქვამი: 21 ადამის ძევ! ციდონისკენ 
მიმართე პირი და უწინასწარმეტყველე, 22 უთხარი, ასე ამბობს- 
თქო უფალი ღმერთი: აჰა, შენ წინააღმდეგ ვარ, ციდონო! 
გამოვაჩენ ჩემს დიდებას შენს წიაღში და მიხვდებიან, რომ 
უფალი ვარ, როცა მსჯავრს დავდებ მას და გამოვაჩენ ჩემს 
სიწმიდეს მის წიაღში. 23 მოვავლენ მასში შავ ჭირს და სისხლს 
მის ქუჩებში; დაეცემიან მასში დახოცილნი ყოველის მხრიდან 
მომართული მახვილით; და მიხვდებიან, რომ უფალი ვარ. 24 
აღარ ეყოლება ის ისრაელის სახლს მჩხვლეტავ ეკლად და 
შემაწუხებელ ხიწვად მათ შორის, ვინც გარს ახვევია და მისი 
მოძულენი არიან, და მიხვდებიან, რომ მე უფალი ღმერთი ვარ. 
25 ასე ამბობს უფალი ღმერთი: როცა შევკრებ ისრაელის 
სახლს იმ ხალხებიდან, სადაც გაფანტულნი არიან, და 
გამოვაჩენ მათზე ჩემს სიწმიდეს ხალხების თვალწინ, მაშინ 
იცხოვრებენ ისინი იმ მიწაზე, რომელიც ჩემს მორჩილს, 
იაკობს, მივეცი. 26 იცხოვრებენ იქ მშვიდად, ააშენებენ სახლებს 
და ჩაყრიან ვენახს; იცხოვრებენ მშვიდად, როცა დავდებ 
მსჯავრს მის მოძულეებს მის ირგვლივ და მიხვდებიან, რომ მე 
უფალი ვარ, მათი ღმერთი. 


თავი 29 


1 მეათე წელს, მეათე თვის თორმეტში, იყო უფლის სიტყვა ჩემს 
მომართ ნათქვამი: 2 ადამის ძევ! მიმართე პირი ფარაონისკენ, 
ეგვიპტის მეფისკენ, და უწინასწარმეტყველე მას და მთელ 
ეგვიპტეს. 3 ელაპარაკე და უთხარი, ასე ამბობს-თქო უფალი 
ღმერთი: აჰა, შენზე ვარ ფარაონო, ეგვიპტის მეფევ. დიდო 
გველეშაპო, რომ ჩაწოლილხარ შენს მდინარეებში და ამბობ, 
ჩემია ჩემი მდინარე, ჩემთვის შევქმენიო. “ ლაყუჩებში 
ჩანგლებს გაგიყრი, შენი მდინარეების თევზებს ქერეჭზე 
მოგაკრავ; ამოგიყვან შენი მდინარეებიდან და შენი 
მდინარეების ყველა თევზი ქერეჭზე გექნება მიკრული. ? 
მოგისვრი უდაბნოში შენი მდინარეების თევზებთან ერთად და 
ტრამალზე დაეცემი; არავინ აგიღებს და არავინ აგკრეფს; 
მიწის მხეცებს და ცის ფრინველებს მიგცემ შესაჭმელად. 9 
მიხვდება ეგვიპტის ყველა მცხოვრები, რომ უფალი ვარ, 
რადგან ლერწმის საყრდენი იყავი ისრაელის სახლისთვის. 7 
როცა ხელს გავლებდნენ, იმსხვრეოდი და ჩხვლეტდი მათ 
მკლავებს; როცა გეყრდნობოდნენ. ტყდებოდი და წელში 
აშეშებდი მათ. 838 ამიტომ ასე ამბობს უფალი ღმერთი: აჰა, 
მოვავლენ შენზე მახვილს და ამოგიწყვეტ კაცსა და პირუტყვს. 3? 
გადაიქცევა ეგვიპტის ქვეყანა უდაბნოდ და ნაოხარად, და 
მიხვდებიან, რომ უფალი ვარ, რადგან თქვი: ჩემია ნილოსი და 
მე შევქმენიო. 19 ამიტომ, აჰა, შენზე ვარ და შენს მდინარეზე, 
ოხრად ვაქცევ ეგვიპტის ქვეყანას და გავაუდაბურებ სევენეს 
ციხე-სიმაგრიდან ქუშის საზღვრამდე. 11 არ დაიდგმება იქ 
კაცის ფეხი და პირუტყვის ფეხი არ მოხვდება იქ; ორმოცი 
წელი დაუსახლებელი იქნება. 12 უდაბნოდ ვაქცევ ეგვიპტის 
ქვეყანას გაუდაბურებულ ქვეეანათა შორის და მის ქალაქებს 
შორის, და უდაბური იქნება ორმოცი წელი. გავფანტავ 
ეგვიპტეს ხალხებში და მიმოვაბნევ ქვეყანათა შორის. 13 
რადგან ასე ამბობს უფალი ღმერთი: ორმოცი წლის ბოლოს 


შევკრებ ეგვიპტეს ხალხებიდან, სადაც იქნებიან გაფანტული. 14 


დავაბრუნებ ეგვიპტის ტყვეებს, დავაბრუნებ ფათროსის 
ქვეყნად, მათ სამშობლოში, და შეიქნებიან დამდაბლებულ 
სამეფოდ. 1” სხვა სამეფოებზე დაბალი იქნება და ვეღარ 
აღზევდება ხალხებზე; დავამცირებ, რომ აღარ გაუბატონდეს 
ხალხებს. 165 აღარ იქნება ის იმედად ისრაელის სახლისთვის; 
დანაშაულს ახსენებდა, როცა მათკენ მიიქცეოდნენ; მაშინ 
მიხვდებიან, რომ უფალი ღმერთი ვარ. 17 ოცდამეშვიდე წელს, 
პირველი თვის პირველში, იყო უფლის სიტყვა ჩემს მომართ 
ნათქვამი. 18 ადამის ძევ! ნაბუქოდონოსორმა, ბაბილონის 
მეფემ, მძიმე სამუშაო დააკისრა თავის ლაშქარს ტვიროსის 
წინააღმდეგ: ყველა თავი გადახოტრილია და ყველა მხარი 
გადატყაულია; არ ექნება გასამრჯელო არც მას, არც მის 
ლაშქარს ტვიროსისგან იმ შრომაში, რასაც მის წინააღმდეგ 
შრომობდა. 19? ამიტომ ასე ამბობს უფალი ღმერთი: აჰა, 
ვაძლევ ნაბუქოდონოსორს, ბაბილონის მეფეს, ეგვიპტას 
ქვეყანას, რომ წაიღოს მისი დოვლათი, იალაფოს და 
დაიტაცოს. ის იქნება მისი ლაშქრის გასამრჯელო. 29 მის 
წინააღმდეგ შრომის საზღაურად მივცემ მას ეგვიპტის ქვეყანას, 
რადგან ჩემთვის ირჯებოდნენ, ამბობს უფალი ღმერთი. 21 იმ 
დღეს აღმოვუცენებ რქას ისრაელის სახლს და მოგანიჭებ შენ 
პირის ხსნილობას მათ შორის; მაშინ მიხვდებიან, რომ უფალი 
ვარ. 


თავი 30 


1 იყო უფლის სიტყვა ჩემს მომართ ნათქვამი: ? ადამის ძევ! 
იწინასწარმეტყველე და თქვი, ასე ამბობს-თქო უფალი 
ღმერთი: ივალალეთ, ვაი ამ დღეს! 3 რადგან ახლოა დღე, 
ახლოა დღე უფლისა, პირქუში დღე, დგება ხალხების ჟამი! 4 
მოვა მახვილი ეგვიპტეზე და სატკივარი ეწევა ქუშს, როცა 
დაეცემიან დახოცილნი ეგვიპტეში, წაიღებენ მის დოვლათს და 
დაანგრევენ მის საძირკვლებს. ? ქუში, ფუტი და ლუდი, 
ყოველი არაბი, ლუბი და აღთქმის ქვეყნის შვილები მათთან 
ერთად დაეცემიან მახვილით, 5 ასე ამბობს უფალი ღმერთი: 
დაეცემიან ეგვიპტის მხარდამჭერნიც და დავარდება მისი 
ამპარტავნული ძალა; სევენეს ციხე-სიმაგრიდან მოყოლებული 
მახვილით დაეცემიან, ამბობს უფალი ღმერთი. 7 
გაუდაბურდება გაუდაბურებდლ ქვეყანათა შორის და მისი 
ქალაქები ნაოხარ ქალაქთა შორის იქნებიან. 8 მიხვდებიან, 
რომ მე უფალი ვარ, როცა წავუკიდებ ეგვიპტეს და ყოველი 
მისი შემწე გაცამტვერდება. ? იმ დღეს ხომალდებით გამოვლენ 
ჩემგან მაცნენი უზრუნველი ქუშის შესაშინებლად და ეწევათ 
მათ სატკივარი, როგორც ეგვიპტის დღეს, რადგან, აჰა, მოაწია 
უკვე, 19 ასე ამბობს უფალი ღმერთი: მოვსპობ ეგვიპტელთა 
სიმრავლეს ნაბუქოდონოსორ ბაბილონის მეფის ხელით, 11 ის 
და მისი ხალხი მასთან ერთად, უსასტიკესი ტომთა შორის, 
მოივლინებიან ამ ქვეყნის დასაღუპავად; იშიშვლებენ 
მახვილებს ეგვიპტეზე და დახოცილებით აავსებენ ქვეყანას. 12 
ამოვაშრობ მდინარეებს და ბოროტეულთა ხელში ჩავაგდებ 
ქვეყანას, გავაუდაბურებ ქვეყანას და მის სისავსეს უცხოთა 
ხელით; მე უფალმა, ვთქვი. 13 ასე ამბობს უფალი ღმერთი: 
გავანადგურებ კერპებს და აღვგვი ღმერთუკეებს ნოფიდან. 
აღარ იქნებიან მთავარნი ეგვიპტის ქვეყნიდან და შიშისზარს 
დავცემ ეგვიპტის ქვეყანას. 1“ გავაუდაბურებ ფათროსს. 
ცეცხლს წავუკიდებ ცოყანს და მსჯავრს დავდებ ნოს. 12 
გადმოვანთხევ ჩემს რისხვას სინზე, ეგვიპტის ციხე-სიმაგრეზე, 


და მოვსპობ ნოს სიმრავლეს. 15 ცეცხლს წავუკიდებ ეგვიპტეს, 
ჭირი დაადგება სინს, გასანგრევად გახდება ნო და ნოფს 
მტერი ეყოლება მარადღე. 17 ონის და ფი-ბესეთის ჭაბუკები 
მახვილით დაეცემიან და ქალწულები ტყვეობაში წავლენ. 18 
თეხაფნეხესში დაბნელდება დღე, როცა შევმუსრავ იქ ეგვიპტის 
უღელს და ბოლო მოეღება მის ამპარტავნულ ძლიერებას; 
ბნელი დაფარავს მას და მისი ასულები ტყვეობაში წავლენ. 19 
მსჯავრს დავდებ ეგვიპტეს და მიხვდებიან, რომ უფალი ვარ. 29 
მეთერთმეტე წელს, პირველი თვის შვიდში, იყო უფლის სიტყვა 
ჩემს მომართ ნათქვამი: 21 ადამის ძევ! მკლავი გადავუმტვრიე 
ფარაონს, ეგვიპტის მეფეს. და, აჰა, არ შეხვეულა 
სამკურნალოდ, არ შეკრულა არტახებში, რომ მომაგრებულიყო 
მახვილის დასაჭერად. 22 ამიტომ ასე ამბობს უფალი ღმერთი: 
აჰა, ფარაონზე ვარ, ეგვიპტის მეფეზე: გადავუმტვრევ მას 
მკლავებს - მრთელს და მოტეხილს, და ხელიდან მახვილს 
გავაგდებინებ. 23 გავფანტავ ეგვიპტელებს ხალხებში და 
ქვეყნებში მიმოვაბნევ. 24 გავუმაგრებ მკლავს ბაბილონის 
მეფეს და ხელში მახვილს მივცემ; მკლავს გადავუმტვრევ 
ფარაონს და დაჭრილივით აკვნესდება მის წინაშე. 232 
გავუმაგრებ მკლავს ბაბილონის მეფეს და ჩამოუვარდება 
მკლავები ფარაონს. მიხვდებიან, რომ უფალი ვარ, როცა 
ხელში მივცემ ჩემს მახვილს ბაბილონის მეფეს და დააღირებს 


მას ეგვიპტის ქვეყანაზე. 20 გავფანტავ ეგვიპტელებს ხალხებში 
და ქვეყნებში მიმოვაბნევ; მაშინ მიხვდებიან, რომ უფალი ვარ. 


თავი 31 


1 მეთერთმეტე წელს, მესამე თვის პირველში იყო უფლის 
სიტყვა ჩემს მომართ ნათქვამი: 2 ადამის ძევ! უთხარი 
ფარაონს, ეგვიპტის მეფეს, და მის სიმრავლეს: ვის ედრები- 
თქო შენი სიდიადით? 3? აჰა, აშური კედარი იყო ლიბანში, 
რტომშვენიერი და ჩრდილოვანი ტევრი; ზრომაღალი იყო და 
ღრუბლებს სწვდებოდა მისი წვეროკინი; 1 წყლებმა გაზარდეს 
ის, უფსკრულმა აღამაღლა, მისი მდინარეები გარს უვლიდნენ 
მის ნერგს და გზავნიდნენ თავის ნაკადებს მინდვრის ყოველი 
ხისკენ. 2 ამიტომაც მინდვრის ყველა ხეზე უფრო მეტად 
ამაღლდა მისი ტანი; გაეზარდა რტოები და დაუგრძელდა 
ტოტები უხვი წყლების წყალობით, რომელთაც ააღორძინეს. 9 
ცის ყოველი ფრინველი იბუდებდა მის რტოებში და მის 
ტოტგებქვეშ მინდვრის ყოველი მხეცი ბადებდა; უამრავი ხალხი 
ცხოვრობდა მის ჩრდილში. 7 მშვენობდა ის სიმაღლით და 
თავისი გრძელი ტოტებით, რადგან ფესვები დიდ წყლებში 
ჰქონდა გადგმული. 8 კედრები ვერ ჩრდილავდნენ მას ღვთის 
ბაღში; ალვისხეები ვერ ედრებოდნენ თავისი რტოებით; 
ნეკერჩხლები თავისი ტოტებით ვერ უტოლდებოდნენ მას; 
ღვთის ბაღის ვერცერთი ხე ვერ უსწორდებოდა თავისი 
სილამაზით. ? უამრავი რტოებით დავამშვენე და შურდა მისი 
ედემის ყოველ ხეს, რომელიც კი იყო ღვთის ბაღში. 19 ამიტომ 
ასე ამბობს უფალი ღმერთი: რაკი გაიზარდა ტანით და მისწვდა 
მისი წკეროკინი ღრუბლებს, რაკი გადიდგულდა თავისი 
სიმაღლით, 11 ჩავუგდებ ხალხთა მძლეველს ხელში და ის 
გაუსწორდება მას; მისი უკეთურების გაბო მოვიშორებ. 12 
მოკვეთავენ მას უცხონი, უსასტიკესნი ხალხთა შორის. და 
დააგდებენ; ყოველ მთაზე და ყოველ ხევში ჩაიყრება მისი 
ტოტები, ჩაილეწება მისი რტოები ქვეყნის ყველა მდინარეში; 
გამოვა მისი ჩრდილიდან ქვეენის ყოველი ხალხი და 
მიატოვებენ მას. 13 მის ნანგრევებზე დასახლდება ცის ყოველი 
ფრინველი და მის ტოტებს მინდვრის ყოველი მხეცი შეაფარებს 


თავს. 14 რათა არ აღზევდეს ტანით წყალთან მყოფი არცერთი 
ხე და არ უწვდინოს ღრუბლებს წვეროკინი, რათა არ შეჩერდეს 
მის წინაშე წყლის მსმელი, მისი სიმაღლით გაოცებული; 
რადგან ყველანი სასიკვდილოდ არიან განწირულნი 
ქვეშეთისთვის საფლავად ჩასულ ადამის ძეთა შორის. 1” ასე 
ამბობს უფალი ღმერთი: მისი ქვესკნელში ჩასვლის დღეს 
გავუმართავ გლოვას, დავუგმანავ უფსკრულს და შევაკავებ მის 
მდინარეებს და დაწდება დიდი წყლები; დავამწუხრებ მასზე 
ლიბანს და მინდვრის ყოველი ხე დაღონდება მის გამო. 15 
მისი დაცემის ხმაზე ხალხებს შევაძრწუნებ, როცა ქვესკნელში 
ჩავიყვან მას საფლავად ჩასულებთან და ნუგეშს იცემს 
ქვეშეთის ქვეყანაში ედემის ყოველი ხე, ლიბანის რჩეული და 
საუკეთესო, ყოველნი, წყლით დარწყლულებულნი. 17 ისინიც 
ჩავლენ მასთან ერთად ქვესკნელში, მახვილით 
განგმირულებთან ერთად; მისი მხარი იყვნენ და ცხოვრობდნენ 
მის ჩრდილში ხალხთა შორის. 18 რომელს ედარები დიდებით 
და სიდიადით ედემის ხეთა შორის? მაინც ჩახვალ ედემის 
ხეებთან ერთად ქვეშეთის ქვეყანაში და წინდაუცვლელთა 
შორის დაწვები, მახვილით განგმირულებთან ერთად. ეს არის 
ფარაონი და მთელი მისი სიმრავლე, ამბობს უფალი ღმერთი. 


თავი 32 


1 მეთორმეტე წელს, მეთორმეტე თვის პირველში იყო უფლის 
სიტყვა ჩემს მომართ ნათქვამი: 2 ადამის ძევ! გამართე გოდება 
ფარაონზე, ეგვიპტის მეფეზე, და უთხარი: ჭაბუკ ლომს ჰგავდი 
ხალხთა შორის და გველეშაპივით იყავი-თქო ზღვებში! 
ირქინებოდი შენს მდინარეებში და ფეხებით ამღვრევდი 
წყლებს, თელავდი-თქო მათ მდინარეებს. 3 ასე ამბობს უფალი 
ღმერთი: მოვისვრი შენზე ჩემ სათხეველს ხალხთა სიმრავლეში 
და ამოგათრევენ ჩემი ბადით. 4 მოგისვრი მიწაზე და ტრიალ 
მინდორზედ დაგაგდებ, დავასახლებ შენზე ცის ყოველ 
ფრინველს და მიწის ყოველ მხეცს შენით გამოვკვებავ. 23 
მიმოვფანტავ შენს ხორცს მთებზე და ხევებს ავავსებ შენი 
მძორით. 9 შენი სისხლით მოვრწყავ შენს საზრუნველ მიწას 
მთებამდე და შენით აივსება კალაპოტები. ” დავხურავ, როცა 
ჩაგაქრობ, ცას და დავაბნელებ მის ვარსკვლავებს; მზეს 
ღრუბლით შევბურავ და მთვარე აღარ გაანათებს თავისი 
ნათელით. 8? ყოველ მანათობელ მნათობს დაგიბნელებ ცაზე და 
შენს დანგრევას გამოვაცხადებ ქვეყანათა ხალხებში, 
რომელთაც არ იცნობდი. 3? ბევრი ხალხის გულს შევაშფოთებ, 
როდესაც მივიტან შენს განადგურებას ხალხებში, ქვეყნებში, 
რომლებიც შენ არ იცი. შენზე მოვა ბაბილონის მეფის მახვილი. 
ყველანი ისინი უსასტიკესნი არიან ხალხთა შორის, და 
გაძარცვავენ ეგვიპტის სიამაყეს და განადგურდება მთელი 
სიმრავლე მისი. 19 შევაძრწუნებ შენ გამო უამრავ ხალხს და 
შიშის ზარი დაეცემათ მათ მეფეებს შენ გამო, როცა მოვიქნევ 
მათ ზემოთ ჩემს მახვილს და ყოველ წამს სიკვდილის შიში 
ექნებათ შენი დაცემის დღეს. 11 რადგან ასე ამბობს უფალი 
ღმერთი: ბაბილონის მეფის მახვილი მოვა შენზე. 12 ძლიერთა 
მახვილებით დავცემ შენს სიმრავლეს; ხალხთა შორის 
უსასტიკესნი არიან ყველანი და გააცამტვერებენ ეგვიპტის 
სიამაყეს; განადგურდება მთელი მისი სიმრავლე. 13 ამოვწყვეტ 
მთელ მის პირუტყვს დიდ წყლებთან და აღარ აამღვრევს მათ 


კაცის ფეხი, პირუტყვის ჩლიქები აღარ აამღვრევს მათ. 14 
მაშინ დავამდოვრებ მათ წყლებს და მათ მდინარეებს ზეთივით 
ვადინებ, ამბობს უფალი ღმერთი. 1> როცა უდაბნოდ ვაქცევ 
ეგვიპტის ქვეყანას და გატიალდება მთელი სისავსე მისი, როცა 
მოვწყლავ მის ყოველმცხოვრესს, მაშინ მიხვდებიან, რომ 
უფალი ვარ. 15 საგოდებელია ეს და იგოდებენ ამ 
საგოდებელს; ხალხთა ასულნი იგოდებენ მას, ეგვიპტეზე და 
მთელ მის სიმრავლეზე იგოდებენ, ამბობს უფალი ღმერთი. 17 
მეთორმეტე წელს, იმავე თვის თხუთმეტში იყო უფლის სიტყვა 
ჩემს მომართ ნათქვამი: 18 ადამის ძევ! დაიტირე ეგვიპტელთა 
სიმრავლე, ჩაიყვანე ის და ძლიერ ხალხთა ასულნი ქვეშეთის 
ქვეყანაში საფლავად ჩამავლებთან ერთად! 19 ვისზე ლამაზი 
ხარ? ჩადი და იწექი წინდაუცვეთლებთან! 29 მახვილით 
განგმირულთა შორის დაცემიან; მახვილს არის მიცემული იგი, 
წაათრევენ მას და მთელ მის სიმრავლეს. 21 ძლიერნი 
გაეხმიანებიან მას და მის შემწეთ ქვესკნელის გულში; 
ჩავიდნენ, წვანან წინდაუცვეთელნი, მახვილით განგმირულნი. 
22 იქ არის აშური და მთელი მისი კრებული, მის გარშემო მისი 
საფლავებია; ყველანი განგმირულნი არიან, მახვილით 


დაცემულნი, 232 რომელთა საფლავები ქვეშეთის უკანასკნელშია 
დადგმული და მისი კრებული მის საფლავების ირგვლივაა; 
ყველანი განგმირულნი არიან, მახვილით დაცემულნი, შიშის 
ზარს რომ სცემდნენ ცოცხალთა ქვეყანას. 24 იქ არის ელამი და 
მთელი მისი სიმრავლე, მისი საფლავების ირგვლივ; ყველანი 
განგმირულნი არიან, მახვილით დაცემულნი, რომლებიც 
წინდაუცვეთელად ჩავიდნენ ქვეშეთის ქვეყნად, შიშის ზარს 
რომ სცემდნენ ცოცხალთა ქვეყანას და წაიღეს თავიანთი 
სირცხვილი საფლავად ჩამავლებთან ერთად. 25 განგმირულთა 
შორის მიეცა საწოლი მთელ თავის სიმრავლესთან ერთად; მის 
გარშემო მათი საფლავებია; ყველანი წინდაუცვეთელნი არიან, 
მახვილით განგმარულნი; რადგან შიშის ზარს სცემდნენ 
ცოცხალთა ქვეყანას, წაიღეს თავიანთი სირცხვილი საფლავად 
ჩამავლებთან ერთად; განგმირულთა შორის მიეცათ 
სამყოფელი. 25 იქ არიან მეშექი და თუბალი და მთელი მისი 


სიმრავლე; მათ გარშემო მათი საფლავებია; ყველანი 
წინდაუცვეთელნი არიან, მახვილით განგმირულნი, რადგან 
შიშის ზარს სცემდნენ ცოცხალთა ქვეყანას. 27 არ უნდა იწვნენ 
ძლიერებთან, წინდაუცვეთელად დაცემულებთან ერთად, 
რომლებიც ჩასულნი არიან შავეთში თავიანთი საომარი 
საჭურველით, მახვილები თავქვეშ რომ აქვთ ამოდებული, მათი 
ცოდვები კი მათ ძვლებზევეა, რადგან ძლიერთა შიშისზარი 
ჰქონდა ცოცხალთა ქვეყანას? 28 შენც წინდაუცვეთელთა შორის 
შეიმუსრები და მახვილით განგმირულებთან დაწვები. 29 აქ 
არის ედომი, მისი მეფენი და მთავარნი, რომლებიც მიეცნენ 
თავიანთი სიძლიერით მახვილით განგმირულებთან ერთად; 
წინდაუცვეთელებთან წვანან ისინი და საფლავად ჩასულებთან. 
30 იქ არიან ჩრდილოეთის ხელმწიფენი, ყველანი და ყოველი 
ციდონელი, რომლებიც ჩავიდნენ განგმირულებთან ერთად 
მათი ძლიერების შიშისზარით სირცხვილნაჭამნი და წვანან 
წინდაუცვეთელნი მახვილით განგმირულებთან ერთად და 
წაღებული აქვთ თავიანთი სირცხვილი საფლავად 
ჩამავლებთან ერთად. 31 მათ იხილავს ფარაონი და ნუგეშს 
იცემს მთელი თვისი სიმრავლის გამო, მახვილით 
განგმირულთა გამო, ფარაონი და მთელი მისი ლაშქარი, 
ამბობს უფალი ღმერთი. 32 რადგან შიშისზარს დავცემ 
ცოცხალთა ქვეყანას და დაწვებიან წინდაუცვეთელთა შორის 
მახვილით განგმირულებთან ერთად ფარაონი და მთელი მისი 
სიმრავლე, ამბობს უფალი ღმერთი. 


თავი 33 


1 იყო უფლის სიტყვა ჩემს მომართ ნათქვამი: ? ადამის ძევ! 
ელაპარაკე შენი ერის შვილებს და უთხარი მათ: თუ რომელიმე 
ქვეყანას მოვუვლენ მახვილს და ამ ქვეყნის ხალხი ამოირჩევს 
თავისი წიაღიდან ერთ კაცს და თავის მფარველად დაადგენს 
მას, 3 დაინახავს ის ქვეყანაზე მოვლენილ მახვილს, დასცემს 
ბუკს და გააფრთხილებს ხალხს; “ თუ ისმინა მსმენელმა ბუკის 
ხმა და არ გაფრთხილდა, მოვიდა მახვილი და წაიყვანა იგი, 
მისი სისხლი მის თავზე იქნება. ? ბუკის ხმა მოესმა და არ 
გაფრთხილდა, მისი სისხლი მასზე იქნება; ვინც გაფრთხილება, 
თავს გადაირჩენს. 9 თუ მფარველმა დაინახა წამოსული 
მახვილი და ბუკს არ დასცა და ხალხი არ გააფრთხილა, 
მოვიდა მახვილი და წაიყვანა ვინმე მათგანი, ეს თავისი 
ცოდვის გამო წაიყვანება, მაგრამ მის სისხლს მფარველს 
მოვკითხავ. 7 აჰა, ადამის ძევ, ისრაელის სახლის მფარველად 
დამიდგენიხარ, ისმინე სიტყვა ჩემი ბაგიდან და ჩემგნით 
გააფრთხილე ისინი. 5 როცა ბოროტეულს ვეტყვი: 
ბოროტეულო, სიკვდილით მოკვდები-მეთქი, შენ კი არაფერს 
იტყვი, რომ დააკავო ბოროტეული თავის გზაზე, ბოროტეული 
თავისი ცოდვის გამო მოკვდება, მის სისხლს კი შენ მოგკითხავ. 
?–? თუ შენ გააფრთხილე ბოროტეული, რომ მოქცეულიყო თავისი 
გზიდან და არ მოიქცა, ის თავისი ცოდვის გამო მოკვდება, შენ 
კი იხსნი შენს სულს. 19 შენ, ადამის ძევ, უთხარი ისრაელის 
სახლს, ასე ამბობთ-თქო თქვენ: თუ ჩვენი დანაშაულნი და 
ცოდვები ჩვენზეა და მათ გამო ვდნებით ჩვენ, როგორღა უნდა 
ვიცოცხლოთ? 11 უთხარი მათ: ცოცხალიმც ვარ, ამბობს უფალი 
ღმერთი! თუ მინდოდეს ბოროტეულის სიკვდილი, თუ 
ბოროტეულის მოქცევა თავისი გზიდან და მისი გადარჩენა არ 
მინდოდეს! მოიქეცით, მოიქეცით თქვენი გზიდან, 
ბოროტეულნო! რისთვის უნდა დაიხოცოთ, ისრაელის სახლო! 
12 შენ, ადამის ძევ, უთხარი შენი ერის შვილებს: მართალს ვერ 
იხსნის მისი სიმართლე შეცოდების დღეს და ბოროტეული არ 


წაიფორხილებს თავისი ბოროტების გამო თავისი მოქცევის 
დღეს ბოროტებისგან; ვერ გადარჩება მართალი ცოდვის 
ჩადენის დღეს. 13 როცა ვეუბნები მართალს, გადარჩები-მეთქი, 
ის კი თავისი სიმართლის მოიმედე ბოროტებას ჩაიდენს, არც 
ერთი მისი სიმართლე არ იქნება გახსენებული და მოკვდება 
ბოროტებით, რომელიც ჩაიდინა. 1“ როცა ვეუბნები 
ბოროტეულს, მოკვდები-მეთქი, ის კი მოიქცევა თავისი 
ცოდვისგან და იქმს სამართალს და სიმართლეს, 15 გირაოს 
დააბრუნებს ბოროტეული, წართმეულს ზღავს, სიცოცხლის 
წესებით ივლის და ბოროტებას არ ჩაიდენს, ის ცოცხალი 
დარჩება, არ მოკვდება. 16 არც-ერთი ცოდვა, რაც კი ჩაუდენია, 
არ გაუხსენდება; სამართლისა და სიმართლის ქმნისთვის 
ცოცხალი დარჩება. 17 ამბობენ შენი ერის შვილები: სწორი არ 
არისო უფლის გზა. თავად მათი გზა არ არის სწორი. 18 როცა 
მართალი მიიქცევა თავისი სიმართლისგან და ბოროტებას 
ჩაიდენს, ამის გამო მოკვდება. 19% როცა ბოროტეული მოიქცევა 
თავისი ბოროტებისგან და სამართალს და სიმართლეს იქმს, 
ამის გამო გადარჩება. 29 თქვენ ამბობთ: სწორი არ არისო 
უფლის გზა. თითოეულს თქვენი გზისაებრ დაგდებთ მსჯავრს, 
ისრაელის სახლო! 21 მეთორმეტე წელს, ჩვენი ტყვეობისა. 
მეათე თვის ხუთში მოვიდა ჩემთან იერუსალიმიდან 
გადარჩენილი და მითხრა: დაიქცა ქალაქი! 22 უფლის ხელი 
იყო ჩემზე საღამოხანს გადარჩენილის მოსვლამდე და 
გამიხსნა ბაგე, ვიდრე ის მოვიდოდა ჩემთან დილით; გაიხსნა 
ჩემი ბაგე და აღარ დავდუმებულვარ. 23 იყო უფლის სიტყვა 
ჩემს მომართ ნათქვამი: 24 ადამის ძევ! ასე ამბობენ იმ 
ნაოხართა მკვიდრნი ისრაელის მიწაზე: ერთი იყო აბრაამი და 
მან დაიმკვიდრა ეს ქვეყანა, ჩვენ კი ბევრნი ვართ და მოგვეცა 
ეს ქვეყანა სამკვიდროდ. 25 ამიტომ უთხარი მათ, ასე ამბობს- 
თქო უფალი ღმერთი: სისხლით ჭამთ და თვალებს კერპებისკენ 
აპყრობთ? სისხლს ღვრით და ქვეყნის დამკვიდრება გსურთ? 29 
თქვენს მახვილზე დგახართ, სისაძაგლეს სჩადხართ, 
ერთმანეთის ცოლებს ბილწავთ და კიდევ ქვეყნის 
დამკვიდრება გსურთ? ?7 ასე უთხარი მათ, ასე ამბობს-თქო 


უფალი ღმერთი: ცოცხალიმც ვარ, თუ ნაოხარებში მყოფნი 
მახვილით არ დაეცნენ და მინდვრად მყოფნი მხეცებს არ 
მიეცნენ შესაჭმელად, ვინც ციხე-სიმაგრეებში და 
გამოქვაბულებში არიან, შავი ჭირით არ დაიხოცნონ! 28 
უდაბნოდ და უდაბურად ვაქცევ ქვეყანას და გაქრება მისი 
ამპარტავნეული სიძლიერე, გაუკაცრიელდება ისრაეილს 
მთები, ისე რომ არავინ იქნება გამვლელი. 29 მიხვდებიან, რომ 
უფალი ვარ, როცა უდაბნოდ და უკაცრიელად ვაქცევ ამ 
ქვეყანას; ყველა სისასაძგლისთვის, რაც ჩაუდენიათ. 39 შენ კი, 
ადამის ძევ! შენი ერის შვილები ლაპარაკობენ შენზე 
კედლებთან და სახლების კართან, ეუბნებიან ერთმანეთს, 
მიდი, მოისმინე, რა სიტყვა გამოვიდა უფლის პირიდანო. 31 
მოდიან შენთან, როგორც ხალხი მოდის; ჯდება შენ წინაშე ეს 
ჩემი ხალხი და ისმენს შენს სიტყვებს, მაგრამ არ ასრულებს 
მათ; სალაღობოდ აქცევენ მათ თავიანთ ბაგეებში, 
ანგარებისკენ მიუდითი გული. 32 აჰა, სალაღობო სიმღერა ხარ 
მათთვის. ლამაზხმიანი და ტკბილად ნამღერი; ისმენენ შენს 
სიტყვებს, მაგრამ არავინაა მათი შემსრულებელი. 33 როცა 
ახდება ეს და, აჰა, ახდა კიდეც! მაშინ მიხვდებიან, რომ 
წინასწარმეტყველი იყო მათ შორის. 


თავი 34 


1 იყო უფლის სიტყვა ჩემს მომართ ნათქვამი: ? ადამის ძევ! 
იწინასწარმეტყველე ისრაელის მწყემსებზე, 
იწინასწარმეტყველე და უთხარი მათ მწყემსებს, ასე ამბობს- 
თქო უფალი ღმერთი: ვაი. ისრაელის მწყემსებს, რომლებიც 
საკუთარ თავს მწყესავენ! განა ცხვარს არ უნდა მწყესავდნენ 
მწყემსები? 3 ქონს ჭამთ, მატყლით იმოსებით, ნასუქალს 
ხოცავთ, ცხვარს კი არ მწყემსავთ! 4 დაუძლურებულთ არ 
აძლიერებთ, დასნეულებულთ არ განკურნავთ, ჭრილობებს არ 
შეუხვევთ, გატაცებულს უკან არ აბრუნებთ, დაკარგულს არ 
ეძებთ, მძლავრობით და სისასტიკით ბატონობთ მათზე. 2 
გაიფანტნენ უმწყემსოდ დარჩენილნი, მინდვრის მხეცების 
კერძნი გახდნენ, გაიფანტნენ! 9 დაეხეტება ჩემი ცხვარი მთებზე 
და მაღალ გორაკებზე, მთელი ქვეყნის პირზე გაიფანტა ჩემი 
ცხვარი და არავინაა მათი მომკითხავი, არც მძებნელი. 7 
ამიტომ ისმინეთ უფლის სიტყვა, მწყემსებო! 8 ცოცხალიმც ვარ, 
ამბობს უფალი! რაკი მიტაცებულია ჩემი ცხვარი და მიწის 
მხეცებას კერძი გამხდარა უმწყემსოდ დარჩენილი ჩემი ცხვარი, 
რაკი არ მოუკითხავთჩემს მწყემსებს ჩემი ცხვარი, რაკი 
საკუთარ თავს მწყემსავენ მწყემსები, ჩემს ცხვარს კი არ 
მწყემსავენ, ? ამიტომ ისმინეთ უფლის სიტყვა, მწყემსებო! 19 
ასე ამბობს უფალი ღმერთი: აჰა, ისევ მწყემსებს მოვკითხავ 
ჩემს ცხვარს და გადავაყენებ მათ ცხვრის მწყემსობისგან, რომ 
კვლავ აღარასოდეს მწყემსავდნენ მათ. პირიდან გამოვგლეჯ 
მათ ჩემს ცხვარს, რომ მათი კერძი აღარ იყოს. 11 რადგან ასე 
ამბობს უფალი ღმერთი: აჰა, მე თავად მოვიკითხავ ჩემს 
ცხვარს და მოვძებნი! 12 როგორც მწყემსი ეძებს თავის ცხვარს, 
როცა თავის გაფანტულ ფარაში ჩადგება, მეც ისე მოვძებნი 
ჩემს ცხვარს და დავიხსნი ყველა იმ ადგილიდან, სადაც კი 
გაიფანტნენ ნისლიან და ღრუბლიან დღეს. 13 გამოვიყვან 
ხალხებიდან და გამოვკრებ ქვეყნებიდან, მივიყვან მათ 
საკუთარ მიწაზე და დავმწყესავ მათ ისრაელის მთებზე, 


ნაკადულთა ნაპირებზე და ყველგან, ქვეყნის დასახლებულ 
მხარეში. 14 საუკეთესო საძოვრებზე დავმწყესავ მათ და 
ისრაელის მაღალ მთებზე ექნებათ სადგომი; აქ დაბინავდებიან 
საუკეთესო სადგომებში და ნოყიერ საძოვრებზე მოძოვენ 
ისრაელის მთებში. 1” მე თავად დავმწყესავ ჩემს ცხვარს და მე 
თავად დავაბინავებ, ამბობს უფალი ღმერთი. 190 დაკარგულს 
მოვიძიებ, გატაცებულს დავაბრუნებ, დაჭრილს ჭრილობებს 
შევუხვევ, დაუძლურებულს მოვაძლიერებ, მსუქანს და ძლიერს 
მოვუვლი; სამართლიანად დავმწყესავ მათ. 17 თქვენზე კი, 
ჩემო ცხვარო, ასე ამბობს უფალი ღმერთი: აჰა, მე ვიქნები 
მსაჯული ცხვარსა და ცხვარს შორის, ვერძებსა და ვაცებს 
შორის! 18 ნუთუ გეცოტავებათ საუკეთესო საძოვარი, სადაც 
დაბალახობთ, რომ თქვენი საძოვრის დანარჩენსაც ფეხით 
თელავთ? ანკარა წყალს რომ სვამთ და დანარჩენსაც ფეხით 
ამღვრევთ? 13? თქვენი ფეხით განათელი უნდა ძოვოს ჩემმა 
ცხვარმა და თქვენი ფეხით ამღვრეული უნდა სვას? 29 ამიტომ 
ასე ამბობს უფალი ღმერთი: აჰა, მე ვიქნები მსაჯული მსუქან 
ცხვარსა და მჭლე ცხვარს შორის! 21 რაკი ფერდებით და 
მხრებით ეჯახებით, რქებით რქენთ დაუძლურებულთ, რომ 
გარეთ გაფანტოთ ისინი, 22? მე თავად გადავარჩენ ჩემს ცხვარს 
და აღარ იქნება დატაცებული. მე ვიქნები მსაჯული ცხვარსა და 
ცხვარს შორის. 23 ერთ მწყემსს დავუყენებ და ის დამწყესავს 
მათ; დავითს, ჩემს მორჩილს, დავუყენებ; თავად ის დამწყესავს 
ძათ და ის იქნება მათი მწყემსი. 2“ მე, უფალი, ვიქნები მათი 
ღმერთი; ჩემი მორჩილი დავითი კი წინამძღოლი იქნება მათ 
შორის. მე, უფალმა, ვთქვი. 22 დავუდებ მათ მშვიდობის 
აღთქმას და გადავაშენებ ქვეყნიდან სასტიკ მხეცებს, რომ 
მშვიდად იცხოვრონ უდაბნოში და იძინონ მაღნარებში. 259 
კურთხევად ვაქცევ მათ და ჩემი მაღლობის მიდამოებს, 
დროულად ვადინებ წვიმას და ჩემი წვიმა კურთხევა იქნება. 27 
მინდვრის ხე თავის ნაყოფს გამოისხამს და მიწა მოსცემს 
თავის მოსავალს, და მშვიდად იქნებიან თავიანთ მიწაზე. მაშინ 
მიხვდებიან, რომ უფალი ვარ, როცა დავწყვეტ მათი უღლის 
საკვრელებს და მათი დამმონებლების ხელიდან დავიხსნი. 28 


აღარ იქნებიან ნადავლად ხალხებისთვის და მიწის მხეცები 
აღარ შეჭამენ მათ; მშვიდად იცხოვრებენ და აღარ ეყოლებათ 
დამაფრთხობელი. 2? აღვუდგენ სახელად ნერგს და აღარ 
გაწყდებიან შიმშილით ამქვეყნად; აღარ ექნებათ დასათმენი 
შეურაცხყოფა ხალხებისგან. 39 მაშინ მიხვდებიან, რომ მე, 
უფალი მათი ღმერთი, მათთანა ვარ და ჩემი ერია ისინი - 
ისრაელის სახლი, ამბობს უფალი ღმერთი. 31 თქვენ, ჩემო 
ცხვრებო, ჩემი საძოვრის ცხვრებო, ადამის მოდგმა ხართ, მე კი 
ღმერთი ვათ თქვენი! ამბობს უფალი ღმერთი. 


თავი 35 


1 იყო უფლის სიტყვა ჩემს მომართ ნათქვამი: ? ადამის ძევ! 
სეყირის მთისკენ მიაქციე პირი და იწინასწარმეტყველე მასზე, 3 
უთხარი, ასე ამბობს-თქო უფალი ღმერთი: აჰა, შენზე ვარ, 
სეყირის მთაო! ხელს მოგიღერებ და უდაბნოდ და უდაბურად 
გაქცევ. 4 შენს ქალაქებს ოხრად დავაგდებ და შენც უდაბური 
გახდები. მაშინ მიხვდები, რომ უფალი ვარ. ? რაკი საუკუნო 
მტრობა გქონდა და მახვილს მიუგდე ისრაელიანები მათი 
გასაჭირის ჟამს, საბოლოო სასჯელის ჟამს. 9 ამიტომაც, 
ცოცხალიმც ვარ, ამბობს უფალი: სისხლად გაქცევ და სისხლი 
დაგედევნება; ხომ არ გძულებია სისხლი და სისხლი 
დაგედევნება. 7 უდაბნოდ და უდაბურად ვაქცევ სეყირის მთას, 
ამოვძირკვავ იქ გამვლელს და მცხოვრებს. 9? დახოცილებით 
ავავსებ მის მთებს; მახვილით დახოცილნი დაეცემიან შენს 
გორაკებზე, ხევებში და მდინარეებში. ? საუკუნო უდაბნოდ 
გაქცევ და გაუკაცრიელდება შენი ქალაქები; მაშინ მიხვდებით, 
რომ უფალი ვარ. 19 რაკი ამბობდი, ჩემი იქნებაო ეს ორი 
ხალხი და ეს ორი ქვეყანა, ჩვენ დავიმკვიდრებთო, თუმცა 
უფალი იყო იქ. 11 ამიტომაც, ცოცხალიმც ვარ, ამბობს უფალი 
ღმერთი: თუ არ მოგექცე შენი რისხვისა და შენი შურისამებრ, 
რომელიც შენი სიძულვილით გამოიჩინე მათ წინააღმდეგ; 
მაშინ გავცხადდები მათში, როცა მსჯავრს დაგდებ. 12 
მიხვდები, რომ მე, უფალს, მესმოდა შენგან ყოველი აუგი, 
რომელიც გითქვამს ისრაელის მთებზე: გაუდაბურდნენ, ჩვენ 
მოგვეცა შესაჭმელადო. 1? მედიდგულებოდით ბაგეებით და 
ამრავლებდით სიტყვებს ჩემ წინააღმდეგ; მე მესმოდა ეს. 14 
ასე ამბობს უფალი ღმერთი: როცა მთელი ქვეყანა გაიხარებს, 
მაშინ გაგაუდაბურებ. 12 როგორც ისრაელის სახლის 
სამკვიდროს გაუდაბურება გიხაროდა, ასევე მოგექცევი შენც: 
გაუდაბურდებით, სეყირის მთაო და მთელო ედომო, 
ერთიანად! მაშინ მიხვდებიან, რომ უფალი ვარ. 


თავი 36 


1 შენ, ადამის ძევ! უწინასწარმეტყველე ისრაელის მთებს და 
უთხარი: ისრაელის მთებო, ისმინეთ უფლის სიტყვა! ? ასე 
ამბობს უფალი ღმერთი: რაკი მტერმა თქვა თქვენზე: აჰა, 
სამკვიდროდ დაგვრჩაო საუკუნო გორაკები, 3 
იწინასწარმეტყველე და თქვი: ასე ამბობს-თქო უფალი 
ღმერთი: რაკი ყოველის მხრიდან ნატრობენ თქვენს აოხრებას 
და შთანთქმას, რომ სამკვიდროდ დარჩეთ სხვა ხალხებს, რაკი 
სალაპარაკოდ და ხალხის საჭორაოდ ხართ გამხდარი, 4 
ამიტომ, ისრაელის მთებო, ისმინეთ უფალი ღმერთის სიტყვა. 
ასე ეუბნება უფალი ღმერთი მთებსა და გორაკებს, ხევებს და 
ხეობებს, უკაცრიელ ნაოხარებს და მიტოვებულ ქალაქებს, 
რომლებიც ნადავლად და შთასანთქმელად დარჩათ დანარჩენ 
ხალხებს, გარშემო რომ არიან. ? ამიტომ ასე ამბობს უფალი, 
ღმერთი: ნახავთ, თუ ჩემი შურის ცეცხლით არ ვილაპარაკე 
დარჩენილ ხალხთა წინააღმდეგ და მთელი ედომის 
წინააღმდეგ, რომელთაც მიისაკუთრეს ჩემი ქვეყანა 
სამკვიდროდ და მთელი გულით უხარიათ ზიზღით აღსავსეთ, 
რომ დაიტაცეს მისი დოვლათი. 9 ამიტომ იწინასწარმეტყველე 
ისრაელის მიწაზე და უთხარი მთებს, გორაკებს, ხევებს და 
ხეობებს, ასე ამბობს-თქო უფალი ღმერთი: აჰა, ჩემი შურით და 
ჩემი რისხვით ვილაპარაკე იმის გამო, რომ შეურაცხყოფას 
ითმენთ ხალხებისგან. 7 ამიტომ ასე ამბობს უფალი ღმერთი: 
აჰა, ხელი აღვმართე და ნახეთ, თუ შეურაცხყოფა არ ატარონ 
ხალხებმა, თქვენს გარშემო რომ არიან! 9 თქვენ კი, ისრაელის 
მთებო, გაშალეთ ტოტები და ატარეთ თქვენი ნაყოფი ჩემი 
ერისთვის, ისრაელისთვის, რადგან მალე მოვლენ. ? რადგან, 
აჰა, თქვენკენა ვარ, თქვენკენ შემოვბრუნდი, მოიხვნებით და 
დაითესებით! 19 გაგიმრავლებთ ხალხს, მთელ ისრაელის 
სახლს, ერთობლივ, დასახლდება ქალაქები და ნაოხარები 
აშენდება. 11 გაგიმრავლებ კაცსა და პირუტყვს, იმრავლებენ 
და ინაყოფიერებენ; დაგასახლებთ წინანდებურად და 


კეთილად მოგექცევით, როგორც თავდაპირველად 
გექცეოდით, და დაინახავთ, რომ უფალი ვარ. 12 მოვიყვან 
თქვენთან ხალხს - ჩემს ერს, ისრაელს, რათა დაგიმკვიდროს 
და გახდე მისი წილხვედრი, რომ აღარასოდეს გახადო 
შვილმკვდარი. 13 ასე ამბობს უფალი ღმერთი: რაკი 
გეუბნებიან: კაცისმჭამელი და შენი ხალხის 
შვილმკვდარმყოფელი ხარო, 14 ამიტომ კაცს აღარ შეჭამ და 
შენს ხალხს შვილმკვდარს აღარ გახდი, ამბობს უფალი 
ღმერთი. 12 აღარ მოგასმენინებ შეურაცხყოფას ხალხებისგან 
და აღარ გექნება მოსათმენი ლანძღვა-თრევა ტომებისგან, 
აღარ წააფორხილებ შენს ხალხს, ამბობს უფალი ღმერთი. 19 
იყო უფლის სიტყვა ჩემს მომართ ნათქვამი: 17 ადამის ძევ! 
ისრაელის სახლმა გააუწმიდურა მიწა, სადაც ცხოვრობს, 
თავისი გზებით და მოქმედებით; მირეული ქალის 
უწმიდურებასავით არის მათი გზა ჩემ წინაშე. 18 გადმოვანთხიე 
მათზე ჩემი რისხვა სისხლის გამო, მიწაზე რომ დასთხია, და 
კერპების გამო, რომლითაც გააუწმიდურა იგი. 13? და გავფანტე 
ისინი ხალხებში და მიმოვაბნიე ქვეყნებში; მათი გზისაებრ და 
მათ საქმეთაებრ განვსაჯე ისინი. 29 მივიდნენ ხალხთან, სადაც 
მივიდნენ, და შელახეს ჩემი წმიდა სახელი; თქვეს მათზე: 
უფლის ხალხია ესენი და თავისი ქვეყნიდან გამოვიდნენო. 21 
მაგრამ მე დავითმინე ჩემი წმიდა სახელის გამო, რომელიც 
შელახა ისრაელის სახლმა იმ ხალხში, სადაც მივიდნენ. 22 
ამიტომ უთხარი ისრაელის სახლს, ასე ამბობს-თქო უფალი 
ღმერთი: თქვენი გულისთვის არ აღვძრულვარ, ისრაელის 
სახლო, არამედ ჩემი წმიდა სახელისთვის, რომელიც შელახეთ 
იმ ხალხში, სადაც მიხვედით. 23 წმიდავყოფ ჩემს დიად 
სახელს, შელახულს იმ ხალხებში, რომელთა შორისაც თქვენ 
შელახეთ; მაშინ მიხვდებით, რომ უფალი ვარ, ამბობს უფალი 
ღმერთი, როცა ჩემს სიწმიდეს გამოვაჩენ თქვენში მათ 
თვალწინ. 2“ გამოგიყვანთ ხალხებიდან, გამოგკრებთ ყველა 
ქვეყნიდან და მოგიყვანთ თქვენს მიწაზე. 22 გასხურებთ 
განმწმედელ წყალს და გაგწმედთ ყოველი უწმიდურებისგან და 
ყოველი თქვენი კერპისგან გაგწმედთ თქვენ. 29 მოგცემთ ახალ 


გულს და ახალ სულს ჩაგიდგამთ შიგნით; ამოგაცლით ქვის 
გულს სხეულიდან და ხორცის გულს ჩაგიდგამთ. 27 ჩემს სულს 
ჩაგიდგამთ შიგნით და ისეთებს გაგხდით, რომ ჩემს წესებზე 
იაროთ და ჩემი სამართალი აღასრულოთ. 28 იცხოვრებთ იმ 
ქვეყანაში, რომელიც თქვენს მამა-პაპას მივეცი; იქნებით 
ჩემთვის საკუთარ ერად და მე თქვენი საკუთარი ღმერთი 
ვიქნები. 2? გიხსნით ყველა უწმიდურობისგან, გამოვიხმობ 
პურს, გავაუხვებ მას და აღარ მოვავლენ თქვენზე შიმშილს. 39 
გავამრავლებ ხის ნაყოფს და მინდვრის მოსავალს, რომ აღარ 
ითმენდეთ სირცხვილს ხალხთა შორის შიმშილის გამო. 31 
მაშინ გაიხსენებთ თქვენს უკეთურ გზებს და უკუღმართ საქმეებს 
და შეგზარდებათ საკუთარი თავი თქვენს დანაშაულთა და 
სისაძაგლეთა გამო. 32 თქვენი გულისთვის არ აღვიძრები, 
ამბობს უფაღი ღმერთი; ეს შეიგნეთ! გრცხვენოდეთ და 
გაწითლდით თქვენი გზების გამო, ისრაელის სახლო! 33 ასე 
ამბობს უფალი ღმერთი როცა ჩამოგრეცხავთ ყოველგვარ 
დანაშაულს, დავასახლებ თქვენს ქალაქებს და აშენდება 
თქვენი ნაოხარები, 34 მოიხვნება უკაცრიელი მიწა, უდაბურად 
რომ უჩნდა ყოველ ჩამვლელს; 35 იტყვიან: ედემის ბაღად 
იქცაო ეს უდაბური ქვეყანა და ნაოხარი! გაუდაბურებული და 
დანგრეული ქალაქები შემოიზღუდება და დასახლდება. 39 
მიხვდებიან ხალხები, რომლებიც შემორჩებიან თქვენს 
გარშემო, რომ მე, უფალმა, ავაშენე დანგრეული და გავაშენე 
გაუდაბურებული, რადგან მე, უფალმა, ვთქვი და აღვასრულებ. 
37 ასე ამბობს უფალი ღმერთი: აი, კიდევ რა მთხოვა 
ისრაელის სახლმა, რომ გავუკეთო მას: ცხვრის ფარასავით 
გავუმრავლო მათ ადამიანი. 38 ხომ ბევრია შესაწირავი ცხვარი, 
იერუსალიმის ცხვარი მის დღესასწაულებზე, ასევე სავსე იქნება 
ნაოხარი ქალაქები ადამიანთა ფარით და მიხვდებიან, რომ 
უფალი ვარ. 


თავი 37 


1 იყო უფლის ხელი ჩემზე და გამიყვანა უფალმა სულით და 
დამსვა შუაგულ ველზე, რომელიც ძვლებით იყო სავსე. 2 
შემომატარა მათ გარშემო და, აჰა, ძალზე ბევრი ეყარა ველზე 
და, აჰა, ძალზე გამხმარი იყო. 3 მითხრა: ადამის ძევ! თუ 
გაცოცხლდება ეს ძვლები? ვთქვი, უფალო ღმერთო, შენ იცი- 
მეთქი. 4 მითხრა: უწინასწარმეტყველე ამ ძვლებს და უთხარი 
მათ: გამხმარო ძვლებო, ისმინეთ უფლის სიტყვა! ? ასე ეუბნება 
უფალი ღმერთი ამ ძვლებს: აჰა, შევიყვან თქვენში სულს და 
გაცოცხლდებით. 59 მოგცემთ ძარღვებს, შეგასხამთ ხორცს და 
კანს გადაგაკრავთ, სულს ჩაგიდგამთ და გაცოცხლდებით; 
მაშინ მიხვდებით, რომ უფალი ვარ. 7 ვიწინასწარმეტყველე, 
როგორც მებრძანა. გაისმა ხმა, როცა წინასწარვმეტყველებდი 
და, აჰა, შეიქნა ზანზარი და ძვალი ძვალს მიედგა. 8 დავინახე: 
აჰა, ძარღვები ჩნდება მათზე, ესხმით ხორცი და ზედ კანი 
ეკვრით, მაგრამ სული არ არის 9? მითხრა: უწინასწარმეტყველე 
სულს, უწინასწარმეტყველე, ადამის ძევ, და უთხარი სულს, ასე 
ამბობს-თქო უფალი ღმერთი: ოთხივე ქარიდან მოდი, სულო, 
და შთაებერე ამ დახოცილებს, რათა გაცოცხლდნენ. 19 მეც 
ვიწინასწარმეტყველე, როგორც მიბრძანა, და შევიდა მათში 
სული და გაცოცხლდნენ; და წამოდგა ფეხზე დიდძალი 
ლაშქარი. 11 მითხრა: ადამის ძევ! მთელი ისრაელის სახლია 
ეს ძვლები. აჰა, ამბობენ: გამხმარია ჩვენი ძვლები და 
წარხოცილია ჩვენი სასო, გამწყდარნი ვართო. 12 ამიტომ 
უწინასწარმეტყველე მათ, ასე ამბობს-თქო უფალი ღმერთი: 
აჰა, გავხსნი თქვენს საფლავებს და ამოგიყვანთ თქვენი 
საფლავებიდან, ჩემო ერო, და მოგიყვანთ ისრაელის მიწაზე. 13 
მიხვდებით, რომ უფალი ვარ, როცა გავხსნი თქვენს 
საფლავებს და ამოგიყვანთ თქვენი საფლავებიდან, ჩემო ერო. 
14 ჩაგიდგამთ ჩემს სულს და გაცოცხლდებით; დაგსვამთ 
თქვენს მიწაზე და მიხვდებით, რომ მე, უფალმა ვთქვი და 
აღვასრულებ, ამბობს უფალი. 12 იყო უფლის სიტყვა ჩემს 


მომართ ნათქვამი: 165 შენ, ადამის ძევ! აიღე ხის ერთი ნაჭერი 
და ზედ წააწერე: იუდასთვის და ისრაელიანთათვის, მათ 
თანამდგომთათვის. აიღე ხის მეორე ნაჭერი და ზედ წააწერე: 
იოსებისთვის (ეფრემის შტო) და მთელი ისრაელის 
სახლისთვის, მის თანამდგომთათვის; 17 ერთმანეთს მიადგი 
შენთვის ხის ნაჭრები და იყოს, როგორც ერთი, შენს ხელში. 18 
როცა შეგეკითხებიან შენი ერის შვილები, ხომ არ გვეტყვი, ეს 
რა გაქვსო? 1? უთხარი მათ, ასე ამბობს-თქო უფალი ღმერთი: 
აჰა, ავიღებ იოსების ხეს, რომელიც ეფრემის და ისრაელის 
შტოთა, მის თანამდგომთა, ხელშია და მივუდგამ მას იუდას 
ხეს, გადავაქცევ ერთ ხედ და ერთი იქნება ჩემს ხელში. 29 
როცა ეს ხეები, რომლებზეც წააწერე, შენს ხელში იქნება შენს 
თვალწინ. 21 უთხარი მათ, ასე ამბობს-თქო უფალი ღმერთი: 
აჰა, გამოვიყვან ისრაელიანებს ხალხებიდან, რომლებთანაც 
არიან წასული, გამოვკრებ მათ ყოველი მხრიდან და მოვიყვან 
მათ თავიანთ მიწაზე, 22 ერთ ხალხად გავხდი მათ ქვეყანაში, 
ისრაელის მთებზე, ერთი მეფე იქნება ყველასათვის მეფედ; 
აღარ იქნებიან ორ ხალხად და აღარ იქნებიან გაყოფილნი ორ 
სამეფოდ ამიერიდან. 23 აღარ გაუწმიდურდებიან თავიანთი 
კერპებით და სისაძაგლეებით, არანაირი დანაშაულით, და 
ვიხსნი მათ ყოველი მათი საცხოვრებლიდან, სადაც 
სცოდავდნენ; გავწმედ მათ და ერად მეყოლება ისინი, მე კი 
მათი ღმერთი ვიქნები. 24 ჩემი მორჩილი დავითი იქნება მათზე 
მეფედ და ერთი მწყემსი იქნება ყველასათვის; ივლიან ჩემს 
სამართალზე და ჩემს წესებს დაიცავენ. 25 იცხოვრებენ იმ 
ქვეყანაში, რომელიც ჩემს მორჩილს იაკობს მივეცი; სადაც 
თქვენი მამა-პაპა ცხოვრობდა, იქ იცხოვრებენ ისინი, მათი 
შვილები და მათი შვილთაშვილები უკუნისამდე და დავითი, 
ჩემი მორჩილი, იქნება მათი მთავარი უკუნისამდე. 29 დავუდებ 
მათ მშვიდობის აღთქმას და საუკუნო აღთქმა იქნება მათთვის; 
დავამკვდრებ მათ და გავამრავლებ, მათ შორის დავდგამ ჩემს 
საწმიდარს საუკენოდ. ?7 იქნება მათზე ჩემი მოვანება, 
ვეყოლები მათ ღმერთად, ისინი კი ჩემი ერი იქნებიან. 29 მაშინ 
მიხვდებიან ხალხები, რომ უფალი ვარ, ისრაელის 


აი იერები, და ჩემი საწმიდარის საუკუნო მყოფობით მათ 
ორის. 


თავი 38 


1 იყო უფლის სიტყვა ჩემს მომართ ნათქვამი: ? ადამის ძევ! 
მიაქციე პირი გოგ მაგოგელისკენ - როშის, მეშექის და 
თუბალის მთავრისკენ, და იწინასწარმეტყველე მასზე; 3 
უთხარი, ასე ამბობს-თქო უფალი ღმერთი: აჰა, შენზე ვარ, გოგ, 
როშის, მეშექის და თუბალის მთავარო! 4 გაგაბრუნებ და ყბაში 
ჩანგალს ამოგდებ; გამოგიყვან შენ და მთელ შენ ლაშქარს, 
ცხენებს და მხედრებს, ყველას, დიდებულად შემოსილთ, უშქარ 
კრებულს, თოროსანთ და ფარისმპყრობელთ, ყველას, 
მახვილიანს - ? სპარსს, ქუშსა და ფუტს მათთან ერთად, 
ფარებითა და მუზარადებით, 9 გომერს მთელი თავისი 
ურდოთი, თოგარმას სახლს ჩრდილოეთის კიდეებიდან მთელი 
თავისი ურდოთი, ურიცხვი ხალხითურთ შენთან ერთად. 7 
გაემზადე შენ და მთელი შენი კრებული, შენ წინაშე 
შემოკრებილი, და მცველად დაუდექი მათ. 8? მრავალი დღის 
შემდეგ დაგიდგება ჟამი და უკანასკნელ წლებში შეხვალ 
მახვილს გადარჩენილ ქვეყანაში, მრავალი ხალხისგან 
შემოკრებილში, ისრაელის მთებზე, რომელიც მუდამ 
უკაცრიელი იყო; ისინი გამოვლენ ხალხებიდან და 
უზრუნველად იცხოვრებენ ყველანი. ? აღიძრები და 
ქარიშხალივით შეხვალ, ღრუბელივით დაფარავ ქვეყანას 
მთელი შენი ურდოთი და ურიცხვი ხალხით, შენთან რომ არის. 
10 ასე ამბობს უფალი ღმერთი: იმ დღეს ფიქრები აღგეძრება 
გულში და ავ ზრახვებს განიზრახავ, 11 იტყვი: გავილაშქრებ 
შემოუზღუდველ დაბებზე, თავს დავესხმები უზრუნველ ხალხს, 
მშვიდად მცხოვრებთ, უგალავნოდ რომ ცხოვრობენ ყველანი 
და არც ურდულები აქვთ და არც კარები; 12 რომ წარვტყვევნო 
და ვიალაფო, მივმართო ხელი აწ გაშენებულ ნაოხარებზე; 
ხალხებიდან გამოკრებილ ერზე, პირუტყვისა და დოვლათის 
მქონებელზე, ქვეყნის ჭიპში რომ ცხოვრობს. 13 შება და 
დედანი, თარშიშელი ვაჭრები და ყველა მისი დაბა, გეტყვიან 
შენ: ხომ წარსატყვევნელად ხარ მისული? ხომ საალაფოდ 


შემოგიკრებია შენი კრებული, რომ წაიღო ვერცხლი და ოქრო, 
წაასხა საქონელი და იალაფო დიდძალი დოვლათი? 14 
ამიტომ იწინასწარმეტყველე, ადამის ძევ, და უთხარი გოგს, ასე 
ამბობს-თქო უფალი ღმერთი: როგორ ფიქრობ, არ 
დაემკვიდრება იმ დღეს ჩემი ერი, ისრაელი, უზრუნველად? 12 
მოხვალ შენი ადგილიდან, ჩრდილოეთის კიდეებიდან, შენ და 
შენი ურიცხვი ხალხი შენთან ერთად, ყველანი ცხენებზე 
ამხედრებულნი, დიდძალი კრებული და ურიცხვი ლაშქარი; 15 
წამოხვალ ჩემს ხალხზე, როგორც ქვეყნის დამფარავი 
ღრუბელი; უკანასკნელ დღეებში იქნება, რომ წამოგიყვან ჩემი 
ქვეყნის წინააღმდეგ, რომ მიცნონ ხალხებმა, როცა გამოვაჩენ 
ჩემს სიწმიდეს შენში, გოგ, მათ თვალწინ. 17 ასე ამბობს უფალი 
ღმერთი: შენ ის არა ხარ, ვისზეც ვლაპარაკობდი ძველ დროში 
ჩემს მორჩილთა, ისრაელის წინასწარმეტყველთა, პირით, იმ 
დღეებზე რომ წინასწარმეტყველებდნენ, როცა შენ მოგიყვანე 
მათ წინააღმდეგ? 18 სწორედ იმ დღეს, გოგის თავდასხმის 
დღეს ისრაელის მიწაზე, ამბობს უფალი ღმერთი, აღიგზნება 
ჩემი რისხვა ჩემს ნესტოებში. 1? შურითა და რისხვის ცეცხლით 
ვლაპარაკობ, რომ იმ დღეს მოხდება დიდი შეზანზარება 
ისრაელის მიწაზე; 29 შეიძრებიან ჩემ წინაშე ზღვის თევზები და 
ცის ფრინველები, მიწის მხეცები და ყოველი ქვეწარმავალი, 
მიწაზე მძრომელი, ყოველი კაცი, ვინც კი არის მიწის პირზე; 
ჩამოიქცევა მთები და ჩამოშვავდება ქარაფები, ქვეყნის 
ყოველი კედელი ჩამოწვება. 21 მოვუწოდებ მახვილს მის 
წინააღმდეგ ისრაელის ყოველ მთაზე, ამბობს უფალი ღმერთი 
და ერთმანეთისგან ექნებათ მიმართული მახვილები. 22 დავსჯი 
მათ შავი ჭირით და სისხლით; თავსხმას, ქვის სეტყვას, 
ცეცხლსა და წუმწუმას ვაწვიმებ მათზე, მის ურდოებზე და 
ურიცხვ ხალხზე, მასთან რომ არიან. 23 მაშინ გამოვაჩენ ჩემს 
სიდიადეს და სიწმიდეს და გავცხადდები უამრავი ხალხის 
თვალნინ; მაშინ მიხვდებიან, რომ უფალი ვარ. 


თავი 39 


1 ადამის ძევ! იწინასწარმეტყველე გოგზე და თქვი, ასე ამბობს- 
თქო უფალი ღმერთი: აჰა, შენზე ვარ როშის, მეშექის და 
თუბალის მთავარო! 2 მოგატრიალებ, გამოგათრევ და 
წამოგიყვან ჩრდილოეთის კიდეებიდან და მოგიყვან ისრაელის 
მთებზე. 3 გაგაგდებინებ შვილდს მარცხენა ხელიდან და 
ისრებს მარჯვენა ხელიდან დაგაყრევინებ. 4 ისრაელის მთებზე 
დაეცემი მთელი შენი ურდოიანად და ხალხთან ერთად, თან 
რომ გახლავს; ყოველგვარ ონავარ ფრინველს და ველის 
მხეცებს მიგცემ შესაჭმელად; ? ტრიალ მინდორზე დაეცემი, 
რადგან მე ვთქვი, ამბობს უფალი ღმერთი. 9 გავგზავნი ცეცხლს 
მაგოგში და უზრუნველ ზღვისპირელებში და მიხვდებიან, რომ 
უფალი ვარ. 7 გავაცხადებ ჩემს წმიდა. სახელს ჩემს ერში, 
ისრაელში, და აღარ შევალახვინებ ჩემს წმიდა სახელს; და 
მიხვდებიან ხალხები, რომ მე უფალი ვარ, რომ წმიდა ვარ 
ისრაელში. 8 აჰა, მოვა და ახდება, ამბობს უფალი ღმერთი, იმ 
დღეს, რომელზეც ვთქვი. ? გამოვლენ ისრაელის ქალაქთა 
მცხოვრებნი, ცეცხლს წაუკიდებენ და დასწვავენ იარაღს, 
ფარსა და აბჯარს, მშვილდსა და ისრებს, ლახტსა და შუბს; 
შვიდ წელიწადს ეყოფათ ცეცხლის დასანთებად. 19 
მინდვრიდან არ დაიწყებენ შეშის ზიდვას და ტყეშიც არ 
მოჭრიან, რადგან იარაღით დაანთებენ ცეცხლს; გაძარცვავენ 
თავიანთ გამძარცველთ და დაარბევენ თავიანთ 
დამარბეველთ, ამბობს უფალი ღმერთი. 11 იმ დღეს იქნება, 
რომ მივცემ გოგს დასამარხავ ადგილს ისრაელში, 
დასავლეთიდან მომავალთა ხეობაში და გზას გადაუღობავს 
მომავალთ; იქ დამარხავენ გოგს და მთელ მის ურდოს, და 
დაერქმევა მას გოგის ურდოსხევი. 12 შვიდ თვეში დამარხავს 
მათ ისრაელის სახლი ქვეყნის განსაწმედად; 13 დამარხავს 
ქვეყნის მთელი ხალხი და სასახელო იქნება ის დღე, როცა 
დიდებით გამოვჩნდები, ამბობს უფალი ღმერთი. 14 საგანგებო 
ხალხს გამოარჩევენ ქვეყნად მავალთაგან, რომ მათთან 


ერთად დამარხონ ქვეყანაში დარჩენილნი მის განსაწმედად; 
შვიდი თვის ბოლოს ძებნას დაუწყებენ. 12 ჩაივლიან ქვეყნად 
მავალნი და ნახავენ ადამიანის ძვალს; და ააგებს მის 
გვერდით ძეგლს, ვიდრე დამმარხველნი დამარხავენ მას 
გოგის ურდოსხევში. 195 ქალაქის სახელიც ურდო იქნება და 
განწმედენ ქვეყანას. 17 შენ - კი, ადამის ძევ! ასე ამბობს უფალი 
ღმერთი: უთხარი ფრინველს, ყოველგვარ ფრთოსანს და 
მინდვრის ყოველ მხეცს: თავი მოიყარეთ და მოდით; 
შემოკრბით ჩემი მსხვერპლის გარშემო, რომელსაც დავკლავ 
თქვენთვის, დიდი მსხვერპლის გარშემო ისრაელის მთებზე; და 
შეჭამთ ხორცს და შესვამთ სისხლს. 18 გმირთა ხორცს შეჭამთ 
და ქვეყნის მთავართა სისხლს შესვამთ, როგორც ბაშანში 
გამოკვებილ ვერძების და თიკნების, თხებისა და ხარების 
სისხლს. 1? გაძღომამდე შეჭამთ ქონს და თრობამდე შესვამთ 
სისხლს ჩემი მსხვერპლიდან, რომელსაც დავკლავ თქვენთვის. 
20 გაძღებით ჩემს სუფრაზე ცხენებთან და მხედრებთან ერთად, 
ძლიერებთან და მეომარ ხალხთან ერთად, ამბობს უფალი 
ღმერთი. 21 მოვავლენ ჩემს დიდებას ხალხებში და დაინახავს 
ყოველი ხალხი ჩემს მსჯავრს, რომელსაც აღვასრულებ, და 
ჩემს ხელს, რომელსაც დავდებ მათზე; 22 და ეცოდინება 
ისრაელის სახლს ამ დღეს და მერმისაც, რომ მე უფალი ვარ, 
მათი ღმერთი. 23 ეცოდინებათ ხალხებს, რომ მისი დანაშაულის 
გამო წარიტყვევნა ისრაელის სახლი; რომ შემცოდეს და მეც 
პირი ვირიდე მათგან, მტრის ხელში ჩავყარე ისინი და ყველანი 
მახვილით დაეცნენ. 24 მათ უწმიდურობათა და შეცოდებათა 
გამო მოვიქეცი ასე და პირი ვირიდე მათგან. 22 ამიტომ ასე 
ამბობს უფალი ღმერთი: ამიერიდან დავაბრუნებ დატყვევებულ 
იაკობს და შევიწყალებ მთელ ისრაელის სახლს, შურს 
გამოვიჩენ ჩემი წმიდა სახელის გულისათვის. 265 დაივიწყებენ 
თავიანთ სირცხვილს და ყოველ დანაშაულს, რაც ჩემ 
წინააღმდეგ ჩაიდინეს, როცა დასახლდებიან თავიანთ მიწაზე 
უზრუნველად და არავინ იქნება დამაფრთხობელი. 27 როცა 
გამოვაბრუნებ ხალხებიდან მათ და გამოვკრებ მათი მტრების 
ქვეყნებიდან, მაშინ გამოვაჩენ ჩემს დიდებას მათში უამრავი 


ხალხის თვალწინ. 28 მიხვდებიან, რომ მე უფალი ვარ, მათი 
ღმერთი, როცა ხალხებში გაბნეულებს შევკრებ მათ მიწაზე და 
იქ აღარავის დავტოვებ. 2? აღარ მოვარიდებ მათ ჩემს სახეს, 
რათა გადმოვღვარო ისრაელის სახლზე ჩემი სული, ამბობს 
უფალი ღმერთი. 


თავი 40 


1 ჩვენი ტყვეობის ოცდამეხუთე წელს, წლის დასაწყისში, თვის 
ათში, ქალაქის დანგრევიდან თოთხმეტი წლის შემდეგ, 
სწორედ იმ დღეს, იყო უფლის ხელი ჩემზე და მიმიყვანა იქ. 2 
ღვთიურ ხილვაში მიმიყვანა ისრაელის ქვეყნად და დამსვა 
ერთ ძალზე მაღალ მთაზე, სადაც სამხრეთის მხარეს რაღაც 
ქალაქისმაგვარი იყო აშენებული. 3 მიმიყვანა იქ, და აჰა, კაცი, 
რომლის სახე რვალის სახეს ჰგავდა; სელის თოკი და 
ლერწმის საზომი ეჭირა ხელში და კარიბჭესთან იდგა. 1 
დამელაპარაკა ეს კაცი: ადამის ძევ! იხილე შენი თვალით და 
შენი ყურით მოისმინე, გულში ჩაიდევი ყველაფერი, რასაც 
გახილვინებ, რადგან იმისთვის ხარ მოყვანილი აქ, რომ 
გახილვინო; გამოუცხადე ისრაელის სახლს ყველაფერი, რასაც 
იხილავ. ? აჰა, კედელია ტაძრის გარეთ, მის ირგვლივ, და კაცს 
ლერნმის საზომი აქვს ხელში, ექვსწყრთიანი (წყრთა 
მტევნითურთ); გაზომა შენობის სიგანე და იყო ერთი ლერწამი 
და სიმაღლე - ერთი ლერწამი. 9 მივიდა აღმოსავლეთისკენ 
მიმართულ კარიბჭესთან და ავიდა მის საფეხურებზე, და 
გაზომა კარიბჭის ერთი ზღურბლი; სიგანე ერთი ლერწამი, 
მეორე ზღურბლის სიგანეც ერთი ლერწამი. 7 თითო სენაკის 
სიგრძე ერთი ლერწამი და სიგანეც ერთი ლერწამი; სენაკებს 
შორის ხუთი წყრთა; კარიბჭის ზღურბლი შიდა კარიბჭის 
სტოასთან ერთი ლერწამი; 8 გაზომა შიდა კარიბჭის სტოა - 
ერთი ლერწამი. 9? გაზომა კარიბჭის სტოა - შვიდი წყრთა, მისი 
სვეტები ორ-ორი წყრთა; კარიბჭის სტოა შიგნით იყო. 19 
აღმოსავლეთის კარიბჭეს ერთ მხარეს სამი სენაკი ჰქონდა, 
მეორე მხარეს სამი; ერთი ზომის იყო სამივე, ერთი ზომის იყო 
ორივე მხარის სვეტები. 11 გაზომა კარიბჭის შესასვლელის 
სიგანე - ათი წყრთა, კარიბჭის სიგრძე - ცამეტი წყრთა; 12 
სენაკების წინ ფართობი თითო წყრთა იყო ორივე მხარეს; 
სენაკები - ექვსი წყრთა ერთ მხარეს და ექვსი წყრთა მეორე 
მხარეს. 13 გაზომა კარიბჭე ერთი სენაკის სახურავიდან მეორე 


სენაკის სახურავამდე - სიგანე ოცდახუთი წყრთა; კარი კარის 
პირდაპირ იყო; 14 სამოცი წყრთა გამოუვიდა სვეტები; სვეტების 
წინ ეზო და კარიბჭე იყო ირგვლივ. 12 შესასვლელი 
კარიბჭიდან შიდა კარიბჭის სტოამდე - ორმოცდაათი წყრთა; 19 
ცხაურიანი სარკმლები ჰქონდა სენაკებს და სვეტებს კარიბჭის 
შიგნით, ირგვლიე; და ასევე სტოებს; სარკმლები იყო ირგვლივ 
შიდა მხარეს და სვეტებზე პალმები იყო დახატული. 17 
მიმიყვანა გარეთა ეზოში და, აჰა, ოთახები და ქვაფენილია 
მოწყობილი ეზოში, ირგვლივ, ოცდაათი ოთახი, 
ქვაფენილიანი. 18 ქვაფენილი კარიბჭეთა გვერდით იყო, მთელ 
სიგრძეზე; ეს იყო ქვედა ქვაფენილი. 19 გაზომა სიგანე ქვედა 
კარიბჭიდან შიდა ეზოს ბოლომდე ასი წყრთა აღმოსავლეთით 
და ჩრდილოეთით. 29 გარეთა ეზოს ჩრდილო კარიბჭის სიგრძე 
და სიგანეც გაზომა. 21 სენაკები ერთ მხარეს სამი იყო, მეორე 
მხარეს - სამი; მისი სვეტები და სტოა პირველი კარიბჭის 
ზომისა იყო, სიგრძე ორმოცდაათი წყრთა და სიგანე ოცდახუთი 
წყრთა. 22 სარკმლები, სტოები და პალმის ჩუქურთმები იმავე 
ზომისა ჰქონდა, როგორიც აღმოსავლეთის კარიბჭეს; შვიდი 
საფეხური იყო ასავლელი და სტოა მის წინ; 23 შიდა ეზოს 
კარიბჭე ჩრდილოეთის და აღმოსავლეთის კარიბჭის 
პირდაპირ იყო; და გაზომა კარიბჭიდან კარიბჭემდე ასი 
წყრთა. 24 წამიყვანა სამხრეთისკენ და, აჰა, სამხრეთის 
კარიბჭე; გაზომა მისი სვეტები და სტოა, და იგივე ზომებისა 
იყო. 22 ჰქონდა სარკმლები და სტოები ირგვლივ ისეთივე, 
როგორიც სხვა სარკმლები იყო; სიგრძე ორმოცდაათი წყრთა 
და სიგანე ოცდახუთი წყრთა. 295 იყო ასასვლელი 
შვიდსაფეხურიანი, სტოა მის წინ და პალმის ჩუქურთმები მის 
სვეტებზე, თითო-თითო ორივე მხარეს; 27 შიდა ეზოს კარიბჭე 
სამხრეთისკენ იყო; გაზომა კარიბჭიდან მეორე კარიბჭემდე 
სამხრეთისკენ ასი წყრთა. 28 შემიყვანა შიდა ეზოში სამხრეთის 
კარიბჭით და გაზომა სამხრეთის კარიბჭე იმავე ზომების 
მიხედვით. 29 სენაკები, სვეტები და სტოა იმავე ზომებისა იყო; 
სარკმლები და სტოა ჰქონდა ირგვლივ: სიგრძე ორმოცდაათი 
წყრთა და სიგანე ოცდახუთი წყრთა. 39 სტოები იყო ირგვლივ: 


სიგრძე ოცდახუთი წყრთა და სიგანე ხუთი წყრთა. 31 მისი სტოა 
გარეთა ეზოსკენ იყო, სვეტებს პალმის ჩუქურთმები ჰქონდა და 
ასასვლელი რვა საფეხურიანი. 32 შემიყვანა შიდა ეზოში 
აღმოსავლეთის კარიბჭით და გაზომა კარიბჭე იმავე ზომების 
მიხედვით. 33 სენაკები, სვეტები და სტოა იმავე ზომებისა იყო; 
სარკმლები და სტოა ჰქონდა ირგვლივ: სიგრძე ორმოცდაათი 
წყრთა და სიგანე ოცდახუთი წყრთა. 34 მისი სტოა გარეთა 
ეზოსკენ იყო, სვეტებს პალმის ჩუქურთმები ჰქონდა და 
ასასვლელი რვასაფეხურიანი იყო. 35 მიმიყვანა ჩრდილოეთის 
კარიბჭესთან და გაზომა იმავე ზომების მიხედვით. 365 სენაკები, 
სვეტები, სტოები და სარკმელები ჰქონდა ირგვლივ: სიგრძე 
ორმოცდაათი წყრთა და სიგანე ოცდახუთი წყრთა. 37 მისი 
სვეტები გარეთა ეზოსკენ იყო, სვეტებს პალმის ჩუქურთმები 
ჰქონდა ორივე მხარეს და ასასვლელი რვასაფეხურიანი იყო. 
38 კქონდა ოთახი თავისი შესასვლელითურთ კარიბჭის 
სვეტებთან; აქ ასუფთავებენ აღსავლენ მსხვერპლს. 39 
კარიბჭის სტოაში ერთ მხარეს ორი ტაბლა იყო, მეორე 
მხარესაც ორი ტაბლა იყო აღსავლენის, ცოდვის გამოსასყიდის 
და დანაშაულის გამოსასყიდის მსხვერპლის დასაკლავად. 49 
გარეთა ფრთაზე ასასვლელთან, ჩრდილოეთის კარიბჭის 
შესასვლელთან ორი ტაბლა იყო, მეორე ფრთაზე კარიბჭის 
სტოასთან ორი ტაბლა იყო; 491 ოთხი ტაბლა ერთ მხარეს და 
ოთხი ტაბლა მეორე მხარეს, კარიბჭის ფრთასთან; რვა ტაბლა 
იყო მსხვერპლის დასაკლავად. 42 ოთხი ტაბლა აღსავლენი 
მსხვერპლისათვის თლილი ქვისგან იყო; სიგრძე ერთნახევარი 
წყრთა, სიგანე ერთნახევარი წყრთა და სიმაღლე ერთი წყრთა; 
მათზე ეწყო იარაღები, რომლებითაც კლავენ აღსავლენს და 
სხვა მსხვერპლს. 43 ორკაპი ჩანგლები, ერთი მტკაველი 
სიგრძისა, მიმაგრებული იყო შიგნით ირგვლიე, ტაბლებზე კი 
შესაწირავი ხორცი ელაგა; რ“ შიდა კარიბჭის გარეთ 
მგალობელთა ოთახები იყო, შიდა ეზოში, რომელიც 
ჩრდილოეთის კარიბჭის ფრთასთან იყო და სამხრეთისკენ 
იყურებოდა; ერთი კი აღმოსავლეთის კარიბჭის ფრთასთან, 
ჩრდილოეთისკენ იყო მიქცეული. “? მითხრა: ეს ოთახი, 


სამხრეთისკენ რომ არის მიქცეული, მღვდლებისთვისაა, 
რომლებიც ტაძრის სამსახურს ასრულებენ. 45 ხოლო ოთახი, 
ჩრდილოეთისკენ რომ არის მიქცეული, მღვდლებისთვისაა, 
რომლებიც სამსხვერპლოს სამსახურს ასრულებენ; ესენი 
ცადოკის ძენი არიან, რომლებიც ლევიანთა შორის, უფალს 
მიახლოებულნი, ემსახურებიან მას. “7 გაზომა ეზო: სიგრძე ასი 
წყრთა და სიგანეც ასი წყრთა, ოთხკუთხედი იყო; 
სამსხვერპლო იდგა ტაძრის წინ. 48 მიმიყვანა ტაძრის 
სტოასთან და გაზომა სტოა: ხუთი წყრთა ერთ მხარეს და ხუთი 
წყრთა მეორე მხარეს; კარიბჭის სიგანე სამი წყრთა ერთ 
მხარეს და სამი წყრთა მეორე მხარეს. 49 სტოას სიგრძე ოცი 
წყრთა და სიგანე თორმეტი წყრთა; აღსავალთან, რომლითაც 
ადიან, სვეტები იყო, ერთი ერთ მხარეს, მეორე მეორე მხარეს. 


თავი 41 


1 მიმიყვანა სასახლესთან და გაზომა სვეტები: სიგანე ექვსი 
წყრთა ერთ მხარეს და სიგანე ექვსი წყრთა მეორე მხარეს. ეს 
იყო კარვის სიგანე. 2 შესასვლელის სიგანე ათი წყრთა; 
შესასვლელის ფრთა ხუთი წყრთა ერთ მხარეს და ხუთი წყრთა 
მეორე მხარეს; გაზომა მისი სიგრძე ორმოცი წყრთა და სიგანე 
ოცი წყრთა. 3 შევიდა შიგნით და გაზომა შესასვლელის სვეტი 
ორი წყრთა, და შესასვლელი ექვსი წყრთა, და შესასკლელის 
სიგანე შვიდი წყრთა. 4 გაზომა მისი სიგრძე ოცი წყრთა და 
სიგანეც ოცი წყრთა სასახლესთან და მითხრა: ეს არის 
წმიდათა წმიდა. 2? გაზომა ტაძრის კედელი ექვსი წყრთა და 
გვერდითი სენაკები ირგვლივ ოთხი წყრთა, ტაძრის ირგვლივ. 
6 გვერდითი სენაკები ერთმანეთის ზემოთ იყო, სამ 
სართულად, თითო სართულში ოცდაათი; და მიუყვებოდა 
ტაძრის კედელს ირგვლივ, რომ ერთმანეთით ყოფილიყენენ 
გამაგრებული და ტაძრის კედელს არ დაყრდნობოდნენ. 7 
გვერდითი სენაკების სიგანე ფართოვდებოდა მაღლა და 
მაღლა ტაძრის გარშემო, რადგან ტაძარიც განივრდებოდა 
მაღლა და მაღლა, ისე რომ ქვედა სართულიდან ზედა 
სართულზე შუადან იყო ასასვლელი. 898 დავინახე, სახლს 
ჰქონდა შემაღლებული ბაქანი ირგვლივ; გვერდითი სენაკების 
საძირკველი სრული ექვსი წყრთა ოყო. ? სენაკების კედლის 
სიგანე გარეთა მხარეს იყო ხუთი წყრთა, ხოლო ცარიელი 
ადგილი სენაკებს შორის ტაძრის იყო. 19 მანძილი ოთახებს 
შორის ოცი წყრთა იყო ტაძრის ირგვლივ. 11 გვერდითი 
სენაკიდან ცარიელ ადგილზე იყო გასასვლელი, ერთი 
გასასვლელი ჩრდილოეთისკენ და ერთი გასასვლელი 
სამხრეთისკენ; ცარიელი ადგილის სიგანე ხუთი წყრთა იყო 
ირგვლივ. 12 შენობა, რომელიც შემოკავებული ადგილის წინ 
იდგა, დასავლეთისკენ, სიგანით სამოცდაათი წყრთა იყო; 
შენობის კედლის სიგანე ხუთი წყრთა იყო ირგვლივ და სიგრძე 
ოთხმოცდაათი წყრთა. 13 გაზომა ტაძრის სიგრძე ასი წყრთა; 


შემოკავებული ადგილი შენობითურთ და მისი კედლები 
სიგრძით ასი წყრთა. 14 ტაძრის სიგანე წინა მხარეს და 
შემოკავებული ადგილისა აღმოსავლეთისკენ ასი წყრთა. 12 
გაზომა ტაძრის სიგრძე შემოკავებულის მხარეს, მის უკან, 
თავისი სვეტნარით ორივე მხარეს ასი წყრთა; ასევე შიდა 
სასახლე და ეზოს სტოა. 106 ზღურბლები, ცხაურიანი სარკმლები 
და სვეტნარი ირგვლივ სამ სართულად, ზღურბლის წინ, ხით 
მოპირკეთებული ირგვლიე, იატაკიდან სარკმლებამდე 
(სარკმლები ყრუ იყო), 17 შესასვლელის თავზე, ტაძრის შიდა 
და გარეთა მხარე, მთელი კედელი ირგვლივ, შიგნიდან და 
გარედან, თანაზომიერი იყო. 18 ამოკვეთილი იყო ქერუბიმები 
და პალმები; პალმა ქერუბიმსა და ქერუბიმს შორის იყო, ორი 
სახე ჰქონდა ყოველ ქერუბიმს. 19 კაცის სახე პალმისკენ იყო 
მიქცეული ერთ მხარეს და ლომის სახე პალმისკენ იყო 
მიქცეული მეორე მხარეს. ასე იყო გაკეთებული მთელ ტაძარში, 
ირგვლივ. 29 იატაკიდან შესასვლელის თავამდე ქერუბიმები და 
პალმები იყო გამოხატული; ასევე ტაძრის კედელზე. 21 
სასახლის წყრთილები ოთხკუთხედი იყო, საწმიდარსაც იგივე 
შესახედაობა ჰქონდა. 22 ხის სამსხვერპლოს სიმაღლე სამი 
წყრთა იყო, სიგრძე ორი წყრთა; მისი კუთხეები, კვარცხლბეკი 
და კედლები ხისა იყო. მითხრა მან: ეს საკურთხეველია უფლის 
წინაშე, 22 ორ-ორი კარი ჰქონდა სასახლეს და საწმიდარს. 24 
ორი ფრთა ჰქონდა თითო კარს, ორივე ფრთა მოტრიალე იყო; 
ორი ფრთა ერთ კარს და ორი ფრთა მეორე კარს. 22 
გამოსახული იყო მათზე, სასახლის კარებზე, ქერუბიმები და 
პალმები ისევე, როგორც კედლებზე იყო გამოსახული; ხის 
ზღურბლი იყო სტოას წინ, გარეთ. 29 ცხაურიანი სარკმლები და 
პალმები აქეთ-იქით სტოას გვერდებზე, ტაძრის გვერდითი 
სენაკები და ზღურბლები. 


თავი 42 


1 გამომიყვანა გარეთა ეზოში ჩრდილოეთის გზით და შემიყვანა 
ოთახში. რომელიც შემოკავებული ადგილისა და შენობის 
პირდაპირ იყო მოთავსებული, ჩრდილოეთ მხარეს. 2 მისი 
სიგრძე ჩრდილოეთის შესასვლელთან ასი წყრთა იყო, სიგანე 
ორმოცდაათი წყრთა. 3 ოცი წყრთის გაყოლებაზე შიდა ეზოში 
და ქვაფენილის გაყოლებაზე გარეთა ეზოში სვეტნარი იყო 
ერთმანეთის პირდაპირ სამ სართულად. “ ოთახების წინ 
გასასვლელი ათი წყრთა სიგანით და შიდა გზა ერთი წყრთა; 
შესასვლელები ჩრდილოეთისკენ იყო. ? ზემო ოთახები უფრო 
ვიწრო იყო, რადგან სვეტნარი იკავებდა მათ ადგილს შენობის 
ქვედა და შუა ნაწილიდან. 9 რადგან სამ სართულად იყო ისინი 
და არ ჰქონდა სვეტები ეზოს სვეტების მსგავსად, ამიტომაც 
შევიწროებული იყო იატაკიდან ქვედა და შუა სართულისკენ. 7 
გალავანი, რომელიც გარეთ იყო ოთახების გასწვრივ 
ჩრდილოეთის ეზოსკენ, ოთახების პირდაპირ, სიგრძით 
ორმოცდაათი წყრთა იყო. 8 რადგან გარეთა ეზოს ოთახების 
სიგრძე იყო ორმოცდაათი წყრთა და, აჰა, მთელი სიგრძე 
სასახლის გასწვრივ ასი წყრთა. ? ამ ოთახების ქვემოთ 
აღმოსავლეთის მხრიდან შესასვლელი იყო გარეთა ეზოდან 
შესასვლელად. 19 ეზოს გალავნის სიგანეზე აღმოსავლეთის 
მხარეს, შემოკავებულის და შენობის პირდაპირ, ოთახები იყო 
მოთავსებული. 11 მათ წინ ისეთივე გზა იყო, როგორც 
ჩრდილოეთის ოთახების წინ; ისეთივე სიგრძე და სიგანე, მათი 
გამოსასვლელები, მათი განლაგება და კარები ისეთივე იყო. 12 
სამხრეთის ოთახების კარები ისეთივე იყო, როგორიც იმ გზის 
თავში, რომელიც მიუყვებოდა გალავანს აღმოსავლეთისკენ, 
შესასვლელად. 13 მითხრა მან: ჩრდილოეთის ოთახები და 
სამხრეთის ოთახები, შემოკავებულის პირდაპირ რომ არის 
განლაგებული, წმიდა ოთახებია, სადაც უფალს მიახლოებული 
მღვდლები ჭამენ წმიდათა წმიდა მსხვერპლს; იქ განალაგებენ 
წმიდათა წმიდამსხვერპლს, ძღვენს, ცოდვისა და დანაშაულის 


გამოსასყიდ შესაწირავს, რადგან წმიდა ადგილია. 14 აქ 
შემოსული მღვდლები ვერ გავლენ ამ საწმიდარიდან გარეთა 
ეზოში, ვიდრე აქ არ დააწყობენ საწესო შესამოსელს, რადგან 
წმიდაა ისინი, და სხვა სამოსელს არ ჩაიცვამენ; მხოლოდ ამის 
შემდეგ მიუახლოვდებიან საერო ადგილს. 12 დაასრულა შიდა 
ტაძრის გაზომვა და გამიყვანა აღმოსავლეთისკენ მიქცეულ 
კარიბჭეში და გაზომა ის ირგვლივ. 19 გაზომა აღმოსავლეთის 
მხარე საზომი ლერწმით და გამოვიდა ხუთასი ლერწამი 
ირგვლივ. 17 გაზომა ჩრდილოეთის მხარე და გამოვიდა 
ხუთასი ლერწამი, ლერწმის საზომით, ირგვლივ. 18 სამხრეთის 
მხარე გაზომა და გამოვიდა ხუთასი ლერწამი ლერწმის 
საზომით. 1? შემოტრიალდა დასავლეთისკენ და გადაზომა 
ხუთასი ლერწამი ლერწმის საზომით. 29 ოთხ მხარეს გაზომა ეს 
ადგილი; გარს კედელი ერტყა სიგრძით ხუთასი წყრთა და 
სიგანით ხუთასი წყრთა, წმიდისა და ნალახის 
განსაცალკევებლად. 


თავი 43 


1 მიმიყვანა კარიბჭესთან, იმ კარიბჭესთან, რომელიც 
აღმოსავლეთისკენ იყურება. ? და, აჰა, ისრაელის ღვთის 
დიდება მოდიოდა აღმოსავლეთის გზით, მისი ხმა დიდი 
ნიაღვრის ხმასავით იყო და ქვეყანა განათდა მისი დიდებით. 3 
ეს ხილვა იმ ხილვას ჰგავდა, რომელიც ვიხილე ამასწინათ, იმ 
ხილვას ჰგავდა, რომელიც ვიხილე, როცა მოვიდა ქალაქის 
გასანადგურებლად; იმ ხილვებს ჰგავდა, რომლებიც ვიხილე 
მდინარე ქებარის პირას. და პირქვე დავემხე. 4 უფლის დიდება 
შევიდა ტაძარში იმ კარიბჭით, აღმოსავლეთისკენ რომ არის 
მიქცეული. ? ამწია სულმა და შემიყვანა შიდა ეზოში და, აჰა, 
უფლის დიდებით იყო ტაძარი ავსებული. 9 გავიგონე, რომ 
მელაპარაკებოდა ტაძრიდან; ის კაცი კი ჩემ გვერდით იდგა. 7 
მითხრა: ადამის ძევ! ეს არის ადგილი ჩემი ტახტისა და 
ადგილი ჩემს ფეხთა ტერფებისა, სადაც საუკუნოდ ვიქნები 
ისრაელიანთა შორის; აღარ გააუწმიდურებს ჩემს წმიდა 
სახელს ისრაელის სახლი, არც ის და არც მისი მეფეები, 
თავიანთი გარყვნილებით და თავიანთ მეფეთა ძეგლებით 
გორაკებზე; 8 თავიანთი ზღურბლის ჩემს ზღურბლთან 
გათანაბრებით, თავიანთი წყრთილების ჩემს წყრთილებთან 
გათანასწორებით და კედლის აღმართვით ჩემსა და მათ 
შორის. აუწმიდურებდნენ ჩემს წმიდა სახელს თავიანთი 
სისაძაგლეებით, რომელთაც სჩადიოდნენ, და მე ვშთანთქე 
ისინი ჩემს რისხვაში. ? ამიერიდან გამარიდებენ თავიანთ 
გარყვნილებას და თავიანთ მეფეთა ძეგლებს და მე 
დავმკვიდრდები მათ შორის საუკუნოდ. 19 შენ კი ადამის ძევ, 
აუწყე ისრაელის სახლს ამ ტაძრის ამბავი, რომ შერცხვეთ 
თავიანთი უკეთურობებისა და გაზომონ შენობა. 11 თუ 
შერცხვებათ ყველაფრისა, რაც ჩადენილი აქვთ, გამოუცხადე 
მათ ტაძრის ნახაზი, მისი აღნაგობა, მისი შესასვლელ- 
გამოსასვლელები, მთელი მისი ნახაზი და ყოველი წესი და 
კანონი; დაუწერე, რომ დაიცვან ყოველი მისი ნახაზი და წესი, 


და შეასრულონ. 12 ეს არის ტაძრის რჯული: მთელი მიდამო 
მთის წვერზე წმიდათა წმიდაა ირგვლივ. აჰა, ეს არის ტაძრის 
რჯული. 13 აი, სამსხვერპლოს ზომები წყრთებში (წყრთად 
ითვლება წყრთა ხელის მტევანთან ერთად): კვარცხლბეკი 
ერთი წყრთა და სიგანე ერთი წყრთა, ძგიდე მის კიდეზე 
ირგვლივ ერთი მტკაველი; ეს არის სამსხვერპლოს ზურგი. 14 
მიწაზე მდგარი კვარცხლბეკიდან ქვემო შვერილამდე ორი 
წყრთა და სიგანე ერთი წყრთა; მცირე შვერილიდან დიდ 
შვერილამდე ოთხი წყრთა, სიგანე ერთი წყრთა. 12 
საკურთხეველის სიმაღლე ოთხი წყრთა; საკურთხევლიდან 
ზემოთ ოთხი რქა ამოდის. 19 საკურთხევლის სიგრძე თორმეგი 
წყრთაა, თორმეტი წყრთა სიგანე, ოთხკუთხედია თავის ოთხივე 
მხარეს. 17 შვერილის სიმაღლე თოთხმეტი წყრთა, სიგანეც 
თოთხმეტი წყრთა მის ოთხივე მხარეს; ძგიდე მის ირგვლივ 
ნახევარი წყრთა, მისი კვარცხლბეკის ირგვლივ ერთი წყრთა; 
მისი საფეხურები აღმოსავლეთისკენაა. 18 მითხრა: ადამის ძევ! 
ასე ამბობს უფალი ღმერთი: ეს არის წესები სამსხვერპლოსი იმ 
დღისთვის, როცა გაკეთდება, აღსავლენის შესაწირად და მასზე 
სისხლის სასხურებლად. 19 მიეცი ლევიან მღვდლებს, ცადოკის 
მოდგმისანი რომ არიან, ჩემთან დაახლოებულთ, ამბობს 
უფალი ღმერთი, ხბო ცოდვის გამოსასყიდი მსხვერპლისთვის, 
რათა მემსახურონ. 29 აიღე მისი სისხლიდან და ასხურე 
სამსხვერპლოს ოთხ რქას, შვერილის ოთხ მხარეს და ძგიდეს, 
ირგვლიე; ამით განწმედ ცოდვისგან და გაასუფთავებ მას. 21 
აიღე ხბო ცოდვის გამოსასყიდად და დაწვი იგი ტაძრის 
დათქმულ ადგილას, საწმიდარის გარეთ. 22 მეორე დღეს 
შესწირე საღი თხა ცოდვის გამოსასყიდად; ამით განწმედ 
სამსხვერპლოს, როგორც ხბოთი განწმიდეს. 23 როცა 
განწმედას მორჩები, შესწირე საღი ხბო და საღი ვერძი 
ფარიდან. 24 მიიყვანე უფლის წინაშე და დააფრქვიონ მათ 
მღვდლებმა მარილი, და აღსავლენად აღუვლინონ უფალს. 22 
შვიდი დღის განმავლობაში ამზადებდე თითო თხას დღეში 
ცოდვის გამოსასყიდად; ხბო და ფარის ვერძიც საღი 
მოამზადონ. 29 შვიდი დღის განმავლობაში შეასრულონ 


გამოსყიდვის წესი სამსხვერპლოსთან განწმიდონ ის და აუვსონ 
ხელი. 27 როცა შესრულდება ეს დღეები, მერვე დღეს და მის 
შემდეგ შესწირონ მღვდლებმა სამსხვერპლოზე თქვენი 
აღსავლენი და სამადლობელი მსხვერპლი, და წყალობას 
გამოვიჩენ თქვენდამი. ამბობს უფალი ღმერთი. 


თავი 44 


1 დამაბრუნა საწმიდარის გარეთა კარიბჭის გზით, 
ჩრდილოეთისკენ რომ არის მიქცეული; ჩაკეტილი იყო იგი. 2 
მითხრა უფალმა: ეს კარიბჭე ჩაკეტილი იქნება, არ გაიღება; 
კაციშვილი ვერ შევა იქ, რადგან უფალი, ისრაელის ღმერთი 
შედის იქ, ამიტომაც დაკეტილი იქნება. 3 მხოლოდ მთავარი 
დაჯდება მთავრად იქ პურის საჭმელად უფლის წინაშე; 
კარიბჭის სტოას გზით შევა და იმავე გზითვე გამოვა. 4 
მიმიყვანა ტაძართან ჩრდილოეთის კარიბჭით და ვიხილე, აჰა, 
ავსებული იყო უფლის დიდებით უფლის სახლი, და პირქვე 
დავემხე. 2 მითხრა უფალმა: ადამის ძევ! გულში ჩაიდე, 
საკუთარი თვალით იხილე და საკუთარი ყურით ისმინე 
ყველაფერი, რასაც გეტყვი უფლის ტაძრის წესებზე და მთელ 
მის რჯულზე; დაიმახსოვრე ტაძარში შესასვლელი და ყველა 
გამოსასვლელი საწმიდარიდან. 9 უთხარი ისრაელის ურჩ 
სახლს, ასე ამბობს-თქო უფალი ღმერთი: გადააჭარბეთ ყველა 
თქვენს სისაძაგლეს, ისრაელის სახლო, 7 როცა შემოიყვანეთ 
უცხოთესლნი - გულდაუცვეთელნი და ხორცდაუცვეთელნი - 
ჩემს საწმიდარში სამყოფოდ, რომ შეელახათ ჩემი ტაძარი, 
როცა სთავაზობდით ჩემს პურს, ქონსა და სისხლს; დაარღვიეს 
ჩემი აღთქმა და ეს ზედ დაერთო ყველა თქვენს სისაძაგლეს. 8 
არ ასრულებდით ჩემი საწმიდარის სამსახურს და თქვენს 
სანაცვლოდ ისინი გყავდათ დაყენებული სამსახურის 
აღსასრულებლად ჩემს საწმიდარში. ? ასე ამბობს უფალი 
ღმერთი: არც ერთი უცხოთესლი - გულდაუცვეთელი და 
ხორცდაუცვეთელი - არ უნდა შემოვიდეს ჩემს საწმიდარში. 
არც-ერთი უცხო თესლი, ისრაელიანთა შორისაც რომ 
ცხოვრობდეს. 19 მაგრამ ლევიანებიც, რომლებიც გამერიდნენ, 
როცა განმიდგა ისრაელი და გაედევნა თავის კერპებს, 
იტმირთავენ თავიანთ დანაშაულს. 11 რადგან ისინი 
მსახურობდნენ ჩემს საწმიდარში ტაძრის კარიბჭეთა 
მცველებად და ემსახურებოდნენ ტაძარს; ისინი ხოცავდნენ 


აღსავლენს და მსხვერპლს ერისათვის; ისინი იდგნენ მათ 
წინაშე მათ სამსახურად. 12 რაკი ემსახურებოდნენ მათ მათი 
კერპების წინაშე და ცოდვაში ჩააგდეს ისრაელის სახლი, 
ამიტომაც აღვმართე მათზე ხელი, ამბობს უფალი ღმერთი, და 
იტვირთავენ თავიანთი ცოდვის სასჯელს. 13 ვერ მომეკარებიან, 
რომ მღვდლობა გასწიონ ჩემ წინაშე და მიეახლონ რაიმე 
წმიდას ჩემსას და წმიდათა წმიდას; არამედ იტვირთავენ 
თავიანთ სირცხვილს და სისაძაგლეებს, რომელთაც 
სჩადიოდნენ. 1“ მე დავადგენ მათ ჩემი ტაძრის სამსახურის 
შესასრულებლად ყველა საქმეში და ყველაფერში, რაც აქ 
კეთდება. 12 ხოლო ლევიანი მღვდლები, ცადოკის 
შთამომავალნი, რომლებიც ასრულებდნენ სამსახურს ჩემს 
საწმიდარში, როცა ისრაელიანები განმდგარნი იყვნენ ჩემგან, 
მომეახლებიან, რომ მემსახურონ; დადგებიან ჩემ წინაშე, რომ 
მომართვან ქონი და სისხლი, ამბობს უფალი ღმერთი. 15 ისინი 
შემოვლენ ჩემს საწმიდარში და ისინი მიეახლებიან ჩემს 
ტაბლას, რომ მემსახურონ და აღასრულონ ჩემი სამსახური. 17 
შიდა ეზოს კარიბჭეებში შემოსვლისას სელის სამოსელით უნდა 
იყვნენ შემოსილნი, მატყლის არაფერი ემოსოთ შიდა ეზოს 
კარიბჭეებში და ტაძარში სამსახურის დროს. 18 სელის 
თავსაკვრელი უნდა ჰქონდეთ თავზე და სელის არდაგი 
თეძოებზე; გაოფლილნი არ უნდა ირტყამდნენ სარტყელს. 19 
გარეთა ეზოში, გარეთა ეზოში ხალხთან გასვლისას უნდა 
გაიხადონ შესამოსელი, რომელსაც მსახურების დროს იცვამენ, 
და დააწყონ საწმიდარ ოთახებში; სხვა სამოსელი უნდა 
ჩაიცვან, რომ სიწმიდე არ გადასდონ ხალხს თავიანთი 
სამოსელით. 29 თავი არ უნდა გადაიპარსონ, მაგრამ თმაც არ 
უნდა მოიზარდონ; შეკრეჭით უნდა შეიკრიჭონ თავი. 21 
მღვდელთაგან არავინ ღვინო არ უნდა დალიოს შიდა ეზოში 
შესვლისას. 22 ქვრივი და გაშვებული ცოლად არ უნდა 
მოიყვანონ; მხოლოდ ქალწული ისრაელის სახლის 
მოდგმიდან და ქვრივი, მღვდლის ნაცოლარი, მოიყვანონ. 23 
უნდა ასწავლონ ჩემს ხალხს წმიდისა და ნალახის გარჩევა და 
განასხვავებინოს ერთმანეთისგან გაუწმიდურებული და 


გაწმედილი. 24 დავის დროს უნდა დადგნენ ჩემი სამართლით 
განსასჯელად და განსაჯონ; დაიცვან ჩემი რჯული და ჩემი 
წესები ყველა დღესასწაულში და წმიდად შეინახონ ჩემი 
შაბათები. 22 მკვდარ კაცს არ უნდა მიეკარონ, რათა არ 
გაუწმიდურდნენ; მამისა, დედისა, ძისა, ასულისა, ძმისა და 
გაუთხოვარი დის გამო შეუძლიათ გაუწმიდურდნენ. 29 
განწმედის შემდეგ კიდევ შვიდი დღე უნდა გადათვალონ. ?7 იმ 
დღეს, როდესაც შიდა ეზოში შედიან საწმიდარში სამსახურად, 
მიიტანონ ცოდვის გამოსასყიდი, ამბობს უფალი ღმერთი. 28 ნუ 
ექნებათ მათ სამკვიდრო: მე ვარ მათი სამკვიდრო; ნუ მისცემთ 
მათ საკუთრებას ისრაელში: მე ვარ მათი საკუთრება. 29 
ძღვენი, ცოდვის გამოსასყიდი და დანაშაულის გამოსასყიდი 
მათ უნდა შეჭამონ და ყოველი დარისხებული ისრაელში მათ 
ეკუთვნით. 39 ყოველი ნათავარი, ყოველი პირველმოწეული და 
ყოველი აღსამართავი შესაწირი თქვენს აღსამართავთაგან 
მღვდლებს ეკუთვნით. თქვენი ცომის ნათავარი მღვდელს 
მიეცით, რომ კურთხევამ დაივანოს თქვენს სახლზე. 31 არ უნდა 
ჭამონ მღვდლებმა არც მკვდარი და არც ნამხეცავი ფრინველი 
თუ პირუტყვი. 


თავი 45 


1 როცა წილისყრით დაანაწილებთ ქვეყანას სამკვიდროდ, 
გამოუყავით უფალს წმიდა ადგილი ქვეყანაში სიგრძით 
ოცდახუთი ათასი წყრთა და სიგანით ათასი წყრთა; ეს წმიდა 
უნდა იყოს მთილს მის საზღვარში, ირგვლივ. ? აქედან 
საწმიდარად იყოს ოთხკუთხი ნაკვეთი ხუთასი წყრთა ხუთასზე, 
ირგვლივ, და ორმოცდაათი წყრთა მის შემოგარედ, ირგვლივ. 
3 ამ საზომით გადაზომავ სიგრძით ოცდახუთი ათას წყრთას და 
სიგანით ათი ათას წყრთას; აქ იქნება საწმიდარი, წმიდათა 
წმიდა. “ წმიდა უნდა იყოს ეს ქვეყანაში; მღვდლებს, 
საწმიდარის მსახურებს, უნდა ეკუთვნოდეთ, რომლებიც 
მიახლებულნი არიან უფლის სამსახურად; თავიანთი სახლების 
ადგილად და საწმიდარის ნაკვეთად უნდა ჰქონდეთ. 2? 
ოცდახუთი ათასი წყრთა სიგრძით და ათი ათასი წყრთა 
სიგანით უნდა ჰქონდეთ ლევიანებს, ტაძრის მსახურებს, 
საკუთრებად ოც ოთახთან ერთად. 9 ქალაქის საკუთრებად 
მიეცით სიგანით ხუთი ათასი წყრთა და სიგრძით ოცდახუთი 
ათასი წყრთა შეწირული ნაკვეთის გასწვრივ; მთელი ისრაელის 
სახლს უნდა ეკუთვნოდეს. 7 მთავარს კი ეკუთვნის შეწირული 
ნაკვეთის და ქალაქის საკუთრების ორივე მხარე, შეწირული 
ნაკვეთისა და ქალაქის საკუთრების გვერდით დასავლეთის 
მხარეს, დასავლეთის მიმართულებით და აღმოსავლეთის 
მხარე, აღმოსავლეთის მიმართულებით, სიგრძით ერთ-ერთი 
წილის კვალობაზე დასავლეთის საზღვრიდან აღმოსავლეთის 
საზღვრამდე. 8 ეს იქნება მისი მიწა, მისი საკუთრება ისრაელში, 
რომ აღარ შეავიწროონ მთავრებმა ჩემი ერი და მისცენ 
დანარჩენი მიწა ისრაელის სახლს შტოებისდა მიხედვით. ? ასე 
ამბობს უფალი ღმერთი: კმარა, ისრაელის მთავრებო! 
მოეშვით მძლავრობას და ძარცვას; ქმენით მართალი 
სამართალი და შეწყვიტეთ ჩემი ერის დევნა, ამბობს უფალი 
ღმერთი. 19 მართალი სასწორი, მართალი ეფა და მართალი 
ბათი უნდა გქონდეთ. 11 ეფა და ბათი ერთი საწყაო უნდა იყოს: 


ბათი ხომერის მეათედს უნდა შეიცავდეს და ეფაც ხომერის 
მეათედს. ხომერი უნდა იყოს წყვე. 12 შეკელი ოცი გერაა, ოცი 
შეკელი ოცდახუთი შეკელი და თხუთმეტი შეკელი ერთი მანე 
უნდა იყოს თქვენთვის. 13 აი, შესაწირავი, რომელსაც უნდა 
სწირავდეთ: ეფის მეექვსედი ერთი ხომერი ხორბლიდან და 
ეფის მეექვსედი ერთი ხომერი ქერიდან. 14 ზეთზე 
დადგენილია: ერთ ბათ ზეთში მეათედი ბათი ქორიდან; ათი 
ბათი ერთი ხომერია, რადგან ხომერში ათი ბათია. 12 ერთი 
ცხვარი ორასი სული ფარიდან, ისრაელის საძოვრიდან 
საძღვნოდ, აღსავლენად და სამადლობელ მსხვერპლად, რათა 
განიწმიდონ სამონანულოდ, ამბობს უფალი ღმერთი. 15 
მთელმა ქვეყნის ერმა უნდა გაიღოს ეს შესაწირავი ისრაელის 
მთავრებისთვის. 17 მთავრებს კი ევალვბათ აღსავლვნები, 
ძღვენი და საღვრელი დღესასწაულებზე, ახალმთვარობებზე, 
შაბათებზე, ისრაელის სახლის ყოველ ზეიმზე; მან უნდა 
მოამზადოს ცოდვის გამოსასყიდი, ძღვენი, აღსავლენი და 
სამადლობელი მსხვერპლი ისრაელის სახლის განსაწმედად. 
18 ასე ამბობს უფალი ღმერთი: პირველი თვის პირველში აიღე 
საღი ხბო და განწმიდე საწმიდარი. 1? აიღოს მღვდელმა 
ცოდვის მსხვერპლიდან სისხლი და სცხოს სახლის 
წყრთილებს, სამსხვერპლოს ოთხივე კუთხეს და შიდა ეზოს 
კარიბჭის წყრთილებს. 29 ასე მოიქეცი თვის შვიდშიც 
ყველასთვის, ვინც შესცოდა უნებლიეთ თუ უმეცრებით, და 
განწმედ სახლს. 21 პირველი თვის თოთხმეტში გექნებათ 
პასექი - შვიდდღიანი დღესასწაული; უფუარს უნდა ჭამდეთ. 22 
გაამზადებს მთავარი ამ დღეს თავისთვის და მთელი ქვეყნის 
ერისთვის ხბოს ცოდვის გამოსასყიდლად. 23 დღესასწაულის 
შვიდი დღის განმავლობაში გაამზადებს უფლისთვის 
აღსავლენს: შვიდ საღ ხბოს და შვიდ საღ ცხვარს, ამ 
შვიდეულის თითო დღისთვის და თხას ცოდვის გამოსასყიდად, 
ყოველდღიურად; 24 გაამზადებს მარცვლეულის ძღვენს - ერთ 
ეფას ხბოზე და ერთ ეფას ცხვარზე, და ერთ ჰინ ზეთს ეფაზე. 232 
მეშვიდე თვის თხუთმეტში, დღესასწაულზე, ამასვე გააკეთებს 


შვიდი დღის განმავლობაში: ისეთივე ცოდვის გამოსასყიდს, 
ისეთსავე აღსავლენს, იმდენსავე ძღვენს და იმდენსავე ზეთს. 


თავი 46 


1 ასე ამბობს უფალი ღმერთი: შიდა ეზოს კარიბჭე, რომელიც 
აღმოსავლეთისკენ არის მიქცგული, დაკეტილი უნდა იყოს ექვს 
სამუშაო დღეს, შაბათობით კი ღია უნდა იყოს და ახალი 
მთვარის დღესაც ღია უნდა იყოს. ? შევა მთავარი გარედან 
კარიბჭის სტოას გზით და დადგება კარიბჭის წყრთილებთან; 
ხოლო როცა მღვდლები გაამზადებენ აღსავლენს და 
სამადლობელ მსხვერპლს, ის თაყვანს სცემს კარიბჭის 
ზღურბლთან და გავა; კარიბჭე არ დაიკეტება საღამომდე. 3 
თაყვანი უნდა სცეს ქვეყნის ერმა უფალს ამ კარიბჭის 
შესასვლელთან შაბათობით და ახალმთვარობისას. “ აი, 
აღსავლენი, რომელიც უნდა მიუტანოს მთავარმა უფალს შაბათ 
დღეს: ექვსი საღი ბატკანი და ერთი საღი ვერძი. ? ძღვენი - 
ერთი ეფა ვერძზე, ხოლო ბატკნებზე ძღვენი - 
შეძლებისდაგვარად; და ერთი ჰინი ზეთი ერთ ეფაზე. 9 ახალი 
მთვარის დღეს საღი ხბოები, ექვსი საღი ბატკანი და ვერძი 
უნდა იყოს. 7 ხბოზე და ვერძზე თითო ეფა ძღვენი უნდა 
გაამზადოს, ბატკნებზე კი - როგორც ხელი მიუწვდება, და ერთი 
ჰინი ზეთი ერთ ეფაზე. 8 როცა მთავარი შედის, კარიბჭის სტოას 
გზით უნდა შევიდეს და იმავე გზით უნდა გამოვიდეს. ? როცა 
ქვეყნის ერი მივა უფლის წინაშე დღესასწაულებზე, 
ჩრდილოეთის კარიბჭის გზით სათაყვანებლად შემსვლელნი 
სამხრეთის კარიბჭით უნდა გამოვიდნენ; სამხრეთის კარიბჭით 
შემსვლელნი კი ჩრდილოეთის კარიბჭით უნდა გამოვიდნენ; 
არ უნდა გაბრუნდნენ იმავე კარიბჭით, რომლითაც შევიდნენ, 
არამედ საპირისპიროთი უნდა გავიდნენ. 19 მთავარი მათ 
შორის იქნება, მათი შესვლისას შევა და მათი გასვლისას 
გამოვა. 11 დღესასწაულებში და ზეიმებში ხბოზე და ვერძზე 
თითო ეფა ძღვენი უნდა იყოს, ბატკნებზე კი 
შეძლებისდაგვარად; და ერთი ჰინი ზეთი ეფაზე. 12 როცა 
მთავარი გაამზადებს ნებაყოფლობით აღსავლენს ან 
ნებაყოფლობით სამადლობელ მსხვერპლს უფლისთვის, 


მისთვის გაიღება აღმოსავლეთის კარიბჭე დაის შესწირავს 
თავის აღსავლენს და სამადლობელს, როგორც შაბათობით 
წირავს, და გავა; მისი გასვლისას კარიბჭე იკეტება. 13 
წელგამოვლი კი საღი ბატკანი შესწირე ყოველდღიურად 
უფალს აღსავლენად; ყოველ დილას შესწირე. 1“ ძღვენი უნდა 
გაუმზადო მასთან ერთად დილაობით - ეფის მეექვსედი, ხოლო 
ზეთი ჰინის მესამედი, გამტკიცული ფქვილის მოსაზელად. ეს 
არის საუფლო მუდმივი ძღვენის საუკუნო წესი. 12 გაამზადონ 
ბატკანი, ძღვენი და ზეთი დილაობით მუდმივი 
აღსავლენისთვის. 16 ასე ამბობს უფალი ღმერთი: თუ მთავარი 
მისცემს თავის ერთ-ერთ შვილს საჩუქარს თავისი 
სამკვიდროდან, ეს მისი შვილების იქნება, მათი საკუთრება 
იქნება მემკვიდრეობით. 17 თუ მისცემს საჩუქარს თავისი 
სამკვიდროდან თავის ყმათაგანს ვისმე, მისი იქნება აზატობის 
წლამდე, მერე კი მთავარს დაუბრუნდება; მისი სამკვიდრო 
მხოლოდ მისი შვილებისაა, მათ ეკუთვნით. 18 ვერ აიღებს 
მთავარი ვერაფერს ხალხის სამკვიდროდან მათთვის 
საკუთრების წართმევით; მხოლოდ თავისი საკუთრებიდან 
შეუძლია მისცეს სამკვიდროდ თავის შვილებს, რომ არავინ 
მოწყდეს ჩემი ხალხიდან თავის საკუთრებას. 19 შემიყვანა 
კარიბჭის გვერდითი შესასვლელით მღვდელთათვის 
განკუთვნილ წმიდა ოთახებში, ჩრდილოეთისკენ რომ არის 
მიქცეული, და აჰა, იქ ერთი ადგილი იყო დასავლეთით. 29 
მითხრა: ეს არის ის ადგილი, სადაც უნდა ხარშავდნენ 
მღვდლები დანაშაულის და ცოდვის მსხვერპლს და აცხობდნენ 
ძღვენს გარეთა ეზოში გატანის გარეშე, რომ სიწმიდე ერს არ 
გადასდონ. 21 გამიყვანა გარეთა ეზოში და მომატარა ეზოს 
ოთხივე კუთხე და, აჰა, თითო ეზო იყო ეზოს ყოველ კუთხეში. 
22 ეზოს ოთხივე კუთხეში ოთხი მომცრო ეზო იყო ორმოცი 
წყრთა სიგრძისა და ოცდაათი წყრთა სიგანისა; ოთხივეს ერთი 
ზომა ჰქონდა კუთხეებიდან. 23 ირგვლივ კედელი ერტყა მათ, 
ოთხივე კუთხეს ირგვლივ, და სამზარეულოები იყო მოწყობილი 
კედლების ძირას, ირგვლივ. 24 მითხრა: ეს არის მზარეულთა 
სახლი, სადაც ხარშავენ ტაძრის მსახურნი საერო მსხვერპლს. 


თავი 47 


1 დამაბრუნა ტაძრის შესასვლელთან და, აჰა, წყალი 
მიედინება ტაძრის ზღურბლის ქვეშიდან აღძოსავლეთისკენ, 
რადგან აღმოსავლეთისკენ იყო მიქცეული ტაძარი; წყალი 
გამოდის ქვეშიდან, ტაძრის მარჯვენა მხრიდან, სამსხვერპლოს 
სამხრეთით. 2 გამიყვანა ჩრდილოეთის კარიბჭის გზით და 
გამატარა გარეთა გზით გარეთა კარიბჭისკენ, გარეთა გზით, 
აღმოსავლეთისკენ რომ მიემართება, და აჰა, მოედინება 
წყალი მარჯვენა მხრიდან. 3 როცა ეს კაცი აღმოსავლეთისკენ 
წავიდა ლარით ხელში, გაზომა ათასი წყრთა და გამიყვანა 
წყალში; კოჭებამდე იყო წყალი. “ გაზომა კიდევ ათასი და 
გამატარა წყალში და მუხლამდე იყო; გაზომა ათასი და 
გამატარა; წელამდე იყო. ? გაზომა ათასი და უკვე მდინარე 
იყო, რომელიც ვეღარ გადავლახე, რადგან ამაღლდა წყალი, 
გადასაცურავი გახდა; ფეხით გადასვლა არ იქნებოდა 
მდინარეზე. 9 მითხრა: ხომ დაინახე, ადამის ძევ! წამიყვანა და 
დამაბრუნა მდინარის ნაპირას. ” დავბრუნდი და, აჰა, ბევრი ხე 
იყო მდინარის ნაპირზე, ორივე მხარეს. 8 მითხრა: ეს წყალი 
მიედინება აღმოსავლეთის მხარეს და ჩადის ველზე, შეერთვის 
ზღვას და, როცა აღმოჩნდება ზღვაში, განიკურნება წყლები. ? 
ყოველი სულდგმული, რომელიც ფუთფუთებს ყველგან, სადაც 
ეს მდინარე ჩაივლის, გაცოცხლდება; დიდად გამრავლდება 
თევზი, რადგან სადაც ეს წყლები ჩაივლის, ყველაფერი 
განიკურნება და გაცოცხლდება, სადაც კი ეს წყალი ჩაივლის. 
19 იდგებიან იქ მეთევზეები და ენგადიდან მოყოლებული 
ენყეგლაიმამდე იქნება დაგებული ბადეები; იმგვარივე თევზი 
ექნებათ მათ, როგორიც დიდ ზღვაშია, დიდზე დიდძალი. 11 
ჭაობები და ჭანჭყობები არ განიკურნება, სამარილედ დარჩება. 
12 მდინარის ორსავე ნაპირზე გაიზრდება ყოველგვარი ხე, 
საკვების მომცემი; არ დაჭკნება მისი ფოთოლი და არ 
მოილევა მისი ნაყოფი; ყოველ თვეს ინაყოფებს, რადგან 
საწმიდარიდან იდინებს მისი წყლები; მისი ნაყოფი საჭმელად 


იქნება და მისი ფოთოლი - განსაკურნებლად. 13 ასე ამბობს 
უფალი ღმერთი: აი, საზღვრები, რომელთა თანახმად უნდა 
დაუნაწილო ქვეყანა ისრაელის თორმეტ შტოს; იოსებს ორი 
წილი. 14 თანაბრად გაუნაწილე ყველას, რადგან ხელის აწევით 
შევფიცე თქვენს მამა-პაპას, რომ მათ მივცემდი ამ ქვეყანას; 
თქვენ გერგებათ ის სამკვიდროდ. 1? აი, ქვეყნის საზღვარი: 
ჩრდილოეთით დიდი ზღვიდან ხეთლონის გზით ცედადამდე, 19 
ხამათამდე, ბეროთამდე, სიბრაიმამდე, დამასკოს საზღვარსა 
და ხამათის საზღვარს შორის რომ არის მოქცეული, და შუა 
ხაცერამდე, ხავრანის საზღვართან რომ მდებარეობს. 17 გავა 
საზღვარი ზღვიდან ხაცარ-ყენონამდე, დამასკოს და ცაფონის 
საზღვართან, ჩრდილოეთით, და ხამათის საზღვართან. ეს არის 
ჩრდილოეთის მხარე. 18 აღმოსავლეთის მხრიდან ხავრანსა და 
დამასკოს შორის, და გალაადსა და ისრაელს შორის - 
იორდანე; ჩრდილოეთის საზღვრიდან აღმოსავლეთის 
ზღვამდე გადაზომე. ეს იქნება აღმოსავლეთის მხარე. 19 
სამხრეთის მხრიდან სამხრეთისკენ - თამარიდან მერიბოთ- 
კადეშის წყლებამდე, მდინარემდე დიდი ზღვისკენ. ეს იქნება 
სამხრეთის მხარე, სამხრეთით. 29 დასავლეთის მხრიდან 
იქნება დიდი ზღვა სამხრეთის საზღვრიდან ხამათის 
მისადგომამდე. ეს იქნება დასავლეთის მხარე. 21 დაინაწილეთ 
ეს ქვეყანა ისრაელის შტოთა შორის. 22 დაინაწილეთ 
წილისყრით სამკვიდრო თქვენ და თქვენმა მდგმურებმა, თქვენ 
შორის რომ მდგმურობენ და შვილები გააჩინეს თქვენ შორის; 
ძირეულნი უნდა იყვნენ თქვენთვის ისინი ისრაელიანებში და 
თქვენთან უნდა იყარონ წილი ისრაელის შტოთა შორის 
სამკვიდროსთვის. 23 რომელ შტოშიც იქნება მდგმურად, იქ 
მიეცით სამკვიდრო, ამბობს უფალი ღმერთი. 


თავი 48 


1 ესენია შტოთა სახელები ჩრდილოეთის კიდიდან ხეთლონის 
გზის გასწვრივ, ხამათის და ხაცარ-ყენონის მიმართულებით, 
დამასკოს საზღვარი ჩრდილოეთით ხამათის გასწვრივ - მხარე 
აღმოსავლეთიდან დასავლეთამდე ეკუთვნის დანს - ერთი შტო. 
2 დანის საზღვართან აღმოსავლეთის მხრიდან დასავლეთამდე 
აშერია - ერთი შტო. 3 აშერის საზღვართან აღმოსავლეთიდან 
დასავლეთამდე ნაფთალია - ერთი შტო. “ ნაფთალის 
საზღვართან აღმოსავლეთიდან დასავლეთამდე მენაშეა - 
ერთი შტო. ? მენაშეს საზღვართან აღმოსავლეთიდან 
დასავლეთამდე ეფრემია - ერთი შტო. 9 ეფრემის საზღვართან 
აღმოსავლეთიდან დასავლეთამდე რეუბენია - ერთი შტო. 7 
რეუბენის საზღვართან აღმოსავლეთიდან დასავლეთამდე 
იუდაა, - ერთი შტო. 8 იუდას საზღვართან აღმოსავლეთის 
მხრიდან დასავლეთის მხარემდე შეწირული ნაკვეთი იქნება, 
რომელსაც შესწირავთ, სიგანით ოცდახუთი ათასი წყრთა და 
სიგრძით ერთ-ერთი წილის ტოლი, აღმოსავლეთის მხრიდან 
დასავლეთის მხარემდე. ეს იქნება საწმიდრი მის შუაგულში. 3? 
შეწირული ნაკვეთი, რომელსაც შესწირავთ უფალს, იქნება 
სიგრძით ოცდახუთი ათასი და სიგანით ათი ათასი. 19 
ამათთვის იქნება წმიდა ნაკვეთი, მღვდლებისთვის: 
ჩრდილოეთით ოცდახუთი ათასი და დასავლეთით სიგანე ათი 
ათასი, აღმოსავლეთით სიგანე ათი ათასი, სამხრეთით სიგრძე 
ოცდახუთი ათასი; იქნება უფლის საწმიდარი მის შუაგულში. 11 
ეს ნაკურთხი მღვდლებისთვისაა, ცადოკის 
შთამომავალთათვის, რომლებიც ასრულებდნენ ჩემს 
სამსახურს და არ განმდგარან ისრაელიანთა განდგომის 
დროს, როგორც ლევიანები განდგნენ. 12 მათთვის იქნება 
ნაწილი შეწირული მიწის ნაკვეთიდან, როგორც წმიდათა 
წმიდა, ლევიანთა მოსაზღვრედ. 13 ლევიანებს ექნებათ 
მღვდელთა საზღვრის გასწვრივ სიგრძით ოცდახუთი ათასი და 
სიგანით ათი ათასი; მთელი სიგრძე ოცდახუთი აოასი და 


სიგანე ათი ათასი. 14 ვერ გაყიდიან მისგან ვერაფერს, ვერც 
გაცვლიან და ვერც გაასხვისებენ მიწის ნათავარს, რადგან 
უფლის წმიდაა. 12 დანარჩენი ხუთი ათასი სიგანით და 
ოცდახუთი ათასი სიგრძით საერო მონაკვეთია ქალაქისთვის 
დასასახლებლად და სანახებად; ქალაქი მის შუაგულში იქნება. 
16 აი, მისი ზომები: ჩრდილოეთით - ოთხიათას ხუთასი, 
სამხრეთის მხარეს - ოთხიათას ხუთასი, აღმოსავლეთის მხარეს 
- ოთხიათას ხუთასი, დასავლეთის მხარეს - ოთხიათას ხუთასი. 
17 ქალაქის სანახი ჩრდილოეთით იქნება ორას ორმოცდათი, 
სამხრეთით ორას ორმოცდაათი, აღმოსავლეთით ორას 
ორმოცდაათი, დასავლეთით ორას ორმოცდაათი. 18 სიგრძეში 
მორჩენილი წმიდა ნაკვეთის გასწვრივ - ათი ათასი 
აღმოსავლეთით, ათი ათასი დასავლეთით; ეს იქნება წმიდა 
ნაკვეთის გასწვრივ; მისი მოსავალი ქალაქში მომუშავეთა 
გამოსაკვებად იქნება. 1? ქალაქში კი ისრაელის ყოველი 
შტოდან იქნებიან მომუშავენი. 2?– მთელი შეწირული ნაკვეთი 
შეადგენს ოცდახუთი ათასს ოცდახუთი ათასზე, ოთხკუთხედს; 
შესწირეთ ეს წმიდა ნაკვეთი ქალაქის საკუთრებასთან ერთად. 
21 დანარჩენი ეკუთვნის მთავარს წმიდა ნაკვეთისა და ქალაქის 
საკუთრების ორივე მხარეს; ნაკვეთის გასწვრივ ოცდახუთი 
ათასის გაყოლებაზე აღმოსავლეთის საზღვრამდე და 
დასავლეთით ოცდახუთი ათასის გაყოლებაზე დასავლეთის 
საზღვართან, წილთა შესაბამისად, მთავრისაა. წმიდა ნაკვეთი 
და ტაძრის საწმიდარი მის შუაგულში იქნება. 22 ლევიანთა 
საკუთრების და ქალაქის საკუთრების გამოკლებით, რაც კი 
მთავრის საკუთრების შუაშია მოქცეული, იუდას საზღვარსა და 
ბენიამინის საზღვარს შორის, ყველაფერი მთავრის უნდა იყოს. 
23 დანარჩენ შტოებს: აღმოსავლეთის მხრიდან დასავლეთის 
მხარემდე ბენიამინს - ერთი შტო. 24 ბენიამინის საზღვართან 
აღმოსავლეთის მხრიდან დასავლეთის მხარემდე სიმონს - 
ერთი შტო. 23 სიმონის საზღვართან აღმოსავლეთის მხრიდან 
დასავლეთის მხარემდე ისაქარს - ერთი შტო. 29 ისაქარის 
საზღვართან აღმოსავლეთის მხრიდან დასავლეთის მხარემდე 
ზებულონს - ერთი შტო. ?7 ზებულონის საზღვართან 


აღმოსავლეთის მხრიდან დასავლეთის მხარემდე გადს - ერთი 
შტო. 28 გადის საზღვართან, სამხრეთის მხარეს, სამხრეთისკენ, 
იქნება საზღვარი თამარიდან მერიბათ-კადეშის წყლებამდე, 
მდინარემდე, დიდ ზღვასთან. 27 ეს არის ქვეყანა, რომელიც 
წილისყრით უნდა დაუნაწილოთ სამკვიდროებად ისრაელის 
შტოებს და ესენია მათი ნაკვეთები, ამბობს უფალი ღმერთი. 39 
ეს იქნება ქალაქის გასასვლელები: ჩრდილოეთის მხარეს 
ოთხიათას ხუთასი ზომა; 31 ქალაქის კარიბჭეები ისრაელის 
შტოთა სახელზე იქნება; სამი კარიბჭე ჩრდილოეთით: ერთი 
რეუბენის კარიბჭე, ერთი იუდას კარიბჭე, ერთი ლევისა. 32 
აღმოსავლეთის მხარეს ოთხიათას ხუთასი; სამი კარიბჭე: ერთი 
იოსების კარიბჭე, ერთი ბენიამინის კარიბჭე, ერთი დანის 
კარიბჭე. 33 სამხრეთის მხარეს ოთხიათას ხუთასი ზომა; სამი 
კარიბჭე: ერთი სიმონის კარიბჭე, ერთი ისაქარის კარიბჭე, 
ერთი ზებულონის კარიბჭე. 34 დასავლეთის მხარეს ოთხიათას 
ხუთასი; სამი კარიბჭე: ერთი გადის კარიბჭე, ერთი აშერის 
კარიბჭე, ერთი ნაფთალის კარიბჭე. 352 სულ ირგვლივ 
თვრამეტი ათასი. ქალაქის სახელი იმ დღიდან იქნება: იქ არის 
უფალი. 


დანიელი 
თავი 1 


1 იეჰოიაკიმის, იუდას მეფის მეფობის მესამე წელს 
იერუსალიმზე წამოვიდა ნაბუქოდონოსორი, ბაბილონის მეფე 
და გარსშემოადგა მას. 2 ხელში ჩაუგდო მას უფალმა 
იეჰოიაკიმი, იუდას მეფე და ღვთის სახლის ჭურჭლეულის 
ნაწილი და გაგზავნა შინყარის ქვეყანაში, თავისი ღმერთის 
სახლში; და თავისი ღმერთის საგანძურში შეიტანა 
ჭურჭლეული. 3 უთხრა მეფემ აშფენაზს, საჭურისთა მთავარს, 
მიეგვარა მისთვის ისრაელიანთაგან, სამეფო მოდგმიდან და 
დიდებულთაგან. 4 უნაკლო, შესახედავად მშვენიერი, ყველა 
სიბრძნეში დახელოვნებული, ნიჭიერი და სწავლის უნარიანი 
ყმაწვილები, რომელთაც შეეძლებოდათ მეფის კარზე 
სამსახურის გაწევა და ქალდეველთა მწიგნობრობისა და ენის 
შესწავლა. ? განუწესა მათ მეფემ ულუფა მეფის სუფრიდან და 
ის ღვინო, თავად რომ სვამდა. ბრძანა, სამი წელიწადი 
ეწვრთნათ ისინი და ბოლოს მეფის წინაშე წარედგინათ. 9 მათ 
შორის იუდიანთაგან იყვნენ: დანიელი, ხანანია, მისაელი და 
ყაზარია. 7 სახელები შეუცვალა მათ საჭურისთა მთავარმა; 
დანიელს ბელტეშაცარი უწოდა, ხანანიას - შადრაქი, მისაელს - 
მეშაქი, ყაზარიას - ყაბედ-ნეგო. 8 დანიელმა გულში ჩაიდო, არ 
გაუწმიდურებულიყო სამეფო ულუფით და მეფის სასმელი 
ღვინით; და სთხოვდა იგი საჭურისთა მთავარს, ნება დაერთო 
მისთვის, რომ არ გაუწმიდურებულიყო. ? აძლევდა ღმერთი 
დანიელს მადლსა და წყალობას საჭურისთა მთავრის წინაშე. 
19 უთხრა საჭურისთა მთავარმა დანიელს: მეშინია ჩემი ბატონი 
მეფისა, რომელმაც თქვენი სასმელ-საკვები განაწესა. თუ 
დაინახავს, რომ თქვენი პირისახეები თქვენი ასაკის სხვა 
ყმაწვილებზე უფრო მეტად გამხდარია, ამით თქვენ 
დაადანაშაულებთ ჩემს თავს მეფის წინაშე. 11 უთხრა 


დანიელმა მწდეს, რომელსაც საჭურისთა მთავარმა ჩააბარა 
დანიელი, ხანანია, მისაელი და ყაზარია. 12 მოდი, ათი დღის 
განმავლობაში გამოსცადე შენი მორჩილნი: დაე, საჭმელად 
მწვანილი მოგვცენ და სასმელად - წყალი. 13 მერე კი ნახე 
ჩვენი პირისახე და პირისახე იმ ყმაწვილებისა, სამეფო 
ულუფას რომ ჭამენ. და როგორც გენებოს, ისე მოგვექეცი შენს 
მორჩილთ. 1“ დაუჯერა მათ და ათი დღე სცდიდა. 12 ათი დღე 
რომ გავიდა, აღმოჩნდა, რომ ისინი შესახედაობით უფრო 
ლამაზები და ჯანიანები იყვნენ, ვიდრე ის ყმაწვილები, სამეფო 
ულუფას რომ ჭამდნენ. 15 ამიტომ მწდეს უკან მიჰქონდა მათი 
ულუფა და მათი დასალევი ღვინო, მხოლოდ მწვანილს 
აძლევდა. 17 მიჰმადლა ღმერთმა ამ ოთხ ყმაწვილს ნიჭი და 
ყველა წიგნისა და სიბრძნის შემეცნების უნარი. დანიელს კი 
ყველა ხილვისა და სიზმრის ამოცნობა შეეძლო. 18 როცა 
ამოიწურა ვადა, რომელიც მეფემ მათ წარსადგენად დანიშნა, 
საჭურისთა მთავარმა ისინი ნაბუქოდონოსორის წინაშე 
წარადგინა. 1? ელაპარაკა მათ მეფე და ყველა მათგანიდან 
დანიელის, ხანანიას, მიშაელისა და ყაზარიას ბადალი არავინ 
ამოურჩევია; და შეუდგნენ ისინი მეფის წინაშე სამსახურს. 29 
გამოჰკითხა მათ მეფემ ბრძნული და ჭკვიანური საქმეები და 
დაინახა, რომ ისინი მისი სამეფოს ყველა მოგვზე და 
შემლოცველზე ათწილად გონიერები იყვნენ. 21 და იყო იქ 
დანიელი მეფე კიროსის პირველ წლამდე. 


თავი 2 


1 ნაბუქოდონოსორის მეფობის მეორე წელს, 
ნაბუქოდონოსორს სიზმრები დაესიზმრა. აუფორიაქდა სული 
და ძილი გაუკრთა. 2 მოახმობინა მეფემ მოგვები, 
შემლოცველები, ჯადოქრები და ქალდეველები, რათა 
მეფისთვის გაეგებინებინათ მისი სიზმრები. ისინიც მოვიდნენ 
და წარდგენ მეფის წინაშე. 3 უთხრა მათ მეფემ: სიზმარი 
დამესიზმრა და სული მიფორიაქტებს და ამ სიზმრის გაგება 
მინდა. “ ქალდეველებმა მეფეს არამეულად მიუგეს: მეფევ, 
იცოცხლე უკუნისამდე! გვიამბე შენი სიზმარი შენს მორჩილთ 
და აგიხსნით მის აზრს. ? მიუგო მეფემ და უთხრა ქალდეველთ: 
სიტყვა დამეკარგა; თუ სიზმარს და მის ახსნას არ მეტყვით, 
ასო-ასო აიკუწებით და თქვენი სახლები ნანგრევებად იქცევა. 9 
თუკი სიზმარსა და მის ახსნას მეტყვით, საჩუქრებს, ჯილდოსა 
და დიდ პატივს მიიღებთ ჩემგან. ამიტომ გამაგებინეთ სიზმარი 
და მისი ახსნა. 7 მათ კვლავ მიუგეს და უთხრეს: უთხრას მეფემ 
თავის მორჩილთ თავისი სიზმარი და ჩვენც აგიხსნით მას. 8 
მიუგო მეფემ და თქვა: ნამდვილად ვიცი, დროის მოგება 
გინდათ, რაკი ხედავთ, რომ სიტყვა დამეკარგა. 9 რაკი 
სიზმრის გაგებინება არ გინდათ ჩემთვის, ერთი ზრახვა 
გქონიათ: გინდათ ცრუ და საზიანო სიტყვა მითხრათ დროის 
გასაყვანად. ამიტომ მომიყევით სიზმარი და მეც დავიჯერებ, 
რომ მისი ახსნა შეგიძლიათ. 19 მიუგეს ქალდეველებმა მას და 
უთხრეს: ამქვეყნად არ მოიძებნება ისეთი კაცი, მეფისთვის ამ 
ბრძანების შესრულება შეეძლოს. რადგან არც-ერთ მეფეს, 
დიდებულსა თუ განმგებელს, მსგავსი არაფერი მოუთხოვია 
რომელიმე შემლოცველისგან, მოგვისგან თუ ქალდეველისგან. 
11 საქმე, მეფე რომ ითხოვს, იმდენად საძნელოა, რომ მას 
მეფეს ვერავინ შეუსრულესს, იმ ღმერთების მეტი, რომლებიც 
ძე-ხორციელთა შორის არ მკვიდრობენ. 12 ამან აღაშფოთა 
მეფე და ძლიერ განარისხა; ბრძანება გასცა ყველა 
ბაბილონელი ბრძენის მოსასპობად. 13 როცა ბრძანება 


გამოვიდა, დაიწყეს ბრძენკაცთა ხოცვა-ჟლეტა; დანიელს და 
მის მეგობრებსაც მოსაკლავად დაეძებდნენ. 14 ურჩია 
დანიელმა არიოქს, მეფის მცველთა უფროსს, რომელიც 
ბაბილონელი ბრძენკაცების დასახოცად იყო გამოსული. 12 
ჰკითხა არიოქს, მეფის მოხელეს და უთხრა: რისთვის 
გამოვიდა მეფისგან ეგზომ მკაცრი ბრძანება? მაშინ 
ყველაფერი აუწყა არიოქმა დანიელს. 15 წავიდა დანიელი 
მეფესთან და დრო დაანიშვნინა, რომ სიზმრის ახსნა მიეცა 
მისთვის. 17 მერე შინ დაბრუნდა დანიელი და თავის ტოლ- 
ამხანაგებს - ხანანიას, მიშაელსა და ყაზარიას ამცნო ეს ამბავი. 
18 რომ ზეციერი ღმერთისთვის გამოეთხოვათ წყალობა ამ 
საიდუმლოს გასაგებად, რათა დანიელი და მისი მეგობრები 
დანარჩენ ბაბილონელ ბრძენკაცებთან ერთად არ 
დაღუპულიყვნენ. 1? დანიელს ღამის ხილვაში გაეხსნა 
საიდუმლო და აკურთხა დანიელმა ზეციერი ღმერთი. 29 
ამეტყველდა დანიელი და თქვა: კურთხეულ იყოს ღვთის 
სახელი უკუნითი უკუნისამდე, რადგან მისია სიბრძნე და ძალა. 
21 იგი სცვლის დრო-ჟამს და წელიწადებს, ამხობს მეფეებს და 
აღაზევებს მეფეებს. ბრძენკაცთ სიბრძნეს აძლევს, გონიერთ - 
ცოდნას. 22 ააშკარავებს ღრმასა და დაფარულს; იცის, რა 
იმალება ბნელში და ნათელი მასშია დავანებული. 23 ჩემი მამა- 
პაპის ღმერთო, გმადლობ და გაქებ; შენ მომეცი სიბრძნე და 
ძალა, შენ გამომიმჟღავნე ის, რასაც გევედრებოდით; შენ 
გაგვიმჟღავნე მეფის ამბავი. 24 ამის შემდეგ მივიდა დანიელი 
არიოქთან, რომლისთვისაც მეფეს ბაბილონელი ბრძენკაცების 
დასჯა ჰქონდა დავალებული; მიეახლა მას და ასე უთხრა: 
ნუღარ დახოცავ ბაბილონელ ბრძენკაცებს; მეფესთან 
წამიყვანე და მე ავუხსნი მეფეს სიზმარს. 22 მაშინ არიოქმა 
დაუყოვნებლივ მიჰგვარა დანიელი მეფეს და ასე უთხრა: აჰა, 
ვნახე კაცი ტყვედქმნილ იუდიანთა შორის, რომელსაც შეუძლია 
მეფეს აუხსნას სიზმარი. 295 მიუგო მეფემ და უთხრა დანიელს, 
ბელტეშაცარად ხმობილს: შეგიძლია გამაგებინო სიზმარი, მე 
რომ ვნახე, და ამიხსნა იგი? 27 მიუგო დანიელმა მეფეს და 
უთხრა: ბრძენებს, შემლოცველებს, მოგვებს და 


ვარსკვლავთმრიცხველებს იმ საიდუმლოს ახსნა, რასაც მეფე 
ითხოვს, არ შეუძლიათ. 28 მაგრამ არის ცაში ღმერთი, 
საიდუმლოთა გამცხადებელი; სწორედ მან ამცნო მეფე 
ნაბუქოდონოსორს, რა იქნება უკანასკნელ დღეებშთ. აჰა, შენი 
სიზმარი და შენი ხილვა, რომელიც შენს სარეცელზე იხილე: 29 
მეფეო, შენს სარეცელზე მწოლარე ფიქრობდი, თუ რა 
იქნებოდა ამის შემდეგ და საიდუმლოთა გამცხადებელმა ის 
გიჩვენა, რაც იქნება. 39 ხოლო მე ეს საიდუმლო იმიტომ კი არ 
გამიცხადა, რომ მე ყველაზე ბრძენი ვიყავი ცოცხალთა შორის, 
არამედ იმიტომ, რომ მეფეს მისცემოდა ახსნა და გაგეგო შენი 
გულის ზრახვანი. 31 აჰა, ხედავდი, მეფეო, ერთ დიდ კერპს; 
უზარმაზარი იყო ეს კერპი და უცხოდ გაბრწყინებული იდგა შენ 
წინაშე; საშინელი შესახედავი იყო. 32 ამ კერპს თავი წმინდა 
ოქროსი ჰქონდა, მკერდი და ხელები - ვერცხლისა, მუცელი და 
ბარძაყები - სპილენძისა, 33 წვივები - რკინისა, ფეხები 
ნაწილობრივ რკინის, ნაწილობრივ - თიხისა. 34“ შენ დაინახე, 
რომ ხელისუკვრელად ადგილიდან მოსწყდა ერთი ლოდი, 
დაეცა კერპს, რკინისა და თიხის ფეხებზე მდგარს, და შემუსრა 
იგი. 32 მაშინ ყველაფერი ერთიანად დაიფშვნა, რკინა, თიხა, 
სპილენძი, ვერცხლი და ოქრო ისეთი გახდა, როგორც ბზე 
ზაფხულის კალოზე. ქარმა წაიღო ისინი და მათი ნატამალიც კი 
აღარ დარჩა. ხოლო ის ლოდი, კერპი რომ შემუსრა, 
ვეებერთელა მთად იქცა და მთელი დედამიწა დაიჭირა. 39 
სიზმარი ეს იყო. ახლა კი მის ახსნასაც ვიტყვი მეფის წინაშე. 37 
მეფეო, შენ ის მეფეთა მეფე ხარ, რომელსაც ზეციერმა 
ღმერთმა ხელმწიფება, ძალა და დიდება უბოძა. 38 ყველგან, 
სადაც კი ადამიანები ცხოვრობენ, მან შენ ჩაგაბარა მიწის 
მხეცები, ცის ფრინველები და მათ ბატონ-პატრონად დაგაყენა. 
შენა ხარ ის ოქროს თავი. 33 შენ შემდეგ სხვა სამეფო აღდგება, 
შენზე უდარესი; შემდეგ მესამე სამეფო იქნება - სპილენძისა, 
რომელიც მთელ ქვეყანაზე იბატონებს. 49 მეოთხე სამეფო 
რკინასავით მტკიცე იქნება. როგორც რკინა ყველაფერს 
ამსხვრევს და აქუცმაცებს, ასევე ისიც ყოვლისშემმუსრავ 
რკინასავით დააქუცმაცებს და შემუსრავს. 41 როგორც იხილე, 


მას ფეხები და ფეხის თითები ნაწილობრივ მეთუნის თიხისა 
ჰქონდა, ნაწილობრივ - რკინისა. ასევე ის სამეფოც გაყოფილი 
იქნება. მასში ნაწილობრივ რკინის სიმტკიცე იქნება, რადგან 
თავადაც დაინახე მეთუნის თიხას შერეული რკინა. 42 როგორც 
მისი ფეხის თითები ნაწილობრივ რკინისა იყო და ნაწილობრივ 
თიხისა, ასევე სამეფოც ნაწილობრივ მტკიცე იქნება და 
ნაწილობრივ - მყიფე. 43 შენ რომ მეთუნის თიხაში შერეული 
რკინა დაინახე, ნიშნავს, რომ ისინი კაცის მოდგმის ძალით 
შეერევიან ერთმანეთს; მაგრამ ვერ შეერწყმიან, რადგან რკინა 
თიხას არ ერწყმის. “1 იმ მეფეთა დღეებში ზეციერი ღმერთი 
დაამყარებს სამეფოს, რომელიც უკუნისამდე არ დაიქცევა და 
მისი ხელმწიფება სხვა ხალხში არ გადავა. იგი შემუსრავს, და 
დააქცევს ყველა სამეფოს, თავად კი უკუნისამდე იდგება. “? 
როგორც დაინახე, ის ლოდი მთას ხელისკვრის გარეშე 
მოსწყდა და ნამსხვრევებად აქცია თიხა, ვერცხლი და ოქრო. 
დიდმა ღმერთმა აუწყა მეფეს, თუ რა იქნება მის შემდეგ. 
ჭეშმარიტია ეს სიზმარი და სარწმუნოა მისი ახსნა. “59 მაშინ 
პირქვე დაემხო მეფე ნაბუქოდონოსორი, თაყვანი სცა დანიელს 
და ბრძანა მისთვის საჩუქრებისა და ამოდსაყნოსელი 
საკმევლის მოტანა. “7 მიუგო მეფემ დანიელს და უთხრა: 
თქვენი ღმერთი ჭეშმარიტად ღმერთთა ღმერთია, მეფეთა 
მეფეა და საიდუმლოთა გამცხადებელი. ამიტომაც შეძლო მან 
ამ საიდუმლოს გაცხადება. 48 მაშინ განადიდა მეფემ დანიელი, 
ძვირფასი საჩუქრები უბოძა და მთელი ბაბილონის ქვეყნის 
განმგებლად და ბაბილონის ყველა ბრძენის მთავრად 
დაადგინა. 4? სთხოვა დანიელმა მეფეს და მანაც ბაბილონის 
ქვეყნის საქმეები შადრაქს, მეშექსა და ყაბედ-ნეგოს ჩაარრა. 
თვით დანიელი კი მეფის კარზე დარჩა. 


თავი 3 


1 გააკეთა მეფე ნაბუქოდონოსორმა ოქროს კერპი, სამოცი 
წყრთის სიმაღლისა და ექვსი წყრთის სიგანისა. დურას ველზე, 
ბაბილონის ქვეყანაში დადგა იგი. ? ხალხი დაგზავნა მეფე 
ნაბუქოდონოსორმა, რათა სატრაპნი, მთავარნი, 
მეფისნაცვალნი, მრჩეველნი, მეგანძურნი, მსაჯულნი, 
რჯულისკაცნი და მხარეთა განმგებელნი შეყრილიყვნენ და 
მოსულიყვნენ იმ კერპის კურთხევაზე, მეფე ნაბუქოდონოსორმა 
რომ აღმართა. 3 მაშინ შეიკრიბნენ სატრაპნი, მთავარნი, 
მეფისნაცვალნი, მრჩეველნი, მეგანძურნი, მსაჯულნი, 
რჯულისკაცნი და მხარეთა განმგებელნი იმ კერპის 
კურთხევაზე, რომელიც მეფე ნაბუქოდონოსორმა აღმართა. 
დადგნენ ისინი იმ კერპის წინაშე, მეფე ნაბუქოდონოსორმა 
რომ აღმართა. “ მაშინ მაწვევარმა ომახიანად დაიძახა: 
ხალხნო, ტომებო და ენანო! თქვენ გებრძანებათ! ? როგორც კი 
საყვირის, სალამურის, ბობღნის, სამბუკის, ქნარის, სტვირისა 
და ყველა სხვა სამუსიკო საკრავის ხმას გაიგონებთ, პირქვე 
უნდა დაემხოთ და თაყვანი სცეთ იმ ოქროს კერპს, მეფე 
ნაბუქოდონოსორმა რომ აღმართა. 5 ვინც არ დაემხობა და 
თაყვანს არა სცემს, იმწამსვე ცეცხლით გახურებულ ღუმელში 
იქნება ჩაგდებული. 7 ამიტომ, როგორც კი ყველა ხალხმა 
გაიგონა საყვირის, სალამურის, ბობღნის, სამბუკის, ქნარისა 
და ყველა სამუსიკო საკრავის ხმა, ყველა ხალხი, ტომი და ენა 
დაემხო და თაყვანი სცა ოქროს კერპს, რომელიც მეფე 
ნაბუქოდონოსორმა აღმართა. 98 ამ დროს იყო, რომ მოდგა 
ზოგიერთი ქალდეველი და იუდაელებს დაუწყეს ბრალის 
დადება. ? უამბეს მათ მეფე ნაბუქოდონოსორს და უთხრეს: 
მეფეო, იცოცხლე უკუნისამდე! 1" მეფეო, შენ განკარგულება 
გაეცი, რომ ყოველი კაცი, რომელიც კი საყვირის, სალამურის, 
სამბუკის, ქნარის, სტვირისა და ყველა სხვა სამუსიკო საკრავის 
ხმას გაიგონებდა, უნდა დამხობილიყო და ოქროს კერპისთვის 
ეცა თაყვანი; 11 ხოლო ის, ვინც არ დაემხობოდა და თაყვანს 


არ სცემდა, ცეცხლით გახურებულ ღუმელში უნდა 
ჩაგდებულიყო. 12 მაგრამ არიან იუდაელნი, რომელთაც შენ 
ბაბილონის ქვეყნის საქმეები ჩააბარე - შადრაქი, მეშაქი და 
ყაბედ-ნეგო. მეფეო, ეს ხალხი არ ემორჩილება შენს 
განკარგულებას. ისინი არც შენს ღმერთებს არ ემსახურებიან 
და არც იმ ოქროს კერპს სცემენ თაყვანს, შენ რომ აღმართე. 13 
მაშინ ბრაზითა და რისხვით ანთებულმა ნაბუქოდონოსორმა 
ბრძანა შადრაქის, მეშაქისა და ყაბედ-ნეგოს მოყვანა. 
მოჰგვარეს მეფეს ეს კაცები. 14 მიუგო ნაბუქოდონოსორმა და 
უთხრა მათ: შადრაქ, მეშაქ და ყაბედ-ნეგო, ნუთუ განზრახ არ 
ემსახურებით ჩემს ღმერთებს და თაყვანს არ სცემთ იმ ოქროს 
კერპს, მე რომ აღვმართე? 15 ახლა კი მოემზადეთ და 
საყვირის, სალამურის, ბობღნის, სამბუკის, ქნარის, სტვირისა 
და სხვა ყველანაირი სამუსიკო საკრავის ხმის გაგონებაზე, 
დაემხეთ და თაყვანი ეცით იმ კერპს, მე რომ გავაკეთე: მაგრამ 
თუ თაყვანი არ გიციათ, იმწამსვე ცეცხლით გახურებულ 
ღუმელში იქნებით ჩაყრილი. რომელი ღმერთი დაგიხსნით 
მაშინ ჩემი ხელიდან? 15 შადრაქმა, მეშაქმა და ყაბედ-ნეგომ 
მიუგეს და უთხრეს მეფეს: ნაბუქოდონოსორ, ძნელი არ არის 
ჩვენთვის მაგ კითხვაზე პასუხის გაცემა. 17 აჰა, არსებობს ჩვენი 
ღმერთი, რომელსაც ვემსახურებით. მას შესწევს ძალა, რომ 
ცვცხლით გახურებული ღუმლიდანაც გადაგვარჩინოს და შენი 
ხელიდანაც გვიხსნას, მეფეო! 18 ასე რომც არ მოხდეს, იცოდე, 
მეფეო, ჩვენ მაინც არ ვემსახურებით შენს ღმერთებს და 
თაყვანს არ ვცემთ იმ ოქროს კერპს, შენ რომ დადგი. 17 მაშინ 
ნაბუქოდონოსორი რისხვით აღივსო; შადრაქზე, მეშაქზე და 
ყაბედ-ნეგოზე გაბრაზებულს სახის გამომეტყველება შეეცვალა 
და ბრძანება გასცა, ღუმელი შვიდმაგად და უფრო მეტად 
გაეხურებინათ, ვიდრე ჩვეულებრივ ახურებდნენ. 29 უბრძანა 
თავისი მხედრობის უძლიერეს ვაჟკაცებს, შეეკრათ შადრაქი, 
მეშაქი, ყაბედ-ნეგო და ცეცხლით გავარვარებულ ღუმელში 
ჩაეყარათ. 21 მაშინ ეს კაცები, თავიანთი ქვედა და ზედა 
სამოსებით, მოსასხამებითა და სხვა შესამოსელით შემოსილნი, 
შეკრეს და ცეცხლით გახურებულ ღუმელში ჩაყარეს. 22 რაკი 
მკაცრი იყო მეფის ბრძანება და ღუმელი მეტისმეტად იყო 


გახურებული, ის კაცები, რომელნიც შადრაეს, მეშაქსა და ყბედ- 
ნეგოს ჰყრიდნენ ღუმელში, ცეცხლის ალმა დახოცა. 23 ხოლო 
ეს სამნი - შადრაქი, მეშაქი და ყაბედ-ნეგო ცეცხლით 
გახურებულ ღუმელში შებოჭილნი ჩაცვივდნენ. 24 მაშინ გაოცდა 
მეფე ნაბუქოდონოსორი და შეშინებული წამოვარდა. მიუგო და 
უთხრა თავის მრჩეველთ: ჩვენ სამი შეკრული კაცი არ 
ჩავაგდეთ ღუმელში? მიუგეს მათ და უპასუხეს მეფეს: 
ჭეშმარიტად ასე იყო, მეფეო! 25 მიუგო მან და თქვა: აჰა, ოთხ 
ხელ-ფეხ გახსნილ კაცს ვხედავ, შუაგულ ცეცხლში მიმოდიან 
ისინი უვნებელად; მეოთხე შესახედაობით ღვთის შვილს ჰგავს. 
26 მაშინ მიუახლოვდა ნაბუქოდონოსორი გავარვარებული 
ღუმლის პირს, შეუძახა და უთხრა: შადრაქ, მეშაქ და ყაბედ- 
ნეგო, მაღალი ღმერთის მორჩილნო, გამოდით და აქ მოდით! 
მაშინ შადრაქი, მეშაქი და ყაბედნეგო გამოვიდნენ შუაგულ 
ცეცხლიდან. 27 შემოკრბენ სატრაპები, მთავარნი, 
მეფისნაცვალნი და მეფის მრჩეველნი და ნახეს, რომ ამ ვაჟებს 
ტანზე ცეცხლს თავისი ძალა ვერ მიეტანა: თავზე თმებიც არ 
შეტრუსვოდათ, სამოსელიც არ შეცვლოდათ და კვამლის სუნიც 
კი არ უდიოდათ. 28 მიუგო ნაბუქოდონოსორმა და თქვა: 
კურთხეულია ღმერთი შადრაქეის, მეშაქისა და ყაბედ-ნეგოსი, 
რომელმაც თავისი ანგელოზი გამომიგზავნა და იხსნა თავისი 
მორჩილნი, რადგან მისი მოესავნი იყვნენ ისინი, არ 
დაემორჩილნენ მეფის განკარგულებას და საკუთარი ტანიც კი 
გასწირეს, რომ თავიანთი ღმერთის გარდა, სხვა ღმერთისთვის 
არ ემსახურათ და თაყვანი არ ეცათ. 2? ამიტომ ვიძლევი 
ბრძანებას: თუ ვინმე რომელიმე ხალხიდან, ტომიდან ან 
ენიდან შადრაქის, მეშაქის და ყაბედ-ნეგოს ღმერთზე აუგს 
იტყვის, ასო-ასო აიკუწება, მისისახლი კი ნანგრევებად იქცევა. 
რადგან არ არსებობს სხვა ღმერთი, მის მსგავსად რომ 
შეეძლოს ხსნა. 39 მაშინ მეფემ კვლავ აღამაღლა ბაბილონის 
ქვეყანაში შადრაქი, მეშაქი და ყაბედ-ნეგო. 


თავი 4 


1 მეფე ნაბუქოდონოსორი ყველა ხალხს, ტომს, ენასა და 
მთელი დედამიწის ზურგზე მცხოვრებთ ასე უცხადებს: 
მშვიდობა გაგიმრავლდეთ! 2? ნიშნები და სასწაულები, 
რომელნიც მაღალმა ღმერთმა ჩემზე მოახდინა, მსურს 
გაცხადებულ იქნას. 3 რაოდენ დიდია მისი ნიშები, რაოდენ 
ძლევამოსილია მისი სასწაულები! მისი სამეფო სამარადისო 
სამეფოა, მისი ხელმწიფება კი უკუნითი უკუნისამდეა! “ მე, 
ნაბუქოდონოსორი, მშვიდად ვიყავი ჩემს სახლში და ვყვაოდი 
ჩემს სასახლეში. ? ვნახე სიზმარი, რომელმაც თავზარი დამცა. 
ფიქრებმა და ჩემი თავის ხილვებმა შემაძრწუნეს ჩემს 
სარეცელზე. 9 განკარგულება გავეცი, რომ ჩემთან მოეყვანათ 
ყველა ბაბილონელი ბრძენკაცი, რომ აეხსნათ სიზმარი. ” მაშინ 
მოვიდნენ ჯადოერები, შემლოცველნი, ქალდეველნი და 
ვარსკვლავთმრიცხველნი. ვუთხარი სიზმარი, მაგრამ ვერ 
შესძლეს მისი ახსნა. 8 ბოლოს მოვიდა დანიელი, რომელსაც 
ჩემი ღმერთის სახელის მსგავსად ბელტეშაცარი ჰქვია და 
რომელშიც წმიდა ღმერთების სულია. მასაც ვუამბე სიზმარი. 3? 
ბელტეშაცარ, მთავარო! ვიცი, შენში წმიდა ღმერთების სულია 
და არანაირი საიდუმლო არ არის შენთვის მიუწვდომელი; აჰა, 
ჩემი სიზმარი, რომელიც ვიხილე, და მითხარი მისი 
განმარტება. 19 აჰა, თავი მედო ჩემს სარეცელზე და ვიხილე 
ხილვა: აჰა, დედამიწის შუაში მაღალი ხე დგას. 11 გაიზარდა ეს 
ხე და გამაგრდა. მისი სიმაღლე ზეცას აღწევდა და დედამიწას 
ყველა კუთხიდან მოსჩანდა. 12 მშვენიერი ფოთლები აქვს, 
ნაყოფიც უხვად ასხია. მასზე ყველასათვის არის საზრდო, მის 
ჩრდილქვეშ მინდვრის მხეცები აფარებდნენ თავს. მის ტოტებში 
ცის ფრინველები ბუდობდნენ და მისგან საზრდოობდა ყოველი 
ხორციელი. 13 ვიხილე ხილვა, როცა თავი მედო ჩემს 
სარეცელზე: აჰა, ზეციდან ჩამოეშვა მღვიძარე და წმიდა. 14 მან 
ომახიანად დაიძახა და თქვა: მოკვეთეთ ეგ ხე, აკაფეთ მისი 
ტოტები, დააცალეთ ფოთლები, გააბნიეთ მისი ნაყოფი. 


გაეცალონ მის ძირს მხეცები, ფრინველები - მის ტოტებს! 12 
ოღონდ მისი მთავარი ფესვი მიწაში ჩატოვეთ, რკინის და 
სპილენძის ბორკილებში, მინდვრის ბალახებს შორის ზეცის 
ცვარ-ნამით ირწყვებოდეს იგი და მხეცებთან ერთად მიწის 
ბალახით საზრდოობდეს. 16 კაცის გული წაერთმევა მას და 
მხეცის გული მიეცემა; შვიდი წელიწადი გადაუვლის მას. 17 ეს 
მღვიძარეთა განგებით არის დადგენილი და წმიდათა 
ბრძანებით არის ეს დაწესებული, რათა ცოცხლებმა იცოდნენ, 
რომ უზენაესი ხელმწიფებს კაცთა სამეფოზე; ვისაც უნდა, იმას 
აძლევს მას და კაცთაგან ყველაზე დამცირებულს გააბატონებს 
მასზე. 18 აჰა, ეს სიზმარი ვნახე მე, ნაბუქოლონოსორმა. შენ კი, 
ბელტეშეცარ, უნდა ამიხსნა იგი, რადგან ჩემს სამეფოში 
არცერთ ბრძენს არ შეუძლია მისი ახსნა, შენ კი შეგიძლია, 
რადგან შენშია წმიდა ღმერთების სული. 13? მაშინ დანიელი, 
რომლის სახელია ბელტეშაცარი, ერთხანს შეცბუნებული იყო 
და ფიქრები აფორიაქებდა. მიუგო მეფემ და უთხრა: 
ბელტეშაცარ, ნუ გაღელვებს ესსიზმარი და მისი ახსნა. მიუგო 
ბელტეშაცარმა და უთხრა: ჩემო ბატონო, შენს მოძულეთ ეს 
სიზმარი და შენს მტრებს მისი ახსნა! 29 ის ხე, რომელიც შენ 
ნახე, რომ იზრდებოდა, მაგრდებოდა, სიმაღლით ზეცას 
სწვდებოდა და მთელ დედამიწაზე რომ მოჩანდა, 21 მშვენიერი 
ფოთლები, მრავალი ნაყოფი და ყველასათვის საზრდო რომ 
ჰქონდა; რომლის ქვეშაც ველის მხეცები იყვნენ და რომლის 
ტოტებშიც ცის ფრინველები ბუდობდნენ, 22 ეს შენა ხარ, 
მეფეო, განდიდებული და განმტკიცებული; შენი სიდიადე 
გაიზარდა და ზეცას მისწვდა, შენი ხელისუფლება კი 
დედამიწის კიდეებამდე გავრცელდა. 23 მეფემ რომ მღვიძარი 
და წმიდა იხილა, რომელიც ზეციდან ჩამოეშვა და თქვა: 
მოკვეთეთ და აჩეხეთ, ოღონდ მისი მთავარი ფესვი მიწაში 
ჩატოვეთო რკინისა და სპილენძის ბორკილებში, მინდვრის 
ბალახებს შორის, ზეცის ცვარ-ნამით ირწყვებოდეს და 
მინდვრის მხეცებთან ჰქონდესო წილი, ვიდრე შვიდი წელიწადი 
გადაუვლიდესო. 2“ აჰა, მისი ახსნა, მეფეო: ეს უზენაესის 
განგებაა, რომელიც ჩემს მეფე-ბატონს დაატყდება თავს. 23 
მოიკვეთები კაცთაგან და მინდვრის მხეცებთან იცხოვრებ; 


ხარების მსგავსად ბალახს გაჭმევენ; ზეცის ცვარ-ნამს დალევ 
და შვიდი წელიწადი გადაივლის შენზე, ვიდრე მიხვდებოდე, 
რომ უზენაესი ხელმწიფებს კაცთა სამეფოზე და ვისაც უნდა, 
იმას აძლევს, 29 ხის მთავარი ფესვის დატოვება რომ იყო 
ნაბრძანები, ეს იმას ნიშნავს, რომ შენი სამეფო დაგიბრუნდება, 
როდესაც შენ ზეციერ ხელმწიფებას შეიცნობ. 27 ამიტომ, 
მეფეო, მიიღე ჩემი რჩევა და შენი ცოდვები სიმართლით 
გამოისყიდე, შენი უსამართლობანი კი - ღარიბებისადმი 
გულმოწყალეობით. ვინძლო გახანგრძლივდეს შენი სიმშვიდე. 
28 ახდა ყოველივე ეს მეფე ნაბუქოდონოსორზე. 29? თორმეტი 
თვის შემდეგ, ბაბილონის სამეფო სასახლეში სეირნობისას 39 
ალაპარაკდა მეფე და თქვა: ეს ის დიდებული ბაბილონი არ 
არის, რომელიც მეფის სადიდებლად ავაშენე ჩემი 
ხელმწიფების ძალით ჩემი სიდიადის საქებრად? 31 მეფეს ჯერ 
სიტყვა არ გაეთავებინა, რომ ზეციდან ხმა გაისმა: შენ 
გეუბნებიან, მეფე ნაბუქოდონოსორ, ხელიდან გეცლება 
სამეფო. 32 მოიკვეთები კაცთაგან, მინდვრის მხეცებთან 
იცხოვრებ, ხარების მსგავსად ბალახს გაჭმევენ და შვიდი 
წელიწადი გადაივლის შენზე, ვიდრე გაიგებდე, რომ უზენაესი 
ხელმწიფობს კაცთა სამეფოზე და ვისაც უნდა, იმას აძლევს. 33 
მალედვე აღსრულდა ნაბუქოდრნოსორზე ეს განაჩენი. 
მოკვეთეს იგი კაცთაგან; ხარების მსგავსად ბალახის ჭამა 
დაიწყო; მისი სხეული ზეცის ცვარ-ნამით სველდებოდა, ისე 
რომ თმები არწივის ბუმბულივიი გაუხდა, ფრჩხილები კი - 
ფრინვგლის კლანჭებივით. 34 ის დღეები რომ ჩამოთავდა, 
თვალები ზეცას მივაპყარ მე, ნაბუქოდონოსორმა, და გონება 
დამიბრუნდა. ვაკურთხე უზენაესი, ვაქე და ვადიდე 
მარადცოცხალი, რომლის ხელმწიფებაც სამარადისო 
ხელმწიფებაა და ვისი სამეფოც უკუნითი უკუნისამდეა. 32 
დედამიწის ყველა მკვიდრი არაფერია მის თვალში; თავის 
ნებაზე იქცევა, როგორც ზეცის მხედრობაში, ისევე ქვეყნის 
მკვიდრებში, მის ხელს წინ ვერავინ აღუდგება და ვერავინ ვერ 
ეტყვის: ამას რას შვრებიო? 35 მაშინ დამიბრუნდა გონება, ჩემი 
სამეფოს სადიდებლად დამიბრუნდა ჩემი დიდება და ჩემი 
უწინდელი სახე. მაშინ მომძებნეს ჩემმა მრჩევლებმა და 


დიდკაცებმა და კვლავ დადგენილი ვარ ჩემს სამეფოზე და 
ჩემი სიდიადე უფრო მეტად გაიზარდა. 37 ახლა მე, 
ნაბუქოდონოსორთ, ვაქებ, აღვამაღლებ და ვადიდებ ზეციერ 
მეფეს, რომლის ყოველი საქმე ჭეშმარიტია და გზანი 
სამართლიანია, რომელსაც ძალუძს დაამდაბლოს ამაყად 
მავალნი. 


თავი 5 


1 მეფე ბელშაცარმა დიდებული ლხინი გაუმართა თავის ათას 
დიდკაცს და ამ ათასის თვალწინ სვამდა ღვინოს. 2 ღვინით 
გალეშილმა ბელშაცარმა ბრძანა რომ მოერთმიათ მისთვის 
ნაბუქოდონოსორის, მამამისის მიერ იერუსალიმის ტაძრიდან 
წამოღებული ოქრო-ვერცხლის ჭურჭელი, რათა მეფეს, მის 
დიდკაცებს, მის ცოლებსა და ხარჭებს იქიდან ვსვათ. 3 მაშინ 
მოიტანეს ის ოქროს ჭურჭლეული, იერუსალიმის ღვთის 
სახლის საწმიდარიდან რომ იყო წამოდებული. იქიდან 
სვამდნენ მეფე, მისი დიდებულები, მისი ცოლები და ხარჭები. 4 
სვამდნენ ისინი ღვინოს და ოქროს, ვერცხლის, სპილენძის, 
რკინის, ხისა და ქვის ღმერთებს ადიდებდნენ. ? სწორედ ამ 
დროს გამოჩნდნენ კაცის ხელის თითები და სასანთლის წინ, 
სამეფო სასახლის კირით შეფეთქილ კედელზე წერა დაიწყეს. 
მეფე ხედავდა ხელის მტევანს, რომელიც წერდა. 9 მაშინ ფერი 
ეცვალა მეფეს, ფიქრები აერია, ბარძაყის სახსრები დაუდუნდა, 
მუხლები აუკანკალდა. 7 ძლიერად იყვირა მეფემ, რომ 
მოგვები, ქალდევებიმბი, მკითხავები მოეყვანათ. მიუგო მეფემ 
და უთხრა ბაბილონელ ბრძენკაცებს: ვინც ამ წარწერას 
წაიკითხვს და მის მნიშვნელობას ამოხსნის, ძოწეულით 
შეიმოსება, კისერზე, ოქროს შიბს ჩამოიკიდებს და ქვეყანაში 
მესამე მთავარი გახდება. 8 მაშინ მოვიდნენ მეფის 
ბრძენკაცები, მაგრამ წარწერის წაკითხვა და მისი 
მნიშვნელობის მეფისათვის ახსა ვერ შეძლეს. 3? მაშინ ძლიერ 
აღშფოთდა მეფე ბელშმაცარი და ფერი ეცვალა. აფორიაქდნენ 
მისი დიდკაცებიც. 19 მეფისა და დიდკაცების ხმაზე სანადიმო 
დარბაზში დედოფალი შემოვიდა. მიუგო დედოფალმა და 
უთხრა: მეფეო, იცოცხლე უკუნისამდე! ნუ შეგაძრწუნებს ეგ შენი 
ფიქრები და ნუ გეცვლება ფერი! 11 შენს სამეფოში ერთი კაცია, 
რომელშიც წმიდა ღმერთების სულია. მამაშენის დროს მასში 
აღმოჩნდა ნათელი, გონიერება და სიბრძნე - ღმერთების 
სიბრძნის დარი. მეფე ნაბუქოდონოსორმა, მამაშენმა მოგვების, 


ჯადოქრების, ქალდეველებისა და მკითხავების მთავრად 
დააყენა. 12 ეს იმიტომ, რომ დანიელში, რომელსაც მეფემ 
ბელტეშეცარი დაარქვა, აღმოჩნდა საკვირველი სული, ცოდნა 
და გონიერება და უნარი სიზმრის ახზნის, იგავთა განმარტებისა 
და კვანძების გახსნისა. 13 მაშინ მიიყვანეს დანიელი მეფის 
წინაშე: მიუგო მეფემ დანიელს და უთხრა: შენა ხარ ის 
დანიელი, ტყვე იუდაელთაგანი, რომელიც მამაჩემმა, მეფემ, 
იუდადან წამოიყვანა? 14“ გავიგგ, შენში ღვთის სული ყოფილა 
და თან ნათელი გონიერება და საკვირველი სიბრძნე გქონია. 
15 წეღან ბრძენკაცები და ჯადოქრები მყავდნენ მოყვანილნი 
წარწერის წასაკითხად და მისი მნიშვნელობის ასახსნელად, 
მაგრამ მათ ვერ შეძლეს ამ სიტყვების ახსნა. 19 შენზე გავიგე, 
რომ შეგიძლია მნიშვნელობის ახსნა და კვანძების გახსნა. თუ 
შენ ახლა შესძლებ ამ წარწერის ამოკითხვას და მისი 
მნიშვნელობის ახსნას ჩემთვის, ძოწეულით შეიმოსები, ძელზე 
ოქროს შიბს ჩამოიკიდებ და სამეფოში მესამე კაცი გახდები. 17 
მაშინ მიუგო დანიელმა და თქვა მეფის წინაშე: შენი საჩუქრები 
შენვე გქონდეს და შენი ძღვენი სხვას მიეცი. წარწერას კი მე 
წავუკითხავ მეფეს და მის მნიშვნელობასაც გავაგებინებ. 18 
მეფეო, მაღალმა ღმერთმა უბოძა მამაშენს, ნაბუქოდონოსორს 
მეფობა, სიდიადე, პატივი და დიდება. 19 ღვთის მიერ ნაბოძები 
სიდიადის გამო ყველა ხალხი, ტომი და ენა მის წინაშე 
ძრწოლასა და შიშში იყო; ვისაც უნდოდა, ჰკლავდა, ვისაც 
უნდოდა, ცოცხალს უშვებდა; ვისაც უნდოდა, აღაზევებდა და 
ვისაც უნდოდა, ამცირებდა. 29 მაგრამ როდესაც გადიდგულდა 
იგი და სული ამპარტავნობით გაისასტიკა, სამეფო ტახტიდან 
ჩამოგდებული და პატივაყრილი იქნა. 21 მოკვეთილი იყო 
კაცის ძეთაგან, მისი გული მხეცისას დაემსგავსა და ველურ 
ვირებთან ცხოვრობდა. ბალახს აჭმევდნენ როგორც ხარს და 
მისი ტანი ციური ცვარ-ნამით სველდებოდა, ვიდრე არ შეიგნო, 
რომ უზენაესი ხელმწიფობს კაცთა სამეფოზე და ვისაც უნდა, 
იმას აძლევს მეფობას. 22 შენ, მისმა ვაჟმა, გული არ 
დაიმდაბლე, თუმცა იცოდი ეს ყველაფერი. 23 შენ თავი 
აღაზევე ზეციერი მეუფის წინააღმდეგ; მოგართვეს მისი სახლის 
ჭურჭელი და შენ, შენი დიდებულები, შენი ცოლები და ხარჭები 


სვამდით ღვინოს; ადიდებდი ვერცხლის, ოქროს, სპილენძის, 
რკინის, ხისა და ქვის ღმერთებს, რომელნიც ვერ ხედავენ, არ 
ესმით და ვერ აზროვნებენ; ის ღმერთი კი, რომლის ხელშიც 
შენი სიცოცხლე და ყოველი შენი გზა-სავალია, არ განადიდე. 
24 სწორედ ამიტომ მოივლინა მისგან ხელის მტევანი და 
ამიტომ დაიწერა ეს წარწერა. 25 აჰა, წარწერაც, რომელიც 
დაიწერა: მენე, მენე, თეკელ უფარსინ. 25 აჰა, ამ სიტყვების 
ახსნა: მენე - დაითვალა ღმერთმა შენი სამეფოს დღენი და 
ბოლო მოუღო მას; 27 თეკელ - სასწორზე აიწონე და მსუბუქი 
აღმოჩნდი; 28 ფერეს - გაიყოფა შვნი სამეფო და მიდიელებსა 
და სპარსელებს მიეცემა იგი. 29 მაშინ მეფე ბელშაცარის 
ბრძანებით დანიელს ძოწეული ჩააცვეს, კისერზე ოქროს შიბი 
ჩამოჰკიდეს და სამეფოში მესამე მთავრად გამოაცხადეს. 39 
იმავე ღამეს იქნა მოკლული ბელშაცარი, ქალდეველთა მეფე. 
31 დარიოს მიდიელმა სამოცდაორი წლის ასაკში მიიღო 
სამეფო. 


თავი 6 


1 დარიოსმა გადაწყვიტა თავის სამეფოში ასთორმეტი სატრაპი 
დაეყენებინა, რათა მთელ სამეფოში ყოფილიყვნენ. ? მათ კი 
სამი მთავარი დაუნიშნა მათ შორის ერთი დანიელი, რათა 
სატრაპებს მათთვის წარედგინათ ანგარიში და მეფეს არ 
ეზარალა. 3 მაშინ სხვა მთავრებზე და სატრაპებზე მეტად 
აღზევდა დანიელი, რადგან მასში საკვირველი სული იყო, და 
მეფე ფიქრობდა მთელ სამეფოზე დაეყენებინა იგი. 4“ მაშინ 
მთავრებმა და სატრაპებმა საბაბს დაუწყეს ძებნა, რომ 
დანიელისთვის სამეფოს მართვის საქმეში ბრალი დაედოთ. 
მაგრამ რაიმე საბაბისა და შეცოდების პოვნა ვერ იქნა და ვერ 
მოახერხეს, რადგან ერთგული იყო იგი და რაიმე შეცდომა ან 
დანაშაული არ აღმოაჩნდა. ? მაშინ ამ კაცებმა თქვეს: დანიელს 
ვერავითარ ბრალს ვერ ვუპოვნით, მისი საწინააღმდეგო მისივე 
ღმერთის რჯულში თუ არ ვიპოვეთო. 9 მთავრები და სატრაპები 
მიადგნენ მეფეს და უთხრეს: მეფე დარიოს, იცოცხლე 
უკუნისამდე! 7 სამეფოს ყველა დიდებულმა, მთავრებმა, 
სატრაპებმა, მრჩევლებმა და მეფისნაცვალებმა მოითათბირეს, 
რათა დადგენილ იქნას სამეფო დადგენილება და გაიცეს 
ბრძანება, რომ ყველა, ვინც კი ოცდაათი დღის განზვლთბაში 
რომელიმე ღმერთს ან კაცს, შენს გარდა, მეფეო, თხოვნით 
მიმართავს, ლომების ხაროში იქნას ჩაგდებული. 58 ახლა კი, 
მეფეო, დაამტკიცე ეს დადგენილება და ხელი მოაწერე 
სიგელს, რომ უცვალებელი იყოს, როგორც მიდიელთა და 
სპარსელთა კანონი, რომლის შეცვლა არ ეგების. ? ამიტომ 
დაწერა მეფე დარიოსმა სიგელი და ბრძანება. 190 როდესაც 
დანიელმა შეიტყო, რომ ასეთი სიგელი დაიწერა, შინ წავიდა 
და თავისი ქორედის სარკმლების წინ, რომლებიც 
იერუსალიმის მხარეს იყურებოდა დღეში სამჯერ იდრეკდა 
მუხლს, ევედრებოდა თავის ღმერთს და ჰმადლობდა, როგორც 
ამის წინ იქცეოდა. 11 მაშინ ის კაცები თავს წაადგნენ და 
წაასწრეს დანიელს, როცა იგი ლოცულობდა და თავისი 


ღმერთის წინაშე წყალობას ითხოვდა. 12 მერე მივიდნენ და 
მეფეს მოახსენეს მეფის ბრძანების თაობაზე: განა შენ არ 
დაწერე ბრძანება, რომ ყველა ის კაცი, რომელიც ოცდაათი 
დღის განმავლობაში რომელიმე ღმერთს ან კაცს შენს გარდა, 
მეფეო, მიმართავს თხოვნით, ლომების ხაროში იქნებაო 
ჩაგდებული? მიუგო მეფემ და უთხრა: ჭეშმარიტია ეს სიტყვა, 
როგორც მიდიელთა და სპარსელთა კანონი, რომლის 
შეცვლაც არ ეგების. 13 მაშინ მიუგეს მათ და უთხრეს მეფეს: 
მეფეო, დანიელი, იუდავლი ტყვე, არც შენ გაქცევს 
ყურადღებას და არც შენ მიერ დაწერილ ბრძანებას; დღეში 
სამჯერ ლოცულობს თავისი ლოცვებით. 14 ეს რომ მეფემ 
გაიგო, ძალზე შეწუხდა და დანიელის ხსნა ჩაიდო გულში; მზის 
ჩასვლამდე ცდილობდა მის დახსნას. 15 მაგრამ ის კაცები 
მიეახლნენ და უთხრეს: იცოდე, მეფეო, რომ მიდიელთა და 
სპარსელთა კანონით მეფის ყოველი ბრძანება და 
დადგენილება უცვალებელი უნდა იყოს. 16 მაშინ მეფის 
ბრძანებით მოიყვანეს დანიელი და ლომების ხაროში ჩააგდეს. 
მიაძახა მეფემ დანიელს და უთხრა: იმ შენმა ღმერთმა 
გიშველოს, რომელსაც ასე ერთგულად ემსახურებოდი! 17 
მოიტანეს ლოდი და იმ ხაროს პირს დააფარეს. მეფემ იგი 
თავისი ბეჭდითა და დიდკაცების ბეჭდებით დაბეჭდა, რათა 
დანიელის მიმართ არაფერი შეცვლილიყო. 18 მერე თავის 
სასახლეში წავიდა მეფე. ღამე მარხულმა გაატარა და 
თავშესაქცევი არაფერი მოუთხოვია, ძილიც არ მიკარებია. 19 
დილით, განთიადისას ადგა მეფე და სასწრაფოდ ლომების 
ხაროს მიაშურა. 2? ორმოს რომ მიუახლოვდა, ნაღვლიანი ხმით 
ჩასძახა მეფემ დანიელს და უთხრა: დანიელ, ცოცხალი 
ღმერთის მორჩილო, აბა, თუ შეძლო შენი ხსნა ლომებისგან იმ 
ღმერთმა, ერთგულად რომ ემსახურებოდი? 21 მაშინ 
გამოეპასუხა დანიელი მეფეს: მეფეო, იცოცხლე უკუნისამდე! 22 
ჩემმა ღმერთმა თავისი ანგელოზი გამომიგზავნა, ლომებს 
პირები აუკრა და მათაც არ მავნეს მე, რადგან მე ღვთის 
წინაშეც სუფთა აღმოვჩნდი და შენ წინაშეც. ბრალი არა მაქვს 
მე, მეფეო. 23 მაშინ დიდად გაიხარა მეფემ მასზე და დანიელის 
ხაროდან ამოყვანა ბრძანა. ამოიყვანეს დანიელი ხაროდან. 


უვნებელი იყო იგი, რადგან მას სწამდა თავისი ღმერთისა. 24 
მეფემ ბრძანა, მოეყვანათ ის კაცები, რომელნიც დანიელს 
აბეზღებდნენ, და ცოლ-შვილიანად ლომების ხაროში 
ჩაეყარათ. ჯერ ხაროს ძირამდე არც კი ჩაეღწიათ, რომ 
ლომებმა პირი სტაცეს და მათი ძვლები ნამსხვრევებად აქციეს. 
25 ამის შემდეგ დარიოსმა ყველა ხალხს, ტომს და ენას - 
მთელი ქვეყნის მკვიდრებს მისწერა: მშვიდობა 
გაგიმრავლდეთ! 265 ბრძანებას ვიძლევი, რომ ჩემი სამეფოს 
ყველა სამთავროში ძრწოდნენ და შიშში იყვნენ დანიელის 
ღმერთის წინაშე, როდგან იგი ცოცხალი და მარადმყოფელი 
ღმერთია, მისი სამეფო შეუმუსრავია და მისი ხელმწიფება 
დაუსრულებულია; 27 იგი შველის და იხსნის, სასწაულებსა და 
ნიშნებს ახდენს ცაზე და დედამიწაზე. მან იხსნა დანიელი 
ლომების ხელიდან. 28 წარმატებული იყო დანიელი დარიოსისა 
და კიროს სპარსელის მეფობის დროს. 


თავი 7 


1 ბელშაცარის, ბაბილონის მეფის, პირველ წელს დანიელმა 
ნახა სიზმარი და თავისი გონების ხილვა თავისავე სარეცელზე. 
მაშინ ჩაიწერა მან ეს სიზმარი და გადმოსცა მთავარი აზრი. 2 
ალაპარაკდა დანიელი და თქვა: ღამით ჩემს ხილვაში ვიხილე: 
აჰა, ზეცის ოთხი ქარი დიდ ზღვას აწყდებოდა; 3 ზღვიდან 
ოთხი, ერთიმეორისგან განსხვავებული, ვეება მხეცი გამოვიდა. 
4 პირველი ლომსა ჰგავდა და არწივის ფრთები ჰქონდა. ვნახე, 
ბოლოს როგორ დააგლიაჯეს ეს ფრთები. იგი წამოყენებულ 
იქნა მიწიდან, კაცივით ფეხზე იქნა დაყენებული და კაცისავე 
გული მიეცა. ? აჰა, ის მეორე მხეცი დათვსა ჰგავდა და ისე 
იდგა, რომ პირველს ეყუდებოდა პირში, კბილებს შორის, სამი 
ეშვი ჰქონდა. უთხრეს მას: ადექ და ჭამე ბევრი ხორცი! 9 
შემდეგ დავინახე: აჰა, ავაზის მსგავსი მხეცი, ზურგზე ოთხი 
ფრთა ჰქონდა, ფრინველისა; ოთხი თავი ჰქონდა ამ მხეცს და 
ხელმწიფება მიეცა მას. 7 ამის შემდეგ ჩემი ღამის ხილვაში 
ვნახე: აჰა, მეოთხე მხეცი, საშინელი, საზარელი და ძალზე 
ღონიერი; რკინის ვეება კბილები ჰქონდა. იგი ნთქავდა, 
მუსრავდა და ნარჩენებს ფეხით თელავდა. გამოირჩეოდა 
ყველა წინამორბედი მხეცისგან და ათი რქა ჰქონდა. 8 მე 
დავაცექრდი ამ რქებს და, აჰა, მათ შორის კიდევ ერთი 
მომცრო რქა ამოვიდა და სამი ძველი რქა ძირიანად ამოაგდო. 
აჰა, ამ რქას თვალები კაცის თვალებს მიუგავდა და პირი მისი 
ამპარტავნულად ლაპარაკობდა. ? ბოლოს ვნახე, რომ დაიდგა 
ტახტრევნები და დაჯდა ძველი დღეთა. მისი სამოსელი 
თოვლივით სპეტაკი იყო და სუფთა მატყლივით იყო თმები მის 
თავზე. მისი ტახტი ცეცხლის ელვარება იყო, მისი ეტლის 
თვლები კი - მგზნებარე ცეცხლი. 19? მოედინებოდა ცეცხლოვანი 
მდინარე და მის წინ გამოდიოდა. ათასის ათასნი 
ემსახურებოდნენ მას და ბევრის ბევრნი იდგნენ მის წინაშე. 
დაჯდა სამსჯავრო და გადაიშალა წიგნები. 11 მაშინ ვნახე: იმ 
ამპარტავნული სიტყვების გამო, რქა რომ ამბობდა, ჩემს 


თვალწინ მოკლულ იქნა ის მხეცი; მისი გვამი კი შეიმუსრა და 
ცეცხლს მიეცა დასაწველად. 12 დანარჩენ მხეცებს 
ძალაუფლება წაერთვათ და სიცოცხლე მხოლოდ დროებით და 
ვადით გაუხანგრძლივდათ. 13 ჩემს ღამის ხილვაში ვნახე: აპა, 
ცის ღრუბლებზე მოდიოდა კაცის ძის მსგავსი; იგი ძველ 
დღეთასთან მოვიდა და წარდგენილ იქნა მის წინაშე. 14 მიეცა 
მას ხელმწიფობა, დიდება და მეფობა, რათა ყველა ხალხი, 
ტომნი და ენანი მას ემსახურონ. მისი ხელმწიფება საუკუნო 
ხელმწიფებაა, ბოლო არ ექნება მას და მისი სამეფო არ 
დაიქცევა. 12 შემიშფოთდა დანიელს სული სხეულში და ჩემი 
თავის ხილვებმა შემაძრწუნეს. 19 მივუახლოვდი ერთ-ერთ იქ 
მდგომს და ვკითხე ყოველივე ამის ნამდვილი მნიშვნელობის 
შესახებ. მითხრა მან და გამაგებინა ყოველივე ამის 
მნიშვნელობა. 17 ის ოთხი ვეება მხეცი ოთხი მეფეა, რომელიც 
მიწიდან აღდგება. 18 შემდეგ უზენაესის წმიდანები მიიღებენ 
სამეფოს და უკუნითი უკუნისამდე იმეფებენ ამ სამეფოზე. 19 
მაშინ მოვიწადინე სინამდვილის გაგება იმ მეოთხე მხეცზე, 
რომელიც ყველასგან გამორჩეული და საზარელი იყო, 
რომელიც რკინის კბილებითა და სპილენძის ბრჭყალებით 
ნთქავდა, მუსრავდა და ფეხებით თელავდა. 29 მოვიწადინე 
გამეგო იმ ათი რქის შესახებ, თავზე რომ ჰქონდა; იმ 
ახლადამოსული რქის შესახებ, რომლის წინაშეც სამი რქა 
ამოვარდა; იმ რქის შესახებ, რომელსაც თვალი და პირი 
ჰქონდა, ამპარტავნულად ლაპარაკობდა და სხვებზე დიდი 
შეიქნა. 21 მე ვიხილე, რომ ეს რქა წმიდანებს ებრძოდა და 
მანამდე ჯაბნიდა მათ, 22 სანამ ძველი დღეთა არ მოვიდა და 
სამსჯავრო უზენაესის წმიდანებს არ გადაეცა; - მაშინ დადგა ის 
ჟამი, როდესაც სამეფოს წმიდანები დაეუფლნენ. 23 მან ასე 
მიპასუხა: მეოთხე მხეცი მეოთხე სამეფო იქნება ქვეყნად; 
გამორჩეული იქნება ყველა სამეფოსგან და გადაჭამს მთელ 
ქვეყანას, დათრგუნავს და შემუსრავს მას. 24 ათი რქა კი ის 
არის, რომ ამ სამეფოდან ათი მეფე აღდგება; მათ შემდეგ სხვა 
გამოვა; იგი განსხვავებული იქნება პირვანდელთაგან და სამ 
მეფეს დაამხობს. 25 უზენაესის წინააღმდეგ სიტყვებს იტყვის და 


უზენაესის წმიდანებს შეავიწროვებს. განიზრახავს მათთვის 
დროთა და რჯულის შეცვლას. ისინი ხელში მიეცემიან მას, 
ვიდრე არ გავა დრო - ორი დრო და ნახევარი დრო. 25 შემდეგ 
დაჯდება სამსჯავრო და წაართმევს მას ხელმწიფებას, რათა 
საბოლოოდ მოისპოს და დაიღუპოს. 27 მეფობა, ხელმწიფება 
და ცისქვეშეთის ყველა სამეფოს დიდება უზენაესის ერს 
მიეცემა. მისი სამეფო საუკუნო სამეფო იქნება და ყველა 
ხელმწიფე მისი მსახური და მორჩილი იქნება. 28 აქ არის ამ 
სიტყვების დასასრული. მე, დანიელი, ჩემმა ფიქრებმა ძალზე 
შემაძრწუნა და სახეზე ფერი მეცვალა, მაგრამ ეს სიტყვები 
გულში დავიმარხე. 


თავი 8 


1 მეფე ბელშაცარის მეფობის მესამე წელს ხილვა მეჩვენა მე, 
დანიელს, მას შემდეგ, რაც პირველად მეჩვენა. 2? ვნახე ხილვა 
და ამ ხილვის დროს სატახტო ქალაქ შუშანში ვიყავი, ელამის 
ქვეყანაში რომ არის; ხილვაში კი მდინარე ულაის პირას 
ვიდექი. 3 თვალები ავახილე და დავინახე: აჰა, მდინარის 
პირას ერთი ერკემალი დგას; ორი რქა აქვს, ორთავე გრძელი; 
ერთი რქა მეორეზე-გრძელია, თუმცა გრძელი უფრო გვიან 
ამოვიდა. 4 დავინახე, თუ როგორ ირქინებოდა ეს ერკემალი 
დასავლეთისკენ, ჩრდილოეთისკენ, სამხრეთისკენ; წინ 
ვერავინ ეღობებოდა და ვერც ვერავინ ახერხებდა მისი 
ხელიდან თავდახსნას. რასაც უნდოდა, იმას სჩადიოდა და 
დიდგულობდა. ? როდესაც მე ამას ვუკვირდებოდი, აჰა, 
დასავლეთიდან ერთი ფაჩვნიერთ ვაცი მთელი დედამიწის 
ზურგზე გამოექანა, მიწას ფეხს არ აკარებდა; ვაცს თვალებს 
შუა რქა ჰქონდა. 9 მოდიოდა იგი იმ ორრქიანი ერკემლისკენ, 
მდინარის პირას მდგომი რომ ვნახე, და დიდი გაშმაგებით 
დაეძგერა მას. 7 დავინახე, რომ მიუახლოვდა ერკემალს, 
გამძვინვარდა მასზე, დაეძგერა ერკემალს და ორთავე რქა 
მოსტეხა. ძალა არ ეყო ერკემალს, რომ მას გამკლავებოდა. 
მან მიწას დაანარცხა იგი და გათელა; და არავინ იყო 
ერკემლის მხსნელი მისი ხელიდან. 58 მაშინ ძალზე განდიდდა 
ფაჩვნიერი ვაცი. როდესაც გაძლიერდა, მაშინ მოსტყდა მას 
დიდი რქა და მის ადგილზე ოთხი შვერილი ამოვიდა ზეცის 
ოთხი ქარის მიმართულებით. ? ერთ-ერთი მათგანიდან ერთი 
მომცრო რქა ამოვიდა, რომელიც მეტისმეტად გაიზარდა 
სამხრეთის, აღმოსავლეთისა და მშვენიერი ქვეყნის 
მიმართულებით. 19 იგი ცის მხედრობამდე გაიზარდა, მიწაზე 
დასცა მხედრობისა და ვარსკვლავების ნაწილი და გათელა 
ისინი. 11 იგი ამ მხედრობის მთავრამდე გაიზარდა და წაერთვა 
მთავარს მუდმივი მსხვერპლი და მიტოვებული იქნა მისი 
საწმიდარის ადგილი. 12 მხედრობა მიუშვეს ცოდვის მუდმივი 


მსხვერპლის წინააღმდეგ და მან მიწაზე დაამხო ჭეშმარიტება 
და წარმატებით მოქმედებდა. 13 გავიგონე, ერთი წმიდა 
ლაპარაკობდა. უთხრა ამ ერთმა წმიდამ ვიღაცას, რომელიც 
ამბობდა: როდემდე გასტანსო ეს ხილვა მუდმივი მსხვერპლისა 
და გატიალების ცოდვის შესახებ, ანდა საწმიდარი და 
მხედრობა როდის იქნებაო დათრგუნული? 1“ მიპასუხა: 
ორიათას სამას საღამოსა და დილას გასტანსო და ამის შემდეგ 
განიწმიდებაო საწმიდარი. 15 როცა მე, დანიელმა, ვნახე ეს 
ხილვა და ვცდილობდი მის გაგებას, აჰა, წინ კაცის აჩრდილი 
გადამიდგა 15 და გავიგონე ადამიანის ხმა შუაგულ ულაიდან. 
დაიძახა მან და თქვა: გაბრიელ, აუხსენი მაგას ეგ ხილვა! 17 
იგი იმ ადგილას მოვიდა, სადაც მე ვიდექი. მისი 
მოსვლისთანავე თავზარი დამეცა და პირქვე დავემხე. მითხრა: 
იცოდე, ადამის ძეო, რომ ეს ხილვა საბოლოო ჟამს შეეხებაო. 
18 ის რომ მელაპარაკებოდა, მიწაზე პირქვე ვიყავი 
დამხობილი; მაშინ ის შემეხო და ჩემ ადგილას დამაყენა. 19 
მერე მითხრა: აჰა, გამცნობ რა მოხდება რისხვის დასასრულს, 
რადგან ეს უკანასკნელ ვადას შეეხება. 2? ორრქიანი ერკემალი 
რომ ნახე, ეს მიდიისა და სპარსეთის მეფეებია. 21 ხოლო ის 
ფაჩვნიერი ვაცი იავანის მეფეა; თვალებს შუა ამოსული დიდი 
რქა მისი პირველი მეფეა. 22 ის რქა მოტყდა და მის ნაცვლად 
ოთხი ამოვიდა - ოთხი სამეფო აღდგება მისი ხალხიდან, 
მაგრამ მათ მისებრი ძალა არ ექნებათ. 23 მისი მეფობის 
ბოლოს, როდესაც მოღალატენი თავიანთ საქმეს 
აღასრულებენ, დადგება პირქუში და იგავთა მცოდნე მეფე. 24 
განმტკიცდება მისი ძლიერება, ოღონდ არა მისი სკუთარი 
ძალით. შეუდგება საშინელ გაპარტახებას და წამატებული 
იქნება მისი მოქმედება, და გასწყვეტს ძლიერებს და წმიდათა 
ერს. 22 გარდა ჭკუა-გონებისა და წარმატებისა, მზაკვრობაც მის 
ხელში იქნება. განდიდდება იგი და მშვიდობიანობაში მრავალს 
დაღუპავს. წინ აღუდგება მთავართა მთავარს და შეიმუსრება, 
ოღონდ არა ხელით. 20 ხოლო მწუხრისა და დილის ხილვა, 
რომელიც ითქვა, ჭეშმარიტია იგი. მაგრამ შენ დამალე ეს 
ხილვა, რადგან შორეულ დღეებს შეეხება იგი. 27 მე, დანიელი, 


დავუძლურდი და რამდენიმე დღე ვიავადე. მერე ავდექი და 
სამეფო საქმეებს შევუდექი. შეძრწუნებული კი ვიყავი ამ 
ხილვით, მაგრამ ვერავინ შემამჩნია. 


თავი 9 


1 პირველ წელს, როცა დარიოს ქსერქსეს ძე, მოდგმით 
მიდიელი, ქალდეველთა სამეფოზე გამეფდა, ? მისი მეფობის 
პირველ წელს მე, დანიელმა, წიგნებიდან შევიტყვე იმ წლების 
რიცხვი, რომლის შესახებაც იყო უფლის სიტყვა იერემია 
წინასწარმეტყველისმიმართ, რომ სამოცდაათი წელიწადი უნდა 
შესრულებოდა იერუსალიმის ნანგრევებს. 3 პირი მივაქციე 
უფალი ღმერთისკენ და მივმართე ლოცვითა და ვედრებით, 
მარხვაში, ჯვალოში და ნაცარში; “ ვილოცე ჩემი უფალი 
ღმერთის მიმართ, ვაღიარე და ვუთხარი: უფალო ჩემო, 
ღმერთო დიდებულო და საკვირველია, რომელიც უნახავ 
აღთქმასა და წყალობას შენს მოყვარულებს და შენი მცნებების 
შემნახველთ! ? ჩვენ შევცოდეთ და უკეთურება ჩავიდინეთ, 
ურჯულოდ ვიქცეოდით, ვჯიუტობდით და გადავუხვიეთ შენს 
მცნებებს და სამართალს. 9 ყურს არ ვუგდებდით შენს 
მორჩილთ - წინასწარმეტყველთ, რომელნიც შენი სახელით 
ელაპარაკებოდნენ ჩვენს მეფეებს, ჩვენს მთავრებს, ჩვენს მამა- 
პაპას და ქვეყნის ყველა ხალხს. 7 უფალო, შენია სიმართლე, 
ხოლო ჩვენ დღეს სირცხვილი გვაქვს სახეზე - ყველა იუდაელს, 
იერუსალიმის მკვიდრს, მთელ ისრაელს, ახლობელსა და 
შორებელს, ყველა იმ ქვეყანაში, სადაც შენ განდევნე იმ 
ღალატის გამო, რომლითაც შენ გიღალატეს. 8 უფალო, ჩვენს 
მეფეებს, ჩვენს მთავრებს, ჩვენს მამა-პაპას სირცხვილი აქვთ 
სახეზე, რადგან შევცოდეთ შენ წინაშე. ? უფლის, ჩვენი 
ღმერთისგან არის შეწყალება და პატიება, ჩვენ კი ვჯიუტობდით 
მის წინაშე. 1?– ყურს არ ვუგდებდით უფალს, ჩვენი ღმერთის 
ხმას, რომ გვევლო მის რჯულზე, თავის მორჩილთა - 
წინასწარმეტყველთა ხელით რომ გვიბოძა. 11 შენს რჯულს 
მთელმა ისრაელმა გადაუხვია და ზურგი გაქცია, რათა შენი ხმა 
არ გაეგონა. ამიტომაც გვიწია იმ წყევლამ და ფიცმა, რომელიც 
ღვთის მორჩილის, მოსეს რჯულში სწერია, რადგან შევცოდეთ 
მას. 12 შეასრულა მან თავისი სიტყვა, რომელიც თქვა ჩვენზე 


და ჩვენს მსაჯულებზე, სამართალს რომ გვიჩენდნენ, და თავს 
დიდი უბედურება დაგვატეხა; ცისქვეშეთში იმის მსგავსი 
არაფერი მომხდარა, რაც იერუსალიმში მოხდა. 13 როგორც 
მოსეს რჯულში სწერია, ისე დაგვატყდა თავს ყველა ეს 
უბედურება. მაგრამ ჩვენ მაინც არ შევევედრეთ უფალს, ჩვენს 
ღმერთს, რათა მიგვეტოვებინა ჩვენი უკეთურება და შენი 
ჭეშმარიტება შეგვეგნო. 14 უფალი ინახავდა ამ უბედურებას და 
თავს დაგვატეხა იგი; რადგან მართალია უფალი, ჩვენი 
ღმერთი, ყველა თავის საქმეში, რასაც იგი აკეთებს; მაგრამ 
ჩვენ ყურს არ ვუგდებდით მის ხმას. 12 ახლა კი, ღმერთო 
ჩვენო, რომელმაც შენი მაგარი ხელით გამოიყვანე შენი ერი 
ეგვიპტის ქვეყნიდან და სახელი მოიხვეჭე, როგორიც დღესა 
გაქვს, შევცოდეთ ჩვენ და ურჯულოება ჩავიდინეთ. 19 უფალო, 
მთელი შენი სიმართლით გაერიდოს შენი რისხვა და წყრომა 
შენს ქალაქს - იერუსალიმს, შენს წმიდა მთას; ვინაიდან ჩვენი 
ცოდვებისა და ჩვენი მამა-პაპის უკეთურების გამო არიან 
იერუსალიმი და შენი ერი შეგინებულნი ყველა ჩვენს გარშემო 
მყოფთაგან. 17 ახლა კი, ჩვენო ღმერთო, მოუსმინე შენი 
მორჩილის ლოცვა-ვედრებას და, უფლის გულისთვის, 
მოწყალებით გადმოხედე შენს გატიალებულ საწმიდარს. 18 
ღმერთო ჩემო, ყური მომაპყარ და ისმინე, გაახილე თვალები 
და მოხედე ჩვენს ნანგრევებსა და ქალაქს, შენი სახელი რომ 
ჰქვია. რადგან ჩვენი სიმართლის იმედით კი არ მოგვაქვს შენ 
წინაშე ჩვენი სავედრებელი, არამედ შენი დიდი მოწყალების 
იმედით. 1? უფალო, ისმინე! უფალო, შეგვინდე! უფალო, 
შეისმინე და შეასრულე! შენი გულისთვის, ღმერთო ჩემო; 
რადგან შენი სახელი ეწოდება შენს ქალაქს და შენს ერს. 29 
ჯერ კიდევ ვლაპარაკობდი, ვლოცულობდი, ვაღიარებდი ჩემი 
და ჩემი ერის - ისრაელის ცოდვებს და მიმქონდა ჩემი 
სავედრებელი უფლის, ჩემი ღმერთის წინაშე, ჩემი ღმერთის 
წმიდა მთაზე, 21 ჯერ კიდევ ლოცვაში ვიყავი, რომ კაცი 
გაბრიელი, ხილვაში რომ ვნახე პირველად, ანაზდად 
მოფრინდა და მომიახლოვდა საღამოს მსხვერპლშეწირვის 
ჟამს. 22 შემაგონებდა იგი და მელაპარაკებოდა, მითხრა: 
დანიელ! ახლა გამოვედი, რომ ჭკუა დაგარიგო. 23 შენი 


ვედრების დასაწყისში სიტყვა გამოვიდა და მე მოვედი, რომ 
შეგატყობინო იგი, რადგან შენ სათნო კაცი ხარ. დაუკვირდი ამ 
სიტყვას და გამოიცანი ხილვა. 24 შენი ერისთვის და შენი წმიდა 
ქალაქისთვის სამოცდაათი შვიდეულია დადგენილი შეცოდების 
დასაფარავად, ცოდვათა დასაბეჭდად, უკეთურების 
დასაფარავად, სამარადისო სიმართლის დასამყარებლად, 
ხილვისა და წინასწარმეტყველების დასაბეჭდავად და წმიდათა 
წმიდის საცხებად. 22 ოღონდ იცოდე და შეიგნე: მას შემდეგ, 
რაც გამოვა ბრძანება იერუსალიმის აღსადგენად და 
ასაშენებლად, შვიდი შვიდეული და სამოცდაორი შვიდეული 
გავა ცხებული მეფის მოსვლამდე. აღდგება ქუჩა და უბანი, 
ოღონდ ძნელბედობის ჟამს. 206 სამოცდაორი შვიდეულის 
შემდეგ მოიკვეთება ცხებული მაგრამ ბრალი არ ექნება. 
ქალაქსა და საწმიდარს დაანგრევს მომავალი მთავრის ხალხი 
და მისი აღსასრული წარღვნასავით იქნება; ომის ბოლომდეა 
გადაწყვეტილი გატიალებანი. 27 იგი მრავალთან განამტკიცებს 
აღთქმას ერთ შვიდეულში, შვიდეულის ნახევარში შეცვლის 
მსხვერპლს და ძღვენს. სიბილწის ფრთებზე იქნება 
გამტიალებელი, ვიდრე განგებული დრო არ ეწევა 
გამტიალებელს. 


თავი 10 


1 კიროსის, სპარსეთის მეფის მესამე წელს სიტყვა გამოეცხადა 
დანიელს, ბელტეშაცარად წოდებულს. ჭეშმარიტი და 
დიდმნიშვნელოვანი იყო ეს სიტყვა. მან გაიგო ეს სიტყვა და 
მიხვდა ამ ხილვას. ? იმხანად მე, დანიელი, სამი შვიდეული 
დღის განმავლობაში დანაღვლიანებული ვიყავი. 3 გემრიელი 
პური არ მიჭამია, ხორცი და ღვინო პირში არ ჩამიშვია და 
ნელსაცხებელი არ მიმიკარებია, ვიდრე სამი კვირა არ 
გასრულდა. “ პირველი თვის ოცდამეოთხე დღეს, დიდი 
მდინარის, ტიგროსის პირას ვიყავი. ? თვალები ავახილე და 
დავინახე, აჰა, ჩემს წინ სელით შემოსილი კაცი იყო, წელი 
უფაზის ოქროთი ჰქონდა შემოსარტყლული. § მისი ტანი 
ტოპაზის მსგავსი იყო, სახე - ელვის მსგავსი, თვალები - 
ცეცხლის ალის მსგავსი, ხელფეხი - გაპრიალებულ სპილენძის 
მსგავსი. მისი ლაპარაკი კი - მრავალთა ხმის მსგავსი. 7 
მხოლოდ მე, დანიელმა, დავინახე ეს სანახავი, ხოლო იმ 
კაცებმა, ჩემთან რომ იყვნენ, ვერ დაინახეს ეს სანახავი; თუმცა 
დიდი შიში დაეცათ და დასამალად გაიქცნენ. 8 მე მარტო 
დავრჩი და ვუყურებდი ამ დიად სანახავს; ღონე აღარ შემრჩა, 
სახეზე მკვდრის ფერი დამედო და ძალა ვეღარ მოვიკრიბე. ? 
მისი ლაპარაკის ხმა შემომესმა და მისი ლაპარაკის ხმის 
გაგონებისთანავე, თავზარდაცემული მიწაზე პირქვე დავემხე. 
19 და, აჰა, ხელი შემეხო და მუხლებზე და ხელის მტევნებზე 
წამომაყენა. 11 მითხრა: დანიელ, სათნო კაცო! ჩასწვდი ამ 
სიტყვებს, მე რომ გეუბნები და დადექი შენ ალაგას, რადგან 
შენთანა ვარ ახლა გამოგზავნილი. ამ სიტყვას რომ 
მეუბნებოდა, მე აცახცახებული ვიდექი. 12 მითხრა: ნუ გეშინია, 
დანიელ! რადგან პირველივე დღიდან, რაც შენი გული 
გონიერებასა და შენი ღმერთის წინაშე მორჩილებას მიეცი, 
შესმენილია შენი სიტყვები და მეც შენი სიტყვების გამო 
მოვედი. 13 სპარსეთის სამეფოს მთავარი ოცდაერთი დღე 
მეწინაღმდეგებოდა და, აჰა, ჩემს საშველად მოვიდა მიქაელი, 


ერთ-ერთი პირველ მთავართაგანი, რადგან მე სპარსეთის 
მეფესთან დავრჩი. 14 მოვედი, რომ გაგაგებინო, რა ბედი ეწევა 
შენს ერს უკანასკნელ დღეებში, რადგან ეს ხილვაც მომავალ 
დღეებს შეეხება. 12 როცა ამ სიტყვებს მეუბნებოდა, მიწაზე 
პირქვე ვიყავი დამხობილი და დამუნჯებული. 165 და, აპა, კაცის 
ძის მსგავსი შეეხო ჩემს ბაგეს, მე გავხსენი პირი და 
ავმეტყველდი; ვუთხარი ჩემს წინ მდგომს: ჩემო ბატონო, 
გამტანჯა ამ სანახავმა და ძალა გამომეცალა. 17 როგორ 
შეუძლია ამ ბატონის მონა-მორჩილს ელაპარკოს ამ ბატონს? 
რადგან აღარც ძალა შემრჩა და აღარც სული მიდგას. 18 მაშინ 
კვლავ შემეხო კაცის სახებისმაგვარი და გამამაგრა. 19 მითხრა: 
ნუ გეშინია, სათნო კაცო, მშვიდობა შენდა! გამაგრდი, 
გამაგრდი. როცა მელაპარაკებოდა, გავმაგრდი. 29 მითხრა: 
თუ იცი, რისთვის მოვედი შენთან? ახლა სპარსეთის მთავართან 
საომრად უნდა გავბრუნდე და როდესაც მე გავალ, აჰა, მაშინ 
მოვა იავანის მთავარი. 21 მაგრამ მე გაუწყებ ჭეშმარიტების 
წიგნში დაწერილს: მათ წინააღმდეგ არავინა მყავს შემწე, 
მიქალის, თქვენი მთავრის მეტი. 


თავი 11 


1 დარიოს მიდიელის პირველ წელს მე შემწედ და საყრდენად 
ვედექი მას. 2 ახლა ჭეშმარიტებას გამცნობ: სპარსეთში კიდევ 
სამი მეფე დადგება. მეოთხე კი ყველას გადააჭარბებს 
დიდძალი სიმდიდრით და, როდესაც თავისი სიმდიდრით 
გაძლიერდება, ყველას იავანის სამეფოს წინააღმდეგ 
აამხედრებს. 3 დადგება იქ ძლიერი მეფე, დიდ ხელმწიფებას 
მოიხვეჭს და, რასაც მოისურვებს, იმას გააკეთებს. 4 მისი 
დადგომისთანავე შეიმუსრება მისი სამეფო და ზეცის ოთხი 
ქარის მიმართულებით გაიყოფა; არც მის მემკვიდრეზე გადავა 
ხელმწიფება და არც ისეთი ძლიერი იქნება, როგორც იყო, 
რადგან დაქუცმაცდება მისი სამეფო და, ამას გარდა, სხვათა 
ხელში გადავა. ? გაძლიერდება სამხრეთის მეფე, მაგრამ 
იმძლავრებს მასზე ერთ-ერთი მისი მთავართაგანი, 
გაბატონდება და დიდი იქნება მისი ხელმწიფება. 9 წლების 
მერე ისინი შეერთდებიან. სამხრეთის მეფის ასული 
ჩრდილოეთის მეფესთან მივა მშვიდობის დასამყარებლად, 
მაგრამ ვერც ეს ასული შეინარჩუნებს თავისი მკლავის ძალას 
და ვერც ის მეფე და მისი მოდგმა ვერ გაძლებს. იმ ხანებში 
გაიცემა ეს ასული თავის ამალით, თავისი შვილითა და თავისი 
შემწითურთ. 7 მისი ფესვიდან მის ადგილზე ამოვა მორჩი; იგი 
ჩრდილოეთის მეფის ციხე-სიმაგრეს დაეცემა და შიგ შეიჭრება. 
შეებრძოლება მათ და გაიმარჯვებს. 8 მის ღმერთებსაც კი 
ეგვიპტეში წაასხამს კერპებითა და ოქრო-ვერცხლის ძვირფასი 
ჭურჭლეულითურთ; და წლობით ჩამოეხსნება ჩრდილოეთის 
მეფეს. ? გაილაშქრებს სამხრეთის სამეფოზე, მაგრამ უკან 
დაბრუნდება თავის ქვეყანაში. 19 მისი ვაჟები იარაღს აისხამენ 
და დიდ ურდოს შეყრიან. ერთ-ერთი მათგანი სწრაფად წავა, 
წალეკავს და გადაივლის. მერე შემობრუნდება და მის ციხე- 
სიმაგრემდე მივა. 11 განმძვინვარდება სამხრეთის მეფე და 
საომრად გავა ჩრდილოეთის მეფესთან, რომელიც დიდ 
ურდოს გამოიყვანს. მაგრამ ეს ურდო მის ხელში ჩავარდება. 12 


როდესაც ის ხელში ჩაიგდებს ურდოს, გადიდგულდება და, 
თუმცა მრავალ ათასს დასცემს, ამით ვერ გაძლიერდება. 13 
რადგან ჩრდილოეთის მეფე პირვანდელზე დიდ ურდოს 
შეჰყრის და რამდენიმე წლის შემდეგ სწრაფად გაილაშქრებს 
დიდი ურდოთი და დიდძალი სიმდიდრით. 1“ იმ დროს კიდევ 
მრავალნი აღუდგებიან სამხრეთის მეფეს და აჯანყდებიან 
მძლავრნი შენი ხალხიდან, რათა აღსრულდეს ხილვა, და 
წაიფორხილებენ ისინი. 12 მოვა ჩრდილოეთის მეფე, 
მიწაყრილებს მოაწყობს და ციხე-ქალაქს დაიპყრობს. მას ვერც 
სამხრეთის ძალა დააკავებს და ვერც მისი რჩეული ხალხი. მათ 
არ ეყოფათ ძალა მასთან გასამკლავებლად. 16 თავის 
ნებისაებრ მოიქცევა მის წინააღმდეგ გამოსული და წინ 
ვერავინ დაუდგება. იგი მშვენიერ ქვეყანაში დადგება და მის 
ხელთ იქნება დაღუპვა. 17 განიზრახავს მთელი თავისი 
სამეფოს ძალით და თავისი ერთგულებითურთ გალაშქრებას, 
და ასეც იზამს. დედაკაცთა ქალაქს მისცემენ ასაოხრებლად; 
ვერ გაუძლებს, მაგრამ ვერც მას დარჩება. 18 პირს 
კუნძულებისკენ იბრუნებს და მრავალს დაიპყრობს. მაგრამ 
ვინმე მთავარი შეაწყვეტინებს თავის დაცინვას და სამაგიერო 
სირცხვილს აჭმევს. 19 ამის შემდეგ თავისი ქვეყნის ციხე- 
სიმაგრეებისკენ იბრუნებს პირს, მაგრამ წაიფორხილებს, 
დაეცემა და დაიკარგება. 29 ვინც მის ნაცვლად დადგება, 
გზირებს დაგზავნის, რომ მეფეს პატივი მიაგონ; მაგრამ ის 
რამდენიმე დღეში დაიღუპება, რისხვისა და ომის გარეშე. 21 
მის ნაცვლად საძულველი დადგება; მას არ მიაგებენ მეფურ 
პატივს. იგი უჩუმრად შემოიპარება და მზაკვრობით 
დაეუფლება სამეფოს. 22 წამლეკავი ურდოები წაილეკება მის 
წინაშე და შეიმუსრება. ასევე აღთქმის მეუფეც. 23 მას შემდეგ, 
რაც მას შეუერთდება, მზაკვრულად იმოქმედებს; აღზევდება და 
გაძლიერდება ერთი მუჭა ხალხის შემწეობით. 24“ მშვიდსა და 
ნაყოფიერ ქვეყანაში შევა იგი და ისეთ რასმე ჩაიდენს, რაც 
არც მის მამებს და არც მის მამის მამებს ჩაუდენიათ. 
ნაალაფარს, ნაძარცვ ქონებასა და დოვლათს გაანაწილებს. 
ციხე-სიმაგრეებისკენ ექნება ზრახვები, მაგრამ ერთ ხანამდე. 232 


აღაგზნებს თავის ძალასა და გულს სამხრეთის მეფის 
წინააღმდეგ დიდძალი ლაშქრით; სამხრეთის მეფეც დიდძალი 
და ფრიად ძლიერი ლაშქრით გამოვა საომრად, მგრამ მას ვერ 
გაუმკლავდება, რადგან მის წინააღმდეგ შეთქმულებები იქნება. 
26 მისი პურ-მარილის მჭამელები შემუსრავენ მას. წაილეკება 
მისი ლაშქარი და მრავალი დახოცილი დაეცემა. 27 ორთავე 
მეფეს გულში მზაკვრობა ექნება. სიცრუეს ილაპარაკებენ ერთ 
სუფრაზე, მაგრამ წარმატება არ ექნებათ, რადგან ბოლო 
დათქმულ ვადამდე არ დადგება. 28 დიდძალი დოვლათით 
გაბრუნდება ჩრდილოეთის მეფე თავის ქვეყანაში, მაგრამ 
გულში წმიდა აღთქმის საწინააღმდეგო ზრახვა ექნება. 
შეისრულებს მას და თავის ქვეყანაში დაბრუნდება. 29 
დათქმულ დროს კვლავ გაილაშქერებს სამხრეთზე, მაგრამ 
ამჯერად ეს ლაშქრობა პირვანდელის მსგავსი არ იქნება. 39 
ქითიმის ხომალდები წამოვლენ მის წინააღმდეგ და 
დაფრთხება იგი. მერე გაბრუნდება და გაშმაგდება წმიდა 
აღთქმაზე და ამოქმედდება. დაბრუნდება და ყურადღებას 
მიაპყრობს წმიდა აღთქმის მიმტოვებელთ. 31 წარმოდგება 
მისგან ლაშქარი და შელახავენ საწმიდარს, ციხე-სიმაგრეს და 
შეწყვედენ მუდმივ შესაწირავს; და გატიალების სიბილწეს 
დაამყარებენ. 32 პირფერობით მიიმხრობს აღთქმის 
ავისმყოფეღთ; თავისი ღმერთის მცოდნე ხალხი კი მტკიცედ 
დადგებადა იმოქმედებს. 33 გაბრძნობილი ხალხი მრავალთ 
შთააგონებენ, თუმცა მათ ერთხანს შეაჭირვებს მახვილი, 
ცეცხლი, ტყვეობა და ძარცვა. 34 როდესაც გაუჭირდებათ, 
მცირეოდენ შეწევნას მიიღებენ და მრავალი მიემხრობა მათ 
თვალთმაქცურად. 32 ზოგიერთი გაბრძნობილთაგან გასაჭირში 
ჩავარდება, რათა გამოიბრძმედოს, განიწმიდოს და 
განსპეტაკდეს უკანასკნელ ჟამამდე, რადგან ჯერ კიდევ არის 
დრო. 35 თავის ნებაზე მოიქცევა მეფე: ყველა ღმერთზე მეტად 
ამაღლდება, განდიდდება და გასაკვირველს ილაპარაკებს 
ღმერთთა ღმერთის წინააღმდეგ და წარმატებული იქნება, 
ვიდრე რისხვა არ ამოიწურება, რადგან რაც გადაწყვეტილია, 
უნდა აღსრულდეს. 37 არც მამა-პაპის ღმერთებს მიაქცევს 
ყურადღებას, არც ქალღმერთს, არც სხვა რომელიმე ღმერთს 


მიაქცევს ყურადღებას, რადგან ყველაზე მეტად განდიდდება. 
38 სამაგიეროდ ციხე-სიმაგრეთა ღმერთს განადიდებს; მისი 
მამა-პაპისთვის უცხო ღმერთს ოქრო-ვერცხლიი, ძვირფასი 
ქვებითა და სხვა ძვირფასეულობით განადიდებს. 39 ის 
ქალაქებს სიმაგრეებს მოუწყობს უცხო ღმერთის სახელზე. ვინც 
მას აღიარებს, პატივს გაუმრავლებს, მრავალს დაუმორჩილებს 
და მიწებს, დაურიგებს საზღაურად. 4 ბოლო დროს მას 
სამხრეთის მეფე შეებმება და ქარტეხილივით დაატყდება 
ჩრდილოეთის მეფე ეტლებით, მხედრებითა და უამრავი 
ხომალდით. გაილაშქერებს ქვეყნებზე, წალეკავს და 
გადაივლის. “1 იგი შეიჭრება მშვენიერ ქვეყანაში; მრავალი 
მხარე დაეცემა, ხოლო ედომი, მოაბი და ყამონიანთა მთავარი 
ნაწილი გადურჩება მის ხელს. 42 ხელს მოუღერებს სხვადასხვა 
ქვეყნებს; თვით ეგვიპტის ქვეყანაც კი ვერ გადარჩება. 43 
დაეპატრონება იგი ოქრო-ვერცხლის საგანძურებსა და 
ეგვიპტის ყველა ძვირფასეულობას; მისსავე კვალს დაადგებიან 
ლიბიელნი და ნუბიელნი. 1? მაგრამ აღმოსავლეთიდან და 
ჩრდილოეთიდან მოსული ხმები შეაძრწუნებს მას და 
მეტისმეტად განრისხებული გამოენთება მრავალთა 
ამოსაჟლეტად და დასაღუპად. 42 გაშლის თავის სამეფო 
კარვებს ზღვასა და მშვენიერ წმიდა მთას შორის. მერე მიაწევს 
თავის ბოლოს და ვეღარავინ უშველის მას. 


თავი 12 


1 იმ დროს აღდგება მიქაელი, დიდი მთავარი, შენი ხალხის 
შვილთა მფარველი. ისეთი მძიმე დრო მოვა, ხალხის გაჩენის 
დღიდან ამ დრომდე რომ არ ყოფილა. იმ დროს შენი 
ხალხიდან ყველა გადარჩება, ვინც კი წიგნში ჩაწერილი 
აღმოჩნდება ? მრავალი მიწაში მიძინებული გამოიღვიძებს, 
ზოგი საუკუნო სიცოცხლისათვის, ზოგი საუკუნო გმობისთვის და 
შერცხვენისთვის. 3 მოძღვარნი ცის ნათელივით გაანათებენ, 
მრავალთა მომარჯულებელნი კი - ვარსკვლავებივით უკუნითი 
უკუნისამდე. 4 შენ კი, დანიელ, საიდუმლოდ შეინახე ეს 
სიტყვები და დაბეჭდე ეს წიგნი უკანასკნელ ჟამამდე. 
მრავალნი შეისწავლიან და მოიმატებს ცოდნა. ? მაშინ მე, 
დანიელმა, ვიხილე: აჰა, ჩემს წინ ორი უცხო დგას, ერთი 
მდინარის გამოღმა ნაპირზე, ერთი გაღმა ნაპირზე. 9 უთხრა 
მან სელით შემოსილ კაცს, მდინარის წყლებზე რომ იდგა: 
როდის იქნებაო ამ საკვირველი ამბების ბოლო? 7 სელით 
შემოსილმა კაცმა, მდინარის წყლებზე რომ იდგა, ზეცისკენ 
აღაპყრო მარჯვენა და მარცხენა მკლავი და მე გავიგონე, 
როგორ დაიფიცა მან მარადცოცხალი, რომ წელიწადში, 
წელიწადებში და ნახევარში, როდესაც შეწყდება წმიდა ერის 
ძალის გაფანტვა, ყოველივე ეს მაშინ ასრულდებაო. 8 გავიგე, 
მაგრამ ვერ მივხვდი. ვუთხარი: უფალო ჩემო, ეს რიღათი 
დამთავრდება-მეთქი? 9? მითხრა: წადი, დანიელ, რადგან ეს 
სიტყვები საიდუმლოდ შენახული და დაბეჭდილიაო ბოლო 
ჟამამდე. 19% მრავალი განიწმიდება, განსპეტაკდება და 
გამოიბრძმედება, ხოლო ბოროტეულნი ბოროტად მოიქცევიან; 
ვერცერთი ბოროტეული ვერ მიხვდება, ხოლო გონიერნი 
მიხვდებიან. 11 მუდმივი შესაწირავის შეწყვეტისა და 
გატიალების სიბილწის დადგომის შემდეგ ორიათას 
ოთხმოცდაათი დღე გავა. 12 ნეტარია, ვინც ელის და მიაღწევს 
სამიათას სამას ოცდაათ დღეს! 13 შენ კი გასწიე შენი 


ბოლოსკენ; განისვენებ და აღდგები შენი წილის მისაღებად 
დღეთა დასასრულს. 


ოსია 


თავი 1 


1 უფლის სიტყვა, რომელიც იყო ოსიას მიმართ, ბეერის ძისა, 
იუდას მეფეების - ყუზიას, იოთამის, ახაზის და იეხიზკიას დროს 
და ისრაელის მეფის იერობოამ იოაშის ძის დროს. 2 როცა 
იწყო უფალმა ქადაგება ოსიას პირით, უთხრა ოსიას: წადი, 
მოიყვანე გარყვნილი ქალი და გააჩინე გარყვნილების 
შვილები, რადგან გაირყვნა ქვეყანა და განუდგა უფალს. 3 
წავიდა და მოიყვანა გომერი, დიბლაიმის ასული; დაორსულდა 
ქალი და უშვა ვაჟი. “ უთხრა უფალმა: დაარქვი სახელად 
იზრეყელი, რადგან, ცოტაც და, უნდა მოვკითხო იზრეყელის 
სისხლი იეჰუს სახლს და გავაუქმო ისრაელის მეფობა. ? იმ 
დღეს იქნება, რომ შევმუსრავ ისრაელის მშვილდს იზრეყელის 
ველზე. 9 კვლავ დაორსულდა ქალი და შვა ასული. უთხრა 
უფალმა: დაარქვი სახელად ლორუხამა (არშესაწყალისი), 
რადგან აღარ შევიწყალებ ისრაელას სახლს და არასოდეს 
შევუნდობ. 7 იუდას სახლს კი შევიწყალებ და ვიხსნი უფლის, 
მათი ღმერთის ხელით; არც მშვილდით, არც მახვილით, რც 
ბრძოლით, არც მხედრებით არ ვიხსნი მათ. 8? მოსხლიტა ძუძუს 
ლორუხამა და ისევ დაორსულდა და შვა ვაჟი. ? თქვა უფალმა: 
დაარქვი სახელად ლოძყძამი (არა ჩემი ერი). რადგან აღარ 
ხართ ჩემი ერი და მეც აღარ ვიქნები თქვენი. 19 ზღვის 
ქვიშასავით იქნება ისრაელიანთა რიცხვი, რომელიც არც 
გაიზომება და არც აღირიცხება; და ნაცვლად იმისა, რომ 
უთხრან ლოყამი ხართო, ეტყვიან ცოცხალი ღმერთის შვილები 
ხართო. 11 შეიყრებიან ერთად იუდაელები და ისრაელიანები 
და დაისვამენ ერთ მთავარს და გამოვლგვნ ქვეყნიდან, რადან 
დიდი იქნება იზრეყელის დღე. 


თავი 2 


1 დაუძახეთ თქვენს ძმებს: ყამი (ჩემი ერი) და თქვენს დებს: 
რუხამა (შეწყალებული). 2 უჩივლეთ დედათქვენს, უჩივლეთ, 
რადგან აღარ არის ის ჩემი ცოლი და მეც აღარ ვარ მისი 
ქმარი; ჩამოიცილოს გარყვნილება პირისახიდან და მრუშობა 
მკერდიდან; 3 თორემ გავაშიშვლებ და ისე გამოვაჩენ, 
როგორც დაბადების დღეს იყო. უდაბნოსავით ვაქცევ, უწყლო 
მიწად გავხდი და წყურვილით მოვკლავ. 4 არ შევიწყალებ მის 
შვილებს, რადგან გარყვნილების შვილები არიან; ? რადგან 
გარყვნილებას სჩადიოდა მათი დედა და თავს ირცხვენდა 
მათი მშობელი; რადგან თქვა: გავეკიდები ჩემს საყვარლებს, 
რომლებიც მაძლევენ პურსა და წყალს, მატყლსა და სელს, 
ზეთსა და სასმელსო. 5 ამიტომ, აჰა, ეკალ-ბარდებით 
გადავუღობავ გზას და კედელს აღვუმართავ წინ, რომ ვერ 
გაიგნოს ბილიკები. 7 გაედევნება თავის საყვარლებს და ვერ 
დაეწევა; ძებნას დაუწყებს მათ და ვერ იპოვნის; იტყვის: წავალ, 
დავბრუნდები ჩემს პირველ ქმართან, რადგან მაშინ 
ახლანდელზე უკეთ ვიყავიო. 8 მაშინ კი არ იცოდა, რომ მე 
ვაძლევდი მას პურს, ღვინოს და ზეთს, რომ მე გავუმრავლე 
ოქრო და ვერცხლი, რომელსაც ბაალს ახარჯავდა. ? ამიტომაც 
უკან წავიღებ ჩემს პურს მის სიმწიფეში და ჩემს ღვინოს მისი 
დაღვინებისას, წავართმევ ჩემს მატყლსა და სელს, რითაც 
სიშიშვლე უნდა დაეფარა. 19 ახალ კი გამოვააშკარავებ მის 
სირცხვილს მისი საყვარლების თვალწინ და ვერავინ 
გამომტაცებს ხელიდან. 11 გავაუქმებ ყველა მის სიხარულს, 
ზეიმს, ახალმთვარობას, შაბათს და ყველა დღესასწაულს; 12 
გავუჩანაგებ ვაზსა და ლეღვის ხეებს, რომლებზეც ამბობს, ჩემი 
საჩუქრებია, ჩემმა საყვარლებმა მაჩუქესო; ტყედ ვაქცევ და 
გარეული მხეცები შეჭამენ მათ. 13 მას მოვკითხავ ბაალთა 
დღეებს, როცა გუნდრუკს უკმევდა მათ, და რგოლებითა და 
სამკაულებით თავს იმშვენებდა; როცა საყვარლებს დასდევდა, 
მე კი მივიწყებდა, თქვა უფალმა. 14 ამიტომაც, აჰა, შევიტყუებ 


და უდაბნოში წავიყვან, რომ გულითადად ველაპარაკო. 1” იქ 
მივცემ მას თავის ვენახს და ყაქორის (მწუხარების) ხეობას 
იმედის კართან; იქ იმღერებს, როგორც ყმაწვილქალობისას 
მღეროდა, როცა ეგვიპტის ქვეყნიდან ამომყავდა. 19 იმ დღეს 
იქნება, თქვა უფალმა, რომ დამიძახებ ჩემო ქმარო - და აღარ 
დამიძახებ ჩემო ბაალო (ბატონო). 17 მოვაშორებ მის ბაგეებს 
ბაალთა სახელებს, რომ აღარ იხსენიებოდნენ თავიანთი 
სახელებით. 18 დავდებ იმ დღეს მათთვის აღთქმას ველის 
მხეცებთან, ცის ფრინველებთან და ქვეწარმავლებთან; 
მოვსპობ ქვეყანაზე მშვილდს, მახვილს და ომიანობას და 
მშვიდობით დავავანებ მათ. 19 და მე საუკუნოდ დაგწინდავ 
ჩემთვის, დაგწინდავ სიმართლით და სამართლით, 
წყალობითა და სიყვარულით; 29 დაგწინდავ რწმენით და 
შეიცნობ უფალს. 21 იმ დღეს იქნება, რომ გავეხმიანები, თქვა 
უფალმა, გავეხმიანები ცას და ისიც გაეხმიანება მიწას; 22 მიწა 
გაეხმიანება პურსა და ღვინოს და ზეთს, ხოლო ესენი 
გაეხმიანებიან იზრეყელს. 23 და ჩემთვის დავთესავ მას 
ქვეყანაში და შევიწყალებ ლორუხამას (არაშესაწყალისს), 
ვეტყვი ლოყამის (არა, ჩემს ერს) ჩემი ერი ხარ-მეთქი და ის 
მეტყვის, ჩემი ღმერთი ხარო. 


თავი 3 


1 კვლავ მითხრა უფალმა: წადი, შეიყვარე ქმრის საყვარელი 
ცოლი, მაგრამ მემრუშე; როგორც უფალს უყვარს 
ისრაელიანები, ისინი კი უცხო ღმერთებისკენ იყურებიან და 
ყურძნის კვერები უყვართ. ? ნაყიდი მყავს ის თხუთმეტ 
ვერცხლად, ერთ ხომერ ქერად და ერთ ლეთეხ ქერად, 3? 
ვეუბნებოდი, დიდხანს დარჩი-მეთქი ჩემთან, ნუ იმრუშებ, 
სხვისი ნუ გახდები-მეთქი. მეც ასევე მოგექცევი-მეთქი. 4 
რადგან დიდხანს დარჩებიან ისრაელიანები უმეფოდ, 
უსარდლოდ, უმსხვერპლოდ და უსვეტოდ, უეფოდოდ და 
უთერაფიმოდ, ? მერე მოიქცევიან ისრაელიანები და ძებნას 
დაუწყებენ უფალს, თავიანთ ღმერთს, და დავითს, თავიანთ 
მეფეს, და მოწიწებით განიმსჭვალებიან უფლისა და მისი 
მადლის წინაშე უკანასკნელ დღეებში. 


თავი 4 


1 ისმინეთ უფლის სიტყვა, ისრაელიანებო, რადგან დავა აქვს 
უფალს ქვეყნის მკვიდრებთან; რადგან რ არის ჭეშმარიტება, 
არც სიქველე, არც ღვთის შემეცნება ქვეყანაზე. 2? წყევლა და 
ტყუილი, კაცისკვლა, ქურდობა და მრუშობა გავრცელდა; 
სისხლის ღვრას სისხლის ღვრა მოსდევს. 3 ამიტომაც 
მოთქვამს მიწა, ჩაკვდა მისი ყოველი მკვიდრი ველის 
მხეცებთან და ცის ფრინველებთან ერთად; ზღვის თევზებიც კი 
გაუჩინარდნენ. “ არავინ იდავოს, არავინ იყოს მამხილებელი, 
რადგან შენი ერი მღვდელს ედავება. ? წაიფორხილებ დღისით 
და წაიფორხილებს ღამით წინასწარმეტყველიც შენთან 
ერთად; და მე მოვსპობ დედაშენს. 9 მოისპობა ჩემი ერი 
უმეცრების გამო, რადგან შენ უარყავი ღვთის შემეცნება, და მეც 
გადაგაყენებ ჩემი მღვდლობიდან; დავიწყებული გაქვს ჩემი 
რჯული და მეც დავივიწყებ შენს შვილებს. 7 რაც უფრო 
მრავლდებიან, მით უფრო სცოდავენ ჩემ წინაშე; მათ პატივს 
სირცხვილად შევცვლი. 9 ცოდვებით იკვებება ჩემი ერი და 
უკეთურებისკენ მიუწევთ გული. ? მღვდელი და ერი ერთი 
შეიქნა; მსჯავრს დავდებ მათ მათი გზების გამო და მივაგებ მათ 
მათი საქმეების გამო. 19 შეჭამენ და ვერ გაიგებენ გაძღომას, 
იბოზებენ და ვერ გამრავლდებიან, რადგან დაივიწყეს უფლის 
სამსახური. 11 ბოზობამ, ღვინომ და მაჭარმა დაიპყრო მათი 
გული. 12 ჩემი ერი ხეზე მკითხაობს და მისი ტოტი უცხდებს მას, 
რადგან ბოზობის სულმა შეაცდინა ისინი და განუდგნენ 
თავიანთ ღმერთს. 13 მთათა მწვერვალებზე სწირავენ 
მსხვერპლს და გორაკებზე აკმევენ საკმეველს მუხის, ჭადრისა 
და ტერებინთის ქვეშ, რადგან საამურია მათი ჩრდილი; ამიტომ 
ბოზობენ შენი ასულები და მრუშობენ შენი რძლები. 194 როგორ 
არ მოვკითხო შენს ასულებს, როცა ბოზობენ, და შენს რძლებს, 
როცა მრუშობენ, რადგან მამაკაცები ბოზ ქალებთან 
დაეთრევიან და როსკიპებთან ერთად სწირავენ მსხვერპლს; 
უმეცარი ხალხი კი იღუპება. 12 თუ შენ ბოზობ, ისრაელო, იუდა 


მაინც ნუ შესცოდავს; ნუ ივლის გილგალში, ნუ ავა ბეთ-ავენში, 
ნუ დაიფიცებს: ცოცხალიმც არის უფალიო! 16 რადგან ჯიუტი 
ფურივით ჯიუტია ისრაელი; როგორ აძოვოს ახლა ისინი 
უფალმა, როგორც ცხვარი, ვრცელ საძოვარზე? 17 შეეკრა 
კერპებს ეფრემი, დაეხსენი. 18 გამოუნელდებათ სიმთვრალე 
და ბოზობას იწყებენ, შეეჩვიენ სირცხვილს მისი მთავრები. 19 
გაახვევს მათ ქარი თავის ფრთებში და მათ შერცხვებათ 
თავიანთი მსხვერპლისა. 


თავი 5 


1 ისმინეთ ეს, მღვდლებო, გაიგონეთ, ისრაელის სახლო, 
ყურადიღე, მეფის სახლო! რადგან მსჯავრი გადევთ, რადგან 
მახედ ექციათ მიცფას და თაბორს - მოსროლილ სათხევლად. 
2 თავიანთი მსხვერპლშეწირვებით ცოდვაში ჩაეფლნენ 
განდგომილნი, მაგრამ ყველას ვასწავლი ჭკუას. 3 მე ვიცნობ 
ეფრემს და ვერ დამემალება ისრაელი, რადგან შენ ბოზობ 
ახლა, ეფრემ, და წაბილწულია ისრაელი. 4 ჩადენილი საქმეები 
არ ანებებენ თავიანთი ღმერთისან მიქცევას, რადგან ბოზობის 
სულია მათ წიაღში და უფალს ვერ ცნობენ. ? თავისი 
სიამპარტავნე ამხილებს ისრაელს; წაიფორხილებენ ისრაელი 
და ეფრემი თავიანთი ცოდვების გამო, წაიფორხილებს იუდაც 
მათთან ერთად. 9 თავიანთ ცხვარ-ძროხასთან ერთად წავლენ 
უფლის საძიებლად, მაგრამ ვერ იპოვნიან; განერიდა მათ. 7 
უღალატეს უფალს, რადგან უცხოთა შვილებს შობენ; 
ამიერიდან მახვილი შეჭამს მათ წილხვედრითურთ. 8 ჩაჰბერეთ 
ბუკს გიბყაში, საყვირს რამაში, დაეცით ყიჟინა ბეთავენში: 
მოგყვებით, ბენიამინ! ? უდაბნოდ იქცევა ეფრემი განკითხვის 
დღეს; ისრაელის შტოებში გამოვაცხადე ჭეშმარიტება. 19 
სამანის გადამნაცვლებლებივით არიან იუდას მთავრები, 
წყალივით გადმოვღვრი მათზე ჩემს რისხვას. 11 დათრგუნულია 
ეფრემი, მსჯავრით გათელილი რადგან გადაწყვიტა კერპებს 
გაჰყოლოდა. 12 ჩრჩილად გავუხდები ეფრემს და მჭამელად - 
იუდას სახლს. 13 დაინახა ეფრემმა თავისი სენი და იუდამ 
თავისი ჭრილობა; წავიდა ეფრემი აშურში და შეუთვალა იარებ 
მეფეს; მაგრამ ის ვერ შესძლებს თქვენს განკურნებას და 
ჭრილობებს ვერ მოგიშუშებთ. 14 რადგან მე ლომივით ვექცევი 
ეფრემს და ლომის ბოკვერივით - იუდას სახლს; დავგლეჯ და 
წავალ, გავიტაცებ და ვერავინ იხსნის. 12 წავალ და 
დავბრუნდები ჩემს ადგილზე, ვიდრე არ შეიგნებენ თავიანთ 
დანაშაულს და ძებნას არ დაუწყებენ ჩემს სახეს; გაუჭირდებათ 
და მომძებნიან. 


თავი 6 


1 წავიდეთ და მივიქცეთ უფლისკენ, რადგან მან დაგვგლიჯა და 
თავადვე განგვკურნავს; მან დაგვჭრა და თავადვე შეგვიხვევს 
ჭრილობას. 2 ის გაგვაცოცხლებს ორი დღის შემდეგ, მესამე 
დღეს აღგვადგენს და ვიცოცხლებთ მის წინაშე. 3 შევიცნოთ, 
ვესწრაფოთ უფლის შეცნობას; განთიადივით საიმედოა მისი 
ამოსვლა, წვიმასავით მოგვივა, ისხარივით, მიწას რომ რწყავს. 
4 რა გიყო, ეფრემ? რა გიყო, იუდა? თქვენი სიკეთე დილის 
ნისლივითაა, ცვარივითაა, ადრე რომ ქრება. ? ამიტომაც 
ვცემდი მათ წინასწარმეტყველთა ხელით და ვხოცავდი მათ 
ჩემი ბაგის ნათქვამით; შენი მსჯავრი ნათელივით ამოვა. 9 
რადგან თქვენი სიკეთე მახარებს და არა მსხვერპლი, უფლის 
შემეცნება და არა აღსავლენი. ” ადამივით გადავიდნენ ჩემს 
აღთქმას, იქ მიღალატეს მე. 8 ბოროტმოქმედთა ქალაქია 
გალაადი, კვალსისხლიანი. ? როგორც ყაჩაღები უსაფრდებიან 
კაცს, ასევე იქცევა მღვდლების ხროვა, ხოცავენ შექემის გზაზე; 
სიბილწეს სჩადიან. 19 სისაძაგლენი დავინახე ისრაელის 
სახლში; იქ არის ეფრემის გარყვნილება, ისრაელის 
უწმიდურება. 11 შენზეც მოაწევს მკის ჟამი, იუდა, როცა 
ტყვეობიდან დავაბრუნებ ჩემს ერს! 


თავი 7 


1 როცა ისრაელს ვკურნავდი, გამოაშკარავდა ეფრემის 
უკეთურებაც და სამარიის ბოროტებაც, რადგან 
თვალთმაქცურად იქცეოდნენ; მოდის ქურდი, ყაჩაღები 
დაძრწიან გარეთ! ? არც უფიქრიათ გულში, რომ მე მახსოვს 
ყოველი მათი ბოროტება; ახლა გარემოუცავთ ისინი თავიანთ 
ავ საქმეებს; აჰა, ჩემ წინაშე არიან. 32 თავიანთი ბოროტებით 
ამხიარულებენ მეფეს და თავიანთი ტყუილებით - მთავრებს. 4 
მრუშობენ ყველანი ხაბაზის გახურებულ თონესავით, რომელიც 
ანელებს ცეცხლს, სანამ ახალი ცომი არ გაფუვდება. ? ჩვენი 
მეფის დღეს მთავრები სნეულდებიან ღვინის სიმხურვალისგან, 
მეფე კი მასხარებისკენ იწვდის ხელს. 9 რადგან თონესავით 
გახდა მათი გული მზაკვრობისგან; მთელი ღამე სძინავს 
ხაბაზს, დილით კი ანთია თონე აგიზგიზებული ცეცხლივით. 7 
ყველანი გახურებულნი არიან თონესავით და ჭამენ თავიანთ 
მსაჯულებს; განმდგარია ყველა მათი მეფე, არავინ მიხმობს 
მათ შორის. 8 ეფრემი შეერია ხალხებს, გადმოუბრუნებელი 
კოკორივით შეიქნა. ? უცხოთესლი ჭამს მის ძალას, მას კი 
ვერაფერი შეუტყვია; ჭაღარა შეერია კიდეც, მას კი ვერაფერი 
შეუტყვია. 1?– თავისი ამპარტავნობა ამხილებს ისრაელს, 
მაგრამ არ უბრუნდებიან უფალს, თავიანთ ღმერთს; არა და არ 
ეძებენ მას. 11 ბრიყვი და უგნური მტრედივით იქცა ეფრემი: 
ეგვიპტეს უხმობენ, აშურში კი მიდიან. 12 როგორც კი წავლენ, 
ჩემს სათხეველს მოვისვრი მათზე და ცის ფრინველებივით 
ჩამოვბერტყავ; დავსჯი მათ, როგორც გამოეცხადათ მათ. 13 ვაი 
მათ, რადგან ზურგი მაქციეს! დაღუპვა მათ, რადგან შემცოდეს 
მე! მათი გამოსყიდვა მსურს, ისინი კი მზაკვრობენ ჩემ 
წინააღმდეგ! 14 გულით არ შემომღაღადებენ, არამედ კვნესიან 
თავიანთ საწოლებში; პურისა და ღვინის გულისთვის 
იკრიბებიან, მე კი განმიდგნენ. 12 მე დავმოძღვრე, მკლავი 
გავუმაგრე, ისინი კი ავს მიზრახავენ. 15 არ მიიქცნენ, 
უზენაესისკენ; მოშვებულ მშვილდს დაემსგავსნენ; მახვილით 


დაეცემიან მათი მთავრები უტიფარი ენის გამო. ეს იქნება მათი 
სირცხვილი ეგვიპტის ქვეყანაში. 


თავი 8 


1 პირთან მიიტანე ბუკი! რადგან არწივი ადგას უფლის სახლს, 
რაკი გადავიდნენ ჩემს აღთქმას და ჩემი რჯული დაარღვიეს. 2 
შემომღაღადებენ: ღმერთო ჩემო, შეგიცანიო ისრაელმა! 3 
მაგრამ უარყო ისრაელმა სიკეთე, მტერი დაედევნება 4 მეფე 
დაისვეს ჩემს უნებართვოდ, მთავრები დაისვეს ჩემს 
დაუკითხავად; თავიანთი ოქრო-ვერცხლით გაიკეთეს კერპები 
თავის დასაღუპად. ? დაგაგდო შენმა ხბომ, სამარია! აღიგზნო 
ჩემი რისხვა მათ წინააღმდეგ. როდემდის უნდა იყო უწმიდური? 
6 რადგან ისრაელის საქმეა ეს: ოსტატის ნახელავია, ღმერთი 
არ არის; ამიტომაც დანაფოტდება სამარიის ხბო. 7 რადგან 
ქარს თესენ და ქარიშხალს მოიმკიან; თავთავები არა აქვს, 
მარცვალს ვერ გაიკეთებს მცენარე; თუ გაიკეთებს, უცხონი 
ჩაყლაპავენ. 8 ჩაიყლაპება ისრაელი; ახლა უსარგებლო 
ჭურჭელივით არის ხალხთა შორის. ? აშურში წავიდა 
თავისთვის გარეული ვირივით; გასცემდა სასიყვარულო 
საჩუქრებს. 19 თუმცა გასცემდნენ ხალხებში, ახლა შევკრებ 
მათ; ცოტაც და, დაიტანჯებიან მთავართა მეფის ტვირთის ქვეშ. 
11 რადგან შესაცოდად გაამრავლა ეფრემმა სამსხვერპლოები, 
შესაცოდად აქვს მას სამსხვერპლოები. 12 დავუწერე მას 
მთავარი რჯული, მაგრამ უცხოდ შერაცხა იგი. 13 მოაქვთ 
სამსხვერპლო ძღვენი ჩემთვის, მიკლავენ საკლავს და ხორცს 
თავადვე ჭამენ; უფალს არ ეთნევა ისინი; ახლა კი გაიხსენებს 
მათ უკეთურებას და მოჰკითხავს ცოდვებს; ეგვიპტეში 
დაბრუნდებიან. 1“ დაივიწყა ისრაელმა თავისი შემქმნელი და 
სასახლეებს აშენებს; იუდამ გაამრავლა ციხე-ქალაქები, მაგრამ 
მე ცეცხლს მოვავლენ მის ქალაქებზე და ის შთანთქავს მის 
დარბაზებს. 


თავი 9 


1 ნუ მხიარულობ ისრაელო, ნუ ილხენ სხვა ხალხებივით, 
რადგან ბოზობ შენი ღმერთისგან განმდგარი; საჩუქრები 
გირჩევნია ყველა კალოს პურს. 2 კალო და საწნახელი არ 
გამოკვებავს მათ და ღვინო უმტყუნებს მათ. 3 არ იცხოვრებენ 
უფლის ქვეყანაში; ეფრემი ეგვიპტეში დაბრუნდება და 
უწმიდურს შეჭამენ აშურში. 4 არ დაუღვრიან უფალს ღვინოს და 
თავიანთი მსხვერპლით არ აამებენ მას; მათი პური 
მგლოვიარეთა პურივით იქნება; ყოველი მისი მჭამელი 
გაუწმიდურდება, რადგან ეს პური მხოლოდ მათთვის არის, და 
არ შედის საუფლო სახლში. ? რას იზამთ დღესასწაულის დღეს 
და საუფლო ზეიმის დღეს? 9 რადგან, აჰა, წაუვლენ აოხრებას, 
მაგრამ ეგვიპტე თავს მოუყრის მათ და მოფი დამარხავს მათ; 
მისი ვერცხლეულის საგანძურს ეკალ-ბარდები დაიმკვიდრებენ 
და ნარ-ეკალი ამოვა მის კარვებში. ” დადგა განკითხვის 
დღეები, დადგა ნაცვალგების დღეები. იცოდეს ისრაელმა! 
ბრიყვი იყო წინასწარმეტყველი, შეშლილი იყო სულის კაცი, 
შენს დიდ ცოდვებზე და დიდ მტრობაზე რომ ლაპარაკობდა? 8 
ეფრემის - ჩემი ღმერთის ერის მცველი წინასწარმეტყველია. 
ყველა გზაზე ხაფანგია დაგებული და მხოლოდ მტრობაა მისი 
ღმერთის სახლში. ? ღრმად გაირყვნენ, როგორც გიბყას 
დღეებში; მაგრამ ის გაიხსენებს მათ უკეთურებას და 
მოჰკითხავს ცოდვებს. 19 ყურძენივით ვიპოვე უდაბნოში 
ისრაელი; როგორც პირველი ნაყოფი ლეღვის ხეზე, როგორც 
მისი ნათავარი, ისე მივიჩნიე თქვენი მამა-პაპა; მაგრამ ბაყალ- 
ფეღორთან წავიდნენ ისინი, სირცხვილს შესწირეს თავი და 
ვინც შეიყვარეს, მათსავით საძაგლები შეიქნენ. 11 ეფრემი - 
ჩიტივით გაფრინდება მისი დიდება! არც შობა, არც 
ორსულობა, არც მუცლადღება! 12 თუმცა გაზრდიან შვილებს, 
მაგრამ წავართმევ მათ; ერთი კაციც აღარ დარჩება; და ვაი 
მათ, თუ მივატოვე! 13 ეფრემი ვიხილე როგორც მდელოზე 
დარგული ტვიროსი; მაგრამ ეფრემი მკვლელს გაუყვანს თავის 


შვილებს. 14 მიეცი მათ, უფალო, რაც უნდა მიგეცა; მიეცი 
მოწყვეტილი მუცელი და გამშრალი მკერდი. 12 გილგალშია 
მთელი მათი ბოროტება; იქ შევიძულე ისინი მათი ავი 
საქმეების გამო; ჩემი სახლიდან გავყრი მათ და აღარასოდეს 
შევიყვარებ; განდგომილია ყველა მისი მთავარი. 15 
დაჩეხილია ეფრემი, გამხმარია მისი ფესვები, აღარ გამოიღებს 
ნაყოფს; კიდეც რომ შობონ, მოვაკვდინებ მათი საშოს 
სანატრელ ნაშიერს. 17 მოიშორებს მათ ჩემი ღმერთი, რადგან 
არ გაუგონეს მას; და ხალხთა შორის ხეტიალს მოჰყვებიან. 


თავი 10 


1 დაცარიელებული ვენახია ისრაელი, ნაყოფსაც თავის მსგავსს 
იძლევა; რა უხვი ნაყოფიც ჰქონდა, ასევე გააუხვა 
სამსხვერპლოები; რა კარგი მიწაც ჰქონდა, ასევე დაამშვენა 
სვეტები. 2 ორგულნი არიან, მაგრამ ახლა კი მსჯავრი 
დაედებათ; შემუსრავს მათ სამსხვერპლოებს, დალეწავს მათ 
სვეტებს. 32 რადგან ახლა ამბობენ, მეფე არა გვყავსო, რადგან 
უფლის არ გვეშინიაო; მეფემ კი - რა უნდა გვიყოსო მეფემ. 4 
მხოლოდ სიტყვებს ლაპარაკობენ, ცრუდ ფიცულობენ აღთქმის 
დადებისას; აღმოცენდება მსჯავრი, როგორც შხამიანი ბალახი 
ყანის ხნულებში. ? შეშინდებიან სამარიის მცხოვრებნი ბეთ- 
ავენის ხბოების გამო, რადგან იგლოვებენ მას მისი ერი და 
მისი ქურუმები, მისით ხომ ხარობდნენ; გამოიგლოვენ მის 
დიდებას, რადგან განეშორა მას. 9 თავად მას კი იარებ მეფეს 
მიართმევენ ძღვნად; სირცხვილი აიტანს ეფრემს და ისრაელს 
შერცხვება თავისი განზრახვისა. 7 გაქრება სამარია თავისი 
მეფითურთ როგორც ქაფი წყლის ზედაპირზე. 8 განადგურდება 
ავენის გორაკები - ისრაელის ცოდვა; ნარ-ეკალი და ძეძვი 
ამოვა მათ სამსხვერპლოებზე და ეტყვიან მთებს: 
გადაგვეფარეთო და ბორცვებს - თავზე დაგვემხეთო! 7? გიბყას 
დღეებიდან მოყოლებული სცოდავ, ისრაელო! იქ დგანან; არ 
მიწვდენიათ მათ გიბყაში ბოროტეულთა წინააღმდეგ 
გალაშქრება. 19 ჩემი ნებისაებრ დავსჯი მათ; შეიკრიბებიან მათ 
წინააღმდეგ ხალხები, როცა შეპყრობილნი იქნებიან ორმაგი 
უკეთურების გამო. 11 გაწვრთნილი ხბოა ეფრემი, ლეწვას 
შეჩვეული; მე თავად გადავივლი მის სქელ ქედზე და გავხედნი 
ეფრემს; იუდა შეუდგება ხვნას, იაკობი კი დაუფარცხავს. 12 
თესეთ თქვენთვის სიმართლე და მოიმკით წყალობას, გატეხეთ 
თქვენთვის ყამირი, დროა უფლის ძიებისა, ვიდრე მოვიდოდეს 
და სიმართლეს გაწვიმებდეთ. 13 თქვენ ხნავდით ბოროტს და 
იმკიდით უსამართლობას; ჭამდით სიცრუის ნაყოფს, რადგან 
ესავდით თქვენს გზას, თქვენი მეომრების სიმრავლეს. 14 


აურზაური ატყდება შენს ხალხში და ყველა შენი ციხე-სიმაგრე 
დაიქცევა; როგორც შალმანმა დააქცია ბეთ-არბელი ბრძოლის 
დღეს, როდესაც დედა აკუწეს შვილებთან ერთად. 15 ასე 
დაგმართებთ თქვენ ბეთელი თქვენი უზომო ბოროტებისთვის. 
ამოვა ცისკრის ვარსკვლავი და აღარ იქნება ისრაელის მეფე. 


თავი 11 


1 როცა ყრმა იყო ისრაელი და მიყვარდა იგი, ეგვიპტიდან 
გამოვიხმე ჩემი ძე. 2 რაც უფრო ვუხმობდი მას, მით უფრო 
გარბოდა ჩემგან, რომ მსხვერპლი შეეწირა ბაალებისთვის და 
კერპებისთვის საკმეველი ეკმია. 3 მე ვასწავლე ეფრემს 
სიარული; ჩემს მკლავებზე მყავდა აყვანილი, მაგრამ არ 
იცოდნენ, რომ ვკურნავდი “ ვიზიდავდი მათ ადამიანური 
გრძნობის საკვრელებით, სიყვარულის ძაფებით; ლაგმის 
ჩამომგდებივით ვიყავი მათთვის მათი ყბებიდან, მათზე ვიყავი 
გადმოხთილი და ვკვებავდი მათ. ? არ გაბრუნებულან ეგვიპტის 
ქვეყნისკენ, მაგრამ აშური იქნება მათი მეფე, რადგან არ 
ინდომეს ჩემკენ მობრუნება. 9 მახვილი დატრიალდება მის 
ქალაქში და მუსრს გაავლებს მის მრჩევლებს. შთანთქავს მათ 
ავი განზრახვების გამო. 7 მიდრეკილია ჩემგან განდგომად 
ჩემი ერი, უღლისკენ მოუწოდებენ, მაგრამ არავინ 
გადმოუგდებს მას. 8 როგორ გაგიმეტო, ეფრემ? როგორ 
გაგწირო, ისრაელ? როგორ გაგიმეტო ადმასავით? როგორ 
მოგექცე ცებოიმივით? გადამიბრუნდა გული, ერთიანად 
ამიტანა სიბრალულმა. 9? აღარ ავინთები რისხვით, აღარ 
აღვიძრები ეფრემის დასაღუპად, რადგან ღმერთი ვარ მე და 
არა კაცი; მე წმიდა ვარ თქვენ შორის და რისხვით არ მოვალ. 
19 უფალს გაჰყვებიან; ლომივით ბრდღვინავს ის და როცა 
დაიწყებს ბრდღვინვას, შიშით წამოვლენ დასავლეთიდან 
შვილები. 11 შიშით წამოვლენ, როგორც ჩიტები, ეგვიპტიდან 
და, როგორც მტრედები, აშურის ქვეყნიდან; და დავასახლებ 
მათ თავიანთ სახლებში, ამბობს უფალი. 12 შემომეხვია 
სიცრუით ეფრემი და ტყუილით ისრაელის სახლი; ჯერ კიდევ 
ღმერთთან არის იუდა და ერთგულია წმიდათა მიმართ. 


თავი 12 


1 ეფრემი მწყემსავს ქარს და ხორშაკს ედევნება; დღითი დღე 
ამრავლებს ტყუილს და ძალადობას; აშურთან შეკრა კავშირი 
და ზეთი ეგვიპტეში მიაქვს. 2 დავა აქვს უფალს იუდასთან და 
მოჰკითხავს იაკობს მის საქციელს; მის საქმეთაებრ მიაგებს 
მას. 3 დედის საშოში ქუსლზე მოეჭიდა თავის ძმას, 
მოღონიერდა და ღმერთს შეერკინა. 4 შეერკინა ანგელოზს და 
სძლია, თუმცა ტირილით ემუდარებოდა. ბეთელში გვიპოვის 
ჩვენ და დაგველაპარაკება. ? უფალია ცაბაოთ ღმერთი, 
უფალია მისი სახელი. 65 შენ კი შენი ღვთისკენ მიიქეცი, 
ერთგულება და სამართალი დაიცავი და შენს ღმერთს ესავდე 
მუდამ. 7 ქანაანელია, მატყუარა სასწორი რომ უჭირავს ხელში, 
და ჩაგვრა უყვარს. 8 თქვა ეფრემმა: აჰა, ხომ გავმდიდრდი და 
მოვიხვეჭე დოვლათი; მთელ ჩემს ნამუშაკევში ვერ მიპოვნიან 
დანაშაულს, რომ რამეში შემეცოდოს. 9? მე, უფალი, თქვენი 
ღმერთი ვარ ეგვიპტის ქვეყნიდან მოყოლებული; კვლავ 
დაგასახლებთ კარვების ქვეშ, როგორც დღესასწაულის 
დღეებში. 19 მე ველაპარაკებოდი წინასწარმეტყველთ და მე 
გავამრავლე ხილვები; წინასწარმეტყველთა პირით იგავურად 
ვლაპარაკობდი. 11 თუ იყვნენ კერპები გალაადში, ნამდვილად 
გაცამტვერდნენ ისინი; გილგალში ხარებს სწირავდნენ 
მსხვერპლად, მათი სამსხვერპლოებიც ქვის გროვასავით ყრია 
ყანის ხნულებში. 12 გაიქცა იაკობი არამის ყანებში და 
შრომობდა ისრაელი ცოლის გულისთვის; ცოლის გულისთვის 
იცავდა ფარას. 13 წინასწარმეტყველის მეშვეობით ამოიყვანა 
უფალმა ისრაელი ეგვიპტიდან და წინასწარმეტყველის 
მეშვეობით იყო დაცული. 1“ მწარედ გააჯავრა ეფრემმა თავისი 
უფალი. ამიტომაც მასზევე დაანთხევს მის დაღვრილ სისხლს 
და მოჰკითხავს მის სასირცხო საქმეებს. 


თავი 13 


1 როცა დასძრავდა სიტყვას ეფრემი, შიშის ზარი იყო; იგი 
აღზევდა ისრაელში, მაგრამ დადანაშაულდა ბაალის გამო და 
მოკვდა. ? ახლა უმატეს ცოდვას; ჩამოისხეს ქანდაკნი 
ვერცხლისგან, ოსტატურად, კერპები, რომელთაც ყოველი 
მჭედელი აკეთებს; ისინი ამბობენ მათზე: კაცის შემწირველნი 
ხბოებს კოცნიანო! 3 ამიტომაც დილის ნისლივით იქნებიან 
ისინი და ცვარივით, ადრე რომ ქრება; კალოდან ქარისგან 
ახვეტილ ბზესავით და საკვამურიდან ადევნილი კვამლივით. “შ 
მე ვარ უფალი, თქვენი ღმერთი ეგვიპტის ქვეყნიდან 
მოყოლებული, სხვას არავის იცნობთ ჩემს გარდა და არავინაა 
მხსნელი. ? მე გიცნობდი შენ უდაბნოში, მცხუნვარე მიწაზე. 9 
როცა საძოვრები გაუჩნდათ და გაძღნენ, გადიდგულდნენ, 
ამიტომაც დამივიწყეს მე. 7 მე კი ლომად ვექცევი მათ, 
ვეფხვივით ჩავუსაფრდები გზაზე. 8 ბელებწაგვრილი დათვივით 
დავეცემი თავს, შევუნგრევ გულისფიცარს და, როგორც ლომი, 
შევჭამ მათ; ველის მხეცები დაგლეჯენ მათ. 7? თავი წაიწყმიდე, 
ისრაელ, რადგან მხოლოდ ჩემშია შენი შეწევნა! 19 სადა არის 
ახლა შენი მეფე, რომ გიხსნას ყოველ შენს ქალაქში? ან შენი 
მსაჯულნი, რომლებზეც ამბობდით: მომეცი მეფე და 
მთავრებიო? 11 მე მოგეცით მეფე განრისხებისას და 
წაგართმევთ გულისწყრომაში. 12 შეფუთულია ეფრემის 
უკეთურებანი, გადანახულია მისი ცოდვები. 13 მშობიარის 
ტკივილები ეწევა მას; უგუნური შვილია, თორემ არ 
დაყოვნდებოდა საშოს კარებთან. 14 ჯოჯოხეთის ხელიდან 
გამოვისყიდი მათ, სიკვდილისგან ვიხსნი. სად არის შენი 
ნესტარი, სიკვდილო? სად არის შენი ძლევა, ჯოჯოხეთო? 
შებრალება მიეფარა ჩემს თვალს! 15 თუმცა განივრცო ეფრემი 
ძმათა შორის, მაგრამ დაუბერავს აღმოსავლეთის ქარი, 
უფლის ქარი ამოვარდება უდაბნოდან და დაშრება მისი წყარო 
და დანდება მისი სათავე; ის გაძარცვავს ყოველნაირ ძვირფას 
ჭურჭელთა საგანძურს. 165 მსჯავრი დაედება სამარიას, რადგან 


აუჯანყდა თავის ღმერთს. მახვილით დაეცემიან, მათი ბავშვები 
აიკუწებიან და მათი ორსულნი გაიფატრებიან. 


თავი 14 


1 მოიქეც, ისრაელ, უფლისკენ, შენი ღვთისკენ, რადგან 
წაფორხილდი შენს უკეთურებაზე. 2 შეიგონეთ სიტყვები და 
მიიქეცით უფლისკენ. უთხარით, სრულიად აგვხადე-თქო 
უკეთურება, მიითვალე სიკეთე და ხბოების ნაცვლად ჩვენს 
ბაგეებს შემოგწირავთ-თქო მსხვერპლად. 3 ვეღარ გვიხსნის- 
თქო აშური, ცხენებზე აღარ ავმხედრდებით და ჩვენს 
ღმერთებად აღარ შევრაცხავთ-თქო ჩვენსავე ნახელავს, 
რადგან მხოლოდ შენში ჰპოვებს შებრალებას ობოლი. 43 
განვკურნავ მათ განდგომილებისგან და ნებისაებრ შევიყვარებ 
მათ, რადგან გაივლის ჩემი რისხვა მათდამი. ? ვიქნები ცვარი 
ისრაელისთვის; აყვავდება როგორც შროშანი და ლიბანივით 
გაიდგამს ფესვებს. 9 განზე წავლენ მისი რტოები, ზეთისხილის 
ბრწყინვალება ექნება და ლიბანის სურნელი. ” დაბრუნდებიან 
მის ჩრდილში მსხდომარენი; სიცოცხლეს მიანიჭებენ ხორბალს 
და ვაზივით აყვავილდებიან; ლიბანის ღვინოსავით გაითქვამს 
სახელს. 8 რაღა მესაქმება, ეფრემ, კერპებთან? მე შევიწყნარე 
და მივხედავ მას; მე ამწვანებული ალვა ვარ, ჩემგან გექნება 
შენ ნაყოფი. 7? ვინც ბრძენია, შეიგნოს ეს; ვინც გონიერია, 
იცოდეს ეს, რადგან სწორია უფლის გზები და მართალნი 
ადგანან მას, განდგომილნი კი ფორხილობენ მასზე. 


იოველი 


თავი 1 


1 უფლის სიტყვა, რომელიც იყო იოველ ფეთუელის ძის 
მიმართ: ? ისმინეთ ეს, უხუცესებო! ყური დაუგდეთ ყველამ, 
ქვეყნის მკვიდრნო! თუ მომხდარა ეს თქვენს დროს ან თქვენი 
მამა-პაპის დროს? 3 უამბეთ თქვენს შვილებს, თქვენმა 
შვილებმა თავიანთ შვილებს, მათმა შვილებმა კი სხვა თაობას: 
4 მუხლუხოს გადარჩენილი კალიამ შეჭამა, კალიას 
გადარჩენილი კუტკალიამ შეჭამა, კუტკალიას გადარჩენილი 
ბოცომკალმა შეჭამა. ? გაიღვიძეთ, ლოთებო! იტირეთ და 
ივალალეთ, ღვინის მსმელნო, ყურძნის წვენის გამო, ბაგეს 
რომ მოგწყვიტეს! 9 რადგან მოადგა ჩემს ქვეყანას ძლიერი და 
ურიცხვი ხალხი, კბილები მისი ლომის კბილებია, ყბები ძუ 
ლომისა აქვს. 7 გამიჩანაგა ვენახი და გადამიხმო ლეღვი, 
ქერქი გააძრო და მიაგდო; გაუფითრდა ტოტები. 3 იტირე 
ძაძით მოსილი ქალწულივით, სიყრმის ქმარს რომ დასტირის! 9 
შეწყდა შესაწირავი და საღვრელი უფლის სახლში; გოდებენ 
მღვდლები, უფლის მსახურნი. 19 გაჩანაგდა ყანები, გოდებს 
მიწა, რადგან გაოხრდა ხორბალი, გაშრა ღვინო, გახმა 
ზეთისხილი. 11 გაწბილდნენ მხვნელები, მოთქვამენ 
მიწისმუშაკები პურზე და ქერზე, რადგან დაიღუპა სამკალი. 12 
გადახმა ვაზი და დაჭკნა ლეღვი, გახმა მინდორში ბროწეული, 
ფინიკი, ვაშლი და მთელი ხეხილი. ამიტომაც გაუშრა 
სიხარული ადამის ძეს. 13 შემოირტყით ჯვალო და იგლოვეთ, 
მღვდლებო! ივალალეთ, სამსხვერპლოს მსახურნო! წადით, 
ჯვალოში გაათიეთ ღამე, ჩემი ღვთის მსახურნო! რადგან 
შეწყდა თქვენი ღვთის სახლში შესაწირავი და საღვრელი. 14 
დათქვით მარხვა, გამოაცხადეთ ჯარობა. შეყარეთ უხუცესნი, 
ქვეყნის ყოველი მკვიდრი უფლის, თქვენი ღვთის ტაძართან და 
უფალს შეღაღადეთ. 12 ვაი ჩვენს დღეს! რადგან ახლოვდება 


უფლის დღე და დაქცევასავით მოდის უზენაესისგან. 15 განა 
ჩვენს თვალწინ არ შეწყდა საზრდო და უფლის სახლში - 
სიხარული და ლხინი! 17 ჩალპა მარცვალი კოლბოხების ქვეშ, 
დაცარიელდა კალოები, დაინგრა ბეღლები რადგან გადახმა 
პური. 18 რად კვნესის პირუტყვი, რად ბღავის ნახირი? რადგან 
აღარ აქვთ საძოვარი, ცხვრის ფარაც შეშფოთებულია. 19 შენ 
შეგღაღადებ, უფალო, რადგან ცეცხლმა გადაჭამა უდაბნოს 
საძოვრები, ალმა გადაბუგა მინდვრის ხეები. 29 ველის 
მხეცებიც შენ შემოგყურებენ, რადგან დაიშრიტა წყლის 
სათავეები და ცეცხლმა გადაჭამა უდაბნოს საძოვრები. 


თავი 2 


1 ჩაბერეთ საყვირს სიონზე, დაეცით ყიჟინა ჩემს წმიდა მთაზე! 
დაე, შეძრწუნდნენ ქვეყნის მკვიდრნი, რადგან უფლის დღე 
მოდის, ახლოვდება. 2 დღე ბნელი და უკუნი, დღე ღრუბლიანი 
და ჯანღიანი! ბინდივით ეფინება მთებს უშტი და უშქარი, 
ძლიერი ხალხი, რომლის მსგავსი არ ყოფილა დასაბამიდან 
და არც მის მერე იქნება მომავალ თაობებში. 3 მის წინ ცეცხლი 
ჭამს, მის უკან ალი ბუგავს; მის წინ მიწა ედემის ბაღივითაა, მის 
უკან უკაცრიელი უდაბნოა, ვერავინ დააღწევს თავს. “ ცხენების 
რემას ჰგვანან და მხედრებივით მიჰქრიან; 2 ეტლებივით 
მიგრიალებენ მთათა მწვერვალებზე. ჩალის მჭამელი ცეცხლის 
ალივით გრიალებენ, როგორც ძლიერი ხალხი, საბრძოლოდ 
დარაზმული. 9 მის წინაშე ძრწიან ხალხები, ყველას ფერი 
მისდის. 7 ფალავნებივით დარბიან, მეომრებივით ადიან 
გალავანზე და თითოეული თავის გზას მიჰყვება და არ 
ბრკოლდებიან გზაში. 8 ერთმანეთს არ ეხლებიან, თითოეული 
თავის ბილიკზე მიდის; შუბებზე ეცემიან, მაინც არ იხევენ უკან. 
?–? ქალაქში ნავარდობენ, გალავანზე დარბიან, 
სახლებშიჭრებიან, სარკმლებიდან მიძვრებიან ქურდებივით. 19 
მიწა ტორტმანებს მათ წინაშე, ცა ირყევა, ბნელდება მზე და 
მთვარე, ვარსკვლავებს ეკარგებათ შუქი. 11 უფალმა გამოსცა 
ხმა თავისი მხედრობის წინაშე. რადგან დიდზე დიდია მისი 
ბანაკი, რადგან ძლიერია სიტყვის ამსრულებელი, რადგან 
დიდია უფლის დღე და ძალზე საშინელი, ვინ გაუძლებს მას? 12 
ახლაც ამბობს უფალი: მოიქეცით ჩემკენ მთელი გულით, 
მარხვით და მოთქმა-გოდებით. 13 გულები დაიგლიჯეთ და არა 
სამოსელი, დაუბრუნდით უფალს, თქვენს ღმერთს; მოწყალე 
და შემბრალებელია იგი, სულგრძელი და მრავალმადლიანი, 
და ნანობს ბოროტის ქმნას. 1“ ვინ იცის, კიდევ შეინანოს და 
მოიტოვოს კურთხევა, შესაწირავი და საღვრელი უფლისთვის, 
თქვენი ღვთისთვის. 12 ჩაბერეთ საყვირს სიონზე, დათქვით 
მარხვა და გამოაცხადეთ ჯარობა. 15 შეჰყარეთ ერი, მოიწვიეთ 


საკრებულო, შეკრიბეთ უხუცესობა, შეყარეთ ჭაბუკები და 
ძუძუთა ბავშვები! გამოვიდეს სიძე თავისი პალატიდან და 
პატარძალი - სანთიობოდან! 17 ატირდებიან კარიბჭესა და 
სამსხვერპლოს შორის მღვდლები, უფლის მსახურნი, და 
იტყვიან: შეიწყალე, უფალო, შენი ერი! ნუ გახდი სასირცხვოოდ 
შენს სამკვიდროს, ნუ ჩააგდებ ხალხების ყბაში! რატომ უნდა 
ილაპარაკონ: აბა, სად არისო მათი ღმერთი? 18 
გამოესარჩლება უფალი თავის ქვეყანას და დაინდობს თავის 
ერს. 19 მიუგებს უფალი და ეტყვის თავის ერს: აჰა, გიგზავნი 
პურს, ღვინოსა და ზეთს, და გაძეხით ამით; სასირცხოდ აღარ 
გაგხდით ხალხების თვალში. 29 ამ ჩრდილოელსაც 
მოგაშორებთ და შევყრი ურწყავ და უკაცრიელ ქვეყანაში, მის 
წინა რიგებს - აღმოსავლეთის ზღვაში, უკანა რიგებს - 
დასავლეთის ზღვაში. აუვა სუნი და ამყრალდება, რადგან ცუდი 
საქმეები აქვთ ჩადენილი. 21 ნუ გეშინია, მიწავ, იხარე და 
იმხიარულე, რადგან დიდი საქმეები მოიმოქმედა უფალმა. 22 
ნუ გეშინიათ, ველის მხეცებო, რადგან ამოვა ბალახი უდაბნოს 
საძოვრებზე, რადგან ნაყოფს გამოიღებს ხე; ლეღვი და ვაზი 
გამოსცემენ თავიანთ დოვლათს. 23 სიონის ძენო, იხარეთ და 
იმხიარულეთ უფლის, თქვენი ღვთის გამო, რადგან მოგცემთ 
სიმართლის მოძღვარს, გამოგიგზავნის საადრეო და საგვიანო 
წვიმას, წინანდებურად. 24 აივსება ბეღლები ხორბლით და 
გალიცლიცდება კოდები ღვინით და ზეთით. 25 აგინაზღაურებთ 
იმ წლებს, რომლებიც შეჭამეს კალიამ, კუტკალიამ, 
ბოცომკალმა და მუხლუხომ - ჩემმა ლაშქარმა, რომელიც 
მოგისიეთ. 29 ჭამეთ და დაძეხით და ადიდეთ უფლის, თქვენი 
ღვთის სახელი, რომელიც საკვირველად გექცევათ, და არ 
შერცხვება ჩემი ერი უკუნისამდე. 27 მიხვდებით, რომ მე 
ისრაელის შუაგულში ვარ, რომ მე ვარ უფალი, თქვენი ღმერთი 
და სხვა არავინ არის, და რომ არ შერცხვება ჩემი ერი 
უკუნისამდე. 28 ამის შემდეგ მოვაფენ ჩემს სულს ყოველ 
ხორციელზე და გაქადაგდებიან თქვენი ვაჟები და ასულები; 
თქვენი უხუცესები ნახავენ სიზმრებს და ჭაბუკები ხილვებს 
იხილავენ. 2? თქვენს ყმებზეც და მხევლებზეც მოვაფენ იმ დღეს 


ჩემს სულს. 39 გამოვაჩენ ნიშნებს ცაზე და მიწაზე: სისხლს, 
ცეცხლს და კვამლის სვეტებს. 31 მზე დაბნელდება და მთვარე 
გასისხლიანდება, სანამ დადგებოდეს უფლის დღე, დიდი და 
საშინელი. 32 ყველა, ვინც კი ახსენებს მაშინ უფლის სახელს, 
გადარჩება, რადგან სიონის შთაზე და იერუსალიმში იქნება 
ხსნა მათთვისაც, ვისაც უფალი მოუხმობს, როგორც ნათქვამი 


აქვს უფალს. 


თავი 3 


1 რადგან იმ დღეებში და იმხანად იქნება, რომ დავაბრუნებ 
დატყვევებულ იუდას და იერუსალიმს. 2 შევკრებ ყველა ხალხს 
დააჩავიყვან იოშაფატის ველზე; იქ განვსჯი მათ ჩემი ერის 
გამო, ჩემი სამკვიდრო ისრაელის გამო, რომ გაფანტეს იგი 
ხალხებს შორის და დაინაწილეს ჩემი ქვეყანა. 3 წილი ჰყარეს 
ჩემს ერზე, ყმაწვილი მეძავზე გაცვალეს, ყმაწვილქალი 
ღვინოზე გაყიდეს და სვამდნენ. “ რა გინდათ ჩემგან, ტვიროსო 
და ციდონო და ფილისტიმის მხარეებო? სამაგიერო ხომ არ 
გინდათ მიზღათ? თუ ამას მიპირებთ, ადვილად და მალევე 
მოვაქცევ თქვენს თავზე თქვენსავე შურისგებას. ? იმის გამო, 
რომ ჩემი ვერცხლი და ოქრო გაქვთ წაღებული და თქვენს 
ტაძრებში გაქვთ შეზიდული ჩემი რჩეული განძეული. 9 
იონელებს მიყიდეთ იუდასა და იერუსალიმის შვილები, რომ 
მოგეშორებინათ ისინი თავიანთ საზღვრებს. 7 აჰა, აღვძრავ 
მათ იმ ადგილიდან, სადაც გაყიდეთ, და თქვენს თავზე 
მოვაქცევ თქვენსავე შურისგებას. 8 მივყიდი თქვენს ვაჟებს და 
ასულებს იუდაელთ და ისინი მიჰყიდიან მათ შებაელებს, 
შორეულ ხალხს, როგორც ნათქვამი აქვს უფალს. 9 
გამოაცხადეთ ეს ამბავი ხალხებში, განემზადეთ ომისთვის, 
აღძარით გმირები, რომ ფეხზე დადგეს ყველა მეომარი. 19 
სახნისებისგან მახვილები გამოჭედეთ, თოხებისაგან - შუბები! 
უძლურმა თქვას: ძლიერი ვარო! 11 იჩქარეთ, დაიძარით, 
ხალხებო, ყოველი მხრიდან და შეგროვდით! იქ მიავლინე, 
უფალო, შენი გმირები! 12 გაიღვიძონ ხალხებმა და მიაშურონ 
იოშაფატის ველს, რადგან იქ დავჯდები, რომ განვსაჯო ყველა 
ხალხი, ვინც კი გარშემოა. 13 გაამზადეთ ნამგლები, რადგან 
მოწეულია სამკალი. წადით, ჩადით, რადგან აივსო საწნახელი, 
გალიცლიცდა კოდები, რადგან გამრავლდა მათი ბოროტება. 
14 ურდოები აწყდებიან განგების ველს, რადგან ახლოვდება 
უფლის დღე განგების ველზე. 1წ მზე და მთვარე დაბნელდება, 
ვარსკვლავებს წაერთმევათ შუქი. 10 იგრგვინებს უფალი 


სიონიდან და ხმას გამოსცემს იერუსალიმიდან; შეირყევა ცა და 
მიწა, მაგრამ უფალი დაიცავს თავის ერს და დაიფარავს 
ისრაელიანებს. 17 მაშინ მიხვდებით, რომ მე ვარ უფალი, 
თქვენი ღმერთი, სიონზე, ჩემს წმიდა მთაზე, დავანებული; 
გახდება იერუსალიმი საწმიდარი და ვეღარასოდეს შევა იქ 
უცხოთესლი. 18 იმ დღეს გადმოჩქეფს მთებიდან შანარი და 
რძე გადმოიღევრება; წყალი იდინებს იუდას ყოველ ხევში, 
წყარო გამოვა უფლის სახლიდან და აავსებს შიტიმის ხევს. 19 
გაუკაცურდება ეგვიპტე და უდაბნოდ იქცევა ედომი, რადგან 
ჩაგრავდნენ იუდაელებს: უბრალო სისხლს ღვრიდნენ მათ 
ქვეყანაში. 2? უკუნისამდე დარჩება იუდა და თაობიდან 
თაობამდე - იერუსალიმი. 21 ავიღებ მათ სისხლს, ჩემგან 
აუღებელს, და სიონზე დაივანებს უფალი. 


ამოსი 


თავი 1 


1 ამოსის, თეკოაყელი მწყემსის სიტყვები, რომლებიც იხილა 
მან ისრაელის გამო იუდას მეფის ყუზიას დროს და ისრაელის 
მეფის იერობოამ იოაშის ძის დროს, მიწისძვრამდე ორი წლით 
ადრე. 2? თქვა: უფალი იგრგვინებს სიონიდან და ხმას 
გამოსცემს იერუსალიმიდან; ატირდებიან მწყემსთა საძოვრები 
და გახმება ქარმელის მწვერვალი. 3 სამ დანაშაულს ვაპატიებ 
დამასკოს, მეოთხეს აღარ ვაპატიებ, რადგან რკინის უროებით 
ნაყავდნენ გალაადს. “ ცეცხლს შევუნთებ ხაზაელის სახლს და 
ცეცხლი შეჭამს ბენ-ჰადადის დარბაზებს. ? დავლეწავ დამასკოს 
ურდულებს, ამოვძირკვავ ავენის ხეობის მკვიდრთ და ედენის 
სახლის კვერთხისმპყრობელს; გადაიხვეწება არამის ხალხი 
კირში, ამბობს უფალი. 9 ასე თქვა უფალმა: სამ დანაშაულს 
ვაპატიებ ღაზას, მეოთხეს აღარ ვაპატიებ, რადგან 
დედაბუდიანად გადახვეწეს ისრაელი, რომ ედომს დარჩენოდა 
ქვეყანა. ” ცეცხლს წავუკიდებ ღაზის გალავანს და ცეცხლი 
შთანთქავს მის დარბაზებს. 8 ამოვძირკვავ აშდოდის მკვიდრთ 
და აშკელონელ კვერთხისმპყრობელს; ყეკრონზეც შევმართავ 
ხელს და საბოლოოდ გაწყდება ფილისტიმელთა ნატამალი, 
ამბობს უფალი. 9 ასე ამბობს უფალი: სამ დანაშაულს ვაპატიებ 
ტვიროსს, მეოთხეს აღარ ვაპატიებ, რადგან ტყვედ ჩაუგდეს 
მთელი ხალხი ედომს, აღარ გაიხსენეს ძმური აღთქმა. 19 
ცეცხლს წავუკიდებ ტვიროსის გალავანს და ცეცხლი შთანთქავს 
მის დარბაზებს. 11 ასე ამბობს უფალი: სამ დანაშაულს 
ვაპატიებ ედომს, მეოთხეს აღარ ვაპატიებ, რადგან მახვილით 
ხელში დევნიდა თავის ძმას, ჩაიხშო სიბრალული; მუდამ 
ბრდღვინავს რისხვით და ბრაზს ინახავს გულში. 12 ცეცხლს 
წავუკიდებ თემანს და ცეცხლი შთანთქავს ბოცრას დარბაზებს. 
13 ასე თქვა უფალმა: სამ დანაშაულს ვარტიებ ყამონელებს, 


მეოთხეს აღარ ვაპატიებ, რადგან ფატრავდნენ ორსულ ქალებს 
გალაადში, რომ გაეფართოებინათ თავიანთი საზღვრები. 14 
ცეცხლს წავუკიდებ რაბას გალავნებს და ცეცხლი შთანთქავს 
მის დარბაზებს ყიჟინით ბრძოლის დღეს, ქარბორბალათი 
ქარიშხლიან დღეს. 12 ტყვედ ჩავარდება მათი მეფე 
დიდებულებთან ერთად, ამბობს უფალი. 


თავი 2 


1 ასე ამბობს უფალი: სამ დანაშაულს ვაპატიებ მოაბს, მეოთხეს 
აღარ ვაპატიებ: კირად გამოწვა ედომის მეფის ძვლები. 2 
ცეცხლს წავუკიდებ მოაბს და შთანთქავს კერიოთის დარბაზებს; 
მოკვდება მოაბი აურზაურში, საომარ ყიჟინაში და საყვირის 
ხმაზე. 3 ამოვძირკვავ მსაჯულს მისი წიაღიდან და დავხოცავ 
ყველა მთავარს მასთან ერთად, ამბობს უფალი. “ ასე ამბობს 
უფალი: სამ დანაშაულს ვაპატიებ იუდას, მეოთხეს აღარ 
ვაპატიებ, რადგან უკუაგდეს უფლის რჯული და არ იცავენ მის 
წესებს; რადგან გზა-კვალი აურიეს მათ ცრუღმერთებმა, 
რომელთაც მათი მამა-პაპა მისდევდა. ? ცეცხლს წავუკიდებ 
იუდას და შთანთქაას იერუსალიმის დარბაზებს. 5 ასე ამბობს 
უფალი: სამ დანაშაულს ვაპატიებ ისრაელს, მეოთხეს აღარ 
ვაპატიებ, რადგან ვერცხლზე ჰყიდიან მართალს და ღარიბ- 
ღატაკს - წყვილი ხამლისთვის. 7 მიწის მტვერს ნატრულობენ 
უმწეოთა თავზე და გზიდან აცდენენ ბეჩავ ხალხს; შვილი და 
მამა ერთ ქალთან მიდიან ჩემი წმიდა სახელის შესალახავად. 8 
დაგირავებულ სამოსელზე განრთხმულან ყოველ 
სამსხვერპლოსთან და გამოძალულ ღვინოს სვამენ ღვთის 
სახლში. ? გავანადგურებ ამორეველს მის წინაშე, კედარივით 
რომ ამაღლდა და მუხასავით გამაგრდა; გავანადგურებ მაღლა 
მის ნაყოფს და დაბლა მის ფესვებს. 19 იმისთვის 
გამოგიყვანეთ ეგვიპტის ქვეყნიდან და ორმოცი წელი გატარეთ 
უდაბნოში, რომ დაგემკვიდრებინათ ამორეველთა ქვეყანა. 11 
შენს ძეთა შორის აღვძარი წინასწარმეტყველნი და შენს 
ყრმათა შორის - მოწმიდარნი; ასე არ იყო, ისრაელიანებო? 
ამბობს უფალი. 12 თქვენ კი ღვინოს ასმევდით მოწმიდარებს 
და უბრძანებდით წინასწარმეტყველთ, ნუ 
წინასწარმეტყველებთო! 13 აჰა, გადაგჯეგავთ, როგორც ძნებით 
სავსე ურემი ჯეგავს. 14 მკვირცხლი დაკარგავს სირბილის 
უნარს და ძლიერი ძალას ვერ მოიცემს; მამაცი კაცი თავს ვერ 
დაიხსნის. 12 მშვილდის მპყრობელი ვერ გაუძლებს, ვერც 


ფეხმარდი ვერ გადარჩება და ვერც მხედარი ვერ იხსნის თავს. 
16 გულმაგარიც კი მამაცთა შორის შიშველი გაიქცევა იმ დღეს, 
ამბობს უფალი. 


თავი 3 


1 ისმინეთ ეს სიტყვა, რომელიც თქვენზე თქვა უფალმა, 
ისრაელიანებო, მთელ მოდგმაზე, რომელიც ეგვიპტიდან 
გამოვიყვანე: 2 მხოლოდ თქვენ გცანით მთელი ქვეყნის 
მოდგმათა შორის, ამიტომაც მოგკითხავთ ყველა თქვენს 
დანაშაულს. 3 აბა, თუ ივლიან ორნი ერთად, თუ ერთმანეთში 
არ შეთანხმდნენ? 4 აბა, თუ ბრდღვინავს ლომი ტყეში, როცა 
ნადავლი არ ეგულება? თუ გამოსცემს ხმას ბოკვერი თავისი 
ბუნაგიდან, როცა არაფერი აქვს შესაპყრობი? ? აბა თუ 
გაებმება ჩიტი ბადეში, თუ მიწაზე მახე არ არის დაგებული? 9 
აბა, თუ ახმიანებულა ბუკი ქალაქში და ხალხს არ შეშინებია? 
თუ მომხდარა ქალაქში უბედურება უფლის უნებურად? 7 
რადგან არაფერს მოიმოქმედებს უფალი ღმერთი, თუ არა 
გაუცხადა თავისი საიდუმლო თავის მორჩილთ, 
წინასწარმეტყველთ. 8 ლომი ბრდღვინავს - ვინ არ შეშინდება! 
უფალი ღმერთი ლაპარაკობს - ვინ არ გაქადაგდება! 9 
გააგონეთ დარბაზებს აშდოდში და დარბაზებს ეგვიპტის 
ქვეყანაში, უთხარით: შეიკრიბენით სამარიის მთებზე და 
იხილეთ დიდი შფოთი მათ შორის და ძალადობა მის წიაღში! 
19 არ იციან სიმართლის ქმნა, ამბობს უფალი, ძარცვა-გლეჯით 
ავსებენ საგანძურებს თავიანთ დარბაზებში. 11 ამიტომ ასე 
ამბობს უფალი ღმერთი: მტერი შემოადგება ირგვლივ 
ქვეყანას, დაამხობს შენს ციხე-სიმაგრეს და დარბაზებს 
გაგიძარცვავს. 12 ასე ამბობს უფალი: როგორც მწყემსი 
გადაარჩენს ლომის ხახიდან ორ ბარკალს ან ყურის ნაგლეჯს, 
ასე გადარჩებიან ისრაელიანები, სამარიაში საწოლის კუთხეში 
მსხდომნი და დამასკოში სარეცელზე. 13 ისმინეთ და 
დაუმოწმეთ იაკობის სახლს, ამბობს უფალი ღმერთი, ცაბაოთ 
ღმერთი. 14 რადგან იმ დღეს, როცა მოვკითხავ ისრაელს მის 
შეცოდებებს და მოვკითხავ სამსხვერპლოთა გამო ბეთელში, 
მოეკვეთება რქები სამსხვერპლოს და მიწად დაემხობა. 12 
დავაქცევ ზამთრის სახლს ზაფხულის სახლთან ერთად, 


განადგურდება სპილოსძვლის სახლები და ბევრი სახლი 
აღიგვება, ამბობს უფალი. 


თავი 4 


1 ისმინეთ ეს სიტყვა, ბაშანის ფურებო, სამარიის მთებზე რომ 
ხართ, რომ ავიწროებთ ბეჩავთ და ჩაგრავთ ღარიბ-ღატაკთ, 
რომ ეუბნებით თქვენს პატრონებს: მოგვიტანე, რომ 
დავლიოთო! 2 დაიფიცა უფალმა ღმერთმა თავისი სიწმიდე და, 
აჰა, დაგიდგებათ დღე და თქვენ კაუჭებით წაგათრევენ და 
თქვენს შთამომავლებს თევზის ანკესებით. 3 ერთმანეთის 
მიყოლებით გახვალთ კედლის განანგრევში და დააგდებთ 
სასახლეს, ამბობს უფალი. “ წადით ბეთელში და შესცოდეთ; 
გილგალში ამრავლეთ ცოდვები, ყოველ დილას მიიტანეთ 
თქვენი მსხვერპლი და ყოველ მესამე დღეს თქვენი მეათედები. 
25 შესწირეთ სამადლობელი მსხვერპლი საფუვრიანიდან, 
გაახმაურეთ თქვენი ნებაყოფლობითი შესაწირი და ქვეყანას 
გააგებინეთ; რადგან ეს გიყვართ, ისრაელიანებო, ამბობს 
უფალი ღმერთი. 5 აკაწკაწებული კბილები მოგეცით ყველა 
თქვენს ქალაქში და უპურობა ყველა თქვენს ადგილზე, მაინც რ 
მოქცეულხართ ჩემკენ, ამბობს უფალი. 7 წვიმაც კი შეგიწყვიტე 
მკამდე სამი თვით ადრე; ვაწვიმებდი ერთ ქალაქზე და მეორე 
ქალაქზე არ ვაწვიმებდი; ერთი ყანა წვიმით ირწყვებოდა, 
მეორე ყანა კი, უწვიმარი, ხმებოდა. 8 მიეხეტებოდა ორი, სამი 
ქალაქი ერთ ქალაქში წყლის სასმელად და ვერ იკლავდნენ 
წყურვილს; მაინც არ მოქცეულხართ ჩემკენ, ამბობს უფალი. 3? 
მუსრი გაგავლეთ ჟანგით და სიყვითლით; თქვენი უამრავი 
ბაღები და ვენახები, ლეღვები და ზეთისხილი კალიამ 
გადაჭამა, და მაინც არ მოქცეულხართ ჩემკენ, ამბობს უფალი. 
19 შეგყარეთ ჭირი ეგვიპტის გზაზე, ვხოცავდი მახვილით 
თქვენს ყრმებს, როცა თქვენს ცხენებს ვიტაცებდი და თქვენი 
ბანაკების სიმყრალე თქვენს ნესტოებს მივაწვდინე; მაინც არ 
მოქცეულჰართ ჩემკენ, ამბობს უფალი. 11 დაგაქციეთ, როგორც 
ღმერთმა სოდომი და გომორი დააქცია, და მაინც არ 
მოქცეულხართ ჩემკენ, ამბობს უფალი. 12 ამიტომ ასე 
მოგექცევი, ისრაელ, და რაკი ამას დაგმართებ, გაემზადე შენი 


ღვთის შესახვედრად, ისრაელ! 13 რადგან, აჰა, მთათა 
გამომსახველი და ქარის შემქმნელი, კაცისთვის მისი ფიქრის 
გამომცხადებელი, ნათლის ბნელად გარდამქცეველი და 
ქვეყნის სიმაღლეთა გამთელავი! უფალი, ცაბაოთ ღმერთია 
მისი სახელი! 


თავი 5 


1 ისმინეთ ეს სიტყვა, რომელსაგ ვამბობ თქვენზე როგორც 
საგოდებელს, ისრაელის სახლო! 2 დაეცა, ვეღარ დგება 
ისრაელის ქალწული; მიწაზეა განრთხმული, არავინაა მისი 
წამომყენებელი! 3 რადგან ასე ამბობს უფალი ღმერთი: 
ქალაქს, ათასის გამომყვანს, ასიღა შერჩა და ასის გამომყვანს 
ათიღა შერჩა ისრაელის სახლიდან. “ რადგან ასე ეუბნება 
უფალი ღმერთი ისრაელის სახლს: მეძებეთ და ცოცხალი 
დარჩებით! ? ნუ ეძებთ ბეთელს და გილგალში ნუ მიდიხართ, 
ბერშებაში ნუ დაიარებით; რადგან დატყვევდება გილგალი და 
ბეთელი გაცამტვერდება. 9 ეძებეთ უფალი და ცოცხალი 
დარჩებით, რომ ცეცხლივით არ წაეკიდოს იოსების სახლს 
შთასანთქმელად, რადგან არავინ იქნება ჩამქრობი ბეთელში. 7 
სამართალს აბზინდად რომ აქცევთ და სიმართლეს მიწად რომ 
თელავთ! 8 რომელმაც შექმნა ხომლი და ორიონი, რომელიც 
წყვდიადს დილად გადააქცევს და დღეს ღამესავით აბნელებს, 
რომელიც უხმობს ზღვის წყლებს და მიწის პირზე მოაქცევს, 
უფალია მისი სახელი. ? დაქცევით დაატყდება თავს ძლიერს 
და ეწევა დაქცევა ციხე-სიმაგრეს. 19 შეიძულეს სამსჯავროში 
მამხილებელი და წრფელად მოუბარი შეიძაგეს. 11 ამიტომ, 
რაკი თრგუნავთ ბეჩავ ხალხს და უკანასკნელ ლუკმას აცლით, 
თლილი ქვებით ააგებთ სახლებს, მაგრამ იქ ვერ იცხოვრებთ; 
საუცხოო ვენახებს გააშენებთ, მაგრამ ვერ შესვამთ მათ 
ღვინოს. 12 რადგან ვუწყი უამრავი შენი დანაშაული და მძიმე 
ცოდვები: მართალს ავიწროებთ, ქრთამს იღებთ და 
სამსჯავროდან დევნით ღარიბ-ღატაკთ. 13 ამიტომაც დუმს 
ბრძენი კაცი ასეთ დროში, რადგან ეს ცუდი დროებაა. 14 ეძიეთ 
სიკეთე და არა ბოროტება, რათა ცოცხალი დარჩეთ; ცაბაოთ 
უფალიც თქვენთან იქნება, როგორც თქვენ ამბობთ. 12 
შეიძულეთ ბოროტი და კეთილი შეიყვარეთ; დაამკვიდრეთ 
სამსჯავროში სამართალი, ვინძლო შეიწყალოს უფალმა, 
ცაბაოთ ღმერთმა, იოსების ნატამალი! 15 რადგან ასე ამბობს 


უფალი, ცაბაოთ ღმერთი: ყველა ქუჩაზე გლოვა იქნება და 
იტყვიან ყველა შუკაში: ვაი, ვაი! მოუხმობენ მიწათმოქმედს 
საგოდებლად და საგლოვად - მოტირალებს. 17 ყველა ვენახში 
გლოვა იქნება; როცა მე გავივლი შენს წიაღში, ამბობს უფალი. 
18 ვაი, უფლის დღის მონატრულთ! რისთვის გინდათ უფლის 
დღე? ბნელია ის და არა ნათელი. 1? როგორც ლომისგან 
გაქცეულ კაცს დახვდება დათვი, ან სახლში მისული მიეყუდება 


კედელს და გველი უკბენს. 29 განა ბნელი არ არის უფლის დღე 
და არა ნათელი? წყვდიადია და შუქის ნატამალი არ არის 


მასში. 21 მძულს, მეზიზღება თქვენი დღესასწაულები და ვეღარ 
ვისუნთქავ თქვენს ზეიმებში! 22 აღარ ვიღებ თქვენს 
აღსავლენებს და ძღვენებს, ზედაც არ ვუყურებ ნასუქალ 
ხარებს, სამადლობელ მსხვერპლად რომ მწირავთ. 23 
განმარიდეთ თქვენი სიმღერების ხმაურს, თქვენი ქნარის ხმის 
მოსმენა აღარ მსურს. 24 წყალივით იდინოს სამართალმა და 
იყოს სიმართლე დაუწყვეტელ ნაკადულივით. 25 განა 
მოგქონდათ ჩემთან მსხვერპლი და ძღვენი ორმოცი წლის 
განმავლობაში უდაბნოში, ისრაელის სახლო? 29 დაატარებდით 
თქვენი მოლოქის და ქიუნის კარავს, თქვენს კერპებს, თქვენი 
ღმერთის რაფანის ვარსკვლავს, თქვენსავე ნაკეთებს. 27 
ამიტომაც დამასკოს იქით გადაგასახლებთ, ამბობს უფალი. 
ცაბაოთ ღმერთია მისი სახელი. 


თავი 6 


1 ვაი უზრუნველთ სიონზე და უდარდელთ სამარიის მთაზე, 
სახელოვანთ უპირველეს ხალხში, ვისთანაც მიდის ისრაელის 
სახლი! ? მოიარეთ ქალნე და ნახეთ, იქიდან დიდი ხამათისკენ 
გასწიეთ და ფილისტიმელთა გეთში ჩადით; ნუთუ თქვენზე 
უკეთესია ეს სამეფოები ან თქვენს საზღვრებზე ვრცელია მათი 
საზღვრები? 3 ხომ არ გგონია, დააცდევინო უბედურების დღეს 
ან დააჩქარო მძლავრობის მეუფება? 4? განისვენებენ 
სპილოსძვლის საწოლზე და ნებივრობენ თავიანთ 
სარეცლებზე; ფარის ცხვარსა და ბაგაზე დაბმულ ხბორებს 
ჭამენ. 2 ქნარს აჟღრიალებენ და დავითივით მგალობელად 
მოაქვთ თავი. 9 სამსხვერპლო თასებიდან სვაშენ ღვინოს და 
საუცხოო ზეთით იპოხებიან, არ ადარდებთ იოსების უბედურება. 
7 ამიტომაც ტყვედ წავლენ ახლა, ტყვეთა თავში მოქცეულნი, 
და ნებიერთა სიხარულის ხმა შეწყდება. 8 დაიფიცა უფალმა 
ღმერთმა თავისი თავი, ამბობს უფალი, ცაბაოთ ღმერთი: 
მძულს იაკობის ამპარტავნობა და მეზიზღება მისი დარბაზები; 
ამიტომაც გავცემ ქალაქს და მის სისავსეს. ? მოხდება ისე, თუ 
ათი კაცი დარჩა ერთ სახლში, დაიხოცებიან ყველანი. 19 როცა 
ნათესავი თუ ჭირისუფალი აიღებს მათ, რომ სახლიდან 
გაიტანოს მათი ძვლები, და ეტყვის სახლის შიგნით მყოფს, თუ 
დაგრჩა ვინმეო, ისიც უპასუხებს: არავინო, უთხრას: ჩუმად! 
რადგან არ ეგების უფლის სახელის ხსენება. 11 რადგან, აჰა, 
უფალი ბრძანებს და დააქუცმაცებს დიდ სახლებს და 
გააცამტვერებს პატარა სახლებს. 12 თუ ურბენიათ ცხენებს 
კლდეზე, ან თუ უხნავთ ის ხარებით? თქვენ კი შხამად აქციეთ 
სამართალი და აბზინდად - სიმართლის ნაყოფი. 13 ჰე, 
ამაოებით მოხარულნო, რომ ამბობთ, განა ჩვენი ძალით არ 
შევიძინეთ რქებიო? 1“ რადგან, აჰა, აღვძრავ ხალხს შენ 
წინააღმდეგ, ისრაელის სახლო, ამბობს უფალი, ცაბაოთ 
ღმერთი, და მიგკუჭავს ხამათის მისადგომიდან უდაბნოს 
ხევამდე. 


თავი 7 


1 ასე მახილვინა უფალმა ღმერთმა: აჰა, შექმნა მან კალია 
გვიანი ბალახის ამოსვლისას, და აჰა, აღმოცენდა ბალახი 
სამეფო თიბვის შემდეგ. 2? როცა მოათავა ბალახის ჭამა მიწაზე, 
მე ვთქვი: უფალო ღმერთო, მომიტევე! რა გადაარჩენს 
იაკობს? რადგან ისედაც მცირეა-მეთქი. 3 გადაიფიქრა 
უფალმა, არ მოხდებაო, თქვა უფალმა. “ ასე მახილვინა 
უფალმა ღმერთმა: აჰა, მოუხმო უფალმა ღმერთმა ცეცხლის 
სასჯელს და შთანთქა მან დიდი უფსკრული და შთანთქა 
ყანები. 2 მე ვთქვი: უფალო ღმერთო! დააყენე. რა გადაარჩენს 
იაკობს? რადგან ისედაც მცირეა-მეთქი. 9 გადაიფიქრა 
უფალმა, არც ეს მოხდებაო, თქვა უფალმა ღმერთმა. 7 ასე 
მახილვინა: აჰა, დგას უფალი შვეულ კედელზე და შვეული 
უჭირავს ხელში. 8 მითხრა უფალმა: რას ხედავ, ამოს? 
ვუთხარი: შვეულს. თქვა უფალმა: აჰა, დავდებ შვეულს ჩემი 
ერის, ისრაელის, შუაგულში; მეტს აღარ ვაპატიებ მას. 3? 
გაუკაცურდება ისაკის გორაკები და ისრაელის საწმიდარები 
განადგურდება; მახვილით აღვდგები იერობოამის სახლის 
წინააღმდეგ. 19 შეუთვალა ამაციამ, ბეთილის მღვდელმა, 
იერობოამს, ისრაელის მეფეს: შეთქმულებას გიწყობს ამოსი 
შუაგულ ისრაელის სახლში; მიწა ვერ აიტანს მის სიტყვებს; 11 
რადგან ასე ამბობს ამოსი: მახვილით მოკვდება იერობოამი და 
ტყვედ წავაო ისრაელი თავისი ქვეყნიდან. 12 უთხრა ამაციამ 
ამოსს: მისანო, გაიქეცი იუდას ქვეყანაში, იქ ჭამე პური და იქ 
იწინასწარმეტყველე. 13 ბეთილში ნუღარ იწინასწარმეტყველებ, 
რადგან ის სამეფო საწმიდარია და სამეფო სახლი. 14 მიუგო 
ამოსმა ამაციას და უთხრა: მე არც წინასწარმეტყველი ვარ და 
არც წინასწარმეტყველის შვილი; მწყემსი ვარ მე და ლეღვის 
მომყვანი; 12 წამომიყვანა უფალმა ფარიდან და მითხრა 
უფალმა, წადი, უწინასწარმეტყველე ჩემს ერს, ისრაელსო. 19 
ახლა ისმინე უფლის სიტყვა. შენ ამბობ, არ 
იწინასწარმეტყველო ისრაელის წინააღმდეგ და არ იქადაგო 


ისაკის სახლის წინააღმდეგო. 17 ამიტომ, ასე ამბობს უფალი: 
შენი ცოლი იბოზებს ქალაქში და შენი ვაჟები და ასულები 
მახვილით დაეცემიან; შენი მიწა საბელით დანაწილდება, 
უწმიდურ მიწაზე მოკვდები შენ, ისრაელი კი ტყვედ წავა თავისი 


ქვეყნიდან. 


თავი 8 


1 ასე მახილვინა უფალმა. ღმერთმა: აჰა, მოწეული ხილით 
სავსე კალათა. 2 მითხრა: რას ხედავ, ამოს? ვთქვი: მოწეული 
ხილით სავსე კალათას-მეთქი. მითხრა უფალმა: მოაწია ჩემი 
ერის, ისრაელის, ბოლომ. მეტს აღარ ვაპატიებ. 3 მოთქმით 
იტყვიან სასახლის სიმღერებს იმ დღეს, ამბობს უფალი 
ღმერთი; უამრავი გვამი იქნება, ყველგან დაყრიან უხმოდ.“ 
ისმინეთ ეს, ღარიბ-ღატაკთა შთამთქმელნო და ქვეყნის 
ბეჩავთა დამღუპველნო; >? რომ ამბობთ: როდის გავა 
ახალმთვარობა, რომ გავყიდოთ პური, და შაბათი, რომ 
გავაღოთ ბეღლები, შევამციროთ ეფა, გავზარდოთ შეკელი და 
ვიტყუოთ მრუდე სასწორითო, 9 ვიყიდოთ ვერცხლით ბეჩავნი 
და წყვილი ხამლით ღარიბ-ღატავნი, პურის განაცხრიბოი კი 
გავყიდოთო? 7 დაიფიცა უფალმა იაკობის დიდება, თუკი 
ოდესმე დავივიწყოო ერთი მათი ნამოქმედარიც კი. 8 ნუთუ არ 
შეიძვრება მიწა ამის გამო და არ მოჰყვება გოდებას ყოველი 
მისი მკვიდრი? აიწევს ერთიანად ნილოსივით, მოვარდება და 
უკუიქცევა ეგვიპტის მდინარესავით. 7? იმ დღეს იქნება, ამბობს 
უფალი ღმერთი, რომ შუადღისას ჩავიყვან მზეს და დღის 
სინათლეზე დავაბნელებ ქვეყანას. 1?– დღესასწაულებს გლოვად 
გადაგიქცევთ და ყველა თქვენს სიმღერას გოდებად; ჯვალოს 
შემოგახვევთ წელზე და ყველა თავი გადაიპარსება; ავატირებ 
ქვეყანას, როგორც მხოლოდშობილზე ტირიან, და მწარე დღე 
იქნება მისი ბოლო! 11 აჰა, დგება დღეები, ამბობს უფალი 
ღმერთი, როცა მოვავლენ ქვეყანაზე შიმშილს, არა შიმშილს 
პურისას და წყურვილს წყლისას, არამედ უფლის სიტყვების 
მოსმენისას. 12 იხეტიალებენ ზღვიდან ზღვამდე და 
ჩრდილოეთიდან აღმოსავლეთამდე; მი-და-მოივლიან უფლის 
სიტყვის საძებნელად, მაგრამ ვერ ჰპოვებენ. 13 ღონე 
მიეხდებათ იმ დღეს მშვენიერ ქალწულებს და ჭაბუკებს 
წყურვილისგან. 1“ სამარიელ აშიმას მოფიცარნი, რომ ამბობენ: 


ცოცხალია შენი ღმერთი დანი, ცოცხალია ბერმშმებას გზაო, 
დაეცემიან და ვეღარ ადგებიან. 


თავი 9 


1 ვიხილე უფალი, სამსხვერპლოსთან მდგარი, და მითხრა: 
დაჰკარი ბუღაურებს, რომ შეირყეს ზღურბლი და თავზე დაამხე 
მათ ყველას; მათ საბოლოოს მე მოვსვრავ მახვილით, 
გამქცევი ვერსად გაიქცევა და მათგან ვერავინ გადარჩება. 2 
ქვესკნელშიც რომ ჩაიმარხონ, იქიდან ამოიყვანს მათ ჩემი 
ხელი; ზეცაშიც რომ ავიდნენ, იქიდან ჩამოვიყვან; 3 ქარმელის 
წვერზეც რომ დაიმალონ, იქაც მოვძებნი მათ და შევიპყრობ; 
ჩემს თვალსაც რომ მიეფარონ ზღვის ფსკერზე, იქ ვუბრძანებ 
გველებს და დაკბენენ მათ; 4 ტყვედაც რომ ჩაუვარდნენ 
თავიანთ მტრებს, ვუბრძანებ მახვილს, რომ იქ ამოხოცოს 
ისინი. თვალს დავადგამ მათ ავბედითად და არა სასიკეთოდ. ? 
უფალი, ცაბაოთ ღმერთი, თუ შეეხო დედამიწას, დადნება იგი 
და ატირდება ყოველი მისი მკვიდრი; აიწევს მაღლა 
ნილოსივით და დაბლა დაიწევს ეგვიპტის მდინარესავით. 9 
ცაში აიგო მან თავისი სამყოფელი და მიწაზე დააფუძნა თავისი 
კამარა; მოუხმობს ზღვის წყლებს და მიუღვრის მათ მიწის 
ზედაპირს: უფალია. მისი სახელი. 7” განა ქუშელებივით არა 
ხართ ჩემთვის, ისრაელიანებო? ამბობს უფალი; განა ისრაელი 
არ ამოვიყვანე ეგვიპტის ქვეყნიდან, როგორც ფილისტიმელნი 
ქაფთორიდან და არამელნი კირიდან? 5 აჰა, უფლის ღვთის 
თვალი ცოდვილ სამეფოზეა და აღვგვი მას პირისაგან მიწისა, 
ოღონდ საბოლოოდ არ აღგევგვი იაკობის სახლს, ამბობს 
უფალი. 9? რადგან, აჰა, ვბრძანებ და გავცხრილავ ისრაელის 
სახლის ყველა ხალხს, როგორც ხორბალი იცხრილება. და 
ერთი მარცვალიც არ დავარდება მიწაზე. 190 მახვილით 
მოკვდება ყველა ცოდვილი ჩემს ერში, რომლებიც ამბობენ, არ 
დააჩქარებო, არ მოაწევო ჩვენზე უბედურებას. 11 მას ჟამს 
აღვმართავ დავითის დამხობილ კარავს: გარღვეულს შევკრავ, 
დანგრეულს გავამთელებ და ისე აღვადგენ, როგორც ძველ 
დროში იყო. 12 რათა დაეპატრონონ ედომის ნატამალს და 
ყველა ხალხს, რომელთა შორისაც ჩემი სახელი იხსენიება, 


ამბობს უფალი ღმერთი, ამის მოქმედი. 13 აჰა, დადგება დრო, 
ამბობს უფალი, როცა მხვნელი თავს წაადგება მომკელს და 
ყურძნის მწურავი - მთესველს; ბადაგად დაიღვრებიან მთები 
და გორაკები დადნებიან. 14 დავაბრუნებ ტყვეობიდან ჩემს 
ერს, ისრაელს; ააშენებენ გაუკაცურებულ ქალაქებს და 
დასახლდებიან; ჩაყრიან ვენახებს და დალევენ მათ ღვინოს, 
გააშენებენ ბაღებს და შეჭამენ მათ ხილს. 12 დავნერგავ მათ 
თავიანთ მიწაზე და აღარ აღმოიფხვრებიან თავიანთი მიწიდან, 
რომელიც მივეცი მათ, ამბობს უფალი, შენი ღმერთი. 


აბდია 


თავი 1 


1 ხილვა აბდიასი. ასე ბრძანა უფალმა ედომზე: ხმა მოგვწვდა 
უფლისგან, მაცნეები დაეგზავნათ ხალხებს: აღდექით, გავიდეთ 
მათთან საბრძოლველად! ? აჰა, დაგამცირე ხალხთა შორის, 
აბუჩადა ხარ აგდებული! 3 შენმა ზვაობრობამ შეგაცდინა, 
კლდის ნაპრალებში დასახლებულხარ, მაღალზეა შენი 
სადგომი. გულში ამბობ: ვინ ჩამომაგდებსო ძირს? 4“ 
არწივივითაც მაღლა რომ აიჭრა, ვარსკვლავთა შორისაც რომ 
დაიბუდო, იქიდანაც ჩამოგაგდებ, ამბობს უფალი. ? ქურდებიც 
რომ დაგცემოდნენ თავს, ღამის ყაჩაღები, ასე არ 
გაჩანაგდებოდი. მხოლოდ თავის სამყოფს მოიპარავდნენ 
ისინი. ყურძნის მკრეფავნიც რომ შემოგსეოდნენ, ორიოდე 
კუფხალი მათაც გადარჩებოდათ. 9 როგორ გაძარცულა ესავი, 
როგორ გაუხვეტიათ მისი საგანძურები! 7 საზღვრამდე 
მიგრეკავენ შენი მოკავშირენი, გიმუხთლებენ და დაგძალავენ 
შენი მოზავენი, შენს პურზე გამოზრდილნი მახეს დაგიგებენ 
(გონიერება არ არის მასში). 8 განა ეს იმავე დღეს არ მოხდება, 
ამბობს უფალი, როცა ბრძენკაცებს მოვსპობ ედომში და 
გონიერებას ესავის მთაზე? 3? შედრკებიან შენი ვაჟკაცები, 
თემანო, რადგან ამოვარდება კაცის სახსენებელი ესავის მთაზე 
ხოცვა-ჟლეტის შემდეგ. 19 იმის გამო, რომ უსამართლოდ 
ექცეოდი შენს ძმას. იაკობს, სირცხვილი დაგფარავს და 
სამუდამოდ გადაშენდები. 11 იმ დღეს, როცა მის წინაშე იდექი, 
როცა ურჯულოებმა ტყვედ წაასხეს მისი ერი, როცა უცხოთესლი 
შევიდა მის კარიბჭეში და წილი ჰყარა იერუსალიმზე, შენც 
ერთი იმათგანი იყავი! 12 არ უნდა გეცქირა შენი ძმის 
დღისთვის, მისი შავი დღისთვის; არ უნდა გეხარა იუდაელებზე 
მათი დაღუპვის დღეს, ჭირის დღეს არ უნდა გეტრაბახა. 13 არ 
უნდა შესულიყავი ჩემი ერის კარიბჭეში მისი დაღუპვის დღეს, 


არ უნდა გეცქირა მისი უბედურებისთვის მისი დაღუპვის დღეს, 
ხელი არ უნდა გეხლო მისი ქონებისთვის მისი დაღუპვის დღეს. 
14 არ მდგარიყავი გზაჯვარედინზე მისი ლტოლვილების 
გასაწყვეტად, არ გაგეცა მისი ნატამალი ჭირის დღეს. 12 
რადგან ახლოა უფლის დღე ყველა ხალხისთვის. როგორც 
იქცეოდი, ისე მოგექცევიან, სამაგიერო მოგეზღვება. 19 
როგორც თქვენ გისვამთ ჩემს წმიდა მთაზე, ისევე შესვამს 
ყოველი ხალხი გამუდმებით, შესვამს და ამოხვრეპს, თითქოს 
არც არაფერი ყოფილიყოს. 17 სიონის მთაზე მოვა ნატამალი 
და წმიდა იქნება იგი. თავის სამკვიდრებელს დაიმკვიდრებს 
იაკობის სახლი. 18 იაკობის სახლი ცეცხლი იქნება და იოსების 
სახლი ალი, ხოლო ესავის სახლი - ნამჯა. მოედება და 
შთანთქავს მას. ვერავინ გადარჩება ესავის სახლიდან, რადგან 
უფალმა ბრძანა. 19? სამხრეთი დაიმკვიდრებს ესავის მთას და 
ბარი - ფილისტიმელთა ქვეყანას. დაიმკვიდრებენ ეფრემის 
მხარეს და სამარიის მხარეს, ბენიამინი კი - გალაადს. 29 
ისრაელიანთა განთესილი ერი ცარეფთამდე დაიმკვიდრებს 
ქანაანს, სეფარადში განთესილი იერუსალიმი სამხრეთის 
ქალაქებს დაიმკვიდრებს. 21 ავლენ გამარჯვებულნი სიონის 
მთაზე ესავის მთის განსაკითხავად და უფლის იქნება 
სასუფეველი. 


იონა 


თავი 1 


1 იყო უფლის სიტყვა იონაზე, ამითაის ძეზე: 2 ადექი, წადი 
ნინევეში, დიდ ქალაქში, და ამცნე, რომ მომწვდა მისი 
ბოროტების ამბავი. 3 ადგა იონა, რომ თარშიშში გაქცეულიყო 
უფლის პირისგან. ჩავიდა იაფოში, მონახა თარშიშს მიმავალი 
ხომალდი, გადაიხადა საფასური, ჩაჯდა შიგ და მათთან ერთად 
გაემგზავრა თარშიშისკენ, რომ უფლის პირისგან 
გადახვეწილიყო. 4 ამოაგდო უფალმა ძლიერი ქარი ზღვაზე. 
დიდმა ქარიშხალმა ააბობოქრა ზღვა; ცოტაც და, უნდა 
დალეწიღიეო ხომალდი. ? შეშინდნენ მეზღვაურები, ყველამ 
თავ-თავის ღმერთს შეჰღაღადა; ზღვაში გადაყარეს, რაც რამ 
საქონელი ჰქონდათ ხომალდზე, რომ შეემსუბუქებინათ იგი. 
იონა კი ხომალდის ბანქვეშ ჩასულიყო, იწვა და ეძინა. 9 მივიდა 
მასთან ხომალდის უფროსი და უთხრა: რას დაგიძინია? ადექი, 
შენც შეჰღაღადე შენს ღმერთს, ვინძლო შეგვიწყალოს 
ღმერთმა და არ დავიღუპოთ. 7 თქვა ერთმანეთში ხალხმა: 
მოდით, წილი ვყაროთ და გავიგოთ, ვის გამო ჩავცვივდით ამ 
განსაცდელში. ყარეს წილი და შეხვდა წილი იონას. 8 ჰკითხეს: 
გვითხარი, ვის გამო ჩავცვივდით ამ განსაცდელში; რა 
ხელობის კაცი ხარ, საიდან მოდიხარ, სადაური ხარ, რა 
რჯულისა? 9? მიუგო: ებრაელი ვარ, მოშიშარი უფლისა, ცათა 
ღმერთისა, რომელმაც ზღვა და ხმელეთი შექმნა. 1? დიდად 
შეეშინდათ ამ კაცებს, უთხრეს: ეს რა ჩაგიდენიაო, როცა 
გაიგეს, რომ უფლის პირისგან იყო გაქცეული; რადგან 
თვითონვე გამოუტყდა. 11 ჰკითხეს: რა უნდა გიყოთ, რომ ზღვა 
დაგვიწყნარდესო? რადგან ზღვა კვლავინდებურად ღელავდა. 
12 მიუგო: ამიღეთ, გადამაგდეთ ზღვაში და ზღვა 
დაგიწყნარდებათ, რადგან ვიცი, ეს დიდი ქარიშხალი ჩემ გამო 
დაგატყდათ თავს. 13 მოუსვეს ნიჩბები, რომ ხმელეთს 


მისდგომოდნდნ, მაგრამ ვერაფერს გახდნენ, რადგან ზღვა 
კიდევ უფრო აუბობოქრდათ. 14 მაშინ შეჰღაღადეს უფალს და 
უთხრეს: ჰე, უფალო, ნუ დაგვღუპავ ამ კაცის გამო, მაგრამ 
ნურც მართალ სისხლს მოგვკითხავ. რადგან ისე მოაწყვე, 
უფალო, როგორც გინდოდა. 15 აიღეს და ზღვაში გადააგდეს 
იონა და ზღვამ შეწყვიტა ღელვა. 190 დიდად შეეშინდათ ამ 
კაცებს უფლისა; მსხვერპლი შესწირეს და აღთქმები დაუდეს. 17 
მოავლინა უფალმა დიდი თევზი და შთაანთქმევინა იონა. სამი 
დღე და სამი ღამე დაჰყო იონამ თევზის სტომაქში. 


თავი 2 


1 ლოცვა აღუვლინა იონამ უფალს, თავის ღმერთს, თევზის 
სტომაქიდან. 2? თქვა: ჭირში მყოფმა შევღაღადე უფალს და მან 
ხმა გამცა. ქვესკნელის მუცლიდან შველა ვითხოვე და შენ 
ისმინე ჩემი ვედრება. 3 როცა ღურღუმელში, ზღვის გულში 
ჩამაქანე, როცა მორევმა ჩამითრია, თავზე შენი ტალღა და 
ღვარი გადამდიოდა, “ ვთქვი: გაგდებული ვარ შენი პირისგან, 
ნუთუ ოდესმე მეღირსება-მეთქი შენი წმიდა ტაძრის ხილვა? 2 
სულამდე მიწია წყალმა, უფსკრულმა მომიცვა, თავზე ლელი 
შემომეწნა, 9 მთების ფესვებამდე ჩავედი; მიწა სამუდამოდ 
ჩაირაზა ჩემს უკან, მაგრამ შენ ქვესკნელს გამოსტაცე ჩემი 
სიცოცხლე, უფალო, ღმერთო ჩემო! 7 როცა სულს ვღაფავდი, 
ვახსენე უფალი და ჩემმა ვედრებამ შენამდე შეაღწია შენს 
წმიდა ტაძარში. 8 ამაოებათა მსახურნი ვერ ეღირსებიან 
წყალობას! 7? მე კი მსხვერპლს შემოგწირავ სამადლობელი 
სიტყვით; შევასრულებ, რაც აღთქმული მაქვს. უფლისგან არის 
ხსნა! 1? უბრძანა უფალმა თევზს და მან ხმელეთზე 
გადმოანთხია იონა. 


თავი 3 


1 იყო მეორედ უფლის სიტყვა იონაზე. ? ადექი, წადი ნინევეში, 
დიდ ქალაქში, და იქადაგე საქადაგებელი, რასაც მე გეტყვი. 3 
ადგა იონა და წავიდა ნინევეში, როგორც უფალმა უბრძანა. 
დიდი ქალაქი იყო ღვთის წინაშე ნინევე, სამი დღის სავალი. “ 
იარა იონამ ერთი დღე ქალაქში, ქადაგებდა და ამბობდა: 
კიდევ ორმოცი დღე და დაიქცევა ნინევე. ? იწამეს ნინეველებმა 
ღმერთი, გამოაცხადეს მარხვა და დიდიან-პატარიანად 
ჯვალოთი შეიმოსნენ. 5 შეიტყო ეს ამბავი ნინევის მეფემ, 
ტახტიდან ჩამოვიდა, შემოიძარცვა სამოსელი; ჯვალო ჩაიცვა 
და ნაცარზე დაჯდა. 7 გამოაცხადებინა ნინევეში მეფისა და მისი 
კარისკაცების ბრძანება: არც კაცმა, არც პირუტყვმა, ძროხამ თუ 
ცხვარმა, არ ჭამოს, არ მოძოვოს, არც წყალი დალიოს. 8 
ჯვალო ატაროს კაცმაც და პირუტყვმაც, მთელი ძალით 
შეჰღაღადონ ღმერთს, დააგდონ ბოროტების გზა და ყველა ავი 
საქმე, რაშიც კი ხელი აქვთ გარეული. 9? ვინძლო კიდევ 
შეინანოს ღმერთმა, დაუცხრეს რისხვა და აღარ დავიღუპოთ! 

190 შეხედა ღმერთმა მათ საქციელს, რომ დააგდეს ბოროტების 
გზა და შეინანა ღმერთმა, ბოროტის ყოფას რომ უპირებდა მათ, 
და აღარ უყო. 


თავი 4 


1 ძალზე განაწყენდა და გამწარდა იონა. 2 ილოცა უფლის 
მიმართ და უთხრა: ჰე, უფალო, განა ამას არ ვამბობდი, როცა 
ჯერ კიდევ ჩემს მიწაზე ვიყავი? თავიდანაც იმიტომ გავრბოდი 
თარშიშში, რომ ვიცოდი, მონანიე და ლმობიერი ღმერთი ხარ, 
რისხვაგვიანი და მრავალმოწყალე; ნანობ ხოლმე 
ბოროტისყოფას. 3 ახლა ბარემ ამომხადე სული, რადგან ამ 
სიცოცხლეს სიკვდილი მირჩევნია. 4 უთხრა უფალმა: მაგრად 
გამწარდი? > გავიდა ქალაქიდან იონა და ქალაქის 
აღმოსავლეთით გაჩერდა; იქ ერთი ჩარდახი გაიკეთა, დაჯდა 
მის ქვეშ, ჩრდილში, და დაელოდა, რა მოუვიდოდა ქალაქს. 9 
მოავლინა უფალმა ღმერთმა აყირო და იგი იონას თავსზემოთ 
აიზარდა, რომ დაეჩრდილებინა მისთვის და წყენა 
გაექარვებინა. დიდად გაახარა ამ აყირომ იონა. 7 მოავლინა 
ღმერთმა მეორე დღეს, განთიადისას, მატლი, გამოაჭმევინა 
აყირო და გახმა იგი. 8 მზე რომ ამოვიდა, მოავლინა ღმერთმა 
აღმოსავლეთის ცხელი ქარი; მზემ ისე დააცხუნა თავზე იონას, 
რომ მან, ღონემიხდილმა, სიკვდილი ინატრა, თქვა: ამ 
სიცოცხლეს სიკვდილი მირჩევნია. ? უთხრა ღმერთმა იონას: 
მაგრად გამწარდი იმ აყიროს გამო? მიუგო: მაგრად 
გავმწარდი, ლამის მოვკვდე. 19 უთხრა უფალმა: შენ ერთი 
აყირო დაგენანა, თუმცა შენ არ დაგირგავს და არც გაგიზრდია. 
ერთი ღამის შვილი იყო და ერთ ღამეში გახმა. 11 აბა, მე 
როგორ არ დამენანოს დიდი ქალაქი ნინევე, სადაც 
ასოციათასზე მეტი კაცია, ერთმანეთისგან რომ ვერ გაურჩევია 
მარჯვენა და მარცხენა, და სადაც უთვალავი პირუტყვია. 


მიქა 
თავი 1 


1 უფლის სიტყვა, რომელიც იყო მორეშეთელ მიქას მიმართ 
იუდას მეფეების - იოთამის, ახაზის და იეხიზკიას დროს, და 
რომელიც იხილა სამარიასა და იერუსალიმის გამო. ? ისმინეთ, 
ხალხებო, ყველამ! გაიგონოს დედამიწამ და მისმა სისავსემ! 
უფალი ღმერთი იყოს მოწმე თქვენ წინააღმდეგ, უფალი 
თავისი წმიდა ტაძრიდან. 3 რადგან, აჰა, უფალი გამოდის 
თავისი ადგილიდან, ჩამოდის და თელავს დედამიწის 
გორაკებს. 4 მთები დნებიან მის ქვეშ და ველები სკდებიან, 
როგორც ცვილი ცეცხლის წინაშე, როგორც ქარაფებიდან 
ვარდნილი წყალი. ? იაკობის უკეთურების გამოა ეს 
ყველაფერი და ისრაელის სახლის ცოდვის გამო. რა არის 
იაკობის უკეთურება? სამარია ხომ არა? რა არის იუდას 
გორაკები? იერუსალიმი ხომ არა? 5 ქვების გროვად ვაქცევ 
ტრამალზე სამარიას, ვენახის ჩასაყრელ ადგილად; ველად 
გადავყრი მის ქვებს და გავაშიშვლებ მის საძირკველს. 7 ყველა 
მისი კერპი გაცამტვერდება, ყველა მისი ნამსხვერპლი 
ცეცხლში დაიწვება და გავანადგურებ ყველა მის ქანდაკს, 
რადგან ბოზობის გასამრჯელოთი აგროვებდა მათ; ამიტომაც 
ბოზობის გასამრჯელოდ შეიქნებიან. 9 ამაზე ვგლოვობ და 
მოვთქვამ, ფეხშიშველი და ტიტველი დავდივარ, ტურასავით 
ვკივი და სირაქლემასავით ვკვნესი. ? რადგან უკურნებელია 
მისი ჭრილობები; რადგან მიადგა იუდას და ჩემი ერის 
კარიბჭეს - იერუსალიმსაც უწია. 19 ნუ ამცნობთ გათში, ტირილს 
ნუ გამართავთ! მტვერში გაგორდით ბეთ-ლეყაფრაში. 11 
ჩაიარეთ თქვენთვის, შაფირელნო, სამარცხვინო სიშიშვლეში! 
ვერ დააღწევს თავს ცაანანელი; ბეთეცელში გლოვა არ 
გაგაჩერებთ. 12 რადგან სწუხს თავის დოვლათზე მაროთელი 
დიაცი, რადგან უბედურებამ ჩამოაღწია უფლისგან 


იერუსალიმის კარიბჭემდე. 13 შეაბი ეტლში რაშები, ლაქიშელო 
(ის არის ცოდვის დასაბამი სიონის ასულისთვის!), რადგან შენ 
გამოგაჩნდა ისრაელის შეცოდებანი! 14 ამიტომ გაუგზავნი 
განტევების საჩუქარს მორეშეთ-გათს; აქზიბის სახლები 
გააცურებენ ისრაელის მეფეებს. 12 ახალ პატრონს მოგიყვან, 
მარეშელო, ყადულამს მიაღწევს ისრაელის დიდება. 195 თმა 
გადიპარსე, გაიკრიჭე სანუკვარი შვილების გამო; თავი 
გაიქაჩლე არწივივით, რადგან გადაასახლებენ შენგან. 


თავი 2 


1 ვაი ავისმზრახველთ და ბოროტისმოქმედთ, განთიადისას 
რომ სჩადიან თავიანთ საწოლებზე, როცა ძალა აქვთ ხელებში! 
? მოუნდებათ ყანები და იტაცებენ, სახლები - და მიაქვთ; 
ავიწროებენ კაცსა და მის სახლს, ადამიანს და მის 
სამკვიდროს. 3 ამიტომ ასე ამბობს უფალი: აჰა, ბოროტს 
ვიზრახავ ამ მოდგმაზე, რომლისგანაც ვერ გაითავისუფლებთ 
კისრებს და გამართულად ვერ ივლით, რადგან ავი დროება 
იქნება. 4 იმ დღეს შეთხზავენ თქვენზე იგავს, გაიმართება 
გლოვა და ითქმება: გაძარცულნი ვართ! ჩემი ხალხის ხვედრი 
სხვას შეხვდა! როგორ გამცილდა! ჩვენ დამატყვევართ 
დაუნაწილდა ჩვენი ყანები. ? ამიტომ არ გეყოლება უფლის 
კრებულში წილისყრით მიწის გამზომელი. 65 ნუ ქადაგებთ, 
მოქადაგენო! არ უქადაგოთ მათ, ვინც ვერ გაექცევა 
სირცხვილს. ” ნათქვამია, იაკობის სახლო: განა სულმოკლეა 
უფალი? ასეთია მისი საქმეები? განა კეთილი არ მოაქვს ჩემ 
სიტყვებს იმათთვის, ვინც წრფელად იქცევა? 8 ადრიდანვე 
მტრად აღდგა ჩემი ხალხი, ადრევე ხდიდით ტანისამოსს 
არხეინად მომავალთ, ბრძოლიდან დაბრუნებულთ. 9? ჩემი ერის 
ქალებს მათი სანუკვარი სახლებიდან ერეკებით; მათ ბავშვებს 
სამუდამოდ ართმევთ ჩემს დიდებას. 19 ადექით და წადით, არ 
არის აქ განსასვენებელი ადგილი; უწმიდურობის გამო 
გაიტანჯება და მწარე იქნება სატანჯველი. 11 ოჰ, ერთი 
მოიტყუებდეს ქარისა და სიცრუის მდევნელი კაცი: მე 
გიქადაგებთ ღვინოზე და თაფლუჭზეო. ის იქნებოდა ამ ხალხის 
ქადაგი. 12 მთლიანად შეგკრებ, იაკობ, თავს მოვუყრი 
ისრაელის ნატამალს; ერთად დავსხამ როგორც ცხვარს 
ფარეხში; როგორც ფარა თავის სადგომში, ისე ახმაურდება 
კაცთა სიმრავლისგან. 13 მათ წინ აივლის კედლის მნგრეველი, 
გაანგრევენ და გაივლიან და უკანვე გამოვლენ; ჩაივლის მათ 
წინ მათი მეფე და უფალი მათ სათავეში. 


თავი 3 


1 ვთქვი: ისმინეთ, იაკობის მთავარნო და ისრაელის სახლის 
მსაჯულნო! განა არა ხამს თქვენთვის სამართლის ცოდნა? 2 
სიკეთის მოძულენი და ბოროტების მოყვარულნი ხართ; ტყავს 
აძრობთ ჩემს ხალხს და ძვლებიდან ხორცს აგლეჯთ. 3 ვინ 
არიან, ჩემი ხალხის ხორცს რომ ჭამენ და აძრობენ ტყავს? ვინ 
არიან, რომ ამტვრევენ მათ ძვლებს და აქუცმაცებენ როგორც 
ქვაბში და ხორცს როგორც ქოთანში? “ მაშინ შეჰღაღადებენ 
უფალს, ის კი ხმას არ სცემს მათ; თავის სახეს უმალავს ამ 
დროს, როცა ბოროტებას სჩადიან. ? ასე ამბობს უფალი 
წინასწარმეტყველებზე, რომლებიც გზა-კვალს ურევენ ჩემს 
ხალხს; მშვიდობას რომ ქადაგებენ და კბილებით კი რაღაცას 
ჯიჯგნიან; თუ ვინმემ რამე არ ჩაუდვა პირში, ომს უცხადებენ. 9 
ამიტომ დაგიდგებათ ღამე ხილვების გარეშე და სიბნელე - 
მისნობის გარეშე; მზე ჩაესვენება წინასწარმეტყველთა თავზე 
და დღე დაუბნელდებათ; 7 გაწბილდებიან მისნები, 
შერცხვებიან მკითხავები და პირს დამუწავენ ყველანი, რადგან 
პასუხს არ გაიღებს ღმერთი. 8 მე კი ავსილი ვარ ძალით, 
უფლის სულით, სიმართლითა და სიმტკიცით, რომ 
გამოვუცხადო იაკობს მისი დანაშაული და ისრაელს მისი 
ცოდვა. ? ისმინეთ ეს, იაკობის სახლის თავკაცნო და ისრაელის 
სახლის განმგებელნო, რომელთაც შეგიძულებიათ სამართალი 
და ყოველივე წრფელი გაგიმრუდებიათ. 19 სისხლით რომ 
აშენებთ სიონს და უსამართლობით - იერუსალიმს. 11 მისი 
მთავრები ქრთამით სჯიან სამართალს და მისი მღვდლები 
გასამრჯელოს ართმევენ დამოძღვრაში, მისი 
წინასწარმეტყველნი ვერცხლზე მისნობენ; უფალს ემყარებიან, 
ამბობენ: განა ჩვენ შორის არ არის უფალი? უბედურება არ 
გვეწევაო. 12 ამიტომ შენ გამო ყანად გადაიხვნება სიონი და 
იერუსალიმი ნანგრევებად იქცევა, ტაძრის მთა კი - ტყიან 
ბორცვად. 


თავი 4 


1 უკანასკნელ დღეებში იქნება, რომ მთების თავში დამყარდება 
უფლის სახლის მთა; გორაკებზე მაღლა აღიმართება და მისკენ 
დაიწყებენ დენას ხალხები. 2 მოვლენ უამრავი ხალხები და 
იტყვიან: წამო, ავიდეთ უფლის მთაზე და იაკობის ღვთის 
ტაძარში, რომ გვასწავლოს თავისი გზები და ვიაროთ მისი 
ბილიკებით, რადგან სიონიდან გამოდის რჯული და 
იერუსალიმიდან - უფლის სიტყვა. 3 გაიკითხავს სამართალს 
უამრავ ხალხებს შორის და მსჯავრს დასდებს ძლიერ ხალხებს 
შორეთამდე; თავიანთ მახვილებს სახნისებად გამოჭედავენ 
დაშუბისწვერებს - ნამგლებად; ხალხი ხალხის წინააღმდეგ 
აღარ აღმართავს მახვილს და ომს აღარასოდეს ისწავლიან. 4 
ყველა თავისი ვაზის და ლეღვის ქვეშ იჯდება და არავინ იქნება 
დამაფრთხობელი; რადგან ცაბაოთ უფლის ბაგე ლაპარაკობს 
ამას. 2 რაკი ყოველი ხალხი თავისი ღმერთის სახელით 
დადის, ჩვენც ვივლით უფლის, ჩვენი ღმერთის სახელით 
უკუნითი უკუნისამდე. 9 იმ დღეს, ამბობს უფალი, შევკრებ 
კოჭლებს და თავს მოვუყრი განდევნილთ, რომელნიც მე 
გავაუბედურე. ” ნატამალად დავტოვებ კოჭლებს და ძლიერ 
ხალხად გავხდი მოკვეთილებს; უფალი იქნება მათი მეფე 
სიონის მთაზე უკუნისამდე. 8 შენ კი, ფარეხის გოდოლო, 
გორაკო სიონის ასულისა! შენამდე მოვა, დაგიბრუნდება 
წინანდელი ხელმწიფება, მეუფება დაუბრუნდება იერუსალიმის 
ასულს. ? ახლა რად გაჰყვირი? მეფე არ არის შენში? იქნებ 
დაგეღუპა მრჩეველი, რომ კრუნჩხვა დაგმართნია 
მშობიარესავით? 19 იტანჯე და იკვნესე, სიონის ასულო, 
მშობიარესავით, რადგან ახლა გახვალ ქალაქიდან და ველზე 
იცხოვრებ; ბაბილონამდე ივლი და იქ გადარჩები, იქ 
გამოგისყიდის უფალი მტრების ხელიდან. 11 ახლა კი უამრავი 
ხალხი გყავს შემოსეული და ამბობენ: წაიბილწოს და 
ჭვრეტდეს სიონს ჩვენი თვალიო. 12 მათ არ უწყიან უფლის 
ზრახვანი და ვერ ხვდებიან მის განაჩენს, რომ ძნებივით 


დაახვავა ისინი კალოზე. 13 მიდექი და ლეწე, სიონის-ასულო, 
რადგან რკინის რქებს დაგასხამ და სპილენძის ჩლიქებს 
გაგიკეთებ, რომ გააცამტვერო უამრავი ხალხები და შესწირო 
უფალს მათი მონახვეჭი და მათი დოვლათი მთელი 
ქვეყნიერების უფალს. 


თავი 5 


1 ახლა კი დაირაზმე, რაზმეულთა ასულო, ალყა შემოგვარტყი; 
კვერთხს შემოჰკრავენ სახეში ისრაელის მსაჯულს. 2 შენ კი, 
ეფრათას ბეთლემო, უმცირესი ხარ იუდას ათასეულთა შორის, 
მაგრამ შენგან გამომივა ხელმწიფე ისრაელში და ძველითგან 
იქნება მისი წარმოშობა, საუკუნო დღეებიდან. 3 ამიტომ 
მიუშვებს მათ იმ დრომდე, ვიდრე არ შობს ის, რომელმაც უნდა 
შობოს; დანარჩენი ძმებიც დაბრუნდებიან ისრაელიანებთან. 4 
ის დადგება და დამწყესავს უფლის ძალით, უფლის, თავისი 
ღმერთის სახელის დიდებით, და მობრუნდებიან; რადგან 
ამიერიდან იდიდებს ის ქვეყნის კიდემდმე ? და ის იქნება, 
მშვიდობას რომ მოიტანს. როცა აშური მოვა ჩვენს ქვეყანაში 
და როცა ფეხს დაადგამს ჩვენს დარრზებში, მაშინ აღვძრავ მის 
წინააღმდეგ შვიდ მწყემსს და რვა ცხებულს. 9 დამწყესავენ 
აშურის ქვეყანას მახვილით და ნიმროდის ქვეყანას მის 
კართან, და იხსნის აშურისგან, როცა ის მოვა ჩვენს ქვეყანაში 
და როცა ჩვენს საზღვრებში მემოდგამს ფეხს. 7 და იქნება 
იაკობის ნატამალი უამრავ ხალხთა შორის როგორც უფლის 
ცვარი, როგორც შხაპუნა წვიმა ბალახზე; აღარ ექნება კაცის 
იმედი და აღარ დაენდობა ადამიანებს. 8 და იქნება იაკობის 
ნატამალი ხალხებში, უამრავ ერებს შორის როგორც ლომი 
ტყის ცხოველთა შორის, ლომის ბოკვერივით ცხვრის ფარაში; 
თუ ჩაიარა, თელავს და გლეჯს და არავინაა მხსნელი. 9? 
აღიმართება შენი ხელი შენს მტრებზე და წარიხოცება ყველა 
შენი მოწინააღმდეგე. 19 მაშინ იქნება, ამბობს უფალი, რომ 
გაგიწყვეტ ცხენებს ქვეყანაში და ეტლებს გაგინადგურებ; 11 
გავანადგურებ ქალაქებს შენს ქვეყანაში და დავაქცევ ყველა 
შენს ციხე-სიმაგრეს; 12 ხელიდან გამოგგლეჯ ჯადოქრებს და 
აღარ გეყოლება მჩხიბავები; 13 შეგიმუსრავ კერპებს და 
სათაყვანო სვეტებს და აღარ დაუწყებ თაყვანისცემას შენსავე 
ნახელავს; 14 ამოვძირკვავ შენს აშერებს შენი გარემოდან და 
დავაქცევ შენს ქალაქებს. 12 რისხვითა და გულისწყრომით 


მოვახდენ შურისგებას ხალხებზე, რომელთაც არ ინდომეს 
მოსმენა. 


თავი 6 


1 ისმინეთ, რას ამბობს უფალი: აღდეგ, დავა გაუმართე მთებს 
და ასმინე შენი ხმა გორაკებს! 2 ისმინეთ, მთებო, უფლის დავა, 
და თქვენც, დედამიწის მყარო საფუძვლებო, რადგან დავა აქვს 
უფალს თავის ერთან და უჩივის ისრაელს. 3 ჩემო ერო, რა 
გაგიკეთე და რითი დაგაღონიე? გამეცი პასუხი. “ ხომ 
გამოგიყვანე ეგვიპტის ქვეყნიდან და მონობის სახლიდან 
გამოგისყიდე; წინ წაგიძღოლე მოსე, აარონი და მირიამი. 2 
ჩემო ერო, გაიხსენე, რას განიზრახავდა ბალაკი, მოაბის მეფე, 
და რა პასუხს სცემდა მას ბალაამ ბეყორის ძე შიტიმიდან 
გილგალამდე, რათა გცოდნოდა უფლის წყალობანი. 9 რით 
წარვდგე უფალთან და თაყვანივსცე მაღალ ღმერთსო? 
აღსავლენებით - წელგამოვლილი ხბოებით ხომ არ 
წავრდგეო? ” ეამება კი უფალს ათასი ვერძი, ზეთის ათიათასი 
მდინარეო? ხომ არ მივცე ჩემი პირმშო ჩემი დანაშაულის წილ, 
ნაყოფი ჩემი წიაღისა ჩემი საკუთარი ცოდვის წილო? 85 ხომ 
გეუწყა შენ, ადამიანო, რა არის სიკეთე და რას ითხოვს შენგან 
უფალი? მხოლოდ სამართლის ქმნას და წყალობის 
სიყვარულს, მოწიწებით სიარულს უფლის წინაშე. ? უფლის ხმა 
მოუწოდებს ქალაქს და ვინც ნაცადია, შეეშინდება შენი 
სახელის; გაუგონეთ კვერთხს და მის დამდგენელს. 19 თუ არის 
კიდევ ბოროტეულის სახლში ბოროტეული განძი და 
დამცრობილი საწყაო, დაწყევლილი? 11 როგორ გავამართლო 
ბოროტეული სასწორი და ქისა მატყუარა საწონით? 12 რადგან 
ქალაქის მდიდრები აივსნენ დატაცებულით; მისი მცხოვრებნი 
ტყუილებს ლაპარაკობენ და ცრუა მათი ენა მათ პირში. 13 და 
მეც სასტიკად დაგცხებ, გაგატიალებ შენი ცოდვების გამო. 14 
შეჭამ და ვერ გაძღები; შიმშილი გექნება მუცელში; გადამალავ, 
მაგრამ ვერ შეინარჩუნებ; რასაც შეინარჩუნებ, მახვილს მივცემ. 
15 დათესავ და ვერ მოიმკი; ზეთს გამოხდი და ვერ გაიპოხები; 
ღვინოს დაწურავ და ვერ შესვამ. 195 შენახული გაქვთ ყომრის 
ზნე და ყოველი საქმე ახაბის სახლისა; მისდეევთ მათ 


თათბირს, რომ გაგატიალოთ და სასაცილოდ გავხადო თქვენი 
მცხოვრებნი. თქვენ კი ჩემი ერის სირცხვილი დაგეკისროთ. 


თავი 7 


1 ვაგლახ, რომ ნაყარი ხილის შემგროვებელს და ყურძნის 
მცვრეველს დავემსგავსე! ერთი მტევანიც არ შერჩენია 
საჭმელად; პირველმოწეულ ხილს ნატრობს ჩემი სული. 2 
გადაშენდა ღვთისნიერი ქვეყანაზე და აღარავინ არის წრფელი 
კაცთა შორის; ყველანი სისხლის დასაღვრელად 
ჩასაფრებულან, ერთმანეთზე ნადირობენ სათხევლით. 3 
გაწაფულია მათი ხელები ბოროტის ქმნაში; მთავარი და 
მსაჯული გასამრჯელოს მოითხოვენ; დიდებული სიხარბეს 
იჩენს და სამართალს ამრუდებს. 4 უკეთესი მათ შორის ნარ- 
ეკალსა ჰგავს, სამართლიანი კი ძეძვზე უარესია; დადგება შენს 
მფარველთაგან გამოცხადებული დღე, შენი განკითხვის დღე, 
მაშინ შეშფოთდებიან ისინი. ? ნუ ერწმუნები ახლობელს, ნუ 
ენდობი მეგობარს; შენ გვერდით მწოლისგან დაიცავი შენს 
ბაგეთა კარი 9 რადგან შვილი არცხვენს მამას, ქალიშვილი 
თავის დედას ეურჩება, რძალი - თავის დედამთილს; კაცის 
მტრები არიან მისი შინაურები. 7 მე კი უფალს შევცქერი, ვესავ 
ჩემი ხსნის ღმერთს; შემიწყნარებს ჩემი ღმერთი. 8 ნუ ხარობ 
ჩემზე, ჩემო მტერო! თუმც დაცემული ვარ, აღვდგები; თუმც 
ბნელში ვზივარ, უფალია ჩემი ნათელი! ? დავითმენ უფლის 
რისხვას (რადგან ცოდვილი ვარ მის წინაშე), ვიდრე ჩემს 
საქმეს არ გაიკითხავს და არ გადამიწყვეტს თავის სამართალს; 
ნათელში გამიყვანს და მე ვიხილავ მის სიკეთეს. 19 დაინახავს 
ამას ჩემი მტერი და სირცხვილი შეიპყრობს, რომ მეუბნებოდა, 
სად არის უფალი, შენი ღმერთიო? მაშინ იხილავენ მას ჩემი 
თვალები, როცა ქუჩის ტალახივით სათელავი გახდება. 11 შენი 
კედლების აშენების დღე შენი რჯულის გავრცელების დღე 
იქნება. 12 იმ დღეს შენამდეც მოვლენ აშურიდან და ეგვიპტის 
ქალაქებიდან, ეგვიპტიდან ევფრატამდე, ზღვიდან ზღვამდე და 
მთიდან მთამდე. 13 გაუდაბურდება ქვეყანა მის მკვიდრთა 
მიზეზით, მათ ნამოქმედართა ნაყოფების მიზეზით. 14 დამწყესე 
შენი კვერთხით შენი ერი, შენი სამკვიდრო ფარა, ტყეში 


მცხოვრები მარტოდმარტო, შუაგულ ქარმელში. იბალახოს 
ბაშანში და გალაადში ძველებურად! 1” გაჩვენებ სასწაულებს, 
როგორც იმ დღეებში გაჩვენე, როცა ეგვიპტის ქვეყნიდან 
გამოდიოდი. 15 დაინახავენ ხალხები და შერცხვებათ თავიანთი 
ძლიერებისა; ხელს პირზე მიიდებენ და სასმენელნი 
დაუყრუვდებათ. 17 მტვერს დაუწყებენ ლოკვას გველივით, 
ქვეწარმავალივით; აკანკალდებიან თავიანთ ციხე-კოშკებში; 
შიშის ზარი ექნებათ უფლის, ჩვენი ღვთისა და შენიც 
შეეშინდებათ. 18 რომელ ღმერთს მოუთმენია შენს გარდა 
უკეთურება და უპატიებია ცოდვა თავისი სამკვიდროს 
ნატამალისთვის? ის არ მრისხანებს სამუდამოდ, რადგან 
წყალობის მოყვარულია. 19 კვლავ შეგვიბრალებს ჩვენ, 
დათრგუნავს ჩვენს უკეთურებებს. ზღვის უფსკრულებში 
მოისვრი ყველა მათ ცოდვას. 29 დაუდასტურებ იაკობს 
გამტანობას და აბრაამს - სიყვარულს, რომელიც ჩვენს მამა- 
პაპას შეჰფიცე ძველთაგანვე. ნაუმი 


ნაუმი 


თავი 1 


1 ნინევეს განაჩენი. ელკოშელი ნაუმის ხილვის წიგნი. 2? იჭვიანი 
და შურისმგებელი ღმერთია უფალი; შურისმგებელია უფალი 
და რისხვიანი; შურს მიაგებს უფალი თავის მოწინააღმდეგეთ 
და ჯავრს არ შეარჩენს თავის მტრებს. 3 სულგრძელია უფალი 
და დიდძალოვანი, დაუსჯელს არავის გაუშვებს; გრიგალშია 
უფალი და ქარბორბალაშია მისი სავალი; ღრუბელი მის 
ფერხთა მტვერია. 4 დაემუქრება ზღვას და ამოაშრობს, და 
დაშრეტს ყველა მდინარეს; გადახმება ბაშანი და ქარმელი, 
დაჭკნება ლიბანის ყვავილი. ? მის ქვეშ იდრიკებიან მთები და 
ლღვებიან ბორცვები; წამოიმართება მის წინაშე დედამიწა, 
სამყარო და ყოველი მისი მკვიდრი. 9 ვინ გაუძლებს მის 
წყრომას, ვინ აიტანს მის მძვინვარებას? ცეცხლად იღვრება 
მისი რისხვა, კლდეები ირღვევიან მისგან. ” კეთილია უფალი - 
ციხე-სიმაგრე გასაჭირში - და ცნობს თავის მოიმედეთ. 8 
მოვარდნილი ნიაღვარივით წალეკავს მის ადგილს და თავის 
მტრებს ჩარეკავს წყვდიადში. ? რა განუზრახავთ უფლის 
წინააღმდეგ? ბოლოს მოუღებს ყველაფერს და ვეღარ აღდგება 
მტერი. 1? რადგან ეკალ-ბარდებივით ჩახლართულნი და 
ლოთებივით გალეშილნი ერთიანად გადაიბუგებიან ხმელ 
ჩალასავით. 11 შენგან გამოვიდა უფლის წინააღმდეგ 
ავისმზრახველი, ბელიარის მრჩეველი. 12 ასე თქვა უფალმა: 
თუნდაც ჯანით სავსენი იყვნენ და უამრავნიც, მაინც 
გაწყდებიან, გადაშენდებიან. ხომ გაგტანჯე, მაგრამ მეტად 
აღარ გაგტანჯავ. 13 ახლა კი დავლეწავ მის უღელს, ქედზე რომ 
გადევს, და დავწყვეტ შენს ბორკილებს. 14 ასე ბრძანა შენზე 
უფალმა: აღარ მოშენდება შენი სახელი; გავაქრობ კერპსა და 
ქანდაკს შენი ღმერთის სახლიდან; საფლავს გაგიმზადებ, 
რადგან არარაობა ხარ. 12 აჰა, გაისმა მთებზე მახარობლის 


ფეხის ხმა მშვიდობის მაცნედ! გამართე დღესასწაულები, იუდა, 
აღთქმები შეასრულე, რადგან აღარ დაგეცემა თავს ბელიარი; 
საბოლოოდ განადგურდა. 


თავი 2 


1 შემართულია შენს თავზე ურო, ნინევე! დაიცავი ციხე-სიმაგრე, 
გზისკენ იყურე, წელი გაიმაგრე, ძალა მოიკრიფე! 2 რადგან 
დააბრუნა უფალმა იაკობის დიდება, როგორც დიდება 
ისრაელისა! რადგან გაძარცული ჰყავდათ ისინი მძარცველებს, 
აჩანაგებდნენ მათ ვენახებს. 3 წითლად შეიღება გმირთა 
ფარები, მეწამული მოსავთ მეომრებს; ცეცხლს აკვესებს 
ეტლების ფოლადი, როცა მზადაა საბრძოლველად, და 
ირხევიან კვიპაროსის შუბები. 14 დაქრიან ქუჩებში ეტლები, 
მოედნებზე დაგრიალებენ, ჩირაღდნის ალივით ლაპლაპებენ, 
ელვასავით ელავენ. ? გაიხსენებს თავის ძლიერებს, მაგრამ 
სრბოლისას წაიფორხილებენ, მიაწყდებიან კედლებს და 
საფარს მოაწყობენ. 9 გაიღება მდინარეთა ჭიშკრები და აირ- 
დაირევა სასახლე. 7 გადაწყდა: გასახლდება, გაიტაცებენ! მისი 
მხევლები მტრედის ხმაზე მოთქვამენ, გულში ხელს იცემენ. 8 
წყლისგან დაიცალა ნინევე - წყალსატევი; ისინი კი გარბიან. 
დადექით! დადექით! მაგრამ არავინ ბრუნდება უკან. 9? 
დაიტაცეთ ოქრო, დაიტაცეთ ვერცხლი! არ დაილევა 
მდიდრული ნახელავი, ძვირფასი ნივთები. 19 გატიალდა, 
გაოხრდა, გაპარტახდა! დადნა გული და კანკალებს მუხლები, 
მოწყდათ წელი, ფერი წაუვიდათ. 11 სად არის ლომთა ბუნაგი 
და ბოკვერთა სანავარდო, სადაც დადიოდნენ ხვადი, ძუ ლომი 
და მათი ლეკვი, და არავინ იყო დამაფრთხობელი? 12 ლომი 
გლეჯს თავისი ლეკვებისთვის და აღრჩობს თავისი ძუსთვის; 
ნატაცებით ავსებს თავის ბუნაგს და გამოქვაბულს - 
დაგლეჯილი ნადავლით. 13 აჰა, მითქვამს შენთვის, ამბობს 
ცაბაოთ უფალი, ცეცხლში დავწვავ შენს ეტლს, მახვილი შეჭამს 
შენს ბოკვერებს; შენს მტაცებლობას აღვკვეთავ ქვეყანაზე და 
აღარ გაისმება შენს მოციქულთა ხმა. 


თავი 3 


1 ვაი სისხლიან ქალაქს! სიცრუით არის გატენილი, სავსეა 
ძალადობით და არ ეშვება მტაცებლობას. 2 შოლტის ხმა და 
ბორბლების გრიალი, ცხენების ჭიხვინი და ეტლების 
დგანდგარი, 3 მხედართა კვეთება და მახვილთა კვესება, 
შუბების ელვა, უამრავი დახოცილი გვამების გროვა! არ 
დაილია ცხედრები, ფორხილობენ მათ ცხედრებზე. “ ბოზი 
დიაცის უზომო ბოზობის გამოა, მომხიბვლელისა და 
ჯადოქრისა, რომელიც თავის ბოზობით ჰყიდის ხალხებს და 
ჯადოქრობით - ტომებს. ? აჰა, მითქვამს შენთვის, ამბობს 
ცაბაოთ უფალი, ბოლომდე აგიწევ კალთას, რომ ხალხებს 
დავანახო შენი სიშიშვლე, სამეფოებს - შენი სირცხვილი. 9 
მოგაყრი ნაგავს, წაგბილწავ და სასეიროდ გაგხდი. 7 ვინც კი 
შეგხედავს, გაგეცლება და იტყვის: გაძარცულია ნინევე, ვინ 
შეიბრალებსო? სად მოგიძებნო ნუგეშისმცემელი? 8? რითი 
სჯობიხარ ნო-ამონს, მდინარეთა შორის რომ ცხოვრობდა და 
წყლები ევლებოდა გარშემო? რომლის დოვლათი ზღვა იყო და 
ზღვისგანვე იყო მისი კედელი? 9? ქუშის ქვეყანა გამაგრებდა და 
უსაზღვრო ეგვიპტე, ფუტი და ლუბიელნი გიჭერდნენ მხარს. 19 
ისიც გადაასახლეს, ტყვედ წაიყვანეს, მის ბავშვებსაც თავები 
დაუჭეჭყეს გზაჯვარედინებზე; მის დიდებულებზე წილს ყრიდნენ 
და წარჩინებულებს ბორკილს ადებდნენ. 11 დათვრები და 
დაიმალები, მტრებისგან თავშესაფრს დაუწყებ ძებნას. 12 შენი 
ციხე-კოშკები მწიფენაყოფიანი ლეღვის ხეა - თუ შეარხიე, 
პირში ჩაუცვივა მჭამელს. 13 აჰა, შენი ერი საქალეთია შენს 
წიაღში! ფართედ გაეღება შენს მტრებს შენი ქვეყნის 
კარიბჭეები, ცეცხლი შეჭამს შენს ურდულებს. 1“ მოიმარაგე 
საალყოდ წყალი, გაამაგრე ციხე-კოშკები; მოჭერი თიხა, 
მოზილე ალიზი, შეაკეთე სააგურე ქურა. 15 იქ შეგჭამს ცეცხლი, 
გაგწყვეტს მახვილი; შეგჭამს, როგორც კალია. შექუჩდი 
კალიასავით, მოზღვავდი ბოცომკალივით! 16 მოვაჭრეები ცის 
ვარსკვლავებზე მეტად გაგიმრავლებია - კალია ფრთებს 


გაშლის და გაფრინდება. 17 შენი მოხელეები 
ბოცომკალივითაა, შენი იასაულები; მოჭერი თიხა, მოზილე 
ალიზი, შეაკეთე სააგურე ძირას რომ იბუდებენ: მზე ამოვა და 
გაიფანტებიან, მათ კვალს ვეღარავინ მიაგნებს. 18 ჩასძინებიათ 
შენს მწყემსებს, განისვენებენ შენი დიდებულები, მთებში 
გაფანტულა შენი ხალხი და არავინაა შემკრები. 19 არ 
გიშუშდება ჭრილობა, გაგიარჯლდა წყლული. ვინც კი გაიგებს 
შენს ამბავს, ტაშს დაგცემს, რადგან ვის არ მისწვდენია შენი 
გამუდმებული სიავე? 


აბაკუმი 


თავი 1 


1 განაჩენი, რომელიც იხილა აბაკუმ წინასწარმეტყველმა. 2 
როდემდის უნდა ვითხოვდე შველას, უფალო, და არ ისმენდე? 
შემოგჩიოდე ძალადობის გამო და არ მშველიდე? 3 რისთვის 
მაყურებინებ სიცრუეს და მახილვინებ სიავეს? ძარცვა-გლეჯა 
და ძალადობაა ჩემ წინაშე, მტრობა და შუღლია 
ჩამოვარდნილი. “ ამიტომაც გაცუდდა რჯული და აღარ ჭრის 
სამართალი; რადგან უსამართლო ჯაბნის მართალს; ამიტომაც 
გამოდის უკუღმართი მსჯავრი. ? შეხედეთ ხალხებს, 
დააკვირდით და განცვიფრდით, რადგან ისეთ რასმე 
მოვიმოქმედებ თქვენს დროში, ამბად გაგონილსაც არ 
დაიჯერებთ. 9 რადგან, აჰა, აღვძრავ ქალდეველებს, ხალხს 
სასტიკსა და ფიცხელს, და მოივლიან მთელ დედამიწას, რომ 
დაეპატრონონ საცხოვრებლებს, რომლებიც მათ არ ეკუთვნით. 
7 საშიშია და შემზარავი, მისგან გამოდის მსჯავრი და სასჯელი. 
8 ჯიქზე უსწრაფესია მისი ცხენები, ბინდის მგლებივით 
მზერამახვილნი; დაჯირითობენ მისი მხედრებ, 
მოგრიალდებიან მხედრები შორიდან, მოფრინდებიან 
მსხვერპლს დაღირებული არწივებივით. ? ერთიანად მოდის 
საალაფოდ, აღმოსავლეთისკენ პირმიქცეული, და ქვიშასავით 
მიხვეტავს ტყვეებს. 19 ამასხრებს მეფეებს და მთავრებს 
საცინად იგდებს; დასცინის ყოველ ციხე-სიმაგრეს, 
მიწაყრილებს ახვავებს მათ ასაღებად. 11 მაშინ მოიცემს გულს, 
საზღვარს გადავა და შესცოდვას. მისი ძალა კი მის ღმერთშია! 
12 შენ ხომ უკუნისიდან ხარ, უფალო, ჩემო ღმერთო, ჩემო 
წმიდავ! არ დავიხოცებით! უფალო, სამსჯავროდა გყავს 
დადგენილი იგი; საფარველო, სამხილებლად გყავს 
განწესებული! 13 სუფთაა სახედველნი ბოროტების 
საყურებლად და არ ძალგიძს სიავის ჭვრეტა. რატომ უცქერ 


მუხანათებს და დუმხარ, როცა ბოროტეული ყლაპავს 
მართალს? 1“ ზღვის თევზებივით გაგიხდია ადამიანები, 
უპატრონო ქვეწარმავლებივით. 12 ყველანი ანკესით ჰყავს 
ამოყვანილი, თავისი სათხევლით ამოთრეული და თავის 
ბადეში გამომწყვდეული. ამიტომ ხარობს და ზეიმობს. 15 
ამიტომ სწირავს მსხვერპლს თავის სათხეველს და უკმევს 
თავის ბადეს, რადგან მათგან აქვს მსუყე კერძი და ნოყიერი 
საჭმელი. 17 ნუთუ ამისთვის უნდა ისროდეს თავის სათხეველს 
და უწყალოდ ხოცავდეს ხალხებს გამუდმებით? 


თავი 2 


1 ჩემს სადარაჯოზე დავდგები და გავალ კოშკზე, დავაყურადებ, 
რომ ვნახო, რას მეტყვის და რა ვუპასუხო ჩემს მხილებაზე. 2 
მომიგო უფალმა და მითხრა: ჩაწერე ხილვა და ფიქალებზე 
ამოკვეთე, რომ სწრაფად წაიკითხოს მკითხველმა. 3 რადგან 
უკვე დათქმული ჟამისთვის არის ხილვა და ბოლოს 
გაცხადდება, არ გამტყუნდება. თუ დააგვიანდეს, დაელოდე, 
რადგან უსათუოდ მოვა, არ დაბრკოლდება. 4 აჰა, გაამაყდა, 
არ გასწორდა მასში სული, მართალი კი თავისი რწმენით 
იცოცხლებს. ? ამპარტავანი კაცი კი მატყუარა ღვინოსავითაა, 
არ მოისვენებს; ჯოჯოხეთივით აიბერება მისი სული და 
სიკვდილივით გაუმაძღარია: თავისკენ შემოიკრებს ყველა 
ხალხს და ყველა ერს თავისთან შემოხვეტავს. 9 ხომ ყველანი 
საარაკოდ გახდიან მას და მასხრად აიგდებენ, იტყვიან: ვაი 
მას, ვინც სხვისას იგროვებს - როდემდისო? - და მონახვეჭით 
იმძიმებს თავს! 7 ხომ უეცრად აღდგებიან შენი მკბენელნი და 
აღიძრებიან შენი დამაფრთხობელნი, რომ ათ კერძად იქცე? 8 
რაკი უამრავი ხალხი გყავს გაძარცული, შენც გაგძარცვავს 
ყველა დანარჩენი ერი დაღვრილი სისხლის წილ, ქვეყნის, 
ქალაქის და მის მკვიდრთა ჩაგვრის წილ. ? ვაი მას, ვინც 
უსამართლოდ იხვეჭს თავისი სახლისთვის და მაღალზე 
იბუდებს, რომ თავი დაიხსნას ბოროტის ხელიდან! 19 
სირცხვილი გადუწყვიტე შენს სახლს, რომ მოსპე უამრავი 
ხალხი, საკუთარ თავს შესცოდე. 11 რადგან ქვები ღაღადებენ 
კედლებიდან და ხის კოჭები ეპასუხებიან. 12 ვაი მას, ვინც 
სისხლზე აშენებს ქალაქს და უსამართლობაზე აფუძნებს 
დარბაზებს. 13 განა ცაბაოთ უფლისგან არ არის, რომ 
ცეცხლისთვის იღვწიან ხალხები და არაფრისთვის დაშვრებიან 
ტომები? 14 რომ უფლის დიდების ცოდნით აივსოს ქვეყანა, 
როგორც ზღვა არის წყლით დაფარული? 17 ვაი მას, ვინც 
თავის თვისტომს ასმევს თავისი რისხვის თასს და ათრობს, 
რომ მათ სიშიშვლეს უყუროს! 16 პატივის ნაცვლად 


დამცირებით გაძღები; შენც სვი და გაშიშვლდი; შენც 
შეგხვდება უფლის მარჯვენის თასი და შენი პატივის 
დამცირება. 17 რადგან ლიბანის თრგუნვა შენს თავზე გადმოვა 
და პირუტყვთა აკლება შეგაშინებს, რადგან კაცის სისხლი 
გაქვს დაღვრილი და ქვეყანა, ქალაქი და მისი მცხოვრებნი 
დათრგუნული. 18 რა სარგებლობა აქვს მოქანდაკის 
გამოკვეთილ კერპს, ტყუილის მოძღვარს, მაგრამ მოქანდაკე 
ესავს თავის ნაქანდაკევს, თუმცა მუნჯებია მისი შექმნილი 
ღმერთები. 19 ვაი მას, ვინც ხეს ეუბნება: გაიღვიძეო, და 
მდუმარე ქვას: გამოფხიზლდიო. ეს არის მოძღვარი? აჰა, 
ოქრო-ვერცხლშია ჩასმული, სული კი არ უდგას. 29 უფალი კი 
თავის წმიდა ტაძარშია; დადუმდეს მთელი ქვეყანა მის წინაშე! 


თავი 3 


1 აბაკუმ წინასწარმეტყველის ლოცვა საგალობლად. 2? უფალო, 
გავიგონე შენგან გასაგონი და შემეშინდა. უფალო, იხსენ შენი 
ქმნილება სიცოცხლის შუა ძალზე; გააცხადე სიცოცხლის 
შუაძალზე, რომ რისხვის დროსაც კი მახსოვს შეწყალება. 3 
თემანიდან მოდის ღმერთი და წმიდა - ფარანის მთიდან; 
დაფარა ზეცა მისმა ბრწყინვალებამ და მისმა დიდებამ აავსო 
დედამიწა. 4 დღესავით ბრწყინავს მისი ნათელი, შუქს ასხივებს 
მისი ხელი და აქ იმალება მისი ძლიერება. ? შავი ჭირი 
მიუძღვება წინ და ფეხდაფეხ მიჰყვება ჟამი. 9 შედგა და 
გათელა მიწა; გაიხედა და შეაძრწუნა ხალხები; გაცამტვერდა 
საუკუნო მთები, ჩამოიქცა საუკუნო ბორცვები. საუკუნოა მისი 
გზასავალი. 7 განსაცდელში ვხედავ ქუშანის კარვებს, ირხევიან 
მიდიანის ქვეყნის ფარდები. 8 ნუთუ მდინარეებს დაატყდა შენი 
რისხვა, უფალო, ნუთუ მდინარეებს შენი მძვინვარება და ზღვას 
შენი გულისწყრომა, შენს ცხენებზე, შენს ძლევის ეტლებზე რომ 
ამხედრდი? 9 შენ იშიშვლე მშვილდი, როგორც ხალხებისთვის 
გქონდა დაფიცებული, მდინარეებად დაღარე დედამიწა. 19 
დაგინახეს და შედრკნენ მთები; გადაიარა წყლის ნიაღვარმა, 
ხმა გაიღო წყლის უფსკრულმა, აღმართა ხელები. 11 მზე და 
მთვარე დაყოვნდნენ თავიანთ სადგომებში; შენი ისრების შუქზე 
დადიან ისინი, შენი ელვარე შუბის შარავანდზე. 12 რისხვით 
აბიჯებ დედამიწაზე და გულისწყრომიი თელავ ხალხებს. 13 
შენი ერის გამოსასხნელად გამოხვედი, შენი ცხებულის 
გამოსახსნელად; ჭერი ჩაუნგრიე ბოროტეულის სახლს, 
ძირიდან თხემამდე გააშიშვლე. 14 თავი გაუგმირე მათივე 
კვერთხებით მის ბელადებს, როცა მოგრიალდნენ ჩემს 
გასაცამტვერებლად და ყიჟინებდნენ, ბედშავის იდუმალ 
ჩასაყლაპად. 15 შენი ცხენებით ზღვა გაქვს გათელილი, 
ადიდებული წყლების ზვირთები. 19 გავიგონე და შემეძრა 
შიგნეული, მის ხმაზე ამითრთოლდა ბაგეები, ტეხა დამიწყო 
ძვლებმა და ადგილზე დავბარბაცდი; მაგრამ მშვიდად 


დაველოდები გასაჭირის დღეს, როცა ჩემს ხალხს 
გასაძარცვავად დაესხმიან. 17 თუნდაც აღარ აყვავდეს ლეღვი, 
აღარ გამოისხას ვაზმა მტევანი, გამტყუნდეს ზეთისხილის 
ნაყოფი, ყანებმა საზრდო არ მოიტანოს, მოწყდეს ფარეხიდან 
ცხვარი და აღარ დარჩეს ბოსლებში საქონელი. 18 მე მაინც 
უფალში გავიხარებდი, ჩემი ხსნის ღმერთში ვნახავდი შვებას. 
19 უფალი ღმერთია ჩემი ძალა; ირმის ფეხებს შემაბამს და ჩემს 
გორაკებს მომატარებს (ლოტბარისთვის, ჩემს სიმებიან 
საკრავებზე). 


სოფონია 


თავი 1 


1 უფლის სიტყვა, რომელიც გამოეცხადა სოფონიას, ძეს 
ქუშისა, ძისა გედალიასი, ძისა ამარიასი, ძისა ხიზკიასი, იუდას 
მეფის, იოშია ამონის ძის დროს: 2 ყველაფერს ავხვეტავ მიწის 
პირიდან, ამბობს უფალი. 3 ავხვეტავ კაცსა და პირუტყვს, 
გავხვეტავ ცის ფრინველს და ზღვის თევზებს, ცდუნებებს 
ბოროტეულებთან ერთად. მოვკვეთ კაცთა მოდგმას მიწის 
პირიდან, ამბობს უფალი. “ ხელს მოვუღერებ იუდას და 
იერუსალიმის ყველა მკვიდრს; მოვკვეთ ამ ადგილიდან 
ბაალის ნატამალს, ქურუმთა სახსენებელს მღვდლებთან 
ერთად, ? მათ, ვინც ბანებზე თაყვანს სცემენ ციურ ლაშქარს, 
ვინც თაყვანს სცემენ და უფალს იფიცავენ და თავიანთ მეფეს 
იფიცავენ; 9 მათ, ვინც განუდგნენ უფალს და აღარ ეძიებდნენ 
უფალს, და აღარ კითხულობდნენ. 7 იდუმე უფლის, ღვთის 
წინაშე, რადგან ახლოსაა უფროს დღე; რადგან გამზადებული 
აქვს მსხვერპლი უფალს, არჩეული ჰყავს სტუმრები. 858 დადგება 
საუფლო მსხვერპლის დღე და მსჯავრს დავდებ მთავრებს და 
უფლისწულებს და ყველას, უცხო სამოსელით შემოსილს; 9? 
მსჯავრს დავდებ იმ დღეს ყველას, ზღურბლის დამლახველს და 
თავიანთი უფლის სახლის მძლავრობითა და სიცრუით 
ამვსებელს. 19 გაისმება იმ დღეს, ამბობს უფალი, გოდების ხმა 
თევზთა კარიბჭიდან და მოთქმა საპირისპირო მხრიდან, დიდი 
უბედურების ამბავი მთაგორებიდან. 11 ივალალეთ, ხეობის 
მკვიდრნო, რადგან გადაშენდება ყოველი მოვაჭრე, ამოწყდება 
ყველა ვერცხლისმტვირთველი. 12 მაშინ იქნება, რომ 
ლამპარით მოვათვალიერებ იერუსალიმს და მსჯავრს დავდებ 
საკუთარ საფუარზე გაფუებულთ, გულში რომ ამბობენ: არც 
კარგს აკეთებს უფალი, არც ცუდსო. 13 განიავდება მათი 
ქონება და გაუკაცურდება მათი სახლები; ააშენებენ სახლებს 


და შიგ ვერ იცხოვრებენ; ჩაყრიან ვენახებს და მათ ღვინოს ვერ 
დალევენ. 14 ახლოს არის უფლის დიდი დღე, ახლოს არის და 
მოვა ძალიან მალე ხმა უფლის დღისა, და მწარედ იყვირებს 
მაშინ მაგარი ვაჟკაციც. 1? რისხვის დღეა ის დღე, ჭირისა და 
სიმწრის დღე, ნგრევისა და მოოხრების დღე, სიბნელისა და 
წყვდიადის დღე, ჯანღისა და ბურუსის დღე, 16 ბუკისა და 
ყიჟინის დღე ციხე-ქალაქთა და მაღალ კოშკთა წინააღმდეგ. 17 
ხალხს შევაჭირვებ და ბრმებივით ივლიან, რადგან შესცოდეს 
უფალს; მტვერივით გაიფანტება მათი სისხლი და ნეხვივით - 
მათი ხორცი. 18 ვერც ვერცხლი, ვერც ოქრო ვერ იხსნის მათ 
უფლის რისხვის დღეს და მისი შურის ცეცხლი შთანთქავს 
მთელ ქვეყანას, რადგან ბოლოს მოუღებს უცაბედად ქვეყნის 
ყველა მკვიდრს. 


თავი 2 


1 გონს მოდი, უსირცხვილო ხალხო, ? ვიდრე მოაწევდეს 
განგება, ბზესავით განიავდებოდეს დღე, ვიდრე არ დაგცემიათ 
უფლის რისხვის ალი, ვიდრე არ დაგტეხიათ უფლის რისხვის 
დღე. 3 ეძიეთ უფალი, ქვეყნის თვინიერნო, ვინც მისდევთ 
უფლის რჯულს; ეძიეთ სიმართლე, ეძიეთ თვინიერება, ვინძლო 
დაიმალოთ უფლის რისხვის დღეს. 4 რადგან მიატოვებენ 
ღაზას, გაუკაცურდება აშკელონი, აიყრება აშდოდი შუადღისას 
და ამოიძირკვება ყეკრონი. ? ვაი, ზღვისპირელებს, ქერეთელ 
ხალხს! შენზეა უფლის სიტყვა ქანაანო, ფილისტიმელთა 
ქვეყანავ! გაგანადგურებ და გაუკაცურდები. 9 გადაიქცევა 
ზღვისპირეთი საძოვრებად, მწყემსთა ბინებად და ცხვრის 
სადგომებად. 7 იუდას სახლის ნატამალს ერგება ეს მხარე. იქ 
დაიწყებენ ძოვას, აშკელონის სახლებში წამოწვებიან 
საღამოჟამს, რადგან მოხედავს მათ უფალი და ტყვეობიდან 
დააბრუნებს. 8? მესმოდა როგორ ილანძღებოდა მოაბი და 
როგორ ავსიტყვაობდნენ ყამონელები, როგორ ლანძღავდნენ 
ჩემს ერს და დიდგულობდნენ მის საზღვრებთან. ? ამიტომაც, 
ვფიცავ, ამბობს ცაბაოთ უფალი, ისრაელის ღმერთი, რომ 
დაემსგავსება მოაბი სოდომს და ყამონელები - გომორას, 
ჭინჭრიან ადგილს, მარილის ორმოს და უდაბნოს უკუნისამდე. 
ჩემი ერის ნატამალი გაძარცვავს მათ და ჩემი ხალხის 
დანაშთენი დაიმკვიდრებს მათ. 19 ეს მოელით მათი 
ამპარტავნობის გამო, რომ ილანძღებოდნენ და 
ედიდგულებოდნენ ცაბაოთ უფლის ერს. 11 საშინელი იქნება 
მათთვის უფალი, რადგან გააცამტვერებს ქვეყნიერების ყველა 
ღმერთს, და მას დაუწყებს თაყვანისცემას ყოველი კაცი თავისი 
ქვეყნიდან, ხალხების ყოველი კუნძული. 1? თქვენც, ქუშელები, 
დაილახვრებით ჩემი მახვილით. 13 გაიწვდის ხელს 
ჩრდილოეთისკენ და გაანადგურებს აშურს და გაატიალებს 
ნინევეს, გაახრიოკებს უდაბნოსავით. 14 ყოველგვარი მხეცების 
ხროვა დაიბუდებს იქ; ვარხვი და ზღარბიც კი დაიღამებს მის 


ბუღაურებზე, მათი ხმა გაისმება სარკმელებში. ყორანი 
დაიხივლებს ზღურბლზე, რადგან ჩამოიხლიჩება კედარის 
კედლები. 12 ეს მოელის მხიარულსა და უდარდელ ქალაქს, 
რომელიც ამბობდა გულში: მე ვარ და ჩემს მეტი არავინ 
არისო. როგორ გატიალდა, როგორ გადაიქცა მხეცების 
ბუნაგად! ყოველი ჩამვლელი მის შორიახლო დაუსტვენს და 
ხელს ჩაიქნევს. 


თავი 3 


1 ვაი გაჯიუტებულს და წაბილწულს, მოძალადე ქალაქს! 2 
არაფერს ისმენს, არ შეიგონებს, უფალს არ ესავს, თავის 
ღმერთს არ ეკარება. 3 მისი მთავრები მბდღვინავი ლომებია 
მის შუაგულში, მისი მსაჯულები საღამოს მგლებია, დილისთვის 
ძვალსაც რომ არ სტოვებენ. 4 ქარაფშუტა ხალხია მისი 
წინასწარმეტყველნი, გამყიდველნი, მისი მღვდლები 
საწმიდარს ბილწავენ, რჯულს არღვევენ. ? სამართლიანია მის 
წიაღში უფალი, არ სჩადის სიმრუდეს. დილ-დილობით 
გააცხადებს თავის სამართალს და არ ბრკოლდება. მაგრამ 
უკუღმართმა არ იცის სირცხვილი. 5 გავწყვიტე ხალხი, დაიქცა 
მათი ციხე-სიმაგრეები. გავაუკაცრიელე მათი ქუჩები, არ დარჩა 
გამვლელი, გაცამტვერდა მათი ქალაქები. კაცი არ დარჩა, 
აღარავინა მცხოვრები. 7 ვეუბნებოდი: ოღონდ გეშინოდეს 
ჩემი, მიიღე შეგონება-მეთქი; და არ განადგურდებოდა მისი 
სამყოფელი, რამდენჯერაც არ უნდა დამესაჯა იგი. მაგრამ 
ბეჯითდ რყვნიდნენ თავიანთ ზნეს. 8 ამიტომაც მელოდეთ მე, 
ამბობს უფალი, იმ დღემდე, როცა მოწმედ დავდგები, რადგან 
ჩემი განგებით მოიყრიან თავს ხალხები, შეიკრიბებიან 
სამეფოები, რომ თავზე დავანთხიო ჩემი რისხვა, მთელი ჩემი 
წყრომა, რადგან ჩემი შურის ცეცხლში უნდა შთაინთქას მთელი 
ქვეყანა. ? რადგან მაშინ გავასუფთავებ ხალხთა ბაგეებს, რომ 
ყველამ ახსენოს უფლის სახელი და ერთსულოვნად 
ემსახურონ. 19 ქუშის მდინარეთა გაღმიდან ჩემი გაფანტული 
ხალხი მომართმევს ძღვენს. 11 იმ დღეს აღარ შეირცხვენ თავს 
შენი საქციელით, რითაც მცოდავდი, რადგან მაშინ მოვარიდებ 
შენს წიაღს შენი დიდებით მოქადულებს, რომ აღარ იამაყო 
ჩემს წმიდა მთაზე. 12 დავტოვებ შენს წიაღში თვინიერ და ბეჩავ 
ხალხს და შეუვრდებიან უფლის სახელს. 13 აღარ ჩაიდენს 
უსამართლობას ისრაელის ნატამალი, აღარ იცრუებს, აღარ 
იქნება მათ ბაგეებში მზაკვარი ენა; მოსძოვენ და დაისვენებენ, 
აღარავინ ეყოლებათ შემაწუხებელი. 14 გიხაროდეს, სიონო, 


იყიჟინე, ისრაელო! იმხიარულე და იხალისე მთელი გულით, 
იერუსალიმის ასულო! 15 აგხადა უფალმა სასჯელი, უკუაქცია 
შენი მტერი. მეფე ისრაელისა, უფალი, შენს წიაღშია. 
უბედურებას აღარ იხილავ. 15 იმ დღეს ეტყვიან იერუსალიმს: 
ნუ გეშინია! და სიონს: ნუმც მოგეღება მკლავი! 17 უფალი, შენი 
ღმერთი, შენს წიაღშია, გმირი, რომელიც გისხნის; სიხარულით 
გაიხარებს შენზე, განგაახლებს თავის სიყვარულში, სიმღერით 
იზეიმებს შენ გამო. 18 შევკრებ დღესასწაულს მოწყვეტილთ, 
შენგან რომ გავიდნენ; სირცხვილი აწევთ ტვირთად. 17 აჰა, 
გავუსწორდები იმ დროს ყველა შენს მჩაგვრელს; ვიხსნი 
კოჭლს, გაფანტულს თავს მოვუყრი, დიდებას და სახელს 
მოვუხვეჭ ყველგან, მათი შერცხვენის ქვეყანაში. 290 იმ დროს 
წამოგიყვანთ და იმ დროსვე მოგიყრით თავს, მოგიხვეჭთ 
სახელს და დიდებას დედამიწის ყველა ხალხში, როცა 
დავაბრუნებ თქვენს ტყვეებს თქვენს თვალწინ, ამბობს უფალი. 


ანგია 


თავი 1 


1 დარიოს მეფის მეორე წელს, მეექვსე თვის პირველ დღეს 
იყო უფლის სიტყვა ანგია წინასწარმეტყველის პირით იუდას 
განმგებლის ზერუბაბელ შალათიელის ძის, და 
მღვდელმთავრის იესო - იეჰოცადაკის ძის მიმართ. ? ასე თქვა 
ცაბაოთ უფალმა: ეს ხალხი ამბობს, ჯერ არ დამდგარაო ჟამი, 
უფლის სახლის აშენების ჟამი. 3 იყო უფლის სიტყვა ანგია 
წინასწარმეტყველის პირით: 4 იმის ჟამი კი არის, რომ 
გადახურულ სახლებში ისხდეთ, ეს სახლი კი მიგდებული იყოს? 
52 ახლა ასე ამბობს ცაბაოთ უფალი: დაუკვირდით თქვენს 
საქციელს. 9 ბევრს თესავთ, მაგრამ ცოტასა მკით; ჭამთ, 
მაგრამ ვერ ძღებით; სვამთ, მაგრამ ვერ იკლავთ წყურვილს; 
იცვამთ, მაგრამ ვერ თბებით; გახვრეტილი ქისისთვის იდებს 
მშრომელი შრომის საზღაურს. 7 ასე ამბობს ცაბაოთ უფალი: 
დაუკვირდით თქვენს საქციელს. 8 ადით მთაზე, აიტანეთ ხე-ტყე 
და ტაძარი ააშენეთ. მოვიწონებ ამას და დიდებით 
გამოვჩნდები, ამბობს უფალი. ? ბევრის მოლოდინი გაქვთ, 
მაგრამ მცირედი გისრულდებათ; რაც სახლში მიგაქვთ, იმასაც 
ვანიავებ, რატომ? ამბობს ცაბაოთ უფალი. იმიტომ, რომ 
მიგდებულია ჩემი სახლი, თქვენ კი ყველანი თქვენს სახლებზე 
ზრუნავთ. 19 ამიტომ არის, რომ დაგიკავათ ცამ ცვარი და მიწამ 
დაგიკავათ მოსავალი. 11 გამოვიხმე გვალვა მიწაზე, მთებზე, 
პურზე, ღვინოზე, ზეთისხილზე და ყველაფერზე, რასაც მიწა 
აღმოაცენებს; ადამიანზე, პირუტყვზე და ყოველივე 
ნაჭირნახულევზე. 12 ისმინეს ზერუბაბელ შალათიელის ძემ, 
იესო იეჰოცადაკის ძემ, მღვდელმთავარმა, და მთელმა 
დანარჩენმა ხალხმა უფლის, მათი ღმერთის ხმა და ანგია 
წინასწარმეტყველის სიტყვები, რამდენადაც იგი უფლის, მათი 
ღმერთის მოვლინებული იყო, და შეეშინდა ხალხს უფლისა. 13 


უთხრა ანგიამ, უფლის მაცნემ, ხალხს უფლის მაცნეობის 
ძალით: მე თქვენთანა ვარ, ამბობს უფალი. 14“ გააღვიძა 
უფალმა იუდას განმგებლის, ზერუბაბელ შალათიელის ძის 
სული, მღვდელმთავრის, იესო იეჰოცადაკის ძის სული და 
მთელი დანარჩენი ხალხის სული. მივიდნენ და დაიწყეს 
მუშაობა ცაბაოთ უფლის, მათი ღმერთის სახლში, 1? მეექვსე 
თვის ოცდამეოთხე დღეს, დარიოს მეფის მეორე წელს. 


თავი 2 


+ მეშვიდე თვეს, თვის ოცდამეერთე დღეს იყო უფლის სიტყვა 
ანგია წინასწარმეტყველის პირით: 2 უთხარი ზერუბაბელ 
შალათიელის ძეს, იუდას განმგებელს, იესო იეჰოცადაკის ძეს, 
მღვდელმთავარს და მთელ დანარჩენ ხალხს. 3 ვინ არის 
დარჩენილი თქვენ შორის, ვინც მოსწრებია ამ სახლის 
პირვანდელ დიდებას? რას ხედავთ ახლა? ხომ არარაობად 
ჩანს თქვენს თვალში! “ ახლა გამაგრდი, ზერუბაბელ! ამბობს 
უფალი. გამაგრდი იესო იეჰოცადაკის ძევ, მღვდელმთავარო! 
გამაგრდი, მთელო ქვეყნის ერო! ამბობს უფალი, და იშრომეთ, 
რადგან თქვენთანა ვარ, ამბობს ცაბაოთ უფალი. ? სიტყვა, 
ეგვიპტიდან გამოსვლისას რომ დაგიდევით, და ჩემი სული 
იმყოფებს თქვენ შორის. ნუ გეშინიათ. 9 რადგან ასე ამბობს 
ცაბაოთ უფალი: კიდევ ცოტაც და შევარყქევ ცას და მიწას, 
ზღვასა და ხმელეთს. 7 შევარყევ ყველა ხალხს, და ასრულდება 
ყოველი ხალხის საწადელი: დიდებით ავავსებ ამ სახლს, 
ამბობს ცაბაოთ უფალი. 8 ჩემია ვერცხლი და ჩემია ოქრო, 
ამბობს ცაბაოთ უფალი. ? პირვანდელზე უფრო დიდი იქნება ამ 
უკანასკნელი სახლის დიდება, ამბობს ცაბაოთ უფალი. ამ 
ადგილზე მოვაფენ მშვიდობას, ამბობს ცაბაოთ უფალი. 19 
მეცხრე თვის ოცდამეოთხე დღეს, დარიოსის მეორე წელს, იყო 
უფლის სიტყვა ანგია წინასწარმეტყველის პირით: 11 ასე თქვა 
ცაბაოთ უფალმა: ჰკითხე მღვდლებს რჯული: 12 აი, მიაქვს კაცს 
წმიდა ხორცი თვისი სამოსელის კალთით, შეეხო კალთით 
პურს, შეჭამადს, ღვინოს, ზეთს ან რაიმე საჭმელს. თუ გახდება 
წმიდა? მიუგეს მღვდლებმა და უთხრეს: არა. 13 თქვა ანგიამ: 
თუ შეეხო ამას ყველაფერს გაუწმიდურებული კაცი, 
გაუწმიდურდება ეს ყველაფერი? მიუგეს მღვდლებმა და 
უთხრეს: გაუწმიდურდება. 1“ მიუგო ანგიამ და უთხრა: ასეთია 
ეს ერი, ასეთია ეს ხალხი ჩემ წინაშე, ამბობს უფალი. ასეთია 
მათი ხელების ნამოქმედარი. მათი მოტანილი ყველაფერი 
უწმიდურია. 12 ახლა დააკვირდით რა ხდებოდა ძველად, 


ვიდრე ქვა ქვაზე დაიდებოდა უფლის ტაძარში. 16 მივიდოდნენ 
ოცძნიან ზვინთან და აღმოჩნდებოდა ათი. მივიდოდნენ 
საწნახელთან ორმოცდაათი საწყაულის ამოსახაპავად და 
აღმოჩნდებოდა ოცი. 17 გინადგურებდით მთელ ნამუშაკევს 
ხორშაკით, სიყვითლით და სეტყვით, და მაინც არ მოიქეცით 
ჩემკენ, ამბობს უფალი. 18 დააკვირდით რა ხდებოდა ძველად 
მეცხრე თვის ოცდამეოთხე დღიდან, იმ დღიდან, რაც უფლის 
ტაძარი დაფუძნდა, დააკვირდით: 1? თუღა დარჩა ბეღელში 
თესლი? აქამდე არ გამოუღია ნაყოფი ვენახს, ლეღვს, 
ბროწეულს და ზეთისხილს. ამიერიდან კი ვაკურთხებ. 29 
მეორედ იყო უფლის სიტყვა ანგიას მიმართ თვის ოცდამეოთხე 
დღეს. 21 ასე უთხარი ზერუბაბელს, იუდას განმგებელს: 
შევარყევ ცას და მიწას; 22 დავამხობ სამეფოთა ტახტებს, 
მოვსპობ ხალხების სამეფოთა ძლიერებას, დავამხობ ეტლებს 
მხედრებითურთ და დაეცემიან ცხენები და მხედრები 
ერთმანეთის მახვილით. 23 იმ დღეს, ამბობს ცაბაოთ უფალი, 
წაგიყვან შენ, ზერუბაბელ შელათიელის ძეო, ჩემო მორჩილო, 
ამბობს უფალი, და ბეჭედივით მეყოლები, რადგან ჩემი 
რჩეული ხარ, ამბობს ცაბაოთ უფალი. 


ზაქარია 


თავი 1 


1 დარიოსის მეორე წლის მერვე თვეს იყო უფლის სიტყვა 
ზაქარიას მიმართ, ძისა ბერექიასი, ძისა ყიდოსი, 
წინასწარმეტყველისა. 2 რისხვით განურისხდა უფალი თქვენს 
მამა-პაპას. 3 უთხარი მათ, ასე ამბობს-თქო ცაბაოთ უფალი: 
მოიქეცით ჩემკენ, ამბობს ცაბაოთ უფალი, და მეც მოვიქცევი 
თქვენკენ, ამბობს ცაბაოთ უფალი. “ ნუ იქნებით თქვენს მამა- 
პაპასავით, რომელთაც მოუწოდებდნენ წინანდელი 
წინასწარმეტყველნი, ასე ამბობსო ცაბაოთ უფალი: მიიქეცით 
თქვენი ბოროტი გზებიდან და ბოროტი საქმეებისგან! მაგრამ 
არ მისმენდნენ და არ მიგონებდნენ, ამბობს უფალი. ? სადღა 
არიან თქვენი მამა-პაპანი და განა წინასწარმეტყველნიც 
საუკუნოდ ცოცხლობენ? 65 მაგრამ ჩემი სიტყვები და მცნებები, 
რომლებიც ვუანდერძე ჩემს მორჩილთ, წინასწარმეტყველთ, 
ხომ მისწვდა თქვენს მამა-პაპას? მოიქცნენ და თქვეს: როგორც 
განიზრახა ცაბაოთ უფალმა მოგვქცეოდა ჩვენი გზებისა და 
საქმეების გამო, ისე მოგვექცა ჩვენ. 7” მეთერთმეტე თვის, ანუ 
შებატის თვის, ოცდამეოთხე დღეს იყო უფლის სიტყვა ზაქარიას 
მიმართ, ძისა ბერაქიასი, ძისა ყიდოსი, წინასწარმეტველისა. 8 
ვიხილე ღამით და აჰა, მხედარია წითელ ცხენზე და დგას იგი 
მურტის ხეთა შორის, ჩრდილში, მის უკან კი ცხენებია - 
წითლები, ზერდაგები და თეთრები. 9? ვთქვი, რა არის-მეთქი 
ესენი, ჩემო ბატონო? მითხრა ანგელოზმა, რომელიც 
მელაპარაკებოდა: მე გაჩვენებ, რა არიან ესენი. 19 ხმა გაიღო 
კაცმა, მდგარმა მურტის ხეთა შორის, და თქვა: ესენი არიან, 
რომლებიც მოავლინა უფალმა ქვეყნის შემოსავლელად. 11 
მიუგეს უფლის ანგელოსს, მურტის ხეთა შორის მდგარს, და 
უთხრეს: შემოვიარეთ ქვეყანა და, აჰა, მშვიდად განისვენებს 
მთელი ქვეყანა. 12 მიუგო უფლის ანგელოზმა და თქვა: ცაბაოთ 


უფალო! როდემდის არ მოიღებ მოწყალებას იერუსალიმზე და 
იუდას ქალაქებზე, რომლებიც აგერ სამოცდაათი წელია 
შერისხული გყავს? 13 მიუგო უფალმა ანგელოზს, რომელიც მე 
მელაპარაკებოდა, კეთილი სიტყვები, ნუგეშის სიტყვები. 14 
მითხრა ანგელოზმა, რომელიც მე მელაპარაკებოდა: მოუწოდე 
და თქვი, ასე ამბობს-თქო ცაბაოთ უფალი: დიდი შურით ვარ 
აღძრული იერუსალიმის და სიონის მიმართ; 12 დიდი რისხვით 
ვმრისხანებ თავგასულ ხალხზე; რადგან ოდნავ განვრისხდი და 
შეეწივნენ ისინი ბოროტებას. 165 ამიტომ ასე ამბობს უფალი: 
მოწყალებით მოვბრუნდი იერუსალიმისკენ; მასში აიგება ჩემი 
სახლი, ამბობს ცაბაოთ უფალი, და ლარი გადაიჭიმება 
იერუსალიმზე. 17 კიდევ მოუწოდე და თქვი, ასე ამბობს-თქო 
ცაბაოთ უფალი: კვლავ აივსება ჩემი ქალაქები დოვლათით და 
კვლავ შეიწყალებს უფალი სიონს და კვლავ აირჩევს 
იერუსალიმს. 18 ავახილე თვალები და, აჰა, ოთხი რქაა. 19 
ვუთხარი ანგელოზს, რომელიც მე მელაპარაკებოდა: რა არის- 
მეთქი ესენი? მითხრა: ესენი რქებია, რომლებმაც გაფანტა 
იუდა, ისრაელი და იერუსალიმი. 29 და დამანახვა უფალმა 
ოთხი მჭედელი. 21 ვთქვი: რის გაკეთებას აპირებენ-მეთქი 
ესენი? ასე მითხრა: ესენი რქებია, რომლებმაც გაფანტა იუდა, 
ისე რომ არავის აუწევია თავი; ეს მჭედლები კი მოსულნი არიან 
მათ დასაშინებლად, იმ ხალხთა რქების დასახრელად, 
რომელთაც რქა აღუმართავთ იუდას ქვეყნის წინააღმდეგ მის 
გასაფანტავად. 


თავი 2 


1 ავახილე თვალები და ვიხილე: აჰა, კაცი გამზომი ლარით 
ხელში. ? ვკითხე: სად მიდიხარ-მეთქი? მითხრა: იერუსალიმის 
გასაზომად, რომ დავინახო რამდენია მისი სიგანე და 
რამდენია მისი სიგრძე. 3 აჰა, გამოდის ანგელოზი, რომელიც 
მელაპარაკებოდა, და სხვა ანგელოზიც გამოდის ჩემს 
შესახვედრად. 4 უთხრა მას: გაიქეცი და ელაპარაკე ამ 
ყმაწვილს, უთხარი: გაშლილ დაბად იცხოვრებს იერუსალიმი 
უამრავი ხალხისა და პირუტყვის გამო, მასში რომ არის. ? მე 
ვიქნები მისთვის, ამბობს უფალი, ცეცხლის კედლად ირგვლივ 
და დიდებად მის შუაგულში. 9 ჰოი, ჰოი, ილტოლეთ 
ჩრდილოეთის ქვეყნიდან, ამბობს უფალი, რადგან ცის ოთხი 
ქარისკენ გაგფანტავთ, ამბობს უფალი. 7 ჰოი, სიონო, თავს- 
უშველე, ბაბილონის ასულთან რომ ცხოვრობ! 8 რადგან ასე 
ამბობს ცაბაოთ უფალი: დიდების შემდეგ მიმავლენს 
ხალხებთან, რომლებიც გძარცვავენ შენ, რადგან თქვენი 
შემხებარი მისი თვალის გუგის შემხებარია. 9? რადგან, აჰა, 
მოვუქნევ ხელს და მათი ყმების ნადავლად იქცევიან; 
მიხვდებიან, რომ ცაბაოთ უფალმა მომავლინა. 19 იხარე და 
იმხიარულე, სიონის ასულო, რადგან, აჰა, მოვდივარ და 
დავივანებ შენს შუაგულში, ამბობს უფალი. 11 მიეტმასნებიან 
უამრავი ხალხები უფალს იმ დღეს და გახდებიან ჩემი ერი; 
დავივანებ შენს შუაგულში და მიხვდები, რომ ცაბაოთ უფალმა 
მომავლინა შენთან. 12 დაიმკვიდრებს უფალი იუდას თავის 
წილხვედრად წმიდა მიწაზე და კვლავ აირჩევს იერუსალიმს. 13 
იყუჩოს ყოველმა ხორციელმა უფლის წინაშე, რადგან, აჰა, 
გაიღვიძა მან თავის წმიდა სამყოფელში. 


თავი 3 


1 დამანახვა მან იესო მღვდელმთავარი, უფლის ანგელოზის 
წინაშე მდგარი, და სატანა, მის ხელმარჯვნივ მდგარი, მის 
მოსაყივნებლად. ? უთხრა უფალმა სატანას: გიკრძალავს 
უფალი, სატანავ! გიკრძალავს უფალი, რომელმაც 
იერუსალიმი ამოარჩია! გან ეს ცეცხლიდან მოწყვეტილი 
მუგუზალი არ არის? 3 იესოს წვირიანი სამოსელი ეცვა და იდგა 
ანგელოზის წინაშე. 4 მიუგო და უთხრა ანგელოზმა თავის 
წინაშე მდგომთ: გახადეთ წვირიანი სამოსელი! უთხრა მას: 
აჰა, წარგხოცე უკეთურება და საზეიმო სამოსელით შეგმოსავ. ? 
თქვა: დაახურონ თავზე სუფთა თავსაბურველი! და დაახურეს 
თავზე სუფთა თავსაბურველი და ჩააცვეს სამოსელი; უფლის 
ანგელოზი კი იდგა. 9 გამოუცხადა უფლის ანგელოზმა იესოს 
და უთხრა: 7 ასე ამბობს ცაბაოთ უფალი: თუ ჩემი გზებით ივლი 
და ჩემს სამსახურს შეასრულებ, გაუძღვები ჩემს სახლს და 
თვალყურს ადევნებ ჩემს ეზოებს, მოგცემ მისასვლელს აქ 
მდგომარეთა შორის. 8 ისმინე, იესო მღვდელმთავარო, შენ და 
შენმა თვისტომებმა, შენს წინ რომ სხედან, რადგან სასწაულნი 
არიან ეს კაცები; რადგან აჰა, მოვავლინებ ჩემს მორჩილს - 
მორჩს! ? რადგან, აჰა, ის ქვა, რომელიც დავდევი იესოს წინ: 
შვიდი თვალია ამ ერთ ქვაზე; აჰა, ამოვკვეთავ მასზე 
ამოსაკვეთელს, ამბობს ცაბაოთ უფალი, და ერთ დღეში 
წარვხოცავ ამ ქვეყნის ცოდვებს. 19 იმ დღეს, ამბობს ცაბაოთ 
უფალი, ერთმანეთს მიიწვევთ ვაზის ქვეშ და ლეღვის ქვეშ. 


თავი 4 


1 მობრუნდა ანგელოზი, რომელიც მელაპარაკებოდა, და 
გამაღვიძა, როგორც ძილისგან აღვიძებენ კაცს. 2? მითხრა: რას 
ხედავ? ვუთხარ: ვხედავ, აჰა, მთლიანი ოქროს სასანთლეა, მის 
თავზე ჯამია და შვიდი ლამპარი, თითო ლამპარს შვიდ-შვიდი 
მილი აქვს ზემოთ. 3 ორი ზეთისხილის ხეა მის გვერდით, ერთი 
მისი ჯამის მარჯვნივ, მეორე - მარცხნივ. “ ხმა გავიღე და 
ვუთხარი ანგელოზს, რომელიც მე მელაპარაკებოდა: რა არის 
ესენი, ჩემო ბატონო? ? მომიგო ანგელოზმა, რომელიც მე 
მელაპარაკებოდა, და მითხრა: განა არ იცი, რა არის ესენი? 
ვუთხარი: არამეთქი, ჩემო ბატონო. 9 მომიგო და მითხრა: ეს 
არის უფლის სიტყვა ზერუბაბელის მიმართ ნათქვამი: არა 
ძალითა და ძლიერებით, არამედ ჩემი სულითო, ამბობს 
ცაბაოთ უფალი. ” რა ხარ შენ, დიდო მთაო? ზერუბაბელის 
წინაშე გასწორდები! გამოიტანს მთავარ ლოდს და შესძახებენ: 
მადლი, მადლი მას! 8 იყო უფლის სიტყვა ჩემს მომართ 
ნათქვამი: ? ზერუბაბელის ხელმა ჩაყარა ამ სახლის 
საფუძველი და მისივე ხელი დაასრულებს; და მიხვდებით, რომ 
ცაბაოთ უფალმა მომავლინა თქვენთან. 19 რადგან ვინც 
კნინად შერაცხა ეს დღე, გაიხარებს, როცა დაინახავს შვეულს 
ზერუბაბელის ხელში; უფლის შვიდი თვალია ესენი, მთელ 
ქვეყანას რომ ჭვრეტენ. 11 მივუგე და ვუთხარი მას: რა არის ეს 
ორი ზეთისხილის ხე სასანთლის მარჯვნივ და მარცხნივ? 12 
მივუგე მეორედ და ვუთხარი მას: რა არის ეს ორი აკიდო 
ზეთისხილისა ორი ოქროს მილის გვერდით, საიდანაც ოქრო 
იღვრება? 13 მითხრა: არ იცი, რა არის ესენი? ვუთხარი: 
არამეთქი, ჩემო ბატონო. 14 მითხრა: ორნი ცხებულნი არიან 
ესენი, მთელი ქვეყნის უფლის წინაშე მდგარნი. 


თავი 5 


1 კვლავ ავახილე თვალი და ვიხილე: აჰა, აფრიალებული 
გრაგნილი. ? მითხრა: რას ხედავ? ვუთხარი მე: აფრიალებულ 
გრაგნილს ვხედავ, სიგრძით ოცი წყრთა არის, სიგანით - ათი 
წყრთა. 3 მითხრა: ეს არის წყევლა, მთელ ქვეყანაზე 
გადმომავალი; რადგან ყოველი მპარავი ამიერიდან უნდა 
მოიკვეთოს ამის თანახმად და ყოველი მოფიცარი ამიერიდან 
უნდა მოიკვეთოს ამის თანახმად. “ გამოვიხმე, ამბობს ცაბაოთ 
უფალი, და მიადგება მპარავის სახლს და ჩემი სახელის ცუდად 
მოფიცარის სახლს, დაიღამებს მის სახლში და მოსპობს მას, 
მის ხესა და ქვას. 2 გამოვიდა ანგელოზი, რომელიც მე 
მელაპარაკებოდა, და მითხრა: აახილე თვალი და დაინახე, რა 
არის ეს, რომ ჩანს. 9 ვუთხარი: რა არის-მეთქი? მითხრა: ეს 
საწყაული ჩანს. და თქვა: ეს არის მათი უკეთურება მთელ 
ქვეყანაზე. 7” აჰა, ტყვიის ნაჭერი ამოიწია და ერთი ქალი ზის 
შუაგულ საწყაულში. 8 თქვა: ეს არის ბოროტებაო და ჩააგდო 
იგი საწყაულში და ტყვიის ზოდი დაახურა ზედა. ? ავახილე 
თვალი და დავინახე: აჰა, გამოჩნდა ორი ქალი და ქარი 
ჰქონდათ ფრთებში, ფრთებად კი წეროს ფრთები ჰქონდათ; და 
ასწიეს მათ საწყაული მიწასა და ცას შორის. 19 ვუთხარი 
ანგელოზს, რომელიც მე მელაპარაკებოდა; სად მიაქვთ-მეთქი 
ეს საწყაული? 11 მითხრა: შინყარის ქვეყანაში, რომ სახლი 
აუშენონ; და როცა მზად იქნება, თავის ადგილზე დაიდგმება 
იგი. 


თავი 6 


1 კვლავ ავახილე თვალი და ვიხილე: აჰა, ოთხი ეტლი, ორ 
მთას შორის გამომავალი; მთები კი სპილენძისა იყო. 2? პირველ 
ეტლში წითელი ცხენები იყო, მეორე ეტლში შავი ცხენები; 3 
მესამე ეტლში თეთრი ცხენები, მეოთხე ეტლში ამლაყები, 
ნისლისფერნი. “ ხმა გავიღე და ვუთხარი ანგელოზს, რომელიც 
მლაპარაკობდა: რა არის-მეთქი ესენი, ჩემო ბატონო? 2 
მომიგო ანგელოზმა და მითხრა: ცის ოთხი სულია ესენი, იმ 
ადგილიდან გამომავალნი, სადაც მთელი ქვეყნის უფლის 
წინაშე დგანან. 9 მათგან შავი ცხენები ჩრდილოეთის 
ქვეყნისკენ არიან გამოსულნი, თეთრები მათ უკან გამოვიდნენ 
და ამლაყები სამხრეთის ქვეყნისკენ მიდიან. 7 ნისლისფერნი 
გამოვიდნენ და ქვეყნის შემოვლა მოინდომეს. უთხრა: წადით, 
მოიარეთ ქვეყანა! და მოიარეს ქვეყანა. 8 დამიყვირა და ასე 
და ელაპარაკა: შეხედე, ჩრდილოეთის ქვეყნისკენ გასულებმა 
დააცხრეს ჩემი სული ჩრდილოეთის ქვეყანაში. ? იყო უფლის 
სიტყვა ჩემს მომართ ნათქვამი: 19 აიღე ძღვენი 
გადასახლებულთაგან - ხელდაისგან, ტობიასგან, და 
იედაყიასგან და წადი დღესვე და შედი იოშია ცეფანიას ძის 
სახლში, სადაც ისინი მივიდნენ ბაბილონიდან. 11 გამოართვი 
ვერცხლი და ოქრო, გააკეთე გვირგვინი და დაადგი თავზე 
იესო დეჰოცადაკის ძეს, მღვდელმთავარს. 12 უთხარი, ასე 
ამბობს-თქო ცაბაოთ უფალი: აჰა, კაცი - მორჩია მისი სახელი; 
თავისი ადგილიდან აღმოცენდება და ააშენებს უფლის ტაძარს. 
13 ის ააშენებს უფლის ტაძარს და იტვირთავს დიდებას, 
დაჯდება და იხელმწიფებს თავის ტახტზე; ის იქნება მღვდელი 
თავის ტახტზე და თანხმობა იქნება ამ ორთა შორის. 14 
გვირგვინი ჰქონდეს ხელემს, გობიას, იედაყიას და ხენ 
ცეფენიას ძეს სამახსოვროდ უფლის ტაძარში. 12 შორსმყოფნი 
მოვლენ და ააშენებენ უფლის ტაძარს, მიხვდებით, რომ 
ცაბაოთ უფალმა მომავლინა თქვენთან. ეს მოხდება, თუ 
გაგონებით გაიგონებთ უფლის, თქვენი ღმერთის ხმას. 


თავი 7 


1 დარიოს მეფის მეოთხე წელს იყო უფლის სიტყვა ზაქარიას 
მიმართ მეცხრე თვის, ქისლესის, ოთხში. ? გაგზავნა ბეთელის 
ხალხმა შარეცერი და რეგემ-მელექი მათი კაცებითურთ 
სამხვეწროდ უფლის წინაშე 3 და ცაბაოთ უფლის სახლის 
მღვდლებისთვის და წინასწარმეტყველთათვის შესაკითხავად: 
ვიტირო მეხუთე თვეს და ვიმარხულო, როგორც უკვე მრავალი 
წელია ვიქცევიო? “ იყო ცაბაოთ უფლის სიტყვა ჩემს მომართ 
ნათქვამი: 2 უთხარი ქვეყნის მთელ ხალხს და მღვდლებს: 
როცა მარხულობდით და გლოვობდით მეხუთე და მეშვიდე 
თვეში ამ სამოცდაათი წლის განმავლობაში, განა ჩემთვის 
მარხულობდით? 59 როცა ჭამთ და როცა სვამთ, განა თქვენთვის 
არა ჭამთ და თქვენთვის არა სვამთ? 7 განა ეს სიტყვები არ 
არის, უფალმა რომ გამოაცხადა წინანდელ 
წინასწარმეტყველთა პირით, როცა იერუსალიმი დასახლებული 
და უზრუნველიიყო, როცა მისი ქალაქები მის გარშემო, 
სამხრეთი (ნეგები) და დაბლობი (შეფელა) დასახლებული 
იყო? 8 იყო უფლის სიტყვა ზაქარიას მიმართ ნათქვამი: 9 ასე 
ამბობს ცაბაოთ უფალი: ქმენით ჭეშმარიტი სამართალი, 
სიკეთით და მოწყალებით მოექეცით ერთმანეთს; 19 ქვრივს, 
ობოლს, ხიზანს, ღარიბ-ღატაკს ნუ დაჩაგრავთ; ბოროტს ნუ 
იზრახავთ თქვენს გულში ერთმანეთისთვის. 11 მაგრამ მათ არ 
ისურვეს ყურისგდება, წამოსწიეს ჯიუტი მხრები და ყურები 
დაიმძიმეს, რომ არ ესმინათ; 12 გული გაიქვავეს, რომ არ 
ესმინათ რჯული და სიტყვები, რომლებიც მოავლინა ცაბაოთ 
უფალმა თავისი სულით, წინანდელ წინასწარმეტყველთა 
პირით; ამიტომაც იყო დიდი რისხვა ცაბაოთ უფლისგან. 13 და 
როგორც ის უხმობდა და არ უსმენდნენ, ასევე არ ისმინა მათი, 
როცა უხმობდნენ მას, ამბობს ცაბაოთ უფალი. 14 გავფანტე 
ისინი ყველა ხალხს შორის, რომელსაც არ იცნობდნენ, და 
გატიალდა მიწა მათ შემდეგ; არავინ იყო მიმსვლელ- 
მომსვლელი და სანუკვარი ქვეყანა უდაბნოდ აქციეს. 


თავი 8 


1 იყო ცაბაოთ უფლის სიტყვა ნათქვამი. ? ასე ამბობს ცაბაოთ 
უფალი: დიდი შურითა და დიდი რისხვით ვარ აღძრული მის 
მიმართ. 3 ასე ამბობს უფალი: დავბრუნდები სიონში და 
დავივანებ შუაგულ იერუსალიმში; დაერქმევა იერუსალიმს 
რწმენის ქალაქი და ცაბაოთ უფლის მთას - მთაწმიდა. “ ასე 
ამბობს ცაბაოთ უფალი: კვლავ ისხდებიან ბერიკაცები და 
დედაბრები იერუსალიმის ქუჩებში, ყველას არგანი ეჭირება 
ხელში დღეთა სიმრავლის გამო. ? ქალაქის მოედნები სავსე 
იქნება ბიჭებით და გოგონებით, ითამაშებენ მის მოედნებზე. 9 
ასე ამბობს ცაბაოთ უფალი: თუ ეს შეუძლებელია ხალხის 
ნატამალის თვალში იმ დღეებში, განა ჩემს თვალშიც 
შეუძლებელია? ამბობს ცაბაოთ უფალი. 7 ასე ამბობს ცაბაოთ 
უფალი: მე დავიხსნი ჩემს ერს აღმოსავლეთის ქვეყნიდან და 
მზის დასავლეთის ქვეყნიდან; 8 მივიყვან მათ და 
დავასადგურებ შუაგულ იერუსალიმში; ჩემი ერი იქნებიან ისინი 
და მე მათი ღმერთი ვიქნები რწმენაში და სიმართლეში. 3? ასე 
ამბობს ცაბაოთ უფალი: უფლის ტაძრის ასაშენებლად 
გაიმაგრეთ ხელები, ვინც ისმენდით იმ დღეებში იმ 
წინასწარმეტყველთა ნათქვამ სიტყვებს, რომლებიც იყვნენ 
ცაბაოთ უფლის სახლის დაფუძნების ჟამს. 19 რადგან ამ 
დღეებამდე არ არსებობდა გასამრჯელო არც კაცისთვის და 
არც პირუტყვისთვის; არ ჰქონდა მშვიდობა მიმსვლელ- 
მომსვლელს მტრის შიშით და ერთი-მეორეზე მყავდა მისეული 
ადამიანები. 11 ახლა ისეთი აღარ ვარ, როგორიც იმ დღეებში, 
ამ ერის ნატამალისთვის, ამბობს ცაბაოთ უფალი. 12 რადგან 
იქნება მშვიდობის თესლი: ვაზი გამოიღებს თავის ნაყოფს, მიწა 
მოიტანს თავის მოსავალს და ცა მოსცემს თავის ცვარს; და ამ 
ერის ნატამალს დავუმკვიდრებ ყველაფერს ამას. 13 და 
როგორც საწყევარად იყავით ხალხებში, იუდას სახლო და 
ისრაელის სახლო, ასე გიხსნით და საკურთხეველად იქნებით. 
ნუ გეშინიათ, გაიმაგრეთ ხელი. 14 ასე ამბობს ცაბაოთ უფალი: 


როგორც ბოროტის ქმნა განვიზრახე თქვენთვის, როცა 
გამარისხა თქვენმა მამა-პაპამ, ამბობს ცაბაოთ უფალი, და არ 
შევინანე, 12 კვლავ განვიზრახავ ამ ხანებში სიკეთის ქმნას 
იერუსალიმისთვის და იუდას სახლისთვის; ნუ გეშინიათ! 16 აი, 
რა უნდა შეასრულოთ: ჭეშმარიტება ელაპარაკეთ ერთმანეთს, 
ჭეშმარიტება და სამშვიდობო სამართალი გააჩინეთ თქვენს 
კარიბჭეებთან, 17 ავი არ იზრახოთ ერთმანეთზე თქვენს გულში 
და ნუ გიყვართ ცრუ ფიცილი, რადგან მძულს ეს ყველაფერი, 
ამბობს უფალი. 18 იყო ცაბაოთ უფლის სიტყვა ჩემს მომართ 
ნათქვამი: 19 ასე ამბობს ცაბაოთ უფალი: მეოთხე თვის მარხვა, 
მეხუთე თვის მარხვა, მეშვიდე თვის მარხვა და მეათე თვის 
მარხვა იყოს იუდას სახლისთვის შვებად და სიხარულად, და 
კეთილ დღესასწაულებად; ოღონდ ჭეშმარიტება და მშვიდობა 
გიყვარდეთ. 29 ასე ამბობს ცაბაოთ უფალი: კიდევ ის მოხდება, 
რომ მოვლენ ხალხები და უამრავ ქალაქთა მცხოვრებნი. 21 
ერთი ქალაქის მცხოვრებნი მეორეში წავლენ, იტყვიან: წამო, 
წავიდეთ სამხვეწროდ უფლის წინაშე და ცაბაოთ უფლის 
საძიებლადო. მაშინ მეც წავალ. 22 მოვლენ მრავალრიცხოვანი 
ხალხები და ძლიერი ერები ცაბაოთ უფლის საძიებლად 
იერუსალიმში და სამხვეწრად უფლის წინაშე. 23 ასე ამბობს 
ცაბაოთ უფალი: იმ ხანებში იქნება, რომ მოეჭიდება ათი კაცი 
ყოველი ენის ხალხიდან, მოეჭიდება იუდაელის კალთებს და 
ეტყვიან: თქვენთან წამოვალთ, რადგან გაგებული გვაქვს, რომ 
თქვენთან არის ღმერთი. 


თავი 9 


1 განაჩენი, სიტყვა უფლისა ხადრაქის ქვეყანაზე და დამასკოზე, 
მის განსასვენებელზე (რადგან უფლის თვალი დაჰყურებს 
ადამიანებს და ისრაელის ყოველ შტოს), ? და ხამათზეც, მას 
რომ ესაზღვრება, ტვიროსზე და ციდონზე, რადგან მეტისმეტად 
გაბრძენდნენ. 3 აიშენა ტიროსმა ციხე-სიმაგრე და ქვიშასავით 
დაახვავა ვერცხლი და ოქრო - ქუჩის ტალახივით. “ აჰა, 
უფალი ცარიელზე დასტოვებს მას და ზღვაში ჩაამხობს მის 
დოვლათს; თავად კი ცეცხლში შთაინთქმება. ? იხილავს 
აშკელონი და შეეშინდება, ღაზაც შეძრწუნდება მეტისმეტად და 
ყეკრონიც, რადგან გაწბილდება მისი იმედი; გადაიკარგება 
მეფე ღაზადან და აღარ დასახლდება აშკელონი. 9 უცხოთესლი 
იცხოვრებს აშდოდში და აღმოვფხვრი ფილისტიმელთა 
ამპარტავნობას; 7” პირიდან გამოვგლეჯ სისხლს და 
სისაძაგლეებს კბილებს შორიდან; ისიც ჩვენს ღმერთს დარჩება 
და იქნება როგორც ერთი ათასეული იუდაში, ყეკრონი კი 
ებუსეველის მსგავსად შეირაცხება. 8 შემოვაკავებ ჩემს სახლს 
ლაშქრისგან დასაცავად, მიმსვლელ-მომსვლელისგან, და 
აღარ მიუვა მას მჩაგვრელი, რადგან ამიერიდან ჩემი თვალით 
ვხედავ მას. ? იხარე დიდად, სიონის ასულო! დაეცი ყიჟინა, 
იერუსალიმის ასულო! აჰა, შენი მეფე მოდის შენთან, მართლი 
და გამარჯვებული. თვინიერია ის და ამხედრებულია 
სახედარზე და ჩოჩორზე, ხრდალი ვირის ნაშიერზე. 19 
ამოვაგდებ ეტლებს ეფრემიდან და ცხენებს იერუსალიმიდან; 
შეიმუსრება საბრძოლო მშვილდი. მშვიდობას გამოუცხადებს 
უფალი ხალხებს და დამყარდება მისი ხელმწიფება ზღვიდან 
ზღვამდე და მდინარიდან ქვეყნის ბოლომდე. 11 შენ კი, შენი 
აღთქმის სისხლის გულისთვის გავათავისუფლებ შენს ტყვეებს 
ჭიდან, სადაც წყალი არა დგას. 12 დაუბრუნდით ციხე- 
სიმაგრეებს, იმედის ტყვენო! რასაც დღეს გიცხადებთ, 
ორმაგად მოგაგებთ. 13 რადგან მშვილდივით მოვიზიდავ 
იუდას და ისრებით ავავსებ ეფრემს; აღვძრავ შენს შვილებს, 


სიონო, შენი შვილების წინააღმდეგ, იავანო, და მეომრის 
მახვილად გაქცევ! 14 უფალი გამოჩნდება მათ ზემოთ და 
ელვასავით გამოვარდება მისი ისარი; ჩაჰბერავს საყვირს 
უფალი ღმერთი და წამოვა შუადღის ქარიშხალში. 12 ცაბაოთ 
უფალი დაიფარავს მათ; შთანთქავენ და გათელავენ 
შურდულის ქვებს; ღვინოსავით შესვამენ მათ სისხლს; 
აივსებიან სასხურებელ თასივით, სამსხვერპლოს ქიმებივით. 19 
იხსნის მათ იმ დღეს უფალი, მათი ღმერთი, როგორც თავისი 
ხალხის ფარას? რადგან გვირგვინის თვლები არიან ისინი და 
გაბრწყინდებიან მის მიწაზე. 17 ოჰ, რაზომ დიდია მისი სიკეთე, 
რაზომ დიდია მისი მშვენება! ჭაბუკებს - ხორბალი, ქალწულებს 
მაჭარი ააღორძინებს. 


თავი 10 


1 შესთხოვეთ უფალს წვიმა გვიანი წვიმობის ჟამს; უფალი 
მოიღებს ღრუბელს და მისცემს მათ წვიმის ღვარს, ჯეჯილს 
ყველასთვის ყანაში. 2 რადგან თერაფიმები ამაოდ 
ლაპარაკობენ, მისნები ტყუილს ხედავენ და ცრუ სიზმრებს 
ყვებიან; ამაოდ იმშვიდებენ თავს, ამიტომაც ცხვრებივით 
დაეხეტებიან, იტანჯებიან, რადგან არა ჰყავთ მწყემსი. 3 
მწყემსების მიმართ აინთო ჩემი რისხვა და დავსჯი ბოტებს, 
მაგრამ მოხედავს ცაბაოთ უფალი თავის ფარას - იუდას სახლს 
და თავის დიდებულ რაშად გაიხდის მას ბრძოლაში. “ მისგან 
იქნება ქვაკუთხედი, მისგან იქნება სამსჭვალი, მისგან იქნება 
საბრძოლო მშვილდი, მისგან გამოვა ყველა განმგებელი 
ერთიანად. ? იქნებიან როგორც გმირები, ქუჩის ტალახივით 
გამთელავნი ბრძოლაში; იბრძოლებენ, რადგან უფალი იქნება 
მათთან, და გააწბილებენ ცხენებზე ამხედრებულთ. 9 
გავაძლიერებ იუდას სახლს და ვიხსნი იოსების სახლს; 
დავაბრუნებ მათ, რადგან შევიწყალე ისინი; და ისე იქნებიან, 
თითქოს არასოდეს მიმეტოვვბინოს, რადგან მე ვარ უფალი, 
მათი ღმერთი, და შევისმინე მათი. 7 გმირივით გახდება 
ეფრემი და გახალისდება მათი გული, თითქოს ღვინისაგან; 
დაინახავენ ამას მათი შვილები და გაიხარებენ, მოილხენს 
მათი გული უფალში. 8 დავუსტვენ მათ და თავს მოვუყრი, 
რადგან გამოვისყიდე ისინი; და ბევრნი გახდებიან, როგორც 
ბევრნი იყვნენ. ? მე გავაბნიე ისინი ხალხებში და შორეულ 
ქვვყნებში გამიხსენებენ; იცხოვრებენ თავიანთ შვილებთან 
ერთად და დაბრუნდებიან. 19 დავაბრუნებ მათ ეგვიპტის 
ქვეყნიდან და აშურიდან გამოვკრებ მათ; გალაადის ქვეყანაში 
და ლიბანში მივიყვან მათ და ადგილი არ ეყიაფათ. 11 
გადაუვლის ბობოქარ ზღვას და დაჰკრავს ზღვაში მის 
ტალღებს, ამთშრება ნილოსის სიღრმეები, დაემხობა აშურის 
დიდება და წაერთმევა კვერთხი ეგვიპტეს. 12 გავაძლიერებ 
მათ უფალში და ივლიან მისი სახელით, ამბობს უფალი. 


თავი 11 


1 გააღე, ლიბანო, შენი კარი, რომ ცეცხლმა შეგიჭამოს 
ნაძვები! 2 ივალალე, ალვავ, რადგან დაეცა ნაძვი, რადგან 
გაიძარცვნენ ძლევამოსილნი! ივალალეთ, ბაშანის მუხებო, 
რადგან დაემხო გაუვალი მაღნარი! 3 გაისმის მწყემსთა 
ვალალების ხმა, რადგან გაიძარცვა მათი მშვენება! ლომთა 
ბრდღვინვის ხმა, რადგან გაიძარცვა იორდანეს დიდება! “ ასე 
ამბობს უფალი, ჩემი ღმერთი: დამწყესე დასაკლავად 
განწირული ცხვარი, ? მყიდველნი რომ ხოცავენ განუკითხავად; 
მათი გამყიდველნი კი ამბობენ: კურთხეულია უფალი! 
გავმდიდრდიო, მათი მწყემსებიც არ ინდობენ მათ. 9 რადგან 
მეც აღარ დავინდობ ამ ქვეყნის მცხოვრებთ, ამბობს უფალი; 
აჰა, ჩავუგდებ ყოველ კაცს თავის თვისტომს ხელში და თავის 
მეფეს ხელში, აიკლებენ ქვეყანას და მე არ დავიხსნი მათ მათი 
ხელიდან. 7 დავმწყესავ დასაკლავად განწირულ ცხვარს, 
დაბეჩავებულ ცხვარს; ავიღებ ორ კომბალს, ერთს სიამეს 
ვუწოდებ, მეორეს საკვრელებს ვუწოდებ და დავმწყესავ 
ცხვარს. 838 ერთ თვეში გავწყვეტ სამ მწყემსს და ვეღარ აიტანს 
მათ ჩემი სული, და მათი სულიც შემიძულებს მე. ? ვიტყვი: 
აღარ დაგმწყესავთ თქვენ; მოსაკვდომი მოკვდეს, გასაწყვეტი 
გაწყდეს, დანარჩენებმა ჭამონ ერთმანეთის ხორცი. 19 ავიღებ 
კომბალს - სიამეს და გადავტეხავ, რათა გავტეხო ჩემი აღთქმა, 
რომელიც ყველა ხალხთან დავდევი. 11 გატყდება იმ დღეს და 
მიხვდებიან ჩემი შემყურე დაბეჩავებული ცხვრები, რომ ეს 
უფლის სიტყვაა. 12 ვეტყვი მათ: თუ გეთნევათ, მომეცით ჩემი 
გასამრჯელო, თუ არა და ნუ მომცემთ; და მომიწონიან 
გასამრჯელოდ ოცდაათ ვერცხლს. 13 მითხრა უფალმა: ჩაყარე 
ისინი საგანძურში - საუკეთესო საფასურია, როგორც დავფასდი 
მათგან. მეც ავიღე ოცდაათი ვერცხლი და ჩავყარე უფლის 
სახლის საგანძურში. 14 გავტეხავ მეორე კომბალს - 
საკვრელებს, რათა გავტეხო სიყვარული იუდასა და ისრაელს 
შორის. 12 მითხრა უფალმა: კიდევ აიღე უგუნური მწყემსის 


იარაღი. 165 რადგან, აჰა, დავაყენებ ამ ქვეყანაში მწყემსს; 
მიგდებულთ არ მიხედავს, პატარებს არ მოძებნის, 
დასახიჩრებულს არ განკურნავს, ფეხზე მდგარს არ 
გამოკვვბავს; მაგრამ ნასუქალთა ხორცს შეჭამს და ჩლიქებს 
ააგლეჯს. 17 ვაი, უმაქნის მწყემსს, ცხვრის მიმტოვებელს! 
მახვილი იქნება მის მკლავზე და მის მარჯვენა თვალზე; 
მთლიანად შეახმება მკლავი და დაევსება მთლიანად მარჯვენა 
თვალი! 


თავი 12 


1 განაჩენი, სიტყვა უფლისა ისრაელზე. ასე ამბობს უფალი; 
რომელმაც გადაფინა ცა და დაამყარა მიწა, რომელმაც 
გამოსახა ადამის სული მის წიაღში. ? აჰა, გავხდი იერუსალიმს 
სიბრუვის თასად ყოველი ხალხისთვის ირგვლივ და თვით 
იუდასთვის, როცა ალყაში მოექცევა იერუსალიმი. 3 დადგება 
დრო და გავხდი იერუსალიმს საჯილდაო ქვად ყოველი 
ხალხისთვის და ყოველი მისი ამწევი წელში გაწყდება და 
ქვეყნის ყოველი ერი მის წინააღმდეგ შეიკრიბება. 4 იმ დღეს, 
ამბობს უფალი, გავაცოფებ ყველა ცხენს და შევშლი მის 
მხედარს; მაგრამ იუდაზე მექნება თვალი გახელილი, როცა 
ხალხების ყველა ცხენს დავაბრმავებ. ? იტყვიან იუდას 
ათასეულნი თავიანთ გულში: ჩემი ძალა იერუსალიმის 
მცხოვრებნი არიან ცაბაოთ უფლის, მათი ღვთის შეწევნით. 9 
გავხდი იმ დღეს იუდას ათასეულთ ანთებულ ქურად ხეთა 
შორის და ანთებულ ჩირაღდნად ძნებს შორის და შთანთქავენ 
მარჯვნივ და მარცხნივ ყველა ხალხის ირგვლივ; იერუსალიმი 
კი კვლავ დასახლდება თავის ადგილზე, იერუსალიმში. 7 იუდას 
კარვებს იხსნის უფალი, რომ დავითის სახლის დიდებამ და 
იერუსალიმის მცხოვრებთა დიდებამ არ გადააჭარბოს იუდას 
დიდებას. 8 იმ დღეს დაიფარავს უფალი იერუსალიმის 
მცხოვრებთ და ძაბუნი მათ შორის დავითივით იქნება იმ დღეს; 
დავითის სახლი კი ღმერთივით იქნება, უფლის ანგელოზვით 
იქნება მათ წინაშე. ? იმ დღეს იქნება, რომ გადავწყვეტ ყოველი 
ხალხის განადგურებას, ვინც კი გაილაშქრებს იერუსალიმზე. 19 
გადმოვღვრი დავითის სახლზე და იერუსალიმის მცხოვრებთა 
თავზე წყალობისა და შეწყალების სულს და მიხილავენ ისინი, 
რომლებიც განგმირეს მათ; დაიტირებენ მას, როგორც 
ძხოლოდშობილს ტირიან და გამწარდებიან მის გამო, 
როგორც პირმშოს გამო მწარდებიან. 11 იმ დღეს გაიმართება 
დიდი გლოვა იერუსალიმში, როგორც გლოვა ჰადადრიმონისა 
მეგიდონის ხეობაში. 12 იგლოვებს ქვეყანა, ყოველი 


საგვარეულო ცალკე; დავითის სახლის საგვარეულო ცალკე და 
მათი რძლები გალკე; ნათანის სახლის საგვარეულო ცალკე და 
მათი რძლები ცალკე; 13 ლევის სახლის საგვარეულო ცალკე 
და მათი რძლები ცალკე; შიმყის საგვარეულო ცალკე და მათი 
რძლები ცალკე. 1? ყველა დარჩენილი საგვარეულო, ყოველი 
საგვარეულო ცალკე და მათი რძლები ცალკე. 


თავი 13 


1 იმ დღეს იქნება, რომ გაიღება წყარო დავითის სახლისთვის 
და იერუსალიმის მცხოვრებთათვის ცოდვისა და უწმიდურების 
წარსახოცად. ? იმ დღეს იქნება, ამბობს ცაბაოთ უფალი, რომ 
მოვსპობ კერპთა სახელებს ქვეყანაში, რომ მეტად აღარ 
იხსენიებოდნენ, და წინასწარმეტყველებსაც და უწმიდურ სულს 
აღვგვი ქვეყნიდან. 3 თუ ვინმე კიდევ დაიწყებს 
წინასწარმეტყველებას და ეტყვიან მას მისი მშობელი მამა და 
დედა: არ უნდა ცოცხლობდე, რადგან ტყუილს ლაპარაკობ 
უფლის სახელითო, და განგმირავენ მას მისი მშობელი მამა და 
დედა, როცა აქადაგდება. “ იმ დღეს იქნება, რომ 
გაწბილდებიან წინასწარმეტყველნი თავიანთი ხილვებისა 
წინასწარმეტყველების დროს და აღარ შეიმოსავენ ბეწვიან 
შესამოსელს თვალის ასახვევად. ? იტყვიან: არა ვარ 
წინასწარმეტყველი, მიწის მხვნელი კაცი ვარ, რადგან ადამია 
ჩემთვის მაგალითი სიყრმიდანვე. 5 ეტყვიან: ეგ რა 
ნაჭრილობები გაქვს ხელზე? მიუგებს: ჩემს მოკეთეთა სახლში 
ვარ ნაცემი. 7 მახვილო, აღიძარ ჩემი მწყემსის წინააღმდეგ და 
ჩემი მახლობელი კაცის წინააღმდეგ, ამბობს ცაბაოთ უფალი. 
დაჰკარი მწყემსს და გაიფანტება ცხვარი. მაშინ მივყოფ ხელს 
მწყემსის ბიჭებს. 8 მთელ ქვეყანაზე, ამბობს უფალი, ორი წილი 
გაწყდება და დაიღუპება, მესამედი კი გადარჩება. ? გავატარებ 
ცეცხლში ამ მესამედს და გავწმედ, როგორც ვერცხლი 
იწმიდება, და გამოვცდი მათ, როგორც ოქრო გამოიცდება; 
მაშინ ახსენებენ ჩემს სახელს და მეც შევიწყნარებ მათ, ვიტყვი: 
ეს არის ჩემი ერი. იტყვიან ისინი: უფალია ჩემი ღმერთი. 


თავი 14 


1 აპა, დადგება დღე უფლისაგან და დანაწილდება შენი 
ნადავლი შენს წიაღში. 2 თავს მოვუყრი ყველა ხალხს 
იერუსალიმის წინააღმდეგ საბრძოლველად; აღებული იქნება 
ქალაქი, სახლები გაიძარცვება და ქალები გაუპატიურდება, 
ნახევარი ქალაქი ტყვედ წავა, ხოლო დანარჩენი ხალხი არ 
მოიკვეთება ქალაქიდან. 3 გამოვა უფალი და შეებრძოლება ამ 
ხალხს როგორც ოდესღაც ომობდა ბრძოლის დღეს. “ შედგება 
მისი ფეხი ამ დღეს ზეთისხილის მთაზე, იერუსალიმის 
პირდაპირ რომ არის, აღმოსავლეთით; შუაზე გაიპობა 
ზეთისხილის მთა აღმოსავლეთიდან დასავლეთით, და 
გაჩნდება ძალზე დიდი ხეობა; მთის ერთი ნახევარი 
ჩრდილოეთისკენ წავა, მეორე ნახევარი - სამხრეთისკენ. 2? 
გაიქცევით ჩემი მთების ხეობაში, რადგან ხეობა მთებს შორის 
აცალამდე მიაღწევს; გაიქცევით, როგორც მიწისძვრისგან 
გარბოდით იუდას მეფის, ყუზიას დროს; მაშინ მოვა უფალი, 
ჩემი ღმერთი, და ყველა წმიდა მასთან ერთად. 9 იმ დღეს 
აღარ იქნება ნათელი, არამედ, სიცივე და ყინვა; 7 იქნება ერთი 
დღე, უფლისთვის საცნაური: არც დღე და არც ღამე; მხოლოდ 
საღამოჟამს იქნება ნათელი. 8 იმ დღეს იქნება, რომ იდინებს 
იერუსალიმიდან სიცოცხლის წყალი; ერთი ნახევარი 
აღმოსავლეთის ზღვისკენ წავა, მეორე ნახევარი დასავლეთის 
ზღვისკენ; ზამთარ-ზაფხულ ასე იქნება. ? იქნება უფალი მეფედ 
მთელ ქვეყანაზე; იმ დღეს ერთი იქნება უფალი და მისი 
სახელიც ერთი იქნება. 19 ვაკედ იქცევა მთელი ქვეყანა 
გებაყიდან რიმონამდე, იერუსალიმის სამხრით; იერუსალიმი კი 
ამაღლდება და დარჩება თავის ადგილზე ბენიამინის 
კარიბჭიდან პირველი კარიბჭის ადგილამდე, კუთხის 
კარიბჭემდე, და ხანანელის კოშკიდან მეფის საწნახლებამდე. 
11 იცხოვრებენ მასში და აღარ იქნება შეჩვენება, და მშვიდად 
იცხოვრებს იერუსალიმი. 12 ეს იქნება სატანჯველი, რომლითაც 
დასტანჯავს უფალი ყველა ხადხს, ვინც კი გაილაშქრებს 


იერუსალიმზე; ზეზეულად შემოალპებათ ხორცი, დაულპებათ 
თვალები ფოსოებში და ენა დაულპებათ პირში. 13 იმ დღეს 
იქნება, რომ დიდი აღრეულობა ჩამოვარდება მათ შორის 
უფლისაგან: ხელს ჩასჭიდებენ ერთი-მეორეს და ერთის ხელი 
მეორის ხელის წინააღმდეგ აღიმართება. 14 იუდაც 
შეებრძოლება იერუსალიმს; დახვავდება ყველა გარეშემო 
ხალხის დოვლათი, ოქრო-ვერცხლი და დიდძალი სამოსელი. 
15 ასეთივე იქნება სატანჯველი ცხენთა და ჯორთა, აქლემთა და 
სახედართა, ყოველი პირუტყვისა, რომელიც კი მათ ურდოებში 
იქნება. 106 მოხდება ისე, რომ ვინც კი გადარჩება იმ 
ხალხებიდან, იერუსალიმს რომ ესხმოდნ;ნ თავს, წლიდან 
წლამდე ივლიან მეფის, ცაბაოთ უფლის თაყვანსაცემად და 
კარვობის სადღესასწაულოდ. 17 მოხდება ისე, რომ თუ ვინმე 
ქვეყნის ტომთაგანი არ ავა იერუსალიმს მეფის, ცაბაოთ უფლის 
თაყვანსაცემად, წვიმა არ იქნება მათზე. 18 თუ ეგვიპტის ტომი 
არ ავა, არ შევა იქ, წვიმა რ იქნება მასზე; იქნება სატანჯველი, 
რითაც დასტანჯავს უფალი ხალხებს, რომლებიც არ ადიან 
კარვობის სადღესასწაულოდ. 19 ეს ექნება სასჯელად ეგვიპტეს 
და სასჯელად ყველა ხალხს, რომელიც არ ივლის კარვობის 
სადღესასწაულოდ. 29 იმ დღეს იქნება წარწერილი ცხენთა 
ზანზალაკებზე: სიწმიდე უფალს; და ქვაბები უფლის სახლში 
ისევე შეირაცხება, როგორც სასხურებელი თასები 
სამსხვერპლოს წინაშე. 21 ყოველი ქვაბი იერუსალიმში და 
იუდაში წმიდა იქნება ცაბაოთ უფლისათვის; მოვა ყოველი 
შემწირველი, აიღებს მათგან და მოხარშავს მათში. აღარ 
იქნება იმ დღეს ქანაანელი ცაბაოთ უფლის სახლში. 


მალაქია 
თავი 1 


1 განაჩენი, სიტყვა უფლისა ისრაელისადმი მალაქიას პირით: 2 
მე შეგიყვარეთ თქვენ, ამბობს უფალი; თქვენ კი ამბობთ, 
რისთვის შეგვიყვარეო? განა ესავი იაკობის ძმა არ არის? 
ამბობს უფალი, მაგრამ მე იაკობი შევიყვარე, 3 ესავი კი 
შევიძულე და გავაუკაცრიელე მისი მთები და უდაბნოს ტურებს 
მივეცი მისი სამკვიდრო. 4 თუმცა ამბობს ედომი: დარბეული 
ვართ, მაგრამ კვლავ ავაშენებთ ნაოხარსო. ცაბაოთ უფალი 
ასე ამბობს: ისინი ააშენებენ და მე დავანგრევ: დაარქმევენ მათ 
სიბოროტის მხარეს და ისეთ ხალხს, რომელსაც სამუდამოდ 
შემოსწყრა უფალი. ? იხილავენ ამას თქვენი თვალები და 
იტყვით: იდიდა უფალმა ისრაელის საზღვრებს გარეთ. 9 შვილი 
პატივს სცემს მამას და ყმა - თავის ბატონს. თუ მამა ვარ, სად 
არის ჩემი პატივისცემა? თუ მათი ბატონი ვარ, სად არის 
ჩემდამი შიში? თქვენ გეუბნებათ ცაბაოთ უფალი, მღვდლებო, 
ჩემი სახელის შეურაცხმყოფელნო; თქვენ კი ამბობთ: რითი 
შეურაცხვყავით შენი სახელიო? 7 მოგაქვთ ჩემს 
სამსხვერპლოზე წაბილწული პური და ამბობთ: რითი 
წაგბილწეთო? იმით, რომ ამბობთ: სუფლო ტაბლა 
შესაზიზღიაო. 8 ბრმას რომ სწირავთ მსხვერპლად, ბოროტება 
არ არის? კოჭლი და სნეული რომ მოგყავთ, ბოროტება არ 
არის? აბა მიართვი იგი შენს ხელისუფალს, თუ მოგიწონოს 
ანთუ კეთილად შემოგხედოს? ამბობს ცაბაოთ უფალი. 9? ახლა 
კი შეევედრეთ ღმერთს, ვინძლო შეგვიწყაღოთ. როგორ 
შემოგხედოს კეთილად, როცა ეს გამოდის თქვენი ხელიდან? 
ამბობს ცაბაოთ უფალი. 19 რომელმა თქვენგანმა დახშა კარი, 
რომ ფუჭად არ ანთებდეთ ცეცხლს ჩემს სამსხვერპლოზე! არ 
მეთნევით, ამბობს ცაბაოთ უფალი, და არ მეამება თქვენი 
ხელით მორთმეული ძღვენი. 11 რადგან დიდი იქნება ჩემი 


სახელი ხალხებში მზის აღმოსავლეთიდან დასავლამდე; 
ყოველ ადგილას დაუკმევენ საკმეველს ჩემს სახელს და წმიდა 
ძღვენს შემომწირავენ; რადგან დიდი იქნება ჩემი სახელი 
ხალხებში, ამბობს ცაბაოთ უფალი. 12 თქვენ კი შელახეთ იგი 
თქვენი ნათქვამით: უფლის ტაბლა წაბილწულიაო და ნაყოფი 
მისი შესაზიზღიაო საჭმელად. 13 ამბობთ: აჰა, რა 
დამქანცველიაო. და გძულთ იგი, ამბობს ცაბაოთ უფალი, და 
მოგყავთ ნატაცები, კოჭლი და სნეული; ძღვენიც ასეთივე 
მოგაქვთ - როგორ მეამოს მისი მიღება თქვენი ხელიდან? 
ამბობს უფალი. 14 წყეულიმც იყოს ის თვალთმაქცი, ვისაც 
მამალი პირუტყვი ჰყავს ფარაში, მაგრამ დასაჩიხრებულს 
აღუთქვამს მსხვერპლად უფალს! რადგან დიდი მეფე ვარ მე, 
ამბობს ცაბაოთ უფალი, და საშინელია ჩემი სახელი ხალხებში. 


თავი 2 


1 ახლა თქვენთვის არის ეს მცნება, მღვდლებო: ? თუ არ 
გაიგონებთ და გულში არ ჩაიდებთ მას, რომ პატივი მიაგოთ 
ჩემს სახელს, ამბობს ცაბაოთ უფალი, მოვავლენ თქვენზე 
წყევლას და დავწყევლი თქვენს კურთხევებს. დავწყევლე 
კიდეც, რადგან არ ჩაგიდევთ გულში. 3 აჰა, დაგიკავებთ 
თესლს და პირისახეზე დაგაყრით საკლავის განავალს, თქვენი 
დღესასწაულების განავალს, და თან წაიღებთ მას. 41 
მიხვდებით, რომ მე გამოგიგზავნეთ ეს მცნება ლევიანებთან 
ჩემი აღთქმის შესანარჩუნებლად, ამბობს ცაბაოთ უფალი. 2 
ჩემი აღთქმა მასთან სასიცოცხლოდ და სამშვიდობოდ იყო და 
მე მივეცი ეს მათ ჩემი შიშისათვის; რიდი ჰქონდათ ჩემი და 
ეკრძალვოდნენ ჩემს სახელს. 9 ჭეშმარიტი რჯული იყო მის 
პირში და უკეთურება არ იპოვებოდა მის ბაგეებში; მშვიდობით 
და სიმართლით დადიოდა ჩემ წინაშე და მრავალი მოაქცია 
ბოროტებისგან. 7 რადგან მღვდლის ბაგეები უნდა იმარხავდეს 
ცოდნას და მისი პირიდან უნდა მოელოდნენ რჯულს, რადგან 
ცაბაოთ უფლის მოციქულია იგი. 38 თქვენ კი გადაუხვიეთ 
გზიდან, ბევრი ააცდინეთ რჯულს და დაარღვიეთ ლევიანთა 
აღთქმა, ამბობს ცაბაოთ უფალი. 7? მეც საძულველად გაგხდით 
და დაგამცირებთ ყოველი ხალხის თვალში, რადგან არ 
დაიცავით ჩემი გზები და მიკერძოებას იჩენდით რჯულში. 19 
განა ერთი მამა არა გვყავს ყველას? განა ერთმა ღმერთმა არ 
გაგვაჩინა? მაშ, რატომ ვმუხანათობთ ერთმანეთს? რომ 
შევლახოთ ჩვენი მამა-პაპის აღთქმა? 11 მუხანათობს იუდა და 
სისაძაგლე ხდება ისრაელში და იერუსალიმში, რადგან შელახა 
იუდამ უფლის სიწმიდე, რომელიც უყვარდა, და უცხო ღმერთის 
ასულს ექმრო. 12 მოიკვეთს უფალი იაკობის კარვებიდან ამის 
ჩამდენს - მღვიძარს და ხმისგამცემს და ძღვენის მიმტანს 
ცაბაოთ უფლისადმი. 13 აჰა, კიდევ რას აკეთებთ: ცრემლით 
აფარვინებთ სამსხვერპლოს, ტირილითა და კვნესით, ისე რომ 
ვეღარ ხედავს ძღვენს და კეთილგანწყობით ვეღარ იღებს 


თქვენი ხელიდან. 14 თქვენ ამბობთ: რისთვისო? იმისთვის, 
რომ მოწმე იყო უფალი შენსა და შენი სიყრმის ცოლს შორის, 
რომელსაც უღალატე; ის კი შენი მეგობარი და შენი აღთქმის 
ცოლი იყო. 15 არავინ ჩაიდენს ამას, ვისაც კი სულის ნატამალი 
შერჩენია. რას ითხოვს კაცი? შთამომავლობას ღვთისაგან. 
თქვენც გაუფრთხილდით თქვენს სულს და ნუ უღალატებთ 
სიყრმის ცოლს. 15 რადგან მძულს გაყრა, ამბობს უფალი, 
ისრაელის ღმერთი, და თავისი სამოსელის ძალადობით 
დამფარველი, ამბობს ცაბაოთ უფალი, გაუფრთხილდით 
თქვენს სულს და ნუ იქნებით ღალატიანი. 17 დაღალეთ უფალი 
თქვენი სიტყვებით და ამბობთ: რითი დავღალეთო? იმით, რომ 
ამბობთ: ყოველი ბოროტმოქმედი კეთილად უჩნსო უფალს და 
ისინი უყვარსო მას, ან სად არისო სამართღის ღმერთი? 


თავი 3 


1 აპა, მოვავლენ ჩემს ანგელოზს და გაამზადებს გზას ჩემ 
წინაშე; უეცრად მოვა თავის ტაძარში უფალი, რომელსაც თქვენ 
ეძიებთ, და აღთქმის ანგელოზი, რომელიც გსურთ. აჰა, მოდის, 
ამბობს ცაბაოთ უფალი. ? ვინ აიტანს მისი მოსვლის დღეს და 
ვინ გაუძლებს მის გამოცხადებას? რადგან ის გამომდნობელის 
ცეცხლივით არის და მრეცხავთა მტუტესავით. 3 დაჯდება 
ვერცხლის გამომდნობელი და განმწმედელი; განწმედს 
ლევიანებს და გაასუფთავებს მათ, როგორც ოქროსა და 
ვერცხლს, რომ სიმართლით მიუძღვნიან უფალს შესაწირავი. 4? 
მაშინ საამო იქნება უფლისათვის იუდას და იერუსალიმის 
შესაწირავი, როგორც ძველ დროში და გარსულ წელიწადებში. 
> მოვალ თქვენთან განსაკითხავად და ვიქნები ფიცხელი მოწმე 
ჯადოქართა და მემრუშეთა წინააღმდეგ ცრუმოფიცართაა 
მოჯამაგირეთა და ქვრივ-ობლების მჩაგვრელთა წინააღმდეგ, 
ხიზნის გამგდებელთა და ჩემს უშიშთა წინააღმდეგ, ამბობს 
ცაბაოთ უფალი. 59 რადგან მე, უფალი, არ ვიცვლები, თქვენც 
არ დაილევით იაკობის ძენო. 7 თქვენი მამა-პაპის დღეებიდან 
მოყოლებული გადადიოდით ჩემს წესებს და არ იცავდით მათ. 
ახლა მოიქეცი ჩემკენ და მეც მოვიქცევი თქვენკენ, ამბობს 
ცაბაოთ უფალი. თქვენ კი ამბობთ: რისთვის მოვიქცეთო? 8 
განა ადამიანი მოატყუებს ღმერთს, რომ მატყუებთ მე და 
ამბობთ: რაში გატყუებთო? მეათედში და შესაწირავში. 3? 
წყევლითა ხართ დაწყევლილნი და მაინც მატყუებთ მთელი 
ხალხი. 190 მოიტანეთ მთელი მეათედი საგანძურში და იყოს 
საზრდო ჩემს სახლში. აბა, გამომცადეთ ამით, ამბობს ცაბაოთ 
უფალი, თუ არ გაგიხსნათ ცის საქანელნი და არ 
გადმოგიცალოთ კურთხევა აუწყველად. 11 შენთვის დავაკავებ 
მჭამელს, რომ არ წაგიხდინოთ მიწის ნაყოფი და არ 
გაგიპარტახდეთ მინდორში ვაზი, ამბობს ცაბაოთ უფალი. 12 
ნეტარად ჩაგთვლით ყოველი ხალხი, რადგან სანუკვარ 
ქვეყანაში იცხოვრებთ, ამბობს ცაბაოთ უფალი. 13 მძლავრობენ 


ჩემზე თქვენი სიტყვები, ამბობს უფალი; თქვენ კი ამბობთ: რა 
გვითქვამს შენზეო? 1“ თქვენ ამბობთ: ფუჭია ღვთის 
მორჩილება, რას გვარგებსო მისი სამსახური და მწუხარედ 
სიარული ცაბაოთ უფლის წინაშე? 12 ბედნიერები არიან 
ამპარტავნებიო, აშენდნენ კიდეც ბოროტმოქმედნი, ღმერთიც 
კი გამოსცადეს და გადარჩნენო! 190 როცა უფლის მოშიშნი 
ლაპარაკობენ ერთმანეთში, ყურს უგდებს უფალი, ესმის და 
იწერება მის წინაშე სამახსოვრო წიგნი უფლის მოშიშთათვის 
და მისი სახელის მომხსენიებელთათვის. 17 ჩემი იქნებიან 
ისინი, ამბობს უფალი, იმ დღისთვის, როცა უნჯად გავამზადებ 
მათ და შევიბრალებ, როგორც კაცი შეიბრალებს თავის შვილს, 
რომელიც მას მორჩილებს. 18 კვლავ განარჩევთ მართალსა და 
ბოროტეულს, ღვთის მორჩილსა და მის ურჩს. 


თავი 4 


1 რადგან, აჰა, მოდის დღე, თონესავით ავარვარებული და 
ყველა ამპარტავანი და ავისმოქმედი ჩალა იქნება და 
გადაბუგავს მათ მომავალი დღე, ამბობს ცაბაოთ უფალი; ისე 
რომ არ შეარჩენს არც ძირს და არც რტოს. 2 
ამოგიბრწყინდებათ, ჩემი სახელის მოშიშნო, მზე სიმართლისა 
და კურნება იქნება მის ფრთებზე; თქვენც გამოხვალთ და 
აკუნტრუშდებით ბაგის ხბოებივით. 3 გათელავთ ბოროტეულთ, 
რადგან უნდა გაცამტვერდნენ ისინი თქვენს ტერფებქვეშ იმ 
დღეს, რომელსაც მე ვამზადებ, ამბობს ცაბაოთ უფალი. 4 
გაიხსენეთ მოსეს, ჩემი მორჩილის, რჯული, რომელიც 
გამოვუცხადე მას ხორებზე მთელი ისრაელისთვის, და მცნებანი 
და სამართალნი. ? აჰა, მოგივლენთ ელია წინასწარმეტყველს 
უფლის დღის, დიდის და საშინელის დადგომამდე. 5 ის 
შეარიგებს მამების გულს შვილების გულთან და შვილების 
გულს მამების გულთან, რომ ჩემი მოსვლისას ქვეყანა 
შეჩვენებით არ შევმუსრო. 


მათეს სახარება 


თავი 1 


1 წიგნი შობისა იესო ქრისტესი, ძისა დავითისა, ძისა 
აბრაამისა. 2 აბრაამმა შვა ისააკი; ისააკმა შვა იაკობი; იაკობმა 
შვა იუდა და მისი ძმები. 3 ხოლო იუდამ შვა ფარეზი და ზარა 
თამარისაგან; ფარეზმა შვა ესრომი; ესრომმა შვა არამი. 4 
არამმა შვა ამინადაბი; ამინადაბმა შვა ნაასონი; ნაასონმა შვა 
სალმონი. ? სალმონმა შვა ბოოსი რაქაბისაგან; ბოოსმა შვა 
იობედი რუთისაგან; იობედმა შვა იესე; იესემ შვა მეფე დავითი. 
6 მეფე დავითმა შვა სოლომონი ურიას ცოლისაგან. 7 
სოლომონმა შვა რობოამი; რობოამმა შვა აბია; აბიამ შვა ასა. 8 
ასამ შვა იოსაფატი; იოსაფატმა შვა იორამი; იორამმა შვა ოზია. 
? ოზიამ შვა იოთამი; იოთამმა შვა აქაზი; აქაზმა შვა ეზეკია, 19 
ეზეკიამ შვა მანასე; მანასემ შვა ამონი; ამონმა შვა იოსია. 11 
იოსიამ შვა იექონია და მისი ძმები ბაბილონის ტყვეობის ჟამს. 
12 ხოლო ბაბილონის ტყვეობის შემდეგ იექონიამ შვა 
სალათიელი; სალათიელმა შვა ზორობაბელი. 13 
ზორობაბელმა შვა აბიუდი; აბიუდმა შვა ელიაკიმი; ელიაკიმმა 
შვა აზორი. 14 აზორმა შვა სადოკი; სადოკმა შვა აქიმი; აქიმმა 
შვა ელიუდი. 12 ელიუდმა შვა ელეაზარი; ელეაზარმა შვა 
მატთანი; მატთანმა შვა იაკობი. 19 ხოლო იაკობმა შვა იოსები, 
ქმარი მარიამისა, ვისგანაც იშვა იესო, რომელსაც ჰქვია 
ქრისტე. 17 ასე რომ, მთელი შთამომავლობა აბრაამიდან 
დავითამდე თოთხმეტი თაობა, და დავითიდან ბაბილონის 
ტყვეობამდე თოთხმეტი თაობა და ბაბილონის ტყვეობიდან 
ვიდრე ქრისტემდე თოთხმეტი თაობა. 18 ხოლო იესო ქრისტეს 
შობა ასე მოხდა: დედამისი მარიამი დანიშნული იყო იოსებზე, 
და მათ შეერთებამდე აღმოჩნდა, რომ მუცლად ეღო სული 
წმიდისაგან. 1? ხოლო იოსები, მისი ქმარი, მართალი იყო, არ 


უნდოდა მისი შერცხვენა და განიზრახა ფარულად გაეშვა იგი. 
20 ეს რომ დააპირა, აჰა, ანგელოზი უფლისა ეჩვენა სიზმრად 
და უთხრა: იოსებ, დავითის ძეო, ნუ შიშობ მოიყვანო მარიამი, 
ცოლი მენი: რადგან ვინც მასში ჩასახულია, სული წმიდისაგან 
არის. 21 და შობს ძეს და უწოდებ სახელად იესოს, რადგან ის 
იხსნის თავის ხალხს მათი ცოდვებისაგან. 22 ხოლო ყოველივე 
ეს მოხდა, რათა აღსრულდეს სიტყვა უფლისა, 
წინასწარმეტყველის მიერ თქმული: 23 აჰა, ქალწული მუცლად 
იღებს, და შობს ძეს, და უწოდებენ მას სახელად ემმანუელს, 
რაც თარგმანით ნიშნავს: ჩვენთან არს ღმერთი. 24 გამოიღვიძა 
იოსებმა ძილისგან და ისე მოიქცა, როგორც უბრძანა 
ანგელოზმა უფლისა, და მოიყვანა თავისი ცოლი. 22 და არ 
უცვნია იგი, ვიდრე არა შვა ძე თვისი პირმშო, და უწოდა 
სახელი მისი იესო. 


თავი 2 


1 ხოლო როცა იუდეის ბეთლემში დაიბადა იესო ქრისტე, 
ჰეროდეს მეფობის ჟამს, აჰა, აღმოსავლეთით მოვიდნენ 
მოგვნი იერუსალიმს, ? და თქვეს: სად არის იუდეველთა 
ახალშობილი მეფე? ვინაიდან ვიხილეთ მისი ვარსკვლავი 
აღმოსავლეთში და მოვედით, რათა თაყვანი ვცეთ მას. 3 ეს 
რომ გაიგო, შეძრწუნდა მეფე ჰეროდე და მთელი იერუსალიმი 
მასთან ერთად. “ შეკრიბა ყველა მღვდელმთავარი და ერის 
მწიგნობარნი და გამოიკითხა მათგან, სად უნდა შობილიყო 
იესო ქრისტე. ? ხოლო მათ უთხრეს: იუდეის ბეთლემში; 
ვინაიდან ასე დაიწერა წინასწარმეტყველის მიერ: 5 და შენ, 
ბეთლემ, იუდას ქვეყანაო, არაფრითა ხარ უმცირესი იუდას 
მთავართა შორის, ვინაიდან შენგან გამოვა მთავარი, 
რომელიც დამწყემსავს ჩემს ერს ისრაელს. 7 მაშინ ჰეროდემ 
ფარულად მოუწოდა მოგვებს და გამოიკითხა მათგან 
ვარსკვლავის გამოჩენის ჟამი. 8 წარგზავნა ისინი ბეთლემს და 
უთხრა: წადით და გამოწვლილვით გამოიძიეთ ყრმის ამბავი, 
და როდესაც ჰპოვებთ, მაცნობეთ მე, რათა თავადაც მივიდე და 
თაყვანი ვცე მას. ? ხოლო მათ უსმინეს მეფეს და წავიდნენ. და, 
აჰა, ვარსკვლავი, რომელიც იხილეს აღმოსავლეთით, წინ 
მიუძღოდა მათ, სანამ არ მივიდა და თავს დაადგა იმ ადგილს, 
სადაც ყრმა იყო. 190 ხოლო მათ, ვარსკვლავის დანახვისას, 
ძალიან დიდი სიხარულით გაიხარეს. 11 როდესაც შევიდნენ 
სახლში, იხილეს ყრმა მარიამთან, თავის დედასთან ერთად, 
დაემხნენ და თაყვანი სცეს მას; გახსნეს თავიანთი საუნჯე და 
მიართვეს მას ძღვენი: ოქრო, გუნდრუკი და მური. 12 და ეუწყათ 
სიზმრად, არ დაბრუნებულიყვნენ ჰეროდესთან და სხვა გზით 
მიიქცნენ თავიანთ ქვეყნად. 13 ხოლო მათი წასვლის შემდეგ, 
აჰა, ანგელოზი უფლისა ეჩვენა სიზმრად იოსებს და უთხრა: 
ადექი, წაიყვანე ყრმა და დედა მისი და გაიქეცი ეგვიპტეს; და 
იყავი იქ, სანამ არ გეტყვი შენ; ვინაიდან ჰეროდეს სურს 
მოძებნოს ყრმა და მოაკვდინოს იგი. 1“ ისიც ადგა, წაიყვანა 


ყრმა და დედა მისი ღამით, და წავიდა ეგვიპტეს. 1? და იყო იქ 
ჰეროდეს აღსასრულამდე; რათა აღსრულებულიყო სიტყვა 
უფლისა, თქმული წინასწარმეტყველის მიერ: ეგვიპტით 
მოვუხმე ჩემს ძეს. 15 მაშინ, რა იხილა ჰეროდემ, რომ 
მოტყუებულ იქნა მოგვების მიერ, ძალზე განრისხდა, წარგზავნა 
ხალხი და ამოაწყვეტინა ყოველი ყრმა ბეთლემსა და მთელ 
მის შემოგარენში, ორ-ორი წლისა და უმრწემესნი, თანახმად 
ასაკისა, რომელიც გამოიკითხა მოგვებისაგან. 17 მაშინ 
აღსრულდა თქმული იერემია წინასწარმეტყველის მიერ, 
რომელიც ამბობს: 18 ხმა გაისმა რამაში გოდებისა და დიდი 
გლოვისა: რაქელი დასტირის თავის შვილებს და არა სურს 
ნუგეში, ვინაიდან აღარ არიან. 19 ხოლო როდესაც აღესრულა 
ჰეროდე, აჰა, ანგელოზი უფლისა გამოეცხადა სიზმრად იოსებს 
ეგვიპტეში, 29 და უთხრა: ადექი და წაიყვანე ყრმა და დედამისი 
და წადი ისრაელის ქვეყნად, ვინაიდან მოკვდნენ ისინი, ვინც 
ეძიებდნენ ყრმის სულს. 21 ისიც ადგა და წამოიყვანა ყრმა და 
დედამისი და მოვიდა ისრაელის ქვეყნად. 22 მაგრამ, როდესაც 
გაიგო, არქელაოსი მეფობსო იუდეაში მამამისის ჰეროდეს 
ნაცვლად, შეეშინდა იქ მისვლა და სიზმარეული ჩვენებით 
გაფრთხილებულმა მიაშურა გალილეის მხარეს. 23 მივიდა და 
დაესახლა ქალაქში, რომელსაც ჰქვია ნაზარეთი, რათა 
აღსრულებულიყო თქმული წინასწარმეტყველთა მიერ: 
ნაზარეველად იწოდებისო. 


თავი 3 


1 ხოლო იმ დღეებში მოვიდა იოანე ნათლისმცემელი იუდეის 
უდაბნოში საქადაგებლად. ? და ამბობდა: მოინანიეთ, 
ვინაიდან მოახლოვდა ცათა სასუფეველი. 3 რადგან ეს არის, 
ვისთვისაც ითქვა ესაია წინასწარმეტყველის მიერ: ხმა 
უდაბნოში მღაღადებლისა: გაამზადეთ გზა უფლისა, 
გაასწორეთ მისი ბილიკნი. 4 ხოლო თვით იოანეს ემოსა 
აქლემის ბეწვი და წელს ერტყა ტყავის სარტყელი: და 
საზრდელი მისი იყო კალია და ველური თაფლი. ? მაშინ 
გამოდიოდა მისკენ იერუსალიმი, მთელი იუდეა და მთელი 
შემოგარენი იორდანესი. 9 ინათლებოდნენ მისგან იორდანეში 
და აღიარებდნენ თავიანთ ცოდვებს. 7 როდესაც დაინახა 
მისკენ მოსანათლად მომავალი ფარისეველნი და 
სადუკეველნი, უთხრა მათ: იქედნეს ნაშიერნო, ვინ გასწავლათ 
გაექეცითო მომავალ რისხვას? 85 მაშ, გამოიღეთ ნაყოფი, 
ღირსი სინანულისა. 3? ნუ გგონიათ, რომ შეგიძლიათ უთხრათ 
თქვენს თავს: მამად გვივისო აბრაამი; რადგანაც გეუბნებით 
თქვენ: ღმერთს ხელეწიფება თვით ამ ქვათაგანაც აღუდგინოს 
ძენი აბრაამს. 19 ვინაიდან აწ უკვე ცული ხეების ფესვთან დევს. 
ყოველი ხე, რომელიც არ გამოიღებს კეთილ ნაუფფს, 
მოიჭრება და ცეცხლს მიეცემა. 11 მე წყლით გნათლავთ, რომ 
მოინანიოთ, ხოლო ჩემ შემდეგ მომავალი ჩემზე უძლიერესია, 
ვისი ხამლის ტარებისაც არა ვარ ღირსი; და ის მოგნათლავთ 
სული წმიდითა და ცეცხლით. 12 მას ხელთ უპყრია თვისი 
არნადი და გაწმენდს თავის კალოს, და შეინახავს ხორბალს 
ბეღელში, ხოლო ბზეს მისცემს უშრეტ ცეცხლს. 13 მაშინ მოვიდა 
იესო გალილეით იორდანეს პირას, იოანესთან, რათა 
მონათლულიყო მისგან. 14 იოანე კი არ უშვებდა და 
ეუბნებოდა: მე მმართებს შენგან მონათვლა და შენ მოდიხარ 
ჩემთან? 12 ხოლო იესომ მიუგო და უთხრა: დე, ასე იყოს ახლა, 
რადგან ჩვენ გვმართებს აღვასრულოთ მთელი სიმართლე. 
მაშინღა მიუშვა იგი. 10 და როცა მოინათლა იესო, მაშინვე 


ამოვიდა წყლიდან, და, აჰა, გაეხსნენ მას ცანი და იხილა სული 
ღმრთისა, დაბლა რომ ეშვებოდა მტრედივით და გადმოდიოდა 
მასზე. 17 და გაისმა ხმა ზეცით, რომელმაც თქვა: ეს არის ძე 
ჩემი საყვარელი, რომელიც შევიტკბე მე. 


თავი 4 


1 მაშინ იესო აყვანილ იქნა უდაბნოში სულის მიერ, ეშმაკისაგან 
საცდუნებლად. 2? და იმარხულა ორმოცი დღე და ორმოცი ღამე 
და ბოლოს მოშივდა. 3 მაშინ მიადგა მაცდური და უთხრა: თუ 
ძე ხარ ღმრთისა, თქვი, რომ ეს ქვები პურებად იქცნენ. “ ხოლო 
იესომ მიუგო და უთხრა: დაწერილია: არა მხოლოდ პურით 
იცოცხლებს კაცი, არამედ ყოველი სიტყვით, რომელიც 
გამოდის ღმერთის პირიდან. ? მაშინ ეშმაკმა წაიყვანა იგი 
წმიდა ქალაქში, დააყენა ტაძრის ქიმზე 9 და უთხრა: თუ ძე ხარ 
ღვთისა, გადავარდი აქედან, რადგანაც დაწერილია: თავის 
ანგელოზებს უბრძანებს შენ გამო, და აგიტაცებენ ხელში, რათა 
არსად წამოჰკრა ქვას ფეხი შენი. 7 იესომ მიუგო: ესეც 
დაწერილია: არ გამოსცადო უფალი ღმერთი შენი. 8 კვლავ 
აიყვანა იგი ეშმაკმა ძალიან მაღალ მთაზე, და უჩვენა მას 
ქვეყნის ყველა სამეფო და დიდება მათი. ? და უთხრა: 
ყოველივე ამას მოგცემ, თუ დაეცემი და თაყვანს მცემ მე. 19 
მაშინ მიუგო მას იესომ: გამშორდი, სატანა, რადგანაც 
დაწერილია: უფალს ღმერთს შენსას თაყვანი ეცი და მხოლოდ 
მას ემსახურე. 11 მაშინ მიატოვა იგი ეშმაკმა, და აჰა, 
ანგელოზები მოვიდნენ და ემსახურებოდნენ მას. 12 ხოლო 
როდესაც გაიგო იესომ, იოანე შეუპყრიათო, გალილეას 
გაემართა. 13 მიატოვა ნაზარეთი, მივიდა და დაემკვიდრა 
ზღვისპირა კაპერნაუმს, ზაბულონის და ნეფთალემის მხარეს, 
14 რათა აღსრულდეს თქმული ესაია წინასწარმეტყველის მიერ, 
რომელიც ამბობს: 15 ქვეყანა ზაბულონისა და ქვეყანა 
ნეფთალემისა, გზა ზღვისა იორდანეს გაღმა, გალილეა 
წარმართთა; 190 ბნელში მსხდომარე ხალხმა იხილა ნათელი 
დიდი, და ქვეყნად და სიკვდილის ჩრდილში მსხდომთ 
გამოუბრწყინდა ნათელი. 17 შემდგომ ამისა, დაიწყო იესომ 
ქადაგება და ამბობდა: მოინანიეთ, ვინაიდან მოახლოვდა 
ცათა სასუფეველი. 18 და როცა გალილეის ზღვის პირას 
მიდიოდა იგი, დაინახა ორი ძმა: სიმონი, პეტრედ წოდებული, 


და მისი ძმა ანდრია, ბადეს რომ ისროდნენ ზღვაში, ვინაიდან 
მებადურები იყვნენ. 1? და უთხრა მათ: გამომყევით და კაცთა 
მებადურებად გაქცევთ. 29 მათაც მყისვე მიატოვეს ბადე და 
გაჰყვნენ მას. 21 იქიდან წამოსულმა დაინახა ორი სხვა ძმა: 
იაკობი ზებედესი და მისი ძმა იოანე, რომლებიც ზებედესთან, 
თავიანთ მამასთან ერთად ბადეს კემსავდნენ ნავში, და უხმო 
მათ. 22 მათაც მყისვე მიატოვეს თავიანთი ნავიც და მამაც, და 
გაჰყვნენ მას. 22 მიმოდიოდა იესო მთელ გალილეაში, 
ასწავლიდა მათს სინაგოგებში, ქადაგებდა სახარებას 
სასუფევლისას და კურნავდა ყოველგვარ სენსა და ყოველგვარ 
უძლურებას ხალხში. 24 და მოედო მისი ამბავი მთელ სირიას: 
მოჰყავდათ მასთან უძლურნი, სხვადასხვა სენითა და ჭირით 
სნეულნი, ეშმაკეულნი, მთვარეულნი და დავრდომილნი, და 
კურნავდა მათ. 22 და მისდევდა მას დიდძალი ხალხი 
გალილეიდან და ათქალაქიდან, იერუსალიმიდან, იუდეიდან 
და იორდანეს გაღმიდან. 


თავი 5 


1 ხალხი რომ იხილა, მთაზე ავიდა, და როცა დაჯდა, 
მიუახლოვდნენ მისი მოწაფენი. ? განახვნა ბაგენი, ასწავლიდა 
მათ და ამბობდა: 3 ნეტარ არიან გლახაკნი სულითა, ვინაიდან 
მათია ცათა სასუფეველი. “ ნეტარ არიან მგლოვიარენი, 
ვინაიდან ისინი ნუგეშცემულნი იქნებიან. ? ნეტარ არიან 
თვინიერნი, ვინაიდან ისინი დაიმკვიდრებენ მიწას. 9 ნეტარ 
არიან სიმართლისთვის მშიერ-მწყურვალნი, ვინაიდან ისინი 
გაძღებიან. 7 ნეტარ არიან მოწყალენი, ვინაიდან ისინი 
შეწყალებულნი იქნებიან. 8 ნეტარ არიან წმიდანი გულითა, 
ვინაიდან ისინი ღმერთს იხილავენ. ? ნეტარ არიან 
მშვიდობისმყოფელნი, ვინაიდან ისინი ღმრთის ძეებად 
იწოდებიან. 19 ნეტარ არიან სიმართლისათვის დევნილნი, 
ვინაიდან მათია ცათა სასუფეველი. 11 ნეტარნი ხართ თქვენ, 
როცა დაგიწყებენ გმობას, დევნას და ცრუმეტყველნი 
დაგწამებენ ყოველგვარ ბოროტს ჩემი გულისთვის. 12 
გიხაროდეთ და ილხენდეთ, ვინაიდან დიდია თქვენი საზღაური 
ცაში, რადგან ასევე სდევნიდნენ წინასწარმეტყველთაც, 
რომელნიც თქვენზე უწინარეს იყვნენ. 13 თქვენა ხართ მარილი 
მიწისა: და თუ მარილი გამტკნარდა, რაღათი დაამარილებ? 
აღარად ვარგა, თუ არა გადასაყრელად და კაცთა მიერ ფეხით 
სათელად. 14 თქვენა ხართ ნათელი ქვეყნისა. ვერ დაიმალება 
ქალაქი, მთის მწვერვალზე გაშენებული. 12 როდესაც ანთებენ 
სანთელს, საწყაოს ქვეშ კი არ დგამენ, არამედ სასანთლეზე, 
და უნათებს ყველა შინ მყოფს. 15 დაე, ასევე ნათობდეს თქვენი 
ნათელი კაცთა წინაშე, რათა ისინი ხედავდნენ თქვენს კეთილ 
საქმეებს და ადიდებდნენ მამას თქვენსას ზეციერს. 17 ნუ 
გგონიათ, თითქოს მოვედი რჯულის, გინდა 
წინასწარმეტყველთა გასაუქმებლად. გასაუქმებლად კი არ 
მოვედი, არამედ აღსასრულებლად. 18 რადგანაც ჭეშმარიტად 
გეუბნებით თქვენ: სანამ არ გადავა ცა და მიწა, ერთი იოტიც ან 
ერთი წერტილიც არ გადავა რჯულისაგან, ვიდრე ყოველივე არ 


აღსრულდება. 19 ამრიგად, ვინც დაარღვევს თუნდაც ერთს ამ 
უმცირეს მცნებათაგანს და ასე ასწავლის კაცთაც, უმცირესად 
იწოდება ცათა სასუფეველში; ხოლო ვინც აღასრულებს და 
ასწავლის, უდიდესად იწოდება ცათა სასუფეველში. 29 
რადგანაც გეუბნებით თქვენ: თუკი თქვენი სიმართლე არ 
აღემატა მწიგნობართა და ფარისეველთა სიმართლეს, ვერ 
შეხვალთ ცათა სასუფეველში. 21 თქვენ გსმენიათ წინაპართა 
მიმართ თქმული: არა კაც ჰკლა; ხოლო ვინც მოჰკლავს 
სამართალში უნდა მიეცეს. 2? მე კი გეუბნებით თქვენ: ვინც 
უმიზეზოდ ურისხდება თავის ძმას, სამართალში უნდა მიეცეს; 
ხოლო ვინც ეტყვის თავის ძმას: რაკა, სინედრიონს უნდა 
წარუდგეს; და ვინც ეტყვის თავის ძმას: შლეგო, ცეცხლის 
გეენაში ჩავარდეს. 232 ხოლო თუ მიგაქვს შესაწირავი 
საკურთხეველთან და იქ გაიხსენებ, რომ შენი ძმა ძვირს 
იზრახავს შენთვის, 2“ დაუტევე შენი შესაწირავი საკურთხევლის 
წინ, წადი, ჯერ შემოირიგე შენი ძმა, და მხოლოდ შემდეგ მიდი 
და შესწირე შესაწირავი. 22 დაუზავდი საჩქაროდ შენს 
მომჩივანს, სანამ ერთად ადგიხართ გზას, რათა მომჩივანმა არ 
მიგცეს მსაჯულს, ხოლო მსაჯულმა - მსახურს, და ჩავარდე 
საპყრობილეში. 265 ჭეშმარიტად გეუბნები შენ: ვერ გამოხვალ 
იქიდან, სანამ არ გაიღებ უკანასკნელ კოდრანტს. 27 თქვენ 
გსმენიათ წინაპართა მიმართ თქმული: არა იმრუშო. 28 ხოლო 
მე გეუბნებით თქვენ: ყველამ, ვინც ნდომით შეხედა ქალს, უკვე 
იმრუშა მასთან საკუთარ გულში. 29 თუკი გაცდუნებს შენი 
მარჯვენა თვალი, ამოითხარე და გადააგდე, ვინაიდან გიჯობს 
დაჰკარგო ერთი შენი ასოთაგანი, ვიდრე მთელი შენი სხეული 
ჩავარდეს გეენას. 3? ხოლო თუ გაცდუნებს შენი მარჯვენა 
ხელი, მოიკვეთე და გადააგდე, ვინაიდან გიჯობს დაჰკარგო 
ერთი შენი ასოთაგანი, ვიდრე მთელი შენი სხეული ჩავარდეს 
გეენას. 31 ესეცა თქმულა: ვინც გაუშვებს თავის ცოლს, უნდა 
მისცეს გაყრის წერილი. 32 ხოლო მე გეუბნებით თქვენ: ვინც 
გაუშვებს თავის ცოლს სიძვის მიზეზის გარეშე, ამრუშებს მას, 
და ვინც განაშვებს შეირთავს, მრუშობს. 33 კვლავაც გსმენიათ 
წინაპართა მიმართ თქმული: ნუ დაიფიცავ ტყუილად, არამედ 


შეუსრულე უფალს შენი ფიცი. 34 ხოლო მე გეუბნებით თქვენ: 
სულაც ნუ დაიფიცავ: ნურც ცას, ვინაიდან ღმერთის ტახტია; 32 
ნურც მიწას, ვინაიდან მისი ტერფების კვარცხლბეკია; ნურც 
იერუსალიმს, ვინაიდან დიდი მეუფის ქალაქია. 365 ნურც შენს 
თავს დაიფიცავ, ვინაიდან არ შეგიძლია არც ერთი ღერი თმის 
გათეთრება ან გაშავება. 37 არამედ თქვენი სიტყვა იყოს: ჰო, 
ჰო; და - არა, არა; ვინაიდან რაც ამაზე მეტია, 
ბოროტისმიერია. 38 თქვენ გსმენიათ, რომ თქმულა: თვალი 
თვალისა წილ და კბილი კბილისა წილ. 3? ხოლო მე 
გეუბნებით თქვენ: ნუ აღუდგებით წინ ბოროტს: არამედ ვინც 
შემოგკრას მარჯვენა ყვრიმალში, მეორეც მიუშვირე მას. 49 და 
თუ ვინმეს სურს გიჩივლოს და წაგართვას შენი პერანგი, მიეცი 
მას მოსასხამიც. “1 ანდა თუ ვინმე გაიძულებს ერთი მილის 
მანძილზე გამომყევიო, ორზე გაჰყევი მას. 42 მთხოვნელს მიეცი 
და სესხების მსურველს ზურგს ნუ შეაქცევ. 43 თქვენ გსმენიათ, 
რომ თქმულა: გიყვარდეს მოყვასი შენი და გძულდეს მტერი 
შენი. ““ ხოლო მე გეუბნებით თქვენ: გიყვარდეთ თქვენი 
მტერნი; დალოცეთ თქვენი მაწყევარნი; კეთილი უყავით 
თქვენს მოძულეთ და ილოცეთ თქვენსავ მდევნელთა და 
შეურაცხმყოფელთათვის. 43? რათა იყოთ შვილნი თქვენი 
ზეციერი მამისა, ვისაც თავისი მზე ამოჰყავს კეთილთა და 
ბოროტთათვის და წვიმას უგზავნის მართალთაც და 
უსამართლოთაც. 495 რადგანაც თუ გეყვარებათ თქვენი 
მოყვასნი, რა იქნება თქვენი საზღაური? განა ასევე არ იქცევიან 
მებაჟენიც? 47 ანდა თუ მოიკითხავთ მხოლოდ თქვენს მოძმეთ, 
უჩვეულოს რას სჩადიხართ? განა ასევე არ იქცევიან 
წარმართნიც? 48 მაშ, იყავით სრულქმნილნი, როგორც 
სრულქმნილია თქვენი ზეციერი მამა. 


თავი 6 


1 ეკრძალეთ სიმართლის ქმნას კაცთა წინაშე, მათ დასანახად; 
თორემ ვერ მიიღებთ საზღაურს თქვენი ზეციერი მამისგან. 2 და 
როცა გასცემ მოწყალებას, ნუ აყვირებ შენ წინაშე ბუკ-ნაღარას, 
როგორც იქცევიან თვალთმაქცნი სინაგოგებსა თუ 
ქუჩაბანდებში, რათა განადიდოს ისინი ხალხმა. ჭეშმარიტად 
გეუბნებით თქვენ: უკვე მიიღეს თავიანთი საზღაური. 3 ხოლო 
როცა შენ გასცემ მოწყალებას, დაე, ნუ ეცოდინება შენს 
მარცხენა ხელს, რას აკეთებს მარჯვენა, 4“ რათა შენი 
მოწყალება დაფარული დარჩეს, და მამამ შენმა, რომელიც 
ხედავს დაფარულს, მოგაგოს შენ ცხადად. ? ხოლო როდესაც 
ლოცულობთ, ნუ ემსგავსებით თვალთმაქცთ, რომელთაც 
უყვართ სინაგოგებსა თუ ქუჩის კუთხეში დგომა და ლოცვა, 
რათა თავი მოაჩვენონ ხალხს. ჭეშმარიტად გეუბნებით თქვენ: 
უკვე მიიღეს თავიანთი საზღაური. 5 შენ კი, როდესაც 
ლოცულობ, შედი შენს სენაკში, მოიხურე კარი და ილოცე შენი 
ფარული მამის მიმართ. და მამა შენი, რომელიც ხედავს 
დაფარულს, მოგაგებს შენ ცხადად. 7 ხოლო ლოცვისას ნუ 
იტყვით ზედმეტს, წარმართთა მსგავსად, რომელთაც ჰგონიათ, 
რომ სიტყვამრავლობის გამო შესმენილ იქნებიან. 8 ნუ 
ემსგავსებით მათ, ვინაიდან მამამ თქვენმა, ვიდრე სთხოვდეთ, 
მანამდეც იცის, რა გჭირდებათ. ? ხოლო ლოცვით ასე 
ილოცეთ: მამაო ჩვენო, რომელი ხარ ცათა შინა, წმიდა იყოს 
სახელი შენი. 19 მოვიდეს სუფევა შენი, იყოს ნება შენი, 
როგორც ცაში, ისე ქვეყანაზედაც. 11 პური ჩვენი არსობისა 
მოგვეც ჩვენ დღეს. 17? და მოგვიტევე ჩვენი ვალები, როგორც 
ჩვენ მივუტევებთ ჩვენს მოვალეთა. 13 და ნუ შეგვიყვან ჩვენ 
განსაცდელში, არამედ გვიხსენ ბოროტისაგან, რადგან შენია 
სუფევა და ძალი და დიდება უკუნისამდე. ამინ. 14 თუ 
მიუტევებთ ადამიანებს მათს შეცოდებებს, თქვენც მოგიტევებთ 
მამა თქვენი ზეციერი. 12 ხოლო თუ არ მიუტევებთ ადამიანებს 
მათს შეცოდებებს, არც თქვენს შეცოდებებს მოგიტევებთ მამა 


თქვენი ზეციერი. 19 და როდესაც მარხულობთ, ნუ იქნებით 
მწუხარენი, თვალთმაქცთა მსგავსად, თავ-პირი რომ 
ჩამოსტირით, რათა მმარხველებად ეჩვენონ ხალხს. 
ჭეშმარიტად გეუბნებით თქვენ: უკვე მიიღეს თავიანთი 
საზღაური. 17 ხოლო შენ, როდესაც მარხულობ, თავს იცხე და 
დაიბანე პირი შენი. 198 რათა ხალხს კი არ ეჩვენო მმარხველად, 
არამედ დაფარულში მყოთ მამას შენსას; და მამა შენი, 
რომელიც ხედავს დაფარულს, მოგაგებს შენ ცხადად. 19 ნუ 
იუნჯებთ თქვენს საუნჯეს ამ ქვეყნად, სადაც ჟანგი და მღილი 
ღრღნის მას, და სადაც მპარავნი თხრიან და იპარავენ. 29 
არამედ დაიუნჯეთ თქვენი საუნჯე ზეცად, სადაც ვერც ჟანგი და 
ვერც მღილი ვერა ღრღნის მას, და სადაც მპარავნი ვერ 
თხრიან და ვერ იპარავენ. 21 ვინაიდან სადაც არის საუნჯე 
თქვენი, იქვე იქნება გული თქვენი. 22 სხეულის სანთელი არის 
თვალი. თუ შენი თვალი წმიდაა, ნათელი იქნება მთელი შენი 
სხეულიც. 23 ხოლო თუ შენი თვალი უწმინდურია, ბნელი იქნება 
მთელი შენი სხეულიც. მაგრამ თუ შენში ნათელიც ბნელია, 
როგორიღა იქნება ბნელი? 2“ არავის ძალუძს ორი ბატონის 
მონობა: რადგან ან ერთს შეიყვარებს და მეორეს შეიძულებს, 
ან კიდევ ერთს შეითვისებს და მეორეს შეიზიზღებს. ვერ 
შესძლებთ ღმერთსაც ემონოთ და მამონასაც. 22 ამიტომაც 
გეუბნებით თქვენ: ნუ ზრუნავთ თქვენი სიცოცხლისათვის, რა 
ვჭამოთ ანდა რა ვსვათო; ნურც თქვენი სხეულისათვის, რით 
შევიმოსოთო. განა სიცოცხლე უფრო მეტი არ არის, ვიდრე 
საზრდელი და სხეული - უფრო მეტი, ვიდრე სამოსელი? 29 
შეხედეთ ცის ფრინველთ: არც თესავენ, არც მკიან, არც 
ბეღლებს ავსებენ, და მამა თქვენი ზეციერი არჩენს მათ. ნუთუ 
თქვენ არა სჯობიხართ ფრინველთ? ?7 ან რომელ თქვენგანს 
ხელეწიფება, ბევრიც ეცადოს, თუნდ ერთი ციდით მოიმატოს 
სიმაღლე? 285 ან სამოსლისთვის რაღადა ზრუნავთ? შეხედეთ, 
როგორ იზრდებიან ველის შროშანნი: არც შრომობენ, არც 
ართავენ. 29 მაგრამ გეუბნებით თქვენ: თვით სოლომონი 
მთელი თავისი დიდებით არ იყო ისე შემოსილი, როგორც 
თითოეული მათგანი. 39 ხოლო თუ ველის ბალახს, რომელიც 


დღეს არის და ხვალ თონეს შეენთება, ასეთნაირად მოსავს 
ღმერთი, განა თქვენ უკეთ არ შეგმოსავთ, მცირედ 
მორწმუნენო? 31 ნუ ზრუნავთ და იტყვით: რა ვჭამოთ, რა ვსვათ, 
ანდა რით შევიმოსოთო? 3? ვინაიდან ყოველივე ამას ეძებენ 
წარმართნი, და ვინაიდან მამამ თქვენმა ზეციერმა იცის, რომ 
ყოველივე ეს გჭირდებათ. ”” მაშ, ეძებეთ უპირველესად უფლის 
სასუფეველი და სიმართლე მისი, და ყოველივე ეს მოგეცემათ 
თქვენ. 34 ნუ ზრუნავთ ხვალინდელი დღისათვის, რადგან 
ხვალე თვითონ იზრუნებს თავისას: ყოველ დღეს ეყოფა თავისი 
საზრუნავი. 


თავი 7 


1 ნუ განსჯით, რათა არ განისაჯოთ. 2 ვინაიდან როგორი 
განსჯითაც განსჯით, იმნაირითვე განისჯებით, და რომელი 
საწყაულითაც მიუწყავთ, იმითვე მოგეწყვით თქვენ. 3 ან რატომ 
ხედავ ბეწვს შენი ძმის თვალში, ხოლო შენსაში დირესაც ვერა 
გრძნობ? 4“ ანდა როგორ ეუბნები შენს ძმას: მოიცა, ამოგიღო 
ბეწვი თვალიდან, და თვითონ შენ კი დირე გაქვს თვალში. ? 
თვალთმაქცო, ჯერ შენი თვალიდან ამოიღე დირე და მერეღა 
ნახავ, როგორ ამოიღო შენი ძმის თვალიდან ბეწვი. 5 ნუ 
მისცემთ სიწმინდეს ძაღლებს: ნურც თქვენს მარგალიტს 
დაუყრით ღორებს, რათა არ გათელონ იგი თავიანთი ფეხით 
და მოგიბრუნდნენ და დაგფლითონ თქვენ. 7 ითხოვეთ და 
მოგეცემათ; ეძებეთ და ჰპოვებთ; დააკაკუნეთ და გაგიღებენ. 98 
რადგან ყველა მთხოვნელს მიეცემა, მძებნელი ჰპოვებს და 
ვინც აკაკუნებს, გაუღებენ. ? თუ გეგულებათ თქვენ შორის კაცი, 
შვილმა რომ პური სთხოვოს და ქვა მისცეს მას? 19 ან თევზი 
სთხოვოს და გველი მისცეს მას? 11 ხოლო თუ თქვენ, უკეთურთ, 
შეგიძლიათ კეთილი საბოძვარი მისცეთ თქვენს შვილებს, 
რაოდენ უფრო მეტ სიკეთეს მისცემს მამა თქვენი ზეციერი მის 
მიმართ მთხოვნელთ? 12 როგორც თქვენ გსურთ გექცეოდნენ 
კაცნი, თქვენც ასევე მოექეცით მათ, ვინაიდან ესაა რჯული და 
წინასწარმეტყველნი. 13 შედით ვიწრო ბჭით, ვინაიდან 
ვრცელია ბჭე და ფართოა გზა, რომელსაც მივყავართ 
წარსაწყმედლად, და მრავალნი დადიან მასზე. 14 ვინაიდან 
ვიწროა ბჭე და ძნელია გზა, რომელსაც მივყავართ 
სიცოცხლისაკენ, და მცირედნი ჰპოვებენ მას. 1? ეკრძალეთ 
ცრუ წინასწარმეტყველთ, რომელნიც მოვლენ თქვენთან 
ცხვრის სამოსით, ხოლო შიგნით არიან მტაცებელი მგლები. 19 
თავიანთი ნაყოფით იცნობთ მათ; განა ეკალზე კრეფენ 
ყურძენს, ან ნარზე ლეღვს? 17 ასე, ყველა ვარგის ხეს ვარგისი 
ნაყოფი გამოაქვს, და ყველა უვარგის ხეს უვარგისი ნაყოფი 
გამოაქვს. 18 არ შეუძლია ვარგის ხეს უვარგისი ნაყოფის 


გამოღება და უვარგის ხეს ვარგისი ნაყოფის გამოღება. 19 
ყოველი ხე, რომელიც არ გამოიღებს ვარგის ნაყოფს, 
მოიჭრება და ცეცხლს მიეცემა. 29 ასე რომ, თავიანთი ნაყოფით 
იცნობთ მათ. 21 ვინც მეუბნება: უფალო, უფალო! ყველა როდი 
შევა ცათა სასუფეველში, არამედ ის, ვინც აღასრულებს ჩემი 
ზეციერი მამის ნებას. 22 მრავალნი მეტყვიან იმ დღეს: უფალო, 
უფალო! განა შენი სახელით არ ვწინასწარმეტყველებდით? 
განა შენი სახელით არ ვაძევებდით ეშმაკთ? და შენი სახელით 
არ ვახდენდით მრავალ სასწაულს? 23 და მაშინ ვეტყვი მათ: 
არასოდეს მიცვნიხართ თქვენ: გამშორდით, ურჯულოების 
მოქმედნო. 24 ყველას, ვინც ისმენს ჩემს სიტყვებს და 
ასრულებს მათ, მე ვამსგავსებ გონიერ კაცს, რომელმაც 
კლდეზე დააშენა თავისი სახლი. 25 მოვიდა წვიმა, მოვარდნენ 
მდინარენი, დაქროლეს ქარებმა და ეკვეთნენ ამ სახლს, 
მაგრამ ვერ დასცეს, ვინაიდან კლდეზე იყო დაფუძნებული. 25 
და ყველას, ვინც ისმენს ჩემს სიტყვებს, მაგრამ არ ასრულებს 
მათ, მე ვამსგავსებ უგუნურ კაცს, რომელმაც ქვიშაზე ააშენა 
თავისი სახლი. 27 მოვიდა წვიმა, მოვარდნენ მდინარენი, 
დაქროლეს ქარებმა და ეკვეთნენ ამ სახლს და დასცეს; და 
დიდი იყო დაცემა მისი. 28 და როცა დაასრულა იესომ სიტყვა, 
უკვირდა ხალხს მისი მოძღვრება. 29 ვინაიდან ის ასწავლიდა 
მათ როგორც ძალმოსილი, და არა როგორც მათი 
მწიგნობარნი. 


თავი 8 


1 როდესაც ჩამოვიდა მთიდან, თან გაჰყვა დიდძალი ხალხი. 2 
და, აჰა, მიუახლოვდა ერთი კეთროვანი, თაყვანი სცა და 
უთხრა: უფალო, თუ გნებავს, შეგიძლია ჩემი განწმენდა. 3 
გაიწოდა ხელი იესომ, შეახო მას და უთხრა: მნებავს, 
განიწმინდე. და მყისვე განიწმინდა იგი კეთრისგან. “ და უთხრა 
მას იესომ: იცოდე, ნურავის ეტყვი; არამედ წადი, ეჩვენე 
მღვდელს, და შესწირე შესაწირავი, რომელიც დააწესა მოსემ 
მათთვის სამოწმებლად. ? ხოლო როდესაც შევიდა იესო 
კაპერნაუმში, მიუახლოვდა ასისთავი და ვედრებით უთხრა: 9 
უფალო, დავრდომილი მსახური მიწევს სახლში და სასტიკად 
იტანჯება. 7 იესომ მიუგო: მოვალ და განვკურნავ მას. 8 ხოლო 
ასისთავმა პასუხად უთხრა: უფალო, არა ვარ იმის ღირსი, რომ 
ჩემს ჭერქვეშ შემოხვიდე; არამედ მხოლოდ სიტყვა ბრძანე და 
განიკურნება ჩემი მსახური. ? ვინაიდან, თუმცა სხვისი 
ქვეშევრდომი ვარ, თავადაც ხელქვეითებად მყვანან მეომრები: 
და ვეტყვი ერთს: წადი, და მიდის; და მეორეს: მოდი, და 
მოდის; და ჩემს მსახურს: გააკეთე ეს, და აკეთებს. 19 ეს რომ 
გაიგონა, გაუკვირდა იესოს და უთხრა უკან მომავალთ: 
ჭეშმარიტად გეუბნებით თქვენ: ისრაელშიც არ შევხვედრივარ 
ამნაირ რწმენას. 11 ამასაც გეუბნებით თქვენ: მრავალნი 
მოვლენ აღმოსავლეთით და დასავლეთით, და აბრაამთან, 
ისააკსა და იაკობთან ერთად დასხდებიან ცათა სასუფეველში; 
12 ხოლო სასუფევლის ძენი გარესკნელის ბნელში გაიყრებიან; 
და იქნება იქ ტირილი და კბილთა ღრჭიალი. 13 და უთხრა 
იესომ ასისთავს: წადი და შენი რწმენისამებრ მოგეგოს შენ. და 
მაშინვე განიკურნა მისი მსახური. 14 ხოლო იესო შევიდა 
პეტრეს სახლში, და იხილა მისი სიდედრი, რომელიც 
ცხელებით შეპყრობილი იწვა. 15 და შეეხო თუ არა მის ხელს, 
გაუარა მას ცხელებამ; წამოდგა და ემსახურებოდა მათ. 19 
ხოლო შებინდებისას მიჰგვარეს მას მრავალი ეშმაკეული, და 
განდევნა სულები სიტყვით, და განკურნა ყველა სნეული. 17 


რათა აღსრულდეს თქმული ესაია წინასწარმეტყველის მიერ, 
რომელიც ამბობს: მან თავს იდო ჩვენი უძლურებანი და 
იტვირთა ჩვენი სნებანი. 18 ხოლო როდესაც იხილა იესომ 
გარსშემოჯარული ხალხი, გაღმა გასვლა უბრძანა მათ. 173 მაშინ 
მიუახლოვდა ერთი მწიგნობარი და უთხრა: მოძღვარო, თან 
გეახლები, სადაც უნდა წახვიდე. 29 იესომ მიუგო: მელიებს 
სოროები აქვთ, და ცის ფრინველებს - ბუდეები, ძეს კაცისას კი 
არა აქვს, სად მიიდრიკოს თავი. 21 ხოლო ერთმა 
მოწაფეთაგანმა უთხრა მას: უფალო, ნება მიბოძე, ჯერ მივიდე 
და დავმარხო მამაჩემი. 22 ხოლო იესომ მიუგო მას: შენ მე 
გამომყევ, და მკვდრებს მიანდე თავიანთი მკვდრების 
დამარხვა. 23 ჩაჯდა ნავში და გაჰყვნენ მისი მოწაფეები. 2“ და, 
აჰა, საშინლად აღელდა ზღვა, ისე რომ, ტალღებით 
იფარებოდა ნავი: მას კი ეძინა. 22 მივიდნენ მისი მოწაფეები, 
გააღვიძეს და უთხრეს: უფალო, გვიხსენ, ვიღუპებით. 29 მიუგო 
მათ: რამ შეგაშინათ, მცირედ მორწმუნენო? მერე წამოდგა, 
შერისხა ქარები და ზღვა, და ჩამოვარდა სიმყუდროვე დიდი. 27 
ხოლო განცვიფრებული ხალხი ამბობდა: ვინ არის იგი, 
ქარებიც და ზღვაც რომ მორჩილებენ? 285 და როცა მიაღწია 
მეორე ნაპირს, გადარელთა მხარეს, შემოხვდა ორი 
ეშმაკეული, სამარხებიდან გამოსულნი და ძალზე მძვინვარენი, 
ისე რომ, ვერავინ ბედავდა ამ გზაზე გავლას. 29 და, აპა, 
შეჰყვირეს და თქვეს: რა ხელი გაქვს ჩვენთან, იესო, ძეო 
ღმრთისაო? ვადაზე ადრე მოსულხარ აქ ჩვენს სატანჯველად. 
30 ხოლო მათგან მოშორებით ბალახობდა ღორების დიდი 
კოლტი. 31 ეშმაკები შეევედრნენ მას და უთხრეს: თუ 
განგვდევნი, ნება გვიბოძე, ღორების კოლტს შევერიოთ. 32 და 
უბრძანა მათ, წადითო; ისინიც წავიდნენ და შეერივნენ 
ღორების კოლტს; და აჰა, მთელი კოლტი კბოდედან გადაეშვა 
ზღვაში და წყალში დაინთქა. 33 ხოლო მეღორეები გაიქცნენ, 
ქალაქში მივიდნენ და მოჰყვნენ ყველაფერს, რაც შეემთხვა 
ეშმაკეულებს. 34 და, აჰა, მთელი ქალაქი გამოვიდა იესოს 
შესახვედრად; და როდესაც იხილეს იგი, სთხოვეს, აქაურობას 
გაეცალეო. 


თავი 9 


1 მაშინ ჩაჯდა ნავში, უკანვე გამოცურა და მივიდა თავის 
ქალაქში. ? და, აჰა, სარეცლით მიჰგვარეს მას დავრდომილი; 
იხილა იესომ მათი რწმენა და უთხრა დავრდომილს: 
გამხნევდი, შვილო, მოგეტევა შენი ცოდვები. 3 ზოგიერთი 
მწიგნობარი გულში ამბობდა: ღმერთს გმობსო იგი. “ ხოლო 
იესო მიხვდა მათს ზრუნვას და თქვა: რატომ იზრახავთ ბოროტს 
თქვენს გულში? ? რა უფრო ადვილია: ამის თქმა - მოგეტევოს 
შენი ცოდვები: თუ ამისა - აღდეგ და წადი? 9 ხოლო რათა 
იცოდეთ, რომ ძეს კაცისას ძალა შესწევს ამ ქვეყნად ცოდვების 
მიტევებისა, - ასე უთხრა დავრდომილს - აღდეგ, აიღე შენი 
სარეცელი და წადი შენს სახლში. 7 ისიც მაშინვე აღდგა და 
წავიდა თავის სახლში. 8 ამის მხილველი ხალხი განცვიფრდა 
და ადიდებდა ღმერთს, რომელმაც ასეთი ძალა მისცა 
ადამიანებს. ? იქიდან წამოსულმა იესომ დაინახა საბაჟოში 
მჯდომარე კაცი, რომელსაც მათე ერქვა სახელად, და უთხრა 
მას გამომყევიო; ისიც ადგა და გაჰყვა. 190 და როცა ინახად 
იჯდა სახლში, აჰა, მოვიდა მრავალი მებაჟე და ცოდვილი, და 
ინახად დასხდნენ იესოსა და მის მოწაფეებთან. 11 ეს რომ 
დაინახეს, ფარისევლებმა მის მოწაფეებს უთხრეს: რატომ ჭამს 
და სვამს თქვენი მოძღვარი მებაჟეებსა და ცოდვილებთან 
ერთად? 12 ხოლო იესომ გაიგონა ეს და უთხრა მათ: კარგად 
მყოფთ კი არ სჭირდებათ მკურნალი, არამედ ავადმყოფთ. 13 
თქვენ კი წადით და ისწავლეთ, რას ნიშნავს ეს: წყალობა 
მნებავს და არა მსხვერპლი; ვინაიდან მართალთა სახმობლად 
კი არ მოვსულვარ, არამედ ცოდვილთა სინანულად. 14 მაშინ 
მივიდნენ მასთან იოანეს მოწაფეები და უთხრეს: რატომ 
ვმარხულობთ ჩვენ და ფარისევლები, შენი მოწაფეები კი არ 
მარხულობენ? 12 ხოლო იესომ მიუგო მათ: განა შეიძლება 
წუხდნენ მექორწილენი, ვიდრე მათთანაა სიძე? მოვა დრო, 
როცა სიძე აღარ ეყოლებათ, და მაშინ იმარხულებენ. 165 არავინ 
ადებს ახალ საკერებელს დახეულ სამოსს, ვინაიდან ახალს 


ვერ დაიჭერს ძველი, და უფრო დაიხევა. 17 არც ახალ ღვინოს 
ასხამენ ძველ ტიკებში, თორემ დასკდება ტიკები, ღვინოც 
დაიქცევა და ტიკებიც უვარგისი გახდება; არამედ ახალ ღვინოს 
ასხამენ ახალ ტიკებში და ორივე ინახება. 18 ამ საუბარში 
გართულს მიუახლოვდა ერთი მთავარი, თაყვანი სცა და 
უთხრა: ჩემი გოგონა ეს-ესაა მოკვდა; წამოდი, ხელი დაადე და 
გაცოცხლდება. 19 წამოდგა იესო და მოწაფეებითურთ თან 
გაჰყვა მას. 29 და, აჰა, ქალი, რომელიც თორმეტ წელიწადს 
სისხლის დენით იტანჯებოდა, უკნიდან მიუახლოვდა და შეეხო 
მისი სამოსის კალთას. 21 რადგან გულში ამბობდა: თუ 
შევეხები მის სამოსს, მეშველებაო. 22 ხოლო იესო მიუბრუნდა, 
დაინახა იგი და უთხრა: გამხნევდი, შვილო, შენმა რწმენამ 
გადაგარჩინა. და განიკურნა ქალი იმავე წამს. 23 შევიდა იესო 
მთავრის სახლში და იხილა იქ მოზარენი და მოყაყანე ბრბო; 24 
და უთხრა მათ: გადით აქედან, რადგან გოგონა კი არ 
მომკვდარა, არამედ სძინავს; ხოლო ისინი დასცინოდნენ მას. 
25 და როდესაც გაიყვანეს ხალხი, მივიდა იესო, აიღო გოგონას 
ხელი, და ისიც აღდგა. 29 და მოედო მისი ამბავი მთელ იმ 
მხარეს. 27 იქიდან წამოსულს ორი უსინათლო გამოედევნა 
ყვირილით: შეგვიწყალე, იესო, დავითის ძეო! 28 და როდესაც 
მივიდა სახლში, მიეახლნენ უსინათლონი; და უთხრა მათ 
იესომ: გწამთ თუ არა, რომ შემიძლია ამისი ქმნა? ხოლო მათ 
თქვეს: დიახ, უფალო. 29 მაშინ თვალებზე შეეხო ბრმებს და 
უთხრა მათ: თქვენი რწმენისამებრ მოგეგოთ თქვენ! 39 და 
აეხილათ თვალები, ხოლო იესომ მკაცრად გააფრთხილა და 
უთხრა მათ: იცოდეთ, არავინ გაიგოს. 31 ისინი კი გამოვიდნენ 
და მთელ იმ მხარეს მოსდეს მისი ამბავი. 32 ხოლო მათი 
გამოსვლისთანავე მიჰგვარეს მას ერთი კაცი, მუნჯი და 
ეშმაკეული. 33 და როცა ეშმაკი განდევნილ იქნა, მუნჯმა ენა 
ამოიდგა; უკვირდა ხალხს და ამბობდა: არ მოსწრებია 
ისრაელს ამგვარი რამე. 34 ხოლო ფარისეველნი ამბობდნენ: 
ეშმაკთა მთავრის შეწევნით აძევებსო ეშმაკთ. 32 და მოივლიდა 
იესო ყველა ქალაქსა და დაბას, ასწავლიდა მათს სინაგოგებში 
და ქადაგებდა სახარებას სასუფევლისას, და კურნავდა 


ყოველგვარ სენსა და ყოველგვარ უძლურებას ხალხში. 39 და 
როდესაც იხილა ამდენი ხალხი, შეებრალა ისინი, ვინაიდან 
დაღლილ-დაქანცულნი და დაფანტულნი იყვნენ, როგორც 
უმწყემსო ცხვრები. 37 მაშინ თავის მოწაფეებს უთხრა: სამკალი 
ბევრია, მაგრამ ცოტანი არიან მომკალნი. 39 მაშ, ევედრეთ 
სამკალის უფალს, რათა მომკალნი მოავლინოს თავის 
სამკალში. 


თავი 10 


1 მოუხმო თავის თორმეტ მოწაფეს, და მისცა მათ ხელმწიფება 
უწმინდურ სულთა განდევნისა და ყოველგვარი სენისა თუ 
ყოველგვარი უძლურების განკურნებისა. 2? ხოლო ამ თორმეტი 
მოციქულის სახელებია: პირველად სიმონი, პეტრედ 
წოდებული, და მისი ძმა ანდრია; იაკობი ზებედესი და მისი ძმა 
იოანე; 3 ფილიპე და ბართლომე; თომა და მათე მებაჟე; 
იაკობი ალფესი და ლებეოსი, თადეოსად სახელდებული; “1 
სიმონ კანანელი და იუდა ისკარიოტელი, რომელმაც გასცა 
იგი. ? აი, ეს თორმეტი წარგზავნა იესომ, უბრძანა და უთხრა 
მათ: წარმართთა გზით ნუ ივლით, და ნუ შეხვალთ 
სამარიელთა ქალაქში. 9 არამედ მიაკითხეთ უპირატესად 
ისრაელის სახლის დაკარგულ ცხვრებს. 7 მიაკითხეთ და 
უქადაგეთ, რომ მოახლოვდა ცათა სასუფეველი. 8 განკურნეთ 
სნეულნი, განწმინდეთ კეთროვანნი, აღადგინეთ მკვდარნი, 
განდევნეთ ეშმაკნი; უსასყიდლოდ მიგიღიათ და 
უსასყიდლოდვე გაეცით. 7? ნუ წაიტანებთ სარტყლით ნურც 
ოქროს, ნურც ვერცხლს, ნურც რვალს; 19 ნურც აბგას გზაში, 
ნურც ორ ხელ სამოსს, ნურც ფეხსაცმელს, ნურც არგანს, 
ვინაიდან ღირსია მაშვრალი თავისი საგზლისა. 11 რომელ 
ქალაქში ან დაბაშიც უნდა შეხვიდეთ, გამოიკითხეთ, ვინ არის 
იქ ღირსეული, და მისას დადექით, ვიდრე გამოსვლამდე. 12 
ხოლო სახლში შესვლისას მიესალმეთ მას და თქვით: 
მშვიდობა ამ სახლს. 13 და თუ სახლი ღირსი იქნება, თქვენი 
მშვიდობა მიუვა მას, თუ არა და, თქვენი მშვიდობა თქვენავე 
დაგიბრუნდებათ. 1“ და თუ არავინ მიგიღებთ და არც შეისმენს 
თქვენს სიტყვებს, იმ სახლიდან თუ ქალაქიდან გამოსვლისას 
ჩამოიბერტყეთ თქვენი ფეხიდან მტვერი. 12 ჭეშმარიტად 
გეუბნებით თქვენ: განკითხვის დღე სოდომისა და გომორის 
მხარისათვის უფრო ასატანი იქნება, ვიდრე იმ ქალაქისათვის. 
16 აჰა, მე გგზავნით თქვენ როგორც ცხვრებს მგლების 
ხროვაში; მაშ, იყავით გონიერნი, როგორც გველები, და 


უმანკონი, როგორც მტრედები. 17 ეკრძალეთ ადამიანებს, 
ვინაიდან ისინი მიგცემენ სამართალში და თავიანთ 
სინაგოგებში მათრახით გცემენ თქვენ. 18 და მიგიყვანენ ჩემ 
გამო მთავრებისა და მეფეების წინაშე, მათთვის და 
წარმართთათვის სამოწმებლად. 1? ხოლო როდესაც გაგცემენ, 
ნუ იზრუნებთ, როგორ ვთქვათ, ანდა რა ვთქვათო; ვინაიდან 
თავად მოგეცემათ მაშინ სათქმელი. 29 რადგან თქვენ კი არ 
ილაპარაკებთ, არამედ სული თქვენი მამისა ილაპარაკებს 
თქვენში. 21 და გასცემს ძმა სასიკვდილოდ ძმას, და მამა - 
შვილს; შვილები აღდგებიან მშობლების წინააღმდეგ და 
დახოცავენ მათ. 22 და მოგიძულებთ ყველა ჩემი სახელის 
გამო; ხოლო ვინც ბოლომდე დაითმენს, იგი ცხონდება. 23 და 
როდესაც დაგიწყებენ დევნას ერთ ქალაქში, მიაშურეთ 
მეორეს. ჭეშმარიტად გეუბნებით თქვენ: ვერ მოასწრებთ 
ისრაელის ყველა ქალაქის მოვლას, რომ მოვა ძე კაცისა. 24 არ 
არის მოწაფე, თავის მოძღვარზე უმეტესი, და არც მონა, თავის 
მბრძანებელზე უპირატესი. 25 საკმარისია მოწაფისათვის, იყოს 
ისეთი, როგორც მისი მოძღვარი, და მონისათვის - როგორც 
მისი მბრძანებელი. თუ სახლის პატრონს ბელზებულად 
უხმობენ, მით უმეტეს, სახლეულს მისას. 25 მაშ, ნუ გეშინიათ 
მათი, ვინაიდან არ არსებობს დაფარული, რომ არ გამოჩნდეს, 
და არც რამ საიდუმლო, რომ არ გამჟღავნდეს. 27 რასაც 
სიბნელეში გეუბნებით, სინათლეზე თქვით, და რაც ყურში 
ჩაგესმით, ერდოებზე იქადაგეთ. 28 ნუ გეშინიათ მათი, 
რომელნიც ჰკლავენ ხორცს, მაგრამ არ შეუძლიათ სულის 
მოკვლა; არამედ უფრო გეშინოდეთ იმისა, ვისაც შეუძლია 
სულიცა და ხორციც წარწყმიდოს გეენას. 29 განა ორი ბეღურა 
ერთ ასარად არ იყიდება? მაგრამ ერთი მათგანიც არ 
დავარდება მიწაზე, თუ არ იქნა თქვენი მამის ნება. 39 ხოლო 
თქვენს თავზე ყოველი ღერი თმაც სათითაოდ დათვლილია. 31 
მაშ, ნუ შიშობთ, ვინაიდან უთვალავ ბეღურაზე უმჯობესნი ხართ. 
32 ყველას, ვინც მაღიარებს კაცთა წინაშე, მეც ვაღიარებ ჩემი 
ზეციერი მამის წინაშე. 33 ხოლო ვინც უარმყოფს კაცთა წინაშე, 
მეც უარვყოფ ჩემი ზეციერი მამის წინაშე. 3“ ნუ გგონიათ, 


თითქოს მოვედი, რათა მშვიდობა მომეტანა ამ ქვეყნად; 
მშვიდობის მომტანად კი არ მოვედი, არამედ მახვილისა. 32 
ვინაიდან მოვედი, რათა გავყარო ვაჟი მამამისს, ქალი - 
დედამისს, და რძალი - დედამთილს მისას. 369 და კაცს 
მტრებად ვუქციო მისი სახლეულნი. 37 ვისაც მამა ან დედა 
ჩემზე მეტად უყვარს, არ არის ჩემი ღირსი; და ვისაც ძე ან 
ასული ჩემზე მეტად უყვარს, არ არის ჩემი ღირსი; 38 ვინც არ 
აიღებს თავის ჯვარს და არ გამომყვება, არ არის ჩემი ღირსი. 
39 5ინც ჰპოვებს თავის სულს, დაჰკარგავს მას; და ვინც ჩემი 
გულისათვის დაჰკარგავს თავის სულს, მოიპოვებს მას. 49 ვინც 
თქვენ შეგიწყნარებთ, მე შემიწყნარებს; ხოლო ვინც მე 
შემიწყნარებს, შეიწყნარებს ჩემს მომავლინებელს. 41 ვინც 
წინასწარმეტყველის სახელით შეიწყნარებს 
წინასწარმეტყველს, წინასწარმეტყველის საზღაურს მიიღებს; 
და ვინც მართლის სახელით შეიწყნარებს მართალს, მართლის 
საზღაურს მიიღებს. “? და ვინც მოწაფის სახელით მიაწვდის ცივ 
წყალს ერთს ამ მცირეთაგანს, ჭეშმარიტად გეუბნებით თქვენ, 
არ დაეკარგება თავისი საზღაური. 


თავი 11 


1 და როდესაც დაასრულა იესომ შეგონება თავისი თორმეტი 
მოწაფის მიმართ, წავიდა იქიდან მათს ქალაქებში სასწავლად 
და საქადაგებლად. 2? ხოლო იოანემ შეიტყო საპყრობილეში 
ქრისტეს საქმენი, და გამოგზავნა თავისი ორი მოწაფე. 3 რათა 
ეკითხათ მისთვის: შენა ხარ მომავალი, თუ სხვა ვინმეს უნდა 
ველოდეთ? 1 ხოლო იესომ მიუგო მათ: მიდით და უთხარით 
იოანეს, რასაც ისმენთ და ხედავთ: ? ბრმანი ხედავენ, კოჭლნი 
დადიან, კეთროვანნი იწმინდებიან და ყრუნი ისმენენ: 
მკვდარნი აღდგებიან და გლახაკნი სახარებით ხარობენ. 9 
ნეტარ არს, ვინც არ შემცდარა ჩემში. 7 ხოლო მათი წასვლის 
შემდეგ იესომ იოანეზე ჩამოუგდო სიტყვა ხალხს: რისთვის 
დადიოდით უდაბნოში? ქარისაგან რხეული ლერწმის ხილვად? 
8 რისთვის დადიოდით უდაბნოში? ლბილი სამოსით მოსილი 
კაცის ხილვად? მაგრამ ლბილი სამოსით მოსილნი მეფეთა 
დარბაზებში არიან. ? რისთვის დადიოდით უდაბნოში? 
წინასწარმეტყველის ხილვად? დიახ, გეტყვით თქვენ, 
წინასწარმეტყველისა და უფრო მეტისაც. 19 რადგან ეს არის 
იგი, ვისთვისაც დაიწერა: აჰა, მე ვგზავნი ჩემს ანგელოზს შენ 
წინაშე, რომელიც განამზადებს შენს გზას შენსავ წინაშე. 11 
ჭეშმარიტად გეუბნებით თქვენ: დედისაგან შობილი არვინ 
აღმდგარა იოანე ნათლისმცემელზე უმეტესი, ხოლო ცათა 
სასუფეველში უმცირესიც მასზე უმეტესია. 12 ვინაიდან იოანე 
ნათლისმცემლიდან მოყოლებული დღემდე, ცათა სასუფეველი 
ძალით იღება, და ძალისმხმეველნი მიიტაცებენ მას. 13 რადგან 
ყველა წინასწარმეტყველი, და თვით რჯული იოანემდე 
წინასწარმეტყველებდნენ. 14 და თუ გნებავთ გაიგოთ, ეს არის 
ელია, რომელიც უნდა მოვიდეს. 1” ვისაც აქვს ყურნი სმენად, 
ისმინოს! 16 ან ვის ვამსგავსო ეს მოდგმა? ვამსგავსებ 
მოედანზე მსხდომ ბალღებს, თავიანთ ტოლებს რომ უყვირიან 
17 და ამბობენ: თქვენთვის ვუკრავდით, და არ იცეკვეთ; 
თქვენთვის ვგოდებდით, და არ იგლოვეთ. 18 ვინაიდან მოვიდა 


იოანე; არც ჭამს და არც სვამს, და ამბობენ: ეშმაკი ჰყავსო. 19 
მოვიდა ძე კაცისა; კიდეც ჭამს და კიდეც სვამს, და ამბობენ: 
აჰა, კაცი მჭამელი და ღვინის მსმელი, მებაჟეთა და 
ცოდვილთა მეგობარიო. მაგრამ გამართლდა სიბრძნე მისი 
შვილებისაგან. 29 მაშინ დაიწყო იესომ იმ ქალაქთა გმობა, 
სადაც ყველაზე მეტი ძალნი გამოავლინა, მაგრამ მათ არ 
შეინანეს: 21 ვაი შენდა, ქორაზინ, და ვაი შენდა, ბეთსაიდა; 
რადგან ტიროსსა და სიდონს რომ მოვლენოდა თქვენში 
მოვლენილი ძალნი, რა ხანია ძაძითა და ნაცრით 
შეინანებდნენ. 22 ამიტომ გეუბნებით თქვენ: განკითხვის დღე 
ტიროსისა და სიდონისათვის უფრო ასატანი იქნება, ვიდრე 
თქვენთვის. 23 და შენ, კაპერნაუმ, თვით ზეცამდე 
ამაღლებულო, ჯოჯოხეთამდე დაემხობი: რადგან სოდომს რომ 
მოვლენოდა შენში მოვლენილი ძალნი, იქნებ კიდევაც 
მდგარიყო დღევანდელ დღემდე. 24 ამიტომ გეუბნები შენ: 
განკითხვის დღე სოდომის მხარისთვის უფრო ასატანი იქნება, 
ვიდრე შენთვის. 22 იმ ხანად იესომ პასუხად თქვა: გადიდებ, 
მამაო, ცისა და მიწის უფალო, ვინაიდან ბრძენთა და გონიერთ 
დაუფარე ყოველივე ეს, და გაუცხადე ჩვილ ბალღებს. “9 დიახ, 
მამაო, ასე კეთილინებე შენ. 217 ყველაფერი მამისაგან მომეცა 
მე და არავინ იცის ძე, გარდა მამისა; და არც მამა იცის ვინმემ, 
გარდა ძისა და იმისა, ვისთვისაც ძე ინებებს მის გამოცხადებას. 
28 მოდით ჩემთან ყოველი მაშვრალნი და ტვირთმძიმენი, და 
მე მოგიფონებთ თქვენ. 2? დაიდგით ქედზე ჩემი უღელი და 
ისწავლეთ ჩემგან, ვინაიდან მშვიდი ვარ და გულით მდაბალი, 
და მოიპოვებთ სულის სიმშვიდეს. 39 ვინაიდან უღელი ჩემი 
ამოა, და ტვირთი ჩემი - მსუბუქი. 


თავი 12 


1 ერთხელ, შაბათ დღეს, ყანაში მიდიოდა იესო; მოშივდათ მის 
მოწაფეებს და დაიწყეს თავთავების კრეფა და ჭამა. 2 ეს რომ 
დაინახეს, ფარისევლებმა უთხრეს მას: აი, შენი მოწაფეები იმას 
სჩადიან, რაც ნებადართული არ არის შაბათს. 3 ხოლო იესომ 
უთხრა მათ: არ წაგიკითხავთ, როგორ მოიქცა დავითი, როცა 
მოშივდა მასაც და მის მხლებლებსაც? 4 როგორ შევიდა 
ღმერთის სახლში და შეჭამა შესაწირავი პური, რისი ქმნა არც 
მისთვის იყო ნებადართული და არც მისი მხლებლებისათვის, 
და რისი ნებაც მხოლოდ მღვდლებს ჰქონდათ? ? არც ის 
ამოგიკითხავთ რჯულში, რომ შაბათობით მღვდლები ტაძარში 
არღვევენ შაბათს, და მაინც უცოდველნი არიან? 9 ხოლო მე 
გეუბნებით თქვენ: აქ არის ის, ვინც ტაძარზეც უმეტესია. 7 რომ 
იცოდეთ, რას ნიშნავს: წყალობა მნებავს და არა მსხვერპლი, 
აღარასოდეს შეაჩვენებდით უცოდველთ. 95 რადგან ძე კაცისა 
შაბათის უფალიც არის. 9? წამოვიდა იქიდან იესო და შევიდა 
მათს სინაგოგაში. 19 და, აჰა, იყო იქ ერთი ხელგამხმარი კაცი, 
და ჰკითხეს იესოს, რათა ბრალი დაედოთ მისთვის: თუ 
შეიძლება კაცი განკურნო შაბათს? 11 ხოლო იესომ პასუხად 
უთხრა მათ: რომელიმე თქვენგანს ერთი ცხვარი რომ ჰყავდეს 
და შაბათ დღეს ორმოში ჩაუვარდეს, ნუთუ ხელს არ ჩასჭიდებს 
და არ ამოიყვანს მას? 12 ხოლო კაცი რამდენად უმჯობესია 
ცხვარზე? ამიტომაც შეიძლება შაბათ დღეს სიკეთის ქმნა. 13 და 
უთხრა მაშინ კაცს: გაიწოდე შენი ხელი! მანაც გაიწოდა და 
ისევე გაუმრთელდა, როგორც მეორე. 14 ხოლო ფარისევლები 
გამოვიდნენ და მოითათბირეს მის წინააღმდეგ, თუ როგორ 
დაეღუპათ იგი. 15 მაგრამ იესომ გაიგო ეს და გაეცალა 
იქაურობას; თან მისდევდა დიდძალი ხალხი და განკურნა 
ყველა. 165 და უბრძანა მათ, არ გამთქვათო. 17 რათა 
აღსრულდეს თქმული ესაია წინასწარმეტყველის მიერ, 
რომელიც ამბობს: 18 აჰა, მსახური ჩემი, რომელიც ავირჩიე; 
საყვარელი ჩემი, რომელიც შევიტკბე სულით; დავსდებ მასზე 


ჩემს სულს, და აუწყებს სამართალს ხალხებს. 19 არ იდავებს, 
არ იყვირებს და ვერც ვერავინ მოისმენს ქუჩებში მის ხმას. 29 
მოტეხილ ლერწამს არ გადატეხს და მბჟუტავ პატრუქს არ 
დაშრეტს, ვიდრე არ მოუპოვებს ძლევას სამართალს. 21 და 
მისი სახელი სასოებად ექნება ხალხებს. 2? მაშინ მიჰგვარეს 
მას ბრმა და მუნჯი ეშმაკეული, და განკურნა იგი, ისე, რომ ამ 
ბრმასა და მუნჯს თვალი აეხილა და ამეტყველდა. 23 უკვირდა 
ხალხს და ამბობდა: ეს ხომ არ არის დავითის ძეო? 214 ხოლო 
ამის გამგონე ფარისევლები ამბობდნენ: ეს თუ ეშმაკებს 
აძევებს, მხოლოდ ეშმაკთა მთავრის, ბელზებულის შეწევნითო. 
25 მაგრამ იცოდა იესომ, რასაც ფიქრობდნენ ისინი, და უთხრა 
მათ: ყოველი სამეფო, თავისი თავის წინააღმდეგ გაყოფილი, 
გაპარტახდება: და ყოველი ქალაქი, გინდა სახლი, თავისი 
თავის წინააღმდეგ გაყოფილი, დაიქცევა. 25 თუკი სატანა 
აძევებს სატანას, მაშინ ის თავის თავს განეყოფა; როგორღა 
გაძლებს მისი სამეფო? ?7 და თუ მე ბელზებულის შეწევნით 
ვაძევებ ეშმაკთ, ვისი შეწევნითღა აძევებენ მათ თქვენი ძენი? 
ამიტომ ისინი იქნებიან თქვენი მსაჯულნი. 298 ხოლო თუ მე 
ღმერთის სულით ვაძევებ ეშმაკთ, მოუწევია კიდეც თქვენამდე 
ღმრთის სასუფეველს. 2? ან როგორ შეძლებს ვინმე შევიდეს 
ძლიერის სახლში და გაძარცვოს იგი, თუკი თავდაპირველად 
არ შებოჭავს ძლიერს? მხოლოდ ამის შემდეგ თუ შესძლებს 
მისი სახლის გაძარცვას. 39 ვინც ჩემთან არაა, ჩემ 
წინააღმდეგაა; და ვინც ჩემთან არა კრებს, - ფანტავს. 31 
ამიტომ გეუბნებით თქვენ: ყოველი ცოდვა და გმობა მიეტევება 
ადამიანებს, მაგრამ სულის გმობა არ მიეტევება მათ. 32 ვინც 
იტყვის სიტყვას კაცის ძის წინააღმდეგ, მიეტევება მას; მაგრამ 
ვინც იტყვის სიტყვას სული წმიდის წინააღმდეგ, არ მიეტევება 
მას, არც ამ წეთისოფლად და არც საუკუნო სოფლად. 33 ან 
სცანით ხე ვარგისად და მისი ნაყოფიც ვარგისად; ან სცანით ხე 
უვარგისად და მისი ნაყოფიც უვარგისად; ვინაიდან ნაყოფით 
იცნობა ხე. 34 იქედნეს ნაშიერნო, როგორ შეგიძლიათ, თავად 
უკეთურთ, კეთილი სიტყვის თქმა? ვინაიდან გულის 
სისავსისგან მეტყველებს ბაგე. 32 კეთილ კაცს კეთილი 


საუნჯისგან გამოაქვს კეთილი, და ბოროტ კაცს ბოროტი 
საუნჯისგან გამოაქვს ბოროტი. 30 ხოლო მე გეუბნებით თქვენ: 
ყოველი ფუჭი სიტყვისათვის, რომელსაც იტყვიან კაცნი, პასუხს 
აგებენ ისინი განკითხვის დღეს. 37 ვინაიდან შენი სიტყვებით 
გამართლდები, და შენივე სიტყვებით განიკითხები. 359 მაშინ 
ზოგმა მწიგნობარმა და ფარისეველმა უთხრა მას: მოძღვარო, 
გვსურს სასწაული ვიხილოთ შენგან. 3? ხოლო მან პასუხად 
თქვა: უკეთური და მემრუშე მოდგმა სასწაულს ეძებს; მაგრამ 
სასწაული არ მიეცემა მას, გარდა იონა წინასწარმეტყველის 
სასწაულისა. 49 ვინაიდან როგორც იონამ დაყო ვეშაპის 
მუცელში სამი დღე და სამი ღამე, ასევე დაყოფს ძეც კაცისა 
ქვეყნის გულში სამ დღეს და სამ ღამეს. 41 ნინეველნი 
აღდგებიან განკითხვისას ამ მოდგმასთან ერთად და 
შეაჩვენებენ მას, ვინაიდან მათ შეინანეს იონას ქადაგებით, და, 
აჰა, აქ იონაზე უმეტესია. 42 სამხრეთის დედოფალი აღდგება 
განკითხვისას ამ მოდგმასთან ერთად და შმეაჩვენებს მას, 
ვინაიდან ქვეყნის დასალიერიდან მოვიდა სოლომონის 
სიბრძნის სასმენად, და, აჰა, აქ სოლომონზე უმეტესია. 43 
როდესაც უწმინდური სული გამოვა კაცისაგან, უწყალო 
ადგილებს დაეძებს განსასვენებლად, და ვერ ჰპოვებს მას. 44 
და მაშინ იტყვის: დავბრუნდები ჩემს სახლში, საიდანაც 
გამოვედი; და როცა მივა, ჰპოვებს მას ცარიელს, დაგვილსა 
და დამშვენებულს. 4? მაშინ წავა და მოიყვანს შვიდ სხვა 
სულსაც, მასზე უბოროტესს; შევა და დაემკვიდრება იქ; და ამ 
კაცის უკანასკნელი დღე პირველზე უარესი იქნება. იგივე დღე 
ელის ამ უკეთურ მოდგმასაც. 45 და ვიდრე ასე ესაუბრებოდა 
ხალხს, მისი დედა და ძმები გარეთ იდგნენ და სიტყვის 
სათქმელად ეძებდნენ მას. “7 მაშინ ვიღაცამ უთხრა მას: აჰა, 
დედაშენი და შენი ძმები გარეთ დგანან და სიტყვის 
სათქმელად გეძებენ შენ. 48 ხოლო იესომ პასუხად თქვა: ვინ 
არის დედაჩემი? ან ვინ არიან ჩემი ძმები? 4? გაიშვირა ხელი 
თავისი მოწაფეებისაკენ და თქვა: აჰა, დედაჩემი და ჩემი 
ძმები, 2– რადგან ვინც აღასრულებს ჩემი ზეციერი მამის ნებას, 
იგია ძმაც, დაც და დედაც ჩემი. 


თავი 13 


1 იმ დღეს სახლიდან გამოვიდა იესო და ზღვის პირას დაჯდა. 2 
და შემოკრბა მის ირგვლივ დიდძალი ხალხი, ისე, რომ ნავში 
შევიდა და დაჯდა, ხოლო მთელი ხალხი ნაპირზე იდგა. 3 ბევრ 
რასმე ასწავლიდა მათ იგავებით და ამბობდა: აჰა, გამოვიდა 
მთესავი თესვად. 4 ხოლო თესვისას ზოგი მარცვალი გზის 
პირას დავარდა, და მოფრინდნენ ფრინველები და აკენკეს 
ისინი. 2 ზოგიც ქვიან ადგილას დავარდა, სადაც ბლომად არ 
იყო მიწა, და მალე აღმოცენდა, ვინაიდან ნიადაგი არ იყო 
ღრმა. 5 მაგრამ ამოვიდა თუ არა მზე, დაჭკნა, და რადგან 
ფესვი არ ჰქონდა, გახმა. 7 ზოგი კი ეკალ-ბარდებში ჩაცვივდა; 
იზარდა ეკალი და ერთიანად მოაშთო ყველა. 8 ხოლო ზოგი 
პოხიერ ნიადაგზე დაეცა და ნაყოფიც გამოიღო: ზოგმა ასი, 
ზოგმა სამოცი და ზოგმაც ოცდაათი. ? ვისაც აქვს ყურნი 
სმენად, ისმინოს! 19 მივიდნენ მოწაფეები და უთხრეს მას: 
რატომ ელაპარაკები მათ იგავებით? 11 ხოლო მან მიუგო და 
უთხრა მათ: იმიტომ, რომ თქვენ მოგეცათ ცათა სასუფევლის 
საიდუმლოთა ცოდნა, ხოლო ამათ არ მისცემია. 12 რადგან 
ვისაც აქვს, მას მიეცემა და მიემატება, ხოლო ვისაც არა აქვს, 
წაერთმევა ისიც, რაცა აქვს. 13 იგავებით იმიტომ ველაპარაკები 
მათ, რომ მხედველნი ვერას ხედავენ, მსმენელნი ვერას 
ისმენენ, და არც არა გაეგებათ რა. 14 და მართლდება მათ 
მიმართ წინასწარმეტყველება ესაიასი, რომელიც ამბობს: 
სმენით მოისმენთ და ვერას გაიგებთ, ხილვით იხილავთ და 
ვერ დაინახავთ. 152 რადგან გამქისდა ამ ხალხის გული, 
დაეხშოთ ყური და დაევსოთ თვალი, რათა არ იხილონ 
თვალით, არ ისმინონ ყურით, არ იგრძნონ გულით, და არ 
მოიქცნენ, რათა განვკურნო ისინი. 19 ხოლო ნეტარ არიან 
თქვენი თვალნი იმიტომ, რომ ხედავენ, და თქვენი ყურნი 
იმიტომ, რომ ისმენენ. 17 ჭეშმარიტად გეუბნებით თქვენ: 
მრავალ წინასწარმეტყველსა და მართალს სურდათ ეხილათ 
ის, რასაც ხედავთ, და ვერ იხილეს; და ესმინათ ის, რასაც 


ისმენთ, და ვერ ისმინეს. 18 მაშ, ისმინეთ მთესავის იგავი: 19 
ყველას, ვინც ისმენს სასუფევლის სიტყვას, მაგრამ არ ესმის 
იგი, მიადგება უკეთური და მოსტაცებს გულში ჩათესილს: ეს 
არის თესლი, გზის პირას რომ დაითესა. 29 ხოლო ქვიან 
ადგილას დათესილი ის არის, ვინც ისმენს სიტყვას და მაშინვე 
სიხარულით იღებს მას. 21 მაგრამ ფესვი არა აქვს მასში, და 
ამიტომ უდღეურია; და როდესაც მოაწევს ჭირის დღე ან დევნა 
სიტყვის გამო, მყისვე ცდუნდება. 22 ხოლო ეკალ-ბარდებში 
დათესილი ის არის, ვინც ისმენს სიტყვას, მაგრამ სოფლის 
საზრუნავი და სიმდიდრის საცდური აშთობენ სიტყვას და 
უნაყოფოს ხდიან მას. 23 პოხიერ ნიადაგზე დათესილი კი ის 
არის, ვინც ისმენს და კიდეც შეიგნებს სიტყვას, და ამიტომაც 
გამოაქვს ნაყოფი; ერთი ასად, ერთი სამოცად თუ ერთი 
ოცდაათად. 2“ სხვა იგავიც შესთავაზა და უთხრა მათ: ცათა 
სასუფეველი მსგავსია კაცისა, საღი თესლი რომ დათესა თავის 
ყანაში. 22 ხოლო როდესაც ეძინა ხალხს, მოვიდა მისი მტერი, 
ღვარძლი ჩათესა ყანაში და წავიდა. 25 როდესაც აღმოცენდა 
ჯეჯილი და თავთავი დაისხა, ღვარძლმაც მაშინ იჩინა თავი. 27 
მივიდნენ მონები ყანის პატრონთან და უთხრეს: ბატონო, შენ 
ხომ საღი თესლი დათესე ყანაში: საიდანღა აქვს ღვარძლი? 28 
ხოლო მან უთხრა მათ: მტერმა ქნა ეს. მონებმა კი უთხრეს: თუ 
გნებავს, მივალთ და გავმარგლავთ ყანას. 29? მაგრამ მან თქვა: 
არა, რათა მარგვლისას ღვარძლს ჯეჯილიც არ მიაყოლოთ. 39 
აცადეთ, ერთად იზარდონ მკამდე; ხოლო მკისას ვუბრძანებ 
მომკალთ: თავდაპირველად შეკრიბეთ ღვარძლი, ძნებად 
შეკარით და ცეცხლი წაუკიდეთ, ხორბალი კი შეინახეთ ჩემს 
ბეღელში. 31 სხვა იგავიც შესთავაზა მათ და უთხრა: ცათა 
სასუფეველი მსგავსია მდოგვის მარცვლისა, რომელიც აიღო 
კაცმა და დათესა თავის ყანაში; 32 ეს მარცვალი ყოველნაირ 
თესლზე მცირეა, მაგრამ როცა ამოვა, ყველა მწვანილზე დიდი 
ხდება და ხედ იქცევა, ისე რომ, მოფრინავენ ცის ფრინველები 
და მის ტოტებზე იბუდებენ. 33 მერე სხვა იგავიც უთხრა მათ: 
ცათა სასუფეველი მსგავსია საფუარისა, რომელიც აიღო ქალმა 
და მოზილა იმით სამი საწყაო ფქვილი, ვიდრე მთელი ცომი არ 


აფუვდა. 34 ყოველივე ამას იგავებით ეუბნებოდა ხალხს იესო 
და გარდა იგავისა არაფერს ეტყოდა მათ. 32 რათა 
აღსრულდეს წინასწარმეტყველის მიერ თქმული, რომელიც 
ამბობს: გავხსნი ჩემს ბაგეს იგავთ სათქმელად, და ვიტყვი, რაც 
დაფარულია ქვეყნის დასაბამიდან. 35 მაშინ გაუშვა იესომ 
ხალხი და სახლში დაბრუნდა. მიუახლოვდნენ მისი მოწაფეები 
და უთხრეს: განგვიმარტე ღვარძლისა და ყანის იგავი. 37 
ხოლო მან მიუგო და უთხრა მათ: საღი თესლის მთესავი ძეა 
კაცისა. 38 ყანა არის ქვეყანა; საღი თესლი სასუფევლის ძენი 
არიან, ხოლო ღვარძლი - უკეთურის ძენი. 3? ღვარძლის 
მთესავი მტერი ეშმაკია: მკა - ქვეყნის დასასრული, და 
მომკალნი - ანგელოზები. 49 როგორც შეკრებენ ღვარძლს და 
ცეცხლს მისცემენ, ასევე იქნება ქვეყნის დასასრულს. 41 
რადგან მოავლინებს ძე კაცისა თავის ანგელოზებს, და 
შეკრებენ მის სასუფეველში ყოველი საცდურისა და 
ურჯულოების მოქმედთ. “? და ჩაყრიან მათ სახმილის ცეცხლში: 
და იქნება იქ ტირილი და კბილთა ღრჭიალი. 43 მაშინ 
მზესავით გამობრწყინდებიან მართალნი მათი მამის 
სასუფეველში. ვისაც აქვს ყურნი სმენად, ისმინოს! 44 და მერე, 
მსგავსია ცათა სასუფეველი ყანაში დაფლული განძისა, 
რომელიც იპოვა კაცმა, დამალა და გახარებული წავიდა; 
გაყიდა ყველაფერი, რაც ებადა, და იყიდა ის ყანა. 4? და მერე, 
მსგავსია ცათა სასუფეველი ვაჭარი კაცისა, რომელიც ეძებს 
ლამაზ მარგალიტს. 46 და როცა იპოვის ძვირფას მარგალიტს, 
წავა, გაჰყიდის ყველაფერს, რაც აბადია, და იყიდის მას. 47 და 
მერე, მსგავსია ცათა სასუფეველი ბადისა, რომელსაც ისვრიან 
ზღვაში, და იჭერს ყოველნაირ თევზს; 498 ხოლო როცა 
გაივსება, ნაპირზე გამოათრევენ, დასხდებიან და ვარგისით 
გოდრებს დაავსებენ, ხოლო უვარგისთ გადაჰყრიან. 43 ასე 
იქნება ქვეყნის დასასრულსაც: მოვლენ ანგელოზები და 
მართალთაგან განაშორებენ უკეთურთ; 329 და ჩაყრიან მათ 
სახმილის ცეცხლში, და იქნება იქ ტირილი და კბილთა 
ღრჭიალი. 21 ჰკითხა მათ იესომ: გესმით თუ არა ყოველივე ეს? 
და მათ მიუგეს: დიახ, უფალო. 22 ხოლო იესომ უთხრა მათ: 


ამიტომ ყოველი მწიგნობარი, რომელიც ცათა სასუფევლის 
მოწაფე გახდა, მსგავსია სახლის პატრონისა, რომელსაც 
თავისი საუნჯიდან გამოაქვს ახალიცა და ძველიც. 23 და როცა 
დაასრულა იესომ ეს იგავნი, იქაურობას გაეცალა. 24 მივიდა 
თავის მამულში და ასწავლიდა მათ სინაგოგაში, ისე რომ, 
უკვირდათ და ამბობდნენ: ვინ მისცა ესოდენი სიბრძნე და 
ძალა? 25 განა ხუროს შვილი არ არის? განა დედამისს მარიამი 
არა ჰქვია, ხოლო მის ძმებს - იაკობი და იოსე, სიმონი და 
იუდა? 325 და განა ჩვენ შორის არ არიან მისი დები? ვინ მისცა 
ყოველივე ეს? 37 და ცდებოდნენ მასში. ხოლო იესომ უთხრა 
მათ: არ არის წინასწარმეტყველი პატივის გარეშე, თუ არა 
თავის მამულში და თავის სახლში. 28 და არ მოუხდენია იქ 
მრავალი სასწაული მათი ურწმუნოების გამო. 


თავი 14 


1 იმ ხანად ჰეროდე მეოთხედმთავრამდე მიაღწია იესოს 
ამბავმა; 2 და უთხრა თავის მსახურთ: ეს არის იოანე 
ნათლისმცემელი; მკვდრეთით აღმდგარა და ამიტომ ძალნი 
მოქმედებენ მასში. 3 ვინაიდან ჰეროდემ შეიპყრო იოანე, 
გათოკა და საპყრობილეში ჩააგდო ჰეროდიადას, თავისი ძმის 
- ფილიპეს ცოლის გამო. “ რადგანაც იოანე ეუბნებოდა: არ 
შეიძლება შენ გყავდესო იგი. ? და უნდოდა მისი მოკვლა, 
მაგრამ ხალხისა ეშინოდა, ვინაიდან წინასწარმეტყველად 
მიაჩნდათ იგი. 9 ხოლო ჰეროდეს დაბადების დღეს 
ჰეროდიადას ასულმა იცეკვა წვეულთა წინაშე და მოხიბლა 
ჰეროდე. 7 ამიტომ ფიცით აღუთქვა მას, მოგცემ, რასაცა 
მთხოვო. 8 ხოლო მან, დედამისისგან წინასწარ გაზრახებულმა, 
სთხოვა ლანგრით მიეცათ იოანე ნათლისმცემლის თავი. ? 
შეწუხდა მეფე, მაგრამ, ფიცისა და თანამეინახეთა რიდით, 
მიცემა ბრძანა. 19 წარგზავნა მსახურნი, რათა იოანესთვის თავი 
მოეკვეთათ საპყრობილეში. 11 მოართვეს თავი ლანგრით და 
მისცეს ყმაწვილ ქალს, ხოლო მან მიართვა დედამისს. 12 
იოანეს მოწაფეები მივიდნენ, გამოიტანეს მისი ნეშტი და 
დამარხეს: მერე კი წავიდნენ და აუწყეს იესოს. 13 ეს რომ 
გაიგო, იესო ნავით გაეცალა იქაურობას და უდაბნოში 
განმარტოვდა, მაგრამ შეიტყო ხალხმა და ფეხდაფეხ მიჰყვა 
ქალაქებიდან. 14 გამოვიდა იესო, იხილა დიდძალი ხალხი, 
შეებრალა ისინი და განკურნა მათი სნეულნი. 12 ხოლო 
შებინდებისას მივიდნენ მისი მოწაფეები და უთხრეს: უდაბურია 
ეს ადგილი და თანაც გვიანია უკვე: გაუშვი ხალხი, რათა 
წავიდნენ სოფლებში საჭმლის საყიდლად. 19 მაგრამ იესომ 
უთხრა მათ: არ დასჭირდებათ წასვლა; თქვენ თვითონ მიეცით 
საჭმელი. 17 ხოლო მათ უთხრეს: რომ არაფერი გვაქვს, ხუთი 
პურისა და ორი თევზის გარდა? 18 იესომ უთხრა მათ: აქ 
მომიტანეთ. 1? და მოლზე დასხდომა უბრძანა ხალხს: აიღო 
ხუთი პური და ორი თევზი, ზეცად აღაპყრო თვალნი, აკურთხა 


და დატეხა პურები და მისცა მოწაფეებს, ხოლო მათ 
ჩამოურიგეს ხალხს. 29 ყველამ ჭამა და გაძღა; ნარჩენებით კი 
გაავსეს თორმეტი კალათი. 21 ხოლო იყო მჭამელი ასე 
ხუთიათასამდე კაცი, ქალებისა და ბავშვების გარდა. 22 და 
მაშინვე აიძულა თავისი მოწაფეები, ნავში ჩამსხდარიყვნენ და 
მასზე ადრე გასულიყვნენ გაღმა, სანამდის თვითონ 
გაისტუმრებდა ხალხს. 23 ხალხი რომ გაისტუმრა, 
განმარტოებით ავიდა მთაზე სალოცავად; და მწუხრის ჟამს 
მარტო იყო იქ. 24 ხოლო ნავი უკვე შუაგულ ზღვაში იყო, და 
ტალღები ეხეთქებოდნენ მას, ვინაიდან პირქარი ქროდა. 22 და 
ღამის მეოთხე გუშაგობისას იესო ზღვაზე სვლით მივიდა 
მათთან. 295 ზღვაზე მომავალი რომ დაინახეს, მოწაფეები 
შეძრწუნდნენ და თქვეს: მოჩვენება არისო, და შიშით 
შეჰყვირეს. 27 მყისვე შეეხმიანათ იესო: მხნედ იყავით; მე ვარ, 
ნუ გეშინიათ. 289 მიუგო პეტრემ და უთხრა მას: უფალო, თუ 
მართლა შენა ხარ, მიბრძანე, რომ ზღვით მოვიდე შენთან. 29 
მანაც უბრძანა: მოდი! და გადმოვიდა პეტრე ნავიდან, რათა 
ზღვაზე სვლით მისულიყო იესოსთან. 39 მაგრამ რა იხილა 
ძლიერი ქარი, შეშინდა, ჩაძირვა იწყო და შეჰღაღადა: უფალო, 
მიხსენ მე! 31 მყისვე გაუწოდა ხელი იესომ, ჩასჭიდა მას და 
უთხრა: მცირედ მორწმუნეო, რამ შეგაეჭვა? 32 და ავიდნენ თუ 
არა ნავზე, მაშინვე ჩადგა ქარი. 33 ხოლო ნავში მყოფნი 
მიეახლნენ, თაყვანი სცეს და უთხრეს: ჭეშმარიტად ღმრთის ძე 
ხარ შენ. 34 ასე გავიდნენ გაღმა და მიადგნენ გენესარეთის 
მხარეს. 35 და იცნეს იგი იქაურებმა, ხალხი დაგზავნეს მთელ 
მხარეში და მიჰგვარეს ყველა სნეული. 30 ევედრებოდნენ, 
ხელი შეგვახებინე შენი სამოსის კალთისთვისო; და ვინც 
შეახო, განიკურნა. 


თავი 15 


1 მაშინ მივიდნენ იესოსთან იერუსალიმელი მწიგნობრები და 
ფარისევლები და უთხრეს: 2 რატომ არღვევენ შენი მოწაფეები 
უხუცესთა ჩვეულებას? ვინაიდან ხელს არ იბანენ პურის 
ჭამისას. 32 ხოლო იესომ პასუხად მიუგო მათ: კი მაგრამ, თქვენ 
რატომღა არღვევთ ღმერთის მცნებას თქვენი ჩვეულებით? “შ 
ვინაიდან ღმერთმა ბრძანა: პატივი ეცი მამას შენსას და დედას; 
და კიდევ: ვინც მამისა თუ დედის ძვირს იტყვის, სიკვდილით 
მოკვდეს. ? ხოლო თქვენ ამბობთ: ყველა, ვინც ეტყვის თავის 
მამას ან დედას: ღმერთს ვწირავ იმას, რითაც შემეძლო შენ 
შეგწეოდი, - 9 პატივს არა სცემს არც მამას და არც დედას; და 
ამრიგად, თქვენი ჩვეულებით არღვევთ ღმრთის მცნებას. 7 
თვალთმაქცნო, მართლად იწინასწარმეტყველა თქვენთვის 
ესაიამ, რომელმაც თქვა: 8 ეს ხალხი მადიდებს თავისი ბაგით, 
მაგრამ მისი გული შორსაა ჩემგან. ? ამაოდ მადიდებენ, 
რადგან ასწავლიან ადამიანურ მოძღვრებებსა და მცნებებს. 19 
მოუხმო ხალხს და უთხრა: ისმინეთ და შეიმეცნეთ: 11 პირით 
შემავალი კი არ შებილწავს კაცს, არამედ პირიდან 
გამომავალია ის, რაც ბილწავს კაცს. 12 მაშინ მიუახლოვდნენ 
მისი მოწაფეები და უთხრეს: თუ იცი, რომ ფარისევლები ამ 
სიტყვის მოსმენით შეცდნენ? 13 ხოლო მან პასუხად თქვა: 
ყოველი ნერგი, რომელიც არ დაურგავს ჩემს ზეციერ მამას, 
ძირფესვიანად აღმოიფხერება. 14 მოეშვით მათ: ბრმები არიან 
და ბრმებისვე წინამძღოლნი; ხოლო თუ ბრმა წინ უძღვის 
ბრმას, ორივენი ორმოში ჩაცვივიან. 12 მიუგო პეტრემ და 
უთხრა მას: განგვიმარტე ეს იგავი. 190 ხოლო იესომ თქვა: ნუთუ 
თქვენც არა გაგეგებათ რა? 17 ნუთუ არ გესმით, რომ 
ყველაფერი, რაც პირით შევა, მუცელს გაივლის და გარეთ 
გამოვა. 18 ხოლო პირით გამომავალი გულიდან გამოდის და 
სწორედ ის ბილწავს კაცს. 13? ვინაიდან გულიდან გამოვლენ: 
უკეთური ზრახვანი, კაცისკვლანი, მრუშობანი, სიძვანი, 


პარვანი, ცილისწამებანი, გმობანი; 29 ესენი არიან კაცის 
შემბილწველნი, ხოლო ხელდაუბანლად ჭამა არ ბილწავს კაცს. 
21 წამოვიდა იქიდან იესო, და მივიდა ტიროსისა და სიდონის 
მხარეს. 22 და აჰა, ერთი ქანაანელი ქალი, იმ საზღვრებიდან 
გამოსული, მიჰყვიროდა მას და ამბობდა: შემიწყალე მე, 
უფალო, დავითის ძეო: ჩემი ასული საშინლად იტანჯება 
ეშმაკისაგან. 232 ხოლო მან ხმა არ გასცა. მიადგნენ მისი 
მოწაფეები და სთხოვეს: გაუშვი ეგ, რადგანაც ჩვენ 
მოგვყვირის. 24 ხოლო მან პასუხად თქვა: სხვას როდი 
მოვვლენივარ, არამედ მხოლოდ ისრაელის სახლის დაღუპულ 
ცხვრებს. 22 ამასობაში ქალიც მოვიდა, თაყვანი სცა და უთხრა: 
უფალო, შემეწიე მე! 20 ხოლო მან პასუხად თქვა: არ ვარგა, 
შვილებს წაართვა და ძაღლებს მიუგდო პური. 27 ქალმა კი 
უთხრა: დიახ, უფალო, მაგრამ ძაღლებიც ხომ ჭამენ პატრონის 
ტაბლიდან დაცვენილ ნასუფრალს. 28 მაშინ იესომ პასუხად 
მიუგო მას: ეჰა, ქალო! დიდია შენი რწმენა, და შენი 
სურვილისამებრ მოგეგოს შენ! და განიკურნა მისი ასული იმავე 
წამს. 2? წამოვიდა იქიდან იესო, მივიდა გალილეის ზღვის 
პირას, მთაზე ავიდა და იქ დაჯდა. 39 და მივიდა მასთან 
დიდძალი ხალხი, თან მოიყოლეს კოჭლნი, ბრმანი, ყრუნი, 
საპყარნი და სხვანიც მრავალნი, ფერხთით დაუსხეს იესოს და 
მანაც განკურნა ისინი; 31 ასე რომ, უკვირდა ხალხს, როცა 
ხედავდა, რომ ლაპარაკობდნენ მუნჯნი, იკურნებოდნენ 
საპყარნი, დადიოდნენ კოჭლნი და ხედავდნენ ბრმანი: და 
ადიდებდნენ ისრაელის ღმერთს. 32 ხოლო იესომ მოუხმო 
თავის მოწაფეებს და უთხრა: მეცოდება ეს ხალხი, რადგან უკვე 
სამი დღეა ჩემთან არიან და არაფერი აქვთ საჭმელი. არ 
მინდა, უზმოდ გავუშვა ისინი, რათა არ დაუძლურდნენ გზაში. 33 
უთხრეს მას მოწაფეებმა: სადა გვაქვს ამ უდაბნოში იმდენი 
პური, რომ მთელი ხალხი დავაპუროთ? 24“ ჰკითხა მათ იესომ: 
მაინც რამდენი პური გაქვთ? და მათ მიუგეს: შვიდი, და 
ცოტაოდენი თევზი. 35 მაშინ მიწაზე დასხდომა უბრძანა ხალხს. 
36 აიღო შვიდი პური და თევზი, მადლი შესწირა, დატეხა და 
მისცა თავის მოწაფეებს, ხოლო მოწაფეებმა - ხალხს. 37 


ყველამ ჭამა და გაძღა. და გაავსეს ნარჩენებით შვიდი 
კალათი. 38 ხოლო იყო მჭამელი ოთხი ათასი კაცი, ქალებისა 
და ბავშვების გარდა. 3? და გაისტუმრა ხალხი, თვითონ კი 
ნავში ჩაჯდა და მიადგა მაგდალას საზღვარს. 


თავი 16 


1 მიუახლოვდნენ საცდუნებლად ფარისეველნი და 
სადუკეველნი და სთხოვეს, ზეცით სასწაული ეჩვენებინა 
მათთვის. 2 ხოლო მან მიუგო და უთხრა მათ: საღამოს ამბობთ: 
ხვალ დარი იქნება, ვინაიდან ცა წითელია. 3 დილით კი 
ამბობთ: დღეს გაავდრდება, ვინაიდან ცა მოქუფრულია. 
თვალთმაქცნო, ცის ფერს არჩევთ, დროის ნიშანთა გარჩევა კი 
არ შეგიძლიათ. “ უკეთური და მემრუშე მოდგმა სასწაულს 
ეძებს: მაგრამ სასწაული არ მიეცემა მას, გარდა იონა 
წინასწარმეტყველის სასწაულისა. მიატოვა ისინი და წავიდა. 2 
ხოლო მის მოწაფეებს, გაღმა გასვლისას, დაავიწყდათ პურის 
წაღება. 95 იესომ უთხრა მათ: ფხიზლად იყავით, ერიდეთ 
ფარისეველთა და სადუკეველთა საფუარს. 7 ისინი კი გულში 
ფიქრობდნენ: ალბათ, იმიტომ გვეუბნება, პურის წამოღება რომ 
დაგვავიწყდაო. 8 მიუხვდა იესო და უთხრა მათ: რას ფიქრობთ, 
მცირედ მორწმუნენო: პურის წამოღება დაგვავიწყდაო? 9? ნუთუ 
არ გესმით, ან არ გახსოვთ ხუთი პურით ხუთი ათასი კაცის 
პურობა, და რამდენი კალათი დაავსეთ კიდევ? 19 არც შვიდი 
პურით ოთხი ათასი კაცის პურობა, და რამდენი კალათი 
დაავსეთ კიდევ? 11 ნუთუ არ გესმით, რომ პურის გამო როდი 
მითქვამს: ერიდეთ ფარისეველთა და სადუკეველთა საფუარს- 
მეთქი? 12 მაშინღა მიხვდნენ, რომ ის აფრთხილებდა მათ, 
მორიდებოდნენ არა ცომის საფუარს, არამედ ფარისეველთა 
და სადუკეველთა მოძღვრებას. 13 ხოლო როდესაც ფილიპეს 
კესარიის მხარეს მივიდა, იესომ ჰკითხა თავის მოწაფეებს: რას 
ამბობს ხალხი, ვინ არისო ძე კაცისა? 14 მათ მიუგეს: ზოგს 
იოანე ნათლისმცემელი ჰგონიხარ, ზოგს - ელია, ზოგს - 
იერემია თუ ერთ-ერთი წინასწარმეტყველი. 12 კვლავ ჰკითხა 
მათ: თქვენ თვითონ ვინღა გგონივართ მე? 165 სიმონმა, იმავე 
პეტრემ, მიუგო: შენა ხარ ქრისტე, ძე ცოცხალი ღმრთისა. 17 
ხოლო იესომ პასუხად თქვა: ნეტარი ხარ შენ, სიმონ, იონას 
ძეო, რადგან ხორცმა და სისხლმა კი არ გაგიცხადა ეს, არამედ 


ჩემმა ზეციერმა მამამ. 18 და მე გეუბნები: შენა ხარ კლდე, და 
ამ კლდეზე ავაშენებ ჩემს ეკლესიას, და ჯოჯოხეთის ბჭენი ვერ 
სძლევენ მას. 19 მოგცემ შენ ცათა სასუფევლის გასაღებს, და 
რასაც შეკრავ მიწაზე, შეკრული იქნება ცაშიც, ხოლო რასაც 
დახსნი მიწაზე, დახსნილი იქნება ცაშიც. 29 მაშინ უბრძანა 
თავის მოწაფეებს, არავისთან გაეთქვათ, რომ ის არის იესო 
ქრისტე. 21 მას აქეთ დაიწყო იესომ თავისი მოწაფეებისთვის 
იმის გამხელა, რომ უნდა წასულიყო იერუსალიმს, დაეთმინა 
მრავალი ტანჯვა უხუცესთა, მღვდელმთავართა და 
მწიგნობართაგან, სასიკვდილოდ მიეცა თავი, და აღმდგარიყო 
მესამე დღეს. 22 მაშინ გაიხმო იგი პეტრემ, კიცხვა დაუწყო და 
უთხრა: შორს შენგან, უფალო; ღმერთმა ნუ ქნას ეგ! 23 ხოლო 
ის მიუბრუნდა პეტრეს და უთხრა: გამშორდი, სატანა! ჩემი 
საცდური ხარ! რადგან ღმერთისას კი არ ფიქრობ, არამედ 
კაცისას. 24 მაშინ უთხრა იესომ თავის მოწაფეებს: ვისაც სურს 
მე მომდიოს, განუდგეს თავის თავს, აიღოს თავისი ჯვარი, და 
გამომყვეს მე. 22 რადგან ვისაც სურს სულის ხსნა, დაჰკარგავს 
მას: და ვინც ჩემი გულისთვის დაჰკარგავს სულს, ის ჰპოვებს 
მას, 20 რას გამორჩება კაცი, თუ მოიგებს მთელ ქვეყანას და 
სულს კი წააგებს? ანდა რას მისცემს კაცი თავისი სულის 
სანაცვლოდ? ?7 რადგან მოვა ძე კაცისა მამის თვისის 
დიდებითა და თავის ანგელოზთა თანხლებით, და მისი 
საქმისამებრ მიაგებს თითოეულს. 28 ჭეშმარიტად გეუბნებით 
თქვენ: ზოგი აქ მყოფთაგანი არ იგემებს სიკვდილს, სანამ არ 
იხილავს ძეს კაცისას, მომავალს თავის სასუფეველში. 


თავი 17 


1 ექვსი დღის შემდეგ წაიყვანა იესომ პეტრე, იაკობი და მისი 
ძმა იოანე, და მაღალ მთაზე აიყვანა ისინი განმარტოებით. 2 
და იცვალა მათ წინაშე ფერი, და გაბრწყინდა მისი სახე, 
როგორც მზე, და გათეთრდა მისი სამოსი, როგორც ნათელი. 3 
და, აჰა, მოევლინენ მათ მოსე და ელია, იესოსთან 
მოსაუბრენი. “ და უთხრა პეტრემ იესოს: უფალო, რა გვიჯობს 
აქ ყოფნას? თუ გნებავს, გაგიკეთებთ სამ კარავს: ერთს შენ, 
ერთს მოსეს და ერთსაც ელიას. ? სიტყვის დასრულება ვერც კი 
მოასწრო, რომ, აჰა, ნათელმა ღრუბელმა ჩრდილით დაბურა 
ისინი. და გაისმა ხმა ღრუბლით რომელმაც თქვა: ეს არის ძე 
ჩემი საყვარელი, რომელიც შევიტკბე მე. მას უსმინეთ. 9 ეს რომ 
ჩაესმათ მოწაფეებს შეძრწუნებულნი პირქვე დაემხნენ. 7 
მაგრამ მივიდა იესო, ხელი შეახო მათ და უთხრა: ადექით, ნუ 
გეშინიათ. 8? და როცა ზე აიხედეს, ვერავინ დაინახეს, იესოს 
გარდა. 9? ხოლო მთიდან ჩამოსვლისას იესომ უბრძანა და 
უთხრა მათ: ნურავის გაანდობთ ამ ხილვას, ვიდრე ძე კაცისა 
არ აღდგება მკვდრეთით. 19 ჰკითხეს მას მოწაფეებმა და 
უთხრეს: რატომ ამბობენ მწიგნობარნი, პირველად ელია უნდა 
მოვიდესო? 11 ხოლო მან პასუხად თქვა: ელია მართლაც 
პირველად მოვა და აღადგენს ყოველს; 12 მაგრამ გეუბნებით 
თქვენ: ელია უკვე მოვიდა, და ვერ იცნეს იგი, არამედ როგორც 
უნდოდათ, ისე მოექცნენ. იგივე ტანჯვა ელის მათგან კაცის 
ძესაც. 13 მაშინ მიხვდნენ მოწაფეები, რომ იოანე 
ნათლისმცემელზე ელაპარაკებოდა მათ. 14 როდესაც ხალხთან 
მივიდნენ, ერთი კაცი მიუახლოვდა, მუხლი მოიყარა მის წინაშე 
15 და უთხრა: უფალო! შეიწყალე ჩემი ძე: მთვარეულია და 
საშინლად იტანჯება, ვინაიდან ხშირად ცეცხლში და ხშირად 
კიდევ წყალში ვარდება. 16 მივუყვანე შენს მოწაფეებს, მაგრამ 
ვერ განკურნეს იგი. 17 ხოლო იესომ პასუხად თქვა: ო, ურწმუნო 
და უკუღმართო მოდგმავ: როდემდის ვიქნები თქვენთან? 
როდემდის მოგითმენთ თქვენ? აქ მომგვარეთ. 18 შერისხა იგი 


იესომ და გავიდა ეშმაკი მისგან: და განიკურნა ყმაწვილი იმავე 
წამს. 19 მაშინ მოწაფეებმა დაიმარტოხელეს იესო და ჰკითხეს: 
რატომ ჩვენ ვერ შევძელით მისი განდევნა? 29 ხოლო იესომ 
მიუგო მათ: თქვენი მცირე რწმენის გამო: თუ გექნებათ 
მდოგვის მარცვლის ოდენა რწმენა, უბრძანეთ ამ მთას: 
გადაადგილდიო, და ისიც გადაადგილდება, და არაფერი 
იქნება შეუძლებელი თქვენთვის. 21 ეს მოდგმა კი მხოლოდ 
ლოცვითა და მარხვით განიდევნება. 22 გალილეაში ყოფნისას 
უთხრა მათ იესომ: ძე კაცისა მიეცემა კაცთა ხელში. 23 
მოკლავენ მას, და მესამე დღეს აღდგება. და დიდად 
დამწუხრდნენ ისინი. 24 ხოლო როდესაც მიადგნენ კაპერნაუმს, 
მივიდნენ პეტრესთან დიდრაქმის ამკრებნი და უთხრეს: თქვენი 
მოძღვარი არ გადაიხდის დიდრაქმას? 29 მან მიუგო: დიახ. და 
როდესაც შევიდა სახლში, იესომ დაასწრო და ჰკითხა: როგორ 
გგონია, სიმონ? ვისგან კრებენ მიწიერი მეფენი ხარკს და 
ბეგარას: თავიანთ შვილთაგან თუ უცხოთაგან? 29 პეტრემ 
მიუგო: უცხოთაგან. ხოლო იესომ უთხრა მას: ასე რომ, 
შვილები თავისუფალნი არიან. 27 მაგრამ რათა არ ვაცდუნოთ 
ისინი, წადი ზღვის პირას, ჩააგდე ანკესი, აიღე პირველივე 
თევზი, რომელსაც დაიჭერ, გაუღე პირი, და შიგ ჰპოვებ 
სტატირს: მიიტანე და მიეცი მათ ჩემი და შენი სახელით. 


თავი 18 


1 იმ ხანად მივიდნენ მოწაფეები იესოსთან და ჰკითხეს: ვინ 
უფრო დიდია ცათა სასუფეველში? ? იესომ დაუძახა ბავშვს, 
მათ შორის ჩააყენა 3 და თქვა: ჭეშმარიტად გეუბნებით თქვენ: 
თუ არ მოიქცევით და არ იქნებით, როგორც ბავშვები, ვერ 
შეხვალთ ცათა სასუფეველში. 4? ამრიგად, ვინც დაიმდაბლებს 
თავს, როგორც ეს ბავშვი, ის არის უდიდესი ცათა 
სასუფეველში. ? და ვინც შეიწყნარებს ერთ ამნაირ ბავშვს ჩემი 
სახელით, მე შემიწყნარებს. 9 ხოლო ვინც აცდუნებს ერთ ამ 
მცირეთაგანს, რომელსაც მე ვწამვარ, უჯობს წისქვილის 
დოლაბი დაჰკიდონ ყელზე და ზღვის უფსკრულში დანთქან. 7 
ვაი ამ ქვეყანას საცდურთაგან, ვინაიდან საცდური 
გარდუვალია: მაგრამ ვაი იმ კაცს, ვისგანაც მოდის საცდური. 8 
თუ შენი ხელი ანდა შენი ფეხი გაცდუნებს, მოიკვეთე და 
გადააგდე: გიჯობს უხელოდ ან უფეხოდ შეხვიდე სიცოცხლეში, 
ვიდრე ორივე ხელით ან ორივე ფეხით ჩავარდე საუკუნო 
ცეცხლში. ? თუ შენი თვალი გაცდუნებს, ამოითხარე და 
გადააგდე: გიჯობს ცალთვალა შეხვიდე სიცოცხლეში, ვიდრე 
ორივე თვალის მქონე ჩავარდე ცეცხლის გეენაში. 19 
ეკრძალეთ, ნუ შეურაცხყოფთ ნურცერთ ამ მცირეთაგანს, 
რადგანაც გეუბნებით თქვენ, რომ მათი ანგელოზები ცაში 
თვალს არ აშორებენ ჩემი ზეციერი მამის სახეს. 11 რადგან ძე 
კაცისა მოვიდა, რათა იხსნას დაკარგულნი. 12 როგორ 
გგონიათ, კაცს რომ ასი ცხვარი ჰყავდეს და ერთი მათგანი 
დაეკარგოს, განა არ მიატოვებს მთაში ოთხმოცდაცხრამეტს, 
და არ წავა დაკარგულის საძებნად? 13 და თუ მოხდა ისე, რომ 
იპოვა, ჭეშმარიტად გეუბნებით თქვენ, მას უფრო მეტად 
შეჰხარის, ვიდრე იმ ოთხმოცდაცხრამეტს, რომლებიც არ 
დაჰკარგვია. 14 ასევე არ ნებავს ჩემს ზეციერ მამას, რომ 
დაიღუპოს ერთი ამ მცირეთაგანი. 12 ხოლო თუ შენი ძმა 
შესცოდავს შენ მიმართ, მიდი და ამხილე, როცა მარტო 
იქნებით ორივენი; თუ შეისმინა შენი, შეგიძენია ძმა შენი. 19 


ხოლო თუ არ შეისმინა, მიიყვანე ერთი ან ორი კაცი, რათა ორი 
თუ სამი მოწმის პირით დადასტურდეს ყოველი სიტყვა. 17 და 
თუ არც მათსას შეისმენს, უთხარი ეკლესიას; ხოლო თუ არც 
ეკლესიისას შეისმენს, მაშინ იქნება იგი შენთვის როგორც 
მებაჟე ან წარმართი. 18 ჭეშმარიტად გეუბნებით თქვენ: რასაც 
შეკრავთ მიწაზე, შეკრული იქნება ცაშიც, და რასაც დახსნით 
მიწაზე, დახსნილი იქნება ცაშიც. 1? კვლავ ჭეშმარიტად 
გეუბნებით თქვენ: თუ ორი თქვენგანი შეთანხმდება ამ ქვეყნად 
და ერთად ითხოვს რასმე, მაშინ, რასაც უნდა ითხოვდნენ, 
მიეცემათ ჩემი ზეციერი მამისგან. 2?– რადგან სადაც ორი თუ 
სამი შეიყრება ჩემი სახელით, მეც იქვე ვარ, მათ შორის. 21 
მაშინ მიუახლოვდა მას პეტრე და უთხრა: უფალო, რამდენჯერ 
მივუტევო ჩემს ძმას, რომელიც ჩემ წინააღმდეგ სცოდავს? 
შვიდჯერ? 22 იესომ მიუგო: არ გეუბნები: შვიდჯერ-მეთქი, 
არამედ სამოცდაათგზის შვიდჯერ. 23 ამითა ჰგავს ცათა 
სასუფეველი მეფეს, რომელმაც გადაწყვიტა ანგარიში 
გაესწორებინა თავისი მონებისათვის. 24 და როცა 
ანგარიშსწორება დაიწყო, წარუდგინეს მას ერთი, რომელსაც 
მისი ათი ათასი ტალანტი ემართა. 22 და რაკი გადახდის თავი 
არ ჰქონდა, მისმა მეფემ ბრძანა, გაეყიდათ ისიც, მისი ცოლიც, 
მისი შვილებიც, მთელი მისი სარჩო-საბადებელიც და ვალი 
დაეფარათ. 265 დაემხო მონა, თაყვანი სცა და უთხრა: 
შემიბრალე, მეფეო, და მთელ ვალს გადაგიხდი. 27 შეიბრალა 
მეფემ თავისი მონა, გაუშვა და ვალიც აპატია. 28 მაგრამ 
წავიდა ეს მონა და ერთ თავის ამხანაგს შეხვდა, რომელსაც 
მისი ასი დინარი ემართა: ყელში სწვდა, დახრჩობა დაუპირა 
და შესძახა: ჩემი ვალი დამიბრუნეო. 23 ამხანაგი ფეხებში 
ჩაუვარდა და შეევედრა: ცოტაც მაცალე და მთელ ვალს 
გაგისტუმრებო. 39 მაგრამ მან ყური არ ათხოვა, არამედ წავიდა 
და, ვალის გადახდამდე, ციხეში ჩააგდებინა იგი. 31 ეს რომ 
მისმა ამხანაგებმა დაინახეს, ძალიან შეწუხდნენ, წავიდნენ და 
მეფეს მოახსენეს ყველაფერი, რაც მოხდა. 232 მაშინ მეფემ 
დაიბარა მონა და უთხრა: შე ბოროტო, მთელი ვალი გაპატიე, 
რაკიღა მთხოვე. 33 ნუთუ არა გმართებდა, ისევე 


შეგებრალებინა შენი ამხანაგი, როგორც მე შეგიბრალე შენ? 34 
განრისხდა მეფე და მტანჯველებს მისცა ხელში, ვიდრე არ 
გადაიხდიდა მთელ თავის ვალს. 35 ასევე მოგექცევათ ჩემი 
ზეციერი მამა, თუ მთელი გულით არ მიუტევებთ თქვენს ძმას 
მის შეცოდებებს. 


თავი 19 


1 როცა იესომ დაასრულა ეს სიტყვები, წამოვიდა გალილეიდან 
და მივიდა იუდეის მხარეში, იორდანეს გაღმა. 2 თან მისდევდა 
დიდძალი ხალხი, და იქ განკურნა ისინი. 3 მაშინ საცდუნებლად 
მიუახლოვდნენ ფარისევლები და უთხრეს: აქვს თუ არა ნება 
კაცს, ყოველგვარი მიზეზით გაუშვას ცოლი? 4 ხოლო მან მიუგო 
და უთხრა მათ: არ წაგიკითხავთ, რომ შემოქმედმა 
დასაბამიდან კაცად და ქალად შექმნა ისინი? ? და თქვა: 
ამიტომ მიატოვებს კაცი თავის დედ-მამას, შეერთვის თავის 
ცოლს, და იქნებიან ორივენი ერთ ხორც. 5 ასე რომ, ორნი კი 
აღარ არიან, არამედ ერთ ხორც. ამრიგად, ვინც ღმერთმა 
შეაუღლა, დაე, ნუ განაშორებს კაცი. ” კვლავ უთხრეს მას: 
მაშინ რატომღა გვამცნო მოსემ გაყრის წერილის მიცემა და 
ცოლთან გაყრა? 8 მიუგო მათ: მოსემ თქვენი გულქვაობის გამო 
მოგცათ ცოლებთან გაყრის ნება, თავიდან კი არ იყო ასე. 3? 
ხოლო მე გეუბნებით თქვენ: ვინც გაეყრება თავის ცოლს, 
სიძვის მიზეზის გარეშე, და სხვას შეირთავს, მრუშობს; და ვინც 
განაშვებს შეირთავს, აგრეთვე მრუშობს. 19 უთხრეს მას 
მოწაფეებმა: თუ კაცს ამდენი რამ მართებს ცოლის მიმართ, 
უმჯობესია სულაც არ შეირთოს. 11 ხოლო იესომ პასუხად თქვა: 
ყველას როდი შეუძლია ამ სიტყვის წვდომა, არამედ მხოლოდ 
იმათ, ვისაც მიეცა. 12 ვინაიდან არიან საჭურისნი, რომელნიც 
დედის საშოდანვე ასე იშვნენ; არიან საჭურისნი, რომელნიც 
კაცთაგან დასაჭურისდნენ; და არიან საჭურისნი, რომელთაც 
თავად დაისაჭურისეს თავი ცათა სასუფევლის გულისთვის. 
ვისაც წვდომის თავი აქვს, ჩასწვდეს. 13 მაშინ მიჰგვარეს მას 
ბავშვები, რათა ხელი დაედო და დაელოცა ისინი, მოწაფეები 
კი უშლიდნენ მათ. 1“ ხოლო იესომ თქვა: აცადეთ ბავშვებს და 
ნუ უშლით ჩემთან მოსვლას, ვინაიდან მაგისთანებისაა ცათა 
სასუფეველი. 15 დაადო ხელი და წავიდა იქიდან. 16 და, აჰა, 
ვიღაც მიუახლოვდა და უთხრა: კეთილო მოძღვარო, რა 
სიკეთე ვქნა, რომ საუკუნო სიცოცხლე მქონდეს? 17 ხოლო მან 


მიუგო: რად მეკითხები სიკეთის გამო? არავინაა კეთილი, 
გარდა ერთის - ღმერთისა, ხოლო თუ გსურს შეხვიდე 
სიცოცხლეში, დაიცავი მცნებანი. 18 უთხრა მას: რომელნი? 
ხოლო იესომ მიუგო მას: არა კაც-ჰკლა; არა იმრუშო; არა 
იპარო; არა ცილი სწამო; 19 პატივი ეცი მამას შენსას და 
დედას; და შეიყვარე მოყვასი შენი, როგორც თავი შენი. 29 
უთხრა მას ჭაბუკმა: ეს ყოველივე დამიცავს ჩემი სიყრმიდან; 
რაღა მაკლია კიდევ? 21 იესომ მიუგო მას: თუ გინდა, რომ 
სრულქმნილი იყო, წადი, გაყიდე, რაც გაბადია, მიეცი 
გლახაკთ, და გექნება საუნჯე ცაში; მერე მოდი და გამომყევ მე. 
22 ეს სიტყვა რომ მოისმინა, ჭაბუკი დაღონებული წავიდა, 
რადგანაც ძალიან მდიდარი იყო. 23 ხოლო იესომ თავის 
მოწაფეებს უთხრა: ჭეშმარიტად გეუბნებით თქვენ: მდიდარი 
ძნელად თუ შევა ცათა სასუფეველში. 24 ამასაც გეუბნებით 
თქვენ: აქლემი უფრო ადვილად გაძერება ნემსის ყუნწში, 
ვიდრე მდიდარი შევა ღვთის სასუფეველში. 22 ეს რომ 
მოისმინეს, მოწაფეები ძალზე განცვიფრდნენ და თქვეს: კი 
მაგრამ, ვინღა ცხონდება. 265 შეხედა იესომ და უთხრა მათ: ეს 
შეუძლებელია კაცთათვის, ღმერთისთვის კი ყველაფერი 
შესაძლებელია. 27 მაშინ პეტრემ მიუგო და უთხრა მას: აი, ჩვენ 
მივატოვეთ ყველაფერი და გამოგყევით; რა გვექნება ჩვენ? 28 
ხოლო იესომ მიუგო მათ: ჭეშმარიტად გეუბნებით, რომ ვინც მე 
გამომყევით, მეორედ შობისას, როცა ძე კაცისა დაჯდება 
თავისი დიდების ტახტზე, - ერთად დასხდებით თორმეტ ტახტზე 
ისრაელის თორმეტი ტომის განსჯად. 29? და ყველა, ვინც 
მიატოვებს თავის სახლს, ან თავის და-ძმას, თავის ცოლ-შვილს 
თუ დედ-მამას, ანდა თავის ადგილ-მამულს ჩემი სახელის 
გულისთვის, ასმაგად მიიღებს საზღაურს და საუკუნო 
სიცოცხლეს დაიმკვიდრებს. 39 მაგრამ მრავალი პირველი 
იქნება უკანასკნელი, და უკანასკნელი - პირველი. 


თავი 20 


1 ვინაიდან მსგავსია ცათა სასუფეველი ოჯახის პატრონისა, 
რომელიც გამოვიდა დილაუთენია, რათა თავის ვენახში 
სამუშაოდ დაექირავებინა მუშები. 2 დღეში თითო დინარად 
გაურიგდა მათ და თავის ვენახში გაგზავნა ისინი. 3 მერე 
გამოვიდა დაახლოებით სამ საათზე, და დაინახა მოედანზე 
უქმად მდგომი სხვა მუშები. 4 და უთხრა მათ: წადით თქვენც 
ჩემს ვენახში, და რაც გერგებათ, მოგცემთ. ? ისინიც წავიდნენ. 
და კვლავ გამოვიდა მეექვსე და მეცხრე საათს და ასევე 
მოიქცა. 9 ბოლოს, გამოვიდა ასე თერთმეტ საათზე, დაინახა 
უქმად მდგომი სხვა მუშები, და უთხრა მათ: რატომ დგახართ 
მთელი დღე ასე უქმად? 7 მათ უთხრეს: იმიტომ, რომ არავინ 
დაგვიქირავა, ხოლო მან თქვა: წადით თქვენც ჩემს ვენახში, და 
რაც გერგებათ, მოგცემთ. 8? რომ მოსაღამოვდა, ვენახის 
პატრონმა თავის მოურავს უთხრა: დაუძახე მუშებს და მიეცი 
საზღაური, უკანასკნელთაგან მოყოლებული პირველებამდე. 3? 
მოვიდნენ თერთმეტზე დაქირავებულნი, და მიიღეს თითო 
დინარი. 19 მოვიდნენ პირველნიც და ეგონათ, უფრო მეტი 
მოგვიწევსო, მაგრამ მათაც თითო დინარი მიიღეს. 11 და როცა 
მიიღეს, ყვედრება დაუწყეს ვენახის პატრონს 12 და თქვეს: ეს 
უკანასკნელნი მხოლოდ ერთ საათს მუშაობდნენ და ჩვენ კი 
გაგვითანაბრე, რომელთაც ვიტვირთეთ სიმძიმე დღისა და 
სიცხე. 132 ხოლო მან პასუხად უთხრა ერთ მათგანს: მეგობარო, 
უსამართლოდ არ მოგქცევივარ: განა ერთ დინარად არ 
მომირიგდი? 1“ მიიღე შენი და წადი: მე მინდა, ამ 
უკანასკნელსაც იგივე მივცე, რაც შენ. 12 იქნებ ნება არა მაქვს, 
როგორც მსურს, ისე მოვექცე ჩემსას? ან იქნებ შენი თვალია 
უკეთური, იმიტომ, რომ მე ვარ კეთილი? 15 ასე იქნებიან 
უკანასკნელნი - პირველნი, და პირველნი - უკანასკნელნი, 
ვინაიდან მრავალნი არიან ხმობილნი და მცირედნი - 
რჩეულნი. 17 და როცა ადიოდა იერუსალიმს, იესომ ცალკე 
გაიხმო გზაში თავისი თორმეტი მოწაფე და უთხრა მათ: 18 აჰა, 


ავდივართ იერუსალიმს, და ძე კაცისა მიეცემა 
მღვდელმთავრებსა და მწიგნობრეტს, და მიუსჯიან მას 
სიკვდილს; 13? და საგინებლად, საგვემად და ჯვარზე საცმელად 
მისცემენ მას წარმართთ: და აღდგება მესამე დღეს. 29 მაშინ 
ზებედეს ძეთა დედა თავისი ვაჟებითურთ მიეახლა მას, თაყვანს 
სცემდა და რაღაცას ევედრებოდა. 21 მან უთხრა: რა გსურს? 
ხოლო ქალმა მიუგო მას: თქვი, რომ ეს ჩემი ორი ძე შენს 
სასუფეველში ერთი შენ მარჯვნივ, მეორე კი შენ მარცხნივ 
დაჯდეს. 22 იესომ პასუხად თქვა: არ იცით, რას ითხოვთ. 
შეგიძლიათ შესვათ სასმისი, რომელიც მე უნდა შევსვა? მათ 
თქვეს: შეგვიძლია. 23 ხოლო იესომ უთხრა მათ: ჩემს სასმისს 
შესვამთ, მაგრამ მე როდი მომეცა, თუ ვინ დაჯდება ჩემ 
მარჯვნივ და მარცხნივ, არამედ ვისთვისაც ეს გამზადებულია 
ჩემი მამის მიერ. 24 ამის მოსმენისას ათი მოწაფე რისხვით 
აღივსო ორივე ძმის მიმართ. 2? ხოლო იესომ მიიხმო ისინი და 
უთხრა: თქვენ იცით, რომ ხალხთა მთავარნი მბრძანებლობენ 
მათზე, და დიდებულნი განაგებენ მათ. 29 ხოლო თქვენ შორის 
ნუ იქნება ასე, არამედ ვინც თქვენში მოისურვებს უფროსობას, 
თქვენს მსახურად იქცეს. 27 და ვინც თქვენ შორის მოისურვებს 
პირველობას, თქვენს მონად იქცეს. 28 რადგან ძე კაცისა 
იმისთვის კი არ მოვიდა, რომ სხვები იმსახუროს, არამედ რათა 
სხვებს ემსახუროს და მრავალთა სახსნელად მისცეს თავისი 
სული. 2? როდესაც გამოვიდნენ იერიხონიდან, მისდევდა მას 
დიდძალი ხალხი. 39 და აჰა, ორი ბრმა იჯდა გზის პირას, და 
როდესაც გაიგონეს, იესო მოდისო, აყვირდნენ და თქვეს: 
შეგვიწყალე ჩვენ, უფალო, დავითის ძეო! 31 ხოლო ხალხი 
ტუქსავდა მათ და აჩუმებდა. ისინი კი უფრო ხმამაღლა 
ყვიროდნენ: შეგვიწყალე ჩვენ, უფალო, დავითის ძეო! 32 იესო 
შეჩერდა, მიიხმო ისინი და უთხრა: რას მოითხოვთ ჩემგან? 33 
მათ მიუგეს: თვალის ახელას, უფალო. 34 შეებრალა ისინი 
იესოს და შეეხო მათ თვალებს; იმ წამსვე აეხილათ თვალი და 
გაჰყვნენ მას. 


თავი 21 


1 როცა მიუახლოვდნენ იერუსალიმს, და მიადგნენ ბეთბაგეში 
ზეთისხილის მთას, გაგზავნა იესომ ორი მოწაფე. 2 და უთხრა 
მათ: წადით სოფელში, რომელიც თქვენ პირდაპირაა, და 
ხელად იპოვით დაბმულ ვირსა და მის ჩოჩორს: ახსენით და 
მომიყვანეთ. 3 ხოლო თუ ვინმე რაიმეს გეტყვით, უთხარით, 
უფალს სჭირდება-თქო, და მაშინვე გამოგატანთ. 4 ყოველივე 
ეს იქმნა, რათა აღსრულდეს წინასწარმეტყველის მიერ 
თქმული, რომელიც ამბობს: ? უთხარით სიონის ასულს: აჰა, 
გიახლოვდება შენი მშვიდი მეუფე, ვირსა და ჩოჩორზე, 
სახედრის ნაშიერზე, მჯდარი. 9 მოწაფეები წავიდნენ და ისე 
მოიქცნენ, როგორც უბრძანა მათ იესომ. ”7 მოჰგვარეს ვირი და 
ჩოჩორი, ზედ დაუფინეს თავიანთი სამოსი, და შეჯდა მათზე. 98 
დიდძალი ხალხი თავის სამოსელს უფენდა გზაზე: სხვები კი 
ხის ტოტებს ჭრიდნენ და გზაზე უფენდნენ. ? ხოლო ხალხი, წინ 
რომ უძღოდა და უკანაც მისდევდა მას, ღაღადებდა და 
ამბობდა: ოსანა დავითის ძეს! კურთხეულია მომავალი უფლის 
სახელით! ოსანა მაღალთა შინა! 19 როცა შევიდა 
იერუსალიმში, მთელი ქალაქი შეიძრა, და ამბობდნენ: ვინ 
არის ეს? 11 ხალხი კი ამბობდა: ეს არის იესო, 
წინასწარმეტყველი, გალილეის ნაზარეთიდან. 12 შევიდა იესო 
ტაძარში, და გამოყარა ტაძრიდან ყველა მყიდველი და 
გამყიდველი, ააყირავა მეკერმეთა ტაბლები და მტრედებით 
მოვაჭრეთა მერხები. 13 და უთხრა მათ: დაწერილია: ჩემი 
სახლი სალოცავ სახლად იწოდება; თქვენ კი ყაჩაღთა ბუნაგად 
გიქცევიათ იგი. 14 მიეახლნენ მას ტაძარში ბრმანი და კოჭლნი, 
და განკურნა ისინი. 12 როდესაც იხილეს მღვდელმთავრებმა 
და მწიგნობრებმა მის მიერ ქმნილი სასწაულნი და ტაძარში 
მოყიჟინე ბალღები, რომლებიც ამბობდნენ: ოსანა დავითის 
ძეს! - განრისხდნენ. 16 და უთხრეს მას: გესმის, რას ამბობენ 
ისინი? ხოლო იესომ მიუგო მათ: დიახ! არასოდეს 
წაგიკითხავთ: ჩვილთა და მეძუძურთა პირით დაიმკვიდრე 


დიდება? 17 მიატოვა ისინი, ქალაქიდან გაემართა ბეთანიას და 
იქ გაათია ღამე. 18 ხოლო დილით ქალაქისკენ მომავალს 
მოშივდა; 13? დაინახა გზის პირას ერთი ლეღვის ხე, და რაკი 
ზედ ფოთლების მეტი ვერაფერი ნახა, უთხრა მას: აღარასოდეს 
გამოგეღოს ნაყოფი უკუნისამდე. და მაშინვე გახმა ლეღვის ხე. 
20 ეს რომ იხილეს, გაუკვირდათ მოწაფეებს და თქვეს: რა უცებ 
გახმა ლეღვის ხე? 21 ხოლო იესომ პასუხად უთხრა მათ: 
ჭეშმარიტად გეუბნებით თქვენ: თუ გექნებათ რწმენა და არ 
შეეჭვდებით, არა მარტო იმის ქმნას შესძლებთ, რაც დაემართა 
ლეღვის ხეს, არამედ თუნდაც ამ მთას უბრძანებთ: 
აღმოიფხვერი მანდედან და ზღვაში ჩავარდიო, და მოხდება 
აგრე. 22 და ყველაფერი, რასაც ლოცვაში ითხოვთ რწმენით, 
მოგეცემათ. 23 როცა ტაძარში შევიდა საქადაგებლად, 
მიადგნენ მას მღვდელმთავარნი და ხალხის უხუცესნი და 
უთხრეს: რომელი ძალით იქმ ამას? ან ვინ მოგცა ეს ძალა? 24 
იესომ პასუხად მიუგო მათ: მეც ერთ რამეს გკითხავთ, და თუ 
მიპასუხებთ, გეტყვით, რომელი ძალით ვიქმ ამას: 22 
ნათლისცემა იოანესი საიდან იყო: ზეციდან თუ კაცთაგან? 
ხოლო ისინი ერთმანეთში ბჭობდნენ: თუ ვეტყვით: ზეციდანო, 
ის გვეტყვის: მაშინ რატომ არ ერწმუნეთ მას? 25 ხოლო თუ 
ვეტყვით: კაცთაგანო, - ხალხისა გვეშინია, ვინაიდან ყველას 
წინასწარმეტყველად მიაჩნია იოანე. 27 და პასუხად უთხრეს 
იესოს, არ ვიცითო, და მანაც მიუგო: მაშინ არც მე გეტყვით, 
რომელი ძალით ვიქმ ამას. 28 ამაზე რაღას იტყვით? ერთ კაცს 
ორი ძე ჰყავდა: მივიდა ერთთან და უთხრა: შვილო, წადი 
დღეს სამუშაოდ ჩემს ვენახში. 2? ხოლო მან მიუგო: არ მინდა; 
ბოლოს კი ინანა და წავიდა. 39 მივიდა მეორესთან და იგივე 
უთხრა. ხოლო მან მიუგო: წავალ, ბატონო, და არ წავიდა. 31 ამ 
ორთაგან რომელმა შეასრულა მამის ნება? მიუგეს: პირველმა. 
უთხრა მათ იესომ: ჭეშმარიტად გეუბნებით თქვენ: მებაჟენი და 
მეძავნი თქვენზე წინ შევლენ ღმრთის სასუფეველში. 32 
ვინაიდან მოვიდა თქვენთან იოანე სიმართლის გზით და არ 
ირწმუნეთ მისი, ხოლო მებაჟენი და მეძავნი ერწმუნენ მას; 
თქვენ კი იხილეთ, და მაინც არ მოინანიეთ, რათა გერწმუნათ 


მისი. 33 სხვა იგავიც მოისმინეთ: იყო ერთი სახლის პატრონი, 
რომელმაც ჩაყარა ვაზი, ღობე შემოავლო, შიგ საწნახელი 
ამოკვეთა, ააგო კოშკი და იჯარით მისცა მევენახეებს, თვითონ 
კი წავიდა. 34 და როცა რთვლობამ მოაწია, გაგზავნა თავისი 
მონები მევენახეებთან, რათა მოსავალი ჩაებარებინათ მათგან. 
35 ხოლო მევენახეებმა დაიჭირეს მისი მონები, ზოგი სცემეს, 
ზოგი დახოცეს, ზოგიც კიდევ ქვებით ჩაქოლეს. 35 ახლა სხვა 
მონები გაგზავნა, უწინდელზე მეტნი, და მათაც იგივე 
დამართეს. 37 ბოლოს თავისი ძე გაგზავნა და თქვა: ჩემი ძის 
მაინც მოერიდებათო. 38 მაგრამ მევენახეებმა მისი ძე რომ 
დაინახეს, ერთმანეთს უთხრეს: აგერ მემკვიდრე; მოდით, 
მოვკლათ და მისი სამკვიდრო დავისაკუთროთ. 39 შეიპყრეს 
იგი, ვენახიდან გაიყვანეს და მოკლეს. 49 მერედა, როცა მოვა 
ვენახის პატრონი, რას უზამს ამ მევენახეებს? “1 უთხრეს მას: 
ბოროტთ ბოროტად მოაკვდინებს, ხოლო ვენახს სხვა 
მევენახეებს მისცემს, რომლებიც დროულად ჩააბარებენ 
მოსავალს. 42 უთხრა მათ იესომ: ნუთუ არასოდეს 
ამოგიკითხავთ წერილში: ქვა, რომელიც დაიწუნეს 
მშენებლებმა, კუთხის თავად დაიდვა? უფლის მიერ იქნა ეს, და 
საოცრებად უჩანს ჩვენს თვალს. 43 ამიტომაც გეუბნებით თქვენ: 
წაგერთმევათ ღმრთის სასუფეველი, და მიეცემა ხალხს, 
რომელიც გამოიღებს მის ნაყოფს. 44 ვინც ამ ქვაზე დაეცემა, 
დაიმტვრევა, ხოლო ვისაც ის დაეცემა, გასრესს. 4? როცა 
მღვდელმთავრებმა და ფარისევლებმა მოისმინეს მისი იგავნი, 
მიხვდნენ, რომ მათზე ამბობდა ამას. 45 და უნდოდათ მისი 
შეპყრობა, მაგრამ ხალხისა შეეშინდათ, ვინაიდან 
წინასწარმეტყველად მიაჩნდათ იგი. 


თავი 22 


1 კვლავ იგავებით მიუგო იესომ და უთხრა მათ: 2 ცათა 
სასუფეველი მსგავსია მეფისა, რომელმაც გამართა თავისი ძის 
ქორწილი. 3 და გაგზავნა თავისი მონები ქორწილში წვეულთა 
საწვევად, მაგრამ არ ინებეს მოსვლა. “ კვლავ გაგზავნა სხვა 
მონები და თქვა: უთხარით წვეულთ: აჰა, გავშალე სუფრა, 
დავკალი ხარები და ნასუქი საქონელი; ყველაფერი მზადაა, 
მობრძანდით ქორწილში. ? მაგრამ მათ გააწბილეს იგი და 
წავიდნენ: ვინ თავის ყანაში, ვინ კიდევ თავის სავაჭროში. 9 
დანარჩენებმა კი შეიპყრეს მისი მონები, შეურაცხყვეს და 
დახოცეს. 7 ეს რომ გაიგო, განრისხდა მეფე, გაგზავნა თავისი 
ლაშქარი, ამოაწყვეტინა მკვლელები და გადაწვა მათი ქალაქი. 
8 მაშინ უთხრა თავის მონებს: საქორწინო სუფრა გაშლილია, 
მაგრამ წვეულნი არ იყვნენ ღირსნი. 3? მაშ, გადით 
გზაჯვარედინებზე და ქორწილში მოიწვიეთ ყველა შემხვდური. 
10 გავიდნენ მონები გზაჯვარედინებზე და შეკრიბეს ყველა, 
ვისაც კი შეხვდნენ, ბოროტი თუ კეთილი, და მეინახეებით 
აივსო ქორწილი. 11 შევიდა მეფე მეინახეთა სანახავად და 
იხილა იქ ერთი კაცი, რომელსაც არ ეცვა საქორწინო სამოსი. 
12 და უთხრა მას: მეგობარო, როგორ შემოხვედი აქ, 
საქორწინოდ შეუმოსავი? ხოლო ის დუმდა. 13 მაშინ მეფემ 
უბრძანა თავის მსახურთ: შეუკარით ხელ-ფეხი და გარეთ 
გააგდეთ ბნელში. და იქნება იქ ტირილი და კბილთა 
ღრჭიალი. 14 ვინაიდან მრავალნი არიან წვეულნი და 
მცირედნი - რჩეულნი. 15 მაშინ ფარისევლები წავიდნენ და 
მოითათბირეს, როგორ დაეჭირათ სიტყვაზე. 15 
ჰეროდელებთან ერთად მიუგზავნეს თავიანთი მოწაფეები და 
უთხრეს: მოძღვარო, ვიცით, რომ მართალი ხარ, სიმართლით 
გვასწავლი ღმრთის გზასაც და არც არავის არჩევ, ვინაიდან არ 
უყურებ სახეს კაცისა. 17 მაშ, გვითხარი: როგორ გგონია, 
გვმართებს თუ არა ხარკი ვაძლიოთ კეისარს? 18 ხოლო იესო 
მიუხვდა მათს მზაკვრობას და თქვა: რატომ მაცდუნებთ, 


თვალთმაქცნო? 139 მიჩვენეთ ფული, რომლითაც იხდით ხარკს. 
და მიართვეს მას დინარი. 29 და უთხრა მათ: ვისია ეს ხატი და 
ეს წარწერა? 21 მიუგეს: კეისრისა. მაშინ უთხრა მათ: მიაგეთ 
კეისარს კეისრისა, ხოლო ღმერთს - ღმრთისა. 22 ეს რომ 
გაიგონეს, განცვიფრდნენ ისინი, მიატოვეს ის და წავიდნენ. 23 
იმ დღეს მიადგნენ მას სადუკეველნი, რომელნიც ამბობენ, რომ 
არ არსებობს აღდგომა, და ჰკითხეს: 24 მოძღვარო, მოსემ 
თქვა: თუ კაცი უშვილოდ გადაეგო, დაე, მისმა ძმამ მოიყვანოს 
მისი ცოლი, რათა აღუდგინოს თავის ძმას მისი თესლი. 22 იყო 
ჩვენ შორის შვიდი ძმა: პირველმა ცოლი შეირთო და უშვილოდ 
მოკვდა, ხოლო ცოლი თავის ძმას დაუტოვა. 25 ასევე მეორემაც 
და მესამემაც თვით მეშვიდემდე. 27 ყველაზე ბოლოს კი ქალიც 
მოკვდა. 28 მერედა, აღდგომისას, ამ შვიდთაგან ვისი ცოლი 
იქნება იგი? ვინაიდან შვიდივეს ცოლად ესვა. 29? იესომ პასუხად 
მიუგო მათ: სცდებით, რადგან არც წერილს იცნობთ და არც 
ღმრთის ძალას. 39 ვინაიდან აღდგომისას არც ცოლს ირთავენ 
და არც თხოვდებიან, არამედ არიან როგორც ანგელოზები 
ცაში. 31 ხოლო მკვდართა აღდგომისათვის არ წაგიკითხავთ, 
რა გითხრათ ღმერთმა, რომელიც ამბობს: 32 მე ვარ ღმერთი 
აბრაამისა, ღმერთი ისააკისა და ღმერთი იაკობისა. ღმერთი 
მკვდრებისა კი არ არის, არამედ - ცოცხლებისა. 33 ისმენდა 
ხალხი და უკვირდა მისი მოძღვრება. 34 ხოლო როდესაც 
ფარისევლებმა გაიგეს, სადუკეველებს ხმა ჩააკმენდინაო, 
ერთად შეიკრიბნენ. 32 და ერთმა მათგანმა, რჯულის მცოდნემ, 
საცდუნებლად ჰკითხა: 30 მოძღვარო, რომელია სჯულის 
მთავარი მცნება? 37 ხოლო იესომ მიუგო მას: გიყვარდეს 
უფალი ღმერთი შენი მთელი შენი სულით და მთელი შენი 
გულით და მთელი შენი გონებით. 39 ეს არის პირველი და 
მთავარი მცნება. 3? და მეორე, ამისი მსგავსი: გიყვარდეს 
მოყვასი შენი, ვითარცა თავი შენი. 49 ამ ორ მცნებაზეა 
დამოკიდებული მთელი რჯული და წინასწარმეტყველნი. 41 
ხოლო როდესაც შეიკრიბნენ ფარისეველნი, იესომ ჰკითხა მათ: 
42 რას იტყვით ქრისტესთვის? ვისი ძე არის იგი? ხოლო მათ 


მიუგეს: დავითისა. 43 უთხრა მათ იესომ: კი მაგრამ როგორღა 
უწოდებს მას სულით შთაგონებული დავითი უფალს, როდესაც 
ამბობს: 44 უთხრა უფალმა ჩემს უფალს: დაჯექი ჩემ მარჯვნივ, 
ვიდრე ფერხთით დაგიმხობ მტრებს. 4? ამრიგად, თუ დავითი 
უფალს უწოდებს მას, როგორღა ეკუთვნის ძედ? 45 ვერავინ 
შესძლო მისთვის სიტყვის მიგება: და იმ დღიდან ვეღარც 
კითხვას უბედავდა ვინმე. 


თავი 23 


1 მაშინ იესომ მიმართა ხალხს და თავის მოწაფეებს: 2 მოსეს 
სავარძელზე მწიგნობარნი და ფარისეველნი სხედან; 1 მაშ, 
ყველაფერი, რის დაცვასაც გირჩევენ, დაიცავით და 
აღასრულეთ, მაგრამ მათ საქმეს კი ნუ მიბაძავთ, ვინაიდან 
ამბობენ და არ ასრულებენ. “ რადგან მძიმე ტვირთს ჰკრავენ 
და ძნელად სატვირთველს, და ხალხს მხრებზე ადებენ; 
თვითონ კი თითის განძრევაც არ სურთ მის დასაძრავად. ? და 
მთელ თავიანთ საქმეს აკეთებენ კაცთა დასანახავად; 
აგანიერებენ თავიანთ სალოცავ თასმებს და აგრძელებენ 
თავიანთი სამოსის კალთებს. 9 უყვართ წვეულებებზე სუფრის 
თავში წამოჭიმვა და წინა რიგები სინაგოგებში. 7 და სალმის 
ძღვნა მოედნებზე, რათა ხალხი მიმართავდეს მათ: რაბი! რაბი! 
8 თქვენ კი ნუ იწოდებით ასე: რაბი! ვინაიდან ერთია თქვენი 
მოძღვარი - ქრისტე, ხოლო თქვენ ყველანი ძმები ხართ. ? 
ნურც თქვენს მამას უწოდებთ ვინმეს ამ ქვეყნად, ვინაიდან 
ერთია მამა თქვენი ზეციერი. 19 და ნურც წინამძღვრებად 
იწოდებით, ვინაიდან ერთია თქვენი წინამძღვარი - ქრისტე. 11 
ხოლო თქვენ შორის უდიდესი თქვენი მსახური იყოს. 12 
რადგან ვინც აიმაღლებს თავის თავს, დამდაბლდება, და ვინც 
დაიმდაბლებს თავის თავს, ამაღლდება. 13 ვაი თქვენდა, 
მწიგნობარნო, და ფარისეველნო, თვალთმაქცნო, ცათა 
სასუფეველს რომ უხშობთ ხადხს, ვინაიდან არც თვითონ 
შედიხართ და არც შემსვლელთ ანებებთ შესვლას. 14 ვაი 
თქვენდა, მწიგნობარნო და ფარისეველნო, თვალთმაქცნო, 
ვინაიდან ნთქამთ ქვრივთა სახლებს და თანაც პირმოთნედ 
ლოცულობთ დიდხანს; მით უფრო მძიმე იქნება თქვენი 
სასჯელი. 15 ვაი თქვენდა, მწიგნობარნო და ფარისეველნო, 
თვალთმაქცნო, ვინაიდან დაძრწიხართ ზღვასა თუ ხმელზე, 
რათა მოაქციოთ თუნდაც ერთი კაცი: და როცა მოაქცევთ, 
გეენის კერძად აქცევთ მას, თვით თქვენზე ორჯერ მეტად. 19 
ვაი თქვენდა, ბრმა წინამძღვარნო, რომლებიც ამბობთ: თუ 


ვინმე დაიფიცავს ტაძარს, არაფერია, ხოლო თუ ვინმე 
დაიფიცავს ტაძრის ოქროს, მოვალეა. 17 შლეგნო და ბრმანო, 
რა უფრო მეტია: ოქრო თუ ტაძარი, რომელიც გაწმენდს 
ოქროს? 18 და მერე: თუ ვინმე დაიფიცავს საკურთხეველს, 
არაფერია, ხოლო თუ ვინმე დაიფიცავს შესაწირავს, რომელიც 
დევს საკურთხეველზე, მოვალეა. 19? შლეგნო და ბრმანო, რა 
უფრო მეტია: შესაწირავი თუ საკურთხეველი, რომელიც 
გაწმენდს შესაწირავს? 29 რადგან ვინც იფიცავს 
საკურთხეველს, იფიცავს მას და ყოველივე იმას, რაც 
საკურთხეველზეა. 21 და ვინც იფიცავს ტაძარს, იფიცავს მას და 
მის მკვიდრსაც. 2? და ვინც იფიცავს ცას, იფიცავს ღმრთის 
ტახტს და მასზე მჯდომარესაც. 23 ვაი თქვენდა, მწიგნობარნო 
და ფარისეველნო, თვალთმაქცნო, რომლებიც იხდით მეათედს 
პიტნისას, კამისას, კვლიავისას, და დაგიტევებიათ ის, რაც 
უმთავრესია რჯულში: სამართალი, წყალობა და რწმენა. ეს 
უნდა გექნათ, და არც ის მიგეტოვებინათ. 24 ბრმა 
წინამძღვარნო, რომელნიც გადასწურავთ ქინქლს და აქლემს 
კი შთანთქამთ. 22 ვაი თქვენდა, მწიგნობარნო და 
ფარისეველნო, თვალთმაქცნო, გარედან რომ წმენდთ 
სასმისსა თუ ჯამს, შიგნით კი სავსენი არიან ნაძარცვითა და 
ნაოხარით. 20 თვალდავსილო ფარისეველო, ჯერ შიგნიდან 
გაწმინდე სასმისი თუ ჯამი, რათა წმიდა იყოს გარეთაც. ?7 ვაი 
თქვენდა, მწიგნობარნო და ფარისეველნო, თვალთმაქცნო, ასე 
რომ ჰგავხართ შეფეთქილ საფლავებს, რომლებიც გარედან 
მშვენიერნი ჩანან, ხოლო შიგნით სავსენი არიან მკვდრების 
ძვლებითა და ყოველგვარი უწმინდურებით. 28 ასევე თქვენც 
გარეგნულად მართალნი ჰგონიხართ ხადხს, შიგნით კი 
სავსენი ხართ თვალთმაქცობითა და ურჯულოებით. 29 ვაი 
თქვენდა, მწიგნობარნო და ფარისეველნო, თვალთმაქცნო, 
რომელნიც აგებთ წინასწარმეტყველთა სამარხებს და ამკობთ 
მართალთა ძეგლებს; 39 და ამბობთ: ჩვენი მამების დროს რომ 
გვეცხოვრა, არ ვიქნებოდით მათი თანამოზიარენი 
წინასწარმეტყველთა სისხლში. 31 ამრიგად, თქვენი თავის 
წინააღმდეგ თვითონვე მოწმობთ, რომ წინასწარმეტყველთა 


მკვლელების ნაშიერნი ხართ. 32 და აღავსეთ საწყაული თქვენი 
მამების. 33 გველნო, იქედნეს ნაშიერნო, როგორ გაექცევით 
გეენის სასჯელს? 34 ამიტომ, აჰა, გიგზავნით 
წინასწარმეტყველთ, ბრძენთა და მწიგნობართ; და ზოგს 
მოჰკლავთ და ჯვარს აცვამთ, ზოგს მათრახით სცემთ 
სინაგოგებში და ზოგსაც ქალაქიდან ქალაქად დაუწყებთ 
დევნას; 32 რათა მოიწიოს თქვენზე ამ ქვეყნად დათხეული 
ყოველი მართალი სისხლი, აბელ მართლის სისხლიდან ვიდრე 
სისხლამდე ბარაქიას ძისა, ზაქარიასი, რომელიც მოჰკალით 
ტაძარსა და საკურთხეველს შორის. 35 ჭეშმარიტად გეუბნებით 
თქვენ, რომ ყოველივე ეს მოიწევა ამ მოდგმაზე. 37 იერუსალიმ, 
იერუსალიმ, წინასწარმეტყველთა მკვლელო და შენდამი 
მოვლინებულთა ქვებით ჩამქოლველო! რამდენჯერ ვცადე 
შემეკრიბა შენი შვილები, როგორც ფრინველი კრებს ბარტყებს 
თავის ფრთებქვეშ, და არ ისურვე. 38 და აჰა, გრჩებათ თქვენი 
სახლი ოხრად. 3? რადგანაც გეუბნებით თქვენ: ვეღარ 
მიხილავთ ამიერიდან, სანამ არ იტყვით: კურთხეულია 
მომავალი უფლის სახელით! 


თავი 24 


1 გამოვიდა იესო ტაძრიდან და წავიდა; მიუახლოვდნენ მისი 
მოწაფეები, რათა ტაძრის შენობები ეჩვენებინათ მისთვის. 2 
ხოლო იესომ მიუგო მათ: ხომ ხედავთ ყოველივე ამას? 
ჭეშმარიტად გეუბნებით თქვენ: ქვა ქვაზე არ დარჩება აქ, 
არამედ ყველაფერი დაინგრევა. 3 ხოლო როცა ზეთისხილის 
მთაზე იჯდა განმარტოებით, მიუახლოვდნენ მისი მოწაფეები და 
ჰკითხეს: გვითხარი, როდის მოხდება ეს? ან რა იქნება ნიშანი 
შენი მოსვლისა და საუკუნის დასასრულისა? 4 იესომ პასუხად 
მიუგო მათ: ფხიზლად იყავით, რათა არავინ გაცდუნოთ. ? 
ვინაიდან მრავალნი მოვლენ ჩემი სახელით და იტყვიან: მე 
ვარ ქრისტეო, და მრავალს აცდუნებენ. 9 გაიგებთ აგრეთვე 
ომებსა და ომების ამბებს. თქვენ იცით, ნუ შეძრწუნდებით, 
ვინაიდან ყოველი ეს უნდა მოხდეს, მაგრამ ეს ჯერ კიდევ არ 
არის დასასრული. 7 რადგან აღდგება ხალხი ხალხის 
წინააღმდეგ, და სამეფო სამეფოს წინააღმდეგ: და იქნება 
შიმშილობა და ჟამიანობა და მიწისძვრანი აქა-იქ. 8 :ხოლო 
ყოველივე ეს სალმობათა დასაბამია. ? მაშინ მიგცემენ 
სატანჯველად და მოგკლავენ თქვენ; და მოგიძულებთ ყველა 
ხალხი ჩემი სახელის გამო. 19 მრავალი შეცდება მაშინ, 
გასცემენ და შეიძულებენ ერთურთს. 11 მრავალი 
ცრუწინასწარმეტყველი აღდგება და აცდუნებს მრავალს. 12 და 
ურჯულოების მომრავლების გამო მრავალში განელდება 
სიყვარული. 13 ხოლო ვინც ბოლომდე დაითმენს, იგი 
ცხონდება. 14 და იქადაგება სასუფევლის ეს სახარება მთელ 
ქვეყანაზე, ყველა ხალხის სამოწმებლად; და მაშინ მოიწევა 
დასასრული. 12 ხოლო როდესაც იხილავთ გაპარტახების 
სიბილწეს, დანიელ წინასწარმეტყველის მიერ ნათქვამს, რაც 
წმინდა ადგილას დევს (წამკითხველმა გაიგოს), 15 მაშინ 
იუდეას მყოფნი მთებს შეეფარონ. 17 და ერდოზე მყოფი ნუ 
ჩამოვა ძირს, თავისი სახლიდან რაიმეს გამოსატანად. 18 
ხოლო მინდვრად მყოფი ნუ მიბრუნდება შინ, თავისი სამოსის 


წამოსაღებად. 19 ვაი ფეხმძიმეთ და მეძუძურთ იმ ხანად. 29 
ილოცეთ, რათა გაქცევამ არ მოგიწიოთ ზამთარში, ანდა 
შაბათს. 21 რადგან იქნება მაშინ დიდი ჭირი, რომლის მსგავსი 
არ ყოფილა ქვეყნის დასაბამიდან დღემდე, და არც იქნება. 22 
და რომ არ შემოკლებულიყვნენ ის დღენი, ვერ გადარჩებოდა 
ვერცერთი ძე ხორციელი, მაგრამ რჩეულთათვის 
შემოკლდებიან ის დღენი. 23 მაშინ, თუ ვინმე გეტყვით: აჰა, აქ 
არის ქრისტე, ან კიდევ - იქო, ნუ ერწმუნებით. 24 რადგან 
აღდგებიან ცრუქრისტენი და ცრუწინასწარმეტყველნი, და 
მოახდენენ დიდ სასწაულებსა და ნიშებს, რათა, აცდუნონ, თუკი 
შესძლეს, თვითონ რჩეულნიც. 2? აჰა, წინასწარ გაუწყეთ თქვენ. 
26 ასე რომ, თუ გეტყვიან: აჰა, უდაბნოშიაო, ნუ გახვალთ; და, 
აჰა, თავის სენაკშიაო, ნუ ერწმუნებით. 27 ვინაიდან როგორც 
ელვა იელვებს აღმოსავლეთიდან დასავლეთამდე, ისე იქნება 
კაცის ძის მოსვლაც. 28 რადგან სადაც ეგდება მძორი, იქვე 
შეიყრებიან სვავებიც. 29? და მსწრაფლ, იმ დღეთა პირის 
შემდეგ, დაბნელდება მზე, მთვარე აღარ გამოსცემს ნათელს, 
ვარსკვლავები ჩამოცვივიან ციდან და შეიძვრიან ციურნი 
ძალნი, 39 და მაშინ გამოჩნდება კაცის ძის ნიშანი ცაზე; მაშინ 
მოთქმას მოჰყვება დედამიწის ყოველი ტომი, და იხილავენ ძეს 
კაცისას, მომავალს ზეცის ღრუბლებზე ძალითა და დიდებით 
მრავლით. 31 მოავლინებს თავის ანგელოზებს მგრგვინავი 
საყვირით, და შეკრებენ მის რჩეულთ ოთხთავ ქართაგან, ცათა 
კიდიდან მათ კიდემდე. 32 ლეღვის ხისაგან ისწავლეთ იგავი: 
როცა მისი ტოტები რბილდება და ფოთლები გამოაქვს, იცით, 
რომ ახლოა ზაფხული. 33 ასევე თქვენც, როცა იხილავთ 
ყოველივე ამას, იცოდეთ, რომ უკვე ახლოა, კარზეა მომდგარი. 
34 ჭეშმარიტად გეუბნებით თქვენ: არ გადავა ეს მოდგმა, ვიდრე 
ყოველივე ეს არ აღსრულდება. 3” ცა და მიწა გადავლენ, 
ხოლო ჩემი სიტყვები არ გადავლენ. 35 მაგრამ ის დღე და ის 
საათი არავინ იცის: არც ციურმა ანგელოზებმა, არამედ 
მხოლოდ მამამ. 37 და როგორც იყო ნოეს დღეებში, ისე იქნება 
კაცის ძის მოსვლაც. 38 ვინაიდან როგორც წარღვნის წინა 
დღეებში ჭამდნენ და სვამდნენ, ცოლს ირთავდნენ და 


თხოვდებოდნენ, იმ დღემდე, როცა ნოე შევიდა კიდობანში, 39 
და არას დაგიდევდნენ, ვიდრე არ მოვიდა წარღვნა და წალეკა 
ყველანი; ასე იქნება კაცის ძის მოსვლაც. 49 მაშინ ორნი 
იქნებიან ველად: ერთი წარიტაცება, მეორე კი დარჩება. 41 
ორი ქალი იქნება წისქვილში: ერთი წარიტაცება, მეორე კი 
დარჩება. 42 მაშ, იფხიზლეთ, ვინაიდან არ იცით, რომელ დღეს 
მოვა თქვენი უფალი. 43 ესეც გახსოვდეთ: სახლის პატრონმა 
რომ იცოდეს, რომელ საათზე მოვა ქურდი, ფხიზლად 
იქნებოდა და ძირს არ გამოათხრევინებდა თავისი 
სახლისათვის. ““ ამიტომ თქვენც მზად იყავით, ვინაიდან, როცა 
არ ელით, სწორედ იმ საათს მოვა ძე კაცისა. 4? ვინ არის 
ერთგული და გონიერი მონა, რომელიც მისმა პატრონმა 
მიუჩინა თავის მსახურთ, რათა დროულად მისცეს საჭმელი 
მათ? “9 ნეტა იმ მონას, რომელსაც ამნაირად მოქმედს ჰპოვებს 
მისი პატრონი, როდესაც მოვა. 47 ჭეშმარიტად გეუბნებით 
თქვენ: მთელ თავის საბადებელს მეთვალყურედ მიუჩენს მას. 
48 მაგრამ თუ ის მონა ბოროტია და გულში იტყვის: აგვიანებს 
ჩემი პატრონი მოსვლას, 4? და დაიწყებს თავისივე მსგავსი 
მონების ცემას და მემთვრალეებთან ჭამას და სმას, 39 მაშინ 
მოვა მონის პატრონი იმ დღეს, როდესაც არ ელის, და იმ 
საათს, რომელიც არ იცის, 21 შუა გაკვეთს მას და 
თვალთმაქცებთან დაუდებს წილს, და იქნება იქ ტირილი და 
კბილთა ღრჭიალი. 


თავი 25 


1 მაშინ მიემსგავსება ცათა სასუფეველი ათ ქალწულს, 
რომლებმაც აიღეს თავიანთი ლამპრები და გადავიდნენ სიძის 
შესაგებებლად. 2 ხოლო ხუთი მათგანი გონიერი იყო, ხუთი კი - 
უგუნური. 3 უგუნურებმა აიღეს თავიანთი ლამპრები, მაგრამ 
თან არ წაიღეს ზეთი. % გონიერებმა კი თავიანთ ლამპრებთან 
ერთად თან წაიღეს ზეთიც თავიანთი ჭურჭლებით. ? და რაკი 
სიძემ დაიგვიანა, ყველას რული მოერია და ჩაეძინა. 9 მაგრამ 
შუაღამისას გაისმა ძახილი: აჰა, მოდის სიძე, გამოდით, 
გამოეგებეთო. 7 მაშინ ადგა ყველა ქალწული და გამართეს 
თავიანთი ლამპრები. 8 და უგუნურებმა უთხრეს გონიერთ: 
გვიწილადეთ თქვენი ზეთი, ვინაიდან ჩვენი ლამპრები ქრება. 9 
გონიერებმა კი მიუგეს: რომ არ შემოგვაკლდეს ჩვენცა და 
თქვენც, გიჯობთ წახვიდეთ ვაჭრებთან და იყიდოთ თქვენთვის. 
10 როცა საყიდლად წავიდნენ, მოვიდა სიძე; მზადმყოფნი 
მასთან ერთად შევიდნენ ქორწილში და დაიხშო კარი. 11 
შემდეგ მოვიდნენ დანარჩენი ქალწულნიც და სთხოვეს: 
უფალო, უფალო, გაგვიღე ჩვენ. 12 ხოლო მან პასუხად მიუგო: 
ჭეშმარიტად გეუბნებით: არ გიცნობთ თქვენ. 13 მაშ, 
იფხიზლეთ, ვინაიდან არც დღე იცით და არც საათი, როდის 
მოვა ძე კაცისა. 1“ რადგანაც იმ კაცივით მოიქცევა, რომელმაც 
გამგზავრებისას უხმო თავის მონებს და მთელი თავისი 
ავლადიდება ჩააბარა. 12 ერთს ხუთი ტალანტი მისცა, მეორეს - 
ორი, მესამეს - ერთი, თითოეულს - მისი უნარის მიხედვით, და 
გაემგზავრა. 16 ხუთი ტალანტის მიმღები წავიდა, ივაჭრა და 
ხუთი სხვა ტალანტიც მოიგო. 17 ასევე ორი ტალანტის მიმღებმა 
მოიგო ორი სხვაც. 18 ხოლო ერთი ტალანტის მიმღები წავიდა, 
მიწაში დაფლა და დამალა თავისი პატრონის ვერცხლი. 19 
დიდი ხნის შემდეგ დაბრუნდა იმ მონების პატრონი და 
ანგარიში მოსთხოვა მათ. 29 ეახლა ხუთი ტალანტის მიმღები, 
ხუთი სხვა ტალანტიც მიართვა და უთხრა: ბატონო, შენ მომეცი 


ხუთი ტალანტი და, აჰა, მათი წყალობით, ხუთი სხვა ტალანტიც 
მოვიგე. 21 ხოლო პატრონმა მიუგო მას: კეთილი, სანდო და 
კეთილო მონავ! რაკიღა მცირედში სანდო იყავ, დიდს განდობ 
შენ: შემოდი შენი პატრონის სიხარულში. 22 ეახლა ორი 
ტალანტის მიმღებიც და უთხრა: ბატონო, შენ მომეცი ორი 
ტალანტი და აჰა, მათი წყალობით, ორი სხვა ტალანტიც 
მოვიგე. 23 ხოლო პატრონმა მიუგო მას: კეთილი, სანდო და 
კეთილო მონავ! რაკი მცირედში სანდო იყავ, დიდს განდობ 
შენ: შემოდი შენი პატრონის სიხარულში. 24 ეახლა ერთი 
ტალანტის მიმღებიც და უთხრა: ბატონო, ვიცოდი, რომ სასტიკი 
კაცი ხარ; მოიმკი, სადაც არ დაგითესავს, და კრებ, სადაც არ 
დაგიბნევია. 22 ჰოდა, შემეშინდა, წავედი და მიწაში დავფალი 
შენი ტალანტი; აჰა, შენი შენავე გქონდეს. 29 ხოლო პატრონმა 
მიუგო და უთხრა მას: უკეთურო და მცონარა მონავ! იცოდი, 
რომ მოვიმკი, სადაც არ დამითესავს, და ვკრებ, სადაც არ 
დამიბნევია. 27 ამიტომაც გმართებდა ვაჭრებისათვის მიგეცა 
ჩემი ვერცხლი, რათა დაბრუნებულს მიმეღო ჩემი სესხი 
მონაგებითურთ. 28 მაშ, წაართვით მაგას ტალანტი, და მიეცით 
ათი ტალანტის მქონეს. 2? რადგან ყველა მქონეს მიეცემა და 
მიემატება, ხოლო არმქონეს წაერთმევა ისიც, რაცა აქვს. 39 
ხოლო ეგ ურგები მონა გააგდეთ გარესკნელის ბნელში. და 
იქნება იქ ტირილი და კბილთა ღრჭიალი. 31 და როდესაც მოვა 
ძე კაცისა თავისი დიდებით და ყველა წმიდა ანგელოზი მასთან 
ერთად, მაშინ დაჯდება იგი თავისი დიდების ტახტზე. 32 
შეიყრება მის წინაშე ყველა ხალხი და გაარჩევს მათ 
ერთმანეთისაგან, როგორც მწყემსი გამოარჩევს ცხვრებს 
თხებისაგან. 33 და დააყენებს ცხვრებს თავის მარჯვნივ, ხოლო 
თხებს - მარცხნივ. 3“ მაშინ ეტყვის მეუფე მის მარჯვნივ 
მდგომთ: მოდით, კურთხეულნო მამაჩემის მიერ, და 
დაიმკვიდრეთ სასუფეველი, თქვენთვის გამზადებული ქვეყნის 
დასაბამიდან. 32 რადგან მშიოდა და მომეცით საჭმელი; 
მწყუროდა და მასვით; უცხო ვიყავი და შემიწყნარეთ; 39 
შიშველი ვიყავი და შემმოსეთ; სნეული ვიყავი და მომხედეთ; 
საპყრობილეში ვიყავი და მინახულეთ. 37 მაშინ მართალნი 


პასუხად ეტყვიან მას: უფალო, როდის გიხილეთ შენ მშიერი და 
დაგაპურეთ? ანდა მწყურვალი და გასვით შენ? 38 როდის 
გიხილეთ შენ უცხოდ და შეგიწყნარეთ? ანდა შიშველი და 
შეგმოსეთ შენ? 3? როდის გიხილეთ შენ სნეული, ან 
საპყრობილეში, და გინახულეთ? 49 მიუგებს მეუფე და ეტყვის 
მათ: ჭეშმარიტად გეუბნებით თქვენ: რითაც შეეწიეთ ერთს ამ 
ჩემს მცირე ძმათაგანს, იმით მე შემეწიეთ. “1 მაშინ ეტყვის 
მარცხნივ მდგომთაც: წადით ჩემგან, წყეულნო, საუკუნო 
ცეცხლში, რომელიც ეშმაკისა და მისი ანგელოზებისთვისაა 
გამზადებული. 42 რადგან მშიოდა და არ მომეცით საჭმელი; 
მწყუროდა და არ მასვით; 43 უცხო ვიყავი და არ შემიწყნარეთ; 
შიშველი ვიყავი და არ შემმოსეთ; სნეული ვიყავი და 
საპყრობილეში, და არ მინახულეთ. “4 მაშინ ისინიც პასუხად 
ეტყვიან მას: უფალო, როდის გიხილეთ შენ მშიერი, ან 
მწყურვალი, ან უცხოდ მყოფი, ან შიშველი, ან სნეული, ან 
საპყრობილეში და არ გემსახურეთ? “? მაშინ მიუგებს და 
ეტყვის მათ: ჭეშმარიტად გეუბნებით თქვენ: რითაც არ შეეწიეთ 
ერთს ამ ჩემს მცირე ძმათაგანს, იმით არც მე შემეწიეთ. 40 და 
წავლენ ესენი საუკუნო სატანჯველში, ხოლო მართალნი - 
საუკუნო სიცოცხლეში. 


თავი 26 


1 და როდესაც დაასრულა იესომ ეს სიტყვები, თავის 
მოწაფეებს უთხრა: ? თქვენ იცით, რომ ორი დღის შემდეგ 
იქნება პასექი და ძე კაცისა მიეცემა ჯვარზე საცმელად. 3 მაშინ 
შეიკრიბნენ მღვდელმთავარნი, მწიგნობარნი და ხალხის 
უხუცესნი კაიაფად წოდებული მღვდელმთავრის კარზე. “ და 
მოითათბირეს, მზაკვრობით შეეპყროთ იესო და მოეკლათ იგი. 
2 მაგრამ ამბობდნენ: მხოლოდ არა დღესასწაულზე, რათა 
ხალხი არ ამბოხდესო. 9 ხოლო როცა ბეთანიაში იყო იესო, 
სიმონ კეთროვანის სახლში, ” მიუახლოვდა ერთი ქალი, 
ალებასტრის ჭურჭლით რომ მოჰქონდა ძვირფასი 
ნელსაცხებელი, და თავზე დაასხა ინახად მჯდომს. 8 ეს რომ 
დაინახეს, მისი მოწაფეები განრისხდნენ და თქვეს: რა 
საჭიროა ასეთი ფლანგვა? ? ვინაიდან შეიძლებოდა დიდ 
ფასად გაგვეყიდა ნელსაცხებელი და გლახაკთათვის მიგვეცა 
ფული. 19 მაგრამ იესო მიუხვდა და უთხრა მათ: რას ერჩით ამ 
ქალს? მაგან ხომ კეთილი საქმე მიყო: 11 ვინაიდან გლახაკნი 
ყოველთვის გვერდითა გყავთ, მე კი ყოველთვის როდი 
გეყოლებით. 12 ნელსაცხებელი რომ მცხო ტანზე, ამით 
დასამარხად გამამზადა. 13 ჭეშმარიტად გეუბნებით თქვენ: 
მთელ ქვეყანაზე, სადაც იქადაგება ეს სახარება, ყველგან 
ითქმება მისი საქმე მისსავე მოსაგონებლად. 14 მაშინ წავიდა 
ერთი თორმეტთაგანი, იუდა ისკარიოტელად წოდებული, 
მღვდელმთავრებთან 12 და უთხრა მათ: რის მოცემას ინებებთ 
ჩემთვის, თუკი მას მოგცემთ? ხოლო მათ მიუწონეს ოცდაათი 
ვერცხლი. 15 და მას მერე ეძებდა ხელსაყრელ დროს, რათა 
მათთვის მიეცა იგი. 17 ხოლო უფუარობის პირველ დღეს 
მივიდნენ მოწაფეები იესოსთან და უთხრეს: სად გნებავს, რომ 
მოგიმზადოთ საჭმელად პასექი? 18 მან კი თქვა: წადით 
ქალაქში ამა და ამ კაცთან და უთხარით: მოძღვარი ამბობს: 
მოაწია ჩემმა დრომ; შენთან ვყოფ პასექს ჩემს მოწაფეებთან 
ერთად. 19 მოწაფეები ისე მოიქცნენ, როგორც უბრძანა იესომ, 


და მოუმზადეს პასექი. 29 და მწუხრის ჟამს ინახად დაჯდა 
თორმეტ მოწაფესთან ერთად. 21 ხოლო როცა ჭამდნენ ისინი, 
თქვა: ჭეშმარიტად გეუბნებით: ერთი თქვენგანი გამცემს მე. 22 
ისინი დიდად დამწუხრდნენ და ყველამ ცალ-ცალკე დაუწყო 
კითხვა: მე ხომ არა, უფალო? 23 ხოლო მან პასუხად თქვა: ვინც 
ჩემთან ერთად ჩაყოფს ხელს ჯამში, ის გამცემს მე. 24 და 
მართლაც, მიდის ძე კაცისა, როგორც დაიწერა მისთვის: 
მაგრამ ვაი იმ კაცს, ვის მიერაც გაიცემა ძე კაცისა; ერჩია, 
სულაც არ შობილიყო ის კაცი. 25 მაშინ იუდამ, მისმა გამცემმა, 
თქვა: მე ხომ არა ვარ, რაბი? უთხრა მას: შენ სთქვი. 295 და 
როცა ჭამდნენ ისინი, აიღო პური იესომ და აკურთხა, გატეხა, 
მისცა მოწაფეებს და უთხრა: მიიღეთ, ჭამეთ, ეს არის ჩემი 
ხორცი. 27 აიღო სასმისი და აკურთხა, მისცა მათ და თქვა: ამით 
სვით ყველამ: 29 ეს არის ჩემი სისხლი ახალი აღთქმისა, 
მრავალთათვის დათხეული ცოდვათა მისატევებლად. 29 ხოლო 
მე გეუბნებით თქვენ: აღარა ვსვამ ამიერიდან ვაზის ამ 
ნაყოფისაგან, ვიდრე იმ დღემდე, როცა თქვენთან ერთად 
შევსვამ ახალს მამაჩემის სასუფეველში. 39 იგალობეს, და 
გავიდნენ ზეთისხილის მთაზე. 31 მაშინ უთხრა მათ იესომ: 
თქვენ ყველანი შეცდებით ამაღამ ჩემ გამო; ვინაიდან 
დაწერილია: დავცემ მწყემსს, და განიბნევიან ფარის ცხვრები. 
32 ხოლო ჩემი აღდგომის შემდეგ წინ წაგიძღვებით 
გალილეისკენ. 33 მიუგო პეტრემ და უთხრა მას: ყველა რომ 
შეცდეს შენ გამო, მე არასოდეს შევცდები. 34 უთხრა იესომ: 
ჭეშმარიტად გეუბნები შენ: ამაღამ, მამლის ყივილამდე, სამჯერ 
უარმყოფ მე. 35 მიუგო მას პეტრემ: შენთან ერთადაც რომ 
მიწიოს სიკვდილმა, არასოდეს უარგყოფ შენ. და ასევე 
ამბობდა ყველა მოწაფე. 39 მაშინ იესო მათთან ერთად მივიდა 
იმ ადგილას, რომელსაც ჰქვია გეთსემანე, და უთხრა მათ: 
მანდ ისხედით, ვიდრე მივალ და ვილოცებ იქ. 37 თან წაიყვანა 
პეტრე და ზებედეს ორი ძე, და იწყო მწუხარება და ურვა. 38 
მაშინ უთხრა მათ იესომ: მწუხარეა ჩემი სული, ვიდრე 
სიკვდილამდე; იყავით აქ და იფხიზლეთ ჩემთან ერთად. 39 
ცოტაზე გაშორდა მათ, პირქვე დაემხო, ლოცულობდა და 


ამბობდა: მამაო ჩემო! თუკი შესაძლოა, ამცდეს ეს სასმისი; 
თუმცა არა როგორც მე მნებავს, არამედ - როგორც შენ. 49 
მივიდა თავის მოწაფეებთან და მძინარენი ჰპოვა ისინი, და 
უთხრა პეტრეს: ასე, ერთ საათსაც ვერ შესძელით გეფხიზლათ 
ჩემთან ერთად? %1 იფხიზლეთ და ილოცეთ, რათა არ 
შეხვიდეთ საცდუნებელში: სული მხნეა, მაგრამ ხორცია 
უძლური. 42 მეორედაც გაშორდა მათ, ლოცულობდა და 
ამბობდა: მამაო ჩემო! თუკი შეუძლებელია ამცდეს ეს სასმისი, 
რათა არ შევსვა იგი, დე, იყოს ნება შენი. 43 მივიდა და კვლავ 
მძინარენი ჰპოვა ისინი, რადგან თვალები დამძიმებოდათ. 44 
მიატოვა ისინი, მესამედაც გაშორდა მათ, და კვლავ იგივე 
სიტყვები წარმოთქვა. 432 მერე მივიდა მოწაფეებთან და უთხრა 
მათ: კვლავინდებურად გძინავთ და განისვენებთ? აჰა, მოაწია 
დრომ, და ძე კაცისა მიეცემა ცოდვილთა ხელში. “5 ადექით, 
წავიდეთ: აჰა, მოგვიახლოვდა ჩემი გამცემი. 47 სიტყვა არ 
დაესრულებინა, რომ, აჰა, იუდა, ერთი თორმეტთაგანი, 
მოვიდა და მასთან ერთად დიდძალი ხალხი მახვილებითა და 
წათებით, მღვდელმთავართა და ხალხის უხუცესთაგან. 48 
ხოლო მის გამცემს ნიშანი მიეცა მათთვის და ეთქვა: ვისაც მე 
ვეამბორები, ის არის: შეიპყარით იგი. 4? მსწრაფლ მიეახლა 
იესოს და უთხრა: გიხაროდეს, რაბი! და ეამბორა. 29 ხოლო 
იესომ უთხრა მას: მოყვასო, რისთვის მოსულხარ? მაშინ 
მისცვივდნენ, ხელი სტაცეს იესოს და შეიპყრეს იგი. 21 და აჰა, 
იესოს ერთმა თანამდგომმა ხელი გაიწოდა, მახვილი იშიშვლა, 
დაჰკრა მღვდელმთავრის მონას და ყური ჩამოათალა. 22 მაშინ 
იესომ უთხრა მას: ჩააგე მახვილი ქარქაშში, რადგანაც ყველა, 
ვინც აიღებს მახვილს, მახვილითვე დაიღუპება. 33 ან იქნებ 
გგონია, რომ არ შემიძლია შევევედრო მამას ჩემსას, და 
წარმომიდგენს ანგელოზთა თორმეტ ლეგიონს და უფრო 
მეტსაც. 24 როგორღა აღსრულდება წერილი, რომ ასე უნდა 
მოხდეს? 22 მაშინ იესომ უთხრა ხალხს: როგორც ავაზაკს, 
მახვილებითა და წათებით მომიხტით შესაპყრობად; 
დღენიადაგ ტაძარში მჯდომი გასწავლიდით და არ 
შეგიპყრივართ მე. 2395 ყოველივე ეს იქმნა, რათა აღსრულდეს 


დაწერილი წინასწარმეტყველთა მიერ. მაშინ ყველა მოწაფემ 
მიატოვა ის და გაიქცა. 327 ხოლო მათ შეიპყრეს იესო და 
მიიყვანეს იგი კაიაფა მღვდელმთავრისას, სადაც 
შეკრებილიყვნენ მწიგნობარნი და უხუცესნი. 28 პეტრე კი, 
მღვდელმთავრის ეზომდე შორიახლო მისდევდა მას: შევიდა 
შიგნით და მსახურებთან დაჯდა, რათა ეხილა დასასრული. 329 
ხოლო მღვდელმთავარნი, უხუცესნი და მთელი სინედრიონი 
ცრუ მოწმობას ეძებდნენ იესოს წინააღმდეგ, რათა მოეკლათ 
იგი, 990 მაგრამ ვერ იპოვეს, თუმცა ბევრი ცრუმოწმე იყო 
მოსული. ბოლოს მოვიდა ორი ცრუმოწმე, 91 რომლებმაც 
თქვეს: ეს ამბობდა: შემიძლია დავანგრიო ღმრთის ტაძარი და 
სამ დღეში კვლავ ავაშენოო. 652 მაშინ წამოდგა 
მღვდელმთავარი და უთხრა მას: რატომ არაფერს იტყვი იმის 
პასუხად, რასაც ესენი მოწმობენ შენ წინააღმდეგ? 953 მაგრამ 
იესო დუმდა, და მღვდელმთავარმა უთხრა მას: გაფიცებ 
ცოცხალ ღმერთს, გვითხარი, შენ ხარ თუ არა ქრისტე, ძე 
ღმრთისა? 54 უთხრა იესომ: შენ სთქვი. მე კი ამასაც გეტყვით: 
ამიერიდან მალე იხილავთ ძეს კაცისას, მჯდომარეს ძალის 
მარჯვნივ და მომავალს ზეცის ღრუბლებით. 9” მაშინ 
მღვდელმთავარმა შემოიხია სამოსი და თქვა: მან ღმერთი 
ჰგმო; მაშ, რაღად გვინდა მოწმენი? ხომ მოისმინეთ 
ღვთისგმობა მისი? 955 რას იტყვით? ხოლო მათ პასუხად თქვეს: 
სიკვდილის ღირსია. 97 მაშინ სახეში დაუწყეს ფურთხება და 
ცემა, სხვები კი სილას აწნავდნენ 98 და ეუბნებოდნენ: 
გვიწინასწარმეტყველე, ქრისტე, ვინ დაგარტყა შენ? 99 პეტრე 
კი გარეთ იჯდა, ეზოში. მიადგა ერთი მხევალი და უთხრა: შენც 
ხომ იესო გალილეველთან იყავი? 79 ხოლო მან ყველას წინაშე 
უარყო და თქვა: არ ვიცი, რას ამბობ. 71 და როცა ჭიშკარში 
გამოდიოდა, მეორე მხევალმა დაინახა და იქვე მდგომთ 
უთხრა: ესეც იესო ნაზორეველთან იყო. 72 ისევ უარყო პეტრემ 
ფიცით: არ ვიცნობ იმ კაცსო. 73 ცოტა ხნის შემდეგ იქ 
მდგომნიც მივიდნენ და უთხრეს პეტრეს: ჭეშმარიტად შენც 
ერთი მათგანი ხარ, რადგანაც შენივე კილო გამხილებს. 74 
მაშინ ის მოჰყვა წყევლას და ფიცს, რომ არ იცნობს იმ კაცს, და 


სწორედ ამ დროს იყივლა მამალმა. 7? გაახსენდა პეტრეს 
იესოს ნათქვამი: მამლის ყივილამდე სამჯერ უარმყოფო; 
გამოვიდა გარეთ და მწარედ ატირდა. 


თავი 27 


1 როცა ინათა, მღვდელმთავრებმა და ხალხის უხუცესებმა 
ბჭობა გამართეს იესოს წინააღმდეგ, რათა მოეკლათ იგი. 2 
შეკრეს იგი, წაიყვანეს, და მისცეს პონტიუს პილატეს, მთავარს. 
3 მაშინ, რა იხილა იუდამ, მისმა გამცემმა, რომ მსჯავრი 
დასდეს, შეინანა და დაუბრუნა ოცდაათი ვერცხლი 
მღვდელმთავრებსა და უხუცესთ, 4? და თქვა: შევცოდე, რომ 
მოგეცით მართალი სისხლი. ხოლო მათ უთხრეს: ჩვენ რა? შენ 
იკითხე. ? დაყარა ვერცხლი ტაძარში და იქაურობას გაეცალა: 
წავიდა და თავი ჩამოიხრჩო. 95 ხოლო მღვდელმთავრებმა 
აკრიფეს ვერცხლი და თქვეს: არ ეგება ტაძრის საგანძურში 
ამის დადება, ვინაიდან სისხლის საფასურია. 7 ბჭობა გამართეს 
და, უცხოთა სასაფლაოდ, იყიდეს იმით მეთუნის მიწა. 8 
ამიტომაც ეწოდება ამ მიწას სისხლის მიწა დღევანდელ 
დღემდე. ? მაშინ აღსრულდა თქმული იერემია 
წინასწარმეტყველის მიერ, რომელიც ამბობს: და აიღეს 
ოცდაათი ვერცხლი, საფასური შეფასებულისა, რომელიც 
შეფასდა ისრაელის ძეთა მიერ; 19 და მისცეს ის მეთუნის 
მიწაში, როგორც მიბრძანა მე უფალმა. 11 ხოლო იესო წარდგა 
მთავრის წინაშე, და ჰკითხა მას მთავარმა: შენა ხარ 
იუდეველთა მეფე? ხოლო იესომ მიუგო: შენ ამბობ. 12 და 
როდესაც მღვდელმთავრებმა და უხუცესებმა ბრალი დასდეს, 
არაფერი მიუგო მათ. 13 მაშინ უთხრა მას პილატემ: არ გესმის, 
რამდენ რასმე გწამებენ? 1“ მაგრამ არცერთ სიტყვაზე 
არაფერი მიუგო მას; ასე რომ, დიდად უკვირდა მთავარს. 12 
ხოლო დღესასწაულზე ჩვევად ჰქონდა მთავარს, 
გაეთავისუფლებინა ხალხისთვის ერთი პატიმარი, რომელსაც 
მოისურვებდნენ. 15 იმხანად ჰყავდათ ერთი ცნობილი 
პატიმარი, რომელსაც ერქვა ბარაბა. 17 ამრიგად, როცა 
შეიკრიბნენ ისინი, უთხრა მათ პილატემ: ვინ გინდათ 
გაგითავისუფლოთ: ბარაბა თუ იესო, რომელსაც ჰქვია ქრისტე? 
18 რადგანაც იცოდა, რომ შურით გასცეს იგი. 1? და როცა 


სამსჯავრო სავარძელზე იჯდა, ცოლმა კაცის პირით 
შემოუთვალა: ნურაფერს დაუშავებ მაგ მართალს, ვინაიდან 
წუხელ სიზმარში ბევრი ვიტანჯე მის გამო. 29 მაგრამ 
მღვდელმთავრებმა და უხუცესებმა წააქეზეს ხალხი, 
გამოეთხოვათ ბარაბა, ხოლო იესო გაეწირათ. 21 და როცა 
მთავარმა ჰკითხა მათ: ვინ გინდათ გაგითავისუფლოთ ამ 
ორთაგანო, ხალხმა მიუგო: ბარაბა. 22 ჰკითხა მათ პილატემ: კი 
მაგრამ, რა ვუყო იესოს, რომელსაც ჰქვია ქრისტე? ყველამ 
მიუგო: ჯვარს ეცვას! 23 ხოლო მთავარმა იკითხა: რა დააშავა? 
მაგრამ ისინი უფრო ხმამაღლა აყვირდნენ: ჯვარს ეცვას! 24 და 
რაკი იხილა პილატემ, რომ ვერაფერს შველის, არამედ უფრო 
იზრდება შფოთი, მოითხოვა წყალი, ხალხის წინაშე დაიბანა 
ხელები და თქვა: მე უბრალო ვარ ამ მართლის სისხლში. 
თქვენ იკითხეთ. 2? მიუგო მთელმა ხალხმა და უთხრა: ჩვენზე 
იყოს და ჩვენს შვილებზე მაგისი სისხლი. 26 მაშინ 
გაუთავისუფლა მათ ბარაბა, ხოლო იესო გაამათრახებინა და 
ჯვარზე საცმელად მისცა მათ. 27 მაშინ მთავრის ჯარისკაცებმა 
პრეტორიუმში წაიყვანეს იესო, და გარს შემოერტყა მთელი 
რაზმი. 28 ტანთ გახადეს და შემოსეს მეწამული ქლამიდით. 29 
დაწნეს ეკლის გვირგვინი და თავზე დაადგეს, მარჯვენა ხელში 
კი ლერწამი მისცეს; მუხლს იყრიდნენ მის წინაშე, 
დასცინოდნენ და ეუბნებოდნენ: გიხაროდეს, მეუფეო 
იუდეველთა! 39 და აფურთხებდნენ, აიღეს ლერწამი და თავზე 
ამტვრევდნენ მას. 31 ხოლო როცა დაცინვით გული იჯერეს, 
შემოაძარცვეს ქლამიდი, კვლავ თავისი სამოსი ჩააცვეს და 
წაიყვანეს, რათა ჯვარს ეცვათ. 32 გზაში შემოხვდათ ერთი 
კირენელი კაცი, სახელად სიმონი; და აიძულეს წამოეღო იესოს 
ჯვარი. 33 და როცა მიაღწიეს იმ ადგილს, რომელსაც ჰქვია 
გოლგოთა, რაც ნიშნავს თხემის ადგილს, 234 მისცეს მას 
სასმელად ნაღველნარევი ძმარი, და როცა გემო გაუსინჯა, 
აღარ მოუნდა დალევა. 35 და როცა ჯვარს აცვეს, წილი ყარეს 
და გაიყვეს მისი სამოსი, რათა აღსრულდეს თქმული 
წინასწარმეტყველის მიერ, რომელიც ამბობს: ერთმანეთში 
გაიყვეს ჩემი სამოსი და ჩემს კვართზე იყარეს წილი. 39 


ისხდნენ და იქ დარაჯობდნენ მას. 37 და დაუდგეს თავთით 
დაწერილი ბრალდება: ეს არის იესო, იუდეველთა მეფე! 38 
მაშინ ჯვარს აცვეს მასთან ერთად ორი ავაზაკი, ერთი მარჯვნივ 
და მეორე მარცხნივ. 3? ხოლო გამვლელნი აგინებდნენ, 
თავებს აქნევდნენ 49 და ამბობდნენ: ტაძრის დამრღვევო და 
სამ დღეში აღმშენებელო, იხსენი შენი თავი; თუ ღმერთის ძე 
ხარ, ჩამოდი ჯვრიდან. “1 ასევე მღვდელმთავრები 
მწიგნობრებთან, უხუცესებსა და ფარისევლებთან ერთად 
დასცინოდნენ და ამბობდნენ: “? სხვები იხსნა და თავის ხსნა კი 
არ შეუძლია; თუ ისრაელის მეუფეა, დე, ჩამოვიდეს ჯვრიდან 
და ვიწამებთ მას. 432 ღმერთს იყო მინდობილი, და, თუ ნებავს, 
დე, იხსნას ახლა ღმერთმა, ვინაიდან თქვა: ძე ვარო ღმრთისა. 
44 მის გვერდით ჯვარცმული ავაზაკნი ასევე აგინებდნენ მას. 42 
ხოლო მეექვსე საათიდან მეცხრე საათამდე წყვდიადმა მოიცვა 
მთელი ქვეყანა. 45 და ასე, მეცხრე საათს ხმამაღლა შეღაღადა 
იესომ: ელი, ელი, ლამა საბაქთანი? რაც ნიშნავს, ღმერთო 
ჩემო, ღმერთო ჩემო, რად მიმატოვე მე? 47 ზოგიერთმა იქ 
მდგომმა გაიგონა ეს და თქვა, ელიას უხმობსო. 49 მყისვე 
გაიქცა ერთი მათგანი, აიღო ღრუბელი, ძმრით გაჟღინთა, 
ლერწამზე წამოაგო და მიაწოდა სასმელად. 49 სხვები კი 
ამბობდნენ: მოიცათ, ვნახოთ, მოვა თუ არა ელია მის 
სახსნელად. 29 ხოლო იესომ კვლავ შეღაღადა ხმამაღლა და 
განუტევა სული. 21 და, აჰა, ზემოდან ქვემომდე, შუა ჩაიხა 
ტაძრის ფარდა, იძრა მიწა და დასკდნენ კლდენი. 2 განიხვნენ 
საფლავნი და წმიდა განსვენებულთა მრავალი გვამი აღდგა. 
53 საფლავებიდან გამოვიდნენ მისი აღდგომის შემდეგ, წმიდა 
ქალაქში შევიდნენ და გამოეცხადნენ მრავალს. 24 ხოლო 
როდესაც იხილეს მიწისძვრა და ყოველივე ის, რაც მოხდა, 
ასისთავი და მასთან ერთად იესოს მოდარაჯენი, ძალიან 
შეშინდნენ და თქვეს: ჭეშმარიტად ღმრთის ძე იყო იგი. ?2? იყო 
იქ აგრეთვე შორიდან მაცქერალი მრავალი ქალი, რომლებიც 
გალილეიდან მოჰყვებოდნენ იესოს და ემსახურებოდნენ მას. 
56 მათ შორის იყვნენ მარიამ მაგდალელი, მარიამი, დედა 
იაკობისა და იოსებისა, და ზებედეს ძეთა დედა. 27 მწუხრის 


ჟამს მოვიდა მდიდარი არიმათიელი კაცი, სახელად იოსები, 
რომელიც აგრეთვე იესოს მოწაფე იყო. 38 მივიდა იგი 
პილატესთან და გამოითხოვა იესოს გვამი; და მაშინ ბრძანა 
პილატემ, მიეცათ მისთვის. 29 წამოიღო მისი გვამი იოსებმა, და 
შეახვია წმიდა ტილოში. 99 და დაასვენა იგი ახალ სამარხში, 
რომელიც კლდეში გამოეკვეთა; დიდი ლოდი მიაყუდა 
სამარხის კარს და წავიდა. 91 იყო იქ მარიამ მაგდალელი, და 
მეორე მარიამიც, რომლებიც სამარხის წინ ისხდნენ. 952 ხოლო 
მეორე დღეს, რომელიც მოსდევს პარასკევს, შეიკრიბნენ 
მღვდელმთავარნი და ფარისეველნი პილატეს კარზე 953 და 
თქვეს: ბატონო, გაგვახსენდა, რომ ამ მაცდურმა სიცოცხლეში 
თქვა: სამი დღის შემდეგ აღვდგებიო. 85“ მაშ, ბრძანე მესამე 
დღემდე უდარაჯონ სამარხს, რათა მისი მოწაფეები არ 
მივიდნენ ღამით, არ მოიპარონ იგი და უთხრან ხალხს: 
მკვდრეთით აღდგაო. და უკანასკნელი სიცრუე პირველზე 
უარესი იქნება, 55 უთხრა მათ პილატემ: დარაჯნი თქვენა 
გყავთ, წადით და უდარაჯეთ, როგორც გჩვევიათ. 856 ისინიც 
წავიდნენ, სამარხის დასაცავად დაბეჭდეს ლოდი და დარაჯი 
დაუყენეს. 


თავი 28 


1 ხოლო შაბათის დამლევს, კვირის პირველი დღის 
განთიადისას, მოვიდა მარიამ მაგდალელი და მეორე 
მარიამიც სამარხის სანახავად. ? და, აჰა, საშინლად იძრა მიწა, 
ვინაიდან უფლის ანგელოზი ჩამოეშვა ზეცით, მივიდა, სამარხის 
კარიდან გადააგორა ლოდი და ზედ ჩამოჯდა. 3 სახე მისი იყო 
როგორც ელვა და სამოსი მისი - სპეტაკი, როგორც თოვლი. 43 
მისი შიშით შეძრწუნდნენ საფლავის მცველნი და მკვდრებს 
დაემგვანენ. ?2 მიმართა ანგელოზმა ქალებს და უთხრა: ნუ 
გეშინიათ, ვიცი, რომ ჯვარცმულ იესოს ეძებთ. 9 აქ აღარ არის, 
არამედ აღდგა, როგორც თქვა: მოდით და იხილეთ ის 
ადგილი, სადაც ესვენა. ” დაუყოვნებლივ წადით, და უთხარით 
მის მოწაფეებს, რომ მკვდრეთით აღდგა და წინ მიგიძღვით 
გალილეისკენ; იქ იხილავთ მას. აჰა, გითხარით თქვენ. 9 
ხოლო ისინი მსწრაფლ გამოვიდნენ სამარხიდან, შიშითა და 
დიდი სიხარულით მირბოდნენ, რათა ეუწყებინათ მისი 
მოწაფეებისათვის. 7? და, აჰა, შემოხვდა მათ იესო და უთხრა: 
გიხაროდეთ! ხოლო ისინი მივიდნენ, მუხლებზე მოეხვივნენ და 
თაყვანი სცეს მას. 19 მაშინ უთხრა მათ იესომ: ნუ გეშინიათ; 
წადით, აუწყეთ ჩემს ძმებს, რომ გალილესას წავიდნენ და იქ 
მიხილავენ. 11 და როცა ისინი წავიდნენ, აჰა, ზოგიერთი 
დარაჯთაგანი ქალაქში შევიდა და მოახსენა მღვდელმთავრებს 
ყველაფერი, რაც მოხდა. 12 ხოლო ისინი შეიკრიბნენ 
უხუცესებთან ერთად, ბჭობა გამართეს, დიდძალი ფული მისცეს 
ჯარისკაცებს 13 და უთხრეს: თქვით, რომ მისი მოწაფეები 
მოვიდნენ ღამით და, ვიდრე გეძინათ, მოიპარეს იგი. 14 და თუ 
ეს ხმა მიაღწევს მთავრამდე, ჩვენ დავარწმუნებთ მას და 
უსიამოვნებისაგან გიხსნით. 12 მათაც აიღეს ფული და ისე 
მოიქცნენ, როგორც დარიგებულნი იყვნენ. და გავრცელდა ეს 
ხმა იუდეველთა შორის დღევანდელ დღემდე. 19 ხოლო 
თერთმეტი მოწაფე გალილე;_სს წავიდა, იმ მთაზე, იესომ რომ 
დაუთქვა მათ. 17 იხილეს იგი და თაყვანი სცეს; ხოლო 


ზოგიერთი შეეჭვდა. 18 მიუახლოვდა იესო და უთხრა მათ: 
მომეცა მე მთელი ხელმწიფება ცაზედაც და მიწაზედაც. 17 მაშ, 
წადით, დაიმოწაფეთ ყველა ხალხი და ნათელი ეცით მათ 
მამის და ძის და სული წმიდის სახელით; 29 ასწავლეთ მათ 
დაიცვან ყველაფერი, რაც გამცნეთ; და, აჰა, მე თქვენთანა ვარ 
დღემუდამ ვიდრე ქვეყნის დასასრულამდე. ამინ. 


მარკოზის სახარება 


თავი 1 


1 დასაწყისი იესო ქრისტეს, ღმერთის ძის, სახარებისა. 2 
როგორც დაიწერა ესაია წინასწარმეტყველის მიერ: აჰა, მე 
ვგზავნი ჩემს ანგელოზს შენ წინაშე, რომელიც განამზადებს 
შენს გზას. 3 ხმა უდაბნოში მღაღადებლისა: გაამზადეთ გზა 
უფლისა, გაასწორეთ მისი ბილიკნი. 4? იყო იოანე უდაბნოში, 
ნათელს სცემდა და ქადაგებდა ნათლის ცემას სინანულისას 
ცოდვათა მისატევებლად. ? გამოდიოდა მის მიმართ მთელი 
იუდეის ქვეყანა და ყველა იერუსალიმელი, ნათელს იღებდნენ 
მისგან მდინარე იორდანეში და აღიარებდნენ თავიანთ 
ცოდვებს. 9 ხოლო იოანეს ემოსა აქლემის ბეწვი და წელს 
ერტყა ტყავის სარტყელი და ჭამდა კალიებს და ველურ 
თაფლს. 7 ქადაგებდა და ამბობდა: მოდის ჩემ შემდგომ ჩემზე 
უძლიერესი, ვის წინაშე იმის ღირსიც არა ვარ, რომ დავიხარო 
და გავხსნა მისი ხამლის საკვრელი. 8 მე თქვენ მოგნათლეთ 
წყლით, ხოლო ის მოგნათლავთ სული წმიდით. 7? და იყო იმ 
დღეებში, მოვიდა იესო გალილეის ნაზარეთით და ნათელ იღო 
იორდანეში იოანესგან. 1? წყლიდან ამოსვლისთანავე იხილა 
ცანი გახსნილნი და სული ღმრთისა მტრედივით გადმომავალი 
მასზე. 11 და გაისმა ხმა ზეცით: შენა ხარ ძე ჩემი საყვარელი, 
რომელიც შევიტკბე მე. 12 და სულმა მაშინვე გაიყვანა ის 
უდაბნოში. 13 ორმოცი დღე დაჰყო უდაბნოში და 
გამოიცდებოდა სატანისაგან: მხეცებს შორის ცხოვრობდა და 
ანგელოზები ემსახურებოდნენ მას. 14 ხოლო იოანეს 
შეპყრობის შემდეგ მოვიდა იესო გალილეაში, და ქადაგებდა 
სახარებას ღმრთისას. 12 და ამბობდა: გასრულდა ჟამი და 
მოახლოვდა ღმრთის სასუფეველი: მოინანიეთ და იწამეთ 
სახარება. 19 ხოლო როდესაც მიდიოდა გალილეის ზღვის 
პირას, დაინახა სიმონი და მისი ძმა ანდრია, რომლებიც ბადეს 


ისროდნენ ზღვაში, ვინაიდან მებადურები იყვნენ. 17 და უთხრა 
მათ იესომ: მოდით, უკან გამომყევით და კაცთა მებადურებად 
გაქცევთ. 185 მათაც მყისვე მიატოვეს თავიანთი ბადე და 
გაჰყვნენ მას. 1? იქიდან ცოტა რომ გამოვლო, დაინახა იაკობი 
ზებედესი და მისი ძმა იოანე, რომლებიც ბადეს კემსავდნენ 
ნავში. 29 და მაშინვე მოუხმო. მათაც მიატოვეს თავიანთი მამა 
ზებედე, ნავში მყოფ მუშებთან ერთად, და გაჰყვნენ მას. 21 
მივიდნენ კაპერნაუმს და მაშინვე, შაბათ დღეს, შევიდა 
სინაგოგაში და ასწავლიდა მათ. 22? უკვირდათ მისი მოძღვრება, 
ვინაიდან ის ასწავლიდა მათ, როგორც ძალმოსილი, და არა 
როგორც მწიგნობარნი. 23 იყო მათს სინაგოგაში უწმინდური 
სულით შეპყრობილი კაცი, რომელმაც შეჰყვირა და თქვა: 24 
რა ხელი გაქვს ჩვენთან, იესო ნაზარეველო? ჩვენს დასაღუპად 
მოსულხარ! გიცნობ, ვინცა ხარ, ღმერთის წმიდანო. 25 მაგრამ 
შერისხა იგი იესომ და თქვა: ხმა გაკმინდე და გამოდი 
მაგისგან. 29 შეარყია იგი უწმინდურმა სულმა და ხმამაღალი 
ყვირილით გამოვიდა მისგან. 27 განცვიფრდა ყველა, ისე რომ, 
ერთმანეთს ეკითხებოდნენ და ამბობდნენ: რა არის ეს? რა 
არის ეს ახალი მოძღვრება, რომ ძალმოსილებით უწმინდურ 
სულებსაც უბრძანებს, და ისინიც ემორჩილებიან მას? 25 და 
მალე მისი ამბავი კიდით-კიდემდე მოედო მთელი გალილეის 
მხარეს. 29 სინაგოგიდან გამოსვლისთანავე სიმონისა და 
ანდრიას სახლში მივიდა, იაკობსა და იოანესთან ერთად. 39 
ხოლო სიმონის სიდედრი ცხელებით შეპყრობილი იწვა. და 
მაშინვე უთხრეს მისი ამბავი. 31 მივიდა, ხელი მოჰკიდა და 
წამოაყენა; მყისვე გაუარა ცხელებამ და ემსახურებოდა მათ. 32 
ხოლო საღამოს, მზის ჩასვლისას, მიჰგვარეს მას ყველა 
სნეული და ეშმაკეული. 33 და მთელმა ქალაქმა კარწინ 
მოიყარა თავი. 34 მრავალი სნეული განკურნა სხვადასხვა 
სენისაგან, მრავალი ეშმაკი განდევნა და არა რთავდა ეშმაკებს 
იმის თქმის ნებას, რომ ისინი იცნობდნენ მას. 32 ხოლო 
ცისკრისას, დილაუთენია ადგა და გამოვიდა; უდაბურ ადგილას 
მივიდა და იქ ლოცულობდა. 35 თან გაჰყვნენ სიმონი და 
მასთან მყოფნი. 37 იპოვეს იგი და უთხრეს, ყველა შენ გეძებსო. 


38 და უთხრა მათ: წავიდეთ მახლობელ სოფლებსა და 
ქალაქებში, რათა იქაც ვიქადაგო, ვინაიდან ამისათვის 
მოვსულვარ. 39 დადიოდა მთელ გალილეაში, ქადაგებდა მათს 
სინაგოგებში და აძევებდა ეშმაკთ. 49 მაშინ მიადგა ერთი 
კეთროვანი, ევედრებოდა და მუხლმოყრით ეუბნებოდა: თუ 
გნებავს, შეგიძლია ჩემი განწმენდა. 41 შეებრალა იგი იესოს, 
ხელი გაიწოდა, შეეხო და უთხრა: მნებავს, განიწმინდე; 42 ამის 
თქმაც იყო და მყისვე გაეყარა მას კეთრი და განიწმინდა. 43 
მკაცრად გააფრთხილა და მაშინვე გაისტუმრა იგი. %““ უთხრა: 
იცოდე ნურავის ნურაფერს ეტყვი, არამედ წადი, ეჩვენე 
მღვდელს და შესწირე შენი განწმენდისათვის, რაც ბრძანა 
მოსემ მათდა სამოწმებლად. 4? მაგრამ ის გამოვიდა, დაიწყო 
ქადაგება და მთელ ქვეყანას მოსდო მისი ამბავი; ასე რომ, 
იესოს აღარ შეეძლო ქალაქში აშკარად შესვლა, არამედ 
გარეთ, უდაბურ ადგილებში იყო, და მოდიოდნენ მასთან 
ყოველი მხრიდან. 


თავი 2 


1 რამდენიმე დღის შემდეგ კვლავ შევიდა კაპერნაუმში; და 
გავარდა ხმა: შინ არისო. ? და მაშინვე იმდენმა ხალხმა 
მოიყარა თავი, რომ კართანაც აღარ დარჩა ადგილი; და 
ეუბნებოდა მათ სიტყვას. 3 მოვიდნენ და მოჰგვარეს 
დავრდომილი, რომელიც ოთხ კაცს მოჰყავდა. 4 და რაკი 
ხალხის სიმრავლის გამო ვერ შესძლეს მასთან მისვლა, 
სახურავი ახადეს სახლს, სადაც ის იმყოფებოდა, და ჭერიდან 
ჩაუშვეს სარეცელი, რომელზედაც დავრდომილი იწვა. ? მათი 
რწმენა რომ იხილა, იესომ უთხრა დავრდომილს: შვილო, 
მოგეტევა შენი ცოდვები. 9 იჯდა იქ ზოგიერთი მწიგნობარი და 
გულში ამბობდა: 7 ამას რას ამბობს? ღმერთსა ჰგმობს: ვის 
შეუძლია ცოდვათა მიტევება, გარდა ერთის - ღმერთისა? 3 
ხოლო იესომ მყისვე შეიცნო სულით, რასაც ფიქრობდნენ, და 
უთხრა მათ: რად ფიქრობთ მაგას თქვენს გულში? ? რა უფრო 
ადვილია: ამისი თქმა დამბლადაცემულის მიმართ: მოგეტევოს 
შენი ცოდვები; თუ ამისა: აღდეგ, აიღე შენი სარეცელი და 
წადი? 19 მაგრამ რათა იცოდეთ, რომ ძეს კაცისას ძალი 
შესწევს ამ ქვეყნად ცოდვათა მიტევებისა, - უთხრა 
დავრდომილს: 11 შენ გეუბნები: აღდეგ, აიღე შენი სარეცელი 
და წადი შენს სახლში. 12 ისიც მაშინვე აღდგა, აიღო თავისი 
სარეცელი და გამოვიდა ყველას წინაშე, ისე რომ, უკვირდა 
ყველას, ადიდებდნენ ღმერთს და ამბობდნენ: არასოდეს 
ამგვარი რამ არ გვინახავსო. 13 და კვლავ გამოვიდა იესო 
ზღვის პირას: მთელი ხალხი დაიძრა მისკენ, და ასწავლიდა 
მათ. 14 გზად მიმავალმა დაინახა ლევი ალფესი, რომელიც 
საბაჟოში იჯდა, და უთხრა მას, გამომყევიო: ისიც ადგა და 
გაჰყვა. 12 ხოლო როცა ინახად იჯდა მის სახლში, ბევრი მებაჟე 
და ცოდვილი იჯდა იესოსა და მის მოწაფეებთან ერთად, 
ვინაიდან მრავალნი იყვნენ და მისდევდნენ მას. 10 როცა 
მწიგნობრებმა და ფარისევლებმა დაინახეს, რომ მებაჟეებსა 
და ცოდვილებთან ერთად ჭამდა, მის მოწაფეებს უთხრეს: 


რატომ ჭამს მებაჟეებსა და ცოდვილებთან ერთად? 17 ეს რომ 
გაიგონა, იესომ უთხრა მათ: კარგად მყოფთ კი არ სჭირდებათ 
მკურნალი, არამედ ავადმყოფთ: მართალთა სახმობლად კი 
არ მოვედი, არამედ ცოდვილთა სინანულად. 18 იოანეს 
მოწაფეები და ფარისევლები მარხულობდნენ. მივიდნენ და 
უთხრეს მას: რატომ მარხულობენ იოანეს მოწაფეები და 
ფარისევლები, შენი მოწაფეები კი არა? 1? ხოლო იესომ მიუგო 
მათ: განა შეიძლება მარხულობდნენ მექორწილენი, ვიდრე 
მათთანაა სიძე? სანამდის სიძე გვერდითა ჰყავთ, ვერ 
იმარხულებენ. 29 დადგება დღე, როცა სიძე აღარ ეყოლებათ, 
და მაშინ იმარხულებენ. 21 არავინ ადებს ახალ საკერებელს 
დახეულ სამოსს, ვინაიდან ახალს ვერ დაიჭერს ძველი და 
უფრო დაიხევა. 22 არც ახალ ღვინოს ასხამს ვინმე ძველ 
ტიკებში; თორემ დახეთქს ახალი ღვინო ძველ ტიკებს, ღვინოც 
დაიქცევა და ტიკებიც უვარგისი გახდება. არამედ ახალ ღვინოს 
ახალ ტიკებში ასხამენ. 23 მოხდა ისე, რომ შაბათ დღეს ყანაში 
მიდიოდა, და მისმა მოწაფეებმა გზადაგზა თავთავებს დაუწყეს 
კრეფა. 24 ფარისევლებმა უთხრეს: შეხედე, რატომ აკეთებენ 
იმას, რაც ნებადართული არ არის შაბათს? 2? ხოლო იესომ 
მიუგო მათ: ნუთუ არასოდეს წაგიკითხავთ, როგორ მოიქცა 
დავითი, როცა გაუჭირდა და მოშივდა მასაც და მასთან 
მყოფთაც? 29 როგორ შევიდა ღმერთის სახლში, აბიათარის 
მღვდელმთავრობისას, და შეჭამა შესაწირავი პური, რისი ჭამის 
ნებაც არავის ჰქონდა, გარდა მღვდლებისა, და მისცა მასთან 
მყოფთაც? ?7 და უთხრა მათ: შაბათი კაცისათვის შეიქმნა, და 
არა კაცი შაბათისათვის. 28 ასე რომ, ძე კაცისა შაბათის 
უფალიც არის. 


თავი 3 


1 კვლავ შევიდა სინაგოგაში, და იყო იქ ხელგამხმარი კაცი. 2 
და უთვალთვალებდნენ მას, ვნახოთ, შაბათს თუ განკურნავსო, 
რათა ბრალი დაედოთ მისთვის. 3 ხოლო მან უთხრა 
ხელგამხმარ კაცს: შუაში დადექ. 4 მათ კი უთხრა: რისი ქმნა 
შეიძლება შაბათს: კეთილისა თუ ბოროტისა? სულის ცხონება 
თუ წარწყმედა? ხოლო ისინი დუმდნენ. ? რისხვით მოავლო 
თვალი შეკრებილთ, მათი გულქვაობით დამწუხრებულმა, და 
უთხრა ხელგამხმარ კაცს: გაიწოდე შენი ხელი! მანაც გაიწოდა 
და კვლავ გაუმრთელდა, როგორც მეორე. 59 გამოვიდნენ თუ 
არა ფარისევლები, სასწრაფოდ მოითათბირეს 
ჰეროდელებთან ერთად, როგორ დაეღუპათ იგი. 7 მაგრამ 
იესო მოწაფეებითურთ ზღვის პირას გავიდა; და მიჰყვა მას 
დიდძალი ხალხი გალილეიდან და იუდეიდან, 93 
იერუსალიმიდან, იდუმეიდან და იორდანეს გაღმიდან. 
ტიროსისა და სიდონის მხარის მცხოვრებთაც შეიტყეს მისი 
საქმენი, და მრავალი მივიდა მასთან. ? და, ხალხმრავლობის 
გამო, თავის მოწაფეებს უთხრა, ნავი გამიმზადეთო, რათა არ 
შეევიწროებინათ იგი. 19 ვინაიდან მრავალი განეკურნა: ასე 
რომ, ყველა სნეული აწყდებოდა, რათა შეხებოდა მას. 11 მისი 
შემყურე უწმინდური სულები მის წინაშე ემხობოდნენ და 
ყვიროდნენ: შენა ხარ ძე ღმრთისა. 12 ხოლო იესომ მკაცრად 
უბრძანა მათ, არ გამთქვათო. 13 მერე ავიდა მთაზე და მოუხმო 
მათ, ვინც თვითონ სურდა; და მივიდნენ მასთან. 14 აირჩია 
თორმეტი, რათა ყოფილიყვნენ მასთან და საქადაგებლად 
წარეგზავნა ისინი, 1? და რათა ჰქონოდათ სნეულთა 
განკურნებისა და ეშმაკთა განდევნის ძალა. 165 აირჩია 
თორმეტი, და სიმონს სახელად უწოდა პეტრე. 17 ხოლო იაკობს 
ზებედესას და იაკობის ძმას იოანეს უწოდა ბოანერგეს, რაც 
ნიშნავს: ქუხილის ძენი; 18 ანდრია და ფილიპე, ბართლომე და 
მათე, თომა და იაკობ ალფესი, თადეოსი და სიმონ კანანელი. 
19 და იუდა ისკარიოტელი, რომელმაც გასცა იგი. 29 მივიდა 


სახლში, და კვლავ შეგროვდა იმდენი ხალხი, რომ პურის ჭამა 
ვეღარ შეიძლეს. 21 გაიგეს მისმა ახლობლებმა და მოვიდნენ, 
რათა შეეპყროთ იგი, ვინაიდან ამბობდნენ, შეიშალაო. 22 
ხოლო იერუსალიმიდან ჩამოსული მწიგნობრები ამბობდნენ: 
ბელზებული ჰყავს და ეშმაკთა მთავრის შეწევნით აძევებსო 
ეშმაკთ. 23 მაშინ მოუხმო და იგავით უთხრა მათ: როგორ 
შეუძლია სატანას სატანის გაძევება? 24 თუ სამეფო თავის თავს 
განეყოფა, ვერ გაძლებს ის სამეფო. 2? და თუ სახლი თავის 
თავს განეყოფა, ვერ გაძლებს ის სახლი. 290 ხოლო თუ სატანა 
წინ აღუდგება და განეყოფა თავის თავს, ვერ გაძლებს, არამედ 
ახლოა მისი აღსასრული. 27 ვერც ვერავინ შევა ძლიერის 
სახლში და გაძარცვავს მას, თუკი თავდაპირველად არ 
შებოჭავს ძლიერს. მხოლოდ ამის შემდეგ თუ შესძლებს 
გაძარცვოს მისი სახლი. 28 ჭეშმარიტად გეუბნებით თქვენ: 
ყოველი ცოდვა და გმობა მიეტევება კაცთ, რამდენსაც უნდა 
ჰგმობდნენ. 29 მაგრამ ვინც იტყვის სულის წმიდის გმობას, არა 
აქვს მიტევება უკუნისამდე, არამედ ღირსია საუკუნო 
სასჯელისა. 39 ასე თქვა, იმიტომ რომ ამბობდნენ: უწმინდური 
სული ჰყავსო. 31 მოვიდნენ მისი დედა და ძმები, გარეთ 
გაჩერდნენ და კაცი შეუგზავნეს დასაძახებლად. 32 დიდძალი 
ხალხი ეხვია გარს, როდესაც უთხრეს: აჰა, დედაშენი და შენი 
და-ძმანი გარეთ დგანან და გკითხულობენო. 33 ხოლო იესომ 
მიუგო მათ: ვინ არის დედაჩემი, ან ჩემი ძმები? 34 თვალი 
მოავლო ირგვლივ მსხდომთ და თქვა: აი, დედაჩემი და ჩემი 
ძმები, 32 რადგან ვინც აღასრულებს ღმერთის ნებას, იგია ჩემი 
ძმაც, ჩემი დაცა და დედაც. 


თავი 4 


1 კვლავ დაიწყო სწავლება ზღვის პირას და შეგროვდა მის 
ირგვლივ იმდენი ხალხი, რომ ნავში ჩაჯდა და ზღვაში შევიდა, 
ხოლო მთელი ხალხი ზღვის პირას, ხმელეთზე იყო. 2 ბევრ 
რასმე ასწავლიდა იგავებით და თავისი სწავლით ამბობდა: 3 
ისმინეთ: აჰა, გამოვიდა მთესავი თესვად. 4 ხოლო თესვისას 
ზოგი მარცვალი გზის პირას დავარდა; მოფრინდნენ ცის 
ფრინველები და აკენკეს ისინი. ? ზოგიც ქვიან ადგილას 
დავარდა, სადაც ბლომად არ იყო მიწა და მალე აღმოცენდა, 
ვინაიდან ნიადაგი არ იყო ღრმა. 9 მაგრამ ამოვიდა თუ არა 
მზე, დაჭკნა, და რადგან ფესვი არ ჰქონდა, გახმა. 7 ზოგი კი 
ეკალ-ბარდებში ჩაცვივდა; წამოიზარდა ეკალი და ერთიანად 
მოაშთო ყველა; და ვეღარ გამოიღეს ნაყოფი. 8 ხოლო ზოგი 
პოხიერ ნიადაგზე დაეცა, იზარდა, ნაყოფი გამოიღო და იმატა: 
ერთი ოცდაათად, ერთი სამოცად თუ ერთი ასად. ? და უთხრა 
მათ: ვისაც ყური აქვს სმენად, ისმინოს! 10 როდესაც ხალხი 
დაიშალა, მასთან დარჩენილებმა თორმეტ მოწაფესთან 
ერთად ჰკითხეს იგავის აზრი. 11 და უთხრა მათ: თქვენ 
მოგეცათ ღმრთის სასუფევლის საიდუმლოთა ცოდნა, ხოლო 
გარეშეთათვის ყველაფერი იგავში ხდება. 12 რადგან თვალით 
მხედველნი ვერას ხედავენ, და ყურით მსმენელნი ვერას 
ისმენენ, რათა არ მოიქცნენ და არ მიეტევოთ ცოდვები. 13 და 
უთხრა მათ: ეს იგავი არ გესმით და როგორღა გაიგებთ 
დანარჩენთ? 1“ მთესავი სიტყვას თესავს. 12 გზის პირას 
დაცვენილი თესლი ისინი არიან, რომლებშიაც ითესება სიტყვა, 
მაგრამ სიტყვის მოსმენისთანავე მიადგებათ სატანა და 
მოსტაცებთ სიტყვას, რომელიც მათს გულში ჩაითესა. 195 ასევე, 
ქვიან ადგილას დაცვენილი თესლი ისინი არიან, რომელნიც 
სიტყვის მოსმენისთანავე სიხარულით იღებენ მას; 17 მაგრამ 
ფესვი არა აქვს მათში, და როდესაც მოაწევს ჭირის დღე ან 
დევნა სიტყვის გამო, მყისვე ცდებიან. 18 ეკალ-ბარდებში 
ჩაცვენილი თესლი სიტყვის მსმენელნი არიან, 1? რომლებშიაც 


სოფლის საზრუნავი, სიმდიდრის საცდური და სხვა 
გულისთექმანი, მათში შესვლისას, აშთობენ სიტყვას და 
უნაყოფოს ხდიან მას. 2? ხოლო პოხიერ ნიადაგზე დაცვენილი 
თესლი ისინი არიან, რომელნიც ისმენენ და კიდევაც იღებენ 
სიტყვას, და ნაყოფიც გამოაქვთ: ერთი ოცდაათად, ერთი 
სამოცად თუ ერთი ასად. 21 და უთხრა მათ: განა იმიტომ 
მოაქვთ სანთელი, რომ საწყაოსა თუ საწოლის ქვეშ დადგან? 
არამედ სასანთლეზე დგამენ მას. 22 არ არსებობს დაფარული, 
რომ არ გამოჩნდეს, და არც რამ საიდუმლო, რომ არ 
გამჟღავნდეს. 23 ვისაც ყური აქვს სმენად, ისმინოს! 24 და 
უთხრა მათ: დაუკვირდით, რაც გესმით: რომელი საწყაულითაც 
მიუწყავთ, იმითვე მოგეწყვით და მოგემატებათ. 2? რადგან 
ვისაც აქვს, მას მიეცემა, ხოლო ვისაც არა აქვს, წაერთმევა 
ისიც, რაცა აქვს. 22 და თქვა: ღმრთის სასუფეველი იმასა ჰგავს, 
კაცი რომ თესლს ჩათესავს მიწაში. 27 სძინავს თუ დგება, 
დღისით თუ ღამით, არც იცის, როგორ აღმოცენდება და 
იზრდება თესლი. 25 რადგანაც მიწას თავისთავად გამოაქვს 
ნაყოფი: ჯერ ღერო, შემდეგ თავთავი, ბოლოს, სავსე 
მარცვალი თავთავში. 29? და როცა დამწიფდება ნაყოფი, 
მაშინვე გაგზავნის ნამგალს, ვინაიდან დამდგარა მკის ჟამი. 39 
და თქვა: რას ვამსგავსო ღმრთის სასუფეველი? ან რომელი 
იგავით წარმოგისახოთ იგი? 31 ესაა მდოგვის მარცვალი, 
რომელიც მიწაში ჩათესვისას ყველა თესლზე უმცირესია ამ 
ქვეყნად. 32 მაგრამ დათესვის შემდეგ ამოდის, ყველა 
მწვანილზე დიდი იზრდება და ისე ფართოდ შლის ტოტებს, 
რომ ცის ფრინველებს შეუძლიათ მის ჩრდილში დაიბუდონ. 33 
ბევრი ასეთი იგავით ეუბნებოდა მათ სიტყვას, რამდენის 
მოსმენაც შეეძლოთ. 34 ხოლო უიგავოდ არაფერს ეტყოდა მათ; 
თავის მოწაფეებს კი განმარტოებით უხსნიდა ყველაფერს. 32 
იმ დღეს, მწუხრის ჟამს, უთხრა მათ: გაღმა გავიდეთო. 35 
გაისტუმრეს ხალხი და წაიყვანეს იგი ნავით, რომელშიც იჯდა. 
და სხვა ნავებიც მისდევდნენ მას. 37 ამოვარდა საშინელი 
ქარიშხალი და ტალღები ეხეთქებოდნენ ნავს, ისე რომ, ლამის 
წყლით აივსო იგი. 38 ხოლო ის კიჩოზე იწვა და სასთუმალზე 


ეძინა. გააღვიძეს და უთხრეს: მოძღვარო, არ გენაღვლება, 
რომ ვიღუპებით? 393 მაშინ წამოდგა, შერისხა ქარი და უბრძანა 
ზღვას: დაყუჩდი, დაცხრი! და ჩამოვარდა სიმყუდროვე დიდი. 
40 და უთხრა მათ: რატომ ხართ ასე მოშიშარნი? რატომ არა 
გაქვთ რწმენა? 41 ისინი საშინელი ძრწოლით შეძრწუნდნენ და 
ერთმანეთს ეუბნებოდნენ: ვინ არის იგი, ქარიც და ზღვაც რომ 
მორჩილებენ? 


თავი 5 


1 გავიდნენ ზღვის გაღმა და მიადგნენ გერასენელთა მხარეს. 2 
ნავიდან გადმოსვლისთანავე სამარხებიდან შემოეგება 
უწმინდური სულით შეპყრობილი კაცი, 3 რომელსაც 
სამყოფლად სამარხები ჰქონდა და ჯაჭვითაც არავის შეეძლო 
მისი დაბმა, 4“ ვინაიდან მრავალგზის შეეკრათ ჯაჭვით და 
ბორკილებიც დაედოთ, მაგრამ გლეჯდა ჯაჭვს, ამსხვრევდა 
ბორკილებს და ვერავის დაეოკებინა იგი. ? დღე და ღამ 
მთებსა და სამარხებში დაძრწოდა, ღრიალებდა და ქვებს 
ახეთქებდა თავს. 95 შორიდან რომ მოჰკრა თვალი იესოს, 
გამოიქცა და თაყვანი სცა მას. 7” შეღაღადა და შესძახა: რა 
ხელი გაქვს ჩემთან, იესო, ძეო მაღალი ღმრთისაო: გაფიცებ 
შენს ღმერთს, ნუ მტანჯავ მე! 8 რადგანაც იესომ უთხრა: 
გამოდი, სულო უწმინდურო, მაგ კაცისაგან! 9? და ჰკითხა მას: 
რა გქვია სახელად? ხოლო მან მიუგო: ლეგიონია ჩემი სახელი, 
ვინაიდან მრავალნი ვართ. 19 და ბევრი ევედრა, რათა იქიდან 
არ გაეძევებინა ისინი. 11 იქვე, მთის ფერდობზე, ბალახობდა 
ღორების დიდი კოლტი. 12 უწმინდურებმა მუდარით უთხრეს 
მას: გაგვგზავნე ღორებში, რომ მათში შევიდეთო. 11 მაშინ ნება 
დართო იესომ და გამოვიდნენ უწმინდური სულნი, ღორებში 
შევიდნენ, და მთელი კოლტი, ორი ათასამდე სული, ზღვის 
კბოდეს მიაწყდა და წყალში ჩაიხრჩო. 14 ხოლო მეღორეები 
გაიქცნენ და ქალაქსა და სოფლებს მოსდეს ეს ამბავი. და 
გამოვიდა მთელი ხალხი, რათა თავისი თვალით ეხილა, რაც 
მოხდა. 12 მივიდნენ იესოსთან და დაინახეს, რომ ეშმაკეული, 
რომელსაც ჰყავდა ლეგიონი, ზის ჩაცმულ-დახურული და გონს 
მოსული; და შეძრწუნდნენ. 19 ხოლო მხილველებმა უამბეს 
მათ, რაც დაემართა ეშმაკეულსა და ღორებს. 17 და დაუწყეს 
ვედრება, აქაურობას გაეცალეო. 18 ნავში რომ ჯდებოდა, 
ნაეშმაკეულევმა სთხოვა, თან წაეყვანა. 19 მაგრამ იესომ ნება 
არ დართო და უთხრა: შინ წადი, შენიანებთან, და უამბე მათ, 
რა გიყო უფალმა და როგორ შეგიწყალა. 29 ისიც წავიდა და 


დაიწყო ქადაგება ათქალაქში, რა უყო მას იესომ, და უკვირდა 
ყველას. 21 როცა იესო კვლავ გამოვიდა ნავით გამოღმა 
მხარეს, დიდძალი ხალხი შეგროვდა მასთან. და იყო იგი ზღვის 
პირას. 22 და, აჰა, მივიდა მასთან სინაგოგის ერთი 
წინამძღვარი, სახელად იაიროსი, და, დაინახა თუ არა იგი, 
ფეხებში ჩაუვარდა. 23 გულმხურვალედ შეევედრა და უთხრა: 
ჩემი ასული სიკვდილის პირასაა. მოდი და ხელი დაადე, რათა 
მორჩეს და იცოცხლოს. 2“ ისიც წაჰყვა; თან მისდევდა 
დიდძალი ხალხი და ზედ აწყდებოდა. 25 ერთმა ქალმა, 
რომელიც თორმეტ წელიწადს სისხლის დენით იტანჯებოდა, 29 
ბევრი რამ დაეთმინა მრავალი მკურნალის ხელში, და 
დაეხარჯა ყველაფერი, რაც ებადა, მაგრამ არაფერში 
წასდგომოდა და, პირიქით, უარესად შექმნილიყო, - 27 იესოს 
ამბავი რომ გაიგო, უკნიდან მიუახლოვდა ბრბოში და მის 
სამოსს შეეხო. 28 ვინაიდან გულში ამბობდა: მის სამოსსაც რომ 
შევეხო, მეშველებაო. 2? და მართლაც, შეხებისთანავე შეუწყდა 
სისხლის დენა, და ტანმა უგრძნო, რომ განიკურნა 
სნეულებისგან. 39 მაგრამ მაშინვე იესომ თავადაც იგრძნო, 
რომ ძალა გავიდა მისგან, მიუბრუნდა ხალხს და იკითხა: ვინ 
შეეხო ჩემს სამოსს? 31 ხოლო მოწაფეებმა უთხრეს: ხომ ხედავ, 
ხალხი ზედ გაწყდება და შენ კი კითხულობ, ვინ შემეხოო? 32 
იესომ მიმოიხედა, რათა დაენახა ამის ჩამდენი. 33 მაშინ ქალი, 
რომელიც მიხვდა, რაც დაემართა, შიშის კანკალით 
მიუახლოვდა, მის წინაშე დაემხო და მთელი სიმართლე 
მოახსენა. 34 ხოლო იესომ უთხრა: ასულო, შენმა რწმენამ 
გადაგარჩინა; წადი მშვიდობით, დახსნილი ხარ შენი 
სატანჯველისგან. 35 ამას რომ ამბობდა, სინაგოგის 
წინამძღვართან მივიდნენ და უთხრეს: შენი ასული აღესრულა; 
რატომღა აწუხებ მოძღვარს? 390 ხოლო იესომ ამ სიტყვების 
გაგონებისთანავე უთხრა სინაგოგის წინამძღვარს: ნუ გეშინია, 
შენ მხოლოდ გწამდეს. 37 და არავის მისცა გაყოლის ნება, 
პეტრეს, იაკობისა და იოანეს, იაკობის ძმის, გარდა. 38 მივიდა 
სინაგოგის წინამძღვრის სახლში, და იხილა შფოთი, 
მოტირალნი და მოზარენი. 33? შევიდა და უთხრა მათ: რატომ 


შფოთავთ და მოსთქვამთ? გოგონა კი არ მომკვდარა, არამედ 
სძინავს. 4?–- ხოლო ისინი დასცინოდნენ მას. მან კი გარეთ 
გამოასხა ყველანი, შეიყოლა მხოლოდ ბავშვის დედ-მამა და 
შევიდა, სადაც გოგონა იწვა. 41 ხელი მოჰკიდა და უთხრა მას: 
ტალითა, კუმი! რაც თარგმანით ნიშნავს: შენ გეუბნები, 
პატარავ, აღდეგ! 42 გოგონაც მაშინვე აღდგა და გაიარა; 
ხოლო ის თორმეტი წლისა იყო. და განცვიფრდნენ დიდად. 43 
იესომ მკაცრად გააფრთხილა ისინი, რომ არავის გაეგო ეს, და 
უთხრა, საჭმელი მიეცათ გოგონასათვის. 


თავი 6 


1 წამოვიდა იქიდან და მოწაფეების თანხლებით მივიდა თავის 
მამულში. 2 შაბათ დღეს დაიწყო სწავლება სინაგოგაში და 
მრავალი მსმენელი გაოცებული ამბობდა: ვინ მისცა ყოველივე 
ეს, ან რა სიბრძნე აქვს ბოძებული, რომ ამნაირი სასწაულები 
ხდება მისი ხელით? 3 განა ხურო არ არის, მარიამის ძე და 
იაკობის, იოსეს, იუდასა და სიმონის ძმა? მისი დებიც ხომ აქვე 
არიან, ჩვენ შორის? და ცდებოდნენ მასში. 4 ხოლო იესომ 
უთხრა მათ: არ არსებობს წინასწარმეტყველი პატივის გარეშე, 
თუ არა თავის მამულში, თავისიანებს შორის და თავის სახლში. 
2 და არ მოუხდენია იქ არავითარი სასწაული. მხოლოდ 
რამდენიმე სნეულს დაადო ხელი და განკურნა. 9 უკვირდა 
მათი ურწმუნოება, ახლომახლო სოფლებში დადიოდა და 
ასწავლიდა მათ. 7 მოუხმო თორმეტს, წყვილ-წყვილად დაუწყო 
წარგზავნა, და მისცა მათ უწმინდურ სულთა დათრგუნვის ძალა. 
8 და ამცნო მათ, არაფერი წაეღოთ გზაში, გარდა არგნისა; 
არცა აბგა, არც პური, არც რვალი სარტყლით: 9? არამედ 
სცმოდათ მხოლოდ ხამლები, და ნუ იგულებდნენ ორ ხელ 
სამოსს. 19- და უთხრა მათ: თუ სადმე შეხვალთ სახლში, იქვე 
დარჩით, სანამ არ გამოხვალთ იქიდან. 11 ხოლო თუ არავინ 
მიგიღოთ და არც ისმინოს თქვენი, იქიდან გამოსვლისას, მათს 
სამოწმებლად ჩამოიბერტყეთ თქვენი ფეხიდან მტვერი. 
ჭეშმარიტად გეუბნებით თქვენ: განკითხვის დღე სოდომისა და 
გომორისთვის უფრო ასატანი იქნება, ვიდრე იმ ქალაქისათვის. 
12 და წავიდნენ ისინი სინანულის საქადაგებლად. 13 
აძევებდნენ მრავალ ეშმაკს, ზეთს სცხებდნენ და ჰკურნავდნენ 
უამრავ სნეულს. 1“ ჰეროდე მეფემ გაიგო ეს (ვინაიდან 
გაცხადდა მისი სახელი) და თქვა: იოანე ნათლისმცემელი 
აღმდგარა მკვდრეთით და ამიტომ ძალნი მძლავრობენ მასში. 
15 სხვები ამბობდნენ: ეს ელიაა; ზოგი კი ამბობდა: 
წინასწარმეტყველია, ანდა როგორც ერთი 
წინასწარმეტყველთაგანი. 16 ხოლო ჰეროდემ რომ გაიგო, 


თქვა: ეს იოანეა, რომელსაც მე მოვკვეთე თავი; მკვდრეთით 
აღმდგარა. 17 ვინაიდან ჰეროდემ თვითონ წარგზავნა ხალხი, 
შეაპყრობინა იოანე, შეკრა და საპყრობილეში ჩააგდო 
ჰეროდიადას, თავისი ძმის, ფილიპეს ცოლის გამო, ცოლად 
რომ შეერთო მას. 18 რადგან იოანე ეუბნებოდა ჰეროდეს: არ 
უნდა გყავდესო შენი ძმის ცოლი. 19 ამიტომ ჰეროდიადა 
სდევნიდა მას და ცდილობდა მოეკლა იგი, მაგრამ არ 
შეეძლო. 29 რადგანაც ჰეროდეს ეშინოდა იოანესი, ვინაიდან 
იცოდა, რომ მართალი და წმიდა კაცი იყო და 
უფრთხილდებოდა; ბევრ რამეს აკეთებდა მისი რჩევით და 
სიამოვნებით უსმენდა მას. 21 მაგრამ ქალმა დრო იხელთა, 
როცა ჰეროდემ თავისი დაბადების დღეს წვეულება გაუმართა 
თავის დიდებულებს, ათასისთავებსა და გალილეველ 
წარჩინებულებს; 22 გამოვიდა ჰეროდიადას ასული, იცეკვა და 
მოხიბლა ჰეროდეც და მისი თანამეინახენიც. და უთხრა მეფემ 
ქალწულს: მითხარი, რაც გსურს, და მოგცემო. 23 და შეჰფიცა: 
რაც უნდა მთხოვო, მოგცემ, თუნდაც ჩემს ნახევარ სამეფოსო. 
24 ხოლო ის გავიდა და დედამისს ჰკითხა: რა ვთხოვოო? და 
მან მიუგო: იოანე ნათლისმცემლის თავი. 22 მსწრაფლ 
შემობრუნდა მეფესთან და უთხრა: მინდა ახლავე მომართვა 
ლანგრით იოანე ნათლისმცემლის თავი. 29 შეწუხდა მეფე, 
მაგრამ ფიცისა და თანამეინახეთა რიდით ვერ იკადრა 
გაეწბილებინა იგი. 27 მაშინვე გაგზავნა თავისი მცველი და 
უბრძანა მოეტანა იოანეს თავი. 28 ისიც წავიდა, თავი მოჰკვეთა 
მას საპყრობილეში და ლანგრით მიართვა ქალწულს, ხოლო 
ქალწულმა მისცა დედამისს. 23? ეს რომ გაიგეს, იოანეს 
მოწაფეები წავიდნენ, გამოიტანეს მისი ნეშტი და ჩაასვენეს იგი 
სამარხში. 39 შეიკრიბნენ მოციქულები იესოსთან და უამბეს 
ყველაფერი, რაც ექმნათ და ესწავლებინათ. 31 ხოლო იესომ 
უთხრა მათ: წადით, განმარტოვდით უდაბურ ადგილას და 
ცოტა დაისვენეთ; - რადგან ბევრი იყო მომსვკლელ-წამსვლელი 
და ჭამის დროც არ ჰქონდათ. 32 და მარტონი გაემგზავრნენ 
უდაბურ ადგილას ნავით. 33 მაგრამ ხალხმა დაინახა 
მიმავალნი, ბევრმა იცნო იგი და ქალაქებიდან ფეხდაფეხ 


მიჰყვნენ სირბილით, დაწინაურდნენ და მათზე ადრე მივიდნენ 
იქ. 34 გამოვიდა იესო, დაინახა დიდძალი ხალხი და შეებრალა 
ისინი, რადგანაც იყვნენ, როგორც უმწყემსო ცხვრები; და 
დაიწყო მათთვის მრავალი რამის სწავლება. 35 და რაკი დიდმა 
დრომ განვლო, მოწაფეები მივიდნენ და უთხრეს მას: 
უდაბურია ეს ადგილი და თანაც გვიანია უკვე; 359 გაუშვი ისინი, 
რათა წავიდნენ ახლომახლო სოფლებსა თუ დაბებში პურის 
საყიდლად, ვინაიდან არაფერი აქვთ საჭმელი. 37 ხოლო მან 
პასუხად თქვა: თქვენ თვითონ მიეცით საჭმელი. მათ უთხრეს: 
რა ვქნათ, წავიდეთ, ვიყიდოთ ორასი დინარის პური და ამათ 
მივცეთ საჭმელად? 38 მან კი იკითხა: რამდენი პური გაქვთ? 
წადით და ნახეთ. მათაც ნახეს და მოახსენეს: „ხუთი პური და 
ორი თევზი“. 39 მაშინ უბრძანა მათ, მწვანე მდელოზე ჯგუფ- 
ჯგუფად დაესხათ ხალხი. 49 და დასხდნენ რიგ-რიგად. ას-ასი 
და ორმოცდაათ-ორმოცდაათი. 41 აიღო ხუთი პური და ორი 
თევზი, ზეცად აღაპყრო თვალნი, აკურთხა, დატეხა პურები და 
მისცა თავის მოწაფეებს, რათა ჩამოერიგებინათ მათთვის; და 
ორი თევზიც უწილადა ყველას. 42 ყველამ ჭამა და გაძღა. 43 
და გაავსეს პურისა და თევზის ნარჩენებით თორმეტი კალათი. 
44 ხოლო იყო პურის მჭამელი ასე ხუთი ათასამდე კაცი. 42 
მაშინვე აიძულა თავისი მოწაფეები, ნავში ჩამსხდარიყვნენ და 
მასზე ადრე გასულიყვნენ გაღმა, ბეთსაიდას, სანამდის 
თვითონ გაისტუმრებდა ხალხს. 495 ხოლო როდესაც გაისტუმრა 
ისინი, მთაზე ავიდა სალოცავად. “7” მწუხრის ჟამს ნავი შუაგულ 
ზღვაში იყო, თვითონ კი მარტო იდგა ხმელეთზე. 4858 და 
დაინახა, რომ გაუჭირდათ ცურვა, ვინაიდან პირქარი ქროდა; 
ხოლო ღამის მეოთხე გუშაგობისას ზღვაზე სვლით მივიდა 
მათთან და დააპირა უკან მოეტოვებინა ისინი. 4? ხოლო მათ, 
ზღვაზე მომავალი რომ დაინახეს, მოჩვენება ეგონათ და 
ყვირილი მორთეს; 29 რადგან მისმა ხილვამ თავზარი დასცა 
ყველას. და მაშინვე შეეხმიანათ იესო: მხნედ იყავით; მე ვარ, 
ნუ გეშინიათ. 21 ნავში ჩაუჯდა მათ და ქარიც ჩადგა, რამაც 
კიდევ უფრო განაცვიფრა ისინი. 232 რადგან ვერ 
მიმხვდარიყვნენ პურობის სასწაულს, ვინაიდან გამქისებულიყო 


მათი გული. 23 გავიდნენ გაღმა და მიადგნენ გენესარეთის 
მხარეს. 24 ნავიდან გადმოსვლისთანავე იცნეს იგი იქაურებმა. 
25– შემოირბინეს მთელი ეს მხარე, და ყველგან, სადაც კი 
ესმოდათ, აქ არისო, სარეცლებით მიჰყავდათ მასთან 
სნეულნი. 296 სადაც უნდა შესულიყო - სოფლებში, დაბებსა თუ 
ქალაქებში, მოედნებზე აწვენდნენ თავიანთ სნეულთ და 
სთხოვდნენ, ნება მიეცი, შენი სამოსის კალთას შეეხონო; და 
ყველა, ვინც მას ეხებოდა, იკურნებოდა. 


თავი 7 


1 შეგროვდნენ მასთან ფარისევლები და იერუსალიმიდან 
ჩამოსული ზოგიერთი მწიგნობარი. ? დაინახეს, რომ ზოგიერთი 
მისი მოწაფე ჭუჭყიანი, ესე იგი, დაუბანელი ხელით ჭამდა 
პურს, და დაჰგმეს ისინი. 3 (რადგან ფარისეველნი და, 
საერთოდ, იუდეველნი ისე არ ჭამენ პურს, თუ საგულდაგულოდ 
არ დაიბანეს ხელი, წინაპართა გადმოცემისამებრ. 4 არც 
მოედნებიდან დაბრუნებულნი ჭამენ დაუბანლად, და მრავალ 
სხვა წესსაც იცავენ, როგორიცაა მაგალითად, თასების, 
ჯამების, ქვაბებისა და ვარცლების რეცხვა). ? მაშინ ჰკითხეს მას 
ფარისევლებმა და მწიგნობრებმა: რატომ არ იქცევიან შენი 
მოწაფეები წინაპართა გადმოცემისამებრ, არამედ 
ხელდაუბანლად ჭამენ პურს? 95 ხოლო იესომ პასუხად მიუგო 
მათ: მართლად იწინასწარმეტყველა თქვენებრ 
თვალთმაქცთათვის ესაია წინასწარმეტყველმა, ვის მიერაც 
დაიწერა: ეს ხალხი მადიდებს თავისი ბაგით, მაგრამ მისი 
გული შორსაა ჩემგან. 7” ამაოდ მადიდებენ, რადგან ასწავლიან 
ადამიანთა მოძღვრებებსა და მცნებებს. 8 ვინაიდან 
მიგიტოვებიათ ღმერთის მცნება და იცავთ კაცთა გადმოცემას, 
ჯამ-ჭურჭლის რეცხვას და სხვა მისთანათ. ? და უთხრა მათ: 
მერედა, კარგია, რომ აუქმებთ ღმერთის მცნებას, რათა 
დაიცვათ თქვენი გადმოცემა? 19 ვინაიდან მოსემ თქვა: პატივი 
ეცი მამას შენსას და დედას შენსას; და კიდევ: ვინც მამისა თუ 
დედის ძვირს იტყვის, სიკვდილით მოკვდეს. 11 ხოლო თქვენ 
ამბობთ: თუ კაცი ეტყვის მამას ან დედას: ღმერთს ვწირავ 
კორბანს, ანუ შესაწირავს, რაც ჩემგან უნდა მიგეღო, - 12 ნებას 
რთავთ მას, აღარაფერი გააკეთოს თავისი დედ-მამისათვის. 13 
და ამრიგად, თქვენგანვე მომდინარე გადმოცემით აუქმებთ 
ღმერთის სიტყვას და მრავალ ამნაირ რასმე სჩადიხართ. 14 
მოუხმო ხალხს და უთხრა: მისმინეთ ყველამ და შეიმეცნეთ: 12 
არაფერი გარედან შემავალი არ ბილნწავს კაცს, არამედ მისგან 
გამომავალია, რაც ბილწავს კაცს. 15 ვისაც ყური აქვს სმენად, 


ისმინოს: 17 ხოლო, როცა ხალხს გაეცალა და სახლში შევიდა, 
მისმა მოწაფეებმა ჰკითხეს იგავის აზრი. 18 და უთხრა მათ: 
ნუთუ თქვენც არა გაგეგებათ რა? ნუთუ არ გესმით, რომ 
არაფერს, გარედან შემავალს კაცში, არ შეუძლია მისი 
შებილწვა? 19 ვინაიდან მის გულში კი არ შედის, არამედ 
მუცელში, და გარეთ გამოდის, რითაც წმიდა იყოფა ყოველი 
საზრდო. 29 და თქვა: კაცისაგან გამომავალი შებილწავს კაცს. 
21 ვინაიდან შიგნიდან, კაცის გულიდან გამოვლენ: ბოროტი 
ზრახვანი, მრუშობანი, პარვანი, კაცისკვლანი, 22 სიძვანი, 
ანგარებანი, უკეთურებანი, მზაკვრობანი, გარყვნილება, 
თვალის სიავე, გმობა, ქედმაღლობა, უგუნურება. 23 ყოველივე 
ეს შიგნიდან გამოდის და ბილწავს კაცს. 24 წამოვიდა იქიდან 
და მივიდა ტიროსისა და სიდონის საზღვარს. შევიდა სახლში 
და არ უნდოდა ვინმეს გაეგო ეს, მაგრამ ვერ შესძლო 
დაფარვა. 22 რადგან გაიგო ერთმა ქალმა, ვის ასულსაც 
უწმინდური სული ჰყავდა, მივიდა და ფეხქვეშ ჩაუვარდა მას. 29 
ხოლო ეს ქალი წარმართი იყო. ტომით ასუროფინიკიელი, და 
შეევედრა, გაეძევებინა ეშმაკი მისი ასულისაგან. 27 მაგრამ 
იესომ უთხრა: მაცალე, ჯერ დავაძღო შვილები; სად გაგონილა, 
შვილებს წაართვა და ძაღლებს მიუგდო პური. 28 ქალმა 
პასუხად მიუგო: დიახ, უფალო; მაგრამ ძაღლებიც ხომ ჭამენ 
ტაბლის ქვეშ შვილების ნასუფრალს? 29 და უთხრა მას: მაგ 
სიტყვისათვის წადი; გამოვიდა ეშმაკი შენი ასულისაგან. 39 
მივიდა ქალი თავის სახლში და ნახა, რომ მისი ასული 
სარეცელზე იწვა, ეშმაკი კი გამოსულიყო მისგან. 31 მერე 
კვლავ წამოვიდა ტიროსისა და სიდონის საზღვრით და მოვიდა 
გალილეის ზღვის პირას, ათქალაქის საზღვართა შორის. 32 
მიჰგვარეს მას ყრუ და ენაბლუ და შეევედრნენ, ხელი დაედო 
მისთვის. 33 ხალხს გააცალა, თითებით დაუცო ყური, 
გადააფურთხა და მის ენას შეეხო; 34 ზეცად აღაპყრო თვალნი, 
ამოიოხრა და უთხრა მას: ეფფათა! რაც ნიშნავს: გაიხსენ! 32 
მაშინვე გაეხსნა სმენაცა და დაბმული ენაც და გამართულად 
ამეტყველდა. 35 და უბრძანა მათ, არავისთან გამამხილოთო, 
მაგრამ რაც უფრო მეტს უბრძანებდა, მით უფრო მეტად 


ამხელდნენ; 37 დიდად უკვირდათ და ამბობდნენ: ყოველივეს 
კეთილად იქმს: ყრუს სმენას უბრუნებს და უტყვს 


ამეტყველებსო. 


თავი 8 


1 იმ დღეებში, როცა კვლავ დიდძალმა ხალხმა მოიყარა თავი 
და საჭმელი არა ჰქონდათ, იესომ უხმო თავის მოწაფეებს და 
უთხრა: 2 მეცოდება ეს ხალხი, რადგან აგერ უკვე სამი დღეა 
ჩემთან არიან, და არაფერი აქვთ საჭმელი. 3 მშივრები რომ 
გავუშვა შინ, გზაში დაუძლურდებიან, ვინაიდან ზოგი მათგანი 
შორიდანაა მოსული.“ მიუგეს მისმა მოწაფეებმა და უთხრეს: 
ვის შეუძლია აქ, ამ უდაბნოში, ამდენი ხალხის დაპურება? 2? და 
ჰკითხა მათ: რამდენი პური გაქვთ? ხოლო მათ მიუგეს: შვიდი. 
6 მაშინ მიწაზე დასხდომა უბრძანა ხალხს. აიღო შვიდი პური, 
აკურთხა, დატეხა და ჩამოსარიგებლად მისცა თავის 
მოწაფეებს; და მათაც ჩამოურიგეს ხალხს. 7 ცოტაოდენი 
თევზიც ჰქონდათ; ისიც აკურთხა და ბრძანა ჩამოერიგებინათ 
მათთვის. 8 ჭამეს და გაძღნენ; და გაავსეს ნარჩენებით შვიდი 
კალათი. ? ხოლო იყო მჭამელი ოთხი ათასამდე კაცი; და 
გაისტუმრა ისინი. 19 თავისი მოწაფეებითურთ მაშინვე ჩაჯდა 
ნავში და მივიდა დალმანუთის მხარეს. 11 გამოვიდნენ 
ფარისევლები, დავა დაუწყეს და საცდუნებლად სასწაული 
მოსთხოვეს ზეცით. 12 მაშინ მძიმედ ამოიოხრა და თქვა: რად 
ეძებს ეს მოდგმა სასწაულს? ჭეშმარიტად გეუბნებით თქვენ: არ 
მიეცემა სასწაული ამ მოდგმას. 13 და მიატოვა ისინი, კვლავ 
ნავში ჩაჯდა და გაღმა გავიდა. 1“ მოწაფეებს კი დაავიწყდათ 
პურის წაღება, და ერთი პურის მეტი არ ჰქონდათ ნავში. 12 
უბრძანა მათ იესომ და უთხრა: ფხიზლად იყავით, ერიდეთ 
ფარისეველთა საფუარს და ჰეროდეს საფუარს. 16 ხოლო ისინი 
ერთმანეთში ბჭობდნენ: ალბათ, იმიტომ, პური რომ არ 
გვაქვსო. 17 მიუხვდა იესო და უთხრა მათ: რასა ბჭობთ, პური 
რომ არა გვაქვსო? ვერც რასა სცნობთ და არც რა გესმით? 
ნუთუ გაქვავდა თქვენი გული? 19 თვალი გაქვთ და ვერას 
ხედავთ, ყური გაქვთ და არა გესმით რა და არც რა გახსოვთ? 
19 როგორ დავუტეხე ხუთი პური ხუთი ათას კაცს, და 
ნარჩენებით რამდენი კალათი დაავსეთ კიდევ? თქვეს: 


თორმეტი. 29 ანდა შვიდი - ოთხი ათასს, და რამდენი კალათი 
დაავსეთ კიდევ? მათ თქვეს: შვიდი. 21 და უთხრა მათ: ახლაც 
არ გესმით? 2? მივიდნენ ბეთსაიდას, მიჰგვარეს ბრმა და 
შეევედრნენ, ხელი შეეხო მისთვის. 23 ხელი ჩაჰკიდა ბრმას, 
სოფლიდან გაიყვანა, თვალებზე მიაფურთხა, ხელი დაადო და 
ჰკითხა: ხედავ რასმე? 24 მანაც გაიხედა და თქვა: ხალხს 
ვხედავ, თითქოს ხეები დადიანო. 25 მაშინ კვლავ დაადო ხელი 
თვალებზე და გაახელინა; დაუბრუნდა თვალის ჩინი და 
ყველაფერი ცხადად დაინახა. 25 გაგზავნა შინ და უთხრა: 
სოფელშიაც კი ნუ შეხვალ. 27 წავიდნენ იესო და მისი 
მოწაფეები ფილიპეს კესარიის სოფლებში, და გზაში ჰკითხა 
მათ: რას ამბობს ხალხი, ვინ ვგონივარ მე? 28 ხოლო მათ 
მიუგეს: იოანე ნათლისმცემელი, ზოგს - ელია და ზოგსაც - 
ერთ-ერთი წინასწარმეტყველი. 2? კვლავ ჰკითხა მათ: თქვენ 
თვითონ ვინღა გგონივართ? მიუგო პეტრემ და უთხრა მას: შენა 
ხარ ქრისტე. 39 მაშინ უბრძანა მათ, არავისთან გაეთქვათ იგი. 
31 და დაუწყო მათ სწავლება, რომ ძეს კაცისას ელოდა 
მრავალი ტანჯვის დათმენა, შეურაცხყოფა უხუცესთაგან, 
მღვდელმთავართა და მწიგნობართაგან, სიკვდილით დასჯა და 
მესამე დღეს აღდგომა. 32 აშკარად ამბობდა ამას. მაგრამ 
პეტრემ განზე გაიხმო და კიცხვა დაუწყო. 33 ხოლო ის 
მობრუნდა, გადახედა თავის მოწაფეებს, შერისხა პეტრე და 
უთხრა: გამშორდი, სატანა; ვინაიდან ღმერთისას კი არ 
ფიქრობ, არამედ კაცისას. 34 მოუხმო ხალხს თავის 
მოწაფეებთან ერთად და უთხრა მათ: ვისაც სურს მე მომდიოს, 
განუდგეს თავის თავს, აიღოს თავისი ჯვარი და გამომყვეს მე. 
35 რადგან ვისაც სურს სულის ხსნა, დაჰკარგავს მას: და ვინც 
ჩემი და სახარების გულისთვის დაჰკარგავს სულს, ის ჰპოვებს 
მას. 30 რას არგებს კაცს, თუ მოიგებს მთელ ქვეყანას და სულს 
კი წააგებს? 37 ანდა რას მისცემს კაცი თავისი სულის 
სანაცვლოდ? 39 რადგან ვისაც ვერცხვინები მეცა და ჩემი 
სიტყვებიც ამ მემრუშე და ცოდვილ მოდგმაში, ძეც კაცისა 
სამარცხვინოდ მიიჩნევს მას, როდესაც მოვა მამის თვისის 
დიდებითა და წმიდა ანგელოზთა თანხლებით. 


თავი 9 


1 და უთხრა მათ: ჭეშმარიტად გეუბნებით თქვენ: ზოგი აქ 
მყოფთაგანი არ იგემებს სიკვდილს, სანამ არ იხილავს 
ღმრთის სასუფეველს, მომავალს ძალმოსილებით. 2 ექვსი 
დღის შემდეგ წაიყვანა იესომ პეტრე, იაკობი და იოანე, მარტო 
ისინი აიყვანა მაღალ მთაზე და მათ წინაშე იცვალა ფერი. 3 
სამოსი მისი გახდა მოელვარე და ისეთი სპეტაკი, როგორც 
ვერცერთი მრეცხავი ვერაფერს გაასპეტაკებს ამ ქვეყნად. “ და 
მოევლინა მათ ელია და მოსე, იესოსთან მოსაუბრენი. 2? და 
უთხრა პეტრემ იესოს: რაბი! რა გვიჯობს აქ ყოფნას? მოდი, 
გავაკეთოთ სამი კარავი: ერთი - შენ, ერთი - მოსეს და ერთიც - 
ელიას. 9 რადგან არ იცოდა, რა ეთქვა, ვინაიდან შეშინებულნი 
იყვნენ. 7 გამოჩნდა ღრუბელი და ჩრდილით დაბურა ისინი. და 
გაისმა ხმა ღრუბლით, რომელმაც თქვა: ეს არის ძე ჩემი 
საყვარელი: უსმინეთ მას. 8 იმწამსვე მიმოიხედეს, მაგრამ 
ვერავინ დაინახეს იესოს გარდა. ? ხოლო მთიდან 
ჩამოსვლისას იესომ უბრძანა მათ, არავისთვის გაენდოთ ეს 
ხილვა, ვიდრე ძე კაცისა არ აღდგებოდა მკვდრეთით. 19 მათ 
დაიხსომეს ეს სიტყვა და ერთმანეთს ეკითხებოდნენ: რას 
ნიშნავს მკვდრეთით აღდგომა? 11 და ჰკითხეს მას: რატომ 
ამბობენ მწიგნობარნი, პირველად ელია უნდა მოვიდესო? 12 
ხოლო მან პასუხად თქვა: მართალია, პირველად ელია უნდა 
მოვიდეს და აღადგინოს ყოველი. კაცის ძეს კი, როგორც 
დაიწერა მასზე, დიდი ტანჯვა და შეურაცხყოფა ელის. 13 
მაგრამ გეუბნებით: ელია უკვე მოვიდა და როგორც უნდოდათ, 
ისე მოექცნენ; როგორც დაიწერა მისთვის. 14 როცა 
მოწაფეებთან დაბრუნდა, იხილა მათ ირგვლივ შეკრებილი 
დიდძალი ხალხი და მათთან მოკამათე მწიგნობრები. 12 
მაშინვე შენიშნა მთელმა ხალხმა; განცვიფრებულნი 
გამოიქცნენ და მიესალმნენ. 165 ჰკითხა მწიგნობრებს: რას 
ედავებით ამათ? 17 ერთმა კაცმა ხალხიდან მიუგო მას: 
მოძღვარო, ჩემი ძე მოგგვარე, შეპყრობილი სიმუნჯის სულით. 


18 სადაც მოიხელთებს, ძირს დასცემს; დუჟი გადმოსდის, 
კბილებს აღრჭიალებს და შეშდება. ვთხოვე შენს მოწაფეებს, 
განდევნეთ-მეთქი, მაგრამ ვერ შესძლეს. 19 ხოლო იესომ 
პასუხად თქვა: ო, ურწმუნო მოდგმავ, როდემდის ვიქნები 
თქვენთან? როდემდის მოგითმენთ თქვენ? აქ მომგვარეთ! 29 
მიჰგვარეს იგი, და იხილა თუ არა იესო, სულმა შეარყია ბავშვი, 
მიწაზე დაეცა და გორავდა დუჟმორეული. 21 ჰკითხა მამამისს: 
რამდენი ხანია ასე? ხოლო მან მიუგო: სიყრმითგანვე. 22 
მრავალჯერ ჩაუგდია სულს ცეცხლსა თუ წყალში, რათა 
დაეღუპა იგი. მაშ, თუ რამ შეგიძლია, შეგვიწყალე და შეგვეწიე. 
23 ხოლო იესომ უთხრა მას: თუ შეგიძლია გწამდეს, 
ყველაფერი შესაძლოა მორწმუნისათვის. 24 ბავშვის მამამ 
მყისვე შეჰღაღადა ცრემლების ფრქვევით: მწამს, უფალო; 
შეეწიე ჩემს ურწმუნოებას. 22 როდესაც დაინახა იესომ, რომ 
ხალხი ეხვევა გარშემო, შერისხა სული და უთხრა: ყრუ-მუნჯო 
სულო! გიბრძანებ გამოხვიდე მაგისგან და აღარასოდეს 
შეხვიდე მასში! 25 სულმა შეჰყვირა, საშინლად შეარყია იგი და 
გამოვიდა, ხოლო ბავშვი მკვდარს დაემსგავსა; ასე რომ, ბევრი 
ამბობდა კიდეც: მოკვდაო. 27 მაგრამ იესომ ხელი მოჰკიდა, 
წამოაყენა და ისიც აღდგა. 28 როდესაც სახლში შევიდა, მისმა 
მოწაფეებმა განცალკევებით ჰკითხეს: რატომ ჩვენ ვერ 
შევძელით მისი განდევნა? 2? და უთხრა მათ: ამ მოდგმას 
ვერაფრით ვერ განდევნი, თუ არა ლოცვით და მარხვით. 39 
წამოვიდა იქიდან, გალილეა გადაიარა და არ უნდოდა ვინმეს 
გაეგო ეს. 31 ვინაიდან ასწავლიდა თავის მოწაფეებს და 
ეუბნებოდა მათ, რომ ძე კაცისა მიეცემა კაცთა ხელში, 
მოკლავენ მას და, სიკვდილის შემდეგ, მესამე დღეს აღდგება 
მკვდრეთით. 32 მაგრამ მათ ვერ გაიგეს ეს სიტყვები, კითხვა კი 
ვერ შეჰბედეს. 33 მივიდა კაპერნაუმში; და სახლში ყოფნისას 
ჰკითხა მათ: რაზე მსჯელობდით გზაში? 34“ ისინი კი დუმდნენ, 
ვინაიდან გზაში იმაზე ბჭობდნენ, ვინ უფრო დიდიაო. 35 მაშინ 
დაჯდა, მოუხმო თორმეტს და უთხრა მათ: ვისაც სურს პირველი 
იყოს, ყველაზე უკანასკნელი იქნება და ყველას მსახური. 39 
მოიყვანა პატარა ბავშვი, მათ შორის ჩააყენა, ხელი მოხვია და 


უთხრა მათ: 37 ვინც შეიწყნარებს ერთ ამნაირ ბავშვს ჩემი 
სახელით, მე შემიწყნარებს, ხოლო ჩემი შემწყნარებელი მე კი 
არ შემიწყნარებს, არამედ ჩემს მომავლინებელს. 38 მიუგო 
იოანემ და უთხრა მას: მოძღვარო, ვიხილეთ კაცი, რომელიც 
შენი სახელით აძევებს ეშმაკთ და ჩვენ კი არ მოგვდევს; და 
ავუკრძალეთ იმიტომ, რომ ჩვენ არ მოგვყვება. 3? ხოლო იესომ 
თქვა: ნუ უკრძალავთ, რადგან ვერავინ, ვინც ჩემი სახელით 
ახდენს სასწაულს, აგრე იოლად ვერ იტყვის ჩემს ძვირს. 49 
რადგან ვინც ჩვენ წინააღმდეგ არაა, ჩვენ მხარესაა. 41 იმას, 
ვინც ჭიქა წყალს მოგაწვდით ჩემი სახელით, ვინაიდან 
ქრისტესი ხართ, ჭეშმარიტად გეუბნებით: არ დაეკარგება 
თავისი საზღაური. “? და ვინც აცდუნებს თუნდაც ერთ ამ 
მცირეთაგანს, რომელსაც მე ვწამვარ, უჯობს წისქვილის 
დოლაბი დაჰკიდონ ყელზე და ზღვაში დანთქან. 43 თუ შენი 
ხელი გაცდუნებს, მოიკვეთე იგი: გიჯობს სახიჩარი შეხვიდე 
სიცოცხლეში, ვიდრე ორივე ხელის მქონე ჩავარდე გეენაში, 
გაუნელებელ ცეცხლში, ““ სადაც ულევია მათთვის მატლი და 
უშრეტი - ცეცხლი. 4? თუ შენი ფეხი გაცდუნებს, მოიკვეთე იგი: 
გიჯობს კოჭლი შეხვიდე სიცოცხლეში, ვიდრე ორივე ფეხის 
მქონე ჩავარდე გეენაში, გაუნელებელ ცეცხლში, 49 სადაც 
ულევია მათთვის მატლი და უშრეტი - ცეცხლი. 47 ხოლო თუ 
შენი თვალი გაცდუნებს, ამოითხარე იგი: გიჯობს ცალთვალა 
შეხვიდე ღმრთის სასუფეველში, ვიდრე ორივე თვალის მქონე 
ჩავარდე ცეცხლის გეენაში, 48 სადაც ულევია მათთვის მატლი 
და უშრეტი - ცეცხლი. 4? რადგან ყველაფერი ცეცხლით 
დამარილდება და ყოველი შესაწირავი მარილით 
დამარილდება. 29 კარგი რამ არის მარილი; მაგრამ თუ 
მარილი უმარილო გახდა, რაღათი შეანელებთ მას? გქონდეთ 
მარილი თქვენში და მშვიდობით იყავით ერთმანეთს შორის. 


თავი 10 


1 წამოვიდა იქიდან და მივიდა იუდეის მხარეში, იორდანეს 
გაღმა. კვლავ მიაშურა მას ხალხმა და, როგორც სჩვეოდა, 
კვლავ ასწავლიდა მათ. 2 მიადგნენ ფარისევლები და 
საცდუნებლად ჰკითხეს: აქვს თუ არა ქმარს ცოლის გაშვების 
ნება? 3 ხოლო მან პასუხად თქვა: რა გამცნოთ მოსემ? “ მათ 
მიუგეს: მოსემ ჩვენ დაგვრთო გაყრის წერილის დაწერისა და 
გაშვების ნება. 2 იესომ პასუხად უთხრა მათ: თქვენი 
გულქვაობის გამო მოგცათ ეს მცნება. 9 შექმნის დასაბამიდან 
კი კაცად და ქალად შექმნა ისინი ღმერთმა. 7 ამიტომ 
მიატოვებს კაცი მამას თავისას და დედას, 8 და შეერთვის 
თავის ცოლს, და იქნებიან ორივენი ერთ ხორც. ასე რომ, ორნი 
კი აღარ არიან, არამედ ერთ ხორც. ? ამრიგად, ვინც ღმერთმა 
შეაუღლა, დაე, ნუ განაშორებს კაცი. 19 სახლში მისმა 
მოწაფეებმა კვლავ ჰკითხეს იგივე. 11 და უთხრა მათ: ვინც 
გაუშვებს თავის ცოლს და სხვას შეირთავს, მის მიმართ 
მრუშობს. 12 ხოლო თუ ცოლი გაეყრება თავის ქმარს და სხვას 
გაჰყვება, მრუშობს. 13 მიჰგვარეს მას ბავშვები, რათა ხელი 
დაედო მათთვის; მოწაფეები კი არ უშვებდნენ მომგვრელთ. 14 
ეს რომ დაინახა, განრისხდა და უთხრა მათ: მოუშვით ჩემთან 
ბავშვები და ნუ უშლით მათ, ვინაიდან მათნაირებისაა ღმრთის 
სასუფეველი. 15 ჭეშმარიტად გეუბნებით თქვენ: ვინც ბავშვივით 
არ მიიღებს ღმრთის სასუფეველს, ვერ შევა მასში. 15 მოეხვია, 
ხელი დაადო და დალოცა ისინი. 17 გზას რომ დაადგა, 
ვიღაცამ მოირბინა, მუხლი მოიყარა მის წინაშე და უთხრა: 
კეთილო მოძღვარო, რა ვქნა, რომ დავიმკვიდრო საუკუნო 
სიცოცხლე? 1858 იესომ მიუგო: რატომ მიწოდებ კეთილს? 
არავინაა კეთილი, გარდა ერთის - ღმრთისა. 19 იცი მცნებანი: 
არა იმრუშო; არა კაც-ჰკლა; არა იპარო; არა ცილი სწამო; არა 
შეურაცხყო; პატივი ეცი მამას შენსას და დედას? 290 ხოლო მან 
პასუხად უთხრა: მოძღვარო, ეს ყოველივე დამიცავს ჩემი 


სიყრმიდან. 21 იესომ შეხედა, მოეწონა და უთხრა: ერთიღა 
გაკლია: წადი, გაყიდე ყველაფერი, რაც გაბადია, მიეცი 
გლახაკთ და გექნება საუნჯე ცაში; მერე მოდი და გამომყევ მე. 
22 ხოლო ის შეაკრთო ამ სიტყვამ და დამწუხრებული წავიდა, 
რადგანაც ძალიან მდიდარი იყო. 23 მიმოიხედა იესომ და 
თავის მოწაფეებს უთხრა: რარიგ ძნელია მდიდრისათვის 
ღმრთის სასუფეველში შესვლა. 24 მოწაფეებს გაუკვირდათ ეს 
სიტყვები, ხოლო მან ხელახლა მიუგო და უთხრა მათ: 
შვილებო, რარიგ ძნელია სიმდიდრის მოყვარულთათვის 
ღმრთის სასუფეველში შესვლა. 22 აქლემი უფრო ადვილად 
გაძვრება ნემსის ყუნწში, ვიდრე მდიდარი შევა ღმრთის 
სასუფეველში. 26 ხოლო მათ უფრო უკვირდათ, და ერთმანეთს 
ეკითხებოდნენ: კი მაგრამ, ვინღა ცხონდება? 27 იესომ შეხედა 
და უთხრა მათ: კაცთათვის ეს შეუძლებელია, მაგრამ არა 
ღმრთისთვის; ვინაიდან ყველაფერი შესაძლებელია 
ღმრთისთვის. 28 დაიწყო პეტრემ და უთხრა მას: აი, ჩვენ 
მივატოვეთ ყველაფერი და შენ გამოგყევით. 29 იესომ პასუხად 
თქვა: ჭეშმარიტად გეუბნებით თქვენ: არ არის კაცი, რომელმაც 
მიატოვოს სახლ-კარი, გინდა და-ძმები, გინდა დედ-მამა, 
გინდა ცოლ-შვილი, გინდა ადგილ-მამული ჩემი და სახარების 
გულისთვის, 39 და ახლავე, ამჟამად, ასმაგად არ მიიღოს 
სახლ-კარიც, და-ძმაც, დედ-მამაც, შვილებიც და ადგილ- 
მამულიც, ხოლო მომავალ საუკუნეში - საუკუნო სიცოცხლე. 31 
მაგრამ მრავალი პირველი იქნება უკანასკნელი, და მრავალი 
უკანასკნელი - პირველი. 32 როდესაც იერუსალიმისაკენ 
მიმავალ გზას ადგნენ, იესო წინ მიუძღოდა მათ, ხოლო მისი 
მიმდევრები გაკვირვებულნი და შეშინებულნი იყვნენ. კვლავ 
მოიხმო თორმეტი და დაუწყო ლაპარაკი იმაზე, თუ რა ელოდა 
მას: 33 აჰა, ავდივართ იერუსალიმს, და ძე კაცისა მიეცემა 
მღვდელმთავრებსა და მწიგნობრებს, მიუსჯიან მას სიკვდილს 
და მისცემენ წარმართთ. 34 შეურაცხყოფენ, სცემენ 
აფურთხებენ და მოკლავენ; მესამე დღეს კი აღდგება იგი. 32 
მაშინ მივიდნენ მასთან ზებედეს ძენი - იაკობი და იოანე და 
უთხრეს: მოძღვარო, გვსურს შეგვისრულო, რასაცა გთხოვთ. 39 


იესომ ჰკითხა მათ: მაინც რის შესრულებას მთხოვთ? 37 მათ 
მიუგეს: მოგვეცი ნება, რათა შენს დიდებაში ერთი შენ მარჯვნივ 
და მეორე შენ მარცხნივ დავსხდეთ. 38 მაგრამ იესომ პასუხად 
თქვა: არ იცით, რას ითხოვთ. შეგიძლიათ შესვათ სასმისი, 
რომლითაც მე ვსვამ, და ნათლობით, რომლითაც მე 
ვინათლები, მოინათლოთ? 39 მათ თქვეს: შეგვიძლია, ხოლო 
იესომ მიუგო მათ: სასმისს, რომლითაც მე ვსვამ, შესვამთ, და 
ნათლობით, რომლითაც მე ვინათლები, მოინათლებით. 49 
მაგრამ მე როდი მომეცა, თუ ვინ დაჯდება ჩემ მარჯვნივ, და ვინ 
- მარცხნივ, არამედ ვისთვისაც გამზადებულია ეს. 41 ამის 
მოსმენისას ათი მოწაფე რისხვით აღივსო იაკობისა და იოანეს 
მიმართ. 42 ხოლო იესომ მიიხმო ისინი და უთხრა მათ: თქვენ 
იცით, რომ ხალხთა მთავრებად მიჩნეულნი მბრძანებლობენ 
მათზე და დიდებულნი ძალადობით განაგებენ მათ. 43 ხოლო 
თქვენ შორის ნუ იქნება ასე, არამედ ვინც თქვენში მოისურვებს 
უფროსობას, ის იყოს თქვენი მსახური. 44 და ვინც თქვენში 
მოისურვებს პირველობას, ის იყოს ყველას მონა. 4? რადგან ძე 
კაცისა იმისთვის კი არ მოვიდა, რომ სხვები იმსახუროს, 
არამედ რათა სხვებს ემსახუროს, და მისცეს თავისი სული 
მრავალთა გამოსახსნელად. 45 მივიდნენ იერიხონში, და 
როდესაც გამოდიოდა იერიხონიდან, თავის მოწაფეებსა და 
დიდძალ ხალხთან ერთად, ტიმეოსის ძე, ბრმა ბარტიმეოსი, 
გზის პირას იჯდა მოწყალების მთხოვნელად. “7 როცა გაიგონა, 
იესო ნაზარეველიაო, ყვირილი მორთო: იესო, დავითის ძეო, 
შემიწყალე მე! 48 ბევრი რისხავდა, გაჩუმდიო, მაგრამ ის უფრო 
ხმამაღლა ყვიროდა, დავითის ძეო, შემიწყალე მე! 49? იესო 
შეჩერდა და ბრძანა, დაუძახეთო; დაუძახეს ბრმას და უთხრეს: 
ნუ გეშინია, ადექ, გეძახის. 29 მანაც დააგდო თავისი მოსასხამი, 
ადგა და იესოსთან მივიდა. 21 იესომ ჰკითხა: რას მოითხოვ 
ჩემგან? ხოლო ბრმამ მიუგო: რაბუნი, თვალის ახელას! 32 
იესომ უთხრა მას: წადი, შენმა რწმენამ გადაგარჩინა. მაშინვე 
აეხილა თვალი და გზად გაჰყვა იესოს. 


თავი 11 


1 როდესაც მიუახლოვდნენ იერუსალიმს, ბეთბაგეს და 
ბეთანიას, ზეთისხილის მთასთან, გაგზავნა თავისი ორი მოწაფე 
2 და უთხრა მათ: წადით სოფელში, რომელიც თქვენ 
პირდაპირაა და შესვლისთანავე იპოვით დაბმულ ჩოჩორს, 
რომელზედაც ჯერ კაცი არ მჯდარა; ახსენით და მომგვარეთ. 3 
ხოლო თუ ვინმე გეტყვით, რას შვრებითო, უთხარით, უფალს 
სჭირდება და მალე დაგიბრუნებს-თქო. “ ისინი წავიდნენ, 
დაინახეს ქუჩაში ჭიშკართან დაბმული ჩოჩორი და ახსნეს იგი. 2? 
ზოგიერთმა იქ მდგომმა ჰკითხა მათ: რას შვრებით, რატომ 
ხსნით ჩოჩორს? 59 მათ მიუგეს, როგორც უბრძანა იესომ, და 
გამოუშვეს ისინი. 7 მიჰგვარეს ჩოჩორი იესოს, ზურგზე 
დაუფინეს თავიანთი სამოსელი და ზედ შესვეს იგი. 8 ბევრი 
თავის სამოსელს უფენდა გზაზე, სხვები კი - ხის ტოტებს, 
რომლებსაც მინდვრად ჭრიდნენ. ? წინ მიმავალნიცა და უკან 
მიმყოლნიც ღაღადებდნენ და ამბობდნენ: ოსანა! კურთხეულია 
მომავალი უფლის სახელით. 19 კურთხეულია დავითის, ჩვენი 
მამის, მომავალი სამეფო! ოსანა მაღალთა შინა! 11 შევიდა 
იესო იერუსალიმსა და ტაძარში; როდესაც მოიხილა 
ყველაფერი, უკვე გვიანი იყო და ბეთანიას გაემართა 
თორმეტის თანხლებით. 12 ხოლო მეორე დღეს, ბეთანიიდან 
წამოსულს მოშივდა; 13 შორიდან დაინახა გაფოთლილი 
ლეღვის ხე და მივიდა, იქნებ ზედ რამე ვიპოვოო, მაგრამ 
მისულმა ვერაფერი ნახა ფოთლების გარდა, ვინაიდან ჯერ 
კიდევ არ მოეწია ლეღვის მწიფობას. 14 და უთხრა მას: 
აღარავის ეგემოს შენი ნაყოფი უკუნისამდე! და გაიგონეს ეს 
მისმა მოწაფეებმა. 12 მივიდნენ იერუსალიმში; შევიდა იესო 
ტაძრად, და დაიწყო იმათი გამოყრა, ვინც ყიდიდა და 
ყიდულობდა ტაძარში; ააყირავა მეკერმეთა დახლები და 
მტრედებით მოვაჭრეთა მერხები. 15 და არავის აძლევდა იმის 
ნებას, რომ რამე გამოეტარებინა ტაძარში. 17 ასწავლიდა მათ 
და ამბობდა: განა დაწერილი არ არის, რომ ჩემი სახლი 


სალოცავ სახლად იწოდება ყველა ხალხისთვის? თქვენ კი 
ყაჩაღთა ბუნაგად გიქცევიათ იგი. 18 გაიგონეს ეს 
მწიგნობრებმა და მღვდელმთავრებმა და ეძებდნენ ხერხს მის 
დასაღუპად, რადგანაც ეშინოდათ მისი, ვინაიდან მთელ ხალხს 
უკვირდა მისი მოძღვრება. 19 შებინდებისას ქალაქიდან 
გამოვიდა. 2?– დილაადრიან გვერდით ჩაუარეს და დაინახეს, 
რომ ლეღვის ხე ძირფესვიანად გამხმარიყო. 21 გაახსენდა 
პეტრეს და უთხრა მას: რაბი! შეხედე, ლეღვის ხე, შენ რომ 
დასწყევლე, გამხმარა. 22 მიუგო იესომ და უთხრა მათ: 
გქონდეთ ღმრთის რწმენა. 23 რადგან ჭეშმარიტად გეუბნებით 
თქვენ: თუ ვინმე ეტყვის ამ მთას: აღმოიფხვერი და ზღვაში 
ჩავარდიო, და არ შეეჭვდება თავის გულში, არამედ იწამებს, 
რომ მისი სიტყვისამებრ მოხდება, - ექნება ის, რასაც იტყვის. 24 
ამიტომ გეუბნებით თქვენ: რასაც ლოცვაში ითხოვთ, გწამდეთ, 
ყველაფერს მიიღებთ და მოგეცემათ. 2? როდესაც ლოცვად 
დგახართ, მიუტევეთ, ვინც რამე გცოდათ, რათა მამამ თქვენმა 
ზეციერმაც მოგიტევოთ თქვენი შეცოდებანი. 26 ხოლო თუ არ 
მიუტევებთ, არც მამა თქვენი ზეციერი მოგიტევებთ თქვენს 
შეცოდებებს. 27 კვლავ მივიდნენ იერუსალიმში და როცა 
ტაძრად მიმოდიოდა, მიუახლოვდნენ მღვდელმთავარნი, 
მწიგნობარნი და უხუცესნი. 298 და უთხრეს მას: რომელი ძალით 
იქმ ამას? ან ვინ მოგცა ამისი ძალა? 2? ხოლო იესომ მიუგო და 
უთხრა მათ: მეც ერთ რამეს გკითხავთ, და მიპასუხეთ: მაშინ 
გეტყვით, რომელი ძალით ვიქმ ამას. 39 ნათლისცემა იოანესი 
ზეციდან იყო თუ კაცთაგან? მიპასუხეთ. 31 ხოლო ისინი 
ერთმანეთში ბჭობდნენ: თუ ვეტყვით: ზეციდანო, ის გვეტყვის, 
მაშინ რატომ არ ერწმუნეთ მას? 32 ხოლო თუ იტყოდნენ: 
კაცთაგანო, ხალხისა ეშინოდათ, ვინაიდან ყველას ჭეშმარიტ 
წინასწარმეტყველად მიაჩნდა იოანე. 33 ამიტომ პასუხად 
უთხრეს იესოს: არ ვიცით. ხოლო იესომ მიუგო მათ: მაშინ არც 
მე გეტყვით, რომელი ძალით ვიქმ ამას. 


თავი 12 


1 და დაუწყო მათ იგავებით ლაპარაკი: ერთმა კაცმა ჩაყარა 
ვაზი, შემოღობა, ამოკვეთა საწნახელი, ააგო კოშკი და იჯარით 
მისცა მევენახეებს, თვითონ კი წავიდა. 2 როცა დრომ მოაწია, 
მევენახეებთან გაგზავნა მონა, რათა მოსავალი ჩაებარებინა 
მათგან. 3 ხოლო მათ შეიპყრეს იგი, სცემეს და ხელცარიელი 
გაუშვეს. “ კვლავ გაგზავნა მეორე მონა; მას ქვებით გაუტეხეს 
თავი და შეგინებული გააგდეს. ? ახლა სხვა მონა გაგზავნა; ის 
კიდევ მოკლეს; და სხვასაც მრავალს ან სცემდნენ, ან 
კლავდნენ. 9 ერთი საყვარელი ძეც ჰყავდა; ბოლოს ის 
გაგზავნა მათთან, რადგან ეგონა, ჩემი ძის მაინც 
მოერიდებათო. 7 მაგრამ მევენახეებმა ერთმანეთს უთხრეს: 
აგერ მემკვიდრე; მოდით, მოვკლათ და მისი სამკვიდრო ჩვენ 
დაგვრჩებაო. 8 შეიპყრეს იგი, მოკლეს და ვენახს გარეთ 
დააგდეს. ? მერედა, რას იზამს ვენახის პატრონი? მოვა და 
დახოცავს მევენახეებს, ხოლო ვენახს სხვებს მისცემს. 19 ნუთუ 
არ ამოგიკითხავთ წერილში: ქვა, რომელიც დაიწუნეს 
მშენებლებმა, კუთხის თავად დაიდვა? 11 უფლის მიერ იქმნა ეს, 
და საოცრებად უჩანს ჩვენს თვალს. 12 უნდოდათ მისი 
შეპყრობა, ვინაიდან მიხვდნენ, რომ მათზე ამბობდა იგავს; 
მაგრამ ხალხისა შეეშინდათ, მიატოვეს და გაეცალნენ. 13 
მიუგზავნეს ზოგიერთი ფარისეველი და ჰეროდელი, რათა 
სიტყვის მახე დაეგოთ მისთვის. 14 მივიდნენ ისინი და უთხრეს: 
მოძღვარო, ვიცით, რომ მართალი ხარ, და არავის არჩევ, 
ვინაიდან არ უყურებ სახეს კაცისას, არამედ სამართლით 
გვასწავლი ღმრთის გზას. გვმართებს თუ არა ხარკი ვაძლიოთ 
კეისარს? ვაძლიოთ თუ არ ვაძლიოთ? 12 ხოლო იესომ შეიცნო 
მათი თვალთმაქცობა და უთხრა მათ: რატომ მაცდუნებთ? 
მომიტანეთ დინარი, რათა ჩემი თვალით ვიხილო. 15 მიუტანეს 
თუ არა, უთხრა მათ: ვისია ეს ხატი და ეს წარწერა? მიუგეს: 
კეისრისა. 17 იესომ მიუგო და უთხრა მათ: მიაგეთ კეისარს 
კეისრისა, ხოლო ღმერთს - ღმრთისა. და უკვირდათ მისი. 18 


მერე მიუახლოვდნენ სადუკეველნი, რომელნიც ამბობენ, რომ 
არ არსებობს აღდგომა, და ჰკითხეს: 1? მოძღვარო, მოსემ 
დაგვიწერა, თუ ვინმეს მოუკვდება ძმა, რომელსაც დარჩება 
ცოლი, მაგრამ არ დარჩება შვილი, დაე, მისმა ძმამ მოიყვანოს 
მისი ცოლი, რათა აღუდგინოს თავის ძმას მისი თესლი. 29 იყო 
შვიდი ძმა; პირველმა შეირთო ცოლი და უშვილოდ მოკვდა. 21 
მეორემ შეირთო იგი და ისიც უშვილოდ მოკვდა. ასევე მესამეც. 
22 შვიდივეს ცოლად ჰყავდა და არცერთს არ დარჩა შვილი. 
ყველაზე ბოლოს კი ქალიც მოკვდა. 23 მერედა, აღდგომისას, 
როცა აღდგებიან, ვისი ცოლი იქნება იგი? ვინაიდან შვიდივეს 
ცოლად ესვა. 24 იესომ პასუხად მიუგო მათ: იმიტომ ხომ არ 
სცდებით, რომ არც წერილს იცნობთ და არც ღმრთის ძალას? 
25 რადგან მკვდრეთით აღდგომისას არც ცოლს ირთავენ და 
არც თხოვდებიან, არამედ არიან, როგორც ანგელოზები ცაში. 
26 ხოლო მკვდართა აღდგომისათვის არ წაგიკითხავთ მოსეს 
წიგნში, რა უთხრა მას მაყვლოვანში ღმერთმა: მე ვარ ღმერთი 
აბრაამისა, ღმერთი ისააკისა და ღმერთი იაკობისა. 27 ღმერთი 
მკვდრებისა კი არ არის, არამედ - ცოცხლებისა. ხოლო თქვენ 
დიდად სცდებით. 28 მოვიდა ერთი მწიგნობართაგანი, 
რომელმაც გაიგონა მათი კამათი და მიხვდა, რომ კარგად 
მიუგო მათ, და ჰკითხა იესოს: რომელია უპირველესი მცნება? 
29 ხოლო იესომ მიუგო მას: აი, უპირველესი მცნება: ისმინე, 
ისრაელ! უფალი ღმერთი ჩვენი ერთი უფალია! 39 და: 
გიყვარდეს უფალი ღმერთი შენი მთელი შენი გულით და 
მთელი შენი სულით და მთელი შენი გონებით და მთელი შენი 
ძალით, - აი, უპირველესი მცნება. 31 და მეორე, ამისი მსგავსი: 
გიყვარდეს მოყვასი შენი, ვითარცა თავი შენი. არ არსებობს 
ამათზე დიადი მცნება. 32 მწიგნობარმა უთხრა მას: კეთილი, 
მოძღვარო; ჭეშმარიტს ამბობ, რომ ერთია ღმერთი, და არ 
არის სხვა, მის გარდა; 33 და რომ უნდა გვიყვარდეს იგი 
მთელი გულით და მთელი სულით და მთელი გონებით და 
მთელი ძალით; და გვიყვარდეს მოყვასი, როგორც საკუთარი 
თავი - ეს ყოველგვარ მსხვერპლსა და შესაწირავზე უმეტესია. 
34 როცა იხილა იესომ, რომ გონივრულად უპასუხა, მიუგო მას: 


შორს როდი ხარ ღმრთის სასუფევლისგან. ამის შემდეგ 
ვეღარავინ ბედავდა რაიმე ეკითხა მისთვის. 32 კვლავ 
ასწავლიდა იესო ტაძარში და თქვა: როგორ ამბობენ 
მწიგნობრები, რომ ქრისტე დავითის ძეა? 390 რადგან თვით 
დავითი ამბობს სულით წმიდით: უთხრა უფალმა ჩემს უფალს: 
დაჯექ ჩემ მარჯვნივ, ვიდრე ფერხთით დაგიმხობ მტრებს. 37 
ამრიგად, თვით დავითი უწოდებს მას უფალს; როგორღა 
ეკუთვნის ძედ? დიდძალი ხალხი სიამოვნებით უსმენდა მას. 38 
და თავისი სწავლით ამბობდა: ეკრძალეთ მწიგნობრებს, 
რომლებსაც უყვართ გრძელი სამოსით მოკაზმვა და 
საკრებულოებში - სალმის ძღვნა, 39 სინაგოგებში - წინა რიგები 
და წვეულებებზე - სუფრის თავში ჯდომა. 4“ რომლებიც ნთქამენ 
ქვრივთა სახლებს და თვალთმაქცურად ლოცულობენ 
დიდხანს: მით უფრო მძიმე იქნება მათი სასჯელი. 41 დაჯდა 
იესო საგანძურის წინ და უყურებდა, როგორ ყრიდა ხალხი 
ფულს საგანძურში. ხოლო ბევრი მდიდარი ბლომად ყრიდა. 42 
მოვიდა ერთი საწყალი ქვრივი ქალი და ჩააგდო ორი ლებტა, 
რაც შეადგენს კოდრანტს. 43 მოუხმო თავის მოწაფეებს და 
უთხრა მათ: ჭეშმარიტად გეუბნებით თქვენ, რომ ამ საწყალმა 
ქვრივმა ყველაზე მეტი ჩააგდო საგანძურში. 94% ვინაიდან ყველა 
აგდებდა იმას, რაც ზედმეტი ჰქონდა, ხოლო მან ჩააგდო 
მთელი თავისი სისაწყლე, მთელი თავისი საბადებელი. 


თავი 13 


1 ტაძრიდან რომ გამოდიოდა, ერთმა მოწაფეთაგანმა უთხრა: 
მოძღვარო, შეხედე, რა ქვებია და რა შენობები! 2? მიუგო იესომ 
და უთხრა მას: ხედავ ამ დიდებულ შენობებს? ქვა ქვაზეც არ 
დარჩება აქ, არამედ ყველაფერი დაინგრევა. 3 ხოლო როცა 
ზეთისხილის მთაზე, ტაძრის პირდაპირ იჯდა, განცალკევებით 
ჰკითხეს მას პეტრემ და იაკობმა, იოანემ და ანდრიამ: 4 
გვითხარი, როდის მოხდება ეს, ან იქნება ნიშანი იმისა, რომ 
ყოველივე ეს აღსრულდება? ? მიუგო იესომ და უთხრა მათ: 
ფხიზლად იყავით, რათა არავინ გაცდუნოთ. 9 ვინაიდან 
მრავალნი მოვლენ ჩემი სახელით, და იტყვიან: მე ვარო, და 
მრავალს აცდუნებენ. 7 ხოლო როდესაც გაიგებთ ომებსა და 
ომების ამბავს, ნუ შეძრწუნდებით, ვინაიდან ყოველივე ეს უნდა 
მოხდეს, მაგრამ ეს ჯერ კიდევ არ არის დასასრული. 8 რადგან 
აღდგება ხალხი ხალხის წინააღმდეგ და სამეფო სამეფოს 
წინააღმდეგ, და იქნება მიწისძვრანი ადგილ-ადგილ, იქნება 
შიმშილობა და შფოთი. და ეს - სალმობათა დასაბამია. 9 
არამედ მიხედეთ თქვენს თავს, რადგანაც მიგცემენ 
სამართალში, მათრახით გცემენ სინაგოგებში, და მიგიყვანენ 
ჩემ გამო მთავრებისა და მეფეების წინაშე, რათა უმოწმოთ 
მათ. 1? და პირველად ყველა ხალხს უნდა ექადაგოს სახარება. 
11 ხოლო როდესაც წაგიყვანენ გასაცემად, წინასწარ ნუ 
იზრუნებთ, რა ვთქვათო, და ნურც წინასწარ მოიფიქრებთ 
სათქმელს; არამედ რაც მოგეცემათ იმ ჟამად, ის ილაპარაკეთ; 
რადგან თქვენ კი არ ილაპარაკებთ, არამედ - სული წმიდა. 12 
და გასცემს ძმა სასიკვდილოდ ძმას, და მამა - შვილს; შვილები 
აღდგებიან მშობლების წინააღმდეგ და დახოცავენ მათ. 13 და 
მოგიძულებთ ყველა ჩემი სახელის გამო; ხოლო ვინც 
ბოლომდე დაითმენს, იგი ცხონდება. 14 როდესაც იხილავთ 
გაპარტახების სიბილწეს, დანიელ წინასწარმეტყველის მიერ 
ნათქვამს, რაც უადგილო ადგილას დევს (წამკითხველმა 
გაიგოს), მაშინ ვინც იუდეაშია, მთებს მიაშუროს. 1? და ერდოზე 


მყოფი ნუ ჩამოვა ძირს თავისი სახლიდან რაიმეს 
გამოსატანად. 16 მინდვრად მყოფი კი ნუ მიბრუნდება შინ 
თავისი სამოსის წამოსაღებად. 17 ვაი ფეხმძიმეთ და მეძუძურთ 
იმ ხანად. 18 ილოცეთ, რათა გაქცევამ არ მოგიწიოთ ზამთარში. 
19 რადგან იქნება იმ დღეებში ჭირი, რომლის მსგავსი არ 
ყოფილა ქვეყნის დასაბამიდან, რომელიც შექმნა ღმერთმა, 
დღევანდელ დღემდე, და არც იქნება. 2?- და უფალს რომ არ 
შეემოკლებინა ის დღენი, ვერ გადარჩებოდა ვერც ერთი 
ძეხორციელი; მაგრამ რჩეულთათვის შეამოკლა ის დღენი. 21 
მაშინ, თუ ვინმე გეტყვით: აჰა, აქ არის ქრისტე, ან კიდევ - იქო, 
ნუ ერწმუნებით. 22 რადგან აღდგებიან ცრუქრისტენი და 
ცრუწინასწარმეტყველნი და მოახდენენ სასწაულებსა და 
ნიშებს, რათა აცდუნონ, თუკი შესძლეს, თვითონ რჩეულნიც. 23 
ხოლო თქვენ ფხიზლად იყავით. აჰა, ყოველივე წინასწარ 
გაუწყეთ თქვენ. 24 და მაშინ, იმ ჭირის შემდეგ, დაბნელდება 
მზე და მთვარე აღარ გამოსცემს ნათელს. 22 ვარსკვლავები 
ჩამოცვივიან ციდან და შეიძვრიან ციურნი ძალნი. 25 მაშინ 
იხილავენ ძეს კაცისას, ღრუბლებზე მომავალს დიდებით და 
მრავალი ძალით. 27 მაშინ მოავლინებს თავის ანგელოზებს და 
შეკრებს თავის რჩეულთ ოთხთავ ქართაგან, მიწის კიდიდან 
ცის კიდემდე. 28 ლეღვის ხისაგან ისწავლეთ იგავი: როცა მისი 
ტოტები რბილდება და ფოთლები გამოაქვს, იცით, რომ ახლოა 
ზაფხული. 29 ასევე თქვენც, როცა იხილავთ, რომ ყოველივე ეს 
ხდება, იცოდეთ, რომ უკვე ახლოა, კარზეა მომდგარი. 39 
ჭეშმარიტად გეუბნებით თქვენ: არ გადავა ეს მოდგმა, ვიდრე 
ყოველივე ეს არ აღსრულდება. 31 ცა და მიწა გადავლენ, 
ხოლო ჩემი სიტყვები არ გადავლენ. 32 მაგრამ იმ დღისა და იმ 
საათისა არავინ არაფერი იცის, არც ანგელოზებმა ცაში, არც 
ძემ, არამედ მხოლოდ მამამ. 332 ფრთხილად იყავით, 
იფხიზლეთ და ილოცეთ, რადგან არ იცით, როდის მოაწევს 
ჟამი. 34 მსგავსად კაცისა, შორს რომ გაემგზავრა, მიატოვა 
თავისი სახლი და მისცა თავის მონებს გამგებლობა, 
თითოეულს თავისი საქმე მიუჩინა და უბრძანა კარის მცველს, 
ფხიზლად სჭეროდა თვალი. 35 მაშ, იფხიზლეთ, ვინაიდან არ 


იცით, როდის მოვა სახლის პატრონი: საღამოს, შუაღამისას, 
მამლის ყივილისას თუ განთიადისას. 30 რათა ანაზდად არ 
მოგისწროთ მძინარეთ. 37 ხოლო რასაც თქვენ გეუბნებით, 
ყველას ვეუბნები: იფხიზლეთ. 


თავი 14 


1 ორი დღის შემდეგ იყო პასექისა და უფუარობის 
დღესასწაული. და მღვდელმთავრები და მწიგნობრები 
ეძებდნენ ხერხს, როგორ შეეპყროთ მზაკვრობით და მოეკლათ 
იგი. 2 მაგრამ ამბობდნენ: ოღონდ არა დღესასწაულზე, რათა 
ხალხი არ ამბოხდესო. 3 ხოლო როდესაც ბეთანიაში იყო და 
ინახად იჯდა სიმონ კეთროვანის სახლში, მოვიდა ქალი, 
რომელსაც ალებასტრის ჭურჭლით ჰქონდა ნარდის ძვირფასი 
ნელსაცხებელი, გატეხა ჭურჭელი და თავზე დაასხა მას. 4 
ზოგიერთები აღშფოთდნენ და ერთმანეთს ეუბნებოდნენ: რა 
საჭიროა ნელსაცხებლის ასეთი ფლანგვა? ? ვინაიდან 
შეიძლებოდა სამას დინარზე მეტად გაგვეყიდა და 
გლახაკთათვის მიგვეცა ფული. 9 ხოლო იესომ თქვა: რას 
ერჩით, თავი გაანებეთ; მაგან ხომ კეთილი საქმე მიყო. 7 
ვინაიდან გლახაკნი ყოველთვის გვერდითა გყავთ და როცა 
ინებებთ, მაშინ შეგიძლიათ შეეწიოთ, მე კი ყოველთვის როდი 
გეყოლებით. 8 მან გააკეთა ის, რაც შეეძლო: ჩემს სხეულს 
წინასწარ სცხო ნელსაცხებელი დასამარხავად. ? ჭეშმარიტად 
გეუბნებით თქვენ: მთელ ქვეყანაზე, სადაც იქადაგება ეს 
სახარება, ყველგან ითქმება მისი საქმე მისსავე 
მოსაგონებლად. 19 და იუდა ისკარიოტელი, ერთი 
თორმეტთაგანი, წავიდა მღვდელმთავრებთან მის გასაცემად. 
11 ხოლო მათ, ეს რომ გაიგეს, გაიხარეს და ვერცხლი 
აღუთქვეს მას. ის კი ეძებდა ხელსაყრელ დროს, რათა გაეცა 
იგი. 12 უფუარობის პირველ დღეს, როცა სწირავდნენ საპასექე 
კრავს, მოწაფეებმა უთხრეს: სად გნებავს, წავიდეთ და 
მოგიმზადოთ საჭმელად პასექი? 13 გაგზავნა თავისი ორი 
მოწაფე და უთხრა მათ: წადით ქალაქში და შეგხვდებათ კაცი, 
რომელსაც დოქით მიაქვს წყალი; მას გაჰყევით. 1“ სადაც შევა, 
უთხარით იმ სახლის პატრონს: მოძღვარი ამბობს: სად არის 
დარბაზი, სადაც ჩემს მოწაფეებთან ერთად ვჭამ პასექს? 12 ის 
გიჩვენებთ ვრცელ დარბაზს, გაწყობილს და გამზადებულს, იქ 


მოგვიმზადეთ. 15 წავიდნენ მისი მოწაფეები, მივიდნენ ქალაქში 
და ყველაფერი ისე დახვდათ, როგორც უთხრა იესომ, და 
მოამზადეს პასექი. 17 მწუხრის ჟამს მივიდა თორმეტთან 
ერთად. 18 როცა ინახად ისხდნენ და ჭამდნენ, იესომ თქვა: 
ჭეშმარიტად გეუბნებით თქვენ: ერთი თქვენგანი, რომელიც 
ჩემთან ერთად ჭამს, გამცემს მე. 197 ხოლო ისინი დამწუხრდნენ 
და სათითაოდ დაუწყეს კითხვა მას: მე ხომ არაო? 29 მიუგო და 
უთხრა მათ: ერთი თორმეტთაგანი, რომელიც ჩემთან ერთად 
ჩაყოფს ხელს ჯამში. 21 და მართლაც, მიდის ძე კაცისა, 
როგორც დაიწერა მისთვის; მაგრამ ვაი იმ კაცს, ვის მიერაც 
გაიცემა ძე კაცისა; ერჩია, სულაც არ შობილიყო ის კაცი. 22 
ჭამისას აიღო პური იესომ, აკურთხა, გატეხა, მისცა მათ და 
უთხრა: აიღეთ, ჭამეთ; ეს არის ჩემი ხორცი. 23 აიღო სასმისი, 
აკურთხა და მისცა მათ; და სვამდნენ ყველანი იმით. 24 უთხრა 
მათ: ეს არის ჩემი სისხლი ახალი აღთქმისა, მრავალთათვის 
დათხეული. 2” ჭეშმარიტად გეუბნებით თქვენ: აღარა ვსვამ 
ამიერიდან ვაზის ამ ნაყოფისაგან, ვიდრე იმ დღემდე, როცა 
თქვენთან ერთად შევსვამ ახალს ღმრთის სასუფეველში. 25 
იგალობეს და გავიდნენ ზეთისხილის მთაზე. 27 უთხრა მათ 
იესომ: ამაღამ ყველანი შეცდებით ჩემ გამო; ვინაიდან 
დაწერილია: დავცემ მწყემსს, და განიბნევიან ცხვრები. 29 
ხოლო ჩემი აღდგომის შემდეგ წინ წაგიძღვებით გალილეაში. 
29 პეტრემ უთხრა: შეიძლება ყველანი შეცდნენ, მაგრამ მე - 
არა, 39 მიუგო მას იესომ: ჭეშმარიტად გეუბნები: ამაღამ, ვიდრე 
მამალი მეორედ იყივლებს, სამჯერ უარმყოფ მე. 31 მაგრამ 
პეტრე უფრო დაჟინებით ამბობდა: შენთან ერთადაც რომ 
მიწიოს სიკვდილმა, არ უარგყოფო, და ასევე ამბობდა ყველა. 
32 მივიდნენ იმ ადგილას, რომელსაც ჰქვია გეთსემანე, და 
თავის მოწაფეებს უთხრა: ისხედით მანდ, ვიდრე ვილოცებ. 33 
წაიყვანა პეტრე, იაკობი და იოანე, და დაიწყო მწუხარება და 
ურვა. 34 უთხრა მათ: მწუხარეა ჩემი სული, ვიდრე 
სიკვდილამდე; იყავით აქ და იფხიზლეთ. 35 ცოტაზე გაშორდა 
მათ, მიწაზე დაემხო და ლოცულობდა, რათა, თუკი შესაძლო 
იყო, ასცდენოდა ეს საათი; 39 ამბობდა: აბბა, მამაო! 


ყველაფერი შესაძლებელია შენთვის; ამარიდე ეს სასმისი; 
თუმცა არა რაც მე მნებავს, არამედ რაც შენ. 37 დაბრუნებულმა 
მძინარენი ნახა ისინი და უთხრა პეტრეს: სიმონ, გძინავს? ერთ 
საათსაც ვერ გასძელი ფხიზლად ყოფნა? 38 იფხიზლეთ და 
ილოცეთ, რათა არ შეხვიდეთ საცდუნებელში; სული მხნეა, 
მაგრამ ხორცია უძლური. 3? კვლავ გაშორდა მათ და იმავე 
სიტყვებით ილოცა. 490 როცა დაბრუნდა, კვლავინდებურად 
მძინარენი ნახა ისინი, ვინაიდან თვალები დამძიმებოდათ, და 
არ იცოდნენ, რა მიეგოთ მისთვის. “1 მესამედაც მოვიდა, და 
უთხრა მათ: ისევ გძინავთ და განისვენებთ? კმარა, მოაწია 
დრომ: აჰა, მიეცემა ძე კაცისა ცოდვილთა ხელში. “2 ადექით, 
წავიდეთ; აჰა მოგვიახლოვდა ჩემი გამცემი. 43 სიტყვა არ 
დაესრულებინა, რომ მოვიდა იუდა, ერთი თორმეტთაგანი, და 
მასთან ერთად დიდძალი ხალხი მახვილებითა და წათებით 
მღვდელმთავართა, მწიგნობართა და უხუცესთაგან. 14%“ ხოლო 
მის გამცემს ნიშანი მიეცა მათთვის და ეთქვა: ვისაც მე 
ვეამბორები, ის არის; შეიპყარით და ფრთხილად წაიყვანეთ. 42 
მოსვლისთანავე მიეახლა და უთხრა: რაბი, რაბი! და ეამბორა 
მას, 45 ხოლო მათ ხელი სტაცეს და შეიპყრეს იგი. 97 ერთმა იქ 
მდგომთაგანმა ხმალი იშიშვლა, დაჰკრა მღვდელმთავრის 
მონას და ყური ჩამოათალა. 48 მიუგო იესომ და უთხრა მათ: 
როგორც ავაზაკს, მახვილებითა და წათებით მომიხტით 
შესაპყრობად. 4? დღენიადაგ თქვენთან ვიჯექი და 
გასწავლიდით ტაძარში, და არ შეგიპყრივართ. მაგრამ 
აღსრულდეს წერილი. 29 მაშინ ყველამ მიატოვა ის და გაიქცა. 
21 ერთი ჭაბუკი, რომელსაც შიშველ ტანზე ტილო შემოეხვია, 
მისდევდა მას, და მეომრებმა შეიპყრეს იგი. 32 ხოლო მან 
ტილო შეატოვა ხელში და შიშველი გაექცა მათ. 33 მიიყვანეს 
იესო მღვდელმთავართან; და შეგროვდა მასთან ყველა 
მღვდელმთავარი, მწიგნობარი და უხუცესი. 23% ხოლო პეტრე 
შორით მისდევდა, ვიდრე არ შევიდა მღვდელმთავრის ეზოში; 
მსახურებთან ერთად მიუჯდა ცეცხლს და თბებოდა. 32 
მღვდელმთავარნი და მთელი სინედრიონი მოწმეებს ეძებდნენ 
იესოს წინააღმდეგ, რათა მოეკლათ იგი, მაგრამ ვერ 


პოულობდნენ. 25 რადგან ბევრი იყო ცრუმოწმე, მაგრამ მათი 
მოწმობანი არ ემთხვეოდნენ ერთმანეთს. 2327 ზოგიერთი ადგა, 
ცრუმოწმობდა მის წინააღმდეგ და ამბობდა: 38 ჩვენ გვსმენია 
მაგის ნათქვამი: დავანგრევ ამ ხელთქმნილ ტაძარს და სამ 
დღეში ახალს ავაგებ, ხელთუქმნელსო. 329 მაგრამ არც ეს მათი 
მოწმობანი ემთხვეოდა ერთმანეთს. 99 მაშინ შუაში ჩადგა 
მღვდელმთავარი და ჰკითხა იესოს: რატომ არაფერს იტყვი 
პასუხად, ესენი რომ მოწმობენ შენ წინააღმდეგ? 91 ხოლო ის 
დუმდა და არაფერი მიუგო მათ. მაშინ კვლავ ჰკითხა 
მღვდელმთავარმა: შენ ხარ ქრისტე, ძე კურთხეულისა? 52 
იესომ მიუგო: მე ვარ. იხილავთ ძეს კაცისას, მჯდომარეს ძალის 
მარჯვნივ და მომავალს ზეცის ღრუბლებით. 83 მაშინ 
მღვდელმთავარმა შემოიხია სამოსი და თქვა: რაღად გვინდა 
მოწმენი? 54 ხომ მოისმინეთ ღვთის გმობა? რას იტყვით? მაშინ 
ყველამ სიკვდილის ღირსად სცნო იგი. 95 ზოგიერთებმა 
დაუწყეს ფურთხება, სახეს უფარავდნენ, ურტყამდნენ და 
ეუბნებოდნენ: გვიწინასწარმეტყველე. მსახურები კი ყვრიმალში 
სცემდნენ მას. 95 ხოლო, როცა პეტრე ქვემოთ, ეზოში იყო, 
მოვიდა მღვდელმთავრის ერთი მხევალი 97 და, ცეცხლს 
მიფიცხებული პეტრე რომ დაინახა, დააკვირდა და უთხრა მას: 
შენც ხომ იესო ნაზარეველთან იყავი? 98 მაგრამ მან უარყო და 
თქვა: არ ვიცი, არ მესმის, რას ამბობ; ეზოდან გავიდა, და 
იყივლა კიდეც მამალმა. 99 მხევალმა კვლავ შეასწრო თვალი 
და იქვე მდგომთ უთხრა: ესეც ერთი მათგანიაო. 79 მან კვლავ 
უარყო. ცოტა ხნის შემდეგ იქვე მდგომებმაც უთხრეს პეტრეს: 
მართლაც ერთი მათგანი ხარ, რადგან კილოზე გეტყობა, რომ 
გალილეველი უნდა იყო. 71 ხოლო ის მოჰყვა წყევლას და 
ფიცს: არ ვიცნობ იმ კაცს, ვისზედაც მელაპარაკებითო; და 
მეორედ იყივლა მამალმა. 72 გაახსენდა პეტრეს იესოს 
ნათქვამი: მამლის მეორე ყივილამდე სამჯერ უარმყოფო, და 
ტირილი დაიწყო. 


თავი 15 


1 ინათა თუ არა, ბჭობა გამართეს მღვდელმთავრებმა 
უხუცესებთან, მწიგნობრებსა და მთელ სინედრიონთან ერთად. 
შეკრეს იესო, წაიყვანეს და მისცეს პილატეს. 2 პილატემ ჰკითხა 
მას: შენა ხარ იუდეველთა მეფე? ხოლო იესომ მიუგო და 
უთხრა: შენ ამბობ. 3 მღვდელმთავრები ბევრ რასმე სდებდნენ 
ბრალად. 4 ხოლო პილატემ კვლავ ჰკითხა მას: რატომ 
არაფერს იტყვი პასუხად? ხედავ, რამდენ რასმე გწამებენ? ? 
მაგრამ იესომ ამჯერადაც არა მიუგო რა, ასე რომ, უკვირდა 
პილატეს. 95 ხოლო ყოველ დღესასწაულზე ათავისუფლებდა 
იგი ერთ პატიმარს, რომელსაც სთხოვდა ხალხი. 7 და იყო 
მაშინ ვინმე ბარაბა, ბორკილდადებული მეამბოხეებთან 
ერთად, რომლებსაც მკვლელობა ჩაედინათ ამბოხებისას. 8 
მოვიდა ხალხი და დაუწყო იმისი თხოვნა, რასაც პილატე 
ყოველთვის უსრულებდა მათ. ? ხოლო პილატემ მიუგო და 
უთხრა მათ: თუ გნებავთ გაგითავისუფლებთ იუდეველთა 
მეფეს. 1?– რადგან იცოდა, რომ მღვდელმთავრებმა შურით 
გასცეს იგი. 11 მაგრამ მღვდელმთავრებმა წააქეზეს ხალხი, 
რათა უმალ ბარაბა გაეთავისუფლებინა მათთვის. 12 ხოლო 
პილატემ მიუგო და კვლავ უთხრა მათ: კი მაგრამ, რა გსურთ, 
რა ვუყო იმას, ვისაც იუდეველთა მეფეს უწოდებთ? 13 ისინი 
კვლავ აყვირდნენ: ჯვარს აცვი იგი! 14 პილატემ თქვა: რა 
დააშავა? მაგრამ ისინი უფრო ხმამაღლა აყვირდნენ: ჯვარს 
აცვი იგი! 12 მაშინ პილატემ, ხალხის მოსამადლიერებლად, 
გაათავისუფლა ბარაბა, ხოლო იესო გაამათრახებინა და 
ჯვარზე საცმელად მისცა მათ. 15 ჯარისკაცებმა შიდა ეზოში, ანუ 
პრეტორიუმში შეიყვანეს იგი, და შეკრიბეს მთელი რაზმი. 17 
შემოსეს ძოწეულით, დაწნნეს ეკლის გვირგვინი და თავზე 
დაადგეს. 18 და დაუწყეს მისალმება: გიხაროდეს, იუდეველთა 
მეფევ! 1? თავზე ამტვრევდნენ ლერწამს, აფურთხებდნენ და 
მუხლმოყრილნი თაყვანსა სცემდნენ. 2? ხოლო როცა 


დაცინვით გული იჯერეს, შემოაძარცვეს ძოწეული, კვლავ 
თავისი სამოსი ჩააცვეს და ჯვარზე საცმელად წაიყვანეს იგი. 21 
და აიძულეს მინდვრიდან მომავალი ერთი კირენელი კაცი, 
სახელად სიმონი, ალექსანდრესა და რუფუსის მამა, ეტვირთა 
იესოს ჯვარი. 22 მიიყვანეს იგი იმ ადგილას, რომელსაც ჰქვია 
გოლგოთა, რაც ნიშნავს თხემის ადგილს. 23 და მისცეს მას 
სასმელად მურნარევი ღვინო, მაგრამ არ მიიღო. 24 ჯვარს 
აცვეს იგი და წილისყრით გაიყვეს მისი სამოსი: ვის რა 
შეგვხვდებაო. 2? ხოლო იყო მესამე საათი, როცა ჯვარს აცვეს 
იგი. 20 და მისი ბრალი ამ წარწერით იყო გადმოცემული: 
იუდეველთა მეფე. 27 მასთან ერთად ჯვარს აცვეს ორი ავაზაკი, 
ერთი მის მარჯვნივ და მეორე - მარცხნივ. 28 და აღსრულდა 
წერილი, რომელიც ამბობს: ბოროტმოქმედთა შორის 
შეირაცხაო. 2? ხოლო გამვლელნი აგინებდნენ, თავებს 
აქნევდნენ და ამბობდნენ: ეჰა, ტაძრის დამრღვევო და სამ 
დღეში აღმშენებელო! 39 იხსენი შენი თავი; ჩამოდი ჯვრიდან! 
31 ასევე მღვდელმთავრები, მწიგნობრებთან ერთად, 
დასცინოდნენ და ერთმანეთს ეუბნებოდნენ: სხვები იხსნა და 
თავის ხსნა კი არ შეუძლია; 32 ქრისტე, მეფე ისრაელისა, დე, 
ჩამოვიდეს ახლა ჯვრიდან, რათა ვიხილოთ და ვიწამოთ. და 
მასთან ერთად ჯვარცმულნი აგინებდნენ მას. 33 ხოლო მეექვსე 
საათის დამდეგს მეცხრე საათამდე წყვდიადმა მოიცვა მთელი 
ქვეყანა. 34 მეცხრე საათს ხმამაღლა შეღაღადა იესომ: ელოი, 
ელოი, ლამა საბაქთანი? რაც თარგმანით ნიშნავს: ღმერთო 
ჩემო, ღმერთო ჩემო, რატომ მიმატოვე მე? 32 ზოგიერთმა იქ 
მდგომმა გაიგონა ეს და თქვა: აჰა, ელიას უხმობსო. 35 ერთი კი 
გაიქცა, ძმრით გაჟღენთა ღრუბელი, ლერწამზე წამოაგო, 
სასმელად მისცა და ამბობდა: მოიცათ, ვნახოთ, მოვა თუ არა 
ელია მის ჩამოსახსნელად. 37 ხოლო იესომ კვლავ შეღაღადა 
ხმამაღლა და განუტევა სული. 389 მაშინ, ზემოდან ქვემომდე, 
შუა ჩაიხა ტაძრის ფარდა. 39 როცა მის პირდაპირ მდგარმა 
ასისთავმა დაინახა, რომ ასე შეღაღადა და განუტევა სული, 
თქვა: ჭეშმარიტად ეს კაცი ძე იყო ღმრთისა. 49 იყვნენ იქ 
შორიდან მაცქერალი ქალებიც, მათ შორის, მარიამ 


მაგდალელი, მარიამი, იაკობ მცირისა და იოსეს დედა, და 
სალომე, 41 რომლებიც თან დაჰყვებოდნენ, როცა გალილეაში 
იყო, და ემსახურებოდნენ მას; და სხვაც მრავალი, მასთან 
ერთად ამოსული იერუსალიმს. “2 მწუხრის ჟამს - ვინაიდან 
პარასკევი იყო, შაბათის წინა დღე, - 43 მოვიდა იოსებ 
არიმათიელი, მრჩეველთა კეთილშობილი წევრი, თვითონაც 
რომ მოელოდა ღმრთის სასუფეველს, თამამად შევიდა 
პილატესთან და გამოითხოვა იესოს გვამი. 44 ხოლო პილატეს 
გაუკვირდა, განა უკვე მოკვდაო? მოუხმო ასისთავს და ჰკითხა: 
დიდი ხანია მოკვდა? “წ და როცა შეიტყო ასისთავისგან, მისცა 
იოსებს მისი გვამი. 45% ხოლო მან იყიდა ტილო და ჩამოხსნა იგი 
ჯვრიდან, გახვია ტილოში და სამარხში დაასვენა, რომელიც 
კლდეში იყო გამოკვეთილი, და ლოდი მიაყუდა სამარხის 
კარს. “7 ხოლო მარიამ მაგდალელი და მარიამ იოსესი 
ხედავდნენ, სადაც დაასვენეს იგი. 


თავი 16 


1 და როცა გავიდა შაბათი, მარიამ მაგდალელმა, მარიამ 
იაკობისამ და სალომემ იყიდეს ნელსაცხებელი, რათა 
მისულიყვნენ და ეცხოთ მისთვის. 2 კვირის პირველ დღეს, 
დილაადრიან, მზის ამოსვლისას მივიდნენ სამარხთან. 3 და 
ერთმანეთს ეუბნებოდნენ: ვინ გადმოგვიგორებს ლოდს 
სამარხის კარიდანო? “ მაგრამ დაინახეს, რომ ლოდი 
გადაგორებულია, ხოლო ის ძალიან დიდი იყო. ? შევიდნენ 
სამარხში და იხილეს მარჯვნივ მჯდომარე ჭაბუკი, თეთრი 
სამოსით მოსილი, და შეკრთნენ. 9 ხოლო მან უთხრა: ნუ 
შეკრთებით! თქვენ ეძებთ ჯვარცმულ იესო ნაზარეველს; 
აღდგა, აქ აღარ არის; აი, ამ ადგილას ესვენა იგი. ” მაშ, 
წადით, უთხარით მის მოწაფეებს და პეტრეს: წინ წაგიძღვებათ 
გალილეისკენ, და იქ იხილავთ, როგორც გაუწყათ თქვენ. 9? 
გამოვიდნენ და სირბილით გაშორდნენ საფლავს; ცახცახს და 
ძრწოლას მოეცვა ისინი, და არავისთვის არა უთქვამთ რა, 
რადგან ეშინოდათ. ? ხოლო კვირის პირველ დღეს 
დილაადრიანად აღმდგარი იესო პირველად ეჩვენა მარიამ 
მაგდალელს, რომლისგანაც გაეძევებინა შვიდი ეშმაკი. 19 ისიც 
წავიდა და აუწყა მასთან მყოფთ, რომელნიც ტიროდნენ და 
მოთქვამდნენ. 11 მათ კი, თუმცა გაიგეს, რომ ცოცხალია და მან 
იხილა იგი, არ ირწმუნეს. 12 ამის შემდეგ სხვა სახით ეჩვენა ორ 
მათგანს, სოფელში რომ მიდიოდნენ. 13 ხოლო ისინი 
დაბრუნდნენ და აუწყეს დანარჩენთ; მაგრამ არც მათ ერწმუნენ. 
14 და ბოლოს, ეჩვენა თვით ინახად მსხდომ თერთმეტს, და 
დაჰგმო მათი ურწმუნოება და გულქვაობა, რადგან არ 
ერწმუნენ არავის, ვინც აღმდგარი იხილა იგი. 12 და უთხრა 
მათ: წადით, მოიარეთ მთელი ქვეყანა და უქადაგეთ სახარება 
ყველა ქმნილებას. 19 ვინც იწამებს და ნათელს იღებს, 
ცხონდება, ვინც არა და, განიკითხება. 17 ხოლო 
მორწმუნეთაგან განუყრელნი იქნებიან ეს სასწაულნი: ჩემი 
სახელით განდევნიან ეშმაკთ და ახალ ენებზე იმეტყველებენ. 


18 აიყვანენ გველებს, და თუ სასიკვდილოს დალევენ რასმე, არ 
ავნებს მათ; ხელს დაადებენ სნეულთ და განიკურნებიან ისინი. 
19 ასე, მათთან საუბრის შემდეგ, ამაღლდა უფალი ზეცად, და 
დაჯდა ღმრთის მარჯვნივ. 29 ხოლო ისინი წავიდნენ და 
ქადაგებდნენ ყველგან უფლის შეწევნით, რომელიც 
განამტკიცებდა სიტყვას მათი თანმხლები სასწაულებით, ამინ. 


ლუკას სახარება 


თავი 1 


1 რაკი მრავალმა მიჰყო ხელი იმ ამბების დალაგებით 
გადმოცემას, რომლებიც ჩვენში მოხდა, 2 როგორც 
გადმოგვცეს მათ, ვინც იმთავითვე თვითმხილველნი იყვნენ და 
სიტყვის მსახურნი, 3 მეც მართებულად მივიჩნიე, ყველაფრის 
თავიდანვე გამოწვლილვით განხილვის შემდეგ, 
თანმიმდევრულად აღმეწერა ისინი შენთვის, ღირსეულო 
თეოფილე, “ რათა შეიცნო იმ მოძღვრების უმცდარობა, რაც 
გისწავლია. ? იუდეის მეფის - ჰეროდეს დღეებში იყო ერთი 
მღვდელი, აბიას წყებისა, სახელად ზაქარია, და მისი ცოლი, 
აარონის ასულთაგანი, სახელად ელისაბედი. 9 ორივენი 
მართალნი იყვნენ ღმერთის წინაშე და უმწიკვლოდ 
ასრულებდნენ უფლის ყველა მცნებასა და განაწესს. 7 მაგრამ 
არ ჰყავდათ შვილი, ვინაიდან ელისაბედი უნაყოფო იყო, და 
ორივენი ხანშიშესულნი იყვნენ. 8 ერთხელ, როცა თავისი 
წყების წესისამებრ, მღვდელმსახურებდა იგი ღმერთის წინაშე, 
?– მღვდელთა მსახურების ჩვეულებისამებრ, წილად ხვდა 
საკმევლის კმევა, და შევიდა უფლის ტაძარში. 1 ხოლო 
ხალხის მთელი სიმრავლე გარეთ ლოცულობდა კმევისას. 11 
მაშინ მოევლინა მას უფლის ანგელოზი, სასაკმევლე 
საკურთხევლის მარჯვნივ მდგომარე. 12 მისი ხილვისას 
შეძრწუნდა ზაქარია და თავზარი დაეცა. 13 ხოლო ანგელოზმა 
უთხრა მას: ნუ გეშინია, ზაქარია, ვინაიდან შესმენილ იქნა შენი 
ვედრება, და შენი ცოლი ელისაბედი გიშობს ძეს, და უწოდებ 
მას სახელად იოანეს. 14 გეღირსება სიხარული და სიხალისე, 
და მრავალნი გაიხარებენ მისი შობით. 12 ვინაიდან დიდი 
იქნება უფლის წინაშე, ღვინოსა და სიკერას არ დალევს, და 
სულით წმიდით აღივსება დედის საშოშივე. 16 და მრავალ ძეს 


ისრაელისას მოაქცევს უფლის - მათი ღმერთის მიმართ. 17 
უწინამძღვრებს მათ ელიას სულით და ძალით, რათა მოაქციოს 
მამების გული შვილების მიმართ, ხოლო ურჩნი - მართალთა 
გონიერების მიმართ, და, ამრიგად, განუმზადოს უფალს 
მზადმყოფი ხალხი. 18 უთხრა ზაქარიამ ანგელოზს: მერედა, 
რითი გავიგებ ამას? რადგან მე მოხუცი ვარ და ჩემი ცოლიც 
ხანშია შესული. 19 მიუგო ანგელოზმა და უთხრა მას: მე ვარ 
გაბრიელი, ღმრთის წინაშე მდგომელი, და მოვლინებული ვარ, 
რათა გითხრა და გახარო ეს. 29 აჰა, დადუმდები და სიტყვას 
ვერ დასძრავ იმ დღემდე, როცა ახდება ეს, ვინაიდან არ 
ერწმუნე ჩემს სიტყვებს, რომლებიც აღსრულდება თავის დროს. 
21 ხოლო ხალხი ელოდა ზაქარიას და უკვირდა მისი 
დაყოვნება ტაძარში. 22 და როდესაც გამოვიდა, ვერ შესძლო 
ხმა გაეცა მათთვის. მიხვდნენ, რომ ხილვა ეხილა ტაძარში. 
მხოლოდ ანიშნა მათ და დარჩა უხმოდ. 232 ხოლო როდესაც 
გავიდა მისი მღვდელმსახურების ყავლი, სახლში დაბრუნდა. 24 
იმ დღეთა შემდეგ მუცლად იღო ელისაბედმა, მისმა ცოლმა; 
ხუთი თვე იმალებოდა და ამბობდა: 25 ასე მიყო უფალმა იმ 
დღეებში, როცა მომხედა, რათა წარეხოცა ჩემი სირცხვილი 
ხალხში. 206 ხოლო მეექვსე თვეს მოვლინებულ იქნა გაბრიელ 
ანგელოზი ღმერთის მიერ გალილეის ქალაქში, რომელსაც 
ეწოდება ნაზარეთი, 27 ქალწულთან, რომელიც დანიშნული იყო 
კაცზე, და სახელი მისი - იოსები, დავითის მოდგმისა, ხოლო 
სახელი ქალწულისა - მარიამი. 28 შევიდა ანგელოზი მასთან და 
უთხრა: გიხაროდეს მადლით მოსილო: უფალი შენთანაა; 
კურთხეული ხარ დედათა შორის. 2? ხოლო ის შეძრწუნდა მის 
სიტყვაზე და ჩაფიქრდა: ნეტა რას უნდა ნიშნავდეს ეს 
მოკითხვაო? 39 ანგელოზმა უთხრა მას: ნუ გეშინია, მარიამ, 
რადგანაც ჰპოვე მადლი ღმრთის წინაშე. 31 აჰა, მუცლად იღებ 
და შობ ძეს, და უწოდებ სახელად იესოს. 32 დიდი იქნება იგი 
და უზენაესის ძედ იწოდება, და მისცემს ღმერთი მამამისის, 
დავითის, ტახტს. 33 საუკუნოდ იმეფებს იაკობის სახლზე და არ 
იქნება დასასრული მისი სუფევისა. 34 ხოლო მარიამმა უთხრა 
ანგელოზს: როგორ იქნება ეგ, მამაკაცი რომ არ ვიცი? 32 


მიუგო ანგელოზმა და უთხრა მას: სული წმიდა გადმოვა შენზე, 
და უზენაესის ძალა მოგიჩრდილებს. ამიტომაც ღმრთის ძედ 
იწოდება წმიდა შობილი. 35 აჰა, ელისაბედმაც, შენმა 
ნათესავმა, მუცლად იღო ძე სიბერის ჟამს, და ეს მეექვსე თვეა 
მისთვის, ვინც უნაყოფოდ იყო ხმობილი, 37 რადგან 
ღმერთისთვის არაფერია შეუძლებელი. 38 ხოლო მარიამმა 
თქვა: აჰა, მხევალი უფლისა! მეყოს მე შენი სიტყვისამებრ! და 
განეშორა მას ანგელოზი. 39 ადგა მარიამი იმ დღეებში და 
სასწრაფოდ მიაშურა მთიანეთს, იუდას ქალაქს. 49 შევიდა 
ზაქარიას სახლში და მოიკითხა ელისაბედი. “1 როგორც კი 
გაიგონა ელისაბედმა მარიამის მოკითხვა, ყრმა შეიძრა მის 
მუცელში, და აღივსო სულით წმიდით ელისაბედი. 42 
ხმამაღლა შეღაღადა და თქვა: კურთხეული ხარ დედათა 
შორის და კურთხეულია შენი მუცლის ნაყოფი! 43 ვინ გამხადა 
იმის ღირსი, რომ ჩემთან მოვიდა ჩემი უფლის დედა? 44 
ვინაიდან, როგორც კი ჩემს ყურს მოსწვდა შენი მოკითხვის ხმა, 
სიხარულით შეიძრა ყრმა ჩემს მუცელში. 4? ნეტარია, ვინც 
ირწმუნა, რადგანაც აუსრულდება ყველაფერი, რაც ეუწყა 
უფლის მიერ. 46 და თქვა მარიამმა: ადიდებს ჩემი სული 
უფალს, 4შ7 გაიხარა ჩემმა სულმა ღმერთის, ჩემი მაცხოვრის 
გამო. 48 ვინაიდან მოხედა თავისი მხევლის სიმდაბლეს: და, 
აჰა, ამიერიდან ნეტარად შემრაცხავს ყოველი მოდგმა; 49 
რადგანაც დიდი სიკეთე მიყო ყოვლადძლიერმა, და წმიდაა 
მისი სახელი. 239 წყალობა მისი თაობებიდან თაობებამდე 
ღმრთისმოშიშთა მიმართ. ?1 მოავლინა თავისი მკლავის 
სიმტკიცე და გაჰფანტა ქედმაღალთა გულის ზრახვანი. 32 
დაამხო ტახტთაგან ძლიერნი და აამაღლა მდაბალნი. 33 
სიკეთით აავსო მშიერნი და ხელცარიელი გაისტუმრა 
მდიდარნი. 7“ შეეწია ისრაელს, მონას თვისას, და გაიხსენა 
წყალობა. 22 როგორც აუწყა ჩვენს მამებს, აბრაამს და მის 
შთამომავალთ უკუნისამდე. 35 სამი თვე დაჰყო მარიამმა 
ელისაბედთან და წავიდა თავის სახლში. 27 ხოლო 
ელისაბედისთვის მოაწია შობის ჟამმა და შობა ძე. 38 გაიგეს 
მეზობლებმა და ნათესავებმა, რომ უფალმა განადიდა თავისი 


წყალობა მის მიმართ და ხარობდნენ მასთან ერთად. 39? მერვე 
დღეს მოვიდნენ ყრმის წინადასაცვეთად და უნდოდათ მამის 
სახელი დაერქმიათ მისთვის, ზაქარია. 99 მაგრამ დედამისმა 
თქვა: არა, არამედ იოანე ერქმევა მას. 91 უთხრეს: არავინა 
გვყავს გვარში ისეთი, რომ ეგ სახელი ერქვას. 52 და ნიშნებით 
ეკითხებოდნენ მამამისს, რა სურდა დაერქმია მისთვის. 953 
ხოლო მან მოითხოვა ფიცარი და დაწერა: იოანეა მისი 
სახელი. და უკვირდა ყველას. 594 მაშინვე ამოიდგა ენა, ხმა 
ამოიღო და აკურთხებდა ღმერთს. 55 შიშმა მოიცვა ყველა 
მეზობელი, და იუდეას მთელ მთიანეთს მოედო ეს ამბავი. 59 
ყველამ, ვინც გაიგო, გულს ჩაიბეჭდა და ამბობდა: რა გამოვა 
ეს ბავშვი? და იყო ხელი უფლისა მასთან. 97 ხოლო ზაქარია, 
მამამისი, აღივსო სულით წმიდით, წინასწარმეტყველებდა და 
ამბობდა: 98 კურთხეულია უფალი ღმერთი ისრაელისა, 
ვინაიდან მოხედა და იხსნა თავისი ხალხი. 9? აღგვიმართა რქა 
ხსნისა თავისი მონის, დავითის სახლში. 7“ როგორც გვაუწყა 
თავის წმიდა წინასწარმეტყველთა პირით, რომელნიც 
უკუნისიდან იყვნენ: 71 რომ გვიხსნიდა ჩვენი მტრებისგან და 
ყველა ჩვენი მოძულის ხელიდან; 72 რომ მოწყალე იქნებოდა 
ჩვენი მამების მიმართ და გაიხსენებდა თავის წმიდა აღთქმას; 
732 თანახმად ფიცისა, რომლითაც შეჰფიცა მამას ჩვენსას 
აბრაამს, რომ მოგვცემდა ჩვენ, 7“ მის შემდეგ, რაც 
დაგვიხსნიდა ჩვენი მტრების ხელიდან, - მის მიმართ უშიშრად 
75 და მის წინაშე სიწმინდითა და სიწრფელით მსახურების 
ნებას მთელი ჩვენი სიცოცხლის განმავლობაში. 706 ხოლო შენ, 
ყრმაო, უზენაესის წინასწარმეტყველად იწოდები, რადგანაც 
წინ წარუძღვები უფალს, რათა გაამზადო მისი გზა. 77 და მათი 
ცოდვების მიტევებით მისცე მის ხალხს ხსნის შემეცნება. 78 
ჩვენი ღმერთის გულმოწყალებით, ვისი მეოხებითაც 
გადმოგვხედა აღმოსავლეთმა მაღლით. 79 რათა 
გაენათლებინა სიბნელესა და სიკვდილის ჩრდილში მსხდომნი 
და მშვიდობის გზით წარემართა ჩვენი ნაბიჯი. 89 ხოლო ყრმა 
იზრდებოდა და მტკიცდებოდა სულით, და იყო უდაბნოში იმ 
დღემდე, როცა გამოეცხადა ისრაელს. 


თავი 2 


1 ამ დღეებში გამოქვეყნდა კეისარ ავგუსტუსის ბრძანება, 
აღწერა ჩაეტარებინათ მთელ ქვეყანაში. 2 ეს იყო პირველი 
აღწერა სირიაში კვირინუსის გამგებლობისას. 3 და ყველამ 
თავ-თავის ქალაქს მიაშურა ჩასაწერად. 4 წავიდა იოსებიც 
გალილეიდან, ქალაქ ნაზარეთიდან, იუდეაში, დავითის 
ქალაქში, რომელსაც ჰქვია ბეთლემი, ვინაიდან დავითის 
სახლისა და გვარისა იყო, წ? რათა ჩაწერილიყო მარიამთან, 
თავის დანიშნულთან ერთად, რომელიც ფეხმძიმედ იყო. 9 და 
იქ ყოფნისას მოაწია მისი მშობიარობის ჟამმა. 7 და შობა ძე, 
თავისი პირმშო, ჩვრებში შეახვია და ბაგაში ჩააწვინა, ვინაიდან 
ფუნდუკში ადგილი არ იყო მათთვის. 95 იყვნენ იმ მხარეში 
მწყემსები, რომლებიც ველად იდგნენ და თავიანთ ფარას 
დარაჯობდნენ ღამით. ? და აჰა, უფლის ანგელოზი წარუდგა 
მათ, გამოუბრწყინდათ დიდება უფლისა და შეშინდნენ დიდი 
შიშით. 190 ანგელოზმა უთხრა მათ: ნუ გეშინიათ; აჰა, მე 
გახარებთ დიად სიხარულს, რომლითაც იხარებს მთელი 
ხალხი. 11 რადგან დღეს დავითის ქალაქში დაიბადა თქვენი 
მაცხოვარი, რომელიც არის ქრისტე უფალი. 12 და აი, თქვენი 
ნიშანი: იპოვით ყრმას შეხვეულს და მწოლარეს ბაგაში. 13 
ანაზდად გაჩნდა ანგელოზთა ციურ მოლაშქრეთა სიმრავლე, 
ადიდებდნენ ღმერთს და ამბობდნენ: 14 დიდება მაღალთა შინა 
ღმერთს, მშვიდობა ქვეყნად და სათნოება კაცთა შორის. 15 და 
როცა ანგელოზები ზეცად ამაღლდნენ, მწყემსებმა უთხრეს 
ერთმანეთს: წავიდეთ ბეთლემს და ვნახოთ, რა მოხდა, 
როგორც გვაუწყა უფალმა. 16 სასწრაფოდ მივიდნენ და 
იხილეს მარიამი, იოსები და ბაგაში მწოლარე ყრმა. 17 და 
ხილვისთანავე გაანდეს სიტყვა, ყრმისთვის რომ ეუწყა მათ. 18 
და ყველა მსმენელს უკვირდა მწყემსების ნაამბობი. 19 ხოლო 
მარიამი იმახსოვრებდა თითოეულ მათს სიტყვას და გულში 
იმარხავდა. 29 გაბრუნდნენ მწყემსები და ადიდებდნენ და 


აქებდნენ ღმერთს ყოველივე იმის გამო, რაც იხილეს და 
ისმინეს, როგორც ეუწყა მათ. 21 და როცა გასრულდა რვა დღე 
ყრმის წინადასაცვეთად, უწოდეს მას სახელად იესო, 
ჩასახვამდე დარქმეული ანგელოზის მიერ. 22 ხოლო, როცა 
გასრულდა მათი განწმენდის დღენი, თანახმად მოსეს 
რჯულისა, იერუსალიმში წაიყვანეს იგი, რათა წარედგინათ 
უფლის წინაშე, 23 (როგორც დაწერილია უფლის რჯულში: 
საშოს ამხსნელი ყოველი წული უფლის წმიდად იწოდებაო;) 24 
და რათა მიერთმიათ შესაწირავი, როგორც ნათქვამია უფლის 
რჯულში: ორი გვრიტი, ანდა ორი ხუნდი მტრედისა. 22 და აჰა, 
იყო ერთი კაცი იერუსალიმში, სახელად სიმონი, კაცი 
მართალი და ღვთისმოსავი, რომელიც მოელოდა 
ნუგეშისცემას ისრაელისას, და სული წმიდა იყო მასზე. 29 
ნაუწყები ჰქონდა სულის წმიდის მიერ, რომ არ იხილავდა 
სიკვდილს, ვიდრე არ იხილავდა ქრისტეს უფლისას. 27 სულით 
აღძრული მივიდა ტაძრად; და როცა მშობლებმა მიიყვანეს 
ყრმა იესო, რათა აღესრულებინათ მის მიმართ ყველაფერი, 
რაც დაწესებული იყო რჯულით, 28 ხელში აიყვანა იგი, აკურთხა 
ღმერთი და თქვა: 29 აწ განუტევებ მონას შენსას, მეუფეო, 
თანახმად შენი სიტყვისა, მშვიდობით. 39 რადგანაც იხილეს 
თვალთა ჩემთა მაცხოვარი შენი, 31 რომელიც განამზადე 
ყველა ხალხის წინაშე, 32 ნათელი წარმართთა 
გასანათლებლად და შენი ხალხის, ისრაელის სადიდებლად. 33 
ხოლო იოსები და იესოს დედა განცვიფრებულნი იყვნენ ყრმის 
მიმართ ნათქვამი სიტყვით. 34 აკურთხა ისინი სიმონმა და 
უთხრა მარიამს, იესოს დედას: აჰა, წევს იგი მრავალთა 
დამამხობლად და აღმადგინებლად ისრაელში, და 
განხეთქილების ნიშნად. 32 და თვით შენც სულში გაგივლის 
მახვილი, რათა გამჟღავნდეს მრავალი გულის ზრახვანი. 39 
იყო იქ, აგრეთვე, წინასწარმეტყველი ანა, ფანუელის ასული, 
ტომით ასერი; ძალზე მოხუცებულს შვიდი წელი ეცხოვრა 
ქმართან, რომელსაც გაჰყოლოდა სიქალწულეში; 37 
ოთხმოცდა ოთხი წლის ქვრივი, რომელიც ტაძარს არ 
შორდებოდა და დღე და ღამ მარხვითა და ლოცვით 


ემსახურებოდა ღმერთს. 38 სწორედ იმ ხანად მოვიდა, 
ადიდებდა ღმერთს და ყრმაზე ელაპარაკებოდა ყველას, ვინც 
ხსნას ელოდა იერუსალიმში. 3? და როცა უფლის სჯულისამებრ 
აღასრულეს ყველაფერი, გალილეას დაბრუნდნენ, თავიანთ 
ქალაქ ნაზარეთში. 49 ხოლო ყრმა იზრდებოდა და 
მტკიცდებოდა სულით, ივსებოდა სიბრძნით და იყო მადლი 
ღმრთისა მასზე. 41 ხოლო მისი მშობლები ყოველ წელიწადს 
პასექის დღესასწაულზე მიდიოდნენ იერუსალიმში. 42 და როცა 
თორმეტი წლისა გახდა, ჩვეულებისამებრ, იერუსალიმში 
დღესასწაულზე ავიდნენ ისინი. 432 ხოლო დღესასწაულის 
შემდეგ, უკან რომ გამობრუნდნენ, ყრმა იესო იერუსალიმში 
დარჩა; და ვერ შენიშნეს იოსებმა და დედამისმა; 44% არამედ 
ეგონათ სხვებთან ერთად მოდისო, მაგრამ ერთი დღის სავალი 
გზა რომ გალიეს, ძებნა დაუწყეს ნათესავებსა და ნაცნობებს 
შორის; 42 და რაკი ვერსად იპოვეს, იერუსალიმში დაბრუნდნენ 
მის საძებნელად. “6 სამი დღის შემდეგ ტაძარში იპოვეს იგი; 
მოძღვრებს შორის ჩამჯდარიყო, უსმენდა და კითხვებს 
აძლევდა მათ. “7 ყველა მსმენელს უკვირდა მისი გონიერება 
და სიტყვა-პასუხი. 48 როცა დაინახეს, განცვიფრდნენ და 
დედამისმა უთხრა მას: შვილო, ეს რა გვიყავი? აჰა, მე და 
მამაშენი დავდივართ და გულშემოყრილნი დაგეძებთ. 43? და 
უთხრა მათ: მერედა რას მეძებთ? ნუთუ არ იცით, რომ მე 
მმართებს იქ ყოფნა, სადაც ყველაფერი ეკუთვნის მამაჩემს? 39 
მაგრამ მათ ვერ გაიგეს მისი სიტყვები. ?1 წაჰყვა მათ და 
მივიდა ნაზარეთს: და იყო მათი მორჩილი; დედამისი კი გულში 
იმარხავდა ყველა ამ სიტყვას. 22 ხოლო იესოს ემატებოდა 
სიბრძნე და ასაკი და მადლი ღმრთისა და კაცთა წინაშე. 


თავი 3 


1 ტიბერიუს კეისრის მმართველობის მეთხუთმეტე წელს, როცა 
პონტიუს პილატე იუდეის მთავარი იყო, ჰეროდე - გალილეის 
მეოთხედმთავარი, ფილიპე, მისი ძმა, - ატურეისა და 
ტრაქონიის მხარის მეოთხედმთავარი, ხოლო ლისანია - 
აბილენეს მეოთხედმთავარი; 2 ანნასა და კაიაფას 
მღვდელმთავრობისას გაისმა სიტყვა ღმრთისა იოანეს, 
ზაქარიას ძის მიმართ, უდაბნოში. 3 დადიოდა იგი იორდანეს 
მთელ შემოგარენში და ქადაგებდა ნათლის ღებას 
სინანულისას ცოდვათა მისატევებლად. “ როგორც დაწერილია 
ესაია წინასწარმეტყველის სიტყვათა წიგნში: ხმა უდაბნოში 
მღაღადებლისა: გაამზადეთ გზა უფლისა, გაასწორეთ მისი 
ბილიკნი. ? ყოველი ხევი ამოივსება და ყოველი მთა და 
ბორცვი დამდაბლდება; მრუდე გასწორდება და ფლატე 
გავაკდება. 9 და ყოველი ხორცი იხილავს მხსნელობას 
ღმრთისას. 7 და ეუბნებოდა მის მიმართ ნათლის ღებად 
მიმავალ ხალხს: იქედნეს ნაშიერნო, ვინ გასწავლათ, 
გაექეცითო მომავალ რისხვას? 858 მაშ, გამოიღეთ ნაყოფი 
ღირსი სინანულისა: და ნუ ეტყვით თქვენსავე თავს: მამად 
გვივისო აბრაამი; რადგანაც გეუბნებით თქვენ: ღმერთს 
ხელეწიფება თვით ამ ქვათაგანაც აღუდგინოს ძენი აბრაამს. 9 
ვინაიდან აწ უკვე ცული ხეების ფესვთან დევს. ყოველი ხე, 
რომელიც არ გამოიღებს კეთილ ნაყოფს, მოიჭრება და 
ცეცხლს მიეცემა. 19 ეკითხებოდა ხალხი: მაშ, რაღა ვქნათო? 11 
მიუგო და უთხრა მათ: ვისაც ორი ხელი სამოსი აქვს, მისცეს 
არმქონეს: და ვისაც საჭმელი აქვს, ასევე მოიქცეს. 12 მოვიდნენ 
მებაჟენიც ნათლის ღებად და უთხრეს მას: მოძღვარო, ჩვენ 
რაღა ვქნათ? 13 მიუგო მათ: ნურაფერს აიღებთ თქვენთვის 
დაწესებულზე მეტს. 14 მეომრებმაც ჰკითხეს: ჩვენ კი რა 
ვქნათო? და უთხრა მათ: ნურავის შეურაცხყოთთ, ნურც ცილს 
დასწამებთ და დასჯერდით საფასურს თქვენსას. 12 ხოლო 
როცა ხალხი მოლოდინში იყო და გულში ყველა ამას 


ფიქრობდა იოანეზე, ქრისტე ხომ არ არისო, 19 მიუგო იოანემ 
და უთხრა მათ: მე წყლით გნათლავთ, მაგრამ მოდის ჩემზე 
უძლიერესი, და მე იმის ღირსიც არა ვარ, რომ შევხსნა მისი 
ხამლის საკვრელი; და ის მოგნათლავთ სულით წმიდითა და 
ცეცხლით. 17 მას ხელთ უპყრია თვისი არნადი და გაწმენდს 
თავის კალოს, და შეინახავს ხორბალს ბეღელში, ხოლო ბზეს 
მისცემს უშრეტ ცეცხლს. 18 ბევრ სხვა რამესაც ახარებდა და 
შეაგონებდა ხალხს. 1? ხოლო ჰეროდემ, მეოთხედმთავარმა, 
რომელსაც ამხილებდა იოანე ჰეროდიადას, მისი ძმის, 
ფილიპეს ცოლისა და ყველა იმ ბოროტების გამო, რაც 
ჩაედინა, 2? ყველაფერს ისიც მიუმატა, რომ საპყრობილეში 
ჩააგდო იოანე. 21 როცა ნათელს იღებდა მთელი ხალხი და 
იესო, ნ-ათელღებული, ლოცულობდა. 22 გაიხსნენ ცანი, და 
სული წმიდა ხორციელი სახით გადმოვიდა მასზე, როგორც 
მტრედი, და გაისმა ხმა ზეცით, რომელმაც თქვა: შენა ხარ ძე 
ჩემი საყვარელი, რომელიც შევიტკბე მე. 22 ხოლო იესო ამ 
დროისათვის იყო ოცდაათი წლისა, და იყო, როგორც ეგონათ, 
ძე იოსებისა, ელისა, 24 მატთატისა, ლევისა, მელქისა, იანაისა, 
იოსებისა, 22 მატათიასი, ამოსისა, ნაუმისა, ესლისა, ნაგესი, 29 
მაათისა, მატათიასი, სემეისა, იოსებისა, იუდასი, 27 იოანასი, 
რესასი, ზორობაბელისა, სალათიელისა, ნერისა, 28 მელქისა, 
ადისა, კოსამისა, ელმოდამისა, ერისა, 2? იოსესი, ელიეზერისა, 
იორეიმისა, მატთატასი, ლევისა, 39 სიმეონისა, იუდასი, 
იოსებისა, იონანისა, ელიაკეიმისა, 31 მელეასი, მაინანისა, 
მატათასი, ნათანისა, დავითისა, 32 იესესი, იობედისა, ბოოსისა, 
სალმონისა, ნაასონისა, 33 ამინადაბისა, არამისა, ესრომისა, 
ფარესისა, იუდასი, 3“ იაკობისა, ისააკისა, აბრაამისა, თარასი, 
ნაქორისა, 35 სარუქისა, რაგავისა, ფალეკისა, ებერისა, 
სალასი, 35 კაინანისა, არფაქსადისა, სემისა, ნოესი, ლამექისა, 
37 მათუსალასი, ენოქისა, იარედისა, მადელეილისა, კაინანისა, 
38 ენოსისა, სეთისა, ადამისა, ღმრთისა. 


თავი 4 


1 სულით წმიდით აღვსილი იესო გამობრუნდა იორდანედან, 
და სულის მიერ გაყვანილ იქნა უდაბნოში. 2 ორმოცი დღის 
განმავლობაში გამოიცდებოდა ეშმაკის მიერ და არაფერი 
უჭამია იმ დღეებში; ხოლო მათი გასრულების შემდეგ მოშივდა. 
3 და უთხრა მას ეშმაკმა: თუ ძე ხარ ღმრთისა, უთხარი ამ ქვას, 
რომ პურად იქცეს. “ ხოლო იესომ მიუგო და უთხრა მას: არა 
მხოლოდ პურით იცოცხლებს კაცი, არამედ ღმერთის ყოველი 
სიტყვით. ? აიყვანა იგი ეშმაკმა მაღალ მთაზე და უჩვენა 
სამყაროს ყველა სამეფო დროის ერთ წამში. 9 და უთხრა მას 
ეშმაკმა: მოგცემ შენ ყოველივე ამის ხელმწიფებას და 
დიდებას, ვინაიდან მე მაქვს მოცემული, და ვისაც მინდა, მას 
მივცემ. ” თუ დაემხობი და თაყვანს მცემ მე, ყოველივე ეს შენი 
იქნება. 9? მიუგო იესომ და უთხრა მას: გამშორდი, სატანა, 
რადგანაც დაწერილია: უფალს ღმერთს შენსას თაყვანი ეცი და 
მხოლოდ მას ემსახურე. 3? მიიყვანა იერუსალიმში, დააყენა 
ტაძრის ქიმზე და უთხრა: თუ ძე ხარ ღმრთისა, გადავარდი 
აქედან, 19 ვინაიდან დაწერილია: თავისი ანგელოზებისათვის 
უბრძანებია შენი დაცვა, 11 და აგიტაცებენ ხელში, რათა არსად 
წამოჰკრა ქვას ფეხი შენი. 12 მიუგო იესომ და უთხრა მას: 
ნათქვამია: არ გამოსცადო უფალი ღმერთი შენი. 13 ყველა 
გამოცდა რომ დაამთავრა, ეშმაკი დრომდე გაშორდა მას. 14 
დაბრუნდა იესო სულის ძალით გალილეაში; და მოედო მისი 
ამბავი მთელ არე-მარეს. 152 და ასწავლიდა მათს სინაგოგებში, 
განდიდებული ყველას მიერ. 15 მივიდა ნაზარეთს, სადაც 
აღზრდილიყო, და როგორც სჩვეოდა, შაბათ დღეს შევიდა 
მათს სინაგოგაში და წასაკითხად დადგა. 17 მიაწოდეს ესაია 
წინასწარმეტყველის წიგნი: გადაშალა წიგნი და იპოვა 
ადგილი. სადაც ეწერა: 18 სული უფლისა ჩემზე, 
რომლისთვისაც მცხო და მომავლინა გლახაკთა მახარებლად 
და გულით შემუსვრილთა მკურნალად, 13 ტყვეთათვის 
განთავისუფლების მაუწყებლად, ბრმათა თვალის ამხელად, 


ტანჯულთა განსატევებლად და უფლის კეთილსასურველი 
წლის მქადაგებლად. 29 დახურა წიგნი, მისცა მსახურს და 
დაჯდა. მთელი სინაგოგა მისჩერებოდა მას. 21 და დაუწყო 
ლაპარაკი მათ: დღეს აღსრულდა ეს წერილი, თქვენ რომ 
მოისმინეთ. 22 ყველანი ემოწმებოდნენ, უკვირდათ სიტყვა 
მადლისა, მისი პირით გამომავალი, და ამბობდნენ: განა 
იოსების ძე არ არისო? 23 და უთხრა მათ: ცხადია, თქვენ 
მეტყვით ანდაზას: მკურნალო, განიკურნე შენი თავი: აქაც, შენს 
მამულშიც მოახდინე, რაც მოგიხდენია კაპერნაუმში, როგორც 
გავიგეთ. 24 მან თქვა: ჭეშმარიტად გეუბნებით თქვენ: არც 
ერთი წინასწარმეტყველი არ შეუწყნარებიათ თავის მამულში. 
25 ჭეშმარიტად გეუბნებით თქვენ: ბევრი ქვრივი იყო ელიას 
დროს ისრაელში, როცა სამ წელსა და ექვს თვეს დაიხშო ცა, 
და იყო დიდი შიმშილობა მთელ ქვეყანაში. 25 მაგრამ არავის 
მოვლინებია ელია, გარდა ერთი ქვრივი ქალისა სიდონის 
სარეპტაში. 27 მრავალი კეთროვანი იყო წინასწარმეტყველ 
ელისეს დროს ისრაელში, მაგრამ არც ერთი არ განწმენდილა, 
ნეემან სირიელის გარდა. 28 ამის მოსმენისას რისხვით აღივსო 
ყველა, ვინც იყო სინაგოგაში. 2? ადგნენ და ქალაქიდან 
გააძევეს იგი; აიყვანეს მთის თხემზე, რომელზედაც 
გაშენებული იყო მათი ქალაქი, რათა გადაეგდოთ. 39 მაგრამ 
მან მათ შორის გაიარა და წავიდა. 31 ჩავიდა კაპერნაუმს, 
გალილეის ქალაქში, და შაბათობით ასწავლიდა მათ. 32 
უკვირდათ მისი მოძღვრება, ვინაიდან ძალმოსილებით იტყოდა 
სიტყვას. 33 და იყო სინაგოგაში უწმინდური სულით 
შეპყრობილი კაცი, რომელმაც ხმამაღლა შეჰყვირა და თქვა: 34 
ეჰა, რა ხელი გაქვს ჩვენთან, იესო ნაზარეველო? ჩვენს 
დასაღუპად მოსულხარ: გიცნობ, ვინცა ხარ, ღმერთის წმიდაო. 
35 მაგრამ შერისხა იგი იესომ და თქვა: ხმა გაკმინდე და 
გამოდი მაგისგან. და დასცა იგი შუა სინაგოგაში უწმინდურმა 
სულმა, და ხმამაღლა ყვირილით გამოვიდა მისგან, ისე რომ 
არაფერი უვნია მისთვის. 39 შეძრწუნდა ყველა, და ერთმანეთს 
ეუბნებოდნენ: რა არის ეს სიტყვა, რომ ხელმწიფებითა და 
ძალმოსილებით უწმინდურ სულებსაც უბრძანებს და ისინიც 


გამოდიან? 37 და მოედო მისი ამბავი მთელ არე-მარეს. 38 
გამოვიდა სინაგოგიდან და შევიდა სიმონის სახლში. ხოლო 
სიმონის სიდედრი საშინელ ცხელებას შეეპყრო; და სთხოვეს 
მისთვის. 3? თავს დაადგა, შერისხა ცხელება, და მანაც დაუტევა 
იგი; მყისვე წამოდგა და ემსახურებოდა მათ. 49 ხოლო მზის 
ჩასვლისას ყველამ, ვისაც სხვადასხვა სენით სნეული ჰყავდა, 
მიჰგვარა ისინი მას; მანაც სათითაოდ დაადო ხელი და 
განკურნა ისინი. 41 მრავალთაგან გამოვიდნენ ეშმაკნი, 
ღაღადებდნენ და ამბობდნენ: შენა ხარ ქრისტე, ძე ღმრთისა; 
და უკრძალავდა მათ ლაპარაკს, რადგან იცოდნენ, რომ ის 
არის ქრისტე. 42 როცა გათენდა, წამოვიდა იქიდან და უდაბურ 
ადგილას მივიდა; ხალხი კი ეძებდა, მივიდნენ და აკავებდნენ, 
რომ არ დაეტოვებინა ისინი. 43 მაგრამ იესომ უთხრა მათ: სხვა 
ქალაქებსაც ხომ უნდა ვახარო ღმრთის სასუფეველი, რადგან 
ამისთვის ვარ მოვლინებული. ““ და ქადაგებდა გალილეის 
სინაგოგებში. 


თავი 5 


1 ერთხელ, როცა ხალხი აწყდებოდა ღმრთის სიტყვის 
მოსასმენად, ხოლო თავად გენესარეთის ტბასთან იდგა, 2 
დაინახა ტბის პირას მდგომი ორი ნავი; მებადურები კი 
გადმოსულიყვნენ და ბადეებს რეცხავდნენ. 3 შევიდა ერთ-ერთ 
ნავში, რომელიც სიმონისა იყო, და სთხოვა, ნაპირს 
გაშორებოდა; დაჯდა და ნავიდან ასწავლიდა ხალხს. 4 ხოლო 
როცა ლაპარაკს მორჩა, სიმონს უთხრა: ღრმად შედი და ბადე 
ისროლე დასაჭერადო. ? მიუგო სიმონმა და უთხრა მას: 
მოძღვარო, მთელი ღამე ვშრომობდით და ვერაფერი 
დავიჭირეთ, მაგრამ შენი სიტყვისამებრ ვისვრი ბადეს. 9 ასეც 
მოიქცნენ და დაიჭირეს იმდენი თევზი, რომ ბადე ეხეოდათ. 7 
ანიშნეს მეორე ნავში მყოფ მეგობრებს, მოგვეშველეთო; 
ისინიც მოვიდნენ და ისე გაავსეს ორივე ნავი, რომ ლამის 
ჩაიძირნენ. 8 ეს რომ დაინახა, სიმონ-პეტრე ფეხებში ჩაუვარდა 
იესოს და უთხრა: გამშორდი, უფალო, ვინაიდან ცოდვილი 
კაცი ვარ. ? რადგან მასაც და მასთან მყოფთაც თავზარი დასცა 
მათ მიერ დაჭერილი თევზის სიმრავლემ; 19 ასევე სიმონის 
მეგობრებს, იაკობსა და იოანეს, ზებედეს ძეთაც. და უთხრა 
იესომ სიმონს: ნუ გეშინია, ამიერიდან კაცთა მებადური იქნები. 
11 როცა ნავები ნაპირს მიაყენეს, მიატოვეს ყველაფერი და 
გაჰყვნენ მას. 12 მოხდა ისე, რომ ერთ-ერთ ქალაქში ყოფნისას, 
აჰა, მოვიდა ერთი კეთროვანი კაცი, იესოს დანახვისას პირქვე 
დაემხო და შეევედრა: უფალო, თუ გნებავს, შეგიძლია ჩემი 
განწმენდა. 13 გაიწოდა ხელი, შეეხო მას და უთხრა: მნებავს, 
განიწმინდე. და მყისვე გაეყარა მას კეთრი. 1“ უბრძანა, 
არავისთვის ეთქვა, არამედ წასულიყო, სჩვენებოდა მღვდელს 
და შეეწირა შესაწირავი, რაც დააწესა მოსემ მათს 
სამოწმებლად. 15 მაგრამ მისი ამბავი სულ უფრო ფართოდ 
ედებოდა მთელ ქვეყანას და დიდძალი ხალხი აწყდებოდა, 
რათა მოესმინათ და განკურნებულიყვნენ თავიანთ 
სნეულებათაგან. 190 ხოლო ის განმარტოვდებოდა უდაბნოში და 


ლოცულობდა. 17 ერთ დღეს, როცა ასწავლიდა ხალხს, იქ 
ისხდნენ გალილეისა და იუდეის ყოველი კუთხიდან და 
იერუსალიმიდან ჩამოსული ფარისეველნი და რჯულის 
მოძღვარნი; და იღვწოდა ძალა უფლისა მათს განსაკურნავად. 
18 და, აჰა, რამდენიმე კაცმა სარეცლით მოიყვანა 
დავრდომილი, და ცდილობდნენ შინ შესულიყვნენ და მის 
წინაშე დაეწვინათ. 1? მაგრამ რაკი ხალხმრავლობის გამო 
ვერსაით გაიკაფეს გზა, სახურავზე ავიდნენ და ჭერიდან 
ჩაუშვეს დავრდომილი იესოს წინაშე. 29 მათი რწმენა რომ 
იხილა, დავრდომილს უთხრა: კაცო, მოგეტევა შენი ცოდვები. 
21 ხოლო მწიგნობრებმა და ფარისევლებმა ბჭობა გამართეს 
და ამბობდნენ: ვინ არის ეს ღვთისმგმობი? ვის შეუძლია 
ცოდვათა მიტევება, გარდა ერთის - ღმერთისა? 22 მაგრამ 
იესომ შეიცნო მათი ზრახვანი და უთხრა მათ: ამას რას 
ფიქრობთ თქვენს გულში? 23 რა უფრო ადვილია: ამისი თქმა: 
მოგეტევოს შენი ცოდვები; თუ ამისა: აღდეგ და წადი? 24 
მაგრამ რათა თქვენ იცოდეთ, რომ ძეს კაცისას ძალა შესწევს 
ამ ქვეყნად ცოდვების მიტევებისა, - ასე უთხრა 
დამბლადაცემულს: შენ გეუბნები: აღდეგ, აიღე შენი სარეცელი 
და წადი შენს სახლში. 25 ისიც მაშინვე აღდგა მათ თვალწინ, 
აიღო, რაზედაც იწვა და წავიდა თავის სახლში, და ადიდებდა 
ღმერთს. 25 განცვიფრებამ შეიპყრო ყველა, ადიდებდნენ 
ღმერთს და თავზარდაცემულნი ამბობდნენ: საოცრებანი 
ვიხილეთ დღეს. 27 ამის შემდეგ გამოვიდა იესო და დაინახა 
მებაჟე, სახელად ლევი, რომელიც საბაჟოში იჯდა, და უთხრა, 
გამომყევიო. 28 მანაც მიატოვა ყველაფერი, წამოდგა და 
გაჰყვა მას. 2? გაუმართა მას ლევიმ თავის სახლში დიდი 
წვეულება; და იყო იქ ბევრი მებაჟე და სხვა ხალხი, რომლებიც 
ინახად ისხდნენ მასთან. 3?% ხოლო მწიგნობრები და 
ფარისევლები დრტვინავდნენ და მის მოწაფეებს ეუბნებოდნენ: 
რატომ ჭამთ და სვამთ მებაჟეებსა და ცოდვილებთან ერთად? 
31 მიუგო იესომ და უთხრა მათ: კარგად მყოფთ კი არ 
სჭირდებათ მკურნალი, არამედ ავადმყოფთ. 32 მართალთა 
სახმობლად კი არ მოვედი, არამედ ცოდვილთა სინანულად. 33 


ხოლო მათ უთხრეს მას: რატომაა, რომ იოანეს მოწაფეები 
ხშირად მარხულობენ და ლოცულობენ, ასევე ფარისეველნისცს; 
შენი მოწაფეები კი ჭამენ და სვამენ? 34 ხოლო იესომ მიუგო 
მათ: განა შეგიძლიათ ამარხულოთ მექორწილენი, ვიდრე 
მათთანაა სიძე? 32 მაგრამ დადგება დღე, როდესაც სიძე აღარ 
ეყოლებათ, და მაშინ, იმ დღეებში, იმარხულებენ. 35 და უთხრა 
მათ იგავიც: არავინ ადებს ახალი სამოსიდან ახეულ 
საკერებელს ძველ სამოსს; თორემ ახალიც დაიხევა და ვერც 
ძველი მოიხდენს ახალს. 37 არც არავინ ასხამს ახალ ღვინოს 
ძველ ტიკებში; თორემ დახეთქავს ახალი ღვინო ტიკებს, 
თვითონაც დაიქცევა და ტიკებიც უვარგისი გახდება. 38 არამედ 
ახალი ღვინო უნდა ჩაისხას ახალ ტიკებში, და ორივე 
შეინახება. 3? ძველი ღვინის არც ერთი მსმელი არ ისურვებს 
ახალს: რადგანაც იტყვის: ძველი სჯობსო. 


თავი 6 


1 ერთხელ, შაბათ დღეს, ყანაში მიდიოდა იესო. და მისმა 
მოწაფეებმა თავთავებს დაუწყეს კრეფა: ხელით ფშვნეტდნენ 
და ჭამდნენ. 2 ზოგიერთმა ფარისეველმა უთხრა მათ: რატომ 
აკეთებთ იმას, რაც ნებადართული არ არის შაბათს? 3 ხოლო 
იესომ მიუგო მათ: არ წაგიკითხავთ, როგორ მოიქცა დავითი, 
როცა მოშივდა მასაც და მასთან მყოფთაც? 4 როგორ შევიდა 
ღმერთის სახლში, და აიღო და შეჭამა შესაწირავი პური, რისი 
ჭამის ნებაც არავის ჰქონდა, გარდა მღვდლებისა, და მისცა 
მასთან მყოფთაც? ? და უთხრა მათ: ძე კაცისა შაბათის უფალიც 
არის, 9 ხოლო მეორე შაბათს შევიდა სინაგოგაში და 
ასწავლიდა ხალხს; და იყო იქ კაცი, რომელსაც მარჯვენა ხელი 
გამხმარი ჰქონდა. 7 უთვალთვალებდნენ მწიგნობრები და 
ფარისევლები, განკურნავდა თუ არა შაბათს, რათა 
ბრალდების საბაბი ეპოვათ მისთვის. 93 მაგრამ მან იცოდა მათი 
ზრახვანი და უთხრა ხელგამხმარ კაცს: ადექი და შუაში 
გამოდი; ისიც ადგა და გამოვიდა. ? და უთხრა მათ იესომ: 
თქვენ გეკითხებით: რისი ქმნა შეიძლება შაბათს: კეთილისა თუ 
ბოროტისა? სულის ცხონება თუ წარწყმედა? 19 გადახედა 
ყველა მათგანს, და უთხრა კაცს: აბა გაიწოდე შენი ხელი! 
მანაც გაიწოდა და გაუმრთელა, როგორც მეორე. 11 ხოლო 
ისინი გაცოფდნენ და ერთმანეთს ეუბნებოდნენ: რა ვუყოთ 
იესოსო. 12 მოხდა ისე, რომ იმ დღეებში სალოცავად ავიდა 
მთაზე. და მთელი ღამე იქ დაჰყო, ღმრთის მიმართ 
მლოცველმა. 13 ხოლო როდესაც გათენდა, მოუხმო თავის 
მოწაფეებს და ამოარჩია მათგან თორმეტი, რომლებსაც 
მოციქულები უწოდა: 14 სიმონი, რომელსაც დაარქვა პეტრე, და 
მისი ძმა ანდრია, იაკობი და იოანე, ფილიპე და ბართლომე, 12 
მათე და თომა, იაკობი, ძე ალფესი და სიმონი, ზელოტად 
წოდებული, 16 იუდა იაკობისა და იუდა ისკარიოტელი, 
რომელიც გამცემი გახდა. 17 ჩამოვიდა მათთან ერთად და 
ვაკეზე დადგა; იქ იყვნენ მისი მოწაფეები და დიდძალი ხალხი 


მთელი იუდეიდან და იერუსალიმიდან, ტიროსისა და სიდონის 
ზღვისპირეთიდან; 198 რომლებიც მოსულიყვნენ მის მოსასმენად 
და თავიანთ სნეულებათაგან განსაკურნავად; აგრეთვე 
უწმინდური სულებით ვნებულნი, და იკურნებოდნენ. 1? მთელი 
ხალხი ცდილობდა, როგორმე შეხებოდა მას: ვინაიდან ძალი 
გამოდიოდა მისგან და კურნავდა ყველას. 29 ხოლო ის, თავის 
მოწაფეების მიმართ თვალმიპყრობილი ამბობდა: ნეტარნი 
ხართ გლახაკნი სულითა, ვინაიდან თქვენია ღმრთის 
სასუფეველი; 21 ნეტარნი ხართ მშიერნი ამჟამად, ვინაიდან 
გაძღებით; ნეტარნი ხართ მოტირალნი ამჟამად, ვინაიდან 
გაიცინებთ; 22 ნეტარნი ხართ, როცა მოგიძულებენ და 
მოგიკვეთენ კაცნი, შეურაცხგყოფენ და სათრეველად აქცევენ 
თქვენს სახელს, როგორც უკეთურს, კაცის ძის გამო. 23 
იხარებდეთ და ილხენდეთ იმ დღეს, ვინაიდან დიდია თქვენი 
საზღაური ცაში. ასევე ექცეოდნენ წინასწარმეტყველთაც მათი 
მამები. 24 მაგრამ ვაი თქვენ, მდიდარნო, რადგან უკვე მიიღეთ 
თქვენი ნუგეში. 25 ვაი თქვენ, ამჟამად მაძღარნო, ვინაიდან 
დაიმშევით; ვაი თქვენ, ამჟამად მოცინარნო, ვინაიდან 
ატირდებით და აქვითინდებით; 269 ვაი თქვენ, როცა კარგს 
იტყვის თქვენზე ყოველი კაცი; ვინაიდან ასე ექცეოდნენ 
ცრუწინასწარმეტყველთაც მათი მამები. 27 ხოლო თქვენ, ჩემს 
მსმენელთ, გეტყვით: გიყვარდეთ თქვენი მტრები და კეთილი 
უყავით თქვენს მოძულეთ; 28 აკურთხეთ თქვენი მაწყევარნი და 
ილოცეთ თქვენსავ შეურაცხმყოფელთათვის. 27 ვინც 
ყვრიმალში შემოგკრას, მიუშვირე მეორეც, და ვინც მოსასხამს 
წაგართმევს, მიანებე პერანგიც. 39 ყველას, ვინც კი გთხოვს, 
მიეცი, და ვინც შენსას წაიღებს, უკან ნუ მოსთხოვ. 31 როგორც 
გინდათ, რომ გექცეოდნენ კაცნი, თავადაც ისე მოექეცით მათ. 
32 თუ გეყვარებათ თქვენი მოყვასნი, რას მიითვლით მადლად? 
რადგან თავიანთი მოყვასნი ცოდვილთაც უყვართ. 33 და თუ 
კეთილს უყოფთ თქვენს კეთილისმყოფელთ, რას მიითვლით 
მადლად? რადგან ცოდვილნიც ასევე იქცევიან. 34 თუ ასესხებთ 
იმათ, ვისგანაც დაბრუნების იმედი გაქვთ, რას მიითვლით 
მადლად? რადგან ცოდვილნიც აძლევენ სესხს ცოდვილთ, 


რათა დაიბრუნონ ერთი იმდენიც. 32 ხოლო თქვენ გიყვარდეთ 
თქვენი მტრები, კეთილი უყავით და სესხი მიეცით მათ, ისე, 
რომ არაფერს მოელოდეთ სანაცვლოდ; და დიდი იქნება 
თქვენი საზღაური, და იქნებით უზენაესის ძენი; რადგან ის 
კეთილმოწყალეა თვით უმადურთა და უკეთურთა მიმართ. 39 
მაშ, იყავით გულმოწყალენი, ისევე როგორც გულმოწყალეა 
მამა თქვენი. 37 ნუ განსჯით და არ განისჯებით; ნუ დაჰგმობთ, 
და არ დაიგმობით; მიუტევეთ და მოგეტევებათ; 38 გაეცით და 
მოგეცემათ: კეთილი, დაბეკნილი, დატენილი და 
თავდადგმული საწყაულით თქვენსავე კალთაში მოგეწყვებათ; 
ვინაიდან რომელი საწყაულითაც მიუწყავთ, იმითვე მოგეწყვით 
თქვენ. 3? უთხრა მათ იგავიც: განა შეიძლება ბრმა წინ 
უძღოდეს ბრმას? განა ორივენი ორმოში არ ჩაცვივიან? 49 არ 
არის მოწაფე, თავის მოძღვარზე უმეტესი; არამედ ყველა, 
თვითონ სრულქმნილიც, იქნება როგორც მისი მოძღვარი. 41 
რას ხედავ ბეწვს შენი ძმის თვალში, ხოლო შენსაში დირესაც 
ვერა გრძნობ? 42 ან როგორ შეგიძლია უთხრა შენს ძმას: ძმაო, 
მოდი ამოგიღო ბეწვი თვალიდან, და შენს თვალში კი დირესაც 
ვერ ხედავ? თვალთმაქცო, ჯერ შენი თვალიდან ამოიღე დირე 
და მერეღა ნახავ, როგორ ამოიღო შენი ძმის თვალიდან ბეწვი. 
43 ვინაიდან არ არის ვარგისი ხე, რომელმაც გამოიღოს 
უვარგისი ნაყოფი, და არც უვარგისი ხე, რომელმაც გამოიღოს 
ვარგისი ნაყოფი. ““ რადგანაც ყოველი ხე თავისი ნაყოფით 
იცნობა; იმიტომ, რომ არც ეკალზე კრეფენ ლეღვს და არც 
ნარისაგან მოისთვლიან ყურძენს. 4? კეთილ კაცს თავისი 
გულის კეთილი საუნჯიდან გამოაქვს კეთილი და ბოროტ კაცს 
თავისი გულის ბოროტი საუნჯიდან გამოაქვს ბოროტი, 
რადგანაც გულის სისავსისგან მეტყველებს მისი ბაგე. 45 რად 
მეუბნებით: უფალო, უფალო! და ჩემს ნათქვამს კი არ 
ასრულებთ? “” ყველა, ვინც მოდის ჩემთან, ისმენს ჩემს 
სიტყვებს და ასრულებს მათ, გიჩვენებთ, ვისა ჰგავს: 45 ჰგავს 
იგი სახლის მაშენებელ კაცს, რომელმაც ამოთხარა, 
ამოაღრმავა და კლდეზე დადო საძირკველი. წყალდიდობისას 
ეკვეთა მდინარე ამ სახლს, მაგრამ ვერ შეარყია, ვინაიდან 


კლდეზე იყო დაფუძნებული. 49? ხოლო ვინც ისმენს და არ 
ასრულებს მათ, იმ კაცსა ჰგავს, მიწაზე უსაძირკვლოდ რომ 
დადგა სახლი, და როგორც კი ეკვეთა მდინარე, მყისვე 
დაინგრა და დიდი იყო ნგრევა იმ სახლის. 


თავი 7 


1 როდესაც დაასრულა თავისი სიტყვა ხალხის წინაშე, 
კაპერნაუმში შევიდა. 2 ერთი ასისთავის მონა, რომელსაც 
პატრონი დიდ პატივს სცემდა, ავად იყო და სულს ებრძოდა. 3 
იესოს ამბავი რომ გაიგო, იუდეველი უხუცესნი მიუგზავნა, რათა 
ეთხოვათ, მისულიყო და განეკურნა მისი მონა. 4 ისინი 
მივიდნენ იესოსთან, დაბეჯითებით სთხოვეს და უთხრეს: 
ღირსია იმისა, რომ ეს მადლი მიაგო მას, ? ვინაიდან უყვარს 
ჩვენი ხალხი, და სინაგოგაც აგვიშენა. 9 წაჰყვა მათ იესო და 
როცა სახლს მიუახლოვდნენ, ასისთავმა მეგობრები შეაგება და 
შეუთვალა: ნუღარ შეწუხდები, უფალო; ვინაიდან არა ვარ 
იმისი ღირსი, რომ ჩემს ჭერქვეშ შემოხვიდე. 7 ამიტომ არც იმის 
ღირსად მივიჩნიე თავი, რომ თავად გხლებოდი, არამედ 
მხოლოდ სიტყვა თქვი და განიკურნება ჩემი მონა. 8 ვინაიდან, 
თუმცა სხვისი ქვეშევრდომი ვარ, თავადაც ხელქვეითებად 
მყვანან მეომრები; და ვეტყვი ერთს: წადი, და მიდის; და 
მეორეს: მოდი და მოდის; და ჩემს მონას: გააკეთე ეს, და 
აკეთებს. ? ეს რომ გაიგონა, განცვიფრდა იესო, მიუბრუნდა 
უკან მომავალ ხალხს და თქვა: თქვენ გეუბნებით, ისრაელშიც 
არ შევხვედრივარ ამნაირ რწმენას. 19 გაგზავნილები 
მიბრუნდნენ სახლში და განკურნებული დაუხვდათ მონა. 11 
მოხდა ისე, რომ ამის შემდეგ იესო წავიდა ქალაქში, 
რომელსაც ჰქვია ნაინი. თან ახლდნენ მისი მოწაფეები და 
დიდძალი ხალხი. 12 როცა ქალაქის ბჭეს მიუახლოვდა, აჰა, 
გამოასვენეს მკვდარი, დედისერთა ჭაბუკი, ხოლო დედამისი 
ქვრივი იყო; და დიდძალი ხალხი მოაცილებდა ქალაქიდან. 13 
ქალი რომ დაინახა, უფალს შეებრალა იგი და უთხრა: ნუ 
სტირი. 14 მივიდა და შეეხო კუბოს; ხოლო ისინი, ვისაც კუბო 
მიჰქონდათ, შედგნენ; და თქვა: ჭაბუკო, შენ გეუბნები, აღდეგ! 
15 მკვდარი წამოჯდა და ალაპარაკდა; და მისცა იგი დედამისს. 
16 ყველანი შიშმა მოიცვა, ადიდებდნენ ღმერთს და ამბობდნენ: 
დიდი წინასწარმეტყველი წარმოსდგა ჩვენ შორის, და 


მოიხილა ღმერთმა თავისი ხალხი. 17 და მოედო ეს ამბავი 
მთელ იუდეასა და მთელ შემოგარენს. 18 ყოველივე ეს მისმა 
მოწაფეებმა აუწყეს იოანეს. 197 ხოლო იოანემ მოუხმო თავის 
ორ მოწაფეს, იესოსთან გაგზავნა და შეუთვალა: შენა ხარ 
მომავალი, თუ სხვა ვინმეს უნდა ველოდეთ? 29 ისინიც 
მივიდნენ და უთხრეს მას: იოანე ნათლისმცემელმა შენთან 
გამოგვგზავნა საკითხავად: შენა ხარ მომავალი, თუ სხვა 
ვინმეს უნდა ველოდეთ? 21 ხოლო იმ ხანად მრავალნი 
განკურნა სნეულებათაგან, სალმობათა და უკეთურ სულთაგან, 
და მრავალ ბრმას მიჰმადლა ხედვა. 22 მიუგო მათ იესომ: 
წადით და უთხარით იოანეს, რაც იხილეთ და ისმინეთ: ბრმანი 
ხედავენ, კოჭლნი დადიან, კეთროვანნი იწმინდებიან და ყრუნი 
ისმენენ; მკვდარნი აღდგებიან და გლახაკნი სახარებით 
ხარობენ. 23 ნეტა მას, ვინც არ შემცდარა ჩემში. 23 ხოლო 
იოანეს მაცნეთა წასვლის შემდეგ, იოანეზე ჩამოუგდო სიტყვა 
ხალხს: რისთვის დადიოდით უდაბნოში? ქარისაგან რხეული 
ლერწმის ხილვად? 25 რისთვის დადიოდით? ლბილი სამოსით 
მოსილი კაცის ხილვად? მაგრამ ლბილი სამოსით მოსილნი და 
განცხრომით მყოფნი მეფეთა დარბაზებში არიან. 29 რისთვის 
დადიოდით? წინასწარმეტყველის ხილვად? დიახ, გეტყვით 
თქვენ, წინასწარმეტყველისა და უფრო მეტისაც. 27 ეს არის 
იგი, ვისთვისაც დაიწერა: აჰა, მე ვგზავნი ჩემს ანგელოზს შენ 
წინაშე, რომელიც განამზადებს შენს გზას შენსავ წინაშე. 28 
რადგანაც გეუბნებით თქვენ: დედისაგან შობილი არც ერთი 
წინასწარმეტყველი არ აღმატებია იოანეს; ხოლო ღმერთის 
სასუფეველში უმცირესიც მასზე უმეტესია. 2? მისმა მსმენელმა 
მთელმა ხალხმა და მებაჟეებმაც ადიდეს ღმერთი, და ნათელ 
იღეს იოანეს ნათლის ცემით. 3?9 ხოლო ფარისევლებმა და 
რჯულის მოძღვრებმა უარყვეს ღმრთის ნება მათ მიმართ, და 
ნათელი არ იღეს მისგან. 31 და თქვა უფალმა: ვის შევადარო 
ამ მოდგმის კაცნი? ან ვის ვამსგავსო ისინი? 32 ვამსგავსებ მათ 
მოედანზე მსხდომ ბალღებს, ერთმანეთს რომ უყვირიან და 
ამბობენ: თქვენთვის ვუკრავდით, და არ იცეკვეთ; თქვენთვის 
ვგოდებდით, და არ იგლოვეთ. 33 ვინაიდან მოვიდა იოანე 


ნათლისმცემელი: არც პურს ჭამს და არც ღვინოს სვამს: და 
ამბობთ: ეშმაკი ჰყავსო. 34 მოვიდა ძე კაცისა: კიდეც ჭამს და 
კიდეც სვამს; და ამბობთ: აჰა, კაცი მჭამელი და ღვინის 
მსმელი, მებაჟეთა და ცოდვილთა მეგობარიო; 32 და 
გამართლდა სიბრძნე მისი შვილებისაგან. 30 ერთმა 
ფარისეველმა სთხოვა, მასთან ერთად ეჭამა პური. შევიდა 
ფარისევლის სახლში და ინახად დაჯდა. 37 და, აჰა, ქალაქში 
ერთმა ცოდვილმა ქალმა, როცა გაიგო, ფარისევლის სახლში 
ზისო, ალებასტრის ჭურჭლით მოიტანა ნელსაცხებელი; 38 
ფერხთით დაუდგა უკნიდან, ტიროდა, ცრემლით ულტობდა 
ფეხებს და თმებით უმშრალებდა, უკოცნიდა ფეხებს და 
ნელსაცხებელს სცხებდა. 39 ამის შემყურე ფარისეველმა, მისმა 
მასპინძელმა, გულში თქვა: ეს რომ წინასწარმეტყველი იყოს, 
ხომ მიხვდებოდა, ვინ ეხება, ან რანაირი ქალი ეხება, ვინაიდან 
ცოდვილიაო. 49 ხოლო იესომ მიუგო და უთხრა მას: სიმონ, 
სიტყვა მაქვს შენთვის სათქმელი. და მან უთხრა: მოძღვარო, 
სთქვი! 41 ერთ მევალეს ორი მოვალე ჰყავდა: ერთს ხუთასი 
დინარი ემართა მისი, მეორეს - ორმოცდაათი; “2 მაგრამ რაკი 
გადახდის თავი არ ჰქონდათ, ორივეს აპატია. ახლა მითხარი, 
რომელს უფრო ეყვარება იგი? 43 სიმონმა მიუგო: ჩემი აზრით, 
იმას, ვისაც მეტი აპატია. ხოლო მან თქვა: მართლად განსაჯე. 
44 მიუბრუნდა ქალს, და უთხრა სიმონს: მე შემოვედი შენს 
სახლში, და ფეხსაბანი წყალიც კი არ მომეცი, ხოლო ამან 
ცრემლით დამილტო ფეხები და თავისი თმებით შემიმშრალა. 
45 შენ ერთხელაც არ მეამბორე, ხოლო ეს, აქ შემოსვლის 
შემდეგ, განუწყვეტლივ მიკოცნის ფეხებს. “5 შენ ზეთიც არა 
მცხე თავზე, ხოლო ამან ფეხებზე მცხო ნელსაცხებელი. “7 
ამიტომაც გეუბნები შენ: მიეტევა მას დიდძალი ცოდვა, 
ვინაიდან დიდია მისი სიყვარული; ხოლო ვისაც მცირედი 
მიეტევება, მცირედია მისი სიყვარული. 48 ქალს კი უთხრა: 
მოგეტევა შენი ცოდვანი. 4? ხოლო მისი თანამეინახენი გულში 
ამბობდნენ: ვინ არის ეს, ცოდვებსაც რომ მიუტევებსო? 39 
მაგრამ იესომ უთხრა ქალს: შენმა რწმენამ გიხსნა, წადი 
მშვიდობით! 


თავი 8 


1 ამის შემდეგ დადიოდა ქალაქებსა და სოფლებში, ქადაგებდა 
და ახარებდა ღმრთის სასუფეველს, და იყვნენ მასთან 
თორმეტნი. ? და რამდენიმე ქალი, რომლებიც უკეთურ სულთა 
და სალმობათაგან განეკურნა: მარიამი, მაგდალელად 
წოდებული, ვისგანაც გამოსულიყო შვიდი ეშმაკი, 3 იოანა, 
ჰეროდეს ეზოსმოძღვრის, ქუზას ცოლი, სუსანა და სხვა 
მრავალიც, რომლებიც თავიანთი საბადებლით 
ემსახურებოდნენ მას. 4 ხოლო როდესაც დიდძალი ხალხი 
შეგროვდა და ქალაქების მცხოვრებნიც მივიდნენ მასთან, 
უთხრა მათ იგავით: ? გამოვიდა მთესავი თავისი თესლის 
თესვად; თესვისას ზოგი მარცვალი გზის პირას დავარდა, 
გაითელა და ცის ფრინველებმა აკენკეს ისინი. 9 ზოგი კლდეზე 
დავარდა და აღმოცენებისთანავე გახმა, ვინაიდან სინესტე 
აკლდა. ” ზოგი კიდევ ეკალ-ბარდებში ჩაცვივდა; წამოიზარდა 
ეკალი და ერთიანად მოაშთო ყველა. 8 ხოლო ზოგი პოხიერ 
ნიადაგზე დაეცა, აღმოცენდა და ნაყოფიც გამოიღო ასმაგად. 
ეს რომ თქვა, შეღაღადა: ვისაც ყური აქვს სმენად, ისმინოს! 9 
მოწაფეებმა ჰკითხეს: რას უნდა ნიშნავდეს ეს იგავი? 1მ ხოლო 
მან თქვა: თქვენ მოგეცათ ღმრთის სასუფევლის საიდუმლოთა 
ცოდნა, ხოლო დანარჩენთ იგავებით ეთქმის, რათა მხედველნი 
ვერას ხედავდნენ, და მსმენელთ არა ესმოდეთ რა. 11 აი, რას 
ნიშნავს ეს იგავი: თესლი სიტყვაა ღმრთისა; 12 გზის პირას 
დაცვენილი მარცვლები მსმენელები არიან, ხოლო შემდეგ 
მოდის ეშმაკი და იტაცებს სიტყვას მათი გულიდან, რათა არ 
იწამონ და არა ცხონდნენ; 13 კლდეზე დაცვენილი მარცვლები 
ისინი არიან, რომლებიც სიტყვის მოსმენისთანავე სიხარულით 
იღებენ მას, მაგრამ ფესვი არა აქვთ და ამიტომაც დროებით 
სწამთ, ხოლო განსაცდელის ჟამს განდგებიან; 1“ ეკალ- 
ბარდებში ჩაცვენილი მარცვლები ისინი არიან, რომლებიც 
ისმენენ სიტყვას, მაგრამ მიდიან და ზრუნვით, სიმდიდრისა და 
ამქვეყნიური განცხრომის სურვილით მომშთვარნი, უნაყოფონი 


რჩებიან. 12 პოხიერ ნიადაგზე დაცვენილნი კი ისინი არიან, 
რომლებიც ისმენენ სიტყვას, კეთილსა და სუფთა გულში 
იმარხავენ მას და ნაყოფიც გამოაქვთ მოთმინებით. 159 არავინ 
ანთებს სანთელს იმისთვის, რომ საწყაოს თუ საწოლის ქვეშ 
დადგას, არამედ სასანთლეზე დგამს, რათა შემომსვლელნი 
ხედავდნენ ნათელს, 17 ვინაიდან არ არსებობს დაფარული, 
რომ არ გამოჩნდეს, და არც რამ საიდუმლო, რომ არ 
გამჟღავნდეს და გაცხადდეს. 18 მაშ, დაუკვირდით, როგორ 
ისმენთ: რადგან ვისაც აქვს, მას მიეცემა, და ვისაც არა აქვს, 
მაგრამ ასე ჰგონია, მაქვსო, მას წაერთმევა. 19 მივიდნენ 
მასთან დედა და მისი ძმები, მაგრამ ხალხმრავლობის გამო 
ვერ შესძლეს ახლოს მისვლა. 29 და უთხრეს მას: დედაშენი და 
შენი ძმები გარეთ დგანან და შენი ნახვა სურთ. 21 ხოლო მან 
მიუგო და უთხრა მათ: დედა ჩემი და ჩემი ძმები ისინი არიან, 
რომელნიც ისმენენ ღმრთის სიტყვას და ასრულებენ მას. 22 
მოხდა ისე, რომ ერთ დღეს თავის მოწაფეებთან ერთად ჩაჯდა 
ნავში და უთხრა მათ: ტბის გაღმა გავიდეთო; და გაცურეს. 23 
ხოლო ცურვისას ჩაეძინა. და ამოვარდა გრიგალი ტბაზე; 
წყლით ივსებოდა ნავი და ჩაძირვას უქადდა მათ. 2“ მივიდნენ, 
გააღვიძეს და უთხრეს: მოძღვარო, მოძღვარო, ვიღუპებით. 
ხოლო ის წამოდგა, შერისხა ქარები და წყლის ღელვა; 
დაცხრნენ და სიმყუდროვემ დაისადგურა. 22 და უთხრა მათ: 
სად არის თქვენი რწმენა? ხოლო ისინი, დამფრთხალნი და 
განცვიფრებულნი, ერთმანეთს ეუბნებოდნენ: ვინ არის იგი, 
ქარებს და ზღვას რომ უბრძანებს და ისინიც მორჩილებენ მას? 
26 და მიადგნენ გერასენელთა მხარეს, გალილეის გაღმა. 27 
ხმელეთზე გადმოსულს შემოხვდა ერთი ქალაქელი კაცი, 
რომელსაც დიდი ხანია ეშმაკნი ჰყავდა და შიშველ-ტიტველი 
სახლში კი არ ცხოვრობდა, არამედ - სამარხებში. 28 იესო რომ 
დაინახა, შეჰყვირა, მის წინაშე დაემხო და შეჰღაღადა: რა 
ხელი გაქვს ჩემთან, იესო, ძეო მაღალი ღმრთისაო? 
გევედრები, ნუ მტანჯავ მე. 2? რადგანაც უბრძანა უწმინდურ 
სულს, გამოსულიყო ამ კაცისაგან, ვინაიდან დიდი ხანია 
სტანჯავდა მას, ისე რომ ჯაჭვით კრავდნენ და ბორკილებს 


ადებდნენ, მაგრამ ამსხვრევდა ბორკილებს და, ეშმაკისაგან 
დევნილი, უდაბნოში გარბოდა. 39 ჰკითხა მას იესომ: რა გქვია 
სახელად? ხოლო მან მიუგო: ლეგიონი; ვინაიდან მრავალი 
ეშმაკი შესულიყო მასში. 31 ევედრებოდნენ იესოს: ნუ 
გვიბრძანებ უფსკრულში დანთქმასო. 32 იქვე, მთაზე, 
ბალახობდა ღორების დიდი კოლტი. შეევედრნენ: ნება 
დაგვრთე, მათში შევიდეთო, და ნება დართო მათ. 33 
გამოვიდნენ ეშმაკნი კაცისგან და ღორებში შევიდნენ. მაშინ 
მთელი კოლტი მიაწყდა კბოდეს და ტბაში ჩაიხრჩო. 34 ამის 
მხილველი მეღორეები გაიქცნენ და ქალაქსა და სოფლებს 
მოსდეს ეს ამბავი. 32 გამოვიდნენ, რათა ეხილათ, რაც მოხდა. 
იესოსთან მისულებმა იხილეს კაცი, ვისგანაც გამოსულიყვნენ 
ეშმაკნი, იესოს ფერხთით მჯდომარე, ჩაცმულ-დახურული და 
გონს მოგებული, და შეძრწუნდნენ. 39 ხოლო მხილველებმა 
უამბეს მათ, როგორ განიკურნა ეშმაკეული. 37 გერასენელთა 
მხარის მთელმა ხალხმა სთხოვა, გასცლოდა მათ, ვინაიდან 
შიშით თავზარდაცემულნი იყვნენ. ისიც ჩაჯდა ნავში და უკანვე 
გამობრუნდა. 38 ხოლო კაცმა, ვისგანაც გამოვიდნენ ეშმაკნი, 
სთხოვა, თან წამიყვანეო, მაგრამ იესომ გაისტუმრა იგი და 
უთხრა: 39 დაბრუნდი სახლში და უამბე შენიანებს, რა გიყო 
ღმერთმა. ისიც წავიდა და მთელ ქალაქში ქადაგებდა, რა უყო 
იესომ. 49 მოხდა ისე, რომ იესოს დაბრუნებისთანავე მიიღო იგი 
ხალხმა, ვინაიდან ყველანი ელოდნენ მას. 41 და აჰა, მოვიდა 
ერთი კაცი, სახელად იაეიროს, სინაგოგის წინამძღვარი, 
ფეხქვეშ ჩაუვარდა იესოს და სთხოვა, სახლში წამომყევიო. 42 
რადგანაც ერთადერთი ასული ჰყავდათ, თორმეტი წლისა, და 
ისიც უკვდებოდა. წაჰყვა და ხალხი ზედ აწყდებოდა მიმავალს. 
43 ერთმა ქალმა, რომელიც თორმეტ წელიწადს სისხლის 
დენით იტანჯებოდა და ექიმებისთვის გადაეგო მთელი თავისი 
საბადებელი, მაგრამ ვერავის განეკურნა, 4“? უკნიდან მოუარა, 
მისი სამოსის კალთას შეეხო და მაშინვე შეუწყდა სისხლის 
დენა. 42 და თქვა იესომ: ვიღაცა შემეხო მე; მაგრამ რაკი 
ყველამ უარყო, პეტრემ და მისმა თანამდგომებმა უთხრეს: 
მოძღვარო, ხალხი გაწყდება და გავიწროებს, შენ კი ამბობ, ვინ 


შემეხოო? “9 მაგრამ იესომ თქვა: ვიღაცა შემეხო მე, რადგანაც 
ვიგრძენი, რომ ძალა გავიდა ჩემგან. შ7 რაკი მიხვდა ქალი, 
რომ ვერ დაიმალა, კანკალით მიუახლოვდა, ფეხქვეშ 
ჩაუვარდა და მთელი ხალხის წინაშე აღიარა, რატომ შეეხო და 
რა უცებ განიკურნა. 48 ხოლო იესომ უთხრა მას: მხნედ იყავ, 
ასულო, შენმა რწმენამ გიხსნა: წადი მშვიდობით. 47? ამას რომ 
ამბობდა, ერთი კაცი მოვიდა და სინაგოგის წინამძღვარს 
უთხრა: შენი ასული მოკვდა; ნუღარ აწუხებ მოძღვარს. 39 
მაგრამ იესომ, ეს რომ გაიგონა, უთხრა: ნუ გეშინია, შენ 
მხოლოდ გწამდეს და გადარჩება. 21 ხოლო სახლში 
მისვლისას არავის დაანება მასთან ერთად შესვლა, პეტრეს, 
იაკობის, იოანესა და ბავშვის დედ-მამის გარდა. 22 ყველანი 
ტიროდნენ და მოთქვამდნენ; ხოლო მან თქვა: ნუ ტირით, კი 
არ მომკვდარა, არამედ სძინავს. 33 ისინი კი დასცინოდნენ მას, 
რადგანაც იცოდნენ, რომ მოკვდა. 24 ხოლო მან ხელი მოჰკიდა 
გოგონას, შეღაღადა და თქვა: პატარავ, აღდეგ; 32 მოიქცა მისი 
სული და მაშინვე აღდგა. ხოლო მან ბრძანა, საჭმელი მიეცათ 
მისთვის. 29 მშობლები გაოგნებულნი იყვნენ. ხოლო იესომ 
უბრძანა მათ, არავისთვის ეთქვათ, რაც მოხდა. 


თავი 9 


1 მოუხმო თავის თორმეტ მოწაფეს და მისცა მათ ყველა 
ეშმაკის დათრგუნვისა და სალმობათა განკურნვის ხელმწიფება 
და ძალა. ? წარგზავნა ისინი ღმრთის სასუფევლის 
საქადაგებლად და სნეულთა განსაკურნავად. 3 და უთხრა მათ: 
ნურაფერს წაიღებთ გზაში: ნურც არგანს, ნურც აბგას, ნურც 
პურს, ნურც ვერცხლს, ნურც ორ ხელ სამოსს. “ რომელ 
სახლშიც უნდა შეხვიდეთ, იქ დადექით გამოსვლამდე. ? ხოლო 
თუ სადმე არ მიგიღონ, იმ ქალაქიდან გამოსვლისას, მათ 
წინააღმდეგ სამოწმებლად ჩამოიბერტყეთ თქვენი ფეხიდან 
მტვერი. 9 ისინი წავიდნენ, დადიოდნენ სოფლებში, 
ახარებდნენ და ყველგან კურნავდნენ სნეულთ. 7 გაიგო 
ჰეროდე მეოთხედმთავარმა ყველაფერი, რაც მოემოქმედა 
იესოს, და საგონებელში ჩავარდა, ვინაიდან ზოგიერთნი 
ამბობდნენ: იოანე აღდგა მკვდრეთით. 8 ზოგიც: ელია 
მოგვევლინაო, ზოგი კიდევ ამბობდა, რომ ერთი ძველი 
წინასწარმეტყველთაგანი აღდგა. ? ჰეროდემ თქვა: იოანეს მე 
მოვკვეთე თავი. მაშ, ვინ არის ეს, ვისზედაც ამგვარი რამ 
მესმის? და უნდოდა მისი ნახვა. 1- დაბრუნდნენ მოციქულები 
და აუწყეს იესოს ყველაფერი, რაც გააკეთეს, ხოლო მან 
წაიყვანა ისინი და უდაბურ ადგილას განმარტოვდა, იმ 
ქალაქის ახლოს, რომელსაც ჰქვია ბეთსაიდა. 11 მაგრამ გაიგო 
ხალხმა და გაჰყვა მას: იესომ შეიწყნარა ისინი და ღმრთის 
სასუფეველზე ელაპარაკებოდა მათ, ხოლო, ვისაც განკურნება 
სჭირდებოდა, კურნავდა. 12 როდესაც დღემ გადახრა იწყო, 
მივიდნენ თორმეტნი და უთხრეს: გაუშვი ეს ხალხი 
ახლომახლო სოფლებსა და დაბებში ღამის გასათევად და 
საჭმლის საშოვნად, ვინაიდან აქ უდაბურ ადგილას ვართ. 13 
უთხრა მათ იესომ: თქვენ თვითონ მიეცით საჭმელი. ხოლო მათ 
თქვეს: არაფერი გვაქვს ხუთი პურისა და ორი თევზის გარდა, 
თუკი არ წავალთ, რომ საჭმელი ვუყიდოთ მთელ ამ ხალხს. 14 
რადგანაც იყო იქ ხუთი ათასამდე კაცი. მაგრამ მან თავის 


მოწაფეებს უთხრა: რიგ-რიგად დასხით ისინი, თითო რიგში 
ორმოცდაათი კაცი. 12 ასეც მოიქცნენ და დასხეს ყველანი. 19 
ხოლო მან აიღო ხუთი პური და ორი თევზი, ზეცად აღაპყრო 
თვალნი, აკურთხა, დატეხა და მისცა თავის მოწაფეებს, რათა 
ჩამოერიგებინათ ხალხისთვის. 17 ჭამა ყველამ და გაძღა; და 
გაავსეს ნარჩენებით თორმეტი კალათი. 18 მოხდა ისე, რომ 
ერთხელ, როცა განმარტოებით ლოცულობდა, მოწაფეებიც 
მასთან იყვნენ და ჰკითხა მათ: 1? რას ამბობს ხალხი, ვინ 
ვგონივარ მე? ხოლო მათ მიუგეს და უთხრეს: ზოგს იოანე 
ნათლისმცემელი ჰგონიხარ, ზოგს - ელია, ზოგი კი ამბობს, 
ერთი ძველი წინასწარმეტყველი აღდგაო. 29 და უთხრა მათ: 
თქვენ თვითონ ვინღა გგონივართ მე? მიუგო პეტრემ და 
უთხრა: ქრისტე ღმრთისა. 21 მაგრამ მან მკაცრად უბრძანა: 
არავისთან გამთქვათო. 22 და უთხრა მათ, რომ ძეს კაცისას 
ელოდა ბევრი ჭირისა და შეურაცხყოფის დათმენა 
უხუცესთაგან, მღვდელმთავართა და მწიგნობართაგან, 
სიკვდილით დასჯა და მესამე დღეს აღდგომა. 23 და მიმართა 
ყველას: ვისაც სურს მომსდიოს, განუდგეს თავის თავს, აიღოს 
თავისი ჯვარი და გამომყვეს მე. 24 რადგან ვისაც სურს სულის 
ხსნა, დაჰკარგავს მას: და ვინც ჩემი გულისთვის დაღუპავს 
სულს, ის იხსნის მას. 22 რას გამორჩება კაცი, თუ მოიგებს 
მთელ ქვეყანას და თავის თავს კი დაღუპავს, ან წარწყმედს? 29 
რადგან ვისაც ვერცხვინები მეცა და ჩემი სიტყვებიც, ძეც კაცისა 
სამარცხვინოდ მიიჩნევს მას, როდესაც მოვა თავისი, 
მამამისისა და წმიდა ანგელოზთა დიდებით. 27 ჭეშმარიტად 
გეუბნებით თქვენ: ზოგიერთი აქ მყოფთაგანი არ იგემებს 
სიკვდილს, სანამ არ იხილავს ღმრთის სასუფეველს. 28 მოხდა 
ისე, რომ ამ საუბრიდან რვა დღის შემდეგ წაიყვანა პეტრე, 
იოანე და იაკობი და სალოცავად ავიდა მთაზე. 29? ლოცვისას 
სახის ფერი იცვალა, ხოლო სამოსი მისი გახდა სპეტაკი და 
ელვარე. 39 და აჰა, ორი კაცი ესაუბრებოდა მას; ესენი იყვნენ 
მოსე და ელია, 31 დიდებით მოვლენილნი, და მის წასვლაზე 
ესაუბრებოდნენ იესოს, რაც უნდა აღსრულებულიყო 
იერუსალიმს. 32 ხოლო პეტრე და მასთან მყოფნი 


დამძიმებულნი იყვნენ ძილით. და როდესაც გამოიღვიძეს, 
იხილეს მისი დიდება და მასთან მდგომარე ორი კაცი. 33 
ხოლო როცა დააპირეს გასცლოდნენ მას, პეტრემ უთხრა 
იესოს: მოძღვარო, რა გვიჯობს აქ ყოფნას? მოდი, გავაკეთოთ 
სამი კარავი: ერთი შენ, ერთი მოსეს და ერთიც ელიას, რადგან 
არ იცოდა, რას ამბობდა. 34 სიტყვა არ დაემთავრებინა, რომ 
გამოჩნდა ღრუბელი და ჩრდილით დაბურა ისინი; და 
შეშინდნენ ღრუბელში შესვლისას. 35 და გაისმა ხმა ღრუბლით, 
რომელმაც თქვა: ეს არის ძე ჩემი საყვარელი; მას უსმინეთ. 39 
ეს ხმა რომ გაისმა, იესო მარტო დარჩა. ხოლო ისინი 
დადუმდნენ და არავის უთხრეს იმ დღეებში, რაც ეხილათ. 37 
მეორე დღეს ჩამოვიდნენ მთიდან და შემოეგება მას დიდძალი 
ხალხი. 38 და აჰა, ერთმა კაცმა შეჰყვირა ხალხში: მოძღვარო, 
გევედრები, მოხედე ჩემს ძეს, ვინაიდან ერთადერთი მყავს. 39 
შეიპყრობს სული და მაშინვე ყვირილს დააწყებინებს, მიწაზე 
დასცემს და ისე სტანჯავს, რომ დუჟს ადენს და ძნელად თუ 
ანებებს თავს ნაგვემ-ნაწამებს. 4? შევევედრე შენს მოწაფეებს, 
განდევნეთ-მეთქი, მაგრამ ვერ შესძლეს. 41 ხოლო იესომ 
პასუხად თქვა: ო, ურწმუნო და უკეთურო მოდგმავ, როდემდის 
ვიქნები თქვენთან? როდემდის უნდა გითმინოთ? აქ მომგვარე 
შენი ძე. 42 ჯერ არც კი მისულიყო მასთან, რომ ეშმაკმა მიწას 
დაანარცხა და კრუნჩხვა დააწყებინა. მაგრამ იესომ შერისხა 
უწმინდური სული, განკურნა ყრმა და მისცა მამამისს. 43 
უკვირდა ყველას ღმრთის სიდიადე და განცვიფრებული იყო 
იმით, რაც მოიმოქმედა იესომ; ხოლო მან თავის მოწაფეებს 
უთხრა: 42% ყურად იღეთ ეს სიტყვები: ძე კაცისა მიეცემა კაცთა 
ხელში. “> მაგრამ მათ ვერ გაიგეს ეს სიტყვა, და დაფარული 
დარჩა მათთვის; ასე რომ, ვერაფერს მიხვდნენ; იმისა კი 
შეეშინდათ, რომ ეკითხათ, თუ რას ნიშნავდა ეს. 49 მაგრამ 
ერთი აზრი კი დაებადათ: ვინ იყო უდიდესი მათ შორის. 47 
ხოლო იესომ შეიცნო მათი გულის ზრახვა, მოიყვანა პატარა 
ბავშვი, წინ დაიყენა 48 და უთხრა მათ: ვინც შეიწყნარებს ამ 
ბავშვს ჩემი სახელით, მე შემიწყნარებს; ხოლო ვინც მე 
შემიწყნარებს, ჩემს მომავლინებელს შეიწყნარებს; რადგან 


თქვენ შორის უმცირესი - უდიდესი იქნება. 4? მიუგო იოანემ და 
უთხრა მას: მოძღვარო, ვიხილეთ კაცი, რომელიც შენი 
სახელით აძევებს ეშმაკთ, და ავუკრძალეთ, ვინაიდან ჩვენ არ 
მოგვდევს. 39 უთხრა მას იესომ: ნუ უკრძალავთ, რადგან ვინც 
ჩვენ წინააღმდეგ არაა, ჩვენ მხარესაა. 211 ხოლო როდესაც 
მოახლოვდნენ მისი ამაღლების დღენი, გადაჭრით იბრუნა 
პირი იერუსალიმს წასასვლელად. 22 წინასწარ გაგზავნა 
მაცნენი; ხოლო ისინი წავიდნენ და შევიდნენ სამარიტელთა 
სოფელში, რათა სადგომი გაემზადებინათ მისთვის. 23 მაგრამ 
იქ არ მიიღეს იგი, ვინაიდან იერუსალიმს წასასვლელად 
ებრუნა პირი. 2“ ეს რომ იხილეს, მისმა მოწაფეებმა - იაკობმა 
და იოანემ, თქვეს: უფალო, თუ გნებავს, ვიტყვით, რომ ცეცხლი 
გადმოხდეს ზეცით და მოსრას ისინი, როგორც მოიქცა ელია. 22 
მიუბრუნდა იესო, შერისხა ისინი და თქვა: არ იცით, რომელი 
სულისანი ხართ. 395 რადგან ძე კაცისა ადამიანთა სულების 
წარსაწყმედად კი არ მოვიდა, არამედ სახსნელად. და სხვა 
სოფელში წავიდნენ. 237 მოხდა ისე, რომ გზაში ვიღაცამ უთხრა: 
სადაც უნდა მიდიოდე, თან გეახლები, უფალო. 28 და უთხრა 
მას იესომ: მელიებს სოროები აქვთ და ცის ფრინველებს - 
ბუდეები; ძეს კაცისას კი არა აქვს, სად მიიდრიკოს თავი. 39 
ხოლო მეორეს უთხრა, გამომყევიო. მან კი თქვა: უფალო, ნება 
მიბოძე, ჯერ მივიდე და დავმარხო მამაჩემი. 99 მაგრამ იესომ 
უთხრა მას: აცალე მკვდრებს თავიანთი მკვდრების დამარხვა; 
შენ კი წადი და ღმრთის სასუფეველი ახარე ხალხს. 91 ერთმა 
სხვამაც უთხრა: მე გამოგყვები, უფალო, მაგრამ ნება მიბოძე, 
ჯერ მივიდე და ჩემიანებს გამოვეთხოვო. 62 მაგრამ იესომ 
უთხრა მას: არცერთი კაცი, ვისაც ხელი უდევს სახნისზე და უკან 
კი იყურება, არ ივარგებს ღმრთის სასუფევლისთვის. 


თავი 10 


1 ამის შემდეგ აირჩია უფალმა სხვა სამოცდაათი მოწაფეც და 
წინასწარ წარგზავნა ისინი წყვილ-წყვილად იმ ქალაქებსა თუ 
სოფლებში, სადაც თვითონ აპირებდა მისვლას. 2 უთხრა მათ: 
სამკალი ბევრია, მაგრამ ცოტანი არიან მომკალნი. მაშ, 
ევედრეთ სამკალის პატრონს, რათა მუშაკნი მოავლინოს თავის 
სამკალში. 3 წადით: აჰა, მე გგზავნით თქვენ, როგორც კრავებს 
მგლებს შორის. “ ნუ წაიტანებთ ნურც ფუთას, ნურც აბგას, ნურც 
ფეხსაცმელს, და ნურავის მიესალმებით გზაში. 2 რომელ 
სახლშიც უნდა შეხვიდეთ, თავდაპირველად თქვით: მშვიდობა 
ამ სახლს. 9 თუ იქნება იქ ძე მშვიდობისა, მასზე დაივანებს 
თქვენი მშვიდობა; თუ არა და - თქვენვე დაგიბრუნდებათ. 7 
იმავე სახლში დარჩით, ჭამეთ და სვით, რაცა აქვთ, რადგანაც 
ღირსია მაშვრალი თავისი საზღაურისა. ნუ გადახვალთ 
სახლიდან სახლში. 8 თუ რომელიმე ქალაქში მიხვალთ და 
მიგიღებენ, ჭამეთ, რაც შემოგთავაზონ. ? განკურნეთ იქაური 
სნეულნი და უთხარით მათ: მოგიახლოვდათ ღმრთის 
სასუფეველი. 10 ხოლო თუ რომელიმე ქალაქში მიხვალთ და 
არ მიგიღებენ, ქუჩაში გამოსვლისას თქვით: 11 თვით მტვერს, 
რომელიც თქვენს ქალაქში მოგვეკრა, ჩამოვიბერტყავთ და 
თქვენ გიტოვებთ; მაგრამ იცოდეთ, რომ მოგიახლოვდათ 
ღმრთის სასუფეველი. 12 გეუბნებით, განკითხვის დღე 
სოდომისათვის უფრო ასატანი იქნება, ვიდრე ამ 
ქალაქისათვის. 13 ვაი, შენდა, ქორაზინ! ვაი შენდა, ბეთსაიდა! 
რადგან ტიროსსა და სიდონს რომ მოვლენოდა თქვენში 
მოვლენილი სასწაული, რა ხანია ძაძასა და ნაცარში მსხდომნი 
შეინანებდნენ. 14 ამიტომ განკითხვის დღე ტიროსისა და 
სიდონისთვის უფრო ასატანი იქნება, ვიდრე თქვენთვის. 12 და 
შენ, კაპერნაუმ, თვით ზეცამდე ამაღლებული, ჯოჯოხეთამდე 
დაემხობი. 15 თქვენი მსმენელი მე მისმენს და თქვენი 
უარმყოფელი მე უარმყოფს; ხოლო ვინც მე უარმყოფს, 
უარყოფს ჩემს მომავლინებელს. 17 სამოცდაათნი სიხარულით 


დაბრუნდნენ და თქვეს: უფალო, ეშმაკნიც კი გვმორჩილებენ 
შენი სახელით. 18 და უთხრა მათ: ვხედავდი სატანას, 
ელვასავით რომ ვარდებოდა ციდან. 19 აჰა, მოგცემთ თქვენ 
ხელმწიფებას გველთა და მორიელთა დათრგუნვისა და მტრის 
ყოველი ძალისა; და ვერაფერი გავნებთ თქვენ. 29 მაგრამ ის 
ნუკი გახარებთ, რომ სულები გმორჩილებენ, არამედ ის 
გიხაროდეთ, რომ თქვენი სახელები დაიწერა ცაში. 21 მაშინ 
გაიხარა იესომ სულით და თქვა: გაღიარებ, მამაო, ცისა და 
მიწის უფალო, ვინაიდან ბრძენთა და გამგებთ დაუმალე ეს და 
გაუცხადე ჩვილ ბალღებს. დიახ, მამაო, ვინაიდან ასე 
კეთილინებე შენ. 22 ყველაფერი მამისაგან მომეცა მე, და 
არავინ იცის, ვინ არის ძე, გარდა მამისა, და არც ის, ვინ არის 
მამა, გარდა ძისა და იმისა, ვისთვისაც ძე ინებებს 
გამოცხადებას. 23 მიუბრუნდა მოწაფეებს და განცალკევებით 
უთხრა: ნეტარ არიან თვალნი, რომელნიც ხედავენ, რასაც 
თქვენ ხედავთ. 2“ რადგანაც გეუბნებით თქვენ: მრავალ 
წინასწარმეტყველსა და მეფეს სურდათ ეხილათ ის, რასაც 
თქვენ ხედავთ, და ვერ იხილეს; და ესმინათ ის, რასაც თქვენ 
ისმენთ, და ვერ ისმინეს. 22 და აჰა, ერთი რჯულის მოძღვარი 
წამოდგა და საცდუნებლად უთხრა მას: მოძღვარო, რა უნდა 
ვქნა, რომ დავიმკვიდრო საუკუნო სიცოცხლე? 25 უთხრა მას: 
რა სწერია რჯულში? როგორ ამოიკითხავ? 27 ხოლო მან 
პასუხად თქვა: გიყვარდეს უფალი ღმერთი შენი მთელი შენი 
გულით და მთელი შენი სულით და მთელი შენი გონებით; და: 
მოყვასი შენი, ვითარცა თავი შენი. 28 უთხრა მას: სწორად 
მიპასუხე; ეგრე მოიქეცი და ცხონდები. 2? ხოლო მან თავის 
გასამართლებლად ჰკითხა იესოს: კი მაგრამ, ვინ არის ჩემი 
მოყვასი? 39 მიუგო იესომ და უთხრა მას: ერთი კაცი 
იერუსალიმიდან იერიხონს მიდიოდა და ყაჩაღებს ჩაუვარდა 
ხელში, რომლებმაც გაძარცვეს, დაჭრეს და გაიქცნენ, ის კი 
ცოცხალ-მკვდარი დააგდეს. 31 შემთხვევით ერთმა მღვდელმა 
ჩამოიარა ამ გზაზე და დაინახა იგი, მაგრამ გვერდი აუქცია. 32 
ასევე ერთმა ლევიტელმაც ჩამოიარა იქვე, დაინახა და გვერდი 
აუქცია. 33 მერე ერთმა გზად მიმავალმა სამარიელმა 


ჩამოიარა, დაინახა და შეებრალა იგი; 3“ მივიდა, ზეთითა და 
ღვინით მოჰბანა ჭრილობები და შეუხვია; თავის სახედარზე 
შესვა, სასტუმროში მიიყვანა და უპატრონა. 32 ხოლო მეორე 
დღეს, გამგზავრებისას, ამოიღო ორი დინარი, მეფუნდუკეს 
მისცა და უთხრა: მიმიხედე და თუ მეტი დაგეხარჯება, აქეთობას 
გადაგიხდიო. 30 როგორ გგონია, ამ სამთაგან რომელი იყო 
მისი მოყვასი, ვინც ხელთ ჩაუვარდა ყაჩაღებს? 37 მან მიუგო: 
ის, ვინც მოწყალება გამოიჩინა მის მიმართ. და უთხრა მას 
იესომ: წადი და შენც ასევე მოიქეცი. 38 მოხდა ისე, რომ გზად 
მიმავალი ერთ სოფელში შევიდა და ვიღაც ქალმა, რომელსაც 
სახელად ერქვა მართა, თავის სახლში შეიპატიჟა იგი. 39 ამ 
ქალს ჰყავდა და, სახელად მარიამი, რომელიც იესოს 
ფერხთით ჩამოჯდა და ისმენდა მის სიტყვას. 49 მართა კი 
დაფუსფუსებდა, ვინაიდან ბევრი საზრუნავი ჰქონდა 
სამასპინძლოდ; მივიდა და უთხრა მას: უფალო, ნუთუ ვერ 
ხედავ, რომ ჩემმა დამ მარტო მე მომანდო მასპინძლობა? 
უთხარი, ხელი შემაშველოს. “1 მიუგო იესომ და უთხრა მას: 
მართა, მართა, ბევრ რამეზე ზრუნავ და შფოთავ; 42 მაგრამ 
საჭიროა მხოლოდ ერთი რამ. მარიამმა კი უკეთესი წილი 
ირჩია, რომელიც არ წაერთმევა მას. 


თავი 11 


1 მოხდა ისე, რომ ერთ ადგილას ლოცულობდა, და როცა 
დაასრულა ლოცვა, ერთმა მოწაფეთაგანმა უთხრა: უფალო, 
გვასწავლე ლოცვა, როგორც იოანემ ასწავლა თავის 
მოწაფეებს. 2 და უთხრა მათ: როცა ლოცულობთ, თქვით: 
მამაო ჩვენო, რომელიც ხარ ცათა შინა, წმიდა იყოს სახელი 
შენი; მოვიდეს სუფევა შენი; იყოს ნება შენი როგორც ცაში, ისე 
ქვეყანაზედაც. 3 პური ჩვენი არსობისა მოგვეც ჩვენ ყოველდღე. 
“ და მოგვიტევე ჩვენ ცოდვები ჩვენი, რადგან ჩვენც 
მივუტევებთ ყველა მოვალეს ჩვენსას. და ნუ შეგვიყვან ჩვენ 
საცდუნებელში, არამედ გვიხსენ ბოროტისაგან. ? და უთხრა 
მათ: ერთ-ერთ თქვენგანს რომ ჰყავდეს მეგობარი და 
შუაღამისას მიადგეს და უთხრას: მეგობარო, მასესხე სამი 
პური, 9 ვინაიდან გზად მიმავალმა მეგობარმა შემომიარა და მე 
კი არაფერი მაქვს, რომ გავუმასპინძლდე, - 7 ხოლო მან 
შიგნიდან მიუგოს: ნუ მაწუხებ, ვინაიდან კარი უკვე დაკეტილია 
და ბავშვები ჩემთან ერთად წვანან საწოლში, არ შემიძლია 
ავდგე და მოგცე. 8 გეუბნებით, მეგობრობის გამოც რომ არ 
ადგეს და არ მისცეს პური, თუ არ მოეშვა, მაშინ მაინც ადგება 
და მისცემს იმდენს, რამდენიც სჭირდება. 7? ამასაც გეუბნებით: 
ითხოვეთ და მოგეცემათ; ეძებეთ და ჰპოვებთ; დააკაკუნეთ და 
გაგიღებენ, 1% რადგან ყველა მთხოვნელს მიეცემა, მძებნელი 
ჰპოვებს და ვინც აკაკუნებს, გაუღებენ. 11 რომელი მამა იქნება 
თქვენ შორის, შვილმა რომ პური სთხოვოს და ქვა მისცეს მას; 
ან თევზი სთხოვოს და თევზის ნაცვლად გველი მისცეს მას? 12 
ან კიდევ კვერცხი სთხოვოს და მორიელი მისცეს მას? 13 
ხოლო თუ თქვენ, უკეთურთ, შეგიძლიათ კეთილ მისაცემელთა 
მიცემა თქვენი შვილებისათვის, განა მამაზეციერი უფრო მეტ 
წმიდა სულს არ მისცემს იმათ, ვინცა სთხოვს? 14 ერთხელ 
ეშმაკი განდევნა მუნჯი კაცისგან; როგორც კი გავიდა ეშმაკი, 
მუნჯმა ენა ამოიდგა, და უკვირდა ხალხს. 12 ხოლო ზოგიერთმა 
თქვა: ეს ბელზებულის, ეშმაკთა მთავრის შეწევნით აძევებსო 


ეშმაკთ. 19 ზოგი კი, საცდუნებლად, სასწაულს მოითხოვდა 
მისგან ზეცით. 17 მაგრამ ის მიხვდა, რასაც ფიქრობდნენ, და 
უთხრა მათ: ყოველი სამეფო, თავისი თავის წინააღმდეგ 
გაყოფილი, გაპარტახდება და ყოველი სახლი, თავისი თავის 
წინააღმდეგ გაყოფილი, დაიქცევა. 18 თუ სატანა თავის თავს 
გაეყოფა, როგორღა გაძლებს მისი სამეფო? თქვენ კი ამბობთ, 
რომ მე ბელზებულის შეწევნით ვაძევებ ეშმაკთ. 19 მაგრამ თუ 
მე ბელზებულის შეწევნით ვაძევებ ეშმაკთ, ვისი შეწევნითღა 
აძევებენ მათ თქვენი ძენი? ამიტომ ისინი იქნებიან თქვენი 
მსაჯულნი. 2? ხოლო თუ მე ღმერთის თითით ვაძევებ ეშმაკთ, 
მოუწევია კიდეც თქვენთან ღმრთის სასუფეველს. 21 როცა 
ძლიერი შეჭურვილი იცავს თავის კარ-მიდამოს, არაფერი 
ემუქრება მის საბადებელს. 22 მაგრამ როცა უფრო ძლიერი 
დაესხმის თავს, დაამარცხებს, აჰყრის საჭურველს, რომლის 
იმედიც ჰქონდა, და ანაწილებს ნაძარცვს. 23 ვინც ჩემთან არაა, 
ჩემ წინააღმდეგაა, და ვინც ჩემთან არა კრებს, - ფანტავს. 24 
როდესაც უწმინდური სული გამოვა კაცისგან, უწყლო 
ადგილებს დაეძებს განსასვენებლად, მაგრამ ვერ ჰპოვებს და 
მაშინ იტყვის: დავბრუნდები ჩემს სახლში, საიდანაც 
გამოვედიო. 25 და როცა მივა, ჰპოვებს მას დაგვილსა და 
დამშვენებულს. 25 მაშინ წავა და მოიყვანს შვიდ სხვა სულსაც, 
მასზე უბოროტესს; შევლენ და დაემკვიდრებიან იქ; და ამ 
კაცისთვის უკანასკნელი პირველზე უარესი იქნება. 27 ამას რომ 
ამბობდა, ერთმა ქალმა ხმა აიმაღლა ხალხში და უთხრა: 
ნეტარია მუცელი, რომელმაც გატარა, და ძუძუნი, რომელთაც 
სწოვდი. 28 ხოლო მან თქვა: ნეტარ არიან, რომელნიც ისმენენ 
ღმრთის სიტყვას და იცავენ მას. 2? როცა დიდძალი ხალხი 
შეგროვდა, დაიწყო ლაპარაკი: უკეთურია ეს მოდგმა და 
სასწაულს ეძებს, მაგრამ სასწაული არ მიეცემა, გარდა იონას 
სასწაულისა. 39 ვინაიდან, როგორც იონა იყო სასწაული 
ნინეველთათვის, ასევე იქნება ძეც კაცისა ამ მოდგმისათვის. 31 
სამხრეთის დედოფალი აღდგება განკითხვისას კაცთა ამ 
მოდგმასთან ერთად და შეაჩვენებს მათ; ვინაიდან ქვეყნის 
დასალიერიდან მოვიდა სოლომონის სიბრძნის სასმენად და, 


აჰა, აქ სოლომონზე უმეტესია. 32 ნინეველნი აღდგებიან 
განკითხვისას ამ მოდგმასთან ერთად და შეაჩვენებენ მას, 
ვინაიდან შეინანეს იონას ქადაგებისგან და, აჰა, აქ იონაზე 
უმეტესია. 33 არავინ ანთებს სანთელს და დგამს მას დაფარულ 
ადგილას, ან საწყაოს ქვეშ, არამედ სასანთლეზე, რათა 
შემომსვლელნი ხედავდნენ ნათელს. 34 სხეულის სანთელი 
არის თვალი; თუ შენი თვალი წმინდაა, ნათელი იქნება მთელი 
შენი სხეულიც. ხოლო თაუ ის უწმინდურია, ბნელი იქნება შენი 
სხეულიც. 35 მაშ, უყურე: ბნელი არ იყოს ნათელი, რომელიც 
არის შენში. 35 ხოლო თუ მთელი შენი სხეული ნათელია და 
არა სცხია რა ბნელის, ერთიანად ნათელი იქნება, თითქოს 
სანთელი გინათებდეს თავისი ალით. 37 ამას რომ ამბობდა, 
ერთმა ფარისეველმა სთხოვა, მასთან ეჭამა პური; შევიდა და 
ინახად დაჯდა. 38 ხოლო ფარისეველმა დაინახა და 
გაუკვირდა, რომ ჭამის წინ არ დაიბანა. 3? მაგრამ უფალმა 
უთხრა მას: ამჟამად თქვენ, ფარისეველნი, გარედან წმენდთ 
სასმისსა და ჯამს, შიგნით კი სავსენი ხართ ნაძარცვითა და 
ნაოხარით. 49 უგუნურნო, განა გარეგანის შემქმნელმა არ 
შექმნა შინაგანიც? “1 მაშ, გაეცით მოწყალებად, რაც 
გაგაჩნიათ, და აჰა, ყველაფერი წმინდა გექნებათ. 42 მაგრამ 
ვაი თქვენდა, ფარისეველნო, რომელნიც იხდით მეათედს 
პიტნისას, ტეგანისას და ყოველი მწვანილისას, ღმრთის 
სამართალს და სიყვარულს კი უგულებელყოთფთ. ეს უნდა 
გექნათ და არც ის მიგეტოვებინათ. 43 ვაი თქვენდა 
ფარისეველნო, ასე რომ გიყვართ სინაგოგებში წინა რიგში 
ჯდომა და საკრებულოებში სალმის ძღვნა. ““ ვაი თქვენდა, 
მწიგნობარნო და ფარისეველნო, თვალთმაქცნო, ასე რომ 
ჰგავხართ უჩინო საფლავებს, რომლებსაც ფეხით თელავენ 
კაცნი და არ კი იციან. 42 მიუგო ერთმა რჯულის მოძღვარმა და 
უთხრა მას: მოძღვარო, მაგას რომ ამბობ, ხომ ჩვენც გვაგინებ? 
46 მაგრამ მან თქვა: და თქვენც, სჯულის მოძღვარნო, ვაი, 
რადგან მძიმე ტვირთს ჰკიდებთ ხალხს, ხოლო თავად ცალ 
თითსაც კი არ შეაშველებთ ტვირთს. “7 ვაი თქვენდა, ვინაიდან 
აშენებთ წინასწარმეტყველთა სამარხებს, ხოლო თქვენმა 


მამებმა დახოცეს ისინი. 48 ამით ემოწმებით და იწონებთ კიდეც 
თქვენი მამების საქმეებს, ვინაიდან მათ დახოცეს ისინი, ხოლო 
თქვენ სამარხებს უშენებთ. 49? ამიტომაც თქვა სიბრძნემ 
ღმრთისამ: მოვუვლენ მათ წინასწარმეტყველთა და 
მოციქულთ, და ზოგ მათგანს მოჰკლავენ, ზოგს კი განდევნიან. 
5-– რათა მოეკითხოს ამ მოდგმას სამყაროს შექმნიდან 
დათხეული ყველა წინასწარმეტყველის სისხლი, 21 აბელის 
სისხლიდან ვიდრე სისხლამდე ზაქარიასი, რომელიც მოკლულ 
იქნა საკურთხეველსა და ტაძარს შორის. დიახ, გეუბნებით 
თქვენ, მოეკითხება ამ მოდგმას. 22 ვაი თქვენდა, რჯულის 
მოძღვარნო, რადგანაც დამალეთ ცოდნის კლიტენი: არც 
თქვენ შეხვედით და არც სხვებს დაანებეთ შესვლა. 323 ამას რომ 
ეუბნებოდა მათ, მწიგნობრებმა და ფარისევლებმა 
გააფთრებით შეუტიეს, კითხვებს აყრიდნენ და აიძულებდნენ 
ეპასუხა, 23% რათა მახე დაეგოთ, რაიმე დაეცდენინებინათ და, 
ამრიგად, ბრალი დაედოთ მისთვის. 


თავი 12 


1 ამასობაში შეიყარა ურიცხვი ხალხი, ისე რომ ლამის 
ერთმანეთი გადაეთელათ, და დაიწყო ლაპარაკი, 
თავდაპირველად, თავისი მოწაფეების მიმართ: ერიდეთ 
ფარისეველთა საფუარს, რომელიც არის თვალთმაქცობა. 2 
ვინაიდან არ არსებობს დაფარული, რომ არ გამოჩნდეს, და 
არც რამ საიდუმლო, რომ არ გამჟღავნდეს. 3 ამიტომ, რაც 
სიბნელეში თქვით, სინათლეზე გაიგონება, და რაც შინ 
ჩასჩურჩულეთ ყურში ერთმანეთს, ერდოებზე იქადაგება. 4? 
თქვენ გეუბნებით, ჩემს მეგობრებს: ნუ გეშინიათ იმათი, 
რომელნიც ჰკლავენ ხორცს, მაგრამ სხვას ვეღარას გავნებენ; ? 
არამედ გიჩვენებთ, ვისი გეშინოდეთ: გეშინოდეთ იმისა, ვისაც 
თქვენი მოკვლის შემდეგ შეუძლია ჩაგაგდოთ გეენას. დიახ, 
გეუბნებით, მისი გეშინოდეთ. 9 განა ხუთი ბეღურა ორ ასარად 
არ იყიდება? მაგრამ ერთი მათგანიც არ არის დავიწყებული 
ღმერთის წინაშე. 7 ხოლო თქვენს თავზე ყოველი ღერი თმაც 
დათვლილია; მაშ, ნუ შიშობთ, ვინაიდან ყველა ბეღურაზე 
უმჯობესნი ხართ. 8 ამასაც გეტყვით: ყველას, ვინც მაღიარებს 
კაცთა წინაშე, ძეც კაცისა აღიარებს ღმრთის ანგელოზთა 
წინაშე, ? ხოლო ვინც უარმყოფს კაცთა წინაშე, თავადაც 
უარიყოფა ღმრთის ანგელოზთა წინაშე. 19 ყველას, ვინც 
იტყვის სიტყვას კაცის ძის წინააღმდეგ, მიეტევება; მაგრამ ვინც 
იტყვის გმობას სულის წმიდის წინააღმდეგ, არ მიეტევება. 11 
როდესაც მიგიყვანენ სინაგოგებში, მთავრებისა და მეფეების 
წინაშე, ნუ იზრუნებთ, როგორ მივუგოთ, რა მივუგოთ, ანდა რა 
ვთქვათო, 12 რადგანაც სული წმიდა გასწავლით მაშინ, რა 
უნდა თქვათ. 132 ხალხიდან ვიღაცამ უთხრა: მოძღვარო, 
უთხარი ჩემს ძმას, რომ გამიყოს სამკვიდრებელი. 14 ხოლო 
იესომ მიუგო მას: ვინ დამაყენა მე, კაცო, თქვენს მსაჯულად, 
ანდა გამყრელად? 152 და უთხრა მათ: ფხიზლად იყავით და 
ეკრძალეთ ანგარებას, ვინაიდან კაცს შეიძლება ყველაფერი 
უხვად ჰქონდეს, მაგრამ სიმდიდრით როდი ცოცხლობს იგი. 19 


და უთხრა მათ იგავი: ერთი მდიდარი კაცის ყანაში ზღვა 
მოსავალი მოვიდა; 17 საგონებელში ჩავარდნილმა თქვა: რა 
ვქნა, სად წავიღო ამდენი მოსავალი? 18 და გადაწყვიტა: აი, 
რას ვიზამ: დავშლი ჩემს ბეღლებს, უფრო დიდებს ავაგებ, და 
იქ შევინახავ მთელ ჩემს მოსავალს და სარჩო-საბადებელს. 193 
და ვეტყვი ჩემს სულს: სულო, მრავალი სიკეთე გაქვს 
დაგროვებული და მრავალი წლის სამყოფი; განისვენე, ჭამე, 
სვი და იმხიარულე. 29 უთხრა მას ღმერთმა: უგუნურო, 
ამაღამვე ამოგართმევენ სულს: ვისღა დარჩება შენი სარჩო- 
საბადებელი? 21 ასე მოუვა ყველას, ვინც თავისთვის იხვეჭს 
სიმდიდრეს და არა ღმრთისათვის. 22 და უთხრა თავის 
მოწაფეებს: ამიტომაც გეუბნებით თქვენ: ნუ ზრუნავთ თქვენი 
სულისათვის, რა ვჭამოთო; ნურც სხეულისათვის, რით 
შევიმოსოთო; 23 ვინაიდან სული უმეტესია, ვიდრე საჭმელი, და 
სხეული - ვიდრე სამოსელი. 24 შეხედეთ ყორნებს: არც 
თესავენ, არც მკიან; არც საკუჭნაო აქვთ და არც ბეღელი; და 
ღმერთი არჩენს მათ. მერედა, რამდენად სჯობიხართ 
ფრინველთ? ?= ან რომელ თქვენგანს ხელეწიფება, ბევრიც 
ეცადოს, თუნდ ერთი ციდით მოიმატოს სიმაღლე? 295 ხოლო თუ 
უმცირესიც არ შეგიძლიათ, რაღას ზრუნავთ დანარჩენისთვის? 
27 შეხედეთ, როგორ იზრდებიან ველის შროშანნი: არც 
შრომობენ, არც ართავენ; მაგრამ გეუბნებით თქვენ: თვით 
სოლომონი, მთელი თავისი დიდებით არ იყო ისე შემოსილი, 
როგორც თითოეული მათგანი. 258 ხოლო თუ ველის ბალახს, 
რომელიც დღეს არის და ხვალ თონეს შეენთება, ასეთნაირად 
მოსავს ღმერთი, განა თქვენ უკეთ არ შეგმოსავთ, მცირედ 
მორწმუნენო? 27 მაშ, ნუ კითხულობთ, რა ვჭამოთ, ანდა რა 
ვსვათო, და ნურცა შფოთავთ. 39 ვინაიდან ყოველივე ამას 
ეძებენ საერონი, და მამამ თქვენმა იცის, რომ ყოველივე ეს 
გჭირდებათ. 31 მაშ, ეძიეთ ღმრთის სასუფეველი და ყოველივე 
ეს მოგეცემათ. 32 ნუ გეშინია, პატარა სამწყსოვ, ვინაიდან მამამ 
თქვენმა კეთილინება, რომ მოგეცეთ სასუფეველი. 33 გაყიდეთ 
თქვენი საბადებელი და გაეცით მოწყალება; გაამზადეთ 
უცვეთი ქისები და ულევი საუნჯე ცაში, სადაც მპარავი ვერ 


იპარავს და მღილი ვერა ღრღნის მას. 34 ვინაიდან სადაც არის 
საუნჯე თქვენი, იქვე იქნება გული თქვენი. 35 დე, იყოს თქვენი 
წელი მოსარტყლული და თქვენი სანთელი - ანთებული. 39 
იყავით იმ კაცთა მსგავსნი, რომელნიც მოელიან თავიანთ 
ბატონს, როდის დაბრუნდება ქორწილიდანო, რათა 
დარეკვისთანავე გაუღონ კარი. 37 ნეტა იმ მონებს, რომლებსაც 
მოსვლისას ფხიზლად ჰპოვებს მათი პატრონი; ჭეშმარიტად 
გეუბნებით თქვენ: სარტყელს მოირტძყამს, დასხამს, მივა და 
ემსახურება მათ. 38 მეორე, გინდა მესამე გუშაგობის ჟამსაც 
რომ მოვიდეს და ამნაირად ჰპოვოს ისინი, ნეტა იმ მონებს. 39 
ესეც გახსოვდეთ: სახლის პატრონმა რომ იცოდეს, რომელ 
საათზე მოვა ქურდი, უეჭველად იფხიზლებდა და ძირს არ 
გამოათხრევინებდა სახლისთვის. 49 ამიტომ თქვენც მზად 
იყავით, ვინაიდან, როცა არ ელით, სწორედ იმ საათს მოვა ძე 
კაცისა. 41 უთხრა მას პეტრემ: უფალო, ჩვენ გვეუბნები ამ იგავს 
თუ ყველას? 42 და თქვა უფალმა: ვინ არის ერთგული და 
გონიერი მნე, რომელიც პატრონმა მიუჩინა თავის მსახურთ, 
რათა დროულად მისცეს ულუფა მათ? 43 ნეტა ამ მონას, 
რომელსაც ამნაირად მოქმედს ჰპოვებს მისი პატრონი, 
როდესაც მოვა. 1“ ჭეშმარიტად გეუბნებით თქვენ: მთელ თავის 
სარჩო-საბადებელს მეთვალყურედ მიუჩენს მას. 42 მაგრამ თუ 
ეს მონა თავის გულში იტყვის: აგვიანებს ჩემი პატრონი 
მოსვლას; და დაიწყებს მსახურებისა და მოახლეების ცემას, 
ჭამას, სმას და ლოთობას, “5 მაშინ მოვა მონის პატრონი, იმ 
დღეს, როდესაც არ ელის, და იმ საათს, რომელიც არ იცის, შუა 
გაკვეთს და ურწმონოებთან დაუდებს წილს. 947 ხოლო ის მონა, 
რომელმაც იცოდა თავისი პატრონის ნება, მაგრამ არ 
აღასრულა იგი და არ დახვდა მზად, საშინლად იგვემება. 489 ის 
კი, ვინც არ იცოდა, მაგრამ ისე მოიქცა, რომ სასჯელი 
დაიმსახურა, ნაკლებად იგვემება, რადგან ვისაც ბევრი მიეცა, 
ბევრი მოეთხოვება, და ვისაც მეტი მიენდო, მეტი მოეკითხება. 
49 მოვედი, რათა ცეცხლი მოვდო ამ ქვეყანას, და სხვა რა 
მსურს, გარდა იმისა, რომ ახლავ იფეთქოს! 23% ნათლისღებით 
მმართებს ნათლისღება, და როგორ ვეწამები, ვიდრე 


აღსრულდება. 21 იქნებ გგონიათ, რომ მოველ, რათა მშვიდობა 
მომეტანა ამქვეყნად? არა, გეუბნებით თქვენ, არამედ 
განხეთქილება. 22 რადგანაც ამიერიდან ერთ სახლში ხუთი 
განუდგება ერთმანეთს: სამი - ორს და ორი - სამს; 233 დიახ, 
განდგება მამა ძისაგან და ძე - მამისაგან; დედა - ასულისაგან 
და ასული - დედისაგან; დედამთილი - რძლისაგან და რძალი - 
დედამთილისაგან. 2“ და უთხრა ხალხსაც: როდესაც ხედავთ 
დასავლეთიდან ამომავალ ღრუბელს, მაშინვე ამბობთ: წვიმა 
მოვაო, და ასეც ხდება. 22 ხოლო როცა სამხრეთის ქარი ქრის, 
ამბობთ: გვალვა იქნებაო, და ასეც ხდება. 39 თვალთმაქცნო, 
ცის ფერსა და მიწის ფერს არჩევთ და ამ დროის გარჩევა კი 
არ შეგიძლიათ? 27 ან რატომ თქვენდა თავად არ განსჯით, თუ 
რა არის სამართლიანი? 28 როცა შენს მომჩივანთან ერთად 
მიდიხარ მსაჯულთან, ეცადე, გზაშივე დაიხსნა თავი მისგან, 
რათა არ მიგიყვანოს მსაჯულთან, ხოლო მსაჯულმა არ მიგცეს 
მანდატურს და მანდატურმა არ ჩაგაგდოს საპყრობილეში. 39 
გეუბნები: ვერ გამოხვალ იქიდან, სანამ არ გაიღებ უკანასკნელ 
წვლილს. 


თავი 13 


1 ამ დროს მოვიდნენ მასთან ზოგიერთნი და აუწყეს იმ 
გალილეველთა ამბავი, რომელთა სისხლიც შერთო პილატემ 
მათსავე მსხვერპლთა სისხლს. 2 მიუგო იესომ და უთხრა მათ: 
იქნებ გგონიათ, რომ ეს გალილეველნი ყველა გალილეველზე 
უფრო ცოდვილნი იყვნენ, რაკიღა ასე ევნენ? 3 არა, გეუბნებით 
თქვენ; მაგრამ თუ არ მოინანიებთ, ყველანი მათსავით 
დაიღუპებით. 4 ან იქნებ გგონიათ, რომ ის თვრამეტი კაცი, 
რომლებსაც დაეცა სილოამის გოდოლი და გასრისა ისინი, 
უფრო მეტად ბრალეულნი იყვნენ, ვიდრე იერუსალიმის 
ყოველი მკვიდრი? ? არა, გეუბნებით თქვენ; მაგრამ თუ არ 
მოინანიებთ, ყველანი მათსავით დაიღუპებით. 9 და უთხრა მათ 
ეს იგავი: ერთ კაცს ლეღვის ხე ედგა თავის ვენახში: მივიდა 
ნაყოფის საძებნად, მაგრამ ვერაფერი იპოვა. 7 და უთხრა 
მევენახეს: აგერ უკვე სამი წელია მოვდივარ და ნაყოფს ვეძებ 
ამ ლეღვის ხეზე, მაგრამ ვერ ვპოულობ. მაშ, მოჭერი: სულ 
ტყუილად იკავებს ადგილს. 8 ხოლო მან მიუგო და უთხრა: 
ბატონო, წლეულსაც აცალე, ძირს შემოვუბარავ და ნაკელს 
დავუყრი; 9? იქნება ივარგოს; თუ არა და, გაისად მოჭერი. 19 
შაბათ დღეს ერთ-ერთ სინაგოგაში ასწავლიდა იგი. 11 იყო იქ 
თვრამეტ წელიწადს უძლურების სულით შეპყრობილი ქალი, 
მოკრუნჩხულს რომ არ შეეძლო წელში გამართვა. 12 იესომ 
დაინახა, მიიხმო და უთხრა: ქალო, დახსნილი ხარ შენი 
უძლურებისგან. 13 როგორც კი ხელი დაადო, მყისვე გაიმართა 
და ადიდებდა ღმერთს. 14 მაშინ განრისხდა სინაგოგის 
წინამძღვარი, ვინაიდან იესომ შაბათს განკურნა სნეული, და 
უთხრა ხალხს: ექვსი დღეა, როცა შეიძლება საქმის კეთება; 
თქვენც მაშინ მოდით განსაკურნავად, და არა შაბათს. 12 მიუგო 
უფალმა და უთხრა მას: თვალთმაქცო, განა რომელი 
თქვენგანი არ ახსნის შაბათს ბაგაზე დაბმულ ხარსა თუ ვირს 
და არ მიჰყავს დასარწყულებლად? 15 ხოლო ეს ასული 
აბრაამისა, რომელიც თვრამეტ წელიწადს შეკრული ჰყავდა 


სატანას, არ უნდა დაგვეხსნა ამ საკრველისაგან შაბათს? 17 
ამას რომ ამბობდა, რცხვენოდა ყველას, ვინც ეურჩებოდა; 
მთელი ხალხი კი ხარობდა ყოველივე იმის გამო, რასაც 
ესოდენ სახელოვნად იქმოდა იგი. 18 ხოლო მან თქვა: რისი 
მსგავსია ღმრთის სასუფეველი, ან რას ვამსგავსებ მას? 19 
მსგავსია იგი მდოგვის მარცვლისა, რომელიც აიღო კაცმა და 
დათესა თავის ბაღში; გაიზარდა, ხედ იქცა და მის ტოტებზე ცის 
ფრინველებმა დაიბუდეს. 29 და კვლავაც თქვა: რას ვამსგავსებ 
ღმრთის სასუფეველს? 21 მსგავსია იგი საფუარისა, რომელიც 
აიღო ქალმა და მოზილა იმით სამი ბათმანი ფქვილი, ვიდრე 
მთელი ცომი არ ააფუა. 22 დადიოდა ქალაქებსა და 
სოფლებში, ასწავლიდა და თან იერუსალიმისაკენ აეღო გეზი. 
23 ვიღაცამ უთხრა: უფალო, ნუთუ ცოტანი ცხონდებიან? ხოლო 
მან პასუხად თქვა: 24 იღვაწეთ, რათა შეხვიდეთ ვიწრო ბჭით, 
რადგანაც გეუბნებით: მრავალნი ეცდებიან შესვლას და ვერ 
შესძლებენ. 22 ვინაიდან ადგება სახლის პატრონი და ჩაკეტავს 
კარს, ხოლო თქვენ, გარეთ მდგომნი, დაიწყებთ კარზე კაკუნს 
და იტყვით: ბატონო, ბატონო, გაგვიღე; ის კი მოგიგებთ: არ 
ვიცი, ვინა ხართ და სადაურნი. 29 მაშინ დაიწყებთ ჩივილს: შენ 
წინაშე ვჭამდით და ვსვამდით, და ჩვენს მოედნებზე 
გვმოძღვრავდი. 27 მაგრამ ის იტყვის: გეუბნებით, არ ვიცი, ვინა 
ხართ და სადაურნი; შორს ჩემგან უსამართლობის ყველა 
მოქმედი. 28 და იქნება იქ ტირილი და კბილთა ღრჭიალი, 
როცა იხილავთ აბრაამს, ისააკს, იაკობს და ყველა 
წინასწარმეტყველს ღმრთის სასუფეველში, ხოლო თქვენს თავს 
- გარეთ გამოყრილთ. 29? მაშინ მოვლენ აღმოსავლეთით და 
დასავლეთით, ჩრდილოეთით და სამხრეთით და ინახად 
დასხდებიან ღმრთის სასუფეველში. 39 და, აჰა, არიან 
უკანასკნელნი, რომელნიც იქნებიან პირველნი, და არიან 
პირველნი, რომელნიც იქნებიან უკანასკნელნი. 31 იმ დღეს 
მოვიდა რამდენიმე ფარისეველი და უთხრა მას: ადექი და 
გაეცალე აქაურობას, ვინაიდან ჰეროდე გიპირებს მოკვლას. 32 
და უთხრა მათ: წადით და უთხარით მაგ მელას: აჰა, დღესა და 
ხვალ განვდევნი ეშმაკთ და განვკურნავ სნეულთ, ზეგ კი 


დავასრულებ ჩემს საქმეს. 33 თუმცა მე მმართებს წასვლა 
დღესაც, ხვალაც და ზეგაც, ვინაიდან არ ეგების, რომ 
წინასწარმეტყველი იერუსალიმს გარეთ მოკვდეს. 34 
იერუსალიმ, იერუსალიმ, წინასწარმეტყველთა მკვლელო და 
შენდამი მოვლინებულთა ქვებით ჩამქოლველო; რამდენჯერ 
ვცადე შემეკრიბა შენი შვილები, როგორც ფრინველი კრებს 
ბარტყებს თავის ფრთებქვეშ, და არ ისურვე. 35 და აჰა, 
გრჩებათ თქვენი სახლი ოხრად. ჭეშმარიტად გეუბნებით თქვენ: 
ვეღარ მიხილავთ, სანამ არ მოვა დრო, როდესაც იტყვით: 
კურთხეულია მომავალი უფლის სახელით! 


თავი 14 


1 მოხდა ისე, რომ შაბათ დღეს, ფარისეველთა ერთ-ერთი 
მთავრის სახლში მივიდა იესო პურის საჭმელად, ხოლო ისინი 
უთვალთვალებდნენ მას. ? და, აჰა, წარსდგა მის წინაშე 
წყალმანკით სნეული კაცი. 3 მაშინ იესომ უთხრა რჯულის 
მოძღვრებს და ფარისევლებს: შეიძლება თუ არა კაცის 
განკურნვა შაბათს? 4“ ხოლო ისინი დუმდნენ. ის კი შეეხო, 
განკურნა იგი და გაისტუმრა. ? და უთხრა მათ: რომელიმე 
თქვენგანს ვირი ან ხარი რომ ჩაუვარდეს ჭაში, განა 
დაუყოვნებლივ არ ამოიყვანს, შაბათიც რომ იყოს? 5 ხოლო 
ამაზე ვეღარაფერი მიუგეს მას. 7 როცა დაინახა, როგორ 
არჩევდნენ სტუმრები საპატიო ადგილებს, იგავით უთხრა მათ: 
8 ვინმემ რომ ქორწილში დაგპატიჟოს, ნუ დაჯდები სუფრის 
თავში; იქნებ შენზე საპატიო სტუმარიც ჰყავს: ? შეიძლება 
მოვიდეს შენი და მისი მასპინძელი და გითხრას: ადგილი 
დაუთმე ამ კაცსო, და მოგიწევს შერცხვენილს სუფრის ბოლოში 
გადაჯდომა. 19 ამიტომ, როცა მიგიწვევენ, მიდი და სუფრის 
ბოლოს დაჯექი, რათა მოვიდეს მასპინძელი და გითხრას: 
მეგობარო, სუფრის თავში გადმობრძანდიო, და პატივი 
დაგედება თანამეინახეთა თვალში. 11 რადგანაც ყველა, ვინც 
აიმაღლებს თავის თავს, დამდაბლდება, და ვინც 
დაიმდაბლებს თავის თავს, ამაღლდება. 12 ხოლო თავის 
მასპინძელს უთხრა: როცა სადილს ან ვახშამს მართავ, ნუ 
მოიწვევ ნურც შენს მეგობრებს, ნურც შენს ძმებს, ნურც შენს 
ნათესავებს, ნურც მდიდარ მეზობლებს, რათა მათაც არ 
მიგიწვიონ და, ამრიგად, მოგაგონ სანაცვლო. 13 არამედ როცა 
წვეულება გაქვს, დაჰპატიჟე გლახაკნი, საპყარნი, კოჭლნი თუ 
ბრმანი. 14 და ნეტარი იქნები, ვინაიდან ვერაფრით მოგაგებენ 
სანაცვლოს; ამიტომაც მოგეგება მართალთა აღდგომისას. 12 
ეს რომ გაიგონა, ერთმა თანამეინახემ უთხრა: ნეტარია, ვინც 
ჭამს პურს ღმრთის სასუფეველში. 16 ხოლო იესომ მიუგო მას: 
ერთმა კაცმა დიდი წვეულება გამართა და მრავალნი 


მიიპატიჟა. 17 როცა პურობის დრომ მოაწია, თავისი მონა 
გაგზავნა წვეულთა დასაძახებლად: მობრძანდით, ყველაფერი 
უკვე მზად მაქვსო. 18 მაგრამ ყველამ ერთხმად დაიწყო 
მობოდიშება. ერთმა თქვა: ყანა ვიყიდე; უეჭველად უნდა 
მივიდე და დავხედო, გთხოვ, მაპატიო. 1? მეორემ თქვა: ხუთი 
უღელი ხარი ვიყიდე და მათ გამოსაცდელად მივდივარ: 
გთხოვ, მაპატიო. 29 მესამემ თქვა: ცოლი შევირთე და ამიტომ 
ვერ გეახლები. 21 დაბრუნდა მონა და ყველაფერი მოახსენა 
პატრონს. მაშინ განრისხდა სახლის პატრონი და უთხრა თავის 
მონას: დაიარე სასწრაფოდ ქალაქის მოედნები და ქუჩები და 
მომგვარე გლახაკნი, საპყარნი, კოჭლნი და ბრმანი. 22 მონამ 
უთხრა: ბატონო, შევასრულე შენი ბრძანება, მაგრამ მაინც 
გვრჩება ადგილი. 23 მაშინ უთხრა ბატონმა მონას: გადი გზებსა 
და შუკებში და ძალით მორეკე წვეულნი, რათა აივსოს ჩემი 
სახლი. 24 რადგანაც გეუბნებით: ვერცერთი იმ წვეულთაგანი 
ვერ იგემებს ჩემს სადილს. 22 მასთან ერთად გზას ადგა 
დიდძალი ხალხი; მიუბრუნდა და უთხრა მათ: 25 თუ ვინმე 
მოდის ჩემთან და არ მოიძულებს თავის დედ-მამას, თავის 
ცოლ-შვილს, თავის და-ძმას და თავის თავსაც, ვერ იქნება ჩემი 
მოწაფე. 27 ვინც არ აიღებს თავის ჯვარს და არ გამომყვება 
უკან, ვერ იქნება ჩემი მოწაფე. 28 რადგან თუ რომელიმე 
თქვენგანი მოისურვებს კოშკის აგებას, განა თავდაპირველად 
არ დაჯდება და გამოთვლის ხარჯს, რაც დასჭირდება მის 
დასრულებას? 29 რათა, საძირკველს თუ ჩაყრის, მაგრამ ვერ 
შესძლებს დაასრულოს, მნახველებმა არ დაუწყონ დაცინვა 39 
და თქვან: აი, კაცი, რომელმაც დაიწყო შენება და დასრულება 
კი ვერ შესძლოო. 31 ან რომელი მეფე აღიძვრის მეორე მეფის 
წინააღმდეგ, თუ თავდაპირველად არ დაჯდა და მოითათბირა, 
შეუძლია თუ არა ათი ათასით გაუმკლავდეს ოცი ათას 
მომხდურს? 32 თუ არადა, ელჩებს გაუგზავნის, სანამ ჯერ კიდევ 
შორსაა მტერი და დაზავებას სთხოვს. 33 ასე, ვერც ერთი 
თქვენგანი, ვინც არ განუდგება ყველაფერს, რაც აბადია, ვერ 
იქნება ჩემი მოწაფე. 3“ კარგი რამ არის მარილი. მაგრამ თუ 
მარილი გამტკნარდა, რაღათი დაამარილებ? 3> აღარც 


სამიწედ ვარგა და აღარც სანეხვედ, არამედ - მხოლოდ 
გადასაყრელად. ვისაც ყური აქვს სმენად. ისმინოს! 


თავი 15 


+ მის გვერდით იყო ყველა მებაჟე და ცოდვილი და უსმენდა 
მას. 2 ფარისევლები და მწიგნობრები კი დრტვინავდნენ და 
ამბობდნენ: ცოდვილებს იწყნარებს და მათთან ჭამსო. 3 და 
უთხრა მათ ეს იგავი: “ ასი ცხვარი რომ გყავდეთ და ერთი 
დაგეკარგოთ, რომელი თქვენგანი არ მიატოვებს 
ოთხმოცდაცხრამეტს უდაბნოში და არ წავა დაკარგულის 
საძებნად, ვიდრე არ იპოვის მას? ? და როცა იპოვის, 
სიხარულით შეისვამს მხარზე; 9 შინ მოსული დაუძახებს 
მეგობრებს და მეზობლებს და ეტყვის მათ: იხარეთ ჩემთან 
ერთად, ვინაიდან ჩემი დაკარგული ცხვარი ვიპოვე. 7 
გეუბნებით: ცაში უფრო დიდი სიხარული იქნება ერთი მონანიე 
ცოდვილის გამო, ვიდრე ოთხმოცდაცხრამეტი მართლისა, 
რომელთაც არ სჭირდებათ სინანული. 8 ან კიდევ, ათი დრაქმა 
რომ ჰქონდეს და ერთი დაკარგოს, რომელი ქალი არ აანთებს 
სანთელს და არ დაიწყებს ოთახის დაგვას და გულმოდგინედ 
ძებნას, ვიდრე არ იპოვის? ? ხოლო როცა იპოვის, მეგობრებსა 
და მეზობლებს დაუძახებს და ეტყვის: იხარეთ ჩემთან ერთად, 
ვინაიდან დაკარგული დრაქმა ვიპოვე. 19 გეუბნებით: ასევე 
ხარობენ ღმრთის ანგელოზნი ერთი მონანიე ცოდვილის გამო. 
11 მერე თქვა: ერთ კაცს ორი ძე ჰყავდა; 12 უმცროსმა უთხრა 
მამას: მამა, მომეცი ჩემი წილი, რომელიც მერგება 
სამკვიდრებლიდან. და გაუყო მათ თავისი ქონება. 13 ცოტა 
ხანმა რომ განვლო, შეკრიბა უმცროსმა ყველაფერი, შორეულ 
მხარეს გაემგზავრა და იქ გაფლანგა მთელი თავისი 
ავლადიდება, ვინაიდან თავაშვებულად ცხოვრობდა. 14 როცა 
ყველაფერი შემოეხარჯა, დიდი შიმშილობა ჩამოვარდა იმ 
ქვეყანაში და ძალიან გაუჭირდა. 12 წავიდა და ერთ იქაურ კაცს 
შეეკედლა, მან კი მინდორში გაგზავნა ღორების მწყემსად. 15 
ნატრობდა, ნეტავი ღორების საჭმელი რქით ამომავსებინა 
მუცელიო, მაგრამ ვინ აღირსებდა. 17 გონს რომ მოეგო, თქვა: 
მამაჩემის რამდენ მოჯამაგირეს თავზე საყრელადა აქვს პური 


და მე კი აქ შიმშილით ვკვდები. 185 ავდგები, მივალ მამაჩემთან 
და ვეტყვი: მამი, ვცოდე ცის მიმართ და შენ წინაშე. 19 და 
აღარა ვარ იმისი ღირსი, რომ შენი ძე მერქვას, მაგრამ 
მოჯამაგირედ მაინც დამიყენე. 29 ადგა და მამამისისაკენ 
გასწია. ჯერ კიდევ შორს იყო, რომ მამამ დაინახა და 
შეებრალა იგი; გამოიქცა, კისერზე შემოეჭდო და კოცნა 
დაუწყო. 21 შვილმა უთხრა: მამი, ვცოდე ცის მიმართ და შენ 
წინაშე და აღარ ვარ იმისი ღირსი, რომ შენი ძე მერქვას. 22 
ხოლო მამამ თავის მონებს უთხრა: მოიტანეთ უკეთესი სამოსი 
და შემოსეთ იგი, გაუკეთეთ ბეჭედი ხელზე და ფეხთ ხამლები 
ჩააცვით. 23 მოიყვანეთ ნასუქი ხბო და დაკალით; ვჭამოთ და 
ვიმხიარულოთ. 24 რადგან ეს ჩემი ძე მკვდარი იყო და 
გაცოცხლდა, დაკარგული იყო და გამოჩნდა. და დაიწყეს 
მხიარულება. 22 ხოლო უფროსი ძე ყანაში იყო, და როცა შინ 
მიმავალი მიუახლოვდა სახლს, სიმღერისა და ფერხულის ხმა 
შემოესმა. 20 მოუხმო ერთ მონათაგანს და ჰკითხა: რა ამბავია? 
27 მან მიუგო: შენი ძმა მოვიდა და მამაშენმა ნასუქი ხბო 
დაკლა, რაკი საღ-სალამათი დამიბრუნდაო. 28 ის კი გაბრაზდა 
და აღარ უნდოდა შესვლა. გამოვიდა მამამისი და სთხოვა, 
შემოდიო. 29? მაგრამ მან უთხრა მამას: აგერ, რამდენი წელია 
გემსახურები, ერთხელაც არ გადავსულვარ შენს მცნებას, და ან 
ერთი თიკანი თუ მოგიცია ოდესმე ჩემთვის, რომ მეგობრებში 
მომელხინა. 39 სამაგიეროდ, მოვიდა თუ არა ეს შენი ძე, 
მთელი თავისი ავლა-დიდება მეძავებს რომ გადააგო, კვებულა 
ხბო დაუკალი. 31 ხოლო მამამ მიუგო მას: შვილო, შენ 
ყოველთვის ჩემთანა ხარ და ყველაფერი, რაც მაქვს, შენია. 32 
ამჯერად კი გვმართებს, ვიხაროთ და ვიმხიარულოთ, ვინაიდან 
ეს შენი ძმა მკვდარი იყო და გაცოცხლდა, და დაკარგული იყო 
და გამოჩნდა. 


თავი 16 


1 თავის მოწაფეებსაც უთხრა: იყო ერთი მდიდარი კაცი და 
ჰყავდა მოურავი, რომელიც დააბეზღეს მის წინაშე, შენს 
ქონებას ანიავებსო. 2 მოიხმო იგი და უთხრა: ეს რა მესმის 
შენზე? ჩამაბარე შენი სამოურაოს ანგარიში, რადგანაც 
ამიერიდან აღარ გიწერია მოურაობა. 3 მაშინ მოურავმა თავის 
თავს უთხრა: რა ვქნა? აგერ ჩემი ბატონი მოურაობას 
მართმევს: თოხნა მე არ შემიძლია და თხოვნა კი მერცხვინება. 
4 თუმცა ვიცი, რაც უნდა ვქნა, რომ თავის ჭერქვეშ მიმიღოს 
ხალხმა, როცა მოურაობას ჩამომართმევენ. ? მოიხმო 
სათითაოდ თავისი ბატონის მოვალენი და ჰკითხა პირველს: 
რამდენი გმართებს ჩემი ბატონისა? 5 მან მიუგო: ასი კასრი 
ზეთი. და უთხრა მას: აჰა, ინებე შენი თამასუქი, დადექი 
სასწრაფოდ და დაწერე ორმოცდაათი. 7 ახლა მეორეს ჰკითხა: 
შენ რამდენიღა გმართებს? და მან მიუგო: ასი კოდი პური. და 
უთხრა მას: აჰა, ინებე შენი თამასუქი და დაწერე ოთხმოცი. 8 
შეაქო ბატონმა ორგული მოურავი: ფხიანად მოიქეციო; 
ვინაიდან ამ სოფლის ძენი თავიანთ მსგავსთა შორის უფრო 
ფხიანნი არიან, ვიდრე ნათლის ძენი. 9? ამიტომაც გეუბნებით, 
შეიძინეთ მეგობრები უსამართლო სიმდიდრით, რათა, 
როდესაც გაღარიბდებით, მიგიღონ საუკუნო სამყოფელში. 19 
მცირედში სანდო დიდმშმიც სანდოა. და მცირედში უნდო დიდშიც 
უნდოა. 11 თუ ამ ცრუ და უსამართლო სიმდიდრეში უნდონი 
იყავით, ჭეშმარიტს ვინ განდობთ თქვენ? 12 ანდა თუ სხვისაში 
უნდონი იყავით, თქვენსას ვინ მოგცემთ? 132 არცერთ მსახურს 
არ შეუძლია ორი ბატონის მონობა: რადგან ან ერთს 
შეიძულებს და მეორეს შეიყვარებს, ან კიდევ ერთს შეითვისებს 
და მეორეს შეიზიზღებს. ვერ შესძლებთ ღმერთსაც ემონოთ და 
მამონასაც. 14 ისმენდნენ ყოველივე ამას ვერცხლისმოყვარე 
ფარისევლები და დასცინოდნენ მას. 12 უთხრა მათ: თქვენა 
ხართ, მართლებად რომ მოგაქ>ვთ თავი კაცთა წინაშე, მაგრამ 
ღმერთი იცნობს თქვენს გულს, რადგან ის, რაც მაღალია 


კაცთა შორის, სიბილწეა ღმერთის წინაშე. 10 რჯული და 
წინასწარმეტყველნი - იოანემდე; ხოლო მას მერე ღმრთის 
სასუფეველი იხარება და ყველანი ძალით შედიან მასში. 17 
უმალ ცა და მიწა გადავლენ, ვიდრე თუნდაც ერთი წერტილი 
ამოვარდება რჯულიდან. 18 ყველა, ვინც გაუშვებს თავის ცოლს 
და სხვას შეირთავს, მრუშობს, და ყველა, ვინც ქმარგანაშვებს 
შეირთავს, აგრეთვე მრუშობს. 19? იყო ერთი მდიდარი კაცი, 
ძოწეული და ბისონი ეცვა და ყოველდღე შლიდა ბრწყინვალე 
სუფრას. 29 იყო ერთი გლახაკიც, სახელად ლაზარე, რომელიც 
მის ჭიშკართან ეგდო, მთლიანად დაწყლულებული. 21 
ნატრობდა მდიდრის ნასუფრალით მოეკლა შიმშილი; ხოლო 
ძაღლები მოდიოდნენ და ლოკავდნენ მის წყლულებს. 22 
მოკვდა გლახაკი და აბრაამის წიაღში აიტაცეს ანგელოზებმა. 
მოკვდა მდიდარიც და დამარხეს. 23 ჯოჯოხეთში, წამებულმა, 
აღაპყრო თვალნი და იხილა შორს აბრაამი და ლაზარე მის 
წიაღში. 24 შესძახა და თქვა: მამაო აბრაამ, მოწყალება მოიღე 
და მომივლინე ლაზარე, რათა თითის წვერი ჩააწოს წყალში და 
ენა გამიგრილოს, ვინაიდან ვიდაგები ამ ცეცხლის ალში. 23 
მაგრამ აბრაამმა უთხრა: შვილო, გაიხსენე რომ შენსავე 
სიცოცხლეში მიიღე შენი სიკეთე, ლაზარემ კი - მხოლოდ 
ბოროტი. ამიტომ ახლა ის ინუგეშება, შენ კი იტანჯები. 25 ეგეც 
არ იყოს, ჩვენ და თქვენ შორის დევს დიდი უფსკრული, ასე 
რომ, გადმოსვლის მსურველი ვერც ჩვენგან თქვენკენ გადმოვა 
და ვერც თქვენგან - ჩვენკენ. 77 ხოლო მან თქვა: გევედრები, 
მამაო, მამაჩემის სახლში მაინც გაგზავნე იგი. 28 ვინაიდან 
ხუთი ძმა მყავს: მივიდეს და აუწყოს მათ, რათა ისინიც არ 
ჩაცვივდნენ ამ სატანჯველში. 29 უთხრა მას აბრაამმა: მოსე და 
წინასწარმეტყველნი ჰყავთ; მათ უსმინონ. 3ლ– ხოლო მან თქვა: 
არა, მამაო აბრაამ; მაგრამ თუ ვინმე მკვდართაგანი მივა 
მათთან, შეინანებენ. 31 და უთხრა მას აბრაამმა: თუკი მოსეს 
და წინასწარმეტყველთ არ უსმინეს, მკვდრეთითაც რომ 
აღდგეს ვინმე, არც მას ერწმუნებიან. 


თავი 17 


1 და უთხრა თავის მოწაფეებს: შეუძლებელია, რომ არ 
მოვიდნენ საცდურნი, მაგრამ ვაი მას, ვისგანაც მოვლენ. 2 
უჯობს წისქვილის დოლაბი დაჰკიდონ ყელზე და ზღვაში 
დანთქან, ვიდრე აცდუნოს თუნდაც ერთი ამ მცირეთაგანი. 3 
დაუკვირდით თქვენს თავს: თუკი შენი ძმა შეგცოდავს, შერისხე 
იგი; და თუ შეინანებს, მიუტევე. “ დღეში შვიდჯერაც რომ 
შეგცოდოს და შვიდჯერვე მოგიბრუნდეს და გითხრას - 
ვნანობო, მიუტევე. ? და უთხრეს მოციქულებმა უფალს: 
გვიმრავლე რწმენა. 9 ხოლო უფალმა თქვა: მდოგვის 
მარცვლის ოდენა რწმენაც რომ გქონდეთ და უთხრათ ამ 
ლეღვის ხეს: აღმოიფხვერი მანდედან და ზღვაში 
გადაინერგეო, გაგიგონებთ. 7 მონა რომ გყავდეთ ვინმეს, 
მხვნელი თუ მწყემსი, რომელი თქვენგანი ეტყვის მინდვრიდან 
დაბრუნებულს: მიდი, სუფრას მიუჯექიო? 8 თუ, პირიქით, 
ეტყვის: მომიმზადე ვახშამი, სარტყელი მოირტყი და 
მომემსახურე, სანამდის ვჭამ და ვსვამ, ხოლო შემდეგ თავადაც 
ჭამე და სვიო. ? ნუთუ მონის მადლიერი იქნება მხოლოდ 
იმიტომ, რომ ბრძანება შეუსრულა? არა მგონია. 19 ასევე 
თქვენც, როცა აღასრულებთ ყველაფერს, რაც ნაბრძანები 
გქონდათ, თქვით: უვარგისი მონები ვართ, ვინაიდან ვქენით ის, 
რაც უნდა გვექნა. 11 მოხდა ისე, რომ იერუსალიმს მიმავალი 
მიდიოდა სამარიასა და გალილეას შორის. 12 ერთ სოფელში 
შესვლისას შემოეგება ათი კეთროვანი კაცი, რომლებიც 
მოშორებით შედგნენ 13 და შეღაღადეს: იესო, მოძღვარო, 
შეგვიწყალე ჩვენ! 14 ისინი რომ დაინახა, უთხრა: წადით და 
ეჩვენეთ მღვდლებს. და წავიდნენ თუ არა, განიწმინდნენ. 12 
ხოლო ერთი მათგანი, რომელმაც დაინახა, რომ განიკურნა, 
მობრუნდა და ხმამაღლა ადიდებდა ღმერთს. 16 იესოს 
ფერხთით დაემხო და მადლი შესწირა; და იყო იგი სამარიელი. 
17 მიუგო იესომ და უთხრა: განა ათივე არ განიწმინდა? სადღა 
არიან ცხრანი? 18 არც ერთი არ მობრუნებულა ღმერთის 


სამადლობლად, ამ უცხო თესლის გარდა. 19 უთხრა მას: ადექ 
და წადი! შენმა რწმენამ გადაგარჩინა. 29 ხოლო როდესაც 
ფარისევლებმა ჰკითხეს, როდის მოვა ღმრთის სასუფეველიო, 
მიუგო და უთხრა მათ: ღმრთის სასუფეველი არ მოვა 
სააშკარაოდ; 21 ვერ იტყვიან: აგერ, აქ არის, ან კიდევ: აგერ, 
იქო; ვინაიდან, აჰა, ღმრთის სასუფეველი თვითონ თქვენშია. 22 
და უთხრა თავის მოწაფეებს: მოვლენ დღენი, როცა ინატრებთ 
თუნდაც ერთი დღით იხილოთ ძე კაცისა და ვერ იხილავთ. 23 
გეტყვიან: აგერ, აქ არის, ან: აგერ, იქო; ნუ მიხვალთ და ნუ 
გაჰყვებით. 24 ვინაიდან როგორც ელვა იელვებს და 
გაიბრწყინებს ცის ერთი კიდიდან მეორემდე, ასე იქნება ძეც 
კაცისა თავის დღეს. 25 მაგრამ ჯერ სასტიკად უნდა ევნოს და 
უარყოფილ იქნეს ამ მოდგმის მიერ. 295 და როგორც იყო ნოეს 
დროს, ისე იქნება კაცის ძის დროსაც. 27 ჭამდნენ, სვამდნენ, 
ცოლს ირთავდნენ და თხოვდებოდნენ, იმ დღემდე, როცა ნოე 
შევიდა კიდობანში, მოვიდა წარღვნა და მუსრი გაავლო 
ყველას. 28 ისევე, როგორც ლოტის დროს: ჭამდნენ, სვამდნენ, 
ყიდულობდნენ, ყიდიდნენ, რგავდნენ, აგებდნენ; 29 მაგრამ იმ 
დღეს, როცა ლოტი გამოვიდა სოდომიდან, ცეცხლმა და 
გოგირდმა იწვიმა ზეცით და მუსრი გაავლო ყველას. 39 ასე 
იქნება იმ დღესაც, როცა გამოჩნდება ძე კაცისა. 31 იმ დღეს, 
ვინც ერდოზე იქნება, ხოლო მისი ნივთები - სახლში, ნუ ჩამოვა 
ძირს მათ წასაღებად; ხოლო ვინც მინდვრად იქნება, ასევე ნუ 
მიბრუნდება უკან. 32 გაიხსენეთ ლოტის ცოლი. 33 რადგან ვინც 
ეცდება სულის ხსნას, დაღუპავს მას, და ვინც დაღუპავს თავის 
სულს, აცოცხლებს მას. 34 გეუბნებით: იმ ღამეს ორნი იქნებიან 
ერთ საწოლში: ერთი წარიტაცება, მეორე კი დარჩება. 32 ორნი 
იქნებიან წისქვილში: ერთი წარიტაცება, მეორე კი დარჩება. 35 
ორნი იქნებიან ველად: ერთი წარიტაცება, მეორე კი დარჩება. 
37 და უთხრეს: სად, უფალო? ხოლო იესომ მიუგო მათ: სადაც 
იქნება ლეში, იქვე შეიყრებიან სვავებიც. 


თავი 18 


1 უთხრა მათ ერთი იგავიც იმისათვის, რომ ყოველთვის უნდა 
ლოცულობდნენ და არასოდეს მობეზრდეთ ლოცვა: ? იყო ერთ 
ქალაქში ერთი მსაჯული, რომელსაც არ ეშინოდა ღმრთისა და 
არც კაცისა რცხვენოდა. 3 იმავე ქალაქში ცხოვრობდა ერთი 
ქვრივი ქალი; მიდიოდა მასთან და სთხოვდა: ჩემი 
მომჩივნისაგან დამიცავიო. 4 დიდხანს არ თანხმდებოდა. 
ბოლოს კი გულში თქვა: თუმცა არც ღმრთის შიში მაქვს და არც 
კაცისა მრცხვენია, ? მაგრამ, რაკი ეს ქვრივი მოსვენებას არ 
მაძლევს, დავიცავ, რათა აქ აღარ მოვიდეს და მომასვენოს. 9 
თქვა უფალმა: გესმით, რას ამბობს უსამართლო მსაჯული? 7 
განა ღმერთი არ დაიცავს თავის რჩეულთ, დღედაღამ რომ 
შეჰღაღადებენ, და დიდსულოვანი არ იქნება მათ მიმართ? 8 
გეუბნებით: მალე დაიცავს მათ. მაგრამ ძე კაცისა, როდესაც 
მოვა, ჰპოვებს კი რწმენას ამ ქვეყნად? ? ერთი ასეთი იგავიც 
უთხრა ზოგიერთს, რომლებსაც სწამდათ, მართალნი ვართო 
და სხვებს კი არად აგდებდნენ: 19 ორი კაცი შევიდა ტაძარში 
სალოცავად: ერთი ფარისეველი და ერთიც მებაჟე. 11 
ფარისეველი დადგა და ასე ლოცულობდა გულში: ღმერთო, 
გმადლობ, რადგან არა ვარ, სხვა კაცთა მსგავსად, მტაცებელი, 
უსამართლო, მემრუშე, და არც ამ მებაჟეს ვგავარ. 12 ორჯერ 
ვმარხულობ კვირაში, და ვიხდი მეათედს იმისას, რასაც ვიხვეჭ. 
13 ხოლო მოშორებით მდგარი მებაჟე იმასაც კი ვერ ბედავდა, 
რომ ზეცად აღეპყრო თვალნი, არამედ მკერდში იცემდა მჯიღს 
და ამბობდა: ღმერთო, მილხინე მე, ცოდვილს. 14 გეუბნებით: 
სახლში ეს უფრო გამართლებული დაბრუნდა, ვიდრე ის. 
რადგან ყველა, ვინც აიმაღლებს თავის თავს, დამდაბლდება, 
და ვინც დაიმდაბლებს თავის თავს, ამაღლდება. 15 მიჰგვარეს 
ბავშვები, რომ შეხებოდა მათ, ხოლო ამის შემყურე მოწაფეები 
ნებას არ რთავდნენ. 19 მაგრამ იესომ მიიხმო ისინი და თქვა: 
მოუშვით ბავშვები და ნუ უშლით ჩემთან მოსვლას, ვინაიდან 
მათნაირებისაა ღმრთის სასუფეველი. 17 ჭეშმარიტად 


გეუბნებით თქვენ: ვინც ბავშვივით არ მიიღებს ღმრთის 
სასუფეველს, ვერ შევა მასში. 18 ჰკითხა მას ერთმა 
მთავართაგანმა: კეთილო მოძღვარო, რა უნდა ვქნა, რომ 
დავიმკვიდრო საუკუნო სიცოცხლე? 19 იესომ მიუგო: რატომ 
მიწოდებ კეთილს? არავინაა კეთილი, გარდა ერთის - 
ღმერთისა. 29 იცი მცნებანი: არა იმრუშო; არა კაც-ჰკლა; არა 
იპარო; არა ცილი სწამო; პატივი ეცი მამას შენსას და დედას? 
21 ხოლო მან თქვა: ეს ყოველივე დამიცავს ჩემი სიყრმითგან. 
22 ეს რომ გაიგონა, იესომ უთხრა მას: ერთიღა გაკლია: 
გაყიდე ყველაფერი, რაც გაბადია, მიეცი გლახაკთ და გექნება 
საუნჯე ცაში; მერე მოდი და გამომყევ მე. 232 ხოლო ის 
დამწუხრდა ამის გაგონებისას, რადგანაც ძალიან მდიდარი 
იყო. 24 დამწუხრებული რომ დაინახა, იესომ თქვა: რა ძნელია 
მდიდართათვის ღმრთის სასუფეველში შესვლა. 25 ვინაიდან 
აქლემი უფრო ადვილად გაძერება ნემსის ყუნწში, ვიდრე 
მდიდარი შევა ღმრთის სასუფეველში. 25 ამის გამგონეთ 
თქვეს: კი მაგრამ, ვინღა ცხონდება? 27 ხოლო მან თქვა: 
კაცთათვის შეუძლებელი შესაძლებელია ღმერთისთვის. 28 და 
უთხრა პეტრემ: აი, ჩვენ მივატოვეთ ყველაფერი და 
გამოგყევით. 2? ხოლო იესომ მიუგო: ჭეშმარიტად გეუბნებით 
თქვენ: არ არის კაცი, რომელმაც მიატოვოს სახლი, გინდა 
ძმები, გინდა ცოლი, გინდა შვილები ღმრთის სასუფევლის 
გულისთვის, 39 და ახლავე არ მიიღოს გაცილებით მეტი, 
ხოლო მომავალში - საუკუნო სიცოცხლე. 31 წაიყვანა თორმეტი 
მოწაფე და უთხრა მათ: აჰა, ავდივართ იერუსალიმს და 
აღსრულდება ყველაფერი, რაც დაწერილა 
წინასწარმეტყველთა მიერ კაცის ძისათვის; 32 ვინაიდან 
მისცემენ წარმართთ და შეურაცხყოფენ, აგინებენ, 
აფურთხებენ, 33 სცემენ და მოკლავენ მას, მესამე დღეს კი 
აღდგება იგი. 34 მაგრამ ისინი ვერაფერს მიხვდნენ: 
დაფარული იყო მათთვის ეს სიტყვა და ვერ გაიგეს ნათქვამი. 
35 ხოლო როდესაც იერიხონს მიუახლოვდა, ერთი ბრმა იჯდა 
გზის პირას და მოწყალებას ითხოვდა. 36 ხალხის ხმა რომ 
შემოესმა, იკითხა: რა ამბავია? 37 უთხრეს, იესო ნაზარეველი 


მოდისო. 38 მაშინ შეღაღადა და თქვა: იესო, დავითის ძეო, 
შემიწყალე მე: 39 წინ მიმავალნი უბრძანებდნენ, დაჩუმდიო, 
მაგრამ ის უფრო ხმამაღლა ღაღადებდა: დავითის ძეო, 
შემიწყალე მე! 49 იესო შეჩერდა და ბრძანა, აქ მომგვარეთო; 
როცა მიუახლოვდა, ჰკითხა: 41 რას მოითხოვ ჩემგან? ხოლო 
მან მიუგო: თვალის ახელას, უფალო! “2 იესომ უთხრა: 
გაახილე თვალი, შენმა რწმენამ გადაგარჩინა. 43 მაშინვე 
აეხილა თვალი, თან გაჰყვა მას და ადიდებდა ღმერთს. მაშინ 
ამის მხილველმა მთელმა ხალხმაც ადიდა ღმერთი. 


თავი 19 


1 შევიდა იერიხონში და გაიარა ქალაქი. 2? და, აჰა, ერთ 
მდიდარ კაცს, სახელად ზაქეს, რომელიც იყო მებაჟეთა 
უფროსი, 3 სურდა ეხილა იესო, რათა გაეგო, ვინ იყო, მაგრამ 
ხალხმრავლობის გამო ვერ მოჰკრა თვალი, ვინაიდან 
ტანმორჩილი იყო; “ წინიდან მოურბინა და ლეღვის ხეზე ავიდა 
მის დასანახად, ვინაიდან იქ უნდა გაევლო. ? როცა იმ ადგილს 
გაუსწორდა, იესომ ზევით აიხედა, დაინახა იგი და უთხრა: ზაქე, 
ჩქარა ჩამოდი ძირს, ვინაიდან დღეს შენს სახლში უნდა ვიყო. 9 
ისიც საჩქაროდ ჩამოვიდა და სიხარულით მიიღო იგი. 7 ხოლო 
ამის მხილველნი დრტვინავდნენ და ამბობდნენ: ცოდვილთან 
შევიდაო. 8 ადგა ზაქე და უთხრა უფალს: აჰა, უფალო, ჩემი 
ქონების ნახევარს მივცემ გლახაკთ, და თუ ვინმეს ცილი ვწამე, 
ოთხმაგად ვუზღავ. ? უთხრა მას იესომ: დღეს მოევლინა ხსნა 
ამ სახლს, ვინაიდან ესეც ძეა აბრაამისა. 19 რადგან ძე კაცისა 
დაკარგულთა საძებნად და დასახსნელად მოვიდა. 11 ხოლო 
ისინი უსმენდნენ, და ერთი იგავიც მოაყოლა ამას, ვინაიდან 
იერუსალიმთან ახლოს იყო, და ეგონათ, ახლავე მოაწევს 
ღმრთის სასუფეველიო; 12 ამიტომაც თქვა: ერთი 
კეთილშობილი კაცი შორეულ ქვეყანაში გაემგზავრა, რათა 
მეფობა მიეღო და უკანვე დაბრუნებულიყო. 13 დაუძახა თავის 
ათ მონას, ათი მნა მისცა და უთხრა მათ: ჩემს დაბრუნებამდე 
ამით ივაჭრეთო. 1“ მაგრამ მოქალაქეებს სძულდათ იგი, 
ელჩები დაადევნეს კვალდაკვალ და დააბარეს: არ გვინდა, 
რომ ეგ მეფობდეს ჩვენზე. 12 როცა მეფობა მიიღო და უკან 
დაბრუნდა, ბრძანა ის მონები მიეგვარათ, რომლებსაც 
ვერცხლი მისცა, რათა გაეგო, ვინ როგორ მოიხმარა იგი. 19 
მოვიდა პირველი და თქვა: ბატონო, შენმა მნამ ათი მნა 
მოიგო. 17 უთხრა მას: კარგი, კეთილო მონავ; რაკი მცირედში 
სანდო იყავი, ათი ქალაქის მმართველობას მოგანდობ შენ. 18 
მოვიდა მეორე და თქვა: ბატონო, შენმა მნამ ხუთი მნა მოიგო. 
19 და უთხრა მასაც: ხოლო შენ ხუთ ქალაქს მოგანდობ. 29 


მოვიდა მესამე და თქვა: ბატონო, აჰა, შენი მნა, რომელსაც 
ხელსახოცში გამოკრულს ვინახავდი, 21 რადგანაც მეშინოდა 
შენი, რაკიღა ვიცოდი, რომ სასტიკი კაცი ხარ: იღებ, რაც არ 
დაგიდევს, და მოიმკი, რაც არ დაგითესავს. 22 უთხრა მას: 
შენივე პირით განგიკითხავ, უკეთურო მონავ! იცოდი, რომ 
სასტიკი კაცი ვარ: ვიღებ, რაც არ დამიდევგვს, და ვიმკი, რაც არ 
დამითესავს. 23 მერედა, რატომ ვაჭრებს არ მიეცი ჩემი 
ვერცხლი, რათა დაბრუნებულს მიმეღო ჩემი სესხი 
მონაგებითურთ? 2“ და უთხრა მის წინაშე მდგომთ: წაართვით 
მნა და მიეცით ათი მნის მქონეს. 22 მათ უთხრეს: ბატონო, მას 
ხომ ათი მნა აქვს. 295 გეუბნებით, რომ ყველა მქონეს მიეცემა, 
ხოლო არმქონეს წაერთმევა ისიც, რაცა აქვს. 27 ხოლო ეს ჩემი 
მტრები, რომლებსაც არ უნდოდათ, რომ მათი მეფე 
ვყოფილიყავი, აქ მომგვარეთ და ჩემ წინაშე დახოცეთ. 289 ეს 
თქვა და დაადგა იერუსალიმისაკენ მიმავალ გზას. 2? როდესაც 
მიუახლოვდნენ ბეთბაგეს და ბეთანიას, რომელსაც ჰქვია 
ზეთისხილის მთა, გაგზავნა ორი მოწაფე, 39 და უთხრა მათ: 
წადით თქვენ პირდაპირ მდებარე სოფელში და მასში 
შესვლისთანავე დაინახავთ დაბმულ ჩოჩორს, რომელზედაც 
ჯერ კაცი არ მჯდარა; ახსენით და აქ მომიყვანეთ. 31 ხოლო თუ 
ვინმე გკითხავთ, რატომ ხსნითო, ასე მიუგეთ: უფალს 
სჭირდება-თქო. 32 წარგზავნილები წავიდნენ და ნახეს, 
როგორც მან უთხრა. 33 ჩოჩორს რომ ხსნიდნენ, მისმა 
პატრონებმა ჰკითხეს: რატომ ხსნით ჩოჩორს? 34 ხოლო მათ 
უთხრეს: იმიტომ, რომ უფალს სჭირდებაო. 35 მიჰგვარეს იგი 
იესოს, ზურგზე დაუფინეს სამოსი და ზედ შესვეს იგი. 39 ხოლო 
როდესაც დაიძრა, გზაზე უფენდნენ თავიანთ სამოსს. 37 
როდესაც მიადგა ზეთისხილის მთის დაღმართს, მოწაფეთა 
მთელმა სიმრავლემ სიხარულით დაიწყო ღმერთის ხმამაღლა 
დიდება ყველა იმ სასწაულის გამო, რაც კი ეხილათ. 39 ასე 
ამბობდნენ: კურთხეულია მეუფე, მომავალი უფლის სახელით! 
მშვიდობა ზეცას და დიდება მაღალთა შინა! 39 ზოგიერთმა 
ფარისეველმა ხალხიდან უთხრა მას: მოძღვარო, შერისხე შენი 
მოწაფეები. 49 ხოლო იესომ მიუგო: გეუბნებით: ესენი რომ 


დადუმდნენ, ქვები დაიწყებენ ღაღადს. “1 როდესაც 
მიუახლოვდა და დაინახა ქალაქი, ატირდა მის გამო, 42 და 
თქვა: დღევანდელ დღეს მაინც გცოდნოდა, რა მოგანიჭებს 
მშვიდობას! მაგრამ ამჟამად დაფარულია ეს შენს თვალთაგან. 
43 ვინაიდან მოგივლენ დღენი, როცა მტრები თხრილს 
შემოგავლებენ გარშემო, შემოგერტყმიან და შეგავიწროებენ 
ყოველი მხრიდან; 44 მიწასთან გაგასწორებენ და შენს შვილებს 
მუსრს გაავლებენ შენში, და ქვას ქვაზე აღარ დატოვებენ შენში, 
ვინაიდან ვერ შეიცან შენი მოხილვის ჟამი. 4? შევიდა ტაძარში 
და დაიწყო მყიდველ-გამყიდველთა გამოყრა. 46 და უთხრა 
მათ: დაწერილია: ჩემი სახლი ლოცვის სახლია, თქვენ კი 
ყაჩაღთა ბუნაგად გიქცევიათ იგი. “7 იყო იქ და ყოველდღე 
ასწავლიდა ტაძარში; ხოლო მღვდელმთავრესტძს, მწიგნობრებს 
და ერისმთავრებს მისი დაღუპვა სურდათ; 48 მაგრამ ვერაფერს 
უხერხებდნენ, ვინაიდან მთელი ხალხი მონუსხულივით უსმენდა 
მას. 


თავი 20 


1 ერთ დღეს, როცა ხალხს ასწავლიდა ტაძარში და ახარებდა, 
მიადგნენ მღვდელმთავრები და მწიგნობრები უხუცესებთან 
ერთად. ? და უთხრეს: გვითხარი რომელი ძალით იქმ ამას? ან 
ვინ მოგცა ეგ ძალა? 3 მიუგო და უთხრა მათ: მეც ერთ რამეს 
გკითხავთ და მიპასუხეთ: 4 ნათლისცემა იოანესი ზეციდან იყო 
თუ კაცთაგან? ? ხოლო ისინი ერთმანეთში ბჭობდნენ: თუ 
ვიტყვით - ზეციდანო, ის გვეტყვის, მაშინ რატომ არ ერწმუნეთ 
მას? 9– ხოლო თუ ვიტყვით - კაცთაგანო, მთელი ხალხი 
ჩაგვქოლავს, ვინაიდან სწამთ, რომ იოანე წინასწარმეტყველი 
იყო. ” და მიუგეს: არ ვიცით, საიდან. 5 ხოლო იესომ უთხრა 
მათ: მაშინ არც მე გეტყვით, რომელი ძალით ვიქმ ამას. 9? და 
უთხრა ხალხს ეს იგავი: ერთმა კაცმა ჩაყარა ვაზი და მისცა იგი 
მევენახეებს, თვითონ კი დიდი ხნით გაემგზავრა. 19 როდესაც 
დრომ მოაწია, მონა გაუგზავნა მევენახეებს, რათა მოსავალი 
ჩაებარებინათ მისთვის; მაგრამ მევენახეებმა სცემეს და 
ხელცარიელი გაისტუმრეს. 11 ახლა სხვა მსახური გაგზავნა; 
ხოლო მევენახეებმა ისიც სცემეს, შეურაცხყვეს და 
ხელცარიელი გაუშვეს. 12 და კვლავ გაგზავნა მესამეც; მათ კი 
დაჭრეს და გააგდეს იგი. 13 მაშინ ვენახის პატრონმა თქვა: რა 
ვქნა? მოდი, გავგზავნი ჩემს საყვარელ ძეს, იქნებ მისი რიდი 
მაინც დაიდონო. 1“ მაგრამ როდესაც დაინახეს იგი, 
მევენახეებმა ბჭობა გამართეს და ერთმანეთს უთხრეს: აგერ 
მემკვიდრე; მოდი, მოვკლათ და ჩვენ დაგვრჩება მისი 
სამკვიდრო. 15 ვენახიდან გაიყვანეს და მოკლეს. მერედა, რას 
უზამს მათ ვენახის პატრონი? 15 მოვა და დახოცავს ამ 
მევენახეებს, ხოლო ვენახს სხვებს მისცემს. და ამისმა 
მსმენელებმა თქვეს: ღმერთმა ნუ ქნას! 17 იესომ კი შეხედა მათ 
და თქვა: რას ნიშნავს ეს წერილი: ქვა, რომელიც დაიწუნეს 
მშენებლებმა, კუთხის თავად დაიდვა? 18 ყველა, ვინც ამ ქვაზე 
დაეცემა, დაიმტვრევა, ხოლო ვისაც ის დაეცემა, გასრესს. 19 
მღვდელმთავრები და მწიგნობრები შეეცადნენ მაშინვე ხელი 


დაედოთ მისთვის, მაგრამ ხალხისა შეეშინდათ, ვინაიდან 
მიხვდნენ, რომ მათზე თქვა ეს იგავი. 2? და თვალყურის 
სადევნებლად მიუჩინეს ცბიერი მზირნი, რომლებსაც 
მართლებად მოჰქონდათ თავი, რათა სიტყვით დაეგოთ მახე, 
და ამრიგად, მმართველობისა და მთავრის ხელმწიფებისათვის 
მიეცათ იგი. 21 ჰკითხეს: მოძღვარო, ვიცით, რომ მართალს 
ამბობ და ასწავლი, და არ უყურებ სახეს კაცისას, არამედ 
სიმართლით გვასწავლი ღმრთის გზას; 22 გვმართებს თუ არა 
ხარკი ვაძლიოთ კეისარს? 23 ხოლო იესომ შეიცნო მათი 
მზაკვრობა და უთხრა: 2“ მაჩვენეთ დინარი: ვისია ეს ხატი და 
ეს წარწერა? მიუგეს: კეისრისა. 22 და უთხრა მათ: მაშ, მიაგეთ 
კეისარს კეისრისა, ხოლო ღმერთს - ღმრთისა. 25 ასე რომ, ვერ 
შესძლეს სიტყვის მახე დაეგოთ მისთვის ხალხის წინაშე და 
მისი პასუხით განცვიფრებულნი დადუმდნენ. 27 მიუახლოვდა 
რამდენიმე სადუკეველი, რომლებიც უარყოფდნენ მკვდრეთით 
აღდგომას, და ჰკითხეს: 28 მოძღვარო, მოსემ დაგვიწერა: თუ 
ვინმეს მოუკვდება ძმა, რომელსაც ჰყავდა ცოლი, მაგრამ არ 
დარჩა შვილი, დაე, მისმა ძმამ მოიყვანოს მისი ცოლი, რათა 
აღუდგინოს თავის ძმას თესლი. 29 იყო შვიდი ძმა; პირველმა 
შეირთო ცოლი და უშვილოდ მოკვდა. 39 მოიყვანა მისი ცოლი 
მეორემ და ისიც უშვილოდ მოკვდა. 31 ასევე მესამემაც, ვიდრე 
მეშვიდემდე, და შვიდივე უშვილოდ გადაეგო. 32 ბოლოს კი 
ქალიც მოკვდა. 33 მერედა, აღდგომისას ამ შვიდთაგან ვისი 
ცოლი იქნება იგი? ვინაიდან შვიდივეს ცოლად ესვა. 34 იესომ 
პასუხად მიუგო მათ: ამ სოფლის მკვიდრნი ირთავენ ცოლს და 
თხოვდებიან; 35 ხოლო საუკუნო ცხოვრებისა და მკვდრეთით 
აღდგომის ღირსად შერაცხილნი არც ცოლს ირთავენ და არც 
თხოვდებიან; 396 თვით სიკვდილსაც კი ხელი არა აქვს მათთან, 
ვინაიდან ანგელოზთა სწორნი და ღმრთის ძენი, აღდგომის 
ძენი არიან. 37 ხოლო მკვდარნი რომ აღდგებიან, ეს მოსემაც 
გვაუწყა მაყვლოვანთან, რაკიღა აბრაამის ღმერთს, ისააკის 
ღმერთს და იაკობის ღმერთს უწოდებს უფალს. 38 ღმერთი 
მკვდრებისა კი არ არის, არამედ ცოცხლებისა, რადგანაც 
ყველა ცოცხალია მისთვის. 3? ზოგიერთმა მწიგნობარმა მიუგო 


და უთხრა: მოძღვარო, კარგად თქვი. 49 და უკვე ვეღარ 
ბედავდნენ, რაიმე ეკითხათ მისთვის. 41 უთხრა მათ: როგორ 
ამბობენ, რომ ქრისტე დავითის ძეა? 42 ხოლო თვითონ დავითი 
ამბობს ფსალმუნთა წიგნში: უთხრა უფალმა ჩემს უფალს: 
დაჯექი ჩემ მარჯვნივ, “? ვიდრე ფერხთით დაგიმხობ შენს 
მტრებს. 1“ ამრიგად, თუ დავითი უფალს უწოდებს მას, 
როგორღა ეკუთვნის ძედ? 4? ხოლო როცა მთელი ხალხი 
უსმენდა, თავის მოწაფეებს უთხრა: 406 ეკრძალეთ მწიგნობრებს, 
რომლებსაც ნებავთ გრძელი მოსასხამებით სიარული და 
უყვართ საკრებულოებში სალმის ძღვნა, სინაგოგებში - წინა 
რიგები და წვეულებებზე სუფრის თავში ჯდომა; 47 რომლებიც 
ნთქამენ ქვრივთა სახლებს და თანაც პირმოთნედ ლოცულობენ 
დიდხანს. მით უფრო მძიმე იქნება მათი სასჯელი. 


თავი 21 


1 გაიხედა და დაინახა მდიდრები, შესაწირავს რომ ყრიდნენ 
საგანძურში. 2 დაინახა ერთი საწყალი ქვრივიც, რომელმაც 
ორი ლეპტა ჩააგდო შიგ, 3 და თქვა: ჭეშმარიტად გეუბნებით 
თქვენ, რომ ამ საწყალმა ქვრივმა ყველაზე მეტი ჩააგდო; 4“ 
ვინაიდან ყველამ ჩააგდო ის, რაც ზედმეტი ჰქონდა, ხოლო მან 
თავისი სისაწყლით ჩააგდო მთელი თავისი საბადებელი. 2 
როდესაც ზოგიერთები ამბობდნენ ტაძარზე, პატიოსანი 
თვლებითა და შესაწირავებით შემკულიაო, მან თქვა: 9 მოვლენ 
დღენი, როცა ყოველივე ამისაგან, რასაც ხედავთ, ქვა 
ქვაზედაც აღარ დარჩება, არამედ ყველაფერი დაინგრევა. 7 
ჰკითხეს: მოძღვარო, როდის მოხდება ეს? ან რა იქნება ნიშანი 
იმისა, რომ ეს უნდა მოხდეს? 8 ხოლო მან თქვა: ფხიზლად 
იყავით, რათა არ შეცდეთ; ვინაიდან მრავალნი მოვლენ ჩემი 
სახელით, და იტყვიან: მე ვარ; და: მოახლოვდა ჟამი; ნუ 
შეუდგებით მათ კვალს. 9? როდესაც გაიგებთ ომებისა და 
აშლილობების ამბავს, ნუ შეძრწუნდებით, ვინაიდან ჯერ ეს 
უნდა მოხდეს, მაგრამ მაშინვე როდი დადგება აღსასრული. 19 
მაშინ უთხრა მათ: აღდგება ხალხი ხალხის წინააღმდეგ და 
სამეფო სამეფოს წინააღმდეგ; 11 და იქნება დიდი 
მიწისძვრანი, აქა-იქ - შიმშილობა და ჟამიანობა, საშინელებანი 
და დიადი სასწაულნი ზეცით. 12 უწინარეს ყოვლისა კი ხელს 
დაგადებენ და დევნას დაგიწყებენ, სინაგოგებსა და 
საპყრობილეებს მიგცემენ, და მიგიყვანენ მეფეებისა და 
მთავრების წინაშე ჩემი სახელის გამო. 13 და ეს იქნება თქვენს 
სამოწმებლად. 1“ მაშ, გულს ჩაიბეჭდეთ, რომ წინასწარ არ 
იზრუნებთ, რითი იმართლოთ თავი. 1” ვინაიდან მე მოგცემთ 
სიტყვას და სიბრძნეს, რომელსაც წინ ვეღარ აღუდგება და 
ვერც შეეპასუხება ვერც ერთი თქვენი მოპირისპირე. 15 
გაგცემენ მშობლებიც და ძმებიც, ნათესავებიც და მეგობრებიც, 
ხოლო ზოგიერთ თქვენგანს მოკლავენ. 17 და მოგიძულებთ 
ყველა ჩემი სახელის გამო. 18 მაგრამ თქვენი თავიდან ერთი 


ბეწვიც არ დაიკარგება. 1? მოთმინებით მოიპოვეთ თქვენი 
სული. 295 ხოლო როდესაც იხილავთ ლაშქრით 
გარშემორტყმულ იერუსალიმს, იცოდეთ, რომ მოახლოვდა 
მისი მოოხრების ჟამი. 21 მაშინ იუდეას მყოფნი მთებში 
გაიქცნენ, ვინც მის შუაგულშია, გადაიხვეწოს და ველად 
მყოფნი ნუ შევლენ მასში. 22 ვინაიდან ესენი არიან შურისგების 
დღენი, რათა აღსრულდეს მთელი წერილი. 23 ვაი ფეხმძიმეთ 
და მეძუძურთ იმ დღეებში, ვინაიდან მოიწევა მაშინ დიდი ჭირი 
ამ ქვეყნად და რისხვა ამ ხალხის თავზე. 24 დაეცემიან 
მახვილის პირით, ტყვედ წაისხმებიან ყველა ქვეყანაში და 
იერუსალიმი გადაიქელება წარმართთა მიერ, ვიდრე არ 
აღსრულდება წარმართთა ჟამი. 25 და იქნება ნიშები მზეზე, 
მთვარესა და ვარსკვლავეთში, ხოლო მიწაზე - ზღვის 
ღრიალითა და ტალღების ზათქით შეძრწუნებული ხალხების 
ურვა, 25 შიშით გახევდებიან კაცნი, სამყაროს თავზე მოწევნადი 
უბედურების მოლოდინში, ვინაიდან შეიძვრიან ციური ძალნი. 
27 მაშინ იხილავენ ძეს კაცისას, ღრუბლით მომავალს დიადი 
ძალითა და დიდებით. 2858 ხოლო როცა დაიწყება ყოველივე 
ამის ახდენა, აღიმართეთ და მაღლა ასწიეთ თავი, ვინაიდან 
ახლოვდება თქვენი გამოხსნა. 2? და უთხრა მათ იგავი: 
შეხედეთ ლეღვს და ყველა სხვა ხესაც: 2?- როცა ფოთლები 
გამოაქვთ, შეხედავთ და იცით, რომ უკვე ახლოა ზაფხული. 31 
ასევე თქვენც, როცა იხილავთ, რომ ყოველივე ეს ხდება, 
იცოდეთ, რომ ახლოა ღმრთის სასუფეველი. 32 ჭეშმარიტად 
გეუბნებით თქვენ: არ გადავა ეს მოდგმა, ვიდრე ყოველივე არ 
აღსრულდება. 33 ცა და მიწა გადავლენ, ხოლო ჩემი სიტყვები 
არ გადავლენ. 34 ფრთხილად იყავით, რათა არ დამძიმდეს 
თქვენი გული განცხრომით, სიმთვრალითა და ამქვეყნიური 
საზრუნავით, და ანაზდეულად არ გიწიოთ იმ დღემ. 32 
რადგანაც მახესავით დაეცემა მთელი დედამიწის მკვიდრთ. 39 
მაშ, იფხიზლეთ და ილოცეთ მარადჟამ, რათა შეგეძლოთ თავი 
დააღწიოთ ყველაფერს, რაც მოიწევა, და კაცის ძის წინაშე 
წარსდგეთ. 37 დღისით ტაძარში ასწავლიდა, ხოლო შემდეგ 
გამოდიოდა და ღამეს ათევდა მთაზე, რომელსაც ეწოდება 


ზეთისხილისა. 38 და მთელი ხალხი დილაუთენია მიეშურებოდა 
მისკენ, ტაძარში, რათა მოესმინა მისთვის. 


თავი 22 


1 ახლოვდებოდა უფუარობის დღესასწაული, რომელსაც ჰქვია 
პასექი. 2 მღვდელმთავრები და მწიგნობრები ეძებდნენ ხერხს, 
როგორ მოეკლათ იგი, მაგრამ ხალხისა ეშინოდათ. 3 შევიდა 
სატანა იუდაში, რომელსაც უწოდებდნენ ისკარიოტელს, და 
რომელიც იყო ერთი თორმეტთაგანი. 4“ წავიდა და უთხრა 
მღვდელმთავრებსა და წინამძღვრებს, როგორ მიეცა მათთვის 
იესო. >C ხოლო მათ გაიხარეს და დათანხმდნენ, ვერცხლი 
მიეცათ მისთვის. 9 ისიც შეჰპირდა და ეძებდა ხელსაყრელ 
დროს, რათა, ხალხის დაუსწრებლად, მათთვის მიეცა იგი. 7 
დადგა დღე უფუარობისა, როცა უნდა დაეკლათ საპასექე 
კრავი. 8 გაგზავნა იესომ პეტრე და იოანე და უთხრა მათ: 
წადით და საჭმელად მოგვიმზადეთ პასექი. ? ხოლო მათ 
თქვეს: სად გნებავს, რომ მოგიმზადოთ? 19 და უთხრა მათ: აჰა, 
ქალაქში შესვლისთანავე შეგხვდებათ კაცი, რომელსაც დოქით 
მიაქვს წყალი; გაჰყევით იმ სახლამდე, რომელშიც შევა, 11 და 
უთხარით სახლის პატრონს: მოძღვარი გითვლის, სად არის 
დარბაზი, რომ ჩემს მოწაფეებთან ვჭამო პასექი? 12 გიჩვენებთ 
ვრცელსა და გაწყობილ დარბაზს: იქ მოგვიმზადეთ. 13 ისინი 
წავიდნენ და ყველაფერი ისე დახვდათ, როგორც უთხრა მათ, 
და მოამზადეს პასექი. 14 როცა მოაწია დრომ, დაჯდა, და 
მოციქულებიც მასთან ერთად. 12 უთხრა მათ: სურვილით 
მსურდა, ჩემს ვნებამდე თქვენთან ერთად მეჭამა ეს პასექი, 15 
რადგანაც გეუბნებით: აღარა ვჭამ მას, ვიდრე არ აღსრულდება 
იგი ღმრთის სასუფეველში. 17 აიღო სასმისი, მადლი შესწირა 
და თქვა: მიიღეთ და გაიყავით ერთმანეთს შორის. 18 
რადგანაც გეუბნებით, რომ აღარ დავლევ ყურძნის 
ნაყოფისაგან, ვიდრე არ მოიწევა ღმრთის სასუფეველი. 19 
აიღო პური, მადლი შესწირა, გატეხა, მისცა მათ და თქვა: ეს 
არის ჩემი ხორცი, რომელიც მოგეცათ თქვენ. ეს ჰყავით ჩემს 
მოსახსენებლად. 29 აგრეთვე სასმისი სერობის შემდეგ და 


თქვა: ეს სასმისი ახალი აღთქმაა ჩემი სისხლის მიერ, 
რომელიც დაითხევა თქვენთვის. 21 და, აჰა, ხელი ჩემი 
გამცემისა ჩემთან ერთად სუფრაზე. 22 თუმცა ძე კაცისა მიდის 
განგებისამებრ, მაგრამ ვაი იმ კაცს, ვის მიერაც გაიცემა იგი. 23 
ხოლო მათ ერთმანეთში დაიწყეს გამოძიება, თუ ვინ იქნებოდა 
მათ შორის ამის ჩამდენი. 24 დავობდნენ იმაზეც, თუ ვინ უფრო 
დიდად უნდა შერაცხილიყო მათში. 2? ხოლო იესომ უთხრა 
მათ: ხალხთა მეფენი მბრძანებლობენ მათზე და 
კეთილისმყოფლებად იწოდებიან მათი მპყრობელნი. 20 ხოლო 
თქვენ ნუ იქნებით ეგრე, არამედ უდიდესი თქვენ შორის იყოს 
როგორც უმცირესი, და წინამძღვარი - როგორც მსახური. 27 
რადგან ვინ უფრო დიდია: ვინც სუფრას უზის, თუ ვინც სუფრას 
ემსახურება? რა თქმა უნდა, ვინც სუფრას უზის; ხოლო მე ვარ 
თქვენ შორის როგორც მსახური. 28 თქვენ კი ხართ ჩემს 
განსაცდელში ჩემ გვერდით მყოფნი. 29 და მე აღგითქვამთ 
თქვენ, როგორც მე აღმითქვა მამამ ჩემმა სასუფეველი. 39 
რათა ჭამდეთ და სვამდეთ ჩემს ტაბლაზე ჩემსავ სასუფეველში, 
და დასხდებით ტახტებზე, რათა განსაჯოთ ისრაელის თორმეტი 
ტომი. 31 და თქვა უფალმა: სიმონ, სიმონ! აჰა, სატანამ 
დააპირა თქვენი გაცხრილვა, როგორც ცხრილავენ ხორბალს. 
32 მაგრამ მე ვილოცე შენთვის, რათა არ შემცირდეს შენი 
რწმენა; და როცა მოიქცევი, განამტკიცე შენი ძმები. 33 მან კი 
უთხრა იესოს: უფალო, მზადა ვარ საპყრობილეშიც წამოგყვე 
და სასიკვდილოდაც; 34 ხოლო მან თქვა: შენ გეუბნები, პეტრე, 
დღეს, მამლის ყივილამდე სამჯერ უარმყოფ და იტყვი, რომ არ 
მიცნობ მე. 32 და უთხრა მათ: როცა მე წარგგზავნეთ უფუთოდ, 
უაბგოდ და უხამლოდ, თუ გაკლდათ რამე? და მათ მიუგეს: 
არაფერი. 35 კვლავ უთხრა მათ: ამჟამად კი, ვისაც აქვს ფუთა, 
წაიღოს, აგრეთვე აბგაც; ხოლო ვისაც არა აქვს, გაყიდოს 
სამოსი და იყიდოს მახვილი. 37 რადგანაც გეუბნებით: უნდა 
აღსრულდეს ჩემზე ეს წერილი: ბოროტმოქმედთა შორის 
შეირაცხაო, რადგან ის, რაც ჩემზე დაიწერა, დასასრულს 
უახლოვდება. 38 მათ თქვეს: უფალო, აჰა, ორი მახვილი: 
ხოლო იესომ უთხრა მათ: საკმარისია. 39 გამოვიდა და, 


ჩვეულებისამებრ, გაემართა ზეთისხილის მთისკენ; და 
მისდევდნენ მისი მოწაფეები. 49 ადგილზე მისვლისთანავე 
უთხრა მათ: ილოცეთ, რათა არ შეხვიდეთ საცდუნებელში. 41 
ხოლო თვითონ ქვის სასროლზე გასცილდა მათ, 
მუხლმოყრილი ლოცულობდა “? და ამბობდა: მამაო, თუ 
გნებავს, ამაცალე ეს სასმისი! თუმცა იყოს არა ჩემი ნება, 
არამედ შენი. 432 და მოევლინა ანგელოზი ზეცით, რომელიც 
განამტკიცებდა მას. ““ ურვილი უფრო გულმხურვალედ 
ლოცულობდა და მისი ოფლი სისხლის წვეთებად ეპკურებოდა 
მიწას. 42 ილოცა, ადგა, მივიდა თავის მოწაფეებთან და 
მწუხარებისაგან ძილად მივარდნილი ჰპოვა ისინი, 495 უთხრა 
მათ: რად გძინავთ? ადექით და ილოცეთ, რათა არ შეხვიდეთ 
საცდუნებელში. “7 სიტყვა არ დაესრულებინა, რომ, აჰა, 
გამოჩნდა ხალხი, რომელსაც წინ მოუძღოდა ერთი 
თორმეტთაგანი, იუდად წოდებული, და საამბოროდ მიეახლა 
იესოს, 438 ხოლო იესომ უთხრა მას: იუდა, მაშ, ამბორით გასცემ 
კაცის ძეს? 4? როცა მასთან მყოფებმა დაინახეს, რაც ხდებოდა, 
უთხრეს: უფალო, ხომ არ დავცეთ მახვილი? 29 ერთმა 
მათგანმა დაჰკრა ხმალი მღვდელმთავრის მონას და მარჯვენა 
ყური ჩამოათალა. 21 ხოლო იესომ თქვა: მოეშვით, კმარა; 
შეეხო მის ყურს და განკურნა იგი. 232 ხოლო მის შესაპყრობად 
მოსულ მღვდელმთავრესს, ტაძრის წინამძღვრებსა და 
უხუცესებს იესომ უთხრა: როგორც ავაზაკს, მახვილებითა და 
წათებით მომიხტით; 23 დღენიადაგ თქვენთან ვიყავი ტაძარში 
და ხელი არ აღგიმართავთ ჩემზე; მაგრამ ახლა თქვენია დრო 
და ბნელის მეუფება. 7?“ შეიპყრეს იგი, წაიყვანეს და მიიყვანეს 
მღვდელმთავრის სახლში, ხოლო პეტრე შორით მისდევდა. 22 
როცა შუა ეზოში ცეცხლი დაანთეს და გარს შემოუსხდნენ, 
პეტრეც მათ შორის ჩაჯდა. 256 ერთმა მოახლემ დაინახა 
ცეცხლთან მჯდომარე, დააკვირდა და თქვა: ესეც მასთან იყო. 
27 მაგრამ მან უარყო და თქვა: ქალო, არ ვიცნობ მას. 28 ცოტა 
ხნის შემდეგ სხვამ დაინახა იგი და თქვა: შენც ერთი მათგანი 
ხარ. ხოლო პეტრემ მიუგო: არა ვარ, კაცო. 239 ასე, ერთი 
საათის შემდეგ, სხვა ვიღაცამაც დაიჟინა: ნამდვილად ესეც მას 


ახლდა, ვინაიდან გალილეველია. 9590 ხოლო პეტრემ მიუგო: არ 
ვიცი, რას ამბობ, კაცო. ამის თქმაც იყო და იყივლა მამალმა. 51 
მაშინ უფალი შემობრუნდა და შეხედა პეტრეს; გაახსენდა 
პეტრეს უფლის სიტყვა, რომელიც უთხრა მას: მამლის 
ყივილამდე სამჯერ უარმყოფო; 62 გამოვიდა გარეთ და მწარედ 
ატირდა. 53 ხოლო იესოს შემპყრობნი დასცინოდნენ და 
სცემდნენ მას; 954 თავს უბურავდნენ, სახეში ურტყამდნენ და 
ეკითხებოდნენ: იწინასწარმეტყველე, ვინ დაგარტყა შენ? 955 და 
სხვასაც მრავალს ეტყოდნენ მისი მგმობელნი. 56 ხოლო 
როდესაც ინათა, შეიკრიბნენ ხალხის უხუცესნი, 
მღვდელმთავარნი და მწიგნობარნი, და თავიანთ სინედრიონში 
მიიყვანეს იგი; 97 და თქვეს: გვითხარი, შენა ხარ თუ არა 
ქრისტე? უთხრა მათ: თუ გეტყვით, არ მერწმუნებით; 98 ხოლო 
თუ გკითხავთ, არ მიპასუხებთ. 95? ამიერიდან დაჯდება ძე კაცისა 
ღმრთის ძლიერების მარჯვნივ. 79 და თქვა ყველამ: მაშ, შენ 
ხარ ძე ღმრთისა? მიუგო მათ: თქვენ ამბობთ, რომ მე ვარ. 71 
ხოლო მათ თქვეს: რაღად გვინდა მოწმობა? ვინაიდან 
თვითონვე მოვისმინეთ მაგისი პირით. 


თავი 23 


1 ადგა მთელი ხალხი და წაიყვანეს იგი პილატესთან. 2 
დაიწყეს მისი ბრალდება და თქვეს: ჩვენ ვნახეთ, რომ ეს 
აქეზებს ხალხს და უკრძალავს კეისრისთვის ხარკის მიცემას, 
ხოლო თავის თავს უწოდებს ქრისტეს, მეუფეს. 3 პილატემ 
ჰკითხა მას: მაშ შენა ხარ იუდეველთა მეფე? ხოლო მან მიუგო 
და უთხრა: შენ ამბობ. “ და უთხრა პილატემ მღვდელმთავრებს 
და ხალხს; მე ვერაფერ ბრალს ვპოულობ ამ კაცში. ? მაგრამ 
ისინი დაჟინებით გაიძახოდნენ, რომ ის აშფოთებს ხალხს და 
ასწავლის მთელ იუდეაში, გალილეიდან მოყოლებული ვიდრე 
აქამდე. 9 გალილეა რომ გაიგონა, პილატემ იკითხა: მაშ, ეს 
კაცი გალილეველია? 7 როდესაც გაიგო, ჰეროდეს 
სამფლობელოდან არისო, გაუგზავნა იგი ჰეროდეს, რომელიც 
იმ დღეებში თავადაც იერუსალიმში იყო. 8? ხოლო ჰეროდემ 
ძალიან გაიხარა იესოს დანახვისას, ვინაიდან დიდი ხანია 
ეწადა მისი ხილვა, რადგანაც ბევრი რამ სმენოდა მასზე და 
იმედი ჰქონდა, ეგებ რაიმე სასწაული მიჩვენოსო. ? ბევრი რამ 
გამოჰკითხა, მაგრამ იესომ არაფერი მიუგო. 19 
მღვდელმთავრები და მწიგნობრები კი იდგნენ და 
თავგამოდებით ბრალს სდებდნენ მას. 11 ხოლო ჰეროდემ 
თავისი მეომრებითურთ შეურაცხყო და მასხრად აიგდო იესო, 
შემოსა ბრწყინვალე სამოსით და უკანვე გაუგზავნა პილატეს. 12 
და იმ დღეს დამეგობრდნენ პილატე და ჰეროდე, ვინაიდან 
მანამდე ერთმანეთს მტრობდნენ. 13 ხოლო პილატემ მოიწვია 
მღვდელმთავარნი, მთავარნი და ხალხი 1“ და უთხრა მათ: 
თქვენ მომიყვანეთ ეს კაცი, როგორც ხალხის წამქეზებელი, და, 
აჰა, მე თქვენთან ერთად გამოვიძიე, მაგრამ ვერ ვუპოვე ამ 
კაცს ვერცერთი დანაშაული, რასაც ბრალად სდებთ. 12 და 
ვერც ჰეროდემ, ვინაიდან მასთან გავგზავნე; და აჰა, 
სიკვდილის ღირსი არაფერი უქნია მას. 15 ამიტომ ჭკუას 
ვასწავლი და გავუშვებ. 17 რადგან სადღესასწაულოდ უთუოდ 
უნდა გაეთავისუფლებინათ ერთი პატიმარი. 18 მაგრამ მთელი 


ხალხი აყვირდა: მოგვაშორე ეგ და გაგვითავისუფლე ბარაბა. 
19 ხოლო ეს ბარაბა საპყრობილეში იჯდა ქალაქში მომხდარი 
არეულობისა და მკვლელობის გამო. 29 კვლავ აიმაღლა ხმა 
პილატემ, ვინაიდან იესოს გაშვება სურდა. 21 მაგრამ ისინი 
ყვიროდნენ: ჯვარს აცვი, ჯვარს აცვი იგი! 22 პილატემ 
მესამედაც იკითხა: კი მაგრამ, რა დააშავა? ვერაფერი ვუპოვე 
სიკვდილით დასჯის ღირსი. ამიტომ ჭკუას ვასწავლი და 
გავუშვებ. 23 მაგრამ ისინი ხმამაღლა ყვიროდნენ და 
დაჟინებით მოითხოვდნენ, რომ ჯვარს ეცვათ იგი; და 
იმძლავრა მათმა და მღვდელმთავართა ხმამ. 24 და მათი 
თხოვნისამებრ განსაჯა პილატემ. 25 გაუშვა ის, ვინც 
საპყრობილეში იჯდა არეულობისა და მკვლელობის გამო, 
ხოლო იესო მისცა მათს ნებას. 25 ის რომ მიჰყავდათ, შეიპყრეს 
ვინმე სიმონ კირენელი, მინდვრიდან მომავალი, და აჰკიდეს 
მას ჯვარი, რათა წამოეღო იესოს კვალდაკვალ. 27 უკან 
მისდევდა ურიცხვი სიმრავლე ხალხისა და ქალებისა, 
რომლებიც ტიროდნენ და გლოვობდნენ მას. 28 ხოლო იესო 
შემობრუნდა და უთხრა მათ: იერუსალიმის ასულნო, მე კი ნუ 
დამტირით, არამედ დაიტირეთ თქვენი თავი და თქვენი 
შვილები. 29 რადგან, აჰა, მოვლენ დღენი, როცა იტყვიან: 
ნეტარ არიან უნაყოფონი და საშონი, რომელთაც არ უშობიათ, 
და ძუძუნი, რომელთაც არ უწოვებიათ. 39 მაშინ ეტყვიან მთებს: 
თავზე დაგვემხეთ; და ბორცვებს: დაგვმარხეთ ჩვენ; 31 რადგან 
თუ ნედლ ხეს ასე ექცევიან, რაღას უზამენ ხმელს? 32 მასთან 
ერთად სასიკვდილოდ მიჰყავდათ ორი ბოროტმოქმედიც. 33 
და როცა მიაღწიეს იმ ადგილს, რომელსაც ჰქვია თხემის 
ადგილი, ჯვარს აცვეს იქ ისიცა და ბოროტმოქმედნიც, ერთი 
მის მარჯვნივ და მეორე - მარცხნივ. 34 ხოლო იესო ამბობდა: 
მამაო, მიუტევე ამათ, რადგანაც არ იციან, რას სჩადიან. და 
წილისყრით გაიყვეს მისი სამოსი. 32 ხალხი კი იდგა და 
უყურებდა. მათთან ერთად დასცინოდნენ წინამძღვრებიც და 
ამბობდნენ: სხვები იხსნა, და იხსნას ახლა თავისი თავი, თუკი 
ქრისტეა, ღმერთის რჩეული. 35 ასევე დასცინოდნენ 
მეომრებიც, მიდიოდნენ, ძმარს აწვდიდნენ 37 და ეუბნებოდნენ: 


თუ შენა ხარ იუდეველთა მეფე, იხსენი შენი თავი. 38 იქვე იყო 
ბერძნული, ლათინური და ებრაული ასოებით დაწერილი 
წარწერა: ეს არის იუდეველთა მეფე. 3? ხოლო ერთი 
ჯვარცმული ბოროტმოქმედი აგინებდა მას და ამბობდა: თუ შენ 
ხარ ქრისტე, იხსენი შენი თავი და ჩვენც. 4? მეორე კი რისხავდა 
და ეუბნებოდა: ღმერთის მაინც არ გეშინია, რადგანაც მისებრ 
დასჯილი ხარ? “1 ჩვენზე ახია; რაც დავთესეთ, იმასვე ვიმკით; 
ხოლო მას არაფერი ცუდი არ ჩაუდენია. 42 და უთხრა იესოს: 
მომიხსენე მე, უფალო, როცა მიხვალ შენს სასუფეველში; 43 
ხოლო იესომ მიუგო მას: ჭეშმარიტად გეუბნები შენ: დღესვე 
ჩემთან ერთად იქნები სამოთხეში. 44 იყო ასე ექვსი საათი და 
წყვდიადმა მოიცვა მთელი ქვეყანა მეცხრე საათამდე. 42 
დაბნელდა მზე და შუა ჩაიხა ტაძრის ფარდა. 45 მაშინ 
ხმამაღლა შეღაღადა იესომ და თქვა: მამაო, შენს ხელს 
ვაბარებ ჩემს სულს; და ამ სიტყვებით განუტევა სული. 47 
ხოლო ასისთავმა, რომელმაც დაინახა, რაც მოხდა, ადიდა 
ღმერთი და თქვა: ჭეშმარიტად ეს კაცი მართალი იყო. 48 
სეირის საყურებლად მოსული მთელი ხალხი, რომელმაც 
იხილა ყველაფერი, რაც მოხდა, მკერდში მჯიღის ცემით 
ბრუნდებოდა უკან. 4? ხოლო ყველა მისი ნაცნობი და ქალები, 
გალილეიდან რომ მოჰყვებოდნენ იესოს, მოშორებით იდგნენ 
და უმზერდნენ ამას. 39 და, აჰა, ერთი კაცი, სახელად იოსები, 
წარჩინებული მრჩეველი, კაცი კეთილი და სამართლიანი, 21 
რომელიც არ მონაწილეობდა მათს თათბირსა და მათს საქმეში 
და თავადაც მოელოდა ღმრთის სასუფეველს, იუდეის ქალაქ 
არიმათეის მკვიდრი, 32 მივიდა პილატესთან და გამოითხოვა 
იესოს გვამი. 23 ჩამოხსნა იგი, გაახვია ტილოში და დაასვენა 
კლდეში გამოკვეთილ სამარხში, სადაც ჯერ კიდევ არავინ 
დაესვენებინათ. 24 პარასკევი დღე იყო და თენდებოდა შაბათი. 
295 უკან მიჰყვნენ გალილეიდან იესოსთან ერთად მოსული 
ქალებიც და იხილეს სამარხიცა და ისიც, თუ როგორ დაიდო 
მისი გვამი. 202 ხოლო შემდეგ დაბრუნდნენ, მოამზადეს 
სურნელოვანი საკმეველი და ნელსაცხებელი და, 
მცნებისამებრ, უქმად იყვნენ შაბათს. 


თავი 24 


1 ხოლო კვირის პირველ დღეს გამზადებული სურნელებით 
დილაუთენია მივიდნენ სამარხთან. 2 მაგრამ ლოდი 
სამარხიდან გადაგორებული დახვდათ. 3 და შიგ შესვლისას 
ვეღარ ნახეს უფალი იესოს გვამი. 4 ამის გამო საგონებელში 
ჩავარდნილთ, აჰა, წარმოუდგათ მოელვარე სამოსით მოსილი 
ორი კაცი. ? რაკი ისინი შეშინებულნი იყვნენ და 
თავჩაქინდრულნი ჩაშტერებოდნენ მიწას, უთხრეს მათ: რად 
ეძებთ ცოცხალს მკვდრებში? 5 აქ აღარ არის, არამედ აღდგა; 
გაიხსენეთ, რას გეუბნებოდათ, როცა ჯერ კიდევ გალილეაში 
იყო: ” რომ ძე კაცისა უნდა მიეცეს ცოდვილ კაცთა ხელში, 
ჯვარს ეცვას, და მესამე დღეს აღდგეს. 8 და გაახსენდათ მისი 
სიტყვები. ? გამობრუნდნენ სამარხიდან და აუწყეს ყოველივე 
ეს თერთმეტსა და სხვა დანარჩენთაც. 19 ესენი იყვნენ მარიამ 
მაგდალელი, იოანა, მარიამი, იაკობის დედა, და სხვები 
მათთან ერთად, მოციქულებს რომ აუწყეს ეს. 11 მაგრამ ფუჭად 
მოეჩვენათ ეს სიტყვები და არ ერწმუნენ მათ. 12 ხოლო პეტრე 
ადგა, სამარხს მიაშურა და როცა დაიხარა, დაყრილი 
ტილოების მეტი ვერაფერი ნახა; და წამოვიდა 
განცვიფრებული იმის გამო, რაც მოხდა. 13 იმავე დღეს ორი 
მათგანი მიდიოდა იერუსალიმიდან სამოცი უტევანით 
დაშორებულ დაბაში, რომელსაც ჰქვია ემაუსი; 14 და 
ერთმანეთს ესაუბრებოდნენ ყოველივე ამის გამო. 12 ამ 
საუბარსა და მსჯელობაში მიუახლოვდათ თვითონ იესო და 
დაემგზავრა მათ. 15 მაგრამ მათ თვალები დასდგომოდათ, ასე 
რომ, ვერ იცნეს იგი. 17 და უთხრა მათ: რას ეუბნებით 
ერთმანეთს გზაში, ან რატომა ხართ ასე მწუხარენი? 15 ერთმა 
მათგანმა, სახელად კლეოპამ, მიუგო და უთხრა: ნუთუ შენა ხარ 
ერთადერთი უცხო იერუსალიმში და არ იცი, ამ დღეებში რა 
მოხდა იქ? 19? და ჰკითხა მათ: მაინც რა? ხოლო მათ მიუგეს: რა 
და, იესო ნაზარეველს, რომელიც იყო კაცი წინასწარმეტყველი, 
ღმრთისა და მთელი ხალხის წინაშე სიტყვითაც და საქმითაც 


მძლავრი, - 29 სიკვდილი მიუსაჯეს ჩვენმა მღვდელმთავრებმა 
და წინამძღვრებმა და ჯვარს აცვეს იგი. 21 ჩვენ კი იმედი 
გვქონდა, რომ სწორედ ის იყო, ვისაც უნდა ეხსნა ისრაელი: 
მაგრამ, აი, უკვე მესამე დღეა, რაც ეს ამბავი მოხდა. 22 თუმცა 
ჩვენი ქალებიდან ზოგიერთმაც განგვაცვიფრა: დილაუთენია 
მივიდნენ სამარხთან 23 და ვერ იპოვეს მისი გვამი. მოვიდნენ 
და გვითხრეს, რომ უხილავთ ანგელოზები, რომლებსაც 
უთქვამთ, ცოცხალიაო. 24 ზოგიერთი ჩვენგანიც მივიდა 
სამარხთან და ყველაფერი ისე დახვდათ, როგორც ქალებმა 
თქვეს. თვითონ კი ვერ იხილეს იგი. 23 იესომ უთხრა მათ: ეჰა, 
უგუნურნო და გულმძიმენო რწმენისა და ყოველივე იმის 
მიმართ, რასაც ამბობდნენ წინასწარმეტყველნი! 25 განა ასე არ 
უნდა ვნებულიყო ქრისტე და შესულიყო თავის დიდებაში? 27 
მოსედან და ყველა წინასწარმეტყველიდან მოყოლებული 
უხსნიდა მათ, რაც ითქვა მასზე ყველა წერილში. 28 
მიუახლოვდნენ იმ სოფელს, სადაც მიდიოდნენ, ხოლო მან ისე 
დაიჭირა თავი, თითქოს უფრო შორი გზა ედო. 29 ისინი კი არ 
უშვებდნენ და ეუბნებოდნენ: დარჩი ჩვენთან, ვინაიდან უკვე 
ბინდდება და იწურება დღე. ისიც შევიდა, რომ მათთან 
დარჩენილიყო. 39 ხოლო როცა ინახად დასხდნენ, აიღო პური, 
აკურთხა, გატეხა და მისცა მათ. 31 მაშინღა აეხილათ თვალი 
და იცნეს იგი, მაგრამ მყისვე უჩინარი შეიქნა მათთვის. 32 და 
უთხრეს ერთმანეთს: განა არ გვიხურდა მკერდში გული, როცა 
გვესაუბრებოდა და წერილს გვიხსნიდა გზაში? 33 მაშინვე 
ადგნენ და იერუსალიმში გამობრუნდნენ, სადაც შეკრებილნი 
ჰპოვეს თერთმეტნი და მათთან მყოფნი, 34 რომელნიც 
ამბობდნენ, რომ ჭეშმარიტად აღდგა უფალი და ეჩვენა სიმონს. 
35 მათაც უამბეს, რა შეემთხვათ გზაში და როგორ იცნეს იგი 
პურის გატეხისას. 35 ამას რომ ამბობდნენ, თვითონ იესო ჩადგა 
მათ შორის და უთხრა მათ: მშვიდობა თქვენდა. 37 ხოლო ისინი 
შეკრთნენ და შეძრწუნდნენ: ასე ეგონათ, სულსა ვხედავთო. 38 
მაგრამ იესომ უთხრა მათ: რას ძრწიხართ; ან რა აზრები 
აღიძვრიან თქვენს გულში? 39 შეხედეთ ჩემს ხელებსა და ჩემს 
ფეხებს: ეს მე ვარ თვითონ; შემეხეთ და დარწმუნდებით, 


რადგან სულს არც ხორცი აქვს და არც ძვლები, მე კი როგორც 
ხედავთ, მაქვს. 49 ესეცა თქვა, და ხელ-ფეხი უჩვენა მათ. 41 
მაგრამ რაკი სიხარულისაგან ვერ დაეჯერებინათ და 
განცვიფრებულნი იყვნენ, უთხრა მათ: საჭმელი თუ გაქვთ აქ? 
42 და მისცეს მას შემწვარი თევზის ნაჭერი და ფიჭის თაფლი. 43 
მანაც აიღო და შეჭამა მათ თვალწინ. ““ და უთხრა მათ: აი, 
სიტყვები, რომელთაც ჯერ კიდევ თქვენთან მყოფი 
გეუბნებოდით: რომ უნდა აღსრულდეს ყველაფერი, რაც 
დაწერილია ჩემზე მოსეს რჯულში, წინასწარმეტყველთა მიერ 
და ფსალმუნებში. 4? მაშინ გაუხსნა მათ გონება, რათა შეეცნოთ 
წერილი. 49 და უთხრა მათ: ასე დაიწერა და ასე უნდა 
ვნებულიყო ქრისტე, მესამე დღეს კი აღმდგარიყო მკვდრეთით, 
47 და ქადაგებულიყო მისი სახელით სინანული ცოდვათა 
მისატევებლად ყველა ხალხში, იერუსალიმიდან მოყოლებული. 
48 ხოლო თქვენა ხართ ყოველივე ამის მოწმენი. 47? და აჰა, მე 
მოგივლენთ მამის ჩემის აღთქმას, ხოლო თქვენ დარჩით 
ქალაქში, ვიდრე არ შეიმოსავთ ძალას მაღლით. 239 და 
გაიყვანა ისინი ბეთანიამდე, აღაპყრო ხელნი და აკურთხა 
ისინი. 211 კურთხევისას დასცილდა მათ და ამაღლდა ზეცად. 32 
ხოლო მათ თაყვანი სცეს და დიდი სიხარულით დაბრუნდნენ 
იერუსალიმს. 23 და იყვნენ მუდამ ტაძარში, ღმრთის 
მადიდებელნი და მაკურთხეველნი. ამინ. 


იოანეს სახარება 


თავი 1 


1 დასაბამიდან იყო სიტყვა, და სიტყვა იყო ღმერთთან და 
ღმერთი იყო სიტყვა. 2? ის იყო დასაბამიდან ღმერთთან. 3 
ყველაფერი მის მიერ შეიქმნა, და უმისოდ არაფერი შექმნილა, 
რაც კი შეიქმნა. “ მასში იყო სიცოცხლე, და სიცოცხლე იყო 
ნათელი კაცთა. ? ნათელი ბნელში ნათობს და ბნელმა იგი ვერ 
მოიცვა. 9 იყო კაცი, მოვლინებული ღმერთის მიერ, და სახელი 
მისი იოანე. 7” ის მოვიდა სამოწმებლად, რათა ემოწმებინა 
ნათლისათვის და, ამრიგად, ყველას ერწმუნა მისგან. 8? არ იყო 
ის ნათელი, არამედ რათა ემოწმებინა ნათლისათვის. 9? იყო 
ნათელი ჭეშმარიტი, რომელიც გაანათლებს ყველა კაცს, 
მომავალს ქვეყნად. 19 ამ ქვეყნად იყო და ქვეყანა მის მიერ 
შეიქმნა, და ქვეყანამ ვერ იცნო იგი. 11 თავისიანებთან მოვიდა 
და თავისიანებმა არ შეიწყნარეს. 12 ხოლო ყველას, ვინც 
შეიწყნარა იგი, მისცა ხელმწიფება ღმრთის შვილებად 
წოდებულიყვნენ; ყველას, ვისაც სწამს მისი სახელი; 13 და ვინც 
არა სისხლისაგან, არა ხორცის ნებისაგან, არა მამაკაცის 
ნებისაგან, არამედ ღმრთისაგან იშვნენ. 14 სიტყვა ხორცად 
იქცა და დაემკვიდრა ჩვენ შორის, მადლითა და ჭეშმარიტებით 
სავსე. და ვიხილეთ დიდება მისი, დიდება მხოლოდშობილისა 
მამის მიერ. 12 იოანე მოწმობს მისთვის და ღაღადით ამბობს: 
ეს არის იგი, ვისთვისაც ვთქვი: ჩემ შემდეგ მომავალი ჩემი 
წინამორბედია, ვინაიდან ჩემზე უწინარეს იყო. 19 და მისი 
სავსებისგან ყველამ მივიღეთ მადლი მადლისა წილ. 17 
რადგან რჯული მოსეს მიერ მოგვეცა, ხოლო მადლი და 
ჭეშმარიტება იესო ქრისტეს მიერ იქმნა. 18 ღმერთი არავის 
არასოდეს უხილავს: მხოლოდშობილმა ძემ, რომელიც იყო 
მამის წიაღში, მან გაგვიცხადა. 19 ეს არის მოწმობა იოანესი, 


როცა იუდეველებმა იერუსალიმიდან წარგზავნეს მღვდლები 
და ლევიტელნი, რათა ეკითხათ მისთვის: ვინა ხარ შენ? 29 და 
აღიარა, როდი უარყო; დიახ, აღიარა: მე არა ვარ ქრისტე. 21 
ჰკითხეს: მაშ, ვინ? ელია ხარ? და თქვა: არა ვარ. 
წინასწარმეტყველი ხარ? და მიუგო: არა. 22 მაშინ უთხრეს: 
მაინც ვინა ხარ? რათა პასუხი გავცეთ ჩვენს წარმომგზავნელთ: 
რას იტყვი შენზე? 23 მან თქვა: მე ვარ ხმა უდაბნოში 
მღაღადებლისა: გაამზადეთ გზა უფლისა, როგორც ბრძანა 
ესაია წინასწარმეტყველმა. 24 ხოლო წარმოგზავნილნი 
ფარისეველთაგანნი იყვნენ. 22 და ჰკითხეს მას: მაშ, რატომ 
სცემ ნათელს, თუკი არც ქრისტე ხარ, არც ელია და არც 
წინასწარმეტყველი? 25 მიუგო იოანემ და უთხრა მათ: მე 
ნათელს ვცემ წყლით, მაგრამ თქვენ შორის დგას იგი, ვისაც არ 
იცნობთ. 27 ის არის ჩემ შემდეგ მომავალი, რომელიც ჩემზე 
უწინარეს იყო; და მე იმის ღირსიც არა ვარ, რომ შევუხსნა 
ხამლის საკვრელი. 28 ეს ხდებოდა ბეთაბარაში, იორდანეს 
გაღმა, სადაც ნათელს სცემდა იოანე. 2? მეორე დღეს დაინახა 
მისკენ მომავალი იესო და თქვა: აჰა, ტარიგი ღმრთისა, 
რომელიც იტვირთავს ქვეყნის ცოდვებს. 39 ეს არის, ვისთვისაც 
ვთქვი: ჩემს უკან მოდის კაცი, რომელიც ჩემი წინამორბედია, 
ვინაიდან ჩემზე უწინარეს იყო. 31 მე არ ვიცნობდი მას, მაგრამ 
რათა მოვლენოდა ისრაელს, სწორედ ამისთვის მოვედი 
წყლით ნათლის ცემად. 32 მაშინ იმოწმა იოანემ და თქვა: 
ვიხილე სული, მტრედივით გადმომავალი და დავანებული 
მასზე. 33 მე არ ვიცნობდი მას, მაგრამ ჩემმა მომავლინებელმა 
წყლით ნათლის ცემად, მითხრა: ვისზედაც იხილავ სულს 
გადმომავალს და დავანებულს მასზე, სწორედ იგია სულით 
წმიდით ნათლისმცემელი. 34 მე ვიხილე და ვიმოწმე, რომ ეს 
არის ძე ღმრთისა. 32 მეორე დღეს კვლავ იდგა იოანე თავის 
ორ მოწაფესთან ერთად. 35 დაინახა მომავალი იესო და თქვა: 
აჰა, ტარიგი ღმრთისა. 37 ამის გაგონებაზე ორივე მოწაფე 
იესოს გაჰყვა. 38 ხოლო იესო შემობრუნდა და მის უკან 
მომავალნი რომ დაინახა, უთხრა მათ: რას ეძებთ? მათ კი 
მიუგეს: რაბი (რაც თარგმანით ნიშნავს მოძღვარს), სად 


ცხოვრობ? 33? უთხრა მათ: მოდით და ნახეთ. ისინიც მივიდნენ, 
ნახეს, სადაც ცხოვრობდა, და იმ დღეს მასთან დარჩნენ; 
იქნებოდა ასე ათი საათი. 49– ხოლო ამ ორთაგან ერთი, 
იოანესგან რომ გაიგონა იესოს სახელი და გაჰყვა მას, ანდრია, 
სიმონ-პეტრეს ძმა იყო, 41 რომელმაც ყველაზე უმალ თავისი 
ძმა სიმონი ნახა და უთხრა მას: ვპოვეთ მესია (რაც თარგმანით 
ნიშნავს: ქრისტე); 42 და იესოსთან მიიყვანა იგი. ხოლო იესომ 
შეხედა მას და უთხრა: შენა ხარ სიმონი, იონას ძე: ამიერიდან 
იწოდები კეფად (რაც თარგმანით ნიშნავს: კლდე). 43 მეორე 
დღეს გალილეას წასვლა მოისურვა იესომ; ნახა ფილიპე და 
უთხრა, გამომყევიო. 14%“ ხოლო ფილიპე ბეთსაიდელი იყო, 
ანდრიასა და პეტრეს თანამოქალაქე. 4? მივიდა ფილიპე 
ნათანაელთან და უთხრა: ვპოვეთ ის, ვისთვისაც დაწერეს 
მოსემ რჯულში და წინასწარმეტყველებმა: იესო, ძე იოსებისა, 
ნაზარეველი. 46 და უთხრა მას ნათანაელმა: განა შეიძლება 
ნაზარეთიდან კეთილი გამოვიდეს რამე? უთხრა მას ფილიპემ: 
მოდი და ნახე. “7 მისკენ მომავალი ნათანაელი რომ დაინახა, 
იესომ თქვა: აჰა, ჭეშმარიტი ისრაელიტი, ვისთვისაც უცხოა 
ზაკვა. 493 უთხრა მას ნათანაელმა: საიდან მიცნობ მე? მიუგო 
იესომ და უთხრა: სანამ ფილიპე გიხმობდა, ლეღვის ქვეშ 
მყოფი გიხილე. 49 ნათანაელმა მიუგო: რაბი, შენა ხარ ძე 
ღმრთისა, ისრაელის მეფე. 29 მიუგო იესომ და უთხრა: გწამს, 
ვინაიდან გითხარი, ლეღვის ქვეშ მყოფი გიხილე-მეთქი; ამაზე 
მეტსაც იხილავ. 21 და უთხრა მას: ჭეშმარიტად, ჭეშმარიტად 
გეუბნებით თქვენ: ამიერიდან იხილავთ გახსნილ ცას და 
ღმრთის ანგელოზებს, აღმავალთ და გადმომავალთ კაცის 
ძეზე. 


თავი 2 


1 მესამე დღეს ქორწილი იყო გალილეის კანაში, და იყო იქ 
იესოს დედა. ? იესო და მისი მოწაფეებიც მიწვეულნი იყვნენ 
ქორწილში. 3 და რაკი ღვინო შემოაკლდათ, იესოს დედამ 
უთხრა მას: ღვინო არა აქვთ. “ ხოლო იესომ მიუგო: მერედა, 
რა ჩემი და შენი საქმეა, დედაო? ჯერ კიდევ არ დამდგარა ჩემი 
საათი. 2 დედამისმა უთხრა მსახურებს: რასაც გეტყვით, 
აღასრულეთო. 5 იყო იქ ექვსი ქვის კასრი, იუდეველთა 
განწმენდის ჩვეულებისამებრ დადგმული, რომლებშიაც 
ჩადიოდა ორი თუ სამი საწყაო. 7 უთხრა მათ იესომ: აავსეთ 
კასრები წყლით; და მათაც აავსეს პირთამდე. 8 კვლავ უთხრა 
მათ: ახლა კი ამოიღეთ და მიართვით თამადას. და მიართვეს. 
?– როცა თამადამ გემო გაუსინჯა ღვინოდ ქცეულ წყალს (თუმცა 
მან არ იცოდა, როგორ მოხდა ეს: იცოდნენ მხოლოდ 
მსახურებმა, რომლებმაც ამოიღეს წყალი), მოუხმო სიძეს. 19 
და უთხრა: ყველა კაცი ჯერ უკეთეს ღვინოს ჩამოდგამს, ხოლო 
როცა დათვრებიან, უარესს; შენ კი უკეთესი ღვინო აქამდე 
შემოგინახავს. 11 ასე დაუდო დასაბამი იესომ სასწაულებს 
გალილეის კანაში და გამოავლინა დიდება თვისი. და იწამეს 
იგი მისმა მოწაფეებმა. 12 ამის შემდეგ ჩავიდა იესო კაპერნაუმს 
დედამისთან, თავის ძმებსა და მოწაფეებთან ერთად, და 
რამდენიმე დღე დარჩა იქ. 13 ახლოვდებოდა იუდეველთა 
პასექი, და ავიდა იესო იერუსალიმს. 1“ ნახა ტაძარში ხარებით, 
ცხვრებითა და მტრედებით მოვაჭრენი და მსხდომარე 
მეკერმენი. 12 დაწნა საბლისგან შოლტი და გამორეკა 
ტაძრიდან ყველა, აგრეთვე ხარები და ცხვრები; მიმოფანტა 
მეკერმეთა ფული და ააყირავა მათი დახლები. 19 მტრედებით 
მოვაჭრეებს კი უთხრა: გაიყვანეთ ეგენი აქედან და ნუ აქცევთ 
მამაჩემის სახლს სავაჭრო სახლად. 17 მაშინ გაახსენდათ მის 
მოწაფეებს, რომ დაწერილია: შენი სახლის შური მჭამს მე. 18 
მიუგეს იუდეველებმა და უთხრეს მას: რა სასწაულით 
გვიჩვენებ, რომ შეგიძლია ამისი ქმნა? 1? ხოლო იესომ პასუხად 


თქვა: დაანგრიეთ ეს ტაძარი და სამ დღეში აღვადგენ მას. 29 
იუდეველებმა უთხრეს: ეს ტაძარი ორმოცდაექვს წელს 
შენდებოდა და შენ სამ დღეში აღადგენ მას? 21 მაგრამ ის 
გულისხმობდა თავისი სხეულის ტაძარს. 22 ხოლო როდესაც 
მკვდრეთით აღდგა, გაახსენდათ მის მოწაფეებს, რომ ამას 
ამბობდა, და ირწმუნეს წერილიც და იესოს სიტყვაც. 23 
იერუსალიმში, პასექის დღესასწაულზე ყოთნისას, ბევრმა იწამა 
მისი სახელი, ვინაიდან ხედავდნენ სასწაულებს, რომლებსაც 
ახდენდა იგი. 2“ მაგრამ თვით იესოს კი არ სწამდა მათი, 
ვინაიდან კარგად იცნობდა ყველას. 22 და არ სჭირდებოდა 
ვისიმე მოწმობა ადამიანზე, ვინაიდან თვითონ იცოდა, რა იყო 
ადამიანში. 


თავი 3 


1 ფარისეველთა შორის იყო ერთი კაცი, სახელად ნიკოდემე, 
იუდეველთა მთავარი, ? რომელიც ღამით მივიდა იესოსთან და 
უთხრა: რაბი, ვიცით, რომ ღმრთისაგან მოსულხარ მოძღვრად, 
ვინაიდან არავის შეუძლია შენ მიერ მოხდენილ სასწაულთა 
ქმნა, თუკი მასთან არ არის ღმერთი. 3 ხოლო იესომ მიუგო: 
ჭეშმარიტად, ჭეშმარიტად გეუბნები შენ: ვინც არ დაიბადება 
ხელახლა, ვერ იხილავს ღმრთის სასუფეველს. 4 უთხრა მას 
ნიკოდემემ: როგორ შეიძლება დაიბადოს მოხუცი კაცი? ხომ არ 
შეუძლია ხელმეორედ შევიდეს დედის საშოში და კვლავ 
დაიბადოს? ? მიუგო იესომ: ჭეშმარიტად, ჭეშმარიტად გეუბნები 
შენ: ვინც არ დაიბადება წყლისა და სულისაგან, ვერ შევა 
ღმრთის სასუფეველში. 9 ხორცის მიერ შობილი ხორცია და 
სულის მიერ შობილი - სული. 7 ნუ გიკვირს, რომ გითხარი: 
ხელახლა უნდა დაიბადოთ-მეთქი. 8 ქარი, სადაც სურს, ქრის, 
და გესმის მისი ხმა, მაგრამ არ იცი, საიდან მოდის ან საით 
მიდის; ასევეა სულის მიერ ყველა შობილიც. ? მიუგო 
ნიკოდემემ და უთხრა მას: როგორ შეიძლება ეს მოხდეს? 19 
ხოლო იესომ პასუხად თქვა: ისრაელის მოძღვარი ხარ და ეგ 
არ იცი? 11 ჭეშმარიტად, ჭეშმარიტად გეუბნები შენ: ჩვენ 
ვამბობთ იმას, რაც ვიცით, და ვმოწმობთ იმას, რაც გვიხილავს, 
მაგრამ ჩვენს მოწმობას არ იღებთ. 12 თუ მიწისა გითხარით და 
არ ირწმუნეთ, როგორღა ირწმუნებთ, რომ გითხრათ, ცისას? 13 
არავინ ასულა ზეცად, გარდა ზეცით ჩამოსული კაცის ძისა, 
რომელიც არის ცაში. 14 და როგორც მოსემ აღმართა გველი 
უდაბნოში, ასევე უნდა აღიმართოს ძეც კაცისა. 12 რათა 
ყოველი მისი მორწმუნე კი არ წარწყმდეს, არამედ ჰქონდეს 
საუკუნო სიცოცხლე. 159 ვინაიდან ისე შეიყვარა ღმერთმა 
ქვეყანა, რომ მისცა თავისი მხოლოდშობილი ძე, რათა 
ყოველი მისი მორწმუნე კი არ წარწყმდეს, არამედ ჰქონდეს 
საუკუნო სიცოცხლე. 17 რადგანაც ღმერთმა იმისათვის როდი 
მოავლინა თავისი ძე ამ ქვეყნად, რათა განესაჯა ქვეყანა, 


არამედ რათა ეხსნა მის მიერ. 18 ვისაც სწამს იგი, არ 
განისჯება, ხოლო ურწმუნო ახლავ განსჯილია, ვინაიდან არ 
იწამა ღმრთის მხოლოდშობილი ძის სახელი. 19 სასჯელი კი 
ისაა, რომ ნათელი მოვიდა ქვეყნად, მაგრამ ხალხმა უფრო 
შეიყვარა ბნელი, ვიდრე ნათელი, ვინაიდან ბოროტნი იყვნენ 
მათი საქმენი. 2? რადგანაც ყველა ბოროტმოქმედს სძულს 
ნათელი და არ მიელტვის ნათელს, რათა არ გამჟღავნდნენ 
მისი საქმენი. 21 სიმართლის მოქმედი კი მიელტვის ნათელს, 
რათა გაცხადდნენ მისი საქმენი, ვინაიდან ღმერთში არიან 
ქმნილნი. 22 შემდგომ ამისა, იესო თავისი მოწაფეებითურთ 
მივიდა იუდეას მხარეში; იყო იქ და ნათელს სცემდა მათ. 23 
იყო იოანეც და ნათელს სცემდა ენონში, სალემის 
მახლობლად, ვინაიდან ბევრი წყალი იყო იქ; მოდიოდნენ და 
ნათელს იღებდნენ მისგან. 24 რადგანაც იოანე ჯერ კიდევ არ 
ჩაეგდოთ საპყრობილეში. 22 მაშინ იოანეს მოწაფეებს 
იუდეველებთან მოუხდათ დავა განწმენდის გამო. 29 მივიდნენ 
იოანესთან და უთხრეს: რაბი, ვინც შენთან იყო იორდანეს 
პირას და ვისთვისაც იმოწმე, აჰა, ნათელს სცემს და ყველანი 
მასთან მიდიან. 27 მიუგო იოანემ და თქვა: ვერაფერს მიიღებს 
კაცი, თუკი ზეცით არ მისცემია. 28 თქვენ თვითონვე 
დამემოწმებით, რომ ვთქვი: არა ვარ ქრისტე, არამედ - მის 
წინაშე მოვლინებული. 297 ვისაც სასძლო ჰყავს, სიძეა; ხოლო 
სიძის მეგობარი, ვინც დგას და ესმის მისი, სიხარულით ხარობს 
სიძის ხმის გაგონებისას; სწორედ ეს სიხარული აღსრულდა 
ჩემი. 39 ის უნდა იზარდოს, მე კი დავკნინდე. 31 მაღლით 
მომავალი ყველაზე უმაღლესია; მიწისმიერი მიწიერია და 
მიწისას იტყვის, ხოლო ზეცით მომავალი ყველაზე უზენაესია. 32 
რაც უხილავს და სმენია, იმასვე მოწმობს, მაგრამ მის 
მოწმობას არავინ იღებს. 33 ვინც მიიღო მისი მოწმობა, ამით 
დაბეჭდა, რომ ჭეშმარიტია ღმერთი. 34 რადგან ვინც ღმერთმა 
მოავლინა, ღმრთის სიტყვებს ამბობს, ვინაიდან ღმერთი 
ზომით როდი იძლევა სულს. 35 მამას უყვარს ძე და ყველაფერი 
ხელთ მისცა მას. 359 ვისაც სწამს ძე, აქვს საუკუნო სიცოცხლე, 


ხოლო ვისაც არა სწამს ძე, ვერ იხილავს სიცოცხლეს, და 
რისხვა ღმრთისა არ დაუტევებს მას. 


თავი 4 


1 ხოლო როცა უფალმა გაიგო, ფარისევლებმა შეიტყვეს, რომ 
იესო უფრო მეტ მოწაფეებს იძენს და ნათელს სცემს, ვიდრე 
იოანეო 2 (თუმცა თვით იესო როდი სცემდა ნათელს, არამედ 
მისი მოწაფეები). - 3 მიატოვა იუდეა და კვლავ გალილეას 
წავიდა. “ ხოლო გზად სამარიაზე უნდა გაევლო. ? მივიდა 
სამარიის ქალაქში, რომელსაც ჰქვია სიქარი, იმ მინდვრის 
მახლობლად, იაკობმა რომ უბოძა იოსებს, თავის ძეს. 9 იქ იყო 
ჭა იაკობისა; გზით დამაშვრალი იესო ჭის პირას ჩამოჯდა. 
იქნებოდა ასე ექვსი საათი. 7 მოვიდა სამარიელი ქალი წყლის 
ამოსაღებად, და უთხრა მას იესომ, წყალი დამალევინეო. 8 
ვინაიდან მისი მოწაფეები ქალაქს წასულიყვნენ საჭმლის 
საყიდლად. 3? და უთხრა მას სამარიელმა ქალმა: როგორ, შენ, 
იუდეველი, წყალსა მთხოვ მე, სამარიელ ქალს? ვინაიდან 
იუდეველებს საერთო არაფერი აქვთ სამარიელებთან. 19 
მიუგო იესომ და უთხრა მას: რომ იცოდე ღმრთის ნიჭი, ან ვინ 
გეუბნება, წყალი დამალევინეო, თვითონვე სთხოვდი და 
ცოცხალ წყალს მოგცემდა შენ. 11 ქალმა უთხრა: ბატონო, 
სათლიც არა გაქვს, ეს ჭა კი ღრმაა; მაშ, ვინ მოგცა ცოცხალი 
წყალი? 12 ნუთუ მამაჩვენ იაკობზე უმეტესი ხარ, რომელმაც 
მოგვცა ეს ჭა და აქედან სვამდა თვითონაც, მისი ძენიც და მისი 
საქონელიც? 13 მიუგო იესომ და უთხრა მას: ვინც ამ წყალს 
დალევს, კვლავ მოსწყურდება. 14 მაგრამ ვინც დალევს წყალს, 
რომელსაც მე მივცემ, აღარ მოსწყურდება უკუნისამდე, რადგან 
წყალი, რომელსაც მე მივცემ, იმ წყაროს წყლად იქცევა, 
საუკუნო სიცოცხლედ რომ იდინებს მასში. 12 უთხრა მას ქალმა: 
ბატონო, მომეცი ეგ წყალი, რათა აღარ მომწყურდეს და აღარც 
წყლის ამოსაღებად მოვიდე აქ. 15 უთხრა მას იესომ: წადი, 
დაუძახე შენს ქმარს და აქვე მოდი. 17 მიუგო ქალმა და თქვა: 
ქმარი არა მყავს. იესომ უთხრა: მართალი თქვი, ქმარი არ 
მყავსო. 18 ვინაიდან ხუთი ქმარი გყავდა, და ვინც ახლა გყავს, 
არ არის შენი ქმარი; ეგ მართალი თქვი. 19 უთხრა მას ქალმა: 


უფალო, ვხედავ, რომ წინასწარმეტყველი ხარ. 29 ჩვენი მამები 
ამ მთაზე სცემდნენ თაყვანს, თქვენ კი ამბობთ, რომ 
იერუსალიმშია ადგილი, სადაც გვმართებს თაყვანისცემა. 21 
ხოლო იესომ მიუგო: მერწმუნე, ქალო, რომ მოვა დრო, როცა 
არც ამ მთაზე და არც იერუსალიმში აღარ სცემთ თაყვანს 
მამას. 22 თქვენ არ იცით, რას ეთაყვანებით, ხოლო ჩვენ ვიცით, 
რასაც ვცემთ თაყვანს, ვინაიდან ხსნა იუდეველთაგან არის. 23 
მაგრამ მოვა დრო და მოვიდა კიდეც, როცა ჭეშმარიტი 
თაყვანისმცემელნი თაყვანს სცემენ მამას სულითა და 
ჭეშმარიტებით, რადგანაც მამა სწორედ ამნაირ 
თაყვანისმცემლებს ეძებს. 24 ღმერთი სულია და მისი 
თაყვანისმცემელნიც სულითა და ჭეშმარიტებით უნდა სცემდნენ 
თაყვანს. 22 ქალმა უთხრა: ვიცი, რომ მოვა მესია, რომელსაც 
ჰქვია ქრისტე, და როცა მოვა, ყველაფერს გვაუწყებს ჩვენ. 25 
მიუგო მას იესომ: მე ვარ, შენთან მოლაპარაკე. ?7 ამასობაში 
მისი მოწაფეებიც მოვიდნენ და გაუკვირდათ, რომ ქალს 
ელაპარაკებოდა, მაგრამ არცერთს არ უთქვამს: რას ეძებ, ან 
რას ელაპარაკებიო? 28 ქალმა კი დატოვა თავისი სარწყული, 
ქალაქში წავიდა და ხალხს უთხრა: 2? მიდით და იხილეთ კაცი, 
რომელმაც მითხრა ყველაფერი, რაც მიქნია; ქრისტე ხომ არ 
არის იგი? 39 გამოვიდნენ ქალაქიდან და მივიდნენ მასთან. 31 
ხოლო ამასობაში მოწაფეებმა სთხოვეს: რაბი, ჭამე! 32 იესომ 
კი მიუგო მათ: მე მაქვს საჭმელი, რომელიც თქვენ არ იცით. 33 
მოწაფეებმა ერთმანეთს უთხრეს: ვინმემ ხომ არ მოართვა 
საჭმელი? 34 უთხრა მათ იესომ: ჩემი საჭმელი ის არის, რომ 
ვყო ჩემი მომავლინებლის ნება და აღვასრულო მისი საქმე. 332 
განა თქვენ არ ამბობთ, ოთხი თვეც კიდევ, და მოიწევა მკაო? 
აჰა, მე გეუბნებით: აღაპყრეთ თვალნი და იხილეთ ყანები, 
როგორ გადათეთრებულან სამკალად. 39 მომკელი საზღაურს 
იღებს და საუკუნო სიცოცხლისთვის იწევს მოსავალს, რათა 
ერთად ხარობდნენ მთესველიცა და მომკელიც. 37 ვინაიდან 
ამით მართლდება სიტყვა: ერთი თესავს და მეორე მკისო. 38 მე 
გგზავნით იმის სამკალად, რაც არ დაგიმუშავებიათ; სხვებმა 
იშრომეს, თქვენ კი ჩაეზიარეთ მათ ნაშრომში. 39 და იმ 


ქალაქის მკვიდრმა მრავალმა სამარიელმა ირწმუნა იგი ქალის 
სიტყვებით, რომელიც მოწმობდა: ყველაფერი მითხრა, რაც 
მიქნიაო. 49 ამიტომ, როცა სამარიელები მივიდნენ მასთან, 
შეევედრნენ, ჩვენთან დარჩიო, და ორი დღე დარჩა იქ. 41 და 
უფრო მეტმა ირწმუნა მისი სიტყვების გამო. 42 ქალს კი 
ეუბნებოდნენ: შენი სიტყვებით როდიღა გვწამს, ვინაიდან 
თავად ვისმინეთ და ვიცით, რომ ჭეშმარიტად ეს არის 
მაცხოვარი ქვეყნისა, ქრისტე. 43 ხოლო ორი დღის შემდეგ 
გამოვიდა იქიდან და გალილიეას გაემართა. 434 ვინაიდან თვით 
იესო მოწმობდა, რომ წინასწარმეტყველს პატივი არა აქვს 
თავის მამულში. 42 გალილეაში რომ მივიდა, იქაურებმა მიიღეს 
იგი, რადგანაც ყველაფერი ეხილათ, რაც დღესასწაულზე 
მოიმოქმედა იერუსალიმში, ვინაიდან თვითონაც ესწრებოდნენ 
დღესასწაულს. 46 ამრიგად, კვლავ მივიდა გალილეის კანაში, 
სადაც ღვინოდ აქცია წყალი. და იყო იქ ერთი კარისკაცი, ვისაც 
ძე ავად გახდომოდა კაპერნაუმში. 97 გაეგო, იესო მოსულა 
იუდეიდან გალილეაშიო; ეახლა და შეევედრა, წაჰყოლოდა და 
განეკურნა მისი ძე, რომელიც სიკვდილის პირას იყო. 48 უთხრა 
მას იესომ: თუკი არ იხილავთ სასწაულებსა და ნიშებს, არ 
ირწმუნებთ. 49 კარისკაცმა მიუგო: უფალო, მოდი, სანამ არ 
მომკვდარა ჩემი ძე. 29 უთხრა მას იესომ: წადი, შენი ძე 
ცოცხალია. ერწმუნა კაცი იესოს ნათქვამ სიტყვას და წავიდა. 21 
შინ რომ ბრუნდებოდა, მსახურები შეეგებნენ და უთხრეს: შენი 
ძე ცოცხალიაო. 32 გამოიკითხა მათგან, რომელ საათზე 
მოიკეთაო, და უთხრეს: გუშინ შვიდ საათზე გაუარა ცხელებამ. 
2523 მიხვდა მამა, რომ ეს იყო სწორედ ის საათი, როცა იესომ 
უთხრა: შენი ძე ცოცხალიაო. 24 ეს მეორე სასწაული მოახდინა 
იესომ, როცა იუდეიდან დაბრუნდა გალილეაში. 


თავი 5 


1 შემდგომ ამისა იყო იუდეველთა დღესასწაული, და ავიდა 
იესო იერუსალიმს. 2 ხოლო იერუსალიმში, ცხვრის ჭიშკართან 
არის ხუთბჭიანი აუზი, რომელსაც ებრაულად ჰქვია ბეთეზდა. 3 
იქ იწვა უამრავი სნეული, ბრმა, კოჭლი და დავრდომილი, 
რომლებიც მოელოდნენ წყლის ძვრას. 4 ვინაიდან ანგელოზი 
დროდადრო ჩადიოდა აუზში და ამღვრევდა წყალს; ხოლო 
ვინც წყლის ძვრისას პირველი ჩავიდოდა შიგ, რა სენითაც 
უნდა ყოფილიყო სნეული, იკურნებოდა. ? იყო იქ კაცი, 
რომელიც ოცდათვრამეტ წელიწადს იტანჯებოდა თავისი 
სენით. 95 როცა იესომ მწოლარე იხილა იგი, მიხვდა, რომ დიდი 
ხანია ამ დღეში იყო, და უთხრა: გინდა განიკურნო? 7 ხოლო 
სნეულმა მიუგო: უფალო, კაცი არა მყავს, რომ წყლის ძვრისას 
ჩამიშვას აუზში; ვიდრე მე მივალ, სხვა მასწრებს ჩასვლას. 8 და 
უთხრა იესომ: აღდეგ, აიღე შენი სარეცელი და წადი. 3? მაშინვე 
განიკურნა იგი; აიღო თავისი სარეცელი და წავიდა. ხოლო ის 
დღე შაბათი იყო. 19 ამიტომაც იუდეველები ეუბნებოდნენ 
განკურნებულს: დღეს შაბათია, ასე რომ, ნება არ გქონდა 
აგეღო შენი სარეცელი. 11 მან კი მიუგო: ვინც განმკურნა, მანვე 
მითხრა: აიღე შენი სარეცელი და წადი. 12 ჰკითხეს: ვინ არის 
ის კაცი, რომელმაც გითხრა, აიღე შენი სარეცელი და წადიო? 
13 მაგრამ განკურნებულმა არ იცოდა, ვინ იყო, რადგან იესო 
იქვე მყოფ ხალხში გაუჩინარდა. 14 ამის შემდეგ ტაძარში 
დაინახა იგი იესომ და უთხრა: აჰა, განიკურნე; ნუღარა 
სცოდავ, რათა უარესი არ დაგემართოს. 15 მაშინ ის კაცი 
წავიდა და იუდეველებს უთხრა, რომ იესომ განკურნა იგი. 19 
ამიტომაც იუდეველები მოსაკლავად დასდევდნენ იესოს, 
ვინაიდან ამას იქმოდა შაბათს. 17 ხოლო იესო პასუხად 
ეუბნებოდა მათ: მამაჩემი აქამდე იღვწის და მეც ვიღვწი. 18 მით 


უფრო მეტად ცდილობდნენ იუდეველები იესოს მოკვლას, 
ვინაიდან არა მარტო არღვევდა შაბათს, არამედ თავის მამად 


იტყოდა ღმერთს და მას უტოლებდა თავს. 1? ხოლო იესო ამის 


პასუხად ამბობდა: ჭეშმარიტად, ჭეშმარიტად გეუბნებით თქვენ: 
ძეს არაფერი ხელეწიფება თავისთავად, თუ არ იხილავს მამის 
საქმეს, ვინაიდან რასაც მამა იქმს, ძეც იმასვე იქმს, 29 
რადგანაც მამას უყვარს ძე და ყველა თავის საქმეს უჩვენებს 
მას; თუმცა მეტ საქმეთაც უჩვენებს, თქვენდა გასაოცრად. 21 
ვინაიდან როგორც მამა აღადგენს და აცოცხლებს მკვდრებს, 
ასევე ძეც აცოცხლებს, ვინც თვითონ ნებავს. 22 რადგანაც მამა 
არავისა სჯის, არამედ მთელი მსჯავრი ძეს მისცა. 23 რათა 
ყველანი პატივს სცემდნენ ძეს, როგორც პატივს სცემენ მამას, 
რადგან ვინც პატივს არა სცემს ძეს, არც მამასა სცემს პატივს, 
რომელმაც მოავლინა იგი. 2“ ჭეშმარიტად, ჭეშმარიტად 
გეუბნებით თქვენ: ვინც ისმენს ჩემს სიტყვებს და სწამს იგი, 
ვინც მომავლინა, აქვს საუკუნო სიცოცხლე და არ წარუდგება 
სამსჯავროს, არამედ უკვე გადავიდა სიკვდილიდან 
სიცოცხლეში. 25 ჭეშმარიტად, ჭეშმარიტად გეუბნებით თქვენ: 
მოვა დრო და მოვიდა კიდეც, როცა მკვდრები მოისმენენ 
ღმერთის ძის სიტყვას, და ვინც მოისმენს, ცხონდება. 29 
ვინაიდან როგორც მამას აქვს სიცოცხლე თავის თავში, ასევე 
მისცა ძესაც, რათა ჰქონდეს სიცოცხლე თავის თავში. 27 და 
მისცა მას ხელმწიფება სამართლის ქმნისა, რადგანაც ის არის 
კაცის ძე. 28 ნუ გაიკვირვებთ ამას, რადგანაც მოვა დრო, როცა 
ყველა, ვინც წევს საფლავში, მოისმენს მის ხმას. 29 და 
ამოვლენ კეთილის მოქმედნი აღდგომისათვის, რომელსაც 
მოსდევს სიცოცხლე, ბოროტის მოქმედნი კი - აღდგომისათვის, 
რომელსაც მოსდევს განკითხვა. 39 მე არაფერი შემიძლია 
ჩემდა თავად; როგორც მესმის, ისევე განვსჯი, და ჩემი განსჯა 
არის მართალი, ვინაიდან ჩემს ნებას კი არ ვეძებ, არამედ ჩემი 
მომავლინებლის ნებას. 31 თუ მე ჩემთვის თვითონვე ვმოწმობ, 
ჩემი მოწმობა არ არის ჭეშმარიტი. 32 სხვა არის, ვინც მოწმობს 
ჩემთვის, და ვიცი, რომ ჭეშმარიტია მოწმობა, რომლითაც 
მოწმობს ჩემთვის. 33 თქვენ წარგზავნეთ ხალხი იოანესთან, და 
ისიც ემოწმა ჭეშმარიტს. 34 თუმცა მე კაცისაგან როდი ვიღებ 
მოწმობას, არამედ იმიტომ ვამბობ ამას, რათა გადარჩეთ. 35 ის 
იყო სანთელი, რომელიც იწვის და ანათებს, თქვენ კი ისურვეთ 


ერთხანს გეხარათ მისი სინათლით. 395 ხოლო მე უკეთესი 
მოწმობა მაქვს, ვიდრე მოწმობა იოანესი: საქმენი, მამამ რომ 
მომცა აღსასრულებლად, თვით ჩემ მიერ ქმნილი საქმენი 
მოწმობენ, რომ მამისგან ვარ მოვლინებული. 37 ასე რომ, 
მამამ, რომელმაც მომავლინა, თვითონვე იმოწმა ჩემთვის. 
თქვენ არც მისი ხმა გსმენიათ ოდესმე და არც ხატება 
გიხილავთ მისი. 38 და მისი სიტყვა ვერ დაემკვიდრა თქვენში, 
ვინაიდან არ გწამთ მის მიერ მოვლინებული. 39 წერილთა 
სიღრმეს იკვლევთ, რადგან გგონიათ, რომ მათში გაქვთ 
საუკუნო სიცოცხლე. მაგრამ სწორედ ისინი მოწმობენ ჩემთვის. 
40 თქვენ კი არ გსურთ მოხვიდეთ ჩემთან, რათა სიცოცხლე 
გქონდეთ. “1 დიდებას არ ვიღებ კაცთაგან. 42 მაგრამ მე 
გიცნობთ: ღმრთის სიყვარული არ არის თქვენში. 43 მე მოვედი 
მამაჩემის სახელით, და არ მღებულობთ; სხვა თუ მოვა 
თავისივე სახელით, მას კი მიიღებთ. 14% როგორ შეგიძლიათ 
ირწმუნოთ, თუკი ერთმანეთისაგან იღებთ დიდებას, მაგრამ არ 
ეძებთ დიდებას, რომელიც ერთი ღმრთისგან არის? 4? ნუ 
გგონიათ, რომ ბრალს დაგდებთ მამის წინაშე; თქვენი 
ბრალმდებელი არის მოსე, ვისი იმედიცა გაქვთ. 49 ვინაიდან 
მოსე რომ გწამდეთ, მეც მიწამებდით, რადგანაც მან ჩემთვის 
დაწერა. 47 მაგრამ თუ მისი წერილი არა გწამთ, როგორღა 
იწამებთ ჩემს სიტყვებს? 


თავი 6 


1 ამის შემდეგ გავიდა იესო გალილეის, ანუ ტიბერიადის ზღვის 
გაღმა. 2 თან მისდევდა დიდძალი ხალხი, ვინაიდან ხედავდნენ 
სასწაულებს, რომლებსაც ახდენდა სნეულთა განკურნებისას. 3 
ავიდა მთაზე იესო და დაჯდა იქ თავის მოწაფეებთან ერთად. “შ 
ახლოვდებოდა პასექი, იუდეველთა დღესასწაული. ? გაიხედა 
იესომ და მისკენ მომავალი დიდძალი ხალხის დანახვაზე 
ფილიპეს უთხრა: სად ვიყიდოთ პური, რომ ვაჭამოთ მათ? 5 ამ 
სიტყვებით მას სცდიდა, თვითონ კი იცოდა, რაც უნდა ექნა. 7 
ფილიპემ მიუგო, ყველას რომ ცოტ-ცოტა ერგოს, ორასი 
დინარის პურიც არ ეყოფა ამათ. ? ხოლო ერთმა მისმა 
მოწაფემ, ანდრიამ, სიმონ-პეტრეს ძმამ, უთხრა: 9 აქ არის 
ერთი ყმაწვილი, რომელსაც ხუთი ქერის პური და ორი თევზი 
აქვს, მაგრამ რა არის ეს ამოდენა ხალხისთვის? 19 იესომ 
ბრძანა, დაესხათ ხალხი, ხოლო იმ ადგილას ხშირი ბალახი 
იყო. და დასხდა რიცხვით ხუთი ათასამდე კაცი. 11 აიღო 
პურები იესომ, მადლი შესწირა და მისცა მოწაფეებს, ხოლო 
მოწაფეებმა ჩამოურიგეს მსხდომარეთ; ასევე თევზიც, ვისაც 
რამდენი სურდა. 12 როცა გაძღნენ, თავის მოწაფეებს უთხრა, 
აეკრიფათ ნარჩენები, რომ არაფერი დაკარგულიყო. 13 მათაც 
აკრიფეს და გაავსეს თორმეტი კალათი ქერის პურის 
ნატეხებით, რაც ჭამის შემდეგ დარჩა. 14 ხოლო ხალხმა, 
რომელმაც იხილა იესოს მიერ ქმნილი სასწაული, თქვა: 
ჭეშმარიტად ეს არის წინასწარმეტყველი, რომელიც უნდა 
მოსულიყო ქვეყნად. 12 იესომ იცოდა, რომ აპირებდნენ 
მოსვლას და მის შეპყრობას, რათა გაემეფებინათ იგი; ამიტომ 
კვლავ განმარტოვდა მთაზე. 195 როდესაც მოსაღამოვდა, მისი 
მოწაფეები ზღვაზე ჩავიდნენ; 17 ნავში ჩასხდნენ და ზღვის 
გაღმა, კაპერნაუმისკენ გასწიეს. ჩამობნელდა, იესო კი ჯერაც 
არ მისულიყო მათთან. 18 ძლიერი ქარი ქროდა და ზღვა 
ბობოქრობდა. 19? ოცდახუთი თუ ოცდაათი უტევანი რომ 
გაცურეს, დაინახეს ზღვაზე მომავალი იესო, რომელიც 


უახლოვდებოდა ნავს, და შეშინდნენ. 290 ხოლო იესომ უთხრა 
მათ: მე ვარ, ნუ გეშინიათ. 21 უნდოდათ ნავზე აეყვანათ, მაგრამ 
მაშინვე მიადგნენ ნაპირს, საითკენაც მიცურავდნენ. 22 მეორე 
დღეს ზღვის გაღმა მდგომმა ხალხმა დაინახა, რომ არ იყო იქ 
სხვა ნავი, გარდა იმ ერთისა, რომელშიაც ისხდნენ მისი 
მოწაფეები, იესო კი არ მჯდარიყო ნავში თავის მოწაფეებთან 
ერთად, არამედ მხოლოდ მოწაფეებს გაეცურათ. 23 ხოლო 
ტიბერიადიდან სხვა ნავებიც მიადგნენ იმ ადგილს, სადაც პური 
ჭამეს მას შემდეგ, რაც უფალმა მადლი შესწირა. 24 როდესაც 
ხალხმა დაინახა, რომ იქ აღარც იესოა და აღარც მისი 
მოწაფეები, თვითონაც ნავებში ჩასხდნენ და იესოს 
საძებნელად კაპერნაუმისკენ გასწიეს. 22 ზღვის გაღმა რომ 
მიაგნეს, უთხრეს მას: რაბი, როდის მოხვედი აქ? 25 მიუგო მათ 
იესომ და თქვა: ჭეშმარიტად, ჭეშმარიტად გეუბნებით თქვენ: 
იმიტომ კი არ მეძებთ, რომ სასწაული იხილეთ, არამედ 
იმიტომ, რომ პური ჭამეთ და გაძეხით. 27 ხრწნადი 
საზრდოსთვის ნუკი ზრუნავთ, არამედ იზრუნეთ საზრდოსთვის, 
რომელიც რჩება საუკუნო სიცოცხლედ, და რომელსაც მოგცემთ 
ძე კაცისა, ვინაიდან მამა ღმერთმა აღბეჭდა იგი. 28 მათ 
უთხრეს: რა უნდა ვქნათ, რომ აღვასრულოთ ღმერთის 
საქმენი? 2? მიუგო იესომ და უთხრა მათ: ღმერთის საქმე ისაა, 
რომ იწამოთ მის მიერ მოვლინებული. 39 კვლავ უთხრეს მას: 
რა სასწაულს მოახდენ, რომ ვიხილოთ და გიწამოთ? მაინც რას 
მოიმოქმედებ? 31 ჩვენი მამები მანანას ჭამდნენ უდაბნოში, 
როგორც დაწერილია: ზეცით მისცა მათ საზრდოდ პური. 32 
უთხრა მათ იესომ: ჭეშმარიტად, ჭეშმარიტად გეტყვით თქვენ: 
მოსემ კი არ მოგცათ პური, არამედ მამაჩემი გაძლევთ ზეცით 
ჭეშმარიტ პურს. 33 ვინაიდან პური ღმრთისა ის არის, რომელიც 
ზეცით ჩამოდის და სიცოცხლეს აძლევს ქვეყანას. 34 მაშინ 
უთხრეს: უფალო, ნუ მოგვიშლი ამ პურს. 32 და უთხრა მათ 
იესომ: მე ვარ პური სიცოცხლისა; ვინც ჩემთან მოვა, არ 
მოშივდება, და ვინც მიწამებს, არ მოსწყურდება არასდროს. 35 
მაგრამ აკი გითხარით, რომ მიხილეთ და არ მიწამეთ. 37 
ყველაფერი, რასაც მამა მაძლევს, ჩემთან მოვა, ჩემთან 


მოსულს კი არ გავაძევებ. 38 ვინაიდან იმისთვის როდი 
ჩამოველ ზეცით, რომ ჩემი ნება აღვასრულო, არამედ ნება ჩემი 
მომავლინებლისა. 3? ხოლო ჩემი მომავლინებლის ნება ისაა, 
რომ, რაც მომცა, არაფერი დავღუპო, არამედ ყველაფერი 
აღვადგინო უკანასკნელ დღეს. 49 ჩემი მომავლინებლის ნება 
ისაა, რომ ყველას, ვინც ხედავს ძეს და სწამს იგი, საუკუნო 
სიცოცხლე ჰქონდეს, და მე აღვადგენ მას უკანასკნელ დღეს. “1 
ხოლო იუდეველები დრტვინავდნენ მის გამო, რადგანაც თქვა: 
მე ვარ პური, რომელიც ჩამოველ ზეცით; 42 და ამბობდნენ: 
განა ეს არ არის იესო, იოსების ძე, ვის დედ-მამასაც ჩვენ 
ვიცნობთ? როგორღა ამბობს, ზეცით ჩამოვედიო? 43 მიუგო 
იესომ და უთხრა მათ: ნუ დრტვინავთ ერთმანეთს შორის. 44 
ვერავინ მოვა ჩემთან, თუკი მამამ, ჩემმა მომავლინებელმა, არ 
მოიყვანა, და მე აღვადგენ მას უკანასკნელ დღეს. 42 
წინასწარმეტყველთა მიერ დაწერილია: ყველა ღმერთის მიერ 
განისწავლება. ყველა, ვინც უსმენს მამას და სწავლობს, 
ჩემთან მოვა. 49 არა იმიტომ, რომ ვინმეს უხილავს ღმერთი, 
გარდა იმისა, ვინც ღმრთისაგან არის; მხოლოდ მან იხილა 
მამა. 47 ჭეშმარიტად, ჭეშმარიტად გეუბნებით თქვენ: ვისაც 
სწამს ჩემი, აქვს საუკუნო სიცოცხლე. 45 მე ვარ პური 
სიცოცხლისა. 49 თქვენმა მამებმა მანანა ჭამეს უდაბნოში და 
დაიხოცნენ. 2329 ესაა პური, რომელიც ჩამოდის ზეცით, რათა 
ვინც მას შეჭამს, არ მოკვდეს. 21 მე ვარ პური ცოცხალი, 
რომელიც ჩამოველ ზეცით; ვინც ამ პურს შეჭამს, უკუნისამდე 
იცოცხლებს. პური, რომელსაც მე მოგცემთ, ჩემი ხორცია, 
რასაც გავცემ ქვეყნის სიცოცხლისათვის. 22 იუდეველები 
ერთმანეთს ედავებოდნენ და ამბობდნენ: როგორ შეუძლია 
საჭმელად მოგვცეს თავისი ხორცი? 33 უთხრა მათ იესომ: 
ჭეშმარიტად, ჭეშმარიტად გეუბნებით თქვენ: თუკი არ შეჭამთ 
კაცის ძის ხორცს და არ შესვამთ მის სისხლს, არ გექნებათ 
სიცოცხლე თქვენში. 24 ხოლო, ვინც ჭამს ჩემს ხორცს და სვამს 
ჩემს სისხლს, ექნება საუკუნო სიცოცხლე, და აღვადგენ მას 
უკანასკნელ დღეს. 22? რადგანაც ჩემი ხორცი არის ჭეშმარიტი 
საჭმელი და ჩემი სისხლი არის ჭეშმარიტი სასმელი. 35 ვინც 


ჭამს ჩემს ხორცს და სვამს ჩემს სისხლს, ის ჩემშია, ხოლო მე - 
მასში. 27 როგორც მე მომავლინა ცოცხალმა მამამ და 
ვცოცხლობ მამით, ასევე ჩემი მჭამელიც იცოცხლებს ჩემით. 328 
ეს არის პური, რომელიც ჩამოვიდა ზეცით. ისე კი არა, 
როგორც თქვენმა მამებმა ჭამეს მანანა და დაიხოცნენ. ამ 
პურის მჭამელი საუკუნოდ იცოცხლებს. 329 ესა თქვა 
სინაგოგაში, როცა კაპერნაუმში ასწავლიდა. 99 ბევრმა მისმა 
მოწაფემ ამის გაგონებისას თქვა: მკაცრია ეს სიტყვა; ვის 
შეუძლია მისი მოსმენა? 951 ხოლო იესომ თვითონვე იცოდა, 
რომ მისი მოწაფეები დრტვინავდნენ ამის გამო, და უთხრა 
მათ: ნუთუ ეს გაცდუნებთ თქვენ? 52 მაგრამ თუ იხილავთ კაცის 
ძეს, იქ აღმავალს, სადაც პირველად იყო? 953 სული 
ცხოველმყოფელია, ხორცი კი ყოვლად ურგები; სიტყვები, მე 
რომ გითხარით, სული არის და სიცოცხლე. 94 მაგრამ 
ზოგიერთ თქვენგანს არა სწამს. ვინაიდან იესომ იმთავითვე 
იცოდა, ვინ არიან ურწმუნონი და ვინ არის მისი გამცემი. 92 და 
თქვა: ამიტომაც გითხარით, რომ ვერავინ მოვა ჩემთან, თუკი 
არ მიეცემა მამის მიერ. 595 ამის შემდეგ ბევრი მოწაფე 
ჩამოშორდა და აღარ მისდევდა მას. 97 მაშინ იესომ უთხრა 
თორმეტს: თქვენც ხომ არ გინდათ წასვლა? 58 ხოლო სიმონ- 
პეტრემ მიუგო: უფალო, ვისთან მივიდეთ? საუკუნო სიცოცხლის 
სიტყვები შენა გაქვს. 99 ჩვენ ვიწამეთ და შევიცანით, რომ შენა 
ხარ ქრისტე, ძე ცოცხალი ღმრთისა. 79 მიუგო მათ იესომ: განა 
თორმეტი არ აგირჩიეთ? მაგრამ ერთ თქვენგანში ეშმაკია. 71 
იუდა ისკარიოტელზე, სიმონის ძეზე, ამბობდა ამას, რადგანაც 
მას, ერთ თორმეტთაგანს, უნდა გაეცა იგი. 


თავი 7 


1 ამის შემდეგ იესო დადიოდა გალილეაში და არ უნდოდა 
იუდეაში ევლო, ვინაიდან იუდეველები მოსაკლავად ეძებდნენ 
მას. 2 მოახლოებული იყო იუდეველთა დღესასწაული, 
რომელსაც ჰქვია კარვობა. 3 და მისმა ძმებმა უთხრეს: 
გაეცალე აქაურობას და იუდეაში წადი, რათა შენმა 
მოწაფეებმაც იხილონ შენი ნაკეთები საქმენი. 4 ვინაიდან 
ფარულად არავინ აკეთებს რამეს, არამედ თავის გამოჩენას 
ცდილობს. თუ ყოველივე ამას აკეთებ, გამოუცხადე ქვეყანას 
შენი თავი. 2? ვინაიდან მის ძმებსაც კი არ სწამდათ მისი. 9 და 
უთხრა მათ იესომ: ჩემი დრო ჯერ კიდევ არ დამდგარა, თქვენი 
დრო კი ყოველთვის მზად არის. 7 თქვენ ვერ მოგიძულებთ 
ქვეყანა, ხოლო მე ვძულვარ, ვინაიდან ვმოწმობ იმას, რომ 
ბოროტნი არიან მისი საქმენი. 9? თქვენ ადით ამ 
დღესასწაულზე, მე კი ამ დღესასწაულზე არ ავალ, ვინაიდან 
ჯერ კიდევ არ გასრულებულა ჩემი ჟამი. ? ეს უთხრა მათ და 
გალილეაში დარჩა. 19 მაგრამ, როცა მისი ძმები ავიდნენ, 
თვითონაც ავიდა დღესასწაულზე; მხოლოდ გაცხადებულად კი 
არა, არამედ ფარულად. 11 იუდეველები კი ეძებდნენ 
დღესასწაულზე და ამბობდნენ, სად არისო? 12 და იყო მასზე 
დიდი მითქმა-მოთქმა ხალხში; ერთნი ამტკიცებდნენ, 
კეთილიაო, მეორენი კი ამბობდნენ: არა, მხოლოდ ხალხს 
აცდუნებსო. 13 თუმცა იუდეველების შიშით აშკარად ვერავინ 
ლაპარაკობდა მასზე. 14 მაგრამ შუა დღესასწაულზე შევიდა 
იესო ტაძარში და ასწავლიდა. 12 უკვირდათ იუდეველებს და 
ამბობდნენ: ნუთუ უსწავლელად იცის წერილი? 15 მიუგო იესომ 
და უთხრა მათ: ჩემი მოძღვრება ჩემი კი არ არის, არამედ ჩემი 
მომავლინებლისა. 17 ვისაც სურს აღასრულოს მისი ნება, 
შეიცნობს, ვისია ეს მოძღვრება: ღმრთისაგან არის თუ ჩემით 
ვლაპარაკობ. 18 ვინც თავისით ლაპარაკობს, საკუთარ 
დიდებას ეძებს, ხოლო ვინც თავისი მომავლინებლის დიდებას 
ეძებს, ჭეშმარიტია, და უსამართლობა არ არის მასში. 173 განა 


მოსემ არ მოგცათ რჯული? მაგრამ არცერთი თქვენგანი არ 
იცავს რჯულს. რად მეძებთ მე მოსაკლავად? 29 მიუგო ხალხმა 
და თქვა: ეშმაკეული ხარ; ვინ გეძებს მოსაკლავად? 21 მიუგო 
იესომ და უთხრა მათ: ერთი საქმე ვქმენ და ყველას გიკვირთ. 
22 მოსემ მოგცათ წინადაცვეთა (თუმცა მოსემ კი არა, მამებმა 
მოგცეს) და შაბათ დღეს წინადაცვეთთ კაცს. 23 თუ კაცი 
წინდაცვეთას იღებს შაბათს, რათა არ დაირღვეს მოსეს რჯული, 
რაღა ჩემზე მრისხანებთ იმის გამო, რომ სულაც განვკურნე 
კაცი შაბათს? 24 იმის მიხედვით ნუკი სჯით, რაც გეჩვენებათ, 
არამედ მართალი მსჯავრით განსაჯეთ. 22 ხოლო ზოგიერთი 
იერუსალიმელი ამბობდა: ეს ხომ არ არის, ვისაც მოსაკლავად 
ეძებენ? 25 აჰა, აშკარად ლაპარაკობს და არაფერს ეუბნებიან. 
ნუთუ მართლა ცნეს მთავრებმა, რომ ეს არის ჭეშმარიტი 
ქრისტე? 27 მაგრამ ჩვენ ხომ ვიცით, სადაურია; ქრისტე კი, 
როდესაც მოვა, არავის ეცოდინება, საიდან არის. 28 მაშინ 
იესომ, ტაძარში რომ ასწავლიდა, შეღაღადა და თქვა: მეც 
მიცნობთ და ისიც იცით, სადაური ვარ; მაგრამ ჩემით კი არ 
მოვსულვარ, არამედ ჭეშმარიტია ჩემი მომავლინებელი, 
რომელსაც თქვენ არ იცნობთ. 27 მე კი ვიცნობ, ვინაიდან 
მისგან ვარ და მან მომავლინა. 39 ამიტომ ეძებდნენ 
შესაპყრობად, მაგრამ ვერავინ დაადო ხელი, ვინაიდან ჯერ 
კიდევ არ მოსულიყო მისი ჟამი. 31 ხალხში მრავალმა იწამა იგი 
და თქვა: როდესაც ქრისტე მოვა, ნუთუ იმაზე მეტ სასწაულს 
მოახდენს, რაც ამან მოახდინა? 32 ეს მითქმა-მოთქმა რომ 
გაიგონეს ხალხში, ფარისეველებმა და მღვდელმთავრებმა 
მსახურები გაგზავნეს მის შესაპყრობად. 33 ხოლო იესომ თქვა: 
ცოტა ხანსაც დავყოფ თქვენთან და ჩემს მომავლინებელს 
მივუბრუნდები. 3“ ძებნას დამიწყებთ და ვერ მიპოვით, 
ვინაიდან სადაც მე ვიქნები, ვერ მოხვალთ იქ. 32 ხოლო 
იუდეველები ერთმანეთს ეუბნებოდნენ: სად უნდა წავიდეს, რომ 
ვერ ვიპოვოთ? იქნებ ბერძენთა შორის განთესილებში აპირებს 
წასვლას, რათა ასწავლოს ბერძნებს? 35 ან რას ნიშნავს მის 
მიერ ნათქვამი სიტყვა: ძებნას დამიწყებთ და ვერ მიპოვით, 
ვინაიდან სადაც მე ვიქნები, ვერ მოხვალთო. 37 ხოლო 


დღესასწაულის უკანასკნელ, დიდ დღეს ადგა იესო, შეღაღადა 
და თქვა: ვისაც სწყურია, მოვიდეს ჩემთან და შესვას. 38 ვისაც 
სწამს ჩემი, როგორც ამბობს წერილი, მისი მუცლიდან 
წარმოდინდებიან ცოცხალი წყლის მდინარენი. 39 ესა თქვა 
სულზე, მის მორწმუნეებს რომ უნდა მიეღოთ, ვინაიდან ჯერ 
კიდევ არ იყო მათზე სული, რადგან ჯერ კიდევ არ 
განდიდებულიყო იესო. 49 ამის გაგონებაზე ბევრმა თქვა 
ხალხში: ჭეშმარიტად ეს არის წინასწარმეტყველი. 41 მეორენი 
ამბობდნენ: ეს არის ქრისტე; სხვები კი კითხულობენ: განა 
ქრისტე გალილეიდან მოვა? 42 წერილი ხომ ამბობს, რომ 
ქრისტე დავითის მოდგმიდან და ბეთლემიდან, ანუ იმ 
ადგილიდან მოვა, საიდანაც იყო დავითი. 43 და მის გამო 
დიდი ცილობა ატყდა ხალხში. 4? ზოგიერთს მისი შეპყრობა 
სურდა, მაგრამ ვერავინ დაადო ხელი. “? მაშინ მივიდნენ 
მსახურები მღვდელმთავრებსა და ფარისევლებთან, ხოლო 
მათ უთხრეს: რატომ არ მოიყვანეთ იგი? “59 მსახურებმა მიუგეს: 
არასოდეს კაცს არ ულაპარაკია ისე, როგორც ლაპარაკობს ეს 
კაცი. “7 ფარისევლებმა უთხრეს მათ: ნუთუ თქვენც გაცდუნათ? 
48 ნუთუ მთავართაგან ან ფარისეველთაგან ვინმემ ირწმუნა 
მისი? 4? მაგრამ ეს ხალხი, რომელმაც არ იცის რჯული, 
დაწყევლილია. 329 უთხრა მათ ნიკოდემემ, რომელიც ღამით 
მივიდა მასთან, და თვითონაც ერთი მათგანი იყო: 21 განა 
ჩვენი რჯული განსჯის კაცს, თუ წინასწარ არ მოუსმინა და 
გაიგო, რა ჩაიდინა? 52 მიუგეს და უთხრეს: იქნებ შენც 
გალილეველი ხარ? გამოიკვლიე და ნახე, რომ გალილეიდან 
არასოდეს აღმდგარა წინასწარმეტყველი. 23 და ყველანი 
თავიანთ სახლებში წავიდ-წამოვიდნენ. 


თავი 8 


1 ხოლო იესომ ზეთისხილის მთისკენ გასწია. 2 დილით კი 
კვლავ მიბრუნდა ტაძარში და მთელი ხალხი მივიდა მასთან. 
დაჯდა და ასწავლიდა მათ. 3 ხოლო მწიგნობრებმა და 
ფარისევლებმა მოიყვანეს ქალი, რომელიც მრუშობისას 
შეეპყროთ, შუაში დააყენეს “ და უთხრეს იესოს: მოძღვარო, ეს 
ქალი მრუშობისას შევიპყარით; ? მოსემ კი რჯულში გვამცნო 
ამნაირების ჩაქოლვა; შენ რაღას იტყვი? 9 ხოლო ამას 
საცდუნებლად ეუბნებოდნენ, რათა ბრალი დაედოთ მისთვის. 
იესო კი დაბლა დახრილიყო და თითით რაღაცას წერდა 
მიწაზე. ” მაგრამ რაკი დაჟინებით ეკითხებოდნენ, წამოიმართა 
და უთხრა მათ: ვინც თქვენ შორის უცოდველია, პირველად 
იმან ესროლოს ქვა. 8 მერე კვლავ დაიხარა და მიწაზე წერა 
განაგრძო. ? ხოლო ისინი, ამ სიტყვების გაგონებისას, 
უხუცესებიდან მოყოლებული, სათითაოდ გაიკრითნენ. დარჩა 
მარტო იესო და შუაში მდგომარე ქალი. 19 წამოიმართა იესო 
და რაკი ქალის გარდა ვერავის მოჰკრა თვალი, უთხრა მას: 
ქალო, სად არიან შენი ბრალმდებელნი? არავინ დაგდო 
მსჯავრი? 11 მან კი მიუგო: არავინ, უფალო, და უთხრა მას 
იესომ: არც მე განგსჯი. წადი და ამიერიდან ნუღარა სცოდავ. 12 
ხელახლა მიმართა იესომ და უთხრა მათ: მე ვარ ნათელი 
ქვეყნისა; ვინც გამომყვება, ბნელში კი არ ივლის, არამედ 
ექნება სიცოცხლის ნათელი. 13 ფარისევლებმა უთხრეს: შენ 
თვითონ მოწმობ შენს თავზე, ასე რომ, შენი მოწმობა არ არის 
ჭეშმარიტი. 14 მიუგო იესომ და უთხრა მათ: ჩემს თავზედაც რომ 
ვმოწმობდე, ჭეშმარიტია ჩემი მოწმობა, რადგანაც ვიცი, საიდან 
მოვედი და სად მივდივარ; თქვენ კი არ იცით, საიდან 
მოვსულვარ და სად მივალ. 1” თქვენ ხორცისამებრ სჯით, 
ხოლო მე არავის განვსჯი. 15 მაგრამ კიდეც რომ განვსჯიდე, 
ჭეშმარიტია ჩემი მსჯავრი, ვინაიდან მარტო კი არა ვარ, 
არამედ მე და მამა, ჩემი მომავლინებელი. 17 რადგან რჯულშიც 
გიწერიათ, რომ ორი კაცის მოწმობა ჭეშმარიტია. 18 მე ვარ, 


ვინც ჩემს თავზე ვმოწმობ და ჩემზევე მოწმობს მამაც, 
რომელმაც მომავლინა. 19 ჰკითხეს: სად არის მამაშენი? ხოლო 
იესომ მიუგო: არც მე მიცნობთ და არც მამაჩემს; მე რომ 
მიცნობდეთ, მამასაც იცნობდით ჩემსას. 29 ეს სიტყვები თქვა 
იესომ საგანძურთან, როცა ასწავლიდა ტაძარში. და ვერავინ 
შეიპყრო იგი, ვინაიდან ჯერ კიდევ არ მოსულიყო მისი ჟამი. 21 
კვლავ უთხრა მათ იესომ: მე მივდივარ, ძებნას დამიწყებთ და 
თქვენსავ ცოდვაში მოკვდებით; სადაც მე მივალ, თქვენ ვერ 
მოხვალთ იქ. 22 იუდეველებმა თქვეს: თავის მოკვლას ხომ არ 
აპირებს, რაკიღა ამბობს, სადაც მე მივალ, თქვენ ვერ 
მოხვალთ იქო? 23 და უთხრა მათ: თქვენ ქვენანი ხართ, ხოლო 
მე ზენათაგანი; თქვენ ამქვეყნიურნი ხართ, ხოლო მე - 
იმქვეყნიური. 24 ამიტომაც გითხარით, თქვენს ცოდვებში 
მოკვდებით-მეთქი. რადგანაც თუ არ იწამებთ, რომ მე ვარ, 
თქვენსავე ცოდვებში მოკვდებით. 2? მაშინ უთხრეს: მაინც ვინა 
ხარ? ხოლო იესომ მიუგო: იმთავითვე რას გეუბნებოდით? 29 
ბევრი რამ მაქვს თქვენთვის სათქმელი და განსასჯელი; მაგრამ 
ჩემი მომავლინებელი ჭეშმარიტია, და რაც მისგან მსმენია, 
ქვეყანასაც იმასვე ვეტყვი. 27 მაგრამ მათ ვერ გაიგეს, რომ 
მამაზე ამბობდა ამას. 28 და უთხრა მათ იესომ: როცა კაცის ძეს 
აამაღლებთ, მაშინ გაიგებთ, რომ მე ვარ, და არაფერს ვაკეთებ 
ჩემით, არამედ რაც მასწავლა მამამ, იმას ვამბობ. 29 ვინც 
მომავლინა, ჩემთანაა; მარტო არ დამტოვა მამამ, ვინაიდან 
ყოველთვის იმას ვაკეთებ, რაც ეამება მას. 39 ამას რომ 
ამბობდა, ბევრმა ირწმუნა იგი. 31 და უთხრა იესომ 
იუდეველებს, რომლებმაც ირწმუნეს იგი: თუ ჩემს სიტყვაში 
დამკვიდრდებით, ჭეშმარიტად ჩემი მოწაფეები ხართ. 32 
შეიცნობთ ჭეშმარიტებას და ჭეშმარიტება გაგათავისუფლებთ 
თქვენ. 33 მიუგეს მას: აბრაამის მოდგმისა ვართ და არასდროს 
დავმონებივართ ვინმეს. მაშ, რამ გათქმევინა, 
განთავისუფლდებითო? 24 მიუგო მათ იესომ: ჭეშმარიტად, 
ჭეშმარიტად გეუბნებით თქვენ: ყველა, ვინც სცოდავს, ცოდვის 
მონაა. 32 მაგრამ მონა საუკუნოდ როდი მკვიდრდება სახლში, 
ძე კი უკუნისამდე მკვიდრობს. 35 ასე რომ, თუ ძე 


გაგათავისუფლებთ, ჭეშმარიტად თავისუფალნი იქნებით. 37 
ვიცი, რომ აბრაამის მოდგმისანი ხართ, მაგრამ მოსაკლავად 
კი მეძებთ, რადგანაც ჩემი სიტყვა ვერ ეტევა თქვენში. 38 მე 
ვამბობ იმას, რაც მამაჩემთან მიხილავს, თქვენ კი რაც 
მამათქვენთან გიხილავთ, იმას აკეთებთ. 39 მიუგეს და უთხრეს 
მას: ჩვენი მამა აბრაამია. უთხრა მათ იესომ: აბრაამის შვილები 
რომ იყოთ, საქმესაც აბრაამისას გააკეთებდით. 49 ახლა კი 
მოსაკლავად მეძებთ მე, ვინც გაუწყეთ ჭეშმარიტება, რაც 
ღმერთისაგან ვისმინე. აბრაამს ეს არ უქნია. “1 თქვენ 
მამათქვენის საქმეს აკეთებთ. უთხრეს: სიძვისგან როდი 
ვშობილვართ; ერთი მამა გვყავს - ღმერთი. 42 უთხრა მათ 
იესომ: ღმერთი რომ იყოს მამათქვენი, გეყვარებოდით, 
ვინაიდან ღმრთისაგან გამოვედი და მოვედი, რადგანაც ჩემით 
კი არ მოვსულვარ, არამედ მან მომავლინა. 43 რატომ არ 
გესმით ჩემი ნათქვამი? იმიტომ, რომ არ შეგიძლიათ ყური 
უგდოთ ჩემს სიტყვას. 44 თქვენ მამათქვენის - ეშმაკისაგან 
ხართ და მამათქვენის სურვილთა აღსრულება გსურთ. 
დასაბამითვე კაცის მკვლელი იყო იგი და ჭეშმარიტებაში ვერ 
დაემკვიდრა, ვინაიდან ჭეშმარიტება არ არის მასში, და როცა 
სიცრუეს ამბობს, თავისას ამბობს, ვინაიდან ცრუ არის და 
სიცრუის მამა. 42 მე კი სიმართლეს გეუბნებით და არა გწამთ 
ჩემი, 4% რომელი თქვენგანი მამხილებს ცოდვის გამო? ხოლო 
თუ ჭეშმარიტებას ვამბობ, რატომ არა გწამთ ჩემი? “7” ვინც 
ღმრთისაგან არის, ღმრთის სიტყვებს ისმენს. თქვენ კი იმიტომ 
არ ისმენთ, რომ ღმრთისაგან არა ხართ. 48 მიუგეს 
იუდეველებმა და უთხრეს მას: განა კარგად არ ვამბობთ, რომ 
სამარიელი ხარ და ეშმაკეული? 473 მიუგო იესომ: ეშმაკეული კი 
არა ვარ, არამედ პატივს ვცემ მამაჩემს. თქვენ კი მაგინებთ. 39 
მაგრამ მე ჩემს დიდებას როდი ვეძებ; არის მძებნელი და 
განმკითხველი. 21 ჭეშმარიტად, ჭეშმარიტად გეუბნებით თქვენ: 
ვინც დაიმარხავს ჩემს სიტყვას, უკუნისამდე არ იხილავს 
სიკვდილს. 22 იუდეველებმა უთხრეს: ახლა კი მივხვდით, რომ 
ეშმაკეული ხარ: აბრაამიც მოკვდა და წინასწარმეტყველნიც, 
შენ კი ამბობ: ვინც დაიმარხავს ჩემს სიტყვას, უკუნისამდე არ 


იგემებს სიკვდილსო. 23 ნუთუ შენ უფრო მეტი ხარ, ვიდრე 
მამაჩვენი აბრაამი, რომელიც მოკვდა? და 
წინასწარმეტყველნიც მოკვდნენ. ვინ გგონია შენი თავი? 24 
მიუგო იესომ: თუ მე ჩემსავ თავს ვადიდებ, ჩემი დიდება 
არაფერია. მე მამაჩემი მადიდებს, ვისზედაც თქვენ ამბობთ: ის 
არის ჩვენი ღმერთიო. 22 და ვერ გიცვნიათ იგი, მე კი ვიცნობ 
მას. ხოლო თუ ვიტყვი, არ ვიცნობ-მეთქი, თქვენსავით ცრუ 
ვიქნები. მაგრამ მე ვიცნობ და ვიმარხავ მის სიტყვას. 39 
მამათქვენი აბრაამი ხარობდა იმის გამო, რომ იხილავდა ჩემს 
დღეს. იხილა და გაიხარა. ?7 იუდეველებმა უთხრეს: 
ორმოცდაათი წლისაც არა ხარ და აბრაამი გინახავს? 28 უთხრა 
მათ იესომ: ჭეშმარიტად, ჭეშმარიტად გეუბნებით თქვენ: 
აბრაამზე უწინარესი ვარ. 329 მაშინ იუდეველებმა ქვებს 
დასტაცეს ხელი მის ჩასაქოლად. მაგრამ იესო თვალს მიეფარა 
და ტაძრიდან გავიდა. 


თავი 9 


1 იქიდან წამოსულმა დაინახა კაცი, რომელიც ბრმა იყო 
დაბადებიდან. ? მისმა მოწაფეებმა ჰკითხეს: რაბი, ვინ სცოდა? 
ამან თუ ამისმა მშობლებმა, ბრმა რომ დაიბადა? 3 მიუგო 
იესომ: არც ამან სცოდა და არც ამისმა მშობლებმა, არამედ 
რათა გაცხადდნენ უფლის საქმენი მასში. 4 ჩვენ გვმართებს, 
სანამდის დღეა, ვაკეთოთ ჩემი მომავლინებლის საქმე; მოდის 
ღამე, როცა ვეღარავინ შესძლებს კეთებას. ? სანამდის ამ 
ქვეყნადა ვარ, ქვეყნის ნათელი ვარ. 9 ეს რომ თქვა, მიწაზე 
დააფურთხა, ტალახი მოზილა ფურთხით, თვალებზე წაუსვა 
ბრმას 7 და უთხრა: წადი და მოიბანე სილოამის (რაც 
თარგმნით ნიშნავს მოვლინებულს) აუზში. ისიც წავიდა, 
მოიბანა და მოვიდა თვალახელილი. 8 ხოლო მეზობლები და 
ისინი, ვისაც ადრე მათხოვრად მჯდომარე ეხილა იგი, 
ამბობდნენ: განა ეს არ არის, ვინც იჯდა და მათხოვრობდა? 9 
ერთნი ამბობდნენ: ეს არის; მეორენი: მას ჰგავსო; თვითონ კი 
ამბობდა: მე ვარ. 19 მაშინ ჰკითხეს: როგორ აგეხილა თვალი? 
11 მან კი მიუგო: კაცმა, რომელსაც ჰქვია იესო, ტალახი 
მოზილა, თვალებზე მცხო და მითხრა, სილოამს წადი და 
მოიბანეო. მეც წავედი, მოვიბანე და ამეხილა თვალი. 12 კვლავ 
ჰკითხეს: სად არის იგი? მან კი მიუგო: არ ვიცი. 13 და 
მიიყვანეს ყოფილი ბრმა ფარისეველებთან. 14 შაბათი იყო ის 
დღე, როცა ტალახი მოზილა იესომ და თვალი აუხილა. 12 
ფარისევლებმაც ჰკითხეს, როგორ აეხილა თვალი, და უთხრა 
მათ: ტალახი დამადო თვალებზე, მოვიბანე და ვხედავ. 19 
ზოგიერთი ფარისეველი ამბობდა: ის კაცი ღმრთისაგან არ 
არის, რაკიღა არ იცავს შაბათს, სხვები კი ამბობდნენ: როგორ 
შეუძლია ცოდვილ კაცს ამნაირ სასწაულთა მოხდენა? და იყო 
ცილობა მათ შორის. 17 კვლავ ჰკითხეს ბრმას: რას იტყვი 
მასზე, ვინც თვალი აგიხილა? ხოლო მან თქვა: 
წინასწარმეტყველია. 18 არ დაუჯერეს იუდეველებმა, რომ ბრმა 
იყო და შემდეგ აეხილა თვალი, სანამ არ უხმეს 


თვალახელილის მშობლებს 19 და ჰკითხეს მათ: ეს არის 
თქვენი ძე, რომელზედაც ამბობთ, ბრმა დაიბადაო? მაშ, ახლა 
როგორღა ხედავს? 29 მიუგეს მისმა მშობლებმა და უთხრეს: 
ჩვენ ვიცით, რომ ეს ჩვენი ძეა და ბრმა დაიბადა; 21 მაგრამ 
ახლა როგორღა ხედავს, არ ვიცით, და არც ის ვიცით, ვინ 
აუხილა თვალი. თავად ჰკითხეთ, სრულწლოვანია; თავისას 
თვითონ იტყვის. 22 ასე თქვეს მისმა მშობლებმა, ვინაიდან 


იუდეველებისა ეშინოდათ, რადგანაც იუდეველებს პირი 
შეეკრათ: ვინც აღიარებს მას ქრისტედ, სინაგოგიდან 
მოვკვეთთო. 23 ამიტომაც თქვეს მისმა მშობლებმა: 
სრულწლოვანია, თავად ჰკითხეთო. 24 მეორედაც მოუხმეს იმ 
კაცს, რომელიც ბრმა იყო, და უთხრეს: მიაგე დიდება ღმერთს: 
ჩვენ ვიცით, რომ ის კაცი ცოდვილია. 22 ხოლო მან მიუგო და 
თქვა: ცოდვილია თუ არა, არ ვიცი: ერთი ეს ვიცი, რომ ბრმა 
ვიყავი და ახლა კი ვხედავ. 29 კვლავ ჰკითხეს: მაინც რა გიყო, 
როგორ აგიხილა თვალი? 27 მიუგო მათ: აკი გითხარით და არ 
მისმინეთ; კიდევ რისი მოსმენა გნებავთ? ან იქნებ გსურთ 
დაემოწაფოთ? 285 მათ კი გალანძღეს და უთხრეს: მისი მოწაფე 
შენა ხარ, ხოლო ჩვენ მოსეს მოწაფეები ვართ. 29 ჩვენ ვიცით, 
რომ მოსეს ელაპარაკა ღმერთი; ის კი, არ ვიცით, საიდან არის. 
30 მიუგო კაცმა და უთხრა მათ: საკვირველი ის არის, რომ არ 
იცით, საიდან არის; მაგრამ მე კი ამიხილა თვალი. 31 ჩვენ 
ვიცით, რომ ღმერთი არ უსმენს ცოდვილებს; არამედ ვინც 
ღვთისმოსავია და ასრულებს ღმრთის ნებას, მას უსმენს. 32 სად 
გაგონილა, რომ ვინმეს თვალი აეხილოს ბრმადშობილისთვის? 
33 ომრთისაგან რომ არ იყოს, ვერაფერსაც ვერ გახდებოდა. 34 
მიუგეს მათ და უთხრეს: მთლიანად ცოდვებში შობილი ხარ და 
ჩვენ გვასწავლი? და გამოაგდეს იგი. 3232 იესომ რომ გაიგო, 
გამოაგდესო, მონახა იგი და უთხრა: გწამს კაცის ძე? 39 მიუგო 
მან და თქვა: ვინ არის, უფალო, რომ ვიწამო? 37 უთხრა მას 
იესომ: შენ გინახავს იგი; ვინც გელაპარაკება, სწორედ ის 
არის, 38 ხოლო მან თქვა: მწამს, უფალო, და თაყვანი სცა მას. 
39 იესომ უთხრა: განსასჯელად მოველ ამ ქვეყნად, რათა 
ბრმებმა იხილონ, მხედველნი კი ბრმებად იქცნენ. 49 ეს რომ 


გაიგონეს, მასთან მყოფმა ფარისევლებმა უთხრეს: ნუთუ ჩვენც 
ბრმები ვართ? “1 უთხრა მათ იესომ: ბრმები რომ იყოთ, 
ცოდვაც არ გექნებოდათ; ახლა კი ამბობთ, ვხედავთო, და 
ცოდვაც თანა გაქვთ. 


თავი 10 


1 ჭეშმარიტად, ჭეშმარიტად გეუბნებით თქვენ: ვინც კარით არ 
შედის ფარეხში, არამედ სხვა გზით მიძვრება, ქურდია და 
ყაჩაღი. 2 ხოლო ვინც კარით შედის, ცხვრების მწყემსია. 3 მას 
მეკარეც უღებს და ცხვრებსაც ესმით მისი ხმა; სახელით უხმობს 
თავის ცხვრებს და გამოჰყავს ისინი. 4 ხოლო როცა 
გამოიყვანს, წინ მიუძღვის თავის ცხვრებს, და ისინიც მისდევენ, 
ვინაიდან იცნობენ მის ხმას. ? უცხოს კი არ მისდევენ, არამედ 
გაურბიან, რადგანაც ვერ იცნობენ უცხოს ხმას. 9 ეს იგავი 
უთხრა მათ იესომ. მაგრამ ისინი ვერ მიხვდნენ, რას 
გულისხმობდა. ”7 კვლავ უთხრა მათ იესომ: ჭეშმარიტად, 
ჭეშმარიტად გეუბნებით თქვენ: მე ვარ კარი ცხვართა. 8 ყველა, 
ვინც ჩემზე წინ მოვიდა, ქურდია და ყაჩაღი; და არ უსმინეს მათ 
ცხვრებმა. 3? მე ვარ კარი; ვინც ჩემით შევა, ცხონდება: შევა და 
გამოვა, და ჰპოვებს საძოვარს. 19? ქურდი მხოლოდ იმისთვის 
მოდის, რომ მოიპაროს, მოკლას და მოსპოს. ხოლო მე 
მოვედი, რათა ჰქონდეთ სიცოცხლე და ჭარბადაც ჰქონდეთ. 11 
მე ვარ მწყემსი კეთილი: კეთილი მწყემსი თავის სულს დადებს 
ცხვრებისთვის. 12 ხოლო მოქირავე, ვინც არ არის მწყემსი და 
ვისიც არ არიან ცხვრები, მომავალი მგლის დანახვისას 
მიატოვებს ცხვრებს და გარბის; მგელი კი წარიტაცებს და 
გაფანტავს ცხვრებს. 13 მოქირავე იმიტომ გარბის, რომ 
მოქირავეა და არ ედარდება ცხვრები. 14 მე ვარ მწყემსი 
კეთილი, და ვიცნობ ჩემს ცხვრებს, ჩემები კი მიცნობენ მე. 12 
როგორც მე მიცნობს მამა, ასევე ვიცნობ მეც მამას, და დავდებ 
ჩემს სულს ცხვრებისთვის. 15 სხვა ცხვრებიც მყვანან, 
რომლებიც არ არიან ამ ფარეხისა; მათი მოყვანაც მმართებს, 
რათა ისმენდნენ ჩემს ხმას, და იქნება ერთი სამწყსო და ერთი 
მწყემსი. 17 იმიტომ ვუყვარვარ მე მამას, რომ დავდებ ჩემს 
სულს, რათა კვლავ დავიბრუნო იგი. 18 ვერავინ წამართმევს 
მას, არამედ დავდებ მას ჩემით. შემიძლია მისი დადება და 
შემიძლია კვლავ დაბრუნება მისი. ეს მცნება მიმიღია 


მამაჩემისგან. 19 ამ სიტყვების გამო კვლავ ჩამოვარდა 
განხეთქილება იუდეველებს შორის. 29 ბევრი მათგანი 
ამბობდა: ეშმაკეულია და შმაგობს; რად უსმენთ მას? 21 სხვები 
კი ამბობდნენ: ეს სიტყვები ეშმაკეულისა არ არის. სად 
შეუძლია ეშმაკს თვალი აუხილოს ბრმებს? 2? ხოლო 
იერუსალიმში იყო განახლების დღესასწაული; ზამთარი იდგა. 
23 და დადიოდა იესო ტაძარში, სოლომონის ბჭესთან. 2“ გარს 
შემოერტყნენ იუდეველები და უთხრეს: სანამდის უნდა 
გვიმწარებდე სულს? თუ ქრისტე ხარ, გვითხარი ნათლად. 23 
მიუგო მათ იესომ: გითხარით და არ მერწმუნეთ; საქმენი, 
რომელთაც ვაკეთებ მამის სახელით, თვითონვე მოწმობენ 
ჩემთვის. 25 მაგრამ თქვენ არ გჯერათ, ვინაიდან არა ხართ 
ჩემი ცხვართაგანნი, როგორც გითხარით. ?” ჩემს ცხვრებს ჩემი 
ხმა ესმით; მე ვიცნობ მათ, და ისინიც მომდევენ. 28 მე ვაძლევ 
მათ საუკუნო სიცოცხლეს; არ წარწყმდებიან უკუნისამდე და 
ვერავინ მომტაცებს მათ. 29 მამაჩემი, რომელმაც მომცა ისინი, 
ყველაზე უმეტესია; და მისი ხელიდან ვერავინ წარიტაცებს მათ. 
30 მე და მამა ერთი ვართ. 31 მაშინ იუდეველებმა კვლავ ქვებს 
დასტაცეს ხელი მის ჩასაქოლად. 32 იესომ მიუგო მათ: 
მრავალი კეთილი საქმე გიჩვენეთ მამაჩემის მიერ; რომელი 
მათგანისათვის მიპირებთ ჩაქოლვას? 33 მიუგეს იუდეველებმა 
და თქვეს: კეთილი საქმისთვის კი არ ჩაგქოლავთ, არამედ 
ღმრთის გმობისთვის, ვინაიდან კაცი ხარ და ღმერთად კი 
მოგაქვს თავი. 34 მიუგო მათ იესომ: განა თქვენს რჯულში არ 
გიწერიათ: მე ვთქვი, რომ ღმერთები ხართ? 32 ხოლო თუ 
ღმერთები უწოდა მათ, ვის მიმართაც იყო ღმრთის სიტყვა 
(წერილი კი ურღვევია), 359 მას, ვინც წმიდა-ყო და ამ ქვეყნად 
მოავლინა მამამ, ეუბნებით, ღმერთსა გმობო, რაკიღა ვთქვი: 
მე ვარ ძე ღმრთისა? 37 თუ არ ვაკეთებ მამაჩემის საქმეს, ნუ 
მერწმუნებით. 38 და თუ ვაკეთებ, მე რომ არ მერწმუნოთ, 
საქმეებს მაინც ერწმუნეთ, რათა შეიცნოთ და ირწმუნოთ, რომ 
მამა ჩემშია, ხოლო მე - მასში. 33? მაშინ კვლავ დააპირეს მისი 
შეპყრობა, მაგრამ ხელიდან დაუსხლტა მათ. 49 და კვლავ 
გავიდა იორდანეს გაღმა, იმ ადგილას, სადაც უწინ ნათელს 


სცემდა იოანე, და დარჩა იქ. 41 ბევრი მიდიოდა მასთან და 
ეუბნებოდა, რომ იოანეს არ მოუხდენია არავითარი სასწაული, 
მაგრამ ყველაფერი, რაც მასზე თქვა, მართალი იყო. “? და იქ 
ბევრმა ირწმუნა იგი. 


თავი 11 


1 ავად იყო ვინმე ლაზარე, ბეთანიელი, მარიამისა და მისი დის 
- მართას სოფლელი. 2 ხოლო მარიამი იყო სწორედ ის, ვინც 
ნელსაცხებელი სცხო უფალს და თავისი თმებით შეუმშრალა 
ფეხები. მისი ძმა ლაზარე ავად იყო. 3 დებმა კაცი გაუგზავნეს 
იესოს და შეუთვალეს: უფალო, აჰა, ვინც გიყვარს, ავად არის. 
4 ეს რომ გაიგო, იესომ თქვა: ეს სნეულება სასიკვდილო კი არ 
არის, არამედ რათა იდიდოს ღმერთის ძე მის მიერ. ? უყვარდა 
იესოს მართა, მისი და და ლაზარე. 9 როდესაც გაიგო, ავად 
არისო, ორი დღე კიდევ დარჩა იმ ადგილას, სადაც იყო. 7 
ხოლო ამის შემდეგ თავის მოწაფეებს უთხრა: ავდგეთ და 
კვლავ წავიდეთ იუდეაში. 8 მოწაფეებმა მიუგეს: რაბი, 
იუდეველები ახლახანს ჩაქოლვას გიპირებდნენ და კვლავ იქ 
მიდიხარ? 9 იესომ უთხრა მათ: განა თორმეტი საათი არ არის 
დღეში? ვინც დღისით დადის, არაფერს წამოჰკრავს ფეხს, 
ვინაიდან ამ ქვეყნის ნათელსა ხედავს. 19 ღამით მოარული კი 
წაიბორძიკებს, ვინაიდან ნათელი არ არის მასში. 11 ესა თქვა 
და შემდეგ უთხრა მათ: ლაზარემ, ჩვენმა მეგობარმა, მიიძინა; 
მაგრამ მივალ და გავაღვიძებ მას. 12 ხოლო მისმა მოწაფეებმა 
თქვეს: უფალო, თუ მიიძინა, მომჯობინდება. 13 მაგრამ იესო 
მის სიკვდილს გულისხმობდა, მათ კი ეგონათ, რომ ძილით 
მიძინებაზე იტყოდა ამას. 1“ მაშინ იესომ გარკვევით უთხრა 
მათ: ლაზარე მოკვდა. 12 და მიხარია თქვენ გამო, რომ იქ არ 
ვიყავი, რათა ირწმუნოთ; მაგრამ მივიდეთ მასთან. 190 ხოლო 
თომამ, ტყუპისცალად წოდებულმა, თანამოწაფეებს უთხრა: 
ჩვენც მივიდეთ, რათა მასთან ერთად მოვკვდეთ. 17 როდესაც 
მივიდა იესო, ნახა, რომ ის უკვე ოთხი დღეა საფლავში იწვა. 18 
ხოლო ბეთანია იერუსალიმის ახლოს იყო, თხუთმეტიოდე 
უტევანის მანძილზე. 19 ბევრი იუდეველი მისულიყო მართასა 
და მარიამთან, რათა ენუგეშებინათ ძმაზე მგლოვიარენი. 29 
მართამ რომ გაიგო, იესო მოდისო, გამოეგება; მარიამი კი 


სახლში იჯდა. 21 და უთხრა მართამ იესოს: უფალო, აქ რომ 
ყოფილიყავი, არ მოკვდებოდა ჩემი ძმა. 22 მაგრამ ახლაც 
ვიცი: რასაც სთხოვ ღმერთს, მოგცემს შენ ღმერთი. 23 უთხრა 
მას იესომ: აღდგება შენი ძმა. 24 მართამ მიუგო: ვიცი, რომ 
აღდგება უკანასკნელ დღეს აღდგომისას. 25 უთხრა მას იესომ: 
მე ვარ აღდგომა და სიცოცხლე. ვისაც მე ვწამვარ, კიდეც რომ 
მოკვდეს, იცოცხლებს. 25 ვინც ჩემში ცოცხლობს და სწამს ჩემი, 
არ მოკვდება უკუნისამდე. გწამს თუ არა ეს? 27 მიუგო: დიახ, 
უფალო, მწამს, რომ შენა ხარ ქრისტე, ძე ცოცხალი ღმრთისა, 
რომელიც მოდის ამ ქვეყნად. 28 ეს რომ თქვა, წავიდა. თავის 
დას - მარიამს უხმო და საიდუმლოდ უთხრა: მოძღვარი მოდის 
და გიხმობსო. 29? ხოლო ის, ამის გაგონებისთანავე, ადგა და 
მისკენ გასწია. 39 რადგანაც იესო ჯერ კიდევ არ მისულიყო 
სოფელში, არამედ იმ ადგილას იყო, სადაც მიეგება მართა. 31 
როცა მის სახლში სანუგეშებლად მოსულმა იუდეველებმა 
დაინახეს, რომ მარიამი საჩქაროდ ადგა და გარეთ გავიდა, 
თვითონაც უკან მიჰყვნენ, ვინაიდან ეგონათ, საფლავზე მიდის 
ძმის სატირლადო. 32 მარიამი კი იმ ადგილას მივიდა, სადაც 
იყო იესო; მისი დანახვისთანავე ფეხქვეშ ჩაუვარდა და უთხრა: 
უფალო, აქ რომ ყოფილიყავი, არ მოკვდებოდა ჩემი ძმა. 33 
როცა იესომ დაინახა, როგორ ტიროდა იგი, და ტიროდნენ 
მასთან ერთად მოსული იუდეველებიც, შეიძრა სულით და 
შემკრთალმა თქვა: 34 სად დაკრძალეთ? უთხრეს: უფალო, 
მოდი და ნახე. 32 მაშინ აცრემლდა იესო. 39 იუდეველები 
ამბობდნენ: უყურე, როგორ ჰყვარებია იგი. 37 ზოგმა მათგანმა 
კი თქვა: ნუთუ არ შეეძლო ბრმის თვალის ამხელს რამე ეღონა, 
რომ ესეც არ მომკვდარიყო? 38 ხოლო იესო, კვლავ სულით 
შეძრული, საფლავთან მივიდა; ეს იყო მღვიმე, რომლისთვისაც 
ლოდი მიედოთ. 39 იესომ თქვა: მოაშორეთ ლოდი; ხოლო 
მართამ, მიცვალებულის დამ, უთხრა: უფალო, უკვე ყარს, 
ვინაიდან ოთხი დღის წინ დავასაფლავეთ. 49 უთხრა მას 
იესომ: აკი გითხარი, თუ იწამებ, ღმრთის დიდებას იხილავ- 
მეთქი. 41 და მოაშორეს ლოდი; ხოლო იესომ ზეცად აღაპყრო 
თვალი და თქვა: მამაო, გმადლობ, რომ მისმინე. “? მე კი 


ვიცოდი, რომ ყოველთვის მისმენ, მაგრამ ეს ირგვლივ მდგომი 
ხალხის გასაგონად ვთქვი, რათა ირწმუნონ, რომ შენ 
მომავლინე. 43 ეს რომ თქვა, ხმამაღლა დაიძახა: ლაზარე, 
გამოდი გარეთ! 44 და გამოვიდა მიცვალებული, სახვევით 
ხელ-ფეხ შეკრული და სახეშესუდრული. უთხრა მათ იესომ: 
გახსენით და გაუშვით, წავიდეს. 42 მაშინ მარიამთან მისულმა 
ბევრმა იუდეველმა, რომლებმაც იხილეს, რაც მოახდინა 
იესომ, ირწმუნა იგი. 495 ზოგიერთი მათგანი კი წავიდა და 
უთხრა ფარისევლებს, რაც მოახდინა. “7 მაშინ შეკრიბეს 
მღვდელმთავრებმა და ფარისევლებმა სინედრიონი და თქვეს: 
რა ვქნათ? ეს კაცი მრავალ სასწაულს ახდენს. 48 თუ თავის 
ნებაზე მივუშვით, ყველა ირწმუნებს: მოვლენ რომაელები და 
წაგვართმევენ ჩვენს ადგილ-მამულსაც და ხალხსაც. 4? ერთმა 
მათგანმა, ვინმე კაიაფამ, რომელიც იმ წელიწადს 
მღვდელმთავარი იყო, უთხრა მათ: არაფერი თქვენ არ 
გაგეგებათ 29 და არც იმაზე ფიქრობთ, რომ უმჯობესია ერთი 
კაცი მოკვდეს ხალხისთვის, ვიდრე მთელი ხალხი დაიღუპოს. 
21 ეს თავისით კი არ უთქვამს, არამედ იმ წელიწადს 
მღვდელმთავრად მყოფმა იწინასწარმეტყველა, რომ იესო 
უნდა მომკვდარიყო ხალხისათვის. 322 და არა მარტო 
ხალხისათვის, არამედ იმისთვისაც, რომ ერთად შეეკრიბა 
ღმრთის გაფანტული შვილები. 233 იმ დღიდან გადაწყვიტეს 
მოეკლათ იგი. 234 ამიტომ იესო ცხადად კი აღარ დადიოდა 
იუდეველთა შორის, არამედ უდაბნოს მახლობლად მდებარე 
ქალაქში განმარტოვდა, რომელსაც ჰქვია ეფრაიმი, და იყო იქ 
თავის მოწაფეებთან ერთად. 22 ახლოვდებოდა იუდეველთა 
პასექი, და იმ მხრიდან მრავალი ავიდა იერუსალიმს, რათა 
პასექის წინ გაწმენდილიყო. 35 ეძებდნენ იესოს და ტაძარში 
მდგომნი ერთმანეთს ეუბნებოდნენ: როგორ გგონიათ, მოვა თუ 
არა დღესასწაულზე? 2?7 ვინაიდან მღვდელმთავრებსა და 
ფარისევლებს ბრძანება გაეცათ, რომ თუ ვინმე გაიგებდა, სად 
იყო, მათთვის უნდა ეცნობებინა, რათა შეეპყროთ. 


თავი 12 


1 პასექამდე ექვსი დღით ადრე მივიდა იესო ბეთანიაში, სადაც 
იყო ლაზარე, რომელიც აღადგინა მკვდრეთით. 2 იქ 
მოუმზადეს ვახშამი და ემსახურებოდა მართა, ლაზარე კი მისი 
ერთადერთი თანამეინახე იყო. 3 ხოლო მარიამმა აიღო ერთი 
ლიტრა წმინდა ნარდის ძვირფასი ნელსაცხებელი, ფეხებზე 
სცხო იესოს და თავისი თმებით შეუმშრალა ფეხები; და 
ნელსაცხებლის სურნელებით აივსო სახლი. 4 მაშინ ერთმა 
მისმა მოწაფეთაგანმა, იუდა ისკარიოტელმა, რომელსაც უნდა 
გაეცა იგი, თქვა: 2 რატომ არ გაიყიდა ეს ნელსაცხებელი სამას 
დინარად და გლახაკებს არ მიეცა ფული? 9 ხოლო ეს იმიტომ 
კი არ თქვა, რომ გლახაკებზე ზრუნავდა, არამედ იმიტომ, რომ 
ქურდი იყო; მას ჰქონდა ყულაბა, და რასაც შიგ ყრიდნენ, 
იპარავდა. ” იესომ უთხრა: მოეშვი; ეგ ჩემი დამარხვის 
დღისათვის შემოინახა. 8 ვინაიდან გლახაკნი ყოველთვის 
გვერდითა გყავთ, მე კი ყოველთვის როდი გეყოლებით. 9? 
იუდეველთაგან ძალიან ბევრმა გაიგო, აქ არისო, და მოვიდნენ 
არა მარტო იესოს, არამედ ლაზარეს სანახავადაც, რომელიც 
აღადგინა მკვდრეთით. 19 ხოლო მღვდელმთავრებმა 
განიზრახეს ლაზარეს მოკვლაც. 11 ვინაიდან მის გამო 
მრავალი იუდეველი მოდიოდა და აღიარებდა იესოს. 12 მეორე 
დღეს დღესასწაულზე მოსულმა დიდძალმა ხალხმა, რაკი 
გაიგო, იესო იერუსალიმს მოდისო, 13 აიღო პალმის რტოები 
და შესაგებებლად გამოეფინა; ღაღადებდნენ და ამბობდნენ: 
ოსანა! კურთხეულია მომავალი უფლის სახელით, მეუფე 
ისრაელისა! 14 იესომ კი იპოვა ერთი ჩოჩორი და ზედ შეჯდა, 
როგორც დაწერილია: 15 ნუ გეშინია, ასულო სიონისაო! აჰა, 
მოდის შენი მეუფე, ჩოჩორზე მჯდარი! 16 მისი მოწაფეები კი 
პირველად ვერ მიხვდნენ ამას, მაგრამ როცა განდიდებულ 
იქნა იესო, მაშინღა გაიხსენეს, რომ ასე იყო დაწერილი 
მისთვის, და ასევე მოექცნენ მას. 17 მასთან მყოფი ხალხი 
მოწმობდა, რომ საფლავიდან გამოიხმო ლაზარე და 


მკვდრეთით აღადგინა იგი. 18 ამიტომაც გამოეგება ხალხი, 
ვინაიდან გაეგო, რომ მან მოახდინა ეს სასწაული. 19 ხოლო 
ფარისევლებმა ერთმანეთს უთხრეს: ხომ ხედავთ, რომ 
ვერაფერს ვხდებით? აჰა, ქვეყნის ხალხი მიჰყვება მას, 29 
დღესასწაულზე თაყვანისცემად ამოსულთა შორის ბერძნებიც 
იყვნენ. 21 მიადგნენ ფილიპეს, რომელიც გალილეის ქალაქ 
ბეთსაიდიდან იყო, და უთხრეს მას: ბატონო, იესოს ნახვა 
გვსურს. 22 მივიდა ფილიპე და უთხრა ეს ანდრიას, ფილიპემ 
და ანდრიამ კი იესოს უთხრეს. 23 იესომ პასუხად მიუგო მათ: 
მოაწია კაცის ძის განდიდების ჟამმა. 24 ჭეშმარიტად, 
ჭეშმარიტად გეუბნებით თქვენ: თუკი მიწაზე დავარდნილი 
პურის მარცვალი არ მოკვდა, ცალად დარჩება, ხოლო თუ 
მოკვდა, უამრავ ნაყოფს გამოიღებს. 25 ვისაც თავისი სული 
უყვარს, დაკარგავს მას: და ვისაც თავისი სული სძულს ამ 
ქვეყნად, საუკუნო სიცოცხლისათვის შეინახავს მას. 29 ვინც მე 
მემსახურება, მევე გამომყვეს, და სადაც მე ვიქნები, იქვე იყოს 
ჩემი მსახურიც. ვინც მე მემსახურება, მას პატივს მიაგებს მამა. 
27 აწ შეძრწუნდა ჩემი სული და რა უნდა ვთქვა? მამაო, მიხსენ 
ამ ჟამისაგან; მაგრამ სწორედ ამისთვის მოვედი ამ ჟამს. 298 
მამაო, განადიდე შენი სახელი! და გაისმა ხმა ზეცით: 
განვადიდე და კვლავაც ვადიდებ! 29 იქ მდგომმა ხალხმა ამის 
გაგონებაზე თქვა: იქუხაო; სხვები კი ამბობდნენ: ანგელოზი 
ეუბნა მას. 3? მიუგო იესომ და თქვა: ჩემთვის კი არ იყო ეს ხმა, 
არამედ თქვენთვის. 31 აწ განისჯება ეს ქვეყანა, აწ განდევნიან 
ამ ქვეყნის მთავარს. 32 და როცა ავმაღლდები ქვეყნით, 
ყველას ავიტაცებ ჩემთან. 33 ხოლო ამას ამბობდა, რათა 
ენიშნებინა, როგორი სიკვდილით უნდა მომკვდარიყო. 34 
მიუგო ხალხმა: რჯულიდან გვსმენია, რომ ქრისტე უკუნისამდე 
უნდა ეგოს: მაშ, როგორღა ამბობ, კაცის ძე ამაღლდებაო? ვინ 
არის ეს კაცის ძე? 32 უთხრა მათ იესომ: ცოტა ხანს კიდევ 
იქნება ნათელი თქვენთან. იარეთ, სანამ გინათებთ, რათა არ 
მოგიცვათ ბნელმა: ვინაიდან ბნელში მოარულმა არ იცის, საით 
მიდის. 35 სანამ გინათებთ გწამდეთ ნათელი, რათა გახდეთ 
ძენი ნათლისა. ეს რომ თქვა იესომ, წავიდა და გაუჩინარდა 


მათგან. 37 ამდენი სასწაული მოახდინა მათ წინაშე, მაგრამ არ 
იწამეს იგი. 338 რათა აღსრულდეს სიტყვა ესაია 
წინასწარმეტყველისა, რომელმაც თქვა: უფალო, ვინ იწამა 
ჩვენი ნათქვამი? ან ვის გამოეცხადა მკლავი უფლისა? 39 
ამიტომაც ვერ იწამეს, რომ ესეც თქვა ესაიამ: 49 დაუვსო მათ 
თვალი და გაუქვავა გული, რათა არ იხილონ თვალით, არ 
იგრძნონ გულით და არ მოიქცნენ, რომ განვკურნო ისინი. 41 
ესა თქვა ესაიამ, როცა იხილა მისი დიდება და იუბნა მისთვის. 
42 ასევე მთავართაგანაც მრავალმა იწამა იგი, მაგრამ 
ფარისეველთა გამო ვეღარ აღიარეს, სინაგოგიდან მოკვეთის 
შიშით. 432 რადგანაც კაცთა დიდება უფრო შეიყვარეს, ვიდრე 
დიდება ღმრთისა. 44 ხოლო იესომ შეღაღადა და თქვა: ვისაც 
მე ვწამვარ, მე კი არ ვწამვარ, არამედ ჩემი მომავლინებელი. 
45 და ვინც მე მხედავს, ჩემს მომავლინებელს ხედავს. 45 მე, 
ნათელი, მოვედი ქვეყნად, რათა არცერთი მათგანი, ვისაც მე 
ვწამვარ, არ დარჩეს ბნელში. “” თუ ვინმე მოისმენს ჩემს 
სიტყვებს და არ დაიცავს, არ განვსჯი მას, ვინაიდან ქვეყნის 
განსასჯელად კი არ მოვსულვარ, არამედ ქვეყნის სახსნელად. 
48 ხოლო მას, ვინც უარმყოფს და არ შეიწყნარებს ჩემს 
სიტყვებს, თავისი მსაჯული ჰყავს: სიტყვა, რომელიც მე ვთქვი; 
ის განსჯის უკანასკნელ დღეს. 4? ვინაიდან ჩემდა თავად 
არაფერი მითქვამს, არამედ მამამ, რომელმაც მომავლინა, 
მომცა მე მცნება, რა ვთქვა, ან რა ვილაპარაკო. 239 მე ვიცი, 
რომ მისი მცნება საუკუნო სიცოცხლეა, და რასაც ვიტყვი, 
როგორც მამამ მაუწყა, ისე ვიტყვი. 


თავი 13 


1 პასექის დღესასწაულის წინ იცოდა იესომ, რომ მოაწია მისმა 
ჟამმა, რათა გასულიყო ამ ქვეყნიდან მამამისთან 
მისასვლელად, ვინაიდან შეიყვარა თავისიანები, რომლებიც 
იყვნენ ამ ქვეყნად, და შეიყვარა ისინი აღსასრულამდე. 2 
სერობის ჟამს, როცა ეშმაკს უკვე ჩაენერგა სიმონის იუდას, 
ისკარიოტელის გულში მისი გაცემა, 3 იესო, რომელმაც იცოდა, 
რომ მამამ ყველაფერი ხელთ მისცა და ღმრთისგან გამოსული 
ღმრთისკენვე მიდის, 1 წამოდგა სერობიდან, მოიძრო 
მოსასხამი, აიღო პირსახოცი და წელზე მოირტყა. ? მერე 
საბანელში ჩაასხა წყალი და შეუდგა მოწაფეთა ფეხების ბანას 
და პირსახოცით შემშრალებას, წელზე რომ ერტყა. 9 მივიდა 
სიმონ-პეტრესთან, და უთხრა პეტრემ: უფალო, შენა მბან 
ფეხებს? 7 მიუგო იესომ და უთხრა მას: რასაც ვაკეთებ, ჯერ არ 
იცი, მხოლოდ ამის შემდეგ გაიგებ. 8 უთხრა მას პეტრემ: არ 
დამბან ფეხებს უკუნისამდე. მიუგო მას იესომ: თუკი არ დაგბან, 
ჩემთან არ გექნება წილი. ? უთხრა მას სიმონ-პეტრემ: უფალო, 
მარტო ფეხებს კი არა, არამედ ხელებსაც და თავსაც. 19 უთხრა 
მას იესომ: განბანილს არაფერი სჭირდება, ფეხების დაბანის 
გარდა, ვინაიდან სულ მთლად სუფთაა, და თქვენც სუფთანი 
ხართ, მაგრამ ყველანი არა. 11 ვინაიდან იცნობდა თავის 
გამცემს. ამიტომაც თქვა: ყველანი როდი ხართ სუფთანიო. 12 
ფეხები, რომ დაბანა მათ, აიღო თავისი მოსასხამი, კვლავ 
ინახად დაჯდა და უთხრა მათ: იცით, რა გიყავით? 13 თქვენ მე 
მოძღვარსა და უფალს მიწოდებთ, და სწორსაც ამბობთ, 
რადგანაც ვარ. 14 ხოლო თუ მე, მოძღვარმა და უფალმა, 
დაგბანეთ ფეხები, თქვენც ასევე უნდა ჰბანდეთ ფეხებს 
ერთმანეთს. 12 რადგან მაგალითი მოგეცით, რათა, როგორც 
მე მოგექეცით, თქვენც ასევე მოიქცეთ. 19 ჭეშმარიტად, 
ჭეშმარიტად გეუბნებით თქვენ: არ არის მონა თავის 
მბრძანებელზე უმეტესი, და არც მოციქული - თავის 
მომავლინებელზე უპირატესი. 17 თუ ეს იცით, ნეტარნი ხართ, 


თუკი ასრულებთ ამას. 18 ყველა თქვენგანზე როდი ვამბობ; მე 
ვიცი, ვინც ავირჩიე. მაგრამ უნდა აღსრულდეს წერილი: ჩემთან 
პურის მჭამელმა ჩემზე აღმართა თავისი ქუსლი. 19 ახლა 
გეუბნებით, ვიდრე ეს ახდებოდეს, რათა, როცა ახდება, 
ირწმუნოთ, რომ მე ვარ. 29 ჭეშმარიტად, ჭეშმარიტად 
გეუბნებით თქვენ: ვინც შეიწყნარებს ჩემ მიერ მოვლინებულს, 
მე შემიწყნარებს, ხოლო ვინც მე შემიწყნარებს, შეიწყნარებს 
ჩემს მომავლინებელს. 21 ეს რომ თქვა, შეიძრა იესო სულით, 
იმოწმა და თქვა: ჭეშმარიტად, ჭეშმარიტად გეუბნებით: ერთი 
თქვენგანი გამცემს მე. 22 მოწაფეები ერთმანეთს 
მისჩერებოდნენ და ვერ გაეგოთ, ვისზე თქვა ეს. 232 ხოლო 
ერთი მოწაფეთაგანი, რომელიც უყვარდა იესოს, მკერდზე 
მიყრდნობოდა მას. 24 სიმონ-პეტრემ ანიშნა მას და უთხრა: 
ჰკითხე, ვინ არის, ვისზედაც ამას ამბობსო. 22 ხოლო ის 
მკერდზე მიეკრა იესოს და უთხრა: უფალო, ვინ არის? 29 იესომ 
მიუგო: ის არის, ვისაც ჩაწებულ ლუკმას მივცემ. ჩააწო ლუკმა 
და მისცა იუდას, სიმონის ძეს, ისკარიოტელს. 27 ამ ლუკმის 
შემდეგ შევიდა მასში სატანა. და უთხრა მას იესომ: რასაც 
აკეთებ, მალე გააკეთე. 28 მაგრამ ინახად მსხდომთაგან 
ვერავინ მიხვდა, რად უთხრა ეს. 2? ვინაიდან ზოგიერთს ეგონა, 
რაკი ყულაბა იუდას ებარა, იესო ეუბნება მას: იყიდე, რაც 
სადღესასწაულოდ გვჭირდება, ან კიდევ გლახაკთა 
გასაკითხადო. 30 ხოლო ის, ლუკმის მიღებისთანავე, გავიდა. 
და იყო ღამე. 31 როგორც კი გავიდა, იესომ თქვა: აწ იდიდა ძე 
კაცისა, და ღმერთი იდიდა მის მიერ. 32 ხოლო თუ ღმერთი 
იდიდა მის მიერ, ღმერთიც ადიდებს მას თავის მიერ, და 
ადიდებს მას მალე. 33 შვილებო, ცოტა ხანსღა ვარ თქვენთან; 
ძებნას დამიწყებთ, და რაც ვუთხარი იუდეველებს: სადაც მე 
მივალ, თქვენ ვერ მოხვალთ-მეთქი, იმასვე გეუბნებით თქვენც 
ახლა. 34 ახალ მცნებას გაძლევთ: გიყვარდეთ ერთმანეთი. და 
როგორც მე შეგიყვარეთ, ასევე გიყვარდეთ თქვენც 
ერთმანეთი. 35 იმით გიცნობთ ყველა, რომ ჩემი მოწაფეები 
ხართ, თუ გექნებათ სიყვარული ერთმანეთს შორის. 35 ჰკითხა 
მას სიმონ-პეტრემ: უფალო, სად მიხვალ? იესომ მიუგო: სადაც 


მე მივალ, შენ ვერ გამომყვები ამჟამად, შემდეგ კი გამომყვები. 
37 უთხრა მას პეტრემ: უფალო, რატომ ვერ გამოგყვები 
ამჟამად? სულს დავდებ შენთვის. 38 იესომ მიუგო: სულს დადებ 
ჩემთვის? ჭეშმარიტად, ჭეშმარიტად გეუბნები: მამლის 
ყივილამდე სამჯერ უარმყოფ მე. 


თავი 14 


1 ნუ შეძრწუნდება თქვენი გული; გწამდეთ ღმერთი და მიწამეთ 
მე. 2 მამაჩემის სახლში ბევრი სავანეა. ასე რომ არა, განა 
გეტყოდით, მივდივარ, რათა ადგილი გაგიმზადოთ-მეთქი? 3 
ხოლო როცა წავალ და ადგილს გაგიმზადებთ, კვლავ მოვალ 
და ჩემთან წაგიყვანთ, რათა, სადაც მე ვიქნები, თქვენც იქვე 
იყოთ. 4 ხოლო სადაც მე მივდივარ, თქვენ იცით ის გზა. ? 
უთხრა მას თომამ: უფალო, არ ვიცით, სად მიდიხარ; 
როგორღა უნდა ვიცოდეთ გზა? 5 უთხრა მას იესომ: მე ვარ გზა, 
ჭეშმარიტება და სიცოცხლე; ვერავინ მივა მამაჩემთან, თუ არა 
ჩემ მიერ. 7” მე რომ მიცნობდეთ, მამაჩემიც გეცნობებოდათ; 
ამიერიდან კი იცნობთ მას და გიხილავთ იგი. 8 ფილიპემ 
უთხრა: უფალო, გვიჩვენე მამა და საკმარისია ჩვენთვის. 3? 
უთხრა მას იესომ: რა ხანია თქვენთანა ვარ და ვერ მიცნობ, 
ფილიპე? ვინც მე მიხილა, მამაც იხილა; როგორღა ამბობ, მამა 
გვიჩვენეო? 19 ნუთუ არა გწამს, რომ მე მამაში ვარ და მამა - 
ჩემში. სიტყვებს, რომლებსაც გეუბნებით, ჩემით როდი 
გეუბნებით, არამედ ჩემში მყოფი მამა აკეთებს საქმეს. 11 
მერწმუნეთ, რომ მე მამაში ვარ, მამა კი - ჩემში; თუ არა და, 
ჩემს საქმეს მაინც ერწმუნეთ. 12 ჭეშმარიტად, ჭეშმარიტად 
გეუბნებით თქვენ: ვისაც მე ვწამვარ, საქმეს, რომელსაც მე 
ვაკეთებ, თვითონაც გააკეთებს, და მეტსაც გააკეთებს, 
ვინაიდან მე მამასთან მივალ. 13 რასაც ითხოვთ ჩემი სახელით, 
შეგისრულებთ, რათა იდიდოს მამა ძის მიერ. 14 რაც უნდა 
მთხოვოთ ჩემი სახელით, შეგისრულებთ. 12 თუ გიყვარვართ, 
დაიცავით ჩემი მცნებანი. 195 ვთხოვ მამას და მოგივლენთ სხვა 
ნუგეშისმცემელს, რათა იყოს თქვენთან უკუნისამდე, - 17 
ჭეშმარიტების სულს, რომელსაც ვერ შეიწყნარებს ქვეყანა, 
რადგანაც ვერ ხედავს და არ იცნობს მას, ხოლო თქვენ 
იცნობთ, ვინაიდან თქვენთანაა და თქვენში იქნება. 18 არ 
დაგტოვებთ ობლად; მოვალ თქვენთან. 19? ცოტაც და, ქვეყანა 
ვეღარ მიხილავს, თქვენ კი მიხილავთ. ვინაიდან ცოცხალი ვარ 


და თქვენც იცოცხლებთ. 29 იმ დღეს შეიცნობთ, რომ მე მამაში 
ვარ, თქვენ კი - ჩემში, ხოლო მე - თქვენში. 21 ვისაც აქვს ჩემი 
მცნებანი და იცავს მათ, მას ვუყვარვარ, ხოლო ვისაც მე 
ვუყვარვარ, შეიყვარებს მას მამაჩემი; მეც შევიყვარებ და ჩემს 
თავს გამოვუცხადებ მას. 22 უთხრა მას იუდამ, არა 
ისკარიოტელმა: უფალო, რა არის, რომ აპირებ ჩვენ 
გამოგვიცხადო თავი და არა ქვეყანას? 23 მიუგო იესომ და 
უთხრა მას: ვისაც ვუყვარვარ, დაიცავს ჩემს სიტყვას, და 
მამაჩემი შეიყვარებს მას: ჩვენც მივალთ და მასთან 
დავივანებთ. 24“ ვისაც არ ვუყვარვარ, არ იცავს ჩემს სიტყვებს; 
ხოლო სიტყვა, რომელსაც ისმენთ, ჩემი კი არ არის, არამედ 
ჩემი მომავლინებელი მამისა. 22 თქვენთან მყოფმა გითხარით 
ეს, 22 ხოლო ნუგეშისმცემელი, სული წმიდა, რომელსაც მამა 
მოავლენს ჩემი სახელით, გასწავლით და მოგაგონებთ 
ყველაფერს, რაც მე გითხარით. 27 მშვიდობას გიტოვებთ 
თქვენ, მშვიდობას ჩემსას გაძლევთ თქვენ: მაგრამ ისე კი არა, 
როგორც იძლევა ქვეყანა. ნუ შეკრთება თქვენი გული, ნურც 
შეშინდება. 28 ხომ გაიგონეთ, რაც გითხარით: მე მივდივარ და 
კვლავ მოვალ თქვენთან. რომ გიყვარდეთ, გაიხარებდით, 
რადგანაც ვთქვი: მამასთან მივდივარ-მეთქი. ვინაიდან მამა 
ჩემზე უმეტესია. 2? აწ გითხარით, ვიდრე ახდებოდეს, რათა 
ირწმუნოთ, როცა ახდება. 39 ბევრს ვეღარაფერს გეტყვით, 
რადგანაც მოდის ამ ქვეყნის მთავარი, და არაფერი აქვს ჩემში. 
31 მაგრამ რათა გაიგოს ქვეყანამ, რომ მიყვარს მამა, და 
როგორც მამამ მამცნო, ისე ვაკეთებ: ადექით, წავიდეთ. 


თავი 15 


1 მე ვარ ვაზი ჭეშმარიტი, და მამაჩემი მევენახეა. 2 ჩემს ყველა 
ლერნს, რომელსაც არ გამოაქვს ნაყოფი, მოჭრის, და ყველას, 
რომელსაც გამოაქვს ნაყოფი, გაწმენდს, რათა მეტი მოისხას. 3 
თქვენ კი უკვე გაწმენდილნი ხართ სიტყვით, რომელიც 
გითხარით. 4 დარჩით ჩემში და მე დავრჩები თქვენში. როგორც 
ლერწი თავისთავად ვერ გამოიღებს ნაყოთს, თუკი არ შერჩა 
ვაზს, ასევე თქვენც, თუკი არ დარჩებით ჩემში. ? მე ვარ ვაზი, 
ხოლო თქვენ ლერწები ხართ, ვინც ჩემში რჩება, ხოლო მე 
მასში, დიდძალი ნაყოფი გამოაქვს; ვინაიდან უჩემოდ 
არაფრის ქმნა არ შეგიძლიათ. 9 ვინც არ დარჩება ჩემში, 
ლერწამივით გადაიგდება და გახმება; შემდეგ კი აგროვებენ, 
ცეცხლში ყრიან და იწვის. 7 თუ დარჩებით ჩემში და ჩემი 
სიტყვები დარჩება თქვენში, ყველაფერი, რასაც ისურვებთ, 
ითხოვეთ და გექნებათ. 8 ამით იდიდება მამაჩემი, თუ 
გამოიღებთ უხვ ნაყოფს და იქნებით ჩემი მოწაფენი. ? როგორც 
შემიყვარა მე მამამ, მეც ასევე შეგიყვარეთ თქვენ; დარჩით 
ჩემს სიყვარულში. 19 თუ დაიცავთ ჩემს მცნებებს, დარჩებით 
ჩემს სიყვარულში; როგორც მე დავიცავი მამაჩემის მცნებანი 
და ვრჩები მის სიყვარულში. 11 ეს გითხარით, რათა ჩემი 
სიხარული თქვენში დარჩეს და სრულ იყოს თქვენი სიხარული. 
12 ეს არის ჩემი მცნება, რათა გიყვარდეთ ერთმანეთი, 
როგორც მე შეგიყვარეთ თქვენ. 13 არავისა აქვს იმაზე დიდი 
სიყვარული, ვინც სულს დადებს თავისი მეგობრისთვის. 14 
თქვენ ჩემი მეგობრები ხართ, თუ ასრულებთ იმას, რაც 
გამცნეთ. 12 უკვე აღარ გიწოდებთ მონებს, ვინაიდან მონამ არ 
იცის, რას აკეთებს მისი ბატონი; არამედ მეგობრებს 
გიწოდებთ, რადგანაც გაუწყეთ ყველაფერი, რაც მსმენია 
მამაჩემისგან. 19 თქვენ კი არ აგირჩევივართ, არამედ მე 
აგირჩიეთ და დაგიდგინეთ, რათა წახვიდეთ და ნაყოფი 
გამოიღოთ, და დარჩეს თქვენი ნაყოფი; რათა მამამ მოგცეთ 
ის, რასაც ჩემი სახელით სთხოვთ. 17 ამას გიდებთ მცნებად, 


რათა გიყვარდეთ ერთმანეთი. 18 თუ ქვეყანას სძულხართ, 
იცოდეთ, რომ მე მომიძულა უწინ. 19 ამ ქვეყნისანი რომ იყოთ, 
ქვეყანას ეყვარებოდა თვისნი; მაგრამ რაკი ამ ქვეყნისანი არა 
ხართ, არამედ მე გამოგარჩიეთ ქვეყნისაგან, ამიტომაც 
სძულხართ ქვეყანას. 29 გაიხსენეთ სიტყვა, რომელიც 
გითხარით: არ არის მონა, თავის ბატონზე უმეტესი. მე თუ 
მდევნიდნენ, თქვენც დაგიწყებენ დევნას; თუ დაიცვეს ჩემი 
სიტყვა, თქვენსასაც დაიცავენ. 21 ხოლო ყოველივე ამას 
შეგამთხვევენ ჩემი სახელის გამო, ვინაიდან არ იცნობენ ჩემს 
მომავლინებელს. 22 რომ არ მოვსულიყავი და არ მეთქვა 
მათთვის, არ ექნებოდათ ცოდვა, ახლა კი არა აქვთ მიტევება 
თავიანთი ცოდვისათვის. 23 ჩემს მოძულეს მამაჩემიც სძულს. 24 
რომ არ მექმნა მათ შორის საქმენი, სხვას რომ არავის უქმნია; 
არ ექნებოდათ ცოდვა; ახლა კი მიხილეს და მომიძულეს მეცა 
და მამაჩემიც. 22 რათა აღსრულდეს მათს რჯულში დაწერილი 
სიტყვა: მომიძულეს მე უმიზეზოდ. 25 ხოლო როდესაც მოვა 
ნუგეშისმცემელი, რომელსაც მოგივლენთ მამის მიერ, - 
ჭეშმარიტების სული, რომელიც გამოდის მამისაგან, ის 
იმოწმებს ჩემთვის. 27 და თქვენც მოწმენი იქნებით, ვინაიდან 
იმთავითვე ჩემთანა ხართ. 


თავი 16 


1 ეს გითხარით, რათა არ შეცდეთ. ? გამოგყრიან 
სინაგოგებიდან; აჰა, მოდის დრო, როცა თქვენს ყველა 
მკვლელს ეგონება, რომ ამით ემსახურება ღმერთს. 3 ამას 
იზამენ იმიტომ, რომ ვერც მამა იცნეს და ვერც მე. 4 მაგრამ ეს 
გითხარით, რათა, როცა მოაწევს ჟამი, გაიხსენოთ, რომ ეს 
გითხარით; თავიდანვე კი არ მითქვამს, ვინაიდან თქვენთან 
ვიყავი. 2 ხოლო ახლა ჩემს მომავლინებელთან მივდივარ და 
არცერთი თქვენგანი არ მეკითხება, სად მიდიხარო. 5 თუმცა, ეს 
რომ გითხარით, მწუხარებით აღივსო თქვენი გული. 7 მაგრამ 
ჭეშმარიტებას გეუბნებით: გირჩევნიათ, რომ მე წავიდე; 
რადგანაც, თუ არ წავალ, არ მოვა თქვენთან ნუგეშისმცემელი, 
ხოლო თუ წავალ, მოგივლენთ მას. 8 და როცა მოვა, ამხილებს 
ქვეყანას ცოდვის, სიმართლისა და განკითხვისათვის: ? 
ცოდვისათვის, რადგანაც არ მიწამეს. 19 სიმართლისათვის, 
რადგანაც მამასთან მივდივარ და ვეღარ მიხილავთ. 11 
განკითხვისათვის, რადგანაც ამ ქვეყნის მთავარი უკვე 
განკითხულია. 12 კიდევ ბევრი რამ მაქვს თქვენთვის 
სათქმელი, მაგრამ ამჟამად ვეღარ იტვირთავთ. 13 ხოლო 
როდესაც მოვა იგი, ჭეშმარიტების სული, წაგიძღვებათ ყოველი 
ჭეშმარიტებისაკენ; ვინაიდან თავისით კი არ ილაპარაკებს, 
არამედ რასაც მოისმენს, იმას იტყვის, და მომავალს გაუწყებთ 
თქვენ. 14 ის განმადიდებს, რადგანაც ჩემგან მიიღებს და თქვენ 
გაუწყებთ. 12 ყველაფერი, რაც აქვს მამას, ჩემია; ამიტომაც 
ვთქვი, ჩემგან მიიღებს და თქვენ გაუწყებთ-მეთქი. 195 ცოტაც 
და, ვეღარ მიხილავთ: კიდევ ცოტაც და, მიხილავთ, რადგანაც 
მამასთან მივდივარ. 17 ხოლო ზოგიერთმა მისმა მოწაფემ 
ერთმანეთს უთხრა: ამას რას გვეუბნება: ცოტაც და, ვეღარ 
მიხილავთ; კიდევ ცოტაც, და მიხილავთ, რადგანაც მამასთან 
მივდივარო? 18 ასე ამბობდნენ: ამას რას ამბობს: ცოტაც? ვერ 
გაგვიგია, რას ამბობს. 1? იესო მიხვდა, რომ შეკითხვა სურდათ, 
და უთხრა მათ: იმისთვის ეკითხებით ერთმანეთს, რომ ვთქვი: 


ცოტაც და, ვეღარ მიხილავთ; კიდევ ცოტაც, და მიხილავთ- 
მეთქი? 29 ჭეშმარიტად, ჭეშმარიტად გეუბნებით თქვენ: 
იტირებთ და ივაგლახებთ, ქვეყანა კი იხარებს; დამწუხრდებით, 
მაგრამ წუხილი სიხარულად გექცევათ. 21 ქალი შობისას წუხს, 
ვინაიდან მოაწია იმისმა ჟამმა; მაგრამ ყრმას რომ შობს, 
სიხარულისგან აღარ ახსოვს ტანჯვა, რადგანაც ადამიანი იშვა 
ამქვეყნად. 22 თქვენც ასევე მწუხარენი ხართ ახლა; მაგრამ 
კვლავ გიხილავთ, გაიხარებს თქვენი გული და ვეღარავინ 
წაგართმევთ თქვენს სიხარულს. 23 ხოლო იმ დღეს ნურაფერს 
მკითხავთ; ჭეშმარიტად, ჭეშმარიტად გეუბნებით თქვენ: რაც 
უნდა სთხოვოთ მამას ჩემი სახელით, მოგცემთ თქვენ. 24 
აქამდე არაფერი გითხოვიათ ჩემი სახელით; ითხოვეთ და 
მიიღებთ, რათა სრულ იყოს თქვენი სიხარული. 25 აქამდე 
იგავებით გელაპარაკებოდით, მაგრამ მოდის დრო, როცა 
იგავებით კი აღარ გელაპარაკებით, არამედ გაცხადებულად 
გაუწყებთ მამის შესახებ. 29 იმ დღეს შესთხოვთ ჩემი სახელით, 
და არ გეუბნებით, რომ მე ვთხოვ მამას თქვენთვის. 27 რადგან 
თვით მამას უყვარხართ, ვინაიდან მე შემიყვარეთ და 
ირწმუნეთ, რომ ღმრთისაგან გამოვედი. 28 მამისაგან 
გამოვედი და ქვეყნად მოვედი; კვლავ ვტოვებ ქვეყანას და 
მამასთან მივალ. 29? მისმა მოწაფეებმა უთხრეს: აი, ახლა კი 
ცხადად გველაპარაკები და არავითარ იგავს აღარ ამბობ. 39 
ახლა კი ვიცით, რომ ყველაფერი იცი; და არ გჭირდება, რომ 
ვინმემ გკითხოს; ამიტომაც გვწამს, რომ ღმრთისაგან 
გამოხვედი. 31 მიუგო მათ იესომ: ახლა კი გწამთ? 22 აჰა, 
მოდის ჟამი და მოვიდა კიდეც, როცა სათითაოდ გაიფანტებით 
და მარტო დამტოვებთ; მაგრამ არა ვარ მარტო, რადგანაც 
მამა ჩემთანაა. 33 ეს გითხარით, რათა მშვიდობა გქონდეთ 
ჩემში. ჭირი არ დაგელევათ ამ ქვეყნად, მაგრამ გამხნევდით: 
მე ვძლიე ქვეყანას. 


თავი 17 


1 ასე რომ იუბნა იესომ, ზეცად აღაპყრო თვალი და თქვა: 
მამაო, მოვიდა ჟამი: განადიდე შენი ძე, რათა ძემაც 
განგადიდოს შენ. 2 რადგანაც მიეცი ხელმწიფება ყველა 
ხორციელზე, რათა ყველაფერს, რაც მიეცი, საუკუნო სიცოცხლე 
მისცეს. 3 საუკუნო სიცოცხლე კი ის არის, რომ გიცნობდნენ შენ, 
ერთადერთ ჭეშმარიტ ღმერთს, და იმას, ვინც შენ მოავლინე - 
იესო ქრისტეს. “ მე განგადიდე დედამიწაზე; აღვასრულე საქმე, 
რომელიც მომეცა აღსასრულებლად. ? ახლა კი შენ 
განმადიდე, მამაო, იმავ დიდებით, შენთან რომ მქონდა 
ქვეყნის შექმნამდე. 9 გამოვუცხადე შენი სახელი ადამიანებს, 
რომლებიც მომეცა ქვეყნისაგან; შენი იყვნენ და მე მომეცი, და 
დაიცვეს შენი სიტყვა. ” ახლა შეიცნეს, რომ ყველაფერი, რაც 
მომეცი, შენგანაა. 8? რადგანაც შენგან მოცემული სიტყვები მათ 
მივეცი, ხოლო მათ მიიღეს და სცნეს ჭეშმარიტად, რომ შენგან 
გამოვედი, და ირწმუნეს, რომ შენ მომავლინე. ? მათთვის 
გევედრები; ქვეყნისთვის კი არ გევედრები, არამედ მათთვის, 
ვინაიდან შენი არიან. 1? ყველაფერი ჩემი შენია, შენი კი - ჩემი; 
და მე ვიდიდე მათში. 11 მე უკვე აღარა ვარ ამ ქვეყნად, ისინი 
კი არიან; ხოლო მე შენთან მოვდივარ, წმიდა მამაო; დაიცავი 
ისინი შენი სახელით, ვინც მე მომეცი, რათა იყვნენ ჩვენსავით 
ერთნი. 12 როცა მათთან ვიყავი, შენი სახელით ვიცავდი მათ, 
ვინც მე მომეცი: დავიფარე ისინი და არცერთი არ დამიღუპავს, 
გარდა დაღუპვის ძისა, რათა აღსრულდეს წერილი. 13 ახლა კი 
შენთან მოვდივარ და ამას ვამბობ ქვეყნად, რათა ჰქონდეთ 
სრულად ჩემი სიხარული. 1“ მე მათ მივეცი შენი სიტყვები და 
ქვეყანამ მოიძულა ისინი, ვინაიდან ამ ქვეყნისანი არ არიან, 
როგორც მე არა ვარ ამქვეყნიერი. 12 არ გევედრები, რომ 
აიტაცო ისინი ამ ქვეყნიდან, არამედ, რათა ბოროტისაგან 
დაიფარო ისინი. 165 ამ ქვეყნისანი არ არიან, როგორც მე არა 
ვარ ამქვეყნიერი. 17 გაწმინდე ისინი ჭეშმარიტებით, რადგანაც 
ჭეშმარიტია შენი სიტყვა. 19 როგორც შენ მომავლინე ამ 


ქვეყნად, ისე მე მივავლინე ისინი ქვეყნად. 1? მე მათთვის 
გავწმენდ ჩემს თავს, რათა ისინიც წმიდანი იყვნენ 
ჭეშმარიტებით. 29 მარტო მათთვის როდი გევედრები, არამედ 
ყველასთვის, ვისაც ვწამვარ მათივე სიტყვით. 21 რათა ყველანი 
ერთი იყვნენ, როგორც შენ, მამაო, ჩემში, ხოლო მე - შენში, და 
ირწმუნოს ქვეყანამ, რომ შენ მომავლინე. 22 დიდება, რომელიც 
შენ მომეცი, მე მათ მივეცი, რათა იყვნენ ჩვენსავით ერთი. 23 მე 
მათში, ხოლო შენ - ჩემში, რათა სრულნი იყვნენ ერთობით, და 
შეიცნოს ქვეყანამ, რომ შენ მომავლინე და ისე შეიყვარე ისინი, 
როგორც მე შემიყვარე. 24 მამაო, სადაც მე ვიქნები, მსურს იქვე 
იყვნენ ისინიც, ვინც მე მომეცი, რათა ხედავდნენ ჩემს დიდებას, 
შენ რომ მომეცი, რადგანაც შემიყვარე ქვეყნის შექმნამდე. 22 
მამაო მართალო! ქვეყანამ ვერ გიცნო, მე კი გიცანი, და მათაც 
სცნეს, რომ შენ მომავლინე. 25 მე ვაუწყე მათ შენი სახელი და 
კვლავაც ვაუწყებ, რათა სიყვარული, რომლითაც შემიყვარე, 
მათში იყოს და მეც ვიყო მათში. 


თავი 18 


1 ეს რომ თქვა, იესო თავისი მოწაფეებითურთ კედრონის ხევს 
გაღმა გავიდა, სადაც იყო ბაღი, რომელშიაც შევიდა თვითონ 
და მისი მოწაფეები. 2 იცოდა იუდამაც, მისმა გამცემმა, ეს 
ადგილი, ვინაიდან იესო და მისი მოწაფეები ხშირად 
იკრიბებოდნენ იქ. 3 მაშინ წაიყვანა იუდამ რაზმი და 
მღვდელმთავართა და ფარისეველთა მსახურნი, და მივიდა იქ 
ლამპრებით, ჩირაღდნებითა და საჭურვლით. 4 ხოლო იესომ 
იცოდა ყველაფერი, რაც მოელოდა; გამოვიდა და უთხრა მათ: 
ვის ეძებთ? ? მიუგეს: იესო ნაზარეველს. უთხრა მათ იესომ: მე 
ვარ. ხოლო იუდაც, მისი გამცემი, მათთან იდგა. 9 როცა უთხრა 
მათ: მე ვარო, უკან დაიხიეს და მიწაზე დაემხნენ. 7” კვლავ 
ჰკითხა მათ: ვის ეძებთ? ხოლო მათ თქვეს: იესო ნაზარეველს. 
8 მიუგო იესომ: აკი გითხარით, მე ვარ-მეთქი. თუ მე მეძებთ, 
გაუშვით ესენი, წავიდნენ. ? რათა აღსრულდეს სიტყვა, 
რომელიც ითქვა: ვინც მე მომეცი, არც ერთი მათგანი არ 
დამიღუპავს. 1? ხოლო სიმონ-პეტრეს მახვილი ჰქონდა; 
იშიშვლა, დაჰკრა მღვდელმთავრის მონას და მარჯვენა ყური 
ჩამოათალა. ხოლო სახელი მონისა იყო მალქოსი. 11 მაგრამ 
იესომ უთხრა პეტრეს: ჩააგე მახვილი ქარქაშში! ნუთუ არ უნდა 
შევსვა სასმისი, რომელიც მამამ მომცა? 12 მაშინ მეომრებმა, 
ათასისთავმა და იუდეველთა მსახურებმა შეიპყრეს იესო და 
შეკრეს იგი. 13 და მიიყვანეს ჯერ ანნასთან, ვინაიდან ის იყო 
სიმამრი კაიაფასი, რომელიც მღვდელმთავარი იყო იმ 
წელიწადს. 14 სწორედ ეს კაიაფა იყო, ვინც ურჩია 
იუდეველებს, უმჯობესია ერთი კაცი მოკვდეს ხალხისთვისო. 12 
მისდევდა იესოს სიმონ-პეტრე და სხვა მოწაფე, ხოლო ეს 
მოწაფე მღვდელმთავრის ნაცნობი იყო და იესოსთან ერთად 
შევიდა მღვდელმთავრის ეზოში. 19 პეტრე კი გარეთ იდგა, 
ჭიშკართან. გამოვიდა სხვა მოწაფე, მღვდელმთავრის 
ნაცნობი, რაღაც უთხრა მეკარე ქალს, და შეიყვანა პეტრე. 17 
ხოლო მეკარე ქალმა პეტრეს უთხრა: განა შენც ამ კაცის 


მოწაფეთაგანი არა ხარ? მან თქვა: არა ვარ. 18 რაკი ციოდა, 
ეზოში მდგომ მღვდელმთავართა მონებსა და მსახურებს 
ცეცხლი დაენთოთ და მიფიცხებოდნენ. პეტრეც მათთან იყო და 
თბებოდა. 19 ხოლო მღვდელმთავარმა ჰკითხა იესოს, ვინ 
იყვნენ მისი მოწაფეები, ან რას ასწავლიდა იგი. 29 იესომ 
მიუგო: მე აშკარად ველაპარაკებოდი ქვეყანას; გამუდმებით 
ვასწავლიდი სინაგოგასა და ტაძარში, სადაც ყოველი მხრიდან 
იკრიბებიან იუდეველნი, და ფარულად არა მითქვამს რა. 21 მე 
რას მეკითხები? მსმენელებს ჰკითხე, რას ველაპარაკებოდი 
მათ. აი, მათ იციან, რასაც ვამბობდი. 22 ეს რომ თქვა, ერთმა 
იქვე მდგომმა მსახურმა სილა გააწნა იესოს და უთხრა: ასე 
მიუგებ მღვდელმთავარს? 23 უთხრა მას იესომ: თუ ცუდად 
ვთქვი, მიჩვენე ცუდი, და თუ კარგად - რატომღა მცემ? 24 მაშინ 
ანნამ შებოჭილი გაგზავნა იგი მღვდელმთავარ კაიაფასთან. 22 
სიმონ-პეტრე კი იდგა და თბებოდა. და უთხრეს მას: განა შენც 
მისი მოწაფეთაგანი არა ხარ? მაგრამ მან უარყო და თქვა: არა 
ვარ. 25 მღვდელმთავრის ერთმა მონამ, იმისმა ნათესავმა, 
ვისაც ყური ჩამოათალა პეტრემ, უთხრა მას: განა მასთან 
ერთად არ გნახე ბაღში? 27 კვლავ უარყო პეტრემ, და მყისვე 
იყივლა მამალმა. 28 ხოლო კაიაფასაგან პრეტორიუმში 
წაიყვანეს იესო. განთიადი იყო, და თვითონ არ შესულან 
პრეტორიუმში. ვაითუ შევიბილწოთო, - რათა შესძლებოდათ 
პასექის ჭამა. 2? გამოვიდა მათთან პილატე და თქვა: რა 
ბრალსა სდებთ ამ კაცს? 39 მიუგეს და უთხრეს: ეს რომ 
ბოროტმოქმედი არ იყოს. შენ როდი გადმოგცემდით. 31 უთხრა 
მათ პილატემ: წაიყვანეთ და თქვენი რჯულისამებრ განსაჯეთ. 
იუდეველებმა მიუგეს: ჩვენ არა გვაქვს ვისიმე მოკვლის ნება. 32 
რათა აღსრულდეს იესოს სიტყვა, რომელიც თქვა იმის 
მისანიშნებლად, თუ როგორი სიკვდილით უნდა მომკვდარიყო. 
33 კვლავ შევიდა პილატე პრეტორიუმში, უხმო იესოს და 
უთხრა: შენა ხარ იუდეველთა მეფე? 5“ იესომ მიუგო: შენ 
თვითონ ამბობ მაგას, თუ სხვებმა გითხრეს ჩემზე? 32 მიუგო 
პილატემ: განა მე იუდეველი ვარ? შენმა ხალხმა და 
მღვდელმთავრებმა გადმომცეს შენი თავი. მაინც რა ჩაიდინე? 


36 მიუგო იესომ: ჩემი მეუფება არ არის ამქვეყნიური; 
ამქვეყნიური რომ იყოს, ჩემი მსახურნი იბრძოლებდნენ, რომ 
ხელში არ ჩავვარდნოდი იუდეველებს. მაგრამ აწ ჩემი მეუფება 
არ არის ამქვეყნიური. 37 უთხრა მას პილატემ: მაშ, მეფე ხარ? 
მიუგო იესომ: შენ ამბობ, რომ მეფე ვარ. იმიტომ დავიბადე და 
იმიტომ მოველ ამ ქვეყნად, რომ ჭეშმარიტება ვიმოწმო. ყველა, 
ვინც ჭეშმარიტებისაგან არის, ყურს უგდებს ჩემს ხმას. 38 უთხრა 
მას პილატემ: რა არის ჭეშმარიტება? ეს რომ თქვა, კვლავ 
გამოვიდა იუდეველებთან და უთხრა მათ: მე ვერავითარ 
ბრალს ვერ ვპოულობ მასში. 39 ხომ გაქვთ ჩვეულება, რომ 
ერთი კაცი გაგითავისუფლოთ პასექისას? თუ გინდათ, 
გაგითავისუფლებთ იუდეველთა მეფეს. 1? მაგრამ ყველანი 
აყვირდნენ და თქვეს: ეგ კი არა, არამედ ბარაბა; ხოლო 
ბარაბა ყაჩაღი იყო. 


თავი 19 


1 მაშინ პილატემ წაიყვანა იესო და გააშოლტვინა. 2? ხოლო 
ჯარისკაცებმა ეკლის გვირგვინი დაწნეს, თავზე დაადგეს და 
ძოწეულით შემოსეს იგი. 3 მიდიოდნენ და ეუბნებოდნენ: 
გიხაროდეს, იუდეველთა მეფეო: და სახეში ურტყამდნენ მას. 4 
კვლავ გამოვიდა გარეთ პილატე და უთხრა მათ: აჰა, 
გამოგგვრით, რათა იცოდეთ, რომ ვერავითარ ბრალს ვერ 
ვპოულობ მასში. ? მაშინ გამოვიდა გარეთ იესო, ეკლის 
გვირგვინით და ძოწის მოსასხამით. და უთხრა მათ პილატემ: 
აჰა, კაცი; 95 ხოლო მის დანახვაზე მღვდელმთავრები და 
მსახურები აყვირდნენ: ჯვარს აცვი, ჯვარს აცვი! უთხრა მათ 
პილატემ: თქვენ თვითონ წაიყვანეთ და ჯვარს აცვით, ვინაიდან 
მე ბრალს ვერ ვპოულობ მასში. 7 იუდეველებმა მიუგეს: ჩვენა 
გვაქვს რჯული, და ჩვენი რჯულის მიხედვით, სიკვდილის 
ღირსია, ვინაიდან ღმერთის ძედ დასახა თავი. 8 ეს სიტყვა რომ 
გაიგონა პილატემ, უფრო შეშინდა. ? ხელახლა შევიდა 
პრეტორიუმში და უთხრა იესოს: სადაური ხარ? მაგრამ იესომ 
პასუხი არ გასცა. 19? უთხრა მას პილატემ: მე არ მცემ ხმას? 
ნუთუ არ იცი, რომ შემიძლია ჯვარს გაცვა შენ და შემიძლია 
შენი გაშვებაც? 11 იესომ მიუგო: არავითარი ხელმწიფება არ 
გექნებოდა ჩემზე, მაღლიდან რომ არ მოგცემოდა. ამიტომ 
უფრო დიდი ცოდვა აქვს იმას, ვინც ჩემი თავი გადმოგცა. 12 
ამის შემდეგ ცდილობდა პილატე გაეშვა იგი. მაგრამ 
იუდეველები აყვირდნენ და თქვეს: თუ მას გაუშვებ, კეისრის 
მეგობარი არა ხარ, რადგან ვისაც მეფედ მოაქვს თავი, 
კეისარს ეურჩება. 13 ეს სიტყვა რომ გაიგონა, პილატემ გარეთ 
გამოიყვანა იესო და სამსჯავრო ტახტზე დაჯდა იმ ადგილას, 
რომელსაც ჰქვია ქვაფენილი, ხოლო ებრაულად - გაბათა. 14 
იყო პასექის პარასკევი, ასე, მეექვსე საათი; და უთხრა 
იუდეველებს: აჰა, თქვენი მეფე! 12 ხოლო ისინი აყვირდნენ: 
წაიყვა, წაიყვა, ჯვარს აცვი იგი! უთხრა მათ პილატემ: თქვენი 
მეფე ჯვარს ვაცვა? მღვდელმთავრებმა მიუგეს: არა გვყავს 


მეფე, კეისრის გარდა. 15 მაშინ მისცა მათ ჯვარზე საცმელად. 
და წაიყვანეს იესო. 17 თან მიჰქონდა თავისი ჯვარი, და მივიდა 
იმ ადგილას, რომელსაც ჰქვია თხემისა, ხოლო ებრაულად - 
გოლგოთა, 18 სადაც ჯვარს აცვეს იგი, და მასთან ერთად ორი 
სხვაც, აქეთ და იქით, ხოლო შუაში იესო. 1? დაწერა წარწერა 
პილატემ და ჯვარზე გააკრა; ხოლო წარწერა ასეთი იყო: იესო 
ნაზარეველი, იუდეველთა მეფე. 2? იუდეველთაგან ბევრმა 
წაიკითხა ეს წარწერა (ვინაიდან ადგილი, სადაც ჯვარს აცვეს 
იესო, ახლოს იყო ქალაქთან), და დაწერილი იყო ებრაულად, 
ლათინურად და ბერძნულად. 21 ხოლო იუდეველთა 
მღვდელმთავრებმა უთხრეს პილატეს: ნუ დაწერ: იუდეველთა 
მეფე, არამედ როგორც მან თქვა: მე ვარ მეფე იუდეველთა. 22 
მიუგო პილატემ: რაც დავწერე, დავწერე. 23 ჯარისკაცებმა, 
რომლებმაც ჯვარს აცვეს იესო, აიღეს მისი სამოსი და ოთხ 
ნაწილად გაყვეს, თითოეულ ჯარისკაცს თავისი წილი ერგო, 
აგრეთვე კვართი; ხოლო კვართი ნაკერი კი არ იყო, არამედ 
თავიდან ბოლომდე ნაქსოვი. 24 და ერთმანეთს უთხრეს: ნუ 
დავხევთ ამას, არამედ წილი ვყაროთ მასზე, ვნახოთ ვის 
შეხვდებაო. რათა აღსრულდეს წერილი, რომელიც ამბობს: 
გაიყვეს ჩემი სამოსი ერთმანეთს შორის, და ჩემს კვართზე 
იყარეს წილი. 25 იესოს ჯვართან იდგნენ დედამისი, დედამისის 
და, მარიამ კლეოპასი და მარიამ მაგდალელი. 29 ხოლო 
იესომ, როცა დაინახა დედა და იქვე მდგომი მოწაფე, 
რომელიც უყვარდა, უთხრა დედას: დედაო, აჰა, შენი ძე! 27 
მერე კი მოწაფეს უთხრა: აჰა, დედაშენი; და ამ საათიდან 
მოწაფემ თავისას წაიყვანა იგი. 28 შემდგომ ამისა, რაკიღა 
მიხვდა, რომ უკვე დასრულდა ყველაფერი, რათა აღსრულდეს 
წერილი, იესომ თქვა: მწყურია. 2? იქვე იდგა ძმრით სავსე 
ჭურჭელი. ძმრით გაჟღენთილი ღრუბელი უსუპს წამოაცვეს და 
პირთან მიუტანეს. 39 როდესაც იგემა ძმარი, იესომ თქვა: 
აღსრულდა; თავი დახარა და სული განუტევა. 31 რაკი 
პარასკევი იყო, გვამები რომ ჯვარზე არ დარჩენილიყო შაბათს 
(ვინაიდან ის შაბათი დიდი დღე იყო), იუდეველებმა სთხოვეს 
პილატეს, წვივები დაემტვრიათ მათთვის და ჩამოეხსნათ. 32 


მაშინ მივიდნენ ჯარისკაცები და წვივები დაუმტვრიეს მასთან 
ერთად ჯვარცმულთ, ერთსაც და მეორესაც. 33 ხოლო როცა 
იესოსთან მივიდნენ, ნახეს, რომ უკვე მომკვდარიყო, და აღარ 
დაუმტვრიეს წვივები. 34“ მაგრამ ერთმა ჯარისკაცმა შუბი აძგერა 
ფერდში, საიდანაც მყისვე გადმოჩქეფა სისხლმა და წყალმა. 
35 ვინც იხილა, იმოწმა, და ჭეშმარიტია მისი მოწმობა; მან 
იცის, რომ ჭეშმარიტს ამბობს, რათა ირწმუნოთ. 39 ვინაიდან ეს 
მოხდა, რათა აღსრულდეს წერილი: მისი ძვალი არ 
შეიმუსრება. 37 ხოლო სხვა წერილი ამბობს: იხილავენ მას, 
ვინც განგმირეს. 38 ამის შემდეგ იოსებ არიმათიელმა 
(რომელიც იესოს მოწაფე იყო, მაგრამ ფარულად, ვინაიდან 
იუდეველებისა ეშინოდა) სთხოვა პილატეს, რათა ჩამოეხსნა 
იესოს გვამი. პილატემ ნება დართო; ისიც მივიდა და ჩამოხსნა 
იესოს გვამი. 3? მოვიდა ნიკოდემეც (ერთხელ ღამით რომ 
მივიდა იესოსთან) და მოიტანა სმირნისა და ალოეს ნაზავი, 
ასიოდ ლიტრა. 49 აიღეს იესოს გვამი და ტილოებში გახვიეს, 
ნელსაცხებელთან ერთად, როგორც მოითხოვს იუდეველთა 
დაკრძალვის წესი. “1 იმ ადგილას, სადაც ჯვარს აცვეს, ბაღი 
იყო, ბაღში კი - ახალი სამარხი, რომელშიაც ჯერ კიდევ არავინ 
დაესვენებინათ. “? იქ დაასვენეს იესო, იუდეველთა პარასკევის 
გამო, რადგანაც ახლოს იყო სამარხი. 


თავი 20 


1 ხოლო კვირის პირველ დღეს მარიამ მაგდალელი 
დილაუთენია მივიდა სამარხთან, როცა ჯერ ისევ ბნელოდა, და 
დაინახა, რომ სამარხიდან აეღოთ ლოდი. ? გაიქცა და მივიდა 
სიმონ-პეტრესა და მეორე მოწაფესთან, რომელიც უყვარდა 
იესოს, და უთხრა მათ: სამარხიდან წაუღიათ უფალი და არ 
ვიცით, სად დაასვენეს. 3 გამოვიდნენ პეტრე და მეორე მოწაფე 
და სამარხს მიაშურეს. 4 ორივენი ერთად მირბოდნენ, მაგრამ 
მეორე მოწაფემ გაუსწრო პეტრეს და პირველი მივიდა 
სამარხთან. ? დაიხარა და დაინახა ძირს დაყრილი ტილოები, 
მაგრამ შიგ კი არ შესულა. 9 მას კვალდაკვალ მოჰყვა სიმონ- 
პეტრეც, სამარხში შევიდა და ძირს დაყრილი ტილოები 
დაინახა. 7 ხოლო სუდარა, თავზე რომ ჰქონდა შემოხვეული, 
ტილოებთან კი არ იდო, არამედ დაეკეცათ და ცალკე 
დაედოთ. 89 მაშინ შევიდა მეორე მოწაფეც, პირველად რომ 
მივიდა სამარხთან, და იხილა და იწამა. ? რადგან ჯერ კიდევ 
არ იცოდნენ წერილი, რომ მკვდრეთით უნდა აღმდგარიყო. 19 
და მოწაფეები კვლავ შინ დაბრუნდნენ. 11 ხოლო მარიამი 
სამარხთან იდგა და ტიროდა; ასე მტირალი დაიხარა 
სამარხისაკენ 12 და დაინახა თეთრი სამოსით მოსილი ორი 
ანგელოზი, ერთი თავთით, მეორე კი ფეხთით რომ იჯდა იმ 
ადგილას, სადაც ესვენა იესოს გვამი. 13 და უთხრეს მას: 
ქალო, რად სტირი? მან კი მიუგო: წაუღიათ ჩემი უფალი და არ 
ვიცი, სად დაასვენეს. 14% ეს რომ თქვა, უკან შემობრუნდა და 
დაინახა იქვე მდგარი იესო, მაგრამ ვერ იცნო, რომ იესო იყო. 
15 უთხრა მას იესომ: ქალო, რად სტირი, ვის ეძებ? მას მებაღე 
ეგონა და უთხრა: ბატონო, თუ შენ წაიღე იგი, მითხარი, სად 
დაასვენე, და მე წამოვიღებ. 16 უთხრა მას იესომ: მარიამ! 
შებრუნდა და ებრაულად უთხრა: რაბუნი! (რაც ნიშნავს 
მოძღვარს). 17 უთხრა მას იესომ: ნუ შემეხები, რადგან ჯერ 
კიდევ არ ავსულვარ მამასთან: წადი და ჩემს ძმებს უთხარი: 
მამაჩემსა და მამათქვენთან ავდივარ, ჩემს ღმერთსა და 


თქვენს ღმერთთან. 18 მარიამ მაგდალელი მივიდა და აუწყა 
მოწაფეებს, რომ იხილა უფალი, რომელმაც ეს უთხრა მას. 19 
ხოლო კვირის იმავე დღეს, საღამოხანს, როცა სახლის კარი, 
სადაც იყვნენ მოწაფეები, იუდეველთა შიშით დახშული იყო, 
მოვიდა იესო, შუაში დადგა და უთხრა მათ: მშვიდობა 
თქვენდა! 29 ეს რომ თქვა, ხელები და ფერდი უჩვენა მათ; 
ხოლო მოწაფეებმა გაიხარეს იესოს ხილვით. 21 კვლავ უთხრა 
მათ იესომ: მშვიდობა თქვენდა! როგორც მე მომავლინა მამამ, 
ისე მე მიგავლენთ თქვენ. 2? ეს რომ თქვა, შეუბერა და უთხრა 
მათ: მიიღეთ სული წმიდა. 23 ვისაც მიუტევებთ ცოდვებს, 
მიეტევებათ, და ვისაც დაუტოვებთ, დარჩებათ მათ. 24 ხოლო 
თომა, ერთი თორმეტთაგანი, რომელსაც ერქვა ტყუპისცალი, 
იესოს მოსვლისას არ იყო მათთან. 2> დანარჩენმა მოწაფეებმა 
უთხრეს: ვიხილეთ უფალი. ხოლო მან თქვა: თუ არ ვიხილავ 
მის ხელებზე ნალურსმნევს და ნალურსმნევში არ ჩავყოფ 
თითს, მის ფერდში კი - ხელს, არ ვირწმუნებ. 29 რვა დღის 
შემდეგ კვლავ სახლში იყვნენ მისი მოწაფეები, და თომაც 
მათთან ერთად; შევიდა იესო, თუმცა კარი დახშული იყო, მათ 
შორის დადგა და თქვა: მშვიდობა თქვენდა! 27 მერე კი თომას 
უთხრა: მოიტა შენი თითი და იხილე ჩემი ხელები; მოიტა შენი 
ხელი და ჩაყავი ჩემს ფერდში; ნუ იქნები ურწმუნო, არამედ 
გწამდეს. 28 მიუგო თომამ და უთხრა მას: უფალი ჩემი და 
ღმერთი ჩემი! 29 უთხრა მას იესომ: რაკი მიხილე, მიტომ 
მიწამე; ნეტარ არიან, ვისაც არ ვუხილავარ და მაინც მიწამეს. 
30 ბევრი სხვა სასწაულიც ქნა იესომ მოწაფეების წინაშე, 
რომლებიც არ დაწერილა ამ წიგნში. 31 ესენი კი დაიწერა, 
რათა ირწმუნოთ, რომ იესო არის ქრისტე, ძე ღმრთისა, და 
მორწმუნეებს გქონდეთ სიცოცხლე მისი სახელით. 


თავი 21 


1 შემდგომ ამისა, კვლავ გამოეცხადა იესო მოწაფეებს 
ტიბერიადის ზღვაზე; ასე გამოეცხადა მათ: 2 ერთად იყვნენ 
სიმონ-პეტრე, თომა, ტყუპისცალად წოდებული, ნათანაელი, 
გალილეის კანადან, ზებედეს ძენი და ორი სხვა მოწაფე. 3 
უთხრა მათ სიმონ-პეტრემ: სათევზაოდ მივდივარ. მიუგეს: 
ჩვენც წამოგყვებით. წავიდნენ და ნავში ჩასხდნენ, მაგრამ იმ 
ღამეს ვერაფერი დაიჭირეს. 4 ხოლო როცა ინათა, ნაპირზე 
იდგა იესო; მოწაფეები კი ვერ მიხვდნენ, რომ იესო იყო. 2 
უთხრა მათ იესომ: შვილებო, რამე საჭმელი თუ გაქვთ? მიუგეს: 
არა. 95 და უთხრა მათ: ნავის მარჯვენა კიდიდან ისროლეთ 
ბადე და იშოვით. ისროლეს და ვეღარ ამოზიდეს, თევზის 
სიმრავლის გამო. 7 ხოლო მოწაფემ, რომელიც უყვარდა 
იესოს, პეტრეს უთხრა: ეს უფალია! სიმონ-პეტრემ კი, როცა 
გაიგონა, უფალიაო, მოსასხამი შემოიხვია, რადგანაც შიშველი 
იყო, და ზღვაში გადახტა. 8 დანარჩენი მოწაფეები კი ნავით 
გამოვიდნენ, რადგანაც ახლოს იყვნენ ნაპირთან, ასე, ორასი 
წყრთის მანძილზე, და გამოათრიეს თევზით სავსე ბადე. ? 
ნაპირზე გამოსულებმა დაინახეს მიწაზე მდებარე 
ნაკვერცხლები, ხოლო ზედ თევზი, და პური. 19 უთხრა მათ 
იესომ: აბა, მოიტათ თევზი, წეღან რომ დაიჭირეთ. 11 წავიდა 
სიმონ-პეტრე და ნაპირზე გამოათრია ბადე. ას 
ორმოცდაცამეტი დიდრონი თევზით სავსე; და თუმცა ამდენი 
იყო, მაინც არ გაიხა ბადე. 12 უთხრა მათ იესომ: მოდით, 
ისაუზმეთ. ხოლო მოწაფეთაგან ვერავინ გაბედა ეკითხა 
მისთვის, ვინ ხარო, რადგან იცოდნენ, რომ უფალი იყო. 13 
მოვიდა იესო, აიღო პური და მისცა მათ; ასევე თევზიც. 14 ეს 
უკვე მესამედ გამოეცხადა იესო თავის მოწაფეებს მას შემდეგ, 
რაც მკვდრეთით აღდგა. 12 ხოლო როდესაც ისაუზმეს, იესომ 
სიმონ-პეტრეს უთხრა: სიმონ, იონას ძეო, ამათზე მეტად 
გიყვარვარ? უთხრა მას პეტრემ: დიახ, უფალო; შენ იცი, რომ 
მიყვარხარ. უთხრა მას იესომ: აძოვე ჩემი კრავები. 15 


მეორედაც უთხრა მას: სიმონ იონას ძეო, გიყვარვარ? უთხრა 
მას პეტრემ: დიახ, უფალო; შენ იცი, რომ მიყვარხარ. უთხრა 
მას იესომ: მწყემსე ჩემი ცხვრები. 17 მესამედაც უთხრა მას: 
სიმონ, იონას ძეო, გიყვარვარ? შეწუხდა პეტრე, რადგან 
მესამედ ჰკითხა, გიყვარვარო? და უთხრა მას: უფალო, შენ 
ყველაფერი იცი, იცი, რომ მიყვარხარ. უთხრა მას იესომ: აძოვე 
ჩემი ცხვრები. 18 ჭეშმარიტად, ჭეშმარიტად გეუბნები შენ: სანამ 
ახალგაზრდა იყავი, სარტყელს შემოირტყამდი და მიდიოდი, 
სადაც გინდოდა; ხოლო როდესაც დაბერდები, ხელებს 
გაიწვდი, სხვა შემოგარტყამს სარტყელს და წაგიყვანს იქ, 
სადაც არ გინდა. 1? ხოლო ეს თქვა, რათა ენიშნებინა, როგორი 
სიკვდილით განადიდებდა იგი ღმერთს. ეს რომ თქვა, უთხრა: 
მომყევიო. 29 შემობრუნდა პეტრე და დაინახა, რომ უკან 
მოსდევდა მოწაფე, რომელიც უყვარდა იესოს, სწორედ ის, 
სერობისას მის მკერდზე მიყრდნობილმა რომ უთხრა: უფალო, 
ვინ გაგცემს შენ? 21 ეს რომ დაინახა, პეტრემ უთხრა იესოს: 
უფალო, ამას რა? 22 უთხრა მას იესომ: თუკი მნებავს, რომ ჩემს 
მოსვლამდე დარჩეს, შენ რა? შენ მე გამომყევ. 23 და 
გავრცელდა ეს სიტყვა ძმებს შორის, რომ ის მოწაფე არ 
მოკვდებოდა. მაგრამ იესოს ის კი არ უთქვამს, არ მოკვდებაო, 
არამედ: თუკი მნებავს, რომ ჩემს მოსვლამდე დარჩეს, მერე 
შენ რაო? 24 ეს არის მოწაფე, რომელიც მოწმობს ამას და 
რომელმაც დაწერა ეს. და ვიცით, რომ მისი მოწმობა 
ჭეშმარიტია. 25 ბევრი სხვა რამეც მოიმოქმედა იესომ, მაგრამ 
ყველაფერი სათითაოდ რომ დაწერილიყო, ვგონებ, ქვეყანაც 
ვერ დაიტევდა დაწერილ ნიგნებს. ამინ. 


მოციქულთა საქმეები 
თავი 1 


1 პირველი წიგნით გადმოვეცი ყოველივე ის, თეოფილე, 
რითაც დაიწყო იესომ თავისი საქმე და სწავლა. 2 ამ დღემდე, 
როცა ამაღლდა ზეცად, მას შემდეგ, რაც სულით წმიდით მისცა 
მცნებანი მოციქულებს, რომლებიც ამოირჩია, 3 და 
რომლებსაც, მრავალი სარწმუნო ნიშნით, ცოცხლად წარუდგა 
თავისი ვნების შემდეგ; ორმოცი დღე ეჩვენებოდა და ღვთის 
სასუფეველზე ესაუბრებოდა მათ. “ შეკრიბა ისინი და უბრძანა: 
ნუ გაშორდებით იერუსალიმს, არამედ ელოდეთ აღთქმას 
მამისას, რომელიც ისმინეთ ჩემგან. ? ვინაიდან იოანე წყლით 
ნათლავდა ხალხს, ხოლო თქვენ, არცთუ მრავალი დღის 
შემდეგ, სულით წმიდით მოინათლებით. 5 შეკრებილნი კი 
ეკითხებოდნენ: უფალო, ნუთუ ამ ხანებში აღუდგენ სამეფოს 
ისრაელს? 7 და უთხრა მათ: თქვენი საქმე არ არის დროთა და 
ვადათა ცოდნა, თავისი ხელმწიფებით რომ დაადგინა მამამ. 8 
არამედ მიიღებთ ძალას, როცა სული წმიდა გადმოვა თქვენზე, 
და იქნებით ჩემი მოწმენი იერუსალიმში, მთელ იუდეასა და 
სამარიაში, ქვეყნის კიდემდე. ? ეს რომ თქვა, მათ თვალწინ 
ამაღლდა და ღრუბელმა აიტაცა მათ თვალთაგან. 19 და ვიდრე 
ისინი ცას შეჰყურებდნენ, მისი ამაღლებისას, აჰა, წარუდგა მათ 
ორი კაცი თეთრი სამოსით, 11 რომლებმაც უთხრეს მათ: კაცნო 
გალილეველნო, რას დამდგარხართ და შეჰყურებთ ცას? ეს 
იესო, თქვენგან რომ ამაღლდა ზეცად, ისევე მოვა, როგორც 
ზეცად აღმავალი იხილეთ იგი. 12 მაშინ ისინი დაბრუნდნენ 
იერუსალიმში, მის მახლობლად, შაბათის სავალ მანძილზე 
მდებარე მთიდან, რომელსაც ჰქვია ზეთისხილისა. 13 შინ 
შესვლისთანავე ავიდნენ ზედა თვალში, სადაც იყვნენ პეტრე 
და იაკობი, იოანე და ანდრია, ფილიპე და თომა, ბართლომე 
და მათე, იაკობ ალფესი, სიმონ ზელოტე და იუდა იაკობისა, 14 


გამუდმებით რომ ლოცულობდნენ ერთსულოვნად, ქალებთან 
და მარიამთან, იესოს დედასა და მის ძმებთან ერთად. 125 იმ 
დღეებში დადგა პეტრე შეკრებილ ძმებს შორის (იქნებოდა სულ 
ასოცამდე კაცი) და თქვა: 165 კაცნო, ძმანო! უნდა 
აღსრულებულიყო წერილი, რაც დავითის პირით 
იწინასწარმეტყველა სულმა წმიდამ იუდაზე, წინ რომ წაუძღვა 
იესოს შემპყრობთ. 17 ვინაიდან ჩვენ შორის იყო შერაცხილი და 
ხვდა წილი ამ მსახურებისა. 18 მაგრამ მან უსამართლობის 
სასყიდლით იყიდა მიწა, დაცემული შუაზე გასკდა და 
გადმოცვივდა მთელი მისი შიგანი. 19 ეს ცნობილი გახდა 
იერუსალიმის ყველა მკვიდრისთვის, ასე რომ, ამ მიწას მათ 
საკუთარ ენაზე ეწოდება აკელდამა, ანუ სისხლის მიწა. 29 
ხოლო ფსალმუნთა წიგნში წერია: „დე, დარჩეს ოხრად მისი 
სახლ-კარი, არ იყოს მასში საცხოვრებელი“; და „სხვამ მიიღოს 
პატივი მისი“. 21 ამიტომაც საჭიროა, რომ ერთი იმ კაცთაგანი, 
რომელნიც მუდამ თან გვახლდნენ მთელი იმ ხნის 
განმავლობაში, როცა ჩვენ შორის დადიოდა უფალი იესო, 22 
იოანეს ნათლისცემიდან მოყოლებული იმ დღემდე, როცა 
ამაღლდა ჩვენგან, - შემოგვიერთდეს და ჩვენთან ერთად იყოს 
მისი აღდგომის მოწმე. 23 და დააყენეს ორნი: იოსები, ბარაბად 
წოდებული, რომელსაც იუსტუსი შეარქვეს, და მატთია. 24 
ილოცეს და თქვეს: უფალო, ყველას გულთამხილავო, გვიჩვენე 
ამ ორთაგან ერთი, რომელიც ამოირჩიე. 22 რომ მიიღოს 
ადგილი ამ მსახურებისა, რასაც გამოაკლდა იუდა, რათა 
მისულიყო თავის ადგილას. 25 და უყარეს მათ წილი; შეხვდა 
წილი მატთიას და შეირაცხა თერთმეტ მოციქულს შორის. 


თავი 2 


1 ორმოცდაათობის დღე რომ სრულდებოდა, ყველანი ერთად 
იყვნენ. 2 ანაზდად იგრგვინა ზეცით, თითქოს გრიგალი 
აგუგუნდაო, და აავსო მთელი სახლი, სადაც ისინი ისხდნენ. 3 
და მოევლინა მათ ენები, თითქოს ალისანი, და სათითაოდ 
მოეფინა ყოველ მათგანს. 4 ყველანი აღივსნენ სულით წმიდით 
და სხვადასხვა ენებზე ალაპარაკდნენ, როგორც სული 
ამეტყველებდა მათ. ? ხოლო იერუსალიმში იყვნენ იუდეველნი, 
ღვთისმოსავი კაცნი ყველა ხალხისაგან, რომლებიც არიან ცის 
ქვეშ. 5 ეს ხმა რომ გაისმა, შემოკრბა მთელი ხალხი და 
შეძრწუნდა, ვინაიდან თითოეული ისმენდა, როგორ 
მეტყველებდნენ ისინი მის საკუთარ ენაზე. 7 უკვირდა ყველას 
და განცვიფრებულნი ეუბნებოდნენ ერთმანეთს: განა ყველა 
ესენი, ვინც ლაპარაკობენ, გალილეველნი არ არიან? 8 
როგორღა ვისმენთ სათითაოდ ჩვენს საკუთარ ენას, რომელშიც 
ვიშვით? ? პართელნი და მიდიელნი, ელამიტები და 
შუამდინარეთის, იუდეის, კაპადოკიის, პონტოსა და ასიის 
მკვიდრნი, 19 ფრიგიისა და პამფილიის, ეგვიპტისა და კირენეს 
მომიჯნავე ლიბიის მხარის მცხოვრებნი, რომით მოსულნი, 11 
იუდეველნი და პროზელიტნი, კრიტელნი და არაბნი ვისმენთ, 
როგორ ღაღადებენ ისინი ჩვენი ენით ღვთის სიდიადეს. 12 
უკვირდა ყველას და გაოგნებულნი ეუბნებოდნენ ერთმანეთს: 
რას მოასწავებს ეს? 13 სხვები კი დაცინვით ამბობდნენ, მაჭრით 
გამტყვრალანო. 14 ხოლო პეტრე, დადგა თერთმეტთან ერთად, 
ხმა აიმაღლა და უთხრა მათ: კაცნო იუდეველნო და 
იერუსალიმის ყოველო მკვიდრო! ცნობილი იყო ეს თქვენთვის 
და ყური უგდეთ ჩემს სიტყვებს: 12 ესენი მთვრალები როდი 
არიან, როგორც თქვენ ფიქრობთ, ვინაიდან დღის მესამე 
საათია. 10 არამედ ეს ითქვა იოველ წინასწარმეტყველის მიერ: 
17 „და იქნება უკანასკნელ დღეებში, ამბობს ღმერთი, მივაფენ 
ჩემი სულისაგან ყველა ხორცს, და იწინასწარმეტყველებენ 
თქვენი ძენი და თქვენი ასულნი, თქვენი ჭაბუკები იხილავენ 


ხილვას და თქვენი მხცოვანნი ნახავენ სიზმრებს, 18 ჩემს 
მონებსა და ჩემს მხევლებს იმ დღეებში მივაფენ ჩემი 
სულისაგან და იწინასწარმეტყველებენ. 1? მოვავლენ 
სასწაულებს მაღლა ცაში და ნიშებს - დაბლა მიწაზე, ცეცხლსა 
და სისხლს, და კვამლის ალმურს. 29 მზე სიბნელედ იქცევა და 
მთვარე სისხლად, ვიდრე დადგებოდეს დღე უფლისა, დიადი 
და გაცხადებული. 21 და იქნება ასე: ყველა, ვინც უხმობს 
სახელს უფლისას, ცხონდება“. 22 კაცნო ისრაელიტნო, ისმინეთ 
ეს სიტყვები: იესო ნაზორეველი, კაცი თქვენდამი 
მოვლინებული ღვთისაგან ძალით, ნიშებით და სასწაულებით, 
მის მიერ რომ მოახდინა ღმერთმა თქვენ შორის, როგორც 
თვითონვე უწყით, - 23 ღვთის წინასწარ განსაზღვრული 
ზრახვითა და წინასწარცოდნით გაცემული, შეიპყარით, 
უსჯულოთა ხელით მიალურსმეთ ჯვარს და მოკალით. 24 
მაგრამ ღმერთმა აღადგინა იგი და დახსნა სიკვდილის 
სალმობანი, ვინაიდან შეუძლებელი იყო სიკვდილს ეძლია იგი. 
25 და მართლაც, დავითი ამბობს მასზე: „ყოველთვის ჩემ 
წინაშე ვხედავდი უფალს, რადგანაც ჩემ მარჯვნივაა, რათა არ 
შევდრკე. 295 ამიტომაც გაიხარა ჩემმა გულმა და იგალობა 
ჩემმა ენამ; და თვით ჩემი ხორციც დაივანებს სასოებით. 27 
რადგანაც ჩემს სულს არ დაუტევებ ჯოჯოხეთში და არ გასწირავ 
შენს წმიდას ხრწნილების ხილვად. 28 შენ მაუწყე სიცოცხლის 
გზანი; სიხარულით აღმავსებ შენი სახის წინაშე“, 29 კაცნო, 
ძმანო, შეიძლება დაბეჯითებით გითხრათ მამამთავარ 
დავითზე, რომ აღესრულა და დაიკრძალა, და მისი სამარხი 
ჩვენ შორისაა დღევანდელ დღემდე. 39 მაგრამ ის 
წინასწარმეტყველი იყო და იცოდა, რომ ღმერთმა ფიცით 
შეჰფიცა, მისი წელის ნაყოფი დაესვა მისსავ ტახტზე, 31 
ამიტომაც იწინასწარმეტყველა ქრისტეს აღდგომა და თქვა, 
რომ არ დარჩა მისი სული ჯოჯოხეთში და არ იხილა მისმა 
ხორცმა ხრწნილება. 32 ეს იესო აღადგინა ღმერთმა, რისი 
მოწმეცაა ყველა ჩვენგანი. 33 ღვთის მარჯვენით ამაღლდა იგი, 
მამისაგან მიიღო სული წმიდის აღთქმა და მოჰფინა ის, რასაც 
ხედავთ და ისმენთ. 34 დავითი ხომ არ ასულა ზეცად, არამედ 


თვითონვე ამბობს: „უთხრა უფალმა ჩემს უფალს: დაჯექი ჩემ 
მარჯვნივ, 35 ვიდრე ფეხქვეშ დაგიმხობ შენს მტრებს“. 35 მაშ, 
მტკიცედ იცოდეს ისრაელის მთელმა სახლმა, რომ ღმერთმა 
უფლად და ქრისტედ შექმნა ეს იესო, რომელიც თქვენ ჯვარს 
აცვით. 37 ამის გაგონებისას გულის სიღრმემდე შეიძრნენ და 
პეტრესა და დანარჩენ მოციქულებს უთხრეს: რა ვქნათ, კაცნო, 
ძმანო? 38 ხოლო პეტრემ უთხრა მათ: მოინანიეთ და ყოველმა 
თქვენგანმა ნათელ იღოს იესო ქრისტეს სახელით ცოდვათა 
მისატევებლად, და მიიღებთ სული წმიდის ნიჭს. 3? ვინაიდან 
თქვენია აღთქმა, თქვენი შვილებისა და ყველა შორეულისა, 
ვისაც კი უხმობს უფალი ღმერთი ჩვენი. 49 მრავალი სხვა 
სიტყვითაც მოწმობდა, შეაგონებდა მათ და ამბობდა: იხსენით 
თავი ამ უკეთური მოდგმისგან. 41 ვინც მიიღო მისი სიტყვა, 
კიდეც მოინათლა, და შეემატათ იმ დღეს სამი ათასამდე სული. 
42 ერთავად მოციქულთა სწავლასა და ზიარებაში, პურის 
გატეხასა და ლოცვაში იყვნენ. 43 შიშს შეეპყრო ყოველი სული 
და მრავალი ნიში და სასწაული ხდებოდა მოციქულთა მიერ. 44 
ყველა მორწმუნე ერთად იყო და ყველაფერი საერთო 
ჰქონდათ. “> მონაგებსა და მამულებს ჰყიდდნენ და 
უნაწილებდნენ თითოეულს, იმის მიხედვით, თუ ვის რა უჭირდა. 
40 დღენიადაგ ერთად იყვნენ ტაძარში, სახლებში ტეხდნენ 
პურს და სიხარულითა და გულის უბრალოებით იღებდნენ 
საზრდოს, 47 ღვთის მაქებარნი და მთელი ხალხის მიერ 
მადლით მოსილნი, ხოლო უფალი დღითიდღე ჰმატებდა 
ეკლესიას დახსნილთ. 


თავი 3 


1 პეტრე და იოანე ერთად ადიოდნენ ტაძარში, რათა ელოცათ 
მეცხრე საათს. 2 იყო ერთი კაცი, დაბადებიდანვე 
დავრდომილი; ყოველდღე მოჰყავდათ და სვამდნენ ტაძრის 
ბჭესთან, რომელსაც ერქვა „მშვენიერი“, რათა მოწყალება 
ეთხოვა ტაძარში შემსვლელთათვის. 3 როდესაც პეტრე და 
იოანე დაინახა, ტაძარში შესვლას რომ აპირებდნენ, 
მოწყალება სთხოვა მათ. “ პეტრე იოანესთან ერთად 
დააკვირდა და უთხრა მას: აბა, შემოგვხედე. ? მანაც იმედით 
ახედა, ეგებ რამე მიწყალობონო. 59 მაგრამ პეტრემ უთხრა: 
ოქრო-ვერცხლი მე არა მაქვს, ხოლო რაცა მაქვს, მოგცემ: 
იესო ნაზარეველის სახელით აღდგგ და გაიარე. 7 მარჯვენაში 
ჩასჭიდა ხელი და წამოაყენა; დავრდომილს უცებ გაუმაგრდა 
ფეხები და სახსრები. 8 წამოხტა, დადგა და გაიარ-გამოიარა; 
მათთან ერთად შევიდა ტაძარში, მიდიოდა, მიხტოდა და 
აქებდა ღმერთს. ? მთელი ხალხი უყურებდა თავისი ფეხით 
მოარულს და ღვთის მაქებარს. 19 იცნეს, ვინც იყო: ტაძრის 
„მშვენიერ ბჭესთან“ რომ იჯდა მოწყალების სათხოვად; 
ამიტომაც შიშითა და განცვიფრებით აღივსნენ იმის გამო, რაც 
მას შეემთხვა. 11 რაკი პეტრეს და იოანეს არ შორდებოდა, 
მთელი ხალხი განცვიფრებული მისცვივდა მათ „სოლომონის 
ბჭესთან“. 12 ეს რომ დაინახა, პეტრემ ხალხს უთხრა: კაცნო 
ისრაელიტნო, რად გიკვირთ ეს? ანდა რატომ გვიყურებთ ასე? 
განა ჩვენი საკუთარი ძალითა და ღვთისმოსაობით 
ავადგმევინეთ ფეხი? 13 აბრაამის, ისააკისა და იაკობის 
ღმერთმა, ჩვენი მამების ღმერთმა განადიდა თავისი მსახური 
იესო, რომელიც თქვენ გაეცით და უარყავით პილატეს წინაშე, 
როცა ის აპირებდა გაეთავისუფლებინა იგი. 14 მაგრამ თქვენ 
უარყავით წმიდა, მართალი, და მოითხოვეთ, რომ 
კაცისმკვლელი მოეცა თქვენთვის. 12 ხოლო სიცოცხლის 
წინამძღვარი მოჰკალით, რომელიც ღმერთმა აღადგინა 
მკვდრეთით, რისი მოწმენიც ჩვენ ვართ. 16 რაკიღა ირწმუნა 


მისი სახელი, ეს კაცი, ვისაც ხედავთ და იცნობთ, განამტკიცა 
მისმა სახელმა; და მისმა რწმენამ ყველა თქვენგანის წინაშე 
უბოძა სიმრთელე. 17 თუმცა აწ ვიცი, ძმანო, რომ უმეცრებით 
ჩაიდინეთ ეს, ისევე, როგორც თქვენმა მთავრებმა. 18 ხოლო 
ღმერთმა როგორც წინასწარ გვაუწყა ყველა თავისი 
წინასწარმეტყველის პირით, რომ ქრისტე უნდა ვნებულიყო, 
ასევე აღასრულა. 19 მაშ, მოინანიეთ და მოიქეცით, რათა 
წარიხოცოს თქვენი ცოდვები, 29 მოიწიოს ჟამი სულის 
მოთქმისა უფლის პირისგან და მოგივლინოთ თქვენთვის 
წინასწარ აღთქმული იესო ქრისტე, 21 რომელიც უნდა მიიღოს 
ზეცამ, ვიდრე ყველაფერი აღდგებოდეს, რასაც დასაბამითვე 
ამბობდა ღმერთი თავის წმიდა წინასწარმეტყველთა პირით. 22 
რადგანაც მოსემ თქვა: „უფალი ღმერთი ჩემნაირ 
წინასწარმეტყველს აღგიდგენთ თქვენი ძმებიდან; ყურად იღეთ 
ყველაფერი, რასაც ის გეტყვით. 23 და იქნება ასე: ყოველი 
სული, რომელიც არ მოუსმენს იმ წინასწარმეტყველს, 
ამოიძირკვება ხალხიდან“. 24 ყველა წინასწარმეტყველი, 
სამუელიდან მოყოლებული, ასევე გვაუწყებდა ამ დღეებს. 2” 
თქვენა ხართ ძენი წინასწარმეტყველთა და აღთქმისა, 
ღმერთმა რომ აღუთქვა თქვენს მამებს, როდესაც უთხრა 
აბრაამს: „შენი თესლით იკურთხება დედამიწის ყოველი 
ტომი“, 26 თავისი მსახური რომ აღადგინა, ღმერთმა 
პირველად თქვენ მოგივლინათ იგი, რათა ეკურთხებინეთ და 
ბოროტებისაგან განერიდებინა თითოეული თქვენგანი. 


თავი 4 


1 ვიდრე ხალხს ელაპარაკებოდნენ, თავს წამოადგნენ მათ 
მღვდლები, ტაძრის წინამძღვარი და სადუკეველნი, 2 
განრისხებულნი იმის გამო, რომ ხალხს ასწავლიდნენ და 
აუწყებდნენ იესოს მკვდრეთით აღდგომას. 3 დაადეს მათ ხელი 
და დაცვას გადასცეს მეორე დღემდე, რადგანაც უკვე 
ბინდდებოდა. 4 ხოლო მრავალმა, ვინც ისმინა სიტყვა, 
ირწმუნა; და იყო მათი რიცხვი ხუთი ათასამდე. ? მეორე დღეს 
იერუსალიმში შეიკრიბნენ მათი მთავარნი, უხუცესნი და 
მწიგნობარნი, 9 ანნა მღვდელმთავარი და კაიაფა, იოანე და 
ალექსანდრე, აგრეთვე სხვები, ვინც იყვნენ მღვდელმთავრის 
გვარიდან. 7 შუაში დააყენეს ისინი და ეკითხებოდნენ: რომელი 
ძალით, ან ვისი სახელით ჩაიდინეთ ეს? 8 მაშინ პეტრე აღივსო 
სულით წმიდით და უთხრა მათ: ერისმთავარნო და უხუცესნო, 9 
რაკი დღეს პასუხს გვთხოვენ სნეული კაცისადმი 
ქველმოქმედების გამო, რითაც განიკურნა იგი, 19 დაე, იცოდეს 
ყველა თქვენგანმა და მთელი ისრაელის ხალხმა, რომ ის 
მრთელი დგას თქვენ წინაშე იესო ქრისტე ნაზორეველის 
სახელით, რომელიც თქვენ ჯვარს აცვით და ღმერთმა კი 
აღადგინა მკვდრეთით. 11 ეს არის ქვა, რომელიც დაიწუნეთ 
თქვენ, მშენებლებმა, მაგრამ კუთხის თავად დაიდვა. 12 სხვის 
მიერ არვისგანაა ხსნა და არც კაცთათვის მიცემული სხვა 
სახელია ცის ქვეშ, ვისი წყალობითაც ვიხსნიდით თავს. 13 
პეტრესა და იოანეს სიმტკიცის შემყურენი ხვდებოდნენ, რომ 
უწიგნური და უბირი კაცნი არიან, მაგრამ განცვიფრებულნი 
იმას კი აღიარებდნენ, რომ ისინი მართლაც თან ახლდნენ 
იესოს. 11 ხოლო მათთან მდგომარე განკურნებულ კაცს რომ 
ხედავდნენ, აღარ შეეძლოთ ცილობა. 12 სინედრიონიდან 
გასვლა უბრძანეს მათ და ერთმანეთში დაიწყეს ბჭობა. 15 
ამბობდნენ: რა ვუყოთ ამ ხალხს? რადგანაც იერუსალიმის 
ყველა მკვიდრისთვის ცხადი შეიქნა, რომ მათი ხელით მოხდა 
ეს აშკარა სასწაული, და ჩვენ ვერ უარვყოფთ ამას. 17 მაგრამ 


უფრო მეტი მითქმა-მოთქმა რომ არ ატყდეს ხალხში, მუქარით 
ავუკრძალოთ მათ, კაციშვილს აღარ ელაპარაკონ ამ სახელით. 
18 მოუხმეს და უბრძანეს მათ, ამიერიდან აღარ ელაპარაკათ 
და აღარც ესწავლებინათ იესოს სახელით. 1? ხოლო პეტრემ 
და იოანემ მიუგეს მათ და უთხრეს: თავად განსაჯეთ, რამდენად 
მართებულია ღვთის წინაშე, რომ უფრო მეტად თქვენ 
გისმინოთ, ვიდრე ღმერთს. 29 არ შეგვიძლია არა ვთქვათ ის, 
რაც გვიხილავს და გვსმენია. 21 ხოლო მათ მუქარით გაუშვეს 
ისინი, ვინაიდან ხალხის შიშით ვერ შესძლეს მათი დასჯა; 
რადგანაც ყველა ადიდებდა ღმერთს იმის გამო, რაც მოხდა. 22 
ვინაიდან ორმოც წელს გადაცილებული იყო ის კაცი, ვისზედაც 
მოხდა განკურნების ეს სასწაული. 23 განთავისუფლებულნი 
თავისიანებთან მივიდნენ და უამბეს ყველაფერი, რაც 
მღვდელმთავრებმა და უხუცესებმა უთხრეს მათ. 24 ეს რომ 
მოისმინეს, ყველამ ერთხმად შეჰღაღადა ღმერთს: ღმერთო, 
შემოქმედო ცისა, მიწისა, ზღვისა და ყოველივე იმისა, რაც 
არის მათში, 25 ჩვენი მამისა და შენი მსახურის დავითის პირით 
რომ თქვი სული წმიდის მიერ: „რატომ აზავთდნენ წარმართნი 
და ხალხებმა იზრახეს ფუჭი? 295 აღიძრნენ ქვეყნის მეფენი და 
შემოკრბნენ მთავარნი უფლისა და მისი ქრისტეს სამტროდ“, 27 
ვინაიდან მართლაც შეიკრიბნენ ამ ქალაქში შენი წმიდა 
მსახურის, შენ მიერ ცხებული იესოს სამტროდ ჰეროდე და 
პონტიუს პილატე, წარმართებსა და ისრაელის ხალხთან 
ერთად. 28 რათა ექმნათ ის, რისი ქმნაც წინასწარ დაადგინა 
შენმა ზრახვამ და ხელმა. 2? ახლა კი, უფალო, დაჰხედე მათ 
მუქარას და მიეცი შენს მონებს იმისი ძალა, რომ მთელი 
სიმტკიცით იქადაგონ შენი სიტყვა, 39 როცა გაიწვდი შენს ხელს 
განსაკურნავად და ნიშებისა და სასწაულების მოსახდენად შენი 
წმიდა მსახურის იესოს სახელით. 31 როცა ილოცეს, შეიძრა ის 
ადგილი, სადაც შეკრებილიყვნენ, და ყველანი აღივსნენ 
სულით წმიდით და იტყოდნენ ღვთის სიტყვას დაუფარავად. 32 
ხოლო მორწმუნეთა სიმრავლეს ერთი გული ჰქონდა და ერთი 
სული, და არავინ იტყოდა საკუთარ ქონებას თავისად, არამედ 
ყველაფერი საერთო ჰქონდათ. 33 მოციქულები დიადი ძალით 


მოწმობდნენ უფალ იესო ქრისტეს აღდგომას, და იყო დიდი 
მადლი ყველა მათგანზე. 34 არავინ იყო გაჭირვებული მათ 
შორის, ვინაიდან მინწა-წყლისა თუ სახლების მფლობელნი 
ყიდიდნენ მათ და გაყიდულის საფასური მიჰქონდათ, 32 
მოციქულების ფერხთით დებდნენ მას, და ეძლეოდა 
თითოეულს, ვისაც რა სჭირდებოდა. 35 ასე იოსებმაც, 
მოციქულების მიერ ბარნაბად წოდებულმა (რაც თარგმანით 
ნიშნავს ნუგეშის ძეს), ლევიტელმა, წარმომავლობით 
კიპროსელმა, 37 გაყიდა თავისი ყანა, მოიტანა ფული და 
მოციქულების ფერხთით დადო. 


თავი 5 


1 ხოლო ერთმა კაცმა, სახელად ანანიამ, თავის ცოლთან - 
საფირასთან ერთად გაყიდა ყანა, 2 ცოლის თანხმობით, 
დამალა ფასი, მხოლოდ ნაწილი მიიტანა და მოციქულებს 
ფერხთით დაუდო. 3 მაგრამ პეტრემ თქვა: ანანია, რატომ 
აღავსო სატანამ შენი გული, რომ გეცრუა სული წმიდის მიმართ 
და დაგემალა ყანის ფასი? “ განა შენი არ იყო, სანამდის 
გქონდა, და რაც გაყიდვით აიღე, განა შენვე არ გეპყრა ხელთ? 
მაშ, რაღად ჩაიდე გულში ეს საქმე? ხალხს კი არ ეცრუე, 
არამედ ღმერთს. ? ამის გამგონე ანანია დაეცა და სული 
განუტევა, და ვინც ეს მოისმინა, თავზარი დაეცა ყველას. 9 
წამოდგნენ ჭაბუკები, შემოსეს იგი, წაიღეს და დამარხეს. 7 
სამიოდე საათის შემდეგ მოვიდა მისი ცოლი, რომელმაც არ 
იცოდა, რა მოხდა. 8 ჰკითხა მას პეტრემ: მითხარი, ამდენად 
გაყიდეთ ყანა? ხოლო მან თქვა: დიახ, მაგდენად. 9? უთხრა მას 
პეტრემ: ხომ არ შეითქვით, რომ უფლის სული გამოგეცადათ? 
აჰა, უკვე კარს მოადგნენ შენი ქმრის მესაფლავენი და შენც 
წაგასვენებენ. 19 მაშინვე მის ფეხებთან დაეცა იგი და სული 
განუტევა. შემოვიდნენ ჭაბუკები და მკვდარი რომ ნახეს, 
წაიღეს და ქმრის გვერდით დამარხეს. 11 თავზარი დაეცა 
მთელ ეკლესიას და ყველას, ვინც მოისმინა ეს. 12 ხოლო 
მოციქულთა ხელით მრავალი ნიში და სასწაული ხდებოდა 
ხალხში. და ყველანი ერთად იყვნენ სოლომონის ბჭესთან. 13 
დანარჩენთაგან ვერავინ ბედავდა მათ გაკარებას, ხალხი კი 
აქებდა მათ. 14 და სულ უფრო მეტი მორწმუნე ემატებოდა 
უფალს, სიმრავლე კაცთა და ქალთა. 1” ასე რომ, ქუჩაში 
გამოჰყავდათ სნეულნი და საკაცეებსა და სარეცლებზე 
აწვენდნენ, რათა ჩავლილი პეტრეს ჩრდილი მაინც 
დაჰფენოდა მათ. 106 ახლომახლო ქალაქებიდანაც 
აწყდებოდნენ იერუსალიმს, მოჰყავდათ სნეულნი და 
უწმინდური სულით შეპყრობილნი, და ყველანი იკურნებოდნენ. 
17 მაშინ მღვდელმთავარი და მასთან მყოფნი, სადუკეველთა 


მწვალებლობას რომ ეკუთვნოდნენ, აღდგნენ და შურით 
აღივსნენ. 18 ხელი დაადეს მოციქულებს და საჯარო 
საპყრობილეში ჩაყარეს. 19 მაგრამ უფლის ანგელოზმა ღამით 
გააღო საპყრობილის კარი, გამოიყვანა ისინი და უთხრა: 29 
წადით, დადექით ტაძარში და უქადაგეთ ხალხს ამ სიცოცხლის 
ყოველი სიტყვა. 21 ეს რომ მოისმინეს, დილით შევიდნენ 
ტაძარში და ასწავლიდნენ. ხოლო ამასობაში მოვიდნენ 
მღვდელმთავარი და მისი თანამდგომნი, შეკრიბეს 
სინედრიონი და უხუცესნი ისრაელის ძეთაგან, და მოციქულთა 
მოსაყვანად მსახურები გაგზავნეს საპყრობილეში. 2? მაგრამ, 
როდესაც მივიდნენ, მსახურებმა ისინი ვერ ნახეს 
საპყრობილეში, გამობრუნდნენ და ამბავი მოიტანეს: 23 
საპყრობილე საგულდაგულოდ დახშული დაგვხვდა, მცველები 
კი კართან იდგნენ; მაგრამ, რიდესაც გავაღეთ, ვერავინ ვნახეთ 
შიგ. 24 ამ სიტყვების გაგონებისას ტაძრის მცველთა მეთაური 
და მღვდელმთავარნი საგონებელში ჩავარდნენ, ეს რას 
ნიშნავსო? 22 ვიღაცა მოვიდა და მოახსენა მათ: ის კაცები, 
თქვენ რომ საპყრობილეში ჩაყარეთ, ტაძარში დგანან და 
ხალხს ასწავლიანო. 25 მაშინ მცველთა უფროსი მსახურების 
თანხლებით წავიდა და მოიყვანა ისინი, მაგრამ ძალა არ 
უხმარიათ, ვინაიდან ხალხისა ეშინოდათ, არ ჩაგვქოლონო. 27 
როდესაც მოიყვანეს, სინედრიონში დააყენეს ისინი და 
მღვდელმთავარმა ჰკითხა მათ: 28 აკი სასტიკად აგიკრძალეთ, 
რომ აღარ გესწავლებინათ ამ სახელით? და, აჰა, თქვენი 
მოძღვრებით აგივსიათ იერუსალიმი და გინდათ, რომ ჩვენზე 
მოიწიოს იმ კაცის სისხლი. 2? ხოლო პეტრემ და მოციქულებმა 
პასუხად თქვეს: ღვთის მორჩილება უფრო გვმართებს, ვიდრე 
ადამიანებისა. 39 ჩვენი მამების ღმერთმა აღადგინა იესო, 
რომელიც თქვენ ძელზე დაჰკიდეთ და მოჰკალით. 31 თავისი 
მარჯვენით წინამძღვრად და მაცხოვრად აამაღლა იგი 
ღმერთმა, რათა სინანული და ცოდვათა მიტევება მისცეს 
ისრაელს. 32 ამ სიტყვების მოწმენი ჩვენ ვართ და სული წმიდა, 
ღმერთმა რომ მისცა მის მორჩილთ. 33 ხოლო ისინი, ამ 
სიტყვების გაგონებისას, გულზე სკდებოდნენ და უნდოდათ 


ბოლო მოეღოთ მათთვის. 34 მაგრამ წამოდგა სინედრიონში 
ერთი ფარისეველი, სახელად გამალიელი, რჯულის მოძღვარი, 
მთელი ხალხის მიერ პატივცემული, და ბრძანა მცირე ხნით 
გაეყვანათ მოციქულები. 35 მერე კი უთხრა მათ: კაცნო 
ისრაელიტნო, კარგად დაფიქრდით, რას უპირებთ ამ ხალხს. 39 
ვინაიდან ამ დღეების წინ აღდგა თევდა, დიდ ვინმედ რომ 
მოჰქონდა თავი, და გაჰყვა მას ოთხასამდე კაცი, მაგრამ 
მოკლული იქნა, ხოლო მისი მომხრეები გაიფანტნენ და 
არარად იქცნენ. 37 შემდგომ ამისა, აღდგა იუდა გალილეველი, 
აღწერის დღეებში, და დიდძალი ხალხიც გაიყოლია, მაგრამ 
დაიღუპა და გაიფანტნენ მისი მომხრენიც. 38 ამიტომაც 
გეუბნებით: ჩამოეხსენით ამ ხალხს და გაუშვით ისინი, 
ვინაიდან თუ ეს ზრახვა ანდა საქმე კაცთაგან არის, ჩაიშლება. 
39 ხოლო თუ ღვთისაგან არის, თქვენ ვერ ჩაშლით მას; მაშ, 
გაფრთხილდით, ღვთისმბრძოლებად არ შეირაცხოთ. 49 
დაუჯერეს მას, მოუხმეს მოციქულებს, ჰგვემეს, იესოს სახელით 
ლაპარაკი აუკრძალეს და გაუშვეს ისინი. “1 ხოლო ისინი 
გამოვიდნენ სინედრიონიდან და უხაროდათ, რომ იესოს 
სახელისათვის შეურაცხყოფის ღირსნი შეიქნენ. 42 ტაძარსა თუ 
სახლებში ყოველდღე დაუცხრომლად ასწავლიდნენ და 
ახარებდნენ იესო ქრისტეს. 


თავი 6 


1 ხოლო იმ დღეებში, როცა იზრდებოდა მოწაფეთა რიცხვი, 
ელინისტებს შორის დაიწყო დრტვინვა ებრაელთა წინააღმდეგ, 
ვინაიდან მათი ქვრივები უგულებელყოფილნი იყვნენ 
ყოველდღიური მსახურებისას. 2 მაშინ თორმეტმა მოციქულმა 
მოუწოდა მოწაფეთა სიმრავლეს და თქვა: არ შეგვფერის 
ზურგი ვაქციოთ ღვთის სიტყვას და ტაბლებს ვემსახუროთ. 3 
მაშ, აირჩიეთ, ძმანო, თქვენ შორის შვიდი სარწმუნო, სულით 
წმიდითა და სიბრძნით აღსავსე კაცი, და მათ მივანდოთ ეს 
მსახურება. “ ხოლო ჩვენ ლოცვასა და სიტყვის მსახურებას 
მივუძღვნათ თავი. ? მოეწონა ეს სიტყვა მთელ კრებულს და 
აირჩიეს სტეფანე, რწმენითა და სულით წმიდით აღსავსე კაცი, 
ფილიპე და პროხორე, ნიკანორი და ტიმონი, პარმენი და 
ნიკოლაოსი, ანტიოქელი პროზელიტი, 95 რომლებიც 
წარადგინეს მოციქულთა წინაშე; ილოცეს და ხელი დაადეს 
მათ. ” იზრდებოდა ღვთის სიტყვა და უჩვეულოდ 
მრავლდებოდა მოწაფეთა რიცხვი იერუსალიმს; და 
მღვდელთაგანაც ბევრი დაემორჩილა რწმენას. 85 ხოლო 
სტეფანე, რწმენითა და მადლით აღვსილი, დიად ნიშებს და 
სასწაულებს ახდენდა ხალხში. ? მაშინ ადგნენ ზოგიერთნი 
ეგრეთწოდებულ ლიბერტინთა, კირენელთა და 
ალექსანდრიელთა სინაგოგიდან, აგრეთვე კილიკიელთა და 
ასიელთაგან, და დავა დაუწყეს სტეფანეს. 19 მაგრამ ვერ 
შესძლეს წინ აღდგომოდნენ სიბრძნეს და სულს, რომლითაც 
ლაპარაკობდა იგი. 11 მაშინ წააქეზეს რამდენიმე კაცი და 
ათქმევინეს: ჩვენ გვსმენია, როგორ გმობდა მოსეს და 
ღმერთსო. 12 და აღძრეს ხალხი, უხუცესნი და მწიგნობარნი, 
თავს დაესხნენ, მოიტაცეს და სინედრიონში მიიყვანეს. 13 
წარმოადგინეს ცრუ მოწმენი, რომლებმაც თქვეს: ეს კაცი 
ერთავად ამ წმიდა ადგილისა და რჯულის ძვირს ამბობს. 14 
რადგანაც მისგან გაგვიგონია, რომ იესო ნაზორეველი 
დაანგრევს ამ ადგილს და შეცვლის წეს-ჩვეულებებს, მოსემ 


რომ მოგვცა ჩვენ. 12 მას უყურებდა ყველა, ვინც იჯდა 
სინედრიონში, და ხედავდა მის სახეს, როგორც სახეს 
ანგელოზისას. 


თავი 7 


1 მაშინ მღვდელმთავარმა უთხრა: ნუთუ მართლა ასეა ეს? 2 
ხოლო მან თქვა: კაცნო, ძმანო და მამანო, მისმინეთ: ღმერთი 
დიდებისა ეჩვენა მამას ჩვენსას აბრაამს შუამდინარეთში 
ყოფნისას, ხარანში მის დასახლებამდე, 3 და უთხრა მას: 
გამოდი შენი ქვეყნიდან და შენი სანათესაოდან და წადი იმ 
ქვეყანაში, რომელსაც მე გიჩვენებ. “ მაშინ გამოვიდა 
ქალდეველთა ქვეყნიდან და ხარანს დასახლდა, ხოლო 
მამამისის სიკვდილის შემდეგ ღმერთმა გადმოასახლა ამ 
ქვეყანაში, სადაც ახლა თქვენ სახლობთ. ? ტერფის ოდენა 
მიწაც კი არ მიუცია იქ სამკვიდროდ, მაგრამ აღუთქვა, რომ მის 
შემდეგ სამკვიდრებლად მისცემდა მასაც და მის თესლსაც, 
თუმცა ჯერ კიდევ არ ჰყავდა შვილი. 9 და უთხრა ღმერთმა, 
რომ მისი თესლი ხიზნად იქნებოდა უცხო ქვეყანაში, 
დამონებული და დაბეჩავებული ოთხას წელიწადს. 7 „მაგრამ 
მე განვსჯი იმ ხალხს, რომელიც მას დაიმონებს, თქვა 
ღმერთმა; ამის შემდეგ კი გამოვა იქიდან და ამ ქვეყანაში 
მემსახურება მე“. 8 და მისცა მას წინადაცვეთის აღთქმა; 
შეეძინა ისააკი და წინადასცვითა მას მერვე დღეს, ხოლო 
ისააკმა - იაკობს, იაკობმა კი - თორმეტ მამამთავარს. ? 
მამამთავრებს შურდათ იოსებისა და ეგვიპტეში გაყიდეს იგი; 
მაგრამ ღმერთი იყო მასთან. 19 განარიდა იგი ყველა გასაჭირს 
და მისცა მას მადლი და სიბრძნე ფარაონის, ეგვიპტელთა 
მეფის წინაშე, რომელმაც ეგვიპტისა და მთელი თავისი სახლის 
გამრიგედ დაადგინა იგი. 11 ჩამოვარდა შიმშილობა და დიდი 
გაჭირვება მთელ ეგვიპტესა და ქანაანში, და ვეღარ 
შოულობდნენ საზრდოს ჩვენი მამები. 12 ხოლო იაკობმა გაიგო, 
რომ ეგვიპტეში არის პური, და გაგზავნა პირველად ჩვენი 
მამები. 132 მეორედ კი გამოეცნაურა იოსები თავის ძმებს, და 
შეიტყო ფარაონმა იოსების გვარი. 14 გაგზავნა იოსებმა ხალხი 
და მოიხმო მამამისი იაკობი და მთელი თავისი საგვარეულო, 
სამოცდათხუთმეტი სული. 15 ჩავიდა იაკობი ეგვიპტეში, სადაც 


აღესრულა ისიც და ჩვენი მამებიც. 19 გადმოასვენეს ისინი 
სიქემს და დაკრძალეს სამარხში, ვერცხლის ფასად რომ ეყიდა 
აბრაამს ემორ სიქემელის ძეთაგან. 17 როდესაც მოახლოვდა 
აღთქმის აღსრულების ჟამი, ღმერთმა რომ მისცა აბრაამს, 
გამრავლდა და გაძლიერდა ხალხი ეგვიპტეში 18 იმ დრომდე, 
როცა ეგვიპტეში აღდგა სხვა მეფე, რომელიც არ იცნობდა 
იოსებს. 19 ის მზაკვრობდა ჩვენი მოდგმის მიმართ, 
ავიწროებდა ჩვენს მამებს და აიძულებდა გადაეყარათ 
თავიანთი ახალშობილნი, რომ არ ეცოცხლათ. 29 ამ დროს 
დაიბადა მოსე; უყვარდა იგი ღმერთს და სამი თვე იზრდებოდა 
მამამისის სახლში. 21 ხოლო როდესაც გადააგდეს, ფარაონის 
ასულმა აიყვანა და შვილივით გაზარდა იგი. 22 განისწავლა 
მოსე ეგვიპტელთა მთელი სიბრძნით და იყო ძლიერი სიტყვით 
და საქმით. 2332 ხოლო როცა ორმოცი წლისა შესრულდა, თავისი 
ძმების, ისრაელის ძეთა სანახავად გაუწია გულმა. 24 დაინახა, 
რომ ერთს ჩაგრავდნენ, გამოესარჩლა, განგმირა ეგვიპტელი 
და ჩაგრულის შური იძია. 25 ეგონა გაუგებდნენ ძმები, რომ 
ღმერთი მისი ხელით იხსნიდა მათ, მაგრამ ვერ გაუგეს. 29 
მეორე დღეს გამოჩნდა მათ შორის, როცა ერთმანეთში 
ჩხუბობდნენ, ზავისკენ მოუწოდა და უთხრა მათ: კაცნო, ძმები 
ხართ, რატომ შეურაცხყოფთ ერთმანეთს? 27 მაგრამ მოყვასის 
შეურაცხმყოფელმა ხელი ჰკრა მას და უთხრა: ვინ დაგაყენა 
შენ ჩვენს მთავრად და მსაჯულად? 28 იქნებ ჩემი მოკვლაც 
გწადია, როგორც მოჰკალი გუშინ ეგვიპტელი? 29 ამ სიტყვების 
გაგონებისას გაიქცა მოსე და მადიამის მხარეში გადაიხვენა, 
სადაც შეეძინა ორი ვაჟი. 30 ორმოცი წელი რომ გავიდა, ეჩვენა 
მას უფლის ანგელოზი ცეცხლმოდებული მაყვლოვანის ალში. 
31 გაოგნდა ამ ჩვენების შემყურე მოსე, ხოლო როცა სამზერად 
მიუახლოვდა, უფლის ხმა შემოესმა: 32 „მე ვარ შენი მამების 
ღმერთი, ღმერთი აბრაამისა, ისააკისა და იაკობისა“. 
შეძრწუნებულმა მოსემ ვეღარ გაბედა შეხედვა. 33 უთხრა მას 
უფალმა: „გაიძრე ხამლები ფეხზე, ვინაიდან ეგ ადგილი, 
სადაც დგახარ, წმიდა მიწაა. 34 ხილვით ვიხილე ჩემი ხალხის 
გაჭირვება ეგვიპტეში, ვისმინე მისი გმინვა და ჩამოველ მის 


დასახსნელად; ახლა კი წადი, ეგვიპტეში წარგგზავნი შენ“. 32 
ეს მოსე, რომელიც მათ უარყვეს და უთხრეს: ვინ დაგაყენა შენ 
ჩვენს მთავრად და მსაჯულადო, სწორედ ეს წარგზავნა 
ღმერთმა მთავრად და მხსნელად ანგელოზის ხელით, 
მაყვლოვანში რომ ეჩვენა მას. 359 მან გამოიყვანა ისინი და 
მოახდინა სასწაულები და ნიშები ეგვიპტის ქვეყანაში, მეწამულ 
ზღვაზე და უდაბნოში ორმოცი წლის განმავლობაში. 37 ეს არის 
მოსე, რომელმაც უთხრა ისრაელის ძეთ: უფალი ღმერთი 
თქვენს ძმათაგან აღგიდგენთ ჩემნაირ წინასწარმეტყველს: მას 
უსმინეთ. 38 ეს არის, ვინც იყო უდაბნოს საკრებულოში, სინას 
მთაზე მასთან მოსაუბრე ანგელოზსა და ჩვენს მამებთან 
ერთად; ვინც მიიღო სიტყვანი სიცოცხლისა, რათა მოეცა 
ჩვენთვის; 39 ვისი მორჩილებაც არ ისურვეს ჩვენმა მამებმა, 
არამედ განუდგნენ და ეგვიპტისაკენ მიიქცნენ თავიანთი 
გულით. 49 და უთხრეს აარონს: შეგვიქმენი ღმერთები, 
რომლებიც გვიწინამძღვრებენ: ვინაიდან არ ვიცით, რა 
შეემთხვა მოსეს, რომელმაც გამოგვიყვანა ეგვიპტის 
ქვეყნიდან. “1 შექმნეს იმ დღეებში ხბო. მსხვერპლი შესწირეს 
და შეჰხაროდნენ მათივე ხელით ქმნილს. “2 მაშინ ღმერთმა 
პირი იბრუნა მათგან და ციური ლაშერის სამსახურს მიანება 
ისინი, როგორც წერია წინასწარმეტყველთა წიგნში: „სახლო 
ისრაელისა, თუ მოგიტანიათ ჩემთვის მსხვერპლი და ძღვენი 
უდაბნოში ორმოც წელიწადს? 43 თქვენ მიიღეთ მოლოხის 
კარავი და ვარსკვლავი თქვენი ღმერთის რაიფანისა, ხატებანი, 
რომელნიც შეჰქმენით, რათა თაყვანი გეცათ მათთვის; 
ამიტომაც გადაგასახლებთ ბაბილონს მიღმა“. 44 მოწმობის 
კარავი ჩვენს მამებთან იყო უდაბნოში, როგორც უბრძანა მოსეს 
მასთან მოლაპარაკემ, შეექმნა იგი მის მიერ ხილული ხატის 
მსგავსად. 42 ჩვენმა მამებმა მიიღეს იგი და იესოსთან ერთად 
შედგანეს იმ ხალხების სამკვიდრებელში, რომლებიც განდევნა 
ღმერთმა ჩვენი მამების წინაშე; ასე იყო დავითის დრომდე. 49 
მან ჰპოვა მადლი ღვთის წინაშე და ითხოვა, რომ ეპოვა 
იაკობის ღმერთის სავანე. 17 სახლი კი სოლომონმა აუგო მას. 
48 მაგრამ უზენაესი ხელთქმნილ ტაძრებში როდი მკვიდრობს, 


როგორც ამბობს წინასწარმეტყველი: 47? „ცა ტახტია ჩემი და 
მიწა - ჩემი ფეხის კვარცხლბეკი, ამბობს უფალი, როგორ 
სახლს ამიგებთ, ან რა ადგილს მომიჩენთ განსასვენებლად? 39 
განა ჩემმა ხელმა არ შექმნა ყოველივე ეს?“ 21 ქედფიცხელნო, 
გულითა და ყურით წინადაუცვეთელნო, გამუდმებით რომ 
ეურჩებით წმიდა სულს, თქვენცა და თქვენი მამებიც. 22 რომელ 
წინასწარმეტყველთაგანს არ დევნიდნენ თქვენი მამები? მათ 
დახოცეს წინასწარმაუწყებელნი მართლის მოსვლისა, ვისი 
გამცემნი და მკვლელები ახლა თქვენ გახდით. 33 თქვენ, 
რომელთაც მიიღეთ რჯული ანგელოზთა ბრძანებით, მაგრამ არ 
შეინახეთ იგი. 24 ამას რომ ისმენდნენ, გულზე სკდებოდნენ და 
კბილებს ილესავდნენ მასზე. 22 ხოლო მან, სულით წმიდით 
აღვსილმა, ცას ახედა და იხილა დიდება ღვთისა და ღვთის 
მარჯვნივ მდგომი იესო. 2325 მაშინ თქვა: აჰა, ვხედავ გახსნილ 
ცას და კაცის ძეს, ღვთის მარჯვნივ მდგომს. 27 ხოლო ისინი 
ხმამაღლა აყვირდნენ, ყურები დაიცვეს და ერთად მისცვივდნენ 
მას. 28 ქალაქგარეთ გაიყვანეს და ქვები დაუშინეს; მოწმეებმა 
კი თავიანთი სამოსი ფერხთით დაუწყვეს ერთ ჭაბუკს, 
რომელსაც ერქვა სავლე. 39 ქვებს რომ უშენდნენ, სტეფანე 
ღაღადებდა და ამბობდა: უფალო იესო, მიიბარე ჩემი სული. 59 
მუხლი მოიყარა და შესძახა: უფალო, ნუ მიუთვლი მათ ამას 
ცოდვად. ესეცა თქვა და სული განუტევა. 


თავი 8 


1 ხოლო სავლე იწონებდა მის მოკვლას. იყო იმ დღეს 
იერუსალიმის ეკლესიის დიდი დევნა და ყველანი, 
მოციქულების გარდა, იუდეისა და სამარიის სხვადასხვა მხარეს 
მიმოიფანტნენ. 2 ღვთისმოშიშმა კაცებმა დაკრძალეს სტეფანე 
და გულმდუღარედ დაიტირეს იგი. 3 სავლე კი არბევდა 
ეკლესიას, იჭრებოდა სახლებში, ძალით გამოჰყავდა კაცები და 
ქალები და საპყრობილეში ჰყრიდა მათ. “ ხოლო 
მიმოფანტულნი დადიოდნენ და ახარებდნენ სიტყვას. ? ასე, 
ფილიპე ჩავიდა სამარიელთა ქალაქში და უქადაგებდა მათ 
ქრისტეს. 95 ხალხი ერთსულოვნად უგდებდა ყურს, რასაც 
ამბობდა ფილიპე, უსმენდა და ხედავდა სასწაულებს, 
რომლებსაც ახდენდა იგი. ”7 ვინაიდან მრავალთაგან, ვინც 
უწმინდურ სულებს შეეპყროთ, ყვირილით გამოდიოდნენ ისინი 
და მრავალი დავრდომილი და კოჭლი იკურნებოდა. 858 და იყო 
დიდი სიხარული იმ ქალაქში. 9 იმავე ქალაქში იყო ერთი კაცი, 
სახელად სიმონი, გრძნეულებას რომ მისდევდა უწინ, 
აცვიფრებდა სამარიელებს და დიდ ვინმედ მოჰქონდა თავი. 19 
ყველა, დიდი თუ პატარა, უსმენდა და ამბობდა: ეს არის ძალა 
ღვთისა, დიადად რომ იწოდებაო. 11 სმენით კი იმიტომ 
უსმენდნენ, რომ რა ხანია აცვიფრებდა მათ გრძნეულებით. 12 
მაგრამ როდესაც ერწმუნენ ფილიპეს, ღვთის სასუფევლისა და 
იესო ქრისტეს სახელის მახარებელს, ნათელს იღებდა ქალიც 
და კაციც. 132 თვითონ სიმონმაც ირწმუნა და ნათელ იღო, 
გვერდიდან აღარ შორდებოდა ფილიპეს, და, დიდ ძალთა და 
სასწაულთა მხილველს, უკვირდა. 14 იერუსალიმში 
დარჩენილმა მოციქულებმა გაიგეს, რომ სამარიამ მიიღო 
ღვთის სიტყვა, და გაგზავნეს მათთან პეტრე და იოანე, 12 
რომლებმაც ჩასვლისას ილოცეს მათთვის, რათა მიეღოთ სული 
წმიდა. 19 ვინაიდან ჯერ კიდევ არ გადმოსულიყო არც ერთ 
მათგანზე, არამედ მხოლოდ ნათელი ეღოთ უფალ იესოს 
სახელით. 17 მაშინ დაადეს მათ ხელი; და მათაც მიიღეს სული 


წმიდა. 198 როცა სიმონმა დაინახა, რომ მოციქულთა 
ხელდასხმით ეძლეოდათ სული წმიდა, ფული მიუტანა მათ 19 
და უთხრა: მეც მომეცით ეგ ძალა, რომ ჩემგან 
ხელდასხმულმაც მიიღოს სული წმიდა. 29 ხოლო პეტრემ მიუგო 
მას: ეგ შენი ვერცხლი შენთანვე იყოს წარსაწყმედად, ვინაიდან 
განიზრახე ფულით გეყიდა ღვთის ნიჭი. 21 არა გაქვს წილი და 
არც ხვედრი შენ ამ სიტყვაში, ვინაიდან შენი გული 
არაწრფელია ღმრთის წინაშე. 22 მაშ, შეინანე ეგ შენი 
უკეთურება და შეევედრე უფალს, ეგება მოგიტევოს შენი 
გულისთქმა. 23 რადგანაც გხედავ მწარე ნაღვლითა და 
უსამართლობით შეკრულს. 2“ მიუგო სიმონმა და თქვა: 
შეევედრეთ ჩემთვის უფალს, რომ თქვენი ნათქვამიდან არა 
მოიწიოს რა ჩემზე. 22 ხოლო მას შემდეგ, რაც იმოწმეს და 
იქადაგეს უფლის სიტყვა, იერუსალიმს გამობრუნდნენ და 
სამარიელთა მრავალ სოფელში ახარებდნენ. 20 უფლის 
ანგელოზმა უთხრა ფილიპეს: წადი და სამხრეთით დაუყევი 
უდაბურ გზას, იერუსალიმიდან რომ ეშვება ღაზისაკენ. 27 ისიც 
ადგა და წავიდა. და, აჰა, ერთი ეთიოპიელი კაცი, საჭურისი, 
ეთიოპიის დედოფლის, კანდიდეს დიდებული და მთელი მისი 
საუნჯის მცველი, თაყვანისცემად რომ მისულიყო იერუსალიმს, 
28 უკანვე ბრუნდებოდა და თავის ეტლში მჯდომარე 
კითხულობდა ესაია წინასწარმეტყველს. 29 მაშინ სულმა უთხრა 
ფილიპეს: მიდი და მიუახლოვდი ამ ეტლს. 39 ფილიპეც მივიდა 
და, როცა გაიგონა, რომ ესაია წინასწარმეტყველს 
კითხულობდა, ჰკითხა: თუ გესმის, რასაც კითხულობ? 31 მან კი 
მიუგო: როგორ გავიგებ, თუკი არავინ განმიმარტავს? და 
სთხოვა ფილიპეს, ასულიყო და მის გვერდით დამჯდარიყო. 32 
ხოლო წერილის ადგილი, რომელსაც ის კითხულობდა, 
შემდეგი იყო: „კრავივით მიიყვანეს დასაკლავად, და როგორც 
ცხვარი უხმოდაა მისი მპარსველის წინაშე, ისე მასაც არ 
დაუძრავს კრინტი. 33 მისი სიმდაბლის გამო წაერთვა 
სამართალი, და მის გვარტომს ვინ განგვიმარტავს? რადგანაც 
მიწიდან აღიხოცა სიცოცხლე მისი“. 34 მიუგო საჭურისმა და 
უთხრა ფილიპეს: გემუდარები, ვისზე ამბობს 


წინასწარმეტყველი ამას, თავის თავზე თუ სხვაზე? 32 ფილიპემ 
გახსნა ბაგენი და, ამ წერილიდან მოყოლებული, ახარებდა მას 
იესოს. 35 ამასობაში მგზავრები წყალს მიადგნენ და საჭურისმა 
თქვა: აჰა, წყალი, რა მიშლის ხელს, რომ მოვინათლო? 37 
ფილიპემ უთხრა: თუ მთელი გულით გწამს, შეიძლება. მან კი 
მიუგო: მწამს, რომ იესო ქრისტე ღვთის ძეა. 38 და ბრძანა 
გაეჩერებინათ ეტლი: ორივენი ჩავიდნენ წყალში, ფილიპეც და 
საჭურისიც, და მონათლა იგი. 3? წყლიდან ამოვიდნენ თუ არა, 
ფილიპე წარიტაცა უფლის სულმა, ასე რომ, საჭურისმა ვეღარ 
იხილა იგი და გახარებული გაუდგა თავის გზას. 49 ფილიპე კი 
აზოტეში აღმოჩნდა; მიდიოდა და ახარებდა ყველა ქალაქს, 
ვიდრე მივიდოდა კესარიაში. 


თავი 9 


1 ხოლო სავლე, რომელიც კვლავ მძვინვარებდა და სიკვდილს 
უქადდა უფლის მოწაფეთ, მღვდელმთავართან მივიდა 2 და 
გამოსთხოვა ეპისტოლენი დამასკოს სინაგოგებისადმი, რათა 
თუ ამ მოძღვრების მიმდევარს ჰპოვებდა ვინმეს, კაცსა თუ 
ქალს, შებორკილი მიეყვანა იერუსალიმს. 3 გზად მიმავალი 
რომ მიუახლოვდა დამასკოს, ანაზდეულად ნათელმა მოიცვა 
ზეცით. 43 მიწაზე დაეცა და მოესმა ხმა, რომელმაც უთხრა: 
საულ, საულ, რად მდევნი მე? ? მიუგო: ვინა ხარ, უფალო? მან 
კი თქვა: მე ვარ იესო, რომელსაც შენ სდევნი. გაგიჭირდება 
წიხლვა დეზისა. 9 შეძრწუნებულმა და გაოგნებულმა უთხრა: 
რას მიბრძანებ, რა ვქნა, უფალო? ხოლო უფალმა მიუგო: 
ადექი, შედი ქალაქში და იქ გაიგებ, რისი ქმნაც გმართებს. 7 
მის მხლებლებს ენა ჩავარდნოდათ; ხმა კი ესმოდათ, მაგრამ 
ვერავის ხედავდნენ. 8? წამოდგა სავლე მიწიდან, თვალები 
გახელილი ჰქონდა, მაგრამ ვერავის ხედავდა. ხელი ჩაჰკიდეს 
და ასე შეიყვანეს დამასკოში. 3? სამი დღე ვერას ხედავდა; არც 
ჭამდა და არც სვამდა. 10 ხოლო დამასკოში იყო ერთი მოწაფე, 
სახელად ანანია, რომელსაც ჩვენებით უთხრა უფალმა: ანანია! 
და მან მიუგო: აქ ვარ, უფალო! 11 უთხრა მას უფალმა: ადექი 
და მიდი ქუჩაზე, რომელსაც ჰქვია „სწორი“, და იუდას სახლში 
იკითხე ტარსოსელი კაცი, სახელად სავლე; აი, იქ ლოცულობს 
იგი. 12 ხოლო სავლემ ჩვენებით იხილა კაცი, სახელად ანანია, 
რომელიც მივიდა და ხელი დაადო, რათა კვლავ ახელოდა 
თვალი. 13 მიუგო ანანიამ: უფალო, ბევრისგან მსმენია ამ 
კაცზე, რამდენი ბოროტება უყო შენს წმიდებს იერუსალიმში. 14 
აქაც მღვდელმთავრებისაგან მიუღია უფლება, რომ შეკრას 
ყველა, ვინც ახსენებს შენს სახელს. 12 მაგრამ უფალმა უთხრა: 
წადი, რადგან ჩემს რჩეულ ჭურჭლად მიცვნია იგი, რათა 
ატაროს ჩემი სახელი ხალხთა, მეფეთა და ისრაელის ძეთა 
წინაშე, 16 მე ვუჩვენებ, რაოდენ ვნებას დაითმენს ჩემი სახელის 
გულისთვის. 17 წავიდა ანანია, შევიდა იმ სახლში, ხელი 


დაადო და უთხრა: საულ, ძმაო, უფალმა იესომ გამომგზავნა, 
გზად მიმავალს რომ გეჩვენა, რათა თვალი აგეხილოს და 
აღივსო სულით წმიდით. 18 მაშინვე, თითქოს თვალზე ქერცლი 
გადასძვრაო, თვალი აეხილა, ადგა და ნათელ იღო. 19 
საზრდო მიიღო და მომაგრდა. რამდენიმე დღე მოწაფეებთან 
დაჰყო დამასკოში. 290 დაუყოვნებლივ დაიწყო ქადაგება 
სინაგოგებში და ამბობდა, რომ ქრისტე ძე არის ღვთისა. 21 
ყველა მსმენელი განცვიფრებული ამბობდა: განა ეს არ არის, 
იერუსალიმში მუსრს რომ ავლებდა ამ სახელის მხმობელთ? 
აქაც ხომ იმისთვის მოვიდა, რომ შეეკრა და 
მღვდელმთავართათვის მიეგვარა ისინი? 2? სავლე კი სულ 
უფრო ძლიერდებოდა და საგონებელში აგდებდა დამასკოელ 
იუდეველებს, რადგანაც ამტკიცებდა, რომ ეს არის ქრისტე. 23 
საკმაო დრომ რომ განვლო, იუდეველებმა განიზრახეს 
მოეკლათ იგი. 24 მაგრამ სავლემ გაიგო მათი განზრახვა, 
ვინაიდან დღე და ღამ მოსაკლავად უდარაჯებდნენ კართან. 23 
მაშინ მოწაფეებმა ღამით აიყვანეს და გალავნიდან ჩაუშვეს 
გოდრით. 29 სავლე იერუსალიმში მივიდა და ცდილობდა 
შეერთებოდა მოწაფეებტს, მაგრამ ყველას ეშინოდა მისი, 
რადგანაც არ სჯეროდათ, რომ მოწაფე იყო. 2?7 ხოლო 
ბარნაბამ წაიყვანა იგი, მოციქულებს მიჰგვარა და უამბო მათ, 
როგორ იხილა გზაზე უფალი, რა უთხრა უფალმა მას და რა 
თამამად ქადაგებდა დამასკოში იესოს სახელით. 298 ასე დარჩა 
მათთან ერთად იერუსალიმში, მიმოდიოდა და თამამად 
ქადაგებდა უფლის სახელით. 2? ელაპარაკებოდა და 
ეპაექრებოდა ელინისტებსაც, ისინი კი ცდილობდნენ მოეკლათ 
იგი, 390 ეს რომ გაიგეს ძმებმა, კესარიაში წაიყვანეს და 
ტარსოსს წარგზავნეს. 31 ხოლო ეკლესიას მთელ იუდეაში, 
გალილეს_სსა და სამარიაში მშვიდობა ჰქონდა, შენდებოდა, 
უფლის შიშით წარიმართებოდა და მრავლდებოდა სულით 
წმიდით ნუგეშცემული. 32 მოხდა ისე, რომ სხვადასხვა 
ადგილის მოხილვისას მივიდა პეტრე წმიდებთანაც, რომლებიც 
ცხოვრობდნენ ლიდიაში. 33 და ნახა იქ ერთი კაცი, სახელად 
ენეასი, რომელიც რვა წელიწადს დავრდომილი იწვა 


სარეცელზე. 34 უთხრა მას პეტრემ: ენეას, იესო ქრისტე 
განგკურნავს შენ! ადექი, თვითონვე გაასწორე შენი საწოლი. 
და ისიც მაშინვე ადგა. 35 მაშინ მისი შემყურე ლიდიისა და 
სარონის ყველა მკვიდრი უფლისაკენ მოიქცა. 30 ხოლო იოპეში 
იყო ერთი მოწაფე ქალი, სახელად ტაბითა, რაც თარგმანით 
ნიშნავს ქურციკს; სავსე იყო კეთილი საქმითა და მოწყალებით, 
რასაც იქმოდა. 37 მოხდა ისე, რომ იმ დღეებში დასნეულდა და 
მოკვდა. განბანეს და ქორედში დაასვენეს. 38 რაკი იოპე 
ლიდიასთან ახლოსაა, მოწაფეებმა გაიგეს, პეტრე იქ არისო, 
და სათხოვნელად აახლეს ორი კაცი, რათა დაუყოვნებლივ 
მისულიყო მათთან. 3? პეტრეც ადგა და გაჰყვა მათ. როცა 
მივიდა, ქორედში აიყვანეს, სადაც შემოეხვივნენ ქვრივი 
ქალები, მწარედ რომ ტიროდნენ და უჩვენებდნენ მოსასხამებსა 
და სამოსელს, რომლებსაც ქსოვდა ტაბითა, სანამდის მათთან 
იყო. 49 პეტრემ გარეთ გაიყვანა ყველა, მუხლი მოიყარა და 
ილოცა, მერე კი მიუბრუნდა გვამს და თქვა: ტაბითა, აღდეგ! 
მანაც გაახილა თვალი და, პეტრე რომ დაინახა, წამოჯდა. 41 
ხოლო მან ხელი გაუწოდა და წამოაყენა, წმიდებსა და 
ქვრივებს უხმო და ცოცხალი წარუდგინა იგი. “? ეს ამბავი 
მთელ იოპეს მოედო და ბევრმა იწამა უფალი. 43 პეტრე 
დიდხანს დარჩა იოპეს, ვინმე სიმონ დაბაღის სახლში. 


თავი 10 


1 კესარიაში იყო ერთი კაცი, სახელად კორნელიუსი, 
ეგრეთწოდებული იტალიური კოჰორტის ასისთავი, 2 
კეთილმორწმუნე და ღვთისმოშიში მთელი თავისი 
სახლეულითურთ, ხალხის ნამდვილი მწყალობელი და მუდამ 
ღმერთის მიმართ მლოცველი. 3 მეცხრე საათი იქნებოდა, 
როცა ცხადად იხილა ხილვით, რომ შევიდა მასთან ღვთის 
ანგელოზი და უთხრა: კორნელიუს! 4 ხოლო მან შეხედა 
ანგელოზს და შეძრწუნებულმა თქვა: რა გნებავს, უფალო? მან 
კი მიუგო: შენი ლოცვანი და წყალობანი ავიდნენ ღვთის წინაშე 
მოსახსენებლად. ? მაშ, გაგზავნე ხალხი იეპოში და მოუხმე 
სიმონს, რომელსაც ჰქვია პეტრე. 9 იქ სტუმრადაა ვინმე სიმონ 
დაბაღისას, ვისი სახლიც ზღვის პირას დგას. 7 როდესაც 
მასთან მოსაუბრე ანგელოზი გაუჩინარდა, კორნილიუსმა უხმო 
ორ მსახურს და ღვთისმოსავ მეომარს, თავის ხელქვეითს, 8 
ყველაფერი უამბო და იოპეს გაგზავნა ისინი. ? მეორე დღეს, 
როცა გზად მიმავალნი უკვე ქალაქს მიუახლოვდნენ, პეტრე 
ერდოზე ავიდა სალოცავად; იქნებოდა, ასე, ექვსი საათი. 19 
მოშივდა და ჭამა მოუნდა; ვიდრე რამეს მოუმზადებდნენ, 
ექსტაზში ჩავარდა იგი. 11 და იხილა გახსნილი ცა, საიდანაც 
მისკენ ეშვებოდა რაღაც უცნაური ჭურჭელი, ვეება ტილოს 
მსგავსი, ოთხივე წვერით გამოკრული რომ უახლოვდებოდა 
მიწას. 12 მასში იყო დედამიწის ბინადარი ყოველგვარი 
ოთხფეხი, ქვეწარმავალი და ცის ფრინველი. 13 და იყო ხმა მის 
მიმართ: ადექი, პეტრე, დაკალი და ჭამე. 14 ხოლო მან თქვა: 
არა, უფალო, რადგანაც არასოდეს მიჭამია რაიმე ბილწი და 
უწმინდური. 15 კვლავ იყო ხმა მის მიმართ: რაც წმიდა-ყო 
ღმერთმა, შენ ნუ მიიჩნევ უწმინდურად. 15 ასე განმეორდა 
სამჯერ, და კვლავ ამაღლდა ჭურჭელი ზეცად. 17 ვიდრე 
განცვიფრებული პეტრე ფიქრობდა, ნეტა რას უნდა ნიშნავდეს 
ჩემ მიერ ხილული ჩვენებაო, - აჰა, კორნელიუსის 
გამოგზავნილმა კაცებმა სიმონის სახლი იკითხეს და 


ჭიშკართან შედგნენ. 18 დაიძახეს და იკითხეს: აქ ხომ არ არის 
სიმონი, რომელსაც ჰქვია პეტრე? 1? ვიდრე პეტრე ჩვენებაზე 
ფიქრობდა, სულმა უთხრა მას: აი, სამი კაცი დაგეძებს. 29 
ადექი, ჩადი და გაჰყევი მათ: ნუღარ ყოყმანობ, ვინაიდან მე 
მოვავლინე ისინი. 21 პეტრე ჩავიდა და უთხრა მათ: მე ვარ, 
ვისაც დაეძებთ; რისთვის მოსულხართ? 2? ხოლო მათ თქვეს: 
ასისთავ კორნელიუსს, მართალსა და ღვთისმოშიშ კაცს, 
რომელსაც ემოწმება იუდეველთა მთელი ერი, წმიდა 
ანგელოზმა უბრძანა, შინ მიგიწვიოს და მოისმინოს შენი 
სიტყვები. 23 მაშინ პეტრემ მიიპატიჟა ისინი და გაუმასპინძლდა. 
მეორე დღეს კი ადგა და გაჰყვა მათ და ზოგიერთი იოპეელი 
ძმაც თან ახლდა. 24% მეორე დღეს შევიდნენ კესარიაში. მათ 
მომლოდინე კორნელიუსს ნათესავები და ახლო მეგობრები 
შემოეკრიბა. 2? როგორც კი შევიდა პეტრე, კორნელიუსი 
შეეგება, ფეხებში ჩაუვარდა და თაყვანი სცა. 295 პეტრემ კი 
წამოაყენა და უთხრა: ადექი, მეც ხომ ადამიანი ვარ. 27 მასთან 
საუბრით შევიდა შინ, სადაც დახვდა ბევრი წვეული. 28 და 
უთხრა მათ: თქვენ იცით, რომ იუდეველს ეკრძალება 
უცხოელთან ურთიერთობა და დაახლოება, მაგრამ მე 
ღმერთმა მიჩვენა, რომ არცერთი ადამიანი არ მიმაჩნდეს 
ბილწად და უწმინდურად. 29 ამიტომ, როგორც კი მიხმეთ, 
უყოყმანოდ მოვედი. ახლა გეკითხებით, რისთვის მიხმეთ? 39 
კორნელიუსმა თქვა: ოთხი დღის წინ ამ დრომდე 
ვმარხულობდი, მეცხრე საათს კი შინ შევედი სალოცავად, და, 
აჰა, დადგა ჩემ წინაშე მოელვარე სამოსით მოსილი კაცი, 31 
რომელმაც მითხრა: კორნელიუს, შესმენილ იქნა შენი ლოცვა 
და შენი წყალობანი მოხსენიებულ იქნენ ღმერთის წინაშე. 32 
მაშ, გაგზავნე ხალხი იოპეს და მოუხმე სიმონს, პეტრედ 
წოდებულს, რომელიც სტუმრადაა სიმონ დაბაღის სახლში, 
ზღვის პირას. 33 მაშინვე გამოვგზავნე ხალხი შენთან და კარგი 
ქენი, რომ მოხვედი. ახლა ყველანი ღვთის წინაშე ვდგავართ, 
რომ მოვისმინოთ ყველაფერი, რაც უფალს უბრძანებია 
შენთვის. 34 პეტრემ გახსნა ბაგენი და თქვა: ჭეშმარიტად 
ვრწმუნდები, რომ ღმერთისთვის უცხოა მიკერძოება. 32 არამედ 


ყველა ხალხში მისი მოშიში და სიმართლის მოქმედი სათნოა 
მისთვის. 39 მან მოუვლინა სიტყვა ისრაელის ძეთ, რათა 
ეხარებინა მშვიდობა იესო ქრისტეს მიერ: ის არის ყველას 
უფალი. 37 თქვენ იცით, რა მოხდა მთელ იუდეაში, 
გალილეიდან მოყოლებული, იმ ნათლისცემის შემდეგ, რასაც 
ქადაგებდა იოანე. 38 ვინაიდან სცხო ღმერთმა სულით წმიდითა 
და ძალით იესო ნაზარეველს, რომელიც დადიოდა, 
ქველმოქმედებდა და კურნავდა ყველას, ეშმაკისაგან 
მიმძლავრებულს, რადგანაც მასთან იყო ღმერთი. 393 ჩვენა 
ვართ ყოველივე იმის მოწმენი, რაც მოიმოქმედა მან 
იუდეველთა ქვეყანაში და იერუსალიმს; ბოლოს კი ძელზე 
დაკიდეს და მოკლეს. 49 მაგრამ ღმერთმა აღადგინა მესამე 
დღეს და მისცა ძალა, გამოცხადებოდა 41 მთელ ხალხს კი არა, 
არამედ ღვთის მიერ წინასწარ არჩეულ მოწმეებს, - ჩვენ, 
რომელნიც მასთან ერთად ვჭამდით და ვსვამდით მისი 
მკვდრეთით აღდგომის შემდეგ. “? მან გვიბრძანა გვექადაგა 
ხალხისთვის და გვემოწმებინა, რომ ის არის ღვთის მიერ 
განჩინებული ცოცხალთა და მკვდართა მსაჯულად. 43 მისთვის 
მოწმობს ყველა წინასწარმეტყველი, რომ ვისაც სწამს იგი, 
მიიღებს ცოდვათა მიტევებას მისი სახელით. 4? პეტრე ჯერ 
კიდევ ლაპარაკობდა, რომ სული წმიდა გადმოვიდა ყველაზე, 
ვისაც ესმოდა ეს სიტყვა. 4? წინადაცვეთილ მორწმუნეებს, 
რომლებიც პეტრეს მოჰყვნენ, უკვირდათ, რომ წარმართებსაც 
მიეფინათ სული წმიდის ნიჭი. 45 რადგანაც ესმოდათ, როგორ 
ლაპარაკობდნენ ისინი სხვადასხვა ენაზე და ადიდებდნენ 
ღმერთს. “7 მაშინ პეტრემ თქვა: ვინ აუკრძალავს წყლით 
ნათლისღებას ამათ, ჩვენსავით რომ მიიღეს სული წმიდა? 48 
და უბრძანა მათ, ნათელ ეღოთ იესო ქრისტეს სახელით. მაშინ 
სთხოვეს, რამდენიმე დღე დარჩენილიყო მათთან. 


თავი 11 


1 მოციქულებმა და იუდეაში მყოფმა ძმებმა გაიგეს, რომ 
წარმართებმაც მიიღეს ღვთის სიტყვა. 2? და როცა პეტრე ავიდა 
იერუსალიმს, წინადაცვეთილებმა ყვედრება დაუწყეს 3 და 
ეუბნებოდნენ: წინადაუცვეთელი ხალხის სახლში შეხვედი და 
მათთან ერთად ჭამეო. 4? მაგრამ პეტრემ თავიდან დაიწყო, 
ყველაფერი დალაგებით უამბო და უთხრა მათ: ? ქალაქ 
იოპეში ყოფნისას ვლოცულობდი და ექსტაზში ვიხილე ხილვა: 
ზეციდან ეშვებოდა რაღაც უცხო ჭურჭელი, ვეება ტილოს 
მსგავსი, და ოთხივე წვერით გამოკრული ჩემამდე დაეშვა. 9 
ჩავხედე და დავინახე დედამიწის ბინადარი ყოველგვარი 
ოთხფეხი, მხეცები, ქვეწარმავლები და ცის ფრინველები. 7 და 
მომესმა ხმა, რომელმაც მითხრა: ადექი, პეტრე, დაკალი და 
ჭამე! 8 მე კი ვთქვი: არა, უფალო, რადგანაც არასდროს 
მიჭამია რაიმე ბილწი და უწმინდური. ? მეორედაც მომიგო 
ზეციდან ხმამ: რაც წმიდა-ყო ღმერთმა, შენ ნუ მიიჩნევ 
უწმინდურად. 19 ასე განმეორდა სამჯერ და ყველაფერი კვლავ 
ამაღლდა ზეცად. 11 და, აჰა, მაშინვე კესარიიდან ჩემთან 
გამოგზავნილი სამი კაცი მოადგა იმ სახლს, სადაც მე ვიყავი. 
12 სულმა მითხრა, რომ უყოყმანოდ გავყოლოდი მათ. ეს ექვსი 
ძმა მეახლა და იმ კაცის სახლში მივედი. 13 მან გვიამბო, 
როგორ იხილა შინ ანგელოზი, რომელიც დადგა და უთხრა 
მას: იოპეში გაგზავნე ხალხი და უხმე სიმონს, პეტრედ 
წოდებულს; 1“ ის გეტყვის სიტყვებს, რითაც ცხონდებით შენცა 
და მთელი შენი სახლიც. 12 ლაპარაკი რომ დავიწყე, სული 
წმიდა გადმოვიდა მათზე, ისევე, როგორც ჩვენზე 
თავდაპირველად. 15 მაშინ გამახსენდა სიტყვა უფლისა, 
რომელმაც თქვა: იოანე წყლით ნათლავდა ხალხს, თქვენ კი 
სულით წმიდით მოინათლებით. 17 თუკი ღმერთმა ისეთივე ნიჭი 
უბოძა მათ, როგორც ჩვენ, რომლითაც ვირწმუნეთ უფალი იესო 
ქრისტე, მე ვინ ვიყავი, რომ შემძლებოდა წინ აღვდგომოდი 
ღმერთს? 18 ეს რომ მოისმინეს, დამშვიდდნენ, ადიდეს 


ღმერთი და თქვეს: ეტყობა, ღმერთმა წარმართთაც მისცა 
სინანული სიცოცხლისთვისო. 1? ხოლო სტეფანეს გამო 
მომხდარი დევნილობის შედეგად გაფანტულებმა ფინიკიას, 
კიპროსსა და ანტიოქიას მიაღწიეს, მაგრამ იუდეველთა გარდა 
არავის ეუბნებოდნენ სიტყვას. 29 თუმცა მათ შორის 
კიპროსელები და კირენელებიც იყვნენ. რომლებიც ანტიოქიაში 
შესვლისას ბერძნებსაც ელაპარაკებოდნენ და ახარებდნენ მათ 
უფალ იესოს. 21 და იყო ხელი უფლისა მათთან, ასე რომ, 
ბევრმა ირწმუნა და მოიქცა უფლის მიმართ. 22 ამ ამბავმა 
იერუსალიმის ეკლესიასაც მიაღწია და ანტიოქიაში წარგზავნეს 
ბარნაბა. 23 როცა მივიდა, იხილა მადლი ღვთისა, გაიხარა და 
ყველას შეაგონებდა, წრფელი გულით დამკვიდრებულიყვნენ 
უფალში. 24 ვინაიდან კეთილი კაცი იყო, სულით წმიდითა და 
რწმენით აღსავსე. და შეემატა დიდძალი ხალხი უფალს. 23 
მერე ტარსოსს გაემართა სავლეს საძებნად, იპოვა და 
ანტიოქიაში ჩამოიყვანა, 252 მთელ წელიწადს იკრიბებოდნენ 
ეკლესიაში და ასწავლიდნენ დიდძალ ხადხხს; ასე რომ, 
მოწაფეებს პირველად ანტიოქიაში ეწოდათ ქრისტიანები. 27 
იმხანად იერუსალიმიდან ანტიოქიაში ჩავიდნენ 
წინასწარმეტყველნი. 28 წამოდგა ერთი მათგანი, სახელად 
აგაბოსი და განაცხადა სულით, რომ დიდი შიმშილობა 
ჩამოვარდებოდა მთელ ქვეყანაში, რაც ახდა კიდეც 
კლავდიუსის დროს. 27 მაშინ მოწაფეებმა, ვისაც რა შეეძლო, 
გადაწყვიტეს დახმარება გაეგზავნათ იუდეაში მყოფი 
ძმებისთვის. 39 ასეც მოიქცნენ, და გაუგზავნეს უხუცესებს 
ბარნაბასა და სავლეს ხელით. 


თავი 12 


1 იმხანად მეფე ჰეროდემ ბოროტი ზრახვით აღმართა ხელი 
ეკლესიის ზოგიერთ წევრზე. 2 და მახვილით მოაკვლევინა 
იაკობი, იოანეს ძმა. 3 რაკი დაინახა, რომ ამით აამა 
იუდეველებს, პეტრეს შეპყრობაც ბრძანა (უფუარობის დღეები 
იყო). “ როგორც კი შეიპყრო, საპყრობილეში ჩასვა და 
ჯარისკაცთა ოთხ ათეულს უბრძანა მისი დარაჯობა, რადგანაც 
აპირებდა ნაპასექევს ხალხის წინაშე გამოეყვანა. ? ასე რომ, 
პეტრეს დარაჯობდნენ საპყრობილეში, ეკლესია კი 
გულმხურვალედ ლოცულობდა მისთვის ღვთის მიმართ. 5 იმ 
ღამეს, როცა ჰეროდემ მისი გამოყვანა დააპირა, პეტრეს ორ 
ჯარისკაცს შორის ეძინა, ორმაგი ჯაჭვით შეკრულს, კართან 
მდგარი მცველები კი საპყრობილეს დარაჯობდნენ. 7 და, აჰა, 
წარმოსდგა ანგელოზი უფლისა და ნათელმა მოიცვა მთელი 
საკანი; ფერდში წაჰკრა პეტრეს, გააღვიძა და უთხრა: ადექი 
ჩქარა! და ხელებიდან დასცვივდა ჯაჭვი. 8 ანგელოზმა თქვა: 
სარტყელი მოირტძყი და ჩაიცვი შენი ხამლები. ასეც მოიქცა. მან 
კი უბრძანა: მოისხი შენი მოსასხამი და მომყევი. ? გავიდა და 
პეტრეც გაჰყვა, მაგრამ არ იცოდა, რომ ცხადი იყო, რასაც 
იქმოდა ანგელოზი, არამედ ეგონა სიზმარს ვხედავო. 19 
პირველსა და მეორე საგუშაგოს რომ გასცდნენ, ქალაქში 
შესასვლელ რკინის ბჭეს მიადგნენ, თავისით რომ გაიღო მათ 
წინაშე, და როცა გამოსულებმა ერთი ქუჩა გაიარეს, მყისვე 
გაშორდა მას ანგელოზი. 11 გონს რომ მოეგო, პეტრემ თქვა: 
ახლა კი ვხედავ ჭეშმარიტად, რომ უფალმა მოავლინა თავისი 
ანგელოზი, რომელმაც დამიხსნა ჰეროდეს ხელიდან და 
ყოველივე იმისაგან, რასაც მოელოდნენ იუდეველნი. 12 ამ 
ფიქრით მიადგა მარკოზად წოდებული იოანეს სახლს, სადაც 
მრავალნი შეკრებილიყვნენ და ლოცულობდნენ. 13 როდესაც 
პეტრემ ჭიშკარზე დააკაკუნა, მისაყურადებლად გამოვიდა 
ერთი მხევალი, სახელად როდე. 14 პეტრეს ხმა რომ შეიცნო, 
სიხარულისაგან ჭიშკარიც კი არ გაუღია, არამედ შინ შევარდა 


და შეკრებილთ შეატყობინა, ჭიშკართან პეტრე დგასო. 12 მათ 
უთხრეს, ხომ არ შეიშალეო, ის კი თავისას გაიძახოდა. მაშინ 
თქვეს: მისი ანგელოზი იქნებაო. 15 პეტრე კი განაგრძობდა 
კაკუნს. როცა გაუღეს, დაინახეს და სახტად დარჩნენ. 17 ხოლო 
მან ხელით ანიშნა, ჩუმად იყავითო, და უამბო მათ, როგორ 
გამოიყვანა უფალმა საპყრობილედან; მერე თქვა: ეს ამბავი 
იაკობს და ძმებსაც შეატყობინეთო; გამოვიდა და სხვაგან 
წავიდა. 18 განთიადისას ჯარისკაცებს შორის განგაში ატყდა: 
პეტრე რა იქნაო? 1? ჰეროდემ ბევრი ეძება, მაგრამ ვერ 
მიაგნო. მაშინ დაჰკითხა მცველები და მათი დახოცვა ბრძანა. 
მერე კი იუდეიდან კესარიაში ჩავიდა და იქ დარჩა. 29? ჰეროდე 
გულმწყრალად იყო ტიროსელთა და სიდონელთა მიმართ. 
ამიტომაც ისინი ერთად მივიდნენ, გადაიბირეს ბლასტოსი, 
მეფის მესაწოლე, და ზავი ითხოვეს, ვინაიდან მათი ქვეყანა 
ჰეროდეს სამეფოდან იღებდა სარჩოს. 21 დათქმულ დღეს 
სამეფო სამოსით მოსილი ჰეროდე ტახტზე დაჯდა და სიტყვით 
მიმართა მათ. 22 ხალხი კი ღაღადებდა: ღმერთის ხმა გვესმის 
და არა კაცისაო. 23 მაგრამ უფლის ანგელოსმა ანაზდეულად 
დაამხო იგი, რადგანაც დიდება არ მიაგო ღმერთს, და 
მატლებისაგან შეჭმულმა სული განუტევა. 24 ღვთის სიტყვა კი 
იზრდებოდა და ფრთებს შლიდა. 25 თავიანთი მსახურება რომ 
აღასრულეს, ბარნაბა და სავლე იერუსალიმიდან კვლავ 
ანტიოქიაში დაბრუნდნენ და თან ჩაიყვანეს იოანე, ვისაც 
მარკოზადაც უხმობდნენ. 


თავი 13 


1 ხოლო ანტიოქიის ეკლესიაში იყვნენ წინასწარმეტყველნი და 
მოძღვარნი: ბარნაბა და სიმონი, რომელსაც ერქვა ნიგერი, 
ლუციუს კირენელი, ჰეროდე მეოთხედმთავრის ძუძუმტე მანაენი 
და სავლე. 2 უფალს რომ მსახურებდნენ და მარხულობდნენ, 
უთხრა მათ სულმა წმიდამ: გამომირჩიეთ ბარნაბა და სავლე იმ 
საქმისათვის, რისთვისაც ვუხმე მათ. 3 მაშინ, მარხვას და 
ლოცვას რომ მორჩნენ, ხელი დაადეს მათ და გაუშვეს. 4 ხოლო 
ისინი, სულის წმიდის მიერ მივლინებულნი, სელევკიაში 
ჩავიდნენ და იქიდან კიპროსისკენ გაცურეს. ? სალამინში 
ყოფნისას ღვთის სიტყვას ქადაგებდნენ იუდეველთა 
სინაგოგებში და იოანეც თან ჰყავდათ მსახურებისას. 9 როცა 
მთელი კუნძული მოიარეს პაფოსამდე, შეხვდნენ ერთ მოგვს, 
იუდეველ ცრუწინასწარმეტყველს, სახელად ბარიესოს, 7 
რომელიც პროკონსულ სერგიუს პავლიუსს, გონიერ კაცს 
ახლდა. მან უხმო ბარნაბასა და სავლეს, რადგანაც სურდა 
მოესმინა ღვთის სიტყვა. 8 მაგრამ მათ წინ აღუდგა მოგვი 
ელიმა, რადგანაც ასე ითარგმნება მისი სახელი, და 
ცდილობდა რწმენისაგან მიექცია პროკონსული. ? ხოლო 
სავლე, იგივე პავლე, აღივსო სულით წმიდით, შეხედა მას 19 
და უთხრა: ეჰა, სავსეო ყოველგვარი მზაკვრობით და 
უკეთურობით, ეშმაკის ძეო და ყოველგვარი სიმართლის 
მტერო, როდემდის უნდა ამრუდო უფლის წრფელი გზანი? 11 
აჰა, ახლა შენზეა უფლის ხელი: დაბრმავდები და დრომდე 
ვეღარ იხილავ მზეს. მაშინვე თავს დაატყდა წყვდიადი და 
უკუნეთი, აქეთ-იქით აწყდებოდა და ეძებდა გამძღოლს. 12 
როცა პროკონსულმა დაინახა, რაც მოხდა, ირწმუნა, უფლის 
მოძღვრებით განცვიფრებულმა. 13 პაფოსიდან წამოსული 
პავლე და მისი მხლებლები პამფილიის პერგეში ჩავიდნენ, 
იოანე კი ჩამოსცილდა მათ და იერუსალიმში დაბრუნდა. 14 
ხოლო ისინი პერგედან პისიდიის ანტიოქიას მიადგნენ, შაბათ 
დღეს შევიდნენ სინაგოგაში და დასხდნენ. 12 რჯულისა და 


წინასწარმეტყველთა კითხვას რომ მორჩნენ, სინაგოგის 
წინამძღვრებმა კაცის პირით შეუთვალეს: კაცნო, ძმანო, თუ 
სამოძღვრო სიტყვა რამ გაქვთ ამ ხალხისათვის სათქმელი, 
თქვით. 19 წამოდგა პავლე, ხელით ანიშნა ხალხს, დაჩუმდითო, 
და თქვა: მისმინეთ! 17 ამ ხალხის, ისრაელის ღმერთმა 
გამოარჩია ჩვენი მამები, აამაღლა ეს ხალხი ეგვიპტის მიწაზე 
ყოფნისას და ზეშემართული მკლავით გამოიყვანა იქიდან. 18 
ორმოციოდე წელიწადს ასაზრდოებდა მათ უდაბნოში. 19 
ქანაანის მიწაზე შვიდ ხალხს გაავლო მუსრი და ისრაელს 
დაუმკვიდრა მათი ქვეყანა. 29 შემდგომ ამისა, თითქმის ოთხას 
ორმოცდაათი წლის განმავლობაში აძლევდა მათ მსაჯულებს 
წინასწარმეტყველ სამუელამდე. 21 მერე ითხოვეს და მისცა 
ღმერთმა მათ საული, ძე კისისა, ბენიამინის ტომიდან, და 
მეფობდა იგი ორმოც წელიწადს. 22 ხოლო მისი გადაყენების 
შემდეგ მეფედ დაუსვა მათ დავითი, ვისაც თავად უმოწმა 
სიტყვით: „ვპოვე დავითი, ძე იესესი, ჩემი გულით ნანატრი 
კაცი, რომელიც მთლიანად აღასრულებს ჩემს ნებას“, 23 
სწორედ მისი თესლისგან ღმერთმა აღთქმისამებრ აღუდგინა 
ისრაელს მაცხოვარი იესო, 24 ვის მოსვლამდეც იოანე 
წინასწარ უქადაგებდა მთელ ხალხს ნათლისღებას 
სინანულისას. 22 ხოლო თავისი სარბიელის დასასრულს იოანე 
ამბობდა: ვინც თქვენ გგონივართ, ის არა ვარ; არამედ, აჰა, 
მოდის ჩემ შემდეგ ის, ვის წინაშე იმის ღირსიც არა ვარ, რომ 
ხამლი შევუხსნა ფეხზე. 25 კაცნო, ძმანო, აბრაამის მოდგმის 
ძენო და ღვთისმოშიშნო თქვენ შორის: აჰა, მოგევლინათ ხსნის 
სიტყვა. 27 ვინაიდან იერუსალიმელებმა და მათმა მთავრებმა 
ვერ იცნეს იგი, განსაჯეს და, ამრიგად, აღასრულეს 
წინასწარმეტყველთა სიტყვები, რომლებიც იკითხება ყოველ 
შაბათს. 28 და რაკი სიკვდილით დასჯის ღირსი ერთი ბრალიც 
ვერ უპოვეს, პილატეს სთხოვეს, მოეკლა იგი. 29 ხოლო როცა 
აღასრულეს ყველაფერი, რაც მასზე დაიწერა, ძელიდან 
ჩამოხსნეს და სამარხში დაასვენეს. 39 მაგრამ ღმერთმა 
აღადგინა იგი მკვდრეთით. 31 მრავალი დღის განმავლობაში 
ეჩვენებოდა გალილეიდან იერუსალიმში მასთან ერთად 


ამოსულთ, რომელნიც ახლა მისი მოწმენი არიან ხალხის 
წინაშე. 32 და ჩვენ გახარებთ, რომ მამებისათვის მიცემული 
აღთქმა ღმერთმა აგვისრულა მათ შვილებს და აღგვიდგინა 
იესო. 332 როგორც წერია მეორე ფსალმუნში: „ძე ხარ ჩემი, 
დღეს გშობე შენ“. 34 ხოლო მკვდრეთით რომ აღადგინა იგი, 
რათა აღარასოდეს მიბრუნებოდა ხრწნილებას, ასე ბრძანა: „მე 
მოგცემთ სიწმიდეს, დავითისათვის აღთქმულს“,. 32 ამიტომ 
სხვაგანაც ამბობს: „არ ახილვინებ ხრწნილებას შენს წმიდას“. 
36 დავითმა, მას შემდეგ, რაც ღვთის ნებით ემსახურა თავის 
მოდგმას, მიიძინა, შეერთო თავის მამებს და იხილა 
ხრწნილება. 37 ხოლო მას, ვინც ღმერთმა აღადგინა, არ 
უხილავს ხრწნილება. 38 მაშ, იცოდეთ, კაცნო, ძმანო, რომ მის 
მიერ გეუწყებათ ცოდვათა მიტევება. 3? ყოველივე იმისაგან, 
რისგანაც მოსეს რჯულით ვერ შესძელით გამართლება, მის 
მიერ გამართლდება ყველა მორწმუნე. 4?– ფრთხილად იყავით, 
რათა არ მოიწიოს თქვენზე წინასწარმეტყველთაგან თქმული: 
41 უყურეთ, მოძულენო, განცვიფრდით და განქარდით, 
რადგანაც იმნაირ საქმეს აღვასრულებ თქვენს დროში, 
რომელსაც არ დაიჯერებდით, ვინმეს რომ ეამბნა თქვენთვის“. 
42 იუდეველთა სინაგოგიდან გამოსვლისას ხალხი სთხოვდა 
მათ, იგივე ელაპარაკათ მომავალ შაბათს. 43 საკრებულო რომ 
დაიშალა, იუდეველთა და ღვთისმოსავ პროზელიტთაგან 
მრავალი გაჰყვა პავლესა და ბარნაბას, რომლებიც 
ესაუბრებოდნენ და არწმუნებდნენ მათ, დამკვიდრებულიყვნენ 
ღვთის მადლში. %%4 მეორე დღეს თითქმის მთელმა ქალაქმა 
მოიყარა თავი, რათა მოესმინათ ღვთის სიტყვა. 4? ამდენი 
ხალხის დანახვაზე იუდეველები შურით აღივსნენ და გმობით 
უარყოფდნენ იმას, რასაც ამბობდა პავლე. 45 ხოლო პავლემ 
და ბარნაბამ თამამად თქვეს: პირველად თქვენთვის უნდა 
გვეუწყებინა ღვთის სიტყვა, მაგრამ რაკი უარყოფთ მას და 
საუკუნო სიცოცხლის უღირსად მიგაჩნიათ თავი, მაშინ ჩვენც 
წარმართებს მივმართავთ. შ7 რადგანაც ასე გვამცნო უფალმა: 
„დაგადგინე შენ წარმართთა ნათლად, რათა იყო ხსნად 
ქვეყნის კიდემდე“. 48 ეს რომ ესმოდათ, ხარობდნენ 


წარმართნი და ადიდებდნენ უფლის სიტყვას, და ირწმუნა 
ყველამ, ვინც იყო განწესებული საუკუნო სიცოცხლისათვის. 43? 
და ვრცელდებოდა უფლის სიტყვა მთელ ქვეყანაში. 329 მაგრამ 
იუდეველებმა წააქეზეს ღვთისმოსავი და წარჩინებული ქალები 
და ქალაქის თავკაცნი, დევნა დაუწყეს პავლესა და ბარნაბას 
და თავიანთი საზღვრებიდან გააძევეს ისინი. 211 ხოლო მათ 
ჩამოიბერტყეს ფეხიდან მტვერი და იკონიას მიაშურეს. 32 
მოწაფეები კი ივსებოდნენ სიხარულით და სულით წმიდით. 


თავი 14 


1 იკონიაში ერთად შევიდნენ იუდეველთა სინაგოგაში და ისე 
ილაპარაკეს, რომ უამრავმა იუდეველმა და ელინმა ირწმუნა. 2 
მაგრამ ურჩმა იუდეველებმა ააბორგეს და ძმების წინააღმდეგ 
წააქეზეს წარმართთა სული. 3 თუმცა ისინი კარგა ხანს დარჩნენ 
იქ და თამამად ლაპარაკობდნენ უფალზე, რომელიც, თავისი 
მადლის სიტყვა რომ ემოწმებინა, მათი ხელით ახდენდა 
სასწაულებსა და ნიშებს. 4“ მაშინ მოქალაქენი ორად გაიყვნენ: 
ზოგი იუდეველებს უჭერდა მხარს, ზოგი კი - მოციქულებს. 2? 
მაგრამ როცა წარმართები და იუდეველნი თავიანთ 
მთავრებთან ერთად აღიძრნენ, რათა შეურაცხეყოთ და 
ჩაექოლათ ისინი, 9 გაიგეს, რასაც აპირებდნენ და ლიკაონიის 
ქალაქებს - ლისტრას, დერბესა და მათ შემოგარენს მიაშურეს, 
7 და ახარებდნენ იქ. 8 ლისტრაში იჯდა ერთი კაცი, ორივე 
ფეხწართმეული, და დედის საშოდანვე ხეიბრად შობილს თავის 
დღეში არ გაევლო. 9 ეს კაცი ყურს უგდებდა პავლეს, 
რომელმაც შეხედა მას და მიხვდა, რომ რწმენა და 
განკურნების იმედი ჰქონდა. 19 ამიტომაც ხმამაღლა უთხრა: 
ფეხზე დადექი და გაიმართე! ისიც წამოხტა და სიარული 
დაიწყო. 11 როდესაც ხალხმა დაინახა, რა მოიმოქმედა 
პავლემ, ხმა აიმაღლა და ლიკაონურად თქვა: ღმერთებს კაცის 
სახე მიუღიათ და ჩვენთან ჩამოსულანო. 12 ამიტომ ბარნაბას 
ზევსს უწოდებდნენ, პავლეს კი - ჰერმესს, ვინაიდან ის იყო 
თავკაცი სიტყვისა. 13 ხოლო ზევსის ქურუმმა, ვისი ტაძარიც 
ქალაქის წინ იდგა, ბჭესთან მორეკა ხარები და მოიტანა 
გვირგვინები, რადგანაც სურდა ხალხთან ერთად შეეწირა 
მსხვერპლი. 1“ მაგრამ მოციქულებმა ბარნაბამ და პავლემ, ეს 
რომ გაიგეს, ტანსაცმელი შემოიხიეს, ხალხს მივარდნენ და 
შეჰყვირეს: 12 რას სჩადით, ხალხო? ჩვენც თქვენნაირი კაცნი 
ვართ და გახარებთ, რათა ამ ცრუ ღვთაებებიდან ცოცხალი 
ღმერთის მიმართ მიიქცეთ, რომელმაც შექმნა ცა, მიწა, ზღვა 
და ყოველივე ის, რაც მათშია, 190 და რომელმაც გარდასულ 


თაობებში ნება უბოძა ყველა ხალხს, თავიანთი გზით ევლოთ. 
17 თუმცა სიკეთის მოქმედს მოწმობის გარეშე არასოდეს 
დაუტოვებია თავისი თავი, ზეციდან წვიმას გიგზავნიდათ, 
ნაყოფიერ დრო-ჟამს გიძღვნიდათ, საზრდოთი და სიხარულით 
გივსებდათ გულებს. 18 ამ სიტყვებით, როგორც იქნა, დააოკეს 
ხალხი, რომ აღარ შეეწირათ მსხვერპლი. 173 მაშინ 
ანტიოქიიდან და იკონიიდან ჩამოსულმა იუდეველებმა 
გადაიბირეს ხალხი, ქვებით ჩაქოლეს პავლე და ქალაქგარეთ 
გაათრიეს, რადგანაც მკვდარი ეგონათ. 29 მაგრამ, როცა 
მოწაფეები გარს შემოეხვივნენ, ადგა და ქალაქში შევიდა. 
მეორე დღეს კი ბარნაბასთან ერთად გაემართა დერბეს, 21 
სადაც იქადაგეს სახარება, მრავალი დაიმოწაფეს და 
ლისტრაში, იკონიასა და ანტიოქიაში დაბრუნდნენ. 22 
ამხნევებდნენ მოწაფეთა სულებს, შეაგონებდნენ, მტკიცედ 
მდგარიყვნენ რწმენით, და ეუბნებოდნენ: მხოლოდ დიდი 
ტანჯვის ფასად თუ შევალთ ღვთის სასუფეველშიო. 23 
ხელდასხმით უკურთხეს მათ თითოეული ეკლესიის ხუცესნი და 
ლოცვითა და მარხვით შეავედრეს ისინი უფალს, რომელიც 
ირწმუნეს. 24 შემდეგ პისიდია გადაიარეს და პამფილიაში 
ჩავიდნენ. 22 პერგეში იქადაგეს სიტყვა და ატალიას მიადგნენ. 
26 იქიდან გასცურეს ანტიოქიისკენ, სადაც ღვთის მადლს იქნენ 
მინდობილი იმ საქმისათვის, რომელიც აღასრულეს. 27 
ანტიოქიაში ჩასულებმა შეკრიბეს ეკლესია და აუწყეს, რა 
წყალობა მოიღო მათზე ღმერთმა და როგორ გაუხსნა 
წარმართებს რწმენის კარი. 28 კარგა ხანს დარჩნენ იქ 
მოწაფეებთან ერთად. 


თავი 15 


1 ზოგ-ზოგიერთნი ჩამოვიდნენ იუდეიდან და ასწავლიდნენ 
ძმებს: თუ მოსეს წესით არ მიიღებთ წინადაცვეთას, თავს ვერ 
იხსნითო. 2 როდესაც პავლეს და ბარნაბას დიდი დავა და 
უთანხმოება მოუხდათ მათთან, გადაწყვიტეს, პავლე, ბარნაბა 
და ზოგიერთი მათგანი ამ საკითხის გამო იერუსალიმში 
ასულიყვნენ მოციქულებსა და უხუცესებთან. 3 ეკლესიის მიერ 
წარგზავნილებმა ფინიკია და სამარია გადაიარეს, წარმართთა 
მოქცევას აუწყებდნენ იქაურებს და დიდ სიხარულს ანიჭებდნენ 
ყველა ძმათაგანს. “ იერუსალიმს ასულნი მიიღეს ეკლესიამ, 
მოციქულებმა და უხუცესებმა, რომლებსაც აუწყეს, რამდენი 
რამ მოიმოქმედა ღმერთმა მათთან ერთად. ? მაგრამ წამოდგა 
ფარისეველთა მწვალებლობის მიმდევარი. ზოგიერთი 
მორწმუნე, რომლებმაც თქვეს: საჭიროა წინადასცვითონ მათაც 
და მცნებად დაუდონ, რომ დაიცვან მოსეს რჯული. § მაშინ ამ 
საქმის გასარჩევად შეიკრიბნენ მოციქულები და უხუცესები. 7 
ხანგრძლივი ბჭობის შემდეგ პეტრე ადგა და უთხრა მათ: 
კაცნო, ძმანო, ხომ იცით, რომ ღმერთმა პირველი 
დღეებიდანვე ამომირჩია თქვენ შორის, რათა წარმართებს 
ჩემი პირით მოესმინათ სახარების სიტყვა და ერწმუნათ. 8 
გულთამხილავი ღმერთი ემოწმა მათ, რაკიღა მათაც ჩვენსავით 
მისცა სული წმიდა. ? ამრიგად, რწმენით რომ გაწმინდა მათი 
გულები, არაფრით განვუსხვავებივართ ერთმანეთისგან. 19 მაშ, 
ახლა რაღად გამოსცდით ღმერთს? რად გინდათ მოწაფეებს 
ქედზე დაადგათ უღელი, რომლის ტარება ვერც ჩვენ შევძელით 
და ვერც ჩვენმა მამებმა? 11 მაგრამ ჩვენ გვწამს, რომ უფალ 
იესო ქრისტეს მადლით გადავრჩებით ჩვენც და ისინიც. 12 
დადუმდა მთელი კრებული; უსმენდნენ ბარნაბასა და პავლეს, 
რომლებიც ყვებოდნენ, რა სასწაულები და ნიშები მოახდინა 
ღმერთმა მათი ხელით წარმართებს შორის. 13 როცა ისინი 
დადუმდნენ, იაკობმა აიღო სიტყვა და თქვა: კაცნო, ძმანო, 
მომისმინეთ: 14 სიმონმა გვიამბო, როგორ მოიხილა ღმერთმა 


პირველად წარმართნი, რათა შემოეკრიბა მათგან ხალხი 
თავისი სახელით. 12 მასვე ეთანხმებიან წინასწარმეტყველთა 
სიტყვები, როგორც წერია: 15 „შემდგომ ამისა, მოვიქცევი და 
კვლავ ავაგებ დავითის დაქცეულ კარავს, აღვადგენ მის 
ნანგრევებს და აღვმართავ მას, 17 რათა ეძებდნენ უფალს 
დანარჩენი კაცნი და ყველა ხალხი, რომელიც იწოდება ჩემი 
სახელით, ამბობს უფალი, ყოველივე ამის მოქმედი“. 18 
ღმერთისთვის უკუნისიდან ცნობილია ყოველი საქმე მისი. 19 
ამიტომ მე ამგვარად განვსჯი: ნუ გავუძნელებთ წარმართებს 
ღვთისკენ მიქცევას. 2? არამედ მივწეროთ მათ, რომ ეკრძალონ 
კერპთაგან შებილწულსა და სიძვას, დამხრჩვალსა და სისხლს. 
21 ვინაიდან მოსეს რჯულს ყველა ქალაქში ოდითგანვე ჰყავს 
მოქადაგენი, ყოველ შაბათს რომ კითხულობენ მას 
სინაგოგებში. 22 მაშინ მოციქულებმა და უხუცესებმა საჭიროდ 
მიიჩნიეს ამოერჩიათ თავისიანთა შორის კაცები და ანტიოქიაში 
წარეგზავნათ პავლესა და ბარნაბასთან ერთად: იუდა, 
ბარნაბად წოდებული, და სილა, უპირველესი კაცნი ძმათა 
შორის. 23 თავიანთი ხელით დაწერეს ასე: მოციქულები და 
უხუცესი ძმები: ანტიოქიაში, სირიასა და კილიკიაში 
წარმართთაგან მოქცეულ ძმებს, გიხაროდეთ! 24 რაკიღა 
გავიგეთ, რომ ზოგიერთებმა, რომლებიც გამოვიდნენ ჩვენგან, 
აგამღვრიეს თავიანთი სიტყვებით და შეარყიეს თქვენი სული, 
ვინაიდან გეუბნებოდნენ, რომ უნდა წინადაიცვითოთ და 
დაიცვათ რჯული, რაც ჩვენ არ დაგვივალებია მათთვის, 23 
ამიტომ შევიკრიბეთ და ერთსულოვნად გადავწყვიტეთ, 
ამოგვერჩია კაცები და თქვენთან გამოგვეგზავნა ჩვენს 
საყვარელ ბარნაბასა და პავლესთან ერთად, 20 რომლებმაც 
თავი გადასდეს ჩვენი უფლის იესო ქრისტეს სახელისათვის. 27 
ასე რომ, გამოგიგზავნეთ იუდა და სილა, რომლებიც ამასვე 
გადმოგცემენ სიტყვით. 285 ვინაიდან მართებულად მიიჩნია 
სულმა წმიდამ და ჩვენც, რომ არ აგკიდოთ ზედმეტი ტვირთი, 
გარდა იმისა, რაც აუცილებელია: 29? ეკრძალეთ ნაკერპალსა 
და სისხლს, დამხრჩვალს და სიძვას. თუ ამათგან მოიზღუდავთ 
თავს, კარგს იზამთ. იცოცხლეთ! 39 წარგზავნილები ჩავიდნენ 


ანტიოქიაში, შეკრიბეს ხალხი და წერილი გადასცეს. 31 
როდესაც წაიკითხეს, გაიხარეს ამ ნუგეშისცემით. 32 ხოლო 
იუდამ და სილამ, რომლებიც თვითონაც წინასწარმეტყველნი 
იყვნენ, მრავალი სიტყვით ანუგეშეს და განამტკიცეს ძმები. 33 
ერთხანს დარჩნენ იქ და მშვიდობით გამოისტუმრეს ძმებმა 
მოციქულებთან. 3“ სილამ კი იქვე დარჩენა ინება. 32 ხოლო 
პავლე და ბარნაბა ანტიოქიაში შეჩერდნენ, სადაც სხვებთან 
ერთად ასწავლიდნენ და ახარებდნენ უფლის სიტყვას. 39 
რამდენიმე დღის შემდეგ პავლემ უთხრა ბარნაბას: წავიდეთ 
და ვინახულოთ ჩვენი ძმები ყველა ქალაქში, სადაც ვიქადაგეთ 
უფლის სიტყვა: ვნახოთ, როგორ არიან. 37 ბარნაბას სურდა 
თან წაეყვანა იოანეც, რომელსაც ერქვა მარკოზი. 38 პავლე კი 
ფიქრობდა, რომ არ ღირდა იმის წაყვანა, ვინც პამფილიაში 
მიატოვა ისინი და საქმეში თანამდგომად არ გაჰყვა მათ. 39 
ვითარება ისე გამწვავდა, რომ ერთმანეთს დაშორდნენ. 
ბარნაბამ წაიყვანა მარკოზი და ზღვით ჩავიდა კიპროსს. 49 
პავლემ კი სილა ირჩია და გაემგზავრა, ძმათაგან უფლის 
მადლს მინდობილი. 31 დადიოდა სირიასა და კილიკიაში და 
განამტკიცებდა ეკლესიებს. 


თავი 16 


1 ასე მიაღწია დერბეს და ლისტრას. და, აჰა, იყო იქ ერთი 
მოწაფე, სახელად ტიმოთე, იუდეველი მორწმუნე ქალისა და 
ბერძენი მამის შვილი, 2 რომელსაც ემოწმებოდნენ ლისტრელი 
და იკონიელი ძმები. 3 პავლემ მოისურვა მისი წაყვანა; 
წაიყვანა და იქაურ იუდეველთა გამო წინადასცვითა მას, 
ვინაიდან ყველამ იცოდა, რომ მამამისი ბერძენი იყო. 4 
ქალაქებში გავლისას პავლე და სილა ასწავლიდნენ მათ, რომ 
დაეცვათ იერუსალიმელ მოციქულთა და უხუცესთა მიერ 
დადგენილი წესები. ? ეკლესიები კი მტკიცდებოდნენ რწმენით 
და მრავლდებოდნენ ყოველდღიურად. 9 ფრიგია და 
გალატელთა ქვეყანა რომ მოიარეს, სულმა წმიდამ აუკრძალა 
ასიაში ექადაგათ სიტყვა. ”7 მისიას რომ მიაღწიეს, ბითვინიაში 
დააპირეს წასვლა, მაგრამ სულმა არ დართო ნება. 8 მისიას 
გასცდნენ და ტროაში ჩავიდნენ. ? პავლემ ჩვენება იხილა 
ღამით: ერთი მაკედონელი კაცი წარუდგა და ვედრებით 
ეუბნებოდა, მაკედონიაში ჩამოდი და დაგვეხმარეო. 19 ამ 
ჩვენების შემდეგ სასწრაფოდ გადავწყვიტეთ მაკედონიაში 
წასვლა, რადგანაც მივხვდით, რომ ღმერთმა გვიხმო, რათა იქ 
გვეხარებინა. 11 ტროადან გემით გავედით და პირდაპირი 
სვლით მივადექით სამოთრაკეს, ხოლო მეორე დღეს - 
ნეაპოლისს, 12 იქიდან კი - ფილიპეს, მაკედონიის ამ მხარის 
მთავარ ქალაქ-კოლონიას, სადაც დავყავით რამდენიმე დღე. 
13 შაბათ დღეს ქალაქგარეთ, მდინარის პირას გავედით, სადაც 
სამლოცველო გვეგულებოდა; დავსხედით და 
გამოველაპარაკეთ იქ თავშეყრილ ქალებს. 14 ყურს გვიგდებდა 
ერთი თიატირელი ქალი, სახელად ლიდია, ძოწეულით 
მოვაჭრე და ღვთისმოშიში, რომელსაც უფალმა გაუხსნა გული, 
რათა ჩაებეჭდა პავლეს სიტყვები. 12 თავის სახლეულთან 
ერთად რომ მოინათლა, მშეგვეხვეწა: თუ უფლის მორწმუნედ 
შემრაცხეთ, მოდით, ჩემს სახლში დარჩითო, და დაგვიყოლია. 
16 მოხდა ისე, რომ სამლოცველოში მიმავალთ შემოგვხვდა 


ერთი მხევალი, რომელსაც ჰქონდა პითონის სული და თავისი 
მისნობით დიდძალ მოგებას აძლევდა თავის ბატონებს. 17 
პავლეს და ჩვენ აგვედევნა და მოგვძახოდა: ეს კაცები 
უზენაესი ღმერთის მონები არიან, ხსნის გზას რომ გვაუწყებენო. 
18 ასე იქცეოდა მრავალი დღის განმავლობაში. 
თავგაბეზრებული პავლე მიუბრუნდა სულს და უთხრა: იესო 
ქრისტეს სახელით გიბრძანებ გამოხვიდე მაგისგან. და 
გამოვიდა იმწამსვე. 19? როდესაც მისმა ბატონებმა დაინახეს, 
რომ მოგების იმედი გაუქარწყლდათ, შეიპყრეს პავლე და 
სილა და მოედანზე მიიყვანეს მთავრებთან, 2? რომლებსაც 
უთხრეს: ეს კაცები იუდეველები არიან და აშფოთებენ ჩვენს 
ქალაქს; 21 გვინერგავენ ზნე-ჩვეულებებს, რომელთა არც 
მიღება და არც აღსრულება არ შეგვშვენის ჩვენ, რომაელებს. 
22 მაშინ აღდგა ხალხი მათ წინააღმდეგ, მთავრებმა კი 
ტანსაცმელი შემოიხიეს და მათი გაჯოხვა ბრძანეს. 23 ნაცემ- 
ნაბეგვნი საპყრობილეში ჩაყარეს და დილეგის მცველს 
უბრძანეს, ფხიზლად სჭეროდა თვალი. 24 ეს ბრძანება რომ 
მიიღო, მცველმა შიდა საკანში შეყარა ისინი და ფეხზე 
ბორკილები დაადო. 25 შუაღამისას პავლე და სილა 
ლოცულობდნენ და უგალობდნენ ღმერთს; დანარჩენი 
პატიმრები კი ყურს უგდებდნენ. 25 უცებ საშინლად იძრა მიწა, 
ისე, რომ საპყრობილე საძირკვლითურთ შეირყა, მყისვე გაიღო 
ყველა კარი და ბორკილები დასცვივდა ყველა პატიმარს. 27 


გამოეღვიძა დილეგის მცველს და საპყრობილის ყველა კარი 
ღია რომ ნახა, ხმალი იშიშვლა და თავის მოკვლა დააპირა, 


რადგანაც ეგონა, პატიმრები გაიქცნენო. 28 მაგრამ პავლემ 
ხმამაღლა გამოსძახა და უთხრა: თავს ბოროტს ნურას აუტეხ, 
ვინაიდან ყველანი აქა ვართო. 29 მან კი სანთელი მოითხოვა, 
შიგნით შევარდა და აცახცახებული ფეხქვეშ ჩაუვარდა პავლეს 
და სილას; 39 გარეთ გამოიყვანა ისინი და უთხრა: ბატონებო, 
რა უნდა ვქნა, რომ ვცხონდე? 31 ხოლო მათ უთხრეს: იწამე 
უფალი იესო და ცხონდები შენცა და შენი სახლიც. 32 და 
უქადაგეს ღვთის სიტყვა მასაც და მთელ მის სახლსაც. 33 
ღამითვე შინ წაიყვანა ისინი, წყლულები მობანა და მაშინვე 


მოინათლა შინაურებთან ერთად. 34 მერე შინ მიიპატიჟა, 
სუფრა გაუწყო და მთელ თავის სახლეულთან ერთად 
ხარობდა, რომ იწამა ღმერთი. 35 გამთენიისას მთავრებმა 
მსახურები გაუგზავნეს და შეუთვალეს, ის კაცები გაუშვიო. 39 
დილეგის მცველმა ეს ამბავი შეატყობინა პავლეს და უთხრა: 
მთავრებს თქვენი გაშვება უბრძანებიათ; მაშ, გამოდით და 
წადით მშვიდობით. 37 მაგრამ პავლემ შეუთვალა მათ: ჩვენ, 
რომაელი მოქალაქეები, მთელი ხალხის თვალწინ 
გაუსამართლებლად გაგვჯოხეს და საპყრობილეში ჩაგვყარეს, 
ახლა კი მალულად სურთ ჩვენი გაშვება? ეგრე კი არა, არამედ 
მოვიდნენ და თვითონვე გამოგვიყვანონ. 38 მსახურებმა ეს 
სიტყვები მთავრებს გადასცეს, მათ კი შეეშინდათ, როცა 
გაიგეს, რომაელები ყოფილანო. 39 მივიდნენ, ბოდიში 
მოუხადეს, საპყრობილედან გამოიყვანეს და სთხოვეს, ქალაქს 
გასცლოდნენ. 49 საპყრობილედან გამოსულნი ლიდიასთან 
მივიდნენ, მოინახულეს ძმები, ანუგეშეს და გზას გაუდგნენ. 


თავი 17 


1 ამფიპოლისი და აპოლონია გადაიარეს და თესალონიკეში 
ჩავიდნენ, სადაც იყო იუდეველთა სინაგოგა. ? პავლე, 
ჩვეულებისამებრ, შევიდა მათთან და სამ შაბათს 
ელაპარაკებოდა წერილიდან; 3 უხსნიდა და უმტკიცებდა, რომ 
ქრისტე უნდა ვნებულიყო და აღმდგარიყო მკვდრეთით; ეს 
არის იესო ქრისტე, რომელსაც მე გახარებთო. 4 ზოგმა 
მათგანმა ირწმუნა და შეუერთდა პავლეს და სილას, ისევე, 
როგორც მრავალი ღვთისმოშიში ბერძენი და არცთუ ცოტა 
დიდგვაროვანი ქალი. ? მაგრამ შეშურდათ იუდეველებს, 
მოედნიდან მოიყვანეს ვიღაც უკეთური კაცები, შეყარეს ბრბო 
და აბორგებდნენ ქალაქს; იასონის სახლს მიადგნენ და 
მოითხოვეს ხალხის წინაშე გამოეყვანათ ისინი. 9 რაკიღა მათ 
ვერ მიაგნეს, იასონი და ზოგიერთი ძმა ქალაქის მთავრებთან 
მიათრიეს და თან ყვიროდნენ: ქვეყნის ამრევნი აქაც მოსულან; 
7 იასონმა კი შეიფარა ისინი, თუმცა ყველანი ეურჩებიან 
კეისრის განკარგულებებს და სხვას ამბობენ მეფედ, იესოს. 8 
აღაშფოთეს ამის გამგონე ხალხი და ქალაქის მთავარნი. 3? 
მაგრამ მათ ჩვენება ჩამოართვეს იასონსა და სხვა ძმებსაც და 
გაუშვეს ისინი. 19 მაშინ ძმებმა იმ ღამესვე გაამგზავრეს პავლე 
და სილა ბერეას, სადაც ჩასვლისთანავე შევიდნენ იუდეველთა 
სინაგოგაში. 11 ესენი თესალონიკელებზე უფრო 
კეთილშობილნი იყვნენ: მთელი გულმოდგინებით მიიღეს 
სიტყვა და ყოველდღე არჩევდნენ წერილს, ასეა თუ არა ესო. 
12 მრავალმა მათგანმა ირწმუნა, და მათ შორის იყვნენ 
ბერძნებიც: ბევრი წარჩინებული კაცი თუ ქალი. 13 მაგრამ, 
როცა თესალონიკელმა იუდეველებმა შეიტყვეს, რომ პავლემ 
ბერეაშიც იქადაგა ღვთის სიტყვა, იქაც მივიდნენ და აღძრეს და 
აღაშფოთეს ხალხი. 1“ მაშინ ძმებმა დაუყოვნებლივ გაგზავნეს 
პავლე ზღვისაკენ, სილა და ტიმოთე კი იქვე დარჩნენ. 12 
პავლეს მხლებლებმა ათენამდე მიაცილეს იგი, მიიღეს 
ბრძანება სილასა და ტიმოთეს მიმართ, რომ სასწრაფოდ 


ხლებოდნენ მას, და უკანვე გაბრუნდნენ. 10 ვიდრე პავლე 
ათენში ელოდა მათ, აღშფოთდა მისი სული, როცა იხილა, 
რომ მთელი ქალაქი კერპებით იყო სავსე. 17 ამაზე 
ელაპარაკებოდა სინაგოგებში იუდეველებს და მორწმუნეებს, 
გარეთ კი - იმათ, ვისაც ყოველდღე ხვდებოდა მოედანზე. 18 
ზოგიერთი ეპიკურელი და სტოელი ფილოსოფოსი შეეკამათა; 
ერთნი ამბობდნენ: ნეტა რისი თქმა სურს ამ ყბედსო, მეორენი 
კი გაიძახოდნენ: ეტყობა, უცხო ღვთაებების მქადაგებელიაო, 
რაკიღა იესოსა და აღდგომას ახარებდა მათ. 19 ხელი 
ჩასჭიდეს, არეოპაგში მიიყვანეს და უთხრეს: იქნება 
გაგვაგებინო, რა არის ეგ ახალი მოძღვრება, შენ რომ 
ქადაგებ? 29 ვინაიდან რაღაც უცნაური რამ ჩაგვესმის ყურში: 
გაგვაგებინე, რას ნიშნავს ეს? 211 ხოლო ათენელებსა და იქ 
მცხოვრებ უცხოელებს ისე არაფერი ეხალისებოდათ, როგორც 
რაიმე სიახლეზე ლაპარაკი ან მისი მოსმენა. 22 დადგა პავლე 
შუა არეოპაგში და თქვა: ათენელებო, ყველაფერი, რასაც 
ვხედავ, იმას მოწმობს, რომ ძალზე მორწმუნენი უნდა იყოთ. 23 
ვინაიდან, როცა ქალაქი დავიარე და დავათვალიერე თქვენი 
ტაძრები, ვნახე ერთი სამსხვერპლოც, რომელსაც აწერია: 
„უცნობ ღმერთს“! მეც სწორედ იმას გახარებთ, ვისაც 
შეუცნობლად ეთაყვანებით. 24 ღმერთი, სამყაროსა და 
ყოველივე სამყაროულის შემოქმედი, ცისა და მიწის უფალი, 
ხელთქმნილ ტაძრებში როდი მკვიდრობს. 22 და არ მოითხოვს 
მსახურებას კაცთა ხელით, თითქოს რაიმე სჭირდებოდეს, 
არამედ ყველას თვითონ ანიჭებს სიცოცხლეს, სუნთქვას და 
ყოველივეს. 26 ერთი სისხლისაგან შექმნა მან კაცთა მთელი 
მოდგმა, რათა დამკვიდრებულიყვნენ მთელი დედამიწის 
ზურგზე, და დააწესა მათი დამკვიდრების ჟამნი და ზღვარნი. 27 
რათა ეძიათ ღმერთი, იქნებ როგორმე შევიგრძნოთ ან 
მივაკვლიოთო, თუმცა შორს როდია თითოეული 
ჩვენგანისაგან. 28 ვინაიდან მასში ვცოცხლობთ, ვიძვრით და 
ვარსებობთ; როგორც ამბობდა ზოგიერთი თქვენი პოეტი: მისი 
მოდგმა ვართ. 2? ამრიგად, რაკი ღვთის მოდგმა ვართ, ნუ 
ვიფიქრებთ, თითქოს ღმერთი ოქრო-ვერცხლს ჰგავდეს, ან 


კიდევ კაცის ხელოვნებით თუ შთაგონებით ნაქანდაკარ ქვას. 39 
ასე რომ, ღმერთმა უგულებელყო უმეცრების დრონი და ახლა 
ყველგან უბრძანებს ყველა კაცს, რომ მოინანიონ. 31 ვინაიდან 
დაადგინა დღე, როცა სიმართლით განიკითხავს ქვეყნიერებას 
მისგანვე წინასწარ არჩეული კაცის მიერ, ვისითაც მისცა რწმენა 
ყველას იმის წყალობით, რომ მკვდრეთით აღადგინა იგი. 32 
მკვდრეთით აღდგომა რომ გაიგონეს, ზოგიერთმა დაცინვა 
დაუწყო, ზოგი კი ამბობდა: ამას სხვა დროს მოვისმენთ 
შენგანო. 33 ასე გამოვიდა პავლე მათგან. 3“ ზოგიერთი კი 
მიემხრო და ირწმუნა; მათ შორის იყო დიონისე არეოპაგელი 
და, სხვებთან ერთად, ერთი ქალიც, რომელსაც დამარისი 
ერქვა სახელად. 


თავი 18 


1 შემდგომ ამისა პავლე გამოვიდა ათენიდან და კორინთოს 
ჩავიდა, 2 სადაც ნახა ერთი იუდეველი, სახელად აკვილა, 
წარმომავლობით პონტოელი, და მისი ცოლი პრისკილა, 
ახლად რომ ჩამოსულიყვნენ იტალიიდან, ვინაიდან კლავდიუსს 
ებრძანებინა ყველა იუდეველს დაეტოვებინა რომი; და 
დაუახლოვდა მათ. 3 რაკი ერთი ხელობა ჰქონდათ, მათთან 
დარჩა და საქმეს მიჰყო ხელი; ხოლო ხელობით მეკარვენი 
იყვნენ. “ ყოველ შაბათს ქადაგებდა სინაგოგაში და 
არწმუნებდა იუდეველებსა და ბერძნებს. ? მაგრამ, როცა 
მაკედონიიდან ჩამოვიდნენ სილა და ტიმოთე, პავლემ 
მთლიანად ქადაგებას მიუძღვნა თავი, რათა ემოწმებინა 
იუდეველთათვის, რომ სწორედ იესოა ქრისტე. 9 მაგრამ, რაკი 
ისინი ეურჩებოდნენ და გმობდნენ, თავისი ტანსაცმელი 
ჩამოიბერტყა და უთხრა მათ: თქვენს თავზე იყოს თქვენივე 
სისხლი! მე უბრალო ვარ; ამიერიდან წარმართებთან წავალ. 7 
იქიდან წამოსული ერთი ღვთისმოშიშის, სახელად იუსტუსის 
სახლში მივიდა, სინაგოგის გვერდით რომ იდგა. 8 სინაგოგის 
წინამძღვარმა კრისპუსმა მთელი თავისი სახლეულითურთ 
ირწმუნა უფალი; ასევე მრავალმა კორინთოელმა, პავლეს რომ 
უსმენდა, ირწმუნა და ნათელ იღო. ? ერთ ღამეს უფალმა 
ჩვენებით უთხრა პავლეს: ნუ გეშინია, არამედ ილაპარაკე და 
ნუ დადუმდები, 19 ვინაიდან მე შენთანა ვარ და ხელსაც 
ვერავინ გახლებს, რადგანაც ბევრი ხალხი მყავს ამ ქალაქში. 
11 ერთი წელი და ექვსი თვე დაჰყო იქ და ასწავლიდა იქაურებს 
ღვთის სიტყვას. 12 ხოლო აქაიაში, გალიონის 
პროკონსულობისას, იუდეველები ერთად დაესხნენ თავს 
პავლეს და სამსჯავროში მიიყვანეს იგი. 13 ეს კაცი, ამბობდნენ 
ისინი, არწმუნებს ხალხს რჯულის საწინააღმდეგოდ 
ეთაყვანებოდნენ ღმერთს. 14 როდესაც პავლემ ხმის ამოღება 
დააპირა, გალიონმა უთხრა იუდეველებს: ეს რომ დანაშაული 
ან ბოროტმოქმედება ყოფილიყო, იუდეველნო, მაშინ 


მართლაც უნდა მომესმინა თქვენთვის. 12 მაგრამ, როცა 
სარჩელი თქვენს მოძღვრებას, სახელებსა და რჯულს ეხება, 
თქვენვე მიხედეთ: მე არა ვარ ამის მსაჯული. 15 და გამოყარა 
ისინი სამსჯავროდან. 17 მაშინ ბერძნებმა შეიპყრეს სინაგოგის 
წინამძღვარი სოსთენე და სამსჯავროს წინ ჰგვემეს, მაგრამ 
გალიონი სულაც არ შეუწუხებია ამას. 18 ხოლო პავლე კარგა 
ხანს დარჩა იქ, მერე კი დაემშვიდობა ძმებს და პრისკილასა 
და აკვილასთან ერთად გემით გაემართა სირიისაკენ; 
კენქრეაში თმა შეიკვეცა, ვინაიდან აღთქმა დაედო. 1? ეფესოს 
რომ მიაღწია, თანამგზავრები იქ დატოვა, თვითონ კი 
სინაგოგაში შევიდა და იუდეველებს გაესაუბრა. 29 მაგრამ, 
როდესაც სთხოვეს, მეტ ხანს დარჩიო, არ დათანხმდა, 21 
არამედ დაემშვიდობა და უთხრა მათ: მოახლოებულ 
დღესასწაულზე უთუოდ იერუსალიმში უნდა ვიყოო; თუ 
ღმერთმა ინება, კვლავ დავბრუნდები თქვენთანო; და 
ეფესოდან გაემგზავრა. 22 კესარიაში ჩასვლის შემდეგ 
იერუსალიმს ეწვია, მოიკითხა ეკლესია და ანტიოქიაში ჩავიდა. 
23 ერთხანს იქ დაჰყო, შემდეგ წამოვიდა და ჯერ გალატია 
დაიარა, მერე კი - ფრიგია, და განამტკიცებდა ყველა მოწაფეს. 
24 ეფესოში ჩავიდა ერთი იუდეველი, სახელად აპოლისი, 
წარმომავლობით ალექსანდრიელი, წერილთა საუცხოო 
მცოდნე და ენამჭევრი კაცი, 2? ზედმიწევნით რომ იცნობდა 
უფლის გზას, გულმხურვალედ ქადაგებდა და მართებულად 
ასწავლიდა იესოს ამბავს, თუმცა მხოლოდ იოანეს ნათლისცემა 
თუ გაეგო. 29 თამამად დაიწყო ქადაგება სინაგოგაში; როდესაც 
მოუსმინეს, აკვილამ და პრისკილამ წამოიყვანეს და უფრო 
ზუსტად აუხსნეს უფლის გზა. 27 აქაიას წასვლა რომ დააპირა, 
ძმებმა გაამხნევეს და მოწაფეებს მისწერეს, რომ კარგად 
მიეღოთ; ხოლო როდესაც მივიდა, დიდად შეეწია მორწმუნეებს 
მადლით. 285 რადგანაც ხალხის წინაშე დაუნდობლად 
ამხილებდა იუდეველებს და წერილის მიხედვით ამტკიცებდა, 
რომ სწორედ იესოა ქრისტე. 


თავი 19 


1 მოხდა ისე, რომ კორინთოში აპოლოსის ყოფნისას პავლემ 
მოიარა ზემო მხარენი და ეფესოში ჩავიდა, სადაც ზოგიერთ 
მოწაფეს შეხვდა. 2 და უთხრა მათ: თუ მიიღეთ სული წმიდა, 
როცა ირწმუნეთ? მოწაფეებმა კი მიუგეს: არც გაგვიგია, 
არსებობს თუ არა სული წმიდა. 3 უთხრა მათ პავლემ: მაშ, რით 
მოინათლეთ? უპასუხეს: იოანეს ნათლისცემითო. “ მაშინ 
პავლემ თქვა: იოანე სინანულის ნათლისცემით ნათლავდა და 
ეუბნებოდა ხალხს, რომ ერწმუნათ მის შემდეგ მომავალი, ესე 
იგი, იესო ქრისტე. ? ეს რომ გაიგეს, მოინათლნენ უფალ იესოს 
სახელით. 9 პავლემ ხელი დაადო მათ და გადმოვიდა მათზე 
სული წმიდა: სხვადასხვა ენებზე ალაპარაკდნენ და 
წინასწარმეტყველებდნენ. 7 იყო სულ თორმეტიოდე კაცი. 9 
მერე სინაგოგაში შევიდა, სამი თვე თამამად ლაპარაკობდა და 
დარწმუნებით საუბრობდა ღვთის სასუფეველზე. ? მაგრამ, რაკი 
ზოგიერთები გაფიცხდნენ, არ ირწმუნეს და საჯაროდ გმობდნენ 
უფლის გზას, მიატოვა ისინი, წამოიყვანა მოწაფეები და 
ყოველდღე ქადაგებდა ვინმე ტირანუსის სკოლაში. 19 ასე 
გაგრძელდა ორ წელიწადს და ასიის ყველა მცხოვრები, 
იუდეველიც და ბერძენიც, ისმენდა უფლის სიტყვას. 11 ხოლო 
ღმერთი მრავალ სასწაულს ახდენდა პავლეს ხელით. 12 ასე 
რომ, მის ნაქონ ხელსახოცებს თუ წელსაკრავებს თვით 
სნეულთაც კი აფენდნენ, რომელნიც იკურნებოდნენ და 
უკეთური სულები გამოდიოდნენ მათგან. 13 იუდეველთაგან 
თვით ზოგიერთმა მოხეტიალე შემლოცველმაც კი დაიწყო 
უკეთური სულებით შეპყრობილთა მკურნალობა უფალ იესოს 
სახელით და ასე ამბობდნენ: გაფიცებთ იესოს, რომელსაც 
პავლე ქადაგებსო. 1“ ასე იქცეოდა იუდეველი 
მღვდელმთავრის სკევას შვიდი ძე. 12 მიუგო სულმა უკეთურმა 
და უთხრა მათ: იესოც ვიცი და პავლესაც ვიცნობ, მაგრამ 
თქვენ ვინა ხართ? 19 ეძგერა მათ უკეთური სულით 
შეპყრობილი კაცი, სძლია და ისე იმძლავრა მათზე, რომ 


შიშველნი და ნაცემ-ნაგვემნი გამოცვივდნენ სახლიდან. 17 ეს 
რომ შეიტყვეს ეფესოში მცხოვრებმა იუდეველებმა და 
ბერძნებმა, თავზარი დაეცა ყველას, და განდიდებულ იქნა 
უფალ იესოს სახელი. 18 მრავალი მორწმუნე მოდიოდა, 
აღიარებდა და აცხადებდა თავის საქმეებს. 19 ბევრმა 
გრძნეულმა შეაგროვა თავისი წიგნები და ყველას თვალწინ 
დაწვა; როდესაც დაიანგარიშეს მათი ფასი, გამოვიდა 
ორმოცდაათი ათასი ვერცხლი. 29 ასე ძალუმად იზრდებოდა 
და მტკიცდებოდა უფლის სიტყვა. 21 ეს რომ აღსრულდა, 
პავლემ გულში ჩაიდო, მაკედონიისა და აქაიის გავლით 
ასულიყო იერუსალიმს და თქვა: იქ ასვლის შემდეგ რომიც 
უნდა მოვიხილოო. 22 მაკედონიაში გაგზავნა თავისი ორი 
მსახური - ტიმოთე და ერასტოსი, თვითონ კი დროებით ასიაში 
დარჩა. 23 ხოლო იმ ხანად დიდი ამბოხება მოხდა უფლის გზის 
წინააღმდეგ. 24 ერთმა ვერცხლისმჭედელმა, სახელად 
დემეტრემ, არტემიდეს ვერცხლის ტაძრებს რომ აკეთებდა და 
დიდ მოგებასაც აძლევდა ხელოსნებს, 22 მთელი მათი ამქარი 
შეკრიბა და თქვა: ხომ იცით, ხალხო, რომ მთელი ჩვენი 
კეთილდღეობა ამ ხელობაზეა დამყარებული. 25 იმასაც 
ხედავთ და გესმით, რომ არა მარტო ეფესოში, არამედ 
თითქმის მთელ ასიაში ამ ვიღაც პავლემ თავისი ქადაგებით 
გადარია ამდენი ხალხი; დამდგარა და გაიძახის: ხელთქმნილი 
ხატებანი ღმერთები არ არიანო. 27 ეს კი იმას გვიქადის, რომ 
არა მარტო ჩვენი ხელობა გახდება სათაკილო, არამედ დიდი 
ქალღმერთის, არტემიდეს ტაძარიც დაკნინდება და დაემხობა 
მისი სიდიადე, რომელსაც თაყვანს სცემს ასიაც და მთელი 
ქვეყანაც. 28 ეს რომ მოისმინეს, რისხვით აღივსნენ და 
აყვირდნენ: დიდია ეფესელთა არტემიდე! 29? მთელი ქალაქი 
მღელვარებამ მოიცვა, შეიპყრეს გაიუსი და არისტარქე, 
პავლეს მაკედონელი თანამგზავრები, და ერთად გაეშურნენ 
თეატრისაკენ. 390 პავლეს უნდოდა ხალხში გამოსულიყო, 
მაგრამ მოწაფეებმა არ დაანებეს. 31 ზოგიერთმა ასიელმა 
მთავარმაც, რომლებიც მისი მეგობრები იყვნენ, კაცი გაუგზავნა 
და სთხოვა, თეატრში ნუ გამოჩნდებიო. 32 ამასობაში კი ზოგი 


რას გაჰყვიროდა და ზოგი რას, ვინაიდან კრება ძალზე 
უთავბოლო იყო და უმრავლესობამ არც იცოდა, რად 
შეყრილიყვნენ. 33 იუდეველთა მოთხოვნით ბრბოდან 
გამოიყვანეს ალექსანდრე, რომელმაც ხელი ასწია და უნდოდა 
თავი ემართლა ხალხის წინაშე. 34 მაგრამ როდესაც გაიგეს, 
იუდეველიაო, ყველა ერთხმად აყვირდა და თითქმის ორ საათს 
ყიჟინებდნენ: ერთია ეფესელთა არტემიდე; 32 მწიგნობარმა 
დააშოშმინა ხალხი და თქვა: ეფესელნო, ვინ არ იცის, რომ 
ჩვენი ქალაქი მსახურია დიდი არტემიდესი და ცით 
მოვლენილი ხატისა? 39 რაკი ეს უცილობელია, მოვალენი 
ხართ მშვიდად იყოთ და წინდაუხედავად არ მოიქცეთ. 37 
თქვენ კი მოიყვანეთ ეს ხალხი, რომელსაც არც ტაძარი 
გაუძარცვავს და არც ჩვენი ქალღმერთი უგმია. 38 თუ 
დემეტრესა და მის თანამოსაქმეებს სურთ ვინმეს უჩივლონ, 
სამსჯავროც გვაქვს და მსაჯულებიც გვყვანან; ადგნენ და 
უჩივლონ ერთმანეთს. 3? ხოლო თუ სხვა რამეს ეძებთ, ესეც 
უფლებამოსილმა კრებამ უნდა გადაწყვიტოს, 49 რადგანაც 
საფრთხე გვემუქრება, რომ ბრალს დაგვდებენ დღევანდელი 
არეულობის გამო, ვინაიდან ვერავითარი საბაბით ვერ 
გავამართლებთ ამ თავყრილობას. “1 ეს თქვა და დაითხოვა 
კრებული. 


თავი 20 


1 შფოთის დაცხრომის შემდეგ პავლემ დაიბარა მოწაფეები, 
დაემშვიდობა, გამოვიდა და მაკედონიისკენ გასწია. 2 
იქაურობა რომ მოიარა და მრავალი სიტყვით ანუგეშა 
მორწმუნენი, საბერძნეთს ჩავიდა. 3 სამი თვე დაჰყო იქ და 
სირიაში ხომალდით გამგზავრება რომ დააპირა, იუდეველებმა 
შეთქმულება მოუწყვეს; ამიტომაც გადაწყვიტა, მაკედონიის 
გავლით დაბრუნებულიყო. 4 ასიამდე თან ახლდნენ სოპატრე 
ბეროელი, თესალონიკელთაგან - არისტარქე და სეკუნდუსი, 
გაიუს დერბელი და ტიმოთე, ასიელები - ტიქიკე და ტროფიმე, 
2 რომლებმაც წინ გაგვისწრეს და ტროაში გველოდნენ. 5 ჩვენ 
კი უფუარობის დღეების შემდეგ ხომალდით გავემგზავრეთ 
ფილიპედან და მეხუთე დღეს მათ შევუერთდით ტროაში, სადაც 
შვიდი დღე დავრჩით. 7 კვირის პირველ დღეს, როდესაც 
მოწაფეები პურის გასატეხად შეიკრიბნენ, პავლემ, რომელიც 
მეორე დღეს აპირებდა გამგზავრებას, სიტყვა უთხრა მათ და 
შუაღამემდე გააგრძელა საუბარი. 8 ქორედში, სადაც ჩვენ 
ვიყავით შეკრებილნი, ბევრი სანთელი ენთო. ? რაკიღა პავლეს 
სიტყვა გაუგრძელდა, ერთ ჭაბუკს, სახელად ევტიქეს, 
სარკმლის რაფაზე რომ ჩამომჯდარიყო, ძილი მოერია, მესამე 
სართულიდან გადავარდა და მკვდარი აიყვანეს. 19 ჩავიდა 
პავლე, ზედ დაემხო, ხელი მოხვია და თქვა: ნუ შეძრწუნდებით, 
ვინაიდან მისი სული მასშივეაო. 11 მერე კვლავ ზევით ავიდა, 
პური გატეხა და ჭამა; კარგა ხანს ისაუბრა, გარიჟრაჟამდე, 
შემდეგ კი წავიდა. 12 ჭაბუკი კი ცოცხალი ამოიყვანეს, რამაც 
დიდად ანუგეშა ისინი. 13 ჩვენ დავწინაურდით და ხომალდით 
ჩავედით ასოსში, საიდანაც უნდა წაგვეყვანა პავლე; ასე 
გვიბრძანა, ვინაიდან თვითონ ფეხით აპირებდა წამოსვლას. 14 
ასოსში რომ შემოგვიერთდა, წამოვიყვანეთ და მივედით 
მიტილენეში. 12 იქიდან ხომალდით გავემგზავრეთ და მეორე 
დღეს დავუპირისპირდით ქიოსს; მომდევნო დღეს ქიოსს 
მივადექით, ტროგილიონში შევჩერდით და ერთი დღის შემდეგ 


მილეტს მივაღწიეთ. 19 რადგანაც პავლემ ინება გვერდი აექცია 
ეფესოსათვის, რათა ასიაში არ დაყოვნებულიყო, რადგანაც 
ეშურებოდა, თუკი შესაძლო იქნებოდა, ორმოცდაათობის დღეს 
ყოფილიყო იერუსალიმში. 17 მილეტიდან კაცი გაგზავნა 
ეფესოში და ეკლესიის უხუცესნი იხმო. 18 როცა ეახლნენ, 
უთხრა მათ: თქვენ იცით, რომ ასიაში მოსვლის პირველი 
დღიდანვე მარადჟამ თქვენთან ვიყავი. 19? ვმონებდი უფალს 
მთელი სიმდაბლით, ცრემლთა ფრქვევითა და განსაცდლით, 
რაც შემემთხვეოდა იუდეველთა ბოროტი ზრახვით. 29 არაფერი 
დამიშურებია, რაც კი რამეში წაგადგებოდათ, სახალხოდ თუ 
სახლებში რომ არ მექადაგა და მესწავლებინა თქვენთვის. 21 
იუდეველებსა და ელინებს ვაუწყებდი ღვთის წინაშე სინანულს 
და ჩვენი უფლის იესო ქრისტეს რწმენას. 22 და, აჰა, აწ სულის 
მიერ შეკრული მივდივარ იერუსალიმს და არც კი ვიცი, იქ რა 
შემემთხვევა. 232 მხოლოდ სული წმიდა ყველა ქალაქში 
მიმოწმებს და მეუბნება, რომ ბორკილები და ტანჯვა-ვაება 
მელის. 2“ მაგრამ სიცოცხლე არად მიღირს, ოღონდაც კი 
დავასრულო ჩემი სარბიელი და მსახურება, რაც მომენდო 
უფალ იესოს მიერ, რათა ვმოწმობდე ღვთის მადლის 
სახარებას. 25 და, აჰა, აწ ვიცი, რომ ვეღარ იხილავს ჩემს სახეს 
ვერცერთი თქვენთაგანი, რომელთა შორისაც დავდიოდი და 
ვქადაგებდი ღვთის სასუფეველს. 295 ამიტომაც გიმოწმებთ 
დღეს, რომ ბრალი არ მიდევს არავის სისხლში. 27 რადგანაც 
ყოველთვის ვცდილობდი გამეცხადებინა თქვენთვის ღვთის 
მთელი ნება. 28 მაშ, გაუფრთხილდით თქვენს თავსაც და 
თქვენს სამწყსოსაც, რომლის მცველებადაც დაგადგინათ 
სულმა წმიდამ, რათა მწყემსავდეთ ღვთის ეკლესიას, რომელიც 
მან შეიძინა თავისი სისხლით. 23 რადგანაც ვიცი, რომ ჩემი 
წასვლის შემდეგ შემოგესევიან მძვინვარე მგლები, რომლებიც 
არ დაინდობენ სამწყსოს. 39 და თვით თქვენგანაც აღდგებიან 
კაცნი, რომელნიც ილაპარაკებენ უკუღმართად, რათა 
მოწაფეები გადაიბირონ. 31 მაშ, იფხიზლეთ და გახსოვდეთ, 
რომ სამ წელიწადს, დღე და ღამ, განუწყვეტლივ ცრემლით 
ვასწავლიდი თითოეულ თქვენგანს. 32 ახლა კი, ძმანო, 


ღმერთსა და მისი მადლის სიტყვას მიგანდობთ, რომელსაც 
შეუძლია აგაშენოთ და მოგცეთ სამკვიდრო ყველა წმიდასთან 
ერთად. 33 არც ვისიმე ოქრო-ვერცხლი მინატრია და არც 
სამოსი. 34 თქვენ თვითონ იცით, რომ, აი, ეს ხელები 
შეეწეოდნენ როგორც ჩემს, ისე იმათ გასაჭირს, ვინც იყვნენ 
ჩემთან. 32 ყოველნაირად გიჩვენეთ, რომ სწორედ ამნაირი 
შრომით უნდა შეეწიოთ უმწეოთ და გახსოვდეთ უფალ იესოს 
სიტყვები, როგორც თავად თქვა: გაცემა უფრო დიდი 
ნეტარებაა, ვიდრე მიღება. 309 ეს რომ თქვა, მუხლი მოიყარა და 
მათთან ერთად ილოცა. 37 ყველანი მწარედ ატირდნენ, ყელზე 
ეხვეოდნენ და ჰკოცნიდნენ პავლეს. 38 უფრო იმ სიტყვის გამო 
იმდუღრებოდნენ, მან რომ თქვა: ვეღარ იხილავთ ჩემს სახესო, 
და მიაცილეს იგი ხომალდამდე. 


თავი 21 


1 მათ რომ დავშორდით, პირდაპირ გავცურეთ და კოსს 
მივადექით, მეორე დღეს კი - როდოსს, ხოლო იქიდან - 
პატარას. 2? ფინიკიისაკენ მიმავალი ხომალდი ვნახეთ, ზედ 
ავედით და გავცურეთ. 3 გამოჩნდა კიპროსი, რომელიც 
მხარმარცხნივ მოვიტოვეთ, სირიისაკენ გავემართეთ და 
მივადექით ტიროსს, ვინაიდან იქ უნდა გადმოეტვირთათ 
ხომალდი. “ მოწაფეები მოვინახულეთ და შვიდი დღე 
დავყავით იქ; ხოლო ისინი, სულით აღძრულნი, იერუსალიმში 
ასვლას უშლიდნენ პავლეს. ? იმ დღეებმა რომ განვლო, 
გამოვედით და გავწიეთ. ყველამ ცოლშვილითურთ 
გამოგვაცილა ქალაქგარეთ. ზღვის პირას მუხლი მოვიყარეთ 
და ვილოცეთ. 9 ერთმანეთს დავემშვიდობეთ; ჩვენ ხომალდზე 
ავედით, ისინი კი სახლში დაბრუნდნენ. 7 გავლიეთ გზა და 
ტიროსიდან პტოლემაიდაში ჩავედით, მოვიკითხეთ მოწაფეები 
და ერთი დღე დავყავით მათთან. 8 მეორე დღეს კი გამოვედით 
და კესარიას მივაღწიეთ, სადაც ფილიპე მახარებლის, ერთ- 
ერთი შვიდთაგანის სახლში შევედით და იქ დავდექით. 9? 
ხოლო მას ოთხი ასული ჰყავდა და ოთხივე წინასწარმეტყველი 
იყო. 19 კარგა ხანს დავყავით მისას; ჩვენს იქ ყოფნაში 
იუდეიდან ჩამოვიდა ერთი წინასწარმეტყველი, სახელად 
აგაბოსი. 11 ჩვენთან მოვიდა, პავლეს სარტყელი აიღო, ხელ- 
ფეხი შეიკრა და თქვა: კაცს, ვისიცაა ეს სარტყელი, ასე 
შეკრავენ იერუსალიმს და წარმართებს მისცემენ ხელში. 12 ეს 
რომ გავიგონეთ, ჩვენც და იქაურებმაც თხოვნა დავუწყეთ 
პავლეს, არ ასულიყო იერუსალიმს. 13 მან კი მოგვიგო: ამას 
რას სჩადით? ტირილით მიურვებთ გულს? არამცთუ 
შესაკვრელად, საიმისოდაც მზადა ვარ, რომ იერუსალიმში 
თავი შევწირო უფალ იესოს სახელს. 1“ რაკი ვერ 
დავიყოლიეთ, დავშოშმინდით და ვთქვით: დე, იყოს უფლის 
ნება! 12 და იმ დღეების შემდეგ იერუსალიმს ასასვლელად 
გავემზადეთ. 10 თან მოგვყვებოდნენ კესარიელი მოწაფეები, 


რომლებსაც უნდა დავებინავებინეთ ერთი ძველი მოწაფის - 
მნასონ კიპროსელის სახლში. 17 იერუსალემში რომ ავედით, 
სიხარულით მიგვიღეს ძმებმა. 18 მეორე დღეს პავლე ჩვენთან 
ერთად ეწვია იაკობს და იქვე მოვიდა ყველა უხუცესიც. 19 
პავლემ მოიკითხა ისინი და დაწვრილებით უამბო ყველაფერი, 
რაც ღმერთმა მისი მსახურებით აღასრულა წარმართებს 
შორის. 29 ხოლო მათ, ეს რომ მოისმინეს, ადიდეს ღმერთი და 
თქვეს: ხომ ხედავ, ძმაო, რამდენი ათასი მორწმუნეა 
იუდეველთა შორის, და ყველანი გულმხურვალედ იცავენ 
რჯულს. 21 შენზე გაიგეს, რომ მოსესაგან განდგომას ასწავლი 
წარმართთა შორის მცხოვრებ იუდეველებს, და ამბობ, რომ არ 
უნდა წინადასცვითონ თავიანთ შვილებს და არც ადათ-წესებს 
მისდიონ. 22 მერედა, რა ვქნათ? უთუოდ შეიყრება ხალხი, შენს 
მოსვლას რომ გაიგებს. 23 ისე მოიქეცი, როგორც ჩვენ 
გირჩევთ: აქა გვყავს ოთხი კაცი, რომლებმაც აღთქმა დადეს. 
24 წაიყვანე ისინი, მათთან ერთად განიწმინდე და გაიღე მათი 
ხარჯი, რომ თმა შეიკვეცონ; ამრიგად, ყველა მიხვდება, რომ 
რაც შენზე გაუგიათ, სულ ტყუილია, და რომ შენ 
კვლავინდებურად იცავ რჯულს. 22 ხოლო რაც შეეხება 
წარმართებს, რომლებმაც ირწმუნეს, ჩვენ ვიმსჯელეთ მათზე და 
მივწერეთ, რომ ეკრძალონ კერპთათვის შენაწირს, სისხლს, 
დამხრჩვალს და სიძვას. 25 მაშინ პავლემ წაიყვანა ისინი, 
მეორე დღეს მათთან ერთად განიწმინდა, მერე კი შევიდა 
ტაძარში და გამოაცხადა, როდის დასრულდებოდა განწმენდის 
დღეები, როცა თითოეული მათგანისათვის უნდა შეწირულიყო 
შესაწირავი. 27 შვიდი დღე რომ მიიწურა, ასიელმა 
იუდეველებმა, რომლებმაც ტაძარში დაინახეს იგი, ააბორგეს 
მთელი ხალხი, ხელი დაადეს მას 289 და შესძახეს: კაცნო 
ისრაელიტნო, გვიშველეთ! ეს კაცი ყველგან და ყველას წინაშე 
ქადაგებს ხალხის, რჯულისა და ამ ადგილის წინააღმდეგ; 
თანაც, ბერძნებიც შეიყვანა ტაძარში და შებღალა ეს წმიდა 
ადგილი. 29 (ვინაიდან ამაზე უწინ მასთან ერთად ტროფიმე 
ეფესელი დაენახათ ქალაქში და ეგონათ, რომ პავლემ 
ტაძარში შეიყვანა იგი). 3? შეიძრა მთელი ქალაქი და შეიყარა 


ხალხი; შეიპყრეს პავლე, ტაძრიდან გამოათრიეს და მყისვე 
დაიხშო კარი. 31 როდესაც მოკვლა დაუპირეს, ათასისთავამდე 
მიაღწია ხმამ, მთელი იერუსალიმი ამბოხდაო. 32 
დაუყოვნებლივ წამოიყვანა ჯარისკაცები და ასისთავები და 
მათკენ გამოეშურა. ათასისთავისა და ჯარისკაცების დანახვაზე 
ხალხმა თავი ანება პავლეს ცემას. 33 მაშინ ათასისთავი 
მიუახლოვდა და წამოაყენა იგი, ბრძანა ორმაგი ჯაჭვით 
შეეკრათ და თან ხალხს ეკითხებოდა, ვინ არის, ან რა 
ჩაიდინაო? 34 ხალხში ერთნი ერთს გაჰყვიროდნენ, მეორენი კი 
- მეორეს. და რაკი ამ ღრიანცელში დანამდვილებით 
ვერაფერი გაიგო, ათასისთავმა მისი ციხეში წაყვანა ბრძანა. 35 
კიბეზე რომ შედგა ფეხი, ჯარისკაცები, ხალხის სიმრავლის 
გამო, იძულებულნი შეიქნენ ხელში აეყვანათ პავლე. 39 
ვინაიდან ზღვა ხალხი მოსდევდა და მოსძახოდა: სიკვდილი 
მაგას! 37 ციხეში რომ შეჰყავდათ, პავლემ ათასისთავს უთხრა: 
შეიძლება ერთი რამ გკითხო? ხოლო მან თქვა: ბერძნული იცი? 
38 განა შენ არა ხარ ის ეგვიპტელი, ამას წინათ რომ აამბოხა 
და უდაბნოში გაიყვანა ოთხი ათასი სიკარიელი? 39 პავლემ 
მიუგო: მე ვარ იუდეველი კაცი, ტარსოსელი, კილიკიის არცთუ 
უმნიშვნელო ქალაქის მოქალაქე. გევედრები, ნება მიბოძე 
ხალხს დაველაპარაკო. 49 ნებართვა რომ მიიღო, პავლე კიბის 
თავზე დადგა, ხელით ანიშნა ხალხს და როცა სრული სიჩუმე 
ჩამოვარდა, ებრაულად მიმართა მათ: 


თავი 22 


1 კაცნო, ძმანო და მამანო! ისმინეთ ჩემი თავისმართლება 
თქვენ წინაშე. 2 როდესაც გაიგონეს, რომ ებრაულად 
ელაპარაკებოდა მათ, უფრო დიდი სიჩუმე ჩამოვარდა. მან კი 
განაგრძო: 3 მე ვარ იუდეველი კაცი, კილიკიის ტარსოსში 
შობილი, ამ ქალაქში გამალიელის ფერხთით აღზრდილი და 
მამათა რჯულში ზედმიწევნით განსწავლული, ღვთის ისეთივე 
მოშურნე, როგორც დღეს ხართ ყველანი. “ სასიკვდილოდ 
ვდევნიდი ამ გზაზე დამდგართ, ბორკილებს ვადებდი და 
საპყრობილეში ვყრიდი კაცებსაც და ქალებსაც. ? რაშიაც 
მღვდელმთავარიც დამემოწმება და ყველა უხუცესიც, 
რომლებმაც წერილები გამატანეს დამასკოში მყოფი 
ძმებისთვის, და წავედი, რომ იქაურებიც შებორკილნი 
ჩამომეყვანა იერუსალიმს, რათა გვეწამებინა ისინი. 95 მოხდა 
ისე, რომ, როცა გზად მიმავალი ვუახლოვდებოდი დამასკოს, 
ანაზდეულად დიდმა ნათელმა მომიცვა ზეცით. 7” მიწაზე 
დავემხე და ჩამესმა ხმა, რომელმაც მითხრა: საულ, საულ, რად 
მდევნი მე? 8 მივუგე: ვინა ხარ, უფალო? ხოლო მან მითხრა: მე 
ვარ იესო ნაზორეველი, რომელსაც შენ დევნი. 3? ჩემმა 
მხლებლებმაც იხილეს ნათელი, მაგრამ ჩემი მოსაუბრის ხმა არ 
სმენიათ. 19 მე ვუთხარი: რა ვქნა, უფალო? უფალმა კი მითხრა: 
ადექი და შედი დამასკოში, სადაც გეუწყება ყველაფერი, რისი 
ქმნაც ნაბრძანები გაქვს. 11 რაკი იმ ნათლის დიდებისაგან 
ვეღარაფერს ვხედავდი, ჩემმა მხლებლებმა ხელი ჩამკიდეს და 
ისე მიმიყვანეს დამასკოში. 12 ვინმე ანანია, კაცი ღვთისმოსავი 
რჯულის წესით და ყველა დამასკოელი იუდეველისგან 
პატივდებული, 13 მოვიდა ჩემთან, გვერდით დამიდგა და 
მითხრა: საულ, ძმაო, აგეხილოს თვალი; და იმწამსვე დავინახე 
იგი. 1% ხოლო მან მითხრა: ჩვენი მამების ღმერთმა წინასწარ 
აგირჩია შენ, რათა შეიცნო მისი ნება, იხილო მართალი და მის 
ბაგეთაგან ისმინო სიტყვა. 12 რადგანაც შენ იქნები მისი მოწმე 
ყოველი კაცის წინაშე იმის გამო, რაც იხილე და ისმინე. 19 მაშ, 


რაღას უცდი? ადექი, ნათელ იღე, ჩამოირეცხე შენი ცოდვები 
და მოუხმე უფლის სახელს. 17 ხოლო იერუსალიმში 
დაბრუნების შემდეგ ტაძარში ვლოცულობდი და ექსტაზში 
ჩავვარდი. 18 ვიხილე უფალი, რომელმაც მითხრა: სასწრაფოდ 
გაეცალე იერუსალიმს, რადგანაც არ მიიღებენ შენს მოწმობას 
ჩემს შესახებ. 19 მე ვუთხარი: უფალო, მათ იციან, რომ მე 
საპყრობილეში ვყრიდი და სინაგოგებში ვცემდი შენს 
მორწმუნეთ, 2? ხოლო როდესაც იღვრებოდა შენი მოწამის - 
სტეფანეს სისხლი, მეც იქ ვიდექი, ვიწონებდი მის მოკვლას და 
მისი მკვლელების სამოსს ვდარაჯობდი. 21 მითხრა: წადი, 
რადგანაც შორს, წარმართებთან წარგგზავნი შენ. 2? ამ 
სიტყვამდე უსმენდნენ მას, მერე კი ხმა აიმაღლეს და თქვეს: 
აღიგავოს მიწის პირისაგან ასეთი კაცი, ვინაიდან სიცოცხლის 
ღირსი არ არის! 23 და ვიდრე ასე ყვიროდნენ, მოსასხამებს 
იქნევდნენ და მტვრის ბუქს აყენებდნენ ჰაერში, 24 ათასისთავმა 
ბრძანა ციხეში შეეყვანათ და შოლტის ცემით დაეკითხათ, რათა 
გაეგოთ, რატომ ყვიროდნენ მის წინააღმდეგ ასე გაშმაგებით. 
25 როცა ღვედებით დააბეს, პავლემ იქვე მდგომ ასისთავს 
უთხრა: ნუთუ უფლება გაქვთ გაუსამართლებლად 
გაამათრახოთ რომის მოქალაქე? 25 ეს რომ გაიგონა, ასისთავი 
მივიდა ათასისთავთან და უთხრა მას: რას აპირებ? ეს კაცი 
რომაელი ყოფილაო. ?7 ათასისთავი მივიდა და ჰკითხა: 
მითხარი, მართლა რომაელი ხარ? მიუგო: დიახ. 28 
ათასისთავმა თქვა: მე იმდენი ფული დავხარჯე, რომ რომის 
მოქალაქეობა მიმეღო. ხოლო პავლემ უთხრა: მე კი 
რომაელად დავიბადე. 27 მყისვე დაეხსნენ, ვისაც მისი 
დაკითხვა სურდა, და თვით ათასისთავსაც შეეშინდა, როცა 
გაიგო, რომ თურმე რომის მოქალაქე შეაბორკინა. 39 მეორე 
დღეს მოისურვა დანამდვილებით გაეგო, რას სდებდნენ 
ბრალად იუდეველნი, ბორკილები შეხსნა და 
მღვდელმთავრებისა და მთელი სინედრიონის შეკრება ბრძანა; 
გამოიყვანა პავლე და მათ წინაშე დააყენა. 


თავი 23 


1 პავლემ მზერა მიაპყრო საკრებულოს და თქვა: კაცნო, ძმანო, 
დღემდე წრფელი სინიდისით ვმოქალაქეობდი ღვთის წინაშე. 2 
მღვდელმთავარმა ანანიამ კი უბრძანა მის გვერდით მდგომთ 
თავ-პირი დაელურჯებინათ მისთვის. 3 მაშინ პავლემ უთხრა 
მას: ღმერთი დაგალურჯებს შენ, თეთრად შეფეთქილო 
კედელო! აქ იმისთვის ზიხარ, რომ რჯულის თანახმად განმსაჯო 
და ურჯულოდ კი ბრძანებ ჩემს გვემას. “ ხოლო იქ მდგომებმა 
თქვეს: ღმერთის მღვდელმთავარს აგინებ? ? უთხრა მათ 
პავლემ: არ ვიცოდი, ძმებო, რომ ეგ მღვდელმთავარი იყო, 
რადგანაც დაწერილია: შენი ხალხის მთავრის აუგს ნუ იტყვი. 9 
როდესაც მიხვდა პავლე, რომ შეკრებილთა შორის ზოგი 
სადუკეველია, ზოგი კი - ფარისეველი, ხმამაღლა შესძახა 
სინედრიონში: კაცნო, ძმანო, მეც ფარისეველი ვარ, 
ფარისევლის ძე. და აქ იმისთვის ვისჯები, რომ მკვდრეთით 
აღდგომის იმედი მაქვს. 7 ეს რომ თქვა, ფარისევლებსა და 
სადუკეველებს შორის დავა ატყდა და ორად გაიყო კრებული. 8 
ვინაიდან სადუკეველები ამტკიცებენ, რომ არც აღდგომა 
არსებობს, არც ანგელოზი და არც სული, ფარისევლები კი 
აღიარებენ ყოველივე ამას. ? ატყდა ერთი ღრიანცელი; 
ფარისეველთა მხრიდან წამოდგნენ მწიგნობრები და ცილობის 
ნიშნად თქვეს: ვერავითარ ბოროტებას ვერ ვპოულობთ ამ 
კაცში; იქნება სული ამეტყველებს, ან ანგელოზი? 19 მაგრამ 
რაკი დავა გამძაფრდა, ათასისთავს შეეშინდა, ვაითუ პავლე 
შუაზე გაგლიჯონო, ამიტომაც ჯარისკაცებს უბრძანა, 
მისულიყვნენ, ხალხისთვის გამოერიდებინათ და ციხეში 
წაეყვანათ იგი. 11 მეორე ღამეს უფალი გამოეცხადა პავლეს და 
უთხრა: მხნედ იყავ, ვინაიდან როგორც მიმოწმე იერუსალიმში, 
რომშიც ასევე უნდა მიმოწმო. 12 როცა გათენდა, იუდეველები 
შეითქვნენ და ფიცი დადეს, არც ეჭამათ და არც ესვათ, ვიდრე 
არ მოკლავდნენ პავლეს. 13 ხოლო შეთქმულნი ორმოცზე 
მეტნი იყვნენ. 14 მღვდელმთავრებსა და უხუცესებთან მივიდნენ 


და უთხრეს: ფიცით დავიფიცეთ, რომ ლუკმას არ ჩავიდებთ 
პირში, ვიდრე არ მოვკლავთ პავლეს. 19 მაშ, ახლა 
სინედრიონთან ერთად შეუთვალეთ ათასისთავს, რომ 
მოგგვაროთ იგი, ვითომ გსურთ უფრო დაწვრილებით 
გამოიძიოთ იმისი საქმე, ჩვენ კი, ვიდრე თქვენამდე მოვა, 
მზადა ვართ მის მოსაკლავად. 15 შეიტყო ეს ვერაგობა პავლეს 
დისწულმა, წავიდა, ციხეში შეაღწია და აუწყა პავლეს. 17 ხოლო 
მან უხმო ერთ-ერთ ასისთავს და უთხრა: ეს ჭაბუკი მიიყვანე 
ათასისთავთან, ვინაიდან რაღაცა აქვს მისთვის სათქმელი. 18 
მანაც წაიყვანა იგი, ათასისთავთან მიიყვანა და უთხრა: 
პატიმარმა პავლემ მიხმო და მთხოვა შენთან მომეყვანა ეს 
ჭაბუკი, ვინაიდან სიტყვა აქვს შენთვის სათქმელი. 19 
ათასისთავმა ხელი მოჰკიდა, განზე გაიხმო და ჰკითხა: რაო, 
მაინც რა უნდა მითხრა? 29 ხოლო მან უთხრა: იუდეველებმა 
განიზრახეს გთხოვონ, რომ ხვალ სინედრიონში მიიყვანო 
პავლე, ვითომ უფრო გულდასმით სურთ მისი საქმის 
გამოძიება. 21 მაგრამ ნუ ერწმუნები მათ, ვინაიდან 
ჩასაფრებული ჰყავთ ორმოცზე მეტი კაცი, რომლებმაც 
დაიფიცეს, არც ჭამონ და არც სვან, ვიდრე არ მოკლავენ 
პავლეს. ახლა უკვე გამზადებულნი არიან შენი ბრძანების 
მოლოდინში. 22 მაშინ ათასისთავმა გაუშვა ჭაბუკი და უბრძანა: 
არავის უთხრა, რაც მე შემატყობინეო. 23 მოიხმო ორი 
ასისთავი და უთხრა მათ: ღამის სამი საათისათვის მზად 
გყავდეთ ორასი ქვეითი, სამოცდაათი მხედარი და ორასი 
შუბოსანი კესარიაში გასამგზავრებლად. 24 მზად გყავდეთ 
აგრეთვე სახედარიც, რომ ზედ შესვან პავლე და მმართველ 
ფელიქსს მიჰგვარონ. 25 და დაწერა ასეთი შინაარსის წერილი: 


26 , „კლავდიუს ლისია მძლეთამძლე მმართველს ფელიქსს, 
გიხაროდეს: 27 ეს კაცი შეიპყრეს იუდეველებმა და მოკვლას 
უპირებდნენ; მე ჯარისკაცებით მივედი და როცა გავიგე, რომ 
რომაელია, გამოვიტაცე. 28 მინდოდა გამეგო, რას სდებდნენ 
ბრალად და მათ სინედრიონში მივიყვანე. 2? მივხვდი, რომ 
თავიანთი რჯულის გამო დაედანაშაულებინათ, მაგრამ ისეთი 
არაფერი ჩაუდენია, სიკვდილი ან ბორკილები რომ 


დაემსახურებინოს. 39 როდესაც გავიგე, რომ მის წინააღმდეგ 
შეთქმულიყვნენ, მაშინვე შენთან გამოვგზავნე და 
ბრალმდებლებსაც ვუბრძანე შენ წინაშე ელაპარაკათ მასზე. 
იცოცხლე!“ 31 ჯარისკაცებმა, ბრძანებისამებრ, წაიყვანეს 
პავლე და ღამით მიიყვანეს ანტიპატრიდას. 32 მეორე დღეს კი 
მხედრებს გააყოლეს და უკან დაბრუნდნენ. 332 ხოლო მათ 
კესარიაში ჩასვლისას წერილი გადასცეს და პავლეც 
წარუდგინეს მმართველს. 34 წერილი რომ წაიკითხა, 
მმართველმა ჰკითხა: სადაური ხარო, და, როცა გაიგო, 
კილიკიელი ყოფილაო, თქვა: 35 მაშინ მოგისმენ, როცა შენი 
ბრალმდებლებიც მოვლენ; მერე კი ბრძანა, ჰეროდეს 
პრეტორიუმში ჰყოლოდათ და თვალყური სჭეროდათ მასზე. 


თავი 24 


1 ხუთი დღის შემდეგ მოვიდა ანანია მღვდელმთავარი 
უხუცესებსა და ვინმე მჭევრმეტყველ ტერტულუსსთან ერთად, 
რომლებმაც მმართველთან უჩივლეს პავლეს. 2? როდესაც 
უხმეს, ტერტულუსმა დაიწყო მისი ბრალდება და თქვა: 3 შენი 
წყალობით გვაქვს სრული მშვიდობა და შენს მზრუნველობას 
ვუმადლით ამ ხალხის კეთილდღეობას, რასაც დიდი 
მადლიერებით ვაღიარებთ ყველგან და ყოველთვის, 
მძლეთამძლეო ფელიეს. “ მაგრამ, თავი რომ არ შეგაწყინოთ, 
გთხოვ მოკლედ მოგვისმინო შენთვის ჩვეული მოწყალებით. 2? 
რაკი ეს კაცი მავნებლად, მთელ მსოფლიოში მცხოვრებ 
იუდეველთა შორის შფოთის აღმძვრელად და ნაზორეველთა 
მწვალებლობის წინამძღვრად ვცანით, 9 თვით ტაძრის 
შებილწვაც რომ სცადა, ამიტომ ჩვენც შევიპყარით და 
გვინდოდა ჩვენი რჯულის მიხედვით განგვესაჯა იგი. ” მაგრამ 
მოვიდა ათასისთავი ლისია, ძალით გამოგვტაცა ხელიდან და 
შენთან გამოგზავნა. 8 მის ბრალმდებლებსაც გვიბრძანა შენთან 
მოსვლა; შეგიძლია დაჰკითხო და მისგანვე გაიგებ, რასაც 
ვდებთ ბრალად. ? იუდეველებმაც დაუმოწმეს, სწორედ ასეაო. 
10 ხოლო პავლემ, როცა მმართველმა ანიშნა, ილაპარაკეო, 
თქვა: რაკიღა ვიცი, რომ ამდენი წლის განმავლობაში 
მართლად განიკითხავ ამ ხალხს, მით უფრო თამამად შევძლებ 
თავის მართლებას. 11 თვითონვე შეგიძლია შეიტყო, რომ 
თორმეტი დღე თუ იქნება, რაც იერუსალიმს ავედი 
თაყვანისცემად. 12 არც ტაძარში ვუნახივარ ვინმეს, რომ დავა 
დამეწყოს ან ამებორგებინოს ხალხი, არც სინაგოგაში და არც 
ქალაქში. 13 ვერც იმას დაამტკიცებენ შენ წინაშე, რაშიაც ახლა 
მდებენ ბრალს. 14 იმას კი ვაღიარებ შენ წინაშე, რომ იმ 
მოძღვრებით, რომელსაც ისინი მწვალებლურს უწოდებენ, 
მამების ღმერთს ვემსახურები, და მწამს ყველაფერი, რაც 
დაწერილია რჯულში და წინასწარმეტყველთა მიერ. 12 და 
ღვთის იმედი მაქვს, რომ იქნება მკვდრეთით აღდგომა, 


როგორც მართალთა, ისე უკეთურთა, რასაც თვითონვე 
მოელიან. 16 ამიტომ თავადაც ვიღვწი, რომ ყოველთვის 
უმწიკვლო სინიდისი მქონდეს ღვთისა და კაცთა წინაშე. 17 
მრავალი წლის შემდეგ მოვედი, რათა მეძღვნა ჩემი 
ხალხისთვის მოწყალება და შესაწირავი. 18 სწორედ 
შეწირვისას მნახეს ტაძარში, გაწმენდილი, ხალხისა და 
შფოთის გარეშე, 13? ასიელმა იუდეველებმა; სწორედ ისინი 
უნდა მოსულიყვნენ და შენ წინაშე და ეჩივლათ ჩემთვის, თუკი 
რაიმე ჰქონდათ ჩემ წინააღმდეგ. 29 არადა, თვით ამათ თქვან, 
რა ბრალი ჰპოვეს ჩემში, როცა წარვდექი სინედრიონის წინაშე, 
21 გარდა იმ ერთი სიტყვისა, მათ შორის მდგომმა რომ 
წამოვიძახე: მკვდრეთით აღდგომა რომ მწამს, მიტომ მსჯით- 
მეთქი დღეს? 2? ეს რომ მოისმინა, ფელიქსმა, რომელიც 
კარგად იცნობდა ამ გზას, გადადო საქმის განხილვა და თქვა: 
როცა ათასისთავი ლისია მოვა, მაშინ გავარჩევ თქვენს 
საქმესო. 232 ხოლო ასისთავს პავლეს დარაჯობა უბრძანა, 
მაგრამ ისე კი, რომ არ შეეწუხებინათ და არც 
ახლობლებისთვის დაეშალათ მისი მსახურება ან ნახვა. 24 
რამდენიმე დღის შემდეგ ფელიქსი თავის იუდეველ ცოლთან - 
დრუზილასთან ერთად მივიდა და პავლე მოაყვანინა, რათა 
იესო ქრისტეს სარწმუნოების ამბავი გამოეკითხა. 22 მაგრამ 
რაკი პავლე სამართლიანობაზე, თავდაჭერილობასა და 
განკითხვაზე ლაპარაკობდა, ფელიქსი შეშინდა და უთხრა: 
ახლა წადი და როცა მოვიცლი, მაშინ გიხმობო. 25 თანაც, 
იმედი ჰქონდა, რომ პავლე ფულს შეაძლევდა; ამიტომ ხშირად 
უხმობდა და ესაუბრებოდა მას. 27 მაგრამ ორი წლის შემდეგ 
ფელიქსის ადგილი პორციუს ფესტუსმა დაიკავა. და რაკი 
სურდა იუდეველთათვის ეამებინა, ფელიქსმა პატიმრად 
დატოვა პავლე. 


თავი 25 


1 ფესტუსი მოვიდა სამთავროში და სამი დღის შემდეგ 
კესარიიდან ავიდა იერუსალიმს. 2 მაშინ მღვდელმთავრები და 
იუდეველი დიდებულები პავლესადმი წარდგენილი სარჩელის 
გამო ეახლნენ. 3 შეევედრნენ და სთხოვეს, იერუსალიმში 
გამოეძახებინა პავლე, რათა გზაში ჩასაფრებოდნენ და 
მოეკლათ. “ მაგრამ ფესტუსმა პასუხად თქვა, რომ პავლეს 
კესარიაში დარაჯობდნენ და მალე თვითონაც იქ აპირებდა 
ჩასვლას. ? ვისაც შეუძლია, დასძინა მან, წამომყვეს და თუ ამ 
კაცს რაიმე დანაშაული მიუძღვის, ბრალი დასდოსო. 9 რვა თუ 
ათი დღე დაჰყო მათთან და კესარიაში დაბრუნდა. მეორე 
დღეს კი სამსჯავრო ტახტზე დაჯდა და პავლეს მოყვანა ბრძანა. 
7 როცა მოვიდა, გარს შემოერტყნენ იერუსალიმიდან 
ჩამოსული იუდეველნი, რომელთაც მრავალი მძიმე ბრალდება 
წაუყენეს პავლეს, თუმცა მათი დამტკიცება კი არ შეეძლოთ. 98 
ხოლო მან თავის გასამართლებლად თქვა: არც იუდეველთა 
რჯულის, არც ტაძრისა და არც კეისრის წინაშე არ შემიცოდავს. 
?– ფესტუსს იუდეველთა მომადლიერება უნდოდა და პასუხად 
უთხრა პავლეს: იქნებ იერუსალიმს ასვლა გინდა, რომ იქ 
განისაჯო ჩემ წინაშე ამ ბრალდების გამო? 19 პავლემ მიუგო: 
კეისრის სამსჯავროს წინაშე ვდგავარ, სწორედ იქ, სადაც უნდა 
განვისაჯო, იუდეველთათვის კი ცუდი არაფერი მიქნია, 
როგორც თავად მოგეხსენება. 11 თუ უსამართლოდ მოვიქეცი 
და ისეთი რამ ჩავიდინე, რომ სიკვდილს ვიმსახურებ, არ 
გავექცევი სიკვდილს. ხოლო თუ ისინი ტყუილად მდებენ 
ბრალს, არავის შეუძლია მათ მიმცეს ხელში. კეისრის მსჯავრს 
მოვითხოვ. 12 მაშინ ფესტუსი თავის მრჩევლებს მოეთათბირა 
და მიუგო: კეისრის მსჯავრს მოითხოვ და კეისართანვე წახვალ. 
13 რამდენიმე დღის შემდეგ მეფე აგრიპა და ბერნიკე მივიდნენ 
კესარიაში ფესტუსის მოსაკითხავად. 1“ და რაკი კარგა ხანს 
დარჩნენ იქ, ფესტუსმა პავლეს საქმე გააცნო მეფეს და უთხრა: 
არის ერთი კაცი, ფელიქსის მიერ პატიმრად დატოვებული, 12 


რომელსაც, იერუსალიმში ჩემი ყოფნისას, იუდეველთა 
მღვდელმთავრებმა და უხუცესებმა უჩივლეს და მისი დასჯა 
მთხოვეს. 15 მაგრამ მე მივუგე, რომ რომაელებს არა სჩვევიათ 
სასიკვდილოდ გასცენ ვინმე, სანამ ბრალდებულს პირისპირ არ 
წარუდგებიან ბრალმდებელნი, და სანამ მას ბრალდებისაგან 
თავის მართლების საშუალება არ მიეცემა. 17 ხოლო როდესაც 
ისინი აქ მოვიდნენ, დაუყოვნებლივ, მეორე დღესვე, დავჯექი 
სამსჯავრო ტახტზე და იმ კაცის მოყვანა ვბრძანე, 18 ვის 
წინააღმდეგ აღმდგარმა ბრალმდებლებმაც ვერ წამოაყენეს 
ვერცერთი ისეთი ბრალდება, მე რომ მოველოდი. 19 
სამაგიეროდ ედავებოდნენ თავიანთი სარწმუნოებისა და ვიღაც 
მიცვალებული იესოს გამო, ვისზედაც პავლე ამტკიცებდა, 
ცოცხალიაო. 29 რაკი ამ საქმის გარჩევა გამიძნელდა, ვუთხარი 
მას: ხომ არ გინდა იერუსალიმში წახვიდე და იქ განისაჯო- 
მეთქი? 21 მაგრამ პავლემ მოითხოვა, რომ ავგუსტუსის 
მსჯავრამდე გვეცლია; ამიტომ, ვიდრე კეისართან გავგზავნიდი, 
ვბრძანე საპყრობილეში გვყოლოდა იგი. 2? მაშინ აგრიპამ 
უთხრა ფესტუსს: მეც მინდა ამ კაცს მოვუსმინო. მან კი მიუგო: 
ხვალვე მოუსმენ მას. 232 მეორე დღეს, როცა აგრიპა და 
ბერნიკე დიდი ზარ-ზეიმით მობრძანდნენ და ათასისთავებსა და 
წარჩინებულ მოქალაქეებთან ერთად შევიდნენ სამსჯავროში, 
ფესტუსის ბრძანებით მოიყვანეს პავლე. 24 და თქვა ფესტუსმა: 
მეფეო აგრიპა და აქ დამსწრენო, თქვენ ხედავთ იმას, ვის 
გამოც იერუსალიმში და აქაც მრავალი იუდეველი მომადგა 
ყვირილით: სიცოცხლის ღირსი არ არისო. 25 მაგრამ მე 
მივხვდი, რომ სიკვდილის ღირსი არაფერი ჩაუდენია, და რაკი 
თვითონვე მოითხოვა ავგუსტუსის მსჯავრი, გადავწყვიტე 
მასთან გამეგზავნა. 26 თუმცა მის გამო დაბეჯითებით ვერაფერს 
მივწერ იმპერატორს: ამიტომაც მოვიყვანე თქვენთან, უწინარეს 
ყოვლისა კი შენ წინაშე, მეფეო აგრიპავ, რათა განკითხვის 
შემდეგ ის მაინც ვიცოდე, რა მივწერო. 27 რადგანაც უაზრობად 
მიმაჩნია პატიმარი გავუგზავნო და ის კი არ ვაუწყო, რას 
სდებენ ბრალად. 


თავი 26 


1 აგრიპამ უთხრა პავლეს: ნება გეძლევა შენსავე თავზე 
ილაპარაკო. მაშინ პავლემ ხელი გაიწოდა და თავის 
დასაცავად თქვა: 2 მეფეო აგრიპა, ბედნიერი ვარ, რომ დღეს 
შემიძლია შენ წინაშე ვიმართლო თავი ყველაფერში, რაშიაც 
ბრალს მდებენ იუდეველნი. 3 მით უმეტეს, რომ იცნობ 
იუდეველთა ყველა ჩვეულებასა და სადავო საკითხს. ამიტომაც 
გთხოვ დიდსულოვნად მისმინო. 4 სიყრმიდანვე მე ჩემს ხალხს 
შორის ვცხოვრობდი იერუსალიმში, და ეს იცის ყველა 
იუდეველმა. ? იმთავითვე მიცნობდნენ, თუკი მოწმობა სურთ, 
რომ ჩვენი სარწმუნოების მკაცრი მოძღვრების თანახმად, 
ვცხოვრობდი როგორც ფარისეველი. 5 ახლა კი სამსჯავროს 
წინაშე ვდგავარ იმის გამო, რომ იმედი მქონდა აღთქმისა, 
რომელიც ღმერთმა მისცა ჩვენს მამებს, 7 და რომლის 
აღსრულების იმედიცა აქვს ჩვენს თორმეტ ტომს, დღედაღამ 
გულმოდგინედ რომ მსახურებენ ღმერთს. სწორედ ამ იმედის 
გამო მდებენ ბრალს, მეფეო აგრიპა, იუდეველნი. 8 ნუთუ 
დაუჯერებლად მიაჩნიათ, რომ ღმერთი აღადგენს მკვდრებს? 9 
თუმცა მე თვითონაც მეგონა, რომ ყოველნაირად წინ უნდა 
აღვდგომოდი იესო ნაზარეველის სახელს. 19 ასედაც ვიქცეოდი 
იერუსალიმში: მღვდელმთავართაგან უფლებამოსილმა 
მრავალი წმიდა ჩავყარე საპყრობილეში, და, როცა მათ 
ხოცავდნენ, ვეთანხმებოდი ამას. 11 მრავალგზის ვაწამებდი 
სინაგოგებში, ვაიძულებდი ეგმოთ და, გამძვინვარებული, სხვა 
ქალაქებშიაც ვდევნიდი მათ. 12 სწორედ ამ მიზნით დამასკოს 
მიმავალმა მღვდელმთავართა ხელმწიფებითა და ბრძანებით, 
13 შუადღისას, მეფეო, გზაზე ნათელი ვიხილე ზეცით, რომელიც 
აღემატებოდა მზის ბრწყინვალებას და მეც მომიცვა და ჩემი 
მხლებლებიც. 14% ყველანი მიწაზე დავემხეთ და ჩამესმა ხმა, 
რომელმაც ებრაულად მითხრა: საულ, საულ, რად მდევნი მე? 
გაგიჭირდება წიხლვა დეზისა. 1” მე მივუგე: ვინ ხარ, უფალო? 
ხოლო მან მითხრა: მე ვარ იესო, რომელსაც შენ სდევნი. 19 


მაგრამ წამოდექ და ფეხზე დადექი, ვინაიდან იმისთვის 
მოგევლინე, რომ დაგადგინო მსახურად და იმის მოწმედ, რაც 
იხილე და რასაც გამოგიცხადებ, 17 რათა გაგარიდო ხალხსა 
და წარმართთ, რომლებთანაც ახლა მიგავლენ, 18 იმისათვის, 
რომ თვალი აუხილო მათ, რათა სიბნელიდან - სინათლის, 
სატანის ხელმწიფებიდან კი ღვთისკენ მოიქცნენ და, ამრიგად, 
ჩემდამი რწმენით, მიიღონ ცოდვათა მიტევება და წილი 
განწმედილთა შორის. 19 ამიტომაც არ ვეურჩე, მეფეო აგრიპა, 
ზეციურ ხილვას, 29 არამედ თავდაპირველად დამასკელებსა 
და იერუსალიმელებს, შემდეგ კი იუდეველთა მთელ ქვეყანასა 
და წარმართებსაც ვუქადაგებდი მონანიებას და ღვთისკენ 
მოქცევის სინანულის ღირს საქმეთა აღსრულებით. 21 ამიტომ 
შემიპყრეს იუდეველებმა ტაძარში და მოკვლა დამიპირეს. 22 
მაგრამ, ღვთის შეწევნით, დღემდე ვდგავარ, ვუმოწმებ დიდსა 
თუ მცირეს და არაფერს ვამტკიცებ, გარდა იმისა, რასაც 
წინასწარმეტყველნი და მოსე ამბობდნენ, რომ ასე უნდა 
მომხდარიყო; 23 რომ უნდა ვნებულიყო ქრისტე და პირველი 
აღმდგარიყო მკვდრეთით, რათა ეუწყებინა ნათელი ხალხისა 
და წარმართებისთვის. 24 ასე რომ იცავდა თავს, ფესტუსმა 
ხმამაღლა შესძახა: შმაგობ, პავლე, მეტისმეტ ცოდნას 
გაუშმაგებიხარ! 22 ხოლო მან თქვა: კი არა ვშმაგობ, 
მძლეთამძლეო ფესტუს, არამედ ჭეშმარიტებისა და 
კეთილგონიერების სიტყვებს ვამბობ. 25 ვინაიდან იცის ეს 
მეფემ, ვის წინაშეც თამამად ვლაპარაკობ. ვერ დავიჯერებ, 
რომ მისთვის აქედან დაფარული იყოს რაიმე, ვინაიდან ეს 
სადღაც გადაკარგულში როდი მომხდარა. 27 გწამს, მეფეო 
აგრიპა, წინასწარმეტყველთა სიტყვები? ვიცი, რომ გწამს. 28 
ხოლო აგრიპამ პავლეს უთხრა: ცოტაც და ქრისტიანად მაქცევ. 
29 პავლემ კი თქვა: ღმერთმა ინებოს, რომ, ცოტადაც და 
ბევრადაც, მარტო შენ კი არა, არამედ ყველა, ვინც დღეს 
მისმენს, ისეთი გახდეს, როგორიც მე ვარ, ცხადია, ამ 
ბორკილების გარეშე. 39 ეს რომ თქვა, მეფე და მმართველი, 
ბერნიკე და მათთან მსხდომნი წამოიშალნენ, 31 განზე 
გავიდნენ და ერთმანეთს ეუბნებოდნენ: ეს კაცი, თავისი 


ქცევით, არც სიკვდილს იმსახურებს და არც ბორკილებსო. 32 
ხოლო აგრიპამ უთხრა ფესტუსს: შეიძლებოდა 
გაგვეთავისუფლებინა ეს კაცი, კეისრის მსჯავრი რომ არ 
მოეთხოვა. 


თავი 27 


1 როდესაც გადაწყდა ხომალდით გავეგზავნეთ იტალიაში, 
პავლე და ზოგიერთი სხვა პატიმარი ავგუსტუსის რაზმის 
ასისთავს ჩააბარეს, სახელად იულიუსს. 2 ავედით 
ადრამიტიულ ხომალდზე, ასიის სანაპიროსთვის რომ უნდა 
ჩაევლო, და გავემგზავრეთ. ჩვენთან იყო თესალონიკელი 
არისტარქე მაკედონელი. 3 მეორე დღეს მივადექით სიდონს. 
იულიუსმა კაცთმოყვარეობა გამოიჩინა პავლეს მიმართ და 
ნება დართო მოენახულებინა მეგობრები, რათა მათგან 
შემწეობა მიეღო. 4 როცა კვლავ ავუშვით აფრა, კიპროსისკენ 
გავწიეთ პირქარის გამო. ? კილიკიისა და პამფილის გასწვრივ 
ცურვით გავლიეთ ზღვა და ლიკიის მირაში ჩავედით, 9 სადაც 
ასისთავმა ნახა იტალიაში მიმავალი ალექსანდრიული 
ხომალდი და მასზე გადაგვსხა. 7 რამდენიმე დღის 
განმავლობაში ნელა მივცურავდით ქარის გამო, რომელიც 
წინსვლას გვიშლიდა, და ძლივსძლივობით მივაღწიეთ 
კნიდოსს, მერე კი სალმონთან ჩავუარეთ კრეტეს. 8 რის 
ვაივაგლახით რომ გავცდით მას, მივადექით „კეთილ 
ნავსადგურად“ წოდებულ ადგილს, რომლის მახლობლადაც 
მდებარეობს ქალაქი ლასეა. 9? მაგრამ რაკი საკმაო ხანმა 
განვლო და ცურვა გაძნელდა, ვინაიდან მარხვა უკვე გასული 
იყო, პავლემ ურჩია მათ: 1? როგორც ჩანს, ხალხო, მგზავრობა 
ძნელი და სახიფათო იქნება არა მარტო ტვირთისა და 
ხომალდისათვის, არამედ ჩვენი სიცოცხლისთვისაც. 11 მაგრამ 
ასისთავი მესაჭესა და ხომალდის პატრონს უფრო ენდობოდა, 
ვიდრე პავლეს სიტყვებს. 12 და რაკი ნავმისადგომი 
გამოსაზამთრებლად მოუხერხებელი იყო, უმრავლესობამ გზის 
გაგრძელება არჩია, რათა როგორმე მიეღწიათ კრეტეს 
ნავსადგურფენიქსისათვის, რომელიც, ერთის მხრივ, სამხრეთ- 
დასავლეთის, მეორეს მხრივ კი ჩრდილო-დასავლეთის 
ქარებისკენაა მიქცეული, და იქ გამოეზამთრებინათ. 13 
დაჰბერა სამხრეთის ქარმა და რაკი ეგონათ, ეგ არის, ნატვრა 


აგვიხდაო, ღუზა აუშვეს და კრეტეს გასწვრივ გაცურეს. 14 
მაგრამ სულ მალე კუნძულის მხრიდან ამოვარდა გრიგალი, 
ეგრეთ წოდებული ევროკლიდონი; 12 ეძგერა ხომალდს და 
რაკი მან წინააღმდეგობა ვერ გაუწია ტალღების სათამაშოდ 
ვიქეცით. 190 გვერდით რომ ჩავუქროლეთ პატარა კუნძულს, 
კლავდად სახელდებულს, ძლივს შევინარჩუნეთ ნავი; 17 ზემოთ 
რომ ამოათრიეს, ყოველნაირად ეცადნენ ბაგირებით 
გაემაგრებინათ ხომალდი და იმისი შიშით, ვაითუ სირტისში 
ამოვყოთ თავიო, აფრები დაუშვეს და ასე განაგრძეს გზა. 18 
რაკი გრიგალი კვლავ მძვინვარებდა, მეორე დღეს ტვირთის 
გადაყრა დაიწყეს. 19? მესამე დღეს კი ხომალდის 
აღჭურვილობა თავისი ხელით გადაუძახეს ზღვაში. 29 მაგრამ 
რაკი რამდენიმე დღის განმავლობაში არც მზე ჩანდა, არც 
ვარსკვლავები და არც გრიგალი ცხრებოდა, ბოლოს და 
ბოლოს, ხსნის ყოველგვარი იმედი გადაგვიწყდა. 21 დიდი 
ხანია არაფერი გვეჭამა; მაშინ პავლე ჩადგა მათ შორის და 
თქვა: ჩემთვის რომ დაგეჯერებინათ და კრეტეს არ 
გასცლოდით, ხალხო, თავიდან აიცილებდით ამდენ ჭირსა და 
ვარამს. 22 ახლა კი გირჩევთ გამხნევდეთ, რადგანაც ყველანი 
გადარჩებით, ხომალდის გარდა. 23 ვინაიდან წუხელ 
გამომეცხადა ანგელოზი ღვთისა, ვისიცა ვარ და ვისაც 
ვმსახურებ. 24 და მითხრა: ნუ გეშინია, პავლე! აუცილებლად 
უნდა წარუდგე კეისარს, და, აჰა, ღმერთმა გაჩუქა ყველა, ვინც 
შენთან ერთადაა ხომალდზე. 25 მაშ, მხნედ იყავით, ხალხო, 
რადგანაც მწამს ღვთისა, რომ ყველაფერი ისე იქნება, 
როგორც მეუწყა. 295 უთუოდ, რომელიმე კუნძულზე უნდა 
გავირიყოთ. 27 მეთოთხმეტე ღამე რომ დადგა, რაც 
ადრიატიკის ზღვაში დავცურავდით, შუაღამისას მეზღვაურები 
მიხვდნენ, რომ რომელიღაც ნაპირს ვუახლოვდებოდით. 28 
გაზომეს სიღრმე და გამოვიდა ოცი მხარი; ცოტა მოშორებით 
ისევ გაზომეს და გამოვიდა თხუთმეტი მხარი. 29 შეეშინდათ, 
ვაითუ მეჩეჩზე დავჯდეთო, კიჩოდან ოთხი ღუზა ჩაუშვეს და 
განთიადს დაელოდნენ. 39 ხოლო რაკი მეზღვაურებმა 
ხომალდიდან გაქცევა დააპირეს და შეეცადნენ ზღვაში ჩაეშვათ 


ნავი, იმ საბაბით, თითქოს ხომალდის ცხვირიდანაც უნდოდათ 
ღუზის ჩაშვება, - 31 პავლემ ასისთავსა და ჯარისკაცებს უთხრა: 
თუ ისინი ხომალდზე არ დარჩებიან, ვეღარაფერი გიხსნითო. 32 
მაშინ ჯარისკაცებმა გადაჭრეს თოკები და ნავი ზღვაში 
ჩავარდა. 33 განთიადისას პავლემ ყველას შესთავაზა პური 
ეჭამათ და თქვა: აგერ უკვე თოთხმეტი დღეა, რაც მოლოდინში 
უზმოდა ხართ და ლუკმა არ ჩაგიდევთ პირში. 34 ამიტომაც 
გთხოვთ, საჭმელი ჭამოთ, რაც საჭიროა თქვენსავ სახსნელად, 
ვინაიდან არცერთი თქვენგანის თავიდან ერთი ღერი თმაც არ 
ჩამოვარდება. 32 ეს რომ თქვა, პური აიღო, ყველას წინაშე 
მადლი შესწირა ღმერთს, გატეხა და ჭამა დაიწყო. 35 მაშინ 
ყველანი გამხნევდნენ და თვითონაც შეუდგნენ ჭამას. 37 ხოლო 
ხომალდზე სულ ორას სამოცდათექვსმეტი სული ვიყავით. 38 
როცა დანაყრდნენ, ხომალდისთვის ტვირთი რომ 
შეემსუბუქებინათ, ზღვაში გაყარეს ხორბალი. 33 მაგრამ 
როდესაც ინათა, ხმელეთი ვერ იცნეს, მხოლოდ სანაპიროში 
შეჭრილი ყურე შენიშნეს, რომელშიაც გადაწყვიტეს ხომალდით 
შესვლა, თუკი შეძლებდნენ. 49 ღუზები გადაჭრეს და ზღვაში 
ჩატოვეს, იმავდროულად მოუშვეს საჭის საკვრელიც, ქარის 
საპირისპიროდ აღმართეს მცირე აფრა და ნაპირისკენ აიღეს 
გეზი. 11 მაგრამ წყალგამყოფ კლდეს დაეჯახნენ და მეჩეჩზე 
დაჯდნენ; ხომალდი ცხვირით ჩაერჭო წყალში, კიჩოს კი 
აბობოქრებული ტალღები ასკდებოდნენ და დალეწვას 
უქადდნენ. “? მაშინ ჯარისკაცებმა განიზრახეს დაეხოცათ 
პატიმრები, რომ ვინმეს არ გაეცურა და გაქცეულიყო. 43 
მაგრამ ასისთავმა, რომელსაც სურდა გადაერჩინა პავლე, ამის 
ნება არ დართო მათ და ბრძანა, ვისაც შეეძლო, პირველი 
გადამხტარიყო და ცურვით გასულიყო ხმელეთზე, 44 
დანარჩენებს კი ფიცრები ან ხომალდის ნამსხვრევები 
ჩაებღუჯათ და ასე გადაერჩინათ თავი. ამრიგად, როგორც 
იქნა, ყველამ მიაღწია ნაპირს. 


თავი 28 


+ თავდაღწეულებმა შევიტყეთ, რომ კუნძულს მელიტე ერქვა. 2 
იქაურებმა დიდი კაცთმოყვარეობა გამოიჩინეს ჩვენ მიმართ, ამ 
წვიმასა და სიცივეში ცეცხლი დაგვინთეს და გვიმასპინძლეს. 3 
მაგრამ როდესაც პავლემ დიდძალი ფიჩხი შეაგროვა და 
ცეცხლს შეუკეთა, სიცხის გამო ანაზდეულად გამოძვრა გველი 
და მკვლავზე შემოეხვია. 4 მის მკლავზე შემოხვეული გველის 
დანახვისას იქაურებმა ერთმანეთს უთხრეს: ეს კაცი 
ნამდვილად კაცისმკვლელია, რადგანაც ზღვისგან 
თავდაღწეულს სამართალი უსწრაფებს დღესო. ? მაგრამ მან 
ხელი გაიქნია და ცეცხლში შეაგდო გველი, ისე, რომ არა 
ვნებია რა. 9 მათ ეგონათ, გასივდება ან ახლავე მკვდარი 
დაეცემაო, მაგრამ რაკი დიდი ხნის ლოდინის შემდეგ 
დარწმუნდნენ, რომ არაფერი ევნო, აზრი შეიცვალეს და თქვეს, 
ღმერთიაო. 7 იმ არემარეში მამული ჰქონდა კუნძულის 
მთავარს, სახელად პუბლიუსს, რომელმაც მიგვიღო და სამი 
დღე სტუმართმოყვრულად გვიმასპინძლა. 8 პუბლიუსის მამა 
ლოგინად ჩაეგდო ხურვებას და მუცლის გვრემას; შევიდა 
მასთან პავლე, ილოცა, ხელი დაადო და ისიც განიკურნა. 9? ამ 
ამბის შემდეგ, ვისაც კი რაიმე სენი სჭირდა ამ კუნძულზე, 
მოდიოდა და იკურნებოდა. 19 სანაცვლოდ დიდი პატივი გვცეს 
და წამოსვლისას საგზლით მოგვამარაგეს. 11 სამი თვის 
შემდეგ ჩავსხედით დიოსკურების ნიშნიან ალექსანდრიულ 
ხომალდში, რომელსაც კუნძულზე გამოეზამთრა. 12 ჩავედით 
სირაკუზაში, სადაც სამი დღე დავრჩით. 13 იქიდან წამოსულები 
მივადექით რეგიუმს, და რაკი ერთი დღის შემდეგ სამხრეთის 
ქარმა დაქროლა, მეორე დღეს პუტეოლისში ჩავედით, 14 
სადაც ვინახულეთ ძმები, რომლებმაც გვთხოვეს, შვიდი დღე 
დაგვეყო მათთან, შემდეგ კი რომისკენ ავიღეთ გეზი. 15 ჩვენი 
ამბავი რომ გაეგოთ, იქაური ძმები აპიუსის მოედანსა და სამ 
ფუნდუკამდე გამოგვეგებნენ; მათი დანახვისას პავლემ მადლი 
შესწირა ღმერთს და გამხნევდა. 106 როდესაც რომში მივედით, 


პავლეს ნება დართეს ცალკე ეცხოვრა მის მეთვალყურე 
ჯარისკაცთან ერთად. 17 სამი დღის შემდეგ პავლემ მოიწვია 
წარჩინებული იუდეველნი და, როცა შეგროვდნენ, უთხრა მათ: 
კაცნო, ძმანო, არც ხალხის მიმართ შემიცოდავს და არც 
მამაპაპეული ადათის წინაშე, მაგრამ იერუსალიმიდან მაინც 
შეკრული მიმცეს ხელში რომაელებს, 19? რომლებმაც 
დამკითხეს და ჩემი განთავისუფლება უნდოდათ, რადგანაც არ 
მიმიძღვის არავითარი ისეთი ბრალი, სიკვდილს რომ 
ვიმსახურებდე. 1? მაგრამ რაკი იუდეველები 
დამიპირისპირდნენ, იძულებული გავხდი კეისრის მსჯავრი 
მომეთხოვა, თუმცა იმიტომ კი არა, რომ ბრალი დამედო ჩემი 
ხალხისთვის. 29 სწორედ ამიტომ მოგიწვიეთ, რათა მენახეთ და 
თქვენთან მელაპარაკა, რადგანაც ისრაელის სასოებისათვის 
მადევს ეს ხუნდები. 21 იუდეველებმა უთხრეს: ჩვენ არც 
წერილი მიგვიღია შენზე იუდეიდან და არც აქ ჩამოსულ 
რომელიმე ძმას უთქვამს შენი ძვირი. 22 მაგრამ ის კი გვსურს, 
რომ მოვისმინოთ შენგან, მაინც რას ფიქრობ, რადგანაც 
ვიცით, რომ ამ მწვალებლობას ყველგან წინააღმდეგობას 
უწევენ. 232 დაუნიშნეს დღე და ბევრი მივიდა მის სადგომში; 
ისიც დილიდან საღამომდე უხსნიდა და უმოწმებდა მათ ღვთის 
სასუფეველს და ასწავლიდა, რას ამბობენ იესო ქრისტეზე 
მოსეს რჯული და წინასწარმეტყველნი. 24 ზოგი ერწმუნა მის 
სიტყვებს, ზოგი კი არა. 22 რაკი ვერ შეთანხმდნენ და წასვლა 
დააპირეს, პავლემ უთხრა მათ: კარგად თქვა სულმა წმიდამ 
თქვენი მამების მიმართ ესაია წინასწარმეტყველის პირით: 25 
„მიდი და უთხარი ამ ხალხს: სმენით მოისმენთ და ვერას 
გაიგებთ, ხილვით იხილავთ და ვერ დაინახავთ, 27 რადგანაც 
გამქისდა ამ ხალხის გული, დაეხშოთ ყური და დაევსოთ 
თვალი, რათა ვერ იხილონ თვალით, ვერ ისმინონ ყურით, ვერ 
იგრძნონ გულით და არ მოიქცნენ, რომ განვკურნო ისინი. 28 
მაშ, იცოდეთ, რომ ხსნა ღვთისა მოევლინა წარმართთ, და 
ისინი ისმენენ კიდეც“. 2? ეს რომ თქვა, იუდეველები წავიდნენ 
და ცხარედ დაობდნენ ერთმანეთში. 39 ხოლო პავლე მთელი 
ორი წელი ცხოვრობდა თავის ნაქირავებ ბინაში და 


ღებულობდა ყველა მასთან მიმსვლელს. 31 ქადაგებდა ღვთის 
სასუფეველს და თამამად და დაუბრკოლებლად ასწავლიდა 
უფალ იესო ქრისტეს ამბავს. 


რომაელთა მიმართ 


თავი 1 


1 პავლე, იესო ქრისტეს მონა, მოციქულად ხმობილი და ღვთის 
სახარებისათვის რჩეული, ? სახარებისა, რომელიც წინასწარ 
აღგვითქვა თავის წინასწარმეტყველთა მიერ წმიდა წერილში, 3 
და რომელიც ეხება მის ძეს, დავითის თესლისაგან 
ხორციელად შობილს, “ ძალით, სიწმიდის სულითა და 
მკვდრეთით აღდგომით ღვთის ძედ განჩინებულს, უფალს 
ჩვენსას იესო ქრისტეს, ? ვისი მეოხებითაც მივიღეთ მადლი და 
მოციქულობა, რათა მისი სახელით სარწმუნოებას 
დავუმორჩილოთ ყოველი ხალხი, 9 რომელთა შორის ხართ 
თქვენც, იესო ქრისტეს მიერ ხმობილნი; 7 ყველას, ვინცა ხართ 
რომში, ღვთის საყვარელთ და წმიდა ხმობილთ: მადლი და 
მშვიდობა თქვენდა მამა ღმერთისა და უფალ იესო 
ქრისტესაგან. 8 უპირველესად, ყოველი თქვენგანისათვის 
ვმადლობ ღმერთს ჩემსას იესო ქრისტეს მეოხებით, რადგანაც 
თქვენი რწმენა ეხარება მთელ ქვეყანას. 9? მოწმედ მყავს 
ღმერთი, რომელსაც ვემსახურები ჩემი სულით მისი ძის 
სახარებაში, რომ გამუდმებით გიგონებთ; 19 დღენიადაგ 
ვევედრები ჩემს ლოცვებში, იქნებ როგორმე შემეწიოს ღვთის 
ნება, რომ თქვენთან მოვიდე. 11 რადგანაც გულით მწადია 
თქვენი ნახვა, რათა გიწილადოთ სულიერი ნიჭი თქვენს 
განსამტკიცებლად, 12 ანუ, რაც იგივეა, ჩემს სანუგეშებლად, 
თქვენი და ჩემი საერთო რწმენით. 13 მინდა იცოდეთ, ძმებო, 
რომ მრავალჯერ დავაპირე თქვენთან მოსვლა (მაგრამ აქამდე 
ვერ მოვახერხე), რათა თქვენშიაც მქონოდა ნაყოფი, როგორც 
სხვა ხალხთა შორის. 1“ ბერძენთა და ბარბაროსთა, ბრძენთა 
და უგუნურთა მოვალე ვარ. 15 ჩემდა თავად კი ვისწრაფვი, 
რომ გახაროთ რომში მყოფთაც. 15 რადგანაც არა მრცხვენია 
სახარებისა, ვინაიდან იგია ძალა ღვთისა, ყოველი მორწმუნის 


მხსნელი, ჯერ იუდეველისა და მერე ელინის. 17 რაკიღა მასში 
ცხადდება სიმართლე ღვთისა რწმენისთვის და რწმენით; 
როგორც დაწერილია: „მართალი რწმენით იცოცხლებს“. 18 
რადგანაც ღვთის რისხვა ზეცით ცხადდება, რათა თავს 
დაატყდეს კაცთა უსამართლობას და უღმერთოებას, თავიანთი 
უსამართლობით რომ ახშობენ ჭეშმარიტებას. 19 ვინაიდან რაც 
შეიძლება იცოდე ღმერთზე, ცხადია მათთვის, რადგანაც 
ღმერთმა განუცხადა მათ. 29 და მართლაც, მისი უხილავი 
სრულყოფილება, წარუვალი ძალა და ღვთაებრიობა, 
ქვეყნიერების დასაბამიდან მისსავ ქმნილებებში ცნაურდება და 
ხილული ხდება: ასე რომ, არა აქვთ პატიება. 21 რაკი შეიცნეს 
ღმერთი, მაგრამ არ ადიდეს, როგორც ღმერთი, და არც 
მადლი შესწირეს არამედ ამაონი იქმნენ თავიანთი ზრახვით და 
დაბნელდა მათი უგონო გული; 22 ბრძენკაცებად მოჰქონდათ 
თავი და შლეგებად იქცნენ; 23 და უხრწნელი ღმერთის დიდება 
ხრწნადი კაცის, ფრინველთა და ქვეწარმავალთა ხატებაზე 
გაცვალეს, 2“ ამიტომაც მისცა ისინი ღმერთმა მათივე 
გულისთქმათა უწმინდურებას, რათა შეებილწათ თავიანთი 
სხეული; 22 სიცრუეზე გაცვალეს ღვთის ჭეშმარიტება, შექმნილს 
რომ მსახურებდნენ და არა შემოქმედს, რომელიც კურთხეულია 
უკუნისამდე. ამინ. 29 ამიტომაც მისცა ისინი ღმერთმა 
საგინებელ ვნებებს, ვინაიდან მათმა ქალებმაც კი ბუნებრივი 
წესი არაბუნებითით შეცვალეს. 27 ასევე კაცებმაც მიატოვეს 
ქალებთან ბუნებრივი ცხოვრების წესი და გულისთქმით 
გახურებულნი აღერივნენ ერთმანეთს, მამაკაცი მამაკაცთან 
სჩადიოდა სასირცხვოს და მიიღეს თავიანთი ცდუნების 
საკადრისი საზღაური. 28 და რაკი არ ეცადნენ გონებით 
შეენარჩუნებინათ ღმერთი, ამიტომაც უჯერო საქმეთათვის 
მისცა ღმერთმა ისინი გაუკუღმართებულ გონებას. 29 ასე რომ, 
აღვსილნი არიან ყოველგვარი უსამართლობით, ბოროტებით, 
ანგარებით, სიავით, სავსენი შურით, მკვლელობით, შუღლით, 
ვერაგობით, უზნეობით, მაბეზღარობით. 39 ავსიტყვანი, 
ცილისმწამებელნი, ღვთისმოძულენი, ქედმაღალნი, 
ცუდმედიდნი, ბოროტმზრახველნი, დედ-მამის ურჩნი, 31 


უგულისხმონი, უნდონი, უყვარულნი, ულმობელნი და 
უწყალონი, 32 რომელთაც იციან ღვთის სამართალი, რომ 
ამნაირ საქმეთა ჩამდენნი სიკვდილის ღირსნი არიან, მაგრამ 
არამცთუ თვითონ სჩადიან, არამედ ჩამდენთაც 
თანაუგრძნობენ. 


თავი 2 


1 ამიტომ თავს ვერ იმართლებ, ვინც უნდა იყო, კაცო, 
რომელიც განიკითხავ, რადგანაც სხვისი განმკითხველი 
განსჯით შენსავე თავსა სდებ მსჯავრს, ვინაიდან იმასვე 
სჩადიხარ, რისთვისაც განიკითხავ. 2 ხოლო ჩვენ ვიცით, რომ, 
ჭეშმარიტებისამებრ, არის ღვთის მსჯავრი ყოველივე ამის 
მოქმედთა მიმართ. 3 იქნებ გგონია, კაცო, რომ თავს დააღწევ 
ღვთის მსჯავრს რაკიღა განიკითხავ ამის მოქმედს და თვითონ 
კი მასვე სჩადიხარ? 4 ან იქნებ უგულებელყოფ მისი სიკეთის, 
ლმობიერებისა თუ სულგრძელობის სიუხვეს და ვერ შეგიგნია, 
რომ ღვთის სიკეთეს სინანულისაკენ მიჰყავხარ? ? შენ კი 
სიკერპითა და უსინანულო გულით თვითონვე იუნჯებ რისხვას 
ღვთის რისხვისა და მისი მართალი მსჯავრის გამოცხადების 
დღისთვის, 9 როცა, მათი საქმისამებრ, კუთვნილს მიაგებს 
ყველას: 7” მათ, ვინც კეთილი საქმის ერთგულებით დიდებას, 
პატივსა და უხრწნელებას მიელტვის, საუკუნო სიცოცხლეს; 8 
ხოლო მათ, ვინც ურჩობს და ჭეშმარიტებას კი არა, 
უსამართლობას ჰმორჩილებს, - გულისწყრომას და რისხვას. 9? 
ჭირი და ვიწროება ყველა ბოროტმოქმედი კაცის სულს, ჯერ 
იუდეველისას, მერე ბერძნისას. 19 დიდება, პატივი და 
მშვიდობა ყველა კეთილისმოქმედს, ჯერ იუდეველს, მერე კი 
ბერძენს. 11 რადგანაც მიკერძოება უცხოა ღვთისათვის. 12 ვინც 
ურჯულოდ შესცოდა, ურჯულოდვე წარწყმდება, ხოლო ვინც 
რჯულით სცოდა, რჯულითვე განიკითხება. 13 რადგანაც 
რჯულის მსმენელნი კი არ არიან მართალნი ღვთის წინაშე, 
არამედ რჯულის აღმასრულებელნი გამართლდებიან. 14 
ვინაიდან როცა რჯულის არმქონე წარმართნი ბუნებრივად 
ასრულებენ რჯულს, მაშინ რჯულის არმქონენი თვითონვე არიან 
თავიანთი თავის რჯული. 12 ისინი გვიჩვენებენ, რომ რჯულის 
საქმე გულის ფიცარზე უწერიათ, რასაც მოწმობენ მათი 
სინდისი და მათი აზრები, რომლებიც ხან ბრალს სდებენ, ხან 
კი ამართლებენ ერთმანეთს, 15 საიმდღისოდ, როცა, ჩემი 


სახარებისამებრ, ღმერთი განსჯის კაცთა ფარულ საქმეებს 
იესო ქრისტეს მიერ. 17 აჰა, შენ იუდეველი ხარ, თავს იმშვიდებ 
რჯულით და იქადი ღმერთს, 18 ვისი ნებაც იცი და, რჯულით 
განსწავლული, ირჩევ უკეთესს. 1? თვითმრწმენს გგონია, რომ 
შენა ხარ ბრმათა მეგზური და ბნელში მყოფთა ნათელი, 29 
უგუნურთა მასწავლებელი და ყრმათა მოძღვარი, რომელსაც 
გაქვს ცოდნისა და ჭეშმარიტების ნიმუში რჯულში. 21 კი მაგრამ, 
სხვებს რომ ასწავლი, რად არ ასწავლი შენსავე თავს? 22 
ქადაგებ: არა იპაროო, და იპარავ? ამბობ: არ იმრუშოო, და 
მრუშობ? კერპები გძაგს და მკრეხელობ? 23 რჯულს იქადი და 
რჯულის დარღვევით ღმერთს შეურაცხყოფ? 24 ვინაიდან, 
როგორც წერია, თქვენ გამო იგმობა ღვთის სახელი 
წარმართთა შორის. 22 წინადაცვეთილობა სარგოა, თუ რჯულს 
ასრულებ, ხოლო თუ რჯულს არღვევ, შენი წინადაცვეთილობა 
წინდაუცვეთელობად იქცევა. 29 თუ წინადაუცვეთელი რჯულის 
მართლნესებს იცავს, განა მისი წინადაუცვეთელობა 
წინადაცვეთილობად არ შეერაცხება? 27 ეგეც არ იყოს ბუნებით 
წინადაუცვეთელი, რომელიც რჯულს ასრულებს, განა არ 
განგსჯის შენ, რომელიც, წერილისა და წინადაცვეთილობის 
მიუხედავად, რჯულს არღვევ? 29 ვინაიდან იუდეველი ის კი 
არაა, ვინც გარეგნულადაა იუდეველი, და არც 
წინადაცვეთილობაა ის, რაც გარეგნულია და ხორციელი. 29 
არამედ იუდეველი ისაა, ვინც შინაგანადაა იუდეველი, და 
წინადაცვეთაც ისაა, რაც გულისა და სულისმიერია და არა 
ასოსმიერი. ასე რომ, კაცთაგან კი არ იქება, არამედ 
ღვთისაგან. 


თავი 3 


1 მაშ, რა უპირატესობა ახლავს იუდეველობას, და რა პატივი 
წინადაცვეთას? ? უპირატესობა დიდია ყოველნაირად: 
უწინარეს ყოვლისა კი იმდენად, რამდენადაც მათ მინდობილი 
აქვთ ღვთის სიტყვა. 3 მერედა რა? თუ ზოგიერთს არ სწამდა, 
განა მათი ურწმუნოება გააქარწყლებს ღვთის სარწმუნოებას? “შ 
არამც და არამც. ღმერთი ჭეშმარიტია, ყოველი კაცი კი - ცრუ, 
როგორც წერია: რათა გამართლდე შენი სიტყვებით და 
იმძლავრო განკითხვისას. ? ხოლო თუ ჩვენი უსამართლობა 
გზას უხსნის ღვთის სამართლიანობას, რას ვიტყვით? განა 
უსამართლოა ღმერთი, რომელიც გვრისხავს? კაცურად 
ვმსჯელობ. 59 არამც და არამც. მაშ, როგორ განიკითხოს 
ღმერთმა ქვეყანა? 7 მაგრამ თუ ჩემი სიცრუით კიდევ უფრო 
მაღლდება ღვთის ჭეშმარიტება მის სადიდებლად, რატომღა 
განვისჯები, როგორც ცოდვილი? 8 მაშინ რატომ არ ვაკეთოთ 
ბოროტი, რათა გამოვიდეს მართალი, როგორც ავსიტყვაობენ 
ჩვენზე ზოგ-ზოგნი და ამბობენ, რომ ამას ვასწავლით. განა 
სამართლიანი არ იქნება მათი განკითხვა? ? მერედა, რა? 
გვაქვს კი რაიმე უპირატესობა? არავითარი. ვინაიდან უკვე 
დავამტკიცე, რომ ყველანი, იუდეველებიცა და ბერძნებიც, 
ცოდვის ქვეშა ვართ. 1? როგორც დაწერილია: არავინაა 
მართალი. 11 არავინაა გამგები: არავინ ეძებს ღმერთს. 12 
ყველა გზას ასცდა; ერთიანად უმაქნისნი გახდნენ; არ არის 
სიკეთის მქმნელი, არ არის არავინ. 13 პირაშკმული სამარეა 
მათი ყელი; ენით ზაკვას იტყვიან; ასპიტთა გესლი სცხიათ 
ბაგეზე. 14 პირი წყევლითა და სიმწრით აქვთ სავსე. 12 
ფეხმარდნი არიან სისხლის საღვრელად. 16 ნგრევა და 
ვარამია მათს გზაზე. 17 ვერ უცვნიათ მშვიდობის გზა. 18 ღვთის 
შიში არ არის მათ თვალწინ. 19 მაგრამ ჩვენ ვიცით, რომ რასაც 
რჯული ამბობს, რჯულის ქვეშევრდომთათვის ამბობს, რათა 
შეიკრას ყოველი პირი და მთელი ქვეყანა დაექვემდებაროს 
ღმერთის სამართალს. 29 ვინაიდან რჯულის საქმით ვერცერთი 


ხორციელი ვერ გამართლდება მის წინაშე, რადგანაც რჯულით 
შეიცნობა ცოდვა. 21 ახლა კი, გარდა რჯულისა, გამოჩნდა 
ღვთის სიმართლე, რასაც მოწმობენ წინასწარმეტყველნი და 
რჯული, 22 ხოლო სიმართლე ღვთისა იესო ქრისტეს რწმენით - 
ყველა მორწმუნისათვის, ვინაიდან არ არსებობს განსხვავება, 
23 რაკიღა ყველამ სცოდა და მოაკლდა ღვთის დიდებას. 24 
მაგრამ ყველანი უსასყიდლოდ მართლდებიან მისი მადლითა 
და იესო ქრისტესმიერი გამოსყიდვის წყალობით, 2” ქრისტესი, 
რწმენის მეოხებით წინასწარ რომ დაადგინა ღმერთმა 
შენდობის მსხვერპლად, რათა ეჩვენებინა მისი სიმართლე 
უწინდელ ცოდვათა მიტევების გზით, 25 რომელნიც 
სულგრძელად დაითმინა ღმერთმა, რათა გამოჩენილიყო მისი 
სიმართლე დღევანდელ დღეს, და ყოფილიყო იგი მართალი 
და იესოს მორწმუნეთა გამმართლებელი. 27 მაშ, სადღაა 
სიქადული? განქარებულა. კი მაგრამ, რომელი რჯულით? 
საქმეთა რჯულით? არა, არამედ რწმენის რჯულით. 28 
რადგანაც ჩვენ ვამტკიცებთ, რომ კაცი რწმენით მართლდება, 
რჯულის საქმეთა მიუხედავად. 2? ნუთუ ღმერთი მხოლოდ 
იუდეველებისაა და არა წარმართებისაც? რა თქმა უნდა, 
წარმართებისაც. 3? რადგანაც ერთია ღმერთი, რომელიც 
რწმენის გამო ამართლებს წინადაცვეთილთ, წინადაუცვეთელთ 
კი - რწმენით. 31 მაშ, ჩვენ რწმენით ვაქარწყლებთ რჯულს? 
არამც და არამც. არამედ ვამტკიცებთ მას. 


თავი 4 


1 რას ვიტყვით, განა აბრაამმა, ჩვენმა წინაპარმა, ხორციელად 
შეიძინა რამე? 2? თუ აბრაამი საქმეთაგან გამართლდა, დიახაც 
აქვს სასიქადულო, მაგრამ არა ღვთის წინაშე. 3 ვინაიდან რას 
ამბობს წერილი? „ერწმუნა აბრაამი ღმერთს, და შეერაცხა მას 
სიმართლედ“. 4 ხოლო მოქმედს საზღაური მადლით კი არ 
მიეგება, არამედ ვალით. ? იმას კი, ვინც არ არის მოქმედი, 
მაგრამ სწამს იგი, ვინც ამართლებს უღმერთოს, სიმართლედ 
მისი რწმენა შეერაცხება. 9 ასე დავითიც ნეტარს უწოდებს კაცს, 
რომელსაც ღმერთი, საქმეთა მიუხედავად, შეურაცხავს 
სიმართლეს. 7 ნეტავი მათ, რომელთაც მიეტევათ 
ურჯულოებანი და დაეფარათ ცოდვანი. 9 ნეტავი მას, ვისაც 
უფალი არ შეურაცხავს ცოდვას. 3? მაგრამ ეს ნეტარება 
წინადაცვეთილობას ეკუთვნის თუ წინადაუცვეთელობასაც? 
რადგანაც ჩვენ ვამბობთ, რომ აბრაამს სიმართლედ შეერაცხა 
რწმენა. 1– როდის შეერაცხა? წინადაცვეთილობამდე თუ 
წინადაცვეთის შემდეგ? არა წინადაცვეთილობაში, არამედ 
წინადაუცვეთელს. 11 და მიიღო წინადაცვეთის ნიშანი, 
როგორც ბეჭედი რწმენით გამართლებისა, რომელიც 
წინადაუცვეთელობაში ჰქონდა, რათა გამხდარიყო ყველა 
წინადაუცვეთელი მორწმუნის მამა, და მათაც შერაცხოდათ 
სიმართლედ; 12 ისევე, როგორც მამა წინადაცვეთილებისა: 
არა მარტო იმათი, ვინც მიიღო წინადაცვეთა, არამედ იმათიც, 
რომელნიც მისდევენ ჩვენი მამის აბრაამის რწმენის კვალს, 
რაც ჯერ კიდევ წინადაუცვეთელობისას ჰქონდა. 13 ვინაიდან 
აბრაამს და მის თესლს რჯულით როდი მიეცა აღთქმა, 
ყოფილიყო ქვეყნის მემკვიდრე, არამედ რწმენის სიმართლით. 
14 რადგან თუ მემკვიდრენი რჯულისაგან არიან, ამაოა რწმენა 
და ფუჭია აღთქმა. 152 ვინაიდან რჯული შეიქმს რისხვას, რადგან 
იქ, სადაც არ არის რჯული, არც დარღვევაა. 15 მაშასადამე, 
რწმენისაგან, რათა იყოს რწმენით და განმტკიცდეს აღთქმა 
მთელი მოდგმის მიმართ: არა მარტო რჯულით, არამედ 


რწმენითაც აბრაამისა, რომელიც არის ყოველი ჩვენგანის მამა. 
17 როგორც დაიწერა: „მე დაგადგინე მრავალი ხალხის მამად“ 
ღვთის წინაშე, რომელსაც ერწმუნა იგი, მკვდართა 
მაცოცხლებელსა და არმყოფთა ყოფად მხმობელს. 18 უსასოო 
სასოებით ერწმუნა, რათა გამხდარიყო მრავალი ხალხის მამა; 
როგორც ითქვა: „ასე იქნება შენი მოდგმა“. 19 არ შერყევია 
რწმენა, თუმცაღა ას წელს მიტანებული ხედავდა, რომ მისი 
სხეული უკვე სიკვდილად იყო მიწურვილი და კვდებოდა საშოც 
სარასი; 29 არ შემკრთალა და არც ეჭვი შეჰპარვია ღვთის 
აღთქმაში, არამედ განმტკიცდა რწმენით და დიდება მიაგო 
ღმერთს. 21 რადგანაც გულდანდობით სწამდა, რომ ვინც 
აღთქმა მისცა, მასვე შეეძლო აღთქმის აღსრულებაც. 22 
ამიტომაც შეერაცხა მას სიმართლედ. 23 თუმცა მარტო მისთვის 
როდი დაიწერა, შეერაცხაო, 24 არამედ ჩვენთვისაც: დიახ, 
ჩვენც შეგვერაცხება, რომელთაც გვწამს ის, ვინც მკვდრეთით 
აღადგინა უფალი ჩვენი იესო, 22 რომელიც გაცემულ იქნა 
ჩვენი ცოდვების გამო და აღდგა ჩვენს გასამართლებლად. 


თავი 5 


1 ამრიგად, რაკი რწმენით გავმართლდით, მშვიდობა გვაქვს 
ღვთის მიმართ, ჩვენი უფლის იესო ქრისტეს მიერ, ? ვისი 
მეოხებითაც რწმენით მივემთხვიეთ იმ მადლს, რომელშიც 
ვდგავართ და ღვთის დიდების სასოებით ვიქადით; 3 და არა 
მარტო ამით, არამედ შეჭირვებითაც, რადგანაც ვიცით, რომ 
შეჭირვება შეიქმს მოთმინებას, 4 მოთმინება - გამოცდილებას, 
გამოცდილება - სასოებას, ? სასოება კი არ გვარცხვენს, 
რადგანაც ღვთის სიყვარული ჩაისახა ჩვენს გულში სული 
წმიდის მიერ, რომელიც მოგვეცა ჩვენ. 9 ვინაიდან, ჯერ კიდევ 
ჩვენი უძლურებისას, ქრისტე დროულად მოკვდა 
უღვთოთათვის. 7” მართლაცდა, ძნელად თუ ვინმე მოკვდება 
მართლისათვის, ხოლო კეთილისთვის ვინმემ, შესაძლოა, 
კიდევაც გაბედოს სიკვდილი. 8 მაგრამ ღმერთი თავის 
სიყვარულს ჩვენდამი იმით გვიმჟღავნებს, რომ ქრისტე ჩვენი 
გულისთვის მოკვდა, როცა ჯერ კიდევ ცოდვილნი ვიყავით. 3? 
მით უმეტეს, ახლა, როცა მისი სისხლით გავმართლდით, 
მისივე მეოხებით თავს დავაღწევთ რისხვას. 19 რადგანაც თუ 
მტრები ვიყავით და მისი ძის სიკვდილით შევურიგდით 
ღმერთს, მით უმეტეს, შერიგებულნი ვცხონდებით მისი 
სიცოცხლით. 11 და არა მარტო ამით, არამედ ღმერთითაც 
ვიქადით ჩვენი უფლის იესო ქრისტეს მიერ, ვისი წყალობითაც 
გვეღირსა შერიგება. 12 ვინაიდან როგორც ერთი კაცის მიერ 
შემოვიდა ცოდვა ამ ქვეყნად, ცოდვის მიერ კი - სიკვდილი, ისე 
სიკვდილიც გადავიდა ყველა კაცში, რადგანაც ყველამ სცოდა. 
12 რადგან ცოდვა რჯულამდეც იყო ქვეყნად, მაგრამ თუ რჯული 
არ არის, ცოდვა არ შეირაცხება. 14 თუმცა ადამიდან მოსემდე 
სიკვდილი სუფევდა მათზეც, რომელთაც ადამივით არ 
შეუცოდავთ, ვინც არის მომავლის ხატი. 1? მაგრამ მადლი ისე 
როდია, როგორც ცოდვა, ვინაიდან თუ ერთის შეცოდებით 
მრავალი მოკვდა, მით უმეტეს, მადლი და ნიჭი ღვთისა, ერთი 
კაცის - იესო ქრისტეს მადლით, მრავალსაც მოსჭარბდა 


სიუხვით. 19 და არც ნიჭია როგორც მსჯავრი ერთი შემცოდის 
გამო, ვინაიდან მსჯავრი ერთის შეცოდებისთვის - 
შესაჩვენებლად, ხოლო მადლი - მრავალი შეცოდების 
გასამართლებლად. 17 რადგან თუ ერთის შეცოდებით 
სიკვდილი სუფევდა ერთის მიერ, მით უმეტეს, მადლისა და 
სიმართლის ნიჭის უხვად მიმღებნი იმეფებენ სიცოცხლეში 
ერთის - იესო ქრისტეს მიერ. 18 ამიტომ, როგორც ერთის 
შეცოდებისაგან ყველა კაცის თავზე მოიწია სასჯელი, ასევე 
ერთის სიმართლისაგან ყველა კაცი გამართლდება 
სიცოცხლისათვის. 197 ვინაიდან, როგორც ერთი კაცის ურჩობით 
მრავალი გახდა ცოდვილი, ისე ერთი კაცის მორჩილებით 
მრავალნი გახდებიან მართალნი. 29 რჯული კი შემდეგ 
შემოვიდა, რათა ემრავლა ცოდვას, ხოლო როცა იმრავლა 
ცოდვამ, მით უფრო მომრავლდა მადლი, 21 რათა, როგორც 
ცოდვა სუფევდა სიკვდილში, ასევე ყოფილიყო მადლის 
სუფევაც საუკუნო სიცოცხლისათვის სიმართლის მეოხებით, 
ჩვენი უფლის იესო ქრისტეს მიერ. 


თავი 6 


1 რას ვიტყვით? დავრჩეთ ცოდვაში, რათა იმრავლოს მადლმა? 
არამც და არამც. ? ჩვენ, რომელნიც მოვკვდით ცოდვისათვის, 
როგორღა ვიცხოვროთ მასში? 3 ან იქნებ არ იცით, რომ ვინც 
მოვინათლეთ იესო ქრისტეს მიერ, მის სიკვდილში 
მოვინათლენით? “ მასთან ერთადვე დავიმარხეთ სიკვდილში 
ნათლისღებით, რათა როგორც ქრისტე აღდგა მკვდრეთით 
მამის დიდებით, ჩვენც ასევე ვიარებოდეთ ახალ სიცოცხლეში. 
> რადგან თუ სიკვდილის მსგავსებით მასთან თანაშეზრდილნი 
ვართ, აღდგომითაც მივემსგავსებით, 9 რაკიღა ვიცით, რომ 
ჩვენი ძველი კაცი ჯვარს ეცვა მასთან ერთად, რათა 
გადაგებულიყო ცოდვის სჯული და აღარასოდეს 
დავმონებოდით ცოდვას. 7 რადგანაც მკვდარი ცოდვისაგან 
თავდახსნილია. 8 ხოლო თუ ქრისტესთან ერთად მოვკვდით, 
გვწამს, რომ სიცოცხლითაც ერთად ვიცოცხლებთ. ? რადგანაც 
ვიცით, რომ ქრისტე, მკვდრეთით აღმდგარი, აღარა კვდება: 
სიკვდილი ვეღარ უფლოსს მასზე. 19 რადგანაც, თუ მოკვდა, 
ცოდვისთვის მოკვდა ერთხელ, ხოლო რაკიღა ცოცხლობს, 
ღმერთისთვის ცოცხლობს. 11 ასევე თქვენც მკვდრებად 
შერაცხეთ თავი ცოდვისთვის და ცოცხლებად - ღმრთისთვის 
ქრისტე იესოს მიერ. 12 მაშ, ნუ იქნება ცოდვის სუფევა თქვენს 
მოკვდავ სხეულში, ნუ დაემორჩილებით მის ვნებებს. 13 ნუ 
მისცემთ თქვენს ასოებს ცოდვას უსამართლობის საჭურვლად, 
არამედ, როგორც მკვდრეთით აღმდგარმა, უძღვენით თავი 
ღმერთს, ხოლო თქვენი ასოები საჭურვლად - ღმერთის 
სიმართლეს. 14 ვეღარ გეუფლებათ ცოდვა, ვინაიდან რჯულის 
ქვეშ კი არა ხართ, არამედ მადლის ქვეშ. 12 მერედა რა? 
ვცოდოთ, რადგან რჯულის ქვეშ კი არა ვართ, არამედ მადლის 
ქვეშ? არამც და არამც. 15 ნუთუ არ იცით, რომ ვისაც თავს 
მისცემთ მორჩილებისთვის, მისი მონები ხართ, ვისაც 
ჰმორჩილებთ: ან ცოდვის მონები სიკვდილისათვის, ან 
მორჩილების მონები სიმართლისათვის. 17 მადლობა ღმერთს, 


რომ ოდესღაც ცოდვის მონები, გულით დაემორჩილეთ იმ 
მოძღვრებას, რომელსაც უძღვენით თავი. 18 ხოლო ცოდვისგან 
თავდახსნილნი სიმართლეს დაემონეთ. 19 თქვენი ხორცის 
უძლურების გამო ისე ვმსჯელობ, როგორც მსჯელობენ კაცნი: 
მსგავსად იმისა, როგორც ურჯულოებისათვის დაუმონეთ 
თქვენი ასოები უწმინდურებას და ურჯულოებას, ახლა 
სიწმიდისათვის დაუმონეთ ისინი სიმართლეს. 29 ვინაიდან, 
როცა ცოდვის მონები იყავით, თავისუფალნი იყავით 
სიმართლისაგან. 21 კი მაგრამ, რა იყო მაშინ თქვენი ნაყოფი? 
ის, რისიც ამჟამად გრცხვენიათ, ვინაიდან სიკვდილია მისი 
დასასრული. 22 ხოლო ამჟამად, როცა ცოდვისაგან 
გათავისუფლდით და ღმერთს დაემონეთ, სიწმიდეა თქვენი 
ნაყოფი, დასასრული კი - საუკუნო სიცოცხლე. 23 ვინაიდან 
ცოდვის საზღაური არის სიკვდილი, ხოლო ღვთის მადლი - 
საუკუნო სიცოცხლე, ჩვენი უფლის იესო ქრისტეს მიერ. 


თავი 7 


1 ან იქნებ არ იცით, ძმებო, - რაკიღა რჯულის მცოდნეთ 
მივმართავ, - რომ ვიდრე კაცი ცოცხალია, სიკვდილი 
მბრძანებლობს მასზე. 2 რადგანაც გათხოვილი ქალი ქმრის 
სიცოცხლეში რჯულითაა შეკრული მასთან, ხოლო თუ ქმარი 
მოუკვდა, განთავისუფლებულია ცოლ-ქმრობის რჯულისაგან. 3 
ამიტომაც, თუ ქმრის სიცოცხლეში სხვას გაჰყვა, მეძავად 
იწოდება, ხოლო თუ ქმარი მოუკვდა, განთავისუფლებულია 
რჯულის მიერ, და სხვას რომ გაჰყვეს, აღარ იწოდება მეძავად. 
4 თქვენც, ძმანო ჩემნო, ასევე მოკვდით რჯულისათვის ქრისტეს 
სხეულის მეოხებით, რათა ეკუთვნოდეთ სხვას, მკვდრეთით 
აღმდგარს, და, ამრიგად, ნაყოფი მოგვქონდეს ღვთისათვის. ? 
ვინაიდან, სანამ ხორციელად ვცოცხლობდით, რჯულის მიერ 
გამჟღავნებული ცოდვის ვნებები მოქმედებენ ჩვენს ასოებში, 
რათა გამოგვეღო სიკვდილის ნაყოფი. 5 ახლა კი, 
რჯულისთვის მკვდარნი, რომლითაც შეკრულნი ვიყავით, 
გავთავისუფლდით მისგან, რათა ვმონებდეთ ღმერთს სულის 
სიახლით და არა ასოს სიძველით. 7 მერედა, რას ვიტყვით? 
ნუთუ რჯული ცოდვაა? არამც და არამც, მაგრამ მე მხოლოდ 
რჯულით შევიცან ცოდვა, და სურვილსაც ვერ შევიცნობდი, 
რჯულს რომ არ ეთქვა: ნუ გსურს. 83 მაგრამ ცოდვამ მცნებისგან 
მიიღო საბაბი და ჩამინერგა ყველა სურვილი; რადგანაც 
რჯულის გარეშე ცოდვა მკვდარია. ? ხოლო მე ოდესღაც 
რჯულის გარეშე ვცხოვრობდი, და როცა მოიწია მცნება, ცოდვა 
გაცოცხლდა. 19 მე კი მოვკვდი და, ამრიგად, სასიცოცხლოდ 
მოცემული მცნება სასიკვდილოდ მექცა. 11 რადგანაც ცოდვამ, 
მცნებისგან რომ მიიღო საბაბი, მაცდუნა და მის მიერ მომკლა. 
12 ასე რომ, რჯული წმიდაა და მცნებაც წმიდაა, მართალი და 
კეთილი. 13 ნუთუ სიკეთე სიკვდილად მექცა? არამც და არამც. 
არამედ ცოდვამ, იმისათვის, რომ ცოდვად ჩანდეს, სიკეთის 
მეშვეობით მომაგო სიკვდილი, რათა უცოდვილესად 
წარმოჩენილიყო მცნების წყალობით. 14 რადგანაც ვიცით, რომ 


რჯული სულიერია, მე კი ხორციელი ვარ და ცოდვას 
მიყიდული. 15 ვინაიდან არ მესმის რას ვაკეთებ: იმიტომ, რომ 
იმას კი არ ვაკეთებ, რაც მსურს, არამედ იმას, რაც მძულს. 19 
ხოლო თუ იმას ვაკეთებ რაც არა მსურს, მაშასადამე, 
ვაღიარებ, რომ რჯული კეთილია. 17 ასე რომ, მე კი არ ვაკეთებ 
ამას, არამედ ცოდვა, რომელიც მკვიდრობს ჩემში. 18 
რადგანაც ვიცი, რომ ჩემში, ესე იგი, ჩემს სხეულში არ არის 
კეთილი; არის ჩემში სიკეთის ნდომა, მაგრამ როგორ 
აღვასრულო სიკეთე, ამას კი ვეღარ ვპოულობ ჩემში. 19 
ვინაიდან კეთილს კი არ ვაკეთებ, რომელიც მსურს, არამედ 
ბოროტს, რომელიც არ მსურს. 29 ხოლო თუ იმას ვაკეთებ, რაც 
არა მსურს, მე კი არ ვაკეთებ მას, არამედ ცოდვა, რომელიც 
მკვიდრობს ჩემში. 21 და ვპოულობ ამ რჯულს კეთილის ქმნა 
მსურს, მაგრამ ბოროტი კი მიდევს გვერდით. 2? ვინაიდან, 
როგორც შინაგანი კაცი, ღვთის რჯულით ვტკბები. 23 მაგრამ 
ჩემს ასოებში სხვა რჯულსა ვხედავ, რომელიც ეურჩება ჩემი 
გონების რჯულს, და ცოდვის იმ რჯულის ტყვედ მაქცევს, 
რომელიც არის ჩემს ასოებში. 24 ვაიმე, ბედკრულს! ვინ 
დამიხსნის სიკვდილის ამ სხეულისაგან? 22 ვმადლობ ღმერთს, 
ჩვენი უფლის იესო ქრისტეს მიერ. ამრიგად, მე, ერთი და იგივე 
კაცი, გონებით ღვთის რჯულს ვემონები, ხორცით კი - ცოდვის 
რჯულს. 


თავი 8 


1 ასე რომ, ახლა არ არის არავითარი სასჯელი მათთვის, 
რომელნიც არიან ქრისტე იესოში. 2 რადგანაც სიცოცხლის 
სულის რჯულმა ქრისტე იესოში ცოდვისა და სიკვდილის 
რჯულისაგან გამათავისუფლა მე. 3 რაკი ხორცისგან 
დაუძლურებულმა რჯულმა მეტი ვერ შესძლო, ღმერთმა 
მოავლინა თავისი ძე ცოდვილი ხორცის მსგავსებით და 
ცოდვისვე გამო, რათა მსჯავრი დაედო ხორციელი 
ცოდვისთვის. 4 და, ამრიგად, რჯულის სიმართლე 
აღსრულებულიყო ჩვენში, რომელნიც ხორციელად კი არ 
ვცხოვრობთ, არამედ - სულიერად. ? რადგანაც ხორციელნი 
ხორცისას იზრახავენ, სულიერნი კი - სულისას. 9 ვინაიდან 
ხორცის ზრახვა სიკვდილია, სულის ზრახვა კი - სიცოცხლე და 
მშვიდობა. 7 იმიტომ, რომ ხორცის ზრახვა ღვთის მტრობაა, 
ვინაიდან არ ემორჩილება და ვერც დაემორჩილება ღვთის 
რჯულს. 8 ამიტომ ხორციელად მცხოვრებნი ვერ აამებენ 
ღმერთს. ? ხოლო თქვენ ხორციელად მყოფნი კი არა ხართ, 
არამედ - სულიერად, თუკი სული ღვთისა დამკვიდრებულია 
თქვენში. მაგრამ ვისაც ქრისტეს სული არა აქვს, იგი არც არის 
მისი. 19 ხოლო თუ ქრისტე თქვენშია, ხორცი ცოდვისთვის 
მკვდარია, სული კი ცოცხალია სიმართლისათვის. 11 და თუ 
მისი სული, ვინც მკვდრეთით აღადგინა იესო, 
დამკვიდრებულია თქვენში, ქრისტეს მკვდრეთით აღმდგენი 
თქვენს მოკვდავ სხეულებსაც გააცოცხლებს თავისი სულით, 
რომელიც მკვიდრობს თქვენში. 12 ამრიგად, ძმანო, ხორცის 
მოვალენი როდი ვართ, რომ ხორციელად ვიცხოვროთ. 13 
რადგან თუ ხორციელად ცხოვრობთ, სიკვდილი გელით, 
ხოლო თუ სულით მოაკვდინებთ ხორცის საქმეს, ცოცხალნი 
იქნებით. 14 ვინაიდან ღვთის ძეა ყველა, ვისაც ღვთის სული 
წარმართავს. 12 რადგან მონობის სული როდი მიგიღიათ, რომ 
კვლავ გეშინოდეთ, არამედ მიიღეთ ძეობის სული, რომლითაც 
ვღაღადებთ: აბბა, მამაო! 15 სწორედ ეს სული ემოწმება ჩვენს 


სულს, რომ ღვთის შვილები ვართ. 17 ხოლო თუ შვილები 
ვართ, მემკვიდრენიცა ვართ, ღვთის მემკვიდრენი და ქრისტეს 
თანამემკვიდრენი, თუკი მასთან ერთად ვევნებით, რათა 
მასთან ერთად ვიდიდოთ. 18 რადგანაც ვფიქრობ, რომ 
აწინდელი ვნებანი არაფერია იმ დიდებასთან შედარებით, 
რომელიც გამოვლინდება ჩვენ მიმართ. 19 ვინაიდან ქმნილება 
სასოებით მოელის ღვთის შვილთა გამოცხადებას, 29 იმიტომ, 
რომ ქმნილება ნებსით კი არ დაემორჩილა ამაოებას, არამედ 
მის მიერ, ვინც ამაოებას დაუმორჩილა იგი, იმის იმედით, 21 
რომ თვით ქმნილებაც განთავისუფლდებოდა ხრწნილების 
მონობისაგან, რათა წილი დაედო ღვთის შვილთა დიდებასა 
და თავისუფლებაში. 22 რადგანაც ვიცით, რომ მთელი 
ქმნილება ერთიანად გმინავს და წვალობს დღემდე. 23 და არა 
მარტო ის, არამედ ჩვენც, სულის პირველნაყოფის მქონენი, 
ასევე ვგმინავთ შინაგანად ღვთის ძეობისა და ჩვენი სხეულის 
ხსნის მოლოდინში. 24 რადგანაც ხსნილნი ვართ სასოებით, 
ხილული სასოება კი არ არის სასოება, ვინაიდან რა სასოება 
უნდა გქონდეს იმის მიმართ, რასაცა ხედავ? 22 ხოლო იმის 
მსასოოვარნი, რასაც ვერ ვხედავთ, მოთმინებით მოველით 
მას, 25 ასევე სულიც შეეწევა ჩვენს უძლურებას, ვინაიდან არ 
ვიცით, რისთვის ან როგორ ვილოცოთ, მაგრამ თვით სულია 
ჩვენი მეოხი უთქმელი ოხვრით. 2?7 ხოლო გულების მცდელმა 
იცის, როგორია ზრახვა სულისა, ვინაიდან იგია წმიდათა მეოხი 
ღვთის ნებით. 28 ჩვენ ვიცით, რომ ღვთის მოყვარეთ, 
რომელნიც მისი განზრახვით არიან ხმობილნი, ყველაფერი 
შეეწევათ სასიკეთოდ. 2? რადგან ისინი, ვინც წინასწარ სცნო, 
წინასწარვე აირჩია თავისი ძის ხატის მსგავსებად, რათა იგი 
ყოფილიყო პირმშო მრავალ ძმას შორის. 39 ხოლო რომელნიც 
წინასწარ აირჩია, იგივენი იხმო, და რომელნიც იხმო, იგივენი 
გაამართლა, და რომელნიც გაამართლა, იგივენი განადიდა. 31 
მერედა, რას ვიტყვით ამაზე? თუკი ღმერთი ჩვენკენაა, მაშ, 
ვინღაა ჩვენ წინააღმდეგ? 32 ის, ვინც თავისი ძეც არ დაინდო, 
არამედ ყველა ჩვენგანისთვის გასწირა იგი, როგორღა არ 
მოგვანიჭებს მასთან ერთად ყოველს? 33 ვინ გაამტყუნებს 


ღვთის რჩეულთ? თვით ღმერთი ამართლებს მათ. 34 ანდა ვინ 
არის მსჯავრმდები? ქრისტე იესო მოკვდა, მაგრამ აღდგა 
კიდეც: იგია ღვთის მარჯვნივ, იგია მეოხი ჩვენი. 32 რა 
განგვაშორებს ქრისტეს სიყვარულს: ვიწროება თუ ურვა, დევნა 
თუ შიმშილი, სიშიშვლე თუ საფრთხე, ანდა მახვილი? 39 
(როგორც დაიწერა: „შენთვის გვხოცავენ ყოველდღე: 
ცხვრებად გვთვლიან, დასაკლავად განწირულებად“), 37 
ყოველივე ამას ვძლევთ მისი წყალობით, ვინც შეგვიყვარა. 38 
რადგანაც მწამს, რომ ვერც სიკვდილი და ვერც სიცოცხლე, 
ვერც ანგელოზნი და ვერც მთავრობანი, ვერც ძალნი, ვერც 
აწმყო, ვერც მომავალი, 39 ვერც სიმაღლე, ვერც სიღრმე და 
ვერც რაიმე სხვა ქმნილება ვერ განგვაშორებს ღვთის 
სიყვარულს ჩვენს უფალ ქრისტე იესოში. 


თავი 9 


1 ჭეშმარიტებას ვამბობ ქრისტეში, არა ვცრუობ, მემოწმება ჩემი 
სინიდისი სული წმიდის მიერ, 2 რომ დიდია ჩემი მწუხარება და 
დაუმცხრალია ტკივილი ჩემი გულისა; 3 ასე რომ, ვისურვებდი 
თვითონვე ვყოფილიყავი შეჩვენებული და ქრისტესაგან 
მოკვეთილი ჩემი ძმების, ჩემი სისხლისა და ხორცის გამო, 43 
რომლებიც არიან ისრაელიტნი და შვილობაც ეკუთვნით, 
დიდებაც, აღთქმანიც და რჯულდებაც, მსახურებაც და 
დაპირებაც. ? მათნივე არიან მამანი და ხორციელად მათგანაა 
ქრისტე, ღმერთი, ყველაზე ამაღლებული და უკუნისამდე 
კურთხეული. ამინ. 9 მაგრამ ისე კი არა, თითქოს გაცუდდა 
სიტყვა ღვთისა, რადგან ვინცაა ისრაელისგან, ყველა როდია 
ისრაელიტი. 7 და არც აბრაამის შვილია ყველა, ვინც მისი 
თესლისაგან არის; არამედ ითქვა: „ისააკის მიერ იწოდება შენი 
თესლი“. 8 ესე იგი, ხორციელი შვილები კი არ არიან ღვთის 
შვილნი, არამედ აღთქმის შვილები შეირაცხებიან თესლად. 3? 
რადგანაც ასეთია აღთქმის სიტყვა: „ამ დროს მოვალ, და 
ეყოლება სარას ძე“, 19 და არა მარტო ეს; არამედ რებეკაც 
ერთი კაცის - მამაჩვენ ისააკისაგან დაფეხმძიმდა, 11 მაგრამ 
ჯერ კიდევ არ შობილიყვნენ მისი ძენი და არც არაფერი 
ჩაედინათ - არც კარგი და არც ცუდი (რათა აღსრულებულიყო 
განზრახვა ღვთისა მისი არჩევანის თანახმად, 12 საქმეთა 
მიხედვით კი არა, არამედ მხმობელის ნებით), რომ ქალს 
ეუწყა: „უფროსი დაემონება უმცროსს“. 13 როგორც წერია: 
„იაკობი შევიყვარე, ხოლო ესავი მოვიძულე“. 14 რას ვიტყვით? 
ნუთუ უსამართლობაა ღმერთში? არამც და არამც. 12 რადგანაც 
მოსეს ეუბნება: „შევიწყალებ, ვისაც შევიწყალებ, და 
შევიწყნარებ, ვისაც შევიწყნარებ“. 15 მაშასადამე, ეს კაცის 
ნება-სურვილზე კი არაა დამოკიდებული, არამედ ღვთის 
მოწყალებაზე. 17 რადგანაც წერილი ეტყვის ფარაონს: 
„სწორედ იმისთვის დაგადგინე, რათა ჩემი ძალა გიჩვენო, და 
განითქვას ჩემი სახელი მთელ ქვეყანაზე“. 18 ამრიგად, ვინც 


სურს, მას შეიწყალებს, და ვინცა სურს, მას გაამქისებს. 13 შენ 
მეტყვი: მაშინ რაღად გვდებს ბრალს? რადგანაც ვის შეუძლია 
წინ აღუდგეს მის ნებას? 29 კი მაგრამ, შენ ვინა ხარ, კაცო, რომ 
ედავები ღმერთს? განა ნახელავი ეტყვის ხელოსანს: რატომ 
შემქმენი ასეო? 21 იქნებ მეთუნეს ნება არა აქვს, რომ მის მიერ 
მოზელილი ერთი და იმავე თიხისგან ძვირფასი ჭურჭელიც 
გააკეთოს და უფასურიც? ?? მაგრამ თუ ღმერთი, რომელსაც 
სურდა ეჩვენებინა თავისი რისხვა და ეუწყებინა თავისი ძალა, 
მთელი დიდსულოვნებით ზოგავდა შესამუსრად გამზადებულ 
ჭურჭლებს რისხვისას, 23 რათა გამოეჩინა თავისი დიდების 
სიუხვე წყალობის ჭურჭელთა მიმართ, წინასწარ რომ 
განამზადა დიდებისათვის, 2“ ანუ ჩვენ მიმართ, რომელნიც 
გვიხმო არა მარტო იუდეველთაგან, არამედ წარმართთაგანაც? 
25 როგორც ოსიაში ამბობს: „ხალხს, რომელიც ჩემი არ იყო, 
ჩემს ხალხს ვუწოდებ, ხოლო იმას, ვინც არ მიყვარდა - 
საყვარელს. 265 და სადაც ითქვა მათ მიმართ: თქვენ არა ხართ 
ჩემი ხალხი, იქვე ცოცხალი ღმრთის ძეებად იწოდებიან“. 27 
ხოლო ესაია ღაღადებს ისრაელზე: „ისრაელის ძეთა რიცხვი 
იმდენიც რომ იყოს, რამდენიც ქვიშაა ზღვაში, მხოლოდ ნაშთი 
თუ ცხონდება. 295 რადგან უფალი თავის სიტყვას მთლიანად და 
დაუყოვნებლივ აღასრულებს დედამიწაზე“, 2? და როგორც 
იწინასწარმეტყველა ესაიამ: „უფალ საბაოთს რომ არ 
დაეტოვებინა ჩვენთვის თესლი, ვიქნებოდით როგორც სოდომი 
და გომორას ვემსგავსებოდით“. 39 რას ვიტყვით? წარმართნი, 
რომელნიც არ ეძებდნენ სიმართლეს, ეწივნენ სიმართლეს, 
სიმართლეს რწმენის მიერ. 31 ხოლო ისრაელი, რომელიც 
ეძებდა სიმართლის რჯულს, სიმართლის რჯულს ვერ მისწვდა. 
32 რატომ? იმიტომ, რომ რწმენით კი არ ეძებდნენ, არამედ 
საქმეთა მიერ, და შებრკოლების ლოდზე წაიბორძიკეს. 33 
როგორც წერია: „აჰა, დავდებ სიონში შებრკოლების ლოდს და 
საცდურის კლდეს, და არ შერცხვება მისი მორწმუნე“. 


თავი 10 


1 ძმანო, კეთილმოსურნეობა ჩემი გულისა და ჩემი ვედრება 
ღვთის მიმართ ისრაელის ხსნისათვის არის. 2 ვუმოწმებ მათ, 
რომ აქვთ საღმრთო შური, მაგრამ უცოდნელად. 3 ვინაიდან, 
რაკი არ იცოდნენ სიმართლე ღვთისა და თავიანთი 
სიმართლის დამტკიცებას ცდილობდნენ, ღვთის სიმართლეს 
არ დაემორჩილნენ. 4 რადგანაც რჯულის დასასრული ქრისტეა 
ყოველი მორწმუნის გასამართლებლად. ? მოსე წერს რჯულის 
სიმართლეზე: „კაცი, რომელიც აღასრულებს რჯულს, მისი 
წყალობით ცხონდება“. 9 ხოლო რწმენის სიმართლე ამბობს: 
„ნუ იტყვი გულში: „ვინ ავა ზეცად?“ ესე იგი, ქრისტეს 
ჩამოსაყვანად. 7 ანდა: „ვინ ჩავა უფსკრულში?“ ესე იგი, 
ქრისტეს მკვდრეთით ამოსაყვანად. 8 მაგრამ რას ამბობს? 
„ახლოა შენთან სიტყვა, შენს ბაგეზეა და შენს გულში“; ესაა 
სიტყვა, რომელსაც ჩვენ ვქადაგებთ. 3? რადგან თუ შენი 
ბაგეებით უფლად აღიარებ იესოს და გულით გწამს, რომ 
ღმერთმა აღადგინა იგი მკვდრეთით, - ცხონდები. 19 ვინაიდან 
გულითა სწამთ სიმართლისათვის, ბაგით კი აღიარებენ 
ცხონებისათვის. 11 რადგანაც წერილი ამბობს: „არ შერცხვება 
არცერთი მისი მორწმუნე“. 12 ვინაიდან არ არის განსხვავება 
იუდეველსა და ბერძენს შორის, რაკიღა ერთია ყველას უფალი, 
ეგზომ გულუხვი ყველა მისი მხმობელისადმი. 13 რადგანაც 
უფლის სახელის ყველა მხმობელი ცხონდება. 1“ მაგრამ 
როგორ უხმონ მას, ვინც არ ირწმუნეს? როგორ ირწმუნონ, ვინც 
არ სმენიათ? ან როგორ ისმინონ უქადაგებლად? 12 და როგორ 
იქადაგონ, თუკი არ წარიგზავნებიან? როგორც დაიწერა: „რა 
მშვენიერნი არიან სიკეთის მახარებელთა ფეხნი!“ 195 მაგრამ 
ყველამ როდი ისმინა სახარება. რადგან ესაია ამბობს: 
„უფალო, ვინ ირწმუნა, რაც ჩვენგან ისმინეს?“ 17 ამრიგად, 
რწმენა - სმენისაგან, ხოლო სმენა - ქრისტეს სიტყვისგან. 18 
მაგრამ მე ვამბობ: „ნუთუ ვერ ისმინეს? პირიქით, მთელ 
დედამიწაზე გაისმა მათი ხმა და ქვეყნიერებას კიდით კიდემდე 


უწია მათმა სიტყვამ. 1? კვლავ ვამბობ: ნუთუ ვერ შეიცნო 
ისრაელმა? მაგრამ პირველად მოსე ამბობს: „მე აღვძრავ 
თქვენს შურს მათი მეშვეობით, ვინც არ არის ხალხი, უგუნური 
ხალხით განგარისხებთ“. 29 ესაია კი თამამად ამბობს: 
„ვეპოვნინე მათ, ვინც არ მეძებდა, და გამოვეცხადე მათ, ვინც 
არ მკითხულობდა“,. 21 ხოლო ისრაელს ეუბნება: „მთელ დღეს 
ვიწვდიდი ხელებს ურჩი და უჯიათი ხალხისკენ“. 


თავი 11 


1 ამრიგად, ვამბობ: ნუთუ ღმერთმა უარყო თავისი ხალხი? 
არამც და არამც. რადგან მეც ისრაელიტი ვარ, აბრაამის 
თესლისაგან, ბენიამინის ტომიდან. 2 არ უარუყვია ღმერთს 
თავისი ხალხი, რომელიც წინასწარ იცნო. ან იქნებ არ იცით, 
რას ამბობს წერილი ელიაზე? როგორ შესჩივის ღმერთს 
ისრაელის გამო: 3 „უფალო, შენი წინასწარმეტყველნი მოკლეს 
და დაანგრიეს შენი საკურთხეველნი. მარტო მე დავრჩი, და 
ეძებენ ჩემს სულს“. 4 მაგრამ რას ეუბნება პასუხი ღვთისა? „მე 
დავიტოვე შვიდი ათასი კაცი, რომელთაც მუხლი არ მოუყრიათ 
ბაალის წინაშე. ? ამჯერადაც მადლისმიერი არჩევანით დარჩა 
ნატამალი. 9 მაგრამ თუ მადლის მიერ, უკვე არა საქმეთა მიერ, 
თორემ მადლი აღარაა მადლი. 7 მერედა, რა? რასაც ეძებდა 
ისრაელი, ვერ ეწია; მხოლოდ რჩეულნი ეწივნენ; დანარჩენებს 
კი ქვად ექცათ გული. 8? როგორც წერია: „მისცა მათ ღმერთმა 
მთვლემარე სული; თვალი, რათა ვერ ხედავდნენ, და ყური, 
რათა არ ესმოდეთ დღევანდელ დღემდე“. ? ხოლო დავითი 
ამბობს: „დაე, ტაბლა მახედ და ბადედ ექცეთ, საცდურად და 
მათ საზღაურად; 19 დაევსოთ თვალი, რომ ვეღარ ხედავდნენ, 
და მოდრიკე მათი ზურგი სამარადისოდ“. 11 მე ვამბობ: ნუთუ 
ისე წაიბორძიკეს, რომ დაეცნენ? არამც და არამც. მაგრამ მათი 
დაცემა ხსნად ექცა წარმართთ, რათა აღძრულიყო მათში 
საღმრთო შური. 12 ხოლო თუ მათი დაცემა ქვეყნის 
სიმდიდრეა, მათი სიმწირე კი - წარმართთა სიმდიდრე, 
რამდენად უფრო მეტი იქნება სავსება მათი. 13 თქვენ 
გეუბნებით, წარმართნო: რამდენადაც წარმართთა მოციქული 
ვარ, ჩემს მსახურებას ვადიდებ. 1“ იქნებ ასე მაინც შევძლო 
საღმრთო შური აღვძრა ჩემსავე თვისტომთა შორის და ვიხსნა 
ზოგიერთი მათგანი. 12 რადგან თუ მათი განშორება ქვეყნის 
დაზავებაა, რაღა იქნება მათი შემოერთება, თუ არა სიცოცხლის 
აღდგომა მკვდრეთით? 15 თუ პირველნაყოფი წმიდაა, ასევე - 
ცომიც; და თუ ფესვი წმიდაა, ასევე - რტონიც. 17 ხოლო თუ 


ზოგიერთი რტო მოტყდა და შენ, ველური ზეთისხილი, მათს 
ადგილას დაემყენ, ასე რომ, ზეთისხილის ფესვისა და წვენის 
თანაზიარი გახდი, 18 ნუ იქადი რტოთა წინაშე, ხოლო თუ მაინც 
იქადი, გახსოვდეს, რომ შენ კი არ გიტვირთავს ფესვი, არამედ 
ფესვმა გიტვირთა შენ. 1? იტყვი: რტოები გადატყდნენ, რათა მე 
დავმყნილიყავიო. 29 კეთილი, ისინი ურწმუნოებით 
გადატყდნენ, ხოლო შენ რწმენითა დგახარ. ნუ ქედმაღლობ, 
არამედ გეშინოდეს. 21 რადგან თუ ღმერთმა ბუნებრივი 
რტოები არ დაინდო, არც შენ დაგინდობს. 22 ხომ ხედავ 
სიკეთეს და სიმკაცრეს ღვთისას: სიმკაცრეს - დაცემულთა, 
ხოლო სიკეთეს - შენ მიმართ, თუკი მის სიკეთეში მკვიდრობ; 
არა და, შენც მოიკვეთები. 23 მაგრამ, თუ ურწმუნოებაში არ 
დარჩნენ, ისინიც დაემყნობიან, რადგან ღმერთს კვლავაც 
ძალუძს მათი დამყნობა. 24 ვინაიდან თუ შენ მოიკვეთე თავისი 
ბუნებით ველური ზეთისხილისგან და არაბუნებრივად დაემყნე 
შინაურ ზეთისხილს, განა ბუნებრივი რტონი მით უმეტეს არ 
დაემყნობიან თავიანთ საკუთარ ღეროს? 25 რადგანაც არ 
მინდა, ძმებო, რომ თქვენთვის უცნობი დარჩეს ეს საიდუმლო, 
რათა თავს არ გაგივიდეთ: ისრაელის სიბრმავე ნაწილობრივია 
და დროებითი, ვიდრე არ შემოგვიერთდება წარმართთა 
მთელი სიმრავლე. 295 ასე გადარჩება მთელი ისრაელი, 
როგორც წერია: „მოვა სიონით მხსნელი და უღმერთოებას 
მიაქცევს ისრაელისგან. 27 ეს არის ჩემი აღთქმა მათდამი, 
როდესაც წარვხოცავ მათს ცოდვებს“. 28 სახარების მიხედვით, 
ისინი მტრები არიან თქვენ გამო, ხოლო არჩევის გულისთვის - 
საყვარელნი მამათა გამო. 2? რადგანაც უცვალებელია ნიჭი და 
მოწოდება ღვთისა. 39 ვინაიდან როგორც თქვენ ეურჩეთ 
ოდესღაც ღმერთს, ახლა კი შეწყალებულნი ხართ მათი 
ურჩობის გამო, 31 ასევე ურჩობენ ახლა ისინიც, რათა იმ 
მოწყალებით, თქვენ რომ გხვდათ წილად, თვითონაც 
შეწყალებულ იქნენ. 32 რადგანაც ღმერთმა ყველანი ურჩობაში 
გამოამწყვდია, რათა ყველანი შეიწყალოს. 33 ეჰა, ღმერთის 
სიუხვის, სიბრძნისა და ცოდნის სიღრმე! რაოდენ 
გონებამიუწვდომელნი არიან მისი მსჯავრნი და მიუკვლეველი 


მისი გზანი! 34 რადგანაც ვინ შეიცნო აზრი უფლისა, ან ვინ იყო 
მისი მრჩეველი? 35 ანდა ვინ მისცა წინასწარ, რომ შემდეგ 
მიაგოს? 39 რადგანაც მისგან, მის მიერ და მის მიმართაა 
ყოველი. დიდება მას უკუნითი უკუნისამდე. ამინ. 


თავი 12 


1 ღვთის მოწყალებით შეგაგონებთ, ძმებო, ცოცხალ, წმიდა და 
კეთილსასურველ მსხვერპლად უძღვენით თქვენი სხეული 
ღმერთს, და ეს იქნება თქვენი გონივრული ღვთისმსახურება. 2 
ნუ ემსგავსებით ამ ქვეყანას, არამედ გარდაიქმენით თქვენი 
გონების განახლებით, რათა შეიცნოთ, რა არის ნება ღვთისა, 
კეთილი, სათნო და სრული. 3 ჩემთვის მოცემული მადლით 
მოგმართავთ ყველას: ნურავინ იფიქრებს თავის თავზე უფრო 
მეტს, ვიდრე უნდა ფიქრობდეს; არამედ იფიქროს ზომიერად, 
იმ რწმენის თანახმად, ღმერთმა რომ მიაგო თითოეულ 
თქვენგანს. 4 ვინაიდან როგორც ერთ სხეულს ჩვენსას 
მრავალი ასო აქვს, მაგრამ ყველა ასოს როდი აქვს ერთი და 
იგივე საქმე, ? ასევე ჩვენც, მრავალნი, ერთი სხეული ვართ 
ქრისტეში, ხოლო ცალ-ცალკე ერთმანეთის ასოები ვართ. 9 და 
რაკი ჩვენთვის მოგებული მადლის წყალობით სხვადასხვა ნიჭი 
გვაქვს, ამიტომ, თუ წინასწარმეტყველების ნიჭი გებოძა, 
რწმენისამებრ იწინასწარმეტყველე, 7” თუ მსახურებისა - 
იმსახურე, თუ მოძღვრობისა - იმოძღვრე, 8 თუ შემგონებლისა - 
შეაგონე, თუ მოწყალების გაცემისა - უშურველად გაეცი, თუ 
წინამძღვრისა - გულმოდგინედ იწინამძღვრე, თუ 
ქველმოქმედისა - სიხარულით აღასრულე სიქველის საქმე. 3? 
დაე, უორგულო იყოს სიყვარული; განეშორეთ ბოროტს, 
მიეახლეთ კეთილს. 19 ძმური სიყვარულით გიყვარდეთ 
ერთმანეთი; ერთიმეორეს ასწრებდეთ ურთიერთპატივისცემას. 
11 გულმოდგინება ნუ დაგზარდებათ; სულით მდუღარენი 
იყავით; ჰმონებდეთ უფალს. 12 გიხაროდეთ სასოებით; 
მომთმენნი იყავით ჭირში, ხოლო ლოცვისას - მოუღლელნი. 13 
შეეწიეთ წმიდათა გასაჭირს; სტუმართმოყვარეობა გქონდეთ 
წესად. 1“ აკურთხეთ თქვენი მდევნელნი; ნუკი სწყევლით, 
არამედ აკურთხეთ. 12 ხარობდეთ მათთან ერთად, რომელნიც 
ხარობენ, და ტიროდეთ მათთან ერთად, რომელნიც ტირიან. 19 
ერთსულოვანნი იყავით; მაღლად მხედობას ნუკი ცდილობთ, 


არამედ ემსგავსეთ მდაბალთ, ბრძენკაცებად ნუ მოგაქვთ თავი. 
17 ბოროტის წილ ნურავის მიაგებთ ბოროტს; ეცადეთ კეთილი 
უყოთ ყველას. 18 თუკი შესაძლოა თქვენი მხრივ, 
მშვიდობისმყოფელნი იყავით ყოველი კაცის მიმართ. 19 
თქვენი თავისთვის თვითონვე ნუკი იძიებთ შურს, საყვარელნო, 
არამედ ადგილი დაუთმეთ ღვთის რისხვას, რადგანაც 
დაწერილია: „ჩემია შურისგება და მე მივაგებ, - ამბობს 
უფალი“, 29 ამრიგად, თუ შენი მტერი მშიერია, დააპურე; თუ 
მწყურვალია, წყალი ასვი: რადგანაც ამით მოგიზგიზე 
ნაკვერჩხლებს აგროვებ მის თავზე. 21 ნუ იძლევი 
ბოროტისაგან, არამედ კეთილით სძლიე ბოროტი. 


თავი 13 


1 დაე, ყოველი სული უზენაეს ხელმწიფებას დაემორჩილოს, 
რადგანაც არ არსებობს ხელმწიფება თუ არა ღვთისაგან; 
ყოველი ხელმწიფება ღვთის მიერ დადგენილია. ? ამიტომ, 
ვინც ეწინააღმდეგება ხელმწიფებას, ღვთის განჩინებას 
ეწინააღმდეგება; ხოლო წინააღმდგომნი თავიანთ თავზე 
თვითონვე მოიწევენ სასჯელს. 3 ვინაიდან მთავარნი კეთილის 
მოქმედთათვის კი არა, ბოროტმოქმედთათვის არიან საშიშნი. 
შენ გინდა, არ გეშინოდეს ხელმწიფებისა? კეთილი აკეთე და 
ნაქები იქნები მისგან. რადგანაც ის ღვთის მსახურია შენდა 
სასიკეთოდ. მაგრამ თუ ბოროტს სჩადიხარ, გეშინოდეს, 
ვინაიდან ტყუილად როდი არტყია ხმალი, არამედ იმიტომ, 
რომ ღვთის მსახურია, რისხვით შურისმგებელი 
ბოროტმოქმედთა მიმართ. ? ამიტომაც გვმართებს მორჩილება, 
არა მარტო სასჯელის შიშით, არამედ სინიდისითაც. 9 სწორედ 
იმიტომ იხდით ხარკს, რომ ღვთის მსახურნი არიან ამ საქმეზე 
გადაგებულნი. 7 ამრიგად, ყველას მიაგეთ მისი კუთვნილი: 
ვისაც ხარკი ეგება - ხარკი, ვისაც ბაჟი - ბაჟი, საშიშარს - შიში, 
პატივსაცემს - პატივისცემა. 8 არავისი არა გემართოთ რა, 
გარდა ურთიერთსიყვარულისა, რადგან ვისაც უყვარს მოყვასი, 
მან აღასრულა რჯული. 7? ვინაიდან: „არა იმრუშო, არა კაც- 
ჰკლა, არა-იპარო, არა ცილი სწამო, არა ინდომო“ და ყველა 
სხვა მცნება ამ სიტყვებშია მოქცეული: „გიყვარდეს მოყვასი 
შენი, ვითარცა თავი შენი“. 19? სიყვარული ბოროტს არ უზამს 
მოყვასს; რჯულის აღსრულება სიყვარულია. 11 მაშ, ასე 
მოიქეცით, რაკიღა იცით დრო, ვინაიდან მოახლოვდა 
ძილისგან თქვენი გამოფხიზლების ჟამი, და ხსნა ახლა უფრო 
ახლოა ჩვენთან, ვიდრე მაშინ, როცა ვირწმუნეთ. 12 ღამე 
მიიწურა და მოახლოვდა დღე; მაშ, განვიშოროთ ბნელის 
საქმენი და შევიმოსოთ ნათლის საჭურვლით. 13 და როგორც 
დღისით, ღირსეულად ვიაროთ: არა ღორმუცელობით და 
სიმთვრალით, არა სიმრუშით და სიბილწით, არა შუღლით და 


შურით, 14 არამედ შეიმოსეთ უფალი ქრისტე, და ხორცზე 
ზრუნვას ნუ აქცევთ ავხორცობად. 


თავი 14 


1 შეიწყნარეთ, ვინც უძლურია რწმენით, მაგრამ არა სადავოდ 
და საკამათოდ. ? რადგანაც ზოგიერთს ჰგონია, რომ შეიძლება 
ყველაფერი ჭამო, რწმენით უძლური კი მარტოოდენ 
მხალეულსა ჭამს. 3 ვინც ჭამს, ნუ დაამცირებს იმას, ვინც არა 
ჭამს, ხოლო ვინც არა ჭამს, ნუ განსჯის იმას, ვინც ჭამს, 
რადგანაც ღმერთმა შეიწყნარა იგი. 4 შენ ვინა ხარ, რომ განსჯი 
სხვის მონას? დგას თუ ეცემა, ეს მისი ბატონის საქმეა, მაგრამ 
მაინც მოახერხებს ფეხზე დადგომას, რადგანაც უფალს 
შეუძლია წამოაყენოს იგი. ? ზოგი ერთ დღეს მეორისაგან 
ასხვავებს, ზოგისთვის კი ყველა დღე ერთნაირია. ყოველი კაცი 
თავისი გონებით იყოს სრული. 9 ვინც დღეზე ფიქრობს, 
უფლისთვის ფიქრობს; ვინც ჭამს, უფლისთვის ჭამს და მადლს 
სწირავს ღმერთს; ხოლო ვინც არა ჭამს, უფლისთვისვე არა 
ჭამს, და მადლს სწირავს ღმერთს. 7 ვინაიდან არცერთი 
ჩვენგანი არ ცოცხლობს თავისი თავისთვის და არც თავისთვის 
კვდება. 8 არამედ, თუ ვცოცხლობთ, უფლისთვის ვცოცხლობთ, 
ხოლო თუ ვკვდებით, უფლისთვის ვკვდებით; ამიტომ, 
ვცოცხლობთ თუ ვკვდებით, უფლისანი ვართ. ? რადგანაც 
ქრისტე იმისთვის მოკვდა და გაცოცხლდა, რათა უფლობდეს 
მკვდრებზედაც და ცოცხლებზედაც. 19 შენ კი რად განიკითხავ 
შენს ძმას? ან რაღად შეურაცხყოფ მას? რადგანაც ყველანი 
წარვსდგებით ღვთის მსჯავრის წინაშე. 11 ვინაიდან 
დაწერილია: „მე ცოცხალი ვარ, ამბობს უფალი, ჩემ წინაშე 
მოიყრება ყოველი მუხლი და ყოველი ენა აღიარებს ღმერთს“. 
12 ამრიგად, ყველა ჩვენგანი თავის ანგარიშს ჩააბარებს 
ღმერთს. 13 მაშ, ნუ განვიკითხავთ ერთმანეთს, არამედ იმაზე 
იმსჯელეთ, რომ ძმას არ დაუგოთ ფეხწამოსაკრავი ანდა 
საცდური. 14“ ვიცი და მწამს უფალ იესოს მიერ, რომ 
თავისთავად არაფერია უწმინდური, არამედ უწმინდურია 
მხოლოდ მისთვის, ვინც უწმინდურად მიიჩნევს მას. 12 ხოლო 
თუ საჭმლის გამო წუხს შენი ძმა, უკვე აღარ დადიხარ 


სიყვარულის გზით. შენი საჭმლით ნუ დაღუპავ მას, ვისთვისაც 
მოკვდა ქრისტე. 19 ნუმც დაიგმობა თქვენი სიკეთე. 17 
რადგანაც ღვთის სასუფეველი სასმელ-საჭმელი კი არაა, 
არამედ სიმართლე, მშვიდობა და სიხარული სული წმიდაში. 18 
ხოლო ვინც ამით ემსახურება ქრისტეს, სასურველია 
ღვთისათვის და მოსაწონი კაცთათვის. 19 მაშ, ვესწრაფოთ 
იმას, რაც მშვიდობას და ერთურთის აღშენებას ემსახურება. 29 
საჭმლის გულისთვის ნუ დაარღვევ ღვთის საქმეს. ყველაფერი 
წმიდაა, მაგრამ ბოროტია კაცისთვის, ვინც საცდუნებლად ჭამს. 
21 გიჯობს არც ხორცი ჭამო, არც ღვინო სვა და არც რამ ისეთი 
აკეთო, რაზედაც შეიძლება წაიბორძიკოს შენმა ძმამ. 22 გაქვს 
რწმენა? შენი ღმერთის წინაშე გქონდეს. ნეტა მას, ვინც თავს 
არ ისჯის იმით, რასაც აირჩევს. 23 ხოლო ვინც ჭამისას ეჭვობს, 
განიკითხება, რადგანაც რწმენით როდი ჭამს. ვინაიდან 
ყოველივე ის, რაც რწმენით არ არის, ცოდვაა. 


თავი 15 


1 ჩვენ კი, ძლიერნი, მოვალენი ვართ ვიტვირთოთ უძლურთა 
უმწეობა და არ ვეძებოთ ჩვენი სიამე. 2 ყოველი ჩვენგანი უნდა 
ცდილობდეს აამოს მოყვასს, მისდა სასიკეთოდ და 
ასაშენებლად. 3 რადგან ქრისტეც თავის სიამოვნებას კი არ 
ეძებდა, არამედ როგორც წერია: „შენი მაგინებლების გინება 
დამატყდა თავს“. 4 ხოლო ყველაფერი, რაც უწინ დაიწერა, 
ჩვენს დასამოძღვრად დაიწერა, რათა მოთმინებითა და 
წერილისმიერი ნუგეშისცემით სასოება გვქონდეს. 2 
მოთმინებისა და ნუგეშის ცემის ღმერთმა კი, დაე, 
ერთსულოვნად გამყოფოთ ქრისტე იესოს მიერ. 9 რათა 
ერთსულოვნად და ერთხმად ადიდებდეთ ღმერთსა და ჩვენი 
უფლის იესო ქრისტეს მამას. 7 მაშ, შეიწყნარეთ ერთმანეთი, 
როგორც ქრისტემ შეგიწყნარათ ღვთის სადიდებლად. 8 მე 
ვამბობ, რომ იესო ქრისტე ღვთის ჭეშმარიტებისათვის გახდა 
წინადაცვეთილთა მსახური, რათა აღესრულებინა მამათა 
აღთქმა. ? წარმართთა მსახური კი - წყალობისათვის, რათა 
ედიდებინა ღმერთი, როგორც დაიწერა: „ამისთვის გაღიარებ 
წარმართთა შორის და ვუგალობ შენს სახელს“. 19 ესეც ითქვა: 
„ხარობდეთ, წარმართნო, მის ხალხთან ერთად“. 11 და კიდევ: 
„აქოს უფალი ყველა წარმართმა და ადიდოს იგი ყოველმა 
ხალხმა“. 12 ხოლო ესაია ამბობს: „იქნება ფესვი იესესი, 
რომელიც აღდგება წარმართთა მთავრად და სასოებად 
მათდა“. 13 სასოების ღმერთმა კი ყოველგვარი სიხარულითა 
და მშვიდობით აგავსოთ რწმენისმიერ, რათა სული წმიდის 
ძალით ულევი იმედი გქონდეთ. 14 ხოლო მე, ძმანო ჩემნო, 
მჯერა, რომ თავადაც სავსენი ხართ სიკეთით, ყოველგვარი 
ცოდნით აღვსილნი და იმის შემძლენი, რომ ერთიმეორეს 
ასწავლოთ. 15 მაგრამ, ცოტა არ იყოს, კადნიერად მოგწერეთ, 
ძმანო, თითქოს იმისთვის, რომ შემეხსენებინა თქვენთვის იმ 
მადლით, რომელიც მომეცა ღვთის მიერ, 19 რათა 
ვყოფილიძავი იესო ქრისტეს მსახური წარმართთა შორის და 


ღვთის სახარების მღვდელმოღვაწე, რომ წარმართთა 
შენაწირი კეთილსასურველი ყოფილიყო ღვთისათვის, 
გაწმენდილი სული წმიდის მიერ. 17 ამიტომ დიახაც შემიძლია 
ვიქადოდე ქრისტე იესოში ღვთის წინაშე. 18 რადგანაც 
ვერაფერს ვიტყვი ისეთს, რაც ჩემი მეშვეობით არ ექმნას 
ქრისტეს, წარმართთა დასამორჩილებლად, სიტყვით თუ 
საქმით, 1? სასწაულებისა და ნიშების ძალით, ღვთის სულის 
ძალმოსილებით; ასე, რომ იერუსალიმიდან და მისი 
შემოგარენიდან მოყოლებული ილირიკამდე გავავრცელე 
სახარება ქრისტესი. 2? თანაც ვცდილობდი არ მეხარებინა იქ, 
სადაც ცნობილი იყო ქრისტეს სახელი, რათა სხვის 
საძირკველზე არ მეშენებინა. 21 არამედ, როგორც დაიწერა: 
„ვისაც არ უწყებია, ისინი იხილავენ, და ვისაც არ სმენია, ისინი 
შეისმენენ“. 22 სწორედ ამან მრავალგზის შემიშალა ხელი 
თქვენთან მოსვლაში. 23 ხოლო ახლა, რაკიღა ამ მხარეში 
აღარა მაქვს სამოქმედო ადგილი და დიდი ხანია მსურს 
თქვენთან მოსვლა, 24 ამიტომ, როგორც კი ესპანეთს 
გავემგზავრები, თქვენთანაც მოვალ, რადგანაც იმედი მაქვს, 
რომ გზად მიმავალი გიხილავთ და კიდეც გამაცილებთ, მას 
შემდეგ, რაც ერთხანს მაინც დავტკბები თქვენთან ყოფნით. 232 
ჯერჯერობით კი იერუსალიმს მივდივარ წმიდათა სამსახურად. 
26 ვინაიდან მაკედონიამ და აქაიამ ინებეს შემწეობა 
აღმოეჩინათ უპოვარ წმიდათათვის, რომელნიც არიან 
იერუსალიმს. 27 ინებეს და მართებთ კიდეც, რადგან თუ 
წარმართნი სულიერად მათი თანაზიარნი გახდნენ, თავიანთი 
მხრივ, მოვალენი არიან ხორციელად დაეხმარონ მათ. 289 ამას 
რომ მოვრჩები და ჩავაბარებ მათი გულმოდგინების ნაყოფს, 
თქვენც გინახულებთ, მერე კი ესპანეთს გავემგზავრები. 29 
ვიცი, რომ თქვენთან მოსვლისას ქრისტეს სახარების სრული 
კურთხევით მოვალ. 39 თქვენ კი ჩვენი უფლის იესო ქრისტესა 
და სულის სიყვარულით შეგაგონებთ, ძმანო, ჩემთან ერთად 
იღვაწეთ ჩემთვის, როცა ღვთის მიმართ ლოცულობთ. 31 რათა 
გადავურჩე ურწმუნოებს იუდეაში, და ჩემი მსახურება 
იერუსალემისათვის კეთილად შეიწყნარონ წმიდათ. 32 რათა, 


ღვთის ნებით, სიხარულით მოვიდე და დავისვენო თქვენთან. 33 
მშვიდობის ღმერთი იყოს ყველა თქვენგანთან. ამინ. 


თავი 16 


1 წარმოგიდგენთ ჩვენს დას - ფებეს, კენქრეას ეკლესიის 
მსახურს, 2 რათა შეიწყნაროთ იგი უფლის მიერ, როგორც 
შეჰფერის წმიდათ, და შეეწიოთ ყველაფერში, რაც შეიძლება 
თქვენგან დასჭირდეს, ვინაიდან თვითონაც ბევრს შეეწია და, 
მათ შორის, მეც. 3 მოიკითხეთ პრისკილა და აკვილა, ჩემი 
თანაშემწენი ქრისტე იესოს მიერ, 4 რომელნიც თავს 
სწირავდნენ ჩემი სიცოცხლისათვის და რომელთაც არა მარტო 
მე ვმადლობ, არამედ წარმართთა ყველა ეკლესიაც. 2? 
მოკითხვა გადაეცით მათ შინაურ ეკლესიას და ჩემს ძვირფას 
ეპენეტოსსაც, რომელიც არის პირველნაყოთფი ასიის მოქცევისა 
ქრისტეს მიმართ. 9 მოიკითხეთ მარიამი, რომელიც დიდად 
გაისარჯა თქვენთვის. 7 მოიკითხეთ ანდრონიკე და იუნია, ჩემი 
ნათესავები და თანატყვენი, რომელნიც სახელგანთქმულნი 
არიან მოციქულთა შორის და ჩემზე უწინაც ირწმუნეს ქრისტე. 8 
მოიკითხეთ ამპლიასი, ჩემთვის ძვირფასი უფლის მიერ. 9? 
მოიკითხეთ ურბანუსი, ჩვენი თანამოღვაწე ქრისტეში, და ჩემი 
ძვირფასი სტაქისი. 19 მოიკითხეთ აპელესი, მრავალნაცადი 
ქრისტეს მიერ. მოიკითხეთ არისტობულეს სახლეული. 11 
მოიკითხეთ ჩემი ნათესავი ჰეროდიონი. მოიკითხეთ ნარცისის 
შინაურნი, რომელნიც არიან უფალში. 12 მოიკითხეთ უფალში 
მაშვრალი ტრიფენა და ტრიფოსი. მოიკითხეთ საყვარელი 
პერსიდა, დიდად რომ დაშვრა უფალში. 13 მოიკითხეთ 
რუფუსი, რჩეული უფალში, აგრეთვე დედა მისი და ჩემი. 14 
მოიკითხეთ ასინკრიტოსი, ფლეგონი, ჰერმესი, პატრობასი, 
ჰერმასი და მასთან ერთად სხვა ძმანიც. 1? მოიკითხეთ 
ფილოლოგოსი და იულია, ნერეასი და მისი და, ოლიმპასი და 
მათთან ერთად ყველა წმიდა. 15 მოიკითხეთ ერთმანეთი წმიდა 
ამბორით. მოკითხვას გითვლით ქრისტეს ყველა ეკლესია. 17 
შეგაგონებთ, ძმანო, ერიდეთ მათ, ვინც განხეთქილებას და 
საცდურს ნერგავს იმ მოძღვრების წინააღმდეგ, რომელიც 
გისწავლიათ, და თავიდან მოიშორეთ ისინი. 18 რადგანაც 


ამნაირნი ჩვენს უფალს იესო ქრისტეს კი არ ემსახურებიან, 
არამედ თავიანთ მუცელს და ტკბილმეტყველებითა და 
შემპარავი სიტყვით აცდუნებენ უმანკოთა გულებს. 19 თქვენი 
მორჩილება კი ყველასათვის ცნობილია. ამიტომაც ვხარობ 
თქვენ გამო; მაგრამ მინდა, რომ ბრძენნი იყოთ სიკეთისათვის 
და უმანკონი - ბოროტებისთვის. 29 ხოლო ღმერთი მშვიდობისა 
მალე შემუსრავს სატანას თქვენ ფეხქვეშ. ჩვენი უფლის იესო 
ქრისტეს მადლი იყოს თქვენთან. ამინ. 21 მოკითხვას 
გითვლიან ტიმოთე, ჩემი შემწე, აგრეთვე იასონი და 
სოსიპატრე, ჩემი ნათესავები. 22 მოგიკითხავთ მე, ტერციუსი, 
რომელმაც დავწერე ეს წერილი უფლის მიერ. 23 მოგიკითხავთ 
გაიუსი, ჩემი და მთელი ეკლესიის მესტუმრე; მოკითხვას 
გითვლიან ქალაქის ხაზინადარი ერასტოსი და ძმა კვარტუსი. 
24 ჩვენი უფლის იესო ქრისტეს მადლი ყველა თქვენგანთან. 
ამინ. 22 ხოლო მას, ვისაც შეუძლია, ჩემი სახარებისა და იესო 
ქრისტეს ქადაგებისამებრ, განგამტკიცოთ დაფარული 
საიდუმლოს გამოცხადებით, რის გამოც დუმდნენ საუკუნენი, 29 
ახლა კი გამოცხადდა წინასწარმეტყველური წიგნებიდან, 
მარადიული ღმერთის ბრძანებით, და რწმენისადმი 
დასამორჩილებლად ეუწყა ყველა ხალხს, - 27 ღმერთს, ერთსა 
და ბრძენს, იესო ქრისტეს მეოხებით, დიდება უკუნითი 
უკუნისამდე. ამინ. 


1 კორინთელთა მიმართ 


თავი 1 


1 პავლე, ღვთის ნებით ხმობილი მოციქული იესო ქრისტესი, და 
სოსთენე, ძმა, - 2? ღვთის ეკლესიას, რომელიც არის 
კორინთოში, ქრისტე იესოს მიერ გაწმენდილთ და ხმობილ 
წმიდათ, ყველასთან ერთად, ვინც ყველგან, მათთან თუ 
ჩვენთან, მოუხმობს ჩვენი უფლის იესო ქრისტეს სახელს: 3 
მადლი თქვენდა და მშვიდობა ჩვენი მამა ღმერთისა და უფალ 
იესო ქრისტეს მიერ. 4 მარადჟამ ვმადლობ ღმერთს თქვენ 
გამო ღვთის მადლისათვის, ქრისტე იესოში რომ მოგეცათ. 2? 
რადგანაც ყოვლითურთ გამდიდრდით მასში, ყოველგვარი 
სიტყვით და ცოდნით. 9 ვინაიდან ქრისტეს მოწმობა 
განმტკიცდა თქვენში. 7 ასე რომ, არ გაკლიათ არავითარი 
ნიჭი, და მოელით ჩვენი უფლის იესო ქრისტეს გამოცხადებას, 8 
ვინც განგამტკიცებთ ბოლომდე, რათა უმწიკვლონი იყოთ ჩვენი 
უფლის იესო ქრისტეს დღეს. ? სარწმუნოა ღმერთი, რომელმაც 
გიხმოთ, რათა ეზიაროთ მის ძეს, ჩვენს უფალს იესო ქრისტეს. 
19 მაგრამ შეგაგონებთ, ძმანო, ჩვენი უფლის იესო ქრისტეს 
სახელით, რომ ყველას ერთი გქონდეთ სათქმელი და ნუ 
იქნება თქვენ შორის განხეთქილება, არამედ გაერთიანდით 
ერთი გონებით და ერთი აზრით. 11 რადგანაც ქლოეს 
სახლეულთაგან მეუწყა, ძმანო ჩემნო, რომ დავა ყოფილა 
თქვენ შორის. 12 იმას ვგულისხმობ, რომ ყოველი თქვენგანი 
ამბობს: მე პავლესი ვარ, მე აპოლოსისა, მე კეფასი, მე კი 
ქრისტესიო. 13 ნუთუ გაიყო ქრისტე? ან იქნებ პავლე ეცვა ჯვარს 
თქვენი გულისთვის? ანდა ნათელი იღეთ პავლეს სახელით? 14 
მადლობას ვწირავ ღმერთს, რომ არცერთი თქვენგანი არ 
მომინათლავს, გარდა კრისპუსისა და გაიუსისა. 12 რათა 
ვერავინ თქვას, რომ ჩემი სახელით მოვნათლე. 10 მოვნათლე 
აგრეთვე სტეფანას სახლი; არ ვიცი, მათ გარდა თუ მოვნათლე 


ვინმე. 17 რადგანაც ქრისტეს ნათლის ცემად კი არ 
მოვუვლენივარ, არამედ სახარებლად, მაგრამ არა სიბრძნის 
სიტყვით, რათა არ გაუქმდეს ქრისტეს ჯვარი. 18 ვინაიდან 
ჯვრის სიტყვა სიშლეგეა წარწყმედილთათვის, ხოლო ჩვენებრ 
ხსნილთათვის ძალაა ღვთისა. 1? რადგანაც დაწერილია: 
„შევმუსრავ ბრძენთა სიბრძნეს და გონიერთა გონიერებას 
უკუვაგდებ“. 29 სად არის ბრძენი? სად არის მწიგნობარი? ან ამ 
საუკუნის მაძიებელი? განა სიშლეგედ არ აქცია ღმერთმა 
სიბრძნე ამქვეყნიური? 21 რადგან ღვთის სიბრძნეში რომ ვერ 
შეიცნო ღმერთი ქვეყანამ თავისი სიბრძნით, ღმერთმა ინება 
ქადაგების სიშლეგით ეხსნა მორწმუნენი. 22 ვინაიდან 
იუდეველებიც სასწაულებს მოითხოვენ და ბერძნები ეძებენ 
სიბრძნეს. 23 ჩვენ კი ჯვარცმულ ქრისტეს ვქადაგებთ: 
იუდეველთათვის - საცდურს, ბერძენთათვის - სიშლეგეს, 24 
ხოლო იმავე იუდეველთა და ბერძენთათვის, რომელნიც არიან 
ხმობილნი, - ქრისტეს, ღვთის ძალას და სიბრძნეს. 22 
რადგანაც სიშლეგე ღვთისა კაცთა სიბრძნეზე უფრო 
ბრძნულია, და უძლურება ღვთისა - კაცთა ძლიერებაზე უფრო 
ძლიერი. 26 დაუკვირდით, ძმანო, ვინა ხართ ხმობილნი: ცოტაა 
თქვენ შორის ხორციელად ბრძენი, ცოტაა ძლიერი, ცოტაა 
წარჩინებული. 27 მაგრამ ღმერთმა გამოარჩია შლეგნი ამა 
ქვეყნისანი, რათა არცხვინოს ბრძენნი, და უძლურნი ამა 
ქვეყნისანი, რათა არცხვინოს ძლიერნი. 28 უგვარონი ამა 
ქვეყნისა, უბადრუკნი და არარსნი გამოარჩია ღმერთმა, რათა 
არად აქციოს არსნი, 2? და, ამრიგად, არცერთი ხორციელი არ 
იქადოდეს ღვთის წინაშე. 39 მისგან ხართ ქრისტე იესოში, 
რომელიც იქცა ჩვენთვის ღვთისმიერ სიბრძნედ, სიმართლედ, 
განწმენდად და გამოსყიდვად. 31 რათა, წერილისა არ იყოს: 
„ვინც იქადის, უფლით დაიქადოს“. 


თავი 2 


1 ასე რომ, როცა თქვენთან მოვედი, ძმანო, მოვედი, რათა 
ღვთის მოწმობა მეუწყებინა თქვენთვის, მაგრამ არა 
ამაღლებული სიტყვით ან სიბრძნით; 2? რადგანაც გადავწყვიტე 
არაფერი მცოდნოდა თქვენ შორის, გარდა იესო ქრისტესი და 
ისიც ჯვარცმულისა. 3 და ვიყავი თქვენთან უძლურებაში, შიშსა 
და სასტიკ ძრწოლაში. 4 ჩემი სიტყვა და ჩემი ქადაგება 
ადამიანური სიბრძნის დამაჯერებელ სიტყვებს როდი ჰგავდა, 
არამედ ვცდილობდი მეჩვენებინა სული და ძალა ღვთისა, ? 
რათა ადამიანური სიბრძნით კი არა, ღვთის ძალით 
განმემტკიცებინა თქვენი რწმენა. 9 სიბრძნეს კი ჩვენ 
ვქადაგებთ სულიერად მოწიფულთა შორის, მაგრამ არა 
ამქვეყნიურსა თუ ამა ქვეყნის წარმავალ მთავართა სიბრძნეს, 7 
არამედ სიბრძნეს ღვთისას, საიდუმლოსა და დაფარულს, 
საუკუნეთა უწინარეს, ჩვენდა სადიდებლად რომ განაწესა 
ღმერთმა; 8 სიბრძნეს, რომელიც ვერ შეიცნო ვერცერთმა 
მთავარმა ამა ქვეყნისა, ვინაიდან, რომ შეეცნოთ, ჯვარს აღარ 
აცვამდნენ დიდების უფალს. 9? არამედ, როგორც დაიწერა: 
„რაც არ უხილავს თვალს, არ სმენია ყურს და არც კაცს 
გაუვლია გულში, ის განუმზადა ღმერთმა თავის მოყვარეთ“,. 19 
ჩვენ კი თავისი სულით გაგვიცხადა ღმერთმა, რადგანაც სული 
ყველაფერს იკვლევს, თვით ღვთის სიღრმესაც. 11 და 
მართლაც, რომელმა ჩვენგანმა იცის, რა არის ჩვენში, თუ არა 
ჩვენმავე სულმა? ასევე ღვთისაც არავინ არაფერი იცის, გარდა 
მისივე სულისა. 12 ხოლო ჩვენ ამ ქვეყნის სული კი არ 
მიგვიღია, არამედ სული, რომელიც არის ღვთისაგან, რათა 
ვიცოდეთ, რა მოგვანიჭა ღმერთმა. 13 ასე რომ, რაზედაც 
ვმსჯელობთ, კაცური სიბრძნით ნასწავლი სიტყვით კი არ 
ვმსჯელობთ, არამედ სიტყვით, რომელიც გვისწავლია სული 
წმიდისგან, და სულიერით განვმარტავთ სულიერს. 1“ მაგრამ 
მშვინვიერი კაცი არ შეიწყნარებს იმას, რაც ღვთის სულისაგან 
არის, რადგანაც სიშლეგედ მიაჩნია და ვერ მიმხვდარა, რომ ეს 


სულიერად უნდა განსაჯო. 1?2 ხოლო სულიერი ყველაფერს 
განსჯის, თვითონ კი არავისგან არ განისჯება. 19 რადგანაც ვინ 
შეიცნო ქრისტეს აზრი, რომ ასწავლოს მას? ჩვენ კი ქრისტეს 
აზრი გვაქვს. 


თავი 3 


1 მე არ შემეძლო, ძმებო, ისე მელაპარაკა თქვენთან, როგორც 
სულიერ ხალხთან, არამედ გელაპარაკებოდით როგორც 
ხორციელთ, ან როგორც ჩვილებს ქრისტეში. 2 რძით 
გზრდიდით და არა საჭმლით, ვინაიდან არც მაშინ შეგეძლოთ 
მეტის ატანა და არც ახლა შეგიძლიათ. 3 იმიტომ, რომ ჯერ 
კიდევ ხორციელნი ხართ, ვინაიდან თუ თქვენ შორის დღესაც 
შური და დავაა, განა ხორციელნი არა ხართ და ისევე არ 
იქცევით, როგორც საერთოდ იქცევიან კაცნი? “ მართლაცდა, 
თუ ერთი ამბობს: მე პავლესი ვარ, ხოლო მეორე: მე 
აპოლოსისო, განა ხორციელნი არა ხართ? ? მაგრამ ან პავლე 
ვინ არის და ან აპოლოსი? მხოლოდ მსახურნი, რომელთა 
მეშვეობითაც ირწმუნეთ და თანაც იმდენად, რამდენადაც 
უფალი შეეწია თითოეულ მათგანს. 9 მე დავრგე, აპოლოსმა 
მორწყო, გაზრდით კი უფალმა გაზარდა. 7 ასე რომ, არც 
დამრგველია რამე და არც მომრწყველი, არამედ - გამზრდელი 
ღმერთი. 8 დამრგველი და მომრწყველი ერთი არიან, მაგრამ 
თითოეული თავისი შრომისამებრ მიიღებს საზღაურს. 7? ჩვენა 
ვართ ღვთის თანამოსაქმენი, თქვენ კი ღვთის ნამუშაკევნი, 
ღვთის ნაშენნი ხართ. 19 მე, ჩემთვის ბოძებული ღვთის 
მადლით, როგორც ბრძენმა ხუროთმოძღვარმა, საძირკველი 
დავდე, სხვა კი აშენებს მასზე, მაგრამ ყველამ უყუროს, როგორ 
აშენებს. 11 რადგან ვერავინ დადებს სხვა საძირკველს, გარდა 
უკვე დადებულისა, რომელიც არის იესო ქრისტე. 12 ხოლო ვინ 
რას აშენებს ამ საძირკველზე - ოქროს, ვერცხლს, პატიოსან 
თვლებს, შეშას, თივას თუ ჩალას, - 132 თითოეულის საქმე 
გამომჟღავნდება, რადგანაც ცხადყოფს დღე; ვინაიდან 
ცეცხლით მჟღავნდება და ცეცხლითვე გამოიცდება, ვინ რას 
აკეთებს. 14 ვისი საქმეც გაუძლებს, მშენებელს საზღაური ელის. 
15 ხოლო ვისიც დაიწვის, ის იზარალებს. თვითონ კი 
გადარჩება, მაგრამ თითქოს ცეცხლს გადარჩენოდეს. 19 ნუთუ 
არ იცით, რომ ღვთის ტაძარი ხართ, და სული ღვთისა 


მკვიდრობს თქვენში? 17 ვინც ღვთის ტაძარს დააქცევს, 
დააქცევს მას ღმერთი, რადგანაც ღვთის ტაძარი წმიდაა, და 
ესა ხართ თქვენ. 18 ნურავინ მოიტყუებს თავს; თუ ვინმეს ამ 
ქვეყნად ბრძენი ჰგონია თავი, შლეგი გახდეს, რომ სიბრძნეს 
ეზიაროს. 1? რადგანაც სიბრძნე ამა ქვეყნისა სიშლეგეა ღვთის 
წინაშე, როგორც წერია: „მათსავ ცბიერებაში ატყვევებს 
ბრძენთ“, 29 და კიდევ: „იცის უფალმა ბრძენთა ზრახვანი, რომ 
ფუჭნი არიან ისინი“. 21 მაშ, ნურავინ იქადის კაცთა შორის, 
რადგანაც ყველაფერი თქვენია: 22 პავლე თუ აპოლოსი, კეფა 
თუ ქვეყანა, სიცოცხლე თუ სიკვდილი, აწმყო თუ მომავალი, 
თქვენია ყოველი. 23 ხოლო თქვენ ქრისტესნი ხართ, ქრისტე კი 
- ღვთისა. 


თავი 4 


1 ამრიგად, ჩვენ უნდა შეგვრაცხოს კაცმა, როგორც ქრისტეს 
მსახურნი და ღვთის საიდუმლოთა მნენი. ? მნეთაგან კი იმას 
მოითხოვენ, რომ თითოეული მათგანი სანდო იყოს. 3 პირადად 
ჩემთვის სულერთია, თქვენ განმსჯით თუ კაცთა მსჯავრნი. მე 
თვითონაც არ განვსჯი ჩემს თავს. 4 რადგანაც არაფერი მაქვს 
სინიდისის საქენჯნი, მაგრამ ამით როდი ვიმართლებ თავს, 
რადგანაც უფალია ჩემი განმკითხველი. ? ამიტომ ნუ განსჯით 
უდროოდ, ვიდრე არ მოვა უფალი, ნათელს რომ მოჰფენს 
ბნელში დაფარულს და გაამჟღავნებს გულის ზრახვებს; მაშინ 
თითოეულს მიეგება ქება ღვთის მიერ. 9 ხოლო ეს ჩემზე და 
აპოლოსზე მოგახსენეთ, ძმანო, რათა ნიმუშად გვიგულოთ და 
ისწავლოთ ჩვენგან, რომ ზღვარს არ გადასცდეთ და 
ქედმაღლობით აღძრულნი ერთმანეთს არ აეშალოთ. 7 
რადგანაც ვინ განგასხვავებს? რა გაქვს ისეთი, რაც არ 
მიგიღია? ხოლო თუ მიიღე, რაღას იქადი, თითქოს არ 
მიგეღოს? 8 აწ უკვე გამძღარხართ, გამდიდრებულხართ და 
უჩვენოდ სუფევთ. ნეტა მართლა გქონდეთ სუფევა, რომ ჩვენც 
თქვენთან ერთად ვსუფევდეთ. ? რადგანაც ვფიქრობ, რომ 
ჩვენ, მოციქულნი, ღმერთმა სულ ბოლოს გამოგვიყვანა, 
როგორც სიკვდილმისჯილნი, ქვეყნიერების, ანგელოზთა და 
კაცთა სასეიროდ. 19 ჩვენ - შლეგნი ქრისტეს გულისთვის, 
ხოლო თქვენ - ბრძენნი ქრისტეში; ჩვენ - უძლურნი, თქვენ კი - 
ძლიერნი; თქვენ - დიდებულნი, ჩვენ კი - გინებულნი, 11 თვით 
დღემდე რომ ვითმენთ შიმშილს და წყურვილს, სიშიშვლეს, 
გვემასა და მიუსაფრობას. 12 ვწვალობთ და საკუთარი ხელით 
ვმუშაობთ; გვაგინებენ და ვლოცავთ; გვდევნიან და ვითმენთ. 
13 გვაყივნებენ და ვანუგეშებთ; თითქოს ნაგავი ვართ ქვეყნისა, 
ყველას მიერ ნაქელი მტვერი. 14 თქვენდა სარცხვენად როდი 
გწერთ ამას, არამედ როგორც ჩემი საყვარელი შვილების 
შესაგონებლად. 152 შეიძლება მრავალი მზრდელი გყავდეთ 
ქრისტეში, მაგრამ არა მრავალი მამა; რადგანაც ქრისტე 


იესოში სახარებით მე გშობეთ თქვენ. 15 ამიტომაც შეგაგონებთ, 
რომ მე მომბაძოთ. 17 სწორედ ამიტომ გამოგიგზავნეთ 
ტიმოთე, ჩემი საყვარელი და სარწმუნო შვილი უფალში, რათა 
გაგახსენოთ ჩემი გზები ქრისტე იესოს მიერ, თუ როგორ 
ვასწავლი ყველგან, ყველა ეკლესიაში. 18 ზოგიერთს ისე 
გაუვიდა თავს, თითქოს არც ვაპირებდე თქვენთან მოსვლას. 19 
მაგრამ, თუ ღმერთმა ინება, მალე მოვალ და გამოვცდი 
თავგასულთა სიტყვას კი არა, არამედ ძალას. 29 რადგანაც 
ღვთის სასუფეველი სიტყვით კი არ არის, არამედ ძალით. 21 
რა გსურთ? კვერთხით მოვიდე თქვენთან თუ სიყვარულითა და 
თვინიერების სულით? 


თავი 5 


1 როგორც ამბობენ, დაწყებულა თქვენში მრუშობა და თანაც 
ისეთი მრუშობა, რომლის მსგავსი არ სმენიათ თვითონ 
წარმართთაც, რომ ვიღაცას მამის ცოლი თურმე ცოლად ჰყავს. 
2 თქვენ კი ქედმაღლობთ, ნაცვლად იმისა, რომ გეგლოვათ და 
მოგეკვეთათ ამნაირი საქმის ჩამდენი. 3 ხოლო მე - თუმცა 
შორსა ვარ ხორცით, მაგრამ თქვენთან ვარ სულით, - უკვე 
მსჯავრი დავდე, როგორც თქვენ შორის მყოფმა, ამ 
უკეთურების მოქმედს. “ ჩვენი უფლის იესო ქრისტეს სახელით, 
როცა თქვენთან იქნება ჩემი სული, უფალ იესოს ძალით, ” - 2? 
სატანას მიეცეს ხორცით სატანჯველად, რათა სული ხსნილ 
იქნეს უფალ იესოს დღეს. 9 საგმობია თქვენი სიქადული. ნუთუ 
არ იცით, რომ მცირეოდენი საფუარი მთელ ცომს აფუებს? 7 
მაშ, გაწმინდეთ ძველი საფუარი, რათა იყოთ ახალი ცომი, 
ვინაიდან უფუარნი ხართ; რაკიღა ჩვენი პასექი, ქრისტე, 
ჩვენთვის დაიკლა. 8 ასე რომ, ვიდღესასწაულოთ არა ძველი 
საფუარით, არა უკეთურებისა და უწმინდურობის საფუარით, 
არამედ სიწმიდისა და ჭეშმარიტების უფუარი პურით. ? აკი 
მოგწერეთ წერილში: არ შეერიოთ-მეთქი მემრუშეთ, 19 და არა 
მარტო ამ წუთისოფლის მემრუშეთ, ანდა ანგართ, მტაცებელთა 
თუ კერპთმსახურთ, თორემ ამ ქვეყნით გასვლა მოგიწევთ- 
მეთქი. 11 ისიც მოგწერეთ, არ შერეოდით იმათაც, ვინც, ასე 
ვთქვათ, ძმად იწოდება, მაგრამ კვლავინდებურად მემრუშეა 
ანდა ანგარი, კერპთმსახური თუ მაგინებელი, მემთვრალე თუ 
მტაცებელი და პურიც კი არ გეჭამათ მასთან. 12 ვინაიდან რად 
განვიკითხო გარეშენი? განა თქვენ შინაურებს არ 
განიკითხავთ? 13 გარეშენი კი ღვთის მიერ განიკითხებიან. მაშ, 
მოიკვეთეთ უკეთური. 


თავი 6 


1 როგორა ბედავს რომელიმე თქვენგანი, ვისაც დავა აქვს 
სხვასთან, ურჯულოთა სამსჯავროს წინაშე წარსდგეს და არა 
წმიდათა წინაშე? 2 ნუთუ არ იცით, რომ წმიდანი განიკითხავენ 
ქვეყანას, ხოლო თუ ქვეყანა თქვენ მიერ განიკითხება, განა 
იმისი ღირსნი არა ხართ, რომ უფრო წვრილმანი საქმენი 
განსაჯოთ? 3 ნუთუ არ იცით, რომ ჩვენ განვიკითხავთ 
ანგელოზებს, და განა მით უმეტეს არ განვსჯით საერო 
საქმეთაც? “ თქვენ კი, როცა ყოფითი საქმეები გამოგაქვთ 
სამსჯავროზე, მსაჯულებად ეკლესიისათვის შეურაცხ პირებს 
აყენებთ. 2 თქვენდა სამარცხვინოდ ვამბობ: ნუთუ თქვენ შორის 
არ არის არცერთი ბრძენი, ვისაც შეეძლოს თავისი ძმების 
განკითხვა? 9 მაგრამ ძმა ძმასთან დავობს, და თანაც 
ურწმუნოთა წინაშე. 7 ისიც დიდად დამამცირებელია 
თქვენთვის, ერთმანეთს რომ უჩივით. რატომ არ არჩევთ 
უსამართლობა აიტანოთ, ან იზარალოთ რამე? 8 მაგრამ თქვენ 
თვითონ უსამართლოდ ექცევით და ზიანს აყენებთ თქვენსავე 
ძმებს, ? ნუთუ არ იცით, რომ უსამართლონი ვერ 
დაიმკვიდრებენ ღვთის სასუფეველს? თავს ნუ მოიტყუებთ: 
ვერც მეძავნი, ვერც კერპთმსახურნი, ვერც მრუშნი, ვერც 
მხდალნი, ვერც მამათმავალნი, 19 ვერც მპარავნი, ვერც 
ანგარნი, ვერც მემთვრალენი, ვერც მაგინებელნი, ვერც 
მტაცებელნი ვერ დაიმკვიდრებენ ღვთის სასუფეველს. 11 
ოდესღაც ზოგიერთი თქვენგანი ასეთი იყო, მაგრამ განიბანეთ, 
მაგრამ განიწმიდეთ, მაგრამ გამართლდით ჩვენი უფლის იესო 
ქრისტეს სახელით და ჩვენი ღვთის სულით. 12 ყველაფერი 
ნებადართულია ჩემთვის, მაგრამ ყველაფერი როდია სარგო. 
ყველაფერი ნებადართულია ჩემთვის, მაგრამ მე ვერაფერი 
დამიმონებს. 13 საჭმელი მუცლისათვის და მუცელი 
საჭმლისათვის, მაგრამ ღმერთი ერთსაც შემუსრავს და 
მეორესაც. სხეული კი არა სიძვისათვის, არამედ უფლისათვის, 
ხოლო უფალი - სხეულისათვის. 14 ღმერთმა აღადგინა თვით 


უფალი, და ჩვენც აღგვადგენს თავისი ძალით. 1” იქნებ არ 
იცით, რომ თქვენი სხეულნი ქრისტეს ასონი არიან? ნუთუ 
ასოებს წავართმევ ქრისტეს, რათა მეძავის ასოებად ვაქციო 
ისინი? ღმერთმა ნუ ქნას. 165 ან იქნებ არც ის იცით, რომ ვინც 
მეძავს შეერთვის, მისი ერთხორცი ხდება; რადგანაც 
ნათქვამია: „ორივე იქნება ერთ ხორც“. 17 ხოლო ვინც უფალს 
უერთდება, ერთი სულია მასთან ერთად. 18 ერიდეთ სიძვას; 
ყოველი ცოდვა, რომელსაც სჩადის კაცი, სხეულის გარეშეა, 
ხოლო მეძავი საკუთარი სხეულის მიმართ სცოდავს. 13? ნუთუ არ 
იცით, რომ თქვენი სხეული ტაძარია თქვენში დამკვიდრებული 
სული წმიდისა, რომელიც გაქვთ ღვთისაგან, და რომ არ 
ეკუთვნით თქვენსავე თავს? 2? რადგანაც სასყიდლითა ხართ 
ნაყიდნი. მაშ, ადიდეთ ღმერთი თქვენი სხეულით და თქვენი 
სულით, რომელნიც არიან ღვთისა. 


თავი 7 


1 ხოლო რაც შეეხება იმას, რის გამოც მწერდით, კაცისთვის 
კარგი იქნება, თუ არ გაეკარება ქალს. ? მაგრამ სიძვის 
თავიდან ასაცილებლად, ყველა კაცს თავისი ცოლი ჰყავდეს 
და ყველა ქალს - თავისი ქმარი. 3 ქმარი ჯეროვან პატივს 
მიაგებდეს ცოლს, ცოლი კი - ქმარს. 4 ცოლი როდია თავისი 
სხეულის უფალი, არამედ - ქმარი, და არც ქმარია თავისი 
სხეულის უფალი, არამედ - ცოლი. ? ნუ გაშორდებით 
ერთმანეთს, თუ არა ურთიერთთანხმობითა და დროებით, 
რათა ლოცვისთვის მოიცალოთ, მერე კი კვლავ დაუბრუნდით 
ერთიმეორეს, რათა სატანამ არ გაცდუნოთ თქვენი 
თავშეუკავებლობის გამო. 5 თუმცა ამას ვამბობ დასაშვებად და 
არა ბრძანების ნიშნად. 7 რადგანაც მინდა, რომ ყველა კაცი 
ჩემსავით იყოს, თუმცა ყველას თავისი მადლი აქვს ღვთისაგან, 
ზოგს - ასე, ზოგს - ისე. 3 დაუქორწინებლებსა და ქვრივებს კი 
ვეტყვი: ურჩევნიათ ჩემსავით დარჩნენ. ? მაგრამ თუ 
თავშეკავება არ შეუძლიათ, უმჯობესია იქორწინონ, რადგანაც 
ქორწინება სჯობს წვასა და დაგვას. 19 ხოლო დაქორწინებულთ 
მე კი არ ვუბრძანებ, არამედ უფალი: ცოლი ნუ გაეყრება ქმარს. 
11 მაგრამ თუ გაეყრება, აღარ გათხოვდეს, ან ქმარს 
შეურიგდეს; და ნურც ქმარი მიატოვებს ცოლს. 12 დანარჩენებს 
კი მე ვეუბნები და არა უფალი: თუ რომელიმე ძმას ურწმუნო 
ცოლი ჰყავს და ქალი თანახმაა იცხოვროს მასთან, ნუ 
მიატოვებს მას. 13 ასევე ცოლიც, რომელსაც ურწმუნო ქმარი 
ჰყავს და კაცი თანახმაა იცხოვროს მასთან, ნუ მიატოვებს მას. 
14 რადგანაც ურწმუნო ქმარი მორწმუნე ცოლისაგან 
განიწმინდება, ურწმუნო ცოლი კი - მორწმუნე ქმრისაგან. 
თორემ თქვენი შვილები არაწმიდანი იქნებოდნენ, ახლა კი 
წმიდანი არიან. 1? ხოლო თუ ურწმუნოს გაყრა სურს, დე, 
გაეყაროს. ამ შემთხვევაში დასაც და ძმასაც გზა ხსნილი აქვთ, 
ვინაიდან მშვიდობისთვის გვიხმო უფალმა. 16 რა იცი, ქალო, 
იხსნი თუ არა ქმარს? ან შენ რა იცი, კაცო, იხსნი თუ არა 


ცოლს? 17 არამედ ყველა მოიქცეს ისე, როგორც განუწესა 
ღმერთმა და როგორც იხმო უფალმა. ამასვე ვუწესებ ყველა 
ეკლესიას, 18 წინადაცვეთილად იხმო ვინმე? ნუ დამალავს 
თავის წინადაცვეთილობას. წინადაუცვეთლად იხმო ვინმე? ნუ 
წინადაიცვეთს. 1? წინადაცვეთილობაც არაფერია და 
წინადაუცვეთელობაცს; მხოლოდ ღვთის მცნებათა დაცვაა 
ყველაფერი. 29 ყველა დარჩეს იმად, რადაც იქნა ხმობილი. 21 
მონად ხარ ხმობილი? ნუ სწუხარ. მაგრამ თუ შეგიძლია 
მოიპოვო თავისუფლება, უმალვე ისარგებლე ამით. 22 
რადგანაც უფლის მიერ მონად ხმობილი აზატია უფლისა, 
ისევე, როგორც თავისუფლად ხმობილი - ქრისტეს მონაა. 23 
სასყიდლითა ხართ ნაყიდნი და ნუ იქცევით კაცთა მონებად. 24 
ვინც რა წოდებით არის ხმობილი, იმადვე დარჩეს, ძმანო, 
ღვთის წინაშე. 22 უქორწინებელთათვის კი არ მიმიღია უფლის 
ბრძანება, არამედ მხოლოდ რჩევას ვიძლევი, როგორც უფლის 
მიერ შეწყალებული, რათა შევირაცხო სარწმუნოდ. 25 მე 
მგონია, ახლანდელ გასაჭირში კაცისთვის უმჯობესია ისე 
დარჩეს, როგორც არის. 27 ცოლიანი ხარ? ნუ ეძებ ცოლთან 
გაყრას. ცოლგანაშვები ხარ? ნუ ეძებ ცოლს. 28 მაგრამ თუ 
იქორწინებ, არ შესცოდავ, და თუ ქალწული გათხოვდება, არც 
ის შესცოდავს; მაგრამ ამნაირნი თავს იდებენ ურვას ხორცისას, 
მე კი არ მეთმობით თქვენ. 29? აი, რას გეტყვით ძმანო: უკვე 
იწურება ჟამი; ამიტომ ცოლიანები ისე იყავით, როგორც 
უცოლონი, 30 თვალცრემლიანნი - როგორც უცრემლონი; 
მოხარულნი - როგორც გაუხარელნი და მქონენი - როგორც 
არას მქონენი; 31 ამ ქვეყნით მოსარგებლენი კი - როგორც 
მოზარალენი, ვინაიდან წარმავალია საწუთროს ხატი. 32 მე 
მინდა, უზრუნველნი იყოთ; უცოლო უფლისას ზრუნავს, თუ 
როგორ აამოს უფალს. 33 ცოლიანი კი ქვეყნისას ზრუნავს, თუ 
როგორ აამოს ცოლს. 34 განსხვავებაა გათხოვილსა და 
გაუთხოვარს შორისაც: გაუთხოვარი უფლისას ზრუნავს, რათა 
სულითაც და ხორცითაც წმიდა იყოს; გათხოვილი კი ქვეყნისას 
ზრუნავს, რათა აამოს ქმარს. 35 ამას გეუბნებით თქვენსავე 
სარგოდ: იმიტომ კი არა, რომ ქამანდი მოგდოთ, არამედ 


იმიტომ, რომ განუწყვეტლივ და დაუბრკოლებრივ 
მსახურებდეთ უფალს. 39 ხოლო ვისაც ეთაკილება, რომ მისი 
საქორწინოდ შეღერებული ქალი გაუთხოვარი დარჩეს, 
როგორც ნებავს, ისე მოიქცეს: არ შესცოდავს, თუ ქმარს 
გააყოლებს. 37 ხოლო ვინც ურყევად დგას და მტკიცედ 
გადაუწყვეტია გულში, არა როგორც აუცილებლობით 
იძულებულს, არამედ თავისი ნების ბატონ-პატრონს, - დაიცვას 
თავისი ასულის ქალწულობა, კარგად იქცევა. 38 ასე რომ, ვინც 
ათხოვებს თავის ქალწულს, კარგად იქცევა, მაგრამ ვინც არ 
ათხოვებს, კიდევ უფრო უკეთ იქცევა. 3? ქალი რჯულითაა 
შეკრული, სანამ ქმარი ცოცხალი ჰყავს, ხოლო თუ ქმარი 
მოუკვდა, თავისუფალია: ვისაც უნდა, იმას გაჰყვეს, მხოლოდ 
უფლის მიერ. 49 მაგრამ უფრო ბედნიერი იქნება, თუ ისე 
დარჩება, როგორც მე ვურჩევ. რადგანაც, ვფიქრობ, მეცა მაქვს 
ღვთის სული. 


თავი 8 


1 ხოლო კერპთათვის შენაწირისა ვიცით, რადგანაც ყველას 
გვაქვს ცოდნა; მაგრამ ცოდნა აამპარტავნებს, სიყვარული კი 
აშენებს კაცს. 2 ვისაც ჰგონია, რომ რაღაცა იცის, ჯერ კიდევ 
არაფერი ისე არ იცის, როგორც უნდა იცოდეს. 3? მაგრამ ვისაც 
ღმერთი უყვარს, კიდეც შეიცნობა მის მიერ. 4 რაც შეეხება 
კერპთათვის შენაწირის ჭამას, ვიცით, რომ კერპი არაფერია ამ 
ქვეყნად და არ არსებობს სხვა ღმერთი, გარდა ერთისა. ? 
რადგან თუკიღა არიან ეგრეთწოდებული ღმერთები მიწაზე თუ 
ცაში (როგორც არის მრავალი ღმერთი და მრავალი უფალი), 9 
ჩვენ ერთი გვყავს მამა ღმერთი, ვისგანაც არის ყოველი და 
ვისთვისაც ვართ ჩვენ, და ერთი უფალი, იესო ქრისტე, ვის 
მიერაც არის ყოველი და ვის მიერაც ვართ ჩვენც. ”7 მაგრამ 
ყველას როდი აქვს ცოდნა, რადგანაც ზოგიერთნი, 
ჩვეულებისამებრ, აქამდე ჭამენ კერპთათვის შენაწირს, და 
მათი უძლური სინიდისი იბღალება. 8 მაგრამ საჭმელი როდი 
გვაახლოებს ღმერთთან, რადგანაც ჭამით არაფერი გვემატება 
და უჭმელობითაც არა გვაკლდება რა. ? მაინც სიფრთხილე 
გმართებთ, რათა ეგ თქვენი თავისუფლება საცდური არ 
შეიქნეს უძლურთათვის. 19 რადგან თუ ვინმე დაგინახავს, რომ 
შენ, რომელსაც გაქვს ცოდნა, საკერპოში ინახად ზიხარ, განა 
მისი უძლური სინიდისი არ განაწყობს კერპთშეწირულობის 
ჭამად? 11 და შენი ცოდნით წარწყმდება შენი უძლური ძმა, 
ვისთვისაც მოკვდა ქრისტე. 12 ასე რომ, თუ ამნაირად 
შესცოდავთ ძმათა მიმართ და მოსწყლავთ მათ უძლურ 
სინიდისს, ქრისტეს მიმართაც სცოდავთ. 13 ამიტომაც თუ 
საჭმელი აცდუნებს ჩემს ძმას, აღარასოდეს შევჭამ ხორცს, 
რათა არ ვაცდუნო იგი. 


თავი 9 


1 არა ვარ მოციქული? არა ვარ თავისუფალი? არ მიხილავს 
ჩვენი უფალი იესო ქრისტე? და არც თქვენ ხართ ჩემი ნაღვაწი 
უფალში? ? სხვებისთვის თუ არა ვარ მოციქული, თქვენთვის 
ხომ მაინც ვარ, რადგანაც ჩემი მოციქულობის ბეჭედი თქვენა 
ხართ უფალში. 3 აი, ჩემი თავისმართლება ჩემი 
ბრალმდებლების წინაშე. 4? იქნებ არა გვაქვს უფლება ჭამის და 
სმისა? 2 ნუთუ უფლება არა გვაქვს მოვიყვანოთ მორწმუნე 
ცოლი, როგორც სხვა მოციქულებს, უფლის ძმებსა და კეფას? 9 
იქნებ მხოლოდ მე და ბარნაბას არა გვაქვს უფლება უქმად 
ყოფნისა? 7 ვინ, რომელი მეომარი ომობს თავისი ხარჯით? ვინ 
ჩაყრის ვაზს და ყურძენს კი არა ჭამს? ვინ მწყემსავს ფარას და 
ცხვრის რძეს კი არა სვამს? 8 იქნებ კაცთა ჩვევისამებრ 
ვმსჯელობ? მაგრამ განა ამასვე არ ამბობს რჯულიც? ? 
რადგანაც მოსეს რჯულში სწერია: „ნუ აუკრავ პირს მლეწავ 
ხარს“. ნუთუ ხარების დარდი აქვს ღმერთს? 19 თუ სწორედ 
ჩვენზე ამბობს ამას? რადგანაც მხვნელი იმედით უნდა ხნავდეს 
და ლეწვისას მლეწავსაც უნდა ჰქონდეს იმის იმედი, რომ 
თავის წილს მიიღებს. 11 ხოლო თუ ჩვენ სულიერი სიკეთე 
დავთესეთ თქვენთვის, განა დიდი ამბავი იქნება, რომ 
ხორციელი სიკეთე მოვიმკათ თქვენგან? 1? თუ სხვებსა აქვთ 
თქვენზე ამის უფლება, განა მით უმეტეს არ გვეკუთვნის ჩვენ? 
მაგრამ ჩვენ არ გვისარგებლია ამ უფლებით, არამედ დღემდე 
ვითმენთ ყველაფერს, რათა არაფრით შევაფერხოთ ქრისტეს 
სახარება. 13 ნუთუ არ იცით, რომ მღვდელმსახურნი ტაძრისგან 
ჭამენ და საკურთხევლის მსახურნი საკურთხევლისაგან იღებენ 
წილს? 1“ ასე უფალმაც უბრძანა სახარების მქადაგებელთ, რომ 
სახარებით ცხოვრობდნენ. 1” მაგრამ მე არასოდეს 
მისარგებლია ამით, და არც იმიტომ გწერთ, რომ ჩემი 
კუთვნილი მომაგოთ. რადგანაც სიკვდილი მიჯობს იმას, რომ 
ვინმემ გამიცუდოს ჩემი სიქადული. 19 რადგანაც თუ ვახარებ, 
ვითომ რა მაქვს სასიქადულო? ვინაიდან აუცილებლობით ეს 


მადევს ვალად, და ვაი ჩემს თავს, თუ არ ვახარებ. 17 რადგან 
თუ ნებით ვაკეთებ ამას, საზღაური მაქვს, ხოლო თუ 
ძალაუნებურად, მხოლოდ ჩემთვის მონდობილ მნეობას 
ვასრულებ. 18 კი მაგრამ, რაა ჩემი საზღაური? ის, რომ 
სახარების ქადაგებისას უსასყიდლოდ ვახარებ ქრისტეს და არ 
ვსარგებლობ მახარებლის უფლებით. 19 რადგანაც ყველასაგან 
თავისუფალმა ყველას ვუმონე თავი, რათა უმრავლესნი 
შემეძინა. 2?– იუდეველებთან ვიყავი როგორც იუდეველი, რათა 
შემეძინა იუდეველნი; რჯულის ქვეშ მყოფთათვის - როგორც 
რჯულის ქვეშ მყოფი, რათა შემეძინა რჯულის ქვეშ მყოფნი. 21 
ურჯულოთათვის - ურჯულო (თუმცა არა ურჯულო ღვთისა, 
არამედ რჯულიერი ქრისტესი), რათა შემეძინა ურჯულონი. 22 
უძლურთათვის - უძლური, რათა შემეძინა უძლურნი. ყველას 
ყველად ვექმენ, რათა მეხსნა ზოგიერთნი. 23 ხოლო ამას 
ვასრულებ სახარებისთვის, რათა ვიყო მისი თანაზიარი. 24 
ნუთუ არ იცით, რომ ასპარეზობისას ყველანი რბიან, მაგრამ 
მხოლოდ ერთი მიიღებს ჯილდოს? ისე ირბინეთ, რომ მიიღოთ. 
25 ვინც იღვწის, ყველაფერს ითმენს: მოღვაწენი იმისთვის, რომ 
მიიღონ ხრწნადი გვირგვინი, ჩვენ კი იმისთვის, რომ 
დავიმსახუროთ უხრწნელი. 25 ამიტომ ისე როდი გავრბივარ, 
თითქოს არ ვიცოდე, რისთვის; და არც მუშტებს ვიქნევ ისე, 
თითქოს ჰაერსა ვცემდე. 27 არამედ ვთრგუნავ და ვიმონებ ჩემს 
სხეულს, რათა, სხვებს რომ ვუქადაგებ, თავად არ ვიყო 
უღირსი. 


თავი 10 


1 მინდა იცოდეთ, ძმანო, რომ ჩვენი მამები ერთობლივად 
ღრუბელქვეშ იყვნენ და ყველამ გამოვლო ზღვა. ? ყველამ 
მოსეს მიერ იღო ნათელი ღრუბელსა და ზღვაში. 3 და ყველანი 
ერთსა და იმავე სულიერ საჭმელს ჭამდნენ. 4 და ყველანი 
ერთსა და იმავე სულიერ სასმელს სვამდნენ, რადგანაც 
სვამდნენ სულიერი კლდიდან, თან რომ მიჰყვებოდა მათ; 
ხოლო ეს კლდე იყო ქრისტე. ? თუმცა მათი უმრავლესობა 
როდი ესათნოვა ღმერთს, რადგანაც უდაბნოში დაეცნენ. 9 
ხოლო ეს ჩვენთვის ნიმუში იყო, რათა მათსავით არ 
დავხარბდეთ ბოროდცს. 7 ნურც კერპთმსახურნი იქნებით, 
ზოგიერთი მათგანის მსგავსად; როგორც წერია: „დასხდა 
ხალხი სასმელ-საჭმელად, და წამოდგა სათამაშოდ“. 8 ნურც 
ვიმრუშებთ, როგორც მრუშობდა ზოგი მათგანი, და დაეცა ერთ 
დღეს ოცდასამი ათასი კაცი. ? ნურც ქრისტეს გამოვცდით, 
როგორც გამოსცადა ზოგიერთმა მათგანმა, და გველებისგან 
დაიღუპნენ. 190 ნურც დრტვინავთ, როგორც დრტვინავდა 
ზოგიერთი მათგანი, და შეიმუსრნენ მმუსვრელის მიერ. 11 
ყოველივე ეს ნიმუშად დაიდო მათთვის და დაიწერა ჩვენს 
შესაგონებლად, რომელთაც მივაღწიეთ ჟამთა დასასრულს. 12 
ამრიგად, ვისაც ჰგონია, რომ დგას, ფრთხილად იყოს, რომ არ 
დაეცეს. 13 სხვა განსაცდელი არ შეგხვედრიათ, ადამიანური 
განსაცდლის გარდა; მაგრამ სარწმუნოა ღმერთი, რომელიც 
არ შეგამთხვევთ იმას რისი ატანაც თქვენს ძალ-ღონეს 
აღემატება, არამედ განსაცდელში გამოსავალსაც 
გაპოვნინებთ, რათა შეიძლოთ ატანა. 14 ასე რომ, ჩემო 
საყვარელნო, ეკრძალეთ კერპთმსახურებას. 12 მოგმართავთ 
როგორც გონიერთ: თავად განსაჯეთ, რას ვამბობ. 19 
კურთხევის სასმისი, რომელსაც ვაკურთხებთ, განა ზიარება არ 
არის ქრისტეს სისხლისა? ან ეს პური, რომელსაც ვტეხთ, განა 
ზიარება არ არის ქრისტეს ხორცისა? 17 ერთია პური, ჩვენ კი, 
მრავალნი, ერთი სხეული ვართ, რადგან ყველანი ერთსა და 


იმავე პურს ვეზიარებით. 18 იხილეთ ისრაელი ხორციელად: 
განა ისინი, რომელნიც ჭამენ მსხვერპლს, სამსხვერპლოს 
თანაზიარნი არ არიან? 19 მაინც რას ვამბობ? იმას, რომ კერპი 
რაღაცაა და კერპთათვის შენაწირიც რაღაცას ნიშნავს? 29 არა, 
იმას რომ მსხვერპლს, რომელსაც სწირავენ ისინი, დემონებს 
სწირავენ და არა ღმერთს, მე კი არ მინდა, რომ დემონთა 
ზიარნი იყოთ. 21 არ შეგიძლიათ სვათ სასმისი უფლისა და 
სასმისი დემონებისა; არ შეგიძლიათ ეზიაროთ ტაბლას 
უფლისას და ტაბლას დემონებისას. 22 ნუთუ შურს აღვუძრავთ 
უფალს? განა მასზე ძლიერნი ვართ? 23 ყველაფერი 
ნებადართულია ჩემთვის, მაგრამ ყველაფერი როდი მრგებს; 
ყველაფერი ნებადართულია ჩემთვის, მაგრამ ყველაფერი 
როდი მაშენებს. 24 ნურავინ ეძებს თავისას, არამედ ყველა 
სხვის სარგებელს ეძებდეს. 22 ყველაფერი, რაც საყასბოში 
იყიდება, ჭამეთ, და ნურაფერს გამოიძიებთ სინიდისის გამო. 29 
რადგანაც უფლისაა დედამიწა და სავსება მისი. 27 თუ 
რომელიმე ურწმუნო მიგიპატიჟებთ და თქვენც ინებებთ 
ეწვიოთ, ჭამეთ ყველაფერი, რასაც შემოგთავაზებენ, და 
ნურაფერს გამოიძიებთ სინიდისის გამო. 28 მაგრამ თუ ვინმე 
გეტყვით: ეს კერპთათვის შენაწირიაო, ნურც მის გამო შეჭამთ, 
ვინც გეტყვით, და ნურც სინიდისის გამო, რადგანაც უფლისაა 
დედამიწა და სავსება მისი. 2? ხოლო მე შენს სინიდისს კი არ 
ვგულისხმობ, არამედ სხვისას, ვინაიდან რად უნდა განისაჯოს 
ჩემი თავისუფლება სხვისი სინიდისით? 39 თუკი მადლიერებით 
ვჭამ, რაღად ვიგმობი იმის გამო, რისთვისაც მადლიერი ვარ? 
31 ასე რომ, ჭამთ, სვამთ თუ სხვა რამეს აკეთებთ, ყველაფერი 
ღვთის სადიდებლად აკეთეთ. 32 ნუ აცდუნებთ ნურც 
იუდეველებს, ნურც ბერძნებს და ნურც ეკლესიას ღვთისას. 33 
ისევე, როგორც მე ვცდილობ ყოველნაირად ვაამო ყველას, 
რადგანაც ჩემთვის კი არა, მრავალთათვის ვეძებ სარგებელს, 
რათა ყველანი ცხონდნენ. 


თავი 11 


1 მე მომბაძეთ, როგორც მე ვბაძავ ქრისტეს. 2 იმისთვის 
გაქებთ, ძმანო, რომ ჩემი ყველაფერი გახსოვთ და, როგორც 
გადმოგეცით, ისე ინახავთ გადმოცემას. 3 ისიც მინდა გაუწყოთ, 
რომ ყოველი კაცის თავი ქრისტეა, ქალის თავი - კაცი, ხოლო 
ქრისტეს თავი - ღმერთი. 4 ყოველი კაცი, რომელიც 
თავდაბურული ლოცულობს ან წინასწარმეტყველებს, თავს 
ირცხვენს. ? და ყოველი ქალი, რომელიც თავდაუბურავი 
ლოცულობს ან წინასწარმეტყველებს, თავს ირცხვენს, 
რადგანაც ეს იგივეა, რომ თავგადაპარსული იყოს. 9 ხოლო თუ 
ქალი თავს არ იბურავს, თმა შეიკვეცოს; მაგრამ თუ ქალს თმის 
შეკვეცა ან გაპარსვა ერცხვინება, თავი დაიბუროს. 7 ამრიგად, 
კაცი თავდაუბურავი უნდა იყოს, ვინაიდან ხატია და დიდება 
ღვთისა, ხოლო ქალი ქმრის დიდებაა. 8 რადგანაც კაცი კი არ 
არის ქალისაგან, არამედ ქალი - კაცისაგან. ? და კაცი კი არ 
შეიქმნა ქალისთვის, არამედ ქალი - კაცისთვის. 19 ამიტომაც 
მართებს ქალს ფლობის ნიშანი ჰქონდეს თავზე ანგელოზების 
გულისთვის. 11 თუმცა არც კაცია ქალის გარეშე და არც ქალი 
კაცის გარეშე უფალში. 12 ვინაიდან როგორც ქალია კაცისგან, 
ასევეა კაციც ქალისგან, ხოლო ყველაფერი ღვთისაგან არის. 
13 თავად განსაჯეთ, განა შეშვენის ქალს, თავდაუბურავად 
ლოცულობდეს ღვთის წინაშე? 14 განა თვით ბუნება არ 
გასწავლით, რომ თუ კაცი გრძლად უშვებს თმას, ეს საძრახისია 
მისთვის? 12 ხოლო თუ ქალი უშვებს დიდებაა მისთვის, 
რადგანაც თმა საბურავად მიეცა. 16 მაგრამ თუ ვინმე დავას 
აპირებს, ეს არც ჩვენ გვჩვევია და არც ეკლესიებს ღვთისას. 17 
ამას საქებრად როდი გამცნობთ, რადგანაც უარესისთვის 
იკრიბებით და არა უკეთესისთვის. 18 ვინაიდან, ჯერ ერთი, 
მესმის, რომ როდესაც ეკლესიაში იკრიბებით, თქვენ შორის 
განხეთქილება ხდება, რაც ნაწილობრივ მჯერა კიდეც. 19 
ვინაიდან თქვენში განხეთქილებაც საჭიროა, რათა 
გამოცდილნი გამოჩნდნენ თქვენ შორის. 29 ეგეც არ იყოს, 


როცა იკრიბებით, უფლის სერობისთვის როდი იკრიბებით. 21 
რადგანაც ყველა ცდილობს სხვაზე უმალ შეჭამოს თავისი 
წილი, ასე რომ, ზოგი ჯერ კიდევ მშიერია, ზოგი კი უკვე 
მთვრალი. 22 ნუთუ სახლები არა გაქვთ, რომ შინ სვათ და 
ჭამოთ? თუ უგულებელყოფთ ღვთის ეკლესიას და არცხვენთ 
უპოვართ? რა გითხრათ ამისთვის? გაქოთ? ვერა, ვერ გაქებთ. 
23 რადგან მე უფლისაგან მივიღე ის, რაც გადმოგეცით: რომ 
უფალმა იესომ თავისი გაცემის ღამეს აიღო პური, 24 მადლი 
შესწირა, გატეხა და თქვა: მიიღეთ და ჭამეთ; ეს არის ჩემი 
სხეული, თქვენთვის დამტვრეული; ეს ჰყავით ჩემს 
მოსახსენებლად, 2” ასევე სერობის შემდეგაც აიღო სასმისი და 
თქვა: ეს სასმისი არის ახალი აღთქმა ჩემს სისხლში; ეს ჰყავით 
ყოველთვის, როცა სვამთ ჩემს მოსახსენებლად. 25 ვინაიდან 
ყოველთვის, როცა ამ პურს ჭამთ და ამ სასმისს სვამთ, უფლის 
სიკვდილს იუწყებით მისსავ მოსვლამდე. 27 ამიტომ ვინც ამ 
პურს შეჭამს ან უფლის სასმისს შესვამს უღირსად, დამნაშავე 
იქნება უფლის სხეულისა და სისხლის წინაშე. 285 მაშ, 
გამოსცადოს კაცმა თავისი თავი და ისე ჭამოს ამ პურიდან და 
ამ სასმისისგან სვას. 2? რადგან ვინც უღირსად ჭამს და სვამს, 
თავისსავე განკითხვას ჭამს და სვამს, რაკიღა ვერ არჩევს 
უფლის სხეულს. 39 ამიტომ თქვენ შორის ბევრია უძლური, 
ბევრი - სნეული, და ბევრიც კვდება. 31 რადგანაც ჩვენს თავს 
რომ განვიკითხავდეთ, აღარ ვიქნებოდით განკითხულნი. 32 
განკითხულნი კი უფლის მიერ განვისწავლებით, რათა 
ქვეყანასთან ერთად არ განვისაჯოთ. 33 ასე რომ, ძმანო, როცა 
სერობად შეიკრიბებით, ერთმანეთს დაელოდეთ. 34 ხოლო თუ 
ვინმეს შია, შინ ჭამოს, რათა განსაკითხავად არ შეიკრიბოთ. 
დანარჩენს კი, როცა მოვალ, მაშინ მოვაგვარებ. 


თავი 12 


1 რაც შეეხება სულიერ ნიჭს, არ მინდა, ძმანო, უმეცარნი იყოთ. 
2 იცით, რომ, ვიდრე წარმართნი იყავით, უტყვი კერპებისაკენ 
იარებოდით, თითქოს ვიღაცა გეწეოდათ ძალით. 3 ამიტომაც 
გაუწყებთ, რომ ვერავინ, ვისაც ღვთის სული ალაპარაკებს, ვერ 
იტყვის, იესო შეჩვენებულიაო, და ვერც უფალს უწოდებს იესოს, 
თუ არა სულით წმიდით. 4 ნიჭი სხვადასხვაა, მაგრამ ერთია 
სული. > და მსახურებაც სხვადასხვაა, მაგრამ ერთია უფალი. 9 
სხვადასხვაა მოქმედებაც მაგრამ ერთია ღმერთი, ყოვლის 
მოქმედი ყველაში. 7 ხოლო თითოეულ ჩვენგანს სასიკეთოდ 
ეძლევა სულის გამოვლენა. 8 ზოგს სულისაგან ეძლევა 
სიბრძნის სიტყვა, ზოგს - ცოდნის სიტყვა იმავე სულით; 9? ზოგს - 
რწმენა იმავე სულისაგან, ზოგს - ნიჭი მკურნალობისა იმავე 
სულით; 19 ვის - სასწაულთმოქმედება, ვის - 
წინასწარმეტყველება, ვის - სულთა გარჩევა, ვის - სხვადასხვა 
ენა, ვის კიდევ - განმარტება სხვადასხვა ენის. 11 ხოლო 
ყოველივე ამის მოქმედია ერთი და იგივე სული, რომელიც 
იმას უწილადებს თითოეულს, რაც თვითონ ნებავს. 12 ვინაიდან 
როგორც ერთია სხეული, მაგრამ მრავალი ასო აქვს, ხოლო 
ყოველი ასო, მათი სიმრავლის მიუხედავად, ერთი სხეულია, 
ასევეა ქრისტეც. 13 რადგან ყველანი ერთი სულით 
მოვინათლეთ ერთ სხეულად, იუდეველნიც და ბერძენნიც, 
მონებიც და თავისუფალნიც, ასე რომ, ყველას ერთი სული 
გვაქვს ნასვამი. 11 ხოლო სხეული ერთი ასო კი არ არის, 
არამედ - მრავალი. 15 და ფეხმა რომ თქვას: რაკი ხელი არა 
ვარ, სხეულისაც არა ვარო, განა ამიტომ არ ეკუთვნის სხეულს? 
16 ან ყურმა რომ თქვას: რაკი თვალი არა ვარ, სხეულისაც არა 
ვარო, განა ამიტომ არ ეკუთვნის სხეულს? 17 მთელი სხეული 
რომ თვალი იყოს, სადღა იქნება ყური? ანდა მთლიანად რომ 
ყური იყოს, სადღა იქნება ყნოსვა? 18 ხოლო აწ ღმერთმა მთელ 
სხეულში განალაგა ყოველი ასო, როგორც ინება. 19 მაგრამ 
ყველა რომ ერთი ასო ყოფილიყო, სადღა იქნებოდა სხეული? 


20 ხოლო აწ ასო მრავალია, სხეული კი - ერთი. 21 ამიტომ 
თვალი ვერ ეტყვის ხელს: არას მარგიხარ, და ვერც თავი 
ეტყვის ფეხებს: არას მარგიხართო. 22 არამედ სხეულის ის 
ასოები, რომლებიც ყველაზე სუსტნი ჩანან, უფრო საჭირონი 
არიან. 22 ხოლო რომელთაც ნაკლებ საპატიოდ ვსახავთ 
სხეულში, მით უფრო მეტი პატივით ვმოსავთ, და ჩვენი 
უსახურებანი მეტ კეთილსახიერებას იძენენ. 24 ჩვენს 
სახიერებას კი ეს არ სჭირდება; არამედ ღმერთმა ისე 
ზომიერად შეთხზა სხეული, რომ ნაკლულევანს მეტი პატივი 
მიაგო, 22 რათა არ იყოს განხეთქილება სხეულში და ყველა 
ასო ერთმანეთისათვის ზრუნავდეს. 29 ასე რომ, თუ ერთ ასოს 
ევნო რაიმე, მასთან ერთად ყველა სხვა ასოც ივნება, და თუ 
ერთი ასო იდიდება, მასთან ერთად ყველა სხვა ასოც ხარობს. 
27 ხოლო თქვენ ერთად ქრისტეს სხეული ხართ, ცალ-ცალკე კი 
- მისი ასონი, 28 რომელნიც ღმერთმა დაადგინა ეკლესიაში, 
ჯერ მოციქულებად, მერე წინასწარმეტყველებად, შემდეგ 
მოძღვრებად; ზოგს მისცა სასწაულთმოქმედების ძალი, 
აგრეთვე ნიჭი მკურნალობისა, შეწევნისა, მმართველობისა, 
სხვადასხვა ენისა. 2? განა ყველა მოციქულია? განა ყველა 
წინასწარმეტყველია? მოძღვარი თუ სასწაულთმოქმედი? 39 
ყველას აქვს ნიჭი მკურნალობისა თუ სხვადასხვა ენაზე 
მეტყველებისა? ყველა არის განმმარტებელი? 31 მაშ, 
ისწრაფეთ უმეტეს ნიჭთა მიმართ, და მე უკეთეს გზას 
გიჩვენებთ. 


თავი 13 


·+ კაცთა და ანგელოზთა ენებზეც რომ ვმეტყველებდე, 
სიყვარული თუ არა მაქვს, მხოლოდ რვალი ვარ მოჟღრიალე, 
მხოლოდ წკრიალა წინწილი. 2 წინასწარმეტყველების მადლიც 
რომ მქონდეს, ვიცოდე ყველა საიდუმლო და მქონდეს მთელი 
რწმენა, ისე, რომ მთების დაძვრაც შემეძლოს, სიყვარული თუ 
არა მაქვს, არარა ვარ. 3 მთელი ჩემი ქონება რომ გავიღო 
გლახაკთათვის და დასაწვავად მივცე ჩემი სხეული, სიყვარული 
თუ არა მაქვს, არას მარგია. “ სიყვარული სულგრძელია და 
კეთილმოწყალე; სიყვარულს არ შურს, არ ქედმაღლობს, არ 
ზვაობს; ? არ უკეთურობს, არ ეძებს თავისას, არ მრისხანებს, 
არ იზრახავს ბოროტს; 9 არ შეჰხარის უსამართლობას, არამედ 
ჭეშმარიტებით ხარობს; 7 ყველაფერს იტანს, ყველაფერი 
სწამს, ყველაფრის იმედი აქვს, ყველაფერს ითმენს. 8 
სიყვარული არასოდეს არ გადავა, თუმცაღა 
წინასწარმეტყველებანი განქარდებიან, ენები დადუმდებიან და 
უქმი გახდება ცოდნა. ? რადგან ჩვენ ნაწილობრივ ვიცით, 
ნაწილობრივ კი წინასწარვმეტყველებთ. 1? ხოლო როდესაც 
მოიწევა სრულქმნილება, მაშინ განქარდება ნაწილობრივი. 11 
როდესაც ვიყავი ყრმა, ვიტყოდი, როგორც ყრმა, ვფიქრობდი, 
როგორც ყრმა, ვმსჯელობდი, როგორც ყრმა; ხოლო როდესაც 
დავკაცდი, ზურგი ვაქციე ყოველივე ყრმობისდროინდელს. 12 
რადგანაც ახლა ბუნდოვნად ვხედავთ, როგორც სარკეში, მაშინ 
კი პირისპირ ვიხილავთ; ახლა ნაწილობრივ ვიცი, ხოლო მაშინ 
შევიცნობ, როგორც თავად შევიმეცნები. 13 ჯერჯერობით კი ეს 
სამია: სარწმუნოება, სასოება და სიყვარული; ხოლო ამათში 
უმეტესი სიყვარულია. 


თავი 14 


1 მისდიეთ სიყვარულს, ილტვოდეთ სულიერ ნიჭთა მიმართ, 
უპირატესად კი იმისადმი, რასაც წინასწარმეტყველების ნიჭი 
ჰქვია. 2 რადგან ვინც უცხო ენაზე მეტყველებს, კაცთა მიმართ 
კი არა, ღვთის მიმართ მეტყველებს, და არავის ესმის მისი, 
ვინაიდან სულით აცხადებს საიდუმლოს. 3 ხოლო ვინც 
წინასწარმეტყველებს, კაცთა შესაგონებლად, ასაშენებლად და 
სანუგეშებლად მეტყველებს. “ ვინც ენით მეტყველებს, თავის 
თავს აშენებს, ხოლო ვინც წინასწარმეტყველებს, ეკლესიას 
აშენებს. ?2 მე მინდა ყველანი ლაპარაკობდეთ ენებით, უფრო 
მეტად კი - წინასწარმეტყველებდეთ, რადგანაც 
წინასწარმეტყველი ენებით მეტყველზე უმეტესია, თუკი ეს 
უკანასკნელი კიდევაც არ განმარტავს თავის სიტყვებს 
ეკლესიის ასაშენებლად. 5 ახლა კი, ძმანო, რომ მოვიდე 
თქვენთან და უცხო ენაზე დაგიწყოთ ლაპარაკი, რას გარგებთ, 
თუკი გამოცხადებით, ცოდნით, წინასწარმეტყველებით ან 
მოძღვრებით არაფერს გეტყვით? 7 თვით უსულო საგნებიც კი, 
რომლებიც ხმას გამოსცემენ, ვთქვათ, სალამური ანდა ებანი, 
თუკი ბგერათა განსხვავებას ვერ გვაძლევენ, როგორ 
გავიგებთ, რას უკრავს სალამური ანდა ებანი? 8 თუკი საყვირი 
გაურკვეველ ხმას გამოსცემს, ვინ გაემზადება საომრად? 9 
ასევე თუ თქვენც გაურკვეველ სიტყვებს წარმოსთქვამთ ენით, 
როგორ გაიგებენ თქვენს ნათქვამს? ქარს ატანთ სიტყვებს. 19 
ასე მაგალითად, რამდენი სხვადასხვა სიტყვაა ამ ქვეყანაზე და 
არცერთი მათგანი არ არის უმნიშვნელო. 11 მაგრამ თუ სიტყვის 
მნიშვნელობა არ მესმის, მოლაპარაკისათვის მე უცხო ვარ და 
მოლაპარაკე უცხოა ჩემთვის. 12 ასევე თქვენც, სულიერ ნიჭთა 
მიმართ ლტოლვისას, ეცადეთ ეკლესიის ასაშენებლად 
გამდიდრდეთ მათი წყალობით. 13 ამიტომ ენით მოლაპარაკემ 
ილოცოს, რომ განმარტებაც შეეძლოს. 14 ვინაიდან როცა ენით 
ვლოცულობ, ჩემი სული ლოცულობს, გონება კი უნაყოფოა. 12 
რა ვქნა? თუ სულით ვლოცულობ, გონებითაც ვილოცებ, ხოლო 


თუ სულით ვგალობ, გონებითაც ვიგალობებ. 195 რადგანაც თუ 
სულით აკურთხებ, როგორ თქვას უმეცარმა მსმენელმა შენი 
კურთხევისას „ამინ“, თუკი არ ესმის, რას ამბობ? 17 კეთილად 
სწირავ მადლს, მაგრამ სხვას კი ვერ აშენებ. 19 ვმადლობ 
ღმერთს ჩემსას, რომ ყველა თქვენგანზე მეტს ვლაპარაკობ 
ენებით. 19 მაგრამ მირჩევნია ეკლესიაში მხოლოდ ხუთი სიტყვა 
ვთქვა გონებით, რათა სხვებსაც გავაგებინო, ვიდრე ურიცხვი 
სიტყვა წარმოვთქვა ენით. 29 ძმანო, ნუ იქნებით ყრმანი 
გონებით; ბოროტისათვის ყრმანი იყავით, მაგრამ - 
სრულწლოვანნი გონებით. 21 რჯულში სწერია: „უცხო ენებითა 
და უცხო ბაგეებით დაველაპარაკები ამ ხალხს, მაგრამ მაშინაც 
არ მომისმენენ, ამბობს უფალი“. 22 ამრიგად, ენები 
მორწმუნეთათვის კი არაა ნიშანი, არამედ ურწმუნოთათვის, 
წინასწარმეტყველება კი - მორწმუნეთათვის და არა 
ურწმუნოთათვის. 23 მთელი ეკლესია რომ ერთად შეიყაროს და 
ყველა სხვადასხვა ენაზე მოჰყვეს ლაპარაკს, ამ დროს კი 
შემოვიდნენ უმეცარნი და ურწმუნონი, განა არ იტყვიან, 
შეშლილანო? 2“ მაგრამ როდესაც ყველანი 
წინასწარმეტყველებენ და შემოვიდეს ვინმე ურწმუნო, ანდა 
უვიცი, ყველა მას ამხელს და განიკითხავს. 25 ასე 
გამჟღავნდება მისი გულის საიდუმლო, პირქვე დაემხობა, 
თაყვანს სცემს ღმერთს და იტყვის, რომ ჭეშმარიტად თქვენ 
შორისაა ღმერთი. 25 მაშ, რა ვქნათ, ძმანო? როდესაც 
იკრიბებით, თითოეულ თქვენგანს თანა აქვს ფსალმუნი, აქვს 
მოძღვრება, აქვს ენა, აქვს გამოცხადება, აქვს განმარტება, - 
ყოველივე ეს ასაშენებლად იყოს. 27 თუ ვინმე ლაპარაკობს 
ენით, ილაპარაკოს ორმა, ან, დიდი-დიდი, სამმა, 
რიგრიგობით, ერთმა კი განმარტოს. 28 ხოლო თუ არავინაა 
განმმარტებელი, სიჩუმე იყოს ეკლესიაში და ყველა თავის 
თავს ან ღმერთს ელაპარაკოს. 29 წინასწარმეტყველთაგან 
ილაპარაკოს ორმა ან სამმა, დანარჩენებმა კი განსაჯონ. 39 
ხოლო თუ მჯდომარეთაგან ვინმეს მიეცემა გამოცხადება, 
პირველი დადუმდეს. 31 რადგანაც ყველას შეგიძლიათ 
ერთიმეორის მიყოლებით იწინასწარმეტყველოთ, რათა 


ყველამ ისწავლოს და ნუგეშცემულ იქნეს. 32 
წინასწარმეტყველთა სულები წინასწარმეტყველებს 


ჰმორჩილებენ. 33 რადგანაც ღმერთი აშლილობის ღმერთი კი 
არ არის, არამედ მშვიდობისა; ასეა წმიდათა ყველა 
ეკლესიაში. 34 ქალები ეკლესიაში დუმდნენ, რადგანაც 
ლაპარაკის ნება კი არა აქვთ, არამედ მორჩილება მართებთ, 
როგორც გვიწესებს რჯულიც. 32 ხოლო თუ რისიმე სწავლა 
სურთ, ქმრებს ჰკითხონ სახლში, რადგანაც ქალისთვის 
საძრახისია ეკლესიაში ლაპარაკი. 39 განა თქვენგან გამოვიდა 
ღვთის სიტყვა? ან მარტო თქვენამდე მოაღწია? 37 ვისაც 
წინასწარმეტყველად ან სულიერად მიაჩნია თავი, მიხვდეს, 
რომ რასაც გწერთ, უფლის მცნებაა. 38 ხოლო ვისაც არ ესმის, 
ნუ ესმის. 39? მაშ, წინასწარმეტყველებას ესწრაფეთ, ძმანო, 
მაგრამ ნურც ენებით ლაპარაკს აიკრძალავთ. 49 მხოლოდ 
ყველაფერი ისე იყოს, როგორც წესი და რიგია. 


თავი 15 


1 თქვენ კი გაუწყებთ, ძმანო, სახარებას, რომელიც მიიღეთ 
ჩემი ხარებით და რომელშიც დგახართ. ? მისითვე ცხონდებით, 
თუკი ისე ინახავთ სიტყვას, როგორც გახარეთ, და თუ ამაოდ 
არ ირწმუნეთ. 3 რადგანაც თავდაპირველად გადმოგეცით ის, 
რაც თვითონვე მივიღე, რომ ქრისტე, წერილის მიხედვით, 
ჩვენი ცოდვებისათვის მოკვდა, 4 დაკრძალულ იქნა და, 
წერილისავე მიხედვით, მესამე დღეს აღდგა, ? და გამოეცხადა 
კეფას, მერე კი - თორმეტს 9 ხოლო შემდეგ ერთდროულად 
ეჩვენა ხუთასზე მეტ ძმას რომელთა უმრავლესობა დღესაც 
ცოცხალია, ზოგმა კი განისვენა; 7 მერე ეჩვენა იაკობს, შემდეგ 
კი - ყველა მოციქულს; 9 ხოლო ყველაზე ბოლოს მეც მეჩვენა, 
როგორც უდღეურს. ? რადგანაც უმცირესი ვარ მოციქულთა 
შორის და არა ვარ მოციქულად წოდების ღირსი, ვინაიდან 
ვსდევნიდი ღვთის ეკლესიას. 19 მაგრამ ღვთის მადლით, ისა 
ვარ, რაცა ვარ, და მისი მადლი ჩემდამი არ ყოფილა ფუჭი, 
რადგანაც ყველა მათგანზე მეტი ვიღვაწე, თუმცა მე კი არა, 
არამედ ღვთის მადლმა, რომელიც არის ჩემთან. 11 ამრიგად, 
მეც და ისინიც ასე ვქადაგებთ და ასევე ირწმუნეთ თქვენც. 12 
ხოლო თუ ქრისტეზე იქადაგება, რომ მკვდრეთით აღდგა, 
როგორღა ამბობს ზოგიერთი თქვენგანი, რომ არ არის 
მკვდრეთით აღდგომა? 13 თუ მკვდრეთით აღდგომა არ არის, 
მაშინ არც ქრისტე აღმდგარა. 14 ხოლო თუ ქრისტე არ 
აღმდგარა, ფუჭია ჩვენი ქადაგება და ფუჭია თქვენი რწმენაც. 
15 მაშინ ჩვენ ცრუმოწმენი ვყოფილვართ ღვთის მიმართ, 
რადგანაც ვმოწმობთ, რომ მან აღადგინა ქრისტე, რომელიც 
არ აღუდგენია, თუკი მართლა არ აღდგებიან მკვდრები. 19 
ვინაიდან თუ მკვდრები არ აღდგებიან, არც ქრისტე აღმდგარა. 
17 ხოლო თუ ქრისტე არ აღმდგარა, ფუჭია თქვენი რწმენა: ჯერ 
კიდევ თქვენსავ ცოდვებში ხართ. 18 და ისინიც წარწყმედილან, 
ვინც განისვენა ქრისტეში. 1? თუ მხოლოდ ამ ცხოვრებაში ვართ 
ქრისტეს მოიმედენი, კაცთა შორის ყველაზე საწყალობელნი 


ვყოფილვართ. 29 მაგრამ აწ აღდგა მკვდრეთით ქრისტე, 
განსვენებულთა პირმშო. 21 ვინაიდან როგორც კაცის მიერ 
იქმნა სიკვდილი, ასევე კაცის მიერ - მკვდრეთით აღდგომაც. 22 
და როგორც ადამში კვდებიან ყველანი, ისე ქრისტეში 
იცოცხლებს ყველა. 23 მაგრამ თითოეული თავისი წესით: ჯერ 
პირმშო - ქრისტე, შემდეგ კი - ქრისტესნი, მისი მოსვლისას. 24 
და ბოლოს, დასასრული, როცა სუფევას გადასცემს ღმერთსა 
და მამას, მას შემდეგ, რაც გააუქმებს ყოველგვარ მთავრობას, 
ხელმწიფებას და ძალს. 25 რადგანაც მას მართებს სუფევა, 
ვიდრე ფეხქვეშ არ მოიქცევს თავის მტრებს. 29 და განქარდება 
უკანასკნელი მტერი - სიკვდილი. 27 რადგანაც ღმერთმა 
ყველაფერი მას დაუმორჩილა და ფეხქვეშ დაუმხო. ხოლო 
რაკი ითქვა, რომ ყველაფერი მას ემორჩილება, ცხადია, მის 
გარდა, ვინც ყველაფერი დაუმორჩილა მას. 28 ხოლო 
როდესაც ყველაფერს მას დაუმორჩილესს, მაშინ თვით ძეც 
დაემორჩილება იმას, ვინც ყველაფერი დაუმორჩილა მას, 
რათა ღმერთი ყველაფერი იყოს ყოველში. 2? თორემ რას 
იზამენ მკვდრებისთვის ნათელღებულნი? თუკი მკვდრები არ 
აღდგებიან, რატომღა ინათლებიან იმათთვის? 39 ან ჩვენ 
რისთვისღა გვემუქრება საფრთხე ყოველ წამს? 31 მე 
ყოველდღე ვკვდები, ვფიცავ თქვენს სიქადულს, ძმანო, 
რომელიც მაქვს ჩვენი უფლის იესო ქრისტეს მიერ. 32 თუ 
ეფესოში კაცურად ვებრძოდი მხეცებს, რას მარგებს, თუკი 
მკვდრები არ აღდგებიან? ვჭამოთ და ვსვათ, რადგანაც ხვალ 
აღარ ვიქნებით. 33 ნუ შეცდებით: უკეთური ურთიერთობანი 
ხრწნიან კეთილ ზნე-ჩვევებს. 34 ჯეროვნად იფხიზლეთ და ნუ 
სცოდავთ, ვინაიდან ზოგიერთი თქვენგანი არც იცნობს 
ღმერთს. თქვენდა სარცხვენად ვამბობ. 35 მაგრამ მავანი 
იტყვის: როგორ აღდგებიან მკვდრები, ან რომელი სხეულით 
მოვლენ? 35 უგუნურო, რასაც შენ თესავ, ვერ იცოცხლებს, თუკი 
არ მოკვდა. 37 და როცა თესავ, მომავალ სხეულს კი არ თესავ, 
არამედ შიშველ მარცვალს, სულერთია, იქნება ეს პურისა თუ 
სხვა მარცვლეულის თესლი. 38 მაგრამ ღმერთი აძლევს მას 
სხეულს, როგორიც ნებავს, თითოეულ თესლს - საკუთარ 


სხეულს. 3? ყოველი ხორცი ერთი და იგივე ხორცი როდია, 
არამედ სხვაა კაცთა ხორცი და სხვა - პირუტყვთა ხორცი, სხვა - 
თევზებისა, სხვა - ფრინველების. 49 არიან სხეულნი ზეციურნი 
და სხეულნი მიწიერნი, მაგრამ სხვაა ზეციერთა დიდება და 
სხვა - მიწიერთა. 11 სხვაა დიდება მზისა, სხვაა დიდება 
მთვარისა, სხვა - ვარსკვლავების; და თვით ვარსკვლავიც 
ვარსკვლავისაგან განსხვავდება დიდებით. “? ასევე მკვდართა 
აღდგომაც: ითესება ხრწნილებით, აღდგება უხრწნელობით. 43 
ითესება დამცირებით, აღდგება დიდებით; ითესება 
უძლურებით, აღდგება ძლიერებით. 44 ითესება სხეული 
მშვინვიერი, აღდგება სხეული სულიერი; არის სხეული 
მშვინვიერი და არის სხეული სულიერი. 4? ასეც სწერია: 
„პირველი კაცი ადამი შეიქმნა ცოცხალ მშვინვად“, 
უკანასკნელი ადამი კი - ცხოველმყოფელ სულად. 45 მაგრამ 
პირველად არა სულიერი, არამედ მშვინვიერი, შემდეგ კი 
სულიერი. 4%4”7 პირველი კაცი მიწისაგან, მიწიერი, მეორე კაცი - 
ზეციერი. 498 როგორც მიწიერი, ისევე მიწიერნი, და როგორც 
ზეციერი, ისევე ზეციერნი. 4? და როგორც ვატარეთ მიწიერის 
ხატი, ასევე ვატარებთ ზეციერის ხატსაც. 329 ამას კი გეტყვით, 
ძმანო, რომ ხორცი და სისხლი ვერ დაიმკვიდრებენ ღვთის 
სასუფეველს, და ვერც ხრწნილება დაიმკვიდრებს 
უხრწნელობას. 21 აჰა, გეტყვით თქვენ საიდუმლოს: ყველანი 
როდი მოვკვდებით, მაგრამ ყველანი შევიცვლებით, - 232 ერთ 
წამში, თვალის დახამხამებაში, როცა ახმიანდება უკანასკნელი 
საყვირი; რადგანაც ახმიანდება და მკვდრები აღდგებიან 
უხრწნელნი, ხოლო ჩვენ შევიცვლებით. 23 რადგანაც ამ 
ხრწნადმა უნდა შეიმოსოს უხრწნელობა და ამ მოკვდავმა უნდა 
შეიმოსოს უკვდავება. 24 ხოლო როდესაც ეს ხრწნადი 
შეიმოსავს უხრწნელობას და ეს მოკვდავი შეიმოსავს 
უკვდავებას, მაშინ აღსრულდება დაწერილი სიტყვა: „დაინთქა 
სიკვდილი ძლევით; 22 სად არის, სიკვდილო, ნესტარი შენი? 
სად არის, ჯოჯოხეთო, ძლევა შენი?“ 235 ხოლო სიკვდილის 
ნესტარი ცოდვაა, ცოდვის ძალა კი - რჯული. ?7 მაგრამ 
მადლობა ღმერთს რომელმაც მოგვცა ძლევა ჩვენი უფლის 


იესო ქრისტეს მიერ. 28 ამიტომ, ჩემო საყვარელო ძმანო, 
მტკიცენი იყავით, ურყევნი და უფლის საქმეში მარად 
მოუღლელნი; იცოდეთ, რომ თქვენი შრომა ფუჭი როდია 
უფლის წინაშე. 


თავი 16 


1 რაც შეეხება წმიდათათვის განკუთვნილ შეწირულობას, 
როგორც გალატიის ეკლესიებს დავუწესე, თქვენც ისე 
მოიქეცით. 2 კვირის ყოველ პირველ დღეს თითოეულმა 
თქვენგანმა რაც შეუძლია გადადოს და შეინახოს, რათა ჩემი 
მოსვლისას აღარ დაიწყოთ გროვება. 3 ხოლო, როდესაც 
მოვალ, თქვენ მიერვე სანდოდ მიჩნეულ ხალხს წერილებს 
გავატან და წარვგზავნი, რათა თქვენი შეწირულობა ჩაიტანონ 
იერუსალიმს. 4 თუ ვნახე, რომ ღირს ჩემი წასვლა, მაშინ 
ჩემთან ერთად წამოვლენ. ? ხოლო მე მოვალ თქვენთან, როცა 
მოვივლი მაკედონიას, რადგანაც მაკედონიიდან უნდა 
ჩამოვიდე. 9 შეიძლება ერთხანს დავრჩე თქვენთან და იქნებ 
კიდეც გამოვიზამთრო, რათა შემდეგ გამაცილოთ, საითაც 
წავალ. ” რადგან ამჯერად არ მინდა გავლით გინახულოთ, 
არამედ იმედი მაქვს, რომ, თუკი უფალი ინებებს, რამდენიმე 
ხანს დავყოფ თქვენთან. 8 ეფესოში კი ორმოცდაათობამდე 
დავრჩები. 3? ვინაიდან გამეღო ვრცელი და ფართო ბჭე, თუმცა 
ბლომად არიან მოწინააღმდეგენიც. 19? ხოლო თუ ტიმოთე 
გეწვიათ, ეცადეთ უშიშრად გყავდეთ, რადგანაც ღვთის საქმეს 
ასრულებს, ისევე, როგორც მე. 11 ნურავინ უგულებელუფფს, 
არამედ მშვიდობით გამოისტუმრეთ, ვინაიდან ძმებითურთ 
ველი. 12 ძმა აპოლოსს კი ბევრი ვეხვეწე, რომ ძმებთან ერთად 
გწვეოდათ, მაგრამ ამჟამად არასდიდებით არ ინება, არამედ 
მოვა, როცა მოიცლის. 13 იფხიზლეთ, მტკიცედ იდექით 
რწმენით, მხნედ იყავით და გაძლიერდით. 14 სიყვარულით 
გეკეთებინოთ ყოველი თქვენი საქმე. 12 ხომ იცნობთ სტეფანეს 
სახლს, პირველნაეოფს აქაიისას, წმიდათა სამსახურს რომ 
მიუძღვნა თავი; 19 შეგაგონებთ, ძმანო, მორჩილნი იყავით 
მისნაირთა და ყველა თანამოსაქმისა თუ მოღვაწის მიმართ. 17 
გამახარა სტეფანეს, ფორტუნატუსისა და აქაიკოსის მოსვლამ, 
რადგანაც მათ შემივსეს თქვენი სიშორე, 18 ასე რომ, ჩემს 
სულსაც მოუფონეს და თქვენსასაც; პატივი ეცით ამნაირთ. 19 


მოგიკითხავენ ასიის ეკლესიები; გულითად მოკითხვას 
გითვლიან უფლის მიერ აკვილა და პრისკილა მათი შინაური 
ეკლესიითურთ. 29 მოგიკითხავთ ყველა ძმა; მოიკითხეთ 
ერთმანეთი წმიდა ამბორით. 21 მოგიკითხავთ ჩემი საკუთარი 
ხელით, პავლე. 22 ვისაც არ უყვარს უფალი იესო ქრისტე, 
ანათემა, მარანათა! 23 ჩვენი უფლის იესო ქრისტეს მადლი 
თქვენთან. 2“ ჩემი სიყვარული ყველა თქვენგანთან ქრისტე 
იესოს მიერ. ამინ. 


2 კორინთელთა მიმართ 


თავი 1 


1 პავლე, ღვთის ნებით მოციქული იესო ქრისტესი, და ძმა 
ტიმოთე - ღვთის ეკლესიას, რომელიც არის კორინთოში, 
მთელ აქაიაში მყოფ ყველა წმიდასთან ერთად: 2? მადლი 
თქვენდა და მშვიდობა ჩვენი მამა ღმერთისა და უფალ იესო 
ქრისტესაგან. 3 კურთხეულია ღმერთი და მამა ჩვენი უფლის 
იესო ქრისტესი, მამა მოწყალებისა და ღმერთი ყოველგვარი 
ნუგეშისა, + ყოველნაირ გასაჭირში რომ გვანუგეშებს, რათა 
ჩვენც შეგვეძლოს ვანუგეშოთ ყოველი გაჭირვებული იმ 
ნუგეშით, რომლითაც გვანუგეშებს ღმერთი. ? ვინაიდან 
როგორც ქრისტეს ვნებანი მრავლდებიან ჩვენში, მრავლდება 
ქრისტეს მიერ ჩვენი ნუგეშიც. 95 რადგან, თუ გვიჭირს, თქვენი 
ნუგეშისა და ხსნისათვის გვიჭირს, ხოლო თუ ვინუგეშებით, ისევ 
თქვენივე ნუგეშისათვის, რათა შეგაძლებინოთ იმავე ტანჯვის 
ატანა, რასაც ჩვენ ვიტანთ. ” მტკიცეა ჩვენი იმედი თქვენ 
მიმართ, რადგანაც ვიცით, რომ არა მარტო ჩვენი ტანჯვის 
თანამოზიარენი ხართ, არამედ ნუგეშისაც. 8 ამიტომ გვინდა 
იცოდეთ, ძმანო, რა საშინლად გაგვიჭირდა ასიაში, ისე, რომ 
ლამის სიცოცხლეც კი აუტანელი გაგვიხდა. ? მაგრამ 
თვითონვე გამოვუტანეთ ჩვენს თავს სასიკვდილო განაჩენი, 
რათა ჩვენი თავის იმედი კი აღარ გვქონდა, არამედ ღვთისა, 
რომელიც აღადგენს მკვდრებს; 19 სწორედ მან გვიხსნა 
ამნაირი სიკვდილისაგან, ახლაც გვიხსნის და იმედი გვაქვს, 
რომ კვლავ დაგვიხსნის; 11 რაშიაც თქვენც შეგვეწევით თქვენი 
ლოცვებით, რათა ამდენი ხალხის მეოხებით მიღებული 
მადლისათვის მრავალმა მოგვაგოს მადლი. 12 რადგანაც 
ჩვენი სიქადული ისაა, რასაც გვიმოწმებს ჩვენი სინიდისი, რომ 
სიწრფელითა და საღმრთო სიწმიდით, ხორციელი სიბრძნით 
კი არა, არამედ ღვთის მადლით ვცხოვრობდით ამ ქვეყნად, 


მით უმეტეს, თქვენ შორის. 13 სხვა რამეს კი არა გწერთ, 
არამედ იმას, რასაც კითხულობთ ან იმეცნებთ და, იმედი მაქვს, 
ბოლომდე შეიმეცნებთ. 14 ისევე, როგორც ნაწილობრივ უკვე 
შეიცნეთ, რომ ჩვენ თქვენი სიქადული ვართ, ხოლო თქვენ - 
ჩვენი, უფალ იესოს დღეს. 12 ამაში დარწმუნებული ჯერ 
თქვენთან ვაპირებდი მოსვლას, რათა მეორედაც მიგეღოთ 
მადლი; 15 თქვენგან კი მაკედონიაში წავსულიყავი, ხოლო 
მაკედონიიდან კვლავ გწვეოდით, რათა იუდეაში 
გაგეცილებინეთ. 17 ამის მოსურნე ცოტა ხომ არ ავმჩატდი? ან, 
იქნებ, რასაც ვფიქრობ, ხორციელად ვფიქრობ, რათა 
ერთდროულად მქონდეს „ჰო-ჰოც“ და „არა-არაც“? 18 მაგრამ 
ღმერთია მოწმე, რომ ჩვენი სიტყვა თქვენ მიმართ არ ყოფილა 
ხან „ჰო“ და ხან „არა“. 19? რადგანაც ძე ღვთისა, იესო ქრისტე, 
რომელსაც თქვენ შორის ვქადაგებდით მე, სილვანუსი და 
ტიმოთე, არ ყოფილა „ჰოც“ და „არაც“, არამედ მხოლოდ 
„ჰო“ იყო მასში. 29 ვინაიდან ღმერთის ყოველი აღთქმა „ჰოა“ 
მასში და „ამინია“ მასში, ღვთის სადიდებლად ჩვენ მიერ. 21 
ხოლო ვინც თქვენთან ერთად განგვამტკიცა ქრისტეში და 
ცხებულნი გვყო, ეს არის ღმერთი, 22 რომელმაც ასევე 
აღვგბეჭდა და მოგვცა წინდი სულისა ჩვენს გულებში. 23 და მე 
ღმერთს ვუხმობ ჩემი სულის მოწმედ, რომ გინდობდით და 
ამიტომ დღემდე არ მოვსულვარ კორინთოში; 24 იმიტომ კი 
არა, რომ თქვენს რწმენაზე ვიუფლოთ, არამედ იმიტომ, რომ 
ხელს ვუწყობთ თქვენს სიხარულს, რადგანაც რწმენითა 
დგახართ. 


თავი 2 


1 ამიტომაც გადავწყვიტე, დამწუხრებული აღარ მოვსულიყავი 
თქვენთან. 2 რადგანაც თუ მე გამწუხრებთ, მაშ, ვინღა 
გამახარებს, თუ არა ის, ვინც ჩემ მიერ წუხს? 3 სწორედ ეს 
მოგწერეთ, რათა ჩემი მოსვლისას აღარა მქონდეს წუხილი 
მათგან, ვის მიერაც უნდა მეხარა; რადგანაც ყველას გიცნობთ 
და დარწმუნებული ვარ, რომ ჩემი სიხარული ყოველი 
თქვენგანის სიხარულია. 4 ვინაიდან ესოდენ დიდი მწუხარებით, 
გულისტკივილითა და ცრემლების ფრქვევით იმიტომ კი არ 
გწერდით, რომ დამემწუხრებინეთ, არამედ იმიტომ, რომ 
გეგრძნოთ, რა უსაზღვროა ჩემი სიყვარული თქვენდამი. ? 
ხოლო თუ ვინმემ დამამწუხრა, მე კი არ დამამწუხრა, არამედ, 
რომ არ გადავაჭარბო, ნაწილობრივ ყველა თქვენგანიც. 5 მის 
სასჯელად ისიცა კმარა, რომ დაიგმო მრავალთა მიერ. 7 ასე 
რომ, პირიქით, გმართებთ უმალ მიუტევოთ და ანუგეშოთ, 
რათა მეტისმეტ მწუხარებას არ მიეცეს. 8 ამიტომაც 
შეგაგონებთ, თქვენი სიყვარული დაუდასტუროთ. 9? მეც სწორედ 
ამიტომ მოგწერეთ, რომ გამომეცადეთ, რამდენად მორჩილნი 
ხართ ყველაფერში. 19 ხოლო ვისაც რას მიუტევებთ, ასევე მეც; 
რადგან ვისაც რა მივუტევე, თქვენი გულისთვის მივუტევე 
ქრისტეს წინაშე. 11 რათა არ ვიძლიოთ სატანის მიერ, ვინაიდან 
ჩვენთვის ცნობილია მისი ზრახვანი. 12 ხოლო მე, ტროას 
ჩასულმა ქრისტეს სახარებლად, - თუმცა კი გამეღო კარი 
უფლის მიერ, - 13 ვერ მოვუპოვე ლხინება ჩემს სულს, 
რადგანაც ვერ შევხვდი იქ ჩემს ძმას ტიტეს; ამიტომაც 
დავემშვიდობე მათ და მაკედონიისკენ გავწიე. 14 მაგრამ 
მადლობა ღმერთს, რომელიც ყოველთვის გვანიჭებს ძლევას 
ქრისტეს მიერ და ჩვენი მეოხებით ავრცელებს ყველგან თავისი 
შემეცნების სურნელს; 12 რადგანაც ქრისტეს სურნელი ვართ 
ღვთის წინაშე, როგორც ხსნის, ისე დაღუპვის გზაზე 
დამდგართათვის. 15 ზოგისთვის სიკვდილის სურნელი 
სასიკვდილოდ, ზოგისთვის სიცოცხლის სურნელი 


სასიცოცხლოდ; სხვას ვის შესწევს ამისი ძალი? 17 ვინაიდან 
მრავალთა მსგავსად როდი ვბღალავთ ღვთის სიტყვას, 
არამედ წრფელად, როგორც ღვთისგან, ღვთის წინაშე 
ვქადაგებთ ქრისტეს მიერ. 


თავი 3 


1 ნუთუ ხელახლა უნდა წარმოგიდგინოთ თავი? ნუთუ 
ზოგიერთებივით წარდგენის წერილი გვჭირდება თქვენდამი ან 
თქვენგან? ? ჩვენი წერილი თქვენა ხართ, ჩვენს გულებში 
ჩაწერილი, ყოველი კაცისთვის გასაგები და მათ მიერვე 
წაკითხული. 3 თქვენ ცხადყოფთ, რომ ქრისტეს წერილი ხართ, 
ჩვენი მეშვეობით შეთხზული და მელნით კი არა, ცოცხალი 
ღვთის სულით დაწერილი, არა ქვის ფილაზე, არამედ 
ხორციელი გულის ფიცარზე. 4 ასეთი ნდობა გვაქვს ქრისტეს 
მიერ ღვთის მიმართ. ? იმიტომ კი არა, ვითომ შეგვეძლოს 
ჩვენით ვიაზრებდეთ რამეს, თითქოს ღვთისაგან კი არა, 
ჩვენგანვე გვქონდეს ამის უნარი; 9 არა, ღმერთმა მოგვცა იმისი 
ძალა, რომ ახალი აღთქმის მსახურნი ვიყოთ; არა ასოსი, 
არამედ სულისა, ვინაიდან ასო კლავს, ხოლო სული 
აცოცხლებს. 7 და თუ მსახურება სიკვდილისა, ქვაზე ასოებივით 
გამოსახული, იმდენად სასახელო იყო რომ ისრაელის ძენი 
თვალს ვერ უსწორებდნენ მოსეს სახეს, მისი დიდებული იერის 
გამო, რომელიც, თავისი დიდებულების მიუხედავად, მაინც 
წარმავალი გახლდათ, - 8 რამდენად უფრო სასახელო იქნება 
სულის მსახურება დიდებით? 7? რადგანაც, თუ განკითხვის 
მსახურება დიდებაა, მით უფრო მეტი იქნება დიდება 
სამართლიანობის მსახურებისა, 19 იმდენად, რომ იმ დიდებას 
აღარც კი ეთქმის დიდება ამ უზენაეს დიდებასთან შედარებით. 
11 ვინაიდან თუ წარმავალს ჰქონდა დიდება, რამდენად უფრო 
მეტია დიდება წარუვალისა. 12 ამიტომ ასეთი სასოების მქონენი 
უფრო თამამად ვმოქმედებთ, 13 და არა როგორც მოსე, რიდე 
რომ ჩამოიფარა სახეზე, რათა ისრაელის ძეთ არ ეხილათ 
დასასრული წარმავალისა. 14 მაგრამ დაჩლუნგდა მათი 
გონება, რადგანაც იგივე რიდე, ძველი აღთქმის კითხვისას, 
დღემდე ჩამოუხსნელი რჩება, ვინაიდან მხოლოდ ქრისტეში 
იხსნება იგი. 1? ასე რომ, დღემდე, მოსეს კითხვისას, იგივე 
რიდე უბურავთ გულს. 19 მაგრამ როცა უფლის მიმართ 


მიიქცევიან, ჩამოეხსნებათ საბურველი. 17 უფალი სულია, 
ხოლო სადაც უფლის სულია, იქვეა თავისუფლება. 18 ჩვენ კი, 
დაუბურავი სახით რომ ვჭვრეტთ უფლის დიდებას, როგორც 
სარკეში, იმავე სახედ გარდავისახებით დიდებიდან დიდებაში, 
როგორც უფლის სულისგან. 


თავი 4 


1 ამრიგად, რაკი მოწყალებით მოგვენიჭა ეს მსახურება, გულს 
არ ვიტეხთ. 2? არამედ უარვყავით ყველაფერი, რასაც 
სირცხვილის გამო ფარავენ, არ ვიარებით ზაკვით, არ 
ვბღალავთ უფლის სიტყვას და ჭეშმარიტების სიცხადით 
წარვუდგებით ყოველი კაცის სინიდისს ღვთის წინაშე. 3 ხოლო 
თუ ჩვენი სახარება დაფარულია, წარწყმედილთათვის არის 
დაფარული, 4 რომელთაც ღმერთმა დაუბნელა ურწმუნო გონი, 
რათა არ ბრწყინავდეს მათთვის ნათელი ქრისტეს დიდების 
სახარებისა, ქრისტესი, რომელიც არის ღვთის ხატი. ? 
რადგანაც ჩვენს თავს კი არ ვქადაგებთ, არამედ ქრისტე 
იესოს, უფალს; ხოლო ჩვენ თქვენი მონები ვართ იესოსათვის. 
6 რადგანაც ღმერთმა, რომელმაც ბრძანა ბნელიდან ნათლის 
გამობრწყინება, გაანათლა ჩვენი გულები, რათა 
გავებრწყინებინეთ ღმერთის დიდების შემეცნებით, რომლითაც 
სხივოსნობს იესოს სახე. 7 ხოლო ეს საუნჯე ჩვენ თიხის 
ჭურჭლებით დაგვაქვს, რათა ამ ძალის სიდიადე ღვთისაგან 
იყოს და არა ჩვენგან. 8 ყოველნაირად გვავიწროებენ, მაგრამ 
დათრგუნვილად არა ვგრძნობთ თავს; გამოუვალ დღეში 
გვაგდებენ, მაგრამ მაინც ვპოულობთ გამოსავალს. 9 
დევნილნი ვართ, მაგრამ არა მიუსაფარნი; გვამხობენ, მაგრამ 
ბოლოს ვერ გვიღებენ. 10 ყოველთვის თან დავატარებთ 
სხეულით იესოს სიკვდილს, რათა იესოს სიცოცხლეც 
გაცხადდეს ჩვენს სხეულში. 11 ვინაიდან ჩვენ, ცოცხალნი, 
გამუდმებით ვეძლევით სიკვდილს იესოსათვის, რათა იესოს 
სიცოცხლეც გამოვლინდეს ჩვენს მოკვდავ ხორცში. 12 ასე რომ, 
სიკვდილი ჩვენში მოქმედებს, ხოლო სიცოცხლე - თქვენში. 13 
მაგრამ რაკი რწმენის იგივე სული გვაქვს, რომელზედაც 
ამბობს წერილი: „მწამდა და მიტომ ვამბობდი“, ჩვენც გვწამს 
და მიტომ ვამბობთ. 1“ რაკიღა ვიცით, რომ, ვინც აღადგინა 
იესო, ჩვენც აღგვადგენს იესოსთან ერთად და თქვენი 
თანხლებით წარგვადგენს მის წინაშე. 12 ვინაიდან ყველაფერი 


თქვენთვისაა, რათა მადლის სიუხვე მრავალთა მადლიერებად 
გადმოიფრქვეს ღვთის სადიდებლად. 15 ამიტომაც არ ვიტეხთ 
გულს, რადგან თუ ჩვენი გარეგანი კაცი იხრწნება, დღითი დღე 
ახლდება შინაგანი. 17 ვინაიდან ჩვენი წამიერი და მცირედი 
ტანჯვა უზღვავსა და უსაზომო დიდებას შეიქმს ჩვენთვის, 18 
როცა ხილულს კი არ მივაპყრობთ მზერას, არამედ უხილავს, 
ვინაიდან ხილული წარმავალია, უხილავი კი - წარუვალი. 


თავი 5 


1 რადგანაც ვიცით, რომ თუ ეს ჩვენი მიწიერი სახლი, თუ ეს 
კარავი დაინგრევა, ღმერთის მიერ გვაქვს სასახლე ცაში, 
ხელთუქმნელი და მარადიული. ? მიტომაც ვგმინავთ, რომ 
გვსურს შევიმოსოთ ზეციური სასახლე ჩვენი. 3 მხოლოდ 
შემოსილნიც არ აღმოვჩნდეთ შიშველნი. 4 ვინაიდან ამ 
კარავში მყოფნი სიმძიმილით ვგმინავთ, რადგანაც განძარცვა 
კი არა გვსურს, არამედ შემოსვა, რათა ცოცხალმა შთანთქას 
მოკვდავი. ? სწორედ ამისთვის შეგვქმნა ღმერთმა და მოგვცა 
სულის წინდი. 9 ამიტომ ყოველთვის ნდობით ვართ აღვსილნი 
და ვიცით, რომ ვიდრე სხეულში ვსახლობთ, ღვთის გარეთ 
ვსახლობთ. ” რადგანაც რწმენით ვიარებით და არა ხედვით. 8 
მაგრამ ნდობით ვართ აღვსილნი და გვიჯობს სხეულიდან 
გამოვსახლდეთ, რათა უფალთან დავესახლოთ. 7? ამიტომაც 
ვცდილობთ, რომ, გამოვსახლდებით თუ დავსახლდებით, 
მისთვის სათნონი ვიყოთ. 19 რადგან ყველანი უნდა 
წარვსდგეთ ქრისტეს სამსჯავროს წინაშე, რათა თითოეულს 
მიეგოს მისი კუთვნილი, იმის მიხედვით, თუ რას იქმოდა 
სხეულში მყოფი: კეთილს თუ ბოროტს. 11 და რაკი უფლის შიში 
ვიცით, ხალხს ვარწმუნებთ, ხოლო ღმერთისთვის ცხადნი 
ვართ. და, იმედი მაქვს, ცხადნი ვართ თქვენი 
სინიდისისთვისაც. 12 მაგრამ ხელახლა კი არ წარმოგიდგენთ 
თავს, არამედ იმის საბაბს გაძლევთ, რომ ჩვენით იქადოდეთ, 
რათა სათქმელი გქონდეთ მათთვის, ვინც სახით იქადის და 
არა გულით. 13 რადგან თუ გონს გადავდივართ, ღვთისთვის 
გადავდივართ, ხოლო თუ გონიერნი ვართ, - თქვენთვის. 14 
ვინაიდან ქრისტეს სიყვარულით ვართ მოცულნი, როცა 
ამგვარად ვმსჯელობთ: თუ ერთი მოკვდა ყველასათვის, 
ყველანი მოკვდნენ. 12 მაგრამ ქრისტე ყველასთვის მოკვდა, 
რათა ცოცხალნი თავისთვის კი აღარ ცოცხლობდნენ, არამედ 
იმისთვის, ვინც მათთვის მოკვდა და აღდგა. 165 ასე რომ, 
ამიერიდან აღარავის ვიცნობთ ხორციელად, რადგან თუ 


ხორციელად ვიცნობდით ქრისტეს, აწ უკვე აღარ ვიცნობთ. 17 
ამრიგად, ვინც ქრისტეშია, ახალი ქმნილებაა. ძველმა განვლო 
და, აჰა, ყოველივე არის ახალი. 18 ხოლო ყველაფერი 
ღმერთისგანაა, რომელმაც შეგვირიგა ქრისტეს მიერ და 
მოგვცა მსახურება შერიგებისა. 1? რადგანაც ღმერთმა 
ქრისტეში შეირიგა ქვეყანა, არ შეურაცხა ხალხს მისი ცოდვები 
და მოგვცა ჩვენ შერიგების სიტყვა. 29 ამრიგად, ქრისტეს 
გულისთვის ვართ მოვლინებულნი, და, თითქოს ღმერთი 
შეგაგონებდეთ ჩვენი მეშვეობით, ქრისტეს სახელით გთხოვთ: 
შეურიგდით ღმერთს, 21 რომელმაც ცოდვის არმცოდნე ცოდვის 
მსხვერპლად აქცია, რათა ღვთის სიმართლედ ვქცეულიყავით 
მასში. 


თავი 6 


1 ხოლო ჩვენ, როგორც თანამშრომელნი, შეგაგონებთ: ამაოდ 
არ მიიღოთ ღვთის მადლი. ?2 რადგანაც ამბობს: „შეწყალების 
ჟამს ვისმინე შენი და ხსნის დღეს შეგეწიე“. აჰა, ესაა 
შეწყალების ჟამი; აჰა, ესაა ხსნის დღე. 3 ჩვენ არაფერში 
ვიძლევით დაბრკოლების საბაბს, რათა არ დაიგმოს 
მსახურება. “ არამედ ყველაფერში ღვთის მსახურებად 
ვავლენთ თავს: მრავლის თმენაში, ჭირში, სიმძიმილში, 
ვიწროებაში, ? გვემაში, დილეგში, დევნაში, გარჯაში, 
სიფხიზლეში, მარხვაში, 5 სიწმიდეში, შემეცნებაში, 
სულგრძელობაში, სიწრფელეში, სული წმიდაში, უპირფერო 
სიყვარულში, 7 ჭეშმარიტების სიტყვაში, ღვთის ძალაში, 
სიმართლის საჭურვლით მარჯვენასა და მარცხენაში, 8 
სახელსა თუ უსახელობაში, გმობასა თუ ქებაში, თითქოს 
მაცდურნი, მაგრამ მართალნი. 9? თითქოს უცნობნი, მაგრამ 
ცნობილნი; თითქოს მომაკვდავნი, მაგრამ ცოცხალნი; თითქოს 
დასჯილნი, მაგრამ სიკვდილს გადარჩენილნი; 19 თითქოს 
მწუხარენი, მაგრამ მარადის მოხარულნი, თითქოს ღატაკნი, 
მაგრამ მრავალთა მამდიდრებელნი; თითქოს არას მქონენი, 
მაგრამ ყველაფრის მფლობელნი. 11 ჩვენი ბაგენი თქვენთვის 
მეტყველებენ, კორინთელნო, და თქვენთვისვე გვაქვს 
გახსნილი გული. 12 ვიწროდ როდი ხართ ჩვენში, მაგრამ 
ვიწროებაა თქვენსავე გულში. 13 თანაბარი ნაცვლისგებისთვის 
მოგმართავთ, როგორც შვილებს: თქვენც განივრცენით. 1“ ნუ 
შეებმებით უცხო უღელში ურწმუნოებთან ერთად; ვინაიდან რა 
აკავშირებს სამართლიანობასა და ურჯულოებას? რაა საერთო 
ნათელსა და ბნელს შორის? 15 რამ შეათანხმოს ქრისტე და 
ბელიარი? ან რა ხელი აქვს მორწმუნეს ურწმუნოსთან? 15 რამ 
შეუთავსოს ღვთის ტაძარი კერპებს? რადგანაც თქვენ ხართ 
ტაძარი ცოცხალი ღვთისა, როგორც თქვა ღმერთმა: 
„დავმკვიდრდები მათში და ვივლი მათ შორის; მე ვიქნები 
მათი ღმერთი, ხოლო ისინი იქნებიან ჩემი ხალხი. 17 ამიტომ 


გამოდით და გამოეყავით მათ, ამბობს უფალი, ნუ შეეხებით 
უწმინდურს და მე შეგიწყნარებთ თქვენ. 18 მე ვიქნები თქვენი 
მამა, ხოლო თქვენ იქნებით ჩემი ძენი და ასულნი“, ამბობს 
უფალი ყოვლისმპყრობელი. 


თავი 7 


1 ამრიგად, რაკი ეს აღთქმანი გვაქვს, საყვარელნო, 
განვიწმიდოთ ხორცისა და სულის ყოველგვარი მწიკვლისაგან 
და სრულვყოთ სიწმიდე ღვთის მოშიშებით. ? შეგვითვისეთ: 
არავის მოვქცევივართ უსამართლოდ, არავისთვის გვივნია 
რამე და არც ანგარება გამოგვიჩენია ვისიმე მიმართ. 3 
განსაკითხავად როდი ვამბობ: ვინაიდან უწინაც მითქვამს, რომ 
ჩვენს გულებში ხართ, რათა ერთად მოვკვდეთ და ერთად 
ვიცოცხლოთ. “ დიდი იმედი მაქვს თქვენი, დიდად ვიქადი 
თქვენით; ნუგეშითა ვარ სავსე და, მთელი ჩვენი გაჭირვების 
მიუხედავად, სიხარულით ვარ აღვსილი. ? რადგანაც 
მაკედონიაში ჩასვლისას ვერავითარი სიმშვიდე ვერ ჰპოვა 
ჩემმა ხორცმა, არამედ ყოველი მხრიდან შევიწროებულნი 
ვიყავით: გარედან - თავდასხმები, შიგნით კი - შიში. 9 მაგრამ 
მდაბალთა მანუგეშებელმა გვანუგეშა ჩვენ ღმერთმა ტიტეს 
მოსვლით; 7” და არა მარტო მოსვლით, არამედ ნუგეშითაც, 
რომლითაც ნანუგეშები იქნა ჩვენგან, - როცა გადმოგვცა 
თქვენი სურვილი, თქვენი გოდება, თქვენი თავგამოდება ჩემ 
მიმართ, ასე რომ, უმეტესად გავიხარე. 8 ამიტომ, თუ ჩემი 
წერილით დაგამწუხრეთ, არ ვნანობ, თუმცა კი ლამის ვინანე, 
რადგანაც ვხედავ, რომ ჩემმა წერილმა დაგამწუხრათ, თუნდაც 
დროებით. 9? ახლა კი ვხარობ, არა იმიტომ, რომ დამწუხრდით, 
არამედ იმიტომ, რომ სინანულისათვის დამწუხრდით; 
რადგანაც დამწუხრდით ღვთის გულისათვის, ისე, რომ არა 
გვნებიათ რა ჩვენგან. 19 ვინაიდან წუხილი ღვთის გულისათვის 
დასაბამს აძლევს სინანულს, ამქვეყნიური წუხილი კი 
სიკვდილის დასაბამია. 11 რადგანაც, აი, იმავე მწუხარებამ 
ღვთის გულისათვის რამდენი რამ გამოიწვია თქვენში: 
როგორი გულმოდგინება და თავის მართლება, როგორი 
გულისწყრომა და შიში, როგორი სურვილი, მოშურნეობა თუ 
შურისგება; ყოველმხრივ წმიდად წარმოაჩინეთ თავი ამ 
საქმეში. 12 ასე რომ, თუკი მოგწერეთ, შეურაცხმყოფელისა და 


შეურაცხყოფილის გამო როდი მოგწერეთ, არამედ რათა 
გამოჩენილიყო თქვენი გულმოდგინება ჩვენ მიმართ ღვთის 
წინაშე. 13 ამიტომაც ვინუგეშეთ თავი თქვენი ნუგეშით და 
უმეტესად გავიხარეთ ტიტეს სიხარულით, რადგანაც ყველამ 
მოუფონეთ მის სულს. 14 ამრიგად, თუკი თქვენ გამო რაიმე 
დავიქადე მის წინაშე, არ შევრცხვენილვარ; არამედ, როგორც 
ყველაფერს ჭეშმარიტად გეუბნებოდით, ჭეშმარიტი აღმოჩნდა 
ჩვენი სიქადულიც ტიტეს მიმართ. 1> თქვენდამი სიყვარულით 
ევსება გული, როცა იხსენებს თითიეული თქვენგანის 
მორჩილებასა და იმას, თუ როგორი მოშიშებით და 
თრთოლვით მიიღეთ იგი. 19 ამრიგად, მოხარული ვარ, რომ 
შემიძლია ყველაფერში მოგენდოთ. 


თავი 8 


1 ახლა კი გაუწყებთ, ძმანო, ღვთის მადლს, რომელიც მიეცა 
მაკედონიის ეკლესიებს. 2 ვინაიდან, დიდი ჭირნაცადობის 
მიუხედავად, მათი სიხარულის სავსება და მათი სიღატაკის 
სიღრმე მოჭარბებულად გამოჩნდა მათივე სიწრფელის 
სიუხვით. 3 რადგანაც ვმოწმობ, რომ შეძლებისდაგვარად 
გულუხვნი იყვნენ და უფრო მეტადაც. “ თვითონვე დაჟინებით 
გვთხოვეს მადლი და მონაწილეობის ნება წმიდათა 
მსახურებაში. ? და არა მარტო ის, რისი იმედიც გვქონდა, 
არამედ თავიანთი თავი მისცეს ჯერ უფალს და მერე ჩვენც, 
ღვთის ნებით. 9 ამიტომაც ვთხოვეთ ტიტეს, როგორც დაიწყო, 
ასევე დაესრულებინა ეს სამადლო საქმე თქვენ შორის. 7 და 
რაკი უხვად გაქვთ ყველაფერი: რწმენა და სიტყვა, ცოდნა და 
გულმოდგინება, ისევე, როგორც ჩვენმიერი სიყვარული 
თქვენში, მაშ, უხვად გქონდეთ ეს მადლიც. 8 ბრძანებით კი არ 
ვამბობ, არამედ სხვების გულმოდგინებით ვცდი თქვენი 
სიყვარულის სიწრფელეს. ? რადგანაც იცით ჩვენი უფლის იესო 
ქრისტეს მადლი, რომ ის, მდიდარი, გაღატაკდა თქვენი 
გულისთვის, რათა გამდიდრებულიყავით მისი სიღატაკით. 19 
მე გირჩევთ იმას, რაც სარგოა თქვენთვის: აღასრულეთ ის, 
რაც ხალისით წამოიწყეთ ჯერ კიდევ შარშან. 11 მაშ, ახლა 
ბოლომდე მიიყვანეთ საქმე, რათა როგორი 
გულმოდგინებითაც გსურდათ, ისევე დაასრულოთ თქვენი 
შეძლებისამებრ. 12 ვინაიდან, როცა არის გულმოდგინება, 
შეწირულობა მიიღება იმის მიხედვით, ვის რა აქვს, და არა 
იმისა, რაც არა აქვს. 13 ისე ნუკი იქნება, რომ სხვებს ლხინი, 
ხოლო თქვენ - ჭირი, არამედ თანასწორობით იყოს. 14 ამჟამად 
თქვენმა ნამეტმა შეავსოს მათი ნაკლულება, შემდეგ კი თქვენი 
ნაკლულება შეივსოს მათი ნამეტით, რათა არ დაირღვეს 
თანასწორობა. 12 რადგანაც დაწერილია: „ვინც ბევრი 
შეაგროვა, არ მოსჭარბდა, და ვინც ცოტა, არ დააკლდა“, 15 
მადლობა ღმერთს, რომელმაც ასეთი სწრაფვა ჩაუნერგა ტიტეს 


გულს თქვენ მიმართ. 17 რადგანაც არა მარტო შეიწყნარა 
თხოვნა, არამედ გულმოდგინებით აღძრული თავისი ნებით 
გამოეშურა თქვენკენ. 18 მასთან ერთად წარმოვგზავნეთ ძმა, 
რომელსაც ყველა ეკლესიაში აქებენ სახარების 
ქადაგებისთვის. 19? მეტიც, ეკლესიების მიერვე არჩეულ იქნა 
ჩვენს თანამგზავრად ამ სამადლო საქმეში, რომელსაც 
ვემსახურებით უფლის სადიდებლად და ჩვენი კეთილი ზრახვის 
აღსასრულებლად. 29 თანაც ვფრთხილობთ, რომ არავინ 
დაგვგმოს იმ უხვი შემოწირულობის გამო, რაც შეგროვებულ 
იქნა ჩვენი მსახურებით. 21 რადგანაც სიკეთეა ჩვენი საზრუნავი 
არა მარტო ღმერთის, არამედ კაცთა წინაშეც. 22 მათთან 
ერთადვე გამოვგზავნეთ ჩვენი ძმა, ვისი გულმოდგინებაც 
ბევრჯერ გამოგვიცდია სხვადასხვა საქმეში, ხოლო ამჟამად 
კიდევ უფრო გულმოდგინეა, რადგანაც დიდი ნდობა აქვს 
თქვენი. 23 ტიტე კი ჩემი მეგობარი და თანამოსაქმეა თქვენ 
შორის, ხოლო ჩვენი ძმები ეკლესიის წარგზავნილნი არიან და 
დიდება ქრისტესი. 24 მაშ, ეკლესიების წინაშე დაუდასტურეთ 
თქვენი სიყვარული და ისიც, რის გამოც მართებულად ვიქადით 
თქვენით. 


თავი 9 


1 რაც შეეხება წმიდათა სამსახურს, ამის თაობაზე ზედმეტად 
მიმაჩნია მოგწეროთ რამე. ? რადგანაც ვიცი თქვენი 
გულმოდგინება და ვიქადი კიდეც ამას მაკედონელთა წინაშე: 
აქაია შარშანდელს აქეთ მზადაა-მეთქი. და თქვენმა 
გულმოდგინებამ აღძრა მრავალნი. 3 ძმები კი იმიტომ 
წარმოგვგზავნე, რომ არ გაცუდდეს ჩემი სიქადული თქვენით 
და, როგორც ვთქვი, მართლაც მზად იყოთ, “ რათა, ჩემთან 
ერთად რომ მოვლენ მაკედონელნი, მოუმზადებელი არ 
დახვდეთ, თორემ თქვენ კი არა, ჩვენ შევრცხვებით, რაკიღა 
ასე დაბეჯითებით დავიქადეთ. ? ამიტომ საჭიროდ მივიჩნიე 
მეთხოვა ძმებისთვის, რომ მოსულიყვნენ და გაემზადებინათ 
თქვენ მიერ აღთქმული ძღვენი, რათა მზად - ყოფილიყო, 
როგორც ძღვენი და არა როგორც ანგარება. 5 ამასაც გეტყვით: 
ვინც ძუნწად თესავს, ძუნწად მოიმკის, ხოლო ვინც უხვად 
თესავს, უხვად მოიმკის. 7 ყველამ გაიღოს გულის კარნახით და 
არა მწუხარებითა თუ ძალდატანებით, ვინაიდან ღმერთს 
უყვარს ის, ვინც სიხარულით გასცემს. 5 ხოლო ღმერთს ძალუძს 
უხვად მოგაგოთ ყოველგვარი მადლი, რათა ყოველთვის და 
ყველაფერში ყოველივე საკმაოდ გქონდეთ და, ამრიგად, 
ამრავლოთ თქვენი კეთილი საქმე. ? როგორც დაწერილია: 
„გაანიავა, მისცა გლახაკებს; სიმართლე მისი წარუვალია 
უკუნისამდე“, 190 ხოლო ის, ვინც თესლს აძლევს მთესველს და 
პურს - საზრდოდ, ზღვად აქცევს თქვენს ნათესსაც და 
ამრავლებს თქვენი სიმართლის ნაყოფს, 11 რათა ყველაფრით 
გამდიდრდეთ ყოველგვარი გულუხვობისთვის, ჩვენი 
მეშვეობით რომ ბადებს მადლიერებას ღვთის მიმართ. 12 
რადგანაც ამ საქმის სამსახური არა მარტო შეავსებს წმიდათა 
ნაკლულებას, არამედ ღვთის მიმართ მადლიერებასაც 
ამრავლებს, 13 რამდენადაც ამ სამსახურის გამოცდილებით 
ადიდებენ ღმერთს, როცა იხილავენ თქვენს მორჩილებას 
ქრისტეს სახარების აღსარებისას და თქვენი ურთიერთობის 


სიწრფელეს არა მარტო მათდამი, არამედ ყველას მიმართაც; 
14 და თქვენზე მლოცველნი თავიანთ სიყვარულს არ 
მოგაკლებენ ღვთის მადლის გამო, ესოდენ უხვად რომ 
გადმოსულა თქვენზე. 12 მადლობა ღმერთს მისი ენათუთქმელი 
საბოძვრის გამო. 


თავი 10 


1 ხოლო მე, პავლე, თქვენ შორის პირისპირ ყოფნისას - 
მდაბალი, შორიდან კი - თქვენ მიმართ თამამი, ქრისტეს 
თვინიერებითა და სიკეთით შეგაგონებთ და გევედრებით: ? ნუ 
მაიძულებთ, რომ თქვენთან მოსვლისას მივმართო იმ 
სიმკაცრეს, რითაც ვაპირებ ჭკუა ვასწავლო ზოგიერთ 
თქვენგანს, ხორციელად მოარულნი რომ ვგონივართ ჩვენ. 3 
ვინაიდან ხორციელადაც რომ ვიარებოდეთ, ხორციელადვე 
როდი ვიბრძვით. 4 რადგანაც ჩვენი საომარი საჭურველი 
ხორციელი კი არ არის, არამედ ღვთის მიერ ძლევით მოსილი 
ყოველგვარი სიმაგრის შესამუსრავად. ? მისი წყალობით 
ვამხობთ ყოველგვარ ზრახვას და, ქედმაღლობას, ღვთის 
შემეცნების წინააღმდეგ აღძრულს, და მისითვე ვატყვევებთ 
ყოველგვარ აზრსაც, რათა დაემორჩილოს ქრისტეს. 5 ასე რომ, 
მზადა ვართ შური ვიძიოთ ყოველგვარ ურჩობაზე, როცა 
აღსრულდება თქვენი მორჩილება. 7 დაუკვირდით, რაც 
თვალწინ გიძევთ. ვისაც ჰგონია, ქრისტესი ვარო, თავად 
განსაჯოს ისიც, რომ როგორც თვითონ არის ქრისტესი, ასევე 
ჩვენც ქრისტესნი ვართ. 858 რადგანაც მე რომ უფრო მეტად 
ვიქადოდე ჩვენი ხელმწიფებით, თქვენს დასაქცევად კი არა, 
ასაშენებლად რომ მოგვცა ღმერთმა, განა შერცხვენილი არ 
დავრჩებოდი? 7? მაგრამ ნუ გგონიათ, თითქოს წერილებით 
გაშინებდეთ. 19 შეიძლება ზოგიერთმა თქვას: მისი წერილი 
დიახაც მკაცრია და მძლავრი, მაგრამ თვითონ, პირისპირ, 
უძლურია, სიტყვა კი - უფასურიო. 11 ამნაირებმა იცოდნენ, 
რომ, როგორიცა ვართ შორიდან - წერილის სიტყვით, ისეთივე 
ვართ პირისპირ - საქმით. 12 რადგანაც ვერ ვბედავთ თავი 
მივაკუთვნოთ ან შევადაროთ მათ, დიდ ვინმედ რომ მოაქვთ 
თავი: ეს უგუნურნი თავიანთი თავით ზომავენ საკუთარ თავს და 
თავიანთ თავსვე ედრებიან. 13 ხოლო ჩვენ უსაზომოდ კი არ 
მოვყვებით ქადილს, არამედ იმ ზომით, რომელიც ღმერთმა 
გვიწილადა, რათა მოგვეღწია თქვენამდის. 1“ ამიტომაც არ 


გადავალთ ზღვარს, რათა თქვენამდე მოვაღწიოთ, რაკიღა 
თქვენც მოგწვდით ქრისტეს სახარებით. 12 არც უსაზომოდ 
ვიქადით და არც სხვისი შრომით, არამედ იმედი გვაქვს, რომ, 
თქვენი რწმენის ზრდისამებრ, უხვად ვამრავლებთ ჩვენს 
წილხვედრს თქვენში. 19 ასე რომ, თქვენს მიღმაც ვიქადაგებთ 
სახარებას და არ მოვყვებით ქადილს იმით, რაც გამზადებული 
დაგვხვდება სხვისი ღვაწლის წყალობით. 1” ვინც იქადის, 
უფლით იქადოდეს. 18 რადგანაც ღირსეული ის კი არ არის, 
ვინც თავს იქებს, არამედ ვისაც აქებს უფალი. 


თავი 11 


1 რა იქნება, ცოტათი მაინც რომ იტანდეთ ჩემს უგუნურებას?! 
მაგრამ ამიტანეთ. 2? რადგანაც საღვთო შურით მშურს 
თქვენთვის, ვინაიდან დაგწინდეთ ერთ კაცზე, რათა უბიწო 
ქალწულად წარგადგინოთ ქრისტეს წინაშე. 3 მაგრამ ვშიშობ, 
როგორც გველმა თავისი ზაკვით აცდუნა ევა, ვაითუ თქვენი 
გონებაც ასევე შეირყვნას და განეშოროს ქრისტესმიერ 
სიწმიდეს. 4 რადგანაც თუ მოვიდა ვინმე, რათა გიქადაგოთ 
სხვა ქრისტე, რომელიც ჩვენ არ გვიქადაგია, ან მიგაღებინოთ 
სხვა სული, რომელიც არ მიგიღიათ, ან კიდევ - სხვა სახარება, 
რომელიც არ გხარებიათ, - დიახაც შეიწყნარებთ მას. ? მაგრამ, 
ვფიქრობ, არაფრითა ვარ ესოდენ მაღალ მოციქულებზე 
ნაკლები. 9 მართალია, უბირი ვარ სიტყვით, მაგრამ არა 
ცოდნით; თუმცა აკი მშვენივრად მიცნობთ. 7 ნუთუ შევცოდე, 
რომ თავი დავიმდაბლე, რათა ამემაღლებინეთ, რაკიღა 
უსასყიდლოდ გახარებდით ღვთის სახარებას? 8 სხვა 
ეკლესიებს ვაკლებდი და სანოვაგეს ვიღებდი მათგან, რომ 
თქვენ მოგმსახურებოდით; ხოლო თქვენ შორის ყოფნისას, 
თუმცა მიჭირდა, არავისთვის შემიწყენია თავი. ? რადგანაც 
ჩემი ნაკლულება შეავსეს მაკედონიიდან მოსულმა ძმებმა; 
თუმცა, სხვა მხრივაც, ისე გამქონდა თავი, რომ არ 
შემიწუხებიხართ, და კვლავ გავიტან. 19 ქრისტეს ჭეშმარიტება 
ნუ მომეშალოს, რომ ამ სიქადულს ვერვინ წამართმევს აქაიის 
ვერცერთ მხარეში. 11 რატომ? იმიტომ, რომ არ მიყვარხართ? 
ღმერთმა ხომ იცის! 12 მაგრამ რასაც ახლა ვაკეთებ, იმასვე 
გავაკეთებ, რათა საბაბი არ მივცე საბაბის მძებნელთ, და 
ამრიგად, რითაც იქადიან, იმითაც ჩვენი მსგავსნი აღმოჩნდნენ. 
13 რადგანაც ასეთნი არიან ცრუმოციქულნი, ზაკვის მოქმედნი, 
ქრისტეს მოციქულებად გარდასახულნი. 1“ თუმცა რა 
გასაკვირია, თვით სატანაც ხომ სინათლის ანგელოზის სახეს 
იღებს. 12 ჰოდა, რა დიდი საქმეა, რომ მისი მსახურნიც 
სიმართლის მსახურთა სახეს იღებენ? მაგრამ მათივე 


საქმისამებრ იქნება მათი აღსასრულიც. 16 კვლავაც ვიტყვი: 
ნურავინ მიმიჩნევს უგუნურად, თუ არა და, ისე მაინც მიმიღეთ, 
როგორც უგუნური, რათა ცოტა რამ მეც მქონდეს სასიქადულო. 
17 რასაც ვამბობ, ამნაირად რომ ვიქადი, უფლის მიხედვით 
როდი ვამბობ, არამედ უგუნურებით. 18 რაკიღა ბევრი იქადის 
ხორციელად, მეც შემიძლია ვიქადოდე. 1? რადგანაც თქვენ, 
გონიერნი, მშვენივრად იტანთ უგუნურთ. 29 იტანთ, როცა ვინმე 
გიმონებთ, როცა ვინმე გჭამთ, როცა ვინმე გყვლეფთ, როცა 
ვინმე ქედმაღლობს ან გირტყამთ სახეში. 21 სირცხვილით 
ვამბობ, თითქოსდა ჩვენც დავუძლურდით; მაგრამ თუ ვინმე 
ბედავს დაიქადოს, უგუნურებით ვიტყვი: მეც ვბედავ. 272 
ებრაელები არიან? მეც; ისრაელიტები არიან? მეც; აბრაამის 
თესლი არიან? მეც; 23 ქრისტეს მსახურნი არიან? უგუნურებით 
ვიტყვი: მე - უმეტესად; შრომით - უმეტესად, გვემით - 
უმეტესად, დილეგში გდებით უმრავლესად, სიკვდილის 
მუქარით - უხშირესად. 24 იუდეველთაგან ხუთგზის ვიწვნიე 
ორმოცი დარტყმა, ერთის დაკლებით. 2” სამჯერ გამჯოხეს, 
ერთხელ ჩამქოლეს, სამჯერ გემი დამემსხვრა, დღე და ღამე 
უფსკრულში დავყავი. 79 ერთავად გზებზე ვიყავი გაკრული, 
განსაცდელი მდინარეებზე, განსაცდელი ყაჩაღთაგან, 
განსაცდელი თვისტომთაგან, განსაცდელი წარმართთაგან, 
განსაცდელი ქალაქში, განსაცდელი უდაბნოში, განსაცდელი 
ზღვაზე, განსაცდელი ცრუ ძმათა შორის. 27 შრომით და 
რუდუნებით, ხშირი ღამის თევით, შიმშილით და წყურვილით, 
მრავალგზისი მარხვით, სიცივით და სიშიშვლით. 285 გარდა 
ამისა, ჩემი ყოველდღიური საფიქრალი - ზრუნვა ყველა 
ეკლესიაზე. 29 ვინ უნდა დაუძლურდეს, რომ მასთან ერთად არ 
დავუძლურდე? ვინ უნდა დაეცეს, რომ ცეცხლი არ 
შემომენთოს? 39 თუ საჭიროა სიქადული, შემიძლია ჩემი 
უძლურებით დავიქადო. 31 ღმერთმა და ჩვენი უფლის იესო 
ქრისტეს მამამ, რომელიც კურთხეულია უკუნითი უკუნისამდე, 
იცის, რომ არ ვცრუობ. 32 დამასკოში არეტა მეფის მთავარს 
მეთვალყურენი ჩაეყენებინა მთელ ქალაქში, რადგანაც ჩემი 


შეპყრობა სურდა. 33 მაგრამ სარკმლიდან გოდრით ჩამომიშვეს 
გალავნის ჩასწვრივ, და ამრიგად დავუსხლტი მას. 


თავი 12 


1 სიქადული საჭიროა, მაგრამ სარგო როდია ჩემთვის; მაშ, 
უფლის ხილვებსა და გამოცხადებებს მივუბრუნდები. ? ვიცი 
ერთი კაცი ქრისტეში, რომელიც ამ თოთხმეტი წლის წინათ (არ 
ვიცი, სხეულით თუ უსხეულოდ; ღმერთმა იცის) ატაცებულ იქნა 
მესამე ცამდე; 3 და ვიცი ამ კაცისა (მხოლოდ არ ვიცი, 
სხეულით თუ უსხეულოდ; ღმერთმა იცის), 4 რომ ატაცებულ 
იქნა სამოთხეში, სადაც ისმინა ენითუთქმელი სიტქვები, 
რომელთა წარმოთქმის ნებაც არა აქვს კაცს. 2? სწორედ 
ამნაირი კაცით ვიქადი, ჩემსას კი, აბა, რას დავიქადი, 
საკუთარი უძლურების გარდა? 95 ხოლო თუ ქადილს 
დავაპირებ, უგუნური როდი ვიქნები, რადგანაც სიმართლეს 
ვიტყვი, მაგრამ თავს ვიკავებ, რათა ვინმეს იმაზე მეტი არ 
ვაფიქრებინო, რასაც ჩემში ხედავს, ან ჩემგან ესმის. 7 თავს 
რომ არ გამსვლოდა გამოცხადების უჩვეულობით, ჩემდა 
საწამებლად მომეცა ნესტარი ხორცში, სატანის ანგელოზი, 
რათა დაეთრგუნა ჩემი ზვაობა. 8 სამგზის ვევედრე უფალს, 
მომაშორე-მეთქი. ? მომიგო: „შენთვის საკმარისია ჩემი 
მადლიც, რადგანაც ჩემი ძალა უფრო სრულად ვლინდება 
უძლურებაში“. ამიტომაც მეტი ხალისით დავიქადი ჩემს 
უძლურებას, რათა ქრისტეს ძალა დამკვიდრდეს ჩემში. 19 
მიტომაც ვტკბები უძლურებით, შეურაცხყოფით, გაჭირვებით, 
დევნითა და შევიწროებით, რადგან როცა უძლური ვარ, მაშინა 
ვარ ძლიერი. 11 უგუნური გავხდი ქადილით; თქვენ მაიძულეთ, 
ვინაიდან თქვენ უნდა გექეთ; რადგანაც არაფრითა ვარ 
ესოდენ მაღალ მოციქულებზე ნაკლები, თუმცაღა არარა ვარ. 
12 მოციქულის ნიშნები გამოჩნდა თქვენში მთელი მოთმინებით, 
სასწაულებით, ნიშებითა და ძალით. 13 ვინაიდან თუ რამეთი 
ჩამორჩებით სხვა ეკლესიებს, მხოლოდ იმით, რომ მძიმე 
ტვირთად არ დაგწოლივართ, მომიტევეთ ეს უსამართლობა. 14 
აჰა, მე მზად ვარ მესამედაც მოვიდე თქვენთან, და არც 
ამჯერად შეგაწუხებთ, რადგანაც თქვენსას კი არ ვეძებ, არამედ 


- თქვენ. შვილები კი არ უნდა უგროვებდნენ საუნჯეს მშობლებს, 
არამედ მშობლები - შვილებს. 12 ამიტომაც ხალისით 
დავიხარჯები და დავიწრიტები თქვენი სულისთვის; მაგრამ 
რაკი ასე ძლიერ მიყვარხართ, განა ნაკლებ უნდა გიყვარდეთ? 
16 ან იქნებ თავად არ გაწუხებდით, მაგრამ ცბიერი ვიყავი და 
ზაკვით დაგიმორჩილეთ? 17 მაგრამ რამე თუ მისარგებლია 
თქვენგან მათი მეშვეობით, ვინც თქვენთან წარმოვგზავნე? 18 
ვთხოვე ტიტეს, თქვენთან მოსულიყო, და ერთი ძმაც 
გამოვაყოლე: ან ტიტე თუ გამოგრჩათ რასმე? განა ერთი 
სულით არ ვმოქმედებდით? განა ერთ გზას არ ვადექით? 19 
იქნებ გგონიათ, თქვენ წინაშე ვიმართლებთ თავს? არა, ღვთის 
წინაშე, ქრისტეში. ხოლო ყოველივე ამას, საყვარელნო, 
თქვენს ასაშენებლად ვამბობთ. 29 რადგანაც ვშიშობ, ვაითუ 
ჩემი მოსვლისას ისეთი გნახოთ, როგორნიც არ მსურხართ, და 
მეც ისეთი მნახოთ, როგორსაც არ მისურვებდით; მაშ, ნუ იქნება 
თქვენში შუღლი, შური, მრისხანება, ცილობა, ცილისწამება, 
მითქმა-მოთქმა, ქედმაღლობა, არეულ-დარეულობა. 21 რათა 
კვლავ მოსვლისას თქვენ წინაშე არ დამამდაბლოს ღმერთმა 
და არ მაგლოვებინოს მრავალნი, რომელთაც უწინ სცოდეს, 
მაგრამ არ მოინანიეს უწმინდურება, სიმრუშე და სიბილწე, 
რასაც სჩადიოდნენ. 


თავი 13 


1 ეს უკვე მესამედ მოვდივარ თქვენთან. ორი თუ სამი მოწმის 
პირით დამტკიცდება ყოველი სიტყვა. 2? ადრეც, ჩემი მეორედ 
მანდ ყოფნის ჟამსაც, მითქვამს და ახლაც შორიდან ვეუბნები 
ყველას, ვინც უწინ სცოდა და სხვებსაც, რომ არავის დავინდობ, 
როცა კვლავ მოვალ. 3 რაკიღა იმის დასტურს ეძებთ, 
მეტყველებს თუ არა ჩემში იესო ქრისტე, რომელიც უძლური 
როდია თქვენ მიმართ, არამედ ძლიერი - თქვენ შორის. “ 
რადგანაც თუ უძლურებით ეცვა ჯვარს, ცოცხალია ღვთის 
ძალით; და ჩვენც უძლურნი ვართ მასში, მაგრამ ღვთის ძალით 
მასთან ერთად ვიცოცხლებთ თქვენთვის. ? მაშ, გამოსცადეთ 
თქვენი თავი, მკვიდრობთ თუ არა რწმენაში; შეამოწმეთ 
თქვენივე თავი; ნუთუ არ იცით, რომ თქვენშია იესო ქრისტე? თუ 
არა და, გამოცდისთვის ვერ გაგიძლიათ. 9 მაგრამ იმედი 
მაქვს, ის მაინც იცით, რომ ჩვენ არა ვართ გამოუცდელნი. 7 
ღმერთს ვევედრები, რომ არ ჩაიდინოთ რამე ბოროტი, იმიტომ 
კი არა, რომ ჩვენი გამოცდილება გიჩვენოთ, არამედ იმიტომ, 
რომ სიკეთეს მისდევდეთ, ჩვენ კი თუნდაც გამოუცდელნი 
ვიყოთ. 8 ჩვენ არაფერი შეგვიძლია ჭეშმარიტების წინააღმდეგ; 
თუ რამ შეგვიძლია, ჭეშმარიტებისათვის შეგვიძლია მხოლოდ. 
?– რადგანაც ვხარობთ, როცა ჩვენ უძლურნი ვართ, თქვენ კი - 
ძლიერნი, და ამიტომაც თქვენი სრულყოფისთვის 
ვლოცულობთ. 19 შორიდანაც მიტომ გწერთ ამას, რომ მანდ 
მოსვლისას მთელი სიმკაცრით არ მოვიქცე, თანახმად იმ 
ხელმწიფებისა, რომელიც დასაქცევად კი არა, ასაშენებლად 
მომცა უფალმა. 11 სხვა მხრივ კი, გიხაროდეთ, ძმანო, 
განმტკიცდით, ნუგეშისცემა და ერთსულოვნება ნუ 
მოგეშალოთ, მშვიდობა გქონდეთ და თქვენთან იქნება 
სიყვარულისა და მშვიდობის ღმერთი. 12 მოიკითხეთ 
ერთმანეთი წმიდა ამბორით. 13 მოკითხვას გითვლით ყველა 
წმიდა. 14 მადლი ჩვენი უფლის იესო ქრისტესი, სიყვარული 
ღვთისა და ზიარება სული წმიდისა ყველა თქვენგანთან. ამინ. 


გალატელთა მიმართ 


თავი 1 


1 პავლე, მოციქული არა კაცთაგან და არც კაცის მიერ, არამედ 
იესო ქრისტესა და მამა ღმერთისაგან, რომელმაც აღადგინა 
იგი მკვდრეთით, ? და ჩემთან მყოფი ყველა ძმა - გალატიის 
ეკლესიებს: 3 მადლი თქვენდა და მშვიდობა ჩვენი მამა 
ღმერთისა და უფალ იესო ქრისტესაგან, 4 რომელმაც ჩვენი 
ცოდვებისათვის მისცა თავისი თავი, რათა დავეხსენით ამ 
უკეთური ქვეყნისგან ჩვენი მამა ღმერთის ნება-სურვილით, ? 
ვისიცაა დიდება უკუნითი უკუნისამდე. ამინ. 95 მიკვირს, რომ 
იმისაგან, ვინც ქრისტეს მადლით გიხმოთ, ასე მალე 
გადახვედით სხვა სახარებაზე. 7 თუმცა არ არსებობს სხვა 
სახარება, არიან მხოლოდ ზოგიერთნი, რომელნიც 
გამღვრევენ და ცდილობენ შერყვნან ქრისტეს სახარება. 98 
მაგრამ ჩვენ კი არა, თვით ანგელოსმა ზეცითაც რომ გახაროთ 
სხვა სახარება, და არა ის, რაც გვიხარებია, წყეულიმც იყოს. 9 
რაც უწინ მითქვამს, ახლაც იმასვე ვიტყვი: ვინც სხვა რამეს 
გახარებთ და არა იმას, რაც მიგიღიათ, წყეულიმც იყოს. 19 
ხოლო ამჟამად ხალხს ვარწმუნებ თუ ღმერთს? ან იქნებ 
ვცდილობ ხალხს ვაამო? ეს რომ კვლავაც ჩემი მიზანი იყოს, 
აღარ ვიქნებოდი მონა ქრისტესი. 11 გაუწყებთ, ძმანო, რომ 
სახარება, რომელიც ჩემგან გეხარათ, არ არის კაცის მიერი, 12 
ვინაიდან მეც კაცისგან როდი მიმიღია ან მისწავლია, არამედ 
იესო ქრისტეს გამოცხადებით. 13 თქვენ გსმენიათ, როგორ 
ვიქცეოდი ოდესღაც იუდეველობაში, რა სასტიკად ვდევნიდი 
ღვთის ეკლესიას და ვარბევდი მას. 14 ასე რომ, აღვემატებოდი 
იუდეველობაში ყველა ტოლსწორს ჩემი მოდგმისას, რადგანაც 
უკიდურესი გულმოდგინებით ვიცავდი მამაპაპეულ 
გადმოცემებს. 1? ხოლო როდესაც ღმერთმა, დედის საშოდანვე 
რომ ამირჩია და თავისი მადლით მიხმო, - 19 კეთილინება 


თვისი ძე გამოეცხადებინა ჩემში, რათა წარმართთათვის 
მეხარებინა იგი, მაშინვე როდი დავკითხვივარ სისხლსა და 
ხორცს. 17 არც იერუსალიმს ავსულვარ, ჩემს წინამორბედ 
მოციქულებთან, არამედ არაბიას წავედი და კვლავ დავბრუნდი 
დამასკოს. 18 სამი წლის შემდეგ კი პეტრეს სანახავად ავედი 
იერუსალიმს და თხუთმეტი დღე დავყავი მასთან. 17 სხვა 
მოციქულთაგან არავინ მინახავს, უფლის ძმის, იაკობის გარდა. 
20 ხოლო იმაში, რასაცა გწერთ, ღმერთია მოწმე, არ ვცრუობ. 
21 შემდგომ ამისა, სირიასა და კილიკიაში ჩავედი. 22 ხოლო 
ქრისტეს ეკლესიები იუდეაში პირადად არ მიცნობდნენ მე. - 23 
მხოლოდ ის სმენოდათ, რომ ოდესღაც მათი მდევნელი 
ამჟამად ახარებს რწმენას, რომელსაც უწინ ებრძოდა. 24 და 
ადიდებდნენ ღმერთს ჩემ გამო. 


თავი 2 


1 თოთხმეტი წლის შემდეგ კვლავ ავედი იერუსალიმს 
ბარნაბასთან ერთად, და თან ვიახლე ტიტეც. ? ასვლით კი 
გამოცხადებით ავედი და იქაურებს (უპირატესად - ყველაზე 
ცნობილთ) წარვუდგინე სახარება, რომელსაც ვქადაგებ 
წარმართთა შორის: ამაოდ ხომ არ მიწვალია, ან ვწვალობ- 
მეთქი. 3 მაგრამ თვით ჩემთან მყოფი ტიტეც კი, მიუხედავად 
იმისა, რომ ბერძენია, არ გაუხდიათ იძულებული, 
წინადაეცვითა. 4 შემოპარულ ცრუ ძმებს კი, მალულად რომ 
შემოძვრნენ, რათა ეთვალთვალებინათ ჩვენი 
თავისუფლებისათვის, რომელიც გვაქვს ქრისტე იესოში, და 
ამრიგად, დავემონებინეთ, - ? წამითაც არა დავუთმეთ რა და 
არ დავემორჩილეთ, რათა სახარების ჭეშმარიტება 
დარჩენილიყო თქვენში. 9 ხოლო მათ, ვინც ყველაზე 
ცნობილნი ჩანდნენ (როგორნი იყვნენ ისინი უწინ, მე არ 
დავეძებ: ღმერთი არ უყურებს სახეს კაცისას), მეტი არაფერი 
დაუვალებიათ ჩემთვის. 7 პირიქით, როცა დაინახეს, რომ მე 
მომენდო ხარება წინადაუცვეთელთათვის, ისევე, როგორც 
პეტრეს - წინადაცვეთილთათვის 9 (რადგან ვინც 
წინადაცვეთილთა შორის მოციქულობაში შეეწია პეტრეს, მეც 
შემეწია წარმართთა შორის) 9? და შეიცნეს მადლი, რომელიც 
მომეცა, ბურჯებად მიჩნეულმა იაკობმა, კეფამ და იოანემ 
თანაზიარობის მარჯვენა გამოგვიწოდეს მე და ბარნაბას, რათა 
ჩვენ წარმართებთან წავსულიყავით, ისინი კი - 
წინადაცვეთილებთან. 19 მხოლოდ უნდა გვხსომებოდა 
ღატაკნი, და მე გულმოდგინედ ვცდილობდი ამესრულებინა ეს. 
11 მაგრამ, როცა ანტიოქიაში მოვიდა პეტრე, წინ აღვუდექი 
მას, რადგანაც გასაკიცხი იყო; 12 ვინაიდან იაკობის მიერ 
ზოგიერთი წარმოგზავნილის მოსვლამდე წარმართებთან 
ერთად ჭამდა, ხოლო მათი მოსვლის შემდეგ განდგა და 
განცალკევდა წინადაცვეთილთა შიშით. 13 მასთან ერთად 
თვალთმაქცობდნენ დანარჩენი იუდეველნიც, ასე რომ, თვით 


ბარნაბაც კი ჩაითრია მათმა თვალთმაქცობამ. 1“ მაგრამ, 
როდესაც დავრწმუნდი, რომ წრფელი გზით როდი მიდიან 
სახარებისეული ჭეშმარიტებისკენ, ყველას წინაშე ვუთხარი 
კეფას: თუკი შენ, იუდეველი, წარმართულად ცხოვრობ და არა 
იუდეურად, რატომღა აიძულებ წარმართებს, რომ 
იუდეველობდნენ? 1” ჩვენ ბუნებით იუდეველნი ვართ და არა 
ცოდვილი წარმართნი. 15 მაგრამ რაკიღა გავიგეთ, რომ კაცი 
რჯულის საქმეთაგან როდი გამართლდება, არამედ იესო 
ქრისტეს რწმენით, ჩვენც ვირწმუნეთ იესო ქრისტე, რათა 
ქრისტე იესოს რწმენით გავმართლდეთ და არა რჯულის 
საქმით, რადგანაც რჯულის საქმით ვერ გამართლდება 
ვერცერთი ხორციელი. 17 ხოლო თუ ქრისტეში ვეძებთ 
გამართლებას, მაგრამ თვითონ კი ვცოდეთ, ნუთუ ქრისტე 
ცოდვის მსახურია? არამც და არამც. 18 რადგანაც თუ კვლავ 
ვაგებ იმას, რაც დავანგრიე, ხომ შემცოდედ ვავლენ ჩემს თავს? 
19 ვინაიდან მე რჯულით მოვკვდი რჯულისათვის, რათა 
ვიცოცხლო ღვთისათვის. 29 ქრისტესთან ერთად ვეცვი ჯვარს, 
და მე კი აღარა ვცოცხლობ, არამედ ქრისტე ცოცხლობს ჩემში, 
ხოლო თუ ახლა ხორციელად ვცოცხლობ, რწმენითა 
ვცოცხლობ ღვთის ძეში, რომელმაც შემიყვარა მე და თავისი 
თავი მისცა ჩემთვის. 21 არ უგულებელვყოფ ღვთის მადლს, 
რადგან თუ გამართლება რჯულისგანაა, მაშინ ამაოდ 
მომკვდარა ქრისტე. 


თავი 3 


1 ეკა, უგუნურო გალატელნო! ვინ მოგნუსხათ ისე, რომ აღარ 
ემორჩილებით ჭეშმარიტებას? თქვენ, ვის თვალწინაც 
გამოისახა იესო ქრისტე, როგორც თქვენშივე ჯვარცმული? 2 
მხოლოდ ეს მინდა ვიცოდე თქვენგან: რჯულის საქმეთაგან 
მიიღეთ სული თუ რწმენის შესმენით? 3 ნუთუ იმდენად 
უგუნურნი ხართ, რომ სულით დაიწყეთ და ხორცით კი 
ამთავრებთ? “ ნუთუ ამაოდ დაითმინეთ ამდენი რამე? ოჰ, ნეტა 
მხოლოდ ამაოდ! ? ვინც სულს გაძლევთ და სასწაულებს 
ახდენს თქვენ შორის, რჯულის საქმეებით ახდენს ამას თუ 
რწმენის შესმენით? 9 როგორც აბრაამმა ირწმუნა ღმერთი, და 
სიმართლედ შეერაცხა მას. 7 მაშ, იცოდეთ, რომ ვინც 
რწმენისაგან არიან, აბრაამის ძენი არიან. 8 და წერილმა, 
რომელიც წინასწარ ჭვრეტდა, რომ ღმერთი რწმენით 
გაამართლებდა წარმართებს, წინასწარვე ახარა აბრაამს: 
„შენში იკურთხება ყველა ხალხი“. ? ასე რომ, ვინც რწმენისაგან 
არიან, მორწმუნე აბრაამთან ერთად იკურთხებიან. 1 ხოლო 
ვინც რჯულის საქმეთაგან არიან, წყევლის ქვეშ არიან, 
რადგანაც დაწერილია: „წყეულიმც იყოს, ვინც გამუდმებით არ 
ასრულებს ყველაფერს, რაც ჩაწერილია წიგნში“. 11 ცხადია, 
რომ რჯულით ვერავინ გამართლდება ღვთის წინაშე, ვინაიდან 
„მართალი იცოცხლებს რწმენით“. 12 ხოლო რჯული რწმენით 
როდია, არამედ ვინც მას აღასრულებს, მისითვე იცოცხლებს. 
13 ქრისტემ გამოგვისყიდა რჯულის წყევლისაგან და თვითონ 
დაიწყევლა ჩვენთვის: რადგანაც დაწერილია: „წყეულია 
ყველა, ვინც ჰკიდია ძელზე“, 14 რათა აბრაამის კურთხევა იესო 
ქრისტეს მეოხებით გავრცელდეს წარმართებზედაც და, 
ამრიგად, მივიღოთ აღთქმა სულისა რწმენით. 15 კაცთა 
ჩვევისამებრ განვსაჯოთ, ძმანო: თვით კაცის მიერ 
დამტკიცებულ ანდერძსაც კი ვერავინ დაარღვევს და ვერც 
ვერაფერს დაუმატებს მას. 10 ხოლო ეს აღთქმანი აბრაამს და 
მის თესლს მიეცა. არ თქმულა: „მის თესლთაც“, როგორც 


ითქმის მრავალზე, არამედ ერთზე ითქვა („შენს თესლსაც“), 
რომელიც არის ქრისტე. 17 მე კი ვამბობ: ღვთის მიერ 
დამტკიცებულ აღთქმას ისე როდი აუქმებს ოთხას ოცდაათი 
წლის შემდეგ მოვლენილი რჯული, რომ ძალა დაკარგოს 
აღთქმამ. 18 რადგან თუ მემკვიდრეობა რჯულითაა, მაშინ უკვე 
აღარ არის აღთქმით. მაგრამ ღმერთმა აღთქმით მიჰმადლა 
იგი აბრაამს. 19 კი მაგრამ, რაღაა რჯული? ის მოცემულ იქნა 
შეცოდებათა გამო, ვიდრე მოვიდოდა თესლი, ვისთვისაც 
დაიდო აღთქმა და გადმოცემულ იქნა ანგელოზთა მიერ, 
შუამავლის ხელით. 29 მაგრამ შუამავალი შეუძლებელია ერთის 
მიმართ იყოს შუამავალი, ღმერთი კი ერთია. 21 მაშ, რჯული 
ეწინააღმდეგება ღვთის აღთქმათ? არამც და არამც. ვინაიდან 
მოცემული რომ ყოფილიყო რჯული, რომელსაც შეეძლებოდა 
სიცოცხლის მონიჭება, მაშინ ჭეშმარიტად რჯულისგან 
იქმნებოდა სიმართლე. 22 მაგრამ წერილმა ცოდვის ქვეშ 
მოამწყვდია ყველა, რათა აღთქმული სიკეთე იესო ქრისტეს 
რწმენით მისცემოდა მორწმუნეთ. 23 რწმენის მოვლინებამდე კი 
რჯულის მეთვალყურეობის ქვეშ ვიყავით მომწყვდეულნი, 
ვიდრე გამოჩნდებოდა რწმენა. 2“ ასე რომ, რჯული ჩვენი 
აღმზრდელი აღმოჩნდა, რომელმაც მიგვგვარა ქრისტეს, რათა 
რწმენით გავმართლებულიყავით. 22 ხოლო რწმენის 
მოვლინების შემდეგ უკვე აღარა ვართ აღმზრდელის 
მეთვალყურეობის ქვეშ. 29 რადგან ყველანი ღვთის შვილები 
ხართ იესო ქრისტეს რწმენით. ?7 ვინაიდან ყველანი, ვინც 
ქრისტეში მოინათლეთ, ქრისტეთივე შეიმოსენით. 28 აღარ 
არის იუდეველი, აღარც ბერძენი, აღარც მონა და აღარც 
თავისუფალი, აღარც მამრი და აღარც მდედრი, რადგანაც 
ყველანი ერთი ხართ ქრისტე იესოში. 2? ხოლო თუ ქრისტესნი 
ხართ, მაშასადამე, აბრაამის თესლი ხართ და, აღთქმის 
თანახმად, - მემკვიდრენიც. 


თავი 4 


1 ამასაც ვიტყვი: ვიდრე მემკვიდრე ყრმაა, არაფრით არ 
განირჩევა მონისაგან, თუმცა ყველაფრის ბატონ-პატრონია. 2 
არამედ, მამის მიერ მიჩენილ დრომდე, მზრუნველებსა და 
მეურვეებს ემორჩილება. 3 ასევე ჩვენც, ვიდრე ყრმანი ვიყავით, 
ქვეყნიერების ნივთიერ საწყისთ ვემონებოდით. 4 მაგრამ, 
როდესაც მოიწია დროის სისრულე, ღმერთმა მოავლინა 
თავისი ძე, რომელიც იშვა ქალისაგან და დაემორჩილა 
რჯულს. > რათა გამოესყიდა რჯულის ქვეშ მყოფნი და, 
ამრიგად, მიგვეღო ძეობა. 9 ხოლო რაკი ძენი ხართ, ღმერთმა 
მოავლინა თქვენს გულებში თავისი ძის სული, რომელიც 
ღაღადებს: „აბბა, მამაო“! ” ასე რომ, მონა კი აღარა ხარ, 
არამედ ძე: ხოლო თუ ძე ხარ, მემკვიდრეცა ხარ ღვთის მიერ. 8 
მაგრამ მაშინ არ იცნობდით ღმერთს და მსახურებდით მათ, 
რომელნიც, ბუნებით, არც არიან ღმერთები. ? ახლა კი, როცა 
იცანით ღმერთი, ან, უფრო სწორად, ღმერთმა გიცნოთ, 
როგორღა უბრუნდებით ქვეყნიერების უმწეო და უბადრუკ 
საწყისთ, რათა კვლავ მათ დაემონოთ? 19 დღეებს და თვეებს, 
წელიწადის დროებსა და წლებს უკვირდებით. 11 ვშიშობ, ვაითუ 
ამაოდ გავისარჯე თქვენი გულისთვის. 12 გევედრებით, ძმანო, 
ჩემსავით იყავით, ვინაიდან მეც თქვენსავით ვარ. არაფერი 
დაგიშავებიათ ჩემთვის. 13 ეს კი იცით, რომ პირველად ხორცის 
უძლურებით გახარეთ. 14 მაგრამ თქვენ არ შეიზიზღეთ და არც 


უგულებელყძავით ჩემი ხორციელი განსაცდელი, არამედ 
შემიწყნარეთ, როგორც ღვთის ანგელოზი, როგორც ქრისტე 


იესო. 12 სად არის თქვენი მაშინდელი ნეტარება? რადგანაც 
გემოწმებით: შესაძლებელი რომ ყოფილიყო, ალბათ, 
თვალებსაც დაითხრიდით და მე მომცემდით. 19 მერედა, ნუთუ 
მტრად გექეცით იმის შედეგად, რომ ჭეშმარიტებას 
გიქადაგებთ? 17 თქვენდა სასიკეთოდ როდი მცდელობენ, 
არამედ სურთ ჩვენგან გაგრიყონ, რათა თავი გამოიდოთ 
მათთვის. 18 მაგრამ სასიკეთოა მუდმივი მცდელობა 


სიკეთისათვის, და არა მარტო მაშინ, როცა თქვენთანა ვარ. 19 
შვილნო ჩემნო, რომელთათვისაც კვლავაც მშობიარობის 
სალმობით მელმის, ვიდრე თქვენში გამოისახებოდეს ქრისტე. 
20 ოჰ, ნეტა თქვენ შორის ვიყო და ხმა გამომაცვლევინა, 
ვინაიდან აღარა მესმის რა თქვენი. 21 მითხარით, რჯულის ქვეშ 
ყოფნის მოსურნენო, უსმენთ თუ არა რჯულს? 2? რადგანაც 
დაწერილია, რომ ორი ძე ჰყავდა აბრაამს, ერთი მხევლისაგან, 
მეორე კი - თავისუფალი ქალისაგან. 23 მაგრამ მხევლისა 
ხორცისაგან შობილი იყო, ხოლო თავისუფლისა - 
აღთქმისაგან, 2“ რაც არის ქარაგმა; ესაა ორი აღთქმა: ერთი 
სინას მთით, მონის მშობელი, ანუ აგარი, 22 რადგანაც აგარი 
იგივე სინას მთაა არაბეთში და შეესატყვისება აწინდელ 
იერუსალიმს, ვინაიდან თავისი შვილებითურთ მონობაშია. 295 
ხოლო ზენა იერუსალიმი თავისუფალია: ის არის ჩვენი დედა. 
27 რადგანაც დაწერილია: „გიხაროდეს, უნაყოფოვ, რომელსაც 
არ გიშობია; იმძლავრე და იღაღადე, შობის სალმობით 
ულმობო, ვინაიდან მიტოვებულს მეტი შვილი ეყოლება, ვიდრე 
ქმრიანს“, 28 ხოლო თქვენ, ძმანო, როგორც ისააკი, აღთქმის 
შვილები ხართ. 29? და როგორც მაშინ ხორციელად შობილი 
სდევნიდა სულიერს, ასევე ახლაც. 39 მაგრამ რას ამბობს 
წერილი? „განდევნე მხევალი თავისი ძითურთ, ვინაიდან ძე 
მხევლისა ვერ იქნება თავისუფლის ძის თანამემკვიდრე“. 31 
ასე რომ, ძმანო, მხევლის ძენი კი არა ვართ, არამედ 
თავისუფლისა. 


თავი 5 


1 თავისუფლებისათვის გაგვათავისუფლა ქრისტემ: მაშ, 
მტკიცედ იდექით და ნუღარ დაიდგამთ მონობის უღელს. 2? აჰა, 
მე, პავლე, გეუბნებით თქვენ: თუ წინადაიცვეთთ, ვერაფერს 
ირგებთ ქრისტესაგან. 3 კვლავაც ვუმოწმებ ყველას, ვინც 
წინადაიცვეთს, რომ მთელი რჯულის აღსრულება მართებს. 4 
ხოლო თქვენ, რჯულით რომ იმართლებთ თავს, უქრისტეოდ 
დარჩით და მოაკლდით მადლს. ? ჩვენ კი სულით მოველით 
სიმართლის სასოებას რწმენისგან. 9 რადგანაც ქრისტე იესოში 
არც წინადაცვეთილობასა აქვს რაიმე ძალა და არც 
წინადაუცვეთელობას, არამედ რწმენას, რომელიც მოქმედებს 
სიყვარულით. ” მშვენივრად რბოდით და ვინ შეგაფერხათ, 
რომ აღარ ჰმორჩილებდეთ ჭეშმარიტებას? 8 ეს შეგონება 
მისეული როდია, ვინც გიხმობთ. ? მცირეოდენი საფუარი მთელ 
ცომს აფუებს. 19 მწამს თქვენი უფალში, რომ არ გექნებათ სხვა 
აზრი: ვინც უნდა იყოს თქვენი ამამღვრეველი, ვერსად წაუვა 
მსჯავრს. 11 რისთვისღა მდევნიან, ძმანო, თუკი კვლავ 
ვქადაგებ წინადაცვეთას? მაშინ ხომ შეწყდებოდა ცდუნება 
ჯვრისა. 12 ნეტავი მოიკვეთონ თქვენი ამმღვრევნი. 13 ხოლო 
თქვენ, ძმანო, თავისუფლებისთვისა ხართ ხმობილნი, მაგრამ 
ხორციელ განცხრომას ნუ მოახმართ თავისუფლებას, არამედ 
სიყვარულით ემსახურეთ ერთმანეთს. 14 რადგანაც მთელ 
რჯულს ეს ერთი მცნება მოიცავს: „გიყვარდეს მოყვასი შენი, 
ვითარცა თავი შენი“. 12 მაგრამ თუ ერთიმეორეს კბენთ და 
ჭამთ, ფრთხილად იყავით: შეიძლება სულაც ამოჭამოთ 
ერთმანეთი. 19 ჰოდა, მე ვამბობ: სულიერად იარეთ და ნუ 
ცდილობთ აღასრულოთ ხორცის სურვილი, 17 რადგან ხორცს 
სულის საპირისპიროდ სურს, სულს კი - ხორცის 
საპირისპიროდ; ისინი ერთმანეთს ეურჩებიან, რათა ვერ 
აღასრულოთ ის, რაცა გსურთ. 18 თუ სულით იარებით, რჯულის 
ქვეშ აღარა ხართ. 19 ხორცის საქმენი აშკარაა: სიძვა, 
უწმინდურება, აღვირახსნილობა, 29 კერპთმსახურება, 


ჯადოქრობა, მტრობა, შუღლი, შური, რისხვა, აშლილობა, 
მწვალებლობა, 21 სიძულვილი, მკვლელობა, მემთვრალეობა, 
ღორმუცელობა და სხვა მისთანანი. წინასწარ გეტყვით, რომ 
ამის მოქმედნი ვერ დაიმკვიდრებენ ღვთის სასუფეველს. 22 
ხოლო სულის ნაყოფია: სიყვარული, სიხარული, მშვიდობა, 
დიდსულოვნება, სიტკბოება, სიკეთე, რწმენა, 23 თვინიერება, 
თავშეკავება; ამათ წინააღმდეგ არ არის რჯული. 24 ხოლო მათ, 
ვინც არიან ქრისტესნი, ჯვარს აცვეს ხორცი მისი სურვილებით 
და ვნებებითურთ. 22 თუ სულით ვცოცხლობთ, სულითვე უნდა 
ვიაროთ. 265 ნუ ვიქნებით პატივმოყვარენი, 
ურთიერთგამომწვევნი, ერთურთის მოშურნენი. 


თავი 6 


1 ძმანო, თუ კაცმა რაიმე ცოდვაში ჩაიდგა ფეხი, თქვენ, ვინცა 
ხართ სულიერნი, შეაგონეთ მას თვინიერების სულით; 
დაუკვირდი შენსავე თავს, რათა თავადაც არ ჩავარდე 
განსაცდელში. ? ერთმანეთის ტვირთი იტვირთეთ და ასე 
აღასრულეთ ქრისტეს რჯული. 3 რადგან ვისაც რაიმედ მოაქვს 
თავი და არარა კია, თავისსავე თავს იტყუებს. 4 თითოეულმა 
თქვენგანმა გამოსცადოს თავისი საქმე და მაშინ ექნება იმის 
საბაბი, რომ თავისი თავით იქადოდეს და არა სხვისით. 2? 
რადგანაც თითოეული თავის საკუთარ ტვირთს იტვირთავს. 9 
სიტყვით დამოძღვრილი ყოველივე კეთილს უზიარებდეს თავის 
დამმოძღვრავს. 7 ნუ შეცდებით, ღმერთს ვერ შეურაცხყოფთ, 
რადგანაც ვინც რას დასთესს, მასვე მოიმკის. 8 ვინც 
ხორცისთვის თესავს, ხორცისგან მოიმკის ხრწნილებას, ხოლო 
ვინც სულისთვის თესავს, სულისგან მოიმკის საუკუნო 
სიცოცხლეს. ? სიკეთის ქმნა ნუ მოგვბეზრდება, რადგანაც 
თავის დროზე მოვიმკით, თუ არ მოვიქანცეთ. 19 მაშ, სანამ 
დრო გვაქვს, ყველა მოყვასის, უმეტესად კი ჩვენსავე 
თანამორწმუნეთა სასიკეთოდ ვიღვწოდეთ. 11 ხომ ხედავთ, 
რამდენი რამ მოგწერეთ ჩემივე ხელით. 12 ხორცით 
თავმოწონების მოსურნენი გაიძულებენ წინადაიცვითოთ, 
მხოლოდ იმიტომ, რომ არ იდევნებოდნენ ქრისტეს 
ჯვრისათვის. 13 ვინაიდან თვით წინადაცვეთილნიც არ იცავენ 
რჯულს, არამედ უნდათ, რომ წინადაიცვითოთ, რათა 
იქადოდნენ თქვენი ხორცით. 14 ხოლო მე ღმერთმა 
დამიფაროს, რომ სხვა რამით ვიქადოდე და არა ჩვენი უფლის 
იესო ქრისტეს ჯვრით, რითაც ქვეყანა ჯვარცმულია ჩემთვის, მე 
კი - ქვეყნისთვის. 12 რადგანაც ქრისტე იესოში არც 
წინადაცვეთილობა ნიშნავს რასმე და არც წინადაუცვეთელობა, 
არამედ მხოლოდ ახალი ქმნილება. 15 ვინც ამ წესისამებრ 
იქცევა, მშვიდობა და წყალობა, ისევე, როგორც ისრაელს 
ღვთისას. 17 ამას იქით ნუღარავინ შემაწუხებს, რადგანაც ჩემი 


სხეულით ვზიდავ უფალ იესოს წყლულებს. 19 ჩვენი უფლის 
იესო ქრისტეს მადლი იყოს თქვენს სულთან, ძმანო. ამინ. 


ეფესელთა მიმართ 


თავი 1 


1 პავლე, ღვთის ნებით იესო ქრისტეს მოციქული, - ეფესოში 
მყოფ წმიდათ და მორწმუნეთ იესო ქრისტეში: 2 მადლი და 
მშვიდობა ჩვენი მამა ღმრთისა და უფალ იესო ქრისტესაგან. 3 
კურთხეულ იყოს ღმერთი და მამა ჩვენი უფლის იესო 
ქრისტესი, რომელმაც გვაკურთხა იესო ქრისტეს მიერ ყოველი 
სულიერი კურთხევით ცაში. “ ვინაიდან ქვეყნიერების 
შექმნამდე ამოგვირჩია მასში, რათა წმიდანი და უბიწონი 
ვყოფილიყავით მის წინაშე სიყვარულით; ? თავისი ნებისამებრ 
წინასწარვე რომ განსაზღვრა ვეშვილებინეთ იესო ქრისტეს 
მეშვეობით, 9 რათა გვექო დიდება მისი მადლისა, რომელიც 
მოგვმადლა თავის საყვარელ ძეში, 7 ვის მიერაც გვაქვს 
გამოსყიდვა მისი სისხლით და ცოდვათა მოტევება მისივე 
მადლის სიმდიდრით, 8 ესოდენ უხვად რომ გვიბოძა 
ყოველგვარი სიბრძნითა და გონიერებით, 9 და გვაუწყა თავისი 
ნების საიდუმლო თავისივე კეთილმოსურნეობით, 19 რითაც 
წინასწარ განსაზღვრა თავის თავში, განეგო ჟამთა სისრულე 
და ყოველივე ზეციურისა და მიწიერისთვის თავი მოეყარა 
ქრისტეში, 11 რომელშიაც გავხდით მემკვიდრენი, რაც 
წინასწარვე განკუთვნილი იყო ჩვენთვის მისი განჩინების 
თანახმად, ვინც ყველაფერს აღასრულებს თავისი ნებით, 12 
რათა მისი დიდების მაქებარნი ვყოფილიყავით, იმთავითვე 
ქრისტეს მოიმედენი; 13 მასშივე მოისმინეთ თქვენც 
ჭეშმარიტების სიტყვა, თქვენი ხსნის სახარება, რაც იწამეთ და 
კიდევაც აღიბეჭდეთ აღთქმული წმიდა სულით, 14 რომელიც 
არის ჩვენი მემკვიდრეობის წინდი საბოლოო გამოხსნამდე, 
როცა დავიმკვიდრებთ ჩვენს წილხვედრს მისი დიდების 
საქებრად. 12 ამიტომ მეც, როცა გავიგე თქვენი რწმენა უფალ 
იესოსადმი და თქვენი სიყვარული ყველა წმიდის მიმართ, 19 


გამუდმებით მადლს ვწირავ ღმერთს თქვენ გამო და ჩემს 
ლოცვებში გიხსენებთ, 17 რათა მოგცეთ ჩვენი უფლის იესო 
ქრისტეს ღმერთმა დიდების მამამ, სიბრძნისა და 
გამოცხადების სული მის შესაცნობად; 18 და გაანათლოს 
თქვენი გონების თვალი, რათა შეიცნოთ, რა არის მისი ხმობის 
იმედი და როგორია მისი დიადი მემკვიდრეობის სიმდიდრე 
წმიდათა შორის, 13 ან რარიგ განუზომელია მისი 
ძალმოსილების სიდიადე ჩვენში, რომელთაც გვწამს მისი 
მძლეთამძლე ძალის წყალობით, 290 რომლითაც იმოქმედა 
ქრისტეში, მკვდრეთით აღადგინა და მარჯვნივ დაისვა ცაში, 21 
ყველა მთავრობასა თუ ხელმწიფებაზე, ყველა ძალსა თუ 
უფლებაზე, ყველა იმ სახელზე მაღლა, სახელად რომ ითქმის 
არა მარტო ამ საწუთროში, არამედ მომავალშიც; 22 
ყველაფერი ფეხქვეშ გაუგო და დაუმორჩილა, და მისცა მას 
მთავრობა ყოველი ეკლესიისა, 23 რომელიც არის მისი 
სხეული, ყოვლის აღმვსები ყოვლით. 


თავი 2 


" და აღგადგინათ თქვენც, მკვდრად ქცეულნი თქვენი 
ბრალეულობით და ცოდვებით, 2 რომლებითაც უწინ ამ 
წუთისოფლის წესისამებრ იარებოდით, ჰაერის ძალთა 
მთავრის - იმ სულის ნებით, ვის ძალმოსილებასაც ამჟამად 
ჰმონებენ ურჩობის ძენი; 3 ოდესღაც ჩვენც მათ შორის 
ვცხოვრობდით, ხორცის გულისთქმას აყოლილნი, ხორციელ 
ვნებათა და ზრახვათა მონა-მორჩილნი და, ბუნებით, 
დანარჩენთა მსგავსად, შერისხვის შვილნი; 4 მაგრამ 
წყალობით მდიდარმა ღმერთმა, თავისი უშრეტი სიყვარულით 
რომ შეგვიყვარა, 2 ბრალეულობით მკვდარნი ქრისტესთან 
ერთად გაგვაცოცხლა (მადლით ხართ გამოხსნილნი), 9 მასთან 
ერთად აღგვადგინა და მასთანვე დაგვსხა ზეცას ქრისტე 
იესოში, 7 რათა მომავალ საუკუნეთათვის ეჩვენებინა ულევი 
სიმდიდრე თავისი მადლისა, ჩვენდამი მოწყალებით რომ 
მოგვმადლა იესო ქრისტეში. 8? და მართლაც, მადლმა გიხსნათ 
რწმენის წყალობით; მაგრამ ეს თქვენგან კი არ არის, არამედ 
ნიჭია ღვთისა; ? და არც თქვენს საქმეთაგან, რათა არავინ 
იქადოდეს. 19 რადგანაც მისი ქმნილებანი ვართ, ქრისტე 
იესოში შექმნილნი სიკეთის ქმნისთვის, როგორც დაგვიწესა 
ღმერთმა, რათა სიკეთით ვიაროთ. 11 მაშ, გახსოვდეთ, რომ 
თქვენ, ოდესღაც ხორცით წარმართნი, წინადაუცვეთლებს რომ 
გიწოდებდნენ ხორციელი წინადაცვეთით, ანუ კაცის ხელით 
წინადაცვეთილნი, - 12 ამ დროს ქრისტეს გარეშე იყავით, 
ისრაელის მოქალაქეობას მოკლებულნი, აღთქმის 
მცნებათათვის უცნონი, სასომიხდილნი და ამქვეყნად 
უღმრთოდ შთენილნი. 13 ახლა კი იესო ქრისტეში, ოდესღაც 
მისგან შორს მყოფნი, ახლობელნი გახდით ქრისტეს სისხლით. 
14 რადგანაც იგია მშვიდობა ჩვენი, ერთად რომ აქცია ორი, 
მათ შორის აღმართული ზღუდის დამრღვევი, 12 რომელმაც 
თავისი ხორცით განაქარა მტრობა, აღთქმათა რჯული კი - 
მოძღვრებით, რათა, მშვიდობისმყოფელს, ორისაგან ერთი 


ახალი კაცი შეექმნა თავის თავში, 19 და ორივე ერთი სხეულით 
შეერიგებინა ღმერთთან ჯვრის მეშვეობით, რომელზედაც 
მოაკვდინა მტრობა. 17 მოვიდა და მშვიდობა გახარათ ყველას 
- შორებელთაც და ახლობელთაც. 18 რადგანაც მისი მეოხებით 
ორივენი ერთი სულით მივეახლებით მამას. 19 ასე რომ, აღარც 
უცხონი ხართ და აღარც ხიზნები, არამედ წმიდათა 
თანამოქალაქენი და ღვთის სახლეულნი; 29 მოციქულთა და 
წინასწარმეტყველთა საძირკველზე დაფუძნებულნი, რომლის 
ქვაკუთხედია თვით იესო ქრისტე, 211 რომელზედაც მთელი 
შენობა, მწყობრად ნაგები, წმიდა ტაძრად აღიმართება 
უფალში, 22 და რომელსაც თქვენც დაეფუძნებით, რათა იყოთ 
ღვთის სავანე სულით. 


თავი 3 


+ სწორედ ამიტომ მე, პავლე, იესო ქრისტეს ტყვედ ვიქეც 
თქვენთვის წარმართთა გულისთვის, ? თუკი გსმენიათ 
აღმშენებლობა ღვთის მადლისა, რომელიც მომეცა თქვენთვის, 
3 რადგანაც გამოცხადებით მეუწყა საიდუმლო, როგორც უწინ 
მოგწერეთ კიდეც მოკლედ; 41 როცა წაიკითხავთ, შეგიძლიათ 
გაიგოთ, როგორ მესმის მე ქრისტეს საიდუმლო, ? რომელიც 
არ გამოცხადებია ადამის ძეთა სხვა თაობებს, როგორც 
ამჟამად გამოეცხადა სულით მის წმიდა მოციქულებსა და 
წინასწარმეტყველთ; 9 რომ წარმართნიც, სახარების მეოხებით, 
თანამემკვიდრენი, თანასხეულნი და თანაზიარნი არიან მისი 
აღთქმისა ქრისტეში; ” სწორედ ამ სახარების მსახური გავხდი, 
თანახმად ღვთის მადლისა, რომელიც მომეცა მისი 
ძალისხმევით. 8 მე, უმცირესს წმიდათა შორის, მომეცა ეს 
მადლი, რათა მეხარებინა წარმართთათვის წარმოუდგენელი 
სიმდიდრე ქრისტესი, 3? და გამეცხადებინა ყველასთვის, რა 
არის აღმშენებლობა საიდუმლოსი, უკუნისიდან დაფარულისა 
ღმერთში, რომელმაც შეჰქმნა ყოველი ქრისტეს მეოხებით, 19 
რათა აწ ეკლესიის მეშვეობით ეუწყოს ზეციურ მთავრობათა და 
ხელმწიფებათ ღვთის მრავალფეროვანი სიბრძნე, 11 თანახმად 
საუკუნო წინასწარგანჩინებისა, რომელიც აღასრულა მან ჩვენი 
უფლის ქრისტე იესოს მიერ, 12 ვისითაც გვაქვს სიმტკიცე და 
სასოება მისდამი მიახლებისა რწმენით. 13 ამიტომაც 
გევედრებით, გულს ნუ გაგიტეხთ ჩემი წუხილი თქვენ გამო, რაც 
არის თქვენი დიდება. 14 სწორედ ამიტომ ვიყრი მუხლს ჩვენი 
უფლის - იესო ქრისტეს მამის წინაშე, 15 ვის მიერაც იწოდება, 
ყოველი მამობა მიწაზეც და ცაშიც, - 10 რომ თავისი დიდების 
სიმდიდრისამებრ მოგცეთ თქვენ ძალა, რათა მისი სულით 
მტკიცედ დამკვიდრდეთ შინაგან კაცში, 17 და ქრისტემ რწმენის 
მეშვეობით დაივანოს თქვენს გულებში, 18 რათა, სიყვარულით 
დამკვიდრებულთ და დაფუძნებულთ, ყველა წმიდასთან 
ერთად შეგეძლოთ სიგრძისა თუ სიგანის, სიღრმისა თუ 


სიმაღლის წვდომა, 1? და, რაც ყოველგვარ შემეცნებას 
აღემატება, - შეცნობა ქრისტეს სიყვარულისა, რათა აღივსოთ 
ღვთის მთელი სავსებით. 29 ხოლო მას, ვისაც ჩვენში მოქმედი 
ძალით განუზომლად მეტის ქმნა ძალუძს, ვიდრე ჩვენ ვთხოვთ, 
ანდა გვგონია, - 21 დიდება ეკლესიაში, ქრისტე იესოსა და 
ყველა თაობაში, უკუნითი უკუნისამდე. ამინ. 


თავი 4 


1 ამრიგად, შეგაგონებთ მე, ტყვე უფლისა, მოიქეცით იმ ხმობის 
ღირსად, რომლითაცა ხართ ხმობილნი. 2 მთელი 
ქედმოდრეკილობით და თვინიერებით, დიდსულოვნებითა და 
სიყვარულით შეიწყნარეთ ერთმანეთი. 3 ეცადეთ მშვიდობის 
საკვრელით შეინარჩუნოთ სულის ერთობა. “ ერთია ხორცი და 
ერთია სული, ისევე, როგორც ხმობილნი ხართ თქვენი ხმობის 
ერთი იმედით. ? ერთია უფალი, ერთია რწმენა, ერთია 
ნათლისღება. 9 ერთია ღმერთი და ყოველთა მამა, ყველაზე 
უზენაესი, ყოვლის გამრიგე და ყველაში დავანებული. 7 ხოლო 
თითოეულ ჩვენგანს ქრისტესმიერი ნიჭის ზომისამებრ მიეცა 
მადლი. 8 ამიტომაც თქმულა: „ავიდა მაღლა, წამოასხა ტყვენი 
და საბოძვარი უბოძა ხალხს“. ? მაგრამ რას ნიშნავს „ავიდა“, 
თუ არა იმას, რომ უფრო უმალ ქვესკნელში უნდა ჩასულიყო? 
19 ჩასული კი იგივეა, რაც ყველა ცაზე მაღლა ასული, რათა 
აღავსოს ყოველი. 11 მანვე დაადგინა ზოგი მოციქულად, ზოგი 
წინასწარმეტყველად, ზოგი მახარებლად, ზოგნიც მწყემსებად 
და მოძღვრებად. 12 რათა სრულეყო წმიდანი მსახურების 
საქმისათვის - ქრისტეს სხეულის ასაშენებლად, 13 ვიდრე 
ყველანი მივაღწევდეთ რწმენის ერთობას და ღმერთის ძის 
შემეცნებას სრულყოფილ კაცად, ქრისტეს ასაკის სისრულის 
ზომას, 14 რათა აღარ ვიყოთ ბალღები, რომელთაც არყევს და 
იტაცებს მოძღვრების ყოველი ქარი, კაცთა ცბიერებითა და 
ცდუნების მზაკვრული ხერხით, 1> არამედ სიყვარულით 
მივსდევდეთ ჭეშმარიტებას და ყოველმხრივ ვიზრდებოდეთ 
მასში, ვინც არის თავი - ქრისტე, 19 ვის მიერაც მთელი სხეული, 
ურთიერთმჭიდე სახსრებით მტკიცედ შეკრული, თითოეული 
ასოს ზომიერი ურთიერთშეწევნით იზრდება, რათა აღეშენოს 
სიყვარულში. 17 ამას ვამბობ და ვმოწმობ უფალში, რათა აღარ 
იქცეოდეთ ისე, როგორც თავიანთი გონების ამაოებით 
იქცევიან წარმართნი. 195 გონებადაბნელებულნი და საღმრთო 
სიცოცხლისაგან გაუცხოებულნი, თავიანთი უმეცრებისა და 


გულქვაობის გამო, 13? გარყვნილებას რომ მისცემიან 
გრძნობამიხდილნი და მზად არიან ყოველგვარი უწმინდურება 
ჩაიდინონ გაუმაძღრობით. 29 ხოლო თქვენ ასე როდი 
შეგიცვნიათ ქრისტე, 21 რადგანაც არა მარტო მოგისმენიათ, 
კიდევაც გისწავლიათ მისგან (ვინაიდან იესოშია ჭეშმარიტება), 
- 22 განმორებოდით მაცდურ გულისთქმათაგან გახრწნილი 
ძველი კაცის უწინდელ ყოფას, 23 განახლებულიყავით თქვენი 
გონების სულით 24 და შეგემოსათ ახალი კაცი, ღვთის 
მსგავსად შექმნილი სამართლიანობითა და ჭეშმარიტების 
სიწმინდით. 25 მაშ, განიშორეთ სიცრუე და თითოეული 
თქვენგანი ჭეშმარიტებას აუწყებდეს თავის მოყვასს, რადგანაც 
ერთმანეთის ასოები ვართ. 25 მრისხანებისას ნუ სცოდავთ; ნუ 
ჩაესვენება მზე თქვენი რისხვით. 217 ადგილს ნუ დაუთმობთ 
ეშმაკს. 28 მპარავი ნუღარ მოიპარავს, არამედ იშრომოს და 
თავისი ხელით კეთილი საქმე აკეთოს, რათა შეეძლოს 
გაიკითხოს გაჭირვებული. 29 ნურავითარი უგვანი სიტყვა ნუ 
დასცდება თქვენს ბაგეს, არამედ მხოლოდ კეთილი 
შესაგონებლად, რათა მადლი მიაგოს მსმენელთ. 39 ნუ 
შეაჭირვებთ წმიდა სულს ღვთისას, რომლითაც აღიბეჭდეთ 
გამოხსნის დღისთვის. 31 ყოველგვარი სიმწარე, მრისხანება, 
ყვირილი, გმობა შორს იყოს თქვენგან ყოველივე ბოროტთან 
ერთად. 32 არამედ კეთილნი და ლმობიერნი იყავით 
ერთურთის მიმართ და მიუტევეთ ერთმანეთს, როგორც 
ქრისტეში მოგიტევათ თქვენ ღმერთმა. 


თავი 5 


1 მაშ, მიბაძეთ ღმერთს, როგორც საყვარელმა შვილებმა. 2 და 
იარეთ სიყვარულით, როგორც შეგვიყვარა ქრისტემ და ჩვენი 
გულისთვის შესაწირავად და კეთილსურნელოვან მსხვერპლად 
მისცა თავისი თავი ღმერთს. 3 ხოლო სიძვა, ყოველგვარი 
უწმინდურება და ანგარება საერთოდ აღარ იხსენებოდეს 
თქვენში, როგორც შეშვენის წმიდათ, “ არც სიბილწე, 
ბრიყვული სიტყვა თუ უკადრი ლიზღობა, არამედ უპირატესად - 
მადლიერება. ? რადგანაც იცით, რომ არც მეძავს, არც 
უწმინდურსა და ანგარს, რომელიც არის კერპთმსახური, არა 
აქვს სამკვიდრო ქრისტესა და ღვთის სასუფეველში. 9 არავინ 
გაცდუნოთ ფუჭი სიტყვით, რადგანაც ამისთვის მოიწევა რისხვა 
ღვთისა ურჩობის ძეთა თავზე. 7 ამიტომაც ნუ იქნებით მათი 
თანაზიარნი. 8 რადგან ოდესღაც ბნელი იყავით, ახლა კი 
ნათელი ხართ უფალში. მაშ, იარეთ, როგორც ნათლის 
შვილებს შეშვენით. 9? ვინაიდან ნათლის ნაყოფი ყოველგვარ 
სიკეთეშია, სამართლიანობასა და ჭეშმარიტებაში. 19 
გამოსცადეთ, რა შეიძლება მოსწონდეს უფალს. 11 ნუ 
ეზიარებით ბნელის უნაყოფო საქმეს, არამედ უმეტესად 
ამხილეთ, 12 ვინაიდან რასაც ფარულად სჩადიან ისინი, 
სათქმელადაც სამარცხვინოა. 13 ხოლო ყოველივე მხილებული 
ნათლით ცხადდება, 1“ რადგანაც ნათელია ყოველივე 
გაცხადებული. ამიტომაც ითქვა: „გაიღვიძე, მძინარევ, აღსდეგ 
მკვდრეთით, და გაგანათლებს შენ ქრისტე“. 17 მაშ, 
დაუკვირდით თქვენს ქცევას, არა როგორც უგუნურნი, არამედ 
როგორც ბრძენნი. 19 გაუფრთხილდით დროს, რადგანაც 
უკეთურნი არიან დღენი. 17 ასე რომ, ნუ იქნებით უგუნურნი, 
არამედ შეიცანით, რა არის ნება ღვთისა. 18 ნუ დათვრებით 
ღვინით, საიდანაც წარმოსდგება აღვირახსნილობა, არამედ 
აღივსეთ სულით. 1? ფსალმუნებით, საგალობლებითა და 
სულიერი სიმღერებით ელაპარაკეთ ერთმანეთს; თქვენი 
გულებით უგალობეთ და უმღერეთ უფალს. 29 მარადჟამ 


მადლს სწირავდეთ ყველაფრისათვის ღმერთსა და მამას, 
ჩვენი უფლის იესო ქრისტეს სახელით. 21 ქრისტეს შიშით 
ჰმორჩილებდეთ ერთმანეთს. 22 ცოლებო, დაემორჩილეთ 
თქვენს ქმრებს, როგორც უფალს. 23 რადგანაც ქმარია ცოლის 
თავი, ისევე, როგორც ქრისტე თავია ეკლესიისა და თვითონვეა 
სხეულის მხსნელი. 2“ მაგრამ როგორც ეკლესია ემორჩილება 
ქრისტეს, ასევე ცოლებიც თავიანთ ქმრებს - ყველაფერში. 232 
ქმრებო, გიყვარდეთ თქვენი ცოლები, როგორც ქრისტემ 
შეიყვარა ეკლესია და თავი გასწირა მისთვის, 29 რათა 
სიწმიდით შეემოსა, მას შემდეგ, რაც გაწმინდა წყლის 
საბანელით და სიტყვით, 27 და ამრიგად განემზადებინა იგი 
თავის დიდებულ ეკლესიად, ყოველგვარი ნაკლის, მანკის და 
სხვა მისთანათა გარეშე, არამედ რათა წმიდა და უმწიკვლო 
ყოფილიყო. 28 ქმრებს ისე უნდა უყვარდეთ თავიანთი ცოლები, 
როგორც საკუთარი სხეული; ვისაც ცოლი უყვარს, თავისი თავი 
უყვარს. 29 ვინაიდან არავის არასოდეს მოსძულებია თავისი 
ხორცი, არამედ ისე უვლის და ასაზრდოებს, როგორც უფალი - 
ეკლესიას. 39 რადგანაც მისი სხეულის ასოები ვართ, მისი 
ხორცთაგანნი და მისი ძვალთაგანნი. 31 ამიტომაც მიატოვებს 
კაცი თავის დედ-მამას, მიეკვრის თავის ცოლს და იქნებიან 
ორივენი ერთ ხორც. 32 დიდია ეს საიდუმლო, ხოლო მე 
ქრისტესა და ეკლესიაზე ვამბობ ამას. 33 ასევე ყოველ 
თქვენგანსაც თავისი თავივით უყვარდეს ცოლი, ხოლო ცოლს 
ეშინოდეს ქმრისა. 


თავი 6 


1 შვილებო, დაემორჩილეთ თქვენს მშობლებს უფალში, 
რადგანაც ეს სამართლიანია. 2 „პატივი ეცი მამას შენსას და 
დედას“, ესაა პირველი მცნება აღთქმით, - 3 რათა სიკეთე არ 
მოგეშალოს და დღეგრძელი იყო ამ ქვეყნად. “ თქვენ კი, 
მამებო, მოთმინებიდან ნუ გამოიყვანთ შვილებს, არამედ 
აღზარდეთ ისინი უფლის შეგონებით და სწავლით. ? მონებო, 
დაემორჩილეთ თქვენს ხორციელ ბატონებს შიშით, ძრწოლით 
და გულის სიწრფელით, როგორც ქრისტეს; 9 არა 
თვალთმაქცური სამსახურით, როგორც პირმოთნენი, არამედ 
როგორც ქრისტეს მონები, სულით რომ ასრულებენ ღვთის 
ნებას. 7 კეთილი ნებით ჰმონებდეთ მათ, როგორც უფალს, და 
არა როგორც ადამიანებს. 8 იცოდეთ, რომ ყველა, მონაც და 
თავისუფალის, ვინც კი სიკეთეს სჩადის, საზღაურს მიიღებს 
უფლისგან. ? თქვენც, ბატონებო, ასევე ექცეოდეთ მონებს; 
დაიოკეთ სისასტიკე, გახსოვდეთ, რომ ცაშია თქვენი და მათი 
უფალი, ვისთვისაც უცხოა მიკერძოება. 190 და ბოლოს, ძმანო, 
გასალკლდევდით უფლის მეოხებით და მისი ძალის 
სიმტკიცით. 11 შეიმოსეთ ღვთის სრული საჭურველი, რათა 
შეგეძლოთ წინ აღუდგეთ ეშმაკის ხრიკებს, 12 რადგანაც 
სისხლისა და ხორცის წინააღმდეგ კი არ ვიბრძვით, არამედ 
მთავრობათა და ხელმწიფებათა, ამ ბნელი საწუთროს 
მპყრობელთა და ცისქვეშეთის უკეთურ სულთა წინააღმდეგ. 13 
ამიტომ ხელთ იპყარით ღვთის საჭურველი, რათა უკეთურ 
დღეს შეგეძლოთ წინააღმდეგობა და, ყოვლის მძლეველნი, 
კვლავ მტკიცედ იდგეთ. 1“ მაშ, აღიმართეთ, ჭეშმარიტება 
შეირტყით წელზე და სიმართლის აბჯრით შეიმოსეთ, 12 ფეხთ 
კი მზადყოფნა ჩაიცვით მშვიდობის სახარების საქადაგებლად. 
16 ამასთან, იფარეთ რწმენის ფარი, რომლითაც შესძლებთ 
ბოროტების ცეცხლოვან ისართა დაშრეტას, 17 აიღეთ ხსნის 
ჩაჩქანი და სულის მახვილი, რომელიც არის ღვთის სიტყვა. 18 
ყოველგვარი ლოცვა-ვედრებით დღენიადაგ ილოცეთ სულით, 


ეცადეთ მუდამ ფხიზლად იყოთ და გულმხურვალედ 
ლოცულობდეთ ყველა წმიდისთვის, 19 ისევე, როგორც 
ჩემთვის, რათა მომეცეს სიტყვა და ჩემი პირით თამამად 
ვიქადაგო სახარების საიდუმლო, 29 რისთვისაც ვმოციქულობ 
ბორკილდადებული და თამამად ვლაპარაკობ, რისი თქმაც 
მმართებს. 21 ხოლო ჩემს ამბავს დაწვრილებით გაუწყებთ 
ტიქიკოსი, საყვარელი ძმა და უფლის ერთგული მსახური, 22 
რომელიც სწორედ იმიტომ წარმოგგზავნე, რომ ჩვენი ამბავი 
შეეტყობინებინა და ენუგეშებინა თქვენი გულები. 23 მშვიდობა 
ძმებს და სიყვარული რწმენითურთ, მამა ღმერთისა და უფალ 
იესო ქრისტესაგან. 24 მადლი ყველას, ვისაც უცვლელი 
სიყვარულით უყვარს უფალი ჩვენი იესო ქრისტე. ამინ. 


ფილიპელთა მიმართ 


თავი 1 


1 პავლე და ტიმოთე, იესო ქრისტეს მონები, - ყველა წმიდას 
ქრისტე იესოში, რომელნიც არიან ფილიპეში, ეპისკოპოსებითა 
და დიაკვნებითურთ: 2? მადლი თქვენდა და მშვიდობა ჩვენი 
მამა ღმერთისა და უფალ იესო ქრისტესაგან. 3 მადლობას 
ვწირავ ჩემს ღმერთს თქვენი ყოველი გახსენებისას. 4 
ყოველთვის, ჩემი ყოველი ლოცვისას, სიხარულით 
ვლოცულობ თქვენთვის, ? რადგანაც ჩემი თანამოზიარენი 
იყავით სახარებაში, პირველი დღიდან აქამდე. 59 მწამს, რომ 
თქვენ შორის კეთილი საქმის დამწყები კიდევაც აღასრულებს 
მას იესო ქრისტეს დღემდე. 7 რადგანაც გულში მყავხართ 
ყველანი, ჩემი ტყვეობისას თუ სახარების დაცვისას და 
განმარტებისას, როგორც ჩემი მადლის თანაზიარნი. 8 
ვინაიდან ღმერთი მყავს მოწმედ, როგორ მიყვარხართ 
ყველანი იესო ქრისტეს სიყვარულით; ? და ვლოცულობ, რომ 
თქვენი სიყვარული სულ უფრო იზრდებოდეს შემეცნებასა და 
ყოველგვარ შეგრძნებაში, 19 რათა შეიცნოთ, რა არის უმჯობესი 
და, ამრიგად, წრფელნი და შეუმცთარნი იყოთ ქრისტეს დღეს, 
11 სიმართლის ნაყოფით აღვსილნი იესო ქრისტეს მიერ, 
ღვთის საქებრად და სადიდებლად. 12 მინდა იცოდეთ, ძმანო, 
რომ ყოველივე იმან, რაც თავს გადამხდა, დიდად შეუწყო 
ხელი სახარების წარმატებას. 13 ასე რომ, ჩემი ტყვეობა 
ქრისტეში ცხადი შეიქნა მთელი პრეტორიუმისა და ყველა 
დანარჩენისთვის, 1“ რის შედეგადაც, ძმათა უმრავლესობამ, 
ჩემი ბორკილებით განმტკიცებულმა უფალში, უფრო თამამად 
და გაბედულად დაიწყო ღვთის სიტყვის ქადაგება. 12 თუმცა 
ზოგიერთნი შურით და ურთიერთჯიბრით, ზოგიერთნი კი 
კეთილგანწყობით ქადაგებენ ქრისტეს. 106 ერთნი ჯიბრით 
ქადაგებენ ქრისტეს არაწმიდად, რათა ურვა მიუსართონ ჩემს 


ბორკილებს. 17 მეორენი კი - სიყვარულით, რადგანაც იციან, 
რომ სახარების დამცველად ვდგავარ. 18 მერედა, რა? 
როგორც უნდა იქადაგებოდეს ქრისტე, პირმოთნეობით თუ 
ჭეშმარიტებით, მე ვხარობ და კვლავაც ვიხარებ, 19 რადგანაც 
ვიცი, რომ ეს წამადგება სახსნელად, თქვენი ლოცვებითა და 
იესო ქრისტეს სულის შეწევნით, 29 თანახმად ჩემი 
მოლოდინისა და სასოებისა, რომ არაფერში შევრცხვები, 
არამედ მთელი სითამამით, როგორც ყოველთვის, ისე ახლაც 
იდიდება ქრისტე ჩემს სხეულში, სიცოცხლით იქნება თუ 
სიკვდილით. 21 რადგანაც ჩემთვის სიცოცხლე ქრისტეა, 
სიკვდილი კი - მონაგები. 22 მაგრამ თუ ხორციელად 
სიცოცხლე ნაქჟოფს შემატებს ჩემს საქმეს, არც კი ვიცი, 
რომელი ვირჩიო. 23 ერთიც მიზიდავს და მეორეც: გული 
მითქვამს, რომ გასვლა და ქრისტესთან ყოფნა ათასწილ 
უმჯობესია. 24 ხორციელად ყოფნა კი უფრო საჭიროა 
თქვენთვის. 22 თუმცა დანამდვილებით ვიცი, რომ დავრჩები და 
ყველა თქვენგანთან ვიქნები თქვენი წარმატებისა და თქვენივე 
რწმენის სიხარულისთვის, 29 რათა თქვენმა სიქადულმა ჩემი 
მეოხებით იმრავლოს ქრისტე იესოში, როცა ხელახლა 
გეწვევით. 27 მაგრამ ისე კი იცხოვრეთ, როგორც შეჰფერის 
ქრისტეს სახარებას, რათა, მოვალ და გიხილავთ, თუ შორს 
ვიქნები, მხოლოდ ის მესმოდეს თქვენზე, რომ ერთსულოვნად 
დგახართ და ერთობლივად იღვწით სახარების რწმენისთვის. 
28 ნურაფერში შეუკრთებით თქვენს წინააღმდგომთ; მათთვის 
ეს წარწყმედის ნიშანია, თქვენთვის კი - ხსნისა, და ეს 
ღვთისაგან არის. 2? რადგანაც ქრისტეს გულისთვის მარტო 
რწმენა კი არ მოგეცათ, არამედ ვნებაც მისთვის, 39 იმავე 
ღვაწლით, რა ღვაწლიც ჩემში გიხილავთ და ახლაც გესმით, 
რომ ვიღვწი. 


თავი 2 


1 ამრიგად, თუ არის რაიმე ნუგეში ქრისტეში, თუ არის რაიმე 
სიამე სიყვარულისა, თუ არის რაიმე თანაზიარობა სულისა, თუ 
არის რაიმე თანალმობა ან წყალობა, ? აღავსეთ ჩემი 
სიხარული, რათა იყოთ თანამზრახველნი, ერთი და იმავე 
სიყვარულით გულშეძრულნი, ერთსულოვანნი და 
თანამოაზრენი. 3 ნურას ჩაიდენთ ცილობით და 
ცუდმედიდობით, არამედ, ქედმოდრეკილნი, საკუთარ თავზე 
უმეტესად მიიჩნევდეთ ერთიმეორეს. “ მარტო თავის თავზე 
ნუკი ზრუნავს თითოეული თქვენგანი, არამედ სხვებზეც 
იზრუნოს. ? იგივე ზრახვები გქონდეთ, როგორიც ქრისტე 
იესოს, 9 რომელსაც, თუმცა ღვთის ხატი იყო, ნაძარცვად არ 
შეურაცხავს ღვთის სწორად ყოფნა. 7 მაგრამ თავი დაიმცრო, 
მონის ხატი შეიმოსა და გარეგნობით კაცის მსგავსებად იქცა. 9 
თავი დაიმდაბლა და მორჩილი გახდა თვით სიკვდილამდე, 
ჯვარცმით სიკვდილამდე. 9? ამიტომაც აღამაღლა იგი ღმერთმა 
და ყველა სახელზე უზენაესი სახელი მისცა, 19 რათა იესოს 
სახელის წინაშე მოიდრიკოს ყოველი მუხლი, ზეცისაც, 
ქვეყნისაც და ქვესკნელისაც, 11 და ყველა ენამ აღიაროს, რომ 
იესო ქრისტე არის უფალი, სადიდებლად ღვთის და მამისა. 12 
ამრიგად, ჩემო საყვარელნო, როგორც ყოველთვის მორჩილნი 
იყავით, არა მარტო ჩემი მანდ ყოფნისას, არამედ, მით უმეტეს, 
ახლა, როცა შორსა ვართ თქვენგან, - შიშით და ძრწოლით 
აღასრულეთ თქვენი ხსნის საქმე. 13 რადგან ღმერთია ის, ვინც 
ბადებს თქვენში ნდომასაც და ქმედებასაც თავისი 
კეთილნებელობით. 1“ ყველაფერი აღასრულეთ 
უდრტვინველად და უყოყმანოდ, 15” რათა იყოთ უბიწონი და 
უმანკონი, ღვთის უმწიკვლო შვილნი უკუღმართ და გახრწნილ 
მოდგმაში, რომელშიც ნათობთ, როგორც მნათობნი 
სამყაროში, 19 სიცოცხლის სიტყვის მფლობელნი, რათა 
ქრისტეს დღეს დავიქადო, რომ ამაოდ არ ვრბოდი და არც 
ამაოდ ვიღვწოდი. 17 მაგრამ სისხლადაც რომ ვესხურო თქვენი 


რწმენის მსხვერპლს და მსახურებას, თქვენთან ერთად ვილხენ 
და ვხარობ. 18 მაშ, თქვენც ილხენდეთ და ხარობდეთ ჩემთან 
ერთად. 19 იმედი მაქვს, თუ უფალმა ჩვენმა ქრისტემ ინება, 
მალე გაახლოთ ტიმოთე, რათა შევიტყო თქვენი ამბავი და მეც 
გავმხნევდე სულით. 29 რადგანაც სხვა არავინ მყავს ჩემი 
სულის თანაზიარი, მასავით წრფელად რომ ზრუნავდეს 
თქვენზე. 21 ვინაიდან ყველა თავისას ეძებს და არა იესო 
ქრისტესას. 22 მის გამოცდილებას კი იცნობთ, ვინაიდან, 
როგორც მამას - შვილი, ისე ემსახურა სახარებას ჩემთან 
ერთად. 23 ასე რომ, იმედი მაქვს მალე გაახლოთ, როგორც კი 
გავიგებ, რა მელის. 2“ მჯერა უფლისა, რომ თვითონაც მალე 
გეწვევით. 22 მაგრამ საჭიროდ მივიჩნიე გამომეგზავნა 
ეპაფროდიტოსი, ჩემი ძმა, ჩემი თანამოსაქმე და 
თანამებრძოლი, იგივე თქვენი მოციქული და ჩემი გაჭირვების 
მსახური. 202 რადგანაც გულით უნდოდა ყველა თქვენგანის 
ნახვა და ძალზე შეწუხდა, როცა გაიგო, რომ თქვენამდეც 
მოუღწევია მისი ავადმყოფობის ამბავს. 217 და მართლაც, ისე 
ავად იყო, რომ კინაღამ ხელიდან გამოგვეცალა, მაგრამ 
ღმერთმა შეიწყალა ის, და არა მარტო ის, არამედ მეც, რათა 
მწუხარება მწუხარებაზე არ დამრთვოდა. 28 ამიტომ საჩქაროდ 
გამოვგზავნე, რომ გაგეხარათ მისი ხილვით და მეც 
მომკლებოდა სადარდელი. 2? მთელი სიხარულით შეიწყნარეთ 
იგი უფალში და პატივი ეცით მისთანებს. 39 ვინაიდან ქრისტეს 
სამსახურისათვის გადადო და სასიკვდილოდ გასწირა თავი, 
რათა ჩემდამი თქვენი სამსახურის დანაკლისი შეევსო. 


თავი 3 


1 სხვა მხრივ კი, იხარეთ, ძმანო, უფალში. ამის მოწერა 
საძნელო როდია ჩემთვის, თქვენთვის კი სიმხნევეა. 2 ერიდეთ 
ძაღლებს, ერიდეთ ბოროტის მოქმედთ, ერიდეთ 
წინადაცვეთას, 3? რადგანაც წინადაცვეთილნი ჩვენა ვართ, 
სულით რომ ვემსახურებით ღმერთს, ქრისტე იესოთი ვიქადით 
და ხორცზე არ ვამყარებთ იმედს. “ თუმცა მე შეიძლება ხორცის 
იმედიც მქონდეს; თუკი სხვა ვინმე ფიქრობს, რომ ხორცის 
იმედი აქვს, მე - მით უმეტეს: ? მერვე დღეს წინადაცვეთილი, 
მოდგმით ისრაელიტი, ბენიამინის ტომიდან, ებრაელთაგან 
ებრაელი, სწავლით ფარისეველი, 9 შურით ეკლესიის 
მდევნელი, რჯულის სიმართლით უმწიკვლო, 7 მაგრამ რაც 
ჩემთვის სარგო იყო, ზარალად შევრაცხე ქრისტეს გულისთვის; 
8 და ყოველივე დანარჩენიც ზარალად შემირაცხავს იმ უზენაეს 
სიკეთესთან შედარებით, რასაც ჰქვია ჩემი უფლის - ქრისტეს 
შეცნობა, რისთვისაც ვიზარალე ყოველი, და ყველაფერი 
ნაგვად მიმაჩნია, რათა შევიძინო იესო ქრისტე, 3? და ვიყო 
მასში, მაგრამ არა ჩემი სიმართლით, რომელიც არის 
რჯულისაგან, არამედ სიმართლით, ქრისტეს რწმენისა და 
ღვთისაგან რომ იღებს დასაბამს და რწმენაზევეა 
დაფუძნებული; 19 რათა შევიცნო ისიც, მისი აღდგომის ძალაც 
და თანაზიარობაც მისი ვნებებისა, ვემსგავსო მის სიკვდილს 11 
და ამრიგად მივწვდე მკვდრეთით აღდგომას. 12 იმიტომ კი 
არა, თითქოს უკვე ვეზიარე ან მივაღწიე სრულქმნილებას, 
არამედ ვესწრაფვი, იქნებ მივწვდე-მეთქი, როგორც მე 
მომწვდა ქრისტე იესო. 13 არა მგონია, ძმანო, რომ უკვე 
მივწვდი ან მივაღწიე; მხოლოდ ეს კია: ვივიწყებ, რაც უკან 
დამრჩა, და რაც წინ მიძევს, იმას მიველტვი; 14“ დიახ, 
მიველტვი მიზანს, ღვთის უზენაესი ხმობის პატივს იესო 
ქრისტეში. 1> ამრიგად, ვინც სრულქმნილია, სწორედ ასე უნდა 
ფიქრობდეს; მაგრამ სხვანაირადაც რომ ფიქრობდეთ, ღმერთი 
გამოგიცხადებთ ამასაც. 16 ასე რომ, რასაც მივაღწიეთ, იმავე 


გზით უნდა ვიაროთ. 1” მაშ, ასე, მე მომბაძეთ, ძმანო, და 
დაუკვირდით მათ, იმ ნიმუშის მიხედვით რომ იქცევიან, რაცა 
გაქვთ ჩვენში. 18 რადგანაც ბევრნი, ვის შესახებაც ხშირად 
მითქვამს თქვენთვის, ახლა კი ტირილით გეუბნებით, ისე 
იქცევიან, როგორც ქრისტეს ჯვრის მტრები, 1? რომელთა 
ბოლო წარწყმედაა, ღმერთი - მუცელი, დიდება კი - 
სირცხვილი, რადგანაც მიწიერზე ფიქრობენ. 29 ხოლო ჩვენი 
მოქალაქეობა ცაშია, საიდანაც მოველით მხსნელსაც - უფალ 
იესო ქრისტეს, 21 რომელიც ისე გარდაქმნის ჩვენს 
დამდაბლებულ სხეულს, რომ თავის დიდებულ სხეულს 
დაამსგავსებს იმ ძალისხმევით, რითაც თავის თავს 
უმორჩილებს ყოველს. 


თავი 4 


1 ამიტომ, ჩემო ძვირფასო და სასურველო ძმანო, სიხარულნო 
და გვირგვინნო ჩემნო, ასე იდექით უფალში, საყვარელნო. 2 
ვევედრები ევოდიას და სინტიქეს, თანამოაზრენი იყვნენ 
უფალში. 3 შენც გევედრები, ერთგულო თანამდგომო, შეეწიე 
მათ, ჩემთან ერთად რომ იღვწოდნენ სახარებაში, კლემენტესა 
და ჩემს სხვა თანამშრომლებთან ერთად, რომელთა 
სახელებიც ჩაწერილია სიცოცხლის წიგნში. 4 მარადჟამ იხარეთ 
უფალში, და კვლავაც ვიტყვი: იხარეთ. ? თვინიერება თქვენი, 
დაე, იცოდეს ყოველმა კაცმა. უკვე ახლოა უფალი. 9 ნუ 
შეგაურვებთ ნურავითარი საზრუნავი, არამედ ლოცვა- 
ვედრებისას თქვენი სათხოვარი მადლიერებით გაუმჟღავნეთ 
ღმერთს. 7 და მშვიდობა ღვთისა, რომელიც ყველა გონებაზე 
უზენაესია, დაიფარავს თქვენს გულებს და თქვენს ზრახვებსაც 
ქრისტე იესოში. 8? და ბოლოს, ძმანო, რაც კი რამ ჭეშმარიტია 
და პატიოსანი, რაც მართალია და წმიდა, რაც საყვარელია და 
საქებარი, სათნო და ქებული, იმაზე იფიქრეთ. 3? რაც 
გისწავლიათ და მიგიღიათ, რაც გსმენიათ და გიხილავთ ჩემში, 
ის აღასრულეთ და ღმერთი მშვიდობისა იქნება თქვენთან. 19 
დიდად გავიხარე უფალში, რომ კვლავ დაიწყეთ ჩემზე ზრუნვა; 
თუმცა უწინაც ზრუნავდით, მაგრამ ვითარებამ დაგაბრკოლათ. 
11 იმიტომ როდი ვამბობ, რომ მიჭირს, რადგანაც ვისწავლე 
კმაყოფილი ვიყო იმით, რაცა მაქვს. 12 გაჭირვებაც ვიცი რა 
არის და დალხინებაც, ყველაფერი გამომიცდია: სიმაძღრეც და 
შიმშილიც, სიმწირეც და სიუხვეც. 13 ყველაფერი შემიძლია 
ჩემს განმამტკიცებელ ქრისტეში. 14 მაგრამ კარგად მოიქეცით, 
რომ გაიზიარეთ ჩემი გასაჭირი. 15 თქვენ ხომ იცით, 
ფილიპელნო, რომ ხარების დასაბამს, როცა მაკედონიიდან 
გამოვედი, თქვენს გარდა არცერთმა ეკლესიამ არაფერი 
გამიზიარა: არც რა მომცა და არც რა მიიღო ჩემგან. 15 თქვენ 
კი ერთი-ორჯერ თესალონიკეშიც გამომიგზავნეთ, რაც 
მჭირდებოდა. 17 იმიტომ კი არა, თითქოს მოსაკითხს ვეძებდე, 


არამედ ვეძებ ნაყოფს, რომელიც მრავლდება თქვენდა 
სარგებლად. 18 ყველაფერი მივიღე და ბლომადაც მაქვს, სავსე 
ვარ იმით, რაც ეპაფროდიტოსის ხელით გამომიგზავნეთ: 
კეთილსურნელება, საამო შეწირულება, ესოდენ სასურველი 
ღვთისათვის. 1? ხოლო თქვენ ჩემი ღმერთი შეგივსებთ 
ყოველგვარ ნაკლულებას თავისი სიუხვით და დიდებით, 
ქრისტე იესოში. 29 ღმერთსა და მამას ჩვენსას დიდება უკუნითი 
უკუნისამდე. ამინ. 21 მოიკითხეთ ყველა წმიდა ქრისტე იესოში. 
მოგიკითხავენ ჩემთან მყოფი ძმები. 22 მოკითხვას გითვლიან 
ყველა წმიდანი, უმეტესად კეისრის სახლისანი. 23 ჩვენი 
უფლის იესო ქრისტეს მადლი ყველა თქვენგანის სულს. ამინ. 


კოლასელთა მიმართ 


თავი 1 


1 პავლე, ღვთის ნებით იესო ქრისტეს მოციქული, და ძმა 
ტიმოთე - 2 კოლოსეში მყოფი წმიდათ და მორწმუნე ძმებს 
ქრისტეში: მადლი თქვენდა და მშვიდობა ჩვენი მამა 
ღმრთისაგან. 3 დღენიადაგ თქვენთვის მლოცველნი მადლს 
ვწირავთ ღმერთს და ჩვენი უფლის იესო ქრისტეს მამას, 1 
რადგანაც გავიგეთ თქვენი რწმენა ქრისტე იესოში და 
სიყვარული ყველა წმიდის მიმართ, ? ცაში თქვენთვის 
გამზადებული იმედის გამო, რაც წინასწარვე ისმინეთ 
სახარების ჭეშმარიტი სიტყვით, 9 რომელიც ისევეა თქვენში, 
როგორც მთელ საწუთროში, სადაც გამოაქვს ნაყოფი და ისევე 
იზრდება, როგორც თქვენ შორის, იმ დღიდან მოყოლებული, 
რაც ისმინეთ და ჭეშმარიტებით შეიმეცნეთ ღვთის მადლი; 7 
როგორც გისწავლიათ ჩვენი საყვარელი თანამდგომის, 
ეპაფრასაგან, ერთგულად რომ ემსახურება ქრისტეს თქვენი 
ხსნისათვის; 8 მანვე გვაუწყა თქვენი სიყვარული სულით. 3? 
ამიტომ ჩვენც, იმ დღის შემდეგ, რაც ეს გავიგეთ, გამუდმებით 
ვლოცულობთ თქვენთვის და შევთხოვთ ღმერთს, რომ 
აღივსოთ მისი ნების შემეცნებით, მთელი სიბრძნითა და 
სულიერი წვდომის უნარით, 19 რათა ისე იქცეოდეთ, რისი 
ღირსიცაა უფალი, ყოველნაირად ცდილობდეთ აამოთ მას, 
ნაყოფი გამოგქონდეთ ყველა კეთილ საქმეში და იზრდებოდეთ 
ღვთის შემეცნებით, 11 ყოველმხრივ ძლიერდებოდეთ მისი 
დიდების სიმტკიცით, რათა ყოვლისმთმენნი და სულგრძელნი 
იყოთ, 12 სიხარულით ჰმადლობდეთ ღმერთსა და მამას, 
რომელმაც იმის ღირსნი გვყო, რომ წმიდათა ხვედრს 
ვზიარებოდით ნათელში; 13 რომელმაც გვიხსნა სიბნელის 
ხელმწიფებისგან და შეგვიყვანა თავისი ძის სასუფეველში, 14 
ვინც გამოგვისყიდა თავისი სისხლით და მოგვიტევა ჩვენი 


ცოდვები; 15 ვინც არის ხატი უხილავი ღვთისა, ყველა 
ქმნილებაზე უწინარესი, 19 რადგანაც მასში შეიქმნა ყოველი, 
მიწიერიც და ზეციერიც; ხილული თუ უხილავი, საყდარნი თუ 
უფლებანი, მთავრობანი თუ ხელმწიფებანი - ყველაფერი მის 
მიერ და მისთვის შეიქმნა. 17 ის არის ყოვლის უწინარესი, და 
ყველაფერი მისი მეოხებით დგას. 18 ის არის თავი ეკლესიის 
სხეულისა, პირმშო მკვდართაგან, რათა ყველაფერში 
პირველობდეს, 19 რადგანაც კეთილინება მამამ, რომ მასში 
დამკვიდრებულიყო მთელი სავსება, 29 რათა მისი მეშვეობით, 
შემოერიგებინა ყოველი და მისი ჯვრის სისხლით დაეცხრო 
ყველაფერი - მიწიერიც და ზეციერიც. 71 და თქვენც, ოდესღაც 
უცხოქმნილნი თუ გონებით მტერნი, უკეთურ საქმეთაკენ 
მიდრეკილნი, 2? აწ მისი სიკვდილით შეგირიგათ მისსავე 
ხორციელ სხეულში, რათა წმიდანი, უბიწონი და უბრალონი 
წარგადგინოთ თავის წინაშე, 23 მაგრამ ამისთვის საჭიროა, 
რომ რწმენით დამკვიდრებულნი და განმტკიცებულნი არ 
განეშოროთ სასოებას სახარებისას, რომელიც გსმენიათ, 
ცისქვეშეთის ყველა ქმნილებისთვის ქადაგებული, და რომლის 
მსახურიც გავხდი მე, პავლე. 24 ახლა კი ვხარობ ჩემი ვნებების 
გამო, რომლებიც დავითმინე ჩვენი გულისთვის, და რაც 
დააკლდა ქრისტეს ურვას, ჩემი ხორცით ვავსებ მისი 
სხეულისათვის, რომელიც არის ეკლესია. 22 ხოლო მე მისი 
მსახური გავხდი ღვთის განგებულებით, რომელიც მომენდო 
თქვენთვის, რათა აღვასრულო ღვთის სიტყვა, - 20 საიდუმლო, 
დაფარული უკუნისიდან და თაობათა დასაბამიდან, ხოლო აწ 
გაცხადებული მის წმიდათათვის, 217 რომელთაც ღვთის ნებით 
ეუწყა, რა არის სიუხვე ამ საიდუმლოს დიდებისა წარმართთა 
შორის: ესაა ქრისტე თქვენში, დიდების სასოება, 28 რომელსაც 
ვქადაგებთ და შევაგონებთ ყველას, რათა მთელი სიბრძნით 
დავმოძღვროთ ყოველი კაცი და სრულქმნილად წარვადგინოთ 
ქრისტე იესოში; 2? რისთვისაც ვშრომობ და ვიღწვი მისი 
ძალით, ძლევამოსილად რომ მოქმედებს ჩემში. 


თავი 2 


1 მინდა იცოდეთ, რა გულმოდგინედ ვიღვწი თქვენთვის, 
ლაოდიკელთა და ყველა მათგანისათვის, ვისაც პირადად არც 
კი უხილავს ჩემი სახე; 2 რათა გამხნევდეს მათი გული და 
სიყვარულით შეერთებულნი ეზიარონ გონიერების მთელ 
სისავსეს და სიუხვეს ღვთის საიდუმლოს, ანუ ქრისტეს 
შესამეცნებლად, 3 რომელშიაც დაფარულია სიბრძნისა და 
ცოდნის მთელი საუნჯე. 4 ამას ვამბობ, რათა არავინ გაცდუნოთ 
შემპარავი სიტყვით. ? ვინაიდან, თუმცა ხორცით შორსა ვარ 
თქვენგან, მაგრამ ახლო ვარ სულით, და მიხარია, რომ ვხედავ 
თქვენს წესრიგსა და რწმენის სიმტკიცეს ქრისტეში. 9 ამიტომ, 
როგორც მიგიღიათ უფალი ქრისტე იესო, ისევ იარეთ მასში. 7 
რადგანაც მის მიერ ხართ დამკვიდრებულნი, მასში 
ფესვგადგმულნი და, როგორც გისწავლიათ, რწმენით 
განმტკიცებულნი. მასშივე იზარდეთ მადლიერებით. 8 
ფრთხილად იყავით, რათა არავინ გაცდუნოთ 
სიბრძნისმეტყველებითა და ფუჭი საცდურით, კაცთა 
გადმოცემებისა თუ ქვეყნის საწყისთა თანახმად, და არა 
ქრისტეს მიხედვით. ? რადგანაც მასში მკვიდრობს ხორციელად 
ღვთაების მთელი სავსება. 19 და თქვენც სავსენი ხართ მასში, 
ვინც არის თავი ყოველი მთავრობისა და ხელმწიფებისა. 11 
მასშივე ხართ წინადაცვეთილნი ხელთუქმნელი წინადაცვეთით: 
ესაა განძარცვა ცოდვილი ხორციელი სხეულისაგან - 
ქრისტესეული წინადაცვეთა. 12 მასთან ერთად დაიმარხეთ 
ნათლისღებით და მასთან ერთადვე აღდექით ღმერთის 
ქმედითი ძალის რწმენით, რომელმაც მკვდრეთით აღადგინა 
იგი. 13 და თქვენც, ცოდვებითა და თქვენი 
წინადაუცვეთელობით მკვდრები, მასთან ერთად 
გაგაცოცხლათ ცოდვათა მოტევებით. 14 სწავლით წარხოცა 
ჩვენგამო შეთხზული და ჩვენ წინააღმდეგ მიმართული 
ხელწერილი; შუაგულიდან აიღო და ჯვარს მიალურსმა იგი. 12 
ძალისაგან განძარცვა მთავრობანი და ხელმწიფებანი, 


საჯაროდ განაქიქა და ჯვრით იმძლავრა მათზე. 15 ამიტომ 
ნურავინ განგსჯით საჭმლისა თუ სასმლის, რაიმე 
დღესასწაულის, ახალმთვარობისა თუ შაბათთა გამო. 17 
ყოველივე ეს მხოლოდ ლანდია იმისა, რასაც მომავალი 
მოიტანს, სხეული კი არის ქრისტესი. 18 ნურავინ შეგაცდენთ 
მოჩვენებითი სიმდაბლით და ანგელოზთა მსახურებით, თავის 
ფუჭ ხილვებში დანთქმული და თავისი ხორციელი გონებით 
ამაოდ გალაღებული, 13? ვინც განშორებია თავს, რომლის 
მეოხებითაც მთელი სხეული, სახსართა და ნაწევართაგან 
შეკრული და შეერთებული, დაუბრკოლებლივ იზრდება 
საღვთო ზრდით. 29 თუ ქრისტესთან ერთად მოკვდით 
ამქვეყნიური საწყისისათვის, მაშინ, როგორც საწუთროს 
მკვიდრნი, რატომღა მისდევთ მის წესს: 21 ხელს ნუ ახლებ, ნუ 
იგემებ, ნუ შეეხები 22 ნურაფერს, რაც იხრწნება, - კაცთა 
მცნებებისა და მოძღვრების მიხედვით? 23 ყოველივე ეს 
მხოლოდ იმდენად ჰგავს ჭეშმარიტ სიბრძნეს, რამდენადაც 
მათშიც ვხედავთ თვითნებურ თაყვანისცემას, თავმდაბლობას 
და თვითგვემას, მაგრამ მათ არ შეუძლიათ წინ აღუდგნენ 
ხორციელ განცხრომათა სურვილს. 


თავი 3 


1 თუკი ქრისტესთან ერთად აღდექით, ზეცისას ეძიებდეთ, 
სადაც ქრისტე ზის ღვთის მარჯვნივ. 2 ზეცისას ფიქრობდეთ და 
არა მიწისას. 32 რადგანაც მოკვდით და თქვენი სიცოცხლე 
ქრისტესთან ერთად დაიფარა ღმერთში. 4“ როდესაც 
გამოჩნდება ქრისტე, თქვენი სიცოცხლე, მასთან ერთად თქვენც 
გამოჩნდებით დიდებით. ? მაშ, მოაკვდინეთ თქვენი მიწიერი 
ასონი: სიძვა, უწმინდურება, ვნება, ბოროტი გულისთქმა და 
ანგარება, რომელიც არის კერპთმსახურება. 9 მათ გამო 
მოიწევა ღვთის რისხვა ურჩობის ძეთა თავზე, 7 რომელთა 
შორისაც იყავით თქვენც, როცა მათთან ერთად ცხოვრობდით. 
8 ახლა კი განიშორეთ ყველაფერი: რისხვა, გულისწყრომა, 
ბოროტება, გმობა და უგვანი სიტყვა თქვენს ბაგეთაგან. 7? ნუ 
ეცრუებით ერთმანეთს, რაკიღა უკვე შემოიძარცვეთ ძველი კაცი 
მისი ყოველი საქმითურთ, 19 და შეიმოსეთ ახალი, რომელიც 
განახლდება შემეცნებით მისი შემოქმედის ხატად, 11 სადაც არ 
არის ბერძენი და იუდეველი, წინადაცვეთილობა თუ 
წინადაუცვეთელობა, ბარბაროსი, სკვითი, მონა თუ 
თავისუფალი, არამედ ქრისტეა ყველაფერი და ყველაფერში. 
12 მაშ, ღვთის რჩეულთა, წმიდათა და საყვარელთა დარად, 
შეიმოსეთ გულმოწყალება, სიტკბოება შემწყნარებლობა, 
სიმდაბლე, სიმშვიდე, დიდსულოვნება. 13 შემწყნარენი და 
მიმტევებელნი იყავით ერთურთის მიმართ: თუკი ვინმეს რაიმე 
სადავო აქვს ვინმესთან, როგორც ქრისტემ მოგიტევათ, თქვენც 
ასევე მიუტევეთ ერთმანეთს. 14% ყოველივე ამას კი თან ახლდეს 
სიყვარული, რომელიც არის საკვრელი სრულქმნილებისა. 12 
დაე, სუფევდეს თქვენს გულებში ქრისტეს მშვიდობა, რის 
მიმართაც ერთ სხეულად ხართ ხმობილნი; და მადლიერნი 
იყავით. 19 დაე, ქრისტეს სიტყვა მთელი სიბრძნითა და სიუხვით 
დაემკვიდროს თქვენში; ფსალმუნებით, საგალობლებითა და 
სულიერი შესხმით ასწავლეთ და შეაგონეთ ერთმანეთს; 
მადლიერებით უგალობეთ უფალს თქვენს გულებში. 17 


ყველაფერი, რასაც სიტყვით თუ საქმით ასრულებთ, 
აღასრულეთ უფალ იესოს სახელით, რათა მის მიერ 
ჰმადლობდეთ ღმერთსა და მამას. 18 ცოლებო, დაემორჩილეთ 
თქვენს ქმრებს, როგორც გმართებთ კიდეც უფალში. 19 
ქმრებო, გიყვარდეთ თქვენი ცოლები და ნუ იქნებით მკაცრნი 
მათ მიმართ. 29 შვილებო, დაემორჩილეთ თქვენს მშობლებს 
ყველაფერში, რადგანაც ეს ეამება უფალს. 21 მამებო, ნუ 
აღაშფოთებთ თქვენს შვილებს, რათა სულით არ დაეცნენ. 22 
მონებო, ყველაფერში დაემორჩილეთ თქვენს ხორციელ 
ბატონებს, მაგრამ მოჩვენებითი სამსახურით კი არა, როგორც 
იქცევიან პირფერნი, არამედ გულის სიწრფელით და 
ღვთისმოშიშებით. 23 ყველაფერი, რასაც აკეთებთ, გულით 
აკეთეთ, როგორც ღვთისათვის და არა კაცთათვის. 24 იცოდეთ, 
რომ უფლისგან საზღაურად მიიღებთ მემკვიდრეობას, 
ვინაიდან უფალ იესოს ემსახურებით. 232 უსამართლოს კი 
მიეგება იმის მიხედვით, რაც უსამართლოდ მოიმოქმედა, 
რადგანაც უფლისთვის უცხოა მიკერძოება. 


თავი 4 


1 ბატონებო, მიაგეთ მონებს, რაც სწორია და სამართლიანი; 
გახსოვდეთ, რომ თქვენცა გყავთ უფალი ცაში. 2 
გულმოდგინედ ილოცეთ და იფხიზლეთ მასში მადლიერებით. 3 
ჩვენთვისაც ილოცეთ, რათა უფალმა გაგვიღოს სიტყვის კარი 
ქრისტეს საიდუმლოს საუწყებლად, რისთვისაც მადევს 
ბორკილი; “ რათა ისე განვაცხადო, როგორც მმართებს მისი 
უწყება. 2 ბრძნულად მოიქეცით გარეშეთა მიმართ; დრო 
მოიხმარეთ. 9 თქვენი სიტყვა ყოველთვის მადლიანი იყოს, 
მარილით შეზავებული, რათა იცოდეთ, ვის რა მიუგოთ. 7” ჩემს 
ამბავს დაწვრილებით გაუწყებთ ტიქიკოსი, საყვარელი ძმა, 
სანდო მსახური და თანამოღვაწე უფალში, 8? რომელიც იმიტომ 
გაახლეთ, რომ გაუწყოთ ჩვენი ამბავი და ნუგეში სცეს თქვენს 
გულებს, 3? ონისიმესთან, სანდო და საყვარელ ძმასთან ერთად; 
ისინი გაუწყებენ აქაურ ამბებს. 1? მოკითხვას გითვლით 
არისტარქე, ჩემთან ერთად ტყვედ ნამყოფი, აგრეთვე 
მარკოზი, ბარნაბას ბიძაშვილი, ვისზედაც გაცნობეთ, თუ 
გეწვიათ, შეიწყნარეთ-მეთქი, 11 და იესო, იუსტუსად წოდებული; 
წინდაცვეთილთაგან მხოლოდ ესენი მედგნენ მხარში ღვთის 
სასუფევლის ქადაგებისას, მხოლოდ ესენი იყვნენ ჩემი ნუგეში. 
12 მოკითხვას გითვლით თქვენიანი ეპაფრა, დღენიადაგ რომ 
ლოცულობს თქვენთვის, რათა მტკიცედ იდგეთ, სრულნი და 
სავსენი ღვთის მთელი ნებით. 13 მე ვუმოწმებ, რომ დიდად 
მოწადინებულია თქვენთვის, ლაოდიკელთა და 
ჰიერაპოლისელთათვის. 1“ მოგიკითხავთ ლუკა, საყვარელი 
მკურნალი, და დემასი. 12 მოიკითხეთ ლაოდიკელი ძმები, 
აგრეთვე ნიმფასი და მისი შინაური ეკლესია. 19 როცა ამ 
წერილს წაიკითხავთ, ისე მოიქეცით, რომ ლაოდიკელთა 
ეკლესიაშიც წაიკითხონ, მათთვის გაგზავნილი წერილი კი 
თქვენც წაიკითხეთ. 17 არქიპოსს უთხარით: შენ იცი, როგორ 
აღასრულებ მსახურებას, უფლისგან რომ მიიღე-თქო. 18 


მოგიკითხავთ მე, პავლე, ჩემი ხელით. გახსოვდეთ ჩემი 
ტყვეობა. მადლი თქვენთან. ამინ. 


1 თესალონიკელთა მიმართ 


თავი 1 


1 პავლე, სილვანუსი და ტიმოთე - თესალონიკელთა ეკლესიას 
მამა ღმერთსა და უფალ იესო ქრისტეში: მადლი თქვენდა და 
მშვიდობა ჩვენი მამა ღმერთისა და უფალი იესო ქრისტესაგან. 
2 მარადის ვმადლობთ ღმერთს ყოველი თქვენგანისათვის და 
ჩვენს ლოცვებში გიხსენებთ. 3 გამუდმებით ვიგონებთ თქვენი 
რწმენის საქმეს, სიყვარულის ღვაწლს და მოთმინებას 
სასოებისას ჩვენი უფლის იესო ქრისტეს მიმართ, ღვთისა და 
მამის წინაშე. + რადგანაც ვიცით თქვენი რჩეულება, ღვთის 
საყვარელო ძმანო. ? ვინაიდან ჩვენი სახარება მარტოოდენ 
სიტყვით კი არ გეუწყათ, არამედ ძალით, სული წმიდითა და 
სრული დამაჯერებლობით; თუმცა თვითონვე იცით, რანი 
ვიყავით თქვენ შორის თქვენთვის, 9 ჩვენი და უფლის 
მიმბაძველნი რომ გახდით, რადგანაც ჭირმრავლობაში 
შეიწყნარეთ სიტყვა სული წმიდის სიხარულით. 7 ასე რომ, 
ყველა მორწმუნის ნიმუშად იქეცით მაკედონიასა და აქაიაში. 8 
ვინაიდან თქვენ მიერ განივრცო სიტყვა უფლისა არა მარტო 
მაკედონიასა და აქაიაში, არამედ თქვენმა 
ღვთისმორწმუნეობამ ყველა სხვა მხარესაც უწია, ასე რომ, 
აღარაფერი გვაქვს სათქმელი. ? რადგანაც თვითონვე 
გითხრობენ ჩვენზე, როგორი შემოსვლა გვქონდა თქვენთან, 
როგორ მოიქეცით ღვთის მიმართ კერპთაგან, რათა 
ემსახუროთ ცოცხალსა და ჭეშმარიტ ღმერთს, 19 და ელოდოთ 
ზეციდან მის ძეს, რომელიც აღადგინა მკვდრეთით, ' - იესოს, 
მომავალი რისხვისაგან ჩვენს მხსნელს. 


თავი 2 


1 თქვენ თვითონ იცით, ძმანო, რომ ჩვენი შემოსვლა თქვენთან 
არ იყო ფუჭი. ? არამედ მანამდე ფილიპეში ვნებულნი და 
შეგინებულნი, როგორც მოგეხსენებათ, ისე გავკადნიერდით, 
რომ ჩვენი ღმერთის მიერ სახარება გვექადაგა თქვენთვის 
მრავალი ღვაწლით. 3 რადგანაც ჩვენს შეგონებაში არც 
ცთომაა, არც ცბიერება და უწმინდურება. 4 არამედ, როგორც 
გამოვუცდივართ ღმერთს, რათა მოგვნდობოდა სახარება, 
ისევე ვქადაგებთ, კაცთა საამებლად კი არა, არამედ ღვთისა, 
რომელიც გამოსცდის ჩვენს გულებს. ? ამიტომ, როგორც 
მოგეხსენებათ, არასოდეს გვიხმარია ლიქენის სიტყვა და არც 
ანგარებისთვის მიგვიმართავს, ღმერთია მოწმე. 9 არც ვეძებთ 
კაცთაგან დიდებას, არც თქვენგან და არც სხვებისგან. 7 
თუმცაღა, როგორც ქრისტეს მოციქულებს, შეგვეძლო მძიმე 
ტვირთად დაგწოლოდით, მაგრამ მშვიდად ვიყავით თქვენ 
შორის, როგორც ძიძა, თავს რომ ევლება თავის პატარებს. 8 
ასევე ჩვენც, თქვენდამი კეთილგანწყობის გამო, მოვისურვეთ 
გადმოგვეცა თქვენთვის არა მარტო სახარება ღვთისა, არამედ 
ჩვენი სული, ვინაიდან საყვარელნი გახდით ჩვენთვის. 3? ხომ 
გახსოვთ, ძმანო, ჩვენი შრომა და რუდუნება: დღე და ღამეს 
ვასწორებდით, რომ არ შეგვეწუხებინეთ, და ასე გიქადაგებდით 
ღვთის სახარებას. 1? თქვენთან ერთად, ღმერთია მოწმე, თუ 
რა წმინდად, სამართლიანად და უმწიკვლოდ ვიქცეოდით 
თქვენ მიმართ, რომელთაც გწამთ, 11 ვინაიდან თვითონვე 
იცით, რომ, როგორც მამა - შვილებს, ისე შევაგონებდით 
თითოეულ თქვენგანს, 12 განუგეშებდით და გარწმუნებდით, 
რომ გევლოთ ღვთის ღირსად, რომელმაც თავისი 
სასუფევლისა და დიდებისათვის გიხმოთ. 13 ამიტომ ჩვენც 
განუწყვეტლივ მადლს ვწირავთ ღმერთს, რადგანაც მიიღეთ 
სიტყვა, ჩვენი წყალობით რომ ისმინეთ, და კაცთა სიტყვად კი 
არ აღიქვით იგი, არამედ მისინამდვილი სახით, ესე იგი, ღვთის 
სიტყვად, რომელიც კიდეც მოქმედებს თქვენში, მორწმუნენო. 


14 რადგანაც, ძმანო, მიმბაძველნი გახდით ღვთის 
ეკლესიებისა, რომლებიც არიან იუდეაში ქრისტე იესოს მიერ, 
ვინაიდან იგივე დაითმინეთ თვისტომთაგან, რაც მათ - 
იუდეველთაგან, 12 რომელთაც მოკლეს უფალი იესოც და მისი 
წინასწარმეტყველნიც, ხოლო ჩვენ გამოგვაძევეს, რადგანაც 
არას დაგიდევენ ღმერთს და ყოველი კაცის მტრები არიან. 15 
ვინაიდან გვიკრძალავენ ვუქადაგოთ წარმართთ და, ამრიგად, 
ვიხსნათ ისინი. ასე რომ, გამუდმებით ავსებენ თავიანთ 
ცოდვათა საწყაულს, რისთვისაც უკვე თავს ატყდებათ რისხვა. 
17 ხოლო ჩვენ, ძმანო, თვალით და არა გულით ერთხანს 
თქვენგან განშორებულნი, მით უფრო მეტად ვესწრაფვით 
თქვენს პირისპირ ხილვას. 18 ამიტომაც იყო, რომ ჩვენ, 
მეტადრე, მე - პავლემ, დავაპირეთ თქვენთან წამოსვლა, 
მაგრამ სატანამ დაგვაბრკოლა. 19 ვინაიდან, რა არის ჩვენი 
სასოება, ან სიხარული, ან სიქადულის გვირგვინი, თუ არა 
თქვენ, ჩვენი უფლის იესო ქრისტეს წინაშე. მისი მოსვლისას? 
20 რადგანაც თქვენა ხართ ჩვენი დიდება და სიხარული. 


თავი 3 


1 ამიტომ, რაკი მეტის მოთმენა ვეღარ შევძელით, 
გადავწყვიტეთ მარტო დავრჩენილიყავით ათენში, 2 და 
გამოვგზავნეთ ტიმოთე, ჩვენი ძმა და ღვთის მსახური. ჩვენივე 
თანამოსაქმე ქრისტეს სახარების ქადაგებაში, რათა 
განგვემტკიცებინეთ და ნუგეში გვეცა თქვენი რწმენისთვის; 3 
რათა არავინ შემდრკალიყო ამ გასაჭირში, ვინაიდან, როგორც 
თვითონვე იცით, სწორედ ამისთვის ვდგავართ. 4 რადგან ჯერ 
კიდევ თქვენთან ყოფნისას წინასწარ გეუბნებოდით, რომ დიდი 
გასაჭირი გველოდა, და ეს, როგორც მოგეხსენებათ, კიდევაც 
ახდა. ? ამიტომ მეც ვეღარ მოვითმინე და გამოვგზავნე 
ტიმოთე, რათა შეგვეტყო თქვენი ამბავი, ხომ არ გაცდუნათ 
მაცდურმა და ხომ არ გაცუდდა ჩვენი შრომა. 5 მაგრამ უკან 
მობრუნებულმა ტიმოთემ გვახარა თქვენი რწმენა და 
სიყვარული, რადგანაც თურმე ყოველთვის კეთილად 
გვიხსენებთ და ჩვენი ნახვა გწადიათ, ისევე, როგორც ჩვენ - 
თქვენი; ”7 ასე რომ, ძმანო, მთელი ჩვენი გაჭირვებისა და 
უბედურების მიუხედავად, ნუგეშცემულნი ვიქენით თქვენი 
რწმენით. 8 რადგან აწ ვცოცხლობთ, რაკიღა მტკიცედ 
დგახართ უფალში. ? რა მადლი შეგვიძლია შევწიროთ ღმერთს 
თქვენი გულისთვის, იმ სიხარულის სანაცვლოდ, რომლითაც 
ვხარობთ ჩვენი ღმერთის წინაშე თქვენი მეოხებით? 19 
დღედაღამ გულმხურვალედ ვლოცულობთ, რათა პირისპირ 
გიხილოთ და შევავსოთ თქვენი რწმენის ნაკლულება. 11 თვით 
ჩვენმა მამა ღმერთმა და უფალმა ჩვენმა იესომ წარმართონ 
ჩვენი გზა თქვენკენ. 12 თქვენ კი უფალმა აგავსოთ 
სიყვარულით ერთურთისა და ყველას მიმართ, როგორც ჩვენა 
ვართ თქვენი სიყვარულით სავსენი, 13 რათა სიწმიდითა და 
უბიწოებით განვამტკიცოთ თქვენი გულები ჩვენი ღმერთისა და 
მამის წინაშე, როდესაც მოვა უფალი ჩვენი იესო ქრისტე თავის 
ყველა წმიდასთან ერთად. ამინ. 


თავი 4 


1 ამასთანავე, ძმანო, გთხოვთ და შეგაგონებთ უფალ იესოში, 
რომ ჩვენი სწავლა - როგორ იქცეოდეთ ღვთის საამებლად, 
აღასრულოთ მთელი სავსებით. 2 რადგანაც იცით, როგორი 
მცნებები მოგეცით უფალ იესოსაგან. 3 ვინაიდან ესაა ღვთის 
ნება: თქვენი სიწმიდე, რათა განერიდოთ სიძვას, 4 და 
თითოეულმა თქვენგანმა იცოდეს, როგორ შეინახოს თავისი 
ჭურჭელი სიწმიდით და პატიოსნებით. ? და არა ავხორცული 
ვნებით, წარმართთა მსგავსად, რომელნიც არ იცნობენ 
ღმერთს; 9 რათა არავინ დათრგუნოს და არც საქმეში 
გააცუროს თავისი ძმა, ვინაიდან ღმერთია შურისმაძიებელი 
ყოველივე ამის გამო, როგორც უწინაც მითქვამს და 
მიმოწმებია თქვენთვის. 7 რადგანაც უწმინდურობისაკენ კი არა, 
სიწმიდისაკენ გვიხმო ღმერთმა. 8 ასე რომ, ურჩი კაცს კი არ 
ეურჩება, არამედ ღმერთს, რომელმაც მოგცათ თავისი სული 
წმიდა. ? ხოლო ძმათმოყვარეობისთვის ზედმეტად მიმაჩნია 
რამე მოგწეროთ, რადგანაც თვით ღმერთმა გასწავლათ, რომ 
უნდა გიყვარდეთ ერთმანეთი, 19 და ასევე იქცევით ყველა ძმის 
მიმართ მთელ მაკედონიაში, მაგრამ შეგაგონებთ, ძმანო, 
კიდევ უფრო მეტად გიყვარდეთ ისინი; 11 გულმოდგინედ 
ეცადეთ მშვიდად იცხოვროთ და საკუთარი ხელით აკეთოთ 
თქვენი საქმე, როგორც ჩვენ მიერ გემცნოთ, 12 რათა 
ღირსეულად იქცეოდეთ გარეშეთა მიმართ და არაფერი 
გაკლდეთ. 13 მაგრამ არ გვინდა, ძმანო, რომ არაფერი 
იცოდეთ განსვენებულთა თაობაზე, რათა მათსავით არ 
წუხდეთ, ვისაც არა აქვს სასოება. 14 რადგანაც თუ გწამს, რომ 
იესო მოკვდა და აღდგა, მაშინ ღმერთი იესოში 
განსვენებულთაც მოიყვანს მასთან ერთად. 12 ხოლო ამას 
გეუბნებით უფლის სიტყვით, რომ ჩვენ, უფლის მოსვლამდე 
ცოცხლად შთენილნი, ვერ დავასწრებთ განსვენებულთ. 19 
ვინაიდან თვით უფალი, მბრძანებლური სიტყვით, 
მთავარანგელოზის ხმობითა და ღვთის საყვირის ხმით, 


გადმოვა ზეცით, და პირველნი აღდგებიან ქრისტეში 
განსვენებულნი. 17 შემდეგ კი ჩვენც, ცოცხლად შთენილთაც, 
აგვიტაცებენ ღრუბლებს ზემოთ, რათა ჰაერში შევეგებოთ 
უფალს და, ამრიგად, სამუდამოდ უფალთან ერთად ვიქნებით. 
18 ასე რომ, ამ სიტყვებით ანუგეშეთ ერთიმეორე. 


თავი 5 


1 ხოლო დროთა და ჟამთათვის, ძმანო, არ გჭირდებათ რამეს 
მოწერა. 2 რადგან თქვენ თვითონაც მშვენივრად იცით, რომ 
დღე უფლისა მოვა, როგორც მპარავი ღამით. 3 ვინაიდან როცა 
იტყვიან: მშვიდობა და უშიშობაო, სწორედ მაშინ დაატყდებათ 
თავზე სიკვდილი, როგორც ტკივილი - მშობიარეს, და ვერ 
წაუვლენ. “ მაგრამ თქვენ, ძმანო, ბნელში როდი ხართ, რომ 
მპარავივით გეწიოთ დღე. ? რადგან ყველანი ნათლის ძენი 
ხართ და ძენი დღისა; არა ვართ ღამის, და არც ბნელისა. 9 
მაშ, სხვებივით ნუკი მივეცემით ძილს, არამედ ვიფხიზლოთ და 
ვიღვიძოთ. 7 ვინაიდან მძინარენი ღამით ხვრინავენ და 
მემთვრალენიც ღამით თვრებიან. 8 ხოლო ჩვენ, რაკი დღის 
ძენი ვართ, ვიფხიზლოთ და შევიმოსოთ აბჯარი რწმენისა და 
სიყვარულისა და ჩაფხუტი ხსნის სასოებისა. ? რადგანაც 
ღმერთმა რისხვისთვის კი არ შეგვქმნა, არამედ ხსნისთვის 
ჩვენი უფლის იესო ქრისტეს მიერ, 190 რომელიც მოკვდა 
ჩვენთვის, რათა, მღვიძარენი თუ მძინარენი, ვცოცხლობდეთ 
მასთან ერთად. 11 ამიტომაც ნუგეში ეცით და შეაგონეთ 
ერთიმეორეს, როგორც იქცევით კიდეც. 12 გევედრებით, ძმანო, 
სცანით მაშვრალნი თქვენ შორის, თქვენი წინამძღვარნი 
უფალში და თქვენი მოძღვარნი; 13 გამორჩევით გიყვარდეთ 
ისინი, მათი საქმის გამო; მშვიდობა გქონდეთ ერთმანეთს 
შორის. 14 ამასაც გევედრებით, ძმანო, დაარიგეთ უწესონი, 
ანუგეშეთ სულმოკლენი, მხარში ამოუდექით უმწეოთ და 
დიდსულოვანნი იყავით ყველას მიმართ. 12 თვალი ფხიზლად 
გეჭიროთ, რომ ბოროტის წილ არავინ მიაგოს ვინმეს ბოროტი, 
არამედ ყოველთვის ეძებდეთ სიკეთეს როგორც ერთურთის, 
ისე ყველას მიმართ. 195 მარადის ხარობდეთ. 17 გამუდმებით 
ილოცეთ. 18 მადლიერნი იყავით ყველაფრისათვის, რადგანაც 
ესაა თქვენ მიმართ ნება ღვთისა ქრისტე იესოში. 19 ნუ 
დაშრეტთ სულს. 29 წინასწარმეტყველებას ნუ შეურაცხყოფთ. 21 


ყველაფერი გამოსცადეთ; მიენდეთ კეთილს. 22 განერიდეთ 
ყოველგვარ ბოროტს. 23 თვით მშვიდობის ღმერთმა წმიდა- 
გყოთ მთელი სისრულით, რათა თქვენი სული, თქვენი 
სამშვინველი და თქვენი სხეული უმწიკვლოდ იქნეს დაცული 
ჩვენი უფლის იესო ქრისტეს მოსვლისთვის. 24 სარწმუნოა 
თქვენი მხმობელი, რომელიც აღასრულღკაებს ამას. 25 ძმანო, 
ილოცეთ ჩვენთვის. 25 მოიკითხეთ ყველა ძმა წმიდა ამბორით. 
27 გაფიცებთ უფალს, ყველა ძმას წაუკითხეთ ეს წერილი. 28 
მადლი ჩვენი უფლის იესო ქრისტესი თქვენთან. ამინ. 


2 თესალონიკელთა მიმართ 


თავი 1 


1 პავლე, სილვანუსი და ტიმოთე - თესალონიკელთა ეკლესიას 
ჩვენს მამა ღმერთსა და უფალ იესო ქრისტეში: 2 მადლი 
თქვენდა და მშვიდობა ჩვენი მამა ღმერთისა და უფალ იესო 
ქრისტესაგან. 3 მოვალენი ვართ, ძმანო, მარადჟამ 
ვმადლობდეთ ღმერთს თქვენთვის, როგორც ჯერ-არს, 
ვინაიდან უმეტესად იზრდება თქვენი რწმენა და მრავლდება 
ყოველი თქვენგანის სიყვარული ერთურთის მიმართ.“ ასე 
რომ, თვითონვე ვიქადით თქვენით ღვთის ეკლესიებში, თქვენი 
მოთმინებისა და რწმენის გამო ყოველგვარ დევნილობასა და 
გასაჭირში, რასაც იტანთ, ? იმის დასტურად, რომ იქნება ღვთის 
მართალი მსჯავრი, რათა ღირსნი გახდეთ ღვთის 
სასუფევლისა, რისთვისაც ევნებით კიდეც. 9 რადგანაც 
სამართლიანია ღვთის წინაშე, რომ ჭირი მიეგოს თქვენს 
შემაჭირვებელთ, ” ხოლო თქვენ, შეჭირვებულთ, - განსვენება 
ჩვენთან ერთად, როცა უფალი ჩვენი იესო თავისი ძალის 
ანგელოზებითურთ გამოგვეცხადება ზეცით, ? რათა ცეცხლის 
ალით იძიოს შური მათზე, ვინც არ სცნობს ღმერთს და ეურჩება 
ჩვენი უფლის იესოს სახარებას, 9? ვინც სასჯელად მიიზღავს 
საუკუნო წარწყმედას უფლის სახისა და მისი ძალმოსილების 
დიდებისაგან, 19 იმ დღეს, როდესაც მოვა, რათა განდიდებულ 
იქნეს თავის წმიდათა შორის და მიეგოს პატივი ყოველი 
მორწმუნისაგან, რადგანაც ირწმუნეთ ჩვენი მოწმობა თქვენ 
მიმართ. 11 ამიტომაც მარადჟამ ვლოცულობთ თქვენთვის, 
რათა ჩვენმა ღმერთმა ხმობის ღირსნი გყოთ და თავისი 
ძალმოსილებით აღასრულოს მთელი სათნოება, სიკეთისა და 
რწმენის საქმე; 12 რათა იდიდოს ჩვენი უფლის იესო ქრისტეს 
სახელი თქვენში, ხოლო თქვენ - მასში, ჩვენი ღმერთისა და 
უფალ იესო ქრისტეს მადლით. 


თავი 2 


1 გევედრებით, ძმანო, ჩვენი უფლის იესო ქრისტეს მოსვლისა 
და მასთან ჩვენი შეკრების გამო, 2 იოლად ნუ შეიძვრით 
გონებით, ნურც შეშფოთდებით, ნურც სულის, ნურც სიტყვის, 
ნურც ვითომცდა ჩვენ მიერ მოწერილი წერილის გამო, თითქოს 
უკვე მოიწია უფლის დღეო. 3 ნურც ნურასგზით გაცდუნებთ 
ვინმე, რადგანაც არ მოიწევა ის დღე, ვიდრე უმალ არ მოაწევს 
განდგომილება და არ გამოჩნდება ურჯულოების კაცი, 
წარწყმედის ძე, “ წინააღმდგომი და ყოველივე იმაზე 
აღზევებული, რაც სახელდებულია ღმერთად თუ სათაყვანებელ 
არსად, ასე რომ, ღვთის ტაძარშიც კი დაჯდება, როგორც 
ღმერთი, და ღმერთად გამოაცხადებს თავს. ? ნუთუ არ 
გახსოვთ, რომ ჯერ კიდევ თქვენთან ყოფნისას გეუბნებოდით 
ამას? 95 ახლა კი იცით, რა უშლის ხელს იმაში, რომ თავის 
დროზე გამოჩნდეს. 7 რადგანაც ურჯულოების საიდუმლო უკვე 
მოქმედებს, მაგრამ არ აღსრულდება მანამ, სანამ შუაგულით 
არ აღიხოცება ძალა, რომელიც ხელს უშლის მას. 8 და მაშინ 
გამოჩნდება ურჯულო, რომელსაც უფალი იესო შემუსრავს 
თავის ბაგეთა სულით და განაქარებს თავისი სხივოსანი 
გამოცხადებით, 7? მას, ვინც მოვა სატანის მოქმედებით, მთელი 
ძალმოსილებით, ნიშებით და ცრუ სასწაულებით, 19 ისევე, 
როგორც უსამართლობის ყველა საცდურით - 
წარწყმედილთათვის, რადგანაც არ შეიწყნარეს ჭეშმარიტების 
სიყვარული, რომელსაც შეეძლო ეხსნა ისინი. 11 ამიტომაც 
ღმერთი საცდურის ქმედებას მოუვლენს მათ, რათა ირწმუნონ 
სიცრუე, 12 და განკითხული იქნეს ყველა, ვინც არ იწამა 
ჭეშმარიტება, არამედ უსამართლობა შეიტკბო. 13 ხოლო ჩვენ 
გამუდმებით მადლს უნდა ვწირავდეთ ღმერთს თქვენი 
გულისთვის, უფლის მიერ საყვარელო ძმანო, რადგანაც 
ღმერთმა სულის განწმენდითა და ჭეშმარიტების რწმენით 
დასაბამითვე ამოგირჩიათ სახსნელად. 1“ სწორედ ამისთვის 
გიხმოთ ჩვენი სახარებით, რათა მიაღწიოთ ჩვენი უფლის იესო 


ქრისტეს დიდებას. 1” მაშ, მტკიცედ იდექით, ძმანო, და ხელთ 

გეპყრათ სწავლა, სიტყვით თუ წერილით რომ გადმოგეცით. 15 

ხოლო თვით ჩვენმა უფალმა იესო ქრისტემ და ჩვენმა 

ღმერთმა და მამამ, რომელმაც შეგვიყვარა და საუკუნო 

ნუგეშთან ერთად კეთილი იმედიც მოგვმადლა, - 17 ანუგეშოს 

(აი) გულები და განგამტკიცოთ ყოველ სიტყვასა და კეთილ 
აქმეში. 


თავი 3 


1 მაშ, ილოცეთ, ძმანო, ჩვენთვის, რათა სიტყვა ღვთისა 
განავრცოს და იდიდოს, როგორც თქვენ შორის, 2 რათა 
განვერიდოთ უწესო და უკეთურ ხალხს, ვინაიდან ყველას 
როდი აქვს რწმენა. 3 მაგრამ სარწმუნოა უფალი, რომელიც 
განგამტკიცებთ და დაგიცავთ ბოროტისაგან. 4 ხოლო ჩვენ 
გენდობით უფალში, რომ ასრულებთ და კვლავაც 
აღასრულებთ, რასაც გამცნობთ. ? უფალმა წარმართოს თქვენი 
გულები ღვთის სიყვარულისა და ქრისტეს მოთმინებისკენ. 9 
ჩვენ კი მცნებად გისახავთ, ძმანო, ჩვენი უფლის იესო ქრისტეს 
სახელით, რომ განეშოროთ ყველა ძმას, უწესოდ მოარულს და 
არა იმ მოძღვრებისამებრ, ჩვენგან რომ მიგიღიათ. 7 რადგანაც 
თქვენ თვითონ იცით, თუ როგორ უნდა მოგვბაძოთ, ვინაიდან 
უწესოდ როდი ვიქცეოდით თქვენ შორის. 8 არავის პური არ 
გვიჭამია მუქთად, არამედ დღედაღამ ვშრომობდით, რომ 
ტვირთად არ დავწოლოდით რომელიმე თქვენგანს. ? იმიტომ 
კი არა, რომ ამის უფლება არ გვქონდა, არამედ იმიტომ, რომ 
მისაბაძ ნიმუშად დაგვესახა თქვენთვის თავი. 19 ვინაიდან 
თქვენთან ყოფნისას ამას გისახავდით მცნებად: ვისაც შრომა 
არ სურს, მაშინ ნურც ჭამს. 11 მაგრამ გვესმის, რომ ზოგიერთი 
თქვენგანი უწესოდ იქცევა, არაფერს აკეთებს და ფუჭად 
ფაციფუცობს. 12 ამნაირებს გამცნობთ და შევაგონებთ ჩვენს 
უფალ იესო ქრისტეში, რომ მშვიდი შრომით ჭამონ თავიანთი 
პური. 13 თქვენ კი, ძმანო, ნუ მოგბეზრდებათ სიკეთის ქმნა. 14 
ხოლო თუ ვინმე არ შეისმენს ამ ჩვენი წერილის სიტყვებს, 
დაიხსომეთ და ნუღარ გაიკარებთ, რათა შერცხვენილ იქნეს. 12 
მაგრამ მტრად კი ნუ მიიჩნევთ, არამედ ძმასავით დაარიგეთ. 19 
თვით მშვიდობის უფალმა მოგცეთ მშვიდობა ყველგან და 
ყოველთვის. უფალი იყოს ყველა თქვენგანთან. 17 მოკითხვა 
ჩემი, პავლეს ხელით, რაც ყველა ჩემი წერილის ნიშანია: მე 
ასე ვწერ. 18 ჩვენი უფლის იესო ქრისტეს მადლი ყველა 
თქვენგანთან. ამინ. 


1 ტიმოთეს მიმართ 


თავი 1 


1 პავლე, მოციქული ქრისტე იესოსი, ღმერთის, ჩვენი 
მაცხოვრისა და ჩვენი სასოების ქრისტე იესოს ბრძანებით, - 2 
ტიმოთეს, ჭეშმარიტ შვილს რწმენაში: მადლი, წყალობა და 
მშვიდობა მამა ღმერთისა და ჩვენი უფლის ქრისტე იესოსაგან. 
3 მაკედონიაში წასვლისას მე გთხოვე ეფესოში 
დარჩენილიყავი, რათა გემცნო ზოგიერთისთვის, რომ ნუ 
ასწავლიან სხვა რამეს, 4 და ნუ გადაჰყვებიან არაკებსა თუ 
გვარტომობის დაუსრულებელ ამბებს, რომლებიც უფრო მეტ 
დავას იწვევენ, ვიდრე ღვთის შეგონებას რწმენით. ? ხოლო 
მცნების მიზანია სიყვარული წმიდა გულით, წრფელი 
სინიდისითა და უპირფერო რწმენით, 9 რასაც ზოგიერთი 
დაშორდა და ფუჭ მოლაესბედ იქცა. 7 რჯულისმოძღვრობა 
სწადიათ, მაგრამ არც ის ესმით, რასაც ამბობენ, და არც ის, 
რასაც ამტკიცებენ. 8 ხოლო ჩვენ ვიცით, რომ რჯული კეთილია, 
თუკი ვინმე რჯულიერად მოიხმარს მას. ? რადგანაც გვესმის, 
რომ რჯული მართლისთვის კი არაა დადგენილი, არამედ 
ურჯულოთა და ურჩთა, უღმერთოთა და ცოდვილთა, 
მკრეხელთა და ბილწთა, დედ-მამის მკვლელთა და 
კაცისმკვლელთათვის, 19 მეძავთა, მამათმავალთა, კაცის 
გამყიდველთა, ცრუთა, ფიცის გამტეხთა და ყველა 
სხვათათვის, თავიანთი ქცევით რომ ეწინააღმდეგებიან საღ 
მოძღვრებას, 11 თანახმად ნეტარი ღვთის დიდებული 
სახარებისა, რომელიც მე მაქვს მონდობილი. 12 მადლიერი 
ვარ მისი, ვინც მომცა ძალა, - ჩვენი უფლის იესო ქრისტესი, 
სარწმუნოდ რომ შემრაცხა და მსახურად დამადგინა, 11 მე, 
რომელიც უწინ ვიყავი მგმობელი, მდევნელი და მაგინებელი, 
მაგრამ შეწყალებულ ვიქენ, რადგანაც ასე ვიქცეოდი 
უმეცრებით, ურწმუნოების გამო. 14 ხოლო ჩვენი უფლის 


მადლმა უფრო მეტად იმრავლა რწმენითა და სიყვარულით 
ქრისტე იესოში. 12 სარწმუნოა და ყოველგვარი შეწყნარების 
ღირსია სიტყვა, რომ ქრისტე იესო მოვიდა ქვეყნად, რათა 
ეხსნა ცოდვილნი, რომელთა შორისაც პირველი მე ვარ. 16 
მაგრამ სწორედ იმიტომ ვიქენ შეწყალებული, რომ იესო 
ქრისტეს პირველად ეჩვენებინა ჩემში მთელი დიდსულოვნება 
მათდა სანიმუშოდ, მომავალში რომ ირწმუნებენ მას საუკუნო 
სიცოცხლისათვის. 17 ხოლო საუკუნეთა მეუფეს, უხრწნელს, 
უხილავსა და ერთადერთ ღმერთს - პატივი და დიდება უკუნითი 
უკუნისამდე. ამინ. 18 ამ მცნებას შენ განდობ. შვილო ტიმოთე, 
შენთვის მოვლენილი წინასწარმეტყველების თანახმად, რათა 
იომო კეთილი ომით, 1? გქონდეს რწმენა და წრფელი 
სინიდისი, რაც უარყო ზოგიერთმა და მარცხი იწვნია რწმენაში, 
როგორც ხომალდმა - ზღვაში. 29 მათ შორის ჰიმენეოსმა და 
ალექსანდრემ, რომელნიც გადავეცი სატანას, რათა თავი 
ანებონ გმობას. 


თავი 2 


1 უწინარეს ყოვლისა, შეგაგონებ აღასრულო ყოველგვარი 
ლოცვა, თხოვნა, ვედრება და მადლიერება ყველა კაცისთვის, 
2 მეფეთა და მთავართათვის, რათა მშვიდად და უშფოთველად 
ვიცხოვროთ მთელი ღვთისმოსაობით და სიწმიდით, 3? ვინაიდან 
ეს კეთილი და საამოა ღმერთის - ჩვენი მაცხოვრის თვალში, 4 
რომელსაც ნებავს, რომ ყველა კაცი გადარჩეს და ეზიაროს 
ჭეშმარიტების შემეცნებას. 2 რადგანაც ერთია ღმერთი და 
ერთია შუამავალი ღმერთსა და კაცთა შორის: კაცი ქრისტე 
იესო, 9 რომელმაც თავი დადო ყველას გამოსასყიდად, რაც 
დამოწმებულ იქნა თავის დროზე; 7” რომლისთვისაც 
დადგენილი ვარ ქადაგად და მოციქულად (ჭეშმარიტებას 
ვამბობ ქრისტეში, არ ვცრუობ), წარმართთა მოძღვრად 
რწმენითა და ჭეშმარიტებით. 8 ამიტომ ჩემი სურვილია, 
ყველგან ლოცულობდნენ კაცები და აღაპყრობდნენ თავიანთ 
წმიდა ხელებს რისხვისა და ეჭვის გარეშე. 9? ასევე ქალებიც, 
ღირსეულად მოსილნი, კდემითა და უმანკოებით იმკობდნენ 
თავს; არა თმაწნულობით, არც ოქროთი თუ მარგალიტით, 
ანდა ძვირფასი სამოსით, 19 არამედ კეთილი საქმით, როგორც 
შეშვენის ქალებს, რომლებმაც ღვთისმოსაობას მიუძღვნეს 
თავი. 11 ქალი სწავლობდეს მდუმარედ, სრული მორჩილებით. 
12 მე არა ვრთავ ქალს სწავლების ნებას, და არც ქმარზე 
მბრძანებლობისას, არამედ რათა იყოს მდუმარედ. 13 ვინაიდან 
პირველად ადამი შეიქმნა და მერე ევა. 14 ადამი კი არ 
შემცდარა, არამედ ქალი შეცდა და სცოდა. 12 თუმცაღა მაინც 
ცხონდება, რადგანაც შვილებს გააჩენს, თუკი რწმენაში, 
სიყვარულსა და სიწმიდეში დარჩება კდემით. 


თავი 3 


1 სარწმუნოა სიტყვა: თუ ვინმეს ეპისკოპოსობა სურს, კეთილი 
საქმის მსურველია. ? მაგრამ ეპისკოპოსი უნდა იყოს 
უმწიკვლო, ერთი ცოლის ქმარი, ფხიზელი, გონიერი, 
ღირსეული, სტუმართმოყვარე, განმსწავლელი, 3 არა 
მემთვრალე, არა ჩხუბისთავი, არამედ წყნარი, თვინიერი, 
ვერცხლისმოძულე, 1 თავისი სახლის კეთილად გამგებელი, 
შვილების მორჩილებით მყოლი მთელი ღირსებით, ? (რადგან 
ვინც თავის სახლს ვერ განაგებს, როგორღა იზრუნებს ღვთის 
ეკლესიაზე?), 9 არა ახლად მოქცეული, რათა თავს არ 
გაუვიდეს და ეშმაკის სასჯელის ღირსი არ გახდეს. 7 უნდა 
ჰქონდეს აგრეთვე კეთილი მოწმობა გარეშეთაგან, რათა 
საგმობი არ გახდეს და ეშმაკის მახეში არ გაებას. 8 დიაკვნებიც 
ასევე ღირსეულნი უნდა იყვნენ, არა ორპირნი, არა ღვინოს 
მიძალებულნი, არა ანგარნი, ? რწმენის საიდუმლოს 
შემნახველნი წრფელი სინიდისით. 19 ესენიც ჯერ უნდა 
გამოიცადონ და მხოლოდ შემდეგ, თუ უმწიკვლონი 
აღმოჩნდნენ, მიენდოთ მსახურება. 11 მათი ცოლებიც 
ღირსეულნი უნდა იყვნენ, არა მაბეზღარნი, კდემამოსილნი და 
ყოველმხრივ სარწმუნონი. 12 დიაკონიც ერთი ცოლის ქმარი 
იყოს, შვილებისა და თავისი სახლის კეთილი გამგებელი. 13 
ვინაიდან კეთილად მომსახურენი თავიანთ თავს უმზადებენ 
კეთილ ხარისხსა და მხნეობას ქრისტე იესოს რწმენაში. 14 ამას 
გწერ და იმედი მაქვს მალე გეწვევი. 15” მაგრამ თუ დავიგვიანე, 
იცოდე, როგორ უნდა მოიქცე ღვთის სახლში, რომელიც არის 
ეკლესია ცოცხალი ღვთისა, ჭეშმარიტების სვეტი და 
საფუძველი. 19 უცილობლად დიდია ღვთისმოსაობის 
საიდუმლო: ღმერთი გამოჩნდა ხორცით, გამართლდა სულით, 
ეჩვენა ანგელოზებს, ქადაგებულ იქნა წარმართთა შორის, 
სარწმუნო იქნა საწუთროსათვის და ამაღლდა დიდებით. 


თავი 4 


1 ხოლო სული ცხადად მეტყველებს, რომ უკანასკნელ ჟამს 
რწმენისაგან განდგებიან ზოგიერთნი და შეუდგებიან მაცდურ 


სულთა და დემონთა მოძღვრებას 2 ცრუმეტყველთა 
თვალთმაქცობით, რომელთაც დადაღეს თავიანთი სინიდისი; 3 
რომელნიც კრძალავენ ქორწინებას და იმის ჭამას, რაც შექმნა 
ღმერთმა, რათა მორწმუნენი და ჭეშმარიტების მცოდნენი 
მადლიერებით ჭამდნენ. 4 რადგანაც კეთილია ღმერთის 
ყოველი ქმნილება და არ არის უარსაყოფი, თუკი მიიღება 
მადლიერებით, ? ვინაიდან ღვთის სიტყვით და ლოცვით 
განიწმიდება. 9 ამას ასწავლიდე ძმებს და იქნები კეთილი 
მსახური იესო ქრისტესი, რწმენის სიტყვით და კეთილი 
მოძღვრებით ნაზარდი, რომლის მიმდევარიც გახდი. 7 ხოლო 
უწმინდურთა და დედაბერთა ზღაპრებს ერიდე და 
ღვთისმოსაობაში გაიწაფე თავი. 8 ვინაიდან სხეულის წვრთნა 
ცოტა რამეში თუ წაგადგება, ღვთისმოსაობა კი ყოველმხრივ 
სასარგებლოა, რაკიღა აწინდელი სიცოცხლის აღთქძმაცა აქვს 
და მერმისისაც. ? სარწმუნოა ეს სიტყვა და ღირსი სრული 
შეწყნარებისა. 19 ვინაიდან იმისთვის ვშრომობთ და ვიღვწით, 
რომ ვესავთ ცოცხალ ღმერთს, რომელიც არის ყოველი კაცისა 
და, მით უმეტეს, მორწმუნეთა მხსნელი. 11 ამას ამცნებდე და 
ასწავლიდე. 12 ნურავის დაამცირებინებ შენს სიჭაბუკეს, 
არამედ ნიმუშად ექმენ მორწმუნეთ სიტყვით, ქცევით, 
სიყვარულით, სულით, რწმენით, სიწმიდით; 13 ვიდრე 
მოვიდოდე, გამუდმებით იკითხე, შეაგონე, დამოძღვრე. 14 ნუ 
უგულებელყოფ შენთვის ბოძებულ ნიჭს, რომელიც მოგეცა 
წინასწარმეტყველებითა და უხუცესთა ხელდასხმით. 15 ამაზე 
იზრუნე და ასე იყავი, რათა შენი წარმატება ცხადი შეიქნეს 
ყველასთვის. 19 გაუფრთხილდი შენს თავსა და მოძღვრებას, 
დამკვიდრდი მათში, რადგანაც ამით თავსაც იხსნი და შენს 
მსმენელთაც. 


თავი 5 


1 ნუ შერისხავ ბერიკაცს, არამედ შეაგონე, როგორც მამას, 
ყმაწვილკაცებს კი - როგორც ძმებს, ? დედაბრებს - როგორც 
დედებს, ქალწულებს - როგორც დებს, მთელი სიწმიდით. 3 
პატივი ეცი ქვრივებს, რომლებიც მართლა ქვრივები არიან. 4 
ხოლო თუ ქვრივს შვილები ან შვილიშვილები ჰყავს, დაე, მათ 
თავდაპირველად ისწავლონ თავიანთი ოჯახის პატივისცემა და 
სანაცვლო მიაგონ მშობლებს, რადგანაც ეს ეამება ღმერთს. ? 
ნამდვილი ქვრივი და მარტოხელა ღმერთს ესავს და ლოცვა- 
ვედრებაში ატარებს დღესა და ღამეს. 9 განცხრომის მოყვარე 
კი - ცოცხლადვე მკვდარია. 7 ეს ამცნე მათ, რათა უბიწონი 
იყვნენ. 8 ხოლო ვისთვისაც უცხოა თავისიანთა და, მით უმეტეს, 
სახლეულთათვის ზრუნვა, რწმენის უარმყოფელია და 
ურწმუნოზედაც უარესი. ? ქვრივად შეიძლება შეირაცხოს 
არანაკლებ სამოცი წლისა, ერთნაქმარევი 19 და თავისი 
კეთილი საქმით ცნობილი: რომ დაზარდა შვილები, რომ 
მასპინძლობდა სტუმრებს, ფეხებს ჰბანდა წმიდათ, შეეწეოდა 
გაჭირვებულთ, და გულმოდგინედ ასრულებდა ყველა კეთილ 
საქმეს. 11 ახალგაზრდა ქვრივებს კი ნუ მიიღებ, რადგანაც 
ქრისტეს ზურგს აქცევენ და კვლავ გათხოვება სურთ, 12 
რისთვისაც სასჯელის ღირსნი არიან, ვინაიდან უარყვეს 
უწინდელი რწმენა. 13 ეგეც არ იყოს, უქმად ყოფნასა და 
კარდაკარ წანწალს ეჩვევიან, და არა მარტო უქნარანი არიან, 
არამედ ყბედნიც, ცნობისმოყვარენიც და უტიფრად 
მოჭარტალენიც. 14 ამიტომ მინდა, რომ ახალგაზრდა ქვრივები 
გათხოვდნენ, შვილები გააჩინონ, დიასახლისობას მიჰყონ 
ხელი და გმობის საბაბი არ მისცენ მტერს. 12 რადგანაც ზოგმა 
უკვე გზას გადაუხვია და სატანის კვალს შეუდგა. 19 თუ 
რომელიმე მორწმუნე კაცს ან ქალს ქვრივი ნათესავები ჰყავს, 
დაეხმაროს მათ, რომ ეკლესიას არ დააწვნენ ტვირთად და, 
ამრიგად, მან შესძლოს ნამდვილი ქვრივების რჩენა. 17 
ხუცესნი, რომელნიც კეთილად წინამძღვრობენ, ორმაგი 


პატივის ღირსნი არიან, მეტადრე ისინი, სიტყვით და სწავლით 
რომ მუშაკობენ. 18 რადგანაც წერილი ამბობს: „პირს ნუ 
აუკრავ მეკალოე ხარს“, და კიდევ: „ღირსია მუშაკი თავისი 
საზღაურისა“, 13? ხუცესთათვის წაყენებულ ბრალდებას ნუ 
მიიღებ, თუ არ დაისწარი ორი ან სამი მოწმე. 29 შემცოდენი 
ყველას წინაშე ამხილე დანარჩენთა დასაშინებლად. 21 
ღმერთის, უფალ იესო ქრისტესა და რჩეულ ანგელოზთა წინაშე 
გაფიცებ, ურღვევლად დაიცავი ჩემი რჩევა და ნურაფერს 
აღასრულებ მიკერძოებით. 22 ნაჩქარევი ხელდასხმისგან თავი 
შეიკავე, ნუ გახდები სხვათა ცოდვების მოზიარე და წმიდად 
შეინახე თავი. 23 ამიერიდან მარტო წყალს ნუკი სვამ, არამედ 
ცოტ-ცოტა ღვინოც იგემე; ეს მოუხდება შენს სტომაქსა და 
ესოდენ ხშირ სნეულებას. 24 ზოგიერთი კაცის ცოდვები 
წინასწარვე ცხადნი არიან და წინ მიუძღვიან სამსჯავროსაკენ, 
ზოგიერთს კი უკან მისდევენ. 22 ასევე წინასწარვე ცხადნი 
არიან კეთილი საქმენიც, თუ არა და, ბოლოს მაინც არ 
დაიფარვიან. 


თავი 6 


1 უღელქვეშ მყოფი მონები ყოველგვარი პატივის ღირსად 
უნდა რაცხდნენ თავიანთ ბატონებს, რათა არ იგმოს ღვთის 


სახელი და მოძღვრება. 2? რომელთაც მორწმუნე ბატონები 
ჰყავთ, პატივისცემას ნუ მოაკლებენ მათ, არამედ მით უფრო 
ერთგულად უნდა ემსახურონ, რადგანაც ისინი მორწმუნენი, 
საყვარელნი და ქველმოქმედნი არიან. ეს ასწავლე და 
შეაგონე. 3 ვინც სხვა რამეს ასწავლის და არ მისდევს ჩვენი 
უფლის იესო ქრისტეს საღ სიტყვებსა და საღვთისმოსაო 
მოძღვრებას, 4“ მზვაობარია, არაფრის მცოდნე და 
დასნეულებული დავისა და ცილობის სენით, საიდანაც 
წარმოსდგება შური, განხეთქილება, გმობა, უკეთური ეჭვი, 2 
გონებაგახრწნილ კაცთა ფუჭი კამათი, რომელთათვისაც უცხოა 
ჭეშმარიტება და ღვთისმოსაობა სარფიანი საქმე ჰგონიათ. 9 
თუმცა ღვთისმოსაობა და თვითმკმარობა მართლაც რომ დიდი 
შენაძენია. ” რადგან ამ ქვეყნად არაფერი მოგვიტანია და, რა 
თქმა უნდა, ვერც რას წავიღებთ. 8 თუ საჭმელი და ტანსაცმელი 
მოგვეძებნება, ამას დავჯერდეთ. ? ხოლო გამდიდრების 
მოსურნენი საცდურის მახეში ებმებიან და ბევრი შლეგური, 
მავნე და კაცთა წარმწყმედ-დამღუპველი გულისთქმის ტყვენი 
ხდებიან. 1? რადგანაც ყოველგვარი ბოროტების ფესვი 
ვერცხლისმოყვარეობაა, და ზოგიერთი, ვინც ამ ვნებას აჰყვა, 
რწმენას განუდგა და თავს დაიტეხა ურიცხვი ჭირი. 11 შენ კი, 
ღვთის კაცო, ერიდე ამას და მისდიე რწმენას, სიყვარულს, 
მოთმინებას, თვინიერებას; 12 იღვაწე რწმენის კეთილი 
ღვაწლით, შეიტკბე საუკუნო სიცოცხლე, რომლისთვისაც ხარ 
ხმობილი, და აღიარე კეთილი აღსარება მრავალი მოწმის 
წინაშე. 13 გამცნებ შენ ყოვლის მაცოცხლებელი ღმერთისა და 
ქრისტე იესოს წინაშე, პონტიუს პილატეს წინაშე რომ იმოწმა 
კეთილი აღსარება, - 14 წმიდად და უბიწოდ დაიმარხე მცნება 
ჩვენი უფლის იესო ქრისტეს მოსვლამდე, 12 რომელსაც თავის 
დროს მოგვივლენს ერთადერთი ნეტარი მბრძანებელი, 


მეუფეთა მეუფე და უფლებათა უფალი, 19 ერთადერთი 
მპყრობელი უკვდავებისა, მიუწვდომელ ნათელში მყოფი, 
რომელიც არ უხილავს არცერთ კაცთაგანს და არც ძალუძს 
იმისი ხილვა, ვისიცაა პატივი და საუკუნო ძალმოსილება. ამინ. 
17 მდიდართა ამა ქვეყნისათა ამცნე: ნუ ქედმაღლობენ, და 
ფუჭი სიმდიდრის იმედი ნუკი ექნებათ, არამედ ცოცხალი 
ღმრთისა, უხვად რომ გვაძლევს ყველაფერს სამხიარულოდ; 
18 რათა ქველმოქმედებდნენ, კეთილი საქმით 
მდიდრდებოდნენ, გულუხვნი იყვნენ, ხელგაშლილნი, 1? და 
იუნჯებდნენ სიკეთის საუნჯეს მომავლის მტკიცე საფუძვლად, 
რათა ეწიონ საუკუნო სიცოცხლეს. 29 ო, ტიმოთე, 
გაუფრთხილდი, რაც მოგენდო, ერიდე უკეთურ ფუჭსიტყვაობას 
და ცრუმეცნიერების უკუღმართობას, 21 რაც საქმედ გაიხადა 
ზოგიერთმა და კიდევაც განუდგა რწმენას. მადლი თქვენთან. 
ამინ. 


2 ტიმოთეს მიმართ 


თავი 1 


1 პავლე, ღვთის ნებით იესო ქრისტეს მოციქული, თანახმად 
სიცოცხლის აღთქმისა ქრისტე იესოში, - 2 ტიმოთეს, საყვარელ 
შვილს: მადლი, წყალობა და მშვიდობა ჩვენი მამა ღმერთისა 
და ჩვენი უფლის ქრისტე იესოსაგან. 3 ვმადლობ ღმერთს, 
რომელსაც, წინაპართა კვალდაკვალ, წმიდა სინიდისით 
ვემსახურები, - რომ გამუდმებით გიხსენებ ჩემს ლოცვებში, 
დღისით თუ ღამით; “ შენი ცრემლების გახსენებისას ერთი 
სული მაქვს, როდის გიხილავ, რათა აღვივსო სიხარულით. 2 
მახსენდება შენი უპირფერო რწმენა, რომელიც პირველად 
დაემკვიდრა დიდედაშენ ლოიდესა და დედაშენ ევნიკეში, და, 
მწამს, შენშიაც. 9 ამიტომაც შეგახსენებ გააღვივო ნიჭი ღვთისა, 
ჩემი ხელდასხმით რომ მოგეცა. 7 რადგანაც ღმერთმა 
მოშიშების სული როდი მოგვცა, არამედ ძლიერების, 
სიყვარულისა და თავდაჭერისა. 89 მაშ, ნუ გრცხვენია ჩვენი 
უფლის მოწმობისა, და ნურც ჩემი, მისი ტყვისა, არამედ ჩემთან 
ერთად ევნე სახარებისათვის, ღვთის ძალით, ? რომელმაც 
გვიხსნა და წმიდა ხმობით გვიხმო, ჩვენს საქმეთა გამო კი არა, 
არამედ თავისი ნებით და მადლით, საუკუნეთა უწინარეს რომ 
მოგვეცა ქრისტე იესოში, 19 ახლა კი გამოჩნდა ჩვენი მხსნელის 
ქრისტე იესოს გამოცხადებით, ვინც განაქარა სიკვდილი და 
გაანათლა სიცოცხლე და უხრწნელება სახარებით; 11 ვის 
ქადაგად, მოციქულად და მოძღვრადაც ვარ დადგენილი, 12 
ვისი მიზეზითაც ვევნები ასე, მაგრამ სულაც არა მრცხვენია, 
რადგანაც ვიცი, ვინც ვირწმუნე, და მწამს, რომ ძალუძს 
შეინახოს ჩემი წინდი იმ დღისათვის. 13 სიყვარულითა და 
რწმენით მისდიე მასულდგმულებელ სიტყვათა ნიმუმს, ჩემგან 
რომ ისმინე ქრისტე იესოში. 14 შეინახე კეთილი წინდი სულით 
წმიდით, რომელიც მკვიდრობს ჩვენში. 12 შენ იცი, რომ ასიაში 


ყველამ მიმატოვა, მათ შორის ფიგულუსმა და ჰერმოგენემაც. 
16 წყალობა მისცეს უფალმა ონისიფორეს სახლს, რადგანაც 
მრავალგზის მომიფონა და სირცხვილად არ უჩნდა ჩემი 
ბორკილები. 17 არამედ რომში ჩამოსული გულმოდგინედ 
მეძებდა და მიპოვა კიდეც. 198 ღმერთმა ინებოს, რომ უფლის 
მიერ წყალობა ჰპოვოს იმ დღეს, ხოლო რაც ეფესოში 
მემსახურა, შენ უკეთ იცი. 


თავი 2 


1 მაშ, გაძლიერდი, შვილო ჩემო, ქრისტე იესოს მადლით, 2 და 
რაც მრავალი მოწმის თანდასწრებით გსმენია ჩემგან, 
სარწმუნო ხალხს გადაეცი, რომლებიც შესძლებენ ასწავლონ 
სხვებსაც. 3 ამიტომ ჩემსავით დაითმინე ჭირი, როგორც ქრისტე 
იესოს კეთილმა მეომარმა. “ არც ერთი მეომარი არ შეიკრავს 
ხელ-ფეხს ცხოვრებისეული საქმით, რათა თავი მოაწონოს 
მხედართმთავარს. ?2 ხოლო ვინც ომობს, ვერ გახდება 
გვირგვინის ღირსი, თუკი არასჯულიერად ომობს. 5 მიწის 
მუშაკმა ყველაზე უმალ უნდა იგემოს ნაყოფი. 7 დაუფიქრდი 
ჩემს ნათქვამს, რადგანაც ღმერთი მოგცემს ყველაფრის 
გაგების უნარს. 8 გახსოვდეს იესო ქრისტე, დავითის 
თესლისაგან, მკვდრეთით აღმდგარი, ჩემი სახარების 
მიხედვით. ? ვისთვისაც ვევნები თვით ბორკილებამდე, 
როგორც ბოროტმოქმედი, მაგრამ ღვთის სიტყვას ვერ დაადებ 
ბორკილს. 19 ამიტომ ყველაფერს ვითმენ რჩეულთათვის, რომ 
მათაც ჰპოვონ ხსნა ქრისტე იესოში საუკუნო დიდებით. 11 
სარწმუნოა სიტყვა: თუ მასთან ერთად მოვკვდით, მასთან 
ერთადვე ვიცოცხლებთ. 12 თუ დავითმენთ, მასთან ერთადვე 
ვიმეფებთ, ხოლო თუ უარვყოფთ, ისიც უარგვყოფს ჩვენ. 13 
რომც არ ვირწმუნოთ, ის მაინც სარწმუნოა, რადგანაც თავის 
თავს ვერ განუდგება. 14 ეს შეახსენე მათ და უმოწმე უფლის 
წინაშე, თავი ანებონ სიტყვიერ ჭიდილს, რომელიც არას 
გვარგია და მსმენელებს კი თავგზას აუბნევს. 132 ეცადე 
რჩეულად, პირნათელ მუშაკად და ჭეშმარიტების სიტყვის 
სარწმუნო მქადაგებლად წარუდგე ღმერთს. 15 ფუჭ ყბედობას 
კი ერიდე, რადგანაც უფრო გაღრმავდება ხალხის 
უღმერთოება. 17 და მათი სიტყვა სირსვილივით საძოვარს 
ჰპოვებს, როგორც ჰიმენიოსის და ფილეტოსისა, 18 
ჭეშმარიტებისგან გამდგარნი რომ ამტკიცებენ, აღდგომა უკვე 
იყოო, და რწმენას უხშობენ ზოგიერთს. 19 მაგრამ ურყევი 
საფუძველი ღვთისა მტკიცეა და აქვს ეს ბეჭედი: „იცის 


უფალმა, ვინაა მისი“, და: „განუდგეს უსამართლობას ყველა, 
ვინც აღიარებს უფლის სახელს“. 29 დიდ სახლში ჭურჭელი არა 
მარტო ოქრო-ვერცხლისაა, არამედ ხისა და თიხისაც, ზოგი 
საპატიოდ, ზოგი კი უპატიოდ სახმარი. 21 ვინც ყოველივე 
ამისაგან განიწმენდს თავს, საპატიო ჭურჭელი იქნება, 
განწმენდილი, უფლისთვის სასურველი, ყოველი კეთილი 
საქმისთვის გამზადებული. 22 ილტვოდე სიჭაბუკის 
გულისთქმათაგან; მისდიე სიმართლეს, რწმენას, სიყვარულს, 
მშვიდობას ყველასთან ერთად, ვინც წმიდა გულით მოუხმობს 
უფალს. 23 ბრიყვულსა და უგუნურ დავას ერიდე: იცოდე, რომ 
ეს იწვევს სიტყვიერ ბრძოლებს. 24 უფლის მონას კი არ 
შეშვენის სიტყვით ბრძოლა, არამედ ალერსიანი უნდა იყოს 
ყველას მიმართ, დამმოძღვრავი, შემწყნარებელი; 22 
თვინიერებით არწმუნებდეს წინააღმდგომთ, ეგება მისცეს მათ 
უფალმა სინანული ჭეშმარიტების შესამეცნებლად. 295 რათა 
თავი დააღწიონ ეშმაკის მახეს, რომელმაც თავისი ნებით 
შეიპყრო ისინი. 


თავი 3 


1. ეს კი იცოდე, რომ უკანასკნელ დღეებში მოიწევა საზარელი 
ჟამი. 2 რადგანაც კაცნი იქნებიან თვითმოყვარენი, ვერცხლის 
მოყვარენი, ქედმაღალნი, ამპარტავანნი, მგმობელნი, 
მშობლების ურჩნი, უმადურნი, უღირსნი, 3 კაცთმოძულენი, 
გულღრძონი, მაბეზღარნი, აღვირახსნილნი, გულმხეცნი, 
სიკეთის მოძულენი, “ გამცემნი, თავხედნი, მზვაობარნი, უფრო 
განცხრომის მოყვარენი, ვიდრე ღმრთისა, ? მოჩვენებითად 
ღვთისმსახურნი, სინამდვილეში კი მისი ძალის უარმყოფელნი; 
ამნაირთაგან შორს დაიჭირე თავი. 9 სწორედ ისინი არიან, 
ზაკვით რომ იპარებიან სახლებში და ატყვევებენ ცოდვებით 
დამძიმებულსა და სხვადასხვა ვნებით შეპყრობილ ქალებს; 7 
ერთავად რომ სწავლობენ, მაგრამ ვერასგზით ვერ აღწევენ 
ჭეშმარიტების შემეცნებას. 8 როგორც იანე და იამბრე 
უპირისპირდებოდნენ მოსეს, ისე ესენიც უპირისპირდებიან 
ჭეშმარიტებას: გონებაგახრწნილი კაცნი, რწმენაში უმეცარნი. 3? 
მაგრამ ამას იქით ვეღარსად წავლენ, რადგან ამათი უმეცრება 
ისევე ცხადი გახდება ყველასთვის, როგორც იმათი. 19 შენ კი 
გამოჰყევ ჩემს მოძღვრებას, სარბიელს, ზრახვას, რწმენას, 
დიდსულოვნებას, სიყვარულს, მოთმინებას, 11 დევნილობას, 
ვნებას, რაც დავითმინე ანტიოქიაში, იკონიაში, ლისტრეში, 
მაგრამ ყველაფრისგან მიხსნა უფალმა. 12 ვისაც სურს 
ღვთისმოსაობით ცხოვრობდეს ქრისტე იესოში, ჩემსავით 
დევნილი იქნება. 13 უკეთურნი და გრძნეულნი კი უფრო შორს 
წავლენ: სხვებსაც აცდუნებენ და თვითონაც შეცდებიან. 14 შენ 
კი დამკვიდრდი იმაში, რაც გისწავლია და გიწამებია; 
გახსოვდეს, ვის მიერ ხარ განსწავლული. 15 თანაც, აკი 
სიყრმითგანვე იცნობ საღმრთო წერილსაც, რომელსაც შენი 
გაბრძნობა ძალუძს, რათა ცხონდე ქრისტე იესოს რწმენით. 15 
მთელი წერილი ღვთივსულიერია და სარგო-სასწავლად, 
სამხილებლად, გამოსასწორებლად და სიმართლის 


შესაგონებლად, 17 რათა ღვთის კაცი სრულქმნილი იყოს, 
ყოველი კეთილი საქმის აღსასრულებლად გამზადებული. 


თავი 4 


1 ამრიგად, მოგიწოდებ ღვთისა და უფალ ქრისტე იესოს 
წინაშე, თავისი გამოცხადებით და სასუფევლით რომ 
განიკითხავს ცოცხალთაც და მკვდართაც, ? იქადაგე სიტყვა, 
თავს ადექ დროულად თუ უდროოდ, ამხილე, შერისხე, შეაგონე 
მთელი დიდსულოვნებით და სწავლებით, 3 რადგანაც მოვა 
დრო, როცა აღარ გაიზიარებენ მასულდგმულებელ 
მოძღვრებას, არამედ თავიანთი ჟინით შეკრებენ მოძღვრებს, 
რათა მათი სიტყვები საამოდ ელამუნოს მათ სმენას, “ ყურს 
აღარ ათხოვებენ ჭეშმარიტებას და ზღაპრებს მიუბრუნდებიან. 2 
მაგრამ შენ ყოველ წამს ფხიზლად იყავი, დაითმინე ბოროტება, 
აკეთე მახარებლის საქმე და კეთილად აღასრულე შენი 
მსახურება. 9 რადგან მე უკვე გამზადებული ვარ 
სამსხვერპლოდ და ახლოვდება ჩემი მიქცევის ჟამი. 7 კეთილი 
ღვაწლით მიღვანწნია, სარბიელი გამილევია, რწმენა 
შემინახავს, 9 ამიერიდან მიმელის სიმართლის გვირგვინი, 
რომელსაც მომცემს მე მართლად განმკითხე უფალი იმ დღეს, 
და არა მარტო მე, არამედ ყველას, ვინც შეიყვარა მოვლინება 
მისი. ? ეცადე მალე მოხვიდე ჩემთან. 19 რადგანაც დემასმა 
მიმატოვა, შეიყვარა ეს საწუთრო და თესალონიკეში წავიდა, 
კრესკე - გალატეას, ტიტე - დალმაციას; ლუკაღა დარჩა 
ჩემთან. 11 მარკოზი დასძარი და წამოიყვანე, რადგანაც 
მსახურებისთვის მჭირდება. 12 ტიქიკოსი ეფესოს წარვგგზავნე. 
13 როცა წამოხვალ, მოსასხამი წამომიღე, ტროაში, კარპესთან 
რომ დავტოვე; აგრეთვე წიგნები, მეტადრე ტყავზე ნაწერი. 14 
ალექსანდრე მჭედელმა სიცოცხლე გამიმწარა, მისი 
საქმისამებრ მიაგებს მას უფალი. 12 შენც ერიდე, რადგანაც 
თავგამოდებით აღუდგა წინ ჩვენს სიტყვებს. 190 ჩემი პირველი 
თავის მართლებისას არავინ ამომიდგა მხარში, არამედ 
ყველამ მიმატოვა. ნუ მიეთვლება მათ. 17 მაგრამ უფალი 
დამიდგა გვერდით და განმამტკიცა, რათა ჩემი მეშვეობით 
აღსრულებულიყო ქადაგება და ესმინა ყველა წარმართს; ასე 


დავაღწიე თავი ლომის ხახას. 18 უფალივე დამიხსნის ყოველი 
ბოროტი საქმისაგან და მაცხონებს თავის ზეციურ 
სასუფეველში. დიდება მას უკუნითი უკუნისამდე. ამინ. 19 
მომიკითხე პრისკილა და აკვილა, აგრეთვე ონესიფორეს 
სახლი. 290 ერასტოსი კორინთოში დარჩა, ტროფიმე კი 
ავადმყოფი დავტოვე მილეტში. 21 ეცადე ზამთარს დაასწრო 
მოსვლა. მოგიკითხავენ ევბულე, პუდე, ლიმოსი, კლავდია და 


ყველა ძმანი. 22 უფალი იყოს შენს სულთან, მადლი თქვენდა. 
ამინ. 


ტიტეს მიმართ 


თავი 1 


1 პავლე, ღვთის მონა და იესო ქრისტეს მოციქული ღვთის 
რჩეულთა რწმენითა და ჭეშმარიტების შემეცნებით, 
ღვთისმოსაობის შესაბამისად, 2 საუკუნო სიცოცხლის იმედით, 
საუკუნეთა უწინარეს რომ აღუთქვა უტყუარმა ღმერთმა, 3 და 
თავის დროზე გამოაცხადა სიტყვა ქადაგებით, რომელიც ჩვენი 
მაცხოვრის - ღმერთის ბრძანებით მე მომენდო, -“ ტიტეს, 
ჭეშმარიტ შვილს საერთო რწმენისამებრ: მადლი, წყალობა და 
მშვიდობა მამა ღმერთისა და ჩვენი მაცხოვრის - ქრისტე 
იესოსაგან. ? იმიტომ დაგტოვე კრეტეს, რომ დასასრულებელი 
დაასრულო და ხუცესნი დაადგინო ყველა ქალაქში, როგორც 
დაგავალე: 9 ვინც უბიწოა, ერთი ცოლის ქმარი და მორწმუნე 
შვილების მამა, ვისაც ვერავინ დასდებს ბრალად ბილწებასა 
და ურჩობას, 7 რადგანაც ეპისკოპოსი უბიწო უნდა იყოს, 
როგორც მნე ღვთისა, არა თავნება, არა გულფიცხი, არა 
მემთვრალე, არა ჩხუბისთავი, არა ანგარი, 8 არამედ 
სტუმართმოყვარე, სიკეთისმოყვარე, გონიერი, მართალი, 
წმიდა, მტკიცე, ? სარწმუნო სიტყვის მიმდევარი, თანახმად 
სწავლებისა, რათა საღი მოძღვრებით შეეძლოს შეგონება და 
ურჩთა მხილება. 19 რადგან ბევრია ურჩიც, ფუჭად მოლაქბეც 
და გონების მაცდურიც, მეტწილად წინადაცვეთილთაგან, 11 
რომელთაც უნდა ავუკრათ პირი, რადგანაც რყვნიან მთელ 
სახლებს და ასწავლიან იმას, რასაც არ უნდა ასწავლიდნენ, 
სამარცხვინო ანგარებით. 12 ერთმა მათგანმა, იქაურმა 
წინასწარმეტყველმა თქვა: კრეტელნი მუდამ ცრუნი არიან, 
მძვინვარე მხეცნი, უქმი მუცელნი. 13 ეს მოწმობა ჭეშმარიტია. 
ამიტომაც ამხილე ისინი მკაცრად, რათა საღნი იყვნენ 
რწმენაში. 14 ყურს ნუ უგდებენ იუდეველთა ზღაპრებსა და 
ჭეშმარიტებისაგან განდგომილ კაცთა მცნებებს. 12 რადგანაც 


წმიდათათვის ყველაფერი წმიდაა, ბილწთა და 
ურწმუნოთათვის კი არაფერი არ არის წმიდა, არამედ 
შებილწულია მათი გონებაც და სინიდისიც. 19 სიტყვით 
აღიარებენ, საქმით კი უარყოფენ ღმერთს, უკეთურნი, ურჩნი 
და ყოველი კეთილი საქმისათვის ურგებნი. 


თავი 2 


1 შენ კი ის ილაპარაკე, რაც შეჰფერის საღ მოძღვრებას. 2 
ბერიკაცები ფხიზლები იყვნენ, ღირსეულნი, გონიერნი, 
რწმენით, სიყვარულითა და მოთმინებით საღნი. 3 ხანდაზმული 
ქალებიც ისეთნი იყვნენ, როგორც შეჰფერის სიწმიდეს: არა 
ცილისმწამებელნი, არა ღვინის მონები, არამედ სიკეთის 
მოძღვარნი, “ რათა ასწავლიდნენ ყმაწვილ ქალებს, უყვარდეთ 
ქმარ-შვილი, > კეთილგონიერნი იყვნენ, უმანკონი, მეოჯახენი, 
კეთილნი, თავიანთი ქმრების მორჩილნი, რათა არ იგმობოდეს 
ღვთის სიტყვა. 9 ჭაბუკებსაც ასევე შეაგონე, რომ 
თავდაჭერილნი იყვნენ. 7 ყველაფერში კეთილი საქმის 
ნიმუშად წარმოაჩინე თავი; სწავლებისას - სიწმიდე და 
სიდარბაისლე; 898 შენი სიტყვა საღი იყოს და უგმობელი, რათა 
მოწინააღმდეგეს შერცხვეს და ცუდი ვეღარაფერი თქვას 
ჩვენზე. ? მონები ემორჩილებოდნენ თავიანთ ბატონებს, 
ცდილობდნენ ყველაფერში აამონ მათ და ნუ შეუბრუნებენ 
სიტყვას; 1?- ნურაფერს მოიპარავენ, არამედ გამოიჩინონ 
მთელი თავიანთი ერთგულება, რათა სრულად შეამკონ ჩვენი 
მაცხოვრის - ღმერთის მოძღვრება. 11 რადგანაც მოგვევლინა 
მადლი ღვთისა, ყოველი კაცის მხსნელი, 12 ჩვენს 
დასამოძღვრად, რათა უარვყოთ უღმერთოება, ამქვეყნიური 
გულისთქმანი და მოკრძალებით, სიმართლით და 
ღვთისმოსაობით ვიცხოვროთ ქვეყნად, 13 და მოველოდეთ 
ნეტარი სასოებისა და ჩვენი დიდი ღმერთისა და მაცხოვრის 
ქრისტე იესოს დიდების გამოჩენას, 1% რომელმაც თავი დასდო 
ჩვენთვის, რათა გამოვეხსენით ყოველგვარი ურჯულოებისაგან 
და თავისთვის განეწმინდა რჩეული ხალხი, კეთილ საქმეთა 
მოშურნე. 12 ამას ამბობდე, შეაგონებდე და ამხილებდე მთელი 
ძალმოსილებით, რათა ვერავინ უგულებელგყოს. 


თავი 3 


1 შეახსენე მათ, დაემორჩილონ მთავართა და ხელისუფალთ; 
მორჩილნი იყვნენ და ყოველგვარი კეთილი საქმისათვის 
მზადმყოფნი. 2 ნურავის ჰგმობენ, არამედ უშფოთველნი 
იყვნენ, შემწყნარებელნი და კეთილმოსურნენი ყოველი კაცის 
მიმართ. 3? ვინაიდან ოდესღაც ჩვენც უგუნურნი ვიყავით, ურჩნი, 
შეცდომილნი, სხვადასხვა გულისთქმათა და განცხრომათა 
მონები, ბოროტებასა და შურში დანთქმულნი, ბილწნი და 
ურთიერთმოძულენი. “ ხოლო როდესაც გამოჩნდა სიკეთე და 
კაცთმოყვარეობა ჩვენი მაცხოვრის - ღვთისა, ? მან გვიხსნა 
არა ჩვენ მიერ აღსრულებულ კეთილ საქმეთა გამო, არამედ 
თავისი წყალობით, ხელახლა შობის განბანითა და სული 
წმიდის მიერ განახლებით, 9 რომელიც უხვად მოგვფინა ჩვენი 
მაცხოვრის იესო ქრისტეს მიერ, ” რათა მისი მადლით 
გამართლებულთ სასოებისამებრ დაგვემკვიდრებინა საუკუნო 
სიცოცხლე. 8 სარწმუნოა ეს სიტყვა, და მე მინდა, რომ მტკიცედ 
იდგე ამ აზრზე, რათა ღვთის მორწმუნენი გულმოდგინედ 
ცდილობდნენ კეთილ საქმეთა კეთებას, რაც სარგო და 
სასიკეთოა კაცთათვის. ? ხოლო ფუჭ ძიებას, გვარტომობის 
ჩხრეკას, შუღლსა და დავას რჯულის თაობაზე თავი არიდე, 
რადგანაც ყოველივე ეს ურგებია და ამაო. 19 მწვალებელ კაცს, 
ერთი თუ ორი შეგონების შემდეგ, განეშორე. 11 იცოდე, რომ 
გარყვნილია და სცოდავს, თავისივე თავის მიერ დასჯილი. 12 
როდესაც არტემასსა და ტიქიკოსს გამოგიგზავნი, ჩემკენ 
გამოეშურე, ნიკოპოლისს, რადგანაც აქ გადავწყვიტე 
გამოზამთრება. 13 ხელი შეუწყვე რჯულის მოძღვარ ძენასისა 
და აპოლოსის გამომგზავრებას, რომ არაფერი მოაკლდეთ. 14 
ჩვენიანებმაც ისწავლონ კეთილ საქმეთა კეთება გაჭირვებაში 
დასახმარებლად, რათა არ იყვნენ უნაყოფონი. 12 მოგიკითხავს 
ყველა, ვინც ჩემთანაა. მოიკითხე, ვისაც ვუყვარვართ რწმენაში. 
მადლი ყველა თქვენგანთან. ამინ. 


ფილიმონის მიმართ 


თავი 1 


1 პავლე, იესო ქრისტეს ტყვე, და ძმა ტიმოთე - ფილემონს, 
ჩვენს საყვარელ თანაშემწეს, 2? აპფიას, საყვარელ დას, 
არქიპოსს, ჩვენს თანამოღვაწეს, და შენს შინაურ ეკლესიას: 3 
მადლი თქვენდა და მშვიდობა ჩვენი მამა ღმერთისა და უფალ 
იესო ქრისტესაგან. 4 ვმადლობ ღმერთს ჩემსას და გამუდმებით 
გიხსენებ ჩემს ლოცვებში, ? რადგანაც მესმის შენი სიყვარული 
და რწმენა, რომელიც გაქვს უფალ იესოსა და ყველა წმიდის 
მიმართ. 9 რათა ზიარება შენი რწმენისა შეეწიოს ყოველივე 
კეთილის შემეცნებას, რაც არის ჩვენში ქრისტესათვის. 7 
ვინაიდან დიდი სიხარული და ნუგეში მოგვანიჭა შენმა 
სიყვარულმა, ძმაო, რადგანაც შენ გაამხნევე წმიდათა გული. 98 
ამიტომ, თუმცა დიდი სითამამე მაქვს ქრისტეში, გიბრძანო შენ, 
რაც გმართებს, ? მაგრამ სიყვარულით უფრო გთხოვ, სხვა კი 
არა, მე - მხცოვანი პავლე, ხოლო აწ ქრისტე იესოს ტყვეც. 19 
ჩემი შვილის ონისიმესათვის გთხოვ, რომელიც შემეძინა 
ტყვეობაში; 11 ოდესღაც ურგები რომ იყო შენთვის, ხოლო აწ 
შენთვისაც სარგოა და ჩემთვისაც; 12 გიგზავნი მას, ანუ ჩემს 
გულს. 13 მინდოდა გვერდით მყოლოდა იგი, რათა შენ 
ნაცვლად ჩემთვის გაეწია სამსახური ამ ვირთებაში, რასაც 
ვიტან სახარების გამო. 14 მაგრამ შენთან შეუთანხმებლად 
არაფრის ქმნა არ ვისურვე, რათა შენი სიკეთე იძულებითი კი 
არ ყოფილიყო, არამედ ნებსითი. 1? ვინ იცის, იქნებ დროებით 
იმიტომ დაგშორდა, რომ სამუდამოდ მიგეღო იგი. 19 მაგრამ 
უკვე არა როგორც მონა, არამედ მონაზე უმეტესი, საყვარელი 
ძმა, მეტადრე ჩემთვის და, მით უმეტეს, შენთვის, 
ხორციელადაც და უფლის მიერაც. 17 ასე რომ, თუ თანაზიარად 
მიგაჩნივარ, ისე მიიღე, თითქოს მე ვიყო. 198 ხოლო თუ რამე 


გაწყენინა, ან მართებს შენი, მე მომკითხე. 19 მე, პავლემ, 
დავწერე ჩემი ხელით: მე გადავიხდი, რათა არ გითხრა, რომ 
ამაზე მეტიც გმართებს ჩემი: თვით შენი თავი. 29 ჰო, ძმაო, 
შემეწიე უფალში, ახარე ჩემი გული უფალში. 21 შენს 
მორჩილებაში დარწმუნებულმა მოგწერე ეს, რადგანაც ვიცი, 
რომ უფრო მეტსაც შემისრულებ, ვიდრე მე გთხოვ. 22 
ამასთანავე გამიმზადე ბინაც, რადგანაც იმედი მაქვს, რომ 
თქვენი ლოცვით მოგემადლებით. 23 მოგიკითხავენ ეპიფრასი, 
ჩემი თანა-ტყვე ქრისტე იესოში; 24 მარკოზი, არისტარქე, 
დემასი და ლუკა, ჩემი თანაშემწენი. 22 მადლი ჩვენი უფლის 
იესო ქრისტესი თქვენს სულს. ამინ. 


ებრაელთა მიმართ 


თავი 1 


1 ღმერთი, რომელიც მრავალგზის და მრავალგვარად 
ელაპარაკებოდა მამებს წინასწარმეტყველთა პირით, ? ამ 
უკანასკნელ დღეებში გველაპარაკა ჩვენ ძის მიერ, რომელიც 
დაადგინა ყოვლის მემკვიდრედ და რომლის მეშვეობითაც 
შექმნა საუკუნენი, 2 რომელიც არის ბრწყინვალება დიდებისა 
და მისი არსების აღნაბეჭდი, თავისი ძალმოსილების სიტყვით 
ყოვლის მტვირთველი და, ცოდვებისგან ჩვენი განწმედის 
შემდეგ, ზესკნელს სიდიადის მარჯვნივ მჯდომელი, 4“ 
ანგელოზებზე იმდენადვე უზენაესი, რამდენადაც მათზე 
უდიადესი დაიმკვიდრა სახელი. ? ვინაიდან რომელი 
ანგელოზისთვის უთქვამს ოდესმე: „ძე ხარ შენ ჩემი, დღეს 
გშობე შენ“; ანდა: „მე ვიქნები მისი მამა, და ის იქნება ჩემი ძე“. 
6 ასევე, როცა კვლავ შემოჰყავს პირმშო ქვეყნად, ამბობს: „დე, 
თაყვანი სცეს მას ყველა ანგელოზმა ღვთისა“. 7 ხოლო 
ანგელოზებზე ამბობს: „რომელიც ქმნის თავის ანგელოზებს 
სულებად და თავის მსახურთ - ალად ცეცხლისა“. 8 ძეზე კი: 
„ტახტი შენი, ღმერთო, უკუნითი უკუნისამდე, და კვერთხი 
სიმართლისა - შენი სუფევის კვერთხი“. ? „შეიყვარე სიმართლე 
და მოიძულე ურჯულოება, ამიტომაც გცხო ღმერთმა, შენმა 
ღმერთმა სიხარულის ზეთი უფრო უხვად, ვიდრე შენს 
თანაზიართ“. 19 და: „თავდაპირველად შენ დააფუძნე, უფალო, 
მიწა, და შენი ხელით შეიქმნენ ცანი. 11 ისინი გარდავლენ, 
ხოლო შენ წარუვალი ხარ, და ყველაფერი დაძველდება, 
როგორც სამოსი. 12 სამოსივით შეგრაგნი მათ და 
შეიცვლებიან, თავად კი უცვლელი ხარ, და არასდროს 
დასრულდება შენი წლები“. 132 რომელი ანგელოზისთვის 
უთქვამს ოდესმე: „დაჯექი ჩემ მარჯვნივ, ვიდრე ფეხქვეშ 
დაგიმხობ მტრებს“? 1“ განა ყველანი მომსახურე სულები არ 


არიან, მათდა სამსახურად მოვლინებულნი, რომელთაც უნდა 
დაიმკვიდრონ საუკუნო სიცოცხლე? 


თავი 2 


1 ამიტომაც გვმართებს მეტი ყურადღება იმისადმი, რაც 
გვესმის, თუკი არ გვინდა, რომ გზას ავცდეთ. ? ვინაიდან თუ 
ანგელოზთა მეოხებით ნათქვამი სიტყვა ურყევი იყო და 
ყოველი შეცოდება თუ ურჩობა იღებდა კუთვნილ სასჯელს, 3 
ჩვენ როგორღა დავიხსნით თავს, უგულებელმყოფელნი 
ესოდენ დიადი ხსნისა, თავდაპირველად რომ გვიქადაგა 
უფალმა და მსმენელთა მეშვეობით დამკვიდრდა ჩვენში, “1 
ღვთის თანამოწმობით, სასწაულებით და ნიშებით, ნაირგვარი 
ძალითა და სული წმიდის ნიჭით, რაც განაწილებულ იქნა მისი 
ნებისამებრ? 2 რადგანაც ღმერთმა ანგელოზებს როდი 
დაუმორჩილა მომავალი ქვეყანა, რომელზედაც ვმსჯელობთ. 9 
არამედ ვიღაცის მოწმობით სადღაცა თქმულა: „რა არის კაცი, 
რომ გახსოვს იგი? ან ძე კაცისა, რომ მოიხილავ მას? 7 ოდნავ 
თუ დაამცირე იგი ანგელოზთა წინაშე, დიდებითა და პატივით 
გვირგვინოსან ჰყავ ? და ყველაფერი ფეხქვეშ დაუმხე. და რაკი 
ყველაფერი დაუმორჩილე, დასამორჩილებელი აღარა დარჩა 
რა, მაგრამ აწ ვერ ვხედავთ, რომ ყველაფერი მას 
მორჩილებდეს; ? არამედ ვხედავთ, რომ იესო, რომელიც 
ოდნავ თუ დამცირდა ანგელოზთა წინაშე, დიდებითა და 
პატივით გვირგვინოსან იქმნა სიკვდილის გამო, რაც დაითმინა, 
რათა, ღვთის მადლით, ყველას გულისთვის ეხილა სიკვდილის 
გემო. 19 და მართლაც, ასე შეჰფეროდა მას, ვისთვისაც და ვის 
მიერაც არის ყოველი, მრავალი ძე რომ მიეყვანა დიდებამდე, 
მათი ხსნის წინამძღვარი სრულეყო ტანჯვით. 11 ვინაიდან 
განმწმენდიც და განწმენდილნიც ერთისგან არიან ყველანი, 
ამიტომაც არ რცხვენია, ძმები უწოდოს მათ, 12 და ამბობს: 
„ვაუწყებ შენს სახელს ჩემს ძმებს, და შუა საკრებულოში 
გიგალობ შენ“. 13 ან კიდევ: „მე ვიქნები მისი მოსავი“. ანდა: 
„აჰა, მე და შვილები, რომლებიც მომცა მამამ“. 14 და რაკი 
შვილები სისხლისა და ხორცის მოზიარენი არიან, თავადაც 
ეზიარა მათ, რათა სიკვდილით განექარებინა ის, ვისაც აქვს 


ხელმწიფება სიკვდილისა, ანუ ეშმაკი, 12 და დაეხსნა ისინი, 
ვისაც სიკვდილის შიშით მთელი სიცოცხლის განმავლობაში 
მონობის უღელი ედგა. 19 რადგანაც ანგელოზებს კი არ 
ევლინება მწედ, არამედ - აბრაამის მოდგმას. 17 ამიტომ 
ყოველნაირად უნდა დამსგავსებოდა ძმებს, რათა მოწყალე და 
სარწმუნო მღვდელმთავარი ყოფილიყო ღვთის წინაშე, ხალხის 
ცოდვათა სალხინებლად. 18 ვინაიდან, როგორც თვითონ ევნო 
და გამოიცადა, ასევე განსაცდელში მყოფთა შეწევნაც ძალუძს. 


თავი 3 


1 ამიტომ, ძმანო წმიდანო, ზეციური ხმობის ზიარნო, 
დაუკვირდით მოციქულსა და ჩვენი აღსარების 
მღვდელმთავარს, ქრისტე იესოს, 2 რომელიც ისეთივე 
ერთგულია თავისი შემოქმედისა, როგორც მოსე ღვთის 
სახლში. 3 ვინაიდან მოსესთან შედარებით უფრო მეტი 
დიდების ღირსი შეიქნა, ისევე, როგორც სახლთან შედარებით 
მეტი პატივი აქვს მის ამშენებელს. “ რადგანაც ყველა სახლს 
ვიღაც აშენებს, ყოვლის ამშენებელი კი ღმერთია. ? მოსე 
ერთგული იყო მთელ მის სახლში, როგორც მსახური, რათა 
ემოწმებინა, რაც უნდა თქმულიყო, 5 ქრისტე კი - როგორც ძე 
მის სახლში. ხოლო მისი სახლი ჩვენა ვართ, თუკი ბოლომდე 
მტკიცედ დავიცავთ სითამამესა და სასოების სიქადულს. 7 
ამიტომ, როგორც იტყვის სული წმიდა: „დღეს, როცა მოისმენთ 
მის ხმას, 8 ნუ გაიქვავებთ თქვენს გულებს, როგორც 
დრტვინვის ჟამს, უდაბნოში გამოცდის დღეს, ? სადაც 
გამომცადეს თქვენმა მამებმა და ხედავდნენ ჩემს საქმეებს 
ორმოც წელიწადს. 19 ამიტომაც მოვიძულე ეს მოდგმა და 
ვთქვი: მარადჟამ ცდებიან გულით, და ვერ შეიცნეს ჩემი გზა. 11 
ასე დავიფიცე ჩემი რისხვით, რომ არ ეღირსებათ ჩემს 
სიმშვიდეში შემოსვლა“, 12 იფხიზლეთ, ძმანო, რომ არცერთ 
თქვენგანს არ ჰქონდეს უკეთური და ურწმუნო გული, რათა არ 
განუდგეს ცოცხალ ღმერთს. 1? არამედ ყოველდღე შეაგონეთ 
ერთმანეთს, ვიდრე არ ითქმის „დღესო“, რათა არცერთი 
თქვენგანი არ გაქვავდეს ცოდვის საცდურით. 14 რადგანაც 
ქრისტეს თანაზიარნი გავხდით, თუკი არსობის საწყისს 
ბოლომდე დავიცავთ მტკიცედ. 15 ვიდრე არ ითქმის: „დღეს, 
როცა მოისმენთ მის ხმას, ნუ გაიქვავებთ თქვენს გულებს, 
როგორც დრტვინვისას“. 165 ვინაიდან ზოგმა ისმინა და 
დრტვინვას მოჰყვა; მაგრამ ყველა კი არა, ვინც მოსეს 
მეოხებით გამოვიდა ეგვიპტიდან. 17 მაშ, ვის გამო 
მრისხანებდა ორმოც წელიწადს, თუ არა შემცოდეთა გამო, 


რომელთა ძვლებიც უდაბნოში დაცვივდნენ? 18 ან ვის მიმართ 
დაიფიცა, რომ ვერ ეღირსებოდნენ მის სიმშვიდეში შესვლას, 
თუ არა ურჩთა მიმართ? 19 და ჩვენ ვხედავთ, რომ 
ურწმუნოების გამო მართლაც ვერ ეღირსნენ შესვლას. 


თავი 4 


1 მაშ, გვეშინოდეს, რათა, ვიდრე რჩება აღთქმა მის 
სიმშვიდეში შესვლისა, რომელიმე თქვენგანი გარეთ არ 
დარჩეს. 2? რადგანაც სახარება ჩვენც მათსავით გვეუწყა, 
მაგრამ სიტყვა, რომელიც ისმინეს, ურგები დარჩა მათთვის, 
ვინაიდან არ შეერწყა მსმენელთა რწმენას. 3 სიმშვიდეში კი 
ჩვენ, მორწმუნენი შევალთ, როგორც მან ბრძანა: „ამიტომ 
დავიფიცე ჩემი რისხვისას, რომ ვერ შემოვლენ ჩემს 
სიმშვიდეში“. თუმცაღა მისი საქმენი დასრულდნენ ჯერ კიდევ 
ქვეყნიერების დასაბამიდან. 13 ვინაიდან მეშვიდე დღეზე 
სადღაცა ასე თქმულა: „და დაისვენა ღმერთმა მეშვიდე დღეს 
მისი ყოველი საქმისგან“. ? და კიდევ: „ვერ შემოვლენ ჩემს 
სიმშვიდეში“. 9 და რაკი ზოგს კვლავაც შეუძლია მასში შესვლა, 
ხოლო ისინი, ვისაც უწინ ეხარათ, ვერ შევიდნენ ურჩობის გამო, 
- ” კვლავინდებურად აწესებს გარკვეულ დღეს, და დავითის 
პირით ამბობს - „დღესო“, ესოდენ ხანგრძლივი დროის 
შემდეგ, როგორც ზემოთ ითქვა: „დღეს, როცა მოისმენთ მის 
ხმას, ნუ გაიქვავებთ თქვენს გულებს“. 8 ვინაიდან იესო ნავეს 
ძეს რომ მიენიჭებინა მათთვის სიმშვიდე, ამის შემდეგ აღარას 
იტყოდა სხვა დღეზე. 9? ამიტომ ღვთის ხალხს კვლავ რჩება 
შაბათობა. 19 რადგან ვინც შევიდა მის სიმშვიდეში, ისევე 
დაისვენა თავის საქმეთაგან, როგორც ღმერთმა შესაქმის 
შემდეგ. 11 მაშ, ვესწრაფოთ ამ სიმშვიდეში შესვლას, რათა, 
მათი მაგალითისამებრ, ურჩობაში არვინ ჩავარდეს. 12 
რადგანაც ღვთის სიტყვა ცოცხალია, ქმედითი და ყოველგვარ 
ორლესულ მახვილზე უფრო ბასრი, ასე რომ, თვით 
სამშვინველისა და სულის, სახსართა და ძვლის ტვინის 
გაყოფამდე აღწევს, და განიკითხავს გულის ზრახვებსა თუ 
აზრებს. 13 არ არსებობს ქმნილება, დაფარული რომ იყოს 
მისთვის. არამედ ყველაფერი გაშიშვლებული და 
გაცხადებულია მის თვალთა წინაშე, ვისაც ვაბარებთ ანგარიშს. 


14 და რაკი გვყავს დიდი მღვდელმთავარი, რომელმაც 


გამოვლო ცანი, იესო, ძე ღვთისა, მტკიცედ მივსდიოთ ჩვენს 
აღსარებას. 12 რადგან ისეთი მღვდელმთავარი როდი გვყავს, 
რომ არ შეეძლოს თანაგვიგრძნოს ჩვენს უძლურებაში, არამედ 
- ჩვენსავით გამოცდილი ყველაფერში, გარდა ცოდვისა. 19 
მაშ, თამამად მივეახლოთ მადლის ტახტს, რათა მივიღოთ 
წყალობა და ვპოვოთ მადლი დროული შეწევნისათვის. 


თავი 5 


1 რადგანაც ყოველი მღვდემლთავარი კაცთაგან არჩეულია და 
კაცთათვისვე დადგენილი ღვთისმსახურად, რათა სწირავდეს 
მსხვერპლსა და შესაწირავს ცოდვებისათვის. 2 მას შეუძლია 
შეიწყნაროს უმეცარნი და შეცთომილნი, ვინაიდან თვითონაც 
გარშემორტყმულია უმწეობით. 3 ამიტომაც მართებს როგორც 
ხალხისთვის, ისე თავისი თავისთვისაც სწირავდეს მსხვერპლს 
ცოდვათა მისატევებლად. “ თავისთავად ვერავინ მიიღებს ამ 
პატივს, არამედ მხოლოღდ ის, ვინც ღვთის მიერაა ხმობილი, 
აარონის მსგავსად. ? ასე ქრისტემაც თვითონვე კი არ 
მიიკუთვნა მღვდელმთავრობის დიდება, არამედ მისი 
წყალობით, ვინც უთხრა მას: „ძე ხარ შენ ჩემი, დღეს გშობე 
შენ“, 6 ხოლო სხვა ადგილას ამბობს: „შენა ხარ მღვდელი 
უკუნისამდე, წესისამებრ მელქისედეკისა“, 7 რომელმაც მისი 
ხორციელად ყოთნის დღეებში ხმამაღალი ღაღადისითა და 
ცრემლების ფრქვევით შესწირა ლოცვა-ვედრება მას, ვისაც 
შეეძლო სიკვდილისაგან ეხსნა იგი, და შესმენილ იქნა მისი 
ღვთისმოშიშების გამო. 8 და თუმცა ძე იყო, ტანჯვის გზით 
ისწავლა მორჩილება. 7? ასე რომ, სრულქმნილი, მისდამი 
მორჩილთ საუკუნო ხსნის მიზეზად ექმნა. 19 და იწოდა ღვთის 
მიერ მღვდელმთავრად, წესისამებრ მელქისედეკისა. 11 ბევრი 
რამ შეგვეძლო გვეთქვა ამის თაობაზე, მაგრამ ძნელია 
განმარტება, ვინაიდან სმენის თავი აღარა გაქვთ. 12 
მართალია, დროის მიხედვით უკვე მოძღვრები უნდა 
ყოფილიყავით, მაგრამ თვითონვე გჭირდებათ მოძღვარი, 
რათა ისწავლოთ ღვთის სიტყვის პირველსაწყისნი; ასე რომ, 
კვლავაც რძე გჭირდებათ და არა უხეში საჭმელი. 13 მაგრამ 
რძის ყოველი მსმელი გამოუცდელია სიმართლის სიტყვაში, 
რადგანაც ჯერ კიდევ ჩვილია. 14 უხეში საჭმელი კი 
მოწიფულთათვისაა განკუთვნილი, რომელთა გრძნობებიც 
საკმაოდ გაწვრთნილია ჩვევით, რათა კეთილისა და ბოროტის 
გარჩევა შესძლონ. 


თავი 6 


1 ამიტომ დავუტევოთ ქრისტეს სიტყვის საწყისნი. ვისწრაფოთ 
სრულყოფისაკენ და კვლავ ნუღარ ჩავუყრით საძირკველს 
მკვდარ საქმეთა მონანიებას და ღვთის რწმენას, 2 
ნათლისღების, ხელდასხმის, მკვდართა აღდგომისა და 
საუკუნო განკითხვის მოძღვრებას. 3 ასეც მოვიქცევით, თუკი 
ინება ღმერთმა. 4 რადგანაც შეუძლებელია, რომ ერთხელ უკვე 
განათლებულნი, რომელთაც იგემეს ციური ნიჭი და ეზიარნენ 
სულიწმიდას, ? შეიტკბეს ღვთის კეთილი სიტყვა და მომავალი 
საუკუნის ძალნი, 9 მაგრამ მაინც დაეცნენ, - დიახ, 
შეუძლებელია, რომ ისინი კვლავ განახლდნენ სინანულისთვის, 
ვინაიდან კვლავინდებურად ჯვარს აცვამენ ძეს ღვთისას და 
ჰგმობენ. 7 რადგანაც მიწა, მასზე ხშირ-ხშირად დადენილ 
წვიმას რომ ისრუტავს და მიწის მუშაკთათვის სარგო ნათესს 
აღმოაცენებს, ღვთისაგან იღებს კურთხევას. 8 ხოლო ნარ- 
ეკლის აღმომაცენებელი ურგებია და ლამის დაწყევლილი, - 
რომლის ბოლოც იქნება დაწვა. 3? თუმცა თქვენ, საყვარელნო, 
მიუხედავად ამ სიტყვებისა, გვწამს, რომ უკეთესნი ხართ და 
ხსნად მიწევნილნი. 1? რადგანაც ღმერთი უსამართლო როდია, 
რომ დაივიწყოს თქვენი საქმე და შრომა სიყვარულისა, რაც 
გამოავლინეთ მისი სახელისათვის, ვინაიდან ემსახურებოდით 
და ახლაც ემსახურებით წმიდათ. 11 მაგრამ გვსურს, რომ 
თითოეული თქვენგანი სასოების სავსებისთვისაც ბოლომდე 
იჩენდეს იმავე გულმოდგინებას. 12 რათა მცონარებას არ 
მისცეთ თავი, არამედ ბაძავდეთ მათ, რწმენი თა და 
დიდსულოვნებით რომ იმკვიდრებენ აღთქმათ. 13 რადგანაც 
ღმერთმა, როცა აბრაამს აძლევდა აღთქმას, რაკიღა თავისზე 
უმეტესი არავინ ჰყავდა დასაფიცარი, თავისი თავი დაიფიცა, 14 
და უთხრა: „ჭეშმარიტად, კურთხევით გაკურთხებ შენ, და 
გამრავლებით გამრავლებ შენ“. 1” და ასე, სულგრძელობით 
მიიღო აღთქმა. 15 ხალხი უმეტესს იფიცავს და ფიცია მათი 
ყოველი ცილობის დასასრული. 17 ამიტომ ღმერთმა, 


რომელსაც სურდა აღთქმის მემკვიდრეთათვის ეჩვენებინა 
თავისი ნების გარდუვალობა, შუამდგომლობისთვის მიმართა 
ფიცს. 18 რათა ორი გარდუვალი საქმის მეშვეობით, რაშიაც 
შეუძლებელია ეცრუა ღმერთს, მტკიცე ნუგეში გვქონოდა 
ყველას, ვინც ვისწრაფეთ ჩავჭიდებოდით ჩვენ წინაშე დასახულ 
იმედს, 1? რომელიც ჩვენი სულისათვის იგივეა, რაც მტკიცე და 
სანდო ღუზა, თვით ფარდის მიღმაც რომ აღწევს, 29 სადაც 
ჩვენს წინამორბედად შევიდა იესო და, წესისამებრ 
მელქისედეკისა, მღვდელმთავარი გახდა უკუნისამდე. 


თავი 7 


1 რადგანაც მელქისედეკი, მეფე სალემისა, უზენაესი ღმერთის 
მღვდელი, შეეგება აბრაამს, მეფეთა შემუსვრის შემდეგ 
შემოქცეულს, და აკურთხა იგი. 2? ხოლო აბრაამმა ყველაფრის 
მეათედი უწილადა მას, ვისი სახელიც, უწინარეს ყოვლისა, 
განიმარტება როგორც „სიმართლის მეფე“, შემდეგ კი - „მეფე 
სალემისა“, ანუ „მშვიდობის მეფე“. 3 უდედმამო, უგვარტომო, 
რომელსაც არც დღეთა დასაბამი აქვს და არც სიცოცხლის 
დასასრული, არამედ, მსგავსად ღვთის ძისა, მღვდლად რჩება 
უკუნისამდე. 4 მაშ, იხილეთ, რაოდენ დიდია ის, ვისაც 
მამამთავარმა აბრაამმა თავისი ნადავლის მეათედი უწილადა. 
> ლევის ძეთა შორის მღვდლობის მიმღებთ მცნებადა აქვთ, 
მეათედს კრეფდნენ ხალხისგან, ანუ თავიანთი ძმებისაგან, 
თუმცა ესენიც აბრაამის წიაღიდან არიან გამოსულნი. 9 იმან კი, 
ვინც არ არის მათი გვარისა, აბრაამისგან მიიღო მეათედი და 
აკურთხა აღთქმის მქონე. 7 ხოლო, ყოველგვარი ცილობის 
გარეშე, უმცირესი იკურთხება უმეტესის მიერ. 8 აქ მეათედს 
იღებენ მოკვდავი კაცნი, იქ კი - ვისაც აქვს მოწმობა, რომ 
ცოცხალია. 7? და, ასე ვთქვათ, ლევიმაც, რომელიც იღებს 
მეათედს, აბრაამის მეშვეობით გასცა მეათედი. 19 ვინაიდან 
ჯერ კიდევ მამის წიაღში იყო, როცა შეეგება მელქისედეკი. 11 
ამრიგად, სრულყოფა რომ ლევიტელთა მღვდელმსახურებით 
მიიღწეოდეს (ვინაიდან ხალხს მის მიერ მიეცა რჯული), რა 
საჭირო იქნებოდა მელქისედეკის წესისამებრ აღმდგარიყო 
სხვა მღვდელი, ნაცვლად იმისა, რომ აარონის წესით 
წოდებულიყო? 12 ვინაიდან მღვდლობის შეცვლასთან ერთად 
უთუოდ უნდა შეიცვალოს რჯულიც. 1? რადგან ვისზედაც ეს 
ითქვა, სხვა ტომს ეკუთვნოდა, საიდანაც არავინ მიახლებია 
საკურთხეველს. 14 ვინაიდან ცნობილია, რომ უფალი ჩვენი 
ამობრწყინდა იუდას ტომიდან, რომლის მღვდლობაზეც სიტყვა 
არ დასცდენია მოსეს. 12 და ეს მით უფრო ცხადია, რომ, 


მელქისედეკის მსგავსად, დგება სხვა მღვდელი, 10 რომელიც 


ხორციელი აღთქმის რჯულისამებრ კი არ გახდა მღვდელი, 
არამედ წარუვალი სიცოცხლის ძალით. 17 რადგანაც გვაქვს 
მოწმობა: „შენა ხარ მღვდელი უკუნისამდე, წესისამებრ 
მელქისედეკისა“. 18 უწინდელი აღთქმა კი მისი უმწეობისა და 
უსარგებლობის გამო უქმდება, 1? რადგანაც ვერარა სრულყო 
რჯულმა; მაგრამ შემოდის უმჯობესი სასოება, რომლის 
მეოხებითაც მივეახლებით ღმერთს. 29 და რამდენადაც ეს არ 
მომხდარა ფიცის გარეშე, 21 (ვინაიდან ისინი ფიცის გარეშე 
გახდნენ მღვდლები, ხოლოეს - ფიცით მის მიერ, ვინც უთხრა: 
„დაიფიცა უფალმა და არ შეინანებს: შენა ხარ მღვდელი 
უკუნისამდე, წესისამებრ მელქისედეკისა)“, - 22 იმდენადვე 
უმჯობესი აღთქმის თავმდები გახდა იესო. 23 ეგეც არ იყოს, ვინ 
მოსთვლის, რამდენნი იყვნენ ის მღვდლები, რადგან 
სიკვდილი გამორიცხავდა ერთის მღვდლობას, 24 ხოლო მას, 
როგორც მარადის მყოფს, მღვდლობაც წარუვალი აქვს. 239 
ამიტომაც ძალუძს სრულიად იხსნას ყველა, ვინც მისი 
მეოხებით მიეახლება ღმერთს, რადგანაც მარად ცოცხალია 
მათდა მეოხად. 29 სწორედ ასეთი მღვდელმთავარი 
გვშვენოდა: წმინდა, უმანკო, უმწიკვლო, ცოდვილთაგან 
განრიდებული და ზეცათა უზენაესი, 27 რომელსაც იმ 
მღვდელმთავრებივით როდი სჭირდება ჯერ თავის, ხოლო 
შემდეგ ხალხის ცოდვებისათვის ყოველდღე სწირავდეს 
მსხვერპლს, რადგან ეს ერთხელ და სამუდამოდ აღასრულა, 
როცა შესწირა თავი. 28 ვინაიდან რჯული მღვდელმთავრებად 
ადგენს უმწეო ხალხს, ხოლო ფიცის სიტყვა, რჯულის შემდგომ, 
- ძეს, უკუნისამდე სრულქმნილს. 


თავი 8 


1 ხოლო ჩვენს ნათქვამში უმთავრესი ეს არის: გვყავს 
მღვდელმთავარი, დიდების ტახტის მარჯვნივ რომ დაჯდა 
ზეცას. 2 ის არის მსახური წმიდათა და ჭეშმარიტი კარვისა, 
რომელიც უფალმა ააშენა და არა კაცმა. 3 რადგანაც ყველა 
მღვდელმთავარი მსხვერპლისა და შესაწირავის 
მისართმევადაა დადგენილი; ამიტომ აუცილებელია, რომ 
მასაც რაიმე ჰქონდეს მისართმევი. 4 მიწაზე რომ 
დარჩენილიყო, მღვდელიც აღარ იქნებოდა, რადგანაც აქ 
არიან მღვდლები, რჯულისამებრ რომ სწირავენ შესაწირავს, 23 
და მსახურებენ ზეციერის ხატსა და ჩრდილს, როგორც ებრძანა 
მოსეს კარვის დასრულებისას: „იცოდე, - იყო თქმული, - 
ყველაფერი გააკეთე იმ ნიმუშის მსგავსად, მთაზე რომ გიჩვენე 
შენ“. 6 ხოლო აწ ჩვენმა მღვდელმთავარმა მით უკეთესი 
მსახურება მიიღო, რამდენადაც შუამავალია უკეთესი აღთქმის, 
რომელიც უკეთეს დაპირებებზეა დაფუძნებული. 7 რადგანაც 
პირველი აღთქმა რომ უნაკლო ყოფილიყო, ვინღა დაუწყებდა 
ძებნას მეორის ადგილს? 8 ვინაიდან ყვედრებით ეუბნება მათ: 
„აჰა, მოვლენ დღენი, - ამბობს უფალი, - როცა ახალ აღთქმას 
დავუდებ ისრაელის სახლს და იუდას სახლს. ? იმნაირ 
აღთქმას კი არა, მათ მამებს რომ დავუდე იმ დღეს, როცა ხელი 
ჩავკიდე მათ ეგვიპტის ქვეყნიდან გამოსაყვანად; მაგრამ რაკი 
ჩემს აღთქმაში არ დამკვიდრდნენ, მეც უგულებელვძავ ისინი, 
ამბობს უფალი. 19 აი, ეს იქნება აღთქმა, იმ დღეთა შემდგომ 
რომ აღვუთქვამ ისრაელის სახლს, ამბობს უფალი: ჩავდებ 
ჩემს რჯულს მათ გონებაში, და მათ გულებზე დავაწერ მას; და 
ვიქნები მათი ღმერთი, ხოლო ისინი იქნებიან ჩემი ხალხი. 11 
აღარავინ ასწავლის თვისტომს და აღარ ეტყვის თავის ძმას: 
იცან უფალი, რადგანაც ყოველი მათგანისთვის, დიდიან- 
პატარიანად, ცნობილი ვიქნები. 12 ვინაიდან შევიწყალებ მათ 
უსამართლობას და აღარ გავიხსენებ მათს ცოდვებს. 13 ხოლო 


„ახალიო“ რომ თქვა, ამით პირველის სიძველე გვიჩვენა, 
მაგრამ რაც ძველდება და ბერდება, გასაქრობად განწირულია. 


თავი 9 


1 თუმცა პირველ აღთქმასაც ჰქონდა მართლგანაწესი 
მსახურებისა და ამქვეყნიური საწმიდარი, 2? რადგანაც პირველი 
კარავი ისე იქნა გამზადებული, რომ შიგ იყო სასანთლე, ტაბლა 
და საწირავი პური; ხოლო სახელი მისი იყო „წმინდა“. 3 მეორე 
ფარდის მიღმა კი იყო კარავი, რომელსაც ერქვა 
„წმიდათაწმიდა“. “ და ჰქონდა მას ოქროს სასაკმევლე, 
მთლიანად ოქროთი მოჭედილი კიდობანი აღთქბმისა, 
რომელშიც იდგა მანანით სავსე ოქროს ჭურჭელი, აარონის 
კვერთხი, რომელიც განედლდა, და აღთქმის ფიცარნი. 2 
ხოლო მათ ზემოთ - ქერუბიმნი დიდებისა, სალხინებლის 
საჩრდილობლად, თუმცა აქ დაწვრილებით ვერ ვილაპარაკებთ 
მათზე. 95 ამნაირად გამართულ პირველ კარავში ყოველთვის 
შედიან მღვდლები ღვთისმსახურების აღსასრულებლად. 7 
მეორეში კი წელიწადში ერთხელ შედის მღვდელმთავარი, 
მაგრამ არა სისხლის გარეშე, რომელსაც სწირავს თავისი 
თავისა და ხალხის ცთომილებათა გამო. 8 ამით სული წმიდა 
გვიჩვენებს, რომ ჯერ კიდევ არ გახსნილა საწმიდრის გზა, 
ვიდრე დგას პირველი კარავი. 9? ესაა ნიმუში აწმყო დროისა, 
როცა სწირავენ მსხვერპლსა და შესაწირავს, რასაც არ ძალუძს 
სრულყოს შემწირველის სინიდისი. 19 რადგანაც ესაა მხოლოდ 
სასმელ-საჭმელი, სხვადასხვაგვარი განბანა და ხორციელ 
წესთა აღსრულება, გამოსწორების დრომდე დადგენილი. 11 
ხოლო ქრისტე, მომავალ სიკეთეთა მღვდელმთავარი, მოვიდა 
უფრო ვრცელი, უფრო სრულყოფილი და ხელთუქმნელი, ესე 
იგი, არა იმნაირად შექმნილი კარვით. 12 ვაცთა და ზვარაკთა 
სისხლით კი არა, საკუთარი სისხლით ერთხელ შევიდა 
საწმიდარში და მოგვიპოვა საუკუნო გამოხსნა. 13 ვინაიდან თუ 
ვაცთა და ზვარაკთა სისხლი, ან დეკეულის ფერფლი, 
პკურებით გაწმენდს შებილწულთ, რათა წმიდა იყოს ხორცი, 14 
განა სისხლი ქრისტესი, რომელმაც მარადიული სულით უბიწო 
მსხვერპლად შესწირა თავი ღმერთს, ათასწილ უფრო მეტად 


არ განწმედს თქვენს სინიდისს მკვდარ საქმეთაგან, ცოცხალი 
ღმრთის სამსახურისთვის? 15 ამიტომაც არის ახალი აღთქმის 
შუამდგომელი, რათა სიკვდილით, რომლითაც აღესრულა, 
გამოესყიდა პირველი აღთქმისას ჩადენილი დანაშაულნი და, 
ამრიგად, საუკუნო მემკვიდრეობისთვის ხმობილთ მიეღოთ 
აღთქმული. 15 ვინაიდან სადაც არის ანდერძი, იქ 
აუცილებელია მეანდერძის სიკვდილი. 17 რადგანაც ანდერძს 
ძალა აქვს მხოლოდ სიკვდილის შემდეგ, და არა მანამ, სანამ 
ცოცხალია მეანდერძე. 18 ამიტომ არც პირველი აღთქმა 
დამტკიცებულა სისხლის გარეშე. 19? რადგანაც მოსემ, ყველა 
მცნება რჯულისამებრ რომ წარმოსთქვა ხალხის წინაშე, აიღო 
ზვარაკთა და ვაცთა სისხლი, წყალთან, მეწამულ მატყლსა და 
უსუპთან ერთად, და ასხურა როგორც წიგნს, ისე მთელ 
ხალხსაც, 29 და თქვა: „ესაა სისხლი აღთქმისა, ღმერთმა რომ 
გამცნოთ თქვენ“. 21 თვით კარავსა და საღვთისმსახურო 
ჭურჭელსაც ასხურა სისხლი. 2? ასე რომ, რჯულის მიხედვით, 
თითქმის ყველაფერი სისხლით განიწმიდება, და სისხლის 
დათხევის გარეშე არ არსებობს მიტევება. 23 ამრიგად, 
ზეციერთა ხატებანი ამით უნდა იწმიდებოდნენ, ხოლო თვით 
ზეციერნი - ამაზე უკეთესი მსხვერპლით. 24 რადგანაც ქრისტე 
ხელთქმნილ საწმიდარში, ანუ ჭეშმარიტის ხატებაში კი არ 
შევიდა, არამედ თვით ცაში, რათა აწ ჩვენთვის წარუდგეს 
ღმერთს, 25 იმიტომ კი არა, რომ მრავალგზის შეეწიროს, 
როგორც მღვდელმთავარი ყოველწლიურად სხვისი სისხლით 
შედის საწმიდარში, 290 თორემ მაშინ მრავალგზის ევნებოდა 
ქვეყნის დასაბამიდან, ხოლო აწ ერთხელ, საუკუნეთა 
დასასრულს, გამოჩნდა, რათა თავისი მსხვერპლით 
გაექარწყლებინა ცოდვა. 27 და როგორც ადამიანებს ერთხელ 
უწერიათ სიკვდილი, მერე კი განკითხვა, 28 ასევე ქრისტეც, 
ერთხელ რომ შესწირა თავი, რათა წარეხოცა მრავალთა 
ცოდვა, - მეორედ გამოჩნდება არა ცოდვათაგან განსაწმედად, 
არამედ მის მომლოდინეთა სახსნელად. 


თავი 10 


1 რადგანაც რჯული, მომავალ სიკეთეთა მხოლოდ ჩრდილის 
და არა თვით ნამდვილ საგანთა მქონე, ერთი და იმავე 
მსხვერპლით, გამუდმებით რომ სწირავენ ყოველწლიურად, 
ვერასოდეს ვერ შესძლებს სრულყოს მასთან მიმსვლელნი. 2 
ასე რომ არა, ვინღა შესწირავდა მსხვერპლს, რადგანაც 
ერთხელ განწმედილთ წარმოდგენაც აღარ ექნებოდათ, რა 
არის ცოდვა. 3 მაგრამ მსხვერპლშეწირვა ყოველწლიურად 
იწვევს ცოდვათა გახსენებას. 4 რადგანაც შეუძლებელია 
ცოდვათა წარხოცა კაცთა და ხართა სისხლით. ? ამიტომ 
ქვეყნად შემოსვლისას ქრისტე ამბობს: „მსხვერპლი და 
შესაწირავი შენ არ ისურვე, მაგრამ სხეული კი განმიმზადე მე. 9 
სრულდასაწველი და ცოდვის გამოსასყიდი ძღვენი არ ინებე. 7 
მაშინ მე ვთქვი: აჰა, მოვდივარ (როგორც წიგნის დასაწყისში 
წერია ჩემზე), რათა აღვასრულო შენი ნება, ღმერთო“. 8 ზემოთ 
რომ ამბობს: მსხვერპლი და შესაწირავი, სრულდასაწველი და 
ცოდვის გამოსასყიდი ძღვენი არ ისურვე და ინებეო, ? შემდეგ 
დასძენს: აჰა, მოვდივარ, რათა აღვასრულო შენი ნება, 
ღმერთო, რითაც აუქმებს პირველს, რათა მეორე დაადგინოს. 
190 სწორედ ამ ნებით ვართ განწმედილნი, იესო ქრისტეს 
სხეულის ერთგზის შეწირვით. 11 რამდენი მღვდელი 
ყოველდღე დგას მსახურებად და რამდენგზის სწირავს ერთსა 
და იმავე მსხვერპლს, რომელიც ვერასოდეს წარხოცავს 
ცოდვას. 12 მან კი ერთადერთი მსხვერპლი შესწირა 
ცოდვებისათვის და სამუდამოდ დაჯდა ღვთის მარჯვნივ. 13 მას 
შემდეგ ელის, როდის დაემხობიან მისი მტრები მის ფეხქვეშ. 14 
რადგანაც ერთი შეწირვით სამარადისოდ სრულყო 
განწმედილნი. 1” ამასვე გვიმოწმებს სული წმიდაც, რადგანაც 
ნათქვამია: 15 „ეს არის აღთქმა, რომელსაც აღვუთქვამ მათ იმ 
დღეთა შემდეგ, - ამბობს უფალი, - ჩავდებ ჩემს რჯულს მათ 
გულებში და მათ გონებაში ჩავწერ. 17 აღარ გავიხსენებ მათს 
ცოდვებს და ურჯულოებას“. 18 ხოლო იქ, სადაც ცოდვათა 


მიტევებაა, შესაწირავი ზედმეტი ხდება. 13? ამრიგად, ძმანო, 
რაკი გვაქვს სითამამე საწმიდარში შესვლისა იესოს სისხლის 
მეოხებით, 29 ახალი და ცოცხალი გზით, რომელიც გაგვიხსნა 
მან ფარდით, ესე იგი თავისი ხორცით, 21 და გვყავს 
მღვდელმთავარი ღვთის სახლში, 22 მივეახლოთ მას წრფელი 
გულითა და რწმენის სისრულით, უკეთური სინიდისისაგან 
სხურებით გულგაწმენდილნი და სუფთა წყლით ტანგაბანილნი, 
232 მტკიცედ მივსდიოთ აღსარებას სასოებისას, რადგან 
სარწმუნოა აღმთქმელი. 24 ყურადღებას ნუ მოვაკლებთ 
ერთიმეორეს, რათა სიყვარულისა და კეთილ საქმეთათვის 
წავაქეზოთ ერთმანეთი. 25 ნუ მივატოვებთ ჩვენს შესაკრებელს, 
როგორც ზოგიერთებს სჩვევიათ, არამედ შევაგონოთ 
ერთმანეთს, და მით უფრო მეტად, რაც უფრო აშკარად 
გრძნობთ იმ დღის მოახლოებას. 25 რადგან თუ მას შემდეგ, 
რაც შევიცნეთ ჭეშმარიტება, კვლავ ჩვენი ნებით ვცოდავთ, უკვე 
აღარა რჩება მსხვერპლი ცოდვათათვის. 27 არამედ რაღაც 
საზარელი მოლოდინი მსჯავრისა და მტერთა შთასანთქმელად 
მოგიზგიზე შურის ცეცხლი. 28 თუკი მოსეს რჯულის 
უარმყოფელს, ორი თუ სამი კაცის მოწმობით, უწყალოდ უსჯიან 
სიკვდილს, 2? როგორ გგონიათ, რამდენად უფრო მძიმე იქნება 
მისი სასჯელი, ვინც ფეხქვეშ თელავს ძეს ღვთისას, უღირსად 
მიიჩნევს აღთქმის სისხლს, რომლითაც განიწმიდა, და აგინებს 
მადლის სულს? 39 რადგანაც ვიცნობთ ამის მთქმელს: „ჩემია 
შურისგება და მე მივაგებ“. ან კიდევ: „უფალი განიკითხავს 
თავის ხალხს“. 31 მტერი ჩავარდა ცოცხალი ღმრთის ხელში! 32 
გაიხსენეთ უწინდელი დღენი, როცა განათლდით და 
დაითმინეთ ვნებათა დიადი ღვაწლი; 33 როცა თქვენივე 
ურვითა და უბედურებით ან სხვების სასეიროდ იყავით 
ქცეულნი, ანდა სხვებს თანაუგრძნობდით, თქვენსავე დღეში 
ჩაცვენილთ. 34 ვინაიდან ჩემს ტყვეობასაც თანაუგრძნეთ და 
თქვენი ქონების დატაცებასაც სიხარულით შეხვდით, რადგანაც 
იცოდით, რომ უკეთესი და წარუვალი საუნჯე გაქვთ ცაში. 32 
მაშ, ნუ გიღალატებთ მხნეობა, რომელსაც დიადი საზღაური 
ელის. 35 მოთმინება გმართებთ, რათა აღასრულოთ ღვთის 


ნება და მიიღოთ აღთქმული. 37 ვინაიდან ცოტაც, სულ ცოტაც, 
და არ დააყოვნებს, მოვა მომავალი. 38 მართალი რწმენით 
იცოცხლებს, ხოლო თუ უკუიქცევა, არ შეიწყალებს მას ჩემი 
სული. 337 მაგრამ ჩვენ უკუქცეულნი როდი ვართ წარსაწყმედად, 
არამედ მტკიცედ მორწმუნენი სულის სახსნელად. 


თავი 11 


1 ხოლო რწმენა არის უეჭველობა იმისა, რასაც მოველით, და 
წვდომა უხილავისა. 2 რადგანაც რწმენით მიეცა მოწმობა 
უხუცესთ. 3 რწმენით შევიცნობთ, რომ ღვთის სიტყვით შეიქმნენ 
საუკუნენი, და რომ ხილული უხილავისაგან იღებს დასაბამს. 4 
რწმენით შესწირა აბელმა ღმერთს უკეთესი მსხვერპლი, ვიდრე 
კაენმა; რწმენით მიიღო მოწმობა, რომ მართალი იყო, 
როგორც უმოწმა ღმერთმა მის მსხვერპლს; და სიკვდილის 
შემდეგაც კვლავ რწმენით მეტყველებს. ? რწმენით 
გარდაიცვალა ენოქი, ისე, რომ არ უხილავს სიკვდილი, და 
ვეღარავინ დალანდა, რადგანაც ღმერთმა წაიყვანა იგი; 
ვინაიდან სიკვდილამდე მიიღო მოწმობა, რომ ესათნოვა 
ღმერთს. 9 რწმენის გარეშე კი შეუძლებელია ესათნოვო 
ღმერთს, რადგან ვინც მას უახლოვდება, უნდა სწამდეს, რომ 
ღმერთი არსებობს და სანაცვლოს მიაგებს მის მაძიებელთ. 7 
რწმენით მიიღო ნოემ ჩვენება იმისა, რაც ჯერ კიდევ უხილავი 
იყო, და ღვთისმოშიშებით ააგო კიდობანი თავისი სახლის 
სახსნელად; რწმენით განიკითხა ქვეყანა და რწმენითვე გახდა 
სიმართლის მემკვიდრე. 8 რწმენით დაემორჩილა აბრაამი 
ხმობას, წასულიყო იმ ქვეყანაში, რომელიც სამკვიდროდ უნდა 
მიეღო, და წავიდა კიდეც, თუმცაღა არ იცოდა, სად მიდიოდა. 9 
რწმენით შეეხიზნა აღთქმულ ქვეყანას, ისე, ვით უცხოს, და 
მკვიდრობდა კარვებში ისააკსა და იაკობთან, იმავე აღთქმის 
თანამემკვიდრეებთან ერთად. 19 ვინაიდან ელოდა ქალაქს, 
რომელიც მტკიცე საძირკველზე დგას და რომლის 
ხუროთმოძღვარი და მშენებელიც არის ღმერთი. 11 რწმენითვე 
იყო, რომ უნაყოფო სარამაც მიიღო ჩასახვის ძალა და 
ხანგადასულმა შვა, რადგანაც სარწმუნოდ შერაცხა 
აღმთქმელი. 12 ამიტომ ერთისგან, და ისიც ლამის 
მკვდრისაგან, იშვნენ მრავალნი, როგორც მრავალი 
ვარსკვლავი ცაზე და ურიცხვი ქვიშა ზღვის პირას. 13 რწმენაში 
აღესრულნენ ყველა ისინი და ვერ მიიღეს აღთქმული, არამედ 


შორიდან ხედავდნენ, შორითვე მოიკითხავდნენ მას და 
აღიარებდნენ, რომ უცხონი და ხიზნები არიან ამ ქვეყნად. 14 
რადგანაც ასე მეტყველნი ცხადყოფენ, რომ სამშობლოს 
ეძებენ. 12 ის სამშობლო რომ ხსომებოდათ, საიდანაც 
გამოვიდნენ, მოასწრებდნენ იქ მიბრუნებას. 19 მაგრამ ისინი 
უკეთესი, ესე იგი, ზეციური სამშობლოსაკენ ილტვოდნენ. 
ამიტომ ღმერთსაც არ რცხვენია მათ ღმერთად იწოდებოდეს, 
რადგანაც თვითონ განუმზადა ქალაქი მათ. 17 რწმენით 
შესწირა აბრაამმა, გამოცდის ჟამს, ისააკი; აღთქმა რომ 
ჰქონდა მიღებული, მიტომაც შესწირა მხოლოდშობილი, 18 
რომელზედაც ითქვა: „ისააკის მიერ იწოდება შენი მოდგმა“. 19 
რადგანაც სწამდა, რომ ღმერთს მკვდრეთით აღდგენის ძალაც 
შესწევს. ამიტომაც იყო, რომ შეწირული უკანვე მიიღო, 
როგორც ნიმუში. 29 რწმენით აკურთხა ისააკმა იაკობი და ესავი 
მომავლისათვის. 21 რწმენით აკურთხა სათითაოდ მომაკვდავმა 
იაკობმა იოსების ძენი, და თავის კვერთხზე დაყრდნობილმა 
თაყვანი სცა ღმერთს. 22 რწმენით მოიხსენია იოსებმა 
აღსასრულისას ისრაელის ძეთა გამოსვლა და ბრძანება გასცა 
თავისი ძვლების თაობაზე. 23 რწმენით მალავდნენ მოსეს 
მშობლები დაბადებიდან სამი თვის განმავლობაში, რადგანაც 
ხედავდნენ ყრმის სიკეთეს და არ შეუშინდნენ მეფის ბრძანებას. 
24 რწმენით იყო, რომ მოსემ, როცა წამოიზარდა, უარი თქვა 
ფარაონის ასულის ძედ წოდებულიყო, 2> და ღვთის ხალხთან 
ერთად ტანჯვა ამჯობინა მცირე ხნით ცოდვილ განცხრომას. 29 
ქრისტესავით გმობა უფრო დიდ სიმდიდრედ მიიჩნია, ვიდრე 
ეგვიპტის მთელი სიმდიდრე, რადგანაც ხედავდა საზღაურს. 27 
რწმენით დატოვა ეგვიპტე და არ შეუშინდა მეფის რისხვას, 
რადგანაც მტკიცე იყო, როგორც მხილველი უხილავისა. 28 
რწმენით აღასრულა პასექი და სისხლის პკურება, რათა 
პირმშოთა მომსრველს ხელი ვერ ეხლო მათ პირმშოთათვის. 
29 რწმენით გადავლეს მეწამული ზღვა, როგორც ხმელეთი, 
ხოლო ეგვიპტელები, იგივე რომ დააპირეს, უფსკრულს 
დაინთქნენ. 39 რწმენით დაემხო იერიხონის გალავანი 
შვიდდღიანი ალყის შედეგად. 31 რწმენით იყო, რომ ურჩებთან 


ერთად არ დაიღუპა მეძავი რააბი, რომელმაც მშვიდობით 
მიიღო მსტოვარნი. 32 მეტი რაღა ვთქვა? რადგანაც დრო არ 
მეყოფა გედეონის, ბარაკის, სამსონის, იეფთაეს, დავითის, 
სამუელისა და წინასწარმეტყველთა ამბის სათხრობად, 33 
რწმენით რომ ამარცხებდნენ სამეფოებს, აღასრულებდნენ 
სიმართლეს, იღებდნენ აღთქმას, პირს უკრავდნენ ლომებს, 34 
შრეტდნენ ცეცხლის ძალას, თავს აღწევდნენ მახვილის პირს, 
ძლიერდებოდნენ უძლურებისგან, მძლავრობდნენ ომში, 
აოტებდნენ უცხოთა ლაშქარს. 32 ქალებს აღმდგარნი 
უბრუნდებოდნენ თავიანთი მკვდრები, სხვები კი ეწამებოდნენ 
და უარს ამბობდნენ გამოხსნაზე, რათა გამხდარიყვნენ უკეთესი 
აღდგომის ღირსნი. 35 სხვებმა დაითმინეს გმობა და გვემა, 
სხვებმა კი - ბორკილები და დილეგი. 37 იყვნენ ჩაქოლილნი, 
შუაზე გადახერხილნი, ხმლით განგმირულნი, ცხვრისა თუ თხის 
ტყავებით მოარულნი, გაჭირვებულნი, ურვილნი, 
ძვირხილულნი (რომელთა ღირსიც არ იყო ქვეყანა), 39 
უდაბნოებსა თუ კლდე-ღრეში მოხეტენი, მღვიმეებსა და 
ნაპრალებს შეფარებულნი. 39? ყოველ მათგანს კეთილი 
მოწმობა ჰქონდა თავისი რწმენის წყალობით, მაგრამ ვერ 
მიიღეს აღთქმული, 49 რადგანაც ღმერთმა წინასწარ 
განჭვრიტა ჩვენთვის უმეტესი სიკეთე, რათა ისინი უჩვენოდ ვერ 
გამხდარიყვნენ სრულქმნილნი. 


თავი 12 


1 ამიტომ ჩვენც, რაკიღა ღრუბელივით გარს გვახვევია ესოდენ 
მრავალი მოწმე, ჩამოვიშოროთ ყოველგვარი სიმძიმე თუ ხელ- 
ფეხ შემკვრელი ცოდვა და მოთმინებით გავლიოთ ჩვენ წინაშე 
მდებარე სარბიელი. ? თვალი მივაპყროთ იესოს, რწმენის 
წინამძღვარსა და სრულმყოფს, მის წინაშე მდებარე 
სიხარულის წილ რომ დაითმინა ჯვარი, უგულებელყო 
სირცხვილი და დაჯდა ღვთის ტახტის მარჯვნივ. 3 იფიქრეთ 
იმაზე, ვინც ყოველივე ეს დაითმინა ცოდვილთაგან, რათა არ 
შემდრკალიყავით და არ მიგხდოდათ სულის სიმხნევე. “ ჯერ 
კიდევ სისხლამდე არ მდგარხართ ცოდვის წინააღმდეგ 
საომრად. ? და დაივიწყეთ შეგონების სიტყვა, თქვენდამი, 
როგორც შვილებისადმი, მომართული: „შვილო ჩემო, ნუ 
უგულებელყოფ წვრთნას უფლისას და ნურც სულით დაეცემი, 
როცა გამხილებს. 9 რადგან ვინც უყვარს უფალს, მასვე 
წვრთნის, და შოლტით სცემს ყველას, ვისაც ძედ იღებს“. 7 თუ 
ითმენთ წვრთნას, ღმერთი გექცევათ, როგორც შვილებს: 
ვინაიდან განა არის ისეთი შვილი, რომელსაც მამა არ 
წვრთნიდეს? 8 ხოლო თუ წვრთნის გარეშე რჩებით, რაშიაც 
ყველას თავისი წილი უძევს, ნაბუშრები ყოფილხართ და არა 
შვილები. 7? ეგეც არ იყოს, თუ ჩვენი ხორციელი მამები 
გვწვრთნიან და შიშით ვემორჩილებით მათ, განა მით უფრო 
მეტად არ უნდა ვემორჩილებოდეთ სულების მამას, რათა 
ვიცოცხლოთ? 19 რადგანაც ისინი თვითნებურად გვზრდიან 
ორიოდე დღისთვის, ხოლოეს - ჩვენივე სიკეთისათვის, რათა 
ვეზიარებოდეთ მის სიწმიდეს. 11 ყოველგვარი წვრთნა 
დღესდღეობით სიხარულად კი არ გვეჩვენება, არამედ 
მწუხარებად, მაგრამ შემდეგ მის მიერ წვრთნილთ მიაგებს 
სიმართლის ნაყოფს - მშვიდობას. 12 მაშ, გამართეთ 
ჩამოყრილი ხელები და დაძაბუნებული მუხლები. 13 
მოასწორეთ ბილიკნი თქვენს ფეხთათვის, რათა გზას კი არ 
გადასცდეს კოჭლი, არამედ განიკურნოს. 1“ თქვენი 


ურთიერთობა ყველასთან მშვიდი იყოს და წმიდა, რის გარეშეც 
ვერავინ იხილავს უფალს. 12 ფრთხილად იყავით, რომ არავინ 
მოაკლდეს ღვთის მადლს და არ იბარტყოს რომელიმე ფესვმა 
სიმწრისა, რათა არ შეაურვოს და შებილნოს ბევრი თქვენგანი. 
16 რათა არ იყოს თქვენ შორის მემრუშე ან ღვთის გარეგანი, 
როგორც ესავი, ერთ შეჭამადზე რომ გაცვალა თავისი 
პირმშოობა. 17 რაკიღა იცით, რომ შემდეგ, როცა მოისურვა 
დაემკვიდრებინა კურთხევა, უარყოფილ იქნა და ვეღარაფერი 
გააწყო სინანულით, თუმცაღა ცრემლით ითხოვდა მიტევებას. 
18 რადგან მთას როდი მისდგომიხართ, ხელშესახებს თუ 
ცეცხლით გზნებულს, ან ბნელს, წყვდიადს თუ გრიგალს, 19 არც 
საყვირის ხმას თუ ხმობას სიტყვისას, რომლის მსმენელნიც 
ითხოვდნენ, რომ აღარ გაგრძელებულიყო ეს სიტყვა. 29 
რადგანაც ვერ უძლებენ იმას, რაც ნაბრძანები იქნა: „მხეციც 
რომ გაეკაროს მთას, ჩაიქოლება“. 21 იმდენად საშინელი იყო 
ეს ხილვა, რომ მოსემაც თქვა: „ვძრწი და ვკანკალებ“. 22 
არამედ მიადექით სიონის მთას და ცოცხალი ღმერთის ქალაქს 
- ზეციურ იერუსალიმს და ანგელოზთა ურიცხვ სიმრავლეს, 23 
მოზეიმე საკრებულოს და ცაში ჩაწერილ პირმშოთა ეკლესიას, 
ყოვლისგამკითხავ ღმერთს და სრულქმნილებას ზიარებულ 
მართალთა სულებს, 24 ახალი აღთქმის შუამდგომელ იესოს და 
სხურების სისხლს, აბელის სისხლზე უკეთ რომ მეტყველებს. 22 
ფრთხილად იყავით, ნუ უარყოფთ მეტყველს, რადგან თუ მათ, 
რომელთაც უარყვეს ქვეყნად მეტყველი, თავი ვერ დააღწიეს 
სასჯელს, ჩვენ როგორღა დავაღწევთ თავს, თუკი უარვყოფთ 
ზეცით მეტყველს? 26 ვისმა ხმამაც ქვეყანა შესძრა მაშინ, ხოლო 
აწ ამგვარად გვამცნო: „ერთხელ კიდევ შევძრავ არა მარტო 
ქვეყანას, არამედ ცასაც“. 27 ხოლო ეს „ერთხელ კიდევ“ 
გვაუწყებს შეძრულის, როგორც შექმნილის, შეცვლას, რათა 
უცვლელად ეგოს შეუძვრელი. 729 ამიტომ, შეუძვრელ 
სასუფეველს რომ ვღებულობთ, გვქონდეს მადლი, რომლითაც 
სათნოდ ვემსახურებით ღმერთს, მოშიშებით და მოწიწებით. 29 
რადგანაც ჩვენი ღმერთი არის შთანმთქმელი ცეცხლი. 


თავი 13 


1 ძმური სიყვარული ეგოს. 2? სტუმართმოყვარეობა არ 
დაივიწყოთ, ვინაიდან ზოგიერთს ისე გაუწევია მასპინძლობა 
ანგელოზებისთვის, რომ თვითონ არც კი სცოდნია. 3 
გახსოვდეთ პატიმრები, თითქოს მათთან ერთად გედოთ 
ბორკილები და იტანჯებოდეთ, რადგან თვითონაც ხორციელნი 
ხართ. “ ყველას ცოლ-ქმრობა ღირსეული, სარეცელი კი 
უმწიკვლი იყოს; ხოლო მემრუშეთა და მეძავთ ღმერთი 
განიკითხავს. ? ნუ იქნებით ვერცხლისმოყვარენი, დასჯერდით 
იმას, რაც გაბადიათ, რადგანაც თქვა: „არ მიგატოვებ და არ 
დაგაგდებ“. 9 ასე რომ, თამამად ვამბობთ: „უფალია ჩემი შემწე 
და არ მეშინია; რას დამაკლებს კაცი?“ 7 გახსოვდეთ თქვენი 
წინამძღვარნი, რომელნიც გიქადაგებდნენ ღვთის სიტყვას, და 
მათი სიცოცხლის აღსასრულის შემყურენი ჰბაძავდეთ მათ 
რწმენას. 8 იესო ქრისტე იგივეა გუშინ, დღეს და უკუნითი 
უკუნისამდე. ? ნუ გაგიტაცებთ სხვადასხვა უცხო მოძღვრება, 
რადგანაც სასიკეთოა მადლით განიმტკიცოთ გული და არა 
საჭმლით, რომელსაც ვერას გამორჩნენ ჭამას გადაყოლილნი. 
19 ჩვენ გვაქვს სამსხვერპლო, საიდანაც ჭამის უფლება არა 
აქვთ კარვის მსახურთ. 11 რადგანაც ცხოველთა ხორცი, 
რომელთა სისხლიც ცოდვის განსაწმედად შეაქვს 
მღვდელმთავარს საწმიდარში, ბანაკის გარეთ დაიწვის. 12 
ამიტომ იესოც, თავისი სისხლით რომ განეწმიდა ხალხი, ბჭის 
გარეთ ევნო. 13 მაშ, გავიდეთ მასთან ბანაკის გარეთ და მისი 
შეურაცხყოფა ვიტვირთოთ. 14 რადგანაც არა გვაქვს აქ 
მკვიდრი ქალაქი, არამედ მომავლის ქალაქს ვეძებთ. 12 
ამიტომ მისი მეშვეობით გამუდმებით ვწირავდეთ ღმერთს ქების 
მსხვერპლს, ანუ ბაგეთა ნაყოფს, რომელნიც აღიარებენ მის 
სახელს. 195 ნუ დაივიწყებთ ქველმოქმედებას და ნურც იმას, 
რომ თქვენი სიკეთე უწილადოთ სხვებს, რადგანაც ამნაირი 
მსხვერპლი საამოდ უჩანს ღმერთს. 17 დაემორჩილეთ თქვენს 
წინამძღვრებს და ქედი მოიდრიკეთ მათ წინაშე, ვინაიდან 


ფხიზლობენ თქვენი სულებისათვის, თითქოს ანგარიშს 
აბარებდნენ ვინმეს, რათა სიხარულით აღასრულებდნენ ამას 
და არა ოხვრით, რადგანაც ეს აღარას გარგებდათ თქვენ. 18 
ილოცეთ ჩვენთვის, რადგანაც გვწამს, რომ წრფელი სინიდისი 
გვაქვს, და გვინდა ყოველთვის წრფელად ვიქცეოდეთ. 19 
უმეტესად გთხოვთ ამის აღსრულებას, რომ მალე 
დაგიბრუნდეთ. 29 ხოლო მშვიდობის ღმერთმა, საუკუნო 
აღთქმის სისხლით მკვდრეთით რომ აღადგინა ცხოვართა 
დიდი მწყემსი, უფალი ჩვენი იესო, 21 დაე, სრულგყოთ თქვენ, 
რათა მისი ნებისამებრ აღასრულოთ ყოველი კეთილი საქმე, 
და იესო ქრისტეს მეოხებით ჩაგინერგოთ ის, რაც სათნო ჩანს 
მის წინაშე, ვისიცაა დიდება უკუნითი უკუნისამდე. ამინ. 22 
გთხოვთ, ძმანო, შეიწყნაროთ ეს სიტყვა შეგონებისა, თუმცაღა 
მოკლედ მოგწერეთ თქვენ. 23 იცოდეთ, რომ ჩვენი ძმა ტიმოთე 
გათავისუფლდა და, თუ მალე მოვიდა, ერთად გეწვევით. 24 
მოიკითხეთ ყველა თქვენი წინამძღვარი და ყველა წმიდა. 
მოკითხვას გითვლიან იტალიელნი. 22 მადლი ყველა 
თქვენგანთან. ამინ. 


იაკობის წერილი 


თავი 1 


1 იაკობი, მონა ღვთისა და უფალ იესო ქრისტესი, თორმეტ 
განთესილ ტომს, - გიხაროდეთ. 2 ყველაფერი სიხარულად 
შერაცხეთ, ჩემო ძმანო, როცა სხვადასხვა განსაცდელში 
ვარდებით. 3 რაკიღა იცით, რომ გამოცდა თქვენი რწმენისა 
დასაბამს აძლევს მოთმინებას; 4? მოთმინების საქმე კი 
სრულყოფილი უნდა იყოს, რათა თვითონაც სრულქმნილი 
იყოთ და უზადონი, ყოველგვარი ნაკლის გარეშე. ? ხოლო თუ 
რომელიმე თქვენგანს აკლია სიბრძნე, დაე, სთხოვოს ღმერთს, 
ყოვლის უხვად და უშურველად გამცემს, და მიეცემა. 9 მაგრამ, 
დე, სთხოვოს რწმენით, ყოველგვარი ეჭვის გარეშე, რადგან 
მეჭველი ზღვის ტალღასა ჰგავს, ქარით ღელვილსა და 
მიმოტაცებულს. 7 ნუ ეგონება ამნაირ კაცს, თითქოს რაიმეს 
მიიღებს ღვთისგან. 8 ორგული კაცი უმტკიცოა ყველა მისეულ 
გზაზე. ? დე, თავმდაბალი ძმა იქადოდეს თვისი სიმაღლით, 19 
ხოლო მდიდარი - თვისი სიმდაბლით, რადგანაც მინდვრის 
ყვავილივით გადავა იგი. 11 რადგანაც ამოდის მზე და 
მცხუნვარება გაახმობს მდელოს, დაჭკნება მისი ყვავილი და 
განქარდება მისი მშვენება; ასე დაჭკნება მდიდარიც მისეულ 
გზაზე. 12 ნეტა მას, ვინც გაუძლებს საცდურს, რადგან 
განსაცდელგამოვლილი მიიღებს სიცოცხლის გვირგვინს, 
ღმერთმა რომ აღუთქვა თავის მოყვარეთ. 13 ნურავინ იტყვის 
განსაცდელში: ღვთისაგან გამოვიცდებიო; ვინაიდან ღმერთი 
არ ცდუნდება ბოროტით და არც თვითონ აცდუნებს ვინმეს. 14 
არამედ ყველა საკუთარი გულისთქმით ცდუნდება და 
წარიტაცება. 12 ხოლო შემდეგ გულისთემა ჩასახავს და შობს 
ცოდვას, ჩადენილი ცოდვა კი სიკვდილსა შობს. 165 ნუ 
შეცდებით, ჩემო საყვარელო ძმანო. 17 ყოველი კეთილი 
საბოძვარი და ყოველი კეთილი ნიჭი ზეგარდმო გადმოდის 


ნათელთა მამისაგან, ვისთვისაც უცხოა ცვალებადობა და 
ცვლილების ჩრდილი. 18 მან ინება და დაგვბადა ჩვენ 
ჭეშმარიტების სიტყვით, რათა ვყოფილიყავით როგორც 
პირველნაყოფი მის მიერ შექმნილთა შორის. 19 მაშ, ჩემო 
საყვარელო ძმანო, ყოველი კაცი მარდი იყოს სასმენად, 
წყნარი - სათქმელად და ზანტი - გულის წყრომად. 29 რადგანაც 
გულისწყრომა კაცისა როდი შეიქმს ღვთის სიმართლეს. 21 
ამიტომ განიშორეთ ყოველგვარი მწიკლოვანება, ყოველგვარი 
ბოროტება და თვინიერებით შეიწყნარეთ ნერგი სიტყვისა, 
რომელსაც შეუძლია იხსნას თქვენი სული. 22 მაშ, იყავით 
სიტყვის აღმსრულებელნი და არა მხოლოდ მსმენელნი თავის 
მოსატყუებლად. 23 რადგან ვინც სიტყვას ისმენს და არ 
ასრულებს, იმ კაცსა ჰგავს, თავის ბუნებრივ სახეს რომ უმზერს 
სარკეში. 24 დაინახავს თავის თავს, წავა და მყისვე ავიწყდება, 
როგორია მისი იერი. 22 მაგრამ ვინც გულმოდგინედ 
აკვირდება თავისუფლების სრულყოფილ რჯულს და კიდევაც 
მკვიდრდება მასში, არა როგორც გულმავიწყი მსმენელი, 
არამედ საქმის აღმსრულებელი, ნეტარია თავისი მოქმედებით. 
26 თუ რომელიმე თქვენგანს ღვთისმოსავი ჰგონია თავი, 
მაგრამ ლაგამს კი არ ამოსდებს ენას, არამედ აცდუნებს თავის 
გულს, ფუჭია მისი ღვთისმოსაობა. 27 წმიდა და უმწიკვლო 
მსახურება ღვთისა და მამის წინაშე ისაა, რომ გაჭირვებაში 
მიხედო ქვრივ-ობლებს და ამ ქვეყნისაგან შეურყვნელად 
დაიცვა თავი. 


თავი 2 


1 ძმანო ჩემნო, დაე, თქვენი რწმენისათვის, რომლითაც გწამთ 
ჩვენი დიდების უფალი იესო ქრისტე, უცხო იყოს მიკერძოება. 2 
რადგან თუ თქვენს სინაგოგაში შემოვა ოქროსბეჭდიანი და 
ბრწყინვალე სამოსით მოსილი კაცი, და შემოვა გლახაკიც 
ჭუჭყიანი სამოსით, 3 შეხედავთ ბრწყინვალე სამოსით მოსილს 
და ეტყვით: აქ დაბრძანდითო, გლახაკს კი - მანდ დადექი, 
ანდა: ჩემს ფერხთით დაჯექიო, “ განა თქვენშივე არ 
განიკითხავთ მათ და უკეთური ზრახვით განმკითხველი 
მსაჯულნი არა ხართ? ? ისმინეთ, ჩემო საყვარელო ძმანო: განა 
ამ ქვეყნის გლახაკნი არ აირჩია ღმერთმა რწმენით 
მდიდრებად და სასუფევლის მკვიდრებად, რომელიც აღუთქვა 
თავის მოყვარეთ? 5 თქვენ კი შეურაცხყავით გლახაკი. განა 
მდიდარნი არ გმძლავრობენ თქვენ და არ მიგათრევენ 
სამსჯავროებში? 7 განა ისინი არა ჰგმობენ იმ კეთილ სახელს, 
რომლითაც თქვენ იწოდებით? 8 თუ წერილის მიხედვით 
ასრულებთ სამეფო რჯულს: „გიყვარდეს მოყვასი შენი, 
ვითარცა თავი შენი“, კარგს შვრებით. ? მაგრამ თუ გარეგნობის 
მიხედვით ასხვავებთ ხალხს, ცოდვას სჩადიხართ და 
მხილებულნი იქნებით რჯულის მიერ, როგორც დამრღვევნი. 19 
რადგან ვინც იცავს მთელ რჯულს და მხოლოდ ერთში 
სცოდავს, ყველაფერში შემცოდეა, 11 რაკი ვინცა თქვა, არ 
იმრუშოო, ისიცა თქვა: არა კაც ჰკლა. ამიტომ, თუ არ იმრუშებ, 
მაგრამ კაცს მოკლავ, მაინც რჯულის დამრღვევი ხარ. 12 მაშ, 
ისე ილაპარაკეთ და ისე მოიქეცით, როგორც თავისუფლების 
რჯულით განსასჯელნი. 13 რადგანაც მსჯავრი უწყალო იქნება 
მისთვის, ვისთვისაც უცხო იყო გულმოწყალება; მოწყალება 
მსჯავრზე უმძლავრესია. 14 რას გამოელის, ძმანო ჩემნო, ვინც 
ამბობს, რწმენა მაქვსო, მაგრამ არა აქვს საქმე? შესძლებს კია 
ეს რწმენა, რომ იხსნას იგი? 15 თუკი ძმა ან და შიშველია და 
ლუკმა პური არ გააჩნია, 19 ხოლო რომელიმე თქვენგანი 
ეტყვის: მშვიდობით იარე, გათბი და გაძეხი, მაგრამ იმას კი არ 


მისცემს, რაც ხორცს სჭირდება, რას გამოელის? 17 ასევე 
რწმენაც, საქმის გარეშე, თავისთავად მკვდარია. 18 მაგრამ 
მავანი იტყვის: „შენა გაქვს რწმენა, მე კი მაქვს საქმე“. მიჩვენე 
შენი რწმენა საქმის გარეშე და მე ჩემს საქმეთაგან გიჩვენებ 
ჩემს რწმენას. 13 შენ გწამს, რომ ღმერთი ერთია? კეთილი და 
პატიოსანი. ეშმაკებსაც სწამთ და ძრწიან კიდეც. 29 შენ კი, ამაო 
კაცო, გნებავს იცოდე, რომ საქმის გარეშე რწმენა მკვდარია? 
21 განა საქმით არ გამართლდა მამაჩვენი აბრაამი, როცა 
თავის ძეს ისააკს მსხვერპლად სწირავდა? 22 ხომ ხედავ, რომ 
რწმენა შეეწია მის საქმეს, საქმემ კი სრულყო რწმენა. 23 და 
აღსრულდა წერილი, რომელიც ამბობს: „ერწმუნა აბრაამი 
ღმერთს, რაც სიმართლედ შეერაცხა“ და ღვთის მეგობრად 
იწოდა იგი. 24 როგორც ხედავთ, კაცი საქმით მართლდება და 
არა მხოლოდ რწმენით. 253 განა საქმითვე არ გამართლდა 
მეძავი რახაბიც, როცა მიიღო მსტოვარი და სხვა გზით 
წარავლინა შინ? 29 ვინაიდან როგორც სხეული მკვდარია 
სულის გარეშე, ასევე რწმენაც მკვდარია საქმის გარეშე. 


თავი 3 


1 ძმანო ჩემნო, ბევრი თქვენგანი ნუ გახდება მოძღვარი: 
იცოდეთ, რომ მით უფრო დიდ სასჯელს მივიღებთ. 2 რადგანაც 
ყველანი ბევრს ვცოდავთ; ვინც არა სცოდავს სიტყვით, იგია 
სრულქმნილი. კაცი, რომელსაც ძალუძს დაიურვოს თავისი 
ხორცი. 3 აჰა, ჩვენ ლაგამით ვიურვებთ ცხენებს, რომ 
დაგვემორჩილონ, და ჩვენს ნებაზე ვათამაშებთ მათს სხეულს. 41 
თვით ხომალდებსაც, ესოდენ დიდსა და მძლავრი ქარიშხლით 
ატორტმანებულ ხომალდებსაც, პატარა საჭით იქით მიაქცევს 
მესაჭე, საითაც ნებავს. ? ასევე ენაც რა პატარა ასოა და 
რამდენს იქადის, ერთი ციცქნა ალი კი რამხელა ტყესა ჰბუგავს. 
6 ენაც ალია, უსამართლობის სამყარო; ენას ისეთი ადგილი 
უჭირავს ჩვენს ასოებს შორის, რომ ბილწავს მთელ სხეულს, 
ალად აქცევს დაბადების ჩარხს და თვითონაც აალებულია 
გეენისაგან. ” რადგანაც მხეცთა და ფრინველთა, 
ქვეწარმავალთა და ზღვის ცხოველთა მთელი ბუნება 
თვინიერდება და მოთვინიერებულია კაცის ბუნებით. 9 ენის 
მოთვინიერება კი კაციშვილს არ შეუძლია; ესაა აღვირახსნილი 
ბოროტება, მომაკვდინებელი გესლით აღვსილი. ? ენით 
ვაკურთხებთ ღმერთსა და მამას და ენითვე შევაჩვენებთ ღვთის 
ხატად შექმნილ კაცთაც. 19 ერთსა და იმავე ბაგეთაგან გამოვა 
კურთხევაცა და წყევლას; არ უნდა იყოს ეს, ძმანო ჩემნო, ასე. 
11 განა ერთი და იმავე წყაროს თვალიდან მოჩუხჩუხებს 
ტკბილი და მწარე წყალი? 12 განა შეიძლება, ძმანო ჩემნო, 
ლეღვის ხემ ზეთისხილი მოისხას, ვაზმა კი - ლეღვი? ასევე 
შეუძლებელია ერთი წყაროდან დიოდეს მლაშე და მტკნარი 
წყალი. 13 ვინაა თქვენ შორის ბრძენი და გონიერი? გვიჩვენოს 
ეს კეთილი ქცევით და ბრძნული სიმშვიდით. 14 ხოლო თუ 
გულში მწარე შური და შუღლი გიძევთ, ნუ იქადით და 
გვიყალბებთ ჭეშმარიტებას. 12 არ არის ეს ზეგარდმო 
გადმოსული სიბრძნე, არამედ მიწიერია, მშვინვიერი და 
ეშმაკეული. 15 ვინაიდან სადაც არის შური და შუღლი, იქვეა 


შფოთი და ყოველი ბოროტი საქმე. 17 ხოლო ზეგარდმო 
გადმოსული სიბრძნე, უწინარეს ყოვლისა, წმიდაა, მერე - 
მშვიდი, თვინიერი, მორჩილი, მოწყალებითა და კეთილი 
ნაყოფით სავსე, მიუკერძოებელი და უთვალთმაქცო. 18 
სიმართლის ნაყოფი მშვიდობით ითესება 
მშვიდობისმყოფელთათვის. 


თავი 4 


1 საიდან იღებენ დასაბამს თქვენი ბრძოლები და ცილობანი, 
თუ არა თქვენსავ ასოებში ურთიერთმბრძოლი ვნებებისაგან? 2 
გსურთ და არა გაქვთ, კლავთ და გშურთ, მაგრამ საწადელს 
ვერ აღწევთ; იბრძვით და ომობთ, მაგრამ ვერ იხვეჭთ, იმიტომ, 
რომ არ ითხოვთ. 3 ითხოვთ და ვერ იღებთ, იმიტომ, რომ 
ბოროტად ითხოვთ, რათა თქვენივე ვნებები დაიცხროთ. 4 
მემრუშენო, ნუთუ არ იცით, რომ ამ ქვეყნის სიყვარული 
მტრობაა ღვთისა? ამიტომ ვისაც სურს ამ ქვეყნის მოყვარე 
იყოს, ღვთის მტრად იქცევა. ? იქნებ გგონიათ, რომ ამაოდ 
ამბობს წერილი: „სულს, რომელიც მკვიდრობს ჩვენში, 
შურამდე სურს“. 9 მაგრამ მით უფრო მეტ მადლს იძლევა. 
ამიტომაც თქმულა: „ქედმაღალთ მუსრავს ღმერთი, მდაბალთ 
კი მადლით მოსავს“. 7 მაშ, დაემორჩილეთ ღმერთს, წინ 
აღუდექით ეშმაკს და უკუიქცევა თქვენგან. მ მიუახლოვდით 
ღმერთს და მოგიახლოვდებათ; განიბანეთ ხელები, 
ცოდვილნო, და განიწმინდეთ გულები, ორგულნო. 9? იტანჯეთ, 
იგლოვეთ და ივაგლახეთ; დაე, თქვენი სიცილი გლოვად 
იქცეს, სიხარული კი - მწუხარებად. 1 დაიმდაბლეთ თავი 
უფლის წინაშე და აგამაღლებთ თქვენ. 11 ნუ იტყვით, ძმანო, 
ერთურთის ძვირს; ვინც ძმის ძვირს იტყვის და განსჯის ძმას, 
რჯულის ძვირს იტყვის და განსჯის რჯულს; ხოლო თუ რჯულს 
განსჯი, რჯულის აღმსრულებელი კი არა ხარ, არამედ მსაჯული. 
12 ერთია რჯულმდებელი და მსაჯული, რომელსაც ძალუძს 
თქვენი ცხონებაც და წარწყმედაც; შენ კი ვინა ხარ, რომ განსჯი 
მოყვასს? 13 ამრიგად, თქვენ, რომელნიც ამბობთ: დღესა თუ 
ხვალ ამა და ამ ქალაქში წავალთ, ერთ წელიწადს დავრჩებით 
იქ, ვივაჭრებთ და მოვიგებთო, 1“ მაგრამ ის კი არ იცით, რა 
გელით ხვალ, ვინაიდან რა არის თქვენი სიცოცხლე? ნისლი, 
რომელიც წამით ჩანს და მსწრაფლ განქარდება, 12 ნაცვლად 
იმისა, რომ გეთქვათ: თუ უფალი ინებებს, ვიცოცხლებთ და 
ამასა და ამას ვიზამთო, - 195 თქვენი ქედმაღლობის გამო 


იქადით; მაგრამ ყოველგვარი სიქადული ბოროტებაა. 17 
ამიტომ ვისაც სიკეთის ქმნა შეუძლია, მაგრამ არა იქმს, 
სცოდავს. 


თავი 5 


1 და თქვენც, მდიდარნო, იტირეთ და ივაგლახეთ თქვენს თავს 
მოწევნადი უბედობისთვის. 2 სიმდიდრე თქვენი დალპა და 
მღილმა შეჭამა თქვენი სამოსი. 3 ოქრო-ვერცხლი თქვენი 
დაიჟანგა, მათი ჟანგი სამოწმებლად იქნება თქვენ წინააღმდეგ 
და შეჭამს თქვენს ხორცს, როგორც ცეცხლი; უკანასკნელ 
დღეთათვის დაიუნჯეთ თქვენი საუნჯე. 4 აჰა, ღაღადებს 
საფასური, რომელიც დაუკავეთ თქვენი ყანის მომკელთ, და 
მომკელთა ღაღადისი უფალ საბაოთის ყურამდე აღწევს. ? 
ხარობდით ამ ქვეყნად და ნებივრობდით, თითქოს დაკვლის 
დღისათვის დაასუქეთ თქვენი გულები. 9 მსჯავრი დასდეთ და 
მოკალით მართალი, ის კი წინაც არ აღგდგომიათ. 7 მაშ, 
მრავლისმთმენნი იყავით, ძმანო, უფლის მოსვლამდე. აჰა, 
გლეხკაცი ელის მიწის სანუკვარ ნაყოფს; მოთმინებით ელის 
როდის ეღირსება წვიმას, ნაადრევს თუ ნაგვიანევს. 8 თქვენც 
მრავლისმთმენნი იყავით და გაიმაგრეთ გული, რადგანაც 
მოახლოვდა მოსვლა უფლისა. ? ნუ დრტვინავთ, ძმანო, 
ერთურთის მიმართ, რათა არ განისაჯოთ; აჰა, მსაჯული 
კართანა დგას. 19 ჭირთათმენისა და სულგრძელობის ნიმუშად 
გყავდეთ, ძმანო ჩემნო, წინასწარმეტყველნი, რომელნიც 
ლაპარაკობდნენ უფლის სახელით. 11 აჰა, ჩვენ შევნატრით 
ჭირთამთმენთ; ხოლო გსმენიათ იობის მოთმინება და 
გიხილავთ უფლის აღსასრული, რადგან ის მრავალმოწყალეა 
და მლმობელი. 12 უწინარეს ყოვლისა კი, ძმანო ჩემნო, ნუ 
იფიცავთ ნურც ცას, ნურც მიწას და ნურც რაიმე სხვა ფიცს, 
არამედ თქვენი სიტყვა იყოს: ჰო, ჰო, და: არა, არა, რათა არ 
ჩაცვივდეთ განსაკითხველში. 13 უჭირს რომელიმე თქვენგანს? 
ილოცოს. ულხინს? ფსალმუნი იგალობოს. 14 ავადაა ვინმე? 
ეკლესიის ხუცესთ მოუხმოს, რათა ილოცონ მისთვის და ზეთი 
სცხონ უფლის სახელით. 12 რწმენის ლოცვა იხსნის 
ავადმყოფს, უფალი აღადგენს მას, და თუ ცოდვა რამ 
ჩაუდენია, მიეტევება. 19 ერთმანეთის წინაშე აღიარეთ თქვენი 


ცოდვები და ილოცეთ ერთმანეთისთვის, ვინაიდან ბევრი რამ 
ძალუძს მართლის გულმოდგინე ლოცვას. 17 ელია ჩვენნაირი 
კაცი იყო და ლოცვით ილოცა, რომ არ ეწვიმა, და სამი წლისა 
და ექვსი თვის განმავლობაში წვეთი არ დასცემია მიწას. 18 
კვლავ ილოცა და მისცა ცამ წვიმა, და მიწამაც აღმოაცენა 
თვისი ნაყოფი. 19? ძმანო, თუ ერთი თქვენგანი გადაუხვევს 
ჭეშმარიტებას და ვინმე მოაქცევს მას, 29? იცოდეს, რომ 
ცოდვილის მოქცევა მცდარი გზიდან სიკვდილისაგან იხსნის 
სულს და დაჩრდილავს უთვალავ ცოდვას. 


1 პეტრეს წერილი 
თავი 1 


1 პეტრე, მოციქული იესო ქრისტესი, პონტოსა და გალატიაში, 
კაპადოკიასა, ასიასა და ბითვინიაში განთესილ ხიზნებს, 2 
უფლის წინასწარცოდნითა და სულის სიწმიდით მორჩილებისა 
და იესო ქრისტეს სისხლის პკურებისათვის რჩეულთ, - მადლი 
და მშვიდობა გიმრავლოთ! 3 კურთხეულია ღმერთი და ჩვენი 
უფლის - იესო ქრისტეს მამა, რომელმაც თავისი 
მრავალმოწყალებისამებრ ხელახლა გვშობა ცოცხალი 
სასოებისთვის, იმის წყალობით, რომ მკვდრეთით აღადგინა 
იესო ქრისტე. 4 რათა დაიმკვიდროთ უხრზნელი, წმიდა და 
უჭკნობი სამკვიდრო, ცაში გამზადებული თქვენთვის, 2 
რომელნიც ღვთის ძალისა და რწმენის წყალობით დაცული 
ხართ ცხონებისათვის, რაც მზადაა გამოცხადდეს უკანასკნელ 
ჟამს 9 და რასაც შეჰხარით, თუმცა ამჟამად, ცოტა არ იყოს, 
შეჭირვებულნი იქნებით სხვადასხვაგვარი განსაცდელით, 7 
რათა თქვენი რწმენის გამოცდა, გაცილებით უფრო ფასეული, 
ვიდრე გამოცდა ოქროსი, თავისი ხრწნადობის მიუხედავად 
ცეცხლში რომ გამოიცდება, - საქები, სადიდებელი და 
სასახელო აღმოჩნდეს თქვენთვის, როდესაც გამოგეცხადებათ 
იესო ქრისტე, 3 რომელიც არ გინახავთ და გიყვართ, ვერც 
ახლა ხედავთ, მაგრამ გწამთ და ენით უთქმელი და დიდი 
სიხარულით ხარობთ, ? რადგანაც ამით აღწევთ თქვენი 
რწმენის საბოლოო მიზანს: სულების ხსნას. 19 სწორედ ამ ხსნას 
იკვლევდნენ და იძიებდნენ წინასწარმეტყველნი, რომელნიც 
გიწინასწარმეტყველებდნენ თქვენთვის განკუთვნილ მადლს. 11 
და არკვევდნენ, რა დროს და რა ვითარებას მიანიშნებდა 
მათში დამკვიდრებული სული ქრისტესი, როცა წინასწარ 
უმოწმებდა მათ ქრისტეს ვნებას და ვნების შემდგომ დიდებას. 
12 მათთვის გამოცხადებულ იქნა, რომ თვითონ მათ კი არა, 


თქვენ გმსახურებდათ ის, რაც ამჟამად გეუწყათ 
მახარებელთაგან, ცით მოვლენილი სული წმიდის მიერ, და 
რისი წვდომაც სურთ ანგელოზებს. 13 მაშ, მოისარტყლეთ 
თქვენი გონების წელი, იფხიზლეთ და სრული იმედი გქონდეთ 
მადლისა, რომელიც მოგენიჭებათ იესო ქრისტეს 
გამოცხადებით. 14 როგორც შვილნი მორჩილებისა, ნუ 
მიეცემით თქვენს უწინდელ, უმეცრების დროინდელ ვნებებს. 12 
არამედ წმიდა იყოს თქვენი ყოველი ქცევა, როგორც წმიდაა 
თქვენი მხმობელი. 15 ვინაიდან დაწერილია: „წმიდანი იყავით, 
რადგანაც მე წმიდა ვარ“. 17 თუკი მამას უწოდებთ მას, ვინც 
პირუთვნელად განსჯის ყველას, თანახმად მისი საქმისა, 
მოშიშებით გალიეთ თქვენი ხიზნობის ყავლი. 18 რაკიღა იცით, 
რომ ხრწნადი საფასით - ოქრო-ვერცხლით როდი ხართ 
გამოსყიდულნი მამათა მიერ მოცემული ამაო ცხოვრებისაგან, 
19 არამედ უმანკო და უბიწო ტარიგის - ქრისტეს ძვირფასი 
სისხლით, 29 ქრისტესი, რომელიც ჯერ კიდევ ქვეყნის 
შექმნამდე იყო წინასწარ განჩინებული, მაგრამ მხოლოდ 
უკანასკნელ დროს გამოჩნდა თქვენთვის, 21 რომელთაც მის 
მიერ იწამეთ ღმერთი, მკვდრეთით რომ აღადგინა იგი და 
მისცა დიდება, რათა ღვთის რწმენა და სასოება გქონდეთ. 22 
ჭეშმარიტებისადმი მორჩილებით განიწმიდეთ თქვენი სულები 
უპირფერო, ძმური სიყვარულისთვის და წმიდა გულით 
მხურვალედ გიყვარდეთ ერთმანეთი, 23 როგორც ხრწნადი კი 
არა, არამედ უხრწნელი თესლის - ღვთის ცოცხალი და 
წარუვალი სიტყვის მიერ ხელახლა შობილთ. 24 ვინაიდან 
ყოველი ხორცი ბალახსა ჰგავს და ყოველი დიდება კაცისა - 
მინდვრის ყვავილს; გახმა ბალახი და დასცვივდა მისი 
ყვავილიც. 25 ღვთის სიტყვა კი წარუვალია. სწორედ ესაა 
სიტყვა, თქვენ რომ გეხარათ. 


თავი 2 


1 მაშ, განიშორეთ ყოველგვარი უკეთურება, ყოველგვარი 
ზაკვა, პირფერობა, შური და ყოველგვარი ავსიტყვაობა. 2 
როგორც ახალშობილმა ყრმებმა შეიყვარეთ სუფთა სულიერი 
რძე, რათა მისი მეოხებით იზარდოთ ხსნისთვის. 3 ვინაიდან 
იგემეთ, რომ ტკბილია უფალი, %“ რომელსაც მიეახლეთ, 
როგორც ცოცხალ ლოდს, კაცთაგან უარყოფილს, ღვთის მიერ 
კი რჩეულსა და ფასდაუდებელს. ? როგორც ცოცხალი ქვები, 
თქვენც აშენდით სულიერ სახლად, წმიდა სამღვდელოებად და 
სულიერი მსხვერპლის მწირველად, იესო ქრისტეს მეშვეობით 
სასურველად რომ უჩანს ღმერთს. 9 რადგანაც წერილი ამბობს: 
„აჰა, მე დავდებ სიონში ქვაკუთხედ ლოდს, რჩეულსა და 
უძვირფასესს, და არ შერცხვება მისი მორწმუნე“. 7 ამრიგად, ის 
ფასდაუდებელია თქვენთვის, ანუ მორწმუნეთათვის, 
ურწმუნოთათვის კი „ქვა, რომელიც დაიწუნეს მშენებლებმა, 
მაგრამ კუთხის თავად დაიდვა: ქვა ფეხწამოსაკრავი და კლდე 
საცდური“ 8 მათთვის, ვინც ეურჩება სიტყვას, და ვისთვისაც ეს 
ხვედრი იყო გამიზნული. ? ხოლო თქვენა ხართ რჩეული 
მოდგმა, სამეფო სამღვდელოება, წილხვედრი ხალხი, რათა 
ყველას აუწყოთ მისი სიქველე, ვინც სიბნელიდან გამოგიხმოთ, 
რომ გეხილათ მისი საოცარი ნათელი. 19 ოდესღაც არა ხალხი, 
ხოლო აწ ღვთის ხალხი, ოდესღაც არა შეწყალებულნი, ხოლო 
აწ შეწყალებულნი. 11 საყვარელნო, გევედრებით როგორც 
მწირთა და მსხემთ, თავი შეიკავეთ ხორციელ 
გულისთქმათაგან, რომელნიც აღიძვრიან სულის წინააღმდეგ. 
12 კეთილად მოიქეცით წარმართთა შორის, რათა, ნაცვლად 
იმისა, რომ ბოროტმოქმედებად გსახავდნენ და დრტვინავდნენ 
თქვენზე, თქვენი კეთილი საქმის შემყურეთ ადიდონ ღმერთი 
მოხილვის დღეს. 13 ღვთის გულისათვის, დაემორჩილეთ 
კაცთა ყოველგვარ ხელმწიფებას, გინდა მეფეს, როგორც 
უზენაეს მბრძანებელს, 1“ გინდაც მთავრებს, როგორც მის მიერ 
წარმოგზავნილთ ბოროტმოქმედთა დასასჯელად და კეთილის 


მოქმედთა საქებად. 12 ვინაიდან ღმერთმა ისე ინება, რომ 
კეთილი საქმით ვუკრავდეთ პირს უგუნურ კაცთა უმეცრებას. 19 
როგორც იქცევიან თავისუფალნი: ბოროტების დასაფარავად 
როდი იყენებენ თავისუფლებას, არამედ არიან, როგორც 
ღვთის მონები. 17 პატივი ეცით ყველას, გიყვარდეთ საძმო, 
ღვთის შიში გქონდეთ და პატივი მიაგეთ მეფეს. 18 მსახურნო, 
გულმოშიშებით დაემორჩილეთ ბატონებს, არა მარტო 
კეთილთა და ლმობიერთ არამედ მკაცრთაც. 19? რადგანაც 
მადლი ის არის როცა ვინმე, უსამართლოდ ტანჯული, ღვთის 
წინაშე არ ღალატობს სინიდისს და უდრტვინველად იტანს 
გასაჭირს. 22– მართლაცდა, თუკი შეცოდებისათვის გცემენ და 
ითმენთ, ვითომ რა საქები საქციელია? ხოლო თუ სიკეთის 
ქმნისათვის გაწამებენ და ითმენთ, ეს კი მადლია ღვთის 
წინაშე, 21 ამისთვისა ხართ ხმობილნი, ვინაიდან ქრისტეც 
ჩვენთვის ევნო და დაგიტოვათ მაგალითი, რათა მისდიოთ მის 
კვალს. 22 არც შეუცოდავს და არც დასჩენია ზაკვა მის ბაგეს, 23 
ვისაც ჰგმობდნენ და სანაცვლოდ არავის ჰგმობდა, აწამებდნენ 
და არ იმუქრებოდა, არამედ თავის თავს ანდობდა მართლად 
გამკითხეს; 2“ ვინც ჩვენი ცოდვები თავისი სხეულით აზიდა 
ძელზე, რათა ცოდვისგან თავდახსნილთ სიმართლით 
გეცხოვრათ; და ვისი წყლულებითაც განიკურნეთ. 25 ვინაიდან 
გზადაბნეული ცხვრებივით იყავით, ახლა კი დაუბრუნდით 
მწყემსსა და თქვენი სულების ზედამხედველს. 


თავი 3 


1 ასევე ცოლებიც დაემორჩილეთ ქმრებს, რათა თვით ისინიც 
კი, რომელნიც ეურჩებიან სიტყვას, შეძენილ იქნენ თავიანთი 
ცოლების ქცევით, სიტყვის გარეშე, 2 როცა იხილავენ თქვენს 
უბიწო და ღვთისმოშიშ ქცევას. 3 დაე, თქვენი სამშვენისი ნუ 
იქნება გარეგნული იერი: თმაწნულობა, ოქროს სამკაულები თუ 
მორთულ-მოკაზმული სამოსი, 4 არამედ გულის ფარული 
სიწმიდე, უხრწნელი სამკაული მშვიდი და თვინიერი სულისა, 
რაც ესოდენ ძვირფასია ღვთის წინაშე. ? ასე იმკობდნენ თავს 
ოდესღაც ღვთისმოსავი წმიდა ქალები, რომლებიც 
ემორჩილებოდნენ თავიანთ ქმრებს. 9 ასე დაემორჩილა სარაც 
და ბატონი უწოდა აბრაამს, ვისი შვილებიცა ხართ, როცა 
კეთილ საქმეს აკეთებთ და არაფრის შიში არ გაკრთობთ. ” და, 
თქვენც, ქმრებო, სათუთად მოეპყარით ცოლებს, როგორც 
უმყიფეს ჭურჭელს, და პატივი ეცით, როგორც სიცოცხლის 
მადლის თანამემკვიდრეთ, რათა ლოცვა არ დაგიბრკოლდეთ. 
8 და ბოლოს, ყველანი თანამოაზრენი, თანამლმობნი, 
ძმათმოყვარენი, შემწყნარებელნი და თავმდაბალნი იყავით. 9 
ნუ მიაგებთ ბოროტს ბოროტის წილ, ნურც გინებას გინების 
წილ, არამედ აკურთხეთ წინააღმდგომნი, ვინაიდან იმისთვისა 
ხართ ხმობილნი, რომ კურთხევა დაიმკვიდროთ. 19 რადგან 


ვისაც სურს უყვარდეს სიცოცხლე და იხილოს კეთილდღეობა, 
ნუ მისცემს ენას ბოროტის თქმის ნებას და ნურც მისი ბაგენი 


იტყვიან ზაკვას; 11 ერიდოს ბოროტს, აკეთოს სიკეთე, ეძიოს 
მშვიდობა და ელტვოდეს მას. 12 რადგანაც უფლის თვალი 
მიპყრობილია მართალთა მიმართ, მისი ყური კი - მათი 
ლოცვა-ვედრების მიმართ, ხოლო მისი სახე რისხვით 
დაჰყურებს ბოროტმოქმედთ. 13 ვინ შეგამთხვევთ ბოროტს, თუ 
კეთილს ესწრაფით? 1“ მაგრამ, კიდევაც რომ ევნოთ 
სიმართლისათვის, ნეტარნი ხართ; მაშ, ნუ შიშობთ მათი შიშით 
და ნურცა ძრწით. 1? არამედ უფალი ქრისტე წმიდა-ყავით 
თქვენს გულში და მარადჟამ მზად იყავით, რომ თვინიერად და 


მოწიწებით მიუგოთ ყველას, ვინცა გთხოვთ თქვენი სასოების 
ახსნას. 190 წრფელი იყოს თქვენი სინიდისი, რათა თვით იქაც 
კი, სადაც ბოროტი სიტყვით გახსენებენ როგორც 
ბოროტმოქმედთ, შერცხვენილნი დარჩნენ ისინი, ვინც გმობენ 
თქვენს კეთილ ქცევას ქრისტეში. 17 ვინაიდან, თუ ნებავს 
ღმერთს, უმჯობესია კეთილ საქმეთათვის ევნოთ, ვიდრე 
ბოროტთათვის. 18 რადგან ერთხელ ქრისტეც ჩვენი 
ცოდვებისათვის ევნო, მართალი - არამართალთათვის, რათა 
მივეყვანეთ ღმერთთან; მოკვდა ხორცით და გაცოცხლდა 
სულით, 1? რომლითაც მივიდა საპყრობილეში მყოფ სულებთან 
და უქადაგა მათაც, 29 გაკერპებულნი რომ ურჩობდნენ ჯერ 
კიდევ მაშინ, როცა ნოეს დროს მოელოდნენ ღვთის 
სულგრძელობას, ვიდრე იგებოდა კიდობანი, რომლითაც 
ცოტა, ესე იგი, მხოლოდ რვა სული გადაურჩა წარღვნას. 21 ეს 
იყო ხატება ნათლისღებისა, რაც ამჟამად გიხსნით (არა ჭუჭყის 
ჩამორეცხვა ხორციდან, არამედ წრფელი სინიდისის სწრაფვა 
ღვთის მიმართ) იესო ქრისტეს მკვდრეთით აღდგომის 
წყალობით, 22 რომელიც ცად ამაღლების შემდეგ დაჯდა მამის 
მარჯვნივ და დაემორჩილნენ მას ანგელოზნი, ხელმწიფებანი 
და ძალნი. 


თავი 4 


1 ამრიგად, რაკი ქრისტე ჩვენთვის ევნო ხორციელად, თქვენც 
აღიჭურვეთ იმავე აზრით, ვინაიდან ხორციელად ვნებული 
აღარა სცოდავს. ? რათა კაცთა გულისთქმით კი არა, ღვთის 
ნებით გალიოთ სიცოცხლის დარჩენილი დღენი. 3 რადგან 
თქვენთვის ისიცა კმარა, რომ წარსულში წარმართთა 
ნებისამებრ იქცეოდით, უწმინდურებას, ბილწ გულისთქმათ, 
მემთვრალეობას, ნაყროვანებას, განცხრომასა და უკეთურ 
კერპთმსახურებას თავმიცემულნი. “ ამიტომაც უკვირთ, რომ 
მათთან ერთად არ მონაწილეობთ იმავე გარყვნილებაში, და 
გგმობენ კიდეც. ? მალე აგებენ პასუხს მის წინაშე, ვინც 
განიკითხავს ცოცხლებსა და მკვდრებს. 9 მკვდრებსაც ხომ 
იმიტომ ეხარათ, რომ ხორცით განკითხულიყვნენ, როგორც 
კაცნი, და სულით ეცოცხლათ, როგორც ღმერთს. 7 თუმცა 
ახლოა ყოვლის აღსასრული; მაშ, იყავით გონიერნი და 
ლოცვებისთვის იფხიზლეთ. 3 უწინარეს ყოვლისა კი, 
გულწრფელად გიყვარდეთ ერთმანეთი, რადგანაც სიყვარული 
ფარავს ცოდვათა სიმრავლეს. ? უდრტვინველად უმასპინძლეთ 
ერთურთს. 19 თითოეული თქვენგანი იმ ნიჭით ემსახუროს 
დანარჩენთ, რაც მიუღია, როგორც შეშვენის ღვთის 
მრავალფეროვანი მადლის კეთილ მნეს. 11 თუ ლაპარაკობს 
ვინმე, ღვთის სიტყვისამებრ ილაპარაკოს; თუ მსახურებს ვინმე, 
ღვთის მიერ ბოძებული ძალით იმსახუროს, რათა სრულად 
იდიდებოდეს ღმერთი იესო ქრისტეს მიერ, ვისიცაა დიდება და 
ძალი უკუნითი უკუნისამდე. ამინ. 12 საყვარელნო, ნუ 
იუცხოვებთ თქვენს გამოსაცდელად მოვლენილ ცეცხლოვან 
განსაცდელს, თითქოს რაღაც უჩვეულო რამ დაგმართოდეთ. 13 
არამედ ხარობდეთ, როგორც ქრისტეს ვნებათა თანაზიარნი, 
რათა მისი დიდების გამოცხადებითაც იხარებდეთ და 
ილხენდეთ. 1“ თუ ქრისტეს სახელისთვის გაგინებენ, ნეტარნი 
ხართ, რადგანაც თქვენზე ივანებს სული დიდებისა და სული 
ღვთისა, მათ მიერ რომ იგმობა, თქვენით კი იდიდება. 12 


მხოლოდ ნურცერთ თქვენგანს ნურა ევნება რა, როგორც 
მკვლელს ან მპარავს, ბოროტმოქმედს ან სხვის საქმეში 
ჩამრევს. 190 ხოლო თუ ევნება, როგორც ქრისტიანი, ნუ 
დაირცხვენს, არამედ ადიდოს ღმერთი ამის გამო. 17 რადგანაც 
დროა, ღვთის სახლიდან დაიწყოს განკითხვა, ხოლო თუ 
ჩვენით დაიწყება, რა აღსასრული ელით ღვთის სახარების 
ურჩთ? 18 თუკი მართალი ძლივსღა ცხონდება, უკეთური და 
ცოდვილი სადღა იყოს? 19 ამიტომ ღვთის ნებით ვნებულთაც 
მას, როგორც ჭეშმარიტად შემოქმედს, მიანდონ თავიანთი 
სული. 


თავი 5 


1 ხოლო თქვენ შორის ხუცესთა ვთხოვ, მე, თანახუცესი, 
ქრისტეს ვნებათა მოწმე და თანამოზიარე დიდებისა, რომელიც 
უნდა გაცხადდეს: 2 მწყემსეთ თქვენთვის მონდობილი ღვთის 
სამწყსო, მაგრამ არა იძულებით, არამედ ნებსით, არა ბილწი 
ანგარებით, არამედ გულმოდგინებით. 3 ნუ ეუფლებით ღვთის 
სამკვიდრებელს, არამედ მაგალითი მიეცით სამწყსოს. 4 და 
როცა მოვა სარდალი, დიდების უჭკნობ გვირგვინს მიიღებთ. ? 
ასევე უმრწემესნიც დაემორჩილეთ უხუცესთ და 
ურთიერთმორჩილებით შეიმოსეთ სიმდაბლე, რადგან 
ქედმაღალთ ეწინააღმდეგება ღმერთი, თავმდაბალთ კი 
მადლს ანიჭებს. 9 მაშ, დამდაბლდით ღვთის მტკიცე ხელქვეშ, 
რათა დროულად აგამაღლოთ თქვენ. 7 მას მიანდეთ ყოველი 
თქვენი საზრუნავი, რადგანაც ის ზრუნავს თქვენზე. 8 იფხიზლეთ 
და ფრთხილად იყავით, რადგანაც თქვენი მტერი ეშმაკი 
დაძრწის, როგორც მბრდღვინავი ლომი, და მსხვერპლს 
დაეძებს. ? წინ აღუდექით მას მტკიცე რწმენით; გახსოვდეთ, 
რომ იგივე ვნებები ემუქრება თქვენს საძმოს ამ წუთისოფლად. 
190 ხოლო ღმერთი ყოველი მადლისა, თავისდა სადიდებლად 
რომ გიხმოთ იესო ქრისტეს მიერ, თქვენი ხანმოკლე ტანჯვის 
შემდეგ თვითონვე სრულგყოფთ, დაგამკვიდრებთ, 
გაგაძლიერებთ და განგამტკიცებთ. 11 დიდება მას და 
ძალმოსილება უკუნითი უკუნისამდე. ამინ. 12 სილვანუსის, ჩემი 
აზრით, თქვენი სანდო ძმის ხელით მოკლედ მოგწერეთ, 
განუგეშეთ და გიმოწმეთ, რომ ეს მადლი ღვთისა, რომლითაც 
დგახართ, ჭეშმარიტია. 13 მოგიკითხავთ თანარჩეული ეკლესია 
ბაბილონისა და მარკოზი, ჩემი ძე. 14 სიყვარულის ამბორით 
მოიკითხეთ ერთმანეთი. მშვიდობა ყველას, ვინც იესო 
ქრისტეში ხართ. ამინ. 


2 პეტრეს წერილი 
თავი 1 


1 სიმონ-პეტრე, იესო ქრისტეს მონა და მოციქული, - მათ, ვინც 
ჩვენსავით მიიღო იგივე ძვირფასი რწმენა, ჩვენი ღვთისა და 
მაცხოვრის იესო ქრისტეს სიმართლით, ? მადლი და მშვიდობა 
გიმრავლოთ ღვთისა და ჩვენი უფლის იესოს შემეცნების 
წყალობით. 3 რაკიღა მისმა საღვთო ძალამ მოგვანიჭა 
ყველაფერი, რაც ცხოვრებისა და ღვთისმოსაობისთვის 
გვჭირდება, მისი შემეცნების მეოხებით, ვინც თავისი დიდებისა 
და სათნოებისაკენ გვიხმო, 4 რომელთაგანაც გვებოძა დიადი 
და ფასდაუდებელი აღთქმანი, რათა ამ ქვეყნად გულისთქმის 
ხრწნილებისაგან განრიდებულნი საღმრთო ბუნების 
თანაზიარნი გახდეთ. ? ამიტომ თქვენც გულმოდგინედ ეცადეთ, 
რომ თქვენს რწმენას სათნოებაც ზედ მიუსართოთ, სათნოებას 
კი - შემეცნება, 9 შემეცნებას - თავშეკავება, თავშეკავებას - 
მოთმინება, ხოლო მოთმინებას - ღვთისმოსაობა, 7 
ღვთისმოსაობას - ძმათმოყვარეობა, ძმათმოყვარეობას კი - 
სიყვარული. 8 თუ ყოველივე ეს თქვენშია და მრავლდება, 
უქმად და უნაყოფოდ არ დარჩებით ჩვენი უფლის იესო 
ქრისტეს შემეცნებისას. 7 ხოლო ვის სულშიც ეს არ არის, 
თვალდავსილია ან ბეცი, რადგანაც დაივიწყა, რომ უკვე 
განწმენდილია თავისი უწინდელი ცოდვებისაგან. 19 ამიტომ, 
ძმანო, უფრო გულმოდგინედ ეცადეთ განამტკიცოთ თქვენი 
მოწოდება და რჩეულობა, რადგანაც თუ ასე მოიქცევით, 
არასოდეს წაიბორძიკებთ. 11 ვინაიდან ასე უფრო ფართოდ 
გაიღება თქვენ წინაშე ჩვენი უფლისა და მაცხოვრის იესო 
ქრისტეს საუკუნო სასუფევლის კარი. 12 ამიტომაც გამუდმებით 
შეგახსენებთ ამას, თუმცაღა იცით და მტკიცედაც ადგახართ 
აწინდელ ჭეშმარიტებას. 13 მართებულად მიმაჩნია, ვიდრე ამ 
კარავში ვარ, შეხსენებით გამოგაფხიზლოთ. 1“ რადგანაც ვიცი, 


რომ მალე უნდა დავუტევო ჩემი კარავი, როგორც მაუწყა 
ჩვენმა უფალმა იესო ქრისტემ. 15 ასე რომ, ვეცდები ჩემი 
წასვლის შემდეგაც ყოველთვის იხსენებდეთ ამას. 19 ვინაიდან 
თავშესაქცევი იგავებით როდი გაუწყეთ ჩვენი უფლის იესო 
ქრისტეს მოსვლა და ძალმოსილება, არამედ მისი სიდიადე 
საკუთარი თვალით ვიხილეთ. 17 რადგანაც მამა ღმერთისაგან 
მიიღო პატივი და დიდება, როდესაც მისწვდა ესოდენ 
დიდმშვენიერი დიდების ხმა: ეს არის ძე ჩემი საყვარელი, 
რომელშიაც კეთილად გამოვჩნდი მე. 18 და ეს ხმა, ზეცით 
ჩამოსული, ჩვენც ჩაგვესმა, როცა მასთან ერთად ვიყავით 
წმიდა მთაზე. 19? ეგეც არ იყოს, ხელთა გვაქვს უმტკიცესი 
წინასწარმეტყველური სიტყვა, და კარგად იქცევით, ისე რომ 
ესწრაფით მას, როგორც ბნელში მანათობელ ლამპარს, ვიდრე 
ირიჟრაჟებდეს და თქვენს გულებში ამობრწყინდებოდეს 
ცისკრის ვარსკვლავი. 29 უწინარეს ყოვლისა, უნდა იცოდეთ, 
რომ წერილის არცერთი წინასწარმეტყველება თავისით არ 
განიმარტება. 21 რადგანაც წინასწარმეტყველება არასოდეს 
კაცის ნებით არ წარმოთქმულა, არამედ სული წმიდის 
კარნახით წარმოსთქვამდნენ მას ღვთის წმიდა კაცნი. 


თავი 2 


1 იყვნენ ცრუ წინასწარმეტყველნიც ხალხში, ისევე, როგორც 
თქვენში იქნებიან ცრუმოძღვარნი, რომელნიც შემოიღებენ 
წარმწყმედ მწვალებლობას, უარყოფენ მათ გამომსყიდველ 
უფალს და მალე თვითონვე წარიწყმედენ თავს. ? ბევრი 
გაჰყვება მათ თავაშვებულებას და მათი წყალობით დაიგმობა 
ჭეშმარიტების გზა. 3 ანგარებით აღძრულნი ცრუ სიტყვებით 
მოგისყიდიან, მაგრამ არ დაახანებს მათი სასჯელი და არ 
სძინავს წარწყმედას მათსას. 4 რადგან თუ ღმერთმა არ 
დაინდო შემცოდე ანგელოზები, არამედ ბნელეთის 
ბორკილებით შეკრა და ჯოჯოხეთში ჩაყარა ისინი განკითხვის 
დღემდე დასამარხავად; ? თუ არც ძველი ქვეყანა დაინდო, 
არამედ იხსნა მხოლოდ სიმართლის ქადაგი - ნოე, რვა 
სულთან ერთად, როცა წარღვნა მოუვლინა უღმრთოთა 
ქვეყანას; 9 თუ გასწირა სოდომისა და გომორის ქალაქები, 
ფერფლად აქცია და მომავალ უღმერთოთა ნიმუშად დადო 
ისინი, ” ხოლო მართალი ლოტი ურჯულოთა უგვანი ქცევით 
გაწამებული, იხსნა, 8 (ვინაიდან მათ შორის მცხოვრები ეს 
ალალ-მართალი ყოველდღე იტანჯებოდა თავისი მართალი 
სულით, როცა ხედავდა და ისმენდა მათს ურჯულოებას), - ? 
მაშასადამე, იცის ღმერთმა, როგორ დაიხსნას ღვთისმოსავნი 
განსაცდლისაგან, უკეთურნი კი განკითხვის დღისათვის 
შემოინახოს განსასჯელად; 19 უპირატესად კი ბილწ ხორციელ 
ვნებებს აყოლილნი, უფლებათა შეურაცხმყოფელნი, თავხედნი, 
კადნიერნი და დიდებათა ურიდად მგმობნი. 11 მაშინ როდესაც 
თვით ანგელოზნი, მათზე უფრო ძლიერნი და ძალმოსილნი, 
მკრეხელურად არ განსჯიან მათ უფლის წინაშე. 12 ისინი კი, 
როგორც უგონო პირუტყვნი, მათივე ბუნებით დასაჭერად და 
გასაწყვეტად გაჩენილნი, გმობენ იმას, რაც არ ესმით და 
თავიანთი ხრწნილებით გაიხრნნებიან. 13 ასე მიიღებენ 
უსამართლობის საზღაურს, ნეტარებად რომ შეურაცხავთ 
ყოველდღიური განცხრომა; შესვრილნი და შებილწულნი 


თავიანთი სიცრუით ტკბებიან, როცა ილხენენ თქვენთან 
ერთად. 1“ მათი თვალები სავსეა სიმრუშით და უძღები 
ცოდვით; გულხარბნი და ანგარების მოყვარენი აცდუნებენ 
უმტკიცო სულებს; ესენი არიან ძენი წყევლისა. 12 წრფელი გზა 
რომ დაუტევეს, შეცდნენ და შეუდგნენ ბალაამის, ბოსორის ძის, 
კვალს, რომელმაც შეიყვარა უსამართლობის საზღაური. 195 
მაგრამ თავისი ურჯულოების მამხილებლად ექცა უტყვი 
სახედარი, რომელიც კაცის ხმით ამეტყველდა და ალაგმა 
წინასწარმეტყველის სიშლეგე. 17 ესენი არიან უწყლო წყარონი, 
ქარიშხლით დევნილი ღრუბლები, რომელთათვისაც 
გამზადებულია მარადიული უკუნი. 18 ვინაიდან თავიანთი 
მაღალფარდოვანი ფუჭსიტყვაობით ხორციელ გულისთქმათა 
სიბილწეში იტყუებენ იმათ, რომელნიც ოდნავ ჩამორჩნენ 
საცდურში დანთქმულთ. 1? თავისუფლებას აღუთქვამთ მათ, 
თვითონ მონები ხრწნილებისა. ვინაიდან ვინც რისაგან არის 
ძლეული, მისივე მონაა. 29 რადგან თუ ჩვენი უფლისა და 
მაცხოვრის იესო ქრისტეს შემეცნების წყალობით ამქვეყნიური 
ბილწებისგან განრისხებულნი კვლავ იმავე ბილწებით 
ისვრებიან და დაიძლევიან, მათთვის ეს უკანასკნელი ყოფა 
უწინდელზეც უარესია. 21 უჯობდათ საერთოდ არ შეეცნოთ გზა 
სიმართლისა, ვიდრე შეცნობის შემდეგ უკუქცეულიყვნენ 
მათთვის მიცემული წმიდა მცნებისგან. 22 სწორედ მათზე 
თქმულა მართალი ანდაზა: ძაღლი მიუბრუნდა თავის ნარწყევს 
და ნაბანი ღორი კვლავ წუმპეში ჩაგორდა. 


თავი 3 


1 ამას უკვე მეორე წერილსა გწერთ, საყვარელნო, და ორივეში 
შეხსენებით ვაღვიძებ თქვენს წმიდა აზრს, 2 რათა გახსოვდეთ 
წმიდა წინასწარმეტყველთა მიერ იმთავითვე თქმული სიტყვები 
და უფლისა და მაცხოვრის მცნებანი გადმოცემულნი თქვენი 
მოციქულების მიერ. 3 უპირველეს ყოვლისა, იცოდეთ, რომ 
უკანასკნელ დღეებში მოვლენ მგმობელნი, თავიანთი 
გულისთქმისამებრ მოარულნი, “ და იტყვიან: სად არის აღთქმა 
მისი მოსვლისა? ვინაიდან მას შემდეგ, რაც მამებმა მიიძინეს, 
ყველაფერი უცვლელად რჩება შექმნის დასაბამიდან. ? 
რადგანაც საკუთარი ნებასურვილით ივიწყებენ, რომ ცა და 
მიწა თავდაპირველად წყლისაგან და წყალთა შუა შეიქმნა 
ღვთის სიტყვით. 9 ამიტომაც მაშინდელი სამყარო წყლით 
წაირღვნა და დაიღუპა. 7 ახლანდელ ცასა და მიწას კი 
ცეცხლისათვის ინახავს იგივე სიტყვა, რათა განკითხვის დღეს 
მოსრას უღვთონი. 8 ისიც იცოდეთ, საყვარელნო რომ ერთი 
დღე უფლისათვის როგორც ათასი წელი, და ათასი წელი, 
როგორც ერთი დღე. ? არ აყოვნებს უფალი აღთქმის 
აღსრულებას, როგორც ზოგიერთს ჰგონია, არამედ 
სულგრძელია თქვენ მიმართ, რადგანაც ვისიმე დაღუპვა კი 
არა სურს, არამედ ის, რომ ყველა მოიქცეს სინანულად. 19 
ხოლო უფლის დღე მოვა როგორც მპარავი, და მაშინ ზათქით 
გადავლენ ცანი, კავშირნი მხურვალებით დაიშლებიან და 
ცეცხლს მიეცემა მიწა და ყოველი საქმე მისი. 11 მაგრამ თუ 
ყოველივე ეს დაიშლება, როგორი უნდა იყოს თქვენი ყოფა 
წმიდა ქცევითა და ღვთისმოსაობით, 12 რაკიღა ნატრობთ და 
მოელით, როდის მოვა დღე უფლისა, როცა ცეცხლმოდებული 
ცანი დაიშლებიან და დადნებიან ალმოდებული სტიქიონები? 13 
ხოლო ჩვენ, აღთქმისამებრ, მოველით ახალ ცათა და ახალ 
მიწას, სადაც დამკვიდრდება სიმართლე. 14 ამიტომ, 
საყვარელნო, რაკიღა ამას ელით, ეცადეთ მშვიდობით 
წარსდგეთ მის წინაშე, შეურყვნელნი და შეუბილწველნი. 12 


ჩვენი უფლის სულგრძელობა დასახეთ ხსნად, როგორც ჩვენმა 
საყვარელმა ძმამ - პავლემაც მოგწერათ მისთვის ბოძებული 
სიბრძნით. 156 ამასვე გწერთ ყველა წერილში, სადაც ზოგი რამ 
ისე ძნელი გასაგებია, რომ უმეცარნი და უმტკიცონი სხვა 
წერილების მსგავსად ამახინჯებენ მათ, რათა წარიწყმიდონ 
თავიანთი თავი. 17 ხოლო თქვენ, საყვარელნო, რაკიღა 
წინასწარ იცით ეს, ფრთხილად იყავით, რათა არ ჩაგითრიოთ 
უკეთურთა ცთომილებამ და არ გიღალატოთ თქვენმა 
სიმტკიცემ. 18 არამედ იზარდეთ ჩვენი უფლისა და მაცხოვრის 
იესო ქრისტეს მადლითა და შემეცნებით. დიდება მას აწ და 
მარადის. ამინ. 


1 იოანე 


თავი 1 


1 რომელიც იყო დასაბამიდან, რომელიც ვისმინეთ და ჩვენი 
თვალით ვიხილეთ, რომელსაც ვჭვრეტდით და ჩვენი ხელით 
ვეხებოდით სიცოცხლის სიტყვას; 2? (რადგან სიცოცხლე ცხად 
იქმნა, რაც ვიხილეთ და ვმოწმობთ, და გაუწყებთ საუკუნო 
სიცოცხლეს, რომელიც იყო მამასთან და გამოგვეცხადა ჩვენ). 
3 რაც ვისმინეთ და ვიხილეთ, იმას გაუწყებთ, რათა თქვენც 
ეზიაროთ ჩვენთან ერთად, ხოლო ჩვენ ვეზიარებით მამას და 
ძეს მისას - იესო ქრისტეს. 4? ამას გწერთ, რათა სრულ იყოს 
თქვენი სიხარული. ? ეს არის აღთქმა, რომელიც ვისმინეთ 
მისგან, და გაუწყებთ თქვენ, რომ ღმერთი არის ნათელი და არ 
არის მასში არავითარი ბნელი. 5 თუ ვამბობთ, მას 
ვეზიარებითო და ბნელში კი დავდივართ, ვცრუობთ და არ 
ვიქცევით ჭეშმარიტების თანახმად. 7 ხოლო თუ ნათელში 
დავდივართ, როგორც თვითონვეა ნათელში, მაშინ ერთმანეთს 
ვეზიარებით და მისი ძის - იესო ქრისტეს სისხლი ყოველგვარი 
ცოდვისგან გაგვწმენდს. 8 თუ ვამბობთ, რომ არა გვაქვს 
ცოდვა, თავს ვიტყუებთ და ჭეშმარიტება არ არის ჩვენში. ? თუ 
ვაღიარებთ ჩვენს ცოდვებს, მაშინ ის, სანდო და მართალი, 
მოგვიტევებს ცოდვებს და გაგვწმენდს ყოველგვარი 
უსამართლობისაგან. 19 თუ ვიტყვით, რომ არ შეგვიცოდავს, 
ცრუდ ვსახავთ მას და მისი სიტყვა არ არის ჩვენში. 


თავი 2 


1 შვილნო ჩემნო, ამას გწერთ, რათა არ სცოდოთ, ხოლო თუ 
ვინმე შესცოდავს, ქომაგი გვყავს მამის წინაშე - იესო ქრისტე 
მართალი. ? ის არის ჩვენი და არა მარტო ჩვენი, არამედ 
მთელი ქვეყნის ცოდვათა მიმტევებელი. 3 იმით გავიგებთ, რომ 
შევიცნეთ იგი, თუ დავიმარხავთ მის მცნებებს.“ ვინც ამბობს, 
რომ შეიცნო იგი, მაგრამ არ იმარხავს მის მცნებებს, ცრუა და 
ჭეშმარიტება არ არის მასში. 2 ხოლო ვინც იმარხავს მის 
სიტყვას, მასში ჭეშმარიტად აღსრულებულა ღვთის სიყვარული; 
ამით შევიცნობთ, რომ მასში ვართ. 9 ვინც ამბობს, რომ მასში 
რჩება, ისე უნდა იაროს, როგორც იარებოდა იგი. 7 
საყვარელნო, ახალ მცნებას კი არა გწერთ, არამედ ძველ 
მცნებას, რომელიც გქონდათ დასაბამიდან; ძველი მცნება არის 
სიტყვა, დასაბამიდან რომ ისმინეთ. 8 თუმცა ახალ მცნებასაც 
გწერთ, რომელიც ჭეშმარიტია მასშიც და თქვენშიც; ვინაიდან 
ბნელი გადადის და ჭეშმარიტი ნათელი უკვე ნათობს. ? ვინც 
ამბობს, ნათელში ვარო, მაგრამ თავისი ძმა სძულს, ბნელშია 
დღემდე. 19 ვისაც თავისი ძმა უყვარს, ნათელში მკვიდრობს და 
საცდური არ არის მასში. 11 ხოლო ვისაც თავისი ძმა სძულს, 
ბნელშია, ბნელშივე იარება და არ იცის, საით მიდის, რადგანაც 
ბნელმა დაუვსო თვალი. 12 ამას გწერთ, შვილნო, ვინაიდან 
მისი სახელით მოგეტევათ თქვენი ცოდვანი. 13 ამას გწერთ, 
მამანო, ვინაიდან შეიცანით დასაბამიდან მყოფი. ამას გწერთ, 
ჭაბუკნო, ვინაიდან სძლიეთ ბოროტი. 1“ ეს მოგწერეთ, ყრმანო, 
რადგანაც შეიცანით მამა. ეს მოგწერეთ, მამანო, რადგანაც 
შეიცანით დასაბამიდან მყოფი. ეს მოგწერეთ, ჭაბუკნო, 
რადგანაც ძლიერნი ხართ, ღვთის სიტყვა მკვიდრობს თქვენში 
და სძლიეთ ბოროტი. 12 ნუ შეიყვარებთ ამ ქვეყანას, ნურც 
ამქვეყნიურს რასმე; ვისაც ეს ქვეყანა უყვარს, მამის სიყვარული 
არ არის მასში. 19 ვინაიდან ამ ქვეყნად ყველაფერი - 
გულისთქმა ხორცის, გულისთქმა თვალის და სიამაყე 
არსებობისა, მამისგან კი არა, ამ ქვეყნისაგან არის. 17 ეს 


ქვეყანაც გარდავა და მისი გულისთქმაც, ღვთის 
ნებისმყოფელი კი წარუვალია უკუნისამდე. 18 ყრმანო, 
უკანასკნელი ჟამია, და, როგორც გსმენიათ, რომ მოდის 
ანტიქრისტე, აწ უკვე მრავლად არიან ანტიქრისტენი, საიდანაც 
ვიგებთ, რომ უკანასკნელი ჟამია. 19 ჩვენგან გამოვიდნენ, 
მაგრამ არ იყვნენ ჩვენგანნი, ვინაიდან ჩვენგანნი რომ 
ყოფილიყვნენ, ჩვენთანვე დარჩებოდნენ; მაგრამ გამოვიდნენ, 
რათა ცხადი გამხდარიყო, რომ ყველანი როდი არიან 
ჩვენგანნი. 29 თქვენ კი ცხება გაქვთ წმიდისგან და იცით 
ყოველი. 21 იმიტომ კი არ მოგწერეთ, რომ არ იცით 
ჭეშმარიტება, არამედ იმიტომ, რომ იცით და ისიც გესმით, რომ 
არცერთი სიცრუე ჭეშმარიტებისგან არ არის. 2? ვინ არის ცრუ, 
გარდა იმისა, ვინც უარყოფს, რომ იესო არის ქრისტე? ისაა 
ანტიქრისტე, მამის და ძის უარმყოფელი. 23 ვინც უარყოფს ძეს, 
აღარც მამა ჰყავს, ხოლო ვინც აღიარებს ძეს, მამაცა ჰყავს. 24 
ამრიგად, რაც დასაბამიდან გსმენიათ, დე, დარჩეს თქვენში, 
რადგან თუ ის, რაც დასაბამიდან გსმენიათ, დარჩება თქვენში, 
თქვენც დარჩებით ძეში და მამაში. 22 ხოლო აღთქმა, 
რომელიც მან აღგვითქვა, არის საუკუნო სიცოცხლე. 29 თქვენი 
მაცდუნებლების გამო მოგწერეთ ეს. 27 თუმცა ცხება, რომელიც 
მისგან მიიღეთ, კვლავაც თქვენშია, და არ გჭირდებათ, რომ 
ვინმემ გასწავლოთ, რადგანაც ცხება, ჭეშმარიტი და არა 
ყალბი, თვითონვე გასწავლით ყველაფერს, ამიტომ რასაც 
გასწავლით, მასშივე დარჩით. 25 ასე რომ, შვილებო, დარჩით 
მასში, რათა მისი გამოცხადებისას თამამად ვიყოთ და არ 
შევრცხვეთ მის წინაშე, როდესაც მოვა. 29 თუკი იცით, რომ 
მართალია, ისიც იცოდეთ, რომ მის მიერაა შობილი 
სიმართლის ყველა მოქმედი. 


თავი 3 


1 ნახეთ, როგორი სიყვარული მოგვცა მამამ, რათა ღვთის 
შვილებად ვიწოდებოდეთ: ქვეყანა იმიტომ არ გვიცნობს, რომ 
ვერ იცნო იგი. 2? საყვარელნო, ამიერიდან ღვთის შვილები 
ვართ, მაგრამ ჯერ არ გამჟღავნებულა, რანი ვიქნებით. ვიცით 
მხოლოდ, რომ, როცა გამომჟღავნდება, მისივე მსგავსნი 
ვიქნებით, რადგანაც ვიხილავთ მას, როგორიც არის. 3 ყველამ, 
ვისაც ასე ეიმედება იგი, თავი განიწმიდოს, როგორც ისაა 
წმიდა. 4 ცოდვის ყოველი ჩამდენი ურჯულოებასაც სჩადის, და 
ცოდვა არის ურჯულოება. ? თქვენ იცით, რომ იმიტომ გამოჩნდა 
იგი, რათა ეტვირთა ჩვენი ცოდვები, და რომ მასში არ არის 
ცოდვა. 9 არცერთ მათგანს, ვინც მკვიდრობს მასში, არ 
შეუცოდავს: არცერთ შემცოდეს არ უხილავს და არ შეუცვნია 
იგი. 7 შვილებო, ნურავინ გაცდუნებთ; სიმართლის მოქმედი 
მართალია, როგორც ის არის მართალი. 8 ცოდვის ჩამდენი 
ეშმაკისაგან არის, რადგანაც დასაბამიდან ეშმაკი სცოდავს; 
მიტომაც მოგვევლინა ძე ღვთისა, რომ დაერღვია ეშმაკის 
საქმენი. ? ღვთისაგან შობილი არავინ სცოდავს, ვინაიდან 
მასში რჩება ღვთიური თესლი, და არ შეუძლია სცოდოს, 
რადგანაც ღვთისაგან არის შობილი. 19 ამით იცნობიან ღვთის 
შვილნი და ეშმაკის შვილნი: ვინც არ იქმს სიმართლეს და 
ვისაც არ უყვარს თავისი ძმა, ღვთისაგან არ არის იგი. 11 
რადგანაც ეს არის უწყება, რომელიც გსმენიათ დასაბამიდან, 
რათა გვიყვარდეს ერთმანეთი. 12 ისე კი არა, როგორც კაენს, 
რომელიც ბოროტისაგან იყო და მოკლა თავისი ძმა; მერედა, 
რისთვის მოკლა? იმიტომ, რომ ბოროტი იყო მისი საქმე, 
ხოლო მისი ძმისა - მართალი. 13 ნუ გიკვირთ, ძმანო, თუ 
ქვეყანას სძულხართ. 14 ჩვენ ვიცით, რომ სიკვდილიდან 
გადავედით სიცოცხლეში, რადგანაც გვიყვარს ძმები; ვისაც არ 
უყვარს, სიკვდილში რჩება. 12 ყველა, ვისაც სძულს თავისი ძმა, 
კაცისმკვლელია; თქვენ კი იცით, რომ არცერთ კაცისმკვლელს 
არ აქვს საუკუნო სიცოცხლე, თვით მასშივე დამკვიდრებული. 15 


იმით შევიცანით სიყვარული, რომ მან თავისი სული დადო 
ჩვენთვის; ჩვენც გვმართებს ძმებისათვის სულის დადება. 17 
ვისაც სიმდიდრე არ აკლია ამ ქვეყნად, მაგრამ გაჭირვებული 
ძმის შემყურე გულს იხშობს მისთვის, როგორღა დაემკვიდრება 
მასში ღვთის სიყვარული? 18 შვილებო, გვიყვარდეს, მაგრამ 
არა სიტყვით და ენით, არამედ საქმითა და ჭეშმარიტებით. 19 
ამით შევიცნობთ, რომ ჭეშმარიტებისაგან ვართ და მის წინაშე 
დავიმშვიდებთ გულს. 29 რადგან თუ ჩვენი გული გვგმობს, 
ღმერთი ხომ გულზე უმეტესია და იცის ყოველი. 21 
საყვარელნო, თუ ჩვენი გული არა გვგმობს, პირნათელნი ვართ 
ღვთის წინაშე. 22 ამიტომ, რასაც ვითხოვთ, მივიღებთ მისგან, 
ვინაიდან ვიმარხავთ მის მცნებებს და ისე ვიქცევით, როგორც 
მას მოსწონს. 23 მისი მცნება კი ისაა, რომ გვწამდეს მისი ძის 
იესო ქრისტეს სახელით და, როგორც გვამცნო, გვიყვარდეს 
ერთმანეთი. 24 თუ ვიმარხავთ მის მცნებებს, ის ჩვენში რჩება, 
ჩვენ კი - მასში; ხოლო იმას, რომ ჩვენში რჩება, მის მიერვე 
მოცემული სულით შევიცნობთ. 


თავი 4 


1 საყვარელნო, ყველა სულს ნუკი ენდობით, არამედ 
გამოსცადეთ, ღვთისაგან არიან თუ არა, რადგანაც 
მომრავლდნენ ცრუწინასწარმეტყველნი ქვეყნად. ? ამით 
იცნობთ ღვთის სულს: ყოველი სული, რომელიც აღიარებს 
იესო ქრისტეს, ხორციელად მოსულს, ღვთისაგან არის. 3 
ხოლო ყოველი სული, რომელიც არ აღიარებს იესო ქრისტეს, 
ღვთისაგან კი არ არის, არამედ ესაა სული ანტიქრისტესი, 
ვისზედაც გსმენიათ, მოვაო, და მოვიდა კიდეც ქვეყნად. “ 
თქვენ ღვთისაგან ხართ, შვილებო, და სძლიეთ მათ, რადგანაც 
ის, ვინც თქვენშია, მეტია იმაზე, ვინც არის ქვეყნად. ? ისინი 
ქვეყნისანი არიან, ამიტომ ქვეყნისას იტყვიან და ქვეყანაც 
უსმენს მათ. 9 ჩვენ კი ღვთისაგან ვართ; ვინც იცნობს ღმერთს, 
ის გვისმენს, ხოლო ვინც ღვთისაგან არ არის, არ გვისმენს 
ჩვენ. ამით შევიცნობთ სულს ჭეშმარიტებისას და სულს 
ცდომისას. 7 საყვარელნო, გვიყვარდეს ერთმანეთი, რადგანაც 
სიყვარული ღვთისაგან არის; ვისაც უყვარს, ღვთისგანაა 
შობილი და იცნობს ღმერთს. 8 ვისაც არ უყვარს, ვერ შეუცვნია 
ღმერთი, რადგანაც ღმერთი სიყვარულია. 9 ღვთის სიყვარული 
იმით გამოგვეცხადა, რომ ღმერთმა თავისი მხოლოდშობილი 
ძე მოავლინა ამ ქვეყნად, რათა მისი წყალობით ვცხონდეთ. 19 
სიყვარული ისაა, რომ ჩვენ კი არ შევიყვარეთ ღმერთი, არამედ 
მან შეგვიყვარა ჩვენ, და მოავლინა თავისი ძე ჩვენი ცოდვების 
მალხინებლად. 11 საყვარელნო, თუკი ასე შეგვიყვარა 
ღმერთმა, ჩვენც უნდა გვიყვარდეს ერთმანეთი. 12 ღმერთი 
არავის არასოდეს უხილავს; თუ ერთმანეთი გვიყვარს, ღმერთი 
ჩვენში მკვიდრობს და მისი სიყვარული სრულყოფილებას 
აღწევს ჩვენში. 13 იმით შევიცნობთ, რომ მასში ვმკვიდრობთ, 
ხოლო ის - ჩვენში, რომ თავისი სულისაგან მოგვცა ჩვენ. 14 
ჩვენ ვიხილეთ და ვმოწმობთ, რომ მამამ მოავლინა ძე ქვეყნის 
მაცხოვრად. 12 ვინც აღიარებს, რომ იესო არის ძე ღვთისა, 
ღმერთი მასში მკვიდრობს, ხოლო ის - ღმერთში. 165 ჩვენ 


შევიცნეთ და ვიწამეთ სიყვარული, რომელიც აქვს ღმერთს 
ჩვენდამი. ღმერთი სიყვარულია და სიყვარულის მკვიდრი 
ღმერთში მკვიდრობს, ღმერთი კი - მასში. 17 ამის წყალობით 
სიყვარულმა იმნაირ სრულყოფილებას მიაღწია ჩვენში (რათა 
გულდანდობილნი ვიყოთ განკითხვის დღეს), რომ ისეთივენი 
ვართ, როგორიც ისაა ამ ქვეყნად. 18 სიყვარულისთვის უცხოა 
შიში, რადგანაც სრულქმნილი სიყვარული აძევებს შიშს; 
ვინაიდან შიშს თან ახლავს ტანჯვა, ხოლო მოშიში 
არასრულქმნილია სიყვარულში. 19 ჩვენ გვიყვარს იმიტომ, რომ 
პირველად მან შეგვიყვარა. 29 თუ ვინმე ამბობს, ღმერთი 
მიყვარსო, თავისი ძმა კი სძულს ცრუა, ვინაიდან თუ თავისი ძმა 
არ უყვარს, რომელსაც ხედავს როგორღა შეიყვარებს ღმერთს 
რომელსაც ვერ ხედავს? 21 და ასეთი მცნება გვაქვს მისგან: 
ვისაც ღმერთი უყვარს თავისი ძმაც უნდა უყვარდეს. 


თავი 5 


1 ყველა, ვისაც სწამს, რომ იესო არის ქრისტე, ღვთისაგანაა 
შობილი, და ყველას, ვისაც უყვარს მშობელი, მის მიერ 
შობილიც უყვარს. 2 იმით შევიცნობთ, რომ გვიყვარს ღვთის 
შვილნი, თუ გვიყვარს ღმერთი და ვიმარხავთ მის მცნებებს. 3 
ვინაიდან ღვთის სიყვარული ისაა, რომ ვიმარხავდეთ მის 
მცნებებს; მისი მცნებები კი მძიმე როდია. % რადგანაც ყველა, 
ვინც ღვთისაგან არის შობილი, სძლევს ამ ქვეყანას; და ეს 
არის ძლევა, ქვეყნის მძლეველი: ჩვენი რწმენა. ? ვინ არის 
ქვეყნის მძლეველი, თუ არა ის, ვისაც სწამს, რომ იესო არის ძე 
ღვთისა? 9 ეს არის იესო ქრისტე, რომელიც მოვიდა წყლითა 
და სისხლით; არა მარტო წყლით, არამედ წყლითა და 
სისხლით; და ამას მოწმობს სული, რადგანაც სულია 
ჭეშმარიტება. 7 ვინაიდან სამნი მოწმობენ ზეცად: მამა, სიტყვა 
და სული წმიდა, ხოლო ეს სამი ერთია. 8 და სამნი მოწმობენ 
ქვეყნად: სული, წყალი და სისხლი, ხოლო ეს სამი ერთია. 9? თუ 
კაცთა მოწმობას ვიღებთ, ღვთის მოწმობა უმეტესია, რადგანაც 
ეს არის საღმრთო მოწმობა, რომლითაც ღმერთმა გვიმოწმა 
თავისი ძე. 19 ვისაც სწამს ძე ღვთისა, თავის თავშივე აქვს 
მოწმობა; ვისაც არა სწამს ღმერთი, ცრუდ სახავს მას, ვინაიდან 
არა სწამს მოწმობა, რომლითაც ღმერთმა გვიმოწმა თავისი ძე. 
11 მოწმობა კი ის არის, რომ ღმერთმა მოგვცა საუკუნო 
სიცოცხლე, და ეს სიცოცხლე მის ძეშია. 12 ვისაც ჰყავს ძე, 
სიცოცხლე აქვს; ვისაც არა ჰყავს ძე ღვთისა, არც სიცოცხლე 
აქვს. 13 ეს მოგწერეთ, ღვთის ძის სახელის მორწმუნენო, რათა 
იცოდეთ, რომ გაქვთ საუკუნო სიცოცხლე. 14 და ისეთი 
კადნიერნი ვართ მის მიმართ, რომ, თუ ისე ვთხოვთ რამეს, 
როგორც მას ნებავს, კიდევაც გვისმენს. 12 და რაკი ვიცით, 
რომ რაც უნდა ვთხოვოთ, მეისმენს ჩვენსას, ისიც ვიცით, რომ 
გვექნება ყველაფერი, რაც ვთხოვეთ. 15 თუ ვინმე ხედავს, რომ 
მისი ძმა სცოდავს, მაგრამ ეს არ არის ცოდვა, რომელსაც 
სიკვდილი მოსდევს, ილოცოს და ღმერთი მისცემს სიცოცხლეს 


არამომაკვდინებელი ცოდვით შემცოდეს; არის 
მომაკვდინებელი ცოდვას; მასზე როდი ვამბობ, ილოცოს- 
მეთქი. 17 ყოველგვარი უსამართლობა ცოდვაა, მაგრამ 
ყოველი ცოდვა როდია მომაკვდინებელი. 18 ვიცით, რომ 
ღვთის მიერ შობილთაგან არავინ სცოდავს, რადგანაც ღვთის 
მხოლოდშობილი ძე იცავს და ბოროტი ვერ ეხება მას. 19 
ვიცით, რომ ღვთისაგან ვართ, და მთელი ქვეყანა 
ბოროტებაშია დანთქმული. 29 ისიც ვიცით, რომ მოვიდა ძე 
ღვთისა და მოგვცა გონება, რათა შევიცნოთ ჭეშმარიტება და 
ვიყოთ ჭეშმარიტში, რომელიც არის ძე ღვთისა იესო ქრისტე: 
ჭეშმარიტი ღმერთი და საუკუნო სიცოცხლე. 21 შვილებო, 
დაიცავით თავი კერპთაგან. ამინ. 


2 იოანე 


თავი 1 


1 უხუცესი - რჩეულ ქალბატონს და მის შვილებს, რომლებიც 
მიყვარს ჭეშმარიტებით, და არა მარტო მე, არამედ ყველას, 
ვინც შეიცნო ჭეშმარიტება, 2 ჭეშმარიტების გულისთვის, 
რომელიც მკვიდრობს ჩვენში და ჩვენშივე იქნება უკუნისამდე. 3 
მადლი, წყალობა, მშვიდობა ნუ მოგშლოდეთ მამა ღმერთისა 
და მისი ძის - იესო ქრისტესაგან, ჭეშმარიტებით და 
სიყვარულით. 4 დიდად გავიხარე, როცა ვპოვე შენს შვილებს 
შორის ჭეშმარიტებით მოარულნი, როგორც მიგვიღია მცნება 
მამისგან. 2 ახლა გთხოვ, ქალბატონო, ისე კი არა, თითქოს 
ახალ მცნებასა გწერდე, არამედ იმას, რაცა გვაქვს 
დასაბამიდან, რათა გვიყვარდეს ერთმანეთი. 9 სიყვარული კი 
ისაა, რომ მივსდევდეთ მისი მცნებების გზას; აი, მცნება, 
რომელიც გსმენიათ დასაბამიდან, რათა მისი გზით იაროთ. 7 
რადგანაც მომრავლდნენ მაცდურნი ქვეყნად, რომელნიც არ 
აღიარებენ ხორციელად მოსულ იესო ქრისტეს. ეს არის 
მაცდური და ანტიქრისტე. 8 თავს გაუფრთხილდით, რათა არ 
დაკარგოთ ის, რისთვისაც იღვწოდით, არამედ მივიღოთ 
სრული საზღაური. 3? ვინც შორდება ქრისტეს მოძღვრებას და 
არ მკვიდრობს მასში, არა ჰყავს ღმერთი, ხოლო ვინც 
მკვიდრობს ქრისტეს მოძღვრებაში, მამაცა ჰყავს და ძეც. 19 
ვინც თქვენთან მოდის, მაგრამ არ მოაქვს ეს მოძღვრება ნურც 
შინ მიიღებთ და ნურც მოიკითხავთ. 11 რადგან ვინც მას 
მოიკითხავს, მის ბოროტ საქმესაც ეზიარება. 12 ბევრი რამ 
მაქვს თქვენთვის მოსაწერი, მაგრამ არ ვისურვე ქაღალდითა 
და მელნით, რადგანაც იმედი მაქვს, რომ გეწვევით და 
პირისპირ გესაუბრებით, რათა სრულ იყოს ჩვენი სიხარული. 13 
მოგიკითხავენ შენი რჩეული დისწულნი. ამინ. 


3 იოანე 


თავი 1 


1 უხუცესი - საყვარელ გაიუსს, რომელიც მიყვარს 
ჭეშმარიტებით. ? საყვარელო, ვლოცულობ, რომ კეთილად 
გევლოს და კარგად იყო, როგორც კეთილად ვალს შენი სული. 
3 რადგანაც დიდად გავიხარე, როცა მოვიდნენ ძმები და 
მიმოწმეს შენი ჭეშმარიტება, თუ როგორ დადიხარ 
ჭეშმარიტებით. 4 რა უნდა იყოს ჩემთვის უფრო სასიხარულო, 
ვიდრე იმის გაგება, თუ როგორ დადიან ჭეშმარიტებით ჩემი 
შვილები. წ საყვარელო, ერთგულად აკეთებ ყველაფერს, 
რასაც აკეთებ ძმებისა და უცხოთათვის, 9 ეკლესიის წინაშე რომ 
გვიმოწმეს შენი სიყვარული; კარგს იზამ, თუ ისე წარგზავნი 
მათ, როგორც შეშვენის შენს ღვთისმსახურებას. 7 რადგანაც 
მისი სახელისათვის გამოემართნენ და არაფერი წამოუღიათ 
წარმართთაგან. 8? ხოლო ჩვენ გვმართებს შევიწყნაროთ 
ამნაირნი, რათა შევეწიოთ ჭეშმარიტებას. ? ეს მივწერე 
ეკლესიებსაც, მაგრამ დიოტროფე, პირველობას რომ იჩემებს 
მათ შორის, არ გვიღებს ჩვენ. 19 ამიტომ, თუ მივალ, შევახსენებ 
მის საქმეებს, უკეთური სიტყვით რომ გვიხსენიებს, და ამასაც 
არ სჯერდება: თვითონ ხომ არ ღებულობს ძმებს, მაგრამ მათი 
მიმღების მსურველთაც უკრძალავს ამას და ეკლესიიდან 
აძევებს მათ. 11 საყვარელო, ნუ ჰბაძავ ბოროტს, არამედ 
კეთილს მიჰბაძე, ვინაიდან კეთილისმოქმედი ღვთისაგან არის, 
ბოროტმოქმედს კი არ უხილავს ღმერთი. 12 დიმიტრის არა 
მარტო ყველა უმოწმებს, არამედ თვით ჭეშმარიტებაც; ჩვენც 
ვმოწმობთ და იცით, რომ ჩვენი მოწმობა ჭეშმარიტია. 13 ბევრი 
რამ მქონდა შენთვის მოსაწერი, მაგრამ არ მინდა მელნითა და 
კალმით მოგწერო. 1“ რადგანაც იმედი მაქვს რომ მალე გნახავ 
და პირისპირ ვილაპარაკებთ. მშვიდობა შენდა. მოგიკითხავენ 
მეგობრები. სათითაოდ გადაეცი მოკითხვა ჩვენს მეგობრებს. 


იუდა 
თავი 1 


1 იუდა, იესო ქრისტეს მონა და იაკობის ძმა, - მოწოდებულთ, 
რომელნიც შეიყვარა მამა ღმერთმა და დაცულნი არიან იესო 
ქრისტესათვის. 2 წყალობა, მშვიდობა და სიყვარული 
გიმრავლოთ. 3 საყვარელნო, რაკიღა მთელი გულმოდგინებით 
ვცდილობ მოგწეროთ ჩვენი საერთო ხსნის თაობაზე, საჭიროდ 
ვცანი მომეწერა შეგონება: იღვწოდეთ რწმენისათვის, ერთხელ 
რომ მიეცა წმიდათ. “ ვინაიდან შემოგვეპარნენ ზოგიერთნი, 
ადრიდანვე რომ ეწერათ ეს სასჯელი; უღმერთონი, 
გარყვნილებად რომ აქციეს ჩვენი ღვთის მადლი და უარყოფენ 
ჩვენს ერთადერთ მბრძანებელსა და უფალს იესო ქრისტეს. 2? 
მინდა შეგახსენოთ, თუმცა ყველაფერი იცით, რომ ღმერთმა 
ეგვიპტის ქვეყნიდან იხსნა თავისი ხალხი, შემდეგ კი შემუსრა 
ურწმუნონი. 9 ხოლო ანგელოზები, რომლებმაც არ დაიცვეს 
თავიანთი დასაბამიერობა, არამედ დაუტევეს თავიანთი სავანე, 
საუკუნო ბორკილებით შეკრულნი, ქვესკნელის წყვდიადში 
გამოამწყვდია რათა განეკითხა დიად დღეს. 7 ისევე, როგორც 
სოდომი, გომორი და მათი მოსაზღვრე ქალაქები, მათსავით 
მემრუშენი და უცხო ხორცს ადევნებულნი, საუკუნო ცეცხლით 
დასჯილნი და ნიმუშად დადებულნი. 8 იგივე ელით ამ 
მეოცნებეთაც, რომელნიც ბილწავენ ხორცს, მთავრობათა 
უარმყოფლებსა და დიდებათა მგმობელთ. 3? მიქაელ 
მთავარანგელოზმა, ეშმაკს რომ ეპაექრებოდა მოსეს სხეულის 
გამო, ვერ გაბედა გმობის მსჯავრი წარმოეთქვა მის მიმართ, 
არამედ თქვა: შეგრისხოს უფალმა! 19 ისინი კი ჰგმობენ იმას, 
რაც არ იციან, ხოლო რაც ბუნებით იციან, როგორც უგონო 
პირუტყვებმა, იმითვე იხრწნიან თავს. 11 ვაი მათ, რადგან 
კაენის გზას დაადგნენ, საზღაურისთვის აჰყვნენ ბალაამის 
საცდურს და ურჩობით დაიღუპნენ, როგორც კორე. 12 ისინი 


არიან თქვენი სიყვარულის სერობათა შემბილწველნი, 
დაურიდებლად რომ ილხენენ თქვენთან ერთად და თავიანთ 
თავს მასპინძლობენ; უწყლო ღრუბელნი, ქარის მიერ 
მიმოფანტულნი, შემოდგომის უნაყოფო ხენი, ორგზის 
გამხმარნი, ფესვებითურთ ამოძირკვულნი; 13 ზღვის მძვინვარე 
ტალღები, თავიანთივე სირცხვილით აქაფებულნი, ცდომილი 
ვარსკვლავნი, რომელთათვისაც საუკუნოდ გამზადებულია 
ბნელეთის უკუნი. 14 მათთვის იწინასწარმეტყველა ენოქმა, 
მეშვიდემ ადამის შემდეგ, რომელმაც თქვა: აჰა, მოვიდა 
უფალი მისივე წმიდათა სიმრავლით, 15 რათა განსაჯოს 
ყველანი და ამხილოს უღმერთონი მათივე უღვთო საქმეთა და 
ღვთისმგმობლურ სიტყვათა გამო, მის მიმართ რომ იტყოდნენ 
უღვთო ცოდვილნი. 15 ისინი არიან მდრტვინავნი, მოდავენი, 
თავიანთ გულისთქმას აყოლილნი, მაღალფარდოვნად 
მოუბარნი და - ანგარების გამო - პირფერნი. 17 თქვენ კი, 
საყვარელნო, გახსოვდეთ სიტყვები, ჩვენი უფლის იესო 
ქრისტეს მოციქულთა მიერ წინასწარ თქმული. 18 ისინი 
გეუბნებოდნენ, რომ უკანასკნელ ჟამს მოვლენ მკრეხელნი, 
თავიანთი უკეთური გულისთქმისამებრ მავალნი. 19 ესენი 
არიან განხეთქილების მიზეზნი, მშვინვიერნი, სულის 
არმქონენი. 29 ხოლო თქვენ, საყვარელნო, უწმიდესი რწმენით 
დაიმკვიდრეთ თავი, ილოცეთ სულით წმიდით. 21 ღვთის 
სიყვარულით დაიცავით თავი და ელოდეთ ჩვენი უფლის იესო 
ქრისტეს წყალობას საუკუნო სიცოცხლისათვის. 22 ზოგიერთ 
მეჭველს სწყალობდეთ. 23 ზოგიერთი ცეცხლს გამოსტაცეთ და 
იხსენით: ზოგის მიმართაც შიშნარევი სიბრალული გქონდეთ. 
გძულდეთ ხორცისაგან შებღალული თვით სამოსელიც. 24 
ხოლო ვისაც შეუძლია დაცემისაგან დაგიცვათ და უმწიკვლონი 
სიხარულით დაგადგინოთ თავისი დიდების წინაშე, 2? ღმერთს, 
ერთსა და ბრძენს, მაცხოვარს ჩვენსას უფალ იესო ქრისტეს 
მიერ, დიდება და სიდიადე, ძალა და ხელმწიფება, აწ და 
მარადის, უკუნითი უკუნისამდე, ამინ. 


გამოცხადება 


თავი 1 


1 გამოცხადება იესო ქრისტესი, რომელიც მისცა მას ღმერთმა, 
რათა ეჩვენებინა თავისი მონებისათვის, რაც უნდა მოხდეს 
მალე; და უჩვენა კიდეც თავისი ანგელოზის მოვლინებით მონას 
თვისას იოანეს, 2 რომელმაც იმოწმა სიტყვა ღვთისა და 
მოწმობა იესო ქრისტესი, - ყოველივე ის, რაც იხილა. 3 
ნეტარია, ვინც კითხულობს და ისმენს ამ წინასწარმეტყველების 
სიტყვებს და იმარხავს მასში დაწერილს, რადგანაც ახლოა 
ჟამი. 4 იოანე ასიის შვიდ ეკლესიას: მადლი თქვენდა და 
მშვიდობა მისგან, რომელიც არის, იყო და იქნება, და შვიდი 
სულისაგან, რომელნიც არიან მისი ტახტის წინაშე, ? და იესო 
ქრისტესაგან, რომელიც არის სარწმუნო მოწმე, პირმშო 
განსვენებულთაგან და მიწიერ მეფეთა მთავარი. მას, ვინც 
შეგვიყვარა და ჩვენი ცოდვებისაგან გვიხსნა თავისი სისხლით, 
6 ვინც მეფეებად და თავისი ღმერთისა და მამის მღვდლებად 
გვაქცია, - დიდება და ძალმოსილება უკუნითი უკუნისამდე. 
ამინ. ” აჰა, მოდის ღრუბლებით და იხილავს ყოველი თვალი; 
იხილავენ ისინიც, რომელთაც განგმირეს იგი. და დაიწყებს 
გოდებას მის წინაშე დედამიწის ყოველი ტომი. ჰო, ამინ. 8 მე 
ვარ ანი და ჰაე, დასაბამი და დასასრული, ამბობს უფალი, 
რომელიც არის, იყო და იქნება, ყოვლისმპყრობელი. ?მე, 
იოანე, თქვენი ძმა და იესო ქრისტეს ურვის, სუფევისა და 
მოთმინების თანაზიარი, ვიყავი კუნძულზე, რომელსაც ჰქვია 
პატმოსი, ღვთის სიტყვისა და იესო ქრისტეს მოწმობისათვის. 19 
ვიყავი სულით, კვირა დღეს, და მომესმა უკნიდან მგრგვინავი 
ხმა, საყვირის ხმის მსგავსი, 11 რომელმაც თქვა: მე ვარ ანი და 
ჰაე, პირველი და უკანასკნელი. რასაც ხედავ, დაწერე წიგნში 
და დაუგზავნე ასიის ეკლესიებს - ეფესოში, სმირნაში, 
პერგამონში, თიატირაში, სარდეში, ფილადელფიასა და 


ლაოდიკიაში. 12 მე მივბრუნდი, რომ მეხილა ხმა, რომელიც 
მესიტყვებოდა, და მიბრუნებულმა ვიხილე შვიდი სასანთლე 
ოქროსი, 13 ხოლო შვიდ სასანთლეს შორის - მსგავსება კაცის 
ძისა, რომელსაც ემოსა გრძელი მოსასხამი და მკერდს ერტყა 
ოქროს სარტყელი; 14 თავი მისი და თმანი - სპეტაკი, როგორც 
ქათქათა მატყლი და როგორც თოვლი, ხოლო თვალნი მისნი, 
როგორც ალი ცეცხლისა. 152 ფეხნი მისნი - ცეცხლში 
გავარვარებული ელვარე რვალი, ხოლო ხმა მისი, როგორც 
ზათქი მრავალი წყლისა. 15 მარჯვენა ხელში ეპყრა შვიდი 
ვარსკვლავი და მისი პირიდან გამოდიოდა მახვილი 
ორლესული, ხოლო სახე მისი, როგორც მზე, სხივმფინარი 
თავისი ძალით. 17 ვიხილე თუ არა, მის ფერხთით დავვარდი, 
როგორც მკვდარი, ხოლო მან თავისი მარჯვენა დამადო და 
თქვა: ნუ გეშინია, მე ვარ პირველი და უკანასკნელი; 18 აწ 
ცოცხალი, ვიყავი მკვდარი, და, აჰა, ცოცხალი ვარ უკუნითი 
უკუნისამდე, და მაქვს კლიტენი ჯოჯოხეთისა და სიკვდილისანი. 
19 მაშ, დაწერე, რაც იხილე რაც არის და რაც იქნება ამის 
შემდეგ. 29 საიდუმლო შვიდი ვარსკვლავისა, ჩემს მარჯვენაში 
რომ იხილე, და შვიდი სასანთლისა ოქროსი: შვიდი 
ვარსკვლავი შვიდი ეკლესიის ანგელოზებია, ხოლო შვიდი 
სასანთლე ეკლესიაა შვიდი. 


თავი 2 


1 ეფესოს ეკლესიის ანგელოზს მისწერე: ამას ამბობს, ვისაც 
უპყრია მარჯვენაში შვიდი ვარსკვლავი და იარება ოქროს შვიდ 
სასანთლეს შორის. ? ვიცი შენი საქმენი, შრომა თუ მოთმინება 
შენი, და ისიც, რომ არ შეგიძლია აიტანო უკეთურნი, და 
გამოსცადე ისინი, მოციქულებად რომ მოაქვთ თავი, მაგრამ 
მოციქულები კი არ არიან, და ჰპოვე ისინი მტყუარნი. 3 
მომთმენი ხარ და ბევრი რამ იტვირთე ჩემი სახელის 
გულისთვის, მაგრამ არ დაქანცულხარ. “ თუმცა შენ 
წინააღმდეგ მაქვს ის, რომ დაუტევე შენი პირველი სიყვარული. 
2 მაშ, გაიხსენე, საიდან დაეცი, მოინანიე და უწინდელ საქმეებს 
მიჰყავი ხელი. არადა, მალე მოვალ შენთან და ადგილიდან 
დავძრავ შენს სასანთლეს, თუკი არ მოინანიებ. 5 მაგრამ ეს კი 
გაქვს, რომ გძულს ნიკოლაელთა საქმენი, რომელნიც მეცა 
მძულს. 7 ვისაც ყური აქვს, ისმინოს, რას ეუბნება სული 
ეკლესიებს: მძლეველს ვაგემებინებ სიცოცხლის ხისაგან, 
რომელიც არის ღვთის სამოთხეში. 8? ხოლო სმირნის ეკლესიის 
ანგელოზს მისწერე: ამას ამბობს პირველი და უკანასკნელი, 
რომელიც მკვდარი იყო და გაცოცხლდა: 9? ვიცი შენი გასაჭირი 
და სიღატაკე, - თუმცაღა მდიდარი ხარ, - და გმობა მათგან, 
რომელნიც ამბობენ, იუდეველნი ვართო, და არ კი არიან, 
არამედ საკრებულო სატანისა. 19 ნუ გეშინია ნურაფრისა, რისი 
დათმენაც მოგიწევს. აჰა, ეშმაკი აპირებს ზოგი თქვენგანი 
გამოსაცდელად ჩააგდოს საპყრობილეში; და გექნებათ ურვა 
ათი დღე. სიკვდილამდე ერთგული იყავი და მოგცემ შენ 
სიცოცხლის გვირგვინს. 11 ვისაც ყური აქვს ისმინოს, რას 
ეუბნება სული ეკლესიებს: მძლეველი არ ევნება მეორე 
სიკვდილისაგან. 12 ხოლო პერგამონის ეკლესიის ანგელოზს 
მისწერე: ამას ამბობს ორლესული მახვილის მქონე: 13 ვიცი, 
რომ ცხოვრობ იქ, სადაც არის სატანის ტახტი, მაგრამ მტკიცედ 
გიპყრია ჩემი სახელი და არ უარყავ ჩემი რწმენა თვით იმ 
დღეებშიც, როცა თქვენ შორის, სადაც სატანა მკვიდრობს 


მოკლეს ანტიპა, სარწმუნო მოწამე ჩემი. 14 მაგრამ მაქვს შენ 
წინააღმდეგ მცირეოდენი, რადგანაც გყავს მანდ ზოგიერთნი, 
ბალაამის მოძღვრების მიმდევარნი, ბალაამისა, რომელმაც 
ასწავლა ბალაკს, საცდური დაედო ისრაელის ძეთა წინაშე, 
რათა ეჭამათ კერპთათვის შენაწირი და ემრუშათ. 175 ასევე, 
შენც გყავს ნიკოლაელთა მოძღერების მიმდევარნი, რომელნიც 
მე მძულს, 15 მაშ, შეინანე, არა და, მალე მოვალ შენთან და 
შევერკინები მათ ბაგეთა ჩემთა მახვილით. 1” ვისაც ყური აქვს, 
ისმინოს, რას ეუბნება სული ეკლესიებს: მძლეველს მივცემ 
საჭმელად დაფარულ მანანას, მივცემ მას თეთრ ქვასაც და 
ქვაზე დაწერილ ახალ სახელს, რომელიც არავინ იცის, 
მიმღების გარდა. 18 ხოლო თიატირის ეკლესიის ანგელოზს 
მისწერე: ამას ამბობს ძე ღვთისა, ვისაც აქვს თვალნი, როგორც 
ცეცხლის ალი, ფეხები კი მიუგავს ელვარე რვალს: 19 ვიცი შენი 
საქმენი, სიყვარული და რწმენა, მსახურება და მოთმინება შენი, 
და რომ შენი უკანასკნელი საქმენი უმეტესნი არიან, ვიდრე 
პირველნი. 29 მაგრამ მაქვს შენ წინააღმდეგ ის, რომ ნებას 
რთავ დიაც იეზაბელს, წინასწარმეტყველად რომ მოაქვს თავი, 
ასწავლოს და აცდუნოს ჩემი მონები, რათა მრუშობდნენ და 
კერპთათვის შენაწირს ჭამდნენ. 21 მივეცი დრო, რომ 
მოენანიებინა თავისი სიძვა, მაგრამ არ ინება სინანული. 22 აჰა, 
დავამხობ მას სარეცელზე და მასთან ერთად მსიძავთაც შავ 
დღეს დავაყრი, თუკი არ მოინანიებენ თავიანთ საქმეს. 23 
სიკვდილით მოვკლავ მის შვილებს და სცნობს ყოველი 
ეკლესია, რომ მე ვარ დაფარულ აზრთა და გულთა მხილველი, 
და მისი საქმისამებრ მივაგებ თითოეულ თქვენგანს. 24 ხოლო 
თქვენ და დანარჩენთაც, ვინც კია თიატირაში, მაგრამ არ 
აღიარებენ ამ მოძღვრებას და, როგორც თვითონ ამბობენ, ვერ 
უცვნიათ სატანის სიღრმე, - გეტყვით, რომ აღარ დაგაკისრებთ 
სხვა ტვირთს, 22 მხოლოდ რაცა გაქვთ, ეგ იტვირთეთ ჩემს 
მოსვლამდე. 25 ვინც გაიმარჯვებს და ბოლომდე დაიცავს ჩემს 
საქმეს, მივცემ მას ხელმწიფებას წარმართებზე 
მბრძანებლობისას; 27 რკინის კვერთხით დამწყემსავს მათ და 
თიხის ჭურჭელივით დაიმსხვრევიან, როგორც მე მივიღე 


ხელმწიფება მამაჩემისგან. 28 და მივცემ მას ცისკრის 
ვარსკვლავს. 29 ვისაც ყური აქვს, ისმინოს, რას ეუბნება სული 
ეკლესიებს. 


თავი 3 


1 ხოლო სარდეს ეკლესიის ანგელოზს მისწერე: ამას ამბობს, 
ვისაც აქვს შვიდი სული ღვთისა და შვიდი ვარსკვლავი: ვიცი 
შენი საქმენი: სახელი ისეთი გაქვს, თითქოს ცოცხალი იყო, და 
მკვდარი კი ხარ. 2? იფხიზლე და განამტკიცე დანარჩენი, რაც 
უახლოვდება სიკვდილს, რადგანაც ვერ ვნახე, რომ შენი 
საქმენი გასრულებულიყვნენ ჩემი ღვთის წინაშე. 3 გახსოვდეს, 
რაც მიგიღია და მოგსმენია, დაიცავი და მოინანიე; ხოლო თუ 
არ იფხიზლებ, მოვალ შენთან, როგორც მპარავი, და ვერ 
გაიგებ, რა დროს მოგივალ. 4 თუმცა გყავს სარდეში 
რამდენიმე კაცი, რომელთაც არ შეუბილწავთ თავიანთი 
სამოსი; და სისპეტაკით მოსილნი ივლიან ჩემთან, ვინაიდან 
ღირსნი არიან. ? მძლეველი ასე სისპეტაკით მოსილი ივლის, 
არ ამოვშლი მის სახელს სიცოცხლის წიგნიდან და ვაღიარებ 
მის სახელს ჩემი მამისა და მისი ანგელოზების წინაშე. 9 ვისაც 
ყური აქვს, ისმინოს, რას ეუბნება სული ეკლესიებს. 7 ხოლო 
ფილადელფიის ანგელოზს მისწერე: ამას ამბობს წმიდა და 
ჭეშმარიტი, ვისაცა აქვს დავითის კლიტე, რომელიც აღებს და 
ვერავინ დახშავს, დახშავს და ვერავინ აღებს: 8 ვიცი შენი 
საქმენი: აჰა, მოგეცი შენ წინაშე გახსნილი კარი და ვერავინ 
შესძლებს მის დახშვას. მცირე გაქვს ძალა, მაგრამ დაიცავი 
ჩემი სიტყვა და არ უარყავ ჩემი სახელი. 7? აჰა, სატანის 
საკრებულოდან გადმოგცემ იმათ, რომელნიც ამბობენ, 
იუდეველნი ვართო, და არ კი არიან, არამედ ცრუობენ. აჰა, მე 
ვაიძულებ მათ, მოვიდნენ, ფეხქვეშ ჩაგივარდნენ და თაყვანი 
გცენ, რათა აღიარონ, რომ მე შეგიყვარე. 19 რაკიღა დაიცავი 
სიტყვა ჩემი მოთმინებისა, მეც დაგიცავ განსაცდლის ჟამს, 
რომელიც მოიწევა მთელ ქვეყანაზე მიწის მკვიდრთა 
გამოსაცდელად. 11 აჰა, მოვალ მალე. მტკიცედ გეპყრას, რაც 
გაგაჩნია, რათა არავინ წარგტაცოს შენი გვირგვინი. 12 
მძლეველს სვეტად აღვმართავ ჩემი ღვთის ტაძარში, და აღარ 
გავა გარეთ; და დავაწერ მას სახელს ჩემი ღვთისას, სახელს 


ჩემი ღვთის ქალაქის - ახალი იერუსალიმისას, ზეცით რომ 
ჩამოდის ჩემი ღვთისაგან, და ჩემს ახალ სახელს. 13 ვისაც 
ყური აქვს, ისმინოს, რას ეუბნება სული ეკლესიებს. 14 ხოლო 
ლაოდიკიის ეკლესიის ანგელოზს მისწერე: ამას ამბობს ამინი, 
მოწმე სარწმუნო და ჭეშმარიტი, დასაბამი ღვთის ქმნილებისა. 
15 ვიცი შენი საქმენი: არც ცივი ხარ და არც ცხელი: ოჰ, ნეტა 
ცივი მაინც იყო, ან ცხელი. 19 მაგრამ რაკი ნელ-თბილი ხარ, 
არც ცივი ხარ და არც ცხელი, ამიტომ გადმოგაფურთხებ ჩემს 
ბაგეთაგან. 17 რადგანაც ამბობ: მდიდარი ვარო, გავმდიდრდი 
და აღარაფერი მჭირდებაო, და ის კი არ იცი, რომ უბადრუკი 
ხარ და საწყალობელი, გლახაკი, ბრმა და შიშველი. 18 გირჩევ 
იყიდო ჩემგან ცეცხლით გაწმენდილი ოქრო, რათა 
გამდიდრდე, და სპეტაკი სამოსი, რათა შეიმოსო და აღარ 
გამოჩნდეს შენი სიშიშვლის სირცხვილი, და საოლავი იცხო 
თვალზე, რათა იხილო. 13 ვინც მიყვარს, მას ვამხილებ და 
ვწვრთნი. მაშ, ეშურე და შეინანე. 29 აჰა, კართან ვდგავარ და 
ვაკაკუნებ. თუ ვინმე გაიგებს ჩემს ხმას და კარს გამიღებს, 
შევალ და მასთან ვივახშმებ, ხოლო ის - ჩემთან. 21 მძლეველს 
გვერდით მოვისვამ ჩემს ტახტზე, როგორც თავად ვძლიე და 
ჩემს მამასთან დავჯექი მის ტახტზე. 2? ვისაც ყური აქვს, 
ისმინოს, რას ეუბნება სული ეკლესიებს. 


თავი 4 


1 შემდგომ ამისა, გავიხედე და, აჰა, კარი გაიღო ცაში, და ხმამ, 
რომელიც თავდაპირველად ჩამესმა, როგორც ხმა საყვირისა, 
მითხრა: ამოდი აქ და გიჩვენებ, რაც უნდა მოხდეს ამის 
შემდეგ. ? მყისვე ატაცებულ ვიქმენ სულის მიერ; და, აჰა, ტახტი 
იდგა ცაში, ხოლო ტახტზე იყო მჯდომარე. 3 მჯდომარე იასპისა 
და სარდიონის ქვას ჰგავდა სახით, ტახტს კი გარს ადგა 
ცისარტყელა, ზურმუხტის მსგავსი. 4 ტახტის გარშემო 
ოცდაოთხი ტახტი და მათზე მსხდომარე ოცდაოთხი უხუცესი, 
რომელთაც ემოსათ სპეტაკი სამოსი და თავს ედგათ ოქროს 
გვირგვინნი. 2 ხოლო ტახტიდან გამოდიოდნენ ელვანი, 
გრგვინვა და გრიალი, ტახტის წინ კი ენთო შვიდი ლამპარი 
ვერცხლისა, რომლებიც არიან ღვთის შვიდი სული. 59 ტახტის 
წინ თითქოს მინის ზღვა იყო, მსგავსი ბროლისა, ტახტის შუა და 
ტახტის ირგვლივ კი - ოთხი ცხოველი, წინიდანაც და 
უკნიდანაც თვლებით სავსენი. 7 პირველი ცხოველი ლომს 
ჩამოჰგავდა, მეორე - კუროს, მესამეს კაცის სახე ჰქონდა, 
ხოლო მეოთხე იყო მფრინავი არწივის მსგავსი. 8 ამ ოთხი 
ცხოველიდან თითოეულს ექვსი ფრთა ესხა, შიგნიდან 
თვლებით სავსენი. არც დღისით და არც ღამით არა აქვთ 
მოსვენება, არამედ ღაღადებენ: წმიდაა, წმიდაა, წმიდაა 
უფალი ღმერთი, ყოვლისმპყრობელი, რომელიც იყო, არის და 
მოვა. ? და როცა ცხოველნი დიდებას, პატივს და მადლიერებას 
მიაგებენ ტახტზე მჯდომარეს, რომელიც ცოცხალია უკუნითი 
უკუნისამდე, 1? ოცდაოთხი უხუცესი დაემხობა ტახტზე 
მჯდომარის წინაშე და თაყვანს სცემენ ცოცხალს უკუნითი 
უკუნისამდე, ტახტის წინ ყრიან თავიანთ გვირგვინებს და 
ამბობენ: 11 ღირსი ხარ, უფალო, რომ მიიღო დიდება, პატივი 
და ძლიერება, რადგანაც შენ შეჰქმენ ყოველი, შენ ინებე და 
შეიქმნენ. 


თავი 5 


1 და ვიხილე ტახტზე მჯდომარის მარჯვენაში წიგნი, შიგნიდან 
და გარედან ნაწერი და შვიდი ბეჭდით დაბეჭდილი. 2 და 
ვიხილე ანგელოზი ძლიერი, ხმამაღლა რომ ღაღადებდა: ვინ 
არის ღირსი იმისა, რომ გადაშალოს ეს წიგნი და ბეჭედი 
ახსნას? 3 ვერც ცაში, ვერც მიწაზე და ვერც მიწის ქვეშ ვერავინ 
შესძლო გაეშალა ეს წიგნი და შიგ ჩაეხედა. “ და მე დიდხანს 
ვტიროდი, რადგანაც არავინ აღმოჩნდა ამ წიგნის გადაშლის 
ან მასში ჩახედვის ღირსი. ? მაშინ ერთ-ერთმა უხუცესმა 
მითხრა: ნუ სტირი; აჰა, იმძლავრა ლომმა, იუდას ტომიდან, 
დავითის ფესვმა, რომელიც გადაშლის ამ წიგნს და შვიდ 
ბეჭედს ახსნის მას. 9 გავიხედე და, აჰა, ტახტსა, ოთხ ცხოველსა 
და უხუცესთა შორის მდგომარე კრავი, როგორც დაკლული, 
შვიდრქიანი და შვიდთვალიანი, რომელნიც არიან შვიდი სული 
ღვთისა, მთელ დედამიწაზე მოვლინებულნი. 7 მივიდა და 
ტახტზე მჯდომარის მარჯვენიდან აიღო წიგნი. 98 და როცა აიღო 
წიგნი, ოთხი ცხოველი და ოცდაოთხი უხუცესი დაემხო კრავის 
წინაშე; ყოველ მათგანს ხელთ ეპყრა ქნარი და ოქროს თასი, 
საკმევლით სავსე, რომელიც არის წმიდათა ლოცვა. 9 
გალობდნენ ახალ საგალობელს და ამბობდნენ: ღირსი ხარ 
წიგნის აღების და ბეჭდის ახსნისა, რადგანაც დაკლულ იქმენ 
და შენი სისხლით გამოგვისყიდე ღმერთისათვის ყოველი 
ტომისა და ენის, ერისა და ხალხისაგან, 19 რათა მეფეებად და 
ჩვენი ღმერთის მღვდლებად გექციეთ; და ვიმეფებთ 
დედამიწაზე. 11 ვხედავდი და მესმოდა ურიცხვი ანგელოზის ხმა 
ტახტის, ცხოველთა და უხუცესთა ირგვლივ, ხოლო სიმრავლე 
მათი იყო მირიადჯერ მირიადი და ათასჯერ ათასი; 12 
რომელნიც ხმამაღლა ამბობდნენ: ღირსია დაკლული კრავი, 
რომ მიიღოს ძალა და სიმდიდრე, სიბრძნე და სიმტკიცე, 
დიდება, პატივი და კურთხევა. 13 და მესმოდა, რომ ყოველი 
ქმნილება, რომელიც არის ცაში თუ მიწაზე, მიწის ქვეშ თუ 
ზღვაში, და ყველაფერი, რაც არის მათში, ამას ამბობდა: 


ტახტზე მჯდომარესა და კრავს კურთხევა და პატივი, დიდება 
და ძლიერება უკუნითი უკუნისამდე. 1“ ხოლო ოთხი ცხოველი 
ამბობდა: ამინ! ოცდაოთხი უხუცესი კი დაემხო და თაყვანი სცა 
ცოცხალს უკუნითი უკუნისამდე. 


თავი 6 


1 კვლავ ვიხილე, რომ კრავმა ახსნა ერთი შვიდ ბეჭედთაგანი, 
და მომესმა ოთხ ცხოველთაგან ერთ-ერთის მგრგვინავი ხმა: 
მოდი! ? და, აჰა, თეთრი ცხენი, და ზედ მჯდომარე მხედარი 
მშვილდოსანი, რომელსაც მიეცა გვირგვინი, და გამოვიდა 
მძლეველი, რათა სძლიოს. 3 და როცა ახსნა მეორე ბეჭედი, 
მომესმა ხმა მეორე ცხოველისა, რომელმაც თქვა: მოდი! 4 
გამოვიდა მეორე ცხენი, წითელი, და მასზე მჯდომს მიეცა 
მიწიდან მშვიდობის აღხოცის ძალა, რათა მუსრს ავლებდნენ 
ერთმანეთს: და მიეცა მას მახვილი დიდი. ? და როცა ახსნა 
მესამე ბეჭედი, მომესმა ხმა მესამე ცხოველისა, რომელმაც 
თქვა: მოდი! გავიხედე და, აჰა, შავი ცხენი, და მასზე მჯდომს 
ხელთ ეპყრა სასწორი. 5 და მომესმა ხმა ოთხ ცხოველს შორის, 
რომელმაც თქვა: საწყაო პური დინარად და სამი საწყაო ქერი 
დინარად, ხოლო ღვინოსა და ზეთს ნუ ავნებ. 7 და როცა ახსნა 
მეოთხე ბეჭედი, მომესმა ხმა მეოთხე ცხოველისა, რომელმაც 
თქვა: მოდი! 8 შევხედე და, აჰა, ჩალისფერი ცხენი, ხოლო 
სახელი მისი მხედრისა - სიკვდილი; ჯოჯოხეთი მოსდევდა 
მხედარს და მიეცა მას ხელმწიფება მეოთხედზე დედამიწისა, 
რათა მუსრი გაავლოს მახვილითა და შიმშილით, სიკვდილითა 
და მიწიერ მხეცთა პირით. ? და როცა ახსნა მეხუთე ბეჭედი, 
საკურთხევლის ქვეშ ვიხილე მათი სულები, ვინც მოკლულ 
იქნენ ღვთის სიტყვისა და მოწმობისთვის, რომელიც ჰქონდათ. 
19 ხმამაღლა შეღაღადეს და თქვეს: როდემდის, მეფეო, 
წმიდაო და ჭეშმარიტო, არ განსჯი და შურს არ იძიებ ჩვენი 
სისხლისთვის მიწის მკვიდრთაგან? 11 და მიეცა მათ სპეტაკი 
სამოსი და ითქვა მათ მიმართ, ცოტა ხანს კიდევ 
დამცხრალიყვნენ, ვიდრე არ გასრულდებოდა მათ თანა- 
მონათა და ძმათა რიცხვი, რომელნიც მათსავით მოკლულ 
უნდა იქმნენ. 12 და როცა ახსნა მეექვსე ბეჭედი, შევხედე და, 
აჰა, საშინლად იძრა მიწა, და გაშავდა მზე, როგორც ძაძა, და 
სისხლივით გაწითლდა მთვარე. 13 და დაცვივდნენ ზეცის 


ვარსკვლავნი ქვეყნად, როგორც ლეღვის ხე, მძვინვარე ქარით 
რხეული, ყრის მიწაზე თავის ყვავილებს. 14 და გრაგნილივით 
შეგრაგნილი შეიკრა ზეცა და ყოველი მთა და კუნძული თავ- 
თავიანთი ადგილებიდან იძრნენ. 15 ქვეყნის მეფენი და 
მთავარნი, ათასისთავნი, მდიდარნი და ძლიერნი, ყოველი 
მონა და თავისუფალი მღვიმეებსა და მთის გამოქვაბულებს 
შეეფარნენ. 15 და მთებსა და კლდეებს შებღავლეს: დაგვემხეთ 
თავს და ტახტზე მჯდომარის სახისა და კრავის რისხვისაგან 
დაგვფარეთ; 17 ვინაიდან მოვიდა დიადი დღე მათი რისხვისა, 
და ვინ შეიძლებს დადგომას? 


თავი 7 


1 შემდგომ ამისა, ვიხილე ოთხი ანგელოზი, ქვეყნის ოთხსავ 
კიდეზე მდგარი, და ეპყრათ ოთხი ქარი მიწისა, რათა არ 
ექროლა ქარს არც ხმელზე, არც ზღვაზე და არც რომელიმე ხის 
მიმართ. ? და ვიხილე სხვა ანგელოზი, მზის აღმოსავლით 
აღმომავალი, რომელსაც ჰქონდა ცოცხალი ღმერთის ბეჭედი, 
და ხმამაღლა შესძახა ოთხ ანგელოზს, რომელთაც მიეცა ვნება 
მიწის და ზღვისა: 3 ნუ ავნებთ ნურც მიწას, ნურც ზღვას, ნურც 
ხეებს, ვიდრე არ აღვბეჭდავთ ბეჭდით ჩვენი ღმერთის მონათა 
შუბლებს. 434 და მომესმა აღბეჭდილთა რიცხვი: ას 
ორმოცდაოთხი ათასი იყო აღბეჭდილი ისრაელის ძეთა 
ყოველი ტომიდან: ? იუდას ტომიდან თორმეტი ათასი 
აღბეჭდილი, რუბენის ტომიდან თორმეტი ათასი, გადის 
ტომიდან თორმეტი ათასი, 9 ასერის ტომიდან თორმეტი ათასი, 
ნეფთალების ტომიდან თორმეტი ათასი, მანასეს ტომიდან 
თორმეტი ათასი, ” სიმონის ტომიდან თორმეტი ათასი, ლევის 
ტომიდან თორმეტი ათასი, ისახარის ტომიდან თორმეტი ათასი, 
8 ზაბულონის ტომიდან თორმეტი ათასი, იოსების ტომიდან 
თორმეტი ათასი, ბენიამინის ტომიდან თორმეტი ათასი 
აღბეჭდილი. ? შემდგომ ამისა, გავიხედე და, აჰა, ურიცხვი 
ხალხი, რომელსაც ვერვინ დათვლიდა, ყოველი ხალხისა და 
ტომისაგან, ერისა და ენისაგან, სპეტაკი სამოსით მოსილი 
იდგა ტახტისა და კრავის წინაშე, და ხელთ ეპყრა პალმის 
რტონი. 19 ხმამაღლა ღაღადებდნენ და ამბობდნენ: ხსნა ჩვენი 
ღმერთის, ტახტზე მჯდომარისა, და კრავისაგან არის! 11 ყველა 
ანგელოზი, რომელიც იდგა ტახტის, უხუცესებისა და ოთხი 
ცხოველის ირგვლიე, პირქვე დაემხო ტახტის წინაშე, თაყვანი 
სცა ღმერთს და თქვა: 12 ამინ! კურთხევა და დიდება, სიბრძნე 
და მადლიერება, პატივი, ძალა და სიმტკიცე ღმერთს ჩვენსას 
უკუნითი უკუნისამდე. 13 მომმართა ერთმა უხუცესმა და მითხრა: 
ვინ არიან ეს სპეტაკი სამოსით მოსილნი, ან საიდან მოსულან? 
14 მე მივუგე: უფალო ჩემო, შენ იცი. ხოლო მან მითხრა: ესენი 


არიან დიდი ურვიდან მოსულნი, რომელთაც გარეცხეს და 
კრავის სისხლით გაასპეტაკეს თავიანთი სამოსი. 12 ამიტომაც 
არიან ღვთის ტახტის წინაშე, ვისაც დღე და ღამ ემსახურებიან 
მის ტაძარში, და ტახტზე მჯდომარე დაიფარავს მათ თავისი 
კარვით. 195 ასე რომ, აღარც მოშივდებათ, არც მოსწყურდებათ, 
აღარც მზე დასწვავთ და აღარც ხვატი. 17 რადგანაც კრავი, 
რომელიც ტახტის შუაშია, დამწყემსავს და სიცოცხლის წყლის 
წყაროსაკენ წარუძღვება მათ, და ღმერთი მათ თვალებზე 
სათითაოდ შეაშრობს ცრემლს. 


თავი 8 


1 და როცა ახსნა მეშვიდე ბეჭედი, ასე, ნახევარი საათით 
დუმილი ჩამოვარდა ზეცას. 2 და ვიხილე შვიდი ანგელოზი, 
რომლებიც იდგნენ ღმერთის წინაშე, და მიეცა მათ შვიდი 
საყვირი. 3 მაშინ მოვიდა სხვა ანგელოზი, რომელიც დადგა 
საკურთხეველთან, და ჰქონდა სასაკმევლე ოქროსი; და მიეცა 
დიდძალი საკმეველი, რათა ყველა წმიდის ლოცვასთან ერთად 
ტახტის წინ, საკურთხეველზე დაედო იგი. 4? და ავიდა 
საკმევლის კვამლი წმიდათა ლოცვებთან ერთად, ანგელოზის 
ხელით, ღმერთის წინაშე. ? აიღო ანგელოზმა სასაკმევლე, 
აავსო იგი საკურთხევლის ცეცხლით და გადმოათხია მიწას; და 
იქმნა გრგვინვა და გრიალი, ელვა და მიწისძვრა. 9 და შვიდი 
ანგელოზი, რომელთაც ჰქონდათ შვიდი საყვირი, გაემზადა 
საყვირთა ჩასაბერად. ” პირველმა ჩაჰბერა და იქმნა სეტყვა და 
ცეცხლი, სისხლში არეული, თავს დაატყდა მიწას და ხეთა 
მესამედი დაიწვა და მთელი მწვანე ბალახი გადაიბუგა. 98 
მეორე ანგელოზმა ჩაჰბერა და თითქოს უზარმაზარი მთა, 
ცეცხლით მოლაპლაპე, ჩავარდა ზღვაში, და ზღვის მესამედი 
სისხლად იქცა. ? და ამოწყდა სულდგმულთა მესამედი, ზღვაში 
მცხოვრები, და ხომალდთა მესამედი დაიღუპა. 19 მესამე 
ანგელოზმა ჩაჰბერა და ჩამოვარდა ზეცით ლამპარივით 
მოელვარე ვეება ვარსკვლავი და დაეცა მესამედს მდინარეთა 
და წყაროებს წყალთა. 11 ხოლო სახელად ვარსკვლავისა 
ითქმის აფსინთი, და წყლის მესამედი აფსინთად იქცა, და 
ურიცხვი ხალხი ამოწყდა წყალთაგან, რადგანაც მწარენი 
გახდნენ. 12 მეოთხე ანგელოზმა ჩაჰბერა და მოიწყლა 
მესამედი მზისა, მესამედი მთვარისა და მესამედი 
ვარსკვლავებისა და დაბნელდა მესამედი მათი; და აღარ 
ნათობდა მესამედი დღისა, ისევე, როგორც ღამის. 13 მაშინ 
თვალი ვკიდე შუა ცაში მფრინავ არწივს და ჩამესმა საზარელი 
ყაშყაში მისი: ვაი, ვაი, ვაი მიწის მკვიდრთ საყვირის ხმათაგან 


დანარჩენი სამი ანგელოზისა, რომელნიც აწი ჩაჰბერენ 
საყვირს. 


თავი 9 


1 მეხუთე ანგელოზმა ჩაჰბერა და ვიხილე ვარსკვლავი, 
რომელიც ზეცით ვარდებოდა ქვეყნად, და მიეცა მას გასაღები 
უფსკრულის ჭისა; 2 გააღო უფსკრულის ჭა და ამოვარდა 
კვამლი ჭიდან, როგორც ვეება ღუმელის კვამლი, და 
დაბნელდა მზე და ჰაერი ჭის კვამლისაგან. 3 გამოვიდა 
კვამლიდან კალიის გუნდი ქვეყნად, და მიეცა მას ხელმწიფება, 
მსგავსი იმისა, როგორიცა აქვთ მიწის მორიელთ. “ და ითქვა 
მათ მიმართ, რომ არა ავნონ რა არც ბალახს მიწისას, არც 
მწვანილს რასმე და არც ხეს რასმე, არამედ მხოლოდ იმ 
ხალხს, რომელსაც არა აქვს ღვთის ბეჭედი შუბლზე. ? და მიეცა 
მათ ნება, კი არ მოეკლათ, არამედ ხუთი თვე ეწამებინათ 
ისინი; ხოლო წამება მათგან, როგორც წამება მორიელისგან, 
როდესაც მოწყლავს კაცს. 9 იმ დღეებში სიკვდილს დაუწყებენ 
ძებნას კაცნი, და ვერ ჰპოვებენ; ინატრებენ, ნეტა მოვკვდეთო, 
მაგრამ სიკვდილი დაუსხლტება მათ. 7 ხოლო კალიები 
გარეგნობით ცხენებსა ჰგვანდნენ, საომრად გამზადებულთ, და 
თავს ედგათ გვირგვინი, როგორც ოქროსი; და სახე მათი, 
როგორც სახე კაცთა. 8 მათი თმები დიაცთა თმებს 
მოგაგონებდათ, კბილები კი მიუგავდათ ღოჯებს ლომისას. 3? 
ტანთ ეცვათ ჯაჭვნი, როგორც რკინისანი, და მათი ფრთების 
ხმა, როგორც ცხენმრავალ ეტლთა გრიალი, რომელნიც 
მიჰქრიან საომრად. 19 ნესტრიანი კუდები ჰქონდათ, 
მორიელთა კუდების მსგავსნი, ხოლო კუდებში - ხელმწიფება 
კაცთა წამებისა ხუთი თვის განმავლობაში. 11 მეფედ ჰყავდათ 
უფსკრულის ანგელოზი, და სახელი მისი ებრაულად აბადონ, 
ხოლო ბერძნულად აპოლიონ. 12 ერთმა ვაებამ გადაიარა: აჰა, 
მოდის ამის შემდეგ ორი ვაება. 13 მეექვსე ანგელოზმა ჩაჰბერა 
და მომესმა ერთი ხმა ოთხ რქათაგან ოქროს საკურთხევლისა, 
რომელიც არის ღვთის წინაშე; 14 და უთხრა მეექვსე 
ანგელოზს, საყვირის მქონეს: ახსენი ოთხი ანგელოზი, 
რომელნიც შეკრულნი არიან დიდ მდინარეზე ევფრატისა. 12 


და ახსნილ იქნა ოთხი ანგელოზი, რომელნიც მზად არიან 
ყოველ საათს და დღეს, თვესა და წელს, მუსრი გაავლონ 
მესამედს კაცთა. 19 და რიცხვი მათი მხედრობისა - ორასი 
ათასჯერ ათასი; მომესმა რიცხვი მათი. 17 ასე ვიხილე ხილვით 
ცხენები და მათი მხედრები, რომლებსაც ეცვათ აბჯარნი 
ცეცხლის, ჰიაკინთისა და გოგირდის ფერნი. თავები ცხენებისა, 
როგორც ლომების თავნი, და მათ პირთაგან იფრქვეოდა 
ცეცხლი, კვამლი და გოგირდი. 18 და ამ სამი წყლულებისგან - 
ცეცხლის, კვამლისა და გოგირდისაგან, რასაც აფრქვევენ მათი 
პირები, კაცთა მესამედი ამოწყდა. 1? რადგან ცხენებისა ძალა 
იყო მათ თავ-პირსა და მათ კუდებში, ხოლო კუდები გველებს 
ჰგვანდნენ და ჰქონდათ თავები, რომლებითაც ვნებდნენ 
ხალხს. 29 დანარჩენებმა კი, რომლებიც არ ამოწყდნენ ამ 
წყლულებისგან, არ შეინანეს თავიანთ ხელთა საქმენი, რათა 
თაყვანი არ ეცათ ეშმაკთა და ოქროს, ვერცხლის, რვალის, 
ქვისა და ხის კერპთათვის, რომელთაც არც ხედვა ძალუძთ, 
არც სმენა და არც სიარული. 21 არ შეინანეს არც თავიანთი 
მკვლელობანი და არც თავიანთი გრძნეულებანი, არც 
თავიანთი სიძვანი და არც თავიანთი ქურდობანი. 


თავი 10 


1 ვიხილე ზეცით ჩამომავალი სხვა ანგელოზი ძლიერი, 
რომელსაც ემოსა ღრუბელი; თავს ცისარტყელა ედგა და მისი 
სახე იყო როგორც მზე, ფეხები კი - როგორც ცეცხლის სვეტნი. 
2 ხელთ ეპყრა გადაშლილი წიგნი: მარჯვენა ფეხი ზღვას 
დააბჯინა, ხოლო მარცხენა - მიწას, 3 და წარმოსთქვა 
მგრგვინავი ხმით, როგორც ბუხუნებს ლომი; და როცა 
დაიგრგვინა, შვიდმა ქუხილმა გაიღო თავისი ხმა. 4 და როცა 
შვიდმა ქუხილმა გაიღო თავისი ხმა, მე დავაპირე წერა, მაგრამ 
ჩამესმა ხმა ზეცით, რომელმაც მითხრა: დაბეჭდე, რაც თქვა 
შვიდმა ქუხილმა, და ნუ დაწერ. 2 ხოლო ანგელოზმა, რომელიც 
ვიხილე ზღვასა და ხმელზე მდგარი, თავისი ხელი აღაპყრო 
ზეცად, 9 და დაიფიცა ცოცხალი უკუნითი უკუნისამდე, 
რომელმაც შექმნა ცა და ყოველივე ციური, მიწა და ყოველივე 
მიწიერი, ზღვა და ყოველივე ზღვიური, რომ უკვე აღარ იქნება 
დრო. 7 არამედ იმ დღეებში, როცა ხმას გაიღებს მეშვიდე 
ანგელოზი, როცა ის ჩაბერავს საყვირს, აღსრულდება ღმრთის 
საიდუმლო, რომელიც მან ახარა მონებს თვისას - 
წინასწარმეტყველთ. 8 და ხმამ, რომელიც მომესმა ზეცით, 
კვლავ მითხრა მე: მიდი და აიღე გადაშლილი წიგნი ხელიდან 
ანგელოზისა, რომელიც დგას ზღვასა და ხმელზე. 7? და მივედი 
ანგელოზთან, და ვუთხარი მას: მომეცი–მეთქი წიგნი; და 
მითხრა მე: აიღე და შეჭამე იგი; და გაგიმწარებს მუცელს, 
მაგრამ პირში იქნება თაფლივით ტკბილი. 19 ავიღე წიგნი 
ანგელოზის ხელიდან და შევჭამე იგი, და თაფლივით 
მეტკბილა პირში, მაგრამ, როდესაც შევჭამე, გაამწარა ჩემი 
მუცელი. 11 ხოლო მან მითხრა: კვლავინდებურად გმართებს 
წინასწარმეტყველება ხალხთა და ერთა, ენათა და 
მეფეთათვის. 


თავი 11 


1 მომეცა კვერთხის მსგავსი ლერწამი და ითქვა ჩემ მიმართ: 
ადექი და გაზომე ღვთის ტაძარი და საკურთხეველი, აგრეთვე 
თაყვანისმცემელნი მასში. 2 ტაძრის გარე ეზო კი გამორიცხე და 
ნუ გაზომავ, ვინაიდან მიეცა იგი წარმართთ და ორმოცდაორი 
თვის განმავლობაში გათელავენ წმიდა ქალაქს. 3 მივცემ ჩემს 
ორ მოწაფეს და ათას ორას სამოცი დღე 
იწინასწარმეტყველებენ ძაძით მოსილნი. “ ესენია ორი 
ზეთისხილი და ორი სასანთლე, რომლებიც დგანან დედამიწის 
უფლის წინაშე. ? თუ ვინმე მოინდომებს მათ ვნებას, ცეცხლი 
გამოვა მათი პირიდან და შეჭამს მათ მტრებს; თუ ვინმე 
მოინდომებს მათ ვნებას, მოკლულ უნდა იქნეს. 9 მათ აქვთ 
ხელმწიფება ზეცის დახშვისა, რათა არ იწვიმოს მათი 
წინასწარმეტყველების დღეებში, და აქვთ ხელმწიფება წყალთა 
მიმართ, რათა სისხლად აქციონ და ათასგვარი წყლულით 
მოწყლან ქვეყანა, როცა ინებებენ. 7 ხოლო როდესაც 
აღასრულებენ თავიანთ მოწმობას, უფსკრულიდან ამომავალი 
მხეცი შეებრძოლება, შემუსრავს და მოაკვდინებს მათ. 8 მათი 
გვამები ეყრება დიდი ქალაქის მოედანზე, რომელსაც 
სულიერად ჰქვია სოდომი და ეგვიპტე, სადაც ჯვარს აცვეს მათი 
უფალიც. 3? სხვადასხვა ტომისა და მოდგმის, ენისა და ერის 
ხალხი სამნახევარ დღეს უყურებს მათ გვამებს და არავის 
დართავენ მათი დამარხვის ნებას. 190 დედამიწის მკვიდრნი 
იხარებენ და ილხენენ მათ გამო და ძღვენს უძღვნიან 
ერთმანეთს, რადგანაც ამ ორმა წინასწარმეტყველმა აწამა 
დედამიწის მკვიდრნი. 11 მაგრამ სამნახევარი დღის შემდეგ 
სიცოცხლის სული შევიდა მათში ღვთისაგან, და ფეხზე 
დადგნენ, რამაც თავზარი დასცა ყველას, ვინც კი ხედავდა 
მათ. 12 და მოესმათ მგრგვინავი ხმა ზეცით, რომელმაც უთხრა 
მათ, აქ ამოდითო, და ისინიც, თავიანთი მტრების თვალწინ, 
ღრუბლით ავიდნენ ზეცას. 13 იმავე საათს საშინელი მიწისძვრა 
მოხდა, ქალაქის მეათედი დაიქცა და მიწისძვრისას შვიდი 


ათასი კაცი ამოწყდა, სხვები კი შეძრწუნდნენ და დიდება 
მიაგეს ცის ღმერთს. 1“ მეორე ვაებამ გადაიარა, და აჰა, 
მოგელავს მესამე ვაება. 12 მეშვიდე ანგელოზმა ჩაბერა 
საყვირს და გაისმა ცაში გრგვინვა, რომელიც ხმობდა: ქვეყნის 
სამეფო ჩვენი უფლისა და მისი ქრისტეს სამეფო გახდა, და 
იმეფებს უკუნითი უკუნისამდე. 190 ოცდაოთხი უხუცესი, თავიანთ 
ტახტებზე რომ სხედან ღვთის წინაშე, პირქვე დაემხო და 
თაყვანი სცა ღმერთს. 17 და თქვეს: მადლს გწირავთ, უფალო 
ღმერთო, ყოვლისმპყრობელო, რომელიც ხარ, რომელიც 
იყავი და რომელიც მოხვალ, რომ მოიღე შენი დიადი ძალი და 
დაამკვიდრე შენი სუფევა. 18 წარმართნი გაშმაგდნენ და 
მოვიდა ჟამი შენი რისხვისა, რათა სანაცვლო მიაგო შენს 
მონებს - წინასწარმეტყველთ, წმიდათა და შენი სახელის 
მოშიშთ, დიდსა თუ მცირეს, და დაღუპო ქვეყნის დამღუპველნი. 
19 მაშინ გაიღო ტაძარი ცაში და გამოჩნდა კიდობანი მისი 
აღთქმისა მისსავ ტაძარში. და იქმნა ელვა და ქუხილი, 
გრგვინვა, მიწისძვრა და სასტიკი სეტყვა. 


თავი 12 


1 და გამოჩნდა დიადი ნიშანი ცაში: ქალი, რომელსაც ემოსა 
მზე, მთვარე ესვენა ფერხთით და თორმეტი ვარსკვლავის 
გვირგვინი ედგა თავზე. ? მუცლად ეღო და კიოდა 
მშობიარობის კივილით გაწამებული. 3 სხვა ნიშანიც გამოჩნდა 
ცაში: აჰა, წითელი ურჩხული დიდი, რომელსაც ჰქონდა შვიდი 
თავი და ათი რქა, და თავს ედგა შვიდი გვირგვინი. 4 კუდით 
მოითრევდა ცის ვარსკვლავთა მესამედს, გადმოყარა ისინი 
ქვეყნად და დადგა ურჩხული ქალის წინაშე, რომელსაც უნდა 
ეშვა, რათა შობისთანავე შთაენთქა მისი შვილი. ? და შვა ძე, 
რომელსაც რკინის კვერთხით უნდა ემწყემსა ყველა ხალხი: და 
ატაცებულ იქნა მისი შვილი ღვთისა და მისი ტახტის წინაშე. 9 
ქალი კი ილტვოდა უდაბნოში, სადაც აქვს თავისი ადგილი, 
გამზადებული ღვთის მიერ, რათა არჩენდნენ იქ ათას ორას 
სამოცი დღე. 7 და ატყდა ბრძოლა ცაში: მიქაელი და მისი 
ანგელოზები ებრძოდნენ ურჩხულს, ურჩხული და მისი 
ანგელოზები კი ებრძოდნენ მათ. 8 მაგრამ ვერ იმძლავრეს და 
აღარ აღმოჩნდა მათი ადგილი ცაში. ? და გადმოვარდა დიდი 
ურჩხული, დასაბამიერი გველი, რომელსაც ჰქვია ეშმაკი და 
სატანა, მთელი საწუთროს მაცდური; გადმოვარდა ქვეყნად და 
თან გადმოჰყვნენ მისი ანგელოზები. 19 მაშინ მომესმა 
მგრგვინავი ხმა ცაში, რომელმაც თქვა: აწ იქმნა ხსნა, ძალი და 
სუფევა ჩვენი ღმრთისა და ხელმწიფება მისი ქრისტესი, 
რადგანაც დაემხო ბრალმდებელი ჩვენი ძმებისა, რომელიც 
ბრალს სდებდა მათ ჩვენი ღმერთის წინაშე დღისით თუ ღამით. 
11 იმძლავრეს მასზე კრავის სისხლით და მათი მოწმობის 
სიტყვით, და არ შეიყვარეს მათი სული, თვით სიკვდილამდე. 12 
მაშ, ხარობდეთ ზეცანო და ზეცის მკვიდრნო! მაგრამ ვაი მიწას 
და ზღვას, რადგანაც თქვენში ჩამოგდებულ იქნა ეშმაკი, 
აღსავსე სასტიკი რისხვით, ვინაიდან იცის, რომ ცოტაღა დარჩა 
ხანი. 12 და როცა იხილა ურჩხულმა, რომ დაემხო ქვეყნად, 
დევნა დაუწყო ქალს, რომელმაც შვა ვაჟი. 14 მაგრამ მიეცა 


ქალს ორი ფრთა ვეება არწივისა, რათა გარიდებოდა 
ურჩხულს და გაფრენილიყო უდაბნოში, თავის ადგილას, სადაც 
უნდა ერჩინა თავი დროის, დროთა და ნახევარი დროის 
განმავლობაში. 15 მაშინ გველმა თავისი პირიდან 
მდინარესავით ამოუშვა წყალი ქალის კვალდაკვალ, რათა 
წაეღო იგი მდინარეს. 19 მაგრამ მიწა შეეწია ქალს: განახვნა 
ბაგენი და შთანთქა მდინარე, რომელიც ურჩხულმა ამოუშვა 
პირიდან. 17 მაშინ განრისხდა ურჩხული ქალზე და გასწია, 
რათა შებმოდა დანარჩენებს მისი მოდგმიდან, რომლებიც 
იცავენ ღვთის მცნებებს და აქვთ იესოს მოწმობა. 


თავი 13 


1 დავდექი ქვიშაზე ზღვისა და ვიხილე მხეცი, ზღვიდან 
ამომავალი, ათრქიანი და შვიდთავიანი: და მის რქებზე - ათი 
გვირგვინი, თავებზე კი - გმობის სახელნი. 2 მხეცი, რომელიც 
მე ვიხილე, ჯიქს მიაგავდა, მისი ფეხები - დათვის ტორებს, ხახა 
კი - ხახას ლომისას: და მისცა მას ურჩხულმა თავისი ძალა, 
თავისი ტახტი და უსაზღვრო ხელმწიფება. 3 ვიხილე მისი ერთ- 
ერთი თავი, თითქოს სასიკვდილოდ მოწყლული, მაგრამ 
განიკურნა სასიკვდილო წყლულება მისი, და განცვიფრდა 
მთელი ქვეყანა მხეცის კვალდაკვალ. “ და თაყვანი სცეს 
ურჩხულს, რომელმაც მისცა მხეცს ხელმწიფება, თაყვანი სცეს 
მხეცს და ამბობდნენ: ვინ შეედრება ამ მხეცს? ვის შეუძლია 
შეებას მას? ? მიეცა მას პირი მზვაობრად მეტყველი და 
ღვთისმგმობელი, და მიეცა მას ხელმწიფება, რათა 
მოქმედებდეს ორმოცდაორი თვის განმავლობაში. 9 და ღვთის 
საგმობლად განახვნა ბაგენი თვისნი, რათა ეგმო მისი სახელი, 
მისი სამკვიდრო და ცის მკვიდრნი. 7 და მიეცა მას ძალა 
წმიდათა წინააღმდეგ ბრძოლისა და მათი ძლევისა, და მიეცა 
მას ხელმწიფება, რათა მბრძანებლობდეს ყველა ტომსა და 
ხალხს, ერსა და ენას. 8 და თაყვანი სცა მას დედამიწის 
ყოველმა მკვიდრმა, რომელთა სახელებიც, ქვეყნიერების 
დასაბამიდან, ჩაწერილი არ არის სიცოცხლის წიგნში კრავისა, 
რომელიც დაკლულ იქნა. 9 ვისაც ყური აქვს, ისმინოს. 19 ვისაც 
ტყვე მიჰყავს, არც თვითონ ასცდება ტყვეობა, ვინც მახვილით 
კლავს, თვითონაც მახვილით მოკვდება; ესაა წმიდათა 
მოთმინება და რწმენა. 11 მერე ვიხილე სხვა მხეცი, მიწიდან 
ამომავალი, რომელსაც ჰქონდა კრავის ორი რქა, მაგრამ 
ლაპარაკობდა, როგორც ურჩხული. 12 ის მოქმედებს მხეცის 
წინაშე მთელი მისი ხელმწიფებით, და აიძულებს დედამიწას და 
მიწის მკვიდრთ, თაყვანი სცენ პირველ მხეცს, ვისი 


სასიკვდილო წყლულებაც განიკურნა. 13 და ახდენს დიად 
სასწაულთ, ისე, რომ ზეციდან ქვეყნად ჩამოაქვს ცეცხლი კაცთა 


წინაშე. 14 და აცდუნებს მიწის მკვიდრთ სასწაულებით, 
რომელთა ქმნის ძალაც მიეცა მხეცის წინაშე, და აქეზებს მიწის 
მკვიდრთ, შექმნან ხატება მხეცისა, მახვილით რომ მოიწყლა 
და ცოცხალი დარჩა. 12 და მიეცა იმისი ნება, რომ სული 
ჩაედგა მხეცის ხატისთვის, რათა ხატს ემეტყველა და იმდენი 
ექნა, რომ მოეკლათ ყველა, ვინც თაყვანს არა სცემს მხეცის 
ხატებას. 19 და აიძულებს ყველას, დიდსა თუ მცირეს, 
მდიდარსა თუ ღარიბს, მონასა თუ თავისუფალს, ნიშანი 
დაისვან მარჯვენა ხელსა თუ შუბლზე. 17 ასე რომ, ვერავინ 
იყიდის ან გაყიდის რამეს, მათ გარდა, ვისაც აქვს ნიშანი - 
მხეცის სახელი, ან მისი სახელის რიცხვი. 18 აქაა სიბრძნე; 
ვისაც გაგების თავი აქვს, გამოითვალოს მხეცის რიცხვი, 
რადგანაც ესაა რიცხვი კაცისა, და მისი რიცხვი - ექვსას 
სამოცდაექვსი. 


თავი 14 


1 და ვიხილე: აჰა, კრავი იდგა სიონის მთაზე და მასთან ას 
ორმოცდაოთხი ათასი, რომლებსაც ჰქონდათ შუბლზე მისი 
სახელი და სახელი მისი მამისა. ? და მომესმა ხმა ზეცით, 
როგორც მრავალი წყლის ზათქი და როგორც ქუხილის ხმა; 
ხოლო ხმა, მე რომ მომესმა, მექნარეთა ხმასა ჰგავდა, 
რომელნიც უკრავენ ქნარზე. 3 და გალობდნენ ახალ 
საგალობელს ტახტის წინაშე და ოთხი ცხოველისა და 
უხუცესთა წინაშე; და არავის შეეძლო ესწავლა ეს 
საგალობელი, ას ორმოცდაოთხი ათასის გარდა, რომელნიც 
გამოსყიდულ იქნენ ქვეყნით. 4 ესენი არიან, რომელთაც თავი 
არ შეუბილწავთ დიაცებთან, რადგანაც არიან ქალწულნი; 
ესენი არიან, რომელნიც მისდევენ კრავს, სადაც არ უნდა 
მიდიოდეს იგი; ესენი არიან კაცთა შორის გამოსყიდულნი, 
როგორც პირველნაყოფი ღვთისა და კრავისათვის. ? მათი 
ბაგენი არ იცნობენ სიცრუეს, რადგანაც უბიწონი არიან. 9 და 
ვიხილე შუა ცაში მფრინავი სხვა ანგელოზი, რომელსაც 
ჰქონდა მარადიული სახარება მიწის მკვიდრთათვის, რათა 
ეხარებინა ყოველი ტომისა და ხალხის, ენისა და ერისათვის. 7 
და ხმამაღლა ამბობდა: გეშინოდეთ ღვთისა და დიდება 
მიაგეთ მას, რადგანაც მოვიდა მისი სამსჯავროს ჟამი; თაყვანი 
ეცით მას, რომელმაც შექმნა ცა და მიწა, ზღვა და წყალთა 
წყარონი. 8? მას მოჰყვა მეორე ანგელოზი, რომელიც ამბობდა: 
დაემხო, დაემხო ბაბილონი, დიდი ქალაქი, რომელმაც ასვა 
ყველა ხალხს ღვინო თავისი სიძვის რისხვისა. ? მათ მოჰყვა 
მესამე ანგელოზი, რომელიც ხმამაღლა ამბობდა: ვინც 
თაყვანს სცემს მხეცს ან მის ხატებას და შუბლსა თუ ხელს 
აღიბეჭდავს მისი ნიშნით, 19 ისიც შესვამს ღვთის რისხვის 
ღვინოს, შეუზავებლად ჩასხმულს მისი მრისხანების სასმისში, 
და ეწამება გოგირდითა და ცეცხლით წმიდა ანგელოზთა და 
კრავის წინაშე. 11 კვამლი მათი წამებისა ავა უკუნითი 
უკუნისამდე და არც დღისით და არც ღამით აღარ ექნებათ 


მოსვენება მხეცისა თუ მისი ხატების თაყვანისმცემელთ და მისი 
სახელის ნიშნით აღბეჭდილთ. 12 აქ არის წმიდათა მოთმინება, 
რომელნიც იმარხავენ ღვთის მცნებებს და იესოს რწმენას. 13 
და მომესმა ხმა ზეცით, რომელმაც მითხრა: დაწერე: ნეტარ 
არიან მკვდარნი, უფალში რომ აღესრულებიან ამიერიდან. 
დიახ, - ამბობს სული, - რათა განისვენონ თავიანთ 
შრომათაგან და თან წაიტანონ თავიანთი საქმენი. 1“ გავიხედე 
და, აჰა, თეთრი ღრუბელი, ღრუბელზე კი მჯდომარე, კაცის ძის 
მსგავსი: თავს ედგა ოქროს გვირგვინი და ხელთ ეპყრა 
მჭრელი ნამგალი. 12 გამოვიდა მეორე ანგელოზი ტაძრიდან 
და შეღაღადა ღრუბელზე მჯდომს: მიუშვი შენი ნამგალი და 
მომკე, რადგანაც მოვიდა მკის ჟამი და მოიწია სამკალი 
ქვეყნად. 10 ღრუბელზე მჯდომმა დაუშვა თავისი ნამგალი 
ქვეყნად და მომკა ქვეყანა. 17 სხვა ანგელოზი გამოვიდა ციური 
ტაძრიდან და ჰქონდა მასაც მჭრელი ნამგალი. 18 გამოვიდა 
საკურთხევლიდან სხვა ანგელოზი, რომელსაც ჰქონდა 
ხელმწიფება ცეცხლზე და ხმამაღლა შესძახა მჭრელი ნამგლის 
მქონეს: მიუშვი ეგ მჭრელი ნამგალი და მოისთვლე მტევნები, 
რადგანაც დამწიფდა ყურძენი ქვეყნად. 1? დაუშვა ანგელოზმა 
ნამგალი ქვეყნად და მოისთვლა მტევნები ქვეყნისა და ჩაყარა 
ისინი ღვთის რისხვის ვეება საწნახელში. 29 დაიწურა 
საწნახელი ქალაქგარეთ და წარმოსდინდა სისხლი საწნახელს, 
აღვირამდე რომ სწვდებოდა ცხენებს, ათას ექვსასი უტევანის 
მანძილზე. 


თავი 15 


1 და ვიხილე სხვა ნიშანი ცაში, დიდი და საკვირველი: შვიდი 
ანგელოზი უკანასკნელი შვიდი წყლულებით, რომლებითაც 
მთავრდებოდა ღვთის რისხვა. 2 და ვიხილე თითქოს მინის 
ზღვა, ცეცხლშერეული, და მხეცის, მისი ხატისა და მისი 
სახელის რიცხვის მძლეველნი, მინის ზღვაზე რომ იდგნენ და 
ხელთ ეპყრათ ღვთის ქნარები. 3 და გალობდნენ მოსეს, ღვთის 
მონის, საგალობელს და საგალობელს კრავისას: დიადია და 
საკვირველი შენი საქმენი, უფალო ღმერთო, 
ყოვლისმპყრობელო: წრფელია და ჭეშმარიტი შენი გზანი, 
ხალხთა მეუფეო! 4 ვის არ ეშინოდეს, უფალო, და არ 
ადიდებდეს შენს სახელს? ვინაიდან მხოლოდ შენა ხარ 
წმინდა; ამიტომაც გეახლება ყველა ხალხი და თაყვანს გცემს 
შენ, რადგანაც გამოჩნდა შენი სამართალი. ? შემდგომ ამისა 
გავიხედე, და, აჰა, გამოჩნდა ტაძარი მოწმობის კარვისა ცაში. 
6 გამოვიდა ტაძრიდან შვიდი ანგელოზი, რომლებსაც ჰქონდათ 
წყლულება შვიდი, სელის წმიდა და ბრწყინვალე სამოსით 
მოსილნი და მკერდზე ოქროს სარტყლით შემოგარსულნი. 7 
ოთხ ცხოველთაგან ერთ-ერთმა შვიდ ანგელოზს მისცა ოქროს 
შვიდი თასი, უკუნითი უკუნისამდე ცოცხალი ღვთის რისხვით 
აღვსილი. 8 და აღივსო ტაძარი ღვთის დიდებისა და მისი 
ძლიერების კვამლით, ასე რომ, აღარავის შეეძლო ტაძარში 
შესვლა, ვიდრე არ აღსრულდებოდა შვიდი ანგელოზის 
წყლულება შვიდი. 


თავი 16 


1 და მომესმა ტაძრიდან მგრგვინავი ხმა, შვიდ ანგელოზს რომ 
ეუბნებოდა: წადით და დასთხიეთ ქვეყნად შვიდი თასი ღვთის 
რისხვისა. 2 წავიდა პირველი და დასთხია თავისი თასი 
ქვეყნად; და მოიწყლა სასტიკი და საზარელი წყლულებით 
ხალხი, რომელსაც ჰქონდა მხეცის ნიშანი და თაყვანს სცემდა 
მის ხატს. 3? მეორე ანგელოზმა დასთხია თავისი თასი ზღვაზე, 
რომელიც იქცა თითქოს მკვდრის სისხლად, და ყოველი 
სულდგმული ამოწყდა ზღვაში. “ მესამემ მდინარეებსა და 
წყალთა წყაროებზე დასთხია თავისი თასი, და წყალი სისხლად 
იქცა. ? მაშინ მომესმა ხმა წყალთა ანგელოზისა, რომელმაც 
თქვა: მართალი ხარ, უფალო, რომელიც ხარ და იყავი: 
მართალი ხარ, წმიდაო, რადგანაც ასე განსაჯე. 9 რაკიღა 
წმიდათა და წინასწარმეტყველთა სისხლი დასთხიეს, შენც 
სასმელად სისხლი მიეც მათ, და ღირსნიც არიან. 7 და მომესმა 
ხმა საკურთხევლიდან, რომელმაც თქვა: დიახ, უფალო 
ღმერთო, ყოვლისმპყრობელო, მართალი და ჭეშმარიტია შენი 
მსჯავრი. 8? მეოთხე ანგელოზმა თავისი თასი დასთხია მზეზე, და 
მიეცა მზეს კაცთა დაბუგვა ცეცხლით. 9? დაიწვნენ კაცნი სიცხით 
და ჰგმეს სახელი ღვთისა, რომელსაც აქვს ხელმწიფება მათ 
წყლულებზე, მაგრამ არ მოინანიეს, რომ დიდება მიეგოთ 
მისთვის. 19 მეხუთემ თავისი თასი დასთხია მხეცის ტახტზე და 
დაბნელდა საუფლო მისი, და სიმწრისაგან იკვნეტდნენ 
თავიანთ ენებს. 11 და ჰგმობდნენ ცის ღმერთს თავიანთი 
სიმწრისა და წყლულების გამო, მაგრამ არ მოინანიეს 
თავიანთი საქმენი. 12 მეექვსემ დასთხია თავისი თასი დიდ 
მდინარეზე ევფრატისა, და დაშრა მისი წყალი, რათა 
გამზადებულ იქნეს მეფეთა გზა, რომელნიც მოდიან მზის 
აღმოსავლით. 13 და ვიხილე ურჩხულის პირით, მხეცის პირით 
და ცრუ წინასწარმეტყველთა პირით გამომავალი სამი 
უწმინდური სული, გომბეშოს მსგავსი. 14 ესენი არიან ეშმაკთა 
სულები, რომლებიც ახდენენ სასწაულებს და გადიან მთელი 


ქვეყნიერების მეფეებთან, რათა თავი მოუყარონ მათ 
საბრძოლველად ყოვლისმპყრობელი ღმერთის დიად დღეს. 12 
აჰა, მოვალ, როგორც მპარავი: ნეტა მას, ვინც ფხიზლობს და 
იცავს თავის სამოსს, რათა შიშვლად არ იაროს და არ იხილონ 
მისი სირცხვილი. 15 და შეკრიბეს ისინი იმ ადგილას, 
რომელსაც ებრაულად ჰქვია ჰარმაგედონი. 17 მეშვიდე 
ანგელოზმა დასთხია თავისი თასი ჰაერში და მოისმა ციური 
ტაძრის ტახტიდან მგრგვინავი ხმა, რომელმაც თქვა: 
აღსრულდა. 18 და იქმნა ელვა და ქუხილი, გრგვინვა და დიდი 
მიწისძვრა, რომლის მსგავსიც არ ყოფილა მას შემდეგ, რაც 
კაცნი არიან ქვეყნად. 19 სამ ნაწილად გაიყო დიდი ქალაქი, 
დაემხნენ წარმართთა ქალაქები და მოხსენიებულ იქნა დიდი 
ბაბილონი ღვთის წინაშე რათა სასმისით მისცემოდა ღვინო 
მისი მძვინვარების რისხვისა. 29 ყველა კუნძული გაუჩინარდა 
და აღარსად ჩანდნენ მთები. 21 ტალანტის ოდენა სეტყვა თავს 
დაატყდა ზეციდან ხადლხს, და ჰგმო სეტყვით მოწყლულმა 
ხალხმა სახელი ღვთისა, რადგანაც მძიმე იყო მისი წყლულება. 


თავი 17 


1 მოვიდა ერთი ანგელოზი იმ შვიდთაგან, რომელთაც 
ჰქონდათ შვიდი თასი, და მითხრა: მოდი და გიჩვენებ 
სამსჯავროს დიდი მეძავისას, რომელიც ზედ აზის მრავალ 
წყალს; 2 რომელთანაც ისიძვეს ქვეყნიერების მეფეებმა და 
ქვეყნის ყოველი მკვიდრი დაითრო ღვინით მისი სიძვისა. 3 და 
წამიყვანა უდაბნოში სულით, და ვიხილე ქალი, ზურგზე რომ 
აჯდა წითელ მხეცს, რომელსაც, გმობის სახელებით სავსეს, 
შვიდი თავი და ათი რქა ჰქონდა. 4 ხოლო ქალს ემოსა 
პორფირი და ძოწეული, ოქროთი, პატიოსანი თვლებითა და 
მარგალიტებით შემკული, და ხელთ ეპყრა სიბილწითა და მისი 
სიძვის უწმინდურებით სავსე ოქროს ბარძიმი. ? და ეწერა 
შუბლზე საიდუმლო სახელი: დიდი ბაბილონი, მეძავთა და 
მიწიერ სიბილწეთა დედა. 9 და ვიხილე, რომ მთვრალი იყო 
წმიდათა და იესოს მოწამეთა სისხლით, და მიკვირდა, მის 
მხილველს, ესოდენ დიდი საკვირველება. 7 მაშინ ანგელოზმა 
მითხრა: რად გიკვირს? მე გეტყვი საიდუმლოს ქალისას და 
მისი მტვირთველი მხეცისას, რომელსაც აქვს შვიდი თავი და 
ათი რქა. 8 მხეცი, რომელიც იხილე, იყო და აღარ არის, 
მაგრამ ამოვა უფსკრულიდან და წარსაწყმედლად წავა, და 
დედამიწის მკვიდრნი, რომელთა სახელებიც ჩაწერილი არ 
არის სიცოცხლის წიგნში ქვეყნიერების დასაბამიდან, 
განცვიფრდებიან, როდესაც იხილავენ მხეცს, რომელიც იყო და 
აღარ არის, მაგრამ კვლავ მოვა. 7? აქ საჭიროა გონება, 
რომელსაც აქვს სიბრძნე: შვიდი თავი შვიდი მთაა, 
რომლებზედაც ზის ქალი, - და შვიდი მეფე, 1 რომელთაგანაც 
ხუთი დაემხო, ერთი არის, სხვა კი ჯერაც არ მოსულა, მაგრამ 
როდესაც მოვა, დიდხანს ვერ გაძლებს. 11 ხოლო მხეცი, 
რომელიც იყო და აღარ არის, მერვეა შვიდთაგან, და 
წარსაწყმედლად მიდის. 12 ათი რქა, შენ რომ იხილე, ათი 
მეფეა, რომელთაც ჯერ არ მიუღიათ მეფობა, მაგრამ, როგორც 
მეფენი, მხეცთან ერთად მიიღებენ ხელმწიფებას, ერთი 


საათით. 13 ერთი აზრი აქვთ და თავიანთ ძალას და 
ხელმწიფებას მისცემენ მხეცს. 11 ერთადვე შეებრძოლებიან 
კრავს, მაგრამ კრავი იმძლავრებს მათზე, რადგანაც ის არის 
უფლებათა უფალი და მეუფეთა მეუფე, ხოლო მასთან მყოფნი 
ხმობილნი, რჩეულნი და სარწმუნონი არიან. 12 კვლავ მითხრა 
მე: წყალნი, რომელნიც იხილე, სადაც ზის დიდი მეძავი, 
ხალხები არიან და ბრბონი, ერები და ენანი. 165 ათი რქა, შენ 
რომ იხილე, და მხეცი მოიძულებენ, გაძარცვავენ და 
გააშიშვლებენ მეძავს, შეჭამენ მის ხორცს და ცეცხლს მისცემენ 
მას. 17 რადგანაც ღმერთმა ჩაუდო გულში, აღასრულონ მისი 
ნება, ყონ ერთი ნება და მისცენ თავიანთი მეფობა მხეცს, 
ვიდრე არ აღსრულდება ღვთის სიტყვა. 18 ხოლო ქალი, შენ 
რომ იხილე, დიდი ქალაქია, რომლის მეუფებასაც 
ჰმორჩილებს ქვეყნის ყოველი მეფე. 


თავი 18 


1 შემდგომ ამისა, ვიხილე ზეცით ჩამომავალი სხვა ანგელოზი, 
რომელსაც ჰქონდა დიდი ხელმწიფება, და განათდა დედამიწა 
მისი დიდებით. 2 შეღაღადა და ხმამაღლა თქვა: დაემხო, 
დაემხო ბაბილონი, დიდი ქალაქი, და ეშმაკთა სამკვდროდ, 
ყოველი უწმინდური სულის სამყოფლად და ყოველი 
უწმინდური და ბილწი ფრინველის საბუდრად იქცა. 3 რადგანაც 
მისი სიძვის მძვინვარე ღვინით დაითრო ყველა ხალხი, ქვეყნის 
მეფეებმა ისიძვეს მასთან და ქვეყნის ვაჭარნი დამდიდრდნენ 
მისი ფუფუნების სიუხვით. “ და მომესმა მეორე ხმა ზეცით, 
რომელმაც თქვა: გამოდი, მაგისგან, ჩემო ხალხო, რათა არ 
ეზიაროთ მის ცოდვებს და არ მოიწყლათ მისი წყლულებით. 2? 
რადგანაც უწიეს მისმა ცოდვებმა ზეცას, და გაიხსენა ღმერთმა 
უსამართლობა მისი. 9 მიაგეთ მას, როგორც მან მოგაგოთ და, 
მისი საქმისამებრ, ორმაგადაც მიაგეთ; სასმისით, რომლითაც 
გასმევდათ, ორმაგად ასვით მას. 7 რამდენადაც მოჰქონდა 
თავი დიდებით და ფუფუნებით, იმდენადვე მიაგეთ ტანჯვა- 
ვაება; რადგანაც გულში ამბობს: დედოფლად ვზივარ, ქვრივი 
როდი ვარ, და არ ვიხილავ გლოვას. 8 ამიტომაც მოვლენ ერთ 
დღეს მისი წყლულებანი, სიკვდილი, გლოვა და შიმშილი, და 
დაიწვის ცეცხლით, რადგანაც ძლიერია უფალი ღმერთი, 
რომელიც განიკითხავს მას. ? იტირებენ და ივაგლახებენ მის 
გამო ქვეყნის მეფენი, რომელნიც სიძვით და ფუფუნებით 
ცხოვრობდნენ მასთან, როდესაც იხილავენ მისი ხანძრის 
კვამლს. 19 და მისი ტანჯვის შიშით შორს გამდგარნი ასე 
იტყვიან: ვაი, ვაი, დიდო ქალაქო ბაბილონო, მძლავრო 
ქალაქო, რადგანაც ერთ საათში მოვიდა შენი განკითხვა. 11 
ქვეყნის ვაჭარნი იტირებენ და ივაგლახებენ მის გამო, 
რადგანაც აღარავინ იყიდის მათ საქონელს, 12 ოქროსა და 
ვერცხლის საქონელს, პატიოსან თვლებს და მარგალიტს, 
ბისონს და პორფირს, აბრეშუმსა და ძოწეულს, სურნელოვან 
ხეს და სპილოს ძვლის ნაირგვარ ნაკეთობას, ძვირფასი ხის, 


რვალის, რკინისა თუ მარმარილოს ათასგვარ ჭურჭელს, 13 
დარიჩინსა და საკმეველს, გუნდრუკს და მირონს, ღვინოს და 
ზეთს, ფქვილსა და ხორბალს, ცხვარსა და ძროხას, ცხენებს და 
ეტლებს, კაცთა ხორცსა და სულს. 14“ შენი სულის სასურველი 
ხილი გაგშორდა, ყოველივე ბრწყინვალე და პოხიერი 
ხელიდან გამოგეცალა, და ვეღარასდროს იპოვი მათ. 12 
ყოველივე ამით მოვაჭრენი, რომელნიც დამდიდრდნენ მისგან, 
შორს დადგებიან მისი ტანჯვის შიშით, იტირებენ და 
ივაგლახებენ. 16 და იტყვიან: ვაი, ვაი, დიდო ქალაქო, 
პორფირითა და ძოწეულით მოსილო, ოქროთი, პატიოსანი 
თვლებითა და მარგალიტებით შემკულო. 17 რადგანაც ერთ 
საათში იავარ-იქნა ესოდენ დიდი სიმდიდრე. და ყოველი 
მესაჭე, მეხომალდე თუ მენავე შორს დადგა; 18 და მისი 
ხანძრის შემყურეთ შებღავლეს და თქვეს: რომელი ქალაქი 
შეედრებოდა ამ დიდ ქალაქს? 13? თავზე ნაცარი წაიყარეს და 
ტირილითა და გლოვით ამბობდნენ: ვაი, ვაი, დიდო ქალაქო, 
რომლის ძვირფასეულობითაც დამდიდრდა ყველა, ვისაც 
ხომალდი ჰქონდა ზღვაში: რადგანაც ერთ საათში აოხრდა. 29 
ხარობდეთ მასზე, ცაო, წმიდაო მოციქულნო და 
წინასწარმეტყველნო, რადგანაც ღმერთმა თქვენი სამართალი 
მოჰკითხა მას. 21 ერთმა მძლეთა-მძლე ანგელოზმა აიღო ქვა, 
ვეება დოლბაბის მსგავსი, ზღვაში ჩააგდო და თქვა: ასე 
სწრაფად შთაინთქმება ბაბილონი, დიდი ქალაქი, და აღარ 
იქნება. 22 მეჩანგეთა და მეწინწილეთა, მესტვირეთა და 
მესაყვირეთა ხმა აღარ იჟღერებს შენში, აღარ დარჩება 
არცერთი ხელოსანი, არც ხელოსნობა, და დოლბაბის ხმა 
მიწყდება შენში. 232 აღარც სანთლის ნათელი ინათებს შენში და 
მეფე-დედოფლის ხმა ჩაკვდება შენში, რადგანაც შენი ვაჭრები 
დედამიწის მთავრები იყვნენ და შენი გრძნეულებით ცდუნებულ 
იქნა ყოველი ხალხი. 24 და პოვნილ იქნა შენში 
წინასწარმეტყველთა, წმიდათა და ამ ქვეყნად ყველა 
მოკლულის სისხლი. 


თავი 19 


1 შემდგომ ამისა, მომესმა ცაში მგრგვინავი ხმა, როგორც ხმა 
ურიცხვი ხალხისა, რომელიც ამბობდა: ალილუია! ხსნა, 
დიდება და ძალი ჩვენი ღვთისაა! 2 რადგანაც ჭეშმარიტი და 
სამართლიანია მისი განკითხვა, ვინაიდან განიკითხა დიდი 
მეძავი, თავისი სიძვით რომ გახრწნა ქვეყანა, და იძია მისი 
ხელიდან თავისი მონების სისხლი. 3 განმეორებით ითქვა: 
ალილუია! და მისი კვამლი ადის უკუნითი უკუნისამდე. 4 ოთხი 
ცხოველი და ოცდაოთხი უხუცესი დაემხნენ და თაყვანი სცეს 
ტახტზე მჯდომარე ღმერთს, და თქვეს: ამინ! ალილუია! ? და 
გამოვიდა ხმა ტახტით, რომელმაც თქვა: აქებდეთ ჩვენს 
ღმერთს ყოველი მონა მისი და მოშიში მისი, მცირე თუ დიდი. 9 
და მომესმა ხმა, როგორც დიდძალი ხალხის, მრავალი წყლისა 
და საზარი ქუხილის ხმა, რომელმაც თქვა: ალილუია! 
რადგანაც გამეფდა უფალი ღმერთი ჩვენი, 
ყოვლისმპყრობელი. 7 გვიხაროდეს და ვილხენდეთ, და 
დიდება მივაგოთ მას, ვინაიდან მოვიდა კრავის ქორწილი და 
მისმა სასძლომ განიმზადა თავი. 8 და მიეცა მას შესამოსად 
წმიდა და ნათელი ბისონი, რადგანაც წმიდათა სიმართლეა 
იგი. ? და მითხრა მე: დაწერე: ნეტარნი არიან კრავის 
საქორწინო სერობაზე წვეულნი. და მითხრა: ესენი არიან 
ჭეშმარიტი სიტყვები ღვთისა. 19 ფეხქვეშ ჩავუვარდი, რომ 
თაყვანი მეცა მისთვის, მაგრამ მან მითხრა: ნუ იზამ ამას; 
თანამონა ვარ შენი და შენი ძმებისა, რომლებსაც აქვთ 
მოწმობა იესოსი. მე კი არა, ღმერთს ეცი თაყვანი, რადგანაც 
იესოს მოწმობა არის წინასწარმეტყველების სული. 11 ვიხილე 
გახსნილი ცა და, აჰა, თეთრი ცხენი და მისი მხედარი, 
რომელიც იწოდება სარწმუნოდ და ჭეშმარიტად, რადგანაც 
სიმართლით განიკითხავს და იბრძვის. 12 თვალები ცეცხლის 
ალს მიუგავდა, მრავალი გვირგვინი ედგა თავზე და ზედ ეწერა 
სახელი, რომელიც არავინ იცის მის გარდა. 13 სისხლით 
ნაღები სამოსით იყო მოსილი, და სახელი მისი - ღვთისა 


სიტყვა. 14 ციური ლაშქარი მისდევდა, თეთრ ცხენებზე 
ამხედრებული და სპეტაკი და წმიდა ბისონით მოსილი. 1? მისი 
პირიდან გამოდიოდა ბასრი მახვილი, რათა მოესრა 
წარმართნი, რკინის კვერთხით ემწყემსა ისინი და დაეწურა 
ყოვლისმპყრობელი ღვთის რისხვის მძვინვარე ღვინის 
საწნახელი. 19 ხოლო სამოსსა და თეძოზე აწერია მისი სახელი: 
მეუფეთა მეუფე და უფლებათა უფალი. 17 და ვიხილე გზაზე 
მდგარი ერთი ანგელოზი, ხმამაღლა რომ შესძახა და უთხრა 
შუა ცაში მფრინავ ყველა ფრინველს: მოდით და ღვთის დიდ 
სერობაზე შემოკრბით, 18 რათა ჭამოთ მეფეთა, ათასისთავთა 
და ძლიერთა ხორცი, ცხენთა თუ მხედართა, მონათა თუ 
თავისუფალთა, დიდთა თუ მცირეთა ხორცი. 19 ვიხილე მხეცი, 
დედამიწის მეფენი და მათი ლაშქარნი, ერთად შეკრებილნი, 
რათა შებმოდნენ ცხენზე მჯდომსა და მის მხედრობას. 29 
შეპყრობილ იქნა მხეცი და მასთან ერთად ცრუ 
წინასწარმეტყველიც, მის წინაშე რომ ახდენდა სასწაულებს, 
რითაც აცდუნა მხეცის ნიშნის მიმღებნი და მისი ხატის 
მოთაყვანენი, და ორივენი ცოცხლად იქნენ ჩაყრილი 
გოგირდით მოგიზგიზე ცეცხლის ტბაში. 21 დანარჩენები კი 
მოისრნენ ცხენზე მჯდომარის მახვილით, რომელიც 
გამოდიოდა მისი პირიდან, და ყველა ფრინველი მიაძღა მათ 
მძორს. 


თავი 20 


1 ვიხილე ზეცით ჩამომავალი ანგელოზი, რომელსაც ხელთ 
ეპყრა უფსკრულის გასაღები და გრძელი ჯაჭვი. 2 და შეიპყრო 
ურჩხული, დასაბამიერი გველი, რომელიც არის ეშმაკი და 
სატანა, და შეკრა იგი ათასი წლით. 3 უფსკრულში ჩააგდო და 
შიგ გამომწყვდეული ბეჭდით დაბეჭდა, რათა აღარ 
აცდუნებდეს ხალხებს, ვიდრე არ გასრულდება ათასი წელი, 
რის შემდეგაც მცირედი ხნით დაიხსნის თავს. “ ვიხილე ტახტნი 
და მათზე მსხდომარენი, რომელთაც მიეცა ხელმწიფება 
მსჯავრის აღსრულებისა, და იესოს მოწმობისა და ღვთის 
სიტყვისათვის თავმოკვეთილთა სულები, რომლებიც არც მხეცს 
ეთაყვანენ, არც მის ხატებას, და არ მიიღეს მისი ნიშანი 
თავიანთ შუბლსა თუ ხელზე; ამიტომაც გაცოცხლდნენ და 
ქრისტესთან ერთად სუფევდნენ ათას წელიწადს. ? დანარჩენი 
მკვდრები კი არ გაცოცხლებულან ათასი წლის გასრულებამდე. 
ეს არის პირველი აღდგომა. 5 ნეტარი და წმიდაა ყველა, ვისაც 
წილი უდევს პირველ აღდგომაში. მეორე სიკვდილის 
ხელმწიფება არ ვრცელდება მათზე, არამედ იქნებიან 
მღვდლები ღვთისა და ქრისტესი, ვისთან ერთადაც იმეფებენ 
ათას წელიწადს. 7 ხოლო ათასი წლის გასრულების შემდეგ 
სატანა თავს დაიხსნის საპყრობილედან. 8 და გამოვა, რათა 
ქვეყნიერების ოთხსავ მხარეს აცდუნოს ხალხები, გოგი და 
მაგოგი, და საბრძოლველად შეკრიბოს ისინი, რომელთა 
სიმრავლე, როგორც ქვიშა ზღვისა, ? მართლაც მოედვნენ 
მიწის მთელ სივრცეს და გარს შემოადგნენ წმიდათა ბანაკსა 
და საყვარელ ქალაქს; მაგრამ ჩამოეშვა ცეცხლი ზეცით და 
შთანთქა ისინი. 1? ხოლო ეშმაკი, რომელმაც აცდუნა ისინი, 
ჩაგდებულ იქნა ცეცხლისა და გოგირდის ტბაში, სადაც არიან 
მხეცი და ცრუ წინასწარმეტყველი; და ეწამებიან დღე და ღამ 
უკუნითი უკუნისამდე. 11 მაშინ ვიხილე დიდი თეთრი ტახტი და 
მასზე მჯდომარე, ვისი სახისგანაც ილტვოდნენ მიწა და ცა, და 
აღარ აღმოჩნდა ადგილი მათი. 12 და ვიხილე ტახტის წინ 


მდგომარე მკვდრები, დიდნი თუ მცირენი, და გადაშლილი 
წიგნები. გადაიშალა სხვა წიგნიც, რომელიც არის სიცოცხლის 
წიგნი, და, თანახმად იმისა, რაც წიგნებში წერია, მათი 
საქმისამებრ განკითხულ იქნენ მკვდრები. 13 ზღვამ, 
სიკვდილმა და ჯოჯოხეთმა დააბრუნეს თავიანთი მკვდრები, 
და, თანახმად მისი საქმისა, განკითხულ იქნა თითოეული. 14 
სიკვდილი და ჯოჯოხეთი კი დაინთქნენ ცეცხლის ტბაში, და 
სწორედ ცეცხლის ეს ტბაა მეორე სიკვდილი. 12 ცეცხლის 
ტბაშივე ჩავარდა, ვინც არ იყო ჩაწერილი სიცოცხლის წიგნში. 


თავი 21 


1 მერე ვიხილე ახალი ცა და ახალი მიწა, რადგანაც პირველი 
ცა და პირველი მიწა გადაეგო, და ზღვა აღარ არის. 2? ვიხილე 
წმიდა ქალაქი, ახალი იერუსალიმი, ღვთისაგან ჩამომავალი 
ზეცით, სასძლოსავით გამზადებული და სასიძოსთვის შემკული. 
3 და მომესმა მგრგვინავი ხმა ტახტით, რომელმაც თქვა: აჰა, 
კარავი ღვთისა კაცთა შორის, რომელიც დაემკვიდრება მათში, 
და თვით ღმერთი იქნება მათთან. “ შეაშრობს ღმერთი მათ 
თვალზე ცრემლს, და აღარ იქნება სიკვდილი: აღარც გლოვა, 
აღარც ტირილი და ტანჯვა იქნება, რადგანაც გადაეგო 
ყოველივე უწინდელი. ? ხოლო ტახტზე მჯდომარემ თქვა: აჰა, 
ყველაფერს შევქმნი ახალს. მე კი მითხრა: დაწერე, რადგან ეს 
სიტყვები სარწმუნოა და ჭეშმარიტი. 9 კვლავ მითხრა მე: 
აღსრულდა. მე ვარ ანი და ჰაე, დასაბამი და დასასრული. და 
უსასყიდლოდ ვასმევ მწყურვალს სიცოცხლის წყლის წყაროს. 7 
მძლეველი დაიმკვიდრებს ამას, და მე ვიქნები მისი ღმერთი, 
ხოლო ის იქნება ჩემი ძე. 8 მხდალთა და ურწმუნოთა, ბილწთა 
და მკვლელთა, მეძავთა და გრძნეულთა, 
კერპთაყვანისმცემელთა და ცრუთა ხვედრი კი ტბაშია, 
ცეცხლითა და გოგირდით მოგიზგიზეში. და ეს არის მეორე 
სიკვდილი. ? მაშინ მოვიდა ერთი იმ შვიდ ანგელოზთაგან, 
რომელთაც ჰქონდათ უკანასკნელი წყლულებით სავსე შვიდი 
თასი, და მითხრა: მოდი და გიჩვენებ ქალს, სასძლოს 
კრავისას. 19 ამიყვანა სულით დიდსა და მაღალ მთაზე, და 
მიჩვენა დიდი ქალაქი, წმიდა იერუსალიმი, ღვთისაგან რომ 
ჩამოდიოდა ზეცით, 11 და ჰქონდა დიდება ღვთისა, ხოლო მისი 
მნათობი პატიოსან თვალსა ჰგავდა, ბროლივით გამჭვირვალე 
იასპის ქვას. 12 ვრცელი და მაღალი გალავნით შემოზღუდულს 
თორმეტი ბჭე ჰქონდა, ბჭეებზე - თორმეტი ანგელოზი, და ზედ 
ეწერა ისრაელის თორმეტი ტომის სახელი. 13 აღმოსავლეთით 
სამი ბჭე, ჩრდილოეთით სამი, სამხრეთით სამი, დასავლეთით 
სამი. 14 ქალაქის გალავანს თორმეტი საძირკველი ჰქონდა, და 


მათზე კრავის თორმეტი მოციქულის თორმეტი სახელი. 12 
ჩემთან მოუბარს საზომად ოქროს ლერწამი ჰქონდა, რათა 
გაეზომა ქალაქი, მისი ბჭენი და გალავანი. 10 ხოლო ქალაქი 
ოთხკუთხედად ძევს, და მისი სიგრძე იგივეა, რაც სიგანე. 
გადაზომა ქალაქი ლერწმით თორმეტი ათას უტევანზე, და მისი 
სიგრძე, სიგანე და სიმაღლე ერთმანეთის ტოლნი აღმოჩნდნენ. 
17 გაზომა მისი გალავანი, და გამოვიდა ას ორმოცდაოთხი 
წყრთა, კაცის საზომით, ანუ იგივე საზომით ანგელოზისა. 18 
თვით გალავანი იასპით იყო ნაგები, ქალაქი კი წმიდა მინის 
მსგავსი ბაჯაღლო ოქროთი. 19 ქალაქის გალავნის 
საძირკვლები ნაირგვარი ძვირფასი ქვით იყო შემკული: 
პირველი საძირკველი - იასპით, მეორე - საფირონით, ” მესამე - 
ქალკედონით, მეოთხე - ზურმუხტით, 29 მეხუთე - სარდონიკით, 
მეექვსე - სარდიონით, მეშვიდე - ქრისოლითით, მერვე - 
ბივრილით, მეცხრე - ტოპაზით, მეათე - ქრისოპრასით, 
მეთერთმეტე - იაკინთით, მეთორმეტე - ამეთვისტოთი. 21 
თორმეტი ბჭე თორმეტი მარგალიტი იყო, თითოეული ბჭე 
თითო მარგალიტია, ქალაქის მოედანი კი - ბაჯაღლო ოქრო, 
ჭვირვალე მინის მსგავსი. 22 ტაძარი კი ვერ ვიხილე მასში, 
რადგანაც მისი ტაძარი ყოვლისმპყრობელი ღმერთია და 
კრავი. 23 ქალაქს არც მზე სჭირდება მანათობლად და არც 
მთვარე, რადგანაც ღვთის დიდებამ გაანათა იგი, ხოლო მისი 
სანთელი არის კრავი. 24 ხალხები ივლიან მის ნათელში და 
მიწიერი მეფენი თავიანთ დიდებასა და პატივს შეიტანენ მასში. 
25 მისი ბჭენი არ დაიხშვიან დღისით, ღამე კი არასოდეს იქნება 
იქ. 20 და მიიტანენ მასში ხალხთა დიდებასა და პატივს. 27 ვერ 
შევა მასში ვერავითარი უწმინდური, ვერცერთი ცრუ და ბილწი, 
არამედ მხოლოდ ისინი, ვინც ჩაწერილია კრავის სიცოცხლის 
წიგნში. 


თავი 22 


1 და მიჩვენა სიცოცხლის წყლის მდინარე, კამკამა, როგორც 
ბროლი, რომელიც მოედინებოდა ღვთისა და კრავის 
ტახტიდან. ? მისი მოედნის შუაში და მდინარის გაღმა-გამოღმა 
სიცოცხლის ხეა, ყოველთვიურად რომ გამოაქვს თორმეტი 
ნაყოფი, ხის ფოთლები კი კურნავენ ხალხებს. 3 აღარაფერი 
დარჩება დაწყევლილი, ღვთისა და კრავის ტახტი იქნება იქ, 
და მისი მონები მოემსახურებიან მას. 4 იხილავენ მის სახეს და 
მათ შუბლზე იქნება მისი სახელი. ? ღამე აღარ იქნება იქ, ასე 
რომ, აღარც სანთელი დასჭირდებათ და არც მზის ნათელი, 
რადგანაც ღმერთი გაანათლესხს მათ, და იმეფებენ უკუნითი 
უკუნისამდე. 9 და მითხრა: ეს სიტყვები სარწმუნოა და 
ჭეშმარიტი. წინასწარმეტყველთა სულების უფალმა ღმერთმა 
მოავლინა თავისი ანგელოზი, რათა უჩვენოს მონებს თვისას, 
რაც უნდა მოხდეს მალე. 7 აჰა, მოვალ მალე. ნეტარია, ვინც 
ინახავს ამ წიგნის წინასწარმეტყველების სიტყვებს. 89 მე, 
იოანემ, ვიხილე და ვისმინე ეს, და როცა ვიხილე და ვისმინე, 
დავემხე ანგელოზის ფერხთით, რომელმაც მაჩვენა ყოველივე 
ეს, რათა თაყვანი მეცა. ? მაგრამ მან მითხრა: ნუ იზამ ამას, 
რადგანაც მე შენი, შენი წინასწარმეტყველი ძმებისა და იმათი 
თანა-მონა ვარ, ვინც ინახავს ამ წიგნის სიტყვებს. მე კი არა, 
ღმერთს ეცი თაყვანი. 19 კვლავ მითხრა მე: ნუ დაბეჭდავ ამ 
წიგნის წინასწარმეტყველების სიტყვებს, რადგანაც ახლოა 
ჟამი, 11 უსამართლო კვლავ უსამართლობდეს, ბილწი 
კვლავინდებურად ბილწობდეს, მართალი კვლავ 
მართლობდეს და წმიდა კვლავაც წმიდობდეს. 12 აჰა, მოვალ 
მალე. ჩემთანაა ნაცვლისგება ჩემი, და მისი საქმისამებრ 
მივაგებ ყოველს. 13 მე ვარ ანი და ჰაე, პირველი და 
უკანასკნელი, დასაბამი და დასასრული. 1“ ნეტა მათ, 
რომელნიც რეცხავენ თავიანთ სამოსს, რათა ჰქონდეთ უფლება 
სიცოცხლის ხის მიმართ, რომ ბჭით შევიდნენ ქალაქში. 12 
ხოლო გარეთ ძაღლები და გრძნეულნი, მეძავნი და 


მკვლელნი, კერპთმსახურნი და სიცრუის მოყვარენი და 
მოქმედნი დგანან. 15 მე, იესომ, მოვავლინე ჩემი ანგელოზი, 
რათა ეკლესიებში გიმოწმოთ ეს. მე ვარ დავითის ფესვი და 
მოდგმა, ცისკრის კაშკაშა ვარსკვლავი. 17 სული და სასძლო 
ამბობენ: მოდი! მსმენელმაც თქვას: მოდი! მწყურვალი 
მოვიდეს და მსურველმა უსასყიდლოდ მიიღოს სიცოცხლის 
წყალი. 18 ვუმოწმებ ყველას, ვინც ისმენს ამ წიგნის 
წინასწარმეტყველების სიტყვებს: თუ ვინმე რამეს დაურთავს 
მათ, ღმერთი დაურთავს მას წყლულებს, რომლებიც წერია ამ 
წიგნში. 1? ხოლო თუ ვინმე რამეს მოაკლებს ამ წიგნის 
წინასწარმეტყველების სიტყვებს, ღმერთი მოაკლებს მას წილს 
სიცოცხლის ხიდან, წმიდა ქალაქიდან და იქიდან, რაც 
ჩაწერილია ამ წიგნში. 29 ამის დამმოწმებელი ამბობს: ჰო, 
მოვალ მალე! ამინ; ჰო, მოდი, უფალო იესო! 21 ჩვენი უფლის, 
იესო ქრისტეს მადლი ყველა თქვენგანთან. ამინ. 


